
,TIHA  NOČ,  BLAŽENA  NOČ 


H.  WEPINO. 


BOGDAN  VENED: 

VINETA. 

BALTIŠKA  POVEST. 


šijo  samo 
nekdanjih 


a  obal  nemškega  otoka  Use- 
doma, nekdanjega  sloven- 
skega Znojma,  donč  vsako 
nedeljo,  vsak  Gospodnji 
dan,  iz  morske  globine  tako 
čudovito  glasni  zvonovi. 
Tak6  glasni,  da  se  ne  sli- 
V  deveto  vas,  Čujejo  se  po  vseh 
prostornih  ,vendskih*,  baltiško- 
mesta,  v  morju  po- 


polabskih  deželah.    Iz 
topljenega,  baje  donč. 

Na  obali  Usedoma,  ne  daleč  od  Dame- 
rova  —  tako  pripovedujejo  ljudje  že  stoletja 
—  so  videti  v  morju  v  vrstah,  ulicah  in  ce- 
stah vrejeni  granitni  kameni,  pač  temeljni 
kameni  cerkva  in  mestnih  domov  utoplje- 
nega ^vendskega"  mesta.  Sicer  so  mornarji 
že  zdavna  trdili,  da  so  ti  kameni  le  mogočen 
graniten  sklad,  pri  katerem  se  pač  razloču- 
jejo kameni  drug  od  drugega,  a  v  tem  skladu 
ni  opaziti  nikake  začrtane  vrejenosti  in  pravil- 

a>OM  IN  SVET-  1905.  St.  I. 


nosti.  Učenjaki  so  jih  označili  za  granitne 
sklade,  ki  so  jih  siloviti  morski  valovi  v  sivi 
starodavnosti  pripljuskali  s  svojimi  napadi  z 
visokega  pogorja.  Ljudska  povedka  pa  le 
še  vedno  pripoveduje  o  mestu,  v  morju  po- 
topljenem, iz  katerega  se  čuje  vsako  nedeljo 
klenkanje  zvonov  in  ženski  plač.  Mogočna 
kneginja  je  bila  sezidala  to  mesto  in  bivala 
v  njem.  Pa  se  je  hud6,  nečloveško  pregre- 
šila. Zato  jo  je  pa  Bog  tudi  strašno  kaznoval: 
poslal  ji  je  blaznost.  In  v  blaznosti  je  nekoč 
šla  iz  mesta,  hotela  je  iti  na  izprehod  črez 
močvirnato  polje.  In  v  močvirju  je  stopila 
črez  hlebček  kruha,  ki  ga  je  bil  položil  neki 
osvetoželjni  mestni  pek  njej  za  brv.  Ta  se 
je  seveda  zlomila,  ko  je  kneginja  postavila 
nanjo  nogo,  in  kneginja  je  utonila,  in  z  njo 
vse  mesto.  Iz  močvirja  so  namreč  privrele 
iz  skritih  globin,  kakor  ob  vesoljnem  po- 
topu silne  vodč,  se  razlile  naokoli,  izpodjedle 
temeljne  kamene  mestnih  poslopij  in  mesto 

pogrcznile.  Le  silni  kameni  so  še  priča  ne- 
kdanje veličine  tega  mesta;  nesrečne  kne- 
ginje  spomin  pa  oznanjajo  žalostni  zvonovi 
vsako  nedeljo,  vsak  Gospodnji  dan,  in  pa 
jok,  ki  se  čuje  zdajpazdaj  iz  potopljenega 
mesta 

I. 

Nemški  črnorizci  so  pisali  Oospodnje 
leto  1076. 

Bil  je  lep  novembrov  popoldan. 

Po  Baltiškem  morju  od  severnih,  danskih 
zemlja  sem  proti  jugu  v  smeri  proti  Roztoku 
je  plavala  labodjebela,  lepo  tesana  ladjica 
brzoplovnica. 

Kakor  bi  se  hotela  kosati  s  pticami  seliv- 
kami, ki  jadrno  kot  misel  s  hrepenečim  hre- 
penenjem režejo  zrak  in  hit6  proti  jugu, 
kamor  se  jim  mudi  kakor  jelenu  k  vodici 
studeni:  tako  je  rezala  barčica  zelene  morske 
valove.  Saj  se  je  pa  tudi  potnikom,  ki  so  stali 
na  sprednjem  delu  ladjice  mudilo  na  jug. 
Štirje  mladci  so  bili.  Z  vidnim  hrepenenjem, 
z  željnimi  željami,  z  očividno  nestrpnostjo 
so  vpirali  pogled  proti  jugu. 

„ Veslajte  krepko,  mladci!"  je  s  povelju- 
jočim glasom  dejal  veslačem  mlad  mož. 
„Meni  se  mudi,  bolj  kot  lastovkam,  in  bolj 
kot  vsem  selivkam -pticam  me  žene  srčno 
hrepenenje  k  zaželjenemu  cilju." 

Bled,  a  zelo  lep  mladec  je  bil,  ki  je  to 
govoril,  z  izredno  brzimi,  orlovo  bistrimi 
očmi,  drugače  pa  ponosite  postave,  visoko 
vzrastel;  oblečen  je  bil  kakor  njegovi  dru- 
govi  v  odelo  ruskih  trgovcev. 

„ Veslajte  krepko!  Cezarja  peljate  in  srečo 
njegovo.  Razumeli,  ljudje  božji?" 

Veslači  so  odkimali  z  glavo. 

„ Razumeli,  tovariši?  Cezarja  in  srečo  nje- 
govo   " 

Na  levi  zapovedujočega  mladega  moža 
stoječ  hrust  je  mladeniča  pogledal  s  pogle- 
dom začudenja,  kakor  pogleda  človek,  ki 
ostrmi,  če  ga  sosed  vpraša  o  stvari,  o  ka- 
teri bi  moral  vedeti,  da  je  ne  razume. 

„Ne  vem,  kaj  misliš,  gospodar." 

„Tvoj  sosluživec  je  pa  dobro  umel,  kaj 
sem  hotel  reči.  Vidi  se  mu  na  smehljaju,  ki 


mu  igra  na  ustnih.  In  ta  smehljaj  je  nekam 
porogljiv,  zasmehljiv." 

„Ne,  gospodar!"  se  je  odzval  velikanov 
drug.  „  Smehljaj  moj  je  bil  le  poreden,  ne 
porogljiv.  Preveč  ljubim  sčsluživca;  že  pre- 
več let  se  skup  potikava  ' —  skitalici  revi, 
kot  deseta  brata  po  širnem  svetu.  Ne,  go- 
spodar; jaz  sem  to  dobro  razumel;  Cezar, 
zadnji  Rimljan,  je  takisto  dejal  brodarju,  ko 
ga  je  v  viharni  noči  peljal  v  malem  čolničku 
proti  Farzalu,  peljal  k  bitki,  zmagi  in  sreči 
—  opoteči.  In  jaz  sem  popolnoma  uverjen, 
da  tudi  tebe,  gospodar,  kot  Cezarja,  vodi 
barčica  do  zmage  in  sreče." 

„In  ti  bodeš  moj  Labijen!"  je  šaljivo  od- 
govoril zapovedujoči  mladi  mož. 

„A  ta  je  kesneje  odpadel  od  zadnjega 
Rimljana!  Ali  misliš,  da  bom  tudi  jaz  tak?" 

^Nikakor!  Če  že  nočež  biti  Labijen,  pa 
bodi  moj  Antonij,  Cezarjev  Antonij." 

„In  sosluživec  moj,  ta  Ooljat?" 

„Ta  bode  načelnik  moje  telesne  straže." 

„In  naš  danski  spremljevalec?" 

„Pretorijanski  prefekt." 

„To  bode  prekrasno!  In  vladarica  cesa- 
rica —  če  smem  vprašati?" 

Tu  se  je  pa  mlademu  možu  hipoma  iz- 
premenilo  šaljivo  lice  v  resne  nagube,  in 
se  mu  pooblačilo  in  omračilo  Čelo. 

Ustnice  je  stisnil  skupaj,  molčal  nekaj 
hipov,  potem  pa  izpregovoril: 

„Saj  smo  ravno  k  njej  namenjeni.  Tugu- 
mirova  blagoverna  gospica  Slavina  bode, 
mora  biti  vaša  vladarica.  Kragulj  Krut  je  ne 
bode  dobil  v  svoje  grde  kremplje  za  no- 
beno ceno.  Nikdar!"  In  zaškrtal  je  z  zobmi; 
oči  so  se  mu  zabliskale  kot  risu,  ki  hoče 
planiti  nad  izbrano  si  žrtev.  Krčevito  je  stisnil 
pest,  zamahnil  z  njo  proti  jugu  in  dejal  resno: 

„Tale  moja  roka  ga  bode,  ga  mora  po- 
tolči, ugonobiti.  Na  svetem  evangeliju,  pri 
vseh  svetcih  božjih,  pri  spominu  velikega 
svojega  otca  sem  se  zaobljubil,  da  tega  kle- 
tega  neznabožca  Rujanca  vržem  ob  tla.  In 
ga  bodem  in  ga  bodem.  Vsevišnji  Bog  in 
svetci  nebeški  bodo  zatrdno  na  moji  strani." 

»Gospodar!"  je  izpregovoril  spremlje- 
valec velikan  —  nekam  boječe-proseče. 

.Kaj?« 

»Gospodar,  prepusti  Kruta  moji  roki?" 

»Kaj  meniš,  da  je  moja  preslaba?" 

»Ne,  toda  . .  ." 

„Kaj,  toda?" 

»Tudi  jaz  sem  napravil  slično  zaobljubo." 

»Komu?" 

,Golijat'  je  zardel,  in  glas  mu  ni  hotel 
iz  grla. 

»Gospodari"  se  je  oglasil  drugi  tovariš 
smej^.  »Naj  ti  jaz  povem.  Saj  smem,  kaj- 
neda, družc  dragi?" 

jGolijat'  se  je  —  kot  takemu  velikanu  nič 
kaj  primerno  —  temu  vprašanju  ponižno  pri- 
klonil in  sramežljivo  prikimal. 

»Veš,  gospodar?"  je  nadaljeval  velikanov 
sosluživec.  »Dvorni  gospici,  Olafovi  blago- 
verni  hčerki  Brigiti  je  moral  narediti  to  ob- 
ljubo." 

»Brigiti?  To  je  veleblaga  deklica.  Vedno 
sem  jo  imel  rad." 

»Ona  pa  tebe,  gospodar;  to  se  pravi 
tebe  spoštuje  z  globokim,  tebi  pristojnim 
spoštovanjem,  z  ljubeznijo  dekliško  in  de- 
viško rada  pa  ima  samo  mojega  sosluživca." 

Jn?" 

»In  ona  mu  je  iz  ljubezni,  oziroma  iz 
spoštovanja  do  tebe  obljubila  svojo  roko 
in  srce  pod  pogojem,  da  ji  prinese  Krutovo 
glavo.  Pa  mu  jo  mora  sam  odbiti  z  njego- 
vega medvedjega  trupla." 

»Ah,  tako?  tega  pa  še  nisem  vedel  in 
slišal!  Kdo  bi  si  bil  kaj  takega  mislil  o  Got- 
šalkovem  vernem  vojniku  —  da  ga  zna  pre- 
slepiti in  premotiti  žensko  oko?  Mislil  sem, 
da  je  že  v  mladostnih  letih  sklenil  kakor  Job 
pogodbo  s  svojimi  očmi,  da  ne  bode  po- 
gledal device." 

»Vidiš,  kako  se  tudi  gospodar  vladar 
lahko  moti  o  svojih  najbližjih  podanikih? 
Kdaj  že  se  je  zaveroval  moj  preljubi  so- 
služivec v  lepo  dvorno  gospicol  Kaj  pravim 
—  zaveroval:  zatelebal  se  je,  do  smrti  za- 
ljubil, in  ko  je  ona  to  njegovo  ljubezen 
razbrala  in  izpoznala  iz  njegovih  vulkansko- 
ognjenih  pogledov.  Iz  njegovega  frankovsko- 
vljudnega  dvorjenja,  mu  je  obljubila  svoje 
srce  in  roko  svojo  —  pod  onim  pogojem." 


»Nehaj  druže,  nehaj  vendar!"  je  vzkliknil 
velikan  raztogočen.  »Vsake  stvari  je  enkrat 
konec!" 

»Samo  prve  ljubezni  ne." 

»Druže,  tvoj  golk  — ." 

,,Je  boljši  kot  molk.  Sicer  pravi  prislo- 
vica:  Molk  zlato,  golk  srebro.  A  danes,  mi- 
slim, ti  bodem  za  svoj  golk  zaslužil  zlato. 
Kajneda,  gospodar,  da  mu  daš  celo  prgišče 
zlata,  če  izpolni  obljubo,  dano  Olafovi  hčerki  ? " 

»Dam",  je  odgovoril  zapovedujoči  mladi 
mož.  »In  ne  samo  enkrat,  vse  dni  svojega 
vladanja  mu  bodem  hvaležen  za  to  uslugo. 
Saj  sem  ravno  prej  rekel,  za  koga  ga  bodem 
imenoval!  Ta  služba  bode  vendar  lepa.  Lahko 
bode  redil  sebe  in  svojo  družinčad.  No,  ker 
ljubim  in  spoštujem  tudi  jaz  ljubezen,  ti  od- 
stopim Krutovo  glavo,  da  jo  prineseš  lepi 
Brigiti.  Toda  to  ti  povem;  skrbi,  da  to  na- 
rediš čim  najpreje  ..." 

Na  daljno  daljnem  visokem  nebu  je  za- 
čela velika  dnevna  luč  ugašati,  pojemati.  Ali 
je  morda  solncu  srce  pokalo  vsled  ranjene 
ljubezni?  Skoro  gotovo.  Celi  ljubi  božji  dan 
je  gledalo,  vse  zaverovano,  na  lepo  zelene 
morske  valove.  Kar  utapljalo  in  topilo  se  je 
v  njihovih  pljuskajočih  odzdravih.  Nebeško 
solnce  je  bilo,  kakor  se  je  videlo,  ob  tem 
slovesu  ginjeno.  Še  enkrat  je  poslalo  tople 
pozdrave  in  žarke -poljubčke  morju  lahno 
šumečemu  zelenemu.  In  to  mu  je  odzdrav- 
Ijalo  s  takisto  nalahnim  šumenjem,  pljuska- 
njem, poljubovanjem. 

V  zadnjem  solnčnem  poslavljanju,  v  po- 
slednjih njegovih  gorečih  žarkih  se  je  pa 
kar  naenkrat  prikazala  obal,  pokazala  suha 
zemlja. 

Mladi  mož  je  bil  pri  pogledu  na  obal 
res  vzradoščen:  razprostrl  je  roke  proti  nji 
in  vzkliknil: 

»Ti  se  poslavljaš,  veliko  solnce,  od  te 
lepe  obali!  Jaz  pa  bodem  z  radostjo  ne- 
skončno stopil  nanjo.  Kakor  Ksenofontovi 
Grki  morje,  pozdravljam  jaz  to  obal  lepe 
bodriške  zemlje.  Pozdravljena  obal  moje 
očine,  moje  dedovine!  Večer  se  dela,  noč 
pada  nate,  a  bodi  potolažena:  jaz  ti  prinesem 
beli  dan. 

Deset  let  je  že  minilo,  v  morje  utonilo, 
kar  sem  zadnjič  z  nogo  svojo  stopal  po 
tebi,  takrat  ko  sem  moral  tebe  zapustiti  kot 
ubežen  knezovič. 

Zemlja  rodna,  majka  rodna,  majka  moja 
miljenal  Na  nebu  se  prižigajo  miljoni  zlatih 
zvezd.  Glej,  toliko  imam  jaz  do  tebe  kopr- 
nečih misli,  hrepenečih  želja.  Stotisoče  bi- 
serov krije  v  svojem  dnu  zeleno  morje,  ki 
sedaj  po  njem  plovemo.  A  za  vse  te  bisere 
mi  ni,  vse  te  bisere  odtehtaš  ti.  Zemlja  rodna, 
ti  si  me  rodila,  ti  si  me  vzdojila  in  zredila 
z  mlekom  svojim,  zato  mi  bodi  še  enkrat 
prisrčno  pozdravljena  I  Hej,  mladci,  veslajte 
krepko,  da  prej  dosežemo  obali  Ti  ladjica 
lepo  tesana,  brzo  pluj  in  se  izkazi  in  po- 
stavi zlasti  danes,  da  si  ladjica  jadrnica.  Kje 
smo  že  bili  s  tabo  I 

V  svojo  očino,  dedovino  se  nisem  mogel 
vrniti.  Kako  neki?  Izza  plonske  žaloigre  je 
bilo  gospndstvo  Krutovo  zagotovljeno;  rod 
Billungov  tačas  nikakor  ni  mogel  misliti  na 
Bodriče;  vstaja,  ki  sta  jo  započela  vojvoda 
Magnus  in  Oto  Nordheimski  proti  kralju 
Henriku  IV.,  se  je  popolnoma  ponesrečila. 
Še  preden  je  Plon  padel  v  Krutovo  oblast, 
sta  se  morala  oba  kneza  štirinajstega  rženega 
cveta  Gospodnjega  leta  1071.  kot  vjetnika 
predati  svojemu  gospodu. 

Neovirano  so  prekoračili  Bodriči  pod 
Krutovim  vodstvom  svoje  meje  in  so  opu- 
stošili  Severno  Polabje  z  ognjem  in  mečem. 
Kar  je  bilo  Stormarov  in  Holštajncev  še  za 
boj  sposobnih,  so  bili  malokaj  vsi  potolčeni 
ali  pa  odpeljani  v  sužnost.  Trdnjava  Ham- 
burg, ki  so  jo  bili  po  usodnem  letu  1066. 
zopet  zgradili,  je  bila  v  začetku  Gospod- 
njega leta  1072.  zopet  do  temelja  razrušena. 
Ista  usoda  je  zadela  zopet  tudi  na  novo  se- 
zidano in  bogato  obljudeno  mesto  Šlezvig, 
ki  so  se  ga  Sloveni  polastili  z  nenadnim  na- 
skokom. 

Dansko  ozemlje  so  morali  sicer  osta- 
viti  vsied  zmage  kralja  Svena  Astridsona,  ki 
jo  tako  lepo  popisuje  skald  Torleik.  Saj  je 
znana  ta  pesem  po  vsem  Danskem.  Kralj, 
pravi  pesnik,  je  pobil  sam  nešteto  sovragov 
v  bitki,  severno  od  Heidabija  je  bilo  to:  tu 


so  našli  črni  vrani  obilo  piče,  malo  Vendov 
je  uteklo,  mnogo  stotin  jih  je  obležalo  na 
bojnem  plesišču.  Toda  Severno  Polabje  je 
vendar  ostalo  pod  vrhovno  nadoblastjo  nad- 
kneza  Kruta  in  mu  moralo  plačevati  dan. 
Več  kot  šeststo  rodbin  holštajnskih  se  je  iz- 
selilo, pač  da  bi  se  umaknile  zatiranju  Kru- 
tovemu,  črez  Labo  na  Saksonsko. 

Kaj  sem  hotel  taČas  jaz,  zapuščen,  sla- 
boten mladič,  ubežni  knezovič,  napram  mo- 
gočnemu bodriškemu  nadknezu?  Čakati  sem 
moral  z  matko  svojo  boljših  časov;  poslala 
me  je  na  potovanje  v  daljni  svet.  In  lepo- 
tesana  labodje  bela  ladjica  nas  je  peljala  na 
anglosaško  ozemlje,  privedla  v  veliki  Jork. 
Kako  smo  se  tam  lepo  izprehajali,  kajne, 
tovariši?" 

„A  še  lepše  je  bilo  v  Rimu,  pri  svetem 
otcul"  se  je  zdajci  oglasil  spremljevalec  ve- 
likan. 

„Zatrdno  najlepše  v  tem  večnem,  božjem 
mestu.  Sedmogrični  Rim  je  bil  in  bode 
obstal  za  večne  čase  večno  mesto,  mesto 
resnice  in  pravice.  In  sveti  otec  je  res  pravi 
otec  vesoljnega  krščanskega  sveta.  Brez  raz- 
like rodu,  brez  razlike  stanu  ljubi  vse  z  enako 
očetovsko  ljubeznijo.  Kako  nas  je  ljubeznivo 
vzprejell  Pa  ta  naš  Oskar,  danski  naš  so- 
potnik, še  ne  ve  o  tem  našem  lepem  vzpre- 
jemu  in  zatrdno  tudi  ne  ve  še  vsega  o  Adal- 
bertu,  bremenskem  nadškofu.  O  tem  nad- 
škofu in  pa  o  njegovem  nameravanem,  se- 
veda, kakor  znano,  ponesrečenem  severnem 
patriarhatu  se  je  sveti  otec  najdlje  pogovarjal 
z  menoj.  Videlo  se  je,  da  ga  je  prepoznal 
temeljito.  Ti,  Oskar,  si  še  mlad,  zatrdno  še 
nisi  slišal  podrobnosti  o  tem  nameravanem 
patriarhu,  pa  vendar  te  kot  Danca  mora  za- 
nimati. 

Sosebno  na  Danskem  se  je  namreč  iz- 
kazala sijajno  Adalbertova  duhovska  delav- 
nost. Kralj  Sven  je  zaprosil,  naj  se  ustanovi 
za  njegovo  kraljestvo  posebna  nadškofija. 
Sveta  stolica  ni  bila  nezadovoljna  z  njegovo 
željo;  le  za  dovoljenje  dosedanjega  metro- 
polita  je  šlo.  Prav  ta  okolnost  pa  je  v  Adal- 
bertu  rodila  načrt  za  hamburški  patriarhat, 
ki  bi  raztezal  svojo  moč  nad  novoustanov- 

Ijeno  dansko  nadvladikovino  in  njenimi  pod- 
ložnimi škofijami,  nemškimi  in  slovenskimi. 
Patriarhati  so  bili  doslej  samo  v  grški 
cerkvi  poznati.  Uvesti  jih  v  slovenskem  se- 
veru bi  bilo  znamenje,  da  se  hoče  le-ta  pri- 
bližati se  ji,  združiti  se  z  njo.  In  k  tej  spo- 
jitvi se  je  nagibal  v  resnici  že  ves  evropski 
sever.  Strožji  privrženci  rimskega  bogoslužja 
so  pač  opozarjali  na  preudarke  vredno  za- 
upnost in  prijaznost  Grkov  napram  Slove- 
nom  in  so  poudarjali:  obadva,  Grk  in  Sloven, 
sta  zamotana  v  poganske  običaje,  obadva 
iščeta  sveta  pri  istih  vedeževalcih;  gore, 
ogenj  bljuvajoče,  ki  so  jih  imenovali  v  južni 
Evropi  lonce  Vulkanove  in  jih  označevali  za 
mesta  trpljenja,  so  dobile  na  severu  priimek 
grški  ogenj,  pač  da  bi  oznanjale,  kaka  usoda 
in  kje  čaka  krivoverce.  Toda  pri  ,Vendih' 
so  bili  Grki  še  vedno  v  najboljšem  slovesu. 
Saj  so  celo  Čehi  in  Moravani,  čeprav  vdani 
rimski  cerkvi,  skrivoma  in  očitno  razodevali, 
da  se  strinjajo  in  so  prijatelji  s  slovenskim 
bogoslužjem,  ki  sta  ga  prinesla  med  severne 
Slovene  blagovestnika  svetca  Ciril  in  Metod. 
Zakaj  kar  je  grško  cerkev  priljubljalo  ljud- 
stvu, je  bila  zlasti  raba  narodnih  jezikov  pri 
božji  službi,  dočim  je  Rim  od  pamtiveka 
sžm  dovoljeval  le  eden,  latinski  jezik  kot 
cerkveni  jezik.  Daljna  posledica  tega  ravnanja 
je  kajpada  bila,  da  so  se  novoizpreobrnjen- 
cem  pošiljali  zgolj  inozemci  za  škofe  in 
duhovnike.  Ta  običaj  je  pa  hotel  nadškof 
Adalbert  —  po  nasvetu  kralja  Svena  Astrid- 
sona  —  korenito  odpraviti.  Cerkveni  jezik 
je  obdržal;  v  svoji  prisotnosti  je  pa  vendar 
dovoljeval,  da  se  velika  služba  božja  ni  ob- 
hajala po  latinskem,  zapadnem  obredu,  temuč 
da  se  je  po  grški  uravnavi  v  treh  mašah 
pelo  dvanajst  oficijev.  Od  nadškofa  Adal- 
berta  so  opravičeno  lahko  vsi  pričakovali, 
da  bode  še  zanaprej  deloval  v  tej  smeri, 
zakaj  ponašal  se  je,  da  je  potomec  Grkinje, 
soproge  cesarja  Otona,  drugega  tega  imena, 
ki  je  bil  Grkom  naklonjen  in  je  oponašal 
tudi  grške  obleke  in  šege.  Poleg  tega  pa- 
triarhatskega  pohlepa  je  imel  še  druge  na- 
mene in  načrte,  ki  jih  pa  seveda  strinjeval  s 
patriarhatom:  Patriarhat  je  hotel  imeti  odičen. 


olepotičen  s  primernim  knezovskim  ozem- 
ljem. 

Posestva  njegove  cerkve  je  bil  Oton  Veliki 
oprostil  slehrnega  grofovskega  in  vojvod- 
skega  pravosodja;  a  Adalbert  jih  je  dobil, 
ko  je  nastopil  službo,  vendar  pod  oblastjo 
Billungov.  Ugovarjal  je,  a  nič  opravil,  samo 
sovraštvo  saksonskega  vojvoda  je  vzbujal  in 
netil  in  podžigal.  Kajpada  je  tudi  nadško- 
fovonasprotstvo  proti  Billungom  postajalo 
bolj  in  bolj  ostro;  a  prikrival  gaje  in  se  je 
bolj  in  bolj  oklepal  cesarja  Henrika,  tretjega 
tega  imena,  in  ga  spremljal  pri  vseh  njegovih 
pohodih,  da  bi  se  mu  bolj  prikupil.  To  je 
tudi  dosegel;  in  ko  je  njegov  stari  prijatelj, 
škof  Bruno  Tuluški  bil  pod  imenom  Lev 
deveti  povzdignjen  na  papeški  prestol,  ni  bil 
nihče  bolj  vpliven  in  ugleden  kakor  nad- 
škof hamburški.  Papež  in  cesar  sta  ga  cenila; 
v  javnih  razmerah  se  ni  nič  zgodilo  brez 
njegovega  sveta. 

Svojo  cerkev  je  hotel  v  tem  ugodnem 
času  povzdigniti  nad  vse  druge,  kar  tiče 
časti  in  bogastva.  Zamis«l  njegova  je  bila 
tudi:  pridobiti  si  vojvodstvo,  in  ta  zamisel 
je  bila  v  najtesnejši  zvezi  z  nameravanim 
severnim  cerkvenim  knezovstvom. 

Toda  teh  njegovih  velikih  načrtov  se  je 
za  cesarja  Henrika  tretjega  prav  malo  ures- 
ničilo. Samo  opatijo  v  Goslaru  je  priboril 
nadškof iji.  Kriv  je  bil  sam:  oholi  mož  ni 
maral  prositi;  in  izprošena  miloščina  mu  je 
veljala  za  ponižanje.  In  dočim  ni  hotel  iz- 
tegniti svoje  roke,  so  se  množili  in  krepili 
njegovi  nasprotniki,  in  so  se  množile  za 
njega  nezgode. 

Najprvo  je  umrl  papež  Lev  deveti.  Dve 
leti  za  njim  pa  cesar  Henrik  tretji.  Gospod- 
njega  leta  1055.  namreč,  ko  se  je  cesar  mudil 
na  Italijanskem,  so  Ljutiči  prekoračili  mejo 
in  napadli  nemško  ozemlje.  Cesarska  vojska 
se  jim  je  postavila  v  bran;  vnela  se  je  bitka, 
a  se  končala  za  Nemce  neugodno:  premnogo 
jih  je  bilo  ujetih  ali  ubitih.  Cesar  je  zato  po 
svojem  povratku  sklical  na  noge  mnogo- 
brojno  vojno  in  jo  poslal  proti  zoperniku. 
Poveljstvo  je  izročil  mejnemu  grofu  Vilhelmu 
Saksonskemu  in  grofu  Ditrihu  Katelenbur- 

škemu.  Šla  sta  črez  Labo,  toda  nedaleč  od 
trdnjave  Prizlave,  kjer  se  Havela  izliva  v 
veletok,  sta  ju  med  obema  rekama  Ljutiči 
oklenili  in  napadli.  Saksonska  poveljnika  sta 
obadva  padla  in  ž  njima  velik  del  njune 
vojne.  Drugi,  ki  so  ušli  sovražnemu  meču, 
so  našli  svojo  smrt  pa  v  vodi.  Ta  poraz  se 
je  zgodil  desetega  septembra  Gospodnjega 
leta  1056.  Cesar  je  zbolel,  ko  je  izvedel  to 
novico,  in  drugi  mesec  umrl.  Zopet  težek 
udarec  za  dalekosežne  načrte  nadškofa  Adal- 
berta:  z  dotacijo  severnega  patriarhata  ni 
bilo  niči 

Nemška  krona  je  odslej  dičila  Henrika 
četrtega,  ki  je  bil  že  za  očetovega  življenja 
izvoljen  za  njegovega  naslednika.  A  tudi  za 
tega  kralja  se  patriarhat  ni  mogel  poroditi, 
vkljub  dejstvu,  da  je  bil  Adalbert  dokaj  Časa 
kot  vzgojitelj  mladega  kralja  malone  neome- 
jeni gospodar  nemške  države. 

Ko  je  bil  prisiljen  zapustiti  kraljevski  dvor 
kralja  Henrika,  je  sev«da  zaspala  njegova 
patriarhatska  zamisel.  A  se  je  zopet  zdramila 
ko  se  je  vrnil  Odspodnjega  leta  1069.  na 
kraljevski  dvor,  in  je  njegov  gojenec,  lju- 
bimec Henrik  izvojeval  proti  Saksoncem  lepe 
zmage. 

Istočasno  namreč,  ko  so  se  Bodriči  oprostili 
nemške  nadoblasti,  so  si  priborili  svobodo 
tudi  Sloveni  onikraj  Odre  reke,  Pomorci. 
Vojvoda  Kazimir  poljski  je  bil  umrl  Gospod- 
njega leta  1057.  Njegov  sin  in  naslednik, 
Boleslav,  drugi  tega  imena,  bojevit  in  Časti- 
hlepen knez,  si  je  izbral  za  nalogo:  mašče- 
vati se  nad  poljskim  plemstvom,  ki  je  nje- 
gove prednike  pregnalo  iz  dežele,  in  si 
zopet  prisvojiti  meje  knezovine,  ki  so  je 
izgubili  njegovi  predniki,  in  si  prilastiti  vse 
dežele,  ki  so  njegovim  dedom  plačevale 
danj.  To  njegovo  stremljenje  je  moralo  kaj- 
pada vznemiriti  češkega  vojvodo.  Gospod- 
njega leta  1071.  je  res  nastala  med  njima 
vojska.  Vojvoda  Boleslav  je  pozval  pod 
orožje  Poljake  in  podložne  mu  Pomorce  — 
na  vojni  pohod  proti  Čehom.  Z  mnogobroj- 
nimi  četami  je  oblegal  trdnjavo  Gradec  na 
moravsko-poljski  meji,  ob  cesti,  ki  je  vodila 
z  Moravskega  na  Poljsko.  Toda  podjetje  se 


je  ponesrečilo.  Gradec  se  je  držal  in  stal 
trdno,  in  poljski  vojvoda  je  komaj  komaj 
ušel  zasledujočim  ga  Čehom.  Pomorci  so 
se  sedaj  lahko  oprostili  ižesa  premaganega 
nadvladarja. 

Sedaj  se  je  pa  nemški  kralj  Henrik  vteknil 
vmes.  Še  isto  leto  je  pozval  oba  vojnika  v 
Mišnjo,  ju  pokaral  zaradi  njunega  ravnanja 
in  jima  zapovedal,  naj  bodeta  vsak  zado- 
voljna s  svojimi  mejami  in  da  se  ne  smeta 
od  sedaj  zanaprej  nadlegovati  s  spopadi. 
Kateri  bode  prvi  zgrabil  za  orožje,  tisti  naj 
ve,  da  velja  od  istega  trenutka  za  njegovega 
zopernika  in  bode  v  njem  našel  strašnega 
maščevalca.  Boleslav  je  vsied  tega  ukora  in 
svarila  odnehal  od  vojske  proti  Čehom  in 
se  rajši  bojeval  proti  Rusom  in  Ogrom. 

Taki  uspehi  proti  Saksoncem  in  proti  polj- 
skemu vojvodu  so  mladega  kralja  in  njego- 
vega vednega  spremljevalca  in  svetovalca, 
neumornega  starčka  Adalberta,  zavedli  k 
dalekosežnim  načrtom  in  naklepom:  severni 
patriarhat  naj  se  sedaj  končno  uresniči,  Sak- 
soncem naj  se  vzame  svoboda,  njih  dežele 
pa  naj  postanejo  neposredna  last  kraljeva.  V 
to  svrho  je  sklenil  kralj  Henrik  tajno  zvezo 
s  Svenom  Astridsonom  in  mu  obljubil  gro- 
fijo Stade,  dedno  last  mejnega  grofa  Uda. 
Načrt  pa  ni  bil  izveden:  nadškof  Adalbert 
je  umrl  —  kakor  znano  —  16.  marca  Go- 
spodnjega leta  1072. 

Sveti  oče  je  bil  vesel,  ko  sem^  mu  po- 
vedal svoje  in  svoje  majke  mnenje  o  tem 
nadškofu:  da  sem  jaz  še  v  mladih  letih,  v 
samostanski  šoli  svetega  Mihaela  v  Glinu, 
dobil  pravo  naziranje  o  njem:  da  je  bil 
sicer  mož  vsestransko  izobražen,  a  tudi  vse- 
stransko pretkan  in  skrajno  častihlepen,  in 
da  bi  bil  severnoevropski  patriarhat  prava 
nesreča  za  nas.  Proti  Saksoncem  je  hotel 
izrabiti  otca  Gotšalka.  Otec  je  res  vse  verjel, 
kar  mu  je  sanjaril  o  veliki  slovenski  in  danski 
samostojnosti,  če  bi  se  udejstvovala  ta  pa- 
triarhatska zamisel. 

Dobro,  da  se  ni,  da  je  Adalbert  o  pra- 
vem času  umrl,  sem  dejal  papežu.  In  vzra- 
doščen,  da  sem  tega  mnenja  kakor  on  sam, 
me  je  blagoslovil,  želel  srečno  pot  domov 

in  —  srečno  pot  na  bodriški  prestol.  Zato 
pa  sedaj  s  tem  večjim  pogumom,  s  tem 
večjo  nado  grem  in  zrem  v  bodočnost  in 
na  bodriško  zemljo.  Ti,  lepa  ladjica,  le  hitro 
pluj!« 

In  ladjica  je  plula  kot  ptica  brzoplovnica. 
Zibala,  ujčkala  se  je  po  morju  kakor  detetce 
v  zibki. 

Veslači  so  delali  z  vsemi  močmi. 

Kar  naenkrat  pa  je  mladi,  poveljujoči 
mož  ukazal,  naj  jadrajo  bolj  počasi. 

Njegovo  orlovsko  oko  je  zapazilo  na 
obzorju  čolniček,  majhen,  ljubek,  kakor  igra- 
čica,  a  veleukusno  opremljen.  Videti  je  bilo 
na  prvi  pogled,  da  je  lastnik,  oziroma  na- 
jemnik tega  čolniča  človek  veljak.  Z  zeleno 
zastavico,  nalahno  šepetajočo,  vihrajočo  je 
plul  nasproti.  In  ko  se  je  približal  v  naših 
potnikov  neposredno  bližino,  jih  natančneje 
premeril  in  premotril  —  se  je  poveznila  za- 
stavica, kakor  v  poklon  in  pozdrav. 

„Vse  varno!  Kar  brez  skrbi  za  menoj!" 
je  zaklical  čolniček  vodeči  Človek  in  zavil 
v  skrit  zalivček  pred  glavno  luko.  Ladjica 
z  našimi  znanci  pa  za  njim. 

^Pozdravljen,  naš  bodoči  gospodar,  nad- 
knez  Henrik!"  je  na  obali  ogovoril  mladega 
moža  lastnik  onega  čolnička.  „  Klanjam  se  ti 
do  žemljice  črne.  Čakal  sem  te  že  tri  ve- 
čere." 

Mladega  moža  spremljevalca,  velikan  ,Go- 
lijat'  in  njegov  sosluživec,  sta  pokleknila  na 
tla  in  poljubila  prst,  dočim  je  njun  ,gospodar* 
hlastno  vprašal: 

^Pribignev,  kaj  je  s  Slavino,  Tugumirovo 
vnukinjo?" 


„ Gospodar,  slabo.  Krut  jo  zalezuje  kakor 
kragulj  nedolžno  golobičico,  in  jaz  se  bojim ... " 

„Kaj?  Krut  je  ne  bo  nikdar  imel!  Mladci, 
hitimo  jo  rešit  iz  njegovih  krempljev!  Ona 
mora  biti  moja!  Oorm,  sedaj  se  nekaj  ur 
odpočijte  in  se  pokrepčajte,  saj  brešna  imate 
dovolj  s  sabo,  potem  pa  jadrno  nazaj  na 
Dansko!  Srečno  pot!  Pozdravite  mi  mamko 
in  znance  in  znanke!" 

Še  je  zamahnil  mladi  mož  Gormu,  vod- 
niku ladje  in  njegovim  brodarjem  z  roko 
pozdrav,  pa  se  je  napotil  s  svojim  sprem- 
stvom skozi  šumo  proti  Roztoku. 

Komaj  so  pa  izginili  v  sivostari  šumi,  je 
stopil  izza  gostega,  široko  razraščenega  grma 
človek -pritlikavec,  grd  kot  sam  spak,  črn 
kot  rogač. 

Oči  so  se  mu  zasvetile  v  zelenem  svitu, 
ko  je  grohotaje  izpregovoril : 

„Strahomer,  srečo  imaš  pa  večjo  kot  pamet. 
Pa  kaj  sem  rekel?  Topot  ni  še  pomagala 
samo  pamet.  Čudno  se  mi  je  zdelo,  kako 
je  to,  da  se  ta  Pribignev,  ki  ga  živega  ne 
morem,  zadnje  dni  vsak  popoldan  proti  ve- 
čeru vozi  po  morju,  kar  prej  ni  bila  njegova 
navada.  Pa  sem  ga  začel  opazovati.  Torej 
Henrika,  Gotšalkovega  sina,  je  pričakoval  in 
ga  danes  tudi  dočakal !  To  mora  koj  izvedeti 
nadknez  Krut.  K  rostoškemu  poslaniku  grem: 
on  naj  prime  Henrika  in  ga  izroči  Krutu. 
Pa  kako  sem  nespameten:  posadnik  je  lopov 
in  bi  si  sam  lastil  zaslugo,  da  je  prijel  Got- 
šalkovega sina,  koj  ko  je  stopil  na  bodriška 
tla,  sam  seveda  vteknil  v  žep  tudi  Krutovo 
nagrado.  Sam  grem  h  Krutu.  Kakšnega  konja 
ukradem  kje  še  nocoj,  pa  hajdi  v  Velegost!" 
(DALJE.) 

23ožična  pesem. 

>6QkriYa  svet  noči   zavesa, 

polnočni  zvon  čez  pfar^  o^cva, 
poziravfja   zcmfjo    in   nebesa, 
zbor   an6efov   vesef   prepeva: 
^o^u    na   visokosti   sfava, 
na  zemlji   nrtir  fjuiem  in  sprava! 

ilocoj,   čfoveški  iuh,  ne  kofni 
trpljenja,   ki   te  je   morifo! 
^^ctišče   z   verniki   se  pofni, 
duhovnik   kfiče  ^fasnomifo: 
^o6\A    na   visokosti   sfava, 
na  zemlji  mir  Ijuiem   in  sprava! 

foiobo   v   zlaten^    6lej    okvirji: 
Ua   slami   spi   nebeško  jSDete, 
kro^    )lje6a  mofijo   pastirji, 
bleste   na  traku   črke  svete: 
^o6u   na   visol^osti   sfava, 
na  zemfji   mir  fjuiem  \r\  sprava  ! 


^učijo   or^fje.  J-l/im   v    kaiifi 
poi  stropon^  se  vonjiv  raztapfja. 
Raj   smeh   na   fice  vnuku  sifi, 
kaj    heh\A  sofza  z   fica  kapfja? — 
^o^u   na   visokosti   sfava, 
na  zemfji  mir  fjuien|  ir^  sprava! 

Jo  fetih  mfaiih  se  nam  toži 

Ueoiofjiva   sifa   neka 

srce   ziaj   širi    nan^,   ziaj  oži, 

kot   morje   pfima   in   oseka. 

^o^u   na   visokosti   sfava, 

na  zemfji    mir  fjuiem  '\r\  sprava! 

Ji)a,   sfava   Tljemu,    ki   iostojer^ 
meh   vsemi  je   najvišje   sfave! 
^a,   mir  fjuieir^  iq  čut  pokojer|, 
ki   vir   eh'\r\  je  sreče   prave! 
(Dikfepaj   raj    nam   iz^ubfjeni, 
o   zveni,  sfaika  p€serT|,  zveni! 

SVETA  DRUŽINA. 


o.  B.  SASSOFERATO. 

IVAN  LAH: 

ŠMARSKI  „ŠOMAŠTER"  IN  NJEGOVA 
DOBA. 


O  sem  hodil  tuintam  po 
svetu  ter  so  me  ljudje  iz- 
praševali,  odkod  da  sem, 
in  ko  sem  jim  odgovoril, 
da  iz  Šmarije,  so  rekli: 
Aha,  tam,  kjer  je  bil  slavni 
šmarski  „šomašter". . .  In 
zapeli  so  mi  celo  njegovo  pesem.  Tako  sem 
drugod  več  slišal  o  tem  možu,  kakor  pa 
doma.  „Nemo  propheta  in  patria",  bi  rekel, 
»nikogar  doma  ne  slav6".  Vendar  to  tu  ne 
velja.  Vzrok,  da  o  njem  nisem  doma  nič 
slišal,  je  pač  v  tem,  da  se  mladina  premalo 
zmeni  za  svoje  prednike,  da  ne  posluša  pri- 
povedovanj modrih  starčkov  in  da  tako  bolj 
in  bolj  izumirajo  ljudje,  ki  so  takorekoč 
„živa  zgodovina",  ki  pomnijo  prejšnjo  d6bo 
in  ved6  zgodovino  celega  stoletja  in  še  nazaj 
in  ti  podobo  časa  boljše  postavijo  pred  oči 
kakor  zgodovinopisec,  in  neprestano  hočejo 
pripovedovati  o  starih  Časih,  češ:  tako  je 
bilo  včasih,  tako  so  pravili  naši  predniki. 
Kajti  ko  sem  pozneje  zašel  med  te  vrste 
ljudi,  so  mi  pravili  mnogo  o  svojem  ne- 
kdanjem „šomaštru"  in  pripovedovali  na 
pamet  njegove  pesmi  ter  vedeli  celo  vrsto 
epizod  iz  njegovega  življenja.  Saj  je  vodil 
Čez  pol  stoletja  šmarsko  šolo,  istotoliko  časa 
je  prepeval  svoje  pesmi  v  šmarski  cerkvi  ter 
zlagal  ob  posebnih  prilikah  kmetom  pesmi, 
n.  pr.  ob  francoskih  vojskah,  o  I.  1848.  itd. 
Danes  živi  še  mnogo  njegovih  učencev,  ki 
ne  morejo  prehvaliti  svojega  nekdanjega  uči- 
telja, in  pri  vseh  se  pozna  neko  posebno 
veselje  do  čitanja,  kar  jim  je  pač  ostalo  še 
iz  tistih  prvih  časov.  Mnogo  starih  ljudi  še 
zdaj  trdi,  da  ne  poj6  orgije  nobenemu  or- 
ganistu  tako,  kakor  so  pele  „šomaštru".  Iz 


mnogoštevilnih  spominov  na  njega  se  dk 
sklepati,  kako  vobče  spoštovana  in  za  razvoj 
merodajna  oseba  je  bil  ta  učitelj,  ne  le  za 
Šmarijo,  ampak  za  celo  okolico  in  še  dalje. 
Podatkov  o  njem  ni  nobenih  razun  krstne 
knjige,  ki  nam  pove,  da  se  je  rodil  v  Šmariji 
hiš.  št.  8.  (I.  1770.)  —  Matevž  Kračman. 
Edina  živa  zgodovina,  narodna  tradicija,  hrani 
v  častnem  spominu  učitelja-pevca-pesnika, 
kot  da  bi  ljudstvo  vedelo,  da  niti  arhiv  šmar- 
ske  fare  niti  zgodovina  slovenskega  naroda 
ne  more  prav  iz  njegove  srede  imenovati 
nobenega  posebnega  moža.  Slabim  geogra- 
fom naj  pridenemo  še  to,  da  je  Šmarija,  vas 
s  33  hišami,  na  Dolenjskem,  s  slavno  pre- 
teklostjo, ki  pa  je,  kar  je  stekla  dolenjska 
železnica,  nastopila  pot  nazadka,  da  se  opaža 
splošni  gospodarski  propad,  ker  ljudje  ne 
znajo  izrabiti  železnice  in  živ6  samo  v  spo- 
minih na  stare  boljše  čase,  ki  so  bili  pri 
polnih  sodih  dobrega  dolenjskega  in  hrva- 
škega vina  pač  bolj  primerni  za  poezijo  in 
veselo  pevsko  življenje  kakor  sedanji.  Mi- 
sliti si  moramo  tiste  Čase,  ko  so  se  po  veliki 
Karlovški  cesti  skozi  lepo  dolenjsko  vasico 
pomikali  veliki  vozovi,  obloženi  z  različnim 
blagom  in  z  velikimi  barigljami  vina,  in  so 
tako  stari  šmarski  očanci  imeli  mnogo  trgo- 
vine ter  so  izpili  z  brati  Hrvati  marsikak 
bratovski  bokal,  obrtniki  pa  so  imeli  pri 
znani  „ šmarski  oferti"  obilo  zaslužka.  Tako 
se  je  živelo  vedno  veselo  ob  pitju  in  petju. 
Zdaj  pa  to  ne  nese  več.  In  med  takimi  ve- 
selimi Šmarci  je  dostikrat  posedel  tudi  njih 
„šomašter"  ter  jim  zapel  pesem,  ki  jo  je  sam 
zložil,  in  to  pa  vendar  ni  malenkosti  Zato 
so  se  tako  dobro  ohranili  v  spominu  tisti 
časi. 

Oseba  šmarskega  ^šomaštra"  se  more 
prištevati  med  tiste  može,  ki  se  navadno 
imenujejo  narodni  pesniki  prav  v  prvotnem 
pomenu  besede.  Živeli  so  v  precej  velikem 
številu  v  prvi  polovici  preteklega  stoletja. 
Posebno  Štajerska  je  bila  bogata  te  vrste 
pevcev.  Bili  so  med  njimi  ljudje  izšolani,  pa 
tudi  samouki,  brez  šol.  Ne  more  se  namreč 
zanikavati  velika  pesniška  nadarjenost  našega 
naroda,  katero  pa  še  prekaša  obča  pevska 
nadarjenost.  To  nam  potrjujejo  naše  lepe 
večglasno  pete  narodne  pesmi,  pa  tudi  po- 
samezne osebnosti.  Še  v  današnjih  časih  ima 
skoraj  vsaka  okolica  kakega  takega  „  pes- 
nika", ki  pesnikuje  ali  pa  kuje  pesni  ob 
raznih  svečanih  prilikah,  bodisi  da  se  je  iz- 
peljal vodovod,  da  je  stekla  v  obližju  želez- 
nica, da  je  vas  zadela  kaka  posebna  nesreča, 
da  sta  dve  vasi  v  pravdi  med  seboj  in  po- 
dobno. Prihodnja  zbirka  Štrekljevih  „  Slo- 
venskih nar.  pesni ""  nam  prinese  baje  pesmi 
o  vaseh.  Tam  se  bo  pokazala  zbadljiva,  du- 
hovito-satirična  narava  našega  Človeka,  ki  se 
lahko  opaža  takoj,  ako  sedeš  za  nekaj  tre- 
nutkov med  ljudi  v  gostilno  in  jih  naletiš 
ravno  pri  pravi  volji.  Malo  je  namreč  vasi 
in  krajev,  ki  bi  jim  ne  bili  njih  bližnji  so- 
sedje iz  dobrovoljne  nagajivosti  zložili  take 
pesmi,  kar  jim  pa  seveda  prizadeti  tudi  po- 
vrnejo. Seveda  nimajo  ti  duševni  proizvodi 
pesniške  vrednosti,  vendar  imajo  svoj  pomen. 

Slovstvena  zgodovina  nam  našteva  iz 
prejšnjega  Časa  več  pevcev  te  vrste,  ki  so 
se  po  mnogi  vaji  vendar  povzdignili  toliko, 
da  so  se  njih  pesmi  zapisale  in  natisnile, 
oziroma,  da  jih  zdaj  iščemo  kot  narodno 
blago,  Če  so  se  ohranile  v  ustih  naroda. 
Delovali  pa  so  na  cerkvenem  in  posvetnem 
polju;  to  ni  poezija,  ampak  pesmarjenje,  bi 
rekli.  Pa  naš  narod  ni  izbirčen;  več  mu  je 
za  napev,  kot  za  besede,  bolj  pazi  na  petje 
kot  na  to,  kaj  pravzaprav  poje.  Iz  nepetih 
pesem  pa  si  najbolj  zapomni  one,  ki  od- 
govarjajo njegovi  naravi,  t.  j.  satirične  in 
zabavljive.  In  tako  so  imeli  ti  pesniki  precej 
vpliva  na  narodno  pesništvo.  Pa  tudi  naj- 
lepše narodne  pesmi  izhajajo  od  pesnikov 
teh  vrst;  saj  narodna  pesem  ni  nič  drugega. 


kot  pesem,  ki  se  poje  od  roda  do  roda  v 
ljudstvu.  Njenega  avtorja  so  seveda  že  davno 
pozabili,  biti  pa  je  moral  nekdo,  ki  je  zložil 
narodno  pesem,  kajti  cel  narod  jih  ni  zlagal. 
Povsod  lahko  opažamo,  da  je  šla  te  vrste 
poezija  pred  pravo  poezijo  in  da  se  je  šele 
po  dolgem  blodenju  v  teh  sferah  dvignil 
nov  poet  z  vzvišeno  poezijo.  Saj  nam  celo 
„Pisanice",  ki  so  jih  pisali  vendar  prvi  te- 
danji ^pesniki**,  ne  kažejo  boljših  duševnih 
plodov,  kakor  so  jih  pisali  in  jih  pišejo  še 
dandanes  te  vrste  pesniki,  ki  morda  niso 
videli  nikakih  šol,  niti  niso  čitali  drugih  ve- 
likih poetov.  Zato  pa  je  iz  njih  izšel  Vodnik, 
pravi  pesnik. 

Čudno  je,  da  je  taka  prvotna  „poezija" 
tako  rada  trivialna,  kar  nas  uč6  n.  pr.  Knob- 
Ijfeve  pesmi  in  marsikatere  druge,  pri  katerih 
celo  Kančnrk  in  sam  šmarski  „šomašter" 
nista  popolnoma  nedolžna.  Te  vrste  pesmi 
segajo  prav  v  začetek  protestantovske  d6be, 
ko  so  protestantje  na  katolike,  ti  pa  na  pro- 
testante zlagali  „zabavljlve"  pesmi,  polne  na- 
vadnih Izrazov,  in  take  pesmi  se  še  danes 
tuintam  slišijo.  Seveda  jih  lepše  niso  mogle 
zatretl.  Enako  so  znane  sramotilne  pesml^ 
n.  pr.  na  Francoze,  posebno  na  generala 
Maseno,  potem  iz  I.  1848.  na  grajsko  go- 
sp6do.  Zlagal  je  te  vrste  pesmi  seveda  srd 
»pesnika"  v  imenu  razburjenega  naroda,  ka- 
teremu so  bile  seveda  zelo  všeč.  Tudi  v  tem 
je  bil  šmarski  „šomašter"  prizadet. 

Pa  kakor  navadno  predmet  ni  bil  vzvišen 
—  primeri  pesem  „od  hude  žene",  „od  hlač", 
„o  pijancu"  itd.  —  tako  tudi  besede  niso  bile 
izbrane;  glavna  stvar  je  bila,  da  se  je,  kot 
pravijo,  „zglihalo".  Take  pesmi  si  je  bilo  tudi 
lahko  zapomniti,  lahko  se  je  celo  kaj  izpre- 
menilo,  pa  se  je  še  zmiraj  rimalo,  in  to  je 
bilo  glavno;  zato  so  se  tudi  tako  ohranile. 

Tudi  cerkveno  pesništvo  je  bilo  v  prvih 
začetkih  še  okorno.  In  tu  bomo  našli  glavno 
delo  našega  organista.  Že  iz  najstarejših  ddb 
imamo  slovenske  nabožne  pesmi.  Pomnožile 
so  se  s  protestantskimi  pesmaricami  in  potem 
se  je  to  pesništvo  pridno  nadaljevalo  v  ka- 
toliški d6bi  prav  z  namenom,  da  bi  se  uni- 
čilo  razuzdano   petje.    Orgelj  in   organista 

seveda  nI  bilo  povsod,  le  po  večjih  cerkvah. 
Šol  ni  bilo,  in  organist  je  postal  človek,  ki 
je  imel  srečo,  da  mu  je  dala  narava  talent 
in  usoda  priložnost,  da  se  je  izuril  na  or- 
gijah. Od  svojega  učitelja  je  prinesel  pesmi 
in,  če  je  česa  nedostajalo,  je  bilo  treba  sesti 
in  zložiti.  Še  1. 1770.  toži  Repež,  da  ni  mogel 
pesmi  natisniti  z  notami,  »satu'',  pravi  „kir 
yh  nasnajo  tukei  drukat,  ampak  v'  Gradzu." 
Napev  si  je  tak  količkaj  muzikallčen  človek 
še  Izmislil,  ali  pa  ga  vzel  Iz  kake  druge 
pesmi,  ampak  besede,  besede  I . . . 

„PesnlkovatiI"  V  oltarju  je  ta  ali  oni  svet- 
nik; treba  je  pesmi  o  njem,  če  je  njegov 
god.  Sila  kola  lomi.  Zlagali  so,  kakor  so 
vedeli  In  znali.  Tako  zbirko  je  izdal  Repež, 
ki  je  bil  43  let  organist  v  Ložu,  za  romarje 
na  Križni  gori  1.  1757.  Po  njem  so  začeli 
drugi  na  isti  način  skladati;  seveda  niso  vsi 
imeli  »mecenov",  da  bi  svoje  proizvode  iz- 
dali v  tisku.  Tako  se  je  ohranilo  le  tulntam 
kaj  napisanega,  ali  pa  se  pojejo  pesmi  še 
sedaj.  Na  tem  polju  so  delovali  Steržinar, 
Redeskini,  Repež,  Lavrenčič,  njim  pa  so  sle- 
dili njih  učenci,  ki  jih  pa  več  ne  omenja 
slovstvena  zgodovina.  Na  Dolenjskem  po- 
znamo dva:  Kančnika  in  M.  Kračmana. 

Ko  sem  pred  par  leti  iskal  Kračmanovih 
pesmi,  jih  nI  bilo  najti  nikjer.  Pozneje  sem 
izvedel,  da  leži  pod  neko  streho  na  CIkavi 
neki  kup  papirja.  In  da  so  tam  napisane 
pesmi.  Dobil  sem  tisto  v  roke;  zaprašeno 
je  bilo  in  zamazano.  Bile  so  Kračmanove 
pesmi,  ali  le  ena  je  pisana  z  njegovo  roko, 
druge  pa  je  pisal,  po  ljudskem  sporočilu, 
»selški  mežnar",  njegov  sopevec.  Kračmanu 
se  nI  ljubilo  pisati.  Zložil  je  »kar  gredoč". 
Pripovedujejo,  da  je  duhovnik  pridigoval, 
on  pa  je  sproti  deval  glavne  misli  v  verze. 
Šmarci  pa  so  seveda  komaj  čakali,  kaj  jim 
danes  njihov  »šomašter"  zapoje.  Tudi  na 
posebne  mrliče  je  zlagal  posebne  pesmi. 
Seveda  so  take  pesmi  le  krajevnega  pomena. 
Zlagal  je  tudi  zdravice  in  popevke,  kakor 
podobni  mu  pesniki  Vodovnik,  Andrejaš, 
Modrinjak,  LIpold,  Volkmer  In  drugi  enaki. 

Kdaj  se  je  rodil  ta  zanimivi  mož,  smo 
slišali.  V  listu  »Iz  šolske  kronike  šmarske" 


berem:  »Leta  1780.  je  prišel  v  Šmarlje  za 
dekana  baron  Oallenfels,  ki  je  vzel  k  sebi 
Matevža  Kračmana  za  strežaja,  katerega  je 
tudi  v  branju  in  pisanju  poučeval;  v  orgljanju 
ga  je  poučeval  neki  kapelan.  Pozneje  ga  di 
v  Ljubljano  v  šolo.  Okoli  1.  1800.  je  začel 
Kračman  poučevati  v  ,turnčku'  i).  Na  mestu 
sedanje  šole  je  stala  mežnarija.  —  Poučeval 
je  kacih  30  otrok  v  branju  in  pisanju,  toda 
le  zimske  mesece. 

L.  1813.  22.  avgusta  umrje  dekan  baron 
Oallenfels  (ljudstvo  ga  pomni  še;  morali  so 
mu  reči  »vaša  gnada");  na  njegovo  mesto 
pride  dekan  Ahačič,  poseben  prijatelj  šole. 
V  njegovem  času  je  poučeval  poleg  Krač- 
mana večje  otroke  v  II.  nadstropju  ,turnčka' 
tudi  neki  g.  kapelan,  najbrže  Jakob  Zupan. 
—  L.  1828.  je  zidala  Urša  Dolničar  (Rok- 
sovka)  mežnarijo  in  šolo,  ki  še  zdaj  stoji; 
od  tega  časa  je  bil  pouk  v  šoli,  nedeljska 
šola  pa  v  ,turnčku'." 

Kračman  je  bil,  kakor  pripovedujejo,  naj- 
prej lakaj  pri  baronu-dekanu.  V  Šmariji  je 
orgljal  takrat  neki  beli  pater  Robert,  ki  je 
po  razpuščenju  zatiškega  samostana  ostal  v 
Šmariji.  Tudi  nadarjeni  Kračman  je  poizkušal 
kaj  zaigrati,  in  nekoč,  ko  ni  bilo  patra  doma, 
pripovedujejo,  je  zaorgljal  na  koru  »Sveto". 
Eno  poročilo  pravi,  da  ga  je  poslal  dekan 
v  šolo  v  Ljubljano,  drugo  pa,  da  ga  je  iz- 
ročil nekemu  Strniščevemu  gospodu,  ki  je 
bil  frančiškan  v  Novem  mestu,  in  da  se  je 
tam  Izšolal  in  Izučil  v  orgljanju.  Katero  je 
pravo,  se  ne  ve,  je  pa  tudi  vseeno.  Glavna 
stvar  je,  da  se  je  Kračman  za  tedanje  čase 
dovolj  Izšolal  in  postal  še  pred  1. 1800.  uči- 
telj, kajti  v  svojem  slovesu  pravi  (1853): 

Hodil  sem  orgljat  in  pet 
sedeminpetdeset  let . . . 

Začelo  se  je  za  Kračmana  ugodno  živ- 
ljenje. Učil  je  kar  na  prste,  kazal  črke  na 
prste.  In  tako  je  poučeval  do  1. 1852.,  ko  je 

O  »Turnček*  je  ostanek  iz  turških  časov,  ko  je 
bila  cerkev  obzidana  okoli  in  okoli  ter  je  dajala  kot 
močna  trdnjava  pribežališče  okoličanom.  Trdnjava- 
župnišče  je  imelo  štiri  stolpiče,  od  katerih  se  je  ohranil 
le  eden.  To  je  »tumček".  (Op.  pis.) 

bil  odstavljen  zaradi  neke  prenavdušene  pesmi 
iz  1. 1848.  Izprememb  pač  v  njegovem  živ- 
ljenju ni  bilo  posebnih,  razun,  da  je  pre- 
živel viharne  francoske  čase,  ki  so  bili  ravno 
okoli  Šmarije  zelo  nemirni,  in  da  je  vodil 
svoje  „farmane"  v  šoli  in  na  koru  čez  celo 
d6bo  prvega  narodnega  razvijanja  in  jim 
budil  veselje  do  domačega  jezika«  Še  danes 
pripovedujejo  ljudje,  s  kakim  veseljem  so 
brali  ^Novice",  na  katere  jih  je  Kračman 
opozoril,  da,  naletiš  na  ljudi,  ki  znajo  še 
sestavke  in  pesmi  iz  „  Novic"  na  pamet. 
Umrl  je  kmalu  potem,  ko  je  bil  odstavljen, 
I.  1854.  Za  njim  je  prevzel  službo  njegov 
sin,  ki  še  sedaj  živi  v  Šmariji  kot  učitelj  v 
pokoju. 

^Šmarski  šomašter"  je  bil  za  svoj  čas 
gospod.  Sam  poje: 

Sem  si  prislužil  taku, 
da  vem  kam  domu  . . . 

Sezidal  si  je  hišo  na  Slapu,  kjer  se  še 
danes  pravi  „Pri  šomaštru".  Imel  je  več  otrok. 
Skoro  vsi  kakor  tudi  njegovi  vnuki  so  muzi- 
kalično  nadarjeni.  Najbolj  vnet  za  glasbo  je 
bil  njegov  sin  Francelj,  ki  pa  je  umrl  pri 
vojakih,  kjer  je  »muziciral", 

pa  je  Svoii  prsi  bil, 
pa  se  je  ferdirbal. 

Pesem  je  znana:  Seveda  je  tudi  tu  glavna 
stvar  napev.  Začne  se: 

Šmarski  ta  Somašter 
tak  je  govoru... 
Imu  sem  sineka, 
pa  sem  ga  zgubu, 
revni  soldaSki  stan, 
ta  m'  ga  je  vmuru . . . 

Sploh  je  tudi  drugim  svojim  otrokom 
zlagal  pesmi,  ko  so  mu  umrli.  Eni  njegovi 
hčeri  je  bilo  baje  »narejeno".   Zapel  ji  je: 

Danes  je  pet  tednov  minilo, 
kar  se  je  na  Sap  godilo, 
je  vesela  vojscet  b'la, 
Jera  je  v  črno  zemljo  šla . . . 

V  cerkvi  je  uporabljal  stare  cerkvene 
pesmi,  veliko  pa  jih  je  zložil  sam,  od  ka- 


terih pa  se  le  tuintam  kaka  kitica  sliši.   Za 
zgled: 

Svef  Lukež  nam  pripoveduje 
od  eniga  bogatiga, 
ki  ob  lejtu  izterjuje 
rajtengo  od  hišnika. 

Vidi  se  vpliv  Repcžev.  Tako  se  je  takrat 
pelo,  in  ljudje  so  hvalili  pesnika  ter  bili  ve- 
seli, da  imajo  tacega  „šomaštra*,  da  jim 
evangelij  na  koru  zapoje.  Znane  so  bile  nje- 
gove pesmi  „iz  pridig",  o  „mirakulih  sve- 
tega Antona"  itd.  Tekom  časa  je  nastalo  o 
njem  več  epizod,  ki  jih  pa  seveda  ne  mo- 
remo vzprejeti  brez  kritike. 

Tudi  organist  je  takrat  živel  od  bere.  Ko 
je  bil  torej  „šomašter"  z  drvmi  nekoč  neza- 
dovoljen, je  zapel  baje  v  nedeljo  po  pridigi: 

Preljubi  moji  farani, 
ne  dajte  mi  drv  kot  lani, 
ne  dajte  mi  slabih  jelševih, 
dajte  mi  suhih,  bukovih  . . . 

Ko  SO  se  mu  v  mežnarijo  naselile  na- 
dležne živali,  je  zapel  baje  svojim  faranom: 

Tu  jest  prav  nerad  imam, 
de  imam  tolk  podgan, 
povem  današnji  dan 
vsem  farmanam. 

Koliko  je  na  tem  resnice?  Menda  toliko, 
kot  na  višenjskem  polžu.  Pripoveduje  se  še 
več  enakih,  ki  jih  pa  ne  moremo  verjeti. 
Pripoveduje  se  tudi  sledeče:  Ko  so  prišli 
sem  prvikrat  Francozje,  so  nagnali  Šmarci 
^šomaštra",  naj  gre  bit  plat  zvona.  Previdni 
„šomašter"  pa  se  je  skril  v  tron  za  velikim 
oltarjem  in  tako  rešil  svojo  kožo.  Da  je  dober 
človek,  izpričuje  sledeča  dogodba:  Na  Sapu 
je  bil  tihotapček,  ki  je  nosil  sol.  Francozje 
ga  dob6  ravno  pri  višnjegorskih  vislicah  in 
ga  obesijo,  pružino  je  sprejel  »šomašter" 
in  preskrbel  poleg  svojih  tudi  vse  te  otroke, 
ki  so  pozneje  celo  obogateli. 

Poznali  so  ga  daleč  naokrog.  Hodil  je 
na  „žegnanja"  v  vse  bližnje  fare  kot  so: 
Lipoglav,  Žalna,  Št.  Jurje,  Polica,  Prežganje 
in  po  domačih  podružnicah.  Seveda  ta  pota 
niso  bila  zastonj.  On  je  zapel  na  koru  pe- 

sem  o  svetniku,  ljudje  pa  so  ga  potem  ve- 
seli povabili  v  najboljšo  hišo,  če  ni  bil 
povabljen  v  župnišče,  in  so  ga  pripeljali 
šele  zvečer  zadovoljnega  in  obloženega  s 
„štruklji"  v  Šmarje.  Koliko  pa  je  palo  po 
vrhu,  kdo  ve?  Ljudje  so  potrebovali  tudi 
sicer  pomoči,  ker  niso  znali  pisati,  in  tako 
je  bil  „šomašter"  potreben.  Star  oče  mi  je 
pravil:  Med  vojaki,  ki  so  se  srečno  vrnili  z 
Ruskega,  je  bil  Ščitnik  iz  Vina.  Šel  je  na 
Francosko  in  se  naučil  francoščine,  potem 
pa  je  prišel  domov.  Ustavil  se  je  pri  Pro- 
senu  in  zahteval  vina  —  po  francosko.  Po- 
znal ga  ni  nihče,  govoril  je  nerazumljiv  jezik. 
Šmarci  brž  po  „šomaštra".  No,  tu  je  bil  pa 
tudi  »šomašter""  v  zadregi,  kajti  nemško  je 
znal,  francosko  pa  ne.  Ščitnik  je  bil  toliko 
pameten,  da  se  je  zasmejal  in  se  sam  izdal. 
To  nam  kaže,  kaj  je  bil  Šmarcem  vse  njihov 
„šomašter".  Izučil  je  tudi  več  organistov,  ki 
so  bili  seveda  popolnoma  po  njem.  Poznali 
so  ga  po  celi  Dolenjski  in  si  vzeli  od  njega 
več  njegovih  pesem.  Danes  se  pripoveduje 
in  poje  okoli  Šmarije  mnogo  pesem,  in  če 
vprašaš,  odkod  jo  znajo,  pravijo:  „Ranjki 
šomašter  jo  je  zložil." 

Vendar  se  ne  d&  dognati,  katera  je  nje- 
gova, ali  Kančnikova,  ali  pa  od  kakega  dru- 
gega „kovača".  Velika  zbirka  njegovih  pesmi, 
med  katerimi  so  bile  tudi  večje  narodne 
pesmi,  je  zgorela  v  požaru  1. 1864.  Njegov 
ton  je  bil  takrat  merodajen  za  vse  njegove 
sovrstnike.  Kako  je  vplival  na  druge  orga- 
niste  (pri  nas  še  sedaj  rabijo  stari  ljudje  za 
organista  izraz  „  šomašter ""j  dasi  sta  obe 
službi  že  zdavnaj  ločeni),  vidimo  iz  sledeče 
pesmi,  ki  sem  jo  našel  v  Šuštaršičevi  zbirki, 
kjer  je  spisanih  več  enakih.  Šuštaršič  je  bil 
organist  nekje  na  Dolenjskem. 

Pesem  od  Neže  in  Janes  Barborč.  Janes 
je  umaro  30.  dan  velkiga  serpana  star  10  Let,  Neža 
pa  2.  dan  kimavca  1865  v  8  Letu  svoje  starosti. 

Spet  smo  danes  gor  pernesli 
Ena  deklica  mertvo, 
Tega  b  se  ne  bli  zanesli, 
De  tok  hitro  vmerla  bo. 

Pred  trijem  dnem  smo  pokopali 
Mlad'ga  Janeza  tud'  mi, 


zraven  njega  bomo  djali 
Neža,  ker  mertva  leži. 

Mlada  sta  se  zdej  ločila 
stega  golofniga  sveta 
svoje  starše  zapustila, 
prosila  bosta  tam  Boga. 

Komaj  je  b'la  Neža  stara 
En  malo  menj  ko  osem  let, 
«  Janes  biu  je  v  desetim 
Obedva  sta  mogla  vmret. 

Primerjajmo  tu  Kračmanovo,  ko  poje  o 
svojem  sinu  Franceljnu  in  o  hčerki  Francki: 

Francelj  star  dvajset  let 
v  pravi  mladosti, 
Francka  pa  šestnajst  let 
tud'  še  ni  dosti. 

Ali  pa  Kračmanovo: 

Mi  smo  dans  zopet  zbrali 
sem  na  leti  žegnan  kraj 
Po  svet*  maši  pokopali 
bomo  tega  farmana  zdaj. 
Matija  smo  ga  imenovali, 
Ni  dolgo  bolan  bil, 
v  zemljo  bomo  njega  djali, 
on  je  že  ta  svet  prebil  itd. 

Potem  našteva  njegove  razmere  in  dobre 
lastnosti.  Kračman  je  zložil  več  pesmi  „od 
pričujočega  svejta",  ker  toži  o  izpremenljivih 
časih  in  razmerah.  Priobčimo  jih  pozneje. 
Zanimivi  in  značilni  za  naš  življenjepis  se 
mi  zdita  dve.  Ena  je  pisana  od  njega  lastno- 
ročno in  sem  jo  našel  v  tistem  kupu,  drugo 
pa  mi  je  napisal  njegov  sin  in  ni  prav  po- 
polna. 

Pesem  od  Slavesa. 

Na  velk  šmarn  dan,  zdej  jest  Farmanam 

Tukej  vedit  lepu  dam, 
De  sim  bil  vesel,  kaderk61  sim  pel, 

Kok  je  Jezus  Maria  v'sel. 
Iz  sveta  gori  v'  Nebesa,  njeno  dušo  s  telesam 

Dons  pa  rečem  tu.  De  v'zamem  slavu 

Od  vse  Farre  in  Farmanu. 

Ja  hodel  sim  peit,  Pedeset  in  sedem  leit, 

Boga  zahvalim  narpreit, 
De  sim  dolg  zdrou  bil,  od  vas  Ijublen  bil, 

Biro  in  moj  Ion  dobil, 
D'eb  le  bil  to  gnado  dubu,  kar  sim  v  fari 
pesem  storil 

D'eb  ble  v  čast  Bogu,  Dviz  Mani  taku 

D'eb  nam  pomagala  v'  Nebu. 

Vsaka  reč  meni,  Maihen  čas  terpi 

Sej  so  vejste,  Farmani, 
Službo  sim  gor  dau,  v'  ti  sim  dobro  stau, 

Vselej  vam  bom  hvala  dal, 
Mojmu  Sinu  sim  je  z'roču,  Vam  ga  bom  tud' 
perparoču. 

Od  vikših  je  zbran,  debo  stregu  vam, 

Ima  zaupanje  k'  vam. 

Sim  se  zamiru  kej.  Odpustite  mi  zdej 

Oben  brez  falerje  nej. 
Dolg  sim  bil  per  vas,  Lubil  vsaki  čas 

Molit  hočim  tud'  za  vas. 
Tud  vi  za  mene  mollite.  Dušo  Bogu  izročite 

K'  bote  z'vedli  tu,  de  sim  že  mertu 

Prosite,  de  pridem  k'  Bogu. 

Zdej  še  rečem  tu,  zdihnem  gor  v  Nebu, 
Danes  k  Marii  serčnu: 

O  Marija  glej,  Na  nas  srote  z'dej 
Kir  si  bla  v'z'eta  v'  sveti  Raj 

De  Bog  odveme  nadloge 

Vojske,  punte,  bolezen,  kuge 
Prosi  Jezusa,  de  nam  še  en  mir  da. 
Enkrat  pridt  k'  teb  v'  Nebesa.     Amen. 

Matheush  Krazmann 
Stari  Organist. 

Druga    pa    je    njegova    zadnja    pesem 

.Slovo". 

Ljubi  farmani  Šmarski 
znanci  in  prijatli 
Peršel  je  zdej  tisti  čas, 
ko  bom  šel  od  vas. 

Vas  poznam  po  fari. 
De  ste  me  imeli  prav  radi. 
Tudi  jest  vas  serčnu 
Hvala  bod'  Bogu. 


Gospodom  sem  stregu, 
Bogu,  kar  sem  vedu. 
Hodil  sem  orglat  in  pet 
sedem  in  petdeset  let. 

Tudi  tisto,  kar  sem  najbolj  ljubil 
tudi  tisto  sem  že  zgubil. 
Ženo  in  nekaj  otrok, 
je  k  sebi  vzev  večni  Bog, 

Tisti,  ki  so  k  meni  v  šolo  hodili, 
eni  med  njimi  so  srečo  storili, 
so  v  duhovski  stan  stopili, 
Deb  zame  Boga  prosili 

L.  1853.  Amen. 

M.  K. 

senior. 

Tak  je  bil  torej  ton,  v  katerem  se  je  pelo. 

Pozneje  ob  priliki  priobčimo  posamezne 
njegove  pesmi.  Pisanih  se  je  ohranilo  pri- 
meroma malo.  Star  mož  mi  je  pravil:  Stari 
Kračman  bi  bil  rad  na  stara  leta  zakrožil  še 
marsikako  in  je  zmiraj  ^klanfal'',  posebno  v 
zadnjih  dveh  letih,  ko  je  bil  že  v  pokoju. 
Pa  njegov  sin  mu  je  rekel,  naj  pusti  to  rajše 
pri  miru,  češ  da  se  ljudje  smejejo.  Seveda, 
časi  so  se  izpremenili  in  narod  se  je  vedno 
manj  zmenil  za  KraČmanove  pesmi,  mlajšemu 
rodu  pa  so  postale  predmet  za  šalo.  Mož, 
ki  je  s  tako  resnostjo  pel  svoje  pesmi,  je 
prišel  kmalu  le  tuintam  na  misel  starim  lju- 
dem, ki  so  vedno  trdili  svoje:  „Stari  šomašter 
je  znal,  takega  ne  bo  več  I"  Naj  ga  te  vrste 
in  njegove  pesmi  rešijo  pozabljenostil 

„GAMES-LOVE." 


ČRTICA. 


I. 

gradiču  Lokvica  je. 

Ob  težki  hrastovi  mizi, 
nad  katero  je  žarel  lestenec 
bogatih  lučk,  je  sedela  po 
večerji    polkovnikova   dru- 
žina. Večerja  je  bila  izredno 
bogata,  ker  se  je   prav  ta 
dan    vrnila   iz    velikega    mesta    najstarejša 
hčerka  Karla,  ki  je  dovršila  z  dobrim  uspe- 
hom izpite  za  francoščino  in  klavir.  Povab- 
ljena je  bila  na  večerjo  tetka  Emi,  plemeni- 
tašica,   rodom  Slavonka,  umirovljeni  major 
pl.  DoviČ,  iskren  pVijatelj  polkovnikov,  nje- 
gov sin  Rudolf,  dragonski  poročnik  in  filozof 
Ivan.    Drugi  so  bili  udje   domače  družine: 
dva  dečka,  dijaka  na  realki,  in  tri  manjše  se- 
strice. 

Družba  je  bilo  izredno  dobre  volje.  Gospa 
polkovnica  je  bila  razpoložena  kakor  redko. 
Njene  ponosne  oči  so  ji  neprenehoma  uha- 
jale na  Karlo,  o  kateri  je  vsem  gostom  že 
po  trikrat  povedala,  kako  težki  da  so  nauki 
modernih  jezikov  in  kako  potem  ni  čuda, 
da  je  njena  Karlica  nekoliko  bleda.  Cela 
družba  je  pripovedovanje  spremljaja  vselej 
s  spoštljivim  molkom  in  je  prikimavala  pol- 
kovnici  ter  se  občudovaje  ozirala  na  hčerko, 
kateri  je  v  zadregi  silila  rdečica  v  obraz.  Ko 
je  polkovnica  dokončala,  je  dvignila  vselej 
aristokratsko'- ponosno  glavo,  oči  napol  za- 
klopila  in  kakor  z  viška  vpraševalno  pogle- 
dala na  goste,  češ:  Imate  li  vi  tako  moderno 
izobraženih  hčerk?  In  nato  je  vselej  stari 
major  prijel  za  čašo  ter  napil  mladi  profe- 
sorici ponavljajoč  vedno  isti  stavek:  „Torej, 
gospdda,  pijmo  na  zdravje  vrle  gospice- 
profesoricc  in  na  čestitke  milostne  gospe 
mame!" 


Ob  taki  priliki  je  kakor  avtomat  prijel 
za  čašo  gost  v  odlični  družbi,  filozof  Ivan, 
ki  je  bil  za  počitnice  izbran  učiteljem  pol- 
kovnikovih  sinov.  Trčil  je  rahlo  s  Karlo.  Go- 
spodična se  je  za  hipec  ozrla  v  njegove  oči, 
pa  vselej  se  je  hitro  obrnila  drugam.  Ta 
pogled  je  bil  zanjo  nekaj  čisto  novega.  Iz- 
poznati  ni  mogla,  ali  so  te  oči  vtelešena 
sanja,  ali  jih  je  zbegalo  modroslovje,  ali  pa 
je  mladenič  tako  malo  še  bival  v  družbi,  da 
se  sramuje  kakor  kmetiški  dijaček. 

Ivan  je  tudi  dobro  čutil,  da  se  mu  od- 
mika pogled  Karlin,  da  ga  tudi  druga  družba 
ogovarja  le  iz  kurtuazije.  Zato  se  ni  silil  v 
ospredje  in  je  kar  mogoče  molčal  in  raz- 
mišljal. Zagledal  se  je  večkrat  v  lestenec, 
proti  stropu,  da  ni  razumel,  kaj  je  govorila 
vesela  družba.  Radosten  smeh  ga  je  zdramil 
včasih.  Tedaj  si  je  očital,  da  morda  ni  spo- 
dobno tako  vedenje,  in  vselej  je  započel 
pogovor  s  starejšim  sinom  Leonom. 

Ivana  je  najbolj  opazovala  tetka  Emi. 
Bila  je  vdovica,  ali  njeno  lice  je  bilo  sveže, 
njene  oblike  sicer  polne,  vendar  nekako 
dekliške.  V  bujnih  Črnih  laseh  ni  bilo  sledu 
o  beli  nitki,  katero  vpletajo  leta.  Bila  je  plem- 
kinja.  Vendar  je  bilo  njeno  vedenje  kakor 
hčerke  iz  naroda.  Nič  ni  bilo  pretiranega, 
nič  nenaravnega,  vendar  pa  vse  obdano  z 
neko  plemenito  skromnostjo. 

„Gospod  profesor  me  zanima.  V  njem 
res  tiči  kos  modrijana." 

To  je  omenila  polkovnici  napol  šepetaje, 
ko  je  jemala  piškot  s  ponujenega  srebrnega 
podstavka. 

„Nc  veš,  on  je  pesnik  —  zato  čudaki" 

„ Pesnik?!"  ponovi  Emi  začudena  in  po- 
gleda Ivana.  Ta  si  je  prižigal  cigareto  in  se 
ozrl  prav  tedaj  na  dami,  kakor  bi  slutil,  da 
se  menita  o  njegovi  osebi. 

^Gospod     doktor,    danes    ste    nekoliko  „ Odločno  ugovarjam!  Res,  da  je  droben 

otožni!  Bodite  veseli!"  zvezek  Vaših  poezij;  ali  pesmi  se  ne  merijo 

Emi  je   takoj   ogovorila  Ivana  in  hotela     na  vatle.   Občinstvo  je  sodilo,  in  ta  sodba 

začeti  z  njim  pogovor.  je  taka,  da  se  Vam  lahko  čestita.  Bog  Vas 

„Nisem    otožen,    milostna.    Prav  dobre     živi,  gospod  pesnik!" 
volje  sem!"  Družba  je  trkala  z  Ivanom.  Na  njegovem 

„Aha,  kaka  pesmica,  kaka  lepa  ideja  se  obrazu  se  je  prikazal  žarek  veselja,  hkrati 
Vam  poraja.  Zato  ste  bržkone  dobre  volje  pa  tiha  skromnost  in  želja,  da  bi  mu  bilo 
v  srcu;  na  licu  se  Vam  to  ne  bere!"  ljubše,  ko  bi  se  nihče  ne  dotaknil  tega  vpra- 

šanja. Tudi  Karla  je 
kakor  izpregledala,  in 
cena  tega  tihega  filo- 
zofa se  je  v  nji  visoko 
zvišala. 

Gospa  Emi  je  bila 
resnično  izobražena  in 
izredna  ljubiteljica  pes- 
nikov. Zato  se  je  z 
Ivanom  zapletla  v  po- 
govor in  čedalje  bolj 
občudovala  njegovo 
vsestransko  izobraže- 
nost. Tvorila  sta  ob 
mizi  kar  naenkrat  nov 
svet.  Puste  vsakdanjo- 
sti, praktični  pogovori, 
stari  dovtipi,  ki  so  vr- 
šali  ob  mizi,  vse  to  je 
bilo  za  nju  dva  nekaj, 
česar  ni  bilo.  Ivan  se 
je  razvnemal,  kakor  bi 
polagoma  prihajal  sam 
iz  sebe  na  dan,  kakor 
bi  stopal  izza  temnih 
zaves  na  luč,  kakor 
bi  njegovo  skromno 
vsakdanjost  ožaril  z 
velikim  solncem  nje- 
V  HOLANDSKi  HIŠI.  a  ostade.  gov  pravi,  notranji 

Jaz'. 
„Kdo  bi  ob  tako  lepi  družbi  mislil  na  nEm«,  Karla  nam  zaigra!  Gospod  doktor 

poezijo!"  izvolite  tudi  v  salon!" 

„Le  nikar  ne  tajite!  Poznam  marsikakega  Polkovnica  je  položila  Emi  roko  na  ramo. 

pesnika.  Vsi  ste  enaki!"  Tetka  je  takoj  vstala,  rekla  Ivanu,  da  ob  pri- 

„Žal,  da  sem  jim  samo  po  vedenju  po-  liki  nadaljujeta  pogovor,  in  odšla  s  polkov- 
dobenl"  nico  v  salon. 

»Ugovarjam",  se  oglasi  polkovnik,  ki  ni  Vsi  gosti  so  vstali    od  mize.    Huzarski 

mnogo  govoril.  poročnik  je  vedel  Karlo  za  roko  in  stopal 

rahlo  poleg  nje,  pa  vendar  toliko  odločno, 
da  so  ob  vsakem  koraku  zazvenčkale  ostroge. 
Polkovnik  in  major  sta  si  prižgala  britaniki 
in  obstala  sredi  salona. 

Ivan  se  je  naslonil  pri  oknu,  odkoder  je 
videl  naravnost  profil  Karle,  ki  je  sedala  na 
stolec  h  klavirju.  Luči  na  klavirju  sta  ble- 
steče osvitljali  zvezek  sonat,  da  je  bilo  lice 
Karlino  razsvitljeno  po  odsevu.  Ivan  se  je 
začudil.  Pri  mizi  ni  hotel  ali  ni  mogel  na- 
tančneje opazovati  njenega  lica.  Tu  mu  je 
stal  naenkrat  pred  očmi  v  nekoliko  temnih 
obrisih  pravi  klasični  profil.  Da,  to  je  bil 
grški  nosi  Doslej  še  ni  videl  nobene  deklice 
s  takim  profilom,  kakor  jih  je  študiral  v 
mramoru  izza  klasične  dobe.  Da,  in  tudi 
usta,  bradica,  celo  vrat,  krog  katerega  je 
bila  zlata  verižica,  vse  klasično.  Samo  majhen 
zlat  nanosnik  —  ta  je  bil  pač  modern.  In 
vendar  ni  zabrisal  z  nekoliko  koketnim  in 
važnim  ponosom  umetniškega  vtiska.  Družil 
je  davno  umetnost  s  sedanjostjo  in  ji  je 
dajal  pravico,  da  biva,  da  živi  kot  otrok 
svoje  dobe. 

„Prični,  Karla!" 

„PriČnem,  ali  s  tem  pogojem,  da  igram 
samo  en  komad.  Danes  sem  že  trudna."' 

„Da,  da,  samo  en  komad!"  so  ponav- 
ljali vsi. 

„Torej  Beethovenova  sonata  ,Ob  luninem 
svituM" 

„ Dobro,  dobro!" 

Poročnik  je  zaploskal  stoječ  ob  klavirju 
in  pripravljen,  da  bi  obračal  liste. 

Prvi  akord  je  zadonel  po  salonu.  Ivan 
se  je  prestopil  za  korak  od  okna.  Njegove 
oči  so  se  širše  odprle  in  zamaknile  v  igralko. 
Udarila  je  tako  energično  kakor  človek, 
ki  se  loti  dela  in  natančno  ve  svoj  cilj  in 
zaupa  popolnoma  v  svojo  moč,  da  niti  tre- 
nutek ne  dvomi,  če  bo  kos  nalogi  ali  ne. 
Karla  je  vzravnala  vitko  telo,  ki  je  bilo  še 
nekako  boječih,  otroških  oblik;  ali  ko  je 
pritisnila  prve  tipke,  se  je  zazdela  Ivanu 
krepkejša:  kakor  bi  se  dvignil  v  njej  dokaj 
skrit  —  velik  duh. 

Po  salonu  je  med  poslušalci  vladala  grobna 
tišina.  Dami  sta  sedli  na  divan,  polkovnik  in 


major  sta  stala  nepremično  sredi  sobe  s  pre- 
križanima  rokama,  dijaka  sta  sedela  na  nizkih 
stolčkih  in  z  nekoliko  odprtimi  ustnicami 
gledala  sestro.  Male  hčerke  so  se  pa  stisnile 
polkovnici  h  kolenom. 

Ko  so  izdoneli  prvi  mogočni  akordi,  so 
privreli  tihi  in  nežni  glasovi  izpod  Karlinih 
rok.  Tako  je  tihi  majev  večer,  ko  poleže 
dnevni  šum  naokrog  in  naenkrat  priplove 
izza  gozda  luna.  Povsod  se  vzpn6  dolge 
sence,  mračne  vode  zablestijo  v  srebrnini, 
na  dehteče  cvetje  se  vsujejo  medli  žarki,  in 
vsaka  stvar,  vsak  cvet  zadiha  skrivnostno 
melanholijo.  Človek  obmolkne  in  strmi  v 
prirodo.  Srce  se  širi,  ob  sebi  začuti  bližino 
nepoznanega  čara.  Deklica  se  zamisli  in  go- 
vori samo  šepetaje  s  svojim  spremljevalcem. 
Roka  se  tesneje  oklene  roke,  duša  se  trga 
od  prahu  in  hrepeni  nekam  daleč,  na  po- 
srebrneno  oazo  skritega  raja.  Vse  modre 
misli  ležejo  k  počitku,  veliki  sklepi  zatisnejo 
oči  in  večer- čarodej  privesla  na  luninih  žar- 
kih, v  zlate  čolničke  povabi  dehteče  želje, 
ki  sedejo  vanje  in  veslajo  po  tihih  valovih 
ljubezni  v  nepoznane  daljave 

Luna  se  dviga  —  vedno  više  na  firma- 
mentu . . . 

Na  oknu  sloni  mlado  srce.  Tako  biirno 
pluska,  da  se  slišijo  udarci.  Ne,  ne,  ne  smem 
—  ne  smem . . .  Nekdo  zavriska  tam  daleč 
v  dolini.  Mlado  srce  vztrepeta,  kakor  droben 
tiček,  ko  začuti,  da  se  mu  bliža  smrt . . . 

Ne,  ne,  ne  smem  —  ne  smem  . . . 

Po  salonu  zvenijo  strašni  akordi.  Udarec 
za  udarcem,  naskok  za  naskokom,  boj,  vihar, 
divji  metež  in  nad  njim  mili  drobni  glasek, 
kakor  bi  jokalo  ubogo  srce,  ki  omaguje  in 
se  opoteka,  ki  pada  in  vstaja  sredi  tega 
groznega  boja ...  ki  ječi  in  prosi  v  solzah: 
Moči,  moči! 

Srce  je  uslišano.  Skrivnostni  pianissimo 
v  polnih  akordih  zaziblje  v  veliko  harmo- 
nijo trpečo  dušo.  Lunini  žarki  posrebrijo 
tiho  poljano,  glava  se  skloni  na  prsi,  vse  je 
tiho,  kakor  bi  dete  v  zibeli  zaspalo,  nad 
zibeljo  plove  luna  v  brezslišnem  toku.  Sliši 
se  pokojno  dihanje.  Nič  se  ne  gane,  ne 
sme  se  ganiti.  Če  bi  sfrfotal  netopir,  če  bi 

se  odtrgal  rumen  list  in  bi  padel  s  kostanja, 
bi  motil  sveto  tihoto.  Nad  njo  zatrepeče 
parkrat,  kakor  bi  se  zasmejalo  dete,  ker  je 
v  sanjah  zagledalo  vesele   angelce  v  zlatih 

srajčkah . . .  Mir  —  mir  —  mir 

Ali  že  prihaja  vnovič.  Kakor  bi  potegnila 
burja  po  vrhovih  gozda.  V  sunkih  prihaja, 
vzpenja  se  kvišku.  Sanjajoča,  na  prsi  sklo- 
njena glava  se  plašno  dvigne.  Srebrnina  je 
izginila  s  tihe  poljane,  luna  je  priplula  za 
črno  senco  na  nebu.  Po  travniku  se  vidi, 
kako  beži  črna  lisa.  In  kjer  se  razgrne  na 
drevesa,  se  vsa  zazibljejo  in  prebudi  ter 
zganejo  z  dolgimi  rokami.  Na  tleh  se  vidijo 
njih  dolge,  črne  sence;  in  vse  se  gibljejo  in 
dvigajo  strašne  roke.  Srce  prične  biti  z  ne- 
mirnimi in  hitrimi  udarci.  Vtripi  so  glasni 
in  visoki,  da  se  človek  ozre  naokrog.  Po 
gozdu  zacvili,  veja  udari  ob  vejo,  nekaj  za- 
peka in  zahrešči  s  sklanim  glasom.  Vedno 
hujše  se  bije  čudoviti  boj;  čuvstva  kip6,  v 
sencih  stiska  glavo  Čuden  obroč,  roke  se 
pritiskajo  na  prsi,  ki  se  dvigajo  hitreje  in 
hitreje.  Po  živcih  gomazi  mraz,  v  prsih 
zmanjkuje  sape  —  zasliši  se  vnovič  obupa- 
joči  glas,  ki  drhti  iz  strun  in  jecljale  po- 
navlja: Moči!  močil Glas  ponehava, 

pada,  omaguje  —  zadnji  fortissimo  —  glava 
se  je  sklonila  na  zmučene  prsi,  luna  je  raz- 
lila vso  srebrno  luč  na  poljane,  mrakovi  so 
se  poskrili,  težke  vejice  so  se  zaklopile  — 
zakraljevale  so  zlate  sanje. 

Ivanu  je  izginil  ves  svet  krog  njega.  Ni- 
kogar ni  videl.  Njegova  duša  je  čutila  bla- 
ženstvo  majeve  noči,  oblečene  v  lunino  sre- 
brnino.  Njegovo  srce  seje  vzburilo,  in  vsi 
njegovi  boji  so  se  strnili  v  eno  samo  veliko 
bitko.  Oči  so  široko  odprte  visele  na  Karli- 
nem  licu.  Kar  je  slišalo  uho,  vse  so  brale 
njegove  oči  z  njenega  obraza. 

Karla  je  dvignila  glavo,  ustnice  je  stis- 
nila, kri  je  podplula  lici,  prsi  so  se  ji  širile 

in  dvigale In  zopet  se  ji  je  sklonila 

glava,  smehljaj  je  trepetal  krog'  ust,  oči  so 
se  ji  sanjavo  napol  zaprle;  njeni  drobni  pro- 
zorni prsti  niso  igrali,  ne,  šepetali  so  in  se 
pogovarjali  s  strunami.  Ti  prsti  niso  segali 


po  tipkah,  ker  so  jim  velevale  note;  niso 
ne.  Udarjali  so,  ker  so  morali,  ker  jim  je 
narekovalo  srce,  ker  so  tekla  čuvstva  iz  duše 
in  se  razlivala  po  strunah  .  .  . 

Ko  je  Karla  doigrala,  so  obvisele  za  hip 
njene  roke  nad  tipkami,  potem  so  kakor 
trudne  legle  v  naročje.  Oči  so  strmele  na 
odprto  knjigo,  posejano  s  črnimi  točkami. 
Po  salonu  je  zavladala  nekaj  sekund  traja- 
joča tihota.  Zvoki  so  še  pluli  pod  stropom 
in  dokler  niso  izbežali  vun,  skozi  okna  preko 
zelene  lipe,  vun  v  svetlo  noč,  odkoder  so 
bili  poklicani,  dotlej  ni  upal  nihče  z  vzklikom 
zmotiti  velike  harmonije  — 

Polkovnik  je  pogledal  majorja  in  z  roko 
potegnil  čez  oči,  kakor  bi  hotel  zakriti  ve- 
selje, ki  je  kakor  rahla  rosa  leglo  na  oče- 
tove oči. 

Nadporočnik  je  udaril  prvi  in  zaploskal. 
Za  njim  je  zadonelo  po  salonu.  Vzkliki  ra- 
dosti in  začudenja  so  odmevali;  vsi  so  hiteli 
h  Karli  in  ji  čestitali.  Mama  jo  je  objela  in 
tesno  pritisnila  njeno  glavo  k  svojim  prsom; 
polkovnik  jo  je  slovesno  poljubil  na  Čelo  — 
s  tistim  očetovskim  poljubom,  ki  je  ves  poln 
hvaležnosti,  ki  pravi  otroku,  da  so  vse  skrbi, 
ves  denar  in  vse  žrtve  —  vse,  vse  da  je  — 
pozabljeno. 

Karla  je  obsedela  skoro  hladna.  Njena 
duša  je  bila  še  daleč  nekje,  tam  sredi  tihih 
poljan,  tam  je  še  slonela  ob  oknu  v  hišici 
na  gričku,  in  njene  misli  so  se  kopale  v 
srebrnih  luninih  valovih. 

Vsi  so  prišli  do  nje,  vsi  po  vrsti  in  go- 
vorili navdušene  besede  pohvale  in  občudo- 
vanja. Vsi  so  prišli  —  samo  Ivan  je  še  stal 
blizu  gardine  pri  oknu.  On  ni  ploskal,  on 
še  ni  storil  koraka  proti  klavirju,  da  bi  go- 
voril Karli  lepe  in  slovesne  besede.  Tudi 
njegova  duša  se  je  šele  vračala  s  tihih  po- 
ljan, počasi  in  nerada.  Ozirala  se  je  nazaj 
v  svet,  kjer  je  upravkar  živela,  ozirala  se  je 
in  postajala  in  težko  ji  je  bilo,  ker  je  morala 
proč,  ker  je  morala  zopet  med  ljudi,  ki  go- 
vori samo  z  ustmi,  ki  govori  veliko  besedi, 
tako  strašno  nepotrebnih,  ki  so  vse  tako 
prazne  in  naučene,  ki  še  nikoli  niso  bile 
globoko  tam  notri  v  skrivnih  krajih  — -  srca. 


Digitized  by 


Google 


20 


S  težavo  se  je  vračala  njegova  duša  —  pa 
se  je  morala  in  se  je  vrnila. 

Ganil  se  je  od  zavese.  Z  boječimi  koraki 
se  je  bližal  Karli,  kakor  se  bliža  človek  osebi, 
ki  je  vredna  velikega  spoštovanja.  Globoko 
se  je  priklonil.  Njegova  glava  je  prišla  prav 
do  Karlinega  naročja,  in  tedaj  je  začutila  ona, 
da  so  se  dotaknile  njene  roke  tresoče  se 
ustnice.  Ivan  se  je  zravnal.  Karla  se  je  ozrla 
vanj,  v  njenih  očeh  se  je  zasvetilo  veselje, 
hitro  je  vstala  in  z  roko  segla  po  Ivanovi 
desnici.  Tesno  mu  jo  je  stisnila,  kakor  iz 
hvaležnosti,  pogledala  mu  še  enkrat  v  oči 
in  rekla:  „Prisrčna  hvala!  Samo  Vi  ste  me 
razumeli!" 

II. 

Vesela  družba  je  šla  po  cesti.  Ob  desni 
in  levi  je  dišala  zrela  pšenica.  Dva  škrjančka 
sta  pela  nad  poljem. 

Mala  Rožica  je  tekala  za  metulji.  Nekoliko 
starejša  Erika  je  trgala  kresnice,  modra  Mara 
pa  je  ostala  pri  mami  polkovnici.  Tetka  Emi 
je  šla  z  dijakoma,  ki  sta  ji  venomer  pripo- 
vedovala velike  dogodke  iz  šole  in  ob  tem 
z  mogočnimi  gestami  mahala  po  zraku  z 
novimi  rSketi. 

Filozof  Ivan  je  šel  s  Karlo.  Govorila  sta 
glasno  vesele  besede.  Včasih  sta  se  spogle- 
dala in  se  hitro  zopet  ozrla  po  rumenem 
polju.  Tedaj  je  vselej  nastal  za  nekaj  hipov 
molk.  Ali  naglo  sta  zamislila  nov  predmet. 
Karla  se  je  zopet  smejala  iz  cele  duše,  da 
se  je  zadaj  oglasila  mama  in  zaklicala: 

„KarlaI" 

Oba  sta  se  obrnila  in  pogledala  gospo 
z  nedolžnimi  očmi.  In  vendar  sta  oba  čutila, 
da  bi  bila  mama  najbrže  huda,  če  bi  jima 
videla  v  srce.  Zato  sta  se  zopet  hitro  obrnila 
in  šla  dalje. 

Ivan  je  videl  danes  prvič  Karlo  v  športni 
obleki.  Na  belo  čepico  in  na  svetlo  bluzo 
je  lila  rožna  luč  skozi  solnčnik.  Ker  je  bilo 
krilo  krajše,  se  mu  je  zdela  Karla  kakor 
otrok.  Najraje  bi  bil  videl,  ko  bi  zbežala  v 
visoko  travo,  ki  bi  ji  segala  skoro  do  pasa, 
da  bi  ondi  gledala  iz  nje  kakor  roža  izmed 
rož.  On  bi  pa  pohitel  za  njo  in  bi  jo  lovil 


kakor  Rožica  metulje.  Ivan  sam  ni  vedel, 
od  kod  je  to  prišlo  —  ali  zavedal  se  je 
tega  dobro,  da  bi  ob  njeni  strani  lahko  go- 
voril cele  ure  —  dneve  in  tedne,  dasi  zgo- 
vornost ni  bila  njegova  lastnost.  Ob  njej  bi 
bil  lahko  otročji.  Če  bi  Karla  utrgala  kresnico 
in  ji  otrgavala  listič  za  lističem  ter  po  davni 
navadi  izpraševala  ta  cvetni  orakel,  utrgal 
bi  Ivan  takisto  cvetko  na  drugi  strani  ceste 
in  bi  ji  pulil  venec  ter  ponavljal  Karline 
besede.  Če  bi  Karla  sedla  na  mehko  travo, 
glavo  naslonila  na  roko  in  se  zamislila  v 
skrivnostne  daljave,  tedaj  bi  sedel  on  prav 
tako  na  mahovo  blazino,  podprl  si  glavo, 
in  se  zamislil  v  skrivnostne  daljave.  Če  bi 
ona  pisala  s  solnčnikom  po  pesku,  pisal  bi 
tudi  on  s  palico  nerazumljiva  znamenja.  — 

Odkar  mu  je  oni  večer  segla  v  roko,  od 
tedaj  je  ostalo  v  njegovi  duši  nekaj  sorod- 
nega, ki  mu  je  bilo  tako  znano,  kakor  bi 
prijatelj  zagledal  prijatelja  po  dolgih  letih. 
Vedel  je  čisto  dobro,  da  je  to  sorodstvo  že 
davno  iskal.  Poznal  je  tisto  dušo,  ki  mu 
mora  seči  v  roke  in  mu  govoriti:  Ti  me 
razumeš,  samo  ti  —  in  samo  jaz  razumem 
tebe.  Poznal  je  to  dušo  tako  dobro,  kakor 
bi  bila  opoldne  pred  n)im  na  dlani.  In  vendar 
jo  je  vedno  iskal  in  doslej  nikjer  našel. 

In  po  sonati  tisti  večer  je  stopila  predenj, 
pogledala  ga  je  in  mu  podala  roko  ter  iz- 
pregovorila  besede,  katere  je  že  davno 
natanko  vedel.  In  v  istem  trenotku  mu  je 
bila  Karla  znanka,  stara  prijateljica,  ljub- 
ljenka njegovega  genija,  kakor  bi  po  desetih 
letih  v  tujem  mestu  srečal  najboljšega  pri- 
jatelja, ga  potrepal  po  rami  in  mu  rekel 
vesel:  Ti  si!  Kako  dolgo  sem  želel  po  tebi! 

Karla  je  bila  mlada,  rastla  je  kakor  skrbno 
negovana  roža  v  cvetličnjaku.  Popje  požene, 
roža  in  vsak  popek  se  obrača  proti  steklu 
in  hrepeneče  gleda  vun  v  prostranost.  Karla 
je  vzcvitala  v  slavnem  zavodu.  Njeno  srce 
je  bilo  vse  polno  sladkih  sanj.  Hrepenelo 
je  vun  skozi  steklo.  Videlo  je  od  daleč,  kako 
se  zunaj  upogibljejo  veje,  kako  žvižga  vihar 
in  kako  tuli.  —  Pri  oknu  je  slonela  na  večer 
in  prisluškala  hrupu,  ki  se  je  valil  po  ulicah 
pod  njo.  Ljudje  so  hiteli,  po  dva  in  dva. 

tudi  po  več  skupaj  in  nekateri  posamez  sredi 
ceste.  In  Karla  bi  bila  rada  šla  med  te  ljudi, 
rada  bi  se  vmešala  v  ta  pestri  vrtinec  in  bi 
hitela  z  drugimi.  Kam?  —  Naprej  —  kakor 
drugi  —  naprej,  saj  jo  vleče  in  žene  srce 
nekam  daleč,  v  znane  kraje,  do  srca,  kate- 
rega gorkoto  čuti  v  svoji  duši  in  skrivnostno 
sluti  njegovo  ljubezensko  vtripanje.  Zdelo 
se  ji  je,  da  vidi  pri  ponočni  luči  na  ulici 
čudne  obraze.  Mrklo  je  njih  čelo,  na  licih, 
imajo  brazde,  iz  ustnic  je  kri  izsesana.  Zakaj 
so  taki?  Ali  so  bolni?  Karla  se  je  pogledala 
v  zrcalo,  nagrbančila  je  čelo  —  pa  ni  šlo 
—  ni  se  dalo.  Vse  gladko  in  mehko  na  licih 
kakor  žamet,  in  ustnice  tako  rdeče.  —  Bog 
ve,  odkod  prihajajo  ti  ljudje,  tako  trudni  in 
upognjeni?  Karla  bi  bila  stopila  doli  na  ulico 
in  bi  jih  prosila,  naj  jo  peljejo  tudi  tja,  kjer 
so  bili,  naj  še  njej  potemni  čelo,  ki  je  tako 
otročje,  in  naj  zbledi  njene  ustnice,  ki  so 
tako  napete  in  rdeče  kakor  deteta.  — 

Ali  Karla  je  ostala  za  oknom,  legla  je  v 
tiho  noč  na  posteljo  —  zamižala  je  in  po- 
tegnila odejo  čez  glavo.  Telo  je  zaspalo, 
njena  duša  je  pa  bdela  in  slutila,  da  sreča 
kmalu  nepoznanega  znanca,  ki  jo  prime  za 
roko  in  ji  pogleda  naravnost  v  srce. 

Na  igrišču  za  lawn  tennis  je  dišalo  po 
mladi  smoli.  Visoke  smreke  in  visoke  jelke 
so  zaslanjale  igrišče  proti  jugu.  Njih  vrhovi 
so  dremali,  pod  njimi  na  brežulku  so  cveteli 
višnjevi  encijani.  Ko  so  stopili  h  klopici  pod 
veliko,  staro  smereko,  je  pred  Karlo  padel 
storž  drevesa.  Vsi  so  se  zasmejali  in  pogle- 
gali  kvišku.  Veverica  ga  je  utrgala  in  obru- 
žila  iščoč  v  njem  zrnja.  Sedela  je  na  veji  z 
navihano  zavihanim  repkom  in  si  s  tačicami 
vihala  brčice.  Ko  so  šli  na  beli  pesek,  je 
izpod  grma  zletel  črni  kos  in  prav  majčkeno 
zazvižgnil.  Dremal  je  in  se  ozlovoljil,  ker  so 
ga  zdramili  in  pregnali. 

^Plaj^I"  se  je  oglasila  v  visokem,  zvonkem 
tonu  Karlo.  Tedaj  je  že  frčala  žoga  čez 
mrežo  pred  noge  bratcu  Hugonu,  ki  se  je 
ustrašil,  da  niti  zamahnil  ni  z  raketom. 

„Fifteen-love!"  je  zaklicala  Karla,  in  v 
boj  je  letela  druga  bombica.  Toda  Leo  je 


bil  spretnejši  vojnik.  Sprejel  je  naskok  in  ga 
odločno  odbil  ter  naskočil  Ivana,  ki  je  z 
veliko  ročnostjo  sprejel  žogo  ob  mreži  in 
jo  vrnil  Hugonu,  ki  zbog  velike  naglice 
zopet  ni  utegnil  sprejeti  napada  in  ga  po- 
šteno odbiti. 

„Thirty-love!"  vikne  Karla  —  bitka  se 
nadaljuje,  lica  jim  rdijo,  vsaka  mišica  se  pre- 
giblje,  vitke  postave  se  klanjajo  in  pripo- 
gibajo,  predrzni  skoki  na  levo  in  desno, 
nazaj  in  naprej  ... 

„Oames-loveI"  zadoni  zadnjič,  raketi  se 
povesijo,  bitka  se  je  končala  s  popolnim 
porazom  bratov.  Hugo  je  slabe  volje,  pro- 
seče se  ozre  na  klopico  proti  mami.  Pol- 
kovnica  je  razumela  njegove  žalostne  oči  in 
velela  Karli,  naj  igrajo  lažje,  počasneje.  Hu- 
gonček  ne  more  vztrajati. 

Ivan  in  Karla  sta  se  priklonila  mami  in 
naznanila,  da  jo  hočeta  slušati. 

„ Nalašč  nič  ne  narediva!" 

„Prav  imate,  naj  ima  Hugo  veselje." 

Zopet  se  je  razvila  bitka.  Hugo  je  delal, 
da  se  mu  je  znojilo  čelo.  Vsako  žogo  je 
srečno  sprejel  z  riketom  in  kmalu  se  je 
glasil  zmagovalni  njegov  klic: 

„Oames-games  ..." 

Igrali  so  dalje.  Ivan  je  bil  Čedalje  bolj 
otrok.  Za  žogami  je  skakal,  pobiral  jih  in 
podajal  Karli  v  bele  roke.  in  kadar  se  je 
majhno  dotaknil  njenega  prsta,  je  prišlo  iz 
njega  v  njegovo  dušo,  kakor  oni  večer  pri 
sonati  iz  Karlinih  prstov  v  strune:  harmo- 
nija tako  blažena  in  tako  bogata  čuvstev, 
da  je  vselej  hitro  odmaknil  roko,  ker  se  je 
bal,  da  ne  bi  vzdržal,  da  ne  bi  omahnil  kot 
omotičen,  in  bi  mu  ne  padel  riket  iz  roke. 

Karla  se  je  pa  smejala,  da  je  drhtel  zlati 
nanosnik  in  so  se  blesteli  svetli  zobki. 

Polkovnica  je  ukazala  odmor. 

Ivan  se  je  spel  po  brežulku  in  začel  trgati 
encijane,  ciklamne  in  drugo  gozdno  cvetje. 
Vedno  višje  je  plezal  in  zašel  v  gosto  sme- 
rečje.  Tam  je  sedel  na  parobek  in  zlagal 
cvetje  v  šopek.  Vsakemu  cvetu  posebej  bi 
govoril  skrivnostne  reči,  v  vsako  čašico  se 
mu  je  skrila  tiha  misel,  vsakega  peclja  se  je 
držalo  globoko  spoštovanje. 

Nad  njim  je  šumelo^v  vrhovih.  Čudna 
godba  v  prirodi.  Neko  zvenenje  —  vse  brez 
odnehanja,  skrivnosten  šum,  kakor  bi  pri- 
hajal od  daleč  in  vendar  je  bilo  koj  nad 
njim,  par  sežnjev  nad  njegovo  glavo.  Vsta- 
jale so  misli,  spočenjale  so  se  ideje,  njegov 
pesniški  duh  ga  je  gnal  z  mogočno  silo, 
da  potegne  list  papirja  iz  žepa  In  da  začne 
pisati.  Zdelo  se  mu  je,  da  bi  bil  vsak  stih 
dehteč,  da  bi  bile  kitice  godba,  sama  har- 
monija. Še  misliti  si  ni  upal,  da  bi  štel  sebe 
v  tem  trenotku  pesnikom.  —  Ne,  nikdar! 
Pesnik  je  narava,  on  samo  orodje.  —  Kar 
posluša  naj,  srcu  naj  ne  nadeva  uzde,  misli, 
nabrane  po  prašnih  folijantih,  naj  zapodi 
v  temne  kamre,  pri  njem  naj  bodo  samo 
pristne,  ki  klijejo  iz  vsakega  cveta,  ki  se  mu 
iz  šumenja  v  drevesnih  vrhovih  vsipljejo  na 
glavo,  da  se  kar  koplje  v  njih.  Samo  uho 
naj  nastavi,  srce  naj  odpre  in  z  roko  naj 
seže  za  ped  daleč  in  kar  prime,  vse  —  vse 
je  poezija  .  .  . 

„  Gospod  profesor  I" 

in  še  drugi  glas  je  zaklical  glasneje: 

„  Gospod  profesor  I" 

Ivan  se  je  zganil,  kakor  bi  ga  kdo  ne- 
nadoma potresel  za  rame. 

„Kličejo  mel" 

Ročno  je  vstal  —  pa  mu  ni  bilo  lahko. 
Vsaj  še  eno  uro,  ali  dve  naj  bi  tu  miroval. 
So  trenotki,  ki  so  tako  polni  in  plodonosni, 
da  se  za  večno  kesaš,  če  jih  ne  porabiš. 
Zakaj  nič  več  se  ne  vrnejo. 

Ivan  pa  je  moral  iti. 

Gospe  se  je  globoko  priklonil,  poljubil 
roko  in  položil  pred  njo  zbrano  cvetje.  Ko 
ga  je  spustil  iz  roke,  je  zardel  po  celem  licu. 
Vest  mu  je  očitala,  da  se  je  s  tem  dejanjem 
zlagal,  grdo  zlagal.  Niti  najkrajša  misel  ni 
bila  posvečena  njej  takrat,  ko  je  spletal  šopek. 
In  vendar  je  popletel  vanj  vso  gorkoto  svo- 
jega srca,  vsa  tista  visoka  čuvstva,  ki  jih  ni 
upal  deti  drugam  kakor  v  neoskrunjene 
cvetne  kelihe.  In  ti  naj  bi  govorili  Karli: 
N4,  tvoja  so,  samo  tvoja,  nagni  Čašice  in 
izpij  jih.  Duša  jih  bo  vesela... 

Bojevniki  so  stopili  vnovič  na  bojišče. 
Ivan  je  imel  sedaj  za  tovariša  Hugona.  Ali 


ni  se  branil,  kakor  bi  se  bil  lahko.  Rdeče 
žoge  je  podajal  čez  mrežo,  da  so  se  kar 
same  lovile  na  Karlin  raket  Zdelo  se  mu  je, 
da  vsaka  žoga  nese  Karli  pozdrav,  da  ga 
zopet  vsaka  vrne  in  da  bi  bil  nesrečen,  če 
bi  žoga  zgrešila  svoj  cilj,  kakor  je  bil  ne- 
srečen, ko  je  šopek  ležal  pred  mamo.  In 
ko  se  je  dogodilo,  da  je  petnajstkrat  skočila 
žoga  preko  mreže  z  njegovega  raketa  na 
Karlin  in  zopet  nazaj,  tedaj  sta  ploskali  Emi 
in  polkovnica,  ker  sta  tako  spretna  igralca. 
Njemu  pa  je  srce  ploskalo,  ker  je  dobro 
vedel,  da  sta  sicer  spretna  igralca,  pa  ne  v 
tennisu.  To  je  bila  druga  igra.  To  je  bil 
pogovor,  pravi  ljubezenski  pogovor,  in  žoge 
so  bile  resne  besede,  vse  kipeče  od  tihega 
ognja. 

Vračali  so  se. 

Brata  sta  prijela  Karlo  za  roko  in  šla  ob 
njej.  Ivan  je  spremljal  mamo  in  tetko.  Pol- 
kovnica mu  je  pripovedovala,  kako  vzgaja 
otroke,  kako  njena  Rožica  piše  že  dve  Črki 
in  tri  številke,  kako  se  je  lani  trda  godila 
sinu  Leonu,  ker  so  imeli  zelo  strogega  pro- 
fesorja —  in  dalje  brez  konca  in  kraja.  Ivan 
je  poslušal  z  vso  dostojnostjo,  pozornostjo. 
Ali  Karlin  smeh  je  donel  vmes,  tn  tega  je 
slišal  neizmerno  bolje  nego  pripovesti  skrbne 
mame.  Iz  šumenja  Karlinih  čeveljčkov  se  mu 
je  zdelo,  da  odmeva  tisočkrat  več  poezije, 
kakor  opoldanska  vroča  skrb  materina.  — 

Pri  večerji  je  sporočil  polkovnik,  da  jih 
drugi  dan  poseti  poročnik  pl.  Dovič. 

„Gospod  profesor,  jutri  se  udarite  na 
tennisu  I" 

„Me  jako  veseli",  odvrne  Ivan  in  pogleda 
skrivaj  Karlo. 

„Ah,  poročnik  pl.  Dovič  igra  izbornol 
To  bo  veselja!" 

Karla  je  izrekla  z  veliko  radostjo  ta  stavek, 
s  tako  radostjo,  da  je  bil  Ivan  žalosten. 

Vstali  so  od  mize.  Karla  mu  je  segla 
prisrčno  v  roko  in  ga  smehljaje  pogledala 
ter  rekla:  „ Jutri,  jutri  bo  boji" 

Ivan  je  odšel  po  stopnicah,  kjer  je  imel 
udobno  sobo  za  stanovanje.  Prižgal  je  luč, 
vzel  polo  popirja  in  svinčnik.  Dva  stiha  je 
zapisal.  Več  ni  mogel.  Tako  burno  so  kipela 

Čustva  v  njem,  da  je  moral  nehati.  Upihnil 
je  luč  in  šel  vun  pod  milo  nebo. 

Pred  zvezdami  so  bili  raztegnjeni  leni  in 
težki  oblaki.  Iz  vrha  sosednjega  hribca  je 
kipela  sopara,  kakor  bi  se  kadila  kopa. 

Ivan  je  šel  s  počasnimi  tihimi  koraki  na 
vrt.  Sedel  je  pod  veliko  lipo  na  zeleno  klop 
in  se  naslonil  ob  deblo.  V  gradu  so  bila 
okna  salona  razsvetljena. 
^Morda  Karla  zaigra?" 
Te  misli  se  je  silno  razveselil.  Čakal  je 
in  prisluškal,  kakor  bi  se  moralo  zgoditi  kaj 
velikega.  Njegovo  srce  je  plulo  v  visokih 
valovih. 

„MamS,  oblači  sel  Jutri  bo  dež!" 
Pri  odprtem  oknu  je  spoznal  glas  Karle. 
Medle  konture  na  belih  gardinah  so  pričale 
o  njeni  postavi. 

Slišal  je  glas  mame,  ali  besedi  ni  razumel. 
Naenkrat  je  rahlo  zakašljal.  Ko  je  zaslišal 
svoj  glas,  se  je  prijel  za  ustnice.  Tako  se 
je  prestrašil. 

Ali  ni  pretekla  minuta,  ko  je  zadonel 
klavir.  Beethovenova  soneta . . . 

Ivanu  je  začelo  vtripati  v  senceh  .... 
Karla  ga  je  cula.  Sedaj  odgovarja  njego- 
vemu glasu  .  .  . 

In  zopet  je  krog  njega  v  temni  noči  po- 
srebrila  luna  tiho  poljano,  in  zopet  je  pri- 
sluškal  oni  kipeči  molitvi  drobnega  glasu  in 
slišal  hrestanje  v  divjem  vrtincu  viharja . . . 


Ivana  je  vleklo  z  mogočno  silo.  Vstal  bi 
bil  najraje  in  hitel  v  salon,  pokleknil  pred 
Karlo  in  ji  poljubil  roko  in  bi  ji  rekel  na 
glas  pred  vsemi:  Karla  —  jaz  te  ljubim . . . 
Ali  hitro  se  je  zbal  te  misli.  Ko  so  njegove 
ustnice  zašepetale  te  besede,  se  je  sramoval 
samega  sebe.  Ne,  tega  ji  nikoli  ne  reče  I 
Kdor  to  govori  in  to  prisega  —  ta  govori 
prazne  besede,  ta  laže.  Ljubezen  prava  in 
iskrena  govori  govorico,  za  katero  doslej 
še  ni  besedi.  Ona  se  pretaka  na  žarkih  oči, 
dotika  se  z  mehkimi  krili  duše,  topi  se  v 
ognju  srca  —  in  molči  .  .  .  Karli  je  govoril 
o  ljubezni  toliko,  kakor  še  nikomur  na  svetu. 

—  Z  očmi,  s  smehom,  v  igri,  na  strunah 

—  povsod  in  vselej  .  .  . 

In  temna  je  bila  noč,  pa  je  Ivan  natančno 
videl  njen  smehljajoči  se  obraz,  vsako  gu- 
bico krog  ustnic  je  videl,  in  oči  so  bile 
pred  njim,  da  bi  jih  naslikal  z  barvo . . . 

Ivan  je  zasanjal,  glava  je  slonela  ob  deblu 
lipe,  nad  njim  je  plul  genij  —  personifikacija 
vseh  idej,  združenih  in  zlitih  v  eno  veliko 
dušo,  ki  je  bivala  v  telesu  Karle. 

Pozno  je  odšel  z  vrta.  Ko  je  legel,  se  je 
še  živo  domislil  Karlinega  zadnjega  stavka: 
„ Jutri,  jutri  bo  boj!" 

Ugasnil  je  svečo  .  .  . 

Skozi  napol  odprto  okno  je  odmeval  za- 
molklo-zategnjeni  glas  uharice:  „Tee-vjeem- 
tee-vjem." (KONEC.) 

SILVIN  SARDENKO: 

RIMSKI  SONETI. 


ALMA  ROMA! 

O  alma  Roma,  moj  poklon  do  tal . .  . 
S  poljubom,  v  divnost  tvojo  zatopljenim, 
klečim  pred  ciljem  svojim  zaželjenim 
in  sebe  vseg^a  rad  bi  tebi  dal. 

Ko  bi  prehodil  mesta  sinjih  dalj, 
primerjati  bi  te  ne  smel  z  nobenim  — 
za  mladim  mojim  rajem  izg^ubljenim 
nov  raj  pri  tebi  mi  je  zasijal. 

Ne  mesto,  ne  —  svetišče  ti  si  verno: 
vse  tvoje  cerkve  so  le  stebri  sami, 
in  Petrov  sveti  dom  je  tvoj  oltar. 

In  to  nebo  nad  tabo  neizmerno 

kot  kupola  je  v  silnem  tvojem  hrami, 

in  tvoja  večna  luč  je  soinčni  žar. 


OB  Čudežni  gomili. 

Ti  ribičeva  blažena  gomila, 
ti  solnčna  skala,  ki  si  že  krdela 
za  sveto  delo  romarjev  ogrela, 
da  ni  jih  strla  več  nobena  sila  — 

Ti  senčna  lopa,  ki  si  ohladila 
že  mnoga  lica,  v  potu  zagorela, 
ti  rosna  trata,  ki  je  mnoga  vela 
na  njej  se  nada  zopet  pomladila: 

Še  meni  bodi  tolažnica  blaga! 

Za  brate  prosim,  ki  so  duše  verne 

in  romali  do  tvojega  bi  praga  .  . . 

A  branijo  jim  dalje  neizmerne  . .  . 
Skrivnostna  tvoja  moč  pa  vse  premaga: 
Razlij  od  daleč  jim  dari  stoterne! 


NOVA  LJUBEZEN. 

Kaj  si  storila,  Roma  čudovita! 
Začarala  si  dušo  mojo  mlado, 
da  pozabila  rojstno  je  livado, 
in  prejšna  čuvstva  so  iz  nje  izlita. 

Ljubezen  nova  pred  menoj  se  svita  . . 
Spomine,  ki  se  v  njih  topilo   rado, 
srce  zaprlo  je  sedaj  v  ogrado, 
da  slednja  pot  pred  njimi  je  zakrita. 

Ljubezen  novo,  plemenita  Roma, 
prižgala  ti  si  meni  v  luči  zlati  — 
tolažbe  polna  njena  je  milina! 

Oh,  daleč  mi  do  rojstnega  je  doma, 

a  mene  ti  si  milostiva  mati 

za  svojega  si  me  sprejela  sina! 


ODSEVI  DAVNIH  DNI. 

Tam  se  albanski  dvigajo  vrhovi, 
in  vsak  z  oblakom  rahlim  je  odet, 
kot  da  bi  v  zibel  zmagoslavnih  let 
nazaj  svetniški  gledali  duhovi. 

Škrlatna  zarja  z  mehkimi  trakovi, 
po  potih  gladkih  siplje  rožni  cvet, 
kot  da  bi,  kakor  nekdaj,  tekla  spet 
svetniška  kri  med  davnimi  domovi .  . . 

A  tam  na  strani  —  v  kupih  razvalin 
leži  nekdanji  forum  pred  menoj  — 
ob  životvornem  deblu  tram  razpal. 

Ce  vera  v  davno  slavo  iz  trohlin 
rodi  se  drugim  ...  pa  bi  v  tebe  moj, 
božanska  Roma,  duh  ne  veroval? 

DVOJNO  ZNAMENJE. 

In  kaj  je  tvojih  vzvišenih  cerkva, 
ki  knegfinji  so  slične  velemožni, 
ko  v  duši  svoji,  mnogokdaj  otožni,, 
pred  nami  vsa  se  v  zlatu  lesketa! 

Kar  božjih  hiš  sem  videl  tam  doma, 
pa  so  podobne  materi  pobožni, 
ki,  v  prstih  velih  sveti  venec  rožni, 
za  vzdihom  vzdih  šepeče  do  neba. 

Ve  skromne  cerkve  brez  zlata  in  čara, 
kajneda  ve  ste  znamenja  trpljenja 
in  božjega  in  ljudskega  nemara? 

Ve  katedrale  polne  hrepenenja, 
pa  znamenja  ste  mi  častito-stara 
Njegovega  in  našega  vstajenja. 


V  DOMAČEM  KROGU. 

Oko  zaprem  ...  in  blažen  sen  zasnujem: 
Domači  vsi  se  zbirajo  krog  mene, 
in  vseh  oči  so  vame  zatopljene, 
vprašujejo,  in  jaz  pripovedujem.. 

—  Moj  sin,  no,  kaj  si  videl  tam  na  tujem? 
Vse,  mati,  vse!  Le  matere  nobene... 

—  Kaj  od  dežele  slišal  si  zelene? 

Vse,  Ivan,  vse!  Le  bratov  tam  ne  čujem. 

—  So  dnevi  bili  dolgi  mnogokrat!? 
Ne,  kot  minute,  sestra,  so  bežali. 

—  A  tožen  si?...  Samo  zamišljen,  mati! 

—  Nemara  te  je  kaj  zmotilo,  kali? 
Lepota  rimska,  ali  ni  se  bati  —  —  — 
Odprem  oko  ...  ne  vem,  kaj  so  dejali. 


KO  BI  BILO  MOČI . . . 

Moj  ljubi  Božič,  spet  stojiš  pred  vrati! 
Le  pridi,  duša  moja  te  pozdravlja, 
s  teboj  se  vnovič  ona  noč  pojavlja, 
prelepa  noč  na  betlehemski  trati. 

Čeprav  lep6  med  rajskimi  je  svati, 
čeprav  Gospoda  gori  vse  proslavlja, 
nocoj  nebeški  vendar  dom  ostavlja 
in  z  nami  spet  se  kakor  Dete  brati. 

In  dasi  krasno  ti  si,  mesto  rimsko, 
nocoj  bi  rajši,  ko  bi  bilo  moči, 
zapel  pri  svojih  pesem  kerubinsko. 

Kako  je  bilo  v  betlehemski  noči 
vse  tajno,  milo  in  sanjavo  zimsko  . . . 
In  taka  noč  je  danes  v  rojstni  koči!  — 


V  KATAKOMBAH. 

Po  zemlji  mrtvih  hodim  razorani, 
čez  neprisojne  steze  in  predore, 
čez  te  požete  njive  in  razore  — 
grobovi  prazni,  vsi  so  razkopani. 

Kot  da  pokojni  v  uri  so  neznani 
ostavili  na  tihem  te  zapore 
in  dvignili  se  gori  v  svete  dvore, 
da  bi  na  rajski  sedli  tron  svečani. 

In  pride  noč,  in  kmalu  morebiti, 
ko  trupla  naša  bodo  zakopali 
grobovi  tihi,  temno -mahoviti. 

In  pride  dan!  —  In  zopet  bomo  vstali. 
Nemara  grozni?  Ali  vsi  častiti? . . . 
Tako  kot  smo  v  minljivosti  sejali! 

DR.  E.  LAMPE: 


LONDONSKI  IZPREHODI. 


Ostende  —  Dover. 


olnce  je  tonilo  v  ocean,  z 
vsem  bliščem  se  poslav- 
ljajoč od  evropske  celine, 
kakor  kralj,  ki  si  gre  osvajat 
pol  sveta,  ležečega  v  temi 
in  nevednosti,  da  ga  pod- 
jarmi svoji  oblasti.  Bil  je  ne- 
popisno krasen  prizor.  Lep  je  solnčni  zahod 
na  planinah,  ko  se  rdečč  visoki  sneženi 
vrhovi  kakor  obliti  s  prozorno  rožnato  tan- 
čico. Vedno  višje  segajo  sence,  vedno  ožji 
je  svetli  pas.  Zdi  se,  kakor  bi  rastle  sive 
pečine,  da  bi  mogle  še  nekaj  časa  gledati 
v  dobrotno  solnce;  svoja  lica  ponujajo,  da 
bi  jih  pobožalo  še  nekaj  zlatih  žarkov,  in 
žalostne  padajo  nazaj  v  temo,  ko  se  odtrga 
od  njih  žareče  solnce  z  zadnjim  poljubom. 
Kakor  bolesten,  tožen  zdih  prirode  pa  za- 
vejo komaj  slišna  sapica  čez  vrhove. 

A  krasen  je  solnčni  zahod  tudi  na  morju. 
Ocean,  ki  šumi  ob  bregovih  Evrope  in  jej 
s  pljuskajočimi  valovi  boža  peščeno  vznožje, 
odbija  purpurne  žarke  v  stotisočerih  odsvitih. 
Velikanska  vodna  ravan  je  vsa  živa,  vsa 
gibčna,  vsa  trepetajoča.  Tisoč  solnčec  pleše 
po  njej,  se  potaplja  in  preliva,  raja  in  od- 
skakuje  v  vednem  bliskovitem  plesu.  Za  nami 
je  stari  kontinent  s  svojo  štiritisočletno  zgo- 
dovino, s  svojimi  prestoli  in  katedralami,  dim- 
niki in  stroji.  Pred  nami  pa  je  čista,  ažurna 
vodna  plan,  last  nikogar  in  vseh,  domovina 
onih,  ki  gred6  v  boj  za  obstanek  brez  doma 
in  ognjišča.  In  daleč  za  to  nepregledno  rav- 
nino, tam  kjer  se  ravnokar  svitajo  prvi  žarki 
jutranje  zore,  vstajajo  k  trudapolnemu  delu 
drugi  narodi,  željni,  da  se  poživi  ob  žarkih 
tega  solnca,  katero  se  potaplja  pred  nami. 
Vedno  bolj  se   rdeči  solnčna  obla  in   se 


pogreza  polagoma  pod  obzorje.  A  prej  se 
še  razlije  v  ognjeno  reko,  plavajočo  po 
morju  v  širokem  traku  do  nas.  Nekaj  tre- 
nutkov —  in  izginilo  je,  kakor  da  bi  ugasnil 
svetilko. 

A  onega  veličastnega  miru,  ki  zavlada 
na  planinah  po  solnčnem  zahodu,  morje  ne 
pozna.  Zapljuskajo  valovi,  okoli  nas  pa  za- 
šumi  večerno  pristaniško  življenje,  ki  ne  po- 
zna pokoja,  kakor  ga  ne  poznajo  solnce, 
veter  in  morje. 

Da,  tu  smo,  v  Ostendu,  ob  obali,  ki  pri- 
vablja vsako  leto  tisoče  ljudi  polnih  mošenj 
in  bolnih  živcev,  da  si  tu  preganjajo  dolgi 
Čas.  Vse  črno  je  elegantnega  občinstva,  ki 
se  z  nami  šeta  po  široki  promenadi  na  vi- 
sokem nasipu  in  je  vživalo  veličastni  pogled 
na  solnčni  zapad.  Ozrimo  se  malo  okoli 
sebe! 

Za  nami  visoke  palače  v  dolgi  vrsti  — 
sami  hoteli,  večinoma  last  bogatih  delniških 
družb,  ki  znajo  delati  reklamo  za  morje,  za 
obrežje  in  zase.  Impozantne  stavbe  v  flamski 
renesansi  in  v  baročnem  zlogu  krepko  za- 
slanjajo  ozadje  obrežja.  Mesto  leži  za  njimi 
nekoliko  nižje. 

Nasip,  na  katerem  stojimo,  je  namreč 
umetno  sezidan  iz  mogočnih  rezanih  kame- 
nov  polosmi  meter  visoko  in  se  razteza  daleč 
ob  obrežju,  a  tako,  da  je  ob  njegovem 
vznožju  širok  pas  s  finim  morskim  peskom 
posute  marine,  katera  se  polagoma  niža  in 
prehaja  v  plitvo  morje.  Tukaj  v  žametnem 
pesku  polegajo  kopališčniki  in  se  igrajo 
otroci,  ki  z  lopaticami  rujejo  po  sipi,  kop- 
ljejo jamice  in  jahajo  na  osličkih.  Daleč  vun 
v  morje  greš  lahko,  preden  ti  sega  do  vratu. 
Čez  dan  je  vse  živo  tam  spodaj.  Delavni 
Belgijci,  ki  so  bežali  v  poletni  vročini  iz 
notranjih  s  tovarnami  napolnjenih  krajev,  da 
se  nasrkajo  hladnega  morskega  zraka^  bo- 

gati  Nemci,  ki  čutijo  potrebo,  da  se  razvedri 
tu  v  svetovnem  kopališču,  bahati  Američani, 
ki  hočejo  Evropcem  pokazati  veljavo  svo- 
jega dolarja  —  ti  so.  ona  družba,  okoli 
katere  se  sučejo  celi  roji  drugih  ljudi  iz  vseh 
krajev  sveta,  došlih  sem,  da  one  zabavajo  in 
jim  odvzamejo  nekaj  njihovega  zlatega  in 
srebrnega  tovora.  Živahni  Francozi  pa  tudi 
tukaj  diktirajo  modo.  90.000  tujcev  prihaja 
sem  na  leto  za  dalj  časa,  ako  ne  štejemo 
takih  brezpomembnih  potnikov,  ki  „gred6 
le  skozi",  kakor  na  primer  nocoj  moja  ma- 
lenkost. 

Vedno  živahneje  postaja  ob  morju.  „La 
digue"*,  kakor  zovejo  fiasip,  se  vedno  bolj 
polni  šetajoče  se  množice.  V  veselih  gručah 
se  izprehajajo  dame  in-  gospodje  ali  pose- 
dajo po  klopeh.  Kmalu  zažare  električne 
svetilke  v  dolgi  vrsti  ter  z  ostro  črto  režejo 
mejo  med  razsvetljeno  zemljo  in  med  temnim 
morjem,  katero  pošilja  sem  gor  le  šumenje 
valov  kakor  vprašajoče  pozdrave.  Pol  ure 
se  šetamo  po  nasipu,  pa  mu  še  nismo  prišli 
do  konca,  ker  se  raztega  še  dalje  do  sosednje 
Mariakerke.  Krasna  paviljonska  zgradba  na 
višini  obrne  nase  naše  poglede  —  :  to  je 
letovišče  belgijskega  kralja,  kateri  tod  pre- 
življa marsikatero  zabavno  urico.  Rad  jo 
udari  tudi  doli  v  Pariz,  medtem,  ko  državna 
zbornica  premišljuje  vladarske  načrte.  Pre- 
majhna mu  je  njegova  dežela;  rad  bi  jo 
raztegnil,  če  ne  drugam,  vsaj  po  Afriki.  Bo- 
disi Kongo  ali  kaj  drugega,  vse  je  dobro  . . . 
Belgijske  tovarne  izdelujejo  velikanske  mno- 
žice blaga.  Torej  se  morajo  zamorci  kulti- 
virati,  da  bodo  mogli  pokupiti  vse  to,  kar 
Belgijec  naprede  in  nakuje. 

Na  sredi  nasipa  pa  je  dragocena  letoviška 
palača.  Velikanska  koncertna  dvorana  je  že 
napolnjena  bliščečih  toalet.  Skozi  stekleno 
steno  vidimo  z  nasipa  noter  na  vzvišani  oder, 
poln  gosli  in  tromb,  v  sredi  pa  dirigira  ener- 
gičen koncertni  vodja.  Šetajoč  se  zunaj  dobro 
vidimo,  kako  maha,  zdaj  divje,  kot  bi  hotel 
vse  razbiti,  zdaj  zopet  lahneje  in  pomirljivo, 
da  zopet  zbesni  v  nerazumljivi  togoti. 

Nekaj  divnega  je  gledati  takega  koncert- 
nega vodjo,  ako  godbe  ne  slišiš! 


Zunaj  pa  vrši  vedno  bolj  in  bolj.  Pod 
bleščečimi  svetilkami  na  gladkem  trotoarju 
se  pomikajo  šetalci  in  izprehajalke.  Brez 
skrbi  se  zde  vsi,  srečni,  bogati  in  imenitni. 
Od  vseh  vetrov  so  skup  zneseni,  raznih 
temperamentov  in  različnih  stanov.  Elegantno 
oblečen  gospodič  me  motri  skozi  monokelj. 
Ne  vem,  ali  je  ameriški  milijonar  ali  je  lon- 
donski žepni  tat  —  oboji  so  enako  ponosni 
in  igrajo  svojo  važno  vlogo  na  tem  svetu 
z  vso  mogočo  imenitnostjo.  In  dame  I  Kdo 
bi  naštel  njih  toalete?  Ne  veš,  ali  imaš  pred 
seboj  vojvodinjo  ali  glediško  igravko.  Tudi 
ne  veš,  ali  je  toaleta  njena,  ali  je  pa  poslal 
lepo  gospodično  sem  kak  pariški  modni  salon, 
da  dela  reklamo  za  njegov  najnovejši  kroj. 

Poleg  največjega  bogastva  se  kažejo  vedno 
tudi  senčne  strani  človeške  družbe.  A  tu 
vidimo  le  zunanjost,  lepo,  bliščečo,  polno 
rafiniranih  mikov,  ki  je  produkt  vsega,  kar 
imenujemo  moderno  omiko.  Tisoči  delavnih 
rok  so  se  morali  truditi,  da  so  ustvarili  bo- 
gastvo, katero  se  tu  sveti  v  briljantih  in 
zlatninah,  v  svilenih  Čipkah  in  sijajnih  salonih. 
Srečni  posestniki  se  radujejo,  vživajo,  rajajo. 
In  koliko  jih  gre  le  zato  sem,  ker  „bon 
ton**  zahteva,  da  prežive  nekaj  tednov  svo- 
jega življenja  v  Ostendu,  kjer  ima  ^velika" 
družba  svoj  „rendez-vous!" 

A  ne  ubijajmo  si  glave  s  takim  premiš- 
ljevanjem! Čas  hiti.  Ko  bo  deset  ura  proč, 
moramo  biti  že  v  pristanišču,  da  se  vkrcamo 
na  parobrod,  ki  vozi  na  Angleško.  Počasi 
šetamo  z  nasipa  doli  v  mesto. 

Ostende  je  približno  tako  velik,  kakor 
Ljubljana,  morda  še  kaj  manjši.  Vendar  je  za 
Antverpo  prvo  belgijsko  pristanišču.  L.  1722. 
so  tu  s  pomočjo  cesarja  Karla  VI.  ustanovili 
„Družbo  za  Vzhodno  in  Zapadno  Indijo  v 
avstrijskem  Nizozemstvu",  a  že  čez  9  let  so 
jo  Angleži  in  Holandci  uničili  iz  zavisti.  Pod 
avstrijsko  vlado  so  tu  izkopali  velike  nove 
basine  za  ladje.  Pozneje  seveda  je  Avstrija 
tu  izgubila  vso  oblast.  V  novejšem  času  je 
belgijska  vlada  mnogo  storila,  da  dvigne 
pristanišče. 

Ko  hitimo  v  pristanišče,  zasluži  našo  po- 
zornost  veličastna    nova   stavba   iz   belega 

kamna  v  gotskem  zlogu:  cerkev  sv.  Petra 
in  Pavla.  Stara  cerkev,  ki  je  stala  tu  že  osem- 
sto let,  je  I.  1896.  pogorela;  zdaj  jo  bo  na- 
domestila krasna  zgradba. 

Trikrat  na  dan  vozi  parnik  iz  Ostenda  v 
Dover.  Iz  vlaka  stopiš  naravnost  na  ladjo. 
To  je    direktna  zveza  med   Londonom   in 
Carigradom,  ena  najvažnejših  svetovnih  pro- 
metnih prog. 

Parnik  zapiska  s  tistim  grozno  slabo  do- 
nečim  glasom,  ki  priča,  da  pri  novejšem 
tehničnem  napredku  niso  vselej  sodelovali 
estetiki,  in  se  začne  pomikati  iz  pristanišča. 
Ob  strani  pustimo  visoki  svetilnik,  in  kmalu 
je  za  nami  obrežje. 

Krasen  je  pogled  na  razsvetljeno  šeta- 
lišče  ob  morju.  Kakor  bi  na  morju  plaval 
svetel  pas  in  se  izgubljal  v  temno  višino. 
V  čarobni  polsvetlobi  se  dvigujejo  zadaj 
obrisi  palač,  fantastično  migljajo  negotove 
konture.  Vedno  manjši  so,  vedno  bolj  se 
zlivajo  v  belkasto  meglo.  Kar  se  ladja  obrne, 
svetloba  izgine,  in  pred  nami  je  črna,  obupna 
noč.  Valovi  vdarjajo  ob  parnik,  hladna  morska 
sapa  zavcje,  in  prav  čuti  se,  kako  nas  že- 
nejo naprej  bliskoviti  obrati  šumečega  pro- 
pellerja. 

Z  Bogom,  Evropa! 

Izgnanci. 

Na  krovu  je  stalo  nekaj  oseb,  tesno  za- 
vitih v  dolge  halje.  Gledali  so  tiho  s  krova 
v  šumeče  valove,  ki  so  brezupno,  a  trdo- 
vratno butali  v  naš  parnik.  Od  temnega  ozadja 
so  se  v  brezzvezdnati  noči  dobro  ločevali 
črni  obrisi.  Spoznal  sem  jih  kmalu  po  obleki 
in  obnašanju  — :  Bili  so  francoski  izgnani 
redovniki. 

„ Veter  brije,  kakor  pozimi,  monsieur 
rabbi**,  nagovorim  mlajšega  sopotnika,  iz- 
posojujoč  si  po  starem  običaju  od  vremena 
povod  za  razgovor.  Prvotno  nezaupnost  je 
kmalu  premagala  prirojena  francoska  zgo- 
vornost in  živahnost. 

Ko  so  jih  izgnali,  jih  je  nekaj  ostalo  v 
Belgiji,  nekaj  jih  pa  gre  na  Angleško  v  sa- 
mostane svojega  reda. 


„Kako  je  pa  bilo,  ko  so  vas  izganjali?" 

„Ko  je  bila  sklenjena  nova  društvena 
postava,  smo  prosili  avtorizacije,  katero  nam 
je  vlada  odbila.  Ukazali  so  nam,  da  moramo 
do  gotovega  dne  zapustiti  samostan  in  šolo. 
Ker  smo  bili  v  svoji  posesti,  se  nismo  hoteli 
umakniti.  Poslali  so  nad  nas  oboroženo  silo. 
Določenega  dne  so  bili  vsi  redovniki  zbrani 
v  kapelici.  Učitelji  so  šli  pa  v  šolo,  kakor 
vsak  dan.  Prišel  je  vladni  komisar  v  šolo 
ter  pozval  učitelja  in  učence,  da  naj  zapuste 
prostore,  v  katerih  odslej  nimajo  več  no- 
bene pravice.  Učitelj  je  ugovarjal:  ,Te  otroke 
so  mi  izročili  starši,  da  jih  poučujem.  Moja 
dolžnost  je,  da  pri  njih  vztrajam.  V  imenu 
staršev  teh  otrok  ugovarjam,  da  se  moti 
pouk  v  teh  prostorih,  kateri  so  naša  last  in 
namenjeni  edino  le  pouku  in  vzgoji.  Umak- 
nemo se  le  sili.*  Nato  so  prišli  orožniki  in 
odvedli  prestrašene  otroke  s  silo  iz  šole, 
učitelja  pa  s  sirovo  silo  vlekli  čez  prag. 
Vladni  komisar  je  potem  šel  iskat  drugih 
redovnikov  v  kapelo.  Vrata  so  bila  zakle- 
njena, a  redovniki  so  molili.  Težki  udarci 
so  zazveneli  ob  vratih,  katera  so  se  vdala, 
in  v  kapelo  so  vdrli  orožniki.  Komisar  je 
pozval  redovnike,  da  naj  zapuste  kapelo,  ka- 
tera je  odslej  last  republike.  Vstal  je  prednik 
in  svečano  ugovarjal  proti  nasilstvu  na  svetem 
kraju.  ,Naša  poštena  last  so  ti  prostori,  v 
katerih  služi  Bogu  naš  red  že  sto  let.  Naj- 
manjšega prestopka  proti  postavam  nam  ne 
morete  očitati,  nikdar  se  nismo  vmešavali 
v  politična  vprašanja  in  v  miru  smo  hoteli 
tu  končati  svoje  dni.  Ne  gremo  iz  teh  pro- 
storov rado  volj  no,  ampak  se  umaknemo  le 
nasilstvu.*  Nato  so  orožniki  vsakega  posebej 
iztrgali  iz  klopi  in  tirali  iz  svetišča.  Solze 
so  nam  stale  v  očeh  —  bil  je  najžalostnejši 
dan  našega  življenja!  Hžlas!"^) 

Prekinil  je  svojo  pripovest  za  nekaj  tre- 
nutkov. 

„Bila  sta  tudi  dva  bolna  patra  vmes.  Mo- 
rali so  ju  odnesti.  Postavili  so  ju  na  ulico!" 

„Ali   ste   mirno   dopuščali,   da   so   tako 
delali  z  vami?  Pri  nas  .  .  .** 

O  Helas  (izg.:  elas)  -=  oh,  gorje! 

„Kaj  smo  hoteli?  Sila  je  v  rokah  nasprot- 
nikov. Na  ulici  se  je  zbralo  vse  polno  rado- 
vednega občinstva.  Matere  naših  učencev 
so  prišle  pred  samostan  in  vpile  nad  orožniki, 
otroci  so  jokali,  in  ko  smo  prišli  mi  na  ulico, 
so  se  dvignili  iz  množice  glasni  klici:  „Vivent 
les  pferesi"  O  A  pripravljena  je  bila  tudi  proti- 
demonstracija.  „A  bas  la  calottel  Vive  la 
republiquel"2)  so  začeli  rjoveti.  Nastal  je 
tepež  med  množico,  a  mi  smo  šli  v  vrsti, 
ne  oziraje  se  na  nobeno  stran,  proti  kolo- 
dvoru." 

„Čital  sem  včasopisju  dovolj  takih  zgodb", 
pristavim;  »najgrje  je  bilo,  da  so  se  tako 
sirovo  vedli  vladni  organi  tudi  proti  redov- 
nicam. Ali  so  vas  tudi  tožili?  Mnogo  redov- 
nikov je  bilo  obsojenih  zadnji  čas." 

„ Seveda  so  nas  postavili  pred  sodišče. 
Hoteli  so  nas  obsoditi  kot  revolucionarje, 
češ  da  smo  nahujskali  ljudstvo  k  demon- 
straciji proti  republiki,  a  seveda  niso  dobili 
dokazov.  Nato  so  bili  kaznovani  učitelji  po 
50  do  200  frankov,  ker  so  brez  avtorizacije 
poučevali  deco." 

„To  še  ni  veliko",  sem  pripomnil.  „Oo- 
spodje  so  jako  prijazni,  da  vas  ne  giloti- 
nirajo.  A  mislim,  da  bi  vaš  monsieur  Combes 
igral  tudi  vlogo  kakega  Marata,  ako  bi  mu 
kazalo.  Francozi  so  najvljudnejši  ljudje  na 
svetu,  kadar  niso  krvniki." 

A  opazil  sem  takoj,  da  je  ta  opazka  ostro 
zbodla  narodno  občutljivost  mojega  tovariša, 
katere  se  Francoz  nikdar  ne  iznebi.  Zato 
sem  pristavil: 

„Ne  morem  verjeti,  da  bi  propadel  ta 
narod,  ki  je  tako  nadarjen  in  pri  vseh  svojih 
pregrehah  tako  sprejemljiv  za  vsako  idejo. 
Francoska  iznajdljivost  je  neizčrpna,  in  nji- 
hova nesreča  je  le  ta,  da  hočejo  vsako  novo 
stvar,  bodi  še  tako  frapantna,  preizkusiti  na 
lastni  koži.  Kaj  pa  vi  sodite  o  bodočnosti?" 

„Prihodnjost  je  v  božjih  rokah." 


O  Vivent  les  peres  (izg.:  viv  le  per)  =  Živeli 
očetje  I 

2)  A  bas  la  calotte  (izg. :  A  ba  la  kal6t)  -  Doli 
s  čepico  (duhovsko),  pomeni :  Doli  z  duhovniki  I  Vive 
la  republique  (izg.:  viv  la  repiblik)  =  Živela  repu- 
blika 1 


„A  ne  tako,  da  je  ne  bi  človeške  roke 
mogle  zboljšati  ali  poslabšati.  Zlasti  državno- 
pravne  izpremembe  imajo  svoj  vzrok  v  sklepih 
večine,  in  ti  niso  nič  drugega,  nego  rezul- 
tanta  iz  svobodne  odločitve  posameznikov." 

„Ah,  molčite  mi  o  svobodni  odločitvi  v 
politiki!  Slabo  nagnjenje  zmaguje  vedno  in 
poteguje  mase  za  seboj  z  nevzdržno  silo." 

„A  zakaj?  Ker  znajo  agitatorji  za  slabo 
stvar  porabiti  vsa  sredstva,  ker  gredo  med 
ljudi,  ker  delujejo  z  besedo  in  pismom  ter 
imajo  organizirane  odbore.  Petindvajsettisoč 
organiziranih  prostozidarjev  ne  morete  pre- 
magati drugače,  kakor  da  jim  postavite  na- 
sproti vsaj  petindvajsettisoč  enako  delavnih 
in  organiziranih  katoličanov.  -  —  Poglejte 
Nemce!" 

„Kar  je  pripravno  za  Nemce,  ne  velja 
za  Francoze.  Ves  ljudski  značaj  je  različen. 
Mi  Francozi,  povem  vam,  smo  danes  hu- 
dobni kot  satani,  a  postanemo  takoj  lahko 
najkrotkejša  jagnjeta." 

„To  je  mogoče,  a  dvomim,  da  bi  se  kar 
samo  od  sebe  tudi  izvršilo.  Vsa  javnost  je 
danes  na  Francoskem  prepojena  s  proti- 
krščanskim  duhom.  Katoličani  ste  se  zaprli 
v  samostane,  ste  izgubili  stik  s  svetom,  in 
ta  je  šel  preko  vas." 

„To  je  res  v  nekem  oziru.  A  ni  bilo  mogoče 
drugače.  Po  konkordatu  ali  bolje:  po  samo- 
lastnih  določilih,  jci  jih  je  pridejala  konkor- 
datu, je  dobila  država  vso  oblast  v  cerkvi: 
imenovala  je  škofe  in  župnike  ter  se  vme- 
šavala že  doslej  v  vse  cerkvene  stvari.  Naj- 
bolj energični  in  delavni  duhovniki  so  bili 
od  prostozidarske  vlade  vedno  potiskani  v 
stran  in  so  šli  v  samostane,  kjer  so  upali, 
da  dobe  primernejši  delokrog.  Ker  so  dr- 
žavne šole  brezverske,  nam  je  bil  delokrog 
določen:  Posvetili  smo  se  mladinski  vzgoji. 
Ker  se  zdaj  na  Francoskem  toliko  zakonov 
ločuje  in  razdružuje,  smo  ustanovili  konvikte, 
v  katere  so  nam  tudi  brezverski  starši  radi 
izročevali  svoje  otroke,  za  katerih  vzgojo 
je  bilo  pri  njih  v  žalostnih  družinskih  raz- 
merah slabo  preskrbljeno.  Prihodnji  rod  bi 
bil  na  Francoskem  zopet  krščanski,  ako  ne 
bi  bili  nasprotniki  zdaj  izrabili  svoje  premoči, 

da  s  silo  zatr6  svobodne  krščanske  šole  In 
izžen6  iz  države  krščanske  učitelje.  Zdaj  so 
starši  prisiljeni,  da  morajo  pošiljati  svojo 
deco  v  državne  šole,  v  katerih  se  namestu 
krščanskega  nauka  poučuje  neka  ,nieščanska 
morala'  od  ljudi,  ki  porabljajo  to  priliko, 
da  se  iz  vere  norčujejo.  Pauvre  France  !"i) 

„ Ravno  v  tem  se  vidi,  da  je  treba  tudi 
bojevite  organizacije,  katera  je  nasprotnikom 
kos  na  vseh  poljih  javnega  življenja.  Vi  bi 
se  bili  morali  organizirati  kot  katoliška  re- 
publikanska stranka  z  radikalno-demokraškim 
programom,  pustiti  stare  zgodovinske  tra- 
dicije z  njih  plemiškim  nakitom  ter  se  okleniti 
delavstva.  Ko  je  Oambetta  agitiral  za  „suf- 
frage  universel",2)  bi  bili  vi  agitirali  z  njim, 
pa  vas  ne  bi  bile  radikalne  struje  podrle." 

„Kaj  pa  mislite!  Katoličani  se  vendar  niso 
mogli  zediniti  z  revolucionarnimi  lopovi!. 
Ali  ni  republika  vzrasla  iz  nasilja  in  krivic? 
Z  ljudmi,  ki  so  požgali  Tuilerije,  z  roparji, 
ki  so  prelivali  nedolžno  kri,  se  vendar  niso 
mogli  bratiti  pošteni  ljudje  I"" 

„Ne  bratiti  se  ž  njimi,  ampak  jih  ustavno 
premagati!  Francoski  katoličani  so  se  vedno 
tako  zvesto  izogibali  družbe  roparjev  in  lo- 
povov, da  so  bili  ti  vedno  gospodarji  po- 
ložaja. Mislili  so,  da  se  umažejo,  ako  se 
spuste  ž  njimi  v  političen  boj,  in  v  zahvalo 
za  to,  da  so  jih  puščali  tako  pri  miru,  jih 
zdaj  lopovi  izganjajo  čez  mejo!  Ni  pametno, 
da  še  zdaj  marsikateri  katoličan  kaže  svoje 
monarhistične  težnje.'' 

„Pardon,  monsieur,  vsak  pošten  človek 
je  monarhist,  samo  povedati  tega  ne  sme." 

„Jaz  bi  se  izrazil  drugače:  Vsaka  stranka, 
ki  je  v  republiki  v  manjšini,  je  monarhistična, 
ker  kdor  dobi  v  republiki  oblast  v  roko, 
porabi  vsa  sredstva,  da  si  jo  tudi  ohrani  ter 
zatira  nasprotnike  z  vsemi  silami;  „le  coup 
d'foat"3)  je  zato  vedno  upanje  in  tolažilo 
onih,  ki  so  spodaj.    Oblastniki   pa   strašijo 


O  Pauvre  France  (izg.:  povr  Frans)  =  Uboga 
Francija  I 

^  Suffrag:e  universel  (izg. :  sifraž  Iniversel)  = 
splošna  volilna  pravica. 

3)  Coup  d'  ttat  (izgovori :  l<u  d'  eta)  Staats- 
streicb,  silovita  državna  izprememba. 


neprenehoma  s  pretvezo,  da  je  „ republika 
v  nevarnosti"  ter  s  tem  izgovarjajo  vsako 
nasilstvo.  Zakaj  so  Francozi  sploh  uvedli  re- 
publiko? Ne  zaradi  demokracije,  kajti  Anglež 
je  stokrat  bolj  demokratičen  kakor  Francoz, 
pa  je  čisto  zadovoljen,  da  nosi  obrtna  tvrdka 
,Velika  Britanija'  monarhistično  varstveno 
znamko.  Francozi  ste  republikanci,  ker  ste 
tako  aristokratični,  da  nobeden  ne  trpi,  da 
bi  drugi  imel  višji  naslov  ali  več  pravic.  Iz 
same  medsebojne  zavisti  in  prevzetnosti  so 
postali  Francozi  „vsi  enaki".  Vsak  ne  more 
postati  kralj,  a  predsednik  republike  ali  vsaj 
minister  postane  lahko  vsak;  in  ker  ima  vsak 
Francoz  sebe  za  najpopolnejšega  in  najdu- 
hovitejšega  človeka  na  svetu,  je  vsak  tudi 
republikanec,  dokler  misli,  da  bo  mogel  v 
republiki  splezati  kvišku  in  druge  pestiti. 
Tisti,  ki  najbolj  upijejo:  ,Vive  la  republique;' 
bi  najrajši  postali  diktatorji  kakor  Napoleon. 
Samo  da  nima  vsak  tiste  sreče  in  bravure, 
kakor  Bonapartel" 

„Vi  se  norčujete  iz  naših  slabih  strani", 
pripomni  Francoz  rezko.  „Pustimo  to!  Ino- 
zemci  ne  boste  nikdar  umeli  Francozov! 
Nekaj  skrivnostnega  je  v  njih  značaju.  Drugi 
narodi  ste  preveč  prozaični,  da  bi  mogli 
čutiti  tako  globoko!  Ti-le  Angleži  na  primer 
so  popolne  puščobe.  Njih  svetovno  nazi- 
ranje  je  enostavno  in  preprosto,  kakor  kak 
čevljarski  račun.  V  Francozih  pa  vse  kipi, 
kakor  v  mladem  vinu.  Najstarejša  hči  kato- 
liške cerkve  blodi  v  tujini  in  živi  v  pregrehah, 
pa  se  vedno  zopet  povrača  nazaj  v  materino 
krilo." 

„Zares  po  čudnih  potih  hodi  vaša  lepa 
domovina.  Vedno  sem  občudoval  francosko 
požrtvovalnost.  Nobena  dežela  na  svetu  nI 
dala  zunanjim  misijonom  toliko  blagovest- 
nikov,  ki  so  brez  strahu  šli  v  smrtno  ne- 
varnost. Nikjer  se  ne  vidi  toliko  ustanov 
blagotvorne  krščanske  ljubezni.  A  nasprotno 
tudi  nikjer  ni  več  krutega  nasilja  in  frivol- 
nega  vživanja,  kakor  v  deželi  Ludovika  Sve- 
tega in  Device  Orleanske.  Po  prvi  revoluciji 
je  kmalu  nastopila  želja  po  redu  in  po  cerkvi, 
a  bojim  se,  da  sedaj  ne  bo  tako:  I  Francija 
ima  za  seboj  celo  stoletje  protikrščanskega 

razvoja,  in  celi  rodovi  so  vzgojeni  v  mo- 
dernem poganstvu/ 

„A  mi  verujemo  v  Francijo  in  zaupamo 
v  plemenito  srce  našega  naroda.  Kar  je  lepo 
in  vzvišeno,  kar  je  junaško  in  viteško,  je 
vedno  napolnjevalo  francosko  srce  s  plam- 
tečim  navdušenjem.  Mi  verujemo  v  milost 
in  previdnost!" 

„Ali  upate  tudi  vi,  da  pridete  nazaj  v 
domovino?" 


sejali  francoski  izgnanci.  Ali  ni  svet  velik? 
Ali  ni  treba  delavcev  povsod?  Odpirajo  se 
dežele  na  Daljnem  Vzhodu,  ki  hrepene  po 
evangeliju.  Tja  pojdemo  in  se  posvetimo 
delu  in  žrtvam.  —  A  kako,  da  se  Vi  tako 
zanimate  za  nas?" 

„Ker  hodimo  tudi  mi  po  podobnih  potih 
in  ker  je  še  vsak  preobrat  na  Francoskem 
imel  velik  vpliv  na  druge  dežele.  Danes 
moja  domovina  sprejema  gostoljubno  vaše 


LONDON:  THAMES-EMBARGUEMENT. 


„Da,  trdno  upamo  vsi.  Lepa  Francija  se  bo 
nekega  dne  zbudila  iz  težkega,  mrzličnega 
sna  in  nas  bo  zopet  poklicala  nazaj.  In  če 
ne?  Če  prej  umremo?  Kakor  mi  zdaj  hitimo 
čez  morje,  tako  so  ob  veliki  revoluciji  be- 
žali francoski  duhovniki  na  Angleško.  Tuja 
dežela  je  gostoljubno  sprejela  nje,  katere  je 
v  zaslepljenem  srdu  izgnala  domovina.  —  In 
glejte:  Sedanji  katolicizem  na  Angleškem 
kaže   marsikateri   sad    iz  semen,  ki   so   jih 


izgnance;  a  svoj  čas  je  tudi  Francija  spre- 
jemala gostoljubno  izgnane  Poljake,  in  kdo 
ve,  kaj  še  prinese  bodočnost?" 

„In  kam  patujet^?" 

„Tudi  jaz  grem  za  nekaj  časa  v  veliki 
Babilon  ob  Temzi,  ker  so  mi  tla  na  konti- 
nentu prevroča!"  — 

Veter  je  vlekel  vedno  bolj  od  severa  sem. 
Skozi  suknjo  je  pihal,  da  nas  je  zeblo.  Polnoč 
je  že  davno  minila,  nobene  zvezde  ni  bilo 

nikoder.  Stopili  smo  dol  po  stopnicah,  kjer 
so  potniki  dremali  okoli  miz  in  na  blazinah. 
Koma)  čutno  je  potresal  propellcr  ladjo  in 
le  semtertje  se  je  začulo  šumenje  valov.  S 
stropa  je  visel  „European  Express".  Izkušal 
sem  nekoliko  brati  pri  slabi  razsvetljavi,  a 
kmalu  sem  se  tudi  jaz  stisnil  v  kot.  Še  ne- 
katerekrat  sem  začutil,  da  se  je  ladja  nagi- 
bala na  desno  ali  na  levo,  vedno  bolj  je 
ginila  zavest,  in  slednjič  so  se  mi  zlile  v 
eno  samo  meglo  vse  francoske  revolucije 
in  sutane,  ostendska  bliščoba  in  morska  pu- 
stinja. 

Utrujene  ude  objema  prijetno  čuvstvo 
vedno  globjega  polsna.  Istina  in  sanje  se 
mešata  v  fantastičnih  zvezah.  Farewell!  i) 
Lahko  noč!  .  .  . 

Kar  pa  me  vzdramijo  ropotajoči  koraki 
na  stopnicah,  kovčegi  in  zaboji  se  hrešče 
premikajo,  in  ko  se  ves  zaspan  ozrem,  za- 
upije  črn  umazanec  z  divjim  glasom: 

^Dover!  Oet  up,  Sirl"2) 

To  so  pristaniški  postreščki.  Hvala  lepa 
za  tako  ljubeznivo  postrežbo  ob  pol  treh 
zjutraj ! 

Hitro  se  nekoliko  umijemo  in  kmalu  smo 
na  angleških  tleh.  Vlak  že  čaka  ob  obrežju. 
Še  carinskim  uradnikom  se  moramo  predsta- 
viti s  svojo  prtljago.  Urno  premeče  mojih 
par  stvari  ter  reče  mehanično: 

^Tobaco?**3)  —  ^Vse  pokadil!** 

^All  right!**^)  —  Na  vsaki  državni  meji 
so  me  vprašali,  če  imam  kaj  tobaka,  ker  to 
zelišče  je  glavni  zadržek  pri  potovanju.  Hvala 
Bogu,  da  ga  nisem  imel! 

O  Farcwcll  (izg.:  feniel)  =  Z  Bogom! 

^  Dover  I  Izstopite,  gospod! 

3)  Tobaco  fizg. :  tobeko)  =  tobak. 

O  Ali  right  (\zg,:  01  rajt)  =  prav,  dobro, 


Z  debelo  kredo  naredi  križ  čez  kovčeg 
—  znamenje,  da  mi  je  odprta  pot  v  Veliko 
Britanijo.  Z  naskokom  se  polastimo  kupejev 
v  vlaku  in  čez  nekaj  hipov  drdramo  že  na- 
prej proti  Londonu. 

Dover  se  vzdiguje  na  skalnatem  obrežju 
ob  morju.  A  danes  se  ga  ni  videlo  čisto 
nič:  vse  je  bilo  temno.  V  vozeh  je  bila 
že  Čisto  druga  družba.  Precej  dobrosrčen 
Londonec  je  naročil  leseno  škatljo,  iz  katere 
se  je  počasi  pokazala  cela  čajna  naprava. 
Ravno  se  je  pripravljal,  da  izpije  čaj,  kar  se 
vlak  požene,  in  pol  Čajne  steklenice  se  mu 
polije  po  obleki.  S  tistim  pristno  angleškim 
smehljajem,  o  katerem  ne  veš  nikoli,  ali  je 
bolj  melanholičen  ali  ironičen,  je  gledal  na 
svoj  ponesrečeni  zajutrek  ter  ravnodušno 
izpil  ostanek. 

Gladko  je  tekel  vlak  skozi  gričevito  ozem- 
lje južne  Anglije.  Sen  je  ginil,  ko  je  vstajalo 
solnce.  Zavozili  smo  med  hiše,  sirovo  zi- 
dane iz  opeke  in  neometane,  vse  enake, 
različne  le  toliko,  kolikor  se  ločijo  med  seboj 
stari  zarjaveli  krajcarji.  Vedno  več  jih  je, 
vedno  daljše  so  vrste ;  to  niso  več  vasi,  to 
niso  le  mesta,  ampak  to  je  celo  morje  hiš, 
skozi  katero  po  visokem  nasipu  puha  loko- 
motiva. Borna  stanovanja  delavskih  rodbin, 
prava  puščava  v  zidove  zložene  opeke!  Brez 
konca  in  kraja.  Samo  da  so  hiše  vedno 
večje,  kakor  bi  rasle,  čimdalje  hitimo. 

To  je  London.  Več  kot  pol  ure  se  že 
vozimo  po  mestu.  Slednjič  obstanemo  v 
celem  gozdu  vozov  in  lokomotiv. 

„  Cannon-Street-Station ! " 

Kmalu  stopim  izpod  visoke  fasade  kolo- 
dvorske palače.  V  srcu  Londona  smo.  Pod 
nami  se  razteza  široka,  s  palačami  obdana 
ulica.  (DALJE.) 

JOŽ.  BEKŠ: 

REKRUTOVE  PESMI. 


Kaj  bo  pušcljc  rožmarina? 
V  letih  treh  se  posuši! 
Srce  naj  kot  zdaj  ostane, 
in  Ijubav,  ki  v  njem  gori! 


Kakor  belo-rdeče  rože 
se  nasmihate  z  neba, 
jaz  bi  stopil  na  planino, 
kadar  dihate  z  neba  — 
oj  oblaki,  oj  sokoli! 


Jaz  moram  hiteti,  hiteti, 
za  goro  nagiblje  se  dan; 
na  jugu  poj 6  mi  škrjančki, 
jaz  pa  sem  tih  in  bolan. 


Jaz  bi  stopil  na  planino 
in  utrgal  vas  z  roko, 
na  srce  prižel  vas  burno, 
da  bi  lažje  mi  bilo  — 
oj  oblaki,  oj  sokoli! 

3. 

Bolan,  a  ne  morem  umreti ... 
Živela  nebeška  jesen, 
jaz  bi  na  obraz  te  poljubil, 
in  naj  še  tako  bo  leden. 


Kakor  belo-rdeče  rože 
v  duši  zaiskri  spomin, 
ki  od  vas  je  mnogo  lepši 
in  silnejSi  od  planin  — 
oj  oblaki,  oj  sokoli! 


Jaz  bi  na  obraz  te  poljubil 
in  mirno  zaprl  bi  oči, 
nad  mano  podč  se  oblaki, 
v  daljavi  gozd  črni  šumi... 


4. 


In  če  bo  treba 

skočim  do  neba, 

kadar  trobenta  zapoje: 

Fantje  vstanitc, 

v  vojsko  pojdite, 

v  boju  umreti  sladko  je! 


Kdo  bo  za  mano, 
mrtvim  prcrano, 
solzo  z  oči  si  otrl? 
Morda  z  dovtipi 
bi  me  zagrebli: 
Mrtev  je,  ker  je  —  umrl. 


Oremč  —  a  časa  ni  za  slovo, 
na  ustnicah  pesem  umira, 
srce  je  polno  nemira 
in  lice  nam  je  bledo. 


Bog  ve,  kam  vodi  nas  dolga  pot? 
Ah  luči  nikjer  in  nikjer  pristana  — 
mladost  ncužita  —  bodočnost  neznana, 
in  tuji  obrazi  vsepovsod. 


Par  vriskov  zamrlih  —  in  vlak 
skozi  noč  nedogledno  sopiha; 
ni  čuti  zdravic,  ni  slišati  vzdiha, 
na  dušo  pada  bolest  in  mrak... 

^0  je  bilo  nekdaj,  v  davnih 
časih  . . . 

Na  selo  je  padla  zimska 
noč,  jasna  in  mrzla,  kot  so 
decembrske  noči  na  Do- 
lenjskem. Nad  raztrgano 
streho  Pristave  se  je  po- 
kazal dim,  kot  vsak  večer  po  navadi,  in 
stara  Pristavka- čarovnica  —  se  je  vzdignila 
na  njem,  kot  so  to  vedeli  sosedje,  da  vsak 
dan  zvečer  med  tem  dimom  odide  čarov- 
nica na  Klek,  kjer  se  v  jasnih  luninih  nočeh 
zbirajo  vse  čarovnice,  kar  jih  ima  ta  zemlja. 
Iz  koče  Pristave  je  stopil  malo  za  tem  njen 
pastorek,  mlad,  lep  fant,  Jane,  zaukal  je  ve- 
selo na  glas,  kot  ukajo  mladi,  lepi  fantje,  in 
odmevalo  je  čez  sneženo  vas  tja  do  gozda 
in  po  gozdu;  zaprl  je  Jane  trdno  vrata  in 
je  odšel  po  ozki,  shojeni  stezi  za  vasjo  ni- 
zdolu  v  dolino  k  svoji  zaročenki  Mani . . . 
Vsi  so  to  vedeli,  da  je  tako,  celo  selo,  in 
vsak  večer  se  je  to  godilo.  Ljudje  so  na 
skrivnem  to  pravili  v  pozimskih  večerih, 
dedje  so  o  tem  modrovali  pri  gorkih  pečeh, 
pripovedovali  so  o  Čarovnicah,  in  ko  so  deli 
pipe  iz  ust  in  spustili  dim  pod  nizki  strop, 
so  rekli:  Nujte,  ravno  tako  se  dvigne  čarov- 
nica; nihče  je  ne  vidi,  ko  jaha  metlo  in  jo 
odnese  med  oblaki  na  Klek.  —  Potem  pa 
so  navadno  umolknili,  ker  so  vsi  vedeli,  da 
imajo  v  vasi  čarovnico,  hudo,  črno,  škod- 
ljivo vsakemu,  ki  se  ji  zameri,  ali  jo  celo 
skuša  zasledovati.  Tudi  govoriti  se  ne  sme 
naravnost  o  nji,  ker  se  ne  ve,  če  je  blizu; 
če  bi  slišala,  razsrdila  bi  se  in  škodovala 
pri  živini  ali  na  polju.  Otroci  so  o  tem 
slišali  in  so  postajali  včasih  zvečer,  kadar 
so  bili  temni  večeri,  pred  hišami  in  gledali, 
kdaj  se  prikaže  nad  Pristavo  dim,  ki  se  na 


njem  dvigne  čarovnica,  in  čakali  so  z  rado- 
vednimi-nevednimi  obrazi,  če  bi  jo  bilo 
mogoče  zagledati,  kako  sedi  na  metli  in  se 
med  dimom  dviguje  više  in  više,  dokler  ne 
izgine  v  večere  nad  vasjo,  kje  v  oblakih  . . . 
A  prišli  so  dedi  in  prijeli  so  otroke  za  ušesa 
ter  jih  zapodili  v  hišo.  Postali  so  dedi  sami 
pred  kočami  za  čas  in  pomrmrali  nad  otroki: 
Kaj  boš  dražil,  mat6,  čarovnico?  Boga  za- 
hvali, da  te  ona  pri  miru  pustil  Naj  bo  že 
poljska  ali  mlečna,  ti  škoduje  baba- Čarov- 
nica, pride  ti  ponoči  sest  na  prsi  v  podobi 
m6re,  a  na  polju  pobije  toča,  ko  je  žito  v 
najlepšem  klasju,  krava  dobi  ovčec,  ne  dk 
mleka,  in  ne  j 6  in  —  kdo  ve,  kaj  še  zna 
storiti  baba -čarovnica,  da  ti  škoduje  . . . 

Skoraj  v  vsaki  vasi  imajo  čarovnico.  Stara 
je  in  grda  in  doma  je  v  raztrgani  bajti;  vsi 
jo  poznajo,  da  je,  kar  mislijo,  pa  molč6  o 
nji,  ker  se  boj6  . . .  Kadar  v  hlevu  svinje 
m6ra  tlači,  se  jez6  natihoma  nad  njo,  ne 
imenujejo  je  z  imenom,  ampak  ji  pravijo 
„baba  hudobna".  Nad  hlevna  vrata  naredi 
gospodar  ^morsko  nogo",  da  bi  se  m6ra 
zbala  in  bi  si  ne  upala  več  blizu.  Če  krava 
ne  dk  mleka,  ali  če  ima  ovčec,  gre  ded  v 
hlev  in  povabi  čarovnico  „na  veselje".  Drugi 
dan  pride  gotovo  v  hišo'  stara  baba,  sram 
je  je,  poveša  oči,  ruto  ima  naprej  zavezano 
in  nerada  govori,  ker  vsi  v  hiši  ved6,  da  je 
ona  baba-čarovnica,  ki  je  „ naredila".  Nekoč 
je  dobil  hišni  gospodar  v  hlevu  za  vratmi 
krastačo  in  jo  prebodel  z  vilami.  Drugi  dan 
je  bila  vaška  čarovnica  bolna  in  ni  mogla 
iz  hiše.  Nevarno  je  tako  odganjati  čarovnico, 
ker  rada  škoduje.  Kadar  pobije  na  polju 
toča,  zdihujejo  vaščani  in  tarnajo,  ženske 
jokajo,  ko  pobirajo  s  srpom  zadnje  ostanke 
po  polju  in  ni   snopu   snop  podoben,  in 

dedje  zmajujejo  z  modro  glavo,  in  hišni 
očetje  pa  se  jezno  ozirajo  na  kočo,  kjer 
prebiva  čarovnica  in  govori:  To  bi  jo  .  .  . 
In  dedje  svar6:  Pusti,  samo  dražiti  ne  . . .  In 
ženske  zdihujejo:  Saj  vemo,  odkod  je  pri- 
šlo.. .  In  pride  čarovnica  sama  med  nje, 
miluje  jih  in  tarna  z  njimi,  in  nihče  ji  ne 
reče  besede,  da  ne  bi  se  znosila  drugič  nad 
njimi  in  jim  škodovala  še  več.  Samo  ženske 
ponavljajo  svoje  besede:  Saj  vemo,  odkod 
je  prišlo,  od  daleč  to  ni . . .  In  ne  pogledajo 
čarovnice,  da  ne  bi  vedela,  da  mislijo  na- 
njo . . . 

Tako  je  bilo  tudi  v  našem  selu.  Vsi  so 
vedeli,  kako  je,  in  so  rekli:  Zakaj  pa  nji 
nikoli  toča  ne  pobije  in  njena  krava  ni  ni- 
kdar ovčc&va?  Vsi  so  prikimali,  da  je  tako. 
Nekateri  so  kleli  na  skrivnem,  ker  so  se 
bali  žen,  ki  so  verovale  na  to,  da  se  čarov- 
nice ne  sme  kleti,  češ:  Zvedela  bo  in  ti 
„naredila".  Vedno  je  bilo  kje  „narejeno"; 
pripovedovali  so  različne  stvari.  Čarovnice 
se  boj,  pa  boš  svoj  —  tako  so  rekli  izkušeni 
ljudje,  in  od  starih  časov  je  to  veljalo. 

Na  večer  se  je  torej  nad  Pristavo  po- 
kadil dim,  in  baba-čarovnica  se  je  vzdignila 
na  njem,  pastorek  Jane  pa  je  stopil  iz  koče, 
zaukal  veselo  na  glas  in  odšel  v  dolino  k 
svoji  Mani.  Psi  so  zalajali  in  utihnili;  lučce 
po  kočah  so  pogasnile  in  noč  je  pokrila 
vas,  kot  da  bi  spala  med  visoko  travo,  pod 
šumečimi  drevesi,  sredi  zlatega  polja.  Otro- 
kom se  je  sanjalo  o  čarovnici  in  so  včasih 
ponoči  zajokali,  da  jih  je  morala  mati  po- 
klicati po  imenu,  in  so  se  zbudili  iz  sanj  in 
so  vedeli,  da  so  blizu  matere.  Starce  je  v 
nočeh  tlačila  m6ra,  zato  so  si  devali  steklo 
pod  glavo  in  dva  noža  navskriž,  da  bi  se 
v  steklu  zagledala  mdra,  zbala  bi  se  in  zbe- 
žala. Starke  so  kašljale  in  molile  pozno  v 
noč  na  molke,  da  bi  rešile  in  obvarovale 
hišo  domačo  nesreče. 

Pogasnile  so  luči  po  vasi  in  bilo  je,  kot 
bi  jo  bil  zametel  sneg  in  bi  vse  zaspalo  v 
nji.  Koče  so  vso  zimo  nosile  na  strehi  velike 
bele  snežene  kape,  izpod  njih  pa  so  gledali 
črni  oboji.  Taka  so  pozimi  sela  po  Dolenj- 
skem.   Po  vasi  je  šel  „ vaški  mož"  Maruh; 


kučmo  je  imel  globoko  na  obrazu,  da  ni 
zeblo  v  ušesa.  Prišel  je  do  krčme  in  zavil 
v  vežo . . .  Trije  možje  so  sedeli  v  hiši  pri 
mizi  in  pili  po  vrsti  prepaljenca.  „Vaški 
mož"  ima  prvo  besedo  v  vasi  in  je  odgo- 
voren županu  za  mir,  pri  njem  se  pritožujejo 
sosedje,  Če  delajo  drug  drugemu  prepir  ali 
škodo.  „ Vaški  mož"  je  prisedel  k  trem  mo- 
žem, ki  so  ga  pozdravili  z  isto  besedo,  kot 
se  po  navadi  pozdravlja  v  krčmi:  E,  ni, 
Maruh  pij! . . .  Bili  so  to  kum  Andrej,  sosed 
Višnja  in  krčmar  sam.  V  vsaki  vasi  je  krčmar, 
da  prodaja  prepaljenca  in  se  pri  njem  zvečer 
povasuje  in  pogovori.  Sedeli  so  pri  mizi  in 
njih  glave  so  kimale,  približale  so  se  počasi 
k  mizi  in  se  hitro  dvignile,  kadar  so  z  no- 
som trčili  ob  mizo,  kajti  tudi  „vaški  mož" 
je  bil  že  pijan,  in  kum  Andrej  je  stegoval 
glavo,  kakor  vselej,  kadar  je  bil  pijan,  in 
sosed  Višnja  je  že  nekaj  dni  posedal  pri 
krčmarju.  Imeli  so  Črne  kučme  na  glavah, 
in  kum  Andrej  je  imel  tudi  pasico  okoli 
vrata,  da  si  je  zavil  ušesa,  ker  je  najhujše, 
če  v  ušesa  zebe.  Vsem  trem  so  bile  zlezle 
kučme  na  obraz,  da  ni  bilo  nobenega  videti 
razločno,  kajti  tudi  leščerba  je  slabo  svetila 
pod  stropom;  le  zdajpazdaj  se  je  pokazal 
izpod  kučme  dolg  rdeč  nos,  a  poznati  se 
ni  moglo,  ali  je  to  nos  kuma  Andreja,  ali 
krčmarjev,  ali  ima  takega  sosed  Višnja  ali 
Maruh  . . .  Kadar  se  je  vzdignila  kaka  glava, 
so  se  prikazale  nerodne  ščetinaste  brke; 
samo  kum  Andrej  ni  imel  brk,  bil  je  že  star 
in  stari  možje  nosijo  čisto  obrito  lice,  kot 
se  spodobi  starim  možem,  da  imajo  mladi 
spoštovanje  do  njih  in  vidi  vsak,  da  so  modri 
in  resni,  kot  se  spodobi  starosti.  Tiščali  so 
glave  na  sredo  mize  vkup  in  se  prepirali, 
kajti  kum  Andrej  in  sosed  Višnja  sta  že 
zvečer  začela  v  krčmi  prepir  in  se  prepirala 
že  cel  večer.  Vse  štiri  glave  so  zdajpazdaj 
trčile  vkup  in  se  hitro  razmaknile,  samo 
glava  kuma  Andreja  je  silila  še  naprej  na- 
ravnost proti  sosedu  Višnji.  Ponavljalo  se 
je  to,  da  so  se  glave  zbližavale,  trčale  in 
se  umikale  .  .  .  Vmes  pa  so  se  prikazale  ne- 
rodne debele  roke  in  med  njimi  velika  roka 
Maruhova  z  velikim  palcem,   ki  je  bil  po- 

doben  tepki.  Nekoč  je  bil  Maruh  nakladal 
skrinjo,  pijan  je  bil,  vzdignil  je  skrinjo,  iz- 
podletelo  mu  je  na  palec,  in  palec  je  postal 
velik  in  neroden  in  je  bil  podoben  tepki. 
Zdajpazdaj  se  je  kak  nos  zadel  ob  velike 
debele  roke  ali  pa  ob  nerodni  palec  in 
glava  se  je  odmaknila  nazaj .  .  .  Tako  so 
se  prepirali  in  vpili  vse  naeno,  da  ni  bilo 
mogoče  razločiti,  kaj  trdi  kum  Andrej,  kaj 
ponavlja  sosed  Višnja,  kaj  hoče  povedati 
krčmar,  in  kaj  pripoveduje  „mož"  Maruh. 

„Jaz  sem  ji  boter",  trdi  kum  Andrej  in 
stega  glavo  čez  mizo  daleč  proti  sosedu 
Višnji. 

^Kaj  boš  ti  govoril,  če  si  ji  prav  boter, 
ti  ne  boš  nič  govoriP,  ponavlja  sosed  Višnja 
in  moli  debele  roke  čez  mizo  naravnost 
proti  glavi  kuma  Andreja. 

„Jaz  bom  govoril,  jaz  sem  ji  boter",  po- 
navlja kum  Andrej;  „a  ne  bo  tvoja,  če  jaz 
rečem,  ker  sem  jaz  boter,  pa  ne  Maruh  pa 
še  kdo  drugi  tudi  ne." 

„Pa  bo  moja  in  bo,  pa  je  mir  besedi", 
večf  sosed  Višnja  in  pomakne  roke  dalje 
proti  kumu  Andreju. 

„E,  ne  boš  imel  Mane,  ne  boš  ..."  trdi 
smehljaje  kum  Andrej  in  se  prime  za  nos 
in  stegne  glavo  proti  Maruhu. 

^Ko  jo  bom,  pa  jo  bom",  trdi  sosed 
Višnja.  „Kaj  praviš  ti,  Maruh?" 

Maruh  je  pokimal  z  glavo  in  položil 
roko  z  nerodnim  palcem  na  sredo  mize  ter 
rekel: 

^E,  boš  jo  imel,  Višnja,  boš;  zakaj  pa 
ne,  saj  si  mož;  vdovec  je  za  devet  fantov." 

„Ne  boš",  je  rekel  kum  Andrej  in  po- 
molil svojo  glavo  tako  globoko  med  druge 
tri,  da  so  se  glave  trčile,  in  da  je  sosed 
Višnja  s  svojo  debelo  roko  prevrnil  posodo 
s  pijačo  po  mizi,  Maruh  pa  je  zadel  z  ne- 
rodnim palcem  v  nos  kuma  Andreja. 

,Nš,  zdaj  pa  imaš!"  je  rekel  sosed  Višnja 
in  postavil   prazno  steklenico   pokoncu,  in 
iirum  Andrej  se  je  prijel  za  nos  in  umaknil 
glavo. 

„Pa  JO  bom,  ravno  Mano  bom  dobil", 
vpije  Višnja  in  udari  z  debelo  roko  po 
mizi. 


„Ko  je  ne  boš,  pa  je  ne  boš",  odgo- 
varja mirno  kum  Andrej  in  glava  mu  leze  na 
mizo. 

„Kaj  boš  tisto  I"  potegne  se  krčmar  za 
Višnjo,  da  bi  dal  še  za  pijačo. 

„Jaz  sem  ji  boter,  pa  je",  ponavlja  kum 
Andrej. 

„Kaj  bi?"  kriči  sosed  Višnja,  „kaj  pa,  če 
sil  Kaj  ji  pa  češ  boljšega?"  In  pokima  z 
glavo  in  pogleda  vse  tri,  kaj  mislijo  o  tem. 

„Tako  je,  pa  je",  govori  modro -resno 
kum  Andrej. 

„Fej,  prepaljencadajl"  reče  sosed  Višnja 
krčmarju.  „Vidiš,  jaz  bi  te,  Andrej,  ker  sem 
jezen  nate,  pa  te  ne  bom,  ker  je  vseeno, 
če  se  ti  krčiš  ali  ne,  zato  te  ne  bom,  kum 
Andrej." 

„Saj  me  tudi  ne  moreš.  Zmečkam  te 
kakor  hruško.  Mano  vzame  Jane,  pa  je..." 

„Jane  že  ne",  zavpijejo  vsi  trije  in  kum 
Andrej  pomoli  glavo  na  mizo. 

„Jane  že  ne",  ponovi  sosed  Višnja  in 
rogovili  z  rokami  po  mizi,  da  se  posoda  s 
pijačo  zopet  prevrne. 

„Kaj  pa  za  vraga  delaš?"  zavpije  Maruh, 
„nuj,  pijačo  si  mi  zvrnil." 

„Saj  jaz  plačam",  reče  Višnja  in  položi 
mošnjo  na  mizo.  „Vidiš,  pa  je  tako.  Jane 
je  berač,  pa  je,  bajta  je  pa  mačehina." 

„Saj  ni  res,  kaj  boš  ti  vedel",  se  srdi 
kum  Andrej.  „ Stari  jo  je  na  smrtni  postelji 
zapisal  vpričo  dveh  mož  Janetu,  ona  pa  ima 
k6t  do  smrti..." 

„Pa  če  ona  ne  pusti,  pa  se  ne  sme  že- 
niti Jane",  pravi  Maruh,  „jaz  vem,  kako  je 
to  .  .  ." 

„Tako  je",  pritrdita  Višnja  in  krčmar. 

„Čigava  pa  je  Pristava?"  vpraša  kum 
Andrej  in  pomoli  glavo  na  mizo. 

„ Vidiš,  to  je  tako",  razlaga  Maruh,  „to 
je  tako,  kum  Andrej.  Pristava  je  bila  samo- 
stanska in  jo  je  stari  odkupil,  pa  za  njene 
denarje,  in  če  ona  ne  dovoli,  tako  si  je  iz- 
govorila, se  ne  sme  Jane  ženiti  ..." 

„Tako  je",  pritrdi  Višnja  in  moli  roke  proti 
nosu  kuma  Andreja. 

„Kaj  se  bo  baba  stara  možila?"  se  jezi 
kum  Andrej. 

„Naj  se  ali  pa  ne,  in  Pristava  naj  bo 
čigaverčc,  Jane  ne  bo  vzel  Mane,  ker  baba 
ne  dovoli,  pa  je,  tako  je,  kum  Andrej  .  .  ." 

„Zakaj  pa  ne,  kaj  ni  dobro  dekle,  jaz 
sem  ji  boter",  razjezi  se  kum  Andrej  in  za- 
ropota s  stolom. 

„ Kajpak,  da  je!  Vidiš,  je  pa  tako:  staro 
poznamo,  kaj  je,  vidiš,  ni  da  bi  rekel  — 
kar  je,  to  je  — "  razlaga  Maruh,  in  Višnja 
rogovili  z  rokami  po  mizi  in  prikimava.  „Pa 
mi  povej,  kaj  je,  če  si  upaš",  reče  Maruh  , . . 

^Čarovnica  vragova",  odgovori  mirno 
kum  Andrej. 

Postalo  je  tiho  v  krčmi.  Vsi  so  se  ozrli 
v  okna. 

„Kaj  pa  čenčaš?"  se  je  razjezil  krčmar, 
ki  se  je  bal  za  hišo,  za  polje  in  za  živino 
v  hlevu. 

„Nič",  odgovori  mirno  kum  Andrej;  „kar 
je  res,  to  je  res.  Vsak  večer  me  tlači  m6ra, 
in  vjeti  je  ne  morem.  Prsi  so  težke,  kot  da 
leži  smrt  na  njih,  in  hropeš  in  loviš  sape,  in 
je  je  vedno  premalo  . . ." 

„Zdaj  te  bo  pa  še  bolj",  pravi  Višnja, 
ker  se  je  jezil  na  kuma  Jerneja. 

„Jaz  jo  že  vjamem",  zagrozi  kum  Andrej 
in  pomoli  glavo  čez  mizo  in  debele  pesti 
položi  na  rob. 

„Kaj  bi  to",  je  govoril  Maruh,  ko  je  po- 
mislil na  čarovnico  in  se  zbal  škode.  „Kaj 
bi  govoril  .  .  .  Ampak  to  je  tako,  saj  smo 
možje  ..."  Kum  Andrej  je  pokimal,  Maruh 
je  udaril  z  roko  po  mizi  in  je  zadel  kuma 
Andreja  v  nos;  Višnja  je  držal  glavo  čisto 
pri  mizi  in  je  kimal  na  vse,  samo,  kar  je 
kum  Andrej  povedal,  na  tisto  je  odkimal. 
„Tako  je  to",  je  pripovedoval  Maruh.  „Pri- 
stavka  bi  bila  rada  sama  vzela  Mrljavca,  on 
pa  je  ni  hotel;  lep  fant  je  bil,  in  ona  je  bila 
kot  dekle  hudih  oči,  kot  da  je  namenjena 
za  mačeho.  On  je  vzel  drugo  in  Pristavka 
je  vzela  Pristavca,  ki  je  bil  jetičen,  in  je  vedela, 
da  kmalu  umrje."' 

„Ni  res,  potem  je  zbolel,  ko  jo  je  revež 
vzel  —  od  žalosti",  popravi  kum  Andrej. 

„Pa  tako!  Naj  bo  tako  ali  tako,  to  pa  je 
res,  da  je  baba  potem  iskala  Mrljavca  toliko 
časa,  da  je  utonil,  ko  so  ga  ponoči  vodile 


čarovnice ;  pa  naj  bo  že  kakor  hoče,  ampak 
bilo  je  tako.  Saj  vsi  vemo,  da  je  utonil. 
Mrljavki  ni  dala  še  nobena  krava  mleka; 
kupi  dobro  kravo,  pa  je  pri  njej  za  nič. 
BeraČija  je  zdaj  pri  Mrljavcu,  in  Mana  nima 
nič,  še  skrinjo  bi  ji  moral  kupiti  Jane.  Mr- 
Ijavka  hodi  že  zdaj  ob  palici:  ko  je  šla  s 
prejo,  so  jo  speljale  čarovnice  in  zjutraj  kot 
da  so  noge  proč  .  .  .  kolovrat  pa  pred  vežo 
razbit.  Janeta  ne  more  videti  Pristavka,  pa  bi 
pustila,  da  bi  jemal  Mano.  Vidiš,  kum  Andrej, 
ona  ne  pusti,  da  bi  Mana  gospodarila  po  pri- 
stavi, kjer  je  x)na  gospodar.  Pa  čeprav  si  ti 
boter,  kum  Andrej,  nič  ne  pomaga.  Jaz  nisem 
hotel  nič  reči,  samo  povedal  sem,  kako  je. 
Tako  je,  kakor  je,  pa  si  pomagaj;  jaz  pa  vem, 
da  je  tako,  in  vkup  ne  gre  to  nikoli  ..." 

^Nikoli!"  pritrdi  Višnja,  ki  je  cel  čas 
kimal,  da  se  je  nos  zadeval  ob  mizo  in  je 
kučma  zlezla  še  bolj  na  obraz. 

„Pa  je  Višnja  tudi  ne  dobi  nikoli,  ker 
je  samo  ena  Mana,  in  to  ima  Jane,  pa  je, 
Višnja  naj  se  pa  pri  Pristavki  ženi  na  k6t . . . 
Vsi  so  se  zasmejali. 

„Kaj.?"  razjezi  se  Višnja  in  moli  debele 
roke  proti  kumu  Andreju . . .  „Z  vragovimi 
babami  se  pa  še  ne  pečam.  Imam  še  de- 
narja in  bajta  je  še  vredna  več  kot  tvoja, 
pa  se  ženim,  kjer  se  hočem." 

„Če  si  te  je  izvolila,  pa  boš  njen,  če  ne 
ti  bo  pa  toča  pobila,  in  krave  ti  bodo  po- 
ginile . . ."  govori  s  smehom  kum  Andrej.  Vse 
je  obšel  strah. 

„Jaz  bi  že  rekel,  pa  ne  smem",  pravi 
Višnja.  „Ti,  kum,  nimaš  ne  hiše  ne  živine 
in  lahko  govoriš,  samo  ponoči  te  pritiska 
m6ra;  jaz  pa  nočem,  trpeti  pri  hiši  in  imo- 
vini in  Čeprav  sem  pijan,  ne  povem,  kar 
mislim,  ker  vsi  vemo,  kako  je  .  .  ." 

„Kaj  bi  to,  pustimo   to",  pravi  krčmar. 

„Kaj  si  pa  začel",  jezi  se  kum  Andrej, 
ko  se  je  spomnil,  da  mu  ponoči  leži  mdra 
na  prsih.  „Kaj  pa  praviš,  da  ne^  dobim 
Mane?  Dobim  jo,  samo  če  jo  hočem,  se 
reče",  govori  Višnja. 

„E,  Višnja  .  .  ."  posmeje  se  kum  Andrej. 

„Boš  že  videl",  pravi  Višnja. 

„Kaj  si  vse  izpil?"  vpraša  Maruh  Višnjo, 

»Jaz  nič",  odgovori  Višnja,    „jaz   imam 
več  denarja  kot  ti  in  pijem  za  svoj  denar/ 
»Si  pa  prevrnil  z  rokami",  jezi  se  Maruh, 
„kai  pa  vedno  šariš?" 

»Ti  SI  prevrnil;  kaj  bi  jazi"  jezi  se  Višnja. 

»Ti    si    prevrnil   ti.  Višnja",   pravi   kum 
Andrej. 

»Jaz  že  ne!" 

»Pa  sir 

»Saj  je  prinesel  na  moj  računi"  kriči 
Višnja  in  moli  roke  proti  Maruhu. 

»Saj  si  že  dvakrat  prevrnili"  vpije  Maruh 
in  moli  nerodni  palec  proti  Višnji. 

Kum  Andrej  se  je  smejal.  Imel  je  še 
polno  posodo  pred  seboj,  in  nihče  ni  vedel, 
ali  je  njegova,  ali  Maruhova. 

»Jaz  nisem  pil  nič,  ta  je  moja",  govori 
Maruh. 

Kum  Andrej  je  pil,  okoli  njegovih  ust 
pa  je  iskalo  četvero  rok,  in  med  njimi  ena 
z  debelim  palcem  kot  tepka,  posodo.  Kum 
Andrej  pa  je  pil  in  izpustil  je  posodo,  ko 
je  bila  prazna.  Pri  tem  pa  je  Maruh  s  svojim 
nerodnim  palcem  skoraj  oslepil  kuma  An- 
dreja, ko  mu  ga  je  pritisnil  naravnost  v  oko. 
Zato  je  kum  Andrej  prijel  Maruha  za  vrat. 
in  Višnja  je  bil  jezen  na  kuma  Andreja,  da 
mu  je  ponujal  babo-Čarovnico  za  ženo,  je 
tiščal  nerodne  roke  naravnost  v  usta  kumu 
Andreju,  da  ni  mogel  dobiti  sape  in  Maruh 
je  pritisnil  palec  zopet  kumu  Andreju  v 
obraz  in  vedno  iskal,  da  bi  mu  potlačil  nos. 
Višnja  je  prijel  pa  zagrabil  kuma  Andreja 
za  kamižolo,  kum  Andrej  pa  je  vjel  Višnjo 
za  la^e  in  za  uho.  Držali  so  se  krepko  drug 
drugega  in  njih  obrazi  so  bolestno  režali. 
Zamolkli  glasovi  so  jim  uhajali.  Kum  Andrej 
je  umikal  nos   pred  Maruhovim  palcem  in 


režal:  »Eee  .  .  .  čak,  jaz  tiii."  —  In  vsi    so 
tiščali  in  pritiskali  močneje  .  .  . 

Krčmar  je  odprl  vrata  in  rinil  vse  tri  vun. 
Šli  so  in  niso  vedeli,  da  gredo,  ker  je  Maruh 
iskal  samo  nos  kuma  Andreja  in  ga  hotel 
pritisniti  s  palcem,  kum  Andrej  je  vlekel  lase 
z  ušesom  vred  Višnji,  in  Višnja  je  držal  kuma 
Andreja  za  kamižolo  . . .  Prišli  so  pred  vrata, 
da  niso  vedeli  kdaj,  in  vrata  so  se  zaprla 
za  njimi.  Mrzla  noč  jim  je  puhnila  droben 
sneg  v  obraz.  Držali  so  se  nekaj  časa  tiho 
in  le  kum  Andrej  je  sopel  na  glas,  potem 
pa  so  se  culi  glasovi:  »Pusti,  boš  ti,  ejej, 
čak,  fej  .  .  ."  in  drugo,  kajti  kumu  Andreju 
je  Maruh  skoraj  zlomil  nos,  kum  Andrej  je 
skoraj  zadavil  Maruha  in  Višnji  je  skoraj 
izpulil  uho  . . . 

»Kaj  bosta",  se  je  jezil  kum  Andrej  in 
se  prijemal  za  nos,  ki  se  mu  je  zdel  še 
enkrat  večji,  kot  je  bil  prej,  kajti  razločno  je 
videl,  da  je  konec  nosu  rdeč  in  bradavica 
na  njem  ga  je  bolela.  Onadva  pa  sta  se  ti- 
pala za  vrat  in  za  ušesa  in  sploh  povsod, 
kamor  je  bila  zagrabila  močna  roka  kuma 
Andreja  in  sta  govorila:  »Kaj  boš?" 

Zavili  so  se  v  kožuhe,  potegnili  so  kučme 
čez  glavo  in  šli  domov  molče.  Sneg  je  škripal 
pod  nogami,  pod  težkimi  okovanimi  čevlji, 
in  zgodilo  se  je  tako,  da  so  vsi  trije  možje 
trčili  vkup  in  se  zopet  odbili  daleč  narazen. 
Tuintam  je  kateri  padel  v  sneg,  pobral  se 
je  in  zaklel.  Kum  Andrej  je  šel  v  sredi  in 
kimal  z  glavo.  Višnja  je  delal  znamenja  z 
rokami,  kot  da  komu  kaj  pripoveduje,  in 
Maruh  je  pretil  s  pestjo  in  nerodnim  palcem. 
Na  vasi  so  se  molče  razšli... 

Noč  je  bila  jasna  in  mrzla. 
(DALJE.) 

JANKO  JOVAN: 


domaČi  obrti  na  kranjskem. 


Ogljarstvo  i). 

alutem   moriturisi   Tako  bi 
I  smeli  klicati  danes  temu  ne- 

kdaj tako  slovečemu  obrtu. 
Ni  ga  skoraj  pogorja  na 
Kranjskem,  kjer  bi  temno- 
Crna  prst  ne  pričala,  da  je 
— "  tu  nekdaj  kraljeval  ogljar. 

Pravljice  se  ga  spominjajo,  v  pesnih  ga  je 
opeval  slovenski  narod;  a  vse  to  —  nekdaj; 
sedaj  se  ga  spominjajo  le  še  očanci,  ki  so 
v  mladih  dneh  ogljarili  s  svojimi  rajnimi 
očeti. 

Kranjska  je  bogato  obdarjena  z  gozdovi. 
Na  krajih,  ki  lež6  ob  velikih  cestah  in  bližje 
morja,  je  že  v  davni  preteklosti  trda  roka 
drvarjeva  podrla  velikane  ter  pustila  za  sabo 
puščavno  praznoto,  v  katero  so  se  odslej 
vetrovi  neusmiljeno  zaganjali  in  brili  prst  s 
sivih  pečin.  V  mislih  nam  je  Kras.  Drugače 
je  bilo  življenje  v  gozdih,  ki  so  bili  daleč 
proč  od  hitrih  prometnih  sredstev.  V  Bo- 
hinju n.  pr.  gozdove  trebiti,  izvažati  les  in 
ga  oddajati  tržaškemu  prekupcu,  bi  zahte- 
valo pač  preveč  stroškov.  Lastniki  velikih 
gozdov  so  umeli  les  drugače  uporabljati. 
V  Bohinju  so  bile  fužine  na  Bistrici  pri 
Stari  fužini  in  v  Štengah.  Potrebovali  so 
ogromno  množino  oglja,  katero  je  še  vedno 
presegala  bogatost  bohinjskih  gozdov,  ki 
so  vse  te  fužine  preskrbovali  s  kurivom. 
Bohinjci  sami  niso  bili  njihovi  posestniki, 
gozd  je  bil  še  last  grajščakova,  kajti  dalje 
kot  drugod  je  ostala  v  Bohinju  zemlja  ne- 
razdeljena. Glavno  pozorišče  ogljarstva  je 
bila  Jelovca,  ki  je  bila  v  velikanski  svoji 
razsežnosti  neverjetno  prenapolnjena  s  ko- 
pišči,  katera  so  stala  po  Četrt  ure  narazen. 


O  Primeri  lanski  letniic  „Dom  in  Sveta". 


Neugodne  vremenske  razmere,  malo  polja, 
nizka  cena  živine  (krava  je  n.  pr.  stala  16 
do  20  gld.)  itd.,  vse  to  je  kmeta  sililo  iskati 
si  postranskih  zaslužkov.  Kaj  hočete  bolj- 
šega, kot  da  se  je  poprijel  ogljarstva?  Bo- 
hinjci so  torej  v  grajščinskih  oziroma  še  ne 
razdeljenih  gozdovih  ^kuhali**  oglje  za  plačo. 
Kdor  je  hotel  ogljariti,  mu  je  grajski  gozdar 
odkazal  svet,  kjer  naj  dobiva  les,  ter  si  po- 
stavi „kopišče".  Zemljo  je  bHo  treba  zravnati, 
poleg  kopišča  postaviti  „bajto"  in  „korpeljn", 
t.  j.  shrambo  za  oglje.  Pri  tem  je  že  za- 
služil 6  do  7  gld.  starega  denarja.  Spomladi 
je  nasekal  lesa  in  ga  zložil  v  sežnje,  na  kar 
je  že  mogel  dobiti  predujem,  katerega  se 
navadno  tudi  ni  branil. 

Poleti  ni  bilo  mogoče  spravljati  lesa  h 
kopišču,  kar  bode  vsakdo  rad  potrdil,  kdor 
pozna  strme  bregove,  opažene  z  velikimi 
skalami.  Treba  je  bilo  čakati  snega,  katerega 
v  Bohinju  menda  nikoli  ne  zmanjkuje.  Sedaj 
je  bilo  mogoče  vlačiti  les  h  kopišču  po 
zravnanih  potih  po  zmrznjenem  snegu.  V 
bohinjskih  gorah  pade  včasih  snega  nad  tri 
metre  visoko.  Da  bi  sneg  odstranili  s  kupov 
lesa,  ni  misliti.  Odstranili  so  ga  le  na  enem 
koncu  ter  vlekli  les  izpod  sneženih  grud 
s  capini.  Tako  so  nastali  celi  sneženi  pre- 
dori. To  delo  je  bilo  večkrat  nevarno,  zlasti 
ako  sneg  ni  bil  dobro  premrznjen,  kajti 
zgodilo  se  je  že,  da  je  težki  sneženi  obok 
podsul  ogljarja,  ki  je,  pod  mrzlo  odejo  za- 
kopan, s  strahom  pričakoval  ljudi,  da  ga 
otm6,  drugače  bi  ga  prav  gotovo  prehitela 
smrt,  preden  bi  si  mogel  pomagati  na  prosto. 
Ko  so  ves  les  zviačili  in  zvozili  h  kopišču 
in  je  tudi  že  sneg  skopnel,  se  je  pričelo 
kuhanje  oglja.  Preden  je  ogljar  pričel  skladati 
drva  v  kope,  je  položil  v  sredino  dve  palčici 
navzkriž,  proseč  s  tem  božjega  blagoslova 
pri  svojem  delu.    Nato  pa  je  vsadil  v  mali 

razdalji  narazen  tri  po  dva  sežnja  dolge 
smrekice,  na  katere  je  jel  prislanjati  polena, 
ki  so  bila  tudi  dolga  navadno  okrog  dveh 
scžnjev  in  precej  debela.  To  delo  je  nada- 
ijevsd  tako  dolgo,  dokler  ni  bila  kopa  v  celi 
zaželeni  velikosti  postavljena.  Visoka  je  bila 
navadno  dva  sežnja,  v  obsegu  pa  je  merila 
10  do  15  sežnjev.  Ko  je  bila  sestavljena,  je 
položil  na  več  krajih  polena  na  tla;  zakaj, 
bodemo  kmalu  zvedeli.  Gozdar  je  še  kopo 
zmeril,  da  je  mogel  nekako  preračuniti  že 
naprej  množino  oglja.  Oglja  je  dala  ena 
kopa  precej,  če  pomislimo,  da  so  merile  v 


živega  oglja,  kateremu  je  pridejal  vsikdar 
blagoslovljene  oljke,  kar  priča  o  globoki 
religioznosti  tedanjih  Bohinjcev,  kateri  pa, 
da  pišemo  odkrito,  tudi  niso  bili  brez  vraž, 
kajti  v  petek  kot  na  nesrečen  dan  ni  nikdo 
kope  zanetil.  Ko  je  pričel  les  tleti  in  so  to 
oznanjevali  prvi  dimčki,  ki  so  uhajali  izpod 
prsti,  je  izruval  polena,  katera  so  ležala  na 
tleh,  izpod  prsti  ter  pustil  tako  vendar  nekaj 
zraka  blizu,  da  se  ogenj  ne  zaduši.  Les  je 
tlel  polagoma  dalje,  žrjavica  je  prihajala  vedno 
višje,  vsled  česar  je  tudi  dajal  nekaj  duška 
s  tem,  da  je  z  lopato  na  več  krajih  napravil 


BOHINJSKI  OOLJARJl. 


obodu  15  sežnjev  in  še  čez,  ter  je  bilo  v 
nji  zloženih  40  do  60  kubičnih  sežnjev  drv. 
Danes  iščemo  takih  kop  zastonj.  Ko  je  bila 
torej  kopa  zložena,  jo  je  pokril  s  smerečjem 
^graSo",  da  se  prst  ni  pomešala  z  lesom. 
Prst  je  pričel  na  smerečje  nasipavati  spodaj, 
in  sicer  dva  čevlja  na  debelo,  ter  sipal  toliko 
časa,  da  je  zagrnil  ž  njo  vso  kopo,  le  zgoraj 
je  ostala  mala  odprtina.  S  prstjo  je  obdal 
kopo  zato,  da  les  ni  mogel  goreti,  ampak 
je  moral  tleti,  ker  ogenj  ni  imel  duška.  Nato 
je  kopo  zanetil.  Zgoraj  v  odprtino  je  nasul 


male  luknje.  Pa  še  na  nekaj  drugega  je 
moral  ogljar  misliti.  Ko  je  kopa  tlela,  ter  se 
je  nekaj  lesnih  snovi  izpremenilo  v  pline, 
ki  so  se  oddaljevali  v  podobi  temnega  dima, 
se  je  hkrati  vsebina  kope  manjšala.  Ako  bi 
pustil  vse  pri  miru,  bi  slednjič  dobil  zrak 
toliko  duška,  da  bi  pričel  les  s  plamenom 
goreti  in  ogenj  bi  kmalu  vpepelil  celo  kopo. 
Ravno  zato  je  pustil  zgoraj  malo  odprtino, 
v  katero  je  dan  za  dnem  vsakih  4  do  5  ur 
prilagal  kuriva,  ki  je  že  pripravljeno  stalo 
poleg  kope,  zloženo  v  „bračke"  ali  butare. 

H  kopi  je  nastavil  prav  ogljarsko  naprav- 
ljeno lestvico;  nasekal  je  namreč  kak  tanjši 
hlod« ali  pa  pritrdil  na  desko  palčice  za 
.  stopnje.  Po  tej  lestvi  je  splezal  na  vrh,  ter 
zgoraj  na  počez  položeni  deski  stoječ  z 
dolgim  drogom,  „bukavnica"  imenovanim, 
tlačil  drog  v  odprtino,  ali  kopo  „ bokal". 
Če  je  pa  vendar  kdo  pozabil  na  to  svojo 
važno  dolžnost,  je  les  res  pričel  goreti,  a 
ker  je  razvijajoči  se  dim  vzel  le  preveč  pro- 
stora, da  bi  mogel  les  neovirano  goreti,  je 
kopa  naenkrat  s  silnim  pokom  ^pihnila",  da 
so  drva  letela  daleč  naokoli.  Ker  so  bile 
kope  komaj  četrt  ure  druga  od  druge  od- 
daljene, so  navadno  kmalu  prihiteli  sosedni 
ogljarji,  ki  so  za  silo  zopet  razdrto  kopo 
popravili,  jo  pokrili  s  prstjo,  ter  rešili  tako 
ogljarja  velike  škode.  Tudi  „bokanje"  ni 
bilo  brez  nevarnosti,  kajti  zgodilo  se  je  že, 
da  je  ogljarju  pri  tem  poslu  zmanjkalo  tal 
ter  se  je  vdrl  v  žareče  oglje  in  zgorel  tako, 
da  so  dobili  od  njega  ostankov  komaj  ko- 
pico sežganih  kosti). 

Ko  je  kopa  gorela  10  do  14  dni,  se  je 
približeval  čas,  da  naložena  drva  pritlijo  do 
vrha,  vsled  česar  je  ogljar  s  pestjo  zamašil 
vse  luknje,  da  se  ogenj  uduši,  ter  je  čakal 
na  to  4  do  5  dni.  Nato  je  pričel  kopo  „što- 
rati"  t.  j.  razdirati,  kar  se  je  vršilo  takole: 
Z  dolgim,  okovanim,  na  koncu  zakrivljenim 
drogom,  „krivačo",  je  začel  na  vrhu,  ko  je 
odstranil  nekaj  prsti,  polagoma  odlamljati 
oglje,  katero  se  je  valilo  preko  prsti  navzdoli, 
ter  se  tako  ni  preveč  polomilo.  Ko  je  razdrl 
prvi  del,  je  odstranil  zopet  prsteno  odejo 
spodaj  ter  nadaljeval  to  delo,  dokler  ni  bila 
vsa  kopa  razdrta.  Dasiravno  je  preje  zasul 
kopo  s  prstjo,  je  vendar  nekaj  oglja  ostalo 
živega;  to  je  s  plamenom  zagorelo,  ko  je 
dobilo  na  prostem  dovolj  zraka.  Najhitreje 
bi  seveda  pogasil,  če  bi  oglje  polival,  a  v 
gorah  ni  bilo  dosti  vode  pri  rokah;  zato  je 
imel  pripravljeno  samo  eno  posodo  vode, 
v  katero  je  sproti  pomakal  vsako  žareče 
oglje.  Med  tem  pa  je  oglje,  o  katerem  je 
bil  prepričan,  da  je  ugasnilo,  naložil  v  bi- 
sago  ter  odnesel  v  „korpeljn",  kjer  ga  je 
bilo  treba  zmeriti. 


Oglje  so  merili  z  „žergeljni",  ki  so  držali 
približno  3  do  4  mernike.  Za  vsak  žergelj 
oglja  je  dobil  ogljar  plače  10  do  12  kr,  sta- 
rega denarja.  V  korpeljnu  je  čakalo  oglje 
do  zime,  kajti  poleti  zaradi  že  znanega  vzroka 
ni  bilo  mogoče  odvažati  v  ravan.  Ko  pa  je 
pokrival  gorovje  debel  in  zmrznjen  sneg, 
tedaj  je  prihitelo  od  blizu  in  daleč  mlado 
in  staro,  da  zasluži  denarcev  z  odvažanjem 
oglja.  Ne  samo  iz  Bohinja  ampak  tudi  iz 
sosednih  krajev,  n.  pr.  iz  Sorice,  z  Bače  itd. 
so  prihiteli  v  ta  namen  ljudje  v  Bohinj.  Oglje 
so  spravili  v  ciuhe,  dolge  vreče,  ki  so  držale 
po  tri  žergeljne,  jih  navezali  na  sani,  katere 
so  zažrdili  z  1  do  3  verigami,  da  niso  mogle 
bliskoma  zdrkniti  po  strmem  bregu,  in  ga 
nato  zvozili  v  dolino.  Vozili  so  v  Štenge, 
na  Bistrico  in  k  Stari  fužini,  kar  pomenja 
daljo  3  do  4  ur.  Za  vožnjo  enega  dneva  je 
zaslužil  vozač  60  do  70  kr.  starega  denarja. 

Ako  pogledamo  še  zaslužek  ogljarjev, 
moramo  pač  misliti,  da  je  bil  z  njim  zado- 
voljen. Vzemimo,  da  je  postavljal  kopo,  ka- 
tero je  skuhal,  podrl  in  spravil  oglje  v  20 
dneh,  ter  nakuhal  iz  nje  50  žergeljnov  oglja: 
torej  mu  je  vrgla  okroglo  60  gl.  stare  velj. 
Ostalo  mu  je  vendar  precej  denarja,  če  tudi 
odračunimo  plačo  pomagačem.  Na  dan  je 
zaslužil  vsaj  1  gl.  st.  veljave.  Med  tem  Časom, 
ko  se  je  oglje  kuhalo,  je  že  pripravljal  v 
prostem  času  les  za  drugo  leto  ter  tako 
med  delom  prihranil  veliko  časa  in  s  tem 
svoj  zaslužek  izdatno  pomnožil. 

Tako  se  je  ogljarilo  pred  kakimi  25  leti 
na  Jelovpi,  Jati,  nad  Bačo,  na  Komnu  in 
drugod  po  Bohinju.  Danes  so  se  razmere 
izpremenile.  Fužin  v  Bohinju  ni  več,  in  oglje 
se  uvaža  iz  inozemskih  krajev  ceneje,  nego 
skoro  segajo  režijski  stroški,  poleg  tega  se 
les  lahko  proda  za  drag  denar  in  se  bode 
še  dražje,  ko  izteče  železnica  skozi  Bohinj. 
Nekdanje  slave  bohinjskih  ogljarjev  spominja 
tujca,  ki  pride  v  Bohinju,  le  še  kopišCe  v 
Štengah,  katero  vendar  z  nekdanjimi  ni  v 
nobeni  primeri.  (Primeri  sliko  na  st.  41.). 

Tako  v  Bohinju. 

Pa  tudi  na  drugih  krajih  se  je  na  Kranj- 
skem žgalo  oglje  v  veliki  množini,  n.  pr.  v 

Poljanski  dolini,  v  Selški  dolini,  na*Dolenj- 
skem   itd.    Tudi    tod   ogljarstvo   ponehuje. 
Kuha  se  sicer  še  vedno  na  mnogih  krajih, 
a  o  nekdanji   množini,  in  še  bolj  o  nekda- 
njem zaslužku  ni  govora.   Le  poglejmo  za 
vzgled  ogljarstvo  v  kamniških  hribih,  i)  Naj- 
pogostejše so  kope  v  PaloviČah  po  5  —  10 
sežnjev.  Nad  10  sežnjev  je  ne  napravi  nihče, 
ker  že  v  kopo  10  sežnjev  gre  16  do  17  kub. 
sežnjev  drv.  Cena  oglja  je  padla.  Vkamniškem 
okraju  se  za  1  mecelj  (2  mernika)  oglja  iz  trdih 
drv  dobi  sedaj  70 — 80  h,  oglje   iz  mehkih 
drv  pa  je  8—10  h  cenejše.    Iz  kub.  sežnja 
trdih  dr\   se  izkuha  oglja  približno  25  me- 
celjnov,  iz  mehkih  2 — 3  mecelje  več,  kar  torej 
vrže   17—20  K  oziroma  16—18  K.  To  se 
pravi  le  2 — 4  K  več,  kakor  bi  dobil  za  drva 
v  krajih  zelo  oddaljenih  od  mesta  in  želez- 
nice. Koliko  ostane  torej  oglj^rju?  Vzemimo 
za  vzgled  najnavadnejšo  kopo  6  sežnjev,  v 
katero  gre  nekaj  čez  4  kub.  sežnjev.  Iz  take 
se  izkuha  oglja  približno  za  80 — 90  K.  Ker 
dobijo   od   tega  vozniki   do  20  K,  ostane 
ogljarju  še  60 — 75  K.  Ako  zračunimo  zaslužek 
na  dan,  tedaj  mu  pride  nekako  2  K.  Seveda 
so  sama   drva,  iz  katerih   je   oglje  skuhal, 
več  kot  polovico  te  cene  vredna,  tako,  da 
za  delo  samo  ogljar  ne  dobi  niti  1  K  na 
dan. 

O  Podatke  o  kamniških,  ozir.  palovških  ogljarjih 
mi  je  izročil  g.  Podbevšck. 


Omeniti  je  še"  dela  „naspol".  /l^pravi: 
Jaz  imam  drva,  ti  B  pa  imaš  Čas.  Pojdi,  po- 
sekaj drva  in  skuhaj  iz  njih  oglje!  Ko  bode 
oglje  skuhano,  ga  prodava,  plačava  voznike 
in  ostanek  razdeliva.  Tudi  pri  tem  delu  za- 
služi ogljar  na  dan  k  večjemu  1  K,  včasih 
pa  tudi  samo  60  h.  Še  slabeje  se  godi  ogljarju, 
ki  prevzame  tako  delo  pri  kakem  grajščaku. 
Ko  je  oglje  skuhano,  ga  mora  na  svoje 
stroške  zvoziti  v  grajščinsko  skladišče  in  za- 
služi pri  tem  borih  40  h  na  dan.  Kako  naj 
potem  živi  reveži  Da  bi  živel,  dobi  premalo, 
da  bi  umrl,  preveč,  tako,  da  bi  bil  res  ogljar 
najnesrečnejši  človek  na  svetu,  ako  bi  ogljar- 
stvo ne  bilo  le  njegov  postranski  zaslužek. 

Ako  primerjamo  sedanje  razmere  v  ogljar- 
stvu  z  nekdanjimi,  vidimo  da  pač  ne  dobi 
sedanji  ogljar,  ki  kuha  oglje  iz  svojih  drv, 
za  oglje  niti  polovice  toliko,  kolikor  je  ogljar 
dobival  nekdaj  kot  plačo  za  samo  delo. 

Ostaja  nam  še  vprašanje,  kako  povzdig- 
niti zopet  ogljarstvo  do  nekdanjega  cveta? 
Zastonj  se  povprašujemo:  Odgovora  pri 
najboljši  volji  ne  moremo  dati.  KupČijske 
in  industrijske  razmere,  ki  vplivajo  na  og- 
ljarstvo, so  danes  docela  drugačne  od  nek- 
danjih; na  stalno  zboljšanje  v  ogljarstvu  ni 
misliti.  Zato  naj  služi  ta  črtica  ne  toliko  v 
povzdigo  ogljarstva,  ampak  bolj  kot  spo- 
minek na  nekdaj  slavni,  a  sedaj  že  preživeli 
stan. 

J.  K.: 


NEKAJ  O  NAŠIH  IMENIH. 

RODBINSKI  PRIIMKI  IN  KRAJEVNA  IMENA  NA  SLOVENSKEM,  NAPRAVLJENA  IZ  IMEN 
SVETNIKOV. 


ri  vseh  omikanih  narodih  je 
najti  med  rodbinskimi  pri- 
imki tudi  mnogo  takih,  ki 
so  napravljeni  iz  krajevnih 
(geografskih)  imen.  Srbo.- 
hrvati  imajo  n.  pr.  priimke: 
Biogradac,  Piročanac,  Pe- 
čanin,  Bakarčič  i.  dr.  (po  krajih  Belgradu, 
Pirotu,  Peču,  Bakru .  .  .) 

Češki  priimki  te  vrste  so:  Pražan,  Lhotan, 
Tiborsk^,  Opavsk^,  Trutnovsk^  (mož  iz 
Prage,  Lhote,  Tabora,  Opave,  Trutnova  itd.) 

Poglejmo  zdaj  še  k  Nemcem  in  Lahom  I 
Kdor  bere  nemške  časnike  ali  živi  med  Nemci, 
ta  bere,  oz.  sliši  vsak  dan  takšna  imena, 
kakršna  so  n.  pr.:  Eichholzer,  Hausmaninger, 
Linzer,  Pettauer,  Grazer,  Grafenauer,  Ze- 
drosser,  Gottschewer,  Straubinger  in  brez 
števila  drugih.  Kraji,  iz  katerih  so  navedeni 
priimki  napravljeni,  so:  Hausmaningna  Gor. 
Avstrijskem  inSolnograškem;  Eichholz,  slov. 
Dobje  v  beljaškem  okraju  na  Koroškem; 
Linz;  Ptuj;  Gradec;  Grafenau,  si.  Kozloz  v 
šmohorskem  okraju  na  Koroškem;  Zedross 
v  šentviškem  okraju  na  Kor.;  Kočevje;  Strau- 
bing  ob  Donavi  na  Bavarskem. 

Italijani  pa  so  naredili  iz  krajevnih  imen 
Vicenza,  Treviso,  Venezia,  Padova,  Mantua.. . 
rodbinske  priimke:  Vicentin(o),  Trevisan(o), 
Venezian(o),  Padovan(i),  Mantuani;  [dialek- 
tična izreka  je  Vižentin,  Trevižan,  in  tako 
se  piše  tudi  veliko  Slovencev  na  Goriškem]. 

Tako  je  tudi  pri  Poljakih,  Rusih,  Malo- 
rusih,  Rumuncih,  Francozih,  Skandinavcih 
in  Madžarjih;  tako  tudi  pri  Slovencih. 

Iz  ^Koledarja  družbe  sv.  Mohorja"  sem 
nabral  mnogo  priimkov,  ki  so  nastali  1.  iz 
deželnih  in  narodnih  imen,  2.  iz  imen  raznih 


vasi,  trgov  in  mest,  3.  iz  imen  rek  in  gora. 
Vse  skupaj  lahko  imenujemo  »priimke  iz 
zemljepisnih  imen". 

Za  vsakim  priimkom  je  zapisano,  v  kateri 
slovenski  pokrajini  je  običajen;  imena  vasi, 
trgov  itd.  sem  zajel  iz  »specialnih  krajepisnih 
repertorijev"  avstrijskih  kronovin. 

A.  Priimki  iz  deželnih  in  narodnih 
imen. 

1.  BEZJAK,  BIZJAK,  BEZIJAK,  poncmč. 
WISIAGG  in  VIZJAK,  poital.  BISIAC  in  BI- 
SIACH,  D.,  Št.,  N.,  G.,  Pr.  --  a)  Kajkavcc, 
hrvaški  Slovenec;  b)  Slovenec  od  italijanske 
meje. 

2.  BOŠNJAK,  BOŠNAK,  VOŠNJAK,  po- 
ncmč. WOSCHNAGG,  Št.,  Pr.  —  mož  iz  Bosne. 

3.  ČEH,  poncmč.  TSCHECH,CZECH,  Št. 

4.  ČIČ,  N.  =  poslovanjcn  Rumuncc  iz 
Istre. 

5.  DOLENJEC,  DOLENEC,  DOLENC, 
poncmč.  DOLLENZ,  N.,  G. 

6.  FRLAN,  FURLAN,  FERLAN,  N.  =  mož 
iz  Frijula  (s  Furlanskega,  iz  „Furlanijc"). 

7.  ?  GERMAN,  Št.  (?);  ako  ni  od  besede 
„grm",  kar  je  verjetnejše,  bi  se  lahko  mislilo 
na  Nemca. 

8.  GERK,  Pr.  =  Grk. 

9.  GORENJEC,  GORENJC,  GORENC, 
Št.,  D.,  G.;  iz  tega  tudi  izpeljanka  GOREN- 
ClC,  D. 

10.  HERVACKI,  Št.,  HERVATIC,  Prim., 
HORVAT,  Št.,  N.;  HORVATIČ,  Št.;  HROVAT, 
poncmč.  CHROBATH.,  Št., D.,  G.;  HROVATIČ, 
D.,  Št.;  HROVATIN,  poital.  CREVATIN,  Pr., 
N.;  HRVAT,  D.,  Št.;  HRVATIC,  Št.;  HRVATIN, 
Prim. 

11.  KOROŠEC,  -IC,  G.,  D.,  N.,  Št.,  po- 
ncmč. KOROSCHITZ,  Št.;  KOROŠA,  KORO- 
ŠAK,  Št. 

12.  KRANJEC,  KRANJC,  KRAJNC,  Št,N.; 
poncmč.  KRAINZ,  KREINZ,  KRANZ,  Št.,  Lj.; 
dimin.,   ozir.  patronim.:   KRANJČIČ,  KRANJ- 

CeviC,  d. 

13.  LAH,  N.,  Pr.,  Št.,  Kor.  =  Italijan ;  pa- 
tronim.: LAHOVIC,  poital.  LACOVICH,  Pr.; 
dimin.  LAŠIČ,  Pr.,  Št. 

14.  LIČAN,  Pr.,  N.  =  mož  iz  hrvaške  Like; 
isto  je  LIČEN,  Pr.,  morebiti  tudi  LIČAR,  N., 
Pr.;  LIKAR,  G.,  N.,  Pr.,  Št.,  Kor.  (?)  Poslednje 
je  pa  menda  =  SplintkSfer. 

15.  MORAVEC,  MORAVČ,  MORAUC, 
MORAVIC,  ponemč.  MORAWITZ,  Št.,  N.,  D., 
=  mož  z  Moravskega,  mogoče  pa  tudi,  da  so 
napravljeni  vsi  ti  priimki  iz  imena  vasi  Morave 
v  kočevskem  okraju. 

16.  NEMEC,  NEMIC,  Št.,  Pr.  (ponemčeno 
Nemitz). 

17.  OORIN,  OGRINEC,  VOGRIN,  VO- 
GRINEC,  Št.,  D.,  N.  =  Oger,  Madžar;  dimin. 
VOGRINČIČ,  Št.;  OGRIČ,  VOGRIČ,  Št. 

18.  PEM,  G.;  PEGAM,  G.,  Št.  =  mož  s 
Češkega.  Pegam  pa  je  tudi  -=  Seidenschwanz 
(ptič.) 

19.  POLJAK,  POLAK,  Št.,  G.,  kar  je  pa 
tudi  -=  poljski  čuvaj;  POLEC,  POLC,  N.  (po- 
nemč. POLŽ)  =  Poljak  ali  pa  =  pol  solda  ali 
-^  poljec  -~=^  poljanec  (nasprotje  =  gorjanec, 
kmet  v  gorah). 

20.  RUS,  Št.,  D.,  N. 

21.  SLOVENC,  Št.  Jako  navaden  priimek 
je  tudi  VVindischer. 

22.  ŠVAB,  ŽVAB,  ŽVAP,  Št.,  G.,  D.  Pr., 
Kor.  =  mož  s  Švabskega  (Virtemberškega)  ali 
pa  =  Nemec  sploh. 

23.  [?  TAVČAR,  ponemč.  TAUZHER,  G., 
N.  (v  Škofji  Loki  že  L  1560.);  po  mnenju  ne- 
katerih je  postal  ta  priimek  iz  Teutscher  = 
Deutscher.  Zastran  glasovne  premembe  prim. 
šrajf  in  šravf,  Klajžar  in  Klavžer,  Moravče  in 
Mor^utsch.] 

24.  TURK,  Št.,  D.,  N.,  Pr.;  morda  je  TUR- 
KUŠ,  Št.,  ravnoisto;  iz  besede  Turk  je  morda 
izpeljan  priimek  TURŠIČ,  D.,  N. 

25.  Dodatek:  PAJER,  G.  =  Bavarec.  [Ta- 
kim imenom  se  ni  čuditi,  ker  so  pošiljali  ba- 
varski škofje  svoje  ljudi  na  Gorenjsko,  n.  pr.  v 
Škofjo  Loko.) 

B.    Priimki   iz  topografskih   imen 
(iz  imen  mest,  trgov,  vasi  in  sel.) 

L  Z  obrazilom  -an,  -jan. 

1.  ARČAN,  Št.  (:Arja  ves  pri  Celju). 

2.  BEČAN,  G.    (:  Beč   na  Notranjskem  ?) 

3.  BENČAN,  N.  (:  Benetke?   torej  iz  Be- 
nečan?) ' 

4.  [BREŠAN,  Pr.,   je   italijan.  Brescian(i) 
=  mož  iz  Brcscie]. 

5.  BROJAN,   G.  (:  Brodi,    občina  Škofja 
Loka). 

6.  DOLJAN,  Kor.  (:  Dolje  =  Eichholz  na 
Kor.) 

7.  DOLŠAN,  G.  (:  Dolsko,  Dovsko,  okraj 
Brdo. 

8.  DOLŽAN,  G.  (:  Dovje,  prej  *  Dolji  na 
Gorenjskem  ali  pa  Dovž,  Dolž  na  Dol.) 

9.  GABRIJAN,  GRABRIJAN,  Št.,  D.  (:  Ga- 
berje  v  raznih  okrajih). 

10.  GABERČAN,  D.  (:  Gaber  v  novomeškem 
okraju). 

11.  GOLOBINJČAN,   D.    (:  Golobinjek   v 
novomeškem  okraju). 

12.  GORIČAN,   Št.   (:  Gorica   v  ptujskem 
okraju). 

13.  GOVČAN,  lj.  ok.  (:  Govek,  obč.  Žiri). 

14.  GORJAN,  Pr.  (:  Gorje,  okraj  Cirkno). 

15.  HRAŠAN,  Št.  (Hrastje  v  raznih  okrajih 
ali  pa  Hraše  v  celjskem  okraju). 

16.  HRASTO VČAN,  D.  (:  Hrastovlca  v  mo- 
kronoškem  okraju). 

17.  JELOVČAN,  G.  (:  Jelovica,  okraj  Škofja 
Loka). 

18.  JURIČAN,  Št.  (;  Jurič  v  slovenjegraškem 
okraju). 

19.  KALAN,    G.,    Pr.,    N.  (:  Kal   v  raznih 
okrajih). 

20.  KERČAN,  D.  (:  Krško  na  Dol.). 

21.  KONČAN,  D.,  N.,  G.  (:  Konec  v  novo- 
meškem okraju). 

22.  KORENČAN,  N.,  G.  (:Koreno,  okraj 
Brdo  in  okraj  Vrhnika). 

23.  KRANČAN,  G.  (:  Kranj  ?  Krdjinčan  ali 
Kranjčan  pa  je  tudi  =  mož  iz  „suhe  Krajine''). 

(DALJE.) 

SLOVENSKA. 

A.  Aškerc.  Primož  Trubar.  Zgodovinska 
epska  pesnitev.  — •  Aškerc  je  pesnik  protikato- 
liške  tendence.  Pri  njem  stopa  pesniški  moment 
vedno  bolj  v  ozadje  in  kaže  se  prozaična  tenden- 
cioznost,  katere  nepesniški  namen  je»  diskredi- 
tirati  ideje  in  vzore,  kateri  so  največje  umetnike 
in    pesnike   povzdignili    k    najvišjemu    vzletu 
Mislili  smo,  da  bo  Aškerc  iz  Trubarja  naredil 
veliko  kulturno-zgodovinsko  pesnitev,  v  kateri 
se  bo   vglobil  v  bistvo    katolicizma  in  prote 
stantizma  ter  postavil  nasproti  dve  veliki  sve 
tovninaziranji  v  svojem  medsebojnem  razmerju 
Mislili  smo,  da  bo  iz  Trubarja  ustvaril  idealno 
prikazen,   katere    blišč  bo    potegnil    za   seboj 
duhove  in  jih  tiral  „proč  od  Rima",  kakor  sta 
šla  Trubar  in  Aškerc. 

Aškerc  je  to  tudi  hotel.  Njegova  knjižica 
je  od  prve  do  zadnje  strani  agitacija  za  verski 
odpad.  A  Aškerc  je  svoji  sulici  sam  odlomil 
ost  in  nerodno  pokazal  vso  žalostno  praznoto 
svojega  mišljenja.  Aškerca  je  bilo  pred  vsem 
strah,  da  ne  bi  kdo  mislil,  da  on  sam  Tru- 
barju kaj  verjame!  Kajti  Trubar  je  prestavljal 
„Sveto  pismo",  Trubar  je  delil  sveto  obhajilo 
pod  obema  podobama,  Trubar  je  pridigal  — 
same  stvari,  katere  Aškerc  že  smatra  za  sila 
nazadnjaške.  In  ker  se  Aškerc  tako  silno  boji, 
da  ne  bi  niti  senca  suma  padla  nanj,  da  si  je 
ohranil  le  še  sled  krščanstva,  četudi  od  pro- 
testantizma  zvodenelega,  rajši  žrtvuje  Trubarja 
in  ga  nam  predstavi  kot  junaka,  katerega 
slavlje  je  le  hipotetične  vrednosti.  V  uvodu 
Aškerc  Trubarja  najprej  slavi  kot  ^velikega 
moža",  potem  pa  ga  poučuje,  da  je  bil  on 
pravzaprav  velik  nazadnjak,  ker  se  je  boril  za 
dogme  in  za  vero,  kar  smatrajo  dandanes  slo- 
venski naprednjaki  za  premagano  stališče.  Tru- 
bar se  mora  vendar  zgražati,  če  ga  doseže  na 
onem  svetu  Aškerčev  pouk: 

Ali  „evangelj"  ni  knjiga  naša, 
„Svcto  pismo"  in  »postila"  ni . . . 
Spremenila  se  ji  je  vsebina 
knjigi  tvoji  do  današnjih  dnij. 


Časa  drugega  smo  mi  sinovi  I 
Misli  druge  mislijo  glave 
naše,  ^rca  čutijo  drugače, 
usta  nam  drugače  govore. 

Samo  v  svojo  moč  mi  epigoni 

tvoji  danes  še  verujemo; 

ne  za' dogme,  nego  za  spoznanje, 

za  resnico  se  vojskujemo.  (Str.  7.) 

Tako  torej  bravec  najprej  izvž,  da  se  Trubar 
ni  boril  za  spoznanje  in  za  resnico,  in  če  nam 
Aškerc  zagotavlja,  da  on  in  njegovi  somišlje- 
niki pod  Trubarjevim  praporom  in  imenom 
„ korakajo  v  veseli  boj",  se  nam  ta  družba 
zdi  jako  neenaka  in  needina.  Aškerčev  uvod 
izzveni  v  tisto  jako  malo  duhovito  geslo  se- 
danjih nemškonacionalnih  agitatorjev:  Odpadi 
kamor  hočeš,  samo  da  odpadeš  od  Rima! 

Ravno  s  tem  je  pa  pesnik  že  naprej  po- 
kvaril vtisek  svoje  pesnitve.  Aškerc  je  čisto 
prozaična  natura  in  ne  zna  svojega  junaka  pri- 
kupiti čitatelju  s  tem,  da  bi  razvil  pred  nami 
veličasten  značaj,  poln  bogatih  dušnih  vrlin, 
entuziastično  osebnost,  katera  vnema  srca  in  z 
idealnim  vznosom,  s  svetim,  plamtečim  navdu- 
šenjem, z  globokim,  kot  skala  trdnim  prepri- 
čanjem vodi  ljudstvo  k  resnici,  dobroti  in 
lepoti.  Ko  bi  Aškerc  to  znal,  bi  bila  njegova 
knjiga  nevarno  agitacijsko  sredstvo  za  odpad 
od  katoliške  vere.  A  kdor  hoče  navdušiti,  mora 
biti  sam  oduševljen;  kdor  hoče  vneti,  mora 
sam  goreti.  Hladno  nam  Aškerc  izjavlja,  da  je 
Trubar  sicer  prav  naredil,  da  je  odpadel,  a  da 
je  bil  žal  premalo  radikalen,  in  da  ravno  nje- 
govo glavno  delo,  prevod  „ Svetega  pisma",  v 
sedanjih  časih,  ko  vemo,  da  ni  verjeti  Mojzesu, 
ampakDarwinu,da  ni  Jezus  ideal, ampak Buddha, 
in  ko  vemo  še  veliko  drugih  reči,  ki  se  skupaj 
imenujejo  moderna  veda,  katerih  pa  Trubar  še 
ni  vedel,  in  se  torej  pravzaprav  mi  od  njega 
nimamo  ničesa  učiti,  ampak  bi  moral  on  ho- 
diti k  nam  v  šolo  —  da  torej  summa  summarum 
ravno  tisto  delo,  zaradi  katerega  ga  slavimo, 
nima  nobene  absolutne,  ampak  samo  neko 
relativno  vednost,  ki  je  odvisna  od  našega 
kritičnega  upoštevanja. 

Epos  tendenciozne  verske  vsebine,  ki  stoji 
na  taki  podlag^i,  je  izgubljen.  Najboljši  verzi 
ga  ne  morejo  rešiti.  Kak  drug  pesnik  bi  bil 
to  pomanjkljivo  pesniško  vsebino  izpopolnil 
s  sentimentalno  liriko  in  bi  bil  zakril  veliko 
neskladnost  osnove  z  bliščečimi  okraski.  Aškerc 
je  pa  izključno  tendenciozen,  on  je  presuho- 
paren,  da  bi  segel  po  liričnih  motivih,  vkolikor 
niso  dani  od  predmeta  samega. 

A  tudi  predmet  sam  je  Aškerc  pojmil  samo 
zunanje.  Vsakdo  bi  pričakoval,  da  bo  naslikal 
Aškerc  duševni  proces  odpada  ob  zgodovin- 
skem Trubarju.  Prehod  iz  katolicizma  v  pro- 
testantizem  se  vendar  ne  more  izvršiti  brez 
dolgotrajnega  dušnega  razvoja,  brez  velikih 
bojev,  v  katerih  novi  nazori  polagoma  zma- 
gujejo nad  starimi  in  ustvarjajo  nov,  od  prej- 
šnjega različen  značaj.  Kulturna  sfera  katoli- 
čanstva  je  tako  obsežna  in  tako  globoko  pre- 
vzame vsega  človeka,  da  je  ni  mogoče  kar 
kratko  utajiti.  Boj  dveh  tako  važnih  svetovnih 
naziranj  bi  bil  v  resnici  hvaležen  predmet, 
vreden  velikega  pesnika,  kateri  bi  lahko  ob 
njem  razvil  vso  svojo  nadarjenost  v  tisočerih 
podrobnostih. 

Tega  pa  Aškerc  ni  znal.  V  njegovi  „zgodo- 
vinski  epski  pesnitvi^  ni  niti  katolicizem  niti 
protestantizem  očrtan  po  svojih  bistvenih  znakih. 
Oseba  junakova  pa  se  nam  predstavlja  samo 
po  nekaterih  zunanjih  dogodkih,  katere  lahko 
čitamo  v  boljši  zvezi  po  zgodovinskih  knjigah. 
Aškerc  se  ni  niti  najmanje  vglobil  v  dušo  svo- 
jega junaka.  Njegovo  delo  je  bilo,  da  je  v 
slovenske  verze  spravil,  kar  nam  nemško  pri- 
povedujeta Dimitz  in  Elze,  oba  jako  enostranska 
vira.  Kar  je  sam  dodal,  je  tako  plitvo,  tako 
zunanje,  da  se  nam  zdi  oseba  Trubarjeva  v 
Aškerčevi  opremi  še  manj  častitljiva,  nego  je 
v  prozaični  zgodovini. 

V  prvi  pesmi  vidimo  Trubarja  pri  škofu 
Bonomu.  Tu  nam  naš  junak  pripoveduje  data 
iz  svojega  življenja,  kje  je  bil  rojen,  kod  je 
študiral  in  tako  dalje  —  kar  učenci  pri  izpitu 
zdaj  tudi  že  vedo  —  in  se  nam  pohvali: 

Tri  dobre  vendar  imel  sem  reči: 

izvrstni  svoj  želodec,  bistro  glavo 

pa  pevsko  grlo.  (Str.  17.) 

Gotovo  tri  neprecenljive  lastnosti !  O  drugih 
dveh  so  že  doslej  vedeli  zgodovinarji,  prvo 
pa  je  odkril  —  pesnik  Aškerc!  V  Bonomu  je 
hotel  Trubar  najbrže  pokazati  humanističnega 
cerkvenega  kneza.  A  za  to  je  mnogo  preveč 
prozaičen  in  njegove  besede  so  vsakdanje  in 
puste  brez  vsakega  žarka  humanističnega  kra- 
soljubja.  Pravilno  je  postavil  Aškerc  na  čelo 
vsemu  razvoju  humanizem,  ker  so  bili  v  resnici 


humanisti  začetniki  verskega  odpada.  A  značaj 
humanizma  je  Aškerc  naslikal  čisto  napačno. 
Bonomo  pravi: 

V  Italiji  so  vstali  iz  grobov 

pisatelji  poganski  in  njih  duh 

koraka  zmagovito  po  Evropi. 

In  ni  me  sram  povedati,  jaz  sam 

visoko  čislam  pesnike  latinske 

in  grške  duhovite  klasike.         [(Str.  19.) 

Tako  humanisti  niso  govorili.  Rabili  so  pač 
klasične  oblike  in  mitološke  izraze,  a  niso 
očitno  izjavljali,  da  je  v  njih  poganski  duh. 
Naslajanje  ob  starih  oblikah  je  res  vedno  bolj 
nagibalo  duhove  k  poganski  nasladnosti,  a  ko 
bi  bili  humanisti  tako  odkrito  spoznali  in  iz- 
rekli, da  širijo  poganskega  duha,  bi  se  bili 
taki  možje,  kakršen  je  Aškerčev  Bonomo,  po- 
stavili proti  njim. 

Čitatelja  seveda  najbolj  zanima,  zakaj  in 
kako  je  Trubar  postal  protestant.  Aškerc  nam 
ga  pokaže  zopet  v  Celju,  ko  s  prijatelji  bokale 
prazni  in  pripoveduje,  kako  je  ljudstvo  silno 
nevedno,  neizobraženo  in  babjeverno.  Za  ča- 
rovnika ga  imajo  in  v  hudiča  verujejo!  Ali  je 
to  vzrok,  da  postane  Trubar  luteran?  Ali  niso 
luterani  mnogo  bolj  „ čarovnice"  sežigali  kakor 
katoličani?  Ali  ni  Luter  sam  v  peklenščka  črnila 
metal?  Neka  kmetica  —  pravi  Aškerc  —  se  je 
baje  Trubarju  lagala,  da  se  ji  je  Mati  božja 
prikazala.  Aškerc  nas  sicer  opozarja  pri  tem, 
naj  se  nikar  preveč  ne  smejemo,  a  vendar 
ga  vprašujemo:  Ali  je  to  vzrok,  da  postane 
Trubar  luteran?  Prvi  njegov  reformatorski  uspeh 
je  ta,  da  se  čmooka  Barbka  vanj  zaveruje. 
Potem  preskočimo  v  Ljubljano.  Tu  slišimo: 
„Jeli,  to  je  pridigar  ta  Trubar!**  A  kaj  je  pri- 
digal, nam  dobri  Aškerc  ne  pove.  Pač  pa  nam 
ve  predstavljati  zunaj  meniha  ^odpustkarja"", 
ki  prodaja  odpustke.  Tu  se  je  pa  Aškerc  podal 
prav  na  dno  med  ono  pisateljsko  družino,  ki 
nima  s  poezijo  več  nobene  zveze,  ampak  ki 
jo  slovstveni  zgodovinarji  pod  naslovom  pam- 
fletistov  izločujejo  iz  literarnega  hrama.  Dasi 
je  zgodovinsko  dokazano,  da  je  „ prodaja  od- 
pustkov" luteransko  obrekovanje,  mora  vendar 
nezgodovinski  Aškerčev  ^odpustkar"  kričati: 
„Sto  dnij  za  groš  srebrn,  sto  dnij,  sto  dnij! 
Odpustki!  Prav  po  ceni,  prav  po  ceni!"  Tru- 
barjevega nauka  ne  slišimo  torej  nič,  pač  pa 
moramo  poslušati  to  potvaro  katolicizma!  A 
lepše  še  pride.  Katoličani  in  luterani  se  na 
cesti  stepejo.  Tu  ima  Aškerc  prijetno  prilož- 
nost, da  štiri  strani  napolni  s  praznim  zmer- 
janjem. Hinavci,  bedaki,  šleve,  dolgouhi  hlapci 
itd.  lete  kar  križem,  a  —  to  je  tudi  vse.  Nič 
globjega,  nič  stvarnega,  nič  pesniškega! 

Potem  vidimo  Trubarja  v  Loki  pri  Zidanem 
mostu.  Preganjajo  ga  iz  Ljubljane,  ker  je  baje 

protestant,  a  mi  še  zdaj  ne  vemo,  kaj  uči. 
Nerodno  je  opisano  razmerje  Trubarjevo  do 
celjske  Barbare.  Seveda  pride  Barba  njega 
iskat  in  se  mu  ponujat.  Trubar  ji  govori  dolgo- 
časno razpravo  o  „ močnem  stožerju,  okrog 
katerega  se  suče  svet"",  in  ki  se  imenuje  lju- 
bezen, o  „čisti  prirodi"  in  ^naravnih  zakonih" 
ter  konča  slednjič  svoje  predavanje  z  vzklikom: 

Clej,  to  je  moja  žena  Barbara  1 

In  rakom  žvižgat  pojde  celibat !     (Str.  48.) 


luteranskimi  ^teologi**  pri  vinskih  bokalih  re- 
šuje evangelij: 

In  Trubar  zgrabi  za  svoj  vrč  pa  pravi: 
,Kaj  hoCcmo?"  Svoj  čisti  evangelij 
brez  zaplat  tujih,  brez  primesi  krive  1 

(Str.  55.) 

Da,  svoj  evangelij!  A  kaj  je  v  tem  evan- 
geliju? Nič,  vsaj  Aškerc  izpelje  Trubarja  z  vrčem 
vina  v  roki  takoj  v  jako  neevangeljsko  strujo, 
v  kateri  zabavlja  čez  „ jarem*"  in  čez  škofa,  ka- 


ZMAGOSLAVNA  SLOVESNOST. 


v.  v.  VEREŠČAOfN. 


Kako    je   to    nerodno    in 
menda  še  ni  snubil  živ  človek. 
k  duhoviti  opazki  str.  51.: 


banalno !    Tako 
Kaj  naj  rečemo 


O  kdor  za  Trubarja  se  piše,  ta 
ne  izneveri  se  prepričanju  . .  . 

Veliko  pomanjkanje  idej  zakrivajo  take  prazne 
besede.  Skokoma  vidimo  Trubarja  naenkrat  v 
Ljubljani  kot  kanonika,  kjer  seveda  zopet  med 


teremu  želi,  da  „se  naj  repenči!"  Škof  ga  po- 
kliče k  sebi  iz  pijane  družbe.  Aškerc  bi  moral 
zdaj  vendar,  ko  si  stojita  škof  in  Trubar  na- 
sproti, izraziti  v  teh  dveh  osebah  vtelešeni 
ideji.  A  nič  manj  nego  to!  S  praznimi,  ironič- 
nimi frazami  je  napolnil  Aškerc  ta  prizor.  Niti 
škof  niti  Trubar  ne  govorita  o  veri.  In  tudi 
v  ovadbi  na  cesarja  ve  Aškerc  povedati  le 
nekaj  zunanjih  znakov  notranje  vere  v  jako 
neotesani  obliki. 

Iz  ttgB,  je  razvidno,  da  nam  Aškerc  ni  podal 

pravnobeneg^a  dušeslovneg:a  razvoja  v  Trubarju. 

Vidi  se,  da   je   imel    le   ta  namen,  da   bi  ob 

Trubarjevem   imenu  kolikor  mogoče   udarcev 

dal  katoliški  cerkvi.  Pri  tem  se  ne  boji  nikakega 

pretiravanja.   O   slovenskem  narodu  trdi,  da  „v 

jeziJcu  tujem   govori  mu  cerkev"  (str.  81.).  O 

sebitrdi  Trubar,  da  sta  mu  „vzora  Ciril,  Metod" 

(str.  82,),    Icar  je    pač  velika    glupost,    saj    sta 

ravno  sveta  brata  Ciril  in  Metod  najlepša  zgleda 

zvestobe  do   svete  stolice.  Ali  kaj  naj  rečemo, 

de  se  primerja  Trubar  s  svetim  Pavlom,  kateri  je 

»svoj  tek  dokončal  in  vero  ohranil"  (str.  134.), 

ko  je  vendar  Trubar  svojo  vero  zavrgel?  Kako 

smcSno,    ako    se  Trubar   primerja  z  apostoli- 

mučeniki,    ki     jih   „iz   kraja  v  kraj    gonila    je 

usoda"   (str.  47.),  pri  tem  pa— Barbko  objema! 

Sto  stvari  se  nam  vsiljuje,  ko  čitamo  take 
potvare.  A  da  ne  zabredemo  v  posameznosti, 
držimo  se   le  vodilnih  idej! 

Aškerc  je  napančo  karakteriziral  protestan- 
tovsko  gibanje  na  Kranjskem.  Opeva  ga,  kot 
bi  bilo  to  neko  ljudsko  gibanje,  kot  zdravo 
lečiio  proti  propali  katoliški  cerkvi,  istina  je 
pa,  da  so  bili  protestantje  sami  mnogo  slabši 
od  katoličanov,  in  da  so  odpadle  z  debla  ka- 
tolicizma ravno  najbolj  gnile  veje.  Dalje  to 
gibanje  ni  bilo  narodno.  Odpadli  so  plemiči, 
ki  so  bili  popolnoma  nemškega  mišljenja,  a 
ne  iz  verskih  vzrokov,  ampak  ker  so  se  jim 
sline  cedile  po  cerkveni  posesti.  Upali  so,  da 
bodo  po  reformaciji  mogli  pograbiti  vso  cer- 
kveno last,  in  zato  so  toliko  žrtvovali  za  lu- 
trsko  propagando.  Povzdigniti  slovenskega  j  ezika 
ni  nihče  mislil.  Povelje,  da  se  naj  začno  izda- 
jati slovenske  knjige,  je  izšlo  od  nemške  go- 
spode. Ko  sta  vojvoda  wtirtemberški  in  Vergerij 
za  agitacijo  hotela  izdajati  italijanske,  slovenske 
in  hrvaške  knjige,  se  je  Trubar  sam  izpočetka 
slovenskim  prevodom  upiral.  Trubarja  so  silili 
Nemci,  da  je  prestavljal,  in  mu  dajali  denar; 
bil  je  orodje  v  rokah  iste  sile,  katera  tudi 
sedaj  z  velenemškimi  tendencami  širi  odpad 
od  katoličanstva  po  naših  krajih. 

Protestantovska  gospoda  je  bila  predrzna 
in  gospostva  željna.  Ko- je  škof  Urban  Tekstor 
v  Kranju  pridigal  ljudstvu  v  slovenskem  jeziku 
in  ga  svaril,  naj  ne  posnema  odpadniške  go- 
spode, so  protestantovski  stanovi  dolžili  škofa, 
da  bujska  ljudstvo  k  uporu  proti  gospodi,  in 
so  mu  grozili,  da  ga  zatožijo  pri  cesarju  kot 
hujskača.  Odpadniki,  ki  so  rabili  vsa  sredstva 
obrekovanja  in  laži  proti  katoliški  hierarhiji, 
so  s  silo  širili  svoje  ideje,  a  če  je  zoper  nje 
kdo  kaj  rekel,  jim  je  bil  takoj  upornik!  To  je 
bih  svobodna  misel  takrat.  Kar  so  Habsburžani 
storili  proti  upornim  protestantovskim  stanovom, 

J>OH  W  SVET-  ŠT.  1.  1905. 


ki  so  celo  s  Turki  držali  proti  svoj  ilastni  domo- 
vini, to  tendenčni  zgodovinarji  in  ^pesniki'' 
opisujejo  kot  nekaj  nečuvenega;  a  krivice,  ki 
jih  je  storila  ta  prevzetna,  samopašna,  krivična 
in  nravno  propadla  gospoda,  se  zamolčujejo, 
olepšavajo  ali  vsaj  izgovarjajo.  Da,  Aškerc,  to 
je  čudno,  da  so  vedno  oni  najbolj  proslavljali 
svobodno  misel  v  besedi,  ki  so  je  najmanj 
priznavali  v  dejanjih! 

Slednjič  je  pa  Aškerc  tudi  bistvo  protestan- 
tizma  samega  popolnoma  izgrešil.  Sicer  nam 
popisuje  protestantovsko  bogoslužje  —  seveda 
prazno  in  prozaično  —,  ter  se  poizkuša  celo 
enkrat  v  verski  pesmi.  A  kako  nerodno  !  Pesem, 
ki  se  začenja  s  slabim  verzom: 

O  Bog,  naš  Bog,  veliki  Bog  (str.  128.) 

je  pač  jako  slaboten  posnetek  stare  nemške: 

Ein'  feste  Burg  ist  unser  Gott. 

Tu  pač  vidimo,  kako  mnogo  je  izgubil  pro- 
testantizem  na  poti  s  Pruskega  na  Slovensko! 
Še  Virki  in  Volkmerji  so  zlagali  boljše  pesmi. 
Vendar  je  Aškerc  svoji  svobodomiselni  ten- 
denci žrtvoval  slednjič  ves  protestantizem  in 
junaka  Trubarja  ž  njim. 

Na  pomoč  mu  je  prišel  Turek  Uzrajm-beg. 
Aškerčeva  tendenca  meri  vedno  na  to,  da  po- 
kaže krščansko  vero  kot  najslabšo  in  najbolj 
nespametno.  Zato  rad  privleče  od  Bagdada  ali 
od  Bombaya  sem  kak  orientalski  orakelj,  ka- 
teri s  svojo  lučjo  preganja  krščansko  mračnja- 
štvo. Uzrajm-bega  so  vjeli  in  pripeljali  v  Ljub- 
ljano. Po  Trubarja  pišejo,  da  naj  izpreobme 
Uzrajm-bega.  Trubar  seveda  neče  zamuditi  lepe 
priložnosti.  A  ko  stoji  Turku  nasproti,  ne  more 
skoro  nič  povedati.  Ali  Trubar  ne  ve  nič,  ali 
Aškerc  —  žalostno  dejstvo  je,  da  veliki  Trubar 
pač  trdi,  da  je  evangelij  boljši  od  korana,  a 
to  je  tudi  vse:  dokazati  tega  ne  more.  Ves 
zmešan  stoji  začetnik  slovenske  literature  pred 
moslimom,  kateri  se  pokaže  kot  največjega 
modrijana  v  celi  ^zgodovinski  epski  pesnitvi". 
Ali  je  čital  Uzrajm-beg  Lessingovega  „Nathana**  ? 
Čudno!  Turki  so  vendar  z  najgorjim  fanatiz- 
mom morili  kristjane.  Mohamed  je  vzor  naj- 
bolj nečloveške  nestrpnosti.  Požgane  vasi  in 
gnijoča  trupla  so  kazala  poti,  po  katerih  je 
islam  hodil.  Smrtni  sovražnik  jugoslovanskega 
življa  je  kot  trinog  stal  na  vratu  narodu,  kate- 
rega ponižni  zastopnik  je  stal  pred  Uzrajm- 
begom.  In  vendar  govori  Aškerčev  Turek: 

Ostaniva  si  brata  pa  pustiva 
na  strani  alkoran  in  evangeljel 
Nad  vsemi  verami  je  bratovstvo, 
nad  črkami  je  mrtvimi  ljubezen  1 

(Str..  128.). 

Turek  uči  kristjana  ljubezni!  To  je  pa  že 
največja  nesmisel,  kar  jih  je  rodila  slovenska 
literatura.  Kačič  in  Martič,  Gundulič  in  Mažu- 
ranič  —  kaj  ste  nam  pevali  vi!  Smičiklas,  raz- 
trgaj svojo  zgodovino  Hrvatske!  Tu  vam  je 
vstal  slovenski  poet,  kateri  je  z  eno  potezo 
razdrl  vse  vaše  svetovno  naziranje;  malo  je 
trenil,  in  izginila  so  stoletja!  O  misel  svobodna, 
koliko  neumnosti  zahtevaš  od  svojih  pristašev! 

Trubar  je  ves  zmešan,  ne  nad  predrznostjo 
Turkovo,  ampak  zato,  ker  dobri  mož  res  ne 
ve  absolutno  nič  odgovoriti.  Kakor  šolar,  ki 
mu  učitelj  strga  domačo  nalogo,  češ  da  je 
preslabo  narejena,  je  v  zadregi  in  si  ne  ve 
pomagati.  Ves  preplašen  pobere  klobuk,  za- 
sede konja  in  zbeži  naravnost  na  Nemško  nazaj. 
Vsaka  pozitivna  vera  —  tudi  protestantovska  — 
je  po  Aškerčevih  mislih  s  tem  odpravljena. 

Tako  je  tudi  Trubar  dobil  svojo  brco,  ker 
—  ni  dovolj  svobodomiseln.  Ta  nazadnjak  je 
še  veroval  v  evangelij !  Kako  mračnjaško !  V 
bratovski  ljubezni  je  Aškerc  izpostavil  zasmehu 
njegovo  učenost.  S  tem  pa  je  obsojeno  vse 
Trubarjevo  delo.  Kajti  protestantizem  je  narav- 
nost nasproten  Aškerčevim  nazorom.  Uzrajm- 
beg  govori  o  delih  ljubezni.  Luther  pa  pravi, 
da  je  edino  izveličavna  le  vera,  a  dela  so  ne- 
potrebna. Trubar  z  Luthrom  zahteva  kot  edino 
potrebno,  da  se  razum  vklone  pred  božjim 
razodetjem,  Aškerc  pa  zametuje  vsako  razodetje 
in  uči  le  suverennost  misli  svobodne.  To  sta 
vendar  direktni  nasprotstvi.  Aškerc  je  tako  kar 
kratko  razdrl  vso  Trubarjevo  glorijo ,  ne  na 
nežen,  pesniški  način,  ampak  z  ironijo,  ki  ni- 
kakor ne  povzdiguje  vrednosti  te  epske  pes- 
nitve. 

Nečem  se  spuščati  v  podrobnosti,  n.  pr.  v 
jako  nepesniško  sumničenje,  da  so  na  pape- 
ževem dvoru  zastrupljali  (str.  122.)  itd.  Seveda 
se  je  držal  Aškerc  pristranskega  luterana  El- 
zeja.  Komur  se  ljubi,  naj  primerja  posamezne 
dogodke  z  zgodovinsko  resnico!  Jaz  sem  svojo 
dolžnost  storil  s  tem,  da  sem  nekoliko  anali- 
ziral samo  Aškerčeve  misli.  V  kratkih  besedah 
lahko  izrečem  svojo  sodbo:  Aškerčev  „Trubar" 
ni  epos,  ampak  zbirka  prizorov,  ni  pesniški 
stvor,  ampak  vcrzificirana  srednje  dobra  proza, 
brez  vsake  uglajenosti  in  finese,  tendenčen 
proizvod,  v  katerem  vsiljuje  pesnik  svoje  osebne 
nazore.  Trubar  je  ž  njim  več  izgubil,  kakor 
pa  pridobil.  Dr.  Evgen  Lampe. 

Skalnica.  Psalmi  v  čast  M.  D.  svetogorski 
in  kratek  zgodovinski  pregled  svctogorske  božje 
poti.  Za  50-letnico  razglašenja  brezmadežnega 
Spočetja  zložil  dr.  Anton  Pavlica.  Založilo 
^Katoliško  društvo  detoljubov  v  Gorici".  Tiskala 
„ Narodna   tiskarna   v    Gorici."  Str.  20.   Lična 


knjižica  obsega  najprej  devet  pesem  v  proslavo 
Matere  božje  v  prisrčnem  zlogu  z  mnogimi 
bibličnimi  reminiscencami.  Drugi  del  prinaša 
pa  zgodovinski  pregled,  iz  katerega  posne- 
mamo, da  sega  božja  pot  na  Sveti  gori  do 
1.  1539.  Cerkev  je  bila  dovršena  1.  1544.  Fran- 
čiškani so  prišli  na  Sveto  goro  1.  1565.,  so 
bili  pregnani  1.  1786.,  in  so  prišli  zopet  nazaj 
I.  1900.— Slednjič  je  še  osem  pesmi  gospoda 
dr.  Pavlice,  katere  je  uglasbil  g.  Ivan  Laharnar. 
Ta  knjižica  je  spisana  za  svetogorske  romarje, 
katerim  bodi  prav  priporočena.  L. 

Koledar  ,,Družbesv.Mohorja''zahl905. 

Koledar  se  je  slovenskemu  narodu  tako  pri- 
ljubil, da  bi  ga  sedaj  več  ne  mogli  pogrešati. 
Saj  prinaša  vsako  jesen  najvažnejše  vesti  iz 
širnega  sveta,  v  svojem  koledarju  —  v  ožjem 
pomenu  —  nam  pokaže  bodočnost,  v  svojem 
zamotanem  ključu  skrivnost  vremena;  poleg 
tega  pa  prinese  celo  vrsto  poučnih  in  zabavnih 
sestavkov. 

Poučni  del  letošnjega  koledarja  moramo  z 
veseljem  pozdraviti,  ker  se  odlikuje  po  raz- 
ličnosti in  zanimivosti  sestavkov.  Prav  lep  je 
življenjepis:  „lvan  Vajkard  Valvazor,  slavni 
kranjski  zgodovinar",  spisal  M.  Pirnat. 
Jako  zanimiv  in  poučen  je  spis:  ^Beneški 
Slovenci",  spisal  Ivan  Trinko.  Pisatelj  nam 
podaje  čisto  v  kratkem  silno  zanimivo  sliko  o 
naših  bratih  ob  italijanski  meji;  opisuje  nam 
kraje,  kjer  prebivajo,  in  nam  naslika  njihove 
žalostne  kulturne  in  gmotne  razmere.  — -  Pre- 
malo se  brigamo  sami  zase.  ^Mohorjeva  družba** 
nam  je  že  opisala  Avstralijo,  Kitajsko  in  Ja- 
ponsko, obeta  nam  opis  Afrike,  a  domače 
kraje  zanemarja.  Kakor  je  opisal  profesor  Trinko 
beneške  Slovence,  bi  morali  opisati  vse  slo- 
venske pokrajine;  tem  naj  bi  sledili  opisi  slo- 
vanskih narodov.  Pridružiti  se  moramo  v  tem 
mnenju  prof.  Trinkota,  ki  pravi:  „Jaz  mislim, 
da  se  mora  spoznavanje  širiti  kakor  kolobari 
na  mirni  vodni  površini,  če  vržeš  kamen  v  njo. 
Najprej  začnimo  pri  sebi  in  spoznavajmo  sebe 
in  svoje  in  potem  druge  po  vrsti,  kakor  so 
nam  bolj  ali  manj  bližnji  in  sorodni.  —  Tudi 
o  katoliških  misijonih  imamo  v  letošnjem  kole- 
darju tri  zelo  zanimive  sestavke,  katerim  so 
pridcjane  nekatere  prav  lepe  slike.  V  splošnem 
pregledu  po  misijonih  pogrešamo  kakega  ob- 
širnejšega poročila  o  ruski  cerkvi,  ki  nas  Slo- 
vane pred  vsemi  zanima,  in  ker  se  ravno  sedaj 
živeje  deluje  za  unijo  obeh  cerkva. 

Poučni  del  letošnjega  koledarja  je  vsekako 
zanimiv;  želimo  le  nekaj  več  takega  drobiža, 
kakor  ga  ima  na  zadnji  strani,  in  malo  kroniko 
o  najvažnejših  dogodkih  po  svetu.  Jako  pri- 
meren je  bil  v  prejšnjih  koledarjih  »Razgled 

po  svetu*.    Ce   smo  pa  pohvalili  poučni  del, 
moramo  toliko  bolj  grajati  pripovedni  del  letoš- 
njega koledarja.  Od  koledarja  in  od  „Večer- 
nic"   naše    ljudstvo  največ   pričakuje.    Ker  so 
letošnje  ^Vcčernice"  bolj   za    otroke,   bi  bilo 
pričakovati,   da  nam  poda  koledar  več  poučnih 
spisov.  V  koledarju  pogrešamo  —  zlasti  letos 
—  vseh  boljših  pisateljev.  Res  je  nekaj  krivde 
na  slovenskih    pisateljih,  ki  se  tako  malo  bri- 
gajo za  naš  največji  kulturni  zavod,  a  vsa  nikakor 
ni  na  njih.  Če  se  pisatelji  sami  ne  silijo  s  spisi, 
naj   se  odbor  obrne  do  vsakega  posamnega 
bolj  znanega  pisatelja  in  potrka  pri  njem  več- 
krat. Kdor  trka,  se  mu  odpre.  Mislimo,  da  bi 
odboru  ne  bilo  treba  vsprejemati  tako  slabih 
spisov,    kot  jih   vsprejema  sedaj,  ko   bi  vpo- 
števal  naš  predlog.    Letošnji  pisatelji  se  veči- 
noma skrivajo  za  psevdonimi.  Morda  se  zave- 
dajo majhne  vrednosti  svojih  spisov.  V  povesti 
„Očetova  krivda",  ki  je  sicer  najdaljši  a  naj- 
slabši spis,  nam  pisatelj  F t  J3ripoveduje  ne 

posebno  originalno  snov  precej  nerodno.  Pre- 
obširen, dasi  lep,  je  popis  semnja  v  mestu  in 
istotako  preobširen  popis  „žegnanja",  ker  pisa- 
telj take  povesti  ne  rabi  tako  obširnih  spisov. 
I.  M.  Dovič  nam  je  podal  dve  sliki  iz  naroda. 
Prva  „Po  moži  se  ji  toži",  ni  ravno  nova, 
vendar  zna  pisatelj  pisati  tako,  da  smo  jo  z 
zanimanjem  brali.  V  drugi  „Je  tako,  je"  naj 
bi  izbral  pisatelj  v  začetku  kak  lepši  prizor. 
F.  S.  Šegula  je  napisal  precej  suhoparno  dve 
kratki  zgodovinski  povestici.  Osamelčev  „ Go- 
spod Plaveč"  se  nam  zdi  najboljši  pripovedni 
spis;  odlikuje  se  po  lepi  dispoziciji  in  po  lepem 
slogu.  „Pod  mogočnim  varstvom"  je  maj- 
hna povestica  Severina  Vodopivca,  v  kateri 
nam  kaže  pisatelj  mnogo  dobre  volje,  a  malo 
sposobnosti.  Zelo  slabo  je  preskrbljen  letošnji 
koledar  tudi  s  pesmimi.  Pričakujemo,  da  nas 
drugo  leto  odbor  „ Mohorjeve  družbe"  razveseli 
z  boljšimi  pripovednimi  spisi.  AiMo^i^'' 

Bodi  svoje  sreče  kovači  Nauki  za  vsak- 
danje življenje.  Spisal  Jurij  T  run  k,  izdala 
.Družba  sv.  Mohorja"  v  Celovcu  1904.  str.  143. 
80  —  „Kje  je  ključ  do  sreče?"  vprašuje  g.  pi- 
satelj z  Drag.  Kettejem.  Odgovarja  z  naslovom 
knjige:  Bodi  svoje  sreče  kovač!  ter  s  tem  tudi 
označuje  njeno  vsebino.  Razpravlja  torej  o  člo- 
veškem delovanju  le  v  toliko,  kolikor  je  človek 
sam  vzrok  svoje  sreče  ali  nesreče.  Noče  raz- 
pravljati o  tem,  koliko  družba  vpliva  na  po- 
samnike,  ampak  išče  vzroka  socialni  bedi  v 
človeku  samem.  Prav  je,  da  rešuje  socialno 
vprašanje  tudi  od  te  strani,  kajti  čeprav  so 
slabe  družabne  razmere  prvi  vzrok  soc.  bede, 


je  vendar  tudi  človeško  lastno  delovanje  vir 
njegove  sreče  ali  nesreče.  Trojni  vir  sreče  na- 
vaja pisatelj:  delo,  varčnost  in  s  rb  za  zdravje, 
knjigo  pa  završuje  jedrnato  pisan  članek  o 
alkoholizmu. 

Pisatelj  tvarine  ni  uredil  sistematično,  ampak 
je  postavil  samostojne  članke  kakor  v  izložbi 
drugega  poleg  drugega,  vendar  pa  je  celota 
lepa  in  ugaja.  Vprašanje  o  delu  rešuje  z  edino 
pravega  stališča,  namreč  na  podlagi  dogme  o 
izvirnem  grehu.  Po  njem  nam  je  delo,  ki  je 
bilo  prej  veselo  in  blažilno,  postalo  v  „kazen 
in  prokletstvo"  (str.  9).  Pogrešamo  pa  tukaj 
natančnejše  distinkcije.  Označiti  bi  bilo  treba 
jasneje,  kako  umeti  stavek,  da  nam  je  delo  v 
prokletstvo,  ker  nam  je  tudi  v  blaženost,  kajti 
po  grehu  mi  kaže  ravno  delo  pot  do  rešitve. 

Izvrstno  je  opisal  krščansko  mišljenje  o 
delu  in  ga  primerjal  z  mišljenjem  modernih 
poganov,  ki  so  zavrgli  staro  geslo:  Moli  in 
delaj!  „Pravi  in  zadnji  vzrok  naše  socialne 
bede  je  odpad  od  krščanstva,  odpad  od  vere, 
popolna  verska  nebrižnost,  katera  vlada  tako 
zelo  v  javnem  in  družabnem  življenju"  (str.  20.). 

Dejstvo,  da  je  naš  kmet  premalo  „ napre- 
den" (str.  27),  je  resnično,  ker  se  drži  še 
vedno  starega  kopita  tudi  tam,  kjer  mu  je  to 
v  škodo.  Tega  pa  ni  kriv  vsega  sam,  kajti  ne- 
številni  njegovi  sovražniki,  ki  od  vseh  strani 
preže  nanj,  mu  dajo  dosti  povoda,  da  je  ne- 
zaupen.  Manjka  mu  tudi  izobrazbe,  da  bi  mogel 
svojo  metodo  dosti  izpreminjati.  Odgovornost 
močno  zadene  tiste,  ki  so  mu  dolžni  dati  izo- 
brazbe, pa  tega  ne  store. 

Precžj  obširno  govori  pisatelj  o  varčnosti. 
Na  36  straneh  podaja  pisatelj  veliko  praktičnih 
navodil  za  vse  vrste  ljudi.  Zlasti  nam  je  uga- 
jalo, da  je  podal  toliko  nasvetov  za  nedoraslo 
mladino,  kako  jo  vaditi  v  varčnosti.  Za  otroke 
priporoča  šolske  hranilnice,  ki  imajo  velik 
nravni  in  vzgojni  pomen,  za  odrasle  pa  če- 
belice. Varčnost  priporoča  zelo  intenzivno,  tako 
da  je  bil  v  nevarnosti,  da  bi  zašel  v  ekstrem 
in  napeljeval  v  skopost,  pa  se  je  zns^l  dobro 
držati  zlate  srede.  Pogosto  poudarja,  da  je 
varčnost  čednost,  ki  se  mora  torej  ogibati  obeh 
ekstremov.  Poleg  varčnosti  pa  opisuje  tudi  nji 
sorodne  čednosti,  ki  so  mu  obenem  motiv 
hranjenja.  Glavno  navodilo  k  varčnosti  pa  je, 
da  človek  vedno  bolj  zmanjšuje  svoje  potrebe 
(str.  59).  Ta  oddelek  je  najbolje  obdelan  in  je 
nekako  središče  cele  knjige.  Ko  govori  o  skrbi 
za  zdravje,  se  obrača  proti  strastem,  ker  ravno 
te  najbolj  škodujejo  zdravju,  če  prekoračijo 
svoje  meje.  Življenje  po  krščanskih  načelih  je 
najboljši  porok  za  zdravje.  O  strasteh  govori 
večinoma  le  z  zdravstvenega  stališča. 

Pisava  knjige  je  jako  preprosta,  brez  ble- 
stečih  fraz  in  umetno  sestavljenega  sloga;  čisto 
po  domače  jo  pove,  kakor  se  pogovarjajo  pri- 
jatelji med  seboj.  Dolgega  dokazovanja  tu  ni, 
dokazi  so  kratki  pa  jasni  in  prepričevalni,  pod- 
prti s  svetopisemskimi  reki,  pa  tudi  z  narod- 
nimi pregovori,  primerami  in  zgledi.  Zdi  se 
mi,  da  je  bil  pisatelj  z  zgledi  pač  nekoliko 
prer^dodaren,  saj  je  ni  strani  brez  zgleda. 
Vendar  so  zgledi  skrbno  izbrani,  tvarini  pri- 
merni in  tako  vplivajo  na  razum  in  zlasti  še 
na  voljo.  Primere  so  splošno  skrbno  izbrane, 
nekaj  pa  jih  je  le  predomačih;  v  navdušenju, 
da  bi  stvar  krepkeje  izrazil,  se  je  včasih  dal 
zapeljati  robatim  izrazom.  Izbrane  kitice  iz  slo- 
venskih pesnikov  v  začetku  vsakega  odstavka 
se  dobro  prilegajo,  tudi  v  sredi  in  na  koncu 
odstavkov  rad  pojasnuje  svoje  trditve  s  pesni- 
škimi citati.  Občudovati  moramo  njegovo  prid- 
nost v  tem  oziru,  skoraj  iz  vsakega  sloven- 
skega pesnika  nam  podaje  kak  citat. 

Želimo  tej  potrebni  knjigi  obilo  uspeha 
med  ljudstvom!  -At.//Gy' 


cSSk^ 


HRVAŠKA. 


Viktor  Car  Emin:  Usahlo  vrelo.  Pripo- 
vijest.  Izdala  „Matica  Hrvatska"  1904.  Str.  235. 
80.  -—  Zadnji  čas  smo  postali  tako  bedni.  Vse 
v  literaturi  plaka,  plaka,  vse  preliva  srčno  kri, 
povsod  solze  v  očeh  in  obup  na  ustnicah. 
Nikjer  poti  k  veselju,  blagostanju,  k  življenju, 
nikjer  steze  navzgor,  ker  se  vsa  pota  znižujejo 
in  gredo  navzdol,  vedno  navzdol,  tja,  kjer 
kraljuje  smrt  in  kjer  spe  grobovi.  Tako  smo 
se  že  privadili  misli  na  umiranje,  da  se  nam 
niti  čudno  ne  zdi,  če  ne  prisije  na  ponižno 
stezo  naše  literature  nikdar  vesel  žarek  svetlega 
solnca  —  čisto  naravno  se  nam  zdi,  da  gremo 
vedno  navzdol,  da  je  cilj  našega  popotovanja 
grob  in  naša  usoda  smrt  .  .  .  Literatura  samo 
plaka  in  čaka  časa,  da  se  zasuje  veliki  grob, 
ki  je  sprejel  vase  celi  umirajoči  narod,  ki  ni 
imel  dosti  moči  za  življenje.  In  šele  ko  človek 
sreča  krepkega  moža  z  močno  pestjo,  z  upa- 
njem v  očeh  in  z  navdušeno  preroško  besedo 
na  ustnicah  —  tedaj  zapazi  prav  bedo  svoje 
onemoglosti,  smešnost  svojih  otročjih  solza  in 
nesrečo  svoje  nemoške  vdanosti.  Zaželi  si  krepke 
volje,  močne  pesti  ter  dela,  dela,  ki  vse  rešuje, 
vse  povzdiguje,  vse  obnavlja  .  .  . 

In  tak  mož  je  Car  Emin.  Junak  se  mu  vrne 
v  domovino  in  vidi  povsod  umiranje,  „vse 
poka,  vse  se  trese,  vse  diha  pusto  bedo,  vsega, 
vsega  se    prijema    duh    starosti,   vsega  .  .  .  ." 


(str.  14).  A  Ivan  Ivančič  je  že  kot  otrok  čutil 
v  sebi  „nekak  nagon,  ki  ga  -je  odtujeval  od 
starega,  nekako  nenaklonjenost  proti  vsemu, 
kar  je  izročeno  večnemu  dremanju  in  brezko- 
ristni,  leni  nedelavnosti"  (str.  15).  Ivanu  je 
ves  rojstni  kraj  že  obubožal.  Morje,  njihovo 
zvesto,  ljubljeno  morje,  se  jim  je  izneverilo, 
zapustilo  jih  je,  kakor  bi  zapustila  mati  otroke, 
da  se  ne  vedo  kam  obrniti  v  težki  bedi.  Nekdaj 
so  imeli  ladje  in  njihova  jadra  so  jih  nosila 
po  širnem  svetu  —  bili  so  bogati  in  srečni  in 
zadovoljni.  A  prišel  je  čas,  ko  so  se  morala 
umakniti  bela  jadra  ponosnim  dimnikom,  in 
Ivanovi  rojaki  so  propadali.  Zadnja  ladja  jim 
zgori  in  oni  ostanejo  ob  obrežju  kakor  ptič, 
ki  je  padel  iz  gnezda  in  ne  more  več  nazaj 
—  samo  sovraštvo  jim  še  tli  v  srcu,  sovraštvo 
do  teh  ponosnih  dimnikov,  do  vsega  novega. 
Tako  padajo  v  vedno  večjo  bedo,  bližajo  se 
smrti  kakor  studenec  ob  morju,  ki  je  usahnil 
in  ki  čaka  velike  žrtve  dveh  ljubečih  src,  da 
ga  zopet  oživi.  „Naš  narod  ima  poprečno 
krasne  sposobnosti,  bistroumen  je  in  lahko 
umeva ! . . .  Samo  ko  bi  bil  kdo,  da  ga  vodi. 
Toda  ne  mislim,  da  ga  vodi  tako  na  papirju, 
s  samo  besedo,  ampak  tudi  z  dejanjem.  .  .  . 
In  tudi  žrtve  so  potrebne  ....  nekdo  mora 
pasti ..."  govori  Ivan  (str.  60.).  In  on  premiš- 
ljuje, „ali  bi  se  dal  z  novo  silo  oživiti  oni  stu- 
denec nekdanjega  sijajnega  življenja"  (str.  123). 
Jadrenice  so  uničene,  a  Ivan  hoče  pregovoriti 
rojake,  naj  si  zgrade  parobrode,  da  ne  ostajajo 
za  napredkom,  da  se  rešijo  smrti,  da  ožive 
mrtvi  studenec.  A  tu  je  treba  žrtev  . . .  ljudje 
se  upirajo,  nečejo  ničesar  slišati  o  „prokletih 
parobrodih",  o  nezvestem  morju.  A  pravljica 
zahteva  žrtve  dveh  src,  da  oživi  mrtvi  studenec, 
in  Ivan  žrtvuje  sebe:  svojo  ljubezen  položi  kot 
dar  na  mrtvo  skalo  —  in  čudno  —  novo  živ- 
ljenje kipi  iz  nje.  Ivan  se  odreče  svoji  lju- 
bezni, da  pridobi  s  tem  najbogatejšega  moža 
za  svoj  načrt.  Lepša  polovica  duše  mu  je 
uničena,  „a  zunaj  na  odprtem  morju  se  dviga 
visoko  v  zrak  črni  dim,  kot  blisk  plava  po 
gladini  parobrod  —  prvi  domači  parobrod  .  . . 
Gleda  Ivan.  Od  mrtvega  studenca  .  .  .  gleda 
on  svoje  delo,  gleda  valove,  ki  jih  je  razburil 
parobrod,  in  v  zamolki  njihovi  pesmi  sliši 
hvalo  za  ono  delo  .  .  .  (str.  234,  235). 

Car  Emin  nam  je  krasno  naslikal  življenje 
umirajočega  pomorskega  mesta,  kakor  bi  dvignil 
zastor  in  nam  pokazal  pokrajino,  ki  spi  in  čaka 
solnca,  da  jo  obsije  in  zbudi  v  njej  vso  veliko 
moč,  vso  zvezano  silo.  Izvrstno  je  rabil  mo- 
derno tehniko,  pri  tem  pa  se  je  znal  varovati 
mnogih  slabosti  sedanje  moderne.  Precej  kaže 
še  značaj  starejših  pripovcdovavcev,  kar  pa  ni 

povesti  v  škodo.  Dejanje  je  vseskozi  zanimivo 
ter  se  naravno  in  neprisiljeno  razvija.  — Hrvatom 
bi  iz  vsega  srca  čestitali  na  tej  knjigi,  ker  je 
precej  osamljen,  a  lep  in  zanimiv  pojav  v  naši 
modemi  literaturi,  zlasti  kar  se  tiče  jasnosti, 
velikosti  in  zdrave  krepkosti  vodilne  ideje. 

Bugarska  slovnica  sa  čitankom«  Sa- 
stavio  Janko  J.  Benigar,  tehničar.  Tiskara 
i  litografija  C.  Albrechta  (Jos.  Wittasek).  Zagreb 
1904.  Cijena  1  K,  str.  72.  —  Pisatelj  te  knjige  je 
uvidel  potrebo  medsebojnega  spoznavanja  juž- 
nih Slovanov  in  je  izdal  v  ta  namen  bolgarsko 
slovnico.  V  uvodu  pravi  čitateljem:  „Nema 
smisla  učiti  bugarsku  slovnico  na  izust,  jer  to 
vrlo  umara  duh  i  vol  ju.  Glavno  je,  da  se  či- 
tanjem  slovnice  dobije  pojam  o  oblicima— 
drugo  se  nauči  čitanjem  raznih  knjiga  i  listova. 
Svakako  je  potrebno,  da  se  i  kasnije  prigodice 
osvrne  na  pojedine  odsjeke  slovnice,  te  se 
tako  bez  osobite  muke  i  u  teorctičnomu  dijelu 
usavrši."  Po  tem  načelu  se  je  ravnal  pri  sestav- 
ljanju slovnice.  Knjiga  je  razdeljena  v  slovnico 
(str.  5.-28.),  čitanko  (str.  29.-48.)  in  rečnik 
(str.  49.  — 70.).  — Ker  so  si  južni  slovanski  jeziki 
jako  sorodni,  bo  zadostovala  tudi  tistim  Slo- 
vencem, ki  se  hočejo  seznaniti  z  zanimivo, 
lepo  bolgarsko  književnostjo.  —  G.  Janko  Be- 
nigar  je  rodom  Slovenec  in  študira  tehniko 
v  Gradcu.  F,  /C. 


4S£lP 


RUSKA. 


Ziserl-Sarkevič:  Lehrbuch  der  russi- 
schen  Sprache  nach  der  Sprechmethode. 

Kišinev.  Cena  1  K  50  v.  —  Že  nekaj  časa  se 
dobiva  v  slovenskem  knjigotrštvu  ta  izvrstna 
knjiga,  ki  je  prav  primerna  za  pouk  v  krožkih, 
a  tudi  porabna  za  samouke,  ki  znajo  vsaj  že 
citati  akcentuirano  ruščino.  Slovnica  je  pisana 
vseskozi  v  ruščini,  ravnotako  tudi  vaje;  pri- 
dejana  pa  je  zbirka  besed,  razvrščenih  po 
lekcijah  in  z  nemškim  prevodom.  Tudi  pri 
slovniških  paradigmah  nahajamo  nemški  prevod. 
Z  izjemami  se  učenec  ne  muči;  saj  uči  izkušnja, 
da  je  treba  za  praktično  rabo  jezika  v  prvi 
vrsti  le  temeljitega  znanja  glavnih  pravil,  ne- 
pravilnosti se  z  lahkoto  zapomnijo  ob  čtivu  ali 
pogovoru.  Kar  pa  daje  knjigi  glavno  vrednost, 
je  fo,  da  opisujejo  skoro  vsa  berila  razmere 
in  predmete,  ki  jih  srečavamo  v  vsakdanji  rabi 
jezika.  Tako  si  pridobi  učenec  zadostno  mno- 
žico besed ;  za  vajo  jezika  skrbi  zbirka  vprašanj 
pod  vsakim  berilom.  Seveda  bi  bilo  priporočati, 
da  se  tvarina  še  vse  bolj  dialogizira,  kar  je 
trajnemu  znanju  v  neprecenljivo  korist;  zgled 


takšnega  dialogiziranja  nam  podaja  n.  pr.  v 
nemški  strokovni  literaturi  metoda  Hdusser 
za  učenje  tujih  jezikov  v  mojstrski  dovršenosti. 
Za  začetnika— samouka  torej  knjiga  ni  po- 
polnoma priporočljiva,  ker  je  dialog  premalo 
podroben  in  ker  vprašanjem  niso  pridejani 
tudi  odgovori.  Pač  pa  je  izvrstno  učilo  za  naše 
ruske  krožke.  Obenem  opozarjamo  gg.  veščake 
na  potrebo,  da  nam  poda  kdo  v  prav  kratkem 
času  podobno  urejeno  knjigo  za  učenje  ruščine 
za  samouke  in  v  slovenščini,  ker  je  le  malo 
moči,  ki  bi  bile  vsled  perfektnega  znanja  ru- 
ščine v  resnici  sposobne  za  poučevanje,  dalje 
zato,  ker  je  zanemarjenje  nerazdružljivo  s  kurz- 
nim  poukom  in  ker  je  tudi  v  krajih,  ki  še 
nimajo  krožkov,  da,  celo  na  deželi,  mnogo 
takih  samoukov,  ki  bi  se  z  veseljem  in  vnemo 
lotili  učenja,  ako  ne  bi  primanjkovalo  vsega 
potrebnega.  V.  Af. 


STARA  ZGODOVINA  SLOVANOV. 

Vedno  in  vedno  se  bavijo  slavisti  s  slo- 
vansko prazgodovino.  Kdaj  so  prišli  Slovani 
v  te  dežele,  katere  imajo  sedaj  v  posesti?  To 
vprašanje  razmotriva  zopet  nekaj  knjig,  ki  so 
izišle  v  najnovejšem  času.  Navesti  hočemo  nji- 
hove glavne  trditve. 

Ed.  Boguslawski:  Elnfiihrung  in  die 
Geschichte  der  Slaven.  Aus  dem  Polni- 
schen  iibersetzt  von  Waldemar  Osterloff.  Jena 
1904.  80.  129.  —  Boguslawski  najprej  našteva 
mnenja  vseh  dosedanjih  slavistov  o  slovanski 
prazgodovini.  Njegova  misel  je  pa  ta:  V  VI.  sto- 
tetju,  pravi  Boguslawski,  je  samo  en  slovanski 
rod  nosil  ime  „Slovani",  a  to  nazivanje  se  je 
pozneje  razširilo  na  vse  druge.  Na  Balkanu 
so  bili  razni  narodi:  na  eni  strani  Besi,  na 
drugi  pa  Veneti,  ki  so  bili  Slovani.  Kot  dokaz 
za  svojo  trditev  navaja  obleko,  okraske  in 
orodje.  Hallstattska,  ali  bolje  venetska  kultura 
je  na  jugu  izvirno  slovanska.  Italijo  in  Češko 
so  preplavili  Kelti,  nad  južne  Slovane  so  prišli 
Rimljani,  nad  severne  pa  Svevi,  in  šele  od 
tega  časa  dalje  nastopajo  Slovani  pod  slovan- 
skim imenom.  Končno  trdi  Boguslawski:  Slo- 
vani so  avtohtonni  na  vsem  ozemlju,  katero 
so  posedali  za  časa  Karola  Velikega.  Njih  prva 
domovina  je  bila  v  Iliriji,  odkoder  so  šli  proti 
severu  čez  Donavo  in  Karpate  ter  so  te  kraje 
poslovanili.  Kakor  znano,  so  učenjaki  v  tem 
vprašanju  jako  needini.  „Avtohtonisti"  trdijo, 
da  so  Slovani  od  nekdaj  doma  v  Iliriji,  Trakiji 
in  Germaniji;  proti  njim  stoje  oni,  ki  trdijo, 
da  so  Slovani  prišli  na  jug  Donave  in  Karpatov 

šclc  v  VI.  stoletju  po  Kr.;  na  čelu  jim  stoje 
Miklošič,  Roessler  i.  dr.  Ti  zametujejo  dokazo- 
vanje iz  krajevnih  imen,  iz  arheologije  itd. 
Boguslawski  pravi,  da  če  bi  bili  Slovani  prišli 
res  šele  v  VI.  stoletju,  bi  bili  med  narodi,  tu  že 
naseljenimi,  izginili,  kakor  so  Langobardi  v  Italiji, 
Franki  v  Galiji  ali  Ooti  v  Španiji.  Po  samo- 
stojnem ilirskem  jeziku  ni  sledi,  pač  pa  so 
Veneti  ob  Adriji  bili  ravno  tako  Slovani,  kakor 
Veneti  v  Germaniji,  in  zastopajo  na  eni  strani 
hallstattsko  kulturo,  na  drugo  pa  lužiško-šleško. 
Bil  je  sicer  traški  ali  skito-sarmatski  jezik,  a  je 
izginil  v  slovanskem  v  VI.  stol.  po  Kr.  Ime  so 
Slovanom  dali  Svevi,  ki  so  jih  začasno  pod- 
jarmili. 

K.Wachowski.Stowianczyzna  zachod- 
nla.  Studya  historiczne  I.  NVarszava,  1903,  80. 
271.  —  V  tej  knjigi  so  tri  razprave.  Najprej 
razpravlja  pisatelj  o  razmerju  Slovanov  do 
Germanov  v  začetku  srednjega  veka  ter  stavi 
slovansko  pradomovino  v  velike  gozdove  se- 
verno od  črnomorskih  step  okoli  srednjega 
in  gornjega  Dnjestra  in  odtod  zapadno  do 
Visle  in  Karpatov.  Izmed  narodov,  ki  jih  ime- 
nuje Herodot,  se  mu  zde  predniki  Slovanov 
najbržc  Androfagi,  Nevri  in  Melanhlajni.  Slo- 


vani so  živeli  še  v  prvotnih  rodbinah,  ko  so 
Germani  že  davno  poznali  državno  in  vojno 
organizacijo.  V  naslednjih  dveh  razpravah  go- 
vori o  Slovanih  v  zgodovinski  dobi.  —  Jako 
zanimivo    razpravo  nam  je  poslal    naš  rojak: 

Martin  Žunkovič:  Wann  wurde  Mittel- 
europa  von  den  Slaven  besiedelt?  Beitrag 
zur  Klarung  eines  Geschichts-  und  Gelehrtenirr- 
thums.  Kremsier,  1904.  Druck  und  Verlag  dcs 
Hcinrich  Slovik.  Cena  K  1*20.  Strani  111.  — 
G.  pisatelj  preiskuje  zlasti  krajevna  imena  ter 
dokazuje,  da  so  bila  slovanska  imena  v  naših 
krajih  že  davno  pred  začetkom  krščanske  dobe. 
Zlasti  preiskuje  pisatelj  sledeča  imena:  Karni, 
Kasiteridi,  Kelti,  Noricum,  Panonija,  Turki,  He- 
leni, Skiti,  Sarmati,  Avari,  Veneti,  Gali,  Marko- 
mani,  Mavri,  Nemci,  Saši,  Šlezi,  Rusi,  Prusi, 
Franki,  Hrvati,  Srbi;  slednjič  pa  razlaga  posa- 
mezna imena  rek  in  krajev,  in  sicer  iz  kraje- 
pisnih  posebnosti,  pri  čemer. rabi  tudi  foto- 
grafije. Pisatelj  trdi,  da  je  najzanesljivejši  vodnik 
v  prazgodovinski  dobi  jezik  ljudstva,  ki  je 
imenovalo  kraje,  ter  sklepa:  „ Množica  tolikih 
krajepisnih  imen  evropskih  s  svojo  slovansko 
korenino  dokazuje,  da  moramo  smatrati  slo- 
vanščino  kot  prvotni  jezik  vsaj  v  srednji  Evropi.** 

L. 


Štirinajst  zborov  (7  mešanih  in  7  moških). 
Besede  S.  Gregorčičeve  (12)  in  Levčeve  (2). 
Uglasbil  Jakob  Aljaž  I.  1904.  Cena  (s  pošt- 
nino) 1  K.  Dobiva  se  pri  skladatelju  in  založ- 
niku J.  Aljažu.  Pošta:  Dovje,  Gorenjsko.  Ti- 
skala ^Zadružna  tiskarna"  v  Ljubljani.  —  Naši 
pevski  zbori  bodo  gotovo  hvaležni  gospodu 
skladatelju,  da  jim  je  za  nekaj  časa  zopet  po- 
magal iz  zadrege.  Dasi  je  naše  glasbeno  polje 
preplavljeno  z  mnogovrstnimi  skladbami,  ven- 
dar je  neredkokrat  pevovodja  v  zadregi,  ko 
išče  svojemu  zboru  primernih  skladeb.  V  tej 
zbirki  pa  bo  vsakdo  našel  kaj  primernega. 
Zbirka  obsega  te-le  mešane  zbore:  „Ujetega 
ptiča  tožba",  ^Nevesti",  „Ne  zveni  mi"  (z  bas- 
solo),  „Ne  tožim",  „Oj  z  Bogom,  ti  planinski 
svet!"  (s  tenor-solo),  ^Cerkvica",  „Oj planine!"; 
nadalje  te-le  moške  zbore:  „ Dneva  nam  pri- 


pelji žar"  (dva  napeva,  oba  z  bariton -šolo), 
„Naša  zvezda"  (z  bariton-solo),  „Na  Bregu", 
„Ujetega  ptiča  tožba",  „Soči",  „Pri  mrtvaškem 
sprevodu".  Ti  napevi  nikakor  niso  pretežki  in 
brez  dvoma  se  bodo  pevcem  priljubili.  Iz  njih 
nam  veje  jasen  planinski  vzduh.  Zlasti  pa  nam 
ugaja,  ker  so  besede  teh  napevov  vseskozi 
poštene. 

Ne  morem  si  kaj,  da  bi  tu  ne  pripomnil 
par  splošnih  opazk,  ki  veljajo  slovenskim  skla- 
dateljem. 

V  novejšem  času  je  več  dobrih  skladateljev, 
ki  pa  žal  uglasbujejo  najraje  pesmi  erotične 
vsebine.  Take  skladbe  —  naj  so  še  tako  lepe, 
ostanejo  večjidel  le  na  papirju;  zaradi  nepri- 
mernih besed  jih  poj6  le  malokje.  Ako  hočejo 
skladatelji,  da  se  bodo  njihove  pesmi  pele  v 
širših  krogih,  morajo  izbirati  drugačne,  splošno 

porabne  iekste.  Nadalje  se  mi  zdi  neumestno, 
da  se  nekatere  pesmi,  za  katere  imamo  že  pri- 
znano lepe  napeve,  še  vedno  iznova  uglas- 
bujejo.  Tako  imamo  za  krasno  Gregoričičevo 


Gašper  Križnik. 


Missa  pro  defunctis  ad  IV  voces  inae- 
quales  aut  una  voce  cum  organo  auctore  Mat- 
thaco  Vurnik.  Pr.  cor.  1.  Sumptibus  auctoris. 
Typographia  Catholica.  Labaci— Ta  „Requiem" 
je  namenjen  v  prvi. vrsti  mešanim  zborom; 
enoglasno  bi  ga  mogel  peti  le  kak  tenor  ali 
sopran,  ker  na  enem  mestu  se  povzpne  melo- 
dija do  zgornjega  „f".  Tekst  je  uglašen  ves 
razen  sekvencije,  katera  bi  se  morala  torej  peti 
koralno.  Sicer  pa  je  pisana  skladba  v  lahkem, 
harmoničnem  slogu  ter  se  odlikuje  po  prijetni 
melodioznosti.  Ta  JRequiem",  ki  se  dobiva 
pri  g.  skladatelju  v  Si.  Vidu  pri  Zatičini  ali  po 
knjigarnah,  je  pohvaljen  tudi  v  našem  stro- 
kovnem glasbenem  listu  „Cerkv.  Glasbeniku". 

Kdor  se  hoče  natančneje  poučiti  o  naših 
cerkveno-glasbenih  razmerah  —  in  to  bi  bila 
dolžnost  vsakoga,  ki  se  bavi  z  glasbo  —  mu 
toplo  priporočam,  naj  se  z  novim  letom  na- 
roči na„Cerkveni  Glasbenik",  ki  stane 
z  muzikalno  prilogo  vred  za  celo  leto  4  krone, 
za  ude  Cecilijinega  društva  pa  le  3  krone. 
Kako  zelo  bi  si  marsikdo  razširil  svoje  glas- 
beno obzorje,  ako  bi  prebiral  ta  časopis!  Tudi 


,Naša  zvezda"  že  več  lepih  napevov,  n.  pr. 
Vilharjev,  Hudovemikov,  Lahamarjev  itd.  Čemu 
iskati  za  iste  besede  še  vedno  novih  napevov? 
Škoda  truda  in  časa.  Kdor  ima  opraviti  s  kakim 
pevskim  zborom,  ve  tudi,  da  se  pevci  ne  mo- 
rejo ogreti  za  kako  skladbo,  ako  znajo  na  iste 
besede  že  kak  drug  lepši  napev.  Naj  bi  torej 
gg.  skladatelji  segali  raje  po  drugih,  še  ne 
uporabljenih  tekstih. 

Toda  poreče  kdo:  „Kje  pa  naj  vdobim 
takih  pesmi?"  —  Kdor  blagovoli  pregledati 
razne  letnike  „Dom  in  Sveta",  „ Vrtca"  in  razne 
pesniške  zbirke  iz  novejšega  časa,  bo  našel 
dovolj  primernih  tekstov,  katerih  se  ni  lotil  še 
noben  skladatelj.  Taka  skladba  bo  gotovo  za- 
nimiveja  za  pevce  in  poslušavce,  kakor  če  se 
uglasbi  kak  obrabljen  —  če  prav  lep  —  tekst. 
To  sem  omenit  le  mimogrede  in  mislim,  da 
s  tem  soglaša  tudi  še  marsikdo  drugi. 

Zgornja  zbirka  pa,  ki  ima  poleg  drugih 
vrlin  tudi  jako  prisrčno  obliko  in  nizko  ceno, 
bodi  pevskim  društvom  prav  toplo  priporo- 
čena. Fr,  F—č. 


Fran  Podgornik. 

takim,  ki  se  pečajo  le  s  posvetno  glasbo,  bi 
gotovo  koristilo  in  bi  blažilno  vplivalo  nanje, 
ako  bi  se  nekoliko  bolje  seznanili  tudi  s  cer- 
kveno glasbo.  Upravništvo  omenjenega  lista 
je  Pred  škofijo  št.  12.  Fr.  F-č, 

Sassoferatova  ^Madona"  (str.  8.)  je  izmed 
poetičnih  italijanskih  koncepcij,  katere  v  sv.  družini 
vidijo  idilični  rodbinski  moment  ter  rade  združujejo 
s  svetopisemskimi  osebami  tudi  druge  svetnike  in 
zgodovinske  osebe.  Zadaj  stoji  sveti  Frančišek,  ob 
strani  pa  svetnica,  katero  palmova  veja  označuje  kot 
mučenico. 

Adriaen  van  Ostade  (1610—1675)  je  naj- 
glasovitejši  nizozemski  slikar  kmečkih  piizorov.  Vedno 
zopet  slika  kmečko  hišo,  kmečko  gostilno,  kmečko 
šolo,  veselice  na  vari  itd.  Ostade  J2  miren,  nekoliko 
šaljiv  opazovavec,  ki  jako  fino  vodi  svetlobo.  Naša 
priloga  in  slika  str.  17.  kažeta  dva  taka  piistno  nizo- 
zemska interieura.  Jako  zabavna  je  , Kmečka  šola" 
nizozemska.  V  sredi  sedi  gospod  učitelj,  Icateii  ravno- 
kar kara  zanikrnega  učenca.  Najbrže  ne  bo  ostalo 
samo  pri  besedah,  kajti  levica  učiteljeva  že  stiskal 
kuhinjsko  žlico,  katera  bo  podpirala  vtisek  opomina. 
Drugi  učenci  se  učd  in  zabavajo  po  svoje.  Uboge 
knjige,  ki  morajo  služiti  takim  učenjakom  I 

Poleg  krasne  slike  Rusa  Sudkovskega,  ki  nam 
kaže  Očakovsko  pristanišče  v  polsnegu  s  finimi  svet- 
lobnimi izpremeni,  vidijo  čitatelji  na  str.  48.  VereSča- 
ginovo  »Zmagoslavno  slovesnost".  Divji 
Azijati  praznujejo  zmago.  Na  sulicah  so  nabodene 
glave  sovražnikov,  ki  s  steklenimi  očmi  gledajo  dol 
na  nečloveške  zmagovavce.  Alaha  slave  kruti  moslimi, 
da  je  dal  moč  v  njihovo  roko.  VereŠčagin  kaže  tudi 
v  zmagoslavju  nečloveško  krutost  vojske.  Vse,  kar 
je  v  zvezi  z  vojsko,  po  Vereščaginu  dela  človeka 
sirovega  in  nečutnega.  Še  ko  slavi  fanatični  vojak 
zmago  nad  sovražniki,  ko  zahvaljuje  svoje  božanstvo 
za  izkazano  pomoč,  se  ne  more  zatajiti  nečloveški 
značaj  vojske. 


Med  našimi  slikami  vidijo  čitatelji  podobo  Ga- 
šperja Križnika  (str.  55.)  Bil  je  priden  nabiravec 
narodnega  blaga,  tudi  sotrudnik  našega  lista.  Po  stanu 
je  bil  trgovec  v  Motniku.  O  priliki  kaj  več  o  njem. 
O  FranuPodgorniku  smo  govorili  že  lani.  Dr. 
Karol  Lueger,  (str.  61 .)  dunajski  župan  in  nevstra- 
šeni  voditelj  dunajskih  krščanskih  socialcev,  je  ne- 
davno praznoval  svojo  šestdeseti etnico.  Slednjič  po- 
dajamo tudi  sliko  francoskega  ministrskega  predsed- 
nika Comba  (str.  61.),  katerega  ime  pomeni  zdaj 
boj  proti  katoliški  cerkvi.  Krščanske  šole  Combes  s 
silo  zatira,  redovnike  in  redovnice  izganja  in  hoče 
zatreti  vsako  sled  krščanske  vere  na  Francoskem 
Sicer  ima  le  majhno  večino  v  zbornici,  a  s  pomočjo 
prostozidaiske  lože  brezobzirno  izkorišča  svojo  oblast. 

Na  bojišču  zadnji  mesec  ni  bilo  znamenite 
izpremembe.  Okolo  Port  Arturja  divjajo  sicer  vroči 
boji,  a  Japonci- še  zdaj  niso  dosegli  posebnih  uspehov. 
Ruske  ladje  v  pristanišču  so  sicer  razbite,  a  tudi  Ja- 
ponci so  izgubili  oklopnico  Jašimo".  Najljutejše  se 
bore  za  „grič  203  m*,  katerega  posest  je  jako  važna. 
Baltiško  brodovje  pa  je  zdaj  na  pol  pota,  a  že  od- 


,,Turnček<'  v  Šmariji  na  Dolenjskem. 

pošfljajo  Rusi  tudi  tretje  brodovje  na  bojišče.  Vse  je 
zdaj  odvisno  od  tega,  ali  bo  mogel  admiral  Roždest- 
venskij  priti  v  varno  pristanišče  v  Vladivostoku  in 
S€  združiti  s  Skrydlovem,  ali  mu  pa  prestrižejo  Ja- 
ponci pot  in  uničijo  brodovje.  »Navarin*  (str.  64.)  je 
oklopnica  baltiškega  brodovja,  pravi  orjak  izbome 
konstrukcije.  Pretresljiv  prizor  vidijo  čitatelji  na  str.  60. 
Grozno  je  gledati  po  bitki  razmesarjena  trupla  na  kupih. 
.Turnček*  v  Šmariji,  o  katerem  govorimo 
v  spisu  o  šmarskem  ^šomaštru",  je  ostalina  iz  turških 
časov.  Takrat  je  bila  Šmarija  še  nekaka  trdnjava  proti 
Turkom  ali  vsaj  pribežališče  celi  okolici,  kadar  so  se 
bližali  sovražniki.   Grmade  v  Kriški  vasi  nad  Višnjo 


nje.  »Tumček*  torej  edini  še  spominja  na  prejšnje 
čase,  njegovih  treh  tovarišev  pa  ni  več,  samo  v  te- 
melju, kadar  kaj  kopljejo,  jih  zopet  zaslede.  Sedanji 
»cvingar",  pokopališčna  ograja,  je  ostanek  starega 
zidovja,  kar  nam  priča  meter  široki  zid.  Na  severo- 
vzhodni strani  so  stale  takoimenovane  ^kaplanske 
kašče',  kamor  so  znesli  blago,  kadar  so  bežali  v 
trdnjavo.  Tudi  teh  ni  več.  »Tumček*  in  kar  je  pri- 
zidanega,  služi  zdaj  za  kaplanijo.  V  »tumčku"  je  bila 
prva  šola,  »Turnček"  je  bil  mesto  za  seje,  za  izpra- 
ševanje in  za  vse,  kar  je  bilo  v  vasi  važnega.  Njegov 
zid  je  1  m  debel.  Kar  so  vzeli  iz  njega  ponavljavno 
Šolo,  je  pripadel  župniji,  dočim  je  bil  prej  občinski. 


PRED  KARAVANŠKIM  PREDOROM  NA  HRUŠICI: 
SLUŽBA  BOŽJA  ZA  PONESREČENE  DELAVCE. 


Goro,  na  Tabni,  na  Magdalenski  gori  so  jim  to  hitro 
naznanile.  Šmarska  cerkev  je  bila  obdana  od  vseh 
Štirih  strani  z  visokim  zidovjem,  na  oglih  pa  so  stali 
Štirje  stolpi,  enaki,  kot  vidimo  našega  na  sliki  str.  56. 
Edini  ta  se  je  ohranil,  druge  so  podrli,  ko  je  izgu- 
bila trdnjava  svoj  pomen.  Ljudstvo  ga  imenuje  »turn- 
ček'*.  Ko  so  kopali  temelj  za  sedanji  kolodvor  na 
bližnjih  Podolnicah,  so  našli  tam  cele  kupe  podkov 
stare  oblike,  iz  česar  se  da  sklepati  na  bitko.  Po  svoji 
legi  je  mogla  biti  Šmarija  po  dolini  ob  Krki  navzgor 
proti  Ljubljani  poslednja  trdnjava.  Tudi  v  francoskih 
vojskah  je  imela  še  svoj  pomen,  kar  kažejo  boji  okoli 


Zdaj  je  „turnček*  mesto  izobraževalnega  društva,  kjer 
čitajo,  predavajo,  predstavljajo  igre  itd.  Naša  slika 
je  posneta  po  akvarelni  skici  rajnega  dekana  Sitarja. 
Karavanški  predor  je  zahteval  nedavno  več 
žrtev.  V  predoru  so  eksplodirali  plini,  in  enajst  de- 
lavcev je  bilo  takoj  mrtvih,  več  pa  nevarno  poškodo- 
vanih. Pogreb  ponesrečenih  je  bil  velikanski.  Pozneje 
so  pred  vhodom  v  predor  imeli  božjo  službo  za  po- 
nesrečence. Naša  slika  str.  57.  nam  kaže  ta  ginljivi 
prizor  in  tudi  okolico  predora  na  Hrušici. 


Digitized  by 


Google 


58 


Slovenska  drama. 

Poleg  starih  igravcev,  ki  so  nam  že  znani,  je  »Slo- 
vensko dramatično  društvo"  angažiralo  mesto  gdčne 
Ruckove  gdčno  Otilijo  Spumo,  ki  je  dobra  moč,  a 
nima  ravno  posebno  prikupljive  zunanjosti  kot  lju- 
bimka. Kot  naivka  je  prišla  namesto  gdčne  Kreisove 
gdčna  Ružena  Noskova,  ki  je  šele  začetnica ;  a  kljub 
temu,  da  nima  še  dosti  rutine,  se  ji  ta  nedostatek 
skoro  prav  nič  ne  pozna,  ker  ga  nadomešča  njen 
naravni  talent.  Kot  ljubimca  moramo  imenovati  Jaro- 
slava  Tišnova,  srednjega  igravca,  ki  pa  govori  »češko* 
slovenščino.  Repertoar  letošnjih  dramskih  predstav 
se  je  sestavil  iz  res  svetovno  znanih  del;  a  menda 
se  je  vsaj  dosedaj  ozirala  intendanca  na  prijazni 
pouk,  ki  ji  ga  podaje  »Slovenski  Narod*  z  dne 
23.  novembra  1904  v  268.  št.:  »V  prihodnje  se  ni 
treba  nič  ozirati  na  čutila  klerikalcev.*  Kajti  od  vseh 
letošnjih  res  dobrih  predstav  smelo  trdimo,  da  so 
pisane  v  duhu  in  tendenci,  kot  jo  more  odobravati 
le  »Slovenski  Narod*  in  jo  mora  vpoštevati  estetik 
v  »Zvonu*  in  »Slovanu*.  Naša  kritika  pa  ne  stoji 
pod  iniciativo  gotovih  krogov,  ki  so  v  slovenskem 
gledišču  edino  merodajni.  Mi  hočemo  gledati  na  slo- 
venskem odru  igre,  ki  so  boljše  kot  dosedaj  pro- 
izvajane. 

Otvoritvena  predstava  Sardoujeva  »Domo- 
vina* je  privabila  29.  septembra  precej  ljudi  v  hram 
slovenske  Talije.  Bila  je  tendenciozna  uprizoritev; 
igrali  so  tako,  da  se  je  čutil  vsakdo,  ki  ima  sploh 
Še  kaj  čuta  za  estetiko,  popolnoma  indigniranega  in 
neprijetno  dirnjenega.  Omenjam  samo  prizora,  ko  je 
nesel  frančiškan  razpelo  dvajset  korakov  pred  diugim 
izprevodom,  ki  pelje  drugoverce  na  morišče.  Celo 
gledišče  je  buknilo  v  smeh,  ko  so  na  pozorišču 
tako  predstavljali  »verske  nestrpneže*!  Sardou  je 
spisal  mnogo  iger,  od  katerih  ni  ena  ni  klasična; 
veliko  vlog  je  spisanih  direktno  za  posamezne  igravce. 
V  njegovih  igrah  se  vrsti  efekt  za  efektom  in  ravno 
v  teatralnem  učinkovanju  je  Sardou  mojster.  Je  pač 
Francoz.  Vsaka  njegova  igra  gotovo  učinkuje  pri  ob- 
činstvu, in  morda  je  ravno  »Domovina*  s  svojimi 
brutalnimi  efekti  prva.  Ali  ne  bi  res  mogel  pravi 
pisatelj  opevati  domovinske  ljubezni  na  drug  način?! 
Tudi  izza  časa  Albovega  bi  se  dala  uprizoriti  cela 
igra  brez  teh  grozovitih  efektov.  Morda  ne  bi  hipoma 
delala  istega  vtiska,  a  zato  bi  bila  trajne  vrednosti. 
Igralo  se  je  vobče  dobro,  saj  je  Sardou  naslikal  vse 
značaje  tako,  kot  si  jih  more  igravec  le  želeti.  8.  no- 
vembra so  igro  ponavljali. 

13.  oktobra  se  je  vprizorila  češka  drama  »Žena 
suženj*,  ki  jo  je  spisala  Gabrijela  Preisova, 
znana  češka  pisateljica,  ki  je  proslavila  v  češkem 
slovstvu  tudi  koroške  Slovence.  »Žena  suženj*  igra 
med  moravskimi  Slovani  in  značaji  so  deloma  kmetje, 
deloma  tržani.  Šiloma  se  poroči  Eva  z  neljubljenim 
možem,  ki  je  pa  blaga  duša.  Kmalu  nato  mu  uide  s 


svojim  prejšnjim  ljubimcem,  ki  jo  pa  tudi  kmaluz  za- 
pusti. To  tira  ubogo  Evo  v  smrt. 

V  tej  igri  imamo  veliko  skiciranega.  Še  dokaj 
mest  bi  se  dalo  lepo  izpeljati ;  lepa  so  res  ona  mesta, 
ki  so  idilična.  Tudi  ta  drama  ima  vse  polno  efektov. 
Pisateljica  nas  ni  prepričala,  da  bi  morala  Eva  rav- 
nati tako,  kot  je  ravnala ;  a  če  se  je  junakinja  podala 
enkrat  na  to  pot,  kakor  nam  jo  riše  Preisova,  potem 
je  logična  posledica  koraka,  ki  izvira  le  iz  ljubezni, 
a  vere  ne  vpošteva,  edino  le  samoumor.  Po  naših 
mislih  se  morajo  drame  zakonolomstva  zavreči.  Pu- 
stimo take  igre  raje  Francozom,  ki  imajo  v  tem  že 
itak  preveč  prakse  I 

Tretja  noviteta  je  bila  Maksim  Gorkij-Pje- 
škova  »Na  dnu*.  To  je  drama  proletarcev,  ki  pa 
ne  zasluži  tega  imena,  kajti  Aristotelovih  pravil  bi  zaman 
iskali  v  nji ;  to  je  le  jako  originalna  slika  ruskih  nižjih 
slojev.  Tu  je  »rendezvous*  saniih  katilinarcev,  tu  se 
shajajo  berači,  tatovi,  delomrzni,  propadli  in  ubožani 
plemiči,  morivci  in  vlačuge :  toda  vse  te  izvržke  člo- 
veštva nam  postavlja  Gorkij  v  luč  ljubezni,  ki  veleva : 
Odpusti!  Vsa  ta  »sodrga*  živi  le  v  spominu  na 
prejšnje  čase,  dobro  ve,  kam  pelje  pot  iz  nočnega 
zavetišča,  a  ne  ve  nikamor  drugam.  Izkuša  se  rešiti, 
a  se  ne  more ;  ker  so  ti  ljudje  brez  ljubezni,  so  tudi 
brez  moči.  In  ko  spoznajo  svoje  brezupno  stanje  in 
vidijo,  da  jim  ni  nikjer  stalne  utehe,  postanejo  cinični, 
ironični  in  zvračajo  vso  krivdo  na  sovražno  jim  usodo. 
V  sredo  teh  pomilovanja  vrednih  eksistenc  ,'pa  je 
postavil  Gorkij  svojega  apostola  — :  moža,  ki  trosi 
njegove  ideje  v  tem  brlogu,  romarja  Luka.  Ko  Luka 
vidi,  kje  je  treba  njegove  pomoči,  pride  in  izkuša  s 
svojim  nasvetom  pomagati.  On  jim  pridiguje  in  jih 
hoče  poboljšati  —  z  ljubeznijo.  Toda  to  Lukovo  delo- 
vanje je  samo  negativno,  kakor  vse  delo  Gorkega. 
Ko  pride  do  dejanj,  ko  bi  moral  Luka  poseči  s  svojo 
roko  med  nje,  tedaj  omaga,  kajti  on  je  junak  samo 
v  besedi.  Dejanje  je  Gorkemu  postranska  stvar ;  po- 
dati je  hotel  le  tipe  originalov.  V  tej  igri  teme  in 
hudodelstva  pisatelj  zahteva  po  pravici,  da  mora 
družba  že  na  otroke  dobro  vplivati  in  jim  kazati  pot 
do  pravih  ciljev ;  pozneje,  ko  so  že  »ljudje*,  je  pre- 
pozno. 

Gorkij  je  popoln  materialist,  in  sicer  materialist 
najbolj  odurne  vrste.  Poglejmo  Dostojevskega  1  Tudi 
ta  nani  je  podal  slike  o  proletarcih,  a  dobro  je  vedel, 
da  umetnost  ne  obstoja  samo  v  tem,  da  se  podaje 
občinstvu  dobro  in  slabo  tako,  kot  je,  ampak  je  vpo- 
števal  estetično  pravilo,  da  se  mora  slabo  le  do  go- 
tove mere  staviti  v  nasprotje  z  d  o  b  r  i  m.  »Na  dnu*  bi 
iskali  tega  zaman ;  kajti  Luka  ne  more  biti  sam  proti- 
utež proti  vsem  lopovom,  in  če  bi  tudi  hotel  biti, 
nam  ne  zadostuje,  ker  je  samo  junak  besede,  ne  pa 
dejanja.  Kakor  Sudermannu  in  Hauptmannu,  tako 
manjka  tudi  Gorkemu  one  poživljajoče  moči,  ki  jo 
imenujemo  vero.  Stikajo  le  po  največjih  beznicah, 
slikajo  prešestnike,  rišejo  eksistence,  ki  niso  vredne 

teh  talentov;  dokazati  hočejo,  da  je  človek  odvisen 
od  svoje  okolice,  da  mora  to  postati,  v  čemer  živi: 
a  pri  vsem  tem  nimajo  niti  enega  blažilnega  vpogleda 
v  človeško  srce ;  bičajo  človeške  slabosti,  ljudi  hočejo 
pripraviti  z  nepravih  potov  na  steze  poštenja,  napraviti 
hočejo  iz  njih  ljudi,  ki  so  vredni,  da  nosijo  človeško 
ime,  a  pri  vsem  tem  ne  pokažejo,  kako.  To  so 
ljudje,  ki  le  negativno  delujejo,  a  pozitivno  stran  te 
socialne  bede  prezirajo  in  je  ne  marajo  vpoštevati; 
pridigujejo  vedno  le  ljubezen,  a  ljubezni  v  pravem 
pomenu  besede,  verske  ljubezni  ne  poznajo.  To  težko 
igro  so  ponavljali  tudi  27.  oktobra.  Igrali  so  jo  jako 
dobro. 

Dne  16.  in  22.  novembra  in  4.  decembra  popol- 
dne so  igrali  ,V  znamenju  križa",  katero  sta 
priredila  Dckini  in  Bohrmann-Rieger.  Tudi  to  je  eden 
izmed  neštcvilnih  dramatičnih  poizkusov,  prirediti  za 
oder  Sienkiewiczev  „Quo  vadiš?"  Tega  krasnega  ro- 
mana popolnoma  ne  bodo  mogli  nikdar  dramatizi- 
rati. Vendar  se  ga  lotu  je  toliko  pisateljev,  ker  so  po- 
sameznosti za  oder  jako  hvaležne. 

Ta  igia  slika  boj  krščanstva  s  poganstvom  in 
kaže  zmago  sv.  vere  vkljub  vsemu  zatiranju  krvoloč- 
nega Neiona.  Poganski  prefekt  Mark  Superb  prestopi 
v  vrste  kristjanov  radi  ljubezni  do  Merci  in  gre  ž 
njo  v  smit.  Ta  igra  poveličuje  ideale  krščanstva. 
Preobrat  prefekta  pa  je  s  samo  ljubeznijo  do  ljubljene 
deklice  premalo  motiviran  z  ozirom  na  njegovo  po- 
znejšo smrt  za  novo  vero.  —  Želeli  bi  samo,  da  se 
pri  tej  igri,  ki  pa  nikakor  ni  umetniška,  odstranijo 
ali  vsaj  oblaže  efekti,  kot  jih  dosegajo  z  natezalnico 
Ltd.  Igra  je  uspela  dokaj  dobro,  saj  se  vsak  le 
količkaj  čuteči  igravec  lahko  zamisli  v  te  značaje,  ki 
so  mu  simpatični. 

Tudi  francosko  veseloigro  »Japonsko  vazo", 
ki  sta  jo  spisala  Bilhaud  in  Hennekwin,  smo  gledali 
8.  novembra  na  našem  odru.  Bilhaud  se  odlikuje  po 
svojem  krasnem  in  jedrnatem  dialogu  in  po  ostri 
karakterizaciji  značajev.  „ Japonska  vaza"  je  veseloigra 
salonskega  značaja,  nič  banalnega  ne  najdemo  v  nji, 
in  tudi  oskodna  mesta  v  nji  lahko  prezremo.  Bilhaud 
ne  rešuje  v  svojih  igrah  nikakega  problema,  marveč 
piše  le  zato,  da  se  njegove  igre  proizvajajo. 

Dne  24.  novembra  se  je  vprizorila  Max  Halbejeva 
.Mladost",  ki  jo  je  pa  že  občinstvo  samo  odločno 
odklonilo,  in  težko  je  upati,  da  dobi  dramatično 
društvo  pri  reprizi  »Mladosti"  sploh  še  recimo  pet- 
deset gledavcev.  »Mladost"  je  tendenciozno  delo 
znanega  nemškega  pisatelja,  ki  se  je  v  tej  igri,  ki  jo 
je  cenzura  dolgo  časa  prepovedovala,  zaletel  enkrat 
v  katoliško  duhovščino.  Nič  ne  pomaga  nasprotnikom, 
ko  trdijo,  da  sta  Hoppe  in  Žigorski  vsakdanja  tipa, 
kot  jih  nahajamo  na  stotine  med  duhovniki.  Očividno 
je  pa,  da  je  Halbe  hotel  v  svoji  igri  najodločnejše 
obsojati,  da  celo  persiflirati  nazore  »fanatičnega"  ka- 
plana. Že  to,  da  postavi  pisatelj  spolno  občevanje  v 
župnišče,  nam  kaže  jasno,  kako  je  hotel  »samo  vsak- 


danje" tipe  ustvarjati.  Župnik  Hoppe  ima  nečakinjo 
Anico  pri  sebi.  Pride  k  njemu  dijak,  ki  zapelje  Anico. 
Bebec  Amandus,  ki  ljubi  na  skrivnem  tudi  župnikovo 
nečakinjo,  ustreli  po  nesreči  Anico  med  tem,  ko  je 
meril  na  svojega  osemnajstletnega  rivala.  Nehote  se 
spominjamo  Cankarja,  ki  tudi  uvaja  otroke  kot  junake 
v  igre.  V  »Mladosti"  je,  če  že  abstrahiramo  nenravno 
dejanje  igre,  tudi  jako  slabo  motiviran  padec  Anice. 
Hipoma  se  vda  svojemu  ljubimcu,  ne  da  bi  se  mu 
kaj  branila,  iz  naravnega  instinkta  pa  tudi  ne  ravna. 
Halbe  je  vstal  v  tej  igri  tudi  kot  apostol  »proste 
ljubezni".  Kontrasta  v  igri  sta  župnik  Hoppe,  mož, 
ki  je  že  star  in  ima  mnogo  izkušenj  in  ki  je  toleranten 
v  vsakem  oziru,  ki  je  »blag"  in  popustljiv,  ter  kaplan 
Žigorski,  mlad  Poljak,  ki  pa  gori  za  svete  ideale,  ki 
je  pač  pravi  duhovnik,  strog,  kjer  mora  biti,  dober, 
a  nikdar  popustljiv.  Ta  kaplan,  ki  ga  imenuje  kritika 
»fanatičnega",  je  skiajno  nasprotnega  mišljenja.  Župnik 
je  prepopustljiv,  kaplan  prefanatičen.  S  takimi  župniki, 
ki  so  pa  gotovo  le  ljudje,  kot  si  jih  želijo  liberalci, 
in  ki  v  resnici  med  katoličani  sploh  ne  eksistirajo, 
bi  rad  občeval  Halbe,  saj  mož,  kot  je  Hoppe,  bi  gotovo 
hvalil  njegovo  »Mladost".  Gledišče  je  bilo  slabo 
obiskano;  slovensko  občinstvo  se  ni  moglo  ogreti 
na  igro. 

4.  in  30.  novembra  ter  8.  in  18.  decembra  popoldne 
so  se  uprizorili  Govekarjevi  »Legij  on  ar  j  i".  Go- 
vekar  je  z  »Legijonarji"  hotel  podati  narodno  igro, 
star  motiv,  kot  ga  najdemo  v  »Sreči  in  nesreči"  in 
v  neštetih  igrah  od  Schillerjeve  Luise  Millnerin  do 
danes.  Da  se  izrazimo  kratko:  Če  ne  bi  igral  Ježa 
gospod  Verovšek  tako  krasno,  kot  ga  igra,  bi  opra- 
vičeno trdili,  da  bi  igre  nihče  ne  šel  gledat.  Niti  ene 
same  misli  nismo  našli  v  igri,  samo  Rak  pove  enkrat 
»globoko"  misel :  Vojaka  pa  ne  v  hišo,  če  ni  vojske, 
duhovnika  pa  le  ob  zadnji  uri.  Mislim,  da  bi  dra- 
matično društvo  samo  sebi  koristilo,  če  bi  nado- 
mestilo to  »dobro"  igro  z  Finžgarjevim  »slabim"  — 
»Divjim  lovcem". 

V  tej  sezoni  se  je  še  igrala  2.,  9.,  15.  in  23.  oktobra 
burka  »Rezervistova  svatba".  9.  oktobra  popoldne  smo 
gledali  »Revčka  Andrejčka",  1.  in  6.  novembra 
pa  pri  razprodanem  gledišču  Raupachovega  »Mli- 
narja in  njegovo  hči".  20.  novembra  popoldne 
so  igrali  »Šiviljo".  A.  R. 


3^ 


Slovenska  opera. 


Priljubljeni  tenorist  g.  Orželski  je  še  ostal ;  drugo 
osobje  so :  Marija  Skalova,  primadona ;  Evgenija  Kle- 
mensova,  koloraturna  pevka;  Marija  Stolz,  mezzo- 
sopran  in  alt ;  Ema  Kučerova,  subreta ;  Jan  Oufednik, 
bariton ;  Peišl,  bas ;  Lebeda,  liričen  tenor,  in  edina  do- 
mača moč,  ki  se  pa  odlikuje  po  krasnem  glasu.  Julij 
Betetto.  4.,  7.  in  23.  oktobra  so  peli  Meyerbeerove 
»Hugenote",  ki  so  skladateljevo  najboljše  delo.  »Hu- 

genoti"  nimajo  enotneg^a  značaja  in  kažejo  francoski 
in  italijanski  vpliv.  „Jernejeva  noč"  je  dala  kompo- 
nistu priliko,  da  pokaže,  kako  zna  izražati  čutila. 
Četrto  dejanje  stoji  na  višku  dramske  umetnosti. 

18.,  21.,  29.  oktobra  in  5.  novembra  so  se  ponav- 
ljale slovenskemu  občinstvu  že  iz  prejšnjih  sezon 
znane  Offenbachove  „Hoff manove  pripovedke". 
To  je  fantastično  delo,  lahko  in  vseskozi  melodiozno ; 
v  njem  nahajamo  čarobne  in  duhovite  melodije  in 
krasne  napeve. 

10.,  12.  in  20.  novembra  so  peli  NVagnerjevega 
slavnoznanega  ^Lohengrina";  naslovno  vlogo  je 
pel  g.  Orželski,  ki  se  je  zlasti  odlikoval  v  »Labudovem 
slovesu".  To  NVagnerjevo  delo,  polno  dis-akordov,  a 
kljub  temu  tako  prikupljivo,  je  vredno  svojega  velikega 


višino,  ki  mu  je  manjka,  s  krasno  izšolanim  falzetom, 
je  očaral  vse  občinstvo. 

13.  decembra  pa  je  radi  obolelega  Oufednika  pel 
glavno  vlogo  g.  Betetto ;  smelo  trdimo,  da  tako  bur- 
nega aplavza  ni  doživel  kmalu  kak  slovenski  umetnik. 
Naša  gotovo  opravičena  želja  je,  da  se  v  prihodnji 
sezoni  angažira  g.  Betetto  za  glavnega  basista,  kajti 
izlepa  se  ne  bo  našel  mož,  ki  se  ponaša  s  takim 
glasom.  Ni  sicer  bogvekaj  izšolan,  a  je  naravno  toli 
simpatičen  in  prikupljiv,  da  je  občinstvo  ž  njim  veliko 
bolj  zadovoljno,  kot  z  g.Peršlnom,  ki  je  srednji  pevec, 
a  vrhu  tega  še  grozovito  tremulira.  Taka  domača 
slovenska  moč  bo  gotovo  le  v  čast  naši  operi. 

26.  novembra  in  2.,  4.,  8.  in  18.  decembra  pa  se 
je  pel  MillOckerjev  »Dijak  prosjak".  Ta  opereta 


JAPONCI  PO  BOJU  OGLEDUJEJO  SVOJE  MRLIČE. 


mojstra.  Posebno  je'ugajala  „Pima  pesem"  v  začetku 
3.  dejanja.  Krasno  nam  je  naslikal  umetnik  v  predigri 
k  zadnjemu  dejanju  bakanalsko  gostijo,  a  razlil  tudi 
v  to  čarobno  in  bujno  sliko  melanholične  glasove 
ljubezni. 

10.  decembra  se  je  pel  „Onjegin"  Čajkovskega, 
z  naslovno  vlogo  g.  Ofednika.  Ta  igra  ima  za  libretto 
snov,  ki  jo  je  obdelal  Puškin  v  svojem  ^Onjeginu". 
Opera  je  vseskozi  lirična;  narodne  popevke  odsevajo 
iz  nje.  Čajkovskij  se  je  povzpel  samo  v  krasni  sceni 
pred  dvobojem  do  dramatske  višine,  a  se  je  takoj 
zopet  podal  nazaj  na  lirični  niveau  cele  skladbe.  O. 
Orželski  je  pel  arijo  pred  dvobojem  s  čutom,  in 
njegov   tako   simpatični   glas,   s  katerim   nadomešča 


je  en  list  iz  slavnoznane  troperesne  deteljice  i,Dijak 
prosjak",  »Netopir"  in  »Baron  cigan".  MillOckerjeva 
lahka  in  melodiozna  glasba  je  privabila  vselej  polno 
gledišče  poslušavcev. 

Za  13.  in  15.  decembra  pa  je  na  povabilo  dra- 
matskega  društva  gostovala  v  Ljubljani  Nadina 
Slavjanska.  Peli  sta  se  dve  igri  iz  ruske  zgodo- 
vine z  narodnimi  spevi  in  s  pesmimi  Glinke,  Rubin- 
steina,  Berestovskega  i.  dr.  Toda  njen  sedanji  zbor 
se  še  daleko  ne  da  primerjati  z  nastopom  njenega 
očeta  v  prejšnjih  letih.  IzvzemŠi  izredno  globoke  base 
nam  ni  nudilo  njeno  petje  nobenega  posebnega 
vžitka.  A.  R. 

Keftoslovanska  liga.  V  Parizu  se  je  osnovala 
lani  ,Keltoslovanska  liga'',  katere  namen  je,  da  deluje 
kot  začetnica  velike  organizacije  latinskih  in  slovan- 
skih narodov  v  boju  proti  germanskemu  plemenu. 
Nemci,  Angleži  in  Američani  hrepene  po  svetovni 
vladi,  in  odtod  prihaja,  da  se  čutijo  Latlnci  in  Slo-, 
vani  prisiljene  k  ožji  zvezi  in  medsebojni  pomoči. 
Začela  se  je  ta  duševna  vez  s  francosko-rusko  zvezo, 
ko  so  Francozi  iz  strahu  pred  Nemci  iskali  zaslombe 
v  Rusiji  in  jo  tudi  našli.  Ta  dva  naroda  izkušata 
zdaj  svoje  sorodnike  privesti  v  veliko  zvezo  in  tako 
razširiti  prvotno  politično  prijateljstvo  dveh  držav  v 
kulturno  edinstvo  dveh  velikih  plemen.  Sedež  ligi  je 
v  Parizu  (16,  rue  Duphot). 

Slovansko  zborovanje  na  svetovni  razstavi 
v  St.  Louisu.    S  svetovno  razstavo  v  St.  Louisu  je 


Hrvatski  gradjevni  oblici.  Društvo  inženirjev 
in  arhitektov  v  Zagrebu  izdaje  ilustriran  zbornik  pod 
navedenim  imenom,  katerega  urejuje  arhitekt  Janko 


Dr.  Karol  Lueger, 

dunajski  župan. 


E.  Combes, 

francoski  ministrski  predsednik. 

Holjac,  tiska  pa  umetniški  zavod  R.  Mosingerja  v 
Zagrebu.  Hrvaški  inženirji  in  umetniki  se  že  dalj  časa 
bavijo  s  proučavanjem  hrvaških  selških  stavb.  L.  1885. 
sta  šla  Janko  Holjac  in  Martin  Pilar  v  Slavonijo  ter 
tu  načrtala  mnogo  kmečkih  hiš  in  gospodarskih  po- 
slopij z  vsemi  posameznostmi.  Te  in  mnoge  druge 


bil  združen  tudi  mednarodni  shod  znanosti  in  umet- 
nosti. Odsek  za  slovanske  jezike  in  književnosti  je 
priredil  posebno  slavnostno  zborovanje.  Predsedoval 
je  Charles  Kren,  tajnik  je  bil  pa  Samuel  Harper,  sin 
profesorja  čikaškega  vseučilišča.  Profesor  Harper  je 
pred  tremi  leti  potoval  po  slovanskih  deželah  in  je 
tudi  svojemu  sinu  priporočil  proučevanje  slovanskih 
jezikov.  Paul  Bonaille,  profesor  na  šoli  za  orientske 
jezike  v  Parizu,  je  predaval  o  ruščini,  v  kateri  je  zlasti 
hvalil  čistost  izrazov  in  enotnost  sintaktičnih  oblik. 
Rekel  je,  da  ima  ruščina  veliko  bodočnost,  kajti  an- 
gleški, kitajski  in  ruski  jezik  že  zdaj  govori  največ 
ljudi  na  svetu.  Profesor  Vinet  je  razpravljal  o  vplivu 
Slovanov  na  ameriško  književnost.  Masaryk  (sin  pra- 
škega profesorja)  j€  končno  govoril  o  narodnem  pro- 
bujenju  Čehov. 

31^ 


Ruski  vojni  zrakoplov. 

črteže  in  slike  bo  društvo  hrv.  inženirjev  in  arhitektov 
priobčilo  v  petih  zvezkih.  —  Ali  ne  bi  bilo  koristno, 
da  bi  se  tudi  pri  nas  lotili  strokovnjaki  podobnega 
dela? 

Srbsko  gospodarstvo.  Srbi  imajo  mnogo  smisla 
za  gospodarska  vprašanja,  katera  obdelujejo  tudi  v 
književnosti.  Od  novejših  publikacij  sta  zanimivi  Ko- 
stičeva  knjiga  »Stara  srpska  trgovina  i  industrija*, 
katera  zasleduje  srbsko  delavnost  na  obrtnem  in  fi- 
nančnem polju  v  prošlih  stoletjih,  ter  Iskričeva  dok- 
torska disertacija  „Das  serbische  Geldwesen",  ne- 
davno izišla  v  Lipskem. 

Tridesetletnica  po  smrti  Vitčzslava  HAlka. 

Dne  8.  oktobra  1874.  je  umrl  v  Pragi  poljuden  pisatelj 
in  sloveč  pesnik  Vitfzslav  Halek,  ki  ga  nekateri  češki 
kritiki   imenujejo  „slavčka  češke  lirike*'.  A  Halek  ni 
bil  samo  pesnik,  ampak  tudi  narodni  buditelj,  zakaj 
polnih  20  let  je  stal  na  čelu  češkega  javnega  življenja 
kot  oznanovalec  novih  misli,  svobode  in  novega  gi- 
banja; Halek  je  bil  takrat  pesnik,  časnikar,  urednik, 
vzgojitelj  češkega  dijaštva,   vodilni   duh    gledališča, 
kritik  in  ustanovitelj  sre- 
dišča češke  umetnosti.  — 
Halek  se  je  rodil  1.  1835. 
in  že  1. 1858.  je  izdal  daljšo 
dramatično  pesen  „A1- 
fred",  za  katero  so  hitro 
sledile  ^Mejrima  in  Hu- 
sejn",  „Goar*,  „Črna  za- 
stava", »Dediči  Bele 
Gore*  i.  dr.  Za  najboljšo 
se    smatra   »Mejrima    in 
Husejn".  V  epičnih  pesnih 
Halkovih  se  opazuje  več- 
krat nedostatek  objektiv- 
nosti in  enotne  misli.  Zato 
pa  v  njih  vlada  fantastična 
vsebina    in    subjektivno 
premišljevanje.  Najboljše 
so  njegove  lirične  pesni ; 
njegove  erotične  »Večerni 
pisnč"   so  pojav   najbolj 
nežnega  liričnega  pesni- 
štva. Za  svoje  povesti  je  Halek  zajemal  gradivo  iz  živ- 
ljenja čeških  vaških  prebivavcev ;  za  dramo  pa  iz  zgo- 
dovine sploh,  ali   pa  samo  iz  slovanske  zgodovine. 
Halek  je  urejeval  liste  »Lumir",  (1865),  »Zlata  Praha* 
(1864)  in  »Kvgty*  (1865-1872). 

František  Bily,  pisatelj,  slovstveni  zgodovinar 
in  ravnatelj  realke  v  Žižkovu  pri  Pragi,  je  obhajal 
letos  petdesetletnico  svojega  rojstva.  Rodil  se  je  8.  no- 
vembra 1854.  v  Brnu.  Fr.  Bily  je  marljiv  delavec  na 
polju  češke  književne  zgodovine.  S  svojimi  spisi  je 
veliko  pripomogel  k  poznanju  češkega  narodnega  pre- 
bujenja. Izvrstne  so  zlasti  njegove  študije  o  Douchi, 
Šafafiku,  Kollaru.  Razen  tega  je  izdal  »Patery  knihy 
plodu  basnickych*  iz  novejšega  češkega  pesništva  z 
zgodovinsko -slovstvenimi  podatki,  ter  življenjepisa 
Čelakovskega  in  Komenskega.  Kritični  članki  ravna- 


telja Bllega  se  nahajajo  v  vseh  znanstvenih  in  stro- 
kovnih časopisih  na  Češkem  in  na  Moravskem.  Go- 
spod Bily  urejuje  »VČstnik  česk^^ch  professoru"  in 
»Českou  knihovnu  zabavy  a  poučeni*.  Ravnatelj  Bily 
je  tudi  član  »Češke  akademie  cis.  Františka  Josefa*. 

VAcIav  VIček,  urednik  lista  »Osv^ta*  v  Pragi, 
je  obhajal  pred  nedavnim  petinšestdesetletnico  po 
rojstvu.  V.  Vlček  je  že  od  1.  1860.  književno  delaven; 
spada  k  najmarljivejšim  in  najbolj  nadarjenim  češkim 
romanopiscem.  Spisal  je  celo  vrsto  zgodovinskih  ro- 
manov, kakor:  »Jan  Pasek  z  Vratu*,  »Ondfej  Puklice* 
(oba  iz  življenja  čeških  mest,  oni  iz  16.,  le-ta  iz  15. 
stol.),  »Pani  Lichnicka*,  »Dalibor*,  in  dr.;  razun  tega 
je  izdal  veliko  povesti  iz  sedanjega  družabnega  živ- 
ljenja; omenjamo  samo  »Včnec  vavfinov^*,  v  katerem 
riše  življenje  pisatelja,  »Zlato  v  ohni*,  »Setnik  Hala- 
burd*  in  dr.  Za  roman  »Samohrady*  je  dobil  pohvalen 
dopis  od  t  škofa  Brynycha,  ker  v  njem  riše  plemenito 
delovanje  usmiljene  sestre.  VlČkove  drame  »Pf€mysl 


KUROPATKIN  UKAZUJE  ČASTNIKOM. 


Otakar*,  »Milada*,  »Vlasta*,  »Eliška  Pfemyslovna*  so 
imele  velik  uspeh  na  »Narodnem  gledališču*  v  Pragi. 
L.  1871.  je  ustanovil  mesečnik  »Osvžta*,  ki  ga  urejuje 
še  zdaj  in  ki  spada  k  najboljšim  češkim  revijam.  V 
zadnjem  času  piše  za  »Osvčto*  spomine  iz  svojih 
mladih  let;  le-ti  spomini  so  krasno  zrcalo  prejšnjega 
češkega  družabnega  in  političnega  življenja. 

Fr.  Št, 

Lužiški  Srbi,  ta  najbolj  zapuščena  veja  slovan- 
skega drevesa,  so  praznovali  lani  dne  26.  septembra 
vesel  dan,  ko  so  v  Budišinu  ob  Sprevi  otvorili  svoj 
»Serbski  dom*.  Na  njem  se  blišči  pomenljivi  napis: 
»Bohu  k  česci,  Serbam  k  wužitku.*  Lužiški 
Srbi  so  politično  razdeljeni  med  Saksonsko  in  Prusko 

in  nimajo  niti  enotnega  književnega  jezika  vkljub 
svojemu  malemu  številu;  štejejo  jih  90.000  gorenjih 
in  70.000  dolenjih  Lužičanov.  Vendar  so  dali  lep 
zgied  edinosti,  ko  so  si  postavili  ta  ne  le  lepi,  ampak 
v  prvi  vrsti  praktični  in  koristni  dom.  Tu  je 
velika  javna  ljudska  knjižnica,  tiskarna  in  upravništvo 
glavnih  lužiških  listov,  od  katerih  imenujemo  „Serbske 
Noviny*,  »Katholiski  Posol",  i,Missionski  Poso*", 
^Pomahaj  Boh",  ^Serbski  Hospodar",  ^Časopis  Ma- 
čicy  Serbskejc*  in  literarni  zbornik  „ Lužica".  Dalje 
je  v  »Serbskem  domu""  ^Gornikov  muzej"  z  Gomikovo 
dragoceno  knjižnico.  Tu  imajo  svoje  sestanke  glavna 
lužiško-srbska  društva,  med  katerimi  so  poglavitna: 
,Mačica  Serbska",  ustanovljena  leta  1847.,  katera  je 
največ  pripomogla,  da  so  zgradili  »Dom",  „Towar- 
stiAO  Pomocy*,  ki  zlasti  podpira  dijake,  »Tovvarstvvo 
ss.  Cyrilla  a  Methodija",  ,Budišinska  Beseda"  i.  dr. 


O  najnovejšem  poljskem  romanu  piše  j. 
Flach  v  ^Literarisches  Echo".  Pisatelj  trdi,  da  imata 
na  Poljskem  največji  uspeh  zgodovinski  in  pa  kmečki 
roman.  V  zgodovinskem  romanu  je  zdaj  najbolj  na 
glasu  St.  Žeromski  s  svojimi  „Popio*i",  poleg  njega 
pa  Vaciav  Gqsiowski  z  ,Uraganom"  in  »Gospo  Wa- 
lcwsko*.  Kmečki  roman  zastopata  Stan.  Reymont  s 
»Chlopi*  in  Kaz.  Przerwa  -  Tetmajer  z  obrazci  iz  živ- 
ljenja hribovcev. 

Opera  „Chopin/'  V  varšavski  ^Veliki  operi" 
so  čez  štiridcsetkrat  pri  razprodani  hiši  igrali  opero 
v  štirih  dejanjih  , Chopin".  Italijanu  Angelu  Orefice 
je  prišlo  na  misel,  da  bi  iz  Chopinovih  klavirskih 
skladb  sestavil  opero.  Besedilo  Orvietovo,  katero  nam 
opeva  enolično  življenje  Chopinovo,  je  seveda  le  v 
zunanji  zvezi  z  glasbo.  Vendar  je  prava  slast  poslu- 
šati to  opero  v  gledišču  z  dobrim  orkestrom.  Melan- 
holični nokturni,  izrazite  balade,  karakteristične  polo- 
nezc,  klasične  mazurke  in  poetični  preludiji  —  vse 
to  se  vrsti  gladko  in  strinja  v  prijetno  celoto.  Ore- 
fice je  za  to  opero  instrumentiral  čez  sto  Chopinovih 
skladeb. 

Slavnost  Sobieskega.  Na  čast  poljskemu  kralju 
Janu  Sobieskemu,  osvoboditelju  Dunaja,  so  Poljaki 
na  Kahlenbergu  pri  Dunaju  vzidali  spominsko  ploščo 
v  tamošnjo  cerkev,  kjer  je  Sobieski  pred  odločilno 
bitko  stregel  pri  sv.  maši.  Prenovili  so  kapelico,  ka- 
tero je  dal  Sobieski  postaviti  kot  zahvalo  za  veliko 
zmago.  Vsa  kapelica  je  v  poljskem  slogu,  oltar  je  pa 
čisto  zakopanski.  Po  cerkveni  slavnosti  so  šli  ude- 
ležniki  v  mesto,  kjer  je  bil  koncert  z  banketom  v 
prostorih  , Slovanske  besede".  Glavni  govornik  bi 
imel  biti  Sienkievvicz,  pa  ni  mogel  priti  zaradi  boleh- 
nosti. 

Karol  Brzozowski.  5.  novembra  je  umrl  v  Lvovu 
Nestor  poljskih  pesnikov,  Karol  Brzozowski.  Rajni  je 
bil  zadnji  pesnik  iz  dobe  poljskega  romantizma,  zadnji 
sovrstnik  Mickiewizcev.  Rodil  se  jel.  1821.  v  Varšavi 


in  kot  političen  emigrant  je  izprva  živel  na  Poznan j- 
skem,  pozneje  v  Draždanih  in  v  Parizu.  Dolgo  let  je 
preživel  tudi  kot  inženir  v  službi  turške  vlade  V  Cari- 
gradu in  v  Mali  Aziji.  Brzozowski  je  bil  romantik  v 
življenju  in  romantik  v  svoji  duševni  tvorbi.  Njegovi 
verzi  imajo  krasno  obliko  in  vzhodno  lahkost  in  ži- 
vahnost. Iz  njegovih  večjih  proizvodov  odseva  vpliv 
tvorbe  Mickiewizceve.  Najboljši  njegovi  proizvodi  so 
drobne  erotične  pesni,  katere  bodo  izdali  v  zbirki 
šele  sedaj  po  njegovi  smrti.  Zelo  hvaležna  je  Brzo- 
zowskemu  poljska  književnost  za  dobre  prevode  litev- 
skih  narodnih  pesni  in  GunduličeVega  ^Osmana".  V 
zadnjih  20  letih  je  Brzozovsrski  živel  v  Lvovu  in  v 
tem  času  je  pisal  drame,  izmed  katerih  sta  ^Obl^- 
ženie  Lvsrowa"  in  zlasti  »MaJek"  imeli  velik  uspeh.  Karol 
Brzozowski  je  cela  tri  leta  preživel  svojega  sina  Sta- 
nislava Brzozowskega,  ki  je  bil  zel6  nadarjen  pesnik 
poljske  »Moderne".  Fr.ŠL 

Prvi  litavski  dnevnik  »Vilniaus  Zirios"  za- 
čenja z  novim  letom  izhajati  v  Vilni.  Urednik  mu  je 
inženir  Peter  Vilejšis,  znan  probuditelj  litavskega  slov- 
stva. Vilejšis  je  ustanovil  tudi  litavsko  tiskarno  in 

knjigarno. 

3^ 

N.  N.  Smirnov.  Pred  kratkim  je  umrl  profesor 
na  kazanskem  vseučilišču  N.  N.  Smirnov  (roj.  1856). 
Kot  učenjak  je  nastopil  v  literaturi  s  kulturnozgodo- 
vinskimi študijami  o  Južnih  Slovanih.  Zlasti  gospo- 
darske odnošaje  Hrvaške  in  Dalmacije  v  prošlih  dobah 
je  temeljito  poznal. 

Šola  za  časnikarje.  V  Moskvi  prirede  letos 
šolo  za  časnikarje.  Trajala  bo  tri  tečaje  po  4  mesece. 
Pouk  bo  teoretičen  in  praktičen.  Osebam,  ki  nimajo 
juridične  izobrazbe,  bo  izkušala  ta  šola  podati  toliko 
etično-juridičnih  znanosti,  kolikor  jih  je  treba  za  na- 
vadno žurnalistiko.  Učenci  se  bodo  vadili  pisati  razne 
časnikarske  sestavke:  uvodne  članke,  listke,  poročila 
o  zborovanjih  in  izpred  sodišča,  dopise,  ocene,  bi- 
bliografske notice  itd. 

K  ženskemu  vprašanju.  Ženska  na  Ruskem 
vedno  bolj  nastopa  v  samostojnih  službah.  Medicinke 
so  najprej  nastopile  v  Rusiji,  in  zdaj  so  sklenili,  da 
tudi  v  Moskvi  ustanove  nov  medicinski  ustav  za 
ženske,  kateremu  se  da  na  razpolago  ena  bolnišnica. 
—  V  »Ženskem  Svetu"  poroča  A.  Nesvadbikova  o 
enketi  dekliške  akademije  brnske  o  študiju  ženskih 
na  visokih  šolah.  Vsi  odgovori,  kolikor  jih  je  došlo 
iz  akademičnih  krogov,  so  prijazni  ženskemu  študiju. 

Suvorovski  muzej  so  otvorili  v  Petrogradu  pri 
„ Akademiji  glavnega  štaba".  Pri  otvoritvi  je  bil  pri- 
soten car  s  celim  dvorom.  Ravnatelj  akademije  je 
pri  otvoritvi  Suvorova  primerjal  s  Cezarjem,  kateri 
je  tudi  svoje  načrte  stavil  na  nravno  silo  vojaštva. 

Konstantin  Konstantinov! £  Slučevskij,  ruski 
lirik  iz  Puškinove  dobe,  je  umri  8.  oktobra  na  svojem 


Digitized  by 


Google 


64 


posestvu  Ugolku  pri  iztoku  jezera  Čudskega.  SIu- 
čevskij  je  bil  pred  vsem  lirik  krasne  oblike,  visokega 
poleta;  njegovi  verzi  so  bili  lepo  doneči  in  zmirom 
filozofičnega  značaja.  Slučevskij  je  veliko  potoval  in 
je  študiral  modroslovje  na  prvih  evropskih  univerzah. 
Le-ta  filozofična  izobrazba  in  zreli  svetovni  nazor  sta 
odsevala  iz  njegove  lirike  ravno  tako,  kakor  iz  nje- 
govih potopisnih  in  zgodovinskih  sličic.  Rodil  se  je 
v  Petrogradu  (26.  julija  1837)  in  je  kot  mlad  častnik 
začel  pisati  in  tiskati  pesmi  izvirne  in  prevedene.  V 
šestdesetih  letih,  ko  je  vodil  rusko  kritiko  fanatik 
realizma  dr.  I.  Pisarev,  je  izdal  Slučevskij,  braneč 
Puškina  in  njegove  posnemavce,  proti  Pisarevu  knjigo 
i,Javlenija  russkoj  žizni  pod  kritikoj  estetiici'' ;  a  v  boju 
s  »pisarevskimi  idejami"  je  podlegel.  Posledica  tega 
je  bila,  da  je  kot  pesnik  za  nekaj  časa  umolknil. 
§ele  v  osemdesetih  letih  je  začel  zopet  pisati  verze 
po  dolgih  potovanjih  in  študijah.  Pri  ruskem  dvoru 
je  Slučevskij  zavzemal  odlično  mesto.  V  njegovi  hiši 
so  se  zbirali  mladi  pesniki  in  pisatelji  k  rednim 
pogovorom  o  književnosti,  pri  katerih  je  pred  ne- 
koliko leti  vzniknil  poseben  list  (»Slovo*)  za  poezijo 
in  književno  parodijo.  /r.  Št, 

Lafcadio  Heam  (Yakumo  Koizumi).  23.  sep- 
tembra 1904.  je  v  Tokiju  umrl  Lafcadio  Heam,  pro- 
fesor angleškega  slovstva  na  tokijski  univerzi.  Japonci 
so  ga  šteli  med  svoje  najboljše  pesnike  in  pisatelje, 


četudi  je  Heam  večji  del  svojih  spisov  spisal  v  an- 
gleškem jeziku.  Heam,  nad  katerega  čudnim  imenom 
so  mnogi  majali  z  glavo,  se  je  porodil  1.  1850.  na 
jonskem  otoku  Levkos.  Njegov  oče  je  bil  Irec,  mati 
Grkinja.  Posebne  vzgoje  ni  imel,  ampak  je  bil  v 
tem  ožim  dosti  zanemarjen  in  samo  po  svoji  vztraj- 
nosti in  marljivosti  se  je  izobrib^il.  Ko  je  bil  17  let 
star,  je  prišel  v  ameriške  Zedinjene  države.  Tu  se  je 
učil  tiskarskega  rokodelstva,  pozneje  je  postal  časnikar, 
in  v  kratkem  si  je  pridobil  s  svojim  krasnim  zlogom 
ugled  in  spoštovanje  med  najširjimi  sloji  bravcev. 
V  40.  letu  (1.  1890.)  se  je  podal  na  Japonsko,  kjer  se 
je  trajno  naselil,  in  tekom  časa  je  postal  popoln  Ja- 
ponec. Sprejel  je  tudi  japonsko  ime  Yakumo  Koizumi 
in  se  je  oženil  s  plemenito  Japonko.  L.  1896.  je  postal 
profesor  angleškega  slovstva  na  tokijski  univerzi.  Heam 
se  je  vglobil  v  dušo  mislečega  Japonca,  kakor  dozdaj 
noben  Evropec  ter  je  imel  posebno  zmožnost,  da 
je  znal  vse,  kar  je  tu  proučil,  evropskim  in  ame- 
riškim narodom  razložiti  na  lahek  in  razumljiv  način. 
Zavoljo  tega  so  njegova  dela  o  japonski  književnosti, 
veri,  modroslovju,  narodopisu  zelo  dragocena.  ,Ya- 
kumo  Koizumi*  —  piše  »Mercure  de  France*  —  „je 
odkril  Evropi  in  Ameriki  tisoče  neznanih  pogledov 
v  deželo,  ki  ga  je  posinovila*.  Njegova  najbolj  znana 
dela  so:  »Glimpses  of  Unfamiliar  Japon*,  ,Out  of 
the  East*,  »Some  Chinese  Ghosts*,  »Ghostly  Japan*, 
»Kotto,  being  Japanese  Curious*  (glej  »Dom  in  Svet* 
iz  L  1903,  str.  570.)  Fr.  Št. 


,Navarin*S  vojna  ladja  baltiškega  brodovja. 

ŠAH. 


Naloga  166. 

A.  Uršič. 
(Original;  primeri  155.) 

Mat  v  peti  potezi. 

Naloga  167. 

P.  Dedric. 
(.Original.; 

Mat  v  tretji  potezi. 

Naloga  168. 

Dr.  E.  Pa!  koška. 
(Original.) 

Naloga  169. 

V.  Cisaf. 
1.  cena  v  Brighton  itd.  turnirju. 

Mat  v  tretji  potezi. 

Naloga  170. 

St.  Trčala, 
2.  cena  v  Brighton  itd. 

Mat  v  tretji  potezi. 

Rešitev  nalog  v  štev.  10.  1.  1904. 
xNal.  155.  1.  Kcl,  b3:  2.  Lbl,  b2-f-:  3.  Kc2,  KXe4,- 
4.  Kc3  mat.  -  Nal.  156.  1.  Te6l,  Txe6'  !:  2.  Sb64 
itd.  (drugo  lahko).  -  Nal.  157.  Da5-c5,  e5:  2.  Dc8! 
itd.:  1-  exf5:  2.  Sf4  itd.  Naloga  158.  1.  Sf5  ^' 
2.  D,  U  S,  T  mat. 

Razno. 

Šahovski  kongres  barnienski  (Barmen)  razpisuje 
mednarodni  turnir  za  2, 3,  in  4zložke.  Rok  1.  marca  1905. 
Severna  šahovska  zveza  enako  za  3  zložke;  rok 
1.  aprila  1905.  Naslov:  p.  Englund,  Floragatan  19  v 
Stockholmu  5.  (7  cen  v  denarju).  V  nemškem  turnirju 
.Tagl.  Rundschau"  je  uspeh  samo  nemški,  druge 
narodnosti  se  niso  smele  udeležiti.  Sodniki  se  ne 
hvalijo. 

Listnica. 

R.  P.  Da!  „Miinch.  N.  Nachr."  so  plačevale  že  za 
Časa  t  Bayersdorfcrja  po  5  mark  honorarja  za  vsako 
nalogo.  Toliko  mi  ne  zmoremo.  I.  Wolf,  F.  Dedrle, 
Dr.  Palkdska,  V.  Košek :  Hvala  za  bodrilo !  Pride  na 
vrsto,  ako  vzdrži  ^šteh."  -f  Pozdrav!  V.Koper:  Pri- 
merite današnjo  rešitev!  Zdravil 

OB  NOVEM  LETU  1905. 


Začeli  smo  svoj  XVIII.  letnik.  Ob  sklepu 
lanskega  letnika  smo  se  obrnili  do  svojih 
naročnikov  in  sotrudnikov,  da  nam  naj  osta- 
nejo zvesti  tudizanaprej.  Z  veseljem  moremo 
reči,  da  smo  našli  pri  vseh  toliko  blagohot- 
nosti,  da  zremo  v  bodočnost  s  popolnim 
zaupanjem.  Ne  le  to:  Krog  naših  sotrud- 
nikov se  je  še  razširil,  pridobili  smo  dobre 
moči,  katere  bodo  obračale  svojo  pozornost 
zlasti  na  sodobni  kulturni  razvoj  in  s  svojimi 
doneski  povzdignile  zanimivost  našega  me- 
sečnika. 

Tudi  v  slovenskem  slovstvu  nastaja  pre- 
pad med  modernimi  pisatelji  in  med  občin- 
stvom vedno  večji.  Dasi  puščamo  pisateljem 
v  stvareh  okusa  najširšo  svobodo  in  izklju- 
čujemo samo^take  stvari,  ki  bi  žalile  krščansko 
svetovno  naziranje,  smemo  vendar  reči,  da 


so  si  naši  pisatelji  pridobili  splošno  priznanje 
in  se  radujejo  gorkih  simpatij  ^večine  slo- 
venskega čitajočega  občinstva.  Dasi  smo  v 
svojih  literarnih  kritikah  'mnogokrat  jako 
strogi,  nam  mora  vendar  vsakdo  priznati, 
da  smo  pravični.  Mi  ne  ubijamo  ne  s  pre- 
ziranjcm  ne  s  sumničcnjem,  ampak  se  trudimo 
dati  vsakomu,  kar  mu  gre  po  pravici,  bodisi 
prijatelj  ali  nasprotnik.  Sicer  pa  imamo  — 
hvala  Bogu!  —  toliko  prijateljev  na  Sloven- 
skem, ki  z  našimi  načeli  popolnoma  sogla- 
šajo, da  smemo  svoj  list  smatrati  kot  glavnega 
zastopnika  sedanje  slovenske^kulturne  ideje. 
Bodi  tudi  v  bodočem  letniku  tako!  Vsem 
svojim  sotrudnikom  in  naročnikom  želimo 
srečno  in  veselo  novo  leto,[kateroJjim  bodi 
radosten  začetek  no\'ega  delovanja^za  svete 
naše  vzore  in  za^milo  domovino  1 


Uredništvo  ,,Dom  in  Sveta". 

Kje  je  volk? 

Dr.  Matija  Prelesnik.  --  Na  Nevi.  A.  Beggrov.  —  Nagrobni  spomenik.  A.  Gangl.  — 
Na  pašo.  Fr.  Zvefina.  —  London:  Pred  „Angleško  banko**.  —  London:  Fleet- 
Street  in  Ludgate-Hill.  —  Prijazna  soseda.  —  Maksim  Oorkij  v  ječi.  —  Blaženi 
Marko  Križevčan.  Po  stari  sliki.  —  Razstava  vajenskih  del  v  Ljubljani.  Folografiral 
Fr.  Vesel.  —  Baron  Gautsch  pl.  Frankcnthurn,  avstrijski  ministrski  predsednik.  — 
Grof  Štefan  Tisza,  ogrski  ministrski  predsednik.  —  Grof  Agenor  Goluchowski, 
avstro -ogrski  minister  zunanjih  zadev  in  predsednik  skupnega  ministrskega  svfeta. 
Baterija  težkega  japonskega  topništva.  —  Ruski  častniki  obedujejo.  — .  Maršal  Ojama 
s  soprogo.  —  Granata  obležnega  topa  izpred  Port  Arturja. 


,,Dom  in  Svet^^  izhaja  prvega  dne  vsakega  meseca. 

Urednika:   dr.  Mihael  Opeka  za   leposlovje,  dr.  Evgen  Lampe  za  znanstvo 
in  ilustracije.  —  Založnik  in  lastnik :  9,Marijanišče^S   —  Tiska  ., Katoliška  Tiskarna** 

v  Ljubljani. 

Naročnina:    9  K,  za  dijake  6  K  80  h,  za  Ameriko  25  dolarja,  za  Italijo  1 1  lir,  za 
Nemčijo  10  mark.  Sprejema  lastništvo  in  upravništvo  v.^Marijanišču'* 

DR-  MATIJA  PRELESNIK. 


r^^  O  trkal  sem  enkrat,  dvakrat  —  nič.  Po- 
trkam   tretjič  —  zopet  nič.  In  vendar  je  tičal 
kliuC     ^    vratih.   Torej   naprej  I    Vstopil  sem 
brez    dovoljenja  k  prijatelju  —  vstopil  sem 
tisto      skromno   in  revno   sobico,   kjer  si, 
^  jv\atija,   prebil  zadnja  štiri  leta.  To  je  tista 
taka^     ozka   sobica,   kakor   bivajo  v  njih 
študentje,     sobica  prava   sestra  onih  raznih 
^etovnih    sobic,  kjer  so  v  tihoti  in  skrom- 
osti    vzklil«  veliki  duhovi.    Pult  in  miza  — 
nastlano  s  knjigami,  izpiski  in  pričetimi 

I>OM   *^  SVET-  1905.  ŠT.  2, 


rokopisi.  Oenijalen  nered.  In  ob  pultu  v 
kotiču  postelj  in  na  njej  je  ležal  tedaj  Ma- 
tija, ko  sem  ga  obiskal  zadnjič  v  njegovi 
sobi. 

Nepremično  je  ležal.  Čez  glavo  je  bil 
zagrnjen  v  Črn  plašč.  Rahlo  sem  se  bližal 
postelji  in  dvignil  z  glave  zagrinjalo.  Pre- 
pričan sem  bil,  da  spi.  In  ni  spal.  Njegove 
oči  so  bile  odprte  in  so  gledale  nekam 
daleč,  ncvemkam,  v  davnino  menda. 

„ Matija,  ali  spiš?" 

Ni  odgovoril.  Počasi  so  se  mu  začele 
oči  jasniti,  kot  bi  se  njegov  duh  vračal  od 
daleč,  s  pokopališča  davnih  in  daljnih  gro- 
bov, tam  nekje  od  otoka  Rujana,  iz  dvorov 
in  gradov  Bodričev,  kot  da  bi  bil  cestoval 
po  davno  preraslih  potih  baltiških  Slovenov. 

„ Matija,  ti  si  bolan!" 

Krog  oči  mu  je  bilo  videti  rumenkaste 
sence.  Tedaj  so  oživele  njegove  lepo  rezane 
ustnice,  stresle  so  se  v  nasmehu,  iz  katerega 
mi  ni  bilo  mogoče  razbrati,  ali  je  v  njem 
ironija,  ali  prijateljski  pozdrav,  bolečina  ali 
pa  popolna  apatičnost.  Izpod  črnega  plašča 
mi  je  pomolil  roko  in  se  hitro  dvignil  s 
postelje,  stopil  pred-me  in  rekel  sicer  krepko, 
a  zopet  z  istim  glasom,  v  katerem  so  bili 
prav  taki  akordi,  kakor  v  smehu  njegovih 
ustnic. 

„Kdo  pravi,  da  sem  bolan?  Poglej  me, 
da  sem  junaški!" 

„ Matija,  drago  mi  je!" 

In  tudi  iz  mojega  odgovora  je  donelo 
vse  prej  kakor  vera  v  njegove  besede. 

Stopila  sva  k  pultu  in  se  naslonila  nanj. 
Stare  knjige  so  ležale  odprte,  napol  pre- 
Čitane,  nataknjene  z  raznimi  listi  in  zaznamki. 

„ Matija,  ti  študiraš  že  za  tretjo  povest?" 

„Cest  iščem,  starih  cest  po  baltiški  do- 
movini!" 

„Cest  iščeš?" 

Matija  se  je  zopet  rahlo  in  trudno  na- 
smehnil. 

„Kajne,  cest  iščemo  v  davnini,  in  v  se- 
danjosti nimamo  cest  in  nimamo  zvezd!" 

In  zopet  me  je  pogledal  z  očmi,  krog 
katerih  so  legale  bolne,  rumenkaste  sence. 

„Pustiva  to!  Fant,  ali  kaj  delaš?  Bodi 
priden  in  delaj!  Pri  nas  se  premalo  dela, 
in  kar  se  dela,  se  dela  vscpovsodi  prehitro, 
skokoma  —  čez  gore,  brez  cest  in  brez 
zvezd ..." 

In  začela  sva  govoriti  o  literaturi,  kjer 
je  bil  on  tako  doma  in  je  sodil  vse  tako 
tehtno  in  modro  . . . 

Moral  sem  iti,  prehitro  sem  moral  od 
njega.  In  zadnjo  besedo,  ki  sem  jo  Čul  iz 
njegovih  ust,  sem  vzel  seboj  in  sem  jo  zaprl 
v  svoje  srce  in  z  mano  hodi  in  bo  hodila, 


dokler  mi  ne  ohromi  roke  in  glave  usoda 
vseh  ljudi  —  zadnjo  besedo,  ko  mi  je  segel 
v  roko  zadnjič  —  in  nisva  za  to  vedela  in 
niti  slutila  nisva  tega  —  veliko  besedo,  nam- 
reč: „Fant,  delaj!" 

In  sedaj  te  ni  več,  Matija.  Ni  te  več!... 
Saj  bi  Človek  ne  verjel,  ko  ne  bi  sam  stal 
tedaj  ob  mrzlem  grobu,  ko  je  žvižgala  burja 
po  gomilah  in  so  ti  postlali  posteljo  pri 
sv.  Krištbfu  —  in  je  zdrsnila  rakev  v  odprto 
črno  žrelo. 

^Grobovi  tulijo!"  Strašna  in  grozna  je 
ta  beseda  —  in  ko  jo  je  človek  prvič  čital, 
se  je  zgenil  ob  njej.  In  sedaj  se  tudi  zgane 
in  se  strese,  toda  vso  bridko  resnico  teh  be- 
sedi ima  pred  očmi,  da  bi  jo  lehko  prijel 
in  pritisnil  na  steno  kot  grozni  pečat.  Da, 
odprti  grobovi  v  naši  domovini  kakor  hla- 
stajoč zevajo  in  požirajo,  kar  je  lepega,  po- 
hodijo vse  plodonosne  njive,  ko  komaj  po- 
žen6  prvo  klasje  in  obetajo  bogatih  sadov. 

In  ob  takem  grobu  človek  postoji  in  se 
zamisli.  Bodi  še  tako  mrzel,  bodi  trezen 
poldan  —  vrine  se  ti  neka  skeptična  sodba 
—  da  ne  bi  bila  resnična!  —  ali  niso  ti 
udarci  —  udarci  usodne  osvetc? 

„Cest  iščemo  v  davnini,  in  v  sedanjosti 
nimamo  cest,  nimamo  zvezd!" 

Kako  bridek  stavek!  Koliko  tragike  je  v 
njem! 

In  kdorkoli  se  peča  z  umetnostjo  v  Slo- 
vencih, vse  to  bridko  čuti.  In  Čim  rahlejc 
srce  nosi  kdo  v  prsih,  tem  teže  prenaša  to 
disharmonijo,  tem  prej  omaga  pod  pezo  — 
tem  prej  mu  izbije  smrt  iz  roke  kist  in  pero. 

„V  sedanjosti   nimamo   cest "    O, 

imamo  ceste  —  pa  se  vijejo  više  nad  pra- 
hom in  blatom,  više  za  drugimi  cilji.  In  če 
človek,  kogar  duh  ima  mnogo  poleta,  za- 
vozi  na  vsakdanjo  cesto,  kako  mu  je  pusta, 
kako  dolgočasna;  in  on  se  opoteka  na  njej, 
utrudi  se  in  trpi.  In  ljudje,  ki  ga  srečavajo, 
se  ozirajo  na  umetnika  in  majejo  z  glavo. 
Škoda,  da  ni  to  navaden  človek!  Brez  karte 
hodi  po  cesti,  poglej,  za  dva  kantona  je 
zašel  predaleč  in  sedaj  se  v  potu  svojega 
obraza  vrača.  Revež!  Pustimo  ga!  Pojdimo 
dalje,  da  se  nam  ne  pridruži! 


Digitized  by 


Google 


67 


Oprosti,  dragi  Matija,  da  ob  tvojem  grobu 
govorim  te  besede.  Meni  se  je  zdelo,  da 
sem  v  tebi  bral  vselej  te  besede,  gledal 
vselej  to  resnico.  Morda  sem  se  motil;  da 
bi  se  bil!  Ali  to  prepričanje  hodi  z  mano 
in  se  me  drži  kakor  moje  ime  in  ne  morem 
se  ga  otresti  in  tudi  povedal  ga  še  nisem 
nikoli.  Povedal  sem  ob  tvojem  grobu,  ker 
vem,  da  mi  ti  ne  braniš,  ne  braniš,  ko  bi 
tudi  vstal  in  stopil  pred-me. 

Da  pa  to  disharmonijo  prenese,  za  to  je 
treba  jekla;  srce  je  premehko.  Jeklo  mora 
biti  tako  močno,  da  se  loti  stene  in  jo  pre- 
dolbe,  da  se  nastavi  tisoč  sulicam  in  se 
kopja  zlomijo  ob  njem  kakor  bilka. 

In  tvoje  srce,  Matija,  ni  bilo  jeklo.  Tvoja 
roka  ni  bila  bojevita.  Ti  si  imel  v  rokah 
harpo,  starodavni  bardi  Bela  brada  bi  ti 
pristojala,  dolga  halja  in  dolgi  lasje.  In  ti  si 
pcval  o  zgodbah  davnih  bratov.  Tvoje  oko 
ni  videlo  sodobnosti  —  nazaj  si  gledal,  daleč 
nazaj;  po  grobiščih  si  hodil  in  poslušal  gla- 
sove, ki  so   doneli  kot  pravljice  opolnoči! 

Da,  to  je  bil  dr.  Matija  Prelesnik.  Iz- 
ključno epik.  Pri  vsakem  pisatelju  in  pes- 
niku se  pozna  šola.  Pri  Bogdanu  Venedu 
moramo  odkrito  priznati,  da  ni  sledu  po 
kaki  šoli.  Kdor  je  prebral  njegovega  „Fer- 
dulfa"  v  „ Knezovi  knjižnici",  mora  nepri- 
stransko priznati,  da  je  ta  dikcija,  jezik,  vsa 
pesnitev  nekaj  tako  samoniklega  in  samo- 
stojnega v  našem  slovstvu,  da  mu  ne  dobite 
podobnosti.  Njegovi  verzi  zven6  kakor  kra- 
guljčki  na  vratu  iskrega  konjiča.  Pri  njem 
se  vidi,  da  verzov  ni  delal,  ni  koval  —  ne. 
Njemu  je  bilo  samo  potreba,  da  je  burnemu 
toku,  ki  je  vrel  na  dan,  stavil  zatvornice  in 
ga  urejal. 

V  dolgi  povesti  ,NesreČno  zlato*  je  do- 
kazal tudi  velik  talent  in  doumevanje  za 
ljudsko  snov.  Koliko  epizod,  odlomkov  v 
tej  povesti,  kjer  je  ton  in  milij6  našega 
ljudstva  tako  zadet,  da  se  z  lahka  meri  z 
Jurčičem.  AH  to  je  bila  samo  ena  povest  — 


Prelesnika  je  vleklo  nazaj  v  davnino.  Dasi 
je  pisal  tudi  vrle  znanstvene  članke,  si  je 
zastavil  veliko  nalogo,  da  ustvari  Slovencem 
trilogijo  iz  žalostne  zgodovine  polabskih 
Slovenov.  Koliko  je  on  študirali  In  plodova 
teh  zgodovinskih  študij  sta  dolgi  povesti 
„Naš  stari  greh"  in  „V  smrtni  senci!" 

Nečem  ti  po  smrti  viti  vencev  za  ti  tvoji 
deli.  Ti  si  bil  v  življenju  preskromen.  Ti  si 
bil  vse  prej  kot  egoist  —  ljubil  si  vse  bolj, 
kakor  samega  sebe,  kakor  svoje  duševne 
otroke.  Nikoli  nisi  bil  zadovoljen  s  svojimi 
deli.  imajo  nedostatke,  so  tuintam  vrzeli, 
stoji  pa  trdna  resnica,  da  sta  to  deli,  ki  sta 
vredni  spoštovanja  in  ki  zavzemata  v  pri- 
povedni literaturi  odlično  mesto.  In  če  so 
malenkostne  hibe  v  dolgih  povestih  —  katere 
so  brez  njih?  Ali  nisi  sam  izrekel  apologijo 
zanje,  ko  si  trdil,  da  se  dela  prehitro!  Da, 
toliko  snov  preštudirati  in  med  študijami 
sproti  klicati  iz  starih  grobov  junake  in  ju- 
nakinje ter  jih  voditi  v  boj  in  na  pirovanje 

—  to  je  težko,  pretežko.  In  prav  ta  Preles- 
nikova  ponižnost,  to  njegovo  vedno  hrepe- 
nenje po  boljšem,  po  popolnejšem,  to  je 
najboljši  argument,  da  bi  se  bil  njegov  veliki 
duh  dvignil  še  na  višek  popolnosti,  da  bi 
ga  zrli  visoko  gori  nad  nami  in  bi  se  mu 
Čudili. 

In  zdaj  je  vse  proč.  Srce  je  dohrepenelo, 
visoki  cilji  so  z  eno  črto  zabrisani,  mi  sto- 
jimo ob  tvojem  grobu.  Uprav  si  postajal 
pravi  mož,  bližalo  se  ti  je  triintrideseto  leto 

—  ko  bi  bil  že  očiščen  mladostnega  vrenja 
in  kipenja  snoval  z  globokim  umom,  mehkim 
srcem  in  odločno  roko  poteze  novih  umo- 
tvorov. Ali  ti  tega  nisi  dočakal.  Legel  si  k 
pokoju. 

Človek  bi  ob  gomili  plakal,  ko  bi  te  ne 
ljubil.  In  ker  te  ljubim,  se  radujem,  da  si 
prišel  na  visoko  cesto,  pod  jasne  zvezde, 
plaka  naj  pa  ob  tvojem  grobu  domovina, 
ker  ona  je  največ  izgubila  in  naj  ti  bo  hva- 
ležna za  delo  in  sadove! 

F.  S.  Finžgar. 

F'o^!u4arr.o  zdaj  Laro 
m  žrcc  na  Pujani. 
ko  piakajo  za  tabo 
'unaki  slavn oznani. 


Bogdan-Vcncdu. 


M 


ad'>«r;  mož,  37*  eria  r-  b: 
O  kviilco  preh-tro 

ir.ora  ti  ic  brczdarja  ^]  -b 
požrla  %'arno  sidro: 

Za  taco  se  inak^ 
pr:'ate!:€m  nam  di.a. 
da  mlademu  ti  \  rak** 
us^^da  je  ve.ela. 

Mladostni  mož,  m«»;čeč:  m« »ž. 

iz  duše  se  nam  toži... 
natriral  si  nam  lepih  rož, 

sam  siičen  —  mn\i  roži. 


Zaka* 


se  nrir...  \cro 


m:r.    \  rn  zems^m  upr»m: 

FT^nesi;  >*'•  li  mero 

d«»  vrha  p'.rxi  s  sirjp'»m. 


Anton  Medved. 


Nasmeh  večnomladc  sreče. 

t  Dr.  Mat.  Prcicsniku. 


Novoletni  so  z\onovi 
nam  voščili  dobro  jutro, 
nam  voščili  mir  in  srečo, 
in  sami  smo  si  želeli 
sreče  in  miru. 

Pa  smo  pristopili  k  tebi, 
da  bi  sejali  ti  v  desnico 
in  enako  ti  voščili; 
toda  ti  se  nisi  vzdramil 
iz  nebeških  sanj. 


Roke  so  ti  bilo  mrzlo 
in  držale  zlau  križ  so 
in  oči  so  v  Krista  zrle, 
a  na  ustnih  ti  skri\iiostni 
krožil  je  nasmeh  . . . 

Zublji  sveč  so  trepetali, 
tresle  se  mrt\aške  palme, 
plakala  so  naša  srca, 
ti  pa  v  svoji  večni  sreči 
si  se  nam  smehljal  . . . 

Leopold  Turšič. 

NA  NEVI. 


A   BEOOROV. 


BOGDAN   VENED: 

VINETA. 

BALTIŠKA  POVEST. 


11. 


Roztoku,  v  jako  čedni,  di, 
okusno  zidani  hiši,  odzunaj 
z   debelimi    kitami    zelenja, 
grozdja   in   bršlina    preple- 
teni, je  sedela  sedmerica  pri 
večerji,  istotako  ukusni,  ob- 
stoječi  iz  morskih  rib  in  ple- 
menitega  sočivja;   celo    danskih    drevesnih 
sardel,  sirom  širnega  sveta  poznatih,  je  bilo 
videti  na  mizi. 

In  da  se  je  na  nji  zarilo,  zlatilo  in  rume- 

nilo  tudi   vince,    nikakor  ne  vodeno  —  no 

vince  svetlo  kot  cesarski  zlat  in  peneče  kot 

morsko  valovje  v  žarkih  zahajajočega  soinca 

-  kaj  treba  praviti. 

Jedla  in  pila  in  v  bratovskiljubavi  se  go- 
stila je  lepa  sedmerica  —  sami  možki  razen 
Pfibignevove  žene  Cvetane,  blagovite  in  ple- 
menite hčere  Braslava  premožnega,  kmetiške 
hčerke  božanske,  ali  kakor  se  že  imenujejo 
blagoverne  bodriške  mladenke. 

^Navsezadnje  Dobrava  ni  tako  skrajno 
nazadnjaška  Solčava." 

nNašo  Solčavo  ti  pa  kar  pri  miru  pusti!" 
se  j€  zaletel   velikan  Bojan    iz  Solčave  nad 


(DALJE.) 

Pfibignevom.  „Tam  je  tekla  zibelka  meni, 
tekla  mojemu  očetu  in  staremu  očetu  tvo- 
jemu. In  kjer  oče  obsedi,  ta  dom  naj  sin 
vzdrži,  sicer  bodo  prišle  nad  dotičnega  žu- 
želke, ki  bodo  potolkle  vse  njegove  pridelke, 
sicer  bode  prišel  nad  dotičnega  grom,  ki 
bode  porušil  njega  dom",  pravi  stari  pre- 
govor. 

„Saj  sem  se  hotel  samo  malo  ponorče- 
vati",  je  tolažil  Pfibignev.  „Vsa  čast  Sol- 
čavi!" 

„A  nocoj  pa  na  Dobrave!"  se  je  smej^ 
odzval  Pfibignev  in  vstal,  vstal  pa  z  glasom 
slovesnim,  kakor  zvonovi,  kadar  naznanjajo 
srenji  blagoverni  svečanost  izredno. 

„ Bodimo  resni!  Zakaj?  Rojaki,  v  našo 
dežel  in  najprvo  v  našo  sredo  je  stopil  za- 
koniti vladar  te  dežele,  knezovič  Henrik, 
velikega  nadkneza  drugorojeni  pravoveren 
sin.  Ker  je  prvorojenec  Ootšalk  padel  na 
polju  slave ,  gre  nasledstvo  v  knezovini 
pravno  in  postavno  njegovemu  drugoro- 
jencu  knezoviču  Henriku.  Ta  bi  bil  kdaj  že 
rad  zasedel  prestol  svojega  otca  in  praotca. 
A  zakaj  ga  ni,  veste  vi  sami.  Kriv  je  tega 
kleti  Rujanec  Krut,  ki  so  ga  izbrali  Bodriči 
neznabožci  za  nadkneza  bodriškega.    Ni  si 

upal  domov  po  svojo  dedovino.  Krut  raz- 
polaga z  velikanskimi  vojnimi  silami.  Le 
migniti  mu  je  treba  z  mezincem,  treba  mu 
le  udariti  z  nogo  ob  tla,  pa  bodo  rastli  in 
vstajali  iz  zemlje  voji  kakor  trobentice  ali 
marjetice  spomladi,  ko  soince  razprši  sneg, 
ali  kakor  gobe  po  dežju.  Vsa  dežela  je  na 
njegovi  strani,  če  že  ne  iz  prepričanja,  pa 
iz  bojazni. 

Henrik  pa,  s  kakšno  vojno  razpolaga  on.^^ 
Pač  je  imela  v  Bodričih  Ootšalkova  rodbina 
še  dosti  pristašev,  ali  ti  se  niso  upali  z  barvo 
na  dan.  Da,  ko  bi  Henrik  vdrl  v  deželo  z 
mogočno  tujo  pomožno  vojsko,  recimo  z 
dansko  ali  saksonsko,  potem  bi  že  šlo,  po- 
tem bi  se  vsekako  gotovo  mnogo  pravovernih 
Bodričev  mu  pridružilo  in  šlo  nad  Kruta! 
Ali  kaj?  danski  kralj  je  bil  po  sramotnem 
porazu,  ki  ga  je  doživelo  njegovo  brodovje 
na  Angleškem,  sam  siromak.  Saksonec  Ma- 
gnus  pa  nič  manjši:  vedno  zapleten  v  boj 
z  nemškim  kraljem  1 

Jaz  sem  Henriku,  svojemu  tovarišu  več- 
krat svetoval  in  prigovarjal,  naj  pride  domov 
in  poizkusi  pehniti  Rujanca  s  prestola.  No 
sedaj  se  je  vendar  odzval  in  sicer  precej, 
ko  sem  ga  povabil ..." 

„ln  zakaj  ravno  sedaj  in  precej.?"  se  je 
oglasil  zdajci  knezovič  in  vstal  jadrno.  „Pfi- 
bignev  bi  pač  tudi  to  vam  lehko  povedal, 
pa  naj  vam  povem  jaz  sam. 

Zatrdno  vam  je  še  vsem  znano,  kdo  je 
ob  ustoličenju  kneza  Kruta  pred  desetimi 
leti  v  Velegradu  rešil  mene  in  spremljevavca 
moja  Gojnika  in  Godimira.  Gospoda  Tugu- 
mira  blago  verna  vnukinja  Slavina.  Takrat 
sem  ji  obljubil  ob  slovesu,  da  bode  odslej 
moja,  mojega  srca  kraljica,  in  na  to  svojo 
besedo,  na  to  obljubo  sem  potem  vedno 
mislil,  in  bil  tudi  trdno  namenjen  jo  ures- 
ničiti ob  svojem  času.  A  ta  čas  dolgo  ni 
hotel  priti.  Cela  večnost  se  mi  že  zdi  teh 
deset  let,  odkar  sem  ostavil  Bodriče,  odkar 
nisem  videl  Tugumirovc  zlatolase  vnukinje. 
Ko  mi  je  pa  zadnjič  Pfibignev,  moj  prijatelj 
in  tovariš  izza  mladih  let  —  v  Glinu  sva 
bila  vkup  v  samostanski  šoli  sv.  Mihaela  — 
poslal  oni  dan  po    nekem  trgovcu  pisanje. 


da  je  začel  Rujanec  Krut  kar  naenkrat  od 
vseh  strani  napadati  srce  Tugumirove  vnu- 
kinje, me  je  zbodla  ta  vest,  kakor  bi  me 
pičila  kača;  planil  sem  kot  ris  pokoncu  — 
nad  volčjo  zverino,  ki  mi  hoče  ugrabiti  moje 
lepo,  nedolžno,  krotko  jagnjetcc  : . . 

Gojnik  govori  takoj  z  Gormom,  naj  se 
z  mojo  ladjo  pripravi  za  na  pot  proti  bo- 
driškemu  ozemlju  I  JarČico  podimo  pred  kra- 
guljem." 

»Kakšno  jarčico,  če  smem  vprašati?" 

„Slavino  Tugumirovo  pred  Krutom." 

„ Imenitno.  To  bode  Godimir  vesel!" 

Ladja  je  bila  kmalu  pripravljena  z  vsemi 
potrebščinami.  Pa  so  odpluli. 

Trgovcu  slu  sem  odgovoril,  naj  pove, 
da  pridem  prihodnji  teden. 

Pred  zalivom  roztoškim  naj  vsako  po- 
poldne plove  s  čolnom,  kakor  bi  se  šetal, 
in  jih  pričakuje  —  zakaj  pred  mrakom  en- 
krat bodo  prišli,  bodo  že  tako  uravnali  tek 
ladje  —  da  jih  opozori  na  morebitno  ne- 
varnost. 

Prostovoljno  se  nam  je  pridružil  Oskar, 
danski  plemič.  Ravno  pred  poroko  mu  je 
umrla  nevesta.  Da  bi  prebolel  žalost  v  tujini, 
se  je  ponudil  meni,  naj  ga  vzamem  s  seboj. 

In  srečno  smo  došli  na  baltiško  obal, 
srečno  pod  Pi^ibignevov  krov,  pod  katerim 
nam  je  pripravila  blagoverna  Cvetana  krasno 
večerjo,  da  se  pokrepčamo  po  daljnem  po- 
tovanju in  da  se  vsi  skupaj  pokrepčamo  za 
posvetovanje,  ki  smo  se  zaradi  njega  nocoj 
tu  zbrali. 

Pfibignev,  ti  kučegazda,  ti  imaš  prvo 
besedo.  Govori,  kako  stoji  naša  stvar  v  Bo- 
dričih." 

III. 

V  nadknežjem  dvorcu  vclegrajskcm  je 
sedel  v  svoji  spavnici  pri  majhni  mizici  nad- 
knez  Krut.  Postelj  je  bila  odgrnjena,  ura  že 
pozna,  v  gradu  že  vse  tiho  —  vse  je  vabilo 
k  počitku.  Toda  nadknez  se  ni  zmenil  za  to 
vabljenje. 

Nepremično  je  sedel  pri  mizici  in  pod- 
piral glavo  z  levico.  S  tresočo  desnico,  ki 
jo  je  zdajpazdaj  privzdignil  od  mize,  pa  je 

segal  po  majotiki,  katera  je  stala  pred  njim. 

Strastno  hlastno  in  grgrajoče  je  požiral  žga- 

nico.  Zopet  si  je  podprl  glavo  in  se  zaglobil. 

Pa  \e  zopet  segel  po  majoliki.  Toliko,  da  je 

nI  prevrnil.    Pomaknil  je   luč  s  srede  mize 

bliže.   In  kakšna  glava,  kakšen  obraz  se  je 

pokazal  v  tej  luči! 

Oj,  to  ni  bila  več  ona  lepa,  gostokošata, 
apotonova,  ponosita  glava,  s  katero  je  pred 
desetimi  leti  tako  dražestno  potresal  in  pri- 
kimaval bodriškemu  narodu,  ko  ga  je  ob 
vstoličenju  tako  navdušeno  pozdravljal ;  to 
ni  bil  več  oni  lepi,  tako  lepi  obraz,  kakor 
bi  ga  izrezljal  največji  umetnik;  to  niso  bile 
več  one  prelestne  oči,  jasne  kot  pomladansko 
razgaljeno  nebo,  čiste  kot  čista  voda  stu- 
denčnica,  ki  je  ž  njimi  znal  omamljati  vse, 
ki  so  prišli  z  njim  v  stik.  Te  oči  niso  imele 
nikakega  bleska  več,  bile  so  motne  in  kalne 
kot  mlaka,  kot  luža  na  potu  po  hudi  plohi. 
Obraz  knezov  je  bil  pa  ves  zabrekel  in  za- 
črnel,  vse  prej  nego  lep. 

In  če  bi  vprašali,  kdo  je  knezu  tako 
spačil  obraz,  kdo  skalil  oči,  bi  nam  odgo- 
vorila majolika  s  srede  mize:  Jazi 

Izza  onega  usodnega  dneva  Oospod- 
njega  leta  1070.,  ko  je  pred  Plonom  po- 
tolkel Budivojevo  vojno  —  med  drugimi 
Budivojci  tudi  Pluzonovo  hčer  Slavico,  svojo 
milico,  ki  jo  je  toliko  časa  iskal,  nazadnje 
jo  pa  našel  umirajočo  pred  svojimi  nogami, 
zadeto  od  njegovega  lastnega  kija  — ,  je 
bil  Krut  ves  izpremenjen,  popolnoma  drug 
človek,  kakor  prej.  V  svoj  šotor  se  je  zaprl, 
nikogar  ni  pustil  k  sebi  in  cel  dan  ga  ni  bilo 
na  izpregled.  Vojniki  so  ga  pustili  pri  miru: 
spoštovali  so  s  svetim  pomilovanjem  njegovo 
bol,  vsi  so  sočuvstvovali  z  njim,  kajti  vsi  so 
vedeli  ali  vsaj  slutili,  kaj  se  godi  v  njegovi 
duši  in  vsem  se  je  v  globočino  srca  smilil 
nesrečni  knez,  ki  je  prišel  že  ob  drugo  ne- 
vesto, in  ob  to  drugo  na  tako  grozen  način, 
da  jo  je  nevede  sam  potolkel. 

„Človek  ni  iz  kamena,  in  tudi  v  bitki 
neizprosni,  na  videz  kot  železo  hladni,  ima 
brezsrčni  vojak-junak  čuteče  srce,  včasih  še 
bolj  čuteče,  še  bolj  rahlo,  kakor  drugi  raz- 
neženi  in  jokavi  zemljani!"   Tako  so  dejali 


vojniki  in  pustili  svojega  gospodarja  prvi 
dan  v  miru:  naj  preboli  srčno  bol. 

Ko  ga  pa  tudi  naslednji  dan  še  ni  bilo 
iz  šotora,  je  pa  začelo  vojnike  skrbeti. 

„Nadknezova  žalost  je  umevna",  je  go- 
voril velmož  Gostomiselj  iz  Ribnice,  „toda 
žalost  mori,  mori  duševno  in  telesno.  In 
brez  jedi  in  pijače  tudi  ne  more  živeti.  Stoj- 
mir,  ti  si  nadknezov  prvi  in  najljubši  mu 
pobočnik.  Pojdi  v  šotor  in  predrami  nad- 
kneza  iz  duhomornih  misli  in  neplodnega 
razmišljanja  v  stvareh,  ki  so  se  že  izvršile 
in  ki  se  ne  dajo  več  popraviti  in  poravnati. 
Naj  gleda  rajši  v  bodočnost." 

In  Stojmir  je  šel  v  šotor  in  našel  nad- 
kneza  na  postelji.  Vznak  je  ležal,  roke  pod 
glavo,  in  z  bulečimi  očmi  štrlel  v  strop. 

„ Človek,  kaj  hočeš?"  je  zarohnel  Krut 
nad  prišlecem. 

„ Gospodar  ..." 

„Nič,  gospodar!  Jaz  nisem  več  vaš  go- 
spodar, ne  maram  in  tudi  ne  smem  biti,  ker 
so  me  bogovi  zapustili.  Zapustite  me  še  vi, 
in  si  izberite  drugega  nadkneza.  Jaz  od- 
rinem v  širni  svet,  da  me  noben  Bodrič  in 
Rujanec  ne  bode  nikdar  več  videl  In  tudi 
ne  slišal  o  meni!" 

„Nadknez,  ne  govori  tako!  Tako  govor- 
jenje ne  pristoja  gospodarju.  Kako  moreš 
reči,  da  so  te  zapustili  bogovi,  ko  so  ti  k 
prejšnjim  lovorovim  vencem  zmage  odičili 
glavo  ravnokar  z  najlepšim  lovorovim  vencem 

—  s  popolno  zmago  nad  Budivojem." 
„Ne  govori  mi  o  zmagi;  to  ni  bila  moja 

zmaga,  to  je  bil  moj  poraz,  najhujši,  kar  sem 
jih  kdaj  doživel.  Celo  neoboroženo  vojno 
sem  dal  poklati  po  nedolžnem  vsied  ene 
same  besedice  obrekljivega  človeka.  In  pobil 

—  oh,  strah  in  groza!  —  pobil  sem  svoje- 
ročno  nevesto  svojo,  predobro  Pluzonovo 
hčerko.  Ali  ni  to  grozno,  vnebovpijoče ? 
Njena  nedolžno  prelita  kri  kliče  name  srd 
vseh  bogov  in  božič  rajskih.  In  ali  ne  bode 
Jcžibaba  imela  odslej  dovolj  vzroka  pre- 
ganjati me  po  daljnih  lesovih  kakor  roparsko 
zverjad?" 

^Gospodar,  saj  nisi  ti  sam  kriv,  da  je 
padla  pod  tvojim  kijem.  Saj  si  jo  iskal  dolga 

leta,  hoteč  jo  osrečiti.  Ona  sama  je  kriva, 
da  je  našla  tako  smrt!  Zakaj  je  pa  prišla  in 
ubegnila  k  Budivoju?  S  tem  svojim  činom 
je  storila  zločin  veleizdaje,  pa  jo  je  zato 
doletela  zaslužena  kazen.  In  ona  je  zatrdno 
največ  krščanskih  Bodričev  zavedla  v  Budi- 
vojev  tabor  in  tebi  več  škodovala  kakor 
razposajeni  in  lahkoživi  Budivoj.  Da  je  padla 
pa  ravno  pod  tvojim  kijem,  je  bil  samo  slučaj, 
ali  so  pa  vsemodri  bogovi  nalašč  tako  ukre- 
nili. Kdo  bi  vedel?  Globoka  kot  neprodirna 
in  neizmerna  morska  globina  je  njih  modrost, 
in  stokrat  bistrejši  od  orlovega  je  njihov 
pogled,  ki  z  njim  zr6  s  sinjih  višav  na  staro 
zemljo  in  odločujejo  tek  in  tok  usode  Zem- 
ljanov črvičev.  Torej  pusti  to  neplodno  in 
škodljivo  razmišljanje.  Kar  je,  je.  Pusti  pre- 
teklost in  glej  rajši  v  bodočnost,  v  veselo, 
lepo,  sijajno!" 

„Človek,  ali  bledeš!  Moja  bodočnost  da 
bode  vesela,  lepa,  sijajna  —  po  tem  strašnem 
dogodku,  ki  menda  nima  primere  v  svetovni 
zgodovini." 

„Pa  še  koliko  primer!  Kolikrat  se  je  že 
zgodilo,  da  je  ljubimec  nevedoma  in  po- 
motoma ubil  svojo  nevesto!  Prvi  nisi,  zadnji 
ne,  ki  je  kaj  takega  storil.  Torej  še  enkrat: 
obrni  pogled  vstran  od  plonske  planjave!" 

„Kam?  Moja  bolest  pojde  z  menoj  po- 
vsod noč  in  dan!" 

„  Povem  ti  precej,  kam.  Le  malo  potrpi. 
Ti  si  ves  utrujen,  izmučen.  Čakaj,  najprej 
se  moraš  malo  pokrepčati.  Pridem  takoj 
nazaj!" 

Stojmir  se  je  kmalu  vrnil  z  dvema  stekle- 
nicama starine  in  z  mrzlo  divjačino. 

„Oospodar,  jej  in  pij!" 

In  nadknez  je  hlastno  jedel  in  še  hlast- 
neje  pil.  Nadknezu  se  je  v  bledo  lice  počasi 
vračala  kri. 

„Vidiš,  to  te  bode  pokrepčalo,  to  ti  bo 
dalo  moči  za  nova  dela." 

„In  kakšna  mi  bodo  ta  dela?" 

Stojmir  je  sedel  k  njemu  in  mu  začel 
razvijati  svoje  misli: 

„Budivojeva  vojska  je  potolčena.  Kar  je 
v  Bodričih  Še  pristašev  Gotšalkove  rodbine, 
bodo  sedaj  vsied  tvoje  zmage  vsi  zlomljeni, 


obupani,  za  vsak  nadaljni  odpor  proti  tebi 
nesposobni,  ubiti.  Torej  treba  hitro  izrabiti 
plonsko  zmago.  Naša  vojska  ni  še  prav  nič 
utrujena  —  saj  niti  ni  prišla  z  nasprotnikom 
v  pravi  stik.  Udari  po  Helštajncih  in  jih 
kaznuj,  ker  so  se  bili  zvezali  z  Budivojem, 
potlej  pa  nad  Šlezvig  in  dalje  proti  severu... 
Pridobiš  si  novo  slavo  in  bogat  plen." 

In  všeč  je  bil  nadknezu  ta  Stojmirov  na- 
svet in  bojni  načrt. 

Bil  je  zopet  dobre  volje.  Sladka  pijača 
mu  je  osvežila  in  oživila  žile,  segrela  otrple 
ude,  in  mu  napolnila  junaško  srce  z  novim 
pogumom,  z  odločnostjo   in   samozavestjo. 

„Stojmir,  ti  si  najvrlejši  mladec,  kar  jih 
poznam.  Trčiva!" 

In  sta  pila  celo  popoldne.  Na  večer  je 
pa  nadknez  dal  sklicati  poveljnike  posa- 
meznih oddelkov  in  jim  razodel  svoj  sklep 
in  načrt,  da  jih  popelje  nad  Holštajnce.  Vsi 
so  mu  enoglasno  in  navdušeno  pritrdili. 

Drugo  jutro  je  dal  Krut  slovesno,  kot 
se  kneginji  spodobi,  pokopati  Pluzonovo 
Slavico. 

Zapeli  so  bojni  rogovi  in  Krutova  vojna 
se  je  začela  pomikati  proti  zapadu,  napadla 
je  Hamburg,  ga  razdejala  do  tal;  potem  je 
zmage  pijana  drla  proti  severu  moreč  in 
pleneč  ter  naskočila  mesto  Šlezvig  in  si  pod- 
vrgla vso  šlezviško  deželo.  Naloživši  ji  velik, 
težek  dan  je  odšla  zmagovita  vojska  nazaj 
proti  domu,  obložena  z  venci  slave  in  bo- 
gatim plenom.  Zarobili  so  premnogo  blaga 
in  ljudi,  ki  so  jih  potem  prodali  za  ujetnike. 

Krut  je  med  tem  bojnim  šumom  in  hru- 
mom  bolj  in  bolj  pozabljal  bol  srca  —  vsaj 
kazalo  je  tako  njegovo  vedenje  —  ki  mu  jo 
je  zadala  Slavičina  grozna  smrt.  Da,  zdelo 
se  je  že  njegovemu  bližnjemu  spremstvu  in 
vojnikom  sploh,  da  je  docela  prebolel  in 
da  se  mu  je  že  popolnoma  zacelila  srčna 
rana. 

A  glavni  pobočnik,  ki  je  redno  spal  v 
njegovi  bližini  in  je  bil  priča  njegovih  ne- 
štetih prečutih  noči,  ki  je  slišal,  kako  se  je 
nadknez  marsikako  noč,  ko  so  njegovi  voj- 
niki  že  sladko  spali  ali  pa  peli  in  igrali  v 
svojih  šotorih,  nemirno  prevračal  po  postelji 

scmtcrtja,  samo  ta  je  vedel,  da  nadkncz  še 
ni  prebolel  bridke  izgube.  Vedril  ga  je, 
kratkočasil  ga  je,  v  dobro  voljo  ga  je  sprav- 
ljal na  vse  načine.  Za  nekoliko  časa  se  mu 
je  posrečilo,  a  za  dolgo  ne. 

Kakšen  pa  je  postal  šele  Krut,  ko  se  je 
vrnil  iz  zmagoslavne  vojne  v  stolno  mesto 
Velegrad!  Od- 
klonil je  vsak  slo- 
vesen vzprejem. 
V  svojem  gradiču 
je  tičal  skoro  ne- 
prestano, kakor 
jazbec  v  jazbo- 
vini.  Za  družbo 
in     druščino    je 

čimdalje  manj 
maral.  Ko  je  o- 
pravil  dopoldne 
vladarske  posle, 
se  je  umeknil  v 
notranje  prosto- 
re, nemirno  hodil 
po  sobi  gori  in 
doli ,  sedel ,  si 
podprl  glavo  z 
rokami  in  bulil 
pred  se  v  mizo, 
pa  zopet  začel 
hoditi  po  dvorani 
gori  in  doli. 

Živci  so  mu 
bili  že  vsi  raz- 
burjeni, v  nepre- 
stanem valova- 
nju, in  da  bi  jih 
pomiril,  je  segel 

po  strupenem 
zdravilu    —    po 
žganici.   In   tako 
se  je  je  bil  kmalu 
privadil,  da  brez 
nje  kar  živeti  ni 
mogel    Če  ni  mogel   dolgo   zaspati,  in  so 
mu  razne  grozne  misli  blodile  po  glavi,  če 
je  menil  videti  v  temi  po  kotih  črne^pošasti, 
je  zgrabil  za  majoliko  žganice,  ki  je  stala  na 
mizici  poleg  postelje,  in  pil,  pil  toliko  časa. 


NAGROBNI  SPOMENIK. 


da  se  je    omamil  in  zaspal.    Zjutraj  je  pa 
zopet  z  žganico  začel  novo  delo. 

Izprva  je  znal  prikriti  ljudem  grdo,  sra- 
motno navado,  ki  se  ji  je  bil  vdal.  A  dolgo 
je  tudi   njegova   izredni   orjaška  narava    ni 
mogla  zatajevati.    Njegov   nemirni   pogled, 
motne  oči,  boljinbolj  zabuhli  obraz,  nepri- 
jeten duh  iz  nje- 
govih ust  —  vse 
to  je  kmalu  izdalo 
ljudem    nadkne- 
zovo     skrivnost, 
njegovo  zlo  raz- 
vado.  In   s  stra- 
hom so  si  ljudje 
pomežikovali    in 
šepetali  in  se  po- 
vpraševali, kaj 
bode  iz  Kruta,  če 
ne    opusti    tega 
strupa. 

„  Gospodar!" 
e  stopil  nekega 
dne  pogumno 
predenj    poboč- 
nikStojmir.  „Ako 
mi  tudi  precej  od- 
biješ  glavo,  nekaj 
ti  pa  vendar  mo- 
ram  povedati. 
Gospodar,  kot 
zvest  podanik 
tvoj,  častivec  tvoj, 
prijatelj    tvoj    te 
lepo  prosim:  pu- 
sti žganico!  Tate 
bode  umorila!" 

Nadknez  je 
malo  zardel:  vi- 
delo se  je,  da  ga 
je  vendar  še  malo 
A.  OANOL.  sram,  nekaj  časa 
je  molčal,  pa  de- 
jal: „  Pusti  me,  naj  me  konča,  saj  to  ravno 
hočem!" 

„ Gospodar,  kako  moreš  vendar  kaj  ta- 
kega izgovoriti?  Ali  te  ni  škoda,  škoda  tvojih 
lepih  telesnih  in  duševnih  zmožnosti,  ki  jih 

S  pijačo  uničuješ?  Saj  nisi  gospodar  samo 
svojega  telesa,  ti  si  gospodar  vsega  bodri- 
škega  naroda.  Veš,  kaj  si  mu  obljubil  ob 
vstoličenju:  da  mu  bodeš  vrl  vodnik,  strog 
sodnik,  umen  učenik?  Reci,  če  moreš,  da 
nisi  tega  svečano  obljubil?" 

„ Obljubil  sem  res  —  in  svojo  obljubo 
hočem  tudi  držati!" 

„Kako  neki?  Če  ne  opustiš  grde  svoje 
strasti,  si  izgubljen  na  duhu  in  na  telesu..." 

Nadknez  je  gledal  nekaj  časa  srepo  pred 
se  potem   pa  dejal:  „Bodem  poizkusil  — " 

In  poizkušal  je  in  njegovo  samozataje- 
vanje  so  začele  spremljati  tolaživne,  balza- 
mično  vplivajoče  okolnosti. 

Nekega  pomladnega  dne  je  nasvetoval 
Stojmir  Krutu,  ravno  da  bi  ga  v  prosti  na- 
ravi spravil  v  boljšo  voljo,  naj  se  vzdigne 
na  kratek  pohod  proti  jugu,  da  bo  videl, 
kaj  dela  ljudstvo  tam  doli:  vladar  če  je  bolj 
v  stiku  z  ljudstvom,  bolj  mu  je  priljubljen. 

Nadknez  je  bil  voljan,  in  kmalu  je  od- 
peketal  iz  Velegrada  močan  konjeniški  od- 
delek proti  jugu  z  nadknezom  na  Čelu. 

Krutu  je  očividno  dobro  del  ta  izprehod. 
Lica  so  mu  boljinbolj  žarela,  postajal  je 
boljinbolj  gostobeseden,  da  so  ga  bili  vsi 
veseli. 

Ljudstvo  ga  je  pa  tudi  navdušeno,  ve- 
selo pozdravljalo. 

Nadknez  se  je  znal  narediti  z  najbolj 
preprostimi  ljudmi  tako  domačega,  da  ga  je 
moral  vsakdo  vzljubiti. 

Bil  je  krasen  popoldan,  ko  so  ti  naši 
konjeniki  po  ravnem  polju  dirjali  proti  Vra- 
novem.  Isti  so  morali  mimo  Tugumirovega 
gradička  v  mesto. 

„Čigav  je  ta  gradič?"  je  vprašal  Krut. 

„OospodaTugumira",  je  odgovoril  eden 
spremljevavcev. 

„Tugumir,  Tugumir  —  kdaj  in  kje  sem 
že  slišal  to  ime!  Aha,  že  vem,  ob  svojem 
vstoličenju.  On  je  imel  lepo  vnukinjo,  ki  se 
je  postavila  za  prijetega  bodriškega  Henrika 
in  njegova  spremljevavca.  Lepa  deklica  je 
bila,  pogumna,  odločna:  še  sedaj  mi  stoji 
pred  očmi  —  rojena  vladarica.  Kdo  ve,  ali 
je  še  živa  in  ali  se  še  ni  omožila?" 


Komaj  je  izpregovoril  Krut  te  besede, 
je  videl  on  in  so  videli  tudi  drugi  konje- 
niki: kako  je  od  jezerca,  ki  se  je  zelenilo 
pred  gradom,  v  tem  hipu  prihitela  mladenka, 
divno  krasna.  Vozila  se  je  bila  zatrdno  po 
jezeru:  ko  je  pa  zaslišala  topot  konjskih 
kopit,  je  skočila  na  obrežje  in  zbežala  proti 
gradu. 

„Vila  povodkinja",  je  strmeč  zaklical  nad- 
knez. 

„Da,  kakšna!  Tugumirova  vnukinja!"  je 
smeje  odvrnil  Stojmir. 

„Mati  ljuba,  take  lepe  devojčice  pa  ni- 
sem še  videl!  Jutri  moram  napraviti  obisk 
Tugumiru,  da  jo  še  enkrat  vidim ..." 

Nadknez  je  s  svojci  prenočeval  pri  mest- 
nem posadniku  kakor  povsod  v  pokrajinskih 
mestecih.  Dasi  nenaznanjen  je  bil  vendar 
preprijazno  vzprcjet  in  ljubeznivo  pogoščen. 
Krut  je  bil  prav  zadovoljen,  dobre,  zidane 
volje.  Vso  noč  je  sanjal  o  Tugumirovi  vnu- 
kinji. Drugo  jutro  je  šel  pa  s  posadnikom 
in  Stojmirom  v  Tugumirov  gradiček. 

Široko  so  le-tu  odprli  oči:  češ,  kaj  po- 
meni ta  nenavadni  obisk  nadkneza?  Slabega 
menda  vendar  ne?  Gotovo  ne,  kajti  nadknez 
je  bil  sama  prijaznost. 

Viteško  je  najprej  prosil  oproščenja,  da 
se  je  drznil  priti  nepovabljen:  ker  potuje 
ravno  po  južnih  mestih  in  je  ravno  včeraj 
prišel  v  Vranovo,  si  je  smatral  za  svojo 
dolžnost  obiskati  gospoda  Tugumira,  o  ka- 
terem je  poleg  drugega  tudi  slišal,  da  je 
bolehen. 

Tugumir  se  mu  je  zahvalil  za  pohod  in 
poklical  Slavino,  naj   prinese  kruha  in  soli. 

Slavina  je  prišla  dostojanstveno  in  pri- 
nesla naročeno.  Pogledala  pa  nadkneza  ni. 
Tiho  je  odprhnila  zopet  iz  sobe,  dasi  je 
Krut  pohlepno  želel  vjeti  njen  pogled. 

Z  zobmi  je  nalahno  zaškrtal,  vendar 
molčal. 

Krut  je  kmalu  vstal  in  se  poslovil  izpro- 
sivši  si  dovoljenja,  da  se  sme  nazaj  grede 
zopet  oglasiti. 

Nazaj  grede  se  je  res  oglasil  pri  Tugu- 
miru. Ali  tudi  to  pot  ni  imel  sreče.  Kar  umi- 
kala se  mu  je  deklica. 

^Zakaj  se  me  pa  tako  bojiš,  Slavina?" 
Prijel  jo  je  za  roko. 

^Jaz  se  nikogar  ne  bojim,  zlasti  pa  še 
v  domači  hiši  ne.  Hodim  pač  po  svojih 
opravkih.  ** 

In  ne  da  bi  imel  priliko  govoriti  z  njo, 
je  odšel  knez  proti  severu.  Videl  in  vedel 
je,  da  ga  Slavina  ne  mara,   da  ga  kar   na- 

ravnost  odbija,  in  to  ga  je  jezilo.  Jezno  je 

zaškripal: 

„Bodemo  videli,  ali  te  bodem  stri,  ali  ne," 
Poslal  je  Stojmira  k  nji  s  pisanjem:   da 

ne  more  živeti  brez  nje,  naj  bo  njegova. 
Odgovor  se  je  glasil:  „Nikdar  in  nikoli!" 
Nadknez  se  je  razburil.  Zopet  je  privlekel 

steklenico  iz  omare  in  pil  iz  obupnosti. 

(NEDOVRŠENO.) 


oumi  rakitje,  in  visoko  k  nebu 
zcicnomodri  dvigajo  se  vali, 
nebeško  soince  sije  na  lazurju, 
na  cvetkah  rosni  se  blesti  kristali. 

V  vscmir  odmeva  veličastna  himna, 
prostrani  gozd  šcpečc  pesem  bajno, 
nebo  se  smeje  v  zvonkih  smehih,  v  polju 
si  cvetke  pravljice  kramljajo  tajno  .  .  . 


Devojka  zlatolasa,  tcmnooka, 
po  polju  in  livadah  širnih  šeta, 
ljubezen  vstaja  iz  žemljice  mlade, 
iz  prs  kipi  v  nebo  molitev  sveta  ~  — 

Ah,  to  so  bili  tisti  sladki  časi! 
A  zdaj  ...  Le  sanjaj,  sanjaj,  srce  moje! 
2e  soincc  tone  žarno,  zvon  večerni 
v  slovo  nekdanjim  zlatim  dnevom  poje ... 


ZVONIMIR: 

SPOMINI. 


1  voja  rožna  lica 
radostne  oči, 
tvoji  sladki  smchi,  — 
vse  mi  govori. 

Vse  mi  peva  pesem 
o  nekdanjih  dneh, 
ko  še  ustne  sladki 
je  obkrožal  smeh. 


Ko  v  očeh  še  radost 
je  sijala  mi, 
duša  trpke  boli 
še  poznala  ni . .  . 

Ali  odhitelo 
vse  je  bogvc  kam,  — 
brez  ljubezni  hodim 
žalosten  in  sam  . . . 

DRAGAN  ŠANDA: 


JURČiC-SCOTT. 


určič  je  izmed  tistih  sloven- 
skih pisateljev,  ki  ga  največ 
čitajo  in  najmanj  kritikujejo. 
Pri    njegovem    imenu   nam 
nehote  stopi  pred  oči  lepa 
vrsta  enajsterih,  rdeče  veza- 
nih  zvezkov    njegovih  po- 
vesti, a  nehote  se  nam  tudi  vrine  misel,  da 
bi  to  lepo  število  plodov  iz  njegovega  pe- 
resa  moralo    roditi    malo  bolj  živo  kritiko, 
kot  smo  je  vajeni  pri  vseh  važnejših  pojavih! 
Toda  bore  majhno  je  število  spisov,  ki  se 
bavijo  z  njim.    Nekaj    nekrologov  o  priliki 
njegove  smrti,  nekoliko  življenjepisnih  črtic 
Levčevih   v  „Zvonu"  I.  1888.,    ko  je  Jurčič 
trohnel  že  sedem  let  pod  grudo,  nekaj  este- 
tičnih   pripomb  Stritarjevih,   suhoparno  -  ša- 
blonska  ocena  v  Olaserjevi  zgodovini,  to  je 
vse,  kar  vemo  o  njem.    Celo  kratkega  živ- 
ljenjepisa, običajnega  pri  izdaji  del  vsakega 
klasika,  Jurčič  .ni  dobil,  in  kdor  je  prečital 
„Desetega  brata",   zaman    išče  podatkov  o 
osebi   pisatelja,   ki  nam  je  ustvaril  Krjavlja. 
Vsi    ga   čitajo,  a  nikdo    noče    izraziti  svoje 
misli  o  njem.  Kakor  bi  stali  pred  relikvijo, 
ki  jo  občudujemo,   a  si  je  ne  upamo  vzeti 
v  roke,  boj^  se,  da  se  ne  bi  strlal 

Nerešeno  je  doslej  še  vedno  zanimivo 
vprašanje,  kateri  izmed  Jurčičevih  pripoved- 
nih spisov  je  najboljši.  „Deseti  brat"  ni  mogel 
te  slave  obdržati  čez  dobo  vrenja  v  ona 
leta,  kjD  se  je  Slovencem  razširilo  obzorje  po 
vplivu  sosednjih  slovstev  in  izčistil  umet- 
niški okus.  Kmalu  za  Stritarjem,  ki  mu  je 
bil  prvi  slavitelj,  se  pojavi  mnenje,  da  bi 
bil  poleg  „Domna"  „Sosedov  sin"  najboljše 
delo.  Estetičnemu  ocenjevavcu  bi  pa  pri  tem 
spisu  manjkalo  široke  osnove  ter  zapletka 
in  prešel  bi  na  „Cvet  in  Sad".  Čehi  so  pre- 
stavili „Dr.  Zobra"  na  svoj  jezik. 


Razna  mnenja  so  tu,  razna  stališča,  s  ka- 
terih se  sodi;  zato  je  vsako  izmed  njih  eno- 
stransko. V  objektivno  oceno  je  treba  vse 
kriterije  združiti,  in  njih  skupnost  za  posa- 
mezno delo  šele  odločuje.  S  tega  vzvišenega 
stališča  pa  more  vsak  mirni  ocenjevavec 
^Desetemu  bratu"  priznati  prvo*mesto.  Ne 
gre  mu  ta  slava  le  zaradi  tega,  ker  je  de- 
janje zasnovano  na  najširši  podlagi  in  na 
najbolj  zanimiv  način,  in  ker  ima  pri  vseh 
drugih  nedostatkih  dva  jasno  začrtana  zna- 
čaja; gre  mu  to  častno  mesto  tudi  radi  ideje 
in  zgodovinskega  vpliva,  ki  ga  je  imel  v 
našem  slovstvenem  razvoju.  „  Lepa  Vida"  je 
ponesrečen  poizkus  vtelesiti  osebo  narodne 
domišljije,  a  tak  poizkus  je  tem  lepše  uspel 
v  „ Desetem  bratu". 

Ta  roman  je  zbudil  toliko  pozornosti 
največ  radi  tega,  ker  je  v  pripovedni  naši 
literaturi  res  prvi  proizvod,  ki  stoji  bolj  na 
umetniškem  stališču  nego  tedanje  in  prejšnje 
šablonske  pripovesti,  pisane  večinoma  za 
potrebo.  Če  primerjamo  letno  številko  1866, 
ko  je  prvič  izšel  „ Deseti  brat",  nas  ne  more 
iznenaditi  ta  preobilna  hvala.  Slovenci  so 
imeli  ž  njim  dokaz,  da  morejo  tudi  njihovi 
rojaki  proizvesti  kaj  boljšega,  začeli  so  upati 
v  svoje  duševne  sile,  zlasti  pa  je  ta  slava 
bila  izraz  srca  prepolnega  hvaležnosti.  V  oni 
dobi  vrenja  in  naglega  stvarjanja  je  morala 
vsaka  stvar  zbuditi  navdušenje,  tembolj  pa 
proizvod,  ki  pomenja  za  tedaj  res  nekaj  iz- 
rednega. Celo  tedanji  gospodujoči  kritik  • 
Stritar  je  prezrl  robati  slog,  žaleči  njegovo 
tenkočutno  uho,  ter  se  je  zedinil  z  ostalimi 
v  brezpogojno  hvalo.  Rekoč,  da  nam  je 
Jurčič  ustvaril  slovenski  roman,  pristavlja  na 
drugem  mestu  pomenljive,  za  tedanjo  dobo 
značivne  besede:  „Sreča  Jurčičeva  je  bila  ta, 
da  je  tudi   slovensko   občinstvo  takoj  spo- 

znalo  in    pripoznalo   njegov  talent.    Za  kar 

se  je  že    toliko   lepo   nadarjenih   pisateljev 

zastonj   trudilo,   časi  vse  svoje  življenje,  to 

je  dosegel  Jurčič  že  s  svojim  prvim  spisom: 

obče  priznanje,  splošno  pohvalo." J) 

Širši  narod  ne  zahteva  hrane  v  znanstveni 
obliki  niti  je  zmožen  umeti  pomen  izobrazbe 
v  logično  opredeljenih  pojmih,  ampak  njemu 
prija  to,  kar  se  mu  ponuja  v  prijetnem  okvirju. 
Omika  napreduje,  nevidljivo  prehajaje  čita- 
telju  v  duševno  obzorje,  ne  da  bi  sam  vedel 
kdaj!  Tako  ugodno  sredstvo  pa  je  bil  »De- 
seti brat**  za  svoj  Čas  „par  exccllence".  Mi 
si  sedaj  ne  moremo  predstaviti,  s  kakim 
navdušenjem  so  vživali  tedanji  Slovenci  tako 
hrano.  Mislimo  si  slučaj  —  da  spoznamo 
neizbrisljivi  vtisk  dobe  — ,  da  bi  „Deseti 
brat"  izšel  v  dobi  od  1.1895—1900.,  torej  v 
času  skrajnega  realizma  pri  Slovencih  I  Kdo 
bi  dvomil,  da  bi  bil  tako  hladno  sprejet, 
kakor  ne  zasluži  po  svoji  umetniški  cenil 
Takrat  je  bilo  drugače!  Iz  „ Desetega  brata" 
so  Slovenci  srkali  nove  sile,  zrli  v  njem 
višek  svojega  duha,  črpali  utemeljeno  upanje 
za  boljšo  bodočnost,  in  Jurčič  jim  je  bil  ne- 
kako to,  kar  Homer  Grkom. 

Bil  je  pa  takrat  tudi  celo  osamljen  v  na- 
šem slovstvu.  Tedanji  pisatelji  stoj6  na  neki 
stopinji  posebnega  romanticizma,  mislijo  si 
poezijo,  torej  tudi  roman,  kot  nekaj  različ- 
nega od  življenja,  snovi  jemljejo  iz  neke 
idealne  tujine,  značaji  so  stilizirani,  so  po 
življenju,  ne  iz  življenja.  Nasproti  „ Deseti 
brat" !  Kdo  si  je  takrat  mislil,  da  je  mogoče 
zajeti  tudi  naravnost  iz  domačega  življenja, 
prikazovati  domače  značaje?!  To  je  bil  po 
njih  mnenju  kamen,  ob  katerem  se  je  moral 
spotckniti  vsak,  ki  bi  se  oprijel  takega 
nevarnega  početja.  Slovenci  so  čitali  in  se 
niso  mogli  načitati,  kajti  zrli  so  kot  v  zrcalu 
svojo  lastno  dušo,  svoje  Čutenje  in  mišljenje, 
In  njih  samoljubje  je  pognalo  nove  korenine. 

Taka  je  zgodovina  „Desetega  brata",  po- 
menljiva dovolj,  da  mu  pribori  Častno  ime 
prvega  Jurčičevega  romana. 

Večini  Slovencev  pa  utegne  biti  menda 
še   neznano,    da   dejanje  ^Desetega  brata", 

')  Stritar:  Zbrani  spisi.  V.  218. 


kakor  tud  povečjem  njegovi  značaji  niso 
Jurčičeva  lastnina,  ampak  posneti  po  Scot- 
tovem  romanu  „Starinoslovec".J)  Da  je  na 
Jurčiča  vplival  Scott,  je  splošno  znano.  Kdor 
je  Scotta  Čital,  je  gotovo  opazil  sličnost  med 
obema  v  tehniki  in  obdelavi.  Tudi  pisec  teh 
vrst  je  bil  prvotno  mnenja,  da  sličnost  ne 
gre  čez  ta  okvir  in  da  je  posebej  pri  „ De- 
setem bratu"  Scottu  povzeta  kvečjemu  oseba 
Martina  Spaka,  kar  je  opaziti  na  prvi  pogled. 
Toda  ko  je  primerjal  natančneje,  je  stopilo 
precej  jasno  na  dan,  da  je  dejanje  v  obeh 
romanih  v  glavnem  isto,  samo  v  našem  pri- 
ki^ojeno  deloma  Jurčičevi  ideji,  deloma  slo- 
venskim razmeram  in  da  nahajamo  osebe, 
delujoče  v^Desetem  bratu",  tudi  v„Starino- 
slovcu",  izvzemši  par  postranskih,  ki  so  za 
dejanje  nebistvene.  To  niso  več  „reminiscen- 
cije",  kakor  pravi  Leveč  v  spominih  o  Jur- 
čiču, to  je  že  posnetek  bistvenih  momentov. 

Scott  je  pisal  mnogo,  umljivo  torej,  da 
so  njegova  dela  po  vrednosti  različna.  „Sta- 
rinoslovec"  je  izmed  onih  romanov,  ki  stoj6 
bolj  na  obče  človeškem  nego  zgodovin- 
skem stališču;  zato  je  tudi  vpliv  na  Jurčiča 
umeven,  tembolj,  ker  je  izmed  najboljših 
Scottovih  romanov. 

Vsebina  „Starinoslovca"  je  v  bistvenih 
potezah  sledeča: 

Lovel,  mlad,  prikupen  mož,  Čigar  pre- 
teklost je  skrivnostna  in  znana  le  v  toliko, 
da  v  njem  splošno  slutijo  nezakonskega  sina 
kakega  mogotca,  ljubi  Izabelo  Wardour,  hčer 
globoko  zadolženega  plemenitaša.  Le-ta  ga 
noče  za  zeta,  ker  si  hoče  z  imovitejšim  zbolj- 
šati  denarne  razmere,  in  ker  mož  brez  slavnih 
pradedov  —  takošen  je  po  njegovem  mnenju 


O  Tako  bi  jaz  nazval  dotični  Scottov  roman  na- 
sproti Levčevemu  prevodu  »Starinar*,  iter  naslovni 
junak  ne  trži  s  starinami,  ampak  je  učenjak,  ki  se 
bavi  z  njimi  kot  znanstvenik.  „Starinoslovec*  je  do- 
živel v  originalu  mnogo  izdaj.  Piscu  teh  vrst  je  slu- 
žila pri  preiskavi  naslednja:  W.  Scott  Waverley  No- 
vels:  The  Antiquary,  Edinburgh  1891,  Adam  &  Charles 
Black.  Popular  edition.  Prevodov  na  nemški  jezik  je 
na  izbor.  Hvaležnejše  naloge  nego  posloveniti  ta 
roman  je  težko  najti,  ne  samo  radi  zveze  z  Jurčičem 
nego  radi  mojstrske  in  popolne  risbe  značajev  in 
krasnega  kolorita. 

Lovel  —  ne  zadostuje  njegovemu  plenieni- 
taškemu  ponosu.  Isto  Izabelo  ljubi  tudi  Ica- 
pitan  Hektor  Mac-Intyre,  nečak  starinoslovca 
Jonathana  Oldbucka.  Hektorju  je  novi  tekmec 
nepriličen.  Zato  porabi  prvi  malenkostni  spor 
na  nekem  zabavnem  izletu  kot  vzrok,  da 
izzove  Lovela  na  dvoboj,  v  katerem  je  pa 
sam  nevarno,  a  ne  smrtno  ranjen. 

To  je  prvo  dejanje,  katero  nam  pred- 
stavlja Scott  v  svojem  razvoju.  Pridruženo 
mu  je  pa  drugo,  katerega  razpletek  in  konec 
je  položen  v  usta  drugih  in  postavljen  ro- 
manu šele  na  konec. 

Častihlepna  in  brezsrčna  mogotnica  Lady 
Olenallan  se  ustavlja  nameravani  poroki  svo- 
jega starejšega  sina  lorda  Oeraldina  z  ne- 
čakinjo njenega  umrlega  moža,  Evelino  Re- 
ville,  katero  sovraži  iz  raznih  vzrokov.  Lord 
Geraldin  v^  za  to  njeno  sovraštvo.  Zato  se 
poroči  z  Evelino  na  skrivnem.  Materi  je  ta 
skrivna  poroka  ostala  neznana.  Da  bi  torej 
preprečila  neljubi  ji  zakon,  izjavi  proti  sinu 
laž,  da  je  poroka  nemogoča,  ker  je  Evelina 
baje  nezakonska  hči  njenega  moža,  torej 
neprava  sestra  Oeraldinu,  in  potrdi  to  laž  s 
krivo  prisego  ene  svojih  služabnic.  S  tem 
je  zadela  dve  žrtvi.  To  jim  je  razodela,  ko 
je  bila  poroka  že  sklenjena.  Evelina  skoči  v 
svojem  obupu  v  morje,  a  jo  rešijo.  Kmalu 
nato  umre  ob  porodu  sina,  katerega  ji  od- 
vede in  odgoji  v  tujini  mlajši  brat  lorda 
Oeraldina,  ki  živi  v  sporu  s  svojim  sorod- 
stvom. Lord  Geraldin  je  poizkušal  potolažiti 
vest  nezaslužene  krivde  na  vojskah,  potem 
pa  se  vrnil  potrt  na  duši  in  telesu  v  domo- 
vino in  živel  tu  kot  čudak  samotar.  Po  smrti 
svoje  matere  pa  izve  od  iste  služabnice,  ki 
je  krivo  prisegla,  da  je  bila  vsa  krivda  iz- 
mišljenina  častihlepne  matere.  Sklene  iskati 
izgubljenega  sina! 

Konec  romana  spoji  obe  dejanji:  Lovel 
se  izkaže,  da  je  Oeraldinov  sin,  in  postane 
dedič  njegovega  imetja,  na  kar  denarjev  po- 
trebni plemenitaš  Wardour  rad  privoli  v 
zakon  s  svojo  hčerjo  Izabelo. 

Oseba  naslovnega  junaka  je  torej  po- 
stranska. Ta  kratka  vsebina  je  vobče  le 
okostje,   kateremu  je    Scott   pridjal  mnogo 


drugih  nebistvenih  zapletkov  kakor  tudi  po- 
stranskih značajev.  Oseba  berača  Edie  Ochil- 
tree,  ki  je  original  ^Desetemu  bratu",  je  tudi 
le  postranska.  Drugo  dejanje  se  vrši  le  de- 
loma dejansko,  večinoma  ga  pripovedujejo 
delujoče  osebe  prvega  dejanja. 

Radi  lažjega  pregleda  postavimo  sem  tudi 
dejanje  „Desetega  brata". 

Lovre  Kvas  ljubi  Manico,  hčer  bogatega 
graščaka  Benjamina  na  Slemenicah,  pri  ka- 
terem je  za  domaČega  učitelja.  Nima  pa 
upanja,  da  bi  jo  dobil  v  zakon,  ker  hočejo 
starši  bogatega  zeta.  Zato  so  jo  namenili 
Marijanu  iz  Poleska,  sinu  Piškava,  čudaka- 
samotarja  v  sosestvu.  Marijan  ljubi  istotako 
Manico  in  sklene  iznebiti  se  neljubega  te- 
kemca.  Pozove  ga  na  dvogovor.  Na  nekem 
zabavnem  izletu  se  spreta  in  prišlo  bi  do 
tepeža,  da  se  ga  ne  ogne  miroljubni  Kvas. 

Tu  stopi  v  dejanje  nova  oseba:  Martin 
Spak,  zvan  „ deseti  brat",  postopač,  ki  so 
mu  ljudje  priznavali  posebne  lastnosti,  in 
čigar  preteklost  je  skrivnostna  in  znana  le 
v  toliko,  da  mora  biti  v  zvezi  s  Piškavom, 
samotarjem  -  čudakom,    in  da   črti  Marijana. 

Ta  „deseti  brat"  je  poslušal  prepir  med 
Marijanom  in  Kvasom.  Po  odhodu  Kvaso- 
vem  se  začne  prepir  iznova  med  njim  in 
Marijanom  in  „ desetim  bratom".  V  jezi  iz- 
proži  Marijan  puško  in  zadene  Spaka  smrtno, 
a  ta  mu  z  zadnjo  silo  da  udarec,  da  nezavesten 
obleži.  Rana  njegova  je  nevarna  a  ne  smrtna. 

Spak  čuti  bližnjo  smrt,  da  poklicati  Kvasa 
in  mu  razodene  svojo  skrivnostno  pretek- 
lost,   izpove,  da  je  sin  Piškava  iz  Poleska. 

Drugo  dejanje  se  ne  vrši  dejansko,  ampak 
le  po  pripovedanju  oseb  na  koncu  romana. 

Ta  Piškav,  čigar  pravo  ime  je  Kaves  ali 
Kvas,  se  je  seznanil  v  mladosti  s  plemeni- 
taško  hčerjo  Magdaleno  Strugovo,  katero  je 
hotel  vzeti  v  zakon  radi  bogastva.  Toda  so- 
rodstvo ni  dovolilo.  Zato  se  je  poročil  ž 
njo  na  skrivnem.  Ko  pa  pozneje  Magdalena 
ni  dobila  dediščine,  pusti  Kvas  njo  in  otroka 
—  „  desetega  brata"  —  v  nadlogi  in  se  oženi 
z  drugo,  ki  mu  rodi  Marijana.  Vsied  prevar 
se  preseli  na  Polesek  in  živi  tam  samotarsko 
življenje. 


Digitized  by 


Google 


79 


Konec  spoji  obe  dejanji:  „Descti  brat" 
umrje.  Tudi  Piškav  izgine  iz  strahu,  da  pride 
na  dan  njegovo  sraniotno  življenje.  Marijan 
okreva  in  prepusti  Polesek  Kvasu  po  volji 
očetovi,  ki  je  Lovretu  stric.  Slemeniški  se 
obogatelemu  zetu  ne  protivi  več. 

Na  prvi  pogled  se  vidi,  da  sta  dejanji 
slični;  zlasti  prvi  del,  to  je  glavno,  vršeče 
se  dejanje,  je  v  obeh  romanih  skoro  isto. 
Še  bolj  pa  razvidimo  sličnost,  ako  si  ogle- 
damo bliže  posamezne  važne  momente. 

Ozrimo  se  najprej  na  sličnost  v  dejanju! 

V  obeh  romanih  se  plete  dejanje  okoli 
dveh  rodbin  v  podobnih  okolnostih:  War- 
dour,  Glenallan  —  Slemeniški,  Piškav.  V 
obeh  ima  ena  izmed  teh  rodbin  skrivnostno 
nesrečno  preteklost:  Glenallan  —  Piškav.  V 
obeh  je  v  tej  dobi  nesrečne  preteklosti  rojen 
sin,  in  skrivnost,  ki  leži  na  rojstvu  tega  sina, 
bistveni   moment  za  razvoj  dejanja:    Lovel 

—  „ deseti  brat".  V  obeh  je  na  skrivnem  skle- 
njeni zakon  vzrok  te  nesrečne  preteklosti: 
Evelina  —  Magdalena.  V  obeh  ta  mistična 
preteklost  ni  predmet  romanovemu  dejanju, 
ampak  takorekoč  njegova  premisa,  ki  se  raz- 
vije pred  našimi  očmi  le  po  pripovedovanju 
prizadetih  oseb.  V  obeh  tvori  zvezo  med 
obema  rodbinama  in  obenem  središče  de- 
janja mlad  mož  z  idealnimi  lastnostmi:  Lovel 

—  Kvas.  V  obeh  je  Ijubav  tega  junaka  do 
hčere  srečnejše  rodbine  predmet  dejanju; 
Lovel  —  Izabela;  Kvas  —  Manica.  V  obeh 
vrača  dekle  ljubezen,  toda  radi  očeta,  ki 
zahteva  bogatega  zeta,  mu  ne  daje  upa.  V 
obeh  združi  ljubeči  par  srečni  izid.  V  obeh 
ima  ljubimec  tekemca.  V  obeh  je  spor  med 
njima  prvi  vzrok,  da  se  vozel  dejanja  raz- 
plete, torej  bistveni  moment,  V  obeh  je 
vpletena  oseba  postopaškega  značaja:  Edie 
Ochiltree  —  „deseti  brat". 

A  te  slične  posameznosti  ne  dokazujejo  še 
slične  osnove.  Kajti  naposled  je  isto  živ- 
ljenje, ki  daje  predmet  angleškemu  romano- 
piscu, pred  očmi  tudi  slovenskemu  pisatelju. 
Človek  je  v  globini  svojih  čuvstcv  vedno 
isti.  Tu  odločuje  samo  zapletek  dejanja. 

V  tem  oziru  pa  moramo  reči:  Res  je, 
da  je  Jurčič  posnel  okostje  dejanja  po  An- 


gležu, celo  v  bistvenih  momentih  in  v  ma- 
lenkostnih posebnostih;  a  istotako  je  ne- 
ovržna  resnica,  da  je  odel  to  dejanje  s  tako 
popolno  slovensko  obleko,  da  mu  tujine 
skoro  ni  več  poznati!  To  je  Jurčičeva  po- 
sebnost, v  kateri  je  pravi  mojster. 

Tudi  v  značajih  opazimo  velike  podob- 
nosti. Za  vsako  bistveno  osebo  „ Desetega 
brata"  je  moči  najti  original  pri  Scottu.  Raz- 
merje teh  oseb  je  sledeče: 

Kvas —  LoveU);  Slemeniški— Wardour2); 
Manica  —  izabela;  Piškav —  lord  Glenallan 3) ; 
Marijan  —  Hektor;  Deseti  brat  —  Edie  Ochil- 
tree4). 

Lovel  je  poleg  starinoslovca  Oldbucka, 
ki  pa  za  dejanje  ni  bistvena  oseba,  glavni 
junak,  središče  in  magnet  zanimanjapri  Scottu. 
K  temu  pripomore  največ  njegova  skriv- 
nostna preteklost.  Te  lastnosti  nimamo  pri 
Kvasu.  Ta  je  že  v  Jurčičevi  osnovi  brez 
dvojbe  bolj  realen  značaj,  ki  mu  je  hotel 
dati  življenje  —  samega  sebe  —  kot  pod- 
lago, zato  je  zavrgel  to  potezo  že  izpo- 
četka,  ker  ni  bila  po  njegovem  namenu. 
Nasproti  pa  se  je  dala  ta  Scottova  poteza 
izvrstno  porabiti  za  osebo  „desetega  brata", 
in  to  je  Jurčič  tudi  storil,  ker  je  hotel  osre- 
dotočiti vse  naše  zanimanje  na  Martina  Spaka 
kar  se  mu  je  izborno  posrečilo.  Tako  naj- 
demo, da  se  Scottovi  in  Jurčičevi  značaji 
križajo:  to  bodemo  opazili  še  večkrat.  Jurčič 
ima  navado  ločevati  celotne  Scottove  zna- 
čaje v  posamezne  poteze,  ki  jih  potem  po- 
rablja samostojno  za  svoj  namen.  „ Deseti 
brat"  je  pol  Lovela  pol  Adama  Ochihree. 
V  drugih  ozirih  pa  je  Kvas  čeloma  posnet 
po  Lovelu.  Istotako  je  idealen,  mlad  mož, 
prikupljivega  značaja,  odločnega  vedenja, 
dovzeten  ljubezni,  orisan  ne  čisto  po  vzoru, 
ki  ga  nudi  življenje,  temuč  s  prozornim  ideali- 
zujočim  ovojem.  V  tem  značaju  se  kaže  kos 
romantike,  ki  se  je  je  Jurčič  navzel  po  Scottu, 
dasi  je  sicer  njegova  narav  bila  takemu  na- 
ziranju  nasprotna.  Da  je  kolorit,  v  katerem 
se  giblje  Kvas,  precej  drugačen  od  onega, 
ki   ga  ima  Lovel,   ne  bo   nikomur  v  čudo, 

O  Izg.  Lavi.  —  2)  izg.  Uardr.  -  3)  Izg.  Glenelen. 
*)  Izg.  di  OCntri. 

kdor  se  zatopi  v  Jurčičeve  dejanske  raz- 
mere. Ko  je  Jurčič  pisal  ta  roman,  je  bil 
dvaindvajsetleten  mož,  ki  je  šel  za  vzori  v 
veliko  mesto;  naravno  je  bilo,  da  vpliva 
nanj  najbolj  značaj,  ki  se  giblje  v  istih  ide- 
jah. Jurčičev  Kvas  ni  mogel  biti  iz  aristo- 
kratskih krogov,  moral  se  je  preleviti  v  slo- 
venskega dijaka. 

Benjamin  pri  Jurčiču  in  Sir  \Vardour  pri 
Scottu  imata  zelo  neenako  važni  vlogi.  Slična 
sta  si  le  po  razmerju,  v  katerem  stojita  do 
ostalih  oseb.  Vobče  se  opaža  pri  Jurčiču 
sploh,  zlasti  pri  ^Desetem  bratu",  da  ni  ni- 
koli orisal  celotnih  vsestranskih  značajev. 
Benjamin,  Manica,  Marijan  so  takorekoč  le 
načrti,  nepopolne  skice.  Dočim  riše  Scott 
značaj  od  vseh  strani  ter  ga  obsveti  v  luči 
raznih  položajev,  nima  Jurčič  nikoli  te  težnje. 
Njemu  je  značaj  le  pripomoček  za  dejanje. 
Oseba  mu  ne  ravna  tako,  kakor  bi  zahteval 
njen  značaj,  nego  tako,  kot  zahteva  razvoj 
romana,  pri  Jurčiču  je  glavna  hiba  koncesija 
značajev  nasproti  dejanju.  Seveda  je  treba 
ločiti  med  bistvenimi  in  nebistvenimi  ose- 
bami. Toda,  dočim  imajo  pri  Scottu  tudi 
nebistvene  osebe  vsaj  toliko  potez,  kolikor 
je  potrebno,  da  slutimo  značaj  v  celoti,  tega 
pri  Jurčiču  ne  najdemo.  On  vzame  le  tisto 
potezo,  ki  se  mu  zdi  potrebna  za  razvitek 
dejanja.  Morda  je  to  tudi  najbolj  vzrok,  da 
se  nam  zdč  njegovi  značaji  risani  tako  po 
šabloni,  da  nimajo  v  sebi  nobene  notranje 
harmonije,  ki  jo  daje  stik  z  resničnim  živ- 
ljenjem. O  Manici  pravijo,  da  je  vzeta  po 
resničnem  vzoru  Ivanke  Ottove,  a  vsak  ob- 
jektivni presojevavec  bo  naposled  vendar 
priznal,  da  ni  imel  pri  tem  značaju  nikoli 
take  iluzije,  ki  zamenja  delo  človeškega  duha 
s  pristnim  življenjem.  Izabela,  vzorManice, 
je  tudi  pri  Scottu  bolj  postranska  oseba,  in 
vendar  je  njen  obris  mnogo  popolnejši.  Jur- 
čiču ni  bilo  nikoli  ležeče  na  natančni  risbi 
značajev,  nego  vedno  mu  je  bila  glavna 
stvar  dejanje. 

Zlasti  slična  sta  si  Piškav  in  lord  Ole- 
nallan.  Pri  obeh  odločuje  oni  skrivnostni  ko- 
lorit  njune  preteklosti,  katerega  posledica  je 
samotarsko -čudaška   sedanjost.   Prizora,  ko 


se  snideta  prvič  molčeči,  po  groznih  spo- 
minih potrti  lord  Glenallan  v  črno  prevešenih 
sobanah  svojega  zapuščenega  gradu  s  pre- 
prostim, s  samim  seboj  zadovoljnim  sinom 
narave,  beračem  Ochiltree,  in  odurni,  redko- 
besedni Piškav  s  postopaškim  svojim  sinom, 
sta  pri  Scottu  in  Jurčiču  slična  v  koloritu  in 
vsak  po  svoje  zanimiva.  Vendar  je  treba 
priznati,  da  je  zlasti  Piškav  najsamostojnejša 
oseba  izmed  vseh  onih,  ki  jih  je  Jurčič  po- 
snel po  Scottu.  Pri  orisu  tega  značaja  je 
videti  mnogo  lastnega  premišljevanja,  tudi 
so  nekatere  poteze  tako  posebne,  da  je 
Jurčič  skoro  brezdvomno  imel  pred  seboj 
poleg  angleškega  tu  še  slovenski  original. 
Piškav  je  tudi  najpopolnejša  oseba,  in  ni  je 
druge  razen  morda  „ desetega  brata",  o  ka- 
teri bi  imeli  tako  jasno  predstavo  kakor  o 
njem.  Zanimivo  bi  bilo  določiti  vire  in  slo- 
venski živi  original,  ki  ga  je  imel  Jurčič 
pred  očmi. 

Nenavadno  podobnost  pa  kažeta  Marijan 
in  Hektor  ne  le  glede  važnosti  za  razvoj 
dejanja,  ampak  tudi  v  značajnih  lastnostih. 
Sicer  je  razmerje  različno:  Pri  Scottu  se  za- 
čneta sovražiti  in  izzoveta  na  dvoboj  oba 
tekemca  (Lovel  in  Hektor)  v  ravno  istem 
poglavju,  v  katerem  sta  se  spoznala,  a  si 
po  dvoboju  postaneta  najboljša  prijatelja, 
dočim  je  pri  Jurčiču  baš  obratno.  Da  se  v 
^Desetem  bratu"  Kvas  umakne  in  spopri- 
jazni,  je  očividno  posneto  po  Scottu,  da 
omogoči  srečni  izid,  in  vsied  tega  sta  lo- 
gično morala  biti  značaja  očrtana  primerno 
takemu  koncu.  Oba  sta  dobrega  srca  in  nagle 
jeze,  oba  vneta  le  za  zabavo  in  strastna 
lovca.  To  so  pa  že  tudi  glavne  poteze  takih 
značajev.  Da  je  celo  nevažno  lovsko  nag- 
njenje slično,  priča  za  tesni  stik  Jurčiča  s 
Scottom. 

Najtesneje  pa  veže  oba  romana  oseba 
„Desetega  brata".  Idejo  zanj  je  našel  sicer 
na  slovenskih  tleh,  toda  vso  obliko  in  načrt 
tega  značaja  mu  je  dal  Scott. 

Leveč  navaja  v  svojih  „ Spominih",  da 
je  rodil  v  Jurčiču  idejo  za  ^Desetega  brata" 
Levstikov  fragment  v  „Napreju".  V  letniku  J) 

O  »Naprej«  1863,  stran  15.,  59.,  133.,  157. 

1863  nahajamo  namreč  pod  rubriko  „Lcpo- 
znanstvo*  spis  z  naslovom  „ Deseti  brat**, 
ne  v  znanstvenem  okviru,  nego  v  obliki 
poučne  povesti.  Pisatelj  ni  imenovan,  zato 
smemo  slutiti  Levstika,  spis  sam  pa  je  ne- 
dovršen.  Tu  je  res  dobil  Jurčič  idejo  za 
svoj  roman,  a  tudi  le  idejo,  kajti  v  pojmo- 
vanju ^desetega  brata"*  nikakor  ne  najdemo 
iste  skupnosti,  kot  bi  jo  pričakovali.  In  sicer 
stoji  Levstik  v  tem  oziru  nad  Jurčičem,  da 
je  njegova  pojmitev  neprimerno  lepša  in 
bolj  umetniška  nego  jo  imamo  v  Martinu 
Spaku.  Poznati  je  pa  tudi  iz  cele  osnove 
romana,  da  je  Jurčič  Čutil  lepoto  Levstiko- 
vega motiva  in  jo  hotel  doseči,  a  je  zaostal 
proti  svoji  volji,  ker  je  bil  preveč  odvisen 
od  Scotta  in  se  ni  mogel  otresti  njegove  — 
nam  Slovencem  celo  tuje  —  pojmitve  takih 
značajev.  Jurčič  bi  bil  obvladal  to  snov  mno- 
go bolj  primerno  njeni  umetniški  ceni,  ako 
ne  bi  bil  nikoli  poznal  Scottovega  „Starino- 
slovca.* 

Nekaj  skrivnostnega,  globokega,  demo- 
ničnega  je  v  Levstikovi  pojmitvi;  dejanje  je, 
ki  se  nikoli  ne  konča.  Njegov  „Descti  brat" 
je  nadarjen  dijak,  ki  zvrši  šole  in  ima  upe 
v  lepo  bodočnost.  A  globoko  v  duši  mu 
gloje  črv  temne  slutnje,  da  ne  bo  nikoli  do- 
segel zaželjenega  pokoja,  ker  ima  nesrečno 
usodo,  da  je  deseti  izmed  deseterih  bratov, 
ki  mu  po  predsodbi  tajnih  sil  ni  odločeno 
mirno  mesto  na  zemlji!  Zato  je  kot  dijak 
izkusil  vtopiti  ta  glas  in  se  vdal  oblasti  vin- 
skih duhov!  Po  osmi  šoli  išče  stalnega 
mesta,  ubija  se  po  cesarskih  pisalnicah, 
služi  pri  kupčiji,  toda  zaman.  Umakne  se 
posvetnemu  hrupu  v  kraj  miru,  v  samo- 
stan, toda  nepojmljiva  sila  ga  žene  iz  zave- 
tišča drugih  zopet  na  stezo  življenja.  Vzame 
si  mesto  učitelja  pri  bogatem  graščaku  na 
Gorenjskem,  kjer  hodi  na  lov  in  lovi  ptiče, 
toda  demon  v  njem  ne  miruje.  Nadene  si 
vojaško  suknjo  in  gre  daleč  na  Laško  služit 
Garibaldiju  za  tujo  prostost;  vrne  se  v  do- 
movino, pusti  borbo  za  kruh,  vda  se  pri- 
rodi,  postane  pastir  in  pase  govedo  in  ovce; 
tudi  priroda  nima  leka  zanj  in  njegovo  ne- 
srečo . . . 

J)OM  IN  SVET-  ŠT.  2    1905. 


Tu  konča  Levstikov  fragment.  Čitatelj 
nam  gotovo  oprosti,  da  smo  opustili  Lev- 
stikov robati  slog  ter  predočili  njegovega 
„  Desetega  brata"  (ki  nosi  ime  Juri  Zlato- 
repec)  v  milejši,  ideji  primerni  obliki.  Saj 
tako  si  ga  je  gotovo  mislil  tudi  Levstik  sam, 
dasi  tega  ni  mogel  izraziti  brez  prirojenega 
mu  sarkazma,  ki  je  raztegnil  to  lepo  sliko 
v  karikaturo.  O  tem  pričajo  značilne  poteze, 
s  katerimi  je  orisal  svojega  junaka,  rekoč: 

„Roga  se  vedno  sam  sebi,  da  bi  si  utešil 
nemirno  srce;  zvijačno  modrost  svojega  uma 
kliče  na  pomoč,  da  bi  se  tolažil,  ker  je  iz- 
grešil  pravi  pot  svojega  življenja . . .  Zato  se 
klati  od  dežele  do  dežele,  mesta  do  mesta, 
kakor  pravi  deseti  brat  in  z  omotnim  pitjem 
ziblje  v  pogubo  spomin  tistih  let,  v  katerih 
je  zamudil  prijeti  se  kacega  trdnega  posla." 

Jurčičev  ^deseti  brat"  je  brez  te  ideje 
večnega  nepokoja.  Ponižal  ga  je  na  narodni 
tip  brez  kake  občečloveške  ideje,  obdal  ga 
je  le  s  skrivnostno  preteklostjo  in  ga  orisal 
po  tujem  vzoru,  kjer  nikoli  ni  imel  tega 
globokega  pomena.  Jurčič  ali  ni  imel  zmisla 
za  tako  idejo  ali  jo  je  kakor  Levstik  čutil, 
toda  nedostajalo  mu  je  snujoče  moči,  da  bi 
jo  izvedel. 

Berač  Edie  Ochiltree  je  v  „Starinoslovcu" 
nebistvena  oseba,  dasi  ima  v  razvoju  važno 
vlogo.  Pri  vseh  pomenljivejših  momentih 
nastopi  tudi  on.  Scottu  je  pri  njem  bila  pred 
očmi  ona  vrsta  ljudi,  potujočih  po  Škotski, 
ki  so  jih  učenjaki  splošno  imeli  za  potomce 
starih  bardov.  Stalnega  mesta  jim  ni  bilo, 
potovali  so  iz  kraja  v  kraj  in  živeli  ob  mi- 
loščini, katero  so  jim  ljudje  radi  dajali.  Bili 
so  vesele  narave,  pristni  izraz  narodne  po- 
ezije škotske,  kot  se  javlja  v  Burnsu  in  v 
Percyjevi  zbirki.  Sami  pesniki,  so  obenem 
hranili  zaklad,  živeč  v  narodnih  pesmih,  ter 
ga  predajali  svojim  rojakom,  bili  so  nekak 
tip  srbskih  guslarjev.  Scott  je  hotel  svojemu 
beraču  vdihniti  ta  poetični  značaj,  kar  sam 
priznava  v  predgovoru  J). 


»)  »The  Autor  can  hardly  have  erred  in  giving 
to  Edie  Ochiltree  something  of  poetical  character  and 
personal  diffnity  above  the  more  abject  of  his  mi- 
sel able  calling.".  Predgovor  k  ,The  Antiquary",  str.  2. 

Kakor  nam  Scott  sam  pove,  je  imel  v 
svojem  beraču   pred  očmi  tudi  živ  vzor^). 

Ni  čuda,  da  se  je  Jurčič,  čitajoč  v  „Na- 
preju**  o  „  desetem  bratu**,  takoj  spomnil 
Scotta.  Tudi  on  mu  je  hotel  dati  poetični 
značaj,  ki  ga  imajo  nosivci  tradicionalne  na- 
rodne poezije.  Zato  »Deseti  brat**  tudi  sam 
zlaga  in  poje  pesni2).  Tudi  druge,  v  ome- 
njenem predgovoru  naznačene  lastnosti  naj- 
demo pri  njem:  sarkazem,  satiro,  živahni 
značaj  veseljaka,  dobrosrčnost  in  priljub- 
ljenost. 

Kot  postopača  sta  oba  slično  karakteri- 
zirana.  Govorita  na  kratko  in  pretrgano,  oba 
sta  po  mnenju  ljudi  vsevedna  in  nastopata 
tudi  v  tem  zmislu,  oba  mrzita  denar  in  ga 
porabljata  le  v  dobrodelne  namene,  oba  na- 
stopata nenadoma  v  nepričakovanih  trentokih 
kakor  iz  zemlje  vzrasla  in  sta  navzoča  kot 
neljuba  gosta  v  sporu  obeh  tekemcev.  Oba 
pa  imata  tudi  nekaj  skrivnostnega  in  sim- 
patizirata  z  junakom  dejanja  ter  mu  poma- 
gata (Lovel  —  Kvas). 

Martin  Spak  je  kot  značaj  najbolj  posnet 
po  Scottu.  Že  značilno  stališče  nasproti  dru- 
gim in  kolorit  to  dokazujeta.  •Nekaj  potez, 
zlasti  zunanjih,  pa  je  začrtanih  tudi  po  Lev- 
stikovi ideji.  Ker  večina  naših  čitateljev  nima 
pri  roki  „Napreja",zatopodajemo  tukaj  mesto, 
tičoče  se  »desetega  brata"  doslovno  po  iz- 
virniku; ni  zanimivo  le  po  notranji  zvezi  in 
sličnosti,  ampak  iz  njega  spoznamo  tudi  oni 
značilni  šaljivo  -  robati  Levstikov  slog,  ki  se 
pozna  Jurčiču  na  vsaki  strani. 

Levstik  omenja  svoj  izprehod  iz  mesta 
ter  nadaljuje:  3)  ^Zdajci  srečam  hitro  idočega 
človeka,   male  tršate  postave.    Bil  je  precej 


O  Dotične  besede  v  omenjenem  predgovoru  so 
kakor  nalašč  pisane  za  karakterizacijo  .desetega 
brata*  :  ,His  (beračeve)  features  were  intelligent  with 
a  powerful  expression  of  sarcasm  . . .  his  wants  were 
food  and  shelter  or  a  trifle  of  money  . . .  He  sung  a 
good  song,  told  a  good  story  and  could  crack  a 
severe  jest ...  It  was  some  fear  of  Andrews  (njegovo 
ime)  satire  as  much  as  a  feeling  of  kindness  or  cha- 
rity  v^hich  secured  him  the  general  good  reception, 
which  he  enjoyed  every where."  Predgovor.  1.  c.  str.  3. 

2)  .Deseti  brat.*  Levčeva  izdaja  str.  21 . 

3)  »Naprej*  1863,  str.  15.  si. 


okrogel,  in  kakih  38  let  je  moral  imeti  na 
hrbtu.  Njegovej  obleki  se  je  videlo,  da  bi 
rada  bila  gosposka,  ali  vendar  ne  tiste  vrste, 
katera  je  zdaj  v  navadi  med  salonskim  sve- 
tom, kakor  bi  rekal  Valentin  Zarnik.  Hlač 
ni  bil  oblekel  tako  širokih,  da  bi  v  njih  bil 
izgubil  človeka,  kakor  se  izgubi  pšenično 
zrno  v  praznej  vreči,  ampak  ozke  je  mož 
nosil;  zdolaj  so  bile  pa  uže  tudi  precej  ob- 
jedene,  jako  blatne,  in  lehko  bi  se  bila  nit 
za  nitjo  preštela,  ko  bi  kdo  bil  toliko  ne- 
umen, da  bi  si  nakopal  na  glavo  posel, 
starim  hlačam  rebra  šteti.  Gospodje  velikih 
mest  dan  denes  obilo  čislajo  tolike  suknje, 
da  se  za  njimi  vlačijo  po  tleh;  ali  moj  človek 
ni  bil  tako  spačen,  ne  tako  ničemuren:  suk- 
njiča mu  je  komaj  in  komaj  skrivala  nekoliko 
tistega  dela,  ki  mora  v  šoli  največ  trpeti; 
rokavi  so  bili  pa  tako  ozki,  da  se  nisem 
čudil  malo  in  dosti  ne,  ko  sem  videl,  kako 
mu  na  komolcu  srajca  sili  iz  tesne  zaprtije. 
Posebno  vrednost  pa  je  dajalo  mojemu  člo- 
veku to,  da  je  obsenčeval  njegovo  čelo  črn 
klobuk  zelo  visocega,  samo  nekoliko  po- 
tlačenega oglavja.  Po  Trstu  sem  nekdaj  to- 
licih  klobukov  dosti  videval  in  vselej  sem 
do  njih  imel  veliko  spoštovanje,  sam  ne  vem 
zakaj,  menda  zato,  ker  pravi  Kurnik,  da  se 
mož  ne  meri  od  nog  do  temena,  ampak  od 
nog  do  vrha.  Je-li  moj  človek  imel  kaj  za 
vratom  ali  ne,  to  je  še  zdaj  velika  uganka, 
ker  je  bil  zapet  gori  do  brade;  samo  to 
dobro  vem,  da  uže  od  daleč  se  mi  je  zdel 
jako  čuden,  ko  je  hitro  prestavljal  rujave 
raztrgane  črevlje,  pa  belo  culico  nesel  na 
opaljenej  grjači.  Ustavi  se,  ko  pride  pred- 
me, vzame  iz  ust  gorensko  lulo,  dolzega 
vratu  pa  kratkega  repa  ter  zavpije  na  vse 
grlo,  da  so  v  bližnji  hlev  pobegnile  s  pe- 
telinom vred  vse  kokoši,  ki  so  prej  razko- 
pavale po  cesti:  Bog  te  sprimil  Kako  je 
kaj?  — " 

„  Deseti  braf"  je  pa  gledč  dejanja  in  za- 
pletka  samostojna  oseba  v  romanu.  Pri  Scottu 
nebistven,  kot  primes  radi  zanimivosti  vpe- 
ljan v  dejanje,  je  Spak  pri  Jurčiču  bistveni 
del  razvoja.  Pri  Jurčiču  velja  vedno:  Po- 
snemal je,  a  posnemal  samostojno. 

Ko  je  izšel  „Deseti  brat**,  je  bil  Jurčič  še 
v  oni  dobi,  ko  vplivajo  tuji  vzorci  najbolj. 
Zato  je  »Deseti  brat"  pač  sad  mladostnega 
navdušenja,  a  ne  zrelega  mišljenja.  Da  bi  sam 
zasnoval  roman  tako  na  široko,  ali  življenje 
presnovil  zanj,  zato  mu  je  bilo  obzorje  pre- 
tesno. V  vseh  prejšnjih  delih,  kot  so  „Kozjak", 
»Tihotapec",  »Sosedov  sin"  i.  t.  d.,  vidimo 
mnogo  enostavnejše  dejanje  in  menj  za- 
pletka.  Dejanje  se  razvija  v  ravni  Črti  naprej, 
dočim  pride  pri  »Desetem  bratu"  v  umetnih 
ovinkih  do  smotra.  Jurčič  ni  imel  dispozicij- 
skega  talenta.  On  je  receptivne  narave,  ob- 
deluje, karvzprejema,  popravlja,  a  ne  ustvarja. 
Pri  njem  se  je  vršil  ta  proces,  ne  da  je  sam 
vedel  zanj.  Spomin  mu  je  obdržal  posa- 
mezne slike,  in  snujočemu  so  se  dvigale 
druga  za  drugo  pred  dušo.  Tako  mu  je  bil 
Scottov  »Starinoslovec"  vedno  pred  očmi, 
in  naposled  Jurčič  sam  ni  mogel  več  ločiti 
lastno  od  tujega.  Če  je  posnemanje  pri 
drugih  pomanjkljivost  lastne  zmožnosti,  je 
pri  Jurčiču  samostojno  osvajanje  predmeta 
obenem  individualna  stran  njegovega  pisa- 
teljskega značaja,  znak  njegove  psihe. 

To  samostojno  osvajanje  se  nam  pokaže 
zlasti,  ako  poiščemo  to,  kar  je  v  načrtu 
»Desetega  brata"  samostojno  Jurčičevo  delo. 
K  temu  spada  na  prvem  mestu,  da  je  dvignil 
postopiško  osebo  »desetega  brata"  v  bi- 
stveno osebo  dejanja.  Jurčič  je  mogel  po 
Scottu  očrtati  Martina  Spaka  tudi  le  kot  po- 
stranski značaj  in  mu  dati  zanimivost  s  po- 
gostnim nastopom  kakor  Scott.  Toda  on  je 
hotel  v  njem  oživotvoriti  plod  narodne  do- 
mišljije; k  temu  pa  je  bilo  treba,  da  postane 
vodilni  junak  romana.  Zato  mu  je  dal  zvezo 
s  Piškavom  in  s  tem  spojil  dve  osebi,  slični 
po  skrivnostnem  kolorltu,  podvojil  je  mo- 
gočni vtisk  in  naše  zanimanje.  To  je  naj- 
boljši tehnični  coup  v  »Desetem  bratu". 
Kakor  zveza  sama,  je  samostojen  tudi  način 
te  zveze  ter  spajajoče  niti.  One  listine  v 
Spakovih  rokah,  ki  pospešujejo  koneoter  po- 
vzročijo smrt  Piškava,  so  Jurčičeva  iznajdba. 
Istotako   je    njegova   last  v   dejanju   oseba 


Marijana,  namreč  kot  sina  Piškavovega,  in, 
kar  je  večjega  pomena,  sorodstvo  »Desetega 
brata"  s  Kvasom,  ker  motivira  na  preprost 
način  naklonjenost  med  obema.  Vobče  se 
mora  Jurčiču  priznati,  da  v  nobenem  drugem 
romanu  ni  vozla  zvil  tako  mnogoštevilno,  in 
ga  spet  razvil  s  tako  elegantno  lehkoto  in 
neprisiljeno  motivacijo,  kakor  v  »Desetem 
bratu".  V  vsakem  prizoru  zvemo  novo  skriv- 
nost in  proti  koncu  se  pojavi  izborna  har- 
monija med  delujočimi  osebami. 

Samostojne  so  tudi  vse  nebistvene  osebe 
v  romanu.  Obrščanje  s  svojimi  tipi,  njihovi 
prizori  v  krčmi,  Krjavelj  s  svojo  kozo,  to 
vse  je  Jurčiču  najbolj  poznano,  zato  najbolj 
priljubljeno  polje,  kamor  je  vselej  polagal 
veliko  važnost.  V  prilog  tej  dovršenosti  v 
risbi  narodnega  značaja  odpustimo  lehko 
Jurčiču  napako,  ki  ji  je  žalibog  prepogosto 
zapadel,  namreč  preobširnost  na  kvar  jas- 
nosti, ki  gre  v  »Desetem  bratu"  tako  daleč, 
da  je  celo  poglavje  (četrto)  po  nepotrebnem 
pritaknjeno  in  neljuba  zavlaka  dejanja,  ker 
nima  z  ostalim  važne  zveze.  Da  se  v  romanu 
slika  tem  bolje  prikaže,  čim  krajša  in  zato 
čim   jasnejša  je,  tega  Jurčič  še  ni  spoznal. 

Scottov  Ochiltree  je  silno  preprost  človek, 
nedostopen,  kolikor  se  nam  kaže,  blažjim 
čuvstvom.  Nasproti  je  Spak  začrtan  v  mnogo 
mehkejši,  idealnejši  luči.  Kjer  more,  namigne 
Jurčič  na  Spakovo  otroško  ljubezen  do  ma- 
tere, njegovo  dobrosrčnost  podpre  z  lastno 
epizodo  Dražarjevega  Francija.  Tudi  to  je 
moment,  ki  se  mora  Jurčiču  na  hvalo  šteti, 
ker  s  to  potezo  je  oseba  Spakova  šele  po- 
polna in  prijetna;  brez  nje  bi  ostala  odurna. 
Jurčič  je  morda  prvič  določno  vedel  ali*  in- 
stinktivno čutil,  da  je  psihološki  moment 
bistven  za  poezijo.  Saj  je  »Deseti  brat"  prvo 
večje  delo,  kjer  ga  upošteva. 

S  tem  smo  dovršili  primero  med  Jurči- 
čevim »Desetim  bratom"  in  Scottovim  »Sta- 
rinoslovcem".  Najbrže  je  Jurčič  čital  prej 
»Starinoslovca",  a  pozneje  mu  je  Levstik 
zbudil  idejo  ter  ga  spomnil  sličnega  motiva 
pri  Scottu. 

FR.  S.  FINŽGAR: 

„0AMES-LOVE." 


ČRTICA. 


m. 

očno  opoldan  je  prišel  po- 
ročnik Rudolf  pl.  Dovič... 
Ivan  je  dopoldne  tri  ure  po- 
učeval. Nato  je  vzel  knjigo 
in  šel  na  vrt  pod  lipo.  Karla 
je  sedela  tam.  Ivan  se  je 
razveselil.  K  njej  bi  bil  sto- 
pil in  jo  prijel  za  roke  ter  ji  povedal,  da  je 
preteklo  pol  večnosti,  odkar  je  ni  videl.  Ali 
Ivan  tega  ni  storil.  Še  sesti  bi  se  ne  upal, 
da  ga  ni  povabila  Karla.  Ko  mu  je  prijazno 
rekla,  naj  sede,  pridružil  se  ji  je  na  zeleni 
klopi,  pa  prav  daleč  od  nje,  čisto  na  konec 
klopi.  Ivan  ni  vedel,  kaj  bi  govoril.  Fraz  se  je 
sramoval,  od  srca  se  ni  upal  govoriti  in  zato 
se  je  vtopil  v  tenke,  prozorne  prste  Karline, 
ki  so  drhteli  nad  belim  vezenjem. 

„Jaz  sedim  že  dve  uri  tukaj.  Ne  vem 
zakaj,  ali  tako  prisrčno  mi  je,  če  sem  sama 
takole  v  tihem  vrtu  in  nad  mano  ta  skriv- 
nostni šum  —  poslušajte  — "  Karla  je  ne- 
hala vžzti  in  okrenila  glavo  postrani  ter  gle- 
dala v  lipo  —  „da  bi  sedela  in  sedela  in 
počakala  —  pravzaprav  prisanjala  večnost.** 

„„Prav  tako  se  godi  meni,  gospica.  Pač, 
narava,  čista  in  svobodna  narava!  Kdor  nima 
zanjo  zmisla,  ni  spoštovanja  vreden  človek!"" 

•Karla  se  je  za  trenotek  vanj  ozrla.  Ivan 
je  zopet  molčal.  Z  lipe  je  priplesala  pika- 
polonica in  sedla  na  beli  Karlin  predpasnik. 

Jo  vidite.?" 

nnSreča!"" 

„ Pikapolonica  se  je  izprehodila  po  beli 
tkanini,  obstala  na  čipkah  in  počasi  —  dva- 
krat je  poizkusila  —  razpela  krila  ter  obletela 
v  krogu  Karlino  glavo,  potem  pa  odjadrala 
naravnost  preko  ograje.  Karla  in  Ivan  sta 
gledala  za  njo. 

^Nž,  sedaj  mi  je  ušla  srečal" 


(DALJE.) 

„„Saj  jo  je  prinesla  in  pustila  pri  vas!"" 

Karla  je  zrla  čez  ograjo  dalje  čez  trav- 
nike v  migljajoči,  od  soinca  razpaljenivzduh, 
kamor  je  izginila  pikapolonica.  Kar  nena- 
doma vstane: 

„ Poglejte,  gospod  profesor,  Rudolf  jaha 
po  cesti!" 

Roko  je  dvignila  in  z  drobnim  prstom 
kazala  na  cesto,  kjer  se  je  dvigal  majhen 
oblak,  pred  katerim  je  bežal  vranec  v  lepem 
diru. 

Ivan  ga  ni  precej  zapazil. 

„Ali  ga  vidite.?" 

««Ne,  gospodična!"" 

Karla  ga  je  prijela  za  roko  in  vedla  k 
ograji. 

„ Poglejte,  tam-le,  sedaj  se  je  skril  za  oni 
veliki  hrast  —  no  sedaj,  ga  vidite?" 

Karla  je  izpustila  njegovo  roko. 

„„Da,  sedaj  ga  vidim!"" 

„Ah,  kako  krasno  jezdi!" 

Naslonila  se  je  na  ograjo  in  gledala  ne- 
premično za  jezdecem,  ki  se  je  čedalje  bolj 
bližal  gradiču  Lokvica.  Nobene  besede  ni 
več  izgovorila. 

Ivan  je  stal  za  njo  in  je  tudi  gledal  je- 
zdeca. Ko  ga  je  Karla  prijela  za  roko,  je 
vztrepetala  in  se  razveselila  njegova  duša. 
Ali  sedaj  je  gledal  to  črno  liso,  ki  se  je 
bližala  po  cesti;  zdela  se  mu  je  kakor  zmaj, 
kakor  črni  vran,  ki  leti  k  pogrebu  njegove 
sreče.  Naenkrat,  kakor  bi  sunil  z  neokretno 
roko  med  strune,  naenkrat  si  je  domislil,  da 
Karla  ni  prijela  njega  za  roko,  da  jo  je  po- 
dala temu  črnemu  jezdecu.  In  pikapolonica 
je  prišla  h  Karli  in  ji  povedala,  da  se  ji  bliža 
sreča  in  je  zletela  naravnost  tej  sreči  na- 
proti. Sedaj  morda  že  sedi  na  grivi  konjevi 
in  Rudolf  jo  gleda  ter  razume  kriljenje  njenih 

peroti,  da  mu  sporoča  hrepenenje  Karlinega 
srca. 

Ivan  je  drhtel  v  duši,  zaželel  je,  da  bi 
izginiU  odstopil  je  dva  koraka  tako  tiho,  da 
ni  zašumel  pesek  pod  nogami  in  da  ga  Karla 
ni  zapazila.  Prvič  v  življenju  se  je  vzbudil 
v  njem  tisti  strašni  disakord,  katerega  po- 
vzroči grabežljiva  roka,  ki  seže  v  tvoje  srce 
in  trga  tam  iz  njega  nekaj,  kar  si  imenoval 
svoje,  samo  svoje,  najljubljenejše  na  svetu. 
In  prišla  je  pikapolonica  —  zmečkal  bi  jo, 
če  se  vrne  —  prišla  je  povedat,  da  plove 
po  cesti  črni  vran  in  ta  bo  odtrgal  —  saj 
je  že  —  iz  srca,  kar  je  iskal  cela  leta,  in 
je  sedaj  našel,  prav  sedaj,  pred  enim  dne- 
vom . . . 

Jezdec  se  je  bližal,  v  soincu  se  je  leske- 
tala sablja.  Razločno  se  je  videlo,  da  se  je 
ozrl  proti  gradu  in  pridržal  konja. 

„Je  že  tu!  Pojdimo  mu  naproti!" 

Karla  se  ni  ozrla  na  Ivana,  pustila  je 
vezenje  na  klopi  in  bežala  iz  vrta. 

Ivan  ni  šel  za  njo.  Gledal  je  med  gredi- 
cami, koder  je  hitela  Karla,  in  čutil  je,  da  se 
trga  od  njega  v  strašnih  bolečinah  pol  srca. 
Krog  ustnic  se  mu  je  začrtala  bridka  po- 
teza . . .  Obrnil  se  je  in  izginil  med  vrtnim 
zelenjem  . . . 

Pred  gradičem  je  stala  gospa  polkovnica 
in  gledala  po  bregu,  koder  je  prihajal  Ru- 
dolf. Razjahal  je,  ko  je  ugledal  Karlo.  Karla 
mu  je  prihitela  naproti  in  mu  podala  roko, 
potem  pa  prijela  na  levi  strani  konja  za  po- 
vodce in  korakala  z  njim.  Na  dvorišču  ga 
je  sprejel  stari  ,kanonir*  Lovrenc  in  odvedel 
konja  v  hiev. 

V  grajskem  stolpiču  je  udarilo  kladivo  na 
zvonec  dvanajst. 

^Jako  točni,  gospod  poročnik!  To  je 
lepo!** 

„Čisto  navaden  vojak,  milostna!  Obljubil 
sem  ob  dvanajstih."  Poročnik  je  potegnil 
uro  in  pogledal  nanjo. 

Vsa  grajska  družba  se  je  zbrala  krog 
njega.  Vsakega  je  pozdravil  poročnik  s  pra- 
vim kavalirskim  smehljajem,  za  vsakega  je 
imel  sladko  besedico,  fino  in  pripravno, 
kakor  bi  jo  tiskal  za  dotično  osebo. 


„Takoj  gremo  k  mizi!" 

„Samo  en  trenotek,  milostna,  samo  en 
majčken  trenotek,  da  se  otresem  prahu!*' 

„Saj  res!  Oprostite,  da  nisem  že  prej 
velela.  Mici,  Francka,  Maretka  —  brž,  brž 
krtače,  da  osnažite  prah  gospodu  poročniku ! " 

Tri  služkinje  so  prihitele  . . , 

Krog  vogla  je  prišetal  filozof  Ivan. 

„ Sedaj  smo  vsi!  Takoj  v  obednico!  Po- 
glejte, gospod  profesor,  kako  je  gospod 
poročnik  točen!  Kakor  ura!" 

Ivan  je  mirno  in  dostojno  pozdravil  pri- 
šelca.  Ali  pl.  DoviC  mu  je  pokazal,  dasi  z 
najfinejo  poanto,  da  je  Ivan  vendarie  ple- 
bejec  in  hlapec. 

Ivana  je  zgrabil  ta  odzdrav.  Zakaj  pre- 
dobro ga  je  umel.  Ostal  je  zadaj  za  družbo 
in  počasi,  s  težko  nogo  šel  po  stopnicah. 
V  grlu  se  mu  je  nekaj  ožilo,  kakor  bi  za- 
stajal grižljaj  očitanega  kruha,  za  kateri  po- 
soja plebejec  glavo  —  visoki  gospddi.  — 
Vzkriknil  bi  bil,  pest  bi  dvignil  —  ali  po- 
tajil  se  je,  sam  sebi  je  stopil  za  vrat  in  po- 
nižno sedel  za  mizo,  kamor  so  mu  veleli... 

Obed  je  minul. 

Ivan  ni  izpregovoril  petih  stavkov.  Vse 
je  šumelo  in  se  vrtilo  krog  poročnika,  ki  je 
bil  eleganten  zabavnik.  Ivan  je  molčal,  do- 
vtipom  se  je  smejal  po  sili,  trkal  je  kakor 
avtomat. 

Trikrat,  samo  trikrat  se  je  med  obedom 
ozrla  vanj  Karla.  Ivan  se  je  tudi  ozri.  Po* 
gledala  ga  je  prvič.  In  tedaj  je  čutil,  da  se 
ga  je  doteknila  umetniška  Karlina  duša.  Za- 
donelo  je  v  njegov  jaz,  kakor  napolumolkla 
harmonija.  Prav  natanko  je  čutil,  da  mu  ta 
duša  kliče:  „Samo  ti  me  razumeš!  Ta  me 
zabava,  razumeš  me  ti  — "  In  mislil  je,  da 
ga  te  oči  prosijo,  naj  bo  vesel,  naj  si  za- 
krije globoke  misli  in  naj  hodi  mirno  in 
veselo  vsakdanje  pešpotice,  kakor  drugi. 

Ivan  se  je  razveselil  misli  in  se  je  veselo 
nasmehnil. 

In  pogledala  ga  je  drugič. 

V  njenih  očeh  so  se  svetile  rahle,  vlažne 
meglice,  lice  je  zardelo,  popravljala  si  je 
nanosnik  —  vse  zaradi  smeha.  Poročnik  je 
povedal  imeniten  dovtip. 

Tedaj  se  je  Ivan  ustrašil  Karle.  Bolj  ši- 
roko je  odprl  oči,  takp  je  bil  iznenaden. 
Ta  klasični  profil  —  naenkrat  brez  glorijolel 
Vsakdanji  obraz,  kakor  jih  srečavaš  na  ulici 
v  gneči,  da  jih  moraš  odrivati  s  komolcem. 
Ne,  ni  ne,  nič  več  ni  to  njegova  Karla, 
njegov  ideal . . .  Navadna  punčka,  h  kateri 
stopi  človek,  če  je  dobre  volje,  jo  vščipnc 
v  lice,  posmeja  se  njeni  jezici,  ogrne  havelok 
in  gre  mirno  svojo  pot . . . 

In  tedaj  je  sodil,  popolnoma  prepričan 
sodil,  da  mu  je  Karla  rekla  z  očmi.  Ne  bodi 
siten  I  Si  filister,  kali?  Veseli  se,  lej  ga  be- 
daka, kaj  bomo  večno  igrali  in  čutili  sonate? 
Tako  so  mu  očitale  tiste  od  smeha  solzne 
oči;  in  kljub  temu  je  Ivan  imel  trdno  vero, 
da  mu  je  to  rekla  le  tista  navadna  snov,  iz 
katere  je  vsak  človek,  tista,  ki  se  plazi  tako 
nizko  po  zemlji,  po  trebuhu  v  prahu  kakor 
želva.  Njegova  duša  pa  je  še  vedno  čutila 
bližino  velike  in  visoke  notranjosti,  ki  kra- 
ljuje v  Karli. 

Vstali  so. 

„Mademoiselle  Charlotte ..." 

Poročnik  je  prosil  za  en  komadič  na 
klavirju,  preden  gredč  spat. 

Tedaj  se  je  ozrla  Karla  tretjič.  V  njenih 
očeh  se  je  nekaj  zresnilo,  kakor  svetel  dan 
je  bila  njihova  luč,  in  kakor  ogenj  je  za- 
gorelo, kakor  meč  kerubov:  Ne,  v  ta  tem- 
pelj pa  ti  ne  greš!  Tja  gre  samo  on,  ki  me 
razumel 

Karla  je  šla  trdo  mimo  Ivana,  da  se  ga 
je  doteknilo  njeno  krilo.  Ivan  bi  bil  padel 
prednjo,  razkrilil  roke  in  vzkliknil:  Zahvalim 
te,  da  čuvaš  te  svetinje,  da  jih  ne  mečeš  na 
cesto  —  zahvalim  te,  Karla,  ti  si  mogočna, 
ti  si  dobra,  ti  si  —  vse. 

Poročnik  je  stopal  vesel  po  salonu. 

„Gospica,  Če  smem  prositi,  kaj  veselega!" 

„Štajriš  zate",  je  zamrmral  za  vogalom 
Ivan.  Njegovo  srce  je  bilo  nemirno.  Stal  je 
in  držal  s  tresočo  roko  za  platnice  zapeča- 
tene knjige,  kjer  bo  izvedel,  ali  je  njegova 
vera  prava,  ali  je  bila  prazen  fantom  —  ali 
Karla  oskruni  svetišče  umetnosti  —  ali  ga 
pa  brani  z  mogočnostjo  svoje  duše. 

„Drum  —  drum  —  drum  — " 


Ivan  se  je^s tresel. 

„Drum  —  ha-ha  —  drum  —  ha-ha ..." 

Ivana  je  oblivala  zona.  Torej  tudi  to  — 
tudi  to  mu  žrtvuje!  V  tempelj  lepega  in 
čistega  je  zavedla  človeka  z  blatnimi  noga- 
mi   To  ni  umetnost,  to  je  spaka, 

škandal  —  to  je  za  groš  —  godec  v  kmetiški 
žganjarni  — 

Poročnik  je  hodil  v  taktu,  ostroge  so 
požvenčkavale.  Ivan  je  stiskal  zobe,  v  licih 
so  mu  drhtele  mišice.  H  klavirju  bi  skočil 
in  z  enim  udarcem  razbil  vse  strune  in  iz 
strun  bi  spletel  bič,  da  požene  z  njim  naj- 
prej izdajavko  Karlo  in  za  njo  vse  druge . . . 

Kar  naenkrat  nekaj  zaloputne . . .  Ivan  je 
mislil,  da  je  prišla  jezna  muza  izpod  neba 
in  razbila  instrument,  ki  ga  je  vdinjala  Karla 
najnižji  službi  —  službi  nog. 

Karla  je  vstala  —  mrklo  se  je  ozrla  po 
sobi  —  nekoga  je  iskala.  Ona  je  zaloputnila 
klavir  in  hitela  od  njega. 

„Na  igrišče,  na  igrišče!  Ne  igram,  ne 
morem,  ne  znam!" 

Iskala  je  rokavic,  in  gledala  predse,  kakor 
bi  se  sramovala.  Iskala  je  rokavic  in  za  vo- 
galom našla  Ivana,  kateremu  se  je  žarelo 
lice  veselja  —  Hitro  ga  je  pogledala  in  v 
očeh  je  bila  neskončno  skesana  prošnja: 

„  Odpusti!" 


IV. 

Nad  cesto,  ki  vodi  na  igrišče,  je  molčala 
tesna  tihota.  Nobena  bilka  si  ni  vpognila  v 
vetru,  noben  glas  se  ni  odzval  v  prirodi 
—  kakor  bi  vse  zavzeto  čakalo  velikega 
dogodka. 

Ivan  je  šel  zadnji  v  družbi,  ki  je  šetala 
na  igrišče.  Prav  daleč  spredaj  je  videl  belo 
obleko  Karlino.  Včasih  je  slišal  njen  smeh. 
Poleg  nje  je  stopal  vitek  mož  v  temni  uni- 
formi. Ivan  je  počasi  zaostajal,  Leo  in  Hugo, 
ki  sta  šla  prej  ob  njem,  sta  se  zaplela  v 
dijaški  pogovor,  in  učitelj  je  bil  kmalu  nekaj 
korakov  zadaj. 

Ivan  se  je  zamislil.  Naenkrat  se  je  začela 
dolina  pred  njim  širiti,  hribje  so  se  odmikali, 
vsepovsodi  je  nastajala  pusta  ravnina  in  po 

sredi  je  tekla  prašna,  vroča  cesta.  Ivan  je 
hodil  po  njej  truden.  S  palico  se  je  opiral 
in  si  pomagal  brzo  dalje.  Po  čelu  so  mu 
tekli  curki  znoja,  prsi  so  se  mu  dvigale  hre- 
peneče. Sklonjeno  glavo  je  večkrat  dvignil 
in  pogledal  predse  po  brezkončni  ravnini, 
po  razbeljeni  cesti.  In  daleč,  prav  daleč  na 
horizontu,  kjer  se  je  nebo  nagnilo  do  ceste 
in  se  je  njegova  vročina  strnila  s  prahom 
ceste,  kakor  bi  truden  človek  udaril  s  Čelom 
ob  tla  —  tam  je  videl  Ivan  Karlino  belo 
krilo  in  hitre  drobne  noge.  In  takrat  se  je 
vselej  nagnil  naprej,  pospešil  korak,  začel 
dihati  hitreje.  To  je  bila  njegova  usoda,  to 
je  bil  smoter  njegovega  življenja:  Naprej  po 
prašni  in  razbeljeni  cesti  sredi  puste  ravnine, 
naprej,  do  tam,  kjer  se  dotika  sivo  nebo  te 
poti  in  kjer  hodi  z  lahkimi  koraki  njegov 
ideal  . . . 

In  Ivanu  se  je  zdelo,  da  je  hodil  dolgo 
in  urno.  Strahoma,  pa  vendar  poln  upa  je 
zopet  dvignil  glavo,  pomel  si  oči,  čez  ka- 
tere je  silil  pot  in  pogledal  proti  horizontu. 
Prepričan  je  bil,  da  bo  belo  Karlino  krilo 
že  mnogo  bliže,  da  je  prihitel  do  njega  na 
dolgo  daljavo  in  da  mu  kmalu  lahko  zakliče: 
PostojI  Počakaj  I  Truden  sem  —  ne  morem 
več  —  a  vendar  moram  do  tebe. 

Pogledal  je  in  še  enkrat  si  je  obrisal 
prašne  oči  ter  se  ozrl  do  horizonta. 

Njegov  korak  je  postal  truden.  Nekaj 
stopinj  je  storil,  kakor  človek,  ki  obupa  in 
le  še  kakor  stroj  drsa  po  tleh.  Njegovo  oko 
mu  je  pokazalo  taisto  razdaljo.  Še  za  košček, 
za  pedenj  ni  bil  bliže.  In  tedaj  je  že  hotel, 
da  leže  v  jarek  ob  cesti  in  se  nastavi  soincu, 
da  izpije  in  posuši  v  njem  slednje  koprnenje, 
da  ga  napoji  potem  noč  in  ga  uteši,  da  ne 
bo  zaželel  nikdar  dalje,  kakor  od  ust  do 
sklede,  ki  je  gorka  od  dobrih  jedil. 

Ali  ni  mogel,  ni  smel.  Naprej!  Še  hitreje! 
To  je  tvoj   cilj,  ideal!    Za  njim   moraš   po 

brezkončni  cesti,  za  njim In  če 

omagaš,  moraš  omagati  sredi  ceste,  ne  smeš 
pasti  v  jarek.  Umreti  moraš  z  velikim  upa- 
njem v  srcu.  Če  promineš  drugače,  pogineš 
kakor  Crešnja  v  cvetju,  če  ji  olupi  deblo 
zloben  pastir. 


Ivan  se  je  ustrašil  svojega  poklica.  Na- 
enkrat je  začutil  vso  gorjupo  bridkost,  na- 
enkrat je  izpoznal,  da  hodi  tako  sam.  Morda 
so  pred  njim,  morda  za  njim  —  gotovo  so 
—  ali  tako  ob  desni  in  levi  ni  nikogar.  Iz- 
poznal je  grenkost,  ali  začutil  in  zaslišal  tudi 
kot  grom  mogočni  glas,  ki  mu  je  veleval: 
Naprej!  Za  njim,  za  idealom... 

„ Gospod  profesor,  gospod  profesor!" 

Zdramili  so  ga  kriki  družbe,  ki  je  zavila 
s  ceste  po  strminici  na  igrišče.  Družba  se 
je  ozrla  in  zapazila  Ivana,  da  gre  s  povešeno 
glavo  dalje  po  cesti.  Zato  so  ga  pozvali,  da 
so  ga  zdramili. 

„Kako  je  zamišljeni" 

Karla  je  izgovorila  iskreno  sočutno  te 
besede. 

„Bi,  pravi  profesor!  On  je  baš  rojen 
za  to!  Ljubši  mi  je  rekrut  nego  profesor. 
To  je  impertinentno  ljudstvo.  Žal,  da  jih  ne 
moremo  poslati  na  kak  planet . . . 

»Gospod  Ivan  je  pesnik",  pripomni  tetka 
Emica. 

»Pesnik  —  po  domače  bi  se  reklo:  na 
pol  nor!" 

Nekateri  so  se  zasmejal!.  Karlo  je  pre- 
šinilo z  neljubo  bolečino  v  dušo.  Pogledala 
je  v  tla  in  molčala.  Tetka  Emica  je  pa  rekla 
jako  slovesno: 

»Gospod  poročnik,  to  siprepovemi" 

Nato  se  je  obrnila  in  šla  naproti  Ivanu. 

Vadljanje  je  določilo,  da  igrata  Rudolf 
in  Karla  proti  Ivanu  in  Leonu.  Bitka  se  je 
pričela. 

Ivan  se  je  spomnil  prejšnjega  dne.  Ko 
je  nesel  bosonogi  deček,  ki  je  pobiral  žoge, 
rdeče  ,bombice'  v  klobuku  poročniku,  za- 
zdele so  se  mu  krvave  krogle,  ki  ga  za- 
denejo v  srce  in  ga  ubijejo.  Zakaj  je  pri- 
jahal  ta  človek  na  črnem  konju.?  Zakaj  je 
prišel  sedaj?  —  Saj  je  bil  prej  tudi  tam  z 
njim  vred!  —  Ali  je  bil  on  tedaj  slep?  — 
Ne,  ne!  To  so  puste  misli,  proč  ž  njimi! 
Saj  je  Karla  očitno  pokazala  po  kosilu,  da  ji 
je  v  umetnosti  edinole  on  vzor,  da  edinole 
njega  ljubi.  No,  ta  omladna  zabava,  naj  bo ! 
To  je  menda  pač  moda . . . 

Poročnik  se  je  vstopil  bojevito  na  svoje 
mesto.  Z  visokim  glasom,  kakor  bi  koman- 
diral  na  vežbališču  eskadron,  je  naznanil,  da 
se  igra  prične.  Ivan  je  komaj  odgovoril,  že 
je  prižvižgala  žoga  s  tako  silo  in  naglico, 
da  še  zamahniti  ni  utegnil. 

Poročnik  je  štel  prvo  izgubo  in  prvi  do- 
biček ter  udaril  žogo  drugič  v  nasprotnika 
Leona.  Ta  je  pazil  nanjo  z  vso  energijo,  a 
zamahnil  je  z  raketom  po  praznem  vzduhu 
in  se  skoro  opotekel.  Karla  se  mu  je  glasno 
zasmejala.  Ivan  je  pogledal  proti  njej  čez 
mrežo  in  njen  smeh  ga  je  skoro  žalil.  Za- 
čutil je  naenkrat,  da  ta  smeh  doni  čisto  dru- 
gače kakor  včeraj,  ko  sta  igrala  onadva 
skupaj.  Zabolelo  ga  je,  energija  je  v  njem 
pešala. 

Tedaj  se  je  že  zopet  odzval  Rudolfov 
glas.  Rdeča  krogla  je  priletela  tikoma  — 
komaj  za  las  od  mreže  —  in  preden  se  je 
Ivan  zdramil  in  jo  dostojno  sprejel,  se  je 
že  tekalicala  po  tleh. 

Rudolf  je  zopet  glasno  štel  in  segel  po 
drugih  dveh  bombah  . . . 

Še  par  udarcev  . . . 

„Oames-love"  je  donelo  iz  nasprotnega 
tabora  —  mi  imamo  igro  —  vi  nič. 

Gospa  polkovnica  je  na  klopi  pod  smreko 
ploskala,  vsa  družba  je  čestitala  poročniku. 
Ivanu  se  je  zazdelo,  da  je  silno  smešen  med 
njimi.  Najrajši  bi  bil  vrgel  raket  v  travo  in 
zaklical:  To  ni  igra,  to  je  pravi  pretep.  Jaz 
grem!  Ali  to  se  ni  spodobilo.  Nastopili  so 
drugič. 

Ivan  je  podajal  žoge  Karli.  Da  bi  bilo 
kakor  včeraj !  D&,  tudi  on  bi  bil  igral  lehko 
drugače.  Ali  Karli  je  moral  ponuditi  žogo 
na  raket.  Če  bi  ona  zgrešila  udarec,  bi  bilo 
zanj  silno  bridko.  Rahlo  in  ljubeznivo  je 
udaril  žogo,  kakor  bi  govoril  rdeči  poslanki 
ljubezenske  besede.  Pa  Karla  je  ni  sprejela 
kakor  oni  prejšnji  dan.  Krepko  jo  je  odbila, 
pa  ne  proti  njemu,  ampak  proti  Leonu.  Leon 
jo  je  sicer  vjel  in  vrnil.  Ali  pri  mreži  je  stal 
črni  jezdec,  Rudolf,  ki  je  žogo  udaril  s  to- 
liko silo  navpično  čez  mrežo  v  tabor  na- 
sprotnikov, da  ni  bilo  mogoče  loviti  in  od- 
bijati. 


Ivan  se  je  užalostil.  V  njem  ni  kraljevala 
ročna  spretnost  vojnikova;  njegov  svet  je 
bil  mnogo  sežnjev  nad  grudo.  Zato  ni  vzki- 
pala  njegova  roka,  zato  se  ni  užgalo  njegovo 
oko  v  divjem  ognju,  da  bi  porazil  nasprot- 
nika. 

Njegove  melanholične  oči  so  iskale  za 
mrežo  Karle  in  ji  govorile,  da  to  ni  igra, 
to  je  divji  boj,  katerega  on  ne  ljubi.  Toda 
Karla  ni  opazila  njegovih  pogledov.  Na  nje- 
nem čelu  se  je  bralo  naenkrat  nekaj  oholega. 
Njeni  koraki  niso  bili  več  tisti  nežni,  trepe- 
tajoči, kakor  včeraj.  Stopala  je  ponosno, 
vojaško.  Pri  vsakem  porazu  se  je  ozrla  hva- 
ležno in  ponosno  v  Rudolfa,  ki  je  hodil  z 
dvignjeno  glavo  in  gledal  skoro  zaničljivo 
na  nasprotnika. 

V  Karli  je  zagospodovala  ženska.  Njena 
velika  umetniška  duša,  ki  se  je  šele  razvijala 
iz  dehtečega  popja,  se  je  morala  umekniti. 
Zunanji  lesk,  priučena  moškost,  odločnost 
Rudolfova,  so  jo  zamamile.  Kadar  se  je  ozrla 
mimogrede  na  otožno  lice  filozofovo  in  se 
ozrla  potem  na  dragonca,  zdel  se  ji  je  Ivan 
tako  majhen  in  neznaten,  tako  skromen  in 
ubožen,  da  ga  je  mogla  v  trenutku  kvečjemu 
samo  pomilovati.  Domislila  se  je  prejšnjega 
dne  —  živo  je  stopila  prednjo  vzbujena 
simpatija.  In  ni  se  je  razveselila.  Skoro  sra- 
movala se  je,  zakaj  da  se  je  mogla  količkaj 
razvneti  za  tega  Človeka.  Zmagali  so  naen- 
krat trenotni  vtiski  zunanjosti.  Rudolf  ji  je 
bil  vojvoda,  kralj,  vitez  —  pravi  vitez  iz 
davnih  pravljic  — -  in  Ivan  trubadur,  celo  ne- 
rodni trubadur,  kateremu  je  ona  prejšnji  dan 
vrgla  pest  cvetja  z  balkona,  ker  je  bila  slu- 
čajno dobre  volje.  In  ko  je  videla,  da  Ivan 
igra  čedalje  slabše,  izpoznala  je  z  istim  pri- 
rojenim ženskim  instinktom,  da  mu  je  hudo, 
da  je  nesrečen  in  da  jo  prosi  na  kolenih, 
naj  ga  ne  žali  in  ne  zaničuje. 

To  je  vzbudilo  v  njej  radost,  kakor  se 
vzbudi  v  ženski,  ko  vidi  pred  nogami  moža. 
Njen  smeh  je  bil  čedalje  razkošnejši:  iz  njega 
je  donelo  naravnost  očitanje  Ivanu,  češ,  kaj 
si  ti  domišljuješ,  plebejec,  reveži  Če  si  prejel 
pest  miloščine,  če  si  čul  prijazno  besedo  — 
pa  si  drzneš  misliti  in  domišljati  kaj  več?... 

^Oames-lovc"  se  je  glasilo  četrtič.  Družba 
se  je  upehala,  gospa  polkovnica  jih  je  po- 
vabila na  južino  pod  smreko.  Ivan  je  šef 
z  družbo  k  mizici.  Vzel  je  ponujene  griž- 
ljaje, izpil  je  vino,  pa  ni  vedel,  kaj  dela. 
Karla  ga  je  prezirala.  V  njem  se  je  začelo 
nekaj  gibati  in  podirati  —  njegova  duša  je 
trpela  neizmerno.  Smejali  so  se,  radovali, 
govorili  so  glasne  dovtipe,  Ivan  pa  se  smeja 
s  smehom,  ki  prihaja  skozi  jok . . . 

Družba  se  je  vračala.  Poročnik  in  Karla 
sta  šla  tesno  drug  ob  drugem  prva.  Ivan  je 
zaostal.  Nihče  ga  ni  vabil,  nihče  ga  ni  po- 
grešal. Hodili  so  vsi  po  poti,  katera  je  bila 
njemu  tuja,  niso  ga  razumeli.  Zato  se  je 
skril  za  grmovje  na  brežuljku  in  truden  sedel 
na  parobek.  Sredi  zelenega  travnika  je  gi- 
nila  bela  obleka  Karle.  Poleg  nje  je  stopal 
črni  jezdec.  Od  njegovega  srca  se  je  trgalo 
nekaj,  kar  se  je  z  njim  rodilo,  rastlo  in  kar 
še  biva  z  njim.  Na  črnem  konju  je  prijezdil 
tisti  ropar  in  mu  ugrabil  vse  —  vse . . . 

Po  cesti  je  izginjala  družba.  Slišal  je 
glasni  govor  poročnikov.    Ničesar  ni   raz- 


umel. Zdelo  se  mu  pa  je,  da  odmeva  ne- 
prenehoma visoki  glas: 

„Oames-love"  —  jaz  imam  igro  — ,  jaz 
imam  vse  —  ti  niči  In  tedaj  mu  je  bilo 
bridko,  da  bi  se  vlegel  poleg  parobka  in 
z  njim  vred  pozabljen  strohnel.  Zamižal  je 
in  si  pokril  lice  z  rokami,  da  bi  ne  videl 
več,  ker  je  izpoznal,  kar  je  videl  samo  — 
v  sanjah  . . . 

In  vendar  niso  bile  sanje.  Karla  je  sto- 
pila zopet  predenj.  Njen  klasični  profil,  njeni 
beli  prsti  so  šepetali  s  strunami,  mesečina 
je  lila  na  zemljo  —  in  on  je  imel  v  naročju 
Karto,  objemal  njeno  dušo,  ki  je  bila  vsa 
iskreno  njegova.  Lice  se  mu  je  radovalo, 
v  žilah  mu  je  zakipelo  in  domislil  si  je,  da 
je  sredi  vroče,  prašne  ceste  po  puščavi  do- 
hitel svoj  vzor.  In  takrat  sta  se  pridružili 
njegovi  Karli  Lavra  in  Julija  —  in  Ivan  je 
vzkliknil:  „Games-lovel" 

Umeknil  je  roke  od  lica,  vstal  in  se  glasno 
razveselil : 

„Kaj,  saj  jo  imam,  vso  imam  —  jaz  imam 
Karlo  —  ti  perišče  grude!"  (DALJE.) 


ZVONIMIR: 

V  LUNINEM  SOJU. 


V  luninem  soju  blesti  se 
snežna  ravan, 
z  biseri  dragimi  tkana 
tiha  je  plan. 

Glejte,  in  angel  ljubezni 
plava  na  svet, 

venec  cvetic  ima  v  zlate 
lase  pripet . . . 


Mehki  vonj  rožic  objame 

tiho  poljž, 
radost  brezmejna  priplava 

v  moje  src6  _  _  — 

Zvezde  bledijo  in  jutro 
plava  čez  plan, 

v  srcu  pa  vzhaja  ljubezni 
radostni  dan  . . . 

FR.  ŠTINGL: 


FRANTIŠEK  SUŠIL 


ČEŠKEMU  BUDITELJU,  DUHOVNIKU,  PESNIKU  IN  UČENJAKU  K  STOLETNICI.') 


„He  most  lives  who  thinks 
most,  feels  the  noblest,  acts 
the  best."  Bayley. 


I O  cesarskem  ukazu  z  dne 
6.  decembra  1774  je  bil  če- 
ški jezik  izključen  iz  vsega 
javnega  življenja.  A  po  ce- 
sarski naredbi  z  dne  23.  av- 
gusta I.  1816.  so  češčino 
zopet  uvedli  v  gimnazije; 
kot  politični  uradniki  se  zopet  sprejemajo 
pred  vsem  možje,  ki  so  Češčine  zmožni.  V 
le-teh  štiridesetih  letih  je  vzrastlo  novo  slov- 
stvo, na  književno  torišče  so  vstopili  „vla- 
stenci"  (rodoljubi),  katerih  edini  cilj  je  bil 
znova  zbuditi  češki  jezik  in  češko  književ- 
nost. 

Vzroki  tega  nenavadnega  pojava  so  razni. 
Glavni  vzrok  je  dušno  gibanje  v  zahodni 
Evropi,  ki  ga  je  provzročila  francoska  revo- 
lucija, romanticizem  in  čimbolj  rastoča  slo- 
vanska zavest,  ki  so  jo  na  začetku  XIX.  in 
h  koncu  XVIII.  stoletja  razširjevali  ruski  vo- 
jaki, ki  so  se.  z  avstrijskimi  vred  borili  zoper 
Francoze. 

Prebujenje  češkega  naroda  in  prerojenje 
češke  književnosti  popisujejo  nekateri  zgo- 
dovinarji kakor  nekak  čudež.  Ako  razmotrimo 
vse  razmere  in  okolnosti,  v  katerih  je  takrat 
živel  češki  narod,  je  njegovo  probujenje  v 
resnici  izredno.  Saj  je  sam  Dobrovsky, 
„očak  slavistike«  (1753—1829)  smatral  češko 
književnost  in  češki  jezik  za  mrtva;  zakaj  ni 
mogel  verjeti,  da  bi  se  Češka  književnost  in 
češki  jezik  mogla  kdaj  zopet  obuditi  k  živ- 
ljenju v  tem   obsegu,  v  kakršnem   sta   bila 


za  dobe  cesarja  Rudolfa  in  v  kakršnem  so 
se  za  Dobrovskega  razvijale  n.  pr.  francoska, 
angleška,  nemška  ali  pa  ruska  in  poljska 
književnost.  Zato  je  tudi  vse  poizkuse  za 
prebujenje  Češke  književnosti  imenoval  ne- 
spametne. Pozneje  ga  ni  presenetila  razde- 
litev Poljske.  „Periit  gloria  nostra,  vestra; 
doleo**,  je  pisal  Poljakom  z  resignacijo.  Na 
Dobrovskega  niso  vplivale  trume  ruskih 
polkov,  za  njega  in  za  njegove  sovrstnike 
je  bilo  češko  slovstvo  —  „ mrtvo  rojeno  dete"; 
zato  je  pisal  svoja  znanstvena  dela  v  nem- 
škem ali  latinskem  jeziku.  Češki  jezik  je 
proučeval  tako  hladno,  kakor  mrtvo  staro- 
slovenščino.  Dobrovsky  ni  čutil,  da  se  v 
žilah  mrliča  še  pretaka  kri,  da  bfje  v  prsih 
še  srce. 

Drugačni  so  pa  bili  mlajši  češki  rodo- 
ljubi, ki  so  se  rodili  v  čeških  ^chaloupkach" 
(hišicah),  ki  so  živeli  med  ljudstvom.  Ko  so 
slišali,  kako  se  Nemci  in  Španci  vojskujejo 
zoper  ošabnega  Korzičana  v  imenu  domo- 
vine in  naroda,  niso  mogli  ostati  tako  resi- 
gnirani  in  vdani  v  voljo  usode,  kakor  Do- 
brovsky  in  njegovi  sovrstniki.  (Puchmayer, 
Nejedl^.)  Pri  Napoleonu  so  videli,  koliko 
premore  krepak  in  odločen  posameznik. 
Evropa,  ki  je  dozdaj  živela  le  na  zahodu, 
je  videla  naenkrat,  kako  se  je  vzdignil  na 
vzhodu  nov  slovanski  svet  —  in  pogled  na 
le-to  orjaško  oblast,  ki  sega  od  Balta  do 
Kamčatke,  od  Krima  do  Ledenega  morja,  je 
polnil  takratne  češke  „vlastence"  z  zavestjo 
in  z  navdušenjem,  ki  sta  se  treznemu  in 
mlačnemu  Dobrovskemu  zdeli  brezpametno 
sanjarstvo.  Delovanje  Dobrovskega  je  zoper 
njegovo  voljo  in  proti  njegovemu  namenu 


I)  Primeri :  Pisemnlctvf  češke  slovem  i  obrazem.  Napsal  dr.  V.  FlajShans.  „Obzor*  iz  1. 1004. 
iz  1. 1904.  ,Novy  Život*  iz  1. 1904.  FrantiSek  Sušil.  Životopisnv  nastin.  Sepsal  dr.  Vychodil. 

podpiralo  to  navdušenje.  Mislili  so  si,  da 
narod  tisočletne  omike,  ki  zavzema  v  Evropi 
in  v  Aziji  skoraj  polovico  omikanega  sveta, 
v  katerega  deželah  solnce  ne  zahaja,  ne  bo 
dovolil,  da  bi  njegova  zahodna  veja  useh- 
nila  in  ne  vzrastla  tako,  kakor  druge!  Mi 
sami  smo  krivi  —  tako  nekako  so  pisali  ta- 
kratni „vlastenci"  —  ako  ni  deškega  slov- 
stva; treba  ga  je  ustvariti;  ako  ni  besedi, 
jih  je  treba  skovati;  ako  ni  šol,  jih  je  treba 
ustanoviti.  Če  so  v  čeških  uradih  in  šolah 
nastavljeni  tujci,  je  to  le  zloraba,  ki  se  mora 
umekniti  pravemu  redu.  Čeh  je  na  Češkem 
doma,  on  je  pravi  sin  in  dedič  češke  dežele. 

Tako  je  nastala  nova,  veselejša  doba  na 
Češkem,  ki  se  imenuje  „dobapredbfeznova" 
(pred  marcem),  ker  13.  marca  (bfezna)  1848 
se  je  prvič  po  stoletjih  zopet  javno  sešlo 
češko  ljudstvo,  da  bi  se  posvetovalo  o  svojih 
željah  in  pritožbah.  DobrovskJ^  in  njegovi 
sovrstniki  so  še  rabili  skoraj  izključno  nem- 
ščino in  latinščino;  v  dobi  „pfedbreznovi" 
so  si  pa  pravi  češki  rodoljubi  šteli  v  dolž- 
nost koristiti  narodu  samo  z  materinskim 
jezikom.  Rodoljubi  v  dobi  Dobrovskega  se 
niso  razločevali  po  rodu:  Nemce  Ungar  in 
Čeh  Dlaba  sta  skupno  preiskavala  češki 
jezik  in  njegovo  književnost;  plemenitniki  iz 
ponemčenih  rodov  so  se  s  trudom  učili 
jezika  svojih  prednikov.  In  delovanje  le-teh 
požrtvovavnih  višjih  krogov,  katerim  je  v 
prvi  vrsti  šlo  za  blagor  skupne  domovine, 
za  katero  sta  enakopravno  delovala  češki 
omikanec  in  ponemčeni  aristokrat,  je  zgodaj 
povzročilo  prepričanje,  da  je  Češka  samo 
za  Čehe.  In  ko  se  je  to  prepričanje  razširilo, 
je  odklenkalo  nemškemu  in  latinskemu  slov- 
stvu na  Češkem.  Vsak  omikanec  si  je  štel  v 
sveto  dolžnost,  da  piše  le  v  češkem  jeziku. 
Odlični  zastopniki  ^pfedbi^eznove  dobe"  so: 
Jungmann,  ŠafaHk,  Kollžr,  Hanka  in  Čela- 
kovsky. 

V  „dobi  pfedbreznovi"  se  je  svoje  na- 
rodnosti zavedalo  samo  nekoliko  malo  omi- 
kancev.  „Vlastenci",  kakor  so  jih  drugi 
posmehljivo  imenovali,  so  se  sicer  trudili 
prebuditi  tudi  ponemčeno  meščanstvo,  urad- 
ništvo  in  podjarmljeno  kmetiško  ljudstvo,  ali 


vsi  napori  niso  imeli  veliko  uspeha.  Pre- 
budili so  se  samo  duhovniki,  učitelji  in  dijaki. 
Posamezniki  iz  drugih  slojev  niso  bili  orga- 
nizirani, niso  se  zavedali  svoje  moči.  Kako 
trdo  je  spalo  prosto  ljudstvo,  pričajo  po- 
membni verzi  nemškega  pesnika  A.  Meiss- 
nerja  (1822—1885),  ki  opevajoč  leta  1846. 
Žižko  (kakor  Ebert  Vlasto,  Orillparzer  Li- 
bušo),  sklepa  svojo  pesem  s  temi-le  bese- 
dami: 

„Das  ist  schon  langl  Ob  Starke  und  Verwaiste 
Aufgeht  ein  neues,  hohes  Morgenroth 
Und  Bčhmen  sind  noch  Waiscn ;  von  dem  Geistc 
Der  Vorzeit  kaum,  dass  noch  ein  Funke  loht, 
Indem  die  Fremden  an  den  Tisch  gekommen, 
Lebt  nur  der  BOhm  in  eig'nem  Haus  als  Knecht, 
Ein  armer  Waise,  dem  die  Zeit  genommen 
Sein  letztes  Erb     —    —    _     —    —     __ 

Nach  solchen  Tagen,  wie  sic  dir  geworden, 
Erwacht  kein  Volk  zu  vollem  Leben  mehrl 

Ko  je  pa  prišlo  I.  1848.  z  gesli  o  poli- 
tični svobodi,  o  prostosti  tiska  in  mnenja, 
o  postavodajavni  moči  ljudstva  itd.,  se  je  v 
nekoliko  mesecih  pokazal  češki  narod  v  pre- 
senečenje celega  sveta  v  vrsti  ostalih.  Trud 
„vlastencev"  vendar  ni  bil  zaman.  L.  1848. 
je  bil  češki  narod  že  pripravljen.  Kako  so 
bili  Nemci  presenečeni,  ko  je  v  enem  tednu 
1.  1848.  Praga  naenkrat  postala  Češka  I  Češki 
jezik  se  je  glasil  po  ulicah;  s  ponosom  so 
nosili  trobojnice.  Mahoma  so  vzrastle  češke 
družine,  češke  tvrdke,  in  v  Pragi  se  je  cel6 
zbral  slovanski  shod 

Dobo,  katero  sem  ravnokar  opisal,  ime- 
nujejo nekateri  češki  slovstveni  zgodovinarji 
„vlastenecko  dobo"  (rodoljubno  dobo)  v 
češki  književnosti  ...  In  po  vsej  pravici. 
Zakaj  pisatelji  te  dobe  so  z  idejo  rodoljubne 
ljubezni  tisoče  Čehov  prebudili  in  druge 
tisoče  krepili  in  navduševali.  Oni  so  nabrali 
narodne  pesmi  in  v  istem  duhu  so  ustvarili 
njih  neumrjoče  odmeve  (Čelakovsky),  sub- 
jektivizmu  Byronovemu  so  odprli  češke  meje, 
odgojili  so  češke  bravce,  naučili  narod  zopet 
citati;  ustanovili  so  podlago  za  češko  dramo 
in  mladiko  češke  družabne  in  zgodovinske 
pripovesti  so  razvili  v  bogat  cvet.  Pisatelji- 
rodoljubi   te  dobe   so  živeli  z  narodom  in 

se  ž  njim  čutili,  podpirali  so  ga  in  ga  to- 
lažili ter  tako  bistveno  pripomogli,  da  se 
mu  j€  utrdil  obstanek.  Po  potih  lepote  so 
ga  peljali  kvišku  in  do  zmage. 

Odličen  zastopnik  ^vlastenecke  dobe"  v 
češki  književnosti  je  tudi  František  Sušil, 
katerega  rojstno  stoletnico  so  lani  Čehi  slo- 
vesno obhajali  zlasti  na  Moravskem.  Iz  teh 
slavnosti  se  je  videlo,  da  ljubezen  do  du- 
hovnika-pisatelja  in  njegov  pomen  v  krogu 
pravih  omikancev  dozdaj  še  nista  izginila, 
dasi  je  od  dneva  njegovega  rojstva  minilo 
že  celo  stoletje.  Sušil  je  bil  preprost  kato- 
liški duhovnik,  mož  iz  ljudstva,  a  navdušen 
pisatelj,  katerega  ime  žari  in  bo  žarelo  tudi 
v  prihodnje  nad  črnimi  meglami  pozablji- 
vosti, pod  katerimi  je  izginilo  ime  marsi- 
katerega slavnega  učenjaka  in  pisatelja,  ka- 
terega življenje  in  delovanje  ni  bilo  enako 
posvečeno  službi  večne  resnice. 


Fr.  Sušil  se  je  rodil  dne  14.  junija  1804 
v  Novem  Rousinovu  pri  Brnu.  Njegovi  stariši 
so  bili  Fabijan  Sušil  in  Terezija  rojena  Po- 
spišil.  Oče  Sušilov  je  bil  najprej  najemnik 
gostivnice,  pozneje  pa  posestnik.  Starši  Su- 
šilovl  so  bili  zel6  pobožni  in  obenem  rodo- 
ljubni. O  očetu  Fabljanu  se  pripoveduje, 
da  se  je  trudil,  da  bi  se  v  občinskem  od- 
boru, katerega  so  imeli  s  polovice  Nemci 
v  rokah,  uradovalo  češko.  Tudi  vsaka  češka 
knjiga  je  bila  v  Sušilovi  družini  vsakokrat 
dobro  došla.  Mati  Sušilova  je  bila  odločna 
in  stroga  ženska,  poleg  tega  pa  nežna  in 
čuvstvena.  V  duhu  njene  narave  so  bili  vsi 
otroci  vzgojeni.  Enega  dogodka,  ki  doka- 
zuje strogost  njegove  matere,  se  je  Sušil 
večkrat  spominjal.  Ko  je  začel  hoditi  v  šolo, 
se  je  potepal  enkrat  okoli  z  drugimi  fanti, 
namesto  da  bi  šel  v  šolo.  Ko  je  mati  to  iz- 
vedela, je  privezala  ljubega  Františka  na  vrv 
in  ga  je  tako  peljala  v  šolo. 

V  domači  šoli  se  je  Sušil  učil  tudi  petja 
in  glasbe,  kar  mu  je  pozneje  prav  prišlo 
pri  nabiranju  narodnih  pesmi.  Doma  se  je 
tudi  pripravljal  za  latinske  šole;  učil  ga  je 
domači   kaplan    Fr.  Pospišil,   materini  brat. 


L.  1819.  je  bil  sprejet  v  četrti  nemški  gimna- 
zijski razred  pri  piaristih  v  Kromerižu,  kjer  je 
bil  tri  leta.  Izmed  učiteljev  je  na  njega  naj- 
več vplival  o.  Placid  Horn,  ki  se  je  odlikoval 
po  svojih  literarnih  vednostih  in  je  bil  de- 
laven v  pesništvu  in  v  kritiki.  V  prouče- 
vanju slovstva  se  je  oklenil  HerderjaJn  postal 
častivec  narodnega  pesništva.  Vsled  teda- 
njega učnega  reda  in  po  svoji  osebni  na- 
klonjenosti je  izpodbujal  svoje  učence  k 
pesništvu.  Sušil,  ki  je  bil  že  v  Kromerižu 
znan  kot  dober  Slovan  in  poznavavec  če- 
ščine,  je  rad  ubogal  svojega  učitelja  ter 
marljivo  zlagal  pesmi.  V  Kromerižu  je  Sušil 
pokazal,  kako  trdno  podlago  narodne  za- 
vesti je  dobil  od  doma.  Sušilov  življenjepisec 
M.  Prochizka  piše  o  tem :  „Dasi  je  v  Kro- 
merižu vladala  popolna  narodna  temota  in 
se  nihče  ni  zavedal  češke  narodnosti,  je 
imel  vendar  Sušil,  ki  v  šoli  ni  slišal  niti  češke 
besedice,  že  takrat  popolno  zavest,  da  je 
Slovan,  in  sicer  češki  Slovan.  Te  zavesti  ni 
bilo  takrat  sploh  nikjer  na  Moravskem." 

Iz  Kromeriža  je  šel  Sušil  v  Brno  na  mo- 
droslovno  učilišče  (sedaj  7.  in  8.  gimnazijski 
razred),  kjer  je  marljivo  nadaljeval  prouče- 
vanje klasičnih  jezikov;  največ  in  najrajši  je 
čital  Platona  in  Ovidija.  L.  1823.  je  vstopil  v 
brnsko  bogoslovnico,  kjer  se  je  zlasti  bavil 
s  proučevanjem  „Sv.  pisma"  in  semitskih 
jezikov. 

V  tisti  dobi,  ko  je  Sušil  študiral  v  Brnu, 
so  delali  na  Češkem  zel6  vneto  za  narodno 
prebujenje.  Jungmann  in  Palackv  sta  razvila 
neprecenljivo  delavnost.  L.  1824.  je  zažarela 
Kollarjeva  „Slavy  dcera"  in  narodno  pre- 
rojenje  se  je  širilo  čimdalje  bolj.  Na  Morav- 
skem „pa  je  še  vse  dremalo"  —  kakor  je 
pisal  1.  1837.  pesnik  Chmelensky  iz  Olomuca 
Palackemu.  Samo  posamezni  duhovniki  so 
zasledovali  z  veseljem  narodno  gibanje  na 
Češkem.  Tak  mož  je  bil  v  Brnu  duhovnik 
Dominik  Kinskv,  poprej  profesor  modro- 
slovja  in  zgodovine.  H  Kinskemu  je  Sušila 
pripeljal  njegov  že  omenjeni  stric  Fr.  Po- 
spišil. Kinsk}'  je  postal  iskren  pisatelj  Su- 
šilov in  mu  je  pomagal  izpopolnjevati  lite- 
rarne  študije;    zlasti   je   popravljal   in   likal 

Sušilo  ve  pesmi,  „  veseleč  se,  da  se  je  tudi 
na  Moravskem  pokazal  pesnik,  ki  bo  enkrat 
dika  Češkega  Parnasa."  Pri  Kinskem  se  je 
Sušil  seznanil  tudi  z  Vincencijem  Ziakom, 
ki  je  bil  dober  poznavavec  laškega  in  latin- 
skega jezika.  V.  Ziak  je  hotel  slovaščino 
združiti  s  češčino  po  posebno  sestavljenem 
glasoslovju  in  oblikoslovju.  Kinskv  je  Ziaku 
nasprotoval,  Sušil  pa  je  verjel,  da  je  to  mo- 
goče, in  od  tiste  dobe  mu  je  ostala  ne- 
kakšna naklonjenost  do  neologizmov,  ki  so 
kazili  njegove  drugače  lepe  pesmi. 

L.  1827.  je  postal  Sušil  duhovnik.  Prvo 
in  skoraj  zadnje  torišče  njegovega  delovanja 
so  bile  Olbramovice,  takrat  nemško -češka 
župnija  pri  Krumlovu,  kjer  je  deloval  devet 
let.  Bil  je  priljubljen  pri  Nemcih  in  Čehih, 
dasi  svojega  Češkega  mišljenja  nikoli  ni  za- 
tajil. Kako  je  Sušil  deloval  in  s  čem  se  je 
pečal  ob  prostem  času,  nam  priča  nov  obrat 
v  njegovem  življenju  1.  1837.  V  brnski  bogo- 
slovnici  je  bila  razpisana  profesura  „Nove 
zaveze";  med  drugimi  imenitnimi  prosivci  je 
bil  tudi  vaški  kaplan  Fr.  Sušil  vsled  želje 
svojega  prijatelja  T.  Prochazke,  ki  je  poznal 
njegovo  učenost  in  skromnost.  Izkušnjo  je 
Sušil  napravil  prav  Častno  tako,  da  je  bila 
komisija  presenečena  po  njegovi  obsežni 
vednosti.  L.  1837.  ga  je  škof  Oinal  imenoval 
profesorjem  biblijskih  študij  „Nove  zaveze" 
v  brnski  bogoslovnici.  Tako  je  Sušil  prišel 
na  mesto,  kjer  mu  je  bilo  mogoče  razviti 
vse  bogate  darove  svojega  duha,  da  bi  pri- 
nesli cerkvi  in  domovini  stoteren  sad.  Uči- 
teljsko službo  je  Sušil  opravljal  polnih  31  let. 
Njegovo  življenje  je  bilo  od  tistega  časa 
preprosto  in  enakomerno.  V  šolskem  letu 
je  deloval  kot  književnik  in  profesor,  o  po- 
čitnicah pa  je  nabiral  narodne  pesmi.  Ali  to 
enakomerno  življenje  je  bilo  samo  okvir 
intenzivnega,  vsestranskega  dela,  ki  mora 
buditi  naše  občudovanje.  Kakor  piše  Ignat 
Wurm  v  „Nov.  Životu",  je  delal  Sušil  vsak 
dan  polnih  14  ur. 

Kot  profesor  si  je  Sušil  namah  pridobil 
ljubezen  učencev  in  svojih  tovarišev.  Po- 
slušavcem  je  imponiral  s  svojo  vedo  in  si  je 
pridobil  njih  srca  z  vljudno  dobrotljivostjo. 


O  Sušilovih  predavanjih  piše  B.  M.  Kulda : 
„ Včasih  je  Sušil   govoril  hitro  kakor  blisk; 
ako  je  poslušavec   hotel  vse   razumeti,    je 
moral  biti  zelo  pazljiv.  Besede  so  tekle  zcI6 
hitro.  Sušil  je  imel  vse,  kar  se  more  zahte- 
vati od  učitelja  našega  stoletja."  Od  svojih 
poslušavcev    je    zahteval    natančno    znanje 
„Sv.  pisma"  in  zato  so  se  morali  za  vsako 
učno   uro  naučiti  eno  poglavje  „Sv.  pisma 
nove  zaveze"  na  pamet.  Pri  izkušnjah  je  bil 
zelo   prizanesljiv  in   miren,   toda  k  prouče- 
vanju „Sv.  pisma"  je  znal  vedno  izpodbujati 
kar  najodločneje.  VI.  Štasf  n;^,  njegov  učenec, 
navaja  v  8.  štev.  brnskega  „Obzora"  (1904) 
ta-le  izgled:  Zgodilo   se  je  nekoč,  da  neki 
poslušavec  ni  znal  nekolikokrat  naloženega 
poglavja.  „Oospod  N.N.",  je  rekel  resnobno 
Sušil,  „ali   veste,   kdo  je  bil  sv.  Servul?  — 
Ne  veste .^  Bom  Vam  povedal:  Sv.  Servul  je 
bil  berač;   ni  imel   denarja  za  knjige,  ki  bi 
mu  ne   bile   tudi   nič   koristile,   ker  ni  znal 
citati.  Ali  njegova  duša  je  hrepenela  po  be- 
sedi Božji,  po  „Sv.  pismu".  —  Veste,  kaj  je 
storil?  Od  tega,  kar  je  priberačil,  je  plačal 
moža,   ki   mu  je  čital  „ Sveto  pismo",  tako 
dolgo,  da  je  kmalu  dobro  poznal  „Sv.  pismo" 
in  je  mogel  poučevati  druge.  In  Vi,  gospod 
N.  N.,  imate  vse,  česar  potrebujete,  ste  štu- 
diran gospod,  knjig  imate  dosti  in  ste  zaradi 
tega  tu,  da  bi  se  učili  „Sv.  pisma",  da  bi  ga 
mogli  enkrat  razlagati  ljudstvu.    Kako  Vam 
bode"  —  in  glas  Sušilov  je  postajal  vedno 
strožji  —  „ kadar  bodete  enkrat  stali   pred 
nebeškim  Sodnikom  s  sv.Servulom  vred?  Ali 
Vas  ne  bo  sram  —  on  berač,  in  Vi,  bogo- 
slovec,  in  ne  marate  za  „Sv.  pismo?" 

V  priznanje  zaslug  je  darovala  hvaležna 
duhovščina  Sušilu  1.  1852.  dragocen  kelih 
ob  priliki  25letnice  njegove  učiteljske  delav- 
nosti. Istega  leta  je  dobil  ruski  red  sv.  Ane 
II.  vrste;  I.  1864.  je  bil  imenovan  častnim 
kanonikom  brnskega  kapitelja  in  leto  po- 
zneje ga  je  dunajsko  vseučilišče  počastilo  s 
Častnim  doktoratom  bogoslovja.  Ta  dobro 
zaslužena  odlikovanja  so  Sušila  zel6  veselila, 
a  še  bolj  se  je  veselil,  ko  je  videl,  da  nje- 
gova setev  dobro  uspeva  med  narodom  in 
duhovščino. 

Pri  nabiranju  narodnih  pesmi  I.  1853.  se 
je  Sušil  prehladil,  in  od  tiste  d6be  je  več- 
krat bolehal.  L.  1868.  je  začel  resnobno  bo- 
lehati, tako  da  je  po  nasvetu  zdravnikov 
odšel  v  kopel  Bistrica  pod  Horstynom;  ali 
zdravljenje  mu  ni  več  pomagalo.  31.  majnika 
istega  leta  je  izdihnil  svojo  plemenito  dušo. 
Njegove  telesne  ostanke  so  pripeljali  v  Brno 


in  na  hišo,  kjer  je  umrl,  so  vzidali  marmor- 
nato desko  z  napisom: 

V  domč  tomto  usnul  v  Panu 

31.  kvčtna  1868. 

František  Sušil, 

chloubaO  Moravy  —  vzdoba')  cirkvc. 


O  ponos.  —  2)  kras. 


(KONEC.) 


ZVONIMIR: 

K  DOMU. 


Ooinčne  gorice  tam  v  dalji 
k  domu  me  vabijo, 
one,  le  one  mladosti 
moje  ne  zabijo. 


K  njim  ncutešno  mi  srce 
v  žalosti  hrepeni, 
daleč  od  krajev  bolesti, 
da  osušč  se  oči. 


Mačeha  mi  je  tujina, 
trda  in  brez  srca,  — 
dajte,  ah,  zopet  živeti 
srečno  mi  s  svojci  doma! 


ZVONIMIR: 

MED  ŠUMOM  ŽIVLJENJA  . . . 


zvonite,  zvonite,  zvonovi,  — 
ah,  meni  je  v  srcu  tcžk6, 
brez  nade  potujem  po  svetu 
in  solza  rosi  mi  ok6. 

Zagrebli  so  mlade  mi  dneve 
in  trnje  trosili  na  pot, 
brez  srca  pehnili  od  sebe 
v  vrtinec  trpljenja  in  zmot. 


In  hodil  sem  trudnih  korakov, 
s  solzami  v  brezdanjih  očeh, 
in  zrl  zadovoljnost  sem  v  licih 
in  srečal  veselje  in  smeh. 

Med  šumom  življenja  sem  taval 
brez  nade,  osamljen  in  tih, 
v  nemirnih  se  prsih  rodil  mi 
za  vzdihom  obupen  je  vzdih. 


Objela  je  trudnost  mi  dušo 
in  solze  zalile  ok6,  — 
zvonite,  zvonite,  zvonovi, 
ah,  meni  je  v  srcu  tcžk6  . . . 

DR.  E.  LAMPE: 


LONDONSKI  IZPREHODI. 


Velikomestno  jutro. 

li  ste  se  že  potrudili,  da  si 
ogledate  veliko  mesto  zju- 
traj, ko  še  spž  njegovi  pre- 
bivavci  ali  se  pa  bojujejo 
z  zadnjimi  silami  proti  kruti 
dolžnosti,   katera  jih  kliče 
na  noge?  Danes  imamo  k 
temu  priložnost,  o  kateri  ne  bi  rekel,  da  je 
lepa  ali   ugodna,  ampak  je  taka  priložnost, 
kakršna  sploh  more  biti  po  prečuti  noči,  ko 
človek  stopi  iz  kolodvora. 

Ulica  je  še  prazna  in  tiha.  Okna  so  za- 
grnjena, hišna  vrata  zaprta.  Prodajalnice  so 
zavarovane  z  železnimi  oklepi  in  so  zakrile 
svoj  obraz,  kakor  srednjeveški  vitezi  z  za- 
prtimi vizirji.  Nekaj  neprijaznega  se  bere  na 
licu  vsaki  hiši,  kakor  bi  si  prav  ne  zaupale 
in  skrivale  svojo  vsebino.  Najboljši  sosedje 
so  zaprti  vsak  zase,  kakor  ne  bi  bilo  več 
prijateljstva  na  svetu  in  bi  se  bili  vsi  ljudje 
izpremenili  v  tatove  in  sovražnike. 

Vse  je  tiho  na  ulici.  Vozov  ni,  dasi  je 
ulica  najskrbneje  tlakana,  in  ob  stranskem 
trotoarju  se  prav  pogrešajo  vrste  hitečih  peš- 
potnikov,  katerim  je  namenjen.  Nekaj  ne- 
popisno pustega  leži  nad  mestom.  Gotovo 
je  šlo  pozno  spat  in  je  sinoči  predolgo 
rajalo,  da  je  danes  tako  zaspano  in  topo.  Po- 
dobno je  zarjaveli  krasotici,  katera  zjutraj  vsa 
zmršena  vstane  in  skoro  znak  pade,  ko  vidi 
v  zrcalu  svoj  upali,  čmerni  obraz.  Ni  si  še 
pobarvala  lic  in  nima  še  zob  v  ustih.  Zato 
se  zdi  trikrat  starejša,  nego  je  v  resnici. 

Tako  je  veliko  mesto  zjutraj.  Vidi  se  mu, 
da  je  bilo  sinoči  krasno  ob  neštevilnih  sve- 
tilkah in  luksurioznih  izložbah,  ko  so  se 
podile  po  njem  svetle  ekvipažc  in  so  se  šetale 
elegantne  množice.  A  zdaj  mu  je  glava  tako 


(DALJE.) 

pusta  in  votla,  lica  so  medla  in  grbasta,  oči 
zatisnjene  in  lasje  v  neredu.  Semtertje  gori 
še  kaka  svetilka,  ki  je  iz  same  zaspanosti 
pozabila  ugasniti  in  ne  vidi,  kako  je  nepo- 
trebna. Še  ležž  lahke  megle  nad  ulico,  ki 
delajo  v  daljavi  obrise  negotove  in  zama- 
zane. Jutranja  svetloba  jih  preganja,  in  dobro 
d6  človeku,  ko  postaja  dan  vedno  jasnejši. 
Zdaj  pa  zagledaš  zaostalo  plinovo  luč,  ki 
se  bori  proti  soinčni  svetlobi  in  se  huduje, 
da  je  prišla  ob  veljavo!  Preživela  se  je  in 
tega  ne  čuti,  kakor  pesnik,  ki  je  bil,  ali  kakor 
tenor,  ki  se  je  izpel. 

Prva  človeka  na  ulici,  ki  ju  srečamo,  sta 
jej  enaka:  oba  sta  še  od  včeraj.  Negotova 
hoja  in  mrki  pogled  pričata,  da  jima  je  noč 
izčrpala  vse  moči.  Kmalu  pa  pridejo  prvi 
znanivci  življenja.  Cestni  pometači  z  lopatami 
in  metljami  snažijo  z  ulic  spomine  na  prejšnji 
večer.  Ulica  je  gladko  tlakana  z  lesom,  da 
jo  je  veselje  pometati.  Ob  straneh  so  že- 
lezne shrambe,  v  katere  se  hitro  spravijo 
vse  smeti;  tako  so  lične,  kakor  poštni  na- 
biralniki. Nasproti  nam  prihaja  vedno  več 
ljudi.  Ulica,  po  kateri  stopamo,  je  Cannon- 
Street  in  vodi  proti  stolnici  sv.  Pavla,  katere 
velikanska  kupola  in  lična  zvonika  se  dvigajo 
ob  njenem  koncu. 

Delavni  ljudje  hM  že  k  dnevnim  poslom. 
Obleka  jim  je  navadna,  oguljena  in  mudi 
se  jim.  Peki  raznašajo  kruh  za  zajutrek  in 
vozovi  z  mlekom  se  ustavljajo  pred  hišnimi 
vratmi.  Zdaj  se  začn6  hiše  zbujati;  vrata 
škripljejo,  ker  so  hripava  od  hladne  noči, 
tuintam  se  pokaže  iz  njih  kaka  glava. 

Mimo  velikanske  stolnice  gremo  narav- 
nost naprej.  Po  široki  ulici  prihaja  vedno 
več  ljudi,  ki  hit^  z  vsemi  silami,  kakor  bi 
se  jim  neznansko  mudilo.  Obrnili  smo  hrbet 
središču  mesta,  bogati  City  z  njenimi  tiso- 
čerimi   pisarnami,    bankami    in    trgovinami. 

Delavsko  ljudstvo,  ki  hiti  zdaj  v  to  središče 
svetovnega  prometa,  stanuje  bogvekje  zunaj 
mesta.  Tukaj  pa  nihče  ne  prebiva,  ker  v 
City  se  le  denar  služi  in  bogastvo  kopiči. 
Bogataš  ne  stanuje  tod,  ker  hoče  mirnejšega, 
zdravejšega  stanovanja  z  vrtovi  in  nasadi, 
revež  pa  stanovanj  tu  plačati  ne  more.  Zato 
zdaj  vse  dere  noter.  Sluge  in  hlapci  so  prvi, 
ki  morajo  biti  na  mestu.  Podzemska  mestna 
železnica  bruha  iz  svojih  rovov  stotine,  ki 


tova  ladja,  ali  odprti  in  obloženi,  da  jih 
komaj  vlečejo  močni  konji  zalitih  teles  in 
jeklenih  udov.  Vmes  pa  hitro  švigajo  iz- 
voščki  s  svojimi  lahkimi  vozovi.  Med  njimi 
so  posebno  urne  dvokolesne  kočije,  prava 
posebnost,  pa  tudi  potreba  londonskih  ulic. 
Na  dveh  kolesih  je  sedež  za  dva  človeka, 
nad  njima  je  streha,  in  s  strehe  doli  vodi 
vajeti  voznik,  ki  sedi  visoko  zadaj.  Skozi 
vsako  gnečo  se  prerije   ta  lični  in  urni  vo- 


LONDON:  PRED  „ANOLEŠKO  BANKO^ 


so  s€  iz  okolice  pripeljali  v  mesto  za  en 
groš.  Kmalu  so  trotoarji  polni  ljudi,  ki  hite- 
vajo  vsi  za  nekim  skupnim  smotrom,  a  se 
ne  poznajo  med  sabo,  se  ne  pozdravljajo 
in  ne  govori.  Na  njihovih  obrazih  leži  glo- 
boka resnost,  katero  jim  je  začrtala  skrb  za 
življenje  z  globokimi  zarezami. 

Ljudem  se  pridružujejo  vozovi.  Težki  to- 
vorni vozovi  škripajoč  nosijo  svoja  bremena; 
vseh  vrst  so:   veliki  in  zaprti,  kakor  Noe- 

,DOM  IN  SVET-  ST.  2.  1905. 


ziček,  ki  mu  je  praktični  Anglež  v  nekem 
poetičnem  trenotku  dal  prijazno  ime  njego- 
vega iznajditelja  —  „hansom"  ')• 

Prodajalne  se  odpirajo  in  z  ropotom  se 
dvigajo  železni  zatvori  pred  vratmi  in  okni. 
Takoj  oživ^  hiše  in  začne  se  urno  tekanje 
vun  in  noter.  Trgovski  delavnik  s  svojim 
nemirom  in  umetno  povzdignjenim  prome- 


1)  Handsom  (izg. :  hansOm) 


lep,  čeden. 
7 

tom,  z  vsemi  pripomočki  najživejše  konku- 
rence se  začenja.  Prej  enakolična  pročelja 
hiš  oživž  in  vabijo,  da  si  oglej  njih  vsebino. 
Široka  vrata,  ki  so  te  prej  odganjala,  da  se 
jih  ne  dotakni,  zdaj  odpirajo  pogled  v  na- 
gromadeno  bogastvo  in  kličejo  z  vsiljivimi 
napisi,  da  pridi,  obišči,  preiskuj  in  jemlji 
seboj,  ker  je  v  njihovih  zakladih  edina  sreča 
tvojega  življenja.  Prej  slepa  okna,  ki  so  bila 
zakrita  s  sivo  mreno  in  so  tako  žalostno  in 
brezizrazno  strmela  na  ulico,  izpregledajo, 
in  v  njih  se  pokažejo  pestre  barve  ncšte- 
vilnih  mamljivih  izveskov  in  drugih  drago- 
cenih vab.  Prej  je  vse  odbijalo  in  klicalo: 
Ne  dotakni  se,  če  nočeš  biti  zaprti  Zdaj  pa 
vse  kliče  in  vabi:   Pridi,  kupi,  vživaj! 

Med  napisi  vlada  tiha,  a  brezobzirna 
vojska.  Kakor  se  rokoborca  izkušata  spra- 
viti podse  in  se  vsak  trudi,  da  bi  nasprot- 
nika položil  na  hrbet  in  mu  rame  pritisnil 
na  tla,  tako  se  napisi  stegujejo  in  z  vsemi 
močmi  silijo  naprej  ter  izkušajo  prekositi 
svoje  vrstnike.  Vojska  lepakov  te  napade 
pri  vsakem  koraku.  Tu  ubijajo  kolosi  z  de- 
belimi pestmi  tvoje  živce,  tam  pošljejo  pod- 
jetni obrtniki  nad  te  smehljajoče  se  ženske, 
v  vseh  barvah  ti  skačejo  v  oči  najgorostas- 
ncjše  trditve,  črke  plešejo  v  najstrašnejših 
skokih,  se  zvijajo  in  lomijo,  kakor  akrobati, 
in  bljujejo  ogenj,  samo,  da  bi  prekričale 
konkurenco  na  drugem  voglu,  katera  uganja 
tudi  najneverjetnejšc  stvari,  samo  da  bi  pre- 
kosila vse  druge  v  vsiljivosti.  Tisoči  napisov 
se  ponujajo  v  izložbah,  sed6  nad  vrati  in 
nad  okni,  plezajo  po  zidovih  v  vseh  nad- 
stropjih, jahajo  na  strehah  in  se  stegujejo 
še  čez  dimnike.  A  ne  dovolj!  Da  tudi  kratko- 
vidnež,  ki  v  gneči  gleda  v  tla,  ne  ostane 
brez  pouka,  zasledi  njegovo  oko  tudi  spo- 
daj pri  tleh  ali  na  tlaku  dobrohotno  na- 
znanilo, katera  kava  je  najokusnejša  in  ka- 
tero mijlo  je  najboljše. 

To  je  vojska,  v  kateri  zmaguje  le  oni, 
ki  je  močnejši,  ki  bolj  vpije  in  ima  trše 
komolce.  Če  se  izprehajaš  po  ulici  eno  uro, 
pa  si  izvedel  toliko  stvari,  da  ne  veš,  katero 
bi  si  zapomnil;  od  barv  je  utrujeno  oko  in 
uho  brezčutno  od  ropota. 


Jutro  napreduje.  Zdaj  se  prigugajo  šele 
pravi  in  značilni  okraski  velikomestnih  ulic: 
visoki  omnibusi,  katerim  na  strehi  scdč  za 
dva  groša  potniki,  ki  hočejo  prejadrati  de- 
ročo reko  velikomestnega  prometa  na  varni 
ladji,  počasi  in  z  dobrim  razgledom.  In  ni 
napačna  taka  vožnja  na  strehi  omnibusa,  v 
Londonu  mnogo  bolj  priljubljena,  nego  pa 
spodaj  v  vozu  na  blazini. 

A  zdaj  je  poezija  velikomestnega  jutra 
pri  kraju.  Življenje  drvi  naprej,  ves  dan  bo 
ropotalo  in  se  vojskovalo  samo  s  seboj, 
zvečer  pa  zažari  v  največjem  blesku,  napne 
vse  sile  in  se  izzivi  z  utripajočimi  udarci 
nervoznega  srca,  da  propade  opolnoči  v 
mrtev  sen  in  leži  zopet  kakor  ubito  do  jutra. 

V  ,,Angleški  bankir 

Kam  te  peljem  najprej,  dragi  Čitatelj,  ko 
sva  si  nekoliko  odpočila  in  se  oborožila  z 
velikim  mestnim  zemljevidom,  brez  katerega 
se  ne  drzni  hoditi  nikamor,  ako  se  nečeš 
izgubiti  v  tisočerih  ulicah  tega  ogromnega 
mesta? 

Kdor  hoče  vživati  tuje  kraje,  se  mora 
najprej  iznebiti  svojih  domačih  navad  in  se 
prilagoditi  tujini  v  obleki  in  hrani,  v  govoru 
in  v  mišljenju.  Če  tega  ne  stori,  ostane  med 
njim  in  med  okolico  sovražna  stena,  ki  ga 
ločuje  tako  močno  od  ostalega  sveta,  da  je 
samoten  v  gneči  in  da  se  dolgočasi  v  najvese- 
lejši  družbi.  V  vsak  kraj  moraš  priti  z  res- 
nim namenom,  da  boš  v  njem  iskal  ravno 
tega,  kar  tam  najdeš.  Ako  hočeš  vživati  kla- 
sično umetnost,  pojdi  v  Rim!  Ako  se  hočeš 
vesel  ozabavati,  pojdi  v  Pariz!  A  v  London 
smeš  priti  edinole  z  enim  smotrom:  Denar 
šteti  in  dobička  iskati. 

Vse  mesto  je  pravzaprav  le  velik  stroj, 
v  katerem  se  vrt^  neštevilna  kolesca  v  mrz- 
lični naglici  in  izdelujejo  bogastvo,  s  ka- 
terim si  Anglež  kupuje  svoje  svetovno  go- 
spodstvo.  Ogromne  delavske  mase  se  pe- 
hajo v  okolici  po  tovarnah  in  v  pristanišču 
prekladajo  tovore  iz  vsega  sveta.  V  sredi 
mesta  so  pa  velikanske  pisarne  z  ogromnim 
knjigovodstvom,  kjer  se  vodijo  računi,  skle- 
pajo pogodbe  in  seštevajo  dobički.  Veliko 

telo  angleškega  naroda,  katero  steguje  kakor 
pajk  svoje  dolge  noge  in  prste  po  vseh 
petih  delih  okrogle  zemlje,  ima  tu  svoje 
srce,  katero  utriplje  neprestano  in  žene  go- 
spodarsko kri  modernega  sveta  —  neutrudni 
in  nikdar  mirni  kapital  —  po  tisočerih  žilah 
mednarodnega  prometa. 

Zato  nas  pa  vodi  prvi  korak  tje,  kjer 
vtriplje  to  srce  z  najmogočnejšimi  udarci  in 
napoveduje  svetu  zakone  kapitalističnega 
razvoja.  To  je  „ Angleška  banka",  ogromno 
poslopje  sredi  bogate  City.  Ves  mestni  pro- 
met se  tu  osredotočuje.  Omnibusi  se  z 
vseh  strani  tu  shajajo,  in  ker  se  Angležu  zdi 
tako  škoda  vsake  pedi  zemlje,  je  trg  pred 
banko  seveda  tako  majhen,  da  vlada  na  njem 
nepopisna  gneča  vozov  in  ljudi. 

Kot  zavedna  in  energična  „globetrotterja" 
nisva  tudi  v  najhujši  gneči  v  zadregi.  Na 
široki  Oxford  Street  skočiva  zadaj  na  stop- 
nice omnibusa  in  se  hitro  vjameva  za  držaj 
ter  zlezeva  po  zavitih,  kot  lestvica  strmih 
stopnicah  na  streho.  Za  to  je  treba  nekoliko 
spretnosti,  kajti  tudi  omnibus  se  je  navzel 
tu  velikega  zaničevanja  do  počasnežev  in 
ne  počaka  izlepa  nikogar,  tudi  ustavi  se 
samo  takrat,  kadar  zavozi  v  tak  kaos  konj 
in  voz,  da  ne  more  nikamor  naprej.  In  tedaj 
je  nebeški  vžitek,  tako  s  strehe  d6li  gledati 
na  mravljišče,  ki  mrgoli  pod  nami,  na  te 
cilindre,  vozičke  in  konje,  ki  tekajo  za  vsak- 
danjim kruhom  kakor  za  stavo.  Tam  spodaj 
je  vse  v  smrtni  nevarnosti.  Kdor  pade,  ga 
pohodijo  in  povozijo  in  šele  zvečer  se  čita 
njegovo  ime  v  časopisih.  A  tak  omnibus 
je  drago  zavetišče  kakor  Noetova  barka  v 
splošni  povodnji:  tako  varen  si  na  njem, 
kakor  dete  v  zibelki,  in  imaš  najprijetnejšo 
priložnost,  da  premišljuješ  z  višine  zakone 
svetovnega  prometa  in  neizprosnega  boja 
za  obstanek. 

Pred  banko  stopiš  doli  in  si  kar  naen- 
krat najnesrečnejši  človek  na  svetu.  Kajti  iz 
osmih  ulic,  ki  se  tu  križajo,  der6  vozovi  na 
kup,  kakor  bi  se  hoteli  pomečkati.  Težki 
omnibusi,  izvoščki,  dvo-in  štirikolesni,  poštni 
vozički,  livrirane  ekvipaže,  majhne  dvokol- 
n/ce  postrcščkov,  hropeči  tovorni  parizarji 


—  vse  to  se  vali  na  kup,  in  vmes  letajo  in 
skačejo  otroci  človeškega  rodu  v  smrtnem 
strahu,  da  jih  ta  grozeča  sila  ne  podere  in 
ne  potepta.  V  sredi  trga  je  svetilka,  okoli 
katere  je  nekoliko  vzvišen  prostor,  kamor 
ne  seže  poulična  oblast  vozov.  Sem  se  za- 
letimo  in  s  tega  otoka  opazujemo  deročo 
prometno  reko.  Ko  se  prvič  pokaže  pre- 
sledek v  vrsti  vozov,  jo  udarimo  z  junaškim 
sklepom  na  nasprotno  stran  in  stojimo  na 
trotoarju  pred  banko,  a  le  nekaj  hipov,  ker 
nas  hiteči  pešpotniki  takoj  potegnejo  za 
seboj.  Šele  ko  smo  prodrli  skozi  vrata  v 
poslopje,  si  lahko  nekoliko  oddahnemo. 

Poslopje  „Angleške  banke"  je  ogromna 
zgradba,  pri  kateri  se  ti  najprej  čudno  zdi, 
da  nima  nobenih  oken.  Tako  so  v  skrbeh 
Angleži  za  svoje  bogastvo,  da  se  jim  zdi 
nevaren  celo  soinčni  žarek,  ki  bi  mogel  od- 
zunaj  pokazati  zločincu  pot  do  milijonov, 
kateri  živ^  tu  v  velikanskih  zalogah  zlata  in 
papirja.  Vsa  svetloba  prihaja  samo  z  notra- 
njih dvorišč.  Tako  si  je  ustvaril  kapitalizem 
svojo  trdnjavo,  proti  zunanjemu  svetu  za- 
varovano z  debelo  steno  rezanega  kamna, 
pred  katero  so  postavljeni  lični  klasični  stebri, 
kot  znamenje,  da  umetnost  na  svetu  služi 
bogastvu  za  kratkočasen  okrasek.  V  severo- 
zapadnem  kotu  je  pa  sezidan  tempelj,  posnet 
po  Sibilinem  svetišču  v  Tivoliju  pri  Rimu, 
a  tukaj  kraljuje  v  njem  Merkur,  edino  bo- 
žanstvo, ki  ima  oblast  nad  človeškimi  srci. 
Nekoč  je  bilo  tu  pokopališče  sv.  Krištofa  — ; 
nad  mestom  pokoja  in  miru  se  je  nastanilo 
najbujnejše  življenje,  nasičeno  z  najvišjo  ener- 
gijo. 

Ker  je  to  morda  najvažnejši  denarni 
zavod  na  svetu,  se  smemo  pač  nekoliko 
ozreti  na  njegovo  zgodovino. 

Ustanovili  so  „Angleško  banko"  1.1694., 
in  sicer  je  podal  prvi  načrt  zanjo  Škot  Wil- 
liam  Paterson.  To  je  delniška  družba,  prva 
te  vrste  na  Angleškem.  Skozi  140  let  je  bila 
tudi  edina,  in  ker  je  vživala  velike  kraljeve 
privilegije,  se  je  silno  razvijala.  Seveda  so 
nastale  v  poznejšem  Času  še  druge  banke,  a 
ta  je  edina  angleška  banka,  ki  sme  izdajati 
papirnat  denar.  Začetna  glavnica  je  znašala 

1,200.000  funtov  šterlingov  >),  a  pozneje  se 
je  podvanajsterila.  Več  kot  tisoč  oseb  je  v 
službi  med  temi  zidovi,  čep6  nad  knjigami, 
pišejo,  računajo  in  premišljujejo,  kako  bi  se 
bogastvo  banke  pomnoževalo  brez  konca 
in  kraja. 

Zlata  in  srebra  je  v  „ Angleški  banki" 
vedno  okoli  20  milijonov  funtov  šterlingov 
v  stalni  zalogi,  kajti  Čez  25  milijonov  nje- 
nega papirnega  denarja  kroži  po  svetu,  a  ta 
vrednost,  ki  je  zapisana  na  bankovcih,  mora 
biti  pokrita  v  banki  z  istinitim  kapitalom. 
Banka  opravlja  poleg  drugih  bančnih  poslov 
za  vlado  tudi  vse  j  kar  je  v  zvezi  z  držav- 
nim dolgom,  in  to  ni  majhna  stvar,  kajti 
Anglija  ima  že  750  milijonov  funtov  šter- 
lingov dolga.  Dandanes  se  dela  vse  na  kredit, 
in  zato  se  ni  čuditi,  da  so  najbogatejše  de- 
žele na  svetu  tudi  najbolj  zadolžene. 

Zmenil  sem  se  z  nekim  tovarišem  iz  ho- 
tela, da  se  snideva  danes  v  „ Angleški  banki". 
Uradni  prostori  banke  so  namreč  seveda 
občinstvu  odprti,  a  do  notranjih  skrivnosti 
se  dobi  le  težko  pristop.  Dovoljenje  mora 
dati  sam  governor  banke,  ali  vsaj  njegov 
namestnik,  deputy  governor.  Vseh  štiriin- 
dvajset drugih  ravnateljev  nima  te  oblasti. 
Moj  prijatelj  gospod  James2)  Wild  pa  je  ne 
vem  po  katerih  tetah,  svakih  ali  drugih  zve- 
zah znan  z  vladajočimi  duhovi  prvega  an- 
gleškega denarnega  zavoda  in  si  je  torej 
dobil  dovoljenje,  katerega  sem  postal  tudi  jaz 
deležen  po  njegovi  prijazni  velikodušnosti. 

Nisem  ga  dolgo  čakal.  Prišel  je  točno. 
Zamudni  so  po  navadi  ljudje  po  majhnih 
mestih,  kjer  nič  ne  računijo  z  daljavami  in 
torej  s  potjo  vedno  kaj  zamude.  V  Londonu 
pa  vsakdo  ve,  da  mora  za  najbližji  obisk 
računati  vsaj  eno  ure  poti,  in  zato  je  točen. 
Gospod  James  Wild  je  pristen  Anglež,  kajti 
doma  je  na  Škotskem,  prebiva  pa  v  Avstra- 
liji. V  London  pride  po  trgovskih  opravkih, 
in  to  potovanje  je  hkrati  njegov  tribut  stari 
domovini,  od  katere  se  Avstralija  vedno  bolj 
osvobojuje. 


1)  En  funt  šterlingov  =  20  šilingov  =  24  K. 

2)  James  (izg.  -=  džems)  --=  Jakob. 


Kmalu  je  gospod  Wild  dosegel,  da  naju 
je  peljal  nižji  officer^)  v  notranje  prostore. 
Velikanska  zgradba  obsega  okoli  štiri  orala 
zemlje,  in  tu  je  združeno  vse,  kar  služi  po- 
slovanju banke. 

Najprej  stopimo  v  silno  močno  zidano, 
obokano  zgradbo,  podobno  temni  kleti. 

„The  Bullion  Office",  reče  najin  voditelj. 
„Tukaj  je  shranjena  zaloga  zlata  in  srebra. 
Natančno  stehtane  množine  dragocene  ko- 
vine se  tu  shranijo  in  tvorijo  vrednostno 
zalogo  banke.  Bankovci,  katere  nosita  v  žepu 
gospoda,  imajo  veljavo  le  vsied  tega,  ker 
leži  tu  varno  shranjena  njihova  vrednost,  s 
katero  se  vam  takoj  vsak  trenotek  na  zahtevo 
pokrije  bančni  papir  z  zvenečo  zlato  veljavo." 

»Zanimivo,  krasno",  je  mrmral  gospod 
Wild,  katerega  pogledi  so  objemali  z  veliko 
ljubeznijo  skrbno  spravljene  zlate  zaklade. 
„Koliko  pa  je  en  milijon  funtov.?" 

Officer  pokaže  gotovo  višino.  „Je  vse 
stehtano  do  zadnjega  miligrama,  gospodje. 
Izvolite  vstopiti  tu  v  ,Weighing  Office  2)', 
kjer  se  zlato  tehta!"  Natančno  opazovani 
od  vseh  strani  pod  ostrimi  pogledi  straž- 
nikov vstopimo  v  prostor,  poln  tehtnic,  nad 
katerimi  se  po  vozovih  na  železnih  tirih  pre- 
važajo zlati  tovori.  Zlati  so  zaviti  v  podolgastih 
zavojih  in  vsak  stehtani  oddelek  se  skrbno 
zapiše,  močno  zavije,  zapečati  in  mora  pre- 
stati vse  mogoče  muke,  preden  je  dovolj 
preskrbljeno  za  njegovo  varnost. 

„Tukaj,  gospodje,  je  videti  stroje,  ki 
tehtajo  cekine  po  33  vsako  minuto.  Teht- 
nica stehta  sproti  vsak  sovereign^)  in  one, 
ki  imajo  pravo  težo,  polaga  na  kupe  v  en 
oddelek.  To  se  godi  avtomatično  z  največjo 
natančnostjo.  Okoli  80.000  sovereignov  se 
tu  na  dan  stehta." 

Dobra  volja  mojega  tovariša  je  vedno 
bolj  rasla,  in  v  srcu  brezčutnega  Angleža 
so  se  začela  oglašati  srebrna  čuvstva  pri- 
jetnega zadovoljstva.  Najin  voditelj  pa  naju 
je  z  uljudno  spretnostjo  ločil  od  zlatih  teht- 


0  Officer  (izg.  =  afisOr)  =  uradnik. 

2)  Weighing  office  (izg.  iiegin  afis)  =  urad  za 
tehtanje. 

3)  Sovereign  (izg.  sovrin)  =^  zlat  za  20  Šilingov. 

nic  in  peljal  Čez  dvorišče  proti  drugi  veliki 
zgradbi. 

„ Izvolite  si  ogledati  ,Printing  Office*,  kjer 
se  tiskajo  bankovci/ 

^Zanimivo,  prekrasno",  je  vzkliknil  pol- 
glasno gospod  Wild.  Najin  vodnik  pa  nama 
je  predaval  na  poti  o  veselih  in  žalostnih 
zgodbah,  o  rojstvu,  življenju  io  o  smrti  banč- 
nih papirjev. 

„Več  kot  50.000  bankovcev  se  natisne 
vsak  dan  v  teh  prostorih.  Vrednost  posa- 
meznih listov  je  od  5  do  1000  funtov  šter- 
lingov." 

Velikanska  dvorana  se  odpre,  polna  tis- 
karskih strojev,  kateri  s  flegmatično  ravno- 
dušnostjo  polagajo  tiskane  liste  drugega  na 
drugega.  Sto  funtov  šteriingov  ali  pa  vizitka 
—  to  je  stroju  popolnoma  vseeno. 

„Tu  se  tiskajo  tudi  poštne  nakaznice  in 
bankovci  za  Indijo",  je  razlagal  naš  Mentor  ter 
pokazal  z  mogočno  gesto  na  hropeče  stroje, 
kakor  nekdaj  Polikrat  na  pokorni  mu  Sam. 

Gospod  Wild  je  postajal  vedno  bolj  na- 
vdušen. Njegova  duša  je  vživala  s  slastjo 
pogled  na  tako  dobičkonosno  podjetje,  kakor 
je  tiskarna  za  bankovce. 

„Je  pa  tudi  preskrbljeno,  da  se  kaj  ne 
pokrade,  kaj  ne.^"  je  vprašal  z  veliko  sočut- 
nostjo. 

„Menim  da",  odgovori  uradnik.  „Nad- 
zornik  nadzira  nadzornika.  Kakor  vidite,  so 
povsod  nastavljene  straže,  ki  ostro  pazijo 
na  vsak  naš  gibljej.  Ponoči  pa  straži  poleg 
bančnih  čuvajev  tudi  oddelek  vojaštva  vse 
kote,  kjer  bi  se  mogel  prikrasti  zločinec." 

Bliže  k  strojem  nas  niso  pustili.  Le  od 
daleč  smo  smeli  pogledati  v  dragoceno  de- 
lavnico, in  kmalu  je  naš  vodnik  z  vso  pri- 
jaznostjo potisnil  gospoda  Wilda  in  mojo 
malenkost  skozi  vrata  na  dvorišče. 

Gospod  Wild  se  ni  mogel  premagati,  da 
se  ne  bi  obrnil  in  pogledal  nazaj.  Njegovi 
pogledi  so  obviseli  ob  vratih,  a  njegova 
duša  se  je  izprehajala  med  stroji  .  .  . 

^Sedaj  si  oglejmo  še  ,The  Old  Note 
Office',  urad,  kjer  se  shranjujejo  stari  ban- 
kovci, ki  so  že  ob  veljavo.  Vsak  bankovec, 
ki  se  v  banki  izplača,  se  črta  in  izgubi  s  tem 


trenotkom  svojo  vrednost.  Nekateri  ban- 
kovec vsied  tega  doživi  le  kratko  starost. 
Lahko  se  primeri,  da  je  danes  izdan  in  jutri 
že  črtan.  Črtani  bankovci  pa  se  še  ne  uni- 
čijo, ampak  se  pet  let  shranijo  v  banki,  da 
služijo  lahko  za  dokazila  v  pravdah  ali  drugih 
slučajih.  Dalj  časa  se  ne  shranjujejo,  ker  je 
njih  število  preogromno.  Vsak  teden  se 
vzamejo  izmed  njih  bankovci,  ki  so  bili  iz- 
dani v  istem  tednu  pred  petimi  leti  in  se 
sežgo." 

Stopili  smo  v  ta  oddelek.  Stene  velikih 
soban  so  od  tal  do  stropa  obložene  z  za- 
voji, v  katerih  so  zloženi  stari  bankovci  in 
razdeljeni  po  dneh  in  tednih  svoje  smrti  ter 
čakajo  pogreba. 

„ Koliko  pa  je  tega  blaga?"  je  izpraševal 
gospod  Wild. 

„V  petih  letih  se  nabere  okoli  80  mili- 
jonov bankovcev,  ki  tehtajo  kakih  90.000  kilo- 
gramov." 

„Goddam!"  se  je  začudil  gospod  Wild, 
„ koliko  pa  je  vredna  ta  krama?" 

„Zadnjič  je  znašala  skupna  vrednost  črta- 
nih in  shranjenih  bankovcev  1750  milijonov 
funtov  šteriingov.  Neki  šaljivec  je  izračunal, 
da  če  bi  jih  položili  v  eni  vrsti  drugega  za 
drugim,  bi  bila  vrsta  dolga  13  km." 

„No,  vi  bi  lahko  z  bankovci  London  po- 
tlakali  in  hiše  olepili!" 

„Da,  ako  jih  ne  bi  morali  sežgati."  In 
peljal  naju  je  skozi  hodnik  do  velike  peči, 
ter  dejal:  „Tu  se  bankovci  sežigajo.  Peč  je 
pet  čevljev  visoka  in  ima  v  premeru  deset 
čevljev.  Vsak  teden  je  čisto  polna." 

^Peklenska  peč  to  I"  je  godrnjal  gospod 
Wild. 

„V  nekaj  trenotkih  se  izkad6  v  obliki 
lahkega  dima  skozi  dimnik  listi,  kateri  so 
bili  pred  kratkim  še  vredni  mnogo  milijonov." 

Gospod  Wild  je  molčč  strmel  nekaj  časa 
v  peč.  Nato  se  pa  hitro  obrne  in  reče: 
„  Pojdimo  I  Če  tukaj  notri  ne  Cepi  sam  deviH), 
ga  ni  nikjer  več!" 

„ Gospoda  smeta  pogledati  še  eno  zani- 
mivost: Bankovec  za  en  milijon  funtov  šter- 
iingov I" 

O  Devil  (izg.:  devi)  =  vrag. 

„To  pa  to!"  je  pritrdil  gospod  Wild.  Šli 
smo  v  pisarno,  kjer  leži  spominska  knjiga 
za  ptujce.  Marsikatero  ime  odličnih  oseb  se 
tukaj  bere.  Tu  so  imena  vladarjev,  s  kronami 
in  brez  kron.  In  mnogokrat  so  poslednji  mo- 
gočnejši od  prvih  . . . 

V  lepem  zabojčku  pod  steklom  se  vidi 
dragoceni  papir,  ki  predstavlja  v  naši  vred- 
nesti  precejšnjo  vsoto  24  milijonov  kron. 
Večji  je  in  lepše  risan  od  svojih  ponižnejših 
tovarišev.  Tudi  je  dobro  ohranjen,  ker  se 
mu  ni  treba  truditi  po  svetu,  hoditi  po  semnjih, 
poslušati  prepire  med  mešetarji  in  se  valjati 
po  potnih  žepih.  Kakor  kralj  na  prestolu 
sedi  tu  v  svoji  škatljici  in  se  lahko  smeje 
zmečkanim  in  umazanim  proletarccm  svojega 
rodu,  ki  dobivajo  toliko  ran  v  boju  za  ob- 
stanek in  se  morajo  včasih  podvreči  celo 
malo  okusnim  operacijam  z  limom  in  raz- 
ličnimi papirčki,  da  si  ohranijo  življenje.  Da, 
tako  je  na  svetu!  Revež  se  trudi  in  trpi, 
bogatinu  pa  vsi  strežejo,  se  mu  hlinijo  in  ga 
občudujejo ! 

Gospod  Wild  se  je  ves  zamaknil  v  ta 
prijazni  simbol  najvišje  zemske  sreče.  Vedno 


bliže  mu  je  prihajal  z  nosom,  da  si  vtisne 
neizbrisno  v  spomin  te  tako  pomenljive 
poteze. 

„Ali  se  sme  ta  bankovec  tudi  otipati?" 
je  vprašal  uradnika.  „Bi  vsaj  smel  reči,  da 
sem  imel  že  en  milijon  funtov  v  roki  1" 

„]e  prepovedano!"  odgovori  uradnik 
smejč  se.  „In  vam  tudi  nič  ne  koristi,  pre- 
dragi gospod  Wild,  če  ga  tudi  ukradete. 
Kajti  poglejte :  Bankovec  je  brez  številke  in 
brez  podpisa !  Niti  ene  zemlje  si  ne  morete 
kupiti  zanj!" 

„Potem  naj  pa  le  v  škatlji  ostane",  reče 
gospod  Wild  resignirano.  Hipoma  je  izgubil 
bankovec  zanj  vsako  zanimivost.  Koliko  je 
na  svetu  papirjev,  ki  so  lepši,  močnejši  in 
večji  I 

Poslovila  sva  se  od  vljudnega  officerja. 
Kmalu  sva  stala  na  ulici. 

„  Hvala  vam  lepa,  gospod  Wildl  Zlato 
,Angleške  banke'  in  vaša  prijaznost  mi 
ostaneta  vekomaj  v  spominu!" 

In  že  naju  je  ločila  vrveča  množica.  Šla 
sva  vsak  na  svojo  stran. 
(DALJE.) 


SILVIN  SARDENKO: 


POD  GRENKIM  JARMOM, 


Je  li  mogoče,  dražestna  blondinka? 
Na  licih  se  ti  še  mladost  smehlja, 
že  sladka  last  si  grenkega  moža 
in  že  v  naročju  svojem  nosiš  sinka?! 


A  nič  ne  veš  od  zime,  ne  viharja. 

Pogledi  tvoji  so  zaverovani 

v  nedolžno  dete,  ki  je  tvoja  zarja. 


Po  blaženi  prostosti  žalostinka 
privre  ti  morda  včasih  iz  srca; 
kot  da  bi  izpod  zimskega  neba 
osamljena  priplavala  snežinka. 


In  nič  ne  vidiš?  Glej,  ob  tvoji  strani 
tvoj  mož  z  očmi   se  z  drugo  po- 
govarja — 
in  misliš,  da  te  ljubi  kakor  lani... 

j^ačas  je  Jane  vasoval.  Šel  je 
bil  po  sneženih  stezah  dalje 
in  dalje,  čez  gozde  je  Šel 
po  ledenih  potih  in  čez 
polje,  kjer  je  bila  le  tupa- 
tam  kaka  sled  stopinj  — 
gazi  ni  bilo  nikjer.  Zaukal 
je  zdajpazdaj,  vmes  pa  si  je  tiho  pel  o  polju, 
o  rožicah  in  ptičicah  ter  mislil  cel  čas  na 
Mano.  Luna  je  plavala  nekje  visoko,  videlo 
se  je  svetlo  na  nebu,  a  ni  presijala  oblakov 
nad  selom,  in  videl  se  je  samo  sij,  kajti  beli 
oblaki  so  se  vlekli  tam  izza  daljnih  gor  in 
krili  celo  nebo.  Jane  je  šel  dalje,  dokler  ni 
prišel  do  koče.  Nekaj  dreves  je  stalo  okoli 
luže  in  sneg  je  bil  na  njih.  Koča  je  stala 
tiho  ob  polju  zunaj  sela,  kot  da  je  ni.  Po- 
stal je  Jane  za  trenutek  in  gledal  kočo.  Pri- 
jetno mu  je  bilo  pomisliti,  da  Mana  spi  in 
morda  sanja  o  njem,  ali  pa  bedi  in  misli  na 
njega.  Pristopil  je  in  potrkal  na  okence. 
Okence  se  je  odprlo  in  prikazala  se  je  lepa 
dekličja  glavica  iz  njega. 

„Ali  si  ti,  Jane!"  začul  se  je  šepet . . . 
„Da,  Mana..." 

Mladenič  se  je  ozrl  ter  stopil  prav  ob 
okno. 

Nekaj  časa  sta  molčala  oba,  kajti  zelo 
sladak  je  bil  ta  trenotek  za  oba  . . .  Jane  je  pri 
luninem  svitu  pogledal  Mani  v  oči.  Krasne 
oči  so  se  mu  zasmejale,  take,  kot  si  je  o 
njih  mislil  včasih,  da  bi  šel  za  njimi  na  konec 
sveta.  Večernica  posije  v  poletni  večer  in 
ni  tako  lepo,  kakor  kadar  se  posmejejo  take 
oči,  polne  krasote  in  ljubezni,  kot  bi  bila 
nebesa  za  njimi. 

„Kaj  me  tako  gledaš?"  je  vprašala  Mana, 
ko  se  je  Jane  zagledal  vanjo.  Zunaj  je  bil 
mraz. 


(DALJE.) 

„1,  rad  te  imam,  ko  si  tako  lepa",  je 
rekel  in  zadrhtel.  Šepetal  je  njeno  ime  in 
ponavljal  dolgo  lepo  pesem  o  ljubezni,  kot 
jo  je  ponavljal  že  tolikokratov.  Pogladila  ga 
je  po  Črnih  laseh  in  se  tiho  smejala  vsa 
srečna.  Oba  sta  bila  tako,  kot  da  mislita  na 
srečo. 

„Jane,  kaj  bo  iz  tega.^"  je  dejala  Mana 
in  ga  otožno  pogledala.  Iz  njenih  lepih  oči 
je  kanilo  dvoje  vročih  solz,  zdrknila  sta  po 
licih  in  Janetu  se  je  zdelo,  da  sta  se  takoj 
izpremenili  v  dve  mrzli,  ledeni  kaplji. 

„Kaj  ti  je,  Mana?"  je  vprašal  skrbno. 

„ Nesrečna  sva,  Jane",  je  reklo  dekle  in 
zaihtelo. 

Hudo  je  bilo  Janetu,  ker  je  ljubil  svojo 
izvoljenko  in  je  ni  vedel  kako  utolažiti. 

„Saj  se  bova  vzela,  Mana,  pa  kmalu; 
pred  pustom  naju  poroč6",  je  tolažil  Jane. 

„Ne  bodo  ne,  ne  bodo  naju  nikdar,  Jane, 
nikdar..."  In  zajokala  je  na  glas. 

„ Zakaj  ne?" 

„Ni  mogoče  . . .  Mati  so  povedali  .  .  ." 
Beseda  ji  je  ostala  v  ustih  in  ni  mogla  pra- 
viti dalje.    Ooste  solze  so  ji  kapale  iz  oči. 

„Kaj  pa  so  pravili  mati?"  je  vprašal  Jane 
v  strahu.  Nemiren  je  bil  in  otožen,  da  ona 
joka . . . 

„Tvoja  mačeha  ne  pusti",  je  dejalo  dekle 
v  solzah. 

„Mora!" 

„Vidiš,  Jane,  ona  je  . . . 

„Vem,  vem  . . ." 

„Naredila  bo  . . ." 

„Ne  bo  naredila." 

„Bo,  bo,  Jane,  ti  ne  veš ..." 

nKaj . . ." 

„ Hotela  je  mojega  očeta,  pa,  pa  je  ni 
hotel  —  in  umorila  ga  je.    Izpeljale  so  ga 

in  zašel  je  V  lužo  ter  pred  hišo  utonil . .  .** 
In  zajokala  je  Mana  močneje,  ko  se  je  spom- 
nila očeta,  ki  ga  je  zvabila  čarovnica. 

Jane  se  je  zamislil  in  hudo  mu  je  bilo, 
da  joka  ona  poleg  njega.  Spomnil  se  je 
vsega,  kar  so  pravili  ljudje  o  njegovem 
očetu,  ki  ga  je  zvodila  čarovnica,  da  je  utonil. 
Kako  bi  bil  sicer  utonil  pred  domačo  hišo 
v  luži  in  ga  ni  nihče  slišal! 

„ln  mater  je  skoraj  umorila",  je  pripove- 
dovala Mana  dalje  in  znova  huje  zajokala. 
„Ob  palici  hodi  mati,  ker  so  jo  dobile  Ča- 
rovnice, ko  je  šla  s  preje:  razbile  so  ji  kolo- 
vrat in  njo  so  skoraj  uničile.  Sama  nesreča 
je  pri  hiši  zaradi  Čarovnice." 

„Tebe  ne  bo,  tebi  ne  sme  nič,  jaz  jo 
ubijem",  jo  je  tolažil  Jane  in  ji  stiskal  roko. 

„Jane,  Jane",  je  zdihovala  nesrečna  dek- 
lica, „jaz  se  tako  bojim.  Naredila  mi  bo  in 
nesrečna  bova  oba,  vse  bo  nesrečno." 

„Kaj  more  narediti?"  je  tolažil  Jane,  „saj 
nima  moči  do  tebe." 

„Saj  veš,  kaj  pride  .  .  .  Mojbog,  če  kaj 
naredi!". . . 

„Preprosila  jo  bova  . . ." 

^Čarovnice  še  prositi  ne  smeš,  ker  se 
izdaš,  da  jo  poznaš,  in  zasleduje  te  potem." 

„Pa  živine  ne  bova  imela ..." 

„Saj  bo  meni  naredila,  meni,  nama  .  .  . 
Saj  je  rekla:  Katero  hočeš,  samo  mene  ne." 

„A  jaz  nobene,  samo  tebe!"  in  branil  ji 
je  govoriti  dalje,  da  ne  bi  jokala  tako. 

^Pojdem  na  božjo  pot",  je  šepetala  ona 
nekoliko  utolažena. 

„Da,  pojdeš,  pojdeš",  ji  je  govoril  Jane, 
„vse  sme  baba,  samo  tebi  ne  sme  nič."  Jane 
je  pomislil  in  jezno  je  stisnil  pest,  ko  se  je 
spomnil  mačehe.  Tebi  nič  in  meni  nič!  Jaz 
uženem  babo.  Na  sveti  večer  si  naredim 
stolček,  uidem  ji  Čez  jarek  in  nobena  baba- 
čarovnica  nima  več  moči  do  mene." 

„Jane,  Jane",  je  zdihovala  ona,  „kaj  pa, 
če  te  vjamejo?" 

„Ne  vjamejo  me,  nič  se  ne  boj!"  In  iz- 
kušal  je,  da  bi  ji  pregnal  to  misel: 

„S,aj  si  moja,  Mana,  ali  ni  to  sreča?" 

Ona  pa  je  med  jokom  ihte  odgovarjala: 

„Da,  tvoja,  Jane.. ." 


Potem  pa  sta  šepetala  dalje  in  pozabila 
na  čarovnice  in  govorila  sta  o  sreči,  kot  jo 
šepeta  ljubeče  srce  in  si  jo  slika  mladost  in 
sanja  o  njej  cele  dneve  in  noči  —  in  se  ne 
da  spati  mirno  brez  nepokoja,  in  glava  je 
zmiraj  polna  takih  lepih  misli,  oči  se  ozirajo 
proti  kraju,  kjer  leži  tisto  selo,  Čudno  hre- 
penenje hodi  vedno  s  človekom,  da  je  vedno 
dolgčas  in  vender  sladkoprijetno,  in  zvečer 
postane  duša  nemirna  in  rado  se  posluša 
šumenje  večera,  kot  da  govori  nekaj  o  tem, 
kar  je  v  srcu  . . . 

Medtem  se  je  mesec  zdajpazdaj  prikazal 
izza  oblakov,  pogledal  je  med  drevjem  prav 
pred  okno  in  obsijal  s  smešno  radoved- 
nostjo poznega  vasovavca,  potem  pa  je  odšel 
dalje,  kot  da  neče  ravno  motiti  sreče;  pa 
posijal  je  zopet  čez  čas,  če  je  količkaj  mogel 
pogledati  med  oblaki . . .  Leteli  so  oblaki, 
kot  da  nes6  novega  snega  v  deželo,  grma- 
dili  so  se,  kakor  vsakokrat,  kader  pravijo, 
da  se  čarovnice  peljajo.  Veter  je  zavel  zdaj- 
pazdaj močneje,  mrzel  je  bil  in  stresal  je 
ivje  z  drevja.  Okoli  koče  je  zašumelo,  ko 
je  ivje  letelo  z  dreves.  Če  je  mogel,  je  prišel 
v  tiho  zatišje  ob  steni  prav  do  okna  ter  se 
poigral  z  dekličinimi  lasmi  in  pobožal  ž 
njimi  po  fantovem  obrazu  in  bežal  je  potem 
dalje,  kot  da  se  smeje,  da  je  znal  tako  po- 
nagajati,  in  izginil  je  čez  polje,  kot  da  gre 
kam  daleč  pravit  o  tej  sreči,  kakemu  ne- 
srečnemu srcu,  ki  mu  ni  znana  taka  sreča... 

Jane  se  je  poslovil  od  svoje  Mane  in 
odšel  žalosten  in  otožen  domov.  Polje  je 
ležalo  daleč  naokoli  tiho  in  mirno  in  je  ob 
luninem  svitu  zdaj  pojasnelo  zdaj  potemnelo. 
Tišina  je  bila  po  vaseh  in  nad  njimi  so  po- 
čivale meglice  zimskega  jutra.  V  daljavi  se 
je  čez  Čas  oglasil  kak  čuden  glas,  ki  je  iz- 
ginil v  noč,  ali  pa  je  zalajal  kak  pes,  ki  ga 
je  predramil  ponočni  vasovavec,  ali  pa  kak 
drug  sumljiv  nemir . . .  Jane  se  je  sredi  polja 
ozrl  nazaj  in  se  spomnil  nje.  Zaukal  ji  je 
v  zadnji  pozdrav  in  minila  ga  je  otožnost. 
Zapel  bi  bil  sredi  belega  polja  najbolj  ve- 
selo pesem.  —  Nad  gozdom  so  se  oblaki 
grmadili  in  okolica  je  potemnela. 

Ko  so  tisto  noč  trije  možje  prišli  iz 
krčme  domov,  je  kum  Andrej  kmalu  trdo 
spal  v  hiši  na  klopi  pri  peči  in  prav  vun 
se  je  lahko  slišalo  njegovo  težko  hropenje, 
ker  ga  je  takoj,  ko  je  zaspal,  prišla  tlačit 
mdra.  Nekaj  časa  se  je  še  spominjal  na 
svoja  sovražnika  iz  krčme  in  zdelo  se  mu 
je,  da  še  drži  Maruha  za  vrat  in  Višnjo  za 
ušesa  in  jima  govori:  Kaj  bosta,  čakaj  vrag! 
in  pritiska  s  pestjo  močneje  in  z  drugo  roko 
privija  —  potem  pa  je  zahropel  in  zaspal  in 
težko  mu  je  bilo  dobiti  sape.  Starec  je  vzdi- 
hoval in  se  stegoval,  da  je  klop  škripala 
pod  njim,  da  je  hišni  gospodar  na  postelji 
nejevoljno  zakašljal;  kum  Andrej  je  iskal 
sape,  a  mdra  ga  ni  pustila  in  zato  si  je  kum 
očital  svojo  neprevidnost,  da  je  govoril 
predrzno  o  Čarovnici,  ki  mu  zdaj  tako  pri- 
tiska prsi,  da  ne  more  dobiti  sape.  Ko  bi 
bil  doma,  bi  si  bil  pripravil  okno  za  glavo 
in  dva  noža  navzkriž,  in  splašila  bi  se  bila 
baba  vražja.  Zdaj  pa  je  legel  spat  kar  tako 
in  razjezil  je  bil  Čarovnico  v  gostilni,  da 
bo  zdaj  ležala  cele  noči  na  njegovih  prsih. 
Bridko  se  je  kesal  kum  Andrej,  jezil  se  je 
nad  Maruhom  in  Višnjo  in  hropel  težko... 

Maruh  je  bil  prišel  domov  in  pustil  Višnjo 
samega  na  vasi.  Takoj  se  je  začul  iz  nje- 
gove koče  ženski  glas,  neprijeten  in  kričeč. 
Maruh  je  bil  oženjen  in  je  imel  hudo  ženo. 

„Kaj  boš,  saj  je  bil  kum  Andrej  tudi 
tam",  je  tolažil  Maruh  ženo. 

„Kum  Andrej  je  tak  kot  ti",  je  vpila  žena. 

„Tako  je  z  ženskami",  je  pomislil  Višnja 
in  se  prijel  za  uho,  ki  ga  je  bolelo  in  vroče 
mu  je  bilo  vanj. 

„Saj  je  vse  Višnja  plačal",  je  tolažil  Maruh 
ženo  v  koči. 

„Seveda  je  plačal!  Tebe  so  spet  obrali. 
Napijete  se  in  dražite  babo;  danes  ni  kravja 
mleka  dala.  Z  Višnjo  mi  nimaš  hoditi,  je  ves 
neumen,  kar  je  vdovec  . . .",  je  kričala  žena. 

„Tako  je",  je  pomislil  Višnja  in  se  prijel 
za  nos,  kajti  zeblo  ga  je  vanj  .  .  .  „Tako 
govori  o  meni  Maruška,  tako  zapoveduje 
Maruhu.  Taka  je  z  babami.  Vedno  veči  nad 
moškim.  Pri  tem  se  je  spomnil  Mane.  Lepo 
je  bilo  nje  lice  in  mil  je  bil  njen  obraz,  da 


bi  si  ne  mogel  misliti,  kako  bi  se  jezila. 
Zazdelo  se  mu  je,  dajane  pri  njej  vasuje, 
in  stisnil  je  od  jeze  pesti,  šel  je  dalje  po 
poti,  op  otekel  se  je,  obstal  in  pomislil:  ko 
bi  ji  šel  potrkat  na  okno ... 

Časa  je  še  zadosti  in  lahko  pride  do 
koče  in,  če  ni  tam  nikogar,  lahko  potrka. 
Če  je  pa  Jane,  bo  poslušal  in  ga  prepodil. 
Polomil  bi  mu  rebra,  si  je  mislil  Višnja,  in 
grlo  bi  mu  pritisnil;  čeprav  je  sorodnik  kuma 
Andreja,  pa  le  nima  njegove  moči;  mladič 
je,  da  bi  ga  prijel  za  ušesa  in  bi  mu  jih 
nategnil.  F^ri  tem  se  je  Višnja  spomnil  na 
svoje  uho:  ščemelo  ga  je  tam  in  grizel  ga 
je  mraz.  Po  celem  obrazu  se  je  čutilo,  kje 
je  grabila  trda  roka  kuma  Andreja. 

„Bi  ga,  bi  ga",  je  pomislil  Višnja  in  se 
opotekel  v  sneg,  „kaj  pa  hodi  vasovat,  ko 
je  ne  bo  vzel!  Mi  imamo  dom,  pa  tudi 
skrinja  ni  prazna.  Mana.  Pa  smo  tudi  še 
nekaj  fanta.  Glej  kočo!  Višnja  je  videl  svojo 
kočo,  a  vendar  k  njej  ni  mogel,  sam  ni 
vedel,  zakaj  ne.  Hodil  je  in  hodil  po  selu, 
med  hišami;  zdelo  se  mu  je,  da  se  bliža 
svoji  koči,  pa  mu  je  boljinbolj  izginjala  iz- 
pred oči. 

„ Menda  se  vendar  ni  spravila  nadme, 
vragova  baba",  je  pomrmral  Višnja  in  lasje 
so  mu  vstali  na  glavi.  Hodil  je  z  ene  strani 
na  drugo,  stopal  iz  gazi  v  sneg.  Sčasoma  je 
gazi  popolnoma  zmanjkalo,  izginilo  je  selo, 
šel  je  dalje  in  dalje  in  zdelo  se  mu  je  čudno, 
kam  je  prešla  gaz,  kam  so  izginile  hiše,  ko 
je  bil  vendar  v  selu  in  zdaj  hodi  po  snegu 
in  nobene  hiše  nikjer;  in  bil  je  že  pred  svojo 
kočo,  odprl  bi  bil  in  bi  prišel  v  vežo  ter 
šel  spat,  zdaj  pa,  kot  da  je  vse  tuje,  ko  je 
vendar  doma  in  ne  more  domov. 

„Saj  sem  vendar  že  hodil  domov  ob 
vsaki  uri",  je  pomislil  Višnja,  „pijan  sem  bil 
tudi  že  mnogokrat,  pa  domov  sem  vendarle 
prišel  ..."  Spomnil  se  je  na  čarovnico  in 
strah  ga  je  obšel.  „Kum  Andrej  je  govoril 
o  nji",  je  mrmral  potem  skoraj  naglas,  „on 
je  govoril,  jaz  nisem  rekel  nič.  Kaj  bi  mene? 
Jaz  ji  dam  mir  in  ne  vem  nič."  Hotel  je, 
da  bi  slišala  Čarovnica  in  bi  ga  pustila.  In 
šel  je  dalje,  hodil  je  in  hodil,  pa  nikamor 

ni  prišel...  Gozd  za  gozdom,  pot  za  potjo 
se  je  vrstila:  postajal  je  truden,  opotekal  se 
ie  in  padal  v  sneg  in  zdelo  se  mu  je,  da 
gre  domov,  a  sela  ni  bilo  nikjer  in  nič  ni 
vedel,  kam  gre,  in  hiše  ne  koče  ni  nikjer 
in  nikjer,  da  bi  videl,  kje  je. 

„Kam  vendar,  za  vraga,  grem?"  se  je 
vpraševal  sam;  lasje  so  mu  vstajali,  in  pot  je 
tekel  izpod  kučme  po  licih  in  povsod  je 
Čutil  strah.  Mani  je  hotel  iti  potrkat  na  okno. 
—  Lej,  pa  tudi  ta  pot  ne  pelja  k  Mani.  Vsi 
kraji  so  neznani,  in  vendar  je  poznal  kraj 
na  tri  ure  okoli  do  zadnjega  kota,  tu  pa  je 
vse  neznano  in  konca  nikjer. 

„Olej,  spravila  se  je  nadme  baba  Čarov- 
niška*",  je  pomislil  tiho,  „vodi  me  po  svojih 
potih,  kot  se  ji  zdi,  in  do  jutra  bom  taval." 
Začel  se  je  bati,  da  bi  mu  ne  bilo  narejeno 
pri  živini  in  da  bi  mu  poleti  ne  pobila  toča 
najlepše  pšenice.  Jezil  se  je  nad  kumom 
Andrejem.  Kum  Andrej  mu  je  bil  ugovarjal, 
da  ne  dobi  Mane,  tudi  privoščil  mu  je  ni, 
in  vedno  je  ponavljal,  da  je  njen  boter,  in 
kum  Andrej  je  govoril  zoper  njo,  zoper 
babo-Čarovnico,  ko  je  pravil  o  Janetu  .  .  . 
Nazadnje  je  izpil  njegovo  žganje  ter  mu  za 
zahvalo  razpraskal  obraz  in  mu  prizadel 
bolečine,  ko  ga  je  vlekel  za  uho,  dočim  ga 
je  on  držal  samo  za  vrat.  Morda  ga  je  Maruh 
poplačal,  če  ga  je  kje  pritisnil  s  palcem, 
kajti  zelo  boli,  kjer  Maruh  pritisne  s  palcem. 
„Pa  je  vendar  Čudno",  je  pomislil  in  se 
potipal,  če  ima  še  glavo.  Še  je  bila  glava, 
globoko  v  kučmi.  Potegnil  je  kučmo  iznad 
oči,  da  bi  bolje  videl,  in  se  je  hotel  ogle- 
dati; a  šel  je  naprej  in  naprej,  kot  da  ni 
obstanka,  kot  da  je  nekam  daleč  namenjen. 
Tema  je  nastala  okoli  in  okoli  in  se  ni  moglo 
videti  nič.  Lučce  so  šle  pred  njim  in  se 
umikale  —  bilo  jih  je  brez  števila,  kot  bi 
poleti  v  zvezdnati  noči  pogledal  v  jezero  — 
in  on  je  šel  za  njimi  in  poti  ni  bilo  nikake. 
Ušel  bi,  a  kam  in  kako,  ni  vedel.  Ko  je 
zopet  padel,  je  zadel  z  glavo  ob  deblo  in 
začutil  je  bolečino  na  čelu,  in  kučma  je  stala, 
kot  bi  bil  tam  rog.  Veter  je  vil  po  gozdu 
in  Višnja  je  čutil,  da  je  gozd,  pa  ni  vedel, 
kako  je   prišel  v  gozd.    Lučce  so  migljale 


pred  njim  in  on  je  šel  za  njimi  in  se  za- 
deval ob  debla.  Mrzle  deževne  kaplje  so 
padale  iz  oblakov  in  z  vej  se  je  vsipal  sneg... 

„Glej,  vraga,  so  že!"  je  pomislil  Višnja 
na  čarovnice.  Nastala  je  vihra  in  šum  je 
napolnil  gozd.  Drevje  se  je  lomilo  in  pri- 
pogibali  so  se  vrhovi,  pokalo  je  po  gozdu, 
kot  da  se  lomijo  po  njem  vsi  vragi  in  ce- 
pijo drva  za  peklenski  ogenj;  rjulo  je  in 
cvililo  med  drevjem,  kot  da  imajo  škratje 
ples,  čudne  prikazni  so  letele  okoli  Višnje, 
mrzle  in  obdane  s  snegom;  ustrašil  se  je 
in  padel  ter  zagrabil  nekak  kol  v  roke  .  .  . 
Pobral  se  je  in  začel  bežati,  opletal  je  s 
koleni  na  vse  strani  . . . 

„Vrag  je  vrag,  baba  pa  baba!"  je  go- 
voril Višnja,  „in  nič  nečem,  če  ne  gre  sama 
peklenska  svatba  skozi  gozd. 

Pomislil  je,  da  se  je  kak  vrag  vzel  s 
čarovnico,  in  zdelo  se  mu  je,  da  se  bojuje 
s  celim  peklom  in  z  vsemi  čarovnicami  sveta. 
Nova  burja  je  zavila  po  gozdu,  tema  je  bila, 
da  se  ni  videl  niti  konec  nosu.  Le  tiste* pri- 
kazni, bele,  dolge,  zavite  v  sneg,  so  bežale 
mimo.  Močneje  in  močneje  je  vila  burja 
okoli  njega  in  drevje  je  pokalo,  kot  da  se 
s  korenom  hoče  izpuliti  in  zbežati  pred  to 
grozo.  Cel  gozd  je  bil  oživljen.  Višnja  je 
mahal  s  kolom  okoli  sebe,  a  zadel  ni  ni- 
česar, vse  je  letelo  okoli  njega  in  se  mu 
smejalo,  zaletavalo  se  je  vanj  in  bežalo  dalje. 
In  tam  po  vrhovih  kot  da  godejo  sami  vragi; 
pokalo  je,  šumelo,  lomilo  in  rjovelo.  Zdelo 
se  mu  je,  da  leti  nekaj  naravnost  proti  njemu, 
opletel  je  s  kolom  in  zadel  ob  nekaj  trdega. 

„Ali  sem  te,  vrag!"  je  pomislil,  ko  je 
padlo  na  tla,  in  dobro  se  mu  je  zdelo,  da 
je  vsaj  nekaj  padlo.  Mahal  je  naprej  in  nekaj 
črnega  je  letelo  nad  njegovo  glavo.  Nov 
šum  je  napolnil  gozd,  nekaj  je  kakor  za- 
plesalo okoli  njega,  on  pa  je  bežal  dalje, 
čutil  je,  da  omaguje,  in  pasti  je  hotel  in  prositi 
milosti.  Bežal  je  zopet  po  stezi  in  šum  je 
izginjal  v  daljavo  čez  gozd  in  po  gozdu  je 
odmevalo  daljno  šumenje. 

„ Odšli  so,  vragi!"  je  pomislil  Višnja  in 
zbežal.  Spoteknil  se  je  ob  nekaj  trdega  na 
zemlji  in  padel  čez  tisto  po  tleh.  Pobral  se  je 


Digitized  by 


Google 


106 


in  bežal  dalje,  spoteknil  se  je  zopet  in  pri- 
letel je  z  glavo  ob  trdo  steno.  Prijel  se  je 
za  glavo  in  gledal,  kajti  ničesar  ni  bilo  vi- 
deti, da  bi  bil  spoznal,  kam  se  je  zadel. 
Skladovnica  drv  se  je  podrla  in  zaropotalo 
je  vse  okoli  njega  —  takrat  pa  je  na  Gori 
zazvonilo  dan.  Višnja  se  je  zavedel  in  bilo 
mu  je,  kot  da  se  je  zbudil  iz  sanj.  Glava 
ga  je  bolela,  na  čelu  je  imel  rog,  truden  je 
bil  in  vroče  mu  je  bilo.  Kako  bo  vroče,  ko 
je  tak  mraz  zunaj!  Ozrl  se  je  in  videl,  da 
leži  pred  Pristavo  in  drva  lež6  po  tleh  okoli 
njega . . . 

„1,  saj  sem  doma  I  Kaj  se  pa  klatim  tako 
neumno?...  Kaj  se  mi  pa  sanja  tako  ne- 
umno.?" in  vse,  kar  je  bilo,  se  mu  je  zdelo, 
da  se  mu  je  sanjalo.  Okno  pri  koči  se  je 
odprlo  in  obraz  stare  ženske  se  je  prikazal. 

„Kdo  pa  je?"  je  vprašal  grd,  oduren  glas. 

„E,  jaz.  Višnja." 

„Kaj  pa  hodiš  tod?"  je  kričala  baba. 

„E  nič,  kaj  jaz  vem  . . ." 

;ln  razbijaš  okoli  bajte  in  podiraš  drva, 
ponočnjak  ponočnjaški!" 

„  Domov  grem  od  Šonte." 

„Spet  si  pijan.  Maruhu  bom  povedala, 
da  ne  daš  miru  cele  noči." 

„Kaj  pijan",  se  je  jezil  Višnja  In  se  po- 
biral ter  iskal  kučmo,  pa  kučme  ni  bilo  ni- 
kjer in  nikjer  . . .  „Nič  pijan,  ampak  vrag  je 
vrag,  pa  še  baba  z  njim,  pa  sta  dva  vraga, 
pa  si  pomagaj,  če  si  moreš.  Greš  in  greš, 
pa  nikamer  ne  prideš,  tako  je;  pa  tudi  kučmo 
sem  izgubil,  da  bodo  ljudje  govorili,  ko  jo 
bodo  našli  kje,  čeprav  ne  vem,  kje  sem  bil; 
kaj  meni  mari,  kdo  je  bil  in  kod  sem  hodil. 
Mir  naj  bi  dala  vražja  baba,  pa  bi  bil  prišel 
domov!" 

„Mir  daj  ponoči  li,  pa  je!" 

„Saj  ga  dam,  Pristavka,  jaz  dam  mir.  Le 
poglej,  še  kučmo  sem  izgubil  in,  ko  bi  me 
videli  ljudje,  da  grem  brez  kučme  domov, 
bi  rekli :  ,Pa  poglejte.  Višnja  še  ni  bil  trezen, 
kar  je  vdovec'.  Ampak  je  tako  in  pomagaj 
si,  če  si  moreš.  Ali  si  more  pomagati  kum 
Andrej  ?  Jaz  sem  hotel  domov,  poslušaj,  pa 
nisem  prišel  in  nisem." 

Starka  je  zaloputnila  okno. 


Višnji  se  je  vse  bolj  in  bolj  zdelo,  da 
so  bile  sanje.  Pa  zakaj  je  truden  in  vroče 
mu  je  že?  Spomnil  se  je,  kaj  je  pravil  snoči 
kum  Andrej:  Gorje,  kogar  se  loti  baba- 
Čarovnica!  Njega  je  spravila  pod  svoje  okno 
in  sanjalo  se  mu  je  menda  tako  neumno,  in 
ko  je  mahal  s  palico,  je  zadel  ob  drva  in 
so  se  podrla  .  .  .  Včasih  se  tako  sanja,  da 
človek  razbija  z  rokami  in  vdari  na  peči  ob 
polico,  na  kateri  se  kisa  mleko,  sproži  se 
polica  in  latvice  padejo,  mleko  se  razlije  in 
od  ropota  se  vzbudi  neumni  sanjač.  Se  sanja 
včasih  tako.  Vpiješ  ponoči  in  se  vzbudiš 
pred  lastnim  glasom,  ali  pa  udariš  z  glavo 
ob  rob,  da  te  zaboli  .  .  .  Višnja  je  mislil  na 
to  in  je  mislil,  da  je  bilo  danes  tako.  Brez 
kučme  je  bil  in  sram  bi  ga  bilo,  ko  bi  videli 
ljudje,  da  gre  izpod  okna  Pristave.  Zato  je 
šel  domov  in  je  zaspal,  kajti  jutro  je  bilo 
že  čisto  belo  .  .  . 

Zjutraj  so  našli  ljudje  v  gozdu  na  stezi 
Janeta,  napol  zmrznjenega.  Prenesli  so  ga 
domov  in  kum  Andrej  sam  ga  je  počasi 
ogrel  in  mu  vlival  prepaljenca  v  usta,  da  je 
prišel  k  zavesti.  Babe  iz  vasi  so  se  zbrale 
in  svetovale  vsaka  svoja  zdravila.  Pristavke 
ni  bilo  doma,  šla  je  zjutraj  v  dolino  po  soli. 
Ženske  so  sklepale  roke  in  vpraševale: 

„Kdo  ga  je  neki!" 

Nihče  ni  vedel,  kaj  in  kako  se  je  to  zgo- 
dilo; našli  so  bili  poleg  Janeta  staro  kučmo, 
pa  kdove  čigava  je.  Kučma  je  kučma,  oguli 
se  in  postara  in  druga  je  drugi  enaka.  Kum 
Andrej  je  sicer  rekel,  da  je  taka  kot  jo  nosi 
Višnja,  a  kučma  je  bila  tudi  čisto  podobna 
kučmi  kuma  Andreja  ali  pa  Maruhovi.  Jane  se 
je  zavedel  in  se  ozrl.  Ni  vedel  drugega,  kakor 
da  je  bila  v  gozdu  vihra  in  da  ga  je  nekaj 
zadelo  po  glavi,  ali  pa  je  menda  zadel  v 
teku  z  glavo  ob  kako  deblo.  Spomnil  se  je, 
kako  je  šel  domov  od  Mane,  kako  se  je 
stemnilo  v  gozdu,  kako  so  strahovi  leteli 
okoli  njega,  da  je  zbežal,  in  potem  se  je 
zgodilo  tako,  in  dalje  ni  vedel  ničesar . . . 

„Vrag  je  to,  pa  baba  se  loti  človeka", 
je  mrmral  ded  in  ženske  so  se  križale.  Nihče 
si  ni  upal  povedati,  kar  je  mislil,  in  vsi  so 
mislili  isto. 

Ko  je  zjutraj  Višnja  vstal,  ga  je  bolela 
glava,  in  spomnil  se  je,  da  je  snoči  hodil 
po  čudnih  potih;  obraz  ga  je  bolel  in  prišlo 
mu  je  v  spomin  vse,  kako  ga  je  včeraj  vlekel 
kum  Andrej  za  ušesa  in  ga  pri  tem  opraskal 
po  obrazu.  Spomnil  se  je,  da  ga  je  potem 
vodilo  po  gozdu,  da  je  bilo,  kot  bi  čudno 
sanjal,  da  je  butil  z  glavo  ob  Pristavo,  da 
je  podrl  drva  in  ga  je  Pristavka  ozmerjala 
skozi  okno.  Pomislil  je  na  vse  to  in  si  mislil: 

„A,  vrag  vedi,  menda  sem  bil  pijan,  in 
bile  so  take  neumnosti  ..." 

Spomnil  se  je,  da  je  izgubil  kučmo,  in 
žal  mu  je  bilo  kučme.  Lehko  jo  najdejo  kje 
pod  kakim  oknom,  in  babe  bodo  imele  ne- 
potrebne besede,  kar  je  sitno  za  moža,  če 
ga  ženske  opravljajo  s  takimi  rečmi.  Poiskal 
je  nedeljsko  kučmo  in  je  šel  v  krčmo.  Tam 
so  govorili  o  Janetu  in  o  kučmi,  in  Višnji 
je  bilo  neprijetno,  ko  ga  je  krčmar  vprašal, 
zakaj  ima  novo  kučmo. 

„Ženi  se  Višnja",  so  govorili  sosedje. 

„Za  Mano  hodi,  pa  bi  ji  rad  dopadel," 
so  rekli  drugi. 

Prišla  sta  od  Janeta  kum  Andrej  in  Maruh 
in  so  zopet  pili.  Na  dolgo  in  široko  je  kum 
Andrej  dokazal,  da  so  pri  Janetu  našli  kučmo, 
ki  je  ni  izgubil  nihče  drugi  kot  Višnja.  Višnja 
se  je  jezil,  in  težko  je  bilo  govoriti  o  tem, 
ko  sam  ni  vedel,  kaj  je  res  in  kaj  ne,  in 
bilo  bi  dobro,  ko  bi  dobil  kučmo  nazaj, 
ampak  bi  bilo  sitno,  ko  bi  kdo  rekel,  da  se 
preteplje  s  fanti.   Tudi  bi  ga  lehko  Maruh 


naznanil  županu.  Zato  je  dal  za  prepaljenci, 
da  bi  ne  utegnili  govoriti  o  tem.  Pa  so  vendar 
govorili,  in  sosed  krojač  je  povedal,  da  jo 
zjutraj  videl  Višnjo,  ko  je  šel  razoglav  do- 
mov. Višnja  je  dal  krojaču  prepaljenca  in 
se  je  bal,  kaj  bo  iz  tega.  Pa  ko  je  bil  Višnja 
pijan,  je  povedal  vse,  kot  je  bilo.  Zvodila 
ga  je  čarovnica  od  hiše,  blodil  je  celo  noč, 
vodilo  ga  je  po  gozdu,  mahal  je  s  palico, 
in  ko  je  butil  z  glavo  ob  nekaj  trdega,  se 
je  zbudil  ob  Pristavi  in  Pristavka  ga  je  ozmer- 
jala, ker  je  podrl  drva.  Ali  je  bilo  kaj  res, 
ali  se  je  samo  sanjalo  tako,  ni  mogel  po- 
vedati. Veril  se  je,  da  pri  zavesti  ni  storil 
nič  slabega.  Tako  je  pripovedoval,  da  bi  se 
ga  usmilili  in  ga  ne  postavili  pred  vaško 
sodbo,  kajti  hudo  je  dvakrat  po  nedolžnem 
trpeti,  ko  je  že  ponoči  toliko  prestal.  Začel 
se  je  prepir  med  kumom  Andrejem,  Ma- 
ruhom  in  Višnjo,  in  prepirali  so  se  pozno 
v  noč,  dokler  se  niso  stepli,  kot  po  navadi, 
in  jih  je  krčmar  pometal  iz  krčme  .  .  . 

Prišel  je  berač  v  kočo  ob  polju  in  po- 
vedal, kaj  se  je  bilo  zgodilo.  Zaplakala  je 
Mana,  zajokala.  Mati  jo  je  prekrižala  in  rekla: 

„Ubožica,  še  umori  te  baba-čarovnica ..." 
In  tudi  mati  je  jokala,  ko  se  je  vsega  spomnila. 

In  dolgo  je  Mana  čakala  in  premišljala 
brez  spanja  v  sladkih  mislih  svojo  nesrečo, 
preden  je  Jane  zopet  prišel,  da  mu  je  vse 
potožila . . . 

To  je  bilo,  ko  se  je  bližal  božič. 
(KONEC.) 

J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN.  O 

24.  KRIŽAN,  Št.  (:  Sv.  Križ  v  raznih  okrajih 
ali  pa  Križe). 

25.  KRŽAN,  G.  --  Križan  (:  Križe  na  G. 
blizu  Tržiča). 

26.  LAŠČAN,  D.  (:  Lašče,  Dol.).  Ponemč.: 
LASCHAN. 

27.  LOČAN,  Št.  (:  Loče  v  raznih  okrajih 
ali  pa  Loka,  katero  ime  je  jako  razširjeno). 

28.  LUŽAN,  G.  (:  Luža,   občina  Selce). 

29.  MORWČAN,l  jublj.  okol.  (:  Moravče). 

30.  NOVLJAN,  D.,  NOULAN,  G.  (:  Nevlje 
v  kamniškem  okraju). 

31.  OBERŽAN,  Št.  (:  Oberž  v  ormoškem 
okraju). 

32.  OVŠAN,  Kor.  (:  OvSje  ali  Olšje,  n. 
Eriach,  v  velikovškem  okraju  ali  pa  Olša,  okraj 
Breze,  Kor.). 

33.  PEČAN,  N.  (:  Peč  v  goriški   okolici). 

34.  F^ODPECAN,  Št.  (:  Podpeč  v  raznih 
staj.  okrajih  ali  pa  Podpečje  v  celjski  okolici). 

35.  POTOČEN  -AN,  G.  (:  Potok  v  škofje- 
loškem in  kamniškem  okraju). 

36.  RAGOVČAN,  D.  (iRagovo,  Vragovo 
v  novomeškem  okraju). 

37.  FMNČAN,  Št.  (:  Ranč,  okraj  Maribor 
na  desnem  bregu  Drave). 

38.  RAVLAN,  RAVLJEN,  Št.  (:  Ravno  v 
raznih  staj.  okrajih). 

39.  ROVAN,  N.,  Pr.  (:  Rov,  Rova,  Rove 
v  raznih  okrajih). 

40.  SAMATORČAN,  SAMOTORČAN,  N. 
(:  Samatorica  v  vrhniškem  in  sežanskem  okraju). 

41.  SELAN,  G.  (:  Sela  v  Ijublj.  okolici  ali 
Selo  v  okrajih:   Radovljica,  Kamnik  in  Brdo). 

42.  SORČAN,  G.  (rSorica,  okraj  Škofja 
Loka,  ali  pa  Sora,  okraj  Ijublj.  okolice). 

43.  SRABOČAN,  Št.  (:  Srabotje  v  konji- 
škem okraju). 

44.  STRENČAN,  Št.  (:  Stranje  v  šmarijskcm 
in  selniškem  okraju). 

45.  ŠMARČAN,  Št.  (:  Šmarje  na  Štajerskem). 
F^osredovavna  oblika  *  Šmarec. 


46.  ZABLAČAN,  Kor.  (:  Zablate  v  celov- 
škem okraju). 

47.  ZAGORJAN,  N.,  D.  (:  Zagorje  ob  Pivki 
in  ob  Savi). 

48.  ZAVRŠAN,  G.  (:  Zavrh  v  kamniškem 
okraju). 

49.  BUČAN,  G.  (:Buč  v  kamniškem  okraju). 

II.  Z  obrazilom  -ar  (pokvarjeno  -er). 

1.  BAČNAR,    N.    (:Bačne,    okraj    Škofja 
Loka). 

2.  BAČAR,  D.,  N.  -  BAČER,  Pr.  (:  Bača 
na  Goriškem). 

3.  BASKAR,  Pr.  (:  Baske  v  kanal,  okraju). 

4.  BEKAR,  Pr.  (:Beka  v  koprskem  okraju). 

5.  BIZAVIČAR,  BIZOVIČAR,  G.  (:  Bizovik 
v  Ijublj.  okolici). 

6.  BLOKAR,  Pr.  (:  Bloke,  okraj  Lož). 

7.  BOROVNIČAR,  Pr.  (:  Borovnica  v  vrh- 
niškem okraju). 

8.  BRIN  AR,    Št.  (:  Brinje,   okraj   Selnica, 
SI.  Bistrica  in  Kozje). 

9.  BERLOGAR,  BRLOGAR,  D.  (-  Brlog, 
okraj  Velike  Lašče). 

10.  BUČAR,  BUČER,  ponemč.  Wutscher, 
Št.  (:  Buče,  okraj  Kozje). 

11.  BREZNIKAR,  D.,  Št.,  Kor.  (:  Breznik 
v  trbiškem  okraju  na  Kor.  in  v  marenberškem 
okraju  na  Štajerskem). 

12.  BRUNKAR,  Št.  (:  Brunka  vas,  okraj 
Šmarje  na  Št.). 

13.  CESTAR,  Št.  (:  Cesta,  okraj  celjska 
okolica,  Laško,  Rogatec  in  Selnica). 

14.  DOLAR,  DULAR,  Št.,  D.,  G.  (:  Dol  in 
Dole  v  raznih  okrajih  na  Št.,  Dol.  in  Gor.) 

15.  DOLNIČAR,  Lj.  (:  Dolnice  v  okraju 
Ijublj.  okolice). 

16.  GLOBOKAR,  D.  (-.Globoko,  okr.  Žu- 
žemberk). 

17.  GMAJNER,GMEJNAR,Št.,Pr.  (: Gmajna 
in  Gmajne  v  raznih  okrajih  na  Štajerskem,  v 
goriškem  okraju  in  v  Ijublj.  okolici). 


O  Tako  se  naj  glasi  napis  tudi  v  prejšnji  številki  na  str.  44.,  kjer  je  pomotoma  ostal  še  naslov  sličnega 
sestavka  iz  lanskega  leta.  (Op.  ured.) 

18.  GOSNIKAR,  GOJZNIKAR,  Št.  (:Goznik 
v  celjskem  okraju). 

19.  GOMILAR,  D.  (:  Gomila  v  trebanjskem 
okraju). 

20.  GOLČAR,  -ER,  Št.  (:  Golič  v  konji- 
škem okraju). 

21.  GOLAR,  G.  (:Golo,  okraj  ljubljanske 
okolice). 

22.  GOVEKAR,  N.  (:  Govejek,  okraj  ljub- 
ljanske o\olice). 

23.  GRACAR,  Št.  (:  Gradec  na  Staj.). 

24.  GRADIŠAR,  D.,  G.  (:  Gradišče  v  mnogih 
j^orenjskih  in  dolenjskih  okrajih). 

25.  HOČEVAR,  HOZHEVAR,  KOČEVAR, 
KOČEBAR,  KOČEVER,  poitalijan.  COCEVER, 
poncmč.  HOTSCHEWAR,  Št,,  N.,  D.,  G.,  Pr. 
C  Kočevje  na  Kranjskem). 

26.  HOLMAR,  HOMAR,  HOMER,  HU- 
MAR,  D.,  G.,  Pr.  (:  Holm,  ozir.  Hom  in  Hum 
v  raznih  okrajih). 

27.  ILOVAR,  D,  (:  Ilova  gora,  vas  na  Do- 
lenjskem). 

28.  INTIHAR,  INDIHAR,  N.  (:  Indiha  ali 
intiha,  po  dr.  Karlinovi  knjigi  „V  Kelmorajn", 
str.  26.,  slovensko  ime  tirol.  kraja  Innichen). 

29.  IZLAKAR,  D.   (:  Izlake  v  litij,  okraju). 

30.  JAMNIKAR,  Št.  (:  Jamnik  v  konjiškem 
okraju). 

31.  KEBLAR,  Staj.  (:  Kebelj  v  konjiškem 
okraju). 

32.  KAMNIKAR,  D.  (:  Kamnik  na  Gorenj- 
skem ?) 

33.  KANIŽAR,  Št.  (iKaniža,  okraj  Ptuj, 
celjska  okolica   in  Maribor,   levi  breg  Drave). 

34.  KELVIŠAR,  D.  (:  Kelviše  na  Dol.). 

35.  KLANČAR,  N.  (:  Klanec  v  raznih  okrajih 
na  Kranjskem  in  Primorskem). 

36.  KLAKOCER,  Št.  (:  Klakoče,  okr.  Kozje). 

37.  KOMUCAR,  d.  (:  Komuce,  obč.  Smuka 
na  Dolenjskem). 

38.  VOPRIVNIKAR,  D.  (:  Koprivnik  v  ko- 
čevskem okraju). 

39.  KOTAR,  D.  (:  Kot  v  ribniškem,  veliko- 
laškem  in  črnomaljskem  okraju). 

40.  KOTLAR,  D.  (-.Kotel  v  velikolaškem 
okraju). 


41.  KOZLEVČAR,  Dol.  (:  Kozlžvc,  okraj 
Višnja  gora). 

42.  KRCOVINAR,  Št.  OKrčovina  in  Kar- 
čovina  v  mnogih  staj.  okrajih). 

43.  KRNIČAR,  G.  (:  Krnice,  Krnica  v  radov- 
ljiškem, škofjeloškem  in  idrijskem  okraju). 

44.  KUKAR,  Pr.  (:  Kuk  na  Goriškem). 

45.  LAZAR,  Pr.,  G.  (:  Laze,  okraj  Kamnik, 
Brdo,  Loka  i.  dr.). 

46.  LEGNAR,  Št.  (:  Legen,  okraj  SI.  Gradec 
in  Maribor,  desni  breg  Drave). 

47.  LESIČAR,  Št.  (iLesiče,  slov.- bistriški 
okraj). 

48.  LEŠNIČAR,  Št.  (:  Lešnica  v  ormoškem 
okraju). 

49.  LETNAR,  Kor.  (:  Lžtinja  v  pliberškem 
okraju). 

50.  LIPIČAR,  -ER,  LIPICER,  Pr.  (:  Lipica 
v  kanalskem  okraju  in  v  tržaški  okolici). 

51.  LOBNICAR,  Št.  (iLobnica,  okraj  Ma- 
ribor' na  desnem  bregu  Drave). 

52.  LOČNIKAR,  Ljublj.  (:  Ločnik  v  veliko- 
laškem okraju). 

53.  LOGAR,  G.,  N.,  Pr.,  Št.  (:Log  v  mnogih 
okrajih  na  Kranjskem,  Štajerskem  in  Primor- 
skem). 

54.  LOKAJNER,  D.  (:  Lokanja  v  konjiškem 
okraju?) 

55.  LOŽAR,  D.,  G.  (:Lože,  okraj  Laško 
na  Št.?  Lože  na  Vipavskem?) 

56.  LOŽNAR,  Št.  (:  Ložno  v  rogaškem 
okraju). 

57.  LOŽIČAR,  G.  (:  Lozice  na  Vipavskem). 

58.  MLAKAR,  -ER,  Staj.,  G.,  D.,  N.,  Pr. 
(:  Mlaka,  Mlake  v  raznih  okrajih  na  Kranjskem 
in  Štajerskem). 

59.  MOTNIKAR,  D.,  Št.  (:  Motnik,  okraj 
Kamnik  na  Gor.,  in  Motnik,  okraj  Vransko  na 
Štajerskem). 

60.  OGLAJNER,  Št.  (:  Voglajna  v  celjski 
okolici  in  v  šmarijskem  okraju). 

61.  OREŠAR,  D.  (:  Orešje  v  mokronoškem 
okraju). 

62.  OSREDKAR,  D.,  N.,  G.  (:  Osredek, 
okraj  Vel.  Lašče,  Krško,  Stična,  Radeče,  Lož, 
ljublj.  okolica  i.  dr)..  (DALJE.) 

SLOVENSKA. 

Ivan  Cankar:  Gospa  Judit.  Založil  L. 
Schwcntncr.  V  Ljubljani.  1904.  Str.  133.  - 
Cankarjevi,  nazori  so  znani.  Kot  skrajni  mo- 
dernist je  v  neprestanem  tihem  boju  proti  dvema 
idejama,  ki  se  izražata  v  sedanji  kulturi  na 
Slovenskem:  proti  krščanskim  moralnim  na- 
zorom in  proti  rodoljubnemu  delovanju.  Vsak 
njegov  spis  je  bolj  ali  manj  ostra  satira  na  ti 
dve  gonilni  sili  v  sedanji  slovenski  javnosti. 
Cankar  ni  liberalec,  kakor  Aškerc,  ampak  je 
nihilist.  Dobe  se  seveda  povsod  napake,  in 
človek,  ki  jih  išče,  se  bo  vedno  lahko  hvalil, 
da  jih  je  našel.  Če  je  zloben,  jih  bo  povečaval, 
če  jih  hoče  bičati,  jih  bo  tendenčno  popisoval, 
in  če  hoče  nalašč  zapreti  svoje  oko  proti  dobrim 
lastnostim  človeške  družbe,  bo  mogel  gotovo 
svoje  spise  napolniti  s  tako  odurnimi  slikami, 
da  se  bo  sam  zgražal  nad  njimi. 

Cankar  sam  jako  tendenčno  kritikuje  vso 
družbo,  in  sicer  si  izbira  istinite  osebe,  ka- 
tere postavlja  na  javni  oder,  da  jih  slači  pred 
vsem  svetom.  Zato  se  pa  ne  sme  jeziti,  ako 
si  kritiki  tudi  njega  ogledujejo;  seveda  samo 
njegovo  pisateljsko  osebnost,  kolikor  jo  sam 
razgrinja  pred  nami  v  svojih  slovstvenih  pro- 
izvodih. 

In  ta  slika  je  žalostna.  Poslušajmo  njegovo 
veroizpoved:  „ Najprej,  kar  se  tiče  morale.  Da 
povem  naravnost,  se  že  od  zgodnje  mladosti 
nisem  veliko  ukvarjal  z  njo  .  .  .  Nikoli  me  ni 
varal  pobožen  pogled;  že  takrat  sem  videl 
hladno  zlobo  v  njem.  In  leta  niso  izbrisala 
tega  vtisa,  temveč  so  ga  zarezala  še  globlje. 
Zato  je  zdaj  reč  taka,  da  se  ognem  moralnemu 
človeku  v  velikem  kolobarju  in  da  sem  od 
srca  vesel,  če  pobere  kamen  ter  ga  zaluči  za 
mano.  Njegovo  sovraštvo  je  znamenje,  da  nisem 
njegove  sorte  ..."  (str.  8.) 

Seveda  moramo  pisatelja  takih  nazorov  le 
pomilovati,  disputirati  ž  njim  ne  moremo.  O 
življenju  sodi  jako  cinično:  „Naj  [zgnije  vse 
skupaj," briga  me!  Saj  je  vendar  vse  sama  ko- 
medija^in  laž,  vse  tisto  strastno  prerekanje, 
vsa  navdušenost,  vse  farško  rodoljubje  in  vsa 


advokatska  naprednost."  (Str.  61.).  G.  Cankar 
je  spoznal,  „da  ni  na  svetu  bolj  zopemih  ljudi 
od  človekoljubov  in  reformatorjev"  (str.  63.). 
On  je  to  spoznal,  in  če  mu  mi  povemo,  da 
spoznavamo  svet  drugače,  se  nam  smeje,  da 
smo  neumni,  da  spadamo  med  neizobraženo 
maso,  katera  niti  s  svojimi  pogledi  ne  more 
doseči  tiste  neskončne  višine,  na  kateri  stoje 
umetniki  tako  temeljitega  spoznanja,  kakor  je 
Cankar. 

Zaničevanje  do  ljudstva,  katero  se  ne  dd 
od  takih  umetnikov  premotiti  v  svojih  sodbah, 
je  odgovor  moderne.  Cankar  je  to  povedal 
svoji  „dragi  in  plemeniti"  gosp^  Judit  v  tonu 
moderne  umetnosti:  „Človek  je  pasje  seme!" 
(Str.  66.).  Seveda  samo  moralni  človek!  Ne- 
moralni ljudje  Juditine  „sorte"  so  pa  bogovi, 
ki  smejo  vse. 

Cankar  je  postavil  na  čelo  svojemu  svetov- 
nemu naziranju  aksiom:  „Narod  je  moralen, 
vsaka  umetnost  je  pa  nemoralna."  (Stran  79.). 
Vsaka  umetnost  je  modernim  zato  nemoralna, 
ker  oni  sploh  umetnosti  ne  prištevajo  ničesa, 
kar  ni  v  direktnem  nasprotju  z  nravnim  redom. 
Podoba  n.  pr.  se  jim  zdi  upoštevanja  vredna 
šele  tedaj,  ako  je  tako  naga,  da  jo  „narod" 
imenuje  nedostojno.  Za  mejami  dostojnosti  in 
morale  se  šele  začenja  za  moderniče  tisti  svet, 
v  katerem  začenjajo  oni  „ umetniško"  čutiti. 
Zato  pa  vidijo,  da  ne  spadajo  med  narod,  in 
ga  sovražijo.  V  svojih  sodbah  so  ti  moderniči 
suvcrenno  zanikarni,  in  zato  jim  je  najmalen- 
kostnejša  stvar,  da  uničijo  vesoljstvo*  z  eno 
besedo  in  si  z  drugo  ustvarijo  nov  svet.  Kakor 
imajo  blazniki  svoje  lastne  ideje  in  svoje  pred- 
stave združujejo  in  razdružujejo  po  čisto  dru- 
gačnih zakonih,  kakor  zdravi  ljudje,  tako  imajo 
tudi  ti  moderni  svoj  svet,  ki  je  ves  nasproten 
našemu.  Po  njihovi  logiki  je  „Bog  velik  hu- 
morist", kakor  pravi  Cankar  (str.  122.),  ker  oni 
se  smejejo  temu,  kar  se  zdi  drugim  resno,  in 
žalosti  mr6  ali  besne  zaradi  najbolj  ničnih 
stvari.  Bilo  bi  napačno,  ako  bi  pisatelje  Can- 
karjeve vrste  sodili  kot  zlobne  „antimoraliste" 
ali  samo  kot  intelektualno  abnormalne  prikazni. 
Vzrok  tiči  tudi  v  fizični  bolezni,  katera  je  po- 

sicdica  nezdravih  higicničnih   razmer  novejše  Narod  smatra  take   umetnike  v  resnici  za 

dobe.  Za  umetnika  imajo  le  onega,  ki  je  enako      duševne  bolnike,  zato  nam  zagotavlja  Cankar: 

bolan,  kakor  oni,  kakor  se  zdi  Indijancem  lep  „Cc   sem   se   bil  že    namenil,   da   se   predam 

samo  tisti  človek,  ki  ima  v  koži  gotovo  koli-  radovoljno   zaničevanju   in   škodoželjnosti   po- 

čino  rjavega  barvila.  štcne  družbe  ter  se  imenujem  umetnika,  tedaj 

.DOM  »N  SVET*  1905.  ŠT.  2.  8 

je  vprašanje  samo  eno:  ali  nemoralen  -  ali 
nič!...  Zato  je  sovraštvo  med  umetnikom  in 
občinstvom  tako  prisrčno  in  zato  ne  bo  minilo 
nikoli!**  (Str.  81.). 

Cankar  ima  prav,  ako  opozarja  na  nasprotje 
med  zdravim  človekom  in  med  takim  bolnim 
umetnikom.  A  beseda  ^sovraštvo"  je  prehuda. 
Morda  res  taki  ^umetniki"  sovražijo  ljudstvo, 
a  sovraštvo  bolnikov  je  slabotno.  Ljudstvo  pa 
g^otovo  ne  sovraži  „ umetnikov",  tudi  če  mu  de- 
lajo vse  mogoče  krivice,  ker  prevladuje  v  ob- 
činstvu pomilovanje  do  tako  žalostnih  bolestnih 
prikazni  v  literarni  družini.  Gotovo  ima  ob- 
činstvo več  potrpljenja  s  ta  imi  umetniki,  ka'  or 
pa  oni  z  ljudstvom.  Uprav  neverjetno  je,  kako 
potrpežljivi  smo  mi  neumetniška  masa,  ki  si 
damo  popolnoma  vse  vreči  v  obraz. 

Proti  sebi  so  pa  ti  „umetniki"  bolj  priza- 
nesljivi. „Zakaj  nič  nečistosti  ni  v  njih",  pravi 
Cankar.  „Kaj  je  nečistost?  Brez  greha  so  vsi. 
Kaj  je  greh?  Kakor  pijani  tavajo  proti  nezna- 
nemu, nikdar  dosegljivemu  cilju  .  .  .  Nič  greha 
ni  v  njih  in  vsaka  obsodba  bi  bila  krivica. 
Ah,  nič  greha  ni  v  njih  in  tudi  nič  čednosti. 
V  omotici  so  storjena  njih  slaba  in  njih  dobra 
dela."  (Str.  126.). 

Nič  greha  ni  v  njih,  v  teh  „umetnikih"! 
Samo  moralni  ljudje,  neumetniška  masa  je  pre- 
grešna. Ti  umetniki  pa  ne  poznajo  ne  greha 
ne  čednosti  iz  enostavnega  vzroka,  ker  so  bolni 
in  blazni. 

Zato  se  nam  pa  ni  treba  podrobneje  baviti 
s  Cankarjevo  gospo  Judito,  zlasti  še  iz  posebno 
umijivega  vzroka,  ker  spada  ta  po  Cankarjevih 
nazorih  jako  „blaga'*  ženska  v  vrsto  onih,  s 
katerimi  se  ne  razgovarja  človek,  ki  mu  je  kaj 
do  dobrega  imena.  „Oospa  Judit"  ni  nikaka 
povest,  temuč  vrsta  razgovorov  in  prizorov,  v 
katerih  Cankar  razlaga  svoje  nazore  in  obsoja 
„moralno"  družbo. 

Cankarjev  gladki  in  pikantni  zlog,  združen 
z  ošabnim  nietzschejanstvom,  je  začel  vplivati 
na  nekatere  mlajše  pisatelje.  Bolezen  je  nalez- 
ljiva, in  zato  je  potrebno,  da  se  takoj  agno- 
scira.  Mehkejši  značaji,  ki  so  jako  sprejemljivi 
za  nejasno  svetlikanje  nezrelih  idej  v  vabeči 
poltemini,  se  naj  varujejo,  da  ne  propadejo  v 
ta  moralni  in  estetični  anomizem,  ki  je  grob 
za  uspevajoče  talente. 

Mi  hočemo  zdravja,  moči  in  energije  tudi 
v  literaturi !  Dr.  Evgen  Lampe. 

Lisica  Zvitorepka.  Živalska  pravljica  za 
odrastlo  mladino.  Zbral  in  priredil  Josip  Bri- 
nar.  „Slov.  Večcrnic"  56  zvezek.  V  Celovcu 
1904.  str.  143.  —  V  spisu,  ki  je  letos  izšel 
v  „Slov.  Večernicah",  je  izbrano  o  prekanjeni 
lisici    narodno    blago,    ki    kroži    pri    različnih 


narodih.  Kakor  so  druge  narodne  pravljice  pri 
vseharjoevropskih  narodih  podobne,  tako  imajo 
tudi  o  lisici  zelo  podobne  pripovesti.  —  Go- 
spod pisatelj  je  sklopil  posamezne  dogodke 
iz  Zvitorepkinega  žitja  in  bitja  v  celoto,  tako 
da  je  nastala  enotna  pripovest.  V  romantiški 
dobi  bi  bili  sprejeli  to  delo  gotovo  z  največjo 
pohvalo;  tedaj  so  pač  mnogo  precenjevali  vred- 
nost narodnega  blaga.  Toda  motil  bi  se,  kdor 
bi  dandanes  trdil,  češ,  da  se  je  taka  knjiga  za 
našo  dobo  zakesnila,  da  ni  primerna  našemu 
času.  Narodno  blago  ima  vedno  svojo  vred- 
nost. Ne  glede  na  to,  da  je  pristen  izraz  na- 
rodovega mišljenja,  narodne  duše,  moramo 
zlasti  upoštevati,  da  dobimo  v  njem  marsi- 
katero kleno  zrno,  ki  hrani  v  sebi  zlate  nauke. 
Zato  mislimo,  da  je  bilo  primerno,  da  je  iz- 
dala „ Družba  sv.  Mohorja"  za  izpremembo  tudi 
pravljice  iz  živalskega  življenja. 

Pri  sličnih  spisih  se  kaj  rado  zgodi,  da 
kažejo  pisatelji  le  preveč  prozorno  svoj  namen  : 
Ni  jim  toliko,  da  bi  zabavali  čitatelja,  kakor 
da  bi  v  obliki  živalske  pravljice  ponujali  svoje 
nauke.  In  to  odbija.  V  naši  knjigi  je  precej 
zadeta  prava  smer:  knjiga  zabava  in  poučuje. 
Prav  drastično  so  opisani  nekateri  dogodki, 
obenem  pa  tako  preprosto,  da  se  zdi,  da  je 
gospod  pisatelj  ubral  prav  narodno  struno. 
Mladina,  ki  ji  je  knjiga  namenjena,  bo  gotovo 
rada  segala  po  nji,  in  ne  brez  koristi.  Kajti  iz 
vsake  posamezne  slike  se  more  povzeti  prak- 
tičen nauk.  Koristno  bi  bilo,  da  bi  bil  gospod 
pisatelj  označil  na  koncu  vsa\e  basni  v  pri- 
mernem stavku  nauk,  ki  ga  naj  povzamemo 
iz  nje,  morda  v  kratkem,  dvovrstičncm  reku, 
kakor  je  delal  Slomšek:  Preprosti  .  bravec  bi 
mnogo  pridobil,  ker  mu  ne  bi  bilo  treba  nauka 
šele  iskati.  Starejšim  bravcem  se  bo  pa  nehote 
vrivala  misel:  Ali  niso  te  živalske  razmere  prava 
podoba  naših? 

Glede  reprodukcije  moramo  g.  pisatelja  le 
pohvaliti.  A  očitati  mu  moramo  veliko  napako, 
ki  utegne  knjigi  mnogo  škodovati:  Rabi  namreč 
prvič  prenizke,  včasih  celo  trivialne  izraze,  dru- 
gič od  sile  lokalizmov.  Sicer  so  ti  štajerski 
lokalizmi  večinoma  lepi,  tako  da  bi  lehko  na- 
domestili marsikak  knjižni  izraz.  Ako  se  sem- 
patja  rabijo,  nismo  proti  temu,  ali  treba  bi 
bilo  pristaviti  v  oklepaju  dotično  knjižno  be- 
sedo, da  bi  tako  vsak  bravec  lokalizme  raz- 
umel; to  velja  za  vse  lokalizme  in  tujke  „Mo- 
horjevih"  knjig.  Vseh  od  kraja  jih  ne  gre  ra- 
biti niti  kranjskih,  toliko  manj  štajerskih.  Naša 
knjiga  jih  je  pa  tako  polna,  da  je  brez  Ple- 
tcršnikovcga  besednjaka  v  roki  ne  moremo 
vse  razumeti.  F.  K- 

HRVAŠKA. 

KNJIGE  .DRUŠTVA  SV.  JERONIMA"  ZA  L.  1904. 

Pred  kratkim  je  izdalo  dobro  znano  hrvaško 
, Društvo  sv.  Jcronima",  katero  ima  isti  smoter, 
kakor  naša  „ Družba  sv.  Mohorja",  svoje  knjige 
za  I.  1904.  Vsak  član  je  dobil  štiri  knjige,  in 
sicer: 

Za  krst  častni  i  slobodu  zlatnu.    Na- 

pisao  Milutin  Mayer.  8".  Str.  179.  —  Pisatelj, 
znan  tudi  slovenskemu  občinstvu  s  svojo  knjigo 
,Mučenici",  v  kateri  je  prav  zanimivo  opisal 
preganjanje  kristjanov  v  prvih  stoletjih,  je  po- 
segel v  tej  povesti  v  domačo  zgodovino,  in 
sicer  v  krvavo  dobo  tatarskih  navalov  na  Ogrsko 
in  Hrvaško.  Glavni  junak  povesti  je  Stcpko 
Koruški,  vzgojen  v  glasovitem  tcmplarskem 
samostanu  Glogovnici.  On  reši  iz  roparskih 
rok  knežnjo  Katarino,  hčerko  Filipa  Bebcka, 
gospodarja  čvrstega  grada  Kalnika.  Rad  bi  jo 
tudi  vzel,  a  je  samo  svobodnjak,  in  ponosni 
knez  izvestno  ne  bi  njemu  dal  svoje  edine 
hčerke.  V  tem  se  bližajo  ogrski  meji  brez- 
številne tatarske  čete  pocf  vodstvom  silnega 
Batukana,  a  na  pomoč  Ogrom  gredč  Hrvatje, 
med  njimi  tudi  knez  Filip,  kateri  vzame  seboj 
Stepka.  Na  reki  Šaju  se  je  bila  odločilna  bitka. 
Ogri  so  bili  premagani,  in  tudi  kralj  Bela  bi 
bil  ujet,  da  ga  niso  v  pravem  času  rešili  Hr- 
vatje, med  katerimi  se  je  posebno  odlikoval 
Stepko  in  bil  nevarno  ranjen.  Na  svojem  begu 
je  prišel  kralj  Bela  tudi  v  Kalnik,  ondi  zvedel 
slučajno,  da  se  Step':o  in  Katarina  ljubita,  pa 
je  sam  pri  starših  posredoval  glede  ženitbe 
in  povišal  Stepka  v  plemeniti  stan.  Vendar 
je  moral  Bela  bežati  Se  dalje,  dokler  je  na- 
posled odločila  vojsko  bitka  na  slavnem  Grob- 
niškem  polju  in  za  zmeraj  uničila  tatarsko  silo. 
Sedaj  ni  bilo  več  nobene  ovire,  in  Stepko  in 
Katarina  sta  se  poročila. 

Povest  ni  brez  napak,  a  moramo  pisatelju 
priznati,  da  je  prav  spretno  vpletel  v  njo  zgo- 
dovino tatarskih  navalov  in  slavno  zmago,  ka- 
tero so  izvojevali  v  prvi  vrsti  Hrvatje.  Pripo- 
veduje mikavno,  jezik  mu  je  domač,  in  kratka 
poglavja  bodejo  zelo  olajšala  čitanje.  Naj  bi 
pisatelj  preprostim  čitateljcm  še  velikokrat  izpre- 
govoril  v  zgodovinski  povesti! 

PripovijestI  iz  hrvatske  povjesti.  Na- 
plsao  dr.  Rudolf  Horvat.  80.  Str.  148.  - 
, Društvo  sv.  Jeronima"  želi  svojim  članom  po- 
dati v  kratkih  odlomkih  celo  hrvaško  zgodo- 
vino; to  je  že  peti  zvezek  tega  dela,  katero 
je  začel  prof.  Vckoslav  Klaič,  a  ga  nadaljuje 
prav  spretno  marljivi  dr.  Rudolf  Horvat.  Ta 
zvezek  bode  Čitatcijc  posebno  zanimal,  ker  je 


v  njem  opsana  takozvana  „seljačka  buna",  a 
med  drugim  tudi.  slavni  boji  pri  Sisku  in  Pe- 
trinji.  Opisujejo  se  tu  najvažnejši  zgodovinski 
dogodki  iz  druge  polovice  šestnajstega  stoletja. 
Pisatelj  se  je  *trudil,  da  piše  preprostemu  čita- 
telju  zanimivo;  ne  pripoveduje  suhoparno  samo 
dogodkov,  ampak  se  je  dotaknil  tupatam  tudi 
kulturne  zgodovine.  Delo  je  vse  hvale  vredno. 

Pčelarenje  sa  pokretnim  sačem.  Na- 
pisao  Kvirin  Bros.  80.  Str.  176.  -  To  je 
drugo,  pomnoženo  izdanje  Brozove  knjižice. 
Prvo  izdanje  se  je  razpečalo  v  nekoliko  letih. 
Hrvaška  je  jako  pripraven  kraj  za  čebelarstvo, 
dasi  se  je  v  tej  stroki  gospodarstva  storilo  do- 
slej razmerno  malo.  Upajmo,  da  bo  ta  knjižica 
zboljšala  hrvaško  čebelarstvo.  Knjiga  je  raz- 
deljena na  dva  dela:  teoretični  in  praktični.  V 
teoretičnem  delu  govori  pisatelj  o  raznih  vrstah 
čebel  in  njih  koristi,  opisuje  njihovo  telo,  hrano 
in  satovje  in  omenja  njihove  sovražnike  in  bo- 
lezni. V  praktičnem  delu  pa  uči,  kje  naj  se 
postavi  čebelnjak,  tolmači  panje  in  čebelarsko 
orodje,  pripoveduje,  kako,  se  čebelari,  in  kake 
koristi  ima  človek  od  medu.  Knjiga  je  pisana 
poljudno  in  razumljivo,  in  pojasnujejo  jo  tudi 
nekatere  slike. 

, Danica/^  Koledar  i  Ijetopis  društva  sveto- 
jeronimskoga  za  god.  1905.  80.  Str.  236.  — 
Letos  je  tiskana  ^Danica"*,  ta  najbolj  razširjeni 
hrvašid  koledar,  v  50.000  iztisih.  Za  navadnim 
koledarskim  delom  sledi  društveni  letopis,  za 
tem  pa  zabavnopoučni  del,  kateri  je  letos  prav 
raznovrsten.  Na  prvem  mestu  je  opisal  dr.  Edgar 
Leopold  življenje  sv.  očeta  papeža  Pija  X.,  a 
na  drugem  je  opisano  delovanje  pokojnega 
Leona  XIII.,  posebno  njegove  zasluge  za  Slo- 
vane. Prav  dober  pisatelj  za  prosto  ljudstvo 
je  župnik  Jožef  Šafran.  V  kratkih  črticah  prav  na 
kratkočasen  način  poučuje  ljudstvo.  V  prvi  opi- 
suje veličino  in  požrtvovalnost  prave^krščanskc 
ljubezni.  V  „Brezi"  svetuje  staršem, *naj  svoje 
otroke,  če  je  treba,  razumno  kaznujejo,  v  po- 
govoru „Barilca  i  čuture"  odvrača  čitatelje  od 
nezmernosti  v  pijači.  V  črtici  „Ajd  u  školu!" 
pripoveduje,  kako  važna  je  šola  za  narod,  zato 
je  treba,  da  jo  otroci  marljivo  obiskujejo. 
„Dušan-tužan"  uči  narod,  naj  se  varuje  dolga. 
Hrvatje  imajo  svoj  zavod  za  slepce;  učitelj 
tega  zavoda  Štefan  Horvat  je  napisal  članek : 
„Slijepi  i  njihov  vzgoj",  da  bi  s  tem  vzbudil 
večje  zanimanje  za  ta  tako  koristni  zavod. 
Marsikateri  starši  nočejo  poslati  svojega  sle- 
pega deteta  v  zavod,  ker  mislijo,  da  jim  bo 
z  beračenjem  več  koristilo.  Dr.  Milan  Šenoa 
je  opisal  lep  del  hrvaške  domovine.  V  članku 
„Srednjom  Slavonijom"  vodi    čitatelja  od  Pa- 

krača  v  lepo  požeško  dolino.  Ta  članek  krasč 
lepe  slike.  Ojurinovc  ^Prigorčice"  so  lepe  pes- 
niške slike  iz  narodnega  življenja.  Dr  Evgen 
Barac  je  napisal  jedrnat  članek:  „Kako  čemo 
se  čuvati  tuberkuloze."  M.  Lamotov  je  opisal 
..Medjumurskoga  zlatara""  na  Dravi ,  a  Ivan 
Klarič  je  napisal  kratko  povest  iz  narodnega 
življenja  v  Bosni:  ^Ncbrača.**  —  Dne  15.  ja- 
nuarija  letos  je  bil  v  Rimu  slovesno  blaženim 
proglašen  Hrvat  Marko  Križcvčanin  (Crisi- 
nus),  bivši  ostrogonski  kanonik,  katerega  so 
kalvinci  7.  septembra  1619  v  Košicah  na  gor- 
njem Ogrskem  ubili.  Njemu  je  posvečena  pes- 
mica: „  Hvala  Ti,  Kriste!"  in  pa  večji  članek, 
v  katerem  se  opisuje  njegovo  sveto  življenje 
in  mučeniška  smrt.  Opisani  so  nadalje  pokoj- 
niki: društveni  dobrotnik  Ivan  Petrovič,  znana 
domoljuba  in  značajna  Hrvata  dr.  Kosta  Voj- 
novič  in  dr.  Šandor  pl.  Brestjenski  in  pa  pisatelj 
Evgenij  Kumičič.  Za  tem  je  še  več  manjših 
poučnih  in  zabavnih  člankov.  Vsak  čitatelj  bo 
med  tem  raznovrstnim  gradivom  našel  nekaj, 
kar  ga  bo  zanimalo. 

Iz  društvenega  letopisa  se  vidi,  da  je  dru- 
štvo do  konca  I.  1903.  štelo  16.428  dosmrtnih 
članov,  a  razun  teh  še  6660  letnih,  kateri  pla- 
čajo 1  K  na  leto.  Društveno  premoženje  je  pa 
štelo  303.033  K  53  h.  Koristnemu  narodnemu 
društvu  želimo  obilo  uspeha  in  udov! 

Janko  Barle, 

Povjesni  spomenici  plem.  opčine  Tu- 
ropolja  nekoč  ^Zagrebačlco  polje*'  zvane. 

(Monumenta  historica  nob.  Communitatis  Tu- 
ropoljc).  Sabrao  i  troškom  iste  opčine  izdao 
Emilij  Laszowski.  Svezak  prvi.  Leksikon 
format.  Str.  IX. 4- 529.  —  Marljivi  hrvatski  zgo- 
dovinar Emilij  Laszowski  je  začel  izdajati  veliko 
in  zelo  važno  delo  „Codex  Turopoljensis", 
katero  je  osnovano  po  vzorcu  lepega  zbornika 
Ivana  Tkalčiča:  „Povjesni  spomenici  slob.  kr. 
grada  Zagreba.  ^  Starodavna  plemenitaška  ob- 
čina turopoljska  se  razprostira  na  južni  strani 
mesta  Zagreba  onkraj  Save  in  ima  svoje  sre- 
dišče v  Veliki  Gorici.  Turopolje  je  menda 
utemeljeno  na  isti  način,  kakor  stare  hrvaške 
„župc".  Prebivavci  te  župe  so  se  smatrali  kot 
„jedno  bratstvo",  shajali  so  se  v  gradu  Lu- 
kavcu,  imeli  so  svojega  župana,  katerega  so  si 
sami  volili  in  pod  njegovo  zastavo  šli  v  boj. 
Zgodovina  te  plemenitaške  občine  je  zelo  za- 
nimiva, a  posebno  jo  bodo  razbistrile  mnogo- 
številne listine,  katere  se  hranijo  v  turopoljskem 
arhivu  v  Veliki  Gorici  in  v  rodbinah  poedinih 
plemenitašev.  Vse  te  listine  je  izdajatelj  z  ve- 
likim trudom  prepisal,  a  sad  njegovega  dela 
je  prvi  zvezek  turopoljskih  zgodovinskih  spo- 
menikov, kateri  obsega  listine  od  I.  1225,  do 


1466.  (365  listin.)  V  drugem  zvezku  bodo 
sledile  listine  od  I.  1466.— 1560.  To  je  zna- 
menito leto  o  zgodovini  Turopolja,  ker  se  jo 
tega  leta  „ bratstvo  obnovilo.  Od  kesnejših  bo 
priobčil  izdajatelj  samo  one  listine,  !  atcre  so 
važne  za  zgodovino  same  občine,  in  pa  ne- 
katere listine,  ki  so  važnejše  za  poedine  rodbine. 
Na  koncu  bo  izdajatelj  napisal  popolno  zgo- 
dovino Turopolja,  v  kateri  bo  tudi  marsikateri 
zanimiv  donesek  za  zgodovino  cele  Hrvaške. 
Izdanje  je  vzorno,  strokovnjaško,  a  da  bo  knjiga 
rabljiva,  je  dodal  izdajatelj  zelo  natančno  in 
obširno  kazalo.  Dal  Bog,  da  izdajatelj  srečno 
dovrši  delo,  katero  je  častno  za  plemenito, 
starodavno  občino  turopoljsko  in  njega  samega ! 

Janko  Barle. 

S  moje  lire.  —  Pjesmc  Rikarda  Kataliniča- 
Jeretova.  (God.  1884.  — 1904.)  -  Zagreb  1904. 
Izdala  „ Matica  Hrvatska".  Str.  160.  80. 

Lepe  pesniške  zbirke  je  dandanes  človek 
po  pravici  lahko  vesel.  Modernizem  je  vzbudil, 
oziroma  objel  neštevilno  pesnikov,  ki  tavajo 
po  „ blatnih  stezah"  brez  ciljev  in  brez  idealov. 
Stari  časi  so  jim  odiozni,  zato  se  nočejo  vrniti 
nazaj,  od  sedanjosti  se  nočejo  navzeti  ničesar 
dobrega,  za  prihodnjost  pa  žive  brez  smotra, 
uničeni  in  razpali.  Ti  ljudje  so  sami  s  seboj 
nezadovoljni,  nervozno  dušo  jim  razjeda  nemir 
in  v  njihovih  srcih  so  se  naselile  erinije.  Lahko 
si  potem  razlagamo,  da  hočejo  to  nezado- 
voljnost, ki  jo  čutijo  v  svoji  notranjščini,  po- 
kazati tudi  na  zunaj.  Nič  jim  ni  prav.  Z  naj- 
frivolnejšimi  besedami  opisujejo  potem  svojo 
zdvojenost,  svojo  nervoznost,  a  hkrati  bičajo 
tudi  zunanje  razmere,  da  bi  utešili  svoj  jad. 
Čednost  jim  je  klečeplaztvo,  mirni,  nerevolu- 
cionarni  značaj  jim  je  hinavščina.  Ne  smemo 
se  čuditi  tedaj,  če  naletimo  na  pesniške  zbirke, 
ki  kažejo  fiziško  in  moralno  propalost  svojih 
avtorjev  in  moderne  dobe  sploh.  Zato  pa  je 
lepe  pesniške  zbirke  človek  tembolj  vesel. 

Katalinič  je  rojen  lirik;  epika  si  ga  sploh 
misliti  ne  moremo.  Ni  še  pozabil  dobrih,  starih 
časov,  a  od  modernizma  si  je  privzel  samo 
njegovi  dobri  lastnosti:  prožnost  jezika  in  fino 
opazovanje.  Miren  je  in  sam  s  seboj  zado- 
voljen. Lascivne  razuzdanosti  ali  pa  razdvoje- 
nosti, ki  jo  nahajamo  pri  mnogih  modernih, 
on  ne  pozna.  Njegova  mehka  in  občutljiva  duša 
peva  pesmi,  polne  one  idilične  sreče,  ki  je 
lastna  le  duši,  v  kateri  vlada  lepa  harmonija. 
Nikdar  ne  hlasta  po  mamljivih  afektih;  tiho  se 
umakne  v  kak  samoten  kotiček  in  opeva  na- 
ravo in  njene  pojave  nalahko,  kakor  slavec  ob 
večernih  urah.  Zanima  ga  vsaka  izprememba 
v  naravi,  a  vedno  je  idiličen  v  koncepciji  in 
preprost  v  slogu.    Iz  te  tihe  zamišljenosti  ga 

v^zdramijo  mnogokrat  na  odločen  odpor  na- 
rodni sovražniki,  in  tedaj  gre  v  boj  za  svoje 
sobratc,  poln  navdušenja  za  svoje  domovje. 
Tedaj  je  močen  ko  hrast;  oči  se  mu  bliskajo 
in  krepka  roka  mu  ne  omahuje: 

I  klonut  ne  ču  nikada, 

viek  dizat  vedro  Celo, 

prot  himbi,  proti  nepravdi 

vojevati  ču  smjelo.  (Str.  99.) 

Katalinič  je  istrski  Hrvat  in  lepa  Istra  je 
njegov  pesniški  milje.  Zeleni  griči,  obrastli  z 
lovoriko  in  najbujnejšim  cvetjem,  se  dvigajo 
kraj  morja,  in  kakor  bele  ovčicc  so  razsejane 
po  cvetnih  tratah  borne  koče.  V  teh  kočah 
♦gospodari  beda.  Za  Učko  vzhaja  žarko  soince 


Maksim  Gorkij  v  ječi. 

in  nima  usmiljenja  z  bornim  ljudstvom.  Vsak 
dan  vzhaja,  se  čudi  in  zopet  zahaja.  —  De- 
želico obkroža  kakor  veliko  ogledalo  sinje 
morje,  in  v  njem  se  ogledujejo  beli  dvorci 
bogatašev  pa  „ubavi  stanci  istarskih  Hrvata". 
Taka  je  dežela,  ki  jo  opeva  pesnik,  ljudstvo 
pa,  ki  v  njej  prebiva,  je  potrebno  tolažbe  .  . . 
in  pesnik  je  ljubi.  To  bi  bila  kratka  vsebina 
njegovih  pesmi. 

Glavno,  v  čemer  je  pokazal  Katalinič  svojo 
pesniško  individualnost,  je  vsekakor  njegovo  mi- 
niaturno slikanje.  Par  rahlih  potez,  par  medlih 
kontumih  barv,  in  pesniška  slika  je  gotova. 
Z  neko  čudovito  lahkoto  ustvarja  te  sličice. 
To  občuti  tudi  pesnik  sam,  radi  česar  si  je 
nadel  ime  „Plagiator",  in  poje: 


,,Kad  se  spusti  nojca  mirna, 
i  zasvietle  neba  dvori, 
slušam  tada  potok  hitri, 
u  dubravi  što  šumori 


s  tog  je  meni  lahko  pisat 
sitne  pjesme  i  chansone  . . . 

Subjektivnih  pesmi  ima  malo,  vse  so  skoro 
samo  obrazi  iz  narave,  vsi  nežni  in  lepi.  (Pri- 
meri zlasti:  „Zimska  pjesma",  „Serenata",  „Ro- 
manca",  „Notturno",  „Na  Opatijskoj  obali", 
„Studen",  „Tri  pesmice  s  jedne  žice",  „Chan- 
son",  „Sablasti"  itd.  in  novejše)  Vtem  je  po- 
doben nekoliko  našemu  S.  Jenku.  In  ravno  ta 
produktivnost  chansonov  je  menda  vzrok,  da 
se  isti  motivi  tuintam  ponavljajo,  kar  seveda 
pesniku  ne  dela  časti.  Posebno  rad  ima  nočne 
scene,  nedolžnost  spavajočih  detet,  cvetje  in 
veter,  ki  ga  ziblje.  To  se  večkrat  ponavlja.  A 
najrajši  ima  morje,  kadar  je  mirno,  kadar  sniva, 
ker  je  podoba  njegove  mirne,  nerazburkane 
duše. 

Iz  teh  chansonov  diha  povsod  sveži  na- 
rodni ton.  Denimo  sem  samo  en  primer: 

Oj,  djevojko,  modro  oko, 
eto  sunca,  eto  cvieča, 
eto  ptica  pjevaCica, 
eto  novog  promalječa, 


ojl 


(Str.  108.) 


Ali  se  ti  ne  zdi,  da  slišiš  iz  dalje  naivno  hr- 
vaško narodno  popevko,  ki  veselo  pričeta,  po- 
lahko  izzvoneva,  kakor  da  bi  umirala?  V  tem 
je  Katalinič  res  mojster. 

Drugo,  kar  ti  imponira,  ko  si  prebral  knjigo, 
je  pesnikov  neomajni  patriotizem.  (Modemi 
pesniki  sploh  menda  ne  marajo  več  biti  patri- 
jotje,  ker  je  prišlo  nekako  iz  mode!)  Njegova 
lepa  deželica  je  bila  zatirana  od  političnih  so- 
vražnikov do  najnovejšega  časa,  šele  zdaj  se 
je  začelo  obračati  na  bolje.  Pesnik  je  navdušen 
zanjo,  in  to  navdušenje  raste  ob  vsaki  priliki. 

„Moj  je  narod  branič  krsta 
svud  kO  junak  stao,  — 

a  sedaj  mu  obdaja  trnjev  venec  junaško  čelo. 
Pesnikovo  dušo  pa 

„euva  žar  slobode  sveti"       (str.  58.) 

in  te  slobode  hoče  podariti  tudi  svojemu  za- 
tiranemu narodu.  Vedno  upa  lepših  dni  in  to 
v  najbližji  prihodnosti.  V  tem  upanju  živi: 

„Brzo  če,  brzo  slobode  danak 
otaj  nam  narod  pozdravit  strt, 
robstvo  če  minut  strašni  kd  sanak, 
slobodu  vratit  junaCka  smrt."    (Str.  24.) 

Ko  gleda  na  morje,  na  ono  silno  in  mo- 
gočno morje,  po  katerem  so  plula  nekdaj  slo- 
vanska jadra,  poloti  se  ga  žalost.  Tedaj  je  bil 
Istran  gospod,  a  zdaj 

„Piopalo  je  jedro.  Iz  kamena  sada 
on  crnicu  zemlju  trudom  postizava, 
da  si  spasi  djecu  sičušnu  od  glada, 
da  mu  mila  kuča  bez  potrebe  spava." 

(Str.  56.) 

Sedaj  se  mora  truditi  v  potu  obraza,  in  rodno 
grudo  mu  namaka  težki  znoj.  Pa  vendar  je 
zadovoljen,  saj  upa  boljše  prihodnjosti,  in  nje- 
govo delo  spremlja  vesela  popevka,  iz  oči  pa 
mu  sije  radosten  pogled  „za  hrvatsku  majku, 
za  rodjeno  krilo". 

Revno  je  to  ljudstvo,  a  Katalini<J  ga  baš 
radi  tega  tako  vroče  ljubi.  Njegova  ljubezen 
do  zatiranega  ljudstva,  do  proletarijata,  se  kaže 
zlasti  v  pesmi   „Raja": 

„Gle,  prolaze  goli,  bosi, 

satrveni,  ogladnjeli, 

za  koricu  črna  kruha 

borba  im  je  život  cieli."      (Str.  118.) 

Ali  se  ti  ne  zdi,  kakor  bi  videl  pred  seboj 
tropo  teh  sirot,  kako  hodijo  od  hiše  in  pro- 
sijo miloščine?  Bogatin  živi  v  izobilju,  nima 
usmiljenja  zanje,  dasi  so  mu  bratje.  Ob  takih 
prizorih  se  poloti  pesnika  trpka  ironija: 

„1  ta  svijet  jošte  trubi 
i  o  bratstvu  i  slobodi", 

proletarijat   pa   vabi  k  sebi,   da   bi   ga  tolažil: 

„Amo,  Čelo  to  da  Ijubnem, 
kuda  mučni  znoj  ti  tek5l 
Amo  ruku  ožuljenu 
na  giud  moju  ...  mi  smo  hrac'a. 


Kdo  bi  trdil,  da  ni  to  pravi  pesnik,  ki  ima 
srce  tudi  za  trpeče  sloje?! 

Knjiga  sama  je  razdeljena  v  štiri  dele : 
„Prvi  glasi",  „  Mrtvo  j  majci",  „Novi  zvuci"  in 
^Poslednji  glasi".  Zlasti  lep  je  cikel  „Mrtvoj 
majci".  S  pesnikove  lire  zvene  melanholični 
akordi,  mehki,  Ijubeznjivi,  žalostni;  ta  žalost 
pa  ne  prehaja  nikdar  v  resignacijo  in  obup. 
Ljubljena  majka  mu  je  umrla,  in  izbral  si  je 
drugo.  Hrvatsko;  nad  njim  pa  čuva  Bog,  ki 
bo  tudi  njega  vzel  k  sebi  ter  ga  združil  z 
majko. 

Najmanjši,  a  tudi  najslabši  je  prvi  del.  Pes- 
mim se  pozna  še  mladostna  nesigurnost,  s 
katero  so  zložene.  Preveč  je  tudi  dedikacij,  ki 
niso  nič  posebnega.  Boljše  bi  bilo,  da  bi  bil 
Katalinič  izpustil  „Prve  glase**  in  jih  morda 
nadomestil  z  drugimi  novejšimi  verzi.  Tudi  po- 
staja tuintam  v  svojem  navdušenju  nekako  trivi- 
alen. (Prim.  „Posmrtna  osveta"  str.  16.)  Nič 
preveč  se  ne  poda  v  lepi  umetnosti  italijanska 
psovka  „Schiava**  ali  pa  sledeči  verzi: 

„Oj,^tante,  kleta 
pobješnela  pscta!" 

Dalo  bi  se  navesti  še  več  primerov.  Narod 
se  ob  takih  „krepkih"  izrazih  morda  kaj  bolj 
navduši,  a  pri  tem  trpi  umetnost,  ki  zahteva 
tudi  svoje. 

Končna  sodba  bodi:  Katalinič  je  darovit 
pesnik,  in  Istra  in  ž  njo  cela  Hrvaška  je  lahko 
ponosna  nanj.  Šteti  ga  smemo  med  najboljše 
novejše  pesnike  hrvaške.  Globoko  zamišljenih 
6d  in  himen  pri  njem  zaman  iščemo;  njegove 
pesmi  so  lahke,  neprisiljene,  z  njegove  lire  pa 
zveni  mehka  narodna  struna.  Katalinič  \  ot  bu- 
ditelj  in  osvobojevatelj  svojega  naroda,  stoječ 
na  braniku  že  petino  stoletja,  pa  s  ponosom 
pokaže  lahko  na  svojo  mladost:  ,,Non  vixi 
frustra!**  Leop    Turšič. 

O  in  ono 


Na  g:  I  ob  ni  spomenik  (str.  73.),  ki  ga  je  iz- 
klesal g.  A.  Gangl,  je  fino  umetniško  delo,  ki  krasi 
grob  gospe  Munilkove  na  pckofaiišču  sv.  Krištofa 
v  Ljubljani.  Ob  gomili  žaluje  leven  starec  za  do- 
brotnim srcem,  ki  trohnl  v  grobu,  in  sirota  mu  joka 
ob  vznožju.  Angel  pa  ju  tolaži  in  jima  kaže  z  roko 
v  nebo,  da  je  tam  kraj,  kjer  najdeta  utehe  in  pomoči. 

Prizor  z  Ne  ve  (str.  69),  kateiega  nam  kaže  slika 
A.  Beggrova,  je  slikan  začetkom  zime,  ko  pokiiva  že 
sneg  peterbuiške  strehe,  a  vendar  Neva  še  ni  zamiz- 
njena  in  Še  plovejo  ladje  po  njej.  Pozneje  pa  reka 
tako  zamrzne,  da  se  vozijo  čez  njo.  V  ozadju  se  vidi 
Vasiljevskij  ostiov  z  mnogimi  tovarnami. 

„N  a  pašo"  gre  živina  na  Zvčfinovi  sliki  str.  89. 
ZvČfina  je  risal  mnogo  prizorov  z  dalmatinskih  obal. 
Vse  se  odlikujejo  po  jako  osti  i  kaiakteristiki,  ki  pre- 
haja že  kar  v  karikaturo. 

Prizori  iz  Londona  nam  kažejo  nekaj  veliko- 
mestnega  življenja,  s  katerim  se  bavi  g.  dr.  Lampe  v 
svojih  „Izprehodih".  Slika  na  (str.  32.)  prve  številke 
nam  predstavlja  obrežje  Temze  v  najelegantncjšem 
delu  mesta.  Kiasni  stavbi  zadaj  sta  velika  hotela 
,,Cecil  Hotel"  in  „Savoy  Hotel"  m  še  napiej  je 
..Temple".  Visoki  obelisk  ob  bregu  je  takozvana  „KIe- 
opatrina  igla",  katero  so  Angleži  piipeljali  iz  Egipta 
in  tu  postavili.  „Pred  Angleško  banko"  (str.  97.)  je 
središče  londonskega  prometa.  Bančno  poslopje  je 
n  žja  zgradba  brez  oken.  Na  desni  je  palača  z  grškim 
stebrovjcm:  to  je  borzno  poslopje.  Na  strani  glcdav- 
Čcvi  je  „Mansion  House",  stanovanje  „lord  mavorja", 
londonskega  župana.  Slika  na  str.  105.  pa  nam  kaže 
v  ozadju  kupolo  katedrale  sv.  Pavla.  Čez  ulico  je  spe- 
ljana železnica,  katere  lokomotiva  se  ravnokar  piibli- 


žuje.   Koliko  voz  in  ljudi   se  tu   dan   na  dan  v  ne- 
utrudni delavnosti  peha  za  vsakdanji  kruh! 

Blaženi  Marko  Križevčan.  Časten  je  bil 
dan  15.  februarja  za  Hrvate.  Tega  dne  so  v  Rimu 
slovesno  prišteli  med  blažence  katoliške  ceikve  Hrvata 
Marka  Kiiževčana.  Bila  je  velika  slovesnost  v  cerkvi 
sv.  Petra,  katere  so  se  poleg  svetega  očeta  udeležili 
najvišji  cerkveni  knezi,  zastopniki  raznih  držav  in 
neštevilna  množica  ljudstva. 

Blaženi  Marko  je  bil  rojen  v  Križevcu  na  Hrvaškem 
1.  1588.  Iz  njegove  rodbine  je  izšlo  mnogo  junakov, 
ki  so  se  borili  za  čast  Hrvaške  z  mečem  v  roki.  Mladi 
Marko  je  bil  od  rane  mladosti  pobožen  in  ukaželjen. 
Starši  so  osemnajstletnega  mladeniča  poslali  v  šta- 
jerski Gradec,  kjer  je  študiral  na  „Ferdinandovem 
zavodu",  ki  so  ga  vodili  očetje  jezuiti.  Kot  dijak  je 
izvrstno  prospeval  v  naukih  in  je  postal  I.  1609.  ma- 
gister filozofije  in  fizike.  Tedaj  se  je  odločil,  da  vstopi 
v  duhovski  stan,  in  je  postal  klerik  ter  vstopil  v  jezu- 
itski red.  L.  1611.  so  ga  poslali  predniki  v  Rim  v 
„Collegium  Oermanicum",  da  tam  študira  bogoslovje. 
Ko  je  dovišil  nauke,  so  ga  poslali  zopet  nazaj  v  do- 
movino. 

Na  Ogrskem  so  se  takrat  silno  širili  Lutrovi  in 
Kalvinovi  krivi  nauki.  Savni  in  apostolski  ostrogonski 
nadškof  Peter  Pazmany,  ki  je  zbiral  okoli  sebe  može, 
odlične  po  učenosti  in  čistosti  življenja,  je  pozval  k 
sebi  tudi  Marka  Križevčana  in  mu  je  izročil  opatijo 
v  Seplaku,  dve  uri  od  Košica.  Marko  je  v  Košicu 
večkrat  obiskal  svoja  prijatelja  o.  Štefana  Pongraca 
in  o.  Melhiorja  Orodeckega,  oba  tudi  iz  družbe 
Jezusove.  Prvi  je  bil  rojen  v  Šleziji,  drugi  pa  na  Er- 
deljskem.  Vsi  trije  so  z  besedo  in  zgledom  utrjevali 
katoličane  in  izpreobračali  krivoverce. 

Zgodilo  se  je  pa,  da  se  je  tedaj  Gavro  Bethlen 
združil  s  Turki  proti  habsburški  vladarski  hiši,  da 
jo  izžcne  iz  Ogrske.  Njegov  poveljnik  Jurij  Rakoczy 
je  I.  1619.  vzel  KoŠice,  kjer  so  začeli  kalvinci  pre- 
ganjati katoličane.  Prve  žrtve  tega  nasilstva  so  bili 
omenjeni  trije  jezuitje.  P^onoči  so  sovražniki  pridrli 
v  stanovanje,  kjer  so  prebivali  skupaj.  Vse  tri  so 
slekli  iii  pretepali,  da  so  se  zvijali  v  groznih  mukah. 
O.  Marku,  ki  je  bil  član  ostrogonskega  kapitelja,  so 
obljubili  svobodo,  ako  odpade  od  katoliške  vere;  ker 
se  ni  udal,  so  ga  začeli  mučiti.  Obesili  so  ga  in  žgali 
z  gorečimi  zublji.  Ko  so  ga  popolnoma  izmučili,  so 
mu  odsekali    glavo.    Neustrašeni  vojak   Kristusov   je 

vztrajal  znaCajno  do  smrti.  Tudi  oba  tovariša  sta  pre- 
trpela podobno  smrt  in  sta  prišteta  blaženim. 

Tako  je  umrl  blaženi  Marko  KriževCan.  Koliko  se 
dandanes  govori  in  piše  o  ^nestrpnosti"  katoličanov ! 
A  zgodovina  nas  uči,  da  so  vsikdar  bili  katoličani  od 
sovražnikov  naše  ceikve  najljutejše  preganjani.  O  tem 
nam  priča  veliko  število  mučenikov,  med  katerimi  je 
tudi  ta  odlični  sin  hrvaškega  naroda.  Danes  pa,  ko 
ga  je  sam  poglavar  katoliške  cerkve  javno  proglasil 
za  plemenit  vzor  značajnega  katoličana,  se  radujemo 
z  vso  cerkvijo,  da  je  dosegel  sin  jugoslovanskega 
naroda  toliko  slavo,  zasluženo  z  delom,  svetostjo  in 
mučeniško  krvjo.  Bodi  njegov  zgled  v  bodrilo  našim 
rojakom  I 

„P  r  i  j  a  z  n  a  so- 
seda" (stran  113.)  si 
krajšata  čas  v  svoji  tesni 
ječi,  v  katero  ju  je  za- 
prla človeška  znanost. 
V  zverinjaku  imata  slon 
in  nosorog  svoji  celici 
drug  poleg  drugega. 
Vseh  skrbi  za  svoj  ob- 
stanek sta  prosta,  ker 
dobita  vsak  dan  svojo 
hrano  v  določenem  času 
in  imata  za  to  samo  eno 
dolžnost:  da  sta  lepo 
mirna  in  se  dasta  ogle- 
dovati od  radovednežev, 
ki  se  jima  čudijo.  Pii 
tem  sta  postala  čisto 
krotka  in  prijazna.  Tudi 
divjemu  nosorogu  se  je 
pomirila  vroča  kri  in 
prav  zadovoljen  je,  če 
se  stegne  sosed  k  njemu 
in  ga  s  svojim  rilcem 
boža  po  licu.  V  službi 
znanosti  sta  se  oba  ci- 
vilizirala, in  če  ne  bi 
oba  imela  tako  strašno 
debele   kože,    bi    jima 

človek  pripisoval  celo   občutljivo    nežnost.    Upajmo, 
da  ostaneta  taka  prijatelja! 

Razstava  vajenskih  del  je  bila  decembra 
meseca  v  Ljubljani  v  Mestnem  domu.  Na  naši  sliki 
str.  121.  se  vidijo  razni  izdelki,  ki  delajo  čast  mladim 
obrtnikom. 

3^ 


Dr.  Matija  Prelesnik. 


„Dom  in  Svet"  žaluje  ob  gomili  enega  svojih  naj- 
boljših in  najzvestejših  sotrudnikov,  dobrega  znanca 
naših  naročnikov,  katerega  povesti  smo  zdaj  že  četrto 


leto  priobčevali  na  uvodnem  mestu.  Bogdana  Veneda 
ni  več  .  .  . 

V  novoletni  noči  je  prominul  previden  s  sv.  za- 
kramenti veleč.  g.  dr.  Matija  Prelesnik,  studijski  prefckt 
v  ljubljanskem  semenišču.  Bolehal  je  že  delj  Časa  in 
slednjič  je  šel  v  ^Leonišče"  iskat  si  ljubega  zdravja. 
Huda  zlatenica  in  srčna  hiba  sta  mu  ugasnili  luč 
življenja.  Rojen  je  bil  7.  januarja  1.  1872.  v  Dobrepolju 
na  Dolenjskem.  Gimnazijske  študije  je  dovršil  v  Ljub- 
ljani. Bil  je  vedno  odličnjak,  in  sicer  vedno  prvi  v 
razredu.  Bog  mu  je  podaril  lepe,  velike  darove.  Že 
kot  gimnazijec  je  kazal  posebno  spretnost  v  pisa- 
teljevanju v  „Domačih  vajah*,  ki  jim  je  bil  kot  osmo- 
šolec  urednik.  Leta  1892.  je  dovršil  maturo  z  odliko. 

nato  je  vstopil  v  ljub- 
ljansko bogoslovno  se- 
menišče, kjer  se  je  mar- 
ljivo bavil  z  bogoslo- 
vnimi študijami;  pri  tem 
pa  ni  zanemarjal  pe- 
resa. Ves  prosti  čas  je 
posvečeval  pisateljeva- 
nju. Priča  temu  so  razne 
povestice   in  pesmi,  ki 

so  jih  piinašali  »Po- 
mlad ni  glasi".  Kotbogo- 
slovec  četrtoletnik  je 
pod    imenom    Bogdan 
Vened   je  spisal  dolgo 
epično  pesem  »Ženitev 
vojvode    Ferdulfa*,    ki 
jo  je   izdala    „  Knezova 
knjižnica".    L.  1895.  je 
bil  posvečen  v  mašnika. 
Nato  je  šel  za  kapitelj- 
skega  vikarja   v  Novo 
mesto,  kjer  je  ostal  tri 
leta.  Kljub  temu,  da  je 
imel   mnogo   službenih 
poslov,  je  v   teh   treh 
letih   dovršil  tri  bogo- 
slovne rigoroze  v 
Gradcu.    Da    bi   se  še 
bolj   spopolnil  v  bogoslovnih    študijah,  je  Prelesnik 
I.  1899.  odšel  na  Dunaj  v  višje  duhovsko  izobraže- 
vališče  pri  sv.  Avguštinu,  kjer  je  ostal  eno  leto.  Tam 
je  s  hvalnim  uspehom  dovršil  zadnji  biblični  rigoroz 
ter  bil  1.  1900.  promoviran  v  doktorja  bogoslovja.  Ko 
se  je  povrnil  v  domovino,  je  bil  imenovan  semeniškim 
prefektom,  kar  je  ostal  do  svoje  smrti.  Ves  ta  čas  je 
z  veČine  preživel  v  svoji  sobi  ter  se  bavil  s  pisate- 
ljevanjem. Zadnja  leta  je  bil  sotrudnik  raznim  listom. 
V  „Kat.  Obzorniku"  je  izdal  tehtni  zgodovinski  spis 
„Protireformacija  na  Kranjskem*  in  pa  spis:  „0  ka- 
toliških redovih".  Zlasti  vnet  sotrudnik  pa  je  bil  „Dom 
in  Svetu*.  L.  1902.  je  izdal  »Nesrečno  zlato*.  Potem 
je   začel  z  globoko   zamišljeno  trilogijo.   L.  1903  je 
izšel  prvi  del:  »Naš  stari  greh.*  Lani  je  izhajal  drugi 

del:  ,V  smrtni  senci."  Za  letos  je  pripravljal  tretji 
dd:  ,Vincta.*  Še  na  postelji  je  spisal  rokopis  za  po- 
glavje, katero  priobčujemo  v  tej  številki.  Tako  je 
delal,  dokler  je  Še  mogel  gibati  z  roko.  Njegov  duh 
je  bil  do  zadnjega  čvrst,  in  njegova  neusehljiva  do- 
mišljija je  snovala  zgodbe  starih  Polabcev,  dokler  je 
ni  zagrnil  Cmi  zastor  neizprosne  smrti.  Komaj  vidne 
in  skoro  nečitljive  so  Črke,  s  katerimi  je  s  svinčnikom 
v  postelji  pisal  zadnje  poglavje. 

Občutna  izguba  je  zadela  naŠ  list  in  slovensko 
slovstvo,  katero  žaluje  za  enim  svojih  najboljših  ta- 
lentov. Dr.  Matija  Prelesnik  je  bil  blaga  duša,  ženialen 
um  najobsežnejšega  znanja.  Povest  ^Vineta*  ostane 


Otoku  pri  Mošnjah.  Še  ko  je  bil  dijak,  se  je  vsa  nje- 
gova rodbina  izselila  v  Ameriko  in  ga  pustila  sa- 
mega v  stari  domovini.  Ko  je  Resman  doslužil  pri 
vojakih,  je  postal  uradnik  pri  južni  železnici.  Služ- 
boval je  v  Zagorju  in  v  Borovnici,  v  Št.  Petru  na 
Krasu,  v  Kariovcu,  v  Sisku,  v  Zagrebu,  na  Rakeku, 
v  Divači  in  v  Trstu,  kjer  je  bil  tajnik  delavskega 
podpornega  društva.  V  Nabrežini  so  ga  kot  Slovenca 
skrivaj  imeli  pod  policijskim  nadzorstvom.  Služboval 
je  potem  v  Velenju  in  v  Zalogu.  Iz  Velenja  bi  bil 
moral  priti  v  Divačo,  a  vlada  je  zahtevala,  da  Res- 
mana  ne  smejo  več  poslati  na  Primorsko,  in  tako  je 
prišel  v  Zalog.  Pred  dvema  letoma  je  Resman  šel  v 


RAZSTAVA  VAJENSKIH  DEL  V  LJUBLJANI. 


FOTOGR.  FR.  VESEL. 


za  zdaj  nedovršena,  ker  bi  jo  bilo  težko  nadaljevati 
v  originalnem,  samoniklem,  globokopesniškem  slogu 
Prelesnikovem.  Naj  nam  vstane  kmalu  zopet  slovanski 
bard,  ki  nam  bo  v  tako  pestrih  slikah  predstavljal 
temno  zgodbo  srečnih  in  nesrečnih  dni  naše  davne 
zgodovine  I 

Bogdanu  Venedu  svetila  večna  luč,  med  nami 
pa  mu  bodi  časten  in  nevenljiv  spomin ! 

Ivan  Nep.  Resman.  Dne  5.  januarja  1. 1.  je  po 
kratki  bolezni  umri  Ivan  Nep.  Resman,  postajenačelnik 
juine  železnice  v  p.   Rojen  je  bil  16.  maja  1848  na 


pokoj.  Mnogo  je  žrtvoval  za  narodne  namene.  Pod- 
piral je  mnogo  dijakov  in  društev,  sodeloval,  kjer  je 
bila  prilika,  agitiral  in  navduševal  ljudi.  Pred  nekaj 
leti  je  zbral  svoje  pesmi  in  jih  izdal  v  posebni  knjižici, 
naslovljeni  „M  o  j  a  d  e  c  a". 

Veliki  koncert  „Glasbene  Matice**  je  dne 
8.  jan.  popolnoma  uspel.  Nastopilo  je  160  pevcev  in 
pevk,  orkester  je  štel  60  članov.  Skladbe  so  bile  vse 
na  vrhuncu  glede  izbere  in  izvajanja.  Fibichova  „Po- 
mladna  romanca"  nam  je  že  znana.  Poleg  Vendler- 
jeve  „Zveste  ljubice"  je  pa  najbolj  ugajala  Novakova 
„Nesrečna  vojna",  energična  balada  z  izrazito  in  mo- 
gočno deklamacijo.  Nekaj  novega  so  bile  Mokranj- 

čeve  „Srbsko- makedonske  narodne  pesmi  z  Ohiida", 
v  katerih  je  turobni  značaj  balkanski  izražen  v  čudnih, 
vendar  globoko  Čuvstvenih  melodijah.  Koncert  je  za- 
ključil Dvofakov  „Slavnostni  spev".  Sodelovali  so 
gdčna.  Miia  Dev  (sopran),  g.  Julij  Betetto  (bas)  in 
g.  Kraus  (violončelo). 

Voditelji  avstrijsko -ogrske  politike. 

Danes  prinašamo  slike  treh  mož,  ki  vodijo  sedaj 
politiko  našega  cesarstva.  Novo  leto  je  prineslo  Av- 
striji novega  ministrskega  predsednika,  ker  je  od- 
stopil dr.  pl.  Koerber.  Cesar  je  poklical  na  to  mesto 
dr.  Gautscha. 

Dr.  Pavel  baron  Gautsch  pl.  Frankenthurn  je 
bil  rojen  26.  februarja  1.  1851.  L.  1874.  je  vstopil  v 
naučno  ministrstvo,  I.  1881.  je  postal  ravnatelj  Tere- 


Dne  5.  marca  1898  je  baron"Gautsch  odstopil,  ko  je 
še  skoraj  zadnji  dan  razveljavil  znani  Badenljevi  jezi- 
kovni naredbi  za  Češko  in  Moravsko  ter  izdal  novi, 
s  katerima  je   hotel    ukrotiti  nemško  obstrukcijo  ter 


Grof  Štefan  Tisza, 

ogrski  ministrski  predsednik. 

svojemu  nasledniku  grofu  Thunu  olajšati  posle.  Leto 
pozneje  je  bil  po  smrti  grofa  Hohenwarta  imenovan 
predsednikom  najvišjega  računskega  dvora.  Baron 
Gautsch  torej  ni  novinec  na  ministrskem  sedežu.  On 
pozna  dobre  in  slabe  strani  avstrijskega  parlamenta, 
ima  izkušnje  in  pogled  v  zmedene  parlamentarne  raz- 
mere. Ker  so  trgovinske  pogodbe  malone  končane 
in  so  izpremembe  na  ogrski  nagodbi  skoraj  izklju- 
čene, obrnil  bode  vso  svojo  skrb  na  notranjo  politiko, 
da  omogoči  delavnost  zbornice.  Njegovo  prvo  delo 
je  bilo,  da  je  povabil  voditelje  raznih  strank,  da  izve 


Baron  Gautsch,  pl.  Frankenthurn, 

avstrijski  ministrski  predsednik. 

zijanske  akademije.  Dne  5.  novembra  I.  1885.  je  bil 
imenovan  ministrom  za  uk  in  bogočastje  v  Taaffe- 
jevem  kabinetu,  s  katerim  je  odstopil  12.  novembra 
1.  1893.  Kakor  znano,  je  baron  Gautsch  1.  1887.  od- 
stranil več  srednjih  šol,  sicer  pa  se  je  prilagodil  in- 
tencijam  grofa  Taaffeja.  Pozneje  je  bil  kurator  Tere- 
zijanišča,  1.  1895.  bil  poklican  v  gosposko  zbornico 
in  30.  sept.  1895  je  zopet  prevzel  naučno  ministrstvo 
v  Badenijevem  kabinetu.  Ko  je  moral  grof  Badeni 
dne  28.  novembra  1897  odstopiti  vsled  nemške  ob- 
strukcije,  je  baron  Gautsch  bil  pozvan,  da  sestavi 
novo  vlado.  Imel  je  izvišiti  dve  nalogi:  napraviti 
premirje  med  Čehi  in  Nemci  ter  od  ogrske  vlade 
doseči  za  Avstrijo  ugodnejšo  nagodbo.  Ni  se  mu 
posrečilo  ne  to,  ne  ono.  V  Pragi  so  znani  nemiri 
onemogočili  spravna  pogajanja  in  baron  Banffy,  te- 
danji Šef  ogrske  vlade,  je  odločno  odklonil  zvišanje 
ogrske  kvote,  kar  je   bil  že  obljubil  grofu  Badeniju. 


Grof  Agenor  GoIuchowski, 

avstro-ogrrski  minister  zunanjih  zadev   in  predsednik  skupnesfa 
ministrskega  sveta. 

za  njihove  zahteve.   Tudi  Slovenci  so  mu  pojasnili, 
kaj  zahtevajo. 

Na  Ogrskem  pa  ima  državno  krmilo  v  rokah  grof 
Štefan  Tisza.  Hude  boje  je  preživel  ogrski  pariament 

zadnje  čase.  Opozicija,  ki  dela  za  popolni  odpad  od 
Avstrije,   je    stopila   v   obstrukcijo   in   je   preprečila, 
delovanje  zbornice.  Večina  je  sklenila  nato  nov  po- 
slovnik, po  katerem  je  bila  onemogočena  vsaka  ob- 
strukcija,  ker  je  dobilo  predsedstvo  moč,  da  zabrani 
debate  in  odstrani  obstrukcioniste.    Manjšina  pa  ni 
hotela  pripoznati   poslovnika.    Prišlo   je  do  boja  v 
zbornici,  v  katerem  so  opozicionalni  poslanci  razbili 
ministrske  sedeže  in  opustošili  zbornico.  Bila  je  na- 
silna parlamentarna  revolucija,  proti  kateri  ni  ostalo 
grofu  Tiszi   nobeno   drugo   sredstvo,   nego  razpust 
državne  zbornice  in  nove  volitve.  Pri  volitvah  je  pa 
liberalna  vladna  stranka  doživela  občuten  poraz. 

Razmerje  našega  cesarstva  do  drugih  držav  pa 
vodi  grof  Agenor  Ooluchowski,  potomec  stare 
poljske  plemiške  rodbine.  On  je  že  mnogo  let  minister. 
Avstro-ogrsko  monarhijo  drži  v  „trozvezi**  z  Nemčijo 
in  Italijo;  tudi  z  Rusijo  so  zadnji  čas  bolje  razmere, 
zlasti  na  Bolgarskem  postopata  obe  državi  skupno. 
Ker  imata  Avstrija  in  Ogrska  skupna  ministrstva  za 
finance,  za  vojaštvo  in  za  zunanje  zadeve,  je  grof 
Goluchowski  tudi  predsednik  skupnega  ministrskega 
sveta. 

František  Pravda  (Vojtčh  Hlinka).  8.  de- 
cembra je  umrl  v  Hradku  pri  Sušici  starosta  čeških 
pisateljev,  duhovnik  Vojtčh  Hlinka  (psevdonim  Fran- 
tišek Pravda).  S  Pravdo  je  odšel  v  večnost  vzor 
češkega  rodoljubnega  duhovnika-buditelj?,  ki  je  znal 
s  svojim  peresom  odpreti  dušo  češkega  ljudstva  in 
črpati  iz  nje  lepe  slike  iz  nravnega  in  preprostega 
življenja  vaškega  češkega  ljudstva.  Doživel  je  88  let ; 
in  ako  pomislimo,  da  je  rajni  izgubil  že  pred  nekoliko 
leti  posluh  in  vid,  je  bila  za  njega  smrt  pravzaprav 
rešitev.  —  Pravda  se  je  porodil  dne  17.  aprila  1817 
v  mali  vasi  Nekrasinu  pri  Henrikovem  Gradcu,  kjer 
je  študiral  gimnazijo;  1.  1836.  je  študiral  v  Pragi  filo- 
zofijo, potem  na  Dunaju  in  v  Pragi  bogoslovje.  L.  1842. 
je  ime!  prvo  sv:  mašo  v  Pragi  na  Karlovu  Opravljal 
je  razne  duhovniške  službe  v  Jarošovu,  Kvilicah  in 
končno  je  sprejel  vzgojiteljsko  službo  pri  grofovski 
družini  v  Hradku  pri  Sušici  (1847),  kjer  je  ostal  do 
svoje  smrti.  Tu  je  Šele  spisal  prvo  svojo  pripovedko 
„Dvč  svatby  najednou",  katero  je  Vacl.  Štulc  1.  1848. 
objavil  v  „Blahovžstu"  s  psevdonimom  František 
Pravda,  ker  v  povesti  nastopa  kaplan  istega  imena. 
In  od  tistega  časa  je  bil  Vojtčh  Hlinka  pisatelj  Fran- 
tišek Pravda.  Zanimivo  je,  da  je  Pravda  živel  v  svojem 
zatišju  kakor  ruski  pisatelj  Tolstoj.  Ob  prostem  času 
je  bil  mizar,  knjigovez  in  ključar.  Ko  ga  je  I.  1897. 
povodom  njegove  osemdesetletnice  obiskala  depu- 
tacija  ^Maja**,  društva  čeških  pisateljev,  se  je  pobahal 
Pravda  tudi  s  krtačo  kot  z  lastnoročnim  izdelkom. 
—  Pravda  je  spisal  celo  knjižnico  povesti ;  njih  skupno 
zbirko  je  izdal  zalagatelj  J.  L.  Kober  v  Piagi  v  trojni 
izdaji:  za  omikance,  za  ljudstvo  in  za  mladino.  Namen 
Pravdovih  povesti  je  ne  le  zabavati,  ampak  tudi  po- 


učevati. Njegovi  mojstrski  opisi  češkega  življenja, 
češkega  ljudstva  z  njegovimi  dobrimi  lastnostmi  iri 
tudi  napakami  morajo  zanimati  vsakega  bravca.  V 
njegovih  povestih  ni  burnih  prizorov,  dejanje  se  raz- 
vija mirno  in  naravno.  Pravda  (slovensko:  resnica) 
je  imel  pred  očmi  res  zmirom  le  resnico  (prof.  Seka- 
nina  imenuje  Pravdo  „prvega  češkega  realista**). 
Njegov  psevdonim  je  bil  torej  zelo  dobro  izvoljen. 
V  svojih  povestih  je  Pravda  opisoval  rajši  dobro  nego 
zlo,  bolj  čednost  nego  greh,  in  kjer  je  vendar  o 
grehu  pisal,  je  storil  to  na  tak  način,  da  se  bravcu 
grešnik  smili.  Pravda  je  imel  tudi  poseben  zlog,  ka- 
terega nihče  ni  znal  posnemati ;  kar  se  čita  v  njegovih 
povestih,  to  se  v  življenju  godi  zmirom  in  zmirom, 
in  morda  je  ravno  ljubezen  do  resnice  ustvarila  Pravdi 
ta  posebni  zlog.  Pravda  pripoveduje  vse  v  sedanjiku. 
Rajni  ni  bil  pisatelj  prvega  reda.  Nikakor!  On  ni 
imel  rafiniranega  umetniškega  okusa;  navzlic  temu 
so  nekateri  njegovi  spisi  naravnost  klasični,  kakor: 
„František  Pometlaf**,  „Bohata  Julie**,  „Vojak  No- 
vaček**,  „Mat$j  Sprosfak**,  „Štčpanuv  Vit  uči  se  na 
knčze",  „Vavra  kufak**  in  dr.  Za  svojega  življenja  ni 
našel  Pravda  pri  kritikih  mnogo  priznanja.  Očitalo 
se  mu  je,  da  posnema  Auerbacha  in  Stif terja.  Res 
je  Pravda  zajemal  gradivo  za  svoje  povesti  le  iz 
vaSkega  življenja,  kakor  Auerbach  in  Stifter,  in  mo- 
goče, da  je  spisal  nekatere  povesti  po  vzoru  obeh 
pisateljev,  toda  vendar  so  opisi  češkega  vaškega  živ- 
ljenja v  Pravdovih  povestih  individualnega  značaja, 
ker  je  Pravda  risal  vaško  življenje  tako,  kakor  ga  je 
videl  in  duševno  obdelal  on  sam,  ne  pa  Auerbach  in 
Stifter.  Zato  bo  mogoče  iz  Pravdovih  povesti  enkrat 
napraviti  natančno  folkloristično  sliko  iz  petdesetih 
let  preteklega  stoletja  na  Češkem.  —  Fr,  Št 

Ferdinand  František  Šamberk.  Baš  na  Sveti 
dan  je  umrl  v  Pragi  igravec  in  pisatelj  J.  J.  Šamberk, 
ki  je  spadal  k  onim  češkim  igravcem-buditeljem,  kateri 
so  igrali  na  odru  v  dobi,  ko  so  stavili  podlago  za 
češko  glediško  življenje  s  praznimi  rokami  in  s  praznim 
žepom.  Šamberk  se  je  porodil  21.  aprila  1839  in  je 
nastopal  na  odru  polnih  48  let ;  prvikrat  je  igral,  ko 
mu  je  bilo  15  let.  Znani  igravec  in  pisatelj  Jožef  Jurij 
Kolar  in  pozneje  K.  Šimanovskv  sta  bila  njegova 
učitelja.  Svojo  srečo  je  Šamberk  poizkušal  tudi  na 
raznih  nemških  odrih,  kakor  v  Berolinu,  Inomostu, 
Kraljevcu  in  Olomucu.  Ko  se  je  odprio  „Narodno 
gledišče**  v  Pragi,  je  nastopal  v  njem  do  leta  1901. 
Šamberk  je  bil  zelo  omikan  mož;  nastopal  je  v  raznih 
vlogah,  a  popularnega  in  priljubljenega  ga  je  storila 
burka,  travestija,  karikatura.  Šamberk  je  bil  rojen 
komik;  črpal  je  iz  samega  sebe;  nobeno  njegovo 
kretanje  ni  bilo  tuja  lastnost,  viri  njegovega  humorja 
so  bili  neizčrpni.  Včasih  je  st.)pil  na  oder,  pa  še  ni 
izpregovoiil  niti  besedice,  in  že  se  je  smejalo  vse  ob- 
činstvo v  gledišču.  Tudi  tam,  kjer  je  pietiraval,  je 
bil  individualen.  Šamberk  kot  diamatičen  pisatelj  ni 
bil  še  dosti  po  zaslugi  ocenjen.  Najbolj  znane  njegove 

burke  so :  „Pa!ackeho  tfida  č.  27",  „Kulaty  svčt",  „Di- 
vadelni  vlak";  veseloigre:  „Blazinec  v  prvnim  po- 
schodi",  „Jedenacte  pfikazani"  (prevedene  v  več  je- 
zikov), „Bfinkalovy  trampoty";  slike  iz  češkega  živ- 
ljenja: „Rodinna  vojna",  „Josef  Kajetan  Tyl",  „Karel 
H av liček  Borovsky". 

Stoletnica  po  smrti  Stanislava  Vydre.  Dne 
6.  decembra  je  minilo  100  let,  kar  je  umrl  jezuit 
dr.  Stanislav  Vydra,  sloveči  češki  matematik,  pisatelj 
in  duhovnik -rodoljub,  profesor  na  praški  univerzi. 
Rodil  se  je  dne  13.  marca  1.  1741.  v  Kraljevem  Gradcu. 
Izdal  je  celo  vrsto  spisov  v  latinskem,  nemškem  in 
češkem  jeziku.  Najboljše  njegovo  delo  je  „Historia 
matheseos  in  Bohemia  et  Moravia";  zanimiva  je  tudi 
njegova  zbirka  duhovnih  govorov  „Svazek  kazani 
svatečnich  (1. 1799).  Leta  i799.  je  začel  Vydra  bolehati 
in  je  navsezadnje  popolnoma  oslepel.  V  tem  času 


mija  nad  razvalinami  Jeruzalema",  „Pot  na  Oolgoto", 
„Dopoldne  Velikega  petka  v  Jeruzalemu"  in  triptih 
„Judež  Iškarijot".  —  Rodil  se  je  1.  1857.  v  Kutni  Hori, 
študiral  je  gimnazijo  ter  je  vstopil  v  praško  akade- 
mijo. Njegov  učitelj  je  bil  Swerts,  katerega  stil  je 
Jenewein  nadaljeval.  Prvo  Jeneweinovo  delo  je  bilo 
„Karol  IV.  zida  stolno  cerkev  sv.  Vida"  (1. 1878).  Potem 
je  naslikal  karton  „Rakoczy"  in  „Mrtvo  telo  Prokopa 
Golega  po  bitki  pri  Lipanih"  (1879).  Po  teh  delih  so 
sledili  cikli  „Pesen"  (1881),  „Krvni  davek"  (1883), 
„Lipani"  (1884)  itd.  Fel.  Jenewein  se  je  moral  dolgo 
boriti  za  priznanje  svoje  individualne  umetnosti.  Šele 
1.  1893.  po  uspehu  dela  „Pot  na  Golgoto"  so  obrnili 
merodajni  krogi  pozornost  na  Jeneweina,  ki  je  bil 
imenovan  za  eksternega  učitelja  pri  umetniško-obrtni 
šoli  v  Pragi.  Popolno  priznanje  pa  je  dosegel  Šele 
pri  ustanovljenju  češke  tehnike  v  Brnu.  Jenewein  je 


BATERIJA  TEŽKEGA  JAPONSKEGA  TOPNIŠTVA. 


je  narekoval  svojemu  pisarju  prvo  češko  učno  ma- 
tematično knjigo,  katero  je  pozneje  izdal  premonstrat 
Jandera.  O.  Vydra  se  je  odlikoval  ne  le  po  svoji 
učenosti  in  pobožnosti,  ampak  tudi  po  svojem  rodo- 
Ijubju.  Kot  profesor  je  opominjal  dijake,  da  naj  se 
ne  odtuje  svoji  narodnosti,  ampak  naj  postanejo  bu- 
ditelji  češkega  naroda. 

Feliks  Jenewein.  Češki  slikar  in  profesor  pri 
visoki  tehnični  šoli  v  Brnu,  Fel.  Jenewein,  je  nenadoma 
dne  2.  januarja  umrl.  Jenewein  je  bil  velik  umetnik; 
njegove  alegorije  in  njegovi  biblični  in  zgodovinski 
prizori  so  polni  globokega  in  silnega  čuta;  mikajo 
s  svojo  monumentalnostjo  in  pretresajo  s  svojo  vzne- 
senostjo, z  močjo  svoje  tragike.  Zlasti  biblični  pred- 
meti so  našli  v  Jeneweinu  izvrstnega  upodobitejja.  V 
tem  pogledu  so  najimenitnejše  njegove  slike:  „Jere- 


bil  imenovan  za  profesorja  nove  visoke  šole  ter  tako 
gmotno  preskrbljen.  Zapustil  je  nedodelan  ciklus  ale- 
goričnih slik  „Tragedija  belogorska".  Fr  Št 

Nov  slovaški  list.  Znani  zaslužni  slovaški  čas- 
nikar g.  Karol  Salva  v  Ružomberku  je  začel  izdajati 
ilustrovan  list  „Slovenske  Tudov^  Besedy".  List  izhaja 
vsakih  14  dni  in  prinaša  slovaškemu  ljudstvu  razne 
spise  v  pouk  in  zabavo.  V  programu  pravi  urednik: 
„Ker  imamo  vedno  pred  očmi,  da  bi  naš  narod  brez 
šol,  brez  inteligence  nravno  in  gmotno  propadel, 
hočemo  seznanjati  slovaško  ljudstvo  s  češko  knjigo 
in  češko  Šolo  kot  nam  najbližjo  in  najbolj  pristopno." 
Želimo  g.  Salvi  v  tem  pogledu  veliko  uspeha,  kakor 
sploh  zatiranemu  slovaškemu  tisku! 

Šola  za  časnikarje  v  Lvovu.  Pri  akademični 
Ivovski  čitalnici  so  ustanovili  i.  1904.  časnikarski  odbor 
pod  naslovom  „K6lko  dziennikarskie",  v  katerem  so 
razni  odlični  poljski  časnikarji  imeli  za  udeležence  pre- 
davanja o  časnikarstvu.  Predavanja  so  bila  vedno 
zelo  dobro  obiskana,  in  zato  se  je  obrnilo  „K6Iko" 
s  prošnjo  do  „Szkoly  nauk  politicznych"  v  Lvovu, 
katere  predsednik  je  vseučiliščni  rektor  dr.  Wladysla\v 
Ochenkowski,  da  bi  se  v  Lvovu  ustanovila  šola  za 
časnikarje  po  vzoru  enakih  šol  v  Berolinu,  Parizu, 
Liiiu  in  Novem  Jorku.  Mnogo  poljskih  časnikov  je 
sprejelo  ta  predlog  z  navdušenjem,  kakor  „Kuryer 
Warszawski",  „Gazeta  Polska",  „Biblioteka  War- 
szawska**  in  drugi;  upanje  je  torej,  da  bodo  imeli 
Poljaki  prvo  časnikarsko  šolo  v  Avstriji.     Fr.  Št. 

Ženski  obzor.  Novo  polje  za  žensko  delo  se 
je  odprlo  v  Galiciji.  Deželni  odbor  je  namreč  dovolil. 


moških  rokodelcev.  Židovske  šivilje  v  večjih  mestih 
zaslužijo  na  teden  povprečno  6—8  rubljev  (na  deželi 
samo  2—3  rublje).  Druge  židovske  delavke,  četudi 
delajo  15  ur  na  dan,  zaslužijo  na  teden  3  rub.,  včasih 
le  2  rublja.  —  Prihodnji  mednarodni  ženski  kongres 
se  bode  letos  vršil  v  Milanu.  Med  drugim  se  bode 
na  shodu  razpravljalo  o  boleznih  delavk  in  o  sred- 
stvih proti  njim.  —  V  Zedinjenih  državah  ameriških 
je  bilo  od  1.  1870.  do  1890.  —  414  ženskih  v  raznih 
uradih;  sedaj  jih  je  4875.  Število  časnikaric  je  tudi 
veliko:  888  (prej  samo  35);  umetnic  je  10.810  (prej 
samo  412);  knjigovoditeljic  je  27.777  (prej  le  9). 

Poljski  časniki  v  Ameriki.  V  Chicagu  izhaja 
precej  poljskih  Časnikov,  izmed  katerih  sta  dva  dnev- 
nika: „Dziennik  Chicagski",  ki  ga  izdajajo  oo.  redem- 
ptoristi,  in  „Dziennik  Narod  o  wy",  ki  ga  izdajajo  laiki. 
Prvi  je  urejevan  v  katoliškem   duhu   ter  je  najbolj 


RUSKI  ČASTNIKI  OBEDUJEJO. 


da  se  ženske  smejo  z  moškimi  vred  udeleževati  iz- 
kušenj za  občinske  uradnike,  kakor  naprimer  tajnike, 
blagajnike  in  revizorje.  Kandidatinje  morajo  biti  av- 
strijske državljanke,  zmožne  deželnih  jezikov  in  dovolj 
omikane.  Izkušnje  se  bodo  napravljale  pod  nadzor- 
stvom deželnega  odbora  in  se  bode  zahtevalo  znanje 
deželnih  in  občinskih  zakonov  (za  tajnice),  znanje 
knjigovodstva,  sestavljanja  proračunov,  inventarjev 
ter  znanje  temeljnih  deželnih  zakonov  (za  blagajni- 
Carke  in  nadzornice).  —  List  „Der  Freund"  podaja 
zanimive  podatke  o  židovskih  delavkah.  Od  skupnega 
števila  76.548  židovskih  delavk  peča  se  tretji  del  s 
Šivanjem  in  klobučarstvom ;  ostali  del  pa  z  raznimi 
rokodelstvi.  Lastne  delavnice  ima  29.744  delavk; 
21.893  je   učenk.  Plačilo  ženskih  je  nižje  od  plačila 


priljubljen  med  ameriškimi  Poljaki;  drugi  je  pisan  v 
liberalnem  duhu  in  nima  mnogo  naročnikov.  V  po- 
litiki podpira  prvi  demokratično  stranko,  drugi  pa 
republikansko.  Izmed  tednikov  je  najstarejša  „Oazeta 
Polska  \v  Chicago",  ki  je  bila  ustanovljena  pred  25  leti. 
Po  starosti  je  na  drugem  mestu  „Gazeta  Katolicka", 
ustanovljena  od  I.  Smulskega.  Glasila  poljskih  društev 
v  Chicagu  so:  „Zgoda",  glasilo  največjega  poljskega 
društva  v  Ameriki  „Zwiqzek  Naroda  Polskiego;  „Na- 
rod  Polski",  glasilo  „Zjednoczenia  Rzymsko  -  kato- 
iickiego";  „Sztandar",  glasilo  „Zwiqzku  Mlodziežy." 
Kazun  tega  izhaja  Še  nekoliko  listov,  ki  jih  izdajajo 
razna  verska  ali  politična  društva. 

Litavski  tisk  na  Ruskem.  Vsled  raznih  svobod 
podeljenih  litavskemu  narodu  od  strani  ruske  vlade 

se  je  začelo  živahno  gibanje  na  književnem  litavskem 
polju.  \'  Vllni,  kakor  smo  sporočili  že  v  1.  številki 
„Dom  in  Sveta",  je  začel  izhajati  litavski  dnevnik. 
Razun  tega  lista  bode  v  Vilni  izhajal  še  pod  ured- 
ništvom g.  Ambroževiča  litavski  štirnajstdnevnik,  ki 
bo  posvečen  čebelarstvu.  V  Petrogradu  je  že  začel 
izhajati  tudi  literarni  tednik  s  podobami  z  naslovom 
„Lietuvin  laikrastis";  urejuje  ga  A.  Smiglga.  — 

Slovanska  misel  pri  Poljakih  napreduje. 
Po  izgledu  češke  slovanske  revije  „Slovansky  Pfe- 
hled"  je  začel  v  Krakovu  izhajati  mesečnik  ,„Swiat 
slowianski"  kot  glasilo  „Kluba  slowiariskega",  kate- 
rega predsednik  je  znani  slavist  prof.  dr.  M.  Zdzie- 
chowski.  List  bo  urejeval  dr.  Feliks  Konieczny,  tudi 
nam  Slovencem  še  izza  časnikarskega  sestanka  znani 
knjižničar  vseučiliške  biblioteke  krakovske. 


Maršal  Ojama  s  soprof^o. 

Ivan  Nečuj-Levickij.  Malorusi  so  se  pred  krat- 
kim pri  raznih  slovesnostih  spominjali  zaslužne  de- 
lavnosti Iv.  Nečuja-Levickega,  ki  že  35  let  deluje  na 
njivi  maloruske  književnosti.  Iv.  Nečuj-Levickij  je  za- 
četnik maloruskega  socialnega  romana;  on  je  prvi 
spoznal  škodljivost  onega  prepada,  ki  deli  maloruske 
omikance  od  maloruskega  preprostega  ljudstva  ter 
je  takoj  začel  v  svojih  povestih  zidati  most  čez  le-ta 
prepad.  35  let  že  kaže  v  slikah  iz  življenja  naroda, 
kje  je  maloruska  moč,  kje  je  maloruska  bodočnost. 
-     Kodil  se  je  dne   13.  novcnibia   1838.  v  Stcbncvu 


(kijevska  gub.)  iz  stare  duhovniške  družine.  Šolal  se 
je  najprej  v  bogoslovski  šoli,  potem  v  kijevskem  du- 
hovnem semenišču,  kjer  se  je  pečal  s  francosko  in 
rusko  književnostjo.  Ko  je  končal  študije,  je  postal 
učitelj  (1860)  zemljepisja,  računoslovja  in  cerkveno- 
slovanskega  jezika  v  boguslavskem  duhovnem  uči- 
lišču,  pozneje  je  opravljal  službo  profesorja  v  Poltavi, 
Kališu  in  Kišinjevu.  Sedaj  živi  v  pokoju  v  Kijevu. 
Svoje  književno  delovanje  je  začel  v  Poltavi;  že  nje- 
gove prve  povesti  se  odlikujejo  po  globokem  čutu 
in  lepoti  jezika.  Gradivo  za  povesti  zajema  Levickij 
iz  revnega  življenja  preprostega  naroda.  Lepe  so 
njegove  povesti  „Dvi  Moskovki",  „Ribalka  Panas 
Krut",  naiavnost  poetična  je  pripovedka  „Mikola 
Džeija".  Žalostne  razmere  seljakov  riše  s  spletnim 
peresom  v  delu  „Burlačka".  Levickij  se  pa  peča  tudi 
z  razmerami  maloruske  inteligence,  kateri  odkrito- 
srčno očita  napake,  zlasti  zanemarjenje  preprostega 
naroda.  („Piičena",  „Hmaii*'.)  Najboljše  povesti  Le- 
vickega  so  tiste,  za  kateie  je  črpal  predmete  iz  živ- 
ljenja piepiostih  ljudi,  slabejše  so  one,  v  katerih  riše 
razmere  maloruske  inteligence.  Kriv  pa  ni  pisatelj, 
ampak  nezdrave  okoliščine,  v  katerih  inteligenca  živi. 
V  zadnjem  času  je  začel  pisati  tudi  zgodovinske 
romane  („Hetman  Ivan  Vihovskij");  poizkušal  je  tudi 
pisati  drame,  literarno-kritične,  narodopisne  in  zgo- 
dovinske lazprave  —  ali  najbolj  mu  uspeva  družabni 
roman,  kateiega  je  v  maloiuski  književnosti  začetnik 
in  najboljši  predstavitelj.  Fr.  Št. 

Viktor  Mihajlovič  Mihajlovskij.  Dne  9.  de- 
cembra je  umrl  v  Moskvi  luski  zgodovinar  in  pe- 
dagog V.  M.  Mihajlovskij  (roj.  1846.).  Bil  je  gimnazijski 
piofesor  in  pozneje  ravnatelj  diuge  moskovske  gimna- 
z  je.  Spisal  je  dolgo  visto  temeljitih  del  zgodovinskih, 
narodopisnih  in  pedagoških.  Njegovo  najboljše  pe- 
dagoško delo  ima  naslov:  „0  duši  otioka".  V  zgo- 
dovini se  je  zlasti  pečal  z  dobo  francoskega  prevrata 
i:i  zgodovino  Vzhoda. 

Julian  Galaktionovič  Korolenko.  8.  decembia 
je  v  Moskvi  umil  starejši  biat  z  anega  pisatelja  si- 
birskih povesti  Vladimiia  Koiolenka,  J.  Gal.  Koro- 
lenko. NI  bil  sicer  noben  imeniten  pisatelj,  a  vendar 
je  njegovo  ime  v  ozki  zvezi  z  liteiaturo  in  publici- 
stiko. Rajni  je  bil  dolga  leta  korektor  petrogradskega 
lista  „Novoe  Vremja",  potem  moskovskega  dnevnika 
„Russkija  V^domosti".  Gal.  Korolenko  je  bil  izredne 
pesniške  nadaijenosti;  o  tem  pričajo  njegovi  verzi, 
ki  jih  je  objavljala  „Russkaja  Mysl".  Svojega  brata 
Vlad.  Korolenka  je  piipravil  za  pisateljski  poklic.  Vlad. 
Korolenko  sam  v  nekaterih  spisih  imenuje  brata  Ju- 
lijana  „učitelja  življenja". 

Aleksander  Nikolajevič  Pypin,  eden  izmed 
najimenitnejših  slovstvenih  zgodovinarjev  in  kritikov 
ruskih,  je  dne  9.  decembra  umrl  v  Petrogradu.  Po- 
rodil se  je  v  Saratovu  1.  1833.  Vseučiliščne  študije 
je  končal  v  Petrogradu  in  I.  1860  je  bil  imenovan  za 
profesoija  iste  univerze,  ali  te  službe  ni  opravljal  dolgo, 

samo  poldrugo  leto.  Vsled  dijaških  nemirov,  pri  ka- 
terih je  stal  na  strani  dijakov,  je  bil  prisiljen  zapustiti 
službo  in  se   je  posvetil  popolnoma  znanstvenemu 
delu.  Postal  je  sotrudnik  revije  „V$stnik  Jevropi",  ki 
jo  je  ustanovil  1.  18Č6.  M.  M.  Stasjulevič.  Kot  učenec 
sJovečih   slavistov   Giigoroviča   in    Srezn^vskega   je 
proučeval  Pypin  najprej  stare  slovstvene  spise  ruske, 
ali  na  svojem  potovanju  po  Evropi  je  začel  proučevati 
tudi  drugje  slovanske  književnosti.    Sad  teh  dolgo- 
letnih študij  je   njegovo  veliko  delo  „Istorija  slav- 
^anskih  literatur'',  ki  ga  je  izdal  skupno  s  Poljakom 
W.  D.  Spasowiczem  v  dveh  zvezkih.  Vseh  njegovih 
spisov  tu  ne  moremo  navesti,  omenjamo  samo,  da 
sn  vsi  temeljiti  in  pisani  s  strogo  učenjaško  objek- 
tivnostjo. Oficialni  krogi  ruski  dolgo  niso  hoteli  pri- 
znati Pypinovcga  znanstvenega  delovanja;  šele  1. 1897. 
je  bil  slovesno  izvoljen  za  člena  „Akademije  Nauk" 
zaradi    svojega  velikega  dela   „lstorija  russkoj  lite- 
raturi", katero  je  pisal  mnogo  let.  „Mesečnik  Rus- 
skaja  Mysl"  imenuje  Pypina  „v$čnega  rabotnika"  in 
njegov  nekrolog  končuje  z  besedami :  „On  um^l  budit 
energiju  i  v§ru  v  svoi  sili  vo  vsšh  tčh,  kto  imžl  sčastje 
popast  v  sferu  pritjaženija  jego  kiistalno-čistoj  oba- 
jateljnoj    nravstvennoj     ličnosti.     Nevoznagradimaja 
utrata!"  -  Fr.  Št, 

Jelena  Osipovna  Lihačeva.  19.  decembra  je 
umrla  v  Petrogradu  ruska  pisateljica  Jelena  Lihačeva, 
ki  je  od  sedemdesetih  let  preteklega  stoletja  stala  na 
čelu  prosvetnega  in  emancipačnega  gibanja  na  Ruskem. 
Izpod  njenega  peresa  je  izšla  vrsta  temeljitih  del  o 
ženskem  vprašanju.  Književno  delovati  je  začela  leta 
1869.  v  „Otečestvennih  Zapiskih".  Najboljše  in  naj- 
večje svoje  delo  je  izdala  pod  naslovom  „Matčriali 
dlja  istoriji  ženskago  obrazovanija  v  Rossiji".  Gospa 
J.  O.  Lihačeva  je  bila  sopi  oga  Vladimira  IvanoviČa 
Lihačeva,  pisatelja  političnih  in  gospodaiskih  študij, 
objavljenih  v  „Včstniku  Jevropy". 

Vladimir  Ivanovič  Lamanskij.  Znani  ruski 
slavist  VI.  Iv.  Lamanskij  je  obhajal  v  začetku  januarja 
petdesetletnico  svoje  pisateljske  in  znanstvene  delav- 
nosti. Slavistika  je  bila  Še  precej  neobdelano  polje, 
ko  jo  je  Lamanskij  začel  gojiti  pred  50  leti.  Od  takrat 
pa  je  vzrasla  cela  Šola  slavistov,  kateii  smemo  reči 
«Šola  VI.  Lamanskega".  Njegovi  učenci,  mnogi  že 
sedaj  skoraj  starčki,  imajo  že  zopet  svoje  učence. 
Lamanskij  gleda  tri,  štiri  generacije,  in  vendar  je  še 
krepak,  delaven  in  vpliven  mož.  Lamanskij  stoji  na 
enaki  stopinji  z  Aksakovom,  Homjakovom  itd.,  ki 
so  prve  zvezde  takozvanega  slavjanofilstva.  —  Rodil 
se  je  I.  1833.  Profesor  slovanskih  jezikov  in  slovstev 
je  bil  neprenehoma  od  1.  1865.  do  1.  1900.,  ko  je  šel 
\  zasluženi  pokoj.  Na  književno  polje  je  Lamanskij 
\ stopil  h  koncu  decembra  1.  1854.  z  delom  „o  zbirki 
narodnih  južnoruskih  pesmi  Metlinskega".  Lamanskij 
pozna  ves  slovanski  svet  zelo  temeljito.  Dasi  je  pre- 
iskoval večjidcl  le  arhive  in  knjižnice,  je  vendar  dobro 
opazoval  tudi  sodobno  kulturno  in  politično  življenje 


vseh  slovanskih  narodov.  On  ni  le  analiziral  najde- 
nega gradiva,  ampak  je  znal  v  mrtvih  spomenikih 
poiskati  tudi  duha  preteklega  življenja.  Kot  arhivar 
v  diž.  arhivu  minist.  narodne  p  ros  vete  (1858— 1862) 
je  objavil  celo  vrsto  znanstvenih  spisov  v  časnikih 
petrograjskih  in  moskovskih.  Samo  po  sebi  se  raz- 
ume, da  je  Lamanskij  poleg  svojega  znanstvenega 
delovanja  pomagal  povsod,  kjer  je  šlo  za  povzdigo 
slovanske  zavesti  in  za  svobodo  slov.  narodov.  — 


a^ 


Rusija  in  vojska. 


Port  Artur  je  padel  ira  novega  leta  dan!  Po 
velikanskem  boju  je  omagala  trdnjava.  14.000  vojakov 
na  utrdbah  je  bilo  bolnih  in  ranjenih.  Trije  generali 
so  bili  ubiti.  Ves  Port  Artur  je  bil  velika  bolnišnica, 
kajti  ker  je  toliko  mesecev  manjkalo  sveže  rastlinske 
hrane,  so  zboleli  še  oni,  katerim  so  prizanesle  ja- 
ponske kroglje.  Naša  slika  str.  128.  nam  kaže  japonsko 
granato  v  primeri  z  velikostjo  petletnega  dečka.  Gra- 
nata udari  in  se  razleti  v  drobne  kosce,  vse  okoli 
sebe  pokončujoč.  Dvanajst  palcev  debel  oklop  pre- 
bije to  strašno  strelivo.  Vendar  so  vztrajali  Rusi  do 
zadnjega,  dokler  jim  ni  zmanjkalo  streliva.  Pomoči 
ni  bilo  upati,  groznemu  japonskemu  ognju  niso  mogli 
več  odgovarjati  iz  svojih  topov  -  torej  ni  ostalo 
drugega,  nego  da  so  se  vdali. 

S  tem  pa  je  oproščena  japonska  armada  pred 
Port  Arturjem  in  gre  s  svojimi  težkimi  obležnimi 
topovi  (gl.  str.  124.)  na  pomoč  maršalu  Ojami,  ki  se 
še  zdaj  pripravlja  na  odločilno  bitko  s  Kuropatkinom. 
V  Mandžuriji  ni  nič  novega  ves  teden,  lazen  da  bi 
bili  drzni  Miščenkovi  kazaki  na  neustrašnem  pohodu 
skoro  uničili  velikansko  zalogo  japonskih  živil  v  Inkovu. 

Tem  živejše  je  bilo  pa  doma,  kjer  je  nastala 
skoro  revolucija.  Delavci  v  Peteiburgu  so  z  veli- 
kansko demonstracijo  zahtevali  ustave  od  carja.  V 
boju  z  vojaštvom  je  bilo  več  tisoč  mrtvih  in  ranjenih. 
A  o  tem  prihodnjič  kaj  več. 

Danes  priobčujemo  le  sliko  pisatelja  Maksima 
Gorkega,  znanega  proletaiskega  pripovedovavca  in 
dramatika,  kateri  s?  udeležuje  revolucionarnega  gi- 
banja z  vso  strastjo.  Bil  je  že  enkrat  zaradi  tega  v 
ječi,  a  so  mu  zaradi  slabega  zdravja  dovolili,  da  je 
šel  na  Krim.  Zdaj  so  ga  zopet  zapili  v  Rigi.  Maksim 
Gorkij  ima  posebno  med  dijaštvom  mnogo  somiš- 
ljenikov, ki  tvorijo  celo  zaroto  proti  caistvu. 

Raznotero.  Pismeni  jezik  Č  e  Š  k  i  je  starejš 
nego  pismeni  jezik  francoski,  angleški  itd.  Sedanja 
pismena  ČeŠčina  vlada  že  od  dob  „Kralicke  biblije" 
(1. 1593.),  torej  Čez  300  let.  Sedanji  pismeni  jezik  nemški 
izvira  šele  iz  18.  stoletja.  —  Prvi  češki  časnik 
je  izšel  v  Pragi  v  septembru  I.  1597.:  prvi  nemški 
časnik  je  začel  izhajati  1.  1615.,  angleški  1.  1622.,  fran- 

coski  I.  1632.  —  Pred  kratkim  je  umrl  Frančišek 
Andrej  Hofer,  pteatelj  in  ameriški  časnikar,  pra- 
vnuk  Andreja  Hofera.  Rodil  se  je  1.  1821.  na  Baden- 
skem,  I.  1848.  je  odšel  v  Ameriko,  kjer  je  bil  v  dr- 
žavi Jowa  urednik  lista  „Times".  —  V  zadnjem  času 
sta  umrla  tudi  dva  imenitna  moža:  Grof  Luigi 
Palma  di  Cesuola  (roj.  1.  1832.  v  Turinu)  in  pa 
orientaiist  dr.  Emil  S  c  h  1  a  g  i  n  t  w  e  i  t.  Prvi  je 
živel  od  I.  1860.  v  Zedin jenih  ameriških  državah,  za 
katere  je  preiskaval  starine  na  Cipru  in  je  izdal  o 
tamošnjih  izkopinah  zanimivo  delo.  V  New-Yorku 
je  ustanovil  „Metropolitan  Museum  of  art".  Drug:[  se 
je  rodil  1. 1835.  in  je  spisal  dela:  „Buddizem  v  Tibetu", 
„Kralji  tibetski",  „Indija  v  besedah  in  podobah"  in  dr. 
Prevajal  je  tudi  zel6  spretno  iz  tibetskega  jezika. 

Zanimivo  statistilco  časnilcarstva  je  objavil 
francoski  list  „Revue  Hebdomadaire".  Kar  se  tiče  šte- 
vila časnikov,  stoji  v  Evropi  na  prvem  mestu  Nem- 
čija, kjer  izhaja  5500  časnikov,  med  njimi  800  poli- 
tičnih dnevnikov.  Za  Nemčijo  sledi  Angleška  s  3000 
časniki  (809  dnevnikov).  Na  Francoskem  izhaja  2819 
časnikov,  izmed  katerih  četrtina  so  dnevniki.  Še  le 
za  Italijo,  ki  ima  1400  časnikov,  pridejo  na  vrsto  Av- 
strija, Španija  in  Rusija.  Skupno  izhaja  v  Evropi 
20.000  časnikov.  Azija  ima  3000  periodičnih  listov; 
od  tega  števila  pripada  na  Japonsko  polovica.  V 
Afriki  izhaja  200  dnevnikov.  Časnikarstvo  v  Ameriki 
je  v  zadnjih  letih  neverjetno  vzraslo:  Samo  v  Zedi- 
n jenih  državah  severo-ameriških  izhaja  18.226  čas- 
nikov :  2226  dnevnikov,  12.979  tednikov  in  1817  meseč- 
nikov. Vkup  se  razpošilja  15,120.156  iztisov  časnikov. 

Sainte-Beuve.  H  koncu  decembra  so  Francozi 
obhajali  stoletnico  po  rojstvu  Sainte-Beuva,  naj- 
večjega kritika  poleg  Hipolita  Taine-a.  Sainte-Beuve 
in  H.  Taine  predstavljata  dve  kritični  šoli  na  Fran- 


coskem; le-ta  je  bil  filozof  književnosti,  oni  pa  njen 
dušeslovec.  Taine  je  sam  nekoč  o  sebi  napisal,  da  v 
sebi  nima  niti  iskrice  umetniške  nadarjenosti  in  da  se 
peča  samo  z  fiziologijo  umetnosti.  Sainte-Beuve  je 
pa  bil  pesnik  in  romanopisec  ter  le  dvomi  o  pravi 
nadarjenosti  so  ga  speljali  na  kritično  pot.  Kot  kritik 
je  bil  zelo  smel  in  je  najrajši  ocenjeval  najbolj  na- 
darjene sodobne  književnike.  Kot  pesnik  je  objavil 
„Pesni  Josipa  Delorme"  (1829),  „Consolations",  „Les 
Pensees  d'Aut"  in  dr.  L.  1834.  je  izdal  roman  „Vo- 
lupte".  Najbolj  imenitno  njegovo  delo  so  „Lundis" 
(Ponedeljki),  ki  jih  je  objavljal  od  1, 1850.  v  listu  „Con- 
stitutionel",  pozneje  v  „Moniteuru"  in  „Tempsu".  Ob 
svojem  času  je  bil  Sainte-Beuve  zelo  merodajen,  a 
sedaj  ga  francoska  „modema"  pozablja. 

Paul  Laurence  Dunbar.  V  mestu  Daytonu, 
ki  stoji  v  ameriški  državi  Ohio,  je  pred  nedavnim 
umrl  32 letni,  polnokrvni  zamorec  Paul  Laurence 
Dunbar,  prvi  in  dozdaj  edini  pesnik  svojega  plemena. 
Dunbar  je  bil  liričen  pesnik  izredne  nadarjenosti, 
katerega  stavijo  nekrologi  na  eno  izmed  prvih  mest 
med  sodobnimi  liričnimi  pesniki  cele  Amerike.  Svoje 
pesmi  je  Dunbar  pisal  v  materinskem  narečju;  ker 
je  predmete  za  svoje  pesmi  jemal  poglavitno  iz  na- 
rave in  iz  vsakdanjega  življenja,  ga  primerjajo  ne- 
kateri kritiki  Burnsu.  —  Dunbar  je  bil  sin  kentu- 
Škega  sužnja,  ki  je  pobegnil  v  Kanado ;  njegova  mati 
je  bila  tudi  sužnja,  katero  pa  je  osvobodila  občanska 
vojska.  V  svoji  mladosti  je  bil  Dunbar  služabnik  v 
neki  gostilni  in  ob  prostem  času  je  čital  ter  se  sam 
izobraževal.  Pozneje  je  bil  časnikar,  recitator  in  ljudski 
govornik.  V  30.  letu  je  dobil  boljšo  službo  v  washing- 
tonski  knjižnici  ali  nevarna  bolezen,  ga  je  v  kratkem 
vrgla  v  grob.  Zapustil  je  Štiri  obsežne  zbirke  verzov, 
zlasti  liričnih  in  lepe  pripovesti  iz  življenja  zamorcev. 


Granata  obležnega  topa  izpred  Port  Arturja* 

Naloga  171, 
E>r.    E,  Palkoska. 
(Original.) 

Naloga  172. 

Volf   Josef.  Židenicc, 

(Original.) 

A.  Uršič. 

Naloga  174. 

J.  Braiine. 
(Prva  objava.) 

Naloga  175. 

E.  Ferbcr. 
D.  Schachzeitung. 

Mat  v  drugi  potezi. 

Rešitev  nalog  v  štev.  11.  1.  1904. 

Naloga  159.  (Lhl  stoj  na  a8l)  1.  La8— hI  -wv  2. 
beliX5;  3.  mat.  —  Nal.  160.  1.  Da6,  Sh8  -wv.  2.  Dg6! 
itd.;  1.--Td5.  2.  Sf24  itd.;  1.- TfS.  2.  Dc6-h  itd.; 
1.—  Kd3.  2.  Da2  itd.  —  Nal.  161.  1.  h4  ^^.  2.  D, 
S.  mat.  -  Nal.  162.  1.  Tc5  ^.  2.  D,  S,  T  mat.  — 
Nal.  163.  1.  e4'V%.  2.  D,  S  mat.  —  Nal.  164.  I.g4>wv. 
D  mat. 

Popravek  :  V  nalogi  št.  166.  stoj  kmečki  par 
(pešci)  mesto  h?,  h6  na  f7,  f6  brez  črnega  pešca  e7l 

Razno. 

Mednarodni  Šah.  turnir  bojletos  v  Ostendu  in 
se  prične  10.  junija.  Takoj  za  tem  pa  bo  turnir  v 
Barmenu,  ki  se  začne  12.  avgusta.  V  dunajskem  med- 
narodnem armadnem  turnirju  je  prvo  darilo  dobil 
I.  Ullmann,  oberstlejtnant  v  pok.  „Leipz.  Tageblatt** 
razpisuje  mednarodni  turnir  za  dvozložke.  Sodniki: 
A.  Kirschner,  E.  Schoberin  znani  probiemist  B.Hiiisen. 
Rok  1.  marc;  prednost  imajo  naloge  z  malo  podo- 
bami —  izražena  pointa.  „Wiener  Schachzeitung*'  iz- 
haja kakor  poprej. 

p.  n.  naročnikom. 

Nekaterim  p.  n.  gospodom  smo  poslali  na  ogled  tudi  drugo  številko 
našega  lista.  Ako  se  ne  naročijo,  blagovolijo  nam  obe  številki  vrniti.  Opo- 
zarjamo pa  obenem,  da  dajemo  novim  naročnikom  v  nagrado  popoln  letnik 
1894  ali  1895,  ali  pa  prvih  dvanajst  številk  „Vojske  na  Daljnem  Vzhodu^S 
ako  pošljejo  naročnino  za  celo  leto  vnaprej.  Priporočamo  torej  kar  naj- 
obilneje  naročevanje. 

Upravništvo  ,,Dom  in  Sveta". 


Listnica  uredništva.  Ci.  A.  R.:  J^»n>Cilo  <»  ..SIo\\Miskein  jjlodi^ču**  ]c  ninralu  to  pol  žal  iz- 
ostali. Prihodnji  mesec  priobčimo  poročilo  o  obeh  mesecih.  Ikez  zamere!  -  ("idCna.  .A.  b.  v  P.:  Eno 
vinjeto  že  vidite  danes  v  listu.  Drii^e  slede.  SrCen   pozdra\  : 

Popravek.  V  Fr.  S.  Hnž^arjevo  .rtico  se  je  vrinila  neljuba  pomota.  Na  str.  84.  mora  biti 
namesto  (Dalje)  (Konec)  in  na  str.  Q0.  (Dalje)  izostane.  Črtica  je  namreč  v  tej  številki  končana.  — 
Str.  89.  čitaj  „Zvčfina"! 


SKRIVALNICA. 


Sultan:  Kje  je  pa  moj  vezir? 

VSEBINA. 


Stran 

Lea  Patur:  V  burji  in  strasti.  Povest 129 

Marijan:  Maloruska 136 

Fr.  S.  Finžgar:        Še  enkrat ...  Črtica       138 

Marijan:  In  zopet 144 

Sil  vin  Sardenko:     Skrivnosten  &en.  1,-12 145 

Fr.  ŠtingI:  František  Sušil.   Češkemu   buditelju,  duhovniku,  pesniku 

in  učenjaku  k  stoletnici.  (Konec) 148 

Anton  Medved:       Vem,  čutim 150 

Ivan  IvanoviČ:     Čarovnica.  Pripovedka.  (Konec) 151 

Zvon  i  mir:  Vran 158 

Ante  Gaber:  S  prve  jugoslovanske  umetniške  razstave  v  Belgradu. 

(DaJje) 159 

A.Breznik:  O  stavi  dopovednega  glagola 162 

Dr.  E.  Lampe:         Londonski  izprehodi.  (Dalje) 167 

J.  K.:                           Rodbinski  priimki  na  Slovenskem.   Napravljeni  iz  kra- 
jevnih imen.  (Dalje) 174 

Zvonimir:  Večerni  vzdih 176 

Zvonimir:  Sam 176 

Književnost 177 

To  in  ono       182 

Šah  in  skrivalnica  na  ovitku. 


SLIKE. 

Priloga:  Za  kratek  čas.  Anton  Koželj. 

Satira.  I.  Vavpotič.  -  Pogled  v  bodočnost.  1.  Vavpotič.  —  Pustne  seme  v 
Peterburgu.  Makovskij.  —  [?ajhcnburg.  M,  Jama.  —  Papež  Leon  X.  Ra- 
fael Santi.  —  Črnogorke  žalujejo  za  mrličem.  —  Vojaška  straža  pred  Zimsko 
palačo  med  nemiri.  —  t.  Loubet,  predsednik  francoske  republike.  —  František 
Sušil.  —  Martin  Krpan  z  Vrha  pri  Sv.  Trojici.  —  Japonci  vzamejo  portartursko 
utrdbo.  —  Na  trgu  v  Vladivostoku.  —  Kardinal  Merry  del  Val.  —  Carski  kiosk 
pri  blagoslavljanju  vode  pred  Zimsko  palačo.  —  Knez  Svjatopolk  Mirskij,  bivši 
ruski  notranji  minister.  —  S.  J.  \Vitte,  ruski  finančni  minister.  —  Veliki  knez 
Sergij,  umorjen  dne  8.  febr.  t.  1.  v  Moskvi.  —  Franc  Košut,  voditelj  mažarske 
opozicije.  —  Grof  Julij  Andrassy.  —  Grof  Khuen-Hedervary,  prej  hrvaški  ban, 
sedaj  ogrski  minister  a  iatere. 

„Doni  in  Svet^^  izhaja  prvega  dnč  vsakega  meseca. 

Urednika:   dr.  Mihael  Opeka  za   leposlovje,  dr.  Evgen  Lampe  za  znanstvo 
in  ilustracije.  —  Založnik  in  lastnik :  „Marijanišče".  —  Tiska  „ Katoliška  Tiskarna* 

v  Ljubljani. 

Naročnina:   9  K,  za  dijake  6  K  80  h,  za  Ameriko  25  dolarja,  za  Italijo  11  lir,  za 
Nemčijo  10  mark.  Sprejema  lastništvo  in  upravništvov„Marijanišču** 

ZA  KRATEK  ČAS.  anton  koželj. 

SATIRA. 


I.  VAVPOTIČ. 


LE A  FATUR: 


v  BURJI  IN  STRASTI. 


POVEST. 


1. 

Pod  gorami  burja  spi, 
joče,  ko  se  prebudi 
razsrdi  se  icadar  vstaja 
piha,  tuli  in  razgraja. 

uka,  stari  poštni  hlapec,  je 
privozil  s  suhim  kljusetom 
pred  kolodvor.  Polagoma 
je   splezal  z  voza,  pokril 
konja  s  kocem,  vrgel  va- 
jeti čez  kol  načelnikovega 
vrta,  vzel  vrečo  s  pismeno 
pošto,  jo  vrgel  na  ramo  in  podrsaval  v  pred- 
dvor kolodvora.    Pri  blagajni  sta  čakala  le 
dva  Kotjanca,  drugi  potniki  so  se  sprehajali 
pred  kolodvorom.  Vrli  sluga  postaje,  Bošt- 
jančiC,  mož  ogromnih  brk,  v  visokih  škor- 
njih,   je   imel   veliko  opravila.    Stehtaval  je 
,coli**  in  jih  nosil  vun.    Hodil  je  z  urnim, 
odločnim  korakom  in  se  ni  zmenil  za  opombe 
pomenka  željnega  Luka. 

Luka  je  zazeval  in  stopil  na  peron.  Tu 
sta  se  sprehajala  sodnik  in  adjunkt  v  živah- 
nem pogovoru.  Juriščan  in  Šembijec  pa  sta 
stala  in  opazovala  vzhodno  stran  neba.  Pri- 
družil  se   jima  je  Luka   in  zmajal  z  glavo. 

.DOM  IN  SVET«  1905   ŠT.  3 


Sodna  uradnika  sta  prišetala  bliže  in  po- 
prašala,  kaj  bo? 

„ Burja**,  je  odgovoril  Luka  nakratko. 

„Kaka  burja",  se  je  smejal  sodnik,  „saj 
je  toplo  in  tiho  kakor  o  sv.  Jakopu;  ta  sneg 
je  ravno  za  parado;  še  malo  soinca,  pa  ni 
sledu  o  njem.  Krasne  zimske  dneve  imamo." 

Ozrl  se  je  po  okolici.  Res  je  blestela 
posnežena  pokrajina  v  žaru  zimskega  soinca. 
Tiho  so  molele  gore  gole  vrhove  v  zrak  — 
tiho  —  ker  spala  je  burja  pod  zasneženim 
kraškim  gorovjem.  Po  cesti  proti  strmemu 
Globovniku  so  hiteli  vozovi,  na  trnovski 
mlaki  so  se  drsali  razigrani  otroci  —  skriv- 
Ijena  drevesa  v  dragi  nad  lepim  Trnovem 
so  stala  nepremično.  Nemo  je  gledal  goli 
vrh  Straže  v  svet  in  sanjal  o  nekdanjih  dneh, 
ko  še  ni  hodil  človek  po  teh  dolih,  ko  je 
močila  voda  njeno  in  njenih  sosed  vznožje. 
Ponosno  je  stala  cerkev  na  griču  in  kralje- 
vala nad  pokrajino;  na  visokem  stolpu  se 
je  svetifo  nje  žezlo  —  zlati  križ.  V  njenem 
vznožju,  pod  njenim  varstvom  so  se  zbirale 
prijazne  hiše  krog  visokega  šolskega  po- 
slopja. Krog  nje,  v  njej,  se  je  sredotočilo 
življenje  okoličanov.  K  cerkvi  so  hiteli  v 
zimskem   pišu,  v  letnem  žaru  —  v  veselih 

pomenkih,  radostnih  lic.  f^od  šumečimi  lipami 
so  se  shajali  možje,  so  čakati  fantje  deklet. 
Črne  oči  so  se  srečale  —  bolečine  hrepe- 
nenja so  se  zbudile  in  privedle  mlado  dvo- 
jico do  stopnjic  oltarja,  kjer  je  blagoslovila 
cerkev  njuno  ljubezen,  kjer  sta  si  prisegla 
večno  zvestobo.  In  ko  je  izklila  mlada  vejica 
na  deblu  njune  ljubezni,  jo  je  sprejela  cerkev 
ljubeznivo  v  svoje  krilo,  pomočila  jo  je  v 
vodi  življenja,  da  se  bode  krepko  razvijala 
in  trdno  stala  v  vihrah  sveta.  In  šibka  vejica 
je  porastla,  iz  otroka  je  postal  resen  mož  in 
večkrat  se  je  vračal  truden  k  cerkvi,  okaljen 
od  svetnega  blata.  Sprejela  ga  je  ljubeznivo, 
očistila  madežev,  okrepila  s  kruhom  življenja 
in  —  romal  je  dalje  —  hodil  je  in  blodil  — 
saj  zmota  je  življenje.  Sušila  se  je  veja  v 
solnčnem  žigu,  utrudil  se  je  človek  na  poti 
življenja  —  vračal  se  je  zopet  k  cerkvi  — 
nevreden  ali  poln  zaupanja.  Od  nje  sprem- 
ljan je  zapustil  duh  prsteno  ječo,  nad  pra- 
hom pa  so  šumele  one  iste  lipe,  ki  so  bile 
priče  njegovih  prvih  korakov  do  kraljice- 
cerkve. 

Morda  niso  mislili  možje  stoječi  na  kolo- 
dvoru tako  daleč,  vendar  so  obviseli  njih 
pogledi  s  spoštovanjem  na  ponosni  stavbi 
na  griču,  ki  je  bila  kras  okolici.  Luka  pa  je 
pokimal  na  besede  sodnikove,  nasmejal  se 
je  zvito  in  pokazal  na  vzhodno  stran  neba, 
kjer  se  je  dvigala  neka  meglena  stena,  do- 
čim  je  jel  pihati  oster  zrak. 

„Naj  pogledajo,  gospod  komisar,  burja 
ima  zastavo  —  poldan  bo  —  kmalu  bo  ples, 
in  še  kakšen!  Kotjanka  prihaja.  Hej,  burja! 
Midva  sva  si  dobra  znanca;  kolikokrat  sva 
se  tepla  na  Olobovniku,  ko  ni  bilo  še  že- 
leznice in  sem  vozil  pošto  do  Zagorja  na 
Pivki.  Hej,  burja!" 

Luka  je  zaškilil  in  se  ozrl  po  poslušavcih. 
Bili  so  sodnik  in  adjunkt,  Kotjanca,  Juriščan 
in  Šembijec.  Pristopila  sta  k  njim  še  načelnik 
postaje  z  rdečo  kapo,  in  sluga  v  visokih 
škornjih.  Vsi  so  radi  poslušali  zgovornega 
starega  postiljona,  saj  so  postiljoni  nekdaj 
doživeli  mnogo  spomina  vrednega,  vozeč  po 
samotnih  klancih,  skozi  tihe  gozde  in  ro- 
parske brloge.  Luka  je  potegnil  klobuk  na 


čelo  in  vzdihnil:  ^Poštni  hlapec  in  poštni 
konj  —  nista  zastonj.  Na  potu  v  burji  in 
snegu,  čez  žamete  in  čez  vode  —  pošta 
mora  iti  naprej.  Hej!  Enkrat  so  me  čakali  v 
Dolenjskem  potoku.  Štirje  so  bili  —  eden 
je  prijel  konja,  drugi  trije  so  hoteli  skočiti 
nad  pošto.  Potegnil  sem  pištolo,  udaril  na 
desno  —  na  levo  —  in  zavpil  na  konja. 
Konj  je  bil  močan  in  pameten  —  otresel  se 
je  primojduševcev  in  zdirjal.  Roparji  pa  za 
nami!  Par  krogelj  mi  je  frčalo  prek  glave, 
vendar  sem  srečno  ušel.  Denarja  sem  imel 
v  pošti  —  dosti  denarja,  roparji  so  to  ve- 
deli. Jaz  sem  ušel  —  nekdo  drugi  pa  ni  — 
dobili  so  ga  pri  Rupi,  pobili,  vzeli  denar  in 
izginili.  Pa  kaj  roparji  —  burja,  burja!  Ta 
mi  je  dajala  popra!  Onkrat  je  bil  ples  — 
celih  osem  dni  je  divjala,  zameti  so  bili  ko 
gora,  mraz  ko  kača  —  vsi  peklenščeki  so 
bili  takrat  v  burji.  V  Trnovem  je  vzela  dve 
strehi,  prevrgla  nekaj  senenih  voz  na  potu 
v  Reko,  Ličanovemu  hlapcu  je  prevrgla  voz 
z  moko  tam  na  vrhu  Globovnika.  Jaz  sem 
peljal  iz  Zagorja  —  k  sreči  sem  si  naložil 
kamenja  v  voz.  Ko  pridem  na  Globovnik, 
hej!  Tq.  vam  je  bil  ples.  LiČanov  voz  je 
ležal  v  jarku,  hlapec,  ves  zmeden  od  burje, 
je  tiral  konje  iz  snega.  Skočil  sem  s  svojega 
voza.  Burja  je  tulila,  pritiskala  proti  jarku, 
pa  se  ji  ni  posrečilo:  jaz  sem  pritiskal  od 
jarka,  konj  je  bil  močan,  in  prišla  sva  srečno 
skozi.  Pri  Ličanovih  sem  povedal,  da  so 
poslali  par  hlapcev  na  Globovnik,  a  vse 
moke  pa  le  niso  dobili  —  burja  je  vrgla 
kar  cele  žaklje  na  dno  Globovnika.  Naša 
gospodična  Malka  pa  se  je  smejala,  ko  sem 
pripeljal  pošto,  polno  kamenja.  Rekla  je,  da 
je  zelje  že  potlačeno  . . .  No,  pa  veste  zakaj  se 
je  takrat  burja  tako  razjezila.^  No  —  ko  so  se 
stajali  zameti,  so  našli  mrtvo  truplo  Capinke 
iz  Bača.  Prepirala  se  je  s  pritepenim  zetom, 
peljala  sta  se  k  „dnevu",  se  pobotala  pred 
sodnikom  in  šla  skupaj  nazaj.  A  domov  je 
prišel  zet  sam  in  rekel  ženi,  da  je  šla  mati 
v  Kastavščino  k  drugi  hčeri.  Mislil  je  pač, 
da  bodo  strgali  truplo  volkovi . . .  Ej  burja 
—  jaz  jo  poznam:  kadar  joče,  se  je  zgo- 
dila nesreča ... 

,Ne  bodite  nespametni,  Luka",  se  je 
smejal  sodnik,  „to  je  slučaj." 

^Slučaj,  di,  pa  ko  je  vrgla  vlak  čez  ko- 
seški most,  in  se  je  Mate  obesil  v  bistriškem 
gozdu,  aaa?"  Zmagovito  je  pogledal  Luka 
poslušavce  —  gospOda  se  je  smejala,  kmetje 
so  pritrjevali. 

„Res  je,  res,  gospod  sodnik",  je  pritrdil 
stari  Kotjanec,  „kadar  je  burja  posebno  huda 
in  vstaja  naglo,  se  zgodi  zmiraj  kaj." 

„Tudi  danes  vstaja  naglo",  je  opomnil 
Boštjančič  in  pokazal  na  skrivljena  drevesa 
v  dragi,  ki  so  se  zibala  v  prvem  pišu  kraške 
gospodarice. 

Luka  je  kimal:  „Zopet  bo  kaj  novega..." 

„Kaj  neki,  duša  krščanska?  To  so  babjc 
vraže,  prazne  čenče",  se  je  jezil  sodnik. 

„Hm,  morebiti  bo  še  kaj  posla  za  njih, 
gospod  sodnik",  se  je  nasmehnil  zvito  Luka 
in  vrgel  žakelj  na  ramo  ter  oddrsal  do 
tračnic,  kajti  vlak  je  zažvižgal  in  storil  konec 
njihovemu  modrovanju.  Načelnik  je  hitel  v 
prvi  hlapon,  za  njim  sluga;  smejaje  se  kme- 
tiški  lahkovernosti  sta  stopala  sodnijska  urad- 
nika v  vlak;  ker  sta  se  vozila  v  tretjem 
razredu,  so  prisedli  še  kmetje  k  njima  in 
govorili  so  naprej  o  burji,  nesrečah  in  zlo- 
činih. 

Luka  pa  je  oddal,  kar  je  imel,  in  sprejel 
potem  pismeno  pošto  in  nekaj  zavitkov.  Vse 
to  je  nesel  počasi  in  previdno  skozi  pred- 
dvor na  voz,  snel  ondi  koc  s  kljuseta,  zlezel 
na  sedež,  rekel:  „hoj!"  in  počasi  sta  lezla 
s  konjičem  proti  Bistrici.  Nekaj  potnikov, 
prišedših  z  reškim  vlakom,  jima  je  sledilo 
v  živahnem  pomenku. 

Zdaj  se  je  oglasil  mogočno  poldanski 
zvon  z  griča . . .  Luka  je  odkril  svojo  sivo 
glavo..  .  Trnovski  zvon!  V  zimskem  pišu, 
v  letnem  žaru,  v  megleni  jeseni  in  divni 
pomladi  se  razliva  enako  mogočno  njegov 
glas  po  okolici.  Spraznejo  se  ceste  zvečer... 
s  poslednjim  zvokom  lega  čudna  tišina  po 
polju . . .  duhovi  vstajajo  . . .  poslušajo,  zrejo 
v  svet  s  praznimi  očmi...  Luka  se  je  pod- 
vizal z  molitvijo  in  urno  pokril  glavo,  ker 
mrzlo  mu  je  pihalo  naproti  s  Kotjan.  Kimal 
je,  klical:  „hoj!"  in  prispel  končno  do  sta- 


rega, ponosnega,  gradu  podobnega  poslopja, 
kjer  je  bila  pošta. 

Oddal  je  pošto  lepi  sestri  gospodarice 
in  jel  razpravljati  konja.  Ko  je  izprezal,  je 
prihajalo  par  kmetov  iz  sodnije,  nahajajoče 
se  v  isti  hiši, 

„0j,  burja  vas  bo,  oče",  je  klical  Luka 
staremu  možu  v  lahki  jopici. 

„ Vraga",  se  je  začudil  stari,  „saj  res, 
kotjanka  vstaja,  vrag  jo  vzemi!"  In  je  šel 
z  drugimi  proti  hiši,  katere  se  pravi  Kranjec 
ne  ogne  rad,  proti  gostilni.  Luka  pa  je 
drsal  v  kuhinjo  po  kosilo. 

„ Burja  prosi",  je  razlagal  kuharici,  ko  se 
je  oglasif  zunaj  vstajajoče  burje  tožni  glas. 
Včasih  smo  ji  dali  pšenice,  pa  se  je  poto- 
lažila, sedaj  pa  ne  veruje  nihče  več  v  take 
stvari ...  Le  poslušaj . . .  zdaj  Še  joče. . .  pa 
kmalu  bode  jezna." 

Prav  je  imel  stari  mož.  Pooblačilo  se  je 
naglo,  kakor  poletne  dni,  sneg  je  jel  padati 
v  gostih  kosmih,  burja  je  postajala  silna 
—  ledena.  Spala  je  mirno  pod  zasneženim 
kotjanskim  gorovjem,  prebudila  se  je  s 
tožnim  glasom  jokajočega  deteta,  prehajala 
je  v  tožbo  prognanih  duhov  in  zatulila  z 
lačnimi  volkovi  v  gori.  Vzdignila  se  je  do 
prodirnega  vrišča  peklenskih  duhov,  besnela 
po  gorah,  lomila  drevesa,  stresala  hiše  v 
dolu,  metala  opeko  raz  strehe,  igrala  se  s 
senenimi  vozovi  in  pela  svojo  divjo  pesem. 
Z  divjo  silo  se  je  zaganjala  v  preproste  hiše 
Kotjancev.  Sedeli  so  krog  nrizkega  ognjišča, 
da  se  ogrejejo,  a  burja  jim  je  nagajala  v 
svoji  zlobi.  Ni  pustila  dimu  razprostreti  nje- 
govih kolobarjev,  podila  ga  je  skozi  ozki 
dimnik  nazaj  v  kuhinjo,  v  zarepele  oči  in  v 
suho  grlo  ondi  sedečih.  Plaho  so  se  po- 
gledovali siromaki,  ko  je  prijemala  in  stre- 
sala njihove  strehe  in  pela  divje-otožno  krog 
njihovih  hiš.  In  tiho  so  si  šepetali  o  ubojih, 
samoumorih,  ropih  in  tatvinah,  o  zločinih, 
ki  jih  je  oznanjevala  burja  s  svojem  tulje- 
njem in  jokom  . . . 

Burja  pa  je  divjala  dalje  od  Kotjan  do 
Postojne,  brisala  sneg  s  polja,  kopičila  ga 
po  dvoriščih,  cestah  in  železnici.  Stresala  je 
težke  železniške  vozove...  Šklepetala,  tresla 

SO  se  okna  in  vrata  .  .  .  Plaho  so  gledali 
potniki,  sprevodniki  v  divje  šumenje:  da  le 
projdejo  srečno  skozi  carstvo  burje  —  ker 
velika  je  njena  sila  in  grozen  njen  srd. 
Glasno  se  je  ponavljalo  v  njenem  šumenju, 
divje  je  donelo:  Smrti  —  Smrt  onemu,  ki 
se  izpostavlja  njenemu  pišul  Sama  se  hoče 
voziti  po  svojem  kraljestvu  —  s  svojega 
tira  pomete  slaba  človeška  bitja,  uniči  delo 
njih  trudnih  rok. 

Zameti  so  rastli  naglo,  vasi  so  izginjale 
pod  njimi,  ceste  se  skrile,  drevesa  lomila. 
Sosed  ni*  mogel  k  sosedu  —  vlak  ni  več 
drdral  po  zasneženih  tirih,  visoka  gora  snega 
pri  Kilovčah  je  pretrgala  promet  med  Reko 
in  Št.  Petrom.  En  vlak  je  privozil  od  Šent 
Petra  do  Kilovč,  pa  ni  mogel  ni  nazaj  ni 
naprej.  Drugi  vlak,  iz  Reke,  se  je  ustavil  v 
Trnovem;  nazaj  ni  mogel,  branila  mu  je 
burja  Čez  koseški  most;  naprej  ni  smel, 
ustavljala  gaje  gora  snega.  Pač  so  poizkusili 
prodreti  sneženo  goro  —  vse  zaman.  Pri- 
mrzriil  je  plug,  primrznila  lokomotiva  in  da 
se  ni  grelo  moštvo  v  čakalnici  male  postaje, 
primrznili  bi  bili  tudi  oni.  Tajali  so  kolesa 
z  gorečimi  poleni,  pa  tudi  plamen  je  zmrza- 
val . . .  pri  burji  ni  milosti . . .  Hotela  je,  da 
se  ustavi  promet  in  ustavil  se  je.  Gosto, 
gosto,  je  sipal  sneg  iz  oblakov.  Dan  je 
bil  kratek  in  temen  .  .  .  Burja  je  vriskala, 
tulila,  jokala,  pela...  Plašno  so  gledali  ubogi 
potniki  iz  oken  tresoče  se  trnovske  restav- 
racije v  razburjeno  naravo.  Pričakovali  so  jih 
doma.  —  Ah,  doma!  Blagor  mu,  kdor  bi 
mogel  biti  sedaj  doma,  v  mirnem  varnem 
zavetju! 


11. 


Vihra  v  prsih  mu  šumi, 
se  vest  mu  je  stemnila  . . . 

Promet  je  počival.  Zmagoslavno  se  je 
vozila  burja  po  svojem  kraljestvu.  Tri  dni 
so  čakali,  da  se  vleže  njena  nevolja,  a  prava 
kotjanka  pleše  osem  dni  —  burja  ni  nehala, 
sneg  je  sipal  gost,  leden,  v  velikih  kosmih. 
Po  poštah  se  je  nabralo  pisem,  denarja  in 
zavitkov  kar  na  kupe.  Niso  mogli  dalje  ča- 


kati —  pošta  mora  iti.  Lukamatija  je  pripeljal 
srečno  par  vozov  čez  koseški  most:  tako 
je  prišla  pošta  iz  Reke  v  Trnovo.  .Tu  je 
imel  Luka  z  mladim  poštnim  hlapcem  dosti 
dela,  preden  sta  znosila  vse  na  zaprti  voz, 
s  katerim  sta  prišla  izjemno,  da  jima  burja 
kaj  ne  odnese  z  odprtega.  Bilo  je  ravno 
pred  Božičem,  ko  se  Čuti  vsakdo  dolžnega, 
da  pokaže  ljubezen  do  daljnih  svojcev  z 
ukusno  povitico,  s  suho  klobaso  ali  kako 
drugo,  bolj  ali  manj  dragoceno  stvarjo.  Ko 
je  bilo  vse  naloženo,  je  skočil  Luka  v  čakal- 
nico, si  snel  velike  rokavice  iz  ovčje  kože 
in  segrel  vkljub  rokavicam  premrle  in  trde 
roke  ob  razbeljeni  železni  peči. 

»Pasja  vera",  se  je  jezil  Luka,  „zdaj  pa  v 
Št.  Peter  v  tem  vražjem  vremenu!  Seve,  pošta 
mora  iti,  Luka  jo  pa  mora  voziti." 

„Kdo  pa  pojde,  če  ne  ti?"  se  je  smejal 
BoštjančiČ,  odprl  vrata  pri  peči  in  vrgel 
velike  kepe  premoga  v  žarečo  žarjavico. 
Premog  je  prasketal  in  gorel  veselo,  plamen 
je  poskušal  posnemati  burjino  pesem.  Luka 
pa  je  mcl  trde  roke  in  kimal  z  rdečim  nosom. 

„ Lahko,  ko  sem  bil  mlad;  tedaj  sem  imel 
tudi  iskre  konje,  sedaj  pa  imam  to  kljuse, 
ki  ni  vredno  pet  pomaranč,  in  kar  počepa 
sredi  ceste.  S  tem  kljusetom  ne  grem,  in  sam 
tudi  ne,  hlapec  mora  z  menoj.  Vražje  pre- 
brisano pa  je  to  moje  kljuse!  Kar  vun  se 
ni  dalo  iz  hleva.  Kazalo  je  z  očmi  in  z  glavo 
na  vranca.  No,  vpregel  sem  je  vendar  — 
pa  ni  hotelo  naprej;  kazalo  je  na  vrata  pri 
hlevu,  potapljalo  kopito  v  sneg  in  kazalo  ... 
Sem  pa  šel  k  gospe.  Nič  rada  mi  ni  do- 
volila vranca,  vendar  je  morala.  No,  star 
poštni  hlapec,  star  poštni  konj ..." 

„Luka,  kaj  si  se  zaljubil  v  peč?  Hajd 
gremo. . ."  Mlad,  krepak  fant  je  poklical  Luka, 
pa  sam  stopil  urno  k  peči  in  blagroval  Bošt- 
jančiča. 

»Vrančev  Podstenec,  tebi  se  pa  godi  in 
se,  kar  peč  objemlješ." 

„Ne  bodi  zaviden,  če  se  pogrejem;  kmalu 
me  nese  burja  v  vas  —  mesa  moram  pri- 
nesti za  vse  stranke  na  postaji,  nobeden  se 
ne  upa  Čez  mlako.  Tone  je  pa  za  vse.  V 
restavracijo   moram   tudi   vsega  preskrbeti: 

polno  je  gostov,  in  tudi  te  sem  moral  peljati 
gori  kar  za  roke.  Najbolj  se  mi  je  smilila 
mlada  gospa,  Lahinja:  tresla  se  je  po  vsem 
životu  in  stiskala  k  sebi  otroka.  —  Seveda, 
kaj  takega  še  ni  videla ...  Pa  kaj,  morda  ji 
tudi  pri  možu  ni  kaj  prida  —  gleda  jo  tako 
izpod  čela  in  nima  besede  za  njo.  Videlo 
se  mi  je,  da  mi  hoče  nekaj  povedati,  ko 
sem  jo  peljal  semkaj.  Venomer  je  zdihovala: 
,Terribile!"  —  Ubožica!  Morda  sta  se  z 
možem  sprla.  On  je  dejal  našemu  staremu, 
da  se  mu  mudi  v  Trst.  Rekli  smo  mu:  tu 
ni  pomoči  —  pa  je  kar  klel  in  škripal  z 
zobmi,  ko  sem  ga  vedel  v  restavracijo." 

„Lah  je  Lah",  je  rekel  Luka  in  oblačil 
pačasi  velike  rokavice,  „ precej  ti  ima  nož  v 
roki.  Hajdimo,  Pepe  . . ." 

Šla  sta.  Tone  je  še  vpil  za  njima:  „ Srečen 
pot  čez  klanec!"  Potem  je  oblekel  še  eno 
kamižolo  povrh  jopice,  nateknil  rokavice  in 
prctegnil  svojo  junaško  postavo.  Suknje  ni 
oblekel:  ta  le  ovira  v  burji,  ker  se  opleta. 
Vzel  je  klobuk  in  krepko  palico,  ter  zavpil 
še  nad  delavcem,  stegnjenim  na  leseni  klopi 
čakalnice:  „Hej,  Vodopivec,  ti  mrcina  lena, 
pazi,  da  burja  ne  upihne  ognja  in  poslušaj, 
če  zakliče  stari:  utegne  priti  kak  brzojav. 
Slišiš,  Brcajz,  ne  dremlji  kakor  jazbec  v 
luknji." 

Vodopivec  iz  Brc  ali  „ Malega  Dunaja" 
se  je  pretegnil  leno  in  zazeval,  Podstenec 
pa  je  stopil  junaških  korakov  skozi  vezna 
šklepetajoča  vrata  v  viharni  piš.  Zasadil  je 
krepko  palico  čvrsto  v  požledela  tla  in  se 
uprl  na  njo.  Razljučena  se  je  vrgla  burja  z 
vso  silo  na  njega:  zakaj  ji  je  hodil  na  pot? 
Boštjančjč  je  prišel  od  gorke  peči  —  pa 
burja  ga  je  oblila  v  hipu  z  ledenim  curkom, 
kri  mu  je  zašumela  v  ušesih,  oči  so  se  za- 
solzile,  nohti  so  zaščemeli  in  posineli,  visoka 
junaška  postava  se  je  gibala  v  pišu  zdaj  na 
desno  zdaj  na  levo.  Sicer  je  potreboval 
mož  eno  samo  minuto  od  postaje  do  re- 
stavracije, stoječe  na  nevisoki  brežini,  za 
katero  se  je  širila  trnovska  mlaka  in  segala, 
omejena  od  ceste,  do  lepe  trnovske  vasi. 
V  boju  z  burjo  pa  je  porabil  deset  dobrih 
minut,  preden  se  je  skobacal  skozi  sneg  in 


piš  čez  stopnice  do  vrat.  Podstenec  ni  klel, 
saj  je  bil  dober  kristjan.  Mislil  si  je:  potrp- 
ljenje —  božja  mast,  priboril  se  do  vrat  in 
potrkal,  da  so  mu  odprli  odznotraj,  ker  mu  ni 
dala  burja  pritiskajoč  na  vrata,  da  bi  jih  odprl 
odzunaj.  Dva  moža  sta  pritisnila  odznotraj 
—  podstenec  je  smuknil  v  vežo  —  burja  je 
zaloputnila  vrata.  BoštjančiČ  je  stopil  v  ku- 
hinjo, kjer  je  nalivala  restavraterka,  žena 
obilnega  života  in  zabuhlega  obraza,  čaj  v 
visoke  kupice. 

„0  hvala  Bogu,  da  ste  tukaj.  Tone,  prav 
skrbelo  me  je  zaradi  mesa.  —  No,  pogrejte 
se  . . ."  Postavila  je  pred  njega  kupico  čaja, 
steklenico  ruma  in  vog  il  kruha.  Moža  ni  bilo 
treba  prositi.  Žena  je  poškilila  malo  z  drob- 
nimi očmi,  ko  si  je  vlil  precej  rjave  tekočine 
v  čaj  in  naložil  kos  za  kosom  sladkorja. 
„To  me  bode  segrelo",  je  dejal  Tone  za- 
dovoljno, nadrobil  kruha  in  jedel  glasno, 
dočim  je  naročevala  restavraterka,  kaj  naj  ji 
prinese  iz  vasi.  Ko  je  pojedel,  in  je  žena 
razložila  vse  svoje  želje,  si  je  obrisal  mož 
usta  z  veliko  modro  žepno  ruto  in  prašal 
z  laskavim  glasom: 

„No,  kaj  pa  vaši  gostje,  mamica?" 

„0h",  je  tarnala  žena,  „ti-le  ubogi  Lahi, 
človeku  se  smilijo  I  Dala  sem  jim  čaja  —  pa 
zdaj  bi  šli  lahko  v  čakalnico  . . .  Brez  kraj- 
carja na  potu,  to  je  res  hudo  —  opoldan 
jim  moram  zopet  kaj  dati,  kaj  hočemo.  Oni 
Nemci  so  v  boljši  sobi,  kolnejo  in  se  jezijo 
na  kranjsko  deželo  in  burjo,  poj6  in  popij6 
dosti.  Najbolj  me  draži  dolgi  Lah  z  drobno 
ženo.  Leta  po  sobi  kakor  zver,  kadar  se 
bliža  noč,  zagrinja  se  v  sobi  v  plašč  in 
skriva  obraz  kot  kak  hudodelnik,  samo  oči 
mu  gledajo  vun,  prav  kakor  volčje.  Žena 
revica  pa  ždi  tam,  kodrasta  punčka,  prijazna, 
kot  angelček,  skače  po  sobi  —  on  ju  še  ne 
pogleda.  Nič  pa  nič,  nobene  stvari,  ne  eden 
ne  drugi,  ne  ona,  ne  on.  Moj  Bog,  saj  sem 
že  videla  kakšno  gosp6do  in  ji  kuhala;  pa 
še  pohvalili  so  me  —  ta  krota  pa  ne  pokusi 
nič,  le  sprašuje  zmiraj,  če  bo  kmalo  moči 
iti."  — 

„Pa  naj  voz  nSjme",  je  menil  Podstenec 
modro. 

^1,  kdo  bo  pa  vozil  v  takem  vremenu ; 
in  otrok  mu  zmrzne.'* 

„Saj  mora  tudi  Luka  iti  s  pošto,  Rejcev 
hrance  pa  se  n<;  bi  obotavljal,  njemu  je  šala, 
če  se  zvrne  pod  Globovnik.*' 

^Njemu  da  —  ali  revna  drobna  ženica! 
Ti  tujci  so  bolj  nežni  kakor  mi,  ki  smo 
vajeni  mraza." 

Zvonček  je  zabingljai  iz  sobe,  žena  je 
hitela  pogledat,  kdo  kliče,  in  se  vrnila  z  be- 
sedami: „  Klical  je  Lah,  poslala  sem  moža 
noter,  ker  ga  jaz  ne  razumem,  kakor  veste; 
mož  je  povedal,  da  želi  govoriti  Lah  z  vami. 
Stopite  tu  v  našo  sobo." 

BoštjanČiČ  je  stopil  v  majhno.  Čedno  sobo. 
Tujec,  mož  visoke  rasti,  je  hodil  po  sobi  in 
si  zavijal  obraz  v  plašč.  Žena,  vitka,  drobna, 
je  sedela  pri  oknu  in  gledala  v  divjanje 
viharja.  Dete  pa  je  še  ležalo  na  postelji  in 
spalo.  Ko  je  stopil  Tone,  se  je  tujec  ustavil 
pred  njim  in  ga  vprašal,  ali  ne  bi  bilo  mo- 
goče dobiti  voza  in  oditi  iz  tega  kraja.  Tone 
mu  je  pritrdil,  dk  —  samo,  da  bi  to  bila 
zelo  neugodna  vožnja  za  šibko  gospo. 

^Nehajmo!"  je  mahnil  tujec  z  roko  in 
velel,  naj  le  preskrbi  voz. 

„Odoardo",  se  je  oglasila  plašno  žena 
in  ga  pogledala  proseče  s  krasnimi  črnimi 
očmi.  Pokazala  je  na  speče  dete  in  na  tre- 
soča se  okna,  po  katerih  so  bile  od  burje 
tepene  veje  jablane  izpred  hiše. 

„AndiamoI"  je  odvrnil  mrko  in  naročil 
Tonetu,  naj  pride  kar  hitro  mogoče:  morda 
dobijo  še  prvi  vlak  v  Trst.  Res  se  je  spustil 
Tone  previdno  po  zmrzli  trnovski  mlaki. 
Burja  ga  je  obračala  semintja,  včasih  je  po- 
stal, včasih  pocenil,  dokler  nI  minil  najhujši 
piš,  in  tako  je  prišel  polagoma  v  vas.  V 
zavetju  hiš  je  bilo  dokaj  bolje  nego  na  mlaki, 
ki  se  je  dičila  poleti  s  krasnimi  spominči- 
cami, po  kateri  je  rajala  sedaj  burja. 

Ko  je  odšel  Tone  iz  sobe,  je  hitel  tujec 
zopet  po  nji  gorindoli.  Odgrnil  je  lepo  moško 
lice,  v  katerem  so  bile  začrtane  poteze  strasti. 
Častilakomen  je  moral  biti  ta  Človek  in  ne- 
ustrašljiv.  Gotovo  je  dosegel  cilj,  katerega 
si  je  zaželel.  Če  mu  je  kdo  zastavljal  pot, 
slabo  zanj.  In  žena  mu  je  zastavljala  pot  — 


njen  očitajoči  pogled  mu  je  govoril:  „ Pra- 
vijo, da  se  ženiš  . . .  Mar  nisem  jaz  Koja 
žena?"  Da,  bila  je  ona  njegova  žena,  žena 
mladostne  nepremišljenosti,  žena  revščine. 
Njen  bledi  obraz  ga  je  spominjal  ozke  ulice, 
kjer  je  živela  in  gospodarila  s  pomanjkanjem 
v  bornem  stanovanju  —  tačas,  ko  je  sedel  on 
v  lepi  prokuracijski  palači  ob  nogah  krasne, 
bogate  Leonore.  Leonora  mu  je  bila  ključ 
k  bogastvu  in  slavi,  Lucietta  večna  zavora 
na  tej  poti.  Lucietta  mora  s  poti  —  po  kaj 
pa  je  prišla  iz  Rima  za  njim  v  Benetke,  iz 
Benetk  v  Opatijo?  Ostala  naj  bi  bila  tam, 
bila  bi  se  stvar  že  nekako  razmotala  —  sedaj 
pa  ...  Po  Božiču  se  je  hotel  poročiti  s  hčerjo 
bogastva,  hčerka  bede,  njegova  žena,  pa  še 
živi.  Razmišljeval  je  že  dve  noči,  kaj  mu  je 
storiti.  No,  za  denar  se  dobi  vse.  Poznal  je 
agenta,  ki  je  spravljal  ljudi  v  Brazilijo.  S 
tem  se  zmeni,  ta  mu  jo  spravi  z  zvijačo  tja, 
in  ko  bode  enkrat  na  ladji,  ko  bode  v  Bra- 
ziliji —  ne  pride  več  nazaj.  Zapiše  jo  tudi 
pod  tujim  imenom  —  kdo  bi  ji  verjel,  da 
je  ona  žena  slavnega  arhitekta  Gigantija. 
Obraz  je  skrival  med  potjo  od  Opatije  sem 

—  polno  je  slučajev  —  lahko  bi  zvedela 
lepa  Rečanka,  njegova  nevesta,  da  je  hodil 
z  osebo,  ki  ga  je  klicala  za  moža,  z  otro- 
kom, ki  ga  je  klical  očeta.  —  A  ona  ne  sme 
izvedeti  nikoli  nič  o  tem. 

Žena,  sedeča  pri  oknu,  si  je  zagrnila 
obraz,  da  ni  videla  njegovega  pogleda,  v 
katerem  je  bila  zapisana  smrt.  Telesna  smrt 

—  saj  njena  duša  je  umirala  že  dolgo,  umi- 
rala, kar  je  umrla  njegova  ljubezen.  Poročil 
se  je  ž  njo  na  pritisk  odzgoraj,  a  potem  se 
je  nje  ogibal  po  možnosti.  —  Živela  je  težke 
dneve,  a  tolažila  se  je  z  detetom.  Dolgo  ni 
pisal  —  ni  prišel.  Bila  je  njegova  žena, 
Iskala  ga  je.  V  Benetkah  je  izvedela,  da  je 
v  Reki  —  pri  nevesti.  Peljala  se  je  za  njim 
po  razburkanem  morju.  Kapitan  se  je  moral 
zateči  v  opatijsko  luko,  in  glej  —  tam  je 
našla  Odoarda  . . . 

Duri  zunaj  so  zahreščale.  Zaslišal  se  je 
ropot  močnih  korakov.  Nekdo  je  potrkal. 
Giganti  si  je  zakril  obraz  do  oči.  Vstopil  je 
Tone  z   mladim,    krepkim  fantom;  kosmata 

kapa  mu  je  pokrivala  glavo,  grela  ga  je 
kamižola,  s  kožuhovino  podložena,  na  rokah 
je  imel  debele  rokavice,  na  nogah  visoke 
škornje.  Zaničljivo  je  pogledal  tenke  če- 
veljčke meščana  —  ha,  tak  da  bi  hodil  po 
burji!  Pogledal  je  šibko  mlado  ženo  in  prosil 
Boštjančiča,  naj  jima  pove:  Pelje  jih  že,  od- 
govornosti pa  ne  prevzame  za  morebitno 
nesrečo.  Kar  je  njemu  igrača,  zada  lahko 
smrt  takemu  šibkemu  bitju,  kakor  sta  ta  gospa 
in  otrok.  Priti  pa  more  šele  po  kosilu  — 
morda  se  poleže  medtem  vsaj  nekoliko  ne- 
volja  burje.  Zaprte  kočije  nima,  vozi  se  tudi 
laže  v  koleseljnu  s  polstreho.  —  Če  je  tako 
gospod  zadovoljen,  pride  po  kosilu. 

Tone  je  raztolmačil  vse.  Tujec  je  kimal : 
„Si,  si,  andiamo!" 

„ Dobro",  se  je  nasmejal  Rejcev  France, 
»plesali  bodemo  po  Globovniku."  Poslovila 
sta  se,  France  je  sopihal  skozi  burjo  proti 
vasi,  Tone  na  postajo. 

Poldanski  zvon  je  velel  z  mogočnim 
glasom  burji,  naj  miruje.  Vtegla  se  je  malo, 
utihnila.  Potniki  v  restavraciji  so  se  raz- 
veselili, a  restavrater,  star  mož,  se  je  na- 
smehnil: „To  je  le  premirje,  zdaj  počiva, 
kmalu  bode  zapiskala  še  huje  . . ."  Rejcev 
je  prišel  z  vozom  na  saneh,  konji  so  prhali . . . 
Giganti,  zamotan  v  plašč  do  oči,  je  prišel 
vun  in  pomagal  tresoči  se  ženi  na  voz. 
Restavraterka  ji  je  podala  zavoj,  iz  katerega 
je  gledal  droben  nosek  otrokov.  Vsi  čakajoči 
potniki  so  prišli  vun.  —  France  je  pognal, 
pozdravili  so  se  in  oddrčali  proti  Trnovemu. 
Ko  se  je  spustil  voz  izpred  hiše,  je  zatulila 
burja  z  podvojeno  močjo.  Bilo  je,  kakor  da 
bi  spustil  bese  iz  pekla.  To  je  hreščalo  v 
zraku,  tulilo,  jokalo,  smejalo  se . . .  Smrtno- 
bled  se  je  stisnil  Giganti  v  kot  voza.  Videl 
je,  da  .se  vozi  proti  visoki  gori,  zakriti  s 
snegom  in  ledom,  videl,  da  ni  daleč  okrog 
žive  duše  —  in  slišal,  umel  je  pesem  burje: 
„Pokaj  v  Trst  in  v  Brazilijo?. . .  Tu  je  prilika, 
tu  je  čas,  nihče  te  ne  vidi,  ne  pozna  —  reši 
se  ovire  svoje  sreče  in  vrni  se  proti  Reki... 
nevesta  te  pričakaje  ..." 

Konji  so  se  tresli  v  silnem  pišu,  burja 
jim  je  metala   oblake,  mrzlih  snežink  v  oči. 


Snežinke  so  primrzovale  na  grivi,  na  ko- 
matu, na  kapi  voznikovi,  na  strehi  koleseljna. 
Sapa  konj  se  je  gostila  v  kolobarje  in  gu* 
bila  v  oblakih  snega.  Burja  je  zaganjala 
konje  zdaj  na  levo,  zdaj  na  desno,  pihala 
jim  zdaj  v  oči,  zdaj  v  hrbet.  Ustavljajoč  se, 
a  zopet  pognani  od  neustrašenega  voznika, 
so  kobacali  čez  snežne  žamete.  Šlo  je  na- 
vzgor, počasi  —  korak  za  korakom  —  med 
divjim  tuljenjem  in  sikanjem.  Nebo  je  po- 
stajalo vedno  temneje,  piš  močnejši  —  ju- 
naškemu Francetu  so  premrle  roke  in  noge 
—  sram  ga  je  bilo  povedati  —  pa  obrnil  bi 
bil  najrajši  in  se  vrnil  k  domaČemu  ognjišču. 
Mlada  žena  ni  mogla  več  držati  otroka  v 
premrlih  rokah ;  postavila  ga  je  na  sedež 
med  moža  in  sebe,  potegnila  mu  ruto  čez 
obrazek,  da  ga  ni  zeblo  v  drobni  nosek. 
Dete  je  zdelo  tiho,  žena  pa  je  trepetala 
groze.  Divje,  glasneje  je  donelo  v  burji: 
Smrti  Vedela  je,  da  velja  nji  ta  klic,  vedela, 
da  je  to  tuljenje  njena  smrtna  pesem,  pusta 
zasnežena  krajina  njen  grob  . . . 

Zapria  je  oči,  da  ne  vidi  grozote  v  na- 
ravi, in  ne  vidi  moža,  kateri  jo  je  ljubil  ne- 
kdaj . . .  Zakaj  pač  mine  ljubezen?  O,  kako 
je  bila  njena  duša  trudna.  —  Vihar  na  morju, 
vihar  v  gori  in  poguben  vihar  strasti  v  srcu 
Odoardovem  . . .  Više  in  više  so  se  spenjali 
konji,  silna  in  huda  jih  je  ustavljala  razlju- 
čena  burja.  „Zdaj  . . .  zdaj ..."  je  tulilo  Gi- 
gantiju  v  uho,  „reši  se  je  .  .  ."  Bes  mu  je 
šepetal:  „Urno,  vrzi  jo  v  vihar,  naj  zapleše 
ž  njo..." 

Silen  sunek  navzgor  —  trepetajoč  so  se 
ustavili  konji,  zagazili  so  v  zamet  —  voz  se 
je  nagnil,  žena  je  zavpila.  Voznik  je  vpil, 
pokal  z  bičem  . . . 

„Daj,  daj",  je  šepetal  bes,  „urrio,  preden 
mine  prilika..."  Vzdignil  se  je  malo  v  vise- 
čem vozu  —  burja  je  zaglušila  krik:  „Odo- 
ardo!"  —  sprejela  jo  je  iz  njegovih  rok  in 
zaplesala  divje.  Burja  je  zavriskala,  zatulila, 
zajokala,  zasmejala  se  peklensko...  Voznik 
je  tiral  konje  iz  zameta  —  videl  in  slišal  ni 
nič  —  sneg  mu  je  padal  gost  in  leden  v 
oči.  Giganti  je  sedel,  dihal  je  burno,  mrzel 
pot  ga  je  oblival.    Iz  zameta  zraven  njega 

pa  se  je  oglasilo  dete:  „Mama,  kje  si?"  Mož 
se  je  prijel  za  glavo,  v  biirji  in  strasti  je  bil 
pozabil  deteta.  Kaj  ž  njim?  „Vun,  vun",  je 
tulila  burja...  Junaško  so  potegnili  konji, 
dirjali  en  čas  in  se  ustavili.  Zavozilj  so  v 
zamet  tik  nizke  hiše.  Voznik  je  klel  in  stopil 
z  voza.  Potnik  se  je  ozrl  naglo  —  vas  je 
tu,  zakrita,  zasnežena,  nikdo  ga  ne  vidi. 
Naglo  je  prijel  dete  in  ga  postavil  rahlo  tik 
hiše.  „Mama..."  je  zastokalo  in  že  so  drčale 
sani  naprej. 

Za  njimi  je  pela  burja  svojo  zmagoslavno 
pesem,  igrala  se  z  vranjimi  lasmi  mlade  mrtve 


žene  na  dnu  Globovnika,  razplela  ji  dolgo 
kito  in  obkrožila  glavo  s  črnim  kolobarjem. 
Pojoč  je  metala  sneg  na  še  gorko  truplo  — 
pofjoč  o  minljivosti  človeške  ljubezni,  o  zlobi 
človeških  src . . .  Sani  so  pa  drčale  po  za- 
sneženi pokrajini,  mimo  vasi  in  pristav.  V 
njih  se  je  tresel  zamotan  mož.  Oprostil  se 
je,  a  bilo  ga  je  groza  te  prostosti.  Orožna 
noč  je  nastala  in  ga  plašila.  Videlo  se  mu 
je,  da  se  dviga  stvarstvo  in  mu  preti  —  in 
mož,  ki  ni  verjel  v  nadnaravne  moči,  se  je 
tresel  pred  srdom  razij učene  narave. 

(DALJE.) 


MARIJAN: 

MALORUSKA. 


Osedlajte  mi  konjiča, 
čilega  konjiča! 
„Kaj  ti  bode  čili  konjič?" 
Črez  poljano  ga  pojezdim 
v  diru  hitrem  kakor  sokol. 
„Česa  boš  iskal  v  poljani, 
saj  ni  tamkaj  divje  ordc?" 
Oj,  ne  bodem  bojeval  se, 
ne  prelival  gorkc  krvce; 
sladki  mir  mi  polni  dušo 
in  srce  ljubezen  vroča. 
Siva  mati,  dobra  mati 
joče  se,  nestrpno  čaka, 
kdaj  jo  sinko  bom  obiskal  . . 

Črez  poljano  je  pojczdil 
v  diru  hitrem  kakor  sokol, 
črez  poljano  je  prijezdil 
pa  je  našel  kočo  prazno. 


Vprašal  ptičico  je  drobno: 
„Kam  odšli  so  draga  mati, 
da  je  naša  koča  prazna? 
Če  si  videla,  povej  mi!" 

Za  vasjo  mu  pokazala 
je  gomilo  sveže  zemlje 
in  mu  žalostno  zapela: 

„  Čakala  je,  hrepenela, 
hrepenenja  je  umrla. 
Pa  so  v  grob  jo  položili, 
v  njem  počiva  dan  že  tretji...' 

Zjokal  mladi  se  junak  je 
in  poljubil  svežo  zemljo, 
zmolil  pet  je  očenašev 
pa  zaželel  si  nebes. 

FR.  S.  FINŽGAR: 


SE  ENKRAT 

ČRTICA. 


zpod  nizkega,  črnega  stropa  je 
visela  na  okajenem  motvozu 
brleča  leščerba.  —  Majčken, 
rdečkast  plamenček  je  gorel 
tako  mirno,  kakor  bi  se  sve- 
tila kresnica  v  travi. 
Za  mizo  —  bila  je  črviva 
in  po  sredi   počena  —  je  čepela  sključena 
starica.   Pred  njo  na  mizi  je  ležala  drenova 
palica  z   nerodno    kljuko.    Spodaj    ni    bila 
okovana.  Od  potovanja  je  bila  palica  ogu- 
ljena in  na  koncu  so  štrleli  v  kolobaru  leseni 
vlakni. 

Starka  je  upirala  mirne,  sive  oči  v  palico 
pred  seboj.  V  njenih  očeh  ni  bilo  več  ognja. 
Malo  so  se  še  svetlikale  in  gorele  mirno, 
kakor  leščerba  nad  mizo.  S  koščenimi  prsti, 
ki  so  bili  vsi  sključeni  in  trdi  od  dela,  je 
tipala  starica  Neža  po  palici.  Počasi  so  lezli 
prsti  od  zareze  do  zareze,  ki  so  bile  na- 
pravljene v  palico  od  kljuke  navzdol.  Kadar 
je  premaknila  prste,  so  se  ji  zganile  drobne, 
suhe  ustnice  in  šepetaje  je  izgovarjala:  „Ena, 
dve,  tri..."  Tipala  je  dalje  in  štela,  dokler 
ni  prišla  skoro  do  konca,  kjer  so  potekle 
zareze'na  palici.  ^Devetinštirideset",  je  rekla 
tedaj  in  se  zveselila. 

„Še  enkrat  in  bo  petdeseti" 
Podprla  si  je  sivo  glavo  in  se  zamis- 
lila. Šestnajst  let  je  bila  tedaj  stara,  ko  je 
šla  prvič  z  materjo  na  božjo  pot  na  goro 
k  Mariji  Kronani.  Takrat  ji  je  kupila  rajna 
mati  velik  molek  z  rdečemi  jagodami.  Starica 
se  je  ozrla  na  steno,  kjer  je  visel  na  krivem 
žreblju  molek.-  Jagode  niso  bilo  več  rdeče. 
Oguljene  so  bile  in  črne,  postarane  —  kakor 
Neža.  Vzdihnila  je  iskren  vzdihljaj  za  po- 
kojno mater.  Še  tisto  leto  ji  je  umrla.  In  ko 
so  jo  zagrebli,  so  prišli  za  Nežo  dnevi  trp- 


ljenja. Na  roke  so  sedli  trdi  žulji,  tiščalo  jo 
je  včasih  v  prsih  in  bolelo  v  križu  od  trud- 
nega dela,  da  ni  mogla  spati  ponoči.  A 
vendar  so  tekla  leta  hitro.  Kar  mimogrede 
je  bila  nevesta.  Na  Malega  Šmarna  dan  sta 
bila  prvič  oklicana  in  tedaj  sta  šla  romat  na 
goro  k  Mariji  Kronani.  Matevž,  ženin,  ji  je 
kupil  veliko,  strdeno  srce,  katerega  je  skrbno 
zavila  v  robčasto  ruto  in  ga  varno  nesla 
domov  ter  ga  skrila  v  skrinjo . . . 

In  potem  so  prišla  leta,  z  leti  otroci  in 
z  njimi  velike  skrbi  in  težko  delo,  In  vsako 
leto  je  nesla  te  skrbi,  kakor  težak  križ  na 
goro  k  Mariji  Kronani.  Vsako  leto  jih  je 
položila  s  skromnim  darom  vred  na  oltar. 
In  ko  je  doma  v  drenovo  palico  zarezala 
novo  škrbino,  se  ji  je  zdelo,  da  je  moč- 
nejša, da  je  potolažena,  da  zopet  pojde  eno 
leto  pod  križem,  ki  je  olajšan. 

In  šla  so  leta  —  in  so  ji  prinesla  zelo 
radostne  dneve,  ko  je  doživela,  da  sta  hčerki 
dobro  preskrbljeni  pri  pridnih  možeh,  ko 
je  sin  dobil  v  hišo  pridno  nevesto.  —  Ali 
bridek  je  bil  tisti  dan,  ko  je  on  legel  v  jamo, 
ko  je  tistemu  zatisnila  oči,  s  katerim  sta 
živela  brez  prepira  ...  Je  že  štirideset  let  od 
tedaj.  In  tedaj  se  je  starica  umaknila  mlademu 
rodu  in  se  naselila  v  bajti  in  prečepela  ob 
peči  pozimi,  poleti  na  soincu  pred  durmi 
cele  dneve  in  željno  gledala  v  daljavo,  kakor 
bi  nekoga  čakala.  In  res  je  čakala  —  smrti. 
Tako  veselo  bi  ji  odprla,  ko  bi  potrkala  na 
duri  in  jo  povabila  s  seboj,  da  gre  za  njim, 
katerega  ni  mogla  pozabiti . . . 

Starici  je  prilezla  majhna,  usehla  solza 
iz  oči.  Sklonila  je  glavo  in  se  zagledala  v 
palico.  Še  enkrat  je  segla  po  njej  in  začela 
tipati  odspodaj  proti  kljuki.  Štela  je  šepetaje 
in  je  zopet  naštela  devetinštirideset. 


Digitized  by 


Google 


139 


„Šc  enkrat,  pa  bo  petdeset.  Potem  pa 
pošlješ  pome,  Marija  Kronana,  kaj  ne!" 

Starica  je  zlezla  s  klopi  in  šla  proti  skrinji. 
Za  balo  jo  je  bil^  dobila.  Pod  ključavnico 
je  bila  naslikana  velika  rdeča  roža,  na  levi 
rdeče  srce,  prebodeno  z  mečem,  na  desni 
pa  ravnot^ko,  z  veliko  rano  in  ognjem. 

Odprla  je  skrinjo,  ki  je  žalostno  zakrulila 
v  tečajih.  Poiskala  je  na  dnu  skrinje  v  skriv- 
nem kotičku  oguljen  mošnjiček.  Rajni  ga  ji 
je  dal  na  smrtni  postelji.  Šla  je  k  luči  in  ga 
varno  ter  počasi  oddrgnila.  Zasvetilo  se  je 
pred  njo  nekaj  goldinarjev  in  nekaj  drobiža. 
Skrbno  —  roke  so  se  ji  nekoliko  tresle  — 
je  poveznila  mošnjiček  na  mizo,  da  je  za- 
žvenkijalo.  Starica  se  je  razveselila  in  oči  so 
se  veselo  zdramile.  Ko  je  ležalo  pred  njo 
njeno  vesoljno  premoženje,  ga  je  pokrila 
naglo  z  roko  in  strahoma  pogledala  skozi 
majhno  okence.  Kaj  če  bi  jo  gledal  hudoben 
človek  in  se  priplazil  ter  jo  okradel ...  Ali 
okno  je  bilo  skrbno  zagrnjeno  z  lisasto  in 
umazano  zeleno  tkanino.  Neža  je  odmaknila 
roki  in  s  kazalcem  prepeljala  vsak  goldinar 
na  kupček  in  jih  preštela.  Vsi  so  bili,  in  tri 
desetice  povrhu;  prodala  je  dvanajst  jajčkov, 
ker  je  imela  izgovorjeno  za  užitek  vsako 
leto  eno  kokoško.  Ločila  je  desetice  od  gol- 
dinarjev. Te  je  varno  zadrgnila  v  mošnjiček 
in  ga  spravila  v  skrinjo,  desetice  je  zavezala 
v  vogel  bele  rute. 

^Dovolj  jih  bo,  dovolj.  Eno  darujem  v 
namen  za  rajnega,  za  eno  si  kupim  juhe, 
ena  naj  bo  pa  odveč,  če  bi  se  mi  kaj  pri- 
merilo potoma." 

Neža  je  nato  dvignila  leščerbo  in  po- 
svetila na  staro  uro. 

„ Deset;  koj,  koj  ležat.  Jutri  bo  zgodaj 
dan!" 

Na  steni  je  stara   lesena  ura  škrtaje  za- 
godrnjala,   leno   kolesje  je  zdrkovalo  in  na 
počen   zvonček   je    udarilo   kladvice.    Trije 
hripavi   udarci.    Starica  je  slonela  uprta  na 
suh  komolec  in  prisluškala  z  dvignjeno  glavo. 
„Bog  in  sveti  križ  božji!" 
Z  velikimi,  počasnimi  znamenji  se  je  pre- 
križala   trikrat,  na  čelu,    na  ustih  in  usehlih 


prsih.  Nato  je  hitro  vstala..  Začutila  je  v 
nogah  veliko  veselje.  Zdele  se  so  ji  tako 
lahke  in  urne,  kakor  tedaj,  ko  je  šla  prvič 
z  materjo  na  božjo  pot.  Odprla  je  skrinjo 
in  poiskala  najboljše  krilo.  Za  vrat  je  dejala 
ruto  —  od  poroke.  V  belo  ruto,  katero  je 
skrbno  potipala,  če  je  še  denar  v  vogalu, 
je  zavila  kos  kruha,  s  krivega  žeblja  je  snela 
molek  in  roka  je  segla  po  drenovi  palici. 
Za  vratmi  se  je  še  enkrat  ozrla  po  sobi. 
Njene  oči  so  bile  jasne,  vesele  in  polne 
navdušenja.  Že  je  držala  za  kljuko  —  pa 
se  je  vrnila  do  skrinje  in  poizkusila,  če  jo 
je  zaklenila.  Vse  je  bilo  v  redu.  Šla  je  k 
durim  in  tam  se'  dvignila  na  prste  ter  po- 
močila prste  v  kangljico  in  se  poškropila. 
Vezni  zapah  je  zahreščal,  starico  je  objela 
vsa  oživljajoča  svežost  jasnega  poletnega 
jutra. 

„ Hvala  Bogu,  hvala  Bogu,  kako  hodim, 
kako  zlahka!" 

Privzdigala  je  z  mladostno  gibkostjo  raz- 
hojene  pete  starih  čevljev.  Glavo  je  nagnila 
naprej,  desnica  se  je  držala  krepko  drenove 
kljuke,  v  levici  se  je  zibal  vogel  kruha  v 
beli  ruti 

Od  doma  jo  je  vedla  steza  nekoliko  na- 
vkreber, na  majhen  hribec,  odkoder  se  je 
spustila  pot  navzdol  v  dolino  —  in  od  tam 
zopet  na  strmo  goro  k  Mariji  Kronani. 

Prišla  je  na  hribček.  Na  vzhodu  je  ležal 
tenek  oblaček,  po  katerem  se  je  že  razlivala 
zarja.  Starica  je  obstala,  da  se  oddahne. 
Njene  oči  so  gledale  z  vso  iskrenostjo  velike 
ljubezni  na  vrh  nasprotne  gore,  kjer  je  ble- 
dela v  jutranjem  mraku  cerkvica  Marije  Kro- 
nane. Dobro  je  razločila,  da  se  cerkev  čedalje 
bolj  svetli  in  žari.  Prameni  zarje  so  segali 
po  vrhu  gora  in  se  rahlo  dotikali  bele  cer- 
kve. In  tedaj  se  nekaj  oglasi  —  nekaj  ubra- 
nega, kakor  godba,  kakor  zvončki.  Neža  je 
gledala  z  obrazom,  po  katerem  je  legala  v 
globoke  gube  zarja  radosti.  S  prstom  je  od- 
genila  ruto  od  desnega  ušesa  in  prisluškala. 

„Bim  —  bam  —  bom  —  bingel  —  bingel 
bom  —  bingel  bingel  bom  — " 

„Je  že  res,  zvoni,  dan  zvoni  na  gori! 
Potrkava!  Kakor  bi  iz  nebes  donelo." 

Prešinilo  jo  je  po  mozgu.  Pred  njenimi 
očmi  je  zažarel  tron  Marije  Kronane,  ljudstvo 
je  vrelo  po  cerkvi,  zabuCale  so  orgle,  zadišalo 
je  po  kadilu,  na  oltarju  so  migljale  sveče .. . 
Neži  se  je  širilo  srce,  gorko  je  postajalo 
krog  njega,  in  levica  se  je  dvignila  s  kosom 
kruha  vred  in  se  tesno  pritisnila  na  prsi. 
Še  enkrat  se  je  ozrla  na  cerkvico,  potem  se 
je  pa  spustila  po  strmini. 

In  takrat  se  je  oglasil  na  hribu  sv.  Peter, 
pridružila  sta  se  mu  sbseda  sv.  (iČozmek  in 
Damijan,  in  daleč  tam  proti  zapadu  je  za- 
bobnelo z  zvonika  sv.  Martina.  Po  vsem 
zraku  je  zaplulo  in  zazvenelo.  Lepa  zarja 
je  drhtela  na  zvočnih  valovih,  utripali  so  listi 
topolov,  rože  so  se  zgenile  in  prebudile  ob 
stezi.  Z  lic  so  jim  iskrile  svetle  kaplje  hladne 
rose,  v  kateri  so  si  umivale  lica.  V  strnišču 
se  je  probudil  škrjanec,  zavrtel  se  pod  nebo 
in  glasno  zapel  beli  dan.  Po  gošči,  po  grmih, 
v  smrečevju  in  bukovju,  povsod  se  je  ogla- 
silo. Tisoč  glasov  je  zapelo,  kakor  bi  udaril 
na  tisoč  strun  —  vsakk  struna  drugačna,  in 
vendar  je  vsaka  pela  isto  visoko  pesem  sve- 
temu jutru. 

Starici  je  ginila  gruda  izpod  nog.  Peščene 
steze  ni  več  čutila.  Njena  duša  se  je  trgala 
od  zemlje,  s  škrjancem  se  je  dvigala  kvišku, 
zavriskala  je  in  zapela  v  tajnem  blaženstvu. 
Njene  ustnice  so  se  jelc  gibati,  roka  je  sama 
po  sebi  segla  v  žep,  ob  drenovi  palici  so 
zarožljale  jagode  molka,  duhovi  so  stregli 
v  zlate  skledice  njene  besede . . . 

Z  vesoljstvom  je  pela  tudi  ona  visoko 
pesem . . . 

Davno  so  že  potihnili  zvonovi ,  rahle 
meglice  so  se  raztopile  v  soincu,  po  gozdu 
je  šla  temna  sapica.  Le  starici  je  še  vedno 
zvonilo  v  duši,  spev  ni  prenehal,  njene  ust- 
nice so  se  vedno  gibale. 

Sedaj  je  obstala  na  razpotju. 

„Že  tukaj!" 

Naslonila  se  je  na  palico,  ozria  se  po 
gladki  cesti  gorindol,  potem  pa  dvignila  oči 
v  znamenje  pred  seboj. 

Pred  njo  je  visel  na  hrastovem  križu 
Kristus.  Njegov  obraz  se  ji  je  zdel  močno 
žalosten.    Milo  in  sočutno  ga  je  gledala.  V 


oči  so  ji  silile  solze.  Približala  se  je  počasi, 
stopila  je  na  kamen  —  pod  križem  je  ležal 
širok  pločnat  kamen  —  z  obema  rokama 
se  je  prijela  za  močno  deblo  in  se  dvignila 
z  vso  silo  na  prste,  kakor  bi  hotela  prav  do 
njega,  do  njegove  velike  rane,  do  kronane 
glave.  Ali  komaj  komaj  je  dosegla  do  Kri- 
stusovih prstov.  Poljubila  jih  je.  Bili  so  tako 
mrzli  in  vlažni  od  jutranje  rose.  Starico  je 
spreletelo.  Takole  mrzel  je  bil  rajni  Matevž, 
ko  mu  je  prekrižala  čelo  po  smrti.  Z  velikim 
usmiljenjem  se  je  ozrla  zopet  v  Njegovo 
obličje,  ki  je  bilo  polno  bolesti  in  bolečin. 
Počasi  je  zdrsela  ob  deblu  in  sedla  na  kamen 
pod  križem.  Sključila  se  je,  da  je  čelo  na- 
slonila na  kolena  . . . 

Pred  njo  je  stopil  neki  večer.  Devetnajst 
let  je  takrat  imela.  Lep  večer,  poln  lune  in 
nasičen  z  duhom  pokošenega  sena.  Sama 
se  je  vračala  domov.  Polglasno  si  je  pela 
pesem  od  rožmarina.  Nekam  je  hrepenela, 
nekaj  je  iskala,  nekaj  nepoznanega.  Pri  tej 
priči  je  stopil  izza  seči  kosec.  Nič  ga  ni 
slišala.  Pred  njo  je  stal,  kot  bi  kanil  z  lesko- 
vega grma. 

„Neža!"  jo  je  poklical. 

„Matevž!"  je  rekla  ona. 

In  počasi  sta  šla  domov,  zelo  počasi, 
kot  bi  se  jima  nikamor  ne  mudilo.  In  prav 
blizu  hiše  sta  še  postala,  tikoma  drug  ob 
drugem.  In  takrat  jo  je  preprosil  Matevž  za 
rožmarin  in  za  nagelj,  ki  ga  je  imela  v  ne- 
drih.  In  dala  mu  ga  je  —  in  zbežala.  Oče  ' 
so  jo  poklicali. 

Legla  je  na  posteljo  pa  ni  zaspala.  In  po- 
noči se  je  zgodilo,  da  je  nekdo  rahlo  po- 
trkal na  okno.  Neža  se  je  stresla  in  ustrašila 
—  ali  vendar  je  hipoma  stala  pri  oknu  in 
ga  odprla  —  Matevžu  . . . 

Starica  je  vzdihnila.  V  njeno  dušo  je 
kanilo  nekaj  gorjupega.  Glavo  je  nekoliko 
dvignila  in  jo  naslonila  na  dlani . . . 

Kakor  bi  se  dvignil  iz  zemlje,  je  stal  pred 
njo  njen  rajni  oče.  Žalostno  je  bilo  njegovo 
lice.  Tako  žalostno  je  bilo  mesec  dni  pred 
smrtjo,  in  sicer  samo  takrat. 

Nekaj  dolga  je  še  bilo  pri  hiši.  Morala 
ga  je   plačati.   Zadnji   krajcar  sta  z  možem 

poiskala,  da  sta  plačala  soseda.  In  potem  ni 
bilo  še  za  sol.  Močnik  so  jedli  otročiči,  v 
raztrganih  čižmah  so  hodili  po  snegu.  Neža 
jih  je  bila  žalostna.  Prodala  je  novo  krilo 
in  šla  k  čevljarju  z  raztrganimi  čevlji,  da  jih 
zašije.  Stari  oče  je  ležal  pri  peči,  ko  se  je 
vrnila,  vsa  otožna  in  nesrečna.  Oče  jo  je 
poprosil  belega  kruha. 

Nikoli  še  ni  očetu  ničesar  odrekla.  Iz  tal 
bi  bila  izkopala,  samo  da  so  bili  oče  po- 
streženi  v  starosti  in  bolezni.  Danes  pa  ni 
mogla.  Res  ni  mogla.  Zabolela  jo  je  prošnja 
in  ušla  ji  je  prav  gotovo  trda  beseda  na 
očeta.  Stari  oče  je  pa  vzdihnil  in  se  raz- 
žalostil,  obrnil  se  je  v  peč  in  zamolklo  po- 
navljal četrto  božjo  zapoved  . . . 

Neža  je  vnovič  bridko  vzdihnila  in  se 
še  tesneje  sključila.  Čutila  je  drugo  grenko 
kapljo,  kako  se  je  razlila  po  srcu . . . 

Žedela  je  dolgo.  Mimo  nje  je  šlo  živ- 
ljenje. Vsi  biseri,  vse  potne  kaplje,  trpljenje, 
vsa  vdanost  —  vse  je  tako  hitro  bežalo. 
Vsaka  senca  se  je  ustavila,  vsaka  zla  bese- 
dica, izgovorjena  v  naglici,  je  obtičala  pred 
njo  in  jo  gledala  z  očitajočimi  očmi . . . 

Neža  se  je  stresala.  Kes  je  trgal  njeno 
srce.  Nič  več  ni  mogla.  Glavo  je  privzdig- 
nila, vsa  plašna  in  potlačena  od  čudne  teže. 
Pred  seboj  je  zegledala  visoko  goro,  na 
katero  bi  morala  romati. 

„Neža,  nikoli  ne  prideš  gori,  nikoli!" 

Nekdo  ji  je  šepetal  obupne  besede. 

„Ncža,  ne  misli  na  svojo  mladost  —  in 
vrni  se.  Ne  prideš  gori!" 

„Neža,  tisti  večer,  kaj  ne?" 

„Kaj  pa  oče,  Neža?  Kako  grdo  si  jih 
pogledala!" 

„Jej,  pojej  kruh,  pojdi  domov  in  lezi  — 
kar  je,  je,  Neža,  pomni  to!" 

Neža  je  zopet  pogledala  na  goro.  Ko- 
lena so  se  ji  tresla. 

„Vidiš,  Neža,  da  ne  prideš.  Pojej  kruh 
in  se  vrni!" 

Neža  je  odvezala  ruto.  Težko  jo  je  od- 
vezala, ker  so  se  ji  tresli  prsti.  Segla  je  po 
kruhu. 

„Ne,  pa  ga  le  ne  bom!  Gori  grem,  še 
enkrat  grem,  in  tešč  grem..." 


Vstala  je  in  obrnila  rosno  oko  v  Kri- 
stusa. In  tedaj  se  ji  je  zdelo,  da  je  razločno 
videla,  kako  se  ji  je  nasmehnil,  kakor  bi  ji 
rekel:  „Le  pojdi,  hčerka  moja,  jaz  te  po- 
krepčam!  Nikar  se  ne  boj!  Vse  je  pozab- 
ljeno!" 

Neža  je  prijela  za  drenovo  kljuko,  iz 
nog  je  ginil  strah,  veselo  je  zastavila  pot 
navkreber. 

Na  ovinku  je  pogledala  še  enkrat  nazaj. 
Kristus  je  kazal  z  desnico  proti  gori  in  se 
ji  zdaleč  smehljal  in  govoril  iste  besede : 

„ Pojdi,  jaz  te  pokrepčam  ..." 

Romarska  cerkev  se  je  praznila.  Orgle 
so  slovesno  bučale  in  spremljale  romarje 
vun  na  griček  krog  cerkve,  vun  pod  tri 
košate  lipe.  Ljudsivo  si  je  brisalo  pot  s  čela. 
Cerkev  je  bila  natlačena,  velika  soparica  je 
puhtela  nad  glavami  razgretega  ljudstva.  Pri 
vratih  so  se  pririvali  do  kropilnikov,  vsak 
se  je  še  enkrat  obrnil  v  tron  Marije  Kronane, 
kolena  so  pripogibali,  nekateri  čisto  malo, 
trdo  in  neokretno,  drugi  so  poklekali  do 
tal.  Gora  se  je  oblila  s  pisano  množico. 
Krog  šatorov  so  se  razpostavili  ljudje.  Vse 
je  bilo  pisano,  vse  je  migljalo,  vse  vabilo 
in  kričalo.  Otroci  so  si  mencali  oči,  tako  so 
jih  bodle  vanje  strdene  punčke,  veliki  konjci, 
pisani  srčki,  svetle  ure  in  rumene  trobente. 
„Mama,  teta,  stric!"  Samo  to  so  izgovarjali 
in  z  velikimi  očmi  gledali  v  svoje  spremlje- 
vavce,  katerih  so  se  trdno  držali,  s  prsti  so 
pa  kazali  po  razgrnjenih  mizah  pod  šatori  in 
tihe  želje  so  se  oprijemale  lepega  drobiža. 

Ljudstvo  je  šumelo  in  se  pretakalo.  Cela 
gora  je  govorila  tisoč  glasov,  ki  so  bili  ne- 
razločni, pa  vsi  polni  veselja  in  občudovanja. 

Kake  pol  ure  je  stala  množica  krog  cerkve. 
Tedaj  so  se  začeli  trgati  posamezni  kosi 
pisane  družbe,  razlili  so  se  živahni  curki 
po  vseh  stezicah,  ki  vodijo  z  gore.  Vrh  se 
je  praznil,  na  pobočju  so  ginile  posamezne 
skupine  v  gostem  lesu. 

Neža  je  bila  še  vedno  in  edina  v  cerkvi. 
Začutila  je  naenkrat  z  veliko  resnobo,  da  je 
danes  petdesetič  —  in  zadnjič  tukaj.  Zato 
ni  mogla  iz  cerkve. 

Prav  blizu  oltarja  pred  prvo  klopjo  se  je 
stisnila  v  dve  gubi  in  se  zagledala  v  tron. 
Zlati  žarki  so  se  razkošno  vsipali  skozi  ru- 
meno steklo,  ki  je  bilo  za  tronom.  Obraz 
Marije  in  Jezuščka  se  je  svetil  v  zlatu.  Na 
svileni  obleki  so  odskakovali  žarki  od  zlatih 
nitk,  migljali  so  po  debelih  srebrnih  koraldah, 
ki  jih  je  imela  nebeška  Kraljica  krog  vratu. 
Vrhu  zlate  krone  je  žarel  rdeč  kamen,  v 
šopku,  ki  ga  je  držala  v  roki,  so  se  svetile 
tri  steklene  bunčice:  ena  zelena,  druga  bela 
in  tretja  višnjeva. 

Starica  je  pozabila,  da  je  na  svetu.  Palica 
je  ležala  pred  njo  na  tleh  in  ob  palici  molek 
ter  ruta  s  kruhom.  Roke  je  držala  ob  prsih, 
kakor  tedaj,  ko  je  pestovala  doma  prvo  dete. 

„Jaz  ga  tudi  pestujem,  tvojega  Sinka, 
kakor  ti,  Mamka  božja.  Moj  je,  ves  je  moj 
in  vem,  da  me  ima  rad.  Ko  bi  ti  videla,  kako 
se  mi  je  posmejal  s  križa...  Vso  butaro  mi 
je  odvzel  in  mi  z  roko  pokazal  na  goro. 
In  prišla  sem.  Kako  sem  hodila!  Prva  sem 
bila  tukaj,  in  vseh  grehov  sem  se  obtožila 
in  se  jih  še  enkrat  skesala.  Prav  zares  sem 
se  jih.  In  potem  je  prišel  k  meni,  in  sedaj 
biva  pri  meni,  in  jaz  sem  tako  vesela  in  tako 
srečna!  O,  ko  bi  ti  mogla  povedati!  Pa  saj 
ti  že  veš,  saj  ti  vse  pove,  vem,  da  ti  pove. 
In  ti  mu  reci,  da  sem  že  petdesetič  priromala 
k  tebi,  priporoči  me.  Nič  več  ne  pridem... 
Drugič  te  vidim  v  nebesih.  In  tam  ti  po- 
magam pestovati  Sinka,  veš,  jaz  znam  tako 
rahlo  pestovati,  tako  lepo,  kakor  ti . . .  Še 
to  mu  povej,  Sinu,  lepo  te  prosim,  nikar 
ne  zameri,  da  bi  prav  kmalu  rada  prišla  v 
nebesa.  Saj  me  vidiš,  stara  sem  in  zanič..." 

V  stolpu  je  zdrknila  ura.  Starica  se  je 
nekoliko  okrenila.  In  tedaj  se  ji  je  zdelo, 
da  je  Marija  Kronana  pokimala,  da  se  ji  je 
Jezušček  nasmejal  in  da  so  se  njegove  rokce 
razkrilile,  kakor  bi  hotel  k  njej. 

Ura  je  bila   dvanajst,  zvon  je  zapel  .  .  . 

Starica  je  vstala,  prestopila  stopnice  proti 
oltarju,  padla  na  kolena  in  šla  tako  krog 
oltarja.  Njene  ustnice  so  šepetale  molitev, 
v  puščico  je  zdrknila  desetica  in  tako  zvonko 
zazvcnčkala,  kot  bi  se  izgubil  vanjo  cekin 
iz  roke  bogataša  . . . 


Na  gori  je  bilo  malo  ljudi,  ko  je  prišla 
Neža  iz  cerkve.  Nekaj  moških  je  pilo  še 
pod  lipo,  pod  šatori  so  ljudje  pospravljali 
neprodane  stvari  v  okovane  skrinje.  Za  Nežo 
to  ni  imelo  več  mika.  Jemala  in  vzela  je 
slovo  —  in  po  slovesu  je  človek  otožen. 

V  gostilni  se  je  stisnila  v  kot  in  zaprosila 
juhe.  Razmotala  je  ruto  in  podrobila  kos 
kruha  v  skodelico. 

„Mati,  malo  vinčka,  dobrega,  sladkega!" 

„Malo  vinčka",  si  je  mislila  Neža.  Odkar 
se  je  poročila  njena  hči,  ga  še  ni  pila.  Danes 
bi  ga  pa.  Za  tretjo  desetico  vinčka.  Začutila 
je  silno  utrujenost  in  skoro  zbala  se  je  poti 
proti  domu. 

„Pa  ga  prinesite.  Žejna  sem  in  tako  slabo 
se  počutim!" 

„ Seveda  ga  boste!" 

Oštir,  cerkvenec  zajedno,  je  šel  po  vina. 

»Velikokrat  ste  že  bili  pri  nas?" 

„Še  enkrat,  sem  rekla,  in  sem  se  napravila. 
Petdesetič  sem  danes.  Na,  poštej  na  palici!" 

Cerkvenec  je  štel  polglasno. 

„ Zares,  devetinštirideset." 

„ln  danes  je  —  petdeset!  Pa  zadnjič!  O 
Marija!" 

„U,  mati,  saj  ste  še  trdni!  Še  desetkrat 
lahko  pridete!" 

„Nak,  ne  bo  me  ne!" 

„1  zakaj?" 

„1  zato  da  ne!" 

Cerkvenca  je  klical  gost,  da  plača. 

Starica  je  pila  vino.  Počasi  ga  je  pila, 
pokušala  pravzaprav,  in  vselej  se  ji  je  stresla 
roka,  kadar  se  je  dotaknila  s  kozarcem  ustnic. 
Dolgo  je  sedela  sama  v  sobi.  Njene  misli 
so  bile  mirne,  kakor  bi  obtičale  na  varnem 
cilju.  Nič  več  se  niso  ozirale  nazaj,  in  na- 
prej niso  hrepenele. 

Obvisele  so  vse  na  zlatem  tronu  in  pre- 
pričana je  bila,  da  je  tako  blizu,  da  se  še 
enkrat  prestopi  in  potrka,  pa  se  bodo  od- 
prla vrata,  za  katerimi  sije  večno  soince  na 
tron  Marije  Kronane. 

Ko  je  šla  iz  gostilne  in  hotela  proti  domu, 
jo  je  vleklo  še  enkrat  v  cerkev.  Obstala  je 
pri  kropilniku  za  vratmi.  Trikrat  se  je  po- 

kropila  in  trikrat  se  ozrla  hrepeneče  na  tron, 
potem  je  drsaje  odšla  in  bila  je  veselo- 
žalostna. 

Po  bregu  jo  je  žgalo  popoldansko  solnce. 
Kaplje  so  ji  tekle  izpod  rute,  zbirale  se  na 
sivih  obrvih  in  kapale  odtod  na  tla.  Težko 
je  hodila.  Bilo  je  navzdol,  ali  noga  kar  ni 
šla  od  tal.  Obstala  je,  ko  je  prišla  do  goste 
šume.  Objela  jo  je  hladna  senca  in  postalo 
^ji  je  zelo  ugodno. 

„  Počiti  moram  P 

Pogledala  je  na  solnce.  Visoko  je  še  bilo. 

„Da  le  pridem  v  .dolino  do  noči.  Pa  tam 
prenočim.** 

Neža  je  šla  nekaj  korakov  od  steze,  kjer 
je  pod  košato  bukvijo  zelenel  mehak  mah. 
Nanj  je  sedla. 

Kmalu  so  pa  postale  trepalnice  težke. 
Nič  več  jih  ni  mogla  odpirati.  Glava  ji  je 
lezla  nizko,  vedno  niže,  dokler  se  ni  na- 
slonila na  mah. 

Neža  je  zaspala  . . . 

Krog  njenih  ustnic  je  krožil  blažen  smeh. 
Nad  njo  se  je  odprlo  nebo  z  vso  mogočno 
glorijo.  Trume,  brez  števila  in  brez  konca, 
so  hodile  po  nebesih  —  kakor  bi  zlato  morje 
pluskalo  z  valovi.  In  vendar  je  zagledalo 
med  njimi  takoj  Matevža,  ki  jo  je  poklical, 
zagledala  je  mater,  ki  se  ji  je  nasmehljala 
z  davnim  smehom,  kakor  takrat,  ko  je  šla 
prvič  z  njo  na  božjo  pot.  Zagledala  je  očeta. 
Tudi  on  jo  je  klical  po  imenu  in  vse  veselo 
je  bilo  njegovo  lice,  kakor  v  nedeljo  po- 
poldne, ko  jo  je  ujčkal  na  kolenih  —  majhno 
Nežico.  Starica  je  globoko  sopla,  blesk  in 
sijaj  stajo  mamila,  zvoki  nerazumljive  godbe, 
vse  lepši  kot  zvonovi  z  gore,  vse  prijetnejši 
kot  jutranji  spevi  škrjančkov.  Šla  je  za  Ma- 
tevžem, trdo  se  je  oprijela  njegove  roke; 
zakaj  tla  so  se  ji  zdela  pregladka  in  pre- 
nevarna. In  šli  so  po  raju  v  brezmejno  zlato 
morje  —  starica  je  hropla  v  sanjah  . . . 

Nenadoma  se  stresejo  nebesa.  Krvava 
luč  jih  prešine  —  in  zopet  se  stresejo,  vnovič 
zabuči  gromovito.  Neža  zaječi  in  se  prime 
moževe  roke  tesneje.  Matevž  se  ji  smehlja, 
s  prstom  pokaže  na  Mihaela  —  velikega 
angela.  V  zlato  je  bil  oblečen,  peruti  je  imel 


velike  in  ognjene,  strele  so  se  zvijale  v  nje- 
govi roki.  Za  njim  pa  cela  vojska  angelov, 

vse  zlatih  in  srebrnih Neža  se  je 

tresla.  Strašno  bučanje,  pok,  kot  bi  se  pre- 
lomilo nebo  —  Mihael  je  zavihtel  strele  proti 
peklu  na  satana . . . 

Neža  je  vzkriknila  —  in  se  zbudila... 

Mencala  si  je  oči,  nebesa  so  izginila,  nad 
njo  je  hrumela  bukev,  nad  bukvijo  so  viseli 
črni  oblaki  po  vsem  nebu,  iz  njih  je  treskalo, 
temen  mrak  je  objemal  gozd,  da  je  komaj 
razločevala  debla. 

„D,  Marija  Kronana,  zakaj  sem  zaspala? 
Domov,  domov,  noč  se  dela.  —  Bog  in  sveti 
križ  božji,  kako  se  bliska!" 

Neža  je  hitro  vstala,  ob  vsakem  blisku 
se  je  prekrižala  in  pokrepčana  od  spanca 
se  je  napotila  v  dolino. 

Četrt  ure  hodi.  Steza  izgine.  Nekam 
plašno  se  ozre  po  gostem  mraku.  Vse  ne- 
znano. Po  listju  so  pokale  prve,  debele 
kaplje.  Neža  gre  nazaj  —  nobene  poti.  — 
Obrne  se  na  levo,  izpodtakne  se  ob  kore- 
nino in  pade.  Ušla  ji  je  palica  iz  rok,  komaj 
jo  je  dotipala  v  listju. 

„ Jezus,  zašla  sem!  Nazaj  moram,  kjer 
sem  počivala,  od  tam  vem  dobro  za  pot." 

Ozrla  se  je  proseče  proti  gori.  Zabliskalo 
se  je,  da  ji  je  vzelo  vid.  Videla  ni  ne  gore 
ne  cerkve.  Srce  ji  je  skoro  tonilo  v  prsih. 
Koleno  ji  je  klecalo,  s  težavo  je  šla  nazaj. 
Hodila  je  že  dolgo,  vsula  se  je  ploha,  sivi 
lasje  so  ji  mokri  viseli  na  čelo.  Po  mokrih 
tleh  ji  je  drselo.  Večkrat  je  padla  in  vselej 
je  bridko  vzdihnila. 

„Ne  pridem,  nič  več  ne  pridem  iz  gozda." 

Starica  je  obsionela  pri  deblu  debelega 
drevesa.  Naenkrat  jo  je  minula  groza  in 
čakala  je  vdano  in  mirno,  naj  pride,  kar 
hoče.  Ploha  se  je  vlijala,  po  deblu  so  se 
cedili  curki. 

„Prevedrim  tukaj.  Samo  to  drevo  nima 
strehe.  Ko  bi  bila  gosta  smreka."  Starica  je 
bulila  v  precejšno  temo  in  čakala  bliska,  da 
ji  razsvetli  in  pokaže  gosto  smreko. 

Blisk  —  dolg  po  celem  nebu. 

„Aha,  tamle  je,  prav  blizu.  Tja  grem  in 
postojim.   Saj  se  razvedri.   Saj  me  ni  strah. 

Kako  me  bo  strah?  Česa?  Molila  bom." 
Segla  je  v  žep  po  molek  in  zazvenčkale  so 
svetinje  ob  njem.  Zopet  se  je  zabliskalo. 

„Tam-le  je  smreka,  je  že  prav,  le  tja." 

Starica  je  šla  tipaje  s  palico. 

„Češčena  Marija. . ." 

Prestopala  se  je  varno. 

„Kar  tu  je,  deset  korakov  imam  še  donje." 

„  Sveta  Marija ..." 

„Da  bi  se  vsaj  zabliskalo  . . ." 

„Tukaj  je  grm.  Tebe  se  ognem!" 

„Češčena  Marija  ..." 

„N&,  sedaj  pa  moram  biti  kar  pri  smreki." 

Desno  nogo  je  postavila  na  nekaj  trdega. 

„Saj  je  cela  steza  tole,  kali;  le  dalje." 

„ Sveta  Marija. . ." 

Brezskrbno  je  prestavila  levico. 

Blisk  od  vzhoda  do  zahoda. 

Starici  se  je  zavrtelo.  Smrtni  strah  jo  je 
pretresel.    Pred   njo  je   zijal   prepad,   vrhu 


njega  je  stala  smreka.  Hotela  je  umakniti 
nogo  —  prepozno. 

„ —  tvojega  telesa  —  Jezus  ..." 

Vzkliknila  je  in  izginila  . . . 

Zagrmelo  je  votlo  in  žalostno.  Po  vejah 
je  škropil  dež  —  ploha  je  ponehavala.  Na 
vzhodu  so  se  že  pretrgali  oblaki,  vcčcrnica 
je  prižgala  mrtvaško  svečo  starici,  ki  je  po- 
čivala v  skalnatem  grobu  . . . 

V  jutro  so  jo  našli.  Šel  sem  tudi  jaz  in 
stopil  k  njej.  Ciklamni  so  cveteli  tam,  kjer 
je  ležala  njena  glava.  Na  čelu  je  bila  majhna 
rana.  Ustnice  so  se  ji  pa  smehljale  tako 
srečno,  po  licu  je  ležal  en  edini  izraz  — 
večnega,  blaženega  miru  . . . 

In  tedaj  sem  ti  zavidal,  starica,  zavidal  ta 
mir,  katerega  si  našla,  katerega  pa  išče  v 
svetu  zastonj  nepokojna  duša  . . .  Blagor  — 
blagor  tebi! 


MARIJAN: 

IN  ZOPET 


In  zopet,  kakor  iz  davnih  dni, 
prihajajo  k  meni  veseli  smehljaji 
in  vabijo  me  in  prosijo  me 
in  zde  se  mi  vedno  mehkejši  in  slajši. 

In  zopet,  kakor  iz  davnih  dalj, 
zavele  v  obraz  so  mi  sapice  lahne, 
spet  v  duši  mi  klijc  ncbroj  cvetov, 
kot  v  vrtu,  ko  vesna  cvetoča  vanj  dahne. 


In  zopet  v  veselju  mi  duša  drhti, 
ko  koplje  narava  v  pomladi  se  jasni! 
Daj,  plamen  življenja,  spet  z  novo  močjo, 
visoko  vsplapdli,   nikar  ne  ugasni! 

In  zopet  bom  vriskal  veselo  in  pel 
kot  fant,  kadar  gre  črcz  zeleno  poljano; 
vso  žalost  bom  pustil  v  visokih  gorah, 
veselje  in  smeh  pa  naj  gresta  za  mano... 

SILVIN  SARDENKO: 

SKRIVNOSTEN  SEN. 


1. 

l\ot  morska  lastovica 

v  pokojni  je  pristan 

priplula  ladja  bela. 
In  truma  potnikov 

s  pričakovanjem  težkim 
stopila  je  na  krov. 

Odšla  je  ladja  z  njimi 
čez  sinjo  morsko  plan. 

Pred  njo  so  se  vrhovi 
vzdigavali  srebrni, 

za  njo  so  se  valovi 

zagrinjali   —   brczsledno, 

kot  da  je  k  večnim  bregom 
odjadrala  za  vedno  . . . 

Še  pome,  ladja  bela, 
Se  pome  spet  se  vrni! 


3. 

Iz  časov  preminulih, 
napol  pozabljenih, 

prisanjale  so  k  meni 
prelestne  moje  sanje 

in  gledale  so  vame, 

in  jaz  sem  gledal  vanje. 

Umele  niso  mene 
in  tudi  jaz  ne  njih. 

Kot  one  meni  tuje, 

jaz  njim  se  tuj  sem  zdel.. 

Prelestne  sanje  moje, 
le  eno  prašam  vas: 

Li  meni  ve  —  li  vam 
odtujil  sem  se  jaz, 

da  več  vam  ne  verjamem, 
kot  sem  nekdaj  verjel? 


Ti  žarna  duša  moja 
si  čudo  neizrazno, 

in  hrepenenje  tvoje 

ko  brezdno  je  brezmejno, 

podoba  božja  v  tebi 
pa  soince  blagodejno. 

Več  radosti  izpiješ  — 

in  bolj  je  prazno  brezdno. 

Kdo  tebe  večnožejno 
bi  mogel  napojiti? 

—  Le  tisti,  ki  bi  znal 
to  brezdno  izpolniti! 


Še  roža  bi  prosila: 

—  Nikar  naj  več  ne  klijem ! 
ko  bi  prositi  mogla. 

Naj  ji  odtrgam  cvet 
in  Stvarniku  nazaj 

naj  ga  poklonim  spet! 

Naj  jo  kot  mehki  vonj 
izpijem  in  povžijem! 

In  preustvarjena 

po  dolgem  tihem  miru 
z  menoj  bi  zadnji  dan 

k  življenja  vstala  Viru. 


DOM  IN  .SVET«  ŠT.  3    1905 


10 


Digitized  by 


Google 


146 


5. 

Poglej,  ljudje  grcd6 
čez  bujnopisan  log, 

cvetlice  trgajo 

in  radostno  poj6: 

—  Le  vcnčajmo  se  z  njimi, 
dokler  ne  odcvetč! 

Cvetlice  jih  svare: 

—  Nikar!  me  nismo  bog! 

Me  smo  le  biseri, 

ki  pali  smo  na  svet 
iz  Stvarnikovih  rok, 

ko  blagoslavljajoč 
nad  njim  je  šumni  dan 

in  tiho  dihnil  noč. 
Kdor  se  nad  nami  zmoti, 

naj  bo  proklet! 


Nikoli  ni  §e  soince, 
dejalo  mi  nemilo: 

—  Ne  bom  ti  več  sijalo! 
Veleli  niso  viri: 

—  Naj  več  ti  žejnih  usten 

naš  balzam  ne  pomiri! 
In  drevje  nI  še  reklo: 

—  Ne  bom  te  več  hladilo! 


8. 

Kot  zakasnela  ptica 
v  porumenelih  gajih 

za  toplim  toži  soincem, 
z  ljubeznijo  mi  nežno 

srce  je  hrepenelo 

za  srečo  nedosežno. 

Nekoč  sem  jo  zagledal  — 
v  sijajih  in  smehljajih. 


Le  rajajte  cele  noči! 

In  kadar  jutro  sine, 
recite:  Lahko  noč! 

In  sen  zasnujte  zlati. 
Ko  vstanete,  naj  radost 

spet  čaka  vas  pred  vrati! 

Saj  veste,  če  je  lepša, 
hitreje  pesem  mine  . .  . 

Jaz  hodim  drugo  pot, 
ki  ne  pozna  cvetov, 

a  —  hvaljen  bodi  Bog!  — 
dokaj  sovražnikov. 


7. 

Zavisti  bledih  pol, 

zlovoljnih  pol  prevar  — 
in  to  je  celi  svet. 

Le  stvarstvo  plemenito 
tako  je  milostljivo, 

iz  duše  vsem  odkrito. 

Ko  dete  pred  očetom 

pred  njim  je  slednja  stvar. 


Za  svitom  pa  je  mrak, 

za  smehom  jok  bil  skrit: 

Spoznal  sem,  da  sem  videl  — 
le  sreče  bled  odsvit. 


In  šel  sem  mimo  cerkve. 

Odprla  so  se  vrata 
kot  žalostno  oko 

ozrla  za  menoj. 
Obrnil  sem  korak 

in  v  hram  sem  stopil  Tvoj. 

Skrivnosten  mir  in  molk!  — 

Le  večna  luč  je  zlata 
nalahno  trepetala. 

In  nekaj  se  je  skrivno 
nagnilo  v  dušo  mojo, 

kot  večnih  žarkov  senca. 
Vesel  sem  šel  iz  cerkve, 

kot  novoporočenca 
gredoč  izpred  oltarja 

nasmejcta  se  divno. 

10. 

Kako  si  bila  blizu, 
Ljubezen  nevenljiva! 

A  jaz  tako  sem  daleč 
po  svetu  Te  iskal. 

Pogosto  šel  sem  mimo 
in  nisem  Te  poznal. 

Sedaj  Te  ne  pustim, 
Ti  Radost  moja  živa! 

Kot  Jakob  z  angelom 
s  Teboj  se  bom  boril, 

da  ranjen  od  Ljubezni 
ljubezen  bom  prelil. 


11. 

Saj  vem,  da  ni  mogoče, 
da  ne  bi  drobna  pesem 

še  k  Tebi  se  zatekla: 

Ti  Roža  v  rajskem  dvori, 
deviška  Mati  moja! 

Sedaj  pa  Ti  govori 

namesto  mene  Njemu: 


Kako  je  tih  in  resen 

odkar  si  Ti  ga  ranil. 
Kako  se  pred  Teboj 

v  boječih  mislih  klanja. 
Kako  neizrečeno 

od  X^be  še  je  daleč. 
A  vendar  svojstvo  eno 

edino  svojstvo  drago 
krasi  ga:  Moj  je,  moj! 


12. 

Na  ustnih  molk, 
v  obrazu  mir 
in  sen  v  očeh  — 
a  v  srcu  nosim  raj. 

In  marsikdo 
me  praša  kdaj: 
Kje  tvoj  je  tuge  vir? 

Saj  tudi  tih  je  rožni 
na  vrtu  milijon 

In  vendar  toli  sladek 
njegov  nevidni  vonj 

FR.  ŠTINGL: 

FRANTIŠEK  SUŠIL 

ČEŠKEMU  BUDITELJU,  DUHOVNIKU,  PESNIKU  IN  UČENJAKU  K  STOLETNICI. 


(KONEC.) 


z  vse  Sušilovc  delavnosti  veje 
dvojni  duh  — :  duh  verski  in 
rodoljubni,  in  sicer  takč,  da 
je  težko  določiti,  kje  se  je 
Sušil  trudil  več  koristiti  cer- 
kvi ali  domovini.  Le-ta  neraz- 
družni  značaj  svojega  dela 
je  Sušil  sam  naznačil  z  verzi: 

Dve  krasekO  spanilych2)  duše  me  ovladnulo 

stan€k2), 

zemska  jedna,  druha  z  vyšiny  pošla*)  nebes. 

Cirkev  i  vlasfs)  —  ty  v  mojich  milu  ji  &)  sestersky 

se  nadrech,7) 

každa«)  pul,  každa  ma  moje  srdce  cel^.  — 

Kakor  so  skoraj  vsi  odlični  češki  buditelji 
začeli  svojo  pisateljsko  delavnost  s  pesmimi, 
n.  pr.  Jungmann,  ŠafaHk,  Palacky  i.  dr.,  tako 
je  tudi  Sušil  vstopi!  na  slovstveno  polje  naj- 
prej s  pesmimi.  L.  1824.  je  izdal  svoje  prve 
pesniške  poizkuse  in  odtistihmal  je  ostal 
pesništvu  zvest  celo  svoje  življenje.  Njegova 
duša  je  bila  kakor  eolska  harpa,  iz  katere  je 
vsak  pihljaj  vetrčka  izvabljal  zvoke  mirne  in 
prijetne,  včasih  pa  tudi  stroge  in  osorne.  Sušil 
je  živel  v  sredi  burne,  prevratne  d6be,  ra- 
doval  se  je  vsakega  narodnega  uspeha,  ali 
težko  je  prenašal  mlačnost  in  sovraštvo  do 
vere,  ki  sta  se  že  takrat  pogostoma  poka- 
zovali  v  družbi.  Vse  ideje,  ki  so  nastopale 
v  narodu,  je  spoznaval  in  čutil,  in  odmevale 
so  mu  v  spevih  in  gnevih,  kakor  bi  mogli 
imenovati  vse  njegove  pesmi. 

Sušil  je  izdal  tri  pesniške  zbirke:  „Bisnč", 
„Ruže  a  trni"  (1851).  Po  njegovi  smrti  je 
izšla  še  ena  zbirka  z  naslovom  „Basnč 
n  o  v  ^"  v  dveh  zvezkih.  Prva  zbirka  obsega 

O  Lepotic.  —  2)  Lepih.  —  3)  Stanišče. 
*)  Prišla.  —  5)  Domovina.  —  &)  Ljubijo. 
7)  Prsih.  —  8)  Vsaka. 


148  pesmi  rodoljubno -verskih,  legend  in 
premišljevalnih  pesni.  Zlasti  lepe  so'  pesmi 
o  sv.  Cirilu  in  Metodu,  o  Hostynu  in  Vele- 
hradu.  Druga  zbirka  „Ružč  a  trni"  obsega 
54  pesmi  in  209  sonetov.  Soneti  karajo  na- 
pake tedanjega  časa.  Pesnik  opominja  in 
svari  pred  tistimi,  ki  pod  krinko  ljubezni  do 
naroda  razširjajo  nevero.  V  zbirki  se  zrcali 
jasna  podoba  sodobnega  življenja  in  dušev- 
nega boja.  Sušil  je  bil  prepričan,  da  more 
češki  narod  le  v  veri  in  krščanskem  živ- 
ljenju doseči  sreče  in  blagostanja,  zat6  v 
njegovih  sonetih  nahajamo  toliko  pravične 
jeze  do  lahkomiselnih  in  skrivnih  nevercev. 

Sušil  ni  bil  izmed  najodličnejših  pesnikov 
—  sam  si  je  bil  tega  svest  —  ali  napisal  je 
pesmi,  zlasti  sonete,  ki  se  smejo  častno  po- 
staviti poleg  sličnih  proizvodov  Čelakov- 
skega  in  Kollara.  Najbolj  so  kritikom  na  potu 
neologizmi  in  pa  verski  značaj  pesni,  kate- 
rega moderni  čas  ne  more  trpeti.  Sušil  je 
pisal  v  pesmih  nekak  dnevnik  svojega  duš- 
nega življenja,  in  raditega  so  njegove  pesmi 
dragocen  zaklad,  zrcalo  svete  in  velike  nje- 
gove duše. 

Sicer  pa  težišče  Sušilove  delavnosti  in 
njegovih  zaslug  ne  leži  v  pesništvu,  ampak 
drugod.  Sušil  je  bil  strokovnjak  v  bogo- 
slovni vedi  in  kot  tak  je  izdal  Češki  prevod 
in  razlago  „Sv.  pisma  nove  zaveze".  To 
je  prva  češka  razlaga  „Sv.  pisma"  in  morda 
najimenitnejša  med  vsemi  slovanskimi;  kajti 
Sušil  je  pri  prevajanju  in  razlaganju  »Sve- 
tega pisma"  rabil  kot  pripomočke  18  raznih 
prevodov  „Sv.  pisma";  v  sobi  je  imel  vse 
češke  prevode,  ruski,  poljski,  jugoslovanske 
in  prevod  staroslovenski.  Delo  je  izšlo  v 
osmih  velikih  zvezkih;  I.  1863.  so  izšli  štirje 
zvezki,  ostali  po  smrti  Sušilovi. 

V  d6bi  prcrojenja  češkega  naroda,  pred 
1. 1820.,  so  čc^ki  buditelji  združili  vse  svoje 
moči,  da  bi  Češki  jezik  in  narodno  zavest 
prebudili;  Vsi  rodoljubi  so  složno  delovali: 
lajiki  in  duhovniki,  katoličani  in  protestantje. 
Poleg  pesništva  so  najbolj  negovali  zgodo- 
vino in  jezikoslovje.  Za  druge  znanstvene 
stroke  je  v  ti  d6bi  nedostajalo  dušnih  moči, 
ker  je  bilo  premalo  delavcev  in  gmotnih 
sil;  znanstveno  slovstvo  ni  našlo  bravcev 
in  kupovavcev  in  je  prinašalo  svojim  goji- 
teijem  samo  slavo  in  čast,  sicer  pa  gmotno 
škodo.  Šele  po  1. 1820.  so  se  te  razmere  iz- 
premcnile;  polagoma  se  je  tudi  v  drugih 
znanstvenih  strokah  začelo  veselo  gibanje. 
Ker  je  duhovščina  delovala  z  drugimi  budi- 
telji v  vseh  strokah  češkega  slovstva,  je  za- 
nemarjala svojo  lastno  stroko.  Kar  se  je  v 
tem  pogledu  storilo,  je  imelo  poljuden  značaj, 
pred  znanstveno  kritiko  pa  ne  velike  vred- 
nosti. Dasi  je  bil  Sušil  tudi  drugače  delaven, 
je  smatral  za  svojo  učiteljsko  dolžnost  znan- 
stveno delovati  tudi  v  bogoslovni  stroki. 
Več  kakor  petindvajset  let  je  prevajal  in  raz- 
laga! „Sv,  pismo**,  in  delo  se  mu  je  izvrstno 
posrečilo.  Razlaga  je  pisana  za  bogoslovce 
in  tudi  za  druge  omikance,  in  kakor  Sušil 
sam  izrecno  omenja,  je  pisana  ne  le  s  pa- 
metjo, ampak  tudi  s  srcem.  Sušil  piše  pes- 
niku Vinafickemu.:  „,Sv.  pismo'  mi  je  drago, 
sveto  in  nad  vse  prijetno  ...  Ne  enkrat  sem 
se  pri  tem  delu  solzil  od  nebeškega  ve- 
selja ..."  Sušilova  prestava  in  razlaga  je  v 
resnici  za  Čehe  epohalnega  pomena;  kot 
dober  poznavavec  vseh  slovanskih  in  drugih 
kulturnih  jezikov  je  obogatil  s  svojim  delom 
zaklad  češkega  jezika  leksikalno  in  fraze- 
ološko. 

Drugo  bogoslovno  delo  Sušilovo  so 
„Spisy  svatych  Otcii  apoštolsk^ch". 
Ta  prevod  je  Sušil  pripravljal  za  tisk  že  kot 
kaplan  v  Olbramovicah.  S  tretjim  svojim  bo- 
goslovnim delom  „Pfeklad  cirkevnich 
hymnu*'  (1846)  je  hotel  Sušil  povzdigniti 
cerkveno  petje.  Prevodi  nekaterih  cerkvenih 
hvalospevov  se  že  nahajajo  v  molitvenikih 
in  spevnikih,  a  drugi  se  niso  dovolj  med 
ljudstvom  vkoreninili,  ker  so  nekateri  ljud- 


stvu nerazumljivi  zaradi  raznih  besedi  histo- 
ričnega značaja. 

Monumentalno  delo  celega  Sušilovega 
življenja  so  zbirke  narodnih  pesmi  mo- 
ravskih  z  napevi. 

Zbirke  čeških  narodnih  pesmi  so  zelo 
vplivale  na  prerojenje  in  razvoj  češkega  pes- 
ništva. Velika  pozornost,  katero  je  zbudila 
1.1814.  Vukova  zbirka  narodnih  pesmi  srb- 
skih, je  nagnila  tudi  nekatere  Češke  rodo- 
ljube, da  so  začeli  nabirati  domače  narodne 
pesmi.  V  Čehih  sta  jih  zbirala  František  Lad. 
Čelakovsky  in  Josef  Vlastimil  Kamarvt.  Čela-. 
kovsky  je  že  1.  1822.  izdal  prvi  del  zbirke 
z  naslovom:  „Slovansk6  narodni  pisnč." 
Nadaljujoč  to  zbirko  je  hotel  Čelakovsk^ 
izdati  tudi  jugoslovanske  pesni;  zaradi  mo- 
ravskih  se  je  pa  obrnil  na  Sušila.  Sušil  je 
1.  1824.  spoznal  korist  take  zbirke  in  je  od 
te  d6be  v  prostem  času  nabiral  narodno 
blago.  Izpočetka  je  nabiral  le  v  svoji  naj- 
bližji okolici.  Ko  je  pa  1.  1837.  postal  pro- 
fesor v  Brnu,  in  je  torej  ob  počitnicah  imel 
dovolj  prostega  časa,  je  nabiral  češke  na- 
rodne pesmi  v  bolj  oddaljenih  krajih;  pre- 
potoval je  v  ta  namen  opavsko,  tešinsko  in 
vse  slovanske  naselbine  v  severni  Avstriji. 
Obiskal  je  najbolj  stranske  vasice,  vabil  je 
ljudstvo  v  gostilne,  v  šole  in  kamor  je  le 
mogel,  plačal  pevce  in  bil  hvaležen  za  vsako 
podporo.  Povsod  seveda  ga  niso  razumeli, 
in  se  mu  včasih  posmehovali,  a  Sušil  je  bil 
vztrajen.  Nabral  je  1923  narodnih  pesmi  z 
napevi.  Koliko  truda,  koliko  žrtev  ga  je  to 
delo  stalo  I  Tega  Sušil  nikoli  ni  omenil,  a 
zato  ga  je  tembolj  veselilo,  kadaf  je  kak 
strokovnjak  pohvalil  njegove  zbirke  narodnih 
pesni.  Neizmerno  je  bilo  na  primer  njegovo 
veselje,  ko  je  v  mogunškem  glasbenem  listu 
čital  oceno  svoje  zbirke,  kjer  je  tedanji  naj- 
imenitnejši kritik  glasbeni  strokovnjak  Chry- 
sandcr  napisal,  da  v  narodnih  pesmih  mo- 
ravskih  nahaja  toliko  lepote,  miline  in  bistro- 
umnosti, da  je  skoro  težko  verjeti,  da  bi 
prosto  ljudstvo  moglo  zložiti  toliko  nežnih 
in  vznesenih  umotvorov. 

Sedaj  bi  mogel  narisati  še  sijajno  po- 
dobo Sušilovega  vpliva  na  prebujenje  na- 
rodnega življenja  sploh  in  pa  duhovščine 
posebej.  A  mislim,  da  zadoščajo  v  tem 
pogledu  beseda  življenjepisca  Sušilovega 
M.  Prochazke,  ki  se  glas^:  „Vobče  se  more 
reči,  da  je  bil  vpliv  Sušilov  na  duhovščino 
in  po  njej    na   vse  katoliško   ljudstvo   mo- 


ravsko,  četudi  je  bilo  delovanje  Sušilovo 
tiho  in  skromno,  tako  izreden,  da  je  v  tri- 
desetih letih  izpremenil  celo  obličje  Morav- 
skega,  vtisnivši  mu  poglavitni  črti:  „ Lju- 
bezen do  cerkve  in  do  domovine."  Sušil  torej 
zasluži  po  vsej  pravici,  da  ga  hvaležni  češki 
narod  čisla  in  časti  med  svojimi  najboljšimi 
sinovi. 


ANTON  MEDVED: 

VEM,  ČUTIM  . . . 


Usoda,  imenuj  mi  ono  silo, 

ki  me  peha  v  prezgodnji  groba  hlad! 
Tako  je  tožno-tcmno  zemlje  krilo, 
in  jaz  bi  živel  rad  na  veke  mlad.  — 

Zamaknjen  gledam  zlatih  zvezd  svetilo. 
Mar  pridem  kdaj  nad  zvezde  v  lepi  grad, 
kjer  zvodeni  jezikov  ljudskih  jad, 
kjer  mine  ž  njim  trpljenje  vse  nemilo? 

Molčiš,  usoda?  Kdo  si,  kje  si?  Molči! 
Kesanja  kladivo,  ti  trdo  tolči, 
da  se  odvije  kvišku  rob  zavesi! 

Potopi  se  mi  duh  v  spoznanja  žolči, 
na  vrbo  roka  liro  mi  obesi !  .  .  . 
Vem,  čutim,  kdo  si  Ti,  ki  si  in  kje  si. 


Vem,  čutim,  kje  si  Ti,  ki  si  in  kje  si. 
Zdaj  volje  močne  mi  nadeneš  šlem, 
da  gledam  brez  strahu  v  obraz  ljudem, 
da  se  mi  v  trudih  roka  ne  pobesi. 

A,  ko  napuh  mi  s  sladkimi  slovesi 
odmakne  Tebe,  padem,  kdaj  ne  vem, 
in  svet  se  roga  in  jaz  plakam  nem 
v  samotni  sobi  ali  temnem  lesi. 

Samo  trenutek  slaja  izven  Tebe 
rodi  stotero  grenkih,  žaKh  dni; 
en  zel  korak  lahko  na  vek  zagrebe 

do  sreče  zaigrane  vse  sledi. 
Usode  trde  ne  pozna  moči, 
kdor  išče  Tebe,  Bog,  da  najde  --  sebe. 

^najsti  dan  pred  svetim  veče- 
rom je  šel  Jane  v  gozd. 
Težko  je  delati  stolček  za 
čarovnico.  Stolček  mora  biti 
narejen  iz  enajstih  lesov,  ki 
morajo  biti  vsi  moškega 
spola.  Vsak  dan  se  mora 
prinesti  po  en  les  Iz  gozda  domov,  in  enajsti 
dan  mora  delati  stolček  tisti,  ki  je  znašal  les. 
Postiti  se  mora  na  tisti  dan  in  se  ne  dati 
zmotiti  čarovnici,  če  pride  v  hišo.  Šestkrat 
ga  moti  čarovnica  v  gozdu,  In  če  šest  lesov 
odnese  srečno  iz  gozda,  nima  čarovnica 
moči  do  njega.  Na  sveti  večer  mora  v  cerkvi 
za  vratmi  klečati  na  stolčku  celo  mašo.  Ko 
je  povzdigovanje,  pogledajo  vse  čarovnice 
nazaj.  Lahko  jih  spozna  —  a  gorje,  če  bi 
povedal,  katero  je  videl;  celo  življenje  ga 
zasledujejo.  Ko  ga  čarovnice  zagledajo,  se 
vzdignejo  proti  njemu.  Zbežati  mora  fant  iz 
cerkve  in  bežati  čez  polje  do  prve  vode, 
preskočiti  mora  vodo,  preden  ga  vjamejo, 
sicer  je  izgubljen.  Če  jih  premaga,  dobi, 
kar  želi  . . . 

Šel  je  Jane  tisti  dan  v  gozd  po  prvi  les. 
Bliščalo  se  je  po  snegu,  da  je  jemalo  vid. 
Ni  se  moglo  gledati,  da  bi  razločil  les  od 
lesa.  Vse  je  žarelo  po  snegu  okoli,  in  oči 
so  začele  solziti.  Zasekal  je  s  sekiro  In  videl 
je,  da  je  vsekal  v  smreko.  Ni  se  hotel  pri- 
kazati hrast.  Bilo  je,  kot  da  mu  iztečejo  oči 
v  solzah,  tako  se  je  vse  bliščalo.  Hodil  je 
cel  dan,  a  nazadnje  je  našel  hrast  in  ga  od- 
sekal . . . 

Zvečer  je  prišel  domov  in  prinesel  hra- 
stov les.  Mačeha-čarovnica  je  sedela  Čemerno 
pri  kolovratu  in  predla. 

„Kaj  boš  s  hrastovim  lesom,  Jane?"  je 
vprašala  mačeha. 


(KONEC.) 

„ Osekam  ga  in  bo  za  stolček  za  pod 
noge",  je  rekel  Jane. 

„ Imamo  stolcev  zadosti,  škoda  lesa",  je 
rekla  čarovnica. 

„Nekaj  mora  biti  v  koči  novega  za  Božič", 
je  rekel  Jane. 

„Novo  kučmo  ti  kupim",  je  rekla  čarov- 
nica. 

„Kum  Andrej  mi  naredi  lepšo",  je  rekel 
Jane. 

Obmolčala  je  čarovnica,  kot  obmolčl 
vselej,  če  v  treh  vprašanjih  ne  zmaga  člo- 
veka. Vstala  je  in  šla  kurit  za  večerjo. 

Jane  je  del  hrastov  les  pod  peč,  ob- 
sekal  je  drug  les  In  ga  dejal  na  peč  ter  šel 
z  doma. 

Prišla  je  Čarovnica,  vzela  je  nepravi  les 
s  peči  in  ga  sežgala  za  večerjo. 

Šel  je  Jane  drugi  dan  v  gozd  po  drugi 
les.  Sneg  je  padal  v  debelih  kosmih  in  vsa 
pota  so  bila  zametena.  Nastal  je  metež  in 
skoraj  nI  mogel  gaziti  dalje.  Hodil  je  med 
drevjem  in  iskal  drevo  moškega  spola,  pa 
kar  je  dobil,  ni  bilo  to.  Izmučen  je  bil,  da 
bi  legel  v  sneg  In  zaspal.  Na  večer  je  našel 
javor  in  ga  odsekal.  Na  visoko  je  ležal  sneg 
po  gozdu  In  nikjer  ni  bilo  sledov.  Ko  bi 
ga  zajela  noč,  bi  ga  vodile  čarovnice  in  ga 
lahko  umorile. 

Prišel  je  domov  pozno  zvečer  In  pri- 
nesel javorov  les. 

Mačeha-čarovnica  je  predla  pri  peči  In 
vprašala:  „Čemu  ti  bo  javorov  les,  Jane?" 

^Naredil  bom  nogo  k  stolcu",  je  rekel 
Jane. 

Izginila  je  čarovnica  v  vežo  in  začela  je 
kuriti  za  večerjo. 

Jane  je  zopet  spravil  les  pod  peč,  ob- 
sekal  je  drug  les  In  ga  del  na  peč.  Truden 


Digitized  by 


Google 


152 


je  bil  in  je  zaspal.  —  Prišla  je  čarovnica  v 
hišo,  vzela  je  oni  les  s  peči  in  ga  sežgala 
pri  večerji. 

Tretji  dan  je  šel  Jane  v  gozd.  Mrzlo  jutro 
je  bilo  in  nihče  ni  stopil  nikjer  iz  koče.  Vse 
se  je  tiščalo  pri  peči;  kdo  bi  hodil  vuni 
Potegnil  je  Jane  kučmo  Čez  ušesa  —  malo 
je  pomagalo.  Otrpnile  so  mu  roke  in  za- 
nohtalo  se  mu  je.  Zavil  se  je  mraz  okoli 
njega  in  Jane  je  trepetal.  Iskal  je  lesa  po 
gozdu  in  našel  je  j^sen.  Hotel  je  sekati  — 
ni  bilo  mogoče.  Umil  si  je  roke  v  mrzli 
vodi  ter  odsekal  jžsen. 

Zvečer  je  prišel  domov,  premrazen  in 
truden. 

„Kaj  boš  z  jesenovim  lesom?"  je  vpra- 
šala čarovnica. 

„Delal  bom  zagozde",  je  odgovoril  Jane. 

Šla  je  čarovnica  kurit  za  večerjo,  in  Jane 
je  položil  les  pod  peč  ter  nasekal  zagozd 
iz  drugega  lesa.  Šel  se  je  pokrepčat  h  kumu 
Andreju  in  čarovnica  je  vzela  zagozde  s 
peči  ter  jih  pokurila  pri  večerji. 

Četrti  dan  je  bil  Jane  bolan  in  težko  je 
vstal.  Odšel  je  v  gozd  po  četrti  les.  Dež 
in  sodra  je  šla  izpod  neba.  Sodra  se  je  pri- 
mrznila  na  kučmo,  na  obleko,  na  obraz  in 
kamor  je  priletela.  Težka  je  bila  pot  in  Jane 
je  lazil  po  gozdu  in  iskal  lesa.  Prišel  je  do 
gabra  in  ga  posekal.  Premočen  je  bil  in  led 
je  stal  po  obleki.  Zvečer  je  prišel  domov 
in  je  zaspal  na  peči.  Skril  je  gabrov  les 
pod  peč  in  del  drug  les  poleg  sebe. 

Kuhala  si  je  čarovnica  večerjo,  vzela  je 
les  s  peči  in  ga  sežgala  v  peči. 

Pozno  se  je  zbudil  Jane  peti  dan.  Šel 
je  v  gozd  in  velik  vihar  ga  je  obdal.  Burja, 
mrzla  in  močna,  je  rjula  po  gozdu  in  ni 
pustila  iti  dalje.  Odnesla  je  Janetu  kučmo  in 
jo  skrila  daleč  v  gozd.  Dolgo  je  hodil  Jane 
za  kučmo  in  se  boril  z  burjo.  Podirala  ga 
je  burja  na  tla  in  držati  se  je  moral  za  debla. 
Videl  je  na  robu  bor  in  hotel  k  njemu: 
dolgo  se  je  boril,  preden  ga  je  dosegel. 
Odsekal  ga  je  in  ga  odnesel  domov.  Burja 
je  pihala  nasproti  in  mu  nesla  sneg  v  oči. 
Ko  je  bil  večer,  je  prišel  Jane  v  kočo,  in 
čarovnica  ga  je  vprašala: 


„Kaj  se  mučiš,  Jane,  s  tem  lesom?" 

„Mučim  se,  da  bi  si  ustvaril  srečo",  je 
odgovoril  Jane. 

Čarovnica  je  šla  kuhat  večerjo.  Jane  je 
skril  borov  les  pod  peč  in  nastavil  drugega 
na  peč.  Prišla  je  čarovnica  in  zakurila  z 
lesom,  ki  ga  je  dobilg  na  peči. 

Šesti  dan  je  bila  vsa  pot  pokrita  z  ledom. 
Šel  je  Jane  v  gozd  po  les.  Pot  je  bila  spolzka 
in  padel  je,  kadar  mu  je  spodrsnilo.  Čez 
sneg  je  ležala  trda  ledena  skorja.  Trudil  se 
je  mladenič  po  gozdu  in  padal  pri  vsakem 
koraku.  Dobil  je  orehovo  drevo  in  posekal 
je  oreh.  Ko  je  sekal,  mu  je  izpodletelo  in 
je  priletel  z  glavo  v  oreh.  Obležal  je  in 
čutil  je  trudnost,  kot  da  ne  more  dalje. 
Mrtvo  je  bilo  po  celem  gozdu,  ni  se  oglasil 
niti  vran,  niti  lisica  ni  zalajala  kje.  Mrakovi 
so  padali  na  gozd.  Jane  je  zbral  moči  in 
odšel  domov.  Težko  je  nosil  in  padal  je 
po  poti.  Izmučen  je  prišel  domov  in  skril 
je  oreh  pod  peč.  Prišla  je  maCeha-čarovnica 
in  vprašala: 

„Kaj  si  prinesel  iz  gozda,  Jane?" 

„ Prinesel  sem  otrple  roke  in  glava  me 
boli",  je  odgovoril  Jane. 

Zasmejala  se  je  čarovnica  in  rekla: 

„Ne  muči  se  več,  Jane,  dovolj  je  drv 
pri  hiši." 

„Ne  bom  se  mučil  več",  je  rekel  Jane 
in  sladko  zaspal,  kajti  zmagal  je  zadnjo 
oviro . . . 

Ko  je  prišel  drugi  dan  Jane  v  gozd,  je 
bil  gozd  Čudovito  lep  in  niti  sledu  ni  bilo 
od  prejšnjih  neprijetnih  dni.  Lep  bel  sneg 
je  pokrival  cel  gozd  in  lahke  stopinje  zajcev 
in  druge  male  zimske  divjačine  so  se  po- 
znale v  sledu.  Po  vejah  so  peli  ščinkovci 
s  taščami,  strnadi  in  senice,  brglezi  so  se 
oglašali  na  vrhovih,  vrane  so  prožile  sneg 
in  srake  so  kričale.  Gozd  je  bil  poln  živ- 
ljenja. Jane  je  veselo  hodil  po  gozdu  ter 
nesel  zvečer  domov  dren ...  Ko  je  prišel 
domov,  je  ležala  mačeha  bolna.  Jane  je 
spravil  les  in  šel  v  krčmo,  kajti  čarovnica 
je  bila  zmagana 

Tako  je  hodil  Jane  po  les  v  gozd.  Pri- 
nesel je  še  mecesen,  kostanj,  trn  in  Češminj, 

in  prišel  je  dan  poln  lepega  pričakovanja 
za  ljudi. 

Jane  je  delal  stolček.  Iz  hrastovega  lesa 
je  bila  deščica,  štirih  nog  je  bilo  treba,  štirih 
zagozd  in  dveh  povprečnic,  in  vsako  je  bilo 
iz  drugega  lesa.  Prišla  je  mačeha  v  hišo  in 
prinesla  pogače.  Jane  ni  hotel  pogače. 

„Podmet  ti  naredim,  Jane",  je  rekla  ča- 
rovnica. 

„Dan  pred  svetim  dnem  se  posti  kristjan", 
je  rekel  Jane. 

Izginila  je  čarovnica  in  je  ni  bilo  več 
blizu  . . .  Cel  dan  je  delal  Jane  stolček  in 
ko  je  padel  sveti  večer  na  selo,  je  bil  stolček 
narejen 


Okrog  koč  so  hodili  kmetje  in  kadili  ter 
škropili.  Cela  družina  je  sledila  gospodarju 
in  vsi  so  molili  za  srečo  celega  leta.  Jane 
je  hodil  sam  in  molil  sam.  Na  sveti  večer 
ne  more  biti  čarovnica  doma.  Odšla  je  kdo- 
vekam.  Jane  je  zaprl  kočo  in  odšel  v  kočo 
ob  polju.  V  vsaki  koči  mora  goreti  na  ta 
večer  luč,  da  je  lepši  večer,  da  brl6  lučce 
kot  zvezde  na  nebu,  ta  večer,  ko  je  zemlja, 
kot  bi  se  spustila  nebesa  nanjo.  Zato  gorč 
lučce.  Tudi  na  Pristavi  je  gorela  luč,  no  pri 
peči  ni  sedel  nihče,  da  bi  tam  dremal  in 
sanjal  o  sladkih  spominih,  niti  deda  ni  bilo, 
da  bi  pripovedoval  povesti  in  bajke.  Prazna 
je  bila  koča  in  temna,  kot  bi  bila  zakleta. 
Zato  je  šel  Jane  v  vas  v  kočo  ob  polju. 

Otroci  so  sedeli  pred  jaslicami  v  kotu 
in  kot  zamaknjeni  gledali  vanje.  V  njih  spo- 
minu se  je  vse  lepo  čudno  ponavljalo,  kar 
so  slišali  na  večer  od  deda  ali  pa  od  matere. 
Mislili  so,  kako  gredč  pastirci  molit,  in  kako 
let^  angeli  iz  nebes.  Želeli  so  si  biti  tam  na 
tistem  mestu,  da  bi  videli  vse  to.  Njih  otroške 
duše  so  sanjale  in  srečni  so  bili  v  tem  za- 
željenem  večeru.  Premagal  jih  je  nazadnje 
spanec,  posedli  so  ob  gorki  peči  in  po- 
spali.  Iz  daljave  se  je  culo  streljanje,  goreče 
baklje  so  se  pomikale  po  sveti  noči,  in  za 
njimi  so  šle  trume  ljudi,  ki  so  šli  k  pol- 
nočni maši.  Tak  je  sveti  večer.  Sela  in  vasi 
leže  tiho,  kot  bi  sanjale  bogve  o  čem  sladkem. 


V  koči  ob  polju  je  vasoval  Jane.  Mana 
je  sedela  pri  peči  in  mati  je  bila  na  zidku 
zadremala.  Rado  pomeni,  kar  se  sanja  na 
sveti  večer.  Jane  je  sedel  poleg  Mane.  Utru- 
jen je  bil  in  otožen.  Spomnil  se  je  vsega. 
Ko  je  šel  po  vasi,  je  videl  koče  razsvetljene; 
in  srečni  ljudje  so  bili  v  njih.  Gledali  so 
na  jaslice  in  se  spominjali  lepih  dni,  zraven 
pa  so  si  pravili  bajke  za  kratek  čas.  Na 
Pristavi  ni  takih  jaslic,  se  je  spomnil  Jane. 
Prtič.ek  je  kupila  čarovnica  in  ga  pribila  v 
kot.  Poprtnik,  velik,  iz  lepe  bele  moke,  poln 
ptičic  in  rož,  je  ležal  po  hišah  na  mizi,  po- 
grnjeni z  belim  prtom.  Na  Pristavi  leži  črn 
hlebec  na  mizi.  Zapuščena  je  koča  in  nihče 
v  nji  ne  vasuje.  Sam  je  kadil  in  škropil 
okoli  koče,  da  bi  Bog  dal  srečo  celo  leto 
pri  živini  in  na  polju.  In  Mana  sedi  tu  poleg 
njega,  in  nesrečna  je  cela  koča,  ker  ji  je 
bila  čarovnica  sovražna.  In  ni  mogoča  taka 
sreča,  kot  je  drugod  po  kočah.  Čudna  moč 
je  vmes  in  ruši  srečo ...  Na  mizi  leži  po- 
prtnik, spekla  ga  je  Mana,  in  luč  brli  zraven, 
jaslice  so  v  kotu,  in  že  daleč  je  vse  od  tistih 
lepih  otroških  sanj,  ko  je  od  njih  §vet  toliko 
drugačen.  Naslonila  je  Mana  nanj  glavo, 
kot  da  je  že  trudna  od  nesreče  in  žalosti. 
Nje  oči  so  vprte  v  jaslice,  kot  da  bi  po 
otroško  sanjala.  In  on  ne  more,  da  bi  bile 
te  sanje  res,  da  bi  bila  sreča  v  resnici  kot 
je  v  sanjah. 

To  je  mislil  Jane.  In  spomnil  se  je,  da 
bo  o  polnoči,  ko  bo  vse  sanjalo  v  sladkih 
sanjah  in  molilo  v  tihih  molitvah,  on  begal 
s  Čarovnicami  čez  polje.  Pa  nič  ne  sme 
vedeti  Mana.  Potožil  bi  ji,  kaj  je  prestal, 
ko  je  hodil  po  les  v  gozd  —  leži  to  na 
srcu  in  hoče  vun  iz  srca,  da  bi  bilo  lažje . . . 
Ko  bi  vedela  ona,  kaj  je  trpel  za  njiju  srečo 
—  a  ona  ne  sme  vedeti!  Skrivnost  je  to  in 
težko  }e  pri  nji  s  skrivnostjo  v  srcu,  ko  je 
vedela'  prej  vse.  Pogledal  ji  je  Jane  v  obraz 
in  zasmilila  se  mu  je.  Nje  oči  so  bile  vprte 
v  jaslice,  kot  bi  sanjala  in  tiho  molila.  In 
vse  tiste  lepe,  čudne  sanje  so  ji  odsevale  iz 
oči.  Lepa  je  bila  v  teh  sanjah,  in  Jane  je 
začutil  srečo.  Pogledal  jo  je,  in  ona  se  mu 
je   sladko   zasmejala   in    nje   oči   so  se  za- 

gledale  vanj,  kot  da  vprašujejo  po  nečem. 
Čutila  sta  veliko  in  neizrazno  srečo  oba,  drug 
ob  drugem  . . . 

Iz  daljave  se  je  slišal  pok  in  zvonovi  so 
se  oglasili . . . 

Mati  se  je  na  zidku  prebudila  in  rekla: 

„ Pojdita  v  cerkev!** 

Mana  se  je  zavila,  in  odšla  sta.  Jane  je 
pritisnil  kučmo  na  ušesa,  da  bi  je  ne  od- 
nesla sapa,  in  srečna  sta  stopala  po  stezah 
v  sveti  noči.  Ljudje  so  šli  od  vseh  strani, 
pokali  so  poki  in  odmevali,  in  glasovi  so 
se  glasili  v  tiho  noč.  Bila  je  zemlja  lepa 
kot  zvezdno  nebo  in  na  nji  so  sanjale  po- 
kojne vasi  v  tihi  radosti  in  sladki  sreči. 

Cerkev  je  bila  razsvetljena  in  ljudstvo 
je  klečalo  v  nji.  Oltar,  pozlačen  in  ovenčan, 
se  je  bliščal  v  lučcah.  Orgije  so  zapele  in 
božična  pesem  je  odmevala  s  kora  in  segla 
v  vsa  pobožna  srca.  Starci  so  začeli  moliti 
glasneje  in  ženicam  so  prišle  solze  v  oči 
od  take  radosti  in  lepote.  Duhovnik  je  zapel 
glorijo,  in  zvonovi  so  zazvonili  po  cerkvi,  in 
ljudstvo  je  pelo  in  molilo  . . . 

Jane  je  klečal  za  durmi  na  svojem  stolčku 
in  molil  malo.  Gledal  je  na  sredo  cerkve  — 
tam  je  molila  Mana.  Stali  so  za  durmi  vsi 
tisti,  ki  navadno  tam  ostajajo:  vaški  kovač, 
kum  Andrej,  Višnja  in  mladeniči . . .  Videli 
so  Jana  in  niso  rekli  nič,  ker  so  vedeli,  kaj 
in  kako  je.  Kum  Andrej  je  molil  na  velik 
molek  in  se  včasih  prijel  za  nos  —  imel  je 
vedno  to  navado.  Višnja  se  je  majal  in  se 
je  poznalo,  da  je  prišel  iz  krčme  v  cerkev. 
Tihota  je  bila  po  cerkvi,  le  tupatam  je  za- 
kašljal  starec,  ko  je  molil  naglas  —  gluhi 
ljudje  vedno  molijo  naglas.  Oblaki  kadila 
so  plavali  po  božjem  hramu  in  vse  je  bilo 
ko  neskončno  lepa  božična  pesem.  Jane  se 
je  zamislil  v  to  in  pomislil  na  Mano,  ki  moli 
sredi  cerkve.  Morda  je  ne  vidi  nikoli  več. 
Nevarno  je  imeti  take  reči  s  čarovnicami. 
Prigodi  se,  da  fant  pozabi  zgrabiti  stolec  v 
roke  in  beži  brez  njega  in  je  izgubljen. 
Čarovnice  mu  zmešajo  pot,  da  beži  v  ne- 
pravo stran  in  ga  pokončajo,  preden  pride 
do  jarka  z  vodo.  Izpremen^  mu  pred  očmi 
celo  okolico,  da  ne  ve,  kam  beži .    . 


Pred  oltarjem  je  zapel  zvonček,  orgije 
so  utihnile,  sveta  tišina  je  nastala. 

Jane  se  je  zavedel  in  pogledal  po  cerkvi. 
Pripognilo  se  je  ljudstvo  na  kolenih,  in 
zvonček  je  zapel.  Vse  se  je  trkalo  na  prsi, 
grešniki  pred  Bogom . . .  Jane  ni  slišal  ni- 
česar več.  Čarovnice  so  se  ozrle  —  dosti 
jih  je  bilo.  Strašni  in  jezni  so  bili  njih  obrazi 
in  oči  so  gledale  sovražno.  Izginil  je  blišč 
in  svetloba  cerkve  Janetu  izpred  oči,  in  vse 
je  bilo  kot  v  trni,  kot  bi  ležali  mrtvecr  po 
bitki  na  polju  ponoči.  Vzdignile  so  se  iz 
trne  čarovnice  in  se  zapodile  proti  Janetu. 
Hotelo  se  je  Janetu  pogledati,  kam  je  iz- 
ginila Mana  v  tej  trni  —  enkrat  bi  jo  še 
hotel  videti.  Spomnil  se  je,  da  pridejo  take 
želje  zato,  da  bi  zmotile  mladeniča,  in  se  je 
zavedel.  Prijel  je  stolček  in  zbežal.  Sela  ni 
bilo  nikjer,  in  vseokoli  je  ležala  velika  pla- 
njava brez  konca  in  kraja.  Zaslišal  je  šum 
za  seboj,  čarovnice  so  se  podile  za  njim. 
Spomnfl  se  je,  da  je  slišal  včasih,  da  se  vidi 
taka  planjava,  a  iti  se  mora  naravnost,  kot 
se  misli,  da  je  prav.  Jane  je  bežal.  Visoko 
nad  njim  se  je  grmadilo  nekaj  črnega,  kot 
oblaki  pred  hudo  uro.  Različne  podobe, 
velike  in  strašne,  so  ga  obletavale,  in  za- 
gledal je  med  njimi  obraz  svoje  mačehe. 
V  oblakih  kot  da  je  grmelo  in  treskalo,  ni- 
kjer ni  bilo  lepe  zvezdnate  svete  noči,  ki 
je  sijala  pred  polnočjo.  Bilo  je,  kot  da  zdaj- 
zdaj  vdari  vanj  blisk  z  oblakov,  in  s  polja 
se  ne  sme  bežati,  kadar  se  bliska,  ker  rado 
vdari  v  tistega,  ki  beži.  Hotel  se  je  Jane 
ustaviti,  a  spomnil  se  je,  da  je  to  prevara . . . 
Bežal  je  dalje  in  se  ni  oziral.  Izpremenila 
se  je  planjava  in  bila  je,  kot  bi  bilo  selo  . . . 
Jane  je  bežal  v  nasprotno  stran  kot  navkreber. 
Spomnil  se  je,  da  čarovnice  tako  premotijo 
človeka,  da  bi  se  obrnil  v  nasprotno  stran 
in  bi  ga  uničile.  Bežal  je  naravnost  dalje,  in 
vse  bliže  so  prihajale  črne  prikazni  iz  oblakov 
in  prva  med  njimi  je  bila  mačeha,  s  straš- 
nimi očmi  in  dolgim  nosom,  kratkimi,  raz- 
mršenimi  lasmi,  v  dolgi  črni  halji...  Izpre- 
menil  se  je  kraj,  in  vse  je  bilo  kot  lepo  polje 
v  pozni  pomladi.  Jane  je  bežal  po  žitu. 
Nevihta  se  je  začela  nad  njim  v  oblakih,  in 

bilo  mu  je,  kot  da  je  škoda  žita  in  da  je 
vse  nevihte  on  kriv,  ker  beži  čez  žito  in 
gre  cela  nevilita  za  njim  in  se  vsuje  toča 
na  mlado  žito.  Opletale  so  se  mlade  bilke 
okoli  njegovih  nog,  kot  bi  ga  prosile,  naj 
ne  beži  dalje,  naj  ne  uniči  mladega  žita . . . 
Jane  je  bežal  in  se  ni  menil  za  to.  Pokrajina 
se  je  izpremenila  v  gozd;  les  je  bil  okoli 
in  okoli  in  čez  grmovje  je  šla  pot.  Jane  je 
skakal  Čez  grmovje  in  se  utrudil.  Ko  bi 
padel,  padle  bi  nanj  tiste  pošasti  v  oblakih 
in  ga  mučile.  Veje  so  ga  zadrževale  na  begu, 
a  Jane  se  ni  ustrašil . . .  Bežal  je  dalje  in 
pokrajina  se  je  izpremenila  v  zimsko  oko- 
lico, pokrito  z  visokim  snegom.  Težko  je 
bilo  bežati  po  visokem  snegu.  Noge  so  se 
vdirale  globoko  in  zameti  so  bili  okoli  in 
okoli.  Čarovnice  so  obdale  Janeta  od  vseh 
strani.  Bilo  je  že,  kot  da  je  izgubljen.  Pla- 
nile bodo  in  ga  zadušile  v  snegu  . . .  Za- 
šumelo  je  pred  Janetom  —  jarek  z  vodo  je 
bil , . .  Tega  ne  morejo  izpremeniti  čarov- 
nice . . .  Planil  je  Jane,  vrgel  je  stolec  v  vodo 
in  skočil  čez  jarek.  V  cerkvi  je  zapel  zvon. 
Izginile  so  v  trenutku  črne  megle,  oblaki  in 
prikazni  čarovnic,  in  pod  nebom  je  bil  šum, 
kot  surov  jok.  Jane  je  padel  v  sneg  —  in 
je  bil  rešen.  —  Ozrl  se  je  in  je  videl  ne- 
daleč vas  z  razsvetljenimi  hišami,  cerkev  se 
je  bleščala  med  njimi,  ljudje  so  šli  z  lučmi 
od  maše  domov  in  zvonovi  so  peli  veselo . . . 
Utrujen  je  bil  Jane  in  ležal  je,  kot  je  bil 
obležal.  Strašen  je  bil  beg  in  vse  je  bilo 
kot  sanje,  kot  da  ni  res.  Saj  tako  lepo  sijejo 
zvezde  na  nebu,  in  sveta  noč  leži  po  zemlji, 
polna  miru  in  sladkih  spominov . . . 

Jane  je  vstal,  potegnil  si  je  kučmo  na 
ušesa  in  je  odšel  domov.  Mačeha  je  spala 
v  postelji  in  vzdihavala  . . . 

Drugi  dan  je  bil  sveti  dan.  Vsakdo  mora 
biti  doma,  ker  ta  dan  mirujejo  drevesa  in 
kolesa.  Mačeha- čarovnica  je  bila  bolna  in 
je  cel  dan  vzdihavala. 

Jane  je  spal  cel  dan  od  trudnosti. 

Tako  je  bila  zmagana  čarovnica . . . 


Pred  pustom  je  bila  poroka.  Kum  Andrej 
je  bil  za  starejšino  in  zbrala  se  je  vsa  žlahta. 
Mačeha  ni  mogla  na  svatbo,  bila  je  cel  čas 
bolna.  Veseli  so  bili  vsi,  peli  so  in  pili.  Tudi 
Višnja  je  prišel  na  svatbo  in  je  voščil  velike 
sreče.  Prišli  so  fantje  pod  okno  in  zapeli 
ženinu  in  nevesti.  Povabljen  je  bil  Maruh, 
vaški  mož,  in  sedeli  so  skupaj  vsi  trije:  kum 
Andrej,  Maruh  in  Višnja.  Dolgo  so  bili  ve- 
seli, in  ko  so  bili  vinjeni,  so  se  objemali. 
Ko  pa  so  začeli  govoriti,  kako  je  bilo  vse 
to,  so  se  sprli.  Pa  je  bil  kum  Andrej  dobra 
duša  in  ni  dal  pometati  povabljenih  svatov 
vun.  Odpustil  je  Maruhu,  da  ga  je  pritisnil 
s  palcem  v  oko  in  Višnjo  je  sam  pritisnil 
na  stol,  da  je  mirno  sedel  za  mizo.  Stare 
matere  so  govorile  svoje  in  skoraj  nihče  se 
ni  hotel  spomniti  čarovnice.  Prišlo  je  tako 
in  prav  je,  da  bi  dal  Bog  srečo...  Godci 
so  zagodli  in  Jane  je  zaplesal  s  svojo  ne- 
vesto. Krasna  je  bila  mlada  nevesta,  da  so 
jo  zavidala  mlada  fantovska  srca.  Pa  so  prijeli 
kozarce  z  vinom  in  vsi  so  želeli  sreče.  Drugo 
jutro  so  naložili  baliž  na  baližar  in  ga  pe- 
ljali v  Pristavo.  Za  njim  pa  se  je  peljal  sta- 
rejšina  kum  Andrej  in  se  ponosno  prijemal 
za  nos;  poleg  njega  se  je  peljala  neve- 
stina mati,  kot  je  to  v  navadi;  za  njimi  se 
je  peljala  nevesta  z  drugom  in  ženin  s  to- 
varišico  In  za  njimi  svatje.  Podili  so  oven- 
čane konje  po  sneženi  poti  v  vas,  godci 
so  godli,  fantje  ukali.  Godec  je  prenesel 
nevesto  čez  prag  v  hišo  in  mačeha- Čarov- 
nica jih  je  pogostila  s  pogačo.  Zložili  so 
baliž  v  hišo  in  vse  je  bilo  kot  novo.  Po- 
sedli so  svatje  za  mizo,  privalili  so  sod  vina, 
ki  ga  je  plačal  sam  starejšina,  kum  Andrej, 
godci  so  zagodli  in  veselili  so  se  cel  dan, 
ter  se  ponoči  razšli  domov.  Ali  je  kuma 
Andreja  kaj  tlačila  mora,  in  če  so  čarovnice 
vodile  vdovca  Višnjo,  kdove  . . .  Fantje  so 
zapeli  o  polnoči  poslednjo  pesem  nevesti 
pod  oknom,  luči  so  pogasnile  in  mir  je  bil 
po  celem  selu  . . . 

No  kaj  je  veselje  na  svetu,  ko  je  kratko. 
Žalostno  se  je  končala  ta  historija  po  res- 
nici. Čez  šest  mesecev  je  umrla  Mana.  Šla 
je  zvečer  po  vode  pod  selo.   Vzdignila  je 

Škaf  na  glavo,  in  nekdo  jo  je  prijel  za  kito. 
Ali  je  bila  veja?  Kaj  kdo  ve,  kakšne  moči 
so  to.  Prišla  je  domov,  bleda  kot  smrt.  Ob- 
jela je  Janeta  in  govoriti  ni  mogla.  Peljal  jo 
je  v  hišo,  sedla  je  na  posteljo;  objela  je 
Janeta  in  rekla: 

»Jane,  jaz  umrjem,  Jane,  bodi  srečen; 
tako  sem  te  ljubila,  in  sreča  je  bila  velika 
in  kratka  tako  . .  .*" 

Padla  je  in  umrla . . .  Pokleknil  je  Jane 
poleg  nje  in  zajokal.  Klical  je  njeno  ime, 
da  bi  jo  priklical  v  življenje.  Mrzla  je  po- 
stala nje  roka,  ki  jo  je  tiščal  na  obrazu,  in 
uvidel  je,  da  je  res.  To  je  smrt...  Sklonil 
se  je  nad  nje  bledim  licem  . . .  Vse  je  bilo 
mrtvo  in  življenja  nikjer.  Poljubljal  je  nje 
milo  lice,  a  ni  bilo  več  tam  poljubov  zanj 
in  lice  ni  bilo  gorko,  kot  ga  je  nekdaj  pri- 
tiskal k  sebi.  Mana  je  bila  mrtva  in  ž  njo  je 
umrlo  vse,  vsa  ona  velika  sreča,  ki  so  jo 
svatje  voščili  Janetu.  Iz  kuhinje  je  prišla 
mačeha  in  prinesla  svečo  ter  jo  držala  ob 
vzglavju.  Prišle  so  sosede  in  so  naredile  pare. 
Oblekle  so  Mano  v  nje  poročno  obleko,  raz- 
česale  so  nje  Črne  lase  na  vsako  stran  po 
belem  prtu  in  prižgali  so  sveče.  Jane  je 
dolgo  klečal  ob  parah  in  ni  mogel  verjeti, 
da  je  res.  Prišli  so  kmetje,  poklekovali  so 
pred  pare  in  molili.  Čudno  se  je  zdelo  vsem. 

»VidijoČe  je  videla",  so  rekle  sosede  in 
dovolj  je  bilo.  Kdor  vidi  ,vidijoče*  v  mraku, 
se  ustraši  in  umrje  . . .  Kdo  more  vedeti,  kaj 
je  to  in  odkod.  Pokopali  so  Mano  na  po- 
kopališču, grob  prsti  je  ostal  tam,  in  Jane  je 
ostal  sam  na  njem.  Pogrebci  so  šli  pit  po- 
grebščino,  da  se  žalost  utopi.  Prišel  je  kum 
Andrej  in  Maruh  ž  njim,  vzdignila  sta  Janeta 
od  groba  ter  ga  peljala  seboj  pit  pogreb- 
ščino,  da  bi  tudi  on  pozabil  in  tam  žalost 
utopil . . . 

Pusto  in  prazno  je  postalo  na  Pristavi. 
Malo  se  je  ljubilo  Janetu  delati.  Mačeha- 
čarovnica  je  ozdravela  in  gospodinjila.  Jane 
je  slonel  zvečer  žalostno  ob  oknu  in  gledal 
v  noč.  Peli  so  fantje  v  polju,  ko  so  šli  k 
nevestam.  Tudi  on  je  hodil,  in  krasno  je  bilo, 
kot  lepe  sanje,  tiste  čudne  noči,  polne  lju- 
bezni  in   življenja.    In  zdaj  je  mrtvo   vse. 


Komaj  se  je  začelo,  se  je  končalo,  in  težko 
je  zdaj  živeti,  ko  ni  več  nazaj  časov,  da  bi 
se  šlo  v  vas,  kajti  nihče  ne  čaka  tam  za  oken- 
cem v  koči  ob  polju,  in  ko  bi  potrkal,  bi 
bilo  vse  tiho,  kot  da  je  smrt  v  koči,  kajti 
Mana  je  umrla.  In  vstal  je  včasih  ter  odšel 
na  pokopališče.  Težka  je  bila  duša  in  misli 
so  mračne  > . .  Sedel  je  in  kot  bi  sanjal,  je 
govoril  z  njo  .  .  .  Kum  Andrej  ga  je  vzel 
seboj  v  krčmo  in  ga  ni  mogel  zmotiti  s 
prepaljencem.  Ušel  mu  je  Jane  iz  krčme 
ponoči  in  šel  na  pokopališče. 

Doma  ni  mogel  ostati  Jane.  Vse  ga  je 
spominjalo  na  lepe  dni.  Vse  je  bilo,  kot  si 
je  bila  pripravila  ona.  In  ko  je  prišel  Božič, 
bi  bilo  veselje  v  koči  lepo  kot  je  po  kočah 
drugod,  polno  sanj  o  bodočnosti  in  polno 
spominov  na  preteklost.  21ačelo  se  je  bilo 
življenje  v  koČI,  a  zdaj  je  tam  vse  mrtvo  in 
kadar  so  večeri,  se  zdi,  da  pride  Mana  bleda 
s  studenca,  da  ga  objame  in  govori: 

„Jane,  jaz  bom  umrla...  Bodi  srečen..." 

Kje  je  sreča  brez  nje?  In  ljudje  govori, 
da  je  videla  ,vidijoče'  in  skrivaj  šepetajo  o 
čarovnici.  In  težko  je  živeti  v  tem,  ko  ni 
več  sanj  o  bodočnosti  in  so  povsod  le  grenki 
spomini  . . . 

Pred  sveto  nočjo  je  prišel  Jane  domov. 
Sedel  je  k  peči  in  pomislil.  Lani  se  je  trudil 
in  zvečer  je  vasoval  pri  Mani.  Težko  je  bilo 
zmagati  čarovnico,  a  ugnal  jo  je.  In  potem 
je  sanjal,  kako  lepi  pridejo  tisti  večeri,  ko 
bosta  zvečer  z  Mano  pokadila  okoli  hiše, 
da  bi  Bog  dal  srečo  pri  živini  in  na  polju 
in  bi  bil  mir  v  hiši,  potem  pa  bi  cel  večer 
presedela  ob  gorki  peči,  bel  poprtnik  bi  bil 
na  mizi,  pogrnjeni  z  belim  prtom,  in  jaslice 
bi  bile  v  kotu.  Sreča  bi  bila  to,  in  danes  ni 
te  sreče  niti  nade  na  njo  . . .  Prišla  je  v  hišo 
čarovnica  in  Jane  je  hotel,  da  bi  zgrabil 
sekiro...  Grozno  bi  bilo  to,  kajti  gorjž  mu, 
kdor  se  dotakne  čarovnice  . . .  Pozabil  je 
na  to  in  prijel  starko  z  močno  roko,  po- 
gledal jo  je  in  vsa  je  strepetala...  Njen  po- 
gled je  bil  sovražen  in  koščeni  obraz  je  sijal 
v  motni  luči,  ki  jo  je  mačeha  držala  v  rokah. 

„Kdo  je  storil  to?"  je  rekel  Jane  in  držal 
starko  v  trdih  pesteh  . . . 

Zagromelo  je  nad  kočo.  Jane  se  je  za- 
vedel, vzel  je  kučmo  in  odšel.  Dotaknil  se 
je  Čarovnice  in  bal  se  je,  kaj  pride  .  .  .  Pil 
je  pri  krčmarju  s  kumom  Andrejem  in  se 
opil.  Ko  se  je  vračal  domov,  je  pred  njim 
zaplapolala  Pristava  v  ognju  in  pogorela  je 
z  vsem  do  tal.  Ni  pomagalo  gasiti  in  rešiti 
se  ni  dalo  nič,  kar  je  bilo  v  njej...  Čarov- 
nica je  bila  izginila,  in  nihče  več  je  ni  nikdar 
videl    . . 

Nihče  ni  zidal  Pristave.  Spomlad  je  prišla, 
skopnel  je  sneg  in  videlo  se  je  žalostno  po- 
gorišče, potem  pa  je  začela  na  njem  rasti 
divja  trava.  Sam  Jane  je  živel,  brez  sreče 
in  veselja,  brez  doma.  Hodil  pa  je  po  selu 


in  delal  in  živel,  kot  bi  ne  živel  brez  sreče 
in  veselja. 

Vedno  so  se  vsi  spominjali  čarovnice  In 
povesti  o  Janetu  in  njegovi  nevesti. 

Kum  Andrej  in  njegova  prijatelja,  Maruh 
in  Višnja,  so  brez  skrbi  pili  v  krčmi  ter  go- 
vorili, kar  so  hoteli,  kajti  dolgo  ni  bilo  potem 
v  selu  nikake  čarovnice.  Kuma  Andreja  ni 
več  tlačila  mora,  in  Višnja  je  vselej  prišel 
srečno  domov.  Nesreče  ni  bilo  na  polju, 
če  ni  prišla  čez  selo  v  oblakih  kaka  tuja 
baba  -  čarovnica,  in  gospodinje  se  niso  pri- 
toževale za  mleko. 

Tako  pripovedko  pravijo  o  čarovnici  dedi 
po  Dolenjskem. 


ZVONIMIR: 

VRAN. 


Oj  črni  vran,  kra-kra-kra-kra, 
čez  tiho  polje  v  gozd  leti, 
pcroti  onemogle  so, 
žarijo  črne  mu  oči. 


In  glas  hripav,  kra-kra-kra-kra, 
razlega  se  čez  širno  plan 
in  kliče  smrt,  oj  bledo  smrt, 
da  pride  s  koso  prek  poljan  . 


Trepet  in  groza!  .  .  .  Vran  kriči, 
žarijo  grozno  mu  oči, 
in  glej,  kraj  gozda  —  črna  kri, 
in  —  mrtvo  truplo  v  njej  leži 

ANTE  GABER: 


S  PRVE  JUGOSLOVANSKE  UMETNIŠKE 
RAZSTAVE  V  BELORADU. 


I  glejmo  si  dalje  srbske  umet- 
nike na  razstavil 

Beta  Vukanovič  je  vse- 
stranska umetnica;  ona  sli- 
ka, radira  in  se  bavi  tudi 
z  umetno  obrtjo,  v  prvi 
vrsti  z  rezanjem  v  usnje. 
Razstavila  je  samo  štiri  slike,  kot  bi  hotela 
pokazati,  da  je  kos  vsaki  razsvetljavi.  „V 
polju"  prepeka  poletno  soince,  da  vse  vi- 
brira žarečih  barv;  mirne  in  božajoče  so 
barve  v  hladni  senci  „Vrta"  in  s  hlapovi  je 
nasičen  zrak  v  topli  sobi  „Po  zimi../  Da 
pa  njena  tehnika  ni  prav  nič  ženska,  priča 
že  samo  to,  da  je  skoro  vsakdo,  kdor  ni 
pogledal  v  katalog,  imel  portret  njenega 
soproga  za  njegovo  delo.  Ženska  je  samo 
njena  marljivost,  ko  reže  v  usnje  okusne 
umetno  -  obrtne  predmete,  in  to,  da  slika 
ter  radira  skoro  same  mlade  in  lepe  kmetice 
in  ciganke.  Njena  radiranja,  med  katerimi  je 
^Ciganski  tabor"  umotvor  prve  vrste,  pre- 
segajo na  celi  razstavi  samo  dela  mladega 
Josima  Danilovca,  ki  živi  na  Dunaju.  To 
mesto  riše,  kako  izginja  na  horizontu  v  dimu, 
in  radi  dima  vpodablja  zakajene  postaje  du- 
najske mestne  železnice.  Včasih  pa  sede  v 
to  železnico  in  se  pelje  s  prijatelji,  ki  tako 
zamišljeno  in  trudno  zr6  z  njegovih  del, 
vun  v  Krems  ali  Ddrnstein,  a  povsod  je  zanj 
žalostno  in  mrzlo.  Topel  in  soinčen  dan  za 
njega  je  bil  takrat,  ko  je  slikal  „ Ljubico", 
oblečeno  v  lahno  rožnato  in  rdečo  spomla- 
dansko obleko.  Ko  je  bil  zopet  sam  v  svo- 
jem revnem  pobeljenem  ateljeju,  je  umetnik 
izlil  spomin  na  tisto  lepo  spomladansko  po- 
poldne v  ono  mehko  harmonijo  sive  rož- 

nate  in  temnordeče  boje  ter  linij  najgracioz- 
nejše  poze  in  ustvaril  umotvor,  ki  je  naj- 
boljši v  srbskem  oddelku. 

Srbi  sami  pa  smatrajo  za  svojega  naj- 
večjega slikarja  svetovnoznanega  Pajo  Jo- 
vanoviča.  Barvane  reprodukcije  del  tega 
srbskega  Matejka  ali  Brožika  iz  narodnega 
življenja  so  razširjene  po  vsem  slovanskem 
jugu.  Tudi  na  razstavi  ima  še  en  tak  izvrstno 
risan  in  natančno  opazovan  genre,  dober 
v  barvah  in  z  vso  minucioznostjo  izdelan 
„KabinetstOck".  Popolnoma  drugačni  kot  ta 
v  stari  maniri  slikana  podobica  z  naslovom 
„  Okrog  goslarja",  sta  pa  dekorativni  in  mo- 
derni sliki  „Ženitev  carja  Dušana  z  Aleksan- 
dro, sestro  bolgarskega  carja"  in  velikansko 
^Kronanje  Dušanovo".  Na  prvi  očitajo  ko- 
stumi naslovu  —  laž.  To  sem  moral  pove- 
dati prej,  preden  rečem,  da  je  vsebina  obeh 
slik  že  opisana  v  naslovih  samih.  Svetle  in 
nežne  barve  moderne  dunajske  šole  (Lefler, 
Klimt,  Graf)  in  sigurno  risanje  ter  lahko- 
razrešljiva  kompozicija  napravijo  sliki  v  ce- 
loti prijetni,  čeprav  nista  posebna  umotvora, 
kar  se  tiče  dekorativnega  momenta.  Temu 
so  krivi  nerodno  porabljeni  detajli,  ki  motijo 
harmonijo  barv,  vendar  kljub  tem  pogre- 
škom  izpolnjuje  to  dvoje  z  velikim  znanjem 
izvršenih  del  svoj  glavni  namen  --  repre- 
zentiranje. 

Po  Paji  Jovanoviču  je  Dubrovčan  Marko 
Murat  posnel  moderno  tehniko  ter  sem- 
intja  tudi  barve,  na  škodo  pa  prav  malo 
risarskega  znanja.  Dobra  je  na  cvetočem 
bregu  v  solncu  stoječa  „Konavoka",  kateri 
morski  „veter"  privzdiguje  pisana  krila,  in 
mnogo  karakterja  je  v  portretu  gospodične 

A.  B.  M.  Pri  prvi  sliki  se  odlikuje  posebno 
dobro  slikani  zrak,  kar  je  tudi  dobrota  no- 
vejših del  Paje  Jovanoviča.  Prijazna  pa  v 
barvah  sladka  je  tudi  še  Muratova  sličica 
„Na  terasi",  kjer  je  ljudem  ugajal  posebno 
solnCni  zahod.  Velikim  in  težjim  nalogam 
pa  Murat  ni  kos;  tako  sta  „Dafnis  in  Hloe" 
ter  dekorativno  zasnovana  „ Pomlad"  raz- 
žalitev  Ludvika  pl.  Hoffmanove   umetnosti- 

Boljši  v  tem  oziru  je  drugi  Dalmatinec 
Paško  Vučetič,  ki  pa  ni  imel  poguma  raz- 
staviti svojih  impresionističnih  stvari,  ki  pre- 
segajo —  kakor  kaže  odločna  pokrajinska 
študija  v  solncu  z  moškim  za  stafažo  — 
dela  slikarjev,  ki  vživajo  v  Srbiji  mnogo 
večji  ugled.  V  ateljeju  mi  je  kazal  študije 
za  monumentalna  dela  filozofične  vsebine, 
ki  bi  vzbujale  na  razstavi  res  zasluženo  po- 
zornost. Slikal  je  tudi  kralja  Petra  L,  ki  je  v 
barvah  premrzel  in  suh,  kar  je  ravno  čudno, 
ker  je  študija  mladega  gospoda  v  akvarelu 
za  to  tehniko  nenavadno  sočnata  in  živa  v 
barvah,  tako,  da  je  na  prvi  pogled  marsikdo 
mislil,  da  je  ta  mali   umotvor  oljnata  slika. 

Nesrečno  je  razstavila  tudi  vešča  moder- 
nisticaNadeždaPetrovičeva,kerseje  bala 
publike,  ki  se  vnema  za  historične  skupine 
marionet,  kot  je  Gjorgje  Krstičev  „Pad 
Stalača".  Slika  predstavlja  boj  na  mestnem 
ozidju,  ali  boj  za  mesto.  Pravzaprav  je  pa 
to  boj,  čegava  je  roka,  glava  in  čegava  je 
noga,  ker  je  popolnoma  nemogoče  razločiti, 
h  kateremu  truplu  spada  ta  glava  ali  ona  noga; 
ena  glava  je  celo  zbežala  v  ozadje  na  dvo- 
rišče. Kakršna  je  risba  in  perspektiva,  tako 
so  tudi  rumeno-zelene  in  rjavo-rdeče  barve 
v  prekrasni  disharmoniji.  Pri  tem  slikarju  se 
najlepše  vidi,  kam  pride  umetnik,  kateremu 
je  za  hvalo  umetniško  neizobraženega  ob- 
činstva. Par  izvrstnih  glav  na  način,  ki  spo- 
minja na  Rembrandta,  in  študijo  opice,  ki 
bi  bil  najboljši  portret  na  izložbi,  če  bi  se 
dajale  opice  slikati,  je  napravil  v  svoji  mlajši 
dobi,  zadnje  njegove  pa  ne  delajo  časti  ne 
njemu,  niti  odseku,  ki  je  slike  sprejel  v 
razstavo. 

Isto  velja  tudi  o  delih  Ane  Vlahovičeve, 
Petra  Ranosoviča,  grozno  banalno  aka- 


demičnega  kiparja  Petra  Ubavkiča  in  še 
nekaterih  umetnikov,  katerih  imen  pa  na 
srečo  ni  v  katalogu. 

Zato  je  pa  tembolj  veselo,  da  imajo  Srbi 
umetniški  naraščaj,  ki  vzbuja  najlepše  nade. 
Dela  učencev  Vukanovičeve  šole  Ljubo- 
mira  Ivanoviča,  Natalije  Cvetkovičeve 
ter  mladega  Aleksandra  Sekuliča  in  Jo- 
vana  Kešanskega,  ki  študirata  v  Monako- 
vem,  bi  bili  nevarni  konkurenti  večini  pri- 
znanih srbskih  slikarjev,  če  bi  bili  obesili 
ta  dela  na  razstavi  v  obči  srbski  oddelek. 
Na  srečo  „ gotovih  in  priznanih  umetnikov" 
so  bile  pa  stvari  mladine  v  sobi  skupaj  z  raz- 
stavo lesoreznih  del  državne  tiskarne,  katera 
je  tudi  škodila  celi  izložbi,  a  še  tu  brez 
številk  v  katalogu  in  brez  naslovov.  Je  pač 
na  Srbskem  tudi  tako  kot  pri  nas,  da  se 
merita  znanje  in  talent  po  semestrih  na  aka- 
demiji . . . 

Pri  tej  v  resnici  nadebudni  mladini  se 
vidi,  da  zna  ceniti  barvo  v  slikarstvu,  in  da 
razume  pomen  tehnike  pri  izvrševanju  slik. 
Več  teh  mladih  umetnikov  se  uči  v  Mona- 
kovem  v  Ažbetovi  šoli,  ki  si  je  pošteno 
pridobila  svoj  veliki  ugled  in  ki  bo  more- 
biti mogočen  faktor,  da  dobi  jugoslovanska 
umetnost  skupno  obilježje  . . . 

Najpopularnejši  srbski  umetnik  je  pa 
kipar  Gjorgje  Jovanovič,  ki  se  precej 
drži  pravil  akademične  manire  s  šablonskimi 
atributi.  V  reliefu  mu  dela  težkoče  večkrat 
nepotrebna  komplicirana  kompozicija  in  per- 
spektiva. Večino  spomenikov  in  kipov  po 
srbskih  pokrajinah  je  izvršil  on  na  veselje 
občinstva  in  —  kar  je  pri  nas  tako  redko 
—  tudi  na  zadovoljnost  kritikov.  Med  nje- 
govimi številnimi  portreti,  reliefi,  medaljoni 
in  spomeniki  •  je  najboljša  statueta  „Črno- 
gorec  na  straži",  ki  je  pravi  Črnogorec,  ki 
res  straži  z  vsemi  čuti  iz  z  vsemi  do  skraj- 
nega napetimi  živci.  Na  tej  statueti  se  je 
tudi  izognil  detajlom,  ki  bi  škodili  celokup- 
nemu vtisku  plastičnosti  in  enotni  silhueti. 

Več  talenta  ima  Simeon  G.  Roksandič, 
ki  ima  izredno  mnogo  čuta  za  plastičnost 
forme  in  za  dramatični  moment.  Svoje  znanje 
in   svojo   silo  je  zbral  v  klasično   zasnova- 

nem  „Robu",  ki  je  anatomično  in  s  psiho- 
loškega stališča  popoln  umotvor.  Slabša  je 
herma  ^srbskega  Homerja,  Filipa  Višnjiča", 
ki  v  pozi  in  izrazu  spominja  svetovnozna- 
nega  Rodinovega  Balzaca. 

Med  umetniki,  ki  zaslužijo  to  ime,  brez 
skrbi  imenujem  diletanta  princa  Božidarja 
Karagjorgjeviča,  ki  je  razstavil  dva  zelo 
plastična  medaljona,  eno  s  finim  čutom  za 
koloristične  efekte  slikano  pokrajino  in  mno- 
žino okusnih  in  umetno-obrtnih  predmetov 
iz  kože  in  precizno  izpeljanih  kovinskih 
žliCic  in  okraskov,  za  katere  so  motivi  po- 
vzeti večinoma  s  precejšnjim  okusom  iz 
rastlinstva. 

Da  se  princ  Božidar  Karagjorgjevič  bavi  z 
umetnim  obrtom,  ni  nikakor  slučaj,  zakaj  srb- 
ski narod  proizvaja  na  tem  polju  v  filigranu 


najkrasnejši  nakit,  v  gnanem  bakru,  srebru 
in  zlatu  nenavadno  lepe  predmete  za  cer- 
kveno rabo,  kandila,  palice  in  prekrasno 
domače  posodje,  v  usnju  pikantne  haremske 
cipelice  in  lahke  elegantne  opankice,  v  volni, 
zlatu,  fini  preji  in  svili  pa  pestre  čilime,  med 
katerimi  so  pirotski  najbolj  na  glasu,  kot 
meglica  lahke  koprene  in  z  rafiniranim  oku- 
som in  z  največjo  umetniško  nadarjenostjo 
za  linijo  in  barvo  izvezena  moška  in  ženska 
oblačila.  To  je  narodni  obrt,  in  čeprav  je 
na  izložbi  slabo  zastopan,  se  vendar  vidi, 
da  je  to  umetnost,  samonikla  narodna 
umetnost,  ki  lahko  z  uspehom  konkurira  s 
proizvodi  moderno -obrtnih  šol  na  zapadu 
in  s  proslavljenimi  izdelki  orientskih  naro- 
dov . . . 

(DALJE.) 

A.  BREZNIK: 


O  STAVI  DOPOVEDNEGA  GLAGOLA. 


dor  vzame  kako  starejšo 
slovensko  knjigo  v  roke 
in  pregleda  le  nekaj  strani, 
zapazi  razliko  prejšnjega 
sloga  mimo  sedanjega 
zlasti  v  tem,  da  stoji  v 
prejšnjem  glagol  najrajši 
na  koncu  stavka.  Prvi  naši  pisatelji,  ki  so 
bili  samo  prestavljavci  in  so  se  Cisto  skla- 
vično  oklepali  tujega  sloga,  se  v  tem  niso 
držali  kakega  trdnega  reda;  mlajši  pa,  zlasti 
oni  iz  XVUI.  in  iz  prve  polovice  XIX.  veka, 
so  domalega  redno  stavili  glagol  na  konec. 
Za  pisatelji  so  šli  tudi  prvi  slovničarji,  ki  so 
tako  stavo  odobrili  ali  vsaj  dopustili.  Dasi 
je  bila  taka  stava  v  veliko  primerih  prava 
ali  vsaj  dopustna,  so  v  še  več  primerih  pisa- 
telji res  tako  zabredli,  da  je  bilo  treba  močne 
reakcije,  s  katero  bi  bili  pripravili  narod- 
nega duha  zopet  do  veljave.  Ali  kakor  je 
že  lastno  reakciji,  da  zameta  ne  samo  to, 
kar  je  slabo,  ampak  tudi  dobro,  ki  je  slu- 
čajno v  zvezi  s  slabim,  tako  so  tudi  tu 
končno  glagolovo  stavo  kar  splošno  zavrgli, 
kar  ni  bilo  prav.  Mož,  ki  je  to  storil,  je 
bil  s  pristno  narodnim  duhom  prepojeni 
Levstik,  ki  je  v  svojih  „Napakah  sloven- 
skega pisanja"  (1858)  zavrgel  končno  stavo 
glagolovo  s  tem,  da  jo  je  obdolžil  germa- 
nizma.  Trdnega  mesta  si  pa  glagolu  tudi 
Levstik  ni  upal  določiti;  svetoval  je  le,  naj 
se  ne  stavi  predaleč  od  pomožnika  in  da 
naj  stoji  rajši  ob  začetku  nego  na  koncu 
stavka.  Končni  glagolovi  stavi  je  zadal  Lev- 
stik s  tem  smrtni  vdarec,  in  že  v  prihodnji 
izdaji  svoje  slovnice  (1863)  jeoklical  Janežič 
njegova  načela  za  svojstvo  slovenskega  gla- 
gola. Za  prosti  stavek  pravi  tam  (168),  da 
se  glagol  „sploh  ne  stavi  predaleč  od  svo- 
jega pomožnika  in  da  stoji  v  večih  stavkih 
raji  v  sredi  za  pomožnikom,  kot  od   njega 


oddaljen  na  koncu  celega  reka" ;  za  zložene 
stavke  pa  (260):  „Dopovedovavni  glagol  na 
konec  pokladati,  kakor  v  nemščini,  to  slo- 
venščini ni  lastno;  pravo  mesto  mu  je  kmalo 
za  oziravnikom  ali  veznikom,  bodisi  precej 
za  pomožnikom  ali  vsaj  blizo  njega;  pre- 
daleč naj  se  glagol  nikoli  ne  deva  od  svo- 
jega pomožnika,  sosebno  na  konec  ne  — 
razun  v  krajših  stavkih."  Obe  te  pravili 
veljata  še  danes  nespremenjeni,  JanežiC-Sket, 
SI.  8.  268,  273.  Po  teh  načelih  se  je  raz- 
vijala in  razvila  sedanja  stava,  ki  jo  znači 
zlasti  to,  da  gledajo  pisatelji  po  nji  pač  na 
to,  da  glagol  nikoli  ne  pride  na  konec,  kar 
pa  vselej  ni  prav,  ali  premalo  gledajo  na  to, 
kje  mu  je  pravo  mesto. 

Vzor,  po  katerem  se  imajo  posneti  pra- 
vila glede  glagolove  stave,  ne  more  imeti 
drugje  svojega  temelja  nego  v  slogu  narod- 
nega jezika.  Dosedanja  pravila  so  baš  vtem 
pomanjkljiva,  ker  se  ne  opirajo  na  ta  tla. 
Da  se  izognemo  tej  napaki,  hočemo  po 
stavkih  iz  vsakdanjega  življenja  določiti  ne- 
kaka pravila  glede  glagolove  stave. 

Opazovati  hočemo  kratke  in  daljše  stavke, 
da  spoznamo  razmerje  glagola- dopovedka 
do  vseh  ostalih  Členov  in  besed  v  stavku. 
Kakor  znano,  ima  v  vsakem  stavku  ena  be- 
seda največo  važnost  in  zato  najmočnejši 
povdarek,  ki  ravno  vpliva  na  stavo  drugih 
členov  in  tako  tudi  na  stavo  glagola.  Zato 
hočemo  povdariti  vsako  besedo  v  stavku 
posebej,  da  bodemo  videli,  kakšno  mesto 
ima  glagol  za  tisti  primer. J)  (1)  Ali  go- 
spodar plačuje  hlapce    (ali    gospodinja)? 

O  Za  tak  poskus  nam  najbolje  služijo  stavki  z 
obrnjeno  stavo,  inverzijo.  Delim  pa  tukaj  stavke 
na  podlagi  enklitik,  naslonic  v  dve  vrsti :  v 
take  stavke,  kjer  stoji  pomožnik  (in  druge  naslonice) 
za  osebkom  (^  ravna  stava),  in  v  take,  kjer  je  po- 
možnik pred  osebkom  (=  obrnjena  stava). 

(2)  Ali  gospodar  izplača  vselej  svoje  hlapce? 
Povdarjen  dopov.  glagol  je  mogoč  tudi  pred 
osebkom:  Ali  pa  izplača  gospodar  redno 
svoje  hlapce?  (3)  Gospodar  pošteno  pla- 
čuje svoje  hlapce.  (4)  Čudno,  da  je  gospodar 
hlapca  plačal  (in  ne  dekle).  Vzemimo  nekaj 
daljši  zgled!  (1)  Ali  je  soseda  vzela  na  po- 
sodo pri  vas  tiste  goldinarje?  Rada  pride 
glavno  povdarjena  beseda  delj  od  začetka: 
ali  je  včeraj  pri  vas  soseda  vzela  tiste  gol- 
dinarje na  posodo?  Tudi:  Ali  je  tiste  goldi- 
narje soseda  vzela  pri  vas  včeraj  na  po- 
sodo? Delj  od  začetka  pa  glavno  povdarjena 
beseda  skoraj  ne  gre,  V  zadnjih  dveh  vari- 
jantah  more  stati  glagol  seveda  tudi  bolj  pri 
koncu  ali  na  koncu:  ...  soseda  tiste  goldi- 
narje vzela  na  posodo;  ali:  ...  soseda 
tiste  goldinarje  na  posodo  vzela,  Nepovdar- 
jene  besede  pripustijo  seve  še  več  permu- 
tacij,  a  za  naš  namen  nimajo  pomena.  (2) 
Čemu  je  pa  soseda  vzela  [mogoče  tudi: 
vzela  soseda]  včeraj  tiste  goldinarje  na  po- 
sodo? Nadalje  se  morejo  menjavati  besede 
pred  povdarjeno  besedo  in  one  za  njo  po 
tem  načinu,  kakor  je  pod  (1)  tega  zgleda. 
(3)  Kako  da  je  soseda  šele  včeraj  vzela 
tiste  goldinarje  na  posodo?  Delj  od  za- 
četka: Kako  da  je  soseda  tiste  goldinarje 
šele  včeraj  na  posodo  vzelal  (ali:  —  vzela 
na  posodo).  Daljne  permutacije  so  slične 
onim  pod  (1)  tega  zgleda.  (4)  Ali  je  soseda 
včeraj  pri  vas  kaj  denarja  vzela  na  po- 
sodo? Lehko  pride  glagol  k  pomožniku: 
ali  je  vzela  soseda  včeraj  pri  vas  kaj  de- 
narja na  posodo?  (5)  Ali  je  soseda  na 
posodo  vzela  včeraj  tiste  goldinarje?  Delj 
od  začetka:  ali  je  soseda  tiste  goldinarje  na 
posodo  vzelal  Dosti  je  zgledov!  Kakšen 
nauk  posnamemo  iz  njih? 

Pred  vsem  Čutimo  v  njih  nekak  ritem, 
po  katerem  se  sporejajo  besede  po  gotovem 
redu.  Sledijo  si  besede  liki  valovi  v  strugi, 
ki  se  dvigajo  in  padajo:  menjavajo  se  po- 
vdarjene  besede  z  nepovdarjenimi,  močneje 
naglašene  s  slabeje  naglašenimi.  Disonanco 
čutimo  v  takem  stavku,  kjer  se  vrsti  zapo- 
redoma več  naglašenih  besed  ali  narobe  več 
nenaglašenih.  Katere  besede  ali  členi  v  stavku 


naj  si  sledijo,  to  se  pa  seveda  ne  da  spraviti 
v  pravilo,  vsaj  za  daljše  stavke  ne,  ker  so 
besede  dolge  in  kratke  in  zraven  tega  v 
slovenščini  različno  naglašene  (ena  na  zad- 
njem, druga  na  predzadnjem  zlogu  i.  t.  d.), 
ampak  dopuščeno  je  kolikor  toliko  posamez- 
nikom, da  jih  po  svojem  subjektivnem  čutu 
razvrščajo  v  ritem.  Drugič  kažejo  zgledi,  da 
glavnopovdarjena  (samostojna)  beseda  ali 
člen  ne  more  nikoli  na  konec  stavka.  Rit- 
mično najlepše  je,  da  stojijo  glavnopovdar- 
jeni  osebki,  dopolnila  ali  prislovi  kmalu  od 
začetka,  če  je  mogoče;  dopuščeno  je  seveda 
tudi,  da  stojijo  blizu  konca;  ali  da  bi  bila 
glavnopovdarjena  beseda  zadnja  v  stavku, 
to  je  slovenskemu  jeziku  tuje  in  zoprno,  in 
je  tudi  govorniško  slabo.  Izvzeti  so  pri  tem 
kajpada  goli  in  skrčeni  stavki,  ker  tu  beseda 
ne  more  drugje  stati,  če  je  prav  povdarjena. 
Očitno  je  tudi,  da  mislimo  tu  le  na  naravni 
besedni  red,  ker  po  umetnem  redu  sme  po- 
staviti govornik  kako  besedo  zato  na  konec, 
da  ji  di  večo  pozornost,  n.  pr.:  Med  naj- 
lepšim cvetjem  se  pogosto  skrivajo  —  kače. 

Za  glagolovo  stavo  moremo  posneti  iz 
tega: 

1.  Nenaglašen  dopovedni  glagol 
pride  najrajši  za  glavnopovdarjeno 
besedo  ali  k  svojemu  pomožniku.  Na- 
paka dosedanjih  piravil  je  v  tem,  da  povze- 
majo vse  primere  glagolove  stave  v  eno 
samo  pravilo.  Ločiti  moramo  najprej,  je  li 
glagol  naglašen  ali  nenaglašen;  tu  vzemimo 
drugo.  Glagol  se  v  slovenščini  zelo  svo- 
bodno giblje,  vendar  se  mu  dado  določiti 
neka  mesta  v  stavku.  Kakor  kažejo  zgledi, 
pride  glagol  najrajši  za  glavnopovdarjeno 
besedo,  to  je,  za  povdarjenim  osebkom, 
dopolnilom  ali  prislovom  (a).  To  je  vteme- 
Ijeno  že  v  razmerju,  v  katerem  stojijo  členi 
med  seboj,  da  so  namreč  dopolnilo  in  pri- 
slovi bolj  povdarjeni  in  morajo  prej  stati 
nego  dopovedni  glagol  (JanežiČ-Sket,  SI.  8. 
181.).  Potemtakem  glavnopovdarjena  beseda 
določa,  ali  pride  glagol  bliže  začetka  ali  v 
sredo  ali  na  konec  stavka.  Ako  je  povdarjena 
beseda  pri  koncu,  je  umevno  samoposebi, 
da  mora  glagol  na  konec,  kar  je  treba  po- 

vdariti,  ker  se  v  sedanji  pisavi  tako  ogibajo 
konca.  Kadar  ritem  dopušča,  more  glagol 
tudi  k  pomožniku,  zlasti  v  stavkih,  kateri 
ne  nosijo  posebnega  povdarka  (b).  Vendar 
pa  za  vse  primere  ne  veljata  te  dve  pravili, 
ampak  je  mogoče  staviti  glagol  tudi  še  kje 
drugje  sredi  stavka,  če  ritem  tako  zahteva. 
Ali  splošno  shajamo  s  tema  praviloma.  V 
zgornjih  zgledih  smo  videli,  da  bi  mogel 
glagol  večkrat  tudi  na  koncu  stati,  ali  ker 
je  v  sedanji  pisavi  ta  stava  tako  odiozna,  je 
ne  vrivamo,  zlasti  tu  ne,  ko  ima  glagol  za 
povdarjcno  besedo  ali  pri  pomožniku  boljše 
mesto.  Nagon  sedanje  pisave,  da  stoj  glagol 
pri  pomožniku  ali  blizu  njega,  si  s  tem  iz- 
vajanjem ni  v  nasprotju,  le  da  poslednje  za- 
hteva, da  pride  glagol  k  pomožniku  le  tedaj, 
Če  ritem  dopušča;  blizu  pomožnika  pa  more 
stati,  če  pride  tudi  glavni  povdar  blizu  po- 
možnika. 

2.  Razmerje  dopovednega  glagola 
do  osebka.  Če  je  a)  dopovedni  glagol  na- 
glašen,  velja  o  njem  to,  kar  smo  rekli  zgoraj 
o  drugih  povdarjenih  stavkovih  členih:  stoji 
rajši  pri  začetku  nego  dalje  v  stavku,  bodisi 
pred  osebkom  ali  za  nijm,  le  na  koncu  stavka 
naj  ne  stoji.  Če  je  b)  osebek  naglašen, 
stoji  vedno  pred  glagolom,  nikoli  za  njim; 
če  sta  pa  c)  oba  nenaglašena,  osebek  in 
glagol,  si  sledita  v  stavkih  z  obrnjeno  stavo 
tako,  da  je  glagol  vedno  za  osebkom,  ker 
Če  bi  si  sledila  narobe,  bi  veljal  osebek  za 
naglašenega. 

Pojasnimo  to  z  nekaj  zgledi! 

K  1.  točki:  Kadar  gre  za  narodno  stvar, 
naj  gotovi  rodoljubi  v  več  i  meri  pokažejo 
svoje  rodoljubjc;  ritmično  slabeje  bi  tu  bilo, 
ako  bi  glagol  pri  pomož.  stal:  . . .  naj  po- 
kažejo  gotovi  rodoljubi  v  veči  meri  svoje 
rodoljubje.  —  Mitrovo  češčenje  se  je  dolgo 
časa  ohranilo  pri  rimskih  prebivavcih;  pri 
rimskih  prebivavcih  se  je  Mitrovo  češčenje 
dolgo  časa  ohranilo;  mogoča  je  tudi  ta 
stava:  pri  rimskih  prebivavcih  se  je  ohranilo 
Mitrovo  češčenje  dolgo  časa,  ker  je  po- 
vdarek  na  dolgo  in  ne  na  zadnji  besedi 
Časa.  —  Julijan  odpadnik  je  pričakoval  od 
Mitrovega  ČešČenja  največ  vspeha  za  ob- 


novitev nekdanje  slave  poganstva.  Ali  Bog 
vsakemu  človeku  podeljuje  dejansko  mi- 
lost.^ Katekizem,  125.  itd.  Nasprotno  bi  pa  ve- 
ljala beseda,  ako  bi  se  postavila  pred  glagol, 
za  naglašeno:  Julijan  odpadnik  je  od  Mitro- 
vega ČešČenja  pričakoval  največ  vspeha  za 
obnovitev  i.  t.  d. 

K  2.  točki:  o)  Milost  se  imenuje  dar, 
ker  je  ne  moremo  zaslužiti,  ampak  nam  jo 
Bog  samo  podari  zavoljo  zasluženja  J.  K., 
Kat.  123.  —  Kako  je  Jezus  Kristus  postavil 
zakrament  svete  pokore.?  Kat.  151.  —  Na- 
pačno: Kdaj  je  Bog  zakon  postavil.?  Kat. 
173,  prav:  Kdaj  je  Bog  postavil  zakon? 

b)  Namesto:  Ljudstvo  si  more  priboriti 
svoje  pravice  le  tako,  kakor  so  izsilili  An- 
gleži svojo  magno  charto  ali  kakor  so  strmo- 
glavili Francozi  kraljevsko  oblast,  prav :  Ijud-. 
stvo  si  more  priboriti  svoje  pravice  le  tako, 
kakor  so  Angleži  izsilili  svojo  magno 
charto  ali  kakor  so  Francozi  strmoglavili 
kraljevsko  oblast.  —  Ali  so  vsi  angelji 
ohranili  milost  božjo?  Kat.  27.  —  Skopuh 
se  boji,  da  so  se  vsi  ljudje  spremenili  v 
tatove. 

č)  Namesto:  Zakaj  se  milost  imenuje 
nadnaraven  dar?  Kat.  124,  prav:  zakaj  se 
imenuje  m\\os\  nadnaraven  dar?  —  Namesto: 
Kriva  prisega  je  silno  velik  greh,  ker  ž  njo 
človeška  družba  izgubi  zadnje  sredstvo, 
zvedeti  resnico  ter  braniti  pravo  in  pravico, 
Kat.  94,  prav:  kriva  prisega  je  silno  velik 
greh,  ker  izgubit  njo  človeška  družba  zadnje 
sredstvo  ...  —  Nam.:  Razne  pomanjkljivosti 
nas  preverijo,  da  je  pisec  sestavil  to  delo  z 
veliko  naglico,  prav:  razne  pomanjkljivosti 
nas  preverijo,  da  je  sestavil  pisec  to  delo 
z  veliko  naglico.  Kakor  osebek,  tako  bi  ve- 
ljali na  takem  mestu  tudi  drugi  členi  za  na- 
glašcne,  ako  bi  stali  pred  glagolom,  n.  pr.: 
Tasilo  je  vstanovil  več  samostanov,  da  bi 
se  ondi  vzgojilo  dovolj  misijonarjev  za  Slo- 
vence, bolje:  da  bi  se  vzgojilo  ondi  i.  t.  d. 
Če  bi  bilo  ondi  povdarjeno,  potem  bi  pa 
smelo  tu  stati. 

Kar  smo  povedali  o  glagolovi  stavi,  velja 
ne  le  za  stavke  z  obrnjeno  stavo  (t.  j.  za 
vse  stranske  in  one  glavne,  ki  se  ne  zače- 

njajo  z  osebkom),  ampak  v  isti  meri  tudi  za 
stavke  z  ravno  stavo  (t.  j.  za  glavne,  ki  se 
z  osebkom  začenjajo).  Praktično  bi  se  do- 
pustil razloček  le  v  tem,  da  bi  se  smel  v  dru- 
gem slučaju  staviti  glagol  rajši  k  pomočniku 
ko  za  povdarjeno  besedo,  s  čimer  bi  bilo 
vstreženo  nagonu  sedanje  pisave. 

Enako  dopovednemu  glagolu  stoji  ne- 
določnik  ali  za  glavnopovdarjeno  besedo 
(v  začetku,  na  sredi  ali  na  koncu)  ali  pri 
svojem  glagolu^  od  katerega  je  odvisen,  ali 
nazadnje,  kjer  ga  ritem  zahteva.  Glagol,  na 
katerega  se  nanaša  nedoločnik,  smatra  slo- 
venščina za  pomožnik,  zato  ne  sme  stati  na 
koncu  stavka  in  sploh  ne  oddaljen  od  drugih 
pomožnikov. 

3.  KakJno  razmerje  obstoji  med 
prejšnjo  stavo  in  sedanjo.?  Naokoseloči 
ona  od  te  v  tem,  da  je  glagol  na  koncu.  Vendar 
končna  stava  nI  bila  samo  slučajna,  vsaj  v 
svojih  mejah  ne,  ampak  je  stala  pri  glagolu 
na  koncu  vedno  tudi  glavnopovdarjena  ali 
na  glagol  se  nanašajoča  beseda,  in  ko  taka 
je  bila  stava,  v  svojem  bistvu  kajpada,  opra 
vičena  in  za  vedno  veljavna.  Ako  hočemo 
torej  kak  stavek  iz  starejše  stave  prestaviti 
v  novo,  ni  dovolj,  ako  samo  glagol  od- 
maknemo od  konca  in  ga  potisnemo  k  po- 
možniku  ali  kamer  že,  ampak  moramo  z 
glagolom  vred  tudi  na  glagol  se  nanašajočo 
ali  povdarjeno  besedo  odmekniti  in  jo  pri- 
staviti k  glagolu  (pred  glagol,  kakor  smo 
videli,  menj  dobro  za  glagol),  ne  pa  je  na 
koncu  puščati.  Krivo  umevanje  razmerja  med 
obema  stavama  je  rodilo  in  poraja  v  sedanji 
pisavi  silno  napak,  ko  trgajo  narazen  one 
besede,  ki  bi  morale  skupaj  stati.  N.  pr.  po 
starejšem  je  prav:  On  je  svojim  sovražnikom 
Iz  srca  odpustil,  tega  ne  moremo  pretek- 
niti  tako:  on  je  odpustil  svojim  sovražnikom 
iz  srca,  ampak:  je  iz  srca  odpustil  svojim 
sovražnikom,alik  večemu:  je  odpustil  iz  srca 
svojim  sovražnikom.  —  Starejše:  kaj  pomaga, 
če  ves  svet  pridobi,  na  svoji  duši  pa  škodo 
trpi,  se  ne  more  pretekniti,  kakor  se  je  že 
bralo:  pa  trpi  na  svoji  duši  ško  do,  ampak: 
pa  škodo  trpi  na  svoji  duši,  ali  k  večemu: 
pa  trpi  škodo  na  svoji  duši.  Starejše:  Nisem 


vreden,  da  bi  od  njegovih  čevljev  jermena 
odvezal,  ni  moči  tako:  da  bi  o  d  veza  I  od 
njegovih  Čevljev  jermena,  ampak:  da  bi 
jermena  odvezal  od  njegovih  čevljev,  ali 
k  večemu:  da  bi  odvezal  jermena  od  nje- 
govih čevljev.  Možno  bi  bilo  pustiti  besede 
na  koncu,  če  ima  vsaj  predzadnja  glavni 
povdar:  Mali  greh  stori,  kdor  prelomi  božjo 
besedo  v  kaki  mali  reči,  Kat.  182.  Po  tem 
načinu  se  dado  prestavljati  stavki  v  sedaj 
navadno  pisavo,  ali  ne  vsi  stavki  od  kraja. 
Mnogo  stavkov,  daljših  in  kratkih,  tudi  po 
novem  ni  mogoče  drugače  povedati  kakor 
po  starem :  tedaj  mora  glagol  na  koncu  ostati. 
O  tem  v  naslednjem. 

4.  V  sedanji  pisavi  se  ogibajo  staviti  gla- 
gol na  konec,  bodisi  v  daljših  ali  v  kratkih 
stavkih.  Za  kratke  stavke  so  terjali  tudi  no- 
vejši slovničarji  (Janežič,  r.  t.  260,  Hrvat,  Pra- 
vila za  pisavo  18.),  da  bodi  glagol  na  koncu. 
Ali  ker  se  je  v  reakciji  proti  starejši  končni 
stavi  naglašalo  le  splošno  pravilo,  se  je  to 
glede  kratkih  stavkov  tako  prezrlo,  da  so 
se  jeli  pisatelji  tudi  v  kratkih,  in  ne  le  v 
daljših  stavkih  ogibati  konca.  Ali  samo  za 
kratke  je  še  premalo  zahtevano,  treba  je 
mnogokdaj  tudi  v  daljših  stavkih  devati  gla- 
gol na  konec.  In  to:  Kadar  ritem  ali  blago- 
glasje  ne  dopušča,  da  bi  se  preložil 
glagol  z  glavnopovdarjeno  besedo  od 
konca  k  svojemu  pomožniku.  To  pa  se 
primeri  v  kratkih  stavkih  večkrat,  ker  poudar- 
jena beseda  ne  more  biti  na  koncu;  kedaj 
pa  velja  to  za  daljše  stavke,  ni  moči  določiti, 
pač  pa  uho  dobro  Čuti,  ako  se  glagol  koncu 
odmakne;  v  stavkih,  sestoječih  iz  osebka, 
glagola  in  dopolnila  ali  prislova,  v  katerih 
je  dopolnilo  ali  prislov  povdarjeno,  pa  gre 
glagol  vedno  na  konec.  Proti  temu  se  danes 
silno  mnogo  greši,  pa  zavoljo  tega,  ker  se 
tako  mnogokrat  čuje,  v  šoli  in  po  knjigah, 
daje  končna glagolova  stava  —  germanizem! 
Nemalo  škodo  so  prizadejali  nabožnemu 
slovstvu,  molitevnikom,  katekizmu,  presta- 
vam sv.  Pisma  itd.  Navedimo  nekaj  svarilnih 
zgledov! 

Za  daljše  stavke:  Namesto:  Z  božjim 
ropom  greši,  kdor   prejme  po   nevrednem 

kak  sveti  zakrament,  Kat.  8Q,  bolje:  kdor  kak 
sveti  zakrament  po  nevrednem  prejme.  — 
Nam. :  Zakaj  udarijo  škof  birmanca  n  a  1  i  c  e  ? 
Kat.  136,  bolje:  zakaj  škof  birmanca  na  lice 
udarijo?  Ker  je  na  lice  povdarjeno,  ne  more 
stati  na  koncu;  če  bi  ga  pa  spred  pomeknili, 
je  pa  slab  ritem:  zakaj  na  lice  udarijo  škof 
birmanca?  —  torej  najbolje  glagol  na  konec. 
—  Nam.:  Po  notranje  in  zunanje  ob  enem 
molimo,  kadar  notranje  misli  izgovarjamo 
ob  enem  tudi  z  besedami,  Kat.  69.  bolje: 
kadar  notranje  misli  ob  enem  tudi  z  bese- 
dami izgovarjamo.  —  Nam.:  V  šesti  prošnji 
očenaša  prosimo,  da  bi  nas  Bog  varoval 
skušnjav,  Kat.  74.  prav:  da  bi  nas  Bog 
skušnjav  varoval.  —  Nam. :  nauk,  kate- 
rega sveta  Cerkev  zapoveduje  verovati, 
Kat.,  prav:  katerega  $veta  Cerkev  verovati 
zapoveduje.  —  Nam.:  to  so  verzi,  v  katerih 
dela  mera  silo  besedam,  bolje:  v  katerih 
mera  besedam  silo  dela.  —  Nam. :  Zlogi  se 
skladajo  iz  glasov,  katere  suje  človek  s  sapo 
iz  pljuč,  bolje:  katere  človek  s  sapo  iz  pljuč 
suje  itd.  Le  ne  imeti  strahu  pred  glagolom 
na  koncu! 

Za  kratke  stavke:  Nam.:  Sovraštvo  bom 
postavil  med  teboj  in  ženo:  ona  ti  bo  strla 
glavo,  ti  pa  boš  zalezovala  njeno  peto, 
Zgodbe  1.  47.,  bolje  po  stari  Wolfovi  pre- 
stavi: ona  ti  bo  glavo  strla,  ti  pa  boš  njeno 
peto  zalezovala.  —  Nam.:  Ako  bi  verovali 
Mojzesu,  bi  verovali  tudi  meni,  Zg.  11. 196, 
bolje  po  Wolf.:  Ako  bi  Mojzesu  verovali, 
bi  tudi  meni  verovali.  —  Nam.:  Jezus  je 
napovedal,  da  bo  vstal  od  mrtvih;  da  bo 
šel  v  nebesa  in  poslal  svetega  Duha, 
Kat.  40,  bolje  po  prejšnjem  Kat.:<la  bo  od 
mrtvih   vstal,  v  nebesa  šel  in  svetega 


Duha  poslal,  —  Nam.:  Blagor  usmiljenim, 
ker  bodo  dosegli  usmiljenje,  Kat.  195, 
bolje:  ker  bodo  usmiljenje  dosegli,  — 
Nam.:  telesna  dela  usmiljenja:  1.  nasičevati 
lačne;  2.  napajati  žejne;  3.  sprejemati  po- 
potnike; 4.  oblačiti  nage,  Kat.  199,  bolje 
po  starem:  1.  lačne  nasičevati;  2.  žejne 
napajati  itd.  Takih  stavkov  slovensko  uho 
ne  more  prenesti!  Ako  je  n.  pr.  novi  kate- 
kizem po  eni  strani  še  toliko  konservativen, 
da  je  ohranil  celo  pomožnik  na  koncu:  ki 
je  za  nas  križan  biL  kar  je  pa  pametno, 
dasi  za  sedanjo  pisavo  arhaistno,  bi  priča- 
kovali po  drugi  strani,  da  bi  varoval  glagol 
na  koncu  tam,  kjer  ga  uho  zahteva. 

Dalje  v  kratkrh  glavnih  stavkih:  če  bi 
imel  priti  povdar  na  konec,  naj  gre  rajši 
glagol.  Dobro  slovensko  in  ritmično  lepo 
je:  Jezus  učencem  noge  vmiva;  grešnica 
Jezusu  noge  mazili;  Jezusa  v  smrt  obsodijo; 
Jezusa  na  križ  pribijejo;  Jezusa  v  grob  po- 
ložijo. Vendar  ne:  Jezus  na  križu  vmrje, 
ker  je  glagol  naglašen,  torej:  Jezus  vmrje 
na  križu.  Če  pa  je  le  ena  beseda  pred 
zadnjo  naglašena,  more  glagol  nazaj:  Jezus 
sreča  svojo  žalostno  mater;  Jezus  vzame 
težki  križ  na  svoje  rame;  Jezus  prvič 
pade  pod  križem  —  zakaj  pa  tu  tako,  vemo 
iz  zgoraj  povedanega. 

Za  nikavne  stavke  velja  samo  to  pravilo: 
če  je  beseda,  katero  glagol  zanikava,  bolj 
povdarjena  nego  nikajoči  glagol,  gre  ona 
beseda  naprej;  če  je  pa  nikajoči  glagol  bolj 
povdarjen,  gre  pa  ta  naprej. 

Vrhovno  merilo,  potekajoče  iz  zmisla 
sedanje  pisave,  glede  sloga  našega  pisme- 
nega jezika  pa  nam  bodi  vselej:  plastika 
združena  zjlogiko. 


^^ 

DR  E.  LAMPE: 


LONDONSKI  IZPREHODI. 


Keltoslovanska  liga. 

f  Uo  je  nekoč  v  vzhodnem  delu 
londonskega  mesta,  kjer  se 
bore  neštevilne  delavske 
množice  z  bedo,  propalo- 
stjo  in  lakoto,  da  sem  se 
seznanil  s  tabo,  dragi  moj 
Patrick!  Zapustil  si  svojo  domovino  onkraj 
sivega  morja,  zeleni  otok,  bedno  Irsko.  Kakor 
milijoni  tvojih  rojakov  si  v  tujini  našel  kruh 
in  zaslužek,  ki  ga  nisi  našel  na  rodni  zemlji, 
na  plenu  grabežljivih  in  nenasitnih  tlačiteljev. 
Tvoje  zvesto  in  dobro  irsko  srce  se  mi  je 
priljubilo,  da  se  te  še  zdaj  tolikokrat  spo- 
minjam ! 

Zmenila  sva  se,  da  se  najdeva  po  din- 
nerju ')  v  Kensingtonskem  vrtu  pri  kraljevi 
palači.  Obljubil  mi  je,  da  pripelje  seboj  za- 
nimivega gosta,  ki  stanuje  pri  njem. 

Bil  je  točen.  Ko  pridem  skozi  široko 
cesto,  ki  vodi  med  travniki  in  nasadi  do 
palače,  sedita  na  klopi  že  dva  mlada  moža, 
ki  me  prijazno  pozdravita. 

„Dober  dan,  moj  dragi  lrishmanl"2)  mu 
zakličem. 

„Oood  day,  dear  Slavishmanl"  3)  odgo- 
vori Irec  in  se  Široko  nasmeje. 

Patrick  Ullathorne  je  bil  pravi  Irec.  V 
Londonu  spoznaš  Irca  oddaleč  po  obrazu 
in  po  kretnji.  Anglež  ima  podolgasto  glavo, 
kakor  bi  bila  ob  strani  stisnjena.  Tudi  take 
glave  so  lahko  lepe.  Od  spredaj  je  obraz 
ozek,  mrzel,  čelo  visoko,  brada  globoka,  in 
nos  ju  veže  v  dolgi  črti.  Še  cilinder  na  tako 
dolgo    glavo,  pa  vidiš   pred    seboj   krasen 


O  Dinner  -    kosilo. 

2)  Irishman  (izg.:  Ajrišman) 


Irce. 


3)  Izg.:   Gud  de,  dir  Slevišman.    -  Dober   dan, 
dragi  Slovan. 


(DALJE.) 

geometriški  problem!  Če  je  angleška  glava 
podobna  podolgasti  stisnjeni  češplji,  je  pa 
irska  pravo  okroglo  jabolko.  Pri  Angležu 
je  vse  bolj  pravokotno,  pri  Ircu  pa  je  kroglja 
arhitektonična  prvina.  In  tako  je  tudi  moj 
ljubi  prijatelj  Patrick  Ullathorne  imel  vzorno 
okroglo  glavo  širokih,  prijaznih  lic,  nad  ka- 
terimi se  je  lesketalo  dvoje  živahnih  očes, 
a  pod  kratkim,  nekoliko  ostrim  nosom  so 
veselo  silile  narazen  temnorjave  brčice. 

Njegov  spremljevavec  je  bil  živahen  mla- 
denič srednje  postave.  Oči  so  mu  mehko  in 
sanjavo  gledale  v  svet,  vsaka  kretnja  mu  je 
bila  elegantna  in  ponosna.  Oraciozno  mi 
poda  roko  in  se  predstavi: 

„Wtodzimierz  Dcjbickil" 

„0  mila  godba  blažene  poljščine!"  mu 
odgovorim.  „Čez  dolgo  časa  slišim  zopet 
slovanske  glasove!"  Trudil  sem  se,  izgo- 
varjati po  poljsko,  in  to  je  hipoma  elektri- 
ziralo  mladega  Poljaka,  da  mi  je  vneto  stiskal 
roko  in  v  očesu  se  mu  je  zasvetil  žar  hva- 
ležnosti in  pritajene  melanholije. 

Kmalu  sva  se  pogovorila.  WJodzimierz 
je  bil  rojen  na  Ruskem  Poljskem  in  je  štu- 
diral v  Varšavi.  Tu  je  sanjaril  o  poljski  slavi, 
o  jagelonskem  prestolu,  o  ognju  in  meču 
starih  borb,  o  ukrajinskih  pohodih  in  staro- 
poljskih  zborih.  In  primerilo  se  mu  je,  da 
je  vzkipela  njegova  poljska  kri,  udeležil  se  je 
dijaških  nemirov,  in  konec  vsega  je  bil  ta, 
da  je  bežal  čez  mejo  in  se  pridružil  koloniji 
ruskih  izgnancev  v  Londonu. 

Šli  smo  v  Kensington  Palače,  da  ga  pre- 
gledamo, kolikor  ga  je  dostopnega  občin- 
stvu. Obširna  zgradba  sredi  velikega  vrta 
ni  nič  posebnega.  Nekaj  lepih  dvoran  z 
umetnimi  stropi  iz  hrastovega  lesa  in  zgodo- 
vinskimi slikami  zanima  bolj  zgodovinarja, 
kakor  umetnika.  Angleži  z  veliko  pieteto 
ogledujejo  vse  posameznosti,  ker  v  teh  pro- 

štorih  je  preživela  svojo  mladost  rajna  kra- 
ljica Viktorija.  Že  v  prejšnjih  stoletjih  so  tu 
prebivale  večinoma  kraljice,  na  primer  Ana 
ifl  Marija.  Tu  se  vidijo  knjige,  iz  katerih  se 
je  učila  brati  mala  Viktorija,  njena  mladinska 
knjižnica,  precej  čedno  vezana,  pisma,  ki  jih 
je  pisala  kot  otrok  s  svojo  veliko,  močno 
in  sloko  pisavo,  soba,  v  kateri  je  bila  ro- 
jena, stopnjice,  čez  katere  je  šla  nasproti 
odposlanstvu,  ki  ji  je  naznanilo,  da  je  po 
smrti  kralja  Viljema  IV.  postala  vladarica  mo- 
gočne angleške  države,  in  podobne  zanimi- 
vosti. 

Kmalu  smo  vse  pregledali  in  se  zopet 
izprehajali  po  vrtu. 

Sredi  mesta  leži  ta  velikanski  vrt,  a  niti 
en  glas  mestnega  hrušča  ne  sega  sem  in 
niti  ena  streha,  niti  en  dimnik  vsega  ne- 
izmernega mesta  se  ne  vidi  od  tod.  Zdi  se 
ti,  kot  da  si  daleč  proč  od  sveta,  v  svežem 
zelenju  in  zadovoljnem  miru.  Pred  nami  je 
obširni  Hyde  Park^),  nepregledna  ravan, 
pokrita  s  travniki  in  semtertje  obraščena  z 
drevjem  ter  preprežena  z  belimi  stezami. 
Tje  jo  udarimo  in  po  domače,  kakor  je  na- 
vada na  Angleškem,  sedemo  v  svežo  travo. 

„Kaj  si  pa  tako  žalosten,  Patrick.?"  vpra- 
šam Irca,  ki  je  hodil  ves  čas  zamišljen  in 
ni  izpregovoril  nobene  besede. 

^Žalosten,  da,  pa  tudi  jezen,  kadar  se 
spomnim  krivic,  ki  so  nam  jih  naredili  ljudje, 
ki  tod  gospodarijo.  Njih  moč  je  izrastla  iz 
krvi  in  njihovo  bogastvo  iz  ropa  zatiranih. 
Stopili  so  drugim  na  tilnik,  da  so  povišali 
svoje  prestole.  Jemali  so  drugim,  da  so  sebi 
kopičili  zaklade." 

„Stara  keltska  kri  vrž  v  tebi,  Patrick", 
mu  rečem;  „dolgoje  bila  tlačena  in  stiskana, 
in  zdaj  vzkipeva.  Govori,  kakor  ti  srce  ve- 
leva! Verjemi,  da  sva  midva,  jaz  in  najin 
Poljak  tukaj,  zmožna  razumeti  krivdo  in 
bolest,  ki  leži  že  stoletja  nad  tvojim  naro- 
dom." 

„Po  svetu  imate  res  Irce  za  večne  neza- 
dovoljneže,  za  neumno  lačno  paro,  ki  se 
prodaja  vskomur  za  umazan    groš   in   hira 

O  Hyde  Park  (izg.  Hajd  Park),  najvetji  drevored 
londonski. 


po  žganjarnah  in  beznicah.  Milijone  so  nas 
izgnali  z  naše  zemlje,  nam  vzeli  vse,  in  sedaj 
se  mast6  angleški  landlordi  O  na  posesti,  ki 
je  bila  nekdaj  last  naših  očetov.  Vsi  so  nas 
izdali  in  nas  zapustili,  tudi  oni,  na  katere 
smo  se  najbolj  zanašali.  Ni  je  pravice  več 
na  zemskem  krogu." 

„Čuj,  Patrick",  mu  ugovarjam;  „jaz  pa  mi- 
slim, da  ste  tudi  sami  nekoliko  krivi.  Vaša 
burna,  nepremišljena  keltska  nrav  ni  kos  v 
gospodarskem  boju  premetenemu,  hladnemu, 
preračunjajočemu  Anglosasu,  ki  je  vztrajen 
in  trd  kakor  jeklo.* 

„Je  nekaj  na  tem,  ne  tajim",  odgovori 
mladi  Irec,  „a  naša  nrav  je  pa  ravno  "zaradi 
tega  sposobna  za  marsikaj,  česar  Anglež  ne 
premore.  Vendar  verjemita  mi  — :  Samo 
sirova  sila  nas  je  mogla  potlačiti,  in  pride 
čas,  ko  tudi  mi  postavimo  silo  proti  na- 
silstvu." 

Poljaku  so  se  zaiskrile  oči. 

„Panno  swi?taCzQstochowska2)",  vzklikne 
Dobički,  „to  je  pa  ravno  tako,  kakor  na  Polj- 
skem I" 

„0,  vi  ne  veste,  vi  ne  morete  čutiti,  kaj 
preveva  irsko  srce,  ako  se  spomnimo  krivic, 
ki  so  nas  potlačile.  In  vse  le  zato,  ker  smo 
ljubili  resnico  in  nismo  vklonili  svojega  til- 
nika brezvestnim  tiranom,  kakor  ti  nezna- 
čajni  Albionci,  ki  so  svoje  duše  izpremenili 
v  hinavske  in  goljufive  računske  zapis- 
nike." 

„Varuj  se,  Patrick",  ga  prekinem,  „da  te 
kdo  ne  sliši !  Ti  si  nemara  tudi  eden  izmed 
,white  boysM"3) 

„Jaz  sem,  kar  hočem  biti.  Sploh  pa  vsakdo 
na  Angleškem  ve,  kaj  Irci  mislimo.  Nimamo 
kaj  skrivati.  In  drugače  ne  more  biti,  če 
pomislite  našo  zgodovino." 

In  Patrick  si  je  podprl  glavo  ter  je  pri- 
povedoval žalostne  zgodbe  iz  irske  prete- 
klosti. Znal  jih  je  na  izust  in  pripovedoval 
gladko,  kakor  stvar,  na  katero  vedno  misli. 

O  Landlord  -^  posestnik. 

2)  Gospa  sveta  Čenstohovska!  (Cz^stoch6w  je 
najslovitejša  poljska  božja  pot.) 

3)  White  bo>s  (izg.  huajt  bojs)  beli  fantje, 
tajna  irska  revolucionarna  družba. 

„Ko  so  si  Angleži  vsicd  svoje  premoči 
podjarmili  ,Zeleni  otok',  so  neprenehoma 
pošiljali  na  Irsko  anglosaške  koloniste.  Naš 
keltski  narod  je  živel  mirno  in  pošteno  dalje, 
nikomur  ne  hoteč  nič  zalega.  Poštenost  je 
zaupna  in  miroljubna,  ter  ne  spozna  kače, 
dokler  je  ne  piči  strupeni  zob.  Ko  je  od- 
padel Henrik  VIII.  od  katoliške  cerkve,  da 
je  mogel  zapoditi  svojo  prvo  ženo  in  se 
oženiti  z  gospodično  Ano  Boleyn,  so  na- 
stali veliki  verski  boji,  ker  vladar  je  hotel 
s  silo  zatreti  cerkev,  ki  je  nasprotovala  nje- 
govi strasti  in  gospodstvaželjnosti.  Bil  je  boj 
za  svobodo  vesti  in  prepričanja  proti  državni 
razkolni  nasilnosti.  Gospoda  v  angleškem 
parlamentu  ni  imela  dovolj  značaja,  da  bi 
se  ustavljala  vladarski  samovolji,  in  tudi  v 
irskem  parlamentu  so  angleški  veleposest- 
niki iz  političnih  nagibov  odpali.  Upali  so, 
da  kralj  ugrabi  posestva  cerkvi  in  katoliča- 
nom, ter  da  od  tega  plena  tudi  njim  kaj 
vrže  v  zahvalo  za  njihovo  izdajstvo.  A  ljud- 
stvo in  duhovščina  irska  sta  ostala  zvesta 
in  se  upirala  državni  cerkvi.  Krvava  Eliza- 
beta, morivka  Marije  Stuartove,  pa  je  na- 
pela vse  sile,  da  si  podvrže  ves  otok  in  ga 
potegne  v  protestantovstvo.  Angleška  vojska 
je  z  ognjem  in  mečem  širila  novo  vero.  Kdor 
se  ne  izpreobrne  k  novemu  evangeliju  in 
ne  prizna  za  papeža  nezakonske  hčere  oho- 
lega Henrika,  izgubi  posestvo  in  glavo!  In 
to  kruto  postavo  so  izvrševali  nad  našim 
narodom  z  rabeljskim  veseljem.  Pod  Eliza- 
beto so  Ircem  pobrali  600.000  acrovi)  po- 
sesti. Metali  so  jih  v  ječe  in  mučili  z  vsemi 
orodji,  ki  si  jih  je  mogla  izmisliti  človeška 
krutost.  Časi  Neronovi  so  se  ponovili,  in 
kri  je  v  potokih  tekla  na  moriščih.  A  Irci 
so  ostali  zvesti  in  značajni.  Jakob  I.  je  ugrabil 
našemu  narodu  en  milijon  acrov.  Ni -bilo 
pravice  za  katoličana  pri  sodišču,  niti  usmi- 
ljenja pri  grabežljivih  naselnikih.  Ali  se  mo- 
rete čuditi,  da  je  vstal  ves  narod  za  svojo 
svobodo?  Krvava  vojska  je  razsajala  po 
otoku  pod  Karolom  I.,  kateri  je  bil  sramotno 
prelomil   svojo   dano   besedo   in  nadaljeval 

O  En  acrc  (izg.  akr)        40*467  arov. 


krivice.  Moj  Bog,  12.000  Ircev  je  padlo  od 
meča,  mraza  in  lakote  I  Pa  angleški  in  škotski 
odpadniki  so  se  vzdignili  tudi  proti  kralju 
in  uporni  parlament  je  vjel  Karola  I.,  ter  ga 
zaprl  kot  svojega  jetnika.  Ali  niso  takrat  Irci 
pozabili  vseh  krivic  in  se  dvignili,  da  ga 
osvobode?  Zopet  je  zmagala  krivica.  Karola  I. 
so  obsodili  na  smrt  in  obglavili,  in  zdaj  je 
nečloveški  diktator  Cromwell  jel  besneti  po 
Irski.  Zopet  je  tekla  kri  v  potokih,  in  čez 
pet  milijonov  acrov  so  nam  zopet  uropali 
zemlje.  Izgnanstvo  in  suženjstvo  je  bilo  kazen 
za  katoliško  vero.  Štiri  škofe  in  čez  300  du- 
hovnikov nam  je  vlekel  Cromwell  na  mo- 
rišče,  da  bi  njihova  kri  prestrašila  druge. 
Volk  v  gozdu  in  duhovnik  pred  oltarjem 
sta  imela  isto  ceno:  Pet  funtov  šterlingov 
je  dobil  nagrade,  kdor  je  ubil  volka  ali  du- 
hovnika izdal.  Čez  tisoč  duhovnikov  so  iz- 
gnali, in  smrtno  je  bil  kaznovan  oni,  ki  so 
ga  izdali,  da  je  skrivaj  opravljal  katoliško 
bogoslužje-  A  Irci  so  ostali  značajni.  Rablji 
niso  mogli  delati  dovolj  hitro,  in  zato  so 
odločili  provincijo  Connaught  za  katoličane, 
češ,  da  smejo  prebivati  edino  le  tam.  A  kako 
se  naj  ves  narod  stlači  na  majhen  kos  naj- 
slabše zemlje.?  Besni  morivci  svojega  kralja 
so  pa  imeli  neprenehoma  povoda  dovolj, 
da  so  po  deželi  vohali  za  papisti  in  jih  to- 
žili, da  bi  se  polastili  njihovih  posestev.  O, 
kaj  so  takrat  počeli  z  našim  narodom  I  Osem- 
desettisoč  jih  je  zvlekel  Cromwell  skupaj 
vklenjenih,  da  jih  pošlje  v  izgnanstvo.  Po- 
lovica jih  je  pomrla,  preden  so  jih  odpeljali, 
in  čez  šest  let  je  bilo  živih  samo  še  dvajset 
oseb  —  vsi  drugi  so  poginili  od  bede  in 
trpljenja  I 

„In  koliko  časa  je  to  trpelo?" 
„  Dolgo,  dolgo  I  Pravite,  da  je  Anglež 
praktičen.  Da,  praktičen  je  bil  tudi  pri  prega- 
njanju katoličanstva,  kajti  boril  se  je  vedno 
z  gospodarskimi  sredstvi.  To  je  bilo  prav 
posebno  preganjanje,  katerega  glavni  namen 
je  bil  ta,  da  uničijo  ekonomsko  silo  irskega 
naroda  in  si  ga  s  tem  usužijo.  V  začetku 
osemnajstega  stoletja  so  zopet  ugrabili  Ircem 
1,060.792  acrov  zemlje  in  jih  razdelili  med 
anglikanske  odpadnike.    Podobe   svetnikov 

in  križe  so  razbili,  božjepotnikc  so  kazno- 
vali z  bičem.  Katoliške  ljudske  učitelje  so 
izgnali;  kateri  se  je  vrnil,  je  bil  kaznovan 
s  smrtjo.  Vlada  je  plačevala  po  5  funtov  za 
prevoz  katoliških  učiteljev  v  Zapadno  Indijo. 
Katoliški  stariši  so  morali  svoje  otroke  pri- 
peljati pred  magistrat  in  jih  niso  smeli  po- 
šiljati v  katoliške  šole  v  Belgiji  in  Franciji 
ali  Italiji.  Noben  katoličan  ni  smel  ustanoviti 
šole,  a  vlada  je  ustanavljala  protestantovske 
šole  in  silila  stariše,  da  so  morali  svoje 
otroke  pošiljati  vanje.  Katoliške  sirote  so 
dobivale  le  protestantovske  jerobe.  Z  de- 
narjem niso  štedili:  Duhovnik,  ki  je  odpadel, 
je  dobil  do  40  funtov  nagrade.  Če  je  sin 
katoliške  rodbine  odpadel,  je  takoj  dobil 
vse  premoženje  starišev,  in  ti  so  imeli  le 
pravico  vžitkarjev.  Če  je  žena  postala  pro- 
testantovka,  se  je  lahko  ločila  od  moža.  Če 
je  katoliški  duhovnik  blagoslovil  mešan  za- 
kon, je  zapadel  smrtni  kazni.  Noben  kato- 
ličan ni  dobil  državne  službe  in  je  bil  iz- 
ključen iz  parlamenta.  Katoličan  ni  mogel 
ničcsa  podedovati  od  protestantovskih  so- 
rodnikov^ in  ti  mu  niti  med  živimi  niso  smeli 
ničesa  darovati.  Katoliški  otrok,  ki  je  šel  v 
protestantovsko  šolo,  je  dobil  5  funtov  dote. 
Pogodbe,  ki  so  jih  sklepali  katoličani  med 
seboj,  so  veljale  le  za  30  let.  Katoliški  na- 
jemnik je  moral  dve  tretjini  žetve  oddajali 
protestantovskemu  veleposestniku.  Kdor  je 
takega  najemnika  ovadil,  da  je  obdržal  zase 
več  kot  eno  tretjino,  je  dobil  nagrado  in  se 
je  smel  polastiti  najetega  zemljišča.  Katoliških 
obrtnikov  niso  sprejemali  v  obrtne  zveze  ali 
so  jim  pa  nalagali  najtežje  pogoje.  Katoliški 
mojster  ni  smel  imeti  več  nego  le  dva  učenca 
in  določeno  število  pomočnikov.  Noben  ka- 
toličan ni  smel  izdelavati  orožja.  Noben  ka- 
toličan nI  smel  imeti  konja,  ki  bi  bil  vreden 
več  kakor  5  funtov." 

„Ni  mogoče!"  se  oglasi  Poljak,  „kako 
ste  pa  jahali.?  Mi  smo  v  najhujšem  prega- 
njanju na  krasnih  konjičkih  jezdili  po  Litvi  I" 

„Nam  pa  niti  konj  niso  pustili.  Le  s  sta- 
rimi kljuseti  je  smel  orati  katoličan,  a  krasne 
konje,  ki  so  skakali  po  „Zelenem  otoku", 
je  pograbil  anglikanski  lord!" 


„NeČuveno!"  seje  hudoval  Vladko,  „naši 
so  še  kazakom  konje  jemali!" 

„Še  ne  dovolj!"  nadaljuje  Patrick.  Noben 
katoličan  ni  smel  biti  odvetnik  ali  porotnik. 
Sodili  so  katoličane  samo  protestantovski 
porotniki.  Vsiljeni  anglikanski  popje  so  do- 
bili vse  dohodke  katoliške  cerkve,  in  irski 
katoličani,  že  itak  preobloženi  z  davki,  so 
morali  anglikanskim  cerkvenim  uslužbencem 
plačevati  še  desetino  in  prispevati  k  obrednim 
stroškom,  dasi  so  ti  ,prelati*  živeli  večinoma 
v  inozemstvu,  ker  jih  nihče  ni  hodil  poslušat. 
Katoliški  duhovniki,  preoblečeni  v  delavce 
ali  trgovce,  so  pa  skrivaj  po  gozdih  v  smrtni 
nevarnosti  opravljati  službo  božjo,  poročali 
in  krstili.  Vsakdo  nas  je  smel  zasramovati, 
od  veleposestnika  In  grajščinskega  valpta  do 
glediških  igravcev,  ki  so  se  na  odru  norče- 
vali iz  katoličanov.  In  ali  mislite,  da  je  to 
tiranstvo,  ki  nima  primere  v  zgodovini,  uklo- 
nilo naš  narod?  Glejte  Irce,  še  danes  so 
katoličani!" 

In  Patrick  je  planil  pokonci,  tresel  se  je 
po  vsem  životu  ter  dvignil  pest  proti  nebu: 

„Ne  bodo  nas  ne!  Prej  bo  konec  vse 
Anglije  z  vsemi  njenimi  kolonijami!  Njihove 
natezalnice  so  se  potrle,  preden  so  polomile 
kosti  irskemu  narodu,  in  rabljem  so  se  meči 
skrhali,  preden  so  nas  pomorili!  A  pride  ura 
osvete!" 

Nastal  je  molk.  Patrick  je  stal  visoko 
zravnan,  prsi  so  se  mu  burno  dvigale  in  oči 
so  strmele  v  daljavo. 

„Blagorvam,  Patrick",  rečem  tiho.  „Zgo- 
dovina  je  zabeležila  z  zlatimi  črkami  vašo 
značajnost,  in  cerkev  po  vsem  svetu  slavi 
vaše  mučenike." 

„A  mi  smo  tako  revni,  tako  zapuščeni! 
Po  vsem  svetu  je  razkropljen  moj  rod,  in 
kamorkoli  prideš,  so  Irci  med  ubožci  najbolj 
revni  in  zaničevani.  Ah,  kdo  nam  pomore, 
kdo  nas  dvigne?  Zapustili  ste  nas  vsi,  in 
pomilovanje  nam  ne  koristi." 

Patrick  se  skloni,  si  zakrije  obraz  z  ro- 
kami in  solze  ga  oblijo. 

Poljak  pa  vstane  in  ga  tolaži:  „Olej,  mi 
smo  še  bolj  nesrečni.  Ti  imaš  vsaj  zlato 
svobodo,  a  mi  smo  izgnanci  brez  domovine 

in  miru  na  širnem  svetu.    Poslušaj  zgodbo 
našega  naroda I 

Velik  in  slaven  je  bil  naš  narod.  Od 
morja  do  morja  je  segala  oblast  jagelon- 
skega  žezla  in  poljski  kralji  so  vladali  na 
češkem  in  ogrskem  prestolu.  Največja  sila  v 
srednji  Evropi  je  bila  svoj  čas  srečna  Poljska, 
ki  je  pod  OrunGwaldom  pobifa  Pruse  in 
se  sestrsko  zvezala  s  sorodno  Litvo,  Na 
naših  šolah  je  cvetela  učenost,  po  naših  gra- 
dovih se  je  gojilo  junaško  viteštvo  in  ni  ga 
bilo  blišča,  ni  bilo  slave,  ki  bi  ne  žarela  in 
odmevala  na  Poljskem.  Pridno  ljudstvo  je 
pa  v  mirnem  blagostanju  obdelovalo  in  lju- 
bilo svojo  lepo  zemljo.  Srebrnozvočno  se 
glasi  poljski  jezik  v  krasnih  pesmih,  in  kadar 
je  vstal  velikodušen  mož  in  je  poklical  Po- 
ljake, so  se  mu  pridružile  trume  plemenitih 
src  in  mu  sledile  k  najslavnejšim  dejanjem. 
Ognjevita  srca  so  v  brezskrbni  požrtvoval- 
nosti vselej  stremila  za  tem,  kar  je  najvišje 
in  najlepše." 

„Res  je.  Vlado",  mu  pritrdim,  „poljski 
narod  bo  vedno  med  prvimi,  dokler  bodo 
slavili  ljudje  velikodušno  idealnost." 

„A  kdo  nas  je  zatrl.^  Naš  sovražnik  je 
bilo  ono  tiranstvo,  ki  se  je  vgnezdilo  v  plem- 
stvo, da  je  šlahta  i)  potlačila  ljudstvo  in  potem 
v  izdajalskih  bojih  prodala  državo  tujcem. 
Izpodrinili  so  meščanstvo  in  sfpodvrgli  kmeta, 
da  je  tlačanil  ljudem,  ki  so  živeli  od  nje- 
govih žuljev.  Glejte  našo  nesrečo !  Nam  pra- 
vijo zdaj,  da  smo  anarhisti.  A  anarhisti  so 
bili  oni,  ki  so  svojim  strastem  in  svoji  pre- 
vzetnosti žrtvovali  ubogo  poljsko  ljudstvo. 
Plemstvo  je  izmozgalo  uboge  ljudi  in  ko 
je  bil  kmet  berač,  se  ga  je  lotil  jud,  ki  mu 
je  izpil  kri  in  slednjič  prevzel  vlogo  me- 
ščanstvu. Brezskrbno  so  živeli  v  grajščinah 
in  vživali  narodno  last,  med  tem,  ko  je  ljud- 
stvo ginilo  in  stradalo.  Imeli  so  v  rokah  vo- 
jaštvo in  državno  upravo,  in  zato  je  pro- 
padlo vse.  Ponosna  Poljska  je  postala  žrtev 
samogoltnih  sosedov.  In  kaj  je  bil  konec 
tega?  Da  so  si  močnejši  sosedje  razdelili 
našo  državo,  da  so  jo  raztrgali  na  tri  kose 

O  Plemstvo. 


in  si  jo  podvrgli.  V  Rusiji  so  nas  vlekli  v 
razkol  in  nam  hoteli  vsiliti  ruski  jezik,  na 
Pruskem  so  nas  hoteli  poluteraniti  in  po- 
nemčiti,  a  v  Avstriji,  kjer  je  obdržala  šlahta 
svojo  moč,  so  spravili  ljudstvo  na  beraško 
palico.  A  ni  izmrl  spomin  na  nekdanjo  slavo 
in  svobodo.  Vstalo  je  poljsko  ljudstvo  in 
se  hotelo  osvoboditi.  Krvavo  so  gospodarili 
sovražniki  v  naši  domovini.  Padli  so  naj- 
boljši junaki,  in  poljski  narod  je  potlačen 
in  ponižan.  A  v  nas  mladih  žive  ideali  Ko- 
sciuszka,  Mickiewicza  in  Stowackega  in  pri- 
segli smo,  da  delamo  proti  tiranom,  ki  so 
polili  Varšavo  s  poljsko  krvjo.  Čuj,  Patrick, 
ali  ni  Bog  ustvaril  železa,  iz  katerega  mi 
lijemo  bombe.?  Vsako  leto  padajo  v  Rusiji 
glave  onih,  ki  so  nas  zatrii.  Ko  padejo  vse, 
tedaj  zažari  na  nebu  soince  svobode  in  nove, 
neminljive  slave  I  In  takrat  sprejme  domovina 
svoje  izdane  sinove  in  jim  povrne  njihovo 
trpljenje!" 

„In  ti  upaš,  da  s  tem  dosežete  svoj  na- 
men.?" vprašam  ognjevitega  Poljaka. 

„Šli  smo  vselej  v  boj  samo  z  upanjem, 
brez  zagotovila,  da  zmagamo.  Volili  smo 
vedno  med  tirani  in  med  svobodo,  in  če 
smo  vedno  propadli,  bomo  pa  gotovo  enkrat 
zmagali.  Pripravljeni  smo  na  vse,  na  svo- 
bodo in  na  smrti" 

„A  vaša  napaka  je  bila  vedno  ta,  da  ste 
delali  s  silo,  katera  nič  ne  opravi  proti  večji 
sili",  mu  odgovarjam.  ^Izkušnje  nove  dobe 
nam  kažejo  nova  pota." 

„A  odkod  si  ti,  da  umevaš  moj  jezik,  a 
ne  mojega  srca?" 

„Moja  domovina  je  daleč  odtod,  majhna 
kot  orehova  lupina,  a  lepa  kakor  biser  v 
smaragdnem  okviru." 

„Kje  pa  je  ta  dežela?"  vpraša  Patrick 
Ullathorne, 

„ Okoli  Ljubljane." 

„Še  nisem  nič  slišal  o  tem  mestu." 

„To  je  južno  od  Prage",  je  razlagal 
Wlodzimierz  Dobički. 

„Kje  pa  je  Praga?"  je  vpraševal  Patrick 
Ullathorne. 

„Ta  je  pa  severno  od  Trsta",  mu  je  po- 
magal NVlodzimierz  Debicki. 

„Torej  tam  nekje  proti  Aleksandriji,  ka- 
mor pošilja  naša  tvrdka  svoje  izdelke?"  po- 
izveduje Patrick. 

^Popolnoma  pravilno",  mu  odgovorim, 
„samo  da  smo  mi  ravno  na  sredi." 

,,Blizu  Carigrada?" 

„Smo  skoro  sosedje  s  Turki." 

„To  je  pa  zanimivo!  Lepe  sosede  imate! 
Ali  ste  jim  kaj  podobni?" 

„Morda  tudi  nekoliko!"  se  zasmejem.  „A 
to  bi  bilo  le  v  našo  škodo.  —  Tam  na  jugu 
je  dežela,  kjer  se  dotikajo  neba  sneženi 
vrhovi  velečastnih  gori,  resni  skalnati  spo- 
meniki krutih  bojev,  ki  so  se  vršili  pod  nji- 
hovim vznožjem.  In  blizu  večnega  snega  so 
gorke  doline,  v  katerih  zor6  rumene  poma- 
ranče in  se  smeji  sladko  grozdje  izpod  ze- 
lenega listja  na  raskavi  trti.  S  planin  žubori 
kristalnočisti  studenci  in  skakljajo  med  zele- 
nimi šumami  v  rodovitne  doline  ali  se  raz- 
posajeno mečejo  v  divjih  slapovih  čez  sive 
skale.  Kaj  je  ta  vaša  rjava  Temza,  ta  velika, 
lena  tovorna  živina,  ustvarjena  le  za  to,  da 
prenaša  sajasta  bremena  na  svojem  širokem 
hrbtu  I  Če  jo  le  pogledam,  si  umažem  oči! 
A  pri  nas  gledajo  v  modro  nebo  sinja  jezera, 
katerim  še  noben  dim  in  noben  prašek  ni 
skalil  nedolžnega  očesa.  Sneženi  Sever  in 
topli  Jug  se  tam  objemata,  pestri,  divjepoe- 
tični  Vzhod  in  starikastoučeni,  naprednopro- 
svetljeni  Zapad  si  podajata  roke.  Tam  so 
podzemski  svetovi,  polni  divne  krasote,  a 
nad  njimi  plovejo  planinski  orii  v  veličastnih 
kolobarjih.  Tam  so  jezera,  ki  se  potapljajo 
v  zemljo  in  grgrajoč  izginjajo  v  globino. 
Pekoče  se  upira  solnce  v  naše  skale,  a  ob- 
liva jih  modro  morje,  polno  južnega  čara." 

„In  kako  se  vam  godi  na  tej  pravljični 
zemlji  ?** 

„Kakor  ljudem,  ki  živeči  umirajo  in  umi- 
rajoči stegajo  roko  po  življenju.  Avarski  in 


moslimski  navali  so  pustošili  to  deželo,  ki 
je  videla  pogorišča  in  grozodejstva  ropar- 
skih tolp.  Več  kot  polovico  ozemlja  je  iz- 
gubil naš  rod,  in  tisoči  se  po  Širnem  svetu 
z  Irci  in  Poljaki  pehajo  za  vsakdanji  kruh 
v  tujih  tovarnah  in  rudokopih.  A  izginili 
nismo  vkljub  vsemu  zatiranju,  in  kar  nas  je 
doma  in  razkropljenih  po  svetu,  smo  zvezani 
v  eno  telo,  ki  se  več  tie  razdruži.  Ne  me- 
čemo bomb  in  ne  netimo  vstaj.  V  delavni 
dlani,  v  trdni  zvezi  in  bratski  ljubezni  je 
naša  moč  in  bodočnost.  Keltje  in  Slovani! 
Ali  ni  soroden  naš  značaj,  naša  zgodovina 
in  naše  trpljenje?  Bojevita  germanska  ple- 
mena so  se  kakor  kij  zasadila  med  nas.  A 
njihova  nasilna  krutost  nas  ni  zatria  in  ni 
izpremenila  našega  značaja.  In  zdaj  je  An- 
glija opešala  v  borbi  proti  Ircem  ter  jim 
vrača  svobodo,  Poljakom  se  obeta  večja 
prostost  v  Rusiji  in  brez  strahu  gledajo  na- 
sproti ponemčevalnim  naporom  Prusije.  Ali 
niso  to  znamenja  novega  življenja?  Ali  niso 
to  prvi  žarki  mladega,  svetlega  dne?  Od 
hiše  do  hiše,  od  roke  do  roke  se  mora 
splesti  bratovska  vez  med  vsemi,  ki  so  si 
ohranili  svojo  vero  in  svojo  značajnost  v 
časih  preizkušnje  in  težave.  Tako  mi  že 
delamo,  in  upamo,  da  nastane  nekoč  nova 
doba,  lepša  in  srečnejša  od  dosedanjih,  ker 
jej  bodo  vtisnili  svoj  značaj  oni,  ki  so  sami 
preizkusili  bedo  in  sužnost.  Jasen  um,  po- 
šteno srce  in  delavna  dlan  bodi  odslej  naše 
orožje!" 

»Pomagaj  Bog  in  sveti  Patrick",  vzklikne 
Irec,  „to  bo  prava  keltoslovanska  liga!" 

„Niech  žyje!"  >)  pritrdi  Poljak. 

Podali  smo  si  roke  in  se  obrnili  proti 
domu.  Solnce  je  zahajalo  za  Kensingtonsko 
palačo  in  lahna  meglica  je  legala  nad  Hyde 
Park. 


O  Naj  živi! 

J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

63.  OTONIČAR,  N.  (:  Otonica  v  občini 
Cirknica  na  Notranjskem). 

64.  PEKLAR,  Št.  (:  Pekel,  v  mnogih  štajerskih 
okrajih). 

65.  PODLOGAR,  D.  (:  Podlog  v  črnomalj- 
skem, krškem  in  velikoiaškcm  okraju). 

66.  PODBREGAR,  Št.  (:  Podbrege  v  šmarij- 
skem  okraju  na  Št.). 

67.  POLIČAR,  G.  (:  Polica,  občina  Naklo 
na  Gor.). 

68.  POLAJNER,  -AR,  G.  (-.Poljana,  Po- 
ljane?] 

69.  PONIKVAR,  N.  (:  Ponikva,  -kve,  v  raznih 
o'  rajih  na  Notr.,  Dol.  in  Staj.). 

70.  POTOCAR,  d.  (:Potočc,  okraj  Seno- 
žeče in  Kranj?) 

71.  POTOKAR,  D.,  N.  (:  Potok  v  brez- 
številnih okrajih). 

72.  POŽEGAR,  Št.  (:  Požeg,  okraj  Maribor 
na  levem  bregu  Save). 

73.  PRESKAR,  -ER,  Št.  (:  Preska  v  petih 
dolenjskih  sodnih  okrajih;  potem  na  Štajer- 
skem v  kozjanskem,  Preske  v  selniškcm  okraju). 

74.  PRELOGAR,  Št.  (:  Preloge  v  raznih 
okrajih  na  Štajerskem). 

75.  PROSEKAR,  Kor.,  Pr.  (:  Prosek  na  Pri- 
morskem, Proseka  na  Koroškem). 

76.  PUNGERČAR,  D.  (morda  mož  iz 
Pungerta  na  Kočevskem?) 

77.  RAVNIKAR,  RAVNIHAR  (ponemčeno 
Raunicher  in  Rauneggcr),  G.,  D.,  Št.,  Kor.,  Pr. 
(:  Ravnik,  okraj  Mokronog,  Ijublj.  okolice,  Lož, 
Logatec). 

78.  RAKAR,  D.,  G.,  Pr.  (:  F^aka  na  Dol.)? 

79.  REKAR,  Št.,  G.  (:  Reka  v  mnogih  šta- 
jerskih okrajih  in  v  Koroškem  Rožu). 

80.  RIBNIKAR,  G.,  N.  (:  Ribnik  v  kočev- 
skem in  novomeškem  o'. raju?) 

81.  ROVTAR,  RUTAR,  RUTER,  Pr.,  G., 
N.,  D.,  Kor.  (:  Rovte,  Rovt,  Rute,  Rut  v  raznih 
okrajih,  n.  pr.  v  celovškem,  trbiškem,  radolji- 
škem,  škofjeloškem,  tolminskem  itd.). 

82.  ROŽEKAR,  Kor.  (:  Rožck  v  okr.  istega 
imena). 


(DALJE.) 

83.  ROŽNAR,  Št.  (:  Rožno  v  selniškem 
okraju). 

84.  RUPAR,  G.,  D.,  Pr.  (:Rupc,  okraj 
Kranj,  Vel.  Lašče  in  goriška  okolica). 

85.  SELNIČAR,  G.  (:  Selnica  na  Št.,  D.). 

86.  SELIŠKAR,  N.  (:  Selišče  v  tolminskem 
okraju.  Zastran  skupka  šk.  prim.  ime  „Gra- 
diška**  zraven  „Gradišče"). 

87.  SENICAR,  d.,  n.,  Pr.  (:  Senica  v  ljub- 
ljanski okolici,  nadalje  v  kanalskem  in  buzet- 
skem  okraju). 

88.  SETNIKAR,  N.  (:  Setnik  v  vrhniškem 
okraju). 

89.  SETNICAR,  n.  (:  Setnica  v  vrhniškem 
okraju). 

90.  SLAPAR,  G.  (:  Slape  v  Ijublj.  okolici 
ali  pa  Slap  na  Vipavskem). 

91.  SLAPNIČAR,  D.  (:  Slapnica  v  samo- 
borskcm  okraju  na  Hrvaškem). 

92.  SMOLNIKAR,  G.  (:  Smolnik  v  vrhni- 
škem okraju). 

93.  STRAŽIŠAR,  STRAŽIŠČAR,  N.  (:  Stra- 
žišče,  okraj  Lož  na  Notr.).  Identična  po  po- 
menu je  oblika  STRAŽIŠAJ,  N. 

94.  STRAJNAR,  D.  (:  Stranje,  v  ljudski 
izreki  Strajne,  v  novomeškem,  trebanjskem  in 
stiškem  [zatiškem]  okraju). 

95.  ŠTIFTAR,  Staj.  (:  Nova  Štifta,  okraj 
Gornji  grad). 

96.  TAPEINER,  TEPAJNAR,  Št.  (:Tepanja, 
-nje  v  konjiškem  okraju). 

97.  TERZINAR,  -ER,  G.  (:  Trzin  v  kam- 
niškem okraju). 

98.  TORKAR,  G.  (:  Torka,  občina  Sorica, 
okraj  Kranj). 

99.  TRATAR,  G.,  D.  (:  Trata  v  škofje- 
loškem in  metliškem  okraju  in  v  ljubljanski 
okolici). 

100.  TRŠČINAR,  TF^ŠINAR,  D.  (:  Trš[č]ina 
v  mokronoškcm  okraju). 

101.  TURNAR,  TURNER,  G.,  Št.  (:  Thurn, 
Turn,  ime  raznim  gradovom  po  Slovenskem). 

102.  VIDMAR,  Št.,  D.,  G.,  N.,  Pr.  (: Videm, 
okraj  Brežice,  Stična,  Vel. Lašče,  Trebnje,  Brdo; 


Digitized  by 


Google 


175 


Videm  -    Udinc  v  Italiji).   Vidmar  je  pa  tudi 
oskrbnik  ali  obdelovalec  zemljišča,  katero 
je  cerkvena  last:  videm  iz  lat.  vidum. 

103.  VIDROAR,  O.  (:  Vidrga  -  Idrija  na 
Notr.)  Miklošič  navaja  v  svojem  „Glasoslovju" 
[,Lautlchre"]  na  str.  334.  2.  izdanja  tako-le: 
^Vcrgl.  Vidrga,  gen.  Vidrje  =  Idria". 

104.  ZALOKAR,  SALLOKER,  O.,  D.,  Št. 
(:Zalo'va  v  mokronoškem,  Zaloke  v  krškem 
okraju  na  Dol.). 

105.  ZALOGAR,  ZALOHAR,  G.  (:  Zalog 
v  kranjskem  okraju). 

106.  ZALAR,  N.  (:Zala,  okraj  Lož  na  No- 
tranjskem). 

107.  ŽAVCAR,  -ER,  Št.  (:  Žavec,  Žalec  v 
celjski  okolici). 

108.  ŽELEZNIKAR,  pokvarjeno:  ŽELEZIN- 
GER,  Št.,  G.  (:  Želcznik  v  konjiškem  okraju  na 
Št.,  Železniki  na  Gor.). 

lil.  z  obrazilom  -šek,  -šak,  -šček,  -ščak. 

1.  ANDRENŠEK,  Št.  (rAndrence,  okraj 
Sv.  Lenart  na  Št.). 

2.  ANDOLŠEK,  ANDOLJŠEK,  (:  Andol  v 
vclikolaSkem  okraju). 

3.  ANUŠAK,  Št.  (:  morda  Anovec,  okraj 
Brežice). 

4.  ARZENŠEK,  ARŽENŠEK,  Št.  (:  morda 
Eržene  sclo,  okraj  Šmarijc  na  Staj.). 

5.  ARNŠEK,  Št.  (:  Arna  vas  v  celjskem 
okraju). 

6.  BANOVŠEK,  Št.  (:  Banovci  v  ljutomer- 
skem okraju). 

7.  BELŠAK,  Št.  (:Belo,  okraj  Kozje  in 
Šmarijc);  tudi  BELJŠAK. 

8.  BEZOOVŠEK,  Št.  (:  Bezgovica,  okraj 
Šmarije,  ali  pa  Bezgovec,  okraj  Sv.  Lenart). 

9.  BEZOVŠEK,  Št.  (:  Bezovje  v  celjskem 
in  v  konjiškem  okraju). 

10.  BEZENŠEK,  Št.  (:  morda  Bczina  v  konji- 
škem okraju). 

11.  BOROVINŠEK,  Št.  (:  Borovina,  okraj 
Kozje). 

12.  BREŠČAK,  O.,  Prim.  (:Breg  v  raznih 
okrajih  na  Primorskem  in  na  Gorenjskem). 


13.  BRINOVŠEK,  Št.  (:  Brinovec  v  selni- 
škem  okraju). 

14.  BRINŠEK,  BRINJŠEK,  G.,  D.  (:  Brinje 
v  mokronoSkem  okraju). 

15.  BRŠEK,  Staj.  (:Brdo,  okraj  Kozje  in 
Celje). 

16.  BREZO VŠEK,  -OVŠClK,  -AVŠČEK, 
Št.  in  Pr.  (:  Brezova,  Brezovo  in  Brezovec  v 
mnogih  okrajih  na  Staj.,  Brezovo  in  Brezovica 
na  Pr.). 

17.  BUKOVŠEK,  BUKOŠEK,  BUKŠEK,  Št. 
(:  Bukovje  in  Bukovci  v  raznih  staj.  okrajih). 

18.  CEROVŠEK,  G.  (:  Cerovo  v  ljubljanski 
okolici). 

19.  CILENŠEK,  CILINŠEK,  Št.  (:  Ciglcnce, 
okraj  Ruj  in  okraj  Maribor  na  levem  bregu 
Drave). 

20.  CERNEVŠEK,  Staj.  (:Črnevec,  okraj 
Vransko). 

21.  DVORŠAK,  tudi  DVORŠEK,  Št.  (:  Dvor 
v  raznih  štajerskih  okrajih). 

22.  FILIPŠEK,  Št.  (:  Sv.  Filip,  okraj  Kozje). 

23.  GABRŠČEK,  GABRŠEK,  GABERŠEK, 
Prim.,  N.,  G.,  Št.;  GABERŠAK,  Št,  (:  Gabre, 
Gabrče,  Gabrje  v  mnogih  okrajih). 

24.  GABROVŠEK,  N.  (:  Gabrovica  na  Pri- 
morskem). 

25.  GAJŠEK,  ponemč.  GAISCHEGG,  Št. 
(:  Gaj,  Gaje  v  mnogih  staj.  okrajih). 

26.  GERMOVŠEK,  Št.  (:  Grmo[v]je  v  celj- 
skem okraju). 

27.  GLINŠEK,  Št.,  Ijublj.  okolica  (:  Gline, 
Glinje  na  Štajerskem,  okraj  Vransko,  in  Glinek 
v  Ijublj.  okolici). 

28.  GLOGOVŠEK,  Št.  (:  Glogovbrod,  okraj 
Brežice). 

29.  GOMILŠAK,  -ŠCAK,  -ŠČEK,  -ŠEK,  Št. 
in  Pr.  (:  Gomila,  Gomile,  Gomilice,  Gomilsko 
na  Staj.,  Gomila  in  Gomile  na  Prim.). 

30.  GORENŠCEK,  Prim.  (:  Gorenje,  okraj 
Ajdovščina). 

3 1 .  GOLJEVŠCEK,  F^r.  (:  Goljevica  v  kanal- 
skem okraju). 

32.  GORINŠEK,  Št.  (:  Gorince,  okraj  Šma- 
rije, ali  pa  Gorinsko,  okraj  Konjice). 


Tiii^^Hutir 

ZVONIMIR: 


VEČERNI  VZDIH. 


Angelca  nebeška  dva 
na  oblakih  plavata 
in  po  nebu  zvezdice 
zlate  užigavata. 


Tudi  v  mojem  srcu  noč 
temna  je  storila  se  — 
toda  zlatih  zvezdic  v  njem 
nihče  ne  prižge  . .  . 


2J^^::^i^S^i^ 


ZVONIMIR: 

SAM... 


Oam  po  tihem  polju  hodim, 
žalost  temna  v  srcu  bdi, 
snežec  izpod  neba  pada, 
žalosti  ros(J  oči  .  .  . 


Sladke  pomladanje  nade, 
kam  zbežale,  kje  ste  zdaj? 
Kje  si,   radost  dni  detinskih, 
kje  si,  moj  riiladostni  raj? 


Sam  sem,  ah  . .  .  Le  žalost  tiha 
v  srcu  osamelem  bdf, 
beli  snežec  polje  krije, 
solzne  moje  so  oči  .  .  . 


ČRNOGORKE  ŽALUJEJO  ZA  MRLIČEM. 

SLOVENSKA. 

Bajke  in  povesti  I.  Janeza  Trdine 
zbrani  spisi  II.  V  Ljubljani  1904.  Založil 
L  Schwcntncr.  Str.  173.  —  Trdina  je  nabral 
snov  za  svoje  „ bajke"  pod  Gorjanci  v  novo- 
meški okolici.  Mnogo  pristnega  narodnega 
zrnja  je  vmes.  Dolenjci  niso  le  šegavi  in  je- 
zični, ampak  imajo  tudi  hudo  satirično  žilico, 
ki  ne  prizanaša  z  žgočim  sarkazmom.  Tudi 
jeziki,  ki  so  Trdinu  pripovedovali  te  „ bajke  in 
povesti",  niso  bili  le  dolgi,  ampak  tudi  zadir- 
Ijivi.  Marsikatera  je  prav  dobra.  Zlasti  „verske 
bajke,  stare  in  nove"  se  odlikujejo  nekatere 
po  res  godčevskem  humorju.  Seveda  se  ne 
sme  vzeti  vse  preveč  natanko,  kar  si  izmisli 
Dolenjec  pri  kapljici  vina.  Praznovernost  in 
hudomušnost  se  družita  tu  v  bolj  ali  manj  ša- 
ljivi obliki.  Nekatere  so  precej  kosmate,  in  zlasti 
„ Kresna  noč"  se  nam  ne  zdi  niti  narodna,  niti 
prav  nič  umetniška.  Gorjanec  gotovo  ne  misli 
na„kamenite  ali  bronaste  spomenike"  (str.  156.). 
Spomin  na  grajščinsko  vlado,  kateri  se  je  tako 
globoko  vtisnil  v  dolenjsko  dušo,  da  se  še 
zdaj  pozna  na  dolenjskem  značaju,  odmeva 
tudi  iz  teh  pripovedk.  Svetovali  bi,  da  se  Trdi- 
nove stvari  še  nekoliko  izber6  in  ogladijo. 
Mnogo  je  dobrega,  a  nekatere  gorjanske  stvari 
ne  sodijo  v  leposlovno  knjigo.  Saj  ljudske 
bajke  in  povesti  so  tudi  del  poezije,  in  ko 
beremo  o  vražah  in  o  praznih  verah,  tudi  ne 
smemo  misliti,  da  ljudstvo  samo  vse  verjame, 
kar  pripoveduje.  To  so  plodovi  tvorne  do- 
mišljije, vzbujeni  od  proste  prirode,  in  zato 
jih  sodimo  po  estetičnih  načelih.  Ko  bi  se  ne- 
katere posameznosti  izpustile  in  lepše  obdelale, 
bi  bila  to  knjiga,  ki  bi  jo  lahko  ljudstvo  z  za- 
nimanjem čitalo.  Bolje  je  izbirati,  nego  zbirati! 

Dr.  E,  Z.. 

Luršica  mati  božja.  Šmarnice  in  molit- 
venik.  Spisal  Janez  Godec,  župnik.  Izdala 
družba  sv.  Mohorja  v  Celovcu.  1904.  str.  348. 
—  Za  jubilejno  leto  Brezmadežnega  spočetja 
nam  je  podala  družba  sv.  Mohorja  molitvenik 
o  svetovnoznanih   lurških    čudežih.  G.  Godec 

.DOM  IN  SVET"  1905.  ŠT.  3. 


je  1.  [1899.  že  sam  izdal  „Lurške  Šmarnice". 
Letošnji  molitvenik  nam  podaje  samo  čudeže 
za  premišljevanje.  Navedeni  čudeži  so  res  vsi 
zadostno  izpričani  po  veščakih,  tako  da  ne 
moremo  dvomiti  o  njih,  a  vendar  ni  primerno, 
da  se  čudeži  le  preveč  poudarjajo.  Več  traj- 
nega uspeha  moremo  pričakovati  od  molitve- 
nikov,  ki  nam  razlagajo  verske  resnice.  Z  na- 
činom obdelovanja  pa  moremo  biti  zadovoljni 
pri  letošnjih  „Šmarnicah".  Tega  pa  ne  moremo 
trditi  tudi  o  molitveniku  v  ožjem  zmislu.  Ko 
je  izdala  1.  1902.  „ Družba  sv.  Mohorja"  molit- 
venik „Slava  Gospodu",  je  prinesel  ^Voditelj" 
v  kritiki  tega  molitvenika  nekaj  dobrih  in  vsega 
uvaževanja  vrednih  praktičnih  nasvetov  glede 
slovenskih  molitvenikov.  Posebno  se  tam  po- 
udarja, da  bodi  v  vseh  molitvah  enako  bese- 
dilo, vsaj  v  tistih,  ki  se  povsod  rabijo  (Vo- 
ditelj, VI.  str.  242.).  Na  te  primerne  opombe 
znanstvenega  lista  pa  se  žal  g.  pisatelj  ni  oziral. 
Molitve  je  črpal  iz  molitvenikov  „ Slava  Go- 
spodu" in  „Večna  molitev",  a  jih  je  po  svoje 
popravljal.  „Križev  pot"  je  še  celo  izpremenil 
od  tistega  načina,  ki  ga  je  že  sam  enkrat  izdal 
v  „Lurških  Šmarnicah". 

Seveda  on  ni  edini,  ki  tako  dela  z  molit- 
vami, ampak  tako  delajo  skoraj  vsi.  Zato  se 
nam  zdi  primerno  pridejati  še  nekaj  m«sli  o 
molitvenikih,  ki  jih  izdaja  „ Družba  sv.  Mohorja", 
in  o  naših  molitvenikih  sploh. 

Kakor  glede  drugih  knjig,  tako  ima  tudi 
glede  molitvenikov  naša  družba  važno  nalogo. 
Kdo  laže  razširja  dobre  molitvenike  med  nami 
kakor  ravno  ona?  Glede  na  to  bi  pa  morala 
poskrbeti,  da  poda  svojim  udom  v  resnici 
dobrih  molitvenikov,  ne  pa  vsega,  kar  ji  pride 
pod  roko.  Vidi  se,  da  nima  enotnega  načrta, 
po  katerem  bi  izdajala  molitvenike,  ki  so  po- 
trebni. Nekateri  dobri  molitvcniki  se  ne  razši- 
rijo tako,  kakor  bi  bilo  želeti,  ker  so  jih  izdali 
posamezniki. 

Na  vsak  način  je  primerno,  da  je  poleg 
molitvenika  v  ožjem  zmislu  tudi  premišljevanje 
o  kakem  primernem  predmetu.  Kajti  če  imamo 
samo  masne  in  druge  molitve,  torej  samo  mo- 
litvenik v  ožjem  zmislu,   se   navadno    nabere 

prav  veliko  tvarinc,  potrebne  in  nepotrebne. 
Obseg  molitvenika  se  namreč  da  razširiti,  kakor 
kdo  hoče.  Če  pa  pride  spredaj  kako  primerno 
premišljevanje  in  se  nepotrebne  molitve  izpuste, 
je  to  veliko  večjega  pomena.  Tudi  je  težko 
spraviti  premišljevanje  samo  zase  med  ljudstvo, 
in  bi  ga  malokdo  bral.  Tako  pa  bere  nekaj 
časa  masne  in  druge  molitve,  potem  pa  kak 
odstavek  iz  premišljevanja.  Kakšno  pa  naj  bo 
premišljevanje?  V  lepem  slogu  bi  bilo  treba 
obdelati  najvažnejše  resnice  sv.  vere;  obdelo- 
vanje bi  moralo  biti  kratko  in  precizno,  a 
vendar  temeljito  in  jasno.  Vplivati  bi  se  mo- 
ralo na  um  in  na  voljo,  ne  pa  samo  na  voljo. 

Komu  pa  podaja  ^Družbasv.  Mohorja**  svoje 
molitvenike?  Ali  ne  večinoma  preprostemu  na- 
rodu? In  vendar  je  med  njenimi  udi  tudi  vsa 
slovenska  inteligenca.  Tudi  za  to  bi  morala 
družba  poskrbeti.  Z  eno  knjigo  seveda  ne 
more  ustreči  preprostemu  ljudstvu  in  izobra- 
žcnstvu.  Saj  tudi  druge  knjige  niso  za  vse. 
Toda  če  enkrat  da  za  preprosto  ljudstvo,  naj 
drugič  poskrbi  za  inteligenco,  ki  tvori  velik 
del  njenih  udov  in  se  vedno  bolj  množi.  Poleg 
tega  more  ta  družba  edina  posredovati,  da 
pridejo  dobri  molitveniki  med  našo  inteligenco. 
Na  privaten  način  bi  se  tak  molitvenik  le  slabo 
razpečal,  čeprav  bi  bil  tako  zelo  potreben. 
Zato  je  družba  gotovo  dolžna  preskrbeti  tak 
molitvenik.  Sestaviti  tak  molitvenik,  ki  bi  res 
ustrezal  potrebam  in  bi  podajal  dobro  vsebino 
v  primerni  obliki,  gotovo  ni  tako  lahka  stvar. 
A  dobil  bi  se  že  kdo,  ki  bi  to  napravil  po 
zgledu  podobnih  molitvenikov  pri  drugih  na- 
rodih. A  odbor  bi  sam  moral  začeti  tako  akcijo, 
naprositi  sposobne  pisatelje  in  voditi  vse  delo. 
Nemci  imajo  n.  pr.  izvrsten  molitvenik  T.  Pescha, 
„Das  religičse  Leben**, 

Kakšen  pa  naj  bo  drugi  del  molitvenika? 
V  tem  oziru  vlada  v  naših  molitvenikih  največji 
nered.  Sicer  imamo  nekatere  molitve  fiksirane 
v  novem  katekizmu,  a  iz  katekizma  sprejeto  be- 
sedilo izkušajo  nekateri  popravljati.  Tudi  druge 
molitve  popravljajo  po  svoje  in  jih  prenarejajo 
po  svojem  okusu.  Tako  delajo  z  vsemi  mo- 
litvami, bodisi  da  so  cerkvene  ali  pa  izposo- 
jene od  drugih  pisateljev.  Za  zgled  naj  nam 
služi  iz  Oodčeve  knjige,  da  rabi  na  tri  različne 
načine  v  isti  knjigi  molitev  pred  izpostavljenim 
sv.  Rešnjim  Telesom  (str.  197,  216,  315).  Na 
tak  način  ne  pridemo  nikdar  do  edinosti. 

Molitve  naj  bi  se  skrbno  pregledale,  da 
bi  bile  v  vsakem  oziru  korektne,  naj  bi  se  za 
stalno  določile  in  potem  ponatiskovale  v  vseh 
molitvenikih.  To  velja  zlasti  o  takih,  ki  jih 
ljudstvo  moli  skupno  z  duhovnikom  n.  pr.  „Sveti 
križev  pot".   Ce  bi  bile  tudi  druge  molitve  v 


vseh  molitvenikih  enake,  bi  se  jih  ljudstvo  na- 
učilo na  pamet,  in  bi  postale  narodna  last, 
kakor  so  že  mnoge  cerkvene  molitve.  A  molitve 
morajo  biti  sestavljene  v  cerkvenem  duhu,  pre- 
vevati jih  mora  zdrava  in  neprisiljena  pobož- 
nost,  ne  smejo  pa  biti  take,  da  bi  vzbujale 
samo  čustvovanje,  ne  smejo  biti  polne  praznih 
vzdihov  brez  prave  pobožnosti.  Molitve  naj 
bodo  kratke  in  jedrnate,  ker  le  takih  se  bodo 
mogli  ljudje  polagoma  privaditi  na  pamet. 
Molitevni  del  naj  obsega  molitve  z^  raznovrstne 
položaje  življenja.  Dr,  Cir. 


HRVAŠKA. 

Nikola  T.  Jankovič.    —  Živi   mrtvaci. 

Pripovedke.  Beograd  1904.  —  Cena  1  dinar. 
—  V  vseh  črticah  razven  zadnje  nam  slika 
pisatelj  žive  mrtvece  iz  raznih  pisarn,  ki  še 
hočejo  in  morajo  živeti,  ki  jih  pa  svet  ne  more 
več  prav  rabiti,  tako,  da  se  njihovega  življenja 
željnega  telesa  polašča  trohnoba  bližnje  smrti. 
Falirani  trgovci  so  to,  ki  jih  vsak  dan  doma 
čaka  od  skrbi  nagubano  čelo  ženino  in  bledi 
obrazi  otrok  z  velikimi,  lačnimi  očmi.  In  oni 
se  porivajo  po  pisarnah  in  hočejo  naprej  — 
zaradi  otrok  naprej  —  a  ne  pridejo  dalj  kot 
do  večnega  praktikanta.  Drugi  mlajši  niso  fa- 
lirani trgovci.  Izšolani  so  in  gredo  naprej  in 
šef  se  jih  boji.  „.  . .  Njim  ni  mnogo  do  službe. 
Dokler  imajo  pamet,  imajo  i  kruha  dosti;  a 
oni  jo,  bratec,  imajo,  mi  pa  ne.  Svoboda  ni 
samo  v  srcu,  ampak  v  samozavesti,  ta  pa  iz- 
haja iz  misli  in  pameti,  a  ne  iz  čutov.  Svet  je 
njihov  ..."  —  Ta  misel  se  ponavlja  v  vseh 
črticah  v  raznih  oblikah.  Misel  sama  ne  bi  biia 
napačna,  a  obdelana  je  precej  slabo.  Značaji 
so  izmišljeni  in  nedosledni,  tako  da  se  včasih 
človeku  zazdi,  kakor  bi  mrtveci  ne  bili  več 
živi,  kakor  bi  pisatelj  jemal  figure  in  jih  po- 
stavljal v  najrazličnejše  slikovite  poziture  brez 
ozira  na  to,  ali  so  naravne  ali  ne.  C. 

Milan  Šenoa:  Exodus.  —  Pripovijest.  — 
Izdala  „ Matica  Hrvatska."  1904,  —  Življenje  sto- 
letij se  vedno  jasno  zrcali  v  književnosti.  Zato 
nima  naša  raztrgana,  malenkostna  doba  več 
velikih  junakov  in  dolgih,  zapletenih  romanov, 
polnih  čudovitih  dogodkov  in  viteških  bojev. 
Dandanašnji  sili  vedno  bolj  v  ospredje  gospo- 
darsko in  narodnostno  vprašanje  —  kaj  čuda 
torej,  da  tudi  današnja  književnost  ni  mogla 
iti  mirno  in  brezbrižno  mimo  teh  dveh  važnih 
in  zanimivih  pojavov  in  da  se  je  začelo  tudi 
leposlovje  pečati  z  reševanjem  teh  problemov. 
Med  Hrvati  se  je  poprijel  te  smeri  v  novejšem 

času  zlasti  Car  Emin,  in  z  letošnjo  svojo  po- 
vestjo v  „Matici  Hrvatski"  je  nastopil  Milan 
Šenoa  isto  pot.  —  Povest  se  godi  v  majhni 
vasi  ob  Kolpi  v  drugi  polovici  preteklega  sto- 
letja,  ob  času,  ko  so  začeli  graditi  novo  želez- 
nico med  Karlovcem  in  Reko.  Stare  ceste  so 
zapuščene,  vasi  propadajo,  ljudje  si  pa  iščejo 
zaslužka  pri  novi  železnici,  ki  jo  iz  vsega 
srca  sovražijo.  Celo  bogati  posestniki,  ki  se 
jim  je  v  srečnih  časih  vse  odkrivalo,  prodajajo 
piemenitašu  zapuščene  domove  in  delajo  na 
novi  progi  za  majhno  plačo,  samo  da  prežive 
obubožano  družino.  Z  vsakim  dnevom  se  ko- 
piči v  propalih  hišah  in  v  ogorčenih  dušah 
vedno  več  nezadovoljnosti,  nesreče  in  uboštva, 
ki  zdajpazdaj  bruhne  z  vso  silo  na  dan  ter 
zažge  barako,  ki  so  jo  usmiljeni  izkoriščevavci 
postavili  za  svoje  delavce,  ali  vrže  v  zrak  novi 
železniški  most  ali  pljune  —  v  ponosni  zavesti, 
da  se  je  zgodila  človeka  ponižujoča  krivica  — 
v  široki  obraz  bogatega  podjetnika.  Toda  to 
vse  je  le  trenotni  izbruh  onemogle  jeze,  moč 
pa  vsak  dan  bolj  peša,  in  konec  je— „exodus" 
v  „ obljubljeno  deželo",  kjer  človeku  težko 
delo  tudi  plačajo.— To  je  pravzaprav  moderna 
povest,  vpleteni  roman  je  pa  le  star  okvir. 

Milan  Šenoa  je  včasih  dober  pripovedo- 
vavcc,  le  škoda,  da  prevečkrat  zaide  v  šablono. 
Nekateri  značaji  so  popolnoma  šablonski  in 
poncverjcnje  državnega  denarja  je  tudi  že  pre- 
več navaden  in  obrabljen  zapletek.  Najbolj 
nejasno  je  očrtan  značaj  blagajnika  Janka,  tako 
da  človek  nikoli  prav  ne  ve,  kako  naj  ga  sodi. 
Ob  silni  senci,  ki  jo  je  pisatelj  nametal  na 
koncu  povesti  pri  popisovanju  žalostnega  po- 
ložaja blagajnikove  žene  Mare,  ob  spominu, 
da  Jankovo  nenravno  razmerje  do  učiteljeve 
Minke  nese  celi  družini  le  dobiček  in  nobene 
škode  in  celo  žalosti  ne  —  bi  človek  nehote 
sodil  o  Janku:  Prav  je  ravnal.  To  precej  kazi 
konec  povesti. 

Želeli  bi  si  pri  „Exodu"  še  nekaj.  Pisatelj 
nam  je  sicer  odprl  s  povestjo  pogled  v  grenko 
bodočnost,  ni  nam  pa  podal  niti  ene  misli,  da 
bi  bilo  kdaj  bolje,  ni  nam  naslikal  niti  enega 
žarka,  ki  bi  mogel  kdaj  vsaj  malo  razsvetliti 
polnočno  temo  žalostne  sedanjosti,  kakor  bi 
stal  pred  narodom  brez  sveta,  edina  rešitev 
pa  —  exodus!  To  je  povesti  lev  škodo.     C. 

Hrvatski  preporod.  Napisao  D  j  uro  Šur- 
min,  kr.  sveučilišni  profesor.  II.  Od  god.  1836. 
do  1843.  S  6  slika.  Zagreb.  Tisak  dioničke 
tiskare.  1904.  Str.  287 -f  040.  —  Koncem  lan- 
skega leta  je  izšel  že  drugi  zvezek  knjige 
„ Hrvatski  preporod"  vseučiliščnega  profesorja 
dr.  Šurmina.  V  tem  drugem  delu  se  opisujejo 
dogodki  od  I.  1836.  do  1843.  Kakor  v  prvem 


delu,  tako  je  pisatelj  tudi  v  drugem  delu  pred 
vsem  opisal  politične  dogodke  na  Ogrskem 
in  Hrvaškem,  kolikor  so  le  ti  vplivali  na  gmotni 
in  duševni  razvitek  hrvaškega  naroda.  Potem  je 
pisatelj  načrtal  po  podatkih  iz  tedanjih  tiskanih 
spisov,  posebno  iz  „ Danice"  in  iz  pisem  te- 
danjih književnikov,  borbo  za  ilirizem  in  proti 
njemu.  Zanimivo  je  predočeno  stališče  Slo- 
vencev naproti  ilirizmu.  Boj  Kopitarjev  proti 
Gaju  in  njegovi  ideji  je  tukaj  prvič  popisan 
v  celoti.  Po  podatkih  pisateljevih  so  bili  še 
hujši  in  nevarnejši  protivniki  ilirizma  Srbi,  ki 
so  ravno  v  tem  času  srbsko  ime  oživili  celo 
po  hrvaških  zemljah.  Srbi  so  budili  svoj  narod 
le  v  srbskem  duhu  ter  odbijali  ilirsko  ime,  ker 
se  je  protivilo  srbskim  nameram.  To  je  bil 
obenem  najbolji  znak  za  Gaja,  da  je  mogel 
tudi  on  gojiti  za  svoj  narod  le  hrvaško  ime 
mesto  ilirskega,  saj  je  bilo  ilirsko  ime  nevšečno 
i  Mažarom  i  dunajski  vladi,  ki  ga  je  celo  za- 
branila. 

Prof.  Šurmin  je  obljubil,  da  bode  v  tem 
zvezku  pred  vsem  natančno  predočil  delovanje 
Gajevo  za  njegovo  idejo.  Nam  se  zdi,  da  se 
namera  pisateljeva  ni  izpolnila  v  celem  obsegu. 
Gaj  stoji  seveda  v  središču  vsega  ilirskega  po- 
kreta,  toda  po  tem  opisu  se  nam  zdi  pravo 
delovanje  Gajevo  premalo  razjasnjeno.  Morda 
je  tudi  v  tem  zvezku  preveč  podatkov  iz  so- 
dobnih spisov  in  premalo  samostalne  sodbe 
in  resumcja  o  celi  dobi.  Sicer  pa  je  knjiga  v 
vsakem  pogledu  zanimiva  ter  jo  priporočamo 
kakor  prvi  zvezek  slovenskim  čitateljem,  ki  se 
zanimajo  za  to  važno  dobo  jugoslovanske  po- 
litične in  književne  zgodovine.  Knjigo  krasi 
šest  lepih  slik:  Hrvatski  preporod  od  Vlaha 
Bukovca,  dr.  France  Prešeren,  Sidonija  Rubido- 
Erdedi,  Pavao  Stoos,  Ljudevit  Gaj  in  Stanko 
Vraz. 

Na  str.  285.  čitamo  Pčltschach  in  na  str.  10. 
Kleinsonntag.  Pisatelj  je  mogel  pač  rabiti  slo- 
vensko ime  Poličane  in  Mala  Nedelja  mesto 
nemških  imen,  in  sicer  tem  laglje,  ker  ne  na- 
vaja doslovno  nemških  pisem  Valentina  Orožna 
in  A.  Krempla.  Na  str.  284.  pa  je  grda  tiskovna 
napaka  Gottweiss  mesto  Bleiweiss. 

Iv.  Steklasa. 

Pucka  knjiga.  Uredjuje  Vilko  Popovi č, 
učitelj.  Knjiga.  1.  —  80.  Str.  80.  Cena  20  vin.  — 
Odkar  se  je  tudi  med  Hrvati  zbudilo  zanimanje 
za  ljudske  knjižnice,  a  dobrih  knjig  za  ljudstvo 
še  vedno  manjka,  so  začeli  mnogi  izdajati  z 
večjim  ali  manjim  uspehom  knjige  za  ljudstvo. 
Omenjam  dr.  S.  Ortnera,  dr.  F.  Biničkega,  M. 
Marjanoviča  in  V.  Popoviča.  Zadnji  je  osnoval 
svoje  podjetje  na  zdravi  podlagi  po  načelu: 
„Sve    za   vjeru  i  domovinu."   Dozdaj  je  izšla 

prva  knjiga.  V  njej  je  na  prvem  mestu  več 
krajših  povesti  in  črtic.  Dobrih  pripovednih 
pisateljev  za  narod  Hrvatom  še  vedno  manjka, 
najbrže  zato,  ker  so  premalo  preiskovali  na- 
rodno življenje  in  prepovršno  gledali  v  narodno 
dušo.  To  se  pozna  tudi  povesticam  v  tej  knjigi. 
Bolji  so  poučni  članki,  kateri  bodo  narodu 
izvestno  mnogo  koristili.  Izdajatelju,  ki  je  po- 
kazal mnogo  dobre  volje,  želi  pač  vsak  ljudski 
prijatelj  mnogo  uspeha,  a  naj  bi  našel  tudi 
mnogo  podpore  pri  duhovnikih  in  učiteljih, 
kateri  žive  med  narodom!  Če  bi  bilo  nekoliko 
agitacije,  bi  se  „Pučka  knjiga"  lehko  zelo  raz- 
širila, ker  je  res  dobra  in  cenena. 

Janko  Barle, 

Nevenčice.  Priče  i  pripovijetke  za  mladež. 
Napisao  Ivan  Devčid.  —  80.  Str.  144.  Znani 
pisatelj  Ivan  Devčič  je  izdal  med  knjigami 
hrvaškega  pedagoškega  književnega  zbora  lepo 
zbirko  pripovedek  za  mladež.  Te  pripovedčice, 
katerih  dejanje  se  vrši  v  Bosni  in  v  gornji 
Krajini,  so  osnovane  na  zgodovinski  podlagi, 
ali  pa  na  narodnem  pripovedovanju.  Prav  je 
storil  pisatelj,  da  jih  je  otel  pozabljivosti  in 
marsikatera  stara  razvalina  bode  z  njimi  zopet 
oživela.  Te  povesti  in  pripovedke  —  sedem- 
najst jih  je  v  knjigi  —  so  pisane  v  dobrem 
duhu  za  mladino.  Knjiga  je  tudi  ilustrirana, 
vendar  se  slikam  pozna,  da  jih  ni  delal  umetnik. 

Janko  Barle. 


ČEŠKA. 

Alois  Jirdsek:  Gero,  historickd  hra  o 
čtyfech  jedndnich.  —  Nakladatel  J.  Otto  v  Praze. 
1904.  —  Igra  je  vredna,  da  se  nekoliko  dalje 
pomudimo  pri  njej!  Njena  vsebina  je  sledeča: 

Tugomer  iz  knežjega  rodu  Stodoranov, 
prosi  ponoči  pri  Oeronu,  nemškem  mejnem 
grofu  Vzh.  Marke,  da  bi  z  njegovim  sodelova- 
njem prepodil  sedanjega  kneza  StodoranovStojh- 
nčva  in  sam  zasedel  prestol.  Za  talnika  pusti 
na  Geronovem  dvoru  svojega  stričnika  Želibora, 
ki  postane  iz  lastnega  prepričanja  kristjan. 

Nemcem  preti  od  slovanske  strani  velika 
nevarnost.  Mejnega  grofa  Hika  so  že  pobili 
Bodriči  in  bati  se  je,  da  se  vsi  slovanski  ro- 
dovi združijo.  —  To  svetuje  tudi  Želibor  svo- 
jemu stricu,  a  ta  ga  neče  poslušati  in  postane 
izdajavec.  Gero  je  zvit  lisjak  in  se  ravna  po 
pravilu:  „ Vzemimo  ljudstvu  voditelje,  potem 
ga  bomo  brez  težave  uničili."  Ravnokar  gaje 
kralj  Oto  povzdignil  v  vojvodski  stan.  Svojega 
bratranca  Rothulfa  pošlje  mej  Slovane  z  na- 
ročilom, naj  jih  z  obljubami  pomiri,  kneze  pa 
naj  spravi  na  njegov  dvor  pod  pretvezo,  da 
se  hoče  on  pogovoriti  ž  njimi  radi  miru. 

Rothulf  stori  vse  po  njegovi  volji  in  privede 
s  seboj  30  slovanskih  knezov,  le  Cedrag,  po- 
ganski svečenik,  mu  ne  zaupa  in  ostane  doma. 
Gero  jim  priredi  veliko  gostijo,  dd  jim  vina 
in  ukaže  godcem,  naj  igrajo.  Mej  gostovanjem 
pa  planejo  nanje  vojaki  in  jih  pomore.  Edini 
Želibor  se  reši,  ker  ga  posvari  poprej  Irmin- 
gerd,  hči  Rothulfova,  ki  ljubi  mladega  Slovana. 

Žclibor  pribeži  v  Branibor  in  pregovori 
svoje  rojake,  da  bi  se  združili  proti  Nemcem 
z  Bodriči,  s  katerimi  so  živeli  dosedaj  v  so- 
vraštvu. V  tem  pa  pride  tudi  Tugomer,  ki  pri- 
dobi ljudi  na  svojo  stran  s  tem,  da  pove,  da 
je  Želibor  kristjan  in  ljubi  hčer  Rothulfovo. 
Ljudstvo  zgrabi  nato  Želibora  in  ga  vrže  v  ječo. 

Toda  Stodorani  kmalu  spoznajo  svojo  zmoto. 
Gero  pride  s  svojimi  vojaki  v  Branibor  in  izroči 
Tugomeru  knežji  stolec.  Čedrag,  stari  svečenik, 
zbere  skupaj  mlade  svoje  rojake  in  se  združi 
z  Brežani.  Združeni  Slovani  gredo  sedaj  proti 
Braniboru.  Gero  kmalu  izve  za  to  in  se  jim 
postavi  zunaj  mesta  nasproti.  Vname  se  huda 
bitka.  Nemci  sicer  zmagajo,  toda  ta  zmaga  je 
prav  Pirova.  V  boju  padeta  mej  drugimi  tudi 
Rothulf  in  Sigfrid,  sin  Geronov.  Želibora  so 
Nemci  mej  tem  umorili.  .Ko  Gero  vidi  mrtva 
svojega  sina  in  bratranca,  se  zvrne  v  žalosti 
čez  mrtvo  truplo  sinovo  ter  stoka,  ker  mu  je 
umrl  sin  edinec  in  naslednik  na  prestolu. 
NVulfhari,  njegov  kapelan,  pa  ga  tolaži  z  be- 
sedami : 

„Alc  budeš  mit  (namr.  dčdice).  Tvuj  boj 
budou  dčdit  pokoleni,  tv^  dilo  bude  žit." 

S  tem  se  konča  igra. 

Snov  je  vzeta  iz  zgodovine  polabskih  Slo- 
vanov. Tudi  „Dom  in  Svet"  nam  je  podal  že 
dve  povesti  iz  zgodovine  teh  slovanskih  rodov, 
namreč:  „Naš  stari  greh"  in  „V  smrtni  senci", 
iz  peresa  prerano  umrlega  dr.  Prelesnika.  V  tej 
igri  nastopajo  na  eni  strani  Nemci  z  Geronom 
na  čelu  in  na  drugi  polabski  Slovani,  v  prvi 
vrsti  Stodorani  s  Tugomerom.  Že  Jurčič  nam 
je  pred  kakimi  30  leti  podal  tragedijo,  v  ka- 
teri nastopata  isti  osebi. 

Zgodovina  pripoveduje,  da  je  bil  Tugomer 
izdajavec  domovine,  in  takega  nam  slika  tudi 
Jirisck.  Jurčič  je  pisal  tragedijo  in  je  prepustil 
glavno  vlogo  Tugomeru,  kot  tak  pa  ne  sme 
biti  izdajavec.  Zaradi  tega  je  moral  Jurčič  pre- 
narediti  izdajavca  Tugomera  v  zaslepljenca,  ki 
dela  vse  z  najboljšim  namenom,  da  bi  koristil 
domovini,  a  je  prelahkoveren  in  se  da  izko- 
riščati od  Nemcev.  Toda  Nemcev  (Gerona, 
Gripa,  Hiidcberta)  Jurčič  nikakor  ni  pogodil. 
To  so  pretežno  slabi  značaji,  kakršni  pa  v 
tragediji  ne  smejo  nastopati;  tudi  slabi  značaji 
morajo  biti  dramatsko  pravilno  slikani,  da  se 
podajo  v  lepo  celoto;  Jurčičevi  Nemci  nas 
pa  odbijajo. 

Tu  je  Jirisck  udaril  na  drugo  struno.  Nemci 
so  zviti  in  prekanjeni,  kakor  v  Tugomeru;  ne 
gre  jim   toliko  za  razširjanje  krščanske  vere, 


kakor  pa  za  razširjanje  svetne  posesti,  a  pri 
vsem  tem  imajo  mnogo  dobrih  lastnosti.  Po- 
sebno se  očita  Jurčiču,  da  rešitev  Bojanova  in 
Tugomerova  po  napadu  v  Geronovem  taboru 
ni  utemeljena.  Vse  drugače  pri  Jirisku!  Tudi 
tu  se  reši  le  eden,  Želibor,  a  to  rešitev  je 
pesnik  lepo  motiviral.  On  postane  iz  prepri- 
čanja kristjan;  njega  vzljubi  hči  Rothulfova, 
Irmingerd,  in  ta  ga  posvari  sedaj  v  nevarnosti, 
češ:  Poboj  bo,  beži!  Tudi  prizorišča  so  v  obeh 
dramah  ista:  Geronov  dvor,  Branibor,  in  gozd 
pri  Braniboru.  Končujeta  oba  z  bitko  pri  Brani- 
boru. 

Slovane  nam  slikata  Jurčič  in  Jirasek  kot 
nesložne  in  premehke;  preradi  verjamejo  loka- 
vim tujcem  in  so  mehki  kakor  lipov  les;  gosto- 


E.  Loubet, 

predsednik  francoske  republike. 

Ijubni  SO  do  vsakoga,  tudi  do  sovražnika.  Toda 
to  se  bridko  maščuje  nad  njimi.  Nemec  je  zvit, 
izkoristi  te  njih  lastnosti  in  jih  uniči.  Ko  so  že 
izdani,  jim  govori  Želibor,  ki  pozna  slabe  last- 
nosti svojega  naroda  in  dobre  strani  nasprot- 
nikove: „Bčda,  nebudeme  li  jako  oni,  tvrdi  a 
svorni." 

Toda  zvonjenje  po  toči  ne  pomaga  nič. 
Sedaj  ved  \  v  kaki  nevarnosti  so,  ker  so  brez 
voditeljev,  ved6,  da  morajo  resno  misliti  na 
rešitev,  a  ko  pride  izdajavski  Tugomer,  pa 
verjamejo  njemu;  in  tako  jih  brez  posebnega 
napora  sovražnik  lahko  uniči. 

Jirasek  nam  je  podal  skoro  iste  ideje,  ko 
Jurčič  v  „Tugomeru",  a  Gero  je  v  tehničnem 
oziru  bolj    dovršen  kakor  Jurčičeva  tragedija, 

F.  Fr, 

stoji  kardinal  Oiuliano  de'  Medici,  poznejši  papež 
Klement  VIL,  za  stolom  pa  kardinal  Alojzij  Rossi. 
Slika  je  zdaj  v  galeriji  Pitti  v  Florenci. 

Iz  sodobnega  življenja  prinašamo  sliki  kardinala 
Merry  del  Vala,  papeževega  državnega  tajnika,  in 
E.  Loubeta,  predsednika  francoske  republike.  Na  Fran  - 
coskem  najbrže  pride  do  ločitve  med  cerkvijo  in 
državo.  Ministrstvo  C6mbovo  je  sicer  padlo,  ker  so 
pod  njim  framasoni  postopali  s  tako  sramotno  kii- 
vičnostjo,  da  se  je  dvignil  vihar  nevolje  proti  njemu 
po  celi  državi.  A  naslednik  Rouvier,  ki  se  boji  proti 
cerkvi  nastopati  tako  brutalno,  ima  vendar  še  vedno 


^Satira«  Vavpotičeva  (str.  129.)  nam  kaže  raz- 
posajeno mladost,  katera  se  ponaša  s  svojo  močjo 
in  se  neusmiljeno  norčuje  iz  onemogle  starosti.  Mode 
prihajajo  in  izginjajo,  in  kar  je  novo,  to  se  povzdi- 
guje nad  starim.  Prišel  bo  pa  čas,  ko  drugi  vprežejo 
razposajenega  mladiča  in  ga  bodo  bičali,  kakor  on 
zdaj  stare  suhoparne  učenjake  in  birokrate  1 

Ves  diugačen  je  Vavpotičev  ^Pogled  v 
bodočnost".  Nekaj  demonskega  je  v  tem  obrazu, 
v  teh  stisnjenih  rokah,  v  teh  bodečih  očeh,  ki  hočejo 
prodreti  skozi  neprozoini  zastor  prihodnjosti.  Z  vso 
silo  hoče  človek  izvedeti  za  prihodnjost,  a  vendar 
se  je  bolj  boji,  kakor  veseli;  zato  je  slikar  položil 
izraz  groze  in  strahu  v  to  napeto  pričakujoče  obličje. 

Pustna  slika  Makovskega  (str.  153.)  nas  pre- 
stavlja v  Petrograd.  Seveda  ni  tam  takega  karnevala, 
kakor  v  južnih  deželah,  ker  mraz  zadržuje  tudi  pustne 
seme,  da  se  ne  morejo  prav  razviti.  A  živahno  postane 
vkljub  temu,  in  česar  ne  morejo  početi  na  sneženi 
ulici,  za  to  se  odškodujejo  v  gorkih  sobah. 

Rajhenburg  na  Štajerskem  (str.  161.)  ima  krasno 
lego  ob  Savi.  Sedaj  so  v  nekdanjem  gradu  nasta- 
njeni trapisti. 

Portret  papeža  Leona  X.  (str.  169.)  je  krasno 
delo  Rafaelovo.  Leon  X.  je  povzdignil  Rafaela  nad 
vse  umetnike  in  mu  je  izročil  najčastnejša  dela.  V 
portretu  svojega  velikega  dobrotnika  je  pa  tudi  Rafael 
pokazal  vso  svojo  zmožnost.  Papež  je  slikan  z  naj- 
večjim realizmom.  Vsaka  poteza  na  obrazu,  obleka, 
steklo  v  njegovi  roki  in  vse  barve  so  posnete  naj- 
natančneje  po  prirodi.  Veliki  idealist  v  slikarstvu  je' 
pokazal,  da  je  tudi  eden  največjih  realistov,  a  nje- 
gova veljava  je  v  tem,  da  je  znal  svoje  realistične 
zmožnosti  porabljati  za  velike  vzore.    Poleg  papeža 


František  Sušil. 

(K  stoletnici.) 

protikrščansko  večino  v  zbornici,  ki  zahteva  ločitev, 
to  se  pravi:  oropan  je  in  brezpravnost  cerkve.  Fra- 
masoni hočejo  vzeti  katoličanom  celo  cerkve  in  jih 
oddajati  v  najem.  To  je  barbarstvo,  ki  ne  dela  časti 
kulturnemu  narodu,  za  kakršnega  so  doslej  veljali 
Francozi.  Predsednik  Loubet  je  mož  brez  volje  in 
odločnosti,  kakršnega  hočejo  imeti  framasoni  na  čelu 
države.  Zasebno  dober  človek  nima  na  javnost  ni- 
kakega  vpliva  in  samo  zunanje  reprezentira  državo. 
Vlada  je  v  rokah  ministrov,  ti  so  pa  le  pooblaščenci 
parlamentarne  večine.  Cerkev  ni  dala  ločitvi  niti  naj- 

manjšega  povoda  in  se  Še  zdaj  v  burne  razprave  ni 
vtikala.  Pač  pa  se  pripravlja  cerkev,  da  bo  svoj  na- 
men —  posvečevanja  ljudstva  —  dosegala  tudi  vkljub 
ločitvi  od  drž*ve,  in  morda  bolje,  kakor  doslej,  ko 
je  bila  od  konkordata  le  vezana  in  ovirana. 

Slovenska  drama. 

Dne  26.  decembra  zvečer  so  se  igrali  Jurčič- 
Krsnik-Govekarjevi  »Rokovnjači*  v  nekaj  po- 
pravljeni obliki.  Gledišče  je  bilo  razprodano,  ker  ima 
ta  narodna  igia  veliko  privlačno  moč.  Igralo  se  je 
še  dokaj  dobi*©,  a  poznalo  se  je,  da  se  je  igra  upri- 
zorila brez  potrebnih  predizkušenj.  Zato  so  pa  vloge, 
ki  so  bile  nanovo  zasedene,  le  za  silo  —  zadoščale. 

30.  decembra,  na  novega  leta  dan  in  6.  januarja 
popoldan  so  uprizorili  »Pot  okoli  zemlje".  To 
je  dramatiziran  Jules  Vernov  roman,  v  katerem  se 
opisuje,  kako  je  bogati  Anglež  dobil  stavo,  ko  je 
prišel  v  osemdesetih  dnevih  okoli  zemlje.  Igra  je  po- 
polnoma brez  vsake  literarne  vrednosti  in  ker  igra  v 
Orientu  in  po  svetu  okrog,  nudi  gledavcu  pri  fini 
uprizoritvi  lepe  kulise,  krasne  kostume,  velikansko 
scenerijo;  to  je  pravi  „Ausstattungsstiick". 

Pri  tej  priložnosti  moram  pripomniti  nekaj  o  po- 
poldanskih nedeljskih  predstavah.  Dramatično  društvo 
menda  misli,  da  zahaja  ob  nedeljah  popoldne  v 
gledišče  le  najpreprostejše  ljudstvo.  Dasi  ne  najdemo 
tu  izključno  le  delavcev,  vendar  smelo  trdimo,  da 
tvorijo  tričetrtinsko  večino  pri  teh  predstavah  trpini, 
ki  ne  morejo  med  tednom  posetiti  slovenske  Talije 
in  le  v  nedeljo  gred6  iskat  zabave  in  pouka  v  gle- 
dišče, kjer  plačajo  s  svojimi  trdoprisluženimi  novci 
vstopnico.  A  gospodje  v  dramatičnem  odboru  mislijo, 
da  je  za  delavra  vse  dobro,  kajti,  če  bi  bili  drugega 
mnenja,  bi  gottovo  ukrenili  vse,  da  se  tudi  pri  po- 
poldanskih predstavah  igra  vsaj  deloma  dostojno. 
Popoldanske  predstave  v  Ljubljani  pa  niso  niti  na 
taki  skromni  višini.  Naj  v  bodoče  vpošteva  drama- 
tično društvo,  da  je  gledišče  kraj  izobrazbe  in  kul- 
turnega napredka  in  da  naj  na  ljudstvo  vpliva  bla- 
žilnol  Tako  igranje  pa,  kot  smo  ga  vajeni  pri  nas, 
bije  vsaki  kritiki  v  obraz.  Ravno  širšim  ljudskim 
slojem  se  morajo  dobre  igre  dostojno  igrati,  da  iz- 
polni gledišče  na  njih  svoj  smoter.  Da  si  pri  teh 
popoldanskih  predstavah  posamezni  igravci  dovo- 
ljujejo prostosti,  ki  nasprotujejo  najprimitivnejšim 
pojmom  dramatične  dostojnosti,  je  krivo  pač  „Dra- 
matično  društvo",  ki  bi  s  svojimi  sredstvi  moglo  po- 
praviti ta  nedostatek.  Slovenski  delavci  so  ravnotako 
ljudje,  kot  gospOda  po  ložah,  samo  s  tem  razločkom, 
da  je  tej  gospddi  za  vstopnino  malone  nič,  delavec 
pa  hodi  s  težko  prisluženim  denarjem  v  nedeljo  po- 
poldne v  slovensko  gledišče,  a  najde  —  cirkus. 

26.  decembra  popoldne  so  igrali  GOrresovo 
„Pepelko",    predstavo  za  otroke,  ki  je  uspela  še 


dokaj  dobro.  Tudi  tu  se  je  poznalo,  da  se  igravci 
niso  prav  nič  potrudili,  da  bi  dobro  rešili  svoje  vloge, 
ali  pa  prav  malo. 

15.  januarja  so  igrali  Charlejevo  „Tetko". 

6.  januarja  se  je  uprizorila  na  našem  odru  izvirna 
slovenska  narodna  igra  „M  a  r  t  i  n  Krpa  n",  ki  jo 
je  spisal  „1  g  n  o  t  u  s".  „Martin  Krpan"  ni  drama, 
ampak  samo  simbolična  dramatska  pripovedka.  Kot 
nam  svedoči  njen  naslov,  je  posnel  za  svojo  igro  pi- 
satelj snov,  katero  je  obdelal  že  Levstik  v  svojem 
klasičnem  „Martinu  Krpanu  z  Vrha".  K  tej  snovi  je 
pridejal  še  dokaj  motivov  iz  slovenskih  pravljic  in 
pripovedk  in  vpletel  med  vse  to  bodečo  satiro  na  slo- 
venske in  državne  politične  razmere.  V  središču  cele 
igre  stoji  Martin  Krpan  in  njegov  boj  z  Brdavsom, 
kot  nam  ga  je  opisal  Levstik.  Pri  njem  je  Martin 
Krpan  vdovec,  ki  tovori  s  soljo  in  ne  pozna  lju- 
bezni. Ignotus  pa  je  podal  v  Martinu  Krpanu  mla- 
dega fanta  Notranjca  iz  sedemnajstega  stoletja,  ki  je 
pa  obenem  ne  samo  tihotapec,  marveč  tudi  boječ 
ljubimec.  Vse  drugo,  kar  nam  pripoveduje  Levstik  v  ^ 
svoji  pripovedki,  se  je  moralo  izpustiti  ali  pa  pre- 
drugačiti,  da  je  postal  Martin  Krpan  na  odru  mogoč. 
Seveda  ne  stisne  na  odru  Krpan  Brdavsu  roke  tako, 
da  bi  mu  pritekla  kri  izza  nohtov.  Tudi  vzame  Krpan 
mesarico  s  seboj  od  doma,  medtem  ko  pri  Levstiku 
izruje  Krpan  cesaričino  lipo,  da  vjame  ž  njimi  Brdav- 
sove  udarce,  in  skuje  sam  mesarico  za  boj.  Pri  Lev- 
stiku prime  Krpan  enega  mejača  za  noge  in  omlati 
druge  ž  njim,  na  odru  seveda  jih  more  zmetati  k 
večjemu  na  kup  in  jih  omlati  potem  z  drevesom,  ki 
ga  izruje.  To  osrednje  dejanje  pa  je  obdal  pisatelj 
z  življenjem  na  dvoru,  ki  tvori  pravzaprav  celo  igro. 
Ministre  in  dvorjane  je  razdelil  v  dva  tabora,  v  mlade 
in  stare.  Prepirljivi,  sebični  ministri,  ki  nimajo  svoje 
volje,  so  kontrastirani  Andreju,  Vladimirju  in  Komarju, 
ki  so  demokratje,  ki  delujejo  le  v  prid  ljudstva  in 
so  polni  iniciative  in  delavnosti.  Pisatelj  je  hotel 
napisati  tendenčno  satiro  na  politične  razmere;  prvaki 
psujejo  drug  drugega  in  govore  o  nesebičnem  delu, 
medtem  jim  pa  mladina  dokazuje,  da  je  zadnji  čas, 
da  gred6,  ker  so  doigrali.  Minister  Gašper  je  pro- 
totip hinavca,  katerega  je  hotel  Ignotus  obesiti  „kleri- 
kalcem"  na  vrat.  Minister  Juraj  ima  pri  vsaki  priliki 
na  jeziku  izrek:  „Jaz  in  armada  protestiramo."  Mi- 
nister Gregor  je  skopuh,  a  v  resnici  mu  ni  mar  za 
državne  interese,  o  katerih  sicer  rad  govori;  on  je 
vreden  tovariš  drugih.  Pisatelj  prikazuje  državne 
voditelje  kot  velike  lopove  in  klečeplazce.  Kdor  ima 
moč,  s  tem  simpatizirajo,  kakor  veter  menjajo  svoje 
mišljenje  in  pogumni  so  le  toliko  časa,  dokler  jim 
kdo  ne  reče  stroge  besede. 

Mladina  pa,  ki  je  idealna  in  delavna,  je  v  Igno- 
tovem  „Krpanu"  živo  nasprotje  starih  nezmožnih  vodi- 
teljev. Princ  Andrej  ima  usmiljeno  srce  in  bistro  oko 
in  reši  domovino.  Mladi  Vladimir  je  junak,  ki  ljubi 
svojo    domovino   pošteno    tudi   še  tedaj,   ko  mu  je 

storila  kruto  krivico.  Ti  zastopniki  mlade  struje,  mlade 
moči  zmag^ajo  v  igri,  in  s  tem  je  očrtano  tudi  stališče 
pisateljevo :  Proč  z  birokratizmom  1  Dajte  nam  mladih, 
čilih  močil    K  tej  mladini  se  pridružuje  tudi  Martin, 


vedno  le  zaničevani.  Zlasti  v  prvo  dejanje  je  vpletel 
pisatelj  mnogo  prizorov,  ki  naj  kažejo  gnilobo  državne 
uprave.  Morda  je  teh  prizorov  preveč,  kajti  slednjič 
se  že  res  naveličamo  gledati  vedno  in  vedno  to  oma- 


MARTIN  KRPAN  Z  VRHA  PRI  SV.  TROJICI. 


ki  instinktivno  sovraži  starce,  ki  niso  tudi  po  nje- 
govem kmetiškem  razumu  zmožni  za  mesta,  ki  jih 
zavzemajo. 

Ta  v  dnu  razpala  država  bi  morala  brez  upa  po- 
giniti, ako  ne  pridejo  na  krmilo  oni,  ki  so  bili  dotlej 


hovanje  ministrov.  Oči  vseh  so  v  teh  neznosnih  raz- 
merah vprte  v  slovenskega  kmeta  Martina  Krpana. 
»Zateči  se  k  ljudstvu,  zateči  se  k  narodu,  ki  te  ljubi 
in  ki  je  močno  1*  svetuje  Vladimir  cesarju.  Rcpre- 
zentant  tega  ljudstva,   ki  reši  cesarstvo  pogina,  je 

Martin  Krpan,  simbol  slovenskega  naroda.  S  svojim 
„Bomo  že  narediU"  nam  kaže  vso  dobrodušnost  slo- 
venskega kmeta,  ki  nikdar  ne  obupa.  Krpana  pre- 
križa mati,  preden  gre  v  boj  in  —  srečno  ga  konča. 
Slovenski  narod  je  tudi  hudomušen,  in  marsikak 
dober  dovtip  nam  pove  Krpan.  Slovenec  pa  ostane 
vendar  le  ponižen  in  naš  kmet  ne  hlepi  po  slavi; 
zadovoljen  je  z  malim  in  ne  mara  kraljevskega  pla- 
čila za  storjeno  dolžnost.  Tudi  Krpan  da  cesarju 
krono  nazaj,  proseč  ga,  naj  mu  odvzame  nepotrebne 
skrbi.  Tudi  odkritosrčnost  je  lepa  lastnost  našega 
junaka.  Pri  tem  je  pa  seveda  tudi  bojaželjen  in  hraber: 
,E,  kaj?  Glavo  mu  bomo  vzeli,  temu  Brdavsu."  Martin 
Krpan  je  torej  simbol  slovenskega  naroda  z  vse/hi 
njegovimi  lastnostmi,  in  zato  zahteva  vedno  tudi  — 
vina.  Preprosti  slovenski  kmet  zmaga  mogočnega  in 
ošabnega  nasprotnika  Brdavsa. 

Brdavs  je  simbol  močnega  in  silnega  sovražnika, 
ki  vlada  kruto  svojim  podložnikom.  Ignotus  nam  je 
naslikal  v  Brdavsu  zamorca  -  mohamedanca,  to  pa 
samo  raditega,  da  je  mogel  v  IV.  dejanju  spraviti  na 
oder  harem  in  torej  povečati  efekt  s  petjem  in  ple- 
som. A  ravno  ples  odalisk,  če  že  abstrahiramo  pi- 
kantno zunanjost,  je  nudil  na  našem  odru  več  smeha 
kot  občudovanja.  In  če  že  plešejo,  naj  bi  plesale 
mesto  menueta  kak  turški  plesi  Sicer  je  pa  to  le 
zunanji  efekt  brez  dramatske  vrednosti. 

Cesar  Janez  V.  je  pobožen  vladar,  cesarica  pa 
je  spekulativna  mati,  ki  pravi,  da  »ženska  zvijača 
sega  do  neba  in  do  pekla".  Ona  meni,  da  naj  gre 
Jerica  k  Brdavsu  in  si  pridobi  njegovo  srce  in  potem 
morda  celo  Brdavsovo  zavezništvo  v  prid  domovine. 
Idealnega  seveda  Katarina  nima  mnogo  na  sebi,  in 
v  tem  je  živ  kontrast  svoje  hčere.  Lepa  in  izobra- 
žena Jerica  ljubi  svojo  domovino  in  zato  se  jej  hoče 
tudi  žrtvovati,  a  preden  se  je  odločila  za  ta  korak, 
je  imela  hud  boj  s  svojim  srcem  radi  ljubezni  do 
Andreja,  ki  jo  ljubi  pošteno,  a  kljub  temu  ceni  svojo 
domovino  više,  kot  lastno  srečo. 

Tej  ljubezni,  ki  se  vrši  v  salonu,  je  pristavil  pisatelj 
kot  kontrast  Ijubav  med  Martinom  in  Nežiko.  Nežika 
se  ga  boji  radi  njegove  moči,  ki  jo  pa  zopet  privla- 
čuje in  jej  vzbuja  občudovanje.  Nežika  pa  ima  za- 
upnico za  svoje  najbolj  tajne  čute  — :  Krpanovo 
mater.  Nenaravno  pa  je,  da  Nežika  sama  pove  ma- 
teri, da  ljubi  Martina. 

Tihotapci  nastopajo  v  igri  štirje,  ki  naj  zastopajo 
preproste  slovenske  kmete. 

V  »Martinu  Krpanu"  igra  simbolika  glavno  vlogo: 
Krpan  je  solnce,  luč,  Brdavs  pa  tema,  reakcija.  K 
temu  pa  je  pridel  pisatelj  še  motive  iz  slovenskih 
narodnih  pravljic,  zlasti  o  čudežnem  junaku,  ki  so 
ga  obdarile  vile  radi  njegove  dobrodušnosti  z  veli- 
kansko močjo. 

Celo  dejanje  igre  se  izvrši  v  petih  dneh.  Po 
1.  dejanju,  ki  se  vrši  na  večer,  preteče  poltretji  dan, 
potem  smo  na  Krpanovem  domu,  in  po  poltretjem 
dnevu  se  vrši  že  tretje  dejanje.  Četrto  in  peto  dejanje 


odigrata  še  isti  dan  kot  tretje.  Ekonomija  v  igri  je 
dobra,  in  pisatelj  nam  je  pokazal,  da  ima  dokaj  dobro 
rutino  in  je  vedel,  s  čim  bode  dosegel  scenski  efekt. 

Milieu  se  je  pisatelju  posrečil  in  značaji  so  dobro 
kontrastirani.  Tako  n.  pr.  vpliva  silno  materin  bla- 
goslov, preden  gre  Krpan  v  boj,  in  kontrast  Brdavsa- 
bogokletneža.  Dejanje  se  razvija  logično  in  verjetno. 

Velika  hiba  je,  da  glavni  junak  nastopi  pre- 
pozno. Res  je  Krpan  v  prvem  dejanju  sredotočje 
vsega  upa,  vseh  želja,  vsega  govora  in  vsega  inter- 
esa, a  vendarle  ne  nastopi.  Ker  je  pa  jako  težko 
podati  drugače  dispozicijo  k  celi  igri,  naj  bi  se  to 
prvo  dejanje  imenovalo  predigra,  kajti  drugače  ne 
bo  lahko  popraviti  tega  nedostatka. 

»Martin  Krpan"  ni  drama  v  navadnem  smislu 
te  besede;  tragične  krivde  itd.  bi  zaman  iskali  v  nji, 
kajti  to  je  le  dramatska  pripovedka,  v  kateri  so  le 
posamezni  prizori  v  psihološki  in  logični  zvezi.  Srečno 
je  pisatelj  porabil  vse,  kar  se  mu  je  nudilo,  da  je 
oživil  nedramatsko  pripovedko  Levstikovo  in  jo 
spravil  na  oder.  Nedostatke  igre  naj  pisatelj  popravi 
in  potem  bo  res  lahko  ponosen  na  njo.  Prepričan 
sem,  da  bi  nihče,  ki  ne  bi  poznal  avtorja  »Legijo- 
narjev",  ne  slutil,  da  je  spisal  »Martina  Krpana"  isti 
pisatelj. 

Igra  se  je  dobro  igrala  šele  pri  drugi  predstavi, 
7.  januarja,  kajti  premiera  »Martina  Krpana"  je  bila 
le  slaba  generalna  izkušnja.  Sploh  opažamo,  da  slo- 
venska intendanca  domaČe  igre  spravlja  na  oder  z 
nekako  naglico  in  hitrostjo;  seveda  za  slovensko 
delo  ni  časa,  da  bi  se  dobro  naštudlralo,  napeti  pa 
je  treba  vse  moči  za  kako  , Japonsko  vazo".  Upamo, 
da  bo  v  prihodnje  upoštevala  slovenska  intendanca 
tudi  to  in  ne  bo  štedila  vsaj  za  slovenske  izvirne 
igre  tako  s  kostumi,  kot  je  tukaj. 

K  Verovškovim  vlogam:  Krjavlju,  Mozolu  in 
Ježu  se  je  vredno  pridružil  Martin  Krpan,  ki  ga  je 
igral  naš  domači  igravec  pač  kot  ga  zna  le  on.  Pri 
tej  igri  smo  opažali,  da  boljši  igravci  bagatelizirajo 
manjše  vloge,  in  prepričani  smo,  da  zavisi  le  od 
dobre  volje  g.  Danilove,  da  bi  igrala  Katarino  dru- 
gače kot  jo  je.  Nadalje  more  le  slovenska  igravka 
igrati  slovensko  kmetico,  ki  pozna  kmeta,  tako  pa 
smo  slišali  govoriti  Martinovo  mater  pri  premieri 
najkrasnejši  slovenski  književni  jezik  s  hrvaškim 
akcentom,  pri  reprizi  pa  ljubljanski  dialekt,  »ki  naj 
bi  bil  notranjščina".  Drugi  igravci  so  bili  dobri,  in 
igra  bo  za  blagajno  slovenskega  gledišča  v  letošnji 
sezoni  isto,  kar  je  bil  svoje  dni  »Deseti  brat"  in 
»Rokovnjači".  Vendarle  bo  »Martin  Krpan"  imel 
manjšo  privlačno  silo  v  prihodnjosti,  kot  omenjeni 
igri,  kajti  to  ni  narodna  igra  v  narodnem  genru, 
ampak  tehnično  temeljito  premišljena,  po  tendenci 
idealno  nacionalna  dramatska  pripovedka. 

»Martin  Krpan"  se  je  igral  tudi  15.  januarja. 

19.  januarja  smo  pozdravili  na  slovenskem  odru 
hrvaškega  umetnika  Fijana,  ki  je  po  vsej  pravici 
zaslul  po   slovanskem   svetu.   S  težkega  početka  se 

je  dvignil  do  impozantne  višine,  tako  da  šteje  danes 
med  svoje  najboljše  vloge  Karola  Moora,  Uriel  Acosta, 
Stockmanna,  Manfreda,  Wallensteina  in  Borkmanna. 
Že  te  vloge  svedočijo,  da  mož,  ki  jih  igra  vseskozi 
pohvaljeno,  ni  vsakdanji  talent. 

Za  svoje  gostovanje  si  je  izbral  Shakespearjevo 
nesmrtno  dramo  .Hamleta*.  Veliko  se  je  o  tej 
igri  blaznosti  že  pisalo,  celo  literaturo  imamo  o  nji. 
Kraljevič  danski  je  glavna  oseba  v  igri,  dasi  so  se 
kritiki  trudili,  da  bi  dokazali,  da  je  glavni  junak  kralj. 
Res  bi  iskali  na  i^Hamletu*  zaman  tragične  krivde; 
ne  najdemo  je.  A  kljub  temu  je  orisan  kraljevič  s  tako 
markantnimi  potezami,  da  stoji  vseskozi  v  ospredju 
igre;  zato  je  tudi  glavni  junak.  »Hamlet*  je  melan- 
holičnega temperamenta  in  ta  njegova  melanholiCnost 
se  stopnjuje  v  igri  do  blaznosti,  o  kateri  se  ne  da 
gotovo  trditi,  ali  je  fingirana  ali  prava.  Računajoč 
razum ;  vse  ljubko  in  prikupljivo  mu  postane  malen- 
kostno in  se  mu  studi,  samo  maščevanje  mu  polni 
trudno  glavo.  Duh  očetov  mu  razodene  krivdo  ma- 
terino, in  sedaj  se  muči  ubogi  princ  med  materinsko 
ljubeznijo  in  ljubeznijo  do  očeta.  Izvije  se  mu  vzklik: 
,Usta  naj  molče,  srce  naj  počil"  Da  bi  očeta  po- 
stavil pred  sodni  stol  lastne  vesti,  inscenira  panto- 
mimo,  ki  je  pa  tehnična  napaka  igre,  kajti  kralj  bi 
se  moral  že  med  igro  jasno  zavedati  glodaj očega 
črva  v  svoji  vesti,  ali  bi  pa  moral  po  tej  igri  dobiti 
moči  za  nadaljne  korake.  Gotovo  pa  je  psihološka 
napaka  igre,  da  preseneti  kralja  ta  fina  Hamletova 
poanta.  Po  tem  koraku  postane  kraljevič  še  bolj  sar- 
kastičen, da,  oduren  proti  dvoru.  Pomotoma  usmrti 
Polonija,  in  tako  gre  dalje.  Globoki  mislec  pride  do 
grobokopov,  in  ta  scena  je  ena  najglobljih.  Gotovo 
postane,  da  se  Hamlet  ne  hlini  samo,  kot  bi  bil 
blazen,  pač  pa  je  on  tudi  sam  igrača  blaznosti.  Nje- 
gov boj  med  dvema  dolžnostima  je  v  drami  krasno 
orisan,  in  dejanje,  ki  ni  niti  dobro  niti  slabo,  bazira 
tu  na  poštenem,  a  melanholičnem  značaju.  Vse  kon- 
sekvence  melanholika  v  igri  dovršeno  predstavljati, 
ni  lahka  naloga,  ki  jo  je  pa  g.  Fijan  izborno  rešil. 

21.  januarja  je  gostoval  Fijan  kot  Flemming- 
Kremenjak  v  Otto  Ernstovi  (Schmidt)  drami:  »Uči- 
telj Lanovec*.  Igra  sama  je  naperjena  proti  svoje- 
dobnim  neznosnim  razmeram  v  šoli.  Kaže  nam,  kako 
je  prišel  navaden  goljuf  do  mesta  ravnateljevega. 
Krasno  je  pogodil  pisatelj  šolskega  nadzornika,  ki 
mu  ni  mar  njegova  dolžnost,  marveč  skrbi  le  za  svoj 
»trebušček*.  Sploh  so  vladale  v  tej  šoli  jako  «idi- 
lične*  razmere,  ki  pa  dosegajo  v  izborni  konferenčni 
sceni  svoj  višek.  Za  svoj  čas  je  bila  igra  jako  umestna; 
pač  pa  ima  še  dandanes  marsikako  istinito  potezo. 

Dne  31.  januarja  so  igrali  francosko  veseloigro 
Maurice  Donaya  ,N  a  gugalnici  ljubezni*. 
Donay  je  pravi  Francoz,  ne  samo  po  svojih  sujetih, 
marveč  tudi  po  obliki  svojih  del.  Ne  drži  se  stalnih 
tradicij  dramske  tehnike,  marveč  dela  po  svoji  ša- 
bloni. Marsikak  dober  dovtip  najdemo  pri  njem.  Se- 


veda ne  smemo  pri  tem  dati  vseh  njegovih  , salon- 
skih* šal  in  fines  na  tehtnico  dostojnosti.  »Na  gu- 
galnici ljubezni*  nam  je  izkušal  dokazati  pisatelj,  da 
ima  oženjen  mož,  ki  strastno  in  pošteno  ljubi  svojo 
ženo,  tudi  trenotke,  ko  ne  more  ostati  hladen  na- 
sproti drugim  ženskam.  Igra  teče  fino,  kompozicija 
je  jako  modema,  a  misel  sama  ni  dokaj  verojetna 
in  tudi  ne  dobra. 

2.  februarja  popoldne  smo  gledali  po  daljšem 
presledku  na  našem  odru  zopet  Schillerjeve 
»Razbojnike*.  , Razbojniki*  so  prvenec  najbolj- 
šega nemškega  dramatika,  ki  je  pokazal  že  s  tem 
delom  svoj  dramatični  talent.  Seveda  ima  igra  21  let- 
nega mladeniča  veliko  pogreškov  in  napak  v  tehnič- 
nem in  formalnem  oziru;  a  kdo  se  vkljub  temu  ne 
bi  divil  krasni  sceni  med  Karolom  Moorum  in  pa- 
storjem Moserjem  1  Kako  zna  duhovnik  zbuditi  v  srcu 
bogokletneža  zavest,  da  živi  nad  njim  pravični,  ki 
bo  sodil  njegove  krivice  1  Monolog  Franca  Moora  se 
je  stavil  že  neštetokrat  Hamletovemu  na  stran.  ^.Biti 
ali  ne  biti  I"  V  igri  so  vsi  značaji  jako  ostro  kontira- 
stirani  in  to  tako  jasno  in  odločno,  da  večkrat  ni 
igri  v  prid,  ker  svedoči,  da  pisatelj  hlasta  po  efektu. 
Tudi  intriga  se  Schillerju  ni  vedno  posrečila.  Ama- 
lija, nesrečna  Karolova  ljubimka,  nas  tudi  nikakor  ne 
more  ogreti  za  misel,  da  je  poznal  pisatelj  ženske, 
kajti  Schillerjeva  Amalija  gotovo  ni  ljubeče  dekle. 
Neverjeten  je  pričetek  igre:  Oče,  ki  ljubi  svojega 
Karola,  naj  verjame  takoj  bratovi  laži?  A  te  napake 
lahko  prezremo,  kajti  krasota  scen,  kjer  nastopajo 
mase,  postavi  vse  hibe  v  ozadje,  in  v  kompoziciji 
prizorov,  kjer  ne  vladata  monolog  ali  dialog,  pač  pa 
več  oseb,  si  je  pridobil  Schiller  že  s  tem  svojim 
prvencem  priznanje  in  je  pokazal,  da  postane  v  tej 
stroki  eden  prvih  svetovnih  mojstrov. 

Dne  12.  in  18.  februarja  smo  gledali  češko  igro 
»Rusom  na  pomoč"  od  Foftain  Hraška.  Igra 
je  nova  in  Čehi  jo  smejo  šteti  med  svoje  igre  pri- 
vlačnice.  Na  ljubljanskem  odru  smo  jo  gledali  lokali- 
zirano  za  naše  razmere.  G.  Verovšku  gre  vsa  čast 
za  njegovo  vrio  igranje.  »Rusom  na  pomoč*  je  delo, 
ki  bo  polnilo  morda  še  nekaj  let  gledišča,  potem  pa 
bo  kot  vse  igre  tega  genra  izginila  z  repertoarja. 

29.  januarja  popoldne  so  igrali  »Rokovnjače*, 
4.  in  12.  februarja  popoldne  pa  ponavljali  Govekar- 
jevega  »Martina  Krpana*.  A,  R. 


d^ 


Slovenska  opera. 


Na  novega  leta  dan  popoldne  so  ponavljali 
»Dijaka  prosjaka*,  3.  januarja  pa  se  je  proizvajal 
četrtič  Čajkovskega  »Gnjegin*  jako  dobro,  a  gledišče 
je  bilo  le  slabo  obiskano. 

Dne  10.  januarja  se  je  pel  na  našem  odru  prvič 
Ambroise  Thomasa  »Mignon*.  Besedilo  k  tej  operi 
je  prirejeno  po  Goethejevcm  ,Wilhelm  Meist«-*.  Am- 

NA  TRGU  V  VLADIVOSTOKU. 


broise  Thomas  je  Francoz  in  velik  instrumentalni 
romantik.  S  karakterističnimi  motivi  je  slikal  vsako- 
vrstna dejanja ;  njegova  glasba  ima  namen,  da  izraža 
nekaj  določenega.  Komponist  »Mignona*  je  sledil 
početniku  te  struje  med  Francozi  Hektorju  Berliozu. 
Ambroise  Thomas  je  spisal  poleg  »Mignona"  tudi 
»Hamleta*  in  ^Francesco  da  Rimini".  »Mignon*  ima 
jako  poetično  snov,  in  glasba  je  vseskozi  melodiozna 


Kardinal  Merry  del  Val. 

in  lirična,  polna  prekrasne  inštrumentacije.  Pelo  se 
je  dobro;  posebno  sta  se  odlikovala  gč.  Klemensova 
in  g.  Orželski.  V  četrtek,  12.  januarja,  bi  se  morala 
ponavljati  ta  opera,  a  je  radi  prehlajenja  več  solistov 
morala  odpasti. 

24.  januarja  so  ponavljali  „M  i  g  n  o  n**,  27.  janu- 
arja,?, in  14.  februarja  so  peli  slavnoznanega  Verdi- 


jevega „Tr  ubad  u  r  ja".  Ta  melodiozna  opera  v 
laški  glasbi  mora  elektrizirati  vsakogar,  ki  jo  je  le 
enkrat  slišal.  Poseben  vžitek  nam  je  nudilo  v  tej  igri 
gostovanje  dveh  umetnikov,  ki  sta  posetila  slovensko 
opero.  Pri  reprizi  »Trubadurja"  je  gostoval  v  vlogi 
grofa  Lune  gosp.  Ranek,  ki  disponira  s  krasnim  gla- 
som in  dobro  šolo.  14.  februarja  pa  smo  pozdravili 
umetnika  bivše  hrvaške  opere,  gosp.  Camerotta,  na 
našem  odru.  Ta  umetnik  nam  je  že  znan  iz  svojega 
gostovanja  v  Hartmannovem  „Sv.  Frančišku",  a  sedaj 
nam  je  pokazal,  da  ni  samo  izvrsten  pevec,  ampak 
tudi  temperamenten  igravec.  Z  največjo  lahkoto  se 
giblje  v  najvišjih  legah  in  njegov  glas  se  da  izvrstno 
porabiti,  ne  samo  za  junaške,  temveč  tudi  za  lirske 
partije. 

10.  svečana  smo  slišali  po  daljšem  presledku 
Bizzetov  „C  ar  m  en".  —  Ta  opera  je  vzdignila 
37  letnega  umetnika  do  evropske  slave.  »Carmen* 
nam  kaže  v  gotovih  momentih  premočno  rafinirano 
harmonijo  in  instrumentacijo;  skladatelj  je  hotel  vse 
speve  dramatično  karakterizirati.  Tu  najdemo  ves 
moderni  kolerit  orkestra,  veliko  originalnost  melodij 
in  tudi  krasno  enotnost.  Že  po  svoji  vsebini  nam 
slika  igra  strastne  prebivavce  južnih  krajev,  in  godba, 
ki  nam  riše  v  krasnih  arijah  te  romantične  in  vroče- 
krvne Špance,  dosega  svoj  vrhunec  v  vlogi  »Carmen*, 
ki  ne  zahteva  samo  krasno  šolanega  glasu,  marveč 
tudi  izvrstne  igravke. 

29.  januarja  zvečer  se  je  pel  mesto  napovedanega 
»Trubadurja"  radi  obolelosti  več  solistov  »Dijak 
pros  jak". 

2.  svečana  smo  culi  zopet  ljubke  Offenba- 
chove:  »H offmannove  pripovedke." 

Matica  Hrvatska  je  priložila  zaradi  razpora 
med  , starimi*  in  »mladimi*  poročilu  o  svojem  de- 
lovanju obrambo  svoje  literarne  smeri  pri  izdajanju 
knjig.  Brez  ozira  na  obliko  hoče  in  mora  iz  narodne 
dolžnosti  izdajati  knjige,  ki  so  prepojene  s  pravim 
narodnim  duhom  in  ki  bravce  nravno  dvigajo,  ter 
se  mora  ustaviti  struji,  ki  poplavlja  hrvaške  rodbine 
s  tujim,  neokusnim  ter  tudi  nenravnim  blagom  — 
in  to  za  visoko  ceno  I  Trudila  se  bo  obvarovati  inte- 
ligenco pogubnih  vplivov,  zlasti  pa  hoče  skrbeti  za 
to,  da  poda  zdravo  berilo  svojim  12.000  članom  iz 
preprostega  ljudstva,  pri  katerih  ima  knjiga  več  vpliva, 
kot  pri  inteligenci.  Gotovo  je  lepo  in  pravično,  da  se 
ozira  „ Matica*  bolj  na  potrebe  12000  preprostejših, 
kot  na  1000  inteligentnejših  članov,  ki  imajo  še  mnogo 
drugega  slovstva. 


»Poezija  za  politikata.*  Pred  kratkim  je  izšla 
na  Bolgarskem  s  tem  naslovom  knjižica,  katero  ča- 
sopisi zelo  hvalijo.  Bolgarski  pesniki  so  opevali 
preteklost,  ljubezen,  sovraštvo,  pozabili  pa  so  samo 
ene  stvari  politike  Življenje  je  izvor  poezije.  Prava 
poezija  ne  blodi  v  oblakih  in  megli,  ampak  poje  o 
življenju.  Dandanes  obsega  na  Bolgarskem  politika 
velik  kos  življenja.  Vsako  leto  se  vrše  volitve,  podi- 
rajo se  stari  in  volijo  novi  poslanci  in  ministri,  stvar- 
jajo  se  nove  stranke  bore  se  med  seboj,  poražajo 
se  in  umirajo.  Tako  življenje  živijo  danes  Bolgari. 
In  glej!  vstal  je  pesnik,  ki  opeva  to  življenje.  Prie- 
birajoč  knjižico,  se  mora  človek  čuditi  genialnosti 
neznanega  avtorja,  ki  je  znal  to  življenje  ovekovečiti 
v  drobnih  stihih.  Da  bo  politika  prodirala  v  umetnost, 
je  gotovo;  če  bo  tudi  dobro,  bomo  videU! 


CARSKI  KIOSK  PRI  BLAGOSLAVLJANJU  VODE  PRED  ZIMSKO  PALAČO. 


Bosnische  VolksmSrchen  v.  Milena  P  r  e  i  n  d  1  s 
bcrger-Mrazovič.  ~  Innsbruck  1905.  —  Pisa- 
teljica je  podala  v  nemškem  jeziku  petnajst  izbranih 
pravljic,  ki  jih  je  nabrala  med  narodom  v  Bosni.  Po 
vsebini  so  te  pravljice  slične  narodnemu  blagu  te 
vrste  vseh  narodov,  zlasti  pa  Jugoslovanov.  Nekaj 
posebnega  na  njih  je  pa  tisti  pristno  bosenski  in 
slovanski  duh,  ki  ga  je  znala  pisatel  ica  tudi  v  tujem 
jeziku  dobro  ohraniti.  Koristiti  utegne  to  delo  mo- 
rebiti s  tem,  da  bo  seznanilo  neslovanske,  zlasti 
nemSke  bravce  z  originalnim,  otročje-poštenim  miš- 
ljenjem bosenskega  naroda.  —  Elegantno  opremljeno 
knjigo  krasi  mnogo  dobrih  etnografskih  slik,  ki  jih 
je  naslikal  Ewald  Arndt. 


V  „Slov.  Pfehledu"  opominja  neki  jugoslo- 
vanski dopisnik,  naj  bi  se  Jugoslovani  zedinili  pri 
izdajanju  skupnega  almanaha  vsaj  o  svojem  naslovu 
in  govorili  ter  pisali,  kakor  Čehi  in  Slovenci  že  de- 
lajo, »Slovan"  in  »slovanski"  in  potemtakem  tudi 
»jugoslovanski''.  Sedaj  ima  vsak  narod  drugačno 
obliko,  ki  se  pa  razlikuje  samo  po  eni  črki.  Tako 
pišejo  Slovenci  »jugoslovanski",  Hrvatje  pravijo  »ju- 
goslavenski",  pri  Srbih  je  običajna  oblika  »jugoslo- 
venski",  Bolgari  pa  rabijo  »jugoslavjanski".  Naj  bi 
se  ohranili  samo  češka  in  ruska  (slavjanskij)  oblika, 
druge  pa  naj  bi  se  prilagodile  češčini  ali  ruščini,  katera 
jim  je  pač  bližja.  Tako  bi  mogli  Bolgari  ohraniti 
rusko  obliko,  ostali  Jugoslovani  pa  bi  se  poprijeli 

češke.  To  obliko  imajo  tudi  Lužičani  in  Poljaki  (S*o- 
wian,  sIowianski),  izpremenjeno  le  po  pravilih  svoje 
izgovarjave. 


Knez  Svjatopolk  Mirskij, 

bivši  ruski  notranji  minister. 

Maksima  Gorkega  štiridejanska  drama  „Dač- 
niki"  (Letoviščniki)  je  bila  pred  kratkim  na  ruskih 
odrih  prvikrat  uprizorjena.  Z  največjo  nestrpnostjo 
je  občinstvo  pričakovalo  te  uprizoritve,  bilo  pa  je 
po  predstavi  zelo  presenečeno  in  razočarano,  dasi 
je  izborno  osobje  najboljše  sedanje  ruske  rediteljke 
in  igravke  V.  F.  Koniisarževske  vse  storilo,  da  s  po- 
močjo izbornega  igranja  drama  uspe.  V  »Dačnikih* 
že  ni  več  tiste  moči,  ki  se  je  pokazala  v  dramah 
»Meščani**  in  „Na  dnu".  Niti  prva  niti  druga  igra 
nima  sicer  silnih  prizorov,  vendar  pa  zakriva  v  prvi 


enota  rodbine,  ki  je  vezala  dejanje,  v  drami  „Na 
dnu"  je  bila  enota  prostora  z  enotnimi  interesi,  ki 
so  vezali  vse  te  ljudi,  da  se  je  drama  vsaj  nekako 
razvijala.  Toda  v.  »Dačnikih*  ni  nikjer  nič  takega, 
mogli  bi  biti  napisani  tudi  v  20  in  30  dejanjih,  in 
vedno  bi  se  isto  ponavljalo.  Od  dram  Čehova,  ki 
.se  odlikujejo  po  mogočnem  učinku  dejanja,  se  ločijo 
drame  Gorkega  vsled  svoje  raztegnjenosti.  V  tem 
oziru  so  nekaj  novega  in  poizkušajo  prenesti  v  gle- 
dišče vsakdanje  življenje  s  svojimi  vsakdanjimi  do- 
godki, kateri  se  ponavljajo  brez  dviganja  in  spuščanja 
zastora  365  krat  na  leto. 

Poljski  Zgodovinar  Ferdinand  Hoesick  je 
ravnokar  izdal  večjo  historijsko  monografijo  „Julian 
Klaczko,  njegovo  življenje  in  delovanje".  Poljski  re- 
volucionar je  tu  popisan  na  dolgo  in  široko  in  pred 
bravčevimi  očmi  vzraste  cela  družba  poljskih  zarot- 
nikov z  vseh  koncev  Poljskega.  O  mnogih  osebah 
in  dogodkih  izvemo  tukaj  marsikaj,  kar  je  bilo  do- 


Veliki  knez  Sergij, 

umorjen  dne  8  febr.  t  1.  v  Moskvi. 


S.  J.  Witte, 

ruski  finančni  minister 

aobra  karakteristika,  v  drugi  pa  drznost  ter  zanimi- 
vost značajev  pomanjkanje  dejanja.  V  „Dačnikih"  ni 
nobenega  zapletka,  toda  primanjkuje  tudi  zanimivih 
oseb  in  značajev,  dejanje  pa  je  razvlečeno  Še  bolj 
kot  v  prejšnjih  delih  Gorkega.  V  „ Meščanih"  je  bila 


sedaj  neznano.  Zanimiv  je  opis  teh  upornikov  polj- 
skih iz  1.  1830.  Nekatere  otroške,  sanjave  duše  so 
se  začele  bojevati  za  razkosano  domovino  s  praznimi 
rokami,  brez  organizacije,  s  srcem  polnim  samega 
navdušenja.  Zanimiv  je  shod  upornikov  v  Poznanju 
iz  1.  1831.  Ko  so  prebrali  oklic  na  narod,  poln  gro- 
movitih  fraz,  so  začeli  nekateri  udeleženci  jokati  in 
zdihovati.  Ravno  so  prelivali  najslajše  solze  za  do- 
movino, ko  odpre  eden  izmed  članov  odbora  nena- 
doma vrata  in  pripelje  vitkega,  temnolasega  mlade- 
niča z  jetično  rdečico  na  obrazu,  z  lepimi  potezami, 
toda  suhega  in  shujšanega.  In  začel  mu  je  predstav- 
ljati vse  po  vrsti,  nato  pa  je  slavnostno  postavil  pii- 
šleca  v  sredo  in  izpregovoril :  „Slowacki,  pesnik.* 
Ime  Slowackega  tedaj  Še  ni  bilo  tako  znano,  da  bi 
bilo  kaj  posebno  učinkovalo  na  diužbo.  Toda  prišlec 
je  bil  sprejet,  vso  stvar  so  mu  razložili  od  začetka, 
na  oklic  na  narod  pa  so  prejšnji  oponenti  zopet 
odgovarjali  z  odkritosrčnimi  solzami  in  ubranim  sto- 

kanjem.  Nato  je  Slowacki  vstal,  prekrižal  roke  na 
prsih  in  izpregovorii  z  vzvišenim  glasom:  »Kaj  pa 
vi  mislite  ?  Vam  se  zdi,  da  je  danes  treba  kakor  prej 
topov,  polkov,  častnikov?  A  jaz  vam  pravim,  da  je 
danes  prišel  čas  svete  anarhije/  Hotel  je  še  dalje 
govoriti,  toda  Stefanski,  eden  izmed  članov  iz  od- 
bora, je,  zaslišavši  besede  ^^sveta  anarhija'',  padel  v 
navdušenju  pred  noge  Stowackemu  in  klical:  »Uče- 
nik,  učenik,  ti  si  izpregovorii  veliko  besedo."  Sto- 
wacki  pa  je,  ustavljen  sredi  govora  in  sam  močno 
^jen  vsled  lastnih  besed,  sedel  in  ni  izpregovorii 
več  besedice.  Shod  se  je  končal  z  neredno,  „ sveto 
anarhijo ''.  V  resnici  se  zdi,  kakor  bi  se  vleklo  izgo- 
vorjeno geslo  Slowackega  skozi  celo  zgodovino  polj- 
sko (in  morebiti  tudi  drugih  slovanskih  narodov) 
od  začetka  pa  do  danes.  Slovanom  ni  bilo  nikdar 
tega  treba,  kar  so  rabili  drugi  narodi;  zadovoljevali 
so  se  vedno  s  »sveto  anarhijo".  Zato  pa  se  jim  tudi 
tako  godi  povsod  1 


Rusija  v  težavah. 

Težka  preizkušnja  je  zadela  rusko  carstvo.  Na 
bojišču  si  ne  more  Rusija  priboriti  nobenega  uspeha 
vkljub  vedno  novim  žrtvam.  Tudi  Japonska  od  padca 
Port  Arturja  sem  ni  dosegla  na  bojišču  še  ničesa, 
kajti  obe  armadi  sta  zakopani  v  zemljo  in  zavaro- 
vani z  vsemi  mogočimi  sredstvi.  Le  po  malem  po- 
rivata oba  vojskovodja  svoje  čete  sem  ali  tje,  a  no- 
beden se  ne  upa  iz  svojih  zakopov.  Morda  to  zimo 
sploh  ne  pride  do  odločilne  bitke. 

General  Grippenberg  je  pač  Japonce  napadel  z 
večjim  oddelkom  pri  Sandepu,  a  ta  napad  se  je  po- 
nesrečil. Storil  je  to  proti  volji  vrhovnega  poveljnika 
Kuropatkina,  je  zapustil  bojišče  in  se  vrnil  brez  časti 
domov. 

Vladivostok  se  pripravlja  na  obleganje.  Šole  so 
zaprte,  žene  z  otroci  so  ga  večinoma  zapustile.  Mesto 
je  polno  vojaštva  in  čaka  japonskega  napada.  Ad- 
miral Kamimura  pa  je  šel  nasproti  Roždestvenskemu, 
da  mu  zastavi  pot. 

A  hujše  je  še  doma.  Že  zadnjič  smo  omenili  iz- 
rednega dogodka,  ki  je  prestrašil  ves  svet  kot  na- 
poved novih  zločinov.  Na  praznik  Sv.  treh  Kraljev, 
ko  pred  Zimsko  palačo  vsako  leto  car  prisostvuje 
slovesnemu  blagoslavljanju  vode,  ki  se  vrši  na  ledeni 
Nevi,  ravno  ob  najsvečanejšem  trenutku,  ko  metro- 
polit  povesi  križ  skozi  led  v  vodo,  so  zopet  letos 
ustrelili  v  pozdrav  na  nasprotnem  bregu  postavljeni 
topovi.  A  topot  niso  bili  vsi  slepo  basani.  Eden  je 
bil  nabit  s  kartečami  in  —  namerjen  na  carja.  Kroglje 
sicer  niso  zadele  carja,  pač  pa  več  drugih  ranile.  To 
je  bil  začetek  nemirov.  Kmalu  za  tem  se  oglase  ve- 
like mase  delavstva,  ki  hočejo  biti  sprejete  od  carja 
in  zahtevajo,  da  jim  da  ustavo  in  ljudsko  zastopstvo. 
Carja  pa  ni  v  Zimski  palači,  umaknil  se  je  v  Carsko 
selo.  Vojaštvo  pride,  množica  se  ne  umakne.  In  na- 


stane boj  po  ulicah,  v  katerem  postreljajo  in  ranijo 
vojaki  mnogo  tisoč  ljudi.  Stavke  in  nemiri  trajajo  še 
vedno.  Gotovo  imajo  pri  tem  svojo  roko  vmes  tuji, 
zlasti  angleški  vplivi,  ki  hočejo  Rusijo  oslabiti.  Car 
se  bo  najbrže  še  dolgo  branil,  preden  dovoli  ustavo. 

A  skrivna  roka  zločinskih  zarotnikov,  ki  je  za- 
prisegla, da  uniči  vso  carsko  rodbino,  je  dne  7.  febr. 
zopet  iznenadila  svet  s  strašnim  grozodejstvom.  V 
Moskvi  je  vladal  kot  guverner  carjev  stric,  veliki 
knez  Sergij,  sin  carja  Aleksandra  II.  Osvoboditelja. 
Njegov  oče  je  umrl,  ubit  od  bombe,  ko  se  je  peljal 
skozi  Petrograd  1.  1881.  In  ista  usoda  je  zadela  sina. 
Ko  se  je  peljal  iz  Kremlja  v  mesto,  vrže  neznan  za- 
rotnik v  voz  bombo,  ki  raztrga  velikega  kneza  na 
kosce.  S  takimi  sredstvi  izkušajo  prestrašiti  carja,  da 
bi  se  vdal  pritisku  agitacije  za  nove  državne  oblike. 
Nesrečna  Rusija,  ali  je  to  začetek  Še  hujših  zmed? 

Knez  Svjatopolk  Mirskij  in  Sergej  Juljevič  VVitte 
(str.  190.),  sta  dva  mnogoimenovana  ruska  državnika. 
VVitte  je  uredil  ruske  finance  in  je  pridobil  Francoze, 
da  so  velike  kapitalije  investirali  na  Ruskem.  Odtod 
francoska  prijaznost  do  Rusov.  Svjatopolk  Mirskij  je 
pa  kot  voditelj  ministrstva  za  notranje  stvati  izkušal 
carja  pridobiti  za  bolj  svobodno  državno  obliko.  Iz- 
delal je  tudi  že  načrt  ustave,  a  ko  ga  car  ni  sprejel, 
je  odstopil.  Ni  pa  izključeno,  da  zopet  ne  pride  na 
krmilo. 

Saitii-bej,  turški  pisatelj.  Pred  nekoliko  me- 
seci je  umrl  Albanec  Sami-bej  Frašeri.  Bil  je  lekslko- 
graf  in  publicist.  Zapustil  je  avtobiografijo,  v  kateri 
piše,  da  je  bil  rojen  L  1850.  v  Albaniji  v  vasi  Frašer. 
Že  v  zgodnji  ipladosti  je  is^ubil  starše.  Ljudsko  šolo 
je  končal  v  rodni  vasi,  potem  je  Sel  v  Janino,  kjer 
je  preživel  sedem  let  v  neki  grški  šoli.  Delavni  in 
inteligentni  Sami-bej  je  govoril  dobro  arabski^  per- 
zijski, grški^  italijanski  in  francoski  jezik.  Zato  so 
mu  izročili  važno  službo  v  Tarabulizu  in  v  Carigradu. 
Umrl  je  kot  glavni  tajnik  vojne  komisije  v  lldizu.  Ob 
prostem  času  je  pisal  članke  za  turške  liste,  prevajal 
je  iz  francoskega  na  turško  in  je  osnoval  tudi  list 
i,Sabah*,  ki  ga  je  pa  izdajal  samo  eno  leto.  Glavna 
njegova  dela,  ki  mu  bodo  krasila  ime.  so:  turško- 
francoski  in  francosko-turški  besednjak,  ki  je  doživel 
že  več  izdaj,  ter  turški  besednjak  za  geografijo  in 
zgodovino  z  naslovom:  „Kamus-ul-Alam  "  To  je 
ogromno  delo,  obstoječe  iz  šestih  zvezkov  velikega 
formata  s  pet  tisoč  stranmi.  Pri  sestavljanju  tega 
dela  je  rabil,  kakor  sam  piše,  dela  osemdeseterih 
arabskih  pisateljev,  deseterih  francoskih  in  enega 
grškega.  -  Ko  so  Turki  prelivali  krv  v  Armeniji,  je 
napisal  članek  za  ,Temps*,  ki  je  vzbudil  senzacijo 
v  turških  krogih,  in  dasi  se  je  podpisal  s  polnim 
imenom,  je  vendar  ostal  živ  in  je  delal  še  nadalje 
mirno  in  svobodno. 

K  ogrski  krizi  podajamo  tu  sliki  dveh  mnogo- 
imenovaiiih  og^rskih  politikov.  Franc  Košut  je 
sin   ogrskeg^a   revolucionarja   Lajoša   Košuta,   ki  je 


oblast  v  roke.  Bil  je  pomenljiv  trenotek,  ko  je  kralj 
Franc  Jožef  I.  sprejel  v  avdienci  Košuta,  da  mu  re- 
volucionar obrazloži  svoje  zahteve.  Grofu  Juliju 
Andrassyu  je  kralj  poveril  sestnvo  nove  vlade, 
ki  se  mu  pa  ni  posrečila.  Slednjič  vidijo  čitaielji  tudi 
sliko  grofa  K  h  u  e  n  a  H  eder  v  ary  ja,  ki  je  bil 
mnogo  let  hrvaški  ban  in  je  na  Hrvaškem  ostal  v 
jako  slabem  spominu,  ker  je  deloval  na  to,  da  spravi 
Hrvaško  v  vedno  večjo  odvisnost  od  Ogrske.  Postal 
je  potem  ministrski  predsednik  ogrski,  a  ga  je  strmo- 
glavila opozicija.  Zdaj  je  kraljevi  minister  a  latere. 
Arheološke  najdbe  v  Mezopotamiji.  Prof. 
Hilprecht  je  pred  nekaj  leti  našel  v  Mezopotamiji 
najstarejše  sledove  človeške  kulture;  prekopal  je 
mnogo  plasli,  v  katerih  je  našel  več  eno   na   drugi 


Franc  Košut, 

voditelj  mažarske  opozicije. 

organiziral  mažarski  upor  proti  habsburški  dinastiji 
leta  1848.,  katerega  je  Avstrija  potlačila  s  pomočjo 
Hrvatov  in  Rusov.  Franc  Košut  je  živel  v  izgnanstvu 


Grof  Khuen-Hedervary, 

prej  hrvaški  ban,  sedaj  ogrski  minister  a  latere. 


Grof  Julij  Andrassy. 

z  očetom,  dokler  niso  Mažari  dosegli,  da  mu  je  kralj 
dovolil  vrnitev  v  domovino.  Košutovo  ime  pomenja 
boj  proti  Avstriji  za  mažarsko  popolno  samostojnost. 
Po  Tiszovem  padcu  je  dobila  opozicija  na  Ogrskem 


ležečih  mest.  Pod  neko  plastjo  je  izkopal  tempelj 
Sargona  I.  (38G0  p  K.  r.),  pozneje  za  razvaline  starega 
mesta  Kaluš,  katero  omenja  tudi  sv.  pismo  ^, Geneza"). 
Mej  razvalinami  so  ležali  predmeti  iz  časa  Lugalzag- 
gizi-ja,  ki  je  živel  približno  4500  p.  K.  Posebno  važna 
je  najdba  stare  knjižnice,  obstoječe  iz  18.000  lončenih 
ploščic,  na  katerih  je  opisano  tedanje  življenje.  Te 
ploščice  5  0  najstarejša  knjižnica  na  svetu.      J.  Z. 

Množina  zlata,  ki  ga  približno  izkopljejo  na 
svetu  na  leto,  se  ceni  na  306,584.000  dolarjev.  Naj- 
več ga  izkopljejo  Združene  države  (Alaska,  Kolorado 
in  Utah).  Srebra  pa  izkopljejo  na  leto  približno 
167,224.243  iinc,  in  sicer  največ  v  Mehiki.     J,  Z. 

Naloga  176. 

Dr.  E.  P  al  k  os  k  a. 
(Original.) 

Mat  v  tretji  potezi. 

Naloga  177. 

F  r.  D  e  d  r  1  e. 
(Original.) 

Mat  v  drugi  potezi. 

Naloga  178. 

A.  Uršič. 
(Original.) 

Naloga  179. 

J,  Mieses. 
(Reprodukcija.) 

Književnost. 

Založništvo  Briigel  &  Solin  v  Ansbaclui  je  iz- 
dalo knjigo  pSchachjalirbuch  fiir  1904  v  on  L.  Bach- 
mann'*.  Stane  lepo  vezana  2  marki.  V  knjigi  dobimo 
kratek  pa  točen  pregled  (stvarni  in  osebni)  o  šahov- 
skem življenju  v  turnirjih  1. 1904.  Glosiranje  partij  je 
zelo  poučno  tudi  Izurjenemu  igravcu.  Prireditelj 
obljublja  dodatek  najboljših  nalog,  objavljenih  v 
1.1902—4,  o  katerem  izpregovorimo,  kadar  izide. 
Knjigo  toplo  priporočamo  toliko  glede  vsebine  kakor 
tudi  glede  cene.  Češki  ^Narodni  listy"  razpisujejo 
svoj  prvi  mednarodni  turnir  za  3 zložke.  Pogoji:  Beli 
sme  uporabiti  samo  kralja  z  damo  in  pešci,  ki  se  pa 
ne  smejo  izpremeniti  v  podobe:  rok  do  l.avg.  letos. 
Gesla  ni  treba.  Naslov :  Josip  Rašovsky,  Uh.  Ostroh 
Morava  (Šah.  turnir). 

Rešitev  naloge  165:  1.  Da6  ^\  D,  T  mat. 


Listnica. 

J.  Rašovsk}'.  Kakor  vidite,  smo  ustrelili.  Na 
zdar!  —  Dr.  E.  Pa  1  k  oska:  Za  namenjeni  korak: 
Živeli!  Varujte  se  „sanioniata".  Šaholjubom  slo- 
venskim: Za  pravilno  rešitev  današnjih  nalog  na- 
gradimo najboljšega  rcševavca  z  ,,Lehrbuch  des 
Damesspiels**,  „  Schachaufgabcn*  IV.  (v  pol  usnju 
vezano).  Pri  enakih  pocnih  določi  žreb  I  Rok  do 
20.  majnika! 


Samomat  v  drugi  potezi. 

NOVE  KNJIGE. 


Popis  publikacija  jugoslavenske  aka- 
demije znanosti  i  umjetnosti.  1867  do 
1903.  U  Zagrebu  1904. 

Stara  Srbija  i  Arbanasi.  Beograd  1904. 
Štamparija  Dositrije  Obradoviča.^ 

Rad  jugoslavenske  akademije  zna- 
nosti i  umjetnosti.  Knjiga  156. 


Ljetopis  jugoslavenske  akademije 
znanosti  i  umjetnosti  za  godinu  1904. 

18  zvezak. 

Dr.  iv.  Ev.  Krek:  Socializam.  Hrvatski 
priredio  Teodor  Črnko  v  i  c.  U  Zagrebu 
1904.  Tisak  Dioničke  Tiskare. 


Nemško -slovenski  tehniški  slovar.  Odbor  za  izdajo  nemško -slovenskega 
tehniškega  slovarja  je  dal  tiskati  posebne  vzorce  za  nabiralne  listke.  Na  vzorcih  je 
natančno  označena  oblika  in  so  določeni  vsi  podatki,  kateri  naj  se  na  nabiralni  listek 
zapišejo.  Gospodje  nabiralci  tehniških  izrazov  in  sploh  vsi  oni,  ki  so  v  interesu  stvari 
pripravljeni,  podpirati  odbor,  da  se  čim  preje  doseže  izdaja  prepotrebnega  nam  tehni- 
škega slovarja,  se  tem  potom  opozarjajo  na  navedene  vzorce,  kateri  se  brezplačno 
dobivajo  pri  „S1  o  venski  Matici"  v  Ljubljani. 


Listnica  uredništva.  Andrejev.  I^ro  smo  prebrali.  Imate  gotovo  lep  dar  v  dialogu  in 
čeden,  domaČ  jezik.  To  nas  veseli  in  svetujemo  Vam,  da  peresa  ne  odložite.  Toda  začnite  pri  temelju, 
ne  pri  vrhu.  Drama  je  vrhunec  književne  umetnosti.  Morda  ste  res  posebno  zanjo  poklicani.  Spišite  kaj 
manjšega  za  navadne  odre.  Tudi  slovnice  se  poprimitci  Ako  želite  natančnejše  kritike  v  pismu,  naznanite 
nam  svoj  naslovi  Zdr^ivil  —  Je r čin  P.  Prosimo,  le  pošljite! 

LEA  FATUR: 


V  BURJI  IN  STRASTI. 


POVEST. 

HI. 

Bela  cesta,  gladka  cesta, 

nas  vodeča  v  daljna  mesta  . . . 

vcčana    tihota    nedeljskega 
popoldneva    je    legla    na 
skalnate  gore  nad  Trnovim. 
Iz  prozorne   nebesne  mo- 
drine  je    pošiljalo    solnce 
svoje  najtoplejše  žarke  na 
skale,    na    temne    borove 
gozde  krog  Snežnika  in  na  tihe  vasi  v  krilu 
gor.  Le  za  hip  je  predramil  tišino  zvok  strela 
s  strme  Straže,  le  včasih  je  zaukal  pastir  na 
paši,  zalajal  pes  tam  daleč  med  gorami.  Strel, 
vrisk  in  lajanje  je  odmevalo  od  gor  in  se 
gubilo  v  jasnem  ozračju. 

Cesta  se  je  vila  dolga  bela,  zapuščena 
med  gorami  in  zdela  v  vročini  poletnega 
popoldneva.  Mejilo  jo  je  nizko  grmičevje, 
borne  robide,  nedorastli  bori.  Borno  rast- 
linstvo tega  kraja  je  kazalo  na  večni  boj  z 
burjo,    vladarico   Krasa.    Upognjena,  skriv- 

.DOM  IN  SVET-  1905.  ŠT.  4. 


(DALJE.) 


Ijena,  so  stala  drevesa  kakor  ponižni  dvor- 
niki  Ijute  kneginje.  Mimo  njih  hitž  jim  je 
prživila  cesta  o  slovanskem  morju,  katero 
je  pozdravljala  ob  beli  Reki,  pravila  jim  je 
o  uganki  starih  Časov,  romantični  Kastvi, 
o  bornih  istrskih  selih  in  o  samotni  postaji, 
o  mladih  hrastovih  gozdih,  mimo  katerih 
je  hodila,  pravila  o  ličnih  Kosezih,  o  slavni 
Bistrici,  o  lepem  Trnovem.  Šepetala  jim  je 
trudno,  leno,  zaspano :  da  prihaja  čez  Olo- 
bovnik  skozi  Šembije,  Knežak,  Zagorje,  do 
sv.  Petra  —  da  hiti  mimo  glasnih  mlinov 
ob  zeleni  reki,  pod  šumečimi  drevesi  do 
sinjega  morja. 

In  skrivljena  drevesa  ob  cestah  so  sa- 
njala o  morju,  širnem,  krasnem.  O  morju, 
po  katerem  hit^  jadra,  rdeča,  modra,  bela. 
O  morju,  po  katerem  nosijo  brodovi  bo- 
gastvo iz  enega  dela  sveta  v  drugega.  Sa- 
njala so  in  šepetala  —  in  poslušali  so  mladi 
hrasti  v  zatišju,  hrepenenje  se  jih  je  lotilo 
po  nečem  širnem,  krasnem  . . .  Zašumeli  so 
tožno:  oni  pač  ne  vidijo  nikamer  iz  svoje 
tihe  dolinice,   njihove   korenine  so  zarite  v 

zemljo  .  .  .  Tožno  je  vršala  tožba  mladih 
hrastov,  razumela  so  jo  skrivljena  drevesa, 
razumelo  grmičevje  in  tanki  viš  med  ska- 
lami ...  In  zamajali  so  se  lehko,  zastokali 
neslišno  . . .  Bolest  hrepenenja  je  vela  po 
gorah,  legla  je  kot  modričasta  megla  na 
.  nje  .  . .  Skale  pa  so  stale  hladno,  mirno  — 
bile  so  skale  in  niso  čutile  nikakega  hrepe- 
nenja... 

Pač  pa  je  čutil  hrepenenje  narave  človek 
—  in  solze  so  padale  po  licu  ljubke  drobne 
pastirice  sedeče  na  skali  v  dolinici  ne  daleč 
od  pustih  Šembij. 

Ob  pastirici  —  Luca  Hrvatinova  so  ji 
rekli  ~  je  mulilo  travo  nekaj  ovac,  oziralo 
se  po  svoji  varihinji  in  si  bingljaje  iskalo 
poti  v  skalovje.  Deklica  jih  ni  opazila,  njene 
oči,  polne  južnega  žara,  so  obvisele  na  skal- 
natih gorah.  Žalost,  ležeča  na  njih,  je  senčila 
ljubki  obrazek  nedorastlega  deteta.  Te  gor^, 
ta  mir  in  to  hrepenenje!  Ostro  so  se  črtali 
njih  obrisi  na  jasnem  nebu.  Visoke,  skalnate, 
neizprosne!  Nad  njimi  prozorna  meglica, 
pod  njimi  globoka  jezera,  med  njimi  hre- 
penenje po  južnem  krasu . . .  Slabotna  je  bila 
deklica.  Njej  je  bilo  treba  južnega  soinca, 
hrepenela  je  z  rastlinstvom  po  sinjem  morju, 
po  temnozelenih  gajih  javorja,  po  oranžnem 
cvetu  in  sadu.  Vedela  je,  da  ni  tukaj  doma. 
Burja  jo  je  prinesla,  nihče  ni  vedel  odkod. 
Njeno  mater  so  našli  mrtvo  pod  Olobov- 
nikom.  Sprejeli  so  jo  dobri  ljudje  za  svojo, 
Ijublili  so  jo  —  a  vendar  je  videla,  da  je 
tuja  —  in  starejši  ko  postaja,  močneje  se 
budi  v  njej  hrepenenje,  da  bi  šla  po  beli 
cesti  tako  dolgo,  da  pride  do  kraja,  kjer 
cvet^  južni  sad,  kjer  govori  ljudje  v  njenem 
sladkem  jeziku  . . .  Redniki  je  niso  pustili 
dotlej.  Sina  imajo,  Jožeta,  in  ta  jo  ljubi,  njo, 
malo  Luco,  ki  ne  mara  popolnoma  nič  zanj 
in  ne  za  kmetiško  delo.  Šel  je  v  Ameriko, 
da  prisluži  in  prikupi  kaj,  pisari  vedno,  naj 
Luce  ne  pustž  v  tujino.  Njo  pa  mami  bela 
cesta , . .  Doslej  so  nasprotovali  tudi  župa- 
novi, da  bi  odšla  služit  v  mesto  -  sedaj 
ne  branijo  več  in  ona  pojde  in  bode  videla 
svet,  o  katerem  pravi  njen  rednik,  da  je  hud 
in  da  trpi,  kdor  hodi  po  njem . . . 


Morda  najde  očeta  -  kje  ...  V  sanjah 
si  ji  prikaže  pogostokrat  lep  ženski  obraz, 
nagiblje  se  nad  njo  ~  skrbne  roke  jo  za- 
vijajo .  .  .  Vmes  pa  tuli  vihar  in  v  njem  se 
bliža  nekaj  groznega,  nepojmljivega.  Spo- 
minjala se  je  vedno,  kedar  je  tulila  burja, 
proseče  krog  hiš.  Tedaj  se  je  zbudila  vselej 
z  grozo  v  srcu  in  klicala  rednico:  „Mati, 
mene  je  strah  ..."  In  žena  je  vstala,  pri- 
žgala svetilko  z  besedami:  „Naj  gori  za  duše 
v  vicah",  prekrižala  deklico  z  blagoslovljeno 
vodo  in  sedela  pri  njej,  dokler  ni  zopet  za- 
spala. Včasih  se  ji  je  zasanjalo,  da  se  vozi 
po  veliki  vodi,  vidi  velikanske  stavbe,  sliši 
govoriti  ljudi  v  njej  nerazumnem,  vendar 
znanem  jeziku  .  .  .  Rednik  ji  je  pravil  tudi, 
da  je  govoril  sprva,  ko  jo  je  prinesla  burja 
v  tistem  jeziku  ž  njo  pa  —  mu  je  bilo  mučno 
iskati  v  spominu  pobirke  svoje  vojaške  la- 
ščine  —  a  ona  se  je  naučila  z  otročjo  hi- 
trostjo naše  domaČe  govorice. 

Včasih  je  tudi  zasanjala,  da  je  prišel  oče 
po  njo,  da  jo  kliče  mati.  —  Planila  je  po 
koncu  —  sanje  samo  —  nad  njo  se  je  na- 
gnil matere  Hrvatinke  zgrbljeni  obraz,  izza 
peči  so  jo  gledale  Jožetove  debele  oči. 
Mesto  krasnih  mest,  o  katerih  je  sanjala,  so 
jo  gledale  gole  stene  in  jo  ubijale  s  svojo 
praznoto.  Njena  duša  je  bila  vkovana  v  ve- 
rige .  .  .  Slišala  je  pravljice  od  zakletih  kra- 
ljičin, od  Pepelčice  —  in  pričakovala,  da  reši 
tudi  njo  kak  kraljevič.  -  Polagoma  je  do- 
bival ta  kraljevič  v  njenih  sanjah  podobo 
Orgurinovega  Vinka,  županovega  sina,  ki 
je  obetal  Luči,  da  jo  vzame,  kedar  dokonča 
osem  šol  in  stopi  v  službo.  Orgurinovi  tudi 
ljubijo  Luco  in  ne  bodo  nasprotovali,  če  se 
vzameta.  Tako  je  vsaj  obetal  sebi  in  njej 
Vinko.  Luca  je  bila  veČ  pri  županovih  nego 
doma;  pomagala  je  v  hiši  in  pasla  včasih 
njihove  ovce.  In  če  pojde  v  službo  v  Ljub- 
ljano, ne  v  Trst  ali  Reko,  storila  bode  to, 
kar  ji  nasvetuje  Vinko  tako,  županovi  so  pa 
tudi  bolj  zadovoljni,  da  gre  tja,  kjer  bode 
gospa  Jurmanova,  sorodnica  županova,  lehko 
pazila  malice  na  njo.  Župan  je  čutil  dolžnost, 
poskrbeti  kaj  za  njo,  dasi  je  bila  pri  Hrva- 
tinovih.  Vsi  so  skrbeli  -  -  in  ravno  to  jo  je 

bolelo  in  jej  kazalo,  da  nima  svojcev.  Vsak 
vaščan  je  rad  poprašai,  kako  in  kaj  bode 
ž  njo  .  .  . 

„Tako  zamišljena,  Lucika?"  se  je  oglasil 
znani  glas  in  vitez  njenih  sanj,  Orgurinov 
Vinko,  je  stal  pred  njo.  Bil  je  fant  črnolas 
in  vitek,  bledega  obraza,  prijaznih.  Črnih  oči. 
Sedel  je  k  nogam  deklice  in  ji  gledal  so- 
čutno v  rjavopolti,  mični-  obrazek.  Dekle  je 
obrnilo  solzne  oči  vanj  in  se  nasmehnilo. 
SI  jdek  čar  se  je  razlil  po  ljubkem,  še  otroč- 
jem obrazku,  zobčki  so  zablesteli,  na  licih 
so  se  pokazale  jamice.  Ah  te  jamice!  Ne- 
broj  rim  vseh  mer  in  vrst  je  že  pregrešil 
študent  Vinko  na  njih  račun. 

Luca  je  pokazala  na  gore  in  vzdihnila: 
„Kako    težko   čakam,   da  pojdem  od  tod!" 

„No,  no",  je  tolažil  Vinko,  „take  sile  pa 
tudi  ni  —  drobna  si,  pogub»š  se  v  svetu 
-  in  te  naše  gore,  mar  niso  lepe?  Lepe  so, 
ali  žal,  nerodovite  so  res  in  vprašati  mo- 
ramo: Skalnata  zemlja,  s  čim  preživljaš  ti 
svoje  sinove?  Ne,  ti  nimaš  kruha  za  nje . . . 
Iskati  ga  morajo  daleč  od  tebe.  Po  daljni 
ruski  Aziji,  po  bližnji  Bosni  in  Slavoniji,  v 
oddaljeni  Ameriki  hodijo  tvoji  otroci.  A  v 
tujini  te  ne  pozabijo,  zemlja  bedna,  vendar 
ljubljena.  V  sanjah  objemljejo  sinovi  tvoje 
sive  skale,  po  napornem  delu  dneva  se  vrača 
duša  iz  trušča  svetovnih  mest  k  borni  rodni 
vasi  .  .  .  Glej,  še  ždi  tiha  vas  domaČa,  ko 
krotka  ovčica  med  gorami,  še  se  zgrinjajo 
začrncle  hiše  krog  cerkvice,  kakor  piščeta 
pod  perotjo  koklje  —  in  srce  najde  pokoj 
v  tebi,  zemlja  ljubljena.  Dolgi  so  dnevi  v 
tujini,  in  polne  nevarnosti  so  tvorne,  rudo- 
kopi,  kamenolomi.  Marsikateri  naš  mladenič 
najde  zgodnjo  smrt  v  tujini.  Doma  sivijo 
materi  lasje  —  in  če  se  vrne  -  o  radosti! 
Izkušen,  izmučen  je  prišel,  kri  je  na  denarju 
katerega  je  prinesel,  kri  njegovega  življe- 
nja ..  .  Ž  njim  poplača  dolgove,  kupi  po- 
trebnih stvari  in  gospodari  naprej,  dokler 
pojde,  saj  dolgo  ne  pojde  več,  ker  ti  zemlja 
ljubljena  nimaš  kruha  za  svoje  sine  .... 
Zakaj  zabavljaš  našim  goram,  Lucika?  Jaz 
jih  ljubim  tako  goreče  in  komaj  čakam,  da 
pridem  do  njih." 


„Ti  si  pa  tukaj  doma,  Vinko",  je  rekla 
deklica  modro. 

„Kje  si  pa  ti  doma,  neumnica?"  se  je 
smejal  fant.  „Kjer  sem  jaz  doma,  tam  si  tudi 
ti  —  le  počakaj,  ko  bodeva  na  železniški 
postaji  —  jaz  bodem  hodil  v  rdeči  kapi,  ti 
bodeš  gledala  z  okna.  Nosila  boš  klobuk, 
imela  deklo  in  lepe  obleke,  vozila  se  boš 
v  drugem  razredu  —  to  bo  lepo,  kaj  ne, 
Lucika?" 

Nasmejala  se  je  z  zvonkim  dekliškim 
smehom  in  pogledala  mladeniča  s  krasnimi, 
vlažnimi  očmi.  Popravila  si  je  rdečo  ruto, 
izpod  katere  so  silili  nagajivi  kodrci  v  čelo, 
na  ušesa  in  vrat  in  nadaljevala  je  jezno:  „ln 
ti  nedeljski  popoldnevi!  Vse  je  tiho  po  vaseh, 
žarjavica  zagrebena  po  ognjiščih,  po  napah 
stojijo  lončki,  lonci  in  lončine  ...  Na  pragu 
sedijo  stare  mamkc  in  brskajo  po  laseh  male 
vnukinje  —  kaj  misliš,  zakaj?" 

„Pustimo  take  stvari",  se  je  nasmehnil 
Vinko,  „tiho  je  res  vse,  prav  praviš.  Vaš- 
čani  so  odšli  k  večernici  v  bližnjo  cerkev, 
do  katere  je  dve  ure  hoda.  Drugi  ležijo  v 
senci  in  govorijo  z  botrom  Hrapovškom. 
Izza  kamenitih  ograj  vrtov  se  sliši  včasih 
razposajen  dekliški  smeh,  kuštravi  pes  za 
ograjo  dvigne  zaspano  glavo,  zapodi  leno, 
sitno  muho  in  sanja  dalje  sladke  pasje  sanje 
—  proti  večeru  pa  prihajajo  v  belih  rokavih 
fantje  in  možje  —  postavijo  se  na  cesto  in 
balincajo.  Žene  in  dekleta  posedajo  po  klo- 
peh in  čenčajo  ...  in  tako  mine  nedelja. 
Seveda,  v  mestu  je  drugače.  Tam  se  na- 
šemijo dekleta  in  koketujejo  po  drevoredih. 
Tam  je  drugače  ..." 

Iz  Šembij  je  donel  zategli  klic:  „Vin- 
kooo!"  Fant  je  vstal:  „ Kličejo  me  k  južini, 
ne  pasi  predolgo,  Lucika  ..." 

Vitka  postava  je  hitela  med  skalovje  in 
izginila  za  ovinkom. 

Za  njo  so  se  smejale  dekliške  oči  ...  . 
Vinko,  on  jo  poroči  -  povede  v  svet.  Bog 
ve,  kaj  je  tam  onkraj  gora,  kaj  ji  prikriva 
ta  svet?  Lačen  želodec  jo  je  zbudil  iz  misli, 
segla  je  v  žep  po  kos  maslenega  kruha  in 
zasadila  zobčke  vanj.  Kruh  je  bil  peke  Grgu- 
rinke,  pri  Hrvatinovih  niso  imeli  takega,  le 

kaka  podlatvica  se  je  spekla  v  žarjavici 
pri  njih. 

Soince  je  šlo  niže,  ovčice  Matere  božje 
so  se  razpasle  po  nebu,  oster  duh  materine 
dušice,  rubije  in  lecjana  se  je  širil  po  zraku. 
Meglica  na  gorah  se  je  gostila.  Ovčice  so 
prižvenjkljale  in  legle  trudne  krog  pastirice. 
Leže  so  še  mulile  tanki  viš,  pobirale  drob- 
tine  iz  pastiričine  roke  in  pazile  z  ovčjo  pa- 
metjo,  kdaj  pojde  soince  za  božjo  gnado. 

Spet  se  je  zagledala  deklica  v  gore.  Spet 
je  cula  Šepetanje  hrepenenja  v  naravi:  hre- 
penela so  drevesa,  grmovje,  trava  .  .  Ozrla 
se  je  na  cesto  —  bela  je  vodila  iz  teh  gor, 
zvijala  se  in  izginjala  za  ovinkom.  Deklica 
je  zdihnila:  „Bela  cesta,  davna  znanka,  v 
tujino  brez  prestanka,  z  belimi  udi  nas  va- 
beča, z  upom  srce  nam  mameča." 

IV. 

V  koti  borni  za  vasjo 
tiho  plamen  plapola: 
Tukaj  sreča  je  doma. 

Sedeli  so  na  klopici  pred  nizko  Hrva- 
tinovo  hišo.  Mesec  je  zlival  srebrne  žarke 
na  gore  in  na  vas.  V  bledem  bajnem  svitu 
so  rastle  skale,  vrhovi  gora  do  nebes,  so 
dremale  hiše  ko  zaklete  kraljičine.  Skalnata 
pokrajina  je  postala  dom  duhov.  Proznani, 
prozorni,  nevidni,  so  se  plazili  po  nji.  Ne- 
vidna roka  je  sprožila  kamen,  glasno  ropo- 
taje  se  je  kotrljal  v  nižino.  Zamolklo  je  od- 
mevalo v  tihi  noči.  Na  klopi  sedeči  so  se 
spogledali,  psi  v  vasi  so  zalajali,  samoten 
potnik  na  cesti  se  je  ustavil  nehote  in  mraz 
je  šel  po  njem. 

„To  je  mrak",  je  šepetala  Luca  in  se  sti- 
snila k  staremu  možu  dolgih  sivih  brk.  Po 
teh  brkah,  ki  so  visele  tožno  nad  lončeno 
pipico,  si  spoznal  lehko  starega  vojaka,  osta- 
nek junakov,  ki  so  stali  v  ognju  pred  Sol- 
ferinom  in  Magento.  Mož  je  spuščal  goste 
oblake  dima  —  in  ta  se  je  mešal  z  dimom, 
ki  je  prihajal  iz  veže,  ki  je  bila  ob  enem 
tudi  kuhinja.  Slišalo  se  je  tudi  šumenje  in 
vrenje,  širil  se  je  nežnemu  nosu  neugoden 
duh  po  pesnem  perju,  krompirjevih  olupkih 
in  osatu. 


Večkrat  je  skočila  Luca  na  poziv  zraven 
moža  sedeče  Hrvatinke  in  potlačila  v  kotlu. 
Važno  je  bilo  to  opravilo,  saj  se  je  kuhala 
v  kotlu  piča  za  edinega  rilčarja  v  pohlevnem 
gospodarstvu. 

„Podtekni  še  malo",  je  velela  mati. 

Luca  je  pograbila  pest  dračja  in  vrgla 
na  žarjavico.  Vnelo  se  je  hipoma.  Plamen 
je  razsvetlil  ljubki  obrazek  in  črne  svetlika- 
joče se  stene.  Plaho  se  je  ozria  Luca  po 
kotih  in  skočila  nazaj  med  očeta  in  Vinka. 
Saj  je  bil  tu  njen  vitez,  vedno  vesel  in  ne- 
ugnan,  in  je  namigaval  Luči,  ko  je  spraševal 
starega  vojaka  že  stokrat  slišane  zgodbe: 
Kako  se  je  bil  s  Piemontezarjem,  kako  so 
ga  lovile  čarovnice  po  Olobovniku;  kako 
ga  je  tlačila  mora,  itd.  Hrvatin  jo  razkladal 
resno  in  važno,  prepričan,  da  pripoveduje 
stvar  vprvič.  Živo  so  mu  ostali  v  spominu 
dogodki  mladosti,  sedanjost  pa  je  hitela 
brez  sledu  mimo  njega.  Navadno  je  zače- 
njal: „Tako  dobro  vem,  kot  bi  se  zgodilo 
včeraj ..."  O  takih  prilikah  je  sunil  Vinko 
Luco,  pogledala  sta  se  in  nasmejala  z  ve- 
selim otročjim  smehom.  Stara  Hrvatinka  pa 
je  vzdihnila:  „ Kakšen  je  mladi  svet,  včasih 
smo  poslušali  s  spoštovanjem  besede  starih, 
sedaj  je  pa  vse  neumno,  kar  je  staro  ..." 
In  zlezla  je  še  bolj  vkup,  v  čudno  pozituro 
kraških  ženic.  Čudno  se  to  vidi  v  trnovski 
cerkvi:  Ko  prečita  duhoven  evangelij,  čepiJ 

—  kot  bi  trenil  —  ženice  na  tleh.  Kolena 
potegnejo  pod  brado  in  jih  objamejo  z  ro- 
kami —  in  tako,  z  brado  naslonjeno  na  ko- 
lena, vpirajo  oči  v  govornika,  ali  pa  —  drcm- 
Ijejo.  Zaman  se  je  trudil  rajni  dekan  odvaditi 
jih  tega,  umetniškemu  očesu  mučnega  se- 
denja ali  čepenja.  Čepele  so  in  čepe.  Morda 
posnemajo  žalujoče  Židinje  ob  babilonskem 
potoku?  Saj  govori  globoka  žalost  iz  nji- 
hovih vase  sesedenih  životov  —  saj  govori 
glasneje  nego  iz  opustošenih  gori. . .  Tako 
je  govorila  tudi  žalost  iz  sključenega  života 
Hrvatinke,  z  nje  velega,  razoranega  obraza: 
Glej  jo  tu,  rosno  ko  mlado  jutro,  je  menila, 
da  ji  bode  opora  v  starosti  —  da  bode  dru- 
žica njenemu  sinu  —  a  ona  hrepeni  drugam 

—  kje  more  biti  lepši  nego  v  Šembijah.  In 

kje  je  fant,  boljši  in  lepši  od  Jožeta?  Njen 
Jože,  ki  ljubi  prešernega  deklica  z  vso  močjo 
ljubeče  notranjske  duše  in  se  trudi  onkraj 
morja  radi  nje  —  ona  se  pa  smeje  tu  s  tem 
študentom  .  .  . 

„Oče,  kakšen  pa  je  mrak?"  je  vprašal 
Vinko,  ko  je  kotrljal  kamen  v  dolino. 

Stari  je  snel  pipico  iz  ust.  —  Pa  prehi- 
tela ga  je  žena: 

„  Kosmat  in  gladek,  dolg  in  kratek,  širok 
in  ozek.  Pobira  rad  malopridne  fante  in  de- 
kleta." 

Otroka  sta  se  nasmejala,  stari  se  je  od- 
kašljal  jezno.  Nespodobno,  da  mu  krade 
žena  besedo  iz  usti  Iztresel  je  pipo  in  za- 
godrnjal:  Molči  mi  in  tiho  bodi  I"  Nabasal 
je  svež  tobak  v  pipo  in  pravil  važno:  „To, 
kar  kotrlja  kamenje,  ni  mrak.  Moj  oče,  Bog 
jim  daj  dobro,  so  bili  pameten  mož.  Pravili 
so,  da  so  te  gore  dom  velikanov.  Ti  so  bili 
tako  veliki,  da  je  sedel  eden  pri  sv.  Trojici, 
drugi  na  Straži,  noge  sta  pa  močila  v  ko- 
ritniškl   strugi  in  si  dajala  roke   preko   nje. 

V  kalškem  jezeru  so  se  pa  kopale  vile,  njih 
sestre.  Nekrščen  duh  teh  ajdov  nima  miru. 
Kadar  se  kotrlja  kamenje,  je  to  njihova  roka, 
ko  tuli  burja,  je  to  njihov  jok,  in  kupi  ka- 
menja je  njihov  grob.  Kot  fant  sem  našel  na 
paši  njihove  koščine  —  našel  sem  tudi  stare 
denarje  in  verigo,  na  katero  so  privezavali 
čolne,  ko  je  še  polnila  voda  te  doline  ..." 

„In",  je  dostavil  Vinko,  „ko  so  še  krili 
krasni  gozdi  te  gore,  ko  je  plul  naš  praded 
po  vodi  tja  do  morja,  je  živel  od  trgovine 
in  ropa.  Vem,  da  ni  bil  plašljivec:  V  gozdih 
se  je  vojeval  z  zvermi  in  Ifudmi,  po  morju 
je  plul  v  tankih  korabljah  v  daljne  kraje  in 
prinesel  zlata  in  plena  drugim.  O,  da  sem 
živel  takrat!"  je  vzdihnil  mladenič  in  pre- 
tegnil  junaško  tanki  život. 

„Molči,  molči",  je  zagodla  Hrvatinka,  „ta- 
krat  pač  so  morali  biti  drugačni  ljudje,  ne 
taki  mlečni  študentje!  Spominjam  se,  kaj  se 
je  izpremenilo  v  štiridesetih  letih  pri  nas  . . . 

V  moji  otroški  dobi  še  nismo  poznali  ne 
vžigalic,  ne  potroleja,  ne  čaja,  ne  sladkorja, 
ne  kave.  RiCet  s  kračo  smo  imeli  za  velike 
praznike,   bel   močnik  za  bolnike.   Zdaj  pa 


pravijo:  „Slabi  časi  so",  pa  kako  so  ljudje 
razvajeni  z  obleko  in  hrano  —  moj  Bog! 
Včasih  smo  nosili  le  pobarvano  kotenino  — 
zdaj  pa  je  vseeno,  z  grunta  ali  bajte,  s  kmetov 
ali  iz  mesta.  Kakšno  vpitje  je  bilo,  ko  je 
prinesla  rajna  Šlepuca  pisan  kambrik  iz  Ljub- 
ljane za  Tomažkovo.  Vse  je  gledalo  za  njo. 
Zdaj  jih  pa  poglej  Juriščanke  in  Zagorke  1  — 
Včasih  je  šla  botra  Fenda  iz  Zagorija  v  Ljub- 
ljano —  po  cel  teden  se  je  vozila  in  hodila 
in  mi  otroci  smo  vedeli,  da  je  Ljubljana 
nekje  daleč  za  gorami  —  zdaj  pa  v  enem 
dnevu  semintje.  Svet  se  je  zožil,  menim. 
Pravijo,  da  vozi  po  Ljubljani  goreča  pošast 
ljudi  po  cesti  —  pomislite  samo  — " 

„Res,  res",  je  hitel  Vinko,  „za  dvajset 
vinarjev  vas  pelje  po  celem  mestu." 

„Moj  Bog  vendar",  je  vzdihnila  ženica. 
Hrvatin  pa  je  rekel:  „Drugi  Časi,  drugi  ljudje, 
vsak  rod  je  slabši,  pravijo  da  bode  konec 
sveta,  ko  bodeta  mlatila  dva  pod  enem  mer- 
nikom.  Moj  oče  so  imeli  še  vse  zobe  — " 

„Zdaj  jih  pa  še  novorojenčki  nimajo", 
se  je  smejal  fant. 

„ Molči,  mlečnik!  Misliš,  ker  študiraš,  da 
smo  mi  od  včeraj . . .  Čarovnica  je  lezla  skozi 
ključavnico  nad  mene  —  pa  sem  ji  pokazal, 
kaj  se  pravi  nagajati  staremu  kanonirju.  Du- 
šila  me  je. . ." 

„Žgancev  ste  se  najedli,  oče,  in  vznak 
ste  ležali*^,  se  je  oglasil  Vinko  kratko. 

„Ali  res  ne  moreš  biti  tiho!"  se  je  jezil 
stari  vojak.  „ Debele  bukve,  kakor  jih  imajo 
fajmošter  pri  maši,  bi  lehko  spisal,  kaj  sem 
vse  videl.  Kakšni  fantje  smo  bili  pred  Ma- 
gento:  ŠabcevLuka,  Erjavčev  Lovre  in  Lojze 
iz  Zagorja,  Jadevov  iz  Trnja  —  sami  kano- 
nirji  in  še  kakšni!  Naša  krogla  ni  izgrešila 
—  in  če  bi  bil  jaz  feldmaršal,  ne  bi  bili  iz- 
gubili bitke,  pri  moji  veri,  da  ne !  Pasja  stvar, 
v  najhujšem  streljanju  prijaha  general,  da 
naj  pustimo  kanone  in  bežimo  ...  Še  nekaj 
hipov,  pa  bi  nas  zajel  hudič  laški.  Mi  z  za- 
sedenega mesta,  oni  nanj  in  za  nami.  Srečo, 
da  smo  imeli  generala.  Ko  smo  bežali,  je  pri- 
jezdil k  nam  Gylaj  —  naš  general  je  zahteval 
sablo  od  njega,  ga  del  pod  eskorto  in  šli 
smo  naprej  .  .  ."    Mož  se  je  zavil  v  dim. 

„V  zgodovini  ni  nič  o  tem",  je  zinil 
Vinko  z  nevernim  obrazom. 

„ Seveda,  če  ni  zapisano,  pa  ni  res.  — 
Napiše  se  pa,  kar  se  hoče.  Mi  prostaki  smo 
videli  čudne  reči  —  pa  kdo  veruje  prostaku . . . 
Jokali  smo  od  sramote,  ko  je  bilo  vse  iz- 
gubljeno..." Mož  je  molčal.  Mnogo  let  je 
minulo  od  takrat,  sramota  radi  izgubljene 
bitke  je  še  segrela  kri  starega  kranjskega 
fanta.  Škoda,  da  umirajo  drug  za  drugim 
pravi  kranjski  fantje,  stare  korenine. 

Tiho  je  sedela  družba.  Luca  je  naslonila 
glavo  na  fanta,  mati  je  dremala,  skale  pa  so 
rastle  v  mesečnem  svitu  više  in  više,  po 
njih  so  se  plazili  duhovi,  prozorni,  megleni... 
z  nasprotnega  konca  vasi  pa  se  je  slišalo 
petje:  „  Kranjski  fantje,  mi  smo  mi  ..."  Stari 
je  vzel  pipico  iz  ust  in  del  zaničljivo: 

„Je  to  petje?  So  to  fantje?  Smrkovci  so! 
Mi,  mi,  smo  bili  fantje . . .  kadar  smo  zapeli, 
so  se  tresle  hiše,  dekleta  so  odpirala  okna, 
kaj  ne,  Žefa?"  Sunil  je  dremajočo  ženo. 

„Molči,  molči,  prismoda",  se  je  oglasila 
nevoljno,  „moli  rajši!"  In  dremala  bi  še  na- 
prej, pa  priletela  je  žareča  od  ognja,  krepka 
mlada  dekla  županova  in  prisela  na  klop  z 
besedami:  „Eh,  naj  se  malo  ohladim.  Večerja 
je  na  mizi,  Vinko,  in  tudi  za  Luco  bo  ne- 
kaj." Odskakala  sta  veselo,  žena  pa  se  je 
predramila,  spustila  kolena  iz  objema  rok, 
raztegnila  jih  in  zazevala  globoko. 'Potem  je 
prašala  dekleta:  „Ste  imeli  dosti  pivcev?" 

„Oh,  odkod  pa  naj  pridejo?  Ustavljajo  se 
po  drugih  vaseh;  cel  dan  smo  stočili  štiri  litre. 
Trudna  sem  pa,  cel  teden  smo  imeli  de- 
lavce, zdaj  sem  pa  pripravila  za  v  gore." 

„Kaj  si  pripravila?"  je  prašala  stara  žena 
radovedno. 

„Oh,  saj  veste  kaj:  fižolovka,  turšični 
žganci,  vino,  kofe,  potica,  vse  mora  biti,  pa 
še  mrmrajo." 

„A,  svet  je  strašno  razvajen",  je  pritrdil 
Hrvatin.  „ Ubogi  kmet,  ki  ne  more  obdelati 
z  lastno  družino  —  ni  v  stanu  shajati.  Letine 
so  slabe,  zemlja  je  izpita,  davki  veliki  — 
zato  pa  gre  vse  v  Ameriko.  Za  božjo  voljo 


—  Peterk  je  prodal  seno  in  zračunil,  da  ima 
Še  izgubo  ..." 

„Kaj  pa  Jože,  oče?"  je  prašala  krepka 
deklica  in  postala  še  bolj  rdeča. 

„Na  jesen,  pa  ne  letos,  pride  domov", 
je  rekla  veselo  mati  Jožetova. 

„ Potem  ga  boste  pa  ženili,  kaj  ne?" 

„ Potreba  bo.  Piše,  da  bo  kupil  še  par 
njiv  in  kako  živinče,  delati  pa  nima  kdo. 
Luca  pravi,  da  gre  v  službo  v  mesto." 

„Ali  ne   mara  Jožeta?"  je  prašala  dekla. 

„Ne  Jožeta,  ne  kmetiškega  dela",  je  od- 
govorila pikro  mati;  „pa  naj  gre;  odgojila 
sem  jo,  naj  pa  poskusi  po  svetu." 

„Saj  tudi  ni  za  kmetico",  je  rekla  dekla 
živahno,  „ona  je  le,  da  pase  in  sanja;  pri 
vas  pa  je  treba,  da  dela  in  prinese  tudi  kaj 
s  saboj.  Da  Jože  nekaj  prinese,  nekaj  ne- 
vesta, potem  si  hiša  opomore." 

„Prav  imaš",  je  rekel  stari,  vzel  pipo  iz 
ust  in  ogledoval  pozorno  krepko  deklico. 
Kajti  na  kmetih  se  ne  govore  take  besede 
tjavendan,  tam  je  vse  premišljeno,  polno 
pomena.  Tudi  mati  je  pogledala  dekleta  in 
nasmehnila  se  zadovoljno:  „Ne  bo  tako  slabo 
ne  pri  nas,  in  če  bo  nevesta  delavna  in  pri- 
nesla kaj ..." 

„Take  da  nima  nič,  vam  pa  ni  treba  je- 
mati", je  dejala  dekla  in  vstala.  „Kedar  pišete 
Jožetu,  recite,  da  ga  pozdravljam.  Lahko  noč." 
Odšla  je.  —  Preden  sta  mogla  pregovoriti 
stara  dva  kaj  o  tem,  je  prihitela  Luca,  sprem- 
ljana od  Vinka. 

Prinesla  je  materi  kos  pečenega  štruklja. 

„  Vidiš",  je  rekla  mati,  „take  štruklje  bodeš 
spekla,  ko  bodeš  pri  Vinkotu  za  kuharico, 
saj  jo  bodeš  vzel  Vinko,  kaj?" 

„ Seveda",  je  pritrdil  fant  veselo.  Luca  se 
je  smejala:  „Vam  štruklje,  očetu  tobak,  ste 
zadovoljni,  oče?" 

Pa  mož  je  molčal  nevoljno,  on  ni  maral 
slišati,  da  odide  Luca,  ker  jo  je  ljubil,  odkar 
jo  je  našel  burnega  zimskega  dne,  jokajoče 
pred  svojo  hišo.  Ura  je  bila  devet.  Vinko 
je  odšel,  Hrvatinovi  so  šli  molit  po  lepi  stari 
navadi  rožni  venec.  (DALJE.) 

MARIJAN : 


VDANA  PROŠNJA. 


1  ratc  so  zahrcpcnclc  ~ 
Bog  poslal  jim  zlatih  juter, 
logi  so  zahrcpcneli  — 
Bog  poslal  jim  dni  je  soinčnih. 

Zlata  jutra  so  vzbudila 
tratam  pisanega  cvetja, 
soinčni  dnevi  so  vzbudili 
logom  sladkodivnih  pesmi. 


Vse  živi .  .  .  V  objemih  bratskih 
mlado  cvetje  se  poljublja, 
o  ljubezni  lahna  pesem 
iz  log6v  črez  plan  glasi  se  .  .  . 

Ah,  srce,  le  ti  si  mrzlo 
kakor  snežec,  beli  snežec, 
ah,  srce,  le  ti  si  mrtvo 
kakor  kamen,  mrzli  kamen. 


Vir  ljubezni  vseobsežne, 
Bog  moj,  pošlji  vroč  mi  žarek, 
da  si  ž  njim  srce  zanetim, 
in  potem  gori  naj  —  Tebi. 

ZVONIMIR: 


V  DALJINI 


Cjblačice,  te  moje  misli, 
na  jug  cvetoči  plavajo  .  .  . 
Oj,  tam  v  daljini  nedogledni 
krilate  ptičke  spavajo. 

Na  lotosu,  kraljevi  palmi 
zgradile  so  svoj  mali  stan, 
in  v  rajski  sreči,  svetem  miru 
prepevajo  si  dannadan. 


A  k  njim  kot  iz  dežele  tuje 
priplove  hrepenenje  v  vas  — 
in  mir  je  proč  in  zlata  sreča, 
in  pesmi  je  umolknil  glas. 

Nazaj,  nazaj  ...  na  dom  jih  sili 
nevidna  in  neznana  moč  . .  . 
Oj,  sladki  mir  in  zlata  sreča 
in  pesmi  glas  —  ah,  vse  je  proč ! 

GABRIEL  MAJCEN: 

janežiCeva  slovnica. 

K  PETDESETLETNICI  »SLOVENSKE  SLOVNICE"  ANTONA  JANEŽIČAJ) 


anska  petdesetletnica  „ Slo- 
venske slovnice*"  Antona 
Janežiča,  ki  je,  kakor  vemo, 
izšla  prvič  1. 1854.,  je  ugo- 
dna prilika,  da  si  nekoliko 
natančneje  predočimo  po- 
men te  za  razvoj  naše  knji- 
ževnosti velevažne  knjige. 

Da  pomen  te  knjige  prav  spoznamo,  ni 
dovolj,  da  pokažemo  samo  njen  vpliv  na 
razvoj  našega  jezika,  ampak  treba  je  tudi 
preiskati  razmere,  v  katere  je  knjiga  stopila. 
Janežičeva  „Slovenska  slovnica"  je  prva 
knjiga,  ki  je,  ko  je  prišel  čas,  da  se  naš 
narod  začne  posluževati  skupnega  književ- 
nega jezika,  podobo  tega  jezika  pokazala  v 
sistemu.  Bila  je  tudi  prva  slovnica  tega  knji- 
ževnega jezika  za  slovensko  šolsko  mladino. 
Glede  književnega  jezika  razločujemo  pri 
kulturnih  narodih  dve  dobi:  prvo,  v  kateri 
piše  vsakdo  v  svojem  narečju  ali  razrečju, 
in  drugo,  ko  v  pismu  vsi  rabijo  isti  idiom, 
naj  govori  pisec  katerokoli  narečje.  Prva 
doba  se  končuje  tedaj,  ko  se  narod  začne 
zavedati  svoje  celokupnosti  in  vzajemnosti 
in  ga  prešine  ideja  skupne  enotne  prosvete, 
kajti  tedaj  čuti  potrebo  po  enem,  za  ves 
narod  skupnem  občilu. 

Kateri  idiom  pa  se  povzdigne  v  skupni 
književni  jezik,  je  odvisno  od  mnogih  čini- 
teljev.  Tako  so  n.  pr.  Španci  v  12.  stoletju 
kot  književni  jezik  sprejeli  kastilsko  narečje, 
Lahi  v  14.  stoletju  toskansko,  Francozi  v 
16.  stoletju  ono  narečje,  ki  se  govori  okoli 
Orleansa  in  Toursa,  Rusi  pod  Petrom  Ve- 
likim velikorusko  narečje,  Srbo-hrvatje  za- 
četkom 19.  stoletja  štokavščino  ijevske  izreke. 


Slovaki  koncem  prve  polovice  19.  stoletja 
trenčinsko  narečje,  Nemci  pa  za  reformacije 
oni  idiom,  ki  se  ni  govoril,  ampak  le  pisal 
v  saški  dvorni  pisarni. 

Slovenci  smo  pisali  v  narečjih  do  srede 
19.  stoletja,  torej  dobrih  tisoč  let  Književni 
spomeniki  te  dobe  nam  kažejo  toliko  idiomov, 
kolikor  je  pri  nas  narečij. 

Sicer  so  pri  nas  že  večkrat  resno  poiz- 
kušali, da  bi  za  pismo  uveljavili  eden  idiom. 
Že  prva  naša  kulturonosca,  Ciril  in  Mctodij, 
sta  uspešno  gladila  pot  makedonskemu  na- 
rečju, da  bi  postalo  edini  knjižni  jezik;  a 
po  njuni  smrti  se  je  slovenska  knjiga  morala 
umekniti  nemškemu  nasilstvu.  Dalje  spomi- 
njam na  stremljenje  nekaterih  pisateljev  16.  sto- 
letja, kakor  Bohoriča  in  Dalmatina,  ki  sta  se 
poganjala  za  očiščeno  dolenjščino,  in  Boštjana 
Krela,  ki  je  propagiral  idiom,  stoječ  med 
slovenščino  in  srbohrvaščino.  Pozabiti  ne 
smemo  marljivega  očeta  Marka  Pohlina,  ki 
se  je  brezuspešno  trudil,  da  bi  ustvaril  knjižni 
jezik.  Od  Vodnika  v  začetku  19.  stoletja  dalje 
so  vedno  pogosteji  možje,  ki  si  prizadevajo, 
da  bi  ustvarili  književni  idiom.  Poleg  Vod- 
nika samega,  ki  se  je,  kakor  sam  pravi,  „vse 
svoje  življenje  trudil,  slovenski  jezik  čeden 
narediti",  imenujem  Metelka;  njegova  slov- 
nica (1825),  v  kateri  podaje  književni  jezik, 
ki  stoji  deloma  na  podlagi  kranjskih  narečij, 
deloma  na  podlagi  takratnega  znanstvenega 
jezikoslovja,  je  delo  stalne  vrednosti.  L  1832. 
je  izšla  slovnica  Antona  Murka,  prvi  poizkus, 
skupni  knjižni  jezik  sestaviti  iz  vseh  sloven- 
skih narečij;  slovnica  dopolnjuje  eno  leto 
pozneje  izdani  obširni  popolni  slovar.  To 
so  bili  le  poizkusi,  a  so  mnogo  pripomogli, 


O  Predavanje,  ki  ga  je  „Zgodov.  društvo  za  Spodnji  Štajer"  priredilo  dne  17.  decembra  1904  v 
, Slovanski  čitalnici**  mariborski. 

da  je  potem  napočil  pravi   trcnotek,   ko  je 
književni  jezik  laže  in  hitreje  prodrl. 

In  kaj  je  dovedlo  do  tega  trenotka?  Seme 
narodne  svobode,  ki  se  je  ob  obratku  zadnjih 
stoletij  oživilo  na  kulturnostarem  zapadu,  oja- 
Cilo  in  razmnožilo,  se  je  moralo  vzdigniti 
in,  prodirajoč  proti  vzhodu,  pasti  tudi  na 
avstrijska   in  na   naša  slovenska  tla.    Tu  je 

našlo  obilo 

pogojev  za 
krepko  rast,  in 

nastopili  so 

oni  velepo- 
mcmbni     do- 
godki ,   ki   so 

najbolj  pre- 
tresli   Evropo 
I.  1848. 

A  preden 
stopimo  k  zi- 
belki    našega 

književnega 
jezika,  nam  je 
še  omeniti  važ- 
nega dogodka 

iz  njegove 

predzgodo- 

vine:  Ilirski 
pokret,  ki  je 
namerjal  Srbo- 
hrvate  in  Slo- 
vence literar- 
no združiti  in 
sfcer  po  skup- 
nem književ- 
nem jeziku. 
Vemo,  da  je 
Oaj  v  to  svrho 
izprva  propa- 
giral    kajkav- 

Ščino,  a  jo 
kmalu  zamenil 

s  plemenitejšo  in  bolj  razširjeno  štokavščino 
ijevske  Izreke,  z  najblagoglasnejšim  narečjem 
jugoslovanskim.  Nedogledne  bi  bile  posle- 
dice tega  dejstva,  ako  bi  mu  bil  konec  srečen. 
Toda  žalibog  je  tista  mrzla  lokava  roka, 
ki  nas   Jugoslovanov   ni  božala   še   nikdar. 


ŽALOSTNA  MATI  BOŽJA  NA  KALVARIJI  V  JERUZALEiMU 


kruto  posegla  tudi  v  ta  slučaj,  in  storila,  da 
je  nadepolni  dan  naše  zmage  na  bojnem 
polju  postal  smrtni  dan  za  ilirsko  idejo.  Ko- 
maj petnajst  let  je  štela  idealna  doba  ilirizma, 
najlepša  doba  v  življenju  avstrijskih  Jugo- 
slovanov. Z  ilirsko  idejo  je  padel  tudi  srbo- 
hrvaško-slovenski  skupni  književni  jezik.  — 
Zato  pa  je  tem  bolj  zatlela  ideja  slovenska, 

ki  je  našemu 
narodu  podala 
skupni  knji- 
ževni jezik. 
Zelo  so  pospe- 
šile ta  proces 
„ Novice",  ki 
so  je  le  izhajati 
1.1843.  V  dobi 
socialnega    in 

političnega 
preobrata    so 
bile  Sloven- 
cem edini  Ča- 
.    sopis.  Bile  pa 
so  tudi  razšir- 
jene po  vsem 
našem    ozem- 
lju, ozirale  se 
na  vse  potrebe 
našega  ljud- 
stva,  čitali  so 
jih  v  vseh  slo- 
jih in  vsied 
tega  jim   tudi 
dopisovali    iz 
vsakega    kota 
naše  domovi- 
ne?   Tako   so 
povzročile,  da 
so  se  idiomi, 
v  katerih  se  je 
od    vseh    ve- 
trov    dopiso- 
valo, čimdalje  tembolje  približevali.  Deloma 
je  to  zasluga  njihovega  urednika  daljnogled- 
nega  Bleivveisa,    ki   je  po  pravilih    tedanjih 
slovnic  idiome    uniformiral   namenoma,  de- 
loma pa  je  ta  proces  delo  dopisovavcev,  ki 
so  si  čitajoč  „Novice",  hot^  in  nehote  pri- 

lastili  jezik,  sestojcč  iz  vseh  narečij.  Zelo 
zanimivo  je,  v  tem  oziru  proučavati  „Novice" 
prvih  deset  let.  Reči  smemo,  da  je  imel  jezik 
„Novic"  že  leta  1850.  precej  trdno  enotno 
obliko. 

Manjkalo  mu  je  samo  še  dobre  jeziko- 
slovne pile.  V  tem  slučaju  nam  je  usoda  h 
konju  dala  tudi  sedlo.  L.  1845.  se  je  začelo 
ono  svetovno  pomembno  in  neutrudno  de- 
lovanje Miklošičevo,  po  katerem  se  je  tudi 
mladi  idiom  „Novic"  dvignil  na  stopnjo  po- 
polnoma izobraženih  književnih  jezikov.  Že 
prvo  leto  je  Miklošič  objavil  korenine  stare 
slovenščine,  1. 1850.  pa  staroslo venski  slovar, 
staroslo vensko  glaso-  in  tudi  oblikoslovje; 
1. 1852.  je  pa  izšel  prvi  zvezek  njegovega  glav- 
nega dela,  primerjavne  slovnice  vseh  slovan- 
skih jezikov  —  glasoslovje. 

Dasi  še  ni  bilo  besedoskladja  in  sintakse 
tega  dela,  se  vendar  Janežič  ni  zbal  svojim 
rojakom  podati  v  obliki  slovnice  pravec  za 
pisanje  skupnega  khjiževnega  jezika.  Lotiti 
pa  se  je  te  naloge  mogel  le  po  temeljitih 
študijah.  Janežič  ni  le  predelal  vseh  pisateljev, 
proučil  vseh  slovnic  in  slovarjev,  ampak  ne- 
utrudno je  tudi  v  narodu  nabiral  besede, 
oblike,  fraze;  opazoval,  kako  narod  sklada 
stavke,  in  to  po  vseh  slovenskih  pokrajinah. 
Pravilo  mu  je  bilo:  „Piši,  kakor  govori  slo- 
venski narod  v  svoji  celoti." 

Ker  je  javno  spoznal,  da  mu  je  treba, 
preden  zastavi  pero  za  slovnico,  temeljito 
poznati  besedni  zaklad  narodovega  in  no- 
vega književnega  jezika,  si  je  pred  vsem  ta 
zaklad  izbral  in  nam  podal  kot  prvo  delo, 
s  katerim  je  utemeljil  književni  jezik,  nemško- 
slovenski  in  slovensko-nemški  slovar,  ki  sta 
izšla  1.  1850.  in  1851.  Zdaj  še-le  se  je  lotil 
slovnice. 

Rekli  smo  zgoraj,  da  jo  je  namenil  v  prvi 
vrsti  slovenski  mladini  srednjih  šol.  Zakaj? 
Do  1. 1848.  po  srednjih  šolah  slovenske  zemlje 
niso  učili  slovenščine.  Vladali  sta  po  njih 
latinščina  in  nemščina,  slovenske  besede  niti 
slišati  ni  bilo.  Tuintam  se  je  blag  učitelj,  ki 
je  znal  slovenski,  usmilil  slovenskih  dijakov 
ter  jim  dovolil,  da  v  materinščini  predavajo 
kako  pesmico,   ali   celo  pregledal  kak  spis, 


ki  mu  ga  je  prinesel  kazat  posebno  marljiv 
učenec.  Toda  taki  možje  so  bili  zelo  redki, 
ker  je  bil  vsak  v  nevarnosti,  da  vsied  tega 
pride  pri  vladi  v  nemilost.  Macun,  ki  je  med 
1830.  in  1840.  letom  študiral  gimnazijo  v  Ma- 
riboru, trdi,  da  v  šoli  vseh  šest  let  nikdar 
ni  slišal  ne  ene  slovenske  besede. 

No,  pa  vihar  I.  1848.  je  tudi  po  šolah 
kolikor  toliko  očistil  zrak;  vlada  je  morala 
izjaviti,  da  tudi  na  šolskem  polju  prepusti 
narodnemu  jeziku  naravno  pravico.  S  tem 
je  izrekla,  da  so  tudi  v  šoli  vsi  avstrijski 
jeziki  enakopravni.  V  šolah  na  Slovenskem 
bi  potemtakem  učni  jezik  imel  biti  slovenski. 

Toda  kako  je  vlada  to  zajamčeno  enako- 
pravnost v  šolah  dejansko  izvršila,  je  druga 
stvar.  Glede  srednjih  šol  na  slovenski  zemlji 
je  odredila,  da  se  ima  slovenščina  in  sicer 
slovnica  In  slovstvo  Slovencem  predavati  kot 
neobvezen  predmet  in  da  se  naj  zaradi  slabih 
financ  ta  pouk  izroči  sposobnim  učiteljem 
brezplačno,  ob  enem  pa  pripomnila,  da  je 
profesorjem  retorike  zapovedano,  dijake  va- 
diti tudi  v  slovenskem  govorništvu.  Seveda 
naš  narod  s  tako  ravnopravnostjo  ni  bil  za- 
dovoljen, a  več  se  ni  moglo  doseči,  nego 
da  je  od  1.  1850.  slovenščina  bila  obvezen 
predmet. 

Za  ta  pouk  je  bilo  treba  knjig.  Najprej 
slovnice,  potem  pa  knjige,  ki  razkazuje  slov- 
stvo. Na  razpolago  je  bila  tedaj  edina,  jedva 
44  listov  obsegajoča  gramatika  Muršičeva, 
ki  je  izšla  1.  1847.  Bila  je  vsaj  pisana  v  slo- 
venskem jeziku,  če  že  po  obsegu  ni  zado- 
ščala. L.  1849.  je  Blaž  Potočnik,  naprošen  od 
rodoljubne  strani,  naj  spiše  latinskim  šolam 
primernoicnjigo,  izdal  199  strani  obsegajočo 
slovnico,  a  bila  je  pisana  v  nemškem  jeziku; 
vsledtega  je  učni  jezik  pri  pouku  v  sloven- 
ščini postal  nemški.  Da  to  odpravi,  spiše  v 
naglici  Malavašič  slovnico  v  slovenskem  je- 
ziku; a  ker  je  bila  zelo  pomanjkljiva,  je  niso 
sprejeli  v  šole. 

Zato  se  loti  Janežič  naloge,  da  sestavi 
srednješolski  mladini  primerno  slovnico,  in 
že  27.  aprila  leta  1853.  piše  Metelku:  „Ker 
nimamo  prav  primerne,  v  slovenskem  jeziku 
spisane  slovnice,   sem  jo  po  vzgledu  Vaše 

iz\Tstnc  gramatike  sestavil.  Poslal  sem  jo  že 
doktorju  Miklošiču,  da  mi  jo  pregleda,  in 
tudi  Vas  bi  prosil,  da  bi  mi  enako  storili." 
Izšla  je  drugo  leto.  Tako  je  prišlo,  da  je  bila 
spisana  prva  slovnica  našega  skupnega  knji- 
ževnega jezika  za  srednje  šole. 

S  prej  imenovanim  slovarjem  in  s  to 
slovnico  je  torej  Anton  Janežič  našemu  na- 
rodu podal  skupni  književni  jezik:  v  slovarju 
besedni  zaklad,  v  slovnici  pa  sistem  jezika 
z  ozirom  na  vse  njegove  strani:  na  glaso- 
in  oblikoslovje,  kakor  na  besedotvorbo  in 
sintakso. 

Kdo  pa  je  bil  Janežič,  ki  je  izvršil  ta  vele- 
pomembni  čin  našega  kulturnega  življenja? 
Mladenič,  jedva  23  let  star,  po  stanu  gimna- 
zijski pomožni  učitelj  brez  izpitov  in  brez 
plače.  Rojen  19.  decembra  1828  v  Lešah,  vasici 
župnije  Sv.  Jakoba  v  Rožni  dolini,  torej  one 
odlične  župnije,  ki  nam  jedalaževečnarodnih 
prvoboriteljev  in  ki  še  danes  v  narodnem  boju 
ni  opešala,  in  vzgojen  po  vrli  materi  Slo- 
venki, je  že  kot  gimnazijec  v  Celovcu  marljivo 
prebiral  ^Novice"  ter  sledil  zgledu  blagega 
slovenskega  Ahaclja  in  velikega  rodoljuba 
Matija  Majerja,  takratnega  kaplana  celovškega. 
Ko  je  vlada  iskala  ljudi,  ki  bi  slovenščino 
učili  zastonj,  se  je  oglasil  med  prvimi,  dasi 
še  ne  celo  19  let  star,  po  dovršenem  liceju 
I.  1848.  za  ta  posel.  Najvišji  ideal  njegove 
mlade  duše  je  bilo  učiteljsko  mesto  za  slo- 
venščino na  gimnaziji  glavnega  mesta  domače 
dežele.  Toda  vlada  je  nastavila  nekega  Nemca, 
ki  je  slovenski  le  za  silo  lomil  in  ki  se  mu 
o  pravilih  našega  jezika  nikdar  niti  sanjalo 
ni.  Vsiedtega  je  ta  mož  sam  kmalu  uvidel, 
da  stori  najbolje,  ako  se  umakne.  In  zdaj 
—  bilo  je  še  v  letu  1848.  —  se  je  našemu 
JanežiČu  izpolnila  najgorkejša  želja,  ki  jo  je 
gojil  kot  mladenič  v  rodoljubnem  srcu:  vlada 
ga  je  nastavila  za  brezplačnega  pomožnega 
učitelja  slovenščine  na  gimnaziji  celovški. 

Službo  je  torej  imel,  a  plače  ne,  toda 
kaj  je  vprašal  mladi  Janežič  po  denarju,  da 
je  le  smel  učiti  slovenščino!  Sicer  mu  je  par 
grošcv  vrgla  slovenska  gramatika  za  Nemce, 
ki  jo  je  bil  še  to  leto  spisal  in  izdal.  Glavna 
skrb  mu  je  bil  napredek  njegovih  učencev. 


Ti  pa  so  se  res  z  nepopisno  marljivostjo  in 
navdušenostjo  vadili  v  materinščini.  Da  jim 
je  veselje  povečal,  jim  je  osnoval  dva  lista: 
učencem  spodnjih  razredov  „Daničico",  di- 
jakom višjih  razredov  pa  „ Slavijo".  Oba 
lista  so  seveda  le  pisali,  a  ju  izdajali  redno. 
A  mladim  narodnjakom  Janežič  ni  mogel 
podati  nikdar  dovolj  berila.  Ker  s  svojo  knjiž- 
nico ni  izhajal,  je  poprosil* slovenske  rodo- 
ljube, naj  mu  pošljejo  za  njegove  čitatelje 
primernih  knjig.  Ustregli  so  mu  rade  volje: 
dobil  je  več  sto  knjig.  Okoli  te  knjižnice  pa 
je  skrbni  učitelj  organizoval  dijake  v  „ Bralno 
društvo",  da  je  bila  korist,  ki  jo  morejo 
dati  knjige,  zajamčena  tudi  za  prihodnjost. 
Tako  je  bil  Janežič  slovenskim  dijakom  pravi 
duševni  oČe. 

Od  I.  1850.  pa  so  se  mu  tudi  dohodki 
izboljšali  tako,  da  se  je  že  smatral  za  imo- 
vitega,  ker  zase  ni  potreboval  skromni  mož 
skoro  nič.  Poverili  so  mu  namreč  prestavo 
deželnega  zakonika;  tudi  za  slovar  je  dobil 
nekaj. 

V  tem  času  se  je  pa  nekaj  zgodilo,  kar 
je  Janežiča  hudo  zabolelo.  Z  zadnjim  juni- 
jem 1850  je  prvi  leposlovni  slovenski  list, 
Drobničeva  „Bčela",  po  jedva  polletnem  iz- 
hajanju radi  pomanjkanja  naročnikov  opešal. 
Tega  Janežič  ni  mogel  prebiti  in  kar  črez 
en  teden  spusti  on  sam  novo  „Bčelo"  v 
dežel,  in  res  je  tej  bilo  usojeno  daljše  živ- 
ljenje. L.  1851.  je  vlada  poleg  drugih  realk 
ustanovila  realko  tudi  v  Celovcu  in  Janežič 
sklene,  ker  se  je  nadejal,  da  na  tem  zavodu 
sčasoma  postane  definitiven,  pripraviti  se  za 
realčnega  učitelja.  Zato  gre  kar  spomladi  na 
Dunaj,  da  tam  študira  na  univerzi.  A  domo- 
vinske skrbi  so  ga  črez  štiri  mesece  privedle 
zopet  domov,  upajočega,  da  poleg  literarnih 
opravkov  zmore  študije  za  izpit.  Leta  1851. 
se  z  vso  vnemo  loti  nabiranja  narodnega 
blaga  in  tudi  po  vsej  slovenski  domovini 
razglasi  poziv  k  temu  velevažnemu  delu.  Že 
prihodnje  leto  je  mogel  začeti  izdajati  to 
blago,  ki  ga  je  prinašalo  „Cvetje  slovenskega 
naroda". 

Zdaj  pa  si  nekoliko  poglejmo  knjigo,  ka- 
tere petdesetletnico  danes  tukaj  obhajamo! 
Knjiga  obsega  182  strani  in  na  teh  slovnico, 
pregled  slovenskega  slovstva  ter  cirilsko  in 
glagoliško  abecedo  s  staroslovenskim  beri- 
lom. Slovnica  sama  ima  113  strani  in  bi  po 
obsegu  kakor  po  vsebini  danes  sodila  za 
spodnje  štiri  razrede  srednjih  šol.  Uvod  uči 
glasoslovje,  naglas  in  pravopis.  Prvo  po- 
glavje obravnava  na  84  straneh,  torej  na 
približno  8/,q  vse  slovnice,  oblikoslovje  in 
besedotvorbo,  a  tako,  da  se  pri  imenih  naj- 
prej kratko  razkaže,  kako  so  besede  nastale, 
potem  šele,  kako  se  izpreminjajo.  To  je 
JanežiČ  posnel  po  slovnici  Dejakovi:  Glagol 
je  približno  tako  obdelan,  kakor  v  poznejših 
izdajah ;  toda  prvo  vrsto  je  razdelil  le  v  šest 
razredov,  tretje  in  pete  pa  še  sploh  ne.  Glagol 
zavzema  malone  polovico  vsega  prvega  po- 
glavja. Sintaksa,  ki  jo  prinaša  drugo  poglavje, 
obsega  le  18  strani.  Glavni  del  slovnice  sta 
torej  besedotvorba  in  oblikoslovje,  dočim 
se  glasoslovje  in  sintaksa  obravnavata  kratko. 

Zakaj  tako?  Da  Janežič  v  glasoslovju  po- 
daja le  elemente,  to  je  gotovo  storil  z  ozirom 
na  učence;  kajti  glasoslovje  je  najtežji  od- 
delek za  one,  ki  še  niso  spoznali,  kako  se 
jezik  v  času  izpreminja.  Ravno  ta  oddelek 
bi  bil  Janežič  najlaglje  postavil  na  višjo 
stopnjo,  ker  je  imel  v  rokah  dvojno  glaso- 
slovje Miklošičevo;  da  tega  ni  storil,  nam  ga 
kaže  kot  modrega  učitelja.  Besedotvorba  je 
laglja,  z  ozirom  na  izraženje  misli,  torej  na 
praktične  potrebe,  pa  mnogo  važnejša  od 
glasoslovja.  Zato  ji  je  Janežič  dal  tudi  več 
prostora.  Vrhu  tega  je  iz  slovnice  Metelkove 
zajel  lehko  dovolj  snovi.  Primerjavno  jeziko- 
slovje, ki  se  je  jelo  razvijati  v  prvi  polovici 
19.  stoletja,  je  poleg  glasoslovja  tudi  obliko- 
slovje porinilo  v  ospredje,  zato  pa  zapo- 
stavilo sintakso.  In  prav  v  tej  dobi  se  je 
oživilo  slovansko  jezikoslovje.  Vsied  tega 
se  tudi  omenjeni  nedostatki  zrcalijo  v  slov- 
nicah naših  prvih  jezikoslovcev,  n.  pr.  Do- 
browskega;  njegova  sintaksa  v  češki  gramatiki 
zavzema  jedva  sedmi  del  cele  knjige.  Kakor 
Dobrowsky,  tako  pa  Metelko,  kakor  Metelko, 
tako  Janežič.  Sicer  pa  še  do  današnjega  dne 


Slovenci  nismo  odnehali,  v  glaso«  in  obliko- 
slovju sintaksi  na  škodo  pretiravati,  dasi  je, 
odkar  je  Miklošič  izdal  sintakso,  že  30  let 
in  dasi  ta  sintaksa  prekaša  vse,  kar  se  je 
bilo  o  sintaksi  ne  samo  v  slovanskem, 
ampak  v  jezikoslovju  sploh  napisalo.  Ali 
naj  torej  Janežiču  kaj  očitamo?  Terminologija 
slovnice  je  posneta  po  Vodnikovi,  ki  jo  je 
pa  Janežič  močno  prerešetal  in  opilil.  V  po- 
sebno zaslugo  so  knjigi  obilni  primeri,  ki 
so  vsi  vzeti  iz  jezika  narodovega. 

S  slovnico  je,  kakor  sem  dejal  že  prej, 
Janežič  združil  kratek  pregled  slovenskega 
slovstva;  s  tem  je  ustregel  vsaj  eni  strani 
slovstvenega  pouka. 

Cirilsko  in  glagolsko  abecedo  pa  je  pri- 
dejal,  ker  je,  kakor  sam  pravi,  naša  sloven- 
ščina naravna  hči  stare  slovenščine  in  ker 
se  današnje  dni  po  vsej  pravici  zahteva,  da 
se  vsak  izobražen  Slovan  nekoliko  seznani 
tudi  z  drugimi  slovanskimi  narečji. 

Vpliv  Janežičeve  slovnice  je  bil  velikan- 
ski; deloma,  ker  so  učenci  po  njej  hrepe- 
neli, deloma,  ker  je  bila  dobra.  Seveda  ne 
smemo  pokreta,  ki  se  je  v  naslednjem  deset- 
letju pojavil  na  leposlovnem  polju  sloven- 
skem, pripisovati  edinolc  tej  knjigi.  Ali  uvedli 
so  jo  v  vse  srednje  šole  in  vsIed  tega  je  po- 
stala učiteljica  slovenskega  jezika  vsemu  više 
izobraženemu  naraščaju,  to  je  tistemu  delu 
našega  naroda,  iz  katerega  izhaja  slovstvo. 
Da  je  v  naslednji  dobi  število  slovenskih 
pisateljev  nenavadno  poskočilo,  in  da  se  je 
književni  jezik  in  sicer  konverzacijski  kakor 
znanstveni  jel  izredno  naglo  razvijati,  —  za 
to  ima  glavno  zaslugo  JanežiČeva  slovnica. 

Vendar  se  Janežič  s  svojim  delom  ni  za- 
dovoljil. Dobro  vedoč,  kolikega  pomena  je 
slovnica  skupnega  književnega  jezika  za  za- 
vest narodne  skupnosti  in  za  razvoj  litera- 
ture, je  podvojil  svoje  jezikovne  študije. 
Preiskoval  je  narečja  še  natančneje  ter  se  v 
staro  slovenščino  spustil  še  globlje.  Prav 
mu  je  tudi  prišel  1.  1856.  izdani  drugi  del 
Miklošičeve  primerjavne  slovnice  — :  obliko- 
slovje. Temeljito  pripravljen  se  je  svoje  knjige 
I.  1862.  lotil  iznova,  jo  preobrazil  popolnoma 
ter  v  novi  objiki  izdal  že  črez  leto. 

Knjiga  obsega  samo  slovnico;  pregled 
slovstva  in  staroslovensko  berilo  je  preme- 
stil v  čitanke.  Ali  kaj  naj  rečemo  o  tej  slov- 
nici? Že  obseg  ji  je  2V2krat  tolik  kakor  v 
prvi  izdaji;  z  ozirom  na  kakovost  vsebine 
pa  se  pozna  knjigi  na  prvi  pogled,  da  stoji 
na  dokaj  višji  stopinji  jezikovnega  znanstva. 
Književni  jezik  se  v  njej  strogo  znanstveno 
gradi  na  živa  narečja,  na  starejše  spise  in 
na  staro  slovenščino.  Kdor  je  knjigo  pro- 
učil, je  v  slovenskemu  jeziku  dobro  iz- 
obražen. Torej  nudi  tudi  gimnazijcem  gori  do 
mature  dovolj  učiva.  Vsaka  stran  jezika  ima 
v  njej  svoje  posebno  poglavje:  glasoslovje, 
oblikoslovje,  besedoslovje  in  skladnja,  ki  po 
obsegu  predstavljajo  harmonijo  v  celoti.  V 
to  svrho  je  Janežič  moral  glasoslovje,  bese- 
doslovje in  skladnjo  precej  razširiti.  O  zadnji 
bi  celo  smeli  reči,  da  je  popolnoma  nova; 
saj  zavzema  107  strani,  to  je  skoro  polo- 
vico cele  knjige,  dočim  je  v  prvi  izdaji  jedva 
obsegala  18  strani,  to  je  šestino.  Da  je  Ja- 
nežič skladnji  dal  toliko  prostora,  je  storil 
prav;  saj  ravno  ona  daje  zlogu  specifični, 
narodni  značaj.  Dočim  mu  je  za  prva  tri  po- 
glavja bilo  na  razpolago  dovolj  virov,  je 
sintakso  moral  večji  del  ustvariti  sam.  Z  ozi- 
rom na  znanstveno  metodo  sta  v  tisti  dobi 
veljali  za  tipa  metodi  Dobrowskega  in  Be- 
ckerja.  Prvi  v  sintaksi  o  stavkih  sploh  ne  go- 
vori, ampak  le  razkazuje,  kako  se  besede 
oziroma  členi  stavka  ravnajo  drug  za  drugim 
in  sicer  v  spolu,  Številu,  sklonu  in  osebi, 
kdaj  se  rabi  beseda  ali  oblika,  kako  se  ra- 
bijo skloni  in  kaj  pomenijo,  in  končno,  kako 
se  besede  razpostavljajo  po  stavkih.  Drugi 
pa  zopet  stavi  vso  gramatiko  na  stavek.  Ja- 
nežič je  obe  metodi  združil  in  sicer  tako, 
da  je  princip  Dobrowskega  vtelesil  prin- 
cipu Bcckerjevemu.  Tvarino  pa  je  deloma 
vzel  iz  Metelka,  deloma  so  mu  jo  nudile 
lastne  študije.  Tako  je  ustvaril  sintakso,  ki 
je  v  vsakem  oziru  odgovarjala  najstrožjim 
zahtevam;  seveda  paČ  le  tako  dolgo,  dokler 
ni  izšla  velika  sintaksa  Miklošičeva,  ki  je  pa 
ni  več  doživel.  Sicer  pa  je  sintaksa  slovnice 
JanežiČeve  v  izdajah,  ki  jih  ni  več  priredil 
sam,  v  bistvu  ostala  nedotaknjena  do  današ- 


njega dne.  Terminologija  slovnice  je  izpo- 
polnjena podrobno,  v  jezikovnem  oziru  je 
dovršena.  Sestavljati  so  mu  jo  pomagali: 
Macun,  Šolar,  Horvat,  Mandelc,  Valjavec  in 
Žepič.  Kar  se  končno  tiče  učne  metode, 
moram  reči,  da  tudi  v  tem  oziru  druga  iz- 
daja slovnice  stoji  na  višku.  Svojo  sodbo  o 
knjigi  sploh  končujem  z  besedami,  ki  jih  je 
zapisal  bistroumen  kritik:  „ Beseda  za  besedo, 
stavek  za  stavkom,  zlog  za  zlogom,  vse  je 
premišljeno,  vse  opiljeno,  vse  jedrnato;  če 
ne  bi  imeli  ničesar  drugega  od  Janežiča,  že 
slovnica  bi  mu  bila  častna  spomenica."  V 
tej  sodbi  je  tudi  zapopadena  ocena  poznejših 
dveh  od  Janežiča  še  oskrbljenih  izdaj,  ki 
sta  v  bistvu  enaki  drugi,  in  le  z  ozirom  na 
snov  malo  skrčeni. 

Danes  imamo  slovnico  Janežičevo  že  v 
osmi  izdaji;  poleg  nje  ni  bilo  in  ni  knjige, 
ki  bi  jo  bila  mogla  potisniti  v  stran.  Pol  sto- 
letja že  je  absolutna  voditeljica  v  jeziku  in 
mati  našim  pisateljem  vseh  strok.  Pozabiti 
pa  tudi  ne  smemo,  da  so  se  vse  manjše 
slovnice  rodile  iz  nje  in  da  torej  njen  vpliv 
sega  doli  do  elementarne  stopnje  pouka  v 
materinščini!  Pomen  te  knjige  je  potemtakem 
neprecenljiv. 


Da  dobimo  o  utemeljitelju  svojega  knji- 
ževnega jezika  kolikor  toliko  popolno  sliko, 
mi  je  k  življenjepisni  črtici,  v  kateri  sem 
prišel  do  leta  1853.,  še  nekaj  dostaviti.  Za- 
četkom julija  t.  I.  je  „Bčela"  radi  pomanj- 
kanja naročnikov  morala  prenehati.  Zato  pa 
se  je  še  isto  jesen  posrečilo  drugo,  mnogo 
večje  podjetje,  kateremu  je  že  par  let  sem 
v  narodu  pripravljal  tla.  To  je  „Družba  sve- 
tega Mohorja",  ki  je  namreč  bila  potrjena 
jeseni  1853.  Utemeljitelji  so  ji  bili  Slomšek, 
Janežič  in  Einspicler.  Naš  Janežič  pa  ji  je  še 
od  njenega  začetka  do  svoje  smrti  vclevažno 
a  tudi  velenaporno  službo  tajnika  in  ured- 
nika opravljal  popolnoma  zastonj.  Tudi  je 
njegova  zasluga,  da  je  družba,  ko  je  jcla 
hirati,  se  prestavila  na  cerkveno  podlago  in 
se  tako  rešila  pogina. 

Še  jeseni  leta  1853.  je  postal  Janežič  na 
realki  suplent  za  slovenščino,  nemščino,  zcm- 
Ijepisje  in  zgodovino  in  kot  tak  dobil  tudi 
plačo. 

Ker  po  „Bčeli"  ni  bilo  leposlovnega  lista; 
je  z  novim  letom  1854.  jel  izdajati  „Olasnik 
slovenskega  slovstva",  ki  je  pa  zamrl  že  po 
prvem  zvezku.  Znal  se  je  potolažiti;  še  isto 
leto  je  poslovenil  Šmidov  ^Zgodovinski  ka- 
tikisem",  izdal  slovensko  „ Berilo"  za  Nemce 
in  slovensko  slovnico  za  nje.  Vrhu  tega  je 
še  to  leto  naredil  izpit  iz  slovenščine  za  višje 
realke;  prihodnje  leto  si  je  pridobil  tako  iz- 
pričevalo tudi  za  nemški  jezik. 

Zagotovivši  si  kruh,  je  sklenil,  poiskati 
si  družico  in  se  oženiti.  Še  jeseni  leta  1855. 
je  bila  poroka;  dobil  je  blago  ženo,  s  ka- 
tero je  živel  v  prav  srečnem  zakonu. 

Brez  literarnega  dela  Janežič  ni  mogel 
biti.  Ker  sam  ni  imel  lista,  da  bi  ga  urejeval, 
je  sodeloval  odslej  več  let  jako  marljivo  pri 
Einspielerjevem  ^Šolskem",  pozneje  „Do- 
mačem  prijatelju".  Leta  1858.  pa  zopet  sam 
ustanovi  list,  leposlovni  poučni  časopis  „Slo- 
venski  glasnik".  Pokazala  se  je  živa  potreba 
po  njem,  ker  so  „Novicam"  predali  posta- 
jali pretesni;  imel  pa  je  tudi  poroštvo,  da  mu 
ne  bo  manjkalo  ne  sotrudnikov  ne  naroč- 
nikov. Prvi  srednješolski  učenci  slovenščine 
so  dozoreli  v  pisatelje  in  pokazali  so  se  tudi 
prvi  sadovi  skupnega  književnega  jezika. 
, Slovenski  glasnik"  je  torej  imel  dobro  pod- 
lago, zato  pa  je  tudi  v  rokah  Janežičevih 
reševal  svojo  nalogo  tako  izborno,  da  je  v 
književnosti  zbudil  novo  dobo.  Zraven  „Glas- 
nika"  je  Janežič  izdajal  že  druga  leposlovna 
dela,  tako  1.  1860.  zabavnik  „Zarnica".  Leta 
1862.  je  začel  izdajati  kaj  priljubljeno  „ Cvetje 
iz  domačih  in  tujih  logov",  ki  se  ga  je  na- 
bralo 35  zvezkov.  L.  1861.  je  pod  naslovom 
„Cvet  slovenske  poezije"  dal  na  svetlo  an- 
tologijo s  kratko  poetiko  za  gimnazije  in 
realke.  Iz  tega  „ Cveta"  je  sčasoma  vzrastel 
njegov  „Cvetnik",  berilo  za  slovensko  mla- 


dino v  treh  delih,  ki  so  izšli  1865.,  1867.  in 
1868.  Te  „Cvetnike"  so  sprejeli  v  srednje 
šole,  da  so  jih  v  nižjih  razredih  rabili  kot 
čitanke. 

A  slednjič  je  opešal  tudi  Janežič.  Že  več 
let  je  bolehal,  a  v  počitnicah  si  vsikdar  zopet 
kolikor  toliko  opomogel.  L  1866.  gaje  bo- 
lehnost  še  bila  prisilila,  da  je  pustil  pouk 
slovenskega  jezika  na  gimnaziju.  Jeseni  leta 
1868.  jame  bljuvati  kri,  in  ko  se  je  šolsko 
leto  pričelo,  ni  več  mogel  med  učence.  Le- 
žečemu v  postelji  so  moči  slabele  čimdalje 
huje  in  postalo  je  jasno,  da  mu  ni  več  po- 
moči. Ko  se  je  obnovilo  šolsko  leto  1869/70, 
je  to  drago  življenje  teklo  le  še  po  urah. 
18.  septembra  opoldne  je  v  morje  večnosti 
kanil  njegov  zadnji  trenotek.  Blaga  duša  je 
vzletela  v  kraj  pokoja  in  plačila,  ob  mrzlem 
telesu  pa  je  plakala  vdova  z  dvema  otro- 
koma. 

Razvila  se  je  pred  nami  slika  nenavad- 
nega moža.  Anton  Janežič  na  narodnem 
polju  ni  bil  vsakdanji  delavec,  ampak  pravi 
dušni  voditelj.  Štiridesetletno  življenje  nje- 
govo je  bilo  posvečeno  visokemu  poklicu 
od  prvega  vzdihljaja  do  zadnjega  utripa 
blagega  srca.  Prvo  polovico  svojega  živ- 
ljenja se  je  Anton  Janežič  pripravljal  za  vi- 
soki poklic,  druga  je  potekla  v  službi  tega 
poklica.  „Narodu  slovenskemu  so  bile  po- 
svečene vse  dušne  in  telesne  moči  njegove, 
narodu  slovenskemu  vse  misli,  vsak  udarec 
blagega  srca;  narodu  slovenskemu  je  žrt- 
voval truda  polne  dneve  in  noči,  njemu  vse 
svoje  premoženje,  njemu  svoj  mir  in  svoje 
zdravje." 

Korakajoč  mu  na  Čelu  ga  je  navdihoval 
z  gorečim  rodoljubjem,  s  čvrsto  samoza- 
vestjo, s  trdnim  upom,  ki  se  opira  na  delo. 
Napeljal  mu  je  narečja  v  strugo  skupnega 
književnega  jezika  in  mu  na  leposlovnem 
polju  pokazal  pot,  ki,  izogibaje  se  pogubnih 
stranskih  potov,  vodi  do  prave,  v  istini  osre- 
čevalne  prosvete. 

FR.  S.  FINŽGAR: 


SREČALA  STA  SE 

VSAKDANJA  POVEST  BREZ  KONCA. 


I. 

Razbeljena  vratca  železne  peči 
je  hitro  zaprl,  da  je  zaklo- 
potalo.  Potem  je  primeknil 
stol  k  peči,  sedel  in  po- 
molil otrple  prste  proti  peči. 
„Lord!" 

Velik,  krasen  prepeličar 
se  je  dvignil    izpod    mize 
in  naslonil  brado  na  njegovo  koleno. 
„Lord,  ti  si  priden!" 
Pogladil  ga  je  po  glavi  in  ga  rahlo  vščip- 
nil  v  veliki  uhelj.  Lord  je  pomahljal  z  repom. 
„Lord,  v  Bosno  pojdeva!" 
Prepeličar  ga  je  veselo  gledal  z  velikimi 
rjavimi  očmi. 

„Lord,  tam  so  volčje!" 
Pes  je  zopet  pomigal  s  pristriženim  repom. 
„Tudi  medvedje  so  še  v  Bosni!" 
Lord   se   je  pritisnil   tesneje   njegovega 
kolena. 

Nato  je  vstal  Dominik  Skromen  in  sedel 
k  mizi,  ki  je  stala  sredi  majhne  sobe.  Še 
enkrat  je  prebral  napisane  vrstice  in  si  mel 
roke,  potem  pa  začel  pisati  oprezno  dalje. 
Pisal  je  prošnjo,  da  bi  dobil  mesto  logar- 
skega pristava  v  Bosni. 

Pes  je  sedel  poleg  njega  in  z  zvestimi 
očmi  spremljal  vsako  potezo  gospodarjevo. 
Dominik  je  dolgo  časa  pisal  prošnjo. 
Počasi  jo  je  pisal  in  vzorno.  Ali  zeblo  ga 
je  v  roke,  da  je  še  dvakrat  prenehal  in  se 
šel  gret  k  majhni  pečici. 

Dokončal  je.  Pero  je  odložil,  pogledal, 
če  ima  dosti  čiste  prste  in  nato  je  obrnil 
popisano  polo  ter  pazljivo  prečital.  Nobene 
pomote  ni  bilo.  Niti  točke  ni  pozabil.  Nje- 
govo zamišljeno  lice  se  je  razjasnilo  ir^s 
hitrimi  koraki  je  začel  hoditi  po  sobi. 


Zamislil  se  je  v  Bosno.  Dokaj  je  bral  o 
njej . . . 

Prestopil  je  prag  svojega  novega  stano- 
vanja . . .  Dve  sobi  bo  imel.  No,  ena,  ta 
ostane  pač  prazna.  Kak  zaboj  postavi  vanjo, 
škorne,  umazane  čižme,  kadar  pride  iz  šume. 
Ali  druga  bo  lepo  prijetno  opravljena.  Po 
stenah  razobesi  roglje  srnjakov,  par  podob 
si  kupi,  in  čedno  opravo  mu  preskrbi  oče 
in  še  eno  puško  najnovejšega  sistema  za 
kroglo  mu  tudi  kupi.  Vse  to  je  bilo  že  ob- 
ljubljeno. In  kadar  se  vrne  na  večer  domov, 
sede  k  mizi,  ali  leže  na  postelj  ter  si  zapali 
cigareto  in  se  veselo  zagleda  za  dimom  kot 
človek,  ki  je  na  svojem,  ki  je  gospodar  v 
sobi.  In  tedaj  prevdari  še  enkrat  z  veseljem, 
kako  je  ubil  volka,  kako  spretno  zalezel 
divjega  merjasca,  ali  se  morda  celo  sešel  z 
medvedom.  Dk,  lepo  bo  doli  v  Bosni!  In 
prvega  potegne  denar,  plača  hrano,  nakupi 
si  tobaka  —  bosenski  je  izvrsten  in  doli  je 
poceni  —  in  ostane  mu  še  dokaj  drobiža. 
In  tega  bo  on  gospodar;  nihče  mu  ne  opo- 
nese,  če  ga  zakvarta,  zapije  ali  ga  pošlje  v 
hranilnico.  Vseeno.  Njegov  je.  Da,  doli  bo 
življenje! . . . 

Dominikovo  lice  se  je  zvedrilo,  da  so 
se  mu  ustnice  tresle  v  majhnem  smehljaju. 
Obstal  je  pri  mizi  in  še  enkrat  pogledal  v 
prošnjo.  Na  njej  je  visela  njegova  duša; 
tisoč  želj,  tisoč  nad  se  je  prijelo  popisanega 
popirja,  kakor  bi  naenkrat  imel  tisoč  rok, 
in  bi  se  vse  hkrati  dvigale  proseče  kvišku 
po  službi  "  po  kruhu.  Zazdelo  se  mu  je, 
da  že  bere  odlok,  s  katerim  se  imenuje  - 
pristavom,  da  hiti  zlagati  stvari  v  zaboje,  da 
se  že  pelje  skozi  Bosno  —  in  se  ustavi  pri 
zaželjenem  cilju  .  . . 

Zgenil  je  prošnjo  in  poiskal  izpričevalo. 
Ali  tedaj  se  mu  je  zgodilo,  kakor  beraču. 

ki  sanja  bogate  sanje.  Pa  zatuli  veter,  bajta 
zaškriplje  in  se  potrese,  revež  se  prebudi 
in  zasliši  plač  otrok,  ker  jih  zebe  pod  str- 
gano odejo  in  ker  niso  sinoči  večerjali. 

Tako  se  je  zgodilo  Dominiku.  Ob  iz- 
pričevalih  je  ležal  šop  vrnjenih  prošenj, 
katere  je  vse  pisal  z  istim  slepim  upanjem, 
pa  so  vse  priromale  nazaj.  Vse  s  praznimi 
rokami,  v  katerih  so  nosile  prej  polno  upanja. 
Dominiku  so  se  tresle  roke,  ko  je  zbiral 
listine.  Na  kup  jih  je  zložil  poleg  prošnje,  dva- 
krat šel  z  upognjeno  glavo  po  sobi,  potem 
se  pa  stisnil  v  kotiček  k  peči.  Zaželel  je  na- 


ta  kapital  pošilja  raznim  tvrdkam  ter  ga  po- 
nuja in  prosi:  Ljudje  božji,  nate  kapital, 
velik  je  in  soliden  kapital  —  dam  vam  ga 
na  posodo  za  majhne  obresti!  Vzemite  ga! 
Štirinajst  let  sem  ga  zbiral,  včasih  ponoči, 
čez  polnoč.  In  da  sem  ga  smel  zbirati,  se 
je  plačevalo  —  oče  je  potrošil  tisočake  zame. 
—  Bodite  torej  pametni  in  vzemite  na  po- 
sodo, za  najnižje  obresti  vam  ga  dam.  Ne 
boste  se  kesali.  Prav  bo  za  vas  in  zame  bo 
dobro . . . 

Dve  leti  je  ponujal  kapital  —  in  nikjer 
ga  niso  hoteli.    Mrzlo  so  mu  vračali  nazaj 


NA  ULICI  V  JERUZALEMU. 

enkrat,  da  bi  bil  tako  majčken,  kakor  naj- 
manjši žužek,  da  bi  se  skril  v  špranjo,  ki  je 
zevala  v  podu,  in  bi  nikogar  več  ne  nadle- 
goval. Še  dekli  bi  ne  bil  na  poti,  kadar  bi 
pometala.  Tako  majčken  bi  bil  rad  Dominik. 
Še  bolj  se  je  sključil,  da  si  je  z  rokama, 
ker  je  komolec  postavil  na  kolena,  segal 
do  tilnika. 

Dominik  je  preudarjal  ljudi.  Nekdaj  ni 
mislil,  da  so  ljudje  tako  čudni.  In  sedaj  jih 
izpoznava.  Dve  leti  se  jih  uči  —  dve  dolgi 
leti  piše  lepe  prošnje,  z  vzorno  pisavo,  brez 
pogreška,  prilaga  dosti  dobra  izpričevala  in 


ponudbe.  Dominik  je  bil  pa  nesrečen,  da 
je  zavidal  hlapca  Andreja,  ki  je  tako  skromen 
kapital  imel  že  deset  let  pri  očetu  na  izbornih 
obrestih. 

Dominiku  je  glava  lezla  še  nižje,  da  je 
na  tilniku  sklenil  roke,  kakor  bi  se  do  tal 
ponižal  in  prosil.  Vzemite,  za  božjo  voljo, 
bodite  pametni  in  vzemite;  vsaj  iz  usmiljenja. 

Lord  je  ležal  pod  mizo.  Ni  zadremal.  Z 
velikimi  rjavimi  očmi  je  gledal  gospodarja. 
In  ko  je  Dominiku  klonila  glava  prav  nizko, 
je  Lord  vstal  in  se  doteknil  njegovega  čela 
z  mrzlim  smrčkom. 

„Greš!" 

Dominik  mu  je  požugal  s  srednjim  prstom 
levice.  Imel  je  navado,  da  je  žugal  z  levico 
in  s  sredincem.  Na  prstu  se  je  potresel  velik, 
starodaven  prstan,  v  katerem  je  bil  vdelan 
ahat.  Nekoč  mu  ga  je  podaril  oče. 

Lord  ni  šel.  Legel  je  predenj  in  ga  milo 
gledal. 

„Lord,  nič  ne  bodi  hud,  saj  si  priden, 
moj,   samo    ti  si 
moj,  in  jaz  tvoj, 
drugi  naju  nihče 
ne  mara." 

Dominik  je  bil 
izdramljen  iz  tež- 
kih misli.  Sedel 
je  k  mizi,  zamotal 

izpričevalo  in 
prošnjo  in  naredil 
naslov. 

„ Lord  I« 

Odšla  sta  s 
svežnjem  na  po- 
što. 

Pred  hišnimi 
vrati  je  stala  Do- 
minikova mama- 
mačeha. 

Prijazno  jo  je 
pozdravil  in  hotel 
mimo  nje. 

„Si  zopet  spal, 
seveda,  naš  ba- 
rončekl" 

„  Prosim,  ni- 
sem;   pisal    sem 
prošnjo!" 

Dominik  je  po- 
kazal zapečaten 
sveženj. 

Mama  se  je 
glasno  zasmejala.  V  smehu  je  bilo  veliko 
satire,  Dominika  je  zabolelo.  Vsak  zvok  je 
plusknil  v  njegovo  dušo  kakor  zaušnica. 

„Saj  ne  bo  nič",  se  je  smejala  mama. 
„Večni  kompetenti  Kako  lepa  služba!" 

Dominik  se  je  nekoliko  ustavil  in  hotel 
ugovarjati.  Pa  ni.  Tri  luknjice  je  zabodel  s 

palico  v  napol  zmrznjeno  blato  pred  hišo, 
poklical  „Lord"  in  mirno  odšel. 

Mama  je  stala  na  zimskem  solncu  pred 
hišo  in  gledala  za  njim. 

„Takle  je  ta  človek!  Toliko  smo  potrošili 
zanj  —  in  sedaj  ni  nič.  Da  bi  se  iznebila 
tega  postopača!  Do  kruha  smo  ga  spravili 
—  dovolj  ima.  Meni  je  skrb  samo  za  moje 
otroke!" 

Dominik  je  šel 
spovešenoglavo 
proti  pošti.  Pod 
pazduho  je  tiščal 
sveženj  listin  in 
jih  pritiskal  ksebi. 
Zadnja  nada  — 
v  Bosno,  si  je 
mislil.  Če  mi  še 
tu  izpodleti  — 
potem  —  no, 
potem  . . . 

Mimo  pokopa- 
lišča je  prišel.  Na 
desnem  vogalu 
blizu  zida  je  stal 

edini  kamenit 
spomenik,  Domi- 
nik se  mu  je  od- 
kril. 

„  Po  tem,  mama, 
grem  za  teboj..." 
Z  vrbe,   ki  je 
rastla  koncu  po- 
kopališča,  so  se 

vsuli  kričeči 
vrabci,  kakor  bi 
se    ustrašili    Do- 
minikove misli. 
„Res,  mama, 
saj  vidiš,    da  mi 
ni  živeti." 

Dominiku  so  se  tresle  ustnice,  kakor  bi 
legal  nanje  jok. 

„Kar  naredim  —  vse  je  nič.  Vse  trgo- 
vinske knjige  sem  očetu  prepisal  in  uredil, 
letne  račune  sklenil,  za  tri  žage  sem  napravil 
načrte  —  nič,  vse  nič.  Dve  leti  že  nisem 
imel  nove  obleke,  nikamor  ne  grem,  nič  ne 

zapravim  —  in  vse  —  nič.  , Baron,  lenuh!' 
In  vidi  mama,  kako  se  kopljem  do  kruha. 
Vidi,  pa  noče  videti." 

In  Dominikovo  dobro  srce  je  začutilo, 
kako  neizmerno  pogreša  tistega  srca,  ki  je 
trohnelo  pod  velikim  kamenom  na  pokopa- 
lišču. D^,  tudi  prijazna  je  bila  nova  mama 
z  njim,  včasih  zelo  prijazno.  Govorila  je  v 
družbi  o  Dominiku  lepe  besede,  ki  so  do- 
nele, kakor  ljubezen.  Ali  njegovo  srce  je 
čutilo,  da  ni  niti  ena  segla  do  njegovega 
srčnega  ognjišča,  da  so  bile  kakor  trkanje 
na  lepe  zvončke.  Zato  je  bil  Dominik  ne- 
srečen, tako  nesrečen  včasih,  da  je  opolnoči 
tožil  Lordu,  kako  neizmerno  je  zapuščen  na 
svetu. 

Dominik  je  došel  na  pošto.  Drugi  ljudje 
so  se  ustavljali  pred  majhnim  okencem,  on 
je  pa  šel  dva  koraka  dalje  in  potrkal  na 
vrata. 

„Svobodno!" 

Markanten,  sonoren  in  nekako  odločen 
glas  se  je  odzval  iz  urada. 

Dominik  je  pritisnil  kljuko  in  skromno 
vstopil. 

„Motim,  gospodična?" 

„Ne,  nikakor,  saj  vidite,  da  nimam  strank, 
kar  odložite!" 

Dominik  je  položil  havelok  na  veliko 
železno  skrinjo  —  blagajno  —  vzel  izpod 
pazduhe  sveženj,  da  je  mogel  seči  poštarici 
v  roke. 

„Kje  tičite?  Štirinajst  dni  vas  že  nisem 
videla!" 

.E!" 

Dominik  je  zamahnil  z  levico,  da  se  je 
potresel  prevelik  prstan  na  sredincu. 

„No  —  no  —  no,  zopet  slabe  volje! 
Sedite!" 

Gospodična  Mara  mu  je  ponudila  sedež. 
Drugi  stol  je  prijela  za  naslonjačo,  ga  ne- 
koliko naprej  nagnila  in  se  tako  vstopila 
pred  Dominika. 

Kadar  je  tako  stala  Mara,  je  bila  impo- 
zantna  ženska.  V  njeno  lice  je  bilo  vtis- 
njenega -  pa  ne  po  naravi  in  ne  po  roj- 
stvu, od  boja  za  obstanek,  od  samostojne 
službe    morebiti         nekaj    odločnega,   mo- 


škega in  samozavestnega.  In  vendar  je  skozi 
to  kopreno,  katero  ji  je  stkalo  na  lice  živ- 
ljenje, sijala  mehka,  ženska  duša,  da  bi  človek 
stopil  k  njej  in  ji  odmeknil  z  lica  to  krinko 
ter  jo  poprosil:  bodi  dobra.  Mara!  Vrzi  proč 
kopreno! 

Impozantna  je  bila,  kadar  je  stala  tako 
pred  človekom,  z  resnimi  ustnicami,  z  ne- 
koliko dvignjeno  glavo,  visoka  in  vitka,  a 
krepka,  da  bi  udarila  z  nogo  ob  tla  in  opla- 
šila  moškega. 

„Gospod  Dominik,  povejte,  kaj  vam  je?" 

Dominik  je  zamahnil  krepkeje  z  levico, 
prstan  na  sredincu  se  je  potresel  in  zdrknil 
doli  do  členka. 

„Kaj  bi  se  držali  sključeno  in  v  dve  gubi! 
Kvišku,  Dominiki" 

Mara  ga  je  potresla  za  ramo,  z  desnico 
mu  segla  v  bujne  kostanjeve  lase  nad  čelom 
in  mu  dvignila  povešeno  glavo. 

Dominikove  rjave  oči  so  jo  pogledale 
silno  hvaležno.  Ko  je  začutil  njeno  gorko 
roko  na  Čelu,  je  v  srcu  izpoznal,  da  ima  ta 
roka  usmiljenje  ž  njim.  In  bilo  mu  je  tako 
ugodno,  da  bi  se  dal  lasati  s  tako  usmiljeno 
roko. 

„Dominko,  kaj  me  gledate  tako  resno?" 

Dominiku  so  se  stresle  ustnice  v  gren- 
kem smehu,  njegove  oči  so  se  skoro  orosile. 

„ Ustrelim  se!" 

.Koga?" 

Mara  je  odstopila  za  dva  koraka,  sklenila 
roke  in  se  pripognila,  da  jih  je  pritisnila  na 
kolena  —  ter  srepo  gledala  trenotek  v  Do- 
minikove žalostne  oči. 

„Gospod  Dominik!" 

Mara  se  je  vzravnala  in  se  je  zdela  za 
par  centimetrov  veča. 

^Gospod  Dominik!"  —  s  prstom  je  po- 
kazala proti  vratom  —  „Še  enkrat  zinite  tako 
nespametno  besedo,  pa  vam  pokažem  tjale. 
Ustrelim  se,  ustrelim  se!  Tak  mladenič,  čvrst 
mož  in  sposoben,  bi  se  streljal,  če  naenkrat 
ne  pride  do  kruha,  da  bi  gazil  po  njem  do 
kolen!  streljal  bi  se,  če  mu  kdo  reče  trdo 
in  neprijazno  besedo!  Ste  vi  fant?  Pomislite, 
jaz  sem  ženska.  In  kaj  so  naredili  z  menoj? 
V  vodo  so  me  vrgli,  v  vodo  -     razumete, 


Digitized  by 


Google 


211 


v  veliko  in  deročo,  pa  so  rekli:  Plavaj  ali 
utoni.  In  plavalo  sem,  revše;  za  vejice,  za 
travico  sem  se  lovila  in  kopala  iz  valov. 
Stradala  sem,  zeblo  me  je,  prezirana  sem 
bila  —  vse  -  in  vendar  se  nisem  streljala, 
ampak  se  prikopala  na  breg,  kjer  je  gorko 
in  tečnega  kruha  dovolj,  in  še  više  sem 
šla  ter  stopila  na  skalo  in  na  njej  stojim 
sedaj  jaz  —  cesarsko-kraljeva  pošta!  In  imam 
svoje  ognjišče  in  svoj  stanek,  da  lehko  rečem 
vsakemu:  Vun,  tam  so  vrata,  tu  sem  jaz  go- 
spodar!" 

Dominik  je  gledal  v  Maro,  ki  je  kipela 
v  zanosu.  Tako  močna  in  mogočna  se  mu 
je  zdela.  Oči  je  širil,  prižgalo  se  je  nekaj 
za  njimi,  kakor  izgubljena  vera  vase,  tilnik 
se  mu  je  vzravnal,  roke  so  se  mu  krčile  v 
pest. 

„Tako,  Dominko!  Pokoncu  glavo!  Zato 
neumno  besedo,  katero  ste  izgovorili,  iz- 
pijete  par  kozarcev  za  kazen!" 

Mara  je  vzela  steklenico  in  šla  po  vina... 

Dominik  se  je  vračal  domov  z  odločnimi 
koraki  in  dvignjeno  glavo  . . . 

H. 

V  Selinju  je  na  dvorišče  pred  pošto  za- 
vozila  nerodna  poštna  kočija.  Postiljon  Tine 
je  ustavil  konja,  kolesa  so  obsedela  v  blatu, 
pomešanem  s  snegom.  Počasi  —  Tinetu  se 
na  svetu  ni  še  nikoli  mudilo  —  je  zlezel  s 
kozla,  vrgel  vajeti  na  konja  in  stopil  do  vrat 
poštnega  voza,  da  jih  odpre. 

Majhen,  droben,  silno  lep  čeveljček  je 
pogledal  skozi  vrata,  tako  lep,  da  bi  človek 
ne  verjel,  da  more  tičati  v  njem  človeška 
noga.  Take  znajo  delati  samo  reklamni  umet- 
niki za  velike  tvornice  modne  obutali.  Če- 
veljček je  pogledal  skozi  vratca  in  zagledal 
pred  sabo  brezdanjo  blatno  mleko.  Ustrašil 
se  je  in  se  umeknil  nazaj.  Prepričan  je  bil, 
da  mu  ugasne  za  večne  čase  blesteča  luč 
njegovega  mladega  življenja,  če  se  potopi 
v  to  mlako. 

„ Postiljon!  tu  ne  morem  iz  voza,  lepo 
vas  prosim!" 

Drobčken  glasek,  kakor  golčeče  senice, 
je  pozval  Tineta. 


„Ne  morete?" 

Tinetu  so  hudomušno  strigle  redke  brke. 

„Hi!" 

Konja  sta  iztirala  voz  iz  mlake. 

Rahlo  in  prožno  je  stopila  iz  voza  MalČi 
in  se  ozrla. 

„Tukaj,  postiljon?" 

Malči  je  pokazala  na  stopnice,  ki  so  vodile 
do  urada.  Tine  je  samo  prikimal  in  razko- 
mataval  konja. 

Pet  stopnic  je  prehodila  Malči . . . 

„„ Prosim,  še  pet  helarjev!"" 

Iz  urada  se  je  culo  ostro  govorjenje. 
Malči  je  obstala  in  se  stisnila  k  zidu. 

„Torej  Še  pet  helarjev?" 

Raskav,  debel  glas  je  to  ponavljal. 

„Neko  pisanje  čakam.  Slamoreznico  sem 
naročil.  Pa  bi  moj  fant  jutri  šel  ponjo.  Ko 
bi  se  ob  petih  zjutraj  oglasil  in  pobaral,  če 
je  prišlo  pisanje!*" 

„Lepo  vas  prosim,  kaj  pa  mislite!  Zakaj 
ne  rečete  rajši  o  polnoči?  Zunaj  so  napisane 
uradne  ure,  sicer  me  —  ni!  Razumete!  Za- 
htevam red!  Še  kaj  želite?" 

„Ne." 

„Z  Bogom!" 

Okence  je  zaropotalo  in  se  zaprlo. 

Po  stopnicah  je  prikrevsal  godrnjaje  velik 
starikav  mož.  Govoril  je  sam  s  seboj.  Malči  še 
pogledal  ni,  dasi  je  obdrgnil  obnjo  umazan 
rokav.  In  prav  tedaj  ga  je  razumela  Malči, 
da  je  rekel:  Kleta  ženska,  kako  je  strupena, 
zlomek . . .  Malči  je  dvignila  nogo  na  šesto 
stopnico.  Težko  jo  je  prestavila,  kakor  bi 
se  naenkrat  bližala  divji  družbi. 

„To  naj  je  moja  Mara",  je  premišljala  v 
naglici,  ko  je  počasi  in  strahoma  šla  kvišku 
po  umazanih  stopnicah.  „Ta  glas,  ta  srepi, 
trdi  glas!  To  ni  Mara!  To  je  glas  huzar- 
skega  kapetana.  Nič  nežnega,  nič  njenega. 
O,  Bog,  zakaj  sem  prišla?" 

Boječe  in  rahlo  je  potrkala,  kakor  bi 
zadel  ob  vrata  prstek  majhne  šolarice. 

„Svobodno!" 

Zopet  tisti   sonorni,   zapovedujoči  glas. 

Malči  skoro  ni  upala  prijeti  za  kljuko. 

„Samo,  da  se  nekoliko  ogrejem,  potem 
grem,  precej  se  vrnem  s  prvo  pošto." 

14* 


Digitized  by 


Google 


212 


Odprla  je  počasi  vrata. 

Mara  je  energično  pisala  uradno  polo, 
da  je  glasno  škripalo  pero.  Še  ozrla  se  ni 
precej.  Z  močno  potezo  je  nekaj  podčrtala, 
potem  vstala. 

„Malči,  zlata  moja  dušica!" 

Glas  Mare  se  je  dvignil  kakor  za  oktavo 
in  zvenel  rahlo,  kakor  najljubeznivejši  mol- 
akord. 

Malči  jo  je  gledala  z  začudenimi  črnimi 
očmi,  drobne  rdeče  ustnice  so  se  očarane 
odprle  in  beseda  ni  prišla  skoznje. 

Mara  jo  je  iskreno  poljubila,  in  Malči  je 
bila  tako  osupnjena,  da  ji  ni  mogla  vrniti 
poljuba. 

„Malči,  sem,  sem  I  Tu  ni  zate,  tu  je  urad, 
samo  trdi  zakon  —  nič  ljubezni  I" 

Mara  jo  je  prijela  za  roko,  odgrnila  težko 

—  bord6-rdečo  zaveso  na  steni  in  jo  vedla 
v  stanovanje. 

„Tukaj,  ljubše  moje,  odloži,  sedi,  pogrej 
se,  zebe  te,  revica!" 

Malči  je  bila  še  vedno  razmišljena,  da 
je  komaj  izgovorila  nekaj  besedi  v  pozdrav. 

„ Sedaj  naredi,  kar  ti  drago,  vsega  tega 
si  ti  gospodarica  —  pa  me  oprosti  za  nekaj 
trenotkov,  da  uredim  došlo  pošto." 

Mara  je  izginila  skozi  zavese  v  urad. 

Malči  se  je  ozrla  po  sobi.  Vsak  košček 
v  sobi,  vsaka  majhna  dekorativna  petlja  — 
vse  je  dihalo  nežnost,  red  in  veliko  dražest. 

„Da,  tukaj  je  moja  Mara,  tam  v  oni  sobi 
je  ni  —  tam  je  druga,  meni  čisto  nova  ženska, 
nekaki  moški ..." 

Malči  je  sedla  in  se  stisnila  k  peči.  Iz 
uradne  sobe  so  doneli  kratki  pretrgani  stavki 

—  vsi  resni,  odločni  in  suhoparni.  Stranke 
so  došle  na  pošto. 

„Torej  tako",  je  vzdihnila  Malči,  to  čaka 
mene.  Takale  sobica  pač,  ali  tam  —  urad, 
tak  nastop,  ti  rezki  glasovi  . . .  Malči  se  je 
prijela  za  glavo.  V  njenih  senceh  je  kljuvalo. 
Živci  so  se  ji  tresli,  da  je  drhtela  zlata  za- 
pestnica na  roki.  Obšla  jo  je  bridka  žalost, 
pred  njo  se  trgala  debela  zavesa,  skoznjo 
je  morala  pogledati  in  za  njo  je  ležala  bo- 
dočnost, kakor  mrzlo  pokopališče,  kjer  je 
polno  križev. 


Torej  skozi  ta  vrata,  preko  te  zavese 
moram,  moram  —  do  kruha.  In  ta  kruh  ?  V 
vsaki  drobtini  križ,  na  vsakem  koscu  kruha 
solza  zatajevanja  ...  In  še  za  ta  grenek  kruh 
prosjačim  pol  leta,  kakor  beračica  v  veži. 

Malči  je  drhtela,  križi  na  pokopališču 
bodočnosti  so  se  zgenlfi,  rastli  so  kvišku, 
dobili  so  oblike  in  postali  so  kakor  pošasti 
z  bičem. 

Malči  se  je  stisnila  tesneje  k  peči. 

Mara  se  je  vrnila. 

„Torej,  dušica,  sedaj  sem  tvoja,  samo 
tvoja.  Urad  je  zaprt —  in  jaz  sem  svobodna 
—  tako  svobodna  kakor  kralj,  še  bolj!" 

Veseli  zvok  je  vplival  na  Malči  blago- 
dejno. Pokopališče  je  izginilo  —  po  ljubez- 
nivi sobici  je  zagorela  luč  velike  svetilke. 

„Oh,  Mara,  ko  bi  ti  vedela,  kako  sem 
se  te  prestrašila!" 

^Prestrašila?" 

Mara  je  primeknila  stol  in  se  srčkano 
stisnila  k  Malči. 

Malči  ji  pove  zgodbo  s  stopnic. 

Mara  se  ji  je  zasmejala  z  zvonkim,  ve- 
selim smehom,  kakor  bi  zvonilo  na  praznik. 

„ Malči,  dušica  majčkena!  To  je  služba, 
razumeš,  služba!  To  je  boj  za  obstanek! 
Vojska  za  kruh!  V  uradu  sem  jaz  cesarsko- 
kraljevi  poštar  —  tu  pri  tebi  —  srce,  samo 
ljubeče  srce.  In,  Malči,  to  je  pač  tudi  tvoja 
usoda!" 

„Moja  usoda!" 

Malči  je  vzdihnila  in  naslonila  glavo  na 
Marine  prsi . . . 

Svetilka  je  zagorela  z  visokim  plamenom. 
Na  steklu  se  je  napravila  črna  lisa.  Mara  je 
privila  svetilko  nazaj. 

„MalČi,  ne  bodi  otožna!  Z  Bogom  urad! 
Misli  si,  da  si  kraljica  —  glej,  to  je  tvoje 
kraljestvo!  Majhno  je  —  pa  tvoje  je.  Go- 
voriva kaj  drugega!" 

„Mara,  tako  sem  trudna!" 

„Trudna,  ubožica!  Večerjo  ti  pripravim, 
pa  ležeš!" 

„Ne,  večerje  ne,  prosila  bi  te  čaja!" 

„Da,  čaja,  velevaj,  kraljica!"... 

Na  mizi  je  šumel  samovar.  Malčka  je 
govorila  s  trudnim,  drobnim,  salonskim  gla- 

som.  Mara  jo  je  pestovala  in  ji  gladila  lepe, 
črne  lase.  Šepetaje  ji  je  odgovarjala,  trikrat 
jo  je  poljubila  na  oči,  ki  so  gledale  z  nekim 
strahom,  kam  bi  se  oprijele. 

„Malčka,  čaj  je  gotov..." 

Trudna  je  šla  prijateljici  iz  narččja  in 
trudna  je  pila  čaj,  kakor  človek,  ki  pride  z 
dolge  poti  izmučen  na  smrt,  j6  in  pije  — 
pa  ne  ve,  kaj  dela... 

Malčka  je  legla. 

Mara  je  šla  po  prstih  v  urad,  prižgala 
si  cigareto  in  odprla  knjigo:  Tihi  večeri. 

Malči  je  mislila,  da  takoj  zaspi.  Sklonile 
so  se  ji  vejice,  ugodno  ji  je  bilo  na  mehki 
postelji . . . 

Ali  naenkrat  je  prišlo,  kakor  poprej.  Za- 
vesa se  je  pretrgala  in  zopet  je  gledala  na 
pokopališče  polno  križev.  „Ne,  ne  maram 
vasi  Nazaj,  nazaj  v  preteklost!"  In  prišla  je 
njena  mladost. 

Poletje.  Za  zelenimi  kostanji  visoka  hiša. 
Pod  kostanji  vse  črno  ljudi,  resnih  in  praz- 
ničnih. In  tedaj  je  zadonelo  tako  votlo,  čez 
obraz  si  je  spustila  dolgo,  črno  tenčico  in 
je  omahnila.  Dvignila  se  je  črna  krsta,  za- 
dehtelo  je  po  kadilu,  ljudstvo  se  je  razvrstilo 
in  šlo  izpod  kostanjev.  Ona  je  šla  za  rakvijo. 
Njene  oči  so  bile  objokane,  solze  že  izsu- 
šene, dve  noči  je  prebedcla  in  prejokala. 

Šli  so  počasi.  Vse  se  je  gibalo.  Rakev, 
zemlja  pod  njenimi  nogami,  pogrebci  —  vse 
se  je  gibalo  in  omahovalo.  Omahovaje  so 
prišli  do  široke  jame.  Pogledala  je  vanjo. 
Ni  videla  do  dna.  Dvakrat  se  je  nagnila  — 
in  še  ni  dozrla  tal.  Obstala  je.  Čutila  je,  da 
jo  po  vseh  udih  drži  strašna  železna  roka 
—  nič  več  ni  bilo  solza,  nobenega  vzdiha. 
Udje  so  drgetali,  apatična  krčevitost  jo  je 
objela . . . 

Nekaj  je  zabobnelo  . . .  Zamrmralo  je  po 
vsem  pokopališču  .  .  .  Bratova  roka  jo  je 
prijela  —  tedaj  se  je  ozrla.  Pred  njo  ni  bilo 
več  brezdna  —  gomila  je  vzrastla  nad  njim. 
Črna  množica  je  izginila,  kakor  bi  jo  z  ra- 
kvijo vred  zagrebli . . . 

Hitela  je  domov. 

„Ni  resi  Sanje  so  bile,  težke  in  bridke. 
Ni  res,  mama  ni  umrla!" 


In  vendar  je  ni  bilo  doma.  Vse  prazno, 
vse  je  dišalo  po  cvetju,  po  svečah  in  po 
mrliču  . . .  Nikoli  več  je  ni  bilo  nazaj  . . . 

Malči  je  vzdihnila. 

„Mara!" 

Poštarica  je  takoj  prihitela  po  prstih  iz 
urada. 

„Kaj  ti  je,  Malčka,  ne  spančkati!" 

„Ti  kadiš.  Mara?" 

„Sem,  pa  ne  več  I" 

„Le  kadi,  ali  zdi  se  mi,  da  se  mi  je  sanjalo 
o  rajnici  mami,  o  pogrebu.  Veš,  duh  od  ci- 
garete, pa  sem  mislila  na  kadilo,  na  sveče!" 

„Zaspi,  srček!" 

Mara  je  odšla  zopet  tiho  v  urad  In  čitala 
in  kadila  dalje. 

Malči  se  je  obrnila  v  steno.  Oči  so  zrle 
v  temo.  Spomin  na  mamo  je  vstal  še  enkrat 
velik  in  grenek,  na  belo  blazino  je  pripol- 
zela  solza. 

Zaprla  je  oči,  šepetala  je  molitvico  za 
mamo . . . 

In  zopet  se  je  razgrnila  pred  njo  pre- 
teklost —  tako  sijajna  in  lepa,  v  rožah  in 
ptičjem  petju.  In  tedaj  je  prišel  nekdo  s 
predrzno  roko  in  segel  po  bujnem  cvetu, 
utrgal  ga  je,  za  klobuk  ga  je  dejal,  zavriskal 
in  odšel.  Šel  je  po  travniku  —  po  cvetlicah 
je  hodil,  in  ona  je  gledala  za  njim  s  solz- 
nimi očmi.  In  tedaj  je  zagledal  drug  cvet, 
snel  je  klobuk,  vrgel  prejšnji  proč,  utrgal 
oni  drugi  in  šel  in  se  ni  več  vrnil . . . 

Malči  je  pa  obsionela  za  oknom  —  ob- 
jokana in  obupana.  In  prišli  so  dnevi,  ko 
se  je  reklo  celo:  Tudi  odtod  moraš,  tudi 
skozi  okno  ne  smeš  več  gledati  po  cvetni 
poljani.  —  In  šla  je,  v  roke  je  segla  bratom 
in  sestram,  pa  so  se  razkropili  križem  sveta, 
brez  doma,  brez  sreče,  brez  matere  . . . 

„Mara!" 

Zopet  je  prihitela  iz  urada  po  prstih. 

„Še  nisi  zaspala?" 

Malika  je  sedla  na  postelj. 

„Daj  mi  vode!" 

Njeni  beli  prsti  so  drhteli.  Na  suhih  ust- 
nicah je  trepetala  dolga  želja  po  izgubljenih 
dnevih.  Oko  je  bilo  otožno,  solze  si  niso 
upale  na  dan.    Kapale  so  v  dušo  . . . 

Prijela  je  kupico  in  pila  z  žejnimi  požirki. 
Kapljica  se  je  razlila  na  njeno  belo  obleko. 

„Ah,  Mara!  Poglej,  polila  sem!  Če  se 
prehladim!  Zebe  me,  na  prsih  čutim  mrzlo 
kapljo!" 


„Srček,  ne  prehladiš  se  ne!  Veruj  mi, 
da  se  ne  prehladiš!  Lžzi  in  spančkaj!" 

Mara  je  sedla  k  njej.  Malči  se  je  pa  dvig- 
nila, oklenila  ji  bele  roke  krog  vratu  in  pri- 


čela ihteti 


(DALJE.) 


ZVONIMIR: 

TOPLIH  DIHOV 


1  oplih  dihov,  toplih  sapic 
duša  si  želi, 

da  vzbudi  se  iz  turobne 
zimske  žalosti .  . . 

Sem  čez  morje  lahno  diha 
pomladanji  dih, 
v  barčico  so  sedli  fantje 
srčcc  žalostnih. 


Barčica  čez  morje  plava, 
jadra  se  blesti, 
fantje  sem  se  čez  valove 
radostni  smcj6  .  . . 

Tudi  jaz  bom  v  barko  stopil, 
jadral  čez  morj^, 
da  iz  mračne  zimske  tu^e 
se  vzbudi  srce .  .  . 


ZVONIMIR: 

SREČA. 


^c^^^^^^^^^ 


iLašumeli  temni  lesi 
pesem  so  veselo, 
o  pomladi  in  o  sreči 
vse  je  zašumelo. 

Stal  sem  na  parobku  g:ozda 
in  sem  prisluškaval, 
tamkaj  v  lesih  nekdo  tiho 
je  po  temi  taval. 


Kdo  je  hodil  tako  plaho, 
kakor  bi  se  skrival? 
Sreča  moja,  o  kateri 
tolikrat  sem  snival? 

Sreča  moja  po  temini 
grozdni  je  hodila, 
duša  v  temi  je  življenja 
žalostna  blodila  .  . . 

Ijosta  je  bila  velika  in  lepo  senč- 
nata. Temno-zelene  smreke 
so  rastle  v  njej  in  bori  in 
hrasti.  Tudi  breze  so  bile 
tam  —  nedolžno  -  bele  in 
nežne.  Pozimi  ni  bilo  tam 
nikakršnega  življenja.  Sneg 
je  ležal  povsod  —  po  vejah,  po  tleh  in  tu- 
intam  je  visel  na  golem  hrastu  popolnoma 
suh  in  pomečkan  list.  Smreke  in  bori  so  bili 
zeleni,  ali  smrt  se  je  poznala.  Kakor  ciprese 
na  grobovih,  če  jih  pogledamo  iz  bližnje 
daljave  —  in  nas  objame  žalostna  misel. 
Ves  dan  je  bil  popoln  mir,  samo  redkokedaj 
je  počila  trhla  veja  in  je  padla  brezglasno 
na  zemljo.  V  sneg  se  je  zapičila  pogostokrat 
in  siva  ženica  jo  je  tam  pobrala.  Prišla  je 
zavita  v  obnošeno  ruto;  iz  davnih  časov  jo 
je  mogoče  imela  in  lehko  je,  da  od  poročnih 
dni.  Še  so  se  poznali  na  njej  rdeči  tulipani, 
na  vogalu  v  kotu  so  se  videli,  ali  bili  so 
veli  in  mrtve  barve. . .  Siva  ženica  je  prišla, 
slaba  in  sključena  in  je  pobrala  tisto  vejo 
zapičeno  v  sneg.  Roke  so  se  ji  tresle  in  je 
Šla  dalje  s  počasnimi  in  trudnimi  koraki.  To 
se  je  dogodilo  popoldne  in  proti  večeru 
potem  se  je  zbudilo  tuintam  življenje.  Bilo 
je  poldivje  in  romantično  in  popotnika  je 
bilo  strah.  Zdrznil  se  je  in  se  je  stresel  in 
pohitel  proti  vasi.  Zakaj  od  tam  se  je  že 
videl  zvonik,  lep  in  prijazen  in  vabljiv.  Visok 
je  bil  in  bel  in  se  je  dvigal  do  oblakov.  A 
v  hosti  se  je  budilo  življenje.  Na  najvišji 
smreki  je  zaskovikala  sova  z  odurnim  in  mrt- 
vaškim glasom  in  nekje  v  daljavi  se  je  oglasil 
čuk.  Zazvenelo  je  po  ozračju  in  je  umrlo 
rezko  in  surovo.  Potem  je  zalajala  lisica, 
dvakrat,  trikrat  je  zalajala  in  je  odbežala  v 
goščavo.  Čutila  je  menda  volkove,  ki  so 
bili  v  bližini  in   jim  je  nagajala.   Malo  više 


na  holmu  so  bili,  gledali  so  okoli  z  lačnimi 
očmi  in  so  se  oglašali  divje  in  tuleče.  .  . 

V  tistih  časih  je  bila  bajta  pod  hosto 
nova.  S  slamo  je  bila  krita,  ki  je  bila  še 
tedaj  nova  in  svetlorumena.  Okna  so  bila 
majhna  in  močne  lesene  deske  so  se  videle 
od  zunanje  strani.  Ali  notri  je  bilo  prijazno. 
Lončena  peč  je  bila  notri,  siva  mačka  je  se- 
dela na  njej  in  se  je  umivala  z  belimi  tači- 
cami. Ob  tistem  času,  ko  je  bila  zunaj  zima 
in  led  in  sneg,  je  bilo  v  bajti  popolnoma 
sladko  in  domače.  Vaški  godec  je  sedel  pri 
mizi  in  je  igral  na  citre  zaljubljeno  pesem. 
Bog  mu  odpusti,  ker  je  bil  star  in  siv,  ali 
mehko  mu  je  bilo  pri  srcu  in  je  igral! 

Goreči  ogenj  iz  plamena 
v  mojem  srcu  gori, 
nobeden  drug  ga  ne  pogasi 
kakor  tvoje  črne  oči . . . 

Bog  mu  odpusti! . .  Mogoče  se  je  spo- 
minjal svojih  mladih  dni,  ko  je  nosil  zelen 
telovnik  z  velikimi  in  svetlimi  gumbi  in  je 
imel  na  glavi  klobuk  okrašen  s  poljskimi 
rožami.  S  fanti  je  šel  visoko  gori  na  holm 
in  je  zapel  z  lepim  in  veselim  glasom.  Sli- 
šalo se  je  daleč,  ker  je  bila  tedaj  pomlad, 
ki  ljubi  pesem  in  jo  radostna  nese  čez  ve- 
černo daljavo. 

To  je  bilo  v  davnosti,  a  godec  Ivo  je 
bil  ob  tej  priliki  siv  in  star.  Na  citre  je  igral 
in  jih  je  del  pod  dolgi  plašč  in  je  zavil  proti 
vasi,  kadar  so  mu  veleli. 

„Pridi,  Ive!"...  so  mu  rekli  in  je  prišel. 
Igral  je  in  včasih  se  je  nasmehnil.  Kadar  je 
padla  desetica  na  strune,  se  je  nasmehnil  in 
jo  je  ob  koncu  spravil.  Ali  kesneje  se  je 
zamislil.  Še  toliko  in  toliko  je  treba,  da  me 
pokopljejo  lepo  in  pošteno,  zakaj  smrt  je 
bliže  in  bliže.  Matija  mi  napravi  krsto  in  jo 
pobarva  s  črno  barvo  in  prilepi  nanjo  križ 
od  zlatega  papirja.  Tudi  po  dva  angela  na 

vsako  stran  z  zlatimi  perotmi  in  velikimi 
lasmi. . .  Tako  je  računal  godec  in  je  bil  za- 
mišljen. 

„Igraj,  Ive!".. .  so  rekli  in  se  je  predramil 
in  je  igral.  Ali  med  tem  je  mislil  polno  in 
težko.  Star  sem  že  in  bom  umrl  mogoče 
nagloma  in  naenkrat.  Nihče  ne  bo  vedel  za  to, 
ne  kdaj,  ne  kako,  ne  bo  nihče  vedel  in  vpra- 
šali bodo  mimogrede:  „Kje  je  Ive?".. .  Tako 
bodo  vprašali  in  bo  spet  vse  tiho.  „Ali  ste 
ga  videli?"...  bodo  vprašali  in  potem  bodo 
pričeli  sklepati:  „Mogoče  je  umrl.  Siv  je  bil 
in  star  in  je  umrl..."  bodo  rekli  in  pojdejo 
gledat. — Ali  našli  me  bodo  mrzlega  in  mrtvega 
in  se  bodo  začudili:  „Glejte,  umrl  jel" ..  Nič 
drugega  ne  bo,  sam6  začudili  se  bodo,  po- 
kopali me  bodo  in  pozabili  .  .  . 

„Kaj  misliš  na  smrt,  Ive?". . .  gaje  prašal 
krčmar  in  se  je  zasmejal.  „Tvoja  slabost"  — 
je  dostavil,  a  Ive  je  molčal.  Igral  je  mirno 
naprej  in  pozno  se  je  odpravil  domov.  Ali 
strah  ga  ni  bilo  nikdar.  Na  visoki  smreki 
je  skovikala  sova  in  v  daljavi  se  je  oglašal 
čuk.  Nekje  v  dolini  se  je  slišal  jazbec  in 
tuintam  je  zatulil  gladen  volk.  Ali  Iva  ni  bilo 
strah.  Ogrnjen  je  bil  v  svoj  veliki  plašč  in 
citre  je  imel  pod  njim  in  je  šel  proti  bajti. 

Oj,  kako  jo  je  rad  imel  in  kako  je  rad 
prebival  v  njej.  Redko  mu  je  bilo  žalostno. 

„Sam  sem  ..."  je  vzdihnil  včasih  in  se 
je  potopil  v  neprijetne  misli.  „Sam  sem  in 
naposled  bo  treba  umreti  v  zapuščenosti  in 
samoti. . ." 

Tak  je  bil  včasih  ob  večerih,  ko  je  po- 
sijala slučajno  luna  čez  majhna  okna  in  je 
trepetala  mesečina  na  sobnih  tleh.  In  tudi 
daleč  nazaj  se  je  spomnil  ob  taki  priliki  in 
na  ta  način  je  bil  ves  mehek  čuteč. 

Spomnil  se  je,  da  je  postavil  bajto,  ko 
je  bil  star  trideset  let.  Na  nekoga  je  mislil 
in  nase  in  jo  je  postavil  s  srčnim  veseljem. 
Ali  naposled  je  moral  vanjo  popolnoma  sam 
in  je  potem  živel  mirno  in  sam  zase. 

„Ej,  zakaj  ni  tako ..."  je  včasih  na  glas 
spregovoril  sredi  svojih  misli  in  početkoma 
mu  je  bilo  žalostno. 

„Lehko  bi  bilo  ...  oh  . . ."  Ive  je  vzdihnil 
in  se  je  naslonil  na  mizo. 


Ali  čas  beži  tako  naglo  in  prinaša  na 
tihem  pozabljivost.  Tudi  zanj  jo  je  prinesel 
večinoma.  Na  marsikaj  je  bil  pozabil  in  prava 
in  srčna  žalost  je  bila  šla  od  njega  bogvekam. 
Sam6  še  včasih  seje  domislil  prijazno  in  mirno 
—  in  naposled  je  prišlo,  da  mu  je  postal  ta 
spomin  silno  drag.  Vsa  glavna  stran  njegove 
mladosti  je  bila  v  njem  obsežena  in  zato  ga 
je  ljubil. 

„Ko  sem  zgradil  bajto..."  je  pričel  in 
se  je  potopil  v  tisti  lepi  in  daljni  spomin. 
Siv  je  bil  že  tedaj  in  star  in  samo  še  mi- 
nulost je  imela  zanj  malo  pravega  življenja. 
Tam  daleč,  daleč  za  sedanjostjo  je  bilo  in 
samo  spomini  so  vedeli  zanje. 

„  Ko  sem  zgradil  bajto  za  nekoga  in  zase. . . " 
Ive  se  je  nasmehnil  v  lepem  spominu  in  je 
zaigral  davno  pesem: 

Goreči  ogenj  iz  plamena 
v  mojem  srcu  gori, 
nobeden  drug  ga  ne  pogasi, 
kakor  tvoje  Črne  oČi . . . 

Bog  mu  odpustil  ...  Siv  je  bil  in  star, 
a  se  je  spomnil  na  davno  lepoto  svoje  mla- 
dosti; prsti  so  zatrepetali  in  so  zaigrali  .  .  . 

To  se  je  godilo  v  bajti  tistikrat,  ob  mraku 
se  je  godilo,  ko  je  prihajal  večer.  Potem  je 
pogostokrat  vstal  Ive  in  je  šel  vun.  Pred 
hišo  je  sedel,  če  je  bila  pomlad  in  je  gledal 
po  dolini.  Gledal  je  solnce,  ki  je  bilo  zašlo 
in  se  je  sam6  še  majhno  rdečilo  na  nebu 
od  večerne  zarje. 

Sam6  še  toliko  življenja  je  v  meni,  je 
pomislil  in  ni  bil  žalosten.  Vse  sem  si  na- 
pravil, je  dejal  sam  pri  sebi,  za  krsto  imam 
in  za  pogreb:  krsta  bo  črno  pobarvana,  na 
sredi  križ  od  zlatega  papirja  in  ob  straneh 
po  dva  angela  z  zlatimi  perotmi  in  velikimi 
lasmi ...  In  zvonovi  bodo  lehko  peli  v  tistem 
belem  in  lepem  zvoniku,  ki  kipi  visoko  do 
oblakov.  Peli  bodo  in  se  bo  slišalo  daleč 
naokoli  in  vsi  ljudje  jih  bodo  umeii. 

„  Glejte,  Ive  je  umri  ..."  bodo  rekli  in 
se  bodo  spominjali. 

„  Glejte,  kako  je  lepo  na  njegovem  po- 
grebu!" . . .  bodo  dejali  in  pojdejo  za  krsto 
na  pokopališče. 

Ive  je  mnogo  o  tem  mislil  in  se  je  na- 
posled izpolnilo.  Slab  je  bil  že  in  star  in 
je  tisto  zimo  umrl.  Nihče  ni  vedel  natančno, 
kdaj,  ali  ponoči  je  bilo.  Čez  noč  je  šla  tam 
mimo  smrt,  potrkala  je  in  se  oglasila  in  ga 
je  odpeljala  s  seboj . . . 

In  tisto  zimo  je  bila  bajta  zaprta  in  po- 
polnoma zapuščena.  Na  mizi  so  ležale  še 
citre  in  prah  je  bil  po  njih  in  strune  so  bile 
rjave  in  razglašene.  Popolnoma  samotno  je 
bilo  v  bajti,  zaprašeno  pohištvo  je  stalo  tu- 
intam  in  nobenega  živega  bitja  ni  bilo  nikjer. 
Ob  večerih  in  nočeh  so  sedale  sove  na  streho 
in  so  na  glas  skovikale  in  Čuki  so  prileteli 
in  so  se  oglašali  plašno  in  odurno. 

H. 

Ali  še  p  redno  je  Ive  umrl,  se  je  napravil 
na  neko  pot.  Spomnil  se  je  in  je  nanagloma 
sklenil  in  je  šel.  Mrak  se  je  bil  tedaj  storil 
in  baš  so  se  bile  pokazale  prve  zvezde  na 
daljni  večerni  strani.  Tihe  in  drobne  so  go- 
rele v  daljavi  in  so  trepetale  kakor  bi  hre- 
penele bogvekam.  Ive  je  pogledal  na  tisto 
stran  in  mu  je  bilo  mehko  pri  srcu. 

„Zdaj  grem",  je  rekel  „in  bom  povedal ! " . . . 

Stopil  je  v  hišo  na  drugem  koncu  vasi 
in  se  je  ustavil  v  veži  in  je  vprašal:  „Alije 
doma  vdova  Mara?" . . . 

Stara  ženska  je  sedela  v  kotu  in  je  od- 
govorila. Popolnoma  temno  je  bilo  in  Ive 
je  tipal  z  rokami  okoli  sebe,  ko  je  šel  proti 
črnim  in  zamazanim  durim,  za  katerimi  je 
stanovala  vdova  Mara. 

Stara  je  že  bila  in  siva.  Njen  mož  je  bil 
navaden  delavec;  trudil  se  je  vse  svoje  živ- 
ljenje in  je  v  trudu  umrl.  Mara  je  imela 
hčerko  in  po  moževi  smrti  ji  je  bilo  hudo. 
Sama  žalost  in  trpljenje  in  težko  življenje 
je  bil  začetek  in  konec  vseh  tistih  dni.  Nič 
ni  imela  svojega  in  stanovala  je  pri  tujih 
ljudeh. 

„Dober  dan.  Mara!"  -je  izpregovoril 
Ive  pri  vratih  in  se  je  ozrl  po  sobi.  Pri  peči 
je  sedela  vdova  in  mu  je  odzdravila  s  tihim 
in  mrtvim  glasom.  A  tudi  hči  je  odzdravila. 
Pri  oknu  je  sedela  in  njen  glas  je  bil  Čist 
in  lep,  da  je  bilo  Ivu  žalostno.  Domislil  se 


je  mladosti,  leglo  mu  je  po  vsi  duši  in  zelo 
neprijetno  je  bilo. 

„Tako  hčerko  bi  lehko  imel,  tako  lepo 
in  mlado  in  bi  bil  žejen  in  bi  prinesla  vode 
vesela  in  lepa  kakor  spomlad" . . . 

„Sedi,  Ive!"  —  je  rekla  vdova  in  je  sedel. 
„ Prišel  sem"  —  je  rekel  „ker  bo  treba 
iti"  . . . 

Potem  je  malo  utihnil  in  tudi  vdova  je 
molčala. 

„ Kadar  bom  umrl,  lehko  greš  z  Marico 
v  bajto  k  hosti.  Lehko  greš  in  ostaneš  tam 
do  smrti" . . . 

Ive  jo  je  mislil  spomniti  na  minulost,  ono 
davno  in  v  spominih  živečo  stran  je  mislil 
omeniti,  a  je  umolknil.  Z  nobeno  besedo 
se  ni  dpteknil  spominov  in  pozdravil  je  in 
je  odšel. 

Potem  je  umrl  in  vso  zimo  je  bila  bajta 
prazna.  Pajčevine  so  se  pomnožile  po  kotih, 
velike  in  zaprašene  so  visele  od  stropa  in 
po  oknih  so  se  napravile,  da  se  je  poznala 
zapuščenost.  Nobenega  živega  bitja  ni  bilo 
nikjer;  po  sobi  je  stalo  razvlečeno  in  zapra- 
šeno pohištvo  in  v  veži  je  bilo  popolnoma 
enako.  Ničesar  živega  ni  bilo  nikjer,  samo 
mačka  je  še  hodila  okoli  hiše.  V  podstrešju 
je  spavala  v  slami  in  po  dnevi  je  sedela 
pogostokrat  na  pragu  pred  zaprtimi  vratmi. 
Čepela  je  tam  po  več  ur  in  je  naposled  odšla. 
Ali  v  zadnjem  času  je  ni  bilo  več.  Bogvekam 
je  bila  prešla  in  mogoče,  da  jo  je  raztrgala 
divja  zver. 

Zima  je  bila  ostra  in  mrzla.  Bajta  je  stala 
ob  hosti  in  bilo  je  videti,  kakor  da  bi  bila 
tudi  ona  zaspala  z  vso  prirodo.  Sneg  je 
ležal  na  strehi,  ledeni  curki  so  viseli  od  nje 
in  nikoli  se  niso  odprla  vrata.  Nobene  steze 
ni  bilo  do  njih  in  popolnoma  nedotaknjen 
je  bil  sneg  vse  na  okoli. 

Ali  naposled  so  prišli  na  nebo  tcmno- 
modri  oblaki;  to  so  bili  tisti  težki  spomla- 
danski oblaki,  ki  jih  pripode  topli  vetrovi 
in  beže  z  njimi  dalje  naprej  za  obzorje. 
Sneg  se  je  tajal  nanagloma  in  ozračje  je 
bilo  prijazno  in  milo.  Že  se  je  bil  stopil 
sneg  in  nič  več  ni  bilo  oblakov.  Vse  široko 
nebo  je  bilo  lepo  temnomodro  in  spomla- 


Digitized  by 


Google 


210 


dansko  solnce  je  obsijalo  vse  holme  in  trate. 
V  grmovju  je  zacvetela  dražcstna  vijolica  in 
zvončki  so  se  pokazali  na  vseh  prisoinčnih 
krajih.  Tako  je  prišla  pomlad  in  ljudje  so 
bili  veseli,  ker  so  čakali  nanjo  in  jo  želeli. 
Tudi  vdova  Mara  je  je  bila  vesela. 

„Da  sem  jo  vsaj  dočakalal". . .  je  rekla, 
zakaj  bila  je  stara  in  bolehna.  „V  bajto  poj- 
dem"...  je  zatrdno  sklenila  in  sta  se  pričele 
odpravljati.  Nobenih  posebnosti  nista  imeli, 
ker  je  bila  tam  doma  revščina.  Opoldne  sta 
se  odpravili  in  tako  so  se  odprla  bajtina  vrata 
po  zelo  dolgem  času.  Zaškripalo  je  v  tečajih, 
pretrgale  so  se  debele  in  zaprašene  pajče- 
vine  in  pajki  so  preplašeni  zbežali. 

In  potem  je  prišlo  v  bajto  življenje.  Vse 
je  bilo  čisto,  rože  so  cvetele  po  oknih  in 
Marica  je  sedela  za  njimi  in  je  šivala  in  pela. 
Lepe  so  bile  tiste  pesmi,  samo  nalahko  izra- 
ženo hrepenenje  je  bilo  v  njih  —  nekaj 
daljnega  in  sladkega  kakor  v  sanjah.  Pro- 
bujalo  se  je  namreč  mlado  srce,  razvijalo 
se  je  in  je  hrepenelo  na  skrivnem  in  samo 
nevedoče  kam . . . 

Po  oknih  so  cveteli  nageljni.  Bili  so  veliki 
in  lepo  nakoljeni  in  težki  in  rdeči  cvetovi 
so  se  sklanjali  po  zelenih  vrhovih.  Razvili 
so  se,  sveži  so  bili  in  krasni  in  so  naposled 
veneli.  Naposled  so  se  povesili  globoko  doli, 
izgubili  so  barvo  in  duh  in  posušili  so  se. 
Ali  novo  popje  je  poganjalo,  že  se  je  odprl 
cvet  in  je  zadehtel. 

V  tistem  času  so  priletele  tudi  lastavice. 
Pod  streho  so  spletle  gnezda  in  so  pele 
svoje  lep.i  in  vesele  pesmi.  Zakaj  pomlad 
je  bila  prišla  in  holmi  in  travniki  so  ozele- 
neli.  Nizka  travica  jih  je  pokrila  in  sredi  nje 
so  vzcvetele  spomladanske  rože.  Tako  so 
pognale  marjetice,  gledale  so  v  spomladan- 
sko nebo  s  svojimi  naivnimi  očmi  in  cela 
množica  trobentic  je  okrasila  zelene  meje. 
Tudi  drevje  je  počelo  zeleneti  in  glej,  črešnja 
se  je  odela  v  cvetje.  Kakor  veliki  šopek  je 
stala  sredi  vrta,  ptice  so  priletele  vanjo  in 
so  prepevale  na  njej  svojo  radostno  pesem. 

In  hosta  je  prejela  spet  vse  svoje  idilično 
življenje.  Vse  je  zazelenelo,  tisoč  glasov  se 
rodilo  na  vseh  straneh,  prihajali  so  iz  bližine 


in  daljave  in  križali  so  se  in  izgubljali.  Div- 
jačina se  je  bila  poskrila  in  samo  še  tuintam 
je  glasno  zašumelo  v  grmovju  in  neopažena 
žival  je  pobegnila  v  goščavo. 

Tedaj  je  bila  bajta  polna  vabljivosti  in 
prijaznosti.  Sredi  zelenja  je  stala  tam  pod 
holmom  in  izza  košatih  vrhov  se  je  videl 
tuintam  del  njene  strehe.  Bilo  je,  kakor  bi 
si  jo  napravil  v  sanjah  sentimetalen  človek, 
na  pot  bi  se  napravil  in  bi  stopil  naposled 
vanjo,  da  se  uresniči  vsa  zasanjana  bodoč- 
nost. 

Tako  je  minila  spomlad,  prišlo  je  poletje 
in  končno  se  je  približala  jesen.  Mrtva  in 
mrzla  je  bila  tista  jesen,  mrtva  in  mrzla  in 
meglena  in  stari  in  bolehni  ljudje  so  se  je 
bali.  Sama  megla  vsa  daljava  in  vlažna  njiva 
in  pot.  Polagoma  je  pršilo  iz  oblakov  in  tu- 
intam je  zapihala  tam  od  severne  strani  mrzla 
sapa.  Ob  taki  priliki  je  zašumelo  velo  listje, 
padalo  je  z  drevja  in  je  plesalo  po  tleh.  Starci 
in  starke  so  se  prijele  za  prsi  in  so  zakašljali 
globoko  in  hropeče.  Poznalo  se  je,  kaj  pride 
in  je  naposled  prišlo.  Smrt  je  bila  namreč 
v  deželi. 

In  tisto  jesen  je  umria  vdova  Mara  v  tihi 
bajti  in  so  jo  zanesli  gori  na  vaško  poko- 
pališče. In  tedaj  je  umrio  tam  vse  veselo 
življenje  in  se  ni  povrnilo  nikoli  več.  No- 
bene pesmi  ni  bilo  več,  nobenega  smeha, 
samo  tihi  koraki  so  se  culi  in  žalostni  vzdihi. 
Zakaj  Marica  se  je  odpravljala  v  svet,  v  ne- 
znano tujino  za  svojim  življenjem  in  svojo 
srečo. 

Tiho  in  mrtvo  jesensko  jutro  je  bilo  in 
megla  je  odevala  gore  in  doline.  Nobenega 
življenja  ni  bilo  nikjer,  samo  gladna  ptica 
je  zaklicala  tam  sredi  polja  in  druga  se  je 
oglasila  obupno  in  kričeče.  Nikogar  ni  bilo 
na  vsi  poti  in  samotna  in  zapuščena  se  je 
gubila  v  megli. 

Na  to  jutro  se  je  napravila  Marica  v  svet. 
Tako  bled  je  bil  njen  obraz  in  motne  in 
plahe  oči  so  strmele  izpod  trepalnic.  Ozrla 
se  je  Še  po  sobi  in  po  srcu  se  ji  je  razlila 
velika  in  nepopisna  žalost.  Pokleknila  je  k 
materini  postelji  in  je  skrila  obraz  na  tistih 
blazinah,  kjer  je  umria  njena  mati. 

„ Poglej  me,  mama,  In  me  blagoslovi!"... 

Na  glas  je  zaklicala  polna  bolesti  in  za- 
ihtela  in  zajokala.  Vse  tiho  hrepehenje  je 
umrlo  v  tistem  trenotku  in  izgubila  se  je 
vsa  zasanjana  bodočnost.  En  sam  jesenski 
dan  je  bilo  vse  njeno  življenje  —  vsa  njena 
minulost  in  bodočnost . . . 

Vstala  je  in  je  odšla  in  je  zaprla  vrata 
za  seboj.  Niso  zaškripali  tečaji,  tiho  so  se 
zaprle  duri  in  Marica  je  stopila  na  svojo 
težko  pot.  Sama  megla  je  bila  vse,  kar  so 
nesle  oči  —  in  pred  njo  in  za  njo  in  na 
desni  in  levi  se  je  razvijalo  samo  megleno 
morje  ...  In  je  stopala  naprej  s  plašnimi  in 
drhtečimi  koraki,  ali  megle  ni  bilo  konec. 
Brezkončna  je  bila  in  neizmerna,  po  dolinah 
je  ležala  in  po  gričih  in  je  legla  naposled 
na  mlado  srce  . . . 

Tam  v  daljavi  za  njo  je  ostala  bajta;  tiha 
in  samotna  je  ostala  sredi  vlažne  megle,  duri 
so  bile  zaprte  in  nič  se  ni  genilo  v  njej. 
Marica  se  je  ozrla  nazaj,  da  bi  jo  videla  Še 
zadnjikrat.  Ali  že  je  bila  utonila  v  meglenem 
morju  in  tako  je  ni  videla  nikoli  več . . . 

HI. 

Ali  še  takrat,  ko  so  cvetele  na  bajtinih 
oknih  rože,  oni  prej  popisani  nageljni  z  rde- 
čimi in  težkimi  cvetovi,  še  takrat  so  se  vršili 
skriti  in  niejasni  dogodki  globoko  v  Maričinem 
srcu  in  niso  prišli  do  ciljev.  Na  skrivaj  in 
na  tihem  so  umrli,  kakor  so  se  rodili  na 
skrivaj  in  na  tihem  v  lepem  času  spomladi 
in  mladosti.  Samo  nejasno  hrepenenje  je  bilo, 
sam6  meglena  sanja  o  sladki  daljini,  ki  je 
polna  sreče  in  nedosežna . . . 

Tedaj  so  cveteli  na  oknu  nageljni,  rdeči 
cvetovi  so  dehteli  in  za  njimi  je  sedela  Ma- 
rica. Šivala  je  tam  in  je  polglasno  pela  s 
svojim  veselim  in  čistim  glasom.  In  ob  jutrih 
in  poznih  poletnih  popoldnevih  je  sedela 
tam,  ko  je  gonil  vaški  pastir  živino  na  pašo 
in  ko  se  je  vračal  z  njo  in  je  stopal  za  njim 
njegov  črnolasi  sin.  Molče  je  hodil  za  očetom 
in  se  je  ozrl  na  okno,  kjer  so  cveteli  rdeči 
nageljni.  Njegove  oči  so  bile  velike  in  črne 
in  večerna  sapa  se  je  igrala  z  njegovimi 
kodri. 


„ Hvala  za  rože!"  ...  je  rekla  Marica  in 
on  se  je  nasmehnil. 

„Še  lepših  bom  prinesel;  na  planino 
pojdem  in  jih  bom  prinesel"  . . . 

Veselo  je  govoril  in  je  šel  dalje  svojo 
pot.  In  kadar  je  prišlo  potem  lepo  jutro, 
je  ležal  na  oknu  velik  šopek  od  planinskih 
rož;  popolnoma  sveže  so  bile  in  rosa  je 
bila  padla  nanje.  Marica  ga  je  vzela  in  ga 
je  bila  vesela. 

„Glej,  mama,  to  so  planinske  rože" .  .  . 

Ob  takem  času  je  vstajalo  solnce,  vsa 
vzhodna  stran  je  žarela  od  zlata  in  rubinov 
in  na  hribu  gori  se  je  že  pasla  živina.  Že 
je  sedel  na  sivi  skali  vaški  pastir  in  že  je 
prepeval  črnolasi  Mato  s  svojim  prijetnim 
glasom. 

„je  pa  davi  slan'ca  padla 
na  zelene  travnike, 
je  vso  trav'co  pomorila 
in  vse  žlahtne  rožice" . . . 

Daleč  na  vse  strani  je  plavala  ta  pesem, 
čez  holme  in  doline  je  plavala  in  je  umirala 
v  veliki  daljavi. 

To  je  bilo  še  tedaj,  ko  so  bili  vsi  dnevi 
lepi  in  svetli  in  brez  žalosti.  Ali  naposled 
je  prišla  tudi  žalost.  Jesen  je  namreč  prišla 
v  deželo;  vse  je  usehnilo  in  povenelo  in 
vdova  Mara  je  umrla.  Neko  jesensko  noč 
je  umrla;  potrkalo  je  na  okno  bogvekaj  in 
po  durih  je  udarilo  in  kmalu  potem  je  bila 
vdova  mrtva.  Čisto  mirno  se  je  poslovila 
duša  od  nje,  samo  nalahko  je  vzdihnila  in 
ni  potem  nikoli  več.  Še  enkrat  je  potem  za- 
zvenela  šipa  v  oknu  in  še  enkrat  so  zaro- 
potale duri  —  in  bilo  je  vse  mirno.  Stari 
pastir  je  molil  rožni  venec,  s  sklonjeno  glavo 
je  prebiral  debele  in  črno  pobarvane  jagode 
in  je  izgovarjal  počasi  in  glasno.  Pri  peči 
je  klečal  črnolasi  Mato  in  je  molil  za  njim 
z  žalostnim  in  resnim  glasom.  Tudi  Marica 
je  molila:  klečala  je  ob  postelji  in  od  solz 
je  bil  moker  ves  njen  lepi  obraz. 

Takrat  se  je  delalo  počasi  jesensko  jutro. 
Čez  meglo  je  prišlo  nekaj  svetlobe,  ki  se  je 
razlila  po  zemlji  slabotna  in  bleda.  Na  vasi 
je  zvonilo  zadnjo  uro  in  vaščanje  so  se  pre- 
križali in  so  molili. 

„Kdo  je  umrl?"  -  so  vprašali,  in  pastir 
jim  je  pravil: 

„Mara  je  umrla"*  . . . 

Začudili  so  se  in  so  se  spominjali: 

„Bog  ji  daj  mir!" . . . 

Tako  so  rekli  in  čez  dva  dni  so  jo  po- 
kopali. Šli  so  za  njenim  pogrebom  in  vsem 
se  je  smilila  Marica,  ki  je  šla  objokana  za 
krsto  in  je  bila  popolnoma  sama  na  svetu. 

»Kam  pojde?**  —  so  vprašali  in  so  majali 
z  ramami.  „Za  težko  delo  ni,  ker  je  slabotna 
in  šibka;  v  mesto  naj  gre." 

Tako  so  dejali  in  pastir  je  pravil,  da  pojde. 
In  je  šla  po  tistih  dogodkih;  zapustila  je 
samotno  bajto  in  je  šla  v  tujino  za  svojim 
življenjem  in  za  svojo  srečo.  Ali  tisti  večer 
poprej,  preden  je  odšla,  se  je  napravila  gori 
na  holm  proti  vaškemu  pastirju.  Sedel  je  na 
sivi  skali  in  jo  je  vprašal: 

„Kam  greš,  Marica?" . . . 

„K  vam  sem  prišla",  je  rekla  in  se  ustavila 
pred  njim.  „Služit  grem,  jutri  ali  pojutranjem 
odidem  in  dokler  me  ni,  lehko  stanujete  v 
bajti.  Težko  je  pri  tujih  ljudeh  in  zdaj  ste 
lehko  sami  zase" ... 

To  je  povedala  Marica  in  starcu  se  je 
milo  storilo. 

„Bog  ti  povrni,  Marica!" ...  je  izprego- 
voril  in  stopil  doli  in  ji  segel  v  roke.  „Bog 
ti  daj  srečo!" ... 

Obrnila  se  je  in  je  odšla  po  holmu.  Ali 
obšel  jo  je  lep  spomin  in  se  je  ustavila  in 
ozrla  široko  na  okoli.  Ali  nobenega  petja 
ni  slišala  in  kar  so  nesle  oči,  ni  bilo  nikjer 
nikogar. 

„Kje  je  Mato?"  . . . 

Nazaj   se   je  ozrla  in  je  vprašala  starca. 

„Na  planini  je,  na  planini!"  . . . 

Odgovoril  je  počasi  in  zamišljeno  in  se 
je  obrnil  v  stran.  Mogoče  je  imel  solzo  v 
očeh  in  ni  maral,  da  bi  jo  opazila. 

„  Recite,  da  ga  pozdravljam  ...  za  rože 
se  mu  zahvaljujem" . . . 

Obrnila  se  je  in  je  odšla  po  holmu  doli. 
Mirno  in  mrtvo  je  bilo  vse,  po  hribih  so 
ležale  megle  in  so  se  spuščale  polagoma 
doli  v  doline.  Priplavale  so  in  so  jih  popol- 
noma  napolnile;    kakor  mrtvaški    plašč    so 


ležale  nad  njimi  in  nič  se  ni  oglasilo  v  njih 
in  nič  genilo.  Ostale  so  čez  vso  noč  in  čez 
ves  prihodnji  dan.  Sredi  njih  je  šla  Marica 
ob  zgodnji  jutranji  uri  v  široki  svet  in  sredi 
njih  se  je  potopila  za  njo  tiha  bajta,  ki  je 
ni  videla  nikoli  več  . . . 

Tudi  Mato  se  je  vračal  sredi  njih  s  pla- 
nine; ali  takrat  je  bilo  med  njimi  že  malo 
motne  svetlobe  —  medle  in  slabe  kakor 
brieča  luč  pri  mriiču.  Sredi  njih  je  hitel  po 
poti  doli  Mato  in  je  imel  v  roki  šopek  od 
zadnjih  planinskih  rož.  Dolgo  se  je  trudil, 
da  jih  je  nabral  samotno  in  skrito  cvetoče 
in  jih  je  naposled  povezal  v  šopek  in  se  je 
napravil  z  njimi  mimo  tihe  bajte.  Prišel  je 
do  nje  in  je  videl,  kako  so  duri  trdno  za- 
prte in  se  je  ozri  na  okno,  pa  ni  bilo  od- 
prto. Nobenih  nageljnov  ni  bilo  na  njem, 
prazno  je  bilo  in  trdno  zaprto.  Šopek  je 
držal  v  roki  in  je  pogledal  nanj  in  ga  je 
objelo  bridko  čustvo.  Dvignil  je  desnico  in 
je  potrkal  na  šipo  in  je  poslušal.  Zazvenelo 
je  steklo  ali  nobenega  glasu  ni  bilo  od  nikoder. 
In  drugič  je  potrkal  in  je  zaklical. 

„  Marica. . .  oprosti ..." 

Potrkal  je  in  zaklical,  ali  vse  je  bilo  mirno 
in  mrtvo. 

„  Marica  .    .  hoj . . .  Marica  ..." 

Drugič  je  zaklical  in  potrkal  je  močneje, 
ali  nikogar  ni  bilo;  sam6  šipa  je  zažvenke- 
tala  in  potem  je  zavladal  isti  mir  kakor  prej. 
Boleče  slutnje  so  legle  na  njegove  prsi  in 
je  skušal  videti  v  sobo.  Roke  je  nastavil  ob 
očeh  in  je  videl  vse  prazno  in  zapuščeno... 

Šopek  je  imel  v  roki  in  se  je  odpravil 
z  naglimi  koraki  po  holmu  proti  hosti.  Ve- 
lika in  široka  se  je  razprostirala,  tam  in  tudi 
po  njej  je  ležala  jesenska  megla.  Pod  no- 
gami je  šumelo  listje  in  od  vej  je  padalo 
—  rumeno  in  suho.  Nobene  ptice  ni  bilo 
v  bližini,  samo  nekje  iz  daljave  se  je  culo 
trkanje  žolne.  Votli  glasovi  so  bili  to  in  pri- 
hajali so  v  enakomernih  presledkih. 

Mato  je  šel  proti  tisti  strani  in  je  prišel 
do  naraslega  potoka,  ki  je  tekel  z  velikim 
šumom  čez  hosto  doli  proti  vasi.  Pot  je 
bila  tam  in  most  je  bil  postavljen  na  tistem 
mestu.  Mato  se  je  naslonil  na  vlažno  ograjo 

in  je  gledal  pod  sabo  deročo  in  kalno  vodo. 
Hitro  je  drla  naprej  in  samo  par  korakov 
od  tam  je  bil  tolmun,  ki  jo  je  požiral  v  ve- 
likih vrtincih.  Penila  se  je  tam  in  šumela  in 
se  vrtela  v  divjem  kolobarju. 

Mato  je  imel  še  v  roki  rože,  naslonjen 
je  bil  na  vlažno  in  trhlo  ograjo  in  je  strmel 
v  deročo  vodo  pod  seboj.  Kipelo  mu  je  v 
prsih  in  dobro  mu  je  del  ta  šum  in  ti  pe- 
neči vrtinci.  Čutil  je,  da  je  zdaj  daleč  stran 
vsa  lepa  stran  njegove  mladosti  in  spoznal 
je,  da  je  brez  nje  njegovo  življenje  smrt. 
In  je  sklepal  in  prisegal,  da  pojde  za  njo, 
po  kolenih  da  bi  šel  za  njo  in  bi  jo  našel 
in  bi  bil  srečen  . . . 

Ali  tedaj  je  zahreščalo,  trhla  ograja  se 
je  prelomila  in  voda  je  zašumela.  V  trenotku 
je  bil  Mato  pri  tolmunu,  boril  se  je  z  vodo 
in  je  zaklical  na  pomoč,  ali  nikogar  ni  bilo 
v  vsi  daljavi.  Še  enkrat  se  je  videla  desnica 
v  sredini  vrtinca,  raztresene  planinske  rože 
so  zaplesale  v  naglem  kolobarju  in  potem 
ni  bilo  ničesar  več.  Voda  je  šumela  in  ob 
nasprotnem  bregu  je  plaval  trhel  tram;  od 
ograje  je  bil  pal  v  potok  in  se  je  izgubil 
za  ovinkom. 

IV. 

In  v  tisti  žalosti  se  je  naselil  stari  pastir 
v  bajti  pod  holmom.  Še  tisti  dan  je  namreč 
našel  logar  utopljenca  in  starec  je  Šel  in  ga 
zadel  na  rame  in  ga  je  nesel  v  svoje  sta- 
novanje. Tam  ga  je  položil  na  posteljo  in 
je  prižgal  ob  njegovi  glavi  luč,  ki  je  gorela 
z  majhnim  in  trepetajočim  plamenčkom.  Oble- 
kel ga  je  v  nedeljsko  obleko  in  je  nabral 
po  polju  zadnjih  jesenskih  rož  in  jih  položil 
okoli  njegove  glave.  Reven  je  bil  in  ni  imel 
denarja  in  zato  je  delal  krsto  sam.  Na  pod- 
strešju je  našel  primerne  deske  in  iz  njih  je 
delal  zadnji  dom  svojemu  sinu.  Pred  hišo  je 
žagal  deske  in  skladal  lepo  drugo  z  drugo. 
Ta  in  oni  izmed  vaščanov  je  šel  mimo. 

„Kaj  delaš,  Grega?"  —  je  vprašal  in  je 
obstal  na  potu. 

„ Krsto"  —  je  odgovoril  starec  z  zamol- 
klim glasom  in  je  umolknil.  Delal  je  dalje 
in    naposled   je   bila  krsta  gotova.    Lepa  je 


bila,  od  belega  in  gladkega  lesa,  in  pastir 
jo  je  zanesel  v  sobo.  Na  klop  ob  peči  jo 
je  položil  in  pokrov  je  naslonil  v  kotu  ob 
steno  in  je  sedel  k  sinu.  Globoko  dol  se 
je  sklonil  in  je  z  rokama  podprl  glavo  in  se 
je  zamislil.  Mnogo  težkega  in  sama  muka 
je  bila  v  njegovem  srcu,  ali  na  njegovem 
obrazu  se  ni  izpremenila  in  predrugačila 
nobena  poteza.  Mirne  in  vlažne  oči  so  le- 
žale globoko  v  jamicah,  polno  manjših  in 
večjih  gub  je  bilo  okoli  njih,  a  solze  ni  bilo 
med  nje.  Sivi  lasje  so  ležali  po  sencih  In  iste 
brazde  so  bile  začrtane  po  vsem  obrazu. 
Samo  molčeča  muka  je  bilo  vse,  ni  prišlo 
na  dan,  ostalo  je  globoko  v  duši  tiho  in 
zakrito  vsem  .  .  . 

Drugo  jutro  potem  se  je  napravil  v  vas 
in  je  prosil  tiste  mlade  fante,  ki  so  rastli  z 
njegovim  sinom,  da  bi  prišli  in  bi  ga  nesli 
na  pokopališče.  . 

„Ali  bi  nesel  sina?"  -  je  vprašal  vsakega 
in  so  mu  obljubili. 

„ Popoldne  ob  štirih"  —  je  dostavljal  z 
zamolklim  glasom  in  je  počasi  odhajal. 

Tudi  k  župniku  je  šel  in  je  plašno  po- 
trkal. Potem  je  stopil  v  sobo  in  govoril  ža- 
lostno in  temno. 

„Nesrečen  sem"  —  je  pričel  in  je  za 
nekaj  časa  umolknil.  Župniku  se  je  smilil  in 
ga  je  tolažil. 

„Da  bi  ga  pokopali,  bi  prosil!"  — 

Z  istim  glasom  je  izrekel  te  besede,  ob- 
ljubilo se  mu  je,  in  je  odšel  počasi  in  s 
sklonjeno  glavo. 

Prišel  je  v  bajto  in  je  stopil  k  mrtvemu 
sinu.  Ležal  je  tam  pred  njim  krepek  in  mlad 
in  močen,  a  z  večno  zaprtimi  očmi  in  mrtev. 
Čisto  k  njemu  je  stopil,  roke  so  se  mu  tresle 
in  je  prijel  za  njegove  in  glavo  je  sklonil 
globoko  doli.  In  v  tistem  trenotku  je  priki- 
pelo  vse  do  vrhunca;  raztegnile  so  se  poteze 
po  obrazu,  zasvetilo  se  je  v  očeh  in  solze 
so  kanile  na  mrtveca. 

„Mato  . .  .'' 

Izpregovoril  je  z  zamolklim  glasom  in 
dalje  ni  mogel.  Dušilo  ga  je  in  besede  niso 
mogle  iz  ust. 

„Glej,  tvoj  oče  te  kropi..." 

Čez  dolgo  je  izpregovoril  in  zopet  so  ka- 
nile solze  na  mrtevca.  Popolnoma  drobne 
so  bile  in  izgubile  so  se  na  črni  obleki. 

Potem  je  bilo  poldne  in  je  minilo  in  starec 
je  pripravljal  krsto  svojemu  sinu.  Dejal  jo 
je  na  dva  stola  ob  postelji  in  je  vzel  prt, 
ki  ga  je  imel  shranjenega  od  bogvekdaj  in 
gaje  položil  po  dnu. 

,,Da  mu  ne  bo  trdo"  —  je  izpregovoril 
polglasno  in  še  so  se  mu  svetile  solze  v 
očeh.  Potem  je  vzel  blazino  od  mehkega 
perja  in  jo  je  položil  v  krsto  in  jo  je  pre- 
grnil  z  belim  prtičem.  In  naposled  je  prijel 
mrtevca  samega,  polagoma  in  ljubeče  ga  je 
dvignil  in  ga  je  položil  varno  v  krsto.  In 
tako  je  prišel  do  konca  in  je  vzel  pokrov 
in  ga  je  dvignil  nad  krsto. 

„Z  Bogom,  Mato!"  ... 

Polglasno  in  žalostno  je  spregovoril  in 
zadnjikrat  je  kanila  solza  na  mrtevčev  obraz. 
Položil  je  pokrov  na  krsto  in  je  vzel  žreblje 
in  kladivo  in  jih  je  mirno  in  previdno  za- 
bijal. Votlo  je  zvenelo  in  udarci  so  odme- 
vali po  bajti  prazno  in  samotno.  Izzvenel 
je  zadnji  udarec  in  Grega  je  zapustil  sobo. 
Stopil  je  na  prag  in  je  pogledal  po  poti  gor. 
Že  so  prihajali  prvi  ljudje  od  vasi,  po  dva 
in  trije  so  šli  skupaj,  nedeljsko  so  bili  oble- 
čeni in  so  govorili  med  seboj.  Naposled  je 
prišel  tudi  duhoven  in  so  dvignili  krsto  in 
so  jo  odnesli  na  vaško  pokopališče.  Vabili 
so  zvonovi  s  pokopališča  s  svojim  drobnim 
glasom  in  tam  je  bila  že  izkopana  jama.  Votlo 
so  zazvenele  grude  na  krsto,  nanagloma  so 
padale  nanjo  druga  za  drugo  in  so  jo  za- 
krile naposled  popolnoma.  Ljudje  so  se  raz- 
gubili,  Grega  je  zadnji  odšel. 

Prišel  je  v  bajto,  k  peči  je  sedel  na  klop 
in  se  je  zamislil.  Pred  očmi  so  se  mu  vrstili 
vsi  dogodki,  šli  so  mimo  njega  in  so  oživeli 
v  njegovem  spominu.  Vse  življenje  je  bilo 
pred  njim  —  vsa  njegova  daljna  mladost  in 
vsa  poznejša  doba  do  njegovih  sivih  let. 

„Zdaj  sem  popolnoma  sam"  -  je  po- 
mislil naposled  in  mrzlo  in  mrtvo  čustvo  se 
je  razlilo  po  njegovem  srcu. 

Večer  je  bil  tedaj  zunaj,  prazen  in  meglen 
jesenski    večer;    brez    življenja  je   bila   vsa 


daljava,  samo  sove  so  skovikale  s  svojim 
odurnim  in  plašnim  glasom.  In  naglo  je  bežal 
čas  in  je  minila  noč  in  je  ugasnil  dan  in 
tedni  in  meseci  so  bežali  nemudoma  dalje. 
Zima  je  prišla  in  sneg  je  pokril  polja  in  trate, 
a  so  prišli  dnevi,  ko  so  zaveli  južni  vetrovi, 
veliki  fantastični  oblaki  so  bežali  po  nebu 
naprej  in  sneg  je  kopnel  in  se  je  tajal  in 
je  izginil  popolnoma.  Zopet  se  je  zasmejalo 
solnce  nad  prijaznfmi  holmi,  lastavice  so  pri- 
letele iz  daljnih  krajev  in  rože  so  zacvetele 
po  tratah  in  brdih. 

A  stari  pastir  je  pasel  živino,  gori  na 
holmu  je  bil  kakor  vedno,  ali  na  sivi  skali 
ni  sedel  več.  Pod  tistim  hrastom  je  bival, 
kjer  je  posedal  Mato  in  je  prepeval  tolikrat 
s  svojim  lepim  glasom: 

,Je  pa  davi  slan'ca  pala . .  .** 

Zdelo  se  je  starcu,  kakor  da  ga  sliši; 
čisto  blizu  da  je  nekje  —  veter  se  igra  z 
njegovimi  temnimi  lasmi,  in  temnooki  pes 
leži  pri  njegovih  nogah.  In  ozrl  se  je  okoli 
sebe,  ali  v  vsi  daljavi  ni  bilo  nikogar,  samo 
tam  daleč  spodaj  po  potu  je  šel  samoten 
potnik,  a  temnooki  pes  je  ležal  pri  njegovih 
nogah. 

Tako  je  bil  zamišljen  stari  Grega  in  največ 
je  mislil  na  svojega  sina.  Tudi  pravil  je  po- 
gostokrat o  njem  in  ga  je  pohvalil. 

„Tudi  jaz  sem  imel  sina  —  jakega  in 
krepkega ..." 

Na  ta  način  se  je  izražal  pogostokrat  in 
potem  je  dostavljal  z  žalostnim  glasom:  „ Uto- 
nil je  . . .  utonil ..."  Ob  taki  priliki  je  vselej 
umolknil. 

„Utonil . . .  umrl . . ." 

In  tako  je  živel  ob  samih  spominih,  nič 
pomena  ni  imela  zanj  vsa  sedanjost  in  smrt 
je  bila  zanj  vsa  njegova  bodočnost.  Star  je 
bil  že  in  hrbet  se  mu  je  bil  upognil.  Lasje 
so  bili  izpadli  z  glave  in  samo  še  tuintam 
je  samevala  redka  skupina  svetlosivih  in  dolgih 
las.  Sama  guba  je  bil  njegov  obraz  in  mokre 
oči  so  gledale  v  svet  mrtvo  in  brez  zani- 
manja. Hodil  je  počasi  —  kakor  senca  se 
je  pomikal  dalje  in  naposled  je  opešal  po- 
polnoma. Hitro  so  bežala  leta  in  postaral  se 

je  v  njih  in  izgubil  vso  moč.  Veli  starec  je 
sedel  v  svoji  bajti  in  je  živel  od  minulosti. 
Nič  več  ni  mislil  na  bodočnost,  zakaj  po- 
polnoma brez  pomena  je  bila  zanj. 

„Samo,  da  bi  srečno  umrl ..."  je  rekel 
včasih,  ko  so  mu  slučajno  stopili  pred  oči 
najbližji  dnevi. 

„Lepo  je  srečno  umreti ..."  je  mislil  po- 
gostokrat —  „ mirno  in  brez  bolečin,  zatisniti 
oči . . .  zaspati ..." 

In  jih  je  zatisnil  in  je  zaspal.  Brez  bolečin 
je  umrl  in  dobri  ljudje  so  ga  spremili  na 
zadnjo  pot.  Neki  starec,  njegov  tovariš,  je 
bil  pri  njem,  ko  je  umiral.  Pravil  je  o  njem 
in  se  ga  je  spominjal  pogostokrat.  Na  smrtni 
postelji  da  je  mislil  —  je  pravil  —  na  svo- 
jega sina,  da  ga  je  videl  pred  sabo  —  je 
pravil  tisti  starec. 

„Kaj  si  prišel,  Mato?" . . . 

Na  smrtni  postelji  da  se  je  šiloma  dvignil 
in  spregovoril  s  slabotnim  glasom : 

„Jaz  grem,  Mato!"  ...  da  je  rekel  in  je 
potem  umrl.  Popolnoma  lehko  da  je  umrl, 
nobene  bolesti  na  obrazu:  oči  je  zatisnil  in 
je  zaspal. 

V. 

In  tekom  teh  let  je  oslabela  tudi  bajta. 
Slama  na  strehi  je  pregnila  na  več  krajih 
in  v  tisti  jeseni  se  je  natekla  voda  na  pod- 
strešje in  prišla  tudi  v  bajto  samo.  Polagoma 
je  pričelo  vse  trohncti,  razpadati  je  pričelo 
in  ko  je  prišla  zima,  jo  je  podrl  sneg.  Ne- 
kega večera  je  pričel  padati  južen  in  gost, 
našla  se  ga  je  na  streho  velika,  debela  in 
težka  plast  in  proti  jutru  je  počilo  in  za- 
hreščalo.  Bajta  se  je  bila  nagnila  v  stran  in 
se  je  bila  podrla.  Kar  je  bilo  še  negnilega 
lesa,  so  pobrali  revni  vaščanje,  sive  starke 
in  sivi  starci  so  prišli,  zadeli  so  na  stara 
ramena  in  so  odnesli  na  svoj  revni  dom. 
Tako  je  ostalo  tam  samo  še  majhno  zidu 
popolnoma  ob  tleh  in  kadar  je  prišla  zopet 
pomlad,  so  zacvetele  tam  prve  vijolice.  Naj- 
bolj temnomodre  so  bile  in  najlepše  so  deh- 
tele.  Vaška  dekleta   so    prišla  tja  in  so  jih 


iskala  in  jih  pripenjala  na  svoje  lepe  in  mlade 
prsi.  Pela  so  vesele  pesmi  in  so  počakala 
fante,  ki  so  prišli  po  holmu  doli  —  krepki 
in  mladi  in  s  klobuki  mahaje. 

In  potem  je  pognalo  tam  najbujnejše  ze- 
lenje. Grmi  so  zrastli  na  tistem  mestu,  češminj 
se  je  naselil  tam  in  bezeg  je  pognal  na  tistem 
kraju.  Martinčki  so  begali  po  groblji  semintja 
in  brzonoge  podlasice  so  tekale  po  nizkem 
in  razrušenem  zidu.  In  tudi  ptice  so  prišle 
tja.  Slavec  je  spletel  gnezdo  v  tistem  grmovju 
in  je  prepeval  svojo  lepo  pesem  v  sladko 
spomladansko  noč. 

Tako  se  je  rodilo  tam  polno  življenja,  spo- 
mladi je  prišlo  tja  in  ostalo  do  pozne  jeseni. 

In  vaščanje  so  se  spominjali  bajte  pogo- 
stokrat. Pravili  so  o  njenih  prebivavcih  po- 
gostokrat, o  godcu  so  pravili,  ki  jo  je  bil 
zgradil  in  ga  ni  bilo  strah  pred  volkovi, 
kadar  se  je  vračal  na  zimsko  noč  pozno  na 
svoj  dom.  Bili  so  še  namreč  v  njegovih 
časih  volkovi,  pastirjem  so  kradli  ovce  in  v 
pozimskih  nočeh  so  stali  gori  na  holmu, 
oči  so  je  jim  svetile  kakor  goreče  bakle  in 
so  gledali  v  dolino  in  so  gladni  tulili. 

In  pravili  so  dalje  mladi  ljudje  o  ljubezni, 
ki  ne  mine.  Pravili  so  o  godcu,  ki  je  ljubil 
vdovo  Maro  z  mladih  dni  in  je  bil  siv  starec 
in  se  je  napravil  k  njej  malo  dni  pred  smrtjo. 
Bajto  ji  je  zapustil  zavoljo  davne  ljubezni, 
zavoljo  prave  ljubezni,  ki  ne  mine . . . 

In  lepo  povest  so  pravili  o  Marici,  ki  se 
je  napravila  v  tujino  sredi  svoje  mladosti, 
čisto  sama  in  zapuščena  na  vsem  svetu.  In 
o  Matu  so  pravili,  kako  je  utonil  v  gorskem 
potoku,  in  o  starem  pastirju  in  o  zakriti  lju- 
bezni . . . 

Tako  so  govorili  zelo  mnogo,  lepe  prav- 
ljice so  nastale  in  mladi  vnuki  so  jih  poslu* 
šali  zelo  pozorno  in  s  široko  odprtimi  očmi... 

Ali  o  bajti  ni  bilo  tedaj  že  ničesar  več 
videti.  Goščava  je  bila  nastala  tam  in  je  po- 
lagoma prehajala  v  hosto,  v  ono  veliko  in 
obširno  ložo,  ki  je  tekel  potok  Čez  njo;  tam 
pod  slabotnim  mostom  je  tekel  in  Čez  ne- 
varni tolmun   —  peneč  in  šumeč. 

ANGLEŠKI  KRALJ  SE  PELJE  K  OTVORITVI  PARLAMENTA. 


DR.  E.  LAMPE: 


LONDONSKI  IZPREHODI. 


V  parlamentu. 

avno  tedaj,    ko  sem  prišel 
v  London,   je  bilo  zaklju- 
čeno zasedanje  angleškega 
parlamenta.  Lord  Chamber- 
Iain,i)  vsemogočni  koloni- 
alni minister,  ki  je  velikim 
načrtom  angleške  grabež- 
ljivosti   postavil    neminljiv 
spomenik  v  nesrečnih  žrtvah  burske  vojske, 
je  bil  vrgel  v  parlament  bakljo,  ki  je  vžgala 
vse  politične  strasti,  in  pod  tem  vtiskom  so 
šli   domov   angleški   postavodajavci,   da  na 
volilnih  shodih,  v  političnih  klubih  in  v  tr- 
govskih  zvezah  premišljujejo  veliko  vitalno 
vprašanje  angleške  svetovne  velesile:  „Pro- 
tection  or  free  trade2)  —  ali  carinsko  varstvo 
ali  svobodna  trgovina? 

Skozi  mnogo  desetletij  je  na  svetovnem 
trgu  konkurirala  angleška  država  z  vsemi 
tekmeci  pod  geslom  popolne  svobode.  Vpra- 
šanje kruha  in  dobička  —  edino,  ki  zanima 
Angleža  v  javnosti — je  nastopilo  zopet  v  svoji 
dvorezni  obliki.  Prostost  uvoza  in  izvoza, 
katero  je  dosegel  Cobden  v  prvi  polovici 
prešlega  stoletja  z  velikansko   agitacijo,   in 

O  Izg.:  Č^mberlen: 

2)  Izg.:  ProtekCn  or  fri  tred. 

.DOM  IN  SVET-  ŠT.  4.  1905 


(DALJE.) 

ki  je  pocenila  angleškemu  delavcu  kruh,  ker  je 
po  svobodni  konkurenci  dobil  iz  vseh  krajev 
sveta  najcenejšo  moko,  je  proglasil  Cham- 
berlain  naenkrat  kot  smrtno  nevarnost  za 
angleško  velesilo. 

„Ves  svet  ni  več  naš  občinski  pašnik,  na 
katerem  bi  mogli  svojevoljno  delati  svoje 
dobičke",  je  razglašal  Chamberlain  po  sho- 
dih in  v  svojih  listih.  „Nastopili  so  drugi 
veliki  industrialni  narodi,  zlasti  Američani  in 
Nemci,  ki  nas  pobijajo  v  konkurenci  na  sve- 
tovnem trgu.  Anglija  si  mora  določiti  svoje 
ozemlje  na  svetovni  obli,  mora  svoje  kolo- 
nije pritegniti  ožje  k  sebi  in  to  svoje  veliko 
vladarstvo  organizirati  kot  celotno  gospo- 
darsko enoto  ter  jo  z  močno  carino  zapreti 
proti  zunanjemu  svetu.  Če  tega  ne  stori, 
odpadejo  kolonije  in  Anglija,  navezana  sama 
nase,  se  ne  more  več  obdržati  na  dosedanji 
mogočni  višini.  Proti  imperializmu  drugih 
držav  mora  Anglija  postaviti  svoje  enotno, 
trdno  zvezano  gospodarsko  ozemlje.  Zato 
pa  mora  zapreti  drugim  državam  uvoz,  da 
ona  svoje  obrtne  izdelke  oddaje  kolonijam, 
te  pa  da  spravijo  svoje  prirodne  pridelke  v 
denar  v  Angliji  sami  brez  tujega  tekmovanja!" 

V  Chamberlainovem  življenju  je  vtelešena 
podoba  pravega  angleškega  parlamentarca. 
Spat  hodi  ob  treh  zjutraj.  Tega  se  je  navadil, 
ker  trajajo  parlamentarne  seje  pogosto  pozno 

V  noč.  Anglež  se  ravna  po  okoliščinah,  kadar 
se  te  nečejo  po  njem;  saj  mu  je  vse  življenje 
samo  neprestan  „drill",  da  se  moči  izrabljajo 
do  najvišje  mere  in  dosegajo  v  najkrajšem 
času  in  z  najmanjšo  izgubo  energije  največji 
uspeh.  Seveda  potem  vestni  postavodajavec 
spi  do  poldesete  ure  zjutraj,  se  vsak  dan 
koplje,  sne  določene  množine  in  dela  zopet 
z  občudovanja  vredno  vztrajnostjo.  Osem 
tajnikov  mu  služi  za  njegovo  korespondenco 
in  za  osebno  duševno  delo.  Kajti  delitev  dela 
je  tudi  tu  napredovala  skoro  do  tovarniške 
tehnike.  Tisoč  ljudi  mu  piše.  Ne  vljudnost, 
ampak  trgovski  značaj  solidne  strankarske 
politike  zahteva,  da  se  vsakemu  takoj  od- 
govori. Misli  se  krešejo  kakor  električne  iskre 
in  lete  izpod  tajniških  rok  v  obliki  zasebnih 
pisem  po  vsej  državi.  Gospod  minister  se 
pripravlja  na  velik  govor.  Osem  glav  se 
mora  zanj  učiti.  Vsak  dobi  svojo  nalogo, 
katero  mora  proučiti,  nabrati  zgodovinskega 
in  statističnega  materiala  in  vse  dobro  izde- 
lano in  predelano  predložiti  gospodarju,  ka- 
teri iz  tega  arzenala  jemlje  orožje  za  svoje 
govorniške  turnirje  na  shodih  in  v  zbornici. 
Odtod  prihaja  virtuoznost  v  debati  in  ob- 
sežnost znanja,  ki  obrži  v  spominu  le  naj- 
važnejše, kardinalne  točke  ter  ve  takoj  najti 
vsako  podrobnost. 

In  potem  ta  ekonomija  duševnih  in  te- 
lesnih sil!  Vsa  država  je  razburjena  od  nje- 
govega zadnjega  govora.  Vsi  listi  pišejo  o 
njem,  ga  kritizirajo,  hvalijo,  napadajo,  mu 
žele  smrt  kot  največjemu  sovražniku  ali  ga 
kujejo  v  zvezde,  se  ubijajo  nad  številkami, 
ki  jih  je  navedel,  citirajo  debele  in  drobne 
knjige  proti  njemu.  Človek  bi  mislil,  da  zdaj 
ta  nesrečni  mož  v  potu  svojega  obraza  in 
v  smrtnem  strahu  sedi  za  mizo  in  premi- 
šljuje, kako  bi  pogasil  požar,  ki  ga  je  zanetil. 
A  ne!  V  Londonu  ga  ni  več.  Doma  na  svojem 
posestvu  se  s  kratko  pipico  v  ustih  in  z  vrvico 
v  rokah  pogovarja  s  svojim  vrtnarjem,  kako 
bosta  umerila  nove  gredice,  kakšne  rastline 
bosta  zasadila,  in  če  ga  vidiš,  kako  sam  ob- 
rezuje sadna  drevesa  in  škropi  cvetlice,  ne 
bi  nikoli  verjel,  da  je  to  tisti  lord  Chamber- 
lain,   ki  je  pripravljen   svojim   imperialistič- 


nim načelom  na  ljubo  povzročiti  svetovno 
vojsko.  In  če  bi  ga  tu  vprašal:  „Protection 
or  free  trade.?  —  Kaj  sodite  danes  o  svobodni 
trgovini?"  bi  te  pogledal  začudeno,  kot  ne 
bi  bil  še  nikoli  nič  slišal,  o  takih  stvareh.  K 
večjemu  bi  ti  odgovoril  njegov  vrtnar:  „His 
lordship  pojde  šez  tri  tedne  za  nekaj  dni  v 
London;  Tedaj  se  izvolite  oglasiti!"  Ravno 
tako  gotovo  pa  gre  „his  lordship"  vsako 
leto  na  jug,  v  solčno  Italijo  ali  v  Egipt. 

Menjavanje  med  duševnim*  in  telesnim 
delom  vzdržuje  vse  človeške  sile,  da  ne  ope- 
šajo od  enostranskih  naporov.  Vzgoja  v  an- 
gleških konviktih,  v  katerih  ostajajo  sinovi 
britskih  rodbin  ves  čas  svojih  študij,  se  ozira 
na  to  obojno  stran.  Ni  le  slučaj,  da  so  vsi 
veliki  angleški  državniki  gojenci  konviktov. 


Jose  Chamberlain« 

angfleški  kolonialni  minister. 

A  nismo  se  danes  namenili,  da  bi  motiil 
angleškega  kolonialnega  ministra.  Naš  cilj  je 
angleški  parlament,  katerega  si  ravno  zdaj 
lahko  prav  složno  od  vseh  strani  ogledamo, 
ker  so  poslanci  zapustili  palačo  ob  Temzi 
in  šli  na  svoj  dom  ali  na  oddih.  Med  zbo- 
rovanjem je  jako  težko  priti  v  zbornično 
palačo,  ker  so  iz  samih  praktičnih  nagibov 
angleški  postavodajavci  tujcem  odločili  kar 
najmanj  prostora,  tako  da  se  lahko  dolgo 
boriš  za  vstopnico,  pa  ti  zadnji  trenotek 
vratar  zaloputne  duri  pred  nosom,  Češ:  Po- 
čakajte, da  pride  na  vrsto  tistih  dvesto  ljudi, 
ki  so  tudi  zastonj  prosili  za  vstop! 

Zdaj  so  pa  prazni  ti  sloveči  in  posvečeni 
prostori,  v  katerih  se  izdeluje  in  popravlja 
tista  pravica,  ki  naj  osrečuje  narode  in  dviga 
državno  moč. 

Sedanjo  zgradbo  so  začeli  zidati  I.  1840., 
ko  je  prejšnje  poslopje  pogorelo.  Nova  stavba 
je  sezidana  v  najbogatejšem  poznogotiškem, 
takozvanem  perpendikularnem  zlogu  ter  ob- 
sega enajst  dvorišč,  sto  stopnic  in  11 00  sob 
in  dvoran.  Stroški  so  bili  ogromni  —  čez 
3  milijone  šterlingov.  Pa  vendar  ima  ta  in- 
pozantna  zgradba  precejšnje  nedostatke.  Zu- 
nanji kamen,  neke  vrste  dolomit,  se  polagoma 
kruši,  in  temelj  stavbe  je  tako  nizek,  da  pri- 
dejo' spodnji  prostori  pod  vodno  površino, 
kadar  naraste  mimo  tekoča  Temza. 

Približamo  se  stavbi  od  Whitehalla  sem, 
kjer  je  središče  angleških  državnih  uradov. 
Krasen  prizor  se  nam  odpre  pred  očmi: 
Pred  nami  leži  podolgem  stegnjena  west- 
minstrska  katedrala,  eden  najkrasnejših  spo- 
menikov plemenite,  resne  gotike.  Na  levo 
pa  vidimo  ogromno  parlamentarno  stavbo 
od  mestne  strani.  Trije  krasni  stolpi  obrnejo 
takoj  nase  našo  pozornost:  Prvi  je  Clock 
Tower  —  stolp  za  uro,  s  katerega  se  vsake 
četrt  ure  sliši  melodiozno  zvonjenje.  Visok 
je  318  črevljev,  v  višini  nekoliko  razširjen 
in  elegantno  poostren  proti  vrhu.  Drugi  je 
pa  Middie  Tower  —  srednji  stolp  z  ravno 
streho,  visok  300  čevljev.  Tretji  —  Victoria 
Tower  -  je  najširši  in  visok  340  čevljev. 
Pod  njim  je  široki  portal,  skozi  katerega  se 
pripelje  kralj  v  slovesnem  sprevodu  k  otvo- 
ritvi parlamenta.  Takrat  razvijejo  nad  Viktori- 
jinim  stolpom  zastavo,  ki  plapola  visoko  v 
zraku,  na  vrhu  urnega  stolpa  pa  prižgč  luč, 
katere  svit  oznanja  ponoči,  da  parlament 
zboruje.  V  stolpu  zazvoni  ogromni  „big- 
ben",  eden  največjih  zvonov  na  svetu,  ki 
tehta  13  ton.  Nekoč  je  zopet  klical  angleške 
državnike  k  delu  za  domovino.  A  njegov 
brneči  glas  je  naenkrat  ohripel  — :  revež  je 
počil  od  hudega  napora.  To  je  bil  dogodek 
za  angleški  parlament,  kateri  se  z  največjo 
trdovratnostjo  drži  starih  običajev.  Brez  big- 
bena  ni  parlament  popoln.  Zato  so  ga  hodili 
gledat  najboljši  veščaki  in  so  premišljevali, 


kako  mu  pomoči.  Preliti  ga  niso  hoteli,  kajti 
big-ben  je  moral  ostati  pri  življenju.  Slednjič 
so  mu  razpoko  zalili,  in  ta  operacija  se  je 
tako  dobro  obnesla,  da  je  big-ben  zopet 
slovesno  s  čistim  glasom  naznanil  parlamentu 
svoje  zdravje. 

To  je  res  podoba  angleškega  ustavnega 
življenja.  Najhujši  boji  so  že  pretresali  mon- 
arhijo in  zbornico,  a  vselej  so  zopet  ohra- 
nili stare  oblike,  popravljali  razpoke  z  velikim 
trudom  in  ohranili  živo  konstitucionalno  na- 
čelo. 

Veličastna  resnost  te  krasne  zgradbe  ne- 
hote navda  človeka  s  spoštovanjem,  in  z  ne- 
kakim ponosom  stopimo  skozi  „Normanska 
vrata",  okrašena  z  gotskimi  svodi,  ki  jih 
nosi  na  sredi  ličen,  z  grozdnatimi  skulptu- 
rami  olepšan  steber. 

Tukaj  že  čaka  nekaj  oseb,  ki  si  tudi  žel6 
ogledati  parlament.  Zanimive  osebe!  Najprej 
mi  obvisi  pogled  ob  mladem  Kitajcu,  oble- 
čenem v  živo-barvano  svileno  obleko.  Dolgo 
krilo  je  bilo  svetlo-rumeno,  in  čez  je  mahal 
moder  plašč,  ob  straneh  odrezan.  Na  glavi 
je  nosil  majhno  kitajsko  pokrivalo,  podobno 
dijaški  čepici,  in  izpod  njega  mu  je  mahala 
po  hrbtu  skrbno  spletena  kita.  Bil  je  mla- 
denič kakih  osemnajstih  let,  lepo  zrasel,  s 
širokim,  svetlo-rumenini  kitajskim  obrazom. 
Po  strani  zarezane  oči  so  mu  veselo  meži- 
kale okoli,  in  bilo  je  videti,  da  je  jako  za- 
dovoljen s  parlamentno  zgradbo.  Poleg  njega 
je.  stal  bolj  starikav  mož  v  evropski  obleki 
in  s  cilindrom  na  glavi.  Takoj  se  mi  je  za- 
zdelo, da  je  učitelj  mladega  Kitajca,  ki  je 
moral  biti  iz  odlične  rodbine,  najbrže  sin 
kakega  višega  mandarina,  ki  so  ga  poslali 
v  Evropo,  da  si  ogleda  svet  in  se  seznani 
z  zapadno  omiko.  Saj  imajo  sinovi  odličnih 
kitajskih  rodbin  večinoma  angleške  ali  fran- 
coske učitelje,  ki  jih  spremljajo  na  njihovih 
potovanjih. 

Pod  Normanskimi  vrati  se  je  bilo  nabralo 
še  več  drugih  oseb,  ki  so  bile  pa  poleg 
teh  dveh  predmetov  mojega  opazovanja 
mnogo  manj  zanimive.  Preskrbeli  smo  se  z 
vstopnicami,  in  mogočni  vratar  nas  je  raz- 
delil v  oddelke.  Kajti  v  posvečene  prostore 

angleške  tovarne  za  postave  sme  vselej  na- 
enkrat vstopiti  samo  določeno  število  iz- 
voljencev, da  nepoklicane  osebe,  ki  nimajo 
oblasti  ljudskih  zastopnikov,  preveč  ne  vzne- 
mirjajo teh  soban,  v  katerih  imajo  razsojati 
samo  izvoljeni  pooblaščenci  britskega  ljud- 
stva. Jaz  sem  bil  srečni  tovariš  mladega 
Kitajca  in  njegovega  resnega  učitelja.  Še 
danes  mi  je  žal,  da  nisem  Kitajca  vprašal 
po  imenu  in  dostojanstvu.  Tudi  gumbov  mu 
nisem  preštel;  pravijo,  da  se  na  njih  spozna 
stopinja  mandarinske  oblasti.  A  bili  smo 
vkljub  temu  dobri  prijatelji  in  smo  se  za 
silo  razumeli,  kajti  Kitajec  je  govoril  mnogo 
bolje  angleško  od  moje  malenkosti. 

Stopili  smo  čez  zložne  stopnice  v  prvo 
dvorano. 

„The  Kings  Robing  Room",  je  razlagal 
učitelj;  „sem  se  pripelje  kralj,  in  v  tej  dvo- 
rani se  pripravlja  slovesni  izprevod  v  par- 
lament." 

Dvorana  je  okrašena  z  lepimi  slikami. 

Učitelj,  ki  je  bil  dobro  pripravljen,  da 
je  svojega  mandarinčka  naglo  o  vsem  po- 
učil, je  razlagal  posamezne  slike,  ki  pred- 
stavljajo viteške  kreposti  po  legendi  kralja 
Arturja.  Nad  krasnim  kaminom  so  tri  ale- 
gorične podobe,  ki  kličejo  kralju  v  spomin 
tri  vladarske  kreposti:  vljudnost,  pobožnost 
in  velikodušnost.  Nasproti  jim  stojita  podobi 
usmiljenja  in  gostoljubnosti.  Vmes  pa  je 
slikana  zgodba  kralja  Arturja,  tega  plemeni- 
tega, legendarnega  vladarja,  okoli  katerega  je 
ljudska  pravljica  spletla  krasen  venec  lepih 
povesti. 

Odtod  stopimo  v  dolg  hodnik  —  the 
Royal  Oalleryi),  —  skozi  katero  stopa  kralj, 
obdan  od  najviših  dostojanstvenikov,  proti 
gosposki  zbornici,  da  jo  otvori.  Tla  so  po- 
krita z  dragocenim  mozaikom,  strop  je  umetno 
izrezljan  iz  lesa  in  bogato  pozlačen.  Stene  so 
pa  okrašene  z  lepimi  podobami.  Na  levi  je 
velikanska  slika:  Admiral  Nelson,  ki  je  pre- 
magal pri  Trafalgarju  francosko  in  špansko 
brodovje  22.  okt.  I.  1805.  in  s  tem  preprečil 
Napoleonov   napad    na  Angleško,   je  zadet 

O  The  Royal  Gallery  (izg.:  Rojel  g^eleri)  --^  kra- 
ljeva galerija. 


od  sovražne  krogle  in  umira  sredi  svojih 
častnikov.  Nasproti  je  bojišče  pri  Waterloo, 
kjer  so  združene  armade  v  krvavi  bitki  po- 
tolkle Napoleona.  Nemški  poveljnik  BlOcher 
in  angleški  general  lord  Wellington  se  sre- 
čata na  bojišču.  Vmes  so  pa  bronasti  kipi 
angleških  kraljev  in  kraljic.  Galerija  je  dolga 
110  čevljev. 

Počasi  in  dostojanstveno  jo  premerimo 
tudi  mi  in  vstopimo  v  manjšo  dvorano  — 
the   Princes  Chamber,    —  ki  je  okrašena  z 


Speaker, 

predsednik  ang^leške  poslanske  zbornice. 

mnogoštevilnimi  portreti  Tudorske  vladarske 
rodbine.  Nasproti  vratom  visi  velika  podoba 
kraljice  Viktorije  na  prestolu,  ob  katerem  sto- 
jita podobi  milosti  in  pravice.  V  barvanih 
oknih  pa  se  svetijo  rastlinski  orn^menti,  ki 
predstavljajo  tri  združene  države:  Roža  po- 
menja  Anglijo,  bodljika  Škotsko  in  detelja 
predstavlja  Irsko. 

Odtod  vodi  dvoje  duri  v  gosposko  zbor- 
nico. Pred  nami  se  odpre  krasen  prizor:  The 

Housc  of  Pcers^),  luksuriozna  dvorana,  v 
kateri  sklepajo  postave  prvi  velikaši  angleške 
države,  kaže  zares  vso  mogočnost  in  vse 
bogastvo  Velike  Britanije  v  teh  neštevilnih 
okraskih,  katerim  daje  njih  stroga  gotika  resen 
in  nekako  svareč  značaj. 

Prvi  vtisek  je  tak,  kot  da  bi  stopil  v  go- 
tiško  cerkev.  Živo  barvana  okna  z  zgodo- 
vinskimi podobami  razlivajo  po  dvorani  pi- 
sane žarke,  ki  se  igrajo  v  pestrih  niansah  ob 
slokem  stebričju,  strmečem  proti  stropu.  Te- 
mnorjavi,  umetno  izrezljani  paneli  pokrivajo 
stene  do  polovice  njih  višine,  med  velikimi, 
šilasto  svodenimi  okni  pa  so  razpostavljene 
krasne  heraldične  skulpture.  Obrnemo  se 
nazaj  in  pogledamo  proti  glavni  steni:  Tu 
stoji  kraljevi  prestol,  ves  žareč  od  zlata, 
luksurrozno  okrašen,  in  nad  njim  se  vzpenja 
mogočen  baldahin.  Tudi  prestol  je  popol- 
noma gotiški;  naslonjalo  se  končuje  trikotno. 
Ob  vsaki  strani,  za  eno  stopnico  nižje,  je  še 
po  en  manjši  tron.  Za  Časa  kraljice  Viktorije 
je  na  levi  strani  sedel  njen  soprog  princ 
Albert,  na  desni  pa  prestolonaslednik  the 
Prince  of  Wales2),  sedanji  kralj  Edvard  Vil. 

Z  velikim  spoštovanjem  so  hodili  Angleži 
okoli  prestola  in  ga  ogledovali,  kajti  angleško 
ljudstvo  je  pri  vsi  svobodoljubnosti  globoko 
monarhično,  ker  vidi  v  kralju  poosebljeno 
svojo  lastno  moč  in  veljavo.  Tudi  mladi 
Kitajec  je  imel  veliko  veselje  nad  kraljevim 
prestolom,  in  prav  videlo  se  mu  je,  da  bi 
bil  rad  odstranil  pregrajo  in  nekoliko  posedel 
na  njem.  Skrbno  ga  je  opazoval,  pomignil 
učitelju  in  pokazal,  da  je  opazil  nekaj  po- 
sebnega. 

„01ejte,  srednji  prestol  je  nekoliko  oguljen 
na  sedežu,  stranski  pa  ne.  Gotovo  se  srednji 
večkrat  rabi.** 

„ Kajpada**,  pritrdi  učitelj.  „ Rajna  kraljica 
Viktorija  je  ponavadi  sama  prišla  v  pariament. 
Njen  soprog,  ki  ni  imel  nobene  vladarske 
oblasti,  je  ostajal  doma.  Zato  je  bil  njegov 
sedež  navadno  prazen.** 

O  House  of  Peers  (izg.:  haus  of  pirs)  =  hiša 
velikašev. 

2)  Prince  of  Wales  (izg.:  prins  of  Uels),  naslov 
angleškega  prestolonaslednika. 


„Jaz  tudi  ne  bi  hotel  sedeti  na  prestolu, 
ako  ne  bi  smel  ničesar  ukazovati**,  je  mo- 
droval Kitajec,  in  obrnil  svojo  pozornost  na 
drugo  stran  proti  dolžini  zbornice. 

Stali  smo  med  dvema  krasnima  kande- 
labroma,  ki  sta  bogato  pozlačena  in  nosita 
obilo  voščenih  sveč.  .  Pred  seboj  smo  pa 
videli  zbornično  dvorano  z  dolgimi  vrstami 
sedežev  ob  desni  in  levi. 

Dvorana  ni  posebno  velika,  komaj  devet- 
deset črevljev  dolga.  Na  tem  prostoru  mora 
biti  550  sedežev  za  angleške  velikaše.  Z 
višine  dol  zr6  iz  niš  proti  prestolu  resni 
obrazi  osemnajstih  vitezov.  To  so  oni  veli- 
kaši, ki  so  kralju  Janezu  iztrgali  iz  rok  „Magno 
charto  libertatum**  in  ga  prisilili,  da  je  dal 
Angležem  ustavo  po  njihovi  volji.  Nekaj 
globoko  simboličnega  je  v  tem  prizoru. 
Kakor  stražniki  stoj6  ob  stenah  možje,  ki 
so  omejili  kraljevo  oblast,  in  kličejo  vladarju 
v  spomin,  da  ta  ljudska  sila,  ki  se  je  takrat 
upria  absolutizmu,  še  živi,  in  da  vsak  hip 
zopet  nastopi,  ako  bi  vladar  segal  čez  okvir 
svoje  oblasti.  Slikane  podobe  vseh  angle- 
ških vladarjev,  ki  gledajo  med  njimi  iz  bar- 
vanih  oken,  se  vidijo  poleg  teh  kamenitih 
stražnikov  kakor  lepi  okraski,  svetli  in  bli- 
ščeči,  a  brez  moči  in  solidnosti  —  pisane 
podobice  brez  teže  in  trdosti. 

Spodaj  pa  sedž  „ gospodje**.  Na*  vsaki 
strani  so  štiri  vrste  klopi,  vsaka  naslednja 
nekoliko  zvišana.  Pokrite  so  z  blazinami 
iz  rdečega  usnja.  Ker  je  bilo  prej  manj 
„peerov**,  kakor  zdaj,  bi  se  gospodje  jako 
drenali,  ako  bi  prišli  vsi  v  zbornico.  A  tega 
se  ni  treba  bati  v  gosposki  zbornici.  Če  jih 
pride  dobra  dvanajstorica,  pa  jih  ježe  precej. 
Kajti  sivolasi  lordi,  staroste  slavnih  rodbin, 
se  ne  razburjajo  radi.  Za  mandate  se  jim  ni 
treba  boriti,  ker  jih  podedujejo,  in  zato 
opravljajo  svoje  postavodajavne  posle  z  vso 
mogočo  flegmo  in  zaspanostjo.  Debatirajo 
ne  mnogo,  ker  so  najrajši  vsi  enih  misli. 
Kaj  novega  iz  gosposke  zbornice  ne  pride 
izlepa,  in  morala  bi  nastati  že  precejšnja 
revolucija,  da  bi  se  gospodje  vznemirili.  Miz 
nimajo,  in  samo  na  sredi  zbornice  so  ne- 
kake okovane  skrinje,  ki  služijo  za  mize. 

„Kaj  pa  to?"  vpraša  Kitajec  učitelja  in 
pokaže  na  čudno,  zofi  podobno  stvar,  ki 
stoji  ravno  pred  prestolom. 

„To  je  wooIsack»),  na  katerem  sedi  lord 
High  Chancellor2)",  odgovori  učitelj.  „V 
sredi  je  naslonjalo,  tako  da  lahko  sedi  na 
vseh  štirih  straneh.  Kadar  je  kralj  v  zbor- 
nici, takrat  gleda  proti  prestolu  in  kaže  zbor- 
nici hrbet,  kadar  kralja  ni,  pa  se  presede  na 
drugo  stran  in  gleda  proti  zbornici." 

„ln  pokaže  prestolu  hrbet?"  vpraša  Ki- 
tajec. 

„Saj  ima  naslonjalo  zadaj!  Sicer  pa  nihče 
ne  more  vsem  ustreči  in  na  vse  strani  gle- 
dati, tudi  lord  Chancellor  ne.  Kadar  pride 
v  zbornico,  je  oblečen  v  dolg  talar,  ki  mu 
sega  do  tal,  nosi  črne  svilene  nogavice  in 
solne  s  srebrnimi  sponami.  Na  glavi  pa  ima 
dolgo  lasuljo.  Tako  sedi  na  woolsacku  in 
predstavlja  najvišjo  državno  oblast,  kajti  on 
je  pooblaščenec  parlamenta  in  krone. 

Okoli  woolsackaje  bila  potegnjena  rdeča 
vrvica,  ki  je  služila  za  pregrajo,  da  se  ne  bi 
kak  predrznež  dotaknil  te  važne  državne 
relikvije.  Našega  Kitajca  je  pa  vleklo  vedno 
bliže,  in  kar  naenkrat  je  šinil  pod  vrvjo 
skozi  in  kot  bi  trenil  sedel  na  woolsacku. 
Učitelj  je  kar  odrevenel  ob  tej  predrznosti. 

„Doli,  za  Boga!  It  is  shockingI3)  To  je 
kaznivo  I"  je  zaklical  zamolklo  in  se  oziral 
na  vse  strani,  ali  ni  v  bližini  kak  stražnik, 
ki  bi  prijel  za  vrat  nedostojnega  Kitajca. 

A  on  je  z  veliko  zadovoljnostjo  sedel 
na  woolsacku,  se  še  nekoliko  pogugal  in 
smehljaje  pogledal  okoli  sebe. 

Imel  sem  veliko  veselje  nad  njim.  Spomnil 
sem  se,  kako  me  je  pred  leti  neki  slovenski 
državni  poslanec  peljal  v  avstrijsko  zbornico. 
Tam  sem  s^del  visoko  zadaj  —  menda  je 
bilo  v  zadnji  vrsti  —  na  sedež  vsenemškega 
kričača  državnega  poslanca  Wolfa.  Silno  ime- 
nitno se  mi  je  to  zdelo.  Takrat  sem  bil  nam- 
reč še  mlad  in  neumen  . . . 

O  vvoolsack  (izg.  uulsak)  =  volnena  vreCa,  po- 
ljudni izraz  za  sedež  prvega  ministra. 

2)  High  Chancellor  (izg.  haj  čenseler)  visoki 
kancelar,  naslov  angleškega  prvega  ministra. 

O  It  is  shocking       to  je  strašno,  nedostojno. 


Naš  mladi  Kitajec  je  pa  bliskoma  skočil 
z  woolsacka  in  se  prikazal  izpod  vrvi  zopet 
v  naši  sredi. 

Preden  mu  je  mogel  še  učitelj  razložiti 
nepostavnost  njegovega  početja,  je  že  pri- 
hitela z  nasprotnega  konca  parlamentarna 
straža,  da  na  mestu  kaznuje  predrznega  iz- 
grednika. 

Zdaj  pa  Kitajec  ni  hotel  razumeti  angle- 
ščine. Za  učiteljem  se  je  skrival,  in  ta  se  je 
trudil,  da  potolaži  razkačenega  stražnika. 
Tudi  jaz  sem  se  potegnil  za  Kitajca. 

„Če  je  woolsack  zdaj  kaj  slabši,  kakor  je 
bil  prej,  povrnemo  drage  volje  vso  škodo", 
sem  dejal.  ^Materialne  škode  pa  gotovo  ni 
nobene.  A  tudi  moralno  ni  oškodoval  naš 
odlični  gost  angleške  države  in  velikobritan- 
skega  pariamenta,  ker  je  storil  svoj  sicer  po 
tukajšnjih  nazorih  neobičajni  korak  samo  iz 
velike  vedeželjnosti  in  iz  prekipevajoče  na- 
vdušenosti za  tako  važno  in  koristno  na- 
pravo, kakor  je  ta  visoka  zbornica.  Upo- 
števajmo izredno  družabno  stališče  kitajskega 
mandarina!  Morda  je  ta  dan  zgodovinskega 
pomena,  ko  je  prvi  Kitajec  zasedel  slavni 
sedež  visokega  kancelarja." 

Kitajec  je  kimal,  kajti  govoril  se  mu  iz 
.  srca.  Straža  še  enkrat  strašno  grozeče  po- 
gleda in  odide.  Tudi  mi  gremo  proti  izhodu. 
Tam  je  takozvani  „bar"  —  mi  bi  mu  rekli 
„šranga"  —  do  kamor  smejo  priti  člani  po- 
slanske zbornice.  Kajti  strogo  je  prepove- 
dano, da  bi  med  zborovanjem  kak  navaden 
poslanec  stopil  v  gosposko  zbornico.  Kadar 
poslanska  zbornica  lordom  kaj  sporoči,  tedaj 
sme  odposlanec  „ nižje"  zbornice  stopiti  samo 
do  „bara".  Nad  njim  so  pa  galerije  za  čas- 
nikarje in  poslušavce.  Nad  prestolom  je  še 
galerija  za  poslanike  tujih  držav  in  za  od- 
lične osebe. 

Med  tem  se  je  gospod  učitelj  pomiril, 
Kitajec  pa  se  je  z  mano  spoprijaznil  in  je 
jako  vljudno  korakal  ob  moji  levici.  Zani- 
malo me  je,  kako  v  njem  prodira  evropsko 
mišljenje. 

Iz  zbornice  stopimo  potem  v  pravokotno, 
jako  bogato  opremljeno  sobano:  „thePeers' 
Lobby",  kjer  ima  vsak  lord   svoj    oddelek 

za  obleko,  zaznamovan  z  njegovim  imenom. 
Še  drugi  prostori,  ki  služijo  udobnosti  lor- 
dov, se  vrst^  tukaj,  a  mi  stopimo  skozi  veliki 
hodnik  „the  Peers  Corridor",  naobeh  straneh 
okrašen  z  velikimi  zgodovinskimi  podobami, 
v  središče  cele  zgradbe,  v  veliko  in  pro- 
storno „ Central  Hali".  Zgrajena  je  v  obliki 
pravilnega  osmerokotnika.  Skozi  stdlpičasto 
svetlo  streho  prodira  dnevna  luč  v  te  res 
izredno  lepe  prostore,  ki  so  okrašeni  z  be- 
neškimi mozaiki.  Ornamenti  ponavljajo  v 
najrazličnejših  kombinacijah  državne  in  kra- 
ljeve simbole,  in  veličastni  portali  vodijo  na 
vse  strani.  Nad  prvimi  in  zadnjimi  vrati  sta 
podobi  Davida  in  Sv.  Jurija,  ki  predstavljata 
boj  s  sovražnikom  in  umetniško  delo  miru. 
Na  visokih  postamentih  stojč  marmornati 
kipi  imenitnih  angleških  državnikov  v  nad- 
naravni velikosti,  ki  z  resno  strogostjo  zr6 
iz  svojih  kotov  proti  sredini.  Okoli  in  okoli 
je  pa  v  mozaiku  gladkega  tlaka  vložen  v 
latinskih  črkah  velik  napis. 

Kitajec  je  hodil  okoli  njega,  a  ga  ni  znal 
citati. 

^Kaj  pa  je  tu  zapisano?"  me  vpraša. 

Čital  sem: 

^Nisi  Dominus  aedificaveiit  domum, 

in  vanum  laboraverunt,  qui 

aedificant  illam." 

„To  ni  angleško",  je  omenil  mandarinček. 

„Ne,  ampak  latinsko,  in  pomenja:  Ako 
Gospod  ne  zida  hiše,  zaman  se  trudijo,  ka- 
teri jo  zidajo.  Poglejte:  Ta  citat  je  središče 
cele  stavbe,  in  iz  tega  kroga  se  razvija  vsa 
arhitektura  na  vse  strani.  Kralj  z  ene  strani 
in  predsednik  poslanske  zbormce  z  druge 
strani  si  gledata  nasproti,  in  ravno  v  sredi 
med  njima  je  ta  opomin,  ki  ju  uči  funda- 
mentalne  resnice  državnopravnih  ved." 

„in  iz  katerega  pesnika  je  vzet  ta  citat?" 

„To  je  izrek  ,Svetega  pisma',  temelja 
krščanske  vere.  Drugi  stavijo  državno  zgradbo 
na  krutost  in  nasilstvo,  krščanstvo  pa  uči, 
da  je  temelj  državi  pravica,  katere  izvor  je 
Bog." 

Pazljivo  je  hodil  Kitajec  okoli  napisa  in 
ga  opazoval  s  svetim  strahom,  kakor  kak 
skrivnosten  in  čarodejen  talisman. 


Mi  stopimo  naravnost  naprej  skozi  velika 
vrata,  nasprotna  onim,  skozi  katera  smo  prišli, 
in  smo  že  v  prostorih  poslanske  zbornice. 
Zopet  na  desni  in  na  levi  velike  slike  iz 
angleške  zgodovine.  Skozi  „the  Commons 
Lobby",  kjer  imajo  poslanci  svojo  garde- 
robo, stopimo  v  najvažnejši  prostor,  v  srce 
angleške  države  — :  Pred  nami  je  „House 
of  Commons"  0. 

Prvi  vtisk  je  ta,  da  smo  stopili  v  delavnico. 
Gosposka  zbornica  je  luksuriozno  okrašena, 
poslanska  pa  bolj  preprosta,  dasi  jako  lična. 
Stene  so  panelirane,  sicer  pa  brez  okraskov, 
samo  galerije  dajejo  dvorani  nekaj  ornamen- 
tike. 

Drugi  vtisk  je  pa  ta,  da  je  zbornica  pre- 
majhna. Vse  je  ozko,  stlačeno  in  tesno.  Morda 
so  to  nalašč  naredili,  da  bi  prisilili  poslance 
k  hitrejšemu  delu? 

Opomnil  sem  to  gospodu  preceptorju, 
ki  se  je  ravnokar  pripravljal,  da  začne  raz- 
lagati učencu  tajnosti  poslanske  zbornice. 

„Res",  je  pritrdil,  „  zbornica  šteje  zdaj 
670  poslancev,  a  prostora  je  samo  za  476." 

Tudi  tu  si  stoje  nasproti  po  štiri  vrste 
klopi,  pokrite  z  usnjatimi  blazinami  in  dvi- 
gajoče se  proti  steni.  Vmes  so  tako  ozki 
hodniki,  da  bi  bilo  res  skoro  nevarno  izvoliti 
bolj  debeluhastega  poslanca:  lahko  bi  obtičal 
med  sedeži. 

^Kako  pa  zborujejo,  če  prostora  nimajo?" 
je  poizvedoval  Kitajec. 

„ Gotovo  so  že  naprej  računali  s  tem,  da 
nikdar  vseh  v  zbornici  ne  bo,  zlasti  še  zato, 
ker  diet  nimajo",  rečem  jaz. 

„  Kadar  je  važna  debata,  h  kateri  pride 
izredno  mnogo  poslancev",  začne  učitelj, 
„takrat  gredo  oni,  ki  ne  najdejo  spodaj  pro- 
stora, na  galeriji,  ki  sta  ob  podolžni  strani 
na  desni  in  levi,  in  ki  sta  vedno  reservirani 
samo  za  poslance.  Tedaj  tudi  debatirajo  z 
galerij  doli,  vpijejo  in  ploskajo  ter  pridejo 
le  tedaj  doli,  kadar  morajo  glasovati." 

Ob  severni  steni  stoji  prestol  za  predsed- 
nika. Nad  prostornim  naslonjačem  se  dviga 

O  House  of  Commons  (\zg.  haus  of  komens) 
=.  hiša  navadnih,  naslov  poslanske  zbornice  v  na- 
sprotju z  gosposko. 


Digitized  by 


Google 


232 


lepo  izrezljan  baldahin,  in  tu  sedi  the  Right 
Honourable  the  Speaker  i).  Oblečen  mora 
biti  v  starodavno  uniformo:  Na  glavi  mu 
sedi  dolga  bela  lasulja,  ki  mu  sega  daleč 
doli  na  rame  in  je  skrbno  nabrana  v  gube 
in  v  trdno  sešite  kodre.  To  nepotrebno  po- 
krivalo je  na  Angleškem  v  toliki  časti,  da 
ne  sme  biti  nobena  seja  brez  lasulje.  Tudi 
zapisnikarji  se  morajo  potiti  pod  težkimi, 
vročimi  lasuljami.  Črn,  plašču  podoben  talar 
mu  visi  z  ramen,  okoli  vratu  nosi  belo  ruto; 
tesne  hlače  do  kolen,  svilene  nogovice  in 
svetli  solni  pomnožujejo  odličnost  njegove 


poroštvo,  da  se  v  največjih  nemirih  ohrani 
država.  Tukaj  butajo  v  vročih  borbah  drug 
ob  drugega,  da  se  bore  za  razne  misli  in 
interese.  Kakor  dve  armadi  si  stojita  nasproti 
dve  veliki  stranki:  Vladna,  katere  sedeži  so 
vedno  ob  desni  strani  Speakerjevi,  in  opo- 
zicionalna,  katera  poseda  vedno  na  levici. 
Govorniki  vstajajo,  zdaj  na  tej,  zdaj  na  oni 
strani,  odobravanje  in  graja  se  sliši  vedno 
bolj  viharno.  Parlamentarni  prostaki  podpirajo 
nastope  svojih  voditeljev  z  glasnim  ploskom 
in  vpitjem.  Cheer  i)  in  contracheer  postaja 
vedno  glasnejši  in  burnejši,  the  honourable 


GLADSTONE  GOVORI  V.  POSLANSKI. ZBORNICI. 


službe.  Njegov  prestol  stoji  tako,  da  če  bi 
se  vsa  vrata  odprla,  bi  gledal  skozi  vso  dolgo 
vrsto  hodnikov  in  dvoran  naravnost  kralju 
v  oči.  Tako  je  Anglež  izrazil  načelo  konsti- 
tucije:  Prestol  ljudstva  proti  prestolu  dinastije. 
Tu  je  borba  strank,  vrvenje  političnih  strasti, 
morje  ljudskega  gibanja,  iz  katerega  valov 
vstajajo  nove  pravne  oblike.  Tam  pa  je  stalna 
točka,  katera  se  ne  sme  premakniti  in  daje 

O  The  Right  Honourable  the  Speaker  (izg.:  the 
Rajt  anOrabl  the  Spiker)  =  Jako  častitljivi  govornik, 
naslov  predsednika  angleške  poslanske  zbornice. 


members  of  the  House  of  Commons2)  začno 
vpiti  in  rjoveti,  vstajajo  s  sedežev  na  obeh 
straneh,  si  dokazujejo  s  pestjo  in  divjimi 
pogledi,  klobuki  lete  po  tleh,  v  divjem  ne- 
redu plešejo  listi  in  knjige  po  mizi  zapisni- 
karjev, armadi  se  bližata  vedno  bolj  grozeče, 
in  kmalu  je  na  sredi  dvorane  gneča  ljudi, 
ki  se  zmerjajo  in  si  pretč,    da  se  bojiš   za 


O  Cheer  (izg.:  čir)  ==  razveseljenje;  v  parlamen- 
tarnem jeziku  pomenja  vzpodbujevalno  odobravanje. 

2)  Častitljivi  člani  poslanske  zbornice,  parlamen- 
tarni naslov  poslancev. 

njih  življenje.  Tako  je  v  ljudskih  zbornicah 
in  tako  bo  vedno,  ker  drugače  ne  more  biti. 
Tam  nasproti  je  pa  prestol  monarha,  ki  stoji 
mirno  in  te  nasprotujoče  si  elemente  veže 
v  eno  telo. 

Ob  vsaki  strani  Speakerjevi  so  po  ena 
vrata,  ki  služijo  za  glasovanje.  Glasuje  se 
namreč  v  angleškem  parlamentu  s  tem,  da 
se  postavijo  vsi  poslanci  v  dve  vrsti  in  gredo 
mimo  Speakerja  skozi  ta  vrata  vun,  in  sicer 
gredo  „the  Ayes"i)j  ki  glasujejo  za  predlog, 
skozi  desna  vrata,  „the  Noes"2)  pa  skozi 
leva.  Tam  štejejo  glasove  za  in  proti. 

„Kje  pa  sede  ministri?"  vprašuje  man- 
darinček. 

^Ministri  nimajo  posebnih  sedežev,  ker 
so  ministrstva  na  Angleškem  parlamentarna. 
To  se  pravi,  da  mora  kralj  vzeti  ministre  iz 
zbornice  in  sicer  iz  stranke,  ki  ima  večino. 
Prostor  za  ministre  je  v  prvi  klopi  med  po- 
slanci ob  desnici  Speakerjevi." 

„Kako  pa  poslanci  ved6,  kje  so  njih  mesta? 
Saj  ni  nikjer  zapisano  ime",  vprašuje  dalje 
vcdeželjni  Kitajec. 

„ Stalnih  sedežev  ni,  ampak  vsak  sede  na 
levo  ali  na  desno,  kamor  se  prišteva,  in  če 
gre  za  trenotek  iz  zbornice,  položi  klobuk 
na  svoje  mesto.  To  je  najbolj  običajno,  ker 
sede  poslanci  v  zbornici  večinoma  s  klo- 
bukom na  glavi." 

„To  sem  tudi  jaz  opazil",  pristavim,  „da 
se  Anglež  nikdar  ne  odkrije.  Laže  ga  pri- 
praviš do  tega,  da  sezuje  čevelj,  kakor  da 
bi  snel  cilinder  z  glave." 

„Pa  vendar  so  začeli  nekateri  , moderni' 
tudi  že  novotariti.  Pred  nekaj  leti  je  zavla- 
dala huda  influenca  med  honourabli.  In  takrat 
je  marsikdo  iz  strahu  pred  prehlajenjem  ob- 
držal klobuk  na  glavi,  kadar  je  šel  iz  dvorane, 
in  da  mu  drug  ne  zasede  mesta,  je  položil 
vizitko  na  sedež.  A  to  ni  priznano  in  se  le 
trpi.  Angleški  parlament  spoštuje  stare  obi- 
čaje in  se  jih  drži  z  veliko  pieteto.  Mi  nismo 
tako  vihravi,  kakor  Francozi,  ki  hlep6  le  po 
novotarstvu.  To  dokazuje  mnogo  parlamen- 
tarnih običajev,  ki  jih  tujec  ne  more  umeti 

O  Aycs  (izg.:  eis),  =  ki  pravijo:  Da. 
^  Nocs  (i^g**  nois),  =  ki  pravijo:  Ne. 


ali  se  mu  zde  morda  celo  smešni.  Ali  Vam 
je  znana  ceremonija  z  ,Black  rodom'"? 

„ Black  rod?"  vprašam,  „to  je  črna  palica. 
Še  nisem  slišal  ničesar  o  njej." 

„Videli  ste",  je  razlagal  učitelj,  „kraljevi 
prestol,  s  katerega  prebere  kralj  vsakikrat 
ob  otvoritvi  parlamenta  svoj  programatični, 
takozvani  prestolni  govor.  Če  kralj  ne  pride 
osebno,  ga  prebere  Chancellor  s  svojega 
woolsacka.  Da  pa  morejo  tudi  Člani  po- 
slanske zbornice  slišati  ta  govor,  jih  je  treba 
povabiti,  da  pridejo  zraven.  A  Bog  ne  daj, 
da  bi  kateri  prestopil  prag  gosposke  zbor- 
nice! To  bi  bil  hud  napad  na  predpravice 
naših  lordov.  Oni  smejo  samo  do  bara  in 
odtam  smejo  gledati  skozi  vrata  prizore  ob 
prestolu.  Za  to  povabilo  ima  Anglija  po- 
sebnega visokega  uradnika,  ki  vleče  za  svoj 
imenitni  opravek  jako  uvaževanja  vredno 
plačo.  Večinoma  je  kak  upokojen  admiral 
ali  postaren  general  in  ima  prijazni  naslov 
„Oentleman  Usher  of  the  Black  Rod",  i) 
Ko  je  zbrana  gosposka  zbornica  k  slovesni 
otvoritveni  seji  v  vsej  paradi,  tedaj  ukaže 
lord  Chancellor  gentlemanu  Usherju,  da  naj 
povabi  poslance  k  prestolnemu  govoru.  Ta 
vzame  v  roke  black  rod,  črno  palico,  in 
krasno  livriran  konstabelj  koraka  pred  njim. 
Silno  počasi  in  veličastno  premerita  gosposki 
koridor.  Vse  čaka  v  slovesni  tihoti.  Komaj 
pa  prideta  v  osrednjo  osmerokotno  dvorano 
in  se  približata  poslanskemu  koridoru,  začne 
zbornična  straža  na  vse  grlo  vpiti:  „Black 
Rod  grel  Black  Rod  gre!"  Straže  na  vseh 
koncih  in  krajih  zakriče:  „ Black  Rod!  Black 
Rod!"  in  rjovejo,  kakor  bi  jih  kdo  iz  kože 
deval,  da  odmeva  po  dolgem  hodniku  in 
se  tresejo  okna.  Vse  upije,  in  kmalu  prodre 
ta  bojni  klic  tudi  v  poslansko  zbornico,  kjer 
so  zbrani  ljudski  zastopniki.  Tukaj  pa  plane 
pokonci  s  sablo  oborožen  genticman,  ki  ima 
bojevito  ime  „Sergeant  at  Arms"2),  kakor 
da  bi  ga  bil  gad  pičil,  in  teče  proti  vratom 

O  Gentleman  Usher  of  the  Black  Rod  (izgovori: 
Džentlman  Ošor  of  the  Blak  Rod)  =  doslovno :  Ple- 
meniti gospod  predhodnik  od  Črne  palice. 

2)  Sergeant  at  Arms  (izg.:  SOrdžent  at  Arms)  = 
oboženi  narednik. 

ter  jih  zaloputne  Black  Podu  pred  nosom. 
Black  Rod  se  pa  ne  da  užugati.  Veličastno 
vzdigne  trikrat  svojo  palico  in  udari  ž  njo 
po  vratih,  da  zabobn^.  Sergeant  p^  stoji  s 
sablo  zadaj,  kakor  bi  hotel  vsakoga  na  mestu 
pobiti,  ki  bi  se  drznil  vlomiti  v  poslansko 
zbornico.  K  sreči  se  ne  zgodi  nič  takega, 
kar  bi  dalo  Sergeantu  povod,  da  bi -rabil 
morivno  orodje.  Pa  on  je  previden  in  ne 
zaupa  vsakomur.  Počasi  odmakne  pokrovček 
od  luknje,  ki  je  v  ta  namen  narejena  skozi 
vrata,  in  pogleda,  kaj  se  godi  zunaj.  Tam 
vidi  dva  čedno  oblečena  človeka  in  ju  vpraša, 
kdo  sta  in  kaj  hočeta  in  kdo  jima  je  dal 
pravico,  da  prihajata  v  te  prostore,  kjer  je 
zbrano  svobodno  izvoljeno  ljudsko  zastop- 
stvo. Black  Rod  pove  nato  vljudno  in  do- 
stojno, da  spoštuje  pravice  te  visoke  zbor- 
nice, in  da  je  poslan  od  Njegovega  Veli- 
čanstva in  od  gosposke  zbornice,  da  po 
vseh  parlamentarnih  pravilih  sporoči  jako 
Častitljivemu  gospodu  Speakerju  in  vsem 
drugim  častitljivim  Članom  poslanske  zbor- 
nice, kar  mu  je  naročeno.  In  tedaj  se  vrata 
odprč,  Black  Rod  pa  prikoraka  v  zbornico 
in  se  iznebi  tu  svojega  vabila,  na  kar  se 
dvignejo  poslanci  in  gred6  v  sprevodu  pred 
bar,  da  tu  poslušajo  prestolni  govor.  —  Ali 
ni  to  zanimivo?" 

„HaoO,  haol"  pritrdi  Kitajec. 

„Pod  smešno  zunanjostjo  se  tukaj  skriva 
resno  in  trdovratno  načelo",  rečem  jaz.  „Par- 
lament,  ki  tako  varuje  svoje  pravice  pri  vsaki 
otvoritvi,  se  zaveda  svoje  naloge  in  oblasti. 
A  kdaj  so  vpeljali  to  ceremonijo?" 

„Ta  izvira  še  iz  stuartskih  časov,  ko  je 
Karol  L  vdrl  z  oboroženo  silo  v  parlament 
in  je  dal  vkleniti  pet  poslancev.  Nastal  je 
upor  in  državljanska  vojska,  ki  se  je  kon- 
čala s  tem,  da  je  revolucionarni  parlament 
obsodil  kralja  na  smrt  in  mu  dal  odsekati 
glavo.  Da  se  ne  bi  nikdar  več  ponovila  ta 
krvava  drama,  se  vsako  leto  Black  Rod  spošt- 
ljivo približuje  poslanski  zbornici  in  čaka 
pred  vrati,  da  mu  dovolijo  vstopiti." 

„V  tem  prostoru",  je  nadaljeval  Anglež, 
„so   govorili  največji  in  najodličnejši  parla- 

0  Hao  (kitajsko):  dobro. 


mentarci,  kar  jih  je  svet  poznal.  Nikdar  ne 
bom  pozabil,  kako  sem  na  galeriji  slišal  go- 
voriti osemdesetletnega  Oladstona.  Med  tem, 
ko  so  drugi  sedeli  na  klopeh  malomarno, 
s  stegnjenimi  ali  prekrižanimi  nogami,  s  klo- 
bukom, potisnjenim  na  oči,  in  zdehajočob 
dolgočasnih  debatah,  je  Oladstone  vse  paz- 
ljivo poslušal,  si  semtertje  kaj  notiral  in  pre- 
mišljeval. Če  se  je  Gladstonu  zdeHalo,  je 
bilo  znamenje,  da  ni  nič  posebnega;  s  pre- 
križanimi rokami  je  gledal  nekaj  Časa  v  strop, 
potem  je  poiskal  klobuk,  ga  vrtel  nekaj  tre- 
notkov  v  roki  in  ogledoval  njegovo  notra- 
njost; kmalu  ga  je  imel  na  glavi  in  je  odšel. 
A  kadar  je  bilo  treba,  da  je  posegel  v  de- 
bato, takrat  je  neprenehoma  obračal  glavo, 
da  je  vse  natančno  slišal,  in  si  zapisoval 
podatke.  Iz  oči  mu  je  začelo  bliskati.  Kadar 
je  bil  pripravljen  na  velik  govor,  je  sedel 
tiho  zamišljen  na  svojem  prostoru.  Ko  na- 
znani Speaker  začetek  debate,  vstane  „thc 
Orand  Old  Man"  ^  in  z  elastičnimi  koraki 
stopi  k  sprednjemu  robu  zapisnikarske  mize. 
Predse  položi  listek  z  zapiski,  prime  vogel 
mize  z  obema  rokama  in  obrne  molče  svoje 
resno,  od  starosti  razorano,  a  vkljub  temu 
še  lepo  obličje,  obrobljeno  od  sive  brade, 
proti  Speakerju.  Tedaj  zagrmi  pozdravno 
odobravanje  iz  vrst  njegove  stranke,  zlasti 
Irci  se  dolgo  ne  morejo  umiriti.  Ko  ropot 
poneha,  začne  govoriti  z  globokim,  polnim 
glasom,  kateremu  je  dajalo  lahno  vibriranje 
nekaj  nepopisno  temperamentnega,  kar  je 
sililo  vse,  da  so  ga  morali  poslušati.  Takoj 
se  je  videlo,  da  je  izredni  duh  obvladal  vso 
zbornico.  Do  zadnjega  kotička  se  je  razumela 
vsaka  beseda.  Njegovi  govori  niso  bili  ,pri 
leščerbi  izdelani*,  kakor  Demostenovi.  Imel  je 
pred  očmi  vedno  tisto  idejo,  za  katero  je 
govoril,  in  jo  je  od  vseh  strani  pojasnjeval, 
navajal  vse  razloge  za  njo  in  proti  nji  z  dra- 
matično živahnostjo,  z  bogatimi  mislimi  in 
krepkimi  izrazi.  Iz  stenografskih  zapiskov  ni 
bilo  mogoče  niti  oddaleč  spoznati  moči,  ka- 
tero je  imela  njegova  izgovorjena  beseda. 
Vsak  hip  se  je  izpreminjal  izraz  njegovega 
lica,  vedno  živahnejši  je  postajal  mladeniški 
O  Veliki  starec. 

starec.  Zdaj  je  ritmično  bobnal  po  mizi,  ko 
je  našteval  grehe  trmoglavih  toryjev,  potem 
jih  je  sklenil  in  dvignil  počasi  do  prsi,  da, 
če  je  prekipelo  njegovo  govorniško  navdu- 
šenje, jih  je  dvignil  tudi  čez  glavo  in  blis- 
kovito udaril  ž  njimi  po  mizi,  da  je  še  bolj 
naglasil  svojo  ogorčenost  proti  angleški  tak- 
tiki na  Irskem.  Ali  je  pa  dvignil  grozeče 
desni  kazavec,  da  pozove  plemstvo  in  bo- 
gataše, naj  ne  mislijo  le  na  svoje  interese, 
in  da  jim  pokliče  v  spomin  moralna  načela, 
ki  morajo  vladati  v  javnosti.  Ali  je  pa  z  do- 
stojanstveno slovesnostjo  počasi  krenil  z  roko 
proti  strani  svojih  nasprotnikov  in  nagnil 
svoje  telo,  da  podpre  s  tem  svarilo,  da  naj 
nikar  ne  budč  spečega  leva,  neukrotne  de- 
mokracije i).  Bil  je  krasen  mož,  prvi  parla- 
mentarec svoje  dobe!" 

Obrnili  smo  se  proti  izhodu. 

„Ali  imate  tudi  pri  vas  kak  pariament?" 
me  vpraša  Kitajec. 

„Kaj  en  parlament!"  mu  odgovorim.  „Pri 
nas  imamo  dva  državna  zbora.  Paše  kakšna! 
Pri   nas  ima  vsak  poslanec  svojo  mizo  in 


O  Steffen:  ,Aus  dem  modernen  England^  247  si. 


sedi  bolj  prijetno,  kakor  tukaj  sam  master 
Speaker.  Kaj  pa  je  ta  zbornica  v  primeri  z 
dunajsko  ali  budimpeštansko?  Nekoliko  boljši 
tramvajski  voz,  v  katerem  se  ljudje  sujejo 
in  sedč  di'ug  na  drugem  kakor  natlačeni 
slaniki!  Tudi  več  izpremembe  je  pri  nas. 
Ce  reče  dunajski  državni  zbor:  To  je  belo! 
se  oglasi  takoj  ogrski  in  kliče:  To  je  črno! 
Mi  smo  sploh  prvi  na  svetu  v  pariamen- 
tarnih  zanimivostih.  Nikjer  se  ne  govori  toliko 
jezikov,  kakor  pri  nas.  Nikjer  niso  debate 
tako  dolge,  nikjer  se  ne  stavi  toliko  nujnih 
predlogov,  nikjer  se  ministri  tako  hitro  ne 
menjavajo,  nikjer  se  poslanci  tolikrat  ne  step6 
in  ne  pobijejo  toliko  stolov  in  miz,  kakor 
pri  nas!  Mi  se  v  teh  stvareh  sploh  nikomur 
ne  vdamo.  Tukaj  vlada  idiličen  mir  v  pri- 
meri s  pariamentarnimi  bitkami,  ki  jih  voj- 
skujejo naši  ljudski  zastopniki." 

„Tudi  pri  nas  bomo  naredili  parlament 
v  Pekinu",  se  je  pohvalil  mandarin. 

„Prav  imate",  mu  rečem.  „A  naredite 
samo  enega,  dveh  nikar!" 

Šli  smo  po  stopnicah  doli  in  skozihodnik 
Sv.  Štefana  v  pariamentno  cerkev,  posvečeno 
istemu  svetniku.  (DALJE.) 


f^^^^^^^^ 


ZVONIMIR: 

TEMNA  NOČ... 

1  emna  noč ...  Le  tam  v  daljini 
drobna  lučka  še  gori. 
Kje  bom  našel,  kje  bom  našel 
belo  stezo  do  vasi? 


Da  sem  vetrič,  cj,  razpihal 
megle  bi  izpod  neba, 
da  sem  solnce,  cj,  prisvctil 
izza  sivih  bi  gora. 


Ali  zdaj  ...  Le  sveti,  lučka, 
mi  v  življenja  trudne  dni! 
Daleč  do  vasi  je  rodne, 
temna  noč  krog  mene  bdi . 

P.  PL.  RADICS ; 


SLOVENSKI  NAGOVOR  IZ  L.  1808. 


GOVOR  DO  VOJAŠKIH  NOVINCEV. 


njižnica  deželnega  muzeja 
„Rudoifina"  hrani  kot  bi- 
bliografsko posebnost  slo- 
venski nagovor,  katerega 
je  govoril  vojaški  duhov- 
nik ljubljanskega  polka  ob 
koncu  novinških  orožnih 
vaj  koncem  julija  I.  1808. 

Ta  govor,  ki  obsege  tiskan  štiri  strani 
v  četvorki,  spada  v  ravno  tisto  dobo,  ko  je 
Avstrija  po  iniciativi  nadvojvoda  Ivana  osno- 
vala ljudsko  brambo.  K  temu  jo  je  prisilila 
zlasti  Napoleonova  nasilnost,  kateri  se  ni 
držal  niti  določb  pressburškega  miru. 

Dne  9.  junija  1808  je  bil  izšel  patent, 
ki  je  naznanjal  ustanovitev  „deželnebrambe", 
v  kateri  naj  služijo  vsi  možje  od  18.  do 
45.  leta,  ki  so  zmožni  za  boj,  pa  še  niso 
uvrščeni  v  armado.  Ta  obramba"  se  razdeli 
po  deželah  in  v  teh  dalje  po  okrožjih. 

Dne  1.  junija  je  došel  v  Ljubljano  nad- 
vojvoda Ivan,  ki  je  potoval  po  deželah,  da 
bi  pospešil  snovanje  te  brambe;  tega  dne 
je  izšla  tu  okrožna  naredba  za  osnovanje 
deželne  brambe  in  reserv  na  Kranjskem, 
podpisana  od  nadvojvoda  Ivana  in  grofa 
Sauraua.  Dne  4.  julija  so  začeli  nabirati  no- 
vince in  po  vsej  deželi  se  je  pokazalo  naj- 
večje zanimanje.  Dne  16.  julija  1808  je  že 
372  prostovoljcev  iz  postojnskega  okraja  pri- 
korakalo z  vojaško  godbo  v  Ljubljano.  Ti 
so  bili  prvi;  dne  31.  julija  je  bil  pa  kranjski 
reservni  zbor  že  popoln  in  je  praznoval  ta 
dogodek  z  vojaško  mašo,  pri  kateri  se  je 
kazalo  veliko  navdušenje. 

Istega  dne  (31.  julija)  je  pa  govoril  vo- 
jaški kaplan  Ignacij  Karol  Bourda  od  teda- 
njega   domačega    kranjskega    polka    baron 


Simbschen  št.  43.  i)  novincem  tega  polka,  ki 
so  se  bili  ravnokar  vadili  v  orožju  in  so  šli 
zdaj  na  svoj  dom.  Ta  govor,  iz  nemščine 
preložen  v  slovenščino,  je  izšel  4.  av- 
gusta tiskan,  da  se  razdeli  med  deželne 
brambovce,  oziroma  njihovim  poveljnikom 
in  nižjim  činom,  ker  se  ozira  tuintam  ravno 
na  novoustanovljeno  deželno  brambo. 

Tu  priobčujemo  ta  zanimivi  govor  po- 
polnoma doslovno. 


OGOVOR  NA  SOLDATE 

kader  fo  ti  pcrvi  fantje, 
kateri  fo  fe  v*  Lublani  na  oroshjc  vadili,domu  flili. 

Dershan  od  Fcldpatra  Lublanfkiga  Regimenta 

Ignaza  Karelna  Bourda 

31.  maliga  Serpana  1808 

(Evangel.  Luc.  16,  1  —  9.  — ) 

Danafhni  evangclfki  flushabnik  je  bil  prov 
sbrifan  sa^  Tvojo  pofvctno  frezho  fkcrbcti ;  kaj 
miflitc,  kaj  nafjc  otel  Jcsus  fkus  leto  pcrgliho 
uzhiti?  Tudi  mi  moremo  po  taisti  s^ufmi  mozhmi 
hrepeneti,  mi  nimamo  flcpi  nafhc  frezhe  biti. 

Ali  je  sa  naf  danafhni  dan  vczhi  frczha, 
kakor  enimu  takimo  podloshhi  biti,  kakor  je 
nafh  Svetli  Zcfai  Franz.  —  Sastopftc  me 
dobro!  Mi  shivimo  v'  enimo  zhafi,  kir  fe  sa- 
pelivi  navki  s'  mezham  fkasujcjo.  Kej  je  Frajost, 
gliha  inu  deshelna  edinost?  ali  fe  fhe  katirmo 
kaj  od  njih  fajna?  kej  je  taista  zhlovcfhka 
drushba,  povejte  jo,  katira  s'  njimi  obftoji  ? 

Sdej  je  en  zhaf,  kir  kmet  na  nekaj  dni 
fvoj  lemesh,  delovz  fvojo  fhtcro  fapusti,  sa 
pufho  prime,  inu  ojster  mczh  okoli  vsame ; 
jest  rezhem,  gvifhno  bi  leto  fhe  (lokrat  rajfhi 
fturil,  kobi  on  prov  videl,  sakaj.  —  Vfaki  ozha 

O  Bil  je  to  prej  polk  g^rofa  Thurna  in  so  ga  1. 1809. 
razpustili. 

bi  fvojmo  Sino  s' vcfcljam  rekel:  Pojdi,  ti  gresh 
fa  tvojo  deshelo,  ti  gresh  sa  nafhiga  Svetli  ga 
Zcfarja;  Vfaka  mati  bi  rekla:  sato  Hm  te  pod 
fcrzam  nofila.  —  Vidite  nekdaj  nifo  matere 
vczhiga  vcfelja  obhajale,  kakor  zhe  fo  njih 
Sinovi  na  vojfki  v*  boju  vmerli,  pa  tudi  niso 
vezhi  zhafli  posnale,  kakor  finove  roditi,  katiri 
fo  viteške  inu  pravih  korenakov  ferza  imeli; 
kaj  sa  eno  framoto  je  pa  mogla  tudi  taista 
mati  preftati,  katire  fm  je  en  tak  pajduh  bil, 
de  je  pred  fovrafhnikam  pobegnil!  rajfhi  bi 
bila  ena  prava  mati  vmerla,  kakor  kej  taziga 
nad  fvojim  Sinam  dofhivela. 

Kaj  ozhem  od  danafhnih  mater  rezhi!  nej 
pregledajo  enkrat,  kaj  Imo  mi  tajstimo  dolfhni, 
katir  naf  s*  vfo  fkerbjo  visha;  poloshimo  doli 
nafho  nevarnost  v*nafhih  dolshnoftih!  kai  mi- 
flijo  shcne,  katire  njih  moshe  zlo  profijo,  de 
bi  fe  vfaki  nar  majnfhi  nevarnofti  odtegnili? 
Pa  to  je  fhc  majheno;  kaj  ii  moremo  mi  od 
taistih  mifliti,  katiri  na  vojfki  doblene  rane 
safmehujejo,  ki  bi  jih  kakor  fvetle  Krone  zha- 
ftiti  imeli ;  v'  kom  fe  ifhe  danafhne  dni  zhaft, 
v'  kom  vifokost,  v'  kom  navmerjozhnoft?  more- 
biti v'  iskafani  Lubesni  proti  svoji  rojftni  de- 
fheli,  proti  fvojmu  poglavarju  proti  fvojmu 
blishnimu?  Oh,  ali  nifo  malopridne  dela,  ali 
ni  vezhkrat  ena  nikoli  fita  lakota  po  pofvet- 
nimo  blago,  kar  naf  k*  nafhimu  merslimu  djanju 
nikolko  pershene!  —  Bog  otel,  de  bi  to  nikoli 
ref  ne  bilo. 

Vshgimo  v*  nafhih  ferzah  luzh  te  Lubesni 
k'  nafhi  deshcli,  k'  nafhimo  blishnimo,  k*  na- 
fhimo  fofedo,  pofebnu  k' nafhimo  Zefarjo,  hitimo 
eden  pred  drugim  fe  fkafati,  kakor  otrozi  ene 
matere,  krajnfke  deshele,  kakor  udje  tiga  fhe 
veliziga  Eftcrajfkiga  Kardela,  ne  zhakimo,  de 
bi  naf  taisti  katirim  je  dano  ozhitno  k'  nam 
govoriti,  fkus  vikfhih  povelje  ukasani,  k'  do- 
polnenju  ene  take  fvetc  inu  imenitne  dolshnofti 
opominat  mogli. 

Vi  vidite,  de  fdcj  ni  nobeniga  raslozhka,  v* 
ftanovih,  vfc  fe  vadi;  nefamo  Soldat,  ampak  tudi 
Gospoda  —  tudi  kmetje,  —  tudi  vfe  forte  drugi 
ilanovi,  ne  famo  per  naf,  ampak  tudi  po  veliko 
vezhih  deshelah  nafhiga  zefarftva,  bodo  per- 
pravlcni  na  noge  ftopiti,  ako  bi  nam  eden  al 
drugi  kdej  otel  shugat,  ako  bi  kdej  treba  blo, 
ob  takih  zhafih  bodcmo  sa  naprej  vfi 
Soldatjc.i) 

Vi  kriftianski  perjatli  inu  poflufhavzi  fte  bli 
ene  dni  Novinzi,  fte  fe  s'  pufho  medli;  vi  fte 
bli  ti  pervi,   kateri  fo  na  en  fam  glaf  k'  Este- 


0  S  tem  misli  govornik  na  patent,  ki  ukazuje 
osnovanje  deželne  hrambe  in  ki  se  že  ozira  na  splošno 
ljudsko  oboroženje,  kajti  možje  od  45.  do  60.  leta  so 
bili  odločeni  za  stražo  in  za  prevoz. 


rajfkcm  banderam  vefeli  radovolni  perleteli; 
sato  bodo  eni  is  mej  vaf  fhe  danf  ispufheni. 
Vam  vfim  kar  vaf  je,  fe  sahvali  vfaki  pofhteno 
mifliozh  ozhitno. 

Jidite  damu  na  vai'he  polje,  vi  fte  lohka 
fhtimani,  fakaj  veste,  da  fte  vafho  dolshnoft 
fturili. 

Pojte  frezhno,  povedat  vafhim  bratom,  va- 
fhim  ftarim  snanzam,  kako  fe  vam  je  v'  Lublani 
godilo,  v'  kaj  fa  eni  zhafti  fmo  vaf  imeli,  kako 
fmo  vaf  fhtimali  inu  radi  imeli.  To  fte  fi  vi 
pa  tudi  zafhlufhili! 

Poglejte  vafhi  Vifhi  fe  vam  danf  vefclo 
tukej  pod  odpertim  lepo  jafnim  nebefam  fkos 
leto  prasnuvanje  sahvalijo,  da  fte  tako  pridni, 
tako  samerklivi  bili;  zelo  desheli^o  fe  vam 
sahvali,  de  fte  vi  poftavi  tako  pokorni.  Vfi 
Soldatje  fo  vaf  lubili,  oni  fo  sdei  vafhi  tovarfhi, 
sakaj  ki  fo  vafho  vrednoft,  vafho  ženo  fposnali. 

Vi  bofte  gvifhno  ti  pervi  k'  nafhim  ban- 
deram perderli,  ke  bi  morebiti  defhela  filo 
terpela.  Vi  fte  fdej  v*  B  ram  bo  vafhe  deshele 
ftopili.  Vi  bofte  kmetu  polje,  pridnimu  delovzu 
njegovo  mirno  felifhe  obvarvali;  —  Vi  bofte 
te  flabe  v'  mirnimo  vfhivajno  njih  premofhejna 
ohranili,  vsi  vam  bomo  hvalo  vedli. 

Povejte  vafhim  ftariiTiam,  vafhim  fofedam, 
inu  snanzam;  de  fte  vi  taisti,  kateri  bofte  njim, 
fvojem  bratam,  fvoji  fhlahti,  inu  tolku  taushent 
drugim  deshelakam  —  otroke,  fhlahto,  fhiv- 
Icjne  inu  zhaft,  s'  eno  befedo  njih  pravo  frajoft 
ohranili.  Skos  to  bodo  vidili,  kaj  sa  en  pokliz 
je  Soldat  biti!  Marfkateri  ozha  bo  rad  videl, 
de  fe  njegov  Sin  sa  fvetliga  Zefarja  bojuje ; 
marfkatera  mati  bo  vefela,  de  je  eniga  taziga 
Sina  rodila.  Vi  ne  bofte  sa  naprej  vezh  per- 
morani  inu  perlileni,  ampak  zadovolni  nafh 
rod,  to  krajnsko  deshelo,  to  Efterajfku  kardelu 
branili. 

Poglejte  Zefarja  Franza,  on  ima  tolk  Ludftva 
pod  feboj,  kateri  fo  w(i  fkus  poftave  ino  edino 
pokorfhino  proti  njemo  terdno  svesani ;  On 
naf  ne  bo  puftil  omagati ;  sakaj  on  nar  vezhi 
vifokost  v*  tim  jifhe,  de  bi  fvoje  podlofhne 
k'  narvezhi  frezhi,  k*  nar  vezhi  vifokofti  po- 
vsdignil.  Bog  nam  ga  pufti  dolgu  shiveti,  on 
ga  ohrani  Krajnzam,  inu  zelimu  Eftrajhu. 

Leta  Ogovor  je  is  nemfhkiga  na  krajnfku 
sa  Lublanfke  Novinze  po  tim  vezhim  preftavlen, 
Lublani  4tiga  velikiga  Serpana  1808. 


Ta  ogovor  je  dobro  vplival  in  je  pov- 
zdignil navdušenje  za  deželno  hrambo  na 
Kranjskem,  ki  je  bila  dovršena  januarja  meseca 

L  1809.  Kranjskih  brambovccv  je  bilo  sedem 
bataljonov. 

Vojno  navdušenje  je  pa  vnemal  tudi  naš 
Valentin  Vodnik  s  svojimi  „ Pesmimi  za  bram- 
bovce",  ki  so  bile  prav  za  to  zložene,  da 
jih  poj6  korakajoč,  kakor  „Radovoljni  bram- 
bovci"  ali  „Brambovska  dobra  volja",  in  ki 
se  v  njih  tako  krepko  glasi  avstrijski  patrio- 
tizem, kakor  v  pesmi  „Estrajh  za  vse",  in 
katerih  verski  duh  tako  lepo  izzveni  v  verzih: 

Mogočni  Bogi 
Tvoj  dih  je  vstvaril  solnca  nove, 
Tvoj  dih  je  v  stan'  podret*  svetove, 


Zato  pohlevno  moPnio  Te: 
Obrni  milostiv'  obraz 
Na  brambo  našo  in  na  nas! 

Pred  sodbo  klic'  sovražnike! 

Usliš'  nas  Bog 


Zgodovinski  razvoj,  ki  je  zlasti  naši 
deželi  donesel  francosko  vlado  od  1.  1809. 
do  1814.,  je  pokazal,  da  je  bilo  treba  še 
mnogo  časa,  dokler  se  ni  izpolnila  usoda 
Napoleonova  in  dovršila  mera  nasilnih  krivic, 
ki  jih  je  storil  človeštvu. 


MARIJAN: 

KMETIŠKA. 


Ivo  bodo  mi  striček  umrli, 
dcnarccv  pustili  mi  bodo, 
a  jaz  si  bom  kupil  pristavo, 
in  solnčccc  sosed  bo  moj. 

Glej,  tamkaj  za  g:ričem  zelenim 
v  zelenju  se  skriva  pristava, 
prisojna  in  bela  pristava, 
to  kupil  si  bom  bogatin. 

Po  njivah  med  setvijo  mlado 
se  v  rožnih  sprehajal  bom  jutrih 
in  klical  bom  vedremu  soincu  : 
»Pozdravlja  tvoj  sosed  te,  čuj!".. 


Nasmehnilo  solncc  se  bode 
in  bolj  radodarno  bo  z  žarki, 
in  bolj  bodo  setve  rodile: 
„Saj  moram,  ko  sosed  je  moj.' 

Tako  bo  in  prav  nič  drugače 
po  smrti  bogatega  strička, 
in  gledali  bodo  me  drugi 
boječe:   „On  je  bogatin!" 

Kaj  vse  ne  dobi  za  denar  se, 
za  suhe  rumene  cekine, 
a  jaz  si  bom  kupil  pristavo, 
in  solnčccc  sosed  bo  moj  .  .  . 


Digitized  by 


Google 


239 


IVAN  LAH: 


SANJE  O  DOMOVINI, 


SPOMIN  IZ  MLADOSTI. 


eskončno  lepa  in  mila  si, 
noč  v  tujini,  lepa  in  gren- 
ka kot  misel  na  domovino. 
Jasno  je  nad  teboj  nebo, 
v  daljavi  izginjajo  teme  v 
neznane  strani,  zvezde  mig- 
ljajo nad  obzorjem  v  ne- 
številnih  vrstah,  vse  kot  je  bilo  takrat,  včasih, 
v  domovini  .  .  .  Zato  vstajajo  misli  kot  iz 
dežele  spominov  in  hite  domov  obiskat  do- 
movino. Težke  in  otožne  so  misli,  težke  in 
otožne,  kot  je  duša  otožna  in  žalostna,  ker 
je  daleč  od  tam  in  so  spomini  na  tiste  Čase 
v  njej.  In  ona  kot  da  zasanja  o  njih,  misli 
pa  se  dvigajo  počasi  na  daljno  pot  in  gredo 
vasovat  v  domovino.  Gredo  tiho  in  otožno 
kot  izgubljeni  oblaki  pod  nebom,  nemirne 
kot  jesenski  veter  nad  zapuščeno  zemljo. 
Gredo  in  vasujejo  v  tihi  noči  na  Slovenskem, 
v  tihi  dolenjski  zemlji  .  . . 

Oloboko  v  srcu  si  ostala  ti,  domovina, 
kot  sem  te  bil  zagledal  takrat  v  mladih  dneh, 
in  je  ostalo  tako.  In  kadar  je  v  tujini  tiha, 
lepa  noč,  vasujejo  moje  misli  v  tebi  in  se 
vračajo  jadrno  iz  daljnih  strani,  in  pripo- 
vedujejo o  tebi,  kot  bi  mati  pripovedovala 
neverjetno  lepe  pripovedke.  Tiho  leže  doline 
s  polji,  vasi  stoje  ob  poljih,  spe  in  sanjajo, 
reka  šumi  daleč  od  njih,  gozdi  šepetajo  v 
noči  na  obronkih  ob  gričih.  Na  planjavi  v 
sclu  dremljejo  mirne  lučce  po  nizkih  kočah 
in  gledajo  pomežikujoče  v  tiho  noč.  Zdaj- 
pazdaj  se  v  daljavi  kje  vidi  premikajoča  se 
luč,  kot  da  čarovnica  išče  skritih  poti.  In 
če  se  vidijo  meglice,  ki  v  gori  vstajajo,  misli 
vsak,  da  gre  poljska  Čarovnica  delat  škodo. 
Kadar  je  temna,  oblačna  noč,  je  vse  mirno, 
povsod  brez  luči,  le  reka  šumi  glasneje,  in 
gozdi  vršž,  in  vse  spomni  na  nesrečo,  kot  jo 


ima  človek,  ki  ne  pozna  sreče,  ker  ga  je 
zadela  usoda.  Zato  so  čudovito  lepe  tvoje 
sanjajoče  noči,  kot  so  bile  v  srečnih  letih, 
ko  je  mladost  sanjala  o  tebi  z  vsemi  svojimi 
sanjami  in  so  oči  radovedno  gledale  v  tvojo 
daljavo  in  iskale  vsega,  kar  je  bilo  kdaj  v 
tebi.  In  vse  je  bilo  kot  ponočne  lepe  sanje 
v  jutru.  Zato  hodijo  v  takih  lepih  nočeh  moje 
misli  vasovat  v  tiste  kraje  nazaj  .  .  . 

Po  planjavi  se  oglasi  pesem,  pesem  na- 
roda, otožno  -  vesela  ...  Kaj  je  vse  v  tej 
pesmi?  Vsa  duša  naroda,  vesela,  polna  od- 
mevov, kot  zemlja  njegova,  polna  smeha  in 
radosti,  in  vsa  nesreča  ji  je  nič.  Zapoješ  in 
pozabiš  vse,  zato  poješ  veselo.  Nič  se  ni 
rešilo,  pesem  sama  se  je  rešila,  ker  odmeva 
nepozabljiva  v  duši  naroda,  kot  odmeva  med 
gorami  domovine.  Zato  si  tako  lepa,  pesem 
domača,  v  tujini;  poješ  o  nečem,  česar  ni, 
a  poješ  tako  lepo,  da  o  tem  sanja  duša  ne- 
prestano in  si  misli,  kot  da  bi  bilo.  Kje  si 
se  porodila,  taka  pesem?  V  dolinah  pod  ve- 
selimi, zelenimi  griči,  ob  poskočni  Krki,  v 
vedno  radostni  dolenjski  duši,  ki  pozabi 
žalost  ob  trenutku  nesreče  in  si  zapoje  ve- 
selo o  sladkem  vincu  . .  .  Lepa  si,  pesem, 
in  v  tebi  odmevajo  zategnjeni  glasovi,  kot 
se  glase  na  noč  tja  čez  planjavo  na  Posavje, 
ko  vse  zagrnejo  tihi  mrakovi  in  samo  Sava 
šumi  svojo  neprestano  šumečo  pesem.  Je-li 
jezna  ta  pesem  ali  bojevita  tako?  Zakaj  je 
tako  nerazumljiva,  kot  bi  šumela  narodu  brez 
preteklosti  in  bodočnosti?  Z  izdajalci  je  po- 
gnojena zemlja.  Vstani,  narod,  in  poslušaj 
pesem  o  preteklosti  in  bodočnosti,  kajti  ču- 
dovito lepe  so  v  tebi  pomladi  in  neskončno 
otožne  so  tvoje  jeseni .  . .  Poslušaj,  kako  se 
izgubljajo  glasovi  v  zadnjih  gorah  in  od- 
mevajo, kajti  na  drugi  strani  se  ne  poje  več 

njej  podobna,  sorodna  pesem:  umrla  je  na 
tleh,  kjer  se  je  rodila,  kot  je  umrl  narod- 
brat .  .  .  Zato  si  tako  mila,  otožno  -  vesela, 
dolenjska  pesem.  V  duši  zbujaš  otožnost  in 
žalost,  ko  odmevaš  nad  domačo  zemljo  tja 
nad  grob  brata-naroda . . .  Pesem  si  iz  duše 
vesele,  enaka  kot  ona,  enaka  kot  narod,  ki 
trpi  in  ne  ve,  da  trpi  in  pozabi  na  to.  Ti 
veseli  suženj,  kaj  vse  spi  v  tvoji  duši,  kake 
so  tvoje  sanje,  o  tem  kar  je  bilo,  o  tem,  o 
čemer  ne  veš,  kako  je  sedaj,  in  kaj  sanjaš, 
da  prineso  neprijazni  časi,  tebi  veselemu, 
večnemu  sužnju,  z  radostjo  v  srcu,  s  smešno 
pesmijo  v  nesreči,  ki  hočeš,  da  je  tuja  srcu, 
ker  je  kot  usojena  in  si  je  navajen  ...  In 
kaka  sila  počiva  pod  to  veselo,  zdravo  dušo! 
Ne  zapoješ  o  tem  nič,  ne  misliš  na  to,  kot 
da  veš,  in  se  ne  meniš  za  to  .  .  . 

In  po  polju  gre  fant  vesel  in  brezskrbno 
zauka,  da  ga  sliši  njegova  nevesta  .  .  . 

In  meni  je  všeč.  Zaukaš  in  pozabiš,  fant, 
vse  bridkosti:  navajeni  smo  nesreče,  kot  da 
je  usojena,  mi  vsi,  vsi.  Zato  je  ne  čutimo, 
ne  zmenimo  se,  kajti  v  duši  spi  velika  sila 
in  zapojemo  si  lahkomiselno  pesem,  da  se 
ne  pravi  nič,  samo  da  se  zapoje,  ker  vemo, 
da  spi  v  duši  sila,  pa  kaj  zato  in  kaj  nam 
drugo  mar.  Kdor  hoče,  naj  verjame,  kdor 
ne,  pa  ne.  Mi  pa  vemo  vse  in  kaj  je  treba 
govoriti  o  tem  .  .  . 

Lepa  in  mila  je  noč  v  tujini,  lepa  in 
grenka,  kot  misli  iz  domovine  .  .  . 

Kajti  ne  hodi  vsakdo  po  cvetočem  polju 
pod  zvezdnatim  nebom,  in  ne  čakajo  vsa- 
kega mladeniča  dremajoča  okenca  in  nima 
vsakdo  speče  koče  v  mesečni  senci  dreves, 
prikrite  od  daleč  okrog  z  lahno  meglico  . . . 

Drugače  je  to  .  . .  Ni  sanj  o  sreči ...  In 
zato  hodijo  misli  kot  vešče  sredi  planjave, 
in  gledajo  od  daleč  srečo  in  kot  bi  iskale 
miru,  ker  nimajo  tihe  koče,  kjer  bi  se  naselile 
v  sladki  ljubezni  in  šepetale  o  nečem  lepem. 

Daleč  smo  šli  mladi  ljudje  v  tujino  in  le 
misli  hodijo  vasovat  v  naših  nočeh  nazaj  v 
srečne  čase  .  .  . 

Zato  so  tako  Čudne  take  noči,  zato  tako 
težko  leže  misli  v  •  srcu,  dokler  ne  gredo 
obiskat  domovine  .  .  . 


V  taki  noči  želim  umreti.  Peljali  bi  me 
domov  —  tako  sanjam  —  in  bi  si  počil  sredi 
polja  in  zasanjal  lepe  sanje  o  zemlji,  nad 
katero  se  glasi  lepa  pesem  in  so  noči  tako 
lepe  .  .  . 

In  ne  videl  bi  podnevi  trpljenja,  ki  bi 
motilo  moje  sanje  .  .  . 

Čudno  hrepenenje  po  taki  smrti  pride  v 
dušo,  ker  si  želi  sreče,  tihe,  neznane  sreče, 
polne  sanj  v  srečni  deželi. 

Osamljeno  je  srce  in  molči,  in  nihče  ne 
vpraša,  kako  in  kaj. 

Pravilo  bi  in  pripovedovalo,  in  nima  ni- 
kogar ob  sebi,  ki  bi  poslušal  o  tem  . .  . 

Tako  se  vračajo  misli,  poln^  sreče,  in 
pripovedujejo  o  željenih  ciljih,  in  pesmi  se 
slišijo  v  tem,  kot  bi  pravile  bajke  iz  neznane 
prečudne  dežele. 

Ali  je  to  iz  dežele  mrličev?  .  .  . 

Živa  je  pesem  tam  in  mogočna.  Kaj  hočeš, 
taka  neumna  misel?  Zapoj  in  pozabi! 

In  s  pesmijo  pojdi  in  poj  z  dragimi,  vmes 
pa  jim  govori  mogočno  besedo  o  preteklosti 
in  bodočnosti,  kot  jo  šumi  Sava  čez  Posavje, 
nerazumljivo,  neprestano  šumeče,  kot  da  jo 
šumi  narodu  brez  preteklosti  in  bodočnosti. 

Zato  je  prav,  da  je  bilo  tako,  ni  treba 
takih  sanj  in  nepotrebnih  misli,  kajti  sila  ve- 
lika počiva  pod  pesmijo,  polno  življenja  in 
radosti,  ker  čuti  Človek  silo  v  srcu.  In  zato 
so  prišle  tiste  sanje  prav  po  nepotrebnem, 
in  kaj  hočemo  s  smrtjo —     _    _ 

Nekoč  v  tak  večer  so  se  vrnile  moje 
misli,  otožne  so  bile,  vasovale  so  in  pripo- 
vedovale o  domovini. 

Poslušal  sem  jih  in  duša  moja  je  bila 
trudna,  kot  moje  misli,  žalostna  je  postala 
in  otožna.  Ko  pa  sem  začul  o  pesmi,  se  je 
kot  zasvitalo  v  noči  .  .  .  Zapoj  in  pozabi ! 
In  takrat  sem  zaspal  in  zasanjal.  Bilo  je,  kot 
bi  bil  tak  večer,  in  jaz  sem  se  vrnil  domov, 
z  veselo  mislijo  v  srcu,  z  radostjo  na  licu... 
Ko  sem  se  približal,  sem  se  spomnil  na  ne- 
srečo. Tako  sem  se  v  tistem  večeru  vrnil  k 
materi  -  domovini . . .  Čudno  lep  večer  je  bil, 
kot  je  tak  večer  menda  samo  tam  doma,  kot 
o  njem  sanja  mladost  na  Dolenjskem.  Tiho 


Digitized  by 


Google 


241 


SO  ležale  koče  po  ravnini,  brlele  so  v  njih 
lučce,  okenca  so  dremala,   kakor  dremljejo 
v  svetih   večerih  vsako   leto   in   se  svetijo 
menda  zato,  da  bi  bila  zemlja  enaka  nebe- 
som,  z  zvezdami  razsvetljenim.  Daleč,  kjer  so 
ležali  gozdi  ob  gričih  in  so  po  njih  peljale 
steze,  so  se  cule  pesmi,  in  pomikale  so  se 
lučce  tja,  kot  bi  Šle  čarovnice  motit  ponoč- 
nega  vasovavca,  če  jih  je  razžalil.  In  po  polju 
so  šle   motne   sence,   temne  postave  ljudi. 
Kam  gredo,  tako  upognjeni,  kot  da  nosijo 
nekaj  težkega  na  vratu?  Zakaj  so  tako  težke ^ 
njih  roke,  tako  trudna  je  njih  hoja...  Tako 
je  v  domovini,  če 
se  pogleda  daleč 
v   njeno    motno 
sliko. 

Takrat  sem  pri- 
šel domov.  Sa- 
njalo se  mi  je, 
da  je  to  naš  sveti 
večer,  kajti  belo 
je  bilo  vse,  le  tam 
je  bilo  temno  v 
ozadju  podobe, 
kot  se  je  videlo. 
In  pravijo,  da  ni 
sreče.  Če  ne  praz- 
nujemo   svetega 

večera  doma. 
Zato  sem  zaželel 
domov  in  sem  šel 

z  veseljem  in 
čudnim  hrepene- 
njem, in  ko  sem 
videl  tja  v  temino, 

je  bila  duša  žalostna,  kot  popotniku  iz  tu- 
jine. In  tako  sem  prišel  k  nji,  k  materi. 
Ona  je  bila  starka,  razoran  je  bil  njen  obraz 
in  otožnost  je  senčila  njen  veseli  pogled,  in 
vendar  je  prišel  nasmeh  v  vse  njeno  obličje, 
ko  je  zagledala  sina,  ubogega  in  zapušče- 
nega, ki  se  je  vrnil  iz  tujine.  Kajti  drugi 
gred6  in  se  ne  vrnejo.  Velika  tragedija  je 
njena  ljubezen  .  . .  Bilo  je,  kot  da  sem  bil 
pred  njenimi  nogami,  kot  se  to  slika  o  iz- 
gubljenem sinu . . .  Ona  pa  je  dela  roko  na 
glavo  in  me  pogledala  z  ljubeznijo.  Tresoča 

je  bila  njena  roka,   a  vendar  tako  lehko  je 
Jbilo  in  hladilno,  kot  bi  se  sanjalo  tako  pri- 
jetno. Pogledala  me  je  in  mi  govorila,  kakor 
pride  trenotek,  molčeč  in  velik.  Kaj  bi  go- 
voril jaz?  Molčal  sem  in  sem  bil  srečen  ob  nji 
in    ni  bilo  treba  besede.   To  je  v  duši  na- 
roda, da  molči,  ko  Čuti,  kot  bi  ne  znal  po- 
vedati .  .  .  Tako  sva  se  razumela  .  .  . 
^Trpiš,  sin?" 
„Trpim,  mati." 
„In  me  ljubiš  še?" 
„ Ljubim,  mati;" 

Oblile  so  jo  solze,  ali  od  radosti,  da  jo 

še  ljubi  sin,  da 
je  prišel  k  njej 
iz  tujine  domov, 
ali  pa  od  žalosti, 
ker  ni  imela,  da 
bi  pogostila  sina. 
Kaj  bi  ne  dala 
mati  za  sina!  Nje- 
na usoda  je  bila 
žalostna,  prebila 
je  hude  dni  — 
tuji  ljudje  so  šli 
nekoč  mimo  —  in 

ničesar  nisem 
mogel    želeti  od 
nje,  samo  da  sem 
bil  ob  nji.  Poči- 
vala sva  drug  ob 
drugem   in  vsak 
je  mislil,  da  pri- 
dejo drugi,  boljši 
časi,  ko  se  vrnejo 
sinovi  domov,  in 
bomo  vedno  skupaj,  in  takrat  bi  živeli  ob 
njej  in  ona  ob  nas  in  bi  se  razveselila,  omla- 
dila  .  .  . 

Pa  je  prišla  v  srce  otožna  misel,  težka, 
kot  zakleta,  da  bo  še  ostala  sama,  in  morali 
bomo  po  usodi  živeti  daleč  od  nje.  Ranila 
je  misel  moje  srce,  zabolelo  je  tako  v  duši 
in  sem  se  zbudil . . .  Ležal  sem  v  svoji  slabi 
sobi,  zunaj  pa  je  nad  velikim  mestom  ležala 
mračna  jesenska  noč,  čudna  in  neprijetna, 
kot  so  noči  v  tujini  ...  Ob  meni  so  vaso- 
vale  moje  misli  in  mi  pravile  o  mnogih  lepih 

nočeh.  Zakaj  je  postala  žalostna  duša,  ko 
so  sanje  izginile?  In  so  bile  sanje?  Ali  so  bile. 
daleč  od  resnice?  Take  so  bile  sanje  o  do- 
movini. Pogosto  jo  obiskujejo  moje  misli, 
kot  piše  sin  iz  tujine  materi.  Včasih  v  mla- 
dosti —  pri  nji  spi  vsa  mladost  z  vsemi 
sanjami  —  sem  bival  ob  njej  kot  njen  ljub- 
ljenec in  drugi  so  bili  pri  njej.  Smehljala  se 
nam  je  in  nas  božala.  Vedno  enak  je  bil 
njen  obraz,  in  nisem  zapazil,  kako  se  starajo 
njena  lica  in  oči  so  gledale  zmiraj  z  ljubez- 
nijo . . .  Nikdar  nisem  videl  njenih  preteklih 
dni  in  sem  mislil,  da  je  srečna,  kot  se  vidi. 
Slišali  smo  praviti  o  nji  iz  prejšnjih  časov, 
in  videl  sem,  da  nismo  razumeli  njenega 
Čudnega  nasmeha,  ki  je  bil  za  nas  vesel,  pa 
le  zato,  ker  je  bil  njen  in  je  bil  namenjen 
nam  iz  njene  ljubezni. 

In  so  odšli,  in  mnogi  se  niso  vrnili.  Zato 
so  težke  te  noči  in  grenke  take  misli.  In 
želel  bi  si  takih  sanj,  sanj  o  njej,  ki  lažejo 


in  so  vendar  lepe  . . .  Moje  misli  pripove- 
dujejo o  njej  samo  lepe  bajke,  ki  se  god6 
v  takih  lepih  nočeh,  v  skritih  dolenjskih 
dolinah,  polnih  petja,  kot  da  ni  nesreče . . . 
In  kaj  gre  tam  v  ozadju  v  poltemi,  z  vpog- 
njenimi  glavami,  s  težkimi  rokami,  s  trudno 
hojo?  Kam  gred6?  Kaj  plavajo  ti  oblaki  po 
severnem  vetru,  motit  njene  lepe  dni?  Zakaj 
motijo  moje  sladke  sanje? 

Šli  so  sinovi  in  se  niso  vrnili,  niso  hoteli 
ali  niso  mogli,  pozabili  so  ali  pa  so  jih 
zmotili  na  druga  pota  proč  od  nje,  in  ona 
je  sama  in  zapuščena  . . . 

Kaj  ste  nehale?  Pripovedujte,  misli,  kaj 
ste  še  videle!  Odkod  prihaja  ta  lepa  otožno- 
vesela  pesem,  polna  življenja  in  veselja? 
Zapoj  in  pozabi!  Poslušaj,  kako  poje  fant, 
ko  gre  čez  polje:  ne  boji  se  nikogar,  kajti 
silo  čuti  mogočno. 

In  začnč  se  o  nji  nove  sanje,  sladke  in 
lepe,  dolgo  tja  v  zaspano  noč . . . 


ZVONIMIR: 


GAZELICA. 


Nemir  me  žene  v  širni  svet  — : 
da  peljal  bi  se  v  širni  svet, 
da  meril  bi  kot  sokol  sivi 
s  pcrotjo  lahno  širni  svet, 
da  jadral  bi  čez  morje  sinje, 


da  bi  objadral  širni  svet; 
nemir  me  žene  —  da  na  vrancu 
bi  iskrem  jezdil  v  širni  svet, 
nemir  me  žene  .  .  .  kakorkoli, 
le  dalje,  dalje  v  širni  svet!  .  .  . 

J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

33.  GOJKO[V]ŠEK,  Št.  (:  Gojkova  v  ptuj- 
skem okraju). 

34.  GOLAVŠEK,  Št.  (:  Golava  v  celjskem 
okraju). 

35.  GORENJŠEK,  Št.  (:  Gorenje  v  šoštanj- 
skcm  in  konjiškem  okraju). 

36.  GORJAKOVŠEK,  Staj.  (:  Gorjakovo, 
okr.  Vransko  in  celjska  okolica). 

37.  GOVEJŠEK,  Št.  (:  Govejipotok,  okraj 
Laško). 

38.  GORŠAK,  Št.  (:  Gora,  Gorca,  Gorče 
na  Staj.). 

38  a).  GORŠEK,  D.  (:  Gora  na  Ribniškem). 

39.  GREBENŠEK,  GREBINŠEK,  Št.  (:  Gre- 
bence,  okr.  Šoštanj). 

40.  GRMOVŠEK,  D.  (:  Grmovljc  v  krškem 
okr.  na  Dol.). 

41 .  GRMŠEK,  (:Grm,  okr.  Ormož  in  Kozje). 

42.  GROBELŠEK,  GROBLŠEK,  Št.  (:  Gro- 
belče,  Grobljc  na  Št.). 

43.  GUBENŠEK,  Št.  (:  Gubno,  okr.  Kozje). 

44.  HAJNŠEK,  Št.  (:  Hajnsko,  okr.  Šmarijc). 

45.  HAMERŠAK,  Št.  (:  Hammcr  v  ptujskem 
okraju). 

46.  HOŠČEK,  Št.  (:  Hoste,  okr.  Kozje  in 
celjska  okolica). 

47.  HUMŠEK,  D.  (:  Hom  v  mokronoškem 
okraju). 

48.  HRIBERŠEK,  Št.,  Kor.  (:  Hriber  v  raznih 
staj.  okrajih). 

49.  ILOVŠEK,  Št.  (:  Ilovec,  Ilovica,  Ilovci, 
vse  na  Staj.). 

50.  IMENŠEK,  Staj.  (:  Imeno,  Imcnji  vrh, 
okraj  Kozje). 

51.  IZGORŠEK,  D.  (:  morda  Izgorjc  v  idrij- 
skem okraju?). 

52.  JABLANŠČEK,  Pr.  (:  Jablanec,  okraj 
Komen). 

53.  JAMŠEK,  D.,  Št.  (:  Jama  v  žužemper- 
škem  in  novomeškem  okraju  na  Dol.,  potem 
Jame  v  celjskem  in  laškem  okraju  na  Staj.). 

54.  JAVORŠEK,  D.,  G.  (:  Javorje  v  veliko- 
laškcm  in  škofjeloškem  okraju). 


(DALJE.) 

55.  JAZBINŠEK,  Št.  (:  Jazbine  v  raznih  šta- 
jerskih okrajih). 

56.  JELOVŠEK,  N.  in  Št.  (:  Jelovice,  okraj 
Podgrad  na  Prim.,  in  Jelovec,  Jelovci  i.  pod. 
na  Staj.). 

57.  JEMENŠEK,  Št.  ^  IMENŠEK. 

58.  JERNEJŠEK,  Št.  (:  Št.  Jernej  v  treh  okrajih 
na  Staj.). 

59.  JERMOVŠEK,  Št.  (:  Jarmovec  v  celj- 
skem okraju). 

60.  JEREBINŠEK,  Št.  (:  morda  Jerebinjek, 
okraj  Šmarije?)   . 

61 .  JEZERŠEK,  G.  (:  Jezero,  okr.  ljubljanske 
okolice). 

62.  JURŠEK,  Št.  (:  Št.  Jurij  v  mnogih  šta- 
jerskih okrajih). 

63.  KAMŠEK,  Št.  (:  Kamnica,  okraj  Maribor 
na  levem  bregu  Drave). 

64.  KALŠEK,  KAVŠEK,  ponemčen  KAU- 
SCHEGG,  Št.  (:  Kale,  okr.  celjska  okolica). 

65.  KAMENŠEK,  D.  in  Staj.  (:  Kimenjc  v 
novomeškem,  Kamenice  v  kostanjeviškem  okraju 
na  Dol.;  Kamen,  Kamence,  Kameno  na  Staj.). 

66.  KLANJŠČEK,  Št.,  KLAJNŠEK,  Prim., 
KLANŠEK,  Ljublj.  (;  Klanec,  Klanci  na  Štajer- 
skem, Klanec  v  raznih  kranjskih  okrajih.  Klana 
in  Klan(e)c  na  Prim.). 

67.  KLENOVŠEK,  Staj.  in  D.,  ponemčen 
KLEINOSCHEGG,  Št.  (:  Klenovo,  okr.  Laško 
na  Št.,  in  Klenovik,  okr.  Mokronog  na  Dol.). 

68.  KLADENŠEK,  Staj.  (:  Kladje  v  raznih 
okrajih  na  Staj.). 

69.  KLJUČEVŠEK,  D.  (:  Ključcvica,  okraj 
Radeče  na  D.). 

70.  KOMPOLŠEK,  Staj.  (:  Kompolje  v  sti- 
škcm,  velikolaškem  in  radeškem  okr.  na  Dol.). 

71.  KONŠAK,  Št.  (:Kon(e)c,  okraj  Laško). 

72.  KOPINŠEK,  Št.  (:  Kopince  v  selniškcm, 
Kopinca  v  celjskem  okraju). 

73.  KOSTANJŠEK,  Št.  (:  Kostanjek  in  Ko- 
stanja ves  na  Štajerskem,  prva  vas  v  brežiškem, 
druga  v  slovenjebistriškem  okraju). 

74.  KREMENŠEK,  Št.  (:  Kremen,  okr.  Bre- 
žice in  Laško). 

16* 

75.  KUMPERŠČAK,  Št.  (:  morda  Kumprcš, 
okraj  Gornji  grad?) 

76.  LAKUŠEK,  LAKOŠEK,  Št.  (:  Lakušc  v 
slovcnjcgraškem  okraju). 

77.  LANIŠEK,  G.  (:  Laniščc  v  škofjeloškem 
in  kamniškem  okraju). 

78.  LAPORŠEK,  Staj.  (:  Laporje  v  raznih 
okrajih  na  Št.). 

79.  LEDINŠEK,  ponemč.  LEDINSCHEGG, 
Št.  (:  Ledina  v  brežiškem  in  selniškem  okraju). 

80.  LENDOVŠEK,  Št.  (:  morda  Lendava  na 
Ogrskem  blizu  štajerskih  mej?) 

81.  LESKO VŠEK,  LESKOŠEK,  ponemčeno 
LESSKOSCHEGG,  Št.  (:Leskovec  v  premnogih 
okrajih  na  Št.). 

82.  LEŠČAK,  Prim.  (:  morda  Lese,  okraj 
Cerkno?) 

83.  LEVPUŠČEK,  -IK,  LIPOVŠČEK, 
-OVŠEK,  -UŠCEK,  -UŠČIK,  Pr.  in  G.  (:  morda 
Levpa,  okraj  Kanal?) 

84.  LIMOVŠEK,  G.,  LIMAVŠEK,  Št.  (:  Lc- 
movec  v  si. -bistriškem  okraju). 

85.  LIPOGLAVŠEK,  D.  (:  Lipoglav,  okraj 
Ijublj.  okolice). 

86.  LIPOVŠEK,  Staj.  (:  Lipovec  v  raznih 
staj.  okrajih). 

87.  LOKOVŠEK,  Št.  (:  Lokovo,  Lokovec, 
Lokovica  na  Št.). 

88.  LOMŠEK,  D.,  G.,  Št.  (:  Lom  v  škofje- 
loškem, Lomno  v  krškem  okraju;  Lom  v  šo- 
štanjskem  okraju). 

89.  LOVARŠČIK,  Pr.  (:  Lovara,  okraj  Črvi- 
njan). 

90.  LUTRŠEK,  G.  (:  morda  Luterje  v  šma- 
rijskem  okraju  na  Staj.?) 

91.  MAČKO  VŠEK,  Št.  (:  Mačkovec,  okraj 
Laško). 

92.  MAKOVŠEK,  Št.  (:  Makovšče  v  breži- 
škem ali  pa  Makole  v  si.- bistriškem   okraju). 

93.  MALENŠEK,  Pr.,  G.,  D.  in  Št.  (:  Ma- 
lence  v  kostanjeviškem,  Malne  v  mokronoškem 
na  D.;  Malenca  v  laškem  okraju  na  Staj.). 

94.  MALUŠČEK,  FV.  (:  Malovše,  okraj  Aj- 
dovščina). 


95.  MARKOVŠEK,  MARKOŠEK,  Št.  in  G. 
(:  Markovci  v  ptujskem  okr.,  Markovo  v  kamni- 
škem okraju). 

96.  MARINŠEK,  Št.,  G.,  ponemč.  MARIN- 
SCHEGG,  Št.  (:  Marina  ves  in  Marijina  vas  na 
Štajerskem). 

97.  MASTINŠEK,  MESTINŠEK,  Št.  (:  Me- 
stinje,  ime  dveh  vasi  v  šmarijskem  okraju  na 
Štajerskem). 

98.  MARTINŠEK,  Št.  (:  Sv.  Martin  v  mnogih 
staj.  okrajih). 

99.  MELANŠEK,  Št.  (:  Melanjski  vrh,  okraj 
Gornja  Radgona). 

100.  MULAJNŠEK,  Št.  (:  morda  tudi  Me- 
lanjski vrh?) 

101.  NOGRAŠEK,  D.  (:  morda  Nograd  v 
velikovškem  in  celovškem  okr.  na  Koroškem?) 

102.  OGRAJŠEK,  Št.  (:  Ograda,  Ograde, 
Ograja  na  Staj.). 

103.  OJSTERŠEK,  Št.  (:  Ojstro,  okr.  Laško). 

104.  ORLINŠEK,  Ijublj.  okolice  (:  Orle  v 
Ijublj.  okolici). 

105.  OSTERŠEK,  D.  (:  Osterc  v  kostanje- 
viškem okraju). 

106.  PERUŠEK,  PERO  VŠEK,  N.  (:  Perovo 
V  Ijublj.  okolici  in  v  velikolaškem  okraju). 

107.  PETKOVŠEK,  N.  (:  Petkovec  v  loga- 
škem okraju). 

108.  PIRMANŠEK,  Št.  (:  Pirmane,  okr.  Lož 
na  N.?) 

109.  PLANINŠEK,  PLANINŠČEK,  D.  in 
Št.  (:  Planina  v  raznih  dolenjskih  okrajih,  Pla- 
nina in  Planinca  v  raznih  staj.  okrajih). 

1 10.  PLAJNŠAK,  PLANŠAK,  Št.  (:  Planjsko, 
okraj  Ptuj). 

111.  PLETERŠEK,  Št.  (:  Pleterje,  okraj  Ptuj 
in  Brežice). 

112.  PLIBERŠEK,  Št.  (:  Pliberk,  mesto  na 
Koroškem). 

113.  PODBRŠČEK,  -BERŠČEK,  Pr.  (:Pod- 
brda,  o'  raj  Tolmin). 

114.  PODBEVŠEK  in  PODBELŠEK,  Gor. 
(:  I^odbela,  okr.  Tolmin. 

Ali  Boga  Stvarnika  res  ni  treba?  Oli- 
kanim slovenskim  krogom,  posebno  onim  v 
Ljubljani.  Anton  Bonaventura,  škof.  V  Ljubljani. 
1905.  Samozaložba.  Katol.  tiskarna.  160.  Str.  62. 
Cena  20  v.  —  Jako  času  primerna,  lična  knji- 
žica! Prcvzv.  gospod  pisatelj  govori  o  prasnovi, 
o  začetku  življenja  in  o  evolucijski  teoriji.  Nje- 
gov namen  je  pokazati,  da  istinite  pridobitve 
moderne  znanosti  ne  nasprotujejo  katoliškemu 
nauku  o  Bogu  Stvarniku.  Ozira  se  na  najno- 
vejše znanstvene  preiskave.  Knjižica  je  pisana 
jako  jasno   in   poljudno,   in  bo  izobražencem 


svojo  smrtjo;  saj  je  bil  tedaj  že  ves  onemogel 
in  duševno  potrt.  —  Kar  imata  obe  žaloigri, 
slovenska  in  hrvaška,  skupnega,  je  le  zunanje; 
v  notranjosti  se  pa  ločita  kakor  noč  in  dan. 
Skupne  osebe  so:  Veronika,  Friderik,  Her- 
man, desiniški  graščak  Radoj  in  vitez  Soteščan. 
Ali  kakšne  so  te  osebe?  Ena  večjih  napak  v 
tem  Jurčičevem  delu  je  ravno  disharmonija 
značajev  glavnih  oseb.  Veronika,  samoljubna 
in  preračunljiva  hči  siromašnega  hrvaškega  ple- 
miča, si  zaželi  med  svet,  „da  bi  spoznala  še 
kakšnega    drugega    človeka   razen  očeta,  tete. 


Ogrski  politik  Wekerle. 

služila  kot  dober  kažipot  v  teh  sedaj  jako  pe- 
rečih vprašanjih.  Izšla  je  takoj  že  v  drugem 
natisku.  Tolle,  lege! 

J.  E.  Tomič:  Veronilca  Desiničica.   Hi- 

storijska  tragedija  u  četiri  čina.  U  Zagrebu. 
Izdala  ^Matica  Hrvatska".  1904.  —  Slovence 
mora  prav  posebno  zanimati,  da  je  „ Matica 
Hrvatska"  kot  knjižni  dar  za  1.  1904.  svojim 
udom  poklonila  ^Veroniko  Desiničko"  —  ker 
imamo  tudi  mi  svojo.  Žal,  da  naša  za  hrvaško 
daleč  zaostaja  in  je  sploh  eno  najslabših  Jur- 
čičevih del,  česar  mu  pa  seveda  ne  more  nihče 
šteti  v  zlo,  ker  jo  je  pisal  zadnje  tedne  pred 


Delavski  voditelj  Gapon. 

hlapca  Gregorja  in  dolgočasnih  kmetov"*;  za- 
želi si  bogastva,  slave,  lepih  oblek;  hrepeneče 
pričakuje  „lepega,  bogatega,  veselega,  veljav- 
nega" ženina;  gleda  se  v  zrcalu  in  samoljubno 
pripomni:  „Orda  res  nisem!"  Ko  pride  na  De- 
sinice  oženjeni  Friderik,  celjski  grof,  je  Vero- 
nika takoj  pripravljena  iti  za  njim;  neuljudno 
zavrne  bratranca  Jankota,  ki  ji  brani.  Kot  plem- 
kinja  na  dvoru  grofice  Elizabete  ljubi  njenega 
moža,  prizna  mu  to  ljubezen  in  je  pripravljena, 
da  gre  na  osamljen  Friderikov  grad  in  tam 
čaka  Elizabetine  smrti  in  vzprejema  v  prepo- 
vedane obiske  nje  soproga.  Spomin  na  rajno 
mater  jo  sicer  za  trcnotck  zbega,  toda,  ko  vidi 

na  tleh  ležati  krvavega  Friderika  —  po  dvo- 
boju z  Jankotom  —  se  hitro  vdd  teženju  svoje 
ljubezni:  „Jaz  sem  Vaša,  jaz  ostanem  pri  Vas!" 

To  pač  ni  čist  značaj,  ta  slovenska  Vero- 
nika! In  pri  žaloigri  je  vendar  treba,  da  so- 
čuvstvujemo  z  glavnim  junakom!  Kako  naj  so- 
čuvstvujemo  z  Veroniko?  Pohlepna  je  po  časti, 
po  slavi,  po  bogastvu,  in  kako  slaboten  je  v 
nji  odpor  vesti  proti  pregrešnemu  ravnanju! 
Ce  jo  pozneje  tare  nesreča,  če  trpi,  če  mora 
umreti,  mora  posredovati  krščanstvo  z  naukom 
o  ljubezni  do  bližnjega,  da  se  nam  smili;  brez 
tega  bi  ji  z  mirnim  srcem  zaklicali:  Prav  se 
ti  godi!  S  tem  pa  je  izgubljen  tudi  efekt. 

Vse  drugače  je  karakterizirana  hrvaška  Ve- 
ronika. —  Zadovoljna  je  s  priproščino  navad- 
nega plemiškega  dvorca,  dobro  in  hvaležno 
srce  kaže  do  dobrotnika,  kneza  Blagaja;  po- 
nižna je  in  niti  z  besedico  ne  da  zaznati,  da 
se  zaveda  svoje  lepote.  S  studom  je  odbijala 


Avgust  BebeL 

Friderikove  ponudbe,  in  tudi,  ko  ji  prigovarja 
sam  Blagaj,  ne  mara  imeti  s  celjskim  grofom, 
razuzdancem  in  morivcem  lastne  žene,  nobe- 
nega stika: 

„Nikoli,  knez,  nikoli 
Celjana  nočem  ...  Že  sem  ga  odbila,  — 
in  dokler  diham,  ga  bom  odbijala, 
umrjem  rajši,  kakor  da  ga  vzamem  . .  . 
ker  grd  se  zdi  mi,  strašen  in  nagnjusen, 
res,  pravi  satan"  ,  .  . 

Vda  se  edinole  na  prigovarjanje  očeta,  na- 
vdušenega Hrvata,  in  na  izrecno  željo  kneza 
Blagaja,  ki  je  velik  dobrotnik  njenega  očeta, 
toda  ne  iz  samoljubnih,  sebičnih  namenov, 
ampak  žrtvuje  se  za  domovino,  za  veliko  pa- 
triotično  misel  prostosti  in  političnega  zdru- 
ženja hrvaških  pokrajin:  kot  žrtev  stoji  pred 
nami  čista  in  veličastna.    Ko  pozneje  kot  po- 


stavno poročena  žena  resnično  ljubi  Friderika, 
vsega  skesanega,  tako  gorko  ji  vdanega,  jo 
občudujemo,  ko  na  Friderikovo  vprašanja  na- 
vaja razloge,  zakaj  ga  ljubi : 

„Če  te  ljubim!  — 
Li  moreš  še  dvomiti,  ko  pač  vidiš 
življenje  moje  srečno,  in  ko  čustva 
srca  so  mojega  ti  znana?  Ljubim! 
Kako  bi  sicer  vračati  ti  mogla 
ljubezen  in  zvestobo  tvojo  verno? 
Ljubezen  gorka  in  srca  edinost 
čuvajka  tihe  najine  je  sreče, 
edini  moj  zaklad  na  celi  zemlji. 
Da,  ljubim  te,  moj  Friderik,  in  cenim, 
ker  plemenito  dušo  v  sebi  nosiš, 
ker  močen  bil  si  in  krepak  dovolj, 
pričeti  novo,  čednostno  življenje, 
da  zgine  senca  prejšnjih  temnih  dni 
življenja  tvojega...  In  zdaj  si  čist, 
na  tebi  pege  ni  —  in  jaz  se  Čudim 
tej  velikosti  duše  tvoje  in  te 
začudena  in  srečna  ljubim!" 

To  je  pač  vse  kaj  drugega!  —  Če  Friderika 
ljubi  Jurčičeva  Veronika,  ne  iznenadi  to  ni- 
kogar, saj  je  samoljubnica  ves  čas  hrepenela, 
da  bi  „ prišel  p6njo  kak  veljaven"!  Ko  pa  nam 
ljubezen  izpoveda  Tomičeva  Desinička,  obču- 
dujemo velikodušnost,  s  katero  je  znala  od- 
puščati spokomiku;  naravno  se  nam  zdi,  da  je 
Friderikova  vdanost  ni  mogla  pustiti  hladne. 

Prav  tako  nesimpatičen,  rekli  bi  skoraj, 
frivolen,  je  pri  Jurčiču  Friderik.  Ljubimkuje  s 
tujo  deklico,  ko  še  živi  soproga  Elizabeta; 
sirovo  se  obnaša  do  bolehne,  potrpežljive 
svoje  žene;  nesamostojen  je:  za  nobeno  ceno, 
torej  tudi  ne  za  ceno  Veronike,  se  ne  mara 
odreči  prvorojenstvu;  obljubil  je  tajno  poro- 
čeni, da  je  ne  zapusti,  a  ko  mu  starogrof 
Herman  stavi  alternativo ,  ali  odpovedati  se 
Veroniki  ali  izgubiti  prvorojcnstvo,  da  Veroniki 
slovo,  češ:  „Jaz  ti  ne  morem  pomagati."  — 
Ali  je  to  resnična  ljubezen?  Ali  je  to  viteška 
možatost? 

Tomičev  Friderik  pa  je  vseskozi  simpatična 
oseba.  Res  da  ima  na  sebi  hud  madež,  umor 
žene ;  toda  v  srečnem  zakonu  z  Veroniko  od- 
krito obžaluje  svoje  dejanje,  in  kar  nič  nam 
ne  brani,  da  se  ne  bi  zanj  zavzeli  tudi  mi,  ko 
vidimo  to  kesanje.  Možato  prizna  Desiničko 
za  pravo  ženo  tudi  pred  strogim  Hermanom, 
viteško  brani  nje  čast  in  niti  na  misel  mu  ne 
pride,  da  bi  se  ji  odrekel;  celo  tedaj  vztraja, 
ko  mu  okrutni  starogrof  prinese  kraljevsko 
pismo,  ki  ga  oropa  vsega  premoženja  in  ga 
obsoja  na  smrt.  Tacega  ga  moramo  edinole 
občudovati,  in  ko  propade  Veronika,  z  njo 
vred  pomilujemo  tudi  Friderika,  dasi  ostane 
pri  življenju,  dočim  ga  pri  Jurčiču  končno 
smatramo  za  bojazljivca  in  strahopetneža. 

Vitez  Soteščan  je  pri  Tomiču  le  statist,  pri 
Jurčiču  pa  še  dosti  dobro  igra  vlogo  intri- 
ganta;  paralelna  oseba  Soteščanova  je  v  hrvaški 
žaloigri  vitez  Erazem ;  seveda  ni  intrigant,  ampak 
le  na  tihem  občuduje  Veroniko  in  jo  morda 
tudi  ljubi,  dasi  tega  nikjer  ne  pove.  Če  vidimo 
to  tiho,  vdano,  moško  Erazmovo  spoštovanje, 
se  nam  Jurčičev  Janko  resnično  zazdi  smešen, 
navadna  petošolska  figura:  kakor  zdihujoča  tri- 
desetletna samica  spremlja  Veroniko,  ki  ga  od- 
bija kot  dolgočasnega  pusteža.  —  Krasno  je 
pri  Tomiču  označena  kraljica  Barbara;  vzel  jo 
je  kar  iz  srede  sedanjega  materialistovskega 
življenja:  pohlepna  dama  je  to,  ki  ne  misli  na 
druzega,  nego  na  vživanje  in  vesele  zabave. 
Toda  ko  dobimo  v  nje  družbi  škofa  Albena, 
bi  Tomiču  najraje  zaklicali:  Kaj  pa  je  tega 
treba  bil6?  Alben  je  tendenciozna  oseba,  in  to 
je  edino,  kar  na  tej  žaloigri  grajamo . . .  Kra- 
ljica Barbara  nori  za  mladim  laškim  plemičem 
Contarinijcm;  Alben  jo  svari  in  jo  opominja, 
naj  pazi  na  svoje  dostojanstvo;  v  barvah,  ki 
se  škofu  ne  spodobijo,  popisuje  lepoto  Con- 
tarinijevo,  in  pripomni: 

„Toda  treba  vendar, 
da  strogo  paziš  in  da  se  zavedaš 
Časti  kraljevske,  ker  m  o  tre  te  vedno 
oči  podložnikov  . . .  zato  prikrivaj 
prevročo  strast  srca...  ravnaj  se  skrbno 
po  onem:  si  non  ca  ste,  tamen  caute*... 

G.  Tomič,  tako  ne  govori  katoliški  škof!  — 
Splošno  pa  je  žaloigra  vredna  vse  pohvale. 
Ker  imamo  tudi  Slovenci  svojo  „Veroniko", 
bi  bilo  vrlo  zanimivo,  da  bi  Tomičevo  v  slo- 
venskem prevodu  kdaj  igrali  tudi  pri  nas.  Vsaj 
toliko  je  gotovo  vredna,  kakor  bedaste  fran- 
coske burke,  ki  so  pri  nas  na  repertoarju . .  . 

K/. /C. 


D  r.  K.  Š  t  r  e  k  e  I  j :  K5se,  Kftser,  Kosch. 
(Zeitschr.  fiir  deutsche  Wortforschung  V.  Bd. 
4.H.;herausgegebenvonFriedrichKluge.Verlag 
K.  J.  Triibner,  StraBburg.)  Značilno  je,  da  nem- 
ški etimologi  tuje  besede  v  nemščini,  katerih 
etimologija  jim  je  nejasna  in  temna,  izvajajo 
iz  različnih  jezikov  in  stikajo  po  vseh  kotih, 
le  k  Slovanom,  ki  so  jim  najbližji,  jih  ne  grejo 
iskat.  Tako  je  tudi  Val.  Hintner  v  IV.  I.  str.  320. 
omenjenega  lista  izkušal  dokazati,  da  je  beseda 
„K5se"  -  Harfe,  Gestell  zum  Trocknen  der 
Feldfriichte,  genuinna  nemška  tvorba  iz  „kase" 
(strn.  kaši,  lat.  caseus).  O.  profesor  Štrekelj  pa 
je  s  to  razpravo  dokazal,  da  izvira  beseda  iz 
slov.  „koza",  ki  pomeni  v  slov.  tudi  ,die  ein- 
fache,  dachiose  Oarbenharfe*,  torej  isto  kakor 
tir.  kčse,  kčise!  (gl.  Plet.-Wolfov  slov.-nemški 
slovar  str.  449!)  Beseda  „Der  oder  d  i  e  KSser" 
(Kiser)  ---=■  Almhiitte  pa  je  izposojena  iz  laščine, 
kjer  se  v  narečju  nahaja  cascra.  Anton  Ober- 
felder  navaja  v  ^Karnterisches  Idiotikon"  158 
tudi  besedo  ,kosch*  za  ,Harfe*,  in  Unger-Khull 
(Steirischer  Sprachschatz  str.  405)  jo  navaja  za 
„Ort  zum  trocknen  von  Mais".  Gospod  pisatelj 
ni  mogel  zaslediti  besede  v  teh  pomenih  v  slo- 
vanskih narečjih.  Beseda  v  nem.  pa  dokazuje, 
da  so  jo  morali  nekdaj  v  tem  pomenu  tudi 
Slovenci  rabiti.  Vuk  Karadžič  ima  namreč  za 
„koš"  tudi  pomen:  ,Art  Scheuer  von  Flecht- 
werk  fiir  Kukuruz*.  Ne  moremo  torej  misliti, 
da  je  preskočila  beseda  Slovence  in  je  prišla 
direktno  od  Srbohrvatov  k  Nemcem.  Od  go- 
spoda pisatelja,  ki  je  spisal  znamenito  delo 
„Zur  slavischen  Lehnw5rterkunde",  katero  je 
izdala  dunajska  akademija,  smemo  pričakovati 
še  veliko  na  tem  polju.  Razprava  bo  zanimala 
vsakoga^  ki  se  bavi  z  narodopisjem. 

-  A. 

^:m 


o  m  ono 


^s^ 


NAŠE  SLIKE. 

Uvodna  vinjeta  g.  M.  Gasparija  je  posvečena 
neprijazni  starki,  ki  neče  umeti,  da  je  že  pošla  doba 
njene  neprijetne  oblasti.  Naj  odkima  mrzla  zima  in 
da  prostora  spomladi!  Gospod  Gaspari  je  mlad  talent, 


krono.  Izmed  poslušavcev  utegne  zanimati  čitatelja 
druga  oseba  na  desni  strani  gledavčevi  v  prvi  vrsti, 
ki  se  naslanja  z  levico  nazaj,  z  desnico  se  pa  opira 
ob  koleno.  Ta  je  bil  tedaj  v  vrstah  opozicije  kot  za- 
stopnik plemiške  stranke  —  lord  Balfour,  sedanji  lord 
kancelar  in  prvi  minister  angleški. 


JAPONSKI  NASKOKI. 

član  dunajske  „Vesne".  Njegova  „Studija"  str.  217. 
nam  kaže  pošteni  obraz  komisijonarja  s  službeno 
čepico.  Teknila  mu  pipa! 

Slika  str.  232.  nam  kaže  zanimiv  prizor  iz  an- 
gleške poslanske  zbornice.  Pod  baldahinom  sedi  pred- 
sednik „Speaker'^  Nad  njim  je  galerija  za  časniške 
poročevavce,  ki  stenografirajo  govore.  Stranska  ga- 
lerija je  namenjena  poslancem,  kateri  nimajo  prostora 
v  zbornici.  Danes  jih  je  prišlo  izredno  mnogo,  saj 
govori  Gladstone,  slavni  minister  in  voditelj  stranke, 
ki  se  bori  proti  staremu  angleškemu  konservatizmu 
in  zahteva  pravice  za  Irsko.  Pred  njim  leži  na  mizi 
žezlo  Speakerjevo,  takozvani  „mace"  (izg.:  mes),  ki 
mora  biti  vedno  v  zbornici,  kadar  deluje  državni  zbor. 
Podobno  je  nekakemu  kiju,  ker  ima  na  koncu  težko 


Izmed  drugih  slik  omenjamo  tu  podobo  grofa 
Bylandt-Rheidta,  ki  je  letos  ravno  ob  novem 
letu  prevzel  od  odstopivšega  dr.  Koerberja  vodstvo 
ministrstva  za  notranje  stvari,  in  ogrskega  politika 
W  e  k  e  r  1  a ,  katerega  ime  je  vzplavalo  zopet  na  po- 
vršje pri  sedanji  ministrski  krizi  na  Ogrskem.  We- 
kerle  je  že  bil  ministrski  predsednik,  in  sicer  so  pod 
njim  vzprejeli  in  izvedli  proticerkvene  postave,  po 
katerih  so  vpeljali  civilni  zakon  itd. 

Avgust  Bebel  (str.  246.)  vodja  nemške  so- 
cialne demokracije,  je  postal  v  zadnjem  času  zopet 
znan  posebno  po  notranjih  borbah  v  tej  stranki.  On 
je  zastopnik  najbolj  revolucionarne  struje,  ki  vedno 
napoveduje  veliki  polom,  v  katerem  se  mora  pokon- 
čati sedanja  družba,  da  zavlada  socialna  demokracija 

s  svojim  brezverstvom  in  s  spIoSno  , enakostjo".  Spisal 
je  knjigo  ,Die  Frau*,  v  kateri  uči  popolno  nenrav- 
nost,  zametuje  zakon  in  zahteva,  da  bi  ljudje  živeli  po 
danvinističnih  načelih  živalskega  pokoljenja.  Nastali 
so  v  soc.  dem.  stranki  takozvani  revizionisti,  ki  ho- 
čejo, da  se  naj  socialna  demokracija  približa  drugim 
strankam,  češ  da  so  njene  zahteve  sedaj  neizvedljive. 
A  Bebel  jih  je  pobijal  in  je  obdržal  vodstvo  v  rokah. 

Fr.  S.  Finžgar. 

Laskamo  si,  da  ustrezamo  mnogim  željam,  ko 
podajamo  čitateljem  sliko  svojega  najboljšega  sotrud- 
nika  gospoda  Fr.  S.  Finžgarja.  Finžgar  je  eden  tistih 


povest  »Zaroka  o  polnoči*,  ki  je  izšla  v  Krajčevi 
»Narodni  biblioteki''.  Druga  daljša  povest,  »Gozdarjev 
sin',  je  bila  natiskana  v  » Slovenčevih  "*  podlistkih. 
Finžgar  je  bil  tedaj  bogoslovec  in  kot  tak  predsednik 
ljubljanske  bogoslovske  literarne  zveze  »Cirilskega 
društva"  ter  predsednik  literarne  zveze  vseh  slovenskih 
bogoslovcev.  Uredil  je  tedaj  tudi  en  letnik  »Pomlad- 
nih glasov",  za  katere  je  sam  mnogo  spisal.  —  Potem 
se  je  začelo  neumorno  delovanje  pri  »Dom  in  Svetu*. 
Izpočetka  pesmi,  epska  idila  »Triglav*  —  potem  črtice, 
novele,  romani.  Med  najboljšimi  stvarmi,  ki  jih  je  pri- 
nesel »Dom  In  Svet*,  so  gotovo  Finžgarjeva  novela 
»Deteljica*,  roman  »Kvišku*,  »Oranže  in  Citrone*, 
ciklus  črtic  »Moja  duša  vasuje*  ter  lanski  roman  »Iz 
modernega  sveta",  v  katerem  je  posegel  Finžgar  v 


JAPONCI  STRELJAJO  V  HUDEM  MRAZU. 


redkih  pisateljev,  ki  ga  vse  rado  bere.  Saj  je  pa  tudi 
povsod  doma:  med  preprostim  narodom  in  med  naj- 
finejšo družbo  —  v  tvornici  in  na  parketu.  Zdrav 
realizem  je  njegov  pravec  —  naj  slika  zunanje  do- 
godke življenja  ali  naj  se  poglablja  v  skrivnostne 
globine  človeškega  srca.  In  mojster  je  tu  in  tam.  — 
Finžgar  se  je  vnel  za  slovstveno  delovanje  že 
kot  dijak  v  Alojzijevišču  —  pri  tistem  skromnem 
ognjišču,  ki  ga  je  s  toliko  skrbjo  čuval  tedanji  aloj- 
zijeviški  vodja,  msgr.  Tomo  Zupan,  pri  »Domačih 
vajah ",  katerim  je  bil  kot  osmošolec  tudi  urednik. 
Potem  je  pisal  v  »Vrtec*  z  imenoma  » Basnigoj  *  in 
»Naum*.  Za  časa  Tomšičeve  bolezni  je  več  mesecev 
skoro  popolnoma  sam  opravljal  vse  uredniško  delo 
pri  »Vrtcu*.   Kot  osmošolec  je  spisal  prvo   daljšo 


naše  socialne,  zlasti  delavske  razmere  tako  globoko 
in  s  tolikim  umevanjem  socialnega  vprašanja,  kakor 
še  noben  drug  naš  pisatelj.  —  Tudi  drame  ni  prezrio 
Finžgarjevo  spretno  pero.  Za  »Vrtec*  je  spisal  več 
krajših  prizorov,  za  »Pomladne  glase*  mnogo  igrani 
»Indijski  siroti",  priložnostno  marsikaj  za  male  odre 
po  društvih,  koder  je  služboval,  in  za  »Dramatično 
društvo*  »Divjega  lovca*,  izvirno  narodno  igro,  ki 
je  ob  uprizoritvi  dosegla  sijajen  uspeh.  Tudi  je  pri- 
redil po  nemškem  »Egiptovskega  Jožefa*,  Rosegger- 
jev  »Na  sodnji  dan*,  burko  »Veharjevo  letovišče* 
prevcl  iz  češčine  opero  »Dalibor*  in  iz  ruščine  Čaj- 
kavskcga  »Pikovo  damo*. 

To  je  le  površen  zaznamek  Finžgar jevi h  spisov. 
Veliko  jih  je  in  veliko  popolnega  je  med  njimi.  Pesnik 

nemara  Finžgar  ni  bil  nikoli  —  a  s  Finžgarjem-pro- 
zaistom,  na  višini,  kakršni  je  zdaj,  se  jili  pri  nas  ne 
more  veliko  kosati.  Hodi  stara  pota  zdravega  realizma, 
a  je  privzel  tudi  od  modernih,  kar  imajo  res  dobrega, 
umetniškega.  Velik  je  kot  psiholog  in  kot  plastik. 
Njegov  slog  je  krepek  —  moška  sila  je  v  njem  — 
in  bogat. 

Iz  prijateljskega  občevanja  ž  njim  vemo,  da  ima 
Finžgar  še  mnogo  velikih  osnov.  Naj  jih  srečno  izvrši 
v  čast  slovenskemu  leposlovju  1 

Pomladne  razstave   dunajske  „Secesije** 

so  se  udeležili  letos  tudi  trije  Slovenci:  Jakopič,  Gro- 
har in  Jama.  Poleg  njih  so  razstavili  svoja  dela  Poljaki : 
Mchofer,  Axentowicz,  VVyczolkowski,  Wyspianski  i.  dr. 
Češki  komorni  kvartet  iz  Prage:  Jifi  He- 
rold,  Bohumil  Brož,  Oldfich  Vavra  in  Maks  Škvor 
je  koncertiral  v  Ljubljani  dne  17.  marca.  Igral  je  Sme- 
tanov komorni  kvartet  „Iz  mojega  življenja"  (E-mol) 
in  Dvorakov  komorni  kvartet  v  As-dur  (op.  105). 
Primarij  kvarteta  g.  Herold  je  nastopil  z  briljantno 
fantazijo  Wieniawskega  na  motivih  Gounodove  opere 
„Faust**.  Gdčna  Mira  Dev  je  pela  več  ljubkih  solo- 
spevov. 

Dr.  Milivoj  Šrepel.  Vseučiliški  profesor  doktor 
Milivoj  Šrepel  j,  katerega  ime  je  znano  tudi  med 
Slovenci,  je  umrl  dne  24.  februarja  v  Zagrebu,  šele 
v  43.  letu  svoje  starosti.  Kot  vsestransko  naobražen 
Slovan  se  je  sicer  marljivo  bavil  s  književnostjo  vseh 
Slovanov,  a  najbližja  poleg  materine  knjige  mu  je  bila 
vsekdar  slovenska.  —  Zapustil  je  neprimerno  mnogo 
književnega  blaga  stalne,  velike  cene.  V  mladosti  je 
bil  nežen  pesnik,  pozneje  je  pisal  kritike,  v  „Matici" 
je  izdajal  „Slike  iz  svjetske  književnosti",  napisal  celo 
vrsto  študij  in  primer  o  ruskih,  poljskih  in  čeških 
književnih  prvakih.  Zadnji  čas  je  pripravljal  „Ilirsko 
antologijo".  Največje  koristil  svojemu  narodu  zresnim 
delom  v  „ Akademiji"  in  „ Matici  Hrvatski"  ter  kot 
profesor  na  mladem  krvaškem  vseučilišču. 

Jan  Klecanda,  marljivi  češki  pisatelj  in  časnikar, 
je  obhajal  5.  sušca  svojo  petdesetletnico.  Rojen  je  bil 
5.  sušca  1.  1855.  v  Pragi,  kjer  je  dovršil  realko  in  začel 
študirati  tehniko,  a  vojaška  služba  je  pretrgala  njegove 
študije.  Ko  je  bil  prost  vojaščine,  je  postal  učitelj  na 
Smihovu,  pozneje  v  Pragi  in  nazadnje  v  Toplicah, 
kjer  je  razvil  organizatorsko  delavnost  za  češke  manj- 
šine. L.  1887,  je  zapustil  učiteljsko  službo  in  ustanovil 
tednik  „Vyšehrad"  z  zabavno  prilogo  „Svatvečer", 
katerega  je  izšlo  H  letnikov.  Že  na  realki  je  pisal 
pod  raznimi  psevdonimi  v  liste  „Humoristicke  Listy", 
„Paleček",  „Obrazy  života"  in  dr.  Nekatere  njegove 
povesti,  natisnjene  v  Knappovih  „Bescdach  mladcže" 


so  bile  priporočene  za  šolske  knjižnice.  Izdal  je  roman 
„Bludičky",  vojaške  sličice  „Na  bojišti",  novele  „Vsždnl 
pfibžhy",  „Vojaci  v  miru",  „Hrdinove  malych  roma- 
nu" itd.  Vsi  njegovi  duševni  proizvodi  se  odlikujejo 
po  zdravem  realizmu  in  izbornem  risanju  junakov. 

Jan  Spdčil  -  Žeranovsk^.  V  Šternberku  na 
Moravskem  je  9.  jan.  umrl  po  težki  bolezni  J.  Spačil. 
Umrl  je  v  hiši  trpljenja  za  zamreženim  oknom  v  za- 
vodu za  blaznike.  Smrt  je  bila  torej  za  tega  nadarjenega 
in  marljivega  pesnika  in  časnikarja  le  dobrota.  J.  Spačil 
je  bil  mož  konservativnega,  idealnega  mišljenja,  na- 
darjen pesnik  in  spreten  prelagatelj  češke  pesniške 
tvorbe  v  nemščino  in  francoske  v  češčino.  Lepa  knji- 
ževnost je  bila  njegov  živelj.  Nemirno  časnikarsko 
delovanje  mu  ni  ugajalo ;  hrepenel  je  zmirom  po  Pragi, 
kjer  bi  mogel  urejevati  književni  in  umetniški  oddelek 
v  kakem  velikem  praškem  dnevniku.  Svojega  ideala 
ni  dosegel.  Spačil  je  bil  rojen  26.  januarja  1. 1857.  v 
Žešovupri  Prostejovu,  študiral  je  gimnazijo  v  Olomucu 
in  potem  se  je  posvetil  časnikarskemu  poklicu.  Začel 
je  v  „Našincu*  in  je  potem  urejeval  »Kutnohorske 
Listy«,  „Divadelni  Listy«,  , Politik«,  ,Čecha%  ,Hlas" 
in  »Ratibor''.  Njegovi  književni  plodi  so  bili  objavljeni 
v  raznih  časopisih.  Samostalno  je  izdal  nekatere  pesni 
in  prevode,  zlasti  prevod  Heredijevih  »Trofej*  in  nem- 
ški prevod  pesni  »Vittoria  Colonna*  od  I.  Vrchlickega. 
S  posebno  ljubeznijo  je  negoval  hanaško  narečje,  v 
katerem  je  izdal  sličice  „Sam6  tiho',  katerih  nadalje- 
vanje je  imelo  iziti  pod  naslovom  »Pike  a  štriche". 
V  kratkem  izide  zbirka  njegovih  pesni  »Vyšc  a  pro- 
pasti«. 

Ferdinand  Schulz.  Češki  pisatelj  Ferd.  Schulz 
je  obhajal  17.  jan.  t.l.  sedemdesetletnico  svojega  rojstva, 
a  že  16.  februarja  ga  je  vzela  neizprosna  smrt.  Rojen 
je  bil  1.  1835.  v  Ronovu  pri  Časlavi  in  je  zadnjo  dobo 
preživel  v  Pragi  kot  vpokojen  profesor  Češkoslovanske 
trgovske  akademije.  Schulz  je  že  v  šestdesetih  letih 
zaslovel  kot  spreten  leposlovec,  kritik  in  stilist.  Ure- 
jeval je  »Osvžto«,  prilogo  »Narodnich  Listu«  pod 
naslovom  »Literarni  Listy«  in  »Česky  obzor  literarni*. 
Njegovo  literarno  delovanje  je  zeld  obsežno.  Pisal  je 
zgodovinske  povesti  in  povesti  iz  sodobnega  social- 
nega življenja.  Posebno  priljubljene  so  njegove  povesti 
iz  življenja  čeških  plemenitašev.  Od  1.  1884.— 1898.  je 
Schulz  urejeval  tednik  »Zlata  Praha«.  V  »Matici  lidu« 
so  izšle  njegove  zgodovinske  razprave  za  ljudstvo 
»Jifi  z  PodSbrad«  in  »Češti  vyst5hovalci « ;  v  tisti 
knjižnici  je  izšel  tudi  obširen  življenjepis  Jungmanna 
izpod  Schulzovega  peresa.  Žal,  da  moramo -nekatere 
povesti  Schulzeve  s  katoliškega  stališča  obsoditi,  na 
pr.  zgodovinsko  povest  »Doktor  Johanek«,  ki  je  prav- 
zaprav pamflet  na  sv.  Janeza  Nepomučana,  in  povest 
»Češka  Magdalena«. 

Petdesetletnica  Františka  Kvapila.  16.  fe- 
bruarja je  obhajal  petdesetletnico  po  rojstvu  tajnik 
češkega  muzeja  v  Pragi,  znani  slavofil  in  pisatelj 
Fr.  Kvapil.  Kvapil  je  že  od  mladosti  imel  posebno 

ljubezen  do  Slovanstva  in  slovanske  umetnosti.  To 
ljubezen  zapazi  bravec  v  celem  Kvapilovem  literarnem 
življenju,  v  njegovih  prevedenih  in  izvirnih  delih.  Že 
kot  dijak  je  pod  psevdonimom  prevel  nekoliko  poljskih 
spisov ;  kot  dijak  se  je  učil  tudi  hrvaškega,  srbskega 
in  slovenskega  jezika  ter  iz  njih  prevajal.  L.  1879.  je 
šel  v  Pariz,  kjer  je  občeval  le  s  Poljaki.  V  Parizu  je 
Kvapil  končal  izbrane  prevode  iz  Krasinskega  in  se 
je  vrnil  v  Prago  kot  zaveden  in  navdušen  polonofil. 
Od  tistega  časa  je  zasledoval  vse,  kar  je  bilo  zna- 
čilnega za  Poljake  in  za  Čehe,  poučeval  je  Poljake  o 
Čehih  in  Čehe  o  Poljakih  s  kritičnimi  in  esayističnimi 
članki.  Najprej  je  za  Čehe  prevel  celega  Krasinskega, 
Asnyka  in  potem  podajal  v  čeških  časopisih  najboljše 
duševne  proizvode  Mickievvicza,  Grabowskega,  Ko- 
nopnicke,  Kraszewskega,  Ujejskega  itd.  Tudi  iz  ruskih 
pesnikov  je  marsikaj  prevel  v  češčino.  A  Kvapil  ni 
samo  prevajal,  ampak  je  pisal  tudi  literarne  študije  in 
spomine,  katere  je  objavil  v  raznih  čeških  listih  in  zbral 
dozdaj  v  dveh  knjigah :  „Ženy  a  milenky  slovanskych 
basniku"  (1893)  in  ^Životem  k  idealu«  (1900).  Knjiga 
,Ženy  a  niilenky"  hoče  v  širših  slojih  vzbuditi  zani- 
manje za  usodo  in  proizvode  slovečih  slovanskih 
pesnikov.  Izvirno  je  Kvapil  izdal  ,Zpžvy  knlžeci", 
,Zavate  stopy*',  ,Vystavni  tačky",  »Když  kvetly  maky''. 
,Zpevy  knlžecl*  opevajo  v  krasni  moderni  obliki  ju- 
naške čine  staroruskih  junakov.  Za  tisk  ima  Kvapil 
pripravljeni  dve  knjigi:  Antologijo  poljske  lirike  in 
novo  izvirno  lirično  zbirko.  H  koncu  še  omenjamo, 
da  je  Kvapil  urejeval  ^Ruch",  ,Hlas  Naroda"  in  »Ča- 
sopis Musea  kral.  českeho".  Kot  tajnik  muzeja  ima 
velike  zasluge,  da  slovanski  gostje  radi  obiskujejo 
Prago  in  vzorno  urejene  muzejne  zbirke.  V  vseh  spisih 
Kvapilovih  bodisi  prevedenih  bodisi  izvirnih  se  kaže 
Kvapilovo  slovansko  srce  in  globoko  versko  čuvstvo. 

Fr.  Št. 

J.  J.  Bene$ovsky-Veseiy.  21.  febr.  je  v  Pragi 
umrl  po  kratki  bolezni  zasluženi  češki  časnikar  J.  J. 
BeneSovsky  -  Vesely.  Živel  je  51  let  in  polnih  30  let 
je  bil  člen  uredništva  „Narodnih  Listov".  Rojen  je 
bil  v  Pragi  22.  maja  1.  1854.  Dovršil  je  nižjo  realko 
in  ker  ni  mogel  nadaljevati  študij,  si  je  izvolil  časni- 
karski poklic,  da  bi  čimpreje  prišel  do  vsakdanjega 
kruha.  Kot  sedemnajstleten  mladenič  je  že  spisal  po- 
vest in  nekoliko  verzov.  Ko  je  bil  star  dvajset  let,  je 
bil  že  publicist.  Benešovsky-Vesely  je  bil  vsestransko 
omikan  mož,  poznal  je  temeljito  nekoliko  jezikov  in 
je  veliko  prevajal  iz  francoščine,  angleščine  in  laščine. 
Izdal  je  tudi  zbirko  izvirnih  povesti  pod  naslovom 
„Eva  a  jinc  povidky";  cela  vrsta  drugih  njegovih  po- 
vesti je  izšla  v  ,4-istku"  „Narodnich  Listu". 

]An  Franci8ci-Ritnavsky.  Slovaki  so  9.  marca 
pokopali  enega  izmed  zadnjih  sovrstnikov  Ljudevita 
Štiira  in  obenem  enega  izmed  prvih  buditeljev  slo- 
vaškega naroda;  pokopali  so  moža  neumorno  delav- 
nega v  burnih  in  nevarnih  dobah  -  Jana  Francisci- 
Rimavskega.  Francisci  si  je  izvolil  obe  orožji,  s  katerima 


se  more  zatiran  narod  osvoboditi  tujega  jarma:  per6 
in  meč,  in  oboje  je  spretno  rabil  v  čast  in  slavo 
svojega  naroda.  Francisci  je  bil  pisatelj,  pesnik,  čas- 
nikar, dostojanstvenik,  organizator,  učitelj  mladine, 
načelnik  vojaštva,  ustanovitelj  „Slovaške  Matice",  na- 
biravec  narodnih  književnih  zakladov,  „ljubimec  na- 
roda", voditelj  deputacij  in  imeniten  govornik.  Rojen 
je  bil  1.  junija  1.  1822.  v  Hniišti  v  gemerskem  okraju. 
Bil  je  sin  revnih  staršev,  vzrastel  je  v  revščini  kakor 
vsi  slavni  slovaški  možje.  Študiral  je  v  Oždanih,  Le- 
voči  in  Požunu.  Zgodaj  se  je  v  njem  vzbudila  ljubezen 
do  naroda,  ki  sta  jo  še  bolj  vnela  njegova  prijatelja 
Hurban  in  Škultety.  Zbok  svojega  narodnega  mišljenja 
je  Francisci  moral  veliko  pretrpeti.  L.  1845.  je  izdal 
I.  zvezek  zbirke  „Slovaške  povesti".  Izpočetka  se  je 
hotel  posvetiti  duhovniškemu  poklicu,  ali  postal  je 
jurist  in  1.  1846.  je  dovršil  svoje  študije.  Leta  1848. 
se  je  začelo  za  Franciscija  novo  politično  življenje; 
15.  maja  istega  leta  se  je  udeležil  slovaškega  zboro- 
vanja v  Liptovskem  sv.  Miklavžu  in  je  odšel  v  svoj 
rojstni  kraj,  kjer  so  ga  izvolili  za  načelnika  novo 
ustanovljene  narodne  „garde".  Takrat  so  ga  Slovaki 
imenovali  „pekn^  Janko"  in  dunajski  listi  so  pisali 
„von  denr  schOnsten  Jungling  der  Slowakei".  Ker  po 
njegovem  izgledu  drugi  načelniki  narodnih  gard  niso 
hoteli  poslati  prostovoljcev  proti  Srbom  k  sv.  Tomažu 
in  proti  Hrvatom  pod  Jelačičem,  je  bil  Francisci  dne 
3.  nov.  obsojen  k  smrti  na  vislicah,  ali  dne  4.  nov.  je 
bila  razsodba  preklicana  vsled  poraza  Madjarov  pri 
Švehatu  in  ukaza  Košutovega,  in  s  svojimi  tovariši 
je  bil  obsojen  na  tri  leta  ječe;  ko  je  pa  knez  Windisch- 
gratz  dobil  Pešto,  je  bil  Francisci  oproščen.  L.  1860. 
je  Francisci  postal  namestniški  svetovavec  v  Budimu, 
1.  1864.  je  pa  postal  glavni  načelnik  liptovskega  okraja, 
a  po  desetih  mesecih  je  bil  vsled  omahljivosti  mad- 
jarskega  pravosodja  upokojen,  dasi  bi  bil  mogel  de- 
lovati še  dolga  leta.  —  Francisci  je  bil  celo  svoje 
življenje  neumorno  delaven.  L.  1861.  je  ustanovil  in 
uredoval  slovaški  politični  list  „PeŠtbudlnske  Vedo- 
mosti";  nadaljevanje  tega  lista  so  sedanje  „Narodnie 
Noviny".  Pomagal  je  ustanoviti  „Slovaško  Matico",  ka- 
tera ga  je  Izvolila  za  svojega  častnega  člana.  Francisci 
je  tudi  mnogo  pisal  v  prozi  in  verzih  pod  imenom  Ri- 
mavsky.  Njegove  največje  zasluge  so  te,  da  je  stal 
vedno  in  povsod  v  prvih  vrstah  tistih,  ki  so  se  borili 
za  pravice  slovaškega  jezika,  in  da  je  pri  vsaki  pri- 
ložnosti visoko  dvigal  zastavo  slovaških  pravic.  Za 
svoje  zasluge  je  bil  imenovan  za  častnega  občana  več 
slovaških  mest  in  odlikovan  z  redom  Franca  Jožefa 
in  z  ruskim  redom  sv.  Ane.  Fr,  Št, 

JVliklawš  Andricki.  Lužiško-srbski  duhovnik  in 
pisatelj  M.  Andricki  je  bil  prestavljen  iz  BudiŠina  v 
Hajnice  in  zaradi  tega  je  izstopil  iz  uredništva  , Lu- 
žice". Pri  tej  priliki  je  ^Lužica"  prinesla  njegov  živ- 
ljenjepis s  podobo;  iz  tega  življenjepisa  podajamo  tu 

nekoliko  kratkih  zanimivili  podatkov  o  življenju  in 
delovanju  tega  mladega  in  navdušenega  lužiško-srb- 
skega  rodoljuba  in  pisatelja.  —  M.  Andricki  se  je  po- 
rodil 30.  maja  1.  1871.  v  Pančicaii.  V  Pragi  je  dovršil 
gimnazijo  in  potem  je  študiral  na  nemški  univerzi  v 
Pragi  bogoslovje.  L.  1895.  je  bil  v  Budišinu  posvečen 
za  mašnika.  Najprej  je  služboval  kot  kaplan  v  Ral- 
bičali  osem  let.  15.  oktobra  1. 1903.  se  je  preselil  v  Bu- 
dišin,  kjer  je  kaplanoval  pri  srbski  cerkvi.  15.  oktobra 
lanskega  leta  pa  je  bil  prestavljen  v  Hajnice  za  žup- 
nega  upravitelja.  —  Že  v  Pragi  se  je  marljivo  učil 
svojega  materinskega  jezika  in  razun  tega  se  je  z 
ljubeznijo  pečal  z  drugimi  slovanskimi  jeziki  in  knji- 
ževnostmi. V  Ralbicah  je  bil  marljiv  sourednik  ^Lu- 
žice", katero  je  pravzaprav  sam  urejeval  osem  let.  Ta 


Nov  lužiško-srbskl  list.  V  Spodnji  Lužici  iz- 
haja nov  list  pod  naslovom  „Wosadnik,  cerkvine  po- 
wesd  za  Picansku  a  Janšojsku  wosadu''.  Urednik 
novega  lista  je  župnik  Ržžo  v  Janšojcah.  Mesečnik 
9  Lužica '^  končuje  le-to  poročilo  z  voščilom,  ki  ga 
tudi  mi  ponavljamo:  Pfejemy  jemu  (uredniku)  zcyleje 
wutroby  wjele  zboža  a  mlodej  nowinje  rjany  wuspčch 
a  bohate  rozšžrjenje  mjez  serbskim  ludora*. 

ase 

Henryk  Weriiic.  7.  januarja  je  v  Varšavi  umrl 
v  76.  letu  zaslužni  poljski  vzgojitelj,  H.  Wernic,  pi- 
satelj temeljitih  pedagoških  del.  Rojen  je  bil  1.  1828. 
v  Varšavi;  izpočetka  postane  uradnik,  1.  1851.  učitelj 
poljskega  jezika  in  zemljepisja.  Od  *1. 1861.— 1868.  je 


GENERAL  KONDRATENKO  IN  STOTNIK  NOMAJENKO  NA  MRTVAŠKEM  ODRU 
NA  KIKVANSKl  UTRDBI  V  PORT  ARTURJU. 


edini  leposlovni  list  lužiških  Srbov  je  krasil  s  podo- 
bami in  ga  je  s  svojimi  lastnimi  spisi  tako  povzdignil, 
da  se  zdaj  ^Lužica**  more  po  vsej  pravici  imenovati 
predstaviteljico  lužiškega  slovstva  in  lužiškega  naroda. 
Pisateljsko  per6  Andrickega  je  zelo  spretno,  kajti  on 
je  rojen  publicist.  Njegov  jezik  je  čist,  njegov  zlog 
eleganten.  Želimo  mlademu  lužiškemu  rodoljubu  in 
pisatelju  na  novem  mestu  obilo  sreče  in  tudi  mi 
„wjeselimy  so  tohodla  hižo  do  časa,  zo  budžemy 
často  a  husto  widzeč  we  ,Lužicy*  nijcno  M.  Andri- 
ckcho\ 


na  Angleškem  in  Nemškem  študiral  in  obenem  po- 
učeval. V  Draždanih  je  izgubil  soprogo  in  vid;  vrnil 
se  je  v  domovino  in  se  je  posvetil  edino  le  pisatelj- 
skemu delovanju.  Cele  dneve  je  preživel  v  svoji  sobici, 
kjer  je  poslušal  čitanje  in  narekoval  pisarju  sVoje  du- 
ševne proizvode.  Do  zadnjega  trenutka  je  bil  Wernic 
neumorno  delaven  v  pedagoško-literarni  stroki.  Izdal 
je:  „Przewodnik  wychovvania'',  „Nauka  o  rzeczah", 
„\Vycho\vanic  diecka  do  lat  szesčiu",  ^Pogadonki  o 
žyciu**,  „Co  i  jak  robiq  rzemieslnicy*'  in  dr.  Razun 
tega  je  \Vernic  pisal  v  razne  poljske  časnike. 

^Duhovnik  v  poljski   poeziji  in   povesti/' 

Pod  tem  naslovom  je  izšla  na  Poznanjskem  študija 
neke  Litavc.  Pod  tem  psevdonimom  se  skriva  Marya 
Zielewicz6wna,  ki  « 

je  izdala  več  spi- 
sov, na  pr.  Študijo 
o  Emersonu,  pri 
nas  malo  znanem 

ameriškem  filo- 
zofu-pesniku,  i.  dr. 
V  novi  Študiji  »Du- 
hovnik v  poljski 
poeziji  in  povesti" 
popisuje  pisateljica 
tip  duhovnikov, 
kakor  so  jih  ustva- 
rili poljski  pesniki 
in   prozaiki:    Sio- 
Macki,  Syrokomla, 
Lenartowicz,  Kra- 
szewski,  Jež,  O- 
rzeszkowa,    Prus, 
Balucki,  Choinski, 
Sienkiewicz,    Tet- 
majer  in  drugi.   V 
proizvodih  naj- 
mlajših poljskih 
leposlovcev  (razun 
v  spisih  Tetmajer- 
jcvih)   pa    duhov- 
niki več  ne  nasto- 
pajo. 


Ruska  carinja  Aleksandra  z  mladim  prestolonaslednikom 
Aleksejem  Nikolajevičem. 


Henryk  Glinski,  znani  poljski  pisatelj  in  čas- 
nikar, je  nedavno  umrl  v  Odesi.  Rajni  je  s  svojo 
pisateljsko  delavnostjo  mnogo  pripomogel  k  rusko- 

poljski  vzajemno- 
sti. Rojen  je  bil 
1.  1853.  v  Varšavi, 

kjer  je  študiral 
realno    gimnazijo ; 
potem    je    dovršil 
študije  v  tehno- 
loškem in  prirodo- 
slovnem  zavodu  v 
Petrogradu   ter    v 
gozdarski     akade- 
miji moskovski. 
L.  1879.  pa  je  usta- 
novil  lastno   knji- 
gaino  v  Petro- 
gradu. Spisal  je 
povest  „Tylko 
doktor"  in  gleda- 
liške igre  „Uczeni 
delegovani",  »Bla- 
ga* in  »Niepo- 
prawni*'.  Prevedel 
je  Verna  na  polj- 
sko, na  ruski  jezik 
Kraszevvskega, 
Sienkievvicza  in 
druge  poljske  lepo- 
slovce.  Iz  njegovih 
literarnih  študij 


•w 


I 

Marija  Feodorovna, 

carinja-vdova 


Grof  Bylandt-Rheidt, 

novi  avstrijski  minister  za  notranje  stvari. 

imenujemo  samo  spis  o  Tolstem  in  „Teatr  polski 
w  Petersburgu".  Bil  je  tudi  stalen  dopisnik  krakov- 
skih in  varšavskih  tednikov  in  mesečnikov. 


A.  G.  Bulygin, 

novi  ruski  notranji  minister. 

Znanstvena  akademija  v  Petrogradu  je  raz- 
pisala nagrado  za  najboljšo  študijo  o  vplivu  poljščine 
na  razvoj  ruskega  pismenega  jezika.  Študija  more 
biti  spisana  v  ruskem  ali  poljskem  jeziku,  da  bi  se 
natečaja  mogli  udeležiti  jezikoslovci  in  slovstveni  zgo- 
dovinarji obeh  narodnosti.  Poljski  pisatelji  so  po- 
zdravili ta  razpis  ruske  akademije  zelo  simpatično. 

Jevgenij  Kirilovič  Rapp,  ruski  časnikar  in  pi- 
satelj, je  pred  nedavnim  umrl  na  otoku  Krfu,  kjer  se 
je  zdravil.  Rapp,  ki  je  bil  znan  ruskemu  občinstvu 
skoraj  le  pod  psevdonimom  Jevgenij  Kirilič,  se  je 
udeležil  srbsko-turške  vojske  I.  1876.  kot  prostovoljec 
in  obenem  kot  vojni  dopisnik  ruskih  listov.  Na  lepo- 
slovnem polju  je  imel  veliko  uspeha  s  svojimi  srbskimi 
povestmi  »Serbskije  razskazy  kapitana  Kiriliča".  Kot 
Časnikar  je  bil  pristaš  svobodoljubne  stranke.  Umrl  je 
v  64.  letu  svoje  starosti. 

Nikolaj  Ivanovič  Poznjakov,  poljuden  ruski 
leposlovec,  je  obhajal  petindvajsetletnico  svoje  knji- 
ževne delavnosti  (roj.  1856).  Njegove  spise  so  objav- 
ljali „ Otččestvennije  zapiski*,  „Russkoje  bogatstvo" 
in  dr.  Poznjakov  je  po  svojem  poklicu  pedagog  in 
svoje  stike  z  otroškim  svetom  je  porabil  tudi  za  slov- 
stvena dela  za  otroke  z  dobrim  uspehom.  Poleg  enega 
romana  in  zbirke  verzov  je  Poznjakov  napisal  še  celo 
vrsto  raznih  literarno-kritičnih  razprav. 

Aleksandra  Osipovna  Išimova.  Nedavno  so 
Rusi  obhajali  stoletnico  po  rojstvu  A.  O.  IŠimove, 
imenitne  pisateljice  za  mladino ;  nadarjenost  IŠimove 
je  sam  Puškin  zelo  čislal.  A.  O.  Išimova  (roj.  7.  ja- 
nuarja 1805)  je  začela  slovstveno  delovati  leta  1831. 
Najprej  je  prevajala  in  izdajala  drobne  spise;  v  letu 
1837. —  1840.  je  izdala  večje  imenitno  delo  »Istorija 
Rossiji  v  razskazah  dlja  dčtčj".  Za  to  knjigo  je  pisa- 
teljica dobila  demidovsko  književno  nagrado  2:00  rb. 


Razun  tega  je  izdala  še  odlična  dela:  ^Razskazjr  sta- 
rušky",  „lstoričeskijc  razskazy*'  in  dr.  Umrla  je  v 
visoki  starosti  v  Petrogradu  1881. 

Dmitrij  Vasiljevič  Ayerkijev.  21.  januarja  je 
v  Petrogradu  umrl  po  dolgi  živčni  bolezni  D.  Vasi- 
ljevič Averkijev,  ki  je  bil  Še  pred  nekoliko  leti  najbolj 
priljubljeni  pisatelj  ruskih  zgodovinskih  dram.  Ime 
Averkijevo  je  bilo  polnih  30  let  ozko  združeno  z  ruskim 
gledališkim  življenjem.  Po  svoji  drami  ^Kaširskaja 
starina"  je  postal  popularen.  »Kaširskaja  starina*  je 
poleg  Gogoljevega  , Revizorja **  in  , Oblasti  teme" 
Tolstega  najbolj  popularna  igra  v  celi  Rusiji.  Averkijev 
ni  bil  samo  dramatičen  pisatelj^  ampak  tudi  časnikar. 
Pisal  je  ocene  gledališčnih  iger  in  literarne  preglede. 
V  zadnjih  letih  vsled  svoje  živčne  bolezni  ni  deloval 
več  književno,  tako,  da  je  bil  skoraj  popolnoma  po- 
zabljen. 

Ženski  obzor.  Za  višje  ženske  tečaje  (žensko 
vseučilišče)  so  prosila  ruska  mesta  Kijev,  Moskva  in 
Harkov,  a  njih  prošnji  vlada  ni  ustregla,  ker  potreba 
teh  tečajev  ni  dovolj  dokazana.  Ruska  vlada  ima  dovolj 
težav  s  petrograjskimi  dijačkami,  ki  so  bolj  nemiren 
političen  živelj  nego  vseučiliščniki  sami.  —  Hči  ame- 
riškega milijonarja  P.  Morgana  je  napravila  izkušnjo 
vpričo  pomorske  komisije  in  dobila  izpričevalo, 
vsled  katerega  more  voditi  orjaške  parnike.  Dozdaj 
je  samo  pet  ženskih  na  svetu,  ki  morejo  biti  poveljnice 
ladij.  —  Kakor  nekateri  listi  poročajo,  se  je  združilo 
veliko  število  moskovskih  dam  z  japonskimi  damami 


Japonski  general  Cuhigu  med  obleganjem. 

v  Tokiju  v  rusko-japonsko  ligo,  katere  namen 
je  spraviti  oba  vojskujoča  se  naroda.  To  poročilo  se 
glasi  skoraj  neverjetno,  toda  je  mogoče.  Že  Flamma- 

rion  v  svoji  knjigi  „ Konec  sveta"  pravi,  da  postanejo 
vojske  nemogoče  s  tem,  da  ženske  odtegnejo  vojski 
in  vojskujočim  svoje  simpatije  in  delajo  zoper  vojsko. 
—  SclmaLagerlOf,  odlična  švedska  pisateljica,  je  bila 
odlikovana  z  zlato  kolajno  švedske  akademije.  Njene 
nežne  povesti  so  polne  globokega  sočutja  s  trpečim 
človeštvom.  Njene  najbolj  znane  povesti  so:  »GOsta 
Berling*,  in  „Krščanske  legende".  Najnovejša  povest 
Selme  LagerlOf  je  „Zaklad  gospoda  Arna". 

Daniel  Lukič  Mordovcev,  maloruski  in  ruski 
pisatelj,  je  pred  kratkim  obhajal  petdesetletnico  knji- 
ževnega delovanja,  Mordovcev  (roj.  1830  v  Danilovki 
na  Donu)  je  poleg  Danilevskega  najboljši  pisatelj 
zgodovinskih  povesti  in  romanov.  Njegove  zgodo- 
vinske povesti  ,Sahajdačni",  „ Idealisti  in  realisti'', 
.Ruski  Odisej",  ^Socialist  preteklega  stoletja*  so  pre- 
vedene v  več  jezikov.  Književna  delavnost  Mordev- 
ceva  je  zel6  obsežna.  Spisal  je  tudi  več  zgodovinskih 
monografij,  poljudnih  kulturno-zgodovinskih  razprav 
in  potopisov.  Pisati  je  začel  najprej  v  maloruskem 
jeziku  že  kot  dijak.  V  ti  dobi  je  zložil  daljšo  pesem 
»Kozaki  in  morje*.  Potem  je  prevajal  v  maloruščino 
Gogolja  in  v  ^Osnovi"  je  objavil  dve  povesti.  Ko  je 
»Osnova*  nehala  izhajati,  je  pisal  rusko.  Globoko 
čustvo  in  lirizem  sta  znak  vseh  njegovih  leposlovnih 
del. 

Maloruski  dnevnik  „Dilo'S  ki  izhaja  v  Lvovu, 
je  obhajal  letos  petindvajsetletnico  svojega  obstanka. 
List  je  bil  ustanovljen  od  poslanca  VI.  Barvinskega; 
izpočetka  se  je  tiskal  v  ruskem  pravopisu,  v  devet- 
desetih letih  je  izpremenil  konservativno  mišljenje  v 
radikalno  ter  je  začel  izhajati  v  fonetičnem  pravopisu. 
^Dilo''  je  prvo  malorusko  glasilo,  proti  katerega  duhu 
so  bile  druge  stranke  prisiljene  ustanoviti  svoje  dnev- 
nike —  staroruska  stranka  svojega  »Haličanina*  in 
cerkvena  stranka  svojega  »Ruslana*. 

•      d^ 

Lewis  Wallace,  pisatelj  po  celem  svetu  znane 
povesti  ^Ben  Hur*,  je  umrl  h  koncu  preteklega  leta. 
Zanimiv  je  življenjepis  pisatelja  te  povesti  in  tudi 
zgodovina  izdaje.  Lewis  Wallace  je  bil  slab  odvetnik, 
srednji  notar,  toda  pogumen  vojak,  spreten  diplomat 
in  še  spretnejši  pisatelj.  Ko  je  napisal  povest  ,Ben 
Hur*,  ni  mogel  najti  zalagatelja;  cel6  Harperjeva 
tvrdka,  ki  se  je  navsezadnje  vendar  le  usmilila  po- 
vesti, je  izpočetka  hotela  rokopis  pisatelju  vrniti,  ker 
se  je  bala,  da  bo  imela  veliko  izgubo.  In  glej,  „Ben 
Hur*  je  prinesel  tvrdki  ogromno  premoženje  in  povest 
spada  med  najbolj  razširjene  knjige  na  svetu.  Saj  je 
pisatelj  imel  tudi  veliko  dela  ž  njo,  pilil  je  vsako  vrsto 
včasih  desetkrat  zaporedoma.  Ostali  njegovi  spisi  so: 
,The  Fair  God*  (1873),  „The  life  of  Christ*,  „The 
Life  of  Benjamin  Harrison*  (1887)  in  ,The  Prince  of 
Judia*  (1893). 

Dr.  L  Sauerwein.  V  Kristijaniji  na  Norveškem 
je  h  koncu  leta  1904.  umrl  Jurij  Sauerwein,  nemški 


učenjak,  prijatelj  lužiških  Srbov  in  obenem  lužiško- 
srbski  pisatelj.  Sauerwein  je  bil  eden  izmed  tistih 
Nemcev,  katere  bodo  Slovani  zmirom  čislali.  Kot 
kozmopolit  v  pravem  pomenu  besede  je  Sauerwein 
strogo  obsojal  sirovo  zatiranje  slovanskih  narodov 
na  Nemškem.  Rajni  je  bil  imeniten  sodobni  linguist, 
ki  je  znal  do  malega  67  jezikov  —  mrtvih  in  živih; 
nekatere  jezike  pa  je  znal  tako  dobro,  da  je  v  njih 
pisal  svoje  duševne  proizvode.  Tako  na  pr.  1.  1899. 
je  povodom  jubileja  angleške  kraljice  Viktorije  izdal 
pesniško  publikacijo,  v  kateri  je  kraljico  opeval  v 
38  jezikih;  govoriti  je  znal  40  jezikov.  Zanimivo  je, 
da  ni  spisal  nobenega  večjega  jezikoslovnega  dela. 
Sauerwein  je  bil  doktor  modroslovja,  a  ni  imel  sta- 
novitne službe.  Bil  je  nekaj  časa  vzgojitelj,  ali  službo 
je  opustil,  preveč  je  ljubil  svobodo.  Da  bi  vendar 
imel  vsakdanji  kruh,  bil  je  v  zvezi  z  britsko  biblično 
družbo,  za  katero  je  prevel  Sv.  pismo  nove  zaveze  v 
nekoliko  afriških  in  azijskih  jezikov.  Navadno  se  je 
Sauerwein  učil  jezikov  brez  slovnice ;  čital  je  tekst,  s 
pomočjo  slovarja  je  sam  posnel  slovnico  iz  tega,  kar 
je  prečital,  in  potem  šele  je  malo  pregledal  znan- 
stveno slovnico.  Sauervvein  je  bil  rojen  15.  januarja 
1. 1831.  na  Hanoverskem;  veliko  je  potoval,  ali  najljubši 
kraj  mu  je  bilo  ozemlje  lužiških  Srbov,  katerih  jezik 
je  znal  prav  dobro,  tako  da  je  v  njem  pisal  in  izdal 
veliko  število  pesmi.  Poleg  lužiško-srbskega  jezika  je 
zelo  ljubil  tudi  litevski  jezik.  O  sebi  je  trdil,  da  je 
ponemčen  potomec  polabskih  Slovanov. 

Rusija. 

Oči  vsega  sveta  so  vedno  bolj  uprte  v  rusko  drŽavo. 
Na  bojišču  jo  je  zadela  velika  nesreča.  Boji  ob  reki 
Šahe  so  se  končali  s  tem,  da  so  se  morali  Rusi  umi- 
kati. Odstop  od  Mukdena  je  bil  podoben  velikemu 
porazu.  Za  Ruse  je  najbolj  neugodno  to,  ker  se  bore 
v  tuji,  sovražni  državi  in  ne  poznajo  ne  zemlje  ne 
ljudstva.  Odtod  si  moremo  razlagati,  zakaj  niso  začeli 
nikjer  energične  ofenzive,  ampak  so  vedno  le  priča- 
kovali sovražnega  napada.  Japonci  so  si  pa  že  davno 
preskrbeli  dobre  zemljevide  in  natančno  pregledali  svet. 
Naskakovali  so  najprej  ruske  postojanke  ob  levem 
ruskem  krilu.  Ko  je  ruski  poveljnik  Kuropatkin  poslal 
tje  ojačenja  od  desne  strani,  je  pa  obšel  general  Nogi 
s  četrto  armado,  došlo  izpred  Port  Arturja,  desno 
krilo  in  prodrl  do  Mukdena,  s  čimer  je  prišel  Rusom 
v  hrbet.  Hkrati  je  pa  od  nasprotne  strani  izkušala 
odrezati  Ruse  od  severa  peta  armada  generala  Ka- 
vamura,  ki  je  došla  na  bojišče.  Ni  kazalo  torej  drugače 
kakor  da  je  Kuropatkin  ukazal,  da  se  umaknejo.  Rusi 
so  uničili  ogromne  zaloge  in  se  umikali,  obstreljavani 
od  sovražnika.  Bila  je  strašna  bitka,  v  kateri  se  je 
petnajst  dni  borilo  čez  tričetrt  miljona  ljudi.  Izgube 
na  obeh  straneh  so  ogromne.  Naše  slike  nam  kažejo, 
kako  so  se  zavarovali  vojaki  v  boju  pred  sovražnimi 

streli.  Japonski  general  Cuiiigu  (str.  254.)  si  je  izkopal 
pred  Port  Arturjem  jamo,  ki  je  bila  pokrita  z  železno 
ploščo,  s  prstjo  in  z  vrečami  peska,  da  se  je  zava- 
roval pred  ruskimi  granatami.  Odtod  je  telefonično 
ukazoval  japonskim  baterijam.  Žalosten  prizor  kaže 
slika  str.  252.  Ruski  general  Kondratenko,  ki  je  vodil 
obrambo  Port  Arturja,  je  bil  nekaj  dni  prea  padcem 
trdnjave  ubit  na  Kikvanski  utrdbi. 

Ali  se  bo  ruska  armada  od  zadnjega  strašnega 
udarca  še  dvignila  do  tolike  moči,  da  premaga  sov- 
ražnika ?  Vrhovni  poveljnik  Kuropatkin  je  odstavljen, 
in  na  njegovo  mesto  je  imenovan  general  Linjevič. 
Na  Ruskem  pa  mobilizirajo  vedno  nove  armadne  zbore 
in  jih  pošiljajo  na  bojišče. 

V  državi  pa  vre  dalje.  Bombni  atentati  se  po- 
navljajo, in  nedavno  so  aretirali  zločinca,  ki  je  imel 
pri  sebi  bombe,  namenjenebajecarnji  vdovi  Mariji 
Feodorovni  (str.  253.),  materi  sedanjega  carja. 
Ona  ima  velik  vpliv  na  dvoru,  in  tudi  car  je  jako 
odvisen  od  njenih  svetov.  Ker  dolže  revolucionarji 
njo,  da  zadržuje  carja  od  ustave,  so  ji  namenili  smrt, 
ki  je  pa  zdaj  še  ni  zadela.  Na  str.  253.  pa  vidijo  čita- 
telji  ^velikega*  kneza  Alekseja  Nikolajeviča, 
edinega  sina  carjevega,  ki  modro  sedi  v  naročju  svoje 
matere  Aleksandre.  Sedaj  pač  še  nič  ne  ve,  kaka 
težka  naloga  ga  čaka,  ako  bo  kdaj  zasedel  prestol 
svojega  očeta  1  Novi  ruski  notranji  minister  Buly gin 
(str.  254.),  naslednik  umorjenega  Pleveja,  je  pristaš  stare 
absolutistične  vladne  oblike.  Delavski  voditelj  pravo- 
slavni duhovnik  Gapon  (str.  245.),  ki  je  korakal  pri 
peterburških  izgredih  na  čelu  delavstva  proti  Zimski 
palači,  je  pobegnil  v  inozemstvo. 

Don  Guijote  de  la  Mancha.  Španska  obhaja 
letos  pomembno  tristoletnico:  V  februarju  1.  1605.  je 
bil  izdan  prvi  del  znane  knjige:  »Prebrisani  vitez  Don 
Quijote  de  la  Mancha*.  Le-ta  knjiga  se  je  po  stati- 
stičnih podatkih  nekega  španskega  slovstvenega  zgo- 
dovinarja razširila  v  2V2  niil.  iztisih  in  je  prevedena 


v  vse  svetovne  jezike,  celo  v  razna  manjša  narečja, 
kakor  na  pr.  v  žargon  ruskih  zidov.  Pisatelj  knjige 
Miguel  de  Cervantes  se  je  porodil  1.  1547.;  najprej 
je  bil  v  službi  kardinala  Aquavive,  potem  je  bil  vojak, 
suženj  v  Alžiru,  zopet  vojak  in  posredovavec  raznih 
služeb.  Spisal  je  mnogo  dramatičnih  spisov,  romana 
„LsL  Galatea"  in  »Trabajos  de  Persiles  y  Sigismunda" 
(Trpljenje  P.  in  S.)  ter  zbirko  povesti  »Novelas  ejem- 
plares".  V  »Don  Quijotu"  opisuje  pisatelj  dvojni  tip 
ljudstva:  plemenitega,  ali  premalo  praktičnega  idealista, 
in  materialista  z  zdravimi  dovtipi,  ki  zna  izrabiti  tre- 


Miguel  de  Cervantes  Saavedra, 

pisatelj  .Don  gulioti*. 

notne  koristi.  V  teh  dveh  osebah  je  Cervantes  narisal 
obenem  sodobne  Španske  razmere:  prazno,  nevedno 
junaštvo,  ki  se  ne  briga  za  resnično  življenje,  gleda 
le  v  preteklost  in  ne  vidi  jedra  in  bistva  stvari.  Poleg 
njega  nastopa  nevedni  egoizem,  ki  vidi  le  zemljo,  po 
kateri  hodi,  in  pozna  samo  trenotek,  v  katerem  živi. 
V  »Don  puijotu"  je  pa  Cervantes  opisal  tudi  sodobno 
življenje  in  nravnost,  zlasti  življenje  španskih  pleme- 
nitašev.  Kako  je  knjiga  bravcem  ugajala,  priča  dejstvo, 
da  je  že  1.  1605.  izšla  7.  izdaja  te  knjige. 


RUSKI  VOJNI  PREVOZ. 

,Dom  in  Svet'  št.  4.  I.  1905. 


S  A  H. 


Naloga  180. 

A.  Uršič. 
(Original.) 


vuy^^y^/,^ 

■////"/.'^.          ■"^'  ''//.    '" '  '"    - 

i'-^''Š        >-'  "^              'H 

.  ^        y'///^:yjr. 

^v;^/J     ,  .,  ^rv.v>^.;  ^    ^.     -     ;.i 

ii    ŽJ^iJi' 

1          -M-zM. 

?J    '■:  • "       > 

■<  ■. •  ž  r^i   :  4^ 

, .-^r^^a^                       .      .-_) 

i   tM'iM 

■                 \  '   -V  /' 

■■  ■    ^-j 

■:.v      fe^J      v, i: 

■?,:.  ->/ 

4-     ;  ;>;     ^^'tl 

^ix-;j-ž,'X^   _  _>>.; 

-;ž        Wa-&        %M 

Mat  v  tretji  potezi. 

Naloga  181. 

J.  P  o  spi  šil. 
(Reprodukcija.) 

Mat  v  tretji  potezi. 

Naloga  182. 

A.  Uršič. 
(Original  za  začetnike.) 

Naloga  183. 

Mat  v  drugi  potezi. 

Razno. 

V  matchu  med  Janovskim  in  Marsclialiom  je 
zmagal  zadnji.  Janovski  ga  je  koj  povabil  na  nov 
boj;  položil  je  za  to  4000  mark  in  mu  da  naprej  4 
partije  na  10!  Strast  ni  dobra  pri  igri  I  Obžalujemo! 
—  Naš  sotrudnik  A.  UrŠič  je  dobil  v  medna- 
rodnem problemskem  turnirju  dunajskega  ^Armee- 
b  lat  t*"- a  častno  priznanje.  Od  vseh  24  odlikovanih 
nalog  je  U  slovanskih  komponistov:  en  Rus, 
en  Slovenec,  drugih  9  je  Čehov.  Udeležili  so  se  tur- 
nirja komponisti  celega  sveta  z  229  nalogami  skupaj. 
Jako  ogromna  udeležba  I 

Rešitev   nalog   v   št.  1.  1905. 

Štev.  166.  (Pozor  na  popravek).  1.  b4;  2.  b5; 
3.  La2:  4.  b3;  5.  b4  mat.  -  Štev.  167.  1.  Kb3,  d6. 
2,  Sc3  i.  t.  d.  1  -  Ke6:  2.  Sf6-f  i.  t.  d.  -  Štev.  168. 
1.  Td5  ^,  2.  DSp  mat;  169.  1.  Td3,  Lf6;  2.  De3-f- 
itd.:  1-  b4;  2.  Tc3 -J-  itd.;  1  -  f4.  2.  TXd4  itd.  — 
Štev.  170.  1.  Tf3,  c5:  2.  DXe4  itd.;  1  -  b4.  2.  Df6 
itd.:  l-f5.  2.  DXf5  itd. 

Listnica. 

Fr.  Dcdrle  Brno:  Vaše  odkritje  duala  v  nal.  176. 
smo  naznanili  avtorju!  Hvala  za  pozornost!  —  R.  F. 
Miniature  nazivi  jejo  nekateri  po  dr.  Blumenthalu  na- 
loge do  7  podob.  Zakaj  ravno  ali  samo  do  7  mesto 
8  ali  9,  nam  ni  znano.  Primerite  današnje  naloge  brez 
183.  Pozdravi  —  V.  Košek:  Znamenje  življenja  došlo  ; 
pismeno  več.  Čestitamo  na  uspehu  i^latty-jevcga  tur- 
nirja! 

Ox2 

NOVE  KNJIGE  IN  LISTI. 


Ecclesiae  Lavantinae  Synodus  Dioe- 
cesana,  quam  anno  Domini  1903  coadu- 
navit  Michael  Napotnik,  Princcps-Epi- 
scopus  Lavantinus  ctc.  Marburgi,  1904.  Sum- 
tibus  princ.-cp.  Ordinariatus  Lavantini.  Typis 
typographiae  S.  CyrHli.  Str.  918. 

Janka  Kersnika  zbrani  spisi.  Uredii 
dr.  Ivan  Prijatelj.  Zvezek  IV.  Sešitek  1. 
in  2.:  Gospod  Janez.  Kmetske  slike.  Humo- 
reske. Povesti  za  ♦  ljudstvo.  —  Založil  L. 

LEA  FATUR: 


V  BURJI  IN  STRASTI. 


POVEST. 

V. 

Misli  pa  mu  preletijo 
tesno  sobo  in  hitijo 
do  domače  vasice, 
do  preljube  rodice. 

očrtnicc  so  hitro  minile.  Di- 
jaku je  prišel  dan  ločitve 
od  domače  vasi.  Težko  se 
je  odpravljal.  Domača  vas! 
V  njej  je  bila  vsa  poezija 
njegovega  življenja.  Skrbni 
oče,  dobra  mati  in  ljubka 
črnooka.   Junaško  se  je  držal  Vinko,  ko  je 
zlagala  mati  s  solznimi  očmi  perilo  v  kovčeg, 
ko  je  polnila  dva  koša,  enega  za  sina,  dru- 
gega za  gospodinjo.  Vendar  —  ko  je  stal 
voz  pred  hišo,  ko  ga  je  objela  mati  zadnji- 
krat in  priporočila  Bogu,  ko  so  se  zaiskrile 
Lucinc   oči  in  je  udaril  hlapec  z  bičem  — 
tedaj  so  se  orosile  tudi  njegove  prijazne  oči. 
Bilo  je  tudi  tako  lepo  doma.  Mati  ga  je 
že  pri  zajtrku  izpraševala,  kaj  naj  mu  skuha 
za  kosilo.  V  omari  so  ga  čakale  dobrote, 
katerih  se  dijak  nikoli  ne  brani.  Dan  mu  je 
potekal  brez  vse  skrbi  in  boli.  Tam  v  Ljub- 
ljani   pa   ga  pokliče   zjutraj    zgodaj   osorni 
glas  gospodinje,   porogljivo   ga  pogledajo 
z  mize  Virgil,  Ovid,  Homer!  In  v  šoli  večni 
strah  —  komaj  si  odprl   usta  —  modro  si 

.DOM  IN  SVET-  ŠT.  5    1905 


(DALJE.) 

zinil,  pa  že  jo  imaš  —  dvojko.  In  ko  prideš 
iz  šole,  ne  srečaš  materinega  ljubečega  po- 
gleda —  rezki  glas  gospodinje  te  izprašuje, 
kako  je  bilo  v  šoli.  Tudi  materine  vedno 
odprte  omare  ni,  kosila  ni,  da  bi  izbiral 
biti  skromen  in  zadovoljen 
kje  so  Lucine  oči,  kje  njen 
Težko  dijaku  v  takih  okoli- 
bodo    dvojke,   slišal   bode 


dijak  —  mora 
z  vsem  ...  In 
srebrni  smeh? 
ščinah !    Padale 


opomine,  preden  se  bode  zopet  zavzel  in 
vtopil  v  vso  gimnazijsko  modrost.  Res,  težko 
je  dijaško  življenje,  zato  slava  s  trudom  pri- 
borjeni  učenosti:  slava  njim,  ki  so  se  prerili 
brez  spotikljaja  od  prve  do  osme  šole  in 
so  zadobili  slednjič  mature  lavorjev  venec! 

Take  misli  so  spreletale  nekoliko  raztre- 
sene dijakove  možgane,  ko  so  brzeli  konji 
proti  Olobovniku.  A  se  jim  ni  imel  časa 
vdajati,  saj  je  sedel  oče  zraven  njega  in  mu 
dajal  po  navadi  očetov  dobre  nauke.  Fant 
je  poslušal  in  obetal.  Ljubil  je  moža,  ki  se 
je  žrtvoval,  da  pribori  sinu  boljšega  kruha. 
Žal,  da  uvažuje  le  malo  dijakov  zlate  nauke 
očetov! . .  . 

Prišli  so  do  klanca.  Hlapec  je  ustavil  in 
zavil  zavoro.  Vozil  je  počasi  po  nevarni 
strmini.  Sedaj  je  popravljena  cesta,  zasut 
Olobovnik,  takrat  pa  se  je  bilo  kaj  lehko  po- 
nesrečiti v  dol.  Počasi  so  prišli  doli,  hlapec 

je  odvil  zavoro,  Orgurin  pa  je  pozdravil  pre- 
prosti križ,  postavljen  v  znamenje  in  spomin 
nesreče. 

„Tukaj  so  našli  Lucino  mater",  je  rekel 
sinu. 

„Oče",  je  prosil  Vinko,  „povejte  mi  no 
natanko,  kako  je  bilo." 

„No,  ravno  do  postaje  bo",  je  menil 
mož,  zavihal  si  brke  in  začel:  „Tista  zima, 
ki  je  prinesla  Luco  v  Šembije,  je  bila  prav 
huda.  Ravno  pred  Božičem  je  razgrajala 
burja  z  neobično  silo.  Zametala  nam  je  vrata, 
da  nismo  mogli  iz  hiš.  Če  si  odkidal  sneg, 
v  hipu  je  bil  tu  nov  zamet.  Vlak  ni  mogel 
več  dni  naprej.  Ljudje  so  morali  čakati  ali 
voziti  se  s  pošto,  ki  je  šla  po  tej  cesti  do 
Št.  Petra.  Osem  dni  je  razgrajala  burja,  pi- 
hala, piskala,  tulila,  da  smo  mislili:  konec 
nas  bo.  —  Dva  dni,  preden  je  polegla,  je 
pridihal  proti  večeru  Hrvatin  k  nam.  Priko- 
bacal  se  je  komaj  skozi  piš  in  žamete  in 
pravil  razburjen,  da  je  stopil  po  opravku 
iz  hiše  in  našel  v  snegu  zamotano,  jokajoče 
dete.  Vzel  ga  je  urno  v  hišo  in  žena  ga  je 
komaj  pogrela;  še  malo,  pa  bi  bilo  zmrznilo. 
—  Otrok  je  moral  pasti  s  kakega  voza  — 
sem  rekel  —  saj  od  daleč  ga  tudi  burja  ni 
prinesla.  —  Ali  pa  če  je  vilinsko  dete,  je 
rekel  Hrvatin,  ki  je  bil  vedno  poln  vraž.  — 
Ne  bodi  neumen,  sem  mu  rekel,  kaj  ti  vse 
pride  na  misel;  jutri  pridem  pogledat,  ko 
se  poleže  burja,  se  bode  že  kdo  oglasil  in 
iskal  dete.  Bil  sem  že  takrat  župan,  je  do- 
stavil mož  ponosno,  kajti  županoval  je  že 
dvajset  let  in  pobahal  se  rad  malo  s  tem. 

„ Hrvatin  se  je  vrnil  po  zametih,  mi  smo 
pa  ugibali,  od  kod  bi  bil  otrok.  Drugi  dan 
nam  ni  dalo  miru;  hlapec  pred  nama  z  lo- 
pato, midva  z  materjo  za  njim.  Pripehali 
smo  se  s  trudom  do  bajte  in  našli  v  na- 
ročju Hrvatinke  ljubko,  malo  deklico,  po 
mestno  oblečeno.  Skrivala  se  je  k  ženi  in 
vpila:  „Mamma  mia!  mamma  mia!"  .  .  . 

To  je  torej  laško  dete.  -  In  ni  drugega 
mogoče,  nego  da  se  je  kdo  peljal  skozi  vas 
v  tistem  vražjem  vremenu,  in  da  je  vrgla 
burja  otroka  z  voza.  Moja  žena  je  občudo- 
vala  lepoto    otrokovo:    kar  se  ustavi  pošta 


v  silnem  pišu  burje,  stari  Luka  je  držal 
konje,  mladi  hlapec  pa  je  skočil  k  nam.  Bil 
je  premrzel  in  prestrašen,  komaj  je  mogel 
izpregovoriti.  Dejal  je,  naj  gre  eden  k  žu- 
panu. -  Župan  je  tu  —  pravim  jaz.  —  Hu- 
dodelstvo ali  nesreča,  župan  —  je  jccal 
zmrzli  hlapec;  —  pod  Olobovnikom  leži  pol 
v  snegu  zakrita  ženska,  mrtva  seveda.  Na- 
znanil sem  vam  to,  mi  moramo  v  Št.  Peter. 
Vrnemo  se  popoldne ;  če  ne  gre  nobeden 
poprej  v  Bistrico,  greste  lehko  takrat  z  nami. 
—  Spogledali  smo  se.  Kaj  storiti?  V  takih 
prilikah  naglica  ni  dobra.  Skoraj  gotovo 
bode  tu  kakšna  zveza  med  mrtvo  ženo  in 
detetom.  Morda  se  je  cel  voz  ponesrečil  in 
dokler  se  ne  vleže  burja,  ne  izvemo  nič  stal- 
nega. Vendar  sem  rekel  hlapcu,  da  pojdeva 
v  Bistrico,  otrok  pa  naj  ostane  pri  Hrvatinu, 
dokler  kaj  izvemo.  To  sem  povedal  Hrva- 
tinki,  ki  je  bila  v  vidnem  strahu,  da  ji  od- 
nese otroka  moja  žena.  Saj  veš,  kako  so 
ženske  neumne  na  lepe  otroke.  Moja  je  gle- 
dala kar  zaljubljeno  v  punčiko  —  pa  smo 
imeli  doma  tri  takrat;  no  pozneje,  ko  so 
nam  pomrli,  je  bilo  tudi  meni  skoraj  žal, 
da  nisem  vzel  Luce  k  nam. 

Pa  nisem  hotel  žaliti  starih.  Skrbel  sem 
po  možnosti  za  njo,  kakor  veš.  No  pa  vr- 
nimo se  k  vožnji.  Bila  je  od  vraga  ta  vožnja 
v  Bistrico!  Mraz,  da  se  je  duša  tresla,  burja 
taka,  da  je  hotela  vse  odnesti.  Gore  snega 
so  bile  po  potu,  komaj  smo  prišli  doli  blizu 
ceste.  Na  dnu  Olobovnika  je  res  ležala  žen- 
ska, mrtva  kajpada.  Burja  jo  je  bila  pokrila 
s  snegom  do  pasii  —  roke  so  bile  steg- 
njene  —  črni  lasje  razpleteni  —  v  kolobaru 
krog  glave  -  primrznjeni  .  .  .  Burja  ji  je 
odpela  obleko,  razgalila  vrat  —  bilo  je  tako 
Čudno.  Ustavila  sva  malo  voz  in  gledala. 
Najrajši  bi  se  bil  jokal.  Hlapec  naš  si  je 
brisal  nos  z  rokavom,  meni  so  zmrzovale 
solze  v  očeh.  Gore  snega  in  ledii,  krajina 
trepetajoča  v  pišu  burje,  mrtva  žena  v  snegu, 
in  gori  pri  nas  ubogo  dete,  bržkone  njeno 
dete  .  .  Zavpil  sem  na  konje,  prevpil  tu- 
ljenje burje  in  prišli  smo  srečno  v  Bistrico. 
Konje  sem  pustil  pri  Andrževih.  Začudeni! 
so  izpraževali,    kaka   sila  me  je  pripodila  v 

takem  vremenu.  Ko  sem  povedal,  so  kimali, 
da  so  pričakovali,  da  se  bode  nekaj  zgo- 
dilo, ker  je  tulila  in  jokala  burja  z  neobično 
močjo.  —  Hitel  sem  na  sodišče.  Ko  sem 
otepal  sneg  z  obleke,  je  prišel  stari  Oart- 
ner  gledat,  kdo  prihaja.  —  Za  božjo  voljo, 
Grgurin  —  je  dejal,  —  kaj  se  je  zgodilo?  — 
Le  hitro  k  sodniku,  sem  odgovoril  in  hitel 
v  prvo  nadstropje.  Uradniki  so  se  dolgo- 
časili pri  svojih  mizah.  Stranke  ni  bilo  no- 
bene —  moj  prihod  je  zbudil  občno  po- 
zornost. Uradniki  so  pustili  posel  in  prišli 
za  mano,  sodnik  mi  je  skočil  naproti  — 
povedal  sem  naglo  o  otroku  in  o  mrtvi  ženi. 

„ Slišal  sem,  da  čakajo  na  postaji  Lahi, 
morda  se  je  kateri  od  njih  peljal  z  vozom  in 
ponesrečil . . .",  se  je  oglasil  sodnijski  pristav. 

„Pojdite,  Oartner,  hitro  k  stražmojstru,  naj 
pošlje  na  restavracijo  in  kolodvor  povpra- 
šat**,  je  velel  sodnik,  „in  pride  naj  kolikor 
mogoče  hitro,  da  izvemo  morda,  pri  čem 
da  smo.  Vi  pa  sedite,  Grgurin,  da  vzamemo 
vašo  izpovedbo  na  znanje." 

Zapisali  so  vse,  potem  smo  še  govorili, 
povedal  je  vsak  svoje  mnenje,  in  sodnik  je 
rekel  adjunktu:  „ Vražji  Luka,  sedaj  jo  je  pa 
ugenil." 

^Slučaj",  je  odgovoril  pristav. 

Minula  je  dobra  ura,  preden  je  pridihal 
orožnik.  Sinji  nos,  ogorela  lica,  solzne  oči 
so  pričale,  kako  se  je  tepel  z  burjo.  Po- 
vedal je,  da  je  odpeljal  popoldne  prejšnjega 
dneva  Rejcev  Frane  laško  družino  iz  re- 
stavracije v  Št.  Peter.  Žena,  mož  in  malo 
dete  —  bržkone  so  bili  tisti.  Poslal  je  že 
k  RejČevim  po  Franeta.  Kmalu  je  pripihal 
že  drug  orožnik  in  povedal,  da  se  Frane 
še  ni  vrnil. 

„Mogoče,  da  se  je  ponesrečil",  je  menil 
sodnik  in  si  mel  roke,  „čuden  slučaj,  kaj 
ne.^"  je  dejal  adjunktu.  „Ni  drugače  —  ko- 
misija mora  v  Globovnik  —  treba  je  voza 
za  nas,  voza  za  mrliča.  Najpoprej  jo  pripe- 
ljemo sem  —  drugo  bode  spravila  preiskava 
na  dan." 

Gartner  je  šel  naročit  voz,  jaz  sem  šel 
kosit,  ker  sodnik  je  menil  tudi,  da  si  je  treba 
segreti  želodec  za  tako  pot. 


•  Ob  eni  uri  sta  stala  voza  pripravljena  pred 
sodnijo;  tudi  jaz  sem  čakal  tam  s  svojim 
vozom,  hotel  sem  kaj  izvedeti  radi  otroka. 
Prišli  so  sodnik,  pristav,  pisar  in  praktikant. 
Tudi  zdravnik,  ne  vem  kaj  je  hotel  pri 
mrtvi,  je  sedel  na  voz.  Burja  ni  bila  več 
tako  silna,  ker  sploh  rada  počiva  okoli  pol- 
dne. Vozili  smo  lepo  v  vrsti,  radovedne 
babele  so  plaho  odpirale  duri  in  kukale  za 
nami.  Kmalu  smo  bili  pod  Globovnikom. 
Kakor  nalašč  je  umolknila  burja  popolnoma, 
ko  smo  stopili  z  vozov.  Čudna  tihota  je  na- 
stala, mrtva  je  ležala  nepremično  .  .  .  Urad- 
niki so  pogledali  po  strmini  po  okraju:  o 
vozu  in  Franetu  ni  bilo  sledu  v  snegu. 

Pisar  je  stopil  nazaj  v  voz,  odprl  svoj 
kovčeg  za  pisanja  in  se  pripravil,  da  bode 
pisal  kleče.  Naš  hlapec  pa  Križev  Janez  sta 
pripravila  lopate,  da  odgrebeta  mrtvo. 

Sodnik  je  narekaval,  pisar  je  pisal.  Kako 
so  našli  mrtvo,  ob  kateri  uri  in  kje  —  vse 
drugo  bo  že  spravila  preiskava  na  dan.  Pisar 
je  končal  in  spravil  akte,  ko  se  je  pokazal 
na  robu  Globovnika  voz,  ki  je  drčal  hitro 
po  gladkem  snegu.  Pred  komisijo  se  je 
ustavil  Rejcev  Frane.  Debelo  je  gledal  hlapca 
z  lopatami,  mrtvo  žensko  truplo  in  komisijo. 
Vsi  smo  stopili  krog  njegovega  voza.  Pisar 
je  segel  zopet  po  papir  —  sodnik  pa  je 
velel:  „No,  Frane,  le  stopi  malo  doli...  Ali 
nisi  vozil  včeraj  neke  Italijane  v  Št. Peter?" 

„Sem." 

„ Koliko  jih  je  bilo,  ko  so  šli  tukaj  na 
voz  in  koliko  jih  je  izstopilo  tam?" 

Frane  je  gledal  mrtvo  in  se  praskal  za 
ušesom:  „Videl  nisem,  koliko  jih  je  vstopilo, 
ker  mi  je  pihala  burja  tako  salamensko  v 
obraz;  vedel  pa  sem,  da  so  mož,  žena  in 
dete.  V  Št.  Petru  pa  tudi  nisem  gledal,  kdo 
stopa  z  voza,  burja  mi  je  nosila  sneg  in 
pesek  v  oČi,  konja  mi  je  hotelo  odnesti; 
moža  sem  videl,  ko  mi  je  plačal  —  obraza 
njegovega  pa  ne." 

„Kaj  pa  ta  ženska  tu,  se  ti  kaj  znana  zdi?" 

„Pri  moji  veri,  zdi  se  mi,  da  je  to  žena 
Laha,  katerega  sem  vozil  včeraj.  —  Prosila 
ga  je,  naj  ne  hodi ..." 

„ Kje  je  pa  otrok?"  je  vprašal  sodnik  strogo. 

17* 

„AIi  jaz  vem  ?  Morebiti  tudi  tukaj  v  snegu/ 

„Otroi<  je  v  Šembijah",  je  razjasnil  sodnik. 

„0  ti  primarulial  V  Šembijah  sem  bil 
moral  ustaviti,  zagazili  smo  v  zamet.  .  ." 

Pa  kaj  bi  pravil  vse  natanko,  naložili 
smo  truplo  in  se  vrnili  spremljani  od  Fra- 
neta  v  Bistrico.  Burja  je  spet  vstala  in  jo- 
kala krog  nas.  Ostal  sem  tisti  dan  v  Bistrici. 
Moral  sem  poslati  po  otroka.  Drugi  dan  so 
bili  povabljeni  vsi  s  kolodvora  in  restavracije, 
da  si  ogledajo  truplo  mrtve  žene  in  živega 
otroka  in  popišejo  moža,  ki  je  bil  na  sumu 
—  za  katerim  so  brzojavili  že  prejšnji  dan 
v  Št.  Peter  in  Trst. 

Priče  so  izrekle  enoglasno,  da  sta  to  žena 
in  otrok,  katere  je  vozil  Frane.  O  možu  pa 
ni  vedel  nihče  nič  povedati:  ne  imena,  ne 
stanu,  ne  obraza.  Da  je  bil  visoke  postave 
in  črnih  oči,  zavit  v  Črn  plašč,  to  je  bilo 
vse,  kar  je  izvedel  sodnik,  in  še,  da  se  mu 
je  mudilo  v  Trst.  Sodnik  je  kar  besnel:  od 
tolikih  prič,  pa  ni  mogel  dobiti  imena  njega, 
ki  je  storil  nečloveški  čin.  Restavrater  se  je 
izgovarjal,  da  ni  imel  povoda,  prašati  tujca 
za  ime,  knjige  za  potnike  ni  niti  imel  — 
plačal  je  bil  pa  vse  pošteno. 

Frane  je  rekel  tudi,  da  ni  navada  izpra- 
sevati  v  taki  burji  popotnike,  posebno  če 
Človek  ne  zna  laškega.  Plačal  je  pa  tujec 
dobro. 

„Tepci  ste  vsi  vkup",  je  renčal  sodnik, 
„da  vam  le  plača,  pa  je  vse  dobro!".  .. 
Storil  je  vse,  kar  je  bilo  mogoče.  Hrvatinka 
je  prosila,  da  sme  otroka  vzeti  s  seboj. 
Sodnik  je  dovolil  za  toliko  časa,  dokler 
bode  kaj  več  zvedel.  Zdravnik  je  razkosal 
mrtvo  —  in  je  pogruntal,  da  se  je  najbrž 
ubila  in  potem  zmrznila.  Moder  je  bil. 

Vsa  pisanja  in  preiskave  niso  nič  izdale. 
Sodnik  ni  vedel  kam  z  otrokom.  Hrvatinka 
je  prosila,  naj  ostane  pri  njih.  „Saj  človek 
ni  pes,  kaj  bi  preganjali  ubogo  dete  po 
svetu.  Kjer  jedo  trije,  jedo  tudi  štirje."  Tako 
je  ostala  Luca  pri  njih.  Dokler  ni  Jože  do- 
rastel,  je  že  šlo  in  branil  sem,  kakor  veš, 
deklici  v  službo,  saj  se  vendar  en  dan  ali 
drugi  lehko  še  kaj  izve.  —  No,  pa  sedaj 
se  je  stvar  zasukala.    Luca  ne  mara  Jožeta 


in  tudi,  ko  bi  ga  marala,  bi  jaz  tega  ne 
dovolil. 

Naučiti  se  tukaj  tudi  ne  more  bogvekaj: 
naj  pa  gre  ..." 

Prišli  so  v  tem  že  do  postaje,  ustavili  se 
pri  Franci,  izpili  kupico  na  srečen  pot  in 
hiteli  po  vozni  listek.  Na  kolodvoru  je  spre- 
jelo Vinka  par  dijakov  iz  Bistrice.  Poslovivši 
se  od  svojih  dragih,  so  stopili  v  vlak  in 
pozdravili  še  skozi  okno  mogočno  trnovsko 
cerkev.  Hitro  je  izginila  cerkev,  vas  pod  njo, 
podstenski  most,  cesta  na  Šembije,  vse  je 
izginilo.  Vlak  je  puhal  in  stopal  vedno  hi- 
treje, kakor  potnik,  ki  se  spomni  šele  na 
potu,  kako  kesno  je,  in  požurl  svoj  korak. 

V  Št.  Petru  je  vstopilo  še  nekaj  zagor- 
skih dijakov,  za  njimi  se  je  pririla  stara  že- 
nica in  se  pohvalila,  preden  jo  je  kdo  prašal, 
da  gre  k  sinu,  ki  ima  imenitno  službo  v 
Ljubljani. 

„Kaj  pa  je  vaš  sin.?"  so  se  muzali  di- 
jaki. „Vidijo,  gospodje,  takle  je,  kakor  ta 
gospod,  ki  karte  ščipljejo ..."  Dijaki  so  se 
posmejali  dobri  mamici. 

Med  smehom  in  veselimi  dovtipi  se  je  pri- 
kazal kmalu  ljubljanski  grad,  se  videl  Rožnik, 
Rožna  dolina,  pozdravljal  je  dijake  dobro 
znani  Tivoli.  Sprevodnik  je  dokazal,  da  imajo 
železničarji  močna  pljuča  —  odprl  vrata  in 
izsuli  so  se  dijakov  in  dijačinj  črni  roji. 
Vinka  je  čakala  gospodinja,  žena  visoke  po- 
stave, cvetočega  lica. 


VI. 


Rano  zlata  zora  vstala, 
bele  gore  poljub' vala 
bele  gore  skalovite 
in  njih  cerkve  ponosite  . . . 

Jurmanova  Katra  je  bila  vdova  sodnij- 
skega  sluga  ali  biriča,  Lovrinevega  Pepeta 
iz  Bistrice.  Bila  je  doma  iz  Šembij.  Ker  je 
bil  mož  svoj  čas  v  Bistrici  in  potem  v  Po- 
stojni v  službi,  je  bila  poznana  po  celem 
postojnskem  okraju,  in  kdor  je  imel  opra- 
vila v  Ljubljani,  se  je  obrnil  do  nje,  ko  se 
je  po  moževi  smrti  nastanila  le-tu.  Šla  je  v 
Ljubljano,  kakor  toliko  drugih  mater,  da 
omogoči  sinu  študiranje.   Upala  je,  da  po- 

stane  sin  duhoven,  a  sin  je  prevaril  njen 
up,  vleklo  ga  je  v  visoke  šole.  Mati  je  bila 
poparjena  —  pa  bila  je  mati  —  odpustila 
mu  je  prevarjeno  nado,  podpirala  ga  po 
močeh,  dokler  je  skončal  še  tista  leta  in 
stopil  v  službo  k  nekemu  advokatu  na  Du- 
naju. In  ko  ji  je  došel  nekoč  droben  list  z 
besedami:  „Promoviran  sem  za  doktorja**, 
je  točila  mati  solze  veselja.  Rada  je  govorila 
o  sinu  doktorju,  ki  ima  lepo  službo  in  ji 
pošilja  vsak  mesec  nekaj  za  stanovanje.  Pri- 
stavljala je:  „Težko  je  šlo;  koliko  košev 
sem  zvlekla  na  pošto,  koliko  korakov  sem 
naredila,  kaj  sem  pretrpela  —  pa  hvala  Bogu 
—  sedaj  je  moj  Janezek  doktor."  Da  se  le 
ne  bi  še  oženil,  to  je  skrbelo  mater:  po- 
zabil bi  potem  na  njo,  in  sinahe  so  navadno 
ošabne,  iz  Ljubljane  si  ni  želela,  ali  upala 
je,  da  se  nastani  sin  enkrat  v  Ljubljani.  — 
Katra  ni  bila  po  Notranjskem  samo  znana, 
ampak  tudi  spoštovana  kot  modra  žena.  Ni 
pretekel  teden,  da  se  ne  bi  oglasil  pri  njej 
zavedni  Zagorec,  krepki  Knežan,  ali  ponosni 
Postojnčan.  Vedela  je  Katra,  kje  se  kupi  to 
in  ono,  kateri  advokat  je  boljši,  kdaj  ordi- 
nira  ta  ali  oni  zdravnik.  Njeno  blago  srce 
je  našlo  pomoči  in  sveta  vsem.  Revež  ni 
šel  nikoli  brez  daru  od  nje,  znanec  ne  brez 
postrežbe. 

Pri  tej  dobri  ženi  je  stanoval  Vinko  in 
še  dva  prvošolca,  ki  sta  prizadevala  skrbni 
gospodinji  mnogo  gorja.  Imela  je  Jurma- 
nova  še  malo  posestvo  po  možu  v  Bistrici. 
Ker  ga  ni  mogla  obdelovati  sama,  je  dajala 
na  polovino  in  prišla  vsako  jesen  po  svoj 
pridelek.  Tedaj  se  je  razneslo  hitro  po  okraju: 
Jurmanova  gospa  je  tukaj.  In  prišel  je  voz 
iz  Šembij  po  njo,  morala  je  v  rodno  vas. 
Na  tem  potu  je  srečavala  pogostokrat  na- 
biračice,  ki  so  hodile  od  hiše  do  hiše.  Na- 
vada je  namreč  po  Notranjskem,  da  pridejo 
omožene  vaščanke  jeseni  v  mesto  na  biro: 
tu  skleda  fižola,  tam  jerbas  krompirja,  pa  se 
pribere.  Malo  pogodrnjajo  kmetje,  če  je  slaba 
letina,  dajo  pa  le,  ker  je  Notranjec  rado- 
daren, kakor  pravijo. 

Čas  je  hitel.  Komaj  se  je  Vinko  udomačil 
v  šoli,   mu  je  odprl   odhod    gospodinje  v 


Bistrico  srčne  rane  .  .  .  Gladka  in  bela  se 
vije  cesta  po  Olobovniku  proti  Šembijam. 
Ob  njej  žarijo  dekliške  oči,  po  njej  stopa 
skrbna  mati .  .  .  Naročil  je  Vinko  gospodinji 
pozdravov  do  roditeljev  in  —  do  Luce .  .  . 

Ko  je  Katra  opravila  v  Bistrici,  spravila 
svoj  pridelek  v  žaklje  in  dela  na  vlak,  se 
je  pripeljala  zmagoslavno  v  Šembije.  Na 
pragu  hiše  sta  jo  sprejela  župan  in  županja 
in  jo  peljala  v  gornjo  sobo.  Tam  je  že 
Čakala  pokrita  miza,  in  rdečelična  dekla  je 
hitela  nosit  na  mizo  cvrtje,  ki  je  najboljša  jed 
v  Šembijah.  Po  veži  pa  je  stopicala  Luca, 
žareča  v  obrazu.  Rada  bi  videla  teto,  pa  se 
ni  upala  v  sobo.  „Eh,  kaj  boš  stala  tukaj", 
se  je  smejala  dekla  in  sunila  Luco  skozi 
odprta  vrata. 

„Luca,  tička  moja  zlata,  pojdi  le  sem," 
tako  je  klicala  Katra  sramežljivega  dekleta 
in  jo  posadila  k  sebi.  Mati  županja  pa  je 
postavila  krožnik  in  kupico  pred  njo :  „Da- 
nes  se  moraš  tudi  ti  gostiti,  saj  si  naša." 
Luca  je  gledala  skozi  kodrce  na  krožnik. 
Cvrtje !  Pomislite,  da  ni  poznala  Luca  boljše 
jedi  —  pa  sramovala  se  je  jesti  v  tako  od- 
lični družbi. 

„Ali  bodcte  prišli  kaj  k  nam,  teta?"  je 
prašala  plaho. 

„Bodem",  je  dejala  teta. 

Župan  je  natočil:  „Pij,  Katra,  na  tvoje 
zdravje!"  In  trčili  so,  tudi  Luca  je  morala 
trčiti,  in  štela  si  je  v  posebno  čast. 

^Seveda  bodo  prišli  teta",  je  odgovorila 
županja,  „zmenile  se  bodete  s  Hrvatinko  za 
Luco.  Ti  ji  dobiš  Ichko  kako  dobro  službo 
v  mestu.  Kaj  hoče  dekletce  tukaj,  za  kme- 
tiško  delo  ni,  šivati  je  ne  veseli,  naj  pa  po- 
izkusi malo  po  svetu.  Jože  pride  drugo  jesen 
domov  in  ker  jo  hoče  poročiti,  je  to  zelo 
sitno  —  bolje,  da  gre  odtod." 

„Prav  je  to",  je  dejala  Katra.  „Bogve 
kaka  sreča  jo  čaka  po  svetu,  tukaj  pa  tolci 
revščino." 

Prijela  je  drobne  dekletove  roke.  „Ali  so 
te  ročice  za  kmetiško  delo?  Neumen  je  tisti 
Jože  —  naj  si  dobi  kako  Kraševko.  Ti  boš 
nosila  v  mestu  klobuk  in  solnčnik  —  pa  še 
uradnika  lehko  dobiš,  kaj,  taka  punca?" 

Grgurinovim  so  ugajale  te  besede,  in, 
ko  jih  je  ponavljala  Jurmanova  pri  Hrvati- 
novih,  je  bila  mati  zelo  zadovoljna,  stari 
vojak  pa  je  molčal  nevoljno.  Saj  njegova 
beseda  nič  več  ne  velja.  Kje  so  stari  časi, 
ko  je  zapovedal  gospodar,  in  je  stalo  kot 
pribito?  Zdaj  ima  vsak  ud  družine  svojo 
glavo,  zato  pa  gre  tudi  vse  narobe.  Tako 
je  godrnjal  Hrvatin  sam  s  seboj  in  spuščal 
svojo  jezo  v  goste  oblake  dima. 

„Na  zimo,  zlata  moja",  je  dejala  Jurma- 
nova, „ni  dobrih  služb,  zato  ker  s  kmetov 
pritisne  vse  v  mesto.  Na  pomlad  pa  gredč 
zopet  na  polje.  Tudi  pridejo  laške  gospe  — 
pri  tistih  je  dobro  služiti.  Pisala  ti  bodem, 
kadar  dobim  kaj  dobrega;  tačas  si  pa  na- 
pleteš  nogavic  in  našiješ  perila.  Botra  Orgu- 
rinova  so  obljubili  bombaža  in  platna,  po- 
kazali bodo  tudi,  kako  se  šiva." 

Luca  jo  na  vse  to  kimala. 

Jurmanova  ni  ostala  dolgo  v  rodni  vasi, 
odpeljala  se  je  v  Zagorje  in  v  Knežak.  Ob- 
iskala je  znance,  in  ko  je  izvedela,  kdo  se 
je  oženil,  kdo  umrl,  kdo  odšel  v  Ameriko, 
ko  je  razveselila  vse  bolnike  z  dobrimi  sveti 
in  sprejela  od  vseh  davek  spoštovanja  in 
hvaležnosti,  se  je  vrnila  v  Ljubljano.  Ob- 
darila je  svoje  znanke,  odpočila  se  od  truda 
in  Čakala  mirno  zime. 

Tista  zima  je  bila  posebno  dolga  za  dve 
hrepeneči  srci.  Vinko  je  premleval  šolske 
knjige  in  mislil  na  Luco,  ona  je  pletla,  ši- 
vala, učila  se  italijanščine  in  mislila  ne  toliko 
na  Vinka,  kakor  na  novosti,  katere  bode 
videla  in  doživela  v  mestu.  Videla  je  te 
borne  kmetiške  hiše,  in  si  ustvarjala  v  svoji, 
po  lepoti  hrepeneči  duši,  krasne  palače, 
Čarobne  vrtove.  Menila  je,  da  more  stano- 
vati sreča  samo  za  umetno  okrašenim  zi- 
dovjem,  samo  sreča  hoditi  po  mehkih  pre- 
progah hiš,  katere  si  je  slikala  njena  južna 
domišljija. 

Tista  zima  je  bila  prav  burna  in  večkrat 
je  zarila  deklica  ponoči  glavo  v  blazino,  da 
ne  sliši  jokajočega  glasii.  Spominjal  jo  je 
matere,  ponesrečene  v  pišu  burje  . .  .  Kadar 
je  šla  k  maši,  se  je  ustavljala  na  posneženem 
grobu   materinem.    Molila  je  in  jokala.    Kaj 


čaka  v  daljnem  svetu  hčerko  nesrečne  ma- 
tere? 

Pa  minila  je  zima,  četudi  je  bila  ostra  in 
huda.  V  zatišju  skal  so  se  pokazali  rumeni 
ključki.  Prišla  je  pomlad.  Ugoden  vetrič  je 
vel,  v  voljnem  zraku  je  brstelo  drevje  in 
grmovje,  trava  je  zelenela,  zvončki  so  zvo- 
nili, vijolice  dehtele.  Veseli  otroci  so  se  dičili 
vriskaje  s  cvetjem,  odrasli  so  hiteli  kopat, 
orat,  sadit.  Za  nje  je  bila  pomlad  čas  dela, 
in  šla  je  mimo  njih,  v  svojem  čaru  neopa- 
žena. 

Nikogar  v  Šembijah  ni  razburil  prihod 
pomladi  tako  kakor  Luco.  Ona  ni  hodila, 
plavala  je  na  perotih  svoje  domišljije,  srce 
ji  je  bilo  burno,  ponoči  ni  spala  -~  štela  je 
skozi  okno  svetle,  trepetajoče  zvezde,  in  ko 
je  prišel  sel  s  pošto  iz  Trnovega,  so  mu 
žarele  naproti  njene  oči,  polne  upanja  in 
vprašanj.  In  prišlo  je  dolgo  pričakovano. 
Vinko  je  pisal,  da  ji  je  dobila  teta  službo 
pri  gospe  nekega  italijanskega  inženerja,  ali 
kaj  da  je.  Vodila  bode  dva  otroka  na  iz- 
prehod  in  pomagala  v  hiši.  Gospa,  pravi 
teta,  je  dobra  ko  duša.  Pride  pa  naj  takoj. 

Luca  je  skakala  od  veselja.  Mati  si  je 
brisala  solze,  ko  je  pripravljala  perilo  za 
deklico.  Spekla  je  masleno  štruco  in  pri 
Grgurinovih  se  je  pekla  potica.  Oče  Hrvatin 
ni  našel  miru,  šel  je  z  doma  na  njivo,  z 
njive  je  prišel  na  dom,  in  ni  vedel,  po  kaj, 
ne  kam.  Čevljar  je  pokazal  Luči  tiste  čižme, 
da  bo  obuta  za  nekaj  časa. 

Bil  je  ravno  praznik  Oznanjenja  Matere 
božje  in  Hrvatinka  je  hotela  iti  z  Luco  na 
Brezje,  preden  stopi  dekle  v  službo.  Ko  je 
cula  soseda  Mihlovka,  da  se  odpravljata  na 
Brezje,  se  je  zavzela  brž,  da  gre  tudi  ona 
ž  njima.  Mihel,  gospodar,  je  godrnjal  nekaj, 
pa  to  je  možka  navada,  in  pametna  žena  se 
ne  ozira  na  to. 

Prišel  je  na  trepetajočih  krilih  zadnji  večer 
pred  odhodom.  ,Zdrava  Marija*  je  že  od- 
zvonilo,  v  daljavi  se  je  slišal  milotožni  glas 
zvončka  osamljene  cerkve  na  gori.  Bilo  je, 
kakor  da  bi  zvonili  duhovi.  Milo  je  gledala 
večernica  na  sedeče  pred  Hrvatinovo  hišo. 
Oblak   je    plaval    nad   večernico,   a  ona   je 

žarela  tem  svetleje.  Oblak  žalosti  je  ležal 
na  obrazih  Hrvatinovih,  a  Lucine  oči  so 
žarele  tem  svetleje.  Grgurinka  in  nekaj  deklet 
se  je  prišlo  poslovit.  Žena  je  dajala  Luči 
dobre  nauke,  dekleta  so  jo  prosila,  naj  jim 
piše.  Hrvatin  je  že  nabasal  in  pokadil  tri 
pipe,  pa  ni  mogel  priti  do  besede.  Slednjič 
se  je  vendar  oglasil.  Spregovoril  je  važno: 

„Stara,  ljuba  moja  Žefa,  molči  in  bodi 
tiho!  Dekle,  ko  bi  ti  mojo  pamet  imela,  ni- 
koli ne  bi  šla  od  nas.  Mar  nimaš  kruha.? 
Žgancev  ti  je  ostajalo.  Letos  bodemo  redili 
par  prašičev,  bo  tudi  špeha,  rebrec  in  gnjati. 
Ko  pride  Jože,  kupi  kravico,  imeli  bomo 
mleka  in  masla.  Jože  prinese  denar,  nakupi 
ti  lepih  oblek,  bodi  pametna  Luca,  ostani 
doma!  Dosti  ni,  kar  imaš,  ali  to  veš:  po 
svetu  pa  je  prevara.  Jože  je  kmet,  pa  je 
pošten,  glej,  da  te  ne  prevari  gospod.  Tudi 
jaz  sem  bil  po  svetu,  videl  sem  Rim,  Milan 
in  Verono.  Pa  ljubše  so  mi  Šembije,  kakor 
tista  mesta,  zato  pravim:  Otrok,  ostani  doma!" 

Mati  se  je  nasmehnila  trpko:  „ Ljubi  moj 
Jože,  cela  vas  ne  ustavi  Luce!** 

Deklica  je  poslušala  nestrpno,  da  je  končal 
Hrvatin  najdaljši  govor  svojega  življenja,  in 
je  pregledovala  poselsko  knjigo,  kjer  je  za- 
pisal župan:  „OČi  črne,  nos  raven,  čelo  vi- 
soko, usta  majhna"  itd. 

Tisti  večer  ni  spalo  dekle.  Ob  petelinjem 
petju  je  že  vstala  in  stopila  pred  vrata.  V 
mraku  je  še  zdela  vas,  skale  so  gledale 
strogo  na  Luco,  cesta  se  je  belila  in  hitela 
dalje  .  .  .  Radostno  je  gledala  deklica  po 
njej  in  po  skalah.  „Še  danes  pojdem  od  vas, 
in  dolgo  dolgo  me  ne  bode ..." 

Tedaj  se  je  odtrgal  nekje  kamen  in  padal 
z  ropotom  v  nižino.  Moral  je  pomandrati 
po  potu  prijazne  ključce  in  sladke  vijolice . . . 
Psi  v  vasi  so  zalajali  tožno,  petelini  so  za- 
kikirikali .  .  . 

Luca  se  je  stresla  in  skočila  v  vežo.  Jeli 
to  spomin?  Morda  duh  materin?  Kaj  pravijo 
skalnate  gore  ?  Šumelo  je  pač  v  votlem  od- 
mevu ropotanja:  „Bedna,  tožna  se  vrneš 
nekoč  k  nam  in  gledali  bomo  tvoj  tihi  grob." 


263 


Ne  več  tako  vesela,  se  je  Luca  oblačila. 
Stara  dva  sta  vstala  in  se  kremžila  krog 
ognjišča,  mačka  je  mijavkala  in  se  plazila 
krog  Lucinih  nog.- 

„Olej  živalice",  je  rekel  oče,  „še  ona  ve, 
da  gre  Luca  od  nas!" 

Molče  je  nalila  mati  kavo  v  velike  sko- 
dele,  molče  so  jo  pihali  in  gledali  so  drug 
drugega.  Orgurinov  hlapec  je  privozil  pred 
hišo  in  počil  z  bičem.  Vinkova  mati  ni  pu- 
stila Luce  peš  na  daljno  trnovsko  postajo. 
Prišla  je  tudi  Mihlovka,  posedle  so,  prišel 
je  tudi  oče  na  spremek  do  postaje.  Konji 
so  potegnili  in  brzeli  proti  Trnovemu.  Po- 
kazala se  je  cerkev  na  griču,  spoštljivo  so 
jo  pozdravili.  Pri  znamenju  v  Olobovniku 
je  ustavil  hlapec,  Luca  je  skočila  z  voza  in 
pomolila  za  dušo  uboge  nepoznane  matere. 
Kmalu  so  bili  na  postaji.  Tam  so  našli  Še 
par  Zagork  in  Knješčic,  ki  so  bile  istotako 
namenjene  na  Brezje.  Ženske  so  se  dome- 
nile, da  se  ustavijo  drugi  dan  pri  Jurmanovi 
in  si  ogledajo  Ljubljano. 

Vlak  je  zažvižgal,  prihitel  je  mladi  poštni 
hlapec  Boštjančič;  še  vedno  krepak,  le  ne- 
koliko osivel,  je  nosil  „koli"  k  tračnicam. 
Vlak  je  pripihal  in  se  ustavil.  Nekaj  potnikov 
je  izstopilo,  naše  ženice  pa  so  se  zgnetle  v 
prazen  voz.  Luca  je  sedla  k  oknu.  Bila  je 
prva  vožnja  v  njenem  življenju.  Kmalu,  še 
prehitro  za  Luco,  se  je  ustavil  vlak  v  Ljub- 
ljani. Na  kolodvoru  jih  je  res  čakala  Katra 
in  pozdravljala  burno  romarice: 

„No,  kam  ste  se  pa  namenile,  na  Višarje 
ali  na  Brezje?"  je  prašala. 

„Na  Brezje",  je  donelo  enoglasno  in  žene 
so  vlekle  neke  zavitke  iz  cekarjev  in  poda- 
jale Jurmanovi:  „Nate,  nam  boste  skuhali 
malo  kosila  jutri." 

„Saj  ni  bilo  potreba",  je  dejala  ta,  „malo 
kosila  že  premorem  " 

Luca  se  je  ozirala  plaho  po  široki  cesti 
in  vprašala  tiho:  „Teta,  kaj  ni  Vinka?"  Katra 
se  je  nasmehnila  z  višine  svoje  modrosti. 

Marsikaj  so  se  zmenile  ženske  do  gorenj- 
skega vlaka,  ki  jih  je  odpeljal  proti  Brezjam. 
(DALJE.) 

ANTON  MEDVED: 


POMLAD  OBHAJA  DONAVA 


r  ridihala  zopet  je  nežna  pomlad 
na  vetrca  mehkih  perutih 
in  pesem  vstajenja,   oživljenih  nad 
ubira  v  razblaženih  čutih. 


Nad  Donavo  plava    behna  meg:lic, 
pokojno  se  zibljejo  vah*, 

prhutajo  jate  povodnih  ptic 
na  levi,  na  desni  obah*. 


Kralj  žarkov  sede  na  nebesni  tron, 

zasvetijo  čarno  se  gradi, 
strepeče  srebrnih  valov  milijon: 

pozdravljen  nam,  prerok  pomladi! 


Moi^očna  reka  Donava,  povej, 
ne  spe  li  v  tvoji  temni  globočini 
slovanske  pesmi,  glasi  epopej, 
potlačenega  naroda  spomini? 


Pred  duhom  bliskoma  se  mi  vrste 
krvavi  boji,  divjih  ljudstev  gonja, 
in  sladko  petje  drozgov  mi  grenč, 
in  cvet  vijolic  mi   ne   siplje  vonja. 


Kako  pokaži  dan,  kar  vzame  noč? 
Tu  pij  krasoto,  ki  se  ti  odklepa! 
Na  svetu  mine  vse,  umetnost,  slava,  moč  — 
narava  le  ostane  večno  lepa. 


Čolnič  odpenja,  pesem  popeva 
ribičev  mladi  sin. 

Daleč  njegova  pesem  odmeva 
preko  tihih  dolin, 
kakor  veren  spomin. 

Kaj  mu  nemirne  prsi  nadima, 
neti  v  pogledih  sijaj?  - 

Zbegla  je  dolga,  žalostna  zima, 
zemlja  pretvarja  se  v  raj, 
došel  je  ljubljeni  maj. 


Onikraj  Donave,  reke  modre 

hišica  nizka  stoji, 
ondi  ravna  si  zlatnate   kodre 

deklica  iskrih  oči, 

živozardela  kot  kri. 

Vstajajo  zvončki,  petje  se  vzbuja, 
topel  prigreva  žar. 

Ko  zadoni  slavospev  aleluja, 
stopita  pred  oltar, 
v  srečen  se  združita  par. 


Digitized  by 


Google 


267 


4. 


Skrivnosten  mrak. 

Pihlja  ccfir  Ichak. 
Po  Donavi  zibljiv  me  nese  čoln. 
Kam  žene  duh  me,  hrepenenja  poln? 


Poslednji  svit 

v  valovih  je  razlit, 
kot  bi  se  trudna  zemlja  in  nebo 
v  poljubu  tihem  strnila  tesno. 


in  ti  molčiš? 

izraza  ne  dobiš? 
Ah,  nič  ne  čuti  on,  kdor  čuti  to, 
kar  se  z  besedami  pove  lehko. 


Kakor  nevesta,  ko  sine  zor, 
skliče  družic-prijateljic  zbor, 
da  ji  nadenejo  krilo  poročno; 
trava  je  vzklila,  prinikle  cvetice, 
stvarnici  zaljšajo  radostno  lice, 
godbo  posluša  ptic  milozvočno. 


Glavo  nad  reko  naslonim  ob  dlan. 
Vse  precvita,  vse  sili  na  dan 
v  dihu  razkošnega  mladoletja. 
Le  na  obrazu,  ki  se  upodablja 
v  vodi  prozorni  bled  iz  korablja, 
najti  sledu  ni  nobenega  cvetja. 


6. 


Iz  daljnih  iztočnih,  obmorskih  mest 
po  Donavi  ladij  stotero  je  spelo. 
Nektero  bi  slišali  temno  povest, 
ko  njeno  bi  dno  govoriti  umelo. 

Na  bregu  dišalo  je  cvetje  lepo, 
na  ladiji  kupčevi  balzam  in  mira, 
in  biseri,  grolice,  svila,  zlato, 
sijali  so  žarki  smaragda,  safira. 


Podolje  objame  mesečna  noč, 
narahlo  šumljajo  vali  zaspani    - 
kar  vrisk  se  razlegne  do  neba  vpijoč, 
obkolijo  ladijo  čolni  neznani. 

Na  bregu  se  cvetje  odpira  brstno, 
kraljevo  solnce  se  dvigne  na  vzhodi, 
pokojno  se  smejeta  zemlja,  nebo, 
po  Donavi  prazna  ladija  blodi. 


Razbojniki-vitezi  v  grobih  zdaj  spe. 
Pod  zemljo  zaklade  stražijo  vragi. 
Razsuti  zidovi  na  skalah  štrl^, 
čestitajo  sivemu  času  na  zmagi.  - 

FR.  S.  FINŽOAR: 


SREČALA  STA  SE 

VSAKDANJA  POVEST  BREZ  KONCA. 


m. 

ominik  Skromen  je  sedel  po 

večerji  v  obednici  nasproti 

očetu.    Gledal   je    predse, 

nervozno  prižigal  cigareto 

za   cigareto  in   molčal.  — 

Tudi    oče   ni   izpregovoril 

ničesar.  Na  čelu  pod  sivimi 

lasmi,   na   katerih  je  viselo   toliko  muke  in 

truda,  skrbi  in   dela,  se  je  vlekla  globoka, 

zgrbančena  guba,  kakor  bi  truden  in  skrbi- 

poln  oblak  legel    preko  trde   gore.    Mama 

je  čitala.  Pa  vsebina  časnika  je  ni  zanimala. 

Zakaj  listala  je  naglo  po  njem,  obtičala  nekaj 

hipov  pri  inseratih,   potem  pa  list  odložila. 

Napravila  je  važno  lice,  stroge  poteze  so  se 

ji  poostrile. 

„VeŠ,  papa,  ti  mu  daješ  potuho.  Nič  mu 
ne  rečeš!  Za  včeraj,  postavim,  ali  je  to  do- 
stojno, ali  se  to  spodobi,  da  kvarta  v  pozno 
noč  v  gostilni,  v  tej  jami  razbojnikov...  To 
je  strašno!" 

Dominik  je  počasi  dvignil  glavo  in  po- 
gledal očeta.  Ali  oče  se  ni  genil,  ni  trenil, 
oblak  na  čelu  je  bil  še  temnejši. 

„„V  jami  razbojnikov?"" 

Govoril  je  s  tihim  glasom,  ki  se  je  tresel. 

^Prosim,  bili  so  pošteni  ljudje,  in  v  po- 
sebni sobici  smo  bili." 

„F^ošteni,  seveda!  Kdo  jim  je  kaj  očital? 
Toda  igra  za  tako  mladega  človeka,  kakor 
si  ti,  lepa  prihodnost!" 

„ Igrali  smo  za  vinarje,  za  kratek  čas;  saj 
vendar  nisem  imel  najmanjše  zabave  celi 
predpust.    In  ta  večer,  edini,   se  mi  očita!" 

„Zabave,  kako  pa,  tako  imeniten  gospod 
—  hahaha!" 

Dominik  je  povesil  glavo,  pa  jo  je  naglo 
dvignil,  da  bi  odgovoril. 


(DALJE.) 

Tedaj  ga  pogleda  oče.  Dominiku  je  umrla 
beseda  na  polodprtih  ustnicah. 

^Drugič  mi  ne  hodi  igrat!  Razumeš! 
Hočem  mir  v  hiši!" 

Oče  se  je  dvignil  in  z  odločnimi  koraki 
odšel  v  drugo  sobo.  Za  njim  je  vstal  takoj 
Dominik  in  ni  rekel  lehkonoč.  Zaprl  je  tiho 
in  ponižno  za  seboj  vrata.  Po  stopnicah  so 
doneli  njegovi  težki  čevlji.  Slišalo  se  je  v 
obednico,  kako  so  zakrulila  vezna  vrata  in 
se  zaprla.  Dominik  je  šel  v  svojo  sobo,  ki 
je  bila  v  prizidku  ponosne  hiše. 

Na  nebo  se  je  ozrl,  ko  je  šel  na  dvo- 
rišče. Bilo  je  vse  nekako  vlažno  in  solzivo; 
sivkasta  pajčevina  je  bila  razpeta  čezinčez 
in  redke  zvezde  so  zaspano  gledale  skoznjo. 

„Tako  daleč  je  moja  zvezda",  si  je  mislil 
Dominik.  ^Nikoli  se  ne  dokopljem  do  nje. 
Čezdalje  bolj  se  pogrezam,  name  stopajo, 
kmalu  se  pogreznem  in  zvezd  ne  ugledam 
nikoli  več.  Sedaj  prične  še  oče . . ." 

Z  boječo  roko  je  pritisnil  kljuko  in  iz- 
ginil v  temo. 

V  sobi  je  bilo  precej  hladno.  Iz  železne 
peči  pri  vratcih  je  gledalo  veliko,  krvavo 
žareče  oko  v  črno  temino.  Dominika  je  ne- 
ugodno izpreletelo  in  čutil  je,  kakor  bi  se 
mu  nekdo  režal,  kakor  bi  tisto  oko  tičalo 
v  čelu  grdega  demona. 

Hitro  je  prižgal  luč.  Zasvetilo  se  je  po 
kotih,  oko  v  peči  je  ugasnilo. 

Sesedel  se  je  na  stol  in  se  zamislil.  Nje- 
gove misli  so  gledale  v  čudno  noč  pred 
seboj,  kakor  bi  hodil  v  trdi  temi  po  nepo- 
znanem kolovozu  in  bi  z  izbuljenimi  očmi 
blodil  po  črnini  ter  tipal  z  rokami  pred  seboj. 

Tedaj  je  nekaj  zacvililo  pred  durmi  in 
popraskalo  po  njih. 

Dominik  se  je  ustrašil.  Pogledal  je  v  kot. 
Na  tleh,  na  zmečkani,  oddrgnjeni  preprogi 

je  bilo  prazno.  Strah  ga  je  naglo  minul, 
vstal  je  in  odprl  Lordu. 

^Revček,  dobil  si  jo,  kaj  ne?" 

Pogladil  ga  je  po  glavi  in  mu  pokazal 
na  ležišče.  Ko  je  odhajal  iz  obednice  tako 
naglo  in  tiho,  ga  Lord  ni  opazil,  ko  je  dre- 
mal v  kotu.  in  tedaj  je  vedel  Dominik,  da 
ga  je  mama  jezno  zapodita  in  sunila  skozi 
vrata  za  njim.  Zakaj,  kot  gospodarja,  gledala 
je  težko  tudi  Lorda. 

Dominik  je  zopet  sedel  in  naslonil  glavo 
na  dlani. 

Teden  je  minul,  odkar  se  je  vrnil  od 
Mare  z  dvignjeno  glavo  in  ponosnimi  ko- 
raki. Vzravnala  ga  je  ženska,  prebudila  ga 
je  njena  energija  kakor  iz  spanja. 

Ali  zopet  mu  je  klonila  glava,  pogum 
je  bežal  in  nocoj  se  mu  je  zdelo,  da  se  je 
pretrgala  zadnja  vrvica,  s  katero  je  bil  pri- 
vezan na  življenje. 

Pogrešal  je  materine  ljubezni  —  a  imel 
je  še  očetovo.  Z  lepa  mu  ni  odbil  oče  no- 
bene prošnje.  Z  vso  skrbjo,  z  vzgojo,  z 
denarjem  je  hotel  nadomestiti  sinu  umrlo 
materino  ljubezen.  Ni  utegnil  mnogo  obče- 
vati z  njim.  Preveč  je  bil  obložen  z  delom, 
skrbi  so  se  gromadile  nad  njegovo  glavo. 
In  sin  ni  zahteval  od  očeta  ljubeznivih  be- 
sedi, njegovo  srce  je  čutilo,  da  ga  oče  ljubi. 
In  ob  tej  ljubezni  je  visela  in  živela  Domi- 
nikova duša  in  skromno  prenesla  mnogo 
pikrih  in  ostrih  besedi. 

Toda  nocoj!  Ta  oblak  na  Čelu  očeta! 
To  njegovo  trdno  in  kratko  povelje!  Včasih 
ga  je  branil  in  zagovarjal,  nocoj  ne  več. 
Torej  tudi  tu  je  počila  trta,  katera  ga  je 
vezala  na  trdno  oporo. 

Ni  ga,  nikogar  ni  vcč,  da  bi  ga  prijazno 
potrepal  po  rami  in  mu  dal  dobro  besedo. 
Ni  ga!  Torej  mu  je  edina  pot  —  proč, 
daleč  proč  odtod,  v  deželo,  iz  katere  ni  več 
vrnitve  1 

Komaj  se  je  Dominik  zavedel  te  misli, 
tedaj  je  že  vstal  ob  njem  demon.  Kakor  bi 
prišel  tisti  s  krvavim  očesom  v  čelu  semkaj 
od  peči.  Na  tilnik  mu  je  dejal  roko,  da  je 
glava  lezla  proti  mizi  in  da  je  nazadnje  čelo 
trčilo  ob  hladno  ploskev. 


„Proč  beži,  prav  imaš!  Bolje  je,  da  si 
mrtev  nego  živ  zakopan.  Preko  groba  ne 
seže  njih  sovraštvo!" .  .  . 

Dominik  se  je  stresel  in  dvignil  glavo. 
Zdelo  se  mu  je,  da  luč  gori  premalo.  Privil 
je  plamen  višje.  Zaželel  je  po  luči,  grozen 
je   bil    mrak,   ki  je  zasenčil  njegovo  glavo. 

„in  osveta,  Dominik!" 

Zopet  mu  je  sedlo  na  tilnik,  zamižal  je 
in  sklonil  glavo  do  mize. 

Dominik  je  že  davno  mislil  na  osveto. 
Ali  drugačno  si  je  izmislil,  kakor  mu  jo  na- 
rekuje demon.  Mislil  je  o  lepi  bodočnosti, 
ko  si  naštedi  in  nareže  kruha  zvrhano  krado. 
In  takrat  se  pripelje  domov,  z  dvema  ko- 
njema se  pripelje  in  darov  prinese  za  popol- 
brate  in  sestre.  In  očetu  kupi  lep  dar  — 
mami  pa  nič.  In  takrat  pojde  zvečer  nalašč 
v  gostilno,  plača  za  vino,  da  fantje  zapojo 
in  zavriskajo.  Vrnil  se  bo  domov,  in  nihče 
mu  ne  bo  smel  reči  besedice.  To  bo  osveta. . . 

„Puste  sanje",  se  je  režal  demon. 

^Nikoli  ne  dospeš  do  te  osvete!  Preje 
te  pohodijo  in  uničijo.  Ne  privošči  jim  tega 
veselja!  Ogni  se  jim  in  zapiči  v  njih  srce 
sulico,  ki  bo  rezala  do  groba,  ki  bo  pekla 
in  grizla,  da  ne  bo  več  mirne  noči.  Svet  jih 
bo  sodil  in  obsodil.  O  tebi  se  bo  govorilo 
s  solznimi  očmi  in  usmiljenje  bo  vzdihovalo 
na  pokopališču,  ko  te  zagrebo." 

Dominik  je  odskočil  od  mize.  Dihal  je 
nemirno,  roke  so  se  mu  tresle.  Po  sobi  je 
začel  hoditi,  vrtel  se  je  krog  mize  v  kolo- 
barju brez  konca. 

„To  je  moja  pot",  si  je  domislil,  „kolo- 
bar  brez  konca.  Vedno  se  vračam  nazaj, 
vedno  iste  postaje  mojega  križevega  pota 
—  vedno  iste.  In  vun  ne  morem."  Dominik 
je  bil  čedalje  bolj  razburjen,  njegova  moč 
je  ginila,  pokala  je  v  njem,  kakor  korenine 
nagnjenega  drevesa,  katerega  izruje  napol 
vihar  — :  drevo  se  nagne  —  počasi  se  trgajo 
vlakna  iz  zemlje,  dokler  ne  zagromi  in  drevo 
trešne  odtrgano  od  grude  na  zemljo. 

Dvakrat  je  še  hitel  krog  mize.  Krog  nje- 
govih ustnic  se  je  zasvetil  demonski  žar, 
ki  je  napisal  na  celo  lice:  osveta,  osveta! 
Nikoli  še  ni  bil  Dominik  tak.   Njegove  po- 

nižne  in  mirne  oči  so  se  svetile  in  bliskovo 
utripale.  Prsti  so  se  krčili,  v  prsih  je  bilo 
pretesno,  da  si  je  moral  odpeti  gumbe  na 
prsih. 

Tedaj  je  obstal.  Njegove  oči  so  se  okle- 
nile dvocevke  na  steni.  Nekaj  sekund  jo  je 
gledal  nepremično  —  nato  je  stegnil  roko 
po  njej,  puška  se  je  snela  s  stene  in  kakor 
bi  zahrepenela  proti  njemu,  se  je  nagnila 
in  obsionela  na  njegovi  roki.  Dominikov 
obraz  se  je  svetil  pri  luči  v  demonskem 
smehu.  Oči  so  begale  po  puški,  kakor  blaz- 
nemu. Dvignil  je  puško  in  jo  poljubil. 

„Ti  me  ljubiš!« 

Zakrohotal  se  je  z  glasom,  katerega  sam 
ni  še  nikoli  slišal,  in  se  ga  je  ustrašil. 

Lord  je  planil  z  ležišča  in  skakal  krog 
gospodarja. 

„Lord,  nikoli  več  se  ne  vrneva  1" 

Na  mizi  je  pustil  luč  in  odšel  po  prstih 
iz  sobe  kakor  tat. 

Zunaj  ga  je  objel  vlažen  zrak.  Na  nebu 
se  je  zgostila  pajčevinasta  mreža  oblakov. 
Komaj  tri  zvezde  so  žarele  na  njem  otožno, 
kakor  sveča  v  dimu.  Od  streh  je  počasi  v 
presledkih  kapalo. 

Dominik  je  šel  tiho  čez  dvorišče.  Ko  je 
bil  oddaljen  toliko  od  doma,  da  ga  ni  mogel 
nihče  slišati,  je  stopil  nekaj  korakov  trdo ; 
koraki  se  niso  oglasili  v  razmočeni  poti. 

Nato  je  obstal. 

Kam? 

V  goro? 

Čemu  tako  daleč? 

Kar  tukaj  pred  nogami  se  končam,  da 
slišijo  pok,  da  jih  presune  moj  zadnji  hva- 
ležni pozdrav. 

Dominik  se  je  zopet  glasno  zasmejal. 
Ozrl  se  je  naokrog.  Vsepovsod!  mrtvo.  Neka 
grozničava  tihota  je  vladala,  kakor  sredi  ve- 
like množice,  ki  pridržava  sapo  in  z  od- 
prtimi ustmi  čaka  velikega  dogodka.  Domi- 
nika je  obšla  za  trenotek  groza.  Toda  samo 
za  trenotek.  Hitro  se  je  pomiril  in  zopet 
gledal  naokrog. 

Pred  njim  —  sto  korakov  morda  -  se 
je  iz  teme  bleščalo  nekaj  sivega,  kakor  dolga 
črta.  Dominik  je  strmel  v  to  zabrisano  črto. 


„Seveda,  kaj  premišljam?  Tje  grem,  k 
njej  ležem  počival!" 

Hitro  je  krenil  proti  sivi  črti,  ki  se  je 
širila  in  daljšala  pri  vsakem  koraku.  Stal  je 
pred  njo,  na  sredi  je  bila  črta  pretrgana. 
Tam  je  prijel  za  kljuko  in  počasi  odprl  črna 
vrata  na  pokopališče.  Iz  snega  so  gledale 
tri  črne  lise  —  kakor  bi  kdo  stopil  na  bel 
prt  z  umazanimi  čevlji.  Trije  novi  grobi. 
Dominik  je  šel  mimo  njih,  zavil  v  vogel 
proti  kamenitemu  spomeniku.  Večkrat  se  je 
spoteknil  na  gomilah,  ki  se  niso  razločevale 
pod  belo  odejo. 

Dospel  je  do  visokega  kamena. 

„Mama,  prišel  sem  za  teboj!" 

Puško  je  naslonil  k  zidu,  razkril  je  roke 
in  objel  spomenik. 

„Mama,  k  tebi!" 

Besedo  mama  je  izpregovoril  mehko  in 
z  vso  bolečino  zapuščenega  srca.  Krčevito 
se  je  oklenil  marmorja  in  ponavljal:  Mama, 
mama,  mama . . .  Oči  je  zatisnil  in  lice  se  je 
doteknilo  mrzlega  marmorja.  Ali  on  ni  čutil 
mrzlote,  mehak  in  gorak  se  mu  je  zdel  ka- 
men, tako  mehak,  kakor  je  bilo  tisto  srce, 
ki  počiva  pod  gomilo. 

V  Dominiku  se  je  zbudil  spomin  z  vso 
nedosežno  jasnostjo. 

Videl  je  natančno,  kako  se  je  igral  na 
dvorišču  z  leseno  puško.  Takrat  ga  je  po- 
klicala stara  hišna  in  mu  velela  k  mami. 
Tekel  je  k  njej.  Skozi  predsobo  je  taval  po 
prstih.  Mama  je  bila  bolna  in  vselej  se  ji 
je  bližal  po  prstih,  da  ji  ni  povzročil  bolesti. 
Mama  je  ležala  na  postelji  bleda,  brez  krvi 
v  licih,  brez  življenja  v  rokah.  Dominik  se 
je  približal  postelji  po  prstih  in  poljubil 
njeno  roko,  ki  je  ležala  kakor  mrtva  na 
odeji.  Mrzla  je  bila  ta  roka.  Nekdaj  ni  bila 
tako  mrzla  in  suha.  Mama  je  s  trudom  okre- 
nila  glavo  in  ga  pogledala  z  velikimi  rjavimi 
očmi. 

„Dominik",  je  rekla  prav  tiho  in  s  te- 
žavo. 

^Dominik,  jaz  pojdem  od  tod." 

Iz  njenih  oči  sta  pripluli  dve  veliki  solzi. 
Dominik  je  držal  mamo  za  roko  in  z  od- 
prtimi ustnicami  gledal  v  njeno  lice. 

„Prav  sem  stopi,  Dominik!" 

Dominik  se  je  dvignil  na  prste  in  nabral 
ustnice,  da  bi  jih  približal  mamici  in  jo  po- 
ljubil. Pa  je  ni  dosegel. 

Mama  je  dvignila  z  velikim  trudom  roko 
in  jo  položila   na  skodrano   glavo .  sinovo. 

^Dominik,  jaz  pojdem,  ti  boš  revček... 
Pa  nič  se  ne  boj !  Vse  se  premaga  na  svetu ..." 

S  palcem  mu  je  napravila  križ  na  čelu 
in  dolgo  gledala  v  njegove  oči,  ki  so  strmele 
in  poslušale  besede,  katerih  niso  razumele. 

„  Dominik,  nikar  me  ne  pozabi  —  vse 
se  premaga  z  božjo  pomočjo  —  in  jaz"  — 
govorila  je  z  veliko  težavo  —  „in  jaz  bom 
vedno  pri  tebi.  .  ." 

Tedaj  jo  je  premagal  silen  kašelj.  Iz  so- 
sedne sobe  je  prišla  postrežnica,  kmalu  so 
prišli  drugi  in  se  zbrali  krog  postelje.  Do- 
minik je  jokal,  pa  ga  je  nekdo  dvignil  in 
odnesel.  Ko  se  je  najokal  v  svoji  sobici,  je 
prišel  papa,  ga  vzel  na  kolena  in  mu  rekel: 
„RevČek!"  In  papa  je  imel  vse  rdeče  in 
objokane  oči  —  —  — 

Dominik  je  izpustil  marmor  in  ob  njem 
pokleknil  v  sneg.  Z  njegovega  tilnika  se  je 
nekaj  ločilo,  nekaj  težkega  in  groznega. 

Dominik  je  sklenil  roke  in  prosil: 

„Odpusti,  mama;  odpusti  sinu,  ki  te  je 
pozabil  za  trenotek,  ne,  tebe  ni  pozabil,  tvoje 
besede  samo  .  .  .  Vem,  ti  si  z  mano,  ti  si 
pri  meni  --  vse  se  zmaga  na  svetu  .  .  .  ." 

Dominik  je  vstal  z  gomile.  Nad  njim  se 
je  pretrgala  žalostna  megla  na  nebu  in  sto 
zvezd  se  mu  je  veselo  nasmejalo,  ko  se  je 
vračal  domov  .  .  . 

IV. 

Drugo  jutro  po  prihodu  na  pošto  je 
Malči  pozno  odprla  oči.  V  sobo  je  sijal 
svetel  zimski  dan.  Iz  pisarne  se  je  culo  šu- 
menje papirja,    v  peči  je  prasketal  plamen. 

Malči  se  je  dvignila  v  postelji  in  se  na- 
slonila na  komolec.  Ozirala  se  je  po  sobi, 
z  roko  je  potegnila  preko  čela  in  si  popra- 
vila Črne  kodre,  ki  so  se  ji  vsipali  čez  lice. 
Živo  se  je  domislila  večera.  Hotela  je  za- 
klicati  Maro.  Ali  položila  je  glavo  nazaj  in 
premišljala. 


Spanec  jo  je  okrepil.  Njeni  rahli  živci 
so  bili  pomirjeni,  in  skoro  sramovala  se  je 
sama  sebe  iz  sinočnega  večera.  Cula  je,  kako 
Mara  hodi  po  prstih,  kako  tiho  lista  po  pa- 
pirju. 

„Zaradi  mene",  si  je  mislila  Malči.  In 
kar  naenkrat  ji  je  zopet  bridkost  skalila  ve- 
selo, soinčno  zimsko  jutro.  „Zaradi  mene",' 
je  ponovila  Malči  šepetaje. 

„Zakaj  sem  tako  nesrečna?  V  nadlogo 
sem  prišla  prijateljici,  bcračica  sem,  samo 
s  tem  razločkom,  da  ne  hodim  raztrgana 
od  hiše  do  hiše  ...  In  to  je  še  huje.  Bera- 
čica  je  ponosna  na  svojo  kljukasto  palico, 
s  katero  trka  na  vrata ;  ljudje  vedo,  da  ima 
pravico  trkati  in  so  usmiljeni,  darujejo  ji  v 
božjem  imenu  polna  perišča  v  vrečo.  Mirno 
gre  dalje,  ob  cesti  sede  na  kamen  in  pre- 
števa vinarje.  Nihče  je  ne  moti,  nikdo  ne 
pogleda  zavistno  in  sovražno.  A  mene  ?  Ko 
sem  trkala  osebno  na  vrata  in  prosila  službe, 
so  me  gledali  začudeni,  kakor  da  ne  bi 
imela  pravice  prositi  kruha,  ne  zastonj,  ne 
za  delo.  Z  očmi  so  mi  očitali,  zakaj  nisem 
umazana,  če  se  mi  zares  hudo  godi;  čemu 
imam  rdeča  lica,  ako  sem  lačna.  In  sedaj 
čakam  službe,  za  katero  nimam  poklica, 
bridke  službe,  v  kateri  moram  ubiti  sama 
sebe,  da  bom  mogla  živeti.  In  ko  čakam 
-  sem  nadloga  drugim." 

Malči  je  zabolelo  globoko  v  duši.  Usoda 
jo  je  bridko  tepla  in  preganjala.  Ali  tako 
jasno  še  ni  nikoli  občutila  prebridke  zavesti, 
da  mora  biti  ona,  ki  je  po  smrti  mame  šest- 
najst let  gospodinjila  bogati  hiši,  kateri  so 
se  klanjali  odlični  gosti,  da  taista  Malči  danes 
gostuje  v  nadlego  drugim  pod  tujo  streho. 
Oni  grozni  občutek  jo  je  prevzel,  ki  človeka 
poniža  do  zemlje,  ki  mu  kriči  na  uho:  Od- 
več si,  nepotreben,  za  napotje  ...  Ko  bi 
bila  vsaj  sama  tega  kriva!  Ali  sama  je  ne- 
dolžna, usoda,  nesreča  očetova  -  bogvekaj 
—  samo  njena  vest  je  čista.  Da  bi  bila  sama 
povzročila  svojo  nesrečo!  Oj,  Ichko  bi  ji 
bilo.  Kot  grešnica  bi  se  stisnila  v  kot  in  po- 
ljubila roko,  katera  bi  ji  vrgla  skorjo  kruha. 
Ali  tako  je  njen  ponos  neupognjen,  trdo  bi 
rada  zaslužila  kruh,  saj  ima  moč  in  zmožnost. 

Toda  te  razmere   in  ti  ljudje  nimajo  usmi- 
ljenja . . . 

Trpko  je  žedela  v  postelji,  ki  ji  je  po- 
stala naenkrat  neznosna  in  neprijetna.  Pre- 
gnala je  iz  nje  prijateljico,  ki  je  šla  in  si 
postlala  drugod.  „Ne,  ne  morem  prenesti  — " 


križ,  samo  da  se  je  nihče  ne  bi  ogibal,  da 
bi  v  največjem  trpljenju  in  zatajevanju  vendar 
jedla  svoj  kruh. 

Dvignila  se  je  hitro  na  postelji,  kakor 
bi  jo  spekle  tuje  blazine. 

„Mara!" 


SPOMENIK  SV.  JURIJA  V  ZAGREBU. 


A.  D  FERNKORN. 


Malči  si  je  zaželela  nazaj  one  slike  sinoč-  „Dobro  jutro,   srček!    Si  se  dobro  na- 

nega  večera,  ko  je  pogledala  v  bodočnost  spala?" 

skozi  zaveso  in  je  videla  pokopališče  polno  Malči  je  imela  otožno  lice. 

križev.   Želela   si   je,   da   takoj    stopi  na  to  ^Mara!" 

mesto  trpljenja,   želela  je,  da  jo  razpn6  na  „Češ  kave?  Je  že  pripravljena." 

„Ne;  Mara,  nekaj  drugega  bi  te  prosila!" 

»Govori,  dušica!** 

Poštarica  je  sedla  k  njej. 

»Mara,  povej,  Če  si  huda  name?" 

„Kaj  pa  misliš?" 

»Ker  sem  ti  v  nadlego!" 

»V  nadlego?  —  V  zabavo  si  mi.  Saj  veš, 
da  tu  nimam  pravzaprav  nobene  prijateljice. 
In  za  nekaj  časa  imeti  v  samoti  takole  srce, 
to  je  za  človeka,  ki  večno  sameva,  pravi 
balzam." 

»In  vendar  sem  ti  nadležna ..." 

»Malči,  nikar  me  ne  žali!" 

»Ker  pa  vem,  da  sem  ti.  Slišala  sem  te, 
da  si  hodila  v  pisarni  po  prstih,  tako  tiho 
si  listala  po  popirju.  O,  vse  vem,  nikar  ne 
taji!" 

»To  bi  bilo  vendar  grdo,  če  imam  gosta, 
ki  mimo  spi,  pa  bi  ga  dramila  z  neokretno, 
trdo  hojo." 

»In  vendar  hodiš  ti  sicer  v  pisarni  trdo 
in  odločno  —  včeraj  sem  videla." 

»In  ko  ti  vstaneš,  se  zgodi  prav  tako!" 

»Torej  sem  ti  nadležna " 

»Malka!"  Mara  jo  je  pogledala  z  očmi, 
ki  so  napol  velevale  napol  prosile. 

»Le  počakaj,  poslušaj  mojo  prošnjo! 
Danes  odidem  kamorkoli  —  tudi  za  pestunjo, 
če  treba  —  ako  mi  ne  izpolniš  prošnje. 
Boš?" 

»Govori!" 

»Obljubi  mi,  da  sprejmeš  kesneje  od 
mene  povračilo  za  vsako  stvarco,  kar  mi 
storiš  v  tem  času." 

»Malči,  nikar  me  ne  žalil  Veš,  da  ne 
morem." 

»Dobro,  potem  grem  s  prvo  pošto!" 

Malka  je  dvignila  glavo  s  tistim  ponosom, 
kakor  jo  dvigne  samo  on,  ki  od  zibeli  ni 
bil  nikdar  vajen  besede  ,prosim'?  Ustnice 
je  stisnila,  oko  ji  je  zažarelo,  med  bogatimi 
črnimi  obrvmi,  ki  so  se  bočile  pod  čelom, 
kakor  dve  krepki  potezi  z  ogljem  po  ala- 
bastru  —  med  temi  obrvmi  se  je  naredila 
jezna  in  odločna  gubica,  kakor  bi  hotela  reči 
osorno:  Beži!  umekni  se!  Zastonj  te  ne 
maram! 

»Malči,  ti  ne  greš!  Ne  smeš!" 

,DOM  IN  SVET-  1905.  ŠT.  5. 


»Sama  me  preganjaš,  ker  nočeš  povra- 
čila!" 

»Hočem  ga,  dobro  —  vse  povrneš  in 
poplačaš  —  kakor  v  hotelu!" 

Malči  jo  je  poljubila. 

»Sedaj  sem  prosta!  Znorela  bi,  ko  bi 
živela  v  zavesti,  da  sem  ti  nadležna  —  nad- 
ležna zastonj.  Poslej  me  ne  bo  več  mučila 
ta  grozna  misel.  Polovico  stanovanja,  dela, 
kuhinje  —  vsega  polovica  je  moja!  Mara, 
ti  si  dobra!" 

Malči  se  je  lice  zvedrilo,  na  belem  čelu 
je  izginila  gubica,  zapela  je  veselo  pesem, 
ko  si  je  nalila  kavo.     —     —     —     —     — 

Osem  dni  je  preteklo,  kar  je  bivala  Malči 
na  pošti  pri  prijateljici.  Mara  se  je  cesto  zelo 
zatajevala.  Poznala  je  rahle  strune  njene  duše, 
ki  so  bile  tako  nežne,  da  so  vztrepetale  ob 
vsakem  dihu  malega  vetriča.  Zato  je  urado- 
vala  resno,  vendar  je  skušala  izliti  v  pusti 
uradni  ton  nekoliko  mehkobe. 

Včasih  je  pozabila  na  Malči,  ušla  ji  je 
preodločna  beseda.  In  tedaj  je  prihitela  na- 
vadno Malči  in  ji  pregnala  resnost  z  gorkim 
ljubkovanjem.  Ali  tudi  Malči  se  je  počasi 
privajala  uradu.  Ob  soinčnih  urah  je  hodila 
na  zrak,  ki  je  krepil  njene  živce.  Navadno 
je  bila  po  izprehodu  vesela  in  razigrana. 

Tudi  tistega  popoldne  se  je  vrnila  vsa 
vesela.  Zimska  sapa  ji  je  dahnila  na  lice 
najlepše  cvetje.  Nič  več  se  ni  bala  blatne 
steze,  kakor  spočetka.  Čeveljčke  si  je  oškro- 
pila  do  vrha  z  blatom.  Pokazala  jih  je  Mari 
in  se  zasmejala  na  glas. 

Mara  se  je  je  razveselila. 

»Izvrstno,  Malči,  kmalu  boš  zrela  za 
C.  kr.  poštarja.  Le  čakaj,  da  se  pošteno  na- 
piješ  našega  zraka  in  navzameš  uradnega 
duha!" 

»Kmalu  bom  zrela?  Saj  sem  že!  Vidiš!" 
Malči  je  zgrbančila  čelo,  vzela  poštni  pečat 
in  stopila  k  mizi,  kjer  so  ležala  pisma  in 
čakala  štampilje. 

Tok-tok,  tok -tok!  je  donelo  po  mizi. 
Neusmiljeno  in  urno  je  udarjala  po  cesarski 
podobi  na  znamkah. 

»Prosim,  to  je  pretežko  pismo!  Še  deset 
vinarjev!"  Posnemala  je  Maro. 

Tok -tok- tok- tok  je  šlo  dalje. 

„Kaj  pa  vi  mislite?  Veste,  kdaj  so  uradne 
ure?  Še  kaj  želite?  Nič.  Z  Bogom  I" 

MalČi  se  je  veselo  zasmejala. 

„Oj  ti  porednež!" 

Mara  ji  je  požugala  in  se  ji  takisto  smejala. 

„Kaj  se  smejete  v  uradu?  Jaz  sem  c.  kr. 
pošta!" 

Mara  se  je  smejala  od  srca.  A  smeh  ni 
veljal  toliko  prazni  šali;  ta  smeh  je  pri- 
hajal Mari  iz  duše,  katera  se  je  veselila,  da 
se  seli  v  ubogo  zmučeno  srce  Malčke  živ- 
ljenje, ki  ji  je  pojemalo,  moč,  ki  bo  kos 
boju  za  obstanek. 

Malčka  je  nato  sedla  na  nizek  stolček 
k  peči,  iz  same  razigranosti  si  zapalila  ci- 
gareto in  začela  peti  arijo  iz  Trubadurja. 

„A,  nič!  Tu  ni  za  Trubadurje.  Kaj  dru- 
zega!  Mara  poglej,  kako  so  krasne  planine, 
vse  zmrežene  in  pokrite  z  zarjo." 

Mara  je  pogledala  skozi  okno. 

„Res!" 

Tedaj  se  je  oglasil  Malčkin  rahel  in  čisti 
glasek,  da  se  je  Mara  obrnila  od  okna  in 
gledala  očarana  vanjo. 

Kaj  mi  hoče  planinca, 
kjer  zmirom  sneg  gre!  — 
Kaj  mi  hoče  ta  skrinjca, 
ker  ne  morem  do  nje! 

Malči  je  pokazala  na  železno  poštno  bla- 
gajno. Obe  sta  se  veselo  zasmejali. 

Tedaj  nekdo  potrka. 

Malči  je  hitro  vstala  in  se  umaknila  iz 
urada  v  sobo  —    —    —    —     —    —     — 

Tisti  večer  je  hripava,  starinska  ura  bfla 
devet  v  hišterni  selinjskega  župnišča.  Tedaj  je 
slovesno  in  s  spoštovanjem  zaklopil  župnik 
črnovczano  knjigo,  kateri  so  se  svetile  na 
hrbtu  velike  zlate  cirilske  črke:  Biblija.  Segel 
je  nato  po  sivi  kučmi,  ki  je  ležala  pred  njim 
na  mizi  in  jo  potisnil  na  glavo.  Do  vratu 
si  je  spredaj  zapel  belo  volneno  gorenjsko 
kamižolo.  Potem  je  vstal  od  starodavne  ze- 
lene peči  in  šel  v  debelih  opankah  v  vežo 
in  odtod  pod  milo  nebo.    Njegove  ustnice 


so  se  premikale  in  ponavljale  stavek  iz  ekle- 

SiaSta   ali  prOpOVednika:    Cvera  cyeTb,  une  cyeT.i. 

—  Nečimernost  nečimernosti,  vse  je  neči- 
merno.  Zunaj  se  je  bočilo  jasno  nebo,  kakor 
vesela  božja  dlan  posejana  z  biseri.  Župnik 
se  je  ozrl  na  nebo  od  vzhoda  do  zahoda, 
in   po   njegovem   licu  se  je  razlilo  veselje. 

„Oj,  bo  lepa  pot,  hvala  Bogu!" 

Preteklo  nedeljo  je  selinjski  župnik  oznanil, 
da  gre  v  mesto.  In  kadar  je  šel  v  mesto,  se 
je  smatralo  v  zakotni  fari  za  dogodek. 

Pogled  mu  je  segel  še  na  pokopališče, 
privzdignil  je  roko  in  polglasno  mrmral :  Naj 
počivajo . . .  Tedaj  se  začuje  bolestno  tulenje. 
Po  celi  rebri  se  je  razlegalo  v  tiho  noč,  kakor 
bi  vzdihnila  gora.  Župnik  se  je  ozrl  proti 
mogočnemu  posestvu  gospoda  Skromna.  Od 
tam  je  prihajal  glas.  Vnovič  je  zatulilo,  še 
groznejše. 

„Bog  nas  varuj,  ogenj!"  je  mislil  župnik 
in  pogledal  proti  nebu,  če  bi  bilo  ožarjeno. 
Pa  ne.  Zvezde  so  migljale,  kakor  bi  vztrc- 
petale  in  se  splašile  tulenja. 

Župnik  je  krenil  na  levo,  obrnil  se  nazaj 
in  šel  na  desno  župnišča. 

Nikjer  ognja.  Bridko  tulenje  pa  ni  po- 
nehalo. 

„To  je  Lord,  Dominikov  Lord.  Čemu 
tuli?  Slabo  znamenje,  če  pes  tuli.  Ko  bi  bili 
tatovi?" 

Poklical  je  hlapca  Toneta  in  napotila  sta 
se  proti  cerkvi. 

Samo  ura  je  škrtala  in  rdeči  plamenček 
je  poskakoval  pred  oltarjem. 

„1,  kaj  da  tuli  pes",  omeni  Tone. 

„Da  le  ognja  ni  in  tatov." 

„ Ognja  in  tatov",  ponavlja  hlapec  in  za- 
zdeha. 

„Navij  si  budilko,  opolnoči  greš  Še  en- 
enkrat  pogledat  krog  cerkve!  Nič  se  ne  ve!" 

Tone  je  segel  za  uho  v  zmršene  lase 
pa  ni  nič  rekel. 

„ Opolnoči,  si  razumel!"  je  ponovil  žup- 
nik, ko  je  odhajal  po  stopnicah  v  spalnico. 
(DALJE.) 

i. 

a  sestavo  in  vsebino  dram 
v   18.  in  v   prvi   polovici 
19.  stoletja  je  poleg  roman- 
I  tike  jako  vplival  Shakes- 
peare. Posebno  velja  to 
o  nemškem  slovstvu.  Sha- 
kespeare je  znal  duhovito 
spojiti  tragiko  s  komiko.    Dejanje  njegovih 
junakov  se  je  razvilo  iz  individualnih  zna- 
čajev.   Dobesedno    se    ni 
držal    Aristotelovih    pravil 
glede  tehnike,^a  vkljub  ve- 
liki in  obširni  prostosti  nje- 
govega   gibanja    moramo 
pripoznati  izvrstno  ekono- 
mijo njegovih  del.  Shake- 
spearja  so  kopirali  in  raz- 
vila  se  je  pod   njegovim 
vplivom  tekom  časa  tako- 
zvana     „  meščanska    žalo- 
igra".    Lessing  je  s  svojo 
„Miss  Sara  Sampson"  za- 
počel  to   akcijo,   opirajoč 
se   na    slavnega  Angleža, 
^Sturm  und  Drang"  mu  je 
sledil,   nakar  je  vstal  med 
Nemci  njihov  največji  dramatik  —  Schiller. 
V  teh  ^meščanskih  žaloigrah"  najdemo  di- 
rektno ali  indirektno  vedno  iste  motive:  de- 
nar, tretji  neenaki  stan,  meščanstvo  in  plem- 
stvo itd.  —  a  nikjer  ne  zapazimo  posebne 
tendence;  velika  večina  teh  dram  je  spisana 
samo  zato,  da  se  je  igrala.  Nadaljnji  razvitek 
drame,  ki  se  je  pa  še  vedno  močno  naslanjal 
na  svoje  prednike,  je  bil  v  tem,  da  so  na- 
stale ljudske  igre,  ki  pa  trpijo  na  tem,  da  se 
preprost,  navaden  človek  stavi  v  preinten- 
zivno,   idealno  luč  in  da  ga  hoče   pisatelj 


obenem  močno  realizirati.    Prva,  ki  sta  de- 
loma krenila  s  te  poti  in  se  moreta  imeno- 
vati  začetnika   novejše   dramatike,    sta   bila 
Hebbel  in  Otto  Ludwig.  Oba  sta  vpo- 
števala   psihologijo;    poznala   sta   natančno 
najmanjše  učinkovanje  človeške  duše.  Da  je 
Schiller  tako  priljubljen  tudi  preprostemu  ob- 
činstvu, tvori  njegova  strast,  oziroma  strast 
njegovih   junakov;   z  lastno   navdušenostjo 
navdušijo  tudi  gledavca.  Hebbel  in  njegovi 
nasledniki  pa  niso  položili  glavnega  težišča 
v  dejanje,  v  efekt,  temuč  so 
se  opirali  na  takozvano  ide- 
jo in  psihologijo.  In  kakor 
hitro  so  jeJi  pisatelji  bolj 
vpoštevati  to  dvoje,  so  po- 
stale  drame   primerne    za 
vsak  čas.  Posamezni  slučaj, 
prenesen  na  splošnega, 
lehko  igra  tri  stoletja  prej 
ali  pozneje,  kot  se  je  do- 
godil.  Obleke  tu  ni  treba 
izpreminjati,  kajti  psiholo- 
gija ostane  vedno  ista,  med- 
tem ko  so  prejšnji  drama- 
tiki, med  njimi  tudi  Schiller, 
Henrik  Ibsen.  s  svojimi  snovmi  bili  vezani 

na  čas.  To  je  gotovo  na- 
predek in  velika  pridobitev  na  polju  dra- 
matike, a  kakor  ima  tudi  vsaka  stvar  svojo 
dobro  in  slabo  stran,  tako  opažamo,  da  je 
sedanja  drama  za  širše  občinstvo  neraz- 
umna, oziroma,  da  se  čitatelj  pri  enkratnem 
Čitanju  brez  posebnih  študij  ne  more  za- 
topiti v  hnese  raznih  del.  Pri  novejši  dra- 
matiki treba  mnogo  misliti  in  proučevati; 
večina  predschillerjevih  dram  pa  nikdar  ne 
dolgočasi,  marveč  vedno  zabava;  navadni 
erotični  ton  širšemu  občinstvu  ugaja,  in  v 
tem  se  giblje  veČina  teh  del.  Osebe  so  de- 

lale  vse  pred  našimi  očmi,  videli  in  vedeli 
smo,  kaj  delajo,  a  povedati  nam  niso  imele 
ničesar.  Posebno  so  Francozje  zavijali  v 
širšim  krogom  priljubljene  sujete  sijajen  efekt 
brez  misli,  brez  tendence. 

Prišla  so  pa  zadnja  tridesetletja  XIX.  sto- 
letja. Razlika  med  stanovi  je  tu  ponehala, 
oziroma  nižji  sloji  se  niso  več  toliko  brigali 
za  višje,  hoteli  so  se  postaviti  na  lastno  sta- 
lišče, razvilo  se  je  socialno  gibanje,  odkar 
je  začela  cveteti  industrija.  Svetovna  kupčija, 
nebroj  iznajdb,  vse  je  pomagalo,  da  so  se 
prejšnji  nazori  pozabili  in  so  stopili  z  ve- 
liko močjo  na  dan  novi,  ki  so  zahtevali 
energičnih  mož.  Toda  ti  socialni  nedostatki, 
izvirajoči  iz  prosvete,  se  niso  pojavili  samo 
v  javnem  življenju.  Naš  napredni  in  prosvet- 
Ijeni  čas  je  zanesel  to  gorje  tudi  v  zasebno 
življenje,  v  rodbine.  Ti  nedostatki  so  po- 
stajali od  dne  do  dne  bolj  očividni;  nastala 
je  potreba,  da  se  jim  odpomore,  konfliktu 
in  borbi  med  mojim  in  tvojim  so  sledile 
nade  in  prevare,  sreča  in  gorje.  V  takem 
času  je  pričel  delovati  Henrik  Ibsen. 

Ibsen  biča  te  slabe  razmere.  Trpeti  ne 
more  laži  in  hinavščine,  z  neusmiljeno  roko 
trga  krinke  z  obraza  onim,  ki  so  to  zaslužili. 
Podal  nam  je  celo  vrsto  dram,  v  katerih 
izkuša  reševati  različne  nedostatke  družab- 
nega življenja  in  nam  razvija  svoje  socialne 
nazore.  Pri  tem  se  z  nepopisno  natančnostjo 
vglablja  v  najfinejše  duševne  pojave  in  se 
ne  boji  kritike.  Čas  potrebuje  odgovora,  in 
Ibsen  ga  je  dal.  Je  li  bil  odgovor  vedno 
pravi  ali  ne,  o  tem  hočemo  pozneje  govoriti. 
Njegove  drame  niso  dela  za  vsakogar,  kajti 
nebroj  nakupičenih  misli  sledi  v  njegovih 
delih  za  najrazličnejšimi  citati.  Ibsenove  drame 
se  pa  ne  odlikujejo  samo  po  vzorni  tehniki, 
ampak  tudi  po  fini  karakteristiki  oseb. 

To  je  bil  nenavaden  pojav  v  dramatiki 
in  kljub  najrazličnejšim  kritikam,  ki  jih  je 
doživel,  se  je  vrgla  cela  generacija  za  njim: 
Ibsen  je  postal  oče  moderne  dramatike.  Z 
nepopisno  močjo  je  vplival  na  druge:  za 
enim  tendenčnim  delom  Ibsenovim  se  je 
vrstilo  drugo,  ki  pa  je  našlo  odmev  zopet 
pri  naslednjih. 


Henrik  Ibsen  je  bil  rojen  20.  marca  1,1 828. 
v  Skienu  v  Norvegiji.   Njegov   oče  je   bil 
ugleden  trgovec,  vobče  priljubljen  mož.  V 
njegovi   hiši   so    se    zbirali    vsi    uglednejši 
krogi  in  tudi    Henrik  je  živel  kot  otrok  v 
najsijajnejših  razmerah.  Toda  1. 1836.  je  nastal 
preobrat,  ki  je  zelo  vplival  na  osemletnega 
dečka.  Njegov  oče  je  prišel  v  denarne  za- 
drege in  je  moral  napovedati  konkurz.  Sedaj 
so  se  začeli  slabi  časi  za  Ibsenovo  družino. 
Prej  so  bili  vajeni  samo  dobrega,  bede  še 
poznali  niso  —  sedaj  pa  je  naenkrat  trkala 
skoraj  lakota  na  njihova  vrata.  Ta  hitri  pre- 
obrat je  vplival  tako  na  otroka  Ibsena,  da 
ga  jasno  in  odločno  spoznavamo  še  v  nje- 
govih  književnih   delih.    Bil   je   prvi   važni 
dogodek  v  njegovem  življenju,  zato  pa  tudi 
najvažnejši.  S  petnajstimi  leti  je  moral  oditi 
Ibsen  v  Orimstadt,  kjer  je  vstopil  v  lekarno 
kot  vajenec.   Preobširno  bi  bilo,  Če  bi  ho- 
teli podati  natančno  biografijo,  zato  hočemo 
omeniti  samo  najvažnejše  iz  njegovega  živ- 
ljenja, odnosno  samo  to,  iz  česar  spoznamo, 
kaj  je  vplivalo   na   njegov  pesniški  razvoj. 
Ibsen  je  kmalu  zapustil  svoje  vajensko  mesto; 
hotel  je  postati  zdravnik  in  raditega  je  šel 
I.  1850.  v  Kristjanijo.   Tu  je  prestal   kmalu 
prvi  izpit,  in  tudi  izdal  svojo  prvo  dramo 
„Catilino",  ki  jo  je  bil  dovršil  že  v  Orim- 
stadtu.   Denarne  razmere  so  ga  kmalu  pri- 
silile, da  je  zapustil  svoje  študije  in  se  po- 
svetil  le   beletristiki.    Devet   mesecev  je  bil 
urednik    in    Izdajatelj    politično  -  satiričnega 
lističa,  ki  je  izhajal  brez  naslova;    navadno 
se  navaja  pod  imenom  „Manden",  pozneje 
„Andhrimmer".   Toda  listič  je  vsied  slabih 
gmotnih  razmer  moral  kmalu  prenehati,  in 
Ibsen  zopet  ni  imel  nobene  eksistence.  Prišel 
je  čas  največje  bede  za  pesnika.  Oodilo  se 
mu   je   kot  večini  mladih  talentov,  ki   niso 
denarno  dobro  podprti. 

V  tej  bedi  se  je  seznanil  z  virtuozom 
na  gosli  Ole  Bullom,  ki  je  kmalu  spoznal 
mladeničevo  nadarjenost,  in  tako  ga  najdemo 
od  1.  1852.  dalje  v  novem  gledišču  v  Ber- 
genu  v  istem  položaju,  kakor  Schillerja  v 
Mannheimu.  Vsako  leto  je  moral  za  dan  2.  ja- 
nuarja  spisati   dramo,  vrhtega  pa  je  bil  še 

režiser.  Od  teh  glediških  iger,  ki  jih  je  spisal 
radi  svojega  kontrakta  z  glediščem,  je  pozneje 
zavrgel  vse.  To  so  bile  igre  brez  vsake 
umetniške  vrednosti,  in  čuditi  se  ne  smemo, 
da  je  Ibsen  pozneje,  ko  je  minil  njegov 
,Sturm  und  Drang'',  tako  ravnal  ž  njimi. 

L  1857.  je  postal  glediški  ravnatelj  v 
Kristjaniji.  Tu  so  nastale  1858  „Haermaen- 
denc  paa  Helgeland",  1864  „  Prestolonasled- 
niki" in  1862  satirična  veseloigra  „ Komedija 
ljubezni".  V  „Komediji  ljubezni"  je  nastopil 
Ibsen  pot  socialne  reformacije;  velik  vihar 
je  zbudila  ta  igra. 

Vse  z  malimi  izjemami  se  je  obrnilo  proti 
Ibsenu,  gledišče  v  Kristjaniji  se  ni  moglo 
vzdržati  na  površju  in  je  prenehalo.  Vrh- 
tega  se  še  I  1864.  ni  hotela  Norvegija  vme- 
šavati v  vojsko  na  Danskem.  Vsied  tega 
skrajno  obupan  in  žalosten  je  zapustil  svojo 
domovino  in  se  preselil  spomladi  1864  v 
soinčno  Italijo.  Kakor  Goethe,  tako  je  tudi 
Ibsen  šele  v  Rimu  postal  popoln  mož.  Z 
dramami  se  je  preživljal.  Iz  te  dobe  imamo 
,Brand"  1866,  „Peer  Gynt"  1867,  „Vez  mla- 
dosti" 1869,  in  sveto vno-zgodo vinski  igrokaz 
»Cesar  in  Oalilejec"  1873.  Vsa  ta  dela  so 
pisana  v  krasnih,  polnih  in  krepkih  verzih; 
po  1.  1869.  pa  je  začel  pisati  v  oni  prozi, 
ki  je  tako  ozko  merjena  in  jedrnata,  kot  se 
more  ponašati  ž  njo  le  malo  pisateljev.  — 
L  1868.  je  šel  Ibsen  v  Draždane,  kjer  je 
ostal  do  leta  1875.;  potem  se  je  napotil  v 
Monakovo,  a  čez  tri  leta  je  šel  zopet  v  Rim, 
odkoder  se  je  vrnil  K  1885.  drugič  v  Mo- 
nakovo. L.  1892.  se  je  preselil  v  Kristjanijo, 
kjer  biva  še  sedaj.  Ibsen  je  mnogo  potoval 
in  imel  pri  tem  odprte  oči.  Z  nepopisno 
fineso  je  opazoval  povsod  življenje  in  prišel 
do  zaključka,  da  ni  samo  v  njegovi  domo- 
vini veliko  gnilega,  ampak  tudi  drugod. 
Kljub  temu,  da  Ibsen  več  kot  trideset  let 
ni  bil  doma,  se  vrše  vse  njegove  drame  v 
njegovi  domovini,  vsem  njegovim  delom  je 
vtisnjen  pečat  Skandinavije.  Njegove  igre  se 
igrajo  lehko  po  celem  svetu,  dejanje  In  kraj 
se  lehko  predrugačita,  a  kljub  temu  ostane 
Ibsenova  drama  najlepša,  ako  se  njegova 
mrkla  okolica  združi  s  tajinstveno-skrivnost- 


nim  jezikom  norveškim.  L  1877.  je  spisal 
Ibsen  ^Stebre  družbe",  1879  ^Igračo",  ali 
kakor  jo  navadno  imenujejo  „Noro",  1882. 
»Sovražnika  ljudstva",  1881  „So  že  zopet 
tu",  1884  „Divjo  raco",  1886  »Rosmersholm", 
1888  „Gospo  od  morja",  1892  »Stavbenika 
Solnesa",  1894  »Malega  Eyolfa".  Pozneje  si 
hočemo  ogledati  najvažnejše  izmed  teh  nje- 
govih del. 

Toda  ne  samo  kot  dramatik  se  je  od- 
likoval Ibsen,  ampak  je  tudi  kot  lirik  vpletel 
marsikak  pravi  biser  v  venec  svetovnega 
slovstva.  Toda  Ibsen  ni  lahek  lirik,  ne  opi- 
suje samo  čustev,  njegovi  lirični  proizvodi 
niso  le  refleksija  njegove  duše,  ampak  v  teh 
pesmicah  najdemo  tudi  mnogo  misli,  in  pri 
marsikateri  se  je  treba  vglobiti,  da  spoznamo 
vso  njeno  krasoto. 

Ibsen  v  svoji  dramatiki  ni  hodil  navadnih 
potov;  kakor  so  njegovi  spisi  revolucionarni 
za  družbo,  tako  revolucionarna  je  njegova 
tehnika.  Ibsenove  drame  so  živo  nasprotje 
sedanjih  estetičnih  pravil,  in  naš  pesnik  je, 
v  obraz  se  smejž  kritikom  in  tehniki,  šel 
svoja  pota.  Mesto  dejanja  je  uvedel  idejo, 
tendenco.  Ibsen  se  ne  zanima  za  značaj  in 
individualnost  vsakega  posameznika,  ampak 
vedno  mu  je  pred  očmi  družba.  Ko  žigosa 
v  svojih  delih  družbo,  so  njegovi  junaki 
preveč,  ne  vem,  bi  li  rekel  konsekventni  ali 
Inkonsekventni.  Vedno  gredo  do  skrajnosti; 
zato  se  pa  tudi  ne  smemo  čuditi,  če  je  marsi- 
kak Ibsen  o  v  značaj  tak,  da  bi  ga  iskal  zaman 
v  življenju;  saj  Ibsenu  ni  za  osebo,  ne  meni 
se  za  pravila,  marveč  riše  posameznike 
tako,  kakor  jih  zahteva  celokupnost.  Celo 
družbo  bije  v  obraz,  ker  sovraži  konven- 
cionalno  laž,  hinavščino  in  slabost.  Ibsen 
neče  ustvarjati  dram,  ki  se  na  prvi  hip  pri- 
ljubijo, ki  se  bleste  od  efektnega  zlata  in  ki 
hrepene  po  lepoti.  Njemu  je  nad  vse  resnica. 
Z  mističnim  pogledom  zre  v  Človeško  dušo 
in  z  nepopisno  močjo  in  ne  oziraje  se  ne 
na  desno  in  ne  na  levo,  trga  in  razkrinkava 
družbo  in  kaže  na  njo,  češ,  da  je  njeno 
jedro  gnilo,  naj  je  obdana  še  s  tako  svetlo 
gloriolo  svetohlinstva.  Svet,  ki  je  navezan 
na   težke  spone   konvencionalizma,   morda 

ve  za  svoje  slabosti,  a  nima  poguma,  da  bi 
jih  očitno  pokazal.  Tako  je  ostal  Ibsen  kot 
sodnik  nad  družbo  in  jo  brezobzirno  biča. 
Oglejmo  si  nekoliko  natančneje,  kako  obde- 
luje Ibsen  svoje  probleme,  koliko  pa  hodi 
pesnik  po  napačnih  potih. 

II. 

Ibsen  obdelava  v  svojih  dramah  tri  pro- 
bleme, in  sicer:  nravni  zakon,  podedovanje 
in  zaničevanje  gotovih  „majoritet",  v  katerih 
žigosa  sedanje  družabno  in  socialno  stanje. 
Ibsen  je  mož,  ki  dobro  misli  in  še  bolje 
hoče  ter  svoje  nazore  razklada  v  tendenci- 
oznih  spisih,  a  ravno  ti  spisi  so  bravcem 
več  škodili  kot  koristili,  več  podrli  kot  se- 
zidali; kajti  kar  piše  slavni  Norvežan  o  za- 
konu in  podedovanju,  sega  veliko  predaleč. 
Tu  stavi  zahteve  in  sankcionira  aksiome,  ki 
deloma  niso  pravi,  deloma  so  pa  prestrogi. 

Voditelje  v  socialnem  življenju  hudo  ži- 
gosa in  zadene  večkrat  z  ostro  pušico  na- 
ravnost v  cilj,  toda  delavskega  vprašanja 
se  dotakne  le  redkokdaj,  socialne  demo- 
kracije pa  se  ne  spomni  nikdar.  Tu  bi  imel 
Ibsen  gotovo  hvaležno  polje,  a  doteknil  se 
ga  ni  nikdar. 

Najvišji  ideal  Ibsenov  je  zakon,  ki  ga  pa 
smatra  samo  tako  dolgo  zapravi  zakon,  dokler 
more  ostati  ta  vez  za  življenje  na  nravni 
podlagi.  Oglejmo  si  to  trditev  iz  njegovih 
drami 

Glavni  zmisel  in  glavni  smoter  Ibseno- 
vega  zakona  je  zakonsko  občevanje,  ki  pa 
postane  v  istem  trenotku  nenravno,  ko  ne 
moreta  mož  in  žena  več  v  etičnem  zmislu 
živeti  drug  z  drugim.  Zakonsko  ženo  visoko 
spoštuje  in  o  „inkoruptnih  značajih"  trdi, 
da  jim  mora  biti  divji  zakon  nenraven.  Po 
tem  teži  Ibsen  v  svoji  „Divji  gosi"  in  v 
„Nori",  v  kateri  še  posebno  zahteva,  da  se 
mora  zakon  razdružiti  takoj,  ko  spoznata 
zakonska,  da  se  etične  diference  v  zakonu 
ne  dajo  poravnati.  Tukaj  bi  opozorili  takoj 
na  neko  Ibsenovo  nedoslednost:  Pri  njem 
je  vsaka  etična  diferenca  v  zakonu  nenravna, 
a  kako  se  sklada  to  z  zakonom  samo  „sim- 
patičnih"  značajev,  kot  govori  Ibsen  o  njih 


in  njihovih  ^ljubkih  domovanjih"  v  Rimu? 
Njegov  OswaId  govori  v  igri  „So  že  zopet 
tu"  precej  frivolno  o  teh  od  Ibsena  ne  za- 
vrženih divjih  zakonih.  Jako  verjetno  bi  bilo, 
da  bi  Ibsen  po  tem,  kar  smo  povedali,  slikal 
zakonske,  ki  bi  iskali  in  stikali  za  značaji, 
ki  so  jim  še  bolj  simpatični.  A  tako  dosleden 
Ibsen  vendarle  ni.  Tudi  v  njegovih  dramah 
ne  najdemo  zakonolomstva,  ki  bi  se  vršilo 
neposredno  pred  našimi  očmi,  kar  je  postalo 
v  sedanji  dekadentni  dramatiki  že  popol- 
noma navadno.  Ibsen  v  svojih  dramah  sicer 
skoro  vedno  slika  zakon,  a  zakonolomstvo 
prestavlja  navadno  v  prošlost;  ne  vidimo 
ga,  ampak  samo  govori  se  o  njem. 

Ibsen  zahteva  od  dveh  zaročencev,  da 
se  drug  drugemu  skesano  izpovesta  svojih 
grehov  in  potem  šele,  če  sta  si  odpustila, 
je  mogoč  pravi  zakon.  Kakor  hitro  pa  izve 
v  zakonu,  ko  sta  združena  za  celo  življenje, 
mož  o  kaki  skrivnosti  svoje  žene,  ali  obratno, 
ako  izve  soproga  za  kak  pregrešek  svojega 
moža,  postane  zakon  nenraven  in  posledica 
tega  je  po  Ibsenu  vestna  zahteva:  Ločita  se! 
Ko  se  pripodi  nad  mladi  par  prvi  oblak 
laži  ali  skrivnosti,  ali  si  pred  zakonom  ne 
izpovesta  vseh  svojih  grehov,  postane  zakon 
nemogoč,  ker  je  nenraven.  To  so  pa  seveda 
jako  čudni  nazori.  Zakaj  bi  moral  lahkoživec, 
ki  ima  najresnejšo  voljo,  da  se  poboljša, 
mučiti,  če  ne  umoriti  nedolžno  in  pošteno 
nevesto?  Saj  se  vsakdo  lehko  poboljša,  in 
skesanemu  grešniku  Bog  odpusti  pregreho. 
Ali  pri  Ibsenu  so  ljudje  najvišja  instanca,  in 
odtod  izvira  njegova  zmota. 

Ibsen  kot  protestant  in  „ modernist"  ne 
pozna  katoliškega  nazora,  da  je  treba  v  za- 
konu marsikaj  pretrpeti  in  marsikaj  —  od- 
pustiti. Ko  bi  se  držal  Ibsen  tega  zlatega 
nauka,  potem  bi  mu  gotovo  ne  bilo  treba 
toliko  pisati  o  zakonu.  Ko  zagovarja  Ibsen 
etično  stran  zakona,  zahteva  čistost  od  obeh 
tudi  pred  zakonom.  A  kako  je  mogoče  dru- 
gače živeti  po  trdih,  neizprosnih  in  strogih 
postavah,  kot  jih  zahteva  Ibsen,  če  pa  nima 
Človek  moči  za  to  ?  Vsa  svetovna  filozofija 
nima  toliko  moči,  da  bi  vzdrževala  človeka 
ob    vsaki   priliki   nad   grehom,   samo   vera 

more  dati  tako  moralno  moč  s  svojimi  sred- 
stvi. Tega  pa  Ibsen  ne  pripoznava,  da,  v 
njegovih  igrah  ne  vidimo  niti  zopetne  zdru- 
žitve dveh  ločenih.  Sicer  pa  stoji  pri  našem 
idealističnem  pesniku  žena  veliko  više  v 
moralnem  oziru  kot  mož,  vsaj  v  pretežni 
večini. 

V  mnogih  Ibsenovih  spisih  srečujemo 
duhovnike,  ko  posegajo  s  svojo  roko  v  de- 
janje in  so  deloma  tudi  glavne  osebe.  Težko 
je  povedati,  kaj  hoče  Ibsen  s  temi  duhov- 
niki. Neki  Ibsenov  ocenjevavec  misli,  da  hoče 
Ibsen  s  temi  duhovniki  persifiirati  in  osmešiti 
katoliško  duhovščino,  a  to  se  ne  more  trditi 
že  zato,  ker  Ibsen  razklada  v  svojih  duhov- 
nikih svoje  lastne  religiozne  nazore,  ali  pa 
šiba  njihove  slabosti  in  napake,  kar  je  pri 
njem  nekaj  čisto  navadnega.  Gotovo  pa  je, 
da  naše  občinstvo  zamenjava  te  protestan- 
tovske  pastorje  s  katoliškimi  duhovniki,  kar 
ga  seveda  privaja  do  Čisto  napačnih  sklepov. 
Morda  je  ravno  to  dovedlo  omenjenega  kri- 
tika, da  misli,  da  hoče  Ibsen  persifiirati  ka- 
toHčanstvo. 

Drugi  problem,  ki  ga  izkuša  ibsen  raz- 
rešiti v  svojih  spisih,  je  nauk  o  podedovanju, 
a  pri  tem  Ibsen  ne  misli  samo  na  podedo- 
vanje  različnih  bolezni,  ampak  ima  pred 
očmi  podedovanje  strasti,  zlasti  pijančevanja 
in  razkošnega  življenja.  Gotovo  je,  da  ravno 
te  strasti  vplivajo  zelo  na  človeško  delovanje, 
toda  Ibsen  stavi  to  podedovanje  skoro  v 
tako  luč,  da  njegovi  junaki  —  vere  manjka 
vsem,  ki  bi  jih  edino  mogla  rešiti  —  nimajo 
več  proste  volje  in  jih  je  strast  tako  omre- 
žila, da  ne  poznajo  več  rešilne  poti  in  ne 
morejo  več  nazaj.  V  „Stebrih  družbe"  izvira 
Olafovo  hrepenenje  po  prostosti  od  očeta 
in  deda,  ravno  tako  kakor  pravicoljubje  Dine 
Dorff  in  Lone  Hesel.  Nora  pa  je  v  igri  istega 
imena  podedovala  lahkoživje  od  svojega 
očeta.  A  Ibsen  pri  tem  ni  dosleden.  V  „ Divji 
raci"  ni  Gregor  ničesar  podedoval  od  svo- 
jega očeta;  oče  je  strasten  intrigant,  sin  pa 
je  pravicoljubje  samo;  tudi  njegova  sestra, 
požrtvovalna  Hedviga,  nima  nič  skupnega 
z  materialističnim  svojim  očetom.  Tu  vidimo 
Ibsenovo  nedoslednost.  Pisatelj,  ki  tako  gori 


za  nauk  o  podedovanju,  bi  moral  vedno 
in  povsod  slikati  otroke  take,  kot  so  bili 
njihovi  starši,  a  ne  samo  takrat,  kadar  rabi 
ta  svoj  nauk  za  tendenco.  V  igri  „So  že  zopet 
tu"  9  popisuje  Ibsen,  kako  je  oče  kriv,  da 
sin  kot  otrok,  ki  si  ne  more  pomagati,  hira 
in  slednjič  zblazni.  Ateističnega  naturalista 
se  kaže  Ibsen,  ko  slika  Oswaldovega  očeta 
kot  strastnega,  podlega  človeka,  ki  hoče 
samo  vživati,  sina,  ki  je  vreden  svojega  očeta, 
in  sirovega,  dobičkaželjnega  Engstrana. 

V  tretji  poglavitni  tendenci  je  pa  Norve- 
žan vedno  dosleden.  Povsod  nastopa  proti 
^narejenim"  avtoritetam  in  nasprotuje  onim, 
ki  vladajo  svetu,  ki  pridigujejo  pravico,  a  so 
vendar  najpodlejši  sebičneži.  Po  taki  družbi 
udriha  Ibsen  v  svojem  ^Sovražniku  ljud- 
stva" in  vihti  neizprosno  svoj  kruti  bič  nad 
glavami  družabnih  lažnikov. 

Nemogoče  je  dramatičnemu  pesniku  lo- 
čiti popolnoma  idealizem  od  realizma,  kajti 
v  človeškem  delovanju  sta  idealizem  in  rea- 
lizem tako  tesno  spojena  in  združena,  da 
ju  ni  mogoče  ločiti.  Zato  je  pač  odveč  pisati 
cele  knjige  o  tem,  ali  je  Ibsen  realist  ali 
idealist. 

Naloga  dramatikova  je,  da  vpliva  na  ob- 
činstvo blažilno;  to  načelo  so  postavili  že 
stari  estetiki,  a  dandanašnji  se  jako  malo 
ozirajo  na  to  ^tendenco"  in  zahtevo  estetike. 
Pisatelji  pišejo  in  rišejo  značaje  takšne,  ka- 
kršni ugajajo  občinstvu  na  prvi  pogled.  Naj- 
rajši se  spuščajo  v  pikantne  stvari;  rišejo 
polno  in  omamljivo  ljubezenske  scene  in 
podobne  stvari;  zakonolomstvo  gledati  na 
odru  je  danes  nekaj  popolnoma  navadnega. 
To  pa  ne  sme  biti.  Pravi  pesnik  ne  dela 
zato,  da  podivja  občinstvo,  namesto  da  bi 
vplival  nanj  blažilno.  Rajši  izpusti  kako  sceno, 
ki  bi  mu  prinesla  mnogo  aplavza,  ker  zna 
mesto  nje  najti  potov  in  sredstev,  da  bo 
take  stvari  samo  „in  praeterito"  omenil.  Kri- 
tika bo  pa  takemu  pisatelju  priznala,  da  je 
ravno  v  tem  njegova  najvišja  umetnost. 


O  Običajni  naslov  , Strahovi",  prirejen  po  nem- 
ških ffCespenster",  ni  prilcladen,  Icer  ne  odg:ovarja 
orig^inalnemu  naslovu  „Gjengangere*,  kar  pomenja: 
„Oni,  ki  se  vedno  povračajo.* 

Ibsen  nam  navadno  zakonolomstva  ni  stavil 
neposredno  pred  oči,  pač  nam  je  pa  slikal 
nenravnost  na  odru.  A  mi  se  moramo  va- 
rovati iger,  katerih  tendenca  je  očitna,  o 
katerih  avtorji  kar  pravijo:  Mi  smo  pač  sli- 
kali to  ali  ono  zlo,  a  smo  tudi  postavili 
zraven  moža,  ki  vedno  in  vedno  kliče,  da 
tako  ne  sme  biti  I  Naše  mnenje  pa  je,  da  se 
dobri  pesniki  lehko  gibljejo  tudi  v  takih 
kočljivih  vprašanjih,  a  pazijo  naj,  da  ne 
prestopijo  stavljene  meje  dostojnosti. 

Brezdvomno  je  Ibsen  največji  dramatik 
sedanjosti,  ki  neusmiljeno  trga  z  obrazov 
krinke,  ki  si  jih  je  nadela  družba.  On  ni 
naturalist,  ampak  idealist,  ki  deluje  natura- 
listično. Humorističen  ne  postaja  nikdar: 
mnogokrat  je  prekoračil  ozke  meje  drama- 
tične sestave;  ne  meneč  se  za  kritiko,  je 
delal  tako,  kakor  je  mislil,  da  je  prav,  dasi 
pri  tem  večkrat  ni  pogodil  ravno  najboljšega. 
Vedno  je  resen  in  strog.  Ko  je  začel  pisati 
svoje  drame  v  prozi,  se  je  že  čudil  svet  nad 
njegovim  izklesano  ostrim,  a  tudi  jedrnato 
kratkim  dialogom,  ki  je  tako  krepek,  kakor 
ga  najdemo  težko  kje  drugje.  Ali  se  more 
še  v  krajši  obliki  izraziti  pesnik,  ki  pove  v 
dveh  stavkih  dva  popolnoma  si  nasprotna 
nazora,  kakor  Ibsen  v  igri  „So  že  zopet  tu", 
kjer  pravi  Manders:  „To  je  bila  najlepša 
zmaga  mojega  življenja,  zmagal  sem  samega 


sebe",  in  mu  potem  odgovori  Helena:  „Bil 
je  zločin  za  naju  obal"  A  v  teh  jedrnatih  iz- 
razih sta  izražena  tudi  kontrasta  v  mnenju 
pesnika  samega. 

Ibsen  nam  riše  značaje,  ki  so  tako  kon- 
sekventni,  da  se  radi  svoje  trmoglavosti  dadč 
zapeljati  do  najhujših  ekstremov.  Njegove 
osebe  delujejo  raditega  tako  plastično  in 
naturalistično,  ker  so  zaslepljene  po  svoji 
konsekvenci. 

Krasno  se  zamisli  Ibsen  v  razmere,  v 
katerih  delujejo  njegovi  junaki.  Krasno  po- 
godi okolico  z  dejanjem  samim.  Neizprosna, 
trda,  strašna  je  vsebina  njegovih  ^strahov". 
Nikjer  ni  soinčnega  žarka,  skoro,  da  nas 
obdaja  groza.  A  ne  samo  to  — :  Ibsen  nam 
slika  tudi  naravo  tako.  Tudi  tu  je  bolj  pusto, 
mrzlo.  In  iz  te  grobne  tišine  prisije  slednjič 
šele  za  nas  in  za  Oswalda  svetlo  soince  — 
a  prepozno. 

Goreče  ljubi  Ibsen  svojo  domovino.  Že 
v  Italiji  je  mislil  na  svojo  Skandinavijo  in 
tudi  tam  nastale  njegove  igre  igrajo  med 
njegovimi  rojaki.  Skandinavski  tesni  fjordi, 
sivo  morje  in  meglena  poezija  teh  krajev 
—  to  vse  soglaša  popolnoma  z  Ibsenovim 
jezikom.  Ideal  in  istinitost  krasota  skandi- 
navske narave  in  njena  strahota  —  to  dvoje 
je  spojeno  nerazdružljivo  v  njegovih  spisih. 
(KONEC.) 


^g^^^^S^^^ 


ZVONIMIR: 


SKOZI  ŽIVLJENJE. 


r  o  strmi  stezi,  dalje,  dalje  — 
ah,  kam  se  nam  mudi  tako? 
In  kaj  tako  otožno, 
kaj  rosno  je  oko? 


Da,  dalje,  dalje  skoz  življenje, 
življenje  žalostnih  prevar, 
ob  stezi  trnje  klijc, 
krog  nas  bobni  vihar . . . 

MILAN  PUGELJ: 


VDOVA  ŠENICA. 


I. 

dova  Šcnica  je  bila  stara  pet- 
intrideset let,  in  tedaj  so  pre- 
tekli trije  dnevi,  kar  je  umrl 
njen  mož  in  posestnik  Ivan 
Šenica. 

Rada  ga  je  imela,  kakor 
imaredkoženasvojegamoža, 
jokala  je  neprestano  —  vedno  je  peklo  v 
prsih,  brez  konca  je  šumelo  po  glavi.  Vsako 
minuto  se  je  domislila  vsega,  vse  je  stopilo 
še  enkrat  pred  oči . . .  Pripeljala  je  posest- 
nika stara  soseda  za  podpazduho  v  vežo, 
zaklicala  je  tam  s  prestrašenim  glasom: 

„  Gospa,  gospa ..." 

V  sobi  je  bila  tedaj,  skočila  je  iz  sobe, 
prijela  je  moža  za  roke,  zavpila  je  od  skrbi 
in  strahu. 

„Kaj  ti  je?  Oh,  kaj  pa  se  je  zgodilo?"... 

Že  je  govoril  težko  tedaj  posestnik  Še- 
nica, omahnila  je  bila  levica,  na  desno  nogo 
se  ni  več  opiral . . . 

„Peljite  me...  na  stol  me  denite..." 

Komaj  razločno  je  še  govoril  tedaj  po- 
sestnik Šenica,  peljali  sta  ga  ženski  v  sobo, 
do  stola  sta  ga  vedli,  in  stara  soseda  ga  je 
držala. 

„ Posteljo  bom  napravila.  . ." 

Hitela  je  žena,  vsa  je  bila  zbegana  in 
prestrašena. 

„Saj  ni  treba ...  saj  bo  kmalu  dobro  ... 
Samo  v  nogo  mi  je  nekaj  prišlo  in  malo 
slabo  mi  je;  daj  kamomilc,  marijaceljskih 
kapljic  daj  ..." 

In  zgrudil  se  je  s  stola  posestnik  Šenica, 
komaj  ga  je  obdržala  malo  po  koncu  stara 
soseda. 

„  Jezus  Nazarenski ..." 

Zavpila  je  preplašena  žena,  dvignili  sta 
ga  s  tenkim  trudom,  spravili  ga  na  postelj... 


Zadela  je  bila  posestnika  Šenico  kap  in 
tretji  dan  je  umrl. 

Kaj  se  je  vse  to  res  zgodilo? 

Zdelo  se  je  vdovi,  da  so  sanje,  da  ni  na 
tem  nobene  resnice.  Kdaj  se  je  dogodilo  in 
kje  se  je  dogodilo?—  Nikjer  in  nikoli!  — 
Zdaj  bo  prišel  mož,  po  stopnicah  gori  bo 
prišel,  povedal  bo  domačo  novost  in  bo 
stopil  v  hišo.  Po  cesti  bo  šel  doli  proti  hiši, 
počasi  bo  šel,  s  sklonjeno  glavo,  v  žepih  roke. 
Po  vrtu  hodi,  trte  ogleduje,  drevje  gleda, 
kako  poganja  brstje  —  sam6  skozi  okno  je 
treba  pogledati,  in  človek  ga  vidi. 

Ni  res,  da  bi  bil  umrl  posestnik  Šenica! 
On  še  živi,  on  je  zdrav  in  krepak  in  opravlja 
svoja  navadna  dela.  Zjutraj  vstane,  kadar  je 
ura  šest,  potem  gre  k  maši,  potem  pije  kavo, 
potem  gre  k  živini  pogledat,  ako  je  zdrava, 
če  je  pri  njej  vse  v  redu.  Potem  pride  nazaj, 
po  stopnicah  gori  pride,  ustavi  se  na  sobnem 
pragu  in  odpre  vrata  in  pogleda  v  sobo. 
Pohvali  telico,  mladega  junca,  postoji  nekaj 
časa  in  odide.  Popoldne  še  igra  včasih  na 
star  klavir,  star  komad  zaigra,  Schčnbrunner- 
walzer,  Radetzkymarsch  ...  In  smeje  se  in 
je  popolnoma  zdrav  in  zadovoljen  in  čil  in 
krepak. 

Kaj  ne  smrči  vso  noč,  kakor  je  smrčalo 
prej  v  sobi  —  spalnici?  —  Kdo  bi  drugi 
smrčal,  kakor  posestnik  Šenica,  o  katerem 
mislijo,  da  je  umrl?  Kaj  so  bedasti  ljudje,  da 
ga  ne  vidijo  več,  ali  se  je  že  zgodil  čudež, 
da  je  neviden  drugim? . . . 

Čudila  se  je  ljudem  vdova  Šenica,  zakaj 
ona  je  videla  svojega  moža  vsak  hip.  Prišel 
je  odtam,  po  veži  so  se  cule  njegove  sto- 
pinje, s  hlapcem  je  govoril  na  dvorišču. 

Domislila  se  je,  da  visi  v  tretji  sobi  nje- 
gova slika  na  steni:  tak  je,  kakor  je  bil  tisti 
dan,    ko  se  je    poročil  z  njo:  lepo  gledajo 

njegove  prijazne  in  Icrotke  oči  in  popolnoma 
miren  je  njegov  obraz. 

Mislila  je  iti  tja,  da  bi  videla,  če  se  je 
mogoče  močno  postaral,  če  je  dosti  lepši 
in  mlajši  na  sliki,  kakor  je  v  resnici,  kakor 
ga  ona  vidi  pred  seboj. 

Napravila  se  je  v  tretjo  sobo  vdova  Še- 
nica,  zapirala  in  odpirala  je  vrata,  do  zadnjih 
je  prišla  in  jih  zaprla  za  seboj.  No,  tam  na 
steni  je  visela  slika,  vdova  je  sedla  na  stol 
sredi  sobe  in  se  je  zagledala  nepremično  v 
sliko.  Tam  na  desno  stran  pred  njo  je  stal 
njen  mož,  natančno  ga  je  videla,  ozrl  seje 
nanjo,  kadar  se  je  ozrla  ona  vanj  in  po- 
gledal je  stran,  kadar  je  umeknila  ona  po- 
gled od  njega. 

„Ah,  postaral  si  se,  ah,  koliko  gub  se  je 
napravilo  na  Čelu,  koliko  po  sencih  in  okoli 
oči  .  .  .  Sive  niti  so  po  laseh,  sive  niti  po 
bradi  in  brkih,  vse  to  pa  so  napravile  težke 
skrbi  ...  Ne  trudi  se  tako,  dragi,  ne  skrbi 
tako,  ljubi  moj,  glej,  sama  sva  na  svetu  in 
brez  družine ..." 

Zasmilil  se  je  vdovi ,  vstala  je  s  stola, 
stopila  je  na  desno  stran,  hotela  ga  je  ob- 
jeti, razprostrla  je  roke,  zakrilila  je  po  zraku 
in  na  glas  je  zajokala ... 

„Ah,  tebe  ni,  ti  si  umrl,  umrl . . ." 

Na  kolena  je  padla,  zakrila  je  obraz  in 
solze  so  lile  iz  njenih  oči. 

„Kaj  mi  zdaj  vse  na  svetu?  Nimam  otrok, 
nimam  tebe,  tebe  nimam,  ki  sem  te  imela 
tako  rada. . ." 

Jokala  je  vdova  in  vsa  solzna  je  odšla. 
Ali  tam  pri  vratih  se  je  še  domislila,  obrnila 
se  je,  šla  je  nazaj,  pristavila  je  stol  k  steni 
in  stegnila  se  je  do  slike.  Poljubila  je  krotke 
oči  in  mirna  lica,  par  solz  je  spolzelo  po 
sliki  —  odšla  je  iz  sobe  vdova  Šenica. 

Kaj  je  potem  življenje,  ako  ostane  človek 
tako  sam,  ako  nima  nikogar  več,  da  bi  ga 
osrečil  in  zadovoljil  in  bi  ustregel  njego- 
vemu hrepenečemu  srcu.^ . . .  Mine  življenje 
potem,  pravo  živo  življenje,  megleno  jutro 
vstane,  meglen  dan  traja  toliko  in  toliko  dolgo- 
časnih ur,  stori  se  žalosten  večer,  zadnja  luč 
ugasne  sredi  megle,  tiho  umrje  zapuščeno 
in  osamljeno  srce  . . . 


Vdova  je  sedela  v  prvi  sobi,  solnce  je 
sijalo  skozi  okno,  zunaj  je  bila  pomlad.  Že 
je  cvetelo  drevje,  že  so  zelenele  vrtnice  doli 
na  vrtu  . . . 

Gospa  Šenica  pa  je  čutila  v  srcu,  da  ni 
zanjo  več  nobene  pomladi.  Zadnja  je  bila 
minila  lansko  leto,  zdaj  ne  bo  zanjo  nikdar 
nobene  več  ...  Kaj  ji  mar  življenje,  kaj  ji  mar 
ljudje,  —  ona  je  sama  na  svetu,  nima  dru- 
žine, nima  moža. 

Žalostno  ji  je  bilo,  tekle  so  solze  iz  oči, 
peklo  je  v  srcu,  šumelo  je  po  glavi. 

Prišlo  ji  je  na  pamet,  da  bi  se  oblekla 
in  bi  šla  vun,  daleč  kam  da  bi  šla,  preko 
gozdov,  čez  gore,  bogvekam  v  tujino  .  .  . 
Zunaj  je  pomlad,  drevje  cvetž  zunaj,  ptiči 
poj6,  zelenijo  gozdovi;  zunaj  je  pomlad... 
Ali  kaj  že  ni  davno  minila  njena  pomlad? 
Minulo  leto  je  minila  zadnja,  zdaj  ne  bo 
zanjo  nikoli  nobene  več.  Kaj  bi  iskala  rož 
zunaj,  kaj  bi  poslušala  petje,  kaj  bi  gledala 
zelene  gozdove?  —  Zanjo  pač  ne  cvet6  rože, 
zanjo  ne  poj6  ptiči,  ne  zeleni  zanjo  goz- 
dovi . . . 

Ali  šla  bi  vseeno,  ona  bi  šla  —  po  smrt. 
Napravila  bi  se  v  črno,  zagrnila  bi  glavo  s 
pajčolanom,  šla  bi  na  daljno  pot,  pustila  bi 
samotni  dom  daleč  za  seboj.  Tam  bi  šla 
preko  polj  do  temnih  gozdov,  po  gozdovih 
dalje  naprej.  Čez  gore,  čez  doline,  križem- 
svet  bi  šla  in  spraševala  bi  tuje  ljudi  in  jih 
ustavljala  v  tujem  svetu. 

„Kje  stanuje  smrt?**. . . 

Ustavila  bi  neznanega  popotnika,  obstala 
bi  pred  njim  . .  . 

„Ne  vem  —  hvala  Bogul".  . . 

O,  hudobni  so  ljudje,  ne  storž  človeku 
usluge,  srce  imajo  mrzlo  in  trdo  kakor  od 
kamena  . . . 

„Kje  stanuje  smrt?".  . . 

Vprašala  bi  drugega,  mlad  popotnik  bi 
stal  pred  njo  in  bi  ji  odgovarjal: 

„Ne  vem  ...  ne  skrbi  me  I". . . 

Šla  bi  dalje  svojo  pot,  čez  nove  gozdove 
in  šume,  čez  nova  polja,  čez  nove  poljane, 
čez  gorž,  čez  doline,  vpraševala  bi  vse- 
povsod, prosila  bi  trde  in  neusmiljene  ljudi: 

„Oh,  prosim  vas,  povejte  žalostni  revil"... 

„Kaj  niste  pametni,  žena?  Kdo  pave  za 
smrti". . . 

Ne  bi  ji  hotel  nihče  povedati,  zaman  vsa 
vprašanja,  srce  je  trdo  in  mrzlo  kakor  od 
ledu.  In  naposled  —  že  vsa  trudna  in  izmu- 
čena, samo  še  iskro  življenja  v  sebi,  samo 
še  neznatno  moči  —  tako  bi  prišla  do  sivega 
starca,  samega  na  svetu,  namenjenega  na 
zadnjo  pot. 

„Kam  greste,  starček.?". . . 

Vprašala  bi  ga,  in  ustavil  bi  se  in  od- 
govoril : 

„K  smrti  grem  I".  . . 

Razveselila  bi  se,  odvalil  bi  se  težki  kamen 
od  srca. 

„Ali  smem  z  vami?". . 

Prosila  bi  ga  in  dovolil  bi  sivi  starec.  In 
skupaj  bi  šla  potem,  tiho  bi  šla  po  zadnji 
poti  čez  tihe,  čez  samotne  kraje,  umiralo  bi 
življenje  na  desni  in  levi,  suho  drevje  bi 
stalo  ob  potu,  vele,  porušene  rože  bi  ležale 
po  tleh,  sivo  skalovje  tam  do  konca . . . 

In  prišla  bi  do  smrti,  poiskala  bi  jo  sredi 
samotnega  skalovja  in  stopila  bi  k  nji. 
*   ^Pokaži  pot  do  naših  ljubih!"... 

Glej,  pokazala  bi  jo,  na  mestu  bi  ostalo 
truplo,  duša  pa  bi  odšla  po  lepi  poti,  vsa 
mlada,  vsa  vesela,  vsa  srečna  nad  skorajšnjim 
svidenjem . . . 

II. 

Tistega  večera  je  sedela  gospa  Šenica 
pri  oknu,  z  roko  je  podpirala  glavo  in  je 
strmela  v  večerno  temo. 

Letali  so  pod  oknom  netopirji,  v  naglih 
kolobarjih  so  letali  okoli  drevja,  spuščali  so 
se  niže  proti  tlom  in  se  dvigali  više  proti 
nebu.  Tainoni  je  včasih  zacvilil  z  drobnim 
in  boječim  glaskom. 

Nekje  v  bližini  je  sovikala  sova,  menda 
je  sedela  na  najbližjem  kozolcu  ali  tam  na 
podu  in  se  je  oglašala.  V  poltemi  so  se 
gibale  veje  in  skrivnostne  podobe  so  vsta- 
jale v  meglenih,  zračnih  oblačilih. 

Gospa  Šenica  je  gledala  na  vrt  in  zdelo 
se  ji  je,  da  se  je  premaknila  tam  senca.  Pod 
prvim  drevesom  se  je  zgodilo  to,  zgenila 
se  je  senca  in  pričela  se  je  pomikati  dalje. 


„To5je  mož.  .  .",  se  je  domislila  vdova, 
šiloma  je  uprla  oči  v  tisto  stran,  stegnila  se 
je  čez  okno. 

„On  je  .  .  ."  je  ponovila,  živo  je  gledala: 
gibala  se  je  senca. 

„Ivan  . .  ." 

Zaklicala  je,  pogledala  še  enkrat  —  glej ! 
bilo  ni  ničesar.  Ni  bilo  nikjer  sence,  letel  je 
mimo  netopir,  zasovikala  je  sova  na  bližnjem 
kozolcu. 

„In  če  ga  ni  in  če  je  res  umrl,  pa  bom 
molila,  da  bi  umrla  tudi  jaz  in  se  tako  zdru- 
žila ž  njim  ..." 

Domislila  se  je  vdova,  pokleknila  je  ob 
oknu  in  je  pričela  moliti.  Prosila  je,  da  bi 
umrla  kmalu,  da  bi  zapustila  ta  svet,  ko 
nima  na  njem  nikogar  domačega  in  sorod- 
nega, ne  brata,  ne  sestre,  ne  staršev,  ne 
gtrok,  ne  moža  .  .  .  Zapustila  bi  ta  svet, 
lahko  bi  umrla  še  to  noč  nocoj,  šla  bi  k 
svojim  ljubim  pokojnim .  .  . 

Na  glas  je  molila  gospa  Šenica  in  ko  je 
tako  molila,  se  ji  je  zdelo,  da  moli  nekdo 
z  njo;  debel  glas,  podoben  glasu  njenega 
moža. 

„To  je  on!" .  .  . 

Prenehala  je,  ozrla  se  je  po  temni  sobi 
in  je  poslušala.  Utihnilo  je  vse,  popol- 
noma mirno  je  bilo  v  sobi,  nikjer  se  ni  nič 
genilo. 

Molila  je  dalje  in  poltiho  je  pričelo  mo- 
liti z  njo. 

„Ti,  ti .  .  .  kje  si?" .  .  , 

Prišlo  ji  je  na  pamet,  da  je  skrit  nekje 
v  sobi,  da  se  igra  z  njo,  kakor  prve  čase 
po  poroki.  Prižgala  je  luč,  pogledala  je  po 
kotih,  posvetila  je  pod  posteljo,  spustila  se 
je  na  kolena  in  je  pogledala  tudi  tam,  ali 
vse  je  bilo  prazno.  Poslušala  je  zopet,  vse 
je  bilo  tiho  in  mirno. 

„Ah,  da  bi  prišel  še  enkrat  sam6,  še 
enkrat  da  bi  odprl  sobo!".  .  . 

Zopet  je  bila  žalostna,  vstala  je,  posta- 
vila luč  na  mizo,  sklenila  roke  in  povesila 
glavo. 

„Ah,  da  bi  me  samo  še  enkrat  pogledal, 
samo  na  mrtvaškem  odru  da  bi  ga  še  enkrat 
videla.  .  ." 

Želela  je  vdova,  ali  želje  niso  bile  iz- 
polnive.  Samo  mučile  so  srce,  trpinčile  so 
ga,  ali  utešiti  ga  niso  mogle  nikoli. 

Vdova  je  sedla  k  mizi  in  prišlo  ji  je  na 
misel,  da  bo  zdaj  tako  sedela  vse  večere, 
da  bo  sama  sanjala  do  smrti,  večno  sama, 
brez  družine,  brez  moža ...  Kaj  ne  bo 
umrla  od  samote  in  zapuščenosti,  kaj  ne 
bo  kmalu  izjokana  zadnja  solza  njenega 
trpljenja  .  .  . 

To  je  bilo  včasih  poprej,  da  se  je  peljal 
mož  kam  daleč,  da  ga  ni  bilo  dva  dni,  da 
je  prišel  domov  pozno  zvečer.  Ona  je  ča- 
kala nanj,  pletla  je  nogavice,  pozorno  je 
poslušala:  začule  so  se  stopinje,  odprla  so 
se  vrata . . .  Saj  ni  daleč  od  tistih  dogodkov, 
teden  dni  je  mogoče,  mogoče  štiri,  pet  dni . . . 
Pa  kaj  se  je  zgodilo  vmes,  pa  kaj  so  bile 
sanje  ali  je  bila  resnica?  . .  . 

Sanje  so  bile,  nelepe,  žalostne  sanje, 
spravile  so  solzo  v  oči,  vznemirile  so  srce . . . 
Ali  minila  je  Črna  noč,  odprie  so  se  oči, 
izginile  so  sanje.  Ničesar  resničnega  se  ni 
dogodilo,  odšel  je  mož  in  danes  večer  se 
bo  vrnil.  Vrnil  se  bo  bolj  pozno.  Kasno  že 
bo  pridrdral  voz,  čul  se  bo  ropot,  utihnil 
bo  na  dvorišču,  slišati  bo  par  nerazumljivih 
besed,  odmevali  bodo  po  stopnicah  težki 
koraki,  odpria  se  bodo  vrata  in  vstopil  bo . . . 

„Ah,  kaj  me  Čakaš?".  .  . 

Razveselil  se  bo,  stopil  bo  k  njej,  ona 
bo  nagnila  glavo  nazaj,  prijazno  se  mu 
bo  nasmehnila  in  on  bo  poljubil  njene 
ustne . . . 

Nocoj  še  se  vse  to  dogodi,  še  par  ur 
preteče  poprej,  in  potem  bo  pridrdral  voz. 
Utihnil  bo  ropot,  odprla  se  bodo  vrata,  čul 
se  bo  sladek  poljub. 

„Ah,  kaj  me  čakaš?".  . . 

Nocoj  se  dogodi  to,  še  par  ur  do  tedaj, 
in  odpro  se  vrata. 

Vdova  je  sedela  pri  mizi  in  je  bila  po- 
polnoma v  svojih  mislih.  Živela  je  v  njih 
in  živela  je  z  njimi,  roke  so  ležale  v  na- 
ročju, predse  so  strmele  objokane  oči  — 
bile  so  trudne,  lezle  so  skupaj. 

Počasi  so  tekle  ure  dalje,  bilo  je  devet, 
deset,  in  vdova  je  mislila  naprej. 


„Kaj  bi  mu  napravila,  ko  pride  domov?. . . 
Ali  bi  skuhala  čaj,  ali  bi  napravila  kavo,  ali 
bi  zavrela  vina? .  .  .  Bogve  kaj  bi  mu  bolj 
ugajalo  nocoj, s  čim  bi  mu  bolj  postregla!"... 

Drdral  je  zunaj  voz,  pridrdral  je  do  hiše 
in  je  drdral  dalje.  Ta  ni  bil  pravi,  tisti  voz 
ne  drdra  tako.  Lahek  koleselj  je,  precej  tiho 
in  mirno  teče  in  ne  ropota.  Ali  vdova  je 
posluhnila  vseeno. 

„  Mogoče ..." 

Vzkliknila  je  in  se  je  razveselila. 

„Kaj  bi  se  mu  skrila  nocoj,  da  bi  me 
iskal  in  me  ne  bi  našel?" .  .  . 

Prišlo  ji  je  v  spomin,  da  se  mu  je  skrila 
nekoč:  klical  jo  je,  vse  je  prevrnil  in  je  ni 
našel. 

„Kaj  bi  se  mu  skrila  nocoj?" .  .  . 

Veseli  spomini  so  se  ji  obudili,  veselo 
je  mislila,  zadovoljne  poteze  so  bile  po 
njenem  obrazu. 

^Imenitno  bi  se  skrila,  eno  celo  uro  bi 
me  iskal  in  me  ne  bi  našel .  .  .  Zakaj  pa 
hodi  tako  dolgo!" . .  . 

„Ah,  ah  . .  .  Ura  je  enajst,  zdaj  bo  kmalu 
tukaj ..." 

Zadovoljno  je  vzkliknila,  ura  na  steni  je 
bila  enajst. 

„Zdaj  se  je  treba  skriti.  .  ." 

Hotela  je  vstati,  na  široko  je  odprla  oči, 
na  glas  je  zajokala. 

„To  so  sanje!  On  je  mrtev.  .  ." 

Vstala  je,  vrgla  se  je  na  posteljo  in  tiho 
ihtela. 

„Vstanem,  napravim  se  in  grem  k  njemu 
na  pokopališče.  Na  grob  grem,  sedla  bom 
tja,  da  bom  bliže  njega.  In  mogoče  je,  ako 
je  res,  da  hodijo  o  polnočnih  urah  okrog 
duhovi,  ko  hodijo  zaviti  v  dolge  halje,  mo- 
goče je,  da  bo  prišel  on  k  meni .  .  .  Nič 
se  ga  ne  bi  prestrašila,  kako  bi  se  ga  pre- 
strašila, ko  sem  ga  tako  željna  videti,  ko  ga 
imam  tako  rada! ...  Kaj  bi  mi  on  storil  kaj 
hudega,  ko  ve  natančno  za  vso  mojo  lju- 
bezen,  ko   me  ima  tudi  on  silno  rad .  . ." 

Vstala  je,  napravila  se  je  in  je  pustila 
luč  goreti  in  je  odšla  iz  sobe.  Po  veži  je 
šla,  odprla  je  vrata  in  —  po  stopnicah  dol 
preko  dvorišča  na  cesto. 

Luna  je  sijala,  gorele  so  zvezde  na  nebu, 
letali  so  netopirji  v  hitrih  kolobarjih,  letela 
je  preko  ceste  nočna  ptica,  oglasila  se  je 
tam  sredi  polja. 

Vdova  je  prišla  do  pokopališča,  odprla 
je  železna  vrata  in  je  šla  po  peščeni  poti 
proti  kapeli.  Tam  na  desno  in  levo  so  se 
vrstili  grobovi,  luna  je  sijala  po  njih,  večerna 
sapa  je  zibala  vrbe-žalujke,  tiho  je  včasih 
zašumelo  po  cipresah,  zamajale  so  se  sence 
med  grobovi. 

Vdova  je  pokleknila  ob  novo  izkopanem 
grobu,  sklonila  je  glavo  do  ilovnate  zemlje 
in  tiho  zaprosila: 

.  „Ah,  da  bi  mogla  k  tebi .  .  .  Vzemi  me 
k  sebi,  vzemi  me!" .  .  . 

Tiho  je  bilo'  vse,  mirno  je  klečala  vdova, 
tiho  je  prosila. 

„Vzemi  me  k  sebi,  ko  nimam  nikogar 
na  svetu!  Nimam  družine,  nimam  tebe  ..." 

Mirno  je  bilo  vse  naokoli,  včasih  so  se 
zamajale  vrbe-žalujke,  zašumelo  je  v  bližnji 
cipresi,  zgenile  so  se  črne  sence .  .  . 

„Ah,  ti  me  več  ne  slišiš,  ti  si  mrtev!"... 

Vstala  je,  odšla  je  počasi  po  beli  poti 
od  kapelice  dol  do  vrat,  potem  po  cesti, 
potem  po  stopnicah  gor  v  vežo  in  v  sobo. 

Samotno  je  bilo  tam,  kakor  je  bila  vse 
samotno  pustila.  Gorela  je  luč  na  mizi,  kakor 
je  gorela  prej,  po  tleh,  po  kotih  so  stale 
mirne  in  črne  sence .  .  . 

„Kje   je   pot  do  izhoda,   do  smrti?".  .  . 

Zdela  se  ji  je  soba  jetnišnica,  ves  svet 
—  velika  jetnišnica,  smrt  —  brezsrčna  krvnica, 
ki  brani  iz  nje  izhod.  Vstala  bi,  šla  bi  do 
smrti,  pala  bi  na  kolena,  prosila  bi  z  visoko- 
dvignjenimi  rokami. 

„Oh,  odpri  vrata,  pusti  me  preko!" .  .  . 

Prosila  bi  bila,  kakor  nikoli  nikogar  na 
svetu. 

„Nimam  otrok,  nimam  moža.  .  ." 

Prosila  bi,  kamen  bi  se  usmilil,  umeknil 
bi  se  ji  s  pota,   da  bi  šla  lahko   preko .  .  . 

Ni  bilo  izhoda,  zaprta  je  bila  jetnišnica 
z  vratmi  od  trdega  železa,  močni  zapahi  so 
zaklepali  vrata,  resno  je  stala  smrt  ob  strani. . . 

„ Čakaj,  ženska,  odprem  ti,  kadar  se  ste- 
čejo tvoje  ure!"  .  .  . 


III. 

Vdova  Šenica  je  pustila  goreti  luč  na 
mizi,  napol  se  je  razpravila  in  je  legla  v 
posteljo.  Ali  oči  niso  bile  trudne,  niso  se 
zaprle  trepalnice. 

„Zame  ni  tolažbe,  jaz  moram  umreti,  in 
če  ne  umrjem,  potem  zblaznim ..." 

Zakrila  je  obraz,  na  novo  je  jokala,  peklo 
je  v  srcu,  šumelo  je  po  glavi. 

„Nimam  družine,  nimam  moža...  Pridi, 
o  smrt!"... 

Čakala  je  nanjo,  želela  jo  je,  in  kaj  ni 
zaropotalo  zunaj?  Mogoče  je  to  smrt,  mo- 
goče jo  išče  zunaj,  po  kuhinji,  po  veži . . . 
Cula  je  mogoče  njene  klice,  še  nikoli  ni 
videla  tolike  žalosti,  usmililo  se  je  njeno  srce. 

„No,  pridi!"... 

Zaklicala  je  vdova,  ali  mirno  je  bilo  zunaj 
in  več  ni  zaropotalo. 

Gorela  je  na  mizi  luč,  pusto  in  samotno 
je  bilo  v  sobi  in  vdova  se  je  domislila,  da 
visi  v  tretji  sobi  slika  pokojnega  moža.  Tja 
bi  šla,  samo  da  bi  bila  v  sobi  slika,  pa  ne 
bi  bilo  več  tako  dolgočasno . . . 

Vstala  je,  popravila  obleko  in  se  je  na- 
pravila v  tretjo  sobo.  Nič  ni  vzela  luči  seboj, 
počasi  je  otipala  vrata  in  kljuke  po  njih, 
prišla  je  v  tretjo  sobo  in  tam  je  bilo  vse 
slabotno  razsvetljeno  od  luninih  žarkov. 

Sijala  je  luna  skozi  okno,  trepetali  so 
žarki  po  sobnih  tleh,  v  polmraku  je  visela 
slika  na  steni. 

Vdova  je  sedla  na  stol  sredi  sobe  in  je 
gledala  v  sliko. 

Prišlo  ji  je  na  misel,  da  bi  bilo  nebeško, 
ako  bi  sedaj  hodil  njen  mož  po  tej  sobi, 
ah,  tako  mlad  da  bi  bil,  obraz  brez  gub, 
oči  ponižne  in  krotke  . . . 

„Kaj  si  ti  moj?". .. 

Pobožala  bi  ga,  stisnila  bi  ga  k  sebi, 
poljubila  bi  njegove  krotke  in  ponižne  oči. 
In  on  bi  se  ji  smejal,  veselo,  prostodušno, 
hodil  bi  po  sobi  gorindol,  smejal  bi  se  in 
pripovedoval  radostne  dogodke.  Tamkaj  iz 
fantovskega  življenja,  o  razigranem  večeru, 
o  svoji  smešni  ljubezni  . . . 

Ali  tako  je  pač  vse  drugače!  Na  steni 
visi  njegova  slika,  samo  odsev  je  to  tistega 

mladega  veselega  fanta,  ki  je  živel  z  njo 
prve  poročne  dni;  smejejo  se  oči,  ali  nič  ni 
v  tem  smehu,  prijazne  poteze  so  na  obrazu, 
ali  vse  je  mrtva  slika.  Nikoli  se  ne  odpr6 
oči,  nikoli  zapr6,  nikoli  se  ne  odpr6  usta,  da 
bi  povedala  prijazno  in  ljubeznivo  besedo. 

In  domislila  se  je  vdova  Šenica,  kako 
imenitno  bi  bilo,  ako  bi  tista  podoba  na 
steni  oživela.  Ako  bi  pričele  utripati  žile  na 
sencih,  ako  bi  počele  gibati  trepalnice,  ako 
bi  se  pričele  premikati  ustne  . . .  Imenitno  bi 
bilo  in  lepo,  zavriskal  bi  človek  od  samega 
odkritega  veselja. 

„Ah,  kaj  si  res  ti,  Ivan?"... 

Vprašala  bi  ga,  objela  bi  ga  in  veselila 
bi  se  brezmejno. 

„To  sem  jaz ..." 

Glej,  spregovoril  bi  prvič  z  njo  po  tako 
mučnih  dneh,  spregovoril  bi,  pobožal  bi  ji 
lice. 

„Zakaj  si  umrl,  zakaj  si  me  mučil?"... 

Vprašala  bi  ga,  solze  veselja  v  očeh  in 
nepremično  zroča  v  njegove  krotke  oči. 

„Hotel  sem  se  uveriti,  če  me  ljubiš..." 

„Ah,  ti  si  vedel,  ti  si  me  mučil ..." 

Zaljubljeno  očitanje  samo,  srce  pa  je 
blaženo,  duša  vriska  od  sreče  in  zadovolj- 
nosti. 

»Moj  si  zopet,  moj!"... 

Srce  je  blaženo,  duša  vriska  od  zado- 
voljnosti . . . 

Kako  je  postal  v  tistem  hipu  svet  lep, 
kako  je  posijalo  v  tistem  hipu  nebeško  solnce 
od  neba  doli  proti  zemlji,  kako  so  se  vsi- 
pali  snopi  žarkov  v  samotno  in  žalostno 
sobo!  —  Ni  svet  jetnišnica:  vrt  je,  poln  naj- 
lepših rož,  poln  ciklamnov  in  t^j  in  kamelij, 
poln  petja  in  sreče  in  zadovoljnosti ...  Ne 
hodi  smrt,  ne  bližaj  se,  ostani  daleč  stran... 

Glej,  in  bližala  se  je  nalašč  in  proti  njej 
se  je  bližala,  ko  je  stal  on  blizu  nje,  prav 
tedaj,  ko  jo  je  hotel  poljubiti. 

„Ne  . . .  glej,  smrt!". . . 

Videla  jo  je  in  prestrašila  se  je. 

„Ah,  ne  umreti . . ." 

Tesno  se  ga  je  oklenila,  ali  smrt  se  je 
bližala.  Bližala  se  je  in  približala  in  se  je 
ustavila  pri  njej. 


„ Pridi,  da  odprem  vrata  na  drugi  svet; 
stekle  so  se  tvoje  ure  . . ." 

Ah,  pomlad  je  zunaj,  ljubezen  vsepovsod, 
vsepovsod  mladost,  —  kaj  ni  strašno  umi- 
rati? —  Pustiti  ljubezen,  pomlad  in  mladost, 
in  umreti  1  .  . . 

Premeknila  se  je  vdova  na  stolu,  po- 
gledala je  na  sliko  in  potolažena  izprego- 
vorila : 

„Saj  ti  hodiš  okoli  mene,  neviden  sicer 
mojim  očem,  ali  duša  te  čuti,  spoznava  te 
po  sanjah.  Ah,  kdo  drugi  jo  moti  z  njimi 
kakor  ti,  kdo  drugi  jo  tolaži  z  njimi  kakor 
ti,  ki  hodiš  okoli  mene  tih  in  neopazen  očem, 
komaj  opažen  od  duše  . . . 

Mislila  je  s  prepričanjem;  črno  je  menda 
napravljen,  s  črno  haljo  ogrnjen,  tiho  hodi 
okoli  nje  in  daje  duši  tolažbe.  Sanje  vriva 
vanjo,  trosi  jih  po  srcu,  da  se  moti,  da  ne 
peče  v  prsih  . . . 

Luna  je  sijala  skozi  okno,  trepetali  so 
po  sobi  lunini  žarki;  zamišljena  je  sedela 
gospa  Šenica  sredi  sobe  in  strmela  nepre- 
stano v  sliko. 

„Ah,  da  bi  stopil  resnično  s  slike  doli, 
da  bi  resnično  stopil  k  njej,  da  bi  jo  po- 
božal po  licih ..." 

Glej,  in  komaj  je  zaželela  vdova,  že  se 
je  zgenilo  sredi  slike,  trepnile  so  trepalnice, 
odprie  so  se  usta.  Veče  in  veče  je  bilo  vse, 
stopil  je  dol  posestnik  Šenica  in  je  pobožal 
vdovino  lice . . . 

Da,  bil  je  on!  Natančno  je  videla  vse, 
kako  je  stopil  s  slike  dol,  kako  se  ji  je  po- 
lagoma bližal,  čutila  je  natančno  njegovo 
roko,  ko  jo  je  pobožal  po  licu . . . 

Prepričana  je  bila  vdova,  sveta  resnica 
je  bila  vse  to . . . 

Razveselila  se  je  tedaj  gospa  Šenica. 
Zdaj  je  bila  srečna,  ko  ga  je  zopet  enkrat 
videla,  ko  se  je  dotcknila  zopet  enkrat  nje- 
gova roka  njenega  obraza ... 

Danilo  se  je  tedaj,  ugasnila  je  luna,  iz- 
ginile so  zvezde.  Tam  nad  vzhodnimi  vrhovi 
se  je  pričelo  svetliti,  tam  je  žarelo  bolj  in 
bolj,  tam  je  vstajalo  solnce,  pomikalo  se  je 
više  in  više,  dalje  in  dalje  so  posegali  svetli 
njegovi  žarki. 

In  tedaj  je  bila  zopet  vesela  vdova  Še- 
nica,  ko  je  čutila,  da  ima  zopet  moža.  Samo 
dvigniti  je  treba  oči,  malo  časa  strmeti  na- 
ravnost v  sliko  —  in  zganejo  se  trepalnice, 
podoba  prične  rasti,  bolj  in  bolj  se  dviga 
s  stene,  stopi  na  tla  in  se  ji  približa ...  To 
ni  več  podoba,  to  je  njen  pravi  in  živi  mož 
Ivan  Šenica  . . . 

Jutro  je  bilo,  vdova  je  vstala  in  je  odšla 
iz  sobe.  Vesela  je  bila,  imela  je  moža,  samo 
v  tretjo  sobo  je  bilo  treba  iti  in  je  stopil 
s  slike  in  se  ji  približal. 

Vesela  je  bila,  šla  je  po  veži,  po  stop- 
nicah doli  in  je  prišla  na  dvorišče. 

„Kaj  so  se  potolažili?"... 

Vesela  se  je  zdela  staremu  hlapcu,  ki  jo 
je  ogovoril,  ko  jo  je  videl. 

„Vse  je  dobro"  —  je  rekla  in  je  stekla 
mimo. 

„ Hvala  Bogu!"  —  je  dostavil  hlapec  in 
odšel  v  hlev. 

„ Hvala  Bogu;  dosti  je  bilo  žalosti  in  joka 
in  čas  je,  da  se  je  potolažila...** 

Zaprl  je  vrata  za  seboj  stari  hlapec,  vdova 
pa  je  šla  po  cesti  naprej  do  sosednje  hiše 
in  tam  je  poklicala  svojo  sosedo. 

„  Soseda  Anka,  soseda  Anka  ..." 

Prišla  je  na  okno  mlada  soseda  Anka  in 
je  pogledala. 

.Kaj  je?"... 


Gledala  je  nanjo  doli  in  jo  vprašala. 

„ Veselje,  soseda  Anka!  Moj  mož  ni  umrl, 
vse  so  bile  samo  sanje  težke  noči;  moj  mož 
je  živ  in  zdrav,  v  tretji  sobi  je,  notri  stopim 
in  mi  pride  naproti." 

Veselo  je  pravila  vdova  in  začudila  se 
je  soseda  Anka. 

„Kako  bo  živ,  ko  še  ni  preteklo  par  dni, 
kar  smo  ga  pokopali ..." 

Začudila  se  je,  gledala  je  doli  na  veselo 
vdovo. 

„In  ravno  to  in  vse  to  so  bile  sanje! 
Vsi  smo  sanjali,  zakaj  moj  mož  je  živ.  V 
tretji  sobi  je,  samo  pridi  in  pojdi  z  menoj, 
da  ti  ga  pokažem  ..." 

Zaprla  je  okno  soseda  Anka,  prišla  je  k 
vdovi  dol,  šla  je  z  njo  in  se  je  čudila.  Šli 
sta  po  cesti,  na  dvorišče,  po  stopnicah  in 
v  tretjo  sobo. 

Pogledala  je  vdova  na  steno  in  rastla 
je  podoba,  pričela  se  je  gibati,  stopil  je 
doli  posestnik  Šenica  in  se  približal  svoji 
ženi... 

„No,  ali  vidiš? .  . .  Stopil  je  s  stene  doli, 
približal  se  je,  tu  stoji  pred  mano..." 

„ Ničesar  ne  vidim  . . . 

Plašno  je  spregovorila  soseda  Anka,  po- 
gledala je  vdovo,  ki  je  stala  pred  njo  in  se 
veselo  smejala . . . 

In  tako  je  zblaznela  vdova  Šenica. 

LONDON:  ANGLEŠKI  PARLAMENT. 


DR.  E  LAMPE: 


LONDONSKI  IZPREHODI. 


Parlament  in  parlamenti. 

cd   umetniško  in  prirodno 
lepimi  prizori,  ki  jih  nudi 
London   primeroma  manj 
od  drugih  mest,  je  vendar 
eden,  ki  je  pač  edini  svoje 
vrste  na  svetu.    Če  stopiš 
ob   lepem    jasnem  večeru 
Čez  široki  westminsterski  most  na  vzhodno 
stran  Temze  in    se   izprehajaš  ob   južnem 
obrežju  ter  se  ozreš  ob  slikoviti  obali  po 
reki  in  njenih  bregovih,  ti  obvisi  oko  z  ob- 
čudovanjem na  velikanskih,  deloma  z  drago- 
ceno umetnostjo  zidanih  stavbah.  Tu  je  naj- 

.DOM  IN  SVET-  ŠT.  5    1905 


(DALJE.) 

prej  starodavna,  srednjeveška  zgradba,  Lam- 
beth  Palače,  kjer  so  skoro  700  let  prebivali 
nadškofje  canterburyski.  Vhod  varujeta  dva 
stolpa,  ki  ju  je  sezidal  kardinal  Morton  ob 
koncu  XV.  stoletja.  Temno  zidovje  nosi  vse 
znake  častitljive  starosti  in  je  bolj  podobno 
trdnjavi  kakor  palači.  Tu  je  takozvani  Lollar 
Tower,  kjer  so  bili  zaprti  uporniki  iz  Wic- 
liffovih  časov  in  ki  so  ga  rabili  za  ječo  tudi 
v  poznejših  dobah.  Najstarejši  in  najlepši  del 
cele  stavbe  je  lepa  kapela,  sezidana  že  leta 
1245.  od  nadškofa  Bonifacija  v  staroangle- 
škem  slogu.  Tu  je  bil  neveljavno  posvečen 
Parker,  od  katerega  izpeljujejo  svoje  posve- 
čenje  sedanji  anglikanski  škofje,  in  tu  je  tudi 

pokopan.  V  velikanski  dvorani  je  nastanjena 
velika  knjižnica,  ustanovljena  1.  1610.  od  nad- 
škofa Bancrofta  in  sedaj  odprta  občinstvu. 
Poleg  teh  resnih  zidin  se  raztega  daleč  ob 
reki  ogromna  bolnišnica  sv.  Tomaža,  krasna 
stavba  v  italijanskem  slogu.  Zidovi  so  zgra- 
jeni iz  rdeče  opeke,  v  katero  se  opira  ve- 
černo solnce,  da  se  zd6,  kakor  politi  s  krvjo. 
Vmes  pa  so  lični  oboki  iz  belega,  od  vre- 
mena že  zelo  otemnelega  marmorja.  Ljubi- 
telji renesanse  pravijo,  da  je  to  najzname- 
nitejša svetna  zgradba  londonska. 

A  naše  poglede  obrača  mnogo  bolj  nase 
nasprotni  breg,  kjer  se  ob  Temzi  steguje 
veličastno  poslopje  angleškega  parlamenta. 
Bil  je  sploh  najlepši  prizor,  kar  sem  jih  vžil 
na  Angleškem,  kadar  sem  se  zvečer  izpre- 
hajal  po  širokem  zidanem  Albert  Embank- 
mentu  —  zgradba  tega  obrežja  je  stala  čez 
milijon  funtov  šterlingov!  —  pred  bolnišnico 
sv.  Tomaža  in  sem  gledal  čez  Temzo  na  to 
fino  in  elegantno  zgradbo.  Mestni  vzduh, 
ki  ni  nikdar  prost  prahu  in  megle,  plava 
nad  zgradbo,  in  zahajajoče  solnce,  ki  po- 
šilja skozi  njega  svoje  rdeče  žarke,  se  ž 
njim  preliva  iz  barve  v  barvo.  Celi  snopi 
živih  žarkov  se  sipljejo  izza  vitkih  stolpov 
čez  Temzo,  oblaki  žar6  in  se  trgajo  v  pestrih 
refleksih.  Vse  mogoče  nianse  se  igrajo  v  na- 
sičeni mestni  soparici.  Pod  nami  pa  teče 
široka  Temza,  a  zdaj  se  ne  zdi  motna  in 
rjava,  kar  plešejo  po  njej  odsviti  žarečega 
neba  in  se  kopljejo  v  njej  podobe  ogrom- 
nih stavb,  da  se  zdi,  kakor  veliko  nemirno 
zrcalo.  Urni  parniki,  napolnjeni  s  potujočim 
občinstvom,  jo  režejo  in  motijo  njene  slike, 
da  se  trgajo  in  trepetaje  gibljejo  v  njej  ka- 
meniti  stolpi  in  debele  zidine,  oblaki  dima 
pa  se  vlečejo  počasi  in  medlo  za  ladjami, 
legajo  na  vodo  in  razpuhtevajo  v  polpro- 
zorno,  rdečkasto  pretkano  ozračje. 

Od  vitkega  zvonika  sem  se  oglasi  nežni 
zvončki,  ki  naznanjajo  vsako  četrt  ure  s  pri- 
jetno melodijo.  Čez  westminsterski  most  pa 
se  drv6  vozovi  in  tisoči  ljudi  hit^  že  na 
vzhodno  stran  Temze  iz  aristokratičnega 
West  Enda  v  svoja  bolj  skromna  bivališča. 
Množice  pisarjev   in  uradnikov,    ki  so  tam 


uslužbene  po  pisarnah,  obrtniki  in  delavci 
zapuščajo  svoje  delo  in  hite  v  krog  svojih 
rodbin  k  večernemu  počitku.  Tedaj  kar  mr- 
goli ljudstva  na  mostu  kakor  ob  preseljevanju 
narodov.  Zjutraj  se  podi  vse  noter,  zvečer 
pa  hitž  vun,  kakor  bi  jim  gorelo  za  petami. 
A  mirno  gleda  parlamentarni  stolp  doli 
na  množice.  Koliko  milijonov  jih  je  že  hi- 
telo pod  njim!  Koliko  tisoč  ljudskih  zastop- 
nikov je  že  korakalo  pod  njim  skozi  „ Par- 
lament Yard"  —  zbornično  dvorišče  —  v 
„Westminster  Hair  in  v  zbornico  samo  k 
težkim  bojem  in  debatam! 


Angleški  parlament  je  najstarejši,  najiz- 
virnejši  in  najnaravnejši  med  vsemi,  kar  jih 
pozna  novejša  državnopravna  zgodovina. 
On  edini  je  vzrasel  iz  ljudstva  samega  na 
domačih  tleh;  vsi  drugi  so  po  njem  po- 
sneti, in  zato  nobeden  nima  tiste  žilavosti, 
ki  jo  rodi  priroda,  in  one  čilosti,  ki  daje 
originalu  moč  in  zavednost. 

V  notranji  zgodovini  evropskih  držav 
opazujemo  neki  podobni  razvoj,  ki  nam 
kaže,  da  se  razvijajo  državne  tvorbe  po  za- 
konih živih  organizmov. 

Srednjeveške  države  so  bile  omejene  mo- 
narhije. Sveti  Tomaž  Akvinski  trdi,  da  je 
državi  najpripravnejša  oblika  monarhija,  ki 
je  omiljena  z  demokracijo,  tako  da  varuje 
vladar  potrebno  enoto  in  avtoriteto,  da  pa 
ni  absoluten  in  neomejen  samodržec,  ki  bi  s 
svojo  kruto  voljo  mogel  zatreti  vsako  svo- 
bodno gibanje.  Vse  srednjeveške  evropske 
države  so  po  vsej  pravici  imenovale  kato- 
liško cerkev  svojo  mater,  in  zato  se  ni 
čuditi,  če  je  tudi  njih  ustava  kolikortoliko 
podobna,  kakor  so  si  sicer  slični  otroci  ene 
rodbine,  a  ima  vendar  vsak  svoje  indivi- 
dualne znake.  Ves  ta  prostor  je  bil  prej 
podložen  ogromni  svetovni  poganski  državi, 
ki  so  jo  razbili  krepki  in  junaški  priseljenci. 
Vsi  ti  so  sprejeli  Kristusovo  vero,  so  na 
njenem  temelju  postavili  svoje  prestole,  iz 
njenih  naukov  zajemali  omiko  in  iz  pape- 
ževih rok  sprejemali  krone  in  žezla.  Vsi  so 
bili  člani  velike  družbe,  ki  je  branila  Evropo 

proti  Islamu.  V  svoje  postave  so  sprejeli  do- 
ločbe cesarskega  in  papeškega  Rima  poleg 
svojih  lastnih,  ki  so  vzrasle  iz  njihovih  raz- 
mer. Vse  so  imele  kralje,  in  njih  oblast  je 
bila  večinoma  dedna.  Imele  so  svoje  vite- 
štvo,  svoja  vojaška  dostojanstva  in  iz  njih 
izvirajoče  plemstvo.  V  vseh  teh  državah  vi- 
dimo kot  središče  vse  omike  bogato  ob- 
darjeno cerkev  s  samostani,  katedralami,  šo- 
lami in  knjižnicami.  Stanovi  so  urejeni  po 
svojih  lastnih  postavah  ter  imajo  velike  svo- 
boščine in  oblasti.  Vsa  ustava  se  ozira  na 
brambo  slabejšega  proti  krutosti  nasilnika 
in  varuje  dostojanstvo  človeka  in  njegovega 
dela.  Duh  pravičnosti  in  ljubezni,  ki  veje  iz 
evangelija,  je  glavni  vir  za  državopravne 
nazore.  Kralj  je  v  mnogih  važnih  zadevah 
dolžan,  da  posluša  glas  svojih  podložnikov 
in  se  ravna  po  njihovi  volji. 

To  je  bila  tista  „monarchia  temperata", 
v  kateri  so  videli  školastiki  najboljšo  državno 
obliko.  Tudi  takrat  ni  manjkalo  povodov  za 
boje  in  borbe,  za  krivico  in  osveto.  Tudi 
takrat  je  veljal  pregovor,  da  najboljši  človek 
ne  more  v  miru  živeti,  ako  to  ni  všeč  hu- 
dobnemu sosedu.  A  vladna  oblika  je  bila 
tako  srečna,  da  so  se  v  njej  vse  držav- 
ljanske moči  harmonično  razvijale.  Država 
je  bila  močna,  a  ni  s  svojo  težo  tlačila  kmeta 
in  obrtnika;  pohlevni  kristjan  je  imel  zavest 
ponosnega  državljana,  in  skrb  za  revščino  se 
je  bogato  poplačevala  s  tem,  da  je  vladalo 
nekako  enakomerno  blagostanje,  ki  ni  po- 
znalo silovite  premoči  kapitalizma  niti  grenke 
bede  proletariata.  Ona  dva  elementa,  ki  tvo- 
rita v  svoji  spojitvi  vsako  družbo  —  svo- 
boda in  oblast  —  sta  bila  združena  v  naj- 
srečnejšem razmerju.  Vladar  je  imel  dovolj 
oblasti,  ne  da  bi  pogrešal  državljan  potrebne 
svobode,  in  prostost  podložnika  se  je  rado- 
voljno  uklanjala  potrebam  državne  skupnosti. 
Cerkev  je  od  mladega  vzgajala  ljudstva  v 
onem  duhu,  ki  je  najboljša  državotvorna 
sila  — :  v  duhu  splošne  državne  enakosti, 
ki  po  svoji  naravi  za  skupni  blagor  zahteva 
samozatajitve  in  podložnosti  pod  skupno 
oblastjo,  katera  ravno  vsled  svoje  prirodne 
nujnosti   izpeljuje   svojo   potrebo  in  avtori- 


teto od  Stvarnika  človeškega  rodu.  S  tem 
je  pa  država  postavljena  na  višji,  nadnaravni 
temelj,  državljanske  pravice  in  dolžnosti  dobe 
nraven  verski  značaj. 

Ta  harmonija  je  mogla  vladati  le  toliko 
časa,  dokler  sta  oba  dela  — :  vladar  in  ljud- 
stvo —  ostala  v  teh  pravnih  mejah.  Družba 
je  ostala  zdrava,  dokler  sta  bili  njeni  prvini 
v  pravem  razmerju.  Tisti  hip,  ko  je  oblast 
zatrla  svobodo,  ali  svoboda  porušila  oblast, 
se  je  morala  družba  pretresti  in  v  težkih 
borbah  iskati  izgubljenega  ravnotežja. 

Tu  je  vzrok  velikim  notranjim  prevratom 
in  krvavim  borbam,  ki  so  napolnile  liste  sve- 
tovne zgodovine  s  krutimi  in  nečloveškimi 
zločini.  Povsod  pa  vidimo  da  je  družba 
vedno  zopet  težila  po  oni  sredi,  v  kateri  bi 
mogla  mirovati,  in  kadar  jo  je  nasilnost  od 
ene  strani  zagnala  v  drugo  nasprotje,  se  je 
vračala  nazaj  in  nihala  zopet  naprej  čez 
svoje  težišče.  Tako  valujejo  moderne  države 
in  pri  tem  se  rušijo  stare  oblike  in  nastajajo 
nove  državne  tvorbe. 

Pri  srednjeveških  državah  opazujemo, 
da  je  oblast  segla  čez  svoje  meje  in  je  za- 
čela zatirati  svobodo.  To  si  dušeslovno  prav 
lehko  razlagamo.  Cerkev  je  varovala  avto- 
riteto, ki  jo  je  bila  sama  posvetila  ter  ji 
zarisala  pota  pravice  in  napredka.  A  v  bojih 
z  zunanjimi  sovražniki  je  rastla  bojevitost 
in  mogočnost  vladarjev,  ki  so  izkušali  po- 
tegniti nase  vedno  več  moči  in  oblasti. 

Železno  in  trdo,  strogo  izklesano  rimsko 
pravo  je  bilo  omiljeno  s  cerkveno  postavo. 
Kanonično  pravo  je  vzelo  cesarju  vsemo- 
gočnost in  ga  je  podvrglo  večnim  postavam 
pravičnosti  kakor  vsakega  človeka.  Vladar- 
jeva moč  je  v  prisegi  in  v  meču.  A  kakor 
je  vezala  podložnike  nanj  prisega  vdanosti, 
tako  je  vezala  njega  prisega,  da  bo  vladal 
po  pravičnih  zakonih.  Tista  religiozna  vez, 
po  kateri  je  bilo  pregrešno  upreti  se  zako- 
niti oblasti,  je  pa  tudi  branila  vladarju,  da 
ni  segal  čez  mejo  svoje  oblasti.  Tista  cerkev, 
ki  je  varovala  samo  sebe  pred  krivično 
samovoljnostjo  svetne  oblasti,  je  varovala 
s  tem  tudi  narode  pred  krutostjo  absolu- 
tizma. 

19* 

Zato  se  pa  ni  čuditi,  da  so  se  vladarji 
izkušaii  iznebiti  teh  vezi.  Poudarjali  so  vedno 
bolj  staro  pogansko  rimsko  pravo  in  krčili 
cerkvene  zakone.  Oblastnost  je  postajala  ne- 
nasitna. Nemški  Staufi  so  hrepeneli  po  ab- 
solutizmu, in  tu  se  jim  je  ustavila  cerkev. 
Velika  borba  med  papeštvom  in  cesarstvom, 
ki  napolnjuje  najinteresantnejše  strani  sve- 
tovne zgodovine,  je  bila  borba  duševne 
svobode  proti  nasilstvu  sirovega  absolu- 
tizma. 

Nobena  doba  svetovne  zgodovine  se  ni 
tako  napačno  sodila  kakor  ta.  Barbarossa  je 
bil  mož,  čigar  železna  roka  bi  bila  vkovala 
Nemčijo  v  take  okove,  kakor  Peter  Veliki 
Rusijo  ali  Ljudevit  XVI.  Francijo.  Iz  absolu- 
tizma je  na  Ruskem  nastala  splošna  stagna- 
cija duševnega  življenja,  ljudstvo  je  zamrlo 
v  temni  nevednosti,  na  Francoskem  je  pa 
butnila  na  dan  strašna  revolucija,  ki  se  je 
kakor  besna  furija  maščevala  za  to  krivico 
nad  krivimi  in  nedolžnimi.  Mrtvilo  ali  revo- 
lucija sta  bili  še  vedno  posledici  absolu- 
tizma. 

Zato  je  bila  borba  papeštva  proti  nasil- 
nosti Staufov  potreben  protest  duševne  in 
verske  zavesti,  ki  je  rešil  ne  le  krščansko 
kulturo  bodočemu  napredku,  ampak  je  branil 
tudi  svobodo  stanov  in  manjših  organizmov 
proti  Molohu  absolutističnega  samodrštva. 
Bil  je  boj  duha  proti  tvari,  križa  proti  meču. 

Očitajo  papežem,  da  so  izobčevall  vla- 
darje. A  to  je  bila  duševna  kazen,  ki  je  takoj 
nehala,  ko  je  vladar  stopil  v  prave  meje. 
Kazen  za  slab  denar  je  bilo  na  primer  iz- 
občenje. Ali  ni  bilo  milejše  začasno  izob- 
čenje od  papeža,  kakor  pa  strašno  mašče- 
vanje, s  katerim  so  narodi  sami  kaznovali 
grehe  svojih  vladarjev?  Pravijo,  da  je  bil 
krut  Aleksander  VII.,  ki  je  izobčil  Barba- 
rossa. Kakšni  so  bili  pa  oni,  ki  so  vrgli 
Ljudevita  XVII.  pod  giljotino?  Ko  je  mo- 
gočni Stauf  vklonil  svojo  glavo,  so  se  po- 
vzdignile tlačene  glave  tisočerih,  ki  so  trpeli 
pod  njegovim  nasilstvom.  Cerkvi  sovražni 
zgodovinarji  vidijo  le  trpljenje  posamez- 
nika, a  ne  pomislijo,  da  je  bilo  potrebno  v 
korist  celoti. 


A  oborožena  moč  svetnih  vladarjev  je 
rastla  v  bojih,  in  z  močjo  tudi  oblastnost. 
V  srednjeveških  državah  je  imel  vladar  meč, 
ljudstvo  pa  je  imelo  gmotna  sredstva.  Čim 
oblastnejši  je  meč,  tem  večje  zahteve  stavi 
do  mošnje,  kajti  junaštvo  mora  biti  pod- 
prto od  polne  blagajne,  ako  hoče  kaj  do- 
seči. Vladar  je  pa  potreboval  tudi  vedno 
več  uradništva,  in  ker  je  zbiral  v  svojo 
okrepitev  tudi  vedno  večje  vojaške  sile,  so 
bile  njegove  denarne  potrebščine  vedno 
silnejše  in  obilnejše.  Ljudsko  zastopstvo  je 
ta  sredstva  dovolilo  ali  odreklo.  Tako  je  bil 
vladar  slednjič  vendar  odvisen  od  svojih 
podložnikov. 

Te  odvisnosti  so  se  polagoma  evropski 
vladarji  iznebili.  Podložnim  knezom  so  ome- 
jevali oblast,  slabili  stanovsko  zastopstvo  in 
vedno  bolj  krepili  svojo  lastno  moč.  Volja 
mogočnega  poedinca  je  vedno  bolj  izpod- 
rivala želje  podložnikov.  Vojaštvo  in  urad- 
ništvo  sta  postala  stebra  monarhije.  Zato  pa 
je  moral  gledati  vladar,  da  je  samovoljno 
nalagal  ljudstvu  davke  in  druga  bremena. 
Stare  parlamentarne  ustanove  so  imele  vedno 
manj  pomena,  ker  se  je  vladar  za  njihove 
sklepe  vedno  manj  zmenil.  Seveda  se  sta- 
novi niso  radi  vdali  novemu  redu,  in  na- 
stali so  pogosti  prepiri  med  obema  stran- 
kama, ki  so  se  končali  s  tem,  da  je  monarh 
združil  v  svoji  roki  vso  oblast  in  centraliziral 
upravo  tako,  da  je  po  svojem  uradništvu 
vodil  slednjič  sam  vse  vladarske  posle. 

Protestantovska  reformacija,  ki  je  odtrgala 
ljudstvo  od  svobodne  cerkve,  je  utrdila  sa- 
modrštvo,  ker  je  podala  vladarju  tudi  oblast 
nad  vero.  Geslo  „Cuius  regio,  illius  religio" 

—  čigar  je   zemlja,  ta  ima  oblast  nad  vero 

—  je  izraz  tiranstva  nad  vestjo,  kakršnega 
narodi  niso  poznali,  odkar  so  štrli  železni 
jarem  imperatorskega  Rima.  Čimdalje  je  na- 
predoval ta  razvoj,  tembolj  je  rastla  moč 
absolutizma,  katerega  so  vedno  bolj  gojili 
tudi  vladarji  držav,  ki  so  si  ohranile  katoliško 
prebivalstvo.  Preveč  napeta  struna  pa  poči. 
Francoska  revolucija  je  strla  moč  absoluti- 
stiške  monarhije  in  namestu  prestroge  ob- 
lasti je  nastopila  predivja  svoboda.   A  tudi 

ta  se  je  v  rokah  nasilnikov  vedno  izpreme- 
nila  v  nasilno  tiranstvo,  ki  se  je  razlikovalo 
od  prejšnje  monarhije  le  v  tem,  da  so  go- 
spodarili republikanski  krvoloki,  tem  kruteje, 
čim  krajše  je  bilo  njih  usurpatorsko  vladanje. 
Celo  preteklo  stoletje  je  stalo  pod  zname- 
njem tega  boja.  Absolutizem  je  padel  v  vseh 
državah,  razen  v  Rusiji  in  Turčiji,  in  še  se- 
danje valovanje  v  naših  zastopih  z  vsemi 
neveselimi  pojavi  modernega  parlamenta- 
rizma ima  svoj  vzrok  v  tem,  da  države  ne 
morejo  najti  onega  težišča,  ki  bi  jim  dalo 
mirno  ravnovesje. 

Ko  je  padel  absolutizem,  so  se  morali 
državniki  ozirati  po  vzorcih,  po  katerih  bi 
se  dalo  ustvariti  ljudsko  zastopstvo.  In  tu 
je  moralo  njihovo  oko  obviseti  ob  edinem 
zgledu  rednega  parlamentarnega  življenja, 
ki  se  je  ohranilo  skozi  stoletja  in  je  preiz- 
kušeno od  zgodovine  —  in  to  je  angleški 
parlament.  Oklenili  so  se  tega  vzorca  in  ga 
izkušali  bolj  ali  manj  srečno  posnemati  v 
raznih  državah.  Tu  je  izvor  tudi  našemu 
parlamentarizmu.  Original  je  dala  Anglija; 
ali  smo  ga  srečno  posneli,  o  tem  naj  govori 
stenografski  zapisniki  naših  zastopstev! 

Umljivo  je,  da  tako  specifično  angleški 
zgodovinar,  kakor  je  lord  Macaulay,  ime- 
nuje angleško  ustavo  najboljšo  med  vsemi.  O 
A  tudi  on  vidi  vso  njeno  moč  ravno  v  tem, 
da  je  v  njej  kraljeva  in  ljudska  oblast  našla 
ugodno  razmerje. 

Kralj  je  od  nekdaj  vžival  velike  pred- 
pravice.  Njegova  oseba  je  bila  posvečena, 
le  on  je  skliceval  stanove  k  zborovanju  in 
jih  smel  razpuščati.  Od  njegove  pritrditve 
je  bila  odvisna  veljavnost  njihovih  sklepov. 
Kralj  je  bil  glavar  vse  uprave,  edino  le  on 
je  smel  občevati  s  tujimi  vladarji,  njemu  sta 
bili  pokorni  vojaštvo  in  mornarica,  on  je 
izvrševal  pravosodje,  od  njega  je  izvirala 
državljanska  čast  in  plačilo  za  zasluge.  Kot 
patron  je  imel  že  v  srednjem  veku  velik 
vpliv  na  cerkev.  Velikanska  posestva  so  mu 


1)  Lord  Macaulay  (izg.:  Mekole):  History  of 
England  from  the  accession  of  James  the  Second. 
London.  Lonjcmans,  Green,  Reader  and  Dyer.  1830. 
Vol.  1.  15. 


dajala  ogromne  dohodke  in  kot  fevdalni 
gospod  je  imel  veliko  oblast  nad  vsem 
ozemljem  svojega  kraljestva.  Imel  je  moč, 
da  je  ponižal  in  potlačil  one,  ki  so  mu  na- 
sprotovali, ter  obogatil  in  dvignil  svoje  pri- 
staše in  ljubljence. 

A  ta  obširna  oblast  je  bila  omejena  po 
treh  temeljnih  konstitucionalnih  načelih,  ki 
so  tako  stara,  da  je  težko  reči,  kdaj  da  so 
stopila  v  veljavo. 

Prvo  je  to,  da  kralj  ne  more  dati  po- 
stave brez  parlamenta.  To  se  je  zdelo  od 
nekdaj  Angležem  nekaj  samo  ob  sebi  umev- 
nega. Sicer  niso  bile  meje  med  kraljevo  in 
zbornično  oblastjo  v  starih  časih  natančno 
določene,  ker  pravo  biva  vedno  že  davno 
prej,  preden  ga  vkujejo  v  postave,  a  to 
načelo  je  bilo  splošno  priznano.  Ob  meji 
obeh  oblasti  je  ostal  nedoločen  pas,  ki  ga 
niso  orisali  z  natančno  črto,  in  tu  sta  si  obe 
oblasti  cesto  nasprotovali,  preden  niso  po 
dolgih  bojih  tudi  tu  prišli  do  jasnosti. 

Drugo  je  to,  da  kralj  brez  parlamenta 
ne  more  nalagati  davka.  To  je  bila  ena 
glavnih  točk,  katere  je  moral  podpisati  Janez 
svojim  baronom  in  ki  so  jo  Angleži  čuvali 
z  vso  odločnostjo  proti  kraljem,  ne  boječ 
se  niti  državljanskih  vojsk,  ako  jo  je  kralj 
prekršil. 

Tretja  omejitev  vladarske  oblasti  je  pa 
ta,  da  mora  kratj  vladati  po  postavi.  Če  stori 
količkaj  zoper  postavo,  ni  odgovoren  ljud- 
stvu sicer  osebno,  pač  pa  po  svojih  sveto- 
vavcih  in  prvih  služabnikih.  Ta  oblika  vla- 
darske odgovornosti  se  kaže  že  v  davnih 
časih  srednjega  veka  v  tem,  da  so  morali 
kralji  žrtvovati  marsikaterega  ljubljenca  in 
zaupnika  ljudski  sodbi.  Res  je,  da  so  vla- 
darji storili  marsikaj,  kar  je  bilo  proti  po- 
stavi. Na  Angleškem  je  bilo  na  primer  mu- 
čenje pri  sodnih  preiskavah  prepovedano. 
In  vendar  so  mučilna  orodja  uvedli  pri  kra- 
ljevem sodišču  1)  in  jih  rabili  marsikatero 
leto,  preden  je  vse  ljudstvo  zvedelo  za  to 
nepostavnost  in  se  ji  uprlo.  Takrat  ni  bilo 
časopisja  in  prometnih  sredstev,  po  katerih 


>)  Pr.  Macaulay:  History  I.  17, 

bi  se  bilo  vsako  dejanje  vladarjevo  takoj 
razneslo  po  vsem  svetu.  Parlament  ^e  je 
shajal  kvečjemu  vsako  tretje  leto,  in  novice 
iz  glavnega  mesta  so  se  počasi  razširjale 
po  deželi.  Danes  pa  v6  v  nekaj  urah  vsakdo 
v  celi  državi,  kaj  se  je  zgodilo,  in  ta  javnost 
je  najboljši  varuh  ustave  proti  absolutizmu. 
Vendar  so  tudi  v  starih- časih  že  zastopniki 
ljudstva  skrbno  varovali  veljavo  postav  proti 
vladarju.  Niso  dopustili  niti  najmanjšega 
kršenja,  in  takoj  ko  so  spoznali,  da  je  vladar 
prelomil  ustavo,  so  zahtevali,  da  se  nasilje 
popravi,  dobro  vedoč,  da  je  ustava  celota, 
ki  propade  vsa,  ako  se  popušča  tudi  le  pri 
eni  stvari. 

Ta  zavest,  ki  je  v  novem  veku  propadla 
na  kontinentu,  je  živela  na  Angleškem.  Prvo 
moderno  revolucijo  zaradi  prelomitve  ustave 
je  doživela  Anglija,  a  jo  je  prebolela  na  tako 
srečen  način,  da  je  rešila  kraljestvo  in  demo- 
kracijo. Zato  je  pa  bila  Anglija  v  državno- 
pravnem  oziru  najsvobodnejša  država,  ko 
so  vse  druge  evropske  države  ječale  pod 
jarmom  „prosvetljenega"  absolutizma. 

In  kako  je  varovalo  ljudstvo  postavo 
proti  vladarju?  Na  koga  se  je  zanašal  par- 
lament, kadar  je  naglašal  svoje  zahteve  proti 
kraljevi  volji? 

Tedaj  je  bilo  ljudstvo  pripravljeno  vsak 
hip  k  samobrambi.  Nekaj  nasilstev  so  kralju 
odpustili,  ker  niso  bili  preobčutljivi  in  se 
niso  razburjali  zaradi  vsake  malenkosti.  A 
kadar  jim  je  kralj  segel  predaleč,  so  se  uprli. 
Odtod  mnogoštevilni  notranji  boji,  o  katerih 
nam  poroča  zgodovina  srednjega  veka.  Ven- 
dar se  morajo  ti  boji  soditi  vse  drugače, 
kakor  pa  bi  sodili  upor  v  sedanjih  dneh. 
Dandanes  je  vojaštvo  organizirano  in  ima  naj- 
hujše morilno  orožje,  proti  kateremu  je  vsaka 
bramba  nemogoča,  ljudstvo  pa  nima  orožja 
in  ga  ne  sme  imeti,  razen  z  vladnim  dovo- 
ljenjem zoper  zajce  in  srne.  Kdor  bi  danes 
organiziral  vstajo,  bi  pahnil  milijone  ljudi 
v  nesrečo,  brez  upanja  do  kakega  uspeha. 
Dandanes  je  vse  javno  in  gospodarsko  živ- 
ljenje podobno  umetno  sestavljeni  uri,  v 
kateri  se  ne  sme  streti  niti  najmanjše  kolesce, 
ne  da  bi  se  ustavil  ves  mehanizem.  Kakšne 


posledice  ima  dandanes  na  primer  samo 
stavka  železničarjev?  Ves  promet  pride  v 
nered,  mesta  nimajo  hrane,  trgovina  zastane, 
obrt  je  brez  zaslužka.  Nasledki  velike  vstaje 
in  notranje  vojske  v  moderni  državi  bi  bili 
grozni.  Takrat  je  bila  stvar  manj  nevarna. 
Kraljevi  vojaki  niso  bili  mnogo  bolj  izurjeni 
v  orožju  od  preprostega  moža.  Ljudstvo  je 
živelo  skoro  le  od  poljedelstva.  Ni  bilo  torej 
druge  škode,  kakor  kar  so  vojaki  polja  po- 
hodili. Tako  so  notranje  državljanske  vojske 
lehko  dolgo  časa  trajale,  ne  da  bi  bil  mirni 
poljedelec  ali  meščan  posebno  vznemirjen 
zaradi  njih.  Orožje  je  bilo  preprosto,  in 
vsakdo  ga  je  znal  sukati  toliko,  da  je  v 
potrebi  obranil  svojo  kožo.  Po  vojski  so 
obglavili  ali  pobesili  nekaj  vstašev,  in  stvar 
je  bila  opravljena. 

Zato  je  bilo  pa  v  srednjem  veku  tako 
navadno,  da  so  se  ljudstva  kar  kratko  uprla, 
kadar  jim  je  vladar  nalagal  prevelika  bre- 
mena. Parlamentarno  zastopstvo  je  imelo  pa 
vedno  za  seboj  strašilo  zoper  vladarja,  da 
mu  je  grozilo  ž  njim,  ako  so  se  mu  zbujale 
previsoke  želje. 

Te  notranje  borbe  so  bile  na  Angleškem 
jako  pogoste,  in  tudi  te  so  pomogle,  da  sta 
si  ljudska  in  vladarska  oblast  držali  nekako 
ravnotežje.  Med  državljanskimi  vojskami  pa, 
ki  se  ber6  v  zgodovini  tako  kruto  in  slo- 
vesno, je  živel  veliki  del  ljudstva  mirno,  je 
puščal,  da  sta  se  borila  nasprotnika,  in  ni 
čutil  nikakih  posebnih  težav.  Slabje  je  bilo 
tam,  kjer  so  se  brez  borbe  vdajali  vladar- 
skemu absolutizmu,  ker  tam  se  je  nasilnost 
maščevala  nad  bojazljivostjo  s  težkimi  bre- 
meni. Neka  posebnost,  ki  je  značilna  za 
angleško  državno,  zlasti  parlamentarno  živ- 
ljenje, je  razmerje  med  plemstvom  in  ljud- 
stvom. Da  je  poleg  poslanske  zbornice  kot 
nekak  regulativ  še  gosposka  zbornica  ali 
senat,  to  je  nekaj  splošnega.  A  na  Angle- 
škem ni  bilo  plemstvo  nikdar  ločeno  od 
„plebejcev"  kot  zaprta  kasta.  Angleško  plem- 
stvo je  sicer  dedno,  a  je  vedno  sprejemalo 
nove  člane  iz  ljudstva.  Vsak  gentleman  je 
lehko  postal  peer,  in  mlajši  sin  peerov  je 
bil  gentleman.  Tudi  pri  ženitbah  niso  gledali 

nikdar  s  preveliko  natančnostjo  na  stan. 
Knežja  hči  je  vsikdar  lahko  brez  sramote 
vzela  tudi  neplemenitega  posestnika.  „Oood 
biood"  >)  —  pristno  pokoljenje  —  je  sicer 
pri  Angležih  bilo  vedno  na  dobrem  glasu, 
a  ni  bilo  nujno  potrebno  za  sedež  v  go- 
sposki zbornici.  Na  novo  se  dvignivši  možje 
so  nosili  najvišje  Časti.  Zato  pa  preprosti 
Anglež  ni  sovražil  višjih  stanov,  ker  je  imel 
upanje,  da  jih  doseže  tudi  on  ali  njegovi 
otroci,  in  plemenitaš  ni  zaničeval  prepro- 
stega stanu,  kateremu  so  pripadali  njegovi 
lastni  mlajši  otroci.  Tako  je  Anglija  ohranila 
svoje  plemstvo  tudi  v  revolucijah,  medtem, 
ko  ga  je  Francija  vtopila  v  potokih  krvi.  In 
v  poslanski  zbornici  so  med  meščanskimi 
zastopniki  sedeli  vsikdar  tudi  izvoljeni  po- 
slanci plemenitega  rodu  in  demokraškega 
mišljenja.  S  ponosom  pravi  zato  angleški 
zgodovinar,  da  ni  bilo  še  na  svetu  demo- 
kracije, ki  bi  bila  tako  ponosna,  in  aristo- 
kracije, ki  bi  bila  tako  poljudna,  kakor  an- 
gleška. 

To  so  potrebni  predpogoji  za  živahno 
in  blagotvorno  konstitucionalno  življenje. 
Zdi  se  paradoksno,  a  je  vendar  res,  in  sam 
Macaulay2)  pri  vseh  predsodkih,  ki  jih  ima 
proti  katolicizmu,  priznava,  da  je  bilo  to 
razmerje  na  Angleškem  sad  cerkvene  kato- 
liške vzgoje  ljudstva.  Drugi  narodi  so  v 
dobi  absolutizma  izgubili  ta  značaj,  a  An- 
glija se  je  začela  konstitucionalno  razvijati, 
ko  so  še  živeli  v  njej  ti  nazori,  in  ti  so 
ostali,  tudi  ko  je  cerkveno  življenje  vsled 
drugih  vzrokov  zašlo  na  katolicizmu  tuja 
pota. 

Drugod  se  je  borba  med  avtoriteto  in 
svobodo  vršila  v  drugačni  obliki.  V  Franciji 
je  potegnil  vso  oblast  nase  ohol  samodržec, 
ki  se  je  potrkal  na  kraljeve  prsi  in  dejal: 
„L'  fetat  c'  est  moi  —  Država  sem  jaz". 
Ravnotežje  je  bilo  porušeno,  in  tehtnica  je 
udarila  na  nasprotno  stran,  ko  je  revolucio- 
narna zbornica  zaklicala:  „Ni  res!  Država 
smo  mi!" 


O  Oood  blood  (izg.:  gud  blud)        dobra  kri. 
^  Macaulay:  History  I.  19. 


Ni  bilo  avtoritete,  ki  bi  mogla  poravnati 
ti  nasprotji.  Ljudstvo  je  bilo  od  brezverskih 
modroslovcev  sprejelo  nekrščanske,  materia- 
liške  nazore.  Učili  so  ga,  da  je  božanstvo 
le  izmišljen  strah,  da  je  pravica  v  moči  in 
v  številu  in  da  nravnih  dolžnosti  ni  več. 
Tako  je  nastalo  načelo  ljudske  suverennosti 
—  toliko  pogubnejše  od  vladarjevega  ab- 
solutizma, kolikor  več  nasilnežev  se  je  sma- 
tralo za  nositelje  te  suverennosti  in  izvrše- 
vatelje  fingirane  ljudske  volje. 

Najprej  pride  popolni  polom,  potem 
oropajo  vse  pristaše  starega  zistema  in  po- 
mori vsakoga,  ki  je  toliko  svoboden,  da 
se  upa  misliti  drugače,  kakor  oni,  ki  so  iz- 
našli absolutno  svobodo.  Nato  sledi  straho- 
vlada najpredrznejših  in  najkrutejših  nasil- 
nikov,  kar  jih  je  poznal  svet.  To  so  maliki 
strank,  brezsrčni  in  brezobzirni  kalkulanti, 
ki  pod  fikcijo,  da  je  njihov  zistem  najboljši 
za  rešitev  svobode  in  njihova  stranka  edina 
prava,  uganjajo  najhujše  zločine,  morž,  ro- 
pajo in  izganjajo,  dokler  ne  stopi  na  mesto 
prve  druga  fikcija,  ki  zvali  glave  nasilnikov 
pod  giljotino,   da  narede  prostora  drugim. 

Država  je  razdejana,  ljudstvo  podivjano, 
blagostanje  uničeno,  versko  življenje  po- 
teptano, cerkve  oskrunjene,  rabeljni  izmu- 
čeni. 

In  zdaj  se  pokaže  na  obzorju  svetel 
talent,  ženialen,  pogumen,  predrzen.  Njegov 
jasni  pogled  obeta,  da  utegne  on  urediti  ta 
kaos  in  dvigniti  državne  razvaline  do  nove 
moči.  Tehtnica  se  nagne  takoj  na  drugo 
stran,  in  Francija  je  zopet  pod  absolutizmom 
moža,  ki  preliva  kri  njenih  sinov  na  vseh 
bojiščih  od  piramid  do  Moskve. 

Tako  se  ziblje  tehtnica  in  ne  najde  ravno- 
težja . . . 

V  sedanji  republiki  se  deli  najvišja  oblast 
med  parlamentom  in  predsednikom  repu- 
blike, tako  da  je  parlament  postavodajavec, 
predsednik  pa  izvrševatelj  zakonov.  A  on 
jih  ne  izvršuje  sam,  ampak  po  svojih  mini- 
strih, ki  upravljajo  posamezne  stroke.  Pred- 
sednik se  voli  za  določeno  dobo  po  splošni 
in  enaki  volilni  pravici,  tako  da  je  njegova 
volitev  neodvisna  od  parlamenta.  Obe  naj- 

višji  oblasti  pa  morata  povsod  sodelovati, 
tako  da  je  vedno  druga  z  drugo  v  nepre- 
stani zvezi.  Nove  postave  se  lahko  pred- 
lagajo iz  parlamenta  samega,  ali  jih  pa  pred- 
loži ministri.  Pri  razpravi  imajo  tudi  ministri 
besedo,  in  noben  sklep  ne  bi  bil  veljaven, 
ako  ne  bi  bilo  ministrstvo  prisotno  ali  vsaj 
zastopano.  Zato  pa  nastopajo  v  debatah  tudi 
ministri;  oni  imajo  pravico,  da  svoje  pred- 
loge zagovarjajo  in  nasprotne  pobijajo.  A 
glasovati   ne   morejo,   pri  sklepanju  štejejo 


Ijudovlade  kot  izvrševalni  organ  je  odvisen 
od  nje,  ker  ni  prost  v  imenovanju  svojih 
prvih  in  najvažnejših  uradnikov. 

Montesquieu  je  kazal  Francozom  pot  iz 
absolutizma  do  svobode  s  tem,  da  jih  je 
opozarjal  na  angleško  konstitucijo.  S  sebi 
lastno  burno  prenagljenostjo  so  Francozi 
radikalno  prevrgli  vse  monarhične  institucije 
in  se  zaleteli  v  skrajni  ekstrem  nebrzdane 
demokracije,  v  kateri  pa,  kakor  vidimo  dan- 
danes, ni  svobode,  ampak  le  tiranstvo  strank, 


LONDON:  WESTM1NSTER  HALL  IN  PARLAMENT. 


samo  glasovi  poslancev.  Vse  je  odvisno  le 
od  večine  v  zbornici.  Predlog  postane  zakon, 
če  ga  tudi  ministri  pobijajo,  ko  dobi  večino 
glasov.  A  kadar  se  je  tako  izrekla  večina 
zoper  ministre,  mora  odstopiti  ministrstvo, 
in  predsednik  ga  ne  more  več  držati,  ampak 
mora  sprejeti  odstop.  Nove  ministre  pa  mora 
imenovati  iz  sedanje  večine,  ki  je  vrgla 
prejšnjo  vlado.  Težišče  vsega  je  torej  vedno 
v  parlamentarni  večini,   in   tudi   predsednik 


ki  dob^  v  svoje  roke  oblast.  Strankarski  ab- 
solutizem pa  je  silovitejši  od  monarhičnega. 
Proglasili  so  ljudstvo  za  suverenno.  Rekli 
so,  da  ni  nobenih  nravnih  zakonov  pravič- 
nosti, ampak  da  je  prav  vse  to  in  samo  to, 
kar  sklene  ljudstvo.  A  kdo  je  ljudstvo? 
Ljudstvo  je  vsota  milijonov  ljudi,  od  katerih 
se  velika  večina  jako  malo  zmeni  za  vlado. 
Večinoma  so  najgorečnejši  politiki  oni,  ki 
jim  ni  za   ljudstvo,   ampak  le  za  to,  da  po 

politiki  pridejo  na  površje  in  do  boljših  do- 
hodkov. V  Ijudovladi  je  ta  nevarnost  tem 
veča,  čimbolj  je  veljava  odvisna  od  popu- 
larnosti. 

Mirni    uradnik,   ki  deluje  v  pisarni  brez 
hrupa,    ne   more  v  Ijudovladi   priti  na  po- 
vršje.    Ljud- 
stvo mora 
zanj  zvedeti, 
njegovo  ime 
mora  biti 
razglašeno 
po  shodih  in 
v  časopisju, 
z    njegovim 
imenom     se 
mora  združiti 
nov  pro- 
gram, ble- 
ščeč, pre- 
drzen in  ori- 
ginalen — 
potem  ga 
more  šele 
dvigniti   nje- 
gova stranka! 
Tihi  učenjak, 
ki   preiskuje 
pravo    svoje 
domovine, 
ne  moie  so- 
delovati   pri 
novih  posta- 
vah, ako  ne 
stopi  na  uli- 
co ,    ako    se 
ne  vmeša  v 
dnevne  poli- 
tične boje  in 
z  lastnim  gla- 
som ne  dela  t  Biskupjosip  J 
reklame     za 

svojo  učenost.  —  Zato  se  pa  ni  čuditi,  da 
javnost  tako  vpliva  tudi  na  značaje  ljudi. 
Francozom  se  čudimo,  da  imajo  toliko  mož, 
ki  so  vsak  trenotek  pripravljeni,  da  prevza- 
mejo različne  javne  funkcije,  ki  zahtevajo 
mnogo    znanja.    Mornariški   minister   pade. 


Kdo  mu  bo  naslednik?  Tu  je  časnikar,  ki 
je  v  izbornih,  ognjevitih  člankih  ožigosal 
hibe  prejšnjega  zistema.  Kdo  bi  mogel  biti 
boljši  minister  kakor  oni  In  čez  noč  je  iz 
časnikarja  postal  mornariški  ministeri 

Stranka,  ki  je  bila  doslej  v  manjšini,  do- 
seže   večino 
v  zbornici. 
Strankarski 
voditelji  ho- 
čejo   zasesti 

ministrske 
stolce.    Raz- 
deli si  port- 
felje,     kakor 
pride.  Danes 
postane  kdo 
učni  minister 
—   slučajno, 
ker     stranka 
tako  hoče !  A 
on  bi  bil 
ravno  tako 
dober  tudi  za 
trgovinskega 
ali  vojnega 
ministra!  Saj 
tu  ne  odlo- 
čuje osebna 

strokov- 
njaška  zmož- 
nost, ampak 
večina,  stran- 
ka ,     ljudska 
volja!     Tista 
stranka  pa,  ki 
pride  do  ob- 
lasti, gleda 
predvsem, 
da  ohrani  se- 
uraj  Strossniayer.  be  in  ne  pu- 

sti nasprot- 
nikom, da  bi  prišli  do  veljave.  Tako  postane 
vsa  državna  uprava  strankarska,  vse  postave 
se  razmotrivajo  v  prvi  vrsti  s  tega  stališča, 
ali  so  ugodne  za  večino  ali  za  manjšino. 
Večina  pravi:  „Mi  smo  republika!  Kdor  nam 
nasprotuje,  je  sovražnik  republike,  je  mon- 

arhist,  izdajavec,  nasprotnik  domovine !  Po- 
bijte  ga!"  Na  mesto  mirnega,  strokovnja- 
škega  dela  stopi  oholo  kričaštvo.  Strankarska 
gesla  odločujejo  več  kot  stvarni  oziri.  Vsakdo 
ve  vse,  a  malokateri  kaj  temeljitega.  Najvaž- 
nejše državne  zadeve  se  razpravljajo  z  ne- 
verjetno lahkomišljenostjo.  Najresnejše  stvari 
postanejo  predmet  pouličnim  dovtipom.  Sa- 
tirični in  humoristični  listi,  ki  znajo  z  žgočim 
sarkazmom  obdelovati  politične  nasprotnike, 
postanejo  voditelji  javnega  mnenja.  Dovtip 
zmaguje  nad  vedo  in  trudom.  Najtežavnejši 
problemi,  ki  zahtevajo  dolgih  študij  in  teme- 
ljitega raziskavanja,  se  podirajo  z  neumest- 
nimi šalami.  Karikatura  izpodriva  objektivno 
sliko,  politični  Favni  sikajo  izza  grmov,  in 
zmagoslavje  zmagujočih  spremlja  obupni 
krohot  propadajočih,  ki  upajo  v  maščevalne 
Erinije.  To  je  nesreča  demagogov,  da  se 
vsakdo  dviguje  samo  na  ramah  druzega, 
in  da  je  zmaga  enega  propad  njegovega 
prednika.  Hitro  se  menjujejo  programi,  ljudje 
se  naglo  starajo,  kar  je  novega,  samo  to 
vleče  in  slepi  po  izpremembah  hlepeče  du- 
hove. Monarhije  so  po  svojem  bistvu  kon- 
servativne in  varujejo  starino  z  največjo 
skrbjo;  v  prošlosti  so  njihove  korenine  in 
čim  močnejše  so  se  zarasle  v  zemljo,  tem 
varnejše  se  čutijo.  Ljudovlade  pa  živ6  v 
blestečih  besedah  in  v  svetlih  obljubah,  nji- 
hovo življenje  je  v  bodočnosti  in  njih  moč 
v  navduševanju  mas  zavedno  daljšimi  smotri. 
Monarhija  živi  dolgo  od  ene  ideje,  a  v  Ijudo- 
vladi  mora  vsaka  stranka  svoje  tekmovalke 
prekašati  z  vedno  novimi  iznajdbami,  s  sve- 
žimi načrti  in  prej  neznanimi  mislimi.  Časo- 
pisje postane  vihravo,  za  efektom  hlepeče, 
politiki  se  izkušajo  med  seboj  z  najbizarnej- 
šimi  predlogi,  iznajdujejo  na  vsem  obsto- 
ječem redu  vedno  nove  napake  in  jim  sta- 
vijo nasproti  najbujnejše  utopije.  Ker  se  čuti 
vsakdo  poklicanega,  da  rešuje  domovino  po 
svoje,  se  zbudč  nešteti  talenti,  ki  napenjajo 
vse  sile  svoje  domišljije,  da  iznajdejo  neču- 
vene  stvari,  s  katerimi  bi  se  človeštvo  dvig- 
nilo na  višek  popolnosti.  Duševna  produk- 
cija se  pomnoži  do  neverjetne  živahnosti,  a 
ravno  ta  množica  lahkomišljenih  proizvodov 


se  med  seboj  pobija  in  uničuje.  Nobenega 
vladarja  ni,  a  vsi  govori  v  vladarskem  tonu, 
kakor  bi  morala  domovina  slušati  samo  nji- 
hova povelja. 

In  konec  vsega  tega  je  ta,  da  pridejo 
slednjič  na  krmilo  ljudje,  ki  mesto  z  biči 
tep6  svoje  sodržavljane  s  škorpioni,  ki  v 
slepem  strahu,  da  jih  ne  bi  nasprotniki  pre- 
magali, izganjajo  vsakoga,  ki  je  drugačnega 
mnenja  od  njih.  „SvobodaI"  kličejo  —  in 
zatirajo  vsakoga,  ki  se  ne  vklone  njihovi 
stranki.  „Vsi  smo  bratje!  Zato  smrt  onemu, 
ki  ni  tak,  kakršnega  si  mi  želimo  brata!  — 
Vsi  smo  enaki!  Zato  proč  z  vsemi,  ki  so 
drugačni  kakor  mi!"  To  je  praktično  izvrše- 
vanje republikanske  svobode,  ki  se  končuje 
z  nasiljem  in  z  državljansko  vojsko,  ako  se 
ne  zateče  država  v  oblast  novega  monarha, 
da  jo  reši  nasilnikov. 

In  vendar  tudi  republikanska  vladna  ob- 
lika lahko  dobro  služi  javnemu  blagru.  A 
za  to  je  potrebno,  da  se  vsa  država  zaveda, 
da  so  nad  njo  večni  nravni  zakoni,  ki  jih 
ne  more  zatajiti  brez  kazni  nobena  zbor- 
nična večina.  Izvor  prava  ni  ljudstvo,  ampak 
nravni  zakon,  v  okviru  katerega  morajo  vlade 
urejevati  ljudske  potrebe.  Ta  zavest  pa  mora 
prešinjati  vse  ljudstvo,  ki  se  mora  zavedati 
svojih  državljanskih  pravic  in  svojih  ustavnih 
nalog,  in  ki  mora  neprenehoma  nadzirati 
državno  upravo  in  postavodajo,  da  ukrepa 
le  to,  kar  je  prav  po  božji  postavi  in  ko- 
ristno za  javni  blagor. 


Drugod  ni  šla  revolucija  tako  daleč.  Vla- 
dar je  ostal,  a  je  moral  svojo  oblast  deliti 
z  ljudskim  zastopstvom.  Sicer  je  obdržal 
polno  državno  izvrševalno  moč  in  oblast  nad 
vojaštvom,  a  glede  postavodajalstva  je  vezan 
na  sklepe  ljudskega  zastopstva.  Parlament 
sklene,  vladar  sankcionira.  Če  parlament  kak 
predlog  zavrže,  ga  mora  opustiti  tudi  vladar, 
ni  mu  pa  treba  zaraditega  odpustiti  mini- 
strov, ako  radovoljno  ne  odstopijo,  ko  iz- 
gubi večino  v  zbornici.  Tudi  lahko  vladar 
odreče  vsakemu  parlamentarnemu  sklepu 
svojo  pritrditev,  da  ne  dobi  zakonite  veljave. 

Vojaška  oblast  je  omejena  le  s  tem,  da  mora 
parlament  dovoliti  novince  in  stroške  za 
vzdržavanje  armade.  Sicer  je  vladar  najvišji 
vojni  poveljnik. 

V  tej  glavni  obliki,  seveda  v  vsaki  državi 
nekoliko  različno,  vidimo  na  evropski  celini 
konstitucionalne  monarhije.  A  na  Angleškem 
se  ustavna  oblika  v  tem  približuje  republiki, 
da  so  razne  oblasti  popolnoma  razdeljene. 
Parlament  ima  tu  vso  postavodajalno,  vladar 
pa  vso  izvrševalno  oblast;  kraljevi  ministri 
so  ravnotako  odvisni  od  parlamenta,  kakor 
v  republiki.  Če  izgubi  angleško  ministrstvo  v 
zbornici  večino,  mora  takoj  odstopiti  in  kralj 
mora  iz  nove   večine   sestaviti  novo  vlado. 


Težišče  vse  države  je  torej  v  parlamentu, 
ne  v  kraljestvu.  Kralj  je  le  toliko  več,  kakor 
predsednik  republike,  da  je  njegova  oblast 
dosmrtna  in  dedna  in  da  ga  obdaja  zgodo- 
vinski sijaj  monarhične  slave  in  moči.  Zu- 
nanji blišč  z  velikimi  gmotnimi  sredstvi,  ča- 
stitljivost  posvečene  osebe  in  osebna  ne- 
odgovornost —  to  je  vse,  kar  ga  povzdiguje 
nad  službo  prvega  državnega  uradnika. 

V  tej  obliki  je  angleški  parlament  pre- 
živel stoletja,  kljuboval  vsem  viharjem  in 
služil  drugim  za  zgled. 

Častitljiva  palača  ob  Temzi  je  v  istini 
najvažnejše  učifišče  za  druge  narode,  kar 
jih  ima  bogata  Anglija.  (DALJE.) 


Z^§=^E^^^?^^!S 


ALENČICA. 


ila  srečo  šla  je  v  šumni  svet, 
domači  zapustila  krov, 
za  srečo  šla  je  —  našla  ne, 
s*:esana  vrača  se  domov. 

In  cvetke  jo  sprašujejo : 
„Kako  ti  bilo  je,  kako?**  -- 
Kaj  bi  vam  odgovarjala, 
ko  mi  pri  srcu  je  tesno. 

Zeleni  ji  šcpečc  gaj : 
„Tu  v  senci  moji  odpočij ! 
Povest  razprcdi  mi  lepo, 
kal.o  med  svetom  se  živi..." 


Zaplakala  je  deklica 
kot  cvetke  v  jutrih  plakajo, 
ko  zlatih  solnčnih  pramenov 
nestrpno  z  neba  čakajo. 

In  ptičke  nadaljujejo : 
„Šla  z  doma  si,  Alenčica, 
od  žalosti  pa  mamici 
v  srce  je  legla  scnčica .  .." 

In  znova  zaihtela  je 
in  dalje  pohitela  je, 
da  preje  dobro  mamico 
na  srčecc  prižela  je  .  . . 


Na  oknu  rožmarin  dehti, 
AIcnčicc  se  veseli : 
„ Posušil  bi  se  kmalu  bil, 
zdaj  spet  imel  bom  lepe  dni. 

ANTE  GABER: 


S  PRVE  JUGOSLOVANSKE  UMETNIŠKE 
RAZSTAVE  V  BELORADU. 


asiina  vlada  je  zakrivila,  da 
je  Hrvatu  več  za  besede 
kot  za  resnično  delo.  Po- 
nosen je  na  svoje  kralje- 
stvo, čeprav  ima  manj  svo- 
bode   kot    mi.     Globoko 
vkoreninjena  in  po  vsem 
narodu  razraščena  narodna  zavest  nima  več 
vstrajne  moči:    ob  priliki  vzplapola,  narod 
s  solzami  v  očeh  navdušeno  zapoje  „Lijepa 
naša .  .  .",   pobije  nekaj  oken,  pusti  se  za- 
pirati in  streljati,  in  vse  je  zopet  pri  starem. 
Dijaki    so   rebeli   in    revolucionarci,    a   čim 
bliže  so  državni  službi,  tembolj   postajajo 
oprezni  in  krotki,  po  izpitu  pa  mora  vsakdo 
posvetiti  vse  svoje  moči  vladajočemu  zistemu, 
če  ne,  sploh  ne  dobi  državne  službe.  Pre- 
pričan sem,  da  je  900/o  vseh  učiteljev,  pro- 
fesorjev in  drugih  uradnikov  v  srcu  strastno 
opozicionalnih,  dolgotrajno  občevanje  z  njimi 
mi  je  odkrilo,  da  to  vsi  ved6,  pa  vendar  ni- 
majo poguma  in  energije  z  združenimi  močmi 
zrušiti  ta  zistem.  V  takih  razmerah  se  ne  more 
razviti  svobodna  umetnost,  ne  more  na- 
predovati, in  zato  je  čudovito  mnogo,  kar  je 
dosegla. 

Pred  kakimi  petnajstimi  leti  se  je  vrnil 
Vlaho  Bukovac  iz  Pariza  domov  in  prišel 
v  Zagreb,  kakor  stopi  v  prvi  razred  učitelj 
z  abecednikom  pod  pazuho,  iz  katerega  se 
vsi  učenci  nauče  enakih  črk,  ki  jih  piše  vsak 
malo  po  svoje.  Bukovac  je  pa  prinesel  seboj 
kovčeg  in  v  tem  kovčegu  umetnost,  tako, 
kot  so  modernejše  stvari  Jurija  Šubica.  S 
tem  dobrim  in  solidnim,  že  malo  ponošenim 
blagom  so  slikarji,  kakor  je  bilo  pač  posa- 
meznemu všeč,  oblekli  svoje  genije,  se  malo 
pokregali  z  gospodo,  ki  ni  bila  prav  za- 
dovoljna s  to  nepotrebno  novotarijo,  in  na 


(DALJE.) 

prvi  razstavi  hrvaškega  umetniškega  društva 
je  bila  slikarska  umetnost  hrvaška  že  gotova. 
Bila  je  taka,  kakršna  je  še  danes,  samo  da 
je  takrat  še  precej  moderno  blago  tekom  časa 
že  malo  obledelo.  Čeprav  je  bilo  med  tem 
časom  treba  prišiti  kak  gumb  ali  prevezati 
kak  trak,  se  je  to  izvršilo  z  dovoljenjem 
in  na  občo  zadovoljnost  občinstva  in  umet- 
nikov. Torej  ni  čuda,  če  pri  korporativnem 
nastopu  deluje  enotnost  in  mnogim  celo 
imponira  ...  Za  kiparje,  ki  imajo^manT^r 
jemavcev  in  so  maloštevilni,  se  pa  občinstvo 
ni  toliko  menilo;  razvijali  so  se  vsak  zase 
in  si  srečno  ohranili  individualnost  ter  pre- 
kosili slikarje.  Vendar  pa  hrvaški  umetnik 
v  svojih  delih  nikdar  ne  zavriska  in  nikdar 
preglasno  ne  zastoka  bolesti,  hrepenenja, 
ker  se  v  salonu  ne  spodobi  kazati  svojih 
srčnih  občutkov.  Premagovanje  pa  človeka 
tudi  enkrat  umiri,  tako  da  nazadnje  postane 
skoro  neobčutljiv  in  pozabi  izražati  strast 
in  težave. 

Preporoditelj  in  glavni  reprezentant  hr- 
vaške umetnosti  je  Dalmatinec  Vlaho  Bu- 
kovac, edini  po  vsem  jugoslovanskem  svetu 
znani  slikar,  edini  živeči  akademični  profe- 
sor —  Jugoslovan  —  in  najboljši  hrvaški 
figuralik,  predvsem  portretist.  Čeprav  izbira 
lepa  telesa  in  zdrave  obraze,  je  vendar  strog 
realist,  da  pa  mojstrsko  riše  in  komponira, 
mi  pri  njem  pač  ni  treba  omeniti.  Zato  pri- 
jetni kolorit  njegovih  del  sestoji  ponajveč 
iz  samo  čistih  in  sočnatih  modrih,  rdečih, 
belih  in  redkeje  zelenih  barv  v  malo  nijan- 
sah;  posebno  značilna  so  bela  in  osvetljena 
ozadja,  kar  so  povzeli  tudi  njegovi  mnogo- 
brojni  učenci  Bužan  in  drugi.  Očitalo  se  mu 
je  med  razstavo  in  posebno  pozneje,  ko  je 
izložil  v  ^Kiinstlcrhausu"  nove  stvari,  zakaj 

je  v  Belgrad  poslal  samo  troje  starejših  in 
občeznanih  del.  Gotovo  je  premislil,  zakaj 
je  tako  izbral.  Njegova  sladka  in  akademična 
„Patricijka"  je  slikana  še  v  Parizu,  in  s  tem 
umetniško  malovrednim  delom  je  hotel  po- 
kazati, kako  hitro  se  je  povzpel  od  nezna- 
nega slikarja  do  umetnika  zavese  zagreb- 
škega gledišča,  ki  je  raznesla  njegovo 
ime  po  vseh  jugoslovanskih  zemljah,  na- 
pravila ga  popularnega  in  ustanovila  nje- 
govo slavo,  —  in  kako  hitro  se  je  razvil 
iz  šablonskega  akademika  do  vrhunca  svo- 
jega znanja,  do  umetnika  in  portretista,  ki 
ustvarja  taka  dela  kot  je  vseskoz  izborni 
portret  dr.  ive  Maline.  Znamenite  Bukov- 
čeve  zavese  zagrebškega  »Kazališta"  nebom 
opisoval,  ker  je  že  vsak  izobražen  Slovenec 
imel  priliko  videti  vsaj  reprodukcijo,  ne  bom 
razlagal  mogočne  ideje,  ki  združuje  dve  cve- 
toči pomladi  na  hrvaškem  književnem  polju, 
niti  risal  njenih  umetniških  vrlin,  opomnim 
naj  pa,  da  ta  zavesa  ni  samo  velikanska 
rjuha,  ki  samo  ovira  pogled  občinstva  med 
akti  na  oder,  kot  so  skoro  vsi  glediški  za- 
storji,  ampak  da  ta  zavesa  bolj  vzgaja,  bolj 
uči  in  navdušuje  občinstvo,  ter  da  jim  nudi 
več  vžitka  kot  marsikaka  predstava  na  odru. 
Za  idejo  vpodobiti  tako  veličastno  misel 
ravno  na  zastor  največjega  hrvaškega  kul- 
turnega zavoda,  naj  so  mu  Hrvatje  ravno- 
tako  hvaležni  kot  za  njegovo  umetnost,  ki 
že  vidno  peša. 

Izmed  hrvaških  slikarjev  je  Slovencem 
še  najbolj  znan  svečenik-umetnik  Celestin 
M.  Medovič,  ki  so  ga  napravile  popular- 
nega velike  historijske  kompozicije  „Baka- 
nal**,  „Sremski  mučenci",  „Spletski  zbor"  in 
„ Prihod  Hrvatov".  Te  slike  imajo  vse  last- 
nosti, za  zadovoljijo  široko  občinstvo.  Vsaka 
patetično  dekiamira  kako  dramatično  zgodbo 
iz  časov  preganjanja  prvih  kristjanov  ali  pa 
iz  slavne  in  davne,  davne  prošlosti  hrvaške. 
Glejte,  to  je  verna  slika  svetišča  poganskega 
boga  pijancev  v  Rimu,  tak  je  bil  trg  oseški  v 
plodnem  Sremu,  tu  se  zabava  krvoločni  Ne- 
ron,  tam  umirajo  Sremci  „za  krst  časni  i 
slobodu  zlatnu",  to  so  istisniti  portreti  na- 
šega pradeda  Hrvata  in  njegovih  hčera,  tu 


pa  brani  odločno  Grigorije  starodavne  pra- 
vice milega  našega  jezika!  Vse  je,  kakor  je 
bilo  v  resnici,  vsi  kostumi  so  ravno  taki, 
tako  da  so  se  zgodovinarji  prepirali,  ali  se 
ni  zmotil  včasih  za  par  let.  Umetno  kom- 
ponirane  slikovite  skupine  znanih  oseb  v 
starodavnih  nošah  in  slavna  zgodovina  očara 
ljudstvo,  da  navdušeno  hvali  slikarja.  Kadar 
zapusti  to  hvaležno  in  plodonosno  polje 
ter  slika  večkrat  malo  sladko,  a  s  harmonič- 
nimi barvami  in  virtuozno  tehniko  nebeško 
milino,  utešeno  hrepenenje  in  plemenito  gra- 
cioznost  („ Blažena  devica"  in  „ Sv.  Katarina") 
in  eleganco,  zadovoljnost  brezskrbnega  živ- 
ljenja in  ničemurnost  („Rimljanka"  in  št.  295.), 
ali  pa  kadar  opeva  samo  lepoto  krasnih  žen- 
skih (delikatna  študija  za  »Kronanje  Ladi- 
slava Ncapolitanskega"),  takrat  postane  slikar 
Medovič  dober  psiholog  in  odličen  umetnik. 
Historik  je  tudi  na  melanholični  sliki  staro- 
hrvaškega  romantičnega  pokopališča  v  Krmi. 

Z  Medovičem  se  večkrat  imenuje  Oton 
I  veko  v  i  č,  ki  je  poslal  eno  najboljših  del 
na  razstavi,  znano  sliko  „Na  kordonu"  z 
izvrstno  pisanimi  konji  in  še  boljše  slikano 
pokrajino  v  prekrasnem  tonu.  Nerazumljivo 
in  skoro  neverjetno  se  mi  zdi,  kako  je  mogel 
risar  onih  konj  tako  neusmiljeno  zarisati 
kmete  „Pred  odborovo  sejo",  kako  je  fini 
kolorist  one  pokrajine  mogel  nazadovati  do 
takih  neokusnih,  popolnoma  disharmoničnih 
in  kričečih  barv  na  ostalih  slikah. 

Prav  simpatičen  človek  je  Ivan  Tiso  v, 
ki  je  naslikal  peterodelni  dekorativni  pan6 
»Slavonska  idila";  razstavil  ga  je  brez  stran- 
skih delov  »Pričakovanje"  in  »Prihod".  Mo- 
tiv je  vzet  iz  narodnega  življenja:  Ko  solnce 
zahaja,  plešejo  po  delu  na  polju  dekleta  v 
šarenih  oblekah  kolo  »Uz  gajdu".  Boljša  je 
»Turkinja",  haremska  krasotica,  ki  se  v  so- 
parnem vzduhu  zvija  strasti  na  kipeči  oto- 
mani.  Tu  pa  uprav  sirupasta  sladkoba  radi 
predmeta  sliki  koristi.  Škoda,  da  Tišov,  ki 
je  znan  akvarelist,  ni  razstavil  več  kot  dvoje 
odličnih  akvarelov! 

Izložiia  pa  ni  ničesar  najboljša  hrvaška 
akvarelistica,  izredno  krepko  čuteča  kolo- 
ristica   finega   okusa,  gluhonema   umetnica 

Slava  Raškaj.  Troje  njenih  stvaric,  a  polo- 
vico manj  „kičev**,  in  hrvaška  razstava  bi 
bila  mnogo  pridobila  .  .  . 

Razen  Tišova  slika  tudi  Joso  Bužan 
narodne  tipe  z  Dennerjevo  natančnostjo  v 
pestrih  barvah  na  belo  ozadje.  Njegov  je 
tudi  portrž  ilirca  Ivana  Trnskega,  dičnega 
starine  še  iz  onih  Časov,  ko  je  Vraz  pel  po 
Zagrebu:  „Oj,  košutko  crnooka  ...'*;  starčku 
se  vidi,  da  je  tudi  on  navdušeno  popeval 
prelepo  „Još  nijedan  Zagorec  . . .".  Ta  portr6 
naj  bi  reproduciraii  za  povesti  Ojalskega  iz 
Zagorja  I 

Bužanove  „Seljakinje**  v  profilu  ne  dosega 
zelo  podobna  Branimir  Becičeva,  ker  je, 
kakor  vodeni  „dvorec"  Zore  pl.  Prerado- 
vičeve,  popolnoma  diletansko  delo.  Boljše 
so  večerne  pokrajine  Branimirja  Šenoe, 
Ferda  KovaČevičainDraganaMelkusa; 
mnogo  znaka  je  na  njihovih  v  tonu  slika- 
nih pejsažih,  a  že  motiv  sam  je  nekoliko 
vzrok,  da  so  sladki  in  posebno  Melkusovi 
pasteli  skoro  mehkužni.  Nasprotno  so  pa 
primorske  pokrajine  zelo  nadarjenega  in 
mnogo  originalnejšega  ter  krepkcjšega  To- 
mi slava  Krizmana  preveč  trde,  pogosto 
brez  zraka  in  surove  v  barvah.  To  pa  ni 
čudno,  ker  se  bavi  v  prvi  vrsti  z  rezanjem 
v  les,  in  njegovi  divni  lesorezi  pričajo,  da 
se  je  v  tej  stroki,  kateri  je  moderna  pripo- 
mogla do  nekdanje  veljave  in  ki  se  je  pri 
nas  do  sedaj  popolnoma  zanemarjala,  —  iz- 
popolnil v  resničnega  in  priznanja  vrednega 
umetnika. 

Vse  omenjene  pejsažiste  pa  visoko  nad- 
kriljujeta  popolnoma  različna  slikarja  obrežja 
in  morja,  Klement  M.  Crnčič  in  Ema- 
nuel  Vidovič.  Prvi  vživa  čisti  slani  zrak, 
morje,  soince  . . .  Divi  se  veličanstvu  mirii, 
ki  sega  v  neskončnost,  in  se  klanja  nebrzdani 
mogočnosti  viharja;  raduje  se  bujnopestrih, 
vednocvetočih  južnih  vrtov  ter  dvori  šega- 


vim  in  vročekrvnim  Pepinam  na  solnčnih 
terasah.  Emanuel  pa  vesla  na  večer  med 
starodavnimi  romantičnimi  palačami,  ki  se 
tako  mirno  zrcalijo  v  ozkem  Kanalu,  sanjari 
in  brenka  na  mandolino  koprneče  serenade; 
včasih  pa  odpre  Danteja  ali  v  pergament 
vezane  elegije,  ki  so  tako  otožne,  kot  tam 
zunaj  mrko  zeleno  morje,  ki  rosi  topel  dež... 
Življenja  veseli  Crnčič  tudi  spretno  radira 
in  riše  duhovite  karikature.  Oba  imenovana 
umetnika  sta  pokrajinarja  v  najboljšem  po- 
menu besede. 

Poleg  imenovanih  slikarjev  je  razstavil 
tudi  Bela  Čikoš  pl.  Stojadinovič  troje 
pokrajin,  ki  so  zelo  tako  dobre  kot  mnogo 
številnejša  njegova  gladko  slikana  simboli- 
stična dela.  Z  eno  ali  dvema  bojama,  ki  se 
prelivata  v  vseh  mogočih  nijansah,  da  duška 
svojemu  silnemu  občutju  in  ustvarja  umet- 
nine, ki  gledavcu  sugerirajo  isto  razpolo- 
ženje. V  mistično  fosforujočem  sijaju  tavajo 
v  silnem  obupu  z  dolgimi  haljami  odete 
devojke  krog  visokega  kamenitega  žrtve- 
nika,  kjer  leži  mrtva  ^Nedolžnost";  rdeča 
zarja  na  obzorju  svedoči,  da  je  zašlo  soince, 
ki  za  te  deklice  ne  bo  izšlo  nikdar  več .  .  . 
Na  drugi  sliki  inspirira  Atena  z  božanskim 
poljubom  zamaknjeno  Psjho. 

Čikoša  nikakor  ne  dosega  Josip  Bauer, 
ki  slika  podobicam  v  spomin  na  prvo  sveto 
obhajilo  podobne  stvari.  Še  bolj  mehkužen 
in  že  zoprno  sladak  je  Robert  Auer  na 
svoji  ^Kraljici  rož"  in  dveh  šablonskih  de- 
korativnih panoih.  Med  temi  ideali  umet- 
nosti postarnih  gospodičen  so  častna  izjema 
nežne  ^Prijateljice".  Josip  in  Marija  Bauer 
se  uspešno  bavita  z  izdelovanjem  nakita  v 
emajlu,  filigranu  in  drugih  podobnih  tehni- 
kah v  modernem  slogu.  Stvari  so  ljubke 
(„Mati  in  dete"),  a  ne  posebno  originalne 
in  zaostajajo  za  Bruno  Bauerjevimi  na- 
črti modernega  nakita.  (DALJE.) 

VILLA  MEDICI. 

Olcjtc  čudo! 
Spet  so  dnevi  moji  vstali, 
niso  dnevi  moji  zali 

šli  pod  grudo. 

Zopet  veje 
dih  pomladni  mimo  mene 
in  od  veje  se  zelene 

cvet  mi  smeje. 

Vsa  nekdanja 
sreča  sije  mi  nasproti; 
o  lepoti  in  dobroti 

duša  sanja. 

In  z  opojno 
zrak  navdahnjen  je  vonjavo, 
in  srce  je  zopet  zdravo 

in  pokojno. 

MONTE  PINCIO. 

Pod  zelenim  baldahinom 

palmovim 
godba  svira  in  odmeva 

v  sveti  Rim. 

Kakor  blisk  je  včasih  drzen 

šumni  spev, 
včasih  lahen  kakor  pesem 

nežnih  dev. 

In  gosp6da  se  v  kočijah 

shajajo, 
čari  vsi  jim  iz  akordov 

vstajajo : 

Svetle  sobe,  svilna  krila, 

bujni  ples; 
prožni  pari,  srca  vroča 

kakor  kres. 


Razcvetele  polne  rože  — 

rahel  dih!  — 
pa  se  naglo   cvet  za  cvetom 

vsuje  z  njih. 

A  v  zelenem  baldahinu 

v  beli  dan 
poje  pevec  zlatokljuni 

neugnan. 

Jaz  poslušam  nedosežni 

zvonki  glas 
in  razgrinja  se  pred  mano 

rodna  vas: 

Bistri  viri,  senčni  gozdi, 

poljski  mak, 
zdrava  lica,  čvrsta  pesem, 

pozni  mrak. 

Tihe  sanje  in  stopinje, 

glas  tresoč; 
rožna  greda,  brhek  nagelj, 

jasna  noč. 

Kak  te  ljubim  srčnovneti 

kosov  glas; 
kak  te  ljubim,  draga  moja 

rodna  vas! 


CAMPO  VERANO. 

Ko  premine  ura  zadnja, 
naj  mi  v  mestu  ne  zatone : 
Oken  je  na  milijone, 
ali  vsa  tako  so  hladna. 

Žalostnejši  in  temnejši 
dan  nikjer  ni  več  pod  nebom, 
kakor  v  mestu,  ko  za  svojim 
človek  mora  sam  pogrebom. 

Skozi  cesto  vednoživo, 
polno  smeha,  polno  vriska 
se  pomika  krsta  nizka 
kot  oblak  nad  zorno  njivo. 

In  oko  deseto  komaj 
plašno  v  krsto  se  obrne, 
a  usmiljena  se  misel 
v  njem  nobena  ne  utrne. 

Šele  doli,  kadar  pride 

rakev  k  svetemu  Lavrenci, 

v  palmovi  se  tihi  senci 

z  bratom  svojim  —  z  grobom  snide. 


Naj  se  dan  bi  meni  nagnil 
v  selu  gorskem,  osamelem, 
kjer  število  koč  je  skromno 
kot  nedelj  ob  letu  celem. 

Kakor  drobne  golobice 
okna  skozi  vas  strmijo; 
z  radostnim  se  veselijo, 
tožnemu  so  tolažnice. 

Ob  pogrebu  bi  zvonovi 
mi  zvonili  v  tesni  lini, 
in  za  krsto  bi  molitev 
šepetala  mi  v  tišini. 


Še  na  grobu  bi  plamtela 
v  dihih  blagih  in  iskrenih, 
in  na  prošnjah  bi  se  njenih 
duša  moja  v  raj  povzpela. 


RUSKI  RESERVIST  SE  POSLAVLJA  OD  RODBINE, 
PREDEN  ODIDE  NA  BOJIŠČE. 

STROSSMAVER  NA  MRTVAŠKEM  :ODRU 


DR.  E.  LAMPE: 

JOSIP  JURAJ  STROSSMAVER. 

OB  GROBU  NAJVEČJEGA  JUGOSLOVANA. 


je   mož,  katerega   ime 
)meni  preporod  jugoslo- 
nskih  narodov.  Umrlo  je 
o,  a  duh  živi  in  dela  nje- 
>va.    V   kripti   prekrasne 
tedrale   čakajo    vstajenja 
—        »jegovi   zemski   ostanki,  a 
duh  njegov  živi  med  nami,  vedno  mlad  in 
vedno   delaven.    Dokler  se   bo  glasila  slo- 
vanska  beseda  na  zemlji,  bo  slavila  veliko 
ime,   ki   nam   pomenja   krasen  program  za 
našo  sedanjo  in  bodočo  kulturo. 

Strossmayer  je  umrl!  Ves  svet  pozna  to 
ime,  in  po  tem  imenu  so  kulturne  težnje 
Južnih  Slovanov  postale  del  velikega  svetov- 
nega kulturnega  razvoja,  ki  se  vrši  na  enem 
najvažnejših  delov  sveta  za  bodoči  napredek 
človeštva. 

Strossmayer  je  deloval  na  meji  dveh 
svetov.  On  je  spajal  zapadno  kulturo  z 
Orientom,  ki  živi  v  sponah  starodavnih  tra- 
dicij bizantinstva  in  islama.  Zato  je  že  na 
vatikanskem   cerkvenem   zboru  zbujal    po- 

.DOM  IN  SVET-  1905   ŠT.  5. 


sebno  pozornost  ta  ognjeviti  sin  onega  na- 
roda, ki  je  skozi  toliko  vekov  bil  predstraža 
krščanske  misli  proti  azijskim  navalom.  „Škof 
od  turške  meje"  so  mu  rekli  koncilski  očetje, 
in  s  tem  so  izreki*  pravi  pomen  njegove  iz- 
redne, epohalne  dejavnosti,  ki  se  je  v  mar- 
sičem razlikovala  od  drugih,  ker  je  bil  svet, 
v  katerem  je  živel,  tako  poseben  in  poln 
tolikih  kontrastov,  kakor  ga  pač  ni  našlo 
mnogo  katoliških  škofov  za  svojo  delavnost. 
Njegov  vsestranski,  bistri  in  nagli  talent  si 
je  z  ženialno  odločnostjo  sam  začrtal  poi, 
po  kateri  je  hodil  skozi  dolgo  dobo  let,  ka- 
kršna je  prisojena  le  malokateremu  zemljanu. 
Kakor  velikanski  spomenik  stoji  njegovo 
ime  v  zgodovini  teh  dežela,  v  katerih  se 
Vzhod  in  Zapad  borita  za  nadvlado  idej, 
narodov  in  kultur.  Zato  pa  to  ime  ni  le  na- 
rodno, ni  le  pokrajinsko,  ampak  je  svetovno- 
zgodovinsko  in  se  dviga  visoko  nad  vsa 
druga  imena,  ki  ga  obkrožujejo  v  dolgem 
razvoju  treh  četrti  stoletja.  Kakor  stopajo  ma- 
jestetične   zgradbe  pred    oči   v   vsej    svoji 

veličastnosti  samo,  Če  jih  ogledujemo  iz  pri- 
merne daljave,  tako  moramo  tudi  Stross- 
mayerja  ceniti  s  takega  visokega,  nad  malen- 
kostne zavire  vzvišenega  stališča. 

Tudi  mi  Slovenci  visoko  spoštujemo 
Strossmayerja  kot  heroja  tiste  narodne  misli, 
ki  živi  v  srcih  nas  vseh,  ki  se  borimo  za 
geslo  velikega  vladike:  „Sve  za  vjeru  i  za 
domovinu!"  Tem  višja  nam  je  njegova  ča- 
stitljiva oseba,  čim  bolj  smo  še  oddaljeni 
od  izvršitve  velikih  ustanov,  ki  jih  je  on 
ustvaril  in  podaril  svojemu  narodu. 

Slovenca  v  Zagrebu  najbolj  vleče  srce 
h  kulturnim  zavodom,  po  katerih  mi  še  hre- 
penimo, a  ki  jih  je  Hrvatom  dala  darežljiva 
roka  velikega  biskupa.  Tem  ljubši  nam  je 
on  sam,  ker  je  vse  to  namenil  tudi  Sloven- 
cem, ker  je  nas  smatral  ravno  tako  kot  svoje 
rojake  kakor  svoj  ljubljeni  narod,  med  ka- 
terim je  živel. 

Strossmayer  je  umrl! 

Zdi  se  nam,  da  je  ugasnila  zvezda  vod- 
nica, ki  je  dajala  smer  dosedanjemu  kultur- 
nemu razvoju  hrvaškemu.  Zdi  se  nam,  da 
je  končana  ena  doba  in  da  se  začenja  nova 
z  novimi  težnjami  in  vzori.  Zdi  se  nam,  da 
smo  ob  harmoničnih  akordih  pogrebnih 
zvonov  slišali  že  nove  zvoke,  ki  napovedu- 
jejo nove  borbe,  mlade  smeri  in  težnje . . . 
Na  tisoče  peres  se  je  zgibalo  ob  njegovi 
smrti,  in  vsakdo  je  hotel  v  kratkih  potezah 
očrtati  to  velikansko  postavo,  ki  napolnjuje 
skoro  celo  stoletje  naše  zgodovine.  Zaman ! 
Ko  smo  čitali  razne  spise,  smo  se  spomnili 
besed  Schillerjevih: 

—  Wenn  Kttnigc  baun, 
haben  die  Kžirrner  zu  tun. 

Nihče  ni  njegovega  dela  ocenil  tako, 
kakor  on  sam.  Nihče  ni  vodilnih  misli  nje- 
govega sijajnega  delovanja  izrazil  tako  lepo, 
tako  jedrnato  in  hkrati  tako  razločno,  kakor 
veliki  biskup,  ko  je  govoril  svojemu  narodu 
neminljive  besede,  vredne,  da  se  vklešejo 
v  kamen  in  vlijejo  v  bron  ter  postavijo  nad 
njegov  grob  kot  najkrasiiejši  mavzolej,  ki 
si  ga  je  kdaj  postavil  smitni  človek: 

„ Svečenik  sam  i  vladika"  —  pravi  Stross- 
mayer  —  „pak  sam  zašto  i  nješto  doprineo, 


da  se  u  narodu  našem  stvori  i  utemelji  aka- 
demija znanosti  i  umjetnosti  i  sveučilište,  da 
narodu  svom  dokažem,  da  medju  svetom 
vjerom  i  medju  znanosti  i  umjetnosti  nema 
nikakvih  na  svijetu  opreka.  Pak  ako  opreke 
kadšto  i  budu,  nije  Ih  narav  stvari  porodila, 
nego  strast,  slabost  i  zanešenost  ljudska. 
Obje  su,  vjera  i  znanost,  božji  porod,  te 
na  medjusobnu  Ijubav,  slogu  i  potporu  bi- 
čem i  izvorom  svojim  upučene.  Bog  je, 
vjerujte  mi,  u  onaj  isti  čas,  kad  je  svelom 
svojom  moči  prvu  iskru  misli  iz  uma  čov- 
ječjega,  kad  je  prvo  čuvstvo  iz  srca  čovječ- 
jega,  kad  je  prvu  riječ  iz  usta  čovječjih  iz- 
hitio,  i  svetu  vjeru  i  sveto  zvanje  porodio 
i  baštinom  cijeloga  svijeta  i  svih  vijekova 
učinio.  Ne  može  čovječanstvo,  ne  može  ni 
jedan  narod  bez  jednoga  i  drugoga  biti. 

„Što  se  vjere  tiče,  vjerujte  mi,  kad  bi 
moguče  bilo,  da  Bog  čovjeku  i  najmudri- 
jemu  i  najučenijemu  sve  življe  oduzme,  koje 
vjeri  i  predaji  zahvaliti  ima,  ostao  bi  bez 
svake  misli,  zamuknuo  bi  i  postao  bi  aes 
sonans  i  cymbalum  tiniens.  Bez  prave  opet 
znanosti  svaka  bi  vjera  izhlapila,  izvrgla  se 
i  otaštila.  Znanost  ima  divnu  zadaču.  Ona 
ima  zadaču,  da  čim  više  u  tajne  ove  vidljive 
naravi  prodre  i  da  odatle  sile  naravi  na 
korist  Čovječanstva  obrati ;  nu  največa  joj  je 
zadača,  da  sve  više  i  više  prodre  u  onu 
divnu  narav  božju,  koja  se  vjerom  očituje, 
i  da  iz  nje  onu  svjetlost  i  onaj  oganj  crpi, 
bez  koga  rod  ljudski  nikako  biti  ne  može. 
Ovo  znanost  sto  i  sto  puta  potvrditi  mora; 
zar  je  itko  polag  svega  znanstvenoga  na- 
putka  dokučio  i  raztumačio,  u  čem  stoji  moč 
oka  čovječjega,  po  kojoj  se  u  njem  vas 
svijet  ogleda  i  u  duši  čovječjoj  odziva;  ili 
je  li  znanost  igda  znala  dovoljno  protuma- 
čiti  otajstvo  riječi  čovječje,  kojim  se  nekim 
barem  načinom  potvara  otajstvo  upučenja 
božjega  i  kojim  čovjek  dušu  i  srce  svoje 
i  dušu  i  srce  bližnjega  svoga  prelijeva  i 
zrak  sili,  da  mu  nosiocem  najotajnijih  misli 
1  čuvstava  bude  ?  Vjerujte  mi,  sve,  što  se  je 
na  ovom  svijetu  do  sada  uzvišenoga  učinilo, 
učinilo  se  je  složnim  radom  svjete  vjere  i  zna- 
nosti; a  ljudi   učeni,   koji  su  znali  umom  i 

srcem  svojim  jedno  i  drugo  prigrlitl,  naj- 
slavniji  su  ljudi,  a  djela  njihova  vječite  vri- 
jcdnosti  i  icoristi." 

In  kdo  bi  mogel  trditi,  da  niso  tudi  Stross- 
mayerjeva  dela  ravno  zato  vekovitc  vrednosti 
in  koristi,  ker  je  družil  v  njih  ljubezen  do 
vere  in  znanosti  z  navdušenjem  za  cerkev 
in  narodnost? 

Nadnaravni  red  kraljestva  božjega  je  se- 
zidan na  naravnem  temelju  obkrožujočega 
nas  svetovja.  Zato  med  njima  ni  boja  in  na- 
sprotja, ampak  kar  je  nadnaravno,  izpopol- 
njuje, krasi  in  posvečuje  naravo.  In  človeški 
razum,  ki  razbira  znanstvene  resnice  iz  na- 
ravnega spoznanja,  je  ravno  ona  zmožnost, 
ki  najde  svojo  najvišjo  izpopolnitev  v  ver- 
skem spoznanju  najvišjih  vzorov,  ki  jih  tvar 
in  sila  ne  moreta  obseči.  Da,  kar  je  ustvaril 
Strossmayer  velikega,  vse  je  proniklo  iz  tega 
kristalnočistega  vira  najvišje  inteligence  in 
moralne  sile. 

Strossmayerjevo  ime  drhti  še  vedno  na 
naših  ustnicah.  Njegovo  življenje  je  raz- 
grnjeno pred  nami  kakor  krasna  ravan,  polna 
cvetja  in  sladkega  sadja.  Pridne  bučelice 
letajo  po  tej  ravani  in  srkajo  medeno  slast 
iz  zlatih  Čašic,  ki  so  vzklile  iz  njegove  setve. 

Ko  je  postal  škof  v  prvi  moški  dobi,  si 
je  že  stavil  vzvišeno  nalogo  za  celo  živ- 
ljenje. Videl  je  jugoslovanske  narode  potla- 
čene, zaničevane  in  zapuščene.  In  tedaj  je 
sklenil,  da  jih  združi,  da  dvigne  njihovo 
zavest  in  zasadi  med  njimi  kali  nove  omike, 
ki  naj  jim  sveti  kot  mogočna  luč  na  potih 
njihove  bodočnosti. 

Strossmayer  je  bil  zapadno  vzgojen,  jako 
k  humanizmu  nagnjen  talent.  Vedri  in  ži- 
vahni njegov  duh  je  bil  silno  vzprejemljiv 
za  vse,  kar  je  lepega,  bleščečega  in  sijaj- 
nega. Sklenil  je,  da  ustvari  tudi  v  svoji  do- 
movini ob  meji  islamskemu  Orientu  veliko 
kulturno  središče  po  najboljših  vzorih  omi- 
kanih narodov.  Ideji,  katerima  naj  služijo 
njegove  ustanove,  je  izrazil  v  geslu  „Sve 
za  vjeru  i  za  domovinul"  Katolicizem  in 
slovanstvo  sta  mu  bila  zvezdi  vodnici.  Upal 
je  tudi,  da  pripelje  po  tej  poti  razkolne 
brate  nazaj  k  edinosti  svete  Vere. 


Bolgare.  Srbe,  Hrvate  in  Slovence  je 
smatral  vse  kot  en  narod.  Zato  pa  je  svojim 
težnjam  nadel  skupno  ime,  s  katerim  je  hotel 
vse  združiti  — :  Nastopil  je  kot  Jugoslovan. 
Iz  vseh  teh  razkosanih  delov  je  hotel  ustva- 
riti narod,  ki  bi  bil  mogočen  po  svoji  enot- 
nosti in  omiki,  ki  bi  stopil  kot  enakovreden 
v  vrsto  velikih  kulturnih  narodov  evropskih 
ter  bi  širil  moč  svoje  prosvete  daleč  čez 
Jug  in  Vzhod.  Strossmayer  je  bil  tako  glo- 
boko prepričan,  da  imajo  ravno  Jugoslovani 
najvažnejšo  vlogo  v  bodočnosti  kot  posre- 
dovavci  med  Orientom  in  Okcidentom,  da 
je  vse  svoje  življenje  postavil  v  službo  tej 
ideji. 

Hotel  je  ustvariti  močno  krščansko  jugo- 
slovansko kulturo.  Da  vzbudi  duhove  k 
znanstvenemu  delu,  je  ustanovil  »Jugo- 
slovansko akademijo  znanosti  i 
umjetnosti".  To  je  bila  drzna  misel,  spo- 
četa okoli  1. 1860.,  ko  ni  bilo  na  Hrvaškem 
niti  dovolj  navadnih  šolskih  knjig,  ko  so 
imeli  Slovenci  samo  Bleiweisove  „Novice" 
in  ko  je  Bolgar  Miladinov  hodil  prosjačit 
po  biskupskih  dvorih,  da  bi  mogel  izdati 
prvo  knjigo  bolgarskih  narodnih  pesmi.  A 
Strossmayer  je  stremil  le  za  visokimi  smotri. 
Navdušen  je  bil  za  velike  slavne  evropske 
akademije,  ki  so  ustvarjale  neumrljiva  dela, 
in  katerih  pisatelji  so  zasloveli  po  vsem  omi- 
kanem svetu.  „Sursum  cordal"  je  klical  Stross- 
mayer  malodušnim  rojakom.  Okrog  periodi- 
škega  lista  ^Književnik"  seje  združila  krepka 
četa.  Strossmayer  ji  je  bil  duša;  kupoval  je 
knjige,  podpiral  pisatelje,  bodril  in  vnemal 
sotrudnike.  Treba  je  bilo  pridobiti  dunajsko 
vlado,  ki  se  je  spotikala  nad  jugoslovanskim 
imenom.  A  djakovski  škof  je  premagal  vse 
ovire.  Dne  4.  marca  1865.  je  kralj  potrdil 
pravila  akademije,  ki  jih  je  bil  sestavil  Šafa- 
f  Ik.  Radostnega  lica  in  veselega  srca  je  Stross- 
mayer  otvoril  akademijo  28.  julija  I.  1867.  s 
svečanim  govorom,  držeč  v  roki  sv.  Razpelo, 
dar  Pija  IX.  Končal  je  z  ognjevitim  vzkli- 
kom: „Ja  po  dobroti  Vašoj  prvi  pokrovitelj 
akademije  želim,  da  ovo  Propelo  na  viek 
u  sredini  njenoj  ostane  i  akademikom  do- 
pominje,  da  vjera  svjetlom  svojim  svakamo 

dopire,  kamo  god  se  um  čovjcčji  radom  i 
poletom  svojim  zanaša." 

Plemenito  seme  je  rodilo  krepko  drevo: 
Akademijo  majhnega  in  preziranega  jugoslo- 
vanskega naroda  so  sprejele  druge  učene 
družbe  v  svoj  krog  kot  enakopravno  sestro, 
pariška  in  peterburška  sta  že  praznovali  njeno 
desetletnico.  Danes  ima  njena  knjižnica  do 
30.000  zvezkov  in  je  „in  Slavicis"  najboga- 
tejša na  slovanskem  jugu.  Njen  najdragoce- 
nejši zaklad  je  zbirka  rokopisov  s  1100  ko- 
deksi in  čez  30.000  izvirnimi  listinami. 

A  kaj  je  akademija  brez  vseučilišča? 
Zato  je  pa  Strossmayer  položil  temelj  tudi 
temu  najvišjemu  učilišču.  Bolj  nego  njegov 
velikodušni  dar  je  vplival  sijajni  govor,  ki 
je  navdušil  hrvaški  sabor  in  so  ga  v  tisočih 
izvodih  razširili  po  hrvaški  zemlji.  Ves  Za- 
greb je  plamtel  navdušenja,  ko  je  došel 
Strossmayer  1.  1874.  k  otvoritvi  vseučilišča. 
Največja  svetovna  vseučilišča  so  ustanov- 
ljena od  papežev.  Časi  so  se  sedaj  izpre- 
menili,  a  tudi  prvo  jugoslovansko  vseučilišče 
bo  na  veke  pričalo,  da  je  njegov  pravi 
ustavnik  velikodušen  cerkveni  vladika,  ki  je 
z  burno  silo  svoje  gorečnosti  zanetil  v  svoji 
domovini  plamen  znanosti  in  duševnega  na- 
predka. 

A  znanost  je  mrzla  brez  svoje  lepe  in 
čarobne  sestre  —  umetnosti.  Tudi  zanjo  je 
gorel  Strossmayer  in  ustanovil  svojemu  na- 
rodu dragoceno  galerijo  slik.  Ta  vse- 
obsežni  veleum  je  sam  zbiral  umotvore  vseh 
umetniških  šol,  da  bi  tako  Hrvatom  ustvaril 
zbirko,  ki  bi  služila  zlasti  učeči  se  mladini. 


Kdor  čita  Strossmayerjevc  životopisc,  ka- 
kor jih  je  že  na  stotine  zagledalo  beli  dan, 
ga  najbolj  izmed  vsega  bodejo  v  oči  ogromne 
številke  darov,  ki  jih  je  dal  v  splošno  ko- 
ristne smotre  svojemu  narodu.  Vsota  je  ve- 
lika —  čez  polpeti  milijon  kron  — ,  a  večje 
so  ideje,  ki  tič6  v  nji.  Denar  je  mnogo,  več 
so  misli.  S  svojo  duhovito  ljubeznijo  je 
spočel  Strossmayer  dalekosežne  načrte  za 
kulturna  pota  svojemu  narodu.  A  šel  je  in 
sam  izkopal  ta  pota  s  svojimi  rokami.  Načrti 


pričajo  o  geniju  in  njegovem  velikem  srcu; 
darovi,  ki  jih  je  dal,  so  le  drugotni  dokazi 
te  velikosti. 

A  kaj  so  to  številke  proti  ideji:  naroda 
ni,  če  nima  znanstva  in  umetnosti!  Z  denar- 
jem samim  se  ne  bi  bilo  doseglo  nič.  Treba 
je  bilo  zbrati  moči,  jih  voditi  in  vzgajati. 
„Lasno  čete  se  domisliti",  govoril  je  veliki 
biskup  1. 1884.,  „zašto  sam  u  ovo  naše  doba 
o  tom  radio,  da  se  sveučilište  i  akademija 
u  sredini  našoj  čim  prije  osnuju  i  podignu. 
Ja  sam  sudio,  da  je  to  u  današnjim  okol- 
nostima  upravo  najpreča  nužda  narodna,  jer 
narod,  koji  svoja  najviša  učilišta  ima,  te  dobro 
i  spasonosno  s  njima  upravlja:  taj  se  narod 
intelektualno  emancipira,  a  emancipacija  i 
oslobodjenje  to  naravnim  i  neodoljivim  na- 
činom svaku  drugu  emancipaciju  i  svaku 
drugu  samosvojnost  prije  ili  poslije  poroditi 
mora.  Osim  toga  svaki  narod  ima  svojih 
črnih  i  nesretnih,  kao  što  ima  sjajnih  i  po- 
voljnih  dana.  U  vrijeme,  kada  se  narodu 
smrači,  kada  mu  najsvijetija  baština  slobode 
i  napretka  u  pogibelj  pane,  tad  obično  sve 
ovo,  što  je  Bog  u  svijest  i  srce  naroda  sta- 
vio  i  zalogom  vječitim  svake  slobode  i  sreče 
opredijelio,  pribježište  i  utočište  svoje  u 
crkvi  i  u  najvišim  učenim  zavodima  svojima 
traži,  pak  ujedno  i  pobjedu  svoju  prije  ili 
kasnije  nalazi." 

Tako  je  spajal  Strossmayer  ženialne  ideje 
svojega  bogatega  duha  v  lepo  harmonijo. 
Znanost  in  umetnost,  ožarjeni  od  svita  kr- 
ščanske vere,  je  podaril  svojemu  narodu, 
da  ga  ta  duševna  sila  dvigne  in  okrepi.  „Mi 
smo,  boreči  se  kroz  vijekove  protiv  barbar- 
stva za  krščansku  izobraženost,  vrlo  oslabili 
i  iznemogli",  pravi  pri  otvoritvi  vseučilišča.') 
„Uda  tijela  našega  još  i  danas  su  rastrgana. 
Sveučilište  upravo  naše  svetu  zadaču  ima, 
da  narod  složi  i  druži,  da  se  ovo,  što  je 
nepravda  i  udes  hudi  od  tijela  našega  otr- 
gnuo,  i  opet  majci  našoj  opčoj  priljubi.  Sve- 
učilište naše  ima  upravo  biti  ono  sveto  ognji- 


0  Dr.  T.  Smičiklas:  O  petdesetgodišnjid  bisku- 
povanja  Josipa  Jurija  Strossmayera.  Spomen-Cvieče. 
Zagreb  1900.  XVI. 

šte,  na  kom  se  srca  bratska  na  Ijubav,  slogu 
i  jedinstvo  razgrijati  imaju". 

Upal  je,  da  združi  vse  Jugoslovane  v 
kulturi  in  tudi  v  književnem  jeziku.  Mislil 
si  je  nas  vse  od  Triglava  do  Balkana  kot 
eno  telo,  katerega  srce  so  njegovi  prosvetni 
zavodi  v  kraljevem  Zagrebu.  Nadejal  se  je, 
da  si  bodo  podali  bratske  roke  Hrvatje  in 
Srbi,  Slovenci  in  Bolgari  in  da  bo  on  bla- 
goslovil njihovo  edinstvo.  Ko  je  izjavil  Slo- 
venec dr.  Bleiweis,  da  smatrajo  Slovenci 
hrvaško  vseučilišče  tudi  za  svoje,  je  zaklical : 
^Zlatne  odista  riječi,  pune  nade  i  utjehe. 
Kad  sam  te  lijepe  riječi  čuo,  mene  je  suza 
radosti  polila.  Budimo  slovenskoj  brači  za- 
hvalni i  pokažimo  im  svakom  prilikom,  da 
je  rana  njihova  naša  bol,  da  je  veselje  nji- 
hovo naša  radost!" 

Seveda  se  te  nade  niso  izpolnile.  V  prvi 
vrsti  so  bile  tega  krive  politične  razmere. 

Ni  naš  namen,  opisovati  Strossmayerja 
kot  politika  in  cerkvenega  kneza.  Te  skromne 
vrstice  ne  morejo  več  vplesti  lavora  v  bo- 
gati venec  njegove  slave;  naj  trepečejo  ob 
njegovem  grobu  vsaj  kot  skromni  listič  vrbe 
žalujke! 

Grobni  kamen,  ki  je  zakril  telo  Stross- 
mayerjevo,  je  zgodivinski  mejnik  v  povest- 
vici  Južnih  Slovanov.  Veliki  djakovski  vla- 
dika  je  bil  zadnji  Ilir.  Doba  mladostnega 
narodnega  probujenja  je  po  njem  zvezana 
z  novim  časom  socialnopolitičnih  borb.  Na 
temelju  njegovih  del  je  vzrasel  nov  rod,  ki 


misli  in  dela  v  raznih  smereh  modernega 
duševnega  razvoja.  Na  mesto  oduševljenega 
idealizma  stopajo  težnje  konkretnejšega  rea- 
lizma. Ognjeviti  verski  zanos,  ki  veje  iz 
Strossmayerjevih  lepozvočnih  govorov,  za- 
menjuje na  eni  strani  kruti  materializem,  na 
drugi  premišljena  in  preudarna  apologija. 
Idealni  polet  duha  spremlja  vedno  nujnejša 
borba  za  vsakdanji  kruh.  Mesto  ljubezni  do 
velike  domovine  stopa  vedno  bolj  skrb  za 
rodno  grudo.  Ideje,  ki  }ih  je  začrtal  Slross- 
mayer  v  velikih  potezah,  čakajo  podrobne 
trudapolne  izvršitve.  V  vročih  bojih  se  zde 
manj  sijajne,  a  postajajo  vedno  trdnejše  in 
močnejše. 

Za  vse  veke  pa  veljajo  Strossmayerjeve 
besede:  „Narod,  koji  zna,  što  hoče,  koji  si 
nikada  i  uz  nikakvu  cijenu  na  svijetu  ne  da 
iz  duše  i  svijesti  izbiti  onu  idealnu  svrhu, 
koja  od  samoga  Boga  dolazi,  narod,  koji 
zna  u  odlučni  čas  sve  svoje  sile  u  jedno 
skupiti  i  na  podignuče  viših  svojih  ciljeva 
uputiti,  koji  zna  u  takav  čas  opčim  odušev- 
Ijenjem  učiniti  onu  poslovicu:  ,il  svobodno 
živjeti,  il  slavno  umrjeti*,  takav  narod,  sve 
ako  mu  je  kroz  \ujekove  boriti  se,  putiti  i 
svaku  žrtvu  podnašati,  prije  ili  poslije  se 
spasi  i  slobode  se  svoje  dovinel" 

In  tako  gremo  tudi  mi  za  njim,  za  istimi 
ideali,  ki  jih  je  gojil  on,  a  po  raznih  potih, 
ki  nam  jih  kaže  nova  doba  s  svojimi  mnogo- 
ličnimi  potrebami.  Časi  se  menjajo,  duh  pa 
ostane. 

ROMAN  ROMANOV: 

POVEST  O  BELEM  DNEVU. 


Oeli  dan  po  polju  hodi, 
za  prcbclc  roke  vodi 
svojo  ljubico,  Pomlad. 


„Ah,  kako  neizrečeno 
me  prihod  je  tvoj  vzradostil ! 
Nad  nedolžnostjo  tako  se 
večni  Bog  razveseli  !**  — 

Megle  so  zakrile  takrat 
solnce  tam  na  visočini  — 
in  nagnila  je  glavico : 
„Ali  solnca  več  ne  bo?"   — 

Pa  je  dvignil  roko  svojo 
in  zamahnil  sivim  meglam : 
kakor  ptice  oplašene 
v  dalje  so  odplavale.  — 

„Vidiš  li,  kako  mogočne 
so  te  močne  moje  roke, 
vidiš  li,  kako  brezmejen 
sij  kraljestva  mojega?"   — 

„Vidiš  li  krasoto  mojo, 
vidiš  li  bogastvo  moje?   — 
Svojim  ljubljencem  po  smrti 
Bog  bogastvo  tako  di."  — 

Vanj  se  je  ozrla  tiha 
in  v  ponosu  mimoskritem 
kakor  roža  v  mladi  noči 
je  vzdrhtela  tistikrat. 


In  jo  je  pritisnil  k  sebi  — 
a  kot  senca  poznonočna 
je  objela  tiha  žalost 
njega  radostni  obraz. 

Tesno  jo  je  stisnil  k  sebi 

in  govoril  je  otožen : 

„Ah,  jaz  moram  čez  te  gore,  — 

ah,  jaz  moram  —  v  svojo  smrt . . . 

„Glej,  minila  bo  krasota, 
in  minilo  bo  bogastvo, 
kakor  minejo  na  svetu 
vsi  trenotki  žalosti. 

„In  z  menoj  mini  ljubezen, 
ta  ljubezen  tak  brezmejna, 
kakor  minejo  na  svetu 
vsi  trenotki  radosti.  — 

„Ah,  jaz  moram!...  Glej,  že  čaka 
smrt  me  tamkaj  za  gorami!"  — 
In  odšel  je  poln  krasote 
tja  za  gore  zelene. 

Zrla  je  za  njim  s  solzami, 
ko  so  zadnji  soinčni  žarki 
ji  poljube  njega  vroče 
radostni  izročali. 

Zrla  je  za  njim  s  solzami, 
ko  je  zginil  za  gorami, 
in  kot  bisere  pomorske 
solze  je  pretakala. 


In  vse  trave  po  poljanah 
in  vse  rože  po  livadah 
sklanjale  so  svoje  glave 
orošene  s  solzami . .  . 

Povjcst  Hrvata  od  najstarijih  vremena  do 
svršetka  XIX.  stolječa.  Napisao  ju  Vjekoslav 
KI  a  i  <5 ,  javni  redov,  profesor  obče  povjcstnice 
na  kr.  sveučilištu  Franja  Josipa  I.  Svezak  drugi, 
dio  treči.  Trečc  doba:  Vladanje  kraljeva  iz 
raznih  porodica  (1301  — 1526).  Treča  knjiga: 
Doba  kralja  Matijaša  Korvina  i  Jageloviča 
(1458-  1526).  Sa  102  ilustracije.  Nagradila 
^Matica  Hrvatska**  iz  zaklade  grofa  Ivana  Nep. 
Draškoviča.  1904.  Tisak  i  naklada  knjižare 
L.  Hartmana  (Stjepan  Kugli).  Zagreb.  Ilica  30. 
Cijena  7  K.  Str.  358+XlV. 

Ta  zvezek  obsega  zgodovino  od  1.  1458. 
do  1526.,  tedaj  dobo  kralja  Matijaža  Korvina 
( 1 458— 1 490 )  ter  obeh  Jagelovičev  Vladislava  11. 
(1490  -  1516)  in  Ljudcvita  II  (1516-1526). 
Ogrska  se  povzdigne  za  vlade  Matijaža  Kor- 
vina do  največe  slave  in  moči,  a  v  kratkem 
času  potem  zopet  hitro  propade,  dokler  se 
popolnoma  ne  zruši  pod  slabim  Jagelovičem 
Ljudevitom  11.  Vsied  nesrečne  bitke  pri  Mo- 
haču  (1526)  pride  celo  veči  del  ogrske  kralje- 
vine pod  turško  oblast. 

Profesor  Vj.  Klaič  je  opisal  kralja  Matijaža 
Korvina  tako  obsežno,  kakor  dozdaj  še  no- 
beden hrvaški  zgodovinar.  Celih  158  strani  je 
posvetil  pisatelj  temu  znamenitemu  vladarju. 
Razume  se,  da  so  Mažari  dobo  svojega  naj- 
večega  vladarja  že  dozdaj  natančno  preiskali. 
Izdali  so  vse  važnejše  vire  za  njegovo  dobo 
ter  tudi  v  obsežnih  zvezkih  opisali  po  njih 
delovanje  tega  vladarja,  toda  vse  le  z  ozirom 
na  Ogrsko,  na  hrvaške  odnošaje  se  pa  niso 
ozirali  v  oni  meri,  kakor  so  to  morali  storiti 
že  po  samih  virih.  Celo  najuglednejši  mažarski 
zgodovinar  Vilmoš  Fraknoi  se  je  v  svojem 
znamenitem  delu  o  Matijažu  Korvinu  doteknil 
hrvaške  zgodovine  le  toliko,  kolikor  je  bil  pri- 
siljen zbok  celokupne  zgodovinske  tvarine. 
Podatkov  za  hrvaško  zgodovino  je  porabil 
prav  malo.  Vidi  se  tudi  pri  tem,  kako  pri- 
stranski so  sploh  mažarski  književniki,  posebno 
kadar  se  gre  za  Hrvaško.  Prof.  Klaič  je  moral 
vsled  tega  iznovič  vse  zgodovinske  vire  te  dobe 
preiskati  ter  raztresene  podatke  zbrati,  razjas- 


niti in  potem  uporabiti  v  tem  svojem  delu. 
In  ravno  to  je  največa  zasluga  neutrudnega 
zgodovinarja  Vj.  Klaiča.  Tako  nam  je  zdaj 
čisto  jasna  zgodovina  dobe  kralja  Matijaža 
Korvina  i  glede  Hrvaške.  Med  ostalimi  do- 
godki nam  je  opisal  Vj.  Klaič  prav  natančno 
banovanje  glasovitega  Jana  Vitovca  in  vojvode 
Nikolaja  Iločkega,  Pavla  Spiraučiča  in  njegove 
odnošaje  naproti  vojvodu  Štefanu  Vukčiču  in 
Benečanom,  potem  boje  Matijaža  Korvina  v 
Bosni  po  njenem  padcu  (1463)  ter  borbe  za 
trdnjavo  Jajce.  Jasno  je  predočil  pisatelj  tudi 
odnošaje  med  Korvinom  in  zagrebškim  škofom 
Osvaldom  Tuzom  in  banom  Ivanom  Tuzom. 
Natančno  so  opisane  borbe  Kralja  Matijaža 
proti  velikašem  Frankopanom  radi  Senja,  ki 
jim  ga  je  kralj  vzel  po  hudih  bojih,  samo  da 
ostane  gospodar  malega  kosa  morske  obale, 
ker  je  nedavno  pred  tem  izgubil  vso  Dalma- 
cijo. V  tem  delu  so  našteti  vsi  turški  napadi 
ne  samo  na  Hrvaško  ampak  tudi  na  slovenske 
dežele  vse  do  leta  1480.  Posebno  zanimiv  je 
hrvaški  sabor  leta  1481.  in  splošna  kraljevska 
sodba  v  Zagrebu,  ko  je  kralj  Matijaž  Korvin 
obsodil  na  smrt  veliko  število  najodličnejših 
hrvaških  velikašev  in  plemičev  radi  nasilstva 
in  zločinov,  a  jih  je  že  drugi  dan  zopet  po- 
milostil.  Imena  teh  velikašev  so  popisana  na 
str.  126—127.  Tudi  dobo  banovanja  Gereba 
nam  je  pisatelj  razjasnil  po  samih  virih.  Ostali 
dogodki  iz  dobe  kralja  Matijaža  Korvina  so 
opisani  po  znanih  temeljitih  zgodovinskih  delih. 
Posebno  nas  zanimajo  borbe  s  češkim  kraljem 
Jurijem  Podjebradom  in  s  cesarjem  Frideri- 
kom III.,  kateremu  je  vzel  celo  Dunaj.  V  borbah 
s  cesarjem  Friderikom  III.  so  trpele  tudi  slo- 
venske dežele,  kajti  Mažari  so  prodirali  v 
sosedno  Štajersko  in  preko  Hrvaške  tudi  na 
Kranjsko;  zato  se  je  ohranila  celo  slovenska 
narodna  pesem  o  kralju  Matijažu,  ki  jo  omenja 
tudi  Klaič  (str.  140.).  Ogri  so  se  polastili  ta- 
krat velikega  dela  slovenske  zemlje.  Po  Val- 
vasorju (XV.  378.)  so  prodrli  Ogri  na  Do- 
lenjsko, osvojili  Klcvevž  ter  od  tukaj  prišli 
celo  do  Ljubljane,  česar  pa  Klaič  ne  spominja 

v  svojem  delu.  Seveda  se  Ogri  niso  vzdržali 
dolgo  na  Kranjskem,  vendar  pa  si  je  Matijaž 
Korvin  lastil  zemljo,  saj  je  še  malo  pred  svojo 
smrtjo  zahteval  v  mirovni  pogodbi  od  cesarja 
Friderika  III.,  da  mu  posodi  na  to  deželo 
200.000  goldinarjev,  kar  je  cesar  seveda  od- 
ločno cdbil  (Dimitz  I.  str.  295.).  Da  so  bili 
Ogri  gospodarji  v  nekih  krajih  na  Dolenj- 
skem tudi  še  po  smrti  Matijaža  Korvina,  se 
vidi  iz  pogodbe,  ki  je  bila  sklenjena  med  Iva- 
nišem  Korvinom,  sinom  Matijaža  Korvina,  in 
kraljem  Vladislavom  II.  radi  izvolitve  na  ogrski 
prestol.  V  tej  listini  so  navedena  vsa  posestva, 


Matijaž  Korvin  potomec  rumunskih  pastirjev 
iz  Erdelja,  ne  pa  Mažar.  Posebno  hvali  nje- 
govo pravičnost.  Ohranila  se  je  latinska  po- 
slovica:  „Mathias  obiit,  justitia  periit,"  in  hrva- 
ška: „Pokle  kralj  Matijaš  spi,  nikakve  pravice 
ni."  Kaj  je  bil  kralj  Matijaž  Korvin  hrvaškemu 
narodu,  piše  Klaič  takole  (str.  156—157): 
„  Hrvaškemu  narodu  je  ostal  kralj  Matijaž  v 
dobrem  spominu.  On  je  sicer  omejil  moč 
kneževskih  rodovin,  posebno  Frankapanov;  je 
odstranil  mnogo  privilegijev  premočnih  hrva- 
ških velikašev,  a  posebno  ščitil  mesta,  na  čelu 
vsem    svobodno   kraljevsko    mesto  *na    brdu, 


STROSSMAVER  BALZAMIRAN. 


ki  jih  dobi  Ivaniš,  če  ne  postane  kralj  ogrski. 
Med  temi  posestvi  sta  tudi  Kostanjevica  na  Kranj- 
skem in  Brežice  na  Štajerskem.  (Str.  168.). 

Vj.  Klaič  je  ocenil  Matijaža  Korvina  jako 
povoljno,  kot  velikega  vladarja  v  vsakem  oziru. 
Zanimivo  je,  da  ta  največji  ogrski  kralj  — 
Mažari  ga  proslavljajo  kot  narodnega  vladarja 
—  ni  pisal  mažarsko.  On  je  izdajal  listine  v  la- 
tinskem, češkem  in  nemškem  jeziku,  tudi  nje- 
gove cirilske  in  glagolske  listine  so  se  ohra- 
nile, v  mažarskem  jeziku  pa  nimamo  nobenega 
spisa   od   njega.   Treba   pač  vedeti,  da  je  bil 


Gradec  pri  Zagrebu.  Hrvaškemu  kraljestvu  nj 
prikratil  nobene  pravice,  katere  je  že  prei 
imelo,  ampak  jih  je  še  pomnožil,  podelivši 
mu  1.  1477.  pravo,  da  si  voli  samo  kapetana 
poleg  bana.  Na  Ogrskem  je  palatinsko  čast 
cenil  tako  malo,  da  je  skozi  več  let  ni  nikomur 
podelil ;  na  Hrvaškem  pa  je  nameščal  za  bane 
zaslužne  in  odlične  može,  katerim  je  bila  iz- 
ročena težka  naloga,  da  branijo  hrvaško  zemljo 
turških  in  benečanskih  napadov.  Vredno  je  še 
omeniti,  da  so  pomrle  za  kralja  Matijaža  po- 
sebno v  Slavoniji  mnoge  odlične  rodbine,  ki 

so  imele  dotlej  velik  vpliv  na  razvitek  naroda 
in  zemlje  Hrvaške.  Izginili  so  Tituševiči,  Ču- 
pori,  Moroviči,  Marčali  in  Gorjanski,  a  na 
njihova  mesta  so  stopili  Sekelji,  Zapolje,  Ba- 
niči,  Bačani  in  slednjič  Bakač  Erdedi. 

Kralj  Matijaž  živi  še  dandanes  v  ustnem  iz- 
ročilu hrvaškega  in  slovenskega  naroda.  Ohra- 
nile so  se  v  njem  povesti  in  pesmi.  Najbolj 
je  razširjena  ona  o  kralju  Matijažu  in  njegovem 
simpatičnem  vojvodi  Petru  Dojčinu,  junaku  in 
vinopiji,  ki  je  zapil  tristo  cekinov  v  enem  dnevu. 
Navadna  pesem  ne  ve  več,  da  je  bil  Petar 
Dojčin  nekoliko  časa  zapovednik  donavskega 


juriju  Podjebradu  in  Fridriku  III.,  mesto  da  bi 
jih  uporabil  proti  Turkom,  ki  so  ravno  za  nje- 
gove dobe  osvojili  Hrvaški  sosedne  zemlje, 
pred  vsem  Srbijo  in  potem  Bosno  in  Herce- 
govino Turek  se  je  ravno  za  njegovega  vla- 
danja tako  okrepil,  da  je  mislil  že  takrat  na 
osvojitev  Ogrske  in  Avstrije.  Vse  junaštvo  nje- 
govih čet  v  sledečih  turških  bojih  ni  moglo 
več  ustaviti  prodirajočega  sovražnika,  ker  se 
mu  ni  uprl  precej  izpočetka  z  zedinjenimi 
silami  ter  ga  prepodil  nazaj  čez  Balkan.  Nje- 
gova politika  se  je  ravno  zato  v  kratkem  osvetila 
Ogrski,  a  na  žalost  tudi  Hrvaški. 


STROSSMAVERJEV   POGREB. 


brodovja  in  kesneje  bosenski  ban;  ona  seveda 
tudi  ne  omenja  njegovih  junaških  del  v  Bosni, 
Srbiji  in  na  južnem  Ogrskem". 

Tej  oceni  imamo  dodati  samo  tole.  Kralj 
Matijaž  Korvin  je  s  svojo  borbo  proti  hrvaškim 
velikašem,  posebno  proti  Frankopanom  v  hrva- 
škem Primorju  škodil  Hrvatom  mnogo  v  vsa- 
kem pogledu,  ker  je  na  ta  način  pomogel 
Benečanom,  da  so  se  polastili  velikega  dela 
hrvaške  zemlje.  A  ravno  tako  je  škodoval  tudi 
splošni  krščanski  stvari,  ker  je  svoje  sile  trosil 
brez  pravega  razloga  proti  svojima  sosedoma, 


Matijažu  Korvinu  bi  bil  moral  slediti  njegov 
sin  Ivaniš  Korvin,  vendar  pa  ni  uspela  v  borbi 
proti  Jagelovičem,  ter  se  je  slednjič  zadovoljil 
z  velikimi  posestvi,  ki  jih  je  dobil  po  dogo- 
voru z  velikaši,  ker  se  je  odrekel  kroni.  Zna- 
čilno je,  da  hrvaški  velikaši  niso  sodelovali 
pri  volitvi  Matijaža  Korvina  in  pri  izvolitvi  Vla- 
dislava  Jageloviča,  pač  pa  so  bili  prisotni  sla- 
vonski velikaši.  Tudi  te  dogodke  je  opisal 
Vj.  Klaič  čisto  izvirno  glede  Hrvaške.  Predočil 
nam  je  pisatelj  v  tem  oddelku  tudi  žalostno 
borbo  mesta  Senja  s  Frankopani,  ki  so  hoteli 


Digitized  by 


Google 


314 


ostati  g^ospodarji  v  tem  mestu,  a  jih  je  kralj 
Matijaž  Korvin  že  poprej  iztisnil.  Senjani  so 
bili  tako  hudi  protivniki  Frankopanov,  da  so 
jih  obdolžili  pred  celim  svetom,  da  se  do- 
govarjajo s  Turki  in  da  so  jih  celo  poklicali 
na  Hrvaško,  samo  da  se  vzdrži  oni  v  svojem 
gospodstvu,  četudi  s  turško  pomočjo.  Grozili 
so  pač  Frankopani,  da  bodo  to  storili,  če  ne 
dob^  od  svojega  vladarja  dosti  pomoči  za 
obrambo  zemlje.  To  je  bila  pa  v  resnici  le 
grožnja,  ker  so  ogrski  kralji  zaporedoma  pre- 
nehali pošiljati  pomoč  Hrvatom  za  boj  proti 
Turkom.  Frankopani  in  drugi  hrvaški  velikaši 
pa  se  vkljub  tej  malomarnosti  ogrskih  kraljev 
niso  nikdar  bratili  s  Turki,  marveč  so  jih  od- 
bijali junaško  do  zadnjega  časa  na  hrvaških 
mejah.  Ker  tedaj  Hrvatje  niso  dobivali  nobene 
pomoči  v  teh  hudih  stiskah  od  svojih  vladarjev, 
so  se  obračali  pogosto  za  pomoč  do  svojega 
soseda  nemškega  cesarja  Maksimiliana  I.,  ki  je 
tudi  v  resnici  že  radi  svojih  slovenskih  dežel 
dajal  Hrvatom  znatne  podpore,  kar  je  Vj.  Klaič 
zdaj  prvikrat  jasno  dokazal.  Čisto  na  novo  so 
opisani  notranji  odnošaji  Hrvaške  od  1.  1494. 
do  1513.,  ko  je  postal  Peter  Berislavič  hrvaški 
ban. 

Banovanje  Petra  Berislaviča  je  opisal  že 
pred  več  leti  zgodovinar  Matija  Mesič,  vendar 
pa  je  našel  Vj.  Klaič  še  toliko  novih  virov,  da 
je  v  marsičem  izpopolnil  Mesičevo  razpravo. 
Banovanje  Ivana  Karloviča  in  tedanje  vojne  s 
Turki  okoli  Jajca  in  v  severni  Dalmaciji  je 
predelal  čisto  na  novo.  Za  Hrvate  e  posebno 
važno  Klaičevo  dokazovanje  o  zvezah  hrvaških 
velikašev  s  Habsburžani,  s  katerimi  so  se  do- 
govarjali že  zdavnaj  pred  bitko  pri  Mohaču, 
tako  da  je  cetinjska  izvolitev  Ferdinanda  I.  (1 527) 
morala  slediti  čisto  naravno  in  ni  mogla  na  Hrva- 
škem nikogar  iznenaditi.  To  dokazuje  deželni 
zbor  v  Križevcih  spomladi  1526.  Na  tem  zboru 
so  hrvaški  stanovi  sklenili,  da  si  poiščejo  dru- 
gega gospodarja,  ker  jih  je  njihov  kralj  Lju- 
devit  11.  popolnoma  zapustil.  Obrnili  so  se 
zato  na  Habsburžana  Ferdinanda  II.  Obenem 
so  že  takrat  sklepali,  kako  bi  se  Bosna  iznovič 
osvobodila,  in  Ferdinand  se  je  proglasil  tudi 
za  bosenskega  kralja  ker  Bosna  tako  pri- 


pada Hrvaški.  (Str.  347.).  Če  omenimo  še 
živahno  opisane  dogodke  na  Ogrskem  pred 
mohaško  bitko,  kako  silna  je  bila  objestnost 
ogrskega  plemstva  in  kolika  slabost  ogrskega 
kralja,  ki  večkrat  ni  imel  denarja  niti  za  vsak- 
danje potrebe,  in  kako  požrtvovalno  in  junaško 
se  je  borilo  hrvaško  plemstvo  proti  Turkom, 
a  kako  prepirljivo,  sebično  in  za  vojsko  sploh 
nesposobno  je  bilo  ogrsko  plemstvo,  da  je 
mogel  o  njem  reči  papežev  nuncij  Burgio  gla- 
sovite  besede  (str.  332  —  333.):  „Ko  bi  se  mogla 
Ogrska  rešiti  svoje  propasti  le  za  ceno  treh 
goldinarjev,  ne  bi  se  našli  trije  ljudje,  ki  bi 
hoteli  i  to  žrtvovati",  —  potem  smo  navedli 
vse  vrline  četrtega  zvezka  Klaičeve  hrvaške  zgo- 
dovine. 

Vj.  Klaič  rabi  v  svojem  delu  dosledno  obliko 
„Muhač",  „Muhačko  polje",  dočim  je  pravilna 
oblika  „Mohač".  Osh*vo  poleg  Požuna  zovejo 
Mažari  „Čalokez",  a  tako  tudi  Klaič  na  str.  230. 
Slovaki  jo  poznajo  pa  le  po  imenu  „Žitva% 
in  to  je  tudi  pravo  ime.  Na  str.  168.  je  brez 
dvoma  lapsus  calami,  ko  se  Brežice  postav- 
ljajo na  Kranjsko. 

Tudi  temu  zvezku  so  dodane  razne  priloge. 
Pred  vsem  so  navedeni  viri  in  pomočki  za 
zgodovino  Hrvatov  v  tej  dobi.  O  virih  samih 
razpravlja  pisatelj  na  str.  I.  — V.,  a  od  V.— Vil. 
navaja  pomožne  knjige  v  raznih  jezikih  za  to 
dobo.  Med  njimi  ne  nahajam  lepe  monografije 
o  Sekeljih  pokojnega  M.  Slekovca.  Sekelji  so 
bili  znameniti  velikaši  hrvaški,  znani  že  pod 
Matijažem  Korvinom  in  Vladislavom  II.,  kesncjc 
so  prešli  na  Ferdinandovo  stran.  Omenja  jih 
tudi  Klaič  na  več  mestih.  Od  str.  VII. -XIV. 
pa  predočuje  pisatelj  v  transkripciji  štirinajst 
zgodovinskih  listin,  kakor  so  fotografsko  po- 
snete in  dodane  temu  zvezku.  Vse  te  listine 
čuvajo  v  izvirniku  v  zagrebškem  ali  budimpe- 
štanskem  deželnem  arhivu  ter  so  vrlo  važne 
za  hrvaško  zgodovino.  Razen  tega  se  v  tej 
knjigi  nahaja  še  88  slik  raznih  oseb,  pisem, 
pečatov  in  drugih  predmetov  iz  te  dobe.  Cena 
je  knjigi  7  K,  ter  ni  previsoka  za  tako  krasno 
izdanje  tega  dela  glede  na  tisk,  slike  in  papir, 
kar  dela  le  čast  podjetni  knjigarni  L.  Hart- 
mana  (Stj.  Kugli).  Iv,  Steklasa. 

Pomlad  je  prišla  v  dežel,  in  vse  se  raduje.  Kmalu 
bo  na  gorah  zacvetelo  novo  življenje,   kakor  nam 
ga  kaže  Gasparijeva  vinjeta  (str.  257.).  Velikanoč, 
veseli   praznik  vstajenja,   je  vzbudila   človeška  srca 
k  radostnim  upom.  Naša  velikonočna  slika  (264—265) 
nam   kaže  prizor,   ki  ga  popisuje  « Sveto  pismo"  s 
preprostimi  sicer,  a  slovesno  veličastnimi  besedami: 
Marija  pa  je  stala  zunaj  pri  grobu  in  je  jokala.   Ko 
se  je  jokala,  se  pripogne  in  pogleda  v  grob  in  vidi 
dva  angela  v  belo  oblečena  sedeti,  enega  pri  glavi, 
enega  pri  nogah,  kjer  je  bilo  položeno  Jezusovo  telo. 
Angela  ji  rečeta:  „Ženal  Kaj  Jokaš?"  Ona  jima  od- 
govori: »Ker  so  vzeli  mojega  Gospoda,  in  ne  vem, 
kam  so  ga  položili."  Ko  je  to  izpregovorila,  se  nazaj 
obrne  in  vidi  Jezusa  stati,   pa  ne  ve,   da  je  Jezus. 
Jezus  ji  reče:  ,Ženal  Kaj  jokaš?  Koga  iščeš?"  Ona 
je  menila,  da  je  vrtnar,  in  mu  reče:   »Gospod,  ako 
si  ga  ti  odnesel,  povej  mi,  kam  si  ga  položil,  in  jaz 
ga  bom  vzela."  Jezus  ji  reče:  »Marija I"  Ona  se  ozre 
in  mu  reče:  »Rabonil"  (kar  se  pravi  Učenik).  Jezus 
ji  reče:    »Nikar  se  me   ne  dotakni;   zakaj  nisem  še 
šel  k  svojemu  Očetu.   Pojdi  pa  k  mojim  bratom  in 
povej  jim:  Grem  k  svojemu  Očetu  in  k  vašemu  Očetu, 
k  svojemu  Bogu  in  k  vašemu  Bogu."  (Jan.  20, 11  — 17.) 
—  Krasni  kip  sv.  Jurija  v  Zagrebu,   izvrstno  delo 
Fernkornovo  iz  c.  kr.  livarne  dunajske,  nam  kaže  tega 
Jugoslovanom  tako  priljubljenega  svetnika,  ko  ravno 
premaguje   zmaja.    Kip  stoji  na  javnem  prostoru  v 
Zagrebu.  —   Stro8smayerjeva  slika  na  str.  297.  nam 
kaže  velikega  biskupa  v  starosti  80  let.  Umrl  je  8.  aprila 
1. 1.,  rojen  je  bil  pa  4.  februarja  1815.  v  Oseku.  Fo- 
tografija (str.  312.)  ga  kaže  na  otomani,  na  kateri  je 


izdihnil  svojo  dušo.  Fotografiran  je  takoj  po  balza- 
miranju.  Mrtvaški  oder  je  bil  postavljen  v  njegovi 
palači. 

Slovenska  drama. 

21.  februarja  so  igrali  Sardoujevo  »Tosko".  Igra 
je  spisana  za  znano  senzacijsko  igravko  Saro  Bern- 
hard.  Efekt  se  vrsti  za  efektom,  literarne  vrednosti 
pa  igra  nima.  Toska  je  jako  pobožna,  a  kljub  temu 
ji  prisodi  pisatelj,  da  se  odigrava  med  njo  in  Ma- 
rijem  v  cerkvi  ljubezenska  scena,  a  pred  to  sceno 
poklekne  Toska  pred  Marijino  podobo  ter  jo  prosi 
odpuščanja.  Mislim,  da  bi  bila  o  tem  vsaka  beseda 
odveč.  Tudi  drugo  dejanje  obstoja  le  iz  efekta;  dvor 
in  krasota  na  njem,  fanfare  in  trompete  —  to  je 
menda  celo  dejanje  drugega  akta.  Četrto  dejanje,  ki 
kaže  vsaj  nekoliko  psihologije,  nas  gotovo  bolj  ozlo- 
volji,  kot  zadovolji,  ker  take  nedoslednosti  v  karak- 
terizaciji  bi  petošolcu-pisatelju  ne  mogli  opravičiti. 
Pobožna  in  ljubeča  Toska  naj  bi  se  potem,  ko  umori 
policijskega  načelnika,  obnašala  tako  hladnokrvno, 
kot  se  Toska  v  igri,  da  se  češe  in  si  umiva  roke,  ko 
v^,  da  jo  njen  pravi  ljubimec  čaka  spodaj?  To  sve- 
doči  jasno,  da  je  bil  Sardou  gledališki  fabrikant.  Ta 
igra,  ki  more  vleči  občinstvo  samo  tedaj,  če  je  sce- 
nerija  res  dovršeno  krasna,  se  je  pri  nas  ponavljala 
28.  februarja  pred  prazno  hišo. 

4.  marca  so  igrali  Ogrinčevo  »V  Ljubljano  jo 
dajmo",  staro  igro,  menda  zgolj  iz  pietete  do  njenih 
»let",  ali  pa  radi  pomanjkanja  drugega  repertoarja. 
Poleg  tega  so  igrali  še  izvirno  slovensko  veseloigro 
Milčinskega  »Brat  Sokol".  Igra  je  bila  nezasluženo 
»častno"  vun  vržena.  Epizoda  s  tatovi  nas  je  živo 
spominjala  neke  francoske  enodejanke.  Glavna  hiba 
cele  igre  pa  je  ta,  da  smo  ob  koncu  ravno  tam,  kot 
ob  pričetku.  Koruza  ne  postane  »Sokol";  zakaj  potem 
tak  naslov?  Svoje  bolezni  je  ob  koncu  deloma  ozdrav- 
ljen, v  čemur  spoznavamo  jasno  Molierov  vpliv  »Na- 
videznega bolnika".  Tehnika  igre  je  dobra,  pisatelj 
ima  dokaj  rutine  v  gledišču,  a  srčne  krvi  vsake  veselo- 
igre, namreč  dobrih  dovtipov  pogrešamo  popolnoma 
v  nji.  Edina  nekoliko  komična  poteza  je  dekla  Hauča, 
ki  veruje  v  spomine  in  ima  »za  v  dobre  namene 
vinkulirano  hranilnično  knjižico"  ter  obvladuje  po- 
polnoma gospodarja  in  njegovo  hčerko.  Stara  gonja 

za  poljub  je  pač  preveč  razblinjena.  Veseloigra  brez 
vsakega  dobrega  dovtipa  ne  zasluži  tega  imena.  Od 
g.  Milčinskega  smo  pričakovali  kaj  več. 

7.  marca  so  igrali  igro  , Slovenec  in  Nemec"  ali 
„Tat  v  mlinu". 

16.  februarja  popoldan  se  je  ponavljal  „Martin 
Krpan",  2.  marca  Charlejeva  »Tetka",  12.  marca 
„Rusom  na  pomoč". 

14.  marca  pa  so  vprizorili  Tolstega  »Moč  teme", 
eno  onih  maloštevilnih  iger,  ki  so  bile  v  letošnji  se- 
zoni res  nekaj  vredne.  »Moč  teme"  se  ne  drži  enote 
časa,  a  rdeča  nit  teče  tako  neprisiljeno  skozi  celo 
igro,  da  misli :  Oreh  rodi  greh  in  slednjič  kazen,  ne 
moreš  finejše  izraziti.  Ibsen  bi  to  snov  obdelal  v  igri, 
ki  se  vrši  en  dan,  a  tega  Tolstoj  ni  storil.  Pozna  se 
mu,  da  ne  hlepi  po  efektu,  ampak  da  piše  zato,  ker 
mu  tako  veleva  srce.  Ruski  kmetje,  ki  nastopajo  v 
igri,  so  tako  zelo  podobni  slovenskim,  da  se  zdi 
skoro  slovenska  narodna  igra.  Dialog  je  jedrnat,  in 
vso  filozofijo  Tolstega  spoznaš  lahko  že  iz  tega 
dela.  Vendar  se  nam  zdi  Nikita  nedosledno  risan 
junak;  kako  se  more  krvoločnež  drugega  in  tudi  Še 
tretjega  dejanja  tako  hipoma  pokesati  svojih  zverskih 
činov  1  Pijanec  Mitrič  je  genijalna  postava,  vseskozi 
dosleden.  V  tej  igri  greha  in  zapeljevanja  pa  je  vendar 
le  pisatelj  narisal  tudi  pošten  značaj  —  očeta  Niki- 
tovega  Akima.  Vendar  če  gledamo  igro  do  konca, 
nas  obide  neka  groza,  ki  nam  stiska  srce.  Mračni 
duh,  ki  veje  skozi  celo  igro:  —  „Če  pomoliš  hudiču 
en  prst,  te  prime  za  celo  roko",  —  in  zaduhlo  ozračje, 
ki  diši  po  žganju  in  grehu,  nam  polnita  srce  s  stu- 
dom, in  tega  občutka  se  ne  moremo  otresti.  Ta,  rekel 
bi,  roparski  milieu  pa  je  v  igri  čudovito  pogojen,  in 
Matrjona  je  uprav  klasična.  Žal,  da  se  je  na  našem 
odru  izpustila  izprememba  v  četrtem  dejanju. 

19.  marca  popoldne  je  bila  dijaška  predstava, 
Schillerjeva  »Devica  Orleanska".  Izmed  vseh  Schiller- 
jevih  del  je  v  tej  igri  v  prologu  najboljša  ekspozicija 
pozneje  se  vršečega  dejanja,  krasen  je  monolog: 
»Ivana  gre  in  več  se  ne  vrne",  lepa  prizora  sta,  ko 
se  Burbonec  spravi  s  svojim  kraljem  in  ko  je  devica 
vjeta  pri  Angležih.  Kljub  nekaterim  pomanjkljivostim 
kaže  »Devica  Orleanska"  vso  moč  vedno  bolj  h  ka- 
tolicizmu se  nagibajočega  Schillerja. 

21.  marca  smo  doživeli  lep  večer:  G.  Verovšek 
je  praznoval  svojo  dvajsetletnico.  Izbral  si  je  zato 
staro,  moralno  vplivajočo  igro  Morrejevo  »Loterijo". 
O.  Verovšek,  edina  privlačna  sila  v  slovenskih  na- 
rodnih igrah,  je  žel  ta  večer  tudi  vso  pohvalo.  Po- 
kazal nam  je  pa  že,  da  ni  le  klasično  dovršeni  »Blaž 
Mozol",  »Krjavelj"  in  »Martin  Krpan",  marveč  je 
mojstrsko  igral  že  tudi  Otela,  Karola  Moora,  pre- 
zidenta  v  »Kovarstvu  in  ljubezni",  Rislerja  sen.,  očeta 
v  »Logarjevih",  Engstrana,  Brata  Martina,  Revčka  An- 
drejčka  in  Wurzelseppa,  župnika  v  »Kralju  na  Betaj- 
novi",  Iglo  v  »Otoku  in  Strugi",  Michel  Angela  v 
, Trnju  in  lavoru".  Mož,  ki  igra  že  od  leta  1885.  dalje 
in  ki  je  vrhutega  še  slovenski  igravec,  ki  mora  igrati, 


kar  mu  pride  pod  roko,  mora  imeti  res  izredno  lju- 
bezen do  slovenske  umetnosti,  kajti  20  let  pri  gle- 
dišču ni  malenkost.  Najboljše  njegove  vloge  so  poleg 
imenovanih  še  one,  ki  predstavljajo  humoristične 
očete.  Oosp.  Verovšek  je  tako  priljubljen  slovenski 
igravec,  da  si  vsak,  kdor  ljubi  slovensko  gledišče, 
želi,  da  ostane  ta  izvrstna  slovenska  moč  ohranjena 
še  mnoga  leta  slovenski  Taliji  v  čast  in  prospeh. 

24.  marca  je  gostovala  pri  »Belem  konjičku" 
gospa  Irma  Polakova.  Obžalovati  je,  da  ne  moremo 
pridobiti  te  izborne  subrete  za  naš  oder. 

26.  marca  so  igrali  slov.  izvirno  narodno  Igro 
»Testament",  ki  se  naslanja  na  Kersnikov  roman. 
G.  Rozman  je  bil  dozdaj  v  slov.  literaturi  domala  še 
nepoznan.  Talent  je  vsekako,  a  v  »Testamentu"  se 

Anton  Verovšek 

slovenski  gflediiki  igravec. 

kažejo  razne  hibe.  Tretje  dejanje  se  vleče  in  vleče. 
Da  postane  Topolščak  tat  in  goljuf,  zato  je  imel 
vzrok;  stal  je  na  bankerotu,  a  zakaj  in  kako,  ni  v 
igri  ne  z  eno  samo  besedico  omenjeno.  Drugače  pa 
je  »Testament"  solidno  delo,  ki  ne  hlasta  po  efektih, 
ravno  radi  tega  pa  daje  igravcu  malo  priložnosti, 
da  pokaže  vso  svojo  moč.  Pisatelju  se  pozna,  da 
nima  še  kulisne  rutine,  zato  pa  stoje  tudi  osebe  pol 
ure  na  odru,  ne  da  bi  kaj  govorile  in  delale.  Ob- 
činstvo z  igro  ni  bilo  posebno  zadovoljno,  kajti  živ- 
ljenja je  v  nji  premalo,  in  mislim,  da  bo  »Testament" 
kakor  Aškrčev  »Izmajlov"   z  reprizo  izginil  iz  slo- 

venskega  repertoarja.  Adamičeva  glasba  ni  mogla 
igre  povzdigniti.  Gospodu  pisatelju  nikakor  ne  od- 
rekamo sposobnosti,  a  potreboval  bo  Še  časa,  preden 
bo  mogel  reči,  da  je  dramatik. 

31.  marca  si  je  kot  zadnjo  predstavo  v  sezoni 
izbralo  dramsko  osobje  »Testament,  ki  pa  ni  bil 
dobro  obiskan.  —  Letošnja  sezona  je  pri  koncu.  Ko 
smo  pisali  svoja  poročila,  se  nismo  ozirali  niti  na 
desno  niti  na  levo  in  se  nismo  dali  terorizirati,  ampak 
smo  bili  prepričani,  da  mora  biti  kritika  objektivna, 
če  je  tudi  nekoliko  trda.  V  malenkosti  se  nismo  nikdar 
spuščali;  kar  je  bilo  dobrega,  smo  hvalili,  slabo  smo 


Verovšek  kot  Martin  Krpan. 

pa  grajali.  Če  smatra  sloven.  »Dramatično  društvo" 
naše  kritike  za  kompetentne  ali  ne,  nam  je  vseeno, 
saj  se  tudi  „Dram.  društvo"  ni  oziralo  na  naše  opra- 
vičene želje. 

Kaj  nam  je  nudil  letošnji  repertoar  dobrega? 
,Na  dnu",  »Martina  Krpana",  ^Hamleta"  in  »Moč 
teme".  Opravičena  je  bila  sodba  nekega  poznanega 
nemškega  igravca,  ki  je  rekel,  da  se  čudi,  kje  da 
dobe  gg.  v  »Slov.  dramatičnem  društvu"  toliko  časa 
in  energije,  da  pobero  vse  svoje  igre.   Morda  bi  pa 


»Dramatično  društvo"  vendarle  več  doseglo  z  uvaže- 
vanjem  naših  nasvetov,  kot  pa  z  ignoriranjem  naših 
vrst  in  s  ponosom  na  nedelavna  odborniška  mesta. 

AR. 

Opera. 

24.  februarja  se  je  pela  z  g.  Polakovo  v  naslovni 
vlogi  Offenbachova  »Lepa  Helena".  Nimamo  proti 
operi  sami  ničesar,  a  drugo  dejanje  je  vendarle  preveč 
»pikantno". 

26.  februarja  so  ponavljali  Bizctov  »Carmen", 
10.  marca  pa  Puccinijevo  »Boheme". 

18.  marca  je  bila  benefica  kapelnika  Beniška,  Sme- 
tanov »Poljub".  Nekateri  cenijo  »Poljub"  za  Smeta- 
novo najboljše  delo.  Odlikuje  se  po  finih  liričnih 
momentih  in  ljubki  gracioznosti. 

19.  marca  so  »Poljub"  ponavljali,  28.  pa  si  je 
izbral  g.  Orželski  za  benefično  predstavo  »Prodano 
nevesto",  ki  je  pa  daleko  zaostajala  za  prejšnjimi 
prireditvami. 

Slovenska  opera  je  bila  v  obče  dobra,  izvzemši 
godč.  Klemensovo,  ki  je  več  obetala,  kot  pa  podala. 
Gospa  Skalova  in  Stolcova  sta  dobri,  gosp.  Orželski 
jako  priljubljen,  ki  zna  manjkajočo  mu  višino  nadome- 
stiti z  izborno  šolanim  falzetom,  g.  Oufednik  mnogo- 
krat ni  bil  dobro  razpoložen,  a  kadar  je  bil,  je  po- 
kazal, kaj  zna.  G.  Betetiu  pa  svetujemo,  da  se  na- 
dalje izobrazi  v  petju,  a  »Slov.  dram.  društvo"  naj 
to  mnogo  obetajočo  moč  ohrani  našemu  odru.  — 
Opera  nam  letos  ni  nudila  novosti.  Namestu  da  so 
stare  stvari  na  novo  študirali,  bi  bili  podali  lahko 
kaj  novega.  A,  R, 

Boža  Kneževič,  profesor  belgrajske  gimnazije, 
je  umrl  dne  3.  marca  po  dolgi  bolezni.  Rajnik  je 
bil  potomec  plemenitega  in  junaškega  semberskega 
kneza  Ive  Kneževida.  Poleg  učiteljskega  dela  v  šoli 
se  je  odlikoval  tudi  po  svojem  književnem  delovanju 
na  polju  modroslovne  zgodovine.  Spisal  je  dela  »Red 
u  istoriji",  »Proporcija  u  istoriji",  »Misli"  itd.  Razen 
tega  je  tudi  spretno  prevajal  iz  tujih  jezikov. 

Dr.  Vojislav  Bakič.  1.  aprila  je  obhajal  pro- 
fesor pedagogike  pri  Veliki  šoli  v  Belgradu,  dr.  Voji- 
slav Bakič  tridesetietnico  svoje  znanstvene  in  učiteljske 
delavnosti.  Voj.  Bakič  je  bil  rojen  22.  avgusta  1. 1847. 
na  Perni  v  Gornji  Krajini.  Ker  je  imel  posebno  ve- 
selje in  posebno  nadarjenost  za  učiteljski  poklic,  so 
ga  poslali  proučevat  vzgojeslovje  na  nemške  uni- 
verze. Študiral  je  na  lipski  in  heidelberški  univerzi 
ter  je  I.  1874.  napravil  doktorat,  za  katerega  je  na- 
pisal »Rousseau's  Paedagogik".  Leta  1892.  je  postal 
profesor  pedagogike  pri  Veliki  šoli,  kjer  deluje  še 
zdaj.  V  1.  1894—1895  je  bil  načelnik  ministrstva  za 
narodno  prosveto.  Bakič  je  uredoval  znani  vzgoje- 
slovni  list  »Vaspitač**  in  je  spisal  mnogo  strokovnih 

PRISTANIŠČE  V  VLADIVOSTOKU. 


pedagoških  del  n.  pr.  , Pouke  o  vaspitanju  dece  u 
roditeljsko]  kuči"  (1880),  „0  mehanizmu  u  školskoj 
nastavi*  (1880),  „0  vaspitnom  prilagodjivanju"  (1893), 
,Op§ta  pedagogika*  (1897),  .Pos.bna  pedagogika* 
in  drugo. 

Poljsko  umetnost  sta  zadeli  v  zadnjem  času 
dve  veliki  izgubi;  umrla  sta:  kipar  Hipolit  Marczewski 
in  slikar  Pantaleon  Szyndler.  —   H.  Marczewski 


Tudi  Szyndler  je  dovršil  študije  na  rimski  akademiji 
sv.  Luka  in  je  že  takrat  izložil  na  razstavi  versko 
kompozicijo  ^»Smrt  sv.  Afre".  Del  j  časa  je  preživel  v 
Parizu,  kjer  je  slikal  večinoma  portrete  za  pariško 
in  poljsko  aristokracijo  in  plutokracijo.  Najbolj  znana 
slikarska  dela  Szyndlcrjeva  so:  »Beata  Puella",  ,,Su- 
perba",  „Drama  v  serajlu",  ^Kardinal",  „Westmin- 
strska  opatija"  in  »Eva".  —  Szyndlcr  je  v  prvi  polo- 
vici svoje  umetniške  delavnosti  žarel  kot  meteor, 
toda  pozneje  je  njegova  zvezda  otemnela,  ker  se  je 


General  Batjanov, 

poveljalk  3.  ruske  mandžurskc  armade 


Admiral  Nebogatov, 

poveljnik  tretjega  ruskega  tihomorskega  brodovja. 


je  bil  rojen  13.  avgusta  1854.  in  je  svojo  kiparsko 
spretnost  pridobil  deloma  v  Varšavi,  deloma  na  kra- 
ljevski akademiji  sv.  Luka  v  Rimu.  Njegova  najboljša 
dela  so:  Spomenik  Moniuszka,  za  katerega  je  dobil 
nagrado,  razne  skupine  za  vseučiliško  knjižnico  in 
za  palačo  grofa  Lubiehskega.  Zapustil  je  nekončano 
skupino  „Pot  Kristusov  na  Kalvarijo".  —  P  Szyn- 
dler  je  bil  rojen  I.  1846.  in  se  je  zgodaj  posvetil 
slikarstvu.  A  slikarstvo  ni  bilo  izpočetka  zanj  umet- 
nost, ampak  le  rokodelstvo;  bil  je  samo  sobni  slikar. 


bil   duševno    izčrpal  in   mu   je  nedostajalo  tvornih 
moči. 

Tadeusz  Bar^cz,  imenitni  poljski  kipar  je  dnd 
12.  sušca  umrl  v  Lvovu  v  56.  letu  svoje  starosti.  Ba- 
rqcz  je  bil  pristno  Ivovsko  dete.  Vsakdo  ga  je  poznal ; 
na  glavi  je  nosil  srednjeveški  baret,  suknja  je  bila  iz 
aksamita,  v  ustih  je  imel  neizogibno  pipico,  in  tako 
opravljen  je  potoval  tudi  po  tujih  krajih.  Svoje  Štu- 
dije je  dovršil  v  Mnihovu  in  Florenciji.  Najboljša 
njegova  dela  so:  „ Venera  in  Amor",  doprsna  podoba 

ŠevCenka,  Lenartowicza,  spomenik  Koscisuzkov  v  Chi- 
cagu  in  alegorična  skupina  ^Konstitucije  iz  3.  maja." 
Ks.  Heiiryk  Jackowski.  Ni  skoraj  tedna,  da  bi 
smrt  Poljakom  ne  vzela  kakšnega  odličnega  moža. 
Sredi  marca  jim  je  umrl  eden  izmed  najbolj  zaslužnih 
duhovnikov,  ks.  H.  Jackowski.  Več  kakor  40  let  je 
veliki  duh  Jackowskega 

oživljal  vsa  dela  in 
podjetja,  katerih  namen 
je  bil  duhovno  prero- 
jenjc  Poljakov.  Njegova 
vztrajnost  je  bila  izred- 
na ;  pri  vseh  svojih  delih 
ni  iskal  samega  sebe, 
ampak  le  čast  božjo, 
zato  je  tudi  z  največjo 
krščansko  ponižnostjo 
odklanjal  vsa  visoka  do- 
stojanstva, ki  so  mu  jih 
ponujali.  Porodil  se  je 
1. 1834.  na  Poznanjskem, 
študiral  je  na  beroltnski 
univerzi  in  kot  duhov- 
nik najprej  deloval  v 
helminjski  Škofiji.  Šele 
kot  kanonik  varminjski 
in  papežev  komornik  je 
1.  1861.  vstopil  v  Jezu 
sovo  družbo;  kot  član 
te  družbe  je  začel  svoje 
zaslužno  pisateljsko  de- 
lovanje. Ustanovil  je  dva  mesečnika  »Przegl^d  pow- 
szcchny"  in  „  Misye  katolickie"  ter  je  izdal  spise: 
,Prawdy  v^rieczne*,  ,Rozwaž  to  dobrze**,  „Ewangelie 
na  caly  rok." 


Rusi  v  zakopih 


je  trudila  napraviti  iz  „ch*opa"  občana  in  Poljaka. 
Dokler  ji  je  srčna  bolezen  dovoljevala,  je  urejevala 
poljudni  ilustrovani  mesečnik  „Zorza".  S  pomočjo 
Wyslouchowe  se  je  ustanovil  listič  za  vaške  ženske 
^Przodo^vnica",  ki  izhaja  že  šest  let  ter  ponuja  čita- 
teljicam  izbrano  dušno  hrano.  Njene  poučne  knjižice 

za  ljudstvo  so  že  izšle  v 
več  izdajah.  M.  Wys- 
louchowa  je  tudi  spret- 
no prevajala  iz  češčine. 

Petindvajsetlet- 
nica  mesečnika„Rus- 
skaja  Mys!".  Moskov- 
ski mesečnik  j,Russkaja 
Mysl"  je  dovršil   letos 
25.  letnik.  Ta  mesečnik 
je  najboljši  tolmač  polj- 
skih pisateljev,  zlasti 
Sienkiewicza,   Prusa  in 
Orzeszkove.  Večkrat  je 
i,Russkaja    Mysl*'    po- 
vzdignila   svoj    glas   v 
korist   poljske    narod- 
nosti   in   omike  ter  je 
pripravila  pot   poljske- 
mu leposlovju  med 
rusko  občinstvo,  — 
^Russko  MysP  je  leta 
1880.  ustanovilo  ne- 
koliko mož,  katerim   sta  načelovala  publicista  N.  R. 
Vas.  Šelgunov  (umrl  1891)  in  Serg.  Jurjev  (t  1888). 
Dokler  sta  ona   dva  urejevala  list,   je  bila  njegova 
vsebina  zelo  dragocena.   Prof.  M.  S.  Korelin  (t  1898) 


Ruski  general  Bilderling. 


Avstrijski  domobranski  minister  SchOnaich. 


Marja  Wyslouchowa.  22.  marca  je  umrla  v 
Lvovu  poljska  pisateljica  gospa  M.  Wyslouchowa, 
soproga  urednika  ,Kurjera  Lwowskega*.  Rajnica  ima 
velike  zasluge  zlasti  za  omiko  poljskega  ljudstva,  za 
katero  je  delovala  polnih  20  let.  Marljivo  je  pisala 
za  list  ,Przyjaciel  ludu"  poučne  članke,  v  katerih  se 


je  tu  objavljal  temeljite  članke  o  zgodovini  književ- 
nosti in  omike,  zlasti  o  laškem  humanizmu;  zgodo- 
vinar P.  N.  Miljukov  je  tu  objavil  „Glavnyja  tččenija 
russkoj  istor.  mysli*,  Vsev  Fed.  Miller  studijo  o 
ruskem  rastlinstvu,  V.  Sparowicz  o  ruski  in  poljski 
literaturi.   Leposlovna  dela  so  tu  objavljali  Sčedrin- 

Saltykov,  VI.  O.  Korolenko,  D.  Grigorovič,  Glžb 
Uspenski,  N.  S.  LSskov,  M.  Albor,  A.  Ert^l,  G.  MačtSt, 
Mamin  -  Sibirjak,  Šalov,  Barancevič,  Nčmirovič-Dan- 
čenko,  K.  Stanjukovič,  in  sploh  boljši  zastopniki  so- 
dobnega leposlovja ;  pesmi  so  bile  izpod  peresa  Apuk- 
tina,  Morežkovskega,  Goleniščev-Kutuzova.  Po  smrti 
Jurjeva  in  Šelgunova  stoje  na  čelu  mesečnika  pre- 
lagatelj  V.  M.  Lavrov,  publicist  Al.  Golcev  in  A.  A. 
Kizeveker.  V  zadnji  dobi  »Russkaja  Mysl"  nima 
prejšnje  različnosti,  svežosti  in  določene  smeri.  Ured- 
ništo  z  enako  vljudnostjo  sprejema  spise  „narod- 
nikov*  in  zagovornikov  marksizma  in  ekonomičnega 
materializma,  cel6  tudi  pisateljev,  ki  hočejo  vse  te 
protislovne  smeri  spraviti  v  soglasje.  Uredništvo  v 
obče  vidi  v  ekiekticizmu  svojo  rešitev  in  zato  se 
trudi  ugoditi  vsem  okusom.  S  tem  pa  seveda  izgubi 
list  značajnost  in  veljavo.  ^Russkaja  Mysl"  ima  v 
vsakem  zvezku  tri  oddelke.  V  prvem  oddelku  so 
leposlovni  spisi,  v  drugem  znanstveni  članki  moskov- 
skih učenjakov,  „žurnaInoje  obozr^nie",  „vnutrenjeje 
obozrčnie",  »inostrannojo  obozržnie",  ^sovremennoje 
iskustvo " ;  tretji  oddelek  obsega  „  bibliografičeskij 
otdgl*,  v  katerem  se  nahajajo  ocene  najnovejših  ruskih 
knjig.  Zadnji  oddelek  je  bolj  vestno  urejevan  nego 
v  drugih  ruskih  mesečnikih.  Naročnina  za  celo  leto 
znaša  na  Ruskem  12  rubljev,  pri  nas  14  rub.  (36  K). 
Zadnji  trenotki  ^t"  in  ^^l".  Ortografični  odsek 
petrograjske  znanstvene  akademijo  dobiva  —  kakor 
pišejo  „S.  Pet.  Ved.*.  —  v  zadnji  dobi  veliko  število 
prošenj  in  knjižic  posebno  od  pedagogov,  ki  zahte- 
vajo, da  bi  se  iz  ruskega  pravopisa  odstranili  črki 


»t*  (jat)  in  »'b*  (jer).  Gradiva  v  tej  zadevi  se  je  že 
zopet  nabralo  toliko,  da  se  pravilno  vrše  seje  ome- 
njenega odseka  pod  predsedništvom  člena  akademije 
F.  Fortunatova.  Skoraj  vsi  členi  odseka  se  strinjajo 
v  tem,  da  se  potrati  veliko  časa,  preden  si  učenci 
zapomnijo,  kje  in  kdaj  naj  se  piše  »t*.  Ako  bi  se 
odpravila  črka  „1**,  bi  stavci  imeli  manj  dela  in  tudi 
bi  se  prištedilo  veliko  prostora  v  knjigah,  zakaj  od 
15—16  tiskovnih  pol  zavzema  črka  ^t.*  povprečno 
eno  celo  polo.  Ni  dvomiti,  da  bode  v  kratkem  od- 
klenkalo  tema  dvema  ruskima  črkama. 

Dmitrij  Lavrentjevič  Mihajlovskij.  V  štiri- 
desetih in  petdesetih  letih  v  dobi  stagnacije  izvir- 
nega pesništva  se  je  obogatila  ruska  književnost  s 
celo  vrsto  izbornih  prevodov ;  prevajali  so  najboljše 
spise  tujih  klasičnih  pesnikov.  Strast  za  prevajanje  je 
bila  na  Ruskem  že  izdavna  tako  močna,  da  so  tudi 
največji  talenti,  Žukovskij,  Puškin  in  Lermontov  po- 
izkušali svoje  moči  pri  prevodih  tujih  pesnikov,  in 
nekateri  pesniki  so  skoraj  vse  svoje  moči  posvetili 
le  prevodom.  K  tem  spadajo:  N.  V.  Berg,  Gerbel, 
Mihajlov,  A.  L.  Sokolovskij,  Kozlov,  Min  in  23.  marca 
umrši  D.  Lavr.  Mihajlovskij.  —  Mihajlovskij  je  bil 
rojen  1. 1828.,  dovršil  je  pravniške  Študije  na  vseuči- 
lišču v  Petrogradu  in  je  vstopil  v  državno  službo. 
Njegov  prvi  prevod  Byronove  pesni  „Mazepa**  je 
izšel  1.  1857.  v  ^Sovremenniku";  njegove  poznejše  iz- 
virne pesni  in  prevodi  angleških,  francoskih,  nemških 
in  laških  pesni  pa  v  raznih  časopisih.  V  prevodih 
Mihajlovskega  je  malo  poezije,  malo  barv,  verzi  ne 
don^  posebno  lepo. 


Japonci  sežigajo  mrliče. 

Naloga  184. 

A.  UršiC. 
(Original.) 

Mat  v  tretji  potezi. 

Naloga  185. 

Schweiz.  Schachverein  T. 
I.  častno  priznanje. 

Naloga  186. 

W.  A.  Shinkman. 
(Humor  im  Schach.) 

Književnost. 


V  čilem  založništvu  A.  Stein,  Potsdam,  je  izšla 
knjiga:  „ Humor  im  Schach  itd  von  H.  Fischer*.  Stane 
lično  vezana  3*50  marke;  obsega  samomale,  a  tudi 
nekaj .  direktnih  nalog  pisateljevih.  Pridanih  je  14 
Shinkmanovih  samomatov.  Delo  je  do  sedaj  edino 
te  vrste  in  sestavljeno  kot  apologija  samomata,  ki 
ga  nekateri  prezirajo  (dasi  popolnoma  neopravičeno) 
ako  mu  celo  ne  prepovedujejo  obstanka.  V  zbirki 
dobiš  čvrstih  idej,  ki  bodo  tudi  neljubitelja  samo- 
mata  zanimale.  Komponisti  direktnih  nalog  dobe 
tukaj  mutatis  mutandis  tudi  novih  idej  v  porabo. 
Nalogo  14.  (Shinkman)  podajemo  popravljeno  v  dia- 
gramu štv.  186.  Za  rešitev  je  razpisana  nagrada,  kakor 
tudi  za  sledečo,  v  kateri  je  mogoče  kralja  postaviti 
mat  samo  s  skakavcema  (in  svojim  kraljem)  ako  se 
postavi  pod  el  novo  polje.  Naloga  187  je  taka:  Beli: 
Ke4  Sc5  d6;  črni:  Ka8:  mat  v  55.  potezi  (Shinkman). 
Naslov  za  vposlanje  rešitev:  Hieronymus  Fischer, 
Bamberg.  V  istem  založništvu  je  izšla  tudi  knjiga: 
„B.  Kagan,  Erstklassige  Schachpartien,  Endspiele  und 
Probleme**.  Stane  vezana  3  marke.  Zbirka  je,  kakor 
pravi  prireditelj,  namenjena  bolj  za  prijateljske  kroge 
kakor  za  širšo  javnost.  Gotovo  bodo  pa  tudi  drugi 
šaholjubi  radi  segli  po  njej.  Dobro  došel  bo  opis 
»Berliner  Schachleben"  vsakemu  Šahovcu,  ki  obišče 
Bcrolin.  Pri  partijah  je  nekaj  tiskovnih  pomot,  ki  si 
jih  pa  vsakdo  lahko  popravi*  Oddelek  za  naloge  pa 
svetujemo,  naj  gospod  prireditelj  pri  2.  izdaji  da  v 
pregled  komponistu.  Veliko  jeze  se  bo  omejilo  I  Sine 
ira  ct  studio. 

3>£ 


Popravek: 

V  nal.  Štv.  180.  stoj  beli  Ictavcc  na  gl,  ne  f4:  na- 
loga štv.  182  je  mat,  ne  samomat! 


c-^^ 


Rešitev   nalog   v   š  t.  2.  1905. 

Naloga  171.  1.  Tf4,  cxf:  2.  Sf4  itd.  1  Td4. 
2.  Lg4-^  itd.  -  Št.  172.  1.  Td4  ^.  2.  D,  T,  S,  p  mat. 
-  Št.  173.  1.  Dgl  ^^.  2.  D,  T,  S,  mat.  -  Štev.  174. 
1.  Sc5,  kd6:  2.  Sd7  i. t.  d.;  l-kxc5.  2.  De5  i.  t.  d.; 
1— TXc5.  2.  Dc4  itd.:  (čedna  naloga).  —  Štev.  175. 
1.  LbSI  (in  ne  drugod!)  ^w:  2.  %\  g4,  D  mat. 


5^-^ 


Samomat  v  21.  potezi. 

PREŠERNOV  SPOMENIK. 

Josip  Stritar  je  izdal  oklic  za  nabiranje  darov  za  Prešernov  spomenik,  v  ka- 
terem pravi:  Prešernov  spomenik  je  gotov;  slava  umetniku,  gospodu  Zajcu,  ki  je 
tako  izvrstno  izvršil  svojo  častno  nalogo!  Ko  v  ces.  livarni  dunajski  zagledaš  bronastega 
moža,  oveseli  se  ti  duša:  Glejte  ga,  to  je  naš  Prešeren!  Prešernov  spomenik  imamo, 
ali  še  ne  tam,  kjer  je  edino  pravo  mesto  njegovo,  v  stolici  slovenske  domovine,  v 
beli  Ljubljani!  —  Nemški  narod  se  pripravlja  letos  sijajno  slaviti  svojega  Schillerja  po 
vseh  delih  sveta,  koder  se  glasi  nemška  govorica.  Ravno  prav:  Nemci  Schillerja,  Slo- 
venci Prešerna!  Kar  je  njim  njih  Schiller,  to  je  nam  naš  Prešeren,  in  še  več!  Ali  v  ta 
namen  je  potreba  še,  kakor  se  mi  je  dejalo,  20.000  kron.  —  Na  noge  torej,  Slovenci 
in  Slovenke!  V  Prešernovem  imenu  vsaj  bodimo  složni!  Z  veseljem  sczrmo  vsak  v 
svojo  domačo  hranilnico,  prostorno  ali  uborno,  ter  izkažimo  s  primernim  darom  svojo 
hvaležnost  in  ljubezen  našemu  F^rešernu!  Ne  bilo  bi  nam  v  čast,  ko  bi  imel  spomenik 
shranjen  biti  v  livarni,  mesto  da  se  postavi,  kamor  je  določen. 

Kjer  se  slovenska  čuje  govorica, 

pokladajmo  dari  mu  na  oltar; 

gospod  in  kmet,  mladenič  in  devica, 

otrok  in  mati  svoj  prinesi  dar! 

En  duh,  en  glasi  Ves  rod  slovenski  vstani: 

Prešernov  spomenik  naj  bo  v  Ljubljani! 

Josip  Stritar. 

Listnica  uredništva.  Izumitelj  novega  sestava  za  poučevanje  analfabetov  potom  projekcije 
v  L.:  Pravite,  da  se  po  Vašem  sestavu  olajša  učenje  alfabeta  tudi  najtršim  glavam  in  da  bo  torej  Vaš  izum 
jako  nevaren  analfabetstvu.  Mogoče.  A  mi  ne  moremo  priobčiti  Vašega  črteža,  dokler  svoje  iznajdbe  ne 
izpopolnite.  —  Izumitelju  novega  zrakoplovnega  sestava  v  R.:  Premišljevali  smo  Vaše  načrte.  Naznanite 
nam  svoj  natančni  naslov  1  Do  Marta  ne  boste  mogli  priti  s  svojimi  koleščki,  to  je  gotovo,  a  če  se  Vam 
posreči,  da  letite  ž  njimi  vsaj  okoli  zemlje,  bomo  prav  zadovoljni.  —  O.  S.  v  Kanalski  dolini:  Vašo 
zbirko  krajevnih  imen  smo  poslali  g.  pisatelju  dotičnega  sestavka,  ki  jo  bo  uporabil.  Hvala  Vam  lepa  I 
—  Za  to  številko  smo  morali  odložiti  mnogo  spisov,  ker  nam  je  primanjkalo  prostora,  zlasti 
je  izostalo  več  književnih    ocen.  Prosimo  potrpljenja  gg.  sotrudnike.  Pride  prihodnjič  na  vrsto. 

Popravek.  Po  pomoti  se  je  na  strani  299.  vrinilo  Z  v  onim  ir.  Pesem  je  Marijan  o  v  a. 

SKRIVALNICA. 


Kje  je  lisica? 

SLIKE. 

Tolažnica  v  zadnjem  boju.  Josip  Vrbanija.  —  Pitagorov!  učenci  občudujejo 
soinčni  zahod.  A.  Bronnikov.  —  Stolnica  sv.  Justa  v  Trstu.  —  Denar  s  sliko 
papeža  Pija  11.  —  Tržaški  škof  dr.  Nagi.  —  Brat  Odorik  Matiuzzi.  —  Poto- 
vanja brata  Odorika  Matiuzzija  (1318—1330.)  —  Idrijsko  rudniško  gledišče.— 
General  Cončev.  —  Grški  kralj  Jurij.  —  Shod  slovanskih  časnikarjev  v  Opatiji 
1.  1905.  —  Brodovje  admirala  Nebogatova.  —  Rusko  taborišče.  —  Spomenik 
carja  Aleksandra  II.  Osvoboditelja  za  Sofijo.  —  Goethe -Schillerjev  spomenik 
v  \Veimaru.  —  Jules  Verne.  —  General  Kazbek.  —  Nemška  prosveta. 

,,Doni  in  Svet'^  izhaja  prvega  dnč  vsakega  meseca. 

Urednika :  dr.  Mihael  Opelca  za   leposlovje,  dr.  Evgen  Lampe  za  znanstvo 
in  ilustracije.  —  Založnik  in  lastnik:  y,Marijanišče'S  —  Tiska  ^Katoliška  Tiskarna' 

v  Ljubljani. 

Naročnina:   9  K,  za  dijake  6  K  80  h,  za  Ameriko  2*5  dolarja,  za  Italijo  11  lir,  za 
Nemčijo  10  mark.  Sprejema  lastništvo  in  upravništvo  v^Marijanišču** 

LEA  FATUR: 


V  BURJI  IN  STRASTI. 


POVEST. 

Vil. 

Krasna  si,  Ljubljana  bela, 
kakor  deva  razcvetela, 
polna  mika,  polna  čara  .  .  . 

eselo  so  doneli  zvonovi.  Po 
trgu  se  je  vse  gnetlo  praz- 
nično oblečenih  ljudi.  Raz- 
govarjaje  se,  so  stali  v  gru- 
čah možki  —  mimo  njih  so 
zazvenčale  sablje  —  zažven- 
ketale  ostroge.  Zibala  so  se 
nališpana  dekleta,  hitele  gospodinje  s  svojim 
nakupilom. 

Med  hitečimi  je  bila  tudi  Katra.  Sicer 
zgovorna,  je  komaj  odzdravljala  številnim 
svojim  znankam;  godrnjala  je  nad  gnečo  in 
vlekla  zasopla  težko  naloženi  koš. 

Nestrpno  so  jo  čakali  dijaki;  ura  se  je 
pomikala  na  osem.  Hitro  jih  je  odpravila  k 
maši,  urno  pospravila  in  pristavila  ogromen 
lonec  na  švedrasto  železno  ognjišče.  Vrnili 
so  se  dijaki,  odkazala  jim  je  predjužnik, 
ukazala  se  jim  učiti  in  vršila  dalje  važna 
svoja  opravila. 

Včasih  je  vzdignila  svoj  močni  glas  in 
reka  raznih  priimkov  se  je  zlila  na  fante, 
katerih  glasno,  iz  sobe  prihajajoče  vpitje  je 
pričalo  jasno,  da  se  ne  obnašajo  kot  krotki, 
dobri  dijaki. 

,DOM  IN  SVET-  1905.  ŠT.  6 


(DALJE.) 


Hitela  je  Katra,  uznojila  se  je  —  no  — 
ko  se  je  bližal  poldan,  je  dozorel  sad  nje- 
nega truda:  Miza  je  bila  pogrnjena,  kupice 
so  čakale  sramežljivo  v  omari,  lonci  so  stali 
skromno  na  robu  ognjišča ...  In  slišalo  se 
je  na  stopnicah  ropotanje  težkih,  z  žebljj 
nabitih  kmetiških  Čevljev,  desetero  različnih 
glasov  je  klicalo  nakrat: 

„Oj  Katra,  kje  si?** 

Ta  si  je  privezala  urno  bel  predpasnik, 
odprla  vrata  in  pozdravljala  prihajajoče: 

„No,  romarice,  kje  so  odpustki?" 

Odgovarjale  so  ji  vse  enoglasno,  vsaka 
je  hotela  govoriti  —  mnogo  —  in  prva  go- 
voriti —  zato  so  vzdignile  druga  čez  drugo 
raznolike  glasove  —  nastalo  je  vpitje,  da  so 
mislili  prestrašeni  sosedje :  Turek  se  je  uta- 
boril  pri  Katri. 

Prihiteli  so  fantje.  Vinko,  da  pozdravi 
Luco  in  druge,  manjša  dva,  da  se  nasme- 
jeta  kričečim  kmeticam.  Pa  zgrabila  je  Katra 
omelo  in  zapodila  zanikarneža  .  .  .  Nato  je 
postavila  veliko  skledo  na  mizo  in  silila  goste 
na  stole.  Obotavljale  so  se  ženice  in  pri- 
sedale  počasi.  Vinko  je  privedcl  Luco,  Rude 
je  molil,  sledilo  je  previdno  zajemanje,  silje- 
nje in  priznavanje,  da  je  juha  dobra.  Katra 
je  kimala:  ^Štirinajst  dišav  denem  k  mesu, 
mora  biti ;  meso  je  od  pitanega  vola  —  kaj 
bodo  tiste  buše  na  kmetih." 

Žene  so  občudovale  Katrino  umetnost  v 
kuhi,  botra  Krncova  pa  je  potočila  srebrn 
goldinar  po  mizi: 

„Po§lji  po  en  Štefan,  Katra,  po  juhici  gre 
štirideset  kapljic/ 

Rude  je  skočil  na  noge,  vzel  Štefan  z 
omare  in  prašal  že  na  stopnicah : 

„ Belega  ali  črnega?" 

Ena  je  želela  belega,  druga  črnega.  Modri 
fant  je  prinesel  rdečega  in  —  manjkalo  ga 
je  pet  prstov  od  roba. 

„Si  ga  že  zopet  pokušal  po  potu!"  je 
godrnjala  Katra  in  natakala  kupice. 

„Da  bi  bila  Bogu  všeč  naša  romarska 
pot!"  je  napila  Krncova  in  nagnile  so  kupice. 

Katra  je  prinesla  dvojno  meso,  dvojno 
prikuho.  Žene  so  se  branile: 

„Celo  svatbo  ste  nam  pripravili,  kdaj 
Vam  vrnemo"  itd.  To  je  kmetska  etiketa; 
treba  je  siliti  in  braniti  se.  Luce  ni  bilo  treba 
prositi ;  vožnja  ji  je  pretresla  želodček.  Tem 
manj  sta  jedla  Vinko  in  Hrvatinka.  Vinko 
od  veselja,  ker  je  bila  navzoča  Luca,  Hrva- 
tinka od  žalosti,  da  zapušča  Luca  tako  vesela 
dobre  reditelje.  „Daj  tujemu  otroku  srčno 
kri,  ne  boš  žel  hvaležnosti",  tako  si  je  mislila 
in  molčala,  dočim  so  romarice  glasno  go- 
vorile o  tem  in  onem  in  jim  je  Katra  pra- 
vila o  doslej  nezaslišani  draginji  v  Ljubljani 
—  in  dočim  sta  se  pretepavala  Fonze  in 
Rude,  razgreta  od  kupice  vina. 

Ženice  so  pa  pregledovale  stanovanje  in 
se  čudile  lepoti  posode  v  omari  ter  pre- 
progam na  tleh.  Segle  so  celo  pod  pogri- 
njalo  in  otipale  posteljnino: 

„Oh,  na  migance  ima  vse,  glej  jo  Katre, 
glej!" 

Tako  so  vzklikale,  rekle,  da  je  tako  lepo 
kakor  v  cerkvi,  in  pokukale  tudi  v  sobo 
fantov. 

„Le  noter,  prijateljica",  je  zaklical  Fonze, 
„tukaj  se  mi  učimo,  zakaj  nima  tele  oslovske 
pameti ..."  Razsrjene  žene  bi  bile  že  po- 
kazale hudobnemu  fantu  —  pa  klicala  jih  je 
že  preoblečena  Katra  na  izprehod.  Poslala 
je  manjša  dva  fanta  k  večernici,  zavila  si  glavo 
v  svileno  omotačo,  vse  pozaklenila  in  od- 
vedla žene  v  cerkev  svetega  Petra. 


Vinko  jih  je  spremil.  Saj  ne  bi  hodil  s 
tropo  glasno  govorečih  žensk  —  vedel  je 
dobro,  da  bode  srečaval  sošolce  —  da  bode 
grmelo  drugo  jutro  v  šoli  vprašanj  -  za- 
smeha  .  .  .  Ali  Luca  je  hodila  zraven  njega 

—  njene  črne  oči  so  občudovale  vse,  njena 
rdeča  usta  se  niso  utrudila  v  vprašanjih. 

Ponosno  je  stala  pred  njimi  cerkev  sve- 
tega Petra.  Na  krasnem  pročelju  se  je  za- 
lesketala  svetnikova  podoba  v  mozaiku. 

Katra  je  razlagala  jezikajočim  romaricam, 
kako  se  je  trudil  gospod  župnik,  da  se  je 
cerkev  sv.  Petra  tako  krasno  prenovila,  ko- 
liko škode  je  naredil  drugi  potres  itd. 

In  naprej  jih  je  vodila  neutrudno  govo- 
reča Katra,  Čez  leseni  most  na  Poljane  in 
na  novo  cesto  pod  Golovcem.  Rdeče  je  ža- 
relo tu  v  solncu  na  obširnem  prostoru  sto- 
ječe samotno  poslopje  —  križ  na  strehi  je 
pričal,  da  je  to  dom  miru.  Katra  je  privedla 
žene  skozi  tihi  prijazni  vhod  —  in  objela 
jih  je  tihota  ljube  kapelice  .  .  . 

Skozi  barvana  stekla  je  prihajal  le  medlo 
solnčni  žar  -  -  zlatil  je  lepo,  malo  nagnjeno 
glavo  Kristusovo,  lil  čar  življenja  na  blagi 
obraz,  in  sijale  so  oči  v  nebeški  mifobi . . . 

Na  drugi  strani  je  kazala  Žalostna  Mati 
svoje  od  sedem  mečev  prebodeno  srce: 
Pridite  k  meni  vsi,  ki  ste  potrti  .  .  . 

V  belem  blesku  lilij  je  stal  na  edinem 
oltarju  kfp  dobrega  očeta  vseh  družin,  vzora 
vseh  mož,  ljubko  dete  v  beli  srajčici  mu  je 
bilo  v  naročju  in  širilo  ljubeznivo  roke :  Za- 
tecite  se  k  nama  v  borbah  življenja  . .  . 

Prazna,  tiha  je  bila  kapelica  —  pa  za- 
žvenkljalo  je  —  po  hodniku  so  zadoneli  ko- 
raki —  oddaljili  se  zopet  —  v  kapelo  je  stopil 
prileten,  uborno  oblečen  mož  bolnega  obraza 

—  trudne  hoje  . . . 

Odpria  so  se  vrata  zakristije  —  pater 
visoke  postave,  duhovitega  obličja  je  stopal 
proti  spovcdnici;  njegove  oči,  polne  milobe, 
so  se  nasmehnile  Vinkotu,  so  premotrile 
romarice  in  lile  up  in  tolažbo  v  bolno  dušo 
trudnega  potnika  . . . 

Drobna  roka  se  je  doteknila  Vinkove 
rame,  žarne  oči  so  ga  vabile  —  odšle  so 
že  romarice,  molč6  je  stopal  Vinko  z  Luco 

za  njimi.  Katra  se  je  ustavila  pred  vodo- 
metom na  Franc  Jožef  o  vem  trgu,  razlagala 
modro  pomen  »Mestnega  doma**,  »Zavoda 
sv.  Marte**  in  naštela,  koliko  brizgalnic  in 
ognjegascev  ima  naša  rezidenca.  Nato  je 
peljala  svoje  znanke  čez  novi  most  do  fran- 
čiškanske cerkve,  ki  je  bila  ženicam  posebno 
povšeči. 

»Jejs,  jejs,  kaj  bo  šele  v  nebesih,  ko  je 
že  v  tej  cerkvi  tako  lepo**,  so  zdihovale  naše 
dobre  Notranjke.  Luca  je  stala  ko  okamenela 
sredi  cerkve.  Vedela  ni,  kaj  bi  pogledala 
prej,  slike  na  oboku,  na  straneh  ali  na  ol- 
tarjih —  ali  bi  občudovala  prej  vitke  stebre 
glavnega  oltarja,  lestenca  umetne  cvetlice, 
vbrane  barve  oken,  ali  bi  se  ozrla  na  desno 
ali  levo?  Vinko  jo  je  potegnil  vlavretansko 
kapelo  —  pokazal  ji  nežnoljubke  podobe 
Deteta  Jezusa  na  stenah  in  jo  vedel  pred  mali, 
v  zlato  in  svilo  odeti  kip  Praškega  Deteta. 
Luca  je  pokleknila,  solze  so  priigrale  v 
njenih  očeh  in  spustile  se  po  žarečem  licu 
-  bila  je  hči  umetnika,  hči  lepega  juga,  in 
čutila  je  živo  lepoto  izraženo  v  teh  slikah 
in  kipih.  Ganjen  jo  je  gledal  Vinko.  Šibka, 
nerazvita,  v  nerodni  kmetiški  obleki  a  z  ljub- 
kim nedolžnim  obrazkom,  je  sodila  popol- 
noma v  okvir  slike,  ki  jo  je  obdajala. 

Katra  je  naganjala:  »Pojdimo,  še  dosti 
je  cerkva  I**  Nerada  je  šla  Luca.  Pogledale 
so  ženice  še  vse  cerkve,  občudovale  so 
umetno  okrašene  oltarje,  divile  se  lepemu 
petju.  Potem  so  šle  k  Jurmanovi  po  cekarje 
in  koše.  Katra  je  še  pokazala  kaj  zna  hitra 
kuharica :  zavrtela  se  je  —  skuhala  in  nalila 
v  trenotku  velike  skodele  ženske  tolažbe. 

No,  odpravile  so  se  na  kolodvor.  Hrva- 
tinka  je  jemala  slovo  od  Luce  in  priporoče- 
vala  je  Katri:  »Zanesem  se  nžte,  pelji  jo  k 
tisti  gospe  in  povej,  da  je  sirota...** 

Brisala  si  je  solze  in  naročala  Luciji,  naj 
bode  pridna,  naj  ne  pozabi  Šembij  in  sta- 
rega očeta.  —  Težko  res  je  bilo  slovo  od 
drobne  ljubke  deklice  -  tem  težje,  ker  je 
uvidela,  da  je  Luči  tako  lehko  ostati  v  tujem 
mestu.  Menila  je  Hrvatinka,  da  bode  peljala 
sama  deklico  k  novi  gospodinji,  pa  Katra 
je  povedala,  da  gospe  ni  doma. 


Prišle  so  na  postajo.  Kmalu  je  klical 
vratar  z  gromkim  glasom  potnike  —  Roma- 
rice  so  se  zbasale  skozi  ozki  prostor  — 
Luca  je  gledala  za  njimi  -  njene  krasne 
oči  so  se  ovlažilc  .  .  . 

Drugi  dan  sta  šle  Katra  in  Luči  na  Res- 
Ijevo  cesto.  Ustavili  sta  se  v  prvem  nad- 
stropju z  balkonom  odičene  hiše.  Močno  je 
bilo  Luči  srce,  ko  je  prečitala  v  medeno, 
na  vrata  pritrjeno  ploščo  vrezano  ime:  Odo- 
ardo  Giganti.  Imenu  je  sledila  beseda,  ki 
sta  jo  obe  komaj  prebrali  in  še  potem  nista 
vedeli,  kaj  pomeni;  kajti  Katra,  dasi  že  cela 
meščanka,  je  slišala  le  redkokdaj  besedo 
»arhitekt**.  Stali  sta  pred  vrati  in  se  nista 
upali  noter.  Posredovavka  za  službe  je  rekla 
Katri,  da  zna  gospa  Gigantijeva  samo  laški, 
čeravno  je  govorila  hrvaški  ž  njo  —  zato 
je  skrbelo  Katro,  kako  se  bode  pomenila. 
Tudi  Luca^  ni  dosti  zaupala  svoji  laščini, 
katere  se  je  naučila  iz  Vinkove  knjige. 

»V  imenu  božjem,  snedla  nas  ne  bo!** 
se  je  ojunačila  Katra  in  pritisnila  na  gumb. 
Močno  se  je  stresel  zvonec  —  nekdo  je 
pridrsal  in  odpehnil  sitce. 

»Kdo  je?**  je  vprašal  rezek  glas. 

»Jaz**,  je  odgovorila  Katra. 

»Jaz?  Kdo  je  jaz?  —  Jaz  je  vsak**,  je 
godel  glas  za  vratmi. 

Na  to  nepobitno  dokazovanje  je  hitela 
Katra :  » Jurmanova  sem  in  dekleta  sem  pri- 
peljala.** To  je  izdalo.  Debela  kuharica  za- 
buhlega obraza  je  hitro  premerila  Luco  in 
jima  odprla  vrata  ukusno  opremljene  sobe. 

Lucine  oči  so  obvisele  na  lepem  prizoru. 
Na  pisani  preprogi  sredi  sobe  je  sedela  zelo 
krasna,  še  mlada  gospa,  v  beli  halji,  z  dolgimi, 
modrimi  pentljami.  Krog  nje  sta  skakala  lepa 
mlada  fantka,  jo  objemala,  božala,  vlekla  za 
dolge,  zlatorumene  lase,  ki  so  se  zgrinjali 
ko  plašč  po  njenih  oblih  ramah.  Lice  go- 
spejino  je  bilo  klasične  lepote,  a  žarelo  je 
v  tistem  hipu  v  neopisnem  čaru  materinske 
nežnosti  in  sreče. 

»Prišla  je  deklica,  gospa**,  je  naznanila 
kuharica. 

Dama  je  vstala,  poravnala  si  krasne  lase 
in  gube  na  obleki        fantka  sta  se  skrivala 

v  njih  in  tapaia  po  dolgi  vlečki.  Katri  in 
Luči  se  je  odvalil  kamen  od  srca,  ko  ju  je 
nagovorila  gospa  s  prijaznimi  besedami  v 
milo  zveneči  reški  hrvaščini  —  povabila  ju 
na  divan  in  sedla  sama  v  bližnji  naslonjač. 
Plašno  je  sedla  Luca  na  mehko  sedišče  — 
Katra  je  pa  govorila.  Besede  so  kar  vrele 
iz  njenih  ust,  povedala  je  vse,  kar  je  ve- 
dela od  Lucinih  razmer,  dostavila  še  mnogo 
iz  svoje  bogate  domišljije  —  in  uspeh  je 
bil  ta,  da  je  potekla  solza  po  krasnem  licu 
gospe  Giganti,  da  je  potegnila  Luco  z  be- 
sedami „  Ubogo  piščel"  k  sebi  in  ji  oblju- 
bila, da  ji  bode  ne  gospodinja  —  ampak 
mati. 

Vzhičena  ji  je  poljubila  Luca  roko.  Zdelo 
se  ji  je,  da  je  to  eden  najlepših  trenotkov 
njenega  življenja. 

Ko  so  se  zmenile  za  vse  drugo,  je  vpra- 
šala neugnana  Katra: 

„Gospa,  ali  ste  z  Reke,  kfer  govorite 
tako  lepo  kastavski?" 

„Da,  z  Reke,  iz  Vičičeve  hiše." 

„Jejs,  to  pa  je  najbogatejša  hiša  v  Reki. 
Odkod  so  pa  Vaš  gospod?  In  kje  pašo?" 

„Moj  mož  je  Rimljan  —  ni  ga  doma, 
moral  je  po  opravkih  in  ne  bo  ga  še  nekaj 
časa.  Kako  se  bo  začudil,  ko  bo  videl  malo 
Italijanko  pri  nas  —  veste  --  po  laško  jo 
oblečcm  —  moderno  je,  da  je  pestunja  v 
narodni  noši  —  in  ravno  rimska  noša  se  bo 
Lucieti  najbolj  podala." 

Gospa  je  povedala  fantkoma,  da  je  to 
njihova  družica  —  in  potegnila  sta  Luco  kar 
seboj.  To  je  dalo  Katri  priliko  povedati  po- 
vest o  Lucini  materi. 

„ Uboga  revica!"  je  zdihnila  lepa  Leonora 
in  odslovila  Katro. 

Vili. 

Pustila  je  vasico  belo, 
odšla  je  v  širni,  beli  svet, 
srce  ji  sreče  je  želelo  . . . 

Po  teh  kolikor  toliko  zanimivih  dogodkih 
so  pretekli  trije  meseci.  Divno  so  že  cveli 
kostanji  v  tivoljskem  drevoredu  —  in  kadar 
je  potegnil  veter,  so  leteli  cvetja  dehteči,  beli 


oblaki  po  šetavcih,  ki  so  hodili  posamezno, 
paroma  ali  v  gručah  pod  visokimi,  zamišlje- 
nimi drevesi.  Kaj  je  Tivoli  brez  dijaka?  Bil 
je  in  bo  dokler  stoji  Ljubljana  študent  o 
prostih  popoldnevih  v  ljubljenem  šetališču : 
od  plašnega  prvošolca  na  strani  stroge  go- 
spodinje do  nadutega  četrtošolca  in  do  res- 
nega maturanta. 

Tam,  kjer  se  križajo  poti  proti  Radec- 
kega  gradu,  pod  šumečim  kostanjem  je 
sedel  tudi  Vinko.  V  roki  je  imel  odprto 
knjigo,  ali  njegove  prijazne.  Črne  oči  so 
motrile  bolj  deklico  sedečo  poleg  njega. 
Le-ta  se  je  bila  naslonila  na  drevo,  cvetje 
kostanjevo  ji  je  padalo  v  bujn^  črne  lase, 
katerih  kita  je  ovijala  ljubko  glavico,  dočim 
so  silili  nagajivi  kodrci  na  čelo,  ušesa  in 
vrat.  Imela  je  pletivo  v  naročju  in  roke  so 
ji  bile  lenivo  povcšene.  Oči  so  zrle  na  kup 
igrajočih  se  otrok,  vender  je  bilo  vidno,  da 
so  njene  misli  nekje  daleč  . . .  Zgenila  se  je, 
ko  ji  je  padla  igla  na  tla.  Vinko  jo  je  po- 
bral in  mčnil: 

„Danes  se  ti  pa  nič  ne  ljubi,  Lucinka." 

„Saj  se  mi  res  ne",  je  odgovorila  dek- 
lica, vstala  in  vzela  široki  slamnik  s  klopi. 
Igraje  ga  je  vrtila  krog  glave,  da  so  leteli 
konci  rdečih  trakov  liki  venec  krog  njene 
glave . .  .  Stala  je  tu  mična,  neprisiljena,  in 
Vinko  si  je  mislil:  „Glej,  kdo  bi  rekel,  da 
je  pasla  še  nedavno  ovce!  S  težkimi  čevlji 
matere  Hrvatinke  je  sezula  tudi  kmetico  . . . 
Kako  se  je  izpremenila.  Zrastla  je  malo,  po- 
prej šibko  telo  se  je  razvilo,  koža  je  postala 
nežna,  zalila  se  z  divno  bojo  temnih  vrtnic, 
in  oči  —  ah,  te  oči!"  Tako  je  mislil  mla- 
denič, a  vender  se  mu  je  zdelo,  da  mu  je 
bila  šembijska  Luca  ljubša  nego  ljubljanska 
Lucieta  — :  tista  ga  je  ljubila  . . . 

Z  glasnim  vriščem  sta  prihitela  ljubka 
fantka  k  Luči.  Žlobodrala  sta  čudno  zmes 
hrvaščine,  slovenščine  in  laščine.  „Nov  jezik 
iznajdeta",  se  je  nasmejal  Vinko.  Luca  je 
brisala  dečkoma  razgrete  obrazke,  vzela  iz 
torbice  južino  in  jo  podala  dečkoma.  Gla- 
dila jima  je  kodraste  glavice  in  jima  gledala 
ljubeznivo  v  oči.  „Podobna  sta  oba  lepi 
materi,  le  oči  niso  njene",  je  rekla  Vinkotu 

ko  sta  oddrčala  fantka. —  Vinko  se  je  ozrl  lju- 
beznivo v  zamišljeno  deklico: 

„Povej  mi  Lucek,  kaj  te  teži  ?  Bila  si  tako 
srečna,  hodila  si  po  oblakih,  dehtela  si  od 
radosti,  zvenela  v  smehu  —  kaj  te  je  po- 
parilo?   Ali  ni  gospa  Leonora  več  tista?" 

„0,  gospa  je  vedno  blaga,  ljuba,  ali  go- 
spod je  tako  čuden." 

„Ah,  Luca",  je  rekel  dijak,  „vedno  se 
bojim  zate !  Ko  si  hodila  v  tisti  rimski  noši, 
je  strmelo  vse  za  teboj,  in  jaz  sem  bil  ves 
zbegan  .  .  .  Luca,  če  pozabiš  mene,  ne  vem, 
kaj   storim  .  .  .   Srečen  ne  bodem  več  ..." 

Deklica  si  je  otrla  oči  in  vzdihnila:  „Kaj 
je  sreča,  Vinko  ?  Ko  sem  bila  še  v  Šembijah, 
sem  mignila,  da  me  čaka  sreča  tukaj  —  pa 


TOLAŽNICA  V  ZADNJEM  BOJU. 
PRIZOR  IZ  RUSKO -JAPONSKE  VOJSKE. 


JOSIP  VRBANIJA. 


„Morda  si  se  mu  zamerila?" 

„S  čim?  Od  prvega  hipa  je  tak  —  go- 
vori s  kuharico,  z  delavci  —  mene  se  pa 
ogiblje  —  vender  dostikrat  zapazim,  da  mi 
sledi  njegov  pogled." 

„Orch  je  misliti  to  —  kaj  pa  če  te  rad  vidi  ?" 

Luca  se  je  nasmejala  s  srebrnim  dekli- 
škim smehom :  „Neumnež  —  saj  mi  niti  ne 
privošči  prijazne  besede  ..." 


bila  je  kratka,  in  sedaj  m^nim,  da  sem  bila 
srečna  poprej  pri  svojih  krotkih  ovčicah... 
Vedno  me  moti  čudno  obnašanje  gospo- 
dovo ...  Saj  veš,  da  ga  ni  bilo  dolgo.  Meni 
je  gospa  napravila  tisto  obleko  in  menila, 
da  bo  soprog  vesel  male  Rimljanke.  Vse  me 
je  gledalo,  ko  sem  hodila  v  kratkem,  črnem, 
z  rdečimi  trakovi  obšitem  krilu,  lični  moderc 
iz  baržuna,  vezeni  rokavci,  pisana  rutica . . . 


Digitized  by 


Google 


326 


Čakali  smo  gospoda  —  pa  ga  ni  bilo.  Gospa 
me  je  poslala  z  otroki  sem  —  otroka  sta 
se  igrala  —  nakrat  sta  stekla  s  klicem:  ^Papa!"" 
tujemu,  lepemu  možu  naproti.  Vzel  je  Ri- 
kota  v  naročaj  in  ga  poljuboval  —  vzel 
Markota  .  .  .  Meni  je  trepetalo  srce,  stala 
sem  ob  drevesu,  menila  sem,  da  mora  do- 
leteti tudi  mene  prijazna  beseda  .  .  .  Riko 
ga  je  opozoril  na  mene.  Držal  je  še  dečka 
za  roke,  ozrl  se  s  prijaznim  smehljajem  — 
—  prebledel  —  in  obstal  ko  okamenel .  .  . 

Gledal  me  je,  kakor  strašno  nočno  po- 
šast —  iztrgal  se  dečkoma  iz  rok  in  divjal 
od  njih  —  klicala  sta  ga  —  pa  zastonj. 
Strašno  hudo  mi  je  bilo,  jokala  sem,  ne  vem 
zakaj.  Gospa  mi  je  rekla,  naj  se  ne  menim 
za  vse  to,  ker  je  njen  mož  nervozen.  Ukro- 
jila mi  je  drugo  obleko  —  pa  tudi  ona  je 
bila  žalostna.  Tisti  večer  pa  ni  bilo  gospoda 
dolgo  domov.  Jaz  nisem  mogla  zaspati  od 
razburjenja.  Malo  sem  zadremala,  očutila 
svetlobo  —  tedaj  se  je  nagnil  nad  mano 
obraz  mojih  sanj  —  ali  izpremenjen,  po- 
staran — " 

„To  se  ti  je  sanjalo,  Luca!" 

„Ne,  ne!  Dobro  vem.  —  Potem  se  je 
luč  oddaljila,  vrata  so  se  zaprla  polagoma. 
Ko  sem  vstala,  ni  bilo  gospoda  več,  moja 
draga  gospa  pa  je  bila  silno  žalostna.  Jedla 
sem  še  tisti  dan  pri  mizi  kakor  sicer  —  saj 
veš,  kako  me  ljubijo  otroci  —  pa  gospod 
ni  užil  ničesar  —  gledal  je  mene  s  čud- 
nimi očmi  ...  Od  tedaj  jžm  v  kuhinji,  od 
tedaj  sem  nemirna.  —  Kadar  zakliče  gospa 
•  nežno:  „Odoardo!*'  —  tedaj  se  mi  dozdeva, 
da  je  klical  drug  glas  to  ime  —  da  ga  je 
klical  z  grozo  v  tuljenju  burje  —  v  pišu 
viharja  ..." 

Deklica  je  pritisnila  roke  na  burno  vtri- 
pajoče  srce:  „0,  da  bi  vedela  kdo,  odkod 
sem!  Ali  me  je  vrgel  zločin  ali  nesreča  v 
skrito  vašo  vas?" 

„Za  božjo  voljo,  Lucinka,  pusti  misli  na 
preteklost,  teci  mimo  senc  sedanjosti  in  ve- 
seli se  lepe  prihodnosti.  —  Jaz  te  ne  bom 
vprašal  nikoli,  odkod  si  —  samo  rad  te  bom 
imel  vse  svoje  dni." 

Luca  je  stresla  glavo  in  zaklicala  dečka. 


„K  večerji  moramo.  —  Uči  se  pridno, 
Vinko,  in  ne  misli  preveč  na  to,  kar  sem 
ti  pravila." 

Poravnala  je  dečkoma  obleko  In  lase  in 
odšla  lehkih  korakov.  Otožno  je  gledal  Vinko 
za  njo,  dokler  ni  izginila.  Čutil  je,  da  ni 
to  vse,   kar   teži  Luco  —  vse  to  je  že  bilo 

—  nekaj  novega  jo  mora  mučiti  .  .  . 

In  bilo  je  tako.  Luca  je  imela  skrivnost 

—  ženska  tenkočutnost  ji  je  zabranila  go- 
voriti o  njej.  Hodiia  je  vsak  dan  z  otroki 
v  Tivoli,  hodila  je  po  bližnjici  in  ta  jo  je 
vodila  mimo  sedanjega  novega  sodnijskega 
poslopja.  Takrat  so  še  zidali  ta  dom  pravice 
in  zadoščenja  —  pri  zidarjih  pa  je  stal  včasih 
lep,  mlad  Italijan  v  beli  obleki.  Prvič  ko  je 
zagledal  Luco,  so  mu  zažarele  oči  in  se 
strnile  z  njenimi  —  prvič  ko  ga  je  videla,  jo 
je  zabolelo  srce  —  mraz  In  vročina  sta  ji 
prešinila  telo.  Pamet  ji  je  rekla,  naj  ne  hodi 
več  po  tej  poti,  a  nočne  sanje  in  dnevne 
misli  so  jo  vodile  vedno  in  vedno  na  njo . . . 
Napajale  so  ji  bolno  dušo  s  čarom  njegovih 
oči.  Luca  je  povešala  glavo  kakor  bolna 
cvetlica.  Kam  je  prešla  njena  krotka,  solnčno- 
jasna  sreča  .^  Oj  deklice,  mlade  deklice,  smrtna 
bol  je  za  mamečim  pogledom,  za  sladkim 
nasmehom  ljubezni . . . 

Tudi  tisti  dan  je  stal  mladi  Italijan  na 
Lucijini  poti.  Vrtil  je  šopek  žarečih  nageljnov 
v  roki  in  ga  podal  tresoči  se  deklici  z  be- 
sedami: „Lepi  halijanki".  Nehot6  je  vzela 
šopek  in  ga  vteknila  za  pas.  •  Ko  je  stopila 
z  otroki  v  obednico,  je  bil  ta  šopek  prvo, 
kar  so  zagledale  Gigantijeve  nemirne  oči,  in 
dočim  sta  se  pozdravljala  otroka  z  materjo, 
je  vprašal  on  osorno: 

„Dekle,  kdo  ti  je  dal  ta  šopek.?" 

Luca  se  je  zgenila,  nevajena,  da  Jo  na- 
govori gospod,  je  zardela  do  ušes  in  mol- 
čala. Zgovornejši  je  bil  Riko :  „Gospod  v  beli 
obleki  ji  ga  je  dal,  mi  ga  vidimo  vsak  dan." 

Leonora  je  vzdignila  obrvi  in  pogledala 
Luco  s  krasnimi  modrimi  očmi: 

„Pazi  Lucika,  da  se  ne  zagledaš  —  kaj 
bi  rekel  dobri  Vinko?" 

Luca  se  je  nasmehnila :  „Nič  ne  bi  rekel, 
saj  ljubezen  ni  tako  strašna." 

Oči  GigantiJGve  so  zaplamtele  strastno: 
„Dekle,  kaj  v£š  ti  o  ljubezni.  Čuvaj  se  je, 
vse  vgonabljajoča  reka,  vse  podirajoči  hudo- 
urnik z  gore  je  ona  —  podere,  odnese  vse 

—  sili  te  k  zločinu ..." 

„OdoardoI"  —  Očitanje  je  bilo  v  zve- 
nečem glasu,  v  lepih  očeh.  Prijazno  §e  je 
obrnila  Leonora  k  deklici:  „ldi,  Lucika,  k 
svojemu  delu,  daj  meni  šopek  in  ogibaj  se 
tistega  Človeka,  saj  veš,  kako  ti  je  vdan 
Vinko.  Počakaš  par  let  pri  meni,  ^naučiš  se 
vsega  in  potem  bodeš  srečna  na  strani  do- 
brega fanta." 

Obotavljajoč  se,  je  segla  Luca  po  šopku  ^ 
in  ga  položila  na  mizo.  Giganti  ga  je  vzel  in 
vrgel  jezno  skozi  okno.  Nato  se  je  obrnil  k 
Lconori,  poljubil  ji  strastno  roko  in  vprašal: 
„ Leonora,  ko  bi  jaz  storil  kaj  nepravilnega 
radi  tebe  —  bi  mi  ti  oprostila?" 

„Odoardo  —  pred  otroki!" 

Delila  je  večerjo  z  belimi  rokami  in  go- 
vorila dečkoma:  ^Bodita  vedno  moja  dobra 
sinka,  Bog  vaju  obvaruj  vsake  sence  greha..." 
Obupno  je  gledal  Odoardo  na  njo.  Ne,  ona 
mu  ne  bi  oprostila,  da  jo  je  objel  s  krva- 
vimi rokami,  da  jo  je  varal  za  celo  življenje 

—  ne,  ona  ne  bi  pojmila  njegovega  dejanja 

—  nikoli  ne  I  Odgojena  v  tihoti  samostanski 
ni  poznala  vrvenja  strasti  —  hči  imovitega 
moža  ni  mogla  imeti  hlepenja  po  imetju. 
Njena  duša  je  bila  tako  mirna  —  vihar  strasti 
ni  razburil  še  nikoli  njenega  krasnega  lica . . . 
Bilo  mu  je  trpeti,  molčati,  ker  jo  je  ljubil 
še  vedno  in  še  bolj  nego  prvi  dan  ljubezni... 

Ko  sta  povečerjala  otroka,  ju  je  poslala 
Leonora  k  Luči,  da  ju  obleče  in  gre  ž  njima 
k  večernici.  —  Obrnila  se  je  k  možu  in 
rekla  resno:  „Odoardo,  čemu  mi  begaš 
otroka  in  dekleta?  Usoda  revice  je  dovolj 
tragična  in  naša  skrb  mora  biti,  da  jo  ubla- 
žimo. —  Kako  ljubko  je  to  dekle  I  Čuden 
oče,  ne  oče,  zver  je  bil  mož,  ki  je  pustil 
ženo  in  dete  burji  in  viharju.  —  Pa  kaj  ti  je?" 

„MolČi,  Leonora",  je  vzdihnil  Giganti 
skozi  zobe,  obraz  mu  je  bil  smrtnobled  in 
spaCen.  Hitel  je  iz  sobe  —  že  je  donel  nje- 
gov urni  korak  po  stopnicah  . . . 


Leonora  je  zastala  —  hotela  je  iti  ž  n|im 
kakor  navadno  ...  A  on  beži  —  Kaj  ga 
podi?  Težek  vzdih  se  ji  je  zvil  —  spomnila 
se  je  marsičesa,  kar  je  kalilo  njeno  zakonsko 
srečo  in  je  ona  nosila  vdano  .  .  .  Kolikokrat 
je  planil  njen  mož  v  spanju  pokoncu  in 
mrmral:  „Burja,  sneg!"  Poslušal  .  .  .  preme- 
taval se  je,  in  treba  je  bilo  vse  nežne  lju- 
bezni, da  je  odpodila  nočne  pošasti  od 
njega  .  .  .  Vedela  je,  da  ga  teži  nekaj.  Bile 
so  včasih  stvari,  o  katerih  ni  smela  govoritf. 
Petnajst  let  sta  bila  že  poročena  pa  nikoli 
v  teh  letih  ni  sledil  njenemu  hrepenenju  — 
ni  hotel  ž  njo  v  njeno  rodno  mesto.  Slutila 
je,  da  je  strašno,  kar  ji  prikrfva,  in  tudi  že- 
lela ni  vedeti.  —  Prijela  jo  je  bolest  z  ledeno 
roko,  ko  sta  ji  umrla  prva  dva  ljubljena 
otroka,  ko  je  zavpil  v  obupu:  „Bog  me 
kaznuje  ..."    Bog  —   Saj    ni   veroval  vanj 

—  in  smejal  se  je  ženi,  ko  je  trdila,  da  bode 
našel  mir  v  izpovednici  -  smejal  se  je  in 
grozen  je  bil  ta  smeh.  Nosila  je  svojo  bol, 
prikrivala  jo  svetu  in  tolažila  se  s  knjigo,  v 
kateri  najde  vsakdo  tolažbe.  „ Potrpi  in  čakaj 

—  jaz  pridem  in  te  ozdravim  ..."  In  trpela 
in  čakala  je.  Zabolelo  jo  je,  ko  je  pridivjal 
neki  dan  iz  Tivolija  s  plašnimi  očmi,  zmrše- 
nimi  lasmi  —  prijel  jo  trdo  za  ramo  in 
prašal:  „ Leonora,  kdo  je  to  dekle?" 

Bilo  je  to,  ko  je  prvič  videl  Luco.  „ Si- 
rota", mu  je  rekla,  »burja  jo  je  zanesla  v 
kraško  vas  in  sedaj  služi  pri  nas."  Zaječal 
je  ko  hrast  v  gori,  prijel  se  za  srce  in  za- 
stokal: „Slučaj  ali  Bog?"  Oddivjal  je  iz  sobe, 
vrnil  se  pozno  proti  jutru,  vzel  svečo  in 
šel  v  otročjo  sobo.  Ogibal  se  je  Luce  in 
vender  je  pazil  vedno  na  njo.  Kaj  pa,  ko 
bi  se  bil  zaljubil  v  deklico?  Čudno  današnje 
vedenje,  njegovi  pogledi  so  jo  potrjevali  v 
tem  sumu.  Iskala  je  sveta  pri  Žalostni  Ma- 
riji, kjer  je  klečala  dolgo  z  otroki.  Ko  se  je 
vračal  Giganti  pozno  -  je  sedela  Leonora 
pri  mizi,  Kempčanova  knjiga  je  bila  odprta. 

—  Pokazala  mu  je  besede:  „Moj  sin,  jaz 
sem  Gospod,  ki  krepčam  ob  dnevu  brid- 
kosti ..." 

(DALJE.) 

ANTON  MEDVED: 


VEČNA  LUČ. 


Izginilo  je  solncc  na  obzorji, 
po  dragah  biljcvitih  plava  mir. 
Samoten  poje  kos  v  zelenem  borji, 
v  daljavi  šumota  poskočen  vir. 

Na  stezi  postoji  popotnik  siv. 
Zasveti  se  mu  lice  pobledelo. 
Pogled  upre  globok  in  hrepenljiv 
na  hrib,  na  cerkev  vrhu  hriba  belo. 
Doma.  Na  ljubih  rodnih  tleh.  Doma. 
Je  H  resnica?  Da?  Resnica  čista. 
Ni  mar  mu  dobro  znana  cerkev  ta  ? 
Grobovi,  stolp,  okolica  vsa  ista  . . . 

Pred  leti  dolgimi  —  bilo  je  v  maji, 
zapustil  je  domačo  milo  vas. 
Zaman  mu   klical  materin  je  glas: 
Moj  sin,  ne  išči  sreče  v  tujem  kraji! 
Zaklel  se  je  bogati  ljubi  svoji, 
da  kmalu  vrne  se  i  on  bogat. 
Zaklela  se  je  ona  tisočkrat, 
da  zvesta  mu  ostane  v  vsakem  boji. 

Peljala  ga  je  morja  daljna  cesta 
med  tuje  narode,  v  bogata  mesta. 
Mladostno  svojo  moč  je  vso  napel 
in  delal  vroče  dneve  brez  počitka. 
Nobena  ura  ni  mu  bila  bridka, 
v  cvetočih  upih  je  trpel  vesel. 


Prejame  droben  list  čez  leto  dan. 
Krivenčasta  pisava.   Kdo  mu  piše? 
Ljubeča  mati.  Bere  glasno  —  tise  — 
čimdalje  tise  —  Sin,  trpi  voljan ! 
Previdnost  božja  je  tako  sklenila, 
vetrava  je  mladost  in  ženski  spol, 
v  nedeljo  teden  se  je  poročila, 
ima  nad  tisoč  gotovine  zgolj 
nje  ženin,  zemlje  tri  in  zal  je  tudi... 

Umolkne.  List  povesi  in  oči, 
z  zobmi  zaškrta,  v  bolečini  hudi 
na  lice  solza  se  mu  porodi. 

In  samega  na  svetu  se  začuti, 
kot  ptica,  zapuščena  od  družic, 
kadar  ji  trudne  klonejo  peruti, 
da  več  ne  more  pluti  ž  njimi  vštric. 

Čemu,  za  koga  bi  še  delal  zdaj  ? 
Kaj  išče  naj  doma?  Pred  njen  obraz 
pokaj  bi  stopal?  Ne,  nikdar  nazaj! 

Polmrtev  živel  je,  in  šel  je  čas 
in  venec  spletel  mu  srebrnih  las. 

In  zdaj  doma  je  zopet  star,  hladan, 
brez  jeze,  upanja,  visokih  teženj. 
Zapustil  je  bogato  tujo  stran  — 
v  desnici  palico,  v  levici  zveženj. 

Zavije  v  cerkev,  s  čela  znoj  obriše. 
Razžarja  prostor  sveti  božje  hiše, 
do  mehkih  čuvstev  mu  zabrne  ključ 
viseča  pred  oltarjem  —večna  luč. 


Ljubil  sem  te  z  ljubeznijo  večno, 

nase  te  vlekel, 
dokler  se  nisi  z  dušo  nesrečno 

k  meni  zatekel. 


Ni  me  pridržal  materin  jok 
v  hiši  umrlega  zgodaj  očeta. 
Kdaj  sem  zatrl  ljubezen  do  nje, 
ki  je  otroku  vsakemu  sveta? 


Ali  si  zdvajal  o  moji  dobroti, 
kakor  nad  svetom? 

Ali  te  nisem  po  trnjevi  poti 
spravil  z  Očetom? 


Lahna  kot  dim  je  ljubezen  deklet, 
mater  z  otrokom  mogočneja  veže. 
Ko  bi  pred  njo  si  izjokal  srce, 
ne  bi  zašel  brezbožnikom  v  mreže.- 


Pijte  iz  keliha,  tiho  sem  velel, 
v  stalni  spomin  moj ! 

Kakega  vzdarja  od  tebe  sem  želel  ? 
Srce  le,  sin  moj. 


—   Pij  in  pozabi  —   rajal  je  svet, 
geslo  njegovo  i  jaz  sem  izvolil. 
Zabil  sem  matere,  njenih  solza, 
starih  navad  —  čemu  bi  še  molil? 


Srce  le,  sin  moj,  ki  v  prsih  viharno 

pdlje  in  bije, 
dokler  se  v  meni    mirno  in  varno 

ne  izpočije. 


Molil,  poklekal  pred  mrtve  stvari ! 
Bog  mi  je  tisti,  kdor  mi  pomaga. 
Moji  drugovi  so  ~  reči  je  strah  — 
v  skrivnih  prostorih  častili  —  vraga. 


Ljubil  sem  te  z  ljubeznijo  večno, 

nase  te  vlekel, 
dokler  se  nisi  z  dušo  nesrečno 

k  meni  zatekel. 


Kakor  metulj  od  cveta  na  cvet 
Utal  sem,  srebal  medico  izprva. 
Toda  umoril  na  duše  dnu 
nisem  za  vedno  grizočega  črva. 


Vstani,  prijatelj,  željan  tolažila, 

vreden  ga  tudi ! 
V  novo  življenje  sodba  te  mila 

moja  prebudi ! 


Nekaj  me  vleklo  je  tja  nazaj, 
kjer  sem  detinska  leta  preživel. 
Morda  še  mater  živo  dobom, 
klical  sem  si  spokornik  osivel. 


O  ne  odkladaj  nikdar  obiska 

k  Viru  pokoja! 
Kdor  si  obtežen,  kogar  pritiska 

zemeljska  hoja. 


Bodi  pozabljen  zdaj  ničevi  svet, 
tvoje  laži,  krivice  izpite! 
V  prsi  mi  božje  Resnice  posij 
večna  luč !   —   O  solze,  tecite ! 


Komur  se  vrivajo  dvomi  nevšečni, 

govori  jezni, 
pridi  ogrevat  se  k  Luči  večni 

moje  ljubezni ! 

V  zelenem  borji  kos  utihne, 
večerna  zarja  primiglja. 
Cez  polje  hladna  sapa  dihne, 
zapoje  sladko  glas  zvona: 
Zdrava  Marija! 

Cerkovnik,  mož  matore  dobe 
pod  stolpom  s  saboj  govori: 
Kaj  tujca  je  med  naše  grobe 
nocoj  zaneslo,  ko  zvoni 
zdrava  Marija! 

Ni  tujec.  Znano  mi  je  lice.  — 
O  pomnim,  dobro  ga  poznam. 
Glej,  zabil  svoje  ni  vasice, 
moliti  verno  ni  ga  sram 
zdrava  Marija ! 

Pokažem  jaz  mu  groba  mesto. 
Ne  najde  sam  ga  izmed  gruč. 
Vem,  kterega  pač  išče  zvesto  — 
Odklenka  starec  večno  luč: 
Zdrava  Marija ! 


Prijatelj!  V  roke  si  seziva! 
Cerkvenca  Kozmo  še  poznaš? 
Obema  je  že  glava  siva  — 
v  mladosti  bil  si  mi  pajdaš. 

„  Poznam  te.  Bodi  mi  pozdravljen  ! 
Pa  dej  mi,  dobri  Kozma  ti, 
ki  za  grobarja  si  postavljen, 
kje  moja  mati  v  grobu  spi!" 

„Tam  v  kraji.  Sam  sem  ji  zasadil 
v  gomilo  križec  za  spomin, 
in  z  belim  kamenjem  ogradil  ..." 
„ Poplačaj  Bog  ti  blagi  čin!** 

Na  grob  upogne  sin  koleni, 
udano  kvišku  se  ozre, 
solzan  objame  križ  leseni, 
in  vzdih  iz  duše  mu  privre : 

„0  mati  v  daljni  domovini, 
da  ti  poseva  lepši  žar! 
Na  zemlji,  v  solzni  tej  dolini 
ne  vidiva  se  več  nikdar. 


A  vidim  v  oni  te  deželi, 
ki  vodi  v  njo  molitve  ključ. 
Gospod  ti  večni  mir  podeli, 
in  sveti  naj  ti  večna  luč!** 

FR.  S.  FINŽOAR: 


sreCala  sta  se.. 

VSAKDANJA  POVEST  BREZ  KONCA. 


V. 

O  je  bilo  tisti  večer,  ko  je 
tulil  Dominikov  Lord,  in 
je  selinjski  župnik  v  debe- 
lih opankah  strahoma  hodil 
krog  župnišča  in  cerkve... 
Malči  je  izginila  za  rdečo 
zaveso  iz  poštnega  urada 
v  sobo,  ko  je  nekdo  potrkal.  Dominik  je 
vstopil  počasi,  zavit  v  rjav  havelok.  Videl 
je,  da  se  je  zavesa  zgenila,  in  da  je  nekdo 
izginil  za  njo.  Zato  se  je  takoj  dostojno 
opravičil. 

„Motim,  gospodična!  Obisk  imate!" 

„lzvolite  naprej!  Nič  ne  motite!" 

Mara  je  vedla  Dominika  med  zavesama 
v  sobo. 

„  Gospod  Dominik  Skromen  —  Malči, 
moja  prijateljica." 

Dominik  se  je  počasi  priklonil  in  pogle- 
dal Malči  v  obraz.  Ko  je  začutil  na  svojem 
licu  njen  pogled,  se  je  veselo  začudil. 

„Malči,  tu  imaš  kolega!  Gospod  Dominik 
tudi  išče  kruha,  kakor  ti,  in  je  včasih  zelo 
žalosten,  kakor  ti,  in  zato  sem  včasih  huda 
nanj,  kakor  nate!" 

Na  Malčinem  obrazu  se  je  nekaj  zasve- 
tilo, kakor  na  licu  zamišljenega  Človeka,  ko 
sredi  ceste  sreča  prijatelja. 

„ Drago  mi  je!" 

Segla  mu  je  v  roko. 

Dominik  jo  je  pogledal  drugič,  sedaj  na- 
ravnost v  oči.  Ko  je  začutil  na  dlani  njeno 
gorko   roko,   se  je  začudil   še   bolj  veselo. 

„Tako!  Sedaj  se  poznata!  Sedita  in  se 
pogovorita.  Moj  posel  bo  naglo  pri  kraju; 
pošta  takoj  odide." 

Dominiku  je  Malči  odmeknila  stol  od 
mize.  Sedel  je  kar  v  haveloku  in  klobuk  je 
držal  v  roki.    Njegove   oči    so   se    oklenile 


(DALJE.) 

Malčke,  krog  ustnic  je  nekaj  vtripalo,  kakor 
bi  hotel  povedati  prijazno  besedo.  Pa  v 
trenotku  se  ni  domislil  pametne  stvari,  da 
bi  izpregovoril. 

„Kar  v  haveloku?  Odložite,  gospod  Do- 
minik!" 

„Saj  pojdem,  takoj  pojdem!" 

On  je  vseeno  vstal  in  pokorno  storil,  kar 
je  želela  Malči.  Zazdelo  se  mu  je,  da  bi 
prav  tako  pokorno  tisti  trenotek  skočil  skozi 
okno,  če  bi  mu  ona  velela. 

„Torej  Vi  tudi  čakate  službe?" 

„Že  dve  leti!" 

„To  je  dolgo!" 

„ln  zdaj,  v  tem  trenotku,  se  mi  je  za- 
zdelo, da  sta  naglo  potekli!" 

„Ker  ste  doma;  saj  Vam  je  prijetno!" 

„Ni  mi  prijetno,  verujte!" 

„Kako  pa  meni,  ker  nimam  nikjer  doma?" 

„Včasih  je  bolje,  da  človek  nima  nobe- 
nega doma." 

Dominik  se  je  ozrl,  kakor  bi  se  bil  ustra- 
šil svoje  besede. 

„Da  bi  bilo  bolje,  ne  razumem,  ne  ver- 
jamem." 

Tedaj  je  Malčka  dvignila  nekoliko  glavo 
in  pogledala  preko  mize  na  veliko  podobo 
zadaj  na  steni.  Dominik  je  videl,  da  so  se 
ji  prsi  dvignile  in  bal  se  je,  da  ne  bi  bridko 
vzdihnila. 

Ozrl  se  je  čez  ramo  proti  poštni  sobi, 
potem  se  je  sklonil  nekoliko  čez  mizo  in 
tise  izpregovoril: 

„Verujte  mi,  da  je  včasih  bolje,  če  člo- 
vek nima  doma.  Snoči  sem  se  mislil  — 
zato  Vam  rečem,  da  verjamete  —  mislil  sem 
se  —  ustreliti!" 

Dominik  je  povesil  pogled. 

„Nikar,  lepo  Vas  prosim!" 

MalČi  je  položila  roko  na  mizo  proti 
Dominiku.  Pogledal  jo  je  in  natančno  videl, 
da  so  se  ji  prsti  stresli. 

V  Dominiku  se  je  rodila  vesela  misel, 
katere  se  je  prestrašil,  ker  je  bila  prešerna. 
Boji  se  zame;  kakšna  druga  bi  se  mi  za- 
smejala,  norec  bi  mi  rekla,  ali  pa  straho- 
petnež.  Ta  me  je  pa  poprosila,  nikar,  in 
prsti  so  se  stresli.  Ženske  so  Čudne;  pa  ji 
še  izpregovorim  o  tem;  kdove,  kako  se 
človek  prikupi  lepemu  dekletu. 

Samo  en  trenotek,  prav  kratek,  je  po- 
tekel, ko  se  je  v  njem  rodila  ta  prešerna 
misel.  Dominik  se  je  prestrašil  in  se  v  istem 
trenotku  pokesal.  Najrajši  bi  bil  segel  čez 
mizo  po  tisti  roki,  pa  bi  jo  poprosil:  Z  mano 
pojdi,  vodi  me  kakor  otroka.  Nikoli  več 
ne  napravim  take  neumnosti,  ne  v  dejanju, 
ne  v  besedi. 

,  Včasih  človek  res  ne  ve,  kako  bi  si 
pomagal  in  tedaj  napravi  mnogo  nespamet- 
nih stvari." 

„ Sedaj  Vam  verjamem.  V  Vaših  očeh  ni 
laži." 

„ Verjamete.^  Kako  sem  Vam  hvaležen  za 
Vašo  vero." 

„Ali  ste  vsakemu  tako  hvaležni  za  vero?" 

Dominikovo  oko  se  je  vznemirilo.  Da 
ga  vpraša  kaj  takega. 

^Vsakemu  bi  ne  bil,  res  bi  ne  bili" 

„ln  zakaj  ne?" 

„Ali  Vi  verjamete,  da  je  v  ljudeh  kaj 
vere?" 

„Ne  verjamem!" 

„Zakaj  ne?" 

„Ker  mi  je  življenje  čisto  jasno  dokazalo, 
da  v  ljudeh  ni  vere." 

„ln  v  meni  tudi  ne?" 

„ Rekla  sem,  da  v  Vaših  očeh  ni  laži!" 
Iskreno  je  ponovila  te  besede. 

Dominik  jo  je  pogledal,  njegove  oči  so 
se  čezdalje  bolj  čudile  in  krog  ustnic  je  vtri- 
palo  nekaj  veselega. 

»Življenje  Vam  je  dokazalo,  da  v  ljudeh 
ni  vere?" 

»Življenje,  življenje!  Prosim  Vas,  nikar 
ne  prašajte  po  mojem  življenju.  Bodite  usmi- 
ljeni." 


„Oj,  ne  vprašam,  nikoli  Vas  ne  popra- 
šam.  Saj  sem  vesel,  resnično  vesel,  da  sem 
Vas  srečal." 

»KerVam  verujem,  ne  z  besedo,  kakor 
ljudje,  ampak  s  srcem,  ki  trpi,  kakor  Vaše." 

»Ljudje  verujejo  z  besedo!" 

»Z  besedo!  Recite,  da  ste  lačni.  Milovali 
Vas  bodo,  v  srcu  se  Vam  bodo  pa  smejali 
in  Vas  zaničevali.  Povejte  jim,  da  ste  nesrečni, 
da  iščete  groba.  —  Revček,  porek6  v  lice, 
za  hrbtom  se  Vam  rogajo.  ~  Klanjam  se, 
izgovarjajo,  njih  duša  pa  pravi:  Udaril  in 
sunil  bi  te  preko  praga.  —  Kako  te  ljubim, 
vzklikajo,  srce  pa  pravi:  Slučajno  te  potre- 
bujem; sebe  ljubim,  ne  tebe." 

»Saj  ni  res!  Tebe  ljubim!" 

Mara  je  vstopila  pri  zadnjih  besedah  in 
oporekala  Malčki.  Sklonila  se  je  nad  njeno 
glavo  in  jo  poljubila. 

»Nikar  ji  vsega  ne  verjemite,  gospod 
Dominik!" 

»Vse  ji  verjamem,  vse,  do  zadnje  pičicel" 

»Oho,  sedaj  bom  sirota,  ko  bosta  oba 
zoper  mene  ..." 

Dolgo  je  že  gorela  luč  v  sobi.  Samovar 
se  je  že  zdavnaj  shiadil.  Veseli  obrazi  so 
sedeli  krog  mize.  Malčka  je  rdela,  v  licih  je 
vzklikala  radost.  Po  eni  strani  Čela  sta  se 
vsula  dva  kodra  in  Malči  jih  ni  popravila. 
Dominik  je  govoril  glasneje.  Povdarjal  je 
z  levico  izrekane  stavke,  prstan  na  sredincu 
je  obrnil  naokrog.  Bežal  je  čas  po  bliskovo, 
pa  nikdo  ni  pogledal  na  uro.  Cel  večer  je 
bil  kakor  sladek,  dolgopričakovan  trenotek... 

Dominik  je  prijel  pri  slovesu  Malčkino 
roko  in  se  je  sklonil,  da  bi  jo  poljubil.  Ona 
jo  je  pa  umeknila  in  rekla:  »Čemu  to?" 

Odšel  je  Dominik  proti  domu.  Zvezd  se 
je  bilo  nasejalo  na  nebo  brez  konca  in  kraja. 
Poskakovale  so  v  veliki  radosti.  Od  severa 
je  vleklo  mrzlo  čez  plan. 

Dominik  si  je  pomeknil  klobuk  nazaj, 
havelok  pa  je  tesno  zapel.  Okoli  rok  je 
ovil  pelerino  in  jo  stisnil  k  prsom.  Nosil  je 
v  njih  svet  plamenček  in  bal  se  je  tako 
silno,  da  ne  bi  potegnila  burja  in  ga  nena- 
doma upihnila.  Hitro  je  stopal.  Izpodletelo 

mu  je  včasih  na  zmrzli  poti,  da  je  omahnil. 
Pa  je  vseeno  hitel  in  niti  vedel  ni,  da  hodi 
tako  naglo.  Pred  njim  je  šlo  dvoje  oči,  v 
katerih  je  odmevalo,  kakor  pri  slovesni  maši, 
mogočni:  „Credo".  In  prav  tik  pred  njim 
so  šle  te  oči  in  za  trenotek  se  niso  ozrle 
drugam.  In  iz  njih  je  tekel  ogenj,  ki  je  redil 
plamenček  v  njegovem  srcu,  katerega  je  on 
tako  varno  skrival  pred  vetrom  .  .  .  Visoko 
gori  v  lesu  je  zažvižgalo.  Veter  je  potegnil 
po  golem  bukovju,  ki  je  zašumelo.  Dominik 
ni  čul  tega  šuma.  Slišal  je  pa  natančno  glas, 
stavke  je  razločeval,  katere  je  govorila  Malči. 
Vsi  so  se  oglasili,  vsi  še  enkrat,  od  začetka 
do  konca. 

Dospel  je  —  mislil  je,  da  je  hodil  deset 
korakov  ~  do  pokopališča.  Siva  piramida 
je  bleščala  iz  kota.  In  tedaj  se  je  spomnil 
prejšnjega  večera.  Naenkrat  je  obstal.  Zdelo 
se  mu  je,  da  vidi  tam  črno  senco,  ki  objema 
kamen;  senca  se  je  gibala  kakor  cvetka  v 
vetru.  Vse  se  je  gugalo  pod  njo,  tako  je 
bila  nestanovitna.  In  razločil  je  vrh  sence 
svoj  klobuk,  celo  obleko  je  razločeval. 

„Ni  mogoče!  Ali  sem  jaz  pri  grobu? 
Ali  sem  bil  resnično  snoči  tam,  in  nabita 
puška  je  slonela  ob  zidu?  Ni  mogoče!  To 
je  bil  drugi,  to  nisem  bil  jaz!  —  Za  ta  večer, 
za  nocojšnje  trenotke  se  prerijem  skozi  goro, 
zemljo  bi  obhodil.  Vredna  je  taka  ura,  da 
si  zbrusiš  noge  zanjo;  to  je  cilj  —  in  prej 
ga  nisem  imel." 

Dominik  se  je  odkril  spomeniku.  V  srcu 
je  vzkipela  hvaležnost. 

„Mama,  kako  sem  poplačan  s  to  uro! 
Hvala  ti,  mama!" 

Prišel  je  domov,  v  peči  je  ljubeznivo 
žarelo  oglje.  Demona  ni  bilo.  Po  sobi  je 
plul  mir,  moč  ga  je  objemala  .  .  . 

V  postelji  se  je  zagrnil  čez  glavo  — 
dvoje  oči  se  je  nagnilo  čezenj  in  vse  polno 
upanja  se  je  razlivalo  krog  njega. 


Prav  tedaj  je  bolestno  vzkriknila  Malči 
in  zaklicala:  „ Mara  I"  Govorili  sta  še  —  pa 
je  naenkrat  nekaj  žalostno  zajcčalo,  beseda 
je  obstala.  Zaječalo  je  vnovič.  Malči  se  je 
stisnila  k  Mari. 


„Lord!"  se  zasmeje  Mara. 

„  Pozabil  ga  je  Dominik.  Malči,  kaj  si 
storila?  Še  nikdar  ni  pozabil  Dominik  lorda!" 

Odprli  sta  mu  vrata  pod  stopnicami, 
Malči  ga  je  pobožala:  „Ne  zameri  mi  in 
pozdravi  ga  I" 

In  tako  se  je  zgodilo,  da  je  lord  žaloval 
pred  zaklenjeno  hišo  nad  izgubljeno  ljubez- 
nijo in  z  žalovanjem  vznemiril  selinjskega 
župnika. 

VI. 

Po  uschii,  z  drobnim  peskom  posuti  poti 
je  hodila  Malči  z  Dominikom.  Zimsko  soincc 
je  sijalo  tako  veselo,  kakor  bi  prorokovalo 
zgodnjo  pomlad.  Nad  njima  so  se  podile 
v  hrastju  tri  šoje. 

„Vsak  dan  se  bolj  bojim  priti  na  pošto." 

„Zakaj  se  bojite?" 

Obrnila  sta  se  koncu  poti  in  se  ozrla 
drug  v  drugega. 

„Da  bi  ne  prišla  prošnja  in  z  njo  služba, 
s  službo  pa  slovo." 

„Tega  se  bojite?  Čudno!" 

„ln  Vi  težko  čakate  službe?" 

„Težko,  ker  se  je  nekoliko  bojim.  Moji 
živci  so  še  preslabi,  da  bi  igrala  Maro.  Ali 
vendar  vem,  da  se  tiste  ure  zveselim  in 
ustrašim." 

„Jaz  se  službe  ne  bojim.  Bojim  se  samo 
—  slovesa." 

„Lepo  Vas  prosim,  ne  bodite  sentimen- 
talni!" 

„ Sentimentalen?  Saj  nisem.  To  je  vse  kaj 
drugega  kakor  sentimentalnost!" 

„\n  kaj  bi  bilo?" 

„Ne  povem,  ker  sem  Vam  že  povedal, 
pa  nočete  razumeti!" 

„Vi  mi  govorite  čezdalje  bolj  sentimen- 
talno!" 

„Saj  ste  tudi  Vi  včasih  sentimentalni,  ne 
zamerite.  Mara  mi  je  rekla!" 

„Zmotila  se  je.  Če  sem  ubožna,  ko  se 
domislim  veselih  dni,  nisem  sentimentalna. 
Če  so  moji  živci  tako  vznemirjeni,  da  strc- 
petam,  kadar  poči  trhla  vejica,  če  nanjo 
stopim  -  to  je  čisto  kaj  drugega.  Dominik, 
prosim  Vas,  bodite  naravni.  Če  rabite  fraze, 

lažete.  In  laž  Vam  izdajo  oči,  v  katerih  ni 
laži,  saj  sem  Vam  povedala." 

„Maieir 

Dominik  je  obstal,  da  je  stopila  ona  korak 
pred  njim. 

«NeI« 

Ni  se  ozrla.  Gledala  je  daleč,  bogvekam, 
in  poslušala. 

„Malči,  povem  Vam  po  pravici,  resno  in 
moško,  da  nosim  v  srcu  sveto  luč,  da  iz 
nje  teče  silna  moč  po  meni,  da  sem  se  prav- 
zaprav probudil  in  zavedel,  ko  sem  spoznal 
Vas!" 

Malči  se  je  naglo  okrenila  in  ga  ostro 
pogledala  v  oči.  Dominik  je  bil  vznemirjen, 
upanje  in  dvom  sta  bila  v  očeh. 

^Verjamem  Vami  Pojdiva." 

Do  konca  poti  sta  šla  molčč.  Dominik 
je  iskal  na  njenem  licu  odgovora.  Malči  pa 
ni  odgovorila;  kakor  bi  se  poslovila  in  odšla 
daleč,  do  sneženih  planin  in  še  čez,  tako  se 
je  zdelo  Dominiku. 

„  Prijatelj ! "  ga  je  ogovorila  sočutno. 
„Ali  morete  umeti,  koliko  sem  Vam  dala  z 
besedo,  katero  sem  izgovorila,  s  katero  ni- 
sem lagala.  Resnica  je,  verjamem  Vam,  da 
me  ljubite  I" 

Dominik  se  je  približal  in  segel  po  njeni 
roki. 

„Nikar,  prijatelj  I" 

Povdarila  je  besedo  prijatelj,  da  je 
iz  nje  zazvenel  odgovor,  katerega  se  je  Do- 
minik ustrašil. 

^Prestrašili  ste  sel  Nikar  se  ne  bojte  — 
mene.  Drugemu  ne  bi  tako  odgovorila.  Vas 
nočem  nalagati  in  Vam  ponujam  roko  — 
prijatelju." 

Dominik  je  prijel  drobčkano  roko  in  jo 
skril  v  svoji  in  na  vrh  položil  levico. 

„Moje  upanje  je  razbito?" 

„Kakšno  upanje?" 

»Veliko,  Malči,  ne  veste,  kako  veliko  — 
do  neba  in  od  vzhoda  do  zahoda  -  brez- 
mejno I" 

Umeknila  mu  je  roko. 

»Bodite  mirni!  Več  niste  mogli  upati  od 
mene  —  več  ne,  ker  sem  Vam  dala  vse, 
kar  morem  komu  dati." 


Dominika  je  obšla  žalost.  Okrenil  se  je 
na  beli  poti,  z  levico  je  zamahnil,  kakor  bi 
sunil  v  grob  veliko  nado. 

»Vse  je  končano!  Z  Bogom  !  Blagor  tebi, 
nepoznani!" 

»Dominik,  ne  sodite  in  ne  govorite,  česar 
ne  veste.  Počakajte !  Prosila  sem  Vas,  bodite 
usmiljeni  in  nikar  ne  prašajte  po  mojem  živ- 
ljenju. In  v  tem  trenotku  ste  brez  srca  —  Vi 
zahtevate.  Dobro.  Počakajte,  povem  Vam  — 
morda  Vam  bo  stvar  koristna!" 

Dominik  se  je  vrnil  in  Šla  sta  po  belem 
parku. 

»Dominik,  Vi  ne  poznate  ljubezni,  ali 
vsaj  ne  poznate,   kako    ljubi   žensko  srce." 

Dominik  ni  odgovoril.  S  sklonjeno  glavo 
je  poslušal. 

»Dominik,  jaz  sem  ljubila  —  enkrat,  samo 
enkrat.  Srce  ljubi  samo  enkrat  iskreno,  z 
vsako  mislijo,  z  vsemi  željami,  z  veliko  vero 
in  neizmernim  upanjem.  Samo  enkrat!  Ke- 
sneje  lahko  še  spoštuje,  ceni,  se  celo  žrtvuje 
—  to  pa  ni  več  tista  edina  in  ena  sama 
ljubezen,  ki  se  ne  vrne  nikoli  več.  In  kdor 
govori  drugače,  on  š^  ni  ljubil  -  ali  pa 
laže.  In  lažejo  milijoni  na  svetu,  drugim  in 
celo  sebi!"  . . 

Malči  se  je  razvnela,  da  se  je  Dominik 
ozrl  na  rdečico,  ki  ji  je  podplula  lice. 

»Govorite,  prosim  Vas!  Tako  še  ni  go- 
vorila nobena  ženska!" 

»Tudi  jaz  še  nisem  nikomur.  Vam  pa,  ker 
ste  se  mi  zasmilili  prvi  trenotek,  ko  ste  tujki 
vrgli  pred  noge  veliko  skrivnost  in  v  Vaših 
očeh  ni  bilo  laži.  Zato  Vam  odpuščam,  če 
ste  neusmiljeni,  zato  Vam  govorim!" 

»Nikar  torej!  Da  bi  Vas  mučil?  Malči, 
naj  grem!" 

»Ostanite.  Začela  sem,  hočem,  da  do- 
vršim! Pomislite,  da  ni  na  svetu  lažjega, 
kakor  ubiti  ubogo,  nedolžno  žensko  srce, 
pa  pomnite,  da  ni  gorjega  dejanja,  kakor  je 
to,  in  nebo  mora  soditi  grozno." 

»Grozno  tistega,  ki  je  umoril  Vaše!" 

Dominik  je  stisnil  pest. 

»O,  ne,  prizanese  naj  mu!" 

»Kdo  bi  Vas  razumel?" 

»Ker  ne  razumete  ljubezni,  Dominik!" 

,Ne  razumem?  O,  da!  Doslej  je  nisem, 
od  onega  trenotka,  ko  sem  Vas  zagledal, 
ko  se  je  moja  duša  veselo  začudila,  od  tedaj 
jo  razumem.** 

„ Slutite  jo,  verjamem.  Ne  razumete  jo  še 
ne.  Tako  sem  jo  jaz  zaslutila  —  sedem- 
najstletna deklica.  Vse  še  vem,  kakor  bi  se 
sedajle  godilo.  Zdelo  se  mi  je,  kakor  bi 
bila  prišla  po  cvetočih  kostanjih,  preko  vrta 
in  pri  jasni  noči  potrkala  na  moje  okno. 
Srce  je  vztrepetalo  in  začutilo,  da  se  godi 
čudo.  V  enem  hipu,  kakor  bi  se  opol- 
noči odprl  rožni  kelih,  se  je  porodil  v  srcu 
velik,  ožarjen  dan,  in  ves  poln  balzama.  In 
tedaj  sem  bila  najsrečnejša  stvar  na  svetu. 
Krog  mene  so  zadehtele  rože  vse  sladkejše, 
pesem  škrjančkova  je  bila  glasnejša,  vse 
polje  bolj  bogato  in  dnevi  tako  neizmerno 
kratki  —  samo  hipi.  In  jaz  sem  vzela  srce, 
v  katerem  ni  bilo  za  cvetni  prašek  madeža, 
vzela  sem  ga  kakor  polno  čašo,  iz  katere 
še  ni  kanila  kapljica  čez  rob,  in  sem  mu  ga 
položila  k  nogam.  In  on  je  iztegnil  roko 
po  njem,  predrzno  roko,  katere  so  se  dr- 
žale laži  in  je  vzel  .vso  mojo  ljubezen.  Pa 
prišlo  je,  bogve  zakaj  tako  pride,  da  so  se 
obleteli  kostanji  in  z  njimi  se  je  obletela 
sreča  moje  rodne  hiše.  Ko  sem  morala  iz 
nje,  ko  nisem  imela  več  doma,  sem  hotela 
k  njemu  v  zavetje.  Ali  on  se  je  umeknil, 
skril  se  in  ubežal  z  ukradenim  srcem  —  ter 
me  pustil  sredi  vroče  ceste.  Takrat  sem  legla 
pod  tujo  streho,  sedla  k  tuji  mizi  in  prišla 
je  velika  noč  —  izpoznanja.  Jokala  sem, 
kričala  napol  blazna:  Vrni  mi,  daj  nazaj,  kar 
si  ukradel,  prigoljufal  —  vrni  mil  Nikoli  več, 
prijatelji  In  tedaj,  ko  sem  spoznala,  kako 
sem  oropana,  kaka  neizmerna  beračica  sem 
postala,    tedaj   sem    razumela   ljubezen ..." 


Dominik  je  dobro  videl  na  MalČkincm 
obrazu,  koliko  je  trpela,  ko  mu  je  pripo- 
vedovala to  muko.  V  senceh  so  se  ji  bočile 
žile,  po  katerih  je  kljuvalo,  strepetala  je 
včasih,,  in  glas  je  bil  nemiren. 

„Malči,  imenujte  mi  tega  človeka!  Ma- 
ščujem Vas,  ubijem  ga,  roparja!" 

„Dominik!" 

Z  roko  je  odklonila  tako  ponudbo. 

„Dominik,  Vi  ne  razumete  ljubezni!  Po- 
vem Vam,  naj  stopi  zdaj  predme,  po  stezi 
semkaj  naj  pride:  pustim  Vas  sredi  ceste  in 
mu  grem  naproti  ter  ne  pomislim  trenotek 
na  vse  bolesti,  ki  sem  jih  prebila.  —  Po- 
zdravljen! bi  mu  rekla  kakor  nekdaj.  — 
Dolgo  si  se  mudil,  moj  dragi!" 

„Ni  mogoče,  to  ni  res,  tega  ne  bi  storili!" 

„ Resnica!  Tako  bi  učinila,  če  bi  stopil 
predme.  Ne  lažem  Vam.  Pomislite,  da  se 
ljubezen  nikdar  ne  maščuje.  Ona  vse  od- 
pušča, vse  pozablja.  Kdor  išče  osvete,  ni 
nikdar  ljubil.  Ljubil  je  sebe,  svojo  korist, 
svojo  strast  —  in  če  pdide  lačen  in  s  praz- 
nimi rokami,  išče  osvete,  kakor  zver,  ki  grize 
vrata,  ker  ne  more  do  plena.  In  takih  zveri 
hodi  po  svetu  vse  polno  in  vse  križem, 
več  kakor  mravelj  na  mravljišču,  več  kakor 
volkov  na  stepi." 

„Malči,  in  jaz?" 

Dominik  se  je  ustavil  pred  njo  in  jo 
gledal  z  vprašajočimi  očmi. 

„ln  Vi?" 

„Če  ste  tudi  zver,  kaj  ne?" 

„Malči,  lepo  Vas  prosim  .  .  ." 

„Dominik,  Vi  niste  — " 

Šla  sta  molče  po  pesku. 

„Pojdiva,  prijatelj;  trudna  sem!" 

Okrenila  sta  se  proti  pošti. 
(DALJE.) 

STOLNICA  SV.  JUSTA  V  TRSTU. 


DR.  ANTON  MEDVED : 

ENEJ  SILVIJ  -  PIJ 

K  500-LETNICI  NJEGOVEGA  ROJSTVA. 


lavnih  mož  se  spominjati  je 
odlična    dolžnost   olikanih 
narodov.    Izredne  zasluge 
duševnih   velikanov  imajo 
mednaroden  pomen; 
raditega  jim   morajo  izka- 
zovati imenovano  čast  vsi 
narodi  brez  razlike.  Tembolj  pa  mora  vsak 
narod  s  spoštovanjem   čuvati   spomin  onih 
velemož,  ki  so  bili  ravno  z  njim  v  ožji  do- 
tiki —  bodisi  po  sorodstvu,  bodisi  po  slu- 
čajnem bivanju  in  delovanju  med  njim. 

Taka  dolžnost  (v  poslednjem  oziru)  za- 
dene letos  naš  slovenski  narod.  Letos  namreč 
mine  500  let,  kar  je  bil  rojen  sloveč,  sve- 
tovno znan  mož.  Ene  j  Silvi  j.  Njegova 
dela  so  pomenljiva  za  vesoljno  zgodovino; 
vplivala  so  na  razvoj  vsega  človeštva,  ko- 
likor je  to  pač  mogoče  pripisovati  trudu  po- 
sameznega človeka.  Njegovo  ime  se  ne  žari 
le  v  mejah    njegove   domovine,   ampak   je 

,DOM  IN  SVET"  1905.  ŠT.  O 


že  proslulo  za  vse  veke  med  vsa  omikana 
ljudstva;  pridobilo  si  je  zgodovinsko  važ- 
nost. 

Kar  je  storil  Enej  Silvij  za  občestvo,  je 
koristilo  i  nam  Slovencem.  Posebno  nje'jove 
zasluge  v  turških  bojih  so  bile  našemu  na- 
rodu v  prid;  deloval  je  v  zmislu  in  po  ne- 
izmernem hrepenenju  vsakega  Slovenca  ta- 
kratne dobe. 

A  bil  je  tudi  župnik  in  škof  na  Slo- 
venskem. Dohodki,  izvirajoči  iz  dela  žuljavih 
rok  slovenskega  kmeta,  so  bili  več  let  lepa 
plača  temu  znamenitemu  možu.  Slovensko 
ljudstvo  ima  torej  pravico,  da  se  s  ponosom 
ozira  na  moža,  katerega  delovanje  je  pod- 
piralo s  svojimi  gmotnimi  prispevki. 

Enej  Silvij  je  nadalje  ustanovil  ljub- 
ljansko škofijo;  uredil  je  cerkvene  raz- 
mere v  največi  slovenski  deželi;  hvaležnost 
zahteva  torej,  da  upoštevamo  to  njegovo 
zaslugo. 

A  oglejmo  si  bliže  njegovo  življenje  I 
Spremljajmo  ga  po  njegovih  zanimivih  potih  I 
Na  njih  bodemo  opazovali  njegova  dela; 
iz  njih  pa  se  nam  bodo  razodele  njegove 
zasluge. 


Rojen  je  bil  Enej  Silvij  v  vasi  Corsi- 
gnano  blizu  mesta  Siene  na  Laškem  18.  vino- 
toka leta  1405.  Njegovi  starši  so  bili  ubogi 
kmetje.  A  po  njihovih  žilah  je  tekla  pleme- 
nitaška  kri,  kajti  bili  so  iz  nekdaj  bogate  in 
ugledne  rodbine  grofov  P  i  c  c  o  1  o  m  i  n  i.  V 
Sieni  so  v  Xili.  in  XIV.  stoletju  samovlastno 
gospodovali  grofi  Piccolomini  s  tremi  dru- 
gimi rodbinami.  A  leta  1308.  je  nastala  pre- 
kucija.  Zatirano  prebivalstvo  je  pregnalo 
svoje  vladarje  in  tlačitelje.  Ustanovilo  je  naj- 
prostejšo  Ijudovlado,  iz  katere  so  pa  bili 
izključeni  vsi  plemenitaši.  Piccolomini  so 
izgubili  vse  svoje  premoženje;  rešili  so  le 
golo  življenje  ter  se  naselili  zunaj  pred  me- 
stom med  kmeti.  Oče  Eneja  Silvija  se  je 
oženil  s  plemenitaško  Forteguerra,  ki 
mu  pa  tudi  ni  prinesla  nikake  dote.  Imela 
sta  17  otrok,  izmed  katerih  je  14  v  kratkem 
času  m  kugi  pomrio.  Le  sin  Enej  Silvij  in 
dve  sestri  so  ostali  živi. 

Enej  je  moral  očetu  pomagati  pri  kme- 
tijstvu. Do  18.  leta  je  opravljal  naporna  polj- 
ska dela  v  potu  svojega  obraza.  Niti  redne 
šole  ni  obiskoval  v  svoji  mladosti.  DomaČi 
župnik  Peter  ga  je  ob  nedeljah  in  praz- 
nikih nekoliko  poučeval  v  najpotrebnejših 
predmetih.  Sčasoma  je  opazil  nenavadno  mla- 
deničevo  nadarjenost.  Priporočal  ga  je  znan- 
cem in  imovitejšim  sorodnikom.  Prosil  jih  je, 
naj  ga  dajo  v  mesto  v  šole.  Z  njihovo  pomočjo 
se  je  Eneju  posrečilo  priti  v  Sieno,  kjer  je  v 
kratkem  času  dovršil  „gramatiko,  poetiko  in 
retoriko",  naših  šest  gimnazijskih  razredov. 
Njegovi  dobrotniki  so  želeli,  da  potem  po- 
stane pravoslovec.  A  Eneju  pravoslovje 
ne  prija;  posvetiti  se  hoče  jezikoslovju. 
Ker  mu  poslej  sorodniki  odtegnejo  vsakršno 
podporo,  napoči  zanj  doba  hudega  pomanj- 
kanja in  trpljenja.  Vkljub  vsem  zaprekam 
se  oprime  z  neomejenim  oduševljenjem  svoje 


stroke,  ki  ga  nad  vse  veseli.  Klasično  jeziko- 
slovje, grščina,  posebno  pa  latinščina,  mu 
je  tolažba  v  bridkih  dnevih,  smoter  vseh 
trudov  in  naporov.  Ciceron,  Livij  in  Virgilij 
so  njegovi  ljubljenci.  Proučuje  jih  noč  in 
dan.  Ker  nima  denarja,  da  bi  si  kupil  knjige, 
jih  prepisuje  ter  jih  neutrudno  čita.  Poleg 
njih  sedeč  pozabi  dostikrat  cel6  na  košček 
priberačenega  trdega  kruhka,  ki  mu  mora 
biti  obed  in  večerja,  vse  obenem. 

Da  bi  v  jezikoslovju  še  bolj  napredoval, 
gre  v  Florencijo,  kjer  je  takrat  učil  obče 
čislani  jezikoslovec  Filelfo.  Pod  njegovim 
vodstvom  se  Enej  vrlo  dobro  izobrazi  v 
latinščini.  Kmalu  se  ji  toliko  privadi,  da  v 
njej  govori  in  piše  s  klasično  dovršenostjo. 
Ko  se  čez  dve  leti  vrne  v  Sieno,  visoko 
nadkriljuje  v  latinščini  vse  tamošnje  uče- 
njake. Začne  v  latinščini  cel6  pesnikovati; 
že  prvi  poizkusi  so  tako  popolni,  da  mu 
vneti  občudovavci  pridenejo  laskavi  priimek : 
Virgilius  redivivus,  oživljeni  Vergilij. 
A  kakor  zanje  neomejeno  priznanje  pri 
njih,  tako  vzbuja  vedno  veči  srd  svojih  so- 
rodnikov; jez6  se  nad  njim,  češ:  „Quid 
agis  tandem  Aenea.?  Te  ne,  quanidiu  vivis, 
poetica  possidebit  ? !  Kaj  vendar  delaš,  Enej  ? 
Ali  bo  celo  življenje  pesništvo  nad  teboj  go- 
spodovalo?!" — 

Na  mah  pa  krene  Enej  na  drugo  pot. 
Srečen  slučaj  ga  privede  v  novo  življenje. 
Kdo  ve,  bi  li  bil  brez  tega  dobrodošlega  na- 
ključja Enej  tako  visoko  dospel,  bi  li  bil  po- 
stal svetovno  slaven.? 

Spomladi  I.  1432.  pride  v  Sieno  učeni 
škof  Dominik  Capranica,  potovaje  k  cerkve- 
nemu zboru  v  Bazilejo  na  Švicarskem.  V 
Sieni  popraša,  bi  li  mogel  kje  najti  mladega, 
izobraženega  moža,  ki  bi  prevzel  pri  njem 
tajniško  mesto.  Na  vseučilišču  mu  nasvetu- 
[ejo  Eneja  Silvija.  Z  velikim  veseljem  sprejme 
Enej  ponujeno  službo,  kakor  sam  pravi: 
„Pertaesus  rerum  domesticarum  et  quaeren- 
dae  gloriae  cupidus,  —  do  gria  sit  rodbin- 
skih razmer  in  hrepeneč  po  slavi."  Sedaj 
pride  v  novo  obzorje.  Na  cerkvenem  zboru 
ga  pogostoma  vprašajo  za  sv^t;  tako  se 
prikupi  zborovavcem,  da  mu  celo  dovolijo. 

naj  na  zboru  javno  govori.  V  dve  uri  tra- 
jajočem govoru  priporoča  Encj,  naj  se  cer- 
kveni zbor  preseli  v  Pavijo.  Njegovega  na- 
sveta zborovavci  sicer  ne  sprejmejo,  a  njegov 
dovršeni  govor  vzbudi  toliko  pozornost,  da 
se  mu  takoj  prizna  prvenstvo  med  vsemi 
govorniki  na  zboru.  Odslej  mu  zbor  poveri 
ugledna  in  zel6  važna  opravila;  posebno 
ga  uporablja  za  različna  poslanstva.  Enej 
dobi  na  ta  način  priložnost,  da  pride  na 
najodličnejše  dvore  v  Evropi,  od  Karpat  do 
Pirencj,  od  Jadranskega  do  Severnega  morja 
prepotuje  vsa  kraljestva;  svet  spozna,  kakor 
le  malokateri   izmed   njegovih   sovrstnikov. 

A  nekaj  je  zanj  kočljivo,  in  sicer  od  leta 
do  leta  bolj.  Bazilejski  cerkveni  zbor  namreč 
nasprotuje  papežu  Evgeniju  IV.  Nasproto- 
vanje se  tako  poostri,  da  cerkveni  zbor  od- 
stavi Evgenija  in  izvoli  novega  papeža  v 
osebi  savojskega  princa  Amadeja,  ki  si  pri- 
dene  ime:  Felix  V.  Eneja  Silvija  izvoli 
zbor  cel6  za  tajnika  novemu  papežu.  Enej 
službo  sicer  sprejme,  a  njegov  bistri  duh, 
njegova  diplomatična  izkušenost  mu  pravita, 
da  je  nasprotovanje  proti  Evgeniju  krivično 
in  da  bode  slednjič  vsa  zadeva  za  cerkveni 
zbor  usodepolna  in  pogubna. 

Enej  se  ne  čuti  več  srečnega.  Napete 
razmere  nasprotujejo  njegovemu  prepričanju. 
Začne  iskati  priložnosti,  kako  bi  se  gladko 
izvil  iz  zagate.  Zopet  mu  pomaga  srečen 
slučaj,  kakršnega  on  v  vsem  svojem  hre- 
penenju ni  pričakoval.  Cerkveni  zbor  ga 
pooblasti,  naj  gre  z  velikim  odposlanstvom 
1.  1442.  na  državni  zbor  v  Frankobrod.  Tam 
se  seznani  z  vplivnim  škofom  Trijerskim 
Jakobom.  Le -ta  ga  priporoči  navzočemu 
kralju,  poznejšemu  cesarju  Frideriku  III. 
Kralju  Enejev  nastop  tako  ugaja,  da  ga  po- 
vabi, naj  gre  z  njim  v  Avstrijo  ter  naj  pri 
njem  sprejme  službo  zasebnega  kraljevega 
tajnika.  Seveda  pride  taka  ponudba  Eneju 
ravno  v  pravem  času,  kakor  nalašč;  zato  jo 
mahoma  sprejme.  Friderik  ga  nad  vse  čisla; 
vanj  je  takorekoč  zaljubljen.  Ker  je  bil  Enej 
Silvij  že  prej  znan  v  olikanih  krogih  po 
svojih  pesmih  in  izbornih  latinskih  govorih, 
mu  kralj   na   državnem   zboru   nakloni  po- 


sebno odlikovanje.  V  slovesni  seji  dne  27.  ju- 
lija leta  1442.  ga  svečano  venča  za  pes- 
nika ter  mu  podeli  v  razkošno  pohval- 
nem govorti  naslov:  Poeta  laureatus. 
Enej  Silvij  je  plaval  v  rajskem  veselju,  le-ta 
naslov  mu  je  bil  potem  vse  življenje  naj- 
veči  ponos. 

Še  tisto  leto  se  preseli  v  Avstrijo  ter  se 
nastani  v  Dunajskem  Novem  mestu, 
kjer  je  kralj  Friderik  navadno  bival. 

A  Enej  Silvij  ne  izpremeni  le  svojega 
bivališča.  Polagoma  se  izvrši  v  njegovem 
srcu  čuden  spreobrat.  Doslej  je  bil  lehko- 
živec,  veseljak,  da  mu  ni  bil  kmalu  kdo  enak. 

V  Bazileji  je  bil  priljubljen  vodja  na  vseh 
veselicah  in  zabavah;  bil  je  središče  vseh 
veseljaških  krogov;  pil  je  posvetno  radost 
iz  polne  kupe,  dostikrat  in  v  marsikaterem 
oziru  celo  v  pretirani  meri.  Njegovo  vedenje 
je  bilo  dokaj  oddaljeno  od  tiste  krščanske 
popolnosti,  atere  apostol  in  zaščitnik  naj 
bi  postal  pozneje. 

Njegova  notranjost  se  izpremeni.  Prejšnji 
lehkoživec  postane  mislec,  prejšnji  veseljak 
trezen  značaj.  Prejšnja  lehkomišeljnost  se 
umakne  resnim  in  določnim  nazorom.  Iz 
njegovih  sedanjih  spisov  izgine  vsa  dvom- 
Ijivost;  iz  lastnega  nagiba  jame  popravljati 
v  že  izdanih  delih,  kar  mu  iz  prejšnjih  let 
vest  očita.  Leta  1444.  že  prosi  svojega  pri- 
jatelja Tuskona,  naj  mu  kupi  „Sv.  pismo", 
zakaj,  kakor  sam  pravi,  „zanj  se»več  ne  spo- 
dobi, radovati  se  le  posvetnih  knjig."  A  kla- 
sičnemu leposlovju  hoče  ostati  zvest,  po- 
svetiti se  mu  hoče  celo  s  še  večo  vnemo; 
sam  piše:  „Zaničujem  veselje  sveta  in  bi 
rad  Bogu  samemu  služil;  ker  pa  posebno 
ljubim  znanost,  ne  vem,  v  kakem  poklicu 
bi  mogel  Bogu  bolj  služiti,  kakor  na  slov- 
stvenem polju." 

Začetkom  leta  1445.  gre  kot  odposlanik 
državnega  zbora  norimberškega  k  Evge- 
niju IV.  Prijatelji  mu  odsvetujejo,  naj  nikar 
ne  hodi  v  Rim,  saj  je  znan  po  vsem  svetu  kot 
strasten  govornik  s  cerkvenega  zbora  bazilej- 
skega.  A  Eneja  ne  ganejo  ugovori.  Pogumno 
se  odpravi  na  pot  in  srečno  dospe  do  papeža. 

V  prekrasnem,  po  obliki  in  vsebini  mojstrskem 

govoru  se  opraviči  pred  njim.  Genljivo  začne 
svoj  govor  s  sledečimi  besedami:  „Sv.  oče! 
Preden  Ti  razodenem  naročilo  svojega  kralja, 
hočem  sam  o  sebi  izpregovorili  nekoliko 
besedi.  Vem,  da  so  Ti  mnogo  povedali  o 
meni,  kar  ni  bilo  niti  dobro,  niti  ni  ponov- 
Ijenja  vredno.  In  tisti  niso  neresnice  govo- 
rili, ki  so  me  pri  Tebi  zatožili.  Da,  jaz  sem, 
dokler  sem  bil  v  Bazileji,  mnogo  govoril, 
pisal  in  storil  proti  Tebi  —  nočem  ničesar 
utajiti.  A  moj  namen  ni  bil,  Tebi  škodovati, 
temuč  cerkvi  koristiti.  Sedaj  stojim  pred 
Teboj.  Ker  sem  grešil  brez  pravega  spo- 
znanja, mi  milostljivo  odpusti.  Te  prosim." 

Res  ga  ^vgenij  ne  zavrne,  spoštljivo  in 
s  poudarkom  mu  odgovori:  „Ti  si  prišel 
do  resnice.  Varuj  se,  da  iste  nikoli  več  ne 
zapustiš.  Išči  milosti  božje  po  dobrih  delih  I 
Ti  stojiš  sedaj  na  mestu,  na  katerem  lehko 
resnico  braniš  in  sv.  cerkvi  mnogo  koristiš." 

Notranja  izprememba  na  Eneja  tako  mo- 
gočno vpliva,  da  sčasoma  sklehe,  postati 
duhovnik.  Svojemu  prijatelju  Kampiziju  piše 
leta  1446.:  „Po  ničemur  ne  hrepenim  bolj, 
kakor  po  duhovništvu.  Ako  Bog  da,  bom 
v  osmih  dneh  diakon  in  svoj  čas  želim  do- 
seči duhovsko  čast." 

Srčna  želja  se  mu  kmalu  izpolni.  L  1447. 
postane  duhovnik  in  potem  se  dviga  nena- 
vadno hitro  do  vedno  viših  cerkvenih  časti. 
Še  tisto  leto  je  imenovan  za  škofa  v  Trstu. 
Dve  leti  vodi  škofijo,  ki  je  imela  veliko  ve- 
čino slovenskega  prebivalstva.  Leta  1449. 
dobi  škofijo  v  Sieni,  kjer  so  nekdaj  gospo- 
dovali njegovi  pradedje.  A  v  Trstu,  kakor 
i  v  Sieni  se  zadržuje  le  malo  časa.  Kralj 
Friderik  ga  hoče  imeti  poleg  sebe  kot  pr- 
vega svetovavca.  Enej  Silvij  postane  odlična 
oseba  pri  vladi;  on  vodi  vso  takratno  avstrij- 
sko-nemško  vlado  v  notranjih,  in  kot  po- 
sebno spreten  in  previden  diplomat  tudi  v 
zunanjih  zadevah.  V  teh  poslih  gleda  samo 
na  blagor  in  korist  svojega  kralja.  V  sred- 
stvih nikakor  ni  izbirčen,  vsako  mu  je  dobro, 
kakor  je  to  pač  pri  diplomatih  običajno. 
Diplomatični  oziri  so  bili  tudi  krivi,  da  Enej 
češkega  kralja  Jurija  Podčbrada,  posebno 
pa  celjske  grofe,  najbogatejše   mogotce  na 


Slovenskem,  strastno  napada,  ker  so  bili 
vsi  Friderikovi  nasprotniki. 

Enej  Silvij  izbere  za  kralja  tudi  nevesto, 
slovečo,  bogato  in  Čednostno  Eleonoro,  por- 
tugiško  kraljičino.  Pregovori  ga,  da  gre  s 
sijajnim  spremstvom,  z  nečuvenim  bleskom 
v  Rim,  kjer  ga  papež  Nikolaj  V.  slovesno 
poroči  in  v  cerkvi  sv.  Petra  venča  I.  1452. 
za  rimsko-nemškega  cesarja.  Bila  je  to  sve- 
čanost, kakršne  klasični  Rim  od  takrat  ni 
več  videl. 

V  tej  d6bi  dobi  Enej  Silvij  tudi  župnijo 
sv.  Pankracija  v  Starem  trgu  pri 
Slovenjem  Gradcu  na  Staj  erskem. 
A  kako  pride  on,  škof  sienski,  do  te  službe? 
Po  sedanjih  običajih  to  ne  bi  bilo  lehko 
mogoče,  a  v  srednjem  veku  so  se  enaki 
slučaji  dogajali  kaj  dostikrat.  Kakor  še  danes 
mnogokje,  so  imele  tudi  takrat  župnije  svo- 
jega zaščitnika  ali  patrona,  in  sicer  vladarja 
ali  kakega  drugega  dostojanstvenika,  ki  si 
je  vsled  svojih  zaslug  za  cerkev  pridobil 
pravico,  imenovati  župnika  za  dotično  žup- 
nijo. Župnije  so  bile  takrat  mnogo  veče, 
vsled  tega  tudi  dohodki  za  župnika  mnogo 
boljši,  kakor  dandanes.  Vladarji  so  takrat 
pogostoma  svojo  zaščitniško  oblast  na  čuden 
način  izkoriščali.  Mesto  da  bi  svoje  urad- 
nike iz  svojega  žepa  plačevali,  so  jih  ime- 
novali na  kako  cerkveno  službo  ali  cel6  na 
več  nadarbin,  od  katerih  naj  bi  dobivali  do- 
ločene dohodke.  A  tem  imenovanim  dosto- 
janstvenikom niti  ni  bilo  treba  iti  na  pode- 
ljeno mesto;  najeli  so  si  lehko  zastopnika 
ali  vikarija,  kateremu  so  od  svojih  dohodkov 
dali  kakšno  malenkost,  za  kar  je  pa  moral 
opravljati  vse  službene  posle. 

Enej  Silvij  je  bil  imenovan  za  župnika 
v  Starem  trgu  dn6  25.  januarija  1453,  z  od- 
lokom izdanim  v  Dunajskem  Novem  mestu. 
Bil  je  le  imenovan  župnik,  a  službe  ni  oprav- 
ljal sam,  temuč  je  imel  v  Starem  trgu,  kakor 
tudi  v  Sieni  in  prej  že  v  Trstu,  svoje  vika- 
nje. Pač  pa  je  vžival  zel6  lepe  dohodke 
starotrške  župnije,  doneske  iz  župnijskih  po- 
sestev, ki  so  bila  dvakrat  tolika,  kakor  danes, 
vrhutega  pa  še  dohodke  iz  takratnih  pod- 
ložniških  dolžnosti:  iz  tlake,  desetine,  robote, 

tako,  da  se  njegovi  letni  dohodki  iz  Starega 
trga  cenijo  na  40.000  goldinarjev. 

Kako  dolgo  je  imel  župnijo,  se  za  go- 
tovo ne  more  dognati.  Dolgo  gotovo  ne; 
kajti  dvornemu  tajniku  Henriku  Senf- 
leben  je  pisal  18.  septembra  1.  1453.,  da 
bo  le-to  župnijo  odstopil  svojemu  nečaku 
Frančišku  Nannis  de  Tudeschinis,  ko  bo 
sam  dobil  župnijo  Jodning  na  Gornje  Šta- 
jerskem, katere  si  želi  (illi  dabo  ecclesiam 
[in  Windisgrez]  in  castro  vindelico,  si  istam 
habuero).  L.  1456.  že  gotovo  ni  imel  več 
župnije  v  Starem  trgu. 

Isto  leto  je  bil  namreč  imenovan  za  kar- 
dinala. Preselil  se  je  v  Rim  ter  se  je  odpo- 
vedal vsem  drugim  službam,  ki  jih  je  do 
takrat  opravljal. 

S  tem  je  dospel  Enej  Silvij  na  mesto, 
ki  ga  je  privelo  v  neposredno  bližino  naj- 
više cerkvene  časti.  Ugled  njegov  se  je  ne- 
nadno povzdignil.  Vsled  njegove  nadarje- 
nosti, njegovih  tesnih  zvez  s  skoraj  vsemi 
vladarji  v  Evropi  in  vsled  njegovih  slov- 
stvenih, kakor  tudi  diplomatičnih  zaslug,  ga 
je  vse  imenovalo  bodočega  papeža. 

In  res  —  prorokovanje  se  kmalu  izpolni. 
Po  smrti  Kalikota  III.  je  bil  izvoljen  I.  1458. 
za  papeža  ter  si  je  izvolil  ime:  Pij  II. 

Z  nepopisnim  veseljem  je  vsa  cerkev 
pozdravila  njegovo  izvolitev.  Vasi  in  mesta 
so  žarela  v  milijonih  lučic;  na  Apeninih, 
Alpah  in  Pirenejih  je  gorelo  na  tisoče  kresov 
njemu  v  Čast.  V  cerkvah  so  ga  proslavljali 
propovedniki,  v  knjigah  in  neštetih  spisih 
pa  pesniki,  učenjaki,  govorniki.  Slavni  češki 
zgodovinar  P  a  I  a  c  k  ^  piše  o  novem  papežu, 
pač  v  zmislu  vseh  najboljših  spoznavavcev 
takratne  d6be:  „V  njem  je  dospel  na  papežev 
prestol  mož,  ki  je  stal  v  istini  na  višini  svo- 
jega časa,  ki  je  preteklost  istotako  kakor 
bodočnost  prozrl  s  svojim  pogledom.  Bolje, 
kakor  katerikoli  njegovih  sovrstnikov  je  na 
svetovnem  odru  spoznal  in  vedel  upošte- 
vati vpliv  naravnih  in  posrednih  sil  in  moči. 
On  je  poznal  nazore  in  razmere  prijateljev 
in  sovražnikov  iz  lastne  izkušnje  in  iz  last- 
nega prepričanja,  ker  ni  bilo  takorekoč  no- 
bene stranke,  v  katere  taboru  ne  bi  bil  on 


sam  nekaj  časa  služil.  Nikdo  ni  bil  takrat 
bolj  sposoben,  obnoviti  velikost  in  slavo 
rimskega  papeštva.  Njegovi  predniki  so  po 
bazilejskem  cerkvenem  zboru  isto  zopet  po- 
vzdignili; njega  je  čakala  priložnost,  njej  še 
više  pomoči.** 

Vendar  je  bila  nova  čast  zanj  silno  težko 
breme.  Pij  II.  je  z  jasnim  očesom  takoj  spo- 
znal strašne  težave  takratnega  papeštva  s 
posebnim  ozirom  na  sebe  samega.  Bil  si  je 
povsem  svest,  da  ga  svet  dobro  pozna, 
pozna  še  iz  one  d6be,  ko  ni  bil  duhovnik, 
ko  je  s  svojimi  spisi  prej  pohujšanje,  kakor 
pa  čednosti  vzbujal,  ko  je  na  cerkvenem 
zboru  v  Bazileji  v  ognjevitih  govorih  na- 
padal papeža  Evgenija.  Vedel  je  dobro,  da 
svet  ničesar  ne  pozabi,  najmanje  pa  človeške 
slabosti  in  hibe.  Takoj  v  začetku  svojega 
vladanja  izda  torej  prekrasen,  genljiv  pastirski 
list  na  vso  cerkev,  v  katerem  se,  kakor  nekdaj 
Avguštin,  ponižno  opravičuje.  Z  občudo- 
vanja vredno  odkritosrčnostjo  zakliče  vsemu 
svetu  znane,  proslule  besede:  ^Aeneam 
reicite,  Pium  recipite!  —  Zavrzite 
Eneja,  sprejmite  Pijal" 

Kot  papež  je  vžival  samo  grenke  iz- 
kušnje, trpke  bridkosti  in  skeleče  prevare. 
Njegova  d6ba  je  bila  huda;  božja  previd- 
nost je  vihtela  nad  krščanstvom  in  nad  vso 
takratno  omiko  strahovito  šibo.  Njo  odvr- 
niti je  bila  Pijeva  edina  skrb.  Raditega  v 
drugem  oziru  ni  imel  niti  priložnosti,  niti 
moči,  da  bi  mnogo  deloval. 

A  za  Kranjsko  deželo  je  njegovo  vladanje 
važnega  pomena.  Pij  II.  je  ustanovil  ljub- 
ljansko škofijo.  Ko  je  bil  še  tajnik  na 
cesarskem  dvoru  Friderika  III.,  je  že  spoznal 
neugodne  razmere  na  Kranjskem  v  cerkve- 
nem oziru.  Dežela  je  bila  razkosana,  pod- 
ložna več  škofom.  Temu  je  pa  bilo  treba 
odpomoči.  Kmalu,  ko  je  postal  papež,  je  na- 
svetoval  cesarju,  naj  se  povzdigne  Ljub- 
ljana v  škofijsko  prestolnico.  Cesar  Friderik 
je  nasvet,  se  v6,  sprejel  ter  je  izdal  6.  de- 
cembra I.  1461.  ustanovno  pismo  za  ljub- 
ljansko škofijo.  Prvi  škof  je  bil  Žiga  plem. 
Lamberg.  Kako  je  ravno  on  prišel  do  te 
časti,    pripoveduje   Valvasor  v   VIII.    knjigi 

str.  652.  si.  svoje  slavne  zgodovine  Vojvo- 
dine Kranjske.  Enej  Silvij  in  Žiga  Lamberg 
sta  si  bila  dobra  prijatelja,  Enej  je  bil  tajnik 
in  svetovavec,  Lamberg  prejšnji  župnik  v 
Šmartinu  pri  Kranju  in  dvorni  kapelan  Fri- 
derika Ul.  Ko  je  1.  1456.  Enej  postal  kar- 
dinal, mu  je  Lamberg  v  šali  rekel:  „Sedaj 
Vam  ne  preostaja  nič  drugega, 
kakor  da  postanete  še  papež."  Enej 
šaljivo  odgovori:  „Ako  bom  jaz  papež, 
bode  te  Vi  škof."  Tekom  petih  let  seje- 
šala  pri  obeh  uresničila. 

Pij  U.  ni  dolgo  nosil  papeške  tiare.  Le 
šest  let  je  bil  moder  krmar  na  ladji  svete 
cerkve.  Telesno  je  bil  že  zdavnej  oslabljen. 
Ko  je  bil  poslan  z  bazilejskega  cerkvenega 
zbora  na  Škotsko,  se  je  vozil  po  morju  v 
groznem  viharju.  V  smrtni  nevarnosti  naredi 
obljubo,  da  bode  bos,  kot  spokornik,  romal 
k  prvi  Marijini  cerkvi,  ko  pride  na  kopno. 
Dospevši  na  škotsko  obalo,  izpolni  vestno 
svojo  obljubo.  Deset  kilometrov  daleč  roma 
bos  po  ledeni  cesti,  v  strašni  zimi.  A  s  tem 
si  je  nakopal  mučno  trganje  po  udih,  po- 
sebno v  nogah,  ki  ga  je  poslej  trpinčilo 
vedno  hujše  do  smrti.  Zato  se  je  tudi  ne- 
navadno hitro  postaral.  Ko  je  postal  papež, 
je  štel  šele  53  let,  a  bil  je  že  ves  potrt 
starček;  njegovo  telo  je  bilo  zbirališče  raz- 
ličnih bolečin.  A  njegov  duh  je  bil  vedno 
čil,  svež,  poln  mladeniškega  ognja  in  nav- 
dušenja, misli  vedno  neskaljene.  Z  orjaško 
potrpežljivostjo  je  prenašal  neznosne  bolezni, 
ter  jih  je  cel6  izkušal  skrivati  pred  svetom. 
Toda  slednjič  so  ga  premagale;  pod  njihovo 
pezo  se  je  zgrudil  na  smrtno  posteljo.  Umrl 
je  zjutraj  15.  avgusta  1.  1464.  Njegovi  ze- 
meljski ostanki  počivajo  v  Rimu  v  cerkvi 
St.  Andrea  della  Valle,  kjer  so  mu  njegovi 
mnogobrojni  častivci  1.  1614.  postavili  krasen 
spomenik. 

V  uvodu  sem  rekel,  da  je  ime  Aeneas 
Sylvius  svetovnega  pomena,  zgodovinske 
važnosti.  Širnemu  svetu  je  postal  znan  naj- 
prej kot  izboren  latinski  pisatelj. 

Njegova  d6ba  je  v  povestnici  človeštva 
velikega  pomena.  V  njej  se  je  izvršil  glede 


na  mišljenje  in  na  nazore  človeškega  razuma 
tolik  in  tako  merodajen  spreobrat,  kakršnega 
opažamo  v  svetovni  zgodovini  le  še  enpot: 
in  sicer  v  prvih  treh  stoletjih  po  Kristusu, 
ko  se  je  izvršil  polagoma  prehod  iz  pogan- 
stva v  krščanstvo.  Tok  Enejeve  d6be  ime- 
nuje zgodovina:  humanizem;  takrat  so 
cvetele  humanistične  študije,  to  je 
—  proučevanje  grškega  in  latinskega  slov- 
stva. Iz  njih  se  je  izcimil  ves  ogromni  na- 
predek v  novem  veku;  v  njih  imajo  izvor 
tudi  najrazličnejša  naziranja  v  vedah  in  v 
umetnostih.  Iz  njih  se  je  razvila  na  umetni- 
škem in  deloma  tudi  na  znanstvenem  polju 
toli  slavljena  „renesanca",  preporod.  A  v  njih 
tičijo  tudi  korenine  takozvane  reformacije 
in  hčerke  njene,  —  revolucije. 

Očetje  humanizma  so  bili  laško -latinski 
pesniki  Dante,  Boccaccio,  Petrarca.  Posebno 
se  je  razvil  humanizem  v  XV.  stoletju,  ko  je 
našel  na  dvoru  rimskih  papežev  in  florenških 
Medicejev  mogočne  in  veledušne  podpor- 
nike in  pospešitelje.  Dolga  in  ponosna  vrsta 
učenih  mož  ga  je  gojila  z  vnemo,  nad  ka- 
tero moramo  naravnost  strmeti,  z  oduševlje- 
njem,  ki  je  semtertje  prikipelo  do  mej  zblaz- 
nelosti. 

V  tej  vrsti  se  odlikuje  Enej  Silvij.  V  Si- 
jeni  in  Florenciji  se  je  vtopil  v  humanistične 
študije  ter  jim  je  z  neomajno  ljubeznijo 
ostal  zvest  do  smrti. 

Čiste,  klasične  latinščine  se  je  bil  tako 
izborno  privadil,  da  je  že  kot  dijak  v  pesnih 
posnemal  svoje  ljubljence:  Ovidija,  Vergi- 
lija,  deloma  tudi  Horacija.  Že  v  mladih  letih 
si  je  priboril  ime  slovečega  latinskega  pi- 
satelja. 

Njegova  pisateljska  dela  so  mnogobrojna. 
Med  najvažnejša  se  štejejo: 

Njegove  pesmi.  Obširnejše  se  ime- 
nujejo po  naslovih:  „Nymphiplexis", 
„Cinthia",  „Chrisis"  in  „Historiade 
Euryalo  et  Lucretia  se  amantibus". 
Le -te  pesmi  so  iz  njegove  dijaške  in  ba- 
zilejske  d6be,  zložene  v  duhu  Ovidijeve 
zbirke  „Amores".  Opeval  je  pa  tudi  druge 
snovi,  zgodovinske  in  verske;  taki  so  nje- 
gevi  spevi:   „Carmen   in  laudem    Fri- 

dcrici  Caesaris**  (slavospev  na  Čast  nje- 
govega vcIcduŠnegaMcccna  Friderika),  „Car- 
men  Sapphicum  in  nostri  Salvato- 
ris  passionem",  „Hymnus  de  passione 
Domini".  Še  kot  papež  je  zlagal  pesmi. 
A  ohranile  se  njegove  pesmi  niso  v  celoti, 
od  nekaterih  so  ostali  le  odlomki,  raztro- 
šeni  po  rokopisih  takratne  d6be. 

Velik  je  bil  Enej  Silvij  kot  govornik. 
Za  to  stroko  je  bil  izredno  nadarjen.  Imel 
je  v  izobilici  vse  vrline,  ki  jih  mora  imeti 
odličen  govornik:  veliko  izobrazbo,  mnogo 
izkušenj,  močen  in  lep  glas,  prikupljiv  na- 
stop, ognjevit  značaj,  ki  je  vnel  plameneč 
ogenj  ne  le  v  lastnem  srcu,  temuč  i  pri 
vseh  poslušavcih.  Govoril  je  zelo  pogosto, 
na  raznovrstnih  zborih,  v  najodličnejših  druž- 
bah, povsod  s  tolikim  priznanjem,  da  so 
ga  poslušavci  v  zvezde  kovali  in  obožavali. 
Njegov  zlog  je  bil  krasen,  misli  globoke, 
snov  važna  in  za  občinstvo  vedno  zanimiva. 
Spisal  je  tudi  dve  deli  o  govorništvu:  „Tra- 
ctatus  de  liberorum  educatione"  (raz- 
prava o  vzgoji  otrok,  ki  se  naj  že  v  mla- 
dosti navajajo  h  govorništvu)  in  „Artis 
rhetoricae  pracepta"  (pravila  govor- 
niške umetnosti). 

Posebno  so  zaslovela  njegova  pisma. 
Morebiti  ni  noben  sloveč  zgodovinski  mož 
imel  tolikega  veselja  pisati  pisma,  kakor  Enej 
Silvij.  Tudi  jih  toliko  in  v  tolikem  obsegu 
nikdo  ni  pisal.  V  Gradcu,  kjer  je  bil  1. 1454. 
le  nekaj  mesecev,  je  pisal  147  obširnih  pisem, 
ki  so  se  ohranila  I  Njegova  pisma  pa  niso 
le  izraz  prijateljskih  pozdravov,  temuč  so 
daljše  razprave  o  takratni  d6bi,  o  osebah 
in  krajevnih  razmerah;  naslovljena  so  na 
papeža,  na  cesarja,  na  kardinale,  pisatelje, 
vojskovodje  in  diplomate,  bivajoče  po  vsej 
Evropi.  Raditega  so  Enejeva  pisma  za  svetno, 
cerkveno,  kulturno  in  leposlovno  zgodo- 
vino XV.  veka  izredne  važnosti,  neizcrpljiv 
vir  so  za  osebne  in  javne  razmere,  katerih 
inačc  iz  one  d6be  sploh  ne  bi  imeli. 

Enej  Silvij  je  bil  tudi  zgodovinar  in 
zemljepisec.  Obširno  je  njegovo  delo: 
„De  situ,  ritu,  moribus  et  condi- 
tione  Germaniae  descriptio",  v  ka- 


terem podaja  pregledno  zgodovino,  deloma 
tudi  zemljepis  takratnega  rimsko-nemškega 
cesarstva,  h  kateremu  so  spadale  večinoma 
I  slovenske  pokrajine.  To  delo  nekateri  naj- 
više cenijo  izmed  vseh  knjig  Eneja  Silvija. 
Reumont  pravi  odločno:  „Za  nas  leži  važ- 
nost Eneja  Silvija  v  njegovi  zgodovini."  Za- 
nimivo Enejevo  delo  je  „De  vir  i  s  aetate 
sua  claris"  (o  slovečih  možeh  svoje  d6be), 
v  katerem  je  podal  65  življenjepisov.  Jako 
važna  je  njegova  „H  i  s  t  o  r  i  a  b  o  h  e  m  i  ca" 
(češka  zgodovina),  v  kateri  razvija  Enej  po- 
sebno husitsko  gibanje,  ki  ga  je  on  sam 
opazoval  in  na  bazilejskem  cerkvenem  zboru 
cel6  nepremišljeno  pospeševal;  ker  je  bil  z 
vsemi  voditelji  husitske  stranke  v  Bazileji 
osebno  znan  ter  je  ž  njimi  mnogo  občeval, 
je  imel  priliko  in  zmožnost,  kakor  malokdo, 
podati  pravo  sliko  husitskega  razvoja. 

Najslavnejše  Enejevo  zgodovinsko  delo 
pa  so  „Commentarii  rerum  memo- 
ra  bili  um",  pregled  zgodovine  XV.  veka 
s  posebnim  ozirom  na  dejstva,  katerih  priča 
je  bil  Enej  sam;  obenem  je  to  lastni  živ- 
ljenjepis Enejev.  Žal,  da  ga  kot  papež  ni 
mogel  več  tako  natančno  nadaljevati  in  do- 
končati, kakor  ga  je  bil  začel. 

Enej  Silvij  pa  ni  le  sam  mnogo  pisal, 
temuč  i  druge  je  navduševal  za  klasično 
slovstvo  ter  jih  je  z  mladeniško  vnemo 
vzpodbujal  in  bodril  k  pisateljevanju.  V  le- 
tem  oziru  niso  njegove  zasluge  nič  manjše, 
kakor  je  njegova  pisateljska  slava.  Delil  je 
že  kot  škof  humanistom  bogate  podpore 
ter  je  njihovo  delovanje  na  vse  mogoče 
načine  pospeševal.  Kjer  ni  našel  pisateljev, 
tam  je  bil  vedno  potrt  in  otožen.  Raditega 
ostro  obsoja  naše  dežele,  ki  takrat  ~-  žal! 
—  niso  na  slovstvenem  polju  ničesar  delo- 
vale; v  pismu  na  svojega  prijatelja  Perigalla 
namreč  pravi  s  srdom:  „Nunc  in  Styria, 
nune  in  Carinthia,  nune  in  Carniolia  inter 
medios  barbaros  saevasque  nationes  con- 
stitutus"  (sedaj  sem  na  Štajerskem,  sedaj  na 
Koroškem,  sedaj  na  Kranjskem  sredi  med 
neolikanci  in  med  divjimi  narodi).  Kralje, 
kneze  in  višo  duhovščino  je  vedno  vnemal, 
naj  vendar  kaj  stor^  za  slovstvo;   kjer  nje- 

gove  prošnje  in  opomini  niso  našli  dobrih 
src  in  poslušnih  ušes,  je  začel  udrihati  z 
ostrim  bičem  svojega  sarkazma;  po  celi 
Evropi  znan  je  bil  njegov  izraz:  ^Neolikan 
knez  ni  nič  drugega,  kakor  kronan  osel." 
V  vznesenih  besedah  priporoča  vladarjem 
pisatelje,  pred  vsemi  pesnike;  opozarja  jih 
na  njihovo  važnost  rekoč:  „Kdo  so  oni,  ki 
čednosti  povzdigujejo?  Pesniki.  Kdo  so,  ki 
v  pregrehe,  kakor  blisek  treskajo?  Pesniki. 
Kdo  so,  ki  zgodovino  kraljev  najkrasnejše 
opisujejo?  Pesniki.  Kdo  so,  ki  slavnim  mo- 
žem ime  in  takorekoč  nesmrtnost  podelijo? 
Pesniki.  Pazi  naj  torej  tisti,  ki  pesnike  ob- 
soja, da  ne  bode  čednosti  obsojal  in  svo- 
jega imena  zanemarjali  Ako  hočemo  po 
pravici  soditi,  moramo  reči,  da  se  z  zna- 
nostmi in  z  vedami  pridobi  vse.  Ni  res,  da 
bi  se  vladarstvo  tako  z  orožjem,  kakor  s 
slovstvom  vzdrževalo.  Popolni  so  tisti,  ki 
državno  moč  spajajo  s  pesništvom  in  modro- 
siovjem.  Le  -  ti  namreč  skrbijo  za  dvojno 
dobro:  pospešujejo  korist  skupne  javnosti 
izdatno  in  s  popolnim  mirom  vživajo  mo- 
droslovno  znanstvo,  od  nobenih  valov  ne 
obdani."!) 

Njegov  vpliv  na  humanistične  študije  je 
bil  mogočen  in  trajen,  njegove  zasluge  so 
ogromne  in  priznanje  vsega  učenjaškega 
sveta  obče.  Dvesto  let  pozneje  ga  pro- 
slavlja Valvasor  (VIII.  653)  rekoč:  „Sylvius, 
dessen  Oelehrtheit  noch  jctzt  mit  unver- 
dorrten  Lorbeern  eines  beharrlichen  Nach- 
ruhms  billig  bezweigt  wird"  (čigar  učenost 
se  še  sedaj  venca  po  pravici  z  neosušenim 
lovorom  trajne  slave). 


O  Qui  sunt,  qui  virtutes  extollunt?  Poetae.  Qui 
sunt,  qui  vitia  fulminant?  Poetae.  Qui  sunt,  qui  gesta 
regum  ornatissime  scribunt?  Poetae.  Qui  sunt,  qui 
viris  illustribus  famam  et  quasi  immortalitatem  prae- 
bent?  Poetae.  Videat  ergo,  ne  qui  poetas  damnat, 
virtutes  damnet  et  suam  negligat  famam!  Si  recte 
volumus  iudicare,  scientiis  atque  doctrinis  omnia  pa- 
rent.  Nec  verum  est,  tam  armis  quam  literis  retineri 
imperium.  Perfecti  sunt,  qui  Civiles  potestates  cum 
poesi  miscent  et  philosophia.  Hi  enim  gemina  bona 
vendicant:  nam  et  communi  rei  publicae  utilitati  con- 
sulunt  salubriter  et  summa  cum  tranquillitate  nullis 
obiccti  fluctibus  per  sapientiae  studia  vcrsantur. 


A  Enej  Silvij  v  svoji  zreli  moški  d6bi 
nikakor  ni  smatral  pisateljevanja  za  vzvišeno 
nalogo  svojega  življenja.  Njegov  smoter,  ki 
mu  je  žrtvoval  vse  telesne  in  dušne  moči, 
reči  smemo:  i  življenje  samo,  je  bil 
drug.  Njegova  d6ba  je  bila  zel6  tužna;  po- 
sebno slovenske  pokrajine  so  bile  takrat 
neprimerno  Ijut  in  grozovit  boj.  Bila  je  d6ba 
krvavih  turških  bojev.  Polumesec  je  zasijal 
na  obzorju  tako  žarno  in  blesteče,  da  se  je 
zdelo,  da  se  pred  njim  skrijejo  vse  zvezde. 
Mohamedanstvo  je  dvignilo  okrvavljeni  meč, 
tako  silno,  mogočno  in  zmagonosno,  da  so 
v  smrtnem  strahu  trepetale  evropske  države. 
Ves  Balkan  je  že  premagalo,  ondotne  slo- 
vanske države  je  ugonobilo  v  krvi,  prahu 
in  pepelu.  Prodiralo  je  ob  Donavi  naprej. 
Dunaj   je  bil    izbran  za  prvo  žrtev,   potem 


Denar  s  sliko  papeža  Pija  II. 

bi  prišel  na  vrsto  Rim.  Sultan  Mohamed  II. 
(1451  —  1481)  je  letal  od  zmage  do  zmage. 
Vzel  je  Carjigrad,  podjarmil  je  Srbijo,  Bosno, 
Albanijo,  premagal  Benečane  in  Napoljčane 
na  spodnjem  Laškem.  Zarotil  se  je  in  zaklel, 
da  ne  bode  prej  miroval,  dokler  ne  bodo 
na  oltarjih  cerkve  sv.  Petra  v  Rimu  za  nje- 
gove konje  pripravljene  jasli.  Groza  je  pre- 
tresla vse  krščanske  države;  vse  je  uvidelo, 
da  preti  krščanstvu  istotako  kakor  i  vsej 
dotedanji  omiki  strašen  pogin.  Nikdo  pa 
ni  skrajne  nevarnosti  bolj  upošteval,  kakor 
rimski  papeži.  Že  Pijevi  predniki  so  mnogo 
storili  v  obrambo  krščanstva  in  njegovih 
držav  pred  turškim  nasilstvom;  posebno 
Nikolaj  V.  (1447—1455)  je  daroval  ogromne 
vsote    za    vojne    priprave    proti   Turkom. 

A  Pij  II.  je  posvetil  vse  svoje  vla- 
danje v  le-ta  vrh  ovni  namen.  Vsied 
svoje  prejšnje  diplomatične  delavnosti  je 
mogel,  kakor  prerok,  pregledati  sedanjost 
in  bodočnost;  kakor  skrben  oče  je  skušal 
odvrniti  od  krščanskih  držav  preteči  polom. 
Da  njegov  strah  ni  bil  pretiran,  kažejo  jasno 
poznejši,  več  kot  tristoletni  boji,  v  katerih 
je  morala  Avstrija,  deloma  tudi  Rusija  in 
poljsko  kraljestvo  preliti  grozne  potoke  ju- 
naške krvi.  Vprašanje,  katero  je  on,  kakor 
nobeden  njegovih  sovrstnikov,  razumel,  še 


Tržaški  škof  dr.  Nagi. 

niti  danes  ni  rešeno,  to  je  o  r  i  e  n  t  s  k  o 
vprašanje.  Da  bi  bil  on  našel  v  svoji 
ddbi  tisto  pomoč,  po  kateri  je  v  neizmerni 
skrbi  hrepenel  ves  čas  svojega  vladanja, 
bilo  bi  to  vprašanje  gotovo  že  zdavnaj  re- 
šeno v  čast  in  blagor  krščanstva  in  —  slo- 
vanstva,  ki  mora  med  vsemi  narodi  naj- 
bolj zahtevati  ugodne  rešitve. 

Druge  evropske  države  takrat  niso  spo- 
znale Pijevega  prizadevanja.  Mesto  da  bi 
bile  složno  odvrnile  skupno  nevarnost,  so 
se  med  seboj  prepirale;  mogočni  Benečani 


so  Turke  iz  trgovinskih  ozirov  cel6  pogo- 
stoma  podpirali;  igrali  so  ravno  tisto  ža- 
lostno vlogo,  katero  igrajo  v  sedanji  sve- 
tovno pomenljivi  vojski  med  Rusi  in  Japonci, 
med  Kavkazi  in  Mongoli  —  pohlepni  An- 
gleži. Genljivo  popisuje  Pij  II.  to  neslogo 
med  evropskimi  državami  v  pismu  na  glav- 
nega odvetnika  benečanske  Ijudovlade,  Leo- 
narda  Benevolenti;  s  skrajno  žalostjo  pravi 
med  drugim:  „Videre  videor  exterminium 
nostrumi  OmnesTurchi  procuratoressumus, 
Maumeto  viam  omnes  praeparamus  !*  —  „Zdi 
se  mi,  da  vidim  naš  pogin !  Vsi  smo  Turku 
pomočniki,  Mohamedu  pripravljamo  vsi  pot!" 
Pij  je  neumorno  premišljeval,  kako  bi 
odvrnil  pretečo  nevarnost.  Mislil  je  na  razno- 
vrstna sredstva.  Lotil  se  je  celo  neverjetnega 
poizkusa  —  h  krščanstvu  izpreobrniti  sul- 
tana Mohameda  samega.  Pisal  mu  je  glo- 
boko premišljeno  razpravo  o  bistvu  krščan- 
ske vere;  ocenjevavci  Pijevih  del  in  zgo- 
dovinarji pravijo,  da  je  to  njegov  najduho- 
vitejši  spis.  Pij  previdno  razlaga  brezdvomno 
vzvišenost  krščanstva  nad  mohamedanstvom 
v  verskem  in  nravstvenem  oziru;  po  logičnem 
izvajanju  pride  tudi  do  sklepa,  da  mohame- 
danstvo  ne  bode  nikdar  krščanstva  prema- 
galo; slednjič  sultana  opominja,  prosi  in 
roti,  naj  postane  kristjan,  kakor  so  se  izpre- 
obrnili  Konstantin  v  Rimu,  Klodevik  pri 
Frankih,  Agilulf  pri  Langobardih,  Štefan  pri 
Ogrih.  A  papeževo  pismo  ni  imelo  nobe- 
nega uspeha. 

Ko  je  Pij  II.  videl,  da  s  prijaznim  opo- 
minom in  s  ponižno  prošnjo  ničesar  ne 
opravi,  poišče  drugi  pripomoček  v  dosego 
svojega  namena.  Oborožiti  hoče  celo  krščan- 
sko Evropo  proti  Turkom;  d6bo  križarskih 
vojsk  hoče  obnoviti.  Skliče  torej  v  Mantovo 
I.  1459.  mednaroden  shod  vseh  evropskih 
držav,  prvi  tak  shod,  ki  ga  pozna  zgodo- 
vina! Dnč  26.  septembra  otvori  on  sam  shod 
z  govorom,  ki  je  po  vsebini  in  obliki  pravi 
biser  klasičnega  govorništva.  V  njem  pravi 
med  drugim:  „ Sveta  dežela,  v  kateri  sta 
tekla  med  in  mleko ;  tla,  na  katerih  so  vzrasli 
prvi  cveti  našega  odrešenja;  svetišče  Salo- 
monovo,   v    katerem   je  Gospod   tolikokrat 

govoril ;  Bctlehem,  kjer  je  bil  rojen,  Jordan, 
v  katerem  je  bil  krščen,  Kalvarija,  ki  je  vi- 
dela teči  njegovo  kri;  grob,  v  katerem  je 
počival  ...  ah,  to  vse  je  že  zdavnaj  posest 
našega  sovražnika!  Ako  on  ne  dovoli,  le-teh 
svetih  krajev  niti  gledati  ne  smemo.  A  ne 
ozirajmo  se  na  to  izgubo  I  Ali  je  izguba  v 
naših  dneh  in  vsled  naše  krivde  manjša? 
Ne  naši  očetje,  temuč  mi  smo  pustili  Tur- 
kom vzeti  Carigrad.  Medtem,  ko  mi  v  lenem 
počitku  ležimo  doma,  prodira-  orožje  onih 
divjakov  do  Donave  in  do  Save.  V  kralje- 
vem mestu  na  izhodu  so  Konstantinove  na- 
slednike pobili,  svetišča  Gospodova  razdjali, 
Justinovo  ponosno  stavbo,  Hagijo  Sofijo, 
so  z  Mahomedovim  češčenjem  oskrunili,  po- 
dobe Izveličarjeve  in  Marijine  so  razbili, 
oltarje  razrušili,  mučeniške  ostanke  so  zve- 
rini polagali,  duhovnike  so  pomorili,  žene 
in  dekleta,  da  I  cel6  Bogu  posvečene  device 
so  onečastili,  mestne  plemenitaše  so  med 
sultanovim  obedom  klali,  križ,  znamenje 
križanega  Odrešenika  so  z  zasmehovanjem 
in  sramoto  nesli  v  svoj  šotor,  so  kričali: 
to  je  Bog  kristjanov !  Zraven  so  ga  z  blatom 
in  s  pljuvanjem  omadeževali.  Ah,  to  vse  se 
je  zgodilo  pred  našimi  očmi  I  Mi  pa  spimo, 
trdno  spimo !  A  še  več  —  proti  samim  sebi 
se  vojskujemo,  le  Turka  pustimo  vladati, 
gospodovati  in  zmagovati  I . . .  Resnično,  vsi 
se  motimo,  vsi  se  goljufamo,  nikogar  ni,  ki 
bi  dobro  storil,  nikogar,  niti  enega  ne!"  ... 
Pijev  govor  je  mogočno  vplival  na  tiso- 
čere poslušavce.  Udeležba  sicer  ni  bila  tolika, 
kakor  je  Pij  pričakoval,  a  vendar  so  bile 
zastopane  vse  evropske  države,  deloma  po 
vladarjih  samih,  deloma  po  odposlanstvih. 
Le  z  veliko  težavo  je  Pij  na  shodu  premagal 
razprtije  med  posameznimi  državami;  še  z 
večjo  težavo  je  dosegel,  da  so  vladarji  ve- 
činoma obljubili  pomoč  v  skupni  vojski 
proti  Turkom.  A  ko  je  prišel  za  vojsko  do- 
ločeni čas,  ni  bilo  od  nikoder  zaveznikov, 
ki  so  obljubili  pomoč,  f^ij  je  raditega  nad 
vse  otožen  in  globoko  užaljen.  Na  vse  strani 
razpošlje  svoje  poslance,  roti  zopet  vso 
krščansko  Evropo,  naj  hiti  pomagat.  A  ne- 
znaten je  uspeh  njegovih  prošenj;  največja 


ovira  je  sovraštvo  med  francoskim  kraljem 
in  med  rimsko-nemškim  cesarjem,  ki  se  sicer 
na  tihem,  a  tem  strastneje  bojujeta  za  prven- 
stvo med  evropskimi  vladarji.  Ta  zavist  in 
zaslepljenost  sta  takrat  dobremu  namenu 
papeževemu  mnogo  škodovali.  Da  bi  Pij  U. 
sam  dal  Evropi  najlepši  vzgled,  zbere  sam 
dokaj  močno  vojsko,  se  postavi  sam  njej 
na  Čelo  ter  sklene  z  njo  udariti  na  Turka. 
S  križem  v  eni,  z  mečem  v  drugi  roki  osnuje 
sveti  boj  proti  skupnemu  sovražniku.  Ker 
niso  hoteli  vsi  evropski  vladarji  uslišati  nje- 
govih prošenj,  upa,  da  bodo  sedaj  posne- 
mali njegov  vzvišen  vzgled.  ^Nadejamo  se" 
—  pravi  —  „da  bode  ta  naš  sklep  kakor 
mogočen  grom  narode  prestrašil  iz  spanja 
in  duhove  vseh  vernikov  vnel  v  obrambo 
svete  vere!"  Kardinali  in  zdravniki  mu  to 
odsvetujejo,  uvaževaje  njegovo  telesno  sla- 
bost, a  njemu  niso  nič  mar  vsi  opomini, 
vsi  nasveti.  Z  mladeniškim  ognjem  in  z  ju- 
naško vztrajnostjo  vodi  priprave;  18.  junija 
I.  1464.  hoče  odpotovati.  Zjutraj  omenjenega 
dnž  poklekne  pred  oltar  sv.  Petra  v  sloveči 
baziliki,  ki  takega  prizora  še  nikdar  ni  vi- 
dela vkijub  svoji  več  kot  tisočletni  starosti; 
opaše  si  meč  ob  ledja,  v  roko  vzame  blesteč 
križ  ter  se  poslovi  od  svoje  cerkve,  od  svo- 
jega ljudstva,  od  večnega  Rima.  Ko  izgovori 
besede:  „Oj  z  Bogom  Rim!  Živega  me 
več  ne  boš  videl!"  pade  vsa  ogromna 
množica  na  kolena  ter  zavpije  in  zaplače, 
da  se  na  glas  zajočejo  tudi  vojščaki,  ki  so 
bili  krvi  navajeni.  Z  nepopisnim  navduše- 
njem spremljajo  papeža  vojščaki  in  rado- 
vedna množica.  Vso  pot  do  Jakina  (Ancona) 
se  ponavljajo  burni  izrazi  neomejenega  pri- 
znanja in  spoštovanja  do  papeža.  19.  julija 
je  dospel  Pij  v  Jakin;  tam  bi  se  morala 
zbrati  zvezna  vojska  ter  s  pomočjo  bene- 
čanskega  brodovja  proti  Peloponezu  od- 
peljati in  od  ondod  začeti  boj  proti  Turkom. 
Polagoma  se  zbere  dokaj  vojaštva,  pehote 
in  konjeništva;  iz  Francoske,  Španske,  An- 
glije, Škotske,  Nemčije,  Avstrije,  posebno 
pa  iz  Laškega  je  dospelo  lepo  število  pod- 
jetnih in  požrtvovalnih  čet.  A  Benečani  dolgo 
odlagajo  s  svojimi  četami  in  s  svojim  bro- 

dovjem.  Pija  to  grozno  skeli.  Ta  dušna  in 
stare  telesne,  neizprosne  bolezni  ga  docela 
potarejo.  Vleže  se.  Bolečine  postajajo  vedno 
hujše.  Vse  upanje,  da  bi  Pij  H.  še  kdaj 
ozdravel,  izgine.  12.  avgusta  se  prikažejo 
na  morskem  obzorju  mnogobrojne  bene- 
Canske  ladije.  S  hrupnim  veseljem  jih  po- 
zdravi ves  Jakin.  Najsrčnejša  želja  Pijeva  je 
izpolnjena;  vse  upa,  da  je  uspeh  zagotovljen; 
vse  se  raduje  in  raja  v  sladki  nadi  na  slavno 


zmago.  A  Pijevi  dnevi  so  šteti.  Ko  priplčve 
beneško  brodovje  v  jakinsko  bližino,  zapove 
Pij  svojim  strežnikom,  naj  ga  nesejo  k  oknu. 
Ko  zagleda  zaželeno  brodovje,  se  veselja 
razjoče,  a  kmalu  milo  vzdihne:  „Ah,  do 
danes  je  meni  manjkalo  brodovja, 
odslej  bom  jaz  manjkal  brodovju." 
Dva  dni  pozneje  je  zatisnil  oči  —  Pij  U.,  velik 
v  svojih  delih,  še  večji  v  svojih  načrtih,  ki 
še  dandanes  čakajo  junaka,  da  jih  izvrši  .  .  . 


ANTON  MEDVED: 


KAR  SVETEGA  JE  TVOJI  DUŠI 


Ivar  svetega  je  tvoji  duši, 
ne  daj  iztrgati  nikdar, 
naj  tudi  drug^o  vse  razruši 
usode  trde  ti  vihar! 


Naj  svet  prezira,  v  stran  te  suva, 
vseh  klikov  ti  ne  bodi  mar, 
dokler  srce  ti  verno  čuva 
svetinj  netaknjcnih  oltar. 


^g:=^^2i^S^^^S 


ANTON  MEDVED: 

ČEMU  TI  TALIZMAN! 


imel  sem  hranjen  talizman, 

nekdo  ga  je  ukral. 
A  kdo  je  bil  tako  pretkan, 

ovedeti  ne  morem,  žal ! 
Lahko  bi  s  talizmanom  tem 

zakladov  poiskal 
in  žlahtnikom  in  znancem  vsem 

zlata  obilo  daroval. 


In  bil  bi  ljubljen,  spoštovan.. 

„ Doklej?  Kaj  misliš,  hc? 
Dokler  imel  bi  talizman, 

ni  za  trcnotek  dalje  ne. 
Ko  bi  zlato  delil  tako 

brezskrbno  tjavendan, 
premotil  bi  te  kmalu  kdo, 

in  dal  bi  mu  še  talizman.' 

IVAN  LAH: 


LJUDJE  S  POVESTMI. 


VAŠKA  SLIKA. 


rijetna  je   taka  slika,  kot  jo 

zagledaš  včasih  nenadoma 

na  poti.  Odkrije  se  vas  ob 

cesti,   in   drevje  se   dviga 

nad    strehami    vaških    hiš. 

Nizek  stolp  z  rdečo  streho 

in   zlato   bunko    na   vrhu. 

Kopa  otrok  na  cesti,  krik  in  vpitje.  Žrebe, 

mlado   in   poskočno,  se   pase   na   vrtu,   in 

kobila  stopa   ponosno -resno  za  njim.  Vse 

vidiš,  ko  stopiš  v  vas  —  prijetna  slika... 

Ob  cesti  se  je  prikazala  bela  gostilnica 
med  drevjem.  Nekaj  hiš  je  bilo  takoj  za  njo, 
proč  od  ceste,  prijazna  vas  na  ravnini,  ob- 
dana z  vrtovi,  in  v  ozadju  polje  s  kozolci. 
Staro  drevje  moli  nerodne  veje  nad  hišami, 
cerkev  stoji  sredi  vasi. 

Šel  sem  mimo  gostilnice.  Živahno  vpitje^ 
se  je  culo  iz  nje.  Vroče  popoldne  je  —  ne 
moreš,   da   ne  bi  vstopil  in  si  ne  počil  ob 
cvičku. 

Vstopil  sem  v  gostilnico  in  sedel  k  mizi 
v  kotu.  V  gostilnici  so  pili  različni  kmetje 
v  živahnem  pomenku.  Podobni  so  drug 
drugemu  ti  ljudje,  da  jih  komaj  razločiš. 
Sicer  ima  ta  brke  take,  ta  drugačne,  starejši 
so  brez  njih,  slamnike  imajo  različne,  drugi 
stare  klobuke,  pokvečene,  povešene  —  pri 
tem  pa  so  isti  obrazi,  trde  zunanjosti,  utru- 
jeni, od  solnca  ožgani,  temni  od  skrbi... 

Gledal  sem  jih  in  opazoval,  kako  se  zna 
delati  naš  človek  zanimivega  proti  ljudem, 
ki  misli  da  so  višji  od  njega,  in  kako  zna 
z  besedami  vzbujati  pozornost  nase,  da  bi 
vsak  slišal,  da  ni  prazna  njegova  glava,  da 
tudi  on  svoje  ve.  Rad  se  pobaha  naš  Do- 
lenjec, pa  naj  bo  da  si  lepo  pobeli  zunaj 
hišo,  da  si  napravi  lep  kozolec,  ali  si  po- 
stavi velik  skedenj,  si  kupi  močnega  konja 
in  mu  da  na  vrat  lep  komat;  v  nedeljo  se 


rad  pokaže  v  lepi  obleki,  tudi  hčer  obleče 
drago,  čeprav  se  morda  zadolži  pri  tem; 
kadar  ga  vidijo  drugi,  plača  rad  z  velikim 
denarjem,  na  ženitovanju  bahato  požvenke- 
tava  po  žepih  —  sploh  kjer  se  je  treba  po- 
kazati nazunaj,  se  ti  izkaže,  in  kadar  mu 
zleze  vino  v  lase,  hvali  vse  kar  ima:  pove 
ti,  koliko  je  vrednosti  v  skrinji,  koliko  v 
hlevu,  v  kašči,  koliko  oralov  meri  posestvo, 
in  potem  preide  na  hčer  in  pripoveduje  o 
njeni  doti.  Da  pokaže,  da  mu  ni  sile,  te  po- 
vabi v  gostilno  in  plača  za  pijačo.  Rad  se 
izkaže  tako  naš  človek.  Če  pa  misli,  da  ima 
v  glavi  pametno  misel,  in  da  bi  pokazal, 
da  je  mož,  ki  razume,  govori  glasno,  tako 
da  ga  sliši  vsak,  in  njegove  oči  uhajajo 
skrivaj  na  vse  strani,  da  vidi,  kdo  ga  vendar 
vse  sliši. 

Tako  so  govorili  kmetje  v  gostilni.  Pre- 
pirali so  se  za  mejo,  za  občinsko  mejo  na 
komunski  zemlji.  Vsak  je  vedel  vse  od  dedov 
in  pradedov,  iz  časov  ko  je  pasel  in  potem 
celi  čas,  kjer  se  je  o  tem  govorilo,  kajti  že 
dolgo  je  šel  prepir  med  dolinsko  in  volovsko 
občino,  kot  se  je  vedelo  daleč  naokoli :  pri 
vseh  sejmih  na  kmetih,  na  žegnanjih  in  pri 
drugih  različnih  shodih  so  se  skregali  in 
navadno  celo  stepli  kmetje  obeh  občin,  in 
pastirji  so  se  bili  z  biči  na  paši.  Vedno  so 
si  pretili  s  pravdo.  In  zanesel  se  je  ta  prepir 
v  celo  okolico,  in  po  gostilnah  se  je  vedno 
govorilo  o  tem,  in  navadno  so  nastali  med 
kmeti  prepiri  in  pretepi,  in  ponoči  so  vpili 
na  cestah,  ko  so  se  vračali  domov,  dokler 
se  niso  stepli . .  Drugi  dan  pa  so  si  bili 
zopet  dobri  in  nič  ni  rekel  sosed  sosedu, 
če  je  imel  ta  rog  na  Čelu  in  drugi  prasko 
na  licu,  in  če  je  kdo  šepal  ali  pa  mu  ni 
roka  rabila;  vsi  so  vedeli,  kaj  je  bilo,  in  kdo 
bi  zameril?  Vsak  ima  svoj  prav. 

O  tem  je  bil  pomenek  v  gostilnici,  zato 
je  bilo  živahno.  Posebno  besedo  je  imel 
star,  nizek  kmet;  govoril  je  počasi  in  do- 
kazoval na  dolgo  in  široko.  Njemu  nasproti 
je  stal  človek,  ki  je  bil  popolnoma  drugačen 
od  drugih.  Imel  je  namreč  ^gosposki"  obraz 
in  oblečen  je  bil  v  gosposko,  tudi  Čedno 
obleko.  Brke  je  imel  zavihane  nakvišku  in 
tudi  kravato  je  imel  za  vratom.  Sicer  ni  bil 
prijeten  obraz,  dasi  je  sijala  z  njega  raz- 
umnost. Lehko  se  z  obraza  spozna  človek, 
no,  tudi  zmotimo  se  lehko  v  njem.  Ko  sem 
ga  gledal,  sem  pomislil,  zakaj  mi  ni  prijeten 
njegov  obraz.  Spomnil  sem  se  na  obraze 
^navihanih"  ljudi,  katerim  naš  človek  nič  ne 
verjame  in  je  zelo  previden  do  njih.  Pozna 
jih  dobro  in  se  jim  posmeje  v  obraz,  kadar 
mislijo,  da  ga  dob6  v  roke.  Pozna  naš  človek 
človeka,  in  vselej  sem  se  čudil,  kako  se  jih 
znajo  rešiti,  da  jim  ne  škodujejo.  Poštenost 
ljubijo  naši  ljudje  nad  vse,  odkriti  so  in 
spletke  in  laži  prezirajo  kot  nekaj,  kar  se  ne 
spodobi  možkemu.  Zato  razžali  vsak  dru- 
gega, če  mu  reče  „Šema"  ali  „baba".  S  tem 
mu  pove,  da.  ni  možki  in  taki  ljudje  nimajo 
časti  pri  njih.  Celo  na  sejmih  jih  poznajo. 
So  taki  ljudje  v  resnici  neprijetni;  kot  pri- 
rojeno jim  je,  da  hočejo  biti  povsod  zraven, 
prvo  besedo  hočejo  imeti,  znajo  vse  in  nič, 
naredi  vse  za  denar,  ne  dotaknejo  se  ni- 
česar, kar  ni  njim  v  prid,  spletejo  vse  raz- 
lične prepire,  da  imajo  dobiček.  Čutijo  se 
visoko  nad  drugimi,  oblačijo  se  gosposko 
in  se  ne  zmenijo  za  nikogar,  Če  ne  kaže 
denarja,  izrabljajo  vsako  priliko,  kadar  se 
gre  zato,  da  je  zanje  prav.  So  to  različni 
ljudje.  Navadno  so  taki,  ki  so  slučajno  zašli 
v  svet  in  se  vrnejo  nazaj  in  hočejo  biti  ime- 
nitni. Hočejo  vse  vedeti  in  hočejo  živeti 
lehko,  gosposko.  Zato  je  nezaupljiv  naš 
človek  do  njih,  kot  do  vsega,  kar  je  gospo-- 
skega  in  spoštovanja  ne  uživajo  taki  ljudje 
pri  njem,  ker  on  ljubi  odkrito,  častno  rav- 
nanje, brez  spletk  in  goljufij,  kot  je  sam 
odkrit,  in  za  malo  se  mu  zdi,  da  bi  ga  kdo 
izkušal  prevarati,  kot  da  bi  on  toliko  ne 
razumel.  Zato  ne  mara  naš  Človek  za  take 
ljudi.  Včasih  je  pa  tudi  drugače . . . 


Kmetje  so  se  bili  že  precej  ogreli.  Po- 
menkovali so  se  med  seboj  skoraj  krič^, 
tuintam  sta  se  po  dva  in  dva  med  seboj 
prepirala,  morda  je  pristopil  Še  tretji  in  začel 
pomagati  po  svojem  prepričanju. 

Najglasnejša  sta  bila  starec  in  gosposki 
človek. 

Na  vsaki  strani  je  stalo  nekaj  kmetov, 
ki  so  zdajpazdaj  vmes  posegli  s  kako  be- 
sedo, posmejali  se  nasprotniku  in  pritrjevali 
svojemu.  Ob  strani  gosposkega  človeka  je 
stalo  par  kmetov,  ki  so  pritrjevali  na  vse, 
kar  je  rekel,  in  pritrdili  so  vselej,  ko  jih  je 
pogledal.  Nekaj  čudnega  je  naš  človek,  ko 
ga  dobiš  za  hlapca.  V  ogenj  bi  šel  za  vsa- 
kega, ki  ga  zna  pregovoriti.  Mnogo  je  v 
njem  hlapčevstva,  in  strasten  postane,  kadar 
brani  tistega,  kateri  si  ga  je  pridobil  za 
hlapca.  So  ljudje,  ki  zelo  dosti  dajo  na  vsa- 
koga,  ki  več  ve.  Pregovori  jih  in  stor6  zanj 
vse.  Ako  je  iz  njih  srede  in  jim  je  pomagal 
kdaj  na  prav,  ostanejo  za  vselej  njegovi  in 
ne  pregovori  jih  nihče  drugi.  Taki  so  bili 
tisti  kmetje  ob  njem. 

Gosposki  človek  je  pogosto  pogledoval 
name.  Videlo  se  je,  da  bi  prišel  rad  blizu. 
Njegov  nasprotnik,  starec,  je  sedel  pri  mizi 
in  začel  prepir  z  njegovimi  kmeti. 

„Jaz  s  teboj  niti  ne  govorim  ne",  je 
rekel.  „Kaj  pa  ti  veš?  Jaz  sem  star  in  vem 
natančno,  kako  je." 

„Jaz  pa  sem  videl  mape  in  tam  je  zapi- 
sano", je  odgovoril  gosposki  človek.  Nje- 
govi kmetje  so  pritrdili. 

„Taki  ljudje  sploh  nimajo  pri  tem  be- 
sede, to  je  naša  stvar.  Kje  si  bil  ti,  ko  smo 
mi  uživali  zemljo?"  .  .  . 

„Sem  pa  kaj  bral  o  tem  in  študiral." 

„Kaj  si  študiral?" 

„To  vam  nič  mar ..."  Zardel  je  od  jeze. 

Kmetje  so  rinili  v  starca  in  vsak  je  vpil 
svoje. 

„Zato  boste  začeli  pravdo,  ker  imate  ta- 
kega dohtarja",  je  rekel  starec. 

Gosposki  Človek  je  šel  od  mize  in  stopil 
po  sobi  gorindol  ter  se  zaničljivo  nasmihal 
starcu,  ki  je  govoril  s  kmeti.  Molčali  so  vsi 
in  se  ozirali  po  svojem  človeku. 

Prišel  je  blizu  moje  mize  in  se  nenadoma 
obrnil  k  meni. 

„Dovolite",  je  rek^il,  „Vi  veste  za  mejo 
med  dolinsko  in  volovsko  zemljo". 

„Ne  vem",  sem  odgovoril  hladno.  Vsi 
so  me  bolj  zanimali  kot  on.  Od  nekdaj 
nisem  ljubil  ljudi,  ki  so  vsiljivi  in  radi  pro- 
dajejo  svojo  znanost  in  vsakemu  vsiljujejo 
svoje  nazore.  To  so  taki  ljudje.  Tudi  naš 
pravi  človek  jih  ne  more.  Ljudje  s  hlapčev- 
sko naturo,  biez  svojih  misli,  jih  spoštujejo, 
ker  gledajo  s  spoštovanjem  na  vse,  ki  so 
višji  od  njih,  in  se  radi  ponižajo  in  priznajo, 
da  ne  ved6  nič.  —  On  že  ve,  govori  in 
ne  pomislijo  nič,  mislijo  tisto,  kar  jim  reče 
on  .  .  .  To  je  slaba  stran  naših  ljubi.  Dolgo 
so  bili  hlapci  in  še  stoj6  gradovi  nad  njimi . . . 

„Tam  se  prepirajo  kmetje  iz  obeh  vasi. 
Pravijo,  da  bo  tožba  za  tiste  gole  skale. 
Vredno  itak  ni  nič.  Naši  se  dobro  drž6.  Ti 
tu"  ---  kazal  je  na  svoje  kmete  —  „so  iz 
moje  vasi.  Ne  vdajo  se,  pravijo,  imajo  prav. 
Dolinci  so  zmiraj  taki.  Vse  hočejo  vedeti. 
Zastopi  trot  nič,  na  primer  tisti  stari,  in  za- 
bavlja čez  vsakoga,  ki  mu  hoče  pravo  do- 
kazati. Sploh  ni  zmožen  resnega  razgovora. 
Če  ni  po  njegovem,  kot  si  je  vtepel  v  svojo 
neumno  bučo,  pa  se  krega  in  zmerja,  misli 
da  vse  ve,  ker  je  star.  Mape  in  pisano  velja 
vendar  več.  Neolikan  je  kmet  in  zabit.  To 
vemo  vsi.  Poglejte,  kako  jim  dokazuje. 
Dummheit!" 

In  začel  je  govoriti  čez  starca  in  čez 
kmečko  neumnost  v  nemščini,  v  slabem  na- 
rečju, menda  koroškem.  Nisem  se  hotel  pre- 
pirati z  njim.  Zelo  sovražim  ljudi,  ki  se  kje 
nauČ6  tujega  jezika  in  govori  v  njem  vselej, 
kadar  jih  slišijo  drugi,  da  kmet  ne  razume, 
si  mislijo,  in  ima  spoštovanje  pred  njim, 
gosposki  človek  pa  da  ga  spozna,  da  je 
več  kot  navaden  mož,  ker  govori  v  drugem 
jeziku.  Mnogo  je  takih  pri  nas  in  tudi  do 
teh  so  kmetje  taki,  kot  do  takozvanih  „ na- 
vihanih" ljudi.  Zato  mi  je  bilo  neljubo,  da 
je  tako  govoril  o  njih,  in  ga  nisem  poslušal. 
Gledal  sem  kmete,  ki  so  prihajali  bolj  in 
bolj  v  ogenj  in  dokazovali  drug  drugemu, 
kje  je  meja. 


No,  on  je  pravil  dalje  in  začel  praviti 
vse  o  celi  pravdi  po  nemško.  Rekel  nisem 
nič.  V  vsem  se  je  hotel  pokazati,  da  mnogo 
ve.  Rabil  je  mnogo  tuje  besede  in  tudi  v 
napačnem  pomenu. 

„Ta  starec",  je  pravil,  „vidite  ga,  nima 
nič  in  govori.  Nekdaj  je  bil  eden  najboga- 
tejših med  Dolinci.  Zdaj  je  star  mož  čez 
sedemdeset  let  in  se  mu  to  ne  pozna.  Živel 
je  dobro  celo  mladost  in  se  baha  s  tem. 
Vozil  je  kure  v  Trst,  Imel  je,  pravi,  zmiraj 
lepega,  visokega  konja,  da  je  lepo  privzdi- 
goval noge  in  se  lepo  nesel.  Hišo  si  je  pre- 
zidal  na  novo,  hčeram  je  dal  velike  dote. 
Ob  poti,  ko  je  vozil  skoz  Dolenjsko,  so  ga 
povsod  poznali:  prikazal  se  je  gostilničar 
na  pragu,  pozdravil  ga  je  in  on  je  takoj 
ustavil.  Poklical  je  vina  in  pili  so  vsi,  ki  so 
bili  v  gostilnici.  Naročil  si  je  pečeno  gosko 
ali  kokoš  in  jo  je  pustil,  češ  da  ni  dobra. 
Zapodil  je  naprej  in  pri  vsaki  gostilni  je 
bilo  tako.  O  svetem  Martinu  in  o  pustu  so 
ga  vabili  povsod  na  vinski  krst  in  na  pust, 
kajti  dobro  jim  je  vse  plačal.  Take  čase  je 
živel,  to  pripoveduje  vsakomu.  Kupčija  je 
minila,  in  ko  je  imel  šestdeset  let  je  služil 
za  hlapca,  zdaj  pa  živi,  sam  ne  vem  od 
Česa.  In  zdaj  pripoveduje,  kje  je  meja.  Misli, 
da  je  še  zmiraj  bogat,  pa  on  itak  nima  be- 
sede. Neumen  je  bil,  in  d61i  so  ga  ob  vse. 
Tuji  ljudje  so  na  njegovem  domu,  in  misli, 
da  ima  še  vse  on.  Zato  govori  tako  ošabno. 
Dela  se,  kot  da  je  veleposestnik.  V  resnici 
je  berač,  in  čakajo  ga  še  huda  leta.  Sina  je 
dal  študirat  in  ni  nikdar  nič  izštudiral.  Bil 
je  gotovo  zabit.  Pri  vojakih  se  je  potem 
ustrelil.  Njegove  hčere  se  ne  menijo  zanj  in 
ne  more  živeti  pri  njih.  Vedno  pripoveduje, 
kaj  je  imel.  Ko  bi  on  imel,  kar  je  imel  ne- 
kdaj, pravi,  da  začne  na  svojo  roko  pravdo, 
da  bi  dobili  Dolinci  zemljo.  Mene  ne  n]ore, 
ker  sem  študiral,  in  njegov  sin  ne.  Kaj  kmet 
razume  ...  Tu  je  treba  talenta.  Skoraj  no- 
beden ne  zna  pisati.  Prošnje  in  kar  potre- 
bujejo, jim  pišem  jaz.  F^o  nemško  znam  vse, 
saj  je  tudi  najboljše  ...  Ko  bi  bil  posest- 
nik, bi  me  izvolili  za  župana  .  .  .  Saj  nič  ne 
razumejo,  vedno  potrebujejo   kakšnega,  da 

jim  razloži . . .  Vidite,  kako  govori  starec. 
Vem,  da  nima,  da  bi  plačal  vino.  Dela  po 
vseh  hišah,  smili  se  ljudem.  —  Vidite,  tega 
kmeta,  ki  govori  ž  njim.  Najbogatejši  je  v 
naši  vasi.  Zdaj  ima  veliko  pravdo  za  neke 
voli.  Jaz  mu  jo  vodim.  Vem,  da  bova  do- 
bila, je  namreč  čisto  jasno,  ni  da  bi  razkladal. 
—  Vidite,  ta  ki  je  poleg  njega,  je  njegov 
brat.  Danes  gresta  skupaj  domov.  Podobna 
sta  si  popolnoma.  Nekje  daleč  je  oženjen. 
Prodana  je  bila  včeraj  njegova  domačija, 
brat  mu  odstopi  kajžo,  da  bo  tam  stanoval 
z  ženo,  in  zato  mu  mora  delati.  Zdaj  pije 
za  zadnje  denarje,  ki  so  ostali.  Plačuje  oni, 
ki  mu  je  bilo  vse  prodano,  in  ta  bogati 
pije  pri  njem,  pri  bratu;  on  je  skopuh,  a 
za  pravdo  bi  dal  kožo  s  sebe . . .  Poznam 
vse  in  tudi  za  vse  razmere  vem.  Pogosto 
me  potrebujejo.  Ako  se  začne  pravda  za 
mejo,  bo  dosti  dela.  Zanimiva  bo,  in  to  me 
najbolj  zanima.  Še  danes  mi  je  žal,  da  nisem 
šel  za  pravdarskega  dohtarja.  Imam  velik 
talent  za  to.  Včasih  sem  bil  prelen  za  take 
stvari,  dasi  so  me  zanimale.  Tu  bo  zdaj 
trčilo  skupaj  In  Ichko  bo  pravda  dolga.  Jaz 
sem  imel  pravdo,  ki  je  trajala  čez  deset  let. 
Šlo  se  je  za  mejo  v  gozdu.  Imel  sem  velik 
gozd,  in  moj  mejaš  je  pokosil  reso  po  mo- 
jem. Tožil  sem  ga,  in  začelo  se  je  na  dolgo 
in  široko;  vodil  sem  vse  sam.  Iz  tega  pa 
se  je  razvila  meja  za  cel  gozd  . . .  Moj  oče 
je  bil  zakrivil.  Šel  je  gozd  in  hiša  in  vse. 
Še  danes  mi  ni  žal.  Delati  in  trpeti  se  mi 
tako  ni  ljubilo  ..." 

Nagnil  je  kozarec  in  izpil  do  dna,  kot  da 
je  predaleč  zašel  v  spomine.  Kmetje  so 
vpili  bolj  in  bolj.  Začel  me  je  zanimati  tudi 
on,  kajti  prišlo  je  včasih  nekaj  na  njegov 
obraz,  da  je  hotelo  vzbujati  usmiljenje. 

V  k6tu  je  sedel  starec  zamišljen;  bil  je 
skoraj  kot  berač,  suh  in  slabo  oblečen.  Pil 
je  žganje  in  jedel  zemlje.  Roka  se  mu  je 
tresla,  ko  je  nesel  steklenico  k  ustom,  in 
drobil  je  kruh  s  koščenimi  prsti.  Gledal  je 
prepirajoče  se  kmete  in  je  pogosto  pome- 
žikoval.  Motril  sem  njegovo  koščeno,  s 
trdimi  sivimi  brkami  obraslo  lice;  kosti  so 
molele  iz  njega  in  brada  je  stala  naprej. 


Gosposki  človek  je  bil  za  trenotek  umolk- 
nil, kot  da  je  bil  pomislil  na  svojo  pretek- 
lost. Zapazil  je,  da  gledam  starca  in  je  rekel: 

„Ali  ga  poznate?" 

„Ne",  sem  odgovoril. 

„To  je  Žigec  s  Skal.  Vsak  ga  pozna. 
Dvajset  let  je  bil  zaprt  na  Gradu.  Obsojen 
je  bil,  da  je  ubil  fanta,  ki  so  ga  bili  našli 
mrtvega  pod  oknom  njegovega  dekleta.  Še 
danes  nihče  ne  ve,  kako  je  bilo.  Mnogo  je 
govorilo  zanj  in  prej  je  vedno  trdil:  jaz  sem 
nedolžen,  jaz  nisem  kriv  .  .  .  Zaprli  so  ga 
in  pred  nekaj  leti  je  prestal  kazen.  Skoraj 
z  nikomur  ne  govori,  kar  je  prišel  domov 
Imel  je  trdno  kmetijo  in  ženiti  se  je  mislil 
Potem  so  dobili  v  roke  tuji  ljudje  in  raz 
dejali  so  skoraj  vse,  ker  ni  nihče  popravljal 
Polje  je  za  nič.  Denarja  se  mu  je  precej 
nabralo  v  tem.  Ona  je  ostala  večna  nevesta. 
Pravijo,  da  jo  hoče  celo  še  zdaj  vzeti  —  no, 
prestara  sta  oba.  Včasih  pravijo,  da  se  mu 
ravno  kot  meša.  Gre  tja  in  sedi  pri  nji.  Ona 
je  mojškra,  dela  p6če.  Celo  stari  ljudje  ne 
morejo  pozabiti  neumnosti  ljubezni,  če  so 
se  vjeli  v  njeno  past ...  Ne  smeje  se 
nikdar.  Dela  zelo  rad  in  trd  je  kot  grča. 
Nikdar  ne  govori  o  preteklosti  in  bogob- 
varuj  da  bi  mu  kdo  kaj  omenil.  Sovraži  ga 
na  smrt.  Zelo  se  boji  ljudi,  nezaupan  je  do 
vsakega,  zato  z  malokom  govori,  in  zdi 
se,  kot  da  niti  govoriti  ne  zna.  Dela  vedno 
molče  —  močan  pravijo,  da  je  zelo,  dasi  bi 
mu  ne  prisodil.  Velik  roman  je  v  vsem,  če 
se  pomisli.  Šel  je  k  vojakom,  in  ko  se  je 
vrnil,  je  izvedel,  da  ima  ona  drugega.  Ko- 
liko je  bilo  resnice  v  tem,  kdo  ve.  Ona  je 
bila  zelo  lepa,  še  zdaj  se  človek  nehote 
ozre  za  Marino.  Pravijo,  da  je  živel  potem 
veselo  in  se  ni  brigal  za  to.  Neko  noč  so 
našli  fanta  ubitega  pod  njenim  oknom.  Njega 
tisto  noč  ni  bilo  doma,  rekel  je,  da  je  bil  v 
senožeti.  Pravili  so,  da  sta  bila  v  zadnjem 
času  z  dekletom  zopet  dobra  in  da  se  je 
stara  ljubezen  ponovila.  Zato  so  ga  prijeli. 
Obsojen  je  bil  na  vislice  in  potem  je  bil 
pomiloščen.  Vedno  je  trdil,  da  je  nedolžen. 
Zdaj  živi  tako.  Vzeli  so  mu  življenje.  Na- 
govarjal sem  ga,   naj  začne   pravdo,   pa  ni 

hotel.  Od  tedaj  ne  govori  več  z  menoj.  Vi- 
dite ga,  kako  gleda.  Človek  bi  mislil,  da  je 
berač,  pa  ima  precej,  pravijo". 

Starec  je  gledal  resno  in  drobil  zemljo 
s  prsti.  Nikjer  se  ni  bralo,  da  ima  tako  po- 
vest za  seboj.  Bil  je  isti  utrujeni,  ožgani 
obraz,  kot  pri  drugih  z  istimi  leti.  Prisodil 
bi  mu  jih  sedemdeset.  —  Gledal  sem  ta 
obraz;  polno  trpljenja  se  je  bralo  na  njem 
in  vse  je  bilo,  kot  bi  govorilo  s  trdimi  be- 
sedami: Kaj  bi,  vse  se  prestane  .  .  . 

Pri  mizi  je  vpil  mlad  človek  in  se  pre- 
piral s  starci  zaradi  meje.  Vpil  je  na  vse 
grlo  in  kazal  s  prsti  po  mizi,  kje  je  pase! 
on,  kje  so  sekali,  kje  orali.  Nihče  ga  ni 
mogel  prekričati,  ko  je  vpil.  Zato  so  začeli 
med  seboj  pogovor. 

„Halo,  kako  se  je  razvnel  Sirka",  je  dejal 
gosposki  Človek,  ^vidite,  tudi  on  ima  pravdo. 
Saj  veste,  kaj  je  mlad  človek.  Ima  dvoje 
postranskih  otrok  in  zdaj  bi  se  rad  ženil. 
Tožila  ga  je,  ker  je  neče  plačati.  Denar  je 
kmetu  vse  in  taka  svota  se  že  pozna.  Mnogo 
potov  ima  in  najbrže  bo  izgubil.  Vzeti  je 
neče.  To  je  zmiraj  tako.  Precej  je  že  trpelo 
gospodarstvo.  Jaz  bi  jo  rajši  odpravil  za 
vselej,  pa  on  je  zelo  trdovraten.  Misli,  da 
mora  prodreti;  pa  tu  je  težko.  Pije  zdaj  že 
tri  dni.  Pravi,  da  mu  je  vseeno.  Če  gre 
cela  kmetija.  So  tako  trdovratni  ljudje.  Tudi 
jaz  sem  bil  tak  —  no,  jaz  sem  hotel  pra- 
vico, te  pa  ni  na  svetu.  Boljše  se  godi  tistim, 
ki  je  ne  poznajo.  Vidite,  kako  se  smeje 
stari  Krehelj." 

Pri  mizi  je  stal  siv  starček,  s  popolnoma 
belimi  lasmi,  podolgovatim  nosom,  in  obraz 
mu  je  šel  zmiraj  na  smeh,  da  bi  si  ga  res- 
nega niti  misliti  ne  mogel. 

„On  je  osebenek,  ima  še  ženo,  in  dva 
sina  skrbita  zanj.  Nikdar  ni  niČ  imel,  in  ni- 
kdar mu  ni  bilo  sile.  Lepo  življenje  si  je 
naredil:  včasih  malo  žaga  in  naredi  kako 
reč,  škaf,  burklje,  lopar,  banjo,  ribeženj,  ali 
kar  je  takih  malenkosti,  da  ima  za  pijačo  in 
za  tobak.  Njemu  ni  treba  pravd,  tudi  za 
hišo  mu  ni  treba  skrbeti.  Plača  na  leto  go- 
spodarju nekaj  goldinarjev  in  je  prost  vsega. 
Doma  leži    pod   orehom   in  kaj   zbija.    Ve 


celo  zgodovino  vasi  in  mnogo  starih  pesm 
zna  na  pamet.  Vse  ve.  Bolj  zadovoljnega 
človeka  ni  pod  tem  zvonom.  Vedno  se 
smeje." 

Mladi  človek,  Sirka,  je  vpil  na  vse  pre- 
tege,  no  poslušal  ga  ni  nihče. 

„Tožili  bomo,  tožili",  so  vpili  možje,  ki 
so  prej  stali  pri  gosposkem  človeku.  Go- 
sposki človek  je  vstal: 

„Pardon",  je  rekel  in  stopil  k  njim. 

„Le  tožite",  je  rekel  starec,  ki  je  sedel 
njim  nasproti,  „mi  Dolinci  se  ne  damo. 
Razdelili  bomo  komunsko  zemljo,   pa  bo." 

„Saj  vi  ne  dobite  nič",  je  rekel  gosposki 
človek. 

„To  tebi  nič  mar.  Če  bodo  imeli  Volovci 
take  raztrgane  dohtarje,  kot  si  ti,  dobimo 
vse  .  .  ." 

Gosposki  človek  je  zardel  od  jeze. 

„Nič  ne  boš  zabavljal,  svoje  bi  bil  va- 
roval", je  rekel  eden  kmetov,  ki  so  stali  na 
strani  gosposkega  človeka. 

„To  tebi  nič  mar.  Ti  nisi  še  nikoli  nič 
imel." 

„Pa  tudi  zapravil  nisem",  je  rekel  drugi 
mirno. 

Obmolčala  sta  za  trenotek,  kot  da  si  ni- 
mata več  kaj  reči. 

Vzeli  so  svojo  pijačo  in  sedli  skupaj  k 
drugi  mizi.  Gosposki  človek  je  sedel  z  njimi, 
pravil  jim  nekaj  in  vsi  so  poslušali  in  pri- 
kimavali. 

Drugi  so  obsedeli  pri  prejšnji  mizi.  Bili 
so  veseli,  le  starec  se  je  čutil  razžaljenega, 
da  mu  kdo  očita,  ker  je  zapravil: 

„Kaj  komu  mari",  je  ponavljal.  „Toliko 
imam  še  zmiraj,  kot  on,  imel  sem  pa  toliko, 
kot  vsi  Volovci,  kar  jih  je." 

Žigec  je  bil  ostal  v  kotu  pri  svoji  mizi, 
gledal  je  zamišljeno,  pil  počasi  in  jedel  ne- 
prestano. 

K  meni  je  prisedel  krčmar,  kot  imajo  to 
pri  nas  navado  krčmarji. 

„To  imajo  prepir",  je  rekel,  „in  vsega 
je  kriv"  —  govoril  je  potihoma,  mrmraje 
—  ^vsega  je  kriv  ta  človek,  ki  je  bil  pri 
Vas.  Bogve,  kaj  se  je  Vam  nalagal  o  pravdi. 
Dela  se  vedno  zelo  učenega  in  vedno  išče 

druščine  z  gosposkimi.  Kmetje  mu  plačajo 
za  pijačo,  in  zdaj  bi  rad  zaslužil,  da  bi  bila 
pravda,  in  potem  bi  zaslužil  pri  inženerjih, 
če  bi  se  zemlja  delila;  kajti  prištuliti  se  zna 
povsod,  zaupati  mu  pa  ni.  Za  koš  rese,  je 
zapravdal  hišo  in  grunt.  Z  ženo  sta  se  stepla, 
ona  služi  nekje  v  mestu.  Hotel  je  živeti  go- 
sposko. Zdaj  je  navaden  mešetar.  Dela  malo 
in  živi  lehko.  Povsod  hoče  kazati  svojo  uče- 
nost. Kmete  ima  čisto  v  svoji  oblasti,  vse 
storž,  kar  jim  svetuje.  Že  parkrat  so  imeli 
pravdo.  Sicer  jih  zaničuje,  če  je  z  gosp6do, 
in  če  ima  denar.  Otroci  morajo  služiti  za 
pastirje  in  pestunje.  Tako  je  na  svetu." 

„Daj  pijače",  so  vpili  kmetje  okoli  go- 
sposkega človeka  in  bili  z  litrom   po  mizi. 

Krčmar  je  vstal  in  šel  točit. 

Posedel  sem  tako  in  gledal  po  vrsti  te 
ljudi  z  njihovimi  povestmi. 

Ko  se  je  vrnil  krčmar,  je  Žigec  vstal. 
Vpognjena  je  bila  njegova  postava.  Porinil  je 
molče  krčmarju  denar  in  roka  se  mu  je  tresla. 

„Kam  že  greš,  Žigec?"  ga  je  vprašal 
krčmar,  kot  po  navadi  stavi  taka  vprašanja 
za  slovo. 

„Grem  na  delo;  kopljem  ob  cesti",  je 
rekel  s  tihim,  suhim  glasom.  „ Večer  bo 
skoraj." 

Odšel  je  in  ni  pogledal  nikogar. 

VeČerilo  se  je,  zato  sem  odšel.  Gosposki 
človek  je  bil  postal  pijan  in  je  glasno  raz- 


kladal kmetom  o  pravdah.  Vstal  je  in  se 
odkril  ter  rekel  po  nemško:  „Imam  čast..." 
Opotekel  se  je  in  sedel  na  svoje  mesto . . . 
Premišljal  sem  o  teh  ljudeh,  vsakega  po- 
sebej z  njegovo  povestjo  sem  videl  na  živ- 
ljenja polni  zemlji,  trdi  in  neusmiljeni .  .  . 
In  takrat  sem  se  spomnil  tebe,  prijatelj  Igna- 
cij .  .  .  Umrl  si  in  nihče  ni  zapisal  na  tvoj 
grob:  Pesnik  in  pisatelj  Ognjeslav,  Ncralov... 
Vedno  si  hotel  pisati  in  nisi  vedel  kaj.  Za- 
kaj nisi  videl  gosposkega  Človeka,  zakaj 
nisi  zašel  v  gostilnico  ob  cesti  in  bi  videl 
ljudi,  vsakega  s  svojo  povestjo  na  trdi,  ne- 
usmiljeni zemlji.  Videl  bi  njih  trde  obraze 
in  slišal  bi  njih  ponosne  besede.  Tako  pa 
si  prosil,  naj  ti  povemo  povest,  da  bi  jo 
spisal.  In  naša  mlada  domišljija  je  izmislila 
vsemogoče,  spomnili  smo  se  vseh  strahov, 
o  katerih  so  nam  pravili,  in  na  vsa  znamenja 
smo  se  spomnili,  o  katerih  smo  kdaj  culi 
pripovedke,  in  na  vse  uboje  in  nenaravne 
smrti,  da  smo  ti  mogli  povedati  povest,  in 
si  ti  potem  napisal,  kako  je  strašilo,  zakaj 
stoji  tam  znamenje,  kako  in  v  kaki  noči  se 
je  ubil  ta  in  ta . . .  Zato  sem  se  spomnil  takrat 
tebe,  dragi  prijatelj  Ignacij,  da  nisi  tako  stopil 
v  gostilno  ob  cesti  in  videl  ljudi  s  povestmi, 
ki  živ6  s  trdimi  obrazi  in  ne  govori  o  tem, 
kar  leži  nekje  daleč  za  njimi.  Prepirajo  se 
za  kratek  čas  o  pravdi  in  vedo,  da  stopajo 
po  trdi  poti,  pa  je  vseeno,  kako. 

DR.  JOŽEF  GRUDEN : 

„MIRABIUA  MUNDI." 

POTOVANJA  FRANČIŠKANSKEGA  MISIJONARJA  V  SREDNJEM  VEKU. 


eta  1881.  se  je  vršil  v  Be- 
netkah mednarodni  geo- 
grafski kongres.  In  ob 
tej  priliki  so  odkrili  v  ma- 
lem furlanskem  mestecu 
Pordenone  kip  prepro- 
stega meniha,  frančiškana, 
ki  ga  prišteva  geografska  veda  najzname- 
nitejšim srednjeveškim  potopiscem  in  raz- 
iskovavcem  azijskih  dežel.  Italijanski  listi  so 
ob  tej  slavnosti  objavljali  vznesene  članke 
s  podobo  slavljenčevo  in  ponosno  poudar- 
jali, da  je  dala  Italija  že  v  srednjem  veku 
omikanemu  svetu  poleg  slavnega  geografa, 
Benečana  Marka  Polo  še  drugega  imenitnega 
potovavca  —  brata  Odorika  Matiuzzija. 
Ali  si  Italijani  tega  moža  po  pravici  pri- 
lastujejo?  Nato  hočemo  pozneje  odgovoriti. 
—  Za  sedaj  moramo  žal  priznati,  da  je 
bil  zanimivi  frančiškanski  misijonar  in  poto- 
pisec  doslej  Slovanom  in  posebno  še  nam 
Slovencem  skoraj  popolnoma  neznan.  An- 
gleži, Francozi  in  Italijani  so  se  bavili  z  nje- 
govo osebo,  objavljali  njegove  potopise  in 
jih  tolmačili  s  pomočjo  najnovejših  geograf- 
skih preiskav,  a  pri  nas  so  ga  poznali  skoraj 
izključno  le  njegovi  redovni  bratje,  ki  ga 
imajo  uvrščenega  med  blažene  svojega  reda. 
In  vender  je  živel  brat  Odorik  v  naši  bližnji 
soseščini,  je  bil  s  1  o  v  a  n  s  k  e  g  a  rodu,  nje- 
govo ime  je  slovelo  med  Slovenci  v  sred- 
njem veku  in  pogosto  so  romali  naši  pra- 
dedi  k  njegovemu  grobu  v  Videm,  da  po- 
molijo pri  častitljivih  ostankih  svetega  moža, 
ki  je  prepotoval  skoraj  ves  tedaj  znani  svet, 
ki  je  veljal  za  čudo  svoje  d6be,  in  tudi  še 
po  smrti  ostal  neizbrisno  v  spominu  svojih 
rojakov.  —  Vzroka  je  torej  dovolj,  da  se 
nekoliko  seznanimo  z  življenjem  misijonarja, 


brata  Odorika  O,  in  njegovim  zanimivim  po- 
topisom, ki  je  večkrat  izšel  pod  naslovom 
„Mirabilia  mundi". 

•M-  -M- 

« 

Po  smrti  zadnjega  Babenberžana  Fride- 
rika Bojevitega  so  prišle  slovenske  dežele 
za  nekaj  časa  pod  oblast  češkega  kralja 
Otokarja  II.  Najskrajnejša  postojanka  njego- 
vega prostranega  kraljestva  je  bila  na  jugu 
mala  grofija  Pordenone  v  Furlaniji,  ki  je 
prej  nad  sto  let  pripadala  Vojvodini  Šta- 
jerski. Kralj  Otokar  je  poslal  I.  1270.  tje  po- 
sadko, da  zavaruje  ta  del  svoje  posesti  proti 
napadom  akvilejskih  patriarhov  in  drugih 
tekemcev.  In  neki  vojaški  družini  češke  po- 
sadke se  je  narodil  I.  1286.  UIrik  ali  Odorik.2) 

O  Večje  razprave  o  njem  so  objavili:  anglcšici 
polkovnik  Yule  (Cathay  and  the  ways  tither;  London 
1866.)  Italijani  P.  Venni  (Elogio  storico  alle  gesta 
del  b.  Odorico;  Venezia  1761.^  P.  Teofilo  Domeni- 
chelli  (Prato  1881)  in  novejši  čas  Dr.  Luigi  Tinti 
(Vita  e  missioni  nell'  Indo-Cina  del  beato  Odorico 
da  Pordenone.  Roma  1901).  Najbolj  obsežno  in  učeno 
delo  o  bratu  Odoriku  pa  je  napisal  francoski  orien- 
talist  Henri  Cordier:  Les  Voyages  en  Asie  au  XIVe 
siecle  du  bienheureux  Frere  Odoric  de  Pordenone, 
religieux  de  Saint  Fran9ois,  publi^s  avec  un  Intro- 
duction  et  des  notes.  Na  to  kritično  delo  se  zlasti 
opiram  v  svojem  poročilu. 

2)  Njegovo  slovansko  pokoljenje  izpričuje  ne- 
dvomno sodobni  srednjeveški  kronist  Janez  iz  Ve- 
trinja  (Joann^s  Victoriensis),  pišoč:  „Hoc  tempore 
frater  quidam  Ulricus  nomine,  de  reliquiis  seminis 
eorum,  quos  olim  rex  Ottokarus  apud  portum  Na- 
onis  ad  custodiam  deputavit,  ordinis  Minorum,  qui 
longo  tempore  ad  propagationem  fidei  exulaverat  in 
partibus  transmarinis,  rediens  mirabilia  retulit.*  Itali- 
jani si  ga  torej  po  krivici  prisvajajo.  Vprašanje  je  le, 
če  je  bil  brat  Odorik  češkega  ali  slovenskega 
rodu?  Prvo  mnenje  navidez  potrjuje  neki  rokopis 
narodne  knjižnice  v  Parizu  iz  XIV.  stoletja,  kjer  Čitamo 
naslov:  »Descriptio  orientalium  partium  fratris  Odo- 
rici  Boemi  de  Foro  Julii"  in  zopet  v  tekstu  (fol.  126.): 

Komaj  štirinajst  let  star  je  vstopil  Odorik 
v  frančiškanski  red,  ki  je  uprav  tedaj  zbiral 
v  svojem  okrilju  najplemenitejše,  najideal- 
ncjše  in  najbolj  nadarjene  mladeniče  vseh 
slojev.  Bila  je  to  zlata  ddba  frančiškanskega 
reda,  ko  je  slovel  po  svojih  apostolskih  mi- 
sijonarjih in  velikih  učenjakih,  ki  so  zavze- 
mali večino  tedanjih  vseučiliških  stolic. 

Odorikovi  življenjepisa  ved6  mnogo  po- 
vedati o  njegovem  strogem  vzdržnem  živ- 
ljenju v  frančiškanskem  redu  in  o  raznih 
pokorilih,  ki  si  jih  je  nalagal.  Še  sedaj  ka- 
žejo v  Vidmu  njegov  cilicij  (pas),  sestavljen 
iz  malih  plošč  in  železnih  členov,  ki  ga  je 
nosil  na  golem  životu.  Z  dovoljenjem  re- 
dovnih predstojnikov  je  nekaj  Časa  živel  kot 
puščavnik  v  samoti  in  si  tako  pridobil  ono 
vtrjcnost,  ki  je  pozneje  na  obsežnih  njegovih 
potovanjih  premagala  vse  vremenske  ne- 
zgode in  napore.  Vrnivši  se  v  samostan  v 
Videm  prosi  Odorik  1.  1314.  generala  fran- 
čiškanov,  da  ga  pošlje  v  azijske   misijone. 

Tamkaj  na  daljnem  Vzhodu  se  je  v  XIII. 
in  XIV.  stoletju  pričelo  veliko  versko  gibanje. 
Križarske  vojske  so  seznanile  zapadne  na- 
rode z  Azijo  in  odprle  njene  dežele  evrop- 

»Ego  frater  Odoricus  Bo  emu  s  do  Foro  Julil"  (Cor- 
dicr  o.  C.  pag  LXXXII.)   A  to  je  subjektivno   mnenje 
pisca  pariškega  kodeksa,  ki  je  nastalo  gotovo  vsied 
navedenega  poročila  srednjeveških  kronistov  (Joannis 
Victoriensis,  Anonymi  Leobiensis)  in  ki  se  tem  lože 
raztolraaCi,   ker   so  bile  od  1.  1250—1279.  dežele  od 
Krkonoš  pa  do  Adrije  vse  češke    Za  slovensko  po- 
koljenje  pa  govori  več  razlogov:   Verjetno  je,  da  je 
Otokar  poslal  v  Pordenone  posadko  iz  svojih  južnih 
deželi  iz  Štajerske   ali    Kranjske,  ker   je  že  preje  ta 
grofija  k  njim  pripadala  in  jo  je  tudi  kralj  češki  ž  njimi 
vred  podedoval  od  Babenberžanov.  Še  pomcnljivejše 
je  Odorikovo  rodbinsko  ime  Mattiuzzi  ali  Mattiussi, 
katerega  sicer  najstarejša  poročila  ne  navajajo,  a  se 
je  po  tradiciji  ohranilo  in  se  mu  izza  1.  1620.  tudi  v 
životopisih  pridevlje.    Cordier  (o.  c.  str  I.  n  a.)  sam 
sluti^  da  je  priimek  Mattiussi  ^patronimikon"  pišoč: 
»Problement  Odoricus  filius  Mattiussi,   devenu  sim- 
plement   Odoricus   Mattiussi."    S   slovensko   etimo- 
logijo  ta   ^patronimikon*    kaj   lehko  razložimo.    Po 
analogiji  Petrovec   (v  goriškem  in  beneCanskem  na- 
rečju Petriic)  =  sin  Petrov,   Lenardič  (ben.  Lenar- 
duzzi)   r=  sin    Lenartov  je  nastal   priimek   Mattiussi 
(slov.  Matjuc)  iz  patronomika  Matijevec  (      sin  Ma- 
tijev).  Rodbinsko   ime  Odorikovo   torej   kaže,  da  je 
bil  ali  Slovenec  ali  pa  vsaj  poslovenjen  Čeh. 


skemu  vplivu.  Pričelo  se  je  živahno  misi- 
jonsko delo.  Na  čelu  velikega  podjetja  sta 
bila  dva  novoustanovljena  redova,  polna 
apostolske  gorečnosti  in  delavnosti,  red  fran- 
čiškanov in  dominikanov.  Preko  Poljske, 
južne  Rusije  in  Sibirije  so  prodirali  njih  mi- 
sijonarji v  Mongolijo  in  Kino.  V  Perziji, 
Indiji  so  se  ustanavljale  misijonske  posto- 
janke, in  na  najskrajnejši  obali  azijski,  v 
Kini  in  Mandžuriji  je  zasnoval  frančiškan 
Joannes  de  Monte-Corvino  leta  1292.  šest 
škofij  in  jih  zastavil  s  svojimi  redovnimi 
brati.  Prve  kali  so  bile  položene  v  prostrano 
polje  in  obetala  se  je  bogata  žetev  I    • 

Kaj  Čuda,  Če  je  tudi  Odorika  gnalo  tja 
v  daljne  dežele,  kjer  se  je  brezmejni  delo- 
krog odpiral  njegovi  gorečnosti.  L.  1318.  je 
nastopil  svojo  pot. 

Še  danes,  ko  živimo  v  d6bi  najživahnej- 
šega  prometa,  ko  vsled  modernih  prometnih 
sredstev  skoraj  izginjajo  razdalje,  ki  so  se 
nekdaj  zdele  neprehodne,  moramo  občudo- 
vati razsežnost  Odorikovih  potovanj.  Arme- 
nijo, Perzijo  in  Mezopotamijo,  Indijo  z  nje- 
nimi neštetimi  otoki,  neizmerno  kitajsko  kra- 
ljestvo, Mongolijo,  Tibet  in  Turkestan,  vse 
te  dežele,  izmed  katerih  je  skoraj  vsaka  večja 
kot  pol  Evrope,  je  prehodil  goreči  misijonar. 
In  ako  čitamo  o  strašnih  nezgodah  in  ne- 
premagljivih ovirah,  s  katerimi  so  se  imeli 
še  v  naših  dneh  boriti  preiskovavci  Azije 
(Sven  Heddin,  Landor  i.  dr.)  in  potem  uva- 
žujemo,  da  je  že  pred  šeststo  leti  preprost 
frančiškan  brez  organizovane  in  dobro  oskrb- 
ljene ekspedicije,  potujoč  le  v  družbi  siro- 
mašnega brata  lajika  prehodil  vse  tiste  bajne, 
nedostopne  pokrajine,  kamor  si  šele  sedaj 
Evropejci  z  orožjem  izsiljujejo  dohod,  potem 
se  ni  čuditi,  če  se  Odorikovo  poročilo  zdi, 
kakor  izmišljena  bajka.  A  resnicoljubnost 
pobožnega  misijonarja,  katero  še  sam  s  slo- 
vesno prisego  potrjuje  in  novejše  znanstvene 
preiskave  izključujejo  vsak  dvom. 

Dvanajst  let  se  je  mudil  Odorik  v  Aziji 
in  v  tem  času  krstil  nad  20  tisoč  nevcrnikov. 
Leta  1330.  se  je  vrnil  domov,  da  si  poišče 
novih  pomočnikov  za  svoje  misijone.  Spre- 
jeli so  ga  z  veliko  Častjo  in  občudovali  kot 

23- 

izredno  prikazen.  Sloves  o  njegovih  poto- 
vanjih pa  se  je  razširil  skoraj  po  vseh  ev- 
ropskih deželah.  Na  povelje  provinciala 
Ouidotta  je  Odorik  v  Padovi  narekoval 
bratu  Viljemu  de  Solagna  znamenite  do- 
godke svojega  potovanja.  Tako  je  nastala 
geografska  knjiga,  ki  še  dandanes  zanima 
učeni  svet.  —  Papež  Janez  XXII.  je  pozval 
izrednega  moža  v  Avinjon,  da  mu  osebno 
poroča  o  uspehih  misijonov  na  daljnem 
Vzhodu.  A  na  potu  zboli  Odorik  v  Pizi. 

Z  veliko  težavo  se  je  vrnil  nazaj  v  Videm, 
kjer  ga  je  dohitela  smrt  14.  januarja  I.  1331. 
Pokopali  so  ga  z  veliko 

slovesnostjo.  Kmalu  po-       i 

tem  je  ukazal  akvilejski  ' 
patriarh  Pagano  della 
Tore  prenesti  njegovo 
truplo  v  novozgrajeno 
in  lepo  okrašeno  kapelo 
sv.  Ludovika  in  mu  dal 
izklesati  lep  marmornat 
nagrobni  spomenik.  Iz 
vseh  krajev  je  drlo  ljud- 
stvo k  njegovemu  gro- 
bu; komaj  so  se  mogle 

zvrstiti  mnogobrojne 
procesije,   ki  so  priha- 
jale iz  slovenskih,  nem- 
ških  in  italijanskih  po- 
krajin.  Dogodila  so  se 

čudežna  zdravljenja.         , 

Neka  plemkinja  iz  Be-      ' ' 

Ijaka  je  ozdravela  od 
dolgotrajne  bolezni,  do- 
teknivši  se  obleke  svetega  moža.  Grofica 
Goriška  ga  je  prišla  počastit  s  sijajnim  sprem- 
stvom, prav  tako  plemstvo  iz  Kranjske,  Ko- 
roške in  Štajerske.  V  akvilejski  škofiji  so 
Odorika  splošno  častili  kot  svetnika  a  šele 
I.  1755.  ga  je  papež  Benedikt  XIV.  prištel 
blaženim.  Njegovo  truplo  počiva  zdaj  v  kar- 
mclitski  cerkvi  v  Vidmu. 

Preden  sledimo  bratu  Odoriku  v  pro- 
strane azijske  dežele,  še  nekaj  opazek  k  poto- 
pisu, ki  je  izšel  pod  njegovim  imenom.  Omi- 
kani krogi  XIV.  stoletja  so  sprejeli  poročila 
pogumnega  potovavca  z  velikim  zanimanjem. 


Kako  hlastno  se  je  čitalo  njegovo  delo  iz- 
pričujejo pa  mnogi  rokopisi,  ki  so  še  zdaj 
najti  v  raznih  knjižnicah  po  Italiji,  Franciji, 
Avstriji,  Nemčiji  in  Angliji.  Cordier,  ki  je  pro- 
učeval raznovrstne  varijante  prvotnega  teksta, 
je  preiskal  73  raznih  pisanih  kodeksov;  med 
temi  je  našel  47  latinskih  tekstov,  18  itali- 
janskih prestav,  šest  francoskih  in  dve  nem- 
ški; tiskanih  izdaj  je  naštel  Štirinajst. »)  — 
Poznejši  prepisovalci  so  Odorikovo  poro- 
čilo v  marsičem  izpremenili  in  olepšali  z 
novimi  pripovedkami;  izšel  je  celo  ilustrovan 
potopisni  roman  pod  imenom  nekega  Man- 
devilla,  ki  se  večinoma 
naslanja  na  Odorikovo 
delo.  Marsikaj,  kar  pri- 
poveduje Odorik  o  tujih 
mestih  in  deželah,  na- 
rodih in  njih  razmerah 
se  je  zdelo  bajno  in  ne- 
verjetno, a  novejša  pre- 
iskovanja so  njegov  po- 
pis sijajno  potrdila.  Zato 
ga  po  pravici  prištevajo 
najznamenitejšim  poto- 
piscem.  Poleg  Arabca 
Ibn  Batoutah  in  Bene- 
čana Marka  Polo,  gre 
tretje  častno  mesto  v  vrsti 
srednjeveških  geografov 
b  r.a  t  u  Odoriku. 


Brat  Odorik  MatiuzzI. 


V  Perziji  in  Mezo- 
potamiji. 


Meseca  aprila  1.  1318.  se  je  vkrcal  Odorik 
v  družbi  brata  Jakoba,  rodom  Irca,  na  be- 
nečansko  ladjo,  da  se  poda  v  Orient.  Naj- 
navadnejša  pot  v  Indijo  in  Kino  je  vodila 
tedaj  preko  Perzije.  Trapezunt  (Trebisonde) 
ob  severni  obali  Male  Azije  je  bilo  izho- 
dišče misijonskim  in  trgovskim  karavanam. 
Preprosto  in  naivno  pričenja  Odorik  svoje 
poročilo  pišoč:  „Mnogi  so  že  opisovali  na- 
vade ljudi  in  razmere  v  tujini,  kakor  jih 
nameravam  tu  opisovati.  Vendar  sem  jaz,  brat 

1)  Henri  Cordier  o.  c.  Bibliographie,  str.  LXV. 
do  CLVI. 

Odorik  iz  Furlanije,  hoteč  potovati  v  pokra- 
jine nevcrnikov,  da  pridobim  kaj  duš  za 
Kristusa,  videl  in  slišal  toliko  izredno  čud- 
nega in  zanimivega,  da  je  vredno  vse  to  po 
resnici  pripovedovati." 


tega  Atanazija,  ki  je  sestavil  simbolum:  „Qui- 
cumque  vult  salvus  esse",  in  opisuje  zani- 
miv prizor  s  ceste.  Videl  je  moža,  ki  je  celo 
trumo  krotkih  jerebic  vodil  za  seboj.  Ptiči 
so  ga  obletavali,  kjerkoli  je  hodil,  in  ponoči 


Trapezunt  imenuje  „vrata  Perzije,  Me- 
dije in  vseh  dežel,  ki  so  onstran  morja." 
Bilo  je  takrat  važno  trgovsko  mesto,  od- 
koder so  Benečani  in  Genuezi  orijentalsko 
blago  in  pridelke  prevažali  na  zapad.  Med 
mestnimi  znamenitostmi  imenuje  grob  sve- 


počivali   kraj  njega.   Šli  so  za  njim  celo  v 
kraljevo  palačo. 

Iz  Trapezunta  je  šel  Odorik  v  Erzerum 
(imenuje  ga  Artiron),  kjer  so  imeli  franči- 
škani misijonsko  postajo.  O  trzerumu  pravi, 
da  ima  najvišjo   lego   med  vsemi  mesti  na 

svetu,  da  je  celo  sredi  poletja  zelo  hladno, 
sicer  pa  je  bogato  na  vsakovi  stncm  trgov- 
skem blagu  in  ima  živahen  promet.  Novejši 
geografi  večinoma  vse  to  potrjujejo.  In  če- 
prav Erzerum  ni  najvišje  mesto,  vender  je 
njegova  lega  zelo  visoka  (1960  metrov  nad 
kaspiškim  morjem).  Poleg  tega  starega  mesta 
(Erzerum  --  arx  Romanorum)  je  Odorika  v 
Armeniji  zlasti  zanimala  gora  Ararat.  Zna- 
čilno je  za  podjetnost  neustrašnega  poto- 
vavca,  da  je  bil  takoj  pripravljen  splezati  na 
njen,  5156  metrov  visoki  vrh.  Toda  Armenci 
so  mu  branili,  češ  da  nihče  še  ni  prišel  tja 
gori,  ker  Bog  ne  pripušča,  da  bi  člov^ 
oskrunil  sveto  goro.  Šele  sredi  XIX.  stoletja 
so  prvi  Evropejci  izvršili   njegovo  namero. 

Iz  Armenije  je  krenil  Odorik  proti  Per- 
ziji, kjer  so  tedaj  vladali  Ukani  mongolskega 
rodu.  Ker  so  bili  Mongoli  mnogo  bolj  na- 
klonjeni krščanstvu,  kakor  drugi  mohame- 
dovci,  je  bilo  mogoče  za  njihove  vlade,  ki 
je  obsegal  v  XIV.  stoletju  skoraj  vso  Azijo, 
vstanoviti  dokaj  novih  misijonov. 

Takoj  v  prvem  velikem  mesttu  Tauris 
(sedaj  Tabris)  je  našel  dva  samostana  fran- 
čiškanov in  veliko  množico  kristjanov.  Tauris 
je  bilo  važno  prehodno  mesto  karavan,  ki 
so  hodile  iz  južne  Perzije  in  Indije  v  Bizanc 
in  Aleppo.  Zaloge  vsakovrstnih  orientskih 
pridelkov  (indigo,  muškat,  rhabarbara)  so 
bile  tam  nagromadene.  Odorik  popisuje  ži- 
vahno trgovino,  ugodno  lego  mesta  in  ozna- 
čuje njegovo  bogastvo,  „češ  da  donaša  per- 
zijskemu vladarju  več  davkov,  kakor  jih  do- 
biva francoski  kralj  iz  vsega  svojega  kra- 
ljestva." 

Iz  Taurisa  je  šel  Odorik  po  navadni 
trgovski  poti  preko  mest  S  u  1 1  a  n  i  e  h  (Sol- 
dona)  in  Kaschan.  Sultanieh  je  bila  po- 
letna stolnica  perzijskih  vladarjev.  Papež 
Janez  XXII.  je  prav  tisto  leto  ondi  ustanovil 
nadškofijo  in  jo  poveril  dominikanom.   Ka- 


schan je  zanimal  pobožnega  moža,  ker  je 
po  legendi  pripadalo  onim  trem  mestom, 
odkoder  so  modri  prišli  molit  novorojenega 
Zveličarja. 

Pridruživši  se  tartarski  karavani  je  potoval 
dalje  skozi  veliko  puščavo,  ki  je  bila  zelo 
nevarna  popotnikom,  ker  je  veter  znašal 
vedno  nove  kupe  peska  in  večkrat  zasipal 
ljudi  in  živino.  Dan  hoda  onkraj  puščave, 
pa  se  mu  je  odprla  rodovitna  pokrajina, 
polna  vinogradov,  palm  in  figovih  dreves, 
in  sredi  rodovitne  dežele  bogato  mesto  Oct, 
sedaj  Je zd.  Poleg  mesta  Jezd  pa  je  našel 
Odorik  v  tistih  krajih  še  drugo  znamenitost, 
ruševine  mesta  Perzepolis,  starodavne  sto- 
lice  nekdanjega  perzijskega  kraljestva.  Odo- 
rik je  menda  tu  opazoval  zanimive  velike 
skulpture  v  skalovju,  ki  proslavljajo  zmago 
kralja  Schapurja  nad  rimskim  cesarjem  Va- 
lerijanom  (1.  260.  p.  Kr.).  Omenja  namreč,  da 
je  to  mesto  povzročilo  nekdaj  velik  poraz 
slavnemu  Rimu.  Videl  je  še  veliko  palač 
skoraj  popolnoma  ohranjenih  in  mestno  zi- 
dovje,  ki  je  merilo  petdeset  milj  v  obsegu. 

Iz  Persepolisa  Odorik  ni  šel  naravnost 
proti  jugu  v  Ormus,  kamor  je  bil  namenjen, 
temuč  je  napravil  velik  ovinek  čez  Chusi- 
stan  v  Kaldejo.  So  ga  li  napotili  tja  oziri  na 
misijone  ali  pa  je  hotel  obiskati  Ninive  in 
Babilon,  o  tem  ne  pove  ničesar.  Pot  skozi 
zapadno  Perzijo  je  bila  prijetna,  vodila  je 
mimo  obraščenih  gorS  z  lepimi  pašniki,  kjer 
so  se  pasle  velike  cede  ovac  in  goveje  ži- 
vine. Odorik  spominja,  da  je  to  dežela  Hus 
(sedaj  Chusistan),  kjer  je  nekdaj  živel  pra- 
vični Job,  ki  je  bil  tudi  bogat  na  živini. 

V  Kaldeji  so  ga  zanimale  nošnje  ljudi 
in  njih  šege,  mimogrede  je  ogledal  razvaline 
babilonskega  stolpa,  potem  ga  je  pa  gnalo 
naprej  čez  Basohro  in  perzijski  zaliv  —  v 
Indijo. 

(DALJE.) 

J.  Z.: 


IDRIJSKO  RUDNIŠKO  GLEDIŠČE. 

V  SPOMIN  NAŠEMU  NAJSTAREJŠEMU  GLEDIŠČU. 


današnja  številka  priobčuje  na 
strani  360.  sliko  idrijskega 
rudniškega  gledišča,  po- 
sneto po  fotografiji.  To  gle- 
dišče je  bilo  najstarejše  v 
Avstriji  ali  pa  morebiti  naj- 
starejše sploh,  kajti  po  sta- 
rih virih  so  priredili  neko  že  prej  obstoječo 
stavbo,  v  kateri  so  spravljali  razno  blago  in 
orodje,  za  gledišče,  najkesneje  leta  1796., 
zanesljiveje  pa  mej  leti  1770—1780.,  ker 
drugi  viri  prerekajo  letnico  1796.  Ko  so 
namreč  leta  1769.  sezidali  nov  „magazin", 
je  bilo  treba  opustiti  stavbo,  ki  je  bila  prej 
temu  namenjena,  in  da  ni  stala  prazna,  so 
jo  predelali  v  gledišče.  Stavbo  samo  je 
prepustil  rudnik,  za  notranjo  opravo  pa,  po- 
sebno za  slikanje)  so  preskrbeli  potrebne 
doneske  uradniki  in  drugi  rudniški  usluž- 
benci. Ker  je  namreč  Idrija  od  večjih  mest 
ločena,  je  rudniško  prestojništvo  vedno  skr- 
belo svojim  uslužbencem  za  primerno  za- 
bavo v  prostih  urah;  preskrbelo  jim  je  stre- 
lišče „na  Zemlji",  prirejalo  razne  slavnosti 
(posebno  ono  na  dan  sv.  Ahacija)  in  pod- 
piralo rudniško  godbo,  ki  so  jo  ustanovili 
v  prvih  desetletjih  preteklega  stoletja  z  do- 
neski uslužbencev  in  z  erarično  podporo.  Mej 
glavnimi  zabavišči  pa  je  bilo  gledišče.  Igralo 
se  je  le  poleti,  posebno  na  predvečer  sve- 
tega Ahacija  in  cesarjevega  rojstnega  dne. 
Prišedši  skozi  glavni  vhod  mimo  bla- 
gajne si  stopil  na  hodnik,  ki  je  vodil  mimo 
lož,  in  tam  si  zapazil  dva  vhoda,  ki  sta  vo- 
dila v  parter.  Ondi  je  bil  spredaj  pred  za- 
veso prostor  za  8-10  godcev,  potem  je 
bila  vrsta  klopi,  zadaj  pa  stojišče.  Na  obe 
strani  pritličja  so  bile  zgrajene  lože  v  obliki 
podkve,  katerih  je  bilo  36—:  17  spodaj,  19 
pav  prvem  nadstropju,  tako  da  je  bilo  v  celem 


prostora  za  kakih  300  oseb.  Zastor  je  pred- 
stavljal lepo  mitološke  slike  vzhajajočega 
solnca,  oder  pa  je  imel  eno  vrsto  lesenih 
kulis  z  lesenim  ozadjem  in  je  predstavljal 
viteško  dvorano  (glej  sliko!);  razen  teh  je 
bilo  tudi  več  platnenih  kulis;  odzadje  je 
predstavljalo  salon,  vrt,  kmetiško  sobo,  po- 
krajino z  mnogimi  drugimi  prizori,  kakor 
so:  vodnjak,  hiše  itd.  Zastori  so  bili  trije: 
eden  glaven,  dva  za  medakte. 

Od  1.  1796.  do  1842.  vemo  le  toliko,  da 
so  9  gledišče  popravljali  leta  1823;  prej  in 
pozneje  so  pač  igrali,  a  pisanih  listin  o  tem 
ni  najti.  Razvidimo  pa  iz  starih  poročil,  da 
je  bilo  okoli  leta  1842.  naše  gledišče  zelo 
zanemarjeno;  imelo  je  leseno  streho,  ki  pa 
je  precej  puščala,  da  je  deževnica  tekla  v 
notranje  prostore.  Takrat  je  poslal  aktuvar 
Pohl  vsem  uradnikom  okrožnico,  v  kateri 
popisuje  žalostno  stanje  gledišča;  ko  so 
namreč  v  prejšnjih  letih  stavbo  znotraj  po- 
pravljali, so  si  prisvajali  posamezne  lože  tisti, 
ki  so  kaj  prispevali,  oziroma  sami  pomagali 
pri  slikanju;  ko  pa  so  ti  v  teku  časa  Idrijo 
zapustili,  so  prodali  ali  podarili  svojelo  že 
bodisi  svojim  naslednikom  ali  drugim.  Tako 
je  nastal  velik  nered,  ker  si  je  posamezne 
lože  vsakdo  lastil,  in  gledišče  ni  imelo  pra- 
vega gospodarja.  Tudi  direktorij  ni  mogel 
delovati,  in  1.  1842.  je  bil  v  odboru  en  sam, 
namreč  davkar  Perko. 

Zatem  je  prevzel  vodstvo  gori  imeno- 
vani aktuvar  Pohl,  ki  je  uradnike  združil, 
da  so  poslali  prošnjo  rudniškemu  predstoj- 
ništvu  z  željo,  da  bi  stavbo  prevzelo  v  svojo 
oskrbo,  sami  pa  da  se  odpoved6  vsem  pred- 
pravicam;    podpirali   so   prošnjo   z   dejstvi, 

>)  Podatke  sem  iz  prijaznosti  dobil  pri  rudni- 
škem ravnateljstvu,  kateremu  bodi  tukaj  izrečena  za- 
hvala. 

da  je  bil  erar  enakim  željam  vedno  naklo- 
njen, kar  sledi  že  iz  tega,  da  je  dal  vsako 
leto  150  gl.  za  takozvani  strelski  donesek 
(SchOtzenbeitrag),  in  da  se  v  gledišču  igra 
tudi  v  prid  revežem,  kajti  leta  1841.  so  na- 
brali v  ta  namen  40  gl.  za  domače,  3722  gl. 
pa  za  reveže  v  Rudnih  gorah  na  Češkem. 
Erar  je  pod  pogojem,  da  se  mu  prizna  pri- 
oriteta, korenito  popravil  gledišče  leta  1844. 
in  tudi    posestniki   lož   so   svoje   „pravice" 


so  jih  pa  pri  vsaki  predstavi  oddali  privatnim 
osebam.  Tako  je  ostalo  do  leta  1869. 

Od  1.  1842  do  1869.  je  dolga  ddba,  in  gle- 
dišče, ki  je  bilo  leta  1844.  prenovljeno,  je 
zopet  potrebovalo  popravil.  Leta  1869.  so 
zato  izvolili  nov  odbor,  ker  delovanje  prej- 
šnjih odbornikov  ni  bilo  povsem  uspešno; 
kajti  v  direktoriju  sta  bila  samo  dva  člana, 
ostala  mesta  pa  so  bila  prazna.  Takratni 
žgalnični  uradnik    Miszke  se  je  potrudil  in 


IDRIJSKO  RUDNIŠKO  GLEDIŠČE. 


odstopili;  le  sodni  uradnik  vitez  pl.  Gari- 
boldi,  ki  pa  je  takrat  že  bival  v  Ljubljani, 
se  je  nekoliko  upiral,  češ:  ložo  je  kupil  in 
četudi  ni  v  Idriji,  je  vendar  njegova  last, 
rabiti  jo  sme  le  brat,  ki  pa  je  bil  pač  svoj 
čas  materialni  uradnik  v  Idriji,  ob  našem 
času  pa  več  živel  ni.  Zato  na  take  izgovore 
niso  gledali  in  lože  razdelili  tako,  da  je  imel 
vsak  od  uradnikov  svojemu  dostojanstvu 
primerno  boljšo  ložo;  kar  jih  je  preostajalo, 


izposloval,  da  je  rudniško  predstojništvo 
izvolilo  ravnatelja;  ta  si  je  izvolil  druzega 
odbornika,  oba  sta  volila  tretjega,  vsi  trije 
četrtega,  in  vsi  štirje  skupaj  petega.  Poslo- 
vanje so  si  razdelili  tako:  ravnatelj  je  imel 
nadzorstvo  nad  stavbo,  drugi  Član  je  skrbel 
za  rekvizite  in  razsvetljavo,  tretji  je  imel 
knjižnico,  četrti  garderobo  in  peti  računo- 
vodstvo. Do  leta  1870.  je  bil  ravnatelj  žgal- 
nični uradnik  Miszke,  od  1870  dalje  pa  davčni, 

pozneje  blagajniški  kontrolor  Karol  Maks 
Hermann.  Rajni  rudniški  predstojnik  M.  V. 
pl.  Lipold  je  dal  gledišče  popraviti,  a  pri- 
spevati je  bilo  treba  k  stroškom  tudi  po- 
sestnikom lož.  Ob  istem  času  so  pa  tudi 
trije  privatni  posestniki  imeli  v  gledišču  lože, 
namreč  gg.  Amalija  Kavčič,  Jožef  Arrigler 
in  Jožef  Hauptmann.  Od  teh  je  podarila 
prva  10  gl.  in  ložo  ohranila,  ostala  dva  pa 
sta  jo  izgubila,  ker  nista  nič  prispevala. 

Ko  je  bilo  gledišče  popravljeno,  so  raz- 
delili lože,  in  ostalo  jih  je  na  razpolago  še 
osem,  ki  so  jih  oddali  meščanom  dosmrtno 
po  25  gl.;  oglasila  pa  sta  se  le  dva:  trgovec 
Hoischer  in  poštar  Leskovec. 

Uradniki  sami  so  prispevali  136  gl.,  se- 
veda s  pravico  da  obdrž6  ložo  le  toliko 
časa,  dokler  so  v  Idriji;  od  upokojencev 
pa  je  dal  samo  žgalniški  oskrbnik  Leopold 
Urbas  1  gl.  Od  tega  časa  so  dobile  tudi 
meščanske  družine  tiste  lože,  kar  jih  je  bilo 
odveč,  in  so  plačevale  od  predstav  primerno 
vstopnino. 

Meščanski  krogi  gori  opisanih  prispevkov 
niso  dali  v  večji  meri  zlasti  zato,  ker  so  do 
približno  leta  1869.  igrali  le  nemško;  šele 
od  tedaj  so  jeli  polagoma  uprizarjati  tudi 
slovenske  igre,  in  sicer  izprva  tako,  da  so 
en  večer  igrali  nemško  in  slovensko;  po- 
zneje pa  so  nemščino  vedno  bolj  opuščali, 
in  v  osemdesetih  letih  preteklega  stoletja  so 
igrali  le  slovensko,  samo  potujoči  igravci, 
ki  so  večkrat  posetili  Idrijo,  so  igrali  nemško. 
Ledino  je  v  tem  oziru  orala  „  Narodna  Či- 
talnica", ustanovljena  29.  nov.  1.  1866.,  ki  je 
vedno  gojila  glediške  predstave  in  jih  samo 
1. 1868.  uprizorila  devet,  seveda  v  lastnih  pro- 
storih. 1)  Pozneje  pa  se  je,  ne  brez  težav,  pre- 
selilo Čitalniško  talijino  delovanje  v  gledišče, 
v  katerem  se  je  do  tistih  časov  le  malokdaj 
slišala  slovenska  beseda. 


O  Izpočetka  ni  bila  „ Čitalnica"  nastanjena  pri 
»Črnem  orlu",  temuč  v  Onezdovi,  sedaj  Deželovi  liiši, 
kjer  je  bil  postavljen  tudi  oder.  Hiša  sama  je  bila 
enonadstropna  s  predvrtoni ;  sedaj  tam  stoječa  stavba 
je  nova. 


Glede  slovenskih  iger  naj  omenim,  da  so 
od  prizorčka  „Kje  je  meja  ?-  tje  do  „Lumpacija 
vagabunda"  in  „Rokovnjačev"  igrali  precej 
vse,  kar  je  bilo  pomembe  vrednega  v  „Slo- 
venski  Taliji."  Posebno,  kar  je  rajni  Vinko  La- 
pajnebil  oživel  1. 1889,  „Dramatično  društvo", 
je  Talijino  delovanje  jako  cvetelo  in  Idrijčanje 
so  vživali  v  svojem  gledišču  precej  prijetnih 
večerov,  ki  so  bili  v  zabavo  igravcem  in 
gledavcem;  radi  popolnosti  naj  omenim,  da 
so  tuje  družbe  predstavljale  tudi  Kristusovo 
trpljenje,  kakor  so  se  tudi  razni  glumači  ka- 
zali v  telesni  gibčnosti.  Da  so  nastopili  na 
našem  odru  tudi  ljubljanski  igravci,  na  primer 
Borštnik  i.  dr.,  je  še  vsem  v  živem  spominu. 

Ko  je  pogorelo  gledišče  na  Ringu  na 
Dunaju,  so  napravili  tudi  pri  nas  več  izhodov, 
tako  da  jih  je  bilo  skupaj  sedem,  mesto 
prejšnjih  dveh,  kakor  so  tudi  I.  1895.  zunaj 
olepšali  pročelje  in  pri  zavesi  popravili  pod- 
strešje, tako  da  se  je  dvignil  ves  zastor,  ne  da 
bi  se  ovijal  okoli  droga,  kakor  je  bilo  prej. 

Od  tistega  časa  je  gledišče  v  notranjih 
prostorih  polagoma  razpadalo;  zadnji  večji 
igri  sta  bili  „Rokovnjači"  leta  1901.  in  „Pri 
belem  konjičku"  1. 1903.  Pozneje  pa  rudarsko 
ravnateljstvo  predstav  ni  več  dovolilo,  ker 
se  je  balo  nesreče.  Izmed  mnogih  večerov 
je  bil  za  naše  gledišče  posebnega  pomena 
tudi  oni  iz  leta  1881.,  ko  so  na  predvečer 
sv.  Ahacija  v  njem  praznovali  tristoletnico, 
kar  je  idrijski  rudnik  prišel  pod  cesarsko 
oblast.  Tedaj  so  nastopili  na  odru  rudniški 
pazniki  v  lepi  rudarski  opravi  z  jamšaricami, 
rudniški  svetnik  Čermak  pa  je  v  vezani  be- 
sedi opisal  pomen  slavlja  in  zgodovino,  ozi- 
roma nastanek  rudnika.  K  tristoletnemu  slavij u 
in  celi  rudarski  ideji,  ki  se  je  bila  ista  leta 
posebno  bujno  razvila,  je  tudi  gledišče  mnogo 
pripomoglo. 

In  zdaj  so  sklenili,  da  se  gledišče  v  no- 
tranjosti letos  podere,  in  v  stavbo,  ki  je  pol- 
drugo stoletje  posvečevala  svoje  prostore 
Taliji,  bodo  odslej  spravljali  vodežejne  briz- 
galne,  zakrivljene  lestve  in  ognjegasne  cevi! 
—  Tempora  mutantur! 

ADOLF  ROBIDA: 


HENRIK  IBSEN. 

SLOVSTVENA  ŠTUDIJA. 


lil. 

e  bomo  analizirali  vseh  del 
Ibsenovih,  ampak  izbrali 
smo  si  le  nekatere  tipične 
drame. 

Najboljša  Ibsenova  igra 
je  brezdvomno  ^Sovražnik 
ljudstva".  —  Brat  slove- 
čega  zdravnika  v  norveških  toplicah  je  župan 
istega  kraja.  Občinski  svet  napravi  vodovod, 
zdravnik  dr.  Stockmann  pa  je  preverjen,  da 
je  novi  vodovod  v  zdravstvenem  oziru  škod- 
ljiv, ker  so  cevi  položene  pregloboko  v 
zemljo.  To  dokaže  dr.  Stockmann  v  strokov- 
nem listu  in  pove  odkrito  svoje  mnenje,  da 
se  mora  vodovod  preložiti  više  kljub  temu, 
da  bi  se  s  tem  zaradi  gostov  za  kaki  dve 
leti  toplicam  škodovalo.  Veleučeni  rnestni 
svžt  pa  sklene  na  nekem  zborovanju  z  ve- 
liko večino,  da  je  dr.  Stockmann  radi  tega 
sovražnik  ljudstva,  ker  bi  z  njegovim  na- 
svetom odpodili  gotovo  za  dve  sezoni  vse 
goste.  H  koncu  drame  nastane  živahen  raz- 
govor o  ^večini",  kjer  Ibsen  napada  načelo 
večine.  Po  tem  razgovoru  pa  noče  dr.  Stock- 
mann oditi,  marveč  ostane  kot  privatni  zdrav- 
nik v  mestecu. 

V  tej  igri  poveličuje  Ibsen  z  gorečim 
navdušenjem  trdno  voljo  in  prepričanje  po- 
sameznika, ki  v^,  da  njegov  korak  ugonobi 
njega  samega,  a  vkljub  temu  ne  krene  s 
poti,  ker  jo  je  spoznal  za  pravo  in  dobro. 
Dr.  Stockmann  je  mož  prepričanja  in  res- 
nice, ki  se  bojuje  proti  prepričanju  veČine 
in  proti  laži.  V  takem  boju  more  vztrajati 
pa  le  mož,  ki  je  sam  popolnoma  čist  in  ki 
se  mu  ne  more  ničesar  očitati  in  ki  v^,  da 
je  tudi  sam  ud  družbe,  v  kateri  živi.  Tu 
glavni  junak  sam  napada  in  izkuša  sam  iz- 
boljševati in  popravljati,  ker  se  čuti  čistega ; 


(DALJE.) 

a  v  igri  „So  že  zopet  tu**  se  mora  Helena 
Alving  zadovoljiti  z  defenzivo,  ker  je  sama 
kriva.  In  ker  je  v  „Sovražniku  ljudstva"  glavni 
junak  obenem  napadavec,  zato  je  tukaj  de- 
janje tudi  jako  živo.  Vse  se  prav  resnično 
razvija  pred  našimi  očmi.  Delo  je  jako  ten- 
denciozno,  ^Sovražnik  ljudstva"  je  glasen 
klic  proti  „ narejeni"  večini.  In  ravno  radi  tega 
je  ta  drama  doživela  sodbe,  ki  so  si  jako 
nasprotne.  Večinoma  so  jo  odobravali.  Reich 
in  Sitzmann  pa  pravita,  da  hoče  Ibsen  pre- 
več dokazati,  in  da  zato  ne  dokaže  ničesar. 
Dr.  Stockmann  zmaga  baje  samo  radi  tega, 
ker  so  njegovi  sovražniki  plitvega  mišljenja. 
A  ravno  v  tem  nasprotju  je  vsa  moč  te  Ibse- 
nove  drame.  Veliki  večini  ne  preveč  pre- 
brisanih občinskih  svetnikov  stoji  nasproti 
en  sam  globoko,  trezno  misleč  in  pravico- 
Ijuben  mož,  in  ta  zmaga,  ker  je  pravica  na 
njegovi  strani.  Ibsen  hoče  ožigosati  početje 
take  numerične  večine,  ki  ima  le  materialno 
nadvlado,  ne  pa  duševne  premoči.  Ibsen 
pravi :  „VeČina  nima  nikdar  pravice  na  svoji 
strani.  Kdo  pa  tvori  večino  ?  Ali  prebivalstvo 
ene  dežele.?  Ali  treznomisleči  ali  neumneži? 
Večina  ima  sicer  moč,  a  pravice  nima.  Žali- 
bog.  Pravico  imam  jaz  in  še  malo  posamez- 
nikov, kajti  manjšina  ima  prav."  Te  besede 
in  sploh  celo  IV.  dejanje,  ki  je  krasno  drama- 
tično risano,  pač  izvirajo  iz  moškega  pre- 
pričanja. Očitali  so  Ibsenu,  da  dr.  Stockmann 
„vedno  le  hrepeni,  da  bi  hodil  po  lastnih 
potih."  A  če  dr.  Stockmann  vidi,  da  vsi 
drugi  niso  za  resno  delo  in  zrejo  bolj  na 
svoje  lastne  koristi  nego  na  občni  blagor, 
mora  hoditi  po  lastnih  potih,  ki  se  mu  zd6 
prava,  in  ker  je  sam  pošten,  misli  tako  tudi 
o  svojem  bratu  županu.  Oporekajo  sicer 
(Reich  in  \Vitz),  da  bi  moral  Stockmann,  ko 

opazi  napako  v  občinski  upravi,  kot  pošte- 
njak nastopiti  javno  pot  v  Časopisju  in  po- 
klicati občno  mnenje  na  pomoč,  da  bi  to 
prisililo  občinski  svfet  k  drugemu  koraku, 
ali  bi  pa  moral  podati  mestnemu  sv^tu  do- 
volj zbranega  denarja  za  izboljšanje  vodo- 
voda. A  tu  ravna  Ibsen  dosledno.  Dr.  Stock- 
mann  ne  more  poklicati  javnega  mnenja  na 
pomoč,  ko  se  vendar  sam  bojuje  proti  na- 
čelu ja\  nega  mnenja.  Sicer  pa  je  popolnoma 
odkrito  in  znanstveno  dokazal  svoje  mnenje 
v  strokovnem  listu.  Ko  hočejo  Stockmannu 
hvaležni  meščani  prirediti  serenado,  jo  od- 
kloni, rekoč :  „ Storil  sem  le  svojo  dolžnost 
in  druzega  —  nič."  In  ko  vidi,  da  mu  ho- 
čejo radi  tega  zvišati  plačo,  pravi :  „Ne  ma- 
ram na  noben  način.  Kar  delam  v  prid  dru- 
gih, ne  delam  zase."  Cela  drama  je  torej 
pereča  satira  na  tedanje  razmere,  v  katerih 
o  vsem  odločujeta  večina  in  „javno  mnenje". 
Ravno  zaradi  tega  pa,  ker  se  večina  te  igre 
boji,  jo  vidimo  tako  redko  na  odru. 

Sličen  problem  obdeluje  Ibsen  v  „Stebrih 
družbe",  ki  so  naperjeni  proti  nerazsodni 
mladosti.  Ta  igra  je  manj  mrka  od  mnogih 
poznejših  in  ne  vpliva  tako  nepovoljno  kot 
druge;  kajti  končna  obsodba  se  nam  ven- 
darle zdi  kot  nekak  klic  z  nebes  koncem 
„Fausta",  ki  naznanja  rešitev.  Igra  se  za- 
čenja kot  satira,  a  končuje  kot  tragedija. 
Naslov  je  krvava  satira.  Dejanje  se  vrši  v 
času,  ko  se  stara  generacija  umika  mlajši, 
ki  ima  pred  sabo  bodočnost.  Zagovorniki 
prosvete  in  napredka  so  deloma  možje,  ki 
živč  v  frazah,  deloma  pa  slepi  malikovavci 
novotarij.  Tudi  tisti,  ki  Čuti  v  svojem  srcu 
notranjo  moč,  ki  ga  sili  k  delovanju  in  prid- 
nosti, je  slednjič  vendarle  samo  snežen  mož, 
ki  se  boji  solnčnega  žarka.  Edini  ta  pravi: 
„ Človeška  moč  se  nadomešča  lehko  s  stroji. 
Toda  nova  naloga,  ki  nam  jo  stavi  sedaj 
kultura,  zahteva  tudi  novih  ljudi."  A  junak, 
ki  izpregovarja  te  besede,  ni  zmožen,  da  bi 
sodil  o  ozkem  krogu  trenotne  koristi  in  škode, 
kamoli,  da  bi  se  povzpel  do  samostojne  in 
bistre  sodbe  v  dalekosežnih  vprašanjih  1  Naj- 
višje mu  je,  da  varuje  svoj  ugled  nazunaj; 
naj  pri  tem  trpi  vse,  samo  da  pride  on  do 


veljave.  Njemu  ob  strani  stoji  farizejski  plitvi 
pastor  Rorlund,  ki  ga  rabi  Ibsen  kot  šahov- 
sko figuro,  da  jo  stavi  tja,  kjer  je  potrebuje. 
Ta  je  vseskozi  plitev  in  sodi  vsako  stvar 
nazunanje;  sveta  ne  pozna  popolnoma  nič 
in  zvijače  so  mu  tuje;  on  sodi  le  po  tem, 
kar  vidi,  in  ne  po  tem,  kar  je.  Iz  takih  po- 
sameznikov je  sestavljena  dramatična  rod- 
bina. A  če  so  posamezni  udje  celote  bol- 
niki, ki  hodijo  po  krivih  potih,  tudi  iz  njih 
sestavljena  celota  ne  more  biti  dobra.  In  kp 
se  ta  družina  razširi  v  veči  krog  in  raztegne 
svoje  delovanje,  potem  je  cela  družba  slaba, 
kajti  ves  temelj,  na  katerem  sloni,  je  lažnjiv. 
Laž  pa  je  greh,  ki  zahteva  kazni,  in  ravno 
na  tem  argumentu  je  sezidal  Ibsen  svojo 
dramo.  Laž  gre  dalje  in  ima  posledice.  Glavni 
steber  družbe,  Konzul,  snubi  z  lažjo  svojo 
ženo,  z  lažjo  in  hinavščino  si  pribori  svoj 
ugled  kot  meščan.  Postati  mora  hinavec  in 
svetohlincc;  iz  hinavščine  se  rodi  obreko- 
vanje, in  le  malo  manjka,  da  ne  postane 
slednjič  tudi  morivec.  Tu  slika  Ibsen,  kako 
rodi  en  greh  drugega,  in  očita,  da  so  taki 
ljudje  družabni  voditelji.  Tragična  ironija  je, 
da  se  glavni  junak  drame  očisti  in  postane 
zopet  človek,  po  človeku,  ki  ga  je  družba 
zavrgla.  On,  ki  velja  pred  svetom  za  ugled- 
nega, je  rešen  od  zavrženca.  V  tej  drami 
se  krivda  ne  kaznuje,  ampak  s  spoznanjem 
svoje  krivde  se  opere  svoje  laži:  „ Resnica 
je  bila  v  tej  družbi  do  danes  vseskozi  in  v 
vseh  slučajih  brezdomovinska.  Novi  čas,  o 
katerem  govorimo  in  sanjamo,  je  in  ostane 
fantom,  dokler  si  ne  prisvojimo  resnice." 
In  iz  resnice  izhaja  pri  njem  prostost.  Rešen 
je  svoje  krivde,  in  to  mu  zopet  povrne  pro- 
stost :  „Tako  slab,  tako  hinavski,  tako  boja- 
zljiv sem  bil  jaz,  ki  ste  ga  imeli  vi  za  vzor 
možatosti,  odkritosrčnosti  in  neustrašenosti. 
Za  vse  na  svetu  se  hočem  rešiti  iz  te  laži, 
in  naj  pri  vas  s  svojo  izpovedjo  pridobim 
ali  izgubim  na  svojem  ugledu."  Kar  se  v 
tej  igri  zgodi  res  dobrega,  energičnega,  po- 
štenega in  nesebičnega,  vse  to  stor^  ženske. 
Ibsenove  ženske  niso  navadne  emancipantke, 
ampak  mislijo  globlje.  Odkrito  govori  Dina: 
„Da,  jaz  hočem  postati  vaša,  a  prej  hočem 

delati  in  sama  kaj  postati,  kakor  vi.  Nočem 
biti  stvar,  ki  jo  vzamejo  iz  usmiljenja  k  sebi/ 
Najznačilnejši  prizor  v  drami  je  oni,  v  ka- 
terem se  zgraža  Bernik  sam  nad  sabo,  ko 
mu  priredb  ovacijo.  Meščani  hočejo  prirediti 
^stebru  družbe"  odkritosrčno  mišljeno  slo- 
vesnost; tedaj  pa  se  pojavi  v  srcu  Konzu- 
lovem resnica.  To  nasprotje  je  pogodil  Ibsen 
izvrstno.  On  zavrne  ovacijo,  glasno  prizna, 
kar  je  storil,  sam  si  potegne  krinko  z  obraza 
in  popravi,  kar  je  storil  slabega.  S  „ Stebri 
družbe"  je  zbudil  Ibsen  velikansko  senzacijo 
zaradi  pereče  tendence  in  vzorne  tehnike. 
V  „Nori"  je  tehnična  struktura  drame 
nekako  tuja,  nenavadna.  Ves  konflikt  je  zelo 
fino  psihološki,  in  pesnik  nam  riše  duševni 
položaj  s  kratkimi  besedami.  V  „Nori"  si  ne 
moremo  lehko  rekonstruirati  dejanja  pred 
igro,  ki  ga  moremo  spoznati  le  iz  posa- 
meznih, jako  fino  in  elegantno  raztresenih 
mest  v  dialogu.  „Nora"  je  subtilno  delo 
globoke  psihologije.  Z  Noro  postopa  njen 
mož  kakor  z  otrokom,  imenuje  jo  vedno  le 
„punčika".  Zakaj  ?  Nora  je  ženska  iz  srednjih 
stanov  brez  globoke  izobraženosti,  vedno 
je  slišala,  da  laž  v  sili  ni  poseben  greh. 
Kakor  v  „ Stebrih  družbe"  dolgo  časa  nihče 
ne  ve,  kako  gnilo  je  notranje  rodbinsko  živ- 
ljenje, ko  grozi  že  družbi  propast  in  se  že 
zibljejo  tla  pod  njenimi  nogami,  podobno 
je  tudi  v  „Nori".  V  istem  trenotku,  ko  Nora 
nizko  pade  v  očeh  svojega  moža,  ki  izve 
za  njeno  prejšnjo  laž,  se  pa  povzdigne  mo- 
gočno nad  njega  in  stoji  kot  obsojenka  nad 
sodnikom,  ker  neče  več  ž  njim  skupaj  živeti. 
Mož,  ki  jo  je  vedno  imel  le  za  igračo,  ki 
ni  nikdar  resno  govoril  ž  njo,  izve  v  istem 
trenotku,  ko  mu  pravi  Nora:  „Osem  let  sem 
živela  s  tujcem  pod  eno  streho",  da  nima 
pred  sabo  igrače,  ampak  ponosno  ženo,  v 
kateri  se  je  zbudila  zavest  ponosa  in  žen- 
stva.  Ko  ji  Helmer  vrže  v  obraz  besede: 
„V  prvi  vrsti  si  soproga  in  mati",  mu  od- 
govori Nora  resignirano:  „Tega  ne  verujem 
več.  Pred  vsem  verujem  pa,  da  sem  človek 
tako,  kot  vi.  Če  pa  nisem  še,  hočem  izkušati, 
da  postanem."  Nora,  ki  je  bila  prej  naiven 
in  neveden   otrok,    postane   v  trenotku,  ko 


se  loči  od  moža  in  otrok,  velika,  mogočna, 
nepremagljiva.  Ona  gre,  in  se  več  ne  vrne; 
kam  je  šla  in  kaj  se  je  ž  njo  zgodilo  — 
tega  ne  vemo.  Morda  bo  prevajala  romane, 
kot  jih  je  prej  že  v  drami,  morda  ji  je  za- 
pustil dr.  Rank  vse  svoje  premoženje,  morda 
gre  k  gledišču,  —  to  so  domnevanja,  ki  jih 
ne  moremo  razrešiti.  Na  tem  nejasnem  koncu 
pa  trpi  cela  igra.  Značaj  uboge  žene  nam 
je  jako  simpatičen,  na  prvi  hip  se  nam  pri- 
ljubi, in  ta  simpatija  raste  pri  vsaki  njeni 
besedi.  Noro  pa  stavi  Ibsen  v  nasprotje  s 
Helmerjem,  ki  je  tip  konvencionalnega,  ome- 
jenega in  v  svoji  moralni  omejenosti  zelo 
domišljavega  in  pretirano  natančnega  člo- 
veka. On  se  postavi  sam  za  sodnika,  a  po- 
zabi pri  tem  na  namen,  ki  ga  je  imela  Nora 
pri  usodepolnem  koraku. 

Nora  in  Helmer  ter  njiju  tragični  konflikt 
v  zakonu  je  Ibsenu  tipičen  za  družbo.  Se- 
veda so  kritiki  jako  needini  v  svojih  sodbah 
o  Nori.  Nekateri  jo  dolžž  velike  lahkomišlje- 
nosti  in  jej  očitajo,  da  njo  edino  zadene  vsa 
odgovornost  za  nesrečo,  da  je  njen  mož 
ravnal  kot  sodnik  popolnoma  pravilno.  A 
subjektivna  krivda  je  vendar  le  deloma  njena. 
Ljubezen  jo  je  dovedla  do  usodepolnega 
koraka  in  blag  namen  jo  je  vodil.  Če  je 
njen  mož  videl  v  njej  vedno  le  otroka 
in  igračo,  ne  bi  smel  zahtevati  od  nje  tako 
strogega  računa.  Saj  Nora  ni  pomislila,  kaj 
je  storila,  in  ni  poznala  daljnosežnosti  svo- 
jega koraka.  Obsojanja  vredno  pa  je,  da  se 
Nora  kot  mati  loči  od  svojih  otrok  in  ne 
pomisli,  kaj  bo  ž  njimi,  če  jih  pusti  pri  svo- 
jem pedantičnem  možu.  Pozabila  je  v  sebi 
mater,  delala  je  le  kot  užaljena  žena.  Ibsen 
seveda,  ki  se  v  „Nori"  bojuje  »proti  skriv- 
nosti v  zakonu",  stavi  ta  zadnji  korak  Nore 
celo  za  zgled :  Ona  je  kriva,  da  je  postal 
zakon  po  Ibsenovih  nazorih  etično  nemogoč. 
A  vendar,  ko  ji  mož  vse  odpusti,  bi  morala 
ostati  pri  njem,  vezana  po  svoji  dolžnosti. 
Sicer  nam  pa  Ibsen  v  „Nori"  ni  naslikal  nor- 
malnega slučaja,  ampak  izredno  izjemo.  Igra 
se  formalno  končuje  z  vprašanjem  v  zad- 
njem stavku;  a  tudi  igra  sama  je  veliko 
vprašanje,  ne  le  glede  Norine  usode,  ampak 

tudi  glede  ideje.  Pisatelj  krščanskega  svetov- 
nega naziranja  bi  bil  lehko  zopet  našel  mo- 
teno harmonijo.  Če  se  pripodi  na  zakonsko 
obzorje  oblak  nesporazumljenja,  se  so- 
proga ne  smeta  takoj  odtujiti  drug  dru- 
gemu, marveč  morata  potrpeti  in  odpuščati. 
A  lepe  kreposti  krščanskega  odpuščanja  in 
potrpljenja  Ibsen  —  ne  pozna. 

V  „Gospej  od  morja"  je  mnogo 
mistike  in  simbolike.  Elida  je  čutna,  senti- 
mentalno navdahnjena  žena  Zaroči  se  z  ne- 
kim mornarjem,  ki  se  kmalu  odpelje  in  se 
dolgo  dolgo  ne  vrne.  Med  tem  se  ona  po- 
roči z  vdovcem  dr.  Wangelom;  v  tem  za- 
konu pa  ni  srečna,  kajti  misel,  da  se  povrne 
prvi  njen  ljubimec  in  da  jo  bo  zahteval  za 
ženo,  jo  neprestano  muči.  In  res  kmalu 
pride.  Elida  je  bila  povedala  svojemu  možu 
vso  skrivnost  in  mu  razodela,  kaj  jo  muči. 
Wangel  jej  odpusti  in  dovoli,  da  gre  s  prvim 
ljubimcem,  kamor  ji  drago.  Elida  si  je  želela 
proste  samoodločbe:  v  zakonu  je  ni  bilo, 
morala  je  storiti,  kar  so  delali  drugi,  misliti 
tako  kot  drugi.  Sedaj  pa,  ko  ji  mož  vrne 
svobodo  in  ji  pusti  sami  odločevati,  spozna 
Elida,  da  je  med  njo  in  možem,  ki  jo  vdano 
ljubi,  mogoč  pravi  zakon,  ki  sloni  na  svo- 
bodnem etičnem  stališču.  Mornar  je  samo 
simbol  tajnih  moči,  ki  so  vabile  Elido  v 
brezmejno  prostrano  morje  —  v  svobodo. 
Elida  je  otrok  narave  in  nas  spominja  se- 
vernih, starogermanskih  vil.  —  V  tej  igri 
obračunata  mož  in  žena  velik  račun  o  proš- 
losti,  sedajnosti  in  prihodnosti,  kajti  Elida 
pravi  svojemu  možu  še  v  medenih  tednih: 
„Ti  si  me  samo  videl  in  nekolikokrat  z  mano 
pregovoril  par  besedi.  Ugajala  sem  ti  in  — 
življenje,  ki  ga  živiva  sedaj,  pravzaprav  ni 
zakon."  Kmalu  nato  pa  mu  pravi:  „ Kupil  si 
me,  a  tudi  jaz  nisem  bila  za  las  boljša  od 
tebe ;  bila  sem  s  kupčijo  zadovoljna,  tebi 
sem  se  prodala  . . .  Toda  jaz  bi  tega  prav- 
zaprav ne  smela . . .  Raje  najniže  delo,  ljubše 
mi. je  najubožnejše  življenje,  ki  sem  si  ga 
izvolila  sama  in  prostovoljno."  Taki  in  enaki 
pomiselki  ji  prihajajo  po  poroki.  Drama  je 
polna  simbolike.  Morje  je  simbol  razbrzda- 
nosti  in  neukrotljivosti.   Neizmerno  demon- 


sko vabi  k  sebi,  da  I  juto  potaplja  svoje 
žrtve.  Elida  mu  kliče  kot  svojemu  prijatelju: 
„Počasi,  počasi  te  spoznavam  .  .  ."  in  se 
povzpenja  do  klica:  „Moč  je  morje."  Ibsen 
hoče  pokazati,  da  ne  more  samo  zunanja 
zakonska  vez  osrečiti  dveh  ljudi;  zakonu  je 
trebil  ljubezni,  da  je  srečen.  Elida  ni  nor- 
malna ženska,  kajti  tako  senzitivnih  in  tako 
čudnih  ljudi  najdemo  jako  malo.  Laže  si 
razlagamo  Noro  in  njeno  početje,  kot  Eli- 
dino.  Tudi  ne  vemo  sedaj,  ali  bo  ta  čudna 
ženska  postala  srečna  v  zakonu  z  dr.Wan- 
gelom,  kajti  konec  je  tudi  v  tej  drami  ne- 
jasen. Ibsenov  tujec,  ki  zahteva  omoženo 
Elido  zase  in  jo  spominja  obljube,  dane 
takrat,  ko  sta  simbolično  vrgla  svoje  prstane 
v  morje,  se  ne  zmeni  čisto  nič  za  veliki  raz- 
loček med  obljubljenim  in  pravim  zakonom. 
Igra  „Hedda  Gabler"  nikakor  ne  za- 
dovoljuje gledavca,  ampak  zapusti  v  njem 
nepokojen,  mučen  vtisk.  Ta  cela  drama  je 
tako  temna  in  zagonetna,  da  se  o  njej  ne 
d^  trditi  nič  apodiktičnega,  najmanj  pa  še 
o  značaju  junakinje,  ki  je  jako  nesimpatičen, 
da,  oduren.  Vender  je  tudi  tu  Ibsen  slikal 
prepričevalno  markantne  konture  vseh  na- 
stopajočih oseb.  Hedda  Gabler  se  boji  za 
svoje  stališče  v  družbi  in  se  le  zato  varuje 
škandala;  če  pa  ve,  da  je  sama,  daje  nihče 
ne  vidi,  če  misli,  da  je  varna  pred  javnostjo, 
je  pa  zmožna  vsega.  Njena  čednost  temelji 
ravno  tako,  kakor  njen  „bon  ton",  na  straho- 
petnosti.  Vedno  se  rada  vdaja  grehu,  ki  ga 
ljubi  tako  strastno,  a  nikdar  ne  pusti,  da  bi 
jo  greh  premagal,  pa  ne  zato,  ker  se  upira 
temu  njena  vest,  njen  značaj,  njena  vera; 
ona  ustavi  zadnji  korak  do  greha  le  zato, 
ker  se  boji  javnega  dejstva.  Hedda  Gabler 
nikdar  ne  vidi  v  človeško  notranjost,  ampak 
pozna  samo  zunanjost.  Svojemu  možu  sledi 
v  zakon  vsled  kaprice ;  ista  kaprica  je  zopet 
vzrok,  da  se  mu  odtuji  in  mu  postane  ne- 
zvesta. Ona  hoče  ukrasti  moža  svoji  nesim- 
patični  znanki.  In  ko  je  njena  žrtev  —  ubogi 
Eilert  —  mrtva,  tedaj  se  v  nji  ne  zbudi  no- 
beno globokejše  čuvstvo;  taka  ostane,  ka- 
kršna je  bila;  njena  energija  nikakor  ne  raste 
po  tem  koraku.  Vedno  se  je  igrala  z  mo- 

škimi  srci,  dasi  ni  imela  vzroka  zato.  Hedda 
Gabler  je  tipična  podoba  „ženske  emanci- 
pacije" in  celo  igro  lehko  nazčvemo  „pre- 
šestno  dramo  moderne  žene".  Osebe  v 
^Heddi  Gabler"  nimajo  nobene  celokup- 
nosti,  ker  so  izgubile  enotno  svetovno  na- 
ziranje.  Najboljši  značaji  v  tej  drami  delujejo 
bolj  po  svojih  čuvstvih  kot  po  jasnem  spo- 


znanju pridobljenega  in  izkušenega  prepri- 
čanja. Hedda  Gabler  je  podoba  naših  Časov, 
ko  vse  vre  in  se  bori  in  peha;  to  je  slika 
družbe,  ki  je  izgubila  tla  in  podlago  prejšnjih 
d6b  in  ki  se  bori  zaman,  da  bi  se  povzpela 
do  novih  vzorov,  ko  ne  more  uresničiti 
svojih  sedanjih  gorečih  želj§. 
(KONEC.) 


ZVONIMIR: 


PRIDI! 


1  iha  noč,  le  pridi,  pridi, 
da  zavlada  sveti  mir, 
da  nebo  se  k  zemlji  skl6ne, 
oj  nebo,  ljubezni  vir. 


Pridi,  pridi,  da  se  vrne 
duša  trudna  iz  daljin, 
da  bo  zopet  z  mano  živel 
mojih  lepših  dni  spomin  . . 


^^^^^^^^^iž^S 


MARIJAN: 

ROMANČICA. 


/Mladi  dan,  ta  je  jungk  — 
meč  je  zavzdihnil    nad  plan, 
vstrašil  se  črnec  je  mrak, 
zbežal  pred  njim  ves  plašan. 


Mladi  dan,  ta  je  junak 
zmage  dobljene  vesel 
stopil  je  tiho  z  višav, 
žemljico  spečo  objel. 


Žemljica  pa  iz  sramu 
se  zasolzila  je, 
v  lahne  mcg^licc  obraz 
ginjena  skrila  je  . . . 


^^ 


Digitized  by 


Google 


367 


J.  K. 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

115.  PODBORŠEK,  O.  (morda  iz  •  Pod- 
boršt-šek:  PodborSt,  okraj  Kamnik  in  ljub- 
ljanska okolica). 

1 16.  PODORAJŠEK,  Št.  (:  Podg^rad  in  Pod- 
gradjc  na  Št.). 

117.  PODKRAJŠEK,  D.  (:  Podkraj  v  litij- 
skem, radeškem  in  velikolaškem  okraju). 

118.  PODGORŠEK,  ŠL  (:  Podgora,  Pod- 
gorca, Podgorje,  Podgorci,  vse  na  Staj.). 

119.  PODLOMŠEK,  O.  (:  Podlom  v  kam- 
niškem okraju). 

120.  PODVRŠČEK,  Gor.,  Št.  (:  Podvrh  v 
škofjeloškem  in  selniškem  okraju). 

121.  PODREBERŠEK,  Št.  (iPodreber,  okraj 
Kozje). 

122.  PolenSek,  ŠL  (:  Polena  v  raznih  ob- 
činah šmarijskega  in  konjiškega  okraja). 

123.  POLJANŠEK,  N.  (:  Poljana,  okr.  Lož, 
Komen  in  Podgrad). 

124.  POLJŠEK,  N.  (:  Polje  na  Vipavs!  em); 
tudi  POLJŠAK,  N. 

125.  PREKORŠEK,  Št.  (:  Prekorje  v  celj- 
skem okraju). 

126.  PREVOLŠEK,  Št.  (:  Prevole  v  raznih 
staj.  okrajih). 

127.  PRISTOVŠEK,  Št.  (:  Pristova  v  pre- 
mnogih okrajih  na  Štajerskem). 

128.  PUNOERŠEK,  Staj.  (:  Pungert,  okraj 
Brežice  in  Ptuj). 

129.  RADEŠČEK,  D.  (:  Rddeče  na  Dol.). 

130.  RAKUŠČEK,  Pr.  (:  Rakovec  na  Tol- 
minskem). 

131.  RAZBORŠEK,  Št.  (:  Razbor,  Razborje, 
Razborec  in  Razborca  na  Staj.). 

132.  RAZDEVŠEK,  Št.  (:  Razdel  v  celjskem 
okraju). 

133.  RAZGORŠEK,  G.  in  Kor.  (:  Razgorje, 
okraj  Vipava  in  Komen,  Razgor  na  Staj.). 

134.  REBERŠAK,  Staj.,  REBERŠEK,  Gor. 
(:  Reber,  Rebre  in  Rebro  na  Št.,  Reber  v  okraju 
Ijublj.  okol.). 

135.  REBERNIŠEK,  Št.  (:  Rebernice  v  ro- 
gaškem, Rebernik  v  slov.-graSkem  okraju). 


(DALJE). 

136.  REPANŠEK,  Gor.  in  Kor.  (:  morda 
Repnje  v  kamniškem  okraju?) 

137.  REPENŠEK,  ŠL  (:  Repno  v  celjskem 
okraju.) 

138.  ROJŠEK,  Št.  CRoje  v    celj.    okraju). 

139.  ROVŠCEK,  Pr.,  ROVŠEK,  O.,  N.,  Št. 
(:  Rov  in  Rova  na  Prim.,  Rova  na  G.,  Rove  v 
treh  staj.  okrajih). 

140.  RUPERŠEK,  D.  (:  Št.  Rupert  v  mokro- 
noškem  okraju). 

141.  SAKELŠEK,  glej  Zakelšek! 

142.  SELIŠEK,  ŠL  (:  Selišči,  okr.  Ljutomer). 

143.  SEVŠEK,  Dol.  in  Staj.,  ponem.  SEU- 
SCHEGO,  Staj.  (:  Selce,  okraj  Krško,  Sela  v 
mnogih  dolenjskih  okrajih ;  Sela,  Selca,  Selce, 
Šele  na  Staj.). 

144.  SLAPŠAK,  D.  (:  Slape,  Ijublj.  okol.). 

145.  SLATENŠEK,  SLATINŠEK,  ŠL  (:  Sla- 
tina, Slatine,  Slatna,  Slatno  —  vse  na  Staj.). 

146.  SLOMŠEK,  ŠL  (:  Slom,  okraj  Šmarije 
in  Celje). 

147.  SLEMENŠEK,  ŠL  (:  Slemene  v  raznih 
staj.  okrajih). 

148.  SOTOŠEK,  ŠL  (:  Sotosko  v  kozjan- 
skem okraju). 

149.  STOJNŠEK,  Št.  (:  Stojnci  v  ptujskem 
okraju). 

150.  STENŠAK,  Št.  (:  Stenca  v  konjiškem 
okraju). 

151.  STERMŠEK,  STRMŠEK,  Št.  (:  Strmec 
v  mnogih  staj.  okr.). 

152.  STRAJNŠAK,  STRANJŠAK,  Staj. 
(:  Strajna,  Stranje,  Stransko  na  Staj.). 

153.  SVETELŠEK,  Št.  (:  Svetelka  ali  Svetli- 
dol,  oboje  na  Staj.). 

154.  ŠEDINŠEK,  ŠL  (:  Šcdina,  okr.  Celje). 

155.  TAJNŠEK,  TANŠEK,  Št.  (:  Tajna,  okraj 
Gornji  grad  in  Ptuj). 

156.  TERBOVŠEK,  Št.  (:  morda  Trbovlje?) 

157.  TOMINŠEK,  ŠL  (:  Tolmin,  Tomin  na 
Prim.??)  Verjetnejše  je,  da  pomeni  ta  priimek 
posestnika,  ki  stanuje  blizu  kake  tolmine  (to- 
mine)  -     tolmuna. 

158.  TOPOLOVŠEK,  Staj.  (:  Topolovcc, 
okraj  Šoštanj,  Kozje  in  SI.  Bistrica,  ali  pa  To- 
polovo,  okraj  Kozje). 

159.  TRATENŠEK,  Št.  (:  Tratna,  okr,  Šma- 
rijc  in  Celje). 

160.  TREBOVŠEK,  Št.  (:  Trebovlje,  okraj 
Marenbcrg). 

161.  TROBEVŠEK,  O.  (:  Trobelno  v  kam- 
niškem okraju?) 

162.  TROJANŠEK,  Gor.  (:  Trojana,  okraj 
Brdo). 

163.  TURNŠEK,  Št.  (:  Turn  v  celj.  okraju). 

164.  VERBOVŠEK,  Staj.  (:  Vrbovcc,  okraj 
Šmarije,  ali  Vrbov,  okraj  Laško). 

165.  VEROVŠEK,  Staj.  (:  morda  Verovce, 
okraj  Celovec). 

166.  VIDEMŠEK,  G.  in  Št.  (:  Videm,  okraj 
Brdo,  Brežice,  Celje  in  Gornja  Radgona). 

167.  VIMPOLŠEK,  Št.  (:  Vimpole  v  selni- 
škem  okraju). 

168.  Volovšek,  Št.  (:  morda  Volavc,  okraj 
Brežice,  ali  pa  Voluš,  okraj  Laško?) 

169.  VIŠČEK,  D.  (:Št.  Vid  na  Dol.?) 

170.  VODIŠEK,  D.  in  Št.  (:  Vodice  v  litij- 
skem in  velikolaškem  okraju  na  Dol.,  potlej  v 
celjskem  in  šmarijskem  okraju  na  Staj.). 

171.  VODOŠEK,  VODUŠEK,  Št.  (:l.Vo- 
dol,  okraj  Ptuj ;  2.  Vodole,  okraj  Celje,  Ko- 
njice in  Rogatec;  3.  Voduce,  okraj  Šmarije; 
4.  Vodule,  okraj  Celje  in  Konjice). 

172.  VRHOVŠEK,  D.  (:  Vrhovo  v  stiSkem, 
žužemperškem  in  trebanjskem  okr. ;  Vrhovce 
v  črnomaljskem  okraju). 

173.  ZABUKOVŠEK,  -KOŠEK,  Staj.  (:  Za- 
bukovje  v  selniškem,  šmarijskem  in  celjskem 
okraju). 

174.  ZAGAJŠAK,  -ŠEK,  Št.  (:  Žagaj,  okraj 
Rogatec  in  Kozje ;  Zagaje,  okraj  Ptuj). 

175.  ZAGORŠAK,  ZAGORŠEK,  Št.  (:  Za- 
gorje, Zagorci,  Zagorica  na  Št.). 

176.  ZAGORIŠEK,  Staj.  (:  Zagorica,  okraj 
Laško). 

177.  ZAGRAJŠEK,  Staj.  (:  Zagrad  in  Za- 
gradec  na  Staj.). 


178.  ZAKELŠEK,  tudi  SAKELŠEK,  Staj. 
(:  Zakelj,  okraj  Vransko  in  Ptuj). 

179.  ZAKOŠEK,  Št.  (:  Zakot  v  brežiškem 
okraju?) 

180.  ZAKRAJŠČEK,  -JŠEK,  N.,  D.,  Pr.,  Št. 
(:  Zakraj,  okr.  Lož);  na  Staj.  tudi  ZAKRAJŠAK. 

181.  ZAKŠEK,  Št.  (:  Zakl,  okraj  Šmarije,  ali 
pa  Zaku,  okraj  Kozje). 

182.  ZAPUŠEK,  Št.  (rZapuše,  okr,  Kozje). 

183.  ZAVRŠEK,  N.  (:  Zavrh  v  vrhniškem 
okraju?) 

184.  ZDOLŠEK,  Staj.  (:  Zdolc  v  mnogih 
staj.  okrajih). 

185.  ZIMŠEK,  Št.  (:Zimica,  okr.  Sv.  Lenart). 

186.  ZIDANŠEK,  Št.  (:  Zidanca,  okraj  Sel- 
nica). 

187.  ZLATINŠEK,  pokvarjeno  iz  SLATIN- 
ŠEK,  glej  pod  št.  145! 

188.  ŽELINJŠČEK,  Pr.  (:  Želinje  v  kanal- 
skem okraju). 

Dodatki: 

189.  SNOJILŠEK,  ZNOILŠEK,  SNOIL- 
SHEG,  G.,  D.  že  v  XVI.  stol.,  Pr.  (:  Snojile, 
okraj  Brdo,  Kamnik,  Litija,  Stična,  Tolmin; 
Snojil,  okr.  Laško  na  Št.). 

IV.  Z  obrazilom  -nik,  oz.  -n4ik: 

1.  APAČNIK,  Št.  (.Apače  v  ptujskem  in 
radgonskem  okraju). 

2.  ARTNIK,  Št.  (:  Art,  beri  Rt,  v  laškem 
okraju). 

3.  BERDNIK,  Št.  (:  Brde  in  Brdo  v  raznih 
okrajih  na  Štajerskem) ;  tudi  Brdo  in  Brda  na 
Koroškem. 

4.  BITEŽNIK,  Prim.  (:  Bitež  v  kanalskem 
okraju). 

5.  BLATNIK,  D.,  Staj.  in  Kor.  (:  Blato  v 
trebanjskem,  Ijublj.  in  konjiškem  okraju;  Blate 
v  ribniškem  okr.  na  Dol.  in  v  doberlovaškem 
okraju  na  Kor.). 

6.  BOŠTEČNIK,  v  Ijublj.  okol.  (:  Boštetje, 
okr.  Vel.  Lašče). 

7.  BOŽNIK,  Št.  (:  morda  Božne  v  celjskem 
okraju.)  (DALJE.) 

Janka  Kersnika  zbrani  spisi.  Uredil 
dr.  Ivan  Prijatelj.  Zv.  IV.  Založil  L.  Schvvent- 
ncr.  V  Ljubljani  1905.  —  Četrti  zvezek  Kersni- 
kovih spisov  prinaša  novelo  „Oospod  Janez**, 
kmetske  slike,  nekaj  humoresk  in  „ Povesti  za 
ljudstvo*".  Moč  Kersnikovega  talenta  leži  v  skici, 
kjer  se  dejanje  osredotoči  okoli  enega  motiva, 
kjer  umetnik  izkleše  iz  ljudi  in  miljeja,  ki  ga 
slika,  eno  samo  ostro  črto :  v  daljši  povesti 
postane  Kersnik  romantičen,  psihološka  moti- 
vacija stopi  v  ozadje,  dejanje  se  odigrava  na 
površju  in  v  lepih  besedah,  nobeno  čuvstvo  ne 
sega  do  dnd  in  družba,  ki  jo  opisuje,  je  ko- 
ketna,  brez  zlobe  in  brez  vzleta,  elegantna  in 
plitva.  Kersnik  je  mnogovrsten  kot  malokdo; 
označil  je  žuljavo  roko  in  okorelo  srce  kme- 
tovo ravno  tako  točno  kot  napol  sentimentalno 
napol  otopelo  trško  inteligenco. 

Novela  „Gospod  Janez"  ni  posebna; 
opisovanje  krajev  pa  nam  razodeva  plastično 
moč  Kersnikovo,  ki  jo  pogrešamo  posebno 
pri  naših  modernih  pisateljih.  Kersnik  ne  riše 
nijans,  intimnega  vzduha,  ki  veje  iz  grude  in 
polmračnega  ozadja:  pri  njem  je  vse  jasno, 
solnčno  in  prosojno.  Potok  kot  srebrni  trak, 
bela,  prašna  cesta,  polne  veje  sadnega  drevja 
in  rdeča  opeka,  ki  blešči  v  jutranjem  svitu  na 
trških  hišah,  nam  pričara  tisto  ljubko  okrožje, 
kjer  je  vse  tako  veselo  in  zaljubljeno  kot  soinčni 
prameni  in  pisane  ptice  v  logu.  V  tej  noveli 
nam  Kersnik  ne  riše  fiziognomij  in  tajnih,  glo- 
bokih nagibov  duše,  ne  potez  obraza,  kjer 
valovijo  čuvstva,  oči,  kjer  odsevajo  misli,  gest 
in  vznemirjenj ;  vse  življenje  se  v  tej  povesti 
odigrava  v  lehkih  dialogih  brez  značilnih  in 
silnih  dogodkov. 

Tak  je  skoz  in  skoz  „genre"  Kersnikov, 
kadar  opisuje  žitje  našega  izobraženstva  po 
trgih  in  gradovih :  enakomeren,  brez  posebne 
tragike  in  kompliciranih  vprašanj,  vsakdanji  in 
prijazen.  Vse  te  povesti  spremlja  naivni,  dobro- 
srčni in  malce  omejeni  kolorit,  ki  ga  imajo 
besede  soproge  adjunktove  v  povesti  „  Gospod 
Janez":  „Gospod  sodnik!  To  je  lepo,  to  je 
krasno,  da  pridete !    Kdo  bi  si  bil  mislil.    Pa 

,D0M  IN  SVET-  1905.  ŠT.  6 


vedite,  sanjalo  se  mi  je  prav  danes  o  Vas  ~ 
ah,  pa  sedaj  ostanete  —  kaj  ne  —  kje  ste  si 
izbrali  stanovanje,  morda  blizu  nas?"  —  Motiv 
povesti  je  ženska  nezvestoba,  površno  uteme- 
ljena in  izvedena  s  staro  gostobesedno  tehniko. 

„Kmetske  slike"  nam  pokažejo  Kersnika 
mojstra.  Dejanje  se  v  njih  razvija  hitro,  njihov 
realizem  je  mrk,  semtertja  ironičen,  a  na  dnu 
teh  trdih  kmečkih  src,  priklenjenih  na  raz- 
orano  grudo  in  zelene  holme,  počivajo  glo- 
boka čuvstva,  prežč  silne  in  pritajene  strasti, 
dobrota,  ki  se  ne  izdd,  in  nem  ponos.  Ta  duša 
prenaša  vse  udarce  z  resignacijo,  ki  ne  osupne 
pred  nobenim  dogodkom,  se  javlja  v  kratkih, 
vdanih  besedah  pa  zariše  v  srce  in  obraz 
gube,  pričajoče  o  tihi  boli.  Iz  ust  ni  tožbe, 
vse  je  trdo,  okorno,  krepko  in  nemo:  kar 
privre  iz  srca,  je  vzdih,  kletev  ali  pa  trpka 
opazka. 

Slika  „Ponkrčev  oča"  nam  odkrije  ta 
suhi,  včasih  brezobzirni  realizem  s  par  pote- 
zami. Ponkrc,  nezakonski,  trden  in  marljiv  kmet, 
spozna  svojega  očeta  šele  tedaj,  ko  ta  umira 
pri  njem.  Dasi  mu  sin  preskrbi  čedno  ležišče 
in  se  mu  gane  srce,  ostane  na  videz  hladen 
in  redkobeseden.  Za  očeta  oskrbi  pogreb,  žup- 
niku pa  prinese  denar  za  maše.  In  tako  uto- 
nejo v  tej  borbi  za  danj  in  davek  vsi  globo- 
kejši  vtisi  in  le  življenje  ostane,  mrzlo,  neiz- 
prosno in  monotonno.  „Za  sveto  mašo,  gospod 
fajmošter,  za  mater  in  —  za  onega,  saj  veste 
za  katerega",  tako  konča  ta  črtica. 

„Rojenica"  je  pač  ena  najoriginalnejših 
črtic  iz  kmečkega  življenja.  Nadvse  je  lep  uvod, 
ko  stara  drevesa  govori  med  seboj  tajnosten 
jezik,  prikladen  naravi  in  ljudem,  ki  tu  živijo. 
Tragika,  v  navadnem  življenju  neopažena,  na- 
vdaja te  vrstice.  Kmetic,  ki  se  je  v  mladosti 
pretepal,  zraven  pa  delal  od  zore  do  mraka, 
postane  skrben  in  varčen  gospodar.  Oženil  se 
je  po  starem  običaju ;  ljubezni,  kolikor  je  je 
ravno  treba,  nekaj  godcev  in  dote,  in  vse  je 
bilo  pri  kraju.  A  na  dnu  tega  skromnega,  mol- 
čečega srca  klije  le  ena  želja:  sijajna  bodoč- 
nost sinova.  Pa  ta  se  ne  izpolni,  sin  umre  na 

daljnem  Dunaju  kot  navaden  vojak.  A  povest 
ima  čudovito  lepo  pointo,  ki  pričara  v  to  vsak- 
danje življenje  žarek  nežne  in  žalostne  poezije. 
Rojenice  so  bornemu  kmetiču  v  skrivnostni 
šumi  prorokovale,  da  bo  njegov  sin  nekdaj 
počaščen  od  samega  cesarja.  Sam  cesar  bo  šel 
za  njegovim  pogrebom.  In  res,  ko  je  umrl 
kmečki  sin,  je  sam  cesar  pozdravil  svojega 
vojaka,  ko  je  šel  mimo  njega  mrtvaški  sprevod. 
Ponižna  duša  kmetova  si  je  s  tem  tešila  svojo 
tiho  bol. 

V  „ Mačkovih  očetih"  je  realizem  krut 
in  globok.  To  je  povest  nevkročene  strasti  in 
sile,  ki  gineva  v  sovraštvu  in  trdovratnosti,  ker 
se  ne  more  sredi  težkega  in  nizkega  vaškega 
ozračja  razviti  v  kaj  plemenitejšega.  Mačkovega 
očeta  je  sin  pognal  iz  bajte,  iz  izgovorjene 
izbe.  Oče  tega  niti  na  smrtni  postelji  ne  po- 
zabi in  umirajoč  nagovarja  soseda,  naj  toži 
sina  za  dvajset  goldinarjev,  da  ga  uniči.  Kmet 
umre  v  jezi  in  med  kletvami.  Ta  značaj  je 
slikan  lapidarno  in  brez  lepotičja.  Molčeča  sta 
Mačkova  očeta  in  trmasta ;  v  največji  bedi 
se  ne  ponižata  do  prošenj  in  beračenja,  se- 
bična sta,  pa  zadovoljna  vse  dni  z  neslanim 
sokom,  strganim  kožuhom  in  pestjo  tobaka. 
Čimbolj  se  ti  značaji  zapirajo  vase  in  odtu- 
jujejo svetu,  tembolj  raste  v  njih  strast  in  ma- 
ščevalnost. 

„Mohoričev  Tone**  je  svetla  črtica;  v 
globočini  teh  duš,  ki  so  v  vedni  skrbi  za  davke, 
grunte  in  priboljške,  počiva  dobrota  in  veliko- 
dušnost, ki  pride  na  dan  neOpažena,  osorna, 
brez  šuma  —   a  tem  srčnejša. 

V  »Otroškem  dohtarju"  nam  najbolj 
ugaja  slikanje  narave,  ki  je  brez  nalahnih  in 
prisiljenih  prehodov  krepko  stilizirano.  „Ko- 
rakal  je  proti  kozolcu  in  potem  dalje  po  iz- 
oratnikih  med  njivami  ter  tipal  pšenično  in 
ječmenovo  klasje  na  desni  in  levi,  češ,  bode 
li  težko  letos  in  koliko  ga  bo.  Lahek  veter  je 
zibal  žito  in  iz  dolgega  razora  se  je  oglašal 
samoten  prepeljak  s  poznim  spevom".  Skoro 
da  čujemo  korake  kmetičeve  in  slišimo,  kako 
valuje  klasje  v  vetru.  Sredi  teh  bujnih  polj 
pa  se  odigrava  tragedija,  konflikt  med  narav- 
nim in  preprostim  pojmovanjem  kmečke  duše 
in  gosposko  pravico. 

„Kmetska  smrt",  ki  slovi  kot  ena  naj- 
lepših Kersnikovih  skic,  je  kratka  in  jedrna 
sinteza  žitja  in  bitja  naših  kmetov.  Podobna 
je  znani  črtici  Turgenjevovi  v  „Lovčcvih  za- 
piskih", ki  nam  slika,  kako  umira  ruski  kmet. 
Stari  Planjavec  umira,  kakor  da  je  to  njegova 
dolžnost,  ki  jo  mora  vršiti  vestno  in  ravno- 
dušno. Ves  zbit  in  betežen  leži  na  trdi  po- 
stelji, smrt  pričakuje  mirno  in  posluša  sosede. 


ki  se  menijo  o  njegovem  koncu  kakor  o  pri- 
hodnjem sejmu.  Planjavcu  ni  mar  bolečin  in 
smrti,  le  za  to  mu  je,  da  uredi  dedščino  in 
materi  skromen  priboljšek  In  ko  ga  zapuščajo 
telesne  moči,  je  njegov  duh  krepak,  neizprosen 
in  previden.  „Trd  in  mehak,  surov  in  nežen, 
krepak  in  zdelan,  samogolten  in  dobrosrčen, 
dober  in  slab  —  kakor  si  ga  ogledaš",  tak 
je  naš  kmet.  „Pa  kader  mrjd  ti  ljudje,  smrti 
se  ne  bojž",  tako  je  Kersnik  sam  z  ostrimi 
konturami  narisal  kmečko  dušo. 

„Mamon"  je  lepa  slika,  kjer  Kersnik  po- 
piše na  treh  straneh  celo  življenje,  ki  se  suče 
edinole  okoli  denarja,  težko  prisluženih  kri- 
žavcev,  stol  in  dedščin.  To  je  pusto  in  prazno 
življenje,  brez  izprememb,  brez  radosti  in  boli, 
vknjiženo  v  aktih,  kjer  govori  številka  za  šte- 
vilko o  trudu  in  skrbi  za  premoženje  in  bo- 
gastvo. Dejal  bi,  da  je  poezija,  vtelešena  v 
zapuščinah  in  testamentih. 

V  „ Humoreskah"  ni  nič  posebnega,  dokaj 
boljše  so  „ Povesti  za  ljudstvo".  Črtica  „Kako 
je  stari  Molek  tatu  iskal",  je  polna  zdravega 
humorja,  ki  smeši  brez  pretiravanja  vraže  in 
zagovarjanja,  običajna  pri  našem  kmetu. 

V  »Znojilčevega  Marka  božji  poti"  je  kaj 
dobro  orisan  značaj,  kakor  ga  dostikrat  opaziš 
pri  kmečkih  dečkih,  ki  so  umsko  zaostali: 
dobrosrčen,  kar  se  dd,  neroden  in  svojeglav; 
počasi  misli,  v  šoli  je  najslabši,  a  pripraven  za 
vsak  posel,  vse  se  mu  globoko  vtisne  v  srce. 

Črtica  „Za  čast"  nima  toliko  estetiške  vred- 
nosti kot  vzgojno:  sanje,  ki  so  tu  pointa  ce- 
lega dejanja,  so  neverjetne,  ker  so  prežive  in 
preveč  detaljirane.  Ta  skica  bi  bila  zaradi  ten- 
dence in  klasičnega  jezika  v  čast  vsaki  šolski 
knjigi. 

„Rejenčeva  osveta"  je  med  vsemi  povestmi 
v  tej  knjigi  najmanj  značilna ;  reminiscenca  na 
potres  I.  1895.  ji  ne  podi  nobenega  poseb- 
nega kolorita. 

Razlika,  ki  je  med  Kersnikom  in  našimi 
modernimi  pisatelji,  je  seveda  velika:  v  nje- 
govem času  še  niso  poznali  opisovanja,  ki 
more  izraziti  vsako  najtanjše  čuvstvo  in  vte- 
lesiti  vsak  mig,  vsako  misel ;  tudi  ni  bila  takrat 
še  razvita  —  vsaj  pri  nas  ne  —  psihološka 
manira,  ki  vse  natanko  motivira  in  razkraja. 
Ima  pa  Kersnik  mnogo  vrlin,  ki  jih  pri  no- 
vejših pisateljih  občutno  pogrešamo:  enotno 
naziranjc  o  življenju,  veliko  intuitivno  silo  brez 
dolgega,  mučnega  in  nepotrebnega  razglab- 
ljanja o  vsaki  stvari :  razdvojen  ni  bil,  ampak 
jasen  in  točen.  Zato  je  s  krepko  roko  in  pre- 
prostim srcem  našel  v  značaju  naših  ljudi 
marsikatero  potezo,  ki  je  moderni  niso  od- 
krili in  je  ne  bodo,  dokler  bodo  povsod  zgolj 

subjektivni.  Kersnik  se  je  vsaj  trudil,  da  slika 
življenje,  kakršno  je,  novejši  pisatelji  pa  po- 
vsod vidijo  le  sebe  in  svoje  mračne,  trudne 
misli.  Fr.  Terseglav, 

Zofka  Kveder-Jelovškova:  Iskre;  ilustr. 
M.  Rački.  1905.  V  lastni  založbi  Praga.  ~ 
Ta  zvezek  drobnih  skic  nas  je  iznenadil;  ten- 
denciozna  in  predrzna  Zofka  Kvedrova  se  je 
tu  vsa  raznežila  in  njene  „!skre**  se  nam  zdč 
kot  nekak  povrat  k  boljšim  romantičnim  tradi- 
cijam. Nobeno  načelo  se  ti  ne  vsiljuje  iz  teh 
skic  in  noben  neumesten  entuziazem;  pisateljica 
slika  življenje  s  temnimi  in  otožnimi,  ljubeznivimi 
in  lahnimi  potezami:  njeni  sujeti  so  preprosti, 
njena  dikcija  se  je  zaokrožila  in  besede  so 
skrbno  izdelane.  Neka  posebnost  pri  tej  knjigi 
je  ta,  da  se  vrstita  po  ena  slovenska  in  hrvaška 
črtica.  Vse  skice  imajo  isti  ton,  sorodne  so  si 
po  duhu  in  zlogu.  Že  pri  prvi,  „Idili",  se 
skupljajo  vse  vrline  in  hibe  pisateljice.  „ idila'' 
je  napol  otožna,  napol  lena,  bujna  in  mehkužna; 
ob  morski  obali  se  vrši  prizor,  a  povest  nam 
ne  pričara  pravega  morja,  prelestnega  in  ne- 
mirnih valov,  ne  ostrega  vzduha  školjk  in  morske 
trave  na  produ,  vse  je  le  slikano  z  vznesenimi, 
gosposkimi  besedami.  Vsa  lepota  počiva  na 
safimatem  valovju,  belih  jadrih  in  utrujenih 
galebih,  krepkih  potez  ni,  vse  so  izrisane  z 
nežno  roko  pesnice,  ki  je  hotela  opevati  sladke, 
sanjajoče,  tople  otroške  oči,  bele  in  svetle 
oblačke  in  davne,  otroške  bajke.  V  tej  črtici 
pa  je  kakor  v  vseh  drugih  motiv  preprost,  v 
prihodnji  „Posjet"  cel6  naiven  —  tu  ne  najdeš 
rafinirane,  razdejane  ženske  duše.  V  „Po9Jetu" 
želita  dve  duši  priklicati  nazaj  svojo  mladost 
in  ž  njo  vse  mladeniške  spomine  in  deviške 
sanje.  Lepa  je  ta  mladost,  ki  se  ponaša  z  meh- 
kimi, razneženimi  ustnicami,  radostnimi  očmi 
in  slokim,  deviškim  stasom.  Pisateljica  se  s 
pravo  nervoznostjo  trudi,  da  natančno  slika 
vsako  prehodno  barvo  in  vsako  razpoloženje, 
a  pri  tem  se  izgubi  v  postranskih  Črtah  in  ne 
vjame  karakterističnih  in  markantnih  potez;  tisto 
kopičenje  cpitctov  obteži  dikcijo.  Črtica  „En 
svetel  spomin'' ne  zadene  pravega  kolorita, 
ki  leži  nad  kmečko  izbo  in  delavčevim  stano- 
vanjem, kajti  Zofka  Kvedrova  svoje  individu- 
alnosti nikjer  ne  zataji:  iz  vsake  vrstice  govori 
ona,  ne  pa  osebe,  ki  jih  slika;  vse  oznanja  le 
njene  misli  in  čuti  z  njenim  srcem  —  zato  je 
tudi  njen  realizem  preveč  brutalen  in  njena 
nežnost  preveč  romantična.  Črtica  „Sječajte 
se**,  je  slika  ljubezni  brez  nade,  brezmejne 
vdanosti  in  prijateljstva,  ki  je  komaj  za  korak 
oddaljeno  od  lahne  in  plahe  ljubezni.  V  sliki 
„Iz  mirnega  kraja"  privre  na  dan  vsa 
posebnost  Kvedrove.  Značaji,  ki  jih  tu  v  dveh, 


treh  konturah  naslika,  se  ji  niso  posrečili,  ker 
je  pisateljica  iskala  pri  svojem  sujetu  pr#eč 
kričečih  kontrastov  in  je  pointa  povesti  pre- 
okorna;  nič  ni  v  njej  prave  finese  in  duhovitosti. 
In  ravno  tu  se  vidi,  kako  se  Kvedrovi  malo 
podajo  vse  njene  paradoksne  trditve,  njena 
revolucionarnost  in  jakobinska  navdušenost;  ne 
pristojajo  ji  rafinirani  in  zapleteni  problemi; 
v  teh  spisih,  ki  so  tako  neprisiljen  izraz  njenih 
čuvstev,  je  mladostna,  otroška,  naivna  in  jasna. 
V  sliki  „1  ver  je"  prevladuje  prazni  erotiški 
element;  osnovna  misel  je  zelo  vsakdanja  in 
navadna.  Prazna  „Slika"  naj  bi  bila  raje  izostala 
iz  zbirke,  naslednja  slika  „Anka"  je  prekratka 
in  prenavadna,  da  bi  mogla  vzbuditi  sanjava 
in  izbrana  čuvstva,  kakor  je  to  nameravala  pisa- 
teljica. Sicer  je  sama  pokvarila  vso  povest  s 
koncem,  ki  je  sirov  in  okoren.  Skica  „ Od- 
mev" je  obširna  in  potanka  pokrajinska  slika. 
Pozna  se,  da  je  Kvedrova  hotela  vjeti  vsako 
nijanso,  narisati  vsako  obliko.  Motiv  te  črtice 
je  poet  grajščak,  ki  ne  dela  pesmic,  ampak 
ima  fin  čut  za  lepoto  in  nasaja  vsepovsod  po 
svojem  posestvu  svoje  ljubljence,  nežna  dre- 
vesa. Če  bi  bila  pisateljica  izčrpala  samo  ta 
preprost,  pesniški  motiv,  bi  bil  vtisk  po  vesti  morda 
lepši,  kot  je:  v  tej  sliki  zopet  deluje  s  kon- 
trasti. 

Za  kratko  črtico  „ Cestar"  sledi  večja 
„ V  Hribih".  Pisateljica  se  je  podala  na  kmete. 
Ali  to  ni  preprosta  narava,  vse  je  pretirano  in 
enostransko.  V  tej  sliki  je  preveč  refleksije, 
premalo  umerjenosti.  Strasti,  ki  razvnemajo  te 
duše,  so  bolne  in  nenavadne.  Najslabša  med 
vsemi  skicami  pa  je  „Proti  jutru".  Stara 
Zofka  sili  tu  na  dan,  tista,  ki  posnema  ton 
Cankarjev,  njegovo  ironijo,  nonšalantnost  in 
umetniško  impertinenco.  In  še  to  je  skrajno 
neokusno  in  banalno.  Skica  »Tuje  Solze" 
je  kratka,  a  lepa.  Zariše  srce  pisateljice,  ki  se 
pripogiba  k  zemlji,  in  vsako  tujo  solzo,  katero 
najde,  shrani  v  svojem  srcu.  Tu  se  vidi,  kaj 
zmore  Kvedrova,  ako  se  ogiba  hlepenju  po 
efektu.  Na  koncu  knjige  je  novelica  „Kajn", 
pisana  v  hrvaščini  Ta  povest  nam  tem  menj 
ugaja,  ker  ustvarja  v  celi  knjigi  disharmonijo 
—  to  je  priča  prešestovanja,  zakonolomstva 
in  umora.  Tudi  dikcija,  detaljirano  opisovanje 
in  pohotni  ton  mora  bolj  razburiti  in  vzne- 
miriti kot  blažiti  Končni  vtis  cele  knjige  je 
ta,  da  se  je  pisateljica  izčrpala  ali  da  je  vsaj 
za  sedaj  nastopila  pri  njej  stagnacija:  le  nekaj 
romantike  je  vplela  v  svoje   navadne  motive. 

Fr.  Terseglav, 

Ferd.  Leo.  Tuma:  V  znamenju  živ- 
ljenja. 1905.  Založil  pisatelj.  Natisnil  Anton 
Slatnar  v  Kamniku.  —  Nasmehnili   §e  boste, 

če  Vam  pride  pred  oči  ta  knjižica:  Takoj  na 
drugi  strani  vidite  silno  genialen,  mlad  obraz 
v  najmodernejši  maniri  —  toda  sodite  gospoda 
pisatelja  milo !  Za  svoj  denar  si  vsakdo  lehko 
privošči,  kar  si  hoče;  športi  so  pač  različni! 
Knjižica  ne  dosega  tiste  višine,  da  bi  v  tem 
listu  o  nji  govorili  kaj  več,  in  ne  omenjali  bi 
je,  ko  bi  ne  bila  —  tako  simptomska  za  vzgojo 
naših  mladih  umetniških  moči  v  sedanji  d6bi. 
Razen  prve  in  četrte  nosijo  vse  Tumove  „skice 
in  črtice*^  znak  banalnosti  in  nebrzdane  fanta- 
zije in  so  le  slabi,  v  posameznostih  nedosledno 
izvedeni  posnetki.  Bolehnost,  mračnost  jih  pre- 
veva skozinskozi,  brez  idealnega  vzleta  so,  brez 
gorkote  življenja,  čeprav  so  pisane  „v  zna- 
menju življenja".  Zdi  se  nam,  da  poslušamo 
starega  pustolovca,  ki  se  je  že  vsega  na  svetu 
naveličal.  Tuma  je  v  tem  očitno  učenec  Can- 
karjev, toda  slab  učenec;  posnema  napake 
svojega  učitelja,  pa  je  nezmožen,  da  bi  do- 
segel njegove  vrline.  To  je  glavna  njegova 
nesreča :  kreposti,  vzgleda,  zdravja  je  iskal  pri 
bolniku,  zato  je  njegova  umetnost  mrtva,  brez 
idej,  brez  estetike,  kopirana  in  nenaravna.  — 
Škoda !  Dikcija  splošno  ni  ravno  slaba,  in  tu- 
patam  nas  iznenadi  celo  kaka  krepka  poteza. 
Morda  bi  se  dalo  iz  njega  še  kaj  napraviti, 
ko  bi  —  hotel !  Otrese  naj  se  afektiranega 
pesimizma  in  z  jasnim  očesom  naj  pogleda  v 
življenje,  ki  je  polno  svetlobe !  Da  se  je  med 
nami  pojavil  Cankar,  je  velika  nezgoda,  ki  je 
našo  mladino  zadela  zadnji  desetletji :  njegovi 
spisi  slabč  mladini  živce,  da  živi  od  danes  do 
jutri  brez  resnosti,  brez  namena,  brez  vzorov. 
To  opažate  dan  za  dnem,  Tuma  pa  nam  je 
podal  celo  pisan  dokaz.  Kam  hočete  s  takim 
bolehnim  Ijudstom?  VL  K- 

Pesnik  Aškerc   v  boju   za   herojstvo. 

Potreben  odgovor  na  nepotreben  nagovor.  Brez 
virov  spisal  dr.  Jos.  Tominšek.  V  Ljubljani 
1905.  Samozaložba.  Prodaja  L.  Schvv^entner. 
Str.  35.  —  Aškerc  je  bil  doslej  vajen,  da  so 
se  njegovi  tendenčni  spisi  od  neke  strani  čez 
mero  slavili.  Ko  je  izdal  ^Trubarja",  je  bil  še 
bolj  gotov  splošnega  priznanja,  in  verjamemo 
mu,  da  je  sam  morda  res  prepričan,  da  je 
ustvaril  nekaj  prav  posebnega.  A  on  ni  le  slov- 
stvenik,  ampak  tudi  slovstveni  diktator.  Zato 
je  našo  kritiko  v  „Dom  in  Svetu"  sprejel  z 
ogorčenjem  in  izlil  nad  nami  nekaj  pesniškega 
žolča  (pr.  „ Katoliški  Obzornik",  prva  letošnja 
številka).  Mi  ostanemo  zaradi  tega  seveda  pri 
svojem  mnenju,  in  nam  ne  prihaja  niti  izda 
leka  na  misel,  da  bi  se  čutili  zaradi  tega  kaj 
vznemirjene,  ker  nismo  književnih  del  nikdar 
ocenjevali  s  strankarskega  ali  celo  osebnega 
stališča.  A  za  naše  razmere  značilen  je  drugi 


pojav,  ki  nam  ga  predočuje  imenovana  bro- 
šurlca. 

V  ^Ljubljanskem  Zvonu"  je  ocenil  „Tru- 
barja"  dr.  Jos.  Tominšek.  Imel  je  nesrečo,  da 
je  izprevidel  nekatere  nedostatke  v  Aškerčevi 
„epski  pesnitvi",  a  je  bil  tako  galanten,  da  ni 
dolžil  zaradi  njih  Aškerca,  ampak  —  Trubarja. 
„Kako  ga  naj  (Trubarja)  in  kaj  naj  pesnik  na 
njem  opeva?"  pravi  dr.  Tominšek.  „Jaz  bi  za 
svojo  osebo  še  precej  vprašal:  Ali  naj  se  Trubar 
sploh  opeva?"  In  sicer  trdi  kritik,  da  mu  „ne- 
posredni  vžitek  kalijo  razne  misli,  ki  kar  pršijo 
okrog  Trubarjevega  imena."  „Ime  Trubar  po- 
meni program,  a  ne  program  za  poezijo..." 

Te  krotke  besede  so  dale  Aškercu  povod, 
da  je    napisal    proti  dr.   Tominšku   deset  sila 


General  Cončev, 

načelnik  makedonskeg^a  Qdbora. 

dolgih  „listkov"  v  neki  ljubljanski  dnevnik,  v 
katerih  očita  kritiku,  „da  ni  estetik  in  ne  bo 
nikoli",  da  „nima  naravnega  prirojenega  este- 
tičnega  čuta  za  poezijo",  da  „nima  nikakega 
svobodnega  zgodovinskega  duha,  niti  poguma 
niti  odkritosrčnosti",  da  se  mu  „hlače  tresejo 
pred  znanimi  krogi",  da  stoji  „na  sila  nizkem 
filistrskcm  stališču"  in  podobne  stvari.  Nato 
pa  dokazuje  s  citati  iz  vseh  knjig,  ki  jih  je 
mogel  nabrati,  da  je  Trubar  „heroj". 

Tako  se  je  začel  boj  za  ^herojstvo".  Dr.To 
minšek  je  v  svoji  užaljenosti  odgovoril  pikro 

in  rezko.  Mi  ne  odobravamo  takega  načina 
polemike  in  bi  bili  vso  to  časnikarsko  borbo 
zamolčali,  ako  ne  bi  bil  dr.  Tominšek  v  po- 
natisku  svojega  odgovora  povzdignil  do  traj- 
nejšega obstanka  nego  ga  imajo  običajni  dnevni 
članki. 

f  Dr.  Tominšek  se  najprej  norčuje  iz  »pes- 
nika Tončka",  ki  ima  „ častno  kolajno  herojstva 
I.  razreda  in  kot  privesek  nesmrtnost"  in  ki 
hoče  svojo  ovenelo  pesniško  slavo  osvežiti  ob 
Trubarjevem  imenu,  češ  potem  mu  je  »hvala 
vsaj  pri  nekaterih  neizogibna."  „\n  šel  je  pesnik 
k  arhivarju  in  ga  naprosil  za  snov.  Arhivar  pa, 
vljuden  kakor  vsi  arhivarji,  mu  ni  samo  pre- 
skrbel  snovi,  ampak  je  tudi  pridno  ž  njim 
delal;  uspeh  obojega  truda  je  bil  tak,  da  se 
je  težko  dalo  ločiti,  kaj  je  arhivarjevega  in  kaj 
je  pesnikovega.  Zaeno  sta  sklenila  tako  zvezo. 


Grški  kralj  Jurij. 

da  bode  v  potrebi  pesnik  branil  arhivarja  ali 
pa  arhivar  pesnika,  češ,  tako  lahko  zagovarjava 
vsako  črko  v  knjigi,  ki  jo  izdava;  kajti  če  bo 
kdo  rekel:  ,To-le  ni  pesniško',  se  bo  oglasil 
arhivar:  ,Molči,  nevedneš!  Tista  stvar  stoji  v 
arhivu;*  če  bi  pa  morda  kdo  rekel:  , Ti  vendar 
preveč  prekopicavaš  zgodovinsko  resnico*,  bi 
ga  zbodel  pesnik:  , Molči!  Ti  brskač  in  biblio- 
graf,  ki  ne  umeš  pesništva  in  prave  estetike!* 
—  ,Tako  bo  dobro*,  sta  se  zgovorila  pesnik 
in  arhivar  ter  se  usedla  na  prežo,  kaj  bo.** 

Kritik  pa  je  našel,  „da  ni  niti  arhivar  niti 
pesnik  opravil  svojega  posla  docela  dobro, 
ker  sta  ovirala  drug  drugega."  Aškerc  je  nato 
postal  hud:  »Odpovedal  je  ,Zvon*,  oštel  celo 
tiskarno,  potem  pa  —  čindarasa  bum!  in  odšel 
je!"  Dr.  Tominšek  pa  zdaj  Aškercu  očita,  da 
je  „sam  o  sebi  prepričan,  da  je  vsaka  njegova 


beseda  absolutno  prava,  dobra,  lepa",  da  ^ma- 
lenkostno pobira  vsako  pohvalno  vest  o  sebi 
in  jo  potem  kolportira  k  nam",  ter  trdi,  da 
to  „malo  imponira  vsakemu,  ki  v6,  wie  man's 
macht".  Doslej  so  se  uredniki  pri  stranki,  ki 
ji  pripada  Aškerc,  kar  usedli  in  začeli:  „Naš 
nedosežni  epik  je  v  košati  venec  svoje  slave 
vpletel  še  eden  list"  itd.  Zdaj,  pravi  dr.  To- 
minšek, bo  to  drugače,  in  njegova  je  zasluga, 
da  se  bo  začelo  »resno  ocenjevati". 

Aškercu  bi  bil  Trubar  toliko  vreden  »kakor 
Hekuba",  če  mu  ne  bi  šlo  za  lastno  slavo.  Zato 
pa  dr.  Tominšek  neče  „še  enkrat  premlevati 
moke,  ko  ni  niti  več  otrobov". 

Pač  pa  odgovarja  na  vprašanje:  »Ali  je 
Trubar  vreden  vpesnitve?"  Seveda!  Vredno 
vpesnitve  je  vse;  saj  je  Stritar  opeval  staro 
kljuse,  pa  ne  bi  arhivar-pesnik  opeval  Trubarja! 
Ne,  vendar  ga  naj  ne  opeva,  pravi  dr.  To- 
minšek, kajti  mi  živimo  v  dobi,  ko  pri  imenu 
Trubarjevem  vsakdo  misli  na  politiko  in  na 
agitacijska  sredstva,  in  da  je  tudi  Aškerc  mislil 
na  to,  kaže  njegovo  sedanje  pisanje.  Glede  na 
zgodovinske  citate  Aškerčeve  se  pa  dr.  Tomin- 
šek kot  znanstvenik  »mirno  nasmehne  takemu 
začetniku,  ki  brilira  s  citati,  ne  vedoč,  v  kaj 
služijo  znanstveniku." 

Tudi  zadnjo  trdnjavo,  za  katero  se  skriva 
Aškerc,  podira  dr.  Tominšek.  Aškerc  namreč 
časti  »heroje",  med  katere  šteje  sebe  in  Tru- 
barja, in  dr.  Tominšek  je  najbrže  pravo  zadel, 
ko  piše:  »Ker  je  njemu  Trubarjevo  herojstvo 
a  priori  jasno,  zato  sklepa,  da  je  tisti,  ki  tega 
ne  priznava,  filister  in  pristaš  klerikalne  stranke." 
Gotovo  je  to  nekaj  hudega.  Pomislite:  filister 
in  pristaš  klerikalne  stranke  —  kdo  bi  mogel 
prenesti  tako  obsodbo?  A  taka  nesreča  zadene 
človeka,  ki  ne  veruje  v  heroje! 

Hm!  S  heroji  je  pa  križ!  Dr. Tominšek 
zatrjuje  Aškercu  v  obraz,  da  ga  on  nima  za 
heroja,  ker  ga  —  predobro  pozna!  A  še  več: 
Tudi  Trubar  ni  bil  heroj.  —  Nikdar  še  ni 
noben  „filister  ali  pristaš  klerikalne  stranke" 
v  Slovencih  segel  s  predrzno  roko  Trubarju 
v  lase,  da  mu  strga  z  glave  lovor  herojstva.  A 
dr. Tominšek  argumentira  proti  Aškercu  takole: 
„jedro  herojstva  je  vsekako  žrtvo- 
vanje: žrtev  resnična  in  ponosna  žrtev  (ne 
samo  volja!)  tega,  kar  je  človeštvu  drago, 
zlasti  žrtev  življenja,  a  vse  to  za  visoke  ideale, 
to  je  podlaga  herojstvu.  —  Pa  Trubar?  On, 
čigar  žrtev  je  bila,  da  je  postal  dobro  plačan, 
do  smrti  toplo  postlan  in  udobno  v  rodbinskem 
krogu  živeč  pastor?  Trubar,  ki  je  bil  le  orodje 
v  rokah  raznih  Ungnadov?  Da,  Ungnadi  bi  bili 
heroji  —  a  seveda  niso  —  ki  so  žrtvovali 
mnogo  za  svoje  ideje!   Trubarja  pa  so  ščitili 

naši  nemški  stanovi,  da  se  mu  ni  zg^odilo  nič 
zalegla  —  in  se  mu  tudi  ni;  na  njih  poziv  je 
prihajal  v  domovino,  a  če  so  postala  tla  vroča, 
so  ga  poslali  nazaj  v  varno  Nemčijo  .  .  .  Tudi 
iz  Vergerija  ali  celo  iz  Bonhoma  bi  se  dalo 
napraviti  kaj  kerojskega,  pri  Trubarju  je  ne- 
mogoče vprav  zaradi  zgodovinskih  dejstev; 
zato  uničuje  g.  Aškerc  sam  svoje  dokazo- 
vanje, ko  s  takim  aplombom  poudarja  zgo- 
dovinsko stran." 

„ Nemškim  protestantom  in  kranjskim  stano- 
vom je  bil  Trubar  dobro  došla  moč,  ker  je 
kot  teolog  in  sin  naroda  bil  sposoben  za  pre- 
vajanje knjig;  ako  pa  bi  se  bil  on  pokazal  za 
nesposobnega,  bi  bili  stanovi  gotovo  dobili 
drugega,  kakor  so  res  drugi  nadaljevali  delo; 
zato  ni  bilo  treba  Aškercu,  da  je  postal  surov." 

Aškerc  je  Trubarja  v  dr.  Tominškovih  očeh 
še  ponižal:  Na  dveh  mestih,  kjer  govori  o 
ljubezni,  „se  vede  Trubar  tako,  da  ga  pomiluje 
ali  pa  se  mu  smeje  vsak,  ki  ve,  kaj  se  pravi 
—  takt  in  dostojnost",  ne  glede  na  to,  da  je 
Aškerčev  Trubar  „ čisto  pasivna  oseba"  in  po- 
vrhu še  „ banalen". 

Tako  sta  torej  ubita  dva  heroja,  ki  sta  dolgo 
časa  prvačila  med  navadnimi  smrtniki.  Ni  bilo 
treba  Herkula,  da  je  izvršil  to  delo  — :  zado- 
stoval je  dr.  Tominšek. 

Še  dve  bilki  je  pograbil  Aškerc,  da  se 
ohrani  na  površju:  Sebi  in  drugim  po  krivici 
preganjanim  pesnikom,  priporoča:  Prvič,  naj 
svojih  umotvorov  ne  pošiljajo  v  oceno  nobe- 
nemu ^klerikalnemu"  listu,  drugič  pa,  naj  od- 
govarjajo na  ocene  s  popravki. 

Prvo  bilko  mu  je  dr.  Tominšek  šo  pustil, 
a  drugo  mu  je  prelomil  s  kruto  roko,  češ 
da  so  pesniki  glede  svojih  lastnih  proizvodov 
nesposobni  kritiki,  ker  imajo  o  sebi  preveč 
predsodkov  in  so  čisto  zaslepljeni.  In  slednjič 
piše  dr.  Tominšek  »Aškercu  v  album,  dobro 
vedoč.  zakaj",  sledeče  besede:  „Morda  pride 
kdaj  čas,  ko  bodo  umetniki  kakoi  fabri- 
kanti  svoje  lastnoročno  pisane  pohvalne 
kritike  nosili  v  časopise  in  plačevali 
običajno  ceno  za  reklamo;  zdaj  naj  bodo 
veseli,  da  listi  hvalijo  njih  blago  zastonj, 
dočim  mora  fabrikant  javno  pohvalo  plačati. 
Kadar  bomo  prišli  tako  daleč,  bodo  imeli  umet- 
niki vse  pravice,  da  se  pritožujejo  čez  neugodne 
kritike.  Dvomim  pa,  da  bodo  umetniki  in  umet- 
nost s  to  prcdrugačbo  na  boljšem  ..." 

Posneli  smo  te  vrstice,  da  služijo  kot  stranska 
ilustracija  k  našim  književnim  poročilom.  Nikdar 
nismo  mi  ocenjevali  nobenega  pisatelja  zato, 
da  bi  ga  smešili  ali  se  sami  povzdigovali  na 
njegov  račun.  V  polemiki  med  Aškercem  in 
dr.Tominškom   smo  pa  videli   toliko    osebnih 


subjektivnih  razlogov,  ki  motita  obema  nepri- 
stransko sodbo,  da  moramo  izgubiti  vsako 
zaupanje  v  verodostojnost  literarne  kritike,  ki 
izvira  od  te  strani.  Naša  literarna  produkcija 
je  zdaj  razdeljena  v  nekaj  bolj  ali  manj  zaprtih 
krogov.  Dokler  so  si  pisatelji  in  kritiki  prijatelji, 
se  med  seboj  takoj  podpirajo,  da  drug  drugemu 
brezmejno  hvalijo  vsak,  bodisi  še  tako  malen- 
kosten proizvod.  Kadar  se  pa  med  seboj  spr6 
ali  celo  osebno  razžalijo,  -tedaj  pa  igra  prvo 
vlogo  žgoči  sarkazem,  ki  z  ostrimi  bodali  reže 
nasprotnika  v  meso. 

To  so  seveda  nezdravi  književni  pojavi. 
Potrebni  so,  a  prevladati  ne  smejo.  Ako  se 
drzne  kak  kritik  iz  samega  nasprotstva  do  ka- 
tolicizma objaviti  tako  pristransko  oceno,  kakor 
dr.  Korun  v  „ Slovanu",  je  pač  dobro,  če  se  v 
stranki  sami  pojavi  čisteča  nevihta.  Nam  pa,  ki 
mirno  gledamo  ta  vihar  v  kozarcu  vode,  se 
le  utrjujejo  naši  dosedanji  nazori  in  zavest,  da 
je  največji  dobrotnik  književnosti  oni,  ki  pove 
takoj  resnico,  ne  oziraje  se  na  osebnosti  ali 
na  slovstvene  stranke. 

Aškerc  je  s  svojo  burno  samohvalo  in  z 
napadi  na  kritike  podrl  vse,  kar  je  nameraval 
doseči  s  »Trubarjem".  Namestu  da  bi  njegov 
»Trubar"  stri  »rimske  verige",  je  po  zmoti  raz- 
trgal lovorov  venec  svojemu  dušnemu  očetu. 

Dr  E,  L 

Cerkveni  spomeniki  lavantinske  ško- 
fije. I.  Dekanija  gornjegrajska.  Spisal  A  v- 
guštin  Stegenšek.  S  162  slikami  in  tremi 
tablicami.  V  Mariboru  1905.  Založil  pisatelj. 
8.0  Str.  XVI  +  240. 

Da  smo  Slovenci  majhen  narod,  spričuje 
naše  slovstvo.  Kljub  velikemu  naporu  izide 
včasih  kak  zvezek  pesmic,  kaka  povest  in  šolska 
knjiga,  večja  znanstvena  dela  pa  so  velika  red- 
kost. Kdo  bi  jih  pisal  in  kdo  kupoval?  Vse 
duševne  moči  povžijejo  navadno  razni  listi. 
Zato  pa  je  naše  veselje  tem  večje,  če  izide 
kako  lepo  znanstveno  delo.  Nedavno  nas  je 
razveselilo  znamenito  delo  dr.  Fr.  Kosa:  »Gra- 
divo za  zgodovino  Slovencev  v  srednjem  veku", 
pravkar  pa  je  izšel  prvi  del  »Cerkvenih  spo- 
menikov lavantinske  škofije".  Kakor  kaže  na- 
slov, obdeluje  ta  knjiga  cerkvene  spomenike 
gornjegrajske  dekanije,  in  sicer  vse  brez  izjeme, 
ker  se  ne  ozira  le  na  izvrstne  iasdelkc  in  na 
prastare  spomenike,  marveč  popisuje  zvrstoma 
vse  cerkve.  Pri  vsaki  cerkvi  razpravlja  o  stavbi, 
o  zgodovini  stavbe  in  oltarjev,  o  h'eskah,  o 
cerkveni  opravi,  namreč:  o  oltarjih,  prižnicah,  o 
krstnih  kamenih,  o  slikah,  kipih,  posodah,  o 
cerkveni  obleki  in  o  nagrobnih  spomenikih. 
O  vsem  tem  obravnava  pisatelj  pri  enajsterih 
župnih  cerkvah  gornjegrajske  dekanije  in  njenih 

podružnicah.  Pri  vsaki  cerkvi  pa  pojasnjuje 
popis  tudi  tloris  in  fotografija  zunanjščine  do- 
tične  cerkve  in  njenih  znamenitosti,  n.  pr.  kipov, 
slik  itd.  S  temi  popisi  bi  pisatelj  že  izpolnil 
svojo  dolžnost  in  zadostil  naslovu  pričujoče 
knjige,  a  radi  popolnosti  sega  še  dalje.  V  po- 
sebnem poglavju  (XII.)  nam  kaže  razne  pre- 
glede stavb,  slik,  kipov  po  starosti  razvrščenih, 
našteva  vse  znane  umetnike,  ki  so  delovali  za 
popisane  cerkve;  potem  nam  (v  XIII.  poglavju) 
z  veliko  marljivostjo  in  razsežnim  znanjem  po- 
jasnjuje pomen  svetniških  patronatov,  naposled 
pa  razlaga  še  dva  zapisnika  cerkvenih  opravil 
lučke  župnije  iz  XVIII.  veka.  V  posameznih 
odstavkih  je  želel  pisatelj  čitatelja  še  posebej 
opozoriti  na  lepše  in  znamenitejše  predmete, 
zato  jih  obširno  in  podrobno  popisuje.  O  ka- 
pelicah božjega  groba  ima  kar  celo  razpravo 
(str.  110.  in  d.). 

Koliko  truda  duševnega  in  telesnega  je 
stalo  to  delo!  Res  ni  mal  napor  nabrati  si 
znanstveno  podlago  za  toliko  v  podrobnosti 
segajoče  popise  in  nič  ,manjši  obdelati  to 
ogromno  tvarino.  A  radostno  lehko  pisatelj 
zdaj  pogleda  na  ta  častni  plod  svojega  uma 
in  jeklene  vztrajnosti.  Prve  težkoče  je  premagal 
in  nadaljevanje  popisov  mu  bo  zdaj  lažje. 
Mnogo  pouka  podaja  v  tem  delu  svojim  ro- 
jakom, a  tudi  sam  si  je  nabral  mnogo  izku- 
šenj, ki  mu  bodo   olajševale   nadaljnji  napor. 

Čeprav  pisatelj  v  svoji  skromnosti  toži,  da 
kljub  vsemu  teženju  po  popolnem  popisu  ni 
bilo  mogoče  doseči  zaželenega  uzora,  mu 
vendcr  čestitamo,  da  je  njegovo  delo  toli  po- 
polno in  natančno. 

Da  se  pa  pri  tako  obširnem  in  utrudljivem 
delu  navzlic  največji  paznosti  lehko  vtihotapi 
kak  Iapsys  calami  ali  kaka  tiskovna  hibica,  se 
pač  ne  bo  nihče  čudil.  Vendar  jih  utegne  biti 
le  malo.  Na  strani  175.  čitaj  mesto  Buchheim 
(1641-1664)  -  Scarlichi  (1630-1640)  in 
na  str.  205.  mesto  Samobor  —  Sanabor. 

Čujemo,  da  misli  gospod  pisatelj  izdati  še 
posebho  knjigo  o  zvonovih.  Ti  se  vsekako  ne 
smejo  prezreti,  saj  so  znamenite  priče  verske 
vneme  in  narodove  preteklosti.  Zato  podobna 
dela  drugih  narodov  večinoma  sprejemajo  tudi 
zvonove  med  popisane  predmete  n.  pr.  „Die 
Bau-  und  Kunstdenkmaler  von  Westfalen"  ali 
pa  „Kunst-  und  Oeschichtsdenkmaler  Mecklen- 
burgs." 

Želeti  bi  bilo  tudi,  a  to  je  morda  le  osebna 
želja,  da  bi  se  pridejal  vsakemu  krajevnemu 
imenu,  čeprav  le  v  oklepaju  ali  pod  črto,  še 
nemški  naziv  in  latinski,  ako  ga  ima  dotični 
kraj ;  to  pa  radi  tega,  ker  so  nekatera  slovenska 
imena  docela  različna  od  nemških,  n.  pr.  Mo- 


zirje, nemško  Prassbcrg.  Kdo  bi  mogel  to  uge- 
niti?  V  starih  listinah  in  na  zemljevidih  so 
slovenski  nazivi  redki  in  človek  polem  težko 
spozna  prave  kraje. 

Knjiga  ima  prijetno  zunanjo  obliko,  fin  papir, 
ki  je  bil  pa  tudi  potreben  za  mnogotere  slike, 
ki  krasč  in  pojasnjujejo  popise. 

Pisatelju  iskreno  želimo  zdravja  in  moči 
za  srečno  nadaljevanje  započetega  dela,  Slo- 
vencem, da  bi  pridno  čitali  to  lepo  knjigo, 
vernikom  lavantinske  škofije  pa  kličem:  Gra- 
tulor  vobis,  quia  tam  pulchrum  monumentum 
habetis.  V,  Steska. 

O  Slovenskem  Štajerju  v  jožefinski 
ddbi.  Priobčil  dr.  Fran  Ilešič.  Ponatisk  iz 
„ Časopisa  za  zgodovino  in  narodopisje**.  V 
Mariboru  1904.  Tiskala  tiskarna  sv.  Cirila.  46. 
(Prodaja  Schvvcntner  ^  40  h.)  —  Dr.  Ilešič  nam 
osvetljuje  v  tem  sestavku  jožefinsko  d6bo  Slo- 
venskega Štajerja  na  podlagi  dveh  zanimivih 
knjig  iz  te  d6be,  to  je  „Malega  besediša**  iz 
leta  1789.  in  „Ta  vel.  katechisma**  iz  1.  1783. 
Pisatelj  nas  seznanja  poleg  vsebine  vsake  knjige 
z  nje  pomenom  in  pokaže  na  narečje,  v  ka- 
terem je  bila  knjiga  sestavljena.  Prva  knjiga 
obsega  doslej  najstarejši  poznani  slovenski  na- 
zorni nauk;  knjiga  je  imela  namen,  preproste 
ljudi  dovesti  do  večje  prosvetljenosti,  zraven 
jih  pa  naučiti  nemško  brati  in  pisati.  Enake 
knjige  nahajamo  v  oni  d6bi  tudi  v  drugih  slo- 
vanskih literaturah.  Druga  knjiga  ima  veči  po- 
men za  jezikoslovce,  kažoč  jim  zanimivo  me- 
šanje nekaterih  štajerskih  narečij  v  svrho  knjiž- 
nega jezika.  Pisec  katekizma  je  združil  celjsko 
narečje  z  iztočno  govorico,  kar  je  bilo  važno 
pravilo  pozneje  skupnemu  slov.  knjižnemu  je- 
ziku, ko  se  je  vzel  za  temelj  zapadni  govor, 
a  so  bili  sprejeti  vanj  tudi  znaki  iz  iztočnih 
narečij.  Sestavek  nudi  izobraženim  Slovencem  v 
kulturno-historičnem,  slovstveno-zgodovinskem 
in  jezikoslovnem  pogledu  zanimivih  novosti. 
Zato  ta  spis  in  zbornik,  iz  katerega  je  od- 
tisnjen „ Časopis  za  zgodovino  in  narodopisje** 
vsem  Slovencem,  brez  razlike  provincije,  naj- 
topleje  priporočamo.  D. 

Dr.  K.  Štrekelj:  Slavische  Wortdeu- 

tungen,  Archiv  f.  slav.  Philologie  27,  41—72. 
DerUrsprung  des  i-Lautes  in  einigen  Casus- 
formen  des  aksl.  Comparativs-  und  »BS-Particips, 
r  t.  26,  569-570  —  Slovanski  besedni  za- 
klad je  dandanes  v  etimološkem  pogledu  že 
precej  natančno  preiskan  in  pojasnjen.  Med 
možmi,  ki  so  se  proslavili  pri  tem  delu,  na- 
hajamo tudi  našega  rojaka  vseuč.  profesorja 
Štreklja,  ki  je  z  več  zbirkami  obogatil  etimo- 
loško znanje  vseh  slovanskih  jezikov,  sloven- 

skega  pa  še  posebej.  Slovenski  jezik  je  za 
Miklošičem  preiskoval  etimološko  edino  pro- 
fesor Štrekelj  in  dosegel  pri  tem  toliko  uspehov, 
da  se  more  imenovati  njega  vreden  naslednik. 
Doslej  sta  Miklošič  in  Štrekelj  podala  Sloven- 
cem najuspešnejših  sadov  v  tej  stroki.  V  sle- 
deči zbirki  razlaga  pisatelj  zopet  besede  raznih 
slovanskih  jezikov.  Naš  namen  ni,  da  bi  spo- 
ročili vse  rezultate  iz  učene  razprave,  zadošča 
naj  le  za  slovenščino  par  suhih  zgledov.  Šče- 


Leskiena  in  Vondrika  iz  oblike  ved'Bsi,  bolJBŠi 
po  potu  iz  vediichi,  boljbhi,  ker  se  s  spremeni 
v  ch,  in  le-ta  v  5,  odtod  ved-Bši,  boljtši. 

A.B. 

Liber  statutorum  civitatis  Ragusii  com- 
positus  anno  1272.  —  In  lucem  protulerunt 
U.  Bogišič  etC.  Jireček.  Zagrabiac  1904. 
(Monumenta  historico-juridica  Slavorum  meri- 
dionalium  IX.)   40.  Str.  LXIX+463.  -  V  tem 


SHOD  SLOVANSKIH  ČASNIKARJEV  V  OPATIJI  1905. 


tovati  se,  šketiti,  šketljiv  iz  strsl.  t'Bšteta  =  škoda. 
Ošaben  iz  ošaba  in  to  iz  staroslov.  ošajati  sq 
--  zdržati  se  česa,  kuriti  se  --  prepirati  se  od 
kun>  =  petelin.  Loža  iz  lez-,  Icsti,  plezati. 
Tvesti,  natvesti,  pretvesti  iz  oti,-f  vesti.  Kdor 
hoče  seveda  besedam  do  dna,  mora  vzeti  štu- 
dijo sam  v  roke. 

V  drugi  razpravici  razloži  Štrekelj  staro- 
slovenske  oblike  deležnika  in  primernika  ve- 
di>ši    in   boljbši   nasproti    sedanjim    razlagam 


velevažnem  zgodovinskem  spomeniku  je  ob- 
sežena ustava  slavne  dubrovniške  ljudovladeW 
Dalmaciji,  ki  je  svoj  čas  tekmovala  z  mogoč- 
nimi Benetkami.  Ta  statut  obsega  zakone,  iz- 
dane v  Dubrovniku  do  leta  1272.,  ko  jih  je 
odobrilo  ljudsko  zastopstvo.  Razdeljeni  so  na 
osem  knjig  in  podajejo  celotno  ustavo,  ki  je 
zanimiva  za  pravoslovca  posebno  zato,  ker  kaže 
vpliv  kanoničnega,  bizantinskega  in  beneškega 
prava.  / 

o  in  ono 


NAŠE  SLIKE. 

Tolažnica  v  zadnjem  boju  (str.  325.)  je 
lepo  delo  g.  J.  Vrbanija,  izrezano  iz  lesa.  Ruski  vojak 
je  smrtno  zadet  in  pritiska  roko  ob  rano  v  prsih.  Na 
obrazu  se  mu  že  vidi  smrtni  boj.  Usmiljenka  ga  pod- 
pira, a  žalostna  vidi,  da  je  zastonj  vsaka  pomoč. 
Edino,  kar  more  še  podati  umirajočemu,  so  tolažilne 
besede  in  molitev.  G.  Vrbanija  je  še  mlad  umetnik 
in  pričakovati  moremo  od  njega  še  boljših  del  Sku- 
pina , Tolažnica  v  zadnjem  boju*  je  zdaj  last  srbskega 
kralja  Petra  I. 


ki  temelji  na  oddaljenosti  nebesnih  teles  in  ki  jo  je 
baje  slišal  sam  Pitagora.  Živeli  so  asketiCno  in  se 
zdrževali  nekaterih  jedi.  Novinci  so  morali  obljubiti 
molčanje.  Slika  ruskega  umetnika  Bronnikova  (str.  329.) 
nam  kaže  prizor  iz  življenja  Pitagorejcev.  Vstopili  so 
se  na  grič,  s  katerega  se  vidi  daleč  čez  morski  zaliv. 
S  harfami  in  lirami  pevajo  večerno  pesem,  s  katero 
se  poslavljajo  od  zahajajočega  solnca. 

Stolnica  sv.  Justa  v  Trstu  (str.  337.)  je  ena 
najbolj  častitljivih  stavb  iz  krščanske  starodavnosti. 
Na  podrtinah  poganskega  tempeljna  so  proti  koncu 
IV.  stoletja  zgradili  krščansko  cerkev,  ki  je  imela  ob- 


BRODOVJE  ADMIRALA  NEBOGATOVA. 


»Pitagorov!  učenci  občudujejo  solnčni 
zahod*  (str.  329.).  Grški  modroslovec  Pitagora  je 
zbral  okoli  sebe  krog  učencev,  ki  so  ga  visoko  ča- 
stili. Sicer  nimamo  od  njega  samega  nobenega  spisa; 
vemo  le,  da  je  od  1.  529.  pred  Kristusom  začel  de- 
lovati v  Krotonu  v  južni  Italiji  in  da  je  občeval  z 
egiptovskimi  svečeniki.  Po  političnih  borbah  pregnan 
Iz  Krotona  je  umrl  v  visoki  starosti  v  Metapontu. 
Pitagora  je  napol  bajeslovna  osebnost,  okoli  katere 
so  spletli  njegovi  učenci  cel  venec  pravljičnih  pri- 
povedk. Učil  je  baje,  da  se  duše  po  smrti  preselju- 
jejo v  druga  telesa,  iznašel  »Pitagorov  izrek*  o  tri- 
kotnikih in  y matematično  filozofijo  številk*.  Njegovi 
učenci  so  živeli  skupno  skoro  kakor  v  samostanu  in 
so  se  bavili  z  astronomijo.  Učili  so  harmonijo  sfer. 


liko  stare  bazilike.  Od  te  bazilike  obstoji  še  sedaj 
vsa  srednja  ladja  in  dragoceni  mozaik  v  polkrogu 
za  oltarjem.  V  začetku  VI.  stoletja  so  zidali  poleg  še 
drugo  cerkev  v  čast  sv.  Justu ;  posvetil  jo  je  tržaški 
škof  Frugifer,  ki  je  začel  vladati  1.  524.  V  XIV.  sto- 
letju so  sklenili  iz  obeh  cerkvi  narediti  eno  samo 
cerkev.  Prostor  med  obema  cerkvama  so  porabili  za 
glavno  ladjo,  ki  je  vsled  tega  postala  nekoliko  ne- 
pravilna. Blagoslovljena  je  bila  1.  1385.  Široki  zvonik 
pred  cerkvijo  so  dogotovili  1.  1337.  V  cerkvi  je  tudi 
kip  Eneja  Silvija  Piccolomini,  o  katerem  govori  čla- 
nek dr.  A.  Medveda  v  tej  številki.  Pri  tej  priložnosti 
objavljamo  tudi  sliko  sedanjega  škofa  tržaško-kopr- 
skega  dr.  Frančiška  Nagla.  Bil  je  prej  vodJA  zavoda 
»deir  Anima*  v  Rimu. 

G.  Ivan  Grohar  je  odposlal  na  vabilo  bero- 
linske  »Secesije**  svojo  veliko  sliko  ,Iz  moje  domo- 
vine* z  nekaterimi  drugimi  deli  na  berolinsko  razstavo. 

Petinsedemdesetletnico  je  praznoval  prošH 
mesec  g.  Janez  Trdina,  pisatelj  dolenjskih  bajk  in  pri- 
povedek. 

G.  inženir  Klodič  vitez  Sabladoski  je  raz- 
stavil v  Ljubljani  krasne  slike  Triglavskega  pogorja. 

Slovanski  časnikarski  shod  v  Opatiji. 

Dn^  14.,  15.  in  16.  maja  se  je  vršil  v  Opatiji 
šesti  slovanski  časnikarski  shod.  Že  tretjič  so  prišli 
slovanski  časnikarji  na  jug. 

Prvič  so  bili  na  skrajnem  slovanskem  jugu,  v 
starodavnem  Dubrovniku,  zibelki  srbo  -  hrvaškega 
slovstva  in  umetnosti,  kjer  je  prvič  neposredno  in 
silno  delovala  na  Slovenstvo  kultura  klasičnega  sveta 
in  renaissansa  moderne  Evrope,  in  kjer  se  je  prvič 
porodila  misel  vseslovanska.  Ob  Dubrovniku  so  za- 
devali valovi  Slovanstva  na  ostrove  klasičnega  grškega 
in  rimskega  sveta  neposredno  in  silno  kot  nikjer 
drugje.  —  Tu  se  je  zlivala  klasična  starodavnost  z 
najkrepkejšimi  predstražami  slovanstva  tako  tesno, 
da  je  bilo  med  njima  skoraj  nemogoče  potegniti  mejo. 
Laška  renaissansa  se  je  razvila  tu  istočasno  in  do 
iste  višine  kot  po  stolicah  laških  mest  in  po  dvorih 
laških  despotov  -  toda  vkljub  temu  je  ostal  Du- 
brovnik skozi  in  skozi  slovansko  mesto. 

Nekateri  dubrovniški  pesniki  so  skladali  istočasno 
proizvode  v  laškem  in  srbo-hrvaškem  jeziku,  v  slogu 
renaissanse  in  v  duhu  slovanskem.  Tu  se  je  Slo- 
vanstvo  napojilo  z  moderno  kulturo  in  tu  je  v  njem 
prvič  vzkipela  zavest  vseslovanska.  Na  tem  polju  in 
v  tem  ozračju  je  nastal  vekoviti  slovanski  umotvor 
—  Gunduličev  »Osman". 

Časnikarski  shodi  so  se  vršili  dalje  v  nadvislanski 
stolici  jagelonski,  v  Krakovu,  v  središču  staropoljske 
slave  in  moderne  poljske  kulture,  dalje  v  srcu  če- 
škega naroda,  v  zlati  Pragi,  v  središču  Slovenije,  v 
naši  beli  Ljubljani,  v  obrtnem  Plznu,  —  in  za  šesti 
shod  si  je  izbral  osrednji  odbor  zopet  srbo-hrvaško 
ozemlje,  in  sicer  Opatijo  v  Istri. 

Opatija  je  čisto  nova  stvaritev  človeških  rok 
in  človeškega  duha,  njena  slava  je  povsem  drugačna 
kakor  Dubrovnika. 

Slava  Dubrovnika  je  slonela  na  njegovi  kupčiji 
in  njegovem  slovstvu,  slava  Opatije  je  tudi  njena 
čudakrasna  lega  in  zdravo  podnebje.  Dubrovnik  in 
Opatija,  ti  dve  imeni  pomenjati  vse  bogastvo  in  vso 
krasoto  naših  dežel^  iz  njih  odmeva  naša  preteklost 
in  naša  bodočnost. 

»Opatija*  se  z6ve  to  moderno  slovansko  leto- 
višče in  zdravišče  po  benediktinski  opatiji  ,San  Gia- 
como  al  palo*.  V  neki  listini  od  8.  maja  1449  ime- 
nuje prvič  opat  Fra  Giacomo  svojega  prednika  Rad- 


manna.  Kakor  pove  neki  kronogram,  je  bila  cerkvica 
popravljena  1. 1792,  a  sezidal  jo  je  1. 1507.  opat  Simon. 
Leta  1507.  je  imenoval  cesar  Maksimilijan  svojega 
tajnika  Luca  de  Renaldi  opatom  v  Opatiji  in  njegov 
naslednik  Janez  Recharich  —  brezdvoma  Slovan  — 
je  bil  zadnji  opat  iz  benediktinskega  reda. 

Benečansko  gospodarstvo,  turški  napadi  in  vplivi 
protestantov  so  prisilili  menihe,  da  so  zapustili  svoje 
tiho  bivališče. 

Leta  1552.  je  dobil  Opatijo  v  roke  škof  senjski, 
toda  že  leta  1560.  so  se  v  njej  naselili  zopet  me- 
nihi, a  ne  več  benediktinci  ampak  avguštinci.  Za 
avguštinci  so  prišli  jezuitje,  potem  je  imel  nekaj 
časa  Opatijo  v  rokah  grof  iz  Ciculine,  od  njega  so 
jo  dobili  puščavniki  svetega  Pavla,  le -ti  so  se  mo- 
rali umakniti  kapitelju  na  Reki,  ki  jo  je  hotel  urediti 
za  nekako  letovišče  za  bolehne  kanonike.  Slednjič 
so  jo  dobili  zopet  jezuitje,  ki  so  jo  imeli  v  posesti, 
dokler  ni  bil  leta  1773.  razpuščen  njihov  red.  Nato 
jo  je  država  proglasila  za  svojo  lastnino,  in  v  miru 
v  Campo  Formio  1797  je  dobila  Avstrija  z  Benet- 
kami, Dalmacijo  in  Istro  tudi  Opatijo  pod  svojo  oblast 

Kjer  so  živeli  nekoč  tihi  menihi,  je  nastalo  sedaj 
eno  izmed  najlepših  modemih  letovišč. 

Kot  zdravišče  in  letovišče  je  Opatija  še  zelo 
mlada  stvaritev.  Leta  1844.  je  sezidal  tu  reški  meščan 
Iginio  vitez  Scarpa  vilo,  katero  je  imenoval  po  svoji 
ženi  Angiolina,  in  okoli  nje  je  napravil  krasne  parke 
in  nasade,  katerih  lepo  zbirko  tujih  rastlin  še  sedaj 
vse  občuduje.  Tako  je  postala  Opatija  predmet  iz- 
letov reških  meščanov,  ki  so  kmalu  spoznali  tudi 
prijetnost  njenih  morskih  kopeli. 

Pred  tridesetimi  leti  je  priporočil  prof.  Leopold 
pl.  Schrčtter  Opatijo  kot  pripravno  mesto  za  zdra- 
višče. Toda  takrat  se  še  ni  našel  kapital,  da  bi  se 
vresničila  misel,  katero  je  on  sprožil. 

Šele  ko  je  leta  1882.  Friedrich  Schiiler,  glavni 
vodja  južne  železnice,  kupil  vilo  Angiolino,  da  bi  jo 
uredil  za  zdravišče  —  se  je  začela  razvijati  Opatija. 
Zidala  se  je  vila  za  vilo,  hčtel  za  h6telom,  obisk 
tujcev  je  naraščal  silno,  med  njimi  so  prihajali  udje 
najvišjega  plemstva  in  vladajočih  rodbin.  L  1883. 
je  prišlo  1412  tujcev,  1.  1903.  že  23.223.  Med  gosti, 
ki  so  obiskali  Opatijo,  se  imenujejo :  Nemška  cesarska 
družina,  pokojna  cesarica  Elizabeta,  kralj  Karol  I.  in 
kraljica  Elizabeta  Rumunska,  kralj  Oskar  in  kraljica 
Sofija  s  Švedskega  in  Norveškega,  grški  kralj  Jurij, 
kraljica  saška,  srbska  kraljica  Natalija,  srbska  kralja 
Milan  in  Aleksander,  sedanji  srbski  kralj  Peter  in 
njegova  brata  Arzenij  in  Jurij  Karadjordjevič  in  cela 
vrsta  oseb  iz  najimenitnejšega  plemstva  in  udov 
avstrijske  cesarske  hiše. 

Iz  male,  neznatne,  zapuščene  samostanske  nasel- 
bine se  je  razvila  v  teku  dveh  desetletij  svetovna 
Opatija.  Nedavno  se  je  Še  reklo:  »Opatija  pri  Vo- 
loskem*,  a  sedaj  se  že  pravi:  ^Volosko  pri  Opatiji". 

V  gmotnem  oziru  je  to  seveda  za  zapuščeno 
Istro  velika  korist,  v  narodnem  pa  tudi  ne  mala  ne- 

varnost.  Naplalo  je  toliko  tujega  živelja,  zlasti  ger- 
manskega, da  ima  Opatija  bolj  nemški  kot  slovanski 
značaj.  Govoriti  slišiš  po  hišah  in  po  ulicah  bolj 
nemško  kot  slovansko,   napisi  so  večinoma  nemški. 

Občina  se  drži  v  slovanskih  rokah  samo  še  s 
pomočjo  sosednjega  Vol  os  k  ega,  ki  tvori  z  Opatijo 
eno  občino,  in  pa  radi  needinosti  naših  nasprotnikov 
Nemcev  in  Lahov.  Ako  bi  se  občina  razdelila  na 
Volosko  in  na  Opatijo,  potem  bi  prišla  poslednja 
brez  dvoiha  v  nemške  roke  In  bi  bila  nov  most  Ve- 
like Nemčije  do  Adrije  —  na  skrajnem  južnem  koncu. 

Dobro  bi  bilo,  da  bi  se  naselilo  v  Opatiji 
kolikor  mogoče  slovanskih  obrtnikov.  V  Opatiji  bi 
našel  vsakdo  zaslužka  dovolj,  kdor  bi  ga  hotel  iskati. 
Zaradi  velikega  naliva  tujcev  bi  se  tu  slovanskim 
obrtnikom  odprla  najlepša  bodočnost.  Obenem  bi 
pomagali  varovati  našo  narodno  posest. 

Da  je  občina  še  slovanska,  to  je  pokazala  s 
krasnim  vsprejemom  slovanskih  časnikarjev.  Gostje 
so  se  pripeljali  v  soboto  14.  maja  z  brzov lakom  ob 
devetih  in  tri  četrt  zvečer.  Na  postaji  v  Matulju  sta 
jih  pozdravila  župan  sosednjega  »esta  Kastava,  go- 
spod M.  J  e  1  u  š  1  č  in  župan  Voloskega  -  Opatije, 
dr.  Stanger,  odgovarjal  jim  je  tajnik  osrednje  zveze, 
gospod  Hovorka.  Tu  so  stali  v  dolgih  vrstah  na 
peronu  hrvaški  »Sokoli"*  in  kljub  pozni  uri  mnogo  ob- 
činstva. Ko  so  se  peljali  proti  Opatiji,  jih  je  narod 
burno  pozdravljal  in  skoraj  vse  hiše,  tudi  tujcev,  so 
se  odele  v  zastave. 

Drugi  dan,  v  nedeljo,  se  je  predpoldnem  vršilo 
prvo  zborovanje.  Predsedoval  je  župan  ljubljanski, 
g.  Ivan  Hribar,  prvi  podpredsednik  je  bil  vseučiliščni 
profesor  krakovski,  Zdziechowski,  drugi  pa  hrvaški 
pripovestnik  G  j  al  s  ki.  Popoldne  je  bil  slovesen 
banket  in  zvečer  koncert,  na  katerem  so  zlasti  uga- 
jale slovenske  narodne  pesni.  V  ponedeljek  se  je 
napravil  krasen  izlet  po  morju  v  Senj.  Vspored  zbo- 
rovanj in  vsebina  govorov  je  dovolj  znana  iz  poročil 
dnevnikov,  radi  tega  jih   tudi  ni  potreba  naštevati. 

Shod  se  je  vršil  in  zaključil  v  najlepšem  redu 
in  soglasju.  Včasih  so  se  pri  takih  prilikah  pojavila 
nesoglasja  med  posameznimi  narodnostmi  in  stru- 
jaml,  sedaj  tega  ni  bilo.  Shod  je  bil,  kakor  se  je 
poudarjalo  pri  nekem  zborovanju,  korak  naprej  v 
vzajemnosti  slovanski.  Seveda  se  še  ni  prišlo  bogve 
kako  daleč,  niso  se  napravili  veliki  načrti  in  zveneče 
resolucije,  a  že  to,  da  so  se  zastopniki  vseh  slo- 
vanskih narodov  sešli  na  zborovanje  in  da  je  shod 
potekel  v  lepem  soglasju,  je  pojav,  ki  nas  mora  na- 
vdajati z  zadovoljnostjo.  Storili  smo  korak  naprej. 
Preko  zvenečih  fraz  in  splošnega  sentimentaliziranja 
smo  prešli  k  stvarnemu  razmišljanju  na  praktično 
polje  in  tudi  tu  se  ni  kalilo  soglasje.  S  tem  moramo 
pri  naših  težavnih  razmerah  biti  zadovoljni.  Na  svi- 
denje torej  na  sedmem  shodu  slovanskih  časnikarjev, 
ki  se  bo  vršil  v  Galiciji  ali  pa  na  Hrvaškem  1 
Dotlej  pa  vsak  po  svoje  napredujmo! 


Nekatere  osebe  na  str.  376.  bi  utegnile  čitatelje 
zanimati.  Od  leve  strani  v  prvi  vrsti  sedi  Holeček, 
podpredsednik  »Osrednje  zveze  slov.  časnikarjev '', 
urednik  »Narodnih  listov'  v  Pragi,  za  njim  gališkl 
Rus  Mončalovskij,  poleg  njega  Lebedinskij.  Potem 
sedi  spredaj:  Šandor  Gjalski,  znani  hrvaški  pi- 
satelj (za  njim  dr.  Fichtenholz,  zastopnik  »Peter- 
burške  brzojavne  agenture*"),  ljubljanski  župan  Ivan 
Hribar  (za  njim  stoji  Hrvat  Stjepan  Radič), 
dr.  Zdziechowski,  vseučiliški  profesor  iz  Krakova, 
in  dr.  Mazzura  iz  Zagreba  (zadaj  med  njima  Rus 
Markov).  Zastopnik  »D o  m  in  Sveta'  je  gospod 
L.  Lenard,  v  predzanji  vrsti  drugi  od  okna  sem.  V 
zadnji  vrsti  drugi  od  leve  strani  je  g.  Šijački  iz 
Belgrada,  balkanski  dopisnik  »Slovencev*.  Pod  njim 
sedi  g.  Vergun,  urednik  »Slavjanskega  vjeka',  na 
njegovi  desnici  Poljak  Osta8zewski  Baranski, 
na  levi  Rus  Ščavinskij.  L.  L, 

Z  Balkana. 

V  Sofiji  postavljajo  velik  spomenik  ruskemu 
carju  Aleksandru  II.,  ki  ga  imenujejo  Bolgari  s 
hvaležnim  srcem  »carja  spasitelja',  rešitelja  od  tur- 
škega jarma.  Pri  razpisu,  žal,  ni  dobil  nobeJen  slo- 
vanski umetnik  naloge,  da  izvrši  ta  spomenik.  Vse 
je  prekosil  italijanski  kipar  Zocchi,  ki  je  spomenik 
izvršil  v  Rimu.  Naša  slika  (str.  381.)  kaže  spomenik 
v  delavnici,  ob  vznožju  pa  kiparja  Zocchija. 

Med  Bolgari,  ki  so  si  stavili  nalogo,  osvoboditi 
Makedonijo  turškega  nasilstva,  se  najbolj  imenuje 
C  onč  e  v,  (glej  sliko  str.  372.).  Vedno  se  vrše  manjši 
boji,  noben  dan  ne  mine  brez  krvi.  Kdaj  bo  konec 
temu  neznosnemu  stanju?  Kreta  se  je  osvobodila 
turške  vlade  in  je  proglasila  za  svojega  vladarja 
grškega  kralja  Jurija  (str.  373.).  Da  bi  tudi  Slovani  na 
Balkanu  začeli  svobodneje  dihati  in  dobili  pogojev 
za  kulturni  razvoj,  ki  bi  jih  povzdignil  v  vrsto  omi- 
kanih narodovi 

»Bblgarskoto  knižovno  družestvo"  je  izdalo 
krasno  knjigo  »Josif  I,  ekzarh  k  b-blgarski  (1877—1902).' 
Jubilejna  knjiga  je  luksuriozno  opravljena. 

Panteli  KIsimov.  Pred  nedavnim  so  Bolgari 
izgubili  P.  Kisimova,  enega  izmed  majhnega  števila 
tistih  mpž,  ki  imajo  velike  zasluge  za  bolgarsko  na- 
rodno probujenje.  Kisimov  je  bil  skromen,  neumoren 
delavec,  ki  nikoli  in  nikjer  ni  iskal  svoje  koristi.  Rojen 
je  bil  leta  1832.  v  Trnov n  in  vzgojili  so  ga  grško- 
bolgarski  učitelji ;  že  kot  mladenič  je  budil  narodno 
zavest;  agitiral  je  zoper  grški  vpliv  na  Bolgarskem 
in  zlasti  zoper  turško  vlado.  Pisal  je  dopise  v  cari- 
grajske  liste  (od  leta  1854.);  udeležil,  se  je  bolgarske 
vstaje  1.  18:6.  in  tudi  pozneje  1.  1862.  Ker  je  bil  za- 
voljo tega  v  nevarnosti,  je  bežal  v  tujino.  Tudi  na 
tujem  Kisimov  ni  pozabil  svoje  zatirane  domovine; 
pisal  je  brošure,  urejeval  Časnike,  ustanavljal  društva 
ter  pisal  spomenice  sultanu  in  Mithad  -  paši.  Vsied 


Digitized  by 


Google 


380 


RUSKO  TABORIŠČE. 


amnestije  se  je  vrnil  v  domovino,  toda  ni  trajalo 
dolgo,  in  moral  je  zopet  bežati  v  Buicarešt.  Ko  je 
bila  Bolgarija  prosta,  se  je  zopet  vrnil,  a  politične 
burje  so  ga  tretjič  prisilile,  da  zapusti  domovino.  Ko 
je  na  Bolgarskem  postalo  normalno  politično  živ- 
ljenje, se  je  vrnil  v  domovino  in  je  sprejel  majhno 
državno  službico.  V  zadnjem  času  je  Kisimov  ob- 
javljal svoje  spomine  pod  naslovom  „Jstoričeski  ra- 
boti"  v  mesečniku  »Blgarska  Sbirka**,  kateremu  je  bil 
stalen  sotrudnik.  Ti  spomini  so  dragocen  prispevek 
k  zgodovini  bolgfiarskega  probujeuja. 

Slovanska  folkloristika.  Bolgari  imajo  za  na- 
rodopisne razprave  veliki  ^Sborniki*  za  narodni 
umotvorenija,  nauka  i  knižina%  ki  je  lani 
završil  svojo  dvajseto  knjigo.  Malorusi  imajo  „Etno- 
grafičnij  zbirnik".  Izdaje  ga  entnografska  ko- 
misija ^Naukovogo  tovarištva  imeni  Ševčenska*. 
XVI.  knjiga  prinaša  »Galictko  -  rustki  narodni  pri- 
povidki",  ki  jih  je  zbral  dr.  Ivan  Franko.  Poljaki  iz 
dajejo  časopisa  ,Lud*  in  »Wys*a".  Rusko  „Impera- 
torskoje  geograf ičesk oje  obščestvo"  ima  svoj  oddelek 
za  etnografijo,  ki  izdaja  časopis  „Živaja  Starina'' 
(urednik  V.  L  Lamanskij). 

Vladimir  Važarov  -  Bleskov,  mlad  bolgarski 
pesnik,  je  po  težki,  dolgi  bolezni  umrl.  Rojen  je  bil 
15.  majnika  leta  1886.  in  že  kot  14-Ieten  mladenič  je 
začel  svojo  književno  delavnost ;  pisal  je  verze,  kratke 
povesti  ter  je  umrl  s  peresom  v  roki.  Dvajset  dni 
pred  smrtjo  je  še  napisal  »Poslčdnjata  si  pSsen*. 
Važarov  je  bil  sotrudnik  skoraj  vseh  bolgarskih  lepo- 
slovnih listov,  zlasti  pa  mladinskih.  Ljubil  je  naravo 
neizrekljivo  in  jo  je  najrajši  opeval ;  v  nji  je  dobival 
tolažbe  za  tugo,  ki  veje  iz  vseh  njegovih  še  tako 
navdušenih  pesni.  Mir  na  prahu  mu  1  /r.  ŠL 

Petdesetletnico  ustanovitve  je  praznoval  dne 
21.  maja  knjigotrški  zavod  Daneva  v  Plovdivu,  ki 
ima  velike  zasluge  za  bolgarsko  književnost. 

Bolgarski  knez  Aleksander.  Bivši  nemški 
polkovnik  von  Kleber  bo,  kakor  „Bolg.  Sbirka*  po- 
roča, izdal  obširno  zgodovino  življenja  in  vladanja 
bolgarskega  kneza  Aleksandra  Batemberga.  Delo  bo 


spisano  na  podlagi  dozdaj  neobjavljenih  listin  in  do- 
pisov. Pisatelj  med  drugim  javlja,  da  bo  ta  knjiga 
postavila  v  novo  svetlobo  ravnanje  ruske  diploma- 
cije napram  Bolgariji  in  knezu  Batembergu. 

Rusija. 

Od  mukdenskega  poraza  se  obe  sovražni  armadi 
pripravljata  zopet  na  nov  velik  boj.  Japonci  hočejo 
rusko  armado  popolnoma  uničiti  in  nato  oblegati 
Vladivostok.  Novi  vrhovni  poveljnik  ruski  general 
Linjevič  pa  se  z  vso  previdnostjo  utrjuje  in  organi- 
zira svojo  vojsko.  V  Vladivostoku  je  zdaj  glavni  po- 
veljnik general  Kazbek,  ki  ga  čaka  težka  naloga 
braniti  trdnjavo  proti  napadavcem. 

Drugo  rusko  brodovje  pod  admiralom  Rožde- 
stvenskim  in  tretje  pod  admiralom  Ncbogatovom  sta 
se  združili  v  Kitajskem  morju  in  šli  naravnost  proti 
severu,  da  dosežeta  Vladivostok.  V  morski  ožini  pri 
otoku  Cušimi  ji  je  čakalo  japonsko  brodovje  pod 
admiralom  Togom  in  razvila  se  je  grozna  bitka  dne 
27.  maja.  Prva  poročila  o  velikem  ruskem  porazu  so 
strašna.  Admiral  Roždestvenskij  je  imel  nalogo,  da 
oslabi  japonsko  brodovje  toliko,  da  bo  japonska  pre- 
moč na  morju  zlomljena.  S  tem  bi  bil  dosežen  glavni 
namen  te  vojske.  A  če  so  resnična  sedanja  prva  po- 
ročila, bi  bila  uničena  ruska  morska  sila,  v  neskončno 
škodo  te  nesrečne  države. 

Tačas  se  izkuša  Rusija  doma  prenoviti.  Carski 
ukaz  daje  svobodo  raznim  veroizpovedanjem,  in  s 
tem  je  ustreženo  tudi  katoličanom,  ki  so  doslej  trpeli 
pod  pritiskom  pravoslavnega  uradništva.  Porazi  v 
Aziji  so  štrli  vsemogočnost  ruske  birokracije,  saj  je 
jasno,  da  je  njena  slaba  uprava  povzročila  večinoma 
te  razmere,  vsled  katerih  trpi  zdaj  vsa  država.  Dobra 
posledica  tega  je  večja  strpnost  proti  katoličanom  in 
Poljakom.  Dal  Bog,  da  bi  ruska  država  prerojena 
dobila  ono  novo  notranjo  silo,  ki  bi  ji  dala  preboleti 
grozne  rane  sedanjih  usodnih  udarcev  I 

Slovanski  starožitnosti  prof.  dr.  Niederla  so 
izšle  v  ruskem  prevodu. 

Knigarnja  Naukovoho  Tovarištva  im.  Sev- 
čenka.  Minila  je  doba,  v  kateri  je  bilo  mogoče  maio- 
rusko  književnost  »na  tački  zabrati".  Maloruska  knji- 
ževnost je   že   tako   velika,   da  je  bilo  treba  pred 
nedavnim  v  Lvovu  ustanoviti  bukvarno  pod  zgornjim 
naslovom.    Knjigarnja  je  moderno   urejena  in  njen 
izkušeni  vodja,  g.  Dermalj  jo  vodi  zelo  spretno.  Kni- 
garnja ima  v  zalogi  vse  maloruske  knjige,  brošure  in 
časnike,  dalje  književne  novosti  poljske,  ruske,  fran- 
coske, nemške  in  dr. 
Nahaja  se  v   Lvovu, 
Teatralna  ulica   št.  1. 
Usoda  lista  „No- 
vyj    Kraj**    v    Port 
Arturju.    Preden    je 
Port  Artur   padel,  je 
izhajal  tam  ruski  list 
,Novyj    Kraj".    Kako 
se  je  temu  listu  godilo 
v  zadnjem   času,  po- 
ročajo  sedaj  „S,  Pet. 
Včd.«    -   Uredništvo 
je  bilo  nastanjeno  pri 
luki,  v  kraju,  ki  je  bil 
najbolj  izpostavljen 
obstreljavanju  sovraž- 
nika. Uredništvo  je 
opravljalo  svoj  posel 
doslovno  pod  točo 
bomb  in  šrapnelov.  V 
uredništvo     padajoče 
bombe  so  večkrat  po- 
škodovale tiskarske 
stroje  in  list  ni  mogel 
pravilno  izhajati.  Na- 
zadnje je  bila  uredni- 
ška hiša  tako  razstre- 
Ijena,  da  ni  ostal  ka- 
men na  kamnu ;  neko- 
liko   stavcev    je   bilo 
ubitih  in  vsi  stroji  po- 
kvarjeni. Po  čudnem 
naključju  je  ostal  cel 
samo  en  majhen  ame- 
rikanski  tiskarski  stroj. 
List  je  začel  za  neko- 
liko dni  po  tej  nesreči 
zopet  izhajati.  Ured- 
ništvo se  je  preselilo 
v  novo  hišo,  kamor 
so  prenesli  omenjeni 

amerikanski  stroj,  in  list  je  izhajal  v  obliki  listovnega 
papirja.  Ko  je  zmanjkalo  belega  papirja,  so  tiskali 
,Novyj  Kraj"  na  rumenem,  rdečem  ali  zelenem  pa- 
pirju, v  kakršnega  se  zavija  blago.  Sotrudniki  lista 
so  bili  častniki,  bravci  so  bili  častniki,  vojaki  in  pre- 
bivalstvo,  kar  ga  je  ostalo  v  Port  Arturju.   Ker  ni 


bilo  namreč  poročil  iz  zunanjega  sveta,  se  je  vsebina 
lista  skrčila  na  najmanjši  obseg.  „Novyj  Kraj*  je  pri- 
našal poročila  o  vojski,  opise  bitk,  kratke  povestice 
po  večini  iz  vojaškega  življenja  in  veliko  število  ne- 
krologov.  Med  inserati  so  zavzemala  največ  mest 
naznanila  o  dražbi  zapuščin  ubitih  častnikov.  Zgo- 
dilo se  je,  da  so  kitajske  džunke  včasih  pripeljale 
stare  japonske  in  kitajske  Časnike;  njih  vsebino  so 
preveii  in  tako  list  napolnili  s  poročili  o  dogodkih, 

ki  so  se   vršili  izven 
zidov  portarturskih 
nekoliko  mesecev  prej. 
List  je  izhajal  do  konca 
dni  Port  Arturja  in  je 

prenehal  izhajati  s 
padcem  trdnjave. 

„  Stat  ji  po  slav- 
Ijanov^deniju".  Pod 
uredništvom  V.  L  La- 
manskega  je  začel  iz- 
hajati ruski  znanstveni 
časopis,  ki  se  hoče  ba- 
viti  s  splošno  slavi- 
stiko  in  pozivlje  k  so- 
delovanju tudi  izvcn- 
ruske  slovanske  in 
zapadno  -  evropske 
učenjake.  Lamanskij 
hoče,  da  bi  imeli  Slo- 
vani v  svojih  jezikih 
list,    ki  bi   se   mogel 

kosati  z  jagičevim 
»Archivom  ffir  slavi- 
sche  Philologie",  ki  je 
pisan  v  nemškem  je- 
ziku. A  neče  usiljevati 

ruskega  jezika  za 
splošni  književni  jezik, 

ampak  sprejema 
članke  v  vseh  slovan- 
skih narečjih  in  tudi 
v  zapadno -evropskih 
jezikih. 

3SQ 


K  Schillerjevi 
stoletnici. 


Spomenik  carja  Aleksandra  II.  Osvoboditelja  za  Sofijo, 

(Ob  vznožju  Idpar  Zocchl.) 


Z  velikim  hruščem 
so    praznovali    prošli 
mesec    Nemci  stolet- 
nico Schillerjeve  smrti.  Povsod  slavnosti,  predavanja, 
spomeniki,  proslavljanje  nemškega  veleuma  .  . . 

Če  se  ne  oziramo  na  očitne  stranske  namene 
pri  teh  prireditvah,  nam  pa  razkrivajo  te  Schillerjeve 
slavnosti  jako  intcresantcn  pogled  v  duševni  razvoj 
nemškega  naroda  samega.  Tudi  pred  46  leti  so  Schil- 

lerja  slavili  ob  stoletnici  njegovega  rojstva,  a  vendar 
ni  nobene  primere  med  tedanjo  navdušenostjo  in 
med  sedanjo.  V  tej  ddbi  je  nemšici  narod  dobil  jasne 
smotre,  je  svojo  moč  osredotočil  k  gotovim  političnim 
in  kulturnim  namenom,  in  s  tem  je  zrasla  veljava 
vsemu,  kar  imenuje  Nemec  svojo  duševno  last. 

Schillerja  so  slavili  vsak  po  svoje:  Eni  so  ga 
proglašali  kot  kristjana,  celo  kot  napol  -  katoličana, 
drugi  so  občudovali  staropoganski  klasicizem,  ki  zveni 
iz  njegovih  verzov;  tu  so  ga  slavili  kot  narodnjaka, 
tam  so  ga  citirali  kot  anarhista  in  sovražnika  tiranov. 
In  nikomur  ni  bilo  težko  najti  pri  Schillerju  kaj  sebi 
sorodnega,  kajti  v  njegovih  delih  se  križajo  najraz- 
ličnejše ideje. 

Pa  ravno  to,  da  so  iskali  v  Schillerju  idej  splošne, 
nepobitne  veljave,  nas  uči,  da  nova  ddba  ni  mogla 
dati  nadomestila  staremu  klasicizmu  z  vsemi  svojimi 
novimi  strujami.  Schiller  je  med  velikimi  nemškimi 
pisatelji  eden  onih,  ki  so  najbolj  oddaljeni  od  nazi- 
ranja  nove  umetnosti,  in  zdi  se  nam,  da  vidimo  ob 
vstajenju  Schiller  jevem  tudi  že  prerojen  je  in  obnov- 
Ijenje  njegove  pesniške  smeri.  In  to  bo  konec  ^mo- 
derne." 


tvarina  skoro  izgine  v  duševnosti.  Klasicizem  je  plod 
truda  in  neprestane  samovzgoje.  Prirodna  nadarje- 
nost mu  daje  le  temelj,  na  katerem  gradi,  samo  snov, 
iz  katere  vpodablja  vedno  vzvišenejSe  umotvore.  V 


Oocthc.  Schiller. 

Goethe-Schillerjev  spomenik  v  Weimaru. 

Moderna  je  šla  čisto  druga  pota  nego  so  jih 
hodili  veliki  zastopniki  klasične  umetnosti.  Klasicizem 
vidi  zadnji  smoter  umetnosti  v  izražanju  idealne  vse- 
bine, v  nadčutnosti  in  v  vzvišenih   mislih,  tako   da 


Jules  Verne. 

klasicizmu  vidimo  neprestano  stremljenje  navzgor,  on 
se  bojuje  proti  nizkosti  in  subjektivizmu  ter  se  po- 
vzpenja  do  občečloveške  splošnosti. 

In  novod6bna  struja?  Namestu  objekta  je  po- 
stavila subjekt,  namestu  ideje  ji  služi  samo  čutni  mik. 
Ves  njen  smoter  je  le  v  tem,  da  vzbuja  fiziološke 
občutke.  Vtopila  se  je  v  čutnost  in  izgubila  tako  ves 
zmisel  za  umstvenost,  da  se  v  svoji  slabotnosti  celo 
roga  zdravemu  mišljenju.  Patologijo  je  povzdignila 
modema  do  umetniške  veljave,  a  pri  tem  je  izgubila 
zdravje;  iščoč  bolezni  se  je  sama  inficirala  in  tava 
v  svoji  slabosti  proti  nejasnemu  koncu.  Izginila  je 
moč,  izsesana  je  sila,  in  slaboten  umetniški  rod  po- 
izkuša svoje  sile  v  bolehnih  proizvodih,  v  katere  lije 
najvišji  tehniški  napredek,  ki  pa  ne  more  nadomestiti 
nobene  ideje.  Klasiki  so  delali  za  večnost  in  za  člo- 
veštvo, moderni  .impresionisti  pa  sanjajo  zase  in  za 
trenotek.  Pri  klasikih  je  vladal  um  nad  čutnostjo; 
moderna  pa  je  to  razmerje  preobrnila  do  histerije. 

In  danes  slav^  Schillerja  I  To  je  slovesno  pri- 
znanje, da  stoji  klasicizem  še  vedno  nad  drugimi 
slovstvenimi  strujami.  Posamezne  mode  imajo  svoje 
goreče  pristaše,  a  to,  kar  združuje  vse  k  mirnemu 
občudovanju  in  k  umetniškemu  vžitku,  je  jasna  umer- 
jenost  klasicizma. 

Marsikateri  kritiki  so  šli  predaleč,  ko  so  zasle- 
dovali v  Schillerju  »preobrat  h  katolicizmu*.  Res  je, 
da  se  dobe  pri  njem  motivi,  ki  izražajo  katoliško 
mišljenje  in  čutenje  tako  lepo,  da  čutimo  iz  teh  ver- 
zov tudi  gorkoto  za  te  ideale  vnetega  pesniškega 
srca.  A  ta  ljubezen  Schillerjeva  je  bila  vselej  le  este- 
tična  in  ni  temeljila  v  prepričanju.  Kot  vrhovno  vo- 
dilo umetnosti  je  postavil  estetično  vzgojo  ljudstva 
po  umetnosti  in  zato  ni  mogel  prezreti  velike  este- 
tične  vrednosti   katoliških  vzorov.   Njegov   kulturni 

program  je  vseskozi  estetičen,  a  lepo  mu  je  to,  kar 
pozdiguje  človeka  iz  telesne  čutnosti  do  umstvene 
svobode  moralnega  bitja.  In  v  tem  gre  vzporedno  s 
katolicizmom;  večkrat  se  mu  tako  približa,  da  se 
skoro  zdi  že  na  njegovi  poti,  a  se  zopet  loči  v  stran 
vsied  svoje  negotove  smeri. 

Schiller  je  umri  9.  maja  1805.  Dosegel  je  samo 
dobro  polovico  Goethejeve  starosti.  Zato  vidimo  v 
njem  le  kvišku  stremečega,  izpopolnjujočega  se  duha; 
nimamo  pa  pred  seboj  celega  popolnega  razvoja. 
Morda  bi  se  bil  njegov  idealizem  še  bolj  izčistil  in 
dobil  konkretnejšo  obliko.  V  tem  pa  je  Schiller  postal 
pravi  kažipot  umetnosti  vseh  časov,  da  je  ni  smatral 
kot  igro  strasti  in  okusa,  kot  kratkočasno  zabavo  ali 
vžitek  mikavne  nasladnosti.  Umetnikom  in  pesnikom 
je  klical: 

Der  Menschheit  Wiirde  ist  in  eure 
H  and  gegeben,  • 

Bewahret  siel 

Sie  sinkt  mit  euchi  Mit  euch  wird 
sie  sich  hebenl 

Der  Dichtung  heilige  Magie 

Dient  einem  weisen  Weltenplane, 

Stili  lenke  sie  zum  Ozeane 

Der  grossen  Harmonie  1    Dr.  E,  Lampe, 

Jules  Verne,  znani  francoski  pisatelj,  je  dnč 
24.  marca  umrl  v  Amiensu.  Gotovo  ni  omikanega 
človeka,  ki  ne  bi  bil  čital  Vernovih  romanov,  ki  imajo 
navzlic  svoji  fantastičnosti  znanstveno  podlago.  — 
Jules  Verne  je  bil  rojen  8.  februarja  1828.  v  Nantu; 
v  mladosti  je  bil  jurist,  pozneje  dramatičen  pisatelj, 
ali  ko  je  leta  1866.  po  svojem  prvem  romanu  »Pet 
tednov  v  zrakoplovu*  postal  popularen,  se  je  posvetil 
samo  pisateljskemu  poklicu  ter  je  pisal  svoje  zani- 
mive romane  »brez  ljubezni*.  Svoje  bravce  je  vodil 
po  raznih  čudovitih  potih  na  mesec  ali  globoko  pod 
morsko  površino,  v  sredo  zemlje  ali  pa  med  oblake. 
Tehnika  Vernovih  romanov  je  seveda  bolj  tehnika 
nego  umetnost,  ali  njegova  domišljija  je  bila  silno 
bujna.  Obravnaval  je  skoraj  vse  vednostne  stroke, 
tudi  socialne  probleme  je  reševal,  in  zaradi  tega  ni 
čudno,  da  je  spadal  k  »nesmrtnikom*  francoske  aka- 
demije. Zanimivo  je,  da  ta  mož,  ki  je  svoje  bravce 
vodil  na  mesec,  na  skrite  otoke  itd.,  sam  ni  bil  pri- 
jatelj potovanja.  Verne  je  poznal  samo  svoj  rojstni 
kraj  Nantes,  potem  Pariz  in  Amiens,  kjer  je  prebival. 
Imel  je  sicer  svojo  ladjo,  ali  vozil  se  je  samo  ob 
obrežju  bretonskem,  dalje  ni  prišel.  Ribji  lov  s 
trnkom  je  smatral  za  skrajno  sirovost.  Na  lov  ni  hodil 
od  tistega  časa,  kar  je  nekoč  v  svoji  mladosti  po 
nepazljivosti  zadel  žandarja  in  je  bil  radi  tega  ka- 
znovan. Alkohola  ni  vžival  nikoli  in  se  je  vselej  čudil, 
kako  se  more  človek  vpijaniti.  V  starosti  je  Verne 
navadno  sedel  pozimi  pri  peči,  poleti  pri  odprtem 
oknu  ter  je  literarno   delal  natančno  kakor  stroji. 


Kratka  brzojavka  ali  pa  zanimiva  novost  v  Časniku 
mu  je  ponudila  gradiva  za  nov  roman.  Preden  je 
začel  pisati  nov  roman,  je  natančno  proučil  zemlje- 
vide in  znanstvena  dela.  V  starosti  je  Verne  oslepel. 

Ženski  obzor.  Gospa  Curie,  ki  je  iznašla  »ra- 
dium*,  je  bila  imenovana  za  načelnico  fizičnega  la- 
boratorija v  pariškem  naučnem  vseučiliščnem  od- 
delku. —  V  Karkasonu  na  Francoskem  je  nastopila 
pred  porotnim  sodiščem  mlada  odvetnica,  gospodična 
Kelande  kot  zagovornica  dekleta,  ki  je  bilo  obtoženo 
radi  detomora,  in  je  dobila  pravdo.  —  Kitajka  Čan- 
sučaj,  ki  je  nedavno  dobila  diplom  doktorice  zdra- 
vilstva, je  začela  svojo  zdravniško  prakso  v  Pekinu. 
—  V  Novem  Vorku  je  bila  pred  kratkim  imenovana 
prva  šolska  nadzornica.  —  Ženski  zdravniški  zavod 
v  Petrogradu  je  bil  povišan  na  vseučilišče;  letni  iz- 
datki zanj  so  se  sedaj  pomnožili  od  86.000  rub.  na 
139.000  rb.  -  Letos  bo  v  Petrogradu  shod  zdravnic, 
ki  se  bodo  posvetovale,  kako  bi  se  vpeljale  zdravnice 
kot  učiteljice  nele  v  ruske  ženske  zdravniške  zavode, 
ampak  sploh  v  vseučiliške  zdravniške  oddelke. 

Amalija  Skram.  16.  marca  je  v  Kodanju  umrla 
norska  pisateljica  Amalija  Skram.  A.  Skram  ni  bila 
mnogim  bravcem  simpatična.  Očitali  so  ji,  da  je  trmasto 
in  celo  nalašč  utajevala  žensko  individualnost.  To  oči- 
tanje pa  je  bilo  krivično.  Njen  brezobzirni  natura- 
lizem ni  bil  umeten,  ampak  le  nasledek  njenega 
težkega,  trdega  življenja.  A.  Skram  je  spisala  mnogo 
novel  in  romanov;  njeni  najodličnejši  romani  so: 
»Profesor  Jeronim"  (iz  ozračja  norišnice),  otroški 
roman  »Doraščevanje*  in  »Ljubljenec  bogov*.  Knjige 
Skramine  so  trde  in  po  svoji  zunanji  brutalnosti  na 
prvi  pogled  presenetijo,  risanje  značajev  je  izborno, 
subtilno  in  psihološko  utemeljeno. 

Japonski  pisatelj  Okakura-Kakuzo  je  objavil 
v  angleškem  jeziku  pisano  razpravo  pod  naslovom 
»The  Awakening  of  Japan*  (Probujenje  japonske). 
Pisatelj  dokazuje,  da  izvira  hitri  napredek  Nove  ja- 
ponske naravno  iz  njene  zgodovine,  vere,  umetnosti 
in  tradicije.  Takozvane  »rumene  nevarnosti*  ni.  Oka- 
kura  piše  tudi  o  bodočnosti  Vzhoda  ter  naglasa  s 
priznanjem  vpliv  krščanstva  na  socialne  razmere  in 
omiko  na  japonskem. 

Anglež  Robert  Hunter  je  izdal  spis  »Poverty* 
(Revščina),  v  katerem  razpravlja  o  revščini,  ki  vlada 
danes  v  Zedinjenih  državah  ameriških.  Pisatelj  trdi, 
da  v  Zedinjenih  državah  ameriških  nima  10  milijonov 
ljudi  potrebnega  živeža,  obleke  in  stanovanja. 

Boj  za  pravopis.  Nameravana  izprememba  fran- 
coskega pravopisa  je  zadela  na  hud  odpor.  »Le 
Beffroi*,  glasilo  za  književnost  in  umetnost,  ji  je  na- 
povedal boj,  in  ustanovila  se  je  liga  za  brambo  do- 
sedanjega pravopisa. 

Ameriško  časopisje.  V  Združenih  državah  iz- 
haja 22.312  časnikov,  tako  da  pride  eden  na  34(X) 
prebivavcev,  to  je  primeroma  pol  več  kakor  v  Evropi, 
kjer  pride  en  časopis  na  7500  ljudi.  Velika  večina  je 
pisana  angleško,  a  listi  izhajajo  še  v  40  drugih  jezikih 


Digitized  by 


Google 


384 


Ivan  Kuncevič,  urednik  in  v  zadnjem  času  tudi 
lastnik  maloruskega  humorističnega  lista  ,  Komar"  je 
dnd  17.  sušca  v  Lvovu  umrl.  Že  takrat  ni  bil  Kun- 
cevič  zdrav,  ko  je  pred  nekoliko  leti  ustanovil  list 
, Komar'',  a  navzlic  temu  je  z  vsemi  svojimi  močmi 


General  Kazbek, 

poveljnik  v  Vladivostoku. 

pridno  delal,  da  bi  se  preživil.  Dasi  je  trpel  fizično 
in  večkrat  tudi  gmotno,  je  vendar  s  svojim  neprisi- 
ljenim humorjem  osladil  bravcem  , Komarja*  marsi- 
katero uro.  V  zadnjem  času,  ko  se  mu  je  bolezen 
shujšala,  je  predal  uredništvo  lista  drugim  rokam,  a 
zmirom  se  je  še  podpisaval  kot  lastnik  , Komarja". 
Zemlja  jemu  perom  i  vičnaja  pamjati 

Japonska  knjižnica  v  Evropi.  Največja  zbirka 
japonskih  knjig  in  časopisov  je  sedaj  na  Švedskem; 
njen  posestnik  je  bil  pred  tremi  leti  umrši  potovavec 
in  učenjak  N.  A.  Nordenskjčld.  Knjižnica,  ki  je  tekom 
let  narasla  na  7000  zvezkov,  je  bila  ustanovljena  v 
tisti  d^bi,  ko  je  bil  Nordenskjčld  prvikrat  z  Vego  na 
Japonskem.  Tam  se  je  slučajno  seznanil  z  dijakom,  ki 
je  bil  v  veliki  denarni  zadregi;  kupil  je  od  njega  vse 
knjige  in  mu  dal  še  denarja,  da  bi  hodil  po  celi  Ja- 
ponski ter  pokupil  vse,  kar  dobi  dragocenega.  Tako 
je  Nordenskjčld  zbral  književni  zaklad,  ki  so  mu  ga 
sami  Japonci  zavidali.  V  knjižnici  se  nahajajo  ne  le 
knjige  iz  nove  dobe,  ampak  tudi  rokopisi  iz  vseh  dob 
in  strok  japonske  književnosti. 

Zgodovina  madjarskega  časnikarstva.  Prvi 
madjarski  časnik  ni  izšel  v  Debrecinu  niti  v  Segedinu 
niti  v  Kečkemetu,  ampak  —  satira  usode  —  v  mestu 


zasmehovanih  Kraxelhuberjev,  v  Požunu,  dne  1.  ja- 
nuarja I.  1780.  Njegov  naslov  je  bil  ,Magyar  Hir- 
mondč"*;  urejeval  ga  je  Matej  Rai  (Prvi  slovaški 
politični  list  „Pre§purske  slovenske  noviny*',  ki  ga  je 
izdajal  mestni  uradnik  Danijel  Tallay,  je  izšel  1.  julija 
1783.)  Drugi  madjarski  list  je  začel  izhajati  8.  okt.  1788 
v  Budimpešti  pod  naslovom  „Magyar  Mercurius";  to 
je  bil  prvi  madjarski  list,  ki  je  izhajal  redno,  dvakrat 
na  teden.  Tretji  madjarski  časnik  je  začel  izhajati  tudi 
v  Budimpešti  dnd  2.  julija  1806  in  je  imel  daljše  živ- 
ljenje. Leta  1830.  je  bilo  že  deset  madjarskih  listov; 
deset  let  poznej,  ko  je  jel  madjarski  šovinizem  že 
močneje  vzdigovati  glavo,  je  bilo  30  madjarskih  listov. 
V  letih  1848.-1849.  je  bilo  86  madjarskih  listov,  ki 
so  se  1.  1850.  skrčili  na  9,  toda  že  1.  1854.  jih  je  že 
zopet  bilo  20.  Potem  je  vedno  raslo  njih  število.  Za- 
četkom 1.  1868.  jih  je  bilo  65;  1872-198;  1882—412; 
1892-676;  1902-1205.  Fr.  Št. 

La  petite  Revue.  Dva  gimnazijska  profesorja 
iz  Kragujevca  v  Srbiji,  M.  Majzner  in  Ž.  Tomič,  sta 
prišla  na  interesantno  misel  in  sta  vzbudila  v  Kra- 
gujevcu  francoski  list  z  zgornjim  naslovom.  Naloga 
listu  je,  da  oživi  kar  največe  zanimanje  za  francoski 
jezik  in  da  podpira  učenje  tega  jezika  v  Srbiji.  Do- 


Nemška  prosveta. 

Po  francoski  karikaturi. 

zdaj  je  že  izšlo  nekoliko  številk  z  večinoma  kratkimi 
sestavki  iz  poezije  in  lepe  proze.  Zraven  zanimivega 
berila  podajata  urednika  še  majhen  priročen  besed- 
njak, ki  obsega  besede  iz  objavljenih  sestavkov,  ter 
malo  frazeologije  in  začetniške  konverzacije. 

S  A  H. 


Naloga  188. 

A.  Uršič. 
4.  darilo  Schweiz.  Sciiachverein  T. 

Mat  v  tretji  potezi. 

Naloga  189. 

A.  Uršič. 
Častno  priznanje  Briglitiiona  111.  BI.  turnier. 

Mat  v  tretji  potezi. 

Naloga  190. 

Kohtz   in    Kockelkorn. 
(„Das  Indische  Problem.*) 

Naloga  191. 

B.  Pfikryl. 
(Lidove  noviny.) 

Mat  v  drugi  potezi. 

Naloga  192. 

(O.  Kungticky.) 
(Ned^ie.) 

Mat  v  drugi  potezi. 

Razno. 

Danes  ne  podajemo  nobenega  originala,  vendar 
so  naloge  za  naročnike  ,Dom  in  Sveta*  nove.  - 
Nagrado  za  rešitev  smo  prisodili  vIč.  g.  I.  Ko  ko- 
ša rju,  mestnemu  župniku  v  Gorici,  ki  je  poleg  re- 
šitve dodal  tudi  diskusijo  nalog.  Multi  sequantur:  V 
mednarodnem  turnirju  za  3  zložke,  prirejenem  po 
^Schueiz.  Scliachvereinu",  je  dobil  naš  sotrudnik 
A.  Uršič  4.  nagrado.  (Glej  nalogo  zgoraj  I) 

Rešitev   nalog  v   št.  3.  1905. 

Nal.  štev.  176.:  Namenjeno  1.  Lc8,  gre  pa  tudi 
1.  Dg44-.  Žali  Nal.  177.  1.  Dd2'%-v,  2  D,  L,  S  p  mat. 
Nal.   178.    1.   Dal,   LXb7;   2.  Th7!   LXc6  mat.  - 

1.  LXd7:  2.  Tbl4- !  LXc6  mat.  Nal.  179.  1.  Dh2  %v 

2.  D.  S  p  mat. 

p.  n.  naročnikom. 

■^  Cenjene  naročnike  prav  vljudno  prosimo,  naj  obnovijo  naroč- 
nino za  drugo  polletje.  Oni  pa,  ki  so  te  dni  prejeli  opomin  za  zaostalo 
naročnino,  naj  isto  Čimprej  poravnajo. 

Uredništvo  „Dom  in  Sveta*\ 

Našim  sotrudnikom.  Častite  p.  n.  sotrudnike  prosimo,  naj  ne  pošiljajo  svojih  spisov  na  splošni 
naslov  ^Uredništvu  Dom  in  Sveta*  ali  „Upravništvu"  v  MarijanišCe,  marveč  leposlovne  stvari  naravnost 
dr.  Mihaelu  Opeka  —  Hčtel  Union  (ne  več  Koraenskega  ulice),  znanstvene  ter  ilustracijskc  pa 
dr.  E.  Lampetu,  Kopitarjeve  ulice  št.  2. 

Listnica  uredništva.  Gg.  sotrudnikom  „ Jugoslovanskega  Almanaha"":  Vprašujete 
nas,  kaj  je  z  , Jugoslovanskim  Almanahom  P""  Ne  vemo.  Pri  kronanju  kralja  Petra  so  sklenili,  da  ga  izdadč, 
in  da  bodo  v  njem  zastopani  vsi  jugoslovanski  narodi.  Slovenci  so  sklenili,  da  priobčijo  svoje  spise  v 
treh  oddelkih,  ker  so  ^moderni"  rekli,  da  oni  ne  morejo  skupno  nastopiti  z  drugimi  strankami.  Napo- 
vedovali so,  da  bodo  spisali  za  .Almanah"  politično  zgodovino  Slovencev,  da  bodo  v  njem  napadli 
-Družbo  sv.  Mohorja*  in  »Družbo  sv.  Cirila  in  Metoda"  itd.  Mi  smo  glasovali  sicer  za  skupni  smoter 
vseh  Slovencev,  ko  smo  pa  slišaH  o  teh  naklepih,  smo  bili  slednjič  veseli,  da  nas  »moderni*  tako  teme- 
ljito zaničujejo  in  se  branijo  naše  družbe.  Pod  streho  jih  je  vzel  s  socialnimi  demokrati  vred  »Ljubljanski 
Zvon",  ki  si  misH  menda  na  ta  način  podaljšati  življenje.  Slovenci  so  odposlali  svoje  spise.  »Dom  in 
Svetovci"  so  poslali  natančno  toliko,  kolikor  jim  je  bilo  odmerjenega  prostora;  razsodniki  so  bili  gg.: 
Finžgar,  dr.  Opeka  in  dr.  Lampe.  »Moderni*  so  se  hvalili,  da  so  poslali  trikrat  več,  vse  originalno  in 
protireakcionarno  1  A  Almanaha  ni  hotelo  bitil  , Ljubljanski  Zvon"  je  takoj  našel  vzrok,  zakaj  ga  nil 
-Dom  in  Svet"  je  kriv  —  je  dejal.  Seveda,  kdo  drugi?  To  soglaša  z  logiko  »modernih",  Almanaha  pa 
se  zdaj  ni,  dasi  je  preteklo  že  pol  leta.  Trdijo,  da  so  krivi  Bolgari,  ki  nečejo  Srbom  poslati  svojih  spisov. 
Sicer  se  pa  zdi,  da  je  tudi  v  Belgradu  jako  padlo  prvotno  navdušenje.  Kralj  Peter  kupuje  topove  in 
puške  in  menda  nima  posebnega  veselja,  da  bi  izdajal  knjige  jugoslovanskim  pisateljem  —  modernim 
iii  nemodernim,  naprednim  in  nazadnjaškim.  Saj  so  dobili  redovel  Kadar  izvemo,  kaj  je  z  rokopisi,  spo- 
ročimo 1  Dotjej  —  upajmo  v  jugoslovansko  bodočnost! 

PULJSKO  PRISTANIŠČE. 


LEA  FATUR: 


V  BURJI  IN  STRASTI. 


POVEST. 


IX. 

Ko  najslajša  kupa  nas  napaja, 
sodbo  piše  prst  nam  plameneč. 
Levstik, 

rjaška  drevesa  drevoreda  so 
šepetala  skrivnostno  v  mra- 
ku, ozke  steze  proti  Rož- 
niku so  se  belile  med  tem- 
nim grmovjem.  Po  belem 
pesku  drevoredne  poti  — 
^  po  molčečih  samotnih  ste- 

zicah je  hitela  nemirna  noga  —  v  uspava- 
joči se  naravi  je  iskala  trudna  duša  izhoda 
težkim  dvomom  —  miru  pred  pošastmi  oči- 
tanja .  . .  Tanke  veje  robid  so  vstavljale  Oi- 
gantija  zasajaje  mu  drobne  bodice  v  obleko, 
mladi  bori,  košati  grmi,  so  mu  zastavljali 
pot  —  lomile  so  se  vejice,  pokale  pod  urno 
nogo  —  svareče  so  ga  gledale  temne  smreke . . . 
Klobuk  v  roki,  zmršene  lase  vihrajoče  po 
visokem  čelu,  je  hitel  naprej  mimo  drema- 
joče samotne  cerkvice  skozi  šepetajoče,  gro- 
zeče se  lesovje  ...  Tri  smreke,  visoke  in 
temne,  pretilne  kakor  strogi  sodniki  v  črnem 
talarju,  so  mu  zaprle  pot. 

,D0M  IN  SVET-  1905.  ŠT.  7. 


(DALJE.) 

Zgrudil  se  je  v  njih  vznožju  —  zazibale 
so  se  močne  veje  in  vprašale  strogo: 

„Kam?" 

„Kam?  Ne  vem.  Nad  menoj  vihtijo  maš- 
čevalne erinije  žgoči  bič  očitanja.  —  Hitel 
bi  —  preletel  ves  svet  —  a  trudna  je  moja 
duša,  željna  pokoja ..." 

Stokajoč  je  zaril  vroče  čelo  v  hladni  mah. 
Po  glavi  so  se  podile  misli,  predstave,  v 
živih  podobah  je  stopalo  življenje  pred 
njega  —  njegovo  življenje.  Videl  se  je  v 
brezobzirni  borbi  za  slavo,  uživanje,  videl 
pa  tudi  neznano  moč,  ki  ga  je  ovirala  v 
uživanju  priborjene  sreče. 

Stalo  je  pred  njim  grozno  in  temno,  pri- 
pogibalo  veje  silnih  dreves  —  opominjalo 
ga  je  preteče:  „Ali  veš?" 

O  da,  on  je  vedel  —  videl  vse . . .  Videl 
je  očeta,  sina  kamenite  Bergame,  hoditi  po 
ulicah  večnega  mesta,  upognjenega  pod  težo 
tuje  prtljage  —  tudi  njega  je  čakala  ista 
usoda. 

Videl  je  mater,  krepko  perico,  katere 
visoka  postava  se  je  komaj  obračala  v  go- 

tovo  romantičnem,  toda  tesnem,  nezložnem 
stanovanju,  vzidanem  v  podrtine  nekdaj  tako 
krasne  palače  na  znožju  kapitolskega  griča. 
Videl  je  sebe  —  zagorelega  nedoraslega 
dečka,  ki  je  pobiral  ostanke  smodk  po  ka- 
varnah, potikal  se  krog  radodarnih  tujcev  in 
preležaval  vroče  poldanske  ure  pod  slavo- 
lokom Septimija  Severja  na  nekdanjem  rim- 
skem foru.  Najslavnejši  del  poganskega  Rima, 
kraj,  kjer  se  je  zbiral  cvet  ponosnih  Rim- 
ljanov, je  dobil  od  njih  nevrednih  potomcev 
ime:  „Campo  vacdno". 

Kjer  je  stopala  noga  Romulova,  kjer  so 
se  divili  govorništva  vešči  Rimljani  vznese- 
nim besedam  Ciceronovim,  je  stopala  v  Gi- 
gantijevi  mladosti  mukajoča  vitoroga  živina, 
je  donel  kreg  pogajajočih  se  kupcev  —  in 
ko  se  je  spraznil  trg  živine  in  ljudi,  so  pri- 
hitele urnonoge,  belorokave  perice  ter  raz- 
vešale  perilo.  Bil  je  deček  in  ni  umel  tra- 
gične izpremembe  —  ležal  je  na  trebuhu, 
kadil  ostanke  smodk,  gledal  na  palatinski 
grič  in  risal.  Oglje  iz  materine  kuhinje  mu 
je  bilo  risalno  orodje.  Risal  je  kamenita  tla 
podrtine  nekdaj  krasne  palače.  Izkušal  je  po 
svoji  domišljiji  zgradbo  izpopolniti  v  njen 
nekdanji  kras.  Tedaj  se  je  ustavil  pri  njem 
mož  v  talarju,  doteknil  se  njegove  rame  in 
ga  zbudil  iz  stavniških  sanj.  Nemarno  je 
odgovarjal  na  njego\a  vprašanja  —  in  risal 
dalje  —  saj  je  bil  vajen  vprašanj  radovednih 
tujcev  in  jim  ni  pripisoval  nikakega  pomena. 

Toda  neki  večer,  ko  sta  namakala  s  trud- 
nim očetom  ljubljene  makarone  v  paradiževo 
omako,  se  je  zglasil  pri  njih  služabnik  kar- 
dinala N.  in  pozval  očeta  s  sinom  na  dvor 
svojega  gospoda.  Ljubeznivo  je  prejel  visoki 
cerkveni  dostojanstvenik  preprostega  moža, 
povedal  mu,  da  tiči  v  sinu  stavniški  umetnik 
in  da  bode  izobrazba  mladega  talenta  njegova 
skrb.  Plemeniti  mož  je  izpolnil  svojo  ob- 
ljubo, ker  je  bil  sin  cerkve,  ki  je  v  vseh  časih 
negovala  umetnost   in  podpirala  umetnike. 

Srečen,  presrečen  je  bil  tedaj  Giganti. 
Neoviran  od  kruhobornih  skrbi  se  je  raz- 
vijal njegov  um,  se  mu  je  odpiral  pogled 
v  nov  divni  svet  vede,  umetnosti.  A  rad  se 
je  vračal  v  urah  odmora  na  prostor  starega 


foruma  in  se  utapljal  v  spomine  njemu  sedaj 
očite  nekdanjosti.  Rim  cezarjev,  mogočni, 
božanstveni  Rim,  se  je  dvigal  pred  njim  — 
zlatile  so  se  strehe  prelestnih  stavb  na  sed- 
merih gričih  —  veselo  je  šumelo  ljudstvo 
po  mozaiških  tlakih,  donele  so  trobente, 
skozi  odprta  mestna  vrata  so  stopali  po- 
vešenih  glav  vsužnjeni  kralji  daljnih  dežel, 
za  njimi  se  je  vozil  slavoovenčani  zmago- 
vavec  na  zlatem  vozu,  bučala  je  godba, 
svetile  so  se  čelade,  biseri  in  dragi  kameni 
so  bleščali  po  vrateh  in  tunikah  krasnih 
Rimljank . . . 

„Ave!  salve!"  je  grmelo  iz  tisočerih  grl, 
in  spremljali  so  zmagovavca  do  zvišenega 
templja  grmečega  Jupitra.  Pristopili  so  sve- 
čeniki in  svečenice  v  belih  oblekah,  dehtelo 
je  kadilo  —  oblaki  so  zakrivali  Jupitrovo 
ponosno  čelo  —  poljubljalo  je  soincc  cve- 
toče krajine  —  Tibera  je  šumela,  svet  se  je 
klanjal  božanstveni  Romi . . . 

A  daleč  tam  na  vzhodu  so  umirali  tiso- 
čeri ...  Po  mestu  se  je  vlačil  bezpravnih 
sužnjev  nezadovoljni  trop  —  sramota  ženS, 
otrok  je  vpila  k  nebu . . . 

In  prišel  je  mož  neznaten  in  boren  — 
veselo  poročilo  je  prinesel  bezpravnim,  go- 
reče besede  je  govoril  ošabnim...  Tedaj  je 
vzdignil  zaničevani  suženj  povešeno  glavo 
a  sklonil  je  plemič  ponosno  —  in  bila  sta 
si  brata  .  . . 

Tedaj  so  se  zazibali  mogočni  stebri  po- 
nosnih stavb,  ki  niso  bile  zidane  na  temelju 
človekoljubja  —  pravice ...  Iz  njih  podrtin 
je  vzklila  nova  kultura,  novo  življenje  — 
poprej  zaničevano  znamenje  križa  je  ble- 
ščalo po  strehah  nekdanjih  templjev  In  v 
tem  znamenju  se  je  klanjal  in  se  klanja 
vedno  svet  večnemu  Rimu,  zatočišču  vseh 
narodov,  viru  življenja. 

Divil  se  je  Giganti  moči  krščanske  misli, 
ki  je  stvarjala  junake  iz  otrok  in  devic,  ki 
je  premenila  svet,  ko  ga  je  podvrgla  postavi 
ljubezni.  Ali  dolgo  ni  klečal  pred  križem  — 
krščanstvo,  katerega  glavna  poteza  je  zata- 
jevanje, ni  prijalo  vročekrvnemu  mladeniču 
—  s  slastjo  se  je  oklenil  evangelija  novega 
paganizma,  čigar  geslo  je  uživanje . . . 

„Nič  ni  resnično,  a  dovoljeno  vse".  Ravnal 
se  je  po  tem.  Dobival  je  podporo  od  cerkve 

—  a  sovražil  je  cerkev  —  papeštvo.  Svo- 
bodna zedinjena  Italija  je  bil  novi  bog,  ka- 
teremu se  je  klanjal  z  drugo  mladino  in 
pošteno  mu  je  bilo  vsako  sredstvo  v  dosego 
zcdinjenja  in  svobode.  Sovražno  je  zrl  nekoč 
na  stolp  pri  cerkvi  „Ara  coeli"  kar  se  mu 
je  ustavilo  oko  na  belorokavni  perici,  ki  je 
hitela  lahkih  nog  mimo  ondotnih  umetnin 
in  privezovala  mirnodušno  svojo  vrv  krog 
vitkih  stebrov  nekdanjih  templjev.  Bela,  lepo 
zavita  ruta  je  odskakovala,  kodri,  črni  in 
gosti,  so  se  vsipali  po  rjavem  nežnem  vratu, 
noga  je  bila  tanka  in  drobna,  njene  kretnje 
polne  prirojene  gracioznosti.  Povabil  jo  je, 
da  sede  k  njemu,  storila  je  to  in  povedala 
mu  z  ljubko  odkritosrčnostjo  vse  dogodke 
in  skrbi  svojega  sedemnajstletnega  življenja. 
Bila  je  hči  ubogega  delavca  iz  Kampanje, 
prihajala  je  vsak  dan  rano  v  mesto,  odhajala 
trudna  zvečer.  Nedolžnost,  preprostost,  ki 
je  vela  z  ljubkega  bitja  je  očarala  Gigantija, 
saj  je  poznal  le  koketna  dekleta,  izprijeno 
ženstvo  . . . 

Lucietta  je  bila  tako  čista  in  nedotaknjena, 
senca  grešne  misli  ni  pokrila  še  nikoli  nje- 
nega vedrega  čela  —  njemu  pa  se  je  za- 
hotelo, da  utrga  to  svežo  cvetlico  in  se  ve- 
seli njene  krasote.  Ljubila  ga  je  —  verjela 
mu ...  A  kratek,  silno  kratek  je  bil  ubožici 
sreče  omamni  soj  —  utrgana  je  bila  cvetka, 
izginil  je  njen  očarljivi  duh.  Giganti  se  je 
naveličal  Luciette.  Ni  prihajal  več  pod  visoke 
stebre,  ni  je   Čakal  več  pod  dehtečo  pinijo 

—  zaman  so  ga  iskale  zajokane  oči  —  za 
drugo  mu  je  stopala  urna  noga  . . . 

Leto  še  —  in  dovršil  bode  svoje  študije, 
in  odprla  se  mu  bode  pot  do  slave.  Tedaj 
ga  je  pozval  kardinal  k  sebi.  Očitanje  mu 
je  gorelo  v  očeh,  na  ustih  mu  je  bilo: 
„  Lucietta  I  ** 

V  sramoti  tavajoča  ubožica  je  našla  pot 
do  njega,  ki  je  takoj  zahteval  od  svojega 
varovanca,  naj  vrne  deklici  poštenje,  sicer 
mu  odtegne  on  svojo  podporo. 

Giganti  je  obstal  kot  okamenel.  Poročiti 
se  z  ubogo  neizobraženo  Lucietto,  ko  je  na- 


meraval pridobiti  si  z  ženo  imetek  in  slavo 

—  strašno  .  .  .  Toda  kaj  storiti  ?  Lehko  je 
bilo  živeti  pri  vedno  odprti  blagajni  po- 
trpežljivega dobrotnika,  ali  delati  za  živež, 
delati  v  prostih  urah  mesto  zabave  —  stra- 
dati ...  Saj  je  bila  tudi  mati  navezana  na 
kardinalovo  podporo:  oče  je  umri  in  bo- 
lezen je  storila  mater  nesposobno  za  delo. 
In  slednjič:  kaj  je  zakon?  Neumnost,  treba 
se  je  prilagoditi  razmeram,  in  potem  . . .  Kar- 
dinalu je  hinavsko  zatrjeval,  da  je^  imel  po- 
štene namene.  V  skriti  oddaljeni  ulici  je  najel 
malo  stanovanje,  z  denarjem,  darovanim  ji 
od  kardinala  je  nakupila  Lucietta  preprosto 
toda  čedno  pohištvo,  in  naselili  so  se  po 
poroki  v  novem  stanovanju.  Poroka  je  bila 
v  tihi  jutranji  uri  brez  šuma  in  bleska,  venec 
ni  dičil  tožni  nevesti  glave,  ženin  je  klel 
natiho,  mati  je  jokala . . .    Priča  je  bil  tujec 

—  revež,  ki  je  pristopil  in  se  podpisal  za 
par  lir.  Giganti  je  vse  uredil  tako,  da  niso 
izvedeli  znanci  in  prijatelji,  da  se  je  poročil. 

Uboga  Lucietta  ni  imela  soinčnih  dni. 
Mož  se  je  je  ogibal  po  možnosti,  mati  nje- 
gova se  je  je  pa  oklenila  z  ljubeznijo  in  jo 
tolažila  s  prihodnostjo.  Prišel  je  od  blede, 
mlade  žene  in  od  vele  matere  težko  pri- 
čakovani gost  —  prvi  glas  drobnega  listja 
je  polnil  materino  srce  z  dotlej  neznano 
radostjo  ...  On  pa  je  dvoril  v  tistih  urah, 
ko  se  mu  je  borila  žena  s  smrtjo  lepi  Eliri 

—  in  ko  je  prišel  domov  in  mu  je  podala 
Lucietta  dete,  si  je  mislil:  „Glej  tu  dete  — 
neumna  postava  me  obvezuje  skrbeti  zanj." 

Vender  je  obviselo  oko  umetnikovo  dosti- 
krat na  ljubkem  prizoru  mlade  matere  ne- 
gujoče drobno  prekrasno  dete.  Že  se  mu  je 
nasmihala  mala  Lucietta  in  stegovala  drobne 
ročice  proti  njemu.  Vzel  jo  je  v  naročje  in 
občudoval  mični,  snežnobeli,  z  drobnimi 
kodrci  obdani  obrazek. 

Dovršil  je  svoje  študije  in  dobil  kmalu 
priliko  proslaviti  si  ime.  Tisto  leto  so  opazili 
prve  razpoke  v  krasni  palači  dožev  v  Be- 
netkah. Velika  dvorana  občinskega  svžta, 
kjer  se  je  nahajala  biblioteka  sv.  Marka,  okoli 
šestdeset  tisoč  vezanih  knjig  in  pet  tisoč 
rokopisov  —  se  je  začela  podirati.  Iskali  so 

mojstra,  ki  bi  zabranil  preteči  žalostni  pogin. 
—  Kardinal,  znan  veščak  na  polju  umetnosti, 
je  priporočil  mladega  Oigantija.  Radosten  se 
je  odpravil  Giganti  v  Benetke,  kjer  se  je 
zbral  roj  starih  in  mladih  umetnikov  iz  vseh 
delov  sveta.  Preiskovali  so  škodo,  delali  na- 
črte in  popravo  in  shajali  se  na  trgu  sve- 
tega Marka.  Komisija  je  odobrila  načrt  naj- 
mlajšega stavnika  Gigantija.  Z  vnemo  se 
je  lotil  dela.  Neutrudno  je  stal  pri  delavcih, 
učil  in  bodril  mudne ;  ko  je  počivalo  delo, 
se  je  pa  prevažal  po  kanalih  in  občudoval 
lepoto  kraljice  Adrije. 

Krasne  palače  Dandola,  Močeniga  in 
drugih  bleščeče  se  v  belem  marmorju,  a 
bližajoče  se  razpadu,  veličastne  cerkve,  sli- 
kane od  neumrljivih  rok  Tiziana,  Tintoretta 
in  Palme,  zidane  od  velikih  mojstrov  kakor 
Sansovin,  Palladia  i.  dr.,  so  ga  napajale  s 
svojo  krasoto.  Morale  bi  ga  bile  spomniti, 
kako  velik  je  bil  človeški  duh  v  krilu  trdne 
vere;  a  on,  ki  ni  umel  več  te  vere,  si  je 
mislil  pomneč  ničevih  stavb  sedanjosti:  „Na- 
zadujemo  in  se  vračamo  polagoma  k  svo- 
jemu opičjemu  začetku.  Vsako  razvijanje  v 
naravi  gre  do  gotove  meje;  razvitek  člo- 
veških možgan  je  dosegel  svoj  vrhunec  — 
sedaj  se  vračamo  mi  nadljudje  k  prvotnemu 
stanju,  kar  nam  dokazujejo  naši  novi  filozofi. 
Ali  naj  žalujem  po  minoli  krasoti.?  Neum- 
nost —  narava  je  vedno  ista,  vedno  lepa  — 
bodisi  v  prvotni  ali  civilizirani  opici,  smoter 
življenja  pa  je  uživanje." 

Lucietto  je  bil  pustil  v  Rimu  in  se  čutil 
popolnoma  prostega.  Zibal  se  je  v  lahki 
gondoli  po  lagunah,  poslušal  tožno  petje 
gondolierjev  in  dvoril  črnookim  Benečan- 
kam.  Ženi  je  prepovedal  pisati  mu . . .  Plašno 
so  begale  misli  Gigantijeve  od  žene  in  otroka 
strani  ter  se  ustavile  pri  svetlem  hipu,  ko  je 
je  prvič  zagledal  —  Leonoro. 

Prebujalo  se  je  morje,  prebujalo  mesto, 
solnce  je  poljubljalo  blesteče  strehe  vilinskih 
palač,  zeleneli  so  otoki,  hiteli  so  lahki  brodi, 
vstajala  je  kraljica  Adrije  . . .  Sprehajal  se  je 
in  vzdignil  pogled  na  s  cvetjem  odičeni  balkon 
stare  prokuracije.  —  Prikazala  se  mu  je  slika 
Tizianove    zlatolase   Benečanke.    Visoka    in 


krasna,  v  jutranji  beli  halji,  žareča  mladosti, 
lepote,  se  je  pojavila  na  balkonu  . . .  Kako 
je  šumelo  morje  —  kako  lahko  je  dvigala 
jata  golobov  bela  krila  in  se  spustila  na 
glavo,  rame  in  roke  krasotice . . .  Kako  krasen 
pogled,  poln  čara  in  poezije! 

Imela  je  posodo  zrnja  v  roki  in  ga  sipala 
ga  po  trgu . . .  Ljubljenke  Benečanov,  go- 
lobice sv.  Marka,  50  priletavale  v  vedno 
večjem  številu  —  rožne  nožice  so  utripale 
po  tleh ,  nežni  kljunčki  so  pobirali  zlato 
zrnje  . . .  Solnce  je  sijalo,  morje  šumelo,  na- 
geljni z  balkona  so  dehteli,  dvoje  modrih 
oči  je  pogledalo  Gigantija . . . 

Nekaj  velekrasnega  se  je  zlilo  po  krajini 

—  zatrepetalo  mu  je  srce  —  poprej  neznano 
sladko-gorko  čuvstvo  se  je  zbudilo  v  njem 

—  od  tistega  hipa  je  dobilo  njegovo  živ- 
ljenje drugačen  tir  . . . 

Leonoral  Vedel  je  kmalu,  da  je  hči  ve- 
letržca  z  Reke,  da  se  mudi  le  začasno  s 
teto  v  Benetkah.  Stopal  je  za  njo  kakor 
zvesta  senca,  klečal  radi  nje  dolge  ure  v 
cerkvi  —  ker  je  ona  klečala  —  molila  .  .  . 
Plašno  mu  je  utripalo  srce,  kedar  je  srečal 
njen  mirni  pogled,  zdela  se  mu  je  boginja, 
vzvišena  nad  zemeljske  reve,  ki  se  ji  ne  sme 
bližati  smrt. 

Del  zida  v  biblioteki,  kjer  je  bil  naslikan 
dož  Marino  Grimani,  je  zahteval  izredne 
pozornosti.  V  oblaku  prahu  je  pomagal  Gi- 
ganti sam  pri  podstavah.  Obrnil  se  je  nekoč 
po  srečno  dovršeni  podstavi  —  in  stemnilo 
se  mu  je  pred  očmi  . . .  Mnogo  tujcev  in 
domačinov  je  prihajalo  vsak  dan  v  dvorano 

—  a  sedaj  —  niso  ga  varale  oči  —  skozi 
gosti  prah  je  zagledal  podobo  svojih  sanj. 
Beloodeta  kakor  vedno,  je  stala  Leonora 
pred  njim  —  namesto  klobuka  ji  je  pokrival 
zlatolaso  glavo  črni  beneški  pajčolan.  Sprem- 
ljala jo  je  teta,  priletna  dama  obilnega  života 
in  živahnega  kretanja. 

Z  neprisiljeno  grandeco  imovite  Rečanke 
se  mu  je  približala  stara  dama  in  ga  vpra- 
šala, kako  napreduje  delo,  ki  zanima  Italijo 
in  ves  omikani  svet.  M0IČ6  je  stala  Leonora 
in  poslušala  odgovore  mladega  umetnika . . . 
znanje  je  bilo  pričeto  ...    O,  dnevi  polni 

Čarobne  sreče,  ko  je  hitela  hrepeneča  noga 
nji  naproti,  ko  je  srečaval  med  nešteto  mno- 
žico ljudstva  na  trgu  njen  pogled,  ko  je 
poslušal  njen  glas,  poln  harmonije  —  ko  jo 
je  imel  spremljati  in  ji  razkazavati  krasoto 
cerkva  in  palač  kras ...  O  dnevi,  ko  se  mu 
je  odpiral  pogled  v  kristalno-čist,  tako  redek 
značaj  Leonorin  —  v  dušo,  ki  je  gorela  za 
vse  lepo,  a  iskala  v  vsem  le  sledu  Večne 
lepote  .  . . 

^Minljivo  je  vse  posvetno  —  upokojimo 
učvrstimo  dušo  v  večnem,  stalnem",  tako  je 
govorila  Leonora,  ko  mu  je  povedala,  da 
potuje  s  svojo  teto  zadnje  potovanje,  ker 
se  zapr6  za  njo  kmalu  vrata^samostanska. 
Njena  teta  pa  mu  je  pravila,  kako  nezado- 
voljen je  oče,  da  mu  gre  edina  hčerka  v 
samostan.  Dosti  rajši  bi  videl,  da  se  Leo- 
nora omoži.  —  V  samostan  .  .  .  Planil  je 
kakor  ranjen  lev  —  narasla  reka  občutkov 
je  prestopila  šumno  bregove  —  razodel  ji 
je  v  vročih  besedah  svojo  ljubezen . . . 

Poslušala  ga  je  —  in  kakor  razburi  pri- 
besneli  vihar  morja  gladko  površino,  tako 
se  je  vznemirila  njena  sicer  mirna  duša  . . . 
Ljubil  jo  je  in  prisegal,  da  mu  ni  živeti  brez 
nje  . . .  Bila  mu  je  naklonjena,  in  oče  je  želel, 
da  se  omoži . . . 

Preklcčala  je  dolge  ure  in  iskala  svžta  — 
Oigantijev  bledi,  moško  lepi  obraz  jo  je 
spremljal  in  motil . . .  Zapustila  je  Benetke, 
a  pustila  Oigantiju  upanje.  Pisal  ji  je  pisma, 
polna  strastne  ljubezni  —  odgovarjala  mu 
je  mirno  ljubeznivo:  Po  končanem  delu  naj 
pride  —  možu  neznanega  imena  ne  bi  za- 
upal stari  Hrvat  svoje  hčere. 

V  tistem  času,  polnem  tako  sladkih  nad 
je  privelo  hrepenenje  Lucietto  v  Benetke. 
Hladno  jo  je  sprejel  in  peljal  v  skrito  go- 
stilno. Ni  se  zanimal  za  ljubko  hčerko,  ki 
ga  je  klicala  „Papa";  odpravil  jo  je  kar  se 
da  urno.  —  Srečujočim  znancem  je  nami- 
gaval,  da  je  to  nekakšno  znanje . . . 

Uboga  Lucietta  I  Ni  pisal  in  ni  prišel  — 
zgovarjal  se  je  z  delom  —  bil  tako  mrzel, 
tako  tuj . . .  Odpravil  jo  je  kakor  se  odpravi 
nadležna  beračica  in  zabičil  ji,  naj  ne  lazi 
za  njim  —  sam*pride  . . . 


Minilo  je  poldrugo  leto  —  končano  je 
bilo  delo  v  doževi  palači.  Giganti  je  ogle- 
doval slavni  stolp  sv.  Marka,  našel  je  zna- 
menja bližajočega  se  razpada,  delal  je  načrte 
za  popravo,  kar  pride  poziv  od  Leonorine 
tete,  naj  pride  urno,  ker  je  zadela  kap  sta- 
rega Vičiča  in  želi  videti  hčerko  udomljeno. 
To  je  bila  smrtna  obsodba  Luciettina  — 
moral  se  je  bode  rešiti .    . 

Pohitel  je  v  Reko.  Leonora  ga  je  spre- 
jela v  stari  palači  ob  morju,  kjer  je  govorilo 
vse  o  bogastvu  —  ugledu  . . .  Vedla  ga  je 
k  očetu.  Ležal  je  ko  hrast  —  vržen  od  ne- 
vihte —  košat,  močan,  ali  podrt  —  štete  so 
bile  njegove  ure. 

Domenili  so  se,  da  se  bode  vršila  po- 
roka kar  mogoče  kmalu.  Stari  Hrvat  je  želel, 
da  se  vrši  šumno,  sijajno,  po  starem  obi- 
čaju, da  v6  svet,  da  se  ženi  njegova  edinica. 
Oklici  so  bili  spisani,  draga  svila  je  šumela 
pod  prsti  šivilj  —  šivala  se  je  poročna  ob- 
leka bogati  dedinji  —  a  hči  bede,  žena  ženi- 
nova,  je  še  živela  . . . 

Polotil  se  je  grozen  nemir  Oigantija. 
Vozil  se  je  z  Reke  v  Benetke  in  zopet  nazaj 
—  hotel  je  v  Rim,  hotel  je  končati  nekako, 
a  se  ni  mogel  odločiti...  Sama  je  hitela  v 
pogubo  —  prišla  mu  je  sama  na  pot . . . 

Bilo  je  okrog  Božiča.  Divje  je  tulila 
burja  . . .  Čakal  je  v  Opatiji . . .  stal  je  ob 
bregu  —  besneli  so  valovi  —  silno  je  bila 
uzburkana  Adrija  . . .  Žvižg  parnika  je  klical 
na  pomoč,  neustrašeni  pomorščaki  so  hiteli 
v  lahke  čolne,  pričvrstili  debele  vrvi,  truden, 
upehan,  se  je  prizibal  jadrnik,  tožno  so 
visela  jadra  ob  jamboru,  premočeni,  smrtno- 
bledi  mornarji  so  se  držali  krčevito  jam- 
borja,  vrvi,  krova ...  Pa  vsidrali  so  se  po 
silnem  naporu  v  varnem  pristanu,  vrgli  so 
most,  prišli  šo  tresoči  se  potniki  na  suho 
zemljo,  od  katere  so  se  že  poslavljali  .  .  . 
Glej  —  mornar  vede  bledo  lahno  oblečeno 
ženo  in  malo  dete . . .  Zakaj  mu  je  zastalo 
srce,  zakaj  otrpnila  noga?  Žena  se  je  usta- 
vila, mala  deklica  se  je  prijemala  njenega 
krila.  Žena  je  obrnila  glavo,  črna  mreža  ji 
je  zdrknila  z  las,  prikazal  se  je  Luciettin 
bledi  obraz.  Videla  ga  je,  stopila  k  njemu. 

lahka  roka,  a  njemu  težka  ko  svinec,  se  je 
doteknila  njegove:  „Odoardo,  iskala  sem  te 
v  Benetkah  —  rekli  so  mi,  da  se  ženiš  — 
Odoardo,  mar  nisem  jaz  tvoja  žena?" 

Slaboten  je  bil  njen  glas,  ali  prodrl  je 
gromovito  tuljenje  burje  ...  Ni  je  iskal  — 
sama  je  prišla  —  sama  je  hotela  tako . . . 

Plašne  so  begale  Gigantijeve  misli  in  se 
ustavile  pri  jasnem  dnevu,  ko  je  šumela 
svila  po  preprogah  reške  stolnice,  ko  je 
dičil  venec  nevesti  nedolžno  Čelo,  ko  se  je 
obhajala  svatba,  šumna  in  sijajna,  po  starem 
hrvaškem  običaju  . . .  Dnevi  sreče !  Ali  kalilo 
jih  je  nekaj  groznega  —  nerazumnega  — 
klicalo  ga  je  v  tihi  noči,  približalo  se  — 
planil  je  pokoncu  in  gledal  prestrašene  Leo- 
nore  bledi  obraz  . . . 

Oče  Leonorin  je  umrl.  Giganti  pa  ni 
mogel  strpeti  v  kraju,  kjer  ga  je  spominjalo 
vse  tistega,  kar  bi  najrajši  pozabil  zavedno... 
Zidal  je  krasno  vilo  pri  Florenci,  izročila  sta 
hišo  teti  in  preselila  se  tja.  Ali  tisto  strašno 
je  hodilo  za  njim  —  motilo  ga  je  v  uživanju 
zakonske  sreče,  dobljene  slave,  bogastva. 
Leonorina  blagost  je  vplivala  blažilno  na 
njegovo  dušo,  in  vendar  ga  je  mučila.  Dosti- 
krat bi  bil  rad  pokleknil  pred  tem  bitjem, 
tako  čistem,  in  se  spovedal  grehov  skritih 
in   tajnih,   ali  ona  bi  se    odvrnila  od  njega 

—  ne  ljubila  bi  ga  več . . . 

In  čudno  —  mož,  ki  si  je  želel  bogastva 
za  razkošno  življenje,  ki  se  je  smejal  za- 
konski zvestobi,  bil  je  zgleden,  zvest  .  .  . 
Ljubil  je  Leonoro  še  bolj  kakor  prve  dneve 
zakona  —  ljubil  jo  je  nad  vse . . .  Leonora 
mu  je  povila  hčerko.  Plavolasa  modroglavka 
je  bila  radost  materina ...  In  ko  jo  je  jemal 
v  naročje,  se  je  spominjal  drugega  nežnega 
bitja,  izpostavljenega  pišu  viharja . . .  Kaj  je 
z  malo  Lucietto?  so  jo  li  sprejeli  dobri 
ljudje?  Glej,  tu  hčerka,  zavita  v  drage  čipke 

—  a  tam :  morda  hodi  od  hiše  do  hiše  ona, 
ki  je  tudi  njegova . . .  Vprašal  bi  —  pomagal, 
pa  skrite  so  v  minulosti  strašne  tajnosti  in 
dobro  ni  predramiti  jih  . .  .  Ljubljenka  Leo- 
norina je  umrla,  zaprlo  je  dete  globoke 
modre  oči.  Obupna  bol  se  je  lotila  očeta... 
Žena  je  nosila  vdano  težki  udarec.  „Vidimo 


se  onkraj  groba",  je  rekla  tolažeče,  ko  se 
je  poslavljala  od  mrtvega  angela.  Nasmejal 
se  je  divje: 

„Nikoli  Leonora,  nikoli,  mrtvo  je  mrtvo." 

Vznikla  sta  dva  druga  cveta  —  Riko  in 
Marko.  Kako  se  je  tresel  za  njiju  življenje  I 
Saj  je  pisano:  „Nerodovitna  bode  njegova 
hiša  . . ." 

Da,  hodilo  je  za  njim  tiho  in  grozno  — 
pripeljalo  mu  v  naročje  hčer  umorjene,  njene 
oči  so  mu  govorile:  „Vrni  mi  očeta,  mater, 
mladost  brez  radosti ..." 

Je  li  to  usoda  —  Bog  ? . . . 

Tako  so  se  podile  misli  v  divjem  kolo- 
barju po  glavi  Gigantija.  Dvignil  se  je,  tišina 
in  tema  —  tam  doli  žarijo  luči  mesta ...  Pa 
zgenile  so  se  smreke  in  vprašale  strogo: 

„Ali  slišiš?" 

Zatulilo  je  divje  tam  doli,  zapiskalo,  pri- 
divjalo . . .  Zastokala,  zašumela  je  burja  — 
snežinke  so  letele,  goste,  mrzle,  ledene  — 
lomila  so  se  drevesa  —  težko  so  stopali 
konji  . . .  Tulilo,  vreščalo,  jokalo,  smejalo  se 
je  krog  njega  .  .  .  Sikal  je  roj  peklenskih 
duhov:  „Daj,  daj...  vun,  vun..." 

Dihal  je  težko  . . .  Grozno  mu  je  utripalo 
srce.  O  zdaj  —  čuj  —  peklenski  vrišč  je 
prevpil  rezek  krik:  „OdoardoI"  Zatem  je 
klical  slaboten  glasek:  „Mama!"  Giganti  je 
planil  in  letel  ko  besen  skozi  grmovje  in 
les  .  .  . 

Šumeli  so  kostanji  v  drevoredu  —  ob- 
upne duše  narava  ni  umirila  .  .  . 

X. 

čuj,  srebrno  zvonček  poje  — 
hiti,  duša,  dan  na  dan, 
da  uničiš  dvome  svoje, 
čez  polje  tja  v  božji  hrami 

Prah  in  dim  je  legal  kot  m6ra  nad  Ljub- 
ljano. Vročina  je  pritiskala  in  razgrevala 
zidovje ;  kdor  je  le  mogel,  je  hitel  v  Toplice, 
na  kmete,  na  zrak;  polnile  so  se  gorske 
vasi  bledoličnih  gospodičen,  krepkih  mater, 
živahnih  otrok.  Ulica  se  je  zdela  pusta  in 
prazna.  Sanjala  je  o  nežnih  poljubih  svilenih 
vlečk  lepih  dam  —  sanjala  o  urnih  korakih 
po  njej  hitečih  lahkonogih  dijakov...  Zdela 

se  je  suha  in  žejna:  koprnela  je  po  oživljajo- 
čem  curku  vode;  zgenila  se  je  veselo,  ko 
je  prihajala  s  cevjo  ovita  dvokolnica,  ko  se 
je  odprl  hidrant,  vzdignila  cev  in  se  vlila 
blagodejna  moča  na  njeno  suho  lice.  Kako 
dobro  je  del  razbeljeni,  prašni,  ta  poliv, 
kako  se  je  radovala  malih  mlačic,  ki  so  se 
stekale  v  neznatnih  jamicah  —  kako  jih  je 
požirala  počasi  —  slastno  ...  Pa  jih  ni  in 
ni  ljubljencev  ulice,  razposajenih  malih  otrok, 
ki  tako  radi  nagajajo  polivaču;  izpostavljaje 
se  curku,  ki  stopicajo  tako  radi  z  golimi 
nožicami  po  lepih,  penečih  se  mlačicah. 

Le  možje,  brez  katerih  bi  propadel  red 
mesta,  dežele  in  sveta  stopajo  čmcrnega  lica 
po  ulici ;  njihovi  svetli  čevlji  se  ogibljejo 
skrbno  mlačic  in  prahu.  Gotovo  mislijo  na 
svojo  družino,  hladečo  se  tam  nekje  na 
kmetih,  dočim  ubija  nje  službe  vedno  eno- 
lični tek. 

Prazna  je  ulica ;  ne  hiti  po  njej  kras  cve- 
točih deklet,  ne  blešči  se  oči,  ne  rd^  lica, 
ne  šum^  svilena  krila.  Le  zidarjev  in  drugih 
delavcev  okorna  noga  stopa  težkih  korakov 
po  prahu,  po  mlačicah,  po  blatu . . .  Zdi  se 
ulici,  da  poje  delavski  čevelj  že  nedoločen, 
rjavo-žolte  barve: 

Bil  sem  čevelj  svetel  nov, 
dičila  me  boja, 

a  zdaj,  kot  moj  lastnik  izžit  sem, 
težka  mi  je  hoja  . . . 

Pa  pritiska  vročina  —  suši  se  cesta  — 
mala  penca  je  še  ostala  od  mlačic  —  sprijeti 
delci  zemlje  se  sprostijo  —  prah  se  dvigne ... 
Trudnih  korakov  se  vlečejo  redki  meščani 
po  razbeljenem  tlaku. 

Slabo  vpliva  vročina  na  čmerne,  zamiš- 
ljene ljudi.  Morda  je  vplivala  tako  tudi  na 
Gigantijevo  družino ;  bili  so  vsi  malobesedni, 
zamišljeni.  Giganti,  v  čigar  srcu  je  obujal 
pogled  na  Luco  vedno  nova  očitanja,  je 
premišljeval,  kako  zadostiti  otroku,  da  ne  bi 
sumila  njegova  žena  o  odnošaju  dekletovem 
do  njega.  Prav  mu  je  hodilo,  da  se  je  pri- 
pravljala Leonora,  da  odide  z  otroki  v  Reko 
k  svoji  teti :  imel  bode  časa,  prilike,  najti  si 
sv^ta. 


Leonora  je  pripravljala  potrebno  za  pot. 
Pregledala  je  lične  otroške  obleke,  kupila 
jim  nove  slamnike,  svetle  čevljičke  —  saj 
ju  bode  prvikrat  predstavila  svojim  vrstnicam, 
saj  se  bode  dičila  ž  njjma  pred  svetom. 
Njena  toaleta  ji  ni  prizadela  toliko  skrbi, 
nosila  se  je  vedno  le  belo,  kakor  nekdajne 
vile  hrvaškega  Primorja.  Omožena  z  Italijanom, 
stanujoča  v  Italiji,  se  ni  sramovala  imena 
Hrvatice  in  se  je  nosila  po  hrvaškem  obi- 
čaju. 

Veselila  se  je  snidenja  s  teto.  Modra 
žena  bode  vedela  gotovo  tudi  leka  srčnim 
bolečinam,  ki  jih  je  Leonora  tiho  skrivala 
pred  svetom  . . .  Pri  teti  bode  vroče  letne 
dneve,  igrali  se  bodo  otroci  z  Luco  in  Vin- 
kom v  hladni  senci  tetine  vile  tam  pri  re- 
škem „confinu"  —  in  Odoardo  pozabi  Luce, 
se  umiri ;  tačas  konča  stavbe,  ki  jih  je  pre- 
vzel in  se  povrne  ž  njo.  Luca  pa  ostane  v 
Ljubljani  —  tamkaj  ji  dobi  ona  dobro  službo, 
čaka  naj  Vinka  in  ko  se  omoži,  ji  bode 
storila  Leonora  vse  —  vsaj  čuti  neko  dolž- 
nost do  sirote  . . .  Odoardo  pa  se  pozdravi 
v  njeni  krasni  vili  pri  divni  Florenci ;  na- 
kopičeno je  tamkaj  umetnosti  bogastvo; 
shajajo  se  umetniki  sveta,  v  njih  družbi  po- 
zabi Odoardo  drobne  Luce,  sedel  bode 
zopet  pri  njej  pod  senco  visokih  pinij,  deh- 
tečih  mandeljnov  in  temnih  cipres  . . . 

Tako  zamišljena  v  svoje  osnove  se  je 
pripravljala  lepa  žena  na  pot;  otroci  so  se 
veselili  šumečega  morja,  drobnih  Školjk  v 
obrežnem  pesku,  srebrokrilih  galebov,  guga- 
jočih  se  na  lahkem  morskem  valu  .  .  .  Go- 
vorili so  Luči  o  vožnji  po  morju,  o  kopeli, 
o  Vinku  . . . 

Ali  Luca  jih  ni  poslušala.  Mislila  je  le  na 
sladke  trenutke,  na  lepega  Italijana  žarne  oči, 
ki  so  ji  omamile  dušo  —  težko,  silno  težko 
jej  je  bilo  oditi . . . 

Žvižgaje  je  odpeljal  vlak  Gigantiju  obo- 
ženo  ženo,  ljubljene  otroke.  Negotov  kam 
se  mu  je  obrniti,  je  šel  s  kolodvora.  Bila 
je  rana  ura,  rosno  jutro,  lipe  so  šumele 
po  Resljevi  cesti,  mlekarice  so  hitele  z  vo- 
zički, pobožne  ženice  so  šle  skromno  v 
cerkev.   Sprehajal  se  je  po  cesti,  zašel  do 

tedaj  začetega  novega  mosta  in  ogledoval 
zanimivo  delo.  Srebrno  je  zadonel  nekje 
zvonček,  menil  je,  da  ga  kliče  in  sledil  je 
prijetnemu  glasu.  In  prišel  je  do  samotnega 
poslopja,  rdeče  se  je  žarelo  v  žarku  jutra- 
njega solnca  med  polji. 

Samo  je  stalo  to  poslopje  na  širnem 
prostoru,  visoka  lesena  ograja  ga  je  ločila 
od  ostalega  sveta  —  z  višine  je  pozdravljal 
prijazno  stari  grad  —  podrtine  nikomur  po- 
znanega roda  in  časa  so  se  skrivale  med 
resnimi  smrekami  Golovca. 

In  prihajali  so  in  stopali  skozi  železna 
vrata . . .  Čudni  možje,  dolge,  sive  brade  in 
lase,  tožnega  obraza,  trudnih  korakov  .  .  . 
Mladeniči  v  cvetu  svoje  d6be  —  iskri  in 
sokoli  —  so  stopali  skozi  železna  vrata  — 
Giganti  je  šel  za  njimi.  Ljubka  in  tiha  ga  je 
sprejela  kapelica  v  svoje  naročje  —  mir  je 
vladal  v  njej  in  njenih  prebivavcih. 

Tu  so  klečali  glava  pri  glavi,  možje, 
katerih  obrazi  so  pričali  o  dušnih  bojih, 
pričali,  da  so  mislili  —  dvomili  in  —  prišli 
zopet  do  tega,  da  so  verovali,  klečali  so 
mladeniči,  ki  jih  je  mamil  svet  v  svoje  mreže 
s  sladkim  obetanjem  —  tu  so  klečali  dan 
za  dnevom  in  se  krepili  s  kruhom  večnega 
življenja. . . 

Mimo  vrat  je  šel  šum  sveta  —  prihajali 
so  z  vihrajočimi  zastavami  —  glasnimi  tro- 
bentami—  bučečo  godbo  -^  zažarele  so  dek- 
liške oči  skozi  barvana  stekla,  zadonel  je  s 
ceste  deklet  srebrni  razposajeni  smeh  . . . 

Klečali  so  možje,  mladeniči,  ni  motil 
starcev  bojni  hrum,  ne  mladeničev  čar  oči 
in  smeha  glas  —  klanjali  so  globoko  glave, 
ker  obhajal  je  svečenik  nekrvavo  daritev  v 
spomin  krvave  in  ž  njo  dajal  poroštvo  za 
odpuščanje  grehov .  .  .  Klanjale  so  se  glo- 
boko sive  glave,  vele  roke  so  trkale  na  hro- 
peče  prsi:  „Gospod,  prišli  smo  k  Tebi  — 
nevredni  trudni  —  Gospod,  usmili  se  nas..." 
„Žeja  našo  dušo  po  pravem  živem  Bogu, 
kdaj  pridemo  in  se  prikažemo  pred  Tvoje 
obličje?" 

Klonili  so  glave  cvetoči  mladeniči:  „Go- 
spod,  Troedini,  Večni,  Ti  si  naš  up,  močni 
steber  proti  vrstam  sovražnikov..." 


Žvenkljalo  je  —  praznile  so  se  klopi, 
pristopali  so  sivi  starčki  k  mizi  življenja. 
„Gospod,  jaz  nisem  vreden ..."  Glasni  vzdihi, 
srčni  zdihi  so  to  bili,  prišli  so  iz  src,  po 
katerih  je  pač  že  Šumel  vihar  strasti.  Spo- 
znal je  Giganti,  da  so  to  delavci,  ki  so  se 
vračali  okoli  dvanajste  ure . . .  Bližala  se  bode 
skoraj  tudi  njemu  ta  ura  —  zakaj  noče  on 
nazaj?  Ah  težko  je  vrniti  se  tistemu,  ki  za- 
brede v  labirint  nevere,  trnje  in  dračjc  mu 
zastavlja  pot,  sikajo  strupeni  gadi,  tuleče 
odpirajo  žrela  lačni  volkovi  v  gorah  —  in 
duša  mu  je  pusta  ko  zimska  krajina  v  pišu 
viharja  brez  steze,  brez  luči  . . . 

Poživljenega  obraza  so  se  vračali  starčki 
v  klopi,  spet  so  klečali,  glava  pri  glavi  — 
tiho  je  bilo  v  kapelici  —  le  tuintam  se  je 
izvil  globok  vzdih  iz  prsi  moža  —  udarila 
je  molka  lesena  jagoda  po  klopi  .  .  . 

Šepetale  so  spovednice  o  grehih,  velicih, 
krvavih,  vnebovpijočih,  o  solzah  vse  izbri- 
sajočega  kesanja,  o  večni,  vse  odpuščajoči 
ljubezni  .  .  . 

Nespametni  so  se  zdeli  Gigantiju  ti  starčki, 
spali  bi  rane  ure,  spali  —  kaj  poklekujejo, 
molijo,  klečijo  —  pred  kom? 

In  vendar  se  je  vračal  vsako  jutro  v  ka- 
pelico. Bila  je  tako  ljuba,  tako  tiha.  Poznala 
je  svoje  obiskovavce,  žalovala  je  za  njimi, 
ko  so  odšli  —  kadar  so  se  vračali,  so  vpra- 
šali resni  kipi:  „Kod  si  blodil,  čakali  smo 
te?" 

„ Čakamo  te",  so  šepetale  spovednice, 
„čakamo  te",  je  rekel  spodbudno  spoved- 
nikov pogled,  a  Giganti  je  omahoval  — 
dvomil  —  čakal  .  .  . 

Medlo  je  prisijala  svetloba  skozi  barvana 
stekla,  sence  so  legale  krog  vznožja  kipov, 
brlela  je  večna  luč,  po  hodniku  so  odmevali 
bratov  urni  koraki  .  .  . 

Giganti  je  čakal.  Vzdignilo  se  je  v  njem 
z  orjaško  silo.  Čemu  podobe  iz  lesa,  brona, 
mramorja,  čemu  podobe,  ki  ne  morejo  nikoli 
storiti  nevidnega  vidno?  Čemu  poslopja  iz 
lesa,  opeke,  kamenja,  poslopja,  ki  ne  morejo 
obsegati  tistega,  o  katerem  govorite,  da  je 
brezkončen  —  čemu  molitev,  spoved,  kes, 
pokora  —  nespamet  vse  .  .  . 

Umno  oko  je  opazovalo  boj  Oigantijeve 
duše  —  rožljaje  so  jagode  molka,  šumeli 
listi  brevirja  —  jagoda  je  sledila  jagodi  — 
list  listu  —  Giganti  je  čakal  —  patra  visoka 
postava  je  izginila  skozi  nizka  vrata  zakristije 

—  urni  koraki  so  odmevali  po  hodniku  — 
slišala  se  je  patrov  zborna  molitev  .  .  , 

Večkrat  je  prihajal  Giganti  zvečer  v  ka- 
pelo —  zdel  tam  in  čakal,  dokler  niso  za- 
hreščala  vrata,  dokler  ni  prišel  brat  cerkovnik 
s  ključem .  .  .  Potem  je  šel  —  nemirna  noč 
ga  je  podila  s  postelje,  rano  jutro  dobilo 
na  poti  .  .  . 

Poznal  je  patra,  neutrudnega  spovednika 
še  od  pridig,  h  katerim  je  spremljal  Leonoro. 
On  ni  menil  poslušati  pridige  —  opazoval 
je  krasne  ali  pobledele  slike  stolnice,  bogate, 
zlate  ornamente  fingiranih  stebrov  —  stavbo. 

—  Kar   zbudi  beseda    „morivec**    njegovo 
pozornost  .  .  . 

^Nemirne  so  tvoje  noči,  morivec,  in  tvoje 
zglavje  je  polno  solza,  zakaj  se  ne  rešiš  po- 
šasti, ki  te  mučijo,  zakaj  ne  upogneš  kolena 
in  ne  prosiš  odpuščanja  Tistega,  ki  je  pri- 
pravljen odpustiti  vse  I  In  če  so  tvoji  grehi 
rdeči  ko  škrlat,  opral  jih  bodeš  s  solzami 
kesanja  —  naselil  se  bo  mir  v  tvoji  duši, 
med  živečemi  boš  živel ..." 

Takrat  se  je  ustavilo  govornika  izkušeno 
oko  na  zmočenem  obrazu  Gigantijevem  — 
takrat  in  Še  večkrat  —  in  reklo  mu  je:  „Ne- 
mirna  je  tvoja  duša,  išči  pokoja  v  hiši 
Gospodovi  —  odprta  je  veža  Gospodova 
skesanim  otrokom,  razprostrte  so  Njegove 
roke  .  .  ." 

Ali  kuhalo  se  je  sovraštvo  do  cerkve  v 
srcu  Gigantijevem  —  ni  bilo  Leonore  — 
in  silno  so  zdignile  strasti  zmajeve  glave. 
Vender  je  hodil  redno  k  pridigam,  hodil 
h  konferencam  le  zato,  da  spozna  še  bolj 
praznost  vsega,  o  čimur  govord  svečeniki. 
Mnogo  je  čital  Giganti,  mnogo  je  videl  — 
malo  verjel,  vender  so  ga  pobile  gorečega 
govornika  vnete  besede  . . . 

Grmelo  in  treskalo  je  po  obnebju,  lili 
so  dežja  debeli  curki.  Giganti  je  klečal  v 
izpovednici,  dolgo,  dolgo  ...  In  ko  je  šel 
iz  kapelice,  so  izginili   oblaki,  solnce  se  je 


skrilo,  trepetajoča  se  je  pokazala  večernica. 
Šel  je  čez  deteljino  bujno  polje,  glej,  pri- 
klonila se  mu  je  deteljica  štiriperesna  — 
sklonil  se  je,  vtrgal  jo  in  spravil,  bila  mu 
je  poroštvo  nove  sreče. 

Sivi  starčki  so  spoznali,  da  so  dobili  to- 
variša —  solze  so  kapale  po  licu  Giganti- 
jevem, ko  je  pristopil  z  drugimi  k  mizi  Go- 
spodovi;  blagemu  patru  so  se  orosile  oči. 

In  govorili  so  potem  skupno  o  prevarah 
sveta,  o  dušnih  bojih,  o  napuhu  mesa  in 
življenja,  govorili  o  luči,  ki  naj  gori  vedno 
v  srcu  vsakega  kristjana,  čutili  so  srečo, 
ki  jih  ne  more  dati  svet. 

Giganti  je  pisal  Leonori:  „SreČen  sem, 
našel  sem  Štiriperesno  deteljico,  našel  sem 
mir  srca.  Pridi  k  meni,  Leonora,  ti  duša 
jasnočista!"  . . . 

In  prišla  je  polna  radosti  —  bližal  se  je 
konec  počitnic. 

Solze  radosti  je  točila  Leonora,  ko  jo  je 
peljal  v  kapelico  in  ji  govoril  o  bojih  ne- 
vere z  vero  —  vse  drugo  je  ostalo  v  iz- 
povednici —  nikoli  naj  ne  izv6  žena,  kar 
bi  jo  gotovo  umorilo  .  .  . 

Novo  srečo  je  čutila  blaga  žena  —  pa 
menila  je,  da  je  pripeljal  Gigantija  do  spre- 
obrnitve le  čut  do  Luciette,  pregrešna  lju- 
bezen, kesanje  in  zavzela  se  je  še  bolj,  da 
pusti  Luco  v  Ljubljani. 

Z  veseljem  se  je  vrnila  deklica  v  Ljub- 
ljano. Lepo  je  bilo  res,  v  senčni  vili.  Vinko 
je  bil  tam,  igrali  so  se  otroci,  ona  je  šivala 
in  plela  z  gospo,  razgovarjali  so  se  z  Vin- 
kom. Ali  vedela  sta  Leonora  in  Vinko,  da 
so  Lucine  misli  daleč  od  njih.  Zardela,  za- 
trepetala je,  če  je  slišala  besedo  Tivoli, 
Zvezda  i.  dr.  Leonora  si  je  tolmačila  tako, 
da  misli  Luca  na  njenega  moža,  raditega  ni 
izpraševala  deklice  o  vzroku  njene  raztrese- 
nosti.  Čutila  je  pač,  da  obstoji  neka  vez 
med  Luco  in  Odoardom  —  govorila  je  le 
splošno  o  čednosti  in  dajala  dekletu  lepe 
nauke 

Ali  kaj  so  pomagali  vsi  lepi  in  dobri 
nauki  od  žarečih  pogledov  omamljeni  dek- 
lici. Njena  duša  je  trepetala  Pavlu  nasproti 
—  imela  je  pač  zaupajočo  nrav  svoje  matere. 

hrepenela  je  po  ljubezni,  ki  je  ni  poznala 
kot  dete  . . .  Pavlo  ji  je  rekel,  da  jo  ljubi. . . 

Kakor  obleta  vračajoča  se  ptica  kraje, 
kjer  je  gnezdila,  tako  je  hitela  Luca  z  otroki 
na  prostore,  kjer  je  srečavala  Pavla . . . 

Veselila  se  je  ulica  zopet  dijakov  urnih 
nog  —  vrnilo  se  je  življenje  v  mesto  — 
mladina  ga  je  prinesla  —  mladina,  naše  ve- 
selje in  up  -  mladina,  ki  ji  je  posvečen 
naš  trud.  Radostno  so  opazovali  starejši  ve- 
sele mlade  obraze,  krepke  živote,  ne,  ne 
bode  še  izumrl  naš  rod  —  Čuj  iz  tisočero 
mladih  grl  zveni  miloglasna  naša  govorica 
—  v  tisočerih  mladih  srcih  živijo  sijajni 
vzori  —  tisočero  mladih  rok  dviga  zastavo 
domovine . . . 

Tudi  Vinko  je  prišel  spremljan  od  ma- 
terinih gorkih  želja  in  solza.  „Zadnje  leto, 
zlati  moj  sin*",  mu  je  rekla  pri  odhodu  in 
gledala  na  stolp  male  vaške  cerkvice,  kjer 
bode,  tako  je  upala,  kmalu  daroval  njen  sin 
daritev  Bogu. 

Vinko  pa  je  pošepetal  Luči,  ko  se  je 
pozdravil  z  Leonoro  in  otroki:  „Zadnje  leto, 
Lucika..."  Zdihnila  je  deklica.  Kje  je  čas, 
ko  si  je  mislila:  kdaj  bode  to,  ko  si  je  želela 
v  svet,  v  Italijo?  Sedaj  pa,  ko  se  ji  bliža, 
kar  si  je  želela,  se  boji  enega  in  drugega, 
ker  —  povesila  je  tožno  glavo.  Stal  je  ob 
oglu  hiše  —  Čakal.  Mimogredoči  je  stisnil 
listek  v  roko.  To  je  bilo  prvi  dan  po  do- 
hodu iz  Reke.  Pismo  —  komaj  je  čakala,  da 
bode  sama ...  Šla  je  za  hip  na  hodnik  in 
zgenila  listek.  Lice  ji  je  gorelo,  srce  je  bilo 
burno  -  besede  ljubezni  prve  njegove  črke! 
Ah,  kako  so  gorele  te  besede  v  njeni  duši, 
bile  so  tako  gorke  in  sladke  . . .  Dejal  ji  je 
Vinko,  da  jo   ima  rad,  pa   kako    medlo   je 


bilo  to,  nikoli  ji  ni  razburilo  srca  —  a  Pavlo 

—  on  jo  res  ljubi!  Pisal  je,  da  živi  le  ob 
pogledu  njenih  krasnih  oči  —  da  ima  in 
mora  govoriti  ž  njo,  ob  devetih  zvečer  jo 
počaka  pred  hišo.  Kaj  ji  je  bilo  storiti? 
Nemirna,  v  svesti  si,  da  ni  prav  ako  gre, 
je  naredila  vse  narobe  —  ali  srečna  Leonora 
ni  zapazila  njene  zmede.  Pred  deveto  je 
spravljala  navadno  otroka  v  kraj,  okoli  de- 
sete sta  se  vračala  gospod  in  gospa.  Spravila 
je  fantka  zgodaj  v  posteljo  —  ljuba  nedolž- 
nost je  zatisnila  po  končani  molitvi  hitro 
oči  -  Luca  pa  je  lezla  plaho  po  stopnicah 

—  bala  se  je  kuharice  -  a  ravno  kuharica 
se  je  izprehajala  mirnodušno  pod  roko  vo- 
jaka pred  hišo,  in  se  smejala  veselo.  Saj  se 
je  vrnil  tudi  njen  Jože  z  ljubečim  srcem... 
Čakal  je  Pavlo  in  Luca  ga  je  ugledala.  Tresla 
se  je  sramu  in  zašcpetala:  „Hitro,  gospod, 
kaj  mi  hočete  povedati?"  Nežno  jo  je  držal 
za  roko,  govoril  ji  o  svojem  hrepenenju  in 
žalosti  —  težko  mu  je,  ker  ne  more  hoditi 
ona  ž  njim  . . . 

„V  drugo  službo  moraš",  je  rekel,  „da 
bodeš  bolj  prosta." 

„To  ne  bode  mogoče",  je  rekla  plašna, 
„gosp6da  odide  kmalu  in  jaz  grem  ž  njimi." 

„Nikar,  ncumnica",  je  rekel  mladi  mož, 
., ostani  tu,  ko  se  prepričam,  da  me  ljubiš, 
te  poročim  -  ali  ne  govori  nikomur  o  tem, 
srček  moj." 

Obljubila  mu  je,  zrila  se  plašno  iz  nje- 
gove roke  in  hitela  domov.  Kuharica  je 
prišla  ravno  pred  dohodom  gosp6de  v  ku- 
hinjo -  sedela  nedolžno  pri  mizi  in  pletla. 
Luca  je  klečala  pri  otročji  postelji  -  tako 
ni  vedela  Leonora,  kaj  se  godi . .  . 
(DALJE.) 

ANTON  MEDVED: 

SLOVO. 


življenja  tnajnik  jasni,  z  Bogom! 
Na  nebu  dneva  luč  pojema, 
strmi  name  priroda  nema, 
le  vran  kriči  nad  temnim  logom. 

Zelenja,  cvetja  drobne  kite, 
po  tleh,  po  stolih  razmetane, 
ob  jutrih  soinčnatih  nabrane, 
z  večerom  tihim  usehnite ! 


Za  mano  vse  !  Vse  proč !  Vse  zadaj ! 
V  zaprte  vekomaj  prostore 
nazaj  korak  mi  več  ne  more .  .  . 
Zdaj  žgi  spomin,  zdaj  solza  padaj ! 

Zdaj,  čas  nemili,  črtaj  gube 
mrakotne  mi  v  obraz  upali, 
v  obraz,  ki  nanj  v  mladosti  zali 
prižemal  sladke  si  poljube!  — 


^g5^2ž^S^^ 


ANTON  MEDVED: 

V  SPOMINSKO  KNJIGO. 

BOGOMILI  S. 

l\o  leta  zgubajo  ti  lice, 

spominsko  knjigo  časih  vzameš, 
prebirati  v  samoti  jameš 
prijateljev  in  znank  vrstice. 
In  tudi  mojo  bodeš  brala 
iz  srca  pesem  mi  kipečo 
ob  času,  ko  si  mlada,  zala 
ljubezni  prve  pila  srečo. 
O,  naj  ti  ta  spomin  ostane 
v  življenja  borbi  neporažen! 
Enako  čist,  enako  blažen 


ob  dneh  mladosti  pokopane! 

Spominska  knjiga . . .  Davna  leta . . . 

Vrstica  vsaka  ti  bo  sveta. 

In  brala  bodeš  pesem  mojo, 

ki  vir  je  v  srčnem  dnu  imela, 

zamišljena  desnico  svojo 

tedaj  potegneš  preko  čela 

in  spomniš  se  prelepih  dni: 

To  pisal  on  je  —  najin  drug  — 

Bog  vedi,  ali  še  živi, 

in  kje,  kako  —  nemirni  duh  .  .  .  ? 

FR.  S.  FINŽGAR: 


SREČALA  STA  SE 

VSAKDANJA  POVEST  BREZ  KONCA. 


VII. 

Dominik  je  slonel  pri  mizi  in 
si  kakor  v  taktu  gladil  z 
levico  kostanjeve  lase.  Oči 
je  upiral  v  prazno  ploskev 
na  steni.  Včasih  je  prenehal 
z  roko,  kakor  bi  zalotil 
globoko  misel  in  bi  se  bal, 
da  je  ne  bi  pregnal  prehitro.  Dvignil  je  sre- 
dinec z  velikim  prstanom  in  ga  držal  tre- 
nutek mirno  proti  stropu.  Obraz  se  mu  je 
zresnil,  obrvi  se  nasršile.  Prikimal  je  z  glavo 
in  vnovič  pričel  segati  s  prsti  v  lase. 

„Tako  je!  Pa  se  človek  ne  domisli  prej. 
Nekoga  je  treba,  da  te  potrese  in  vzdrami 
ter  ti  reče :  prijatelj,  dani  se,  vstani !  Ril  sem 
naprej  prav  počasi.  Tema  je  bila  pred  me- 
noj, da  še  roke  nisem  upal  iztegniti  pre- 
daleč. In  sedaj  mi  je  naenkrat  zažarelo  tam 
na  vzhodu,  nekaj  rdečega  je  šinilo  čez  goro 
in  začuden  sem  se  oddehnil  in  široko  so  za- 
dihale prsi.  Dani  sel  —  —  Oj  Malči!" 

Takrat  so  se  njegove  oči  tako  radostno 
in  hvaležno  zasvetile,  kakor  bi  se  pred  njimi 
izvršil  veseli  čudež.  Domislil  se  je  Malčike, 
in  zdelo  se  mu  je,  da  stoji  ona  na  hribu, 
vrhu  katerega  je  zažarelo  in  šinilo  čez  goro. 
Tamkaj  je  stala  ona,  zarja  ji  je  svetila  skozi 
prozorne  gube  na  obleki,  z  roko  ga  je  V?i- 
bila  za  seboj  in  mu  govorila  lepe  besede 
o  veri,  katere  ni  v  ljudeh.  V  njem  se  je 
oglasila  moč,  ki  ga  je  gnala  z  velikim  upa- 
njem, da  se  napravi  na  pot  po  strmi  gori 
proti  njej.  Zagledal  je  cilj  svojega  popo- 
tovanja, ki  ga  doslej  še  ni  ugledal.  Kos 
kruha  —  je  bil  njegov  cilj.  Po  njem  je  segal 
dve  leti,  ponujal  je  ves  malodušen  na  po- 
sodo svoj  kapital  na  majhne  obresti.  Ni  ga 
mogel  naložiti;  odklanjali  so  ga  ljudje,  po- 
gledali njega  in  odšli  mirno  svojo   pot.   In 


(DALJE.) 

on  je  bil  kakor  otrok,  ki  sega  pod  jablano 
za  sadom.  Nebogljen  je,  da  hodi  komaj  brez 
pestunje.  S  težavo  iztega  roke  po  jabolku, 
opoteka  se  tako  majhen,  da  se  komaj  vidi 
iz  trave.  Pa  hoče  do  jabolka.  Zato  leže  v 
travo  in  zajoka,  dokler  ne  pride  mati,  ga 
dvigne  v  naročje  in  mu  pomore  do  sadu. 

Otrok  je  bil  Dominik.  Njegove  misli  so 
bile  tako  boječe  in  majhne,  da  so  si  komaj 
upale  čez  ograjo  na  očetovem  dvorišču. 
Košček  kruha  bi  bil  rad  imel  —  In  ker  ga 
ni  takoj  dosegel,  je  hodil  klaveren  na  poko- 
pališče in  nosil  seboj  puško,  ker  ni  vedel 
za  cilje,  ki  so  daleč  od  domačega  dvorišča 
in  visoko  nad  plotom,  celo  nad  najvišjo  goro. 

In  sedaj  je  prišla  Malči.  Pogledala  ga  je, 
.  v  roko  mu  je  segla  in  mu  rekla:  prijatelj. 
Pred  njim  se  je  pa  zgodilo,  kakor  bi  se 
odprla  velika  vrata  na  dvorišču  na  stežaj, 
in  bi  zagledal  pred  seboj  dolgo  pot,  po 
kateri  mora.  Ve  samo  toliko,  da  je  pot.  Ne 
ve,  kakšna  je,  ne  pozna  je,  če  je  strma,  če 
je  senčnata,  ne  ve,  če  je  gladka  in  ne,  če 
je  grudova.  Samo  to  ve,  da  mora  po  tej 
cesti,  naprej  mora,  da  pride  do  cilja,  ki  se 
je  zasvetil  daleč  na  gori  in  da  ga  tam  nekdo 
čaka,  s  katerim  bo  delil  kos  kruha,  kateremu 
obriše  solzo,  če  se  razjoka,  ali  pa  se  zave- 
seli  in  zavriska  z  njim,  če  se  bo  onemu  tako 
hotelo.  Dominik  je  prvikrat  v  življenju  spo- 
znal, da  je  človek. 

Ljudje  so  z  njim  trpeli;  mati  ga  je  ro- 
dila, dala  mu  vse,  celo  svoje  življenje  in 
legla  k  pokoju,  da  more  on  živeti.  Oče  se 
je  trudil  na  potih,  podnevi  in  ponoči.  Ro- 
dilo mu  je  polje,  žel  je  težko  snopovje,  da 
je  mogel  deliti  njemu  kruha.  On  naj  pa  sede 
za  ogrado,  ko  dospe  do  polne  sklede,  v 
grm  naj  se  skrije  in  tiho  naj  zajema  iz  sklede, 

da  ne  škrtne  žlica  in  da  se  ne  bi  ozrl  lačen 
popotnik,  ki  gre  po  stezi  mimo  lešče.  Ne. 
On  je  človek;  ljudje  so  trpeli,  da  so  ti  pri- 
slonili lestvo  na  drevo,  kjer  je  obešenega 
dosti  sadja,  v  naročje  so  te  dvignili,  da  moreš 
do  jablana  —  in  ti  si  mislil  nanjo  in  si  sklenil, 
da  zlezeš  na  vrh  ter  tiho  poješ  sad  za  sadom 
in  na  tla  onim,  ki  gledajo  lačni  v  veje,  ne 
vržeš  niti  peclja.  Ne,  Dominik,  ti  si  človek. 
Vrh  lestve  so  te  dvignili.  Sedaj  moraš  sam 
med  veje.  Težko  je,  ker  nisi  vajen.  Toda 
moraš,  ker  si  človek  in  moraš  zaradi  ljudi. 
Ne  smeš  sam  jesti  kruha,  deliti  ga  moraš; 
istemu  rodu  na  zemlji,  ki  je  tebe  dvigal, 
istemu  moraš  vrniti  znojne  kaplje;  to  je  tvoj 
cilj,  Dominik 

Vstal  je.  Po  sobi  so  odmevali  krepki  ko- 
raki. Dlani  je  razprostrl,  kakor  bi  hotel  vreči 
med  množico  bogatih  darov.  Zagledal  je 
med  njo  drobno  postavo.  Znani  so  mu  bili 
lasje,  oči  so  bile  čisto  domače.  Velika  duša 
je  trepetala  v  njih. 

To  je  ona.  Z  gore,  kjer  je  stala  v  zarji, 
se  je  vrnila  med  množico  in  je  tudi  dvignila 
drobno  roko  ter  jo  iztegnila  po  Dominiko- 
vem daru. 

„Malči!« 

Obstal  je  Dominik,  kakor  bi  se  ustrašil 
in  razveselil,  vse  obenem. 

Ali  hitro  je  napravil  odločen  korak. 

„ Dvignem  te,  Malči,  iz  množice  te  dvig- 
nem in  potegnem  k  sebi.  Ti  si  mi  pokazala 
cilj,  ti  si  vzbudila  mojo  moč;  pri  meni  boš 
sedela,  in  prej  dam  tebi  kruha,  kakor  ga 
odlomim  zase.  Tvoja  ljubezen  bo  moja  luč, 
moja  moč. 

Tvoja  ljubezen  .  .  ." 

Dominik  je  ponovil  in  se  naslonil  k  steni 
ob  oknu. 

„Njena  ljubezen  —  ki  je  ukradena.  Ni 
je  več,  ne  more  mi  je  dati." 

Dominik  se  je  razžalostil.  Vse,  Široka  zarja 
na  vzhodu  je  hotela  zatemneti,  na  dvorišču 
so  se  vrata  zgenila  v  tečajih,  kakor  da  bi 
se  zapirala.  Toda  ni  bilo  več  mogoče.  Od- 
prta so  bila,  luč  je  samo  zamižala  in  se  raz- 
plamcntela  Še  jasnejše.  Vedel  je,  da  mora  za 
lučjo,  in  vedel  je,  da  mu  jo  je  prižgala  Malči. 


„Kesneje  lehko  še  spoštuje,  ceni,  se  celo 
žrtvuje  ..." 

Tako  je  govorila  včeraj. 

Morda  me  že  ceni;  prijatelj  ga  je  na- 
zvala,  morebiti  vrne  oni  ropar  ukradeno  lju- 
bezen . . .  Ropar . . .  Ropar  se  ne  vrne,  ko 
je  ubil  človeka. 

Dominik  je  zagledal  pred  seboj  bridko 
razpotje.  Komaj  se  je  razveselil,  da  je  prišel 
preko  praga,  da  je  nastavil  nogo  na  pot  in 
pogledal  daleč  za  ciljem.  In  že  —  še  skozi 
vrata  ni  prišel  —  bi  skoro  zaželel  prejšnje 
megle,  noči  in  otroške  želje,  da  bi  segal 
čez  plot  do  sadu.  Ali  sedaj  je  bilo  prepozno. 
Na  vzhodu  se  je  Čezdalje  bolj  danilo,  kli- 
calo ga  je  z  mogočno  silo  na  pot  —  člo- 
veško. 

„Moraš!  Sam  tisti  glas,  ki  te  je  poklical, 
tista  roka,  ki  se  je  ljubeznivo  doteknila  tvo- 
jega srca,  tisti  glas  in  tista  roka  sta  na  pot 
tvojega  romanja  položila  prvo  trnje.  In  ti 
moraš  naprej,  če  hočeš  biti  človek.  Si- 
cer si  suha  mladika.  Odrežejo  naj  te  in  naj 
te  iztrebijo,  da  boš  koristen  vsaj  takrat,  ko 
razpadeš." 

Dominikove  ustnice  so  se  stresle,  kakor 
bi  se  jih  doteknil  z  grenko  pijačo . . . 

Nekdo  je  krepko  pritisnil  na  kljuko  in 
vstopil.  Besede  ni  izpregovoril  oče.  Sedel 
je  k  mizi  in  se  nagnil  nad  veliko  knjigo. 
Prisedel  je  tudi  Dominik  nasproti  očetu,  po- 
močil pero  in  iskal,  kje  je  prekinil  račune. 
Očetovo  pero  je  krepko  drselo  po  polah; 
včasih  je  premcknil  nogo,  čevelj  je  zaškripal, 
oče  je  potegnil  po  bradi  z  roko  in  zopet 
je  šumelo  pod  peresom. 

Pero  umolkne.  Oče  se  obrne  od  mize 
in  gleda  dolgo  skozi  okno. 

^Dominik!" 

Neizmerno  resen  je  bil  očetov  glas. 

„ Prosim,  oče?" 

„Dominik,  zakaj  mi  to  napravljaš?" 

V  besedah  je  bila  žalost. 

„Oče,  prosim,  povejte  mi!  Ne  vem,  kaj 
mislite?" 

„Moj  sin!" 

Oče  se  je  ozri  čez  rame,  ne  da  bi  okrenil 
života  in  pogledal  sina  z  očmi,  v  katerih  je 

bilo  vse  polno   skrbi  in  žalosti,  očitanja  in 
prošnja. 

Dominik  je  vstal  in  se  približal  očetu. 
Njegov  korak  pa  ni  bil  plašen.  Nič  ni  bilo 
v  njem  kesanja  in  slaba  vest  se  ni  glasila. 
Ali  polne  globokega  usmiljenja  in  spošto- 
vanja so  bile  njegove  oči,  ko  je  stopil  pred 
očeta. 

„Oče,  s  čimur  sem  vam  napravil  trohico 
žalosti,  odpustite  mil  Povejte,  kaj  je  bilo, 
in  nikdar  več  ne  storim  tega.  Če  se  me 
drži  kakor  s  kremplji,  odtrgam  in  vržem 
proč  od  sebe,  zaradi  vas,  oče,  da  niste  ža- 
lostni!" 

Oče  se  je  ozrl  na  sina;  z  lica  mu  je  bral 
mož  s  sivo  brado,  da  sin  ne  laže. 

„ Dominik,  pusti  tisto  žensko;  zaradi  mene 
jo  pusti  in  zaradi  ljudi  I*" 

Dominik  se  je  stresel,  ker  se  je  domislil 
dane  besede  in  se  spomnil  nje. 
„Malči?" 

Izpregovoril  je  polglasno  in  s  strahom, 
kakor  bi  se  zbal,  ker  je  izdal  veliko  skriv- 
nost. Oče  je  gledal  nepremično  v  sina  in 
ni  izpregovoril.  Dominik  je  ponovil  drugič. 
Tedaj  se  je  zavedel,  strah  je  izginil,  in  prašal 
je  mirno  in  zavestno: 
.Mislite  Malči?" 

„Morda.  Tista,  ki  je  na  pošti;  ne  vem 
za  ime." 

„Da,  tista  je  Malčil" 
„Torej  pusti  to  žensko,  Dominik.  Govori 
se  po  Selinju  o  tej  stvari,  govori  slabo  in 
moji  hiši  na  sramoto.  Bogve,  kakova  ženska 
je  to;  mlada  in  brez  službe,  pa  se  potika 
pri  tujih  ljudeh.  Dominik,  varuj  se  takih 
žensk.  Premlad  si  in  Še  neumen.  Poslušaj 
očeta  r 

„OČe,  Malči  nima  doma  in  nima  kruha. 
Zame  je  vsaj  streha  razprostrta  doma  in  miza 
pogrnjena,  zanjo  ni  nikjer  očeta  ne  matere. 
Oče,  ne  verujte  ljudem!  Malči  je  dobra, 
take  ni,  tako  nedolžne,  tako  odkritosrčne. 
Ljudje  so  hudobni,  zaradi  nje  se  ne  bojte 
zame!  Ona  mi  je  .  .  .  ona  ...  mi  je  kakor 
mati." 

^Dominik!  kako  dolgo  boš  še  otrok? 
Ti  ne  poznaš  žensk!" 


„Oče,  ona  mi  je  —  verujte  oče  —  nekaj 
drugega  kakor  lepa  ženska  —  ne  veste  kaj 
mi  je  .  .  ." 

„ Dominik,  iz  tvojih  besedi  govori  srce, 
ki  je  že  ujeto.  Sin,  raztrgaj  mreže,  dokler 
je  čas.  Če  bo  prepozno,  tedaj  se  spomni 
očetove  besede!" 

Oče  se  je  obrnil  nevoljen  od  njega.  Potem 
je  bil  molk.  Pero  je  bežalo  po  široko  odprti 
debeli  knjigi. 

VIII. 

Dominik  se  je  naravnal  na  pošto.  Nje- 
govo srce  je  bilo  klaverno.  Prebudilo  se 
je  in  zahrepenelo,  pa  je  nenadoma  padlo 
nanj  kakor  teža.  Nikjer  ni  videl  izhoda. 
Morila  ga  je  očetu  dana  beseda,  da  odtrga 
od  sebe  vse,  kar  bi  polnilo  očeta  z  žalostjo. 
Tedaj  pa  ni  slutil,  da  je  obljubil  nekaj  tako 
silno  bridkega.  Malči  je  stala  očetu  nasproti, 
skromna  in  majčkena.  Samo  oči  so  se  do- 
tikali njegovega  srca.  Govorile  so  mu:  Le 
pojdi,  ogni  se  me,  prijatelj!  In  te  oči  so 
se  mu  zdele  objokane.  Ni  vedel,  kam  bi 
krenil. 

Napisal  je  drugo  pismo;  počasi  je  pisal, 
napolnil  vse  strani.  Ko  je  pa  prečital,  je 
izpoznal,  da  ni  nič  povedal.  Odprl  je  vratca 
pri  železni  peči  in  vrgel  koščke  raztrganega 
pisma  na  ogenj. 

„Zaradi  očeta  ne  bi  šel  več  do  nje,  za- 
radi očeta.  Sešel  bi  se  gotovo  še  kdaj  z 
njo,  ko  se  prikopljem  više,  blizu  do  cilja. 
Ne    pozabim   je   gotovo   nikoli  —  in    tudi 

ona Ni  mogoče,  da  bi  me  pozabila. 

Ali  ker  je  začela,  mama  —  ne,  sedaj  moram 
do  nje,  da  ji  vse  razodenem  in  potem  se 
poslovim." 

Premislil  je  vse  besede,  ki  mu  jih  je 
govorila  mama. 

Kaj  sem  storil,  da  me  tako  preganjajo, 
da  njo  sodijo  in  obsojajo  ljudje,  ki  niso 
vredni,  da  bi  se  ozrli  nji  v  obraz.  Tista 
Pepca!  Čemu  hodi  ta  ženska  k  nam  v  vas? 
Menda  zato,  ker  edina  nosi  v  Selinju  po- 
zimi šerpo  z  dolgimi  cotami,  poletu  pa 
slamnik.  Seveda!  Ko  bi  mama  poznala  to 
žensko! 

Torej  Pcpca  me  je  videla,  da  sem  se 
izprehajal  z  Malči.  Kako  strašno !  Pri  belem 
dnevu,  na  očitni  cesti  —  in  najin  pogovor! 

Pa  govori  mami: 

„Oh,  gospa,  škoda  Dominika,  škoda,  ker 
je  tako  dober.  Ta  ga  izpelje?  Ne  veste, 
kako  se  nosi,  kakor  grofovska  hči.  Kje  neki 
bi  dobila  zlato  zapestnico  in  zidano  bluzo 
—  kje,  ko  nima  službe  in  ne  dote.  Pošten 
človek  ne  upa  govoriti  o  takih  ljudeh. 
Gospa,  ko  bi  vedeli,  kako  gleda.  Mimo 
nje  sem  šla  oni  dan,  pa  se  je  ozrla  s  tistimi 
očmi,  vrag  jih  je  počrnil,  kakor  oglje  so, 
in  goreče.  Po  životu  me  je  izpreletelo  in 
skoro  na  glas  sem  vzdihnila:  Revež  Do- 
miniki Kakšno  pohujšanje  za  farol  Iztirali 
naj  bi  jo,  župan  postavim,  ali  kdorkoli ..." 

Tako  je  govorila  Pepca  in  potem  pfla 
z  gospo  Skromnovo  kavo. 

„  Pepca,  ne  smeš  se  veseliti.  Sedaj  grem 
nalašč  na  pošto.  Malčko  povabim  na  iz- 
prehod;  solnce  sije.  Mimo  gostilne  pojdeva, 
kjer  je  Pepca  doma,  in  tam  bo  stala  na 
pragu  ali  visela  na  oknu.  Dobro  vem,  da 
bo  tam.  Saj  vedno  visi  na  oknu  ali  pa  stoji 
na  vratih  in  presoja  ljudi,  kakor  sodnik  s 
sodnega  stola.  Ko  naju  zagleda,  bo  stisnila 
ustnice,  v  srcu  se  bo  ujezila.  Jaz  se  pa 
glasno  zasmejem  in  pogledam  Malčki  v 
obraz  ter  jo  rahlo  stisnem  za  drobčkcno 
roko.  Pa  jo  povedem  dalje.  Čakaj,  Pepca, 
napravim  ti  grenkega  veselja  in  zadosti  ti  ga 
napravim!" 

Dominik  je  vstal  in  se  naravnal  na  pošto. 

„Lord,  še  ti  se  posmeješ  v  tvojem  do- 
brem pasjem  srcu,  ko  pojdemo  mimo  Pcpcel" 

Lord  je  dvignil  glavo  do  njegove  roke 
in  jo  obliznil. 

Prišla  sta  do  napol  gosposke  hiše,  ki 
je  imela  dvojna  okna.  Ta  lastnost  gostilne, 
kjer  je  bila  doma  Pepca,  je  bila  tolike  važ- 
nosti, da  je  hiša  prvačila  v  Selinju.  Zakaj 
drugod  so  imeli  leto  in  dan  nabita  enojna 
okna,  ki  so  jih  pozimi  za  pedenj  visoko 
zasuli  z  žaganjem. 

Dominik  se  je  ozrl  na  okna.  Pepce  ni 
bilo.  Pogledal  je  na  vrata.  Tudi  tam  ni  stala 
Pepca. 


„Ni  je,  si  je  mislil.  Če  je  ne  bo,  ko  poj- 
deva mimo  z  Malčko,  mi  pokvari  veliko  ve- 
selje." 

Še  enkrat  je  pogledal  proti  vratom;  morda 
je  za  podboji  skrita.  Pa  ni  bila.  Ali  na  prag 
je  stopil  njen  oče,  človek  velike  modrosti, 
s  katero  je  dan  na  dan  množil  bele  krone. 

„Kam,  gospod  Dominik,  kam?" 

„Na  pošto,  gospod  Čuden!" 

„Kaj  bi  na  pošto?  Nikogar  ni  doma!  Vsi 
so  pri  nas!  Poslušajte  klavir!  Notri  pojdite! 
Kakor  v  raju,  tako  veselje  je  danes  pri 
nas." 

Dominik  se  je  ustavil  in  široko  pogledal 
Čudna. 

„Vsi  pri  vas?" 

„1,  kje  pa  bodo,  lepo  Vas  prosim!  Moja 
rebulja  in  gnjat!  Do  Ljubljane  in  še  naprej 
do  Hrvatije  ne  dobite  take  kaplje  in  svi- 
njine!" 

Dominik  se  je  ustrašil  in  se  začudil.  Oštir 
se  mu  je  ognil  s  praga,  da  je  vstopil. 

Pred  vratmi  je  zaslišal   prešeren   smeh. 

„Kakor  Malčkin  glas",  je  pomislil.  „Ali 
tako  se  ne  smeje  ona;  bogzna,  kdo  ima 
tako  podoben  glas." 

Rahlo  je  pritisnil  in  odprl  duri. 

Omizje  ga  ni  zapazilo.  Vsi  so  se  glasno 
smejali,  zlata  rebulja  je  kapljala  na  mizo,  ko 
so  dvigali  kozarce  in  trkali. 

Mara  se  je  prva  ozrla. 

„Gospod  Dominik!" 

Vstala  je  in  mu  šla  naproti  ter  ga  gorko 
stisnila  za  roko.  Z  očmi  ga  je  posvarila  z 
dolgim  pogledom.  Dominik  je  bral  v  njem 
koristen  nauk. 

„Moja  prijateljica,  gospa  Ida  Nagelj,  njen 
sin  Rudolf,  lajtnant." 

Dominik  je  prisedel  k  Mari.  Ob  Malčki 
ni  bilo  prostora,  ker  je  primaknil  prav  do 
nje  stol  lajtnant,  kateremu  se  je  poznalo  na 
sablji,  da  je  še  ne  nosi  dolgo. 

Pepca  mu  je  natočila  rebulje. 

„Po  Vas  smo  mislili  poslati.  Pa  ste  sami 
prišli;  kako  je  prav!  Ne  veste.  Malčka  je 
danes  kakor  igračica,  kakor  grlica.  Bratov- 
ščino bi  ji  ponudila,  tako  se  mi  ljubi!  Na 
zdravje,  gospod  Dominik!" 

Pepca  je  dvignila  kozarec  in  vsi  so  ve- 
selo napivali  Dominiku.  On  je  trkal  z  njimi, 
pa  nikogar  ni  pogledal  v  oči.  Iskal  je  Malč- 
kinih,  pa  jih  ni  našel.  Kratek  pogled  —  in 
še  tedaj  mu  je  odmeknila  oko.  Dolge,  črne 
vejice  so  se  povesile  na  lice,  katero  je  še 
bolj  zardelo. 

Lajtnant  je  sedel  h  klavirju  in  bunkal  po 
šibkih  tipkah.  Zvenelo  je  iz  starih  razglašenih 
strun,  da  je  trpelo  človeško  uho.  V  Selinju 
je  na  Vidovo  nedeljo  taka  godba,  ko  pred 
cerkvijo  barantači  nove  kose  prodajajo,  pa 
kmetje  potrkavajo  nanje  in  jih  presojajo. 

„ Gospod  lajtnant,  mi  smo  vojaci  kore- 
njacil" 

„ Prosim,  petkrat  sem  že  igral!" 

„V  šesto  zahtevami  In  zapojte  tudi!" 

Malči  ga  je  pogledala  zapovedujoče,  čelo 
se  ji  je  stemnilo  —  lajtnant  je  pa  začel  peti 
s  sklanim  glasom. 

Dominik  se  je  razžalostil.  Lajtnantovi  po- 
gledi so  objemali  MalČko.  Ona  se  pa  ni 
genila.  Koketno  je  kadila  cigareto  in  gledala 
vanj,  kakor  bi  pri  klavirju  slonela  pusta  soha 
vaškega  podobarja. 

.DOM  IN  SVET"  1905.  ŠT.  7. 


»Dominik,  bodite  veseli!  Sicer  vam  rečem 
mevža!  Pijte  kozarec  rebulje,  da  se  zvedrite!" 

„Mara,  jaz  grem  odtod.  Sicer  planem  na 
tega  človeka  in  naredim  veliko  sramoto  sebi 
in  vsem!** 

»Dominik,  ali  me  niste  razumeli,  ko  sem 
Vam  segla  v  roko?** 

»Razumel,  oj  razumel;  ali  meni  je  pre- 
hudo. In  ona?  Malči  takštja!  Jaz  grem.** 

„Tiho  in  nikamer  ne  hodite!  Sedite  takole, 
kakor  sedim  jaz,  in  se  veselite,  da  ste  v 
Selinju  pri  glediški  glumi.  Dobra  Vam  bo. 
Meni  je  tako  ugodno,  kakor  bi  po  izborni 
večerji,  ob  kozarcu  sekta  gledala  veliko- 
mestni  tingel-tangel.** 

Lajtnant  je  odpel  dve  kitici.  Mara  se  je 
namuznila  in  mu  zaploskala.  Malči  se  ni 
genila.  Nogo  je  oprla  na  lajtnantov  stol. 
Hotel  je  sesti. 

»Prepovedano!  Da  capo!** 

»Gospica,  Vi  se  šalite!  Šestič  sem  igral.** 

»Da  capo!  Prej  mi  še  dajte  drugo  ciga- 
reto. Ta  ne  vleče!** 

»Prosim  izvolite   -  !** 

Rudolf  je  hitro  ponudil  tobačnico. 

„Da  capo!" 

„Oospica,  ko  bi  kaj  drugega..." 

„Mi  smo  vojaci  —  da  capo!  Jaz  vživam, 
in  če  ste  kavalir,  me  ne  boste  žalili." 

Drunk  —  drunk  —  drunk,  vnovič  so  se 
oglasile  strune,  kakor  nove  kose  pred  cer- 
kvijo v  Selinju  na  Vidovo  nedeljo. 

„Mara,  kaj  ne,  kako  so  srečni  ti  otroci! 
Iz  same  ljubezni  si  nagajajo!" 

Nageljnovki  so  se  svetila  lica  vesele  ra- 
dosti. 

„Kaj  ne,  Ida,  ti  kar  vživaš!  Seve  takega 
sina  Imeti,  vojaka-korenjaka ;  kaj  se  ti  mara." 

„  Ah,  veš,  Mara.  moj  Rudi  ima  zares  nekaj, 
da  vse  ženske  obnori.  Lehko  bi  izbiral  en- 
krat." 

„Kako  grofico  dobi,  pa  grad  z  njo  in 
konj  v  obilici.  Boš  videla,  Ida,  tak  fant!  Šq  v 
grofovskih  kočijah  se  boš  vozila,  zavidam  te !" 

„Bogve,  kako  še  pride;  vse  je  mogoče." 


Ko  je  lajtnant  odigral  desetič  „ Mlade 
vojake",  mu  je  dovolila  Malči,  da  ji  je  smel 
prižgati  cigareto.  Doteknil  se  je  njene  roke 
z  enim  samim  prstom ;  tedaj  bi  bil  Dominik 
storil  veliko  neumnost,  da  ga  ni  pokrotila 
Mara. 

Pogledala  je  na  uro. 

„Gosp6da,  dolžnost  me  zove.  Hvala  lepa! 
Na  svidenje  kmalu!" 

Gospa  je  dala  zapreCi;  lajtnant  je  spremil 
Malči  preko  ceste  do  pošte.  Dominik  je  pa 
šel  za  njim  s  povešeno  glavo  in  z  veliko 
jezo  v  srcu.  Za  slovo  je  stisnil  lajtnantu 
roko,  da  ga  je  zabolelo  in  odšel  po  stop- 
nicah za  Maro. 

Malčka  je  šla  na  divan  in  si  naslonila 
glavo  na  roko. 

Dominik  je  sedel  k  mizi  in  gledal  za- 
mišljen predse. 

Mara  je  stopila  sredi  sobe,  pogledala 
molčeči  par  in  se  jima  zasmejala. 

„S  šibo  bi  vaju,  kakor  otroka!" 

„Mara,  jaz  sem  neizmerno  trudna!" 


»Morda  od  ljubezni?" 

Dominik  je  izgovoril  s  težavo  to  besedo. 
Malčka  se  je  dvignila  in  se  zasmejala. 

„Oj,  Dominik,  prijatelj  moj,  sedi  semkaj, 
da  te  pobožam  po  žalostnem  licu!" 

„Malči,  zakaj  si  mi  to  storila?  V  zarji  sem 
te  videl,  visoko  na  gori.  K  sebi  si  me  dvi- 
gala, in  sedaj  me  pahneš  tako  okrutno  proč, 
nazaj  v  kotel,  v  noč  in  meglo." 

Malči  mu  je  segla  z  mehko  roko  na  lice, 
pogladila  mu  je   čelo  in  ni.  nič  odgovorila. 

Dominik  jo  je  prijel  za  roko.  Ni  mu 
branila. 

„ Malči,  s  kakim  srcem  sem  se  napotil 
danes  sem !  Prišel  sem  iskat  tolažbe,  pa  sem 
dobil  strupa.  Koliko  bi  ti  povedal,  pa  ne 
morem.  Da  si  taka  -  Malči  taka  —  oj  ne ; 
umrl  bi." 

„ Dominik;  govori!  Izpovej  se  grešnici, 
ki  sedi  ob  tebi!" 

Dominik  je  povedal  z  žalostnim  srcem 
žalostno  historijo  od  doma,  od  očeta  in  ma- 
tere, od  ljudi  in  Pepce 

„ Dominik,  prijatelj,  kako  neizmerno  si  ti 
ljubezni  vreden  otrok.  Ko  bi  jo  še  imela, 
dam  ti  jo.  Z  obema  rokama  ti  jo  ponudim 
in  z  istima  rokama  bi  te  povedla  daleč  proč, 
bogvekam,  v  skrivnostno  kočo  sredi  koša- 
tega gozda,  da  bi  mi  bil  do  konca  dni  takole 
ljubezni  vreden  otrok.  Oči  imaš  pa  ne  vidiš, 
ušesa  in  ne  slišiš.  Na  svetovnem  odru  si 
me  videl,  v  vlogi,  katero  igra  kravja  dekla 
na  studencu,  kadar  pere  stare  kočemajke  in 
hlapec  konje  napaja.  In  taisto  igra  pod  ši- 
rokim lestencem  s  cvetjem  kronana  lepa 
kraljica  karnevala.  In  ti  ne  vidiš,  da  sem 
vrgla  sedaj  te  cunje  z  odra  v  gardrobo,  ki 
se  mi  studi  in  mi  dušo  ubija,  da  ne  zatisnem 
nocoj  oči.  Prijatelj,  ti  zlati,  ljubezni  vredni 
otrok!" 

Dominik  je  molčal.  Njegove  misli  so  vi- 
sele na  Malčkinih  trepavnicah,  v  njem  je 
vstajalo  visoko  upanje  ter  se  oziralo  za  zarjo 
nad  goro.  (KONEC.) 

MARIJAN: 

V  KRESNI  NOČI,  SVETI  NOČI  .  . 


V  kresni  noči,  sveti  noči 
stopi  z  neba  sveti  Janez 
k  nam  na  našo  žemljico. 
V  rokah  ima  sveto  knjigo, 
v  knjigi  blagoslove  svete, 
ob  njegovi  strani  stopa 
angel  zlat  s  kropilnico. 
In  pred  njima  polno  lučic 
v  sveto  kresno  noč  blešči  se, 
svetijo  jima  na  poti, 
da  se  ne  spotakneta. 

Sveti  Janez  gre  čez  polje 
pa  se  pogovarja  z  vetrom, 
pa  se  pogovarja  z  žitom 
in  ga  tiho  blagoslavlja: 
„ Rasti,  z6ri,  težko  klasje, 
prizanašaj  Bog  ti  s  točo, 
da  boš  lepše  obrodilo, 
ti  dodeli  solnčnih  dni .  .  ."^ 


Sveti  Janez  gre  prek  gozdov 
pa  se  pogovarja  ž  njimi 
in  jih  tiho  blagoslavlja: 
„Bog  vas  čuvaj  pred  sekiro 
in  ne  daj,  da  bi  zapela 
trdo,  neubrano  pesem  — 
gozd  je  kmetiču  zaklad  ..." 

Sveti  Janez  mimo  hiš  gre, 
tiho  gre,  da  ne  bi  zbudil 
spečih  kmetičev  trpinov, 
hiše  bele  ogovarja : 
„Bog  vas  brani,  hiše  bele, 
pred  pogubonosnim  ognjem! 
Kam  bi  šle  potem  sirote, 
če  vas  plamen  vpepeli?  — 
Bela  hišica  —  palača, 
temni  lesi  so  zakladi, 
žito  mu  zlato  rumeno  — 
zadovoljen  je  trpin  ..." 


Sveti  Janez  beseduje, 
angelček  mu   prikimava, 
krasne  lučke  spremijo  ju 
spet  nazaj  v  nebeški  raj . 

MILAN  PUGELJ: 

ONSTRAN  HRIBA. 


I. 

ri  stricu  so  živeli,  dva  brata 
sta  bila  in  ena  sestra.  Se- 
dem let  je  imel  najstarejši, 
slabo  je  bil  napravljen,  sa- 
mo pozimi  je  nosil  čevlje 
in  skoro  nikoli  ni  imel 
svoje  obleke.  Ali  učil  se  je 
pridno  in  miren  je  bil  in  pameten.  In  do- 
godilo se  je  nekoč,  da  so  culi  vesti  o  ma- 
terini smrti.  Tam  je  živela  z  ostalimi  otroki 
za  hribom,  tam  da  je  zdaj  umrla  daleč  za 
hribom.  In  domislil  se  je  stric,  da  bi  peljal 
otroke  na  pogreb,  ali  za  voz  ni  bilo  denarja 
in  peš  je  bilo  daleč  za  hribom.  Ali  hotel  je, 
da  ostane  spomin,  na  hrib  pojde  z  njimi, 
tam  jim  pokaže  pogreb  v  dolini. 

„Glejte,  otroci,  tam  nes6  mater!"..  . 

Razžalostili  se  bodo  obrazki,  solze  bodo 
tekle  po  licih,  glasen  jok  bo  nastal. 

„Da  se  boste  domislili,  otroci!  Mater 
nes6  —  kaj  vidite?"  — 

Ozrli  se  bodo  doli  v  dolino  objokani 
obrazki,  lepa  bo  vsa  v  zelenju  in  cvetju, 
vsa  posejana  s  solnčnimi  žarki  in  sredi  ze- 
lenja in  cvetja  in  solnčnih  žarkov  se  bo  vila 
črna  vrsta  ljudi  in  peli  bodo  zvonovi.  Peli 
bodo,  na  daleč  bodo  plavali  glasovi,  slišal 
jih  bo  samoten  popotnik,  odkril  se  bo  in 
prekrižal. 

Gledali  bodo  otroci,  jokali  bodo  na  vrhu, 
klicali  bodo  svojo  revno  mater. 

„Mama,  oh,  naša  mama..." 

Preslabotni  bodo  glasovi,  ne  bodo  do- 
segli doline. 

Tako  je  mislil  stric  in  je  sklenil  napraviti 
otrokom  večen  spomin.  In  tako  so  se  na- 
pravili na  pot,  ob  enajstih  dopoldne  so  se 
odpravili,  kruha  so  vzeli  s  seboj  in  vode 
in  so  se  izgubili  v  grmičevju. 

Solnce  je  sijalo,  spomlad  je  bila,  samo 
še  malo  dni  je  bilo  do  tedaj,  ko  se  pokaže 


prvo  zelenje  in  zacvet6  črešnje.  Cisto  je 
bilo  nebo,  temno-modre  spomladanske  barve, 
plavali  so  včasih  pod  njim  težki  svinčeni 
oblaki,  plazili  so  se  tik  nad  gorskimi  sle- 
meni, včasih  je  potegnil  jug  in  preplašeni 
so  se  skrili  za  vrhovi. 

Že  se  je  oglašal  ptič  na  veji,  veselo  je 
zapel  in  naglas  in  človeku  je  bilo  prijetno. 
Prišel  je  bil  zopet  lepi  spomladanski  čas, 
veselo  je  bilo  srce,  ki  ga  je  srečno  dočakalo 
in  veselo  razpoloženje  se  je  razlilo  po  duši. 

Šli  so  po  poti;  stric  je  šel  spredaj,  Franci 
je  šel  za  njim  in  potem  Tonček  in  Milka. 
Molčali  so,  samo  stric  je  včasih  zakašljal, 
vzel  je  robec  in  obrisal  pot  in  mogoče  za- 
vzdihnil. Pusta  je  bila  pot,  dolgočasna  in 
neskončna.  V  strmino  se  je  vlekla  gori,  vedno 
sredi  grmovja,  sredi  pustih  in  dolgočasnih 
skal  včasih,  na  desno  in  levo  sredi  grmovja 
tuintam  slabotno  drevo. 

Franci  je  bil  truden  in  se  je  ustavil. 

„Kam  tako  daleč,  stric,  ko  je  tako  pusta 
pot  in  ko  ni  treba. . ." 

Molčal  je  stric,  šel  je  dalje,  čez  dolgo 
se  je  oglasil. 

„Dobro  je  . . ." 

Isti  molk  je  bil  zopet,  zasopljeno  dihanje, 
samo  globoki  vzdihi,  dolga  neskončna  pot 
se  je  vila  v  strmino.  In  tistikrat  se  je  zazdelo, 
da  je  izgubilo  solnce  polovico  svoje  svet- 
lobe, omedleli  so  žarki,  onemogli  in  bolni 
so  trepetali  po  strmini.  In  tudi  nebo  se  je 
užalostilo,  obledelo  je,   tiho  je  zajokalo  . . . 

Milka  je  sedla  na  pot,  globoko  je  vzdih- 
nila  in  povedala  je  s  solzami  v  očeh. 

„Jaz  ne  morem  naprej . . ." 

„Kaj  ne  moreš?  Vstani  in  pojdi!"... 

Strica  je  razjezilo;  prijel  jo  je  in  dvignil 
na  roke  in  nesel  naprej. 

Pot  pa  je  bila  še  dolga,  nič  se  še  ni  bila 
skrajšala,  vrh  je  bil  v  silni  daljavi.  Že  so 
hodili  dolgo  uro  in  prehodili  so  drugo,  ko 
se  je  pribrižal  vrh  samo  za  malo.   Tako  je 

bilo,  kakor  bi  bil  napravil  dva  koraka  proti 
njim,  enkrat  bi  jih  bil  lepo  pogledal  iz  pri- 
jaznosti in  usmiljenja,  potem  bi  se  jim  bil 
zasmejal,  ustavil  bi  se  bil  na  mestu  in  obrnil 
na  drugo  stran. 

In  šli  so  naprej  in  premislil  se  je  hrib. 
Zopet  se  je  obrnil  k  njim,  prijazen  obraz 
je  kazal,  že  so  bili  na  vrhu.  Samo  še  malo 
korakov  so  storili  in  stric  je  odložil  Milko 
in  je  pogledal  doli  po  novi  dolini  pred  seboj. 
Ali  takrat  so  se  široko  odprle  oči,  razvese- 
lilo se  je  srce  nad  toliko  lepoto.  Zakaj  tam 
spodaj  je  bila  domovina  pomladi,  tam  je 
vse  zelenelo,  vse  je  cvetelo,  samo  pisano 
polje  od  rož  in  zelenja  —  kar  so  nesle  od 
pota  utrujene  oči.  Silno  lepo  je  moralo  biti 
tam,  zakaj  že  iz  dalje  same  so  videle  oči 
polno  krasote.  Zelena  in  visoka  drevesa  so 
bila  tam,  lepa  senca  je  morala  biti  pod  njimi, 
legel  je  doli  mimoidoči  in  zasanjal  lepe  sanje. 
In  ptice  so  morale  biti  tam,  slavci  so  bili 
mogoče  in  so  peli,  kedar  se  je  delalo  jutro 
in  ko  se  je  približal  večer. 

In  še  malo  dalje  naprej  pa  je  bilo  morje. 
Veliko  in  silno  se  je  razprostiralo  po  vsi 
daljavi,  sama  ravnina,  kar  so  dosegale  oči; 
nebo  se  je  naslanjalo  nanjo. 

Pogledal  je  stric  in  zahrepenelo  je  staro 
srce.  Napravil  bi  se  človek  na  pot,  po  hribu 
doli,  naprej  v  nebeško  dolino,  legel  bi  pod 
senco  prvega  drevesa,  zasanjal  bi  na  mahu 
in  ne  bi  se  prebudil  nikoli  več . . . 

Raztresene  hiše  so  stale  po  dolini,  črna 
vrsta  se  je  pokazala  sredi  njih,  vda  se  je 
počasi  naprej,  žalostno  ljudstvo  je  šlo  sredi 
vesele  doline. 

^Poglejte,  otroci  I  Mater  nesčl"... 

Dvignili  so  se  obrazki,  pogledali  so  v 
dolino. 

Pomikal  se  je  sprevod,  izginila  je  črna 
vrsta  za  hišami,  pokazala  se  je  zopet,  ža- 
lostno je  zazvonilo  ob  tistem  času.  Tenki 
so  bili  glasovi,  bolestni  in  grenki  obenem, 
razlegali  so  se  daleč  po  samoti,  popotniku 
se  je  prebudilo  srce.  Vse  žalostno,  samo 
redkokdaj  občudeno  je  vstalo  v  prsih,  dvig- 
nilo se  je  nenadoma,  zatrepetala  je  duša  v 
težki  tesnobi . . . 


„ Poglejte,  otroci;  mater  nes6!**  . . . 

Zvonilo  je  v  dolini,  tenki  in  žalostni  gla- 
sovi so  priplavali  na  hrib,  tesno  so  se  okle- 
nili mladih  src,  solze  so  stopile  v  oči . . . 

„ Poglejte,  otroci  I" . . . 

Tudi  srce  starca  so  objeli.  Zastale  so 
besede,  obrnil  se  je  v  drugo  stran,  da  bi 
se  ne  videle  solze,  ki  so  stopile  v  oči  po- 
polnoma drobne  in  neznatne. 

Na  glas  so  jokali  otroci,  Franci  je  po- 
gledal še  enkrat  v  dolino  in  se  je  vrgel  na 
zemljo  in  je  obupno  zaplakal.  Že  je  bil  tedaj 
izginil  sprevod,  več  niso  peli  zvonovi,  tiho 
je  bilo  vse  in  mirno.  Zahajalo  je  solnce,  ru- 
dečile  so  se  gore  in  so  obledele  zopet, 
mrak  se  je  dvignil  iz  doline  in  se  je  počasi 
plazil  gori  proti  hribu. 

Vstali  so  vsi  in  se  odpravili  po  strmi 
poti  nazaj.  Mrak  je  bil  tam  doli,  megleno 
morje,  ni  se  videla  revna  in  zapuščena  vas. 

Počasi  so  šli  in  otrok  je  bilo  strah.  Včasih 
je  šinilo  bogvekaj  mimo,  stopilo  na  desno 
stran,  šlo  je  zadaj,  ali  izginilo  je,  ko  so  po- 
gledale oči.  Dvignil  se  je  kje  v  dolini  oduren 
glas,  sova  je  zavpila  mogoče,  prešerno  je 
sedela  na  veji,  smejala  se  je  v  plašno  noč. 

Malka  je  zopet  sedla  na  pot,  trudna  je 
bila  in  je  zajokala.  Stric  se  je  sklonil  molčč 
do  nje,  dvignil  jo  je  v  naročje  in  zopet  so 
šli  tiho  naprej. 

In  takrat  se  je  bilo  že  popolnoma  stem- 
nilo. Zgostila  se  je  bila  megla  naokoli,  za- 
strto je  bilo  nebo,  ni  bilo  na  njem  lune,  ni 
bilo  zvezde. 

„ Počakajte  stric,  primite  me  za  roko..." 

Zaprosil  je  Tonček,  truden  je  bil,  skoro 
bi  bil  zajokal.  Stric  ga  je  počakal  in  ga 
prijel  za  roko  in  tako  so  šli  vsi  zopet  tiho 
naprej. 

Franci  je  stopal  za  stricom  in  tudi  on  je 
bil  postal  popolnoma  truden  in  onemogel. 
Zdelo  se  mu  je  najlepše,  da  bi  stopil  tiho 
na  stran  in  bi  legel  ob  poti  in  zasanjal.  Tam 
bi  sanjal  do  drugega  dne,  ki  bo  mogoče 
lep  in  solnčen.  Morda  bo  sijalo  spomla- 
dansko solnce,  cveteli  bodo  zvončki,  deh- 
tele bodo  vijolice,  slavec  bo  pel  nekje  — 
tako  bo  lepo,  kakor  v  dolini  onstran  hriba. 

„  Stopi,  Franci  I"... 

Zaostal  je  bil  in  stric  ga  je  opozoril. 
Potekel  je  malo  in  šel  je  zopet  tik  za  stri- 
cem. Mislil  je  dalje,  na  dolino  onstran  hriba, 
na  črno  vrsto,  ki  se  vfje  sredi  nje.  Z  Bo- 
gom, mama,  v  življenju  se  ne  vidimo  ni- 
koli več  ....  Zabolelo  je  v  prsih,  zapeklo 
je  v  srcu.  In  ne  vidimo  se  resnično  nikoli 
več,  nikoli  več,  ne  zjutraj,  ne  na  večer,  ne 
opolnoči  —  nikoli  več...  Jasno  je  bilo  pred 
očmi,  bolelo  je  v  duši,  srce  je  trepetalo . . . 

Popolnoma  temna  je  bila  tedaj,  ni  se 
razločevalo  več  kamenje  pod  nogami,  ni  se 
razločevalo  grmovje,  ki  je  bilo  najbliže. 
Sama  noč  je  bila  vse  naokoli,  samo  daleč 
spodaj  se  je  svetilo  par  luči,  slabotne,  umira- 
joče sredi  megle  in  noči  so  trepetale  v  nižini. 

Noč  je  bila  mirna,  samo  včasih  je  vstal 
sredi  nje  oduren  in  neprijeten  glas,  zavpila 
je  žival,  ptica  je  zakričala,  veja  je  počila 
sredi  hoste. 

Franci  je  šel  zadaj  s  povešeno  glavo  in 
zopet  mu  je  prišlo  na  pamet,  da  bi  zavil 
na  levo  ali  na  desno,  legel  bi  ob  poti  in  bi 
zaspal  in  zasanjal.  Dolgo  bi  sanjal,  tako 
dolgo,  da  bi  bilo  konec  vseh  žalostnih 
misli,  umrli  bi  spomini,  prebudil  bi  se  vesel 
in  zadovoljen.  In  ko  bi  se  tako  prebudil, 
tedaj  bi  pokril  klobuk  malo  na  levo  stran, 
rožo  bi  zateknil  za  trak,  zapel  bi  veselo 
pesem  in  bi  se  napravil  po  strmini  gor  na 
vrh  hriba  in  doli  po  drugi  strani  v  lepo  in 
nebeško  dolino.  Tam  je  doma  spomlad,  tam 
vse  zeleni  in  je  vse  v  cvetju,  oljike  rastejo 
tam  in  srečni  dnevi  tek6  svojo  veselo  pot. 

II. 

Petnajst  let  je  minilo  od  tiste  poti;  od- 
rastel  je  Franci,  mnogokaj  je  pozabil,  ali 
nekega  večera  se  je  domislil  na  davno  in 
polpozabljeno  pot. 

Jesen  je  bila  tedaj,  venele  so  rože,  suho 
listje  je  padalo  od  vej.  Šumelo  je  po  gozdu 
pretrgoma,  tu  je  vstal  šum,  tam  je  vstal, 
počil  je  strel,  zalajal  je  pes  na  klancu. 

Ničesar  ni  bilo  več  na  poljih,  samo  suhe 
bilke,  polvela  roža  tuintam,  jata  vran  je 
letela  preko,  izginila  je  za  holmom. 


Večer  je  bil;  ugasnilo  je  soince,  krvava 
zarja  je  oblila  gorske  vrhove  in  nebo.  In 
ta  odsev  je  bil  razlit  po  vsi  okolici;  drevje 
je  bilo  obdano  s  krvavo  barvo,  vsa  polja 
so  bila  polita  z  njo  in  potok  je  je  bil  po- 
polnoma poln.  KrvavordeČ  se  je  vil  med 
vrbami,  med  ravnimi  polji  in  se  tako  izgubljal 
za  ovinkom.  Izgubljal  se  je  in  se  izgubil, 
mrak  je  pal  na  zemljo,  zagorele  so  zvezde 
na  nebu. 

Umeknil  se  je  dan,  umeknila  se  je  trdoba 
iz  srca.  Mehko  je  postalo,  zasanjalo  je  rahle 
in  tople  sanje. 

Fr^nc  je  hodil  zunaj,  ob  morju  je  hodil; 
šumeli  so  valovi,  in  on  je  bil  zamišljen. 
Stalo  je  pred  očmi  življenje,  novo  je  bilo, 
polno  sreče,  gledale  so  nanje  oči,  hrepenela 
je  duša  po  njem.  Onstran  hriba  je  bilo  to 
življenje,  do  vrha  je  bilo  treba,  potem  so 
ga  komaj  videle  oči,  komaj  je  sanjala  o 
njem  duša,  ali  dotistihdob,  ko  bi  minile 
sanje  ko  bi  se  resnično  pričelo  zaželeno 
življenje,  dotistihdob  je  bila  pot  pač  dolga, 
komaj  so  jo  premerile  oči. 

Pozdravil  je  Franc  -  mimo  je  šla  Mar- 
gareta. Mlada  je  bila  in  lepa,  prišla  je  bogve- 
odkod  in  bogvezakaj,  namenjena  je  bila 
bogvekam.  Nejasna  je  bila  minulost,  nejasna 
je  bila  bodočnost  dotistikrat  in  niso  je  ma- 
rale misli.  Ali  takrat  se  je  zgodilo,  kakor  se 
Je  dogodilo  že  tisočkrat.  Našla  so  se  na 
potu  sorodna  srca,  zasanjala  so  in  so  za- 
hrepenela,  oklenila  so  se  tesno. 

„Kam  greš,  Margareta?" 

Vprašal  je,  in  ustavila  se  je  pred   njim. 

„Srce  je  reklo,  da  si  tukaj,  in  prišla 
sem." 

Oči  so  bile  globoke  kakor  morje,  zamiš- 
ljene in  zaljubljene. 

Tedaj  je  bil  večer,  tih  in  prijazen  in  le- 
pote poln.  Pošumevali  so  valovi,  zvezde  so 
bežale  po  njih,  šumelo  je  po  drevju,  nekje 
v  večeru  je  igral  nekdo  na  gosli.  Glasovi 
so  bili  mehki  in  topli,  plavali  so  mirno,  ve- 
selo jih  je  vzprejemalo  srce. 

Lepo  je  bilo,   mehkoba  je   bila  v  duši, 

„ Skupaj  smo,  razšli  se  bomo,  ne  bomo 
se  videli  nikoli  več  . . ." 


Digitized  by 


Google 


407 


Izpregovorila  je  in  vzdihnila,  prišla  je 
žalost  v  srce,  pomnožilo  se  je  obupno  hre- 
penenje. 

„ Nikoli  nisem  bila  srečna  in  ne  bom 
nikoli..." 

Tako  je  bilo  srce  žalostno,  sklonila  se 
je  glava  in  ni  bilo  veselja  na  obrazu.  A 
Franc  je  upal.  Mogoče  je,  da  vstane  nekoč 
jutro,  veliko  jutro  njegovega  življenja,  naen- 
krat da  se  razjasni  nebo,  posije  na  pot  ve- 
selo solnce.  Doseženo  bo,  kar  je  onstran 
hriba,  lepo  bo  življenje  in  zadovoljnosti 
polno. 

Lehko  se  zgodi;  kaj  je  nemogoče  na 
svetu?  Odpr6  se  vrata  v  novo  življenje, 
večno  se  zapr6  za  starim  in  malolepim.  Za- 
cvct6  rože  ob  poti,  novo  nebo  se  razpne 
nad  življenjatrudnim  romarjem. 

Sanjal  je  Franc  in  je  mislil  na  Margareto. 
Hodil  bo  z  njo  in  živel  bo  z  njo ;  in  to 
življenje  bo  prijetno  in  lepote  polno.  V  službi 
bo  takrat,  in  ko  bo  prišel  domov  in  bo 
stopil  v  prvo  sobo  svojega  stanovanja,  bo 
poklical,  in  odpria  se  bodo  vrata,  stala  bo 
na  pragu  Margareta,  proč  otožnost  od  obraza, 
proč  zamišljenost  od  oči.  Zakaj  zjasnilo  se 
je  nebo,  posijalo  je  novo  solnce,  zacvetele 
so  rože  ob  potu,  prišlo  je  veliko  jutro  živ- 
ljenja. Stala  bo  na  pragu  Margareta,  stopila 
bo  bliže,  glej,  pritekla  bo  zanjo  kodrolasa 
deklica.  Drobna  in  vesela  bo  pritekla,  zasme- 
jala  se  bo  z  veselim  in  tenkim  smehom,  za- 
ploskala bo  z  majhnimi  in  debelimi  roči- 
cami . . . 

To  življenje  so  gledale  oči  in  zato  je 
bilo  srce  od  hrepenenja  trudno  in  izmučeno. 
Vse  je  bilo  že  tisočkrat  presanjano,  vsa 
bodočnost  od  tistega  trenutka,  ko  se  je  raz- 
jasnilo nebo  prvikrat.  Ponavljale  so  se  iste 
sanje  dan  da  dan,  zapuščale  so  v  srcu  po- 
gostokrat obup  in  temno  noč,  ali  pa  so  se 
poslovile  z  veselim  akordom,  ki  je  zvenel 
v  srcu  kakor  himna  radosti. 

Razšla  sta  se,  in  Margareta  je  sedela  v 
svoji  tesni  sobi.  Sedela  je,  domislila  se  je, 
da  bi  pisala  pismo,  dolgo  in  polno  silne 
ljubezni,  da  bi  ga  prosila,  naj  je  ne  zapusti 
nikoli.  Večno  naj  misli  nanjo,  naj  je  ne  po- 


zabi nikoli  za  eno  uro  v  vsem  svojem  živ- 
ljenju. Zakaj  mislila  je,  kako  lehko  je  srce 
in  kako  veselo,  ko  se  zaveda,  da  tam  v  dalji 
mogoče  misli  kdo  nanje  vsak  čas,  misli  in 
hrepeni  in  ljubi. 

Samotno  je  bilo  v  izbi,  ali  Margareti  je 
bilo  lepo  in  prijetno.  Pisala  je  pismo  pri 
mizi  in  zdelo  se  ji  je  in  Čutila  je,  kako  ho- 
dijo okoli  nje  njegove  misli.  Okoli  njene 
glave  plavajo,  stiskajo  se  k  obrazu,  poljub- 
ljajo oči. 

Kaj  to,  če  gre  jutri  na  pot,  ko  pa  poj- 
dejo z  njo  vse  te  misli,  ki  bodo  neprene- 
homa hodile  okoli  nje,  plavale  okoli  glave, 
stiskale  se  k  obrazu  in  poljubljale  oči. 

Kaj  to,  ako  pojde  v  drug  kraj,  v  novo 
in  mogoče  težko  službo,  ko  gledajo  oči 
bodočnost,  ko  se  nekoč  razjasni  nebo,  solnce 
posije,  stori  se  veliko  jutro  življenja . . . 

Bile  so  sanje  v  duši  tisti  večer  in  pustile 
so  veselo  zveneč  akord  v  srcu.  Jasen  je  bil 
akord  in  zato  je  bilo  srce  srečno  in  veselo. 
Napisala  je  Margareta  pismo  in  legla  spat. 
Trudna  je  bila,  kmalu  so  se  zaprie  oči,  in 
sanje  so  se  razlile  okoli  nje. 

Maj  je  bil  v  deželi,  najlepši  čas,  smejalo 
se  je  nebo,  peli  so  ob  večerih  šmarnični 
zvonovi.  In  ti  zvonovi,  ki  so  peli  ob  večerih 
tako  prijazno,  so  zapeli  nekoč  veselo  in  sve- 
čano. Na  glas,  vsi  radostni  in  razigrani  so 
zapeli,  plavali  so  po  dolini,  dvignil  je  po- 
potnik glavo,  kakor  bi  jih  hotel  videti,  kako 
plavajo  pač  visoko  v  zraku  nad  njim  tako 
praznično  razpoloženi  in  polni  svečanega 
veselja. 

—  Hej,  vstani  Margareta,  deni  v  lase  ve- 
nec belih  mirt;  čakajo  svetle  kočije,  brskajo 
iskri  vranci !  .  .  . 

— -  Stopi,  Margareta,  storilo  se  je  veliko 
jutro  tvojega  življenja!  Sedi  na  voz,  da  stek6 
vranci  gori  proti  samotni  cerkvi. 

Gledala  je  Margareta:  prišla  je  nevesta, 
sedla  je  na  voz.  »Glej,  kaj  nisem  to  jaz,  kaj 
niso  to  moje  oči,  kaj  niso  to  moji  lasje,  kaj 
ni  to  moj  obraz?". . .  Gledala  je  Margareta: 
prišla  je  nevesta,  sedla  je  na  voz. 

Stopila  je  Margareta  k  vozu,  k  vrancem 
je  stopila  in  jih  prijela  za  uzde. 

„  Ustavite  se,'svatje,  tista  Margareta  na 
vozu  je  senca,''prava  Margareta  pa  sem  jaz. 
Ustavite  se,  svatje  in  se  prepričajte  I" 

„  Pusti,  dekle,  iconjel  To  je  prava  Mar- 
gareta, srečna  vse  dni  od  početka  življenja, 
ti  si  pa  nje  podoba,  ali  tvoje  življenje  je 
brez  sreče  do  konca  dni ..." 

Govorili  so  svatje,  nategnile  so  se  va- 
jeti in  zacepetali  so  vranci. 

„Uverite  se,  svatje,  in  si  dajte  dopove- 
dati ! . . .  Senco  imate  na  vozu,  Margareta  pa 
stoji  pred  vami  in  drži  konje  za  uzde.  Večno 
je  bilo  polno  neprilik  moje  življenje  in  ta 
je  zadnja  pred  velikim  jutrom,  ki  vstane." 

Ali  svatje  niso  verjeli,  razjezili  so  se 
obrazi,  dvignil  se  je  bič  nad  konji. 

„Stopi  na  stran,  dekle,  sicer  gredč  konji 
preko  tebe  in  bo  na  tem  kraju  konec  tvo- 
jega življenja!" 

Razjezili  so  se  svatje,  zažvižgal  je  bič. 
Zaprosila  je  Margareta  na  novo  in  s  solzami 
v  očeh: 

^Pomislite,  prepričajte  se,  svatje!  Senco 
peljatek  poroki,  jaz  sem  prava  Margareta!"... 

Razjezili  so  se  obrazi,  zažvižgal  je  bič, 
dvignili  so  vranci  glave  in  zdirjali  so  preko 
Margarete.  Trdo  kopito  ji  je  strlo  srce,  rdeča 
kri  je  tekla  iz  njega  po  prsih  doli  in  na  prašno 
cesto  in  se  je  mešala  s  prahom  v  umazano 
mlako.  Še  je  bila  živa,  divje  je  bolelo  srce 
—  prebudila  se  je  .  .  . 

In  s  tistim  hipom  je  izzvenel  veseli  akord, 
ki  so  ga  bile  pustile  v  srcu  sanje,  težke  in 
moreče  misli  so  legle  na  dušo,  megle  so 
stale  pred  očmi,  v  megleno  morje  se  je  po- 
greznila  vsa  bodočnost. 

Vstala  je  Margareta,  ko  se  je  storilo  jutro 
in  je  šla  na  postajo.  Tam  je  čakal  Franc. 
Ni  bilo  veselja  na  nobenem  obrazu,  ni  bilo 
nade  v  srcu  na  lepo  bodočnost,  na  vese- 
lejše  svidenje. 

„Piši  mi,  Franc,  zbogom,  Franc,  če  se 
ne  vidimo  nikoli  več!" . . . 

„ Oprosti,  daje  moje  življenje  tako  ubogo, 
oprosti,  Margareta,  in  daj  mi  roko,  ako  se 
ne  vidimo  nikoli  več!"  . . . 

Zažvižgal  je  vlak,  premeknili  so  se  vo- 
zovi, odšel  je  Franc  na  svojo  samotno  pot... 


m. 

In  tisti  dan  je  bil  zanj  dolg  kakor  več- 
nost in  težek  kakor  silno  breme.  Mislil  je 
na  bodočnost,  ali  tisto  jutro  je  videl  njen 
obraz,  in  potem  ni  več  mislil  nanjo.  Živ6 
ljudje,  nimajo  sreče  v  življenju,  nikoli  je  ne 
bodo  našli  .  .  . 

Franc  se  je  domislil  na  svojo  minulost. 
Ozrl  se  je  daleč  nazaj  po  prehojeni  poti, 
ki  je  bila  tiha  in  samotna  in  žalostna  in  brez 
trenutka  veselja.  Vse  se  je  godilo  tam  ena- 
komerno, komaj  tuintam  buren  dogodek, 
da  je  bila  pot  za  njim  tem  samotnejša  in 
žalostnejša.  Glej,  in  ista  bo  bodočnost.  V 
megle  je  zavita  sedaj,  ali  te  se  'dvigajo, 
kakor  se  jim  pač  bliža,  ali. ne  dvignejo  se 
nikoli.  Malo  nad  glavo  ostanejo,  nikoli  se 
ne  odpre  nebo  na  široko,  nikoli  ne  posije 
solnce  na  žalostipolno  pot.  Ni  zelenja  na 
njej,  ni  sledu  o  pomladanskih  rožah,  komaj 
tožen  spomin  na  Margaretine  oči. 

Mislil  je  Franc  na  Margareto  in  težko  mu 
je  bilo  ob  tistih  mislih.  Minilo  je  vse  čez 
eno  samo  noč,  mrzel  je  bil  obraz,  mrtve  so 
bile  oči. 

„Zbogom,  Franc,  Če  se  ne  vidimo  ni- 
koli več ..." 

Še  je  zvenelo  od  vseh  strani,  od  desne, 
od  leve  so  prihajale  na  uho  mrtvo-povedane 
besede,  tiho  so  hodile  za  njim.  Niso  utih- 
nile, pričele  so  očitati. 

„Zbogom,  Franc,  če  se  ne  vidimo  ni- 
koli več ..." 

Legale  so  na  obraz  zasmehljive  poteze, 
že  so  se  zaničljivo  zasmejale  ustnice. 

„Zbogom,  Franc,  če  se  ne  vidimo  ni- 
koli več. . ." 

Zaničljivo  so  se  smejala  usta,  poteze  za- 
ničevanja so  bile  na  obrazu. 

„Zbogom,  berač,  če  se  ne  vidimo  ni- 
koli več ..." 

Užaljeno  je  bilo  ljubeče  srce,  ali  preko 
ust  ni  mogla  žaljiva  beseda. 

„ Oprosti,  da  je  moje  življenje  tako 
ubogo ..." 

Ni  hotela  zala  beseda  iz  ust,  kakor  je 
bilo  pač  užaljeno  ljubeče  srce.  — 

Pozno  popoldne  je  bilo  že  tistikrat,  ko 
je  tako  mislil  Franc,  ko  je  začutil  vso  sa- 
moto in  zapuščenost  svojega  življenja.  Kam 
se  naj  obrne,  kam  naj  stopi,  ko  ni  novega 
pota,  ko  je  pred  očmi  samo  megleno  morje... 

Večer  se  je  delal,  Franc  se  je  napravil 
domov  s  sprehoda,  šel  je  po  stopnicah  gori 
v  svojo  sobo  in  že  legel  v  postelj.  Ali  niso 
se  hotele  zapreti  oči,  šle  so  podobe  pred 
njimi,  vrnila  se  je  davna  pot.  Dolgo  je  bilo 
že  od  takrat,  ali  vrnila  se  je  ista:  čutile  so 
jo  noge  in  bile  so  težke  in  trudne.  Po 
strmini  gori  po  hribu  je  šel,  pogledal  je  v 
dolino,  sreče  in  cvetja  polno .  .  . 

Z  Margareto  se  je  napravil  na  tisto  pot, 
kakor  je  bila  pač  težavna  in  so  bile  noge 
težke  in  trudne. 

„  Peljem  te,  Margareta,  po  težavni  poti, 
in  trudne  so  noge  in  izmučeno  je  telo,  ali 
plačilo  je  veliko.  Do  vrha  hriba  in  potem 
doli  po  drugi  strani,  in  dosežena  je  dolina 
sreče  in  nebes.  Stoterno  je  plačilo,  blagor 
tistemu,  ki  ga  bo  užival.  —  Saj  ni  treba, 
da  bi  ti  hodila,  saj  te  ponesem  sam  na  ono 
stran  ..." 

Ali  Margareta  je  hodila  sama  ob  njegovi 
strani,  upalo  je  početkoma  srce,  mislilo  je 
na  dolino  onstran  hriba  in  je  bilo  potola- 
ženo.  Ali  poti  ni  bilo  konec  in  zamislile  so 
se  oči  in  dvomi  so  objeli  srce. 

„MogoČe  je  ta  pot  brez  meje,  mogoče 
je  neskončna  ..." 

Dvomilo  je  srce,  ni  verjelo  besedam . . . 

„lma  konec,  Margareta,  in  neskončno  se 
razveseli  ob  njem  srce  ..." 

Ali  srce  je  dvomilo  in  ni  verjelo  bese- 
dam. Polagoma  so  ga  objemali  dvomi,  tiho 
je  vstajal  obup. 

„Ah,  Franc,  vrniva  se,  vse  je  brez  cilja, 
brez  misli  je  .  . ." 

Težko  mu  je  bilo,  da  bi  šel  nazaj,  da 
bi  zdaj  zapustil  vso  svojo  srečo. 

„Ne,  Margareta  I  Umrjem  potem,  ako  tudi 
sedaj  ne  dosežem  sreče  ne  cilja  ..." 

In  šla  sta  naprej,  ali  vrh  se  ni  hotel  pri- 
bližati. Silno  oddaljen  in  hladen  je  stal  v 
daljavi,  zdelo  se  je  očem,  da  je  obrnjen  v 
stran,  da  se  nikoli  ne  ozre  po  romarjih. 


Strma  je  bila  pot  in  težka,  že  je  bilo 
srce  prenapolnjeno  z  dvomi,  obupa  je  bilo 
dovrhano  .  .  . 

„  Vrnimo  se  zdaj  I  Kam  siliti  naprej,  ko 
je  vse  brez  zmisla,  ko  ni  nikjer  cilja  ..." 

„Nikoli  ne,  Margareta!  Dalje  do  konca, 
do  ciljev,  do  doline  sreče  .  .  ." 

Tekel  je  pot  po  obrazu,  težko  se  je  to- 
lažilo srce,  zmagovali  so  dvomi. 

„Ali  ne,  Margareta!  Samo  zdaj  me  ne 
zapusti,  samo  do  vrha  pojdi  z  mano,  da  se 
odpre  pogled  po  široki  dolini  I  Po  tisti  do- 
lini !  Po  tisti  dolini  sreče  in  veselja  in  zado- 
voljnosti,  ko  tako  nestrpno  hrepeni  srce,  ko 
umira  duša  od  plamenečih  želja . . ." 

In  šla  sta  dalje  po  obupni  poti  v  strmino 
gori,  ali  ni  se  maral  približati  vrh,  ostal  je 
mrzel,  ni  maral  pogledati  v  tisto  stran.  In 
pot  je  bila  težka,  od  ila,  polzelo  je  trudnim 
nogam,  popolnoma  izmučeno  je  bilo   telo. 

Margareti  je  prišlo  na  pamet,  da  bi  sto- 
pila nastran,  da  bi  legla  tam  ob  strani  in 
zaspala  in  si  odpočila.  In  zaprosila  je,  in 
Franc  je  dovolil.  Tudi  on  je  bil  truden, 
zapreti  so  se  hotele  oči,  silno  težke  so  bile 
trepalnice,  besede  so  bile  izgovorjene  v  pol- 
sanjah. 

»Ničesar  nimam,  Margareta,  niti  luči, 
da  bi  ti  posvetil.  Ali  čakaj;  zvezdo  vzamem 
z  neba  in  razsvetlim  z  njo  to  temno  okolico." 

Trudne  so  bile  oči,  besede  so  bile  iz- 
govorjene v  poisanjah. 

„Vzemi  zvezdo,  daj  mi  jo,  tako  lepo  in 
svetlo ..." 

Že  je  legla  Margareta  ni  trda  tla,  že  so 
se  zaprle  oči. 

„Ah,  in  mraz  ti  bo,  Margareta,  in  nimam 
ničesar,  da  bi  te  odel.  Ali  čakaj;  tisti  temni 
in  težki  oblak  bom  vzel  z  neba  in  odel  te 
bom  z  njim,  da  ti  bo  toplo  in  prijetno .. ." 

Že  je  legel  tudi  Franc,  zaprle  so  se  oči, 
zaspalo  je  izmučeno  telo.  In  sanje  so  sto- 
pile na  okoli,  lepe  sanje  so  bile  in  srečne 
in  bogate.  Dosegla  sta  bila  vrh,  sam  se  je 
bil  obrnil  proti  njima,  prijazno  se  je  bil  na- 
smehnil, stopil  je  z  naglimi  koraki  nasproti. 
In  bila  sta  na  njem,  in  pogledala  sta  v  do- 
lino, polno  sreče  in  bogastva.  Tam  je  vse 

cvetelo,  tam  je  bila  doma  spomlad  in  sreča 
in  zadovoljstvo. 

„Samo  še  po  tej  strani  doli,  samo  še  ta 
pot,  in  srce  bo  veselo  in  duša  bo  srečna..." 

In  šla  sta  in  sta  dosegla  dolino.  Kipelo 
je  srce  od  veselja,  vriskala  je  duša  od  sil- 
nega blaženstva.  Blagoslovljena,  ti  srečna 
dolina,  blagoslovljena  na  vseh  vekov  veke  I 

To  so  bile  sanje  do  jutra,  do  takrat,  ko 
so  se  zopet  odprle  oči,  ko  so  pogledale 
dalje  po  poti,  ko  so  se  ozrle  na  vrh,  ki  je 
stal  tuj  in  mrzel  in  oddaljen  . . . 

Še  je  spala  Margareta  in  poklicati  jo  je 
bilo  treba.  Mirno  je  spala,  pokojno  je  bilo 
lice,  enakomerno  so  se  dvigale  mlade  prsi. 

„Vstani,  Margareta,  treba  je  na  pot..." 

Odprle  so.  se  lepe  in  velike  oči,  več  ni 
bilo  pokoja  na  obrazu,  otožnost  se  je  razlila 
po  njem.  Pogledala  je  na  pot,  kije  ležala 
pred  očmi,  pogledala  je  vrh,  ki  je  stal  še 
daleč,  ki   je  bil  tuj    in   popolnoma  hladen. 

„Kam,  Franc,  ko  je  dolina  nedosežna..." 

„Dosežna  je,  Margareta,  samo  stopi,  samo 
hodi  po  poti  dalje  in  izženi  obup  in  dvom 
iz  srca!" ... 

In  tako  sta  hodila  še  dolgo  pot,  tja  do 
vrha;  trudne  so  bile  noge,  vse  telo  silno 
izmučeno,  ali  dosegla  sta  vrh.  Približal  se  je 
bil  na  pogled,  stala  sta  na  njem,  pogledala 
sta  doli  po  dolini,  videla  sta  spomlad,  samo 
cvetje  je  bilo  tam,  samo  žarki  spomladan- 
skega soinca,  od  sreče  se  je  smejalo  veselo 


nebo,  od  lepih  sanj  se  je  zibalo  morje.  Tam 
so  stale  palme,  lotosi  so  cveteli  po  mirnih 
jezerih,  tihe  reke  so  se  pomikale  proti 
morju . . . 

Tam  so  cilji,  tam  je  sreča . .  . 

Tam  se  poj6  ob  tihih  večerih  lepe  pesmi, 
gozdne  vile  jih  pevajo  pod  visokozrastlimi 
bori,  pevajo  jih  iz  svojih  čistih  grl,  po  do- 
lini plavajo  glasovi,  bližajo  se  srcu  romarja, 
objem6  ga  in  potolažijo;  izlijejo  vanj  meh- 
kobo in  ljubezen  . . . 

Tam  je  domovina  slavcev,  tam  poj6  vso 
jutro  ob  žuborečih  potokih,  tam  se  vozijo 
beli  labudi  po  temnih  tolmunih,  vztrepavajo 
s  perutnicami,  igrajo  se  in  ljubijo  . . . 

Gledale  so  oči  dolino  sreče:  tam  so  bili 
cilji,  tam  je  bilo  blaženstvo  . . . 

Ali  vmes  je  bila  še  dolga  pot,  navpična 
je  bila,  nikoli  pristopna  romarju,  ki  je  iskal 
sreče  po  svetu.  In  videle  so  jo  oči,  zasolzile 
so  se,  zakrile  so  jih  žalostne  roke . . . 

„ Pojdimo,  Margareta,  vrnimo  se,  za  nas 
ni  sreče. .  .'* 

In  tako  sta  se  bila  samo  ozrla  na  tisto 
življenje,  ki  ga  je  tako  želela  duša;  komaj 
so  ga  videle  oči,  nikoli  ga  ni  vživalo  srce... 
Nedosežna  je  bila  dolina  ciljev  in  sreče, 
nedosežna  za  oba,  ki  sta  bila  uboga  in 
revščine  bogata  . . . 

Tako  je  bilo  vse  življenje  neprehojena 
gora,  samo  pot  do  vrha  in  nazaj  in  žalostno 
in  samotno  umiranje  ob  koncu. 

SILVIN  SARDENKO: 

SINAGOGA. 


1  isto  noč  po  Veliki  soboti 
prebudila  se  je  Sinagoga 
iz  morečih,  polresničnih 


sanj. 


Stala  je  ob  Tiberi  prsteni 
zapuščena  —  kakor  piramida 
prinesena  z  daljnega  Egipta: 
Morebiti  kdo  se  ji  začudi, 
ali  vzljubi  —  vzljubi  je  nihč^. 

V  mesečini  se  ji  je  blestelo 

s  svetlim  jeklom  okovano  feme, 
kakor  starki  sivolasa  glava. 
Okna  so  ji  gledala  brezupno, 
kakor  oni,  ki  se  v  ječi  vzdrami 
in  se  spomni  svojega  zločina 
in  si  nagle  smrti  zaželi. 

Kroginkrog  je  spalo  mesto  celo, 
božji  mir  je  zibal  v  snu  ga  toplem. 
Ona  pa  je  zmučena  strmela 
v  nepokojne  tiberske  valove, 
ali  mnogo  bolj  so  še  nemirne 
bile  misli  Sinagoge  sive. 

Tam  pod  holmom,  pod  Janikulom 
dvigala  se  v  sinje  je  višave, 
kakor  himna  v  kamen  izklesana, 
katedrala  celega  sveta. 

—  Ah,  še  vedno !  vzdihne  Sinagoga. 
Še  stoji  ta  skala  nerazrušna! 
Dvakrat  tisoč,  dolgih  tisoč  let 
Golgota  je  zrla  že  od  takrat, 
kar  sem  umorila  Nazarejca, 
a  še  vedno  kot  nekdaj  živi. 

V  srcu  nosi  dete  Ga  nedolžno, 
in  na  licih  sveti  se  devici, 

in  na  ustnih  ženi  trepeta. 


Kakor  zvezde  na  visokem  nebu, 
križ  blesti  se  na  domovih  mnogih, 
na  slemenih,  na  vrhovih  mnogih 
vedno  več  teh  zvezd  je  štirižarnih. 

Kdo  je  svetu  vest  o  Njem  raznesel  ? 
Niso  moji  nesli  je  očetje: 
mirno  v  grobu  moji  spi  očetje. 
Niso  moji  nesli  je  sinovi: 
zlata  ruda  vest  sinov  je  mojih. 

Ako  ti^  si  veter  jo  raztrosil, 
kakor  Kajn  po  svetu  bežen  hodi ! 
Če  si  ti  jo  soince  razodelo, 
naj  ugasne  svetla  tvoja  luč! 

Ah,  še  vedno!  Vedno  večje  trume  i 
Videla  sem,  kak  so  hrepeneče 
vreli  včeraj  v  ono  katedralo, 
resnih  so  prihajali  obrazov, 
vračali  se  lic  ožarjenih. 
Kako  Čudo!  Kaka  neumljiva 
moč  se  skriva  v  katedrali  tam !  ? 

Ali  k  meni  bilo  ni  nikogar. 
Ni  ga  bilo  Levija  rabina  — 
novo  hišo  šel  si  je  ogledat. 
Le  upogli  starec,  strežnik  Nahum, 
v  hram  prikazal  se  je  za  trenutek 
in  obrisal  zaprašeni  Talmud, 
in  odgrnil  in  odprl  je  okno, 
da  me  sveži  je  poživil  zrak. 

A  sinovi  hodijo  po  svetu, 
in  bojim  se,  da  so  pozabili 
Upanje  in  Blagor  Izraela. 

Jaz  pa  čakam  . . .  neprestano  čakam. 
Vsak  oblak,  ki  pribiti  nad  mano, 
vsaka  bilka,  ki  brsti  pod  mano, 
mislim,  da  prinese  Blagor  moj. 

Kak  je  težek  čas  pričakovanja! 
Zdi  se  mi,  da  je  že  večnost  cela 
trikrat  teme  obletela  moje. 
Ali  vse  bi  še  prestati  mog;la, 
ko  bi  tiste  širne  katedrale, 
ko  bi  te  ne  zrla  pred  seboj!  — 


Zasijal  je  dan  Velikonočni. 
Zazvonili  jasni  so  zvonovi 
v  katedrali  glasno  alelujo. 
Stari  Nahum  je  pridrsal  v  tempelj 
in  zapahnil  in  zagrnil  okno. 
Mrak  je  legel  spet  po  Sinagogi... 


^:^^?:s^^^s^ 


SILVIN  SARDENKO: 


RODNI  ZEMLJI  S  TUJIH  TAL. 


ZVONOVI  VEČ  NE  PRIDEJO. 

I\aj  ste  pravili  nekdaj? 
Sveti  teden  odpovsod 
vsi  zvonovi  romajo 
v  daljni  Rim  na  božjo  pot. 

Nad  zvoniki  praznimi 
dviga  križ  se  pozlačen, 
kakor  da  bi  vrh  grobov 
vidno  plaval  božji  sen. 

A  zvonovi  daleč  tam 
tajen  zbor  zborujejo, 
o  minolih  dnevih  vseh 
si  pripovedujejo. 

Kaj  vaščanov  v  sveti  hram, 
kaj  zvabili  pred  oltar, 
kaj  so  jih  spremili  v  grob, 
kolikim  več  niso  mar. 


Sveti  teden  čakal  sem 
vas,  zvonovi,  dneve  tri; 
dneve  tri  poslušal  sem, 
vaški  moji  znanci  vi. 

In  zaslišal  od  nekod 
melodijo  sem  glasov 
in  posluhnil  sem  vesel  — 
ali  bil  je  glas  vetrov. 

In  pridihal  skozi  zrak 
tajnosten  mi  je  šepet  — 
ali  hitrih  lastovic 
lahkokril  je  bil  polet. 

Vas  pa  letos  bilo  ni  — 
in  povejte  mi  —  zakaj? 
Morda  že  ste  prestari, 
da  bi  šli  v  ta  daljni  kraj?. 


Kak  si  bila  dražestna, 
pravljica  detinska  mi, 
pa  te  vzela  iz  srca 
sapa  je  tujinska  mi! 

BAJDA  KOZAK: 


UKRAJINSKO  VPRAŠANJE. 


umna   dolja    UkraTny"    — 
{  tužna   usoda  Ukrajine,  a 

ne  samo  Ukrajine,  ampak 
„  vse  Maloruske!   Nešteto- 

krat naletiš  v  ukrajinskih 
knjigah  in  listih  na  te  be- 

sede.    In  srce  ti   objame 

tuga  in  s  Tarasom  čutiš  globoko  v  srcu  ža- 
lostno istino  besedi: 

Ukraino,  Ukraino  —  nenjko  moja,  nenjkol 
Jak  zgadaju  tebe,  kraju,  —  zavjane  serdenjkol 

„  Ukrajina,  mati  moja,  ko  se  tebe  spom- 
nim, srce  vene!"  Tako  je  tožil  Taras  in  cesto, 
Cesto  se  je  jadii  in  ljubezni  kakor  otrok  raz- 
jokal duševni  orjak  ob  spominu  na  svojo 
Ukrajino,  na  „sumnu  dolju  Ukra]fny". 

Kak6  upravičene  so  bile  njegove  solze, 
solze  in  vzdihi  tisočerih  in  tisočerih  čutečih 
ukrajinskih  src!  Kako  upravičena  tuga,  ki  je 
polnila  Ševčenku  krvaveče  srce  vse  življenje 
—  do  smrti,  ter  živi  še  nadalje  v  njegovi 
deci,  v  pesmih,  kakor  jih  rad  imenuje! 

Rusinski  narod  ne  oplakuje  brez  vzroka 
svoje  domovine,  zakaj  toliko  gorja,  kakor 
Malorusov,  ni  zadelo  še  nobenega  drugega 
naroda.  Velik,  mogočen  narod,  kulturen  na- 
rod, venčan  s  slavnimi  zmagami,  narod,  ki 
je  prelil  veletoke  krvi  —  ta  narod,  ki  je  za- 
služil sijajno  usodo,  mora  še  dandanes  to- 
žiti o  „sumni  dolji!"  Do  30  milijonov  duš 
šteje  ta  narod,  čil  in  krepak  v  jedru  —  pa 
nima  skoraj  nič  pravic,  ne  sme  se  razvijati, 
kakor  bi  želel,  pač  pa  mora  ječati  v  okovih 
in  še  čakati  in  čakati,  da  se  izpolnijo  pro- 
roške  besede  Tarasove,  da: 

ožive  dobra  slava,  —  Slava  Ukra'iny. 

Nesrečna  vojska  na  Daljnem  Vzhodu  se 
bliža  svojemu  koncu.  Vsa  Rusija  je  vsled 
te  vojske  vznemirjena.  Veliki  nemiri  pretre- 


sajo to  silno  carstvo  in  pogledi  vsega  sveta 
so  obrnjeni  nanj,  pričakujoč,  kako  se  rešijo 
njegove  notranje  borbe.  Carski  ukaz  obeta 
versko  svobodo  in  resno  se  razmotriva  vpra- 
šanje, kako  bi  dali  Rusiji  ustavo,  ki  bi  za- 
dovoljila njeno  prebivalstvo.  Zato  se  nam 
zdi  umestno,  da  tudi  mi  pogledamo  neko- 
liko v  njeno  osrčje  in  da  se  seznanimo  s 
težnjami  maloruskega  naroda,  ki  je  prvi  med 
ruskimi  plemeni  ustanovil  lastno  državo  in 
si  ohranil  svoj   značaj    do  današnjega  dne. 


Iz  starega  Nestorijevega  ter  iz  še  sta- 
rejših grških  in  arabskih  letopisov  posne- 
mamo, da  se  je  v  starih  Časih  nazivalo  pleme, 
stanujoče  okoli  „svetega"  Kijeva,  „Rus**.  Bila 
so  sicer  še  druga  sorodna  plemena  v  so- 
seščini, a  imela  so  druga  imena.  Polagoma 
so  se  pa  ta  sosednja  in  zelo  sorodna  si 
plemena  združila  krog  leta  900.  v  „rusko 
državo"  pod  kijevskimi  knezi;  popustila 
so  svoja  prvotna  imena  ter  tudi  sebe  ime- 
novala „ruska";  na  imenu  jim  pač  ni  bilo 
mnogo  ležeče,  ker  jim  je  bil  jezik  malone 
docela  isti  s  Kijani. 

Moč  kijevskih  knezov  je  rastla  od  dne 
do  dne;  podvrgli  so  si  ogromno  zemlje  in 
sorodnih  plemen  —  med  drugimi  tudi  Vja- 
tiče,  ki  so  stanovali  v  okrožju  moskovskem 
ter  proti  severu  in  vzhodu. 

V  srcu  Velikoruske  so  stanovali  torej 
pred  tisoč  leti  VjatiČi,  in  ti  so  praočetje 
sedanjih  Velikorusov.  O  njih  pravi  letopisec 
Nestor,  ki  je  umrl  krog  I.  1130.,  da  so  bili 
„otj  Ljahov"  t.  j.  Poljakov. 

Knez  Jaroslav  Modri  je  razdelil  svojo 
ogromno  kneževino  (f  1.  1054.)  med  svojih 
petero  sinov,  na  kar  so  dobili  tudi  Vjatiči 
in  sosedni   jim    Fini   lastnega  kneza,  sinu 

Jaroslavovcga,  ki  je  privedel  še  s  seboj 
ruske,  t.  j.  kijcvske  dvornike,  vojake  in  du- 
hovnike, da  bi  razširili  tudi  v  tej  deželi 
krščanstvo.  Knez  in  pa  njegovi  nasledniki 
niso  imenovali  svoje  zemlje  več  ^vjatiške", 
ampak  „  rusko  *",  dasi  je  sam  knez  z  vsem 
svojim  spremstvom  sprejel  narodov  jezik. 
Izprva  se  je  imenovala  ta  kneževina  „vladi- 
mirsko-suzdalska**,  kesneje  moskovska,  ki 
se  je  sčasoma  dobro  okrepila,  se  docela 
osamosvojila  od  kijevskega  velikega  kneza 
ter  si  podvrgla  še  druga  plemena,  zlasti 
Fine  ali  Čude,  s  katerimi  so  se  Vjatiči 
pomešali  in  se  potem  v  jeziku  in  običajih 
in  v  vsem  značaju  še  bolj  ločili  od  južno- 
ruskega  naroda.  In  ko  so  slednjič  prišli 
Tatarji  v  deželo,  leta  1237.  ter  vladali  do 
250  let  Moskvičem,  je  zavladala  v  jeziku  in 
naravi  med  Moskviči  in  južnimi  Rusi  še  večja 
razlika,  ki  se  je  še  poostrila  s  tem,  da  so 
se  Moskviči  s  Tatarji  tudi  krvno  mešali  in 
so  se  celo  njihovi  knezi  ženili  s  Tatarkami. 

Iz  teh  površnih  zgodovinskih  črtic  raz- 
vidimo,  da  imajo  v  prvi  vrsti  južni  Rusi 
pravo  do  ruskega  imena,  bolj  nego  Moskviči. 
Južni  ruski  narod  se  je  ohranil  čistejšega 
in  pristnejšega  in  je  iz  svojega  početka 
poseben  narod  zase,  kakor  sta  si  različna 
narod  češki  in  poljski. 

A  rusinski  in  velikoruski  narod  sta  si 
različna  tudi  po  jeziku. 

Rusini  pišejo  etimološko  in  fonetično, 
ker  se  o  tem  vprašanju  še  niso  združili. 
Etimološka  pisava  premoti  marsikoga,  da 
misli,  da  čita  velikorusko,  in  s  tem  doka- 
zujejo tudi  moskvofili,  da  je  literarni  jezik 
obema  narodoma  isti,  ko  vabijo  Rusine  v 
moskovski  tabor. 

„V  pismu  se  zdi  neučenim  ljudem  na 
prvi  pogled  naše  etimološko  pismo  podobno 
moskovskemu.  Toda  v  resnici  ni  tako:  dasi 
se  moskovsko  piše  precej  podobno  našemu, 
vendar  se  docela  drugače  izgovarja",  pravi 
Ccgeljski.J) 

Rusinski  etimološki  ^  čitajo  Moskali  kakor 
„je",  v  nekaterih  besedah  celo  kot  „jo"  — 

O  Long^in  Cegeljski:  Rusj-Ukralna  i  Moskovščina, 
Levov  1901.,  str.  70.,  71. 


Rusini  pa  kot  „1**;  rusinski  „h«  čitajo  kakor 
„i",  Rusini  večinoma  kakor  kratek  „0"  ali 
bolje  „0" ;  Moskali  nimajo  glasu  „e",  in 
kjer  pišejo  Rusini  „e**,  čitajo  Moskali  kakor 
,6"  ali  kakor  ,jo",  kjer  pa  hočejo  Citati  »e**, 
pišejo  znak  „č".  Črke  ,3"  Moskali  nimajo, 
ker  se  že  znaka  »*"  in  „e"  citata  kot  «3". 
Ravno  tako  nimajo  Velikorusi  glasu  „y**, 
In  kjer  je  napisano  „y'*,  čitajo  ^r**;  rusinski 
„0**  čita  Moskal  večinoma  za  „a**,  Rusini 
pa  mešano  zdaj  za  ,0",  zdaj  „i"  itd.  Zato 
je  v  moskovščini  več  kot  polovica  besed 
različnih  od  maloruskih.  V  izgovoru  in  be- 
sedah se  približuje  moskovski  jezik  bolj 
poljščini  nego  maloruščini. 

A  ne  gled^  na  to  današnjo  razliko  v  je- 
zikih, bi  se  moskovščina  še  bolj  ločila  od 
rusinščine,  ako  ne  bi  bila  rusinščina  tekom 
stoletij  toliko  vplivala  nanjo.  Krščanstvo  se 
je  razširjalo  iz  Kijeva  proti  severu  in  vzhodu, 
in  kijevski  duhovniki  so  uvedli  po  moskov- 
skih cerkvah  svoj  „ruski  cerkveni  je- 
zik". Kakor  so  se  zapadni  narodi  poslu- 
ževali v  cerkvi  in  pismu  latinščine,  tako  so 
rabili  južni  Rusi  „ruski  cerkveni  jezik",  ki 
se  je  razvil  po  vplivu  živega  jezika  iz  stare 
bolgarščine  ali  slovenščine;  tega  jezika  so 
se  pa  posluževali  v  cerkvi  tudi  Moskali,  ker 
niso  imeli  svojega,  —  v  pismu  so  ga  pa 
deloma  prekrojili  z  živim  jezikom. 

^^lavna  je  bila  „Mogiljanska  akademija"" 
v  Kijevu,  velikem  kulturnem  središču  malo- 
ruskem.  Ko  je  zavladal  car  Peter  I.,  je  po- 
klical iz  te  akademije  v  Moskvo  mnogo 
učenjakov  za  profesorje  in  škofe,  ki  so  pis- 
meno, deloma  cerkveno  ruščino  še  bolj 
obogatili  z  rusinskimi  besedami.  Za  vlada- 
rice carice  Katarine  1.  je  pesnik  Lomonosov 
v  to  cerkveno-moskovsko-rusinsko  mešanico 
uvedel  mnogo  besedi  živega  jezika,  in  ta 
^lomonosovščina"  je  bila  književni  jezik 
Velikorusov,  dokler  ni  nastopil  veliki  Pu- 
škin, ki  jo  je  krog  1.  1820.  opustil  in  pisal 
izključno  le  v  narodnem  živem  jeziku. 

Seveda  je  na  moskovščino  zelo  vplival 
ruski  cerkveni  jezik;  tekom  skoraj  800  let 
je  sprejela  mnogo  južnoruskih  besed,  mnogo 
si  je  izposodila   tudi   od   neslovanskih  na- 

rodov,  s  katerimi  so  se  Moskovci  pomešali 
in  do  cela  spojili. 

Iz  tega  sledi  zopet,  da  ima  prav  južno- 
ruski  jezik  v  prvi  vrsti  pravico  do  „ ruskega" 
imena,  in  da  je  ta  jezik,  kakor  narod,  res 
pristen  in  čist,  od  nekdaj  nepomešan  z  dru- 
gimi, tujimi  elementi,  česar  ne  moremo  tr- 
diti tako  o  moskovskem,  ki  je  bil  prvotno, 
po  Nestorju  —  poljski.  Ako  vrh  tega  še 
opomnimo,  da  ni  bilo  med  Rusini  in  Mos- 
kviči  nikdar  skupnega  književnega  jezika, 
ter  da  si  prizadevajo  ^Velikorusi  že  od  Pu- 
škina sem  in  še  pred  njim,  da  bi  iztrebili  iz 
svoje  knjige  zadnjo  sled  ^ukrajinščine"*,  je  do- 
kazano, da  so  južni  Rusi  poseben  narod. 


To  dokazuje  krepko  tudi  zgodovina  teh 
dveh  narodov  —  krvava  zgodovina  celih 
700  let,  kakor  razvidimo  iz  naslednjega. 

Ruska,  t.  j.  kijevska  kneževina  se  je  pod 
Svetoslavom,  Vladimirjem  Velikim  in  Jaro- 
slavom  Modrim  zelo  razširila  ter  obogatila 
tudi  z  zemljami  Vjatičev,  t.  j.  Moskvičev. 
Lega  ruske  države  je  bila  zelo  ugodna  za 
trgovino;  na  jugu  so  tržili  Rusi  z  Grki,  na 
severu  pa  z  narodi,  ki  so  stanovali  ob  rekah 
Dnjepr,  Dnjestr,  Bug,  Don  in  drugih,  po 
katerih  so  plovili.  Ruski  gospodarski  interes 
je  bil  torej  v  tem,  da  si  podvržejo  severna 
plemena  ter  naselijo  neobljudene,  v  to  pri- 
kladne postojanke  ob  rekah  in  sovodnjih. 
Nasprotno  pa  niso  imeli  Moskviči  skoraj 
nobene  zveze  z  jugom,  kakor  edino  Volgo, 
a  še  ta  se  izteka  le  v  Kaspiško  in  ne  v 
Črno  ali  Rusko  morje.  To  ni  ugajalo  Mos- 
kvičem,  ki  so  tudi  stremili  po  gospodarskem 
napredku.  Zat6  so  se  najprej  osamosvojili 
pod  svojimi  ruskimi  knezi  nadvladja  kijev- 
skega  velikega  kneza;  pod  knezom  Andre- 
jem Bogoljubskim  pa  so  se  I.  1169. 
vzdignili  celo  nad  Kijev  in  ga  razdejali.  Te- 
žišče južne  Ruske  se  je  nato  preselilo  v 
Halič  in  kesneje  v  Lvov.  Slavni  in  odločni 
kralj  Danilo  iz  Haliča  je  kesneje  krog  1. 1240. 
združil  zopet  v  eno  kraljestvo  vse  malo- 
ruske  zemlje.  To  veliko  kraljestvo  je  pa  po 
prihodu  Tatarjev  veliko  trpelo  in  1. 1324.  do- 


cela razpadla  ter  prišlo  deloma  pod  Poljsko, 
deloma  pod  Litvo,  ki  je  obsezala  litovske 
zemlje,  Belorus  in  Ukrajino. 

Južni  Rusi  so  radi  pristali  Litvi,  —  da 
bi  se  tem  laže  z  združenimi  močmi  otresli 
tatarskega  nasilja,  kar  so  tudi  slednjič  do- 
segli. Značilno  je,  da  so  se  Rusini  s  Tatarji 
vojskovali  posebej,  Moskviči  pa  posebej  in 
niso  nikdar  skupno  nastopili  proti  divjemu 
sovragu. 

Poljska  je  imela  mnogo  opraviti  z  nem- 
škimi „ križarji"  J)  in  da  ne  bi  podlegla  v 
boju,  je  naprosila  unije  z  litovsko -rusko 
državo,  ki  je  unijo  sprejela  v  nadi,  da  ji  bo 
tudi  Poljska  pomagala  v  bojih  proti  Moskvi 
in  krimski  tatarski  ordi.  „Križarje"  so  zdru- 
ženi Poljaki,  Litovci  in  Rusini  docela  pobili. 

Ko  so  se  Poljaki  okrepili,  so  se  lotili 
Litovcev  in  Rusinov  in  delali  na  to,  da  se 
le  ti  še  tesnejše  spoj^  s  Poljsko  ter  si  jih 
korak  za  korakom  docela  podjarmijo.  To 
ni  bilo  tako  lehko  in  zadeli  so  na  hud  odpor. 
Zat6  so  Poljaki  prigovarjali  litovsko-ruskim 
boljarom,  jim  obljubljali  enaka  prava  s  polj- 
skimi velmožmi  in  s  „šlahto"  in  jih  res  pri- 
dobili za  svoje  namene.  Nastala  je  1.  156Q. 
1  j  u  b  I  i  n  s  k  a  unija,  ki  je  grozila,  da  Ru- 
sine  popolnoma  uniči. 

Vedoč,  da  jih  more  rešiti  le  prosveta,  so 
začeli  Rusini  ustanavljati  v  svojo  obrambo 
bratovščine,  šole  in  tiskarne.  Slavna  sta  iz 
tega  časa  med  drugimi  zavodi  zlasti  Stav- 
r  o  p  i  g  i  j  a  v  Lvovu  ter  ..,  M  o  g  i  I  j  a  n  s  k  a 
akademija"  v  Kijevu,  o  katerih  izprego- 
vorimo  kesneje  malo  več. 

Poljski  in  ruski  pani  so  uvedli  na  Ukra- 
jini kmalu  tudi  panščino,  t.  j.  tlačanstvo,  a 
svobodoljubni  Ukrajinci  niso  mogli  tega  tr- 
peti in  zat6  so  v  velikem  številu  zapuščali 
rodna  tla  ter  utekali  na  južne  proste  stepe 
med  kozake,  kjer  ni  bilo  panov  in  pan- 
ščine. 

Že  za  prvih  litovsko -ruskih  knezov  se 
je  namreč  začelo  med  Ukrajinci  v  južnih 
stepah,  sosedujočimi  s  črnomorskimi  tatar- 
skimi stepami,  živo  gibanje.  Ljudstvo  ni  bilo 

O  Te  boje  opisuje  kaj  krasno  H.  Sienkiewicz  v 
romanu  , Križarji". 

nikoli  varno  pred  tatarskimi  napadi  in  bilo 
zato  primorano,  da  se  vsak  čas  stavi  v  bran. 
Tako  so  postali  prebivava  step  tudi  kozaki, 
t.  j.  lehkooboroženi  jezdeci. 

Tako  bolj  in  bolj  pomnožene  kozaške 
čete  so  se  jele  polagoma  bojevati  s  polj- 
skimi in  ukrajinskimi  popoljačenimi  pani,  ki 
so  hoteli  slednjič  tudi  te  proste  kozake  utia- 
čaniti,  in  slavni  kozaški  hetman  Peter  Ko- 
naševiČ-Sagajdačnij  se  je,  pobivši 
dobro  Turke  in  Tatarje,  proglasil  za  „het- 
mana  Ukrajine  obeh  dnjeprskih  bregov." 

Poljska  je  bila  namreč  zapletena  v  vojsko 
z  Moskvo,  in  naprošeni  kozaki  so  ji  prišli 
na  pomoč,  česar  bi  gotovo  ne  bili  storili, 
ako  bi  se  bili  smatrali  za  en  in  isti  narod  z 
Moskali  ali  bi  bili  sploh  živeli  ž  njimi  v  pri- 
jateljstvu in  dobrih  odnošajih.  Ravnotako 
je  pomagal  kesneje  SagajdaČnij  Poljski  proti 
Turkom,  a  le  s  pogojem,  da  pripozna  nje- 
govo hetmansko  oblast  tudi  čez  Ukrajino, 
k  čimur  je  Poljska  v  sili  tudi  pristala. 

No,  Poljaki  so  kmalu  pozabili  danih  ob- 
ljub in  so  zatirali  kozake  po  navadi;  da, 
I.  1638.  so  jim  vzeli  sploh  vsa  prava  in  jim 
na  čelo  postavili  posebnega  komisarja,  ka- 
teremu so  sledili  na  Ukrajino  nešteti  poljski 
šlahčiči,  ki  so  si  osvajali  plodne  ukrajinske 
zemlje. 

V  teh  žalostnih  časih  je  vstal  slavni  Bog- 
d  a  n  H  m  e  I  j  n  i  C  k  i  j  iz  Čigirina.  Kmalu  je 
navdušil  kozake  na  Siči  (polni  otokov  na 
spodnjem  Dnjepru,  ki  so  bili  dobro  utrjeni 
in  so  služili  v  stanovanja  in  obran  kozakom, 
bojujočim  se  s  Turki  in  Tatarji),  in  ti  so  se 
razleteli  kakor  sokoli  čez  Ukrajino  ter  kli- 
cali narod  na  splošno  vstajo.  Tedaj  so  jeli 
navdušeni  seljani  vreti  kar  v  celih  trumah 
na  Sič  in  vse  se  je  pripravljalo  na  grozen 
boj. 

L.  1648.  je  bilo  grozno  leto!  Od  Dnjepra 
do  Visle  je  bilo  vse  v  ognju  in  krvi,  baš 
kakor  je  to  popisal  nedosežno  Sienkie- 
wicz  v  svojem  romanu  „Z  ognjem  in 
mečem",  in  kmalu  ni  bilo  na  Ukrajini  ,,ni 
hlopa  ni  pana"  —  sami  prosti  ljudje.  Narod 
je  pozdravljal  Hmeljnickega  kot  „ukra- 
jinskega  Mojzesa". 

,DOM  IN  SVET-  1905.  ŠT.  7. 


Ker  se  je  Moskva  bala,  da  se  ne  zaneti 
tudi  med  njenimi  kmeti,  ječečimi  pod  težkim 
jarmom  podanstva,  ukrajinskemu  enako  gi- 
banje, se  je  združila  s  Poljsko.  Obenem  so 
pa  Poljaki  nahujskali  Tatarje,  naj  udarijo  na 
Ukrajino,  a  sultan,  katerega  je  naprosil  v 
tej  stiski  Hmeljnicklj,  naj  ukaže  Tatarjem, 
ki  so  bili  pod  njegovo  oblastjo,  da  miru- 
jejo, ni  nič  opravil.  Tatarji  ga  niso  hoteli 
slušati. 

Da  se  ni  izognil  gotovemu  porazu,  zlasti 
pa,  da  se  ni  rešil  krute  Poljske,  je  izbral 
timeljnickij  manjše  zlo,  kakor  je  sodil  tedaj, 
ter  se  združil  z  Moskvo  v  perejaslav- 
ski  pogodbi  1.  1654.  s  pogojem,  da  ostane 
Ukrajina  samovlastna  in  bo  Moskvi  plače- 
vala le  davek. 

S  pomoČ[o  Moskve,  je  sklenil  Hmelj- 
nickij  združiti  pod  hetmanskim  žezlom  vse 
rusinske  zemlje,  tudi  Oališko.  Težki  dnevi 
so  grozili  Poljski;  od  ene  strani  jim  je  pre- 
tila huda  nevarnost  od  Rusov,  od  druge 
strani  pa  od  Švedov.  V  tej  veliki  zadregi 
so  naprosili  carja  miru,  obljubivši  mu,  da 
ga  izvolijo  za  kralja.  Car  se  je  nakrat  pola- 
komnil  časti,  snedel  Ukrajincem  dano 
besedo,  ter  ž  njimi  sklenil  viljensko 
pogodbo,  v  kateri  so  Poljaki  odstopili  Moskvi 
Ukrajino,  sami  pa  pridržali  Belorusko  in  Ga- 
licijo. -  Iz  teh  dogodkov  se  zopet  vidi, 
da  je  gledala  Moskva  vedno  le  na  svojo 
korist  in  da  je  bila  celo  proti  osvobojenju 
Rusinov  iz  Poljskega  jarma;  pač  najboljši 
dokaz,  da  je  bilo  od  nekdaj  med  tema  dvema 
narodoma  manj  skupnega  nego  med  dvema 
nesorodnimal 

Ti  grozni  neuspehi  so  Hmeljnickega  do- 
cela potrli;  sklenil  je  sicer  uporabiti  ves  svoj 
vpliv,  da  ne  bo  njegovo  desetletno  delo- 
vanje z  vsemi  velikimi  zmagami  vred  zastonj, 
ter  iskal  zaveznikov  na  Ogrskem  in  Šved- 
skem, a  med  tem  je  umrl  I.  1657.,  do  zad- 
njega obžalujoč,  da  je  zaupal  lokavi  Moskvi 
in  carju. 

Žalostni  časi  so  nastopili  za  Ukrajino. 
Korist  Moskve  je  bila,  da  ostane  Ukrajina 
slabotna  in  temna,  in  zato  ji  je  kakor  prej 
Poljska,  omejevala  stara  prava.  Car  je  poslal 

V  rusinska  mesta  vojvode  in  moskovske  vo- 
jake; hotel  je  celo  kijevsko  metropolijo  pod- 
vreči moskovskemu  patriarhu  ter  tako  po- 
tegniti Rusine  v  popoln  razkol  —  da  bi 
si  jih  tako  tem  lažje  in  tem  prej  docela 
podjarmil. 

Razpor  med  Moskvo  in  Rusini  se  je 
ostril  od  dne  do  dne.  Poljska  je  z  vidnim 
zadovoljstvom  opazovala  napeto  razmerje 
ter  pregovorila  Ukrajino,  naj  se  združi  ž  njo 
pod  imenom  ^Velika  kneževina  ruska", 
ohranivši  vsa  prava  in  prostost  kulturnega 
razvoja.  In  hetman  Vigovskij  z  Nemiričem 
se  je  v  sporazumljenju  s  kozaki  res  pri- 
družil Poljski  v  gadjački  pogodbi  leta 
1658.  ter  leto  pozneje  nad  reko  Sosnivko 
grozno  pobil  Moskale,  katerih  je  ostalo  na 
bojišču  30  tisoč. 

Vendar  ukrajinski  narod  ni  bil  kaj  zado- 
voljen s  poljsko  zvezo,  ker  se  je  bal,  da 
uvede  Šlahta  zopet  tlačanstvo,  in  protivniki 
Vigovskega  so  kmalu  pridobili  zase  Ukra- 
jince, ki  so  zopet  privabili  v  deželo  moskov- 
ske vojvode.  Radi  notranjih  razprtij  je  vrli 
Vigovskij  odložil  hetmansko  „bulavo"  (žezlo). 
In  staro  gorj^  se  je  povrnilo  podvojeno 
na  vso  Ukrajino. 

Ukrajina  na  desnem  bregu  Dnjepra  je 
spadala  pod  Poljsko,  odkoder  so  kmalu  pre- 
plavili židje  in  pani  vso  pokrajino;  na  levo- 
brežni  Ukrajini  so  pa  moskovski  vojvodi 
in  vojaki  zatirali  narod  gmotno  in  nravno. 
Hetmanoval  je  le-tu  Brjuhoveckij,  kle- 
tega  spomina,  „carski  hlop",  nekdanji  to- 
variš Hmeljnickega.  Veliki  „carski  hlop*'  in 
lizun  je  celo  predlagal  carju,  naj  zatr^  het- 
manstvo,  osebno  grdil  svoje  rojake,  kozake, 
da  so  svojeglaven  in  neposlušen  narod,  ka- 
teremu treba  vzeti  vsa  prava.  Neznosni, 
vedno  se  množeči  davki  so  kar  trli  Ukra- 
jino. Veliki  Efialt  je  uvedel  celo  na  hetman- 
skih  posestvih  panščino.  Pod  njim  so  bili 
prognani  prvi  Ukrajinci  v  Sibirijo. 

Kakor  vedno,  tak6  so  se  izkušali  Ukra- 
jinci tudi  zdaj  osvoboditi  tujega  jarma.  — 
Desnobrežni  poljski  hetman  Teterja,  vreden 
drug  Brjuhoveckega,  je  popustil  hetmansko 
čast,   videč,   da  ni  več  varen,  ter  odšel   k 


^svojim"  na  Poljsko  —  na  njegovo  mesto 
so  pa  izvolili  kozaki  leta  1665.  slavnega  in 
v  narodnih  pesmih  toll  opevanega  junaka 
Petra  Dorošenka.  Medtem  so  se  bili 
dolgotrajni  boji  med  Poljsko  in  Moskvo,  ki 
je  slednjič  zaželela  miru;  in  prišlo  je  do 
premirja  vAndrusovu  I.  1667.,  kjer  sta 
si  obe  državi  razdelili  vso  Ukrajino  z  na- 
ravno mejo  Dnjeprom. 

Na  Ukrajini  je  jelo  raditega  še  bolj  vreti, 
ker  s  tem  je  bil  rusinski  narod  razdvo- 
jen in  se  je  docela  prepričal,  da  žrtvuje 
Moskva  radi  svoje  koristi  najdražji  zaklad 
Ukrajine  —  narodno  edinost,  za  katero  je 
prelil  toliko  krvi! 

Brjuhoveckij  je  hotel  zdaj,  videč  skrajno 
razjarjenje  v  deželi,  stopiti  proti  Moskvi; 
pomiril  se  je  z  Dorošenkom  in  poklical 
tudi  Tatarje  na  pomoč.  Od  pravobrežne 
Ukrajine  je  pa  prišel  s  svojimi  kozaki  Do- 
rošenko,  ki  je  zahteval  od  Brjuhoveckega, 
naj  se  odreče  hetmanstvu.  Neznačajni  „carski 
hlop"  je  pa  pobil  Dorošenkove  poslance  in 
hitel  s  svojo  vojsko  mesto  proti  Moskvi  — 
proti  Dorošenku.  V  tem  so  mu  pa  vojaki 
odpovedali  pokorščino,  se  uprli  in  ga  izročili 
Dorošenku.  Po  kozaškem  običaju  bi  bil 
moral  biti  privezan  na  top  in  razstreljen,  a 
zadela  ga  je  še  sramotnejša  smrt  -  razljuteni 
kozaki  so  ga  slekli  in  ubili,  kakor  „skaženu 
sobaku"  (psa). 

Dorošenko  je  dobil  zaveznika  —  sultana 
in  pregnal  iz  Ukrajine  vse  Poljake  in  Mos- 
kale. Dolga,  krvava  je  bila  ta  vojska ;  da  pa 
ne  bi  ljubljena  mu  Ukrajina  —  vže  itak 
skrajno  opustošena  —  še  bolj  trpela,  je 
sklenil  vojsko  in  odložil  hetmansko  čast. 

Desnobrežna  Ukrajina  je  skozi  več  deset- 
letij zapored  grozno  trpela.  „ Poljaki,  Turki 
in  krimska  tatarska  orda  so  neprestano  plenili 
mesta  in  sela,  gonili  v  plen  ogromno  ljud- 
stva, in  narod,  od  vseh  strani  zatiran,  se  je 
selil  v  velikih  množicah  na  levi  dnjeprski 
breg,  iščoč  si  varnih  selišč.  Iz  pravobrežne 
Ukrajine  se  niso  selila  samo  cela  mesta  in 
sela,  ampak  kar  ljudstvo  celih  polkov,  t.  j. 
zemelj  s  polkovimi  (kozaškimi)  mesti.  Dežela 
je  postala  pustinja,  in  tekom  3  — 4  let  so  bila 

bogata  in  gosto  naseljena  mesta:  Ladyžin, 
Umanj,  Braciav,  Čerkasy,  Korsunj,  Kaniv  in 
druga  povsem  opustošena  in  zapuščena."') 

Hudo  je  bilo  Dorošenku,  da  je  prenehal 
osvobojevati  Ukrajino  iz  poljskega  in  mo- 
skovskega trinoštva  —  in  to  po  desetletnem 
neprestanem  uspešnem  bojevanju,  polnem 
slavnih  zmag,  a  ni  kazalo  drugače;  vrhtega 
ga  je  še  bedni  in  obupani  narod  zapuščal, 
ščuvan  in  slepljen  od  navideznih  prijateljev 
Moskalov. 

Slišavši  o  odstopu  Dorošenka,  se  je 
sultan  zbal  za  svoje  vrhovno  pokroviteljstvo 
nad  Ukrajino,  katero  mu  je  poveril  narod 
pod  Dorošenkom  in  se  tako  raje  podvrgel 
sultanu  nego  Poljski  in  Moskvi,  ker  je  bil 
prepričan,  da  se  sultan  ne  bo  dotikal  pravic 
ukrajinskih,  ni  hetmanskih.  In  začela  se  je 
nova  vojna,  ki  se  je  končala  brez  koristi  za 
Moskvo  v  bahčisarajskem  premirju 
1.  1681.  Vzhodno  Ukrajino  je  dobila  Moskva, 
južno-zahodno  Poljska,  južno-vzhodno  pa 
Turčija;  dežela  med  Dnjeprom  in  Bogom, 
meječa  te  tri  države,  pa  je  ostala  pustinja. 

L.  1687.  je  dobila  ukrajinska  staršina2) 
od  moskovskega  urada  pravo,  soditi  svoje 
podanike,  pobirati  od  njih  davke  in  nakla- 
dati robote,  in  s  tem  je  bila  uvedena  na 
Ukrajini  nova  mala  panščina.  Vrhtega 
je  še  ukazal  moskovski  urad,  naj  se  dela 
nato,  da  se  strne  rusinski  narod  z 
m  o  s  k  o  vs  k  i  m,  in  to  nalogo  je  imel  izvršiti 
z  raznimi  sredstvi  hetman  s  staršino,  ki  se 
je  boljinbolj  navzemala  šlahčiškega  duha  ter 
iskala  v  prvi  vrsti  svojih  koristi. 

V  Moskvi  je  bila  že  izdavna  še  hujša 
panščina  od  poljske.  Moskovski  „hlopi"  so 


O  Istorija  Rusi,  Oleks  Barvinjskij,  str  220. 

2)  Po  končanih  bojiti  s  Hmeljnickim  je  razdelila 
Moskva  Ukrajinski  narod  med  »pospolite*,  t  j.  se- 
Ijane  in  kozake  v  njegovo  veliko  nevoljo.  Kozaki  so 
se  zopet  delili  med  ^značne*"^  t.  j.  staršine,  bogate 
kozake  in  šlahCiČc,  ter  med  , proste**.  Med  tema  dvema 
stanoma  je  nastala  borba  zaradi  enakopravnosti.  Do 
tedaj  so  kozaški  staršini  dobivali  za  svojo  službo 
takozvane  .rangove  zemlje*.  Moskovski  urad  jim  je 
dovolil,  da  so  ostale  te  zemlje  njiliova  lastnina,  ljudje 
pa,  stanujoči  na  teh  zemljah,  so  morali  opravljati 
malo  panščino. 


se  radi  že  prenečloveškega  zatiranja  in 
odiranja  tudi  večkrat  uprli  ter  pobijali  svoje 
gospode  —  boljarje.  Radi  prekrutih  razmer 
so  nezadovoljneži  po  zgledu  Ukrajincev 
zapuščali  dom,  ter  se  nastanjali  nad  Volgo 
kot  kozaki. 

Teh  se  je  posluževal  zlasti  znani  Pu- 
gačov  v  svojih  bojih  proti  carski  vojski 
in  boljarjem.  Vendar  niso  bili  ti  moskovski 
kozaki  ni  od  daleč  tako  slavni  kakor  ukra- 
jinski. Zatrla  je  te  kozaške  polke  carica  Ka- 
tarina H.  1.  1764. 

Pustila  je  pa  Moskva,  da  se  je  uvedla  ta 
mala  panščina  tudi  na  Ukrajini  zlasti  radi- 
tega,  da  se  ne  bi  jeli  boriti  za  samostojnost 
tudi  moskovski  kmetje  po  zgledu  Ukra- 
jincev, in  seme  takih  uporov  je  bilo  že  v 
ravnokar  omenjenih  nadvolženskih  kozakih. 

V  tem  je  bil  izvoljen  za  hetmana  iz 
Byrona  -  Koseškega  znani  Ivan  Mazepa, 
ki  je  ljubil  Ukrajino  in  si  zelo  prizadeval, 
da  jo  osvobodi,  le  žal,  da  je  bil  iz  stanu 
„staršin".  Pripravljal  je  pot  svojim  težnjam 
zlasti  z  razširjanjem  prosvete  in  s  tem,  da 
je  nastavljal  po  Ukrajini  rusinske  uradnike. 

V  tem  času  je  zacaroval  Peter  L  Veliki. 
V  svojem  bistrem  duhu  je  spoznal,  kako 
zaostala  je  še  Moskva  v  kulturi  in  da  se  ne 
da  niti  od  daleč  meriti  z  Ukrajino,  kaj  še 
z  zapadnimi  narodi!  Moskviči  so  pač  bili 
tedaj  še  docela  nerazviti  -  fizična  moč  sama 
pa  ne  zadošča  in  še  ne  okrepi  države.  Zato 
je  poklical  Peter  v  svoje  urade  na  Rusko 
mnogo  učenih  ptujcev  iz  vse  Evrope;  na 
visoko  šolo  pa,  ki  jo  je  ustanovil  v  Moskvi, 
je  znal  privabiti  več  učenih  Ukrajincev  iz 
mogiljanske  kijevske  akademije  ter  jih  po- 
stavil za  profesorje,  deloma  pa  za  škofe. 
Zatrl  je  v  povzdigo  svojega  gospostva  tudi 
moskovski  patriarhat,  ustanovil  „Sv.  sinod", 
sebe  pa  postavil  za  vrhovnega  poglavarja 
ruske  cerkve,  kateri  je  podvrgel  tudi  Ukra- 
jino. 

Čimbolj  se  je  dvigala  prosvcta  Ruske, 
tembolj  je  padala  na  Ukrajini,  zlasti  ker  so 
ukrajinski  učenjaki  jenjali  služiti  svojemu  na- 
rodu v  prid  moskovskemu,  ker  so  čutili  tam 
večjo  moč.  Peter  je  hotel  osredotočiti  vso 

2V 


Digitized  by 


Google 


420 


moč  v  svojih  rokah-  in  zato  mu  je  bila  na 
srcu  čimvečja  centrahzacija.  Prava  Ukrajine 
je  boljinbolj  omejeval,  in  da  zatrfe  že  v  kali 
slednji  upor,  je  gradil  trdnjave  po  Ukrajini. 

Peter  je  zlasti  hlepel  po  severnem  bal- 
tijskem  obrežju,  katero  so  vedeli  ceniti  tudi 
Švedi,  si  podvrgli  vse  nadmorske  novgo- 
rodske  zemlje  in  izliv  Neve,  kjer  leži  zdaj 
Peterburg. 

Nastala  je  velika  severna  vojska.  Moskvi 
sta  pomagali  tudi  ob  Baltijskem  morju  inte- 
resirani  Poljska  in  Danska,  kateri  je  premagal 
švedski  kralj  Karol  Xn. 

Žar  upanja  je  zasijal  Maže  p  i.  Skrivši 
se  je  zvezal  s  Karlom  Xn.  in  zbiral  vojsko. 
Prosti  kozaki  mu  pa  niso  zaupali,  in  imel  je 
na  svoji  strani  le  kozaško  staršino,  katero 
je  toliko  podpiral  in  krepil  nad  prostim  na- 
rodom. Tega  ni  delal  sicer  iz  preziranja 
prostega  kozaštva,  ampak  le,  ker  je  mislil, 
da  ne  more  prosti  narod  dvigniti  ukrajinske 
samostojne  države,  temuč  le  močna  stranka 
kozaških  staršin.  Vrhtega  so  mu  nasproto- 
vali še  Zaporožci,  siški  kozaki,  ki  so  cenili 
in  imeli  docela  čisto  demokratično  repu- 
bliko. Hetmanoval  je  tedaj  na  Siči  Kost  i  j 
O  o  r  d  i  j  e  n  k  o,  učen,  odločen  in  razumen  mož, 
ki  je  končal  visoke  šole  in  videl  dosti  sveta. 
Bil  je  goreč  demokrat  in  svobodoljubec  ter 
vnet  ukrajinski  patrijot,  želeč  to,  kar  Mazepa 
— :  združiti  v  eno  neodvisno  kozaško,  re- 
publikansko državo  vso  Ukrajino  in  vse 
Rusine;  razloček  med  obema  je  bil  le  ta, 
da  se  je  opiral  Gordijenko  v  vsem  na  ves 
prosti  narod,  Mazepa  nasprotno  le  bolj  na 
osvetljeno  in  bogato  kozaško  staršino. 

Ko  se  je  prikazal  Karol  Xn.  na  Ukrajini, 
so  srečno  prenehala  vsa  nasprotstva  med 
Ukrajinci,  in  ono  pogodbo,  ki  jo  je  sestavil 
energični  Gordijenko,  obsegajočo  tudi 
docela  demokratično  ustavo  Ukrajine,  so  v 
sili  podpisali  Mazepa,  kozaška  staršina,  Gor- 
dijenko in  Zaporožci.  O  tej  ustavi  izprego- 
vorimo  radi  njene  pomenljivosti  kesneje 
kaj  več. 

Videč  nevarne  spletke  na  Ukrajini,  je 
uporabil  Peter  vsa  mogoča  sredstva,  da  jih 
razbije.   Izdal   je   manifest   do  ukrajinskega 


naroda,  v  katerem  mu  je  obljubil,  da  od- 
pravi vse  davke  in  bremena,  ter  dvigal 
ljudstvo  proti  Mazepi,  češ,  da  se  veže  s 
heretiki,  luteranskimi  Švedi,  da  bi  uničil 
pravoslavno  vero.  Na  carjev  ukaz  je  „  Sveti 
sinod"  proklel  Mazepa,  in  pravoslavni  škofje 
ter  duhovniki  so  morali  po  vseh  cerkvah 
razglasiti  Mazepovo  izobčenje.  Odredil  je 
car  tudi  izvolitev  novega  hetmana,  in  mnogo 
vdanih  staršin  je  soglašalo  ž  njim. 

Čuda  li,  da  je  postala  slednjič  Mazepova 
stranka  zelo  majhna!  Več  pa  nego  vse  lo- 
kavosti  in  zvijače  Petrove  je  škodovala  Ma- 
zepi nezaupnost  prostega  kozaštva,  že  itak 
sovražečega  gospodstvo  staršin.  In  le  maj- 
hen del  ukrajinskega  razumništva  z  Gordi- 
jenkom  in  njegovimi  Zaporožci  se  je  po- 
stavil v  zvezi  s  Švedi  proti  veliki  premoči 
Petra,  ki  je  vse  premagal  v  glasoviti  bitki 
pri  Poltavi  I.  1709. 

Karol  Xn.,  Mazepa,  Gordijenko  z  Zapo- 
rožci in  drugimi  staršinami  so  ubežali  v 
Turčijo  -  vse  nade  na  osvobojenje  Ukra- 
jine so  propadle.  Mazepa  je  kmalu  umrl. 
Res  tragična  usoda  tega  junaka,  ki  je  bil  v 
jedru  dober  in  sposoben,  a  žrtva  prepri- 
čanja, da  more  edino  le  močna  staršina 
osvoboditi  Ukrajino  I 

Nad  tužno  Ukrajino  je  legala  vedno  go- 
stejša in  pogubnejša  megla.  Car  Peter  si  je 
nadel  naslov  »carja  vse  Rosije"  —  Ukra- 
jino pa  nazval  „Malorosi jo".  Hetman 
bivše  Ukrajine  je  bil  od  tedaj  obenem  carski 
minister,  Malorusijo  je  pa  upravljala  posebna 
komisija  carskih  generalov,  imenovana „maIo- 
rosijski  kolegij",  kateremu  je  bil  podložen 
tudi  hetman,  in  prava  Ukrajine  so  teptali 
in  zatirali,  da  so  ginila  od  dne  do  dne.  Vse 
obljube  carjeve  so  se  porazgubile  v  nič  in 
Peter  je  postal  Ukrajini  grozen  trinog.  O 
njegovih  grozodejstvih  napram  Rusinom  iz- 
pregovorimo  kesneje. 

Da  bi  zatrl  vsak  poizkus  nove  vstaje, 
je  dal  Peter  uničiti  »Zaporoško  Sič", 
ona  slavna  taborišča  na  otokih  spodnjega 
Dnjepra,  odkoder  so  slavni  kozaki  skozi 
skoraj  200  let  branili  Ukrajino  Tatarjev, 
Turkov,  Poljakov  in  Moskvičev,  —  »Zapo- 

roško  Sič**,  toli  opevano  v  maloruskih  na- 
rodnih in  umetnih  pesmih  z  vsemi  njenimi 
tisočerimi  junaki! 

Svobodoljubni  Zaporožci  so  nato  žalostni 
zapustili  ljubljeni  kraj  slavnih  spominov  in 
postavili  ob  Dnjeprovem  izlivu  v  Črno  morje 
novo  „Sič",  kjer  so  dalje  junačili.  Ko  je  pa 
moskovski  urad  kesneje  potreboval  Zapo- 
rožcev  v  vojskah  s  Turki  in  Tatarji,  jim  je 
dovolil,  da  so  se  vrnili  zopet  v  staro  do- 
movino. 

Kakor  prej  stara  „Sič",  je  bila  tudi  nova 
pravo  ognjišče  ukrajinske  zavesti  in  utočišče 
vseh  svobodoljubov.  Iz  stare  „Siči"  se  je 
netil  ogenj  uporov  in  vstankov  po  Ukrajini, 
—  iz  nove,  kjer  je  bival  Gordijenko  in 
novi  hetman  zaporoški,  goreči  domoljub 
Orli  k  —  se  je  pa  tudi  širila  nezadovoljnost. 
Medtem  je  bil  izvoljen  na  Ukrajini,  ali 
pravzaprav  v  „Malorosiji",  za hetmana  Pavel 
P  o  I  u  b  o  t  o  k ,  učenjak  in  vrl  narodnjak,  ki 
je  energično  zagovarjal  in  branil  ukrajinska 
prava  napram  „malorosijskcm  kolegiju"  in 
Moskvi  sploh  —  a  brezuspešno.  Slednjič 
je  moral  Polubotok  s  kozaško  staršino  v 
Peterburg  pred  carja,  da  se  zagovarja  proti 
mnogim  pritožbam  moskovskih  uradnikov 
ukrajinskih. 

Krasen  in  odločen  je  bil  njegov  nastop 
pred  carjem,  zakaj  vedel  je,  da  se  gre  za 
usodo  Ukrajine.  Ovrgel  je  kriva  pričevanja 
in  prosil  milosti  za  Ukrajino;  no,  pomagalo 
ni  nič,  in  car  je  dal  zapreti  njega  in  sprem- 
stvo. Kesneje  je  prišel  Polubotok  s  kozaško 
staršino  zopet  prosit  carja  milosti.  To  se  je 
zgodilo  ravno,  ko  je  car  šel  iz  cerkve.  Raz- 
srjeni  Peter  je  Ukrajince  kar  zmerjal  pred 
vsemi  navzočimi;  tedaj  pa  je  Polubotok 
povzdignil  svoj  glas  in  zavrnil  carjai):  „Vem 
in  vidim,  car,  da  hočeš  uničiti  naš  rodni 
kraj,  vsa  naša  prava  in  svoboščine,  potrjene 
od  tvojih  prednikov  in  tebe  samega.  Naš 
narod  pošiljaš  v  težka  dela  in  se  poslužuješ 
prostih  kozakov  kakor  sužnjev  pri  kopanju 
prekopov.  Jemlješ  nam  najdražje  pravo,  iz- 
birati si  prosto  hetmana  in  staršino.  Namesto 
naših  sodnikov  si  poslal  moskovske  urad- 
O  .Istorija  Rusi«  str.  233.,  234. 


nike,  ki  ne  poznajo  našega  prava,  svobo- 
ščin in  običajev,  delajo  našemu  narodu  ve- 
like krivice  in  ravnajo  grdo  z  nami.  Pomisli, 
car,  da  ne  boš  imel  nikakih  koristi  od  uni- 
čenega naroda  in  poteptane  dežele  I  Ali  naj 
bo  tvoja  slava  ta,  da  vladaš  s  silo  in  kru- 
tostjo nad  neprostimi?  Ali  ne  bi  bilo  zate 
slavnejše,  da  bi  vladal  kakor  oče  prostemu 
narodu,  ki  je  pripravljen  prelivati  kri  za  tvojo 
slavo?  Vem,  da  me  čakajo  verige,  toda  le 
dokler  živim,  povem  ti  resnično.  Ti,  car, 
boš  moral  dajati  pred  Carjem  vseh  carjev, 
pred  vsemogočnim  Bogom  odgovor  radi 
nas  in  zatiranja  našega  naroda. '^ 

Za  te  besede  je  dal  car  zapreti  Polubotka 
z  vsem  spremstvom.  A  Polubotok,  duševno 
in  telesno  potrt,  je  kmalu  čutil,  da  se  mu 
bliža  smrt.  Ko  car  to  sliši,  mu  pošlje  zdrav- 
nika, katerega  pa  Polubotok  neče  sprejeti. 
Nato  pride  k  njemu  sam  car,  ga  prosi  naj 
sprejme  zdravila  in  naj  mu  odpusti  vse  kri- 
vice. Polubotok  mu  pa  odgovori:  „ Ne,  car! 
Ti  mi  ne  moreš  vrniti  več  gasnečega  živ- 
ljenja! Do  tebe  ne  čutim  nobenega  sovra- 
štva. Čez  kratko  bosta  pa  stala  Peter  in 
Pavel  pred  pravičnim  Sodnikom!  On  bo 
razsodil!"  Pavel  Polubotok  je  umrl  kmalu, 
^  začetkom  1.  1724.  —  leto  kesneje  pa  Peter  I. 

Omenili  smo,  da  se  je  netil  iz  nove 
„Siči"  nov  upor  po  Ukrajini.  Gordijenko 
in  Orlik  sta  z  navdušujočimi  pesmicami  in 
seli  preplavila  Ukrajino,  in  kar  nakrat  sta 
drla  v  zvezi  s  Tatarji  proti  Poljski  na  pravo- 
brežno  Ukrajino;  narod  je  bil  ves  na  njiju 
strani,  in  levobrežni  Ukrajinci  tudi.  Carja 
je  to  vznemirilo,  in  da  se  ne  bi  združili  tudi 
levobrežni  Ukrajinci  z  Orlikom,  je  velel  vsem 
kozaškim  polkovnikom,  naj  pošljejo  svoje 
žene  za  jamstvo  vernosti  v  ^malorosijski 
kolegij". 

Mogoče,  da  bi  se  bilo  Orliku  posrečilo 
osvoboditi  Ukrajino,  toda  tatarski  zavezniki 
se  niso  držali  sklenjene  pogodbe  in  so  ple- 
nili po  Ukrajini  in  tirali  narod  v  robstvo, 
radi  česar  je  Orlik  opustil  nadaljno  voje- 
vanje  iz  same  ljubezni  do  toli  teptane  Ukrajine. 

Nato  je  šel  car,  hoteč  se  maščevati  radi 
Orliku  dane  pomoči,  z  vojsko  nad  Turčijo, 

a  bil  je  premagan  in  celo  vjct  in  le  z  de- 
narjem se  je  rešil  iz  vezirjevih  r6k.  Mora! 
je  pa  obljubiti,  da  se  ne  bo  meša!  v  ukra- 
jinske zadeve. 

Car  se  ni  menil  za  dano  obljubo.  Osvete- 
željen  je  dal  pregnati  kar  cele  ukrajinske 
družine  na  sever  —  drugi  so  se  pa  iz  strahu 
raje  podali  Moskvi,  izgubivši  slednji  up  na 
pomoč  Turčije. 

Orlik  pa  in  mnogo  drugih  veljavnih 
Ukrajincev  ni  hotelo  ničesar  slišati  o  Moskvi 
in  o  Petru.  Zapustili  so  Turčijo,  od  katere 
niso  pričakovali  nobene  pomoči  več,  in  odšli 
čez  Avstrijo  in  nemške  zemlje  v  Švedijo  h 
Karolu  XII.  Po  kraljevi  smrti  so  se  razšli 
po  svetu.  Moskovski  urad  jih  je  zasledoval 
povsod  in  jih  dobil  več  v  roke  ter  hudo 
kaznoval.  Edini  Orlik  je  prišel  čez  Nemčijo, 
ki  je  šla  na  roko  Moskvi,  na  Francosko  in 
od  tam  zopet  v  Turčijo.  Povsod  pa,  kamor 
je  prišel,  je  nagovarjal  evropske  vlade  k 
vojski  z  Moskvo  —  vse  to,  da  bi  le  rešil  Ukra- 
jino! Videč,  da  ne  opravi  ničesar,  je  vstopil 
v  francosko  vojsko  kot  brigadir.  Kesneje  je 
poizkusil  še  enkrat  pregovoriti  sultana  k 
vojski,  a  brez  uspeha.  Oordijenko  je  umrl 
kmalu  po  poltavski  bitki  v  novi  Siči. 

Po  Polubotkovi  smrti  ni  pustil  ruski  urad 
več  izbrati  novega  hetmana,  in  čez  kozaške 
polke  so  poveljevali  generali  iz  „malorosij- 
skega  kolegija**.  Le -ta  je  nastavljal  za  pol- 
kovnike in  druge  staršine  večinoma  le  ptujce 
Neruse  ali  pa  ukrajinske  odpadnike,  rene- 
gate,  ter  jim  razdaval  kozaška  zemljišča.  Ta 
staršina  je  skrbela  le  za  svoj  trebuh  in  ni 
imela  ni  smisla  ni  srca  za  Ukrajino.  Breme 
za  bremenom  je  nalagala  ubogemu  ljudstvu, 
in  tako  jela  uvajati  na  Ukrajino  kruto  pan- 
ščino. 

Ruskemu  uradu  je  to  počenjanje  ugajalo; 
zlasti  pa  mu  je  bilo  ljubo,  da  so  bili  veči- 
noma vsi  ukrajinski  velmožje  vdani  Peter- 
burgu  in  velikoruski  ideji  ter  jim  še  na  misel 
ni  prišlo  osvobojenje  Ukrajine. 

Za  Polubotokom  sta  bila  pravzaprav  še 
dva  hetmana,  a  le  bolj  po  imenu  in  sta 
dobila  to  čast  le  bolj  iz  naklonjenosti  rus- 
kega urada,  oziroma  iz  osebne  naklonjenosti 


In  Ijubimskih  razmer  carice  Elizabete. 
Ko  je  pa  zavladala  carica  Katarina  II.,  je 
pod  ministrom  in  velikim  sovražnikom  Ukra- 
jine, P  o  t  e  m  k  i  n  o  m,  I.  1764.  na  večne  čase 
zatrla  hetmanski  urad. 

Ukrajina  je  dobila  uradno  ime  „Malo- 
rosija**.  Razdelili  so  jo  na  gubernije  in 
uvedli  povsod  le  „rosijski"  urad  in 
jezik  —  celo  v  šolah  I 

Omenili  smo,  da  je  ostala  po  bahčisa- 
rajskem  premirju  in  pogodbi  I.  1681.  pra\o- 
brežna  Ukrajina  —  pustinja,  kot  meja  med 
Moskovščino,  Poljsko  in  Turčijo.  V  to  pu- 
stinjo so  utekali  po  stari  navadi  zatirani  tla- 
čanje  iz  vseh  krajev  Poljske  in  Moskovščine, 
zbirali  se  v  cele  polke  ter  se  bojevali  s 
šlahto,  izganjali  ju  in  odbijali  tatarske  na- 
pade. Njihov  glavni  namen  je  bil  pač,  zdru- 
žiti se  z  levobrežnimi  kozaki  ter  doseči  ne- 
minljivi rusinski  ideal:  —  osvobojenje 
Ukrajine,  ustvaritev  svobodncko- 
zaške  republike. 

Dolgo  je  vrelo  na  levem  bregu  Dnjepra. 
Narod  ni  mogel  več  prenašati  nasilja  grozne 
panščine;  slednjič  je  prišlo  I.  1768.  in  vnel 
se  je  grozni  „seljanski  upor**.  Ti  vstaši, 
„Iiajdamaci**,  ki  sta  jim  načelo  vala  grozna 
borca  Maksim  Zaliznjak  in  Ivan  Honta 
v  zvezi  z  Zaporožci  pod  vodstvom  Petra 
Kaljniševskega,  so  kakor  nevihta  pre- 
plavili deželo  z  ognjem  in  mečem,  morili 
pane  in  jude  in  glasno  naznanjali  narodu, 
da  je  prišel  Ukrajini  čas  rešitve  in  svobode. 
Ves  narod  se  je  oklenil  Hajdamakov  in  vsa 
pravobrežna  Ukrajina  je  bila  v  ognju  in 
potokih  krvi.  V  samem  mestu  U  m  a  n  u  so 
Hajdamaci  poklali  40  tisoč  panov  in  judov; 
seveda  je  bilo  vmes  tudi  mnogo  nedolžnih 
žrtev.  To  klanje  in  .požiganje  je  trajalo  celo 
leto,  dokler  ni  prišla  Poljski  na  pomoč  Ka- 
tarina 11.,  boječa  se,  da  se  ne  zanese  iz 
Poljske  ta  upor  tudi  v  Rusijo,  kjer  so  ječali 
ubogi  seljani  pod  še  večjo  panščino  nego 
na  Poljskem,  in  bili,  kakor  živina,  popolna 
last  boljarjev  in  panov. 

Vredno  je  omeniti  pri  tej  priložnosti  groz- 
nega speva  Taras  Še  vč  en  ko  ve  ga,  na- 
slovljenega   „H  aj  damaci**.   Bolj    živo  in 

bolj  divje  je  pač  težko  opisati  krvavo  haj- 
damaško  vstajo,  nego  nam  jo  predočuje 
Taras.  Le  en  primer: 

Mine  dan  in  mine  leto, 
v  ognju  ves  žari  se  kraj; 
a  po  selih  deca  plače  — 
—  prazno  vse  je.  Pusti  gaj 
samo  žolto  listje  krije; 
skril  se  solnca  je  sijaj. 
Ni  besede  čuti  nije; 
samo  zver  po  poti  vije, 
kjer  pri  truplu  truplo  gnije, 
volk  in  gavran  jih  je  jel, 
dokler  ni  jih  sneg  zamel. 

Proti  koncu  pa  vzdihne: 

Za  vselej  je  Ukrajina 
umrla  —  za  vselej! 

Ko  je  bila  vstaja  zatrta,  je  Poljska  uvedla 
iznova  panščino.  Kmalu  nato,  1. 1775.,  je  Ka- 
tarina II.  poslala  vojsko  na  Sič  in  jo  docela 
uničila;  zaporoške  zemlje  pa,  na  katerih  so 
se  bili  z  dovoljenjem  Zaporožcev  naselili  prej- 
šnji ukrajinski  seljani,  je  razdelila  med  svoje 
mnogoštevilne  ljubimce,  kneze,  grofe,  mi- 
nistre in  generale,  Ruse  in  Neruse  iz  vseh 
kotov  Evrope.  Ruski  urad  je  imenoval  te 
zemlje  „N  o  vorosi  jo". 

Slednjič  je  uvedla  zloglasna  Katarina  II. 
po  vsej  Ukrajini  I.  1783.  tlačanstvo,  ali 
bolje  podanstvo  (rusko:  kripactvo),  ki  je 
bilo  še  strašnejše  od  poljskega,  ter  je  trajalo 
do  I.  1861. 


Nečastno  bi  bilo,  da  se  ne  bi  spomnili 
ob  zaključku  krvavih  sto  in  stoletnih  bojev 
Ukrajine  za  svobodo  zadnjega  junaka, 
zadnjega  hetmana  kozaške  zapo- 
roške Sič  i.  Ta  je  Peter  Kaljnišev- 
skij,  ki  nam  je  znan  iz  hajdamaških  bojev. 
L.  1776.  so  ga  pri  razdejanju  Siči  vlovili  in 
kot  84-letnega  starčka  zaprii  v  grozno  ječo 
v  Soloveckem  samostanu  ob  belem  morju. 
Vse  njegove  zasluge,  ki  si  jih  je  pridobil  v 
turških  vojskah  za  Rusko,  mu  niso  nič  po- 
magale. V  omenjeni  temnici,  v  pravem  po- 
menu besede  —  ker  ječa  ni  imela  niti  oken, 
ampak  le  dobro  zamrežene  luknje  —  je  pre- 
živel ubogi  starček  celih  25  leti  Z  nikomer 
ni  mogel  govoriti  ni  besedice,  pisati  tudi 
nič  in  le  trikrat  na  leto  je  smel  dobro  za- 
stražen iz  temnice  na  čisti  zrak  —  gledat 
solnce,  sijoče  tudi  na  tužno  Ukrajino  . . . 

Car  Aleksander  I.  ga  je  slednjič  1.  1801. 
osvobodil.  Umri  je  I.  1803.  star  112  let. 

Aleksander  Barvinjskij  zaključuje 
to  tužno  a  junaško  d6bo  z  naslednjimi  be- 
sedami: 

„Tako  je  ugasnil  zadnji  boritelj  za  svo- 
bodo ukrajinsko-ruskega  naroda  na  daljnem, 
mrzlem  severu,  a  tačas  so  dorasli  že  novi 
sinovi  Ukrajine  Ruske,  ki  so  nastopili  v 
obrambo  naroda,  ne  sicer  s  sabljo  in  mečem 
v  roki,  pač  pa  z  besedo  in  učenostjo.  Ni 
umri,  ni  izginil  ukrajinsko -ruski  narod,  mar- 
več se  je  le  probudil  v  novo  življenje." 
(DALJE.) 

DR.  JOŽEF  GRUDEN: 

„MIRAB1UA  MUNDI." 

POTOVANJA  FRANČIŠKANSKEGA  MISIJONARJA  V  SREDNJEM  VEKU. 


Vzhodna  Indija. 

dorik  ni  potoval    po  svetu 
z   namenom,    da    obogati 
geografsko  vedo  z  novimi 
odkritji.  Tudr  mu   je  pri- 
manjkovalo  potrebne   na- 
ravoslovske,  geografske  in 
zgodovinske  izobrazbe,  da 
bi  mogel   učeno   razprav- 
ljati o  podnebju,  vodovju,  rastlinstvu  in  ži- 
valstvu tujih   dežel,    o    verstvu   in   običajih 
divjih  ljudstev.  Vendar  se  kaže  v  njegovih 
spisih   čudovit   dar   opazovanja   in   večkrat 
označi  posebnosti  dežele  in  naroda  tako  do- 
ločno in  jasno,  kakor  more  to  storiti  le  kak 
novodčben  etnograf.   Splošno  bolj  opisuje 
izvanredne,  čudovite   stvari,  ki   so   prepro- 
stega  moža  posebno   zanimale,  tako   ljudi 
izredno  velike  ali  majhne  rasti,  njih  noše  in 
običaje,  krasnozidane  palače,  bogastvo  tujih 
knezov,  čudne  rastline  in  živali.  Odtod   oni 
pravljični  značaj,  ki  ga  je  opaziti  v  njegovih 
poročilih,  in  ki  se  včasih  ber6  kakor  bajke 
iz  „Tisoč  in  ene  noči".  Mnogoizkušeni  po- 
tovalec  pač  ni  hotel  svojim  sod6bnikom  na- 
pisati geografske  knjige,  kakor  stari  Strabon, 
temuč  jim  le  naivno  pripovedovati  o  „čudih 
sveta". 

Umevno  je,  da  posebno  obširno  opisuje 
Indijo  in  njene  otoke.  Tu  se  je  raz- 
grnil pred  njim  popolnoma  nov,  bajni  svet. 
Zato  nima  dovolj  besedi,  da  bi  označil  buj- 
nost  rastlin,  mnogovrstne  živali  in  čudne 
šege  divjih  plemen,  ki  so  ondi  bivala. 

Iz  Perzije  je  šel  Odorik  v  Indijo  preko 
morja.  —  V  mestu  Ormus,  od  katerega 
ima  še  sedaj  morska  ožina  ime,  je  čakal 
pripravne  ladje.  Ormus  je  bil  tedaj  zidan 
na  veliki  skali,  dvigajoči  se  iz  morja.  Odorik 


(DALJE.) 

opisuje  neznosno  vročino,  ki  je  tamkaj  vla- 
dala in  ki  uniči  skoraj  vsakega  Evropca, 
če  se  dalj  časa  ondi  mudi.  Domačini  se 
izkušajo  zoper  njen  pogubni  vpliv  zavaro- 
vati z  raznimi  mazili. 

Vožnja  po  morju  je  bila  zek)  nevarna. 
Na  lesenem  plavu,  čigar  posamezni  deli 
niti  z  žeblji  niso  bili  zbiti,  temuč  le  z  vrvmi 
zvezani,  se  je  izročil  valovom  in  po  28  dneh 
dospel  v  mesto  Thana,  ležeče  na  malem 
otoku  galsette  blizu  sedanjega  Bombaja. 

„Mesto  ima  zelo  lepo  lego",  piše  Odorik, 
„in  v  njem  je  velika  obilica  kruha,  vina  in 
raznih  sadežev.  Nekdaj  je  bilo  tu  stolno 
mesto  kralja  Pora,  ki  se  je  bojeval  z  Alek- 
sandrom Velikim.  Ljudstvo  je  vdano  mali- 
kovalstvu;  molijo  namreč  ogenj,  kače  in 
drevesa.  Sedaj  so  ondi  gospodarji  moha- 
medovci,  ki  so  si  deželo  osvojili." 

V  Thani  je  Odorik  našel  nestorijevce. 
Ti  krivoverci  so  se  morali  kmalu  po  cer- 
kvenem zboru  v  Efezu  (1.  431.)  izseliti  iz 
rimskega  cesarstva  in  so  iskali  zavetišča  v 
Perziji.  Tu  so  ustanovili  svojo  patriarhijo  s 
sedežem  v  Bagdadu  in  začeli  živahno  misi- 
jonariti  po  Aziji.  Stari  napisi,  ki  so  se  našli 
v  Singanfu,  pričajo,  da  so  nestorijevski 
duhovniki  že  v  osmem  stoletju  prišli  na 
Kitajsko  in  v  Mongolijo  in  ondi  zasnovali 
dve  škofiji.  Nauk  teh  krivovercev  je  bil 
čudna  zmes  poganskih  in  krščanskih  nazo- 
rov. Zato  so  nestorijevci  v  Indiji  in  Kini 
poznejše  delovanje  katoliških  misijonarjev 
le  ovirali.  Odorik  se  večkrat  čez  nje  pri- 
tožuje in  jih  imenuje  „pessimi  haeretici" 
(zlobni  krivoverci). 

V  Thani  je  imel  naš  misijonar  izvršiti  važno 
poslanstvo :  dvigniti  mu  je  bilo  ostanke  štirih 
redovnih    bratov,    ki  so  par   let  prej    ondi 

umrli  mučeniške  smrti.  Ti  frančišicani  so  bili: 
Tomaž  iz  Tolentina,  Jakob  iz  Padovc,  Peter 
iz  Siene  in  laik  Demetrij.  Hoteče  potovati  v 
Kino,  jih  je  vihar  zanesel  na  zahodno  in- 
dijsko obrežje  blizu  Thane.  Ko  je  moha- 
medovski  sodnik  izvedel  od  nekega  nesto- 
rijevca,  da  se  mud^  v  mestu,  jih  je  pozval 
predse  in  javno  v  pričo  mnogoštevilnega 
ljudstva  vprašal,  kaj  sodijo  o  Mohamedu. 
Pogumno  mu  odgovori  eden  izmed  njih, 
da  je  Mohamed  lažiprerok,  sin  pogube,  in 
da  je  pokopan  v  peklu.  Razsrjeni  sodnik 
jih  ukaže  izpostaviti  žgočemu  soincu,  potem 
zakuriti  grmado,  in  ko  jim  niti  ogenj  ni  ško- 
doval, so  jih  slednjič  obglavili.  Odorik  je 
vzel  ostanke  svetih  mučencev  s  seboj,  jih 
ponoči  deval  pod  glavo  in  čuval  v  vseh 
nevarnostih  kot  dragocene  svetinje,  dokler 
jih  ni  srečno  prinesel  v  Peking. 

Iz  Thane  je  šla  pot  proti  jugu  ob  ob- 
režju Malabar,  kjer  omenja  trgovska  mesta 
Fandaraina  in  Cranganore,  v  srednjem  veku 
najvažnejša  izvozna  pristanišča  za  indijske 
pridelke.  Odorikovo  pozornost  so  zlasti 
zbujali  veliki  nasadi  popra,  o  katerih  trdi, 
da  so  se  po  osemnajst  dni  na  dolgo  raz- 
prostirali, in  jih  zanimivo  opisuje: 

„Poper  se  prideluje  tako:  Male  sadike 
vtaknejo  v  zemljo  poleg  dreves,  kakor  pri 
nas  sadimo  trte.  Te  sadike  rod6  sad,  ki  je 
podoben  grozdju,  v  toliki  množini,  da  bi 
se  zlomile,  ko  ne  bi  imele  opore  na  dre- 
vesu. Ko  poper  dozori,  se  zanje,  kakor  pri 
nas  trgamo  grozdje.  Zrna  pobirajo,  jih  po- 
suši na  soincu  in  spravijo  potem  v  velike 
posode." 

Skoraj  gotovo  je  Odorik  na  tej  poti  ob 
zahodnem  indijskem  obrežju  prišel  na  otok 
C  e  j  I  o  n ,  katerega  opisuje  pozneje  med 
drugimi  otoki.  Cejlon  imenujejo  Angleži 
^biser  Indije".  In  res  so  vse  prednosti  te 
dežele :  milo  podnebje,  bujno  rastlinstvo  in 
živalstvo,  bogastvo  na  rudninah  in  dragem 
kamenju,  združene  na  tem  otoku.  Zato  in- 
dijska pravljica  veli,  da  je  Bog  raj  za  prva 
človeka  zasadil  na  Cejlonu;  zato  morska 
ožina  med  Cejlonom  in  indijsko  celino  nosi 
ime  ^Adamova  cesta",  in    najvišji   hrib    na 


otoku  se  imenuje  „Adamov  hrib"  (Adams- 
pik).  Odorik  omenja  te  legende,  pišoč: 

„Na  Sillanu  (Cejlonu)  je  zelo  visoka  gora, 
o  kateri  pravijo,  da  je  na  njej  Adam  objo- 
koval svojega  sina  sto  let.  Na  vrhu  te  gore 
je  lepa  ravnica  in  na  njej  malo  jezero,  ki 
pa  ima  zelo  veliko  vode.  Pravijo,  da  je  ta 
voda  nastala  iz  solz,  ki  sta  jih  prelivala  Adam 
in  Eva.  Vendar  se  to  ne  zdi  verjetno,  ker 
voda  izvira  iz  tal.  Dno  tega  jezera  je  po- 
krito z  dragimi  kameni.  Teh  kamenov  kralj 
ne  zahteva  zase,  temuč  enkrat  ali  dvakrat  v 
letu  dovoli,  da  smejo  reveži  iti  v  jezero 
in  si  vzeti  biserov,  kolikor  jih  more  kdo 
dobiti." 

Na  zahodnem  indijskem  obrežju  Ko  ro- 
ma n  d  e  I  je  Odorik  obiskal  grob  sv.  apo- 
stola Tomaža.  Po  ustnem  izročilu  je  namreč 
sv.  Tomaž  dalj  časa  deloval  v  Indiji  in  bil 
slednjič  v  mestu  Madras  I.  68.  od  budhistov 
s  kamenjem  pobit.  Nestorijevci  so  mu  zgra- 
dili ondi  veličastno  cerkev.  A  značilno  je,  da 
je  Odorik  našel  v  cerkvi  poleg  oltarja  sve- 
tega Tomaža  tudi  polno  malikov,  ki  so  jih 
nestorijevci  in  pogani  vzajemno  častili. 

Verstvo  in  običaji  Indov. 

Gorečega  misijonarja  so  posebno  zani- 
mali verski  nazori  tujih  narodov.  In  čeprav 
o  njih  ne  razpravlja  posebej,  vendar  podaje 
prav  o  tem  predmetu  mnogo  zanimivih  po- 
ročil. —  Ko  je  bival  Odorik  v  Indiji,  je  bila 
tamkaj  glavna  religija  zmes  braminstva  in 
malikovalstva.  Vladajoča  kasta  braminov  je 
verovala  v  neko  trojico  (trimurti)  Brama- 
Višnu-Šiva,  a  nižje  ljudstvo  je  častilo  malike. 
V  vseh  stvareh  in  prirodnih  pojavih,  ki  so 
mu  bili  v  korist  ali  pa  v  Škodo,  je  videl  za- 
slepljeni narod  božjo  moč.  Zato  je  po  božje 
častil  bika,  ki  mu  je  bil  simbol  plodnosti, 
zebu-kravo,  ki  mu  je  dajala  mleko  in  po- 
magala pri  delu,  a  tudi  kačo,  ki  je  na  leto 
pomorila  tisoče  ljudi. 

O  kultu  živali  in  o  nečednih  obredih,  ki 
so  z  njimi  v  zvezi,  piše  Odorik:  „V  tej  de- 
želi molijo  bika  za  boga,  češ  da  je  ta  žival 
sveta.   Šest  let  ga  pust6  delati,   sedmo  leto 

pa  ga  postavijo  na  javen  kraj,  da  ga  molijo. 
In  to  navado  imajo  vsako  jutro,  ko  ga  pri- 
peljejo iz  hleva:  njegov  vodnik  vjame  nje- 
gove vode  v  srebrno  ali  zlato  posodo  in 
blato  v  drugo  posodo  in  da  oboje  glavarju 
dežele.  Kralj  si  umije  s  to  vodo  obraz  in 
roke,  z  blatom  pa  si  zaznamuje  prša  in  čelo, 
vse  to  z  velikim  spoštovanjem.  In  vsi  deže- 
lani  se  imajo  za  srečne,  če  se  umivajo,  kot 
je  bilo  rečeno  in  se  imajo  s  tem  umivanjem 
za  posvečene." 

Poročila  misijonarjev  in  potovalcev  naše 
d6be  izpričujejo,  da  so  še  dandanes  med 
Indi  razširjeni  taki  običaji,  i)  Nad  sto  mili- 
jonov braminov  se  še  zdaj  klanja  svetemu 
biku,  postavlja  njegovo  podobo  v  svoje  veže 
in  se  očiščuje  na  opisani  način. 

Najstrašnejši  običaji  pa  so  združeni  s 
češčenjem  boga  Šive.  —  Šiva  je  v  braminski 
trojici  bog  razdejanja.  V  tem  božanstvu  časti 
Ind  poosebljene  vse  one  sile,  ki  so  mu  po- 
gubne: silne  viharje,  točo  in  revščino,  ze- 
meljske potrese,  kužne  bolezni,  vojsko  in 
rop.  —  Šiva  zahteva  veliko  žrtev,  in  če  jih 
ne  dobi,  ugrabi  si  jih  sam  in  pošlje  svojo 
jezo  nad  ljudi.  Zato  izkušajo  Indi  s  pro- 
stovoljnimi žrtvami  potolažiti  njegovo  jezo. 
Uprav  blazen  fanatizem  se  javlja  v  strašnih 
človeških  žrtvah,  samomorih  in  pohabljenju 
samega  sebe,  s  katerim  so  častili  Indi  tega 
malika.  Odorik  ta  ostudni  način  malikoval- 
stva  zanimivo  opisuje: 

„V  kraljestvu  Mobar  (Koromandel)  je 
malik,  ki  ga  zelo  čast6  vse  indijske  pokra- 
jine. Velikosti  je  tolike,  kot  sv.  Krištof  na 
naših  cerkvah,  in  ves  iz  zlata.  Okoli  vratu 
ima  nanizane  drage  kamene.  Njegov  tempelj 
je  z  zlatom  obložen,  tudi  strop  in  tlak.  K 
temu  maliku  prihajajo  rodovi  iz  daljnih  kra- 
jev na  božjo  pot,  kakor  romajo  naši  kristjani 
k  sv.  Jakobu  v  Kompostelo  ali  k  sv.  Petru 
v  Rim.  Način,  kako  čast6  tega  malika,  je  tak: 
Vsakdo  si  po  svoje  prizadeva  razne  telesne 
muke :  Nekateri  butajo  z  glavo  ob  tla  in  jo 
potem  dolgo  drž^  sklonjeno,  kakor  bi  se 
ne  upali  pogledati  v  svojega  boga,  drugi 
si  ranijo  z  noži  in  meči  roke,  noge  in  ostale 
O  Spiliman:  Quer  durch  Asien  II,  str.  465. 


ude  telesa,  tretji,  brez  primere  še  bolj  nespa- 
metni, njemu  v  Čast  zakoljejo  svoje  sinove 
in  hčere.  In  ko  imajo  svoje  otroke  mrtve 
pred  seboj,  jih  pokropž  s  krvjo,  kakor  se 
kristjani  kropž  z  blagoslovljeno  vodo  .  .  . 
So  tudi  nekateri,  ki  sami  izjavijo,  da  se  ho- 
čejo svojemu  bogu  v  čast  umoriti.  Tem  na- 
pravijo stariši,  znanci  in  čarovniki  najprej 
veliko  gostijo,  potem  jim  privežejo  na  vrat  pet 
ostronabrušenih  nožev  in  jih  pevaje  peljejo 
k  maliku.  Ko  pridejo  do  njega,  vzame  tak 
nesrečnež  nabrušen  nož,  odreže  si  ž  njim 
kos  mesa,  in  ga  med  glasnim  vpitjem  vrže 
svojemu  maliku  v  obličje,  potem  se  z  dru- 
gimi štirimi  noži  opetovano  rani  po  telesu 
in  tako  umori.  Ko  je  nesrečnež  mrtev,  na- 
redi prijatelji  velik  ogenj  in  truplo  sežgd. 
Vsakdo  vzame  nekaj  tega  pepela  z  velikim 
spoštovanjem  s  seboj.  O  onem  pa,  ki  je 
radovoljno  umrl  za  svojega  boga,  pravijo 
da  je  večno  srečen." 

Najimenitnejši  praznik  boga  Šive  je  bil 
^praznik  voza".  Vršil  se  je  na  obletnico  po- 
svečevanja  njegovega  tempeljna  in  je  bil 
prav  tako  združen  s  Človeškimi  žrtvami. 

„Ta  malik",  piše  Odorik,  „ima  en  praznik 
na  leto,  ki  je  dan  splošnega  slavlja.  Takrat 
malikovavci  vzamejo  tega  svojega  boga,  ga 
postavijo  na  voz,  ki  je  bogato  obložen  z 
zlatom  in  dragimi  kameni,  in  ga  vozijo  po 
deželi.  Pred  vozom  gred6  paroma  male 
deklice,  za  njimi  romarji,  ki  so  prišli  iz  daljnih 
krajev,  potem  tisti,  ki  so  bolni  na  kakršni- 
koli bolezni,  in  velika  množica  godcev.  Tako 
vozijo  malika  po  deželi  med  petjem  in  godbo. 
Mnogo  malikovavcev  pa  se  vrže  iz  velike 
pobožnosti  sredi  na  cesto,  kjer  mora  iti 
malik,  in  težki  voz  stare  nesrečneže,  da  iz- 
gubi življenje.  Nikdar  se  ne  praznuje  ta  ne- 
srečni praznik,  da  ne  bi  umrlo  čez  petsto 
oseb.  Njih  trupla  pa  ljudstvo  sežge  z  velikim 
spoštovanjem,  češ,  da  so  svetniki,  ker  so 
umrli  za  svojega  boga." 

Na  isti  način  praznujejo  še  sedaj  v  Indiji 
„praznik  voza".  Na  stotisočc  braminov  pri- 
haja ta  dan  v  mesto  Puri,  kjer  čast^  Sivo 
pod  imenom  „Dschagarnath",  t.  j.  gospodar 
sveta.  Iz  pokrajin,  ki  so  po  3000  km  odda- 

Ijeni  pridejo  romarji,  večinoma  obloženi  z 
raznimi  boleznimi,  da  prosijo  boga  ozdrav- 
ljenja. Samomore  fanatičnih  Indov,  ki  so  se 
metali  pod  voz,  je  angleška  vlada  prepove- 
dala. Vendar  se  komaj  polovica  teh  romarjev 
vrne  v  svoj  domači  kraj.  Večina  jih  umrje 
vsied  napora  in  raznih  bolezni  na  potu. 
Katoliški  misijonarji  porabijo  to  priliko,  da 
pomagajo  onemoglim  bolnikom  in  marsi- 
kateremu umirajočemu  podel6   sveti  krst.  i) 

Na  malajskem  otočju  in  v  Cochinchini. 

Potujoč  iz  Indije  v  Kino  je  Odorik  obiskal 
razne  otoke  in  otočiče,  ki  tvorijo  sundski 
arhipel.  Nekje  pravi,  da  je  vseh  skupaj  pač 
24.000  in  da  jim  vlada  64  kraljev.  To  šte- 
vilo je  mnogo  pretirano,  vendar  označuje 
tedanje  nazore  o  razsežnosti  otočja,  ki  se 
razprostira  med  Azijo  in  Avstralijo.  —  Red, 
v  katerem  so  po  raznih  rokopisih  otoki  na- 
šteti, in  tudi  njih  imena  se  ne  vjemajo.  Vendar 
je  lahko  posneti,  da  |e  Odorik  šel  preko 
Nikobara  in  Andamanov  na  velike  Sundske 
otoke:  Sumatra,  Java,  Borneo,  in  odtod 
v  Zadnjo  Indijo,  katero  imenuje  kraljestvo 
Tschampa. 

Njegova  poročila  o  prebivalstvu  teh  oto- 
kov so  se  zdela  nekaterim  geografom  bajna 
in  neverjetna.  Odorik  namreč  pripoveduje,  da 
stanujejo  na  Nikobaru  in  Andamanih  pesje- 
glavci.  „Vsi  ljudje,  moški  in  ženske",  pravi 
v  svojem  potopisu,  „ imajo  pasje  obraze." 
Zdelo  se  je,  da  to  ni  druzega,  kakor  stara 
pravljica  o  pesjeglavcih,  ki  se  nahaja  pri  mno- 
gih narodih.  A  novejše  etnografske  preiskave 
so  pokazale,  da  se  na  imenovanih  otokih, 
deloma  tudi  v  Zadnji  Indiji,  dob6  divji  ljudje, 
ki  živž  na  drevesih  in  so  kosmatega,  obra- 
ščenega  obraza.  2)  Malajcl  sami  jih  nimajo 
za  ljudi  in  zato  jih  imenujejo  Andaman 
(Orang-handoman      opica).  3) 

Ni  se  čuditi,  da  je  vladalo  pri  teh  div- 
jakih še  kanibalstvo.  Goreči  misijonar  jih  je 

zaman  izkušal  izpreobrniti  in  pripoveduje  o 
tem  sledečo  zanimivo  dogodbico: 

„Na  otoku  Andaman  vlada  še  ostudna 
navada,  kajti  oče  pojč  sina  in  sin  očeta,  žena 
moža  in  mož  ženo.  Ako  n.  pr.  zboli  oče, 
gre  sin  k  vedeževavcu  in  ga  vpraša,  bode  li 
oče  ozdravel.  Vedeževavec  se  posvetuje  z 
malikom  in  mu  odgovori.  Ako  sin  dobi  od- 
govor, da  bode  oče  ozdravel,  mu  streže, 
dokler  ne  ozdravi,  ako  pa  izv4,  da  bode, 
umrl,  gre  domov,  mu  dene  kos  sukna  čez 
usta  in  ga  zaduši.  Potem  umorjenega  zre- 
žejo,  spekč  in  na  pojedino  povabijo  vse 
znance  in  vedeževavce  tiste  pokrajine  in  obe- 
dujejo med  petjem  in  velikim  veseljem.  Te 
ljudi  sem  ostro  karal,  rekoč:  ,Ali  ni  to,  kar 
počenjate,  silno  nespametno.^  Če  bi  zaklal 
psa  in  ga  predložil  drugemu  psu,  bi  ta  ne 
hotel  zreti  od  njega.  Vi  pa  to  delate,  ko  se  mi 
vendar  zdite  razumni  ljudje.*  Toda  odgovorili 
so  mi:  ,Zato  delamo  tako,  ker  je  bolje,  da 
mi  pojemo  mrtvečevo  meso,  kakor  da  bi 
ga  črvi  jedli.  Sicer  bi  namreč  njegova  duša 
morala  trpeti  hude  kazni.*  In  naj  sem  jim  go- 
voril, kolikor  sem  hotel,  nič  mi  niso  verjeli 
in  tudi  niso  hoteli  opustiti  svoje  ostudne 
hrane." 

Na  Sumatri  je  našel  Odorik  tetovirane 
divjake,  ki  so  bili  vdani  kanibalstvu  in  mnogo- 
ženstvu. 

Izredno  navdušeno  opisuje  otok  Javo, 
njegovo  bujno  rastlinstvo  jn  bogate  knežje 
palače.  Java  je  imela  staro  budhovsko  kul- 
turo, in  Odorik  je  videl  še  njene  sijajne 
spomenike.  A  kmalu  potem,  v  začetku  pet- 
najstega stoletja,  so  si  mohamedovci  osvojili 
otok,  zatrli  budhizem  in  ž  njim  vred  nje- 
gove templje  in  palače. 

Borneo  velja  še  dandanes  za  najrodo- 
vitnejši  in  najbujnejši  otok.  Prav  tako  ga 
označuje  Odorik.  Obširno  našteva  razne 
palme,  iz  katerih  dobivajo  vino,  medico,  in 
celo  neke  vrste  tekočino,  ki  se  strdi  in  upo- 
rablja kot  pšenična  moka  za  razno  pecivo. 
Občudoval  je  posebno  bambusov  trst,  ki 
zraste  visoko  kot  mogočno  drevo,  in  zdra- 
vilni kamen  (menda  bezoar),  s  katerim  so 
se  divjaki  zavarovali  zoper  strupene  puščice. 

Z  otoka  Borneo  je  šel  neustrašeni  po- 
tovavec  zopet  na  azijsko  celino,  in  sicer  v 
deželo,  ki  je  bila  v  XIV.  stoletju  še  zelo 
malo  znana  —  namreč  v  Zadnjo  Indijo.  Ob- 
iskal je  njeno  jugovzhodno  obrežje,  sedanjo 
Cochinchino.  Ta  dežela  tekmuje  po  ro- 
dovitnosti in  bogastvu  z  drugimi  tropiškimi 


pokrajinami.  Odorik  je  našel  tam  kneza,  kj 
je  imel  več  sto  udomačenih  slonov,  videl 
je  velikanske  želve  in  v  morju  velike  trume 
rib,  ki  so  ob  gotovih  časih  priplavale  k  ob- 
režju se  drcstit.  Domačini  so  mu  pa  rekli, 
da  se  prihajajo  klanjat  kralju  dežele. 
(KONEC.) 


MARIJAN: 

V  TIHEM  VESELJU. 


r  olno  tihega  veselja 
solnčno-jasno  je  obzorje, 
polno  tihega  veselja 
valovi  se  žitno  morje. 


Polna  tihega  veselja 
iz  zemlje  puhti  vonjava, 
polna  tihega  veselja 
smeje  cvetna  se  dobrava. 


Poln  radosti  zaželjcnc 
svetel  srp  se  v  polju  bliska, 
poln  radosti  zaželjene 
izza  gore  fantič  vriska. 


In  devojka  v  zlatem  žitu 
zardela  kakor  mak  je, 
fantič  pa  v  veselju  tihem 
k  njej  nameril  svoj  korak  je . . . 


Valovi  se  žitno  morje 
od  radosti  brez  pokoja  - 
bodi  tihega  veselja 
polna  tudi  pesem  moja! 


?^^^!^^^^ 


VINOGRADNIK : 

ČE  BI  MLINAR  BIL.. 


č 


e  bi  mlinar  bil, 
vinčka  bi  nalil, 
ga  do  dna  izpil, 
in  klobuček  bel 


bi  postrani  del, 
pa  bi  vam  zapel 
kakor  ptič  vesel, 
če  bi  mlinar  bil . 

LONDON:  KRISTALNA  PALAČA. 


Dk.  E  LAMPE: 


LONDONSKI  IZPREHODI. 


V  Kristalni  palači. 

ckcga  jutra  sem  pogledal 
v  svoj  zapisnik,  katera  pota 
sem  si  določil  za  ta  dan. 
Udaril  sem  se  ob  svoje 
pozabljivo  čelo  in  vzklik- 
nil sam  sebi :  Že  zopet 
zamudil !  V  zapisniku  je 
stalo:  „Dne  22.  avgusta  Trifan  Fjodorovič 
Šestakov  —  inserat  ,Times*." 

Kaj  naj  storim?  Danes  zjutraj  bi  morali 
„Times"  že  prinesti  moj  inserat.  A  list  je 
ravnokar  izšel!  Stal  sem  nekaj  trenutkov  v 
zadregi,  kajti  zamuda  je  bila  res  jako  ne- 
rodna. Hipoma  sem  se  spomnil  vsega,  kar 
mi  bi  bil  moral  poklicati  v  spomin  moj  za- 
pisnik že  prejšnji  dan. 

Bilo  je  dva  meseca  prej,  ko  sem  se  vozil 
od  Verone  do  Milana  z  zanimivim  človekom. 
Starček  z  dolgo,  sivo  brado  in  jako  krep- 
kega telesa  mi  je  sedel  nasproti.  Dasi  so 
njegove  svetle  oči  uprav  izzivale  k  pogo- 
voru, sem  sedel  molč^,  opazujoč  okolico. 
Na  neki  postaji  pa  je  izkušal  kupiti  sadja. 
Migal  je  prodajalki,  vzel  iz  košare  nekaj 
pomaranč  in  jo  vprašaje  pogledoval.  Zaman 


mu  je  pravila  črnooka  Italijanka,  koliko  stane 
sadje.  Vzel  je  Iz  mošnje  celo  pest  denarja 
in  pustil,  da  je  sama  izbirala,  kolikor  je  ho- 
tela. Z  otročjim  veseljem  je  pustil,  da  je  pre- 
obračala denar  v  roki.  Bil  je  očividno  tujec, 
ki  ni  poznal  denarja,  in  ko  sem  videl,  da 
bo  kupčija  izpadla  v  njegovo  precejšnjo 
škodo,  sem  začel  posredovati  in  sem  Itali- 
janki odštel  iz  njegove  roke  zahtevano  vsoto. 

Starček  je  obrnil  v  mene  svoj  svetli  po- 
gled in  rekel:  „Blagodarjii  I"  O 

„A  tako?"  odvrnem  jaz.    „Vi  ste  Rus!" 

Radostno  mi  je  jel  stiskati  roko.  „Vi  tudi, 
vi  tudi!"  je  vzkliknil  in  od  veselja  poska- 
koval na  sedežu. 

„Skoro,  ne  manjka  mnogo",  mu  odgo- 
vorim. „A  pozvoijte  poljubopytstvovat2): 
Kam  se  peljete?" 

„Jaz  grem  na  Špansko",  reče,  „rad  bi 
videl  borbo  z  biki." 

„Zanimiva  pot",  odvrnem,  „ali  greste  tja 
edino  le  s  tem  namenom?" 

„Samo  zato.  Če  še  kaj  drugega  vidim, 
bo  tudi  prav.  A  borbe  z  biki  še  nisem  videl, 
in   zato   potujem   na  Špansko.   Že   dve  leti 

1)  Zahvalim. 

2)  Dovolite  radovedno  vprašanje. 

sem  na  poti  in  sem  videl  mnogo  dežela,  a 
borbe  z  biki  še  nisem  gledal.  Res  je  še  nisem 
videl,  samo  slišal  sem  o  njej,  da  je  nekaj 
posebnega,  nekaj  blaznega,  pa  si  jo  hočem 
ogledati.  Oh,  kaki  so  ljudje  na  svetu!  Z 
biki  se  vojskujejo !  Strašen  rod  to !  Res  mo- 
ram pogledati  to  sirovost." 

Njegova  zadnja  pot  je  bila  iz  Port  Ar- 
turja  v  Moskvo.  To  je  bilo  še  pred  vojsko, 
in  gnalo  ga  je,  da  si  ogleda  nove  kraje, 
neznane  in  nadepolne,  ki  jih  je  odprla  si- 
birska železnica. 

^Trideset  dni  sem  se  vozil  po  železnici", 
mi  je  zatrjeval.  „  Pomislite,  trideset  dni  na 
železnici  I  Pa  neprenehoma !  Prekrasno!" 

In  od  veselja  se  je  udaril  po  kolenih: 
^Trideset  dni  neprestano!  Dnjom  a  nočju 
vperj6d  i)!"* 

^Res  posebna  zabava!  Pa  kaj  ste  delali 
na  poti.?  Ali  ste  potopisec?" 

„Ne,  jaz  ne  pišem.  Čemu?" 

„Ali  ste  trgovec?" 

„Sem  bil  nekaj  časa,  a  zdaj  nisem  več, 
slava  B6gu!" 

Bil  je  iz  Moskve,  potomec  stare  ruske 
rodbine.  Svoje  posestvo  je  večinoma  prodal 
in  si  ga  ohranil  le  malo. 

„Votj-te",  je  dejal.  „Star  sem  že  štiriin- 
sedemdeset  let.  Slava  B6gu,  štiriinsedem- 
deset  let!  Nimam  rodbine,  sam  sem  na  svetu. 
Slava  B6gu!  Pa  sem  še  močan,  kakor  vi- 
dite. In  zdaj  potujem  po  svetu,  da  vidim 
božje  stvarstvo.  Videti  hočem  svet,  preden 
umrjem.  In  potem  razdelim  svoje  premo- 
ženje med  ubožce.  Slava  B6gu,  najlučše 
tak  2)!** 

Njegovo  lice  je  postalo  resno  in  po- 
božno, oči  so  se  mu  mehko  zaiskrile.  Dobra, 
blaga  duša  je  gledala  iz  njih,  odkritosrčna 
in  poštena.  Bila  je  prava  slovanska  duša, 
polna  poezije,  rahločutna  in  sanjava.  Po- 
vedal mi  je,  da  se  pelje  iz  Lizbone  v  Lon- 
don, in  ker  sem  bil  tudi  jaz  namenjen  tja, 
a  po  drugi  poti,  sva  se  zmenila,  da  se  tam 
sestaneva. 


O  Noč  in  dan  naprej. 
2)  Najboljše  tako  I 


„Haraš6,  haraš6">)J*'  j^  pritrjeval.  „A 
kje  in  kdaj  se  najdeva?" 

Jaz  sem  mu  predlagal,  da  oba  deneva 
v  „Times"  med  male  oglase  dn6  22.  avgusta 
kratko  naznanilo,  eno  samo  vrsto,  kjer  bo 
stalo  le  ime,  ura  in  kraj,  kje  bo  dotični  isti 
dan.  Katerega  ura  bo  bolj  zgodnja,  tega 
pojde-  drugi  iskat. 

„PrekrasnoI"  je  vzkliknil  in  se  udaril  po 
kolenih.  Dala  sva  si  roko,   da  se  poiščeva. 

Iz  Milana  se  je  peljal  takoj  dalje  v  Ge- 
novo, a  jaz  sem  izstopil. 

„Proščajte2)",  je  dejal  in  me  poljubil 
solznih  oči. 

„Do  svidanja!" 

In  vlak  je  odhitel  .  .  . 

Tega  sem  se  bil  spomnil,  ko  sem  zjutraj 
odprl  svoj  zapisnik.  Torej  napovedani  dan! 
A  bilo  je  že  prepozno,  da  bi  dal  oglas  v 
list,  ker  je  zjutraj  že  izšel.  A  hitel  sem  kupit 
številko  „Times",  v  kateri  sem  iskal  oglasa 
svojega  tovariša.  Med  stotinami  inseratov 
sem  našel  slednjič  drobno  vrstico: 

Trifan  FjodoroviC,  Crystall,  Palače, 
4  o'  clock. 

Vrli  moj  Trifan  Fjodorovič  je  bil  torej 
na  mestu,  zvest  svoji  obljubi. 

Popoldne  sem  hitel  čez  Temzo  do  bližnje 
postaje.  Prišedši  do  Towerskega  mostu  se 
mi  odpre  zanimiv  pogled.  Velika  ladja  je 
prišla  do  mostu,  ki  je  tako  visok,  da  plo- 
vejo manjši  in  srednji  parniki  brez  nevar- 
nosti pod  njim.  Dva  visoka  stolpa  držita 
most,  ki  ima  —  rekel  bi  —  dve  nadstropji. 
Spodnji  most  so  takoj  zaprli,  in  ko  je  bil 
izpraznjen  ljudstva  in  vozov,  se  je  na  sredi 
kakor  preklal  na  dva  dela,  ki  sta  se  dvignila 
z  veliko  histrostjo,  da  je  mogla  ladja  pluti 
skozi  odprtino.  3)  Da  pa  nismo  zamudili 
dragega  časa,  smo  se  pešci  v  velikih  trumah 
vsuli  v  stolp,  kjer  smo  se  vstopili  na  elek- 
trični dvigalnik,  in  ta  nas  je  dvignil  na  zgornji 
142  čevljev  visoki  most,  čez  katerega  smo 
hiteli  do  drugega  stolpa,  prišli  do  tal  zopet 

»)  Dobro. 

2)  Z  Bogom! 

3)  Pr.  sliko  str.  401. 

po  isti  poti.  Tačas  so  že  zopet  drdrali 
vozovi  po  spodnjem  mostu,  ki  je  dolg  pol 
anglešice  milje. 

Vzel  sem  vozni  listek  in  se  peljal  v  Sy- 
denham,  kjer  stoji  svetovnoznana  ^Kristalna 
palača". 

Bil  je  lep  popoldan.  Vlak  je  bobnel  po 
dolgem  mostu  čez  Temzo,  in  visoke  hiše  so 
švigale  mimo  nas,  kakor  bi  se  podile  v  bur- 
nem teku.  Zavozili  smo  na  južno  stran  mesta, 
kjer  so  nas  sprejele 
nepregledne     vrste 
majhnih,  delavskih 
hiš,  pritisnjenih 
tesno  druga  ob 
drugo,  z  majhnimi 
dvorišči  in  miniatur- 
nimi vrtički.   Tu  je 
vse  zidano  samo  za 
golo  potrebo   brez 
vsakega  nakitja.  — 
Celo  zidovi  so  ne- 
ometani,   da  gleda 
povsod  žalostno  na 
na  dan  rjava  opeka. 
Čimdalje  se  vozimo 
vun,  večkrat  zagle- 
damo zeleneče  trav- 
nike, ki  jih  pa  tudi 
vedno    bolj    krčijo 
neprestano  se  mno- 
žeča  delavska    sta- 
novanja. Slednjič 
smo  v  Sydenhamu, 
predmestju  london- 
skem, in  napis  „To 
the     Palače     only" 
nam  pokaže  pot  k 
našemu  cilju. 

^Kristalna  palača"  je  ogromna  zgradba, 
ki  služi  podobnemu  namenu,  kakor  dunajska 
„Rotunda"  ali  pariški  .,Orand  Palais".  Zgra- 
dili so  jo  iz  materiala  svetovne  razstave  leta 
1851.  iz  samega  železa  in  stekla.  Centralna 
dvorana,  ki  se  raztega  podolgem,  meri  1608 
črevljev  v  dolžino.  Steklena  streha  je  tako 
visoka,  da  se  človeku  skoro  ne  zdi,  da  je 
v   zaprtem    prostoru,    ker   sije    dnevna   luč 


Tomaž  Hren, 

ljubljanski  škof  1598—1630. 


skozi  steklo.  Ob  vsaki  strani  je  visok  steklen 
stolp.  Na  obširnem  vrtu  okoli  palače  je  na- 
peljana voda  po  slapovih  in  umetnih  jezerih, 
vse  je  krasno  zasajeno,  vmes  pa  so  zaba- 
višča za  staro  in  mlado.  Tu,  kjer  se  igrajo 
stari  in  mladi  otroci,  gotovo  ni  mojega  Tri- 
fana  Fjodoroviča. 

Vstopil  sem  skozi  velikanski  portal  v  pa- 
lačo. Prvi  pogled  je  čaroben.  Zelenje  rastlin 
se  prijetno  odbija  od  belih   kipov  in  svet- 
lega   stekla,    skozi 
katero  se  smeje  av- 

gustovo  soince. 
Okoli  vodijo  hod- 
niki in  galerije,  in 
po  njih  se  izpreha- 
jajo  pisane  množice 
veselega  ljudstva. 

Kje  najdem  v  tej 
ogromni  palači  med 
neštevilno  množico 
svojega  Trifana  Fjo- 
doroviča? Tu  so 
kipi  angleških   kra- 
ljev,   ki    gledajo    i 
kamenitimi,  mrzlimi 
obrazi  na  ljudstvo. 
Zablesti    se    šumeč 
vodomet,  okoli  nje- 
ga   se    napajajo    s 
svežimi  kapljicami 
vodne  rastline,  iz 
vseh  krajev  sveta 
presajene  sem.  Sto- 
pim  dalje,   kjer   se 

odpre  velikanski 
oder  za  pevce  in  za 
orkester  z  ogrom- 
nimi orgijami.  To  je 
slavna  „  Handel  Orchestra" ,  koncertni  prostor, 
ki  more  obscči  4000  pevcev  in  godcev.  Nad 
njim  se  razpenja  streha  v  mogočnem  oboku, 
v  ozadju  so  pa  koncertne  orgije,  ki  imajo 
4384  piščalk.  Ob  strani  je  še  ena  koncertna 
dvorana.  Oder,  ki  se  dviguje  amfiteatralno, 
je  danes  prazen,  le  pri  orgijah  sedi  človek, 
ki  se  v  daljavi  komaj  vidi.  Orgije  bučč  v 
mogočnih  akordih.  —  Ravnokar  je  orgeljski 

koncert.  Spodaj  sed6  svobodno  poslušava,  ladje,  kjer  se  za  zagrinjalom  odpre  pogled 

Tudi  jaz  sedem  nekoliko,  da  poslušam  vir-  v  veliko  gledišče.  Tako  ogromen  je  prostor 

tuozno  igranje,  nekoliko  da  si  odpočijem  in  Kristalne  palače,   da   lahko    hkrati   v  njem 

se  orientiram  po  načrtu  in  popisu  palače.  Saj  igrajo  in  godejo^najrazličnejše  stvari. 

ima  za  majhno  vstopnino   vsakdo   pravico,  Ob  straneh  so  v  dobrih  posnetkih  vzorci 

da  vživa  vse,  kar  nudi  „ Kristalna  palača".  Ni  arhitekture  vseh  časov.  Stopim  v  celi  gozd 

še  štiri  ura,   lahko   torej  poslušam  koncert,  starih  egiptovskih  stebrov.  Templji  faraonov 

Nato  stopim   v   nasprotno  stran   poprečne  in  njih  grobišča  se  vrste  z  grškimi  kolona- 

.DOM  IN  SVET*  1905.  ŠT.  7  28 

dami  in  romanskimi  svodi.  Izprehajam  se 
pod  vitkimi  gotskimi  stebri  in  šilastimi  loki, 
pod  katerimi  se  dvigajo  najličnejši  oltarji 
in  spomeniki  srednjega  veka.  Nato  me  sprejme 
Aihambra,  divni  umotvor  španskih  Mavrov, 
in  me  pozdravljajo  spomeniki  italijanske  re- 
nesanse. Tudi  tukaj  ni  Trifana  FjodoroviČa. 

Zopet  se  zablešči  vodomet,  ki  kaplja  na 
sveže  rastline.  Solnce  sveti  skozi  stekleno 
streho,  ki  se  izgublja  v  zračni  visočini,  da 
se  mi  zdi,  kot  bi  bil  pod  milim  nebom. 
Stopim  mimo  gostilne  in  doli  po  stopnicah 
v  akvarij,  poln  najzanimivejših  vodnih  živali. 
Malo  dalje  je  hišica  za  opice,  ki  se  neutrudno 
prekucujejo  in  plezajo  po  vrveh  in  vejah 
v  neskončno  veselje  mladini.  Smejal  sem  se 
tudi  jaz  nekoliko  in  ogledal  učene  napise 
za  vsako  ribo  in  opico  —  a  Trifana  Fjodo- 
roviČa nisem  našel. 

Stopil  sem  zopet  med  krasne  bizantinske 
stavbe  in  pregledal  zidarsko  umetnost  iz 
d6be  kraljice  Elizabete,  ki  je  posneta  po 
vzhodnih  zgledih  iz  Italije,  Nemčije  in  Fran- 
cije. Vstopil  sem  v  veliko  knjižnico,  na  ka- 
tero se  naslanja  prostorna  bralna  dvorana. 
Tu  sem  v  naglici  prebrskal  dnevne  liste,  v 
katerih  sem  iskal  novic  iz  domovine.  A  an- 
gleški listi  poročajo  o  Avstriji  silno  malo, 
komaj  nekaj  vrstic.  Izvedel  sem  samo  to, 
da  na  Balkanu  in  v  Armeniji  kristjane  ko- 
ljejo in  da  tudi  na  Ogrskem  ni  vse  prav  — 
a  Trifana  FjodoroviČa  med  bravci  nisem 
zagledal.  Zato  sem  sedel  k  pisalni  mizi  in 
spisal  v  naglici  kratek  dopis  za  domovino, 
ga|  opremil  z  državnimi  insignijami  angleške 
pošte  in  prepustil  svetovnemu  prometu. 

Skozi  koncertno  dvorano  sem  po  daljšem 
popotovanju  došel  v  razstavo  francoskih 
umetnin,  potem  sem  mimogrede  videl  dvo- 
rano za  velike  obede,  sem  se  motovilil  skozi 
razstavo  najnovejših  strojev  in  sem  prišel  v 
izložbo  glasbil,  nato  pa  sem  spoznal,  da 
sem  zašel  v  neko  restavracijo.  Na  tej  poti 
sem  se  izgubil  v  južni  del  Kristalne  pa- 
lače, kjer  sem  bil  namah  v  izkopinah  starih 
Pompejev,  ki  jih  je  Vezuv  tako  neprevidno 
zasul  s  svojo  lavo.  Bila  je  to  hiša  iz  časa 
cesarja  Tita  z  lepimi  meandri,  naravnost  po- 


sneta iz  pravih  Pompejev.  A  ker  ni  bilo  tu 
mojega  prijatelja  Trifana  FjodoroviČa,  sem 
šel  dalje  v  kitajsko  mesto,  kjer  sem  videl 
vsa  kitajska  oblačila  od  najmanjših  damskih 
Čevljičkov  do  mandarinskih  pokrival,  nebroj 
starih  sulic  in  novega  porcelana.  Tudi  Ja- 
ponce sem  posetil,  a  med  njimi  ni  bilo  mo- 
jega ruskega  tovariša,  pa  sem  zašel  med 
gibčno  četo,  ki  je  na  lepo  umerjenem  pro- 
storu igrala  „lawh  tennis".  Ker  ni  bilo  upanja, 
da  bi  se  tu  zabaval  moj  prijatelj,  sem  šel 
dalje,  a  sem  bil  kmalu  med  malo  galantnimi 
ljudmi,  ki  igrajo  ^foot-ball",  to  se  pravi,  da 
z  nogami  sujejo  veliko  žogo  in  včasih  tudi 
same  sebe.  Tu  gotovo  ni  mojega  Trifana 
FjodoroviČa,  sem  si  mislil,  in  se  preril  skozi 
množico  v  galerijo  portretov  najslavnejših 
mož  vsega  sveta,  v  kateri  sem  našel  mnogo 
Angležev,  a  nobenega  Slovenca,  in  sem  na- 
daljeval svojo  pot  v  galerijo  zgodovinskih 
slik,  ki  je  z  umetniškega  stališča  jako  majhne 
vrednosti,  in  sem  bil  kmalu  obkoljen  od 
lesenih  Indijancev  in  Hotentotov,  ki  so  vame 
merili  s  sulicami  in  me  gledali,  kakor  bi  me 
hoteli  živega  požreti.  Pregledal  sem  hitro 
njihove  uniforme,  posetil  kratko  še  narodo- 
pisne zbirke  bolje  toaletiranih  narodov,  med 
katerimi  sem  našel  tudi  slovanske  brate,  in 
sem  šel  po  stopnicah  na  galerijo,  ki  se  vleče 
okoli  vse  palače.  Krasen  pogled  na  to  vrvcčo 
množico  in  tisočine  vabečih,  razstavljenih 
predmetov!  Tu  so  pa  razstavljene  razne 
zverine.  Stopiš  okoli  ogla,  pa  ti  molf  taco 
nasproti  rjav  medved,  in  preden  se  mu  prav 
ogneš,  ti  je  za  petami  lisica  in  laja  v  tebe 
grd  šakal.  Pri  slonih  se  nekoliko  potolažim, 
ker  so  manj  nevarni,  in  zabredem  v  razstavo 
modernih  slik,  ki  mi  zopet  razburi  živce  s 
strašnimi  barvami  in  sujeti.  V  razstavi  mi- 
kroskopičnih  preparatov  še  nagloma  pogle- 
dam mišje  oko  in  konec  pajkovega  krem- 
peljčka  ne  vem  koliko  stokrat  povečana,  in 
ko  stopim  doli,  zagledam  celi  semenj  pro- 
dajalnic  vseh  mogočih  angleških  tvrdk,  ki 
izdelujejo  in  prodajajo  tisočkrat  več  pred- 
metov, nego  jih  rabim  celo  življenje,  od 
naočnikov  do  avtomobilov  in  najnovejših 
premogovih  svedrov. 

Preril  sem  se  skozi  tisoče  ljudi,  a  Tri- 
fana  FjodoroviČa  nisem  videl.  Stopil  sem  v 
velikanski  stolp  in  se  dal  z  električnim  liftom 
dvigniti  282  čevljev  visoko.  Tudi  stolp  je 
ves  steklen  do  vrha,  da  se  zdi  človeku, 
kakor  bi  plaval  po  zraku  v  tej  silni  višini. 
Proti  jugu  se  raztegajo  med  hišami  travniki, 
a  proti  severu,  vzhodu  in  zapadu  je  zemlja 
pokrita  z  morjem  hiš,  ki  se  zd6  drobne 
kakor  krtine,  a  med  njimi  leži  drobna  meg- 
lica, ki  jih  zastira  v  siv  pajčolan.  Nobena 
ponosna  zgradba  ne  dosega  naših  oči,  razen 
steklenega  kolosa,  ki  se  mrzlo  reži  v  višavo 
in  pokriva  ves  grič.  Kakor  komaj  vidne 
mravlje  se  gibljejo  ljudje  pod  nami.  Pri- 
peljem se  doli  in  začnem  svoje  potovanje 
po  Kristalni  palači  od  druge  strani. 

Najprej  sem  pogledal  vrtne  nasade  v 
italijanskem  in  angleškem  slogu,  krasno  za- 
sajene s  cvetlicami,  ozaljšane  s  kipi  in  omo- 
čene  po  umetnih  vodovodih  in  slapovih. 
Poleg  njih  so  igrali  „cricket"  in  „lacrosse" 
in  ne  vem  kakšne  športne  igre.  A  jaz  sem 
šel  dalje  in  vstopil  v  geološko  zbirko,  kjer 
so  nagromadeni  vsi  skladi  zemskega  osrčja, 
da  se  ti  zdi,  kot  bi  se  tu  svet  na  novo 
ustvarjal.  Predzgodovinske  živali  stegujejo 
tu  svoje  ogromne  vratove.  Tu  se  rež6  me- 
galozavri,  tlačijo  zemljo  ihtiozavri,  paleoteriji 
in  megalozavri  s  svojimi  strašnimi  pezami 
in  dvigujejo  pterodaktili  svoje  težke  kosti. 
A  Trifana  FjodoroviČa  ni  med  njimi.  Od 
strani  še  pogledam  pisane  papige  in  šibo- 
noge  flaminge  ter  zaidem  na  plesišče.  Tu 
igra  godba,  in  kdor  hoče,  lahko  po  nje- 
nem taktu  giblje  svoje  telo,  dokler  mu  drago. 
Lepo  posute  steze  me  zavedejo  na  vrh  griča. 
Tu  zgoraj  so  lični  čolniči  na  železnem  tiru. 
S6dem  v  čolnič,  ki  se  začne  premikati,  in 
ko  pride  na  rob  strmine,  se  spusti  v  nižino, 
kakor  bi  ustrelil  pušico.  Kar  sapa  mi  zastane 
od  hitrosti-  Spodaj  pa  se  Čoln  zareže  v  vo- 
deno gladino  in  kakor  blisk  plava  po  jezeru 
na  drugi  breg,  odkoder  jaz  nadaljujem  svoje 
potovanje  in  pridem  med  celo  zbirko  pa- 
noram in  cirkusov,  ki  s  kričečimi  podobami 
in  napisi  vabijo,  da  si  oglej  človek  svetovna 
Čuda.  Tu  se  vidi  najmočnejši  človek  sveta, 


ki  vsakoga  podere  in  z  zobmi  dvigne  ce- 
lega konja,  a  kdor  njega  vrže  ob  tla,  dobi 
tri  funte  šterlingov.  Nasproti  se  vidijo  vsa 
mesta  sveta  ali  pa  koza  z  dvema  glavama 
—  vse  na  izbiro,  kar  hočeš.  „Le  noter!  Le 
noter!" 

Zdelo  se  mi  je,  da  sem  videl  že  ves 
svet,  le  Trifan  Fjodorovič  se  je  v  zemljo 
udri  in  je  izginil. 

Sredi  palače  sedi  na  visokem  konju  lord 
Roberts,  ki  je  premagal  Bure.  Še  živemu 
so  Angleži  postavili  bronast  spomenik,  ki 
je  dvakrat  večji  od  njega  samega.  Ne  ver- 
jamem, da  bi  se  bil  stari  Roberts  v  resnici 
kdaj  tako  moško  držal  v  boju,  kakor  tu  v 
Kristalni  palači,  kjer  ni  treba  prav  nič  po- 
guma nikomur,  ki  je  plačal  vstopnino. 

Truden  od  dolge  poti  krenem  na  levo 
proti  steni.  Tam  stoji  velikanki  lesen  voz, 
podoben  vozovom  nomadov,  ki  pod  nje- 
govo streho  vozijo  s  seboj  vse  svoje  pre- 
moženje. Napis  mi  pove,  da  je  to  voz  KrO- 
gerjev,  v  katerem  se  je  bivši  predsednik 
Transvaalske  republike  vozil  med  vojsko  po 
deželi,  dokler  ni  angleški  denar  zadušil 
burske  hrabrosti. 

Za  vozom  pa  stoji  stegnjen  top  z  dolgo 
cevjo.  Kdo  ni  slišal  o  njem.^  To  je  „Dolgi 
Tomaž",  ki  so  ga  Buri  vlačili  po  gorah  in 
dolinah,  da  je  grmel  na  Angleže.  Zdaj  je 
upokojen  brez  penzije  in  žalostno  gleda  po 
dvorani  med  veselo  množico,  angleška  mla- 
dina se  mu  pa  smeje  v  črno  žrelo.  Ubogi 
Tomaž!  Nič  življenja  ni  v  njem  in  glasu 
nima  več,  le  črno  oko  in  dolg  vrat  sta  mu 
še  ostala. 

Kar  se  pa  nekaj  zgiblje  pod  „  Dolgim 
Tomažem".  Ali  je  oživel?  Ali  hoče  zopet 
na  vojsko? 

„ Slava  B6gu,  Jevgenij  Osipovič,  slava 
B6gu",  mi  zadoni  nasproti  vesel  glas.  „Mislil 
sem  že,  da  ste  umrli  in  da  vas  nikdar  več 
ne  vidim.  A  vot!  Vy  zdjžsli)  Haraš6!  Kak 
poživajete?  Zdorovy  li  Vy?"2) 

In  preden  sem  mu  mogel  odgovoriti  na 
toliko  vprašanj,  me  je  objel  in  poljubil    na 


O  Vi  ste  tukaj. 

2)  Kako  se^Vam  godi?  Ste  li  zdravi? 

lice  s  tako  silo,  da  se  mi  je  zdelo,  kakor 
bi  bil  poleg  mene  počil  „Dolgi  Tomaž". 

„ln  kako  je  Vaše  zdravje  junaško?"  ga 
vprašam,  ko  se  mu  izvijem. 

„Slava  B6gul  Blagodarjii  Vas!  Zdrav 
kakor  riba  v  vodi !" 

„Pa  kaj  delate  tukaj  pri  tem  starem 
topu?" 

„Vot,  to  serjoznoje  djelolO  Kako  so 
ljudje  čudni,  da  postavljajo  sem  topove! 
Na  kraj  veselja  in  vživanja  stavijo  smrtna 
orožja!  Kolika  sirovost!  To  ni  lepo,  ampak 
barbarsko,  in  kaže,  da  nimajo  človeškega 
srca.  Kdo  se  more  veseliti,  če  vidi  pred 
seboj  znamenja  krvi  in  krute  ošabnosti,  ki 
ne  pozna  usmiljenja  do  trpljenja!  Vojska  je 
greh,  in  nihče  ne  sme  vzeti  v  roke  smrtnega 
orožja,  da  bi  končal  življenje  bližnjemu  in 
pehnil  v  nesrečo  nedolžno  rodbino." 

Držala  sva  se  za  roki  in  šla  proti  odprtemu 
prostoru,  kjer  je  igrala  vojaška  godba.  Sedla 
sva  k  mizi,  in  naročil  sem  dva  čaja. 

„Čelovjžk2)",  je  pristavil  Trifan  Fjodo- 
rovič,  „pa  brez  ruma!" 

„Ne  bojte  se",  pravim,  „tudi  tu  se  kakor 
na  Ruskem  pije  čaj  vedno  brez  alkohola. 
To  je  zdravo,  in  Trifan  Fjodorovič  je  živi 
dokaz,  da  se  s  tem  doseže  krepka  in  Čila 
starost." 

„Da",  pravi  on,  „jaz  ne  pokusim  ne  vina 
ne  piva,  tobaka  ne  zapalim  in  ženske  ne 
pogledam.  Tako  si  človek  ohrani  zdravje  in 
pamet,  slava  B6gu!" 

„Pa  kako  je  bilo  na  Španskem?  Vi  ste 
seveda  videli  borbo  z  biki!" 

„Videl,  videl.  Tfu,  to  je  krvava  zabava! 
Biki  so  pomorili  dva  človeka  in  pet  konj, 
preden  so  jih  poklali,  da  ne  govorim  o  ra- 
njencih. In  ljudje  temu  ploskajo,  se  veselž, 
kakor  divje  živine  in  ščujejo  živali  in  ljudi, 
da  se  naj  pobijejo.  Ni  ljubezni  v  svetu,  in  to 
je  njihov  propad.  Ej,  častni  knez  3),  člove- 
štvo hodi  daleč  od  Boga." 

Natakar  je  prinesel  čaj,  kruha  s  sirovim 
maslom  in  zelenjadi  na  krožniku. 

»)  To  je  resna  stvar. 

2)  Natakar. 

3)  Na  Ruskem  naslov  katoliškega  duhovnika. 


„01ejte,  kolika  množica  ljudi",  mu  rečem, 
kažoč  z  najinega  vzvišenega  prostora  doli 
na  vrveče  življenje  po  palači.  „Vse  se  giblje 
in  hiti  za  trenutkom,  ki  beži  pred  nami." 

„ln  ti  ljudje  so  žrtvovali  tisoče  nedolžnih 
ljudi,  da  so  se  obogatili  z  njihovo  posestjo. 
Ti  ljudje  imajo  denar  in  plačujejo  druge 
ljudi,  ki  so  za  to  izučeni,  da  morijo  vsakoga, 
ki  se  ustavlja  njihovi  samopašnosti." 

Trifanu  Fjodoroviču  se  je  zresnil  obraz. 
Prej  otročje  naiven,  je  govoril  vedno  bolj 
odločno,  a  glas  se  mu  je  tresel  melanholično. 

„Ti  ljudje  se  oblačijo  v  svilo  in  nosijo 
zlate  verižice",  je  nadaljeval  polglasno,  „oni 
imajo  tvornice,  v  katerih  od  jutra  do  večera 
izdelujejo  zanje  bogastvo  reveži,  ki  hodijo 
v  strganih  oblačilih  in  nosijo  umazano  pe- 
rilo. Ti  jedč  najboljšo  hrano  in  dajejo  psom 
beli  kruh  in  meso,  ko  njihovi  delavci  stra- 
dajo trde  skorje  in  se  niti  ne  upajo  jesti 
svežega  kruha  iz  strahu,  da  ne  bi  snedli 
več,  nego  premorejo  njihovi  dohodki.  Ti 
stanujejo  v  bogatih  hišah,  prevlečenih  z  dra- 
gocenimi preprogami,  in  spijo  v  mehkih  po- 
steljah mnogo  dalje,  nego  je  potrebno  za 
počitek,  a  oni,  ki  se  trudijo  zanje,  živ6  v 
zaduhlih  prostorih,  brez  zraka  in  svetlobe, 
spijo  malo,  stisnjeni  na  tesnem,  ter  se  po- 
krivajo z  odrgnjeno  obleko.  In  to  vse  na- 
redi le  kruta  sila,  ki  so  jo  oni  vpeljali,  in  ki 
grozi  s  smrtjo  vsakomu,  ki  se  ustavlja  tej 
krivični  naredbi." 

Pokusil  sem  zelenjavo,  podobno  prav 
drobnemu  radiču.  Zdelo  se  mi  je,  kot  bi 
jedel  travo.  Izpil  sem  nekoliko  čaja  ter  dejal: 

„Trifan  Fjodorovič!  Kjer  je  solnce,  tam 
je  tudi  senca ;  a  kako  to,  da  se  je  Vaše  ve- 
selje nad  svetom  izpremenilo  tako  hitro  v 
žalost  nad  njim?" 

„ Veselje?"  je  dejal  tiho,  in  njegovo  oko 
se  je  uprlo  v  mene  z  globoko  melanholijo. 
„Jevgenij  Osipovič,  kaj  je  veselje?  Ali  ni 
vsako  veselje  le  lahna  svilnata  meglica,  ki 
jo  odžene  vsak  vctrič,  da  se  pokaže  izpod 
njega  rjava  in  trudapolna  gruda?  Ljudje  se 
radujejo,  a  njihovo  veselje  je  greh." 

Potegnil  je  z  roko  čez  čelo.  Siva  brada 
mu  je  segala  globoko  na  prsi. 


Digitized  by 


Google 


437 


„Ali  obsojate  vsako  veselje?**  ga  vprašam. 

Ozrl  se  je  v  mene  z :  globokim  pogle- 
dom, kakor  bi  hotel  izliti  iz  njega  ves  žar 
svoje  duše.  Lahno  se  je  nagnil,  da  se  je 
njegova  brada  dotaknila  moje  roke,  in  z 
mehkim  glasom  dejal: 

„Knez  častni!  Jaz  sem  duhoborec!" 

Ali  je  bila  to  bolestna  izpoved?  Ali  je 
bilo  ponosno  priznanje?  Prijel  sem  njegovo 
roko  in  rekel: 

»Govorite,  Trifan  Fjodorovič,  govorite! 
Izlijte  svoje  misli  svobodno  v  prijateljsko 
besedo!  Jaz  spoštujem  Vaše  prepričanje! 
Kaka  je  Vaša  vera?** 

„Ne  ustavljaj  se  zlu!" 

„Vi  ste  čitali  grofa  Tolstega? 

„Lev  NikolajeviČ  je  božji  človek." 

„A  kako  hočete  premagati  zlo,  ako  se 
mu  ne  ustavljate?" 

„Bog  je  ljubezen,  a  ljubezen  ne  pozna 
sile.  Vsaka  sila  je  greh." 

Pod  nami  je  krepko  zaigrala  vojaška 
godba,  in  polni  akordi  so  plavali  med  ze- 
lenjem ter  elektrizirali  šetajoče  se  poslušavce. 

^Glejte,  Jevgenij  Osipovič,  ti  ljudje  ra- 
bijo umetna  sredstva,  da  se  razveseljujejo, 
in  dražijo  svoje  živce,  ker  se  silijo  k  ve- 
selju. A  v  sili  ni  sreče,  ampak  najžalostnejša 
propast.  Vsa  družba  pa  je  osnovana  na 
sili.  In  zato  ni  srečna,  ampak  trpi  v  svojem 
grehu." 

„Brez  vsake  sile  ne  bo  obstala  nikdar 
nobena  država",  opomnim.  „  Vladar  bo  moral 
vedno  imeti  tudi  moč,  da  prisili  one,  ki  se 
ustavljajo." 

„Vladati  je  greh.  Nihče  se  ne  sme  po- 
vzdigovati nad  druge.  Tudi  vojska  je  greh 
in  greh  je  iti  v  vojake." 

„Po  Vašem  nauku  ne  bi  smel  nihče  bra- 
niti svoje  domovine.  In  če  bi  Rusija  imela 
kako  vojsko,  ali  ne  bi  smeli  slušati  vojaki 
carja  in  iti  v  boj  za  svojo  državo?" 

„Ne",  odvrne  starec.  „Človek  ne  sme 
ubiti  človeka.  To  je  najvišja  postava,  in  vsi 
izgovori,  s  katerimi  se  silijo  ljudje  k  uboju, 
so  grešni.  Kaj  je  domovina?  Če  govori  eden 
ruski  jezik,  drugi  pa  turški,  ali  se  morata 
zato  pobijati?  In  če  se  je  kdo  učil  državnih 


postav,  ali  sme  zaradi  tega  tlačiti  druge  in 
jim  ukazovati?" 

„A  potem  je  država  nemogoča." 

„ Država  je  greh,  ker  država  je  nasilstvo." 

„A  brez  države  ne  bi  bilo  varnosti." 

„Vse  bi  bilo  varno,  ako  bi  se  ljudje  lju- 
bili, in  se  ne  bi  nihče  povzdigoval  nad  dru- 
gim ter  hotel  živeti  od  njegovih  žuljev. 
Vsako  izrabljanje  delavne  sile  bližnjikove  je 
greh.  Zato  je  greh  zidati  tovarne  in  siliti 
ljudi  po  pogodbi,  da  delajo  za  druge.  To 
je  suženjstvo  naše  d6be,  ki  rodi  revščino 
in  greh." 

„A  potem  ne  bi  bilo  nikakega  napredka. 
Če  ne  bi  ljudje  znali  deliti  dela  in  rabiti 
strojev,  bi  zaostali  vedno  na  najpreprostejši 
stopinji  kulture." 

„To  bi  bilo  ravno  prav.  Kar  ni  preprosto, 
je  greh.  In  ta  toli  hvaljena  kultura,  kaj  je 
to  drugega,  nego  izkvarjena  narava,  ki  bo- 
leha za  hudo  boleznijo  ?  Poglejte  novo  lepo- 
slovje !  Vse  je  polno  vživanja  in  nenravnosti. 
Ljudje  govori,  da  se  s  književnostjo  omikajo, 
a  po  njej  postajejo  le  lascivni  in  nesramni. 
Ali  so  umetniki  kaj  boljši  ?  Njihove  slike  so 
skoro  vse  nenravne,  in  iz  njih  se  vidi,  kako 
mora  biti  njihovo  življenje,  saj  vsak  slika 
le  to,  kar  vedno  gleda.  Jevgenij  Osipovič, 
umetnost  je  greh,  eden  največjih  grehov! 
Ali  je  to  človeštva  vredna  omika,  če  ubogi 
ljudje  delajo  na  polju  in  se  trudijo,  pa  pride 
Človek  s  carsko  kapico  in  jim  zarubi  borno 
imetje,  da  se  iz  te  krvave  revščine  živ6 
ljudje,  ki  pišejo  samo  na  papir  brez  pravega 
namena  in  brez  vsake  koristi?" 

„Vi  ste  torej  zoper  davke?" 

»Davke  plačevati  je  greh,  ker  se  s  tem 
podpira  suženjstvo  ljudstva." 

„Pa  če  od  Vas  zahteva  država  davek, 
kaj  storite?" 

„Jaz  ne  plačam  nič.  Tirjajo  me,  a  jaz 
molčim.  I^otcm  pridejo  in  si  sami  vzamejo. 
A  jaz  puščam  vse,  ker  greh  je,  protiviti  se 
zlu.  F^ride  čas,  ko  bo  ljubezen  zmagala  nad 
silo,  in  tedaj  bomo  vsi  enaki.  Bog  je  duša 
stvarstva,  in  Bog  je  ljubezen.  Vse,  kar  je 
in  živi,  je  dolžno  ljubezni,  in  nič  ne  sme 
delati  drugemu  sile." 

„A  V  naravi  je  vendar  zakon  boja",  ugo- 
varjam, „žival  ]6  rastline,  Človek  kolje  živali 
in  jih  vživa." 

„Toniprav,  Jevgenij  OsipoviČ",  reče  moj 
tovariš.  „Meso  jesti  je  greh." 

„A  kako  naj  potem  živimo?" 

„Ne  stori  nikomur  nič  zalega  I  Tudi  živali 
ne!  Vse  je  proti  ljubezni,  kar  je  sila/ 

„Ali  pa  ni  človek  gospodar  vsega  stvar- 
stva?" 

„Človek  je  del  prirode,  in  ljubezen  je 
postava,  ki  mora  edina  vladati.  A  to  ni  tista 
ljubezen,  o  kateri  pišejo  v  povestih,  ampak 
božanstvena  ljubezen,  ki  je  duša  sveta.  Ljudje 
se  veselijo  in  ženijo  in  mislijo  le  vsak  na 
svojo  osebno  korist.  Vsak  bi  moral  delati 
za  blagor  vsega  človeštva,  ne  pa  le  zase  in 
za  svojce." 


„A  oče  mora  skrbeti  za  svojo  rodbino, 
za  ženo  in  otroke." 

.Skrbeti  za  rodbino  bolj  kot  za  splošnost, 
je  greh.  Tudi  ženiti  se  je  greh." 

„Čujte,  Trifan  Fjodorovič,  ali  upate  Vi, 
da  se  bo  kdaj  svet  ravnal  po  vaših  načelih?" 

„Jaz  ne  vem,  ker  ljudje  gred6  svoja 
pota,  v  pogubo.  A  srečni  ne  bodo  popol- 
noma, dokler  se  ne  bodo  ravnali  po  teh 
naukih,  ki  so  zapisani  v  njihovih  srcih.  So 
nekateri,  ki  v  njih  živi  žar  božanskega  spo- 
znanja. Slava  B6gu!  A  malo  jih  je,  in  zato 
se  človeštvo  pogublja." 

Pogledal  je  zopet  s  sanjavim  očesom  v 
daljavo. 

Spodaj  je  pa  veselo  zasvirala  godba,  in 
pisana  množica  seje  izprehajala  med  oleandri 
z  glasnim  smehom  . .  .  (DALJE.) 


^^^Jž^3^^^e^^=5^ 


ANTON  MEDVED: 


PTICAM  SELIVKAM, 


^opct  se  vračate  ptice 
z  e^orkejja  juga : 
Bodi  mi  srčno  pozdravljena  pevkinj 
nežnn  zadruga! 


Mine  pomlad,  in  jeseni 

dvignete  krila: 
Zopet  se  v  kraljih  vam  solnčnih  posmcjc 

stvarnica  mila. 


Kadar  vas  gledam,  poslušam, 

ljubice  moje, 
žalost  navda  me,  ali  veselje, 

ali  oboje. 


Moje  srce  pa  zavetja 

gorkega  nima. 
Tuj  mi  je  dom,  tujina  domača, 

tu  in  tam  zima. 

J.  K. 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

8.  BRČNIK,  Št.  (:  Brdcc  v  ccljslccm  okr.). 

9.  BRIŠNIK,  Št.  (:  Briše,  okraj  Vransko  in 
Laško). 

10.  BREZNIK,  Št.  (:Brcg  v  mnogih  štajer- 
skih okrajih). 

11.  BRDNIK,  Kor.  in  Št.,  glejBcrdnik! 

12.  BREZNIK,  Št.,  Kor.  in  O.,  ponemčcno 
WRESSNiG,  Ljublj.  (:  Brezje,  Brezno  i.  dr.  v 
premnogih  slov.  okrajih). 

13.  BREZO VNIK,  Št.  (:  Brezova  in  -ovo  v 
raznih  okrajih). 

14.  BRODNIK,  D.,  Kor.  in  Št.  (:  Brod  v 
krškem,  novomeškem,  žužemperškem,  celov- 
škem okraju ;  nadalje  Brode,  okraj  Konjice  in 
Šmarijc  na  Staj.). 

15.  BUČNIK,  Staj.  Buče  in  Bučje,  okraj 
Kozje.) 

16.  BUKOVNIK,  Št.  in  Gor.  (:  Bukovje  v 
raznih  Staj.  okrajih). 

17.  CESTNIK,  N.  in  Staj.  (:  morda  Cesta, 
okraj  Ajdovščina  in  Celje). 

18.  CVETREŽNIK,  Pr.  (:  Cvedrež  v  kanal- 
skem okraju). 

19.  CERTVEŽNIK,  Št.  (:  morda  Cretves  v 
konjiškem  okraju). 

20.  CRETNIK,  Št.  (:  Čret,  Čreta,  Crete  v 
raznih  Staj.  okrajih). 

21.  DEŽNIK,  Št.  (:  morda  Dežno  v  treh 
okrajih  na  Staj.). 

22.  DOBOVIČNIK,  Št.  (:  Dobovica  v  celj- 
skem okraju). 

23.  DOBROVNIK,  Št.  in  Kor.  (:  Dobrovlje, 
okraj  Vransko,  ali  Dobrova  v  mnogih  staj.  in 
kor.  okrajih). 

24.  DOVNIK,  Št.  (:  Dol  in  Dole  v  pre- 
mnogih št.  okrajih). 

25.  GABERŠNIK,  Št.  (:  Gabrec  in  Gabreče 
na  Staj.). 

26.  GEREČNIK,  Št.  (:  Gerečja  vas  v  ptuj- 
skem okraju). 

27.  GERMADNIK,  Št.  (:  Grmada  v  breži- 
škem okraju). 


(DALJE). 

28.  GLABAČNIK,  GLOBACNIK,  Št.  (:  Glo- 
bač(e)  v  radgonskem  okraju). 

29.  GLANCNIK,  Kor.  (:  Glanča,  Glančc 
in  Glanc  na  Kor.). 

30.  GLINIK ,  Kor.  (:  morda  Glinje,  okraj 
Borovlje?) 

31.  GLOBELNIK,  D.  (:  Globelj  v  ribniškem 
okraju). 

32.  GLOBOCNIK,  g.  in  Št.  (:  Oloboče  in 
Globoko  v  raznih  staj.  okrajih ;  Globoko  tudi 
v  radoljiškem  okraju  na  Gor.). 

33.  GODNIK,  GODNIG,  Prim.  (:  morda 
Godje  v  sežanskem  okraju). 

34.  GOMILNIK,  Št.  (:  Gomila  in  Gomile 
v  raznih  št.  okrajih). 

35.  GOLČNIK,  G.  (:  Golice  v  kamniškem, 
Golice  v  litijskem  okraju). 

36.  GOLOVERŠNIK,  Staj.  (:  Goli  vrh  v 
celjskem  okraju). 

37.  GORICNIK,  g.  in  Kor.  (:  Gorica,  Go- 
rice, Gorice  na  Kor.  in  Gor.  v  mnogih  okr.). 

38.  GORNIK,  D.,  Kor.  in  Staj.  (:  Gora  v 
raznih  št.  okrajih,  v  ribniškem  okraju  in  Dol. 
in  v  rožanskem  na  Kor.,  ali  Gore  v  trbiškem 
in  celovškem  okraju  ali  Gor(e)nja  vas  v  raznih 
dolenj.  okrajih  ali  Gorje  v  celovškem,  rožan- 
skem in  radoljiškem  okraju). 

39.  GRADIŠNIK,  Kor.  in  Staj.  (:  Gradiše, 
okraj  Trg  ali  Feldkirchen  na  Kor. ;  Gradišče, 
Gradiše,  Gradiš  v  raznih  staj.  okrajih). 

40.  GRADNIK,  Pr.  (:  Gradno  v  goriškem 
okraju). 

41.  GROBELNIK,  GROBLNIK,  Staj.,  Kor. 
(:  Gr6belno,   okraj  Celje  in  Šmarije  na  Staj.). 

42.  GRIČNIK,  Staj.  (:  Grič,  okraj  Kozje, 
Brežice  in  Konjice  na  Staj.). 

43.  GRMADNIK,  Staj.  (:  Grmada  v  breži- 
škem okraju). 

44.  GRUBELNIK,  Kor.,  GRUBELJNIK,  Št., 
Grobelnik. 

45.  GRUŠOVNIK,  GRUŠONIK,  Št.  (:  Gru- 
šovje  v  raznih  okrajih  na  Staj.). 

(DALJE.) 


g^?^^^^5^^5^9 

SLOVENSKA. 

Knezova  knjižnica.  Zbirka  zabavnih  in 
poučnih  spisov.  Izdaja  ^Slovenska  Matica". 
XI.  zv.    Uredil  Fr.  Lcvcc.   V  Ljubljani   1904. 

—  Letošnji  zvezek  obsega  dve  povesti.  Prva 
je  Cankarjeva  ^ljubezenska  zgodba"  »Križ 
na  gori". 

Opojni  vzduh  Cankarjeve  domišljije  pre- 
veva tudi  v  tej  povesti  vsako  vrsto.  Kakor 
omamljen  sledi  čitatelj  tem  nejasnim  podobam, 
posluša  te  sanjave  besede  in  sočuvstvuje  s 
temi  ljudmi,  ki  so  napol  sence,  napol  živa 
bitja.  To  so  ljudje  iz  Globeli,  samotne  kotline, 
ki  je  na  vse  strani  zabita  in  ločena  od  sveta. 
Oni  si  želč  vun  iz  Globeli  v  svet,  da  se  raz- 
širijo in  da  najdejo  novo  polje  za  svoje  delo- 
vanje. Glavni  junak  je  „umetnik"  Mate,  prava 
Cankarjeva  postava ;  on  je  izprijen  študent, 
„lump",  ^vagabund**,  ki  spi  pod  kozolcem  in 
propade  v  slabi  družbi.  A  dvigne  ga  podoba 
Hance,  cerkovnikove  hčere  iz  Globeli.  V  to  ose- 
bo je  Cankar  vlil  vso  nežnost  svojega  talenta. 
Namesto  dejanj  so  mu  čuvstva,  ki  so  opisana  s 
tako  dušesloviTo  fineso,  da  smemo  imenovati 
Hanco  eno  najboljših  Cankarjevih  ustvaritev. 
Tudi  smo  s  presenečenjem  srečali  tu  prvega 
človeka  iz  mesa  in  krvi  v  Cankarjevih  povestih 

—  Amerikanca  Toneta.  Vsa  moč  je  v  dialogih, 
ki  so  pa  vsaj  v  prvem  delu  mnogo  preveč 
gostobesedni.  Sicer  tudi  v  tej  povesti  Cankar 
zliva  nad  slovensko  „ inteligentno"  družbo 
ostri  žolč  svoje  satire  in  ji  ne  prizanaša  z 
udarci,  od  pijanega  učitelja  in  nenravne  ko- 
kctne  učiteljice  do  ^klavrnega  pevskega  zbora" 
čitalnice  na  deželi.  Vendar  sta  dve  stvari,  po 
katerih  se  dviga  ta  Cankarjeva  povest  visoko 
nad  prejšnje  običajne  njegove  stvari:  Hanca 
je  slikana  kot  nravno  nepokvarjeno  bitje,  kot 
„angel  varuh",  in  ko  gre  iz  Globeli  v  neznani 
svet  iskat  službe  in  bodočnosti,  ne  lega  nad 
njo  tema  obupnosti,  ampak  Cankar  vidi,  da 
je  „zrastcl  nad  Globeljo  na  zlatordečem  ozadju 
silen  križ,  koprneč  na  nebu,  in  v  radostni  slutnji 
je  zušumcio  drevje".  Tako  se  zlivajo  vsi  ti  pol- 
zvočni,  boječe  trepetajoči  glasovi  bolnih  duš  v 


sklepen  harmoničen  akord,  ki  ga  sicer  le  slu- 
timo, a  ki  nas  zadovoljuje. 

Ali  pomeni  ta  radostna  slutnja  novo  dčbo 
tudi  Cankarju?  Naj  gre  za  Hanco  in  Matetom! 

Vsa  drugačna  je  druga  povest.  Pisatelj  ki 
se  je  skril  za  imenom  L.  Devetaka,  nam  je 
napisal  »Spomine  gospoda  Ignacija  Brumna". 
Nismo  našli  v  teh  »Spominih"  niti  najmanje 
originalnosti,  a  še  manj  estetičnega  okusa,  da 
o  morali  niti  ne  govorimo.  Gospod  „Devetak" 
nam  pove  svoj  namen  takoj  izpočetka.  Poka- 
zati nam  hoče,  da  so  mnogočislani  narodni 
prvaki  podli  ljudje,  take  propalice,  da  se  mora 
vsakdo  od  njih  s  studom  obrniti,  kdor  dvigne 
zastor  od  njihovega  zasebnega  življenja.  Go- 
spod „Devetak"  naj  nosi  sam  odgovornost  za 
to  svojo  trditev !  Mi  samo  konstatiramo,  da  je 
njegova  povest  z  vsakega  stališča  pod  vsako 
kritiko.  Vsaka  poteza  je  sirova  in  neotesana, 
o  tehniki  ni  niti  govora ;  izrazi  so  banalni, 
pripovedovanje  prostaško  in  vsebina  gnusna. 
Obžalujemo,  da  je  tak  izdelek  izšel  v  »Kne- 
zovi knjižnici".  Dr,  E,  L, 

Slovenci  v  šomodslci  županiji  na  Ogr- 
skem. Zgodovinska,  narodopisna  in  književna 
črtica.  Napisal  Anton  Trstenjak.  Cena  1  K. 
V  Ljubljani  1905.  Založil  A.  Trstenjak.  Str.  115. 
—  Poučno  delo  nam  je  podal  tu  gospod  pi- 
satelj, ki  je  prehodil  kraje,  katerih  prebivalstvo 
popisuje.  Po  zadnjem  ljudskem  štetju  bi  bilo 
na  Ogrskem  74.535  Slovencev  z  zaladski,  v 
železni  in  v  šomodski  stolici.  Seveda  je  to 
število  še  mnogo  večje  v  resnici.  Pisatelj  po- 
pisuje po  vrsti  Taranj,  Hrvate  v  šomodski  žu- 
paniji, slovenske  izselce,  Šurd,  Štefana  Kuzmiča 
in  njegove  rojake  ter  prodiranje  Mažarov  v 
slovanske  vasi.  Z  nekako  posebno  simpatijo 
popisuje  protestante,  ki  pa  niso  zabranili  po- 
mažarjenja  ogrskih  Slovencev.  Na  črti  od  Du- 
naja do  Zemuna  je  poleg  Slovencev  še  188  552 
Hrvatov  in  434  661  Srbov,  skupaj  697.748 
Slovanov.  Žalostno,  da  so  te  narodnosti  na 
Ogrskem  dandanes  popolnoma  pod  gospod- 
stvom  Mažarov!  Knjigi  je  pridejan  zemljevid 
Slovencev  v  šomodski    županiji   na  Ogrskem. 

lllustrierte  Weltgeschichtey  herausgeg^e- 
bcn  von  Dr.  S.  Widmann,  Dr.  P.  Fischcr 
u.  Dr.  W.  Fcitcn.  Miinchcn.  Allgcmcinc  Vcr- 
lagsgcscllschaft.  —  Dobili  smo  prve  tri  scšitkc 
tega  znamenitega  in  lepega  dela,  ki  popisujejo 
eno    najvažnejših    d6b    svetovne    zgodovine : 
Francosko  revolucijo  in  Napoleonove  vojske. 
Velika  prednost  te  zgodovine  je,  da  se  popi- 
sujejo dogod- 
ki z  vso    ob- 
jektivnostjo, a 
silno  živahno 
in    zanimivo. 

Pisatelji  se 
ozirajo  v  prvi 
vrsti  na  ideje 
tedanjih  ča- 
sov, iz  katerih 
je  nastala  re- 
volucija, in  se 
varujejo  pro- 
tiverskih  ten- 
denc, s  kate- 
rimi so  pona- 
vadi pisane 
take  knjige. 
To  delo  pri- 
poročamo 
vsem,    zlasti, 
ker   je   okra- 
šeno z  lepimi 
zgodovinski- 
mi slikami 
umetniške 
vrednosti.  Iz- 
šlo bo  v  štiri- 
desetih zvez- 
kih po  1-20  K 
(se   naroča  v 
„  Katoliški  bu- 
kvami" v 
Ljubljani). 

Kruci  na 
Spodnjem 
Štajerskem. 

Marib.   1905. 
Založil    Mur- 
ski.   Tisk    1:-  DEKLICA  IZ  ROŽNE  DOLI 
skame  sv.  Ci- 
rila v  Mariboru.  Str.  68.  —  K  dvestoletnici  slo- 
venske zmage  nad  Kruci  je  izšla  knjižica,    ki 
popisuje  Kruce  in   njihova   grozodejstva.    Dr. 
Fr.  Kovačič   popisuje  najprej  razmerje  av- 
strijskih deželS  do  Ogrske  v  XVII.  stoletju  v 
točnem    zgodovinskem    pregledu,    potem    pa 
sledi   M.  Slekovčev  spis  o  Krucih.   Ti   so 
dobili    svoje    ime    od    ^križarjev"    (cruciati). 


ogrskih  kmetov,  katerih  se  je  čez  10.000  dvig- 
nilo, da  gred6  nad  Turka.  A  njihov  vodja 
Jurij  Dosa  jih  je  vodil  proti  grajščakom,  ropal 
in  plenil,  kar  se  je  dalo.  Odtlej  so  imenovali 
take  roparje  sploh  „ Kruce".  Hodili  so  mnogo 
let  plenit  na  Štajersko.  Naša  slika,  ki  jo  po- 
natiskujemo  baš  iz  te  knjižice,  nam  kaže  po 
mnenju  pisateljevem  tak  boj  s  Kruci  na  Murskem 

polju  I.  1683. 
Župnik  Por- 
natvodi  svoje 
ljudi  v  boj,  da 
brani  Krucem 
prehod  čez 
Muro.  Slika  je 
visela  čez  sto 
let  v  župnijski 
cerkvi  sv.  Kri- 
ža, in  zdaj  je 
v  Ljutomeru. 

Golica  in 
Kadilniko- 
va  koča. 

Zgodovinske 
in    potopisne 
črtice.   Spisal 
dr.  J  o  s.  C. 
Oblak.  V 
Ljubljani 
1905.  Tiskali 
in   založili   J. 
Blasnika  nasl. 
Str.  90.  -  V 
tej  knjižici 
imamo  življe- 
njepis hribo- 
lazca   Fr.  Ka- 
dilnika  in  nje- 
gova „  Popot- 
na pisma"",  ki 
so     zanimiva 
kot  začetki 
slovenskega 
planinskega 
slovstva. 

Janežičeva 
slovnica. 

>IE.  Spisal  Ga- 

brijel Maj- 
cen k  petdesetletnici  .,  Slovenske  slovnice" 
Antona  Janežiča.  V  Ljubljani.  Tiskala  ^Kato- 
liška tiskarna"  1905.  Str.  160.  Ta  knjižica  je 
izšla  kot  ponatisk  iz  „Dom  in  Sveta". 

Osebna  dohodnina.  Četrto  poglavje  za- 
kona z  dne  25.  okt.  1896.  št.  220  držav.  zak. 
o  neposrednih  osebnih  davkih  s  pojasnili,  za- 

devtiimi  odločbami  c.  kr.  upravneg^a  sodišča  in 
raznimi  vzorci.  Uredil  in  sestavil  Valentin 
Žun,  C.  kr.  davčni  nadzornik.  V  Kranju  1905. 
Izdalo  društvo  „ Pravnik".  Cena  K  1*20.  — 
Koristna  in  potrebna  knjižica! 


^Se^ 


HRVAŠKA. 


I.  S.  Turgenev:  Oc!  i  d  ječa.  Preveo 
Mirko  Divkovič.  U  Zagrebu.  Izdala  „ Matica 
Hrvatska«.   1904. 

Leta  1893.  je  začela  podajati  „  Matica  Hr- 
vatska""  svojim  članom  vsako  leto  nov  književni 
dar:  ^Slovensko  knjižnico**,  ki  prinaša  prevode 
iz  vseh  slovanskih  jezikov.  Izmed  dvanajstih 
snopičev,  ki  so  izšli  do  lanskega  leta,  obsega 
pet  snopičev  izbrane  pripovesti  velikega  rus- 
kega književnika  Ivana  Scrgijeviča  Turgenjeva. 
Roman  „Oci  i  djeca",  ki  ga  je  prinesla  „Slo- 
venska  knjižnica"  v  prevodu  1.  1904.,  spada 
med  Turgenjevove  socialno-politiške  takoimeno- 
vane  nihilistične  romane  in  je  izšel  1.  1862.  v 
mesečniku  „Ruski  vestnik**.  Pisatelj  nam  slika 
v  njem  stremljenje  nove  stranke,  ki  se  je  po- 
javila v  VI.  desetletju  minulega  stoletja  in  hotela 
prevreči  ves  obstoječi  družabni  red  tužne  Rusije. 
Začetniki  te  struje  so  se  navzeli  hegeljanizma 
in  francoskega  socializma  ter  so  se  lotili  z 
vsemi  močmi  dela  na  socialnem  polju.  V  ro- 
manu „Oci  i  djcca"  nam  kaže  Turgenjev  na 
podlagi  lastnih  opazovanj  in  izkušenj  prepad, 
ki  je  zijal  med  staro  generacijo,  ki  je  bila 
prepojena  z  nekim  bolnim  abstraktnim  idea- 
lizmom, in  med  novo,  katere  zastopnik  je  glavni 
junak  v  romanu,  zdravnik  Bazarov.  Ta  je  pi- 
satelju najbolj  simpatična  oseba  v  tem  delu 
in  Turgenjev  se  strinja  z  njim  v  vsem,  izvzemši 
njegove  nazore  o  umetnosti.  Zakaj  je  naslikal 
Bazarova  kot  sovražnika  umetnosti,  nam  pove 
v  svojih  literarnih  spominih  iz  leta  1869.,  ko 
pravi:  „Ko  sem  slikal  Bazarova  kot  nasprotnika 
umetnosti,  nisem  imel  pri  tem  hudobnega  na- 
mena, da  bi  bil  žalil  mlado  generacijo,  temuč 
storil  sem  to  zato,  ker  sem  imel  pred  očmi 
nekega  znanca,  zdravnika  D.,  in  ker  sem  isto 
opazil  tudi  pri  drugih  osebah  njegovega  stanu. 
,Življenje  jih  je  napravilo  take',  sem  si  mislil ; 
jaz  nisem  imel  pri  tem  namena  koga  dražiti 
ali  pa  si  izmišljevati,  temuč  hotel  sem  naslikati 
neko  gotovo  osebo".  Mladorusi  ali  nihilisti, 
kakor  jih  že  imenujemo,  so  se  jezili  nad  Tur- 
genjevom,  ker  kaže  v  celem  romanu  veliko 
razliko  med  Bazarovimi  teorijami  in  praktičnim 
življenjem  njegovim.  Dalje  so  mu  zamerili  tudi 
besedico  „nihilist",  katero  je  on  prvi  rabil.  V 


zgoraj  omenjenih  spominih  pravi,*^da  s  to  be- 
sedico ni  mislili  žaliti*; mladorusov,  temuč  da 
je  rabil  besedo  zato,  ker  se  mu  je  zdela  naj- 
primernejša. V  celem  romanu  se  kaže  gorka 
ljubezen  pisateljeva  do  tlačenega  ruskega  mu- 
žika,  čigar  dušo  je  Turgenjev  tako  natančno 
poznal;  v  13.  poglavju  pa  nam  izborno  slika 
emancipirano  rusko  ženo  Evdoksijo  Kukšinovo. 
Gotovo  spada  ta  roman  med  najboljša  Tur- 
genjevova  dela  in  brez  dvoma  med  najboljše 
proizvode  ruskega  realizma.  Mirko  Divkovič 
je  podal  Hrvatom  jako  dobro  prestavo,  ki  se 
z  lahkoto  čita;  vse  tuje  izraze  je  pojasnil  pod 
črto  in  istotam  prestavil  vse  latinske,  angleške 
in  francoske  stavke,  katere  govori  različne 
osebe  v  romanu.  Slovenci  imamo  prestavo  tega 
romana  že  od  leta  1888.  izpod  peresa  Ivana 
Gornika.  A  .M, 

Milan  Marjan  o  v  ič— Karljcra,  Roman 
naših  dana.  —  Na  Rieci  1905.  Naklada  „Novog 
lista".  Str.  487.  Ciena  2  krunc.  —  Pred  dvema 
letoma  nam  je  Marjanovič  napovedal  v  svojih 
„ Fragmentih"  s  patetično  gesto  in  samozavest- 
nim obrazom  svoje  „ obračanje  k  velikoj  umjet- 
nostiživota"  od  „zapadno-europskedekadentske, 
intimne  umjetnosti".  Radovedno  smo  čakali 
dela  „ velike  umetnosti  življenja",  toda  zadnji 
njegov  roman  nas  je  prepričal,  da  ga  najbrže 
nikdar  ne  dočakamo.  Če  bi  pa  imela  biti  nje- 
gova .Karijera"  delo  „velike  umjetnosti  života", 
potem  je  že  vse  eno,  če  ostanemo  pri  starem 
—  pri  ^dekadentski,  intimni  umjetnosti".  Kajti 
to  njegovo  delo  kaže  še  popolnoma  jasno 
mnoge  napake  tiste  struje,  katero  je  hotel  pi- 
satelj s  »Fragmenti"  zapustiti.  Menimo  zlasti 
tisto  moderno  razkosanost  in  raztrganost,  tisto 
dekadentno  tavanje  med  svetovnimi  naziranji, 
tisto  onemoglost  in  pešanje  moške  volje  in 
energije.  Pisatelj  nam  je  pokazal  množico  zna- 
čajev —  bolje  ljudi  ~  in  niti  enega  med  njimi 
ne  bi  mogli  imenovati  lepega  in  prikupnega. 
Vsi  se  pehajo  za  karijerami,  ki  so  jim  edini 
vzor,  edina  sreča,  kateri  vse  žrtvujejo.  Po  čud- 
nem naključju  so  vsi  ti  ljudje  nravno  propali 
in  še  po  čudnejšcm  naključju  stoji  nravna  pro- 
palost  v  tesni  zvezi  s  karijero:  Vsi  napravijo 
dobro  karijero,  edini  Steberski.  ki  zavoljo  fi- 
zične impotence  ne  more  biti  nemoralen,  ta 
gre  v  prezgodnji  —  pokoj.  Da  smo  hudobni, 
bi  rekli,  da  je  to  edina  misel,  ki  smo  jo  do- 
bili iz  celega  dolgega  romana.  Niti  eden  žarek 
ne  posveti  v  to  temo.  Glavni  junak  Ivo  Mikec 
je  zastopnik  cele  te  po  karijeri  stremeče  družbe: 
brez  dela,  brez  prepričanja,  brez  misli,  z  lepim 
geslom:  »Enkrat  živimo!",  hlepeč  le  po  zabavi 
in  udobnosti,  nravno  propal  in  onemogel  člo- 
vek —   ta  mož  doseže  lepo  karijero.  Ničesar 


Digitized  by 


Google 


443 


ne  bi  imeli  proti  temu:  sistem  je  tak,  in  taki 
ljudje  imajo  pot  pred  seboj.  Toda  Marjanovič 
je  dosledno  in  do  skrajnosti  negativen.  Nasproti 
Ivu  Mikcu  postavi  Mirka  in  Jelico.  Mirko  na- 
sprotuje Mikcu  pri  volitvaii  in  dela  za  opozi- 
cionalno  stranko,  a  Marjanovič  nam  s  slastjo 
razlaga,  da  je  Mirko  ^navdušen  norec**  in  njegov 
šef,  ki  ga  kandidira  opozicija,  »prebrisan  lopov**, 
ter  nam  z  veseljem  pripoveduje,  kako  Ivo  Mikec 
z  orožniki  razžene  shod  opozicionalne  stranke. 
In  Jelica,  ki  jasno  vidi  napačno  pot,  po  kateri 
ji  hodi  brat  Ivo,  ta  Jelica,  s  katero  edino  mo- 
remo simpatizirati  —  taista  Jelica  pride  in  pravi 
resignirano:  „Ivica  je  pametnejši  od  nas  vseh." 
Marjanovič  seveda  stoji  na  svojem  visokem  in 


stanejo  ljudem  še  po  viharju  življenja,  če  bi 
hotel  narodu  kopati  grob,  da  pade  vanj  ob- 
nemogel in  izmozgan  —  a  teh  namenov  bi 
ne  mogli  pripisovati  z  mirno  vestjo  niti  Mar- 
janoviču.  C. 


IZ  DRUGIH  KNJIŽEVNOSTI. 

Ecclesiae  Lavantinae  synodus  dioece- 
sana,  quam  a.  D.  1903  coadunavit  Michael 
N  a  p  o  t  n  i  k ,  princeps  -  episcopus  Lavantinus. 
Marburgi  1904.  Sumtibus  pr.  ep.  Ordinariatus 
Lavantini.  Typistypographiae  s.  Cyrilli.  Str.  918. 


BOJ  S  KRUCI  L.  1683. 


(Po  stari  sliki  v  L}utomeru.) 


nedotakljivem  stališču  vestnega  poročevavca  in 
zasmejal  se  nam  bo  veselo  in  zadovoljno:  „Kaj 
morem  jaz  za  to,  če  je  življenje  tako?  Taki 
so  ljudje,  taka  je  karijera  —  in  kako  naj  bo 
njena  slika  drugačna?  Jaz,  gospoda,  tega  ne 
odobravam,  le  kot  zanesljiv  pisatelj  slikam  in 
posnemam.  Življenje  je  tako  in  taka  je  velika 
umetnost  življenja.**  Prepirati  bi  se  mogli  o 
tem,  ali  je  res  življenje  tako,  kot  nam  ga  je 
narisal  Marjanovič.  A  tudi  če  je  tako,  bi  smel 
dosleden  človek  ostati  v  tej  struji  „  velike  umet- 
nosti življenja**  le  tedaj,  če  bi  hotel  namenoma 
in  sistematično  ubijati  v  ljudeh  zadnje  ostanke 
moči  in  energije,  če  bi  hotel  dosledno  moriti 
tiste  nežne  in  redke  cvetke  idealizma,   ki  po- 


—  Ta  obširna  knjiga,  spisana  z  najskrbnejšo 
natančnostjo,  obsega  obširen  popis  škofijske 
sinode,  v  katerem  so  zlasti  pomenljivi  sino- 
dalni  sklepi,  ki  določujejo  pravila  za  vse  cer- 
kveno življenje  v  lavantinski  škofiji.  Tu  so  vzorna 
navodila  za  čitanje  Sv.  pisma,  o  pravi  in  napačni 
reformaciji,  o  verskem  odpadu,  o  socialnem 
vprašanju  in  raznih  načinih,  kako  se  udeležuje 
cerkev  njega  rešitve.  Posebno  važna  in  času 
primerna  so  določila  o  krščanski  demokraciji 
in  o  delu  med  ljudstvom,  o  katoliški  organi- 
zaciji, o  boju  proti  alkoholizmu,  o  raznih  ka- 
toliških društvih.  O  bogoslužju  je  določeno 
vse  z  največjo  natančnostjo,  kakor  tudi  o  du- 
hovnem  uradovanju.    Knjiga  je  res  spomenik 

apostolske  gorečnosti  in  vneme  za  katoliško 
življenje,  pravi  „codex"  za  duhovnike  lavan- 
tinske  škofije. 

Geschtchte   der   Musik   in  W!en.   Von 

dr.  Josef  Mantuani.  Erster  Theil.  Von  der 
Rčmerzeit  bis  zum  Tode  des  Kaisers  Max.  Mit 
vielen  in  den  Text  gedruckten  lllustrationen 
und  Notenbeisplelen,  zwei  Tafeln  und  cinem 
Anhange  von  54  Musikstiicken.  Wicn  1904. 
Druck  und  Verlag  von  Adolf  Holzhausen, 
k.  u.  k.  Hof-  und  Universitatsdruckerei.  Vel:  40. 
Str.  458. 

S  posebnim  ponosom  smo  vzeli  v  roke  to 
izredno  knjigo.  Pisatelj  je  naš  rojak,  znan  že 
po  svojih  glasbeno-zgodovinskih  delih,  in  da 
je  ravno  Slovenec   spisal  zgodovino  dunajske 


O.  pisatelj  začenja  z  rimsko  d6bo.  Glasba 
starih  Rimljanov,  zlasti  na  dvoru  Marka  Avre- 
lija,  znanega  cesarskega  filozofa,  daje  pisatelju 
priložnost,  da  razpravlja  o  starorimskih  godalih 
in  pihalih,  nato  pa  se  bavi  z  glasbo  prvih 
krščanskih  časov.  V  markantnih  potezah  popi- 
suje prehod  od  starorimske  do  prve  krščanske 
kulture  in  glasbo  kot  izraz  te  nove  omike. 
Petje,  gledišče,  narodne  pesmi  in  umetno  pes- 
ništvo cerkveno  in  posvetno,  latinsko  in  nemško, 
krščansko  in  pogansko,  mu  dajejo  dovolj  pri- 
ložnosti, da  dobi  gradivo  tudi  za  splošnovažne 
kulturne  sodbe.  Zgodovinski  viri  se  pomnožc 
od  Rudolfa  Habsburškega  dalje.  Ravno  avstrijske 
dežele  so  ono  torišče,  na  katerem  se  dajo  za- 
sledovati početki  vseh  vrst  pesništva  in  glasbe 
—  od  pravljične  epike  do  cerkvene  pesmi  in 


KRALJEVI  GRAD  WAWEL  V  KRAKONVU. 


glasbe,  nam  je  ravnotako  v  čast,  kakor  da  je 
pred  štirimi  stoletji  Ljubljančan  Jurij  Slatkonia 
kot  dunajski  škof  reformiral  glasbo  na  dvoru 
in  v  cerkvi. 

Starinsko  društvo  dunajsko  izdaja  monu- 
mentalno  delo  „Geschichte  der  Stadt  Wien", 
in  dr.  Mantuani  popisuje  zgodovino  dunajske 
glasbe,  katere  prvi  del  —  do  smrti  cesarja 
Maksimilijana  I.  —  je  ravnokar  izšel.  Dr.  Man- 
tuani je  pokazal  v  tej  knjigi  svoje  silno  obsežno 
zgodovinsko  znanje,  ki  ni  le  stro  .ovno  glas- 
beno, ampak  obsega  ves  kompleks  kulturno- 
zgodovinskih vprašanj.  Knjiga  je  osnovana  na 
najširšem  temelju  in  bo  živo  zanimala  vsakega 
kulturnega  zgodovinarja. 


nežne  lirike  ali  celo  politične  satire.  Mnogo 
jako  zanimivih  podrobnosti  za  početke  nemške 
pesniške  umetnosti  je  tu  nabranih,  s  katerimi 
se  ne  moremo  obširneje  baviti.  A  za  nas  je 
zanimiv  tudi  ta  del,  ker  je  vplival  gotovo  tudi 
na  naše  kraje  in  podal  snov  marsikateri  pesmi, 
ki  je  nastala  pri  nas.  Zanimive  so  latinske  pesmi 
iz  tega  časa,  n.  pr.: 

Ludunt  super  g:ramina 
virgines  decorae, 
quoruni  nova  carmina 
diilci  sonant  ore  .  .  . 
Ergo  nostra  concio 
psallat  cum  tripudio 
dulci  melodia  .  .  . 

Vpliv  Italije  je  bil  silno  močan  tudi  na 
Dunaj,  in  ta  vpliv  je  šel  čez  naše  kraje.  Zato  jeza 
nas  važno  posebno  to,  kar  piše  gospod  pisatelj 
o  cerkveni  glasbi  v  akvilejskem  patriarhatu. 
Cerkev  je  dala  s  sveto  mašo,  z  breviarijem  in 
z  liturgičnimi  spevi  mnogo  novih  elementov 
za  razvoj  narodne  in  umetne  pesmi,  ker  je  pri 
bogoslužju  sodelovalo  tudi  ljudstvo.  Tudi  Iju- 
bavne  latinske  pesmi  so  bile  tedaj  cesto  pri- 
krojene po  vzorcu  cerkvenih  himnov.  Gospod 
pisatelj  razpravlja  potem,  kako  so  cerkvene 
pesmi  vseh  vrst,  zložene  za  razne  cerkvene 
čase  in   pobožnosti,  prihajale  med  ljudstvo. 


Gcza  pl.  Fejervary, 

novi  ogrski  ministrski  predsednik. 

Najstarejše  ^glasbene  matice"  so  bile  cer- 
kvene bratovščine,  katerih  prvo  nahaja  gospod 
pisatelj  na  Dunaju  v  XIII.  stoletju.  Kmalu  so 
nastale  igre,  ki  so  predstavljale  v  prvi  vrsti 
biblične  motive,  naslanjaje  se  na  katoliško  bo- 
goslužje. Za  enoglasnim  petjem  nastopa  več- 
glasna  pesem.  V  cerkvah  so  nastopile  orgije; 
pri  sv.  Štefanu  na  Dunaju  so  jih  imeli  že  I.  1334. 
Dalj  časa  se  pomudi  gospod  pisatelj  pri  „  meister- 
sangerjih",  ki  so  pevali  svoje  pesmi  ob  sprem- 


Ijevanju  glasbil  Potem  pridejo  na  vrsto  plesavci, 
godci  in  potujoči  pevci.  Med  njimi  s6  bili 
ljudje  vsake  vrste,  kakor  priča  pesem: 

Secta  nostra  recipit 
iustos  et  iniiistos 
ciaudos  atque  debiles, 
senio  combustos, 
bellosos,  pacificos, 
mites  et  insanos, 
Boemos,  Teutonicos, 
Sclavos  et  Romano  s. 

Torej  so  bili  najbrže  tudi  Slovenci  med  to 
pisano  pojočo  družbo.  Njihova  nravnost  je  bila 
različna,  kakor  tudi  njihove  pesmi: 

Tales  versus  facio, 
quale  vinum  hibo; 
nihil  possum  facere, 
nisi  siimpto  cibo. 

Tako  še  je  poleg  nabožne  in  resne  umet- 
nosti razvijala  že  tedaj  lehkomiselna  in  dovtipna 
pesem.  Proti  takim  godcem  so  nastopili  cerkveni 
zbori,  ki  so  obsojali  nenravnost  in  opominjali 
posebno  duhovnike,  da  se  naj  ne  družijo  s 
takimi  „umetniki". 

Teoretični  pouk  v  petju  se  je  gojil  ob  cer- 
kvah v  posebnih  šolah.  Od  Rudolfa  I.  dalje 
se  vedno  bolj  množž  cerkvene  pevske  in  glas- 
bene šole,  pozneje  goje  glasbo  tudi  vseučilišča, 
katerih  dijaki  so  se  vežbali  v  prvi  vrsti  v  cer- 
kvenem petju,  potem  pa  gojili  tudi  kratkočasno 
glasbo.  Ne  moremo  se  spuščati  v  podrobnosti, 
a  omenimo  le  „Dvorno  kapelo",  ki  je  imela 
odločilni  vpliv  na  glasbo  in  katere  prvi  voditelj 
je  bil  Slovenec  Slatkonia. 

Hvaležni  smo  gospodu  pisatelju,  da  seje  ob- 
širnejše ozrl  na  tega  zanimivega  moža.  Slatkonia, 
ki  je  prevajal  svoje  ime  tudi  v  „Goldpferd" 
ali  „Chrysippus",  je  bil  rojen  v  Ljubljani  dn6 
21.  marca  1456.  Bil  je  ljubljanski  kanonik  in 
dvorni  kaplan  cesarja  Maksimilijana  I.  L.  1499. 
je  postal  novomeški  prost,  leta  1500.  župnik 
v  Št.  Rupertu,  1.  1503.  je  postal  stolni  prost  v 
Ljubljani,  1513  pa  dunajski  škof.  Neminljivih 
zaslug  si  je  pridobil  za  glasbo.  Bil  je  cesarjev 
zaupnik  in  je  izvrševal  njegove  ideje.  Umrl  je 
26.  aprila  1522.  in  je  pokopan  v  stolnici  sve- 
tega Štefana. 

Priloge  v  glasbenih  zgledih  in  slikah  po- 
jasnjujejo besedilo  knjige,  ki  je  res  monumen- 
talnega  pomena  za  glasbo  naše  države,  in  kakor 
kaže  naš  površni  pogled,  ni  brez  zanimivosti 
za  našo  domovino. 

Željno  pričakujemo  nadaljevanja. 

Dr,  E  Lampe. 

O  m  ono 

NAŠE  SLIKE. 

Pulj  (str.  385.)  je  avstrijsko  vojno  pristanišče 
na  strateško  jako  važnem  kraju  koncem  istrskega 
polotoka.  Velika  in  po  naravi  jako  zavarovana  luka 
je  močno  utrjena,  in  ravno  zdaj  se  utrdbe  še  izpo- 
polnjujejo in  avstrijska  vojna  uprava  se  trudi,  da 
naredi  iz  Pulja  vojno  pristanišče  prve  vrste. 

^Morska  zvezda*  (str.  393.)  je  fantazija  na- 
šega slikarja  g  J.  V av potica.  Morje  šumi  in  valovi 
se  penijo,  iz  teme  pa  vstaja  nad  valovi  kakor  zračna 
megla  svetla  prikazen,  mistična  , morska  zvezda*, 
tolažnica  v  nevarnosti  in  upanje  v  viharju. 

Towerski  most  je  popisan  v  »Londonskih 
izprehodih**.  Stavba  tega  mostu  je  stala  do  30  mili- 
jonov kron.  Most  se  ravnokar  vzdiguje,  da  more 
velika  ladja  pluti  pod  njim.  Tačas  hitd  pešci  čez 
zgornji  most.  To  je  prvi  londonski  most,  ker  pred 
njim  je  Temza  podobna  velikemu  zalivu.  Stavba  s 
stolpi  v  ozadju  je  „Tower",  londonski  »grad",  nekdaj 
kraljeva  stolica,  potem  ječa  in  vojašnica,  zdaj  pa 
zgodovinski  muzej  in  stanovanje  umirovljenih  vojakov. 

,Sv.  Tomaž"  (str.  409.)  je  Mencingerjeva  slika 
Gornjem  gradu  na  Štajerskem.  (Podpis  se  glasi  po 
zmoti  „Sv.  Anton",  kar  se  naj  blagohotno  popravi!). 
Objavili  smo  to  sliko  iz  krasne  Stegenškove  knjige  o 
dekaniji  gornjegrajski.  Slika  krasi  grajsko  kapelo  gor- 
njegrajsko  in  dr.  Stegenšek  pravi  o  njej,  da  je  ena 
najboljših  slik  tedanje  slovenske  umetnosti  (slikana 
je  1.  1756).  Apostol  je  slikan  v  viziji.  Nad  njim  je 
znamenje,  od  katerega  izhaja  svetloba.  Vsa  razpo- 
reditev je  jako  lepa,  svetloba  dobra,  obrazi  plemeniti. 

Tomaž  Hren,  katerega  sliko  vidijo  naši  čita- 
telji  na  str.  432 ,  (original  je  last  ljubljanskega  knezo- 
škofa),  je  vladal  ljubljansko  škofijo  v  težavni  dobi, 
ko  je  bilo  naše  ljudstvo  zbegano  po  protestantovskih 
agitatorjih.  Vse  svoje  sile  je  posvetil  ta  res  apostolski 
mož  nalogi  svojega  življenja,  da  privede  vse  Slovence 
zopet  v  katoliško  cerkev.  Bil  je  visokoizobražen  mož, 
brezmadežnega  življenja,  odločen  in  neutrudno  de- 
laven. Natančneje  je  pisal  o  njem  M.  Prelesnik  v 
predlanskem  »Katoliškem  Obzorniku*. 

Kaj  jenovega?  (str.  433).  Časopisje  prodira  že 
v  vse  sloje  in  tudi  v  delavnice.  Kaj  je  novega?  To 
vprašanje  se  ponavlja  vsak  dan,  kadar  pride  dolo- 
čena ura,  ob  kateri  prinese  pismonoša  ali  raznašavec 
težko  pričakovani  dnevnik.  In  tedaj  se  poiščejo  brzo- 


javke o  vojskah,  o  volitvah,  o  parlamentarnih  debatah, 
in  stotere  dnevne  novice.  Kaj  bi  ljudje  dandanes 
počeli  brez  listov?  V  delavnici,  ki  jo  kaže  naša  slika, 
zo  zložili  naročnino  za  dnevnik.  Česar  ne  premore 
eden,  to  dosežejo  združene  moči,  velja  tudi  v  tem 
slučaju  Kaj  je  novega?  vprašajo  vsi,  in  eden  vzame 
list  ter  čita  na  glas.  Da  bi  le  bilo  vedno  kaj  veselega! 

Deklica  iz  Rožne  doline,  ki  nas  pozdravlja 
na  str.  441.,  je  pa  še  bolj  zanimiva  letos,  ker  je  iz 
koroškega  kraja,  ki  ga  združuje  že  s  Kranjsko  ravnokar 
izkopani  karavanški  predor,  skozi  katerega  se  bomo 
kmalu  vozili  iz  gorenjske  doline  na  koroško   stran. 

Oeza  pl.  Fejervary  je  novi  ogrski  ministrski 
predsednik,  ki  pa  nima  sreče.  Ogrska  je  v  revoluciji 


Fran  Leveč. 

—  to  je  gotovo  dejstvo.  Dolgo  časa  ni  mogel  vladar 
dobiti  nikogar,  ki  bi  prevzel  vodstvo  vlade,  a  zdaj 
je  postal  ministrski  predsednik  bivši  minister  za  de- 
želno brambo  Fejervary.  Že  imenovanje  starega  ge- 
nerala, ki  je  na  glasu,  da  je  odločen  pristaš  svojega 
kralja,  je  razburilo  opozicijo.  Ko  je  pa  odgodil  parla- 
ment s  kraljevim  pismom,  je  parlament  zaničeval  kra- 
ljevi ukaz  in  zboroval  dalje.  Bližajo  se  podobni  časi, 
kakor  so  bih  I.  1848. 

Kraljevi  grad  Wawelv  Krakovu  je  staro- 
daven spomenik  poljske  slave.  Tu  so  včasih  stano- 
vali poljski  kralji  ter  so  tuj  pokopani.  A  propadla  je 
poljska  slava,  in  z  njo  tudi  Wawel  Zadnji  čas  je 
služil  za  vojašnico  in  je  pri  tem  mnogo  trpel.    Zdaj 

se  je  pa  vdal  cesar  prošnjam  rodoljubnih  Poljakov, 
in  sklenil,  da  se  Wawcl  restavrira.  Piiredili  bodo  v 
njem  umetniški  in  zgodovinski  muzej,  en  del  bo  do- 
ločen za  stanovanje  cesarju,  kadar  pride  v  Krakov. 
Cesar  in  gališka  dežela  dasta  na  leto  vsak  po  100  000  K 
za  restavracijo.  Zgradbo  Wawela  je  pričel  Boleslav 
1.  1245.,  nadaljeval  jo  je  Kazimir  Veliki.  Od  1.  1510 
do  1533.  ga  je  prezidaf  Zigismund  I.  Jagelo  v  itali- 
janskem renesančnem  slogu  in  je  bil  do  leta  16  !0. 
stolica  poljskih  kraljev.  Wawel  je  velikanska  zgradba 
z  dvema  utrjenima  stolpoma. 


d^ 


Fran  Leveč. 


Letos  je  bil  zopet  izvoljen  za  predsednika  , Slo- 
venske Matice*  g.  Fr.  Leveč,  c.  kr.  deželni  šolski  nad- 
zornik. 


slovstva"  IV.  207).  Omenjamo  le,  da  si  je  pridobil 
posebne  zasluge  za  našo  književno  z^jodovino  kot 
življenjepisec.  V  mlajših  letih  je  bil  tudi  pesnik.  Leta 

1881.  je  ustanovil  , Ljubljanski  Zvon**,  ki  ga  je  ure- 
jeval deset  let.  Izdal  je  tudi  dela  odličnih  pisateljev, 
n.  pr.  Levstika  in  Erjavca,  in  se  bavil  tudi  z  jeziko- 
slovjem in  domačo  zgodovino. 

V  odbor  , Slovenske  Matice"  je  bil  izvoljen  leta 

1882.  in  je  postal  po  Marnovi  smrti  leta  1893.  njen 
predsednik,  kar  je  zdaj  že  dvanajsto  leto. 


d^ 


^Slovenska  Matica".  Letošnje  volitve  v  odbor 
,Slov.  Matice"  so  nam  donesle  neljubo  presenečenje. 
Doslej  smo  bili  navajeni,  da  smo  smatrali  ^Slovensko 
Matico"  kot  splošno  narodno,  v  strankarskih  ozirih 
nevtralno  društvo.  Zato  so  bile  volitve  ponavadi 
mirne;  izstopivši  odborniki  so  se  zopet 

«ri-v1i1f         i*%     \n     tn       r\rwtr\       '^'^^'^rtlike     SO     SP 

ranke.  Zato 
ni  bila  po- 
ranka  „mla- 
nekaj  starih 
[ali  v  listih, 
?j  pometati 
potem  po- 
To  je  sc- 
ne  smemo 


JAPONSKA  PEHOTA  V  MOTJENSKEM  SEDLU. 


Rojen  je  bil  4.  julija  1846.  na  Jezici  pri  Ljubljani. 
Po  končanih  modroslovskih  študijah  v  Gradcu  je  bil 
suplent  na  realki  od  I.  1873.— 1877.,  in  profesor  do 
1.  1901.  Potem  je  deloval  kot  c.  kr.  okrajni  šolski  nad- 
zornik v  Radovljici  od  I.  1886.— 1889.  in  od  I.  1892. 
do  1895.,  v  Ljubljani  od  1.  1889.-1901.  Kot  ravnatelj 
je  bil  na  c.  kr.  učiteljišču  v  Ljubljani  od  1.  1901.  do 
1903.,  in  od  I.  1893.  dalje  je  c.  kr.  deželni  šolski  nad- 
zornik. 

Ni  naš  namen,  da  bi  naštevali  vse  Levčeve  spise 
po  raznih  listih  (pr.  Glaser:  »Zgodovina  slovenskega 


molčat!  V  listu  nismo  hoteli  ravno  zato  nikdar  »Slo- 
venske Matice**  kot  društva  kritizirati,  ker  smo  se 
izogibali  vsake  polemike,  dobro  vcdoč,  da  je  vsaka 
kiitlka  pri  takih  »nevtralnih**  diuštvih  jako  dclikatna 
stvar;  povedali  smo  svoje  mnenje  odbornikom  vsikdar 
osebno,  a  nismo  o  tem  pisali.  Da  po  tradicionalnem 
načinu  volitev  niso  prišli  v  odbor  vsikdar  slovstve- 
niki,  ki  bi  bili  društvu  v  korist,  je  res,  in  vsaj  delno 
pomlajenje  odbora  bi  bilo  umestno.  A  to  se  naj 
doseže  na  ta  način,  da  se  v  »Matici"  sami  po  do- 
govoru vseh  literarnih  struj  določijo  kandidati,  ki  se 

predložč  javnosti.  Tak  odbor  bi  dvignil  zaupanje  v 
»Matico*,  bi  poživil  in  osvežil  njeno  delovanje,  pri- 
dobil v  pisateljskih  krogih  dobre  moči  in  določil 
književni  program.  To  se  nam  zdi  edina  pot,  ki  bi 
»Matici"  pridobila  nazaj  že  odpadle  člane  in  so- 
trudnike  ter  pridobila  novih. 

tVladimir  Leveč:  PettauerStudien.  (Unter- 
suchungen  zur  alteren  Flurverfassiing,)  II L  Abtei- 
lung.  To  delo,  ki  ga  je  prirejal  rajni  Vladimir  Leveč 
še  na  smrtni  postelji  za  tisk,  je  izdal  v  ,Mitteilungen 
der  Anthropologischen  Gesellschaft  in  Wien  XXXV." 
Bd.  II.  u.  IIL  H.  (1905)  rektor  graške  univerze  dvorni 
svetnik  Luschin  von  Ebengreuth. 

Slovensko  narodopisje.  Jako  natančno  sestav- 
ljeno bibliografijo  slovenskega  narodopisja  od  leta 
1898.— 1904.  je  spisal  dr.  Janko  Šlebinger  v  „Zeit- 
schrift  fiir  Osterreichische  Volkskunde".  (X.  Jg.  1904, 
VL  Heft.)  Ocene  razprav,  ki  se  tičejo  slovenskega 
narodopisja,  je  prejšnja  leta  v  istem  časopisu  pisal  prof. 
dr.  Matija  Murko.  —  Dela  Rusa  Haruzina  o  slovenski 
kmetski  hiši  ocenjuje  v  istem  časopisu  (]g,  1995  1.  und 
2.  H.)  dr.  Ivan  Merhar.  Najnovejša  razprava  o  slo- 
venski kmetski  hiši  je  članek  J.  R.  BUnkerja  v  »Mit- 
teilungen  der  Anthropologischen  Gesellschaft  in 
Wien«  (1905  I.  Heft):  »Windische  Fluren  und  Bauern- 
hauser  aus  dem  Gailtale  in  Karnten."  —  Pisatelj  pa 
niti  ni  zmožen  slovenskega  jezika!  Zato  je  razprava 
v  terminološkem  oziru  slaba.  F.  K 

Posvetovanje  o  glagollci  v  Rimu.  Katoliška 
cerkev,  ki  smatra  edinost  v  veri  kot  najpotrebnejšo 
stvar,  zahteva  zaraditega  edinost  v  bogoslužju.  Zato 
je  določila,  da  se  nekatera  najbistvenejša  bogoslužna 
opravila  vrš^  v  latinskem  jeziku.  A  Vzhod,  ki  je  imel 
že  v  najstarejših  časih  svoje  bogoslužje,  preden  je 
bil  Še  izpreobrnjen  latinski  zapad,  si  je  ohranil  svoj 
bogoslužni  jezik  in  svoje  obrede.  Ker  so  Slovani  na 


meji  med  Vzhodom  in  Zapadom,  se  ni  Čuditi,  da  se 
ravno  med  njimi  bije  borba  za  bogoslužni  jezik.  Istina 
je,  da  je  bil  staroslovenski  bogoslužni  jezik  v  starih 
časih  bolj  razširjen,  nego  dandanes.  Italijani  in  av- 
strijska vlada  so  delali  na  to,  da  ga  popolnoma  uni- 
čijo, in  zato  je  prišlo  večkrat  do  velike  nezadovolj- 
nosti med  hrvaškim  prebivalstvom  ob  Adriji.  Da  se 
stvar  uredi,  se  je  zadnji  čas  največ  trudil  krški  biskup 
Mahnič.  Papež  Pij  X.  je  poklical  letos  v  Rim  škofe 
iz  nadškofije  goriške,  zadrske  in  zagrebške,  da  se  o 
tem  posvetujejo  in  svobodno  oddajo  svoje  mnenje. 
Predsedoval  jim  je  kardinal  Serafin  Vanutelli.  Slo- 
venski in  hrvaški  škofje  so  pridejali  svojim  izjavam 
dr.  Luka  Jeličevo  delo  ^Monumenta  Glagolitica*,  v 
katerem  je  zbrano  vse  zgodovinsko  gradivo  o  tem 
vprašanju.  Sklepne  konference  se  je  udeležil  tudi 
papež  Pij  X.  osebno.  Odločilni  sklep  bo  izdal  sveti 
oče  v  posebnem  pismu  v  obliki  breva  ali  ^motu 
propria". 

Šwiat  stowianski.  Miesi^cznik  pod  redakcyq 
dr  a.  Feliksa  Ko  ne  cz  nego.  (Krak6w,  redakcya 
ul.  Wišlna  5.  Admin.  vv  Ksicjgarni  G.  Gebethancra 
II.  5— ki.)  Vseslovanska  revija  v  poljskemu  jeziku  1 
To  je  veselo  znamenje  in  prav  iz  srca  smo  hvaležni 
^Slovanskemu  društvu**  v  Krakovu,  da  je  iz  njega 
izšla  velika  ideja,  da  je  začel  izhajati  ta  list.  Poljaki 
v  Avstriji,  ki  imajo  mnogo  visokoizobraženega  ra- 
zumništva,  in  ki  so  nam  Jugoslovanom  po  značaju 
in  po  vzgoji  najbližji  slovanski  narod,  si  pridobe 
mnogo  zaslug,  ako  ustvarijo  vseslovansko  glasilo  v 
Avstriji,  ki  bi  se  oziralo  na  vse  naše  narode  in  na 
vse  naše  kulturne  potrebe.  Želimo  listu  le  dobrih  in 
zanesljivih  izvestiteljev,  da  najde  pravo  pot  skozi 
pisani  mozaik  stoterih  slovanskih  strank  in  strančicl 


RUSKI  ZAKOPI  V  MANDŽURIJI. 

^Dora  in  Svet*  it  1.  L  1905 


Naloga  193. 

A.  Uršlč.    . 
(Original.) 

Mat  v  tretji  potezi. 

Naloga  194. 

Dr.  Palkoska  E. 
(Original.) 

Mat  v  tretji  potezi. 

Naloga  193. 

V.  Cisaf. 
(Narodni  listy  Nr.  ItO.) 

Mat  v  tretji  potezi. 

Naloga  196. 

E.  Eylmann. 
(D.  Schachzeitung  Nr.  10758.) 

Mat  v  tretji  potezi.     . 

Naloga  197. 

O.  Nemo. 
(W.  Scilacilzeitung  Nr.  1176.) 

Mat  v  tretji  potezi. 

R  C  §  i  t  e  v   n  a  I  o  g  v .  š  t.  4.  1905. 

Štv.  180.  1.  Thl,h6.  2.Lh2litd.  1— Kh6,  2.1i5itd. 
-  Štv.  181.  l.Df6,  K6t.  2.  Db64-  itd.;  1—  Ka2.  — 
2.  Df2  itd.;  1  d5;  2.  Kc2  itd.;  1-  g5.2.  Kb3  itd.  - 
Štev.  182.  s  črnim  pešcem  e2  1.  Dh6,  Kb4.  2  Dd64- 
itd.;  1-  K62,  2  Dd2  -  itd.  —  Štv.  183  1.  Sd4  ^. 
2  LS  mat.  -  Štv.  184.  1.  Dab  \s ,  2  SD.  mat. 

Listnica. 

Vsem  šaholjubom :  V  n  a  1  o  g  i  192  je  lil  b  e  I  i 
kralj!  —  F.  L.  v  Ž.  Originalne  i  d  e  j  e  v  e  n  a  ki 
obliki  dobimo  pri  talentih  in  —  plagi- 
a  t  o  r  j  i  h  I  —  H.  P.  v  Lj.  Zakaj  ne  prinesemo  kaj  Iz 
..Zlate  Prahc'*?  Ker  v  svojem  visokem  šahovskem 
Olimpu  prezira  —  brate  in  sobrate.  Zato  se  nečemo 
predrzniti  z  žaljivim  ponatisom  I  Scienti  pauca!  — 
Vprašani  naslov:  Jur.  dr.  A.  K.  Praga  32  II.  V  Bar- 
menu  so  dovolili  mestni  očetje  1000  mark  za  ša- 
hovski turnir,  ki  se  začne  v  avgustu  (10—12.)  Po- 
natis iz  ..Dom  in  Sveta-  je  bil  v  ,\V.  Schachzeitung** 
in  ^N^dcle^.  Zdravi! 

NOVE  MUZIKALIJE. 

Šest  pesmi   za  glas  s  spremljevanjem 
.klavirja  zložil  Anton  L  a  j  o  v  i  c,  op.  5.  Iz- 
dala in  založila  „ Glasbena  Matica''.  V  Ljub- 
ljani, 1904. 

Postne  pesmi  za  mešan  zbor  in  orgije 
zložil  P.  HugoIinSattner  ord.  ff.  Miri. 
V  Ljubljani  1905.  Založil  frančiškanski  sa- 
mostan. Cena  partituri  K  1  50,  glasovi  K  1*50. 

Tri  pesmi  za  en  glas  s  spremljevanjem 
klavirja  zložil  Anton  Lajovic,  op.  7. 
zvez.  1.  Založil  L.  Schwentner  v  Ljubljani. 
Cena  K  250. 

Regina  coeli  za  mešan  zbor  in  sprem- 
ljavo orgelj  ali  orkestra  zložil  Ig.  Hladnik, 
op.  49.  Cena  partituri  1  K,  instrumentalnim 
glasovom  v  prepisu  3  K.  Založil  skladatelj. 
Novo  mesto. 

Letni  časi.  Spevoigra.  Dvo-  in  triglasni 
zbori  s  samospevi,  dvospevi,  z  deklamaci- 
jami,  uravnani  za  spremljevanje  na  klavirju 
ali   harmoniju.    Slovenski    mladini    poklonil 


Anton   Kosi.   Založil  izdajatelj  (A,  Kosi. 
učitelj  v  središču  na  Štajerskem). 

Slovenske  narodne  pesmi.  Nabral  in 
četveroglasno  postavil  Marti  n  Ba j  u  k.  Če- 
trti zvezek.  Izdala  in  založila  ^Glasbena  Ma 
tica"  v  Ljubljani. 

Missa  in  tono  psalmi.  Comp.  Emerich 
Be  ran.  Cena  1  K. 

Album  slovenskih  napevov  (Album 
de  chants  natisnaux  slov^nes).  50  sjovenskih 
narodnih  napevov  za  klavir  priredil  Fran 
Gerbič.  HI.  zvezek.  Založil  L.  Schwentner 
v  Ljubljani.  Cena  3  K. 

30  napevov  k  masni  pesmi  y,Pred 
Bogom  pokleknimo"  i.  t.  d.  Vglasbil  in 
nabral  Valentin  Stolzer,  b.  šolovodid. 
V  Ljubljani  1905.  Založil  Val.  Stolzer.  Natis- 
nili J.  Blasnika  nasl. 

Sveta  maša.  Vglasbil  v  hvaležni  spomin 
Ant.  Mart.  Slomšeku  itd.  Valent.  Stolzer, 
b.  učitelj.  V  Ljubljani  1905.  Založil  Valentin 
Stolzer.  Natisnili  J.  Blasnika  nasl. 


RAZPIS  STROSSMAVERJEVE  USTANOVE. 

v  spomin  in  slavo  velikemu  Slavjaiiu  vladjki  Josipu  Jiiraju  Strossmaycrju  ustanovilo  je  „Pisa- 
teljsko  podporno  društvo**  v  Ljubljani  .,Strossma  yer  jevo  u  stan  o  v  o**  in  je  določilo  za  letos  v  ta 
namen  5  0  kron.  Do  te  ustanove  imajo  pravico  podpore  potrebni  slovenski  pisatelji  Vabimo  torej  svojo 
tovariše  na  književnem  polju,  kateri  mislijo  na  to  ustanovo,  naj  se  pismeno  oglase  do  1.  avgusta  I  1905. 

V  Ljubljani,  dne  24.  junija  1905. 

Pisateljsko    podporno    drui&tvo. 

Anton  Trstenjak«  podpredsednik. 

LEA  FATUR: 


V  BURJI  IN  STRASTI. 


POVEST. 

XI. 

V  temi  prežijo  grozne  vlasti, 
kdor  jim  zapade,  se  pogubi . . . 

iva  megla  je  zagrnila  krasne 
kamniške  planine:   Izginila 
je  ljubka  Šmarna  gora  in 
skrila  se  Sveta  planina,  iz 
megle  neprijaznih  objemov 
se  je   zvijal  nevoljno  stari 
orjak,   ljubljanski   grad,   a 
objemala  ga  je  vedno  tesneje,  ovijaje  mu  v 
fantastičnih  oblikah  ponosno  glavo  —  spu- 
ščala se  je  na  mlado  smrečje  jagod  in  gob 
bogatega,  mladini  priljubljenega  Golovca  in 
naznanjala  dolgo  vrsto  neprijaznih  jesenskih 
juter. 

Jesenska  jutra,  ko  poveša  drevje  tožno 
polgole  veje,  ko  toži  grmovje,  ko  visijo 
rosne  kaplje  na  trepetajočem  vclem  listju, 
pripravljenem,  da  odleti  v  prvem  pišu,  se 
spusti  v  znožje  drevesa,  na  katerem  je  živelo 
kratko,  ali  krasno  življenje  . . . 

Pršela  je  megla,  nevidljiva,  gosta  —  raz- 
predli  so  se  dekletom  umetno  skodrani  lasje 

,DOM  IN  SVET-  1905.  ŠT.  8. 


(DALJE.) 


in  legali  vlažni  po  čelu,  napojila  se  je  obleka 
vlage  in  visela  težka  ob  truplu,  noge  so 
stopale  nerade  po  zmehčani  zemlji. 

Ljudje  so  kihali,  kašljali,  mislili  težke 
misli . . . 

Od  Posavja,  dolenjske  strani  in  izpod 
Golovca  so  vlekli  zamišljeni  konji  voz  za 
vozom  poljskih  pridelkov.  Dala  je  zemlja 
svoje  moči  —  izpita,  trudna  se  je  priprav- 
ljala k  počitku.  Po  opustošenih  njivah  so 
stopale  čmerne  vrane,  so  skakutali  čirikajoči 
vrabci,  lazile  žuželke  in  hitele  poljske  miške 
z  najdenim  zrnjem  . . .  Ptice  so  se  zbirale  v 
jate,  krožile  žalostno  krog  svojih  bivališč  in 
odletale . . . 

Lastavice  so  se  selile,  ž  njimi  Taljani.  V 
tropah  so  zapuščali  gostoljubno  mesto  in 
odnašali  lepe  vsote  denarja  domov. 

Tudi  Gigantijevi  so  se  odpravljali. 

Ogromna  kovčega  sta  stala  pripravljena 
sredi  sobe,  oropane  gole  stene  so  gledale 
čmcrno  na  plakajočo  Luco,  tla  so  bila  po- 
krita z  odpadki  papirja,  slame  in  vrvic. 

Riko  in  Marko  sta  slonela  ob  Luči  in 
jo  vprašala  že  stotič:  Zakaj  ne  gre  ž  njima! 

Leonora,  v  sivem  potnem  plašču,  je  stala 
pri  oknu,  rdečkasto  -  zlati,  bujni  lasje  so  se 
svetili  skozi  pajčolan,  gledala  je  na  lepo 
gručo  otrok,  njen  obraz  je  bil  miren,  saj  je 
storila  vse,  kar  jej  je  bilo  storiti. 

Na  cesti  je  čakal  izvožček  —  vsi  so  pa 
čakali  Gigantija,  ki  se  je  bržkone  mudil  v 
pisarni  stavbinskega  društva. 

Prišel   je  ž  njim   kočijaž,   postrežček  in 

—  Vinko.  Prijazno  je  segla  Leonora  bledemu 
fantu  v  roko,  naročevala  mu  je,  naj  se  uči 
pridno,  da  skoro  dovrši  šole  —  in  potem 
naj  se  zanese  na  njo,  da  preskrbi  Talijanki 
balo.  Pri  gospe  Faghinetti  bode  Luciji  dobro, 
lehko  ostane  pri  njej,  dokler  se  udomači. 
Tako  govoreč  se  je  spustila  Leonora  po 
stopnicah,  Vinko  je  sledil  z  otroki,  kuharica 
je  priletela  z  nekimi  škatljami . . .  Otroka  sta 
objemala  Vinka  in  ga  vabila  v  Florenco, 
Leonora  se  je  vsedla,  potegnila  pajčolan 
čez  obraz  in  pogledala  na  dragoceno  uro. 
Drobni  kazalci  so  hiteli,  niso  marali,  ne  ve- 
deli, kako  težko  jemlje  duša  slovo  od  duše. 
Giganti  je  ostal  gori  —  rahločutna  Leonora 
je  umela,  da  hoče  izpregovoriti  na  samem 
z  deklico,  do  katere  je  vleklo  tudi  njo  nekaj 
tajnega. 

Naj !  —  Ko  pride  v  krasno  vilo  pri  Flo- 
renci  —  ko  ga  objame  lavorja  in  pinij  tihi 
gaj,  kraj,  kjer  se  spajata  umetnost  in  lepota 

—  pozabi  v  naročju  sreče  kmalu  male  de- 
klice . . .  Ona,  Luca,  pa  bode  tudi  srečnejša, 
ker  je  ne  bo  več  vznemirjalo  čudno  obna- 
šanje Gigantijevo,  ki  je  obsipaval  dekleta 
zadnji  čas  z  dokazi  pretirane  naklonjenosti, 
dočim  se  je  je  poprej  ogibal. 

Hotel  je,  da  naj  gre  ž  njimi  —  zahteval 

—  ali  ona  mu  je  rekla  odločno,  da  ostane 
Luca  v  Ljubljani,  ker  je  bolje  za  njo  tako. 
Čemu  voditi  dekleta  v  kraje  in  okoliščine, 
ki  niso  za  njo?  Bolje  je,  da  služi  v  Ljubljani, 
dokler  se  ne  omoži.  Hrvatinovi  tudi  niso 
zadovoljni,  da  gre  tako  daleč,  in  Luca  ostane 
rada. 

Kako  je  bledel  in  plamtel  —  ali  uklonil 
se  je  njeni  volji  —  v  Florenci  pozabi  vse. 
Prerojen  v  duhu  se  bode  radoval  rodbinske 
sreče  —  spremljal  jo  bode  njega  lepi  glas 


bajne  letne  večere  pri  petju  divne  laške 
romance  ali  tožne  slovanske  pesmi  —  kakor 
jo  je  spremljal  tiste  redke  čase,  ko  je  zabil 
svojega  nemira  v  njeni  bližini,  vtopil  se  z 
dušo  v  dušo  in  stiskal  k  sebi  drobno,  zgodaj 
umrio  hčerko  ... 

In  donela  bode  preko  Arna  ljubka  pesem 
Kastavcev:  „ Marica  dušo,  Marica  dušo,  go- 
spodskoga  roda;"  slišal -se  bode  srbrni  glas 
otrok,  reke  šumenje,  dreves  šepetanje . . . 

Kočijaž  je  stal  pri  še  odprti  kočiji,  konji 
so  prestavljali  nemirno  noge,  Leonora  je 
stiskala  Vinkotu  roko  —  Giganti  pa  je  stal 
pred  Luco  .  .  . 

Nikoli  še  ni  vzdignila  grozota  njegove 
pregrehe  tako  pošastno  pred  njim  svoje  glave ; 
vedel  je,  da  pušča  svoje  dete  v  rokah  brez- 
vestnega človeka,  in  vendar .  . . 

Prihajal  je  iz  tihe  kapelice,  kjer  je  dobilo 
njegovo  življenje  nov  vir,  kjer  je  oživela 
mrtva  duša,  verovala,  upala,  ljubila  . . .  Pri- 
hajal je  od  moža,  kateremu  je  obljubil  za- 
dostiti za  pregreho,  ne  kratiti  svojemu  detetu 
ljubezni,  dati  ji  tudi  v  svetu  stališče  svoje 
hčere. 

Poslovil  se  je  in  povedal  —  potožil  — 
da  mu  ni  možno  izpolniti  dane  obljube  — 
Leonora .  . .  Povedal  je,  da  je  otrovano  Lu- 
cino  srce  z  ljubeznijo  do  oženjenegaTalijana, 
znanega  zapeljivca  in  .  .  . 

Prijazno  obličje  patrovo  se  je  stemnilo, 
resnost,  strogost,  je  polnila  vsako  črto. 

„Čas  je,  da  nastopite  kot  mož,  razjasnite 
blagi  soprogi  vse,  rešite  dete  ..." 

„ Moral  bi  torej  reči  Leonori:  Ona  pojde 
z  nami,  ona  je  moja  hči.  —  Moral  bi  reči 
Luči:  Tvoj  oče  sem,  zahtevam,  da  greš  z 
menoj.  —  Moral  bi.  Častiti  oče,  moral  — 
ali  —  nemogoče  —  Leonora  ..." 

„Vaša  dolžnost  pred  Bogom  .  .  ." 

Svečane  so  bile  te  besede  —  ali  lahko 
jih  govoriti  njemu . . .  Stanujoč  v  tihem  za- 
vetju samostana,  kaj  ve  on  o  ljubezni  in  o 
strasti?  Njega  ne  objemlje  otroška  nežna  roka, 
njemu  se  ne  smehlja  žene  milo  oko,  mimo 
njega  gre  tisoč  naših  svetnih  skrbi  .  .  . 

Šel  je  iz  tihe  kapele  .  .  .  Tožno  so  gle- 
dali kipi  svetnikov,  in  prazne  so  bile  klopi 

za  njim  ...  Po  stopnicah  je  donel  odmev 
koraka  —  soinčni  trak  je  padal  skozi  pisana 
okna  —  zelena  zavesa  izpovednice  se  je 
dvignila  —  pater  je  šel  počasnih  korakov, 
povešene  glave,  globok  vzdihljaj  se  mu  je 
izvil  —  spogledali  so  se  svetniki  po  oltarju... 

Vedeli  so  menda,  da  so  ljudje  slabi  — 
junaški  v  grehu,  boječi  v  pokori. 

In  ko  je  stal  Giganti  pred  Luco,  so  mu 
zvenele  še  v  ušesih  besede  patrove...  Sra- 
mežljiva, objokana  je  stala  Luca  pred  njim 

—  kako  se  ga  je  ogibala,  odkar  jo  je  dobil 
na  sestanku  s  Pavlom! 

Takrat  je  zapretil  Pavlu  s  policijo  —  svaril 
dekle  in  jej  povedal,  da  jezapeljivecoženjen 

—  ali  —  je  li  to  pomagalo? 

Težko.  Hitela  bo  v  pogubo,  kakor  je 
hitela  mati,  in  on  je  ne  more  —  noče  — 
ustaviti  —  njemu  so  zvezane  roke  .  .  . 

Spoznal  je  Giganti,  da  rodi  greh  vedno 
le  nov  greh. 

Prijel  je  Luco  za  roke  in  jo  prosil,  naj 
mu  obljubi,  da  ne  bode  govorila  nikoli  več 
s  Pavlom.  Obljubila  je. 

„Luca  moje  dete,  obljubi  mi  tudi,  da  se 
obrneš  v  vsaki  sili  do  mene,  piši  mi  dosti 
in  pogosto  —  mislil  bodem  nate.  Tu  je  moj 
naslov  in  nekaj  za  male  potrebe  —  bodi 
poštena,  ne  zaničuj  Vinka,  ker  je  dober  fant, 
in  moli  za  mene  ..." 

Stisnil  jo  je  k  sebi,  za  hip  samo  je  slo- 
nela glava  hčerkina  na  srcu  očetovem,  rahlo, 
morda  prvič  v  življenju,  je  poljubil  oče  njeno 
čelo  in  odhitel. 

»Moj  oče  I"  je  vzkliknila  glasno  deklica 
in  pala  na  kolena. 

Zasvetilo  se  je  pred  njenim  očesom,  raz- 
širilo se  je,  in  poglobilo  v  temno  brezno. 
Našla  in  izgubila  je  očeta. 

Doli  so  zatopotali  konji.  „Addio,  Luca", 
so  klicali  otroci,  Leonora  je  pozdravljala  s 
tanko  roko.  Giganti  si  je  otrl  solzo  in  se 
ozrl,  a  Luce  ni  bilo . . .  Klečala  je  sredi  sobe 
izumljena,  zaplašena.  Gora  gorjd  se  je  zvalila 
na  njeno  mlado  srce,  trepetalo  je  pod  njo. 

Zavest  krivice,  storjene  materi,  storjene 
njej,  jo  je  zasenčila  s  krvavo  senco.  Peljala 
sta  se  Riko  in  Marko  na  strani  srečne  ma- 


tere na  mehkih  blazinah  -  a  ona  njihova 
sestra  —  mora  služiti.  In  njena  mati?  Ali  ni 
morala  dati  življenje  radi  lepe  Leonore? 

Strašne  slike  so  se  zgrinjale  pred  njo. 
Pa    razumela  je,   da  mora  molčati  o  vsem. 

—  Bil  je  njen  oče  .  .  .  Vinko  je  priletel  in 
obstal  začuden:  Ihteča  Luca  na  kolenih,  pred 
njo  novi  mošnjiček,  kaj  pomeni  to? 

Zbrala  se  je,  vstala,  obrisala  si  solze, 
spravila  mošnjiček  —  ali  njen  ljubki  obrazek 
je  bil  čudno  izpremenjen,  oči  so  bile  kakor 
tistih,  ki  vidijo  nočne  pošasti . . .  Prestrašen 
je  vzkliknil  Vinko:  „Kaj  te  je  napadlo  Luca, 
ali  si  bolna?" 

„Nič  —  nič  —  hudo  mi  je..."  je  jecala 
in  se  naslonila  ob  steno. 

Prisopihala  je  Katra:  „Za  božjo  voljo, 
kaj  so  že  šli?  Saj  pravim  —  ješ,  Luca,  kaka 
pa  si?  Ježeš,  saj  stoji  komaj  na  nogah  I" 
Modra  žena  je  zmajala  z  glavo: 

„Veš  kaj,  Vinko,  stopi  mimogrede  k  Fa- 
ghinettiju  in  povej,  da  je  Luca  bolna,  jaz  jo 
peljem  k  nam." 

Ležala  je  Luca  pri  Katri  v  tihi  sobici, 
bolela  jo  je  glava,  močno  bolela.  —  Koliko 
bridkosti  se  je  rodilo  v  njeni  mladi  duši 
tiste  dni  I  Mislila  je  na  svojo  mladost  brez 
radosti,  mislila  na  otročja  leta  v  zakotni  vasi, 
ko  je  hodila  bosa  za  ovcami,  jedla  kruh 
milosti,  ko  je  čakala  očeta  .  .  .  On  pa  se  je 
vozil  takrat  z  lepo  ženo,  živel  v  sreči,  ni 
se  spominjal  zapuščene  hčere.  Služiti  je  mo- 
rala v  hiši  svojega  očeta,  in  vender  je  tudi 
ona  njegovo  dete,  ima  enake  pravice  —  ah 

—  zaupila  bi  glasno,  da  bi  izvedel  ves  svet 
o  očetu,  ki  se  je  odkupil  svojih  dolžnosti 
z  mošnjičkom  denarja,  zaupila  bi,  da  bi  se 
zvalila  gora  gorja  z  njene  duše;  ali  ne  sme, 
ne,  sramota  bi  padla  na  očeta,  na  Rika  in 
Marka,  ki  sta  jo  ljubila  .  .  . 

Leonorino  podobo  pa  je  zagrnila  krvava 
megla.  Luca  je  bila  ženska  in  čutila  je  instink- 
tivno, da  je  bila  lepa  žena  vzrok  materine 
smrti  in  njenega  tožnega  življenja. 

Rada  bi  bila  umrla  Luca  tiste  dni,  ker  je 
videla  le  laž,  pregreho,  nesrečo  pred  seboj. 
A  bilo  je  nekaj,  kar  jo  je  tolažilo  za  prihod- 
njost  —  ljubezen   Pavlova,  na  katerega  je 

upala,  četudi  ji  je  rekel  Giganti,  je  prosil, 
naj  se  ga  ogne.  Na  tmino  njene  minulosti 
pa  je  svetil  spomin  na  blage  duše  živeče 
v  preprosti  daljni  vasi,  na  tiste,  ki  so  nekoč 
sprejeli  tujo  siroto  pod  svojo  streho,  siroto, 
zapuščeno  od  lastnega  očeta. 

Poslala  je  Hrvatinovim  denar,  ki  ga  ji 
je  bil  pustil  Giganti.  Bilo  ga  je  tristo  gol- 
dinarjev. Pisala  je,  da  je  imela  srečo  v  loteriji, 
ter  vzdihnila  zadovoljno,  ko  je  niso  več  žgali 
na  srcu  tisti  trije  stotaki . . .  Odšla  je  v  novo 
službo.  Ali  to  ni  bila  več  tista  Luca,  sveža, 
vesela  kot  nekoč;  preveč  gorja  seje  razlilo 
na  ljubko  glavico,  prehud  je  bil  vihar,  ki 
ga  je  prebila.  Mehanično  je  opravljala  svoja 
dela,  mrtvo  in  tiho  je  spremljala  gospo  na 
popoldanskih  izprehodih,  le  takrat  ji  je  za- 
žarelo  oko  in  lice,  ko  je  zagledala  Pavla. 

Pogosto  se  je  shajala  ž  njim.  Kajti  gospa 
Faghinetti,  še  mlada,  žive  narave,  dobrega 
srca,  nagla,  vzkipljiva  in  domišljava,  poklonov 
željna,  ni  držala  obljube  dane  Lconori,  da 
ne  bo  puščala  deklice  iz  oči.  Luca  je  bila 
prepuščena  sebi,  otrok  ni  bilo,  posebnega 
dela  tudi  ne. 

Gospa  je  dovolila  Luči,  da  sme  hoditi 
h  Katri  vselej,  kadar  ima  čas,  vprašala  pa 
ni,  kje  je  zares  bila.  Redko  in  le  za  hipe  je 
zahajala  Luca  h  Katri,  sicer  je  hodila  druga 
pota  —  poslušala  je  prevarljive  besede  mla- 
dega Talijana  in  sanjala  o  prihodnji  sreči. 
Očetovim  besedam,  da  je  oženjen,  ni  več 
verjela,  saj  Pavlo  ne  laže,  gotovo  ne,  on  jo 
poroči  v  kratkem,  in  dnevi  sreče  napočijo 
tudi  za  njo  . . .  Tedaj  bode  pisala  Gigantiju, 
da  se  je  varal  o  Pavlu.  A  sedaj  mora  mol- 
čati. Pavlo  ji  je  to  naročil,  in  dekle,  ki  je 
bilo  vajeno  molčanja  skalnatih  gor,  je  znalo 
zamolčati  srečo  kakor  gorje. 

Blaga  gospa  Leonora  je  bila  naučila  Luco 
vsak  mesec  k  izpovedi.  Rada  je  hodila, 
dokler  ni  imela  na  vesti  skrivnih  sestankov 
s  Pavlom,  a  sedaj  se  je  približala  le  nerada 
k  izpovcdnici. 

Nekaj  dni  je  premišljevala  besede  izpo- 
vednikove,  nekaj  dni  se  je  držala  obljube, 
dane  mu  s  solzami,  da  ne  bo  govorila  s 
Pavlom,  se  ne  shajala  ž  njim. 


Ali  prišel  je  list,  prišel  drugi  —  prišel 
je  Pavlo  sam  . . . 

Golobica  se  je  tresla  pred  jastrebom,  ali 
zmagovala  ni.  Pavlo  je  klel  izpovednika  in 
izpoved,  branil  Luči  praviti  po  izpovcdnicah 
stvari,  ki  niso  nikomur  nič  mar,  in  ji  obetal 
iznova  poročiti  jo  v  kratkem,  ako  bode  slu- 
šala  njega. 

Bila  je  ženska,  ljubila  je  in  verovala  po 
ženski  navadi. 

Nihče  ne  bi  mogel  več  ustaviti  Luce  na 
poti  propasti.  Ustvarila  si  je  malika  v  srcu 
in  ga  molila.  Gorje  ti,  uboga  deklica,  ko  se 
zruši  tvoj  malik  v  prah  . . . 

XII. 

Cvetela  roža,  sladk6  je  dehtela 

pa  solnce  je  žgalo  —  in  je  obledela, 

zapihal  je  veter  —  pa  je  odcvctela  . . . 

Dež  je  lil  v  potokih.  To  ni  bil  hudo- 
urni dež  poletni,  ki  ohladi  zrak  in  osveži 
zemljo,  bil  je  mrzli  dež  zimskih  dni,  ko  gledaš 
med  padajočimi  curki  tožne  posamne  sne- 
žinke, potapljajoče  se  v  deroči  kalni  vodi, 
ko  se  nabira  žuboreča  dežnica  po  cestah, 
zastaja  v  jarkih  in  išče  poti  v  obuvala. 

Po  spolzkem  tlaku  so  se  porivali  ljudje. 
Nevoljni  obrazi,  polglasno  mrmranje.  No- 
bena noga  ni  marala  stopiti  s  priljubljene 
obzidne  poti  . . . 

Truden  se  je  pehal  Vinko  z  drugimi 
dijaki  po  cesti.  Dobre  volje  so  bili  drugovi, 
smejali  so  se  in  zabavljali,  iskrili  se  dovtipov. 
Le  Vinko  je  molčal,  vlekel  svoje  knjige, 
skrival  vrat  v  visokem  ovratniku  plašča  in 
hitel  naprej.  Tuintam  so  se  odprla  vezna 
vrata  in  vzela  dijaka,  spremljanega  od  ve- 
selih pozdravov  sošolcev;  razpršil  se  je 
živahni  trop  polagoma  na  vse  strani  mesta. 
Počasi  se  je  vzpel  Vinko  po  stopnicah,  plaho 
je  pozdravil  gospodinjo. 

Katra  je  ravnala  perilo  in  bila  vidno  raz- 
burjena. Obračala  se  je  naglo,  metala  perilo 
v  koš,  da  se  je  kar  kadilo,  in  pogledala 
dijaka  z  jeznim  pogledom. 

„Tako,  Vinko,  tako  delaš  sive  lase  meni 
in    svoji   materi  .  .  .   Samo  štiri  reči  si  ime- 

novan  in  gospod  razrednik  mi  je  dejal:  Če 
pojde  tako  naprej,  ne  bo  nič  z  maturo .  .  . 
In  to  zaradi  tiste  -  Bog  mi  greh  odpusti 
—  laške  malopridnice,  ki  se  ti  smeja,  ko 
hodi  z  drugim  poletačem . . .  Meni  laže,  da 
mora  v  cerkev,  da  ne  utegne  k  meni,  pa 
sem  jo  videla  zadnjo  nedeljo  v  krčmi  z  nekim 
Lahom  ...  O  Bog,  kakšen  je  sveti  Vinko, 
bodi  pameten,  za  božjo  voljo!"  .  .  . 

Slišal  je  Vinko  te  besede,  prebledel  — 
in  že  je  bil  na  stopnicah.  Knjige  je  bil  vrgel 
na  posteljo. 

Hitel  je,  zaletaval  se  v  ljudi,  ki  so  ga 
srečavali,  in  se  ni  ustavil,  dokler  ni  pozvonil 
na  vratih  Faghinettijevih. 

Luca  je  odprla  in  odskočila  prestrašena 
nazaj  v  kuhinjo.  V  zadregi,  jecaje,  je  pove- 
dala, da  je  gospa  v  pohodih  in  se  vrne 
stoprv  čez  uro. 

Vinko  je  ni  poslušal,  videl  je  resnico 
pisano  v  njenem  barvo  menjujočem  licu, 
videl  je  dokaze  slabe  vesti  v  strahu.  Vendar 
je  poprašal:  „Lucika,  povej  mi,  ali  je  res, 
kar  se  govori . .  .*" 

Zdihnila  je.  „Res  je,  Vinko,  kaj  ti  hočem 
prikrivati.  Glej,  našla  sem  moža,  Talijana, 
ki  me  ljubi,  ki  me  hoče  poročiti  po  novem 
letu.  Za  mene  in  tebe  je  bolje  tako.  Saj  veš, 
kaj  želi  tvoja  mati  in  jaz,  saj  te  nisem  nikoli 
ljubila  tako,  kakor  ljubim  Pavla.  Imela  sem 
te  rada  kot  brata,  ti  mene  kot  sestro.  Vidiš, 
tebi  je  namenjeno  kaj  višjega,  meni  ubogi 
Luči  pa  ne  zavidaš  nekoliko  sreče,  kaj  ne?" 

Kako  hudo  je  bilo  Vinku  pri  teh  besedah! 
Ni  mu  prišel  ta  udarec  popolnoma  nepri- 
pravljen, že  kar  je  bila  deklica  v  Ljubljani, 
ga  je  slutil  -  vendar  je  bil  težak,  da  je 
mladenič  uklonil  glavo  pod  njim. 

Hipoma  mu  je  stopila  vsa  preteklost  pred 
oči.  Spomnil  se  je  nežnih  otroških  let,  ko 
se  je  igral  z  drobno  Črnolaso  deklico,  spomnil 
se  je,  kako  jo  je  ljubil  kot  sestrico  svojo, 
kako  je  delil  vsak  boljši  grižljej  ž  njo  in 
pretrpel  marsikatero  trpko  besedo  zaradi  nje. 

Rastel  je,  in  rastla  je  ž  njim  ona  ljubezen, 
ne  več  sestrska,  a  čista  in  lepa  kakor  kristal, 
s  sladkimi  upi  in  velikimi  obljubami  za  bo- 
dočnost. Luca,  drobna  in  ljubka,  je  bila  kakor 


zakljeta  kraljičina:  enkrat  napoči  dan  —  in 
on,  hrabri  vitez,  jo  reši  iz  sužnjosti  revščine 
in  bede,  jo  povede  na  svoj  dom  in  ji  po- 
kloni svoje  bogastvo,  svojo  roko  in  src6  . . . 
Vse  sanje  čarobne  in  sladke,  ki  so  pol- 
nile njegovo  srce  s  sladkostjo,  vse  trpljenje 

—  kdo  je  ljubil  kdaj  in  ni  trpel?  —  vsi  hipi, 
ki  jih  je  preživel  z  Luco,  vse  nade,  ki  jih 
je  gojil  ž  njo,  vse  mu  je  stopilo  bliskoma 
pred  oči  v  trenotku,  ko  mu  je  povedala 
kruto  resnico  . . . 

V  loncih  je  hropelo  in  vrelo,  sopara  je 
uhajala  polagoma  izpod  svetle  pokrivače  in 
se  izgubljala  proti  stropu,  kuhinjska  ura  je 
tiktakala  enakomerno,  zunaj  je  padal  šumno 
gosti  mrzli  dež.  Deklica  pa  je  stala  z  za- 
jetimi rokami  solzna  pred  njim . . . 

Molče  je  odšel. 

Dve  veliki  solzi  sta  zdrknili  deklici  po 
gladkem  licu,  niti  besedice  ji  ni  dal  v  slovo, 
a  morda  ga  ne  vidi  nikoli  več . . .  Čez  osem 
dni  jo  zagrne  radostna  sreča,  čez  osem  dni 
odpotuje  s  Pavlom  na  njegov  dom  in  tam- 
kaj jo  poroči  dragi  mož.  A  nihče  ne  sme 
tega  vedeti,  Pavlo  hoče  tako  . . . 

Nekaj  dni  je  hodil  Vinko  ves  poparjen... 
Smilil  se  je  celo  Katri,  jezila  se  je  na  pun- 
čaro,  na  vse  ženske,  tolkla  po  ognjišču. 

Osem  dni  po  tistem  nemem  slovesu  je 
kuhala  Katra  kosilo  in  rentačila  nad  fanti. 
Kar  zašumi  svileno  krilo  po  stopnicah,  za- 
diši  po  resedi  in  rdeča,  segreta  od  urne 
hoje  vstopi  gospa  Faghinettijeva. 

„Ali  je  tu  Lucietta?"  je  vprašala  naglo, 
ozrša  se  po  kuhinji. 

Znala  je  nekoliko  slovenski  in  je  mogla 
dopovedati  začudeni  Katri,  da  se  je  izgu- 
bila Luca. 

„Ježeš,  ježeš,  za  božjo  voljo",  je  stokala 
Katra. 

„Da,  da",  je  pravila  Faghinettijeva,  sprem- 
ljaje vsako  besedo  z  živahnem  kretanjem. 
„Grem  pogledat  danes  zjutraj,  zakaj  je  vse 
tiho,  kuhinja  zaprta,  trkam,  kličem:  Luciettal 

—  nič!  Mislite  si:  ključ  na  zidu  —  in  Lu- 
ciette  ni . . ." 

„Tudi  tu  je  ni",  je  dejala  prestrašena 
Katra.  „Pa  ne  —  da  bi  jo  bil  premotil..." 

In  povedala  je,  kako  je  našla  deklico  z 
onim  Lahom  v  gostilni. 

„Moj  Bog,  kaj  je  storiti?''  je  stokala  gospa, 
„  dajte,  pišite  domov,  nemara  ..." 

„Škoda  za  pismo'',  je  menila  Katra,  „Lah 
jo  je  odvedel,  kedar  jo  zapodi,  že  zopet 
pride  ..." 

„Jaz  grem  na  policijo,  zbogom  ..." 

Odhitela  je,  vest  ji  je  govorila  glasne 
očitke.  Bi  se  li  to  zgodilo,  da  je  pazila  na 
njo  I  In  Vinko?  Krasna  je  roža  cvetoča  na 
grmu,  dehteča  v  rosnem  jutru.  Utrgana,  po- 
valjana v  blatu,  je  izgubila  svoj  čar.  Ponos- 
nega mladeniča  misli  ne  sledijo  izgubljeni 
deklici.  Mora  tlačeča  mu  dušo  gaje  zapustila 
—  postal  je  resen,  odločen.  Zatopil  se  je  v 
učenje  in  se  pripravljal  vestno  k  maturi. 

Katra  je  pisala  Grgurinovim  in  namignila, 
da  je  vsaka  nesreča  enemu  v  srečo . . .  Pisala 
je  tudi  Leonori  v  Florenco.  Vinko  ni  hotel 
pisati  ne  govoriti  več  o  tem  .  .  . 

Urno  je  odgovorila  Leonora,  obžalovala 
ubozega  deklica  in  prosila,  naj  ne  omenja, 
če  misli  pisati  svojemu  soprogu,  nič  o  tem. 
Kadar  kaj  zved6  o  Luči,  naj  hitro  sporoči. 

V  Šembijah  so  bili  poparjeni  Orgurinovi, 
še  bolj  pa  Hrvatinovi.  Pala  je  grenka  kaplja 
v  veselje  bodoče  svatbe  Jožetove  s  krepko 
Grgurinovo  deklo  sploh  pa  je  bila  vzne- 
mirjena vsa  vas.  Možje  so  pozabili  odtrkati 
pipe  in  pljuvati  na  vse  strani,  fantje  so  se 
ustavljali  po  kolovozih,  dekleta  so  stikala 
glave  po  dvoriščih,  žene  pa  postajale  v  za- 
kajenih vežah,  celo  otroci  se  niso  potepali; 
poslušali  so  pogovore  in  pretehtavali  naj- 
novejšo novico:  Povodnji  mož  je  vzel  Hrva- 
tinovo  Luco,  ker  ni  hotela  biti  lepo  doma 
v  Šembijah. 

„No,  zdaj  pa  imata  stara",  je  dejala  Špela 
Lovrinova,  „ negovala  sta  jo,  kakor  gospo- 
dično, pa  nobeden  pritepencc  ne  stori  do- 
brega." 

Soseda,  bistroumna  Mihlovka,  ji  je  pri- 
trdila: „Jaz  sem  mislila  zmiraj,  da  ne  bo 
dobrega  iz  tega  dekleta,  botra  Grgurinova 
je  bila  slepa  . . ." 


Tako  so  ugibale  ženice  še  marsikatero, 
saj  ni  dovolj,  da  doleti  človeka  nesreča,  o 
taki  priliki  privlečejo  ljudje  vse  njegove  in 
cele  družine  napake  na  dan,  in  če  se  je 
komu  zmešalo  po  nesreči,  gre  precej  glas, 
da  je  bila  cela  tista  rodbina  od  nekdaj  malo 
zmešana. 

Najhuje  je  bilo  staremu  Hrvatinu. 

Zlezel  je  še  bolj  v  dve  gubi,  posedal 
in  govoril  sam  z  Luco: 

„Kaj  ti  nisem  pravil:  Ne  hodi  iz  Šembij,Jožc 
je  kmet  pa  pošten;  tukaj  ne  veš,  kaj  imaš. . ." 

Hrvatinka  ni  marala  govoriti  o  dekletu, 
ki  ji  je  napravilo  toliko  sramoto,  molila  je 
le  na  tihem  za  njeno  blodečo  dušo...  Jože 
je  pa  hodil  po  vasi  in  prenašal  udarec  v 
družbi  mlade  neveste. 

Dolge  zimske  večere  pa,  ko  je  stresala 
burja  žvižgaje  vrata  nizke  hiše,  sta  vzdigala 
stara  dva  sivi  glavi  in  poslušala,  če  ne  trka 
morda  roka  mlade,  trudne  popotnice  ...  Pa 
bila  je  le  burja...  In  molila  sta  po  lepi  stari 
navadi  za  popotnike  na  cesti,  za  mornarje 
na  morju,  za  jetnike  in  bolnike  in  za  duše, 
ki  se  vicajo  po  neznanih  krajih  . . .  Vselej, 
kedar  so  šli  Šembijci  mimo  znamenja,  po- 
stavljenega v  spomin  Luciettine  matere,  so 
se  prekrižali  in  zdihnili: 

„Bogve,    kot  hodi  njena  nesrečna  hči." 

V  Ljubljani  se  ni  izvedlo  nič.  Za  novo 
leto  je  prišla  po  pošti  lična  škatljica,  naslov- 
ljena na  Vinka.  Bila  je  iz  Florence,  druzega 
Katra  ni  izvedla. 

Dan  za  tem  pa  je  nanizal  frančiškanski 
brat  prstan  s  svetlim  kamenom  k  drugim  dra- 
gocenostim pri  ljubkem  »Praškem  detetu", 
kjer  je  klečala  nekdaj  Luca  še  lepa  in  čista 
ko  angel. 

Giganti  je  menil,  da  je  Luca  v  Ljubljani. 
Vinko  mu  ni  razjasnil  zmote,  ker  je  prosila 
Leonora . . . 

Minila  je  zima,  poletje  je  prineslo  maturo. 
Vinko  jo  je  dobro  prestal,  in  na  jesen  iz- 
polnil materi  vročo  željo :  Šel  je  v  semenišče. 

Napočila  je  druga  zima,  o  Luči  ni  bilo 
nobenega  glasu.  (DALJE.) 

SILVIN  SARDENKO: 


RODNI  ZEMLJI  S  TUJIH  TAL 


KAK  SI  LEPA! 

Ivak  si  lepa, 
ti  nedolžnost  mladih  let ! 

Rajsko  dete, 
tvoj  pogled  je  čist  in  svet: 

Kakor  angel 
v  beli  marmor  izklesan 

verno  gleda 
v  tabernakel  noč  in  dan. 

Kak  si  sladka, 
kakor  pesem  z  rodnih  tal, 

ki  jo  poje 
potnik  sredi  tujih  dalj ! 

Kak  si  jasna, 
kakor  v  temi  zlat  sijaj, 

komur  vgasneš  — 
ne  prisiješ  več  nazaj. 

OB  ŽELEZNICI. 

Pod  ograjkom  pašnatim, 
ob  železnem  tiru 
pase  čreda  pisana 
v  jutranjem  se  miru. 

Drog  za  drogom  —  dolg  sprevod 
raste  pod  višave, 
bele  niti  se  na  njem 
vijejo  v  daljave. 

Z  nitimi  srebrnimi 
veter  pesem  svira: 
čudna  godba  šumoma 
pldve  mimo  tira. 


In  pastir  stoji  .  .  .  sloni  .  . 
in  posluša  pesem ; 
v  mlada  lica  tihoma 
s^n  mu  lega  resen. 

Rad  bi  šel  od  teh  ovac, 
kamor  pesem  pl6ve, 
nove  videl  pašnike, 
nove  bi  domove. 

...  In  pridirja  črni  vlak. 
Mož  pri  oknu  gleda: 
Rad  ostal  bi,  kjer  pastir, 
kjer  je  drobna  čreda  .  .  . 


BERAC  MATEJ. 

Na  tlaku  mu  je  hladnem 
postlal  večerni  mrak  — 
in  legel  je  na  postelj, 
na  trdo  siromak. 

In  vendar  je  zaspal. 
A  v  sanjah  s  trdih  tal 
se  duh  mu  je  osmelil, 
visoko  tja  preselil  — 
pred  rajem  je  postal. 

In  gledal  po  dvorani : 
Na  zlatih  so  prestolih 
sedeli  nebeščani, 
na  ustnih  med  in  smeh, 
kot  svatje  na  gosteh. 

Ob  mizi  prcbogati, 
prav  blizu  mučenic  .  .  . 

Da !  To  je  rajna  mati ! 
A  s  pomlajenih  lic 
nikjer  ni  mogel  brati 
sledov  nekdanjih  muk. 


pa  mu  je  nagel  bel 
zateknila  za  trak: 
Matejcc,  jaz  te  ljubim, 
čeprav  si  siromak. 


O  blaženci  veliki! 
In  tudi  on  je  vmes: 
saj  bil  je  dober  oče 
in  vreden  teh  nebes. 

Med  vrsto  čistih  lilij 
v  prelestni  beli  svili 
na  glavi  pajčolan 
od  zlatih  niti  tkan, 
okoli  diadem  . . . 

Bi  li  verjel  očem? 

Seveda,  to  je  ona! 
Kako  je  lepa,  gledi, 
še  lepša  nego  kdaj, 
ko  je  na  vrtni  gredi 
slavila  rožni  maj. 
In  on  je  mimo  vrta 
privriskal  in  pripel. 


Od  takrat  teh  besed 
nikjer  ni  slišal  spet. 
In  kdo  je  še  med  njimi? 
Prijatelj  PeregrinI 
zahvaljen  večni  Oče  — 
saj  bil  je  blag  trpin. 

Nikoli  ni  mu  v  dušo 
posvetil  jasen  dan ; 
le  mrak  in  blisk  in  grom, 
ti  vedeli  so  zanj. 


^In  tudi  jaz  bom 


Hej! 


Matejec  vstani,  glej! 
Po  mestu  jutro  hodi 
in  ti  še  sanjaš  todi?! 
Redar  je  zaškrtil 
z  osornimi  zobmi. 


Matej  je  vstal  in  šel 
v  trpljenja  novi  dan, 
a  lajšal  mu  je  pot 
spomin  nebeških  sanj. 

FR.  S.  FINŽGAR: 


SREČALA  STA  SE 

VSAKDANJA  POVEST  BREZ  KONCA. 


IX. 

O   svileno    zelenkasti   odeji 
je  razprostrla  luna  drobno, 
svetlo  mrežo.  Malči  je  od- 
prla oči  in  z  roko  poteg- 
nila po  odeji.  Zdramila  se 
je  iz  poisna.  Dolgo  pa  ni 
mogla    zaspati.     Sedaj    je 
uprav   zatisnila  oči,    pa  je  pogledal    mesec 
skozi  okno  in  razgrnil  nanjo  srebrno  mrežo, 
tako   rahlo   in  brezslišno,   pa  se   je  vendar 
vnovič  predramila. 

Od  začetka  do  konca  so  se  ji  dvignile 
in  porodile  misli,  ki  so  jo  mučile  do  pol- 
noči. 

„Kaj  mi  je  bilo  včeraj?  Sram  meje.  Da 
sem  učinala  tako  veliko  nesramnost!  In  Do- 
minika sem  mučila,  da  je  imel  žalostno  srce 
in  lice.** 

Dvignila  se  je  in  podprla  z  roko  trudno 
glavo.  ^Kolikokrat  sem  se  že  tako  kesala! 
Ali  vselej  pride  nanovič,  kakor  bi  me  obsedlo, 
in  tedaj  se  veselim  neumnosti,  veselim  se 
puste  igre,  ki  rodi  v  moji  duši  grenkost. 
In  vem,  da  ljudstvo  govori  za  mojim  hrbtom, 
šepetajo  si  besede,  katerim  sledi  smeh,  spo- 
gledajo  se,  kadar  gred6  mimo  mene.  Jaz  se 
pa  jezim  na  licemersko  ljudstvo.  Nesrečnica! 
Zakaj  brodim  po  potoku,  kjer  je  polno  blata? 
Čemu  se  potem  jezim,  ako  je  voda  skaljena? 
Da  bi  tedaj  igrala,  kadar  koristim  sebi  in 
drugim?  Zakaj  sem  odprla  svojo  dušo  Do- 
miniku? Vzbudila  sem  ga  po  nepotrebnem. 
Ponudila  sem  mu  roko  zato,  da  gre  za  njo 
in  da  mu  jo  vedno  odmikam.  Čemu  to?  In 
nocoj  čutim,  da  mu  je  ne  odmikam  dolgo. 
—  ,Ženska  ljubi  samo  enkrat*,  sem  mu  rekla. 
Ko  bi  bila  lagala,  lagala  njemu  in  sebi?" 

Malčka  je  pomislila  na  svojo  ljubezen. 
Spomnila  se  je  velikih  priseg,  ki  jih  je  go- 
voril njen  izvoljenec.    Ali  ni  bila  tedaj  ona 


(KONEC). 

Dominik  —  bila  je  otrok,  ki  bi  segel  brez- 
umno po  britvi,  ker  se  mu  dopada,  ker  je 
svetla  in  blesteča?  „Zate  vsako  kapljo  krvi, 
zate  vsako  misel,  prvo  zjutraj,  zadnjo  zvečer." 
Tako  ji  je  pisaril,  tako  ji  je  govoril,  ko  se 
je  igral  z  njenimi  prsti.  Ona  je  pa  ver9vala 
z  veliko  vero  otroka,  ki  verjame  babici  bajko 
o  palači  povodnega  moža.  In  kar  naenkrat 
je  prišlo;  sladka  godba  njegove  govorice  je 
onemela.  Iz  pisem,  kjer  je  bilo  priseženih 
toliko  priseg,  je  kričala  s  pekočo  grenčico 
ena,  edina  beseda  —  laž.  Vse  samo  laž,  igra! 

Tedaj  je  odprla  tresoče  ustnice,  da  bi  ga 
proklela,  da  bi  vsa  najčistejša  deviška  čuvstva 
vrgla  nanj,  ki  naj  ga  pogreznejo  pod  črno 
grudo.  Odprla  je  ustnice,  pa  namesto  kletve, 
so  se  oglasile  tožbe,  kakor  zapuščene  grlice, 
hrepenenje  je  zagorelo  z  velikim  plamenom, 
ko  se  je  zavedela,  da  ga  ni,  da  je  odšel  in 
se  več  ne  vrne  do  nje.  Iz  oči  ji  niso  bli- 
skali žari  osvete;  solze  so  se  ji  vlile,  ki 
so  jokale:  „Vrni  se,  pridi  zopet,  vse  je  od- 
puščeno!" 

Nocoj  je  Malči  prvič  pomislila,  ali  ga  je 
resnično  ljubila?  Nikoli  se  še  ni  tako  pra- 
šala.  Govorili  so  ji  drugi  lepe  besede.  Pa 
se  jim  je  smejala.  Komedijanti!  Nekateri  so 
jo  prosili  roke.  Važno  je  bilo  tedaj  njih 
lice,  beseda  se  jim  je  tresla.  Malči  ni  vero- 
vala. Oj,  znate  igrati,  krasno  znate!  Proč, 
hinavci! 

In  nocoj  je  preudarila,  da  je  morda  krivo 
sodila.  Njen  izvoljenec  jo  je  ljubil,  ko  je 
gledala  skozi  visoka  okna  na  senčnato  dvo- 
rišče, ko  se  je  širil  glas  o  njenem  rodu  po 
deželi,  ko  so  se  klanjali  in  odkrivali  neznani 
ljudje,  zato,  ker  se  je  peljala  v  kočiji,  v  znani 
kočiji  na  izprehod. 

Kesneje  so  ji  ponujali  roko  ljudje,  ko  je 
solnce  slave  zatonilo,  ko  je  bila  revna  sredi 

ceste  in  ni  imela  drugega,  kakor  svoje  ubogo, 
izmučeno  srce. 

Naenkrat  se  je  rodila  v  glavi  čisto  nova 
misel.  Zavzela  se  je,  ko  jo  je  zagledala.  Ali 
je  to  mogoče?  Da  ga  nisem  ljubila?  Njega 
ne,  ki  mi  v  tihi  sobi  stopa  za  stol  pa  me 
pokliče  po  imenu?  Njega  ne,  ki  v  zelenem 
parku  naenkrat  stopi  pred  me  in  me  veselo 
pozdravi?  Tistega  ne,  ki  mi  v  sanjah  pri- 
nese rož  in  mi  jih  potrese  krog  postelje, 
na  glavo,  v  kite  mi  jih  vtakne,  vse  najlepše 
in  najljubše?  . .  . 

In  odgovarjala  je  misel:  Nisi  ga  ljubila! 
Ljubila  si  pravljice,  ker  si  bila  otrok,  ljubila 
si  viteza,  ker  si  sanjala  o  gradovih.  On  je 
prišel  in  je  igral  pred  teboj.  Všeč  ti  je  bila 
njegova  igra,  ker  je  srce  želelo  takega  ju- 
naka. Pa  je  odigral,  zavesa  je  padla,  po 
gledišču  je  zažarela  luč.  On  je  šel,  slekel 
obleko  viteza  in  se  pust  in  praznega  srca, 
v  ponošeni  suknji  podal  po  mestnih  ulicah, 
zavil  v  revno  beznico  in  se  ob  slabi  večerji 
jezil  na  občinstvo,  ker  ni  pokupilo  vseh  se- 
dežev .  .  .  Malči,  ljubila  si  ga  —  še  danes 
ga  ljubiš.  Ali  on  ni  bil  tisti,  ki  si  ga  ljubila 
—  tistega  še  išče  tvoje  srce  ... 

Zavzela  se  je  ob  tej  misli  in  bilo  jo  je 
strah.  Jasno  je  prevideia,  da  je  izkušnjava 
velika,  da  jo  ta  misel  premaga,  da  se  po- 
lasti njene  vere.  in  tedaj  bo  ona  še  rev- 
nejša. Njeno  srce  ima  sedaj  spomine,  lepe, 
pozlačene  spomine,  za  katerimi  je  prišla  ža- 
lost. Če  pa  vrže  te  spomine  iz  srca,  če  se 
utrdi  v  veri,  da  je  bila  samo  kratka  in  pri- 
jetna gluma,  tedaj  bo  njeno  srce  prazno  in 
pusto,  kakor  zemlja  na  prvi  strani  svetega 
pisma.  Pretresla  jo  je  ta  misel,  ki  se  je  za- 
grizla naenkrat  v  njeno  dušo  in  je  ni  iz- 
pustila. 

Torej  me  ni  samo  on  varal ;  varala  sem 
tudi  jaz  sama  sebe  tako  grozno  in  tako 
dolgo.  Komu  naj  še  verujem?  V  njem  ni 
bilo  vere,  ni  je  v  ljudeh  in  v  sebi  je  ne 
najdem.  Ali  torej  sploh  ni  resnice  v  besedi? 
Ali  so  si  ljudje  izmislili  besedo  „ resnica",  da 
se  lažemo  krepkeje?  .  .  . 

Kakor  nemirno  valovje  se  je  dvignil  dvom 
v  njenem  srcu.    in  v  tistem  trenotku  je  za- 


čutila, da  je  za  človeško  srce  največji  pekel 
nemirni  dvom:  Blagor  jim,  ki  verujejo!  Otro- 
kom blagor,  ki  sanjajo  ponoči  o  babičinih 
bajkah,  ki  jih  drugi  dan  vnovič  poslušajo 
in  vnovič  verjamejo. 

Torej  vse  človeštvo,  vsako  srce,  tudi 
moje,  vsaka  knjiga  —  vse,  vse  naj  je  zla- 
gano ? .  .  . 

Malči  je  glasno  vzdihnila,  glava  ji  je 
omahnila  na  zglavje,  obležala  je,  kakor  suh 
list  pod  jablano,  ki  se  skrivi  in  zvije,  kot 
bi  vedel,  da  ne  pride  nikoli  več  gori  na 
košati  vrh,  da  nikoli  več  ne  ozeleni  .  .  .  Vse 
je  laž .  .  . 

Srebrna  mreža,  stkana  iz  luninih  žarkov, 
je  izginila  z  odeje.  Mesec  se  je  skril  za 
oblak. 

Malčkine  oči  so  iskale  luči.  Široko  od- 
prte so  gledale  v  strop.  Nobene  svetlobe, 
sama  črna  noč;  niti  ene  jasne  pičice,  vse 
globoka  in  gluha  tema. 

Tedaj  bi  vzkliknila:  Smrt,  pridi!  Čakam 
te,  edino,  ki  me  otme  in  povede  skozi  temo 
drugam,   kjer   mora  biti  luč  in   resnica  .  .  . 

Počasi  se  ji  je  zazdelo,  da  se  tam  v  kotu 
nekaj  žari,  blizu  mize,  kjer  je  stol,  na  ka- 
terem je  sedel  Dominik.  Bolj  jasno  se  je 
zasvetlilo  iz  teme.  Uprlo  se  je  naravnost 
vanjo. 

Ali  je? 

Da,  Dominikov  pogled  je  to;  njegovo 
vere  polno  oko,  njegova  odkritosrčna  duša. 
Na  njenih  trepalnicah  visijo  njegove  oči, 
ona  ga  boža  po  licu  in  se  mu  smeje. 

^Ljubezni  vredni  otroki" 

Saj  ni  vedela  tedaj,  kaj  je  govorila.  La- 
gala mu  je,  ko  je  govorila  o  ukradeni  lju- 
bezni. Lagala,  ko  je  rekla,  da  bi  mu  jo  dala 
z  obema  rokama,  ko  bi  jo  imela,  in  tedaj 
je  šel,  moral  je  iti  od  nje;  morda  se  ne  vrne 
nikoli  več.  In  če  bi  mu  govorila  sedaj  dru- 
gače, ne  bi  verjel.  Začudil  bi  se,  morda  bi 
se  na  glas  zasmejal  in  jo  pehnil  od  sebe? 
Lagala  si!  Ne  verujem  ti.  Tedaj  bi  se  ska- 
lila vera  v  njegovih  očeh,  napotil  bi  se  v 
svet,  kakor  se  je  napotila  ona,  ko  je  zve- 
dela, da  so  bile  vse  prisege  laž. 

Nesrečnica! 


Digitized  by 


Google 


460 


Obraz  si  je  zakrila  v  temi,  da  ne  bi  vi- 
dela Dominikovih  oči.  Ali  trdno  so  visele 
na  njenih  trepalnicah,  po  solzah,  ki  so  pol- 
zele skozi  prste,  so  se  prikradle  in  gledale 
vanjo  polne  vere  in  upanja  .  . . 

Teden  dni  je  Malči  postajala  pri  oknu. 
Kadar  se  je  oglasil  kdo  pri  vratih,  vselej  je 
vztrepetala  in  prosila:  Moči,  moči  mi  daj, 
moj  Bog!  Zrla  je  skozi  okno  na  cesto  in 
iskala  Dominikovih  oči.  Želela  jih  je,  hrepe- 
nela za  njimi.  Toda  vun  se  ni  upala,  na  cesto, 
na  izprehod,  da  ne  bi  nagloma  stopil  pred- 
njo in  je  ogovoril  . .  . 

„ Malči,  ti  si  grozen  otroki  Kaj  ti  je?  Zble- 
dela si  mi.  Ponoči  čujem,  kako  si  nemirna. 
Povej  mi,  kaj  ti  je  I  Zakaj  molčiš?" 

„Mara,  jaz  sem  nesrečna  do  konca  dni!" 

„ Nesrečna  do  konca  dni!  Prosim  te,  ro- 
tim te,  bodi  pametna!  Ne  sanjaj,  ne  misli! 
Bodi  močna,  kljubuj  usodi!  Zmagaš,  če 
hočeš.« 

„Mara,  ti  me  pahneš  od  sebe,  če  ti  po- 
vem! Ti  me  moraš  pahniti,  ker  si  močna  — 
jaz  pa  pero,  igrača  v  vetru." 

„Kdaj  sem  te  pahnila?  Kdaj  te  nisem 
pritisnila  k  srcu?  Zakaj  take  misli?" 

»Mara,  ne  obsodi  me!  Polastila  se  me 
je  misel,  drži  se  me  kakor  s  kleščami  — 
grozna  tnisel,  Mara." 

„Povcj,  dušica!  NiČ  me  ne  more  bolj 
boleti,    kakor  me  boli,   ker  mi  ne  zaupaš." 

^Odpusti,  Mara!  Vse  ti  povem.  Domislila 
sem  se,  da  ne  ljubim  svojega  nezvestega, 
da  ga  pravzaprav  nisem  nikoli  ljubila." 

„Deklič  zlati,  prva  najpametnejša  beseda! 
Ali  sem  ti  mogla  kdaj  reči,  da  je  tvoje  go- 
vorjenje nespametno?  Ali  sem  ti  mogla  ugra- 
biti še  tisto  peščico  spominov,  ko  nimaš  dru- 
gega prav  nič?  In  sedaj  jih  trgaš  sama!  Prav 
je !  Ali  je  vreden  lopov,  da  mu  posvetiš  eno 
misel,  en  trenotek,  da  izgovoriš  eno  besedo 
o  njem!  Malči,  v  tebi  se  poraja  moč.  Z  nogo 
boš  stopila  na  tilnik  usodi.  Ne  sme  te  več 
potreti.  Uniči  naj  te,  upogne  nikdar!  Za  to 
besedo  si  vredna,  da  te  poljubim!" 

Malči  se  je  pa  branila  in  zajokala  v  gren- 
kem obupu. 


„Nikar,  oj  nikar!  Jaz  sem  nesrečna  do 
konca  dni !  Praviš,  storila  sem  pametno  delo, 
a  takoj  učiniia  veliko  nespamet.   Dominik!" 

Nagnila  se  je  na  njene   prsi  in  zaihtela. 

„Z  Dominikom  si  se  igrala!" 

„In  zaigrala  svojo  srečo." 

„Bodi  modra!  Ni  zaigrana,  pa  ni  dob- 
ljena. Vse  je  v  temnem  naročju  bodoč- 
nosti   —  * 

„ Bodočnosti,  ki  me  uniči  in  stare." 

„Malči,  bodi  močna!  Dovolj  si  trpela!". . . 

Malči  je  stopila  za  korak  od  Mare.  Vse 
objokane  oči  so  jo  prašale:  Ali  morem  biti 
močna,  ko  sem  taka  kakor  bilka? 

In  v  ponosnih  očeh  Marinih  je  brala  od- 
govor: Moreš,  če  hočeš  .  .  . 

X. 

Dominik  se  ni  ganil  od  pisalne  mize. 
Oče  ni  imel  ves  teden  nobenega  posla  zunaj. 
Sedel  je  v  pisarni  in  urejal  nakupičeno  delo. 
Večkrat  se  je  ozrl  skrivaj  na  Dominika,  ka- 
terega lice  je  bilo  jasno,  vender  nekako  sta- 
rejše —  moško.  Delal  je  s  podvojeno  silo, 
ne  več  kot  tlačan,  kakor  bi  delal  zaradi  po- 
velja; delal  je  resno  in  z  velikim  veseljem. 

Oče  se  je  zadovoljno  pogladil  po  sivi 
bradi.  Njegovo  skrbi  polno  srce  se  je  ra- 
dovalo.  Sin  mu  ni  zameril,  ker  gaje  svaril. 
Ni  se  več  ganil  na  pošto. 

„Hvala  Bogu,  vse  je  rešeno",  si  je  mislil 
oče.  „ Dobro  srce  ima  moj  sin!" 

Peresi  sta  begali  po  velikih  knjigah;  glo- 
boko sklonjena  sta  molčala  oče  in  sin,  na 
mizi  so  se  dvigali  vedno  večji  skladi  ure- 
jenih računov,  prepiskov  in  načrtov. 

„Pa  bi  šel  nekoliko,  Dominik,  po  kosilu 
postavim,  ali  na  večer,  da  se  izprehodiš. 
Vreme  je  prijetno!" 

Dominik  pa  ni  šel.  Kadar  je  oČe  zadre- 
mal v  naslonjaču  po  jedi,  je  dobil  Dominika 
vselej  v  pisarni;  vselej  ga  je  komaj  čakal, 
da  dobi  novega  dela. 

Kadar  je  pa  na  večer  Dominik  zaklenil 
za  seboj  vrata  malega  kabineta,  tedaj  so  šle 
na  izprehod  njegove  misli.  Vselej  je  začutil 
na  licu  mehko  roko,  ki  ga  je  božala,  slišal 
je  besede,  ki  mu  jih  je  govorila  Malči. 

»Prijatelji  Moj  ljubezni  vredni  otroki  — 
Dala  bi  ti  jo,  ljubezen,  z  obema  rokama  bi 
jo  ponudila,  ko  bi  jo  imela.  .  ." 

„Da  je  nima  I  Lopov,  zakaj  si  jo  ukradel? 
Vrni  jo,  meni  je  namenjenal" 

Razžalostil  se  je  in  s  povešeno  glavo  je 
hodil  po  sobi. 

Pa  se  mu  je  pokazala  zarja  zo  goro.  In 
v  zarji  je  stala  Malči.  Prameni  so  svetili  skozi 
njeno  obleko  in  ona  ga  je  vabila  z  roko 
k  sebi. 

„Ni  resi  Imaš  še  ljubezen.  Vrne  se  k  tebi, 
takrat  se  vrne,  ko  pridem  z  lastno  močjo 
do  tebe,  prav  na  vrh  gore.  Takrat  boš  ču- 
tila, Malči,  da  sem  privel  tudi  ljubezen  nazaj 
v  tvoje  srce  in  ti  boš  razprostrla  roke  in 
me  objela  in  ljubezen  bo  vsplamtela  v  srcu.** 

Potegnil  je  po  licu,  kjer  ga  je  božala 
njena  roka. 

,Še  me  pobožaš,  Malči,  še  me  povabiš 
k  sebi  I  Moja  ljubezen,  moj  znoj,  moja  moč, 
ki  si  jo  vzbudila,  ta  prikliče  in  obudi  od 
smrti  tvoje  ubito  srce.  Takrat  bom  pri  cilju 
in  se  ozrem  vesel  nazaj  na  težko  pot.  Ta- 
krat se  začudim,  kako  da  si  nisem  prej  upal 
z  dvorišča.  In  prav  je,  da  nisem  šel.  Morda 
bi  te  ne  bil  ugledal,  nemara  bi  šel  in  bi 
našel  zlagane  oči,  brez  vere,  pa  bi  šel  za 
njimi  in  bi  umoril  samega  sebe.  Hvala  ti, 
edina,  predraga  I" 

Dominik  odpre  okno.  Hladna  sapa  je  hi- 
tela po  golih  mladikah.  Gledal  je  proti  pošti« 

—  Da  bi  se  odmeknile  tiste  hiše!  Luč 
bi  ugledal.  Za  zaveso  morda  sloni  ona  in 
misli  name,  na  prijatelja,  ki  želi  do  nje,  pa 
noče,  ne  sme,  ker  je  obljubil,  ker  hoče  biti 
mož.  —  Ali  nekoč  potrka  na  njeno  okno. 
Tedaj  bo  imel  polne  roke  darov;  iz  nje- 
govih znojnih  kapelj,  iz  dolgih  ur,  ki  jih 
je  prebil  v  neprestanem  delu,  je  vzrastlo 
bogato  snopje.  Seboj  prinese  zlatega  zrnja 
in  potrka  na  okno  pa  ji  poreče:  Malči,  pri- 
jateljica! Poglej,  nisem  prišel  prazen.  Bogat 
sem;  boj  v  delu  me  je  oblagodaril.  Vstani 
iz  samotne  celice,  pusti  skrb  in  delo,  pridi 
k  meni,  s  teboj  delim  vsako  zrno;  ti  si  me 
vedla  na  polje,  v  vročino,  ti  vun  iz  sence 
—  zato  vživaj  z  mano! 


In  čutil  je,  kako  se  je  dvignilo  za  za- 
veso, kako  je  veselo  vzkriknilo.  Okno  se  je 
odprio  na  stežaj,  dišalo  je  po  maju,  njeno 
lice  se  je  zasvetilo  v  luči  in  se  vzradovalo. 
Po  cvetju  je  plula  ljubezen,  v  njeno  srce  je 
šla,   in  duša  je  zapela  pesem   vstajenja  .  . . 

Legel  je.  Oči  so  se  zaklopile,  lica  se  je 
doteknila  mehka  roka  —  nad  njim  so  za- 
šepetale  sanje  lepe  bodočnosti ...     —     — 

Dominik  je  korakal  na  pošto.  Njegove 
stopinje  so  bile  odločne  in  moške.  Ko  je 
šel  mimo  pokopališča  in  se  ozri  na  pira- 
mido, je  obljubil  prahu  pokojne  matere,  da 
se  ne  užalosti,  naj  se  zgodi  karkoli.  Pre- 
pričan je  bil,  da  je  priporočena  pošiljatev 
odgovor  iz  Bosne 

»Bodi,  kar  hoče!  Češem  propal,  stopim 
mirno  pred  očeta  in  porečem:  Oče,  jaz  grem 
odtod.  Kam,  ne  vem.  Grem  v  svet,  grem 
za  kruhom,  na  delo.  Ne  vidite  me  prej,  do- 
kler se  ne  vrnem  in  ne  pokažem  rok  ter 
rečem:  Oče,  trpele  so  te  roke,  glava  je  oma- 
govala  -  pa  sem  prišel  in  roke  niso  prazne, 
glava  ni  podrta  in  obupana.  To,  sveti  prah 
srca  moje  matere,  to  ti  obljublja  sin!" 

Tako  težka  Še  ni  bila  nikoli  pot  na  pošto. 
Čutil  je,  da  se  igra,  igra  »ali  —  ali".  Tam 
zagleda  Malči,  ki  bi  videla  njegovo  usodo. 
Pa  bi  ga  morda  milovala,  ,otrok*  bi  mu  rekla 
in  njeno  oko  bi  bilo  rosno.  Ne  I  Bodi  kar- 
koli! Do  zadnje  kaplje  v  boj,  ker  sem  človek! 
Na  pot  grem,  kjer  sije  vroče  solnce,  kjer  je 
malo  hladne  sence.  Kjub  temu  grem,  ker 
hočem,  ker  moram  .  .  .  Dnu  stopnic  ga  je 
obšlo  Še  enkrat  z  vso  klaverno  silo  obupa,  z 
zadnjim  navalom.  Ali  stopil  je  odločno,  kakor 
bi  planil  v  grozeči  val  in  ga  pretrgal  z  močno 
roko.  Zadnji  strah  je  premagal. 

»Gospod  Dominik,  upam,  da  Vam  lehko 
čestitam!  Tu  pismo  iz  Bosne,  pa  brez  ob- 
ligatnega  šopa  vrnjenih  izpričeval!" 

Mara  mu  je  vročila  pismo. 

»Morda!  Hvala  lepa.  Sicer  pa  vseeno. 
Sem  čisto  miren.  Začutil  sem  v  sebi  moč, 
da  se  napotim  krog  sveta,  bos,  če  treba, 
in  si  poiščem  kruha!" 

»Dominik!"  se  je  čudila  in  veselila  Mara. 
»Dominik,  ne  poznam  Vas.    Deset  dni  Vas 

nisem  videla,  pa  Vas  ne  poznam!  Kje  je 
ostal  tisti  nesrečni  fant,  tisti  omahljivec,  ki 
je  obupaval?   Dominik,    kje  je  tisti  otrok?" 

„Ni  ga  več.  Odrezan  je,  pokošen,  da  iz 
rahle  bilke  raste  hrasti'' 

Mara  je  pomolčala,  ozrla  se  v  njegovo 
odločno  lice  in  vzkipela  radosti: 

„  Čast  vam,  Dominiki  Pozdravljen -mož!" 

Dominik  je  odprl  z  mirno  roko  pismo. 
Dekret.  Službo  naj  takoj  nastopi. 

Sprelctclo  je  veselje  njegovo  lice,  a  ostalo 
je  resno  in  moško. 

Mara  mu  je  stisnila  roko  in  čestitala  na 
ugodni,  tako  dolgo  iskani  službi. 

^Kako  me  veseli,  gospod  Dominik!  Do- 
poldne sem  čestitala  Malči,  sedaj  Vam.  Kako 
zanimivo!  Oba  hkrati!" 

Dominik  ni  hotel,  si  ni  upal  prašati  po 
Malči.  Nameril  je  korak,  da  bi  odšel  in  ob- 
vestil očeta,  stopil  ponosno  pred  mamo  in 
ji  rekel:  Veseli  se,  grem!  Mara  ga  je  pa 
pridržala  in  mu  ponudila  stol. 

„ Poglejte,  vesela  sem  Vas.  —  Toda 
Malči  —  ta  revica  joka  ves  dan.  Toliko  me- 
secev je  prosila  kruha,   ko  ga  dobi,  joka." 

„Boji  se,  sirota.  Morda  ne  zmore.  Pre- 
nežna  je!" 

Mara  je  šla  ponjo  v  sosedno  sobo,  da 
bi  Dominiku  čestitala.  Slonela  je  ob  mizi. 
Oči  objokane,  v  licu  polno  žalosti. 

»Oteri  si  solze!  Pojdi,  Dominik  je  dobil 
službo!  Čestitaj  mu!" 

»Mara,  pusti  me.  Ne  morem!  Saj  veš. 
Če  se  pozabim!" 

„Bodi  močna!  Pridi!" 

Prijela  jo  je  za  roko  in  vedla  k  Domi- 
niku. Ko  je  ta  zagledal  njene  objokane  oči, 
ga  je  spreletelo.  K  njej  bi,  in  objel  bi  glavo 
ter  jo  skril  na  svojem  srcu. 

„ Čestitam,  gospica." 

Tako  tuj  se  mu  je  zdel  ta  hagovor. 

^Prijatelj,  bodi  srečen!" 

Segla  sta  si  v  roke,  oko  se  je  strnilo  z 
očesom,  usta  so  onemela,  in  v  tem  trenotku 


tudi  Mara  ni  vedela  besede.  Le  srca  so  go- 
vorila v  pogledih. 

Videla  je  pred  seboj  dvoje  src,  ki  sta 
se  srečali  mimogrede  na  isti  trnje  vi  poti, 
dvoje  duš,  ki  sta  se  že  zlili  druga  v  drugo, 
ki  pa  molčita  in  si  ne  upata  govoriti,  kar  kri- 
čijo njihovi  pogledi,  kar  pripoveduje  na  licu 
vsak  vtripljaj. 

„Oba  me  torej  zapustita.  Dolgočasila  se 
bom!" 

Nikdo  ni  odgovoril;  roki  sta  bili  še  tesno 
sklenjeni. 

»Kaj  ne,  Malči,  da  ti  smem  pisati?" 

„Smeš  —  moraš " 

Solze  so  priplule  v  oči,  odmeknila  mu 
je  roko. 

„Malči,  jaz  verujem  v  vstajenje  tvojega 
ubitega  srca.  Nekega  dne  vstane  in  se 
zdrami  .  .  ." 

Malči  je  zajokala. 

„ln  pride  morda  k  Vam,  gospod  Do- 
minik!" 

„Mara!"  je  vzkriknila  Malči. 

„Ne,  tedaj  jaz  pridem  k  njemu  in  se 
veseliva  oba  velikega  vstajenja." 

Malči  je  dvignila  objokane  oči  k  njemu. 
Glava  se  ji  je  nagnila,  kakor  makov  cvet  in 
obsionela  na  Dominikovih  prsih. 

Dvoje  src,  ki  se  je  srečalo,  je  zavriskalo, 
na  vzhodu  življenja  je  vstajala  visoka  lju- 
bezen .  . . 

Za  par  dni  je  pognal  postiljon  Tine 
konja;  poštna  kočija  se  je  zagugala,  Mara 
si  je  brisala  solze  in  gledala  za  vozom,  v 
katerem  se  je  odpeljala  proti  severu  — 
Malči. 

Za  njim  je  kmalu  pridrdral  koleselj.  Skro- 
men sam  je  sedel  ob  sinu  Dominiku  in  ga 
spremljal  v  mesto. 

Šla  sta,  ki  sta  se  srečala,  narazen,  na 
sever  in  na  jug. 

Sojenica  jima  plete  zlate  nitke  bodoč- 
nosti ...  Da  bi  jih  ne  prestrigla  kruta  Parka! 


^5^'i2  i2i^^?<^^^^ 

Nikomur  hib  ne  prizanašaj, 
ocene  piši  jedrovite  — 
a  preje  svojo  vest  izprašaj, 
če  si  možak  ,integer  vitae !' 

Gorje,  če  nisi !  Vsaka  lisa 
razgali  se  ljudem  na  tebi, 
in  temni  del  življenjepisa 
prekmalu  bodeš  bral  o  sebi. 


Ohol  in  žaljen  duh  ne  boža. 
Bojniku  niso  psovke  tuje. 
Z  besedo  se  opeva  roža, 
a  tudi  blato  opisuje. 

Imaš  li  torej  trdost  brusa, 
na  srcu-  mirnem  čisto  roko, 
demant  vrojenega  ukusa 
in  znanje,  kakor  svet,  široko? 


?^^5^?«^^^=^^<^ži^'i>5; 


ANTON  MEDVED: 

POETU. 


Jvljenja  boj  je  hud  in  trd. 
Kam  z  mehkimi  čutili  hočeš? 
Zdaj  vriska,  zdaj  preklinja  svet, 
in  ti  vzdihuješ,  tarnaš,  jočeš, 
užaljeni  poet? 

Ubija  Ijud  se  noč  in  dan, 
kje  našel  bi  bogastva  vire, 
in  ti  opevaš  log  in  cvet 
in  ti  bi  živel  rad  od  lire, 
zamišljeni  poet? 


Visoka  služba,  jezik  dolg, 
poklon  do  tal  —  to  vleče  nase. 
Predstavljaj  ti  krepost  deklet, 
kdo  briga  se  za  tvoje  glase, 
zaljubljeni  poet? 

Satire  pikre  vzdigni  bič ! 
Srdit  naj  misli  ta  in  oni, 
da  je  nedolžno  prizadet, 
ti  jasne  glave  ne  ukloni, 
navdušeni  poet! 


A  če  ti  Bog  ni  dal  moči, 
da  sveti  srd  izliješ  v  žolči, 
sam  sebi  poj  do  sivih  let 
in  gluhim  stenam  —  ali  molči, 
nesrečni  moj  poet! 


Digitized  by 


Google 


464 


I.  LAH : 

ZAVOŽEN  VOZ... 

SLIKA. 


račal  sem  se  v  noči  domov 
po  blatni  cesti.  Noč  je  bila 
deževna.  Popoldne  se  je 
bilo  nenadoma  zmračilo  na 
vseh  straneh,  potegnil  je  se- 
ver čez  griče  sem,  zavalili 
so  se  po  njem  oblaki,  in  dež 
se  je  razlil  čez  celo  stran.  Pobegnile  so  po- 
stovke  iznad  polja  in  kmetje  so  izginili  v 
hiše.  Deževalo  je  do  večera,  ki  se  je  stemnil 
nenavadno  hitro.  Zvečer  se  je  vlil  zdajpa- 
zdaj  gost  dež,  potem  pa  je  zopet  polagoma 
pršelo...  Oblaki  so  se  valili  proti  vzhodu, 
grom  je  bobnel  med  njimi  in  v  dalji  na 
nebu  so  se  prikazovali  dolgi  bliski,  ki  jim 
je  šele  čez  dolgo  sledil  grom,  dolgočasen, 
votel,  kot  da  je  daleč  nekje  v  tujih  krajih. 
Zemlja  je  bila  sprana,  polži  so  lezli  po 
potih  in  vrane  so  se  zbirale  okoli  polja  pod 
noč.  Vode  so  tekle  po  potih,  po  jarkih  so 
nastopile  luže,  polje  je  dišalo,  oživljeno, 
opojeno  v  božjem  dežju,  po  gozdih  so  šu- 
mele vode.  Rega  se  je  oglašala  nekje  ob 
gozdu,  kot  da  je  dežja  premalo.  Tuintam  se 
je  na  poti  pokazal  kak  človek,  ki  ga  je  bil 
dež  ustavil  kje,  sicer  je  pa  bilo  vse  prazno. 
Padla  je  potem  noč,  temna,  ko  ne  vidiš  niti 
za  ped  pred  nosom.  Umirilo  se  je  vse: 
oblaki  so  viseli  daleč  okoli  prav  do  bližnjih 
gričev  in  se  valili  proti  vzhodu  in  novi  so 
za  njimi  prihajali  bogve  odkod.  Dihalo  je 
vse  v  svežem  zraku,  kot  prenovljeno  v  dežju. 
Reka  se  je  slišala  v  dolini,  kako  je  bila  na- 
rastla,  pri  mlinih  je  drla  Čez  jezove  in  ko- 
lesa in  je  mogočno  šumela,  daleč  se  je  slišal 
njen  veseli  šum.  Z  dreves  je  kapalo  na  tla 
v  debelih  kapljah. 

Šel  sem  po  cesti,   a  ceste  se  ni  videlo. 
Dež  je  bil  prenehal  in  v  oblakih  se  je  včasih 


na  dolgo  zabliskalo.  Blato  je  bilo  veliko,  in 
lehko  bi  bil  zašel  na  polje,  ko  bi  mi  ne 
bila  znana  okolica.  Niti  ene  luči  ni  bilo  videti 
nikjer,  da  bi  se  reklo :  tam  je  vas  .  .  .  Po- 
časno, slabotno  grmenje  se  je  začulo  zdaleC- 
daleč,  kot  da  se  je  začulo  onkraj  nebes  na 
vzhodu  in  Šlo  po  celem  nebu  naokrog. 

Šel  sem  tako  in  sem  zadel  ob  nekaj 
trdega.  Mislil  sem,  da  sem  zašel  v  ograjo. 
Šel  sem  naravnost,  nisem  se  spomnil,  da  bi 
bil  tu  ovinek,  in  čudno  se  mi  je  zdelo,  kako 
bi  bil  zašel  v  ograjo.  Prijel  sem,  in  ni  bila 
ograja.  Zasvetilo  se  je  zopet  med  oblaki, 
daljni  blisk  je  pretrgal  za  trenotek  temo,  in 
sem  videl,  da  stoji  pred  menoj  voz.  Za- 
vožen je  bil  ravno  čez  pot  in  je  zaprl  celo 
cesto. 

Tema  je  nastala  po  blisku  in  se  ni  vi- 
delo, kaj  je  na  vozu. 

Posegel  sem  na  voz  in  dotipal  sem  slamo. 
V  njej  je  ležalo  nekaj,  vreča  ali  kaj ;  vse  je 
bilo  docela  premočeno,  menda  je  stalo  že 
dolgo  na  dežju.  Želel  sem,  da  bi  se  zopet 
zabliskalo,  počasi,  nadolgo,  da  bi  videl,  če 
je  človek  na  vozu.  Šel  sem  ob  vozu  k  spred- 
njemu koncu.  Prijel  sem  za  ročico  in  po- 
segel na  voz . . .  Nekdo  je  sedel  na  vozu. 
Prižgal  sem  žveplenko  in  pogledal,  kaj  je. 
Konj  je  stal  pred  vozom,  glavo  je  imel  nizko 
in  gobec  je  molil  v  deteljo  na  njivo.  Stal  je 
nepremično,  kot  da  dremlje.  Zašel  je  bil  že 
precej  daleč  v  njivo,  in  dalje  mu  je  zabranil 
kol,  ki  so  se  obenj  zapletle  verige  in  vajeti, 
da  se  je  ustavil.  Stegoval  se  je  po  travi  in 
stal  leno,  komat  prav  na  glavi  in  vajeti  za- 
motane. 

Žveplenka  je  ugasnila,  videlo  se  ni  več. 
Hotel  sem  pogledati  na  voz.  Zabliskalo  se 
je,  počasi,  kot  žugajoče -preteče,   in  se  za- 

svetilo  po  celi  okolici.  V  tem  trenotku  se  je 
videlo  vse.  Voznik  je  dremal  na  vozu,  glava 
je  bila  zlezla  med  kolena,  klobuka  ni  bilo 
na  glavi,  bič  je  slonel  v  naročju,  in  dremal 
je  menda  tako.  Blisk  je  izginil  in  čez  čas  je 
zagrmelo  nadolgo,  počasi . . . 

„He,  hel"*  sem  zavpil. 

Vse  je  bilo  tiho,  le  konj  je  hotel  dvigniti 
glavo,  in  verige  pri  komatu  so  zarožljale. 

»Kako  si  pa  zavozil  ravno  čez  cesto", 
sem  vpil  vozniku  in  ga  stresnil  za  koleno. 
Nekdo  je  zamrmral  na  vozu. 

»Ali  slišiš,  hčj?''  sem  mu  kričal  glasneje. 

„Kaj  pa  je  ?  Daj  mir ...  se  je  oglasil  pijan 
glas,  jezno- sirovo  in  prešel  v  nerazločno 
mrmranje. 

»H6,  ali   ne  čutiš,  da  stojiš   na  dežju?" 

»Kaj  tebi  mar,  pusti  me,  zavozil  je,  pa 
naj  ima  I"  je  mrmral  isti  glas  nevoljno. 

»Pa  stojiš  čez  cesto  In  konj  se  je  za- 
pletel." 

»Naj  se,  kaj  meni  mar.  Kaj  je  pa  tako 
neumen.  Naj  pa  stoji!" 

»Na  dežju  vender  ne  boš  prenočevali" 

»A,  naj  I  Konj  se  opere  in  voz,  kaj  tebi 
mar",  je  odgovarjal  glas  ravnodušno. 

»Pelji  domov,  kaj  boš  stal,  saj  vidiš,  da 
je  noč,  lehko  se  zgodi  nesreča." 

»Aj^,  kakšna  neki?  Saj  sem  doma,  kaj 
pa  hudiča  češ,  da  mi  ne  daš  mirul" 

»Stojiš  ravno  čez  cesto,  nihče  ne  more 
naprej.  Naj  pride  voznik,  te  zvrne.  Celo 
cesto  si  zaprl." 

»A,  naj.  Se  bo  že  izognil,  kdor  bo 
hotel,  če  ne,  naj  pa  naprej  pelja.  Zavozil 
je  tako,  pa  naj  ima  sedaj," 

»Lehko  pride  orožnik..."  Mislil  sem,  da 
se  bo  ustrašil  vsaj  tega. 

»Naj  pride,  Saj  lehko  bajto  proda,  vsaj 
baba  ne  bo  vpila..."  Nekaj  se  je  zgenilo 
na  vozu. 

Zabliskalo  se  je,  počasi,  na  dolgo,  po- 
lagoma . . .  Videlo  se  je,  kako  se  dviga  glava 
izmed  kolen  in  gleda  nemirno  okoli. 

»Nu,  ali  vidiš,  da  stojiš  v  sredi  polja,  v 
dežju?"  sem  mu  rekel. 

»Saj  se  nič  ne  vidi.  Kam  naj  pa  vozim, 
če  ne  vidim?  Pa  ne  rečem,  da  ne  bi  znal 

domov,  pa  je  zavozil  vražji  konj.  Detelja 
ga  je  zmotila.  Pretepem  ga  zato  doma." 

»Odkod  ste?" 

»Jaz  sem  —  kaj  tebi  to  mar ..." 

»Jaz  Vam  pomorem  naprej  ..." 

Molčal  je  in  nekaj  mrmral. 

»Kje  je  pa  Mikec?" 

»Kdo?" 

»E,  nič.  Z  menoj  se  je  peljal,  zadaj  je 
ležal..." 

Videlo  se  je,  da  neče  izdati  imen,  kot 
da  se  boji,  da  ni  kdo,  ki  bi  ga  naznanil. 

Nekaj  se  je  premikalo  na  vozu,  a  videl 
nisem,  kaj. 

»Kje  so  pa  vajeti?" 


Kip  F.  Tončiča. 

Sv.  Anton  puSčavnik. 

Konj  je  prestrašen  cuknil  nazaj.  Takrat 
je  palo  v  blato  in  oškropilo  me  je  prav  v 
obraz.  Obrisal  sem  se  in  prižgal  žveplenko. 
Ležal  je  ob  vozu  v  blatu  in  se  pobiral  ne- 
rodno. 

„Zdaj  pa  imaš!  Ali  me  ne  moreš  pu- 
stiti 1"  je  godrnjal  in  gledal,  kdo  sem.  Vstal 
je  in  šel  v  deteljo  brisat  roke.  Nekoliko  se 
je  v  tem  streznil.  Konj  je  stal  in  čakal,  kaj 
bo.  Začulo  se  je  rožljanje  verig  pri  komatu. 
Dvakrat  je  sunil  konja  s  čevljem  v  vamp, 
da  je  konj  skakal  prestrašen. 

„EhS",  je  zakričal  jezno  In  menda  raz- 
motaval  komat  od  ojesa  in  od  kola,  kamor 
so  se  bile  zapletle  vajeti. 

Posvetil  sem  mu  in  ni  rekel  nič.  Ozrl  se 
je  in  nekaj  zamrmral.  Popravil  je  srečno 
komat,  z  vajeti  je  šel  proti  vozu,  skočil  nanj, 
potegnil  in  zapodil :  Hiii  . . . 

No,  nikamor  ni  šlo  .  . . 

„Če  me  mislite  naznaniti",  je  rekel,  „je 
bolje,  da  greste,  ne  bojim  se  nikogar  ..." 

Smejal  sem  se  njegovemu  strahu,  ki  je 
menda  precej  pripomogel,  da  se  je  streznil. 

„Hotel  sem  Vas  le  spraviti  domov",  sem 
rekel  mirno.  Zanimiv  se  mi  je  zdel. 

„Potem  ste  pa  dober  človek  in  tudi  na 
voz  lehko  sedete,  če  hočete.  Zakaj  pa  ne 
gre  naprej?" 

Lezel  je  zopet  z  voza. 

Od  zahoda  so  se  bili  vzdignili  oblaki  in 
videl  se  je  lep,  svetel  pas  med  njimi  in  med 
griči.  To  je  razsvetlilo  okolico  toliko,  da  se 
je  vsaj  razločilo. 

„No,  saj  se  bo  še  zjasnilo",  je  rekel  in 
ogledoval  okoli  konja  pri  komatu. 

„Sem  vedel",  je  pravil,  „le  sedite  na  voz, 
čeprav  je  mokro." 

„Kam  pa  greste,  na  katero  stran?"  sem 
vprašal. 

„Jaz  sem  Voljka  iz  Zavrha,  vZavrh  grem." 

^Torej  imava  isto  pot." 

„Kar  sedite,  kamor  hočete.  Bolje  je  še 
na  vozu,  kot  v  blatu",  je  govoril  in  se  po- 
smejal. 

„Sem  vedel",  je  nadaljeval,  „ vselej  mi 
naredi  kaj  takega  ta  trot ..." 

«Kdo?" 

Zlezel  sem  na  voz,  vse  je  bilo  mokro. 
Del  sem  slame  na  desko  in  sedel.  Voz  se 
je  začel  pomikati  najprej  nazaj :  nerodna  sta 
bila  oba,  gospodar  in  konj.  Videle  so  se  v 
tisti  svetlobi  vode  po  kolesnicah,  in  to  je 
kazalo  cesto.  Z  velikim  vpitjem  je  zapeljal 
nazadnje  voz  na  cesto  in  pogladil  konja: 
„No,  no,  Lucek",  je  rekel,  „malo  sem  te 
sunil;  kaj  si  pa  zašel  v  deteljo?  Vrag  te 
moti.  Doma  bi  dobil  boljše  in  več.  Voljka 
ima  še  zunaj  dovolj,  da  ni  treba  drugod 
iskati.   Vem,  da  je  vsega  kriv  ta  tepec,  ker 


mi  vselej  kaj  naredi.  Se  komata  ne  zna  za- 
peti, pa  je  za  hlapca  pri  gostilni,  nadloga 
nadležna.  Človek  mu  dk  piti,  češ,  naj  bo, 
revež  je,  potem  pa  naredi  tako  in  ne  zapne, 
ko  napreže."  Gladil  je  cel  čas  konja  in  prišel 
tako  do  voza.  Zlezel  je  počasi  na  voz  ter 
pognal. 

„Klobuka  ni",  je  mrmral,  „menda  je  kje 
na  vozu,  se  bo  že  doma  našel,  če  ne,  pride 
pa  jutri  kdo  sem  ponj.  Morda  sem  ga  pustil 
v  gostilni.  Jaz  poznam  ljudi.  Vidite,  kaj  mi 
naredi.  Cel  čas  sem  vozil  tako  nerodno,  in 
dež  je  lil  kot  iz  škafa.  Kaj  sem  vedel,  zakaj 
gre  tako  nerodno.  Skakal  je  konj,  vajeti  sem 
mu  pustil  in  podil  sem  v  dir.  Nerodno  je 
šlo,  pa  zakaj  ?  Kaj  sem  jaz  kriv  ?  Janezu  sem 
dal  par  požirkov  —  dam  vsakemu,  tudi  Vam 
bi  sedaj  dal,  ko  bi  imel  tu.  Sicer  lehko  usta- 
vimo po  poti,  pod  klancem  je  gostilna.  Za 
hlapca  je  Janez.  Pa  sem  mu  dal  par  kozarcev. 
Miha  mi  ni  menda  niti  nakrmil  konja  in  ko- 
mata ni  zapel,  zato  je  šlo  tako  nerodno. 
Vedno  sem  mislil,  kaj  je.  Tu  smo  obstali. 
Konj  je  bil  lačen  in  je  zašel  v  deteljo.  Ja2 
sem  bil  zaspan,  Mikec  je  pa  tudi  samo  za 
nadlego ..." 

„Kje  pa  je  Mikec?" 

„Tu  zadaj  se  pelje  na  vozu,  če  ni  že 
doli  padel.  On  se  mi  skoraj  vselej  izgubi, 
kedar  ga  peljem  domov.  Zadaj  se  vležc  in 
po  poti  ga  zmanjka.  Vozim  domov,  pri- 
peljem domov:  ,Mikca  sem  pripeljal',  pra- 
vim —  in  Mikca  ni  na  vozu.  Med  potjo  ga 
zmanjka.  Zato  pravim,  da  je  za  samo  sit- 
nost." 

Stegnil  se  je  nazaj  in  potipal  na  voz . . . 
Dolgo  se  je  stegoval,  kajti  voz  je  bil  dolg. 

„Aha,  še  je  na  vozu,  dotipal  sem  lase: 
spi  kot  bi  ga  ubil.  Kedar  se  napije,  spi 
vselej  tako," 

Pogledal  sem  nazaj,  videlo  se  je  nekaj 
črnega  na  vozu . .  .  Zabliskalo  se  je  nadoigo. 
kot  bi  šinilo  božje  oko,  pravijo,  in  sem  videl 
na  vozu  veliko  človeško  telo,  kjer  sem  prej 
mislil,  da  leži  vreča, 

„No,  vselej  tako  spi.  Zaspi  že  za  mizo. 
Spravi  ga  potem  na  voz  in  ga  pelji  domov. 
Če  ga  ne  pripeljem,  se  pride  kregat  njego\a 

baba,  Če  ga  pripeljem,  se  jezi  moja  baba, 
Cisto  po  nepotrebnem.  Zato  je  še  najbolje, 
kedar  ga  izgubim.  Drugi  dan  pride  domov 
z  malo  razbitim  obrazom.  Doma  polovi  kure- 
tino  in  proda,  da  zapije.  Tak  je  ta  Mikec. 
Včasih  dela  trdo  štirinajst  dni.  Nimate  ga 
boljšega  delavca,  kot  je  Mikec.  Močan  je 
za  tri  in  zna  vse  ter  je  vesten  pri  delu.  Pa 
ga  prime  tista  žilica  in  pije  štirinajst  dni  in 
tepe  doma  babo.  Jaz  je  ne  tepem.  Niti  prsta 
ne  položim  nanjo.  Božji  dar  je  žena.  Včasih 
ima  tudi  ona  prav.  Tepel  sem  jo  samo  en- 
krat..." 

Udaril  je  z  bičem  po  konju  in  voz  je 
ropotal  nerodno  po  blatni  cesti.  Od  koles 
je  škropilo  . . .  »Vidite,  kako  zdaj  gre.  Lucek 
je  dober  konj.  Sunil  sem  ga,  in  zdaj  mi  je 
žal.  Detelja  ga  je  zmotila.  Žival  hoče  svoje. 
Morda  je  niti  napojil  ni  in  nazadnje  ji  še 
komata  ne  zapne.  Vselej  mi  kaj  takega  na- 
pravi. Ko  bi  ga  imel  seboj,  bi  ga  z  bičem, 
tako  pa  se  človek  potolaži,  preden  ga  zopet 
vidi.  Malo  pijani  smo  bili  danes,  pa  nič 
ne  de." 

„Kje  pa  ste  bili?"  sem  vprašal. 

„Drva  sem  peljal.  Imam  jih  še  nekaj  sež- 
njev,  če  veste  za  kupca,  mu  lehko  poveste: 
lepa,  bukova  drva,  po  šest  jih  dam,  nič 
grčava.  Boljša  so  kot  gabrova. .  Lepo  se  ko- 
ljejo. Če  jih  kupite,  mi  daste  lehko  aro,  pri- 
peljem jih  Vam  jutri,  kamor  hočete.  Vidite, 
moja  stara  bo  hotela  denar,  pa  ta  prekleti 
mlinar. .." 

„Kaj  je  ž  njim?" 

,Drv  ne  potrebujete?" 

»Ne." 

„No,  to  je  vseeno,  lehko  se  prodajo  vsak 
dan.  No,  vidite,  prodal  sem  drva  in  ustavil 
sem  v  gostilni.  Mikec  je  bil  notri  in  je  bil 
že  ob  poslednji  groš.  Baba  mi  je  vrgla  doma 
dve  vreči  žita  na  voz,  češ,  zapelji  mimo- 
grede k  mlinu,  pa  oddaj.  Lehko  bi  bil  šel 
po  spodnji  cesti,  lepša  je,  ampak  daljša.  Pa 
je  bil  mlinar  z  Mikcem.  Od  vraga  je  ta 
mlinar.  Merice  jemlje  največ.  Nazadnje  na- 
loži vse  v  culo,  prinese  v  vas  in  proda, 
potem  pa  zapije. 

Pa  mu  pravim: 


—  K  tebi  sem  namenjen,  France. 

—  Prav,  pravi,  —  bova  Šla  pa  vkup,  se 
bomo  peljali.  —  Pa  smo  sedli  in  pili.  Dober 
jezik  ima  in  zdaj  vem,  da  smo  zapili  vse. 
Ni  mi  za  tisto,  samo  da  bi  ona  ponoči  žepov 
ne  pregledala.  Kriči  potem  in  to  je  nepri- 
jetno zaradi  drugih.  Mislijo,  bogve  kaj  da 
je.  Za  vreče  ne  vem,  kje  so.  Mikec  in  mlinar 
sta  se  stepla  in  Mikec  ga  je  prijel  ter  ga 
nesel  v  listnico.  Hudega,  vem,  da  mu  ni  na- 
redil, ker  Mikec  ni  hudoben  človek;  vrgel 
pa  vem,  da  ga  je  kot  snop  ob  tla.  Siten  je 
bil  mlinar.  In  ko  smo  napregli,  se  niti  spomnil 
nisem  na  tiste  vreče.  Kaj  jih  pa  daje  z  menoj! 
Lehko  bi  jih  bili  peljali  otroci  v  kolcah,  ali 
pa  naj  bi  bila  nesla  ona  zvečer.  Kdo  more 
na  vse  misliti?  Zdaj  res  ne  vem,  ali  so  zadaj, 
ali  jih  je  zbrcal  Mikec  z  voza,  ali  pa  so 
same  popadale  doli.  Se  bodo  že  našle,  doma 
na  vozu,  ali  pa  jutri.  Za  klobuk  mi  je  več. 
Grdo  je,  če  se  pride  brez  klobuka  domov, 
za  fanta  je  to  grdo,  če  mu  ga  zrežejo  fantje, 
pa  za  nas  je  tudi  grdo.  Pa  si  pomagaj! 
Menda  sem  bil  zadremal.  Daleč  ne  more 
biti  klobuk,  najbrže  je  na  vozu.  Kaj  moreš 
videti  v  taki  noči?  Dopoldne  je  bilo  lepo, 
ko  sem  šel  od  doma.  Sicer  je  bilo  dela; 
nekaj  smo  že  pristorili.  Da  je  tako,  da  je 
zmiraj  potreba  denarja.  —  Pelji,  pelji,  je 
rekla  ona  —  za  mence  bo  treba  pripraviti. 
Vse  stane  gospodarja.  Gospodar  je  največi 
revež.  Vsi:  daj,  daj,  daj,  pa  nihče  ne  vpraša, 
kje  vzemi.  Kaj  baba  ve?  Pogosti  delavce,  ti 
pa  plačaj.  Zato  sem  peljal  drva;  dobro  je, 
za  kar  se  vzame  denar,  da  se  le  vjame 
krajcar.  Sicer  ni  sile.  Imam  še  pleče  od  lan- 
skega leta.  Dopoldne  sem  peljal,  je  bilo  lepo. 
Kdo  je  pa  mislil,  da  bo  tako  zvečer?  Vlilo 
se  je  in  noč  se  je  storila.  Kaj  boš  čakal,  ko 
ne  bo  bolje!  Napregel  je  Janez,  komata  ni 
zapel,  muha  pijana,  in  Mikec  je  zlezel  na 
voz.  Kdo  se  je  spomnil  na  vreče?  Zapodil 
sem  in  šlo  je  nerodno.  Morda  se  mi  je  tudi 
samo  tako  zdelo.  Sempatja  je  šlo,  pa  sem 
mislil,  da  sem  malo  pijan,  saj  veste,  kako  je 
takrat  s  Človekom.  Lehko  je,  da  so  popadale 
vreče.  Enkrat,  se  spomnim,  da  smo  zašli  v 
ježo.  Postrani  je  šlo,  pa  je  konj  sam  zopet 

30<* 


Digitized  by 


Google 


468 


izpeljal.  Vsega  je  kriv  Janez,  ker  ni  zapel 
komata,  pa  je  vleklo  konja  na  stran  in  ga 
je  v  prsi  tiščalo.  Jaz  pa  nisem  mogel  vedeti, 
zakaj  gre  tako  nerodno.  Pa  taka  črna  noč! 
Kaj  vem,  odkod  je  vrag  prinesel  tiste  sanje. 
Zaspal  sem  menda  in  sem  sanjal,  kot  da  sem 
doma.  Z  babo  sva  se  kregala,  kot  vselej, 
kedar  pridem  tako  domov.  Ni  napačna  žen- 
ska, ne  rečem  nič.  Včasih  ima  ona  prav. 
Tepel  sem  jo  samo  enkrat.  Mikec  jo  zmiraj 
bije.  Zato  se  mi  je  sanjalo,  da  sva  se  spo- 
rekla  zaradi  vreč.  Ko  je  človek  malo  zmoten 
od  pijače,  se  tako  hoče  spati.  Tudi  zdravo 
je,  pravijo.  Spustil  sem  vajeti,  kajti  konj  je 
vajen  te  ceste.  Zato  me  je  zmotilo,  da  sem 
zaspal.  Kdo  je  vedel,  kaj  se  godi?  Kaj  se 
mi  je  sanjalo,  da  smo  se  ustavili.?  Ko  ne  bi 
bil  Mikec  za  samo  nadlego,  bi  on  pomagal, 
da  bi  šlo  naprej.  Pa  zaspi  na  vozu  brez 
skrbi.  Češ,  bomo  že  prišli  domov,  če  hočejo, 
če  ne,  pa  ne.  Njemu  je  seveda  vseeno,  če 
pride  domov  ali  ne.  Samo  babo  ima  doma. 
Jaz  imam  otroke.  Zato  je  on  slaba  druščina ; 
skrbi  zanj,  morda  ga  celo  izgubiš,  in  doma 
se  jezita  obe  babi,  moja  in  njegova.  Vsega 
je  kriv  Janez  —  drugič  mu  ne  dam  niti  kap- 
ljice, lenuhu  takemu.  Lačen  je  bil  konj  in  je 
šel  v  deteljo,  sicer  bi  šel  naravnost  domov. 
Zmočili  smo  se  tudi  popolnoma.  Mikec 
mora  biti  popolnoma  moker  v  slami,  pa  nič 
ne  čuti.  Je  zelo  neobčutljiv.  Spi  kot  bi  ga 
ubil.  Tudi  če  bi  pal  z  voza,  ne  čuti  nič, 
niti  se  ne  prebudi.  Ko  se  ne  bi  bil  stepel 
z  mlinarjem  —  očital  mu  je  nekaj  zaradi 
moke,  neumnost  je  bila,  pa  sta  se  —  bi  bili 
ostali  v  gostilni  dosedaj.  Pa  je  ta  Smolnik, 
gostilničar  tak:  dokler  daješ  za  pijačo,  da 
imaš  denar,  je  vse  prav,  velik  prijatelj  ti  je ; 
ko  pa  nimaš  denarja  in  se  kaj  motoviliš,  pa 
pojdi.  Zato  so  nas  spravili  naprej.  Vem, 
kako  je  bilo  tema.  —  Boš  že  prišel,  je  rekel 
in  udaril  konja.  Zdaj  se  spomnim.  Nikoli 
več  ne  grem  k  Smolniku.  Taki  so  ljudje. 
Ali  je  treba,  da  smo  tako  mokri  ?  Tudi  umazan 
sem,  ker  sem  pal  v  blato.  Baba  bo  vpila. 
Jutri  me  lehko  opere;  sicer  je  pa  vseeno. 
Dobro,  da  ste  me  poklicali.  Lehko  bi  mi  bil 
kdo  prevrnil  voz,  Mikec  bi  spal  tudi  v  blatu, 


in  ko  je  človek  pijan,  je  pač  tako.  Sicer  ni- 
sem pijan.  Prej  sem  bil  malo.  Tudi  nesreča 
bi  se  bila  lehko  zgodila  Morda  bi  bila  spala 
celo  noč.  Prej  sem  se  razjezil  na  Vas,  zdaj 
vidim,  da  ste  dober  človek.  Tudi  bal  sem 
se.  Ljudje  so  hudobni.  Morda  bi  bil  kdo 
naznanil,  in  imel  bi  pota,  sitnosti  in  stroške. 
Zelo  nerad  imam  opraviti  z  gosposko.  Sicer 
so  vsega  drugi  krivi,  trpel  bi  pa  le  jaz.  Kaj 
bi  hotel  vedeti  Janez?  Rekel  bi,  da  je  zapel 
in  se  je  po  poti  odpelo.  Pa  naredi  vselej 
kaj  takega.  Tudi  Mikca  ne  bi  prijeli.  Vse 
bi  bilo  nad  menoj.  Človek  ima  itak  že  doma 
dovolj  sitnosti  ..." 

Konj  je  začel  iti  počasi.  Na  zahodu  so 
se  boljinbolj  vzdigovali  oblaki  nad  daljnim 
robom,  in  vedno  veči  je  bil  pas  med  go- 
rami in  oblaki.  Polje  je  ležalo  okrog  in  cesta 
je  peljala  po  polju. 

„Tu  je  že  moja  njiva",  je  rekel  ponosno. 
„Kupil  sem  jo,  ko  sem  se  oženil.  Nič  ni  s 
kmetijo.  Zdaj  se  kesam.  Denarja  zmanjkuje! 
Kedar  ne  bo  šlo  dalje,  bom  vzel  denar  in 
šel  v  Ameriko,  tam,  pravijo,  je  dobro.  Sosed 
moj  Kosimec  je  poslal  že  nekaj  sto.  Vsak 
si  opomore.  Človek  se  včasih .  napije  od 
žalosti  In  skrbi.  Vse  je  nad  njim,  pa  vzemi, 
če  imaš  kje.  Slabo  je  s  kmetijo  in,  če  si 
kdaj  privoščiš  kozarec,  je  tako.  Gospddi  je 
dobro.  Živi  od  kmeta  in  nima  skrbi . .  .** 

Pokazali  sta  se  dve  lučci. 

„Tam  je  gostilna.  Lehko  ustavimo.  Mikec 
spi;  prav,  ker  nima  denarja.  Če  hočete,  za- 
peljem tja.  No,  kaj  voziš  tako  nerodno, 
Lucek  ..." 

Zadeli  smo  ob  nekaj  kamenja  in  voz  je 
šel  po  strani. 

„Morda  se  je  odpelo.  Nisem  videl,  ko 
sem  zapenjal.  Od  vraga  je  taka  noč.  Kdo 
bi  si  mislil."  Potegnil  je  in  prišli  smo  zopet 
na  ravno  cesto. 

„Ali  ti  je  zopet  dišalo  v  deteljo",  je  rekel, 
in  udaril  po  konju  z  bičem,  da  je  zletel... 

„Ni  napačen  konj  to,  dobra  živalca  je. 
Ni  da  bi  bil  brez  njega  pri  hiši.  Vedno  se 
ž  njim  zasluži.  Tudi  pristori  se  mnogo.  Za- 
menjal sem  bil.  Dve  kravici  sem  dal  in  sem 
dobil  konja  in  petnajst  pridala.  Dobro  kup- 

čijo  sem  naredil.  Takrat  sva  tudi  pila  z 
MIkcem.  Vesel  sem  bil.  Mikec  se  je  peljal 
z  menoj  —  no,  doma  ga  ni  bilo  na  vozu ; 
drugo  jutro  je  prišel  s  sejmarji.  Doma  se 
je  ona  jezila.  ,Dve  kravi',  je  rekla,  ,za  tega 
konjička . . .'  Prej  nisem  imel  konja.  Jezila 
se  je  in  vpila.  Takrat  sem  jo  udaril,  prvič 
in  zadnjič.  Ni  imela  prav,  kajti  slabi  kravici 
sta  bili,  in  vsi  so  rekli,  da  sem  naredil  dobro 
kupčijo.  Zdaj  je  že  dolgo  pri  hiši.  —  Zopet 
si  se  napil  —  je  rekla.  Tega  jaz  ne  morem. 
Zato  sem  jo.  Tudi  pijan  sem  bil  in  vesel. 
Hotela  je  oditi.  Vzela  je  otroke  in  Šla  jokat 
na  vas.  Vse  so  jo  hujskale:  Pojdi,  pojdi, 
pusti  ga,  kaj  te  bo  pretepal.  Jaz  se  nisem 
zmenil.  Čimbolj  žensko  pri  miru  pustiš, 
bolje  je.  Spal  sem  celo  noč  in  zjutraj  je 
ona  že  kuhala.  Nisem  grd  človek.  Vedel 
sem,  da  ni  bilo  vse  prav.  Dal  sem  ji  pri- 
jazno besedo,  in  sem  šel  gledat  konja.  Morda 
so  me  res  malo  ogoljufali  za  takrat.  A  zdaj 
je  lepa  živalca.  —  Ne  bodi,  ne  bodi,  —  sem 
ji  dejal,  —  nisem  mislil.  Kaj  je  treba,  da 
ljudje  govori  o  nas!  Zjokala  se  je  v  kotu 
natihoma  in  potem  sva  bila  dobra  . . .  Rada 
ima  sedaj  konja  kot  jaz.  Dobra  žena  je,  saj 
jo  lehko  vidite.  Hi  Lucek..." 

Pognal  je  v  dir . . . 

»Ali  zapeljem?** 

„Ne",  sem  odgovoril. 

„lmate  prav.**  Udaril  je  po  konju. 

Noč  se  je  jasnila.  Vzhod  je  bil  popol- 
noma črn,  a  na  zahodu  se  je  svetilo  nebo, 
da  se  je  videla  pokrajina. 

»Pijanec,  vidite,  je  reva.  Jaz  nisem  pijanec, 
a  pride  taka  priložnost  in  te  zmoti.  Tudi  je 
prijetno,  ko  se  iznebiš  skrbi.  Otrok  imam 
četvero  in  nekaj  dolgov.  Vsakdo  ima  dol- 
gove, pred  Bogom  in  pred  ljudmi.  Zmiraj 
več  je  dolgov  in  nobeno  leto  si  ne  opomoreš, 
da  bi  plačal,  kar  si  se  lani  zadolžil.  Kot  bi 
bilo  zakleto,  vsako  leto  zmanjka,  in  dolgov 
je  zmiraj  več.  Pravijo,  da  jih  ima  še  cesar. 
Meni  je  to  vseeno,  ampak  skrbi  so.  Kje  pa 
vzemi!  Za  drva?  Drva  te  stanejo  . . .  Prodaj 
gozd,  če  je  še  mlad !  Žito  ne  vrže  nič.  Kar 
kupimo,  je  drago,  kar  prodamo,  moramo 
prodati  po  ceni.  Družina  stane  —  raztrgani 


ne  smejo  biti.  Trpi  in  skrbi  za  vse.  Tudi 
ona  dosti  skrbi,  zato  jo  imam  rad.  Je  dobra 
žena.  Pa  pijanec,  pravim,  to  je  reva.  Poglejte, 
kako  spi  Mikec.  No,  on  ne  čuti  nič.  Mlinarja 
je  vrgel  v  listnico,  vem,  da  ga  ni  položil. 
Videč  nima  jezika,  pa  zakaj?  No,  napil  se 
je  in  je  šel  po  vasi.  Srečal  je  Oodiča.  — 
Pojdi  se  metat  z  menoj,  Oodič,  je  rekel. 
Smejal  se  je  Oodič  in  Šel  naprej.  Srečal  je 
Videč  drugega.  Zopet:  Pojdi  se  z  menoj... 
In  komaj  je  stal  na  nogah.  In  je  srečal  fanta 
mladega.  —  Pojdi  se,  fant,  če  si  zakaj,  boš 
videl,  kako  zna  metati  Videč  .  .  .  Nihče  ni 
šel,  ker  je  bil  Videč  pijan.  Prišel  je  domov 
pred  hlev.  Pes  je  ležal  tam.  S  psom  se  je 
hotel.  Pameten  je  bil  pes  in  mu  ni  hotel  nič 
ter  je  potrpel  vse.  Videč  mu  je  pokazal  jezik. 
Šavs,  pes  mu  je  odgriznil  jezik.  Takoj  je 
bil  trezen.  Zdaj  težko  govori.  Reva  je  pi- 
janec.** 

Zasvetila  so  se  okna,  in  vas  je  ležala  pred 
nami,  slamnate  strehe,  bele  hiše  med  drevjem. 

Voznik  je  z  roko  omival  blato  strani. 

„No,  zdaj  naj  bi  šel  dež,  bi  vse  opral. 
Premočen  sem  do  kože.  Tudi  ona  se  bo 
jezila . . .  ,Hej,  Mikec*,  je  vpil  in  udaril  po 
vozu  z  bičem.  Slišalo  se  je,  kako  je  palo 
po  napetem  hrbtu.  „Ni  se  izgubil  danes,  še 
je  na  vozu**,  je  rekel,  »rajši  bi,  da  gre  prej 
z  voza,  če  ne,  ona  takoj  ve,  da  sem  bil  ž 
njim,  in  se  jezi,  ker  ve,  da  moram  plačati 
zanj.  Zato  je  bolje,  da  ne  ve,  da  je  bil  z 
menoj.  Če  rečem,  da  sem  ga  pobral  na 
cesti,  mi  ne  verjame.  No,  on  spi,  kot  bi  ga 
ubil.  Niti  zbuditi  ga  človek  ne  more  zlepa.** 

Udaril  je  z  vso  močjo  po  vozu  in  pri- 
letelo je  po  zmočeni  obleki.  Nekdo  je  za- 
godrnjal  zadaj.  „Vstani,  Mikec**,  je  rekel, 
»doma  smo  . .  .*'  Mikec  je  zagodrnjal  neje- 
voljen, in  slišalo  se  je,  kako  se  je  prevalil 
na  drugo  stran.  .»Zvalil  bi  ga  z  voza  in  bi 
se  niti  ne  prebudil,  a  pijanec  je  reva,  po- 
trpeti moraš  ž  njim." 

Zavili  smo  med  koče  v  vas. 

»Ona  bo  vesela,  da  boste  Vi  z  menoj. 
Bolje  je,  da  stopite  naprej  v  hišo.  Sicer  je 
vseeno.  Kričala  bi  in  ljudje  izved6.  Lepše 
je,  da  je  mir.  Kar  je,  je.  Klobuk  ko  bi  vsaj 

imel.  Vzel  bi  ga  Mikcu,  pa  on  ga  nima  ni- 
kdar. Ima  nekako  kapo,  da  je  niti  izgubiti 
ne  more.  Vsak  jo  pozna,  in  če  jo  kje  izgubi, 
jo  prines6  domov.  No,  tu  smo  doma,  ta 
hiša  -" 

Prijazna  hiša  je  stala  ob  cesti.  Luč  je 
bila  v  njej. 

„Še  svetijo",  je  rekel,  „menda  me  čakajo. 
Eha...« 

Voz  je  obstal  pred  hišo.  Od  kapa  je 
teklo.  Voznik  je  stopil  pod  kap  in  se  začel 
umivati  po  srajci. 

Na  pragu  ni  bilo  nikogar.  Čez  čas  se  je 
prikazala  v  vežo  luč,  mlada  žena  je  stopila 
na  prag. 

„Dober  večer",  je  rekel  Voljka  in  začel 
izprezati  konja.  ^Popolnoma  smo  mokri. 
Vjelo  nas  je.  Zapeljal  sem  pod  kozolec  ob 
poti,  pa  kaj  boš,  ko  tako  lije.  Še  umazan 
sem  po  vrhu  . . ." 

Par  otrok  je  prišlo  na  prag. 

Žena  me  je  pogledala. 

„Oospoda  sem  pripeljal  seboj.  V  naj- 
večjem blatu  je  šel.  Tako  je  sedaj  pod  jesen." 
Čisto  resno  je  govoril. 

^Vstopite  v  hišo",  mu  je  rekla. 

On  je  izpregel  konja. 

„Kako  je  moker  konj",  je  rekla  ona,  „kar 
kadi  se  iz  njega." 

„Kaj  ne  bo,  taka  pot,  pa  dež.  Kam  bi 
ga  del.  Pod  kozolcem  smo  stali,  pa  je  lilo, 
kot  iz  škafa." 

„Kaj  te  pa  tako  dolgo  ni  bilo?  Že  z  ju- 
žino  smo  te  čakali.  Še  dopoldne  si  šel." 

„Pri  mlinu  sem  se  zamudil,  pa  pri  Smol- 
niku  smo  malo  ustavili;  težka  so  bila  drva." 

„Saj  sem  vedela",  je  rekla  žena.  »Daj, 
ogrni  konja  s  kocem  I  Vselej  je  tako.  Kje 
imaš  pa  klobuk?" 

„E,  kaj  boš ..."  je  rekel  on  in  odgnal 
konja. 

Posvetila  je  na  voz  . . . 

„Saj  sem  vedela,  da  je  bil  z  Mikcem." 
Mikec  je  ležal  vznak  in  iz  njega  se  je  kadilo. 
Bil  je  velikanski  človek.  Spal  je  dobro  čisto 
na  deski.  Vreča  je  bila  ob  njem.  „Tudi  žito 
je  še  tu,  gotovo  ni  bil  v  mlinu",  je  rekla. 
„Ah,  vstani  Mikec  I" 


Mikec  se  je  prebudil  in  zagodrnjal  leno. 

„ Vstani . . .",  je  rekla  še  enkrat  in  mu  po- 
svetila v  obraz.  Lice  je  bilo  tolsto,  polno  in 
brke  velike,  oči  zabrenkle  in  voda  je  stala 
po  vseh  razah. 

„Ti  pijanci!"  je  vzdihnila  žena. 

A  Mikec  je  pogledal  z  malimi  očmi.  Pre- 
maknil se  je  in  začel  vstajati . . . 

»Pojdimo  v  hišo",  je  rekla  in  posvetila 
v  vežo. 

Vstopil  sem  v  prijazno  sobo.  Pri  peči 
se  je  tiščalo  četvero  otrok,  drug  ob  drugem, 
gledali  so  nezaupno,  boječe  . . . 

Postavila  je  luč  na  mizo  in  sedla  k  peči. 

»Sedite;  borno  imamo",  je  rekla.  Njen 
obraz  je  bil  prijazen,  lepo  okrogel  in  za 
njena  leta  še  lep.  Oblečena  je  bila  čedno 
in  tudi  po  hiši  je  bilo  lepo. 

»Razvlečeno  imamo",  je  rekla,  „ni  časa 
pospravljati,  imamo  dosti  dela  zunaj.  Pa  še 
on  gre  tako ..." 

Nejevolja  je  šinila  preko  njenega  obraza. 
In  kot  da  jo  je  sram,  da  ima  takega  moža. 

»On  sicer  ne  pije,  zmotijo  ga",  je  rekla. 

On  je  prišel  v  sobo. 

»Kako  si  moker",  je  vzkliknila  prestra- 
šena, »daj  se  no  preobleči!" 

Potegnil  je  kamižolo  s  peči  in  se  ogrnil. 

»To  je  jesensko  vreme",  je  rekel,  »obrnilo 
se  je,  in  je  drugače." 

»Kje  imaš  pa  klobuk?"  je  vprašala... 

»Menda  je  na  vozu." 

»Pa  v  mlinu  tudi  nisi  bil." 

»Kdo  pravi,  da  ne?" 

»Večja  vreča  je  še  na  vozu." 

»Je  pa  doli  ni  vzel.  Saj  je  ves  zmešan 
ta  mlinar.  Bodo  pa  jutri  otroci  peljali." 

»Vse  zmočeno  žito  je,  treba  ga  bo  sušiti." 

»Temu  nisem  jaz  kriv.  Kaj  sem  hotel 
pokriti  drugo,  ko  sem  bil  sam  brez  strehe. 
Vreme  je  tako." 

»No,  ali  si  kaj  večerjal?"  ga  je  vprašala 
prijazno. 

»Nič.  Tudi  lačen  nisem." 

»Naredim  vama  torej,  kar  hočeta." 

Zahvalil  sem  se  in  sem  vstal. 

»Vsaj  kruha  vzemite",  je  rekla  in  prinesla 
lep  hlebec  na  mizo. 

V  veži  so  se  začuli  počasni,  težki,  ne- 
gotovi koraki.  Visok  glas  je  pel  nekako : 

Pa  visoka  je  gora 
pa  še  višji  je  klan'c  . . . 
kdaj  bo  pa  prišel 
moj  zavber  gorjanec... 

Obstal  je  na  pragu  in  otroci  so  se  mu 
zasmejali.  Ona  ga  ni  pogledala.  Lilo  je  od 
njega. 

„ Pojdi  pa  domov,  Mikec",  mu  je  rekel 
Voljka. 

„Saj  grem,  samo,  da  si  me  pripeljal." 
Kapo  je  imel  na  glavi  in  obleka  se  je  držala 
telesa.  Samo  hlače  je  imel  in  srajco.  Potrkal 
se  je  na  široke  prsi,  obrnil  se  in  odšel  pre- 
pevaje. 

„Kaj  hodiš  s  tem  in  piješ?''  je  rekla  ona 
prijazno  možu. 

„Kaj  hočeš?  Pijan  je  bil  pri  Smolniku. 
Bogve  kaj  je  zopet  ukradel  babi,  da  je  dobil 
denar.  Otroci  mu  nagajajo,  in  ko  je  pijan, 
ga  vržejo  vun.  Sosed  je,  in  kaj  mu  hočeš, 
ko  ga  zmoti  pijača.  *" 

—-  Dobri  ljudje,  sem  pomislil,  hm,  kakšen 
je  naš  človek! 

„Jaz  bi  Vas  peljal  s  sosedovim  koles- 
Ijem",  se  je  ponudil  Voljka. 


„Ne,  hvala,  pojdem  peš." 

„ Počakajte,  preobleče  se  in  Vas  pelje", 
je  rekla  ona.  Videl  sem  konec  in  sem  bil 
zadovoljen. 

Poslovil  sem  se  in  sem  stopil  v  temno 
noč.  No,  ni  bilo  tako  tema.  Cel  zapad  je 
bil  že  svetal  in  razločno  se  je  videlo,  kako 
bež6  oblaki  za  gore.  Stopal  sem  po  vasi  in 
mislil. 

Iz  neke  koče  se  je  čul  ženski  jok  in 
vpitje  na  pomaganje.  Dva  vaščana  sta  hitela 
pod  okno. 

„Mikec  zopet  bije . . .",  je  rekel  prvi. 

„Kaj  ga  pa  zmerja,  prav  ji  je  — ",  je 
rekel  drugi. 

Odprla  so  se  tam  vrata  in  majhna  ženska 
postava  je  z  jokom  zbežala  vun.  V  koči  se 
je  začulo  petje,  pa  je  takoj  utihnilo . . . 

Šel  sem  počasi  po  poti.  Z  drevja  je  ka- 
palo  v  debelih  kapljah.  Mirno  je  bilo  v  vasi 
in  po  okolici.  Zmiraj  bolj  se  je  jasnilo  in 
prijetna  je  bila  noč.  Šumelo  je  po  jarkih, 
kjer  so  tekle  narastie  vodice.   Prijetna  noč. 

Hodil  sem  tako  in  premišljeval  zavoženi 
voz  in  te  ljudi.  In  ne  moreš,  da  ne  bi  po- 
mislil, kako  je  potem  s  klobukom,  z  denar- 
jem, z  žitom  in  z  vsem,  kar  morda  človeku 
niti  na  misel  ne  pride . . . 

ANTON  MEDVED: 

OB  STUDENCU. 


agli  studenec, 

Jelša  samotna, 

Molči,  studenec! 

kaj  govori 

kaj  šepeta 

S  šumom  peres 

tvoji  mi  vali? 

tvojih  peres  mi 

kaj  pritrjuješ. 

Leta  beži. 

družba  polglasna? 

jelša,  mu  vmes? 

gincjo  sanje 

Puščajo  sanje 

Bridko  ah   čutim, 

kakor  megli. 

sled  le  solza. 

sam,  da  je  res. 

BAJDA  KOZAK: 


UKRAJINSKO  VPRAŠANJE. 


sa  zgodovina  maloruska  nam 
kaže  jasno,  da  se  je  ta  vrli 
narod  mnogo  boril  za  svo- 
bodo —  le  žal,  da  brez  traj- 
nega uspeha.   Prostost  mu 
je  bila  vzor,  ki  ga  je  navdu- 
ševal in  vodil  v  neprestane 
boje ;  —  iz  ljubezni  do  zlate  svobode  je  rad 
prelival   drago   kri   in   raje   umrl   nego  živ 
roboval,  zakaj 

sManj  strašna  noč  je  v  črne  zemlje  krili, 
kot  so  pod  svetlim  solncem  sužni  dnovil* 

Ukrajinski  narod  se  je  čutil  sposobnega, 
da  vlada  samega  sebe  po  lastni  volji  in  želji, 
in  ni  mogel  strpeti  tujcev  ter  se  jim  po- 
koriti. Državno  združen  z  drugimi  narodi 
je  hotel  ostati  vsaj  enakopraven. 

Ta  svobodoželjnost  je  bila  v  Rusinih  tako 
ukoreninjena,  tako  naravna,  da  moramo  ime- 
novati ukrajinskega  duhS  naravnost  republi- 
kanskega, in  to  od  najdavnejših  časov  s6m. 

Na  „viče",  t.  j.  nekak  narodni  zbor,  ki 
je  zboroval  navadno  na  polju  pred  me- 
stom, je  klical  ljudstvo  v  starih  časih  po- 
seben zvon;  udeleževati  se  je  smel  viča 
vsak  dorasli  moški  in  le  sin  ne,  dokler  mu 
je  še  živel  oče.  Na  viču  so  volili  z  večino 
glasov  kneze  in  razpravljali  in  sklepali  o 
vseh  važnih  zadevah  in  potrebah.  Da,  v 
Velikem  Novgorodu,  kupčijski  rusinski  na- 
selbini, je  bil  viču  podložen  celo  knez. 

Nasproti  Rusinom  pa  so  bili  Moskali  od 
davna  pravi  sužnji  svojih  knezov  in  po- 
znejših carjev.  Ko  so  prišli  ruski,  kijevski 
knezi  v  deželo,  so  bili  Moskali  še  docela 
zaostali  in  so  se  zato  slepo,  kakor  divji  Ta- 
tarji  svojemu  kanu,  pokorili  mogočnim,  od- 
ločnim in  kesneje  večinoma  krutim  gospo- 
dom, ki  so  ravnali  z  ljudstvom  sila  oblastno. 
Ivan  Grozni  je  pol  dneva  molil,  se  postil 


(DALJE.) 

in  se  Bogu  klanjal,  drugega  pol  dneva  pa 
je  mučil  stotine  svojih  podanikov,  hlapcev 
in  boljarjev;  pražil  jih  je  na  ognju,  žgal, 
klal,  bičal,  jim  trgal  ude,  jih  moril  z  gladom 
i.t.  d.i) 

Kaj  takega  ne  bi  bili  dopuščali  Ukrajinci. 
Oni  niso  mogli  strpeti  niti  samovlade  kne- 
zov; in  ko  je  nastopil  rusinski  kralj  Danilo 
za  Časa,  ko  so  Tatarji  vreli  v  Evropo,  ter 
zedinil  zopet  vse  Rusine  v  eno  kraljestvo, 
ki  mu  je  vladal  sam  neomejeno,  se  je  imel 
zahvaliti  za  ta  uspeh  edino  le  svoji  odloč- 
nosti. 

Svoboda  je  bila  Rusinom  vedno  ljuba; 
zato  so  si  Rusini  bolj  prizadevali,  nego 
Moskali,  da  se  otresejo  tatarskega  gospod- 
stva,  in  to  se  jim  je  kmalu  posrečilo.  Toliko 
časa  niso  mirovali,  dokler  niso  osvobodili 
samovladnih  tatarskih  kanov,  ki  so  imeli  ne- 
omejeno oblast  čez  življenje  in  imetje. 

Moskali  pa  so  bili  že  od  prej  navajeni 
samovlade  in  vsevolje  knezov;  zato  jim  ni 
bilo  hudo,  podvreči  se  kanu.  Vsled  kup- 
čijskih  zvez  so  se  Tatarji  zelo  pomešali  z 
Rusi,  in  še  dandanes  takoj  spoznamo  na 
obrazu  Rusa,  ki  je  tatarskega  pokoljenja. 
Da,  celo  knezi  so  se  cesto  ženili  s  Tatar- 
kami,  in  poznejši  knez,  iz  Puškina  znani 
Boris  Godu  nov,  je  bil  po  rodu  Tatar. 
Moskviče  je  rešila  po  dolgem  času  tatar- 
skega gospodstva  deloma  želja  knezov  po 
samovladi,  deloma  pa  notranje  razmere  in 
neredi  tatarske  zlate  orde. 

Samovlade  moskalske  so  se  Rusini  vedno 
bali,  in  zato  se  vezali,  ako  niso  bili  sami 
dosti  močni,  v  obrambo  proste  Ukrajine 
proti  Moskvi  z  drugimi  narodi,  kakor  smo 
videli  v  zgodovinskem  pregledu.  Odlikovalo 
se  je  v  tem  zlasti  kozaštvo,  ki  se  je  stoletja 

zaporedoma  skoraj  neprestano  bilo  na  živ- 
ljenje in  smrt  posebno  z  Moskali  in  Poljaki, 
največjimi  nasprotniki  ukrajinske  svobode. 
In  kako  se  je  radostil  rusinski  narod,  ko 
je  Bogdan  Hmeljnickij  1.  1649.  osvo- 
bodil Poljakov  in  Moskalov  vso  Ukrajino, 
odpravil  poljsko  tlačanstvo  in  vrgel  j  ude  iz 
dežele,  tako,  da  so  bili  na  Ukrajini  sami 
prosti  ukrajinski  kozakil  „Ne  bulo 
ni  hlopa  ni  panaM  Zato  so  po  pravici 
peli  ukrajinski  kobzarjiO,  da  ni  nikjer  boljše 
in  lepše  nego  na  Ukrajini: 

„Ta  ne  maje  lučše,  ta  ne  maje  krašče 
jak  u  nas  na  Vkrainil'' 

Veliki  ideal  Rusinov  je  bil:  Prosti 
Ijud  v  prosti  državi,  in  to  je  bila 
vedno  do  danes  vodilna  misel,  navdušujoča 
Rusine  v  boj  za  svobodo. 

Od  najdavnejših  časov  je  bil  Ukrajincem 
pač  oni  najnesrečnejši,  ki  ni  bil  prost,  sam 
svoj  gospod.  In  ako  čitamo  v  zgodovini 
zapadnih  narodov  o  kmetiških  uporih, 
so  se  ti  pojavljali  le  redkejše  —  na  Ukra- 
jini pa  so  bili  skoraj  na  dnevnem  redu  skozi 
celo  vrsto  stoletij. 

Posebno  dobro  so  vedeli  Rusini,  kako 
veliko  zlo  so  j  u  d  j  e,  in  zato  so  jih  vedno 
preganjali;  zlasti  Hmeljnickemu  in  kesneje 
Hajdamakom  so  bili  velik  trn  v  peti. 

In  kolikokrat  je  prišla  Ukrajina  v  roke 
Poljski,  kolikokrat  so  Poljaki  uvedli  panščino 
med  prosto  ljudstvo,  in  so  judje  zagospo- 
darili  v  deželi  —  a  ravno  tolikokrat  se  je 
Ukrajina  uprla  krutemu  nasilju  in  pijavicam; 
ako  pa  si  ni  moglo  tlačeno  ljudstvo  poma- 
gati iz  tega  robstva,  je  raje  zapuščalo  dom, 
zatekalo  se  v  svobodne  južne  stepe  ob  Črno 
morje  ter  se  uvrščalo  med  kozake-svobod- 
njake. 

Sosednjima  Poljski  in  Moskvi,  sev6,  niso 
bile  te  težnje  Ukrajincev  nič  kaj  po  godi, 
in  vedno  sta  se  bali,  da  se  ne  zanese  ta 
demokratični  duh  tudi  v  vrste  njunega 
seljanstva. 

O  Narodni  pevci,  spremljajoči  petje  s  kobzo  ali 
dudo,  ukrajinskim  narodnim  glasbilom,  podobnim 
tamburici. 


Po  1.  1650.  se  je  jela  Hmeljnickemu  slaba 
goditi.  Od  ene  strani  so  Ukrajino  nepre- 
stano napadali  Poljaki,  od  južne  strani  so 
pritiskali  nanj  z  vso  silo  Tatarji.  Videč,  da 
ne  more  biti  obema  kos,  in  da  je  Ukrajina 
zaradi  neprestanih  napadov  v  nevarnosti,  da 
se  opustoši  in  propade  docela,  se  je  Hmelj- 
nickij z  vsem  narodom  v  perejasla  vski 
pogodbi  1.  1654.  podvrgel  Moskvi,  a  le  s 
pogojem,  da  se  car  ne  dotakne  ukrajinskih 
pravic  in  svobodščin.  Car  je  imel  po  tej 
pogodbi  le  pravico  potrjevati  hetmanovo 
izvolitev. 

Kakor  vemo,  car  ni  bil  mož  beseda; 
kjer  je  le  mogel,   je  kršil  ukrajinska  prava. 

Hmeljnickega  zadnje  ure  so  bile  grenke. 
Ta  veliki  duh,  pred  katerim  je  trepetalo  za- 
četkom vse,  od  Urala  do  Kavkaza,  od  Kar- 
patov do  Varšave  in  Moskve,  se  je  moral 
vsled  zle  sreče  ukloniti  I  Ob  smrtni  uri  je 
videl  vse  svoje  velikanske  načrte  in  namene, 
ki  jih  je  bil  vže  skoraj  vresničil,  uničene, 
propale  -  in  ne  samo  to!  Toli  vroče  ljub- 
ljene Ukrajine  ne  samo  da  ni  osvobodil  — 
še  predal  jo  je  v  roke  sovragu,  lokavemu 
Moskalu,  kateremu  je,  res  da  v  veliki 
sili,  a  le  preveč  zaupal!  Ako  že  poprej, 
je  zlasti  za  Hmeljnickega  in  po  njegovi  smrti 
Ukrajina  najbolj  stremila  po  tem^  da  si  ustvari 
neodvisno,  enakopravno  kozaško 
demokratično  republiko.  Duh  Hmelj- 
nickega je  živel  stoletja  na  Ukrajini. 

Ker  carju  ni  bilo  do  perejaslavske 
pogodbe,  so  se  Rusini  štiri  leta  kesneje  pri- 
družili Poljski  v  gadjački  pogodbi, 
po  kateri  naj  bi  ostala  Ukrajina  združena  s 
Poljsko  in  Litvo  kot  „  v  e  1  i  k  a  ruska  kne- 
ževina" z  glavnim  mestom  Kijevom  s  po- 
polno-lastno  samoupravo. 

Pogodba  je  obsegala  te-le  točke: 

1.  Ukrajina  se  pridružuje  Poljski  in  Litvi 
kot  posebna  tretja  „velika  ruska  kneževina" 
z  glavnim  mestom  Kijevom. 

2.  Ukrajina  (t.  j.  »velika  ruska  kneže- 
vina") bo  imela  polno  samoupravo  in  se 
smatraj  za  posebno  državo. 

3.  Ukrajinci  si  bodo  izbirali  sami  svojega 
hetmana. 

4.  Najvišjo  oblast  na  Ukrajini  bo  imela 
ukrajinska  zbornica,  obstoječa  iz  poslancev, 
ki  jih  izvoli  narod. 

5.  Uradni  jezik  bo  ruski  i)  (t.  j.  rusinski) 
in  uradniki  na  Ukrajini  bodo  samo  Rusini- 
Ukrajinci. 

6.  Ukrajina  imej  lastno  kozaško  vojsko, 
svoj  državni  zaklad  in  vse  lastne  urade  do 
najvišjega. 

7.  Cerkvena  unija  se  raztegni  na  vse. 

8.  Na  Ukrajini  vladaj  tiskovna  svoboda 
in  svobodno  naj  se  ustanavljajo  tiskarne. 

9.  V  Kijevu  in  še  enem  drugem  ukra- 
jinskem mestu  bodita  dve  rusko-ukrajinski 
univerzi  in  razne  nižje  in  srednje  šole  po 
vsej  Ukrajini. 

10.  Kralja  bodo  izbirali  poljski,  litovski 
in  ukrajinski  odposlanci  skupno. 

11.  V  najvišjem  skupnem  uradu,  t.  j.  v 
skupnem  senatu  bodo  zastopani  tudi  ruski 
vladike  in  velmožje. 

12.  Kralj  bo  podeljeval  pravo  „šlah- 
čestva"  kozakom  in  meščanom,  katere  pred- 
loži hetman. 

13.  Ukrajinci  bodo  smeli  prosto  ploviti 
in  trgovati  po  Črnem  morju. 

Hetman  Vigovskij  in  učeni  Nemi- 
rič,  ki  sta  sestavila  to  pogodbo,  sta  na- 
pravila veliko  napako,  da  nista  nič  omenila 
o  pravih  seljanov,  nekozakov.  Le-ti  so  se 
pa  bali,  da  ne  bi  premožnejši  kozaki  do- 
bivši  plemstvo  zopet  uvedli  panšCine;  tudi 
sta  bila  Vigovskij  in  NemiriČ  po  rodu  ruska 
šlahčiča.  Medtem  je  Moskva  ščuvala  narod 
proti  Vigovskemu,  ki  je  kmalu  popustil  het- 
manstvo,  videč,  da  ne  vživa  zaupanja. 

Ukrajina  je  zopet  ječala  pod  poljskim  in 
moskovskim  jarmom.  Nihče  se  ni  brigal  za 
pogodbe  —  Ukrajino  sta  Poljska  in  Moskva 
smatrali  za  deželo  izkoriščanja  in  plena.  O 
ukrajinskih  pravih  ni  bilo  ni  govora  več,  in 
sicer  previdni  a  le  prenezaupni  narod  se  je 
kesal,  da  je  zavrgel  Vigovskega,  ki  je  imel 
ž  njim  najboljše  namene. 

O  Rusini  se  imenujejo  od  nekdaj  »Ruse*  in  le 
deloma  Rusine,  svoj  jezile  pa  navadno  „ruski*  v  na- 
sprotju z  i,rossijskim*  ali  velikoruskim,  ki  ga  govore 
v  »Rosslji«. 


Koliko  tragičnih  junakov  pač  nahajamo 
v  ukrajinski  zgodovini  1  In  ves  rusinski  narod 
—  ni  li  velik,  tragičen  junak?! 

Iz  zgodovinskega  pregleda  vemo,  da  sta 
si  Poljska  in  Moskva  slednjič  v  A  n  d  r  u  - 
sovi  pogodbi  I.  1667.  definitivno  raz- 
delili Ukrajino,  dobro  vedoč,  da  jo  bo  laže 
pokoriti,  ako  bo  razdeljena. 

Rusini,  ki  so  se  na  tihem  vedno  priprav- 
ljali na  nov  odpor,  bi  bili  mogoče  kesneje 
dosegli  zaželeno  osvoboditev,  ako  ne  bi 
bilo  nastalo  in  zlasti  v  tem  času  dozorelo 
nasprotstvo  med  njimi  samimi,  —  med  koza- 
ško staršino,  bogato,  gospodstva  željno 
stranko  pa  med  prostimi  kozaki. —Ta 
razpor  je  škodil  M  a  z  e  p  i  največ,  in  je  zopet 
pokazal,  kako  ljubi  Ukrajinec  svobodo,  pa 
tudi  kako  neoprezen  je  in  kako  nepremiš- 
ljeno nastopa  o  najugodnejših  prilikah.  Po- 
misliti bi  bil  moral,  da  bi  se  mu  v  samo- 
vlastni  Ukrajini,  dasi  morda  pod  pritiskom 
kozaške  staršine,  vendarle  bolje  godilo  nego 
pod  Poljsko  in  Moskvo  in  da  bi  se  bil  laže 
obvaroval  tlačanstva  v  lastni  prosti  državi, 
nego  se  otresti  istega  pod  tujim  trinoštvom  I 

Da  bi  se  bil  pašam  Maže  pa  in  ž  njim 
kozaška  staršina  vdala  slednjič  raje  ideji  proste 
ukrajinske  kozaške  republike,  nego  ostala 
pod  Moskvo  in  Poljsko,  je  razvidno  iz  tega, 
da  so  vsi,  Mazepa  in  staršina,  podpisali  v 
skupno  bojevanje  pogoje  Gordijenka, 
prostega  kozaškega  atamana  v  Zaporožju, 
in  sprejeli  ustavo,  konstitucijo,  ki  jo  je  se- 
stavil Oordijenko  za  prihodnjo  osvobojeno 
ukrajinsko  kozaško  republiko. 

Ne  moremo  si  kaj,  da  ne  navedemo  naj- 
važnejših točk  te  velezanimive  ustave.  Gla- 
sijo se: 

1.  Vsa  kozaška  Ukrajina,  pravobrežna  in 
levobrežna,  in  Zaporožje  se  združijo  v  eno 
ukrajinsko  kozaško  republiko; 

2.  Ukrajino  upravlja  hetman,  izbran  od 
naroda,  a  pri  hetmanu  imajo  biti  ^generalni 
svetniki"  iz  kozaških  staršin,  polkovnikov  in 
poslancev,  od  vsakega  polka  po  eden; 

3.  razven  tega  ima  biti  še  „ generalni 
zbor",  sestavljen  iz  generalnih  svetnikov, 
polkovnih  staršin,  stotnikov  in  zbranih  pol- 

kovih  poslancev  ter  poslancev  iz  zaporoške 
SičI;  ta  »generalni  zbor"  mora  zborovati 
trikrat  na  leto; 

4.  hetman  bodi  podložen  »generalnemu 
zboru** ; 

5.  vsi  uradniki  in  staršine  se  volijo; 

6.  staršina  mora  povrniti  krivično  vzeta 
imetja ; 

7.  nastati  mora  popolna  prostost  in  vsi 
ljudje  morajo  biti  enakopravni  kozaki,  in 

8.  odpravijo  naj  se  vsa  nepravična  bre- 
mena in  nepotrebni  davki. 

„To  je  bila  slavna  Gordijenkova  kon- 
stitucija.  Iz  nje  se  razvidi,  da  je  hotel  Gor- 
dijenko  ustvariti  iz  Ukrajine  silno  demokra- 
tično republiko  s  hetmanom  na  čelu,  ki  se 
ima  voliti  (dandanes  bi  rekli:  s  prezidentom, 
predsednikom)  in  z  ravno  takim  zborom 
(nekakim  državnim  zborom,  parlamentom). 
Mi  Rusini  se  lehko  ponašamo  s 
tem,  da  so  bili  pri  nas  na  Ukrajini  že  pred 
190  leti  in  v  času,  ko  je  še  vso  Evropo  tlačila 
panščina,  tlačanstvo  in  nesvoboda  ter  so  še 
po  vseh  evropskih  državah  absolutno,  ne- 
omejeno vladali  carji  in  kralji  s  pani  in  plem- 
stvom, tako  odločni,  toli  svobodoljubni  in 
narodu  naklonjeni  možje,  kakor  je  bil  Gor- 
dijenko,  ki  so  sestavili  tako  razumna  prava 
in  želeli  dati  naši  očini  podoben  ustavni  red, 
kakršen  je  nastal  v  evropskih  državah  šele 
zadnjih  sto  let  ali  še  niti  ne."  O 

Kljub  tolikemu  prizadevanju  ukrajinskih 
voditeljev  pa  svobodoljubni  narod  vendarle 
ni  hotel  zaupati  staršini,  katero  je  predobro 
poznal,  da  izkuša  vže  od  časov  Hmeljnic- 
kega  uvesti  tlačanstvo,  in  to  nezaupanje 
je  prevzročilo  grozni  poraz  pri  Pol  ta  v  i 
I.  1709.  in  pokopalo  slednjo  nado  na  ukra- 
jinsko osvoboditev. 

Vsied  poltavskega  poraza  je  ostala  ukra- 
jinska ustava  le  na  papirju;  žal,  da  je  prišlo 
tako!  Država,  urejena  na  podlagi  gori  ome- 
njenih temeljnih  točk,  bi  bila  res  vzorna  — 
docela  krščanska  demokratična  v 
pravem  pomenu  besede.  Tak  državni  red 
bi  bil  za  Ukrajince  in  njihovo  naravo  edino 
pravi,   in   rusinski   narod   bi  se  bil  v  miru 

>)  Rusj-Ukrama  i  Moskovščina,  str.  58. 


gotovo  kulturno  zelo  razvil  in  pokazal  svetu 
moč  in  vrline  svojega  čilega  duha. 

Mesto  lepih,  jasnih  dni  je  nastopila  črna 
megla  in  zakrila  v  žalost  vso  Ukrajino.  Poljska 
in  Moskva  sta  tekmovali  v  zatiranju  Ukra- 
jincev, in  car  Peter  je  v  tem  prekosil  že 
oslabljeno  Poljsko,  da  je  s  svojo  krutostjo 
docela  onemogočil  slednjo  ustajo  levobrežnc 
Ukrajine.  Toliko  bolj  se  je  pripravljala  na 
silovit,  obupen  upor  pravobrežna  Ukrajina. 
Iz  tega  gibanja  se  je  vnel  grozni,  ognjeno- 
krvavi  upor  »haj  damaški",  ki  bi  bil  zelo 
usoden  za  Poljsko,  ako  ji  ne  bi  bila  prihi- 
tela na  pomoč  Katarina  II.  Vsa  Ukrajina  je 
obnemogla,  in  zdelo  se  je,  kakor  bi  bil  ves 
narod  zaspal,  vdavši  se  pretrpkemu  podan- 
stvu  —  zdelo  se  je,  kakor  bi  bil  izdal  svojo 
natoro,  ki  je  ni  do  tedaj  nikdar  zatajil. 

Čemu  pa  naj  se  dviga,  čemu  vstaja  brez 
upa  zmage  I  Vsled  prevelikega  pritiska  od 
strani  Moskalov  in  njihove  krutosti,  a  tudi 
vsled  sebičnosti  in  obupa  se  je  pomosko- 
vilo  mnogo  rusinskih  veljakov  in  velmož  iz 
starih,  slavnih  kozaških  rodbin!  Nadaljni 
rodovi  so  pa  večinoma  tudi  kmalu  pozabili 
stare  slave  in  prave  rusinske  zavesti,  in  zmanj- 
kalo je  narodu  sposobnih  voditeljev.  Tudi  je 
prišlo  na  Ukrajino  pod  Petrom  in  Katarino  II. 
polno  tujega  plemstva,  tujih,  neruskih  panov, 
katerim  se  ni  še  niti  sanjalo  o  ukrajinski 
slavi,  pač  pa  so  gledali  le  nato,  da  so  se 
čimbolj  prikupljevali  vladi. 

Vrhtega  pomnimo  tudi,  koliko  ukrajin- 
skih voditeljev  je  prišlo  v  bojih  ob  življenje, 
koliko  jih  je  žalostno  končalo  po  ječah,  v 
Sibiriji  in  v  inozemstvu  —  koliko  se  jih  je 
izselilo!  Dalje  pomnimo  tudi,  da  je  sam 
Peter  I.  po  poltavski  bitki  brezobzirno  in 
nečloveško  pregnal  iz  domovine  in  prisilil 
sušit  severna  in  vzhodna  močvirja,  zidat 
trdnjavo  in  novo  prestolnico  F^eterburg  ter 
kopat  kanale  celih  119.000  kozakov,  čilih, 
krepkih  moči  in  30.000  prostih  kmetov,  cvet 
naroda,  kjer  so  gladu,  zime,  prenapornega 
dela  in  bolezni  skoraj  vsi  žalostno  končali 
v  cvetu  let! 

Dalje  so  morali  kozaki  na  carjev  ukaz 
hoditi    na  vojske  v  Perzijo,   na   Krim  in  v 

Turčijo,  odkoder  se  jih  je  vračalo  domov 
le  malo  radi  žolte  mrzlice,  legarja  in  drugih 
bolezni ;  kmetje  pa  so  morali  vojake  sprem- 
ljati, voziti  živež  in  po  stotine  milj  daleč 
hoditi  po  stepah  —  v  skoraj  gotovo  smrt. 
* 

Kljub  temu  pa,  da  je  rusinski  narod  pre- 
ganjala tako  trpka  usoda,  kljub  temu,  da  so 
peterburški  samodržci  zatrli  zadnjo  sled  stare 
slave  —  celo  ime  Ukrajine  prekrstili  v  „Malo- 
rosijo"  ter  zamorili  Ukrajincem  zadnjo  iskro 
upanja  na  boljšo  bodočnost  in  osvobojenje, 

—  vendar  je  pod  pepelom,  v  dnu  narodne 
duše  še  tlela  ukrajinska  zavest.  Natora  je  pač 
natora  —  zataji  se,  a  zatreti  se  ne  6k\ 

Kakor  za  časa  slavnega  Hmeljnickega,  je 
bilo  tudi  zdaj  treba  novega  u  k  ra  j  i  n  skega 
^Mojzesa"  da  bi  s  svojim  klicem  vzbudil 
in  osamozavestil  narodnega  duha,  toli  iz- 
kušanega,  potrtega  in  obupanega. 

In  ta  „prerok"  boljše  bodočnosti  je  bil 
Taras  Ševčenko! 

Ni  bilo  sicer  več  misliti  na  boj  z  orožjem 
v  roci,  ne,  veliki  Ševčenko  je  zamislil  in  z 
drugimi  vred  jel  kovati  drugo  orožje,  orožje 
prosvete  in  narodnega  ponosa.  In  ko  se 
prosveta  in  narodna  zavest  razplodi  v  vse 
vrste  ukrajinskega  naroda,  pravi  Ševčenko, 
tedaj : 

Zabudetjsja  sramotna 

davnaja  godina, 

i  ožive  dobra  slava, 

slava  Ukrajiny; 

i  svitj  jasnij,  nevečernij 

tlhenjko  zasjaje  . . . 

—  tedaj  se  pozabi  sramotna  d6ba,  oživi  iz- 
nova  slava  Ukrajine,  in  tiho  zašije  jasni, 
nevečerni  svit .  .  . 

Da  se  pa  to  uresniči,  je  ustanovil  Šev- 
čenko I.  1857.  v  Kijevu  zlasti  v  družbi  z 
Ni  k.  Kost  orna  rov  o  m.  Kulise  m  i.  dr. 
bratovščino   sv.  Cirila  in  Metoda. 

Njen  namen  je  bil: 

Zagotoviti  Ukrajini  narodno  samostoj- 
nost tako,  da  bi  bila  »Rus-Ukrajina''  po- 
sebna država,  ki  bi  bila  v  zvezi  z  drugimi 
slovanskimi  svobodnimi  državami:  Moskvo, 
Poljsko,  Češko,  Bolgarsko,  Srbijo  itd.; 


2.  doseči,  da  se  uvede  v  samostojno 
„Rus-Ukrajino"  konstitucijska  uprava  s  po- 
sebnim rusko-ukrajinskim  uradom; 

3.  doseči,  da  se  uvede  na  Ukrajini  po 
šolah  in  uradih  rusinski  jezik; 

4.  delati  na  to,  da  se  odpravi  podanstvo 
(rusko  tlačanstvo,  v  katerem  je  bila  cela  dru- 
žina gospodarjeva  last),  in  slednja  nesvo- 
boda ter  da  se  uvede  popolna  prostost  in 
enakost. 

Evo  zopet  duha  Hmeljnickega,  evo  Oor- 
dijcnkove  ustave  iz  I.  1709.,  evo  ideala  Ma- 
zepovega  —  zlasti  pa  Orlikovega  in  Doro- 
šenkovega,  duha  gadjačke  pogodbe  I 

Po  naključju  so  prišli  Velikorusi  na  sled 
tej  bratovščini  in  pregnali  so  bratce  drugega 
za  drugim;  —  sam  Ševčenko  je  bil  obsojen 
v  vojake  za  vedno,  a  pomiloščen  od  carja 
Aleksandra  11.  se  je  vrnil  od  vojakov  po 
desetih  letih,  potrt  na  duši  in  na  telesu. 

Dobro  vedoč,  da  ne  more  trenotno  in 
dejanjsko  mnogo  storiti  za  toli  zatirano  do- 
movino, in  da  je  treba  v  to  vsestransko  za- 
vednega naroda  in  dolgega  napornega  du- 
ševnega delovanja,  je  izlival  Ševčenko  vse 
svoje  ideje  v  ognjene  nesmrtne  pesmi.  In 
kakor  kliče  naš  Simon  Gregorčič,  naj 
njegovo  srčno  kri  škropimo,  da  bodo  vzklile 
tisočere  rože,  ki  si  jih  bodo  devali  na  srce 
dečki  in  deklice. 

In  srce  jim  bo  ogrelo 
cvetje  vzraslo  iz  krvi, 
da  za  rod  in  dom  plamtelo 
bode  jim  do  konca  dni, 

tako  želi  Ševčenko  svojim  pesnim,  naj  jih 
narod  sprejme  kot  njegovo  deco  ter  ga 
vspodbuja  k  delu  in  zavednosti  v  krasni 
poslanici :„domrtvihinživih  inšene 
rojenih  svojih  zemljakov  v  Ukra- 
jini in  v  Ukrajini  ne  stanujočih" 
z  geslom:  „Ako  kdo  reče,  da  ljubi 
Boga,  svojega  brata  pa  sovraži, 
je  laž  ni  k."  Sv.  Janeza  listi.  4.  po- 
glavje, 20.  vrsta. 

Česar  je  Ševčenko  najbolj  želel,  namreč 
da  se  odpravi  podanstvo,  ni  doživel;  od- 
pravili so  ga  šele  nekaj  mesecev  po  nje- 
govi smrti.    Sme  se  pa  reči,  da  je   car  od- 

pravil  kruto  podanstvo  največ  vsled  priza- 
devanja Ševčenka  in  Turgenjeva,  s  katerim 
je  Ševčenko  občeval. 

Kakor  pa  pokaže  vsejano  zrno  šele  čez 
nekaj  časa  svojo  moč,  tako  so  jele  delati 
prava  čuda  Ševčenkovi  pesmi  šele  po  nje- 
govi smrti. 

Proroški  glas  Tarasov  odmeva  zdaj  po 
rusinskih  srcih.  Narod  se  probuja  boljin- 
bolj,  se  zaveda  in  vstaja  —  a  ta  narod  je 
zdaj,  žal,  izvečine  le  narod  „hlopov",  „ro- 
bitnikov". 

Longin  Cegcljski  zaključuje  svojo  zgo- 
dovinsko študijo :  „Rusj-LIkraIna  i  Mo- 
skovščina**  tako-le: 

„Naš  narod  vstaja  do  novega,  strašnega 
boja! 

V  celi  Evropi  odmeva  kakor  podzemski 
grom:  prosti  delavski  narod  se  bori  za  svoja 
prava  in  hoče  končati  gospodstvo  nenasitnih 
nedelavcev. 

Tudi  naš  hlapski  in  delavski,  ukrajinsko- 
ruski  narod  se  pripravlja  na  boj,  da  bi  dobil 
nazaj  ^svojo  -  ne  svojo  zemljo"  in  spet 
zagospodoval  na  svoji  Ruski  Ukrajini! 

Umirajoč  nam  je  napisal  Taras  Šev- 
čenko sledečo  oporoko: 

»Pohovajte,  ta  vstavajte, 
kajdani  porvite! 
I  vražo  ju  zlo  ju  krov  ju 
vol  ju  okropite!" 

In  naš  ukrajinsko-ruski  narod  mora  ali 
izginiti  ali  pa  zmagati! 

Ako  pa  ne  izginejo  malomilijonski  na- 
rodi, ne  propade  tudi  naš  tridesctmilijonski, 
rusko-ukrajinski  slavni  narod! 

Vstajajo  „zakovani  ljudje",  da  bi  uvedli 
po  vsej  naši  zemlji  gospodstvo  delavskega 
rusko-ukrajinskega  naroda. 

HIop  i  robitnik  -  hlapec  in  delavec  — 
to  je  ukrajinsko-ruski  narod!  A  čas  nastaja 
tak,  da  se  oglašajo  po  celem  svetu  delavski 
ljudje:  hlopi  i  robitniki. 

Ni  se  nam  zanašati  ni  na  tujo  pomoč 
ni  na  tujo  dobrohotnost.  Ne  pomorejo  nam 
ni  tuji  narodi  ni  tuji  mogočniki  in  carji!  Vso 
svojo  nado  nam  je  staviti  le  na  same  sebe,  na 
milijone  in  milijone  našega  prostega  naroda! 


„mop  i  robitnik"  —  to  je  naš  narod,  in 
priti  mora  čas,  ko  delavski  ukrajinsko-ruski 
narod  razbije  vezi  in  dvigne  svojo  prosto 
in  samostojno,  „hlopsko  -  rob  itn  i  ču 
Rusj-Ukralnu". 

In  tedaj  se  izpolnijo  proroške  in  svete 
besede  narodnega  genija  in  mučenca  Tarasa: 

„ Vstane  Ukraina, 
sjvit  pravdi  zasjvititjl 
I  pomoljatj  sja  na  volf 
nevoljniči  ditil^O 

In  tedaj  zopet  zapoje  ukrajinsko-ruski 
delavski  narod  tak6,  kakor  je  peval  za  časa 
Bogdana: 

^Ta  ne  maje  lučše, 

ta  ne  maje  krašče, 

jak  u  nas  na  Vkrami.^^) 

Svobodoljuben  je  bil  vsikdar  rusinski  narod 
in  ni  mogel  trpeti  tujega  gospodstva.  Veliko- 
rusi  —  Moskali  —  pa  niso  imeli  toliko  zmisla 
za  prostost  in  so  bili  že  oddavna  navajeni 
hlapčevanja,  slepo  vdani  svoji  žalostni  usodi 
in  vsevolji  carjev  in  tlačivcev. 

In  ta  je  bila  in  je  deloma  še  vedno  želja 
carjev,  in  da  jim  ostane  narod  slepo  vdan, 
so  se  posluževali  vedno  vseh,  tudi  skrajnih 
sredstev.  Zgodovina  priča  o  tem. 

Rusko  podanstvo  je  bilo  res  trdo  in  su- 
ženjsko. Saj  ni  bila  samo  zerrilja  last  go- 
spoda, pana,  boljarja,  ampak  tudi  cela  dru- 
žina. Ljudje  so  bili  enaka  last  kakor  živina, 
in  to  do  I.  1861.! 

In  ako  so  se  ruski  socialni  romanopisci,  v 
prvi  vrsti  T  u  r  g  e  n  j  e  v,  poganjali  za  to,  da 
se  odpravi  podanstvo,  so  se  navzeli  teh  idej 
deloma  od  Ševčenka,  ki  je  občeval  s  T  u  r- 
g  e  n  j  e  v  o  m,  večinoma  pa  v  tujini,  v  za- 
padni  Evropi,   nikakor   ne  na  rodni  zemlji! 

Nikdar  ne  bi  bilo  zavladalo  podansko 
tlačanstvo  na  ruskih  tleh,  nikdar  ne  bi   bili 

O  Vstane  Ukrajina, 

svit  pravde  zašije, 
in  na  svobodi  pomole 
neprosta  deteta   (namreč   ukr.  IjudsUo, 
deca  Ukrajine). 

2)  In  nikjer  ni  boljše, 

in  nikjer  ni  lepše, 
kot  pri  nas  na  Vkrajini. 

postali  carji  samodržci,  da,  morda  bi  bile 
na  Ruskem  že  davno  le  republike,  ako  bi 
bili  tudi  Moskali  rusinske  natore." 


Krščanstvo  je  rodilo  in  pospeševalo  pro- 
sveto,  kakor  pri  drugih  narodih,  tako  tudi 
pri  Rusinih.  Pod  knezom  sv.  Vlad  i  m  ir- 
jem  Velikim  krog  1.1000.  se  je  večina 
naroda  pokristjanila.  S  krščanstvom  so  na- 
stali tudi  samostani,  izmed  katerih  je  najgla- 
sovitejša  Kijevsko-p  ečerska  Lavra; 
v  njem  je  bilo  vedno  mnogo  učenih  mož, 
a  najslavnejši  je  letopisec  Nestor  (f  krog 
1.  1130.).  Njegov  letopis  so  nadaljevali  drugi 
menihi. 

Temelj  prosveti  sta  postavila  Vladimir 
Veliki  injaroslav  Modri;  ustanavljala 
sta  šole,  v  katerih  se  je  poučevalo  v  čitanju, 
pisanju,  računanju,  cerkvenem  petju  in  v 
grščini.  Iz  teh  šol  so  prihajali  duhovniki, 
pisarji,  t.  j.  prepisovavci  knjig  in  prevajatelji 
iz  grščine.  Brati  in  pisati  je  znal  velik  del 
meščanov.  Razen  menihov  so  se  pojavljali 
laiki,  ki  so  pisali  knjige,  toda  le  v  cerkveno- 
slovenskem  jeziku,  mešanem  z  živo  govo- 
rico. 

L.  1185.  je  nastala  prekrasna,  v  tedanjem 
živem  jeziku  pisana  „Pesem  o  vojski 
Igorja  Svjatoslaviča  proti  Polov- 
cem",  t.  j.  divjim  Plavcem,  stanujočim  na 
stepah  ob  desnem  bregu  Volge.  (Slovo  o 
polku  Igorjevem). 

Knez  Ostrožskij  je  ustanavljal  šole 
in  tiskarne,  meščanstvo  pa  razne  cerkvene 
bratovščine,  ki  so  kesneje,  ko  je  višja  raz- 
kolna  duhovščina  moralno  propadla,  ter  se 
ruski  velmožje  niso  brigali  za  cerkev,  mnogo 
storile  za  pravoslavno  cerkev. 

L.  1586.  se  je  v  Lvovu  preosnovala  stara 
bratovščina  „Uspenja  presv.  Bogoro- 
dice*",  ki  je  vzdrževala  šolo  za  mladino  in 
tiskarno,  v  kateri  so  se  tiskale  potrebne  cer- 
kvene in  šolske  knjige. 

L.  1589.  je  dobila  ta  bratovščina,  ki  je 
bila  najslavnejša  med  vsemi  rusinskimi,  ime 
Stavropigi ja.  Ta  zavod  je  ostal  do  da- 
našnjih dni,  in  1.  1896.  so  Rusini  praznovali 


in  na  slovesen  način  obhajali  njeno  tristo- 
letnico. 

Stavropigijina  višja  šola  v  Lvovu  je  te- 
danje čase  zelo  slovela  in  obiskovali  so  jo 
tudi  najoddaljenejši  Ukrajinci. 

L.  1626.  je  postal  učenjak  Peter  Mo- 
gila  arhimandrit  kijevsko-pečerske  Lavre. 
Sklenil  je  ustanoviti  v  Kijevu  višjo  šolo;  v 
to  je  poslal  na  svoje  stroške  nadarjene  može 
v  Nemčijo,  in  Francijo,  ki  naj  bi  potem  po- 
učevali na  tej  šoli. 

Mogila  je  spoznal  veliko  potrebo  in  važ- 
nost višje  izobrazbe  in  je  zato  preosnoval 
kijevsko  bogojavljensko  bratovsko  šolo 
v  kolegij  po  vzgledu  krakovske  in  pa- 
riške akademije.  Za  revne  dijake  je  postavil 
na  lastne  stroške  zavod,  v  katerem  so  bili 
preskrbljeni  s  stanovanjem  in  hrano. 

Kijevski  kolegij  je  bil  pravo  ognjišče 
rusinske  prosvete;  le  žal,  da  niso  vzeli  v 
podlago  poučevanja  živega,  tedaj  v  pismu 
še  nerabljenega  jezika,  marveč  le  cerkveno 
slovenščino. 

Svoje  premoženje,  84.000  poljskih  zlatov, 
je  zapustil  Mogila  imenovanemu  kolegiju. 

Razen  višje  šole  v  Ostrogi,  ki  jo 
je  ustanovil  leta  1580.  vže  omenjeni  Kon- 
stantin knez  Ostrožskij,  zlasti  v  po- 
učevanje grškega  in  latinskega  jezika,  ter 
razen  Ivovskih  in  kijevskih  šol,  so  bile  še 
bratovske  šole  po  vsej  Malorusiji  ter  za- 
sebne šole  v  samostanih  in  pri  cerkvah,  po- 
dobne zapadno-evropskim  farnim  šolam.  Vse 
te  šole  so  obiskovali  ne  samo  otroci  ple- 
mičev  in  meščanov,  ampak  tudi  kmetski 
otroci,  dasi  ti  le  v  manjšem  številu. 

Da  ne  moremo  govoriti  o  pravi,  splošni 
prosveti  prostega  naroda,  je  krivo  največ 
to,  ker  niso  tedaj  še  poučevali  na  podlagi 
živega  jezika. 

Gotovo  ne  bi  bili  Rusini  nič  zaostajali 
za  Poljaki,  ako  bi  bil  v  prejšnjih  stoletjih  v 
rabi  po  šolah  živi  jezik.  Splošna  duševna 
prosveta,  kakršne  so  želeli  razen  že  ime- 
novanih snovateljev  šol  zlasti  Nemirič  in 
hetman  Vigovskij  ter  Maže  p  a,  bi  bila 
nedvomno  tudi  veliko  pripomogla  do  osamo- 
s\ojenja  Maloruske,  ki  se  je  izjalovilo. 

Po  letu  1764.  in  zlasti  po  I.  1783.,  ko  so 
uvedli  grozno  podanstvo,  je  pod  vlado  Ka- 
tarine II.  rusinska  prosveta  docela  propadla; 
od  866  šol,  ki  so  bile  za  hetmanščine  (zatrte 
leta  1764.)  v  polovici  XVni.  stoletja  na  levem 
bregu  Dnjepra,  ni  ostala  ni  ena.  Nekdanji 
kozaški  staršini  in  ostanki  rusinskega  plem- 
stva so  se  večinoma  iz  osebnih  koristi  po- 
moskovili. 

Stara  je  bila  sicer  ukrajinska  zavest  in 
prosveta,  nikakor  pa  ne  zatrta.  Kmalu  se  je 
začela  zopet  vzbujati,  a  sedaj  na  drugem, 
edino  pravem  temelju.  Slavni  Poltavec,  Ivan 
Kotljarevskij,  r.I.  1769.,  je  izdal  1.1798. 
v  živem  rusinskem  jeziku  spisano  epohalno 
„Enejido",  katere  stoletnica  se  je  na  iz- 
redno 'slovesen  način  obhajala  I.  1898.  po 
vsej  Maloruski. 

Z  „Enejido"  in  kesneje  s  šaloigrama 
^Natalko  Poltavko"  in  „Moskalom 
čarovnikom",  s  katerimi  je  hotel  vzbu- 
diti v  Rusinih  narodno  zavest  in  ponos,  je 
odprl  svojim  rojakom  oči  in  jim  pokazal 
pot,  po  kateri  naj  hodijo.  A  o  tem  je  „Dom 
in  Svet"  že  obširno  poročal. 

Res,  da  se  Rusini  v  svojih  šolah  niso 
posluževali  živega  jezika,  toda  kljub  temu 
je  bila  njihova  prosveta   nerazmerno   večja 


od  ruske,  ker  Velikorusi  niso  do  Petra  Ve- 
likega niti  imeli  visokih  šol,  še  manj  pa  pi- 
sali v  živem  jeziku.  Profesorje  na  visoko 
šolo  v  Moskvi  je  poklical  Peter  po  poltav- 
skem  porazu  iz  kijevske-mogilijanske  aka- 
demije, si  je  izbiral  in  nastavljal  škofe  izmed 
učenih  Rusinov,  ker  med  domačimi  Moskali 
ni  bilo  sploh  dobiti  potrebnih  moči. 

Velikorusom  je  pravzaprav  odprl  zahodno 
kulturno  Evropo  šele  Peter  Veliki,  in  zato 
ni  čuda,  da  je  bila  zahodno-evropska  kultura 
Moskalom  docela  tuja;  —  a  tudi  zahodna 
Evropa  je  smatrala  Moskvo  in  sploh  Rusijo 
z  vso  pravico  za  del  Azije. 

Drugače  je  bilo  v  južni  Rusiji,  v  Ukra- 
jini in  sploh  v  Maloruski.  Rusinski  narod  s 
kijevskimi  knezi  je  bil  že  davno  pred  1. 1000. 
v  kupčijski  zvezi  z  velekulturnim  Carigradom 
in  z  Grško.  Kijevski  in  gališko-vladimirski 
knezi  so  bili  dobro  poznani  in  spoštovani 
po  vsej  zahodni  Evropi,  in  knezi  in  velmožjc 
so  potovali  iz  kulturnih  ozirov  po  prosvct- 
Ijenem  zapadu  in  mnogo,  mnogo  Rusinov 
je  obiskovalo  velika  evropska  učilišča.  Vo- 
ditelji rusinski  in  kozaški  hetmani  so  bili 
vrlo  izobraženi  možje,  in  o  Bogdanu  Hmelj- 
nickem  vemo,  da  je  govoril  razen  rusinskega 
tudi  poljski,  latinski,  francoski  in  turški  jezik. 
(KONEC.) 

DR.  E.  LAMPE: 


GLAGOLICA  NA  SLOVENSKEM. 


nogo  se  je  pri  nas  že  pi- 
salo o  glagolici,  a  veči- 
noma je  vodila  pero  pisa- 
teljem agitacijska  strast  ali 
pa  so  odločevali  stranski 
oziri,  ki  niso  služili  objek« 
tivni  resničnosti.  Glago- 
liško  vprašanje  se  dk  namreč  razmotrivati  kot 
I iterarno-zgodo vinsko,  kot  cerkveno-pravno, 
kot  praktično-bogoslovno  ali  kot  narodno- 
politično  —  in  na  kakršno  stališče  se  po- 
stavi pisatelj,  kakršnim  predsodkom  se  vda, 
taki  so  tudi  zaključki  njegovega  preisko- 
vanja. 

Mi  se  bavimo  z  glagolico  edino  le  s  knji- 
ževno-zgodovinskega  stališča.  Za  Slovence 
danes  v  drugih  ozirih  tudi  nima  posebne 
praktične  vrednosti.  A  za  našo  zgodovino 
je  glagolica  jako  važna,  in  marsikak  jasen 
pogled  se  nam  odpre  v  temine  daljnih  prošlih 
dni,  ako  sledimo  starim  glagoljašem  po  slo- 
venski zemlji. 

Glagoljaši  so  bili  dobre  duše  —  možje 
iz  ljudstva.  Marsikateri  je  glagolal  le  zato, 
ker  latinskega  ni  znal,  pa  so  bili  med  njimi 
tudi  posamezni  učeni  ljudje.  Boj  med  lati- 
nico in  glagolico  je  bil  boj  med  Zahodom 
in  Vzhodom,  med  rimsko  in  grško  omiko. 
Naša  domovina  je  bila  v  prejšnjih  stoletjih 
v  ožji  zvezi  z  južnimi  deželami,  nego  je  sedaj, 
ko  se  nam  ponuja  vsa  izobrazba  z  naprednega 
severa  in  je  vse  naše  življenje  prošinjeno 
od  nemškega  in  zapadnega  duha.  Zato  smo 
bili  pa  prej  tudi  v  bogoslužnih  stvareh  bližji 
Orientu,  nego  smo  danes. 

Pa  takoj  južno  od  nas,  ob  kvarnerski 
obali,  še  živi  glagolica,  in  ljudstvo  z  duhov- 
ščino se  je  oklepa  s  tako  vneto  ljubeznijo, 
kot  bi  bili  ti  starinski  glasovi  z  okornimi, 
zamotanimi  črkami  del  njihove  narave,  pri- 
rastli  k  njihovemu  srcu. 

.DOM  IN  SVET"  1905.  ŠT.  8. 


Ravno  tako  in  nič  drugače  nečejo  moliti 
in  pevati,  in  če  ne  morejo  opravljati  svojega 
skupnega  bogoslužja  v  tem  jeziku,  posta- 
nejo žalostni  in  otožni,  kakor  bi  izgubilf 
svoj  najdražji  zaklad,  ali  se  pa  upr6  in  trmo- 
glavo zahtevajo  s  trdo  pestjo,  da  se  vdš 
cerkev  njihovemu  običaju. 

Jako  nam  je  ustreženo  z  obširnim,  res 
znanstvenim  delom,  ki  je  bilo  pred  kratkim 
dotiskano  z  naslovom:  „Fontes  Litur- 
giae  Glagolito-Romanae".  Monsi- 
gnor  dr.  Luka  Jelič  nam  je  podal  s  tem 
monumcntalno  delo,  ki  je  največe  važnosti 
ne  le  v  cerkveno-liturgičnem,  ampak  tudi  v 
splošno-literarncm  oziru.  Nabral  je  vse  po- 
datke o  glagoljski  literaturi,  in  sadovi  tega 
mnogoletnega  truda  so  zdaj  zbrani  v  tej  iz- 
daji, ki  je  bila  tiskana  uprav  za  posvetovanje 
škofov  goriške,  zagrebške  in  zadrske  nad- 
škofije.  Poslana  je  bila  škofom,  da  jo  pri- 
loži kot  dokument  zapisniku.  Ni  naša  na- 
loga, da  bi  ocenjevali  to  delo  s  strokovnja- 
škega  stališča,  kajti  msgr.  Jelič  je  v  tem  oziru 
strokovnjak,  na  katerega  znanstveno  natanč- 
nost se  moramo  zanesti.  Tu  ni  nobenih  fraz, 
nobenih  stranskih  ozirov,  ampak  našteta 
so  le  zgodovinska  dejstva  v  kronološkem 
vzporedu  od  XIII.  stoletja  do  najnovejšega 
časa. 

Jeličevo  delo  še  ni  izšlo  v  javnosti;  a  iz 
izvoda,  ki  mi  ga  je  dal  na  razpolago  pre- 
svetli g.  knez  in  škof  ljubljanski  dr.  Anton 
B.  Jeglič,  vrnivši  se  iz  Rima,  sem  nabral 
podatke,  ki  se  tičejo  glagolice  na  Sloven- 
skem. Seveda  so  naši  glagoljski  ostanki  le 
skromni,  borna  zapuščina  starih,  ubogih  dni, 
a  iz  teh  raztrganih  listov,  ki  so  mnogokrat 
služili  za  vezavo  bolj  srečnim  svojim  cer- 
kvenim tovarišem  latinskega  jezika,  se  da 
sklepati  na  obseg  in  na  razširjenje  nekdanje 
glagolice  na  Slovenskem.  Seveda  se  oziram 

tu  le  na  one  škofije,  v  katerih  živ6  Slovenci ; 
južno  od  tržaško-koprske  Škofije  ne  segam. 
Pojdimo  za  izdajateljem  v  Časoslovnem  redu! 


V  XIII.  stol  et j  u  so  bili  spisani: 

Glagoljski  breviarij  ljubljanski, 
ki  ga  hrani  ljubljanska  licealna  knjižnica. 

Iz  istega  stoletja  je  glagoljski  breviarij, 
obsegajoč  odlomke  beril  od  ponedeljka  do 
četrtka  po  tihi  nedelji,  ki  ga  je  našel  župnik 
Lovro  Pintar  (f  1874)  v  župnem  arhivu 
Preddvorom. 

Ljubljanski  homiliarij,  katerega  od- 
lomki se  hranijo  v  deželnem  muzeju  v  Ljub- 
ljani. 

Glagoljski  m  i  s  a  I  v  veliki  obliki,  katerega 
odlomek,  obsegajoč  obred  blagoslovljenja 
vode  in  sv.  krsta,  spisan  s  Črkami,  jako  po- 
dobnimi prej  omenjenemu  homiliariju,  se 
hrani  v  škofijskem  arhivu  ljubljanskem. 

Iz  XIV.  stoletja  so: 

Breviarij,  rabljen  pri  kapitularni  cerkvi 
v  Roču  tržaške  škofije,  spisan  leta  1396.  od 
Vida  iz  Omišlja,  in  v  katerem  je  pripisana 
vizitacija  škofa  Bonhoma  iz  1.  1503. 

Glagoljski  misal,  katerega  odlomki  so 
vzeti  iz  platnic  poročne  knjige  I.  1677.  žup- 
nije sv.  Petra  v  Ljubljani. 

Glagoljski  misal  s  slikanim  kalendarijem, 
ki  je  bil  leta  1475.  rabljen  v  župni  cerkvi 
sv.  Martina  vBeramuv  tržaški  škofiji  in 
je  zdaj  v  ljubljanskem  deželnem  muzeju. 

Glagoljski  breviarij,  iz  katerega  je 
odlomek  praznika  sv.  Janeza  Krstnika  našel 
Lovro  Pintar  v  župnem  arhivu  v  Radov- 
ljici. 

Iz  konca  XIV.  stoletja  je  glagoljski 
homiliarij,  katerega  odlomki  so  iz  krstne 
knjige  I.  1659.  župnije  sv.  Petra  v  Ljub- 
ljani. 

Glagoljski  breviarij  ravno  od  tam  iz 
krstne  knjige  I.  1683.,  obsegajoč  homilijo 
sv.  Avguština  na  oktavo  epifanije. 

Glagoljski  misal,  katerega  del  je  našel 
Lovro  Pintar  v  župnem  arhivu  v  Krizah 
p  r  i  T  r  ž  i  č  u  in  ki  obsega  maše  X.,  XI.,  XIX. 
in  XX.  nedelje  po  binkoštih. 


Glagoljski  misal  v  veliki  obliki,  katerega 
dva  odlomka,  obsegajoča  prorokbe  velike 
sobote  in  mašo  na  veliko  nedeljo  po  rim- 
skem obredu,  in  razne  blagoslove,  ki  se  zde 
bolj  podobni  grškemu  obredu,  hrani  ljub- 
ljanski muzej  „  Rudolf inum". 

Zidanje  kapelice  sv.  Antona  na  Vrhu 
pri  Pazinu  (tržaške  škofije)  je  z  glagoljskimi 
črkami  zabeleženo  1.  1436. 

Glagoljski  breviarij  iz  Preddvora, 
katerega  odlomki  obsegajo  hvalnice  in  primo 
ter  berila  o  II.  pismu  do  Korinčanov  (IV.  teden 
po  sv.  Treh  Kraljih)  in  začetek  pisma  do 
Galačanov  (V.  nedelja  po  sv.  Treh  Kraljih). 

Zidanje  župne  cerkve  sv.  Jerneja  v  Roču 
(tržaška  škof.)  je  na  severnem  zidu  glagoljsko 
zabeleženo  1.  1492. 

Zidanje  roške  podružnice  je  na  arhitravu 
zabeleženo  glagoljsko  1.  1492. 

Zidanje  cerkve  sv.  Duha  pri  Šterpedi 
(tržaška  škofija)  je  popisano  1.1500.  in  naj- 
deno od  Lovra  Pintarja  v  župnem  arhivu 
Preddvorom  (Ijublj.  šk.). 

Glagoljski  o  b  r  e  d  n ik,  katerega  odlomki 
iz  mrliške  knjige  leta  1669.  -1715.  župnije 
Selca   obsegajo  blagoslove  trte,    vina  itd. 

Iz  XV.  stoletja  imamo  mnogo  spomenikov. 

L.  1405.  je  zapisano  v  nugeljskem  gla- 
goljskem  m  i  salu  v  župniji  roški  tržaške 
Škofije,  da  je  bil  ta  misal  nabavljen. 

Dozidanje  cerkve  sv.  Martina  v  Beramu 
(tržaška  škofija)  je  1. 1431.  zabeleženo  na  zidu. 

Glagoljski  misal,  katerega  odlomek 
z  delom  oficija  velikega  tedna  je  vzet  iz 
platnic  arhiva  župnije  Rakitna  (Ijublj.  šk.) 
spisan  1.  1443.  od  duhovnika  Marka  za  rabo 
kapelanu  Ivanu  ninske  škofije. 

2.  avgusta  1. 1456.  prevzame  in  avtentizira 
duhovnik  Levac  Križanič,  kanonik  žminjski 
in  tinjanski,  javni  notar,  listino  o  meji  med 
ozemljem  oglejskega  patriarhata,  grofa  pa- 
zinskega,  posestva  beneškega  itd.,  spisano 
I.  1275.  z  glagoljskimi  črkami. 

Breviarij,  shranjen  v  licealni  knjižnici 
ljubljanski  (zbirka  Cojzova),  spisan  v  začetku 
XV.  stoletja  in  rabljen  v  Be  ram  u  naTržaškem. 

Glagoljski  misal,  katerega  odlomek  je 
vzet  iz  urbarija cerkve  sv,  Jedrti  župnije  Selca. 

Glagoljski  m  i  s  a  I,  katerega  odlomek,  ob- 
segajoč mašo  na  praznik  sv.  Timoteja,  Hi- 
polita  in  Simforijana  22.  avg.,  je  najden  v 
arhivu  župnije  Selca,  —  ravno  tam  tudi 
glagoljski  b  rev  i  ar  i  j,  katerega  odlomek, 
obsegajoč  berilo  na  praznik  sv.  Barnaba,  je 
iz  krstne  knjige  selške  župnije. 

Glagoljski  b  rev  i  ar  i  j  v  majhni  obliki, 
katerega  štiri  odlomki  so  bili  najdeni  v  Višnji 
gori. 

Breviarij,  katerega  dva  lista  z  rubri- 
kami, začetki  beni  Tobijeve  in  Jobove  knjige, 
sta  shranjena  v  licealni  knjižnici  ljubljanski 
in  sta  bila  spisana  najbrže  v  zapadni  Istri 

Breviarij,  katerega  odlomek  je  našel 
Lovro  Pintar  v  Radovljici. 

Breviarij,  katerega  odlomek,  popisan 
s  psalmom  88.,  se  hrani  v  škofijskem  arhivu 
ljubljanskem. 

Breviarij,  katerega  odlomek,  obsegajoč 
del  berila  tretjega  nokturna  tretje  postne  ne- 
delje, je  shranjen  v  Ijublj.  škofijskem  arhivu. 

P  s  a  1 1  e  r  i  j  z  nekaterimi  obredi  v  licealni 
knjižnici  ljubljanski. 

M  i  s  a  I,  katerega  odlomek  z  mašama  VIII. 
in  XIII.  pobinkoštne  nedelje  je  v  „Rudolfinu". 

Breviarij,  odlomek,  ki  obsega  del 
psalterija,  ravnotam. 

E  v  a  n  ge  I  ia  rij,  katerega  odlomek,  obse- 
gajoč evangelje  in  ^Dejanje  apostolov",  je 
vzet  iz  zapisnika  „Čevljarske  zadruge 
ljubljanske"  I.  1670. 

Breviarij,  odlomek  iz  zapisnika  „Č  e  v- 
Ijarske  zadruge  ljubljanske"  I.  1670. 

M  i  s  a  1 ,  katerega  odlomek  z  mašo  XX. 
pobinkoštne  nedelje  je  bil  najden  v  župnem 
arhivu  blejskem. 

P  s  a  1 1  e  r  i  j,  katerega  odlomek  z  oficijem 
preblažene  Device  je  vzet  iz  knjige  župnega 
arhiva  v  Slapu  pri  Vipavi  I.  1654. 

Breviarij,  katerega  dva  lista  sta  vzeta 
iz  platnic  poročne  knjige  1673-1684  žup- 
nega arhiva  v  Naklem  I.  1905.  in  združena 
z  glagoljsko  zbirko  ljubljanske  škofije. 

Breviarij,  iz  katerega  sta  dva  lista 
vzeta  iz  platnic  krstne  knjige  XVII.  stoletja 
v  Šmartinu  pri  Litiji  in  sta  zdaj  shra- 
njena v  glagoljski  zbirki  ljubljanske  škofije. 


M  is  al,  katerega  štiri  listi  so  v  „Rudol- 
finu". 

Breviarij,  katerega  dva  odlomka  z 
delom  „Commune  Sanctorum"  sta  v  „Ru- 
dolfinu". 

Psa  I  te  rij,  katerega  odlomek  je  vzet 
iz  knjige  arhiva  župnije  Rudnik  pri  Ljub- 
ljani. — 

Iz  XVI.  stoletja  imamo  sledeče  gla- 
goljske  spomenike: 

Elija  PeCarič,  duhovnik  roškega  ka- 
pitola  10.  januarja  1.  1503.  zapiše  škofijsko 
vizitacijo  Bonhomovo  z  glagoljskimi  Črkami 
v  breviarij. 

Dozidanje  cerkve  v  Sušnjevicah  tr- 
žaške škofije  I.  1507.  je  glagoljsko  na  cerkvi 
zabeleženo. 

20.  julija  leta  1523.  zapišejo  benediktinci 
stroške  za  cerkev  sv.  Jerneja  v  R  o  č  u  (trža- 
ška škofija)  glagoljsko. 

28.  maja  1545  zapiše  Elija  PeČarič  gla- 
goljsko v  breviarij  dela  škofa  Petra  Bonhoma. 

1548  se  v  Dolini  (tržaška  škofija)  gla- 
goljsko spiše  urbarij  cerkve  sv.  Antona. 

1552  se  zidanje  zvonika  v  H  umu  (trža- 
ška škofija)  glagoljsko   zabeleži   na  stolpu. 

1553  izjavlja  Primož  Trubar,  da 
se  je  ^dosehmaTpisalo  pri  nas  „s 
krovaškimi  puhštabi"  (to  je:  z  gla- 
golico)  in  naznani,  da  bo  on  pisal 
z  ^latinskimi  puhštabi." 

1555  se  zidanje  cerkve  sv.  Janeza  Krst- 
nika  v  Malem  Mlunu  župnije  buzeške 
(tržaška  škofija)  zabeleži  glagoljsko. 

1555  je  glagoljsko  zabeleženo  v  presbi- 
teriju  cerkve  sv.  Mateja  v  H  u  m  u  dekanije 
buzeške  (trž.  šk.)  zidanje  cerkve. 

1556  je  v  Boljunu  glagoljaš  župnik  Jurij 
Mihesič. 

1556  je  glagoljsko  zabeležena  dovršitev 
krstnega  kamena  na  V  r  h  u  dekanije  buzeške. 

1557  istotako  zidanje  zvonika  v  S  o  vi- 
njak u  (trž.  šk.). 

1576  se  glagoljsko  spiše  urbarij  podruž- 
nice sv.  Janeza  Krstnika  v  B  o  I  j  u  n  c  u  žup- 
nije Doline  pri  Trstu. 

1580  se  zgodi  isto  v  Prebenskem 
(župnija  dolinska). 

2.  junija  1582  zabeleži  glagoljaš  Janez 
Štobrovič,  da  je  sezidal  cerkev  v  Ždrenju 
(šicofija  tržaška). 

1583  je  glagoljsko  spisan  urbarij  cerkve 
sv.  Servula  dolinske  župnije. 

Začetek  zidave  cerkve  sv.  Jurija  v  Bo- 
Ijunu  se  zabeleži  1. 1590.  glagoljsko,  dovršitev 
I.  1641.  pa  glagoljsko  in  latinsko. 


1591.  V  kontaveljski  župniji  (ko- 
prske škofije)  je  na  cerkvi  podružnice  bla- 
žene D.  M.  glagoljski  napis  klerika  Andreja, 
sedaj  prebeljen. 

1596  naroča  provincialni  cerkveni 
zbor  ak  vile  j  s  ki,  da  naj  „i  I  irski"  škofje 
skrb6,  da  se  popravita  „ ilirski"  breviarij  in 
misal,  ker  se  je  vrinilo  mnogo  napak,  skrb^ 


IZ  SARAJEVSKE  PRVOSTOLICE  ; 
KRONANJE  MARIJINO. 

naj  pa  tudi  za  toliko  izobrazbo  mlajše  du- 
hovščine, da  polagoma  uvedejo  rabo  rim- 
skega breviarija,  misala  in  obrednika,  a  rimski 
katekizem,  izdan  od  papeža  Gregorija  Xin. 
in  preveden  na  „llirski"  jezik,  naj  pridno 
ber6  in  razlagajo  ljudstvu  v  narodnem  jeziku. 

1597  je  v  Blokah  na  Kranjskem  dušni 
pastir  glagoljaš  Andrej  Vulkovič,  ki  ne  zna 
nobenega  jezika,  razen  hrvaškega. 

1598  izpričuje  ljubljanski  škof  Janez 
Tavčar,  da  je  Andrej  LIng,  določen  za 
službo  v  Zagrebu,  dovolj  poučen,  da  ma- 
šuje  „v  hrvaškem  jeziku". 

23.  nov.  1000  posveti  ljubljanski 
škof  Tomaž  Hren  v  duhovnika  gla- 
gol jasa  Antona  Zupaniča  in  mu  iz- 
priča, da  je  dovolj  izučen  „\  svojem  gla- 
goljskem  narečju". 

Inventar  župne  cerkve  v  Dolini  pri 
Trstu  se  spiše  v  glagolici.  — 

Iz  XVII.  stoletja  imamo  sledeče  po- 
datke : 

23.  aprila  1601  posveti  ljubljanski  škof 
Tomaž  Hren  glagoljaša  Janeza  Viteziča  iz 
krške  škofije  na  otokih. 

4.  junija  1603  se  pritožuje  tržaški  škof 
Ursinus  de  Berthis  v  svojem  poročilu  v  Rim, 
da  se  je  zaradi  pomanjkanja  duhovnikov 
uvedlo  v  tržaško  škofijo  mnogo  glagoljašev, 
ki  so  čisto  nevedni  in  neizobraženi. 

1603  je  spisan  urbarij  cerkve  sv.  Roka, 
župnije  dolinske  pri  Trstu,  v  glagolici. 

1604  istotako  urbarij  boljunški  (tržaška 
škofija). 

1605  urbarij  v  Pečah  (žup.  Dolina). 

5.  junija  1606  se  glagoljsko  zabeleži  na 
pročelju  dozidanje  cerkve  sv.  Lucije  v  Brulu 
(žup.  Roč  v  tržaški  škofiji). 

1609  istotako  poprava  humske  cerkve 
(tržaška  škofija). 

24.  maja  1621  naznani  nuncij  kardi- 
nal Borghese  v  Gradcu  o.  Frančišku 
Glaviniču  na  Trsatu,  da  se  naj  sporoči  ce- 
sarju, da  se  bodo  izdale  slovanske  obredne 
knjige. 

20.  junija  1621  naznani  nuncij  kardinal 
Borghese  v  Gradcu  o.  Frančišku  Glaviniču, 
da  je  ukazal  cesar  Ferdinand  II.,  naj  se  slo- 


vanske bogoslužne  knjige  za  nravno  korist 
njegovih  podložnikov  izdadč  na  njegove 
stroške;  zato  naj  gre  nemudoma  na  Dunaj. 

10.  oktobra  1621  naznani  nuncij  kardinal 
Borghese  Glaviniču,  da  so  slovanske  črke 
že  odposlane  iz  Gradca  na  Reko. 

29.  novembra  1621  kard.  Borghese  piše 
iz  Gradca  Glaviniču,  kako  se  naj  dobč  sred- 
stva za  tisk  slovanskih  knjig. 

3.  marca  1622  čestita  kard.  Borghese  iz 
Gradca  Glaviniču,  da  more  reformirati  misal 
in  breviarij  glagoljski. 

20.  februarja  1623.  Koprski  škof  Rusca 
poroča  dunajskemu  nunciju:  „ V  krajih,  kjer 
prebivajo  Slovani,  so  nekateri  duhovniki 
tega  naroda  in  jezika,  ki  ber6  sv.  mašo  in 
bogoslužne  molitve  v  tem  jeziku  po  prestavi 
sv.  Jeronima  ...  in  ta  običaj  se  trpi,  da  se 
ustreže  neizobraženosti  (barbarie)  tega  ljud- 
stva, ker  inače  ne  bi  vzdrževalo  teh  duhov- 
nikov, ki  živ6  samo  od  miloščine  (elemo- 
sine),  ker  cerkve  nimajo  niti  solda  dohodka. 
Ti  duhovniki  pa  gojč  krščanski  nauk  in  ka- 
toliško življenje  in  se  vidijo  od  tega  dosti 
dobri  uspehi." 

29.  novembra  1625  sv.  kongregacija  za 
razširjenje  vere  zahvaljuje  cesarja  Ferdinanda, 
ker  je  podaril  glagoljske  črke. 

11.  januarja  1626  poroča  o.  Frančiček 
GlaviniČ  s  Trsata  v  Rim,  da  se  bere  sv.  maša 
glagoljsko  v  Dalmaciji,  Hrvaški,  Slavoniji, 
Liburniji,  na  otokih,  deloma  ob  jadranski 
obali  in  po  vsem  Vinodolu.  Prosi,  naj  se 
tiskajo  knjige  na  Reki. 

28.  januarja  1626.  Dunajski  nuncij  Ca- 
raffa  poroča  v  Rim,  da  so  slovanske  črke  že 
oddane  kapucinskemu  gvardijanu  na  Reki 
in  da  je  GlaviniČ  o  tem  obveščen. 

1.  aprila  1626.  Nuncij  Caraffa  piše  z  Du- 
naja Propagandi  v  Rim  o  premestitvi  gla- 
goljskih  črk  v  Rim  in  naznanja,  da  je  spo- 
ročil Glaviniču,  naj  pojdc  v  Rim  in  vzame 
s  seboj  popravljene  misale  in  breviarije. 

10.  aprila  1626.  O.  Fr.  GlaviniČ  piše  z 
Reke  v  Rim  o  težavah  izdaje;  ne  brani  se 
truda,  če  mu  dovolijo,  da  seboj  v  Rim  pelje 
tri  pomočnike:  Hrvata,  Liburna  in  Istrijana 
ali  Slovenca. 

1629.  Tiskarna  „ Propagande"  izda  tretji 
natis  glagoljskega  breviarija  in  drugih  knjig, 
ki  30  bile  tu  izdane  že  1. 1621. 

1633.  Koprski  škof  Peter  Morania  po- 
roča v  Rimu,  da  ima  en  samostan  tretjega 
reda  sv.  Frančiška,  ki  je  „ ilirskega  jezika". 
Petnajst  župnij  na  deželi  ima  duhovne  pa- 
stirje, ki  so  vsi  ubožni.  Vse  prebivavstvo  je 
ilirskega  jezika,  in  v  tem  jeziku  se  mašuje 
(celebratur).  Zato  morajo  duhovniki  znati  ta 
jezik,  in  samo  domačini  se  ga  naučž.  So 
pa  večinoma  nevedni  in  malo  sposobni  za 
dušno  pastirstvo. 

1637.  Koprski  škof  Peter  Morania  po- 
roča v  Rimu,  da  je  potrebno,  da  izdd  Pro- 
paganda glagoljske  bogoslužne  knjige  in 
da  se  ustanovi  deško  semenišče,  ker  je  ljud- 
stvo vse  slovansko  (linguae  lllyricae)  in  silno 
revno,  celo  beraško  (immo  ct  mendici)  ter 
ne  zna  citati.  Naj  bi  se  kakemu  škofu  izpod 
beneške  oblasti  dala  „aliqua  pensio"  ali  kaka 
„beneficia",  ki  jih  pa  najbrže  ne  bi  bilo 
moči  dobiti  v  celi  provinciji,  da  bi  zbral  in 
poučil  klerike  iz  vseh  sosednih  škofij.  To 
bi  bilo  jako  sveto  delo  in  silno  potrebno 
zaradi  velike  nevednosti  teh  klerikov. 

1650.  Tržaški  Škof  Anton  Morentinus  po- 
roča v  Rimu,  da  ima  glagoljske  duhovnike: 
Enega  v  Poterai  (Podgradje,  župnija  Trnovo, 
sedaj  v  ljubljanski  škofiji),  dalje  Andreja  Mat- 
koviča,  90-letnega  župnika  v  Draguču  (žup- 
nija sv.  Križa)  in  duhovnega  pomočnika  v 
župniji  sv.  Jurija  v  Sovinjaku. 

26.  oktobra  1655.  Baltazar  Corniani,  škof 
koprski,  poroča  v  Rimu,  da  na  deželi 
slovanski  duhovniki  ne  znajo  latinsko,  ne- 
kateri tudi  ne  italijansko  in  tudi  o  cerkvenih 
stvareh  mnogo  ne  razumejo.  A  zaradi  slabih 
dohodkov  in  potrebe  ilirskega  jezika  jih  je 
treba  nastavljati. 


23.  aprila  1658.  Baltazar  Corniani,  škof 
koprski,  poroča  v  Rimu,  da  je  v  njegovi 
škofiji  malo  duhovnikov,  in  ti  so  slabo  po- 
učeni (idiote,  male  instituti)  in  ne  znajo  no- 
benega razen  ilirskega  jezika.  „Vsi  so  silno 
željni  slišati  besedo  božjo,  a  če  jim  tudi 
latinščino  na  italijansko  prestavljam,  le  malo 
razumejo." 

Maja  meseca  1661.  Pri  glavni  vizitaciji 
koprske  škofije  je  našel  škof  Frančišek 
Ženo  sledeče  knjige:  Corte  d'  Isola,  dva  mi- 
sala,  en  slovenski  in  en  latinski,  obrednik 
slovanski ;  Carchuzze :  štiri  misale,  od  teh  tri 
slovanske;  S.  Maria  Villanova:  tri  latinske 
in  en  slovanski  misal ;  Pedana :  dva  latinska 
in  dva  slovanska  misala ;  Monte:  tri  misale, 
od  teh  eden  slovanski,  en  obrednik  in  en 
„ščavet" ;  S.  Pietro  di  Pason :  tri  misale,  od 
teh  eden  slovanski,  en  obrednik  v  ^ščavetu". 

1.  avgusta  1661.  poroča  koprski  škof 
Frančišek  Ženo  v  Rimu,  da  ima  en  franči- 
škanski samostan,  ki  opravlja  bogoslužje  v 
ilirskem  jeziku.  Župnije  so  silno  revne;  žup- 
niki so  neizobraženi  (rustici),  malo  sposobni 
za  dušno  pastirstvo  in  se  mnogokrat  zmotijo. 
Ker  manjka  duhovnikov,  ki  bi  znali  ilirski 
jezik,  treba  s  takimi  potrpeti. 

1680.  Urbarij  cerkve  sv.  Servula  v  do- 
linski župniji  pri  Trstu,  spisan  že  I.  1583., 
se  spiše  nanovo. 

15.  oktobra  1687.  Koprski  škof  Pavel 
NaldiniporoČa  v  Rimu:  „Župniki  izpolnujejo 
svojo  dolžnost  in  vsak  se  trudi  po  svojih 
močeh ;  ker  znajo  ljudje  samo  ilirski  jezik, 
je  težko  dobiti  popolnomajizobraženih  du- 
hovnikov, ki  bi  jim  delili  zakramente." 

1689.  Valvasor  piše,  da  se  na  Kranjskem 
še  „na  mnogih  krajih"    bere   sveta  maša  v 
„kranjsko-sklavonskem"  jeziku.  — 
(KONEC.) 

Igro  „So  že  zopet  tu",  je 
Ibsen  doživel  najbolj  na- 
sprotujoče si  kritike.  Cen- 
zura jo  je  dokaj  časa  pre- 
povedovala ter  ji  zabranila 
pot  v  javnost.  V  tej  dra- 
mi biča  Ibsen  zopet  ono 
družbo,  ki  ji  je  vse  le  laž  in  zunanjost:  Z  lažjo 
se  je  Helena  Alving  poročila  z  neljubljenim 
možem,  ker  so  jo  k  temu  pregovorile  njene 
tete;  z  lažjo  prikriva  svoje  življenje  v  za- 
konu, z  lažjo  vzame  nezakonsko  dete  svo- 
jega moža  v  hišo,  z  lažjo  se  hvaležno  spo- 
minja umrlega  soproga,  ko  mu  sezida  hišo. 
K  tem  lažem  zakonske  žene  se  pridružijo 
laži  moderne  matere.  Oswalda  pošlje  v  tu- 
jino, da  mu  prikrije  življenje  očetovo,  in 
končno,  ko  spozna,  da  je  njen  sin  izgub- 
ljen, vidi,  da  so  pretrgane  vse  lažnive  mreže 
in  da  ni  več  rešilne  poti  zanj.  Ibsen  izkuša 
tu  dokazati  svojo  trditev  o  zakonu  in  o  po- 
dedovanju;  pesnik  spaja  v  tej  drami  vse 
svoje  nazore  in  kaže,  kako  se  greh  maščuje 
in  kako  mora  dobiti  vsak  pregrešek  svojo 
kazen.  Usoda  Helene,  njena  nesreča,  njeno 
napačno  življenje,  vse  izvira  iz  enega  greha  — 
iz  laži.  In  radi  tega  je  Reich  to  igro  primerno 
imenoval  „dramo  neresnice",  kajti  Helena 
Alving  spada  med  ljudi,  ki  za  vse  na  svetu 
ne  dovolijo  pogleda  za  kulise  svojega  živ- 
ljenja, in  rajši  lažejo,  samo  da  jih  svet  ne 
izpozna.  Helena  hoče,  da  se  odpravi  zakon, 
ker  je  bila  ona  v  njem  nesrečna,  in  v  tem 
se  zrcali  ves  njen  značaj.  Helena  je  nesrečna 
mati,  a  je  tudi,  kot  ji  pravi  pastor  Manders, 
„mati,  ki  si  ima  veliko  očitati".  V  tej  igri  je 
vpeljal  Ibsen  sirov,  popolnoma  materiališki 
značaj,  ki  gleda  samo  nato,  kaj  bi  mu  ko- 
ristilo, naj  pri  tem  trp6  vsi  drugi.  To  je  mizar 


(DALJE.) 

Engstran,  ki  je  vreden  oče  svoje  Regine. 
Pastor  Manders  je  mož  „brez  vpije,  otročje 
naiven",  Oswald  pa  —  sin  očeta  paralitika. 
Oswald  si  ne  more  pomagati:  on  je  žrtev, 
ki  mora  v  določenem  času  umreti.  Strasti 
očetove  in  podedovana  paralitika  ga  prive- 
dejo do  blaznosti.  Pred  sabo  zremo  človeka, 
ki  se  ne  more  dvigniti  in  se  ne  more  osvo- 
boditi, ker  mu  vse  ne  more  nič  pomagati. 
Nobene  tolažbe  nima  v  tem  težkem  času, 
in  tudi  mati,  sama  brez  žarka  sreče,  ne  more 
potegniti  sina  iz  valov  obupa  —  Boga  pa 
ne  pozna.  Tudi  tu  imamo  nepovoljen  konec: 
Ni  nam  znano,  ali  pride  Oswald  v  blaznico, 
ali  ga  neguje  dalje  njegova  nesrečna  mati. 
Tudi  ne  vemo,  kako  Helena  Alving  prenaša 
nadaljnje  usodne  udarce.  Dosledno  bi  bilo, 
da  bi  otrovala  mati  svojega  izgubljenega 
sina  in  da  bi  pridejala  Helena  Alving  še  eno 
laž  k  drugim:  „Oswald  se  je  zastrupil." 

Ibsen  je  imenoval  igro  „So  že  zopet  tu!" 
rodbinsko  dramo.  Z  vezmi  krvi  in  najintim- 
nejših dogodkov  v  življenju  so  zvezane  vse 
osebe  med  seboj.  Nobeno  tuje  in  nepokli- 
cano oko  nima  vpogleda  v  to  grozno  dramo. 
Nobena  prijateljska  roka  ne  poseže  v  igro. 
Radi  tega  je  cela  drama  tako  grozna,  tako 
temna.  Tendenca  drame  ima  globoko  nravno 
jedro:  boj  proti  laži;  a  nikakor  se  ne  mo- 
remo strinjati  s  teorijo  podedovanja,  ki  pre- 
veva igro.  To  Ibsenovo  dramo  lehko  na- 
zivljemo  tudi  „dramo  napačne  vzgoje",  kajti 
kar  se  vrši  na  odru  pred  našimi  očmi,  je  le 
drama  matere  in  sina,  medtem,  ko  je  drama 
žene  že  odigrana  v  preteklosti.  Na  odru 
igra  ni  priljubljena,  kajti  marsikdo  čuti  iz  te 
drame  udarce,  ki  jih  je  zaslužil  sam.  A  imela 
bi  še  veliko  večji  uspeh,  če  bi  ravno  tragična 
usoda  bila  drugače  zapletena;  saj  če  vidimo 

umirati  nedolžno  žrtev,  to  ni  tragično,  pač     „ Prestolonasledniki"     so    poleg    »»Katiline" 
pa  neizmerno  —  žalostno.  edina  Ibsenova  zgodovinska  igra;  v  njih  je 

^Prestolonasledniki"   igrajo   še  v     pokazal,  da  je  ženialen  tudi  na  tem  polju. 
d6bi  katolicizma  na  Norveškem  in  so  izmed  ^Stavbenik  Solnes"  je  tragedija  notra- 

tehnično  najboljših  Ibsenovih  iger.  Dejanje     nje  duševne  nemogočnosti,  moralne  razuzda- 
je  fino  motivirano,  značaji  so  ostro  izklesani     nosti,  samoljubja  in  bogokletstva.  Solnes  je 
in  dosledno  izpeljani,  dasi  stopa  preveč  na  dan     polovičar,  ki  hoče  po  vsej  sili  veljati  za  ce- 
jako  protikatoliška  tendenca.  Kralj  Hakon  je     lega  moža.  Kar  je  storil,  je  storil,  a  za  nova 
simpatična,  poštena 
oseba,  škof  Nikolaspa 
je  izmed  vseh  junakov 
Ibsenovih    psihološko 
najbolj  interesanten,  v 
svoji    vlogi  še   boljši, 
kot    Schillerjev    Fran 
Moor  ali  Shakespear- 
jev  Rihard  III.    Ni   pa 
prav,    da    nas    pušča 
Ibsen  tudi  tu  v  nejas- 
nosti. Nihče  ne  ve,  da 
je  Hakon  res  sin  prejš- 
njega kralja.    Res,  da 
delujočim   osebam   ni 
treba  vedeti,  zakaj  da 
deluje  ta  ali  oni  v  go- 
tovem   zmislu,   a  gle- 
davec  mora  vedeti  za 
to.    Ibsen  tudi    Niko- 
lasu  nasproti  ni  posta- 
vil nikakega  poštenega 
in    vplivnega    duhov- 
nika.   Ne   zdi  se  nam 
verjetno,  da  bi  takratni 
katoliški  Norvežani  ne- 
zakonskega  sina    po- 
ljubnega kralja  stavili 
v  isto  vrsto  z  zakon- 
skim. Pesnik  sam  dvo- 
mi o   tem   v  drugem 
prizoru    prvega  deja- 
nja.   Pri  Ibsenu  naj  ^  OLTAR  V  STOPIČAH. 
nadškof  iz  Nidara  od- 
veze Petra  od  vseh  njegovih  obljub,  tudi  od     dela  nima  več  moči;   dokler  je  veroval,  je 
celibata,  ker  hoče  Skule  postati  oČe  nove  di-     bilo  drugače,  a  odkar  se  postavi  prevzetno 
nastije.  A  v  resnici  more  to  storiti  edino  le     nad  Boga,   gre   navzdol  ž  njim.    Solnes  je 
papež.    Gotovo   so  bili   Ibsenu  pred    očmi     tip  mladine,  ki  s  svojimi  radikalnimi  nazori 
protestantovski  pastorji,  ko  nam  katoliškega     hoče  naprej,   ki  zanikuje   vse,   kar  je  bož- 
župnika   Trouda   predstavi    —    oženjenega.     jega,  in  zametuje  starejše,  ki  ji  nasprotujejo. 

Toda  ravno  to  jo  pogubi.  Solnes  je  tudi 
tip  novodobnega  človelca,  ki  v  svoji  preti- 
rani želji  po  ^modernem"  zavrže  Boga  in 
išče  novih  idealov,  toda  kmalu  spozna,  kako 
kruto  se  je  varal.  Njegovi  novi  bogovi  so 
brez  moči  in  ne  morejo  dati  moralne  opore, 
saj  sami  nimajo  upanja  na  kaj  stalnega.  Sol- 
nesova  morala  se  glasi:  „Jaz  sem,  kar  sem 


OLTAR  S  PRIŽNICO  V  STOPIČAH. 


in  kakor  sem;  predrugačiti  se  ne  morem. ^ 
Izpočetka  zida  samo  cerkve,  a  ko  se  je  po- 
vzpel do  velike  stavbe,  spleza  na  vrh,  po- 
loži .venec  na  stolp  in  reče:  „ Poslušaj  me 
Vsemogočni!  Od  danes  nadalje  hočem  po- 
stati popolnoma  prost  zidar.  Jaz  bom  delal, 


kot  se  bo  meni  ljubilo,  ti  pa  kraljuj,  kot  ti 
drago  v  svojem  kraljestvu!    Nikdar  več  pa 
nočem   zidati    cerkva   za    tebe.    Postavljati 
hočem  stavbe  le  —  za  ljudi.  **  Ali  se  to  ne 
bere  kakor  parodiran  bibličen  motiv  o  uporu 
duhov?  Od  tega  trenotka  se  smatra  naš  stav- 
benik za  nekako  »prostega".  Nobenih  vezi 
neče   čutiti  in  dela  le  za  ljudi;   toda  vsako 
svoje   delo  mora  po- 
plačati s  svojo  srečo, 
s  svojo   lastno   krvjo, 
udarec  za  udarcem  pa- 
da nanj.  Toda  za  vse 
to  se  on  ne  zmeni.  Ka- 
zen   božja  je  manjša, 
kot  njegova  samoljub- 
nost,  stiskavost  in  do- 
mišljavost;  a    vendar 
ne  more  umiriti  svoje 
vesti.    Nihče   ne   uide 
povračilu.    Lastni    sin 
stopi   pred  očeta,   za- 
htevajoč,   da   se   mu 
umakne,  ter  mu  kliče: 
„Nazaj!"  a  kljub  temu 
gre  deset  let  po  svojem 
prvem  bogokletstvu 
Hildi   na  ljubo  zopet 
na  vrh  svojega  doma 
in  hoče  zopet  obesiti 
venec  na  stavbo.  Po- 
časi se  povzpenja  do 
vrha  —  a  pade  z  njega 
in  se  ubije.  —  Kaj  je 
tendenca  te  igre?  Ibsen 
je   pokazal   v   nji,   da 
nova  generacija,  ki  taji 
Boga,  ne  more  doseči 
svojih  visokoletečih 
smotrov,  vkljub  na- 
poru, s  katerim  se  do 
njih  povzpenja.  „ Stav- 
benik Solnes"  je   drama  počasnega,   a  go- 
tovega propada  bogokletnežev. 

„Malega  Eyolfa"  bi  lehko  imenovali 
„ dramo  starosti",  ki  nam  kaže  celo  vrsto 
nepričakovanih  potez.  Vse,  kar  nam  riše  pes- 
nik na  Alfredu  Allmersu  in  na   gospej  Riti, 

vse,  kar  sta  trpela  in  prestala,  vse  to  je  Ibsen 
doživel  sam.  Ta  drama  je  prva,  ki  ima  po- 
voljen  konec,  in  v  kateri  ne  pogine  junak, 
toda  zaman  bi  iskali  v  drugih  njegovih  delih 
takih  disonanc,  kot  jih  najdemo  tu.  Vendar 
tako  naravno,  tako  lepo  in  čisto  se  ne  raz- 
reši vozel  nikjer  kot  tu,  kjer  pride  rešitev 
junakova  edino  le  iz  njegove  duše.  Pri  vseh 
prejšnjih  Ibsenovih  dramah  so  značaji  že 
izklesani,  preden  se  dvigne  zastor,  v  „Malem 
Eyolfu"  se  pa  ne  začenja  drama  z  zadnjim 
dejanjem  rodbinske  tragedije,  ampak  s  pe- 
ripetijo,  ki  stoji  pred  katastrofo.  Alfred 
in  Rita  bi  bila  oba  najboljša  človeka  in 
srečna  zakonska,  če  bi  imela  skrbno  roko, 
ki  bi  ju  vodila  in  navajala  k  dobremu. 
Srečna  bi  bila,  ko  bi  se  njiju  značaja  med 
seboj  izpopolnjevala;  a  v  resnici  je  njiju 
združitev  vzrok  njiju  nesreče.  Rodi  se  jima 
mali  Eyolf,  toda  revež  ni  popolnoma  na- 
ravno razvit.  Takoj  po  porodu  tega  otroka 
zanemarja  mož  ženo.  Mali  sinček  pro- 
pade. Pri  prvem  koraku  v  neznano  živ- 
ljenje mu  spodleti ;  in  ko  zvesta  oče  in  mati 
za  njegov  padec,  se  ju  polasti  brezkončno 
gorje  in  obupna  žalost.  Krasno  je  v  neka- 
terih potezah  orisal  Ibsen  brezmejni  obup 
staršev.  Ko  vidita,  da  je  sinček  izgubljen, 
pravi  on:  „Če  je  tako,  kot  praviš  ti,  pa  sploh 
nisva  imela  nikdar  lastnega  otroka."  —  „Ne 
popolnoma  tako",  odvrne  ona,  ^ljubezen  je 
bila  samo  polovična."  —  „ln  vender  žalu- 
jeva tako  bridko  po  njem.  Ni  li  čudno  to 
žalovanje  po  popolnoma  tujem  otroku.?"  — 
V  takih  besedah  se  izraža  brezmejen  obup, 
kot  ga  more  narisati  le  pravi  pesnik.  A  po 
izgubi  svojega  deteta  najdeta  oba  zopet  moč, 
da  živita  skupaj.  Ona  se  odloči,  da  hoče 
v  bodoče  skrbeti  za  sirote,  mož  pa  tudi 
najde  v  delu  trdna  tla  za  svoje  življenje. 
Boj  s  samim  seboj  ga  je  okrepil.  Brez  želje 
je,  a  ne  brez  upa.  V  krasnem  koncu  izzveni 
ta  duševna  drama.  Njen  pogled  se  dviga  v 
višavo  in  ona  vzklikne:  „ Kvišku,  kvišku,  k 
zvezdami"  Mož  pa  ji  stisne  hvaležno  roko. 
Tudi  on  je  našel  up  in  uteho  tam,  kakor 
ona.  Dolgo  časa  ji  zre  v  oči,  potem  pa 
pravi:  „ Hvala  ti!"    To  je  lapidaren    konec. 


„John  Gabriel  Borkman"  nas  spo- 
minja igre  „So  še  zopet  tu".  Tudi  tukaj  ču- 
timo, da  se  plazijo  strahovi  po  starem  gradu. 
Sin  stopi  pred  očeta:  „Kar  mi  morete  dati, 
je  staro;  vi  stari  in  vaše  življenje  —  vse  to 
je  ničevo  meni  mladeniču.  Jaz  nočem  delati, 
ampak  hočem  živeti,  da,  živeti,  živeti  za 
srečo!"  Tak  je  Oswald  v  prizoru  z  Regino. 
V  tej  igri  starega  Ibsena  si  zreta  mladost  in 
starost  v  oči,  a  se  ne  razumeta,  kot  bi  prišla 
iz  najrazličnejših  krajev.  Starec  —  oče  — 
bi  rad  delal,  a  ne  more,  ker  nima  moči; 
sin  —  mlad  junak  —  pa  noče  delati,  dasi 
bi  moral  in  mogel. 

V  „Divji  raci"  je  pa  Ibsen  enkrat  hotel 
dokazati  zahteve  svoje  mladosti,  a  to  se  mu 
ni  posrečilo.  Witz  pravi,  da  je  „  Divja  raca" 
persiflaža  Ibsenovih  nazorov,  in  res  moramo 
reči,  da  se  Ibsen u  ni  posrečilo  gotovih  sla- 
bosti opravičiti,  ker  je  vso  svojo  filozofijo 
položil  v  usta  norcem,  ki  pa  s  tako  dosled- 
nostjo branijo  svoje  misli,  da  jih  vse  za- 
sramuje  in  se  jim  posmehuje.  O  Ibsenovih  za- 
konskih dogmah  smo  že  govorili.  V  »Divji 
raci"  se  pa  Jurij,  „apostoI  resnice",  ki  je 
kriv  vse  nesreče,  odvrne  od  svojih  idealov 
in  se  noče  poročiti  kljub  temu,  da  ve  vse 
skrivnosti  svoje  neveste;  to  je  menda  Ibse- 
nova  izpoved,  da  je  postal  v  tem  oziru  dru- 
gačnih misli.  Brezdvomno  vpliva  tudi  kot 
prava  „persiflaža",  da  se  Werle  in  Sčrby 
poročita,  ko  sta  si  povedala  svoje  skrivnosti. 
Kakšen  lopov  je  bil  on  prej,  in  ona,  kako 
propadla  in  nenravna!  A  Ibsen  ju  je  združil. 
Očividno  se  tu  ne  strinja  več  popolnoma 
s  svojimi  lastnimi  nazorh,  sicer  ne  bi  bil 
nikdar  spisal  „Divje  race". 

Ibsenovo  najnovejše  delo  je  „Če  se  mi 
mrtveci  zbudimo".  Tu  nam  je  podal  dramo 
človeka  in  umetnika.  Vpodabljajoči  umetnik 
Rubek  se  ni  zmenil  prav  nič  za  nravnost 
in  za  čisto,  pravo  ljubezen,  šel  je  naprej 
preko  ubogega  dekleta,  svojega  modela 
Irene,  radi  —  umetnosti.  Ni  se  zmenil  za 
svojo  žrtev;  saj  mu  je  služila  le  za  —  model, 
toda  kakor  hitro  ni  stala  ljubezen  ob  njegovi 
strani  in  je  dekle  izgubil,  ni  mogel  več 
delati.  Krivda  človeka  je  umorila  umetnika. 

Postal  je  mrtev  za  vse,  a  kmalu  se  mu  je 
zbudila  vest,  ki  mu  je  klicala,  da  se  je  pre- 
grešil nad    samim   seboj,    nad  človekom  in 
nad  umetnikom;  in  ko  zagleda  zopet  Ireno, 
postane  srečen.  Tu  se  nam  zopet  kaže  do- 
sledno, a  vseskozi  napačno  etično  naziranje 
Ibsenovo.     Rubek    se   je   medtem  oženil   z 
Majo.  V  zakonu  ž  njo  ne  najde  sreče,  ker 
mu  žena  ne  more  poživiti  umetniškega  duha, 
ki  je  v  njem   zamrl.    Maja   si  želi   divje  in 
strastne  ljubezni,  Rubek  pa  fine  duše,  ki  bi 
ga  umela.  Kmalu  sreča  Ireno,  nekdanji  svoj 
model,    Maja  pa  se   seznani  z  Ulffheimom, 
posestnikom  in  lovcem   ob  nekem   fjordu. 
Ulffheim  je  pravi  divjak,  neotesan,  sirov  in 
silovit :  nebroj  moči  je  v  njem.  Maja  se  loči 
od  moža,  Rubek  jo  pusti  oditi  v  gorovje  k 
koči  Ulffheimovi.  Irena  pa  sede  k  Rubeku  in 
stara  ljubezen  se  vzbudi  med  njima.  Vedno 
bolj  raste  ljubezenska   strast,   zadnje  strani 
drame   so  nasičene  s  pozemskim  erotiškim 
Čustvom,  ljubimca  hitita  na  najvišji  vrh  go- 
rovja, da  ondi  slavita  sama  slavlje  svoje  lju- 
bezni. Plaz  ju  tu  posuje. 

Zakon  je  tu  podrla  izvenzakonska  lju- 
bezen; načelo  proste  ljubezni  ima  v  tej 
drami  strastnega  zagovornika.  Mistična  v 
pravem  pomenu  ta  drama  ni;  mistika  v  njej 
je  zgolj  in  vseskoz  erotiška. 

Ibsen  je  gotovo  velik  dramatik,  in  v  nje- 
govih delih  se  zrcali  globoko  poznavanje  člo- 


veške duše.  Napačni  nravni  nazori  pa  da- 
jejo njegovemu  stremljenju  bolesten  pravec, 
kakor  smo  videli.  Pa  kakor  večinoma  pri 
velikih  pisateljih,  vidimo  tudi  pri  njem,  da 
v  svojih  zadnjih  delih  išče  nečesa  višjega. 
Treba  nam  nekega  idealnega  sveta,  čistej- 
šega ozadja,  kot  je  tostransko  zmot  in  prevar 
polno  življenje.  Ta  zavest  odseva  v  nejasnih 
barvah  tudi  iz  Ibsena. 

Čimbolj  se  je  Ibsen  staral,  tembolj  je  po- 
stajal simboličen.  Jasno  vidimo  v  njegovih 
zadnjih  delih,  kako  se  manjša  vedno  bolj 
njegova  dramatska  moč,  a  kako  vedno  bolj 
stopa  v  ospredje  mislec.  A  še  sedaj  čitamo 
iz  slednje  njegove  vrstice  boj  mladine  proti 
starosti.  O  njem  in  o  njegovih  delih  veljajo 
besede,  ki  jih  je  napisal  v  svoji  zadnji 
drami  in  jih  položil  Rubeku  na  jezik: 

„ Nekaj  sumljivega,  nekaj  skritega  je  za 
temi  sobami,  —  nekaj  skrivnostnega,  česar 
ljudje  ne  morejo  videti.  Samo  jaz  lehko  to 
vidim.  In  to  me  tako  veseli." 

Ta  skrivnost  tajne  duševnosti  je  glavni 
znak  Ibsenove  pesniške  individualnosti.  Sam 
sebi  je  velika  uganka,  in  z  vso  duhovitostjo 
se  trudi,  da  bi  jo  rešil.  Manjka  mu  pa  zma- 
govitih, trdnih,  nravnih  načel  krščanskih,  in 
odtod  izvirajo  njegove  zmote.  Zato  mu  pa 
potrjujemo,  kar  piše  sam  o  sebi  v  ravnokar 
izišlih  pismih:  „Tudi  jaz  sem  človek,  —  a 
samo  človek". 

JANKO  JOVAN: 


DOMAČI  OBRTI  NA  KRANJSKEM. 


Glavnikarstvo.  i) 

uštal,  mala  vas  pri  Škofji  loki 
je  dandanes  edini  kraj  od 
Trsta   do  Gradca,   kjer  se 
na  jugu  naše  monarhije  iz- 
delujejo glavniki.  Ni  še 
dolgo  tega,    kar   je  bil  ta 
obrt   na  Kranjskem  v  več 
krajih  razširjen,  a  do  danes  se  je  ohranil  le 
še  v  Puštalu  in  deloma  tudi  v  malih  okoli- 
čanskih  vasicah. 

Vas  Puštal  je  malo  znana,  morda  po  „pu- 
štalskih  glavnikih''  celo  bolj  v  tujini,  kakor 
pri  nas.  Dobro  jo  poznajo  Poljanci  in  Sel- 
čanje,  ki  hodijo  v  postu  na  Hribec  križev 
pot  molit,  in  sosednje  vasi,  iz  katerih  hodijo 
kmetje  kupovat  rožnino  v  Puštal.  Stara  pa 
je  —  ne  glede  na  njene  stare  bajte  — ,  kajti 
omenja  jo  že  Valvasor  kot  sedež  puštalskih 
baronov.  Prvotno  je  bila  tukaj  pristava  brik- 
senških  škofov,  ki  so  stanovali  v  loškem 
gradu  in  imeli  v  Puštalu  svoje  hleve,  od 
tod  ime  Burgstall.  Oskrbniki  te  pristave  so 
postali  mogočni  gospodje,  sezidali  so  si 
svojo  grajščino,  in  že  leta  1215.  beremo  o 
nekem  Otonu  Puštalskem.  2)  Sedanji  poset- 
niki  so  domače  rodbine  iz  okolice  Železnikov, 
a  ponemčeni.  Pisali  so  se  Oblak,  sedaj  pa 
so  baroni  pl.  Wolkensperg. 

Okoli  gradu  so  se  kmalu  naselili  ljudje, 
nastala  je  mala  vas.  Vaščani  so  imeli  po  eno 
do  dve  njivici,  ostalo  pa  je  bilo  vse  graj- 
ščinsko.  Zato  so  si  morali  drugače  iskati 
zaslužka.  Tkali  so  platno,  delali  čevlje  za 
semnje  in  kovali  v  loških  kovačnicah,  dokler 


O  Razpravo  o  glavnikarstvu  mi  je  poslal  gospod 
M.  Dagarin  iz  Puštala,  bogoslovec  v  Ljubljani,  za  kar 
mu  iskrena  zahvala. 

2)  Prim.  ,Dom  in  Svet*"  leta  18Q4.  Loka.  Spisal 
Fr.  Pokom. 


(DALJE.) 

se  niso  poprijeli  glavnikarstva,   ki  jim  daje 
sedaj  glavni  zaslužek. 

Težko  je  povedati,  kdaj  se  je  glavnikar- 
stvo na  Kranjskem  pričelo.  V  1.  1820—1830. 
je  bil  en  mojster  v  Tržiču,  trije  v  Kranju, 
eden  v  Stražišču,  štirje  pri  sv.  Duhu  pri 
Škofji  loki  in  dva  v  Škofji  loki.  Vse  kaže,  da  se 
je  ta  obrt  pričel  koncem  XVUI.  stoletja.  Odkod 
je  prišel  sem,  se  ne  v6 ;  orodja  imajo  nemška 
imena  in  način  izdelovanja  je  sličen  onemu 
na  Češkem. 

Zanimiv  je  razvoj  tega  obrta  na  Kranj- 
skem. Izpočetka  so  delali  bolj  za  domače 
potrebe,  sčasoma  pa  so  začeli  izdelke  izvažati. 
Ko  so  prvi  mojstri  izmrii,  so  njih  nasledniki 
radi  pomanjkljivih  prometnih  zvez  opustili 
izvoz,  in  obrt  je  postal  skoro  izključno  slo- 
venski. Glavnikov,  kakršni  so  sedaj  v  navadi, 
tedaj  niso  dosti  delali,  ampak  samo  velike 
umetno  izdelane  za  v  lase.  Vsaka  ženska,  ki 
je  nosila  pečo,  je  morala  imeti  umeten  glavnik, 
in  kajpada  so  dekleta  tekmovala  med  sabo, 
katera  bo  imela  lepši  glavnik.  Tak  glavnik 
je  bil  skrbno  izdelan,  imel  je  dolge  zobe, 
zgornji  del  je  bil  lepo  izrezljan,  različno 
barvan,  vpognjen  in  obit  s  srebrnimi  žebljički. 
Okoli  zgornjega  dela  se  je  ovijala  kita.  Ko 
pa  je  izginila  slovenska  narodna  noša,  so 
izginili  iz  las  tudi  umetni  domači  glavniki, 
in  obrt  je  dobil  zopet  drug  značaj.  Začelo 
se  je  delati  za  izvoz. 

Okoli  1.  1820.  se  je  priženil  v  Puštal  neki 
glavnikarski  vodja —  praded  znane  Ouzeljevc 
rodbine  v  Škofji  loki  —  in  je  začel  prvi  v 
Puštalu  izdelovati  glavnike.  Ker  so  imeli 
ljudje  pri  tkanju  in  izdelovanju  čevljev  slab 
zaslužek,  so  se  kaj  hitro  poprijeli  glavnikar- 
stva. Pravijo,  da  je  služil  najboljši  delavec 
1  gld.  na  teden  in  si  je  moral  še  ob  nedeljah 
sam  hrano  kupovati.  Pri  tem  glavnikarskem 
mojstru,  ki  je  imel  kmalu  do  10  pomočnikov, 

SO  sc  izučili  nelcateri  še  sedaj  živeči  glavni-  nekateri  tudi  navadne  glavnilce.  Od  1.  1865., 
karji.  Delalo  se  je  seveda  le  na  roko  brez  ko  se  je  slovenska  noša  polagoma  poizgubila, 
strojev.    Kot  drugod  je   bil  tudi  v  Puštalu     so  pričeli  zopet  izdelovati  navadne  glavnike, 

ta  obrt  kmalu  narodno-slovenski:  izdelovali  zlasti  ker  so  v  tem  času  že  dobili  stroje  za 
so  namreč  skoro  samo  opisane  umetne  ženske  rezanje  ali,  kakor  sami  pravijo,  za  žaganje 
glavniHe,  le  iz  parkljev  so  izdelovali  pomalem     zob. 

Olavnikarstvo  pri  sedanjih  razmerah  ne 
more  biti  ljudem  edini  zaslužek.  Vsak  ima 
še  nekaj  polja,  ker  ne  bi  mogli  izhajati,  ako 
bi  si  morali  vsa  živila  kupovati.  Tudi  de- 
lavci, katerim  dajejo  mojstri  delo  na  dom, 
imajo  navadno  kaj  svojega  zemljišča,  redč 
si  kako  kravico  in  pridelujejo  najpotrebnejše 
stvari. 

Vseh  ljudi,  ki  se  pečajo  z  glavnikarstvom, 
je  okoli  70  (z  družinami  170),  in  sicer  so 
trije  večji  mojstri,  več  manjših  mojstrov, 
ostali  so  pa  pomočniki  in  učenci.  Pomočniki 
so  nekateri  pri  mojstru  na  hrani  in  stano- 
vanju ter  so  plačani  na  teden,  drugi,  navadno 
oženjeni,  pa  delajo  na  svojem  domu  in  so 
plačani  od  kosa. 

Širovine  (rogov)  dobivajo  glavnikarji  le 
malo  s  Kranjskega;  največ  je  pride  iz  so- 
sednih dežel,  iz  Istre,  Dalmacije,  s  Štajer- 
skega, Koroškega,  Tirolskega,  sploh  iz  krajev, 
kjer  so  veče  klavnice  in  tovarne  za  strojenje 
kož  (Trst,  Spljet,  Pulj,  Zagreb,  Gradec,  Be- 
ljak, Briksen).  Volovski  rogovi  so  najboljši, 
kravji  so  polovico  manj  vredni,  deloma,  ker 
so  manjši  in  pa  tudi  manj  porabni.  Belim 
rogovom  gre  prednost  pred  črnimi,  ker  se 
beli  glavniki  lažje  prodajo.  Tudi  živinske 
pasme  odločujejo.  Najslabši  so  hrvaški  in 
srbski.  Različne  goveje  pasme  imajo  različno 
dolge  rogove,  največe  n.  pr.  imajo  ogrski 
voli.  Cena  rogov  se  zelo  izpreminja,  in  sicer 
vedno  raste.  Dvoje  navadnih  rogov  stane 
približno  50  h,  ogrskih  pa  1  K  60  h.  Koš- 
trunovi  rogovi  (po  njih  imenovani  glavniki 
so  „koštrunači")  in  parklji  goveje  živine  pri- 
dejo le  malo  v  poštev. 

Prvo  delo  pri  glavnikarstvu  je,  da  se  od- 
žagajo osti  (špice)  rogov,  ker  niso  porabne; 
v  poštev  pride  torej  le  votli  del,  kosec.  Ako 
je  ta  približno  1  ped  dolg,  pride  kar  v  delo, 
ako  je  daljši,  se  razžaga,  n.  pr.  ogrski  na  tri 
dele,  od  katerih  se  prvi  imenuje  „glavač" 
ali  „visoki  kosec",  drugi  je  „drujec"  in  tretji 
„  klanec". 

Delo  se  razdeli  v  tri  dele:  pripravljanje, 
žaganje  in  izdelovanje;  po  tem  se  imenujejo 
tudi  delavci  pripravljavci  in  izdelovavci.  Žaga 
se  na  cirkularno  žago  s   premikajočim  vo- 


dilom. Pripravljavec  mora  kosec  raztegniti, 
poravnati,  ogladiti  in  razžagati  po  naročeni 
velikosti.  Razna  dela  so  n.  pr.  paljenje,  str- 
ganje,  stiskanje,  prepalovanje,  posnemanje 
in  razžagovanje.  Pri  paljenju  se  drži  kosec 
nad  ognjem,  da  se  omeči  in  ga  je  mogoče 
raztegniti,  nakar  se  mu  ostrže  ožgana  skorja 
ter  se  vloži  med  železne  plošče  v  stiskal- 
nico, da  se  zravna,  in  dobi  ime  „tablica\ 
Tablica  se  ogreje,  prepali  in  stisne,  nato  pa 
zariše  na  nji  mojster  kolikor  more  veliko 
glavnikov,  ki  se  z  malo  obžagivnico  raz- 
lagajo, pristojajo,  t.  j.  naročenim  meram  pri- 
lagodi in  se  jim  s  škonfino  posnamejo  ro- 
bovi. Glavnik  je  pripravljen. 

Žaganje  gre  hitro  izpod  rok.  Vajen  de- 
lavec jih  razžaga  na  obeh  straneh  do  60 
tucatov  na  dan,  dočim  nekdaj  še  tretjine 
tega  ni  napravil. 

Izdelovanje  je  nekoliko  počasneje.  Glav- 
nik se  še  nekoliko  posname,  poostrč  se  mu 
zobje  in  se  ostrže  z  nožem,  „reškavnikom**. 
Nato  sledi  čistenje  in  likanje. 

Dela  je  torej  veliko  in  se  vedno  bolj 
deli.  Prej  je  isti  delavec  dobil  zjutraj  siro- 
vino  in  oddal  zvečer  izgotovljene  glavnike, 
navadno  tri  tucate,  kar  je  naredil  od  5.  ure 
zjutraj  do  10.  zvečer,  ali  pa  tudi  čez;  sedaj 
navadno  nekateri  pripravljajo,  drugi  pa  iz- 
gotavljajo.  Vendar  razume  vsak  delavec  vse 
vrste  del.  Tudi  sedaj  se  dela  še  vedno  od 
5.  ure  zjutraj  do  10.  ure  zvečer. 

Glavnikov  izdelujejo  v  Puštalu  več  vrst. 
Če  ima  glavnik  na  eni  strani  goste  in  na 
drugi  redke  zobe,  se  imenuje  ^petac**  ali 
^petačar";  „gnidovec"  ali  „prašnik"  pa  pra- 
vijo glavniku,  ki  ima  na  obeh  straneh  enako 
goste  zobe.  Izdelujejo  tudi  daljše  glavnike 
„frizerje",  nadalje  „kampelje"  za  konjsko 
grivo  in  še  par  manj  važnih  vrst.  Omeniti 
moramo  tudi  škatljice  za  žveplenke,  ki  so 
jih  sedaj  že  skoro  izpodrinile  užigalice  z  le- 
senimi škatljicami,  nadalje  rožene  žlice  in 
več  drugih  drobnarij.  Kot  sirovo  blago  proda 
glavnikar  kosti  iz  rogov  v  tovarno  za  lep  v 
Ljubljano,  odpadke  rožnine  kmetom  za  gno- 
jilo, osti  rogov  strugarjem,  ki  izdelujejo  iz 
njih  držaje  za  palice,  dežnike,  gumbe  itd. 


Digitized  by 


Google 


495 


Izpočetka,  ko  so  izdelovali  le  slovenske 
umetne  glavnike,  je  naložil  glavnikar  svojo 
robo  v  bisago  in  odšel  na  semnje  po  Kranj- 
skem, Sp.  Štajerskem  in  Koroškem.  Obredel 
|e  vse  kraje,  kjer  se  je  nosila  peča  in  je  bil 
puštalski  glavnik  v  modi.  Dasi  ni  imel  ve- 
liko blaga  pri  sebi,  je  bilo  vendar  vrednosti 
80 — 100  gld.,  saj  je  veljal  umetno  izdelan 
glavnik  z  vrezanimi  začetnimi  črkami  nad 
1  gld. 

Danes  se  dela  le  za  izvoz.  Navadno  blago 
gre  na  Balkanski  polotok,  —  kakor  pravijo 
,za  turške  uši"  —  boljše  blago  se  porabi 
za  vojake,  ^frizerje"  izvažajo  celo  na  Nem- 
ško, kjer  uspešno  konkurirajo  z  angleškimi 
izdelki.  A  glavnikarji  ne  izvažajo  direktno, 
ampak  prodajajo  ljubljanskim  trgovcem,  ki 
blago  nadalje  izpečavajo.  Vzrokov  za  to  je 
več.  Prvič  imajo  glavnikarji  premalo  kapitala, 
da  bi  mogli  imeti  blago  v  zalogi,  dočim 
prekupec  takoj  plača  vzeto  blago.  V  zalogi 
bi  morali  imeti  vsaj  za  10.000  K  blaga,  a 
tega  ne  zmorejo,  zlasti  ker  je  vedno  kolikor 
toliko  rizika  pri  kupčiji  na  debelo,  ker  ne 
poznajo  zanesljivih  zunanjih  tvrdk.  Vzrok  je 
tudi  ta,  ker  cvete  glavnikarstvo  najbolj  jeseni 
in  pozimi,  a  poleti  gre  slabeje.  Če  se  torej 
prodaja  na  direktna  naročila,  katerih  v  po- 
letnih mesecih  ni,  zaostane  delo  in  delavci 
le  malo  zaslužijo.  Na  Dunaju  n.  pr.  delajo 
strugarski  pomočniki  radi  pomanjkanja  na- 
ročil le  2  —  3  dni  na  teden,  ostale  dni  so 
prisiljeni  postopati.  Slednjič  prodajajo  vele- 
tržci  glavnike  skupno  z  drugimi  domačimi 
izdelki  pod  imenom  „kranjska  industrija",  in 
težko  bi  bilo  kupčevati  le  z  glavniki. 

Gotovo  niso  te  razmere  zdrave,  ker  blago 
gre  skozi  dve,  tri  in  še  več  rok;  povsod 
ostane  nekaj  dobička,  a  vse  to  ravnanje  tlači 
ceno,  za  katero  morajo  oddajati  glavnikarji 
svoje  izdelke.  Da  je  temu  res  tako,  pričajo 
dovolj  nizke  cene,  s  katerimi  plačujejo 
trgovci  glavnike.  Ravnajo  se  po  meri  in 
finosti  izdelka.  Vrst  je  osem,  pričcnši  z  da- 
ljino 72  mm ;  vsaka  naslednja  vrsta  stopnjuje 
za  \2  mm.  Tem  odgovarjajo  sledeče  cene: 


za  1.  vrsto  K  —72, 11.  vrsto  K  -  85,  III.  vrsto 
K  1-35  itd.  do  VIII.  vrste  K  1*80  za  tucat. 
Za  dolge  glavnike  frizerje  je  mera  v  palcih 
od  treh  naprej,  stopnjujoča  po  V2  palca  do 
8  palcev,  ter  cena  od  K  —'44  do  K  3* — 
za  tucat. 

To  so  najnavadnejši  izdelki  puštalskih 
glavnikarjev.  Naredi  se  blaga  na  leto  pri- 
bližno 30.000  tucatov. 

Razmerje  in  občevanje  gospodarjev  in 
delavcev  je  domače,  družinsko.  Kakor  smo 
že  omenili,  jih  stanuje  večina  pri  mojstrih 
in  so  navadno  ločeni  od  njih  le  oženjeni 
delavci.  Zaslužijo  prvi  3  do  7  K  na  teden, 
zunanji  pa  pridejo,  ako  so  pridni,  do  2  K 
na  dan.  Obrt  se  je  sicer  v  zadnjih  dvajsetih 
letih  po  prizadevanju  nekaterih  izdatno  po- 
vzdignil, a  bi  bil  lehko  še  na  veliko  višji 
stopnji,  ako  bi  se  hodili  domačini  v  tujino 
učit,  n.  pr.  na  Dunaj  ali  še  bolje  v  Švico  in 
v  Norimberk. 

Glavnikar  ne  sme  biti  lehkomišljen,  ker 
se  ne  propade  skoro  kmalu  drugod  prej, 
kot  v  tem  obrtu.  Svoje  delo  mora  dobro 
razumeti  in  paziti,  da  se  mu  preveč  ne  po- 
lomi; zlasti  pa  mora  pri  teh  cenah  dobro 
prodajati,  ako  hoče  preprečiti,  da  ne  bode 
koncem  leta  večja  vsota  vknjižena  pod  „dati" 
kakor  pod  „ imeti".  Zato  se  ni  čuditi,  da  so 
v  zadnjih  desetih  letih  propadli  štirje  mojstri, 
dasi  ni  bila  kupčija  preslaba.  Tudi  neki  ljub- 
ljanski trgovec  ni  imel  sreče,  ko  je  hotel  s 
puštalskimi  glavnikarji  konkurirati.  Napravil 
je  tovarno  v  Šiški,  pozval  delovodja  nekje 
z  Nemškega,  za  delavce  je  pa  vzel  doma- 
čine. Omislil  si  je  najboljše  stroje,  a  kmalu 
se  je  pokazalo,  da  manjka  izkušenega  moj- 
stra, in  v  dveh  letih  je  prigospodaril  40.000  K 
izgube.  Stroje  so  pokupili  in  po  svojih  po- 
trebah prenaredili  puštalski  glavnikarji  ter 
izdelujejo  z  njimi  najlepše  blago.  Od  tedaj 
pa  je  propadlo  že  veliko  glavnikarjev  na 
Kranjskem,  Štajerskem  in  Goriškem,  in  naši 
Puštalci  so  ostali  kljub  slabim  časom  na  vsem 
avstrijskem  jugu  edini  zastopniki  tega  zani- 
mivega obrta. 

J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

46.  GURNIK,  Št.  =  Gornik. 

47.  HABERNIK,  Kor.,  tudi  HABERNIG 
(ponemč.).  (:  V  Habri  -  V  Gabcrju  v  celov- 
škem ali  Gabrijc  v  vclikovškcm  okraju). 

48.  HRASTNIK,  Št.  (:  Hrastje  v  raznih  šta- 
jerskih okrajih). 

49.  HUDNIK,  Ljublj.  (:  Hudo  v  kamniškem, 
novomeškem  in  stiškem  okraju). 

50.  HRIBERNIK,  Kor.  in  Staj.  (:  Hribcr, 
okr.  Rogatec,  Celje  in  Šmarije  na  Staj.). 

51.  HRIBNIK,  N.  (:  Hrib  v  vrhniškem  okr.). 

52.  JAMNIK,  D.,  G.  in  Št.  (:  Jama,  okraj 
Kranj  na  G.,  Žužemperk  in  Rudolfovo  na  D.; 
Jame  na  Št.  v  celjskem  in  laškem  okraju). 

53.  JAVORNIK,  G.,  Št.,  JAVERNiK,  Staj., 
JAMERNIK  in  JAMMERNIGG  [spakedrano], 
St.  (:  Javorje,  okraj  Škofja  Loka  na  G.,  okraj 
Šmarije  na  Št.  i.  dr.). 

54.  JELOČNIK,  Ljubljana  (:  Jelovca,  okraj 
Škofja  Loka). 

55.  JELŠNIK,  Staj.  (:  Jelše,  Jevše,  Jevša  in 
Jevšje  na  Staj.). 

56.  JEZERNIK,  G.,  D.,  Št.  (:  Jezero,  okraj 
ljublj.  okol.  in  okraj  Kozje  na  Staj.). 

57.  JEZERČNIK,  Kor.  (:  Jezero,  okr.  Rožek 
na  Kor.). 

58.  JESENIČNIK,  Št.  (:  Jesenica,  okraj  Ro- 
gatec). 

59.  KACiCNIK,  Staj.  (:  Kačicc  v  selniškem 
okraju). 

60.  KARNIČNIK,  ponemč.  KARNITSCH- 
NIGG,  Kor.,  Staj.  (:  Karnica  v  šmohorskem 
okraju  na  Kor.  in  v  gornjegrajskem  okraju  na 
Št. ;  Krnice  v  istem  okraju  na  Št.). 

61.  kauCnik,kavčnik,kautschnigg 

[ponemč.],  Staj.  (:  Kalce  v  krškem  okraju  na 
Dol.  in  v  logaškem  okraju  na  Notr.,  Kavče, 
okraj  Šoštanj  na  Št.). 

62.  KASOSNIK,  N.,  KASESNIK,  Št.  (:  Ka- 
sase  v  celjskem  okr.?  prim,  Koseze  na  Kranj- 
skem in  Kazaze  na  Kor.). 


(DALJE). 

63.  KLANCNIK,  KLANČNEK,  Gor.,  Staj. 
(:  Klanec,  Klance  na  Št.;  Klanec,  okr.  Kamnik 
in  Kranj). 

64.  KERČNIK,  KRČNIK!,  Št.  (:  Krče  v  sl.- 
bistriškem  okr.). 

65.  KLADNIK,  Staj.  (:  Kladje  v  mnogih 
staj.  okrajih). 

66.  KOCNIK,  Staj.  (:  Koče,  okraj  Kozje; 
Kočno,  okr.  SI.  Bistrica). 

67.  KOLEŠNIK,  Št.  (:  Kolesje  v  selniškem 
okraju). 

68.  KORITNIK,  N.,  D.,  Staj.  (:  Koritno  v 
raznih  staj.  okrajih,  potem  v  kostanjeviškem 
okr.  na  D. ;  Korita  v  idrijskem  in  trebanjskem 
okraju). 

69.  KOTNIK,  N.,  Kor.,  Staj.  (:  Kot,  okraj 
Rožek,  Pliberk  in  Dobrla  ves  na  Kor.,  Kot  v 
ljublj.  okolici ;  Kot,  Kota,  Kote  v  raznih  šta- 
jerskih okrajih). 

70.  KRIŽNIK,  Staj.  (:  Sv.  Križ  v  mnogih 
okr.  na  Staj.). 

71.  KRŽIŠNIK,  G.  (:  Keržiše  Križišče, 
okraj  Litija). 

72.  LADINIK,  LADINEK,  Št.,  Kor.  (:  morda 
Ladine  v  celovškem  okraju  ali  Ledina  v  treh 
staj.  okrajih). 

73.  LAMPREČNIK,  Št.  (:  Lamperče  v  sel- 
niškem okraju). 

74.  LANIŠNIK,  Staj.  (:  Lanišče  v  laškem 
okraju  na  Staj.). 

75.  LAPORNIK,  Št.  (:  Laporje  v  celjskem 
in  si. -bistriškem  okraju). 

76.  LAZNIK,  Št.  N.  (:  Laze  v  raznih  šta- 
jerskih in  kranjskih  okrajih). 

77.  LESIČNIK,  Kor,  in  Št.  (:  Lesiče,  okraj 
SI.  Bistrica,  ali  Lesično,  okraj  Kozje). 

78.  LEŠNIK,  Kor.  in  Št.,  ponemč.  LOSCH- 
NIGG,  Št.  (:  Lešje  v  treh  okrajih  na  Staj.). 

79.  LIPNIK,  Kor.  in  Staj.  (:  Lipno,  Lipa, 
Lipe  in  Lipje  na  Št.,  Lipa  in  Lipje  na  Kor.). 

(DALJE.) 

SLOVENSKA. 

Štnarnice.  Glasi  moje  mladosti.  V  pro- 
slavo Marije,  brez  madeža  spočete  Device  in 
prevescii  spomin  50-letnice  razglašenja  te  verske 
resnice.  Zložil  Radoslav  Silvester  v  Vi- 
pavi. Tisk  R.  Šeber  nasl.  v  Postojni.  Str.  108. 
Cena  broš.  60  vin.,  vez.  1'40K.  —  Radoslav 
Silvester  je  po  Jeranovi  smrti  najbolj  znani  in 
najplodovitejši  nabožni  pesnik  slovenski.  Nje- 
gove pesmi  se  odlikujejo  pred  drugimi  na- 
božnimi pesmotvori  po  čistejši  obliki  in  než- 
nejšem čuvstvu.  V  tej  jako  lični  knjižici  imamo 
same  Marijine  pesmi.  Pa  to  niso  le  navadne 
pesmi,  kakor  jih  slišimo  peti  od  ljudstva,  am- 
pak so  vmes  tudi  prav  umetne  poezije,  soneti, 
trioleti  itd.  Silvester  je  zložil  tudi  sonetni  venec, 
in  ne  bo  odveč,  ako  tu  kot  zgled  njegove 
poezije  podamo  magistrale : 

Vencev  vir. 

Radostno  venček  Ti  darim,  Kraljica! 
Ar  ljuba  Mati,  bog-li  ga  sprejela? 
Je  srčna  vnema  plesti  ga  velela, 
Slaviti  Tebe,  rajska  Tolažnica! 

Ker  Ti  si  naša  Mati  pomočnica, 
Imam  pač  up,  da  venček  bodeš  vzela; 
Kako  bi  duša  se  mi  srečno  štela 
Razglasovati  čast  Ti,  o  Devica. 

Ah,  sprejmi  dar,  ki  ga  ljubezen  zvila. 
Leta  cvetoči  venček  v  Tvojo  slavo, 
Jesen  nobena  ga  ne  bo  zrušila. 

Ima  pri  Tebi,  prosim,  naj  veljavo, 
Cvete  naj  Tebi,  o  Marija  mila, 
Iz  revnega  srca  v  nebes  višavo  1 

Prav  dober  je  tudi  sonet  „  Pozdrav  neoma- 
dežani  Devici!''  Med  ostalimi  pesmicami  pa 
bodo  naši  skladatelji  našli  marsikatero,  ki  je 
pripravna  za  uglasbitev,  zlasti,  ker  ljubi  Silvester 
bogate  in  zveneče  rime.  Dr.  E.  L, 

Romeo  in  Julija.   Tragedija  v  petih  de 
janjih.  Spisal  NVilliam  Shakespeare.   Po- 
slovenil Ivan  Cankar.  V  Gorici.  Tiskala  in  za- 

,DOM  IN  SVET-  1905.  ŠT.  8. 


ložila  „Goriška  Tiskarna"  A.  Gabršček.  1904. 
(Salonska  knjižnica). 

Kar  se  tiče  naslova,  bi  predlagal  obliko 
„  Romeo  in  Julia**,  ker  je  dostikrat  potrebno 
v  tekstu,  da  se  rabijo  kolikor  moči  kratke 
oblike;  prelagatelju  ugaja,  ako  more  rabiti 
ime  Julia  dvozložno,  Merkutio,  Bcnvolio  tri- 
zložno.  Tudi  češki  prevod  ima  naslov:  „ Romeo 
in  Julie."  Starejši  češki  prevodi  so  imeli  obliko 
^Romej**. 


Iz  .stare''  Ljubljane:  Kapela  sv.  Jurija  na  Gradu. 

Glede  oblike  „Montegue"  se  je  Cankar 
močno  zmotil,  da  ji  je  dal  trizložno  obliko. 
Dasi  se  piše  beseda  „Montegue",  se  izgovarja 
vendarle  ^Montek**;  za  ng^^-iem  se  piše  „u** 
samo  zaradi  tega,  da  se  „g"  ne  izgovarja 
kakor  „dž",  nego  kakor  „g".  Zaraditega  ima 
najboljši  češki  prevod  te  igre,  ki  ga  je  izdal 
Sladek,  profesor  angleščine  v  Pragi,  v  zbor- 
niku ^Svetove  poesie**,  obliko  „Montek**. 

Gledč  na  slovniško  pravilnost  v  Cankar- 
jevem prevodu  moramo  pograjati  obliko  »ra- 
ščen",  str.  68.,  v.  5.;  glasiti  se  mora  diležjc 
„rasen"  ali  ^rasten"  ali  pa  „rasel*;  „raščen* 
bi  se  moglo  razložiti  samo  od  „rastim",  „ra- 
stiti"" ;  takega  glagola  pa  Slovenci  nimajo. 

Istotako  je  napačno  ^sramotenje"  str.  90., 
v.  4.;  glasiti  se  mora  „sramočenje". 

Kar  se  tiče  pravilne  rabe  glagolov  dovrš- 
nikov,  se  namestu:  „bova  vtaknila",  str.  1., 
v.  6.,  „boš  potegnil",  str.  1.,  vrsta  12.,  „bom 
prijela"  str.  74.,  v.  2.,  „boste  potegnili"  str.  88., 
v.  8.,  gotovo  bolj  prilega  sedanjik,  nego  pa 
prihodnji  čas  v  navedeni  obliki.  Celo  primerno 
se  glasi:  „Precej  poskočim"  str.  1.,  v.  12.  Na 
str.  106.,  v.  9.  pa  se  mora  reči:  „ vreči"  ne  pa 
„  metati". 

Prepogostoma  rabi  Cankar  besedo  „kot" 
namestu  prave  slovenske  „nego",  n.  pr.  str.  55., 
v.  5.,  14.;  str.  58.,  v.  12.,  13.;  str.  102.,  v.  7.; 
str.  153.,  v.  6 ;  nahaja  se  pa  tudi  pravilna  oblika, 
n.  pr.  „zvestejša  od  onih"  str.  56  ,  v.  18.;  „ne 
vidi  drugega  nego  nedolžnost".  To  je  kole- 
banje  med  slovansko  in  neslovansko  dikcijo. 
Isto  se  tudi  opaža  pri  glagolu  prisegati ;  pra- 
vilno slovansko  je:  „na  luno"  str.  56.,  v.  27.; 
„na  vero"  str.  122,  vrsta  26.  Omenilo  se  je  v 
oceni  »Julija  Cezarja",  da  je  slovanska  dikcija 
„moje  vere"  str.  1.,  v.  6. ;  germanska  je  dikcija: 
„pri  moji  glavi"  str.  85.,  vrsta  23.;  „pri  časti 
tvoji"  str.  92.,  v.  10.;  „pri  moji  veri"  str.  145., 
vrsta  15. 

Kar  se  je  očitalo  prevodu  „ Julija  Cezarja", 
da  ima  preveč  ptujk,  to  velja  tudi  tukaj ;  marsi- 
katera ptujka  se  dd  nadomestiti  z  znanimi  do- 
mačimi izrazi,  n.  pr.  „natura"  str.  62.,  v.  4., 
„fino  vedenje"  str.  103.,  v.  8. ;  „tinta"  str.  150., 
v.  4.;  ^medicina"   str.  160.,  v.  19. 

Robatih  izrazov,  kakor  „falot"  str.  89.,  v.  5.; 
„lump"  str.  90.,  v.  25. ;  „mevža"  stran  13.  ne 
prenaša  vznesena  dikcija  klasičnih  del.  Ko  je 
Goethe  izdal  prvi  del  ^Fausta",  so  začeli  v  ne- 
vezano nemško  besedo  uvajati  bolj  odbrane 
izraze:  namestu  „Unsinn"  so  rabili  „Verblen- 
dung"  i.  dr.  Tako  se  v  slovenščini  namestu 
„ljubček"  str.  105.,  v.  21.;  str.  112.,  vrsta  16. 
lehko  rabi  „  ljubljenec" ;  namestu  „ljubica" 
str.  108.,  v.  6. ;  ^ljubljenka";  namestu  „norec" 
str.  12.,  v.  20  ;  str.  49.,  v.  20. ;  str.  67.,  vrsta  6. 
bodi  „blazncž";  namestu  mogoče  —  možno; 
namestu  baklje  —  plamenice;  namestu  princ 
—  kraljevič. 

Slovniški  pravilni  niso  stavki,  kakor :  „Rcci 
mi,  če  me  ljubiš"  str.  56.,  v.  9.  »Gledal  bom, 
če  si  znajo  oblizati"  str.  133.,  v.  3. 

Izrazi  ali  stavki,  kakor:  „Kar  se  bo  do- 
godilo dobrega"  str.  110.,  vrsta  3.;  „konec  z 


mano"  str.  88.,  v.  26.;  „če  se  dobimo"  str.  84., 
v.  8. ;  „ne  dvomim  čisto  nič"  str.  1 11.,  v.  7. 
in  mnogo  drugih  je  premalo  odbranih. 

Velika  hiba  je  to,  da  se  naši  mladi  pre- 
lagatelji  ne  poslužujejo  izvirnika,  nego  Schlegel- 
Tieckovega  prevoda,  ki  je  zelo  razširjen  in 
poljuden,  pa  ni  natančen.  Oglejmo  si  n.  pr.  na 
str.  60.  prvi  oddelek,  ki  se  glasi : 

Življenje  moje  kliče  mi  ime. 
Kako  srebrnosladko  se  glasi 
ponoči  glas  ljubečih,  kakor  godba 
ušesu  poslušalca. 

Nemški  prevod  se  glasi: 

Mein  Lebcn  isf s  das  meinen  Namen  rufL 
Wie  silberstiss  tčnt  bei  der  Nacht  die  Stimme 
Der  Liebenden,  gleich  lieblicher  Musik 
Dem  Ohr  des  Lauschers. 

Izvirnik  se  glasi: 

It  is  my  soul  that  calls  upon  my  name: 
How  silver-sweet  sound  lovcrs'  tongues 

by  night 
like  softest  music  to  attending  ears. 

„Soul"  pomenja  „dušo"  in  ne  „življenja*'. 
Ker  je  nemški  prelagatelj  tri  vrste  izvirnika 
raztegnil  v  tri  in  pol,  je  to  posnel  tudi  slo- 
venski prelagatelj,  ali  pa  je  razširil  tudi  nemški 
prevod,  kar  se  lehlio  dokaže  iz  mnogih  mest. 

Točno  in  lepo  slovenski: 

Predraga  duša  kliče  me  z  imenom: 
Ljubezni  glas  doni  srebrno-čisto 
kot  vliva  se  v  uho  prijetna  godba. 

Res,  da  je  Shakespeare  rabil  besedo  silver- 
svvect  srebrno-sladko ;  pa  pesniško  slovensko 
je :  srebrno-čist. 

Izpuščen  je  res  izraz  „attending"  poslu- 
šavcc,  pa  to  se  razume  samoobsebi,  da  se  raz- 
lega godba  v  ušesa  tistih,  ki  poslušajo,  ne  pa 
tistih,  ki  niso  prisotni. 

Cela  kopica  takih  mest  se  da  navesti.  Mala 
polovica  vsega  prevoda,  ki  obstoji  iz  nerimanih 
stihov,  bi  se  dala  prevesti  bolj  natančno  in 
odbrano,  kakor  se  lehko  vsakdo  prepriča  iz 
mojega  rokopisa,  ki  je  na  razpolago  vsa- 
kemu slovenskemu  književniku,  ki  se 
hoče  prepričati  o  opravičenosti  tega  očitanja. 

Čemur  sem  se  pa  čudil  najbolj,  ko  sem 
natančneje  Cankarjev  prevod  primerjal  z  izvir- 
nikom, z  drugimi  prevodi  in  s  svojim,  je  to 
dejstvo,  da  se  nahaja  v  Cankarjevem  prevodu 
vsega  vkup  samo  šest  rimanih  stihov,  namreč 
na  koncu,  medtem  ko  jih  je  v  izvirniku  nad 
250. 

Prvo  dejanje  te  igre  ima  v  začetku  „ pro- 
log" in  na  koncu  „ epilog"  ;  Schleglov  prevod 
nima  „ epiloga",  Cankarjev  prevod  pa  nima 
niti  ^prologa"  niti  .epiloga".  Dikcija  Cankar- 
jeva je  bolj  odbrana  nego  Zupančičeva,  dasi 
obema  nedostaja  slovenske  barve  ;  besedni  red 
je  preveč  po  nemškem  zlogu.  Torej  na  splošno 
Se  zadošča  Cankarjev  ^Hamlet";  Zupančičev 
„Julij  Cezar"  zahteva  temeljitega  predelovanja, 
in  še  bolj  nedosleden  je  Cankarjev  prevod 
igre  „ Romeo  in  Julija",  kajti  tukaj  nedostaja 
nad  240  rimanih  stihov. 

Cankar  je  prevel  1899  tudi  „ Hamleta"; 
letos  je  , Matica"  izdala  v  Funtkovem  prevodu 
„Leara";  torej  imamo  v  slovenskem  prevodu 
četverico  Shakespearovih  iger.  Vsem  se  more 
in  mora  očitati:  1.  Da  niso  prevedene  igre  iz 
izvirnika,  nego  iz  zastarelega  Schtegelnovega 
prevoda.  2.  Da  je  jezik  premalo  slovansko- 
slovenski,  in  da  je  preveč  nemške  odgoje,  ker 
naši  mlajši  pisatelji  premalo  čitajo  slovanske 
klasike.  3.  Da  je  jezik  premalo  pesniški  in 
premalo  odbrani).  4.  Da  imajo  naši  prevodi 
ptujk,  katerih  nimajo  češki  in  poljski  prevodi. 
5.  Da  nimajo  igre  primernih  uvodov,  in  iz- 
vzemši  Funtkovega  „Leara"  tudi  ne  potrebnih 
pojasnil. 

Tudi  pogrešamo  obširen  in  natančen  Sha- 
kespearov življenjepis,  kakršnega  ima  Brandl- 
nova  izdaja  Schleglovega  prevoda,  oskrbljena 
1897  v  stoletni  spomin  prve  Schieglove  izdaje. 

To  pa  je  izostalo  zaraditega,  ker  se  vsled 
predsodkov  in  morda  tudi  iz  drugih  vzrokov 
niso  mogli  odločiti  za  enotno  izdajo  takih  pre- 
vodov. Dr.  K.  Giaser. 

Podoba  (metafora)  v  slovenskem  je- 
ziku in  slovstvu.  Spisal  dr.  J.  Debevec. 
(V  izvestju  C  kr.  višje  gimnazije  v  Kranju  za 
1.  1904/5.).  —  Z  veliko  pridnostjo  je  sestavljena 
ta  razprava  na  podlagi  obširnega  znanja.  Go- 
spod pisatelj  razlaga  najprej  teorijo  metafore 
in  pojasnjuje  njen  nastanek  dušeslovno  ob  starih 
in  modernih  primerih,  potem  analizira  bistvo 
in  oblike  metafore  ter  kaže  v  zgledih  metafore, 
sinekdohe  in  metonimije.  „  Galerija  slik  slo- 
venskih pesnikov  in  prozaikov"  nam  pa  našteva 
najlepše  slike  iz  Vodnikovih  in  Prešernovih 
pesmi.  Gospod  pisatelj  obljubuje,  da  bo  svojo 
»galerijo**  nadaljeval,  s  čimer  bo  gotovo  ustregel 
vsem,  ki  se  bavijo  z  našo  lepo  književnostjo. 


O  V  Cankarjevem  prevodu  , Hamleta''  se  nahajajo 
izrazi  „lump*  str.  64,  ^vlačuga"  str.  66,  86,  »mevža* 
str.  81.  V  »Hamletu"  se  dajo  po  primernejših  izrazih 
nadomestiti  te-le  besede :  »pajdašiti*, , kobacati",  „no- 
reti%  besedi  »srajca*  se  mora  smejati  vsak  Hrvat, 
Čeh  ali  Poljak. 


Zakoni  in  ukazi  za  Vojvodino  Kranjsko. 

Peti  zvezek.  Drugi  izpremenjeni  natis.  Izdal 
Jožef  Pfeifer,  deželni  tajnik  v  p.  V  Ljub- 
ljani 1905.  Str.  76.  —  Pfeiferjeve  izdaje  za- 
konov in  ukazov  so  jako  priročne  in  dobro 
služijo  vsakomur,  ki  ima  kaj  opraviti  z  javno 
oblastjo  —  in  to  je  dandanes  že  vsak  človek. 
V  tem  zvezkji  so  priobčene  zdravstvene  po- 
stave :  Ureditev  zdravstvene  službe  v  občinah 
na  Kranjskem.  Navodilo  okrožnim  zdravnikom 
in  pristojbinska  tarifa.  Zdravstvena  okrožja.  Ob- 
činske epidemijske  bolnice.  Uredba  javne  zdrav- 
stvene službe.  —  Besedilo  je  najprej  slovensko, 
potem  nemško. 


RUSKA. 

J.  Sokolov.  Athonskoje  monašestvo 
v  ego  prošlom  i  sovremennom  sostojanji. 

Pcterburg.  1904.  —  Sokolov  je  učen  ruski 
bizantinist,  katerega  razprave  iz  bizantske  in 
grške  cerkvene  zgodovine  zaslužijo  vso  pozor- 
nost. V  tej  knjigi*  popisuje  zgodovino  in  raz- 
mere meniške  Ijudovlade  na  Sveti  gori  Athos. 
Začetki  redovniškega  življenja  na  Sveti  gori 
segajo  že  v  IV.  stoletje,  prve  samostane  so 
sezidali  v  VII.  stoletju.  V  X.  stoletju  se  je  šte- 
vilo redovnikov  pomnožilo  vsled  podpore  ce- 
sarjev, in  redovnik  Atanazij  je  sezidal  velik 
samostan  ter  določil  redovna  pravila.  Ob  času 
lyonskega  cerkvenega  zbora  (1274)  so  bili  ti 
menihi  hudi  nasprotniki  združitvi  z  Rimom. 
Turki  so  sicer  priznali  pravice  svetogorskih 
menihov,  a  ti  so  vendar  od  njih  mnogo  trpeli, 
posebno  ob  času  grške  vstaje  1821  —  1829. 
Od  tega  časa  so  ti  menihi  neodvisni  od  po- 
litične oblasti  turške  in  od  cerkvene  oblasti 
patriarhove  in  žive  v  samostojni  Ijudovladi. 
Poleg  bogoslužnih  opravil  se  bavijo  menihi  s 
fizičnim  tn  znanstvenim  delom,  in  pisatelj  pravi, 
da  so  med  njimi  nekateri  jako  izobraženi  v 
bogoslovnih  in  posvetnih  vedah.  So  pa  med 
njimi  tudi  taki,  ki  ne  žive  hvalevredno. 

Ruski  menihi  so  na  Sveti  gori  že  od  enaj- 
stega stoletja.  Zdaj  so  ruski  samostani  tu  naj- 
uglednejši, dasi  Grki  to  neradi  vidijo  in  so 
vedni  prepiri  med  Grki  in  Rusi,  katere  pod- 
pira tudi  ruska  vlada.  L.  1902.  je  bilo  tu  7521 
menihov,  in  sicer  3207  Grkov  in  3615  Rusov, 
drugi  so  Bolgari,  Rumuni,  Gruzini  in  Srbi. 
Pisatelj  jim  priporoča,  naj  sled^  zgledu  redov- 
nikov v  starih  časih,  ko  ni  bila  Sveta  gora 
le  ognjišče  krščanskega  življenja,  ampak  tudi 
gojiteljica  znanosti  in  umetnosti,  kar  dokazuje 
mnogo  književnih  spomenikov.  D, 

32* 

Polnoje  sobranije  sočinenij  zaprešče- 
nihrusskoj  cenzuroj  L.N.Tolstago.  Izdanje 

„Svobodnago  Slova".  —  Od  ruske  cenzure  za- 
branjene  spise  L.  N.  Tolstega  je  izdal  A.  Čert- 
kov  v  Londonu.  Sicer  je  bil  izdal  že  prej  v 
prevodih  razne  krajše  spise  zabranjene  vse- 
bine, zdaj  pa  je  uredil  popolno  rusko  izdajo. 
V  teh  spisih  se  bori  Tolstoj  proti  pravoslavni 
cerkvi,  proti  ruski  državi  in  proti  vsemu  ob- 
stoječemu družabnemu  redu,  katerega  dolži 
najhujših  krivic.  V  spisu  „Vstupljenje  k  kritike 
dogmatičeskago  bogoslovija  i  izsicdovanju  hri- 
stijanskago  učenja  (ispoved)"  popisuje,  kako 
se  je  odvrnil  od  pravoslovja  k  svojim  sedanjim 
verskim  nazorom.  ,,Kritika  dogmatičeskago  bo- 
goslovija^ izkuša  dokazati  protislovja  v  krščan- 
skih dogmah;  Tolstoj  jako  zaničljivo  govori 
o  ruski  državni  cerkvi  in  o  pravoslovju.  „V  čem 
moja  vžra?"*  razlaga  „pravo"  krščanstvo.  V  bo- 
žanstvo Kristusovo  ne  veruje,  le  njegovi  mo- 
ralni nauki  so  mu  sveti.  „Jaz  verujem  v  Kri- 
stusov nauk",  pravi  Tolstoj,  „to  je  moja  vera. 
Vem,  da  je  moja  sreča  na  svetu  mogoča  le 
tedaj,  če  bodo  vsi  ljudje  izpolnovali  Kristusov 
nauk."  —  „Tak  čto  že  nam. delat?"  Pod  tem 
vprašanjem  so  združeni  trije  že  prej  objavljeni 
spisi  „Kakova  moja  žizn",  „Denjgi"  (denar)  .in 
„Tak  čto  že  nam  delat?"  Tolstoj  nastopa  proti 
osebni  lastnini,  proti  vsem  modernim  družab- 
nim uredbam  in  zagovarja  uprav  anarhične 
ideje.  „0  žizni"  razlaga  njegovo  fantastično 
svetovno  naziranje,  ki  je  čisto  panteistično. 
„Statji"  so  zbirka  krajših  leposlovnih  načrtov 
paraboličnega  značaja.  5.  P, 


pregledno  sestavljene  v  tabelah.  Obširen  je 
zapisnik  barskega  rastlinstva.  Zanimivi  so  razni 
projekti  za  osuševanje  ljubljanskega  barja,  ki 
so  se  začeli  z  Gruberjevim  kanalom,  in  popis 
šote  in  njene  rabljivosti.  Haucr  je  leta  1874. 
cenil  množino  šote  na  ljubljanskem  barju  na 
1*5  milijarde  stotov.  Dr.  Kramer  pravi,  da  se 
more  danes  ceniti  šotno  ozemlje  na  1500/ra, 
in  da  ni  več  daleč  čas,  ko  bodo  barjani  imeli 
komaj  šote  dovolj  za  svoje  domače  potrebe. 
Ker  šota  več  ne  ^raste**,  jo  bodo  v  30  letih 
večinoma  že  izrezali.  Šota  ljubljanskega  barja 
spada  med  najboljše  avstrijske  šote.  Jako  po- 
učna je  slednjič  razprava  o  poljedelstvu  na 
barju  z  najnovejšimi  kmetijskimi  izkušnjami  m 
nasveti  zlasti  glede  gnojil  in  setve.  L. 


^i^ 


IZ  DRUGIH  KNJIŽEVNOSTI. 

Das  Laibacher  Moor,  das  grčsste  und 
interessanteste  Moor  Osterreichs  in  naturwissen- 
schaftlicher,  kulturtechnischer  und  landwirt- 
schaftlicher  Beziehung.  Von  Dr.  E  r  n  s  t  Kra- 
mer, Direktor  der  landwirtschaftlich-chemi- 
schen  Versuchsstation  fiir  Krain  in  Laibach. 
Mit  drei  Karten  und  43  Abbildungen.  Laibach 
1905.  Str.  205.  -  Dr.  Kramer  je  podal  s  to 
knjigo  res  strokovnjaško  delo,  vredno  vse  po- 
zornosti. Razpravi  o  geoloških  razmerah  je 
pridejan  natančen  geološki  zemljevid.  Gospod 
pisatelj  govori  o  vsaki  formaciji  posebej,  po- 
sebno o  barskih  tleh,  ter  o  postanku  in  last- 
nostih šote.  Predzgodovinska  doba  je  pojas- 
njena s  podobami  mnogoštevilnih  izkopin, 
potem  sled^  poročila  iz  zgodovinske  ddbe. 
Posebno  natančno  so  preiskane  barske  vode, 
od  katerih  podaje  gospod  pisatelj  tudi  kemične 
analize.  Vremenske  in  hidrološke  razmere  so 


Osnutek  Tadolinijev. 

Nagrobni  spomenik  papežu  Leonu  XIII. 

Der  Adel  in  den  Matriken  des  Herzog- 
thums  Krain.  Herausgegeben  von  Ludwig 
Schiviz  von  Schiwizhofen  in  G5rz.  GOrz 
1905.  Druck  der  ^Goriška  Tiskarna".  Selbst 
verlag  desVerfassers.  40.  Str.  505. —V  tej  knjigi 
imamo  zbrane  vse  podatke  o  plemiških  rod- 
binah v  kranjskih  matrikah.  Uredba  je  ta,  da 
gospod  izdajatelj  izpisuje  najprej  krstne,  potem 
poročne  in  slednjič  mrliške  matice  vsake  žup- 
nije po  onem  redu,  kakor  so  v  škofijskem  direk- 
toriju    po  dekanijah.   Najobširnejši  so  seveda 

izpiski  iz  matic  stolne  cerkve  sv.  Nikolaja  (celih 
218  strani),  ki  se  začenjajo  I.  1595.,  oziroma 
1605  in  1635.  Potem  sledi  fragment  matrik  iz 
reformacijske  d6be  in  natančno  kazalo.  V  do- 
datku našteva  gospod  izdajatelj  kranjske  sta- 
nove in  dominije.  Za  zgodovinarja  važno  delo  ! 

Louis  Leger.  Souvenirs  d' un  Slavo- 

phile  (1863-1897).  Pariš  1905.  Str.  315.  - 
Profesor  Leger  je  znan  francoski  slavist,  ki  je 
Slovanom  storil  že  mnogo  uslug,  ker  seznanja 
ž  njimi  francoski  svet  po  svojih  spisih  in  pre- 
davanjih. Imenovana  knjiga  popisuje  njegove 
stike  s  posameznimi  slovanskimi  narodi  in  nji- 
hovimi glavnimi  zastopniki.  V  Parizu  se  je  bil 
v  mladosti  seznanil  s  Poljaki,  se  je  bavil  z 
Mickiewiczevo  poezijo,  je  proučeval  poljsko 
slovstveno  zgodovino  in  zasledoval  poljsko 
gibanje  med  izgnanci,  ki  so  doSli  v  Pariz. 
Češki  emigrant  Frič  je  v  Parizu  Legera  na- 
potil, da  je  začel  proučevati  tudi  češko  knji- 
ževnost. Pa  Leger  se  ni  učil  le  iz  knjig.  Leta 
1864.  je  potoval  na  Češko  in  je  v  Pragi  ob- 
čeval osebno  s  češkinvi  književniki.  Tedaj  je 
spisal  knjigo  „La  Bohcme  historique,  pittores- 
que  et  littčraire".  Da  jo  dokonča,  je  potoval 
1.  1866.  drugič  na  Češko,  kjer  se  je  seznanil 
z  dr.  Riegrom  in  Palackim,  ki  sta  ga  povabila 
na  razstavo  I.  1867.  Tu  se  je  seznanil  tudi  z 
Jugoslovani,^  kanonikom  Račkim,  pesnikom 
Medo  Pucičem,  zlasti  pa  s  škofom  Strossma- 
yerjem,  ki  je  povabil  Legera,  naj  obišče  tudi 
Južne  Slovane.  To  je  tudi  storil.  Peljal  se  je 
v  Zagreb  in  Belgrad,  v  Novi  Sad  in  Djakovo. 


Povsod  je  bil  prisrčno  sprejet  in  je  proučeval 
politične  in  slovstvene  razmere.  Čez  Benetke  se 
je  vrnil  domov.  Četrtič  je  prišel  na  Češko  po 
vojski  1.  1870.,  in  odtod  je  potoval  po  Ruskem. 
Bil  je  v  Varšavi,  Moskvi,  Sevastopolu  in  Peter- 
burgu.  Proti  koncu  piše  o  stikih  rusko -fran- 
coskih. Dve  poglavji  govorita  potem  o  Po- 
ljakih, in  slednjič  se  bavi  s  staročeško  pes- 
mijo o  bitki  pri  Kreščaku  (Un  po&me  tch^que 
sur  la  bataille  de  Cr6cy).  —  Ta  knjiga  je  vele- 
zanimiva  in  nam  služi  kot  nekaka  razlaga  znan- 
stvenega delovanja  Legerovega.  M.  Č. 

Slavorum  litterae  theologicae  Conspe- 
ctus  periodicus.  Pragae  Bohemorum,  1905.  80. 
—  Praška  kanonika  dr.  Jos.  Tumpach  in 
dr.  A  n  t  o  n  P  o  d  I  a  h  a  sta  začela  izdajati  jako 
važen  časopis  pod  navedenim  naslovorii,  v  ka- 
terem seznanjata  širni  znanstveni  svet  s  slovan- 
skim delom  na  bogoslovnem  polju.  Urednika 
imata  obširne  zveze  z  vsemi  slovanskimi  na- 
rodi in  podajata  velikanski  kritično  znanstveni 
material  v  svojem  listu,  kjer  poročata  o  vseh 
novostih  na  polju  slovanske  bogoslovne  knji- 
ževnosti, katoliške  in  pravoslavne.  Na  prvem 
mestu  so  češke  knjige  in  časopisi,  potem  slo- 
vaške, hrvaške,  slovenske,  srtiske,  bolgarske, 
lužiške,  poljske,  ruske  in  druge.  To  je  emi- 
nentno  kulturno  delo  na  polju  slovanske  vza- 
jemnosti. „ Slavorum  litterae  theologicae"  iz- 
hajajo petkrat  na  leto  kot  priloga  izbornemu 
»Časopisu  katolickčho  duchovenstva",  ki  ga 
urejujejo  dr.  jos.  Tumpach,  dr.  Ant.  Pod- 
laha,  dr.  F.  KrisI  in   dr.  Fr.  K  ryštuf  ek. 


BLEJSKI  GRAD  Z  NOVO  CERKVIJO. 

Postne  pesmi  za  mešan  zbor  in  org^lje 
zložil  P.  Hugolin  Sattncr,  ord.  ff.  Min.  V 
Ljubljani.  1905  Založil  frančiškanski  samostan. 
Cena  :  part  K  150,  glasovom  K  1*50.  —  V  teh 
osmih  pesmih  se  kažejo  zopet  skladateljske 
vrline  o*  Hugolina :  Slog  mu  je  cerkven  in 
vzvišen,  pri  tem  pa  tudi  prijetno  melodiozen. 

Album  slovenskih  napevov.  III.  zvezek. 
50  slovenskih  narodnih  napevov  za  klavir  pri- 
redil Fran  Gerbič.  Cena  3  K.  Založil  L. 
Schwentner  v  Ljubljani.  —  Gerbič  prireja  na- 
rodne napeve  za  en  glas  in  jih  spremlja  na 
klavirju  lahkotno  in  prijetno,  brez  posebnih 
okraskov,  preprosto,  kot  melodija  nanese.  Zato 
je  pa  njegova  zbirka,  ne  glede  na  lepo  obliko, 
jako  priporočljiva  mladim  klavirašem. 

Tri  pesmi  za  en  glas  s  spremljevanjem 
klavirja.  Zložil  Anton  Lajovic.  Op.  7.  zv.  I. 
Založil  L.  Schvventner.  Cena  K  250.  —  Lajo- 
vičeve  skladbe  so  zložene  z  nekako  drzno  bra- 
vuro,  ki  kaže  ognjevitost  mladega  talenta.  Pri 
tem  so  pa  tudi  v  posameznostih  skrbno  „ iz- 
delane'', primerne  le  zelo  izvežbanim  pevskim 
silam.  V  tem  zvezku  so  pesmi  „Ah.  tako  prešla 
mi  je  mladost",  „0,  da  deklic  je...",  „Kaj 
bi  le  gledal". 

Od  istega  skladatelja  je  izdala  ^Glasbena 
Matica" :  Šest  pesmi  za  glas  s  spremljeva- 
njem klavirja  (op.  5.),  namreč:  „Zacvela  je 
roža...",  „Mcsec  v  izbi",  „Več  ne  šumi  rž!" 
„Pesem  starca",  „Bujni  vetri  v  polju",  „Nor- 
čeva  jesenska  pesem". 

Slovenske  narodne  pesmi.  Nabral  in 
čveteroglasno  postavil  Martin  B  a  j  u  k.  Četrti 
zvezek.  Izdala  in  založila  »Glasbena  Matica". 
V  Ljubljani  1904.  —  V  tem  zvezku  je  petin- 
trideset deloma  moških,  deloma  mešanih  zbo- 
rov. Napevi  so  vsi  narodni,  harmonizacija  pra- 
vilna, namenjena  za  pevanje  v  veselih  družbah. 

Letni  časi.  Spevoigra.  Dvo-  in  triglasni 
zbori  s  samospevi,  dvospevi  ter  z  deklamaci- 
jami,  uravnani  za  spremljevanje  na  klavirju  in 
harmoniju.  Slovenski  mladini  poklonil  Anton 
Kosi.  Založil  izdajatelj.   —  Spevoigre  so  pri 


nas  še  nove,  a  treba  bo  misliti  nanje.  Doslej 
so  se  za  posamezne  predstave,  n.  pr.  v  „Ma- 
rijanišču",  prirejale  tuje  spevoigre,  ker  ni  bilo 
domačih.  Odkar  pa  se  je  društveno  življenje 
pri  nas  tako  bujno  razcvelo,  da  že  po  vaseh 
prirejajo  predstave,  in  imamo  tudi  že  posa- 
mezne šolske  zbore,  se  kaže  potreba  takih 
skladb  vedno  bolj.  Opo^zarjamo  na  to  naše 
skladatelje!  —  Kosijevi  „Lehii  časi"  so  poizkus 
take  spevoigre.  Gospod  izdajatelj  je  zbral  razne 
napeve  raznih  skladateljev  in  jih  je  potpourri- 
stično  nanizal  v  vrsto  z  deklamacijami  in  pred- 
igrami. Seveda  taka  spevoigra  nima  enotnega 
značaja  in  ji  zato  manjka  umetniškega  kolorita, 
vendar  nam  je  jako  dobro  došla.  Primerna  je 
posebno  za  šolske  slavnosti. 

Novi  akordi.  Zbornik  za  vokalno  in  in- 
strumentalno glasbo.  Urejuje  dr.  G  o  j.  Krek. 
Založništvo  Lav.  Schwentner  v  Ljubljani.  — 
Skladbe  so  večinoma  moderne,  zložene  s  finim 
umetniškim  okusom.  Ta  glasbeni  zbornik  po- 
menja  velik  napredek  slovenske  glasbe  in  zbira 
okoli  sebe  najboljše  naše  moderne  glasbenike. 
Cena  za  leto  8  K. 

„Kolo".  Sbirka  izabranih  hrvatsko-sloven- 
skih  mužkih  zborova.  Uredio  Nikola  pl.  Fal- 
1  e  r ,  artistički  ravnatelj  hrvatskog  pjevačkog 
družtva  „Kolo".  Ciena  5  Kruna.  —  Zopet  so 
dobili  naši  pevci  lepo  zbirko  zborov.  Na  Hr- 
vaškem se  že  splošno  pevajo  slovenske  pesmi, 
kakor  tudi  pri  nas  ni  večjega  zbora,  ki  ne  bi 
znal  nekaj  hrvaških.  Zato  je  pa  prav  umestno, 
da  se  izdajajo  slovenski  in  hrvaški  zbori  v 
skupnih  zbirkah.  Ta  zbirka  „Kola"  je  jako  pri- 
ročna, izdana  v  obliki  pevskega  zvezka  in  ob- 
sega 73  najbolj  priljubljenih  zborov.  Od  slo- 
venskih so  zastopani  Aljaž,  Ferjančič,  Foerster, 
Hajdrih,  dr.  Benjamin  in  Gustav  Ipavec,  Jenko, 
Mayer,  Ncdvčd,  Pirnat,  o.  Hugolin  Sattncr, 
Fr.  S.  Vilhar  in  Zakrajšek. 

Na  hrobč  biskupa  Strossniayera.   Ža- 

lostnej  pohod  za  klavir.  Zastavil  Valerius 
Friml.  Cena  K  1*20.  —  Lehka,  preprosta 
skladba  brez  višjega  vzleta.  L, 

Ljubljansko  barje  (str.  449.)  je  bilo  včasih 
raj  ljubljanskih  lovcev  in  ribičev.  Krakovci  in  Trnovci 
so  živeli  prej  večinoma  od  lova  in  ribištva.  V  eni 
zimi  so  včasih  nastreljali  in  v  mrežah  polovili  do 
1500  rac.  A  polagoma  se  je  barje  posušilo,  deloma 
naravnim,  deloma  umetnim  potom.  In  zdaj  režejo  iz 
barja  šoto,  jo  pokladajo  na  kupe  in  razprodajajo  ali 
tovarniško  izdelujejo.  Tak  prizor  z  barja  nam  je  na- 
slikal naš  slikar  gosp.  M.  Jama,  od  katerega  je  tudi 
vaška  slika  ,Pri  vodnjaku"  (str.  457.) 

Sv.  Anton  je  posnet  po  fotografiji  kipa,  ki  ga 
je  izdelal  g.  F  r.  T  o  n  č  i  č,  podobar  v  Kamniku.  Strogi 
in  resni  obraz  puščavnikov  je  naš  domači  podobar 
izrazil  z  markantnimi  potezami.  G.  Tončič  je  izdelal 
že  mnogo  podob  za  razne  cerkve  na  slovanskem  jugu. 

,Grof  Tolstoj  o  rje*  (str.  473.).  Filozofski 
grof  in  romanopisec  na  Jasni  Poljani  je  našel  umet- 
nika, ki  je  z  njim  sorodnega  duha  in  ga  je  zato  slikal 
s  posebno  ljubeznijo  ter  izkušal  na  teh  podobah  izra- 
ziti ves  mistični  in  asketični  značaj  tega  čudaka  med 
modernimi  leposlovci.  Grof  Tolstoj  si  je  ustvaril  čisto 
novo  vero,  ki  je  le  deloma  krščanska,  sicer  pa  pri- 
rodoslovna  in  anarhistična.  On  kliče  moderno  družbo 
nazaj  k  prvotnosti,  k  naravi  in  poljedelstvu.  Obde- 
lovanje zemlje  mu  je  edino  pravo  krščansko  delo, 
in  zato  živi  na  svojem  posestvu  najpreprostejše  in 
sam  obdeluje  svojo  zemljo.  V  prostih  urah  pa  piše 
svoje  povesti  in  razprave,  v  katerih  ostro  šiba  mo- 
derno, zlasti  rusko  družbo  in  državo.  Ta  preprosti 
grofovski  kmet  je  velik  revolucionar,  ki  bi  dosegel 
brez  dvoma  mnogo  več,  ako  bi  bil  manj  fantastičen. 
Elija  Rčpin  je  našim  čitateljem  že  znan  po  svojih 
globoko-dušeslovnih  slikah. 


Sarajevska  stolica,  ki  je  po  zunanjosti  že 
znana  našim  čitateljem,  je  tudi  po  svoji  notranjosti 
znamenita.  NddŠkof  dr.  Stadler  in  sedanji  ljubljanski 
knezoškof  dr.  Jeglič  imata  največje  zasluge,  da  se  je 
v  Bosni  postavila  tako  krasna  božja  hiša.  Na  sliki 
Marijinega  kronanja  so  zanimive  podobe  ob  vznožju, 
ki  kažejo  pristne  bosenske  tipe. 

^Stara  Ljubljana*!  Kako  hitro  se  Ljubljana 
stara  in  —  mladi  1  Potresna  d6ba  s  svojo  grozoto  je 
postala  zanjo  tudi  ddba  vstajenja.  Mnogo  starih, 
ozkih  ulic  je  izginilo,  in  nastale  so  nove  stavbe  po 
novem  regulačnem  načrtu,  ki  hoče  iz  Ljubljane  ustva- 
riti novod6bno,  moderno  mesto,  primerno  živahnemu 
prometu.  Koliko  zgodovinskih  stavb  je  moralo  pasti, 
da  so  naredile  prostora  novim  ulicam,  trgom  in  pri- 
mernejšim zgradbam !  Težke  narodno  -  gospodarske 
udarce  je  pretrpela  Ljubljana.  Dal  Bog,  da  bi  to 
dvignilo  podjetnost,  delavnost  in  varčnost  njenih 
prebivavcev,  da  bi  mogla  Ljubljana  uspešno  konku- 
rirati z  drugimi  velikimi  mesti!  Naša  slika  na  strani 
504.  nam  kaže  en  zanimiv  prizor  iz  ^stare"  Ljubljane, 
ki  ga  zdaj  ni  več.  Poleg  Frančiškanskega  mostu  je 
stala  enonadstropna  hiša  s  prodajalnico  „Pri  Bučarju* 
in  lekarno.  Potres  jo  je  obsodil  na  smrt,  a  branila 
se  je  dalje,  nego  stotere  njene  vrstnice.  Za  njo  je 
vzrastla  iz  tal  mogočna  in  lepa  nova  stavba  v  zlogu 
italijanske  renesanse,  stara  hišica  je  pa  bila  vsem  na 
potu.  Zdaj  je  padla  in  ni  je  več!  Na  njenem  mestu 
že  grade  velikanski  Prešernov  spomenik.  Ali  je  tak 
spomenik  tukaj  na  mestu  ?  O  tem  dvomijo  vsi,  razen 
onih,  ki  so  ga  postavili  tje.  Prešern  bo  stal  tukaj  v 
veliki  skali,  čisto  nesimetrično,  ob  obrežju  Ljublja- 
nice, katere  struga  se  mora  ponižati  zaradi  osuše- 
vanja barja,  ob  voglu  mostu,  ki  se  mora  razširiti, 
nasproti  ulici,  skozi  katero  bo  drl  kmalu  glavni  pro- 
metni tok  od  kolodvora  v  središče  mesta.  A  kmalu 
bomo  videli,  kako  se  stvar  izvrši ...  V  ozadju  se  vidi 
pa  že  najmodernejša  stavba  ljubljanska  —  hotel 
„ Union"  —  pred  katerim  stoje  na  naši  sliki  še  stav- 
beni koli,  ki  je  pa  danes  od  zunaj  že  ves  dovršen. 
Tako  se  danes  v  Ljubljani  vse  prenavlja,  da  ni  več 
podobna  nekdanji  —  »dolgi  vasi*,  o  kateri  poje  na- 
rodna pesem.  —  Tisti,  ki  se  ne  izpremeni,  je  pa 
ljubljanski  Grad.  Malokatero  mesto  ima  tako  ugodno 
in  lahko  dostopno  razgledišče,  kakor  je  ljubljanski 
Grad,  iz  katerega  bi  se  dala  z  nekoliko  podjetnostjo 
narediti  največja  , atrakcija*  ljubljanska.   Kaj,   ko  bi 

se  iz  starega  Gradu  po  zgledu  drugih  velikiti  mest 
naredil  zgodovinski  muzej  Kranjske  de- 
žele, a  sedanji  ^Rudolfinum*  bodi  naša  slovenska 
umetniška  galerijal  To  je  misel,  ki  jo  pred- 
lagamo slovenski  javnosti.  Kdor  v^  bolje,  široko  mu 
polje  I  Danes  priobčujemo  na  str.  497.  miren  in  skrit 
kotiček  na  dvorišču  ljubljanskega  Gradu  —  kapelico 
sv.  Jurija,  za  katero  se  vzpenja  mogočni  srednjeveški 
trdnjavski  stolp,  sedaj  najlepša  točka  za  razgled  po 
širni  ljubljanski  ravnini. 

Pogorišče  v  Horjulu  (str.  503.)  nam  kaže 
prizor,  kakršni  so  zdaj,  žal,  jako  pogosti  po  Slo- 
venskem.  Pridni,   dobri  ljudje  živ^  skozi  stoletja  v 


kraj,  ki  je  pripravljen,  da  sprejme  truplo  vsakega 
papeža,  dokler  mu  ne  postavijo  dostojnega,  umet- 
niško izvršenega  spomenika.  Pij  IX.  si  je  izbral  za 
zadnji  počitek  cerkev  sv.  Lovrenca,  kjer  je  staro- 
davno pokopališče.  Leon  XIIL  pa  je  želel  počivati 
v  lateranski  cerkvi,  nekdanji  stolici  krščanstva.  Veli- 
častnost in  ljubeznivost  je  združil  umetnik  v  tej  bla- 
goslavljajoči podobi,  ki  bo  kazala  še  poznim  rodovom, 
kakšen  je  bil  veliki  Leon,  katerega  prah  počiva  v 
bronasti  rakvi. 

Nova  blejska  cerkev  je  izvršena  v  gotskem 
slogu  in  mogočno  povzdiguje  lepoto  tega  krasnega 
letovišča. 


IZ  „STARE-  LJUBLJANE:  MARIJIN  TRG. 


FOTOOR.  J.  VESEL,  LJUBLJANA, 


starih  poslopjih ;  tesno  skupaj  stoje  slamnate  strehe. 
S  težkim  trudom  se  preživljajo  vaščani.  Pa  pride 
vroče  poletje,  in  ko  je  vse  izsušeno,  skoči  iskra  v 
tramov  je  in  v  strehe,  in  kakor  bi  trenil,  švigne  rdeči 
plamen  kvišku  ter  skače  od  strehe  do  strehe  in 
prasketaje  uničuje  s  težkim  trudom  pridobljeno  pre- 
moženje. Tako  je  bilo  tudi  tu.  Upajmo,  da  bratovska 
pomoč  dvigne  zopet  iz  pepela  ta  stanovanja,  pii- 
mernejša  in  zdravejša,  nego  so  bila  staral 

Nagrobni  spomenik  papeža  Leona  XIII. 
izdeluje  zdaj  kipar  Tadolini.  Rajnega  svetega  očeta 
so  začasno  položili  k  počitku  v  cerkvi  sv.  Petra  na 


Janez  Trdina. 

V  Novem  mestu  je  umrl  dnd  14.  julja  v  visoki 
starosti  profesor  J.  Trdina,  znan  slovenski  pisatelj. 
Rojen  je  bil  v  Mengšu  1.  1830,  služboval  kot  gimna- 
zijski učitelj  v  Varaždinu  od  1.  1854.,  od  1.  1856.  na 
Reki  in  stopil  v  pokoj  1.  1867.;  svoj  pokoj  je  preživel 
v  Novem  mestu  in  njegovi  okolici.  —  Trdina  ima  naj- 
več zaslug  kot  nabiratelj  narodnega  blaga.  Že  1. 1849. 
je  objavljal  v  , Sloveniji*  narodne  pripovedke  iz  bi- 
striške doline  in  pozneje  nadaljeval  to  zbirko.  Trdina 
je  bil  dober  opazovavec  in  je  pisal  v  jako  lepem,  čistem 

narodnem  zlog:u.  Iz  narodopisnih  sestavkov  naj  ome- 
nimo .Kranjce  na  Hrvaškem*,  , Hrvaške  spomine", 
zlasti  pa  « Bajke  in  povesti  o  Gorjancih*.  Narodopis 
je  bil  njegova  najmočnejša  stran ;  ž  njim  je  združeval 
tudi  domačo  zgodovino,  ki  jo  je  izkušal  pesniško 
obdelati,  n.  pr.:  .Bran  in  pogin  Japodov*,  .Inko  voj- 
voda*, .Obleganje  Ogleja*.  V  .Novicah*  se  je  po- 
tegoval za  slovenski  učni  jezik  na  srednjih  šolah, 
spisal  razne  zgodovinske  sestavke  za  šolska  berila  in 
sestavil  slovensko  zgodovino.  Prevajal  je  tudi  iz  starih 
klasikov.  —  Malo  pred  smrtjo  mu  je  došlo  od  .Slo- 
venske Matice*  imenovanje  za  častnega  člana.  Njegovi 
izbrani  spisi  pa  ravnokar  izhajajo.  N.  v  m.  p.l 


gospodov,  ki  si  je  ob  turških  navalih  rešil  življenje, 
zaupljivo  se  obmivši  na  stopiško  Mater  božjo,  katera 
je  že  od  petnajstega  stoletja  sem  slovela.  To  nam 
svedoči  votivna  slika,  ki  predočuje,  kako  Turki  iz 
zasede  ustrelijo  dotičnemu  poganiškemu  gospodu 
konja.  Iz  te  nevarnosti  ga  je  rešila  stopiška  Mati  božja. 
Napisni  trak,  ki  se  vije  na  ditki  iz  njegovih  ust,  ima 
namreč  napis:  Ista  In  Isto  beLLo  Me  CVstoDIebat. 
Kaj  naj  rečemo  o  oltarjih?  Bistveno  so  ti  oltarni 
nastavki  bogati  baročni  okvurji,  ki  sedaj  oklepajo  lepe 
Strojeve  slike  iz  1.  1847.  Kot  okvhrji  bi  morali  viseti 
na  steni,  oltar  sam  naj  bi  se  pa  priredil  po  italijanski 
šegi.  Silno  mučno  je  namreč  za  opazovavca,  ko  vidi, 


POGORIŠČE  V  HORJULU. 


FOTOOR.  J.  KOTAR.  LJUBLJANA. 


]    Stopiški  oltarji. 

Oltarji  v  župni  cerkvi  v  Stopičah  so  vsekako  za- 
nimiva umetniška  posebnost.  Zgrajeni  so  bili  začetkom 
XVIII.  stoletja  morda  v  Italiji.  Preskrbel  jih  je  za 
cerkev  najbrže  graditelj  stopiške  cerkve  Janez  Lav- 
rencij  baron  Paradajzar,  posestnik  poganiškc  grajSčine 
pri  Novem  mestu.  Isti  je  leta  1709  zgradil  sedanjo 
stopiško  cerkev,  kakor  svedoči  napis  nad  cerkvenimi 
vrati:  Istas  saCras  aeDes  In  Stopizh  loannes  LaV- 
rentlVs  eX  baronlbVs  De  ParaDelser  eXstrVXlt. 
S  tem  je  izpolnil  obljubo  enega  prejšnjih  poganiških 


da  težek  okvir  sloni  na  rahli  rezbariji,  ki  jo  utegne  streti 
vsak  hip.  Se  li  je  to  pri  velikem  oltarju  v  resnici 
zgodilo,  ne  vemo,  resnica  je  le,  da  pri  tem  oltarju 
spodnji  del  okvirja  nima  listnatih  okraskov;  ampak 
top  nastavek,  na  katerem  klečita  dva  velikanska  an- 
gela, katerih  bi  se  bilo  treba  res  bati,  ako  bi  bila 
živa.  Sicer  napravlja  med  liste  vpleteni  trak  nekak 
zistem,  a  splošno  ni  prave  konstruktivne  temeljne 
oblike,  vse  se  porazgubi  v  podrobnosti  in  sestavlja 
zlasti  pri  stranskih  oltarjih  okorno  ovalno  obliko. 

Istotako  zanimiva  je  prižnica,  ki  ima  to  posebnost, 
da  putdjem  na  konzolah  prehajajo  ne  samo  noge, ampak 

tudi  roke  v  omamente.  Polja  med  konzolami  izpol- 
njujejo na  les  slikane  podobe  evangelistov  s  Kristusom 
v  sredi. 

V  obče  pa  imajo  ti  oltarji  tudi  prednosti  baroč- 
nega sloga,  ker  ob  pravi  osvetljavi  napravljajo  mogočen 
vtisk  ter  vso  cerkev  nenavadno  veselo  in  čarobno 
poživljajo.  O.  P, 

3^ 

Mokronoško  žezlo.  Med  inventar  trškega  pre- 
moženja mokronoškega  spada  tudi  „žezlo*,  katerega 
sliko  vidijo  čitatelji  na  tej  strani.  To  žezlo  prejema  z 
drugim  premoženjem  vred  vsakokratni  načelnik  mo- 
kronoškega trga  (ne  občine);  ne  nosi  ga  nikdar  in 
tudi  ni  znano,  da  bi  ga  bil  nosil  kateri  prednik.  To 
^žezlo*  ni  bogve  kako  umetno  delo,  pač  pa  je  zelo 
zanimivo.  —  Notranja  palica  je  pozlačen  baker,  okraski 
(na  risbi  beli)  so  najbrže  srebrni.  Palica  je  sestavljena 
iz  5  kosov,  ki  so  med  seboj  zvezani  z  vijaki.  IzvzemŠi 


Janez  Trdina. 

male  poškodbe  je  , žezlo**  popolnoma  ohranjeno.  Žal, 
da  ni  o  njem  nikakiii  podatkov  in  da  nihče  ne  ve, 
kdaj,  kako  in  po  kom  je  to  ^žozio**  prišlo  v  Mokronog. 
Domneva  se,  daje  bil  ta  »scepter",  kakor  ga  nazivljajo, 
znamenje  oblasti  nekdanjih  trških  sodnikov  (Markt- 
richter),  a  sodeč  po  delu  samem,  bi  dvomili,  da  so 
si  ga  nekdanji  Mokronajzarji  sami  omislili,  marveč  je 
opravičena  slutnja,  da  jim  je  bilo  žezlo  podarjeno. 
Gotovo  so  si  morali  Mokronajzarji  pridobiti  posebnih 
zaslug,  da  so  prišli  do  takega  daru  in  odlikovanja. 
Škoda,  da  ni  o  tem  nikakih  podatkov,  bodisi  pismenih 
zapiskov,  bodisi  ustmenih  sporočil.  S  tem  »žezlom" 
je  zvezan  gotovo  zanimiv  kos  mokroiioške,  in  tudi 
kranjske  zgodovine. 

d^"2 


Ivan  Kr.  Tkalčič. 

Dne  11.  maja  letos  je  umrl  po  dolgem  bolehanju 
prebendar  stolne  cerkve  zagrebške  Ivan  Kr.  Tkalčid. 
Bil  je  skromen  mož,  dasi  daleč  znan  po  svoji  uče- 
nosti. Poleg  dr.  Račkega  in  Ljubica 
ni  bilo  marljivejšega  zgodovinarja, 
vestnejšega  zbiratelja  in  tolmača  zgo- 
dovinskih listin  in  spomenikov,  kakor 
je  bil  pokojni  Tkalčič.  Posebno  je 
proslavil  Zagreb,  o  katerem  je  izdal 
.Monumenta  historica*.  ,Dom  in 
Svet"  je  priobčil  že  obširnejši  življe- 
njepis Tkalčičev.  Zato  danes  doda- 
jamo le  to,  da  je  pred  kratkim  izdal 
^Slavensko  bogoslužje  u  Hrvatskoj\ 
Jugoslovanska  akademija  ga  je  uvr- 
stila 1.  1883.  za  znanstvene  zasluge 
med  svoje  prave  člane,  a  obenem 
je  opravljal  pri  akademiji  službo  arhi- 
varja do  svoje  smrti.  Prijatelji  in 
Častivci  njegovi  so  mu  priredili  ob 
štiridesetletnici  njegovega  književnega 
delovanja  pomenljivo,  a  skromno  sve- 
čanost, kakor  je  odgovarjalo  njego- 
vemu značaju.  Drugega  odlikovanja 
ni  dobil.  Mesto  Zagreb,  ki  ga  je  s 
svojim  delom  na  daleč  proslavil,  se 
ga  je  spomnilo  šele  zdaj,  ko  je  iz 
mestnega  zastopstva  iztisnjena  khue- 
novska  stranka.  A  bilo  je  prekasno. 
Mestni  župan  se  je  na  dan  njegove 
smrti  spomnil  v  svojem  govoru  ve- 
likih njegovih  zaslug;  a  mesto  čast- 
nega meščanstva  je  dobil  pokojnik  od 
zagrebškega  mesta  venec  na  krsto, 
in  mestno  zastopstvo  ga  je  spremilo 
do  hladnega  groba.  J,  SL 

Kako  se  prevaja !  Prof.  T.  Ma- 
retid  je  v  ^^Radu  jugoslovanske  aka- 
demije* primerjal  mnogo  hrvaških  in 
srbskih  prevodov  iz  Turgenjeva  z 
originalom  in  je  dognal,  kako  površni 
in  nevedni  so  mnogokrat  prevaja- 
z  telji.  Velik  del  ni  bil   preveden  po 

I*  izvirniku,  ampak  po  nemških  in  fran- 

JI  coskih  prestavah,  tako  da  so  celo  ruska 

-o  lastna  imena  pisana  z  nemškim  ali 

S  francoskim  pravopisom,  n.  pr.  ,Be- 

7  stujev«,  „Sagoskin«  namestu  »Bestu- 

3  žev«,  ,Zagoskin*.  Eden  je  kar  iz  nem- 

g:  škega  prevzel  „  Major  a.  D.*  za  rusko 

I  »otstavnoj  major*.  Ruski  stavek:  »Že- 

na ego  sbivalasj  na  zastarelogo  cyp- 
Ijenka"  je  preložil  nekdo:  .Žena  mu 
dišala  po  starinskoj   kuhinji*;  našel 
Mokronoško  je  namreč  v  rusko-nemškem  besed- 
žezlo.         njaku,   da  pomenja  ,cypljenok*    — 

,K&chlein'»  pa  je  razumel  .kuhinjo'  namesto  .piš- 
čanca*. .Visočajšij  san**  je  drugi  prestavil  .najveli- 
čanstveniji  san''  namestu  .najvišje  dostojanstvo'. 
Maretič  našteva  stotine  takih  zgledov.  Kaj  pa,  ko  bi 
si  vzel  kdo  čas,  da  bi  slovenske  prevode  iz  ruščine 
tako  kritično  pregledal  1  Mislimo,  da  bi  naletel  na  go- 
rostasne  stvari  i 

^Matica  Srpska**  je  bila  osnovana  1. 1826.  na 
dan  sv.  Save  v  Budimpešti.  Lansko  leto  je  bilo  v 
avstrijsko-ogrski  monarhiji  868  članov;  vseh  skupaj 
je:  rednih  članov  1212,  priložnikov  425,  častnih  25, 
književni  oddelek  ima  75  članov. 

Balkan  in  zapadna  Evropa.  .Matica  Srpska"" 
je  izdala  letos  knjigo  .Zapadna  Evropa  i  bal- 
kanski narodi  prema  Turcima  u  prvojpo- 
lovini  XV.  vek  a*'  Pisatelj  Jovan  Rad  o  ni  d  popisuje 
najbolj  zanimivi  del  balkanske  zgodovine  —  zadnje 
polstoletje  pred  padcem  Carigrada  1.  1453 ,  ko  se  je 
evropski  zapad  s  papeStvom  na  čelu  trudil,  da  reši 
balkanski  polotok  turškega  nasilstva,  a  zaman. 

Janko  Veselinovič.  27.  junija  je  umrl  pri  svojih 
stariših  v  Glogovcu  pri  Šapcu  srbski  pisatelj  Janko 
Veselinovič  v  45.  letu  svoje  starosti.  Veselinovič  je 
izvršil  štiri  gimnazijske  razrede,  potem  je  vstopil  v 
učiteljišče  v  Belemgradu.  L.  1880.  je  postal  učitelj  v 
Mačvi.  Ker  se  je  porodil  na  vasi,  je  imel  dovolj  pri- 
like, da  je  dobro  spoznal  vaško  življenje,  tako,  da 
je  pod  vplivom  slik,  ki  so  se  pred  njegovimi  očmi 
razvijale,  napisal  iz  vaškega  življenja  pod  naslovom 
.Luda  Veliko"  povest,  ki  je  bila  od  kritike  zelo  pri- 
jazno sprejeta.  To  ga  je  ohrabrilo,  da  je  v  tej  smeri 
dalje  pisal  in  postal  eden  izmed  najboljših  srbskih 
pisateljev.  Njegovi  proizvodi  so  izhajali  v  raznih 
srbskih  časopisih;  nekateri  so  izšli  v  posebnih  zbir- 
kah. J.  Veselinovič  je  znal  izvrstno  risati  življenje 
srbskega  seljaka;  ker  je  bil  tudi  dober  psiholog,  je 
segel  na  dno  duše  tistih  oseb,  ki  jih  je  opisoval  v 
svojih  slikah.  Veselinovči  je  bil  obenem  pesnik;  za- 
radi tega  so  njegove  slike  tako  živahne.  Njegov  jezik 
je  čist  in  poljuden.  Večja  dela,  kakor  n  pr.  .Hajduk 
Stanko"  mu  niso  uspela.  Ravno  tako  so  njegove  po- 
vesti iz  belgrajskega  življenja  bolj  slabe,  polne  dvom- 
ljivega naturalističnega  okusa  Nekaj  časa  je  uredoval 
tudi  leposlovni  list  .Zvezda",  okoli  katerega  je  zbral 
več  boljših  srbskih  književnikov. 

Bol.^arsko  bogoslovno  časopisje.  Z  bogo 
slovnimi  tvarinami  se  bavijo  sledeči  bolgarski  listi: 
„ Svetnik",  oficielno  glasilo  bolgarskega  eksarhata, 
.Pravoslaven  misioner",  .Blagovestitel",  , Črkoven 
Vestnik".  Med  znanstvenimi  listi,  ki  prinašajo  sem- 
tertje  tudi  cerkveno- zgodovinske  ali  modroslovno- 
apologetične  stvari,  sta  , Zadružen  trud"  in  .Perio- 
dičesko  Spisanje".  Najvažnejši  med  vsemi  je  .Črkoven 
Vestnik",  ki  posnema  popolnoma  ruski  .Ccrkovnyj 
Vestnik".  Splošno  je  bolgarsko  bogoslovno  slovstvo 
jako  revno.  Dokler  je  bila  Bolgarija  pod  Carigradom, 
je  bila  vsa  hierarhija  grška,  a  bolgarskih  duhovnikov 


niso  pustili  k  višjim  študijam.  Ko  se  je  Bolgarija  osvo- 
bodila, si  je  pa  država  podvrgla  vso  cerkveno  upravo, 
kakor  tudi  izobrazbo  klerikov,  za  katero  pa  ni  storila 
mnogo.  Po  ruskem  vzorcu  so  ustanovili  kot  najvišjo 
cerkveno  oblast  .Sveti  sinod".  Karavelov  je  v  sobranju 
imenoval  bolgarsko  pravoslavno  duhovščino  .nevedno 
maso".  —  O  bolgarskih  katoličanih  je  spisal  v  .Le- 
topisu na  b-blgarskoto  knižovno  družestvo"  dr.  A. 
Teodorov  učeno  razpravo  .BT.lgarite  katolici  vi. 
Svištovsko  i  tehnata  čerkovna  borba",  v  kateri  trdi, 
da  so  bolgarski  katoličani  potomci  izpreobmjenih 
patarenov.  Pisatelj  svetuje  vladi,  naj  bo  strpna  proti 
katoličanom  in  naj  podpira  njihove  težnje,  da  dob^ 
domačih  bolgarskih  duhovnikov,  ki  se  naj  izobražujejo 
v  katoliških  semeniških  pri  drugih  slovanskih  narodih. 
.Slavjanska  Besčda"  v  Sofiji.  Dne  l.in  2  julija 
je  obhajalo  društvo  .Slavjanska  Besčda'  v  Sofiji 
slovesno  petin  dvajsetletnico  svojega  obstanka.  Dru- 
štvo je  bilo  ustanovljeno  1.  1880.  v  prvih  letih  bol- 
garskega političnega  prerojenja  in  je  celih  25  let  tiho 
sicer,  a  intenzivno  delovalo,  da  bi  se  med  njegovimi 
členi  razvila  slovanska-  vzajemnost  in  plodonosno 
družabno  življenje.  Sedaj  s  ponosom  gleda  v  svojo 
25  letno  preteklost,  in  ni  dvomiti,  da  še  večjih  in 
lepših  uspehov  dočaka  pri  svoji  50 letnici.  .Slavjanska 
Besčda"  ima  sedaj  400  članov,  lastno  krasno  po- 
slopje in  bogato  knjižnico.  Med  njenimf  udi  so  mnogi 
bivši  in  sedanji  ministri,  diplomatje,  profesorji  in 
skoraj  vsi  imenitni  prebivavci  Sofije  in  Slovani,  ki  v 
tem  mestu  prebivajo.  Častni  udje  so:  Eksarh  Josif, 
knez  Ferdinand,  M.  St  Drinov,  dr.  K.  Jireček  i.  t.  d. 
Društveni  predsednik  je  St.  Kostov,  tajnik  sv.  sinoda; 
podpredsednik  S.  I.  Zahej,  trgovec.  Pri  slavnostni 
seji  so  bili  soglasno  imenovani  sledeči  novi  častni 
udje:  Grof  Ignatjev;  Henrik  Sienkiewicz;  dr.  Ljubor 
Niederle,  češki  učenjak  in  profesor;  Iv.  Hribar;  Sve- 
tozar  Hurban  -  Vajansky,  slovaški  pisatelj;  general 
Gruič,  srbski  diplomat;  metropolit  MItrofan  iz  Črne 
gore;  S.  J.  Zahej,  ustanovnik  in  25 letni  podpred- 
sednik »Slavjanske  Besžde";  Ivan  Vazov,  bolgarski 
pesnik. 

Slovani  in  luteranstvo.  V  .Letopisu  Matice 
Srpske"  je  objavil  Jakub  Bart-Čišinski  jako  zanimiv 
člar.ek:  »Razvoj  literature  lužičkih  Srba  sa  osobitim 
obzirom  na  njeno  sadašnje  stanje."  Kot  vzrok  velike 
narodne  izgube  tega  najbolj  germanizaciji  izpostav- 
ljenega slovanskega  rodu  navaja  pisatelj  najprej  po- 
litično odvisnost  od  Nemcev,  potem  pa  nadaljuje: 
„Drugi  udarec,  ki  je  zadel  ostale  polabske  Slovane, 
je  bila  reformacija  na  početku  XVI.  stoletja.  Z  refor- 
macijo so  se  sirom  otvorila  vrata  močni  in  nevzdržni 
germanizaciji.  V  polabske  pokrajine  so  v  jatah  pri- 
hajali propovcdniki  nove  Luthrove  vere,  večinoma 
brez  vsake  ali  vsaj  jako  pomanjkljive  sposobnosti. 
Niso  poznali  narodnega  jezika  teh  krajev,  in   se  ga 

navadno  niso  hoteli  niti  učiti.  Naravno  je,  da  se  med 
domačim   prebivavstvom  in  med   novimi   nemSlcimi 
propovednilci  niso  mogli  razviti  prijateljslci  odnošaji, 
ampak  nastajalo  je  večinoma  odkrito  sovraštvo,  ki 
se  osobito  opaža  pri  nemških  evangeljskih  pridigarjih. 
Zatirani  in  podjarmljeni  Polabci  so  tako  izgubili  svojo 
poslednjo  uteho,   zadnjo  zaslombo,  ki  so 
jo  imeli  doslej  v  svojih  svečenikih  in  uči 
teljih ;  izgubili  so  brambo  cerkve  in  pomoč 
njenih  služabnikov.  Prepuščeni  sami  sebi, 
so  bili  v  pretežavnem  in  obupnem  položaju. 
Zdaj   so   ponemčevavci    lahko  vršili    svoj 
posel.  Statistični  pregledi  posameznih  krajev 
nam  jasno  kažejo,  kako  hitro  so  po  uve- 
denju  reformacije  polabski  Slovani  izgubili 
svojo  narodnost.  Že  takrat  sta  se  identifici- 
rala pojma  ,evangeljski'  in  ,nemški'. 

d§8 


Irma  GelsslovA,  češka  pisateljica,  je  6.  julija 
obhajala  petdesetletnico  svojega  rojstva.  Porodila  se 
je  1.  1855.  v  Budimpešti,  kjer  je  njen  oče  nekoliko 
let  živel  kot  uradnik  državne  železnice.  Sedaj  je  Irma 
Geisslova  v  Jičinu  na  Češkem,  kjer  živi  njen  oče  v 
pokoju.  I.  Geisslova  je  začela  knfiževno  delovati  že 


O  sv.  Cirilu  in  Metodu  obravnava 
Jan  Hendrich  v  zgodovinski  in  cerkveno- 
pravni  študiji  „Jaky  byl  vztah  vžrozvčstu 
slovanskycb  Cyrila  a  Methodčje  ke  stolici 
fimske?*  Pisatelj  dokazuje,  da  je  Solun, 
rojstni  kraj  svetih  bratov,  spadal  pod  rimski,  ne  pod 
carigrajski  patriarhat.  Oba  sta  dobila  jurisdikcijo  iz 
Rima.  ko  sta  šla  na  Moravo  oznanjevat  sv.  vero. 

Praktična  smer  češke  vede.  Češki  arhitekti 
in  inženirji  izdajejo  ilustriran  tednik  „Zpravy  spolku 
architektuv  a  inženyru  v  Kralevstvi  Češkem",  ki  ob- 
vešča svoje  čitatelje  o  vsem  tehničnem  napredku 
njihovih  strok.  Na  znanstveno  proučavanje  domače 
zemlje  v  gospodarskem  oziru  se  pa  ozira  poleg  mno- 
gih strokovnih  listov  »Arhiv  pro  pfirodovždeck^ 
prozkoumini  Čech**,  ki  je  izdal  nedavno  knjigo  »O 
povaze  pudy  a  živinnem  kapitalu  českych  ornic''. 

Josef  Kalus.  16.  februarija  je  dovršil  petdeset  let 
tihi  in  skromni  pesnik  Valaškega  Jos.  Kalus.  J.  Kalus, 
učitel}  v  Čeladni  na  Moravskem,  je  zanimiv  pojav  v 
češki  književnosti.  Izučil  se  je  tkalstva  in  začel  štu- 
dirati šele  kot  25-leten  mož.  Leta  1881.  je  izdal  prvo 
pesniško  zbirko  pod  naslovom  ,Pisnč*,  pozneje  je 
izdal  zbirke  ,Z  Valašska",  »Oblaki*  in  »Kresby  a 
pisnč*.  O  njegovih  pesnih  piše  .Maj":  »Kalusove 
pesni  so  preproste  kakor  vijolice  ter  imajo  duh  in 
čar  zakotja,  v  katerem  so  vzrasle.  Kalus  je  poljuden 
pesnik  v  pravem  pomenu  besede,  in  zat6  so  njegovi 
verzi  tako  priljubljeni."  Kalus  je  že  dolga  leta  so- 
trudnik  mesečnika  »Osvčta*,  ki  rad  bogati  z  njego- 
vimi pesnimi  svoje  predale. 

V.  V.  Tomeic,  za  Palackim  največji  češki  zgodo- 
vinar, ki  je  izdal  momumentalno  zgodovino  Prage, 
je  umri  dne  12.  junija,  star  87  let. 

Slovanska  pesem.  Pri  mednarodnem  tekmo- 
vanju v  Verviersu  v  Belgiji  je  dobilo  prvo  nagrado 
pevsko  društvo  »Smetana"  iz  Plzna. 


Uporna  oklopnica  „Knjaz  Patjo^lkin^^ 

1.  1874.  (V  tem  letu  je  izdal  tudi  Jar.  Vrchlicky  prvo 
svojo  knjigo.)  Leposlovni  list  »Lumir"  je  prinesel 
prve  pesniške  proizvode  izpod  peresa  I.  Oeisslove. 
Z  verzi  »Z  poesie  nadražni"  in  pozneje  s  svojimi 
povesticami  je  začela  Oeisslovi  prvikrat  na  Češkem 
opisovati  življenje  železničnega  sveta.  Od  tiste  dobe 
je  pošiljala  skoraj  v  vse  češke  časopise  povesti,  pesmi 
in  humoristične  črtice.  Samostalno  je  izdala  pesniške 
zbirke  »Immortelly*,  dalje  »Divok^  koreni",  ,Z  Pod- 
krkonoši"  in  dramatična  dela  ,Valdštyn  v  jlčinS'  in 
»Ndpadnici".  Razen  tega  je  v  knjižici  »Pfitd  domo- 
viny"  izdala  »Lid  na  železnici"  in  romane:  »Inženyr 
Raček",  »Vlnobitim  ku  pfistavu",  »Mračny  a  Hrabin". 
Večina  njenih  spisov  je  pa  še  raztresena  v  mnogo- 
številnih čeških  in  češko  -  ameriških  listih. 

Adolf  Heyduk,  najboljši  češki  lirik,  je  7.  junija 
obhajal  70  letnico  svojega  rojstva.  A.  Heyduk  stoji 
v  češki  književnosti  na  tako  odličnem  mestu,  da  mu 
posvetimo  v  »Dom  in  Svetu"  poseben  daljši  članek. 

Rusija. 

Dan  27.  maja  je  bil  grozen  za  Ruse.  Združeno 
brodovje  Roždestvenskega  in  Nebogatova  je  priplulo 
v  morsko  ožino  pri  otoku  C  uši  mi,  kjer  ga  je  čakal 
japonski  admiral  Togo.  Dva  dni  je  trajala  bitka,  v 
kateri  je  bil  ubit  admiral  Felkersam,  ranjen  poveljnik 
admiral  Roždestvenskij  in  vjet,  kakor  tudi  admiral 
Nebogatov,  ki  se  je  vdal.  Vse  baltiško  brodovje,  ponos 
in  nada  Rusije,  se  je  potopilo,  kolikor  ga  ni  prišlo 
Japoncem  v  roke.  Samo  denarno  izgubo  te  grozne 
bitke  cenijo  Rusi  na  300  milijonov  rubljev.    Mnogo 

tisoč  ruskih  mornarjev  je  utonilo,  tri  tisoč  so  jih  Ja- 
ponci v jeli.  Naša  slika  nam  kaže  trenutek,  ko  se  po 
taplja  ena  največjih  ruskih  ladij  (str  493.). 

Bitka  pri  Cušimi  ali,  kakor  jo  tudi  imenujejo  — 
bitka  v  Japonskem  morju  —  je  dosedaj  največja  moiska 
bitka,  kar  jih  pozna  svetovna  zgodovina.  Letos  je 
ravno  sto  let,  odkar  se  je  vršila  doslej  najvažnejša 
morska  bitka,  ko  je  angleški  admiral  Nelson  pri  Tra- 
falgarju  uničil  francosko  brodovje.  Napoleon  je  hotel 
Angleško  osamiti,  odrezati  od  Evrope  in  izstradati. 
A  vsled  odločilne  zmage  pri  Trafalgarju  je  postala 
Angleška  gospodarica  morja  in  si  je  svoje  prvaštvo 
ohranila  do  danes. 

Podoben  je  pomen  bitke  pri  Cušimi.  Ko  bi  bili 
Rusi  zmagali  na  morju«  bi  bila  zlomljena  moč  Japonske, 


da  bo  prej  sklenjen  mir,  preden  jim  bo  treba  pred 
\  ladivostokom  žrtvovati  toliko  tisoč  svojih  ljudi,  kakor 
pred  Port  Arturjem. 

V  Mandžuriji  pa  si  stojita  obe  armadi  že  zopet 
nasproti,  pripravljaje  se  na  odločilni  boj.  Ob  Reki 
Tumen  se  bosta  merila  Linjevič  in  Ojama  —  če  ne 
bo  prej  sklenjen  mir. 

Predsednik  Združenih  držav  Roosevelt  je  ponudil 
Washington  za  kraj,  kjer  se  naj  sovražnika  pogajata 
o  mirovnih  določbah.  Kot  zastopnik  Rusije  je  odpo- 
toval v  Ameriko  Witte,  našim  čitateljem  že  znan  kot 
bivši  ruski  minister. 

Tačas  pa  se  vrše  v  Rusiji  sami  nevarne  stvari. 
Agitacija  za  ustavo  na  Ruskem  je  dosegla,  da  je  izdal 
car  ukaz,  po  katerem  se  dovoljuje  verska  svoboda,  a 

armada  v  Mandžuriji  odrezana  od  domovine  in  vojska 
odločena  v  škodo  Japoncev.  A  sedaj  je  Rusija  na 
morju  brez  moči,  zastava  vzhajajočega  soinca  pa 
zmagonosno  plove  nad  vzhodno  -  azijskimi  vodami. 
Odslej  je  Japonska  v  Aziji  to,  kar  je  Anglija  v  Ev- 
ropi. 

Posledice  se  že  kažejo.  Prva  se  bo  začela  braniti 
evropskega  vpliva  ogromna  kitajska  država,  ki  začenja 
prenavljati  svojo  upravo  in  ustanavlja  mnogoštevilne 
vojaške  šole  za  vzgojo  častništva  v  modernem  smislu. 

Japonci  se  pripravljajo  na  obleganje  Vladivostoka, 
ki  se  bo  branil  do  zadnjega.  Večje  čete  so  se  že  iz- 
krcale severno  in  južno  od  trdnjave,  a  doslej  še  niso 
mogle  začeti  s  pravilnim  obleganjem.  Najbrže  upajo, 


nestrpno  ljudstvo  zahteva  ustave,  ki  se  je  car  ne  upa 
dati.  Zato  pa  vre  po  vsej  Rusiji,  ljudstvo  se  upira  po 
mestih  —  zlasti  v  Varšavi,  Lodzu,  Cz^stochowu  in 
Odesi,  kjer  je  mnogo  delavcev,  je  prišlo  med  izgred- 
niki  in  med  vojaštvom  do  krvavih  bojev,  v  katerih  je 
bilo  pobitih  in  ranjenih  mnogo  ljudi. 

Največji  vtisk  pa  je  naredil  dogodek,  kakršen  je 
doslej  bil  še  nečuven  v  svetovni  zgodovini:  Uprla 
se  je  največja  vojna  ladja  črnomorskega  brodovja. 
Revolucionarji  so  pripravljali  splošen  upor  vsega  bro- 
dovja, a  po  nestrpnosti  je  ena  ladja  prezgodaj  udarila 
na  dan.  To  je  bil  »Knjaz  Patjomkin  Tavričeskij* 
(str.  508.).  Mornar  se  pritoži  nad  slabo  hrano,  po- 
veljnik ga  ustreli,  moštvo  plane  pokonci,  pomori  po- 

veljstvo  s  častniki  in  jih  po  meče  v  morje  ...  A  kaj 
zdaj  ?  Pozivljejo  druge  ladje,  naj  se  upr6.  A  le  malo 
se  jih  odzove.  Bombardirajo  obrežje  in  hočejo  ropati, 
da  si  ohranijo  življenje,  car  pošlje  nad  nje  celo  bro- 
dovje,  ki  pa  noče  streljati  nanje,  in  slednjič  priplovejo 
skesani  v  rumunsko  luko  Konstanco,  kjer  jih  razoro- 
žijo in  ladjo  vrnejo  Rusiji.  To  je  nevarno,  še  bolj, 
kot  vojska  z  Japonci,  ker  kaže,  da  je  upor  že  daleč 
zašel  v  armado  in  mornarico.  Če  je  Roždestvenskij 
imel  take  mornarje,  se  ni  čuditi,  da  je  bil  tako  grozno 
poražen  pri  Cušimi. 

Medtem  pa  zborujejo  zemstva  v  Moskvi.  Poli- 
cija jih  hoče  razgnati,  a  predsednik  pravi:  ,Ne  po- 
korim se  nikomur  razen  carju!''  Policija  se  umakne, 
car  pa  dvomi  in  odlaša.  To  je  popolna  revolucija. 
Kak  bo  konec? 

3^ 

Vladimir  Sergejevič  Solovjev.  Izšla  je  po- 
polna izdaja  zbranih  spisov  tega  velikega  ruskega 
modroslovca,  ki  si  je  stavil  nalogo,  dvigniti  ruskega 
duha  versko  in  moralno,  in  mu  je  ravno  v  sled  tega 
kazal  pot  h  katolicizmu. 

Jezuitje  na  Ruskem.  Arheografska  komisija  v 
Peterburgu  je  izdala  „  Pisma  i  donesenija  Jezuitov  o 
Rusiji  XVII.  i  načala  XVIII.  veka«.  V  Rusiji  so  bili 
večinoma  jezuitje  iz  čeških  dežela,  in  jako  zanimiva 
so  pisma,  ki  so  jih  pisali  domov  o  ruskih  razmerah. 
Sprejemali  so  jih  tam  včasih  blagohotno,  včasih  ne- 
prijazno. Raznesli  so  o  jezuitih  pravljico,  da  imajo 
čudežen  vid  in  da  vidijo  100  vatlov  daleč  skozi  zemljo 
—  kako  nevarni  ljudje  1  Hrana  je  bila  silno  poceni, 
a  obleka  grozno  draga.  Mnogo  bridkih  izkušenj  so 
imeli  jezuitje  z  odpadniki ;  odkupovali  so  nesvobodne 
ljudi,  zlasti  Tatarje,  in  jih  izpreobračali,  a  ti  so  veči- 
noma odpadali.  Sicer  so  si  pa  jezuitje  pridobili  ugled 
v  vseh  slojih  s  svojo  učenostjo  in  z  deli  usmiljenja; 
podarjali  so  zdravila  in  stregli  bolnikom. 

A.  V.  Polovcov,  arhivar  carskega  dvora  v  Peter- 
burgu, je  umrl  tu  pred  kratkim  v  56.  letu  starosti. 
Polovcov  je  zbral  za  svojega  življenja  obilno  literarno - 
historičnega  materiala  iz  življenja  carja  Petra  Velikega  ; 
v  zadnjih  letih  svojega  življenja  se  je  pečal  zlasti  z 
dobo  Aleksandra  L  in  Nikolaja  I.  Znamenita  je 
A.  V.  Polovcova  razprava  o  bivanju  Petra  Velikega  * 
na  Holandskem,  ki  je  skrbna  in  podrobna  študija  o 
holandskem  življenju  na  koncu  XVII.  stoletja. 

Aleksej  P.  Vladimirov,  ruski  pisatelj,  je  umri 
v  Peterburgu  dn^  11.  februarja  1905,  star  76  let.  Vladi- 
mirov je  bil  rojen  v  Kinješmu,  študiral  jena  moskovski 
duhovni  akademiji  in  kot  pedagog  gojil  zlasti  otroško 
literaturo  Zraven  tega  je  prevajal  mnogo  iz  angle- 
ščine. L.  1865.  gaje  poklical  grof  Muravjčv  v  Vilno, 
kjer  so  mu  izročili  nalogo,  da  uredi  100.000  zvezkov 
knjig,  ki  so  bile  konfiscirane,  ko  so  zapirali  po  zadnji 
poljski  vstaji  vse  katoliške  samostane  v  Rusiji.  To 
velikansko  delo  je  A.  P.  Vladimirov  izvrstno  dokončal 
in  tako  sestavil  znano  vilensko  javno  knjižnico.  Od 


tega  časa  je  ostal  v  Vilni  kot  profesor  ruskega  jezika 
in  literature  in  je  pridno  podpiral  najznamenitejše 
ruske  časopise  z  obilnimi  deli,  zlasti  monografijami. 

Narodno-gospodarsko  vedo  v  Rusiji  je  za- 
dela velika  izguba  s  smrtjo  izbornega  njenega  so- 
trudnika  Nikolaja  Aleksandrova  Karyševa, 
bivšega  docenta  politične  ekonomije  na  moskovskem 
in  jurjevskem  vseučilišču  in  poznejšega  profesorja 
statistike  v  Aleksandrovem  liceju  v  Moskvi,  ki  je 
tukaj  umri  dne  19.  febr.  1905.  N.  A.  Karyšev  je  bil 
eden  izmed  najtalentiranejših  in  najplodovitejših  na- 
rodno-gospodarskih  pisateljev  in  izboren  statistik, 
kateremu  se  ima  zahvaliti  dolga  vrsta  ruskih  listov 
za  mnoga  dragocena  dela.  Slavna  je  bila  njegova 
stalna  narodno  -  gospodarska  rubrika  v  reviji  ,Rus- 
skoje  bogatstvo",  marsikatera  njegovih  statistik  je  dala 
povod  plodovitim  debatam  in  vnetim  akcijam  v  naj- 
različnejših gospodarskih  podjetjih.  Katekizem  Kary- 
ševovih  nazorov  so  njegove  »Ekonomičeskija  besedy', 
ki  so  izšle  v  mnogih  izdajah. 

Gerasim  Artemjevič  Ezov,  člen  ministrskega 
sveta  za  narodno  prosveto,  poznavavec  armenske 
zgodovine  in  pisatelj,  je  dne  13.  jun.  umrl  v  Peh-o- 
gradu.  Ezov  je  bil  po  rojstvu  Armenec.  Rodil  se  je 
I.  1835.  in  je  svoje  Študije  izvršil  v  Lazarevskem  za- 
vodu vzhodnih  jezikov.  Po  svoji  učeni  disertaciji 
„Vnutrennij  byt  drevnej  Armenii*  je  postal  magister 
armensko  -  perzijske  književnosti.  Ezov  je  opravljal 
razne  državne  službe  na  Ruskem  in  je  bil  zelo  de- 
laven tudi  na  literarnem  polju.  Bil  je  sotrudnik  listov: 
»Sčvernaja  Pčela*,  .Sovremennik",  .Otečestvcnnija 
zapiski".  Kritika  zelo  hvali  njegove  spise:  »Pregled 
armenske  periodične  književnosti",  »O  znanstvenih 
razmerah  Evrope  k  Aziji",  „0  proučevanju  perzijskih 
magov,  Ezinka,  armenskega  pisatelja  V.  stoletja"  itd. 

Maloruskl  jezik  in  slovstvo  v  „Coll^ge  de 
France".  Kakor  poroča  „Kijevskaja  Starina",  je  začel 
v  Parizu  v  znanstvenem  zavodu  „College  de  France' 
gosp.  Louis  Leger  predavati  o  maloruskem  jeziku  in  o 
zgodovini  maloruskega  slovstva.  Profesor  Leger  je 
prevel  v  francoščino  »Letopis  Nestorov"  in  se  po- 
sebno zanima  za  arheološke  izkopine  na  Ukrajini. 
Pri  prvem  predavanju  je  bilo  kakih  20  poslušavccv, 
izmed  katerih  je  bilo  nekoliko  mladih  francoskih  slo- 
vanofilov. 

Rusinsko  gledišče  v  Lvovu  je  postalo  vzrok 
hudega  razpora  v  literarnem  domačem  svetu.  En 
del  Rusinov  samih  vstaja  proti  stavbi  in  trdi,  da 
Rusini  še  niso  zreli  za  lastno  gledišče,  ker  nimajo 
zadostne  dramatične  literature,  niti  umetnikov,  niti 
občinstva.  Boji  se,  da  se  ne  bi  zapravljal  narodni 
denar,  in  priporoča,  naj  bi  do  sedaj  nabrano  vsoto 
rajši  darovali  za  zasebno  rusinsko  gimnazijo  ali  za 
zemljiško  banko.  Teh  nazorov  so  se  poprijeli  tudi 
možje,  ki  vživajo  visoko  spoštovanje,  na  prof.  dr.  Ivan 
Franko  in  prof.  Gruševski.  Tem  nasproti  trdijo  drugi, 
da  zahteva  že  narodna  čast  Rusinov  gledišče  v  Ga- 

liciji  in  zlasti  v  Lvovu,  da  se  ravno  s  *to  institucijo 
dokaže  mešani  značaj  mesta,  ki  je  stolica  kraja,  čigar 
pretežna  večina  prebivalstva  je  rusinska.  Ko  bi  tudi 
ne  bilo  drugih  rusinskih  dramatikov,  so  imena  kot 
Karpenko,  Kropivnickij,  Janovska  porok  nadaljnega 
razvoja,  ki  ga  pa  more  —  in  v  tem  imajo  branitelji 
gledišča  gotovo  prav  —  edino  gledišče  podpirati: 
ono  vzbudi  domačo  dramatično  produkcijo,  vzgoji 
si  igravce  in  občinstvo,  in  kar  je  glavno,  poda  ga- 
liškim  Rusinom  kuhurno  središče  in  bo  tako  naj- 
boljše sredstvo,  da  se  razširi  narodna  zavest  tudi 
med  onimi  vrstami,  pri  kateriii  nima  dostopa  na- 
rodna literatura. 

Reforma  srednjih  šol.  V  ^Včstniku  českych 
profersoru*  piše  profesor  dr.  Fr.  Drtina  o  reformi 
srednjih  šol  v  Avstriji.  Pri  reorganizaciji  šolstva  naj 
bi  se  omejil  in  pomnožil  pouk  v  realnih  znanstvih. 
Realko  je  treba  za  to  dopolniti,  da  bo  imela  osem 
razredov,  in  uvesti  v  njo  modrosiovje  kot  obvezen 
predmet.  Dobri  prevodi  iz  klasikov,  naj  seznanijo 
realce  s  staro  rimsko  in  grško  kulturo.  Na  gimnazijah 
se  naj  poučuje  biologija,  higijena,  nekaj  prava  in 
narodno  gospodarskih  ved.  Z  latinščino  naj  začne 
gimnazija  šele  v  tretjem,  z  grščino  v  petem  razredu. 
V  prvih  dveh  razredih  bodita  gimnazija  in  realka 
skupni,  v  tretjem  razredu  pa  se  naj  uči  gimazijec 
latinščine,  realec  pa  francoščine.  Zrelostni  izpit  naj 
gimnazijca  in  realca  usposobi  za  vseučilišče  in  za 
tehniko. 

Iz  rumunske  književnosti.  Kot  se  je  trudil 
pred  osemintridesetimi  leti  „ConvorbiriLiterare",  da 
zanese  v  rumunsko  književnost  novih  struj,  ravno 
tako  nalogo  si  je  postavil  sedaj  bukareški  književni 
dnevnik  ^Samanatorul".  Velik  del  rumunske  inteli 
gence  je  vzgojen  popolnoma  v  pariškem  duhu  in 
francoskem  jeziku.  V  književnosti  so  se  dosedaj  delo- 
ma trudili  očistiti  jezik  tujih  primesi,  vsled  česar  jim 
je  pa  postajal  književni  jezik  vedno  bolj  nerazum- 
ljiv in  nerumunski,  deloma  so  si  prizadevali  zanesti 
zlasti  v  leposlovje  narodno  mišljenje  in  čuvstvovanje. 
Okoli  lista  ,Samanatorul''  se  je  zbralo  lepo  število 
nadarjenih  pesnikov  in  delavnih  pisateljev.  Med  njimi 
ima  največji  pripovedni  talent  gotovo  M.  Sadovean. 
—  Bil  je  še  mlad,  ko  je  obrnil  pozornost  literarnih 
krogov  nase.  Njegovih  petnajst  povesti  (Povestiri, 
Bucuresti  1904)  kažejo  redko  nadarjenost.  V  prvi 
vrsti  se  odlikuje  Sadovean  po  svoji  pesniški  fantaziji 
in  po  krasnem  opisovanju  narave,  kar  je  redkokdaj 
pri  istem  pisatelju  združeno.  Najrajši  opisuje  preproste 
ljudi  z  velikimi  bolmi  in  čuvstvi.  Skoro  pri  vsakem 
njegovem  delu  opažamo  močan  lokalen  kolorit  in 
naraven  razvoj  dejanja.  Posebno  lepi  so  njegovi  dia- 
logi, v  katerih  ni  nobene  besede  preveč.  Vse  pa  riše 
v  nekoliko  potezah,  živahno  in  jasno.  —  Vasi  le 
Alecsandri  je  bil  eden  izmed  najbolj  znanih  ru- 


munskih  pesnikov.  Posebno  so  lepe  njegove  patriotične 
pesmi,  za  oder  pa  si  je  pridobil  zaslug  s  svojimi  deli, 
kot  so:  »Despot  Voda*,  »Fontaiia  Blanduzici*  in  „Ovi- 
din",  ki  so  vedno,  na  repertoarju,  Alecsandri,  ki  je 
umrl  kot  sedemdesetleten  starček  1.  1890.,  je  bil  prvi 
in  najpridnejši  nabiralelj  rumunsklli  narodnih  pesmi. 
Razven  tega  je  Alecsanaii  spesnil  cpos  „Dumbrava 
rosie*^  ter  zložil  dolgo  vrsto  pesmi,  navdahnjenih  z 
visokim  idealizmom  in  skromnim  optimizmom.  Jakob 
Regruzzi  trdi,  da  je  on  ustvaiil  rumunski  književni 
jezik,  pesnik  Eminescu  pa  ga  slavi  kot  »kralja  pesmi 
—  vedno  mladega  in  vedno  srečnega".  —  Con- 
stanca  Hodoš,  ki  je  pred  nekoliko  leti  obrnila 
pozornost  občinstva  nase  s  svojimi  povestmi,  je  izdala 
dramo  , Zlato*  (Aur!  Bucuresti  1904),  katero  so  igrali 
z  uspehom  v  narodnem  gledišču.  To  je  narodna  drama, 
katere  snov  je  zajela  iz  ene  svojih  novel  in  ki  nam 
slika  rumunske  narodne  tipe  s  Sedmograškega.  Jezik 
v  njej  je  čist  in  bogat.  Odlikuje  jo  fina  psihološka 
analiza  in  izvrstna  ter  naravna  karakteristika  oseb. 

Hans  Christian  Andersen.  2.  aprila  je  minilo 
100  let  po  rojstvu  slovečega  danskega  pisatelja  pravljic 
H.  Ch.  Andersena  Rojen  je  bil  v  Odensee-u  na  otoku 
Fyen ;  njegov  oče  je  bil  čevljar,  mati  perica.  V  mladih 
letih  je  veliko  potoval  po  svoji  domovini,  po  Nem- 
škem, Francoskem,  Španskem,  Laškem,  Grškem  in 
po  Vzhodu.  Po  potovanju  se  je  naselil  v  Kodanju, 
kjer  je  živel  do  smrti.  Izpočetka  je  pisal  razne  spise, 
drame,  romane,  novele,  ali  popularen  je  postal  šele, 
ko  je  1.  1835.  objavil  prvo  zbirko  svojih  pravljic. 
Dickens  imenuje  Andersena  največjega  pravljičarja 
sveta.  Kakor  zlata  nit  se  vleče  skozi  Andersenove 
pravljice  globoko,  otroško  versko  čuvstvo,  ki,  kakor 
sam  pravi  »veže  most  upanja  z  večno  ljubeznijo  in 
neskončnostjo . .  .*  Zato  morejo  citati  njegove  prav- 
ljice otroci  vsake  starosti,  dasi  so,  kakor  je  njih  pi- 
satelj sam  rekel,  pisane  za  odrastle  V  te  pravljice  je 
Andersen  vlil  vse  svoje  življenske  izkušnje,  žalostne 
in  vesele,  resne  in  poučne.  —  Andersenov  značaj 
ni  bil  brez  sence.  Znal  je  krasno  pisati  za  otroke, 
otroško  dušo  je  poznal  skozinskoz,  ali  postal  je 
nervozen,  kedi.r  so  materfe  pripeljale  svoje  ljubimce 
v  njegovo  hišo  Zlog  njegovih  pravljic  ni  brez  napak 
in  ne  odgovarja  predpisom  šolskih  pedantov,  a  vkljub 
temu  je  klasičen  zgled  za  tiste,  ki  ga  proučujejo.  Vsi 
so  iz  njega  črpali:  BjOrnson,  Jakobson  in  drugi,  in 
še  zdaj  črpajo  iz  njega  poljudni  pisatelji  vseh  na- 
rodov. Fr,  Št. 

Stara  slovenska  ^^zibalka^S 

Le  prav  malo   napevov  starih  pesem   (..Eno  je 
dete  rojeno",   , Žalost  grešnik  poj  Marije*  in  še  par 
drugih)  se  nam  je  ohranilo.  Zato  pač  zasluži  ta  sle 
deča  redka  drobtinica  starega  slovenskega  petja,  da 
se  reši  pogina. 

Le  span-čkaj,  span-čkaj    o  -  trok  moj,  in 


^11 


^ 


ju  -    tri    vza-mem         te      se  -  boj. 

2.  Šla  bodeva  k  studenčku 
prepevat  slavo,  čast  Bogu. 

3.  Vodica  bistra  tam  curlja, 

po  logu  solnčnem  tam  šumlja. 

4.  V  nji  zibljejo  se  ribice, 
krog  nje  pojejo  ptičice. 

5.  Trop  jančkov  poskakuje  čez 
in  kukavica  kuka  vmes. 

6.  Tam  Čuje  se  pastirjev  rog 

in  žvenkljanje  ž'vince  krog  in  krog. 

7.  Cvetlice  venCajo  potok, 

jih  v  šopke  vil  boš  moj  otrok. 

8.  Le  spančkaj,  spančkaj  otrok  moj, 
in  jutri  vzamem  te  seboj. 

Napev  mi  je  napisal  čast  gosp.  dekan  Andrej 
Drobnič  1.  1901.  Pravil  mi  je,  da  ga  je  prepevala 
njegova  mati  —  ter  poudarjal  dejstvo,  da  je  v  „moll-u** 
stavljen.  Besedilo  je  v  začetku  gotovo  prvotno  — 
mogoče  tudi  poznejše  v  bistvu,  v  obliki  pa  nekoliko 
po  gosp.  dekanu  popravljeno.    Kan.  Jos.  Smrekar, 

Angleški  pisatelj  Thomas  Hardys  je  izdal 
dramo  „The  Dynasts*,  ki  je  šele  prvi  del  obširno 
zamišljene  trilogije  o  Napoleonu.  Pisatelj  je  zapustil 


polje  romana  in  epa  in  se  posvetil  zaradi  uspeha 
svoje  prve  drame  »Jude  the  Obscure"  popolnoma 
dramatskemu  pesništvu.  Njegova  najnovejša  drama 
je  prava  kurioziteta  v  literaturi  nenavaden  dramatičen 
panoptikum.  Drama  se  deli  v  tri  dele,  19  dejanj  in 
130  prizorov!  V  igri  nastopa  86  delujočih  oseb  z 
različnimi  vlogami,  a  k  temu  še  množice  najrazlič- 
nejčih  statistov:  vojakov  mornarjev,  meščanov,  par- 
lamentarcev, duhovnikov,  glasnikov  in  slug.  Drama 
se  vrši  v  več  mestih,  tako  se  godi  samo  prvo  de- 
janje v  Parizu,  Londonu,  Boulognu  in  v  Milanu. 
Vsled  tega  se  zdi,  da  pisatelj  nima  ali  neče  imeti 
pojma  o  tem,  kako  je  urejen  modemi  oder,  in  da 
piše  svoja  dela  za  neko  posebno  vrsto  odrov  daljne 
bodočnosti. 

„Propast  kraljeva  hrvatske  krvi.**  Po  Kumi- 
čičevem  romanu  »Kraljica  Lepa"  sta  priredila  Marija 
Kumičič  in  Milan  Ogrizovič  dramo  z  zgornjim  na- 
slovom, ki  so  jo  igrali  pred  kratkim  v  Zagrebu  prvič, 
in  sicer  z  velikim  uspehom.  Za  uspeh  se  je  v  prvi 
vrsti  zahvaliti  dramatizatorjema,  ki  sta  znala  tako 
spretno  sestaviti  v  petih  dejanjih  živo  in  zanimivo 
dejanje,  polno  efektnih  prizorov  in  sijajnih  glediških 
momentov.  C. 

Gradnja  stolpa  sv.  Marka  v  Benetkah  počasi 
napreduje.  Ker  gre  morje  polagoma  toda  stanovitno 
nazaj,  je  tudi  dno,  na  katerem  mesto  leži,  vedno  bolj 
plitvo  in  pospešuje  dostop  zraku,  in  vsled  tega  les, 
na  katerem  so  postavljene  stavbe  hitreje  gnije.  Da 
se  pri  novih  stavbah  to  prepreči,  je  treba  posebno 
trdnega  temelja.  Za  stolp  sv.  Marka  so  potrebovali 
3076  mecesnovih  debel,  in  je  samo  utrditev  temelja 
veljala  192.000  K.  J.  Z. 

CIPKARICA. 

IZ  POLJANSKE  DOLINE* 

Delajte  Spice, 
če  se  'očte  možit', 
fantički  so  dragi, 
bo  treba  kupit*. 

Če  ga  'očes  kupiti, 
le  kupi  ga  zdej, 
se  boj'  lahko  predali, 
če  jih  bo  še  kej. 

Če  *očeš,  ga  kupi, 
če  nočeš,  pa  pust'. 
Se  boj'  lahko  predali 
še  pred  kct  bo  pust. 

Ke  botc  kop'vale 
na  glejte  na  to, 
k^jšn  gvont  ima, 
če  j'  lice  lepu! 


Na  glejte  na  urce, 
na  krivce  tud'-  ne! 
Na  modre  glavice 
pa  pridne  rokje. 

„Bom  špicc  predala, 
kopila  moža. 
Če  j'  korki  fantička 
en  tavžent  velja." 

Na  bom  ga  kopila, 
bom  v  Meriko  šla. 
Se  'm  lohk*  omožila, 
de  'm  le  kje  paršla. 

Na  bom  ga  kopila, 
ga  imam  doma. 
Še  mal'  bo  zaslužu, 
vzela  se  *va. 


Na  bom  ga  kopila, 
ga  imam  doma. 
Če  v  Meriko  pojde, 
za  njim  bom  tud'  Sla. 

Na  vrjam'  posvetnjaku, 
te  bo  naplahtov  J), 
on  se  bo  oženu 
le  kir  se  bo  tov. 

Ke  dotca  posnide^), 
de  ni  je  že  kej, 
parjatlu  pa  piše: 
Frejkarta  mi  dej! 

Na  bom  te  zapustu, 
si  ženka  moji! 
Ke  mar  bom  zaslužu, 
za  menoj  boš  paršla. 


Ke  pride  čez  morje, 
pa  tdko  nar'di: 
Pozabi  na  ženka, 
tam  druga  dobi. 


Kej  'm  srota  začela, 
ob  vse  sm  paršla. 
Keb  na  znala  špic  delat, 
poč  rev'ca  be  b1a. 


1)  naplahtati  =  prevariti,  goljufati. 

2)  posniti  =  poiti. 


To  pesem  je  zložil  72letni  Tomaž  iMiklavčič  iz  Dolenje  Dobrave  v  Poljan,  dolini  On  ne  zna 
ne  brati  ne  pisati.  Povod  temu  je  bil  sledeči:  Iz  Poljanske  doline  hodijo  fantje  zelo  za  zaslužkom  v 
Ameriko,  kjer  se  jih  potem  mnogo  oženi.  V  domaČem  kraju  pa  mora  dekle  že  prej  imeti  premoženja,  če 
se  hoče  omožiti.  Zato  pravi,  da  dekleta  fante  kupujejo.  Ker  je  pa  glavni  zaslužek  deklet  izdelovanje 
čipk,  jih  opominja,  da  naj  hitro  delajo.  Zapisana  je  deloma  v  poljanskem  narečju,  razen  nekaterih  vokalov, 
katere  je  težje  zapisati.  A  Jerčin, 

LEA  FATUR: 


V  BURJI  IN  STRASTI. 


xni. 

če  vesoljnost  z  duhom  vso  objame, 
človek  vendar  bi  nesit  ostal. 
Levstik. 

oince  se  je  dvigalo  izza  ape- 
ninskih goličav  in  poljubo- 
valo  s  prvimi  žarki  zelene 
hribe  . . .  Lehko  šumeč  je 
hitela  reka  Arno  po  pre- 
lepi ravnini,  bela  in  krasna 
se  je  dvigala  ob  njenih 
bregovih  ljubimka  umetnikov,  bogata,  svo- 
bodoljubna, staroslavna  Florenca. 

Od  vseh  strani  jo  je  zaslanjal  venec  vedno 
zelenih  hribov,  blagoslov  rodovitnosti  je  po- 
čival na  okolici,  sladko  je  dehtelo  cvetje  trt 
po  lepo  razpeljanih  brajdah,  ki  so  venčale 
njive  in  krasile  bele  kmetiške  hiše.  Po  sa- 
dovnjakih so  se  šibila  drevesa,  ponižne  oljke 
po  hribih  so  obetale  bogatih  sadov.  Po 
vrtih  prijaznih  mandrij  so  žarela  rdeča  lica 
paradižnikov,  oranže  nežni  cvet  je  čakal 
srečne  neveste,  pinije  so  se  spenjale  visoko 

.DOM  IN  SVET-  1905.  ŠT.  9. 


(DALJE.) 

proti  nebu,  radodarne  murve  so  stresale 
svoj  drobni  sad,  kaktus  in  mirta  sta  se  ko- 
šatila  v  grmeh,  jazmin  in  rožmarin  sta  pol- 
nila zrak  s  sladkim  vonjem.  Iz  široko  raz- 
rastenih  mandelnov  in  kostanjev,  iz  temnega 
zelenja  cipres  in  javorja  so  gledala  graciozna 
letovišča  in  se  smejala  impozantnim  stavbam 
Florence.  Po  senčnatih  parkih  so  sanjali  za- 
siveli  kipi  starih  bogov,  po  cesti  so  bleščele 
okoličank  bele  rute  —  počasi  so  stopali  na- 
tovorjeni  osliči. 

V  sredi  te  bujne  prirodne  lepote,  pod 
gričem,  kjer  stoji  znamenita  cerkev  S.  Mi- 
niata,  se  je  belil  iz  zelenja  ljubki  dvorec 
Gigantijev.  Vitki  arabski  stolpiči,  tenki  mar- 
morni stebri  so  ga  krasili,  na  pročelju  se 
je  dičil  v  umetno  zvitih  črkah  napis:  Dom 
Leonore. 

Ljubezen  je  vodila  oko  stavbenika,  ko 
je  risal  načrt  te  stavbe,  hotel  je  sezidati 
ljubljeni  soprogi  dom  sreče.  In  stala  je  tu 
mična  kot  dom  vilinji  v  širnem  parku ;  že- 
lezna ograja,  visoka  vrata  so  jo  varovala 
hruma  zunanjega  sveta.  Ličen  balkonček  je 

bil  na  pročelju,  skrival  se  je  pod  .dehtečim 
cvetjem,  kastavski  nagelj,  sicer  neznan  tej 
krajini,  je  žarel  v  velikih  cvetih  in  dehtel 
omamno. 

Bil  je  Leonori  spomin  iz  domovine. 

Vsako  jutro  se  je  razgrnila  temnordeča 
zavesa  sobane,  vsako  jutro  se  je  prikazala 
beloodeta  visoka  postava  lepe  Leonore  na 
balkonu.  Diven  je  bil  odtod  razgled  po 
lepi,  od  soinca  ljubljeni  Florenci,  s  stoterimi 
stolpi  cerkvi,  palač,  gledišč  .  .  . 

Ljubko  je  soglašalo  šumenje  Arna  z  la- 
godnim šepetanjem  vitkih  dreves,  pregiba- 
jočih  se  v  lahnem  vetru  mladega,  rosnega 
jutra.  Čar  lepote  je  bil  razlit  po  krajini,  z 
jasnomodrega  neba  so  se  črtale  v  daljavi  s 
snegom  odete  glave  gor  —  zrak  je  bil  vo- 
njav, svež  .  .  . 

Gledala  je  Leonora  in  napajala  si  dušo 
s  sliko  lepote,  ki  je  navduševala  svojčas 
umetnike  k  visokim  umotvorom,  ki  jih  ob- 
čuduje, a  ne  razume  nemirni  svet. 

Nemara  se  je  njena  duša  spominjala  ne- 
pozabnega Danteja,  njegove  tako  nežne,  od 
sveta  mnogo  diskutirane,  vendar  ne  razum- 
ljene ljubezni  do  krepostne  Beatrice  .  .  .  Ne- 
mara Michelangela,  Rafaela  in  drugih  slavnih 
umetnikov,  ki  so  se  napajali  ob  lepoti  Flo- 
rence  in  ustvarjali  ondi  svoja  nesmrtna  dela. 

Oromoglasna  pesem  lepote  in  slave  je 
zvenela  vedno  nad  srečno  Florenco,  pel  jo 
je  slednji  njenih  sinov  in  dičil  se  s  sadom 
tisočletne   kulture  .  .  . 

Močno  so  zadehteli  nageljni  iz  Kastav- 
ščine.  Leonoro  je  zabolelo  srce.  Iz  te  toli 
čarobne  in  slavne  krajine  je  odhitela  njena 
misel  na  Kvarnera  skalnate  bregove  .  .  . 
Tam  živi  borno  ljudstvo,  vdano  starim  še- 
gam, ob  katere  bije  tujstva  zli  naval,  kjer 
se  poje  v  bornih  hramih  božja  slava  v  mi- 
lem rodnem  jeziku,  kjer  doni  še  pesem 
Zrinsko-Frankopanska  .  .  .  Tam  stoji  na  str- 
mem hribu  spomenik  bojev  in  junaštva,  stari 
Trsat  —  grad,  a  pod  njim  mesto  -  njeno 
rodno  mesto  .  .  .  Šumi  morje  ob  bregove 
in  ladje  hitijo  -  hrepeneča  duša  seda  na 
bela  jadra  —  veter  veje  —  pljuskajo  va- 
lovi —  pozdravlja  mogočna  Učka  .  .  . 


Lahko  je  zaškripa!  beli  pesek  v  parku  . . . 

Med  cvetočimi  grmi  se  je  pokazal  vrtnar 
v  modri  halji,  širokem  slamniku,  škarje  in 
škropilnico  v  roki.  Zalival  je,  odrezaval  in 
privezaval  cvetoče  rože,  pulil  plevel  in  drsal 
počasi  naprej. 

Predramila  se  je  Leonora,  njene  modre 
oči  so  sledile  vrtnarju,  dokler  ni  izginil  pod 
drevesi.  Tedaj  je  zašumelo  rahlo  .  .  . 

Leonora  se  je  spustila  po  širokih  stop- 
nicah, dolga,  prozorna,  se  je  vlekla  jutranja 
halja  za  njo,  dolgi,  razpleteni,  so  padali  bujni 
lasje  po  njej  in  se  svetili  rdeče  v  žaru  solna. 

V  tihem  kotu  parka,  skrito  v  temnem 
grmovju  javorja,  je  stala  jama  lurške  Marije. 
Obok  je  bil  narejen  iz  nežnobarvnega  ro- 
ževca,  v  njega  rožnem  svitu  pa  je  stal  snežno- 
beli  kip  Marije.  Mojstrska  roka  je  izklesala 
obraz  in  mu  vdihnila  nadzemske  poteze. 

Tu  je  vladal  popoln  mir  v  tihem  krogu, 
tu  je  bila  Leonora  rada  sama  ob  ranih  ju- 
tranjih urah  .  .  . 

Nemo  so  stali  tam  zunaj  beli  kipi  letnih 
časov,  lahno  je  šumel  vodopad,  dehtele  so 
cvetlice,  posamna  ptica  je  zažvrgolcla  — 
Leonora  pa  je  izročala  svoje  in  sebe  v  var- 
stvo mogočne  Kraljice  in  jo  prosila  za  od- 
vrnitev  nezgod. 

Oblak,  preteč,  poguben,  se  je  spet  po- 
kazal na  nebu  njene  sreče.  Odoardo,  nekaj 
časa  tako  miren,  srečen,  je  postal  zopet  ču- 
den, čmeren  .  .  . 

Zaškripal  je  pesek  —  prihitelo  je  z  drob- 
nimi nogami,  valovili  so  kodri,  smejale  so 
se  oči  .  .  .  Male  roke  Rika  in  Marka  so  ob- 
jele ljubo  mater,  ljubke  glavice  so  se  na- 
slonile na  njo.  Tako  so  molili. 

Objeti  so  se  vračali  po  belem  pesku, 
mimogrede  je  trgal  Marko  cvetke  in  jih  dajal 
materi  .  .  . 

Razdrapan  deček  je  gledal  skozi  stebrl- 
čevje  zlatobarvnih  vrat  s  sanjavimi  očmi  za 
vilinjo  podobo  lepe  žene  in  srečnih  otrok... 
Izginili  so  med  stebri  portala;  deček  je  vzdih- 
nil  in  šel  svojo  pot. 

Navadno  je  prihajal  tudi  Giganti  po  Leo- 
noro, navadno  so  hodili  vsi  v  veselem  po- 
menku,  držeč  se  za  roke,  v  obednico.  Ali 

nekaj  dni  sfem  je  postal  čudno  čmcren ;  po- 
noči se  je  premetaval  v  postelji,  zjutraj  je 
prihajal  kesno  v  obednico  in  poslušal  le  ne- 
hajno  ljubko  žlobudranje  otrok.  Po  zajtrku 
je  hodil  v  mesto ;  prašen,  truden,  se  je  vra- 
čal. Čakala  sta  ga  v  hlevu  onkraj  JDarka  brzo- 
noga  konjiča  -  privezan  je  bil  ob  reki 
čoln  —  ali  on  je  hodil,  hitel,  kakor  da  hoče 
udušiti  stem  notranji  nemir  -  nervozne, 
nagle  so  mu  bile  kretnje.  —  Ležal  je  po 
cele  ure  v  travi,  zrl  v  modro  nebo,  ali  pa 
hitel  po  hitro  zavžitem  kosilu  spet  v  mesto. 
Zunaj    je   parilo   z  vročino   poletnega  dn6 

—  zakaj  je  zapuščal  ugodni  hlad  senčna- 
tega drevoreda? 

„Imam  opravke",  je  odgovarjal  in  hitel, 
kakor  človek,  ki  se  mu  se  mudi.  Lotil  se  ga 
je  čuden   nemir,   nekaj  mu  je  dejalo:  Hiti! 

-  nekaj  ga  je  podilo  z  doma  v  mestp,  iz 
mesta  na  dom.  Hodil  je  v  slikarske  akade- 
mije, opazoval  mlade  slikarje  in  slikarice,  ki 
so  posnemali  ali  vsaj  hoteli  posnemati  umo- 
tvore Rafaela,  Murilla,  Velazqueza  in  drugih 
slavnih  mojstrov.  Hodil  je  v  svoj  klub,  čital 
novine,  govoril  o  politiki,  o  vedi  -  divili 
so  se  znanci  njegovim  besedam,  a  njemu 
se  je  zdelo  nezmiselno  vse,  kar  govori,  in 
vse,  kar  drugi  delajo.  Videlo  se  mu  je,  da 
je  vse,  kar  je  vidnega  njegovim  očem,  le 
za  danes  —  jutri  pride  nekaj  druzega,  čud- 
nega . . .  Predstavljalo  se  mu  je  v  megleni, 
negotovi  obliki  -  a  vedel  je,  da  pride,  go- 
tovo, neizogibno . . .  Bežati  je  želel  na  ko- 
nec sveta,  da  se  izogne  temu,  kar  pride,  a 
vendar  je  hrepenel  po  njem,  in  si  mislil 
vsako  jutro :  danes  . . . 

Čudni,  tuji,  so  se  mu  zdeli  znanci,  pri- 
jatelji, celo  žena  in  otroci.  Na  njih  čelu  ni 
bil  vtisnjen  pečat  bližajoče  se  tajne  —  vsi 
ti  so  se  zanimali  za  svet,  kovali  načrte  za 
negotovo  bodočnost  —  a  njemu  se  je  mu- 
dilo . . . 

Med  ljudmi,  ki  so  peli  pesem  življenja, 
med  nališpanimi  dekleti,  gnjetočimi  se  pred 
blestečimi  prodajalnami  zlatega  in  srebrnega 
naresja  na  starem  mostu,  med  bledimi  tujci, 
ki  so  hodili  občudovanja  trudni  od  palače 
Pitti  do  mestne  hiše,  od  medicejske  kapele 


do  stolnice,  je  zapazil  Giganti  posamezne 
zaznamovane  obraze  . . . 

Nosili  so  pečat  neumljive  tajne  —  po- 
gledali so  ga,  umeli  in  hiteli  mimo  njega . . . 

Šel  je  pred  cerkev  sv.  Križa,  gledal  vi- 
soki spomenik  velikana  misli  Danteja,  vrstile 
so  se  pred  njim  veličastne  •slike  . . .  Stopil 
je  v  cerkev,  stal  pred  grobom  Michel-An- 
gela,  Galileja,  Macchiavellija,  čital  je  imena 
napisov  na  krasnih  nadgrobnicah,  kjer  so 
počivali  ostanki  Florence  najslavnejših  sinov 
in  nasmehnil  se  je  čelarno :  Kaj  jih  je  sprem- 
ljalo odbliščeče  slave  v  nam  neznani,  nevidni, 
vendar  obstoječi  svet.  —  Stal  je  pred  vele- 
lepo,  svetovnoznano  stolnico,  občudoval 
veličastno,  z  raznobarvnimi  mramornatimi 
ploščami  krito  zgradbo,  ki  se  je  zidala  z 
ogromnimi  stroški  nad  stoinpetdeset  let  — 
govorila  mu  je  o  bogastvu  mesta  in  slavila 
ime  stavbenika  Arnolfa  di  Sapo,  in  kupola, 
kipeča  v  ponosni  višini  sto  eden  meter, 
ogromna,  krasna,  ga  je  spominjala  davno 
preminulega  Bruneleschija. 

In  vprašal  se  je  Giganti:  Zakaj  mine 
človek  a  ostane  njegovo  delo?  Živi  mrtva 
tvarina  —  kje  je  duh,  ki  ji  je  dal  življenje? 

Poklekal  je  pod  ogromne  stebre  stolnice, 
in  v  tej  prekrasni,  proti  nebu  kipeči  stavbi 
se  je  spominjal  ljubke  kapelice  v  daljni 
Ljubljani .  .  .  Videl  je  izpovednika  resno- 
otožni  obraz,  slišal  svareče  besede,  ni  se 
mu  upokojila  duša  v  molitvi  —  vendar  mu 
je  govorilo  nekaj:  Molil 

Prihajal  je  na  dom;  Leonora,  otroci  so 
mu  hiteli  naproti ...  Pa  zakaj  si  lastijo  nje- 
govo srce?  Popotnik  je  on,  ne  more  se 
ustaviti,  ljubiti ...  In  zakaj,  ti  sanja  mladih 
src,  o  ljubezen  žarnokrasna,  zakaj  nas  motiš 
in  ustavljaš,  da  žabi  stvar  Stvarnika  nad 
stvarjo  —  a  tam  —  neznana  bode  duša 
duši . . .  Legel  je  v  travo,  gledal  bele  oblake, 
prihajajoče  po  modrem  nebu  —  sneženi 
vrhovi  gora  so  se  zasvetili  v  daljini:  „ Večna 
sem  jaz  gora,  a  ti  —  premineš.  .  ."  „Ne**, 
ji  je  odgovarjal,  „ne  ti,  jaz  sem  večen  .  . ." 

Pa  kako,  da  se  je  vdajal  Giganti  takim 
mislim  ?  Dičila  ga  je  zdravja  sveža  boja, 
obdajala  ga  je  sreča,  po  kateri  je  stremil.. . 

33* 

Ali  vznemirjale  so  ga  zle  slutnje,  mučile 
ga  hude  sanje:  brodil  je  po  veliki  vodi  — 
do  brega  ni  mogel  —  šumeli  so  valovi, 
besneli,  zaman  ves  trud,  odnašali  so  ga . . . 
Tam  pa  na  cvetnem  bregu  je  stala  lepa,  v 
cvetu  nedolžnosti  —  Lucietta.  Širila  mu  je 
roke  naproti,  Tirepeneče  se  je  oziral  po 
njej  . .  Boril  se  s  premočjo  valov,  da  pride 
do  nje ,  .  .  A  vedno  dalje  so  ga  odnašali 
valovi:  Zavpil  je  divje. .  .  Bela  roka  se  ga 
je  doteknila,  predramljen  je  gledal  čudoma 
v  obraz  skrbne  žene.  On  pa  je  bil  v  duhu 
tako  daleč  od  nje,  ljubil  je  Lucietto  —  vtonfl 
mu  je  spomin  na  poznejše  dogodke. 

^Moj  Odoardo,  ali  me  ne  poznaš  P"* 

Sladek  je  bil  ženin  glas,  ali  on  se  je 
nevoljen  obrnil  in  iskal  ubeglo  podobo 
sanj.  Toda  iz  Luciette  je  postala  Luca,  gle- 
dala ga  je  proseče  in  mu  migala.  Hotel  je 
vpiašati,  kaj  hoče,  hotel  ji  je  slediti,  pa  iz- 
ginila je  njena  podoba  v  megleni  dalji  — 
skozi  težke  zavese  okna  se  je  prikradla  ne- 
jasna svetloba  jutra,  na  belem  vzglavju  je 
zagledal  svetle  lase  Leonorine  —  nočne 
potvare  so  odbcžale,  ostalo  'pa  čuvstvo  ne- 
mira .  .  . 

Luca.  ..  Kje  je?  Zakaj  ne  piše?  Poslal 
ji  je  bil  prstan,  zahvalil  se  je  Vinko  v  kratkih 
besedah,  vpraSal  je  ženo,  kaj  je  z  dekletom, 
a  Leonora  nevajena  hlimbe,  se  je  izogibala 
odgovora. 

Kje  je  Luca?  Tudi  Leonoro  je  mučilo 
dostikrat  to  vprašanje .  .  . 

Tako  se  je  plazila  m6ra  po  vilinjcm 
domu  Oigantijevem,  sedala  je  ponoči  na 
belo  zglavje,  hodila  podnevu  z  nemirnega 
doma  v  mesto,  iz  mesta  v  dom  .  .  . 

Bilo  je  lepega  dne.  Zmučen  od  vednega 
nemira  in  pričakovanja,  je  prišel  Giganti  v 
svoj  klub  in  našel  med  drugimi  pismi  in 
listi  zamazano,  zmendrano  zalepko;  naslov 
je  bila  pisala  s  svinčnikom  tresoča  roka.  Pre- 
bledel  je  in  obračal  neodločno  list  v  roki. 

„No,  saj  te  ne  ugrizne",  je  menil  šaljivo 
slikar  Venutti. 

Giganti  se  je  osmelil,  stopil  za  zaveso 
okna  in  odprl  počasi  pismo...  Roka  mu  je 
omahnila        odhitel  je  brez  slovesa. 


Pridivjal  je  v  dvorec,  naletel  na  slugo 
in  naročil:  „ Konje,  hitro!...  Kje  je  gospa?" 

„W  vodopadu." 

Stopil  je  tja  —  zastala  mu  je  noga  .  .  . 
Leonora  je  sedela  na  skalci  pri  peneči  se 
vodi,  na  njo  sta  se  naslanjala  Riko  in  Marko. 
Imela  je  v  roki  knjigo  in  razlagala  otrokom 
abecede  globoko  modrost. 

Oziri  na  njo...  Prišlo  je  pričakovano... 
Vrgel  ji  je  list  v  naročje  in  se  sesedel  na 
tla.  - 

Čitala  je  Leonora  in  prebledela  kot  lilija. 

,Kaj  storiti,  Odoardo?" 

Vstal  je.  »Urno,  urno,  vlak  odide  skoro, 
naj  mi  hišna,  ali  ti  sama " 

„Ali  Odoardo  zakaj  —  po  nepotrebnem 
se  vznemirjaš;  brzojavi  ali  piši  policiji ..." 

Divje  se  je  nasmejal  Giganti :  „Ne  vzne- 
mirjaj se,  piši,  brzojavi . . .  Krasno,  divno 
govoriš,  modra  Leonora,  a  ona,  ki  me  kliče 
je  —  moja  hči . . ." 

S  kretnjo  obupane  bolesti  je  hitel  v 
dvorec  —  onkraj  so  topotali  konji . . . 

Osupla  sta  poslušala  otroka,  privila  se 
k  materi  z  vprašanjem,  kaj  hoče  papa. 

Toda  vedno  ljubezniva  mati  ni  odgo- 
vorila —  sedela  je  ko  mramorni  kip,  v  na- 
ročju usodni  list,  oči  tako  lepe,  globoke, 
so  strmele  brezizrazno  predse .  .  . 

Počasi  so  se  vračale  misli  v  prestrašene 
možgane,  zbirale  se  v  predstave.  Jasno  ji 
je  bilo  sedaj  obnašanje  moževo  dp  Luce. 
Bila  je  njegovo  dete!  A  Luca  je  hranila 
poročni  prstan  materin  Potegnili  so  ga 
materi  z  mrtve  roke  in  dali  hčerki .  .  . 

Odoardo  je  bil  oženjen.  A  zakaj  ji  ni 
povedal  ne  govoril  nikoli  o  tem  ?  Bliskoma 
so  se  podile  predstave  po  glavi  nesrečne 
žene  —  njegovo  obnašanje  pred  poroko, 
nemir,  hude  sanje,  zoprnost  spomina  na 
gotove  čase  in  kraje.  Čas  poroke  in  ne- 
zgode sta  se  zbližala ,  .  .  Odoardo  je  imel 
ženo  —  našli  so  jo  mrtvo  tiste  dni,  ko  je 
vihrala  nevihta  po  morju  in  po  kopnem,  ko 
je  jokala  burja  po  Reki,  in  je  ona  čakala  s 
skrbjo  ženina  . .  . 

Mrtvo  so  jo  našli  in  —  morilec?  Rdeče 
in  zeleno   se  je   posvetilo   pred  očmi  Leo- 

nori,  zašumelo  je  po  sencih,  kakor  daljno 
morje,  zažvižgalo  je  v  ušesih . .  . 

Pala  je  Leonora  s  skale,  bele  pene  vodo- 
pada  so  pršele  po  svetlih  laseh,  po  mra- 
mornem  obrazu.  Klicala  sta  jo  otroka,  dvi- 
gala, pa  ležala  je  nepremično .  . . 

Riko  je  tekel  proti  vratom,  vodečim  na 
cesto;  bila  so  odprta;  konji  so  topotali  in 
hiteli  —  Giganti  je  sedel  v  kočiji. 

Zaklical  je  Riko,  ali  oče  je  mahnil  z  roko 
—  kočija  je  izginila.  Na  klic  otrok  je  pri- 
hitela družina;  ponesli  so  gospo  v  spalnico, 
vrtnar  je  hitel  po  bližnjega  zdravnika. 

Prišel  je,  ukazal  jokajočim  otrokom  in 
drugim,  da  odidejo,  le  kuharica  in  hišna  sta 
smeli  ostati. 

Leonora  ni  prišla  k  zavesti ;  njeno  stanje 
je  prehajalo  iz  omedlevice  v  spanje  —  in 
zdravnik  je  naznanil  ženskam,  da  bode  bo- 
lezen dolga,  huda.  Poslal  je  po  usmiljenko, 
tolažil  dečka  in  izpraševal,  kako  je  prišlo 
Leonori  slabo.  Otroka  sta  mu  govorila  o 
nekem  listu.  Rad  bi  bil  izvedel  zdravnik 
vzrok  bolezni,  in  šli  so  iskat  list.  A  veter 
je  zanesel  usodni  papir  v  vodopad  —  nikoli 
ni  izvedel  svet  o  njega  strašni  vsebini... 

—  Rodbinska  tragedija  —  si  je  mislil 
zdravnik  in  žal  mu  je  bilo  lepe  mlade  žene. 

Bila  je  bolna,  dolgo  bolna.  Mučili  so  jo 
težki  prividi,  klicala  je  Odoarda,  Luco  — 
iskala  je  pismo  po  svileni  odeji,  jokala  in 
molila . . .  Teta  iz  Reke,  po  katero  je  brzo- 
javila  kuharica,  je  šepetala  z  zdravnikom, 
tolažila  otroke  in  sedela  z  usmiljenko  pri 
Leonori . . . 

Krasen  je  bil  dvorec  Oigantijev,  ljubko 
je  gledal  iz  zelenja  dreves,  dehtelo  je  cvetje 
krog  njega,  bele  poti  so  vabile  k  tihi  lurški 
jami.  Krasen  je  bil,  a  groza  je  vladala  v 
njem,  hodila  je  po  njem  temna,  tiha . .  . 

Odpiralo  je  vrata,  trkalo  na  okna,  zasto- 
kalo, zazdihnilo;  ugašale  so  luči,  trepetali 
plameni  svetilk,  preplašeni  so  se  stiskali 
otroci  k  materi.  Prihajala  so  čudna  poročila, 
jokala  je  družina  in  teta  ~  očeta  ni  bilo... 
Izvedel  je  kočijaž,  da  je  šel  Giganti  v  Be- 
netke; brzojavila  je  teta  na  policijo,  dan  za 


tem  je  prišel  odgovor  Oigantijev,  da  pride. 
Šla  je  kočija,  vrnila  se  prazna  s  kolodvora. 

Vlak,  ki  je  vozil  iz  Benetk,  se  je  bil  po- 
nesrečil . .  . 

Leonora  se  je  pa  borila  s  smrtjo  —  in 
ko  je  prestala  hudo  živčno  vročico,  ko  je 
pogledala  po  dolgih  tednih  z  jasnim  po- 
gledom krog  sebe,  se  ni  spominjala  vW 
dogodkov  minulih  let. 

Videla  je  teto  in  menila,  da  je  še  v  Reki 
pri  očetu  .  .  .  Prestrašila  se  je  teta,  pa  to- 
lažil jo  je  zdravnik,  ki  je  prepovedal  bolnici 
misliti  in  govoriti. 

Ali  oslabljeni  duh  Leonorin  je  delal  na- 
porno, vračal  se  je  polagoma  spomin,  želela 
je  videti  otroke,  družino  —  le  po  enem  ni 
vprašala .  .  . 

Tudi  potem  ne,  ko  je  vstala.  Nihče  ji 
ni  povedal,  da  je  umrl,  vendar  je  oblekla 
brez  ugovora  črno  obleko,  zavila  se  v  dolge 
pajčolane  in  sedevala  cele  ure  pri  vodopadu. 

Vedela  je,  da  je  bilo  tu  -  ali  kaj  je 
bilo?  Slutila  je,  da  je  bilo  grozno.  Čutila, 
da  je  izgubila  nekaj  velekrasnega,  vendar 
ni  vedela  jasno,  kaj .  .  .  Ljudje  so  govorili, 
da  ji  je  ostal  sled  težke  bolezni.  Začeli  so 
ji  praviti  sčasoma  tudi  o  smrti  Oigantijev! ; 
poslušala  je  ravnodušno,  nobena  solza  nje- 
nega očesa  ni  obžalovala  ponesrečenega 
soproga.  Teta  je  ostala  pri  njej.  V  zimskem 
času  je  prišel  list  s  tožno  vestjo  o  Luči,  a 
umna  teta  ga  ni  dala  Leonori,  spravila  je 
molče  pismo  in  poslala  vsoto  denarja  za 
križ  na  grob  uboge  deklice  . . . 

Tako  so  pretekla  tri  leta.  Dušno  otrpla 
Leonora  ni  štela  dni,  ki  so  ji  bili  brez  po- 
mena in  radosti. 

Prišlo  je  vabilo  s  kamenite  Notranjske 
—  teta  je  poslala  Vinku,  novomašniku,  sre- 
brn križ,  spravila  vabilo  k  pismu  z  vestjo  o 
Lucini  smrti  in  molčala.  Slutila  je,  da  je  bila 
nesreča  Oigantija,  smrt  Luce,  bolezen  Leo- 
nore,  v  neki  zvezi  —  oziroma,  da  je  bilo 
razmerje  Odoarda  do  Luce  vzrok  bolezni 
netjakinje.  Riko  in  Marko  sta  hodila  v  šolo, 
teta  je  gospodinjila,  Leonora  je  pa  sedela  pri 
slapu  in  mislila  .  .  .  (DALJE.) 

SILVIN  SARDENKO: 


RODNI  ZEMLJI  S  TUJIH  TAL 


NA  GROBU  SV.  ALOJZIJA. 

Kako  dehti 
v  uspavajočih  dihih 

po  lilijah, 
po  nageljnih,  narcisih 
krog  tvojega  oltarja ! 

In  sam  ne  vem : 
Li  to  je  vonj  od  lilij, 

li  duh  mi  tvoj 
nad  njim  nevidno  krili 
in  sladek  vonj  ustvarja? 

In  če  je  vonj 
od  lilij  razcvetelih, 

pozdravljena, 
cvetic  nedolžnost  belih 
po  trati  in  livadi! 

Če  duh  je  tvoj, 
potem  se  nagni  k  meni 

z  ljubeznijo 
in  ves  mi  svet  zagreni, 
le  rajski  up  poslždi ! 

PREPOVED. 

Več  ne  smejo  misli  moje 

v  noči  vasovat, 

davi  sem  jim  prepovedal 

zadnjikrat. 

Več  ne  smejo  v  poznem  mraku 
skozi  šumni  gaj, 
da  se  ne  bi  zatopile 
v  davni  maj. 

Več  ne  smejo  šepetati 
z  virom  za  vasjo, 
da  spomini  ž  njim  nekdanji 
ne  privr6. 


Ako  pa  po  volji  svoji 
ubežč  mi  kdaj, 
pa  ne  smejo  —  sem  ukazal  - 
več  nazaj. 

Kaj  je  meni  davna  radost 
davnih  časov  mar! 
Kakor  lani  sije  letos 
soinčni  žar. 

BREZOV  GAJ. 

Davi  šel  sem  skozi  les 
mimo  lepih  belih  brez, 
kakor  plamen  iznad  sveč 
vrh  je  rastel  jim  dehteč. 

In  sem  spomnil  se  na  vrt, 
koder  hodi  bleda  smrt, 
v  tihem  upu  sem  dejal: 
Brezov  gaj  mi  križ  bo  dal. 

Saj  sem  vedno  lilije 
ljubil,  bele  nigeljne: 
Naj  na  grobu  lesketa 
križ  od  belega  lesa! 

V  KOŠNJI. 

Kosec  moj  kosi  seno. 
Cela  lepa  senožet 
izgubila  svoj  bo  cvet. 
Kaj  pa  zvezde  porek6, 
ko  ne  bodo  na  večer 
cvetja  videle  nikjer? 

Ko  je  zlati  zvezdni  broj 
pokošeno  videl  plan, 
za  oblak  se  je  teman 
nagajivo  skril  takoj. 

Kosec  moj  suši  seno, 
a  posušil  ga  ne  bo . . . 


Srž^^^E^?^^^^ 

ANTON  MEDVED: 


POSESTRIMI. 

lOROKAZ  V  ŠTIRIH  DEJANJIH. 


Grom,  grajščak  na  Goleni. 
Jelen  Anton,  njegov  oskrbnik 
Doljanec,  župan  v  Kotu. 
Župnik. 
Birek  Avgust. 


OSEBE: 

Dora,  županova  hči. 

Brigtta,  rejenka. 

Baronovka  Greven ,  grajščakinja  na 

Kalu. 
Filip,  njen  služabnik. 

Godi  se  na  Dolenjskem  1.  1867. 


Prvo  dejanje. 

Košata  lipa.    Pod  njo   miza  in  okoli  štirje  stoli.  Na 

mizi  papirji  in   računske  knjige,   črnilnik,  svinčniki, 

držala.  Na  desni  v  ozadju  del  grajske  stene  z  dvema 

oknoma. 

1.  prizor. 
Grom.  Jelen. 

r  o  m.  (Stoji  pred  mizo  in  bere 
pismo,  katero  trdno  in  jezno  po- 
loži na  knjige.)  Čemu  prcvdar- 
jati !  Stvar  je  izgubljena,  pa 
je!  Kaj  liočem  storiti?  (Stopa 
semintja). 

Jelen.  (Stopi  z  rokami  oprt 
na  stol.  Obraz  mu  je  zdaj  bled  zdaj  rdeč.  Tiho.) 
Kaj?  Ne  vem. 

Grom.  Hm!  To  je  kratka  beseda.  Tri- 
tisoC  goldinarjev  vendar  ni  malenkost.  Jaz 
jih  ne  morem  utrpeti.  To  morate  sami  iz- 
prevideti. 

Jelen.  Saj  tega  nisem  nikdar  zahteval. 
Grom.  Ko  bi  bili  gozd  prodali  z  mojo 
vednostjo,   no,  potem  bi  seveda  moral  jaz 
trpeti  izgubo,  tako  pa  . . . 

Jelen.  Kdo  je  vedel,  da  sem  s  slepar- 
jem sklenil  kupčijo  ?  Vse  mi  je  čestitalo  . . . 
Grom.  Prenagli  ste  bili.  In  brez  moje 
vednosti  se  vendar  ne  more  skleniti  tako 
velika  pogodba!  f^ar  debel,  no,  zato  ne  bi 
nič  rekel.  Ali  ... 


Jelen.  Cena  je  bil£»  izredno  ugodna, 
dotične  parcele  smo  že  pred  leti  postavili 
v  gospodarski  načrt,  da  se  poseka  starina 
in  se  svet  nanovo  pogozdi ...  In  pa  prav- 
zaprav nisem  niti  vedel,  kje  ste  v  onih  tednih 
biva!i . . . 

Grom.  Vsi  ti  izgovori  so  prav  lepi,  lesa 
pa  In  denarja  vendar  ni.  In  za  to  se  gre.  Oni 
prokleti  goljuf  je  že  bogvekje  v  Ameriki. 
To  pismo  vsaj  (udari  po  mizi)  mi  tako  nami- 
gava. 

Jelen  (razburjen.)  Torej  dobro !  Govo- 
rite, sodite,  povejte,  kaj  hočete  storiti  z 
menoj !  Jaz  samo  povdarjam,  da  sem  delal 
za  Vaš  prid,  a  da  se  mi  je  ponesrečilo. 
Druzega  ne  morem  . . . 

Grom.  Govorite,  sodite...  Hm!  (Stopa 
še  hitreje  semintja.)  Kaj  mi  pomaga  vse  govor- 
jenje? (Premolk.)  In  baš  zdaj  bi  potreboval 
par  tisočakov.  (Ustavi  se  pred  Jelenom.)  Opro- 
stite, prosim,  ali  imate  kaj  svojega  ?  Prihranka, 
mislim. 

Jelen.  Žalibog  —  nič.  Saj  veste,  moja 
prva  služba  je  to,  in  nekaj  dolga  sem  plačal 
še  izza  študentovskih  časov.  Upal  sem,  da 
mi  stara  teta  zapusti  nekaj  denarja  —  pa  je 
dala  rajši  tujim  ljudem.  Žlahta  pač  . . . 

Grom  (odločno.)  Jaz  hočem  denar  imeti, 
pa  je.  Dobite  ga  kjerkoli !  Ako  hočete  v  moji 
službi  ostati,  gospod  Jelen  . . . 

Jelen.  Ali  zahtevate  denar  takoj? 

Grom.  Takoj  ravno  ne,  toda  gotovosti 
hočem. 

Jelen  (važno.)  Svoj  denar  dobote  —  go- 
tovo — 

Grom.  V  kolikem  času  na  primer? 

Jelen.  V  enem  letu. 

Grom.  Oprostite,  gospod  Jelen,  vpra- 
šanje I  Kje  pa  mislite  dobiti  denar?  Saj  veste, 
na  samo  besedo  se  ne  morem  zanesti.  Ve- 
deti moram  natančno. 

Jelen.  Danes  Vam  tega  še  ne  morem 
povedati.  Toda  v  par  dneh  izveste  gotovo... 

Grom.  Morda  si  mislite  denar  izposoditi? 

Jelen.  Ne. 

Grom  (zaupno.)  Kar  zaupajte  mi!  Saj  je 
vseeno,  če  izvem  dan  prej  ali  pozneje.  Ali 
se  mislite  morda  bogato  —  oženiti? 

Jelen  (čez  nekaj  časa.)  Da!  Ne  zaradi  bo- 
gastva ravno  . . .  sicer  Vam  pa  že  povem  — 

Grom  Oaskavo  se  smeje.)  Gospod  Jelen ! 
Kaj  mi  tako  skrivate!  Malo  že  tako  slutim. 
Pri  županu  se  mislite  ženiti,  kajne? 

Jelen.  Vprašal  bom... 

Grom.  Prav,  prav  imate.  Mož  je  trden, 
dobro  vem.  Dobra  partija! 

Jelen.  Kaj  tisto! 

Grom.  In  pa  dekle  —  kako  ji  je  že 
ime?  —  Dora,  aha,  Dora!  Pridno  dekle, 
brhko  dekle.  Prav  imate.  Le  priložnosti  ne 
pustiti!  Rada  Vas  ima  tudi  gotovo.  Kako 
ne?  Mladi  ste,  gosposki,  učen.  Prav,  prav! 

Jelen.  (Zamahne  z  roko.)  Pri  tem  torej 
ostane. 

Grom.  Ostane.  Kaj  pa!  (Jelen  hoče  oditi.) 
Gospod  Jelen !  Prosim,  pojdite  še  nekoliko 
nazaj!  (Jelen  se  vrne.)  Prosim,  sedite  malo. 
Čisto  malo!  (Sede.)  Nekaj  bi  še  rad  z  Vami 
govoril,  ali  pravzaprav  nečesa  bi  Vas  prosil. 

Jelen.  Kaj? 

Grom.  Nič  težkega !  Danes  ali  jutri  pride 
k  meni  baronovka  Greven.  Vdova  je  in  njen 
sin,  ulanski  nadporočnik,  je  lani  padel  v  boju 
na  Laškem.  Zdaj  bi  rada  prodala  svoj  grad 
na  hrvaški  meji  —  Kal.  Sama  bi  se  naselila 
v  mestu.  Vidite,  ta  grad  bi  jaz  rad  kupil. 
Toda  v  ceni  greva  z  ženo  precej  narazen. 
Treba  mi  je  posredovavca,  ki  bi  imel  kaj 
veljave  pri  njej.   Zato  sem  mislil,  da  bi  šli 


Vi  v  kratkem  enkrat  ogledat  grad  in  priti- 
kline  in  pa  gozdove.  Zaradi  teh  mi  je  naj- 
več ... 

Jelen.  To  storim- rad. 

Grom.  In  potem  govorite  zame,  seveda. 

Jelen.  Se  razume. 

Grom.  Saj  veste  —  ženska  ne  razume 
veliko  o  vrednosti  zemljišč,  in  se  da  na- 
praviti izborna  kupčija.  Na  ta  način  lehko 
popravite  svoj  nepremišljeni  korak  in  jaz 
Vam  obresti  odpustim  in  počakam  tudi  dve 
leti  rad  na  Vaš  dolg.  Tega  Vas  prosim,  nič 
druzega.  Govorite  ji  prepričevalno  —  no  pa 
saj  se  o  tem  tako  še  domeniva,  kadar  se 
vrnete  s  Kala.  Kake  tri  dni  boste  rabili  za 
pot  In  ogled. 

Jelen.  Dobro!  (Odide  na  levo). 

2.  prizor. 
Grom. 

(Sam.  Nekaj  časa  zamišljen.)  Tako  bo  naj- 
boljše. Doljanec  se  ne  bo  branil.  Dekle  ni 
nič  kaj  zdravo  —  treba  je  hiteti,  pa  je. 

3.  prizor. 
Grom.   Baronovka  Greven. 

Baronovka.  (Pride  od  desne  iz  ozadja.) 
Dober  dan,  dober  dan.  gospod  Grom !  Jaz 
sem  že  tu. 

Grom.  (Ji  skožii  naproti.)  Že  tukaj,  milostna? 
Izvrstno!  Pa  zakaj  mi  niste  naznanili  ure, 
da  bi . . . 

Baronovka.  Ah,  saj  je  vse  dobro.  Slu- 
žabnika sem  vzela  s  sabo,  Filipa.  Konja  so 
deli  v  hlev...  Reklo  se  mi  je,  da  ste  tukaj 
pod  lipo. 

Grom.  Prosim,  izvolite  sesti.  Meni  se 
zdi  tukaj  najprijetneje,  ker  je  najhladneje. 

Baronovka.  (Se  ozre  po  mizi.)  V  samih 
računih.  Srečni,  da  se  zabavate  s  tem.  Ah, 
meni  pa  je  postalo  neznosno  na  Kalu.  Od- 
krito povem,  da  mi  ni  samo  dolgčas,  temuč 
da  me  je  kar  strah,  pri  belem  dnevu  strah 
—  v  teh  zidovih. 

Grom.  Verjamem.  Brez  prave  družbe. 
Zato  imate  popolnoma  prav,  da  grad  pro- 
daste  in  se  naselite  v  mestu.  Lepo  Vas  pro- 

sim.  kdo  pa  dandanašnji  še  biva  po  gra- 
dovih? Kogar  veseli  ekonomija  in  nič  ne  boli 
izguba.  Poleti  par  tednov  že  še  gre  —  a 
pozimi  —  bah !  Še  jaz,  ki  sem  rad  sam,  ne 
bivam  več  kot  nekaj  mesecev  tukaj. 

Baronovka.  Da,  grad  prodam,  to  sem 
zatrdno  sklenila. 

Orom.  No  —  in  jaz  sem  še  vedno 
kupec.  (Prijazno  se  smeje.)  A  s  ccno,  milostna, 
padete  pač  nekoliko.  Vi  ne  veste,  kako  se 
stara  poslopja  po  deželi  z  obsežnimi  zem- 
ljišči, ki  niso  bila  leta  in  leta,  ali  morda  sploh 
nikoli  racionelno  gojena  in  oskrbovana,  silno 
ceneno  kupujejo. 

Baronovka.  O  tem  bomo  že  govorili. 
Saj  ostanem  pri  Vas  nekaj  dni,  če  ste  za- 
dovoljni ? 

Grom.  Milostna!  Ne  nekaj  dni  -  ne- 
kaj tednov,  recite,  ali  Če  hočete,  prav  do 
zime! 

Baronovka.  Med  kupci  imate  gotovo 
Vi  prednost  in  na  bratovsko  ceno  lahko  ra- 
čunate. 

Grom.  Vse  pojde  pošteno.  Imam  oskrb- 
nika, ki  je  bil  na  visoki  šoli,  pa  je  tudi  prak- 
tično izvežban  logar,  ker  je  bil  njegov  oče 
ravno  to  pri  grofu  Turjaškem  vse  življenje. 
On  pojde  sam  pogledat  Vaše  posestvo  in 
je  precenit  —  tako  da  ne  bo  zmotnjave. 

Baronovka.  Dobro!  Toda  zdaj  nekaj 
druzega.  Vaše  pismo  sem  prejela.  Srčna  Vam 
hvala  I  (Vzdihne.)  O  moj  ubogi  Vojteh !  Po- 
vejte mi,  kako  je  bilo  z  njegovo  smrtjo? 
Rada  bi  slišala  živo  besedo. 

Grom.  Zvečer  ob  soinčnem  zahodu  je 
izdihnil. 

Baronovka.  Ali  je  bil  kak  duhovnik 
pri  njem? 

Grom.  Takrat  ne!  Saj  nam  je  v  jutro 
tisti  dan  vojaški  župnik  Sitz  dal  blagoslov 
in  splošno  odvezo. 

Baronovka.  Kaj  je  govoril  nazadnje 
—  Vojteh? 

Grom.  Prav  nazadnje  je  s  težavo  po- 
molil roko  proti  meni.  Jaz  sem  jo  prijel. 
Potem  je  počasi,  tiho,  pretrgoma  govoril  te 
besede,  prav  takole.   (Oponašaje):   Imam  .  .  . 


hčer  . . .  mati . . .  zanjo  . . .  s  . . .  Ali  se  mu 
je  bledlo,  ali  je  hotel  kaj  gotovega  pove- 
dati, pa  mu  je  že  jezik  odpovedal,  tega  se- 
veda ne  morem  razsoditi.  Toda  govoril  je 
ravno  te  besede.  Slišal  sem  jih  natančno. 

Baronovka.  (Pokrije  obraz.)  Kaj  je  hotel 
reči  ?  Vedno  premišljujem,  na  vse  plati,  po- 
noči in  podnevi . . . 

Grom.  Sam  Bog  vedi.  Morda  je  v  mla- 
dosti —  —  a  kaj  bi  sodili !  Mogoče  je,  da 
je  bledel.  Izbijte  si  iz  glave  njegove  besede! 
Zdaj  je  proč.  Čas  vse  zaceli. 

4.  prizor. 
Prejšnja.  Brigita. 

B  r  i  g  i  t  a.  (Pride  od  desne  in  se  prikloni.)  Naš 
oče  so  mi  dali  tole  pismo  za  Vas,  gospod. 
(IzroCi  pismo  Gromu.)  In  SO  rekli,  da  naj  kar 
počakam. 

Grom.  Od  župana.  Milostna,  prosim, 
oprostite !   (Odpre  pismo.)  Takoj   sem   gotov. 

Baronovka.  Prosim.  (Gleda  Brigito  dalje 
časa.)  Sedi,  dekl^!  (]i  primakne  stol.)  Le  sedi! 
Nič  se  ne  sramuj  I 

Brigita.  Saj  lahko  stojim. 

Baronovka.  A  sediš  tudi  lahko.  (Brigita 
boječe  sede)  Čigava  si  pa?  (Grom  piše  odgovor.) 

Brigita.  Čigava  ?  (Smeje.)  Ne  vem.  Pri 
županovih  me  imajo  za  domačo,  za  svojo. 

Baronovka.  (Potegne  roko  preko  Cela,  kakor 
bi  se  hotela  nekoga  spomniti.)  Kako  ti  je  ime? 

Brigita.  Brigita. 

Baronovka.  In  kako  se  pišeš? 

Brigita.  (Ne  more  se  precej  spomniti.)  A... 
Bezilj. 

Baronovka.   Kaj  pa  so   tvoji   starši? 

Brigita.  Umrli  so. 

Baronovka.  Oba?  Že  davno? 

Brigita.  Mati  pred  desetimi  leti.  Očeta 
pa  nisem  nikdar  poznala. 

Baronovka.   Pa  kaj  so  bili  starši? 

Brigita.  Mati  delavka  pri  županovih. 
Oče  pa  menda  ravno  to. 

Grom.  (.Dopiše  list  in  ga  zapre  v  zalepko.) 
Tako  !  (Da  pismo  Brigiti )  Tu  je  odgOVOr.  (Ba- 
ronovka gre  proti  ozadju.)  Milostna  I  Tudi  jaz 
grem  gori.  (Stopi  hitro  za  njo). 

5»  prizor. 
Brigita. 

(Stoji  nekaj  časa  zamišljena.)  Zakaj  me  je  tako 
izpraševala?  Gotovo  sem  se  ji  zdela  po- 
dobna kakemu  drugemu  dekliču,  ki  ga  ona 
pozna. 

6.  prizor. 
Brigita.  Filip. 

Filip.  (Stopi  nenadoma  pred  njo.)  O,  go- 
spodična! 

Brigita  (se  malo  prestraši.)  Kdo  pa  je? 

Filip  (ponosno.)  Jaz  sem.  Visokorodne 
gospe  baronovke  Helene  Grevnove,  vdove 
C.  kr.  podpolkovnika,  grajščakinje  na  Kalu, 
prvi  postrežnik. 

Brigita.   Te  gospe  —  tako? 

Filip.  Da,  da!  Kako  pa  je  kaj,  lepa 
rožica  ?  (Hoče  jo  pobožati,  pa  se  mu  umakne.)  Nič 
se  ne  boj,  veverka  drobna,  malamačica! 

Brigita.  Jaz  sem  Brigita,  nič  druzega. 

Filip.  Brigita,  da,  pa  mila  zvezdica  tudi, 
pa  pisana  polonica  tudi.  Ali  mi  daš  po- 
ljubček? 

Brigita.  Vi  ste  neumni. 

Filip.  Jaz  neumen?  O  ti  poredna  go- 
lobica, vitka  srnica !  (Začuje  se  klic :  Filip  1  Brzo 
odide  proti  gradu). 

7.  prizor. 
Brigita.  Jelen. 

Jelen.    (Pride  od  leve.)  Ti  tukaj,  Brigita? 

Brigita.  Gospod  oskrbnik !  -  Prinesla 
sem  pismo  od  Dolanjčevega  očeta  in  zdaj 
nesem  odgovor  nazaj.  (Po  premolku.)  Zakaj 
Vas  pa  toliko  časa  ni  nič  k  nam?  Kaj  smo 
se  zamerili? 

Jelen  (jo  žalostno  pogleda.)  O  nič,  Brigita, 
zlata  duša!  Imel  sem  pač  delo.  Počakaj  no 
malo ! 

Brigi.ta.  Pa  žalostni  ste.  Kaj  Vam  je, 
gospod? 

Jelen.  Hm!  Ko  bi  mogel  to  povedati! 

Brigita.  Lahko  mi  poveste,  če  hočete. 

Jelen.  Ah  ne,  ne !  Zdaj  ne !  Pravzaprav 
nikoli  ne! 


Brigita.  Nikoli  ne !  (PMašna.)  Kaj  za  Boga 
se  Vam  je  zgodilo?  O  povejte  mi,  gospodi 
(Približa  se  mu  in  položi  roko  na  ramo.)  Povejte 
vsaj  meni!  Ali  mi  ne  zaupate? 

Jelen.  (Kakor  bi  se  vzdramil  iz  žalosti.)  NiČ, 
nič  ni.  Nikar  me  ne  vprašuj,  Brigita,  prosim, 
nikar!  K  Vam  pa  pridem  kmalu,  morda  že 
jutri. 

Brigita.  In  doma  mi  poveste... 

Jelen.  Ti  ne  veš,  zakaj  pridem.  In  če 
ti  bo  težko  delo,  kar  boš  slišala  jutri  od 
mene,  potem  bom  vedel  . . . 

Brigita.  Ah,  le  pridite !  (Poskoči.)  In  jaz 
Vam  bom  zaigrala  na  citre  in  z  Doro  bomo 
zapeli  in  vse  žalosti  bo  konec!  Zdaj  pa 
moram  iti.  Jutri  se  torej  vidimo!  Z  Bogom! 
(Potrese  mu  roko.) 

Jelen  (zamolklo.)  Z  Bogom,  angel ! 

8.  prizor. 
Jelen. 

(Gleda  nekaj  časa  za  njo.)  Bogve,  ali  nič  ne 
sluti?  Kakor  gorski  vir  je  Čisto  njeno  oko! 
Gorje  mi,  ako  bi  se  morda  skalilo  zaradi 
mene.  (Sede  in  nasloni  glavo  v  obe  roki). 

9.  prizor. 
Jelen.  Birek. 

B  i  r  e  k.  (Širok  klobuk  nazaj  pomaknjen,  s  pa- 
ličico in  cigareto.  Drži  se  na  smeh.)  Servus,  servus! 
Ali  si  sam ! 

Jelen.  Kaj  pa  ti  danes? 

Birek.  Saj  me  vidiš.  V  rožicah  sem  malo, 
pa  ne  veliko.  Lahko  sedem  ?  (Se  ozre.)  Ali  je 
kdo  blizu? 

Jelen.  Kar  sedi!  Sama  sva. 

Birek.  Veš,  brate,  veselico  napravimo 
na  cesarjev  rojstni  dan,  grand-veselico.  Tom- 
bolo, petje,  ples,  vsega  hudiča. 

Jelen.  Res?  Glejte  no.  To  je  pametno. 

Birek.  V  grajskem  gozdu,  zunaj,  veš, 
če  nam  tvoj  stari  dovoli.  Doljanec  ga  je 
pismeno  prosil. 

Jelen.  Mislim,  da.  Saj  mu  ne  bo  no- 
bene škode  — . 

Birek.  In  tako  smo  že  danes  malo  po- 
izkusili, kako  se  bo  pilo.  Pripeljali  so  tudi 
novo  vino,  izvrstno  vino. 

Jelen.  V  kakšen  namen? 

B  i  r  e^k.  V  kakšen  namen  ?  I,  da  se  bo  pilo. 

Jelen.  Veselico,  mislim. 

Birek.  Jaz  tudi.  Ali  mora  imeti  vsaka 
reč  svoj  namen?  Veselica  ima  namen,  da  se 
ljudje  veseli.  Ne?  Ti  si  čuden  patron.  Kaj 
pa  si  tuhtal  z  glavo  in  obema  rokama?  Ne- 
kaj ti  menda  ni  nič  prav. 

Jelen.  Mislim  da  ne. 

Birek.  Kako  je  s  tvojo  lesno  kupčijo? 

Jelen.  Osleparjen  sem. 

Birek.  Beži!  Jaz  sem  se  malo  bal.  In 
zdaj  ?  Ali  je  stari  zelo  pokonci  ? 

Jelen.  Saj  ga  poznaš.  Denar  hoče  nazaj 
—  druzega  nič. 

Birek.  In  ti  si  ga  izposodi  in  mu  ga 
vrzi  pod  nos,  in  komedije  bo  konec.  Po- 
sojilo pa  lahko  letoma  poravnaš.  Brez  dolga 
dandanašnji  tako  ni  več  nihče.  Zdaj  pa  vzemi 
■  puško  ali  palico  ali  oboje  pa  pojdi  z  menoj 
na  izprehod  doli  v  Kot  —  pit.  Vino  pellite 
curas !  Mladosti  jasnost  misli  take  —  si  kmalu 
iz  srca  spodi  in  glave. 

Jelen  (se  vzdrami.)  Premišljevanje  nazad- 
nje res  nič  ne  pomaga. 

Birek.  Nič,  prav  niči  Samo  škoduje. 
Veseli  se,  dokler  si  mlad  in  te  ima  vse  rado  I 
Še  jaz  sem  vesel,  ko  nisem  nič  —  kemiško 
čista  ničla. 

Jelen.  Kaj  bi  tisto  ?  Medicinec  si.  Zakaj 
nočeš  naprej  študirati  ?  Škoda  za  tvojo  glavo. 

Birek.  Škoda  res,  da  bi  jo  belil!  Kaj 
mi  pa  manjka?  Stanovanje  in  hrano  imam 
pri  županu  in  zato  sem  —  občinski  tajnik. 
Pri  geometru  v  mestu  vsak  dan  malo  po- 
bezam  po  papirju  in  zaslužim  za  obleko. 
Navezan  nisem  na  nobeno  uro  —  kaj  pa 
še  hočem? 

Jelen.  Če  si  zadovoljen,  potem  je  vse 
dobro.  Medicina  — 

Birek.  Ah  —  medicina!  Kozarec  vina 
est  medicina  quasi  divina. 

Jelen.  K  županovim  danes  ne  grem. 
Malo  sem  razburjen  in  ne  maram  razlagati 
svojega  stanja.  Pojdiva  rajši  v  mesto ! 

Birek.  Ah,  in  Dora  te  tako  težko  čaka. 
Zares,  prijatelj !  Dekle  je  vse  neumno  nate. 
Še  meni  je  naročila,  da  naj  te  zvabim  doli. 


Jelen.  Ali  misliš,  da  me  res  ljubi? 

Birek.  Kolikor  morem  jaz  presoditi,  res. 
Česar  je  polno  srce,  rado  iz  ust  gre.  In  pri 
Dori  je  zmirom  gospod  Jelen,  gospod  Antc, 
oskrbnik,  logar  na  ustih  —  ergo. 

Jelen*.  (Nekaj  časa  molči,  potem  zaupno.)  Pri- 
jatelj, kaj  rečeš  na  to  —  jaz  jo  mislim  snubiti. 

Birek.  Resno  misliš? 

Jelen.  Resno. 

Birek  (kakor  v  zadregi.)  I  —  no.  Kaj  re- 
čem? Snubi  jo! 

Jelen.  In  sicer  mislim  to  že  jutri  storiti, 
Oče  menda  ne  bo  nasproten. 

Birek.  Tega  se  ni  treba  bati.  On  bo 
zadovoljen. 

Jelen.   Ali  mi   torej  ne  odsvetuješ  —  ? 

Birek.  Zakaj?  V  takih  zadevah  najrajši 
molčim  in  bom  tudi. molčal  kakor  zid.  Poj- 
diva! 

Jelen.  V  mesto.  (Vstane). 

Birek.   Pripomnim  le  to,  kar  pa  lahko 
sam  veš:   za  srečen   zakon  je  treba,  da  se 
ljubita  —  dva,  oba.  Veš  ?  (Odideta  na  levo). 
Zavesa  pade. 

Drugo  dejanje. 

Gozd.  Na  desni  obrasteno  skalovje,  iz  katerega  vre 
studenec.  Pri  studencu  in  na  levi  klop. 

1.  prizor. 
Doljanec.  Grom. 

D  o  I  j  a  n  e  C.  (Pride  od  leve  brez  pokrivala  in 
se  prikloni  Gromu,  ki  pride  od  desne  izza  skalovja.) 
Imam  čast.  Imam  čast,  gospod  grajščak.  (iz 
dalje  se  čuje  hrup  in  petje). 

Grom  (mu  seže  v  roko.)  Dober  dan,  oče 
župan!  Ali  je  veselo?  Tudi  jaz  grem  po- 
gledat veselico. 

Doljanec.  Prav,  prav.  Že  tako  sem 
Vam  hvaležen,  da  ste  mi  prostor  dovolili 
in  zdaj  nas  še  počastite.  Zahvaljujem  se  Vam 
prav  iz  srca.  (Obriše  znoj.)  Dve  klopi  sem  dal 
tukaj  napraviti,  da  se  ljudje  lahko  pridejo 
hladit.  Saj  ne  boste  hudi 

Grom.  Pametno,  umestno  — pa  da  ne 
pozabim,  jaz  Vam  moram  čestitati,  izbrali 
ste  si  zeta,  postanete  častivreden  tast  .  .  . 
(Mu  seže  v  roko.)  Želim  sreče. 

Doljanec.  Da,  da.  Prišlo  je  nenadoma. 
(Vidno  vesel.)  No,  naj  bo!  Kaj  hočemo!  Mla- 
dina ostane  vedno  enaka,  to  se  pravi,  rada 
se  ima  . . . 

Grom.  I  seveda.  In  moj  oskrbnik  je  iz- 
vrsten mož,  to  Vam  rečem,  oče  župan,  mlad 
pa  tako  moder  mož. 

Doljanec.  Dekle  je  še  malo  bolestno. 
Bila  je  v  samostanu  in  zrak  ji  ni  prijal. 

Grom.  To  nič  ne  d^.  Naš  zrak  jo  kmalu 
pozdravi.  In  zakon  je  marsikdaj  tudi  dober 
zdravnik. 

Doljanec.  (Stopi  nekoliko  bliže  k  Gromu. 
Zaupno.)  In  kar  se  tiče  tistega  denarja,  veste 
—  je  že  dobro,  vse  dogovorjeno. 

Grom.  (Se  dela  nevednega.)  Kateri  denar 
mislite  ? 

Doljanec.  1  no,  gospod  Jelen  mi  je 
vse  povedal.  Tisti  denar  mislim,  ki  ga  ima 
Vam  dati  izza  one  kupčije .  .  . 


Grom.  Kaj  je  s  tistim  denarjem  ? 

Doljanec.  Vso  stvar  jaz  poravnam, 
da  ne  bo  nobenih  zaprek  in  neljubih  skrbi. 
Dora  bo  imela,  hvala  Bogu,  še  zmerom 
lepo  svotico. 

Grom.  Lepo,  lepo!  Kaj  pa  hočete,  saj 
je  edina  hči  in  za  otrokovo  srečo  se  lahko 
vse  žrtvuje.  Oskrbnik  Vam  je  torej  odkril 
to  svojo  zadrego.  No,  to  ni  taka  reč.  Vidi 
se  pa,  kako  tanko  vest  ima  mož.  Izvrstnega 
moža  dobote  —  to  rečem,  oČe  župan,  in  še 
enkrat  Vam  čestitam. 

Doljanec.  Meni  zelo  ugaja,  ker  je 
tako  resen,  ne  kakor  drugi  škrici,  vetrnjaik, 
polni  medu. 

Grom.  Pa  veste  kaj,  oče  župan?  Pred 
hčerjo  morate  to  zakrivati,  da  je  namreč 
meni  kaj  dolžan.  To  je  sicer  malenkost,  pa 
nazadnje  lahko  rodi  kako  sitnost,  zamero 
ali  kar  si  bodi .  .  . 

D  O I  i  a  n  C  C.  Razume  se.  Dora  ne  ve  nič 
o  tem.  Čemu  ji  tudi  treba  vedeti? 

Grom.  Tako  je.  —  Gospa  baronovka 
pride  tudi. 

Doljanec.  Tudi!  Kolika  čast!  Pojdi va, 
gospod  grajščak! 

2.  prizor. 
Prejšnja.  Dora.  Brigita. 

Dora.  (Pride  od  leve  z  Brigito.  Držita  se  za 
roko.)  Očka,  pojdite  no  k  ljudem!  Zmerom 
sprašujejo  po  Vas.  (Se  pokloni  Gromu). 

Grom.  Gospodična,  dana  mi  je  prilož- 
nost, da  Vam  čestitam  kot  nevesti.  Bog  Vas 
živi!  (Ji  da  desnico). 

Doljanec.  Saj  grem,  že  grem. 

Dora.  Hvala ! 

Grom.  (Odhajaje  z  Doljanom.)  Saj  se  vidimo 
na  veselici. 

Dora.  Gotovo.  Prišli  sva  se  samo  malo 
pohladit. 

Grom.  Klanjam  se.  (Odideta  na  levo.) 

3.  prizor. 
Dora.  Brigita. 

Dora.  (Sede  z  Brigito  na  klop.)  Ah,  kako 
prijetno!  Brigita,  ti  pa  nisi  danes  nič  kaj 
vesela. 

Brigita.  Po  navadi,  Dora.  Ne  vem, 
časih  človeku  tako  pride,  da  je  na  zunanje 
videti  klavcrn,  a  ni  ravno  žalosten  v  srcu, 

Dora  (ji  dene  roko  okoli  vratu.)  Sicer  pa 
tudi  jaz  nisem  prav  dobre  volje.  (Nekaj  Časa 
molči.)  Neka  tesnoba  mi  leži  na  duši,  kakor 
bi  se  nečesa  bala  —  sama  ne  vem,  kako  bi 
se  izrazila. 

Brigita.  Morda  pa  še  nisi  popolnoma 
zdrava  ?  To  prejde  . . . 

Dora.  Ne,  ne!  To  je  dušna  bolezen. 

Brigita.  Zadnje  dni  si  bila  pač  razbur- 
jena. Seveda  —  dnevi  pred  poroko  morajo 
biti  po  mojih  mislih  težki,  važni,  ali  ne  ?  In 
poleg  tega  je  prišlo  vse  tako  nenadoma,  ali 
vsaj  hitreje,  nego  bi  kdo  pričakoval.  Resni 
premisleki . .  . 

Dora.  (Kakor  bi  ne  slišala.)  Bogve,  ali  me 
ima  res  rad?  Kaj  misliš,  Brigita? 


Brigita.  Seveda.  Zakaj  to  vprašaš? 

Dora.  Časih  me  napade  slutnja,  dame 
ne  jemlje  iz  čiste,  iz  same  ljubezni.  Ne  mo- 
rem si  pomagati . . . 

Brigita.  Ne  bodi  neumna!  Zakaj  pa? 
Saj  je  bil  vendar  ves  čas  tako  prijazen  in 
ljubezniv,  da  se  ni  prav  nič  čuditi,  če  te  je 
zasnubil. 

Dora.  Bil  je  s  teboj  ravno  tako  ljubezniv, 
Brigita,  ali  še  bolj.  (Pogleda  Brigito  pazno). 

Brigita.  Z  menoj?  Seveda,  ker  ve,  da 
me  imaš  ti  rada  kakor  sestro.  In  pa  ker 
ve,  da  sem  (s  tresoCim  glasom)  uboga  deklina, 
sirota... 

Dora.  Go  objame.)  Tiho,  Brigita!  Nobene 
reči  na  svetu  bi  mu  bolj  ne  zamerila,  kakor 
da  nima  tebe  rad.  Meni  vrši  vse  nekaj  dru- 
zega  po  glavi. 

Brigita.  Kaj  takega?  Ti  si  vse  prehudo 
misliš. 

Dora.  Boljše  je  beračiti,  kakor  živeti  v 
zakonu  z  možem,  ki  ne  ljubi  žene.  Meni 
se  tako  zdi,  čeprav  nisem  še  nič  poizkusila 
na  svetu. 

Brigita.  Za  božjo  voljo!  Kakšne  misli 
pa  imaš  danes? 

Dora.  Kar  govoriva  med  sabo,  to  ostani 
skrito !  Brigita,  jaz  se  le  bojim,  da  me  jemlje 
zaradi  denarja  — 

Brigita.  Beži,  beži!  Veš,  draga  moja, 
s  tem  mu  delaš  krivico.  Bog  obvaruj,  ko  bi 
to  izvedel ! 

Dora.  Saj  pravim,  da  ostani  najin  po- 
govor skrit.  Samo  tebi  zaupam  vse. 

Brigita.  On,  Anton  (hitro  popravi)  go- 
spod oskrbnik,  ki  je  tako  blag,  tako  po- 
nižen, tako  nesebičen  . . . 

Dora.  Ljuba  Brigita,  vse  to  je  res.  Ali 
ti  ne  veš  vsega. 

Brigita.  Česa  ne  vem  ?  Povej  mi  torej ! 

Dora.  On  se  je  pri  neki  kupčiji  zadolžil 
po  neprevidnosti  ali  po  nesreči . . . 

Brigita.  Odkod  to  veš? 

Dora.  Da  je  bil  ogoljufan  od  kupca? 
Pravil  mi  je  Birek.  O  kupčiji  pa  sem  že  prej 
vedela  od  Jelena  samega,  ko  je  še  nekoliko 
upal. 

Brigita.    In  kaj  potem?  Ali  je  veliko? 

Dora.  Ne.  Sicer  pa  je  denar  sam  na 
sebi  malenkost,  ici  je  brzo  poravnana,  toda 
mene  vendarle  peče.  Morda  ga  je  ta  zadrega 
privela  do  koraka. 

Brigita.  Bodi  vendar  mirna!  Samo  za- 
drega . . . 

Dora.  Prav  imaš!  Jaz  ne  bom  nič  več 
mislila  na  to.  On  je  poštena  duša,  in  konec 
bodi  besedi! 

4.  prizor. 

Bi  rek.  Tukaj  ste?  Aha!  Jaz  pa  iščem 
in  iščem  . . .  (Godba  se  čuje.)  Hajd  plesat ! 

Dora.  Greste  z  menoj  plesat? 

Birek.  Jaz  ne.  Principielno  ne  plešem. 

Dora  (poredno)  O  gospod  Birek,  jaz  bi 
pa  le  rada  slišala  enkrat  od  Vas:  principi- 
elno ne  pijem. 

Birek.  Pojdite!  To  je  vse  kaj  druzega. 
Morda  pa  še  kdaj  slišite.  Kdo  ve?  Potem 
gremo  po  Jelena.  Še  zdaj  ga  ni. 

Dora.  Če  greste  z  menoj  plesat  — ? 

Birek.  Svet  se  ne  bo  podrl.  Bodi!  Z 
Vami,  pa  samo  z  Vami,  gospodična  Dora, 
grem  enkrat,  pa  samo  enkrat. 

Dora.  Dobro.  Bom  videla. 

Birek  (j»  ponudi  roko.)  Prosim. 

Dora  (se  ga  prime)  Brigita!  Hajd! 

5.  prizor. 
Prejšnji.  Filip. 

Filip.  (Pride  hitro  izza  oskalja  in  ponudi  enako 
desnico  Brigiti.)  In  jaz  —  S  teboj,  zvezdica  moja! 

Brigita.  Grem  lahko  sama.  (Odidejo  na 
levo). 

6.  prizor. 
Baronovka.  Jelen. 

Baronovka.  (Sede  na  klop.)  Glejte  si  no, 
kako  je  tu  krasno!  Studcnčnica!  —  Torej  Vi 
pravite,  gospod  oskrbnik,  da  ste  pregledali 
ves  kompleks? 

Jelen.  Da. 

Baronovka.  No,  povejte  mi  zdaj,  ko- 
liko cenite  mojo  posest!  Povejte  mi  od- 
kritosrčno 1 

Jelen.  To  je  malo  težko  —  zame . . . 


Baronovka.  Razumem  Vas.  Jaz  bi  pa 
ravno  rada  cula  povsem  nepristransko,  pra- 
vično sodbo.  Tu  imam  zapisano  svojo  ceno. 
(Mu  pokaže  zavitko.)  Pokažem  jo,  brž  ko  mi 
poveste  Vi  svojo. 

Jelen.  Gospodu  Gromu  ne  bi  bilo  všeč, 
ako  bi  nastavil  višji  kup,  kakor  ga  je  on. 

Baronovka.  Ali  veste  za  njegov  kup ? 

Jelen.  Ne.  Doslej  mi  ga  še  ni  povedal. 

Baronovka.  Tem  boljše.  Jaz  Vam  dam 
častno  besedo,  da  se  pred  njim  ne  bom 
sklicevala  na  Vas.  Tu  imate  mojo  roko.  Po- 
vejte svojo  sodbo  svobodno,  kakor  mislite ! 

Jelen.  Tako  bi  rekel  —  med  brati  — 
je  vredno  vse  skupaj  —  okroglo  —  kaj  bi 
rekel  —  petdeset  tisočakov. 

Baronovka.  (Odpre  zavitko  in  mu  jo  po- 
kaže.) Toliko  zahtevam  jaz. 

Jelen.  (Prebere.)  Petinštirideset.  Rekel 
sem  torej  preveč.  Tako  pač,  okroglo  število 
sem  povedal. 

Baronovka.  In  gospod  Grom  mi  po- 
nuja trideset.  Srčna  Vam  hvala,  gospod 
oskrbnik!  (Seže  mu  v  roko  in  gre  proti  levi.)  Vi 
ste  poštenjak. 

7.  prizor. 
Jelen. 

(Osupel  nekoliko  časa  molči)  Trideset  tisOČ? 
Toliko  manj  ?  Kaj  poreče  zdaj  ?  Zakaj  nisem 
rajše  molčal }  (Razburi  se.)  Toda  nič !  Prav  je. 
(Udari  z  nogo  ob  tla.)  Ta  lakomnik  se  je  šče- 
peril  nad  menoj  zaradi  treh  tisočakov,  a  tu 
bi  jih  dvajset  rad  po  krivici  pribranjaril.  Naj 
stori  z  menoj,  kar  hoče!  Na  vse  sem  pri- 
pravljen.  (Odide  za  baronovko  krepkih  korakov). 

8.  prizor. 
Briiita. 

(Pride  iz  ozadja  potihem,  gleda  nekoliko  hipov 
za  odhajajočim,  potem  se  zgrudi  na  klop  in  nasloni 
glavo  na  skalo)  Ah,  da  sem  le  sama,  sama! 
Ah,  da  bi  me  nihče  ne  videl,  ne  nagovoril! 
(Čuje  se  petje  moSkih  in  ženskih). 

Je  pa  davi  slan'ca  padla 

na  zelene  travnike  — 

je  vse  rož'ce  pomorila . . . 

(Pokrije  se  s  predpasnikom  in  joka.  Začuje  ko- 
rake, hitro  si  obriše  oči  in  se  ozre). 

9.  prizor. 
Brigita.  Župnik. 

Župnik.  (Pride  od  desne.)  Kaj  pa  ti  tukaj, 
deklica,  sama?  Kdo  si  že?  Aha,  županova 
—  Brigita,  da! 

Brigita.  Na  veselici  je  taka  gneča. 

Župnik.  Kakor  nalašč.  S  teboj  imam 
nekaj  govoriti.  Dobro,  da  sva  sama.  (Tiplje 
se  po  žepu.)  Imam  pri  sebi 

Brigita  (začudena.)  Kaj  pa.? 

Župnik.  Le  počakaj,  da  ti  povem.  Se- 
diva! (Sedeta.)  Včeraj  je  bila  pri  meni  baro- 
novka.  Izpraševala  me  je  o  tebi,  odkod  si. 
Čigava  si,  koliko  časa  bivaš  tu,  Icoliko  si 
stara  in  tako  naprej.  Tako  me  je  spomnila 
na  nekaj,  kar  bi  kmalu  za  vedno  pozabil. 
No,  za  vedno  ne,  pač  pa  za  predolgo.  Ko- 
liko si  zdaj  stara,  ali  veš  sama? 

Brigita.  Vem.  Oktobra  bom  dvajset  let. 

Župnik.  Potem  je  prav.  Tvoja  mati  je 
umrla  pred  desetimi  leti.  Bila  je  dobra,  po- 
štena ženska.  Na  smrtni  postelji  je  izročila 
meni  zapečateno  pismo  —  tole,  vidiš  —  s 
pristavkom,  da  naj  ti  ga  dam  in  ako  boš 
hotela,  tudi  preberem,  in  sicer,  ko  dopolniš 
dvajset  let. 

Brigita.  (Iznenadena  gleda  pismo.)  Dajte 
mi  ga,  preberite  mi !  O  moja  draga  mati  I 

Župnik.  Sicer  še  nisi  dvajset  let  stara, 
no  pa  dva  meseca  naprej  ali  nazaj,  nič  ne 
dč.  Baronovki  sem  pismo  pokazal  in  ona 
me  je  strašno  silila,  da  naj  ga  kar  odprem. 
Tega  seveda  nisem  smel  in  hotel  brez  tvoje 
vednosti,  zakaj  pismo  je  nate  naslovljeno. 
Tu  ga  torej  imaš.  (}i  da  pismo.)  Ako  hočeš, 
preberem  ga  tudi. 

Brigita.  Prosim,  kar  preberite! 

Župnik.  (Odpečati  pismo  in  bere  počasi.) 
„ Ljuba  moja  hči!  Moli  za  svojo  mater  in 
ne  huduj  se  nanjo!  Tvoj  oče  je  baron 
Vojteh  Greven  s  Kala." 

Brigita.  (Vzklil^ne).  Moj  Bog! 

Župnik.  Le  poslušaj!  „lzročil  mi  je 
zate  petsto  goldinarjev,  katere  imaš  nedo- 
taknjene shranjene  pri  Dolanjcu.  Ni  bil  na- 
pačen človek  —  tvoj  oče.  Moli  zanj,  naj  bo 
živ  ali  mrtev,  ko  to  prebereš.  Tvoja  mati 
Katarina." 


Brigita.  (Zaihti.)  O  moja  draga  mati ! 

Župnik.  Tudi  tvoj  oče  Vojteh  Greven 
je  mrtev.  Padel  je,  kakor  mi  je  med  drugim 
pravila  baronovka  na  Laškem  v  bitki  pri 
Solferinu. 

Brigita.  Ali  je  mogoče? 

Župnik.  Še  nekaj!  Tu  je  še  nekaj  pri- 
pisanega! ^Prosil  me  je,  da  naj  ga  svoj  živ- 
dan  ne  izdam.  Obljubila  sem  mu  in  besedo 
izpolnila."  Ni  pismo! 

B  r  i  g  i  t  a.  Kaj  hočem  ž  njim  ?  (Vzame  pismo). 

Župnik.  Prva  stvar  je,  da  to  povemo 
baronovki. 

Brigita.  Baronovki!  Za  božjo  voljo, 
kaj  poreče!  (Se  zamisli). 

Župnik.  (Vstane.)  Kaj  poreče?  Vesela 
bo,  da  je  našla  svojo  vnukinjo.  Dekle,  sreča 
te  čaka,  sreča.  Tako  bogata  gospa  in  pa 
dobra.  Še  za  našo  cerkev  je  dala  precejšen 
dar.  Ali  naj  ji  jaz  povem? 

Brigita  (hitro  in  odločno.)  Ne.  Prosim, 
ne.  — 

Župnik.  Torej  ji  poveš  ti  sama  in  po- 
kažeš pismo.  Tudi  dobro,  še  boljše. 

Brigita.  Jaz  ji  ne  povem  in  ne  pokažem 
pisma. 

Župnik.  Kako  si  čudna !  Imej  no  pamet! 
Baronovka  je  vdova,  sama,  bogata. 

Brigita.  Prosim  Vas  prav  lepo,  ne  po- 
vejte ji  nič. 

Župnik.  Zakaj  pa  ne  ?  Saj  to  ni  nič 
sramotnega  zate,  če  si  nezakonska.  Baro- 
novka me  tako  in  tako  vpraša,  ko  rne  za- 
gleda. Bržčas  pride  še  k  meni  vprašat.  Kaj 
ji  pa  hočem  reči? 

Brigita.  Recite,  da  ne  veste,  da  Vam 
nisem  povedala,  kaj  je  v  pismu. 

Župnik.  Tega  ne  morem  storiti.  Potem 
bi  lagal. 

Brigita.  Ah !  Potem,  torej  recite,  da 
nočete  povedati. 

Župnik.  Zameril  bi  se  baronovki. 

Brigita.  Recite,  da  sem  Vas  jaz  prosila, 
da  nikomur  niČ  ne  poveste.  Lepo  Vas  pro- 
sim, gospod  župnik,  ne  povejte  ji  nič! 

Župnik.  Zakaj  ne  ?  Tvoj  oče  je  le  od 
tvoje  matere  želel,  da  ga  ne  izda,  zdaj  pa 
sta  oba  mrtva.  Torej  ne  razumem,  zakaj  bi 

kaj  takega  skrivala  in  celo  v  svojo  škodo. 
Brez  vsakega  vzroka .  .  . 

Brigita.  Ni  res.  Imam  vzrok,  gospod 
župnik. 

Župnik.  Kakšen  ? 

Brigita.  Ne  morem  ga  precej  povedati. 
Povem  pa  Vam  vse,  morda  že  v  kratkem  času. 

Župnik.  Čudno,  čudno  to  I 

Brigita.  Prosim,  rotim  Vas,  ne  povejte 
ji  nič,  ne  zinite  ji  niti  oddaleč,  ko  bi  tudi 
kako  pravo  slutnjo  izrazila  vprašaje.  Zdaj  mi 
je  jasno,  zakaj  me  je  zadnjič  tako  motrila, 
izpraševala.  Gotovo  sem  podobna  materi. 

Župnik.  In  mati  tvoja  je  morda  služila 
v  gradu  . .  . 

Brigita.  Gotovo,  gotovo  Ali  mi  oblju- 
bite, gospod  župnik.^  Prosim  .  .  . 

Župnik.  Torej  naj  baronovka  nikdar 
ne  izve? 

Brigita.  Ne  tega!  Ampak  za  zdaj  enkrat 
ne.  Jaz  ji  bom  sama  povedala  in  takrat  tudi 
Vam  razodela,  zakaj  hočem,  da  ostani  to 
pismo  prikrito  za  zdaj. 

Župnik.  Dobro  torej.  Če  hočeš,  zakaj 
ne  bi  molčal?  Kakor  hočeš  ti:  Tebi  dobro 
želim. 

Brigita.  Srčna  Vam  hvala! 

Župnik.  A  pismo  le  dobro  shrani!  Zate 
je  to  važen  dokument  —  Dolanjčevim  naj 
tudi  ne  povem  —  ? 

Brigita.  Seveda  ne!  Nikomur,  prav  ni- 
komur! 

Župnik.  Srečna  ostani  I  (Odide  proti  levi). 

10,  prizor. 
Brigita. 

Brigita.  (Strastno  poljubi  pismo.)  Ali  je  to 
mogoče?  Ali  sanjam?  In  to  vem  jaz  sama? 
Tudi  Dolanjčevi  ne  ved6?  Kaj  poreče  Dora? 
Skriti  moram  to  pismo,  skriti.  (Skrije  list). 

11.  prizor. 
Brigita.  Jelen. 

Jelen.  (Pride  od  leve.)  Brigita ! 

Brigita  (v  zadregi)  Vi  —  Vi  —  gospod 
oskrbnik? 

Jelen.  Tudi  tebi  na  veselici  posebno 
ne  ugaja? 

Brigita.  Vroče  je  —  in  jaz  sem  rada 
sama . . . 

Jelen.  (Jo  nekaj  časa  molče  gleda.)  Brigita, 
ali  si  name  kaj  huda?  Povej  mi  odkrito! 

Brigita.  Zakaj? 

Jelen.  Ah,  kadar  stojim  pred  teboj,  se 
mi  zdi,  da  mi  vest  nekaj  očita.  (Položi  roko 
na  prsi.)  Zdi  se  mi,  kakor  bi  ti  bil  storil  kri- 
vico . . .,  kakor,  ah  . . . 

Brigita.  Meni  niste  storili  nobene  kri- 
vice, nikoli. 

Jelen.  Vem.  Toda  pri  srcu  mi  je  tako 
čudno.  Povej  mi,  Brigita,  ali  sem  ti  še  zme- 
rom isto,  kar  sem  bil  prej  v  tvojih  očeh? 
V  tvojem  srcu? 

B  ri  g  it  a.  Ne  razumem  Vas,  kaj  mislite  reči. 

Jelen.  Ali  sem  ti  zdaj  manj  ? 

Brigita.  Kako  manj?  —  Ako  se  poro 
čite  z  Doro,  stopite  vendar  v  našo  družino. 
Jaz  sem  sicer  tuja,  pa  čutim  se  domačo, 
Dolanjčevo,  in  Dora  mi  je  kakor  sestra, 
ljubim  jo  kakor  sestro.  Vi  postanete  torej 
takorekoč  moj  svak.  Zato  ste  mi  odslej  go- 
tovo več  in  bližji. 

Jelen.    Da,  da.   Vse  to  je  žalibog  res. 

B  r  i  g  i  t  a.  Kaj  ?  Žalibog?  Zakaj  —  žalibog? 

Jelen.  Nič,  nič!  Ne  morem  povedati. 
(Po  prcmolku).  Ali  pa  misliš,  da  bom  tudi 
srečen  v  zakonu? 

Brigita.  To  vprašate  mene?  Jaz  mislim 
vsekako,  da  boste.  Dora  je  tako  dobra,  blaga 
in  rada  Vas  ima. 

Jelen.  Ali  pa  tudi  veš,  da  rpi  s  temi 
besedami  trgaš  srce?  Tu  notri  se  vrši  boj, 
strašen  boj! 

Brigita.  Gospod  Jelen,  kaj  Vam  je? 
Razložite  mi!  Ako  Vam  jaz  morem  poma- 
gati, rada  storim  vse. 

Jelen.  Ne,  nihče  mi  ne  more  pomagati. 

Brigita  (milo,  sočutno.)  Nihče?  Pa  bi  Vas 
vsaj  tolažila!  Gospod  Jelen,  gospod  Anton, 
kar  povejte!  Prosto! 

Jelen.  Tudi  ti  mi  ne  moreš  pomagati! 
Tudi  ti  si  vzrok  tega  boja. 

Brigita  (prestrašena.)  Tudi  jaz?  Jaz  sem 
vzrok  ? .  .  . 

Jelen.  Tiho,  Brigita!  Ne  vznemirjaj  se! 
Vzrok  si  —  a  nisi  kriva.  Go  P"me  za  roko.) 

Nič  ne  premišljuj  mojih  besed!  Odpusti,  da 
sem  razburil  sebe  in  tebe!  Bodi,  ostani  mi 
dobra!  (Godba  se  začuje). 

B  r  i  g  i  t  a.  Jaz  Vam  ostanem  zmerom  to, 
kar  sem  Vam  bila. 

Jelen.  Hvala!  In  zdaj  se  vračam  —  in 
plesal  bom,  pel  bom,  kakor  norec!  (Odide 
hitro  na  levo.)  Z  Bogom! 

12.  prizor. 
Brigita.  Filip. 

Filip.  (Pride  izza  oskalja,)  A  tako,  božja 
polonica?  Kaj  pa  misli  naš  oskrbnik?  Zdaj 


krili  okoli  županove  hčere,  zdaj  stiska  tvoje 
ročice  —  to  ni  nič.  Kaj,  moja  deteljica? 

Brigita.  Pojdiva  k  ljudem! 

Filip.  Tega  ne  trpim,  da  bi  mi  kdo 
hodil  v  zelje. 

Brigita.   Jaz   grem.  (Se  obrne  od  Filipa). 

Filip.  Dobro,  dobro,  jaz  tudi.  Samo 
to  moram  še  povedati,  da  spotoma  ne  po- 
zabim. Moja  gospa  želi  s  teboj  govoriti,  da 
veš,  srebrna  lunica.  Pri  veselici  jo  dobiš. 
(Odideta  na  levo). 

Zavesa  pade. 
(KONEC.) 


ANTON  MEDVED: 


SREČNI  PEVEC 


Odprta  soba.  Na  mrtvaškem  odri 
počiva  mož,  visi  nad  njim  razpelo, 
po  ramah  padajo  mu   gosti  kodri, 
opleta  vence  lovorov  mu  čelo. 

Od  svita  bledega  polnočne  lune 
ožarjcn  pevec  spi  globoko  spanje. 
Molčijo  na  donečnih  goslih  strune, 
ki  rajske  glase  je  polagal  vanje. 


Le  babica  ob  postelji  žalobni 
bedi,  vrt6  ji  molek  roke  solzne; 
za  vsako  jagodo  na  vrvci  drobni 
debela  kaplja  ji  po  lici  spolzne. 

O  srečni  pevec !  Tebi  več  ne  more 
roditi  solz  dehtivo  hrepenenje. 
V  zrkalu  večnem  gledaš  zlate  vzore, 
ki  begal  si  za  njimi  vse  življenje. 


Srce  prirodc  za  teboj  utripa : 
studenec  žubori  ti  ljubo  hvalo, 
vrši  mogočno  ti  stoletna  lipa, 
in  slavec  droboli  ti  pesem  zalo.. 

BAJDA  KOZAK: 


UKRAJINSKO  VPRAŠANJE. 


redišče  Rusinskc  je  bil  Kijev, 
in  zato  je  že  Vladimir 
Veliki  (vladal  od  1.980. 
do  1015.)  ustanovil  1.  988. 
v  Kijevu  metropolijo,  ki  je 
bila  odvisna  od  Carigrada, 
a  je  ostala  v  zvezi  z  Rimom 
Še  potem,  ko  je  odpadel  Carigrad  od  Rima, 
t.  j.  do  konca  XI.  stoletja. 

Iz  Kijeva  so  premestili  metropolijo  1. 1299. 
v  Vladimir. 

Moskovski  knez  Ivan,  ki  je  postavil 
temelj  Kremlju,  je  poklical  I.  1325.  kijev- 
skega  metropolita  Petra  Rusina  v  Moskvo; 
to  pa  ni  bilo  ljubo  Rusinom,  da  bi  bil  v 
oddaljeni  in  tuji  Moskvi  sedež  vseruskega 
metropolita.  L.  1389.  je  Kijev  zopet  dobil 
metropolita,  a  K  1408.  se  je  Moskva  od- 
cepila od  Kijeva,  in  to  največ  iz  verskih 
vzrokov. 

V  XII.  stoletju  so  bili  Moskali  že  docela 
v  razkolu,  Rusini  pa  so  omahovali  še  mnogo 
mnogo  časa  med  Rimom  in  razkolnim  Cari- 
gradom. Da  se  niso  prej  uredile  verske  za- 
deve med  Rusini,  so  pač  krive  žalostne  raz- 
mere, neprestane  vojske  ter  obupni  boj  za 
samostojnost. 

Rusini  so  se  ločili  od  Carigrada  1.  1414. 
in  si  izvolili  Oregorija  metropolita,  ki  se  je 
udeležil  1.  1418.  tudi  vesoljnega  cerkvenega 
zbora  v  Kostnici.  L.  1439.  se  je  na  cerkve- 
nem zboru  v  Ferrari  dognalo  zedinjenje 
Maloruske.  Ko  je  pa  prišel  metropolit  in 
kesnejši  kardinal  Izidor  v  Moskvo,  da 
proglasi  unijo,  tedaj  je  nebrojna  množica 
ljudstva,  boljarjev  in  škofov,  zbrana  k  božji 
službi,  med  katero  je  imel  Izidor  poročati 
o  uspehu  zedinjenja  v  Rimu,  čakala,  kaj  po- 
reče knez;  in  veliki  knez  Vazilij  II.  se  je 
oglasil  proti  uniji.  Ker  se  je  kneza  vse  balo, 
ni    nihče    ugovarjal,    in    Moskva    veliko- 


(KONEC.) 

ruska  je  ostala  v  razkolu,  ter  je  še 
do  dandanes  ločena  od  Rima. 

Veliki  knez  je  nato  imenoval  metropolita 
za  razkolno  Moskvo,  papež  pa  za  katoliško 
Malorusijo;  Pij  II.  je  1.  1498.  natančno  do- 
ločil meje  obeh  metropolij,  ter  podvrgel 
kijevskemu  metropolitu  9  uniatskih  škofov. 

Katoliška  maloruska  cerkev  je  cvela  dokaj 
časa.  Kesneje  so  pa  zasedli  kijevsko  metro- 
polijo nevedni  in  nevredni  možje  in  katoliška 
zavest  je  upadala.  To  priliko  so  izrabljali 
carigrajski  patriarhi,  zlasti  Jeremija  II.,  ki 
je  ustanovil  po  Maloruski  mnogo  bratovščin 
v  zaščito  „ čistosti  grške  vere",  da  bi  tako 
zopet  docela  priklopil  Malorusko  Carigradu. 
Za  tem  je  nastopil  v  razkolni  cerkvi  velik 
nravni  propad ;  ljudstvo  je  podivjalo  in  du- 
hovščina je  bila  nevedna.  Videč,  da  ni  upati 
pomoči  ni  od  Carigrada  ni  od  Moskve,  so 
jeli  rusinski  škofje  misliti  na  Rim.  In  ker  se 
je  1.  1589.  ustanovil  v  Moskvi  samostojen 
razkolen  patriarhat,  so  uvideli  rusinski  škofje, 
da  od  zdaj  ne  preti  njihovi  pravovernosti 
nevarnost  več  od  Carigrada,  marveč  od 
Moskve,  ki  bi  jih  gotovo  tirala  v  popoln 
razkol.  Ti  in  še  drugi  razlogi  so  slednjič 
pripomogli,  da  se  je  1.  1595.  povrnila 
vsa  Maloruska  v  katoliško  cerkev 
—  Velikoruska  pa  ostala  razkolna. 

Cezaropapizem*  se  je  v  Moskvi  boljin- 
bolj  krepil,  dokler  ni  dosegel  vrhunca  pod 
Petrom  Velikim.  On  je  odpravil  mo- 
skovski patriarhat,  ustanovil  takozvani  „sveti 
sinod"  in  sebe  postavil  za  ruskega  papeža. 

Od  tedaj  je  bil  carjem  glavni  namen, 
izrabljati  cerkev  v  svoje  namene  ter  s  tem 
boljinbolj  utrjevati  svoje  samosilje. 

Po  dolgotrajnih  bojih  docela  oslabljena 
Maloruska  je  morala  čutiti  carsko  pest  tudi 
v  verskem  oziru.  Preganjanje  katoličanov 
je   bilo   na   dnevnem    redu,    in   fizična  sila 

carjev  ni  odjenjala,  dokler  se  ni  skoro  vsa 
Ukrajina  šiloma  zopet  pogreznila  v  moskov- 
ski razkol.  Omenimo  mimogrede  le  to,  da 
je  carjev  ukaz  združil  I.  1839.  do  4  mili- 
jone rusinskih  uniatov  z  razkolno  cerkvijo, 
in  da  je  dandanes  edino  še  v  Vilni  uniatski  škof. 

Peremyslski  rusinski  uniatski  škof  Peleš 
piše  v  knjigi  „Geschichte  der  Union":  »Vsak 
pošten  Malorus  mora  priznati,  da 
je  zedinjenje  z  Rimom  cerkev  in 
narodnost  Malorusov  rešila  neiz- 
ogibnega propada." 

In  to  je  tudi  res.  Malorusi  niso  hoteli 
razkola,  ker  drugače  ne  bi  bili  želeli  in  tudi 
s  ponosom  sklenili  unije  z  Rimom  —  kljub 
vsem  oviram. 

Malorusi  se  niso  nikoli  radi  vezali  .z 
Moskvo,  tudi  v  cerkvenem  pogledu  ne. 
Vedno  so  si  prizadevali,  politično  neodvisni 
biti  od  Moskve,  dobro  vedoč,  da  pomeni 
to  zanje  robstvo  in  narodni  propad;  ravno 
tako  dobro  so  pa  tudi  vedeli,  da  bi  cerkveno 
združeni  z  Moskvo  ne  trpeli  samo  v  verskem, 
ampak  tudi  v  narodnem  oziru.  Odvisnost 
je  slednjič  le  odvisnost,  bodi  kakršnakoli, 
in  ne  ostane  brez  vpliva  in  vsestranskih 
posledic. 

Da  se  niso  hoteli  Rusini  družiti  z  raz- 
kolno cerkvijo  moskovsko  tudi  iz  narodnih 
ozirov,  nam  priča  pogodba,  ki  so  jo  skle- 
nili kozaki  s  Poljaki  v  Gad  j  ač  i  I.  1658., 
v  kateri  sl6ve  točka  7.:  „Cerkvena  unija 
naj  se  razširi  na  vse"  (namreč  rusinske 
zemlje). 

Da  je  Rusinska,  oziroma  Ukrajina  toliko 
časa  omahovala  med  Rimom  in  razkolom, 
je  bilo  krivo  po  našem  mnenju  tudi  brez- 
obzirno postopanje  Poljske  napram  Rusi- 
nom,  in  to  ne  samo  v  gospodarskem  in 
narodnem,  marveč  tudi  v  cerkvenem  po- 
gledu. 

Papeži  so  sicer  vestno  ščitili  unijo,  spo- 
štovali njene  obrede,  celo  strogo  prepove- 
dovali prestop  iz  unije  v  latinsko  cerkev, 
a  posamezniki  z  vlado  se  teh  predpisov 
niso  vedno  držali,  [^oljska  je  hotela  docela 
podjarmiti  Ukrajino  in  je  pospeševala  po- 
latinjenje.    Polatinjeni   Rusini    so   pa,  kakor 


pišejo  rusinski  viri,  navadno  zapuščali  svojo 
narodnost  ter  se  popoljaCili. 

In  ako  nahajamo  toli-  in  tolikrat  v  rusin- 
skih zgodovinah  ter  celo  v  pesnih  napade 
na  latinsko  cerkev,  niso  ti  napadi  toliko 
verskega,  kolikor  narodnostnega  značaja. 

Naj  bi  bili  vsi  tako  pravični  in  modri, 
kakor  je  bil  in  je  Rim,  pa  bi  bila  Rusinska 
že  davno  in  stalno,  vsaj  do  krutega  cezaro- 
papizma,  katoliško-uniatska,  ker  Malorus  je 
vedel  in  še  v6  dobro  ceniti  vse,  kar  ne 
škoduje,  marveč  koristi  njegovim  idealom 
—  svobodni  Ukrajini, 

Trdimo  celo  to,  da  bi  se  bili  Rusini  v 
slučaju  večje  katoliške  zavesti  gotovo  na 
življenje  in  smrt  vzdignili  v  sveto  vojsko  za 
ohranjenje  svoje  vere  tudi  proti  še  toli  kru- 
tim in  brezobzirnim  carjem,  ko  so  jim  je- 
mali škofe  in  jih  silovito  tirali  v  razkol,  in 
resnica  je,  da  bi  se  takoj  radi  vrnili  zopet 
k  Rilmu,  ako  bi  —  mogli  in  smeli. 


Kako  velik  je  razloček  med  narodom, 
ki  ima  za  sabo  burno  preteklost,  in  med 
narodom,  ki  se  ne  more  ponašati  z  bogato, 
bujno  zgodovino!  A  ni  ga  menda  naroda, 
ni  je  dežele  na  kulturnem  svetu,  ki  bi  bila 
tako  bogata  na  stari  slavi  in  junaških  bojih, 
kakor  je  južna  Ruska  —  Ukrajina.  Res,  mnogi 
narodi  se  ponašajo  z  dolgoletnimi  borbami 
—  s  tisočletnim  bojnim  lovorom  pa  samo 
Rusinska.  In  toliko  sovražnikov  ni  imel  no- 
ben narod  kakor  Ukrajina. 

Južna  Ruska  je  naraven  prehod  v  Evropo 
iz  daljnih  neizmernih  azijskih  step.  Vsi  na- 
rodi so  se  selili  na  zapad  skozi  to  zemljo, 
in  ko  so  se  slednjič  nastanili  Rusi  v  nji,  so 
vživali  mir  le  malo  časa.  Prvi  ruski  nasel- 
niki  so  morali  gotovo  biti  hude  boje  že  z 
Grki,  svojimi  sosedi,  in  kesneje  z  drugimi 
divjimi  narodi,  ki  so  prihajali  iz  Azije  in 
od  Kavkaza,  kakor  n.  pr.  s  Pečenegi,  Plavci 
i.  dr.,  ki  niso  bili  nič  boljši  od  kesnejših 
Tatarjev. 

Silovitosti  teh  dolgoletnih  bojev,  dasi  iz 
poznejše  ddbe,  nam  izpričuje  zlasti  prekrasno 
„Slovo  o  polku   Igorjevem". 

Bojevati  so  se  morali  Rusini  s  sosednimi 
plemeni  in  Moskali,  dalje  skozi  stoletja  s 
Tatarji,  zlasti  s  krimsko  -  tatarsko  ordo  in  s 
Turki;  najžalostnejši  in  najbolj  obžalovanja 
vredni  pa  so  bili  stoletni  boji  s  Poljsko  in 
Moskvo,  ki  se  še  dandanes  nadaljujejo,  dasi 
ne  z  orožjem. 

In  nad  to  grozno,  z  ognjem  in  mečem 
pisano  tisočletno  ukrajinsko  zgodovino  se 
blesti  celo  nebo  jasnih  zvezdi,  mogočnih 
m6ž,  občudovanja  vrednih  junakov,  katerim 
je  bila  sreča  le  stepa,  svobodna  stepa,  ali 
kakor  pravi  kozaška  narodna  poslovica: 

Step  ta  volja  —  kozačka  dolja  1  O 

Najlepša  in  najbolj  pisana  stran  naše 
slovenske  zgodovine  je  pač  d6ba  turških 
bojev,  in  najbolj  ugaja  našemu  narodu  ono 
slovstvo,  ki  se  bavi  s  stoletjema  teh  bojev, 
in  le  žal,  da  se  pri  nas  tako  malo  neguje 
turško  zgodovinsko  leposlovje. 

Drugi  narodi  delajo  drugače.  Svojo  zgo- 
dovino pridno  uporabljajo  za  slovstvo  in 
iščejo  in  stičejo,  da  najdejo  uporaben  zgo- 
dovinski dogodek  v  svoje  leposlovne  svrhe. 

A  ne  samo  po  domačih  —  tudi  po  tujih 
zgodovinah  iščejo  radi  drugi  narodi  lepih 
snovi,  da  obogati  svoje  slovstvo. 

Pri  tem  smemo  trditi,  da  uporabljajo 
nerusinski  narodi  zlasti  ukrajinsko  zgodo- 
vino kaj  pridno,  ter  da  so  nekatera  slov- 
stva, zlasti  rusko  in  poljsko,  kar  obogatela 
na  račun  ukrajinskih  bojev,  ter  štejejo  take 
proizvode  mej  bisere  svoje  književnosti. 

Stvaritelj  ruskega  romana,  G  o  g  o  I  j,  ro- 
dom Rusin,  se  je  poslavil  z  ukrajinskimi 
romani  in  povestmi;  njegov  Taras  Bulba 
je  nenavadno  diven.  Puškin,  Lermontov 
i.  dr.  so  tudi  zajemali  iz  neizčrpnega  ukrajin- 
skega zaklada.  Nebroj  povesti  in  romanov 
iz  ukrajinske  zgodovine  in  bujnega  malo- 
ruskega  življenja  sta  napisala  v  poljščini 
Kraszewski  in  Czajkowski;  in  orjaka 
Sienkicwicza  grozni  roman  „Z  ognjem 
in  mečem",  se  naslanja  na  zgodovinske 
dogodke  iz  časov  Bogdana   Hmeljnickega. 


O  Stepa  in  svoboda  —  kozaška  sreča! 


Slavni  Anglež  Byron  je  opeval  hetmana 
Ivana  Mazepo.  Tudi  mnogi  drugi  pisa- 
telji, n.  pr.  znani  češki  pisatelj  Jelinek,  kaj 
radi  zajemajo  snovi  svojim  spisom  bodisi 
iz  življenja  bodisi  iz  zgodovine  ukrajinske. 

Seveda  se  tudi  Rusini  dobro  zavedajo 
svojega  zgodovinskega  bogastva  in  ga  knji- 
ževno uporabljajo  kolikor  morejo.  Čimbolj 
se  bo  pa  razvijala  rusinska  zavest  ter  se 
zlasti  slovstvo  reševalo  spon,  v  katere  je 
vkovano  vsled  neizprosne  cenzure,  tembolj 
se  bo  dvigalo.  Rusinom  bo  zadoščala  bo- 
gata zgodovina  za  stoletja  vsestranskega 
književnega  delovanja,  i)  Ona  idealnost,  s 
katero  so  se  bili  Rusini  sto-  in  stoletja  za 
„svjatyj  hrestj  i  zolotu  volju**  — 
za  križ  sveti  in  svobodo  zlato,  bo  gotovo 
zbudila  še  velike  pisatelje. 

Kadar  je  bilo  potrebno  ali  so  hoteli  ko- 
zaki  udariti  na  Turke  in  Tatarje,  so  razpo- 
slali iz  Zaporoške  Siči  kozake,  ki  so  klicali 
ljudi  na  vojsko  po  vsej  Ukrajini  in  jih  na- 
vduševali: „Kdor  hoče  za  krščansko  vero 
sedeti  na  kolu,  kdor  je  voljan  za  sveti  križ 
se  dati  razčetrtiti,  kdor  je  pripravljen  pre- 
stati vse  mogoče  muke  in  se  ne  boji  smrti, 
naj  gre  med  kozake!  Ne  bojte  se  smrti,  nje 
se  itak  ne  ubranite  I  Evo,  tako  je  naše  ko- 
zaško življenje!" 


Rusinski  narod,  ki  ima  toli  burno  in  trpko, 
a  slavno  preteklost,  je  pa  zdaj  ponižan  in 
zatiran.  Ne  sme  se  kulturno  razvijati,  kakor 
bi  hotel,  ne  sme  rabiti  niti  svojega  milega 
materinega  jezika  —  ta  30  milijonski  narod! 

Kar  so  imeli  Rusini  svojih  šol,  so  jih 
Velikorusi,  kakor  smo  videli,  zatrli;  usiljevali 
so  jim  najprej  svoj  jezik  v  uradih  —  carica 
Katarina  II.  je  pa  zapovedaia,  da  se  uvedi 
tudi  v  šole  moskovščina  —  lomonosovščina. 

L.  1861.  so  ustanavljali  Rusini  po  Ukra- 
jini nedeljske  šole;  ta  poizkus,  da  se 
povzdigne  prosveta,  pa  ni  bil  ljub  poljski 
šlahti  in  Židom  na  levobrežni  Ukrajini,  in 
židje  so  vzdignili  velik  krik  v  nekem  svojem 
časniku,   da   Ukrajinci   bunijo    narod    proti 

i)  Rimski  Katolik  V.  tcC. 

carju  in  pripovedujejo  ljudstvu,  kako  so  iz- 
ganjali Hmeljnickij  in  Hajdamaci  Poljake  in 
Žide  iz  dežele,  ter  da  hočejo  iznova  usta- 
noviti kozaško  hetmanstvo.  To  je  uporabil 
tudi  neki  moskovski  časnik,  trdeč,  da  se 
Ukrajinci  vežejo  s  Poljaki,  ker  je  ravno  tedaj, 
I.  1861.  buknila  poljska  ustaja.  Nato  je  mo- 
skovski urad  ustavil  nedeljske  šole,  ukra- 
jinske domorodce  pa  poslal  v  pregnanstvo. 
Isti  urad  je  I.  1863.  prepovedal  rabo  rusin- 
skega  jezika  v  pismu,  šoli,  v  cerkvi  in  v 
uradih  in  tudi  prepovedal  širiti  prosveto 
med  narodom  v  rodnem  jeziku. 

Moskovski  slavjanofili  so  črnili  čimbolj 
ukrajinske  domoljube  in  dosegli  so  tudi,  da 
je  izšel  1. 1876.  carski  ukaz,  ki  je  zabranjeval 
uvažati  v  Rusijo  rusinsko  pisane  knjige  in 
jih  tiskati  v  Rusiji.  Malorusko  slovstvo  v 
Ukrajini  so  s  tem  skoraj  zatrli.  In  ako  cen- 
zura dovoli  tiskati  kako  majhno  knjižico  v 
rusinskem  jeziku,  mora  biti  tiskana  v  veliko- 
ruskem  pravopisu.  Kar  je  dovoljeno  Polja- 
kom, Nemcem  in  celo  Tatarjem  in  zidom, 
ni  dovoljeno  RusinomI  A  tudi  to  preneha, 
tudi  to  krivico  preboli  rusinski  ukrajinski 
narod  in  rusinski  jezik  „ne  vmre  ne  zagine." 

V  Galiciji,  kjer  jih  živi  nad  tri  milijone, 
se  razvijajo  Rusini  nekoliko  laže,  kakor  se 
trdi  v  resnici;  a  mnogo  bolj  bi  se  lahko. 
Pa  tu  jih  gospodarsko  zatirajo  židje,  narodno 
pa  jih  tlačijo  Poljaki  in  jim  priznavajo  le 
malo  pravic  v  šoli  in  v  uradu. 

Na  drugi  strani  pa  zavirajo  pravo,  splošno 
in  vsestransko  delovanje  za  narod  rusofili, 
moskvofili,  ki  izkušajo  zatreti  slednje  gi- 
banje, slednji  pojav  v  prid  rusinski  narodni 
stvari,  ker  trdijo,  da  sta  velikoruski  in  ru- 
sinski narod  le  eden  narod  in  da  imata  le 
književni  jezik   in   pravopis  —  moskovski. 

Kljub  vsem  oviram  pa  stor6  rusinski 
domorodci  mnogo  za  rusinski  narod.  Levov 
je  postal  od  nekaj  desetletij  sem  pravo  sre- 
dišče in  ognjišče  rusinskega  kulturnega  in 
gospodarskega  delovanja  —  središče,  ki  ob- 
jema tudi  ukrajinske  književnike  pod  rusko 
vlado,  kjer  še  vedno  velja  znana  prepoved 
iz  I.  1876. 


Očrtali  smo  veliko  zgodovinsko  ozadje 
in  opisali  narodne  razlike  Rusinov  in  Veliko- 
rusov,  ker  je  le  iz  tega  mogoče  razumeti 
sedanje  vroče  boje  v  Rusiji:  strastno  agita- 
cijo in  željo  po  svobodi  na  eni,  in  kruto 
silo  na  drugi  strani.  Najhujši  vstanki  so 
ravno  v  onih  krajih,  kjer  prebiva  maloruski 
narod.  Delavstvo  se  dviga,  kmetje  se  branijo 
služiti  državi,  in  tudi  vse  izobraženstvo  po 
mestih  drži  z  vstaši  proti  državni  oblasti. 
Vedno  bolj  se  kaže  njih  namen,  da  bi  s 
krvavo  silo  ustvarili  samostojno  Ijudovlado. 

Drugačno  je  pa  politično  naziranjc  veli- 
kega narodnega  ukrajinskega  preroka,  Ta- 
rasa Ševčenka,  ki  javlja  v  divnih  pesmih 
vso  silo  svojega  čuvstvovanja.  On  je  pisal 
z  ognjem  in  z  vročo  srčno  krvjo.  Bil  je 
pravi  Slovan  in  pesnik.  Kljub  nenavadni 
ogorčenosti,  s  katero  napada  Moskale  in 
Poljake,  vendarle  ni  zabil  nikoli,  da  je  Slo- 
van in  da  broji  slovanska  mati  več  hčer^: 
nikdar  ni  pozabil,  da  so  tudi  Rusi  In  Poljaki 
slednjič  le  bratski  narod,  ter  da  so  vsi  Slo- 
vani ena  velika  družina,  ki  se  mora  v  celoti 
in  v  delih  ohraniti,  povzpeti  in  proslaviti  le  po 
slogi  in  sporazumnem  kulturnem  delovanju. 

Ševčenko  je  bil  plemenit  mož,  ki  je  rad 
odpuščal;  pozabil  bi  bil  vseh  krivic,  stor- 
jenih Ukrajini,  in  napel  vse  druge  strune 
na  svojo  liro,  ako  bi  bil  videl,  da  se  iz- 
boljša pretužno  stanje  Ukrajine  in  bi  le-ta 
prišla  do  svojih  svetih  pravic.  Vsak  narod 
slovanski  se  kulturno  zase  prosto  razvijaj, 
a  bodi  duševno  in  gospodarsko  združen  z 
vsemi  bratskimi  plemeni. 

Ševčenko  bi  bil  slednjič  zadovoljen  tudi 
z  velikorusko  vlado,  če  bi  le  bila  pravična 
Ukrajini.  Ko  je  car  Aleksander  II.  po  deset- 
letnem prognanstvu  pomilostil  njega  in  Ko- 
stomarova,  je  vse  oživelo  v  novih  nadah  na 
boljšo  bodočnost;  in  tedaj  je  pisal  slavni 
Kostomarov  svojemu  najboljšemu  prijatelju 
Ševčenku:  „Čas  se  je  premenil.  Car,  Bog 
mu  daj  zdravje  in  dolgo  carovanje,  ne  za- 
branjuje  našega  jezika;  zdaj  procvete  rodno 
slovstvo;   zanje  je  mnogo  vnetih  moči.* M 

O  Šotni  rokovini  nar.  pisjmenstva  Rusi-Ukralni. 
str.  50. 

Kolikokrat  so  se  Rusini,  sicer  prisiljeni,  a 
vendarle  vdali  Moskvi,  upajoč,  da  jim  ne 
bo  kršila  njihovih  pravic!  In  ako  bi  bila 
Moskva  in  Petrograd  res  vsestransko  pra- 
vična Rusinom,  bi  bili  Rusini  tudi  vdani 
državi  in  ne  bi  gojili  zdaj  tolikega  sovraštva 
do  nje;  Rusiji  bi  bilo  to  v  veliko  korist. 

Še  dandanes  bi  Rusija  dosegla  pri  Ru- 
sinih  popolno  vdanost  in  sporazumljenje, 
ako  bi  jim  bila  pravična  in  bi  jim  dala 
prostost  v  gospodarskem,  verskem  in  kul- 
turnem razvoju.  V  tem  slučaju  bi  Rusini 
celo  opustili  misel  na  popolno  neodvisnost, 
za  katero  stremi  največ  raditega,  ker  se  le 
tem  potom  nadejajo  priti  do  svojih  pravic; 
dokler  pa  ne  dosežejo  le-teh,  ne  bodo  miro- 
vali —  to  priča  skoraj  tisočletna  zgodovina 
dosti  živo. 

Kakor  smo  že  omenili,  se  je  postavil 
Ševčenko  na  stališče,  da  se  izvojuj  pravo 
Rusinov  in  Ukrajine  „z  uma  svitlim  mečem", 
z  orožjem  prosvete  in  splošne  narodne  za- 
vesti ;  in  ko  se  le-ta  razširi  v  vse  vrste  ukra- 
jinskega naroda,  tedaj  se  pozabi  sramotna 
d6ba  in  oživi  iznova  slava  Ukrajine  in  zašije 
tisti  jasni  svit,  ki  ne  bo  poznal  noči. 

L.  1898.,  ko  so  praznovali  100  letnico, 
kar  je  spisal  Kotljarevski j  svojo  „Ene- 
jido",  prvo  v  živem  maloruskem  jeziku 
pisano  knjigo,  je  zložil  za  veliko  svečanost 
v  Levovu  dr.  Ivan  Franko  krasen  drama- 
tičen prolog,  v  katerem  kliče  kozak  na  pro- 
svetno delovanje  vse  Rusine.  Novega  Bog- 
dana Hmeljnickega  treba,  kličejo,  da  bo 
vodil  boje  in  rešil  Ukrajino.  Kozak  pa  od- 
govarja, da  pride  Bogdan,  utelešena  rusinska 
sila  in  zloga: 


Do  velikega  trenutka 
stoj  pripravljen  slednji  nas  — 
Slednji  more  Bogdan  biti, 
ko  ugodni  dojde  čas. 
Praviš:  »Zdaj  so  druge  vojne." 
Pa  orožje  drugo  kuj, 
ostri  um  pa  jekli  voljo, 
brez  bojazni  se  bojuj! 
Bori  se  in  ne  spočij  se, 
raje  vmrl,  ne  trati  sil, 
trdno  stoj  in  se  ne  vpogni, 
dasi  v  smrt  bi  se  borili 
Slednji  misli,  da  na  tebi 
milijonov  stan  stoji, 
da  za  vsodo  milijonov 
dajal  boš  odgovor  til 
Slednji  misli:  Na  tem  mestu, 
kjer  boj  bijem  vroči, 
veličastne  se  usoda 
vojske  zdaj  odloČi. 
Če  udam  se  in  uklonem, 
kakor  senca  vstrepetam, 
trud  krvavi  mnogih,  mnogih 
s  tem  rodov  propade  nam. 
V  mislih  teh  se  vedno  mudi, 
deci  vcepaj  jih  v  glav6! 
Vedi  dobro,  hleb  bo  tudi 
čist,  če  moka  Cista  bol 
Čakati  li  zmage  dolgo, 
vspeha  tega  boja  bo? 
Zdaj  se  uči  zmagovati, 
jutri  zmaga  tvoja  bol 
Cvet  zastonj  le  ni  razvil  sel 
Ne,  iz  cveta  vzraste  plod. 
Tudi  ni  zastonj  vzbudil  se 
ukrajinski  vrli  rod! 
Ni  plamen  zastonj  ne  bije 
našim  mladim  iz  oči! 
Novih  mečev  žar  zašije, 
prava  zopet  pribori. 
Dolgo  nas  nesreča  trla, 
in  do  zdaj  nas  kruto  tre; 
a  V  k  raji  na  ni  še  v  mrla, 
ni  še  vmrla  in  ne  vmre! 

IVAN  LAH; 


ZADNJI  RIBIČ 


SLIKA. 


O  jezero,  to  hudobno  je- 
zero, vsako  leto  hoče  imeti 
svojo  žrtev,  kot  da  je  vragu 
"  zapisano    Bogve  kako  je 

to?**  —  Tako  so  govorili 
ljudje. 

Iz  cerkvenih  lin  ob  je- 
zeru so  se  glasili  mrtvaški  glasovi  zvonov, 
/vonovi  so  zvonili  otožno,  glasovi  so  hiteli 
čez  mirne  jezerske  valove  v  tihi  večer,  od- 
bijali so  se  na  drugi  strani  od  zaraščenih 
skal,  potem  pa  se  razgubljali  bogve  kam  v 
mrak.  In  jezero  kot  da  ni  čutilo  mrtvaške 
pesmi  zvonov.  Veselo  so  šumeli  valovi,  kot 
bi  se  veselili,  da  so  dosegli  svojo  žrtev,  in 
nekaj  demonskega  je  bilo  ta  večer  v  tem 
veselem  šumenju.  Kajti  sicer  je  jezero  ne- 
kako otožno  ležalo  v  kotlini,  mračno  in  ne- 
zadovoljno. In  tisti  trije  zvonci  so  pogosto 
peli  ob  mraku,  glasovi  so  plavali  čez  nje- 
govo plan,  in  zdelo  se  je  kot  da  odmeva 
šumenje  valov  v  otožnih  glasovih.  Veselo 
so  danes  hitele  vrste  valov  na  breg  in  se 
zlatile  v  večernem  svitu.  Nekaj  grajskih  čol- 
nov se  je  zibalo  po  jezeru,  letovičarji  so 
iskali  svoje  veselje  v  lepem  večeru :  nekateri 
izmed  njih  so  radi  poslušali  zvonenje  v  ve- 
čeru, drugi  so  se  jezili,  češ  da  jih  spravlja 
v  melanholijo. 

Po  vasi  so  posedali  ljudje  ne  meneč  se 
za  gosposke  družbe,  ki  so  se  vračale  skozi 
vas  z  veselih  izprehodov.  Govorili  so  o  žrt- 
vah prošlih  let,  ki  so  našle  smrt  v  jezeru, 
nekateri  so  pravili  povest  o  ribiču  Jerneju. 
„Bog  mu  daj  dobro,  prav  za  god  gaje 
vzelo",  so  govorili.  „Vrag  vedi,  da  ne  od- 
ide, komur  je  usojeno . . .  Grofic  Evgen  je 
bil  najboljši  plavač  —  so  dejali.  Preplaval 
je  jezero,  kadar  je  kdo  hotel,  preživel  je, 
bi  si  mislil,  več  dneva  v  vodi  kot  na  suhem, 
pa,  Bog  mu  bodi  milostljiv,  usojeno  mu  je 


bito,  pet  metrov  od  kraja  je  utonil  vpričo 
vseh,  in  nihče  mu  ni  mogel  pomagati,  dasi 
so  se  trije  zagnali  za  njim.  Usojeno  mu  je 
bilo  ...  In  letos,  no,  kdo  bi  si  mislil,  ribič 
Jernej,  ki  je  bil  na  vodi  kot  doma . . .  Vrag 
vedi,  kaj  je  v  tem  jezeru  .  . ." 

In  drugi  so  pripovedovali  druge  reči  iz 
minulih  let  in  iz  starih  časov.  Spominjali  so 
se  grajskega  oskrbnika ,-  ki  je  bil  še  precej 
dober  človek,  pa  je  tudi  utonil,  in  nekaj 
časa  potem  je  grajska  kontesa  bogve  zakaj 
tudi  ponoči  nekoč  skočila  v  jezero,  ker  jo 
je  izvabilo.  Drugi  so  zopet  začeli  praviti 
neko  bajko,  ki  so  jo  pravili  stari  ljudje,  o 
nekem  mladem  grajščaku,  ki  ga  je  zaradi 
prevelikih  krivic  in  grehov  neko  noč  po- 
žrlo jezero,  in  pravijo,  da  še  zdaj  leta  na 
tistem  mestu  črn  ptič  ob  takih  nočeh.  Ve- 
deli so,  da  je  pela  stara  pesem  o  tem: 

Ležf,  leži  tam  bel  gradič, 
nad  gradom  leta  črn  ptič, 
oj  črn  ptič. 

Cele  pesmi  ni  znal  nobeden,  samo  po- 
vesti o  grajščaku  so  se  še  spominjali,  kot 
so  jo  pravili  stari  ljudje.  Včasih  so  pravili, 
da  si  v  najbolj  skritem  kotu  jezera  pere  vrag 
noge ;  kdor  je  kdaj  priplaval  tja,  ga  je  po- 
žrlo ;  sliši  se  tam  tako  šumenje  in  grgranje. 
Včasih  so  to  pravili,  pa  kdo  bi  verjel?  Saj 
so  pravili  tudi  o  povodnjem  možu  in  stra- 
šili, da  ne  smejo  tam  dekleta  prati,  pa  danes 
ljudje  že  ne  verjamejo  vsega,  kar  so  včasih 
pravili.  Stari  ljudje  so  bili  bolj  praznoverni. 

In  vendar  mora  biti  nekaj  v  jezeru,  da 
je  požrlo  ribiča  Jerneja  . . .  Mnogi  so  se  za- 
mislili v  to  in  mislili  na  čudno  povest  o 
ribiču  Jerneju;  ob  mali  koči  za  vasjo  so  se 
zbirali  pod  noč  ljudje  kropit  in  so  tako  vse 
to  govorili . . . 


Digitized  by 


Google 


537 


1 


\ 

^ 


CESAR  FRANC  JOŽEF  1. 

K  PETINSEDEMDESETLETNICI  NJEGOVEGA  ROJSTVA. 


Bil  je  ribič,  kar  je  živel.  Menda  so  ga 
rojenice  za  to  odločile.  Vzrastel  je  kot  deček 
na  jezeru  in  preživel  na  njem  vse  svoje  živ- 
ljenje, saj  je  bil  sin  ribičev  in  po  njem  je 
podedoval  vse  lastnosti  ribiča.  In  kar  je  štel 
rod  dedov   in   pradedov,   so  bili  vsi  ribiči. 


daleč  v  prejšnje  čase  nazaj.  Videli  so  ga 
vedno  v  čolnu  na  jezeru  ali  ob  jezeru  pred 
kočo,  kjer  so  se  sušile  mreže.  Skoraj  samo 
v  nedeljo  je  prišel  v  vas,  v  cerkev,  in  še 
tam  je  govoril  z  vaščani  samo  o  ribah  in  o 
jezeru.  Njegovo  življenje  je  bilo  to.  Skoraj 

bi  si  ga  ne  mogel  drugače  misliti,  nego 
kako  pluje  po  jezeru  in  vesla,  kot  bi  si 
lahkotno  igral  z  vesli.  Čolnič  beži,  beži  kot 
ptica  po  zraku,  kot  riba  v  vodi,  in  v  njem 
starec  žilavih  rok  in  sivih  las  ter  resnega 
obraza.  Tuintam  je  obstal,  vrgel  trnek  v 
vodo  in  v  kratkem  je  potegnil  ribo  v  čoln. 
Zvečer  je  pa  sedel  na  hlodu  ob  jezeru, 
kadil  pipo  in  se  je  zdel  sam  sebi  srečen. 
Zagledal  se  je  v  jezero  in  življenje  valov, 
čolnič  se  je  zibal  ob  kraju,  valovi  so  plju- 
skali ob  breg  in  vsa  sreča  je  bila  zanj  v 
tem  šumenju  valov.  Poznal  je  jezero,  vedel 
je  za  najglobejša  mesta  in  ponosen  je  bil 
na  to.  Nihče  ni  vedel  tega,  in  človek  je  po- 
nosen na  to,  kar  ve  on  sam  na  svetu.  V 
starih  letih  se  človek  spomni  na  vse  in  živi 
od  samih  spominov.  In  kaki  so  bili  ti  spo- 
mini ob  jezeru,  ki  je  bilo  vse  njegovo  živ- 
ljenje ob  njem!  Oženil  se  je  mlad,  ko  je 
še  živel  stari  gospod,  z  njegovim  privolje- 
njem se  je  oženil,  dobil  je  hčer  in  umrla 
mu  je  žena,  in  sina  mu  Bog  ni  dal . . .  Težko 
je  bilo  brez  sina. 

Dober  je  bil  stari  gospod.  Vozil  se  je 
rad  po  jezeru  in  govoril  je  ž  njim.  Smejal 
se  je  gospod  in  rekel: 

„Ženil  bi  se,  Jernej." 

„E,  ne  bo  se  ženil",  je  odgovoril  in 
dobro  se  mu  je  zdelo,  da  govori  gospod 
o  tem. 

„Zakaj  ne?"  je  vprašal  gospod.  Dober 
je  bil  in  želel  je  vsem  dobro,  ter  je  govoril 
z  nižjimi,  kot  da  je  vedel,  da  je  to  podlož- 
nim prijetno,  če  govori  gospod  z  njimi 
prijazno. 

„Dve  ženi,  dve  nadlogi",  je  govoril  on, 
in  gospod  se  je  smejal  in  ponavljal  njegove 
besede,  kot  da  mu  je  odgovoril  Jernej 
zelo  po  voJji.  In  prijetno  je  to,  če  se  zna 
gospodu  odgovoriti  tako  čisto  po  volji, 
da  se  gospod  prijazno  smeje  in  ponavlja 
iste  besede. 

In  tako  je  bilo.  Čemu  bi  se  ženil  ?  Lenka 
je  gospodinjila,  in  on  je  živel  brez  skrbi, 
da  mu  je  prišla  včasih  na  misel  neka  bajka, 
ki  se  tako  začne:  Živel  je  nekoč  ribič  ob 
jezeru  v  svoji  koči  in  je  živel  zelo  srečno... 


No,  sina  mu  Bog  ni  dal.  Hudo  je  bilo  starcu, 
ko  se  je  spomnil  na  to.  Drugi  bodo  za  njim 
gospodarili  na  jezeru  in  v  njegovi  koči,  iz- 
umrl bo  rod,  ki  je  dolgo  vladsd  ob  jezeru. 
In  težka  je  taka  misel...  Pa  se  je  samo  iz- 
premenilo. 


To  je  bilo  tačas,  ko  se  je  ženil  mladi 
gospod.  Tudi  on  je  bil  dober  človek  ne- 
kdaj. Pa  dosti  se  je  izpremenilo  v  nekaj 
letih.  Več  in  več  ljudi  je  prihajalo  v  obližje 
jezera,  leto  za  letom  več.  Včasih  se  nihče 
ni  menil  za  jezero.  —  Kdo  bi  hodil  na 
kmete,  ko  je  v  mestu  lepše.  A  izmislila  si 
je  to  gospdda,  ki  ima  včasih  čudne  navade, 
in  vsako  leto  so  prihajali  na  grad  in  v  oko- 
lico jezera.  Rekli  so,  da  je  čudno  lepo.  Kjer 
je  nekdaj  rastla  trava  in  grmičevje  in  je  bil 
svet  zapuščen,  so  obsadili  z  rožami  in  drev- 
jem in  nastali  so  celi  vrti  in  grede.  Tako  se 
vse  izpremeni,  je  mislil  ribič,  ko  je  gledal 
gospčdo  ob  jezeru.  Metali  so  ribam  kruh 
in  dva  labuda  so  spustili  v  jezero  in  gledah' 
cele  večere  vanj. 

Stari  gospod  je  v  tem  umrl,  in  mladi  je 
bil  gospodar  na  gradu.  Vsi  so  rekli,  da  ne 
bo  dobro.  Nikdar  ga  ni  bilo  doma  in  tuji 
ljudje  so  gospodarili  po  gradu.  Tujci  so 
bili  in  govorili  so  po  svoje  ter  se  veselili 
cele  noči.  Gospodar,  so  rekli,  se  zdravi  v 
Italiji.  Tudi  ne  gre,  so  rekli,  da  bi  se  bavil 
z  gospodarstvom.  Gosposki  je  in  ne  kot 
stari  gospod.  Z  nižjimi  ne  govori.  Tudi 
je  pozabil  govoriti  po  naše,  kot  je  to  na- 
vada, da  gospdda  govori  v  tujem  jeziku, 
da  vsak  ne  razume,  kaj  govori,  ker  ni  da 
bi  vsak  slišal,  kaj  govori  gospdda.  Vse  to 
je  preživel  verni  ribič,  rekel  bi  bil  kaj,  sve- 
toval, kot  je  bilo  to  prej,  a  tuji  ljudje  so 
vladali  na  gradu ...  In  nekoč  se  je  vrnil 
gospod  z  nevesto  in  mnogimi  prijatelji.  Po 
gradu  je  odmevalo  petje  in  trkanje  kozarcev, 
veseli  smeh  in  popivanje,  vmes  pa  godba 
in  ples.  Družina  se  je  veselila  v  svoji  sobi. 
Tudi  ribič  Jernej  je  bil  z  Lenko  tam  in  dobro 
so  se  imeli  ter  hvalili  mladega  gospoda.  „Saj 
se  vendar  spomni  podložnega  in  mu  stori 

veselje",  si  je  mislil  ribič  Jernej.  Pijani  hlapci 
so  peli  svoje  pesmi  in  se  objemali,  potem 
pa  so  se  združili  z  deklami  v  pare...  Ples 
je  bil  po  sobi  in  krik  in  smeh.  Rdečica  je 
oblila  Lenko  in  ribič  Jernej  je  zmajeval.  K 
Lenki  si  ni  upal  nihče.  Bila  je  še  mlada, 
sedela  je  poleg  očeta  in  boječe  gledala  v 
veselje  mladih  ljudi.  Sram  jo  je  postalo, 
kadar  jo  je  pogledal  kak  pijan  hlapec  z 
motnimi,  pijanimi  očmi  in  se  nasmejal  z  raz- 
uzdanim smehom.  Ribič  Jernej  pa  se  je  za- 
mislil. Njega  ni  omotilo  vino.  Spomnil  se 
je  dobrega  starega  gospoda,  ki  je  bil  moder 
gospodar,  In  premišljeval  je  z  velikimi  skrbmi, 
kako  se  je  oženil  mladi  gospod.  Zvest  sluga 
je  bil  in  skrben  za  dom  svojega  gospodarja. 
In  pomislil  je  na  to.  Vedno  je  treba  po- 
misliti, kadar  se  kdo  ženi  in  moži.  Mladi 
gospod  pa  je  lehkomiseln,  in  kdo  ve,  kako 
se  je  oženil.  Morda  je  dobil  zapravljivo  žen- 
sko, ki  zapravlja  in  ne  misli,  kje  se  jemlje. 
Take  so  pogosto  ženske,  da  zapravijo  mnogo 
in  slabo  gospodinjijo.  Nesreča  je  to  za  hišo. 
To  so  bile  mračne  skrbi  in  nezadovoljen  je 
sedel  Jernej  med  pijano  družino. 

Iz  gorenjih  prostorov  se  je  slišalo  pijano 
vpitje,  smeh,  petje  tujih,  menda  italijanskih 
gostov.  Nekdo  je  pel  ob  spremljevanju  ki- 
tare, kakor  je  slišal  nekoč  na  jezeru  zvečer. 
In  zopet  tuji  glasovi,  vpitje,  petje,  smeh  vse 
pomešano. 

Zmajeval  je  ribič  z  glavo  in  si  mislil: 

„Stari  gospod,  pomnim,  je  drugače  ob- 
hajal svojo  svatbo.  Dobil  je  lepo,  bogato 
nevesto  in  dobra  žena  je  bila,  Bog  ji  daj 
dobro.  Skrbela  je  za  vse,  in  on  je  bil  umen 
gospodar.  Bogve,  kako  se  je  mladi  gospod 
oženil  na  tujem,  ko  človeka  zmoti  lepota  in 
pijača.  Zapeljali  so  ga  in  pregovorili.  Dosti 
je  goljufije  pri  takih  rečeh.  Kažejo  veliko 
doto  in  nazadnje  ni  nikjer  nič  —  tu  nič, 
tam  nič...  Dobro  živi  gospoda  in  dostikrat 
ni  tako,  kot  se  kaže ..." 

In  želel  je  svojemu  gospodu  najboljše 
sreče.  Dobro  ženo,  zdravo  pamet,  pa  umno 
gospodarstvo,  si  je  mislil  . . . 

Okoli  njega  pa  so  vpili  hlapci  in  dekle. 
Njih  oči  so  žarele  od  strasti  in  peli  so  nelepo. 


„Saj  smo  vedeli",  so  rekli,  „dober  člo- 
vek je  gospod,  pijače  dk  in  privošči  nam 
veselja  ..." 

Trkali  so  s  kozarci  in  kričali:  „Živio 
gospod,  živela  gospa!" 

Takrat  pa  je  stopil  v  sobo  sam  gospod 
in  dva  mlada  njegova  prijatelja.  Vsi  so  ob- 
molknili in  plešoči  hlapci  so  izpustili  dekle, 
in  dekel  je  bilo -sram.  Hlapci  so  se  smejali 
v  zadregi. 

„No,  kaj  si  bo  mislil  o  nas",  je  pomislil 
ribič  Jernej.  ^Zmotilo  je  vino  hlapce  in  člo- 
vek pozabi  na  vse,  ko  ga  zmoti  vino." 

„Le  pijte,  le  pijte",  je  rekel  gospod  in 
se  smejal.  Oči  so  bile  pijane  in  poznalo  se 
mu  je,  da  je  vinjen,  ko  je  stal  in  se  zibal. 
Vsi  so  bili  veseli  take  besede  gospodarjeve 
in  so  se  glasno  zasmejali.  Dobro  se  jim  je 
zdelo,  da  je  gospod  tako  dober. 

Ribič  Jernej  je  sedel  pri  peči.  Najstarejši 
je  bil  med  podložniki  in  gospoda  je  poznal, 
ker  ga  je  videl  na  jezeru.  Obrnil  se  je  go- 
spod k  ribiču  Jerneju  in  je  stal  pred  njim, 
kot  bi  ne  vedel,  kaj  bi  mu  rekel.  Ribič  je 
vstal  in  se  globoko  priklonil  pred  svojim 
gospodom.  Pogledal  je  svojemu  gospodarju 
v  obraz  z  zvestim  pogledom  in  v  očeh  sta 
se  starcu  zasvetili  dve  solzi.  Prijel  je  na- 
lahko  gospodovo  roko  in  jo  poljubil . . . 

„Vso  srečo  Vam  želim",  je  govoril  s  tre- 
sočim glasom  in  v  teh  besedah  je  bila  iz- 
rečena vsa  vdanost  zvestega  hlapca,  vse  tiste 
skrite  želje,  ki  jih  je  imel  v  skrbeh  za  dom 
in  za  mladega  gospodarja. 

Gospod  ga  je  prijel  za  ramo  in  ga  po- 
sadil nazaj  na  klop  k  peči.  Dobro  se  je  to 
zdelo  ribiču  in  v  čast  si  je  štel,  da  govori 
gospod  lepo  z  njim.  —  No,  morda  bo  boljši, 
je  pomislil,  izprevidi,  kaj  je  pravo.  Leta  iz- 
modrž  človeka.  —  Tiho  je  to  mislil,  kot  bi 
se  bal,  da  bi  gospod  ne  vedel,  kaj  misli. 
Gospod  se  je  zagledal  v  Lenko,  ki  se  je 
tiščala  ob  očetu. 

„Kaj  je  ta  Vaša?"  je  vprašal  gospod  in 
vprl  vanjo  oči  ter  se  ji*  smejal. 

„Da,  gospod,  ta  je  moja;  žena  je  umrla 
in  sama  sva..."  Hotel  je  povedati,  danima 
sina.  Gospod  se  je  pijano  smejal  Lenki . . . 

—  Hm,  kaj  ga  moti,  je  pomislil  ribič,  in 
vendar  se  mu  je  zdelo  še  prijetno,  da  nje- 
gov gospod  gleda  s  pri]aznim  smehom  na 
njegovo  hčer.  No,  gospod  je  bil  pijan  in 
njegov  smeh  je  bil  razuzdan  in  oči  so  mu 
gorele  v  strasti.  —  Menda  je  pijan,  je  po- 
mislil ribič,  in  neprijetna  je  bila  ta  misel.  — 
Mlad  je  in  veseli  se  enkrat,  je  pomislil. 

„No,  ho",  je  govoril  gospod  in  stal  pred 
Lenko  ter  si  vihal  brke.  Ribič  Jernej  se  mu 
je  smejal  cel  čas  prijazno,  kot  se  mora  sme- 
jati gospodu,  kadar  se  ta  poniža  in  govori 
s  hlapcem.  Pri  mizi  so  se  vsi  obrnili  in  gle- 
dali gospoda  in  Jerneja. 

.,Kaj  se  Vi  ne  boste  ženili?*  je  vprašal 
gospod  ribiča  in  hlapci  so  se  zasmejali. 
„ Vzemite  ženo,  to  je  največje  veselje  na 
svetu**,  je  rekel  gospod  in  se  smejal.  Ribiča 
je  bilo  sram.  Star  je  že  in  ne  gre,  da  bi 
govoril  o  ženitvi.  Nepotrebno  je,  da  gospod 
govori  take  reči.  Zakaj  gospod  ne  vpraša 
po  jezeru  in  po  ribah?  Tudi  stari  gospod 
je  vprašal  po  takih  rečeh.  In  če  je  vprašal 
po  ženitvi,  je  vprašal  resno  in  se  ni  tako 
čudno  smejal.  —  Hm,  gospod  se  šali,  kot 
se  zna  šaliti  gospdda  iz  nižjih,  je  pomislil 
ribič  . .  .  Pijan  je,  pozna  se  mu  . . . 

„E  ne,  kaj  bi  se  mi  ženili",  je  rekel  ribič. 
„Mladi  naj  se;  mi  smo  stari,  in  smejali  bi 
se  nam." 

„To  je  mož",  je  pohvalil  gospod  in  dobro 
se  je  zdelo  ribiču.  Prijetno  je,  da  gospod 
koga  pohvali  vpričo  drugih. . 

„Pa  vendar  sem  slišal",  je  govoril  mladi 
gospod  in  se  oziral  po  družini,  „da  sta  si 
tako  nekako  z  našo  kuharico..."  Smejal  se 
je  pomenljivo  in  vsi  so  se  zasmejali.  Jernej 
je  začutil,  kako  je  zatrepetala  Lenka,  ki  je 
sedela  poleg  njega.  Vsa  se  je  stresla.  Starca 
ribiča  kot  da  je  nekaj  zabolelo.  Kot  bi  vrgel 
lepo  goreče  železo  v  vodo  in  postane  grdo, 
črno.  Z  očitajočim  pogledom  je  pogledal 
gospoda  irf  tudi  nekaj  prosečega  je  bilo  v 
njem.  Temna  rdečica  je  pokrila  starčev  obraz 
in  oči  so  se  zalesketale  v  jezi  in  v  želji  po 
maščevanju.  Spomnil  se  je  na  tisto  povest 
o  hudobnem  grajščaku,  ki  ga  je  požrlo  je- 
zero, in  črn  ptič  leta  zdaj  na  tistem  mestu. 


Včasih  v  nočeh  se  mu  je  zdelo,  da  vidi  je- 
zero na  sredi  temno  in  nekaj  nemirnega  je 
letalo  nad  njim.  —  Črni  ptič,  je  pomislil 
vselej  in  ni  veslal  tja,  ker  duhovi  imajo 
svoje  moči.  In  pomislil  je,  da  je  moral  biti 
tisti  grajščak,  kot  je  mladi  gospod.  Vsi  so 
se  okoli  smejali,  a  ribič  se  je  držal  resno. 
Mnogo  misli  mu  je  prišlo  na  um  Za  norca 
ga  hočejo  imeti,  njega,  resnega  starca,  ki 
mu  nihče  ne  more  očitati  najmanjše  neum- 
nosti... Včasih  so  imeli  po  gradovih  norce. 
Oosp6da  ljubi  norčije,  in  njega  hočejo  imeti 
za  norca . . .  Trdna  je  bila  v  njem  zavest,  da 
je  najzvestejši  hlapec  v  gradu.  Kdo  je  po- 
ljubil gospodu  roko,  kdo  mu  želel  vso 
srečo?...  Bili  so  veseli,  ker  so  pili,  in  dalje 
jim  ni  bilo  mar.  Grdo  se  mu  je  zdelo  to. 
On  je  skrbel,  da  bi  bila  sreča  in  bi  dal 
življenje,  da  bi  bila  sreča,  in  bal  se  je  za 
gospoda,  kot  bi  šlo  njemu  v  škodo.  In  za 
zahvalo  se  norčujejo  iz  njega.  Pesti  so  se 
skrčile  starcu,  začutil  je  v  sebi  silno  moč, 
kajti  njegove  roke  so  igraje  vozile  težke 
čolne.  Vsa  vdanost  in  ljubezen  se  je  izpre- 
menila  v  sovraštvo  in  željo  po  maščevanju 
in  grozne  misli  so  prešinile  starca  ribiča. 
Prvo  vprašanje  je  izgovarjala  pijanost,  zdaj 
pa  je  videl,  da  je  delo  resno...  Pred  očmi 
je  videl  tisto  množico  škodoželjno,  veselo 
smejočih  se  obrazov  pijane  družine,  ki  so 
z  njim  vred  vsi  hlapci  in  bi  si  vsakega  vzel 
gospod  lehko  za  norca,  in  se  vendar  sme- 
jejo, kot  da  mu  privoščijo,  da  se  tako  godi 
njemu,  najzvestejšemu  hlapcu.  In  med  temi 
obrazi  stoji  gospod  s  svojima  prijateljema 
in  se  norčuje  iz  njega,  resnega  starca.  — 
F^j,  je  pomislil  ribič  in  ni  vedel,  kam  bi 
pogledal. 

„Jaz  ne,  kaj  meni  mar  kuharica  ..."  je 
rekel  s  tresočim  glasom  in  čutil,  kako  se  je 
Lenka  privila  k  njemu,  kot  bi  se  bala  teh 
obrazov,  ki  se  smejejo  nevoščljivo,  in  tistih 
pijanih  gospodovih  oči.  —  Vpričo  nje  go- 
vori take  reči,  da  ga  ni  sram,  je  pomislil. 
Čutil  se  je  ponižanega.  Stari  gospod  ga 
je  spoštoval  in  lepo  je  govoril  z  njim  ter 
ga  vprašal  po  gospodarstvu,  po  jezeru  in 
drugih  pametnih  in  potrebnih   rečeh.   Zdaj 

si  je  zaslužil  z  zvesto  službo  tolikih  let,  da 
ga  mladi,  neizkušeni  ljudje  zaničujejo.  Pa 
tako . . . 

„0,  imata  se,  imata",  so  vpili  hlapci  in 
se  zakrohotali;  dekle  so  se  smejale. 

Starec-ribič  je  vse  pogledal  s  prezirljivim 
pogledom.  Že  prej  jih  je  preziral.  Ni  bilo 
zvestega  med  njimi.  Vsak  je  delal  le  zase 
in  lenarili  so,  kadar  jih  ni  nihče  videl. 

„Le  sem  jo  pokličite,  zvežemo  ju",  je 
rekel  gospod  in  se  smejal  ter  delal  zopet 
resen  obraz. 

Ribiču  je  prišla  misel  v  glavo,  dati  go- 
spodu zaušnico.  Strašna  se  mu  je  zdela  ta 
misel :  hlapec  gospodu  zaušnico ...  In  vendar 
se  mu  je  zdelo,  da  bi  vstal,  udaril  z  močno 
silo,  ki  jo  čuti  v  rokah  in  ki  hoče  kar  bruh- 
niti iz  njega,  udaril  bi,  gospod  bi  se  zvalil, 
vsi  bi  ostrmeli,  in  on  bi  odšel  z  veselim 
smehom,  kajti  maščeval  bi  se  . . .  Kaj  ta  go- 
vori: zvežemo  —  kot  bi  bilo  to  nekaj  na- 
vadnega in  ne  nekaj  svetega.  In  Lenka  je 
zraven.  Spomnil  se  je  zaslug  cele  svoje  ro- 
dovine.  Častni  ljudje  so  bili  dedje  in  očetje. 
In  grajski  gospodje  so  jih  spoštovali,  ki  so 
bili  modri  gospodarji  in  resni  možje.  In 
njega  starca  zaničuje  ta  mladič  vpričo  cele 
družine  in  vpričo  Lenke.  V  njegovih  starih 
očeh  je  gorela  jeza,  in  pest  je  bila  trda,  da 
bi  udaril  in  bi  palo  vse. 

„Oospod  so  menda  nekoliko  pijani",  je 
rekel  starec  polglasno,  in  kri  je  kot  mlada 
plula  razburjena  po  vseh  žilah  in  kot  da  je 
hotela  zaliti  oči .. .  „Kako  jih  ni  sram",  je 
rekel  s  tresočim  glasom.  * 

Gospod  se  je  bil  zagledal  v  Lenko  in  kot 
da  ni  slišal  teh  besed.  Družina  se  je  glasno 
smejala.  Lenka  se  je  bala  pijanih  gospodovih 
oči  in  se  oklenila  očeta. 

Gospodu  se  je  še  hotelo  šale. 

„No,  danes  vaju  zaročimo  ..."  Govoril 
je  pijano,  delal  je  resen  obraz  in  smeh  mu 
je  uhajal. 

Starcu  je  bilo  to  preveč.  Kdo  more  tako 
govoriti  njemu  kaj  takega.^  Kaj  se  on  meni 
za  ženske?  Kdo  je  mogel  kdaj  kaj  reči  o 
ribiču,  da  bi  kdaj  sramotil  svoj  rod?  In 
Lenka  je  poleg  in  kaj  si  bo  mislila  o  očetu  ? 


Pijan   ni  in   nikdar  se   ni   spomnil   na  take 
neumnosti. 

—  Kaj  neki  misli,  da  je  tako  neumen, 
pomisli  ribič,  pijan  je  grozno  ... 

„Mi  smo  še  pri  pameti,  gospod",  je  go- 
voril ribič  s  smehom,  ki  je  skrival  za  seboj 
jezo,  kajti  prišla  mu  je  zopet  tista  misel: 
Dal  bi  gospodu  zaušnico,  in  palo  bi  vse, 
in  zasmejal  bi  se  in  odšel.  Pomislil  je,  ali 
bi  vstal  in  šel  ter  povedal  gospodu  vso  res- 
nico v  obraz.  Nikdar  več  bi  ne  prišel  na 
grad  in  ribič  bi  ne  bil  več . . .  Zabolela  ga 
je  misel  in  kot  da  so  ga  hotele  zaliti  solze. 
Ustrašil  se  je  tega :  smejali  bi  se  solzam  in 
mislili,  da  se  boji.  Ribiču  se  zazdi,  da  je  bil 
preveč  zvest.  No  glej,  kako  je  njim,  ki  niso 
poljubili  gospodu  roke  niti  mu  voščili  sreče 
in  niso  skrbeli,  da  bi  bilo  za  grad  prav. 

—  Mladič  je  mladič,  in  pijan  je,  je  po- 
mislil ribič,  —  ne  ve,  kaj  govori.  Napil  se 
je  in  družba  ga  je  zmotila.  Bogve  kako  žen- 
sko je  dobil  in  ni  zadovoljen  mogoče.  Sosed 
Dorka  je  v  pijanosti  skočil  v  jezero,  ko  se 
je  napak  oženil . . .  Jutri  mu  bo  žal,  da  je 
žalil  koga  v  pijanosti.  Družba  ga  je  zmotila. 
Tolažil  se  je  starec,  ko  je  pomislil  na  jezero, 
kajti  misel  na  zaušnico  se  je  ponavljala . . . 
—  Da  bi  bil  stari  gospod  tu,  je  mislil  — 
Dober  je  bil,  strog  in  pameten...  Njega  ni 
premotilo  ne  vino  ne  družba.  Ko  bi  to  slišal, 
bi  prijel  sina  in  ga  vrgel  iz  sobe ;  mogoče 
bi  mu  dal  zaušnico  in  bi  vse  izginilo.  On 
bi  ne  pustil  žaliti  in  sramotiti  ribiča,  najzve- 
stejšega  hlapca ...  In  milo  se  mu  je  storilo 
pri  tej  misli,  da  so  ga  hotele  zaliti  solze  in 
zdelo  se  mu  je,  da  se  prikaže  duh  starega 
grajščaka  in  udari  kot  strela  v  tega  človeka, 
ki  sramoti  starca  vpričo  cele  družine  in  vpričo 
hčere. 

Pogledal  je  po  sobi  in  bilo  je,  kot  da 
ni  res.  Mladi  gospod  je  stal  sredi  svojih 
hlapcev,  ki  so  z  eno  roko  objemali  dekle 
z  drugo  držali  kozarce ;  stal  je  skoraj-  med 
njimi  in  se  pijano  smejal. 

,Na  Vaše  zdravje,  na  Vaše  zdravje",  je 
vpila  vesela  družina  in  praznila  pred  gospo- 
darjevimi očmi  kozarce.  Ostudno  se  je  to 
zdelo  ribiču,  da  na  ta  način  kažejo  zvestobo 

in  vdanost,  kajti  niti  eden  med  njimi  ni  bil 
zvest  in  vdan  v  srcu.  On  pa  je  bil  zvest 
in  vdan  v  srcu,  in  ga  sramoti .  . .  Trkal  je 
gospod  z  vsemi,  celo  s  hlapci,  in  vpil  je: 
„Le  pijte,  le  pijte  ..." 

—  No,  vendar  bo  dal  mir,  je  pomislil 
ribič,  ko  je  videl  gospoda  med  hlapci,  kot  da 
je  pozabil  na  starca-ribiCa.  Čutil  je:  Lenka 
se  trese  ob  njegovi  roki,  in  po  njem  pluje 
razburjena  kri,  da  dela  obraz  vroč  in  sili  v 
oči.  —  Malo  časti  ima,  je  mislil  ribič  in  po- 
milovalno pogledal  na  gospoda.  —  Držati 
se  mora  človek,  kar  je  prav.  Pa  vse  verjame 
hinavcem ...  In  zastudili  so  se  mu  smehlja- 
joči se  hinavski  obrazi.  Prej  je  mislil,  da  bo 
gospod  samo  njega  nagovoril,  kot  najstarej- 
šega, najzvestejšega  slugo,  da  bi  mu  izkazal 
čast,  kot  je  lepo  za  gospoda  in  za  hlapca. 
Zdaj  pa  stoji  med  temi  hlapci  in  govori 
grde  reči.  In  njega,  starca,  žali  in  sramoti 
pred  vsemi. 

Vsi  hlapci  so  bili  vstali  in  peli  neko 
pesem.  Neprijetni  so  bili  glasovi.  Ribič  ni 
vstal;  gledal  je  s  preziranjem  na  pijano  hi- 
navsko družino;  preveč  je  bil  razžaljen,  da 
bi  še  počastil  s  čim  gospoda.  Ponižali  so 
ga,  izsmešili,  in  kri  je  silila  v  obraz,  in  pesti 
se  krčijo. 

Takrat  se  je  gospod  obrnil,  zagledal  se 
v  Lenko  in  rekel:  „Ej,  če  se  stari  ne  marajo 
več  ženiti,  se  bomo  pa  mladi,  kajne?"  In 
gledal  je  Lenko  prijazno  in  motno,  in  Lenka 
je  povesila  oči  ter  se  oklenila  očeta.  Vsi  so 
se  naglas  zasmejali. 

„Kajne,  dekle?",  je  rekel  gospod  in  ostu- 
den smeh  je  bil  na  celem  njegovem  obrazu. 

Ribič  je  čutil,  kako  trepeta  Lenka,  in 
roke  so  se  mu  tresle,  ko  je  čutil,  da  se  ga 
je  oklenila. 

„No,  kaj  pa  gledaš,  lepa  stvar?  Ali  si  ga 
že  izbrala?"  je  rekel  gospod  .  .  . 

Vsi  so  obmolknili.  Težka  tišina  je  nastala 
naenkrat  po  sobi.  Čutilo  se  je,  kakor  da  je 
kdo  posegel  po  nečem  božjem  in  so  se  vsi 
ustrašili  brezbožnega  dela. 

Lenka  je  pogledala  po  sobi.  Sram  jo  je 
bilo.  Držala  se  je  na  prisiljen  smeh,  ker  se 
je  vselej  smejala  prijazno,  če  je  višji  človek 


hotel  govoriti  z  njo ...  A  silil  jo  je  jok. 
Odkimala  je  gospodu  z  glavo,  kot  se  ji  je 
zdelo,  da  se  mora,  ker  gospod  vpraša,  po- 
tem pa  ji  je  postal  obraz  popolnoma  resen. 

„Ne?"  se  je  začudil  gospod  in  se  za- 
krohotal  ter  se  ozrl  po  prijateljih.  Stali  so 
pri  vratih  in  ga  gledali  ter  se  mu  smejali... 

„No,  ga  bomo  pa  mi  izbrali  enega.  Iz- 
biraj sama!  Kateri  je  najlepši?" 

,Saj  ga  ima,  saj  ga  ima",  so  vpili  neka- 
teri hlapci.  „Hans,  Hansl" 

Ribič  Jernej  je  strmel  in  gledal.  Komaj 
je  verjel,  da  je  res.  Zdelo  se  mu  je,  kot 
težke  sanje  —  včasih  se  sanja  človeku  kaj 
težkega  in  se  niti  zbuditi  ni  mogoče.  A 
skrila  se  je  Lenka  za  njegov  hrbet,  slišal  je 
razdivjani  smeh,  videl  je  sirovo  tolpo  in 
čutil  je,  kako  je  čudno  težko  nekaj  na  srcu. 

Hlapci  so  porinili  Hansa  izza  mize.  Bil 
je  Nemec  in  je  bil  prvi  v  pristanu  za  čolne. 
Govoril  je  tuj  jezik  in  je  bil  zato  oblasten. 
Hodil  je  mnogo  mimo  ribičeve  koče  in  go- 
voril z  Lenko,  kolikor  se  je  naučil  besed. 
Posmejala  se  mu  je  Lenka,  ker  se  mu  je 
morala,  ker  je  bil  gosposki  in  višji  od  nje. 
Bil  je  neprijeten  človek  in  bala  se  ga  je. 
Imel  je  velike  črne  oči,  kriv  nos  in  redke 
brke,  da  je  bil  ves  obraz  kot  divji.  Nosil  je 
tujo  obleko  in  povsod  je  kazal  svojo  oblast- 
nost,  ker  je  bil  tujec  in  je  imel  oblast  nad 
drugimi  —  kot  je  tako  vedno,  da  ima  tujec 
več  pravice  nego  tisti,  ki  so  tam  doma. 

„Ta  še  po  naše  govoriti  ne  zna",  je 
rekla  Lenka.  Najbolj  zopern  ji  je  bil  Hans. 

„Ha,  ha,  le  tSji.  .  ." 

Vse  je  molčalo,  samo  Hans  se  je  smejal 
in  njegove  črne  oči  so  se  svetile. 

Ribič  Jernej  je  pogledal  na  svojo  hčer. 
„ Beživa",  je  prosila  tiho  Lenka  in  je  vsa 
trepetala. 

Hans  je  rekel  nekaj  v  tujem  jeziku  in 
prijatelji  pri  vratih  so  zaploskali. 

Gospod  je  stopil  k  Lenki,  je  prijel  njeno 
tresočo  roko  in  jo  hotel  vzdigniti.  Gledal 
ji  je  v  obraz  in  govoril:  ^Saj  si  res  lepa, 
ti  stvar;  zmotiti  pa  znaš.  .  ." 

Starec-ribič  se  je  spomnil  na  povest  o 
črnem  ptiču,  ki  leta  nad  jezerom  na  tistem 

mestu,  kjer  je  jezero  požrlo  hudobnega 
grajščaka .  .  .  Držal  je  Lenko  v  objemu  in 
nem,  kot  okamenel,  gledal  pijanega  gospoda. 
Ko  pa  je  gospod  z  drugo  roko  hotel  po- 
seči po  roki  Hansovi  —  kozarec  je  padel 
na  tla  in  se  razbil  —  je  zajokala  Lenka  s 
pretresljivim  jokom. 

Ribič  Jernej  se  je  stresel,  kot  da  bi  se 
bil  vzbudil  iz  tistih  težkih  sanj.  Njegove 
stare  oČi  so  zagorele  v  divjem  ognju.  V 
sebi  je  čutil  moč,  ki  bi  mogla  v  tem  tre- 
nutku streti  zidovje  tega  nehvaležnega  gradu, 
v  katerem  Iež6  zakopani  trudi  in  žulji  nje- 
govih starih  let,  kateremu  so  delali  njegovi 
dedi,  ne  vedoč,  da  doživi  nekdo  tak  večer 
za  zahvalo. 

Kot  iztrgal  se  mu  je  iz  prsi  težek  glas, 
hropeč  in  divji.  Izpulil  je  Lenko  iz  gospo- 
dove roke  in  vprl  oči  samozavestno  v  ljudi 
pred  seboj.  Videl  je  temne  obraze,  ki  so 
izginjali  v  dimu,  kot  podobe  v  sanjah. 

„Kaaj!"  je  zakričal  ribič.  „Vi  boste  tu  mo- 
jega otroka,  predrznež. . .  Tu  mislite  sramotiti 
mene  starca  in  norčevati  se  iz  moje  hčere!" 
Glas  mu  je  postal  jokav  in  ni  mogel  več  go- 
voriti, besede  so  ostajale  v  grlu,  roke  so  se 
pestile.  Kletev  je  hotel  izreči  nad  mladim 
gospodarjem,  da  bi  mu  šlo  gospodarstvo 
po  nesreči,  a  spomnil  se  je  starega  gospoda, 
in  prišla  je  taka  misel,  da  je  hlapec,  in  go- 
spod je  več  kakor  hlapec,  in  taka  misel  mu 
je  ustavila  besedo.  Postal  je  resen  in  je  go- 
voril očitajoče: 

„To  je  hvaležnost  za  moj  in  mojih  dedov 
trud,  ki  so  zakopali  svoje  življenje  v  te  zi- 
dove, da  ti  lahko  zdaj  zaničuješ  mene  in 
mojo  hčer  sramotiš..." 

Zmogel  ga  je  jok,  ko  je  pomislil  v  tre- 
nutku na  vse  to.  In  zopet  je  prišla  taka 
misel  na  um:  Bili  so  hlapci,  in  kako  hva- 
ležnost naj  zahteva  hlapec  od  gospoda.  Hotel 
je,  da  bi  ne  bil  izrekel  teh  besed,  in  gospodu 
je  rekel  —  ti.  V  trenutku  je  prišel  kes,  da 
se  ni  premagal,  da  ni  potrpel.  Gospod  je 
stal  pred  njim  bled  in  oči  so  gledale  pijano 
—  jezno,  in  bilo  je,  kot  da  ne  more  izpre- 
govoriti  dovolj  jezno.  Povesil  je  starec  glavo 
in  zdelo  se  mu  je,  da  je  kriv.   Od  vrat  so 


prišli  prijatelji  gospodovi  in  prijeli  gospoda. 
Družina  je  molčala.    Ribič  se  je  stresel  kot 
v  strahu  pred  smrtjo,   zavedal  se  je,  da  je 
hlapec  pred  gospodom.  Hotel  je,  da  bi  padel 
pred  gospoda  in  prosil  odpuščanja. . .  Oba 
sva   kriva,   bi   mu   rekel,   ker  on  starec  ne 
more  razumeti  take  šale  in  ne  more  pustiti 
sramotiti   svoje   hčere,    ki   je   mlada  in   ne 
pozna  sveta.  Tudi  on  odpusti,  bi  rekel  go- 
spodu,  ker  ve,   da  je   vsega  kriva  družba 
in  vino  .  .  .  Neumnost .  .  .   Kaj  gospod  po- 
trebuje  njegovega  odpuščanja?   Neumnost 
bi  bila  taka  beseda  in  vsi  bi  se  mu  smejali, 
ko   bi  rekel,    da  hlapec   odpušča  svojemu 
gospodu .  . .  Pomislil  je  na  kočo  ob  jezeru, 
na  dede,  na  jezero,  na  ribe,  na  lov  po  je- 
zeru,   in    grozna  je   bila  misel,  da  bo  vse 
minilo,    kar   je  bilo   zanj   lepo  v  življenju. 
Padel   bi   pred  gospoda  in  prosil,   naj   mu 
odpusti,  da  ga  je  zmagala  jeza  v  naglici  in 
je   trdo    odgovarjal . . .   Zjokal  bi  .se,   objel 
bi  mu  kolena,  odpustil  bi  mu,  in  dobra  bi 
bila  kot  prej.  Vse  bi  hotel  storiti,  in  ko  bi 
gospod   spoznal,    da   mu  je   zvest,  skrben 
ribič,   bi   mu   vse    odpustil.    A   zagledal  je 
zopet   pred  seboj  gospoda  z  jeznimi,  pija- 
nimi očmi.   Zavedel  se  je,  da  je  prepozno 
vse,  da  je  vse  izgubljeno,   kar  je  bilo  zanj 
v  življenju  lepo  in  prijetno.  Vse  je  izgubil, 
ker  je  bil  pošten  in  zvest  in  je  branil  svojo 
poštenost  in  zvestobo  ...  In  prišla  je  zopet 
tista  mogočna,  lepa  misel,  da  je  storil  prav, 
da  je  moral  storiti  tako,  da  je  branil  svojo 
čast  in  ni  pustil  sramotiti  svoje  hčere  —  in 
pravi  gospodar  bi  spoštoval  takega  hlapca. 
Videl  je   pred  seboj  gospoda:    Vzdignil  je 
gospod  pesti  in  hotel  planiti  nanj,  nad  starca; 
prijatelji   so   ga   držali   in   kazali  so  s  prsti 
nanj,   na   starca,  na  zvestega  slugo,  kot  na 
hudodelca.  Starec  je  stisnil  pesti  in  stal  pred 
gospodom  s  hčerjo,  in  bilo  je,  kot  bi  čakal 
obsodbe. 

„Poberi  se,  pes  stari!"  je  zavpil  gospod 
s  hripavim  glasom  in  hotel  s  pestmi  nanj, 
nad  starca. 

Udaril  bi  ga  po  glavi,  je  pomislil  ribič 
in  padel  bi  onemogel,  in  kdor  bi  se  pri- 
bližal, bi  padel  nanj .  .  . 

Lenka  je  zajokala  na  glas.  Velik  šum  je 
je  nastal  po  sobi. 

»Jaz  ti  pokažem,  pes  beraški,  kako  se 
govori  z  menoj!"  je  vpil  gospod  .  .  . 

Ribič  je  odhajal.  Držal  je  Lenko  za  roko 
in  ona  je  na  glas  jokala.  Starcu  so  se  šibile 
noge.  Vpognjeno  je  stopal,  z  resnim  obra- 
zom.  Še   enkrat   se   je   ozrl  po  hiši  in  po 


reči :  Ko  bi  ti  vedel,  kaj  si  storil ...  In  iz- 
ginil je  brez  besede  med  vratmi  in  za  njim 
Lenka ...  In  nekdo  je  vrata  zaprl. 

„ Vrzite  ga  po  stopnicah!"  je  kričal  go- 
spod hlapcem,  in  sam  je  hotel  planiti  za 
njim.  Nihče  hlapcev  se  ni  ganil.  Tesno  in 
težko  je  bilo  vsem.  Prijatelji  so  odpeljali 
gospoda. 


Skitalec.        Avrejev.        Oorkij.        Tjelešov.        Šalapin.        Brunin 
Skupina  ruskih  ^^modernih'^ 


Čirikov. 


gospodu.  Vedel  je,  da  ne  bo  nikdar  več 
tu.  —  Pogledal  je  gospodarja,  kateremu 
je  služil  zvesto  in  ga  je  zdaj  vrgel  skozi 
vrata,  ker  je  branil  svoje  poštenje  in  čast 
svojega  otroka,  pogledal  ga  je,  kot  bi  hotel 


„Hans,  ti  si  odslej  grajski  ribič,"  je  rekel 
gospod  v  tujem  jeziku  Hansu  in  je  odšel 
s  prijatelji.  Hans  je  vrgel  klobuk  v  strop, 
priklonil  se  globoko  in  potem  je  udaril  z 
nogo  ob  tla.  —  (KONEC). 


LA#X7:(90):rT4.lL 

FR.  S.  FINŽGAR: 


NAGROBNICA  IZGUBLJENEMU  RAJU. 


SILHUETA  IZ  PREŠERNOVEGA  ŽIVLJENJA. 


obenega  oblačka.  Zvezde 
tam  goste  in  mirne,  kakor 
kresnice  na  pomladnem 
travniku.  Pol  meseca  je 
viselo  nad  Triglavom. 

Za  počasnim  popotni- 
kom se  je  zibala  po  beli 
cesti  dolga,  črna  senca.  Pri  Lazarjevem  zna- 
menju je  obstala  črna  senca.  Popotnik  se 
je  ozrl  proti  vzhodu.  V  mesečini  se  je  svetil 
beli  r6dinskl  zvonik.  Popotnik  je  snel  z  glave 
visok  cilinder  in  potegnil  z  roko  čez  čelo. 
Vse  bi  bil  rad  izbrisal,  kar  je  dihnilo  obla- 
kov na  to  lepo  čelo  življenje,  odkar  se  je 
poslovil  od  te  steze,  ki  vodi  proti  R6dinam. 
Zdelo  se  mu  je,  da  so  zašumele  lipe  v  snu 
in  so  ga  pozdravile.  Visoke  košate  lipe  ob 
stezi,  mimo  katerih  je  hodil  deček,  pod  ka- 
terimi je  ležal  vznak,  pod  glavo  tablico  in 
abecednik.  V  lipi  je  pa  šumelo,  in  vonj  se 
je  pretakal  po  vzduhu.  Deček  je  poslušal  z 
napol  zaprtimi  očmi ;  prifrčal  je  v  lipo  kalin 
debeloglavec,  trdokljunast  kos  je  sedel  na 
vejo,  pogledal  dečka,  začudil  se,  zažvižgal 
in  odletel. 

Dečku  je  pa  od  veseKga  časa  leto  teklo 
—  v  njegovem  srcu  je  kljuvalo,  budilo  se 
je  nekaj,  kakor  bi  mokrocvetoča  rožica  ob 
zarji  dvigala  sladki  kelih,  da  pristreže  vanj 
prvi  trak  jasne  luči,  ki  plane  zdajzdaj  preko 
hribov.  Budilo  se  je  v  dečkovem  srcu,  ve- 
lika slutnja  se  je  porajala,  šumenje  v  lipi  mu 
je  donelo  kakor  akordi;  miru  ni  bilo  več 
pod  lipo,  napotil  se  je  sredi  valovitega  žita. 
Zaželelo  se  mu  je  v  te  valove,  njegova  duša 
je  sedla  v  zračen  čolniček,  naprej  brez  miru 
je  plula  ladjica  in  krmar  ni  vedel  ne  kam, 

ne  zakaj — 

Popotnik  pri  Lazarjevem  znamenju  se  je 
okrenil. 

,DOM  IN  SVET*  1905.  ŠT.  9. 


»Mladost,  po  tvoji  temni  zarji  srce  bridko 
zdihuje,  Bog  te  obvarji!" 

V  Pečeh  je  trikrat  zapored  zalajal  z  ža- 
lostnim glasom  lisjak.  Jeka  je  presekala  noč, 
kakor  z  mečem.  Lipe  so  zašumele,  popotnik 
je  čutil,  da  so  se  vrata  paradiža  zaprla. 

Krenil  je  z  velike  ceste  na  kolovoz. 

Vlažno  je  zašumelo  po  travi.  Murnčki  so 
se  prestrašili  in  obmolknili.  Izpred  hišic  so 
gledali  skozi  bilke.  Črna  senca  se  je  za- 
zibala po  travi  in  se  oddaljila. 

Krog  popotnika  je  zadehtelo  po  senu. 
Zrela  pšenica  se  mu  je  priklonila  in  ga  po- 
zdravila. Vzravnal  se  je  popotnik,  globoko 
je  dihnil,  vsklik  iskren  in  otožen  se  mu  je 
iz  vil  iz  p  rs.  Beli  stolpič  sv.  Marka  se  je  zga- 
nil in  mu  namignil,  kakor  bela  roka,  polna 
skrbi   in   ljubezni:  »Pridi,  preljubi!" 

Popotnik  je  odzdravil  beli  roki,  polni  skrbi 
in  ljubezni!  Njegove  ustnice  so  zašepetale 
pozdrav:  „Oj,  Vrba,  srečna  draga  vas  do- 
mača .  .  ." 

Počasi  se  je  zibala  Črna  senca,  glavo 
globoko  sklonjeno  na  prsi. 

Krog  popotnika  je  oživelo.  Ni  jih  klical, 
ni  jih  želel,  pa  prišli  so  nepozvani  njegovi 
dnevi  in  v  rokah  so  nosili  grenke  kelihe, 
vsuto  cvetje  in  viharjev  silne  jeze. 

O,  in  vse  te  čase  je  izpraznil  do  dna, 
in  vse  to  cvetje  se  je  vsulo  k  njegovim 
nogam,  da  je  stopil  nanje,  in  v  čoln  so  se 
uprle  sape,  zastonj  ga  je  obračal  proti  vetru 
—  njegova  moč  je  pešala,  veslo  so  mu  trgali 
valovi  iz  rok  .  .  . 

Navadila  so  se  usta  grenkega  bokala, 
udje  so  otrpnili  in  sklepi  —  navadil  se  je 
popotnik  življenja  ječe. 

Ali  nocoj!  Pred  njim  bela  roka  sv.  Marka, 
vsa  polna  skrbi  in  ljubezni,  za  njim  šumeče 
lipe,  vse  polne  pravljic  in   lepih   akordov! 

Pisala  mu  je  bela  roka  jasne  dneve  mladosti, 
lipe  so  šumele  pesem  o  izgubljenih  upih. 
Prišlo  je  z  veliko  silo,  objelo  popotnikovo 
srce  —  okamenelo  —  vse  rane  so  zakrva- 
vele,  vse  gorje  je  zavihralo,  njegova  duša 
je  zaječala,  zahrepenela  je  v  zlate  gradove 
v  oblakih,  ali  noga  je  bila  ukovana  na  grudo. 
Težko  je  drsela  po  shojeni  travi.  Objokane 
bilke  so  škropile  s  solzami  popotnikovo 
nogo  .  .  . 

Pred  njim  se  je  dvignil  stolpič  sv.  Marka. 
Tih  čuvar.  Pod  njim  sanja  vas,  brez  misli, 
brez  boja.  Vse  spi.  Srca  mirna,  v  duši  nič 
viharjev,  v  njej  velika  vera  brez  dvomov  .  .  . 

Oj  košček  srečnega  sveta! 

Popotnik  je  zavil  v  lopo  sv.  Marka  in  se 
naslonil  ob  zid. 

Ali  smem  v  to  mirno  kapljo  vesoljnega 
morja  —  jaz  nemiren  popotnik?  Ali  smem  v 
ta  biser  —  jaz  z  mračnimi  mislimi?  V  oči 
me  pogledajo  tisti,  ki  so  priklili  z  menoj 
vred  na  tej  oazi  pod  jasno  solnce.  Njihove 
mirne  oči,  ki  niso  videle  dalje,  nego  se  vidi 
z  lin  sv.  Marka,  bodo  zrle  v  mojih  solze, 
bolečine  in  izgubljene  upe.  Ostrmele  bodo, 
pogledale  na  soseda,  ozrle  se  nazaj  name 
in  porek6:  „Kaj  ta  tujec?  Žalostne  oči  ima! 
Bog  ga  nesi !  Da  bi  prebival  med  nami  ?  Ni- 
koli! On  ni  naš." 

In  šli  bodo  mimo  njega  in  za  oglom  se 
še  enkrat  ozr6. 

„In  še  stoji  sredi  vasi;  naj  gre!  Čemu 
stoji,  tujec?" 

In  popotnik  pojde  po  vasi  s  povešenimi 
očmi,  iz  svojega  sveta,  iz  sveta  svojega  očeta 
pojde. 

Konec  vasi  sreča  kosce.  Velike  fante, 
obrazi  kakor  opeka,  mišice,  da  bi  razrinile 
kožo.  Pred  njimi  grabljica,  ki  nese  vrč. 
Grabljica  se  ozre  vanj,  ker  je  zanimivo  nje- 
govo bledo  lice.  In  črna,  dolga  suknja  ne 
hodi  po  vasi  o  sv.  Jakopu.  In  tedaj  zadene 
grabljica  z  boso  nogo  ob  kamen.  Fantje 
pa  v  smeh,  v  glasen  in  hudomušen. 

„Kaj  gledaš  za  tujcem?" 

On  pa  bi  stopil  k  njej  in  bi  jo  potolažil. 
Pa  bi  se  fantje  še  bolj  zasmejali  in  bogve, 
kaj  bi  mu  rekli. 


Popotnik  se  je  razžalostil.  Na  obe  roki 
je  klonila  njegova  glava. 

Zakaj  si  me  izpeljala  iz  tega  sveta  miru 
žeja  po  uku!  Zakaj?  Goljufiva  kača! ...  Z 
zapahi  si  zarinila  vrata  v  ta  svet.  Na  stežaj 
si  jih  odprla  poprej,  lučice  si  mi  prižigala, 
krono  ponujala !  Pa  so  tvoje  lučice  zažgale 
nepokoj,  in  tvoja  krona  je  trnjeva  —  go- 
ljufiva kača !  .  .  . 

Mir  in  nebo  bi  nosil  v  srcu,  kakor  ga 
nosijo  ti  ~  jaz  pa  imam  kragulja.  Če  bi 
nakladal  hlod  na  voz,  pristopil  bi  rad:  „Po- 
čakaj,  France,  pomorem  ti!  Pa  še  konja  ti 
posodim,  da  priprežeš.  Po  klancu  ne  Iz- 
pelješ s  samcem!" 

K  meni  pa  ne  pride  sosed.  Od  daleč 
stoji  in  pravi:  „Težko  pelje  po  strmi  in  sa- 
motni poti!  Zavrimo  mu  voz!  Klado  zava- 
limo na  cesto,  da  ne  pride  preko  nje!" 

Zakaj  si   me    izpeljala   iz   tega   sveta 
goljufiva  kača !  .  .  . 

Kladivo  z  brezniškega  zvonika  je  zdra- 
milo popotnika.  Za  vasjo  se  je  naravnal. 
Potiho  je  hotel  mimo,  da  se  ne  probude 
oni,  ki  bi  ga' ne  poznali,  ki  bi  ga  bičali  s 
pogledi  in  s  smehom  naložili  butaro  na  nje- 
gova pleča.  Iz  vasi  bi  ga  pognali,  tujca,  ki 
ga  je  prineslo  ponepotrebnem  bogveodkod. 

In  vendar!  Tukaj  stoji  hiša  mojega  očeta! 
Tukaj  je  veliko  svetišče.  Vsaka  travca  na 
vrtu,  vsako  drevo,  pesek  na  dvorišču,  stop- 
nice pred  hišo  ~  vse  ga  kliče  in  vabi: 
„Pridi,  pozdravljamo  te!  Vsi  te  še  poznamo! 
Ne  boj  se  nas ;  v  tihi  noči  čujemo  s  teboj. 
Poglej,  ta  nagelj,  visi  skozi  lino,  kakor  ne- 
kdaj, dehti  kakor  nekdaj,  ko  si  mu  ti  pri- 
lival !  Morda  je  tisti  že  umrl,  in  to  je  vrh 
njegovega  vrha  in  se  je  razrastel,  obesil 
skozi  lino  in  cvete  v  isti  veseli  ljubezni, 
kakor  njegov  oče.  Pridi  in  utrgaj  cvet  in 
si  ga  zatakni  za  trak,  kakor  nekdaj  ..." 

Popotnik  je  zavil  na  levo.  Tiho  je  šel 
ob  plotu  po  travi,  da  ne  bi  zašumel  pesek 
pod  nogami. 

Pred  rodno  hišo.  Bela  je  v  mesečini, 
kakor  nekdaj.  Nič  se  ni  postarala.  Na  oknu 
je  zataknjena  cvetoča  lipova  veja  —  že  vela 
in  suha.  Kakor  pred  dolgimi  leti,  ko  je  šel 

sam  po  tako  vejo  binkoštno  saboto  in  jo 
prinesel  materi,  da  jo  je  zataknila  na  okno. 

Skozi  okno  sije  luč  —  edina  v  vasi.  Po- 
potnik se  je  vznemiril:  ko  bi  sestra  obolela? 

Napotil  se  je  po  stopnicah  in  rahlo  po- 
trkal na  vrata.  Zgenilo  se  je  v  hiši,  v  veži 
so  zadrsale  bose  noge. 

„Kdo  je?" 

„  France!" 

Zahripal  je  zapah. 

„0h,  ljuba  duša,  ti  si,  France,  pa  takole 
sam  in  ponoči!  Pa,  da  nam  nisi  nič  pisal! 
Bi  stopil  on  v  Otok  do  pošte.  Saj  ni  tako 
silnega  dela,  in  mlada  kobilica  dobro  teče." 

„  Sestra,  samo  mimogrede  te  pogledam 
in  pozdravim." 

„Čaj,  precej  njega  pokličem.  Na  izbi  spi!" 

„Ne  smeš!  V  hišo  pogledam  do  tvojih 
otročičkov!" 

„Spita,  France!  Sicer  pa  le  pojdi  in  po- 
glej !  Jaz  ti  pa  pripravim  posteljo,  pa  mleka 
bi  ti  zavrela;  kaj  bi  ga?" 

„Sestra,  grem  dalje.  Jutri  se  morda  vrnem: 
morebiti  tudi  ne!" 

„Dalje  bi  hodil !  Kako  si  čuden !  Polnoč 
udari!  Če  hočeš,  bi  šel  jutri  .  .  ." 

Popotnik  je  sedel  truden  k  peči  na  klop. 
Ob  klopi  je  bila  posteljca;  v  njej  je  spal 
otrok.  Roko  je  držal  izpod  odeje  pod  gla- 
vico, kakor  bi  se  igral  s  kodri.  Majhna  usteca 
so  se  smehljala,  po  licu  je  žarel  mir,  kakor 
bi  mu  svetil  angel  z  nebeško  svečico. 

Sestra  je  obmolknila  in  z  veliko  skrbjo 
gledala  v  bledo  lice  bratovo.  Sedla  je  na 
klop  pod  oknom,  nogo  je  dvignila  na  ro- 
žanec  zibke,  in  zibka  se  je  enakomerno  to- 
čila po  podu. 

Tihota  .  .  . 

Samo  zibka  je  trktrkala  po  podu.  Skrbne 
oči  sestrine  so  visele  na  otožnem  licu  bra- 
tovem. Popotnik  je  pa  gledal  speča  ličeca 
dctetova. 

, France,  pa  nisi  bolan?" 

Nič  odgovora.  Brat  ni  dvignil  glave,  z 
očesom  ni  trenil,  da  bi  se  ozrl  v  sestro  in 
ji  odgovoril. 

In  zopet  skrivnostni  mir  v  tihi  sobi  ob 
brieči  lučki . . . 


Popotnikove  ustnice  so  se  začele  pre- 
mikati. Sestra  je  prisluškala.  Razumela  je 
odtrgano  besedo.  Njeno  srce  pa  je  čutilo 
vse,  kar  je  šepetalo  bratovo  srce. 

„Ne  bila  bi  mi  vera  v  sebe  vzeta  ..." 
Čutilo  je  sestrino  rahlo  srce,  česar  doslej 
še  ni  nikoli.  Oči  so  se  ji  široko  odprle  in 
začudila  se  je  sama  sebi,  zasmilil  se  ji  je 
brat. 

Vera  vase  —  vera  v  lastno  moč  vera, 
da  dospe  do  visokih  ciljev  ...  In  on  je 
imel  tako  visoke  cilje!  Daleč  so  bili,  daleč 
in  visoko,  da  jih  je  slutil  samo  on.  In  šel 
je  za  njimi,  samotni  romar.  Ob  desni  in  levi 
so  ga  gledali  drugi  popotniki.  Z  ramami  so 
skomizgali,  med  seboj  so  šepetali ;  ko  je 
odšel,  so  se  mu  smejali  glasno  in  hrupno. 

„Kaj  hočemo?  Revež  je!"  Prst  so  de- 
vali  na  čelo. 

„Ne  bo  vse  prav  tule  notri;  napek  se 
mu  je  naredilo.  Škoda  zanj." 

Vrnili  so  se  po  globoko  izvoženem  kolo- 
vozu in  govorili  so  pametne  besede,  o  dobri 
letini,  o  reji  govede,  o  polnih  hruškah  in 
navezanih  češpljah  .  .  .  Modri  so  bili  njih 
nagovori.  In  ko  so  zagledali  daleč  soseda, 
ki  je  nosil  za  palec  previsoke  škornje,  so 
se  ga  lotili. 

„Da  ga  ni  sram!  Take  škornje  nosi,  za 
palec  predolge.  Celo  k  maši  pride  v  njih ! 
Ne  bo  prida  ta  človek.  Mora  se  mu  še  ote- 
pati ...  Oj,  svet  je  hudoben  .  .  ." 

Samotni  romar  se  je  ozri  do  cilja,  ozri 
se  je  nazaj.  Ustrašil  se  je.  Ni  se  ustrašil,  da 
je  cilj  tako  daleč  in  tako  visoko,  ustrašil  se 
je,  da  je  vrzel  med  njim  in  med  drugimi 
tako  strašno  zazevala. 

»Nikogar  ni  za  menoj !  Vsaj  eden,  vsaj 
dva  naj  bi  prišla,  da  me  opreta,  ko  truden 
omahnem  kraj  pota.  Vsaj  eden  ali  dva!  Pa 
ni  nikogar  .  .  ." 

Popotnik  je  pogledal  proti  cilju,  ki  je  bil 
tako  visoko,  sprcietelo  ga  je  v^  strahu.  V 
njem  se  je  dvignil  dvom,  potresel  je  skalo 
vere  v  samega  sebe.  Zagugala  se  je  skala, 
omajala  se  je.  Nanj  je  legla  bridka  teža, 
trudne  so  postale  noge,  glava  je  omahnila . . . 

„Ne  bila  bi  mi  vera  v  sebe   vzeta  ..." 

In  krog  njega  je  završalo.  Oblaki  so  za- 
grnili nebo  —  posvetil  se  je  cilj  enkrat,  dva- 
krat, kakor  se  blisk  posveti  .  .  .  Morda  se  je 
posvetil  tretjič,  pa  ni  mogel  veC  dvigniti 
glave,  da  bi  ga  ugledal. 

„ Prijatelj,  vrni  se!  Dohitiš  jih  še  na  kolo- 
vozu. Stopi  med  nje  in  jim  reci :  Bratje,  do 
tal  se  vam  klanjam !  Osuvajte  me  z  nogami, 
očitno  izmečite  name  vse  psovke  od  Kajna 
do  danes.  Klečal  bom  pred  vami  in  po- 
trpel  —  samo,  da  mi  odpustite,  da  grem  z 
vami,  da  sedem  z  vami  k  pogrnjeni  mizi . . . 
Prijatelj,  vrni  se  1  Cilju  pokaži  hrbet,  in  ka- 
dar se  posveti,  zameži ..." 

Romar  se  je  hotel  vrniti.  Pa  se  je  za- 
žarilo  nad  črnimi  oblaki,  luč  je  zasijala  — 
ni  se  vrnil,  ker  se  ni  mogel,  ker  se  ni  smel. 
Njegovo  srce  je  pa  krvavelo  .  .  . 

Srce  viharjev  notranjih  igrača .  .  .  Po- 
potnik v  Ribičevi  hiši  se  je  ozrl  na  obraz 
sestre.  Tako  lice! 

V  očeh  brezmejna  vdanost  in  vera  v 
sebe,  vera  v  svojo  moč.  Nič  obupa,  nobe- 
nega viharja !  Lice  vse  razbrazdano  od  pot- 
nih srag,  roke  žuljave,  gube  na  sklepih  — 
hrbet  nekoliko  nagnjen  pod  težo.  A  vendar 
toliko  nade,  trdnega  upanja  in  vere  mo- 
gočne, kakor  Triglav.  Dojenčka  pri  srcu  ob- 
jema ena  roka,  druga  dela.  Prvi  se  zazori 
svit  njej  —  materi,  njej  zadnji  ugasne  ve- 
černa luč.  Nobenega  mrmranja,  nobenega 
vzdiha  —  mir  —  mir  na  licu,  mir  in  lju- 
bezen v  očeh;  v  srcu  .  .  . 

In  domislil  se  je  popotnik  besedi: 

„  Ljubezen  zvesto  najti,  prazne  sanje  ..." 

In  tu  na  očetovem  svetu  kraljuje  ljubezen, 
pod  slamnato  streho,  za  ozko  ograjenim  plo- 
tom —  pa  tako  velika  ljubezen !  Nobena 
pot  ji  ni  prestrma,  nobeno  solnce  prevroče, 
nobena  noč  predolga  .  .  .  Zadnjo  kapljo  krvi 
zanj  in  za  svoje  —  iz  ljubezni  .  .  . 

..Zvesto  srce  in  delavna  ročica  .  .  .** 


Popotnikovo  oko  se  je  zmračilo.  Po  licih 
sta  pritekli  dve  solzi  .  .  . 

Sestra  je  zrla  na  popotnika.  V  prsih  ji 
je  postalo  tesno,  obrnila  se  je  od  brata  in 
skrila  solze,  ki  so  se  ji  vlile,  solze,  ki  jih  je 
rodilo  srce,  po  katerem  je  plula  ista  kri, 
kakor  po  njegovem,  po  bratovem. 

Pa  naenkrat  se  brat  zdrami.  Vstane,  v 
peč  se  obrne,  solze  si  obriše.  Domisli  se 
svojega  znanja,  v  sestrini  ljubezni  se  oživi 
njegova.  Njena  ljubezen  vse  prenese,  tudi 
moja  mora  —  mora! 

„Stanu  se  svojega  spomni,  trpi  brez 
miru!" 

Popotnik  seže  v  žep  in  vtekne  vsakemu 
detetu  pod  zglavje  križani  tolar. 

„Z  Bogom,  sestra!  Lepo  je  pri  tebi!  Lepo 
je  bilo  nocoj  ...  Po  svetu  ni  tako  ...  Z 
Bogom,  sestra!" 

Vrata  so  zaškripala,  črna  senca  se  je  iz- 
gubila med  vrtovi,  vrhu  stopnic  je  pa  ihtelo 
čuteče  srce  .  .  . 

Na  čumnatino  okno  pri  Ovscniku  v  Ži- 
rovnici je  nekdo  potrkal. 

„  Matija!" 

„„France!  Odkod?"" 

„Odpri!" 

Sedla  sta  na  skromno  postelj  Čop  in 
Prešeren. 

„Matija,  nocoj  sem  jokal!" 

„„ Jokal?  Ne  verjamem!"" 

„ Jokal  in  ni  me  sram!" 

.„Zakaj?"" 

„Daj  mi  košček  papirja!" 

Prešeren  je  sedel  k  mali  mizi  in  pisal . . . 

„Beri,  prijatelj!" 

Čop  vzame  in  čita: 

„Oj  Vrba,  srečna,  draga  vas  domača  . , ." 

„„Nagrobnica  izgubljenemu  raju!"" 
„Pa  bi  človek  ne  jokal  .  .  ." 

GRIŠA : 


KAJ  SOŽALJNO  ZA  MENOJ  . . . 


i\aj  sožaljno  za  menoj 
gledate  obrazi  črni  — 
kaj  vi  znanci  kličete  mi 
vrni  k  .nam  se,  vrni ! 

Kratka  je  življenja  cesta, 
jasno  je  obzorje  — 
in  nihč^  ne  zanje  njive, 
kdor  je  ne  izorje  . . . 


Noge  željne,  dalje,  dalje  — 
čez  poljane  plodne  — 
dvigajte  se  iz  mrtvila 
žile  zlatorodne  !  .  .  . 

Solnce  sije  na  poljane, 
dan  gori  nad  vami  — 
k  solncu,  k  dnevu,  bratje  moji 
s  krepkimi  nogami !  . .  . 


^^^^^^^5?^ 


ORISA: 

ŠEL  BI  NEKAM  . . . 


>el  bi  nekam,  pa  ne  vem, 
kje  je  tisti  kraj  — 
nekaj  me  je  povabilo, 
nekaj  —  bogvekaj  . . . 

Morda  bi  iskal  mladosti, 
ki  zbežala  je  — 
za  vodami,  za  gorami 
ki  ostala  je  . . . 


Morda  bežal  bi  pred  smrtjo, 
ki  preži  in  čaka, 
da  nenadno  plane  name 
iz  noči  in  mraka. 

Vse  je  eno,  šel  bi  nekam 
brez  miru  in  kraja  — 
pa  naj  že  srce  umira, 
ali  duša  raja  . .  . 


S^S§=J2S^:^^^!^ 


ORISA: 

S  KORAKI  TIHIMI . . . 


o  koraki  tihimi 
beži  mladost  — 
hiti,  hiti 
od  mojih  dni . . . 


Čez  hrib  in  plan 
en  sam  korak  — 
za  njim  je  dan, 
pred  njim  je  mrak . 


Pa  nič  zato  — 
pomoči  ni  — 
še  ene  solze 
ni  v  oči !  . .  . 

PALAČA  DALAJ-LAMOVA  V  LHASSI. 


DR.  JOŽEF  GRUDEN : 


^^ 


MIRABILIA  MUNDI." 


POTOVANJA  FRANČIŠKANSKEGA  MISIJONARJA  V  SREDNJEM  VEKU. 


Kina  in  nje  mongolski  vladarji. 


ilj  Odorikovega  potovanja 
je  bila  Kina.  -  Prvikrat  je 
v  Xlli.  stoletju  ta  čudna 
država  s  svojim  razumnim, 
delavnim  prebivalstvom,  s 
svojo  starodavno  kulturo  in 
razvitim  verstvom  stopila  v 
tesnejšo  zvezo  z  Evropo.  Izredni  dogodki 
so  povzročili  to  zbližanje. 

Iz  osrednje  Azije  so  se  ob  koncu  dva- 
najstega stoletja  pričela  vsipati  bojevita  mon- 
golska plemena,  ki  so  si  podjarmila  Turke- 
stan,  Perzijo,  Malo  Azijo  do  Bospora,  ruske 
kneževine  in  grozila  celo  nemškemu  cesar- 
stvu. In  prav  ti  divji  Mongoli  so  prekoračili 
tudi  kitajski  zid,  si  osvojili  neizmerno  kitajsko 
kraljestvo    in    si    postavili    v    Pekinu    svojo 


(KONEC.) 

stolico.  Nekaterim  hrabrim  mongolskim  voj- 
skovodjem se  je  posrečilo  povzpeti  se  do 
vrhovne  oblasti  nad  drugimi  plemeni  in 
ustvariti  za  nekaj  časa  enotno  mongolsko 
kraljestvo,  ki  se  je  razprostiralo  od  Dnjepra 
do  Rumenega  morja,  od  sibirskih  step  pa 
do  Perzijskega  zaliva  in  Indijskega  oceana. 
Med  te  drzne  azijske  osvojitelje  šteje  zgo- 
dovina Čengiskhana,  ki  si  je  podvrgel  1.1218. 
Kovaresmijo,  Iran  in  Korasan,  njegovega 
sina  Oktaja,  ki  je  premagal  Kitajce,  Batoua, 
ki  je  1.  1241.  pridrl  celo  na  Ogrsko  in  v 
Šlezijo,  in  Kublajkhana,  čigar  slavne  čine 
opevajo  češke  narodne  pesmi. 

Mongolski  naval  je  bil  za  evropsko  kul- 
turo zelo  nevaren,  a  imel  je  tudi  dobre  po- 
sledice. Razsežno  mongolsko  cesarstvo  je 
zbližalo  dva  doslej  ločena  svetova,  daljni 
azijski  Vzhod  in  evropski  Zapad;  njegovi 
vladarji  so  bili  naklonjeni  krščanstvu,  pustili 

SO  misijonarjem  prosto  pot  v  svoje  dežele 
in  iskali  trgovinske  zveze  z  evropskimi  pri- 
stanišči. Pričel  se  je  živahen  promet  med 
Evropo,  Indijo,  Kino  in  Mongolijo.  Kakor 
v  naših  dneh  so  tudi  tedaj  Evropci  ondi 
iskali  materialne  in  verske  koristi.  Prvo  je 
zastopal  znani  beneški  trgovec  Marko  Polo, 
drugi  vrsti  pa  moramo  prištevati  našega 
Odorika  in  njegove  tovariše,  frančiškane. 

Odorik  je  prišel  v  Kino  po  morju.  Prvo 
mesto,  na  katero  je  zadel,  je  bilo  imenitno 
trgovsko  pristanišče  Kanton.  —  Kanton 
je  še  sedaj  najpopolnejši  tip  kitajskega  mesta. 
Naš  potovavec  poroča  o  njem:  „Mesto  je 
trikrat  večje  kot  ViČenca  in  leži  dan  hoda 
od  morja  ob  reki  (Šukiang),  v  kateri  je 
zaznati  plimo  in  oseko  že  dvanajst  dni  pred 
izlivom.  V  pristanišču  je  toliko  ladij  in  tako 
velikih,  da  vsa  italska  mesta  ne  zmorejo 
tolikega  števila?"  Med  drugimi  znamenitostmi 
omenja  ptiča  pelikana,  ki  ga  je  tu  prvič 
ugledal,  in  vžitnih  kač,  s  katerimi  se  Kitajci 
hranijo.  Za  Kantonom  je  obiskal  zapored 
velika  mesta  na  jugu :  Sayton  (sedaj  Tsiouan- 
čeu),  Fuso  (Fučeu)  in  Casay  (Hangčen). 
V  znamenitem  trgovskem  mestu  Sayton  je 
našel  že  dva  frančiškanska  samostana  in 
mnogoštevilno  krščansko  občino  s  škofom 
Andrejem  iz  Perudže  na  Čelu.  Neka  bogata 
Armenka  je  bila  dala  na  lastne  stroške  sezi- 
dati krasno  stolnico.  V  njej  je  Odorik  shranil 
svete  ostanke  četverih  mučenikov,  ki  jih  je 
bil  prinesel  s  seboj  iz  Thane. 

Na  kitajskem  jugu  pa  je  Odorik  tudi 
bliže  spoznal  ono  pogansko  sekto,  ki  je 
že  tedaj  najbolj  ovirala  razvoj  krščanstva, 
namreč  b  u  d  h  i  z  e  m.  Po  vseh  mestih  je 
srečaval  budhovske  pagode,  samostane  bon- 
cev  (budhovskih  menihov)  in  opazoval  nji- 
hove običaje:  „VSaytonu'*,  poroča  Odorik, 
„je  mnogo  budhovskih  samostanov.  Obiskal 
sem  enega,  v  katerem  je  bilo  tri  tisoč  meni- 
hov. V  svojih  tempeljnih  imajo  ti  menihi  nad 
enajst  tisoč  malikov  in  manjši  med  njimi  so 
tako  veliki,  kakor  sv.  Krištof  na  naših  cerkvah. 
Šel  sem  pa  v  njih  tempelj  ob  času,  ko  dajejo 
jesti  svojim  malikom,  da  bi  videl,  kako  to  de- 
lajo. Vse  kar  jim  nudijo,  je  zelo  vroče,  da 


se  dim  jedi  dviguje  proti  visokim  podobam. 
In  o  tem  dimu  pravijo,  da  je  malikova  jed. 
Vse  drugo  si  pa  menihi  saimi  pridrži  in 
pojed6.* 

Drugod  je  videl  naš  misijonar  čuden 
običaj,  ki  je  v  zvezi  z  budhovskim  nazorom 
o  preseljevanju  duš  (metempsihozo): 

„V  mestu  Casay  (Hang-čeou)  sem  bival 
v  hiši  imenitnega  moža,  katerega  so  naši 
bratje  izpreobrnili.  Ta  mi  je  nekoč  rekel: 
„Atha,  t.  j.  oče,  če  hočeš  videti  deželo,  pojdi 
z  menoj!"  Vsedla  sva  se  v  ladjo  in  se  peljala 
po  kanalu  k  velikemu  samostanu,  kakršnih 
je  ondi  mnogo.  Moj  gospodar  je  poklical 
enega  izmed  menihov  in  mu  rekel:  »Glej, 
tu  je  frankovski  duhovnik.  Prišel  je  od  tam, 
kjer  soince  zahaja,  in  gre  v  Kambalech  (Pe- 
king), da  tam  moli  za  življenje  velikega  khana. 
Zato  mu  pokaži  kake  znamenitosti,  da  more 
vrnivši  se  v  domovino  pripovedovati,  kaj 
je  novega  videl  v  Casayu."  Menih  je  odgo- 
voril, da  temu  rad  ustreže.  Potem  je  vzel 
dve  košari,  obloženi  z  ostanki  jedi,  in  odprl 
vrata  nekega  vrta.  Na  tem  vrtu  je  bil  majhen 
hribček  zasajen  s  košatim  drevjem.  Menih 
je  vzel  zvonec  in  začel  z  njim  zvoniti.  In 
na  to  znamenje  so  prišle  mnogoštevilne  ži- 
vali s  hriba:  opice,  mačke,  volkovi,  koze 
in  drugo,  da  se  jih  je  nabralo  okoli  tri  tisoč. 
Razvrstile  so  se  in  menih  jim  je  dal  jesti, 
kakor  je  vsaki  pristojalo.  Ko  so  se  nasitile, 
so  se  pa  ob  glasu  zvonca  vrnile  na  svoj  kraj. 
Smeje  sem  vprašal  starca,  kaj  to  pomeni,  in 
odgovoril  mi  je:  „To  so  duše  naših  pleme- 
nitašev,  katere  iz  ljubezni  do  Boga  tu  hra- 
nimo." Zavrnil  sem  ga:  „To  niso  duše,  to 
so  navadne  zveri."  „Ni  res",  mi  odgovori, 
„temuč  duše  plemenitih  mdž  so.  Ako  umrje 
plemenitnik,  se  preseli  njegova  duša  v  ple- 
menito žival,  duše  kmetov  pa  preidejo  v 
manj  vredne  živali."  in  čeprav  sem  mu  ugo- 
varjal, mi  ni  hotel  verjeti." 

Pozneje  je  Odorik  v  Mongoliji  in  Tibetu 
zopet  prišel  z  budhovci  v  dotiko  in  opisal 
še  marsikatere  njih  navade.  Splošno  se  mu 
budhizem  ni  zdel  tako  krvoločen  in  divji, 
kakor  indijski  bramaizem.  —  Zakaj  je  Bud- 
hova   vera  v  Kini   takrat   prevladala   verski 

zistem  Konfutscjcv  in  Laotscjev  je  umevno, 
če  vpoštevamo,  da  so  ji  bili  mongolski  vla- 
darji mogočni  zaščitniki. 

V  Casay-u  (Hang-čeou)  je  Odorik  za- 
pustil morsko  obal  in  se  napotil  v  notranje 
kitajske  pokrajine.  Odslej  se  je  posluževal 
one  velike  vodne  ceste,  katero  so  Kitajci 
napravili  deloma  že  v  VII.  stoletju  in  ki  je 
bila  dovršena  pod  mongolskimi  cesarji  v 
X1IL  stoletju.  Ta  ^cesarski  kanal"  je  še  dan- 
danes poleg  velikih  rek,  Hoangho  in  Jantse- 
kiang  najvažnejša  prometna  zveza  v  Kini. 
Dolg  je  blizu  1100  km,  širok  pa  80— 300 //z 
in  veže  Hangčeou  s  kitajskim  glavnim  me- 
stom Pekingom.  V  velikanski  strugi  je  speljan 
čez  polja  in  močvirja,  večkrat  visoko  nad 
vasmi  pa  zopet  skozi  soteske  in  jezera.  Čez 
10.000  ladij  prevaža  na  njem  kitajske  pri- 
delke, zlasti  riž.J) 

Odorik  je  imel  umetni  kanal  za  navadno 
reko  in  je  menil,  da  ima  pred  seboj  Hoangho. 
Pripoveduje  pa  o  njem,  da  je  deželi  zelo 
poguben,  kedar  narasla  voda  pretrga  jezove. 

Ob  velikem  kanalu  ležč  vsa  ona  mesta, 
katera  je  na  poti  proti  Pekinu  obiskal: 
Nanking,  Lintzing,  Tsining.  O  vsakem  izmed 
njih  vč  povedati  kaj  značilnega. 

Z  velikimi  upi  je  slednjič  dospel  naš 
misijonar  po  večletnem  potovanju  v  glavno 
mesto  Pekin.  Tu  je  imel  pomagati  svojim 
redovnim  bratom  pri  važnem  misijonskem 
delu  v  kitajski  stolici.  Ostal  je  v  tem  mestu 
tri  leta.  A  Čudno  je,  da  nikjer  ne  poroča  o 
svojih  uspehih,  dočim  so  njegovi  životo- 
pisci  trdili,  da  je  krstil  čez  20.000  poganov. 
Gotovo  mu  je  globoka  ponižnost  branila, 
da  bi  svetu  govoril  o  stvareh,  ki  so  mu  bile 
v  čast.  Pri  svojem  misijonskem  delovanju 
je  bistroumno  opazoval  življenje,  razmere 
in  navade  okoli  sebe.  Zanimalo  ga  je  vse, 
kar  je  videl  in  slišal.  In  po  svoji  vrnitvi  v 
domovino  je  popisal  znamenitosti  mongol- 
ske stolice  tako  natančno,  da  njegov  popis 
v  marsičem  izpopolnjuje  poročila  Marka 
Pola  in  drugih  potovavcev. 

Pekin,  katerega  Odorik  in  srednjeveški 
geografi  navadno  nazivljejo  Kambalech  (Khan- 

')  Spillmann:  Quer  durch  Asien  II.  str.  t6Q. 


baliq  =  khanovo  mesto)  je  šele  Kublajkan 
1.  1279.  povzdignil  v  svojo  stolico.  Prej  so 
kitajski  vladarji  stolovali  v  Nankingu,  mon- 
golski pa  v  Karakorumu. 

^  Kambalech  je  staro  mesto  v  provinciji 
Katay**,  piše  Odorik.  „ Osvojili  so  ga  Tar- 
tarji  in  pol  milje  od  njega  sezidali  drugo 
mesto  Taydo.  To  ima  dvanajst  vrat,  vsaka 
po  dve  milji  od  drugih  oddaljena.  Obe 
mesti  pa  imata  več  kot  40  milj  v  obsegu. 
Tu  ima  svoj  sedež  veliki  khan.  Cesarsko 
mesto  ima  štiri  milje  v  obsegu  in  v  njem 
so  mnoge  palače  khanovih  velikašev.  Sredi 
pa  je  sezidana  cesarska  palača,  ki  je  pač 
najlepša  na  svetu.  Za  palačo  je  majhen  hrib 
s  cesarsko  vilo.  Ves  hrib  je  z  drevjem  za- 
sajen in  se  zato  imenuje  Zeleni  hrib.  Ob 
strani  gore  je  napravljeno  jezero,  v  katerem 
so  gosi,  labudi  in  druge  živali,  da  gospo- 
darju ni  treba  iti  iz  hiše,  kedar  hoče  na  lov. 
—  Palača  sama,  kjer  je  khanova  stolica,  je 
tudi  na  vzvišenem  mestu  in  ima  znotraj 
24  stebrov  iz  čistega  zlata.  Vse  zidovje  je 
pokrito  z  rudečimi  kožami,  o  katerih  pra- 
vijo, da  so  najdragocenejše  na  svetu." 

Zidava  Pekina  je  še  dandanes  skoraj  po- 
polnoma taka,  kakor  pred  600  leti.  Mon- 
golsko mesto  leži  severno  od  kitajskega,  je 
še  sedaj  obzidano,  le  namesto  dvanajsterih 
vrat  jih  ima  devet.  Cesarska  palača  pa  leži 
sredi  mesta,  kakor  nekdaj. 

Za  versko  naziranje  mongolskih  vladarjev 
je  značilno,  da  so  imeli  na  svojem  dvoru 
budhovce,  mohamedovce  in  kristjane.  Fran- 
čiškani so  pa  bili  v  toliki  milosti,  da  jim  je 
bil  pri  dvornih  slovesnostih  odkazan  po- 
seben prostor,  kjer  so  smeli  biti  navzoči, 
in  da  so  ob  posebnih  prilikah  morali  dati 
khanu  svoj  blagoslov.  Odorik  opisuje  za- 
nimivo epizodo,  ki  to  razmerje  dobro  po- 
jasnuje : 

„Poročati  hočem  o  velikem  khanu,  kar 
sem  sam  videl.  V  Kini  je  navada,  da  pre- 
bivavci  onih  krajev,  kjer  khan  potuje,  zažg() 
pred  hišami  velike  ognje  in  na  nje  pokla- 
dajo  dišave,  da  mimoidoči  vladar  duha  njih 
prijeten  vonj.  In  mnogo  ljudi  mu  ob  taki 
priliki  gre  nasproti.    Ko  je   pa  nekdaj  imel 

priti  s  pota  nazaj  v  Kambalcch,  smo  mu  Šli 
nekateri  frančiškani,  med  njimi  tudi  jaz  in 
naš  škof  dva  dni  hoda  nasproti.  Ko  smo  za- 
gledali khana  od  daleč,  je  naš  škof  vzel  križ 
in  ga  nasadil  na  drog,  da  se  je  daleč  videl. 
Jaz  sem  pa  imel  v  roki  kadilnico,  ki  sem  jo 
bil  vzel  s  seboj.  In  začeli  smo  naglas  peti: 
„Veni  creator  spiritus".  Khan  je  takoj,  ko  je 
zaslišal  naše  glasove,  ukazal,  naj  se  mu  pri- 
bližamo. Ko  smo  šli  k  njemu  s  povzdig- 
njenim  križem,  je  odložil  pokrivalo,  bogato 
okrašeno  z  biseri  in  neprecenljive  vrednosti, 
in  se  globoko  priklonil  krščanskemu  zna- 
menju. Škof  je  pa  vzel  kadilnico  iz  mojih 
rok  in  ga  je  pokadil.  Po  starem  običaju  ne 
sme  nihče  brez  darov  stopiti  pred  khana. 
Zato  smo  mu  tudi  mi  na  krožniku  spoštljivo 
ponudili  nekaj  sadežev.  Vzel  je  dvoje  izmed 
njih  in  enega  nekoliko  jedel.  Potem  mu  je 
dal  naš  škof  blagoslov.  Iz  tega  je  razvidno, 
da  je  khan  naklonjen  krščanski  veri,  in  to  po 
vplivu  naših  bratov,  ki  bivajo  na  njegovem 
dvoru." 

A  navzlic  tej  naklonjenosti  se  vendar 
nobeden  izmed  mongolskih  vladarjev  ni  dal 
krstiti.  Ostali  so  pri  svoji  budhovski  veri. 
Temu  je  bilo  krivo  pač  mnogoženstvo,  ka- 
terega niso  hoteli  opustiti,  in  nravne  raz- 
uzdanosti, ki  so  bile  vkoreninjene  na  dvoru. 
Frančiškanski  misijoni  so  se  pa  lepo  razvijali, 
dokler  ni  politični  prevrat  leta  1368.  konca 
storil  mongolskemu  gospodstvu  in  zatrl  na- 
depolno  setev  Odorikovih  tovarišev. 

Prvi  Evropcc  v  Tibetu. 

Iz  zadnjih  let  Odorikovega  potovanja  so 
poročila  skromnejša.  Gotovo  ga  je  bolezen 
zadrževala,  da  ni  mogel  Mongolije  in  Tibeta 
tako  natančno  opisati,  kakor  Indijo  in  Kino. 
A  tem  zanimiveje  so  bile  te  vesti,  ker  se  je 
z  njimi  prvič  po  Evropi  raznesel  glas  o 
skrivnostnih  azijskih  deželah,  ki  so  bile  do- 
slej popolnoma  neznane. 

„DežeIa  Goga  in  Magoga"  so  nazivali 
srednjeveški  geografi  centralne  azijske  po- 
krajine. Tako  so  nepoznate  kraje  in  ljud- 
stva kratko  imenovali  po  dveh  svetopisem- 
skih narodih,   ki  sta   veljala   za  nasprotnika 


božjega  kraljestva  in  zaveznika  Antikrista.  — 
Za  časa  križarskih  vojsk  so  prišle  v  Evropo 
tudi  vesti  o  veliki  oblasti,  ki  jo  imajo  bud- 
hovski duhovniki  (lame)  nad  mongolskim 
ljudstvom,  in  o  njih  velikem  duhovniku, 
Dalaj-lami,  ki  ima  svojo  stolico,  svoje  kra- 
ljestvo in  neomejeno  gospoduje  v  svetnih 
in  verskih  zadevah  Te  pripovedke  je  ljudska 
domišljija  po  svoje  razvila  in  okrasila.  Na- 
stala je  cela  legenda  o  ^kraljestvu  duhov- 
nika Janeza"  v  srednji  Aziji.  Kronist  Oton  iz 
Freisinga  omenja  prvi  te  legende,  in  po  njem 
so  jo  drugi  posneli.  Tudi  Odorik  je  pred 
svojim  odhodom  v  Azijo  marsikaj  slišal  o 
tem  bajnem  kraljestvu.  Zato  pripominja  „da 
na  tem,  kar  se  pripoveduje  o  deželi  duhov- 
nika Janeza,  niti  stoti  del  ni  resnice." 

Tibet  so  si  bili  nalik  drugim  azijskim 
pokrajinam  v  Xin.  stoletju  podvrgli  mon- 
golski vladarji.  Čengiskhan  je  odstavil  „du- 
hovnika  Janeza"  in  Kublajkhan  si  je  osvojli 
južne  pokrajine.  Tako  je  skrivnostna  dežela 
postala  dostopna  Evropcem,  in  frančiškani, 
njim  na  čelu  Odorik,  so  opetovano  prodrli 
do  glavnega  mesta  Lhassa  in  ondi  celo 
ustanovili  misijonsko  postajo. 

Naš  misijonar  je  prišel  v  Tibet  skoraj 
gotovo  preko  puščave  Gobi  in  pogorja 
Kuenliln.  Prehodil  je  torej  tiste  kraje,  katere 
je  novejši  čas  Sven  Heddin  ananstveno  pre- 
iskal.  O  nevarnostih  in  težavah  potovanja, 
katere  novejši  potovavci  tako  živo  popisu- 
jejo, Odorik  ne  poroča  mnogo.  Njegova 
gorečnost  je  vse  zapreke  zlahka  premagala, 
ponižnost  pa  mu  ni  dopuščala,  da  bi  se  z 
njimi  pred  svetom  poveličeval.  A  njegovi 
življenjepisci  so  nam  sporočili  dogodek,  ki 
izpričuje,  da  težave  potovanja  pred  690  leti 
niso  bile  manjše,  kot  dandanašnji. 

V  Mongoliji  ali  Tibetu  je  Odorik  nekoč 
hudo  zbolel  za  mrzlico.  Prebivavcem  tistega 
kraja  pa  so  lame  prepovedali,  da  pod  smrtno 
kaznijo  ne  smejo  sprejeti  kakega  kristjana 
pod  streho.  Zato  so  bolnega  misijonarja 
nesli  na  prosto  polje  in  ga  položili  pod 
neko  drevo.  Tu  je  Odorik  ležal  več  tednov 
brez  druge  hrane,  kakor  sadja,  ki  je  padalo 
z  drevesa,  in  vode,  ki  jo  je  zajemal  v  bliž- 

njem  potoku.  Ko  je  slednjič  nekoliko  okre- 
val, je  zbral  svoje  moči  in  se  vlekel  do 
bližnje  reke.  Tam  je  našel  melono  in  se  ž 
njo  toliko  pokrepčal,  da  je  mogel  nadalje- 
vati svojo  pot.  —  Ali  ne  razgrinja  ta  epi- 
zoda strašnejše  podobe  o  trudih  in  naporih 
na  potu,  kakor  jih  more  naslikati  spretno 
pero  modernih  potopiscev  ?  Ali  se  ne  javlja 
tu  skoraj  nadčloveška  moč  in  vztrajnost  go- 
rečega misijonarja? 

Prepotovavši  mongolsko  puščavo  je  pri- 
šel Odorik  v  rodovitne  kraje  južnega  Tibeta. 
Zato  ta  dežela  nanj  ni  napravila  tako  ne- 
ugodnega vtisa,  kakor  na  novejše  potovavce 
(Przewalskega,  Sven  Heddina  in  Landorja), 
katerim  so  bili  obljudeni  in  obdelani  kraji 
nedostopni.  Odorik  označuje  namreč  Tibet 
tako:  „Prišel  sem  potem  v  veliko  kraljestvo 
z  imenom  Tibet,  ki  meji  na  Indijo  in  je 
podložno  velikemu  khanu.  V  njem  je  obilo 
živeža,  kruha  in  vina.  Ljudje  živ^  v  šotorih, 
narejenih  Iz  sukna."  Ta  popis  se  gotovo 
nanaša  na  rodovitne  ravnine  ob  Gangu  in 
Indu,  ki  imata  v  južni  tibetski  planjavi  svoj 
izvir.  In  z  njim  se  strinja,  kar  pripovedujejo 
drugi  o  bogastvu  na  živini  in  sadežih,  ki  je 
tu  opazovati. 

Zanimivo  je  poročilo  o  Lhassi,  glavnem 
mestu  Tibeta  in  vsega  budhizma,  ki  je  bilo 
najnovejši  čas  opetovano  cilj  ponesrečenih 
ekspedicij.  Naš  potovavec  piše:  „ Kraljeva 
stolica  je  vsa  sezidana  iz  belega  in  črnega 
kamenja,  ki  je  zelo  umetno  sestavljeno,  ceste 
pašo  vse  lepo  tlakane.  V  tem  mestu  se  nihče 
ne  upa  preliti  krvi  kakega  človeka  ali  živali 
zaradi  spoštovanja  do  malika,  katerega  tam 
častž.  V  tem  mestu  prebiva  ,abassi*,  to  je 
njih  papež,  ki  je  poglavar  vseh  malikovav- 
cev  in  jim  daje  razne  milosti  po  njih  šegi." 
Ta  preprosti  opis  je  prvo  poročilo  o 
skrivnostni  budhovski  stolici  in  jo  še  dan- 
danes dobro  označuje.  Zidava  Lhasse  se 
namreč  tekom  stoletij  ni  skoraj  nič  izpre- 
menila.  Tudi  novejši  potovalci  poročajo,  da 
so  ondi  hiše  visoke  več  nadstropij  in  se 
končujejo  s  teraso,  ki  je  nekoliko  nagnjena, 
ida  se  more  voda  odtekati.  Vse  so  zidane 
iz  belega   kamena,  dočim   so  zidci,  okvirji 


vrat  in  oken  temnordeči  ali  črni.  Te  barve 
so  namreč  budhovcem  in  zlasti  lamam  svete.') 

O  tibetskih  ženah  pripoveduje  Odorik, 
da  nosijo  cele  krone  iz  nanizanih  dragoce- 
nih biserov  in  da  imajo  nenavadno  močne 
in  dolge  zobe.  Obširno  opisuje  tudi  njih 
mrliške  običaje.  —  Trupli  lamov  in  drugih 
imenitnejših  ljudi  izpostavljajo  na  hribe,  da 
jim  orli  in  jastrebi  meso  izkljujejo,  le  čre- 
pinjo  včasih  iz  posebnega  spoštovanja  shrani 
sin  ali  hči,  da  si  napravi  iz  nje  kozarec,  iz 
katerega  pije  ob  slovesnih  prilikah. 

Krščanstvo  je  prodrlo  v  Tibet  že  mnogo 
pred  XII.  stoletjem,  toda  v  obliki  herezije. 
Odorik  je  namreč  tudi  tam  našel  že  Nesto- 
rijevce,  ki  so  bili  pa  razširjanju  prave  vere 
le  v  kvar.  Frančiškani  so  uspešno  zastavili 
delo  in  si  zlasti  z  eksorcizmi  med  Mongolci 
pridobili  velik  ugled.  Način  njih  delovanja 
naš  misijonar  tako  opisuje: 

„V  onih  krajih  je  mnogo  moških  in  žen- 
skih, ki  so  obsedeni.  Take  ljudi  včasih  več 
kot  deset  dni  daleč  pripeljejo  zvezane  k 
našim  bratom,  ki  v  imenu  Jezusa  Kristusa 
ukažejo  hudobam  zapustiti  telesa  obseden- 
cev. In  te  takoj  odidejo.  Potem  se  tisti,  ki 
so  bili  rešeni  tega  zla,  takoj  dajo  krstiti.  Naši 
bratje  pa  pober6  njih  malike  in  jih  nes6  s 
križem  in  blagoslovljeno  vodo  k  grmadi. 
Ob  taki  priliki  se  zbero  vsi  ljudje  tiste  po- 
krajine, da  vidijo,  kako  se  sežigajo  bogovi 
njih  sosedov.  Potem  blagoslovijo  ogenj  in 
vržejo  vanj  malike,  da  pogorž.  In  na  ta  način 
krstijo  mnogo  ljudi  tiste  dežele." 

Žal,  da  so  bili  tudi  tu  uspehi  marljivih 
misijonarjev  vsled  politiškega  prevrata  kmalu 
zatrti. 

V  Tibetu  se  izgubi  sled  Odorikovega 
potovanja.  Sam  nikjer  določno  ne  pripove- 
duje, po  kateri  poti  se  je  vrnil  domov.  Zato 
so  nekateri  domnevali,  da  je  šel  skozi  so- 
teske in  prelaze  Himalaja  v  Indijo,  odkoder 
se  je  lahko  podal  po  morju  ali  po  suhem 
v  Evropo.  Novejši  preiskovavci  in  razlagavci 
njegovega  potopisa  (Anglež  Yule,  Francoz 
Cordier)  pa  so  dokazali,  da  je  moral  iti 
preko  zahodnega  Tibeta  po  stari  karavanski 
1)  Henri  Cordier:  Les  voyages  en  Asie  str.  457. 

cesti  v  Turkestan  (Badakhan  in  Korasan)  in 
odtod  zopet  v  Armenijo.  Na  te  kraje  se 
namreč  nanaša  zanimiva  epizoda,  kt  jo  je 
brat  Viljem  iz  Šolane  slišal  iz  ust  Odorika 
samega  in  jo  k  sklepu  tu  priobčujem: 


ljudje,  da  tisti,  ki  se  upa  iti  tje  notri,  nikdar 
več  ne  pride  vun,  temuč  takoj  umrje.  Vendar 
se  nisem  obotavljal  iti  v  dolino,  da  vidim 
kaj  je  na  tem.  Ko  sem  prišel  tje,  sem  za- 
gledal toliko  mrtvih  trupel,  da  bi  nihče  ne 


TIBETSKA  DUHOVNIKA  -  LAMA. 


„Ko  sem  šel  skozi  dolino,  ki  je  poleg 
prijetne  reke,  sem  videl  v  njej  mnogo  mrtvih 
trupel  in  slišal  raznovrstne  glasove  kakor 
od  muzike.  In  včasih  je  bil  ondi  tak  šum, 
da  me  je  velik  strah  prevzel.  Dolina  je  bila 
dolga    sedem  ali  osem    milj.    Pravili    pa  so 


mogel  verjeti,  ako  bi  jih  sam  ne  videl.  Na 
strani  doline,  pod  neko  skalo  sem  ugledal 
obraz  človeka,  ki  je  bil  tako  grozen,  da  bi 
bil  skoraj  dušo  izdihnil.  Zato  sem  se  pre- 
križal in  molil:  ,Et  verbum  caro  fadum 
est.'  Tistemu  mrtvecu  pa  se  nisem  upal  pri- 

bližati,  tcmuč  šel  sem  na  drugi  konec  do- 
line in  potem  na  peščen  hrib,  kjer  nisem 
ničesar  videl,  pač  pa  slišal  čudne  glasove 
godbe.  In  ko  sem  bil  na  tistem  hribu,  sem 
našel  na  tleh  zelo  mnogo  srebra,  ki  je  tam 
ležalo,  kakor  ribje  luskine.  Od  tega  sem  si 
nekaj  nabral  v  naročje,  toda  ker  mi  ni  bilo 
mnogo  zanj  in  sem  se  tudi  bal,  da  si  s  tako 
vražjo  stvarjo  nakopljem  pogubo,  sem  vrgel 
vse  na  tla.  Tako  sem  z  božjo  pomočjo  brez 
škode  vun  prišel.  Vsi  saraceni  pa,  ki  so  o 
tem  zvedeli,  so  me  zelo  spoštovali  in  rekli, 
da  sem  svet  človek." 

Iz  novejših  preiskav  se  dk  sklepati,  da 
se  je  ta  dogodek  vršil  v  puščavi  Lop-nor 
in  da  je  reka,  o  kateri  Odorik  govori,  reka 
Tarim.  S  tem  se  strinja,  kar  pripoveduje 
naš  misijonar  o  peščenem  hribu  in  čudo- 
viti godbi.  Potovavci  namreč  poročajo,  da 
v  vzhodnem  Turkestanu  veter  znaša  cele 
hribe  peska,  ki  se  pojavljajo  sedaj  tu  sedaj 
tam  in  so  karavanam  silno  nevarni.  In  ko 
veter  vzdiguje  drobni  pesek  in  ga  podi 
preko  skalnate  ravnine  in  malih  hribcev, 
tedaj  nastanejo  čudni  brneči  glasovi,  kakor 
bi  se  oglašala  godba.  Potujoče  karavane 
navdajajo  taki  pojavi  s  strahom  in  grozo. 
Zato  imenujejo  Tartarji  take  doline  ^vražje 
ali  zaklete  doline"*,  budhovci  pa  tje  izpo- 
stavljajo trupla  sovražnikov  divjim  zverem 
in  roparskim  pticam  v  jed. 

Odorik  zaključuje  svoj  potopis  s  sloves- 
nim potrdilom,  da  je  vse  resnično,  kar  je 
poročal:  „Jaz  brat  Odorik  iz  Pordenona  v 
Furlanijii)  zatrjujem  in  izpričujem,  da  sem 
vse,  kar  je  tu  zapisano,  sam  videl  na  svoje 
oči,  ali  pa  slišal  od  zanesljivih  ljudi.  Mnogo 
sem  pa  tudi  opustil  in  nisem  hotel,  da  bi 
se  zapisalo,  ker  bi  mnogi  tega  ne  hoteli 
verjeti,  ako  bi  sami  ne  videli.  Vse  prejšnje 

O  V  pariškem  kodeksu  je  citati:  ,Ego  frater 
Odoricus  Bo  emu  s." 


pa  je  zapisal  brat  Viljem  iz  Šolane,  kakor 
sem  narekoval  1. 1330.  meseca  majnika  v  sa- 
mostanu sv.  Antona  v  Padovi." 


Zdaj  ko  imamo  pred  seboj  obsežno  pot 
našega  misijonarja,  si  lahko  napravimo  sodbo 
o  njegovem  podjetju.  Če  bi  kdo  v  naših 
prosvetljenih  Časih  izvršil  tako  potovanje  v 
tuje,  neznane  dežele,  bi  ga  slavili  kakor 
Stanleya,  Livingstona,  Sven  Heddina  in  druge 
modeme  potovavce.  Ali  se  je  potem  čuditi, 
če  se  je  Odorikovim  sodobnikom  zdelo  to, 
ker  je  izvršil,  očiten  čudež.?  Zato  so  vrniv- 
šega  sprejeli  po  vsej  Italiji  z  velikanskimi 
častmi,  zato«  je  tudi  on  sam  veljal  za  »Čudo 
sveta"  in  je  bil  še  po  smrti  obiskovan  nje- 
gov grob  od  neštevilnih  romarjev. 

A  v  Odorikovih  potovanjih  se  ne  po- 
javlja le  izreden  pogum,  železna  vstrajnost 
in  nadnaravna  požrtvovalnost  preprostega 
misijonarja,  temuč  se  kaže  tudi  velika  sila 
in  podjetnost,  ki  je  za  njegove  d6be  pre- 
šinjala  ves  frančiškanski  red  in  ki  je  zapustila 
svoje  priče  v  mnogoštevilnih  misijonih  po 
Perziji,  Indiji,  Kini,  Mongoliji  in  Tibetu.  In 
kaže  se  slednjič  v  teh  velikih  podjetjih,  da 
je  tudi  mnogoobrekovani  srednji  vek  imel 
dosti  zmisla  za  kulturne  naloge  človeštva, 
da  je  za  nje  mnogo  žrtvoval  in  izvršil  dela, 
ki  nič  ne  zaostajajo  za  proslavljenimi  čini 
naše  d6be.  Marko  Polo  in  Odorik  sta  prva 
sezrfanila  Evropo  z  daljnim  Vzhodom  in 
krščanski  kulturi  pripravila  pot  v  one  kraje. 
Ko  je  bilo  delo,  ki  se  je  takrat  pričelo,  s 
silo  zatrto,  je  bila  porušena  tudi  vez  med 
tema  dvema  deloma  sveta,  in  vzhodne  azij- 
ske pokrajine  so  bile  več  stoletij  popolnoma 
pozabljene.  Šele  v  XVI.  stoletju  se  je  daljni 
Vzhod  zopet  pojavil  na  evropskem  obzorju. 
Takrat  pa  so  delo  na  kulturnem  polju  za- 
stavili drugi  možje:  Portugalec  Ferdinand 
Mageihaens  in  Frančišek  Ksaverij. 

DRAGAN  ŠANDA: 

MODERNA  FRANCOSKA  LIRIKA. 


valovanje   strasti 
valovanje   smeri 


V  Parizu,  junija  meseca  1905. 

ežko  je  najti  narod,  čigar  du- 
ševno življenje  bi  gnalo  v 
svojem  razvoju  tako  burne 
valove,  porajajoče  obenem 
toli  blesteče  pene  na  svojih 
viških,  kot  je  ^  narod  fran- 
coski. Znači  ga  neprestano 
v  političnem,  nedogledno 
in  struj  tudi  v  literarnem 
življenju,  in  ni  nam  lahko,  listajočim  v  nje- 
govi zgodovini,  iztakniti  trenotka,  ko  bi 
skrivnostna  gladina  francoske  psihe  kazala 
popoln  mir  na  svojem  površju.  Spojeni  z 
Rimljani  po  jezikovnem  in  nemalo  po  krv- 
nem sorodstvu  so  podedovali  stari  Franki 
njihov  značilni  čut  za  blesk  in  sijaj ;  dvakrat 
doslej  jim  je  bilo  tudi  dano  ponoviti  tradi- 
cijo mogočne  rimske  države:  s  Karolom 
Velikim  in  z  Napoleonom.  A  kot  mešanica 
raznih  narodov  ni  imela  njih  psiha  onega 
enotnega  značaja,  ki  je  Rimljanom  omogočil 
obdržati  svoje  večje  gospodstvo  tudi  ne- 
primerno dalje  časa  na  višini.  Čim  više  se 
je  pri  Francozih  dvignil  val,  tem  hitreje  in 
globje  je  padel  v  sebe  nazaj.  Sorazmerno 
z  menjajočim  bleskom  na  zunaj  je  povzro- 
čilo to  neprestano  valovanje  neko  nestalnost 
v  ožjem  političnem  življenju,  in  zgodovina 
francoske  države  je  bolj  kot  katera  druga 
pisana  s  krvjo  njenih  državljanov.  Ves  dolgi 
čas  od  postanka  države  pod  Klodvikom  do 
sedaj  znači  vedni  nemir  prehitevajočih  se 
idej  in  idealov.  Nobeden  narod  ni  v  novejši 
d6bi  izpremenil  tolikokrat  državnega  sistema 
in  vladne  oblike,  kot  baš  francoski.  To  pre- 
hitevanje idej  ima  svoj  globji  vzrok  v  po- 
sebni lastnosti  francoskega  duha,  ki  ga  je 
težko  opredeliti  ali  opisati  in  ga  imenujemo 
kar  kratko    -  francosko    psiho.   Malokateri 


narod  je  vsem  pojavom  svojega  duševnega 
življenja,  bodisi  v  državnem  življenju,  bodisi 
v  umetnosti  in  literaturi  tako  izrazito  vtisnil 
pečat  svoje  psihe  kakor  Francozje.  S  po- 
sebno izrazitostjo  se  nam  pa  javlja  ta  psiha 
v  njihovi  književnosti. 

Značaj  francoske  literature,  kakor  Fran- 
coza sploh,  je  —  nestalnost.  Isti  nemir,  ki 
ga  vidimo  v  vedno  menjajočih  se  oblikah 
državnega  sistema,  opazujemo  tudi  v  slov- 
stvenem razvoju.  Francosko  slovstvo  je  vsota 
preganjajočih  se  struj,  katerih  nobena  ne 
dozori  v  harmonično  enoto;  to  je  vedno 
hlepenje  po  novem,  ki  ga  povzroča  pre- 
zgodnja nezadovoljnost  s  starim.  Francozje 
so  po  srednjeveški  d6bi  prvi  spoznali,  v 
njeni  važnosti  umeli  in  tudi  uporabili  misel 
renesanse,  preporoda  v  mišljenju  na  kla- 
sični podlagi,  in  iz  tega  je  kmalu  zacvetela 
klasična  d6ba  njihovega  slovstva.  Toda  niso 
si  dali  časa,  da  bi  izkoristili  sadove  te  pri- 
dobitve. Že  v  stoletju  klasične  literarne  d6be 
se  pojavljajo  pretiravajoče  primesi,  in  litera- 
tura kakor  sijaj  države  in  dvora  „solnčnega 
kralja"  dobita  prekmalu  znak  prenasičenega 
baroka. 

To  prehitevanje  ne  dopušča  Francozom, 
da  bi  se  vglobili  z  ljubeznivo  potrpežlji- 
vostjo v  bistvo  pojma.  Njihova  nestalna 
nrav  se  pomudi  vedno  samo  na  površju. 
Francoz  izvrstno  označi  posameznost,  a  ne 
utruja  svojega  duha  s  premišljanjem  o  glo- 
bini pojava  in  bistvu  stvari :  Tako  se  je  razvil 
v  francoski  kritiki  oni  značilni  blesteči  slog 
sijajne  duhovitosti,  ki  jI  je  pridobil  hege- 
monijo v  tem  oziru,  ki  pa  se  prečesto  pod 
prizmo  logike  razblini  v  prazne  besede. 
Morda  radi  te  površnosti  sploh  tudi  ni  slu- 
čaj, da  Francozi  pri  vseh  častnih  imenih 
nimajo  v  svojem  slovstvu  moža,  ki  bi  kakor 
Dante,  Shakespeare  ali  Goethe  s  silo  in  glo- 

bino  svojega  duha  osredotočil  v  sebi  vse 
ideje  svojega  časa  in  stal  nad  ozkim  okvi- 
rom narodov  in  stoletij.  Racine  in  Corneille 
sta  globoka  dramatika,  Molifere  nedosežen 
v  veseloigri,  a  njim  vsem  manjka  genialna 
globina  naziranja,  ki  bi  obsegala  ves  hori- 
cont  idej  njihovega  časa. 

Ta  prehitevajoča  se  površnost  daje  nji- 
hovemu slovstvu  tudi  neki  poseben  vtisek 
nestalne  raztresenosti.  Nestalnost  jim  ni  do- 
puščala, da  bi  se  potrpežljivo  vglabljali,  in 
nedozorele  ideje  niso  mogle  roditi  semena 
novih  idej.  Zato  se  nam  njihova  literatura 
ne  zdi  harmonična  celota,  kjer  bi  se  pojav 
rodil  iz  pojava,  ideja  zazorela  v  idejo,  ampak 
to  je  vsota  idej,  ki  so  se  zaplodile,  kakor 
jih  je  nanesel  slučajni  tok  časa.  Značilno  in 
ne  brez  globjega  vzroka  je  dejstvo,  da  so 
Francozje  prvi  imeli  idejo  enciklopedičnega 
slovarja.  Njegov  začetnik  Diderot  se  nam 
zdi  nehote  poosebljena  francoska  psiha  in 
francosko  duševno  življenje  sploh  bi  ime- 
novali veliko  enciklopedijo  —  zbirko  po- 
izkušenj  in  esejev. 

A  iste  strani  francoske  psihe,  ki  jih  ob- 
jektivno oko,  dasi  izhajajoče  iz  njihove  nravi, 
smatra  za  neugodne  in  deloma  narodu  usode- 
polne,  tvorijo  na  drugi  strani  vzrok  one 
francoske  hegemonije  v  duševnih  strujah,  ki 
jo  jim  je  treba  brezpogojno  priznati.  Ljubi- 
telji sijaja,  okusa  in  harmonične  lepote  so 
zanesli  Francozi  prvi  med  svoje  sosede  ono 
značilno  „finejše  umevanježivljenja", postavili 
oblike  občevanja  na  ono  višjo  stopinjo  finese, 
ki  odgovarja  edina  harmonični  višini  sedanje 
duševne  izobrazbe,  in  ki  je  obenem  logična 
zahteva  našega  po  harmoniji  in  lepoti  hle- 
pečega  duha  sploh.  Njihova  nestalnost  in 
neutešljiva  želja  po  novem  je  bila  na  drugi 
strani  vedno  spojena  z  gcnijalno  intuitiv- 
nostjo in*  iznajdljivostjo,  ki  tvori  rdečo  nit 
njihove  politične  kakor  literarne  zgodovine. 

Ta  gibčnost  duha,  nerazdružljiva  sestra 
fantazije,  je  rodila  in  rodi  toli  novih  idej, 
ki  so,  dasi  se  jih  je  množina  potopila  v 
teku  časa,  vendar  tolikrat  potisnile  človeštvo 
v  njegovem  razvoju  za  korak  naprej,  da 
smemo  Francoze  po  vsej  pravici  imenovati 


v  marsikaterem  oziru  učitelje  Evrope.  Tisoč- 
letje evropske  zgodovine  podkreplja  to  trdi- 
tev. In  mi  imamo  vzrok  tem  učiteljem  biti 
hvaležni  v  marsičem,  in  to  tembolj,  ker  so 
svoje  burno  delo  prečesto  plačali  z  lastnim 
blagrom.  Človeštvo,  ki  se  bori  za  vsako 
ped  na  poti  svoje  izpopolnitve,  ničesar  ne 
pridobi  brez  žrtev  in  vse  mora  biti  zaslu- 
ženo; zato  so  pa  v  prvi  vrsti  Francozje,  ki 
so  vedno  hiteli  naprej,  prečesto,  zlasti  v 
svojem  političnem  razvoju,  morali  dati  krvav 
oboi  ža  preizkušnjo  novih  pridobitev.  Njih 
politična  zgodovina  pa  ostane  za  vedno  ne- 
precenljiva učiteljica,  ki  nam  kaže  oboje: 
kaj  služi  narodom  v  blagor,  in  česar  naj  se 
ogibajo. 

Ta  kratka  označitev  francoske  psihe  se 
nam  je  zdela  potrebna,  da  tem  lažje  in  globje 
umemo  razvoj  in  predpogoje,  na  katerih 
sloni  moderna  francoska  lirika. 

Vsied  tega  nas  ne  bo  presenetilo  dejstvo, 
ki  sledi  naravnost  iz  te  analize,  in  ki  ga  je 
eden  najglobjih  literarnih  historikov  fran- 
coskih kratkomalo  priznal  — :  da  Francoz 
ni  1  i  r  i  k.  O  Površnost  čuvstev  in  čuvstvo- 
vanja,  pojmovanje  vsega  samo  od  lahke, 
recimo  od  lahkomišljene  strani  in  mnogo- 
teri manjši  vzroki  niso  dali  francoski  psihi 
plodnih  tal  za  globoke  strasti,  in  zato  ji 
nedostaje  glavnega  predpogoja  lirike,  o  ka- 
terem pravi  Byron,  da  ni  nič  drugega,  nego 
strast.  Da  je  šele  zadnje  stoletje  Francozom 
rodilo  globjo  liriko,  smemo  brez  ozkosrč- 
nosti  imenovati  potrjevalno  izjemo.  Kajti,  če 
bi  jim  morali  liriko  priznati  kot  značilno 
stran  njihove  psihe  v  literaturi,  bi  se  morala 
javiti  z  notranjo  silo  v  vsaki  za  to  ugodni 
d6bi  —  in  teh  je,  kakor  kažejo  literarne 
zgodovine  drugih  narodov,  precej.  Cvet 
lirike  v  novejšem  času  je  posledica  silovitih 
valov,  nastalih  drugod  in  prignanih  iz  drugih 

O  ,Le  Fran(jais  n*  cst  pas  lyrique,  Trois  ou  quatre 
fois  dans  les  dix  siccles  que  compte  son  histoire  lit- 
teraire,  il  a  fait  effort  pour  se  creer  une  poesie  lyri- 
que:  ce  n'  est  que  de  nos  jours  qu'il  a  vraiment 
reussl.  Cctte  impuissance  prolongee  etait  le  revers 
et  la  ran^on  de  nos  qualit^s.*  Gustave  Lanson,  Hi- 
stoire de  la  litterature  fran^aise,  8.  izd.  str.  78. 

narodov,  in  zelo  upravičeno  je  vprašanje, 
da-Ii  bi  se  bil  Hugo  Francozom  sploh  rodil 
v  tej  veličini  brez  Byrona.  Najstarejša  fran- 
coska lirika  pred  Xil.  stoletjem  izhaja  sicer 
iz  narodnih  tal,  toda  je  tako  občečlovcške 
vsebine,  da  ji  ni  možno  priznati  individu- 
alno-narodnega  značaja.  Za  tem  pa  ji  sledi 
sedem  dolgih  stoletij  umetna  a  ne  umet- 
niška lirika,  sloneča  na  formalni  podlagi 
zunanje  oblike,  po  katere  izpopolnitvi  je 
stremila  celo  to  dobo.  Truvžrji  XIII.  stoletja, 
nastopivši  po  narodni  liriki,  so  gojili  tuje 
motive,  posnemajoči  proven<;alske  truba- 
durje, in  za  dolgo  d6bo  splošne  praznote 
v  XIV.  in  XV.  stoletju  napoči  renesansa,  ki 
pa  je  rodila  v  sledečih  treh  stoletjih  zopet 
le  formalne  talente.  Marot,  Plejada  in  Ron- 
sard,  Malherbe,  Boileau  so  imena,  ki  jim  ni 
mogoče  otresti  šolsko-didaktičnega  prahu,  in 
celo  XVIII.  stoletje  je  vobče  brez  značilnej- 
šega  liričnega  imena. 

Zraven  te  formalne  lirike  pride  pa  Cesto 
na  površje  neka  vrsta  poezije  liričnega  zna- 
čaja, katere  robati  slog  nam  sicer  zabranja, 
da  bi  jo  prištevali  k  pravi  liriki,  ki  pa  ima 
vsekakor  njeno  najbolj  bistveno  lastnost,  da 
je  namreč  zajeta  naravnost  iz  globine  na- 
rodne duše.  Prizori  vsakdanjega  življenja 
brez  izbora,  ki  ga  dela  umetniško  oko,  so 
njen  predmet,  orisani  s  čuvstvom,  izhaja- 
jočim iz  srca  brez  vsake  olikujoče  primesi. 
Plodovi  te  lirike  so  prečesto  robati,  neredko 
pa,  če  je  predmet  vreden  globokega  čuv- 
stva,  visoke  lirične  vrednosti.  Narava  se  nam 
kaže  tu  brez  odela,  nepoplavljena  od  oči- 
ščujoče  kulture,  s  svojimi  slabimi  pa  tudi 
premnogimi  dobrimi  stranmF.  Francoski  „es- 
prit  bourgeois"  je  našel  tu  plastičnega  iz- 
raza, kakor  so  tudi  predstavitelji  te  zlasti 
v  srednjem  veku  cvetoče  lirike  (Villon,  Ru- 
tebeuf)  bili  sinovi  najpreprostejših  krogov, 
katerih  življenje  je  cesto  prepolno  grčavih 
izrastkov.  Ta  lirika  ima  isto  obliko,  kakor 
novejši  goli  naturalizem,  kar  kaže  obenem, 
da  je  ta  naturalistična  smer  v  francoskem 
romanu  samonikla,  in  da  si  je  v  njej  dobila 
naposled  šiloma  duška  značilna  stran  fran- 
coske  psihe,    ki  jo  je  literatura   čez    dolga 


stoletja  zatirala  in  označila  s  pečatom  literar- 
nega prokletstva.  Ta  zmaga  naturalizma,  tako 
dolgo  časa  latentna  v  narodovi  psihi  sami 
je  dala  podlago,  na  kateri  sloni  moderna 
lirika  zadnjega  petdesetletja.  Nove  poti  je 
ubral  francoski,  pretiravanja  in  bizarnosti 
itak  ljubeči  duh  v  tej  najnežnejši  vrsti  poe- 
zije, z  drznosmelo  doslednostjo  naturalizma 
je  odgrnil  z  lirike  ovoj  njenega  misterija, 
ono  večno  skrivnost,  ki  nam  jo  dela  naj- 
dražjo izmed  hčerk  poezije,  in  zazrl,  kar  je 
hotel  zazreti  —  kruto -golo  resnico  vsak- 
danjosti. 

Zapravo  bi  morali,  ko  govorimo  o  mo- 
derni liriki,  reči,  da  je  Viktor  Hugo  O  njen 
najgenialnejši  zastopnik,  in  zraven  njega  na- 
vesti imena  Lamartina  in  Musseta.  Kajti  poe- 
zija teh  treh  rojenih  poetov,  dasi  izišla  in 
učinkujoča  najbolj  v  prvi  polovici  XIX.  sto- 
letja, je  oplodila  tudi  njegovo  drugo  polo- 
vico v  taki  meri,  da  jih  priznava  francoska 
kritika  še  vedno  kot  vodilne  genije,  poleg 
katerih  so  poeti  1.  1850.— 1900.  le  postranske 
osebnosti  gledž  duševne  višine.  Toda,  bo- 
disi, da  je  temu  vzrok  prevesni  vpliv  natura- 
lizma, ali  druge  okolnosti,  ki  dad^  vobče 
moderni  ddbi  neki  značilen  pečat  v  vseh 
literaturah,  je  vendar  zadnje  petdesetletje 
francoske  lirike  značilno  ne  le  po  globoki 
razliki  od  predidoče  romantike,  nego  tudi 
po  množ  ni  menjajočih  se  idej  in  načel,  ka- 
terim sledijo  njeni  zastopniki. 

Novi  duh  realizma,  ki  veje  pri  Francozih 
po  I.  1850.  istotako  v  upodabljajoči  umet- 
nosti kakor  v  literaturi,  javljajoč  se  kot  na- 
ravni ekstrem  romantike,  je  povzročil,  da  so 
mlajši  pesniki  že  1.  1866.,  za  časa,  ko  je 
Hugo  še  živel,  čutili  potrebo,  združiti  se 
okoli  svojega  lista  „Parnasse  contemporain"2) 

i)  v.  Hugo  1802-1885.  Njegovo  življenje  je  lo- 
čiti v  življenje  poeta  in  življenje  politika,  katero  zadnje 
je  bilo  v  tej  nestalni  d6bi  franc.  državnega  sistema 
jako  burno.  Dela  čiste  poetične  vrednosti  brez  fanta- 
stične romantike  so  izšla  pred  1.  1850.  Imenujemo: 
Les  Orientales  (1829),  Feuilles  d' automnc  (1831). 

2)  Življenje  tega  lista  je  bilo  kratko.  Prva  šte- 
vilka je  izšla  2.  marca  1866,  osemnajsta  in  zadnja 
koncem  junija  istega  leta.  Drugi  poizkus  zbuditi  ga 
v  novo  življenje,  je  iz  leta  1871.,  tretji    in  zadnji  iz 


Digitized  by 


Google 


561 


ki  naj  bi  bil  glasilo  in  opora  prerojenim 
idejam.  Ta  krog  „Parnasa",  ki  je  štel  37  z 
romantiko  nezadovoljnih  sotrudnikov,  ima 
pomen  le  v  tem,  da  je  v  njem  novi  duh 
časa  našel  konkretnega  in  programatičnega 
izraza,  ni  pa  predstavitelj  moderne  struje 
kot  take,  ker  najdemo  v  njem  imena  kot 
Leconte  de  Lisle,  Heredia,  Verlaine,  Sully- 
Prudhomme,  ki  so  pozneje  šli  vsak  svojo 
pot,  sledeči  raznim,  včasih  naravnost  na- 
sprotujočim si  načelom.  Drugi  Parnasovci 
z  manj  razvito  osebnostjo  so  se  oklenili  teh 
originalnih  talentov,  in  tako  najdemo  že 
okoli  1. 1880.  sledove  treh  določno  izraženih 
naziranj  v  moderni  liriki,  namreč  deskrip- 
tivno, simbolistično  in  filozofsko-znanstveno 
strujo,  katerim  stoj^  vrstoma  na  čelu  Leconte 
de  Lisle,  Verlaine  in  Sully-Prudhomme.  Naj- 
modernejša lirika  izza  I.  1900.  ni  rodila  ni- 
česar novega  in  stoji  pod  vidnim  vplivom 
teh  struj.i) 

Prvi  svoj  globoki  vpliv  je  pokazal  rea- 
lizem v  liriki,  rodivši  deskriptivno  smer,  ki 
se  je  očitovala  kot  najstarejša  in  tudi  kot 
najvplivnejša  moderna  struja,  in  ima  svoje 
zastopnike  skozi  celo  zadnje  petdesetletje. 
Realizem  je  proglasil  za  dogmo  v  poeziji 
brezobzirno  resničnost  v  popisu  vsega,  kar 
obstaja.   Toda  dočim  je  ta  nova  dogma  v 

1. 1876.  Takrat  so  pa  mladi  talenti  našli  že  vsak  svojo 
pot,  množico  manj  nadarjeniii  sodelavcev  je  pa  po- 
plavil tok  življenja. 

O  Simbolizem  z  Verlalnom  in  Sully  -  Prudhom- 
mom  znaCijo  tudi  francoskim  kritikom  posebne  struje. 
Za  ostalo  množino  poetov  pa,  njim  na  čelu  Leconta 
in  Heredia,  nima  francoska  kritika  skupnega  imena, 
nego  jili  obravnava  posamič  brez  zveze.  Njih  zdru- 
žitev v  posebno  smer  pod  imenom  deskriptivne 
struje  je  osebno  mnenje  pisatelja  teh  vrst.  Primerjaj 
v  tem  oziru:  Lanson;  „Hist.  d.  1.  litt.  fran9.*  8.  izd.  in 
»Histoire  de  la  langue  et  de  la  litterature  franijaise 
publice  sous  la  direction  de  L.  Petit  de  JulleviJle", 
tome  8.  Pariš  18^9,  ki  sta  mu  služili  kot  vira. 


romanu  in  drami  postala  in  ostala  bolj  sred- 
stvo kot  namen,  je  lirikom  te  struje  popis 
narave  manj  sredstvo  kakor  hoteni  namen.  Ta 
namen  jim  je  obenem  vžitek,  ki  ga  dajaj  umet- 
nost sploh,  in  da  dosežejo  ta  vžitek  tem  po- 
polneje, jim  služi  vsem  za  nepremakljivo  vo- 
dilo nenavadno  dovršena,  muzikalna  oblika 
vezane  besede.  Popisujoč  vživajo,  in  popi- 
sujejo, da  vživajo.  Popisujoča  lirika  sploh 
ni  neredka  prikazen  v  razvoju  francoske 
literature.  Vendar  daje  osredotočitev  popisa 
obstoječe  narave  v  namen  in  sredstvo  poe- 
zije obenem  tej  smeri  neki  značilen  vtisk, 
s  katerim  se  razjikuje  od  drugih  podobnih 
smeri.  Ker  jim  je  popis  namen,  jim  manjka 
vsem  strast  globokega  čuvstvovanja,  in  ako 
spremljajo  popis  narave  s  svojimi  čuvstvi, 
jim  taista  zadobž  neki  mirno-objektivni  značaj, 
značaj  suhega  premišljevanja,  brez  prisrč- 
nosti brez  ogrevajočih  čuvstev  To  pa  je 
baš  oni  globoki  prepad,  ki  loči  te  poete  od 
prave  poezije,  oni  vzrok,  radi  katerega  je 
Goethe  obsodil  vsako  popisujočo  poetično 
smer,  ki  je  sama  sebi  namen.  In  vendar  je 
najti  včasih  prave  bisere  v  tej  popisujoči 
poeziji,  bisere,  o  katerih  se  nam  zdi,  da  jih 
je  v  srečnem  trenotku  dvignil  velik  poet  iz 
neizmernih,  njemu  samemu  nepoznanih  glo- 
bin svoje  duše,  ter  jih  opral  in  očistil  v 
strastnem  valovanju  svojih  čuvstev  I  Tega 
ni  mogoče  zanikati.  Toda  takrat  ni  popisu- 
joči poet  vdihnil  svojemu  predmetu  neizmer- 
nosti  tega  čuvstva,  nego  ta  leži  v  predmetu 
samem,  in  poetova  zasluga  je  le,  da  je  srečno 
združil  in  morda  z  dovršeno  obliko  izpopolnil 
ono  sliko  narave  z  onim  primernim  čuvstvom 
človekovim,  ki  takorekoč'  potrebujeta  drug 
drugega,  ako  naj  čutimo  celotni  akord  har- 
monije, ki  je  bistvo  poetičnega  vžitka  sploh. 

(KONEC.) 

J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

80.  LOČIČNIK,  Staj.  (:  Ločič  v  ptujskem, 
Ločica  v  raznih  okrajih  na  Staj.). 

81.  LOPARNIK,    pokvarjeno   iz  Lapornik. 

82.  LOPATNIK,  Št.  (:  Lopata  v  celjskem, 
Lopate  v  brežiškem  okraju). 

83.  MELOVNIK,  Št.  (:  Melovje,  okr.  Gornja 
Radgona  in  Celje). 

84.  MERCNIK,  Staj.  (:  morda  Mrčna  sela, 
okraj  Kozje). 

85.  MIRNIK,  MERNIK,  Št.  (:  Mirje,  okraj 
Kozje). 

86.  MLAČNIK,  Št.,  Kor.  (:  Mlačc  in  Mlake 
v  raznih  okrajih). 

87.  MOČILNIK,  Pr.  in  Kor.,  MOČIVNIK, 
Št.  (:  Močile  v  kanalskem  okraju  na  Prim.  in 
v  šmohorskem  okr.  na  Kor.). 

88.  MOŠNIK,  Kor.  in  G.  (:  Moše  v  šmo 
horskem  okr.  na  Kor.  in  v  kranjskem  na  G ); 
MOŠENK,  Ijublj.  okol.       Mošnik. 

89.  OKROŽNIK,  Staj.  (:  Okrog  v  raznih 
Staj.  oi<rajih). 

90.  GREŠNIK,  D.  in  Št. ;  ORIEŠNIK,  Kor. 
(:  Orešje  v  raznih  oi<rajih  na  Št.). 

91.  OREHOVNIK,  G.  (:Orehovlje,  okraj 
Kranj). 

92.  OSOJNIK,  Št.  in  Kor.  (:  Osoja  v  sl.- 
bistriškcm  okraju),  Osoje,  okraj  Trg  na  Kor.). 

93.  OSTROŽNIK,  Št.  (:  Ostrožjc,  Ostrožno 
in  Ostroga  na  Sp.  Staj.). 

94.  PAČNIK,  Št.  (:  Paka  v  šoštajnskem  in 
v  konjiškem  okraju). 

95.  PADEŽNIK,  Št.  (r^Padež  v  selniši<em 
in  laškem  okraju). 

96  PARADIŽNIK,  Št.  (:  Paradiž  v  ptujskem 
okraju). 

97.  PECOVNIK,  Št.  (:  Pečovje  v  celjskem 
in  brežiškem  okraju). 

98.  PEČNIK,  Gor.,  D.,  Staj.  (:  Peč,  okraj 
Stična  na  D. ;  Brdo  na  G. :  Pcčjc,  okraj  Sel- 
nica na  Št.). 

99.  PEF^ELNIK,  Št.  (:  F^epclno  v  celjskem 
okraju). 

100.  PLEŠIVČNIK,   Staj.,  Kor.  (:  Plešivec  v 
raznih  okrajih  na  Staj). 

101.  PLEŠNIK,  Št.  (:  Pleš  v  laškem  okraju 
na  Staj.). 

102.  PLESNlK,  Št.  (:  Ples,  okraj  Kozje  in 
Ptuj). 

103.  POBERŽNIK,  Št.  (:  Pobrež,  -že  in  -žje 
na  Sp.  Št.). 

104.  PODBREŽNIK,  Št.  (:  Podbregc,  okraj 
Šmarje). 

105.  PODGORNIK,  Pr.  (:  Podgorje,  Pod- 
goro,  Podgora  na  Prim.). 

106.  PODPEČNIK,  G.  in  Št.,  ponemčeno 
POTPETSCHNIGG,  Št.  (:  Podpeč  na  G.  in  na 
Št.  v  raznih  okrajih). 

107.  PODLIPNIK,  D.  (:  Podlipa  v  trebanj- 
skem, Podlipo  v  krškem  okraju). 

108.  PODLESNIK,  Staj.,  D.  (:  Podlcsje  v 
celjskem  okraju). 

109.  PODMENIK,  Staj,  beri  Podmcjnik! 
(:  Podmeje  v  laškem  okraju). 

110.  PODREČNIK,  G.  (:  Podreče  in  -čjc, 
okraj  Kranj  in  Brdo). 

111.  POGLEDNIK,  Št.  (:  morda  Pogled  v 
konjiškem  okraju). 

112.  POPLATNIK,  Št.  iz  Podplatnik  (:  Pod- 
plat v  rogaškem  in  celjskem  okraju). 

113.  POTOČNIK,  G.,  N.  in  Št.  (:  Potočc 
F^otoke   in  Potok  v  mnogih   staj.  in  kr.  okr.). 

114.  PFUPROTNIK,  G.,  N.,  D.,  Št.  (:  Pra- 
prot, Prapretno    itd.  v  raznih  kr.  in  št.  okr.). 

115.  PRELESNIK,  D.,  Gor.  (:  Prciesje  v 
črnomaljskem,  velikolaškem,  mokronoškem  in 
škofjeloškem  okraju). 

116.  PRELOŽNIK,  Št.  (:  Prelogi  v  mnogih 
staj.  okr.,  Prelož  v  konjiškem  okraju) 

117.  PRESEČNIK,  Št.  (:  Preseka  in  Presek 
na  Staj.). 

118.  F^RISTOVNIK,  Št.  (:  Pristova  v  brez- 
številnih okrajih  na  Staj.). 

119.  PUNGARTNIK,  Št.,  Kor.  (:  Pungert, 
okraj  Ptuj  in  Kozje  na  Staj.,  Svinec  na  Kor.). 

120.  PUŠNIK,  Št.  (:Puše  v  brežiškem  in 
selniškem  okraju). 

121.  RADIŽNIK,  RADEŠNIK,  RADIŠNIK, 
Kor.  (:  Radižc  v  celovškem  okraju). 

122.  RADOŠNIK,  Št.  (:  Radiiše  v  sl.-gra- 
škcm  okraju) 

123.  RANČNIK,  Št.  (:  Ranč,  okraj  Maribor 
na  desnem  bregu  Drave). 

124.  RAKOVNIK,  Staj.  (:  Rakovlje,  okraj 
Vransko). 

125.  RAZPOTNIK,  Kor.,  Št.;  RASPOTNIG, 
Kor.  in  G.  (:  Razpotje  v  celovškem  okraju). 

126.  RAZBORNIK,  RASBORNIK,  Kor.  in 
Št.  (:  Razbor  v  premnogih  staj.  okrajih). 

127.  RAVNIK,  Prim.,  Gor.,  Kor.  (:  Ravna, 
Ravne,  Ravno  v  neštetih  okrajih). 

128.  RAZTOČNIK,  Št.  (:  Raztoke  v  ptuj- 
skem okraju). 

129.  REBERNIK,  G.,  Kor.,  Staj.  (:  Reber, 
Rebre  in  Rebro  v  raznih  okrajih). 

130.  REČNIK,  Št.  (:Reka  v  mnogih  Staj. 
okrajih). 

131.  REPNIK,  G.,  Kor.,  Staj.  (:  Repno  in 
Repnje  v  raznih  okrajih). 

132.  ROJNIK,  Staj.  (:  Roje  v  selniškem  in 
celjskem  okraju). 

133.  ROVŠNIK,  Št.  (:R6više,  okr.  Brežice 
in  Šmarje). 

134.  RUPNIK,  Pr.,  N.,  D.  (ponemč.  RUPP- 
NIGG,  Staj.),  (:  Rupe  v  velikolaškem,  Rupa  v 
goriškem  in  podgrajskem  okraju). 

135.  RUŠNIK,  Št.  ORušno,  okraj  Kozje, 
Ruše,  okraj  Maribor  na  desnem  bregu  Drave 
in  celjska  okolica). 

136.  RUTNIK,  Kor.,  Staj.  (:  Rute  v  konji- 
škem. Rut  in  Rute  v  mnogih  kor.  okr.). 

137.  RŽIŠNIK,  Gor.  (:  Ržišče,  „Režiše«  v 
litijskem  in  kostanjeviškem  okraju). 

138.  SEMPRIMOŽNIK  in  ŠEMPRIMOŽNIK, 
Staj.  (:  Št.  Primož,  izg.  Šemprimož  v  gorenje- 
grajskem  in  marenberškem  okraju). 

139.  SEVNIK,  ponemč.  SEUNIG,  Ljubljana 
(:  Selno,  Sevno  v  novomeškem  okraju  ?). 

140.  SLAPNIK,  Staj.  (-.Slape  v  ptujskem 
okraju). 

141.  SMEREČNIK,  G.  (.Smrečje  v  vrhni- 
škem  okraju?). 

142.  STENIČNIK,  Št.  (:  Stenica  v  konjiškem 
okraju). 

143.  STERMŠNIK,  tudi  STRMČNIK,  in 
STERMCNIK,   Št.  (:  Strmec  v  raznih   okrajih). 

144.  STUDENČNIK,  Št.  (:  Studence,  okraj 
Maribor  na  desnem  bregu  Drave  in  drugi  kraji 
na  Staj ). 

145.  SUHADOLNIK,  N.  (:  Suhi  dol,  Suha- 
dol  v  novomeškem,  škofjeloškem  in  kanalskem 
okraju). 

146.  SUŠNIK,  G.,  N.,  Staj.  (:  Suho,  okraj 
Selnica  in  Kozje ;  Suha,  okraj  Kranj  in  Škofja 
Loka). 

147.  TABERNIK,  G.  (:  morda  Tabor,  okraj 
Kranj??) 

148.  TOLSTOVRŠNIK  in  TOSTOVERŠ- 
NIK,  (:  Tolsti  vrh  v  konjiškem  in  sl.-graškem 
okraju). 

149.  TOPOLNIK,  Št.  (:  Topole  in  Topol  je 
v  raznih  okrajih). 

150.  TRATNIK,  G.,  N.,  Št.  (:  Trata,  Tratna, 
Trate  v  različnih  okrajih). 

151.  TRAVNIK,  D.  (:  Trava  v  kočevskem 
okraju). 

152.  TREBIČNIK,  Staj.  (:Trebiče,  okraj 
Kozje). 

153.  TSCHRETNIG,  -IK,  glej  Čretnik! 

154.  ULČNIK,  Staj.  (:  Ulice,  okraj  Šmarje 
na  Staj.). 

155.  VERTAČNIK,  Št.  (:  Vrtače  v  selniškem 
okraju). 

156.  VENIŠNIK,  Staj.  (:  Veniše  v  krškem 
okraju  na  Dol.  ali  ViniSe  v  ptujskem  okraju). 

157.  VERŠNIK,  Staj.  (:Vrh,  Vrhe,  Vrhi, 
Vršna  vas,  vse  na  Staj.). 

158.  VISOČNIK,  Št.  (:Visoče,  okr.  Kozje, 
ali  Visoko,  okraj  celjska  okolica). 

159.  VODOVNIK,  Staj.  (:  morda  Vodol, 
Vodole  v  raznih  staj.  okrajih). 

160.  VIRBNIK  in  VRBNIK,  Staj.  (:  Vrbje, 
Vrba,  Vrbno  na  Sp.  Staj.). 

161.  VOGELNIK,  G.  (:  Voglje  v  kranjskem 
okraju  na  G.). 

162.  VRHOVNIK,  Št.  (:  Vrhova,  Vrhovlje, 
Vrh  na  Staj.). 

163.  ZABUKOVNIK,  Št.  (rZabukovje,  okraj 
Celje,  Selnica  in  Šmarje  na  Staj.). 

164.  ZABERDNIK,  Kor.  (:  Zabrda  v  celov- 
škem okraju). 

165.  ZAFOŠTNIK,  ZAFOŠNIK,  ponemč. 
SAFOSCHNIG  (:  Zafošt  v  konjiškem  okr.). 

(DALJE.) 

Od  Leona  do  Pija.  Dogodki  v  zadnjih 
dneh  papeža  Leona  XIII.  in  v  začetku  vlade 
Pija  X.  Nabral  prijatelj  vernih  Slovencev.  V 
Ljubljani  1905.  Založilo  „risk.  društvo".  Tisk 
„Katol.  tiskarne".  Str.  64.  —  Nastop  vlade  no- 
vega papeža  se  je  vsikdar  prišteval  med  naj- 
važnejše zgodovinske  dogodke.  Zlasti  pa  se 
ni  čuditi,  da  je  ves  svet  s  toliko  radovednostjo 
čakal,  kako  nastopi  naslednik  Leona  XIII.,  tega 
markantnega  modroslovca  in  sociologa  na  pape- 
škem  prestolu.  V  veliki  zmedi  modernih  idej 
je  vse  napeto  pričakovalo,  kakšno  pot  ubere 
novi  papež.  Seveda  so  cerkvi  sovražne  sile  ob 
tej  priložnosti  poizkusile  vse,  da  ponižajo  ugled 
papeštva  in  velikih  kulturnih  idej  krščanskih, 
ki  jih  brani  in  zastopa  naslednik  sv.  Petra  v 
vsej  njihovi  čistosti.  Tudi  med  Slovenci  je 
protikatoliško  časopisje  z  vsemi  sredstvi  naj- 
nižjega obrekovanja  delovalo,  da  onečasti  pa- 
peški  prestol  in  osebe,  ki  vladajo  na  njem. 
Zato  je  bilo  nujno  potrebno,  da  se  opišejo 
dogodki,  ki  so  se  vršili  med  smrtjo  Leona  XIIL 
in  nastopom  Pija  X.,  z  vso  natančnostjo  in  ob- 
jektivnostjo. V  imenovani  knjižici  so  najprej 
opisani  zadnji  dnevi  Leona  Xin.,  njegova  bo- 
lezen in  smrt.  Posebno  zanimiv  je  popis  kon- 
klava :  Kardinali,  stališče  raznih  držav,  način 
in  izid  volitve  ter  kronanje  novega  papeža. 
Vlada  Pija  X.  je  označena  po  njegovih  prvih 
dejanjih:  Prva  okrožnica  objavlja,  da  se  tako 
izjavimo,  njegov  program,  „vse  prenoviti  v 
Kristusu";  v  prvem  konzistoriju  se  izjavi  o 
rimskem  vprašanju,  o  prvem  božiču  za  ohra- 
nitev krščanskega  družabnega  reda ;  v  drugi 
okrožnici  govori  o  čaščenju  Matere  božje, 
potem  urejuje  katoliško  organizacijo  v  Italiji, 
izdd  naredbe  o  reformi  cerkvene  glasbe,  o 
pouku  v  krščanskih  resnicah,  določa  svoje 
stališče  proti  francoskim  prostozidarjem,  ki  pre- 
ganjajo krščanstvo,  imenuje  nove  svetnike  in 
kliče  Italijane  h  katoliškemu  socialnemu  delu. 
Ob  koncu  je  poglavje  o  konferenci  jugoslo- 
vanskih škofov  v  Rimu  zaradi  slovanskega  bogo- 
služja Knjižica  zasluži,  da  se  razširi  med  slo- 
venskim ljudstvom.  Stane  s  poštnino  vred  33  v. 
v  „Katoliški  Bukvami"  v  Ljubljani. 


Slava  Prešernu!  Ob  odkritju  Prešerno- 
vega spomenika  v  Ljubljani  sestavil  E.  Gangl. 
Str.  47.  Cena  60  v.  —  Gospod  pisatelj  je  na- 
menil knjižico  „mlajšim  bralcem".  Pripoveduje 
Prešernovo  življenje  in  vmes  jepriobčil  nekatere 
njegove  pesmi.  Pripovedovanje  je  precej  suho- 
parno in  našteva  data,  kakor  so  bila  priobčena 
po  raznih  spisih.  V  ideje  Prešernove  poezije 
se  ni  spustil  in  se  je  izogibal  stvari,  ki  jih 
novejši  častivci  Prešernovi  tako  radi  razmotri- 
vajo.  Knjigi  je  pridejanih  več  slik. 

Po  desetih  letih«  Spominska  knjiga  „Da- 
niče".  Uredil  Vinccncij  Marinko.  Ljub- 
ljana 1905.  Tiskala  „Katol.  Tiskarna".  Vel.  80. 
Str.  15L  —  Ob  svoji  desetletnici  je  izdala 
slovenska  katoliško -narodna  dijaška  organiza- 
cija nekak  almanah  v  slavnostni  obliki,  ki  po- 
pisuje njen  nastanek  in  razvoj.  Uvodni  spis 
dr.  Josipa  Srebrniča  razpravlja  o  „!deal- 
nosti  in  slovenske  m  dijaštvu".  Najprej 
popisuje  pravo  idealnost  in  kaže,  koliko  je  je 
v  raznih  dijaških  društvih,  ter  črta  pot,  po  ka- 
teri naj  hodi  slovensko  katoliško-narodno  di- 
jaštvo  s  svojim  geslom:  „Na  delo  krščansko!" 
„0  nalogah  slov.  kat.  dijaštva"  govori 
dr.  Krek.  „Boj  velja  krščanski  kulturni  rene- 
sansi slovenskega  naroda",  pravi  slavnostni 
govornik  „Danice",  „veda  ni  absolutno  svo- 
bodna, ker  ima  nujen  odnos  do  Boga  in  člo- 
veštva .  .  .  Slovenski  akademiki  naj  vzgajajo 
sebe  In  druge  .  .  .  Ohranijo  naj  si  organski 
stik  z  naravo,  z  ljudstvom  in  z  Bogom.  Tu 
izvira  pravo  narodno  delo  ..."  —  Ivo  Pregelj 
je  spisal  črtico  „Iz  življenja  šibkih", 
prizor  iz  dijaškega  življenja,  Vincencij  Ma- 
rinko v  govoru  „Po  desetih  letih"  popi- 
suje, kako  je  „ Danica"  izvrševala  svojo  nalogo, 
dr.  Viljem  Schweitzer  priobčuje  spomine 
„Izza  rojstnih  dni  , Danice'",  Karel 
Cepuder  pa  je  spisal  ^Zgodovino  , Danice' 
od  nje  ustanovitve  do  1.  1905."  Ta  spis  je 
jako  natančen  in  točen  ter  podaja  dobro  sliko 
duševnega  razvoja  v  Slovencih  v  zadnjem  deset- 
letju, saj  je  dijaštvo  živelo  z  vsemi  nastajajo- 
čimi strujami  in  strankami  in  so  se  njih  ideje 

vsikdar  zrcalile  tudi  v  notranjih  borbah  med 
dijaštvom.  „ Predavanja,  referati  in  resolucije 
sestankov  krščanskomisiečega  dijaštva""  nam 
jasno  kažejo  smer,  ki  jo  zasleduje  to  dijaštvo 
v  svojem  mišljenju,  učenju  in  delovanju.  Za 
društvenim  poročilom  sledi  krasan  moški  zbor 
s  samospevom  „Naša  pesem",  ki  jo  je  po- 
klonil „Daničarjem**  P.  H.  Sattner.  Naj  ta 
knjiga  bodri  slov.  katoliško  dijaštvo,  da  krepko 
napreduje  na  svoji  častni  poti' 


Šubičeva  rojstna  hiša  v  Poljanah. 

ldeaCyrino-Methodčjsk&.Frant.X.Gri- 

v  e  C.  Dr.  A  n  t.  P  o  d  1  a  h  a.  Na  Vclehradč.  1 905. 
Nakladatelstvi  Cyrillo-methodčjsk6  literatury  a 
pamitek  velehradsk^^ch  M.  Melicharka.  Str.  44. 
—  Ideja  cirilo-metodijska  združuje  vsako  leto 
zbor  slovanskih  rodoljubov  na  Velehradu.  In 
odtod  je  tudi  izšel  glasni  opomin  slovanskim 
katoličanom,  ki  ga  je  izdal  naš  rojak  g.  Grivec  v 
družbi  češkega  kanonika.  V  prvem  spisu  „ldea 
cyrillo-methodčjska"  razpravlja  g.  Grivec 
o  nalogi  slovanskih  teologov.  Kdor  misli  pri 
Cirilo -metodijski  ideji  le  na  bogoslužni  jezik, 
pojmuje   to  idejo  jako  površno.    Mi  moramo 


povzdigniti  bogoslovno  vedo  med  slovanskimi 
katoličani  in  organizirati  znanstveno  literaturo. 
Še  več:    V  vzhodni   cerkvi   je   prevladal    slo- 
vanski živelj,  zlasti  ruski  jezik  in  ruska  kultura, 
Slovani  bodo  razrešili  vzhodno  cerkveno  vpra- 
šanje.  Zato  morajo  katoličani  proučevati  slo- 
vanske jezike,  zgodovino  in  razmere  vzhodne 
cerkve.  Protestantje  se  trudijo,  da  bi  vzhodno 
cer';ev  pridobili  zase;  ali  naj  katoličani  samo 
brez  dela  gledajo?  Gosp.  Grivec  priporoča  z 
vnetimi  besedami,   da  se  naj  zapadni 
katoličani   slovanski   in   uniati,   ki  so 
zvezani    po    tradicijah    z    Vzhodom, 
združijo   k   skupnemu    znanstvenemu 
delu,  da  se  med  vsemi  Slovani  oživo- 
tvorijo  ideje  sv.  Cirila  in  Metoda.  — 
V  spisu  „Bohovčdecki  prace  u  kato- 
lickych  nirodu  slovanskych  a  žadouci 
jeji  organizace"  dr.  Ant.  Podlaha  v 
podrobnosti  razpravlja  program  tega 
dela,  ki  imej  kot  glavni  namen  zedi- 
njenje  vseh  Slovanov  v  katoliški  veri. 
Potem  pa  našteva  „Nčkter6  duležitcjši 
prameny  ke  studiu  v^chodni  cirkevni 
otizky'*  —  važnejše  vire  za  proučava- 
nje  vzhodno-cerkvenega  vprašanja  — 
časopise  in  knjige. 

Z  velikim  veseljem  pozdravljamo 
^  to  drobno  knjižico,  polno  idej  in  prak- 
tičnih nasvetov.  Slovanski  narodi  se 
nahajajo  ravno  zdaj  v  veliki  svetovno- 
zgodovinski  krizi.  Duševno  gibanje  je 
med  njimi  zaplulo  z  mogočnimi  va- 
lovi. Bodi  ideja  cirilo-metodijska  svetla 
zvezda  njihovemu  prerojenju,  združu- 
joč vse  razdružene  brate  v  enotni  ka- 
toliški veri,  ki  jim  bodi  temelj  novega, 
uspešnega  kulturnega  razvoja! 

Dr,  E,  L. 

Moderna    kolonizacija   I    Sla- 
ven!. Napisao   Stjcpan  Radič.  Sa 
4    zcmljopisne    karte.   Nagradjcno   iz 
zaklade    I.   N.    grofa    Draškoviča    za 
god.    1903.   (Poučna    knjižnica  „ Ma- 
tice  Hrvatske",   knjiga   XXX.)    Zagreb    1904. 
Izdala  ^Matica  Hrvatska".  Str.  374.  —  Gospod 
pisatelj  je  študiral  v  Parizu  na  ^Svobodni  šoli 
političnih    znanosti",    kjer   ga  je,   kakor    sam 
pravi,   najbolj   zanimala    komparativna  koloni- 
zacija, ki   jo  predava   profesor  Chailley  -  Bcrt. 
Iz  tega  študija  je  nastala  ta  knjiga,  ki  podaje 
večinoma  nauke  francoskih  novejših  kolonialnih 
politikov.  Kolonizacija  se  je  vršila  v  vseh  dobah 
človeške    zgodovine,    seveda    v  najrazličnejših 
oblikah  in  z  raznimi  namerami.  S  Francozom 
E.  Fallotom  jo  definira  Radič  tako:  „ Kolonizacija 
je  delovanje  kulturnega  naroda  v  zemlji  nižje 

kulture  z  namenom,  da  se  ta  zemlja  polagoma 
izpremeni  s  tem,  da  dobi  njeno  prirodno  bo- 
gastvo po  poljedelstvu,  obrti  in  trgovini  pravo 
vrednost,  in  da  se  domače  prebivalstvo  dvigne 
materialno  in  moralno.^  Seveda  praktična  iz> 
vršitev  kolonizacije  ne  odgovarja  ponavadi  temu 
pojmovanju.  Gosp.  pisatelj  razmotriva  tri  glavne 
vrste  kolonizacije :  osvojilno,  trgovsko  in  na- 
selniSko,  ter  podaja  zgodovinski  pregled  kolo- 
nialnega gibanja  o  raznih  časih  in  pri  raznih 
narodih. 

V  drugem  delu  pa  razlaga  svoje  misli  o 
moderni  kolonizaciji  z  ozirom  na  slovanske 
narode.  Ta  del  je  za  nas  najzanimivejši,  ker 
sega  prav  v  naše  narodno  in  gospodarsko  živ- 
ljenje. Gospod  pisatelj  razmotriva  najprej  ko- 
lonizačne  sposobnosti  slovanskih  narodov,  ka- 
tere ceni  visoko:  Slovani  se  naglo  množ6  in 
so  žilavi,  imajo  mnogo  prostora  za  domačo 
kolonizacijo  na  lastni  zemlji  in  njihove  kul 
turne  in  etične  lastnosti  jih  posebno  usposab- 
ljajo za  kolonizacijo.  Njihova  organizacija  v 
Ameriki  nas  uči,  da  je  duh  samostojnega  in 
skupnega  dela  med  njimi  jako  živahen;  lahko 
se  asimilirajo  vsem  tujim  razmeram.  O  Slovanih 
v  habsburški  monarhiji  trdi,  da  po  svoji  kolo- 
nizačni  sposobnosti  daleč  prekašajo  Madjare 
in  Nemce  ter  imajo  tudi  ugoden  zemljepisni 
položaj  za  visok  nadaljni  razvoj.  G.  Radič  pri- 
poroča, naj  se  osnuje  »Podonavska  gospodarska 
zveza"  s  središčem  v  Pragi,  ki  naj  bi  orga- 
nizirala narodno  gospodarstvo  vseh  neruskih 
Slovanov  in  skrbela  za  pravilno  kolonizacijo. 
Čehi  že  zdaj  kolonizirajo  Dolenjo  Avstrijo  in 
Hrvaško,  v  Pragi  vidi  gospod  pisatelj  ključ  za  ves 
narodno-gospodarski  pokret  podonavskih  Slo- 
vanov. Statistično  dokazuje,  da  bo  postal  Dunaj 
sčasom  donavsko  pristanišče  za  Cehe  in  Slo- 
vake, Trst  in  Reka  postaneta  slovanski  luki, 
in  močni  opori  za  gospodarsko  povzdignjenje 
Južnih  Slovanov  postaneta  Belgrad  in  Spljet. 
Kot  glavno  in  najbližje  področje  za  slovansko 
kolonizacijo  priporoča  g.  Radič  —  Malo  Azijo, 
kamor  se  je  izselilo  že  mnogo  mohamedanskih 
Slovanov.  Od  naraščajoče  slovanske  zavesti 
pričakuje  gospod  pisatelj,  da  pride  čas,  ko  bodo 
podonavski  in  balkans1<i  Slovani  sporazumno 
z  Madjari  in  Rumuni  odločevali  o  usodi  na- 
rodov in  dežel  od  Sudetov  do  Libanona,  od 
Kvarnera  do  Perzijskega  zaliva!  Obširno  in 
pohvalno  popisuje  g.  Radič,  kako  Rusija  kolo- 
nizira azijske  pokrajine.  Glede  na  sedanje  šte- 
vilno izseljevanje  priporoča,  naj.se  osnuje 
^Slovansko  društvo  za  ureditev  izseljevanja" 
v  Pragi  s  podružnicami  na  Dunaju,  v  Trstu, 
na  Reki  in  v  Zagrebu.  Posebno  priporoča  Čehom, 
naj  se  naseljujejo  med  Južnimi  Slovani.  Koliko 


idej  jetu  sprožil  gosp.  pisatelj!  Seveda  je  do  njih 
izvršitve  še  daleč  in  gotovo  bodo  med  izvrše- 
vanjem dobivale  drugo  obliko,  a  pot  je  po- 
kazana,  in  če  ta  knjiga  zbudi  rojake  gospoda 
pisatelja  le  k  treznemu  in  realnemu  premišlje- 
vanju, je  mnogo  storila. 

K  sklepu  je  pridal  gospod  pisatelj  razmišljanje 
o  »filozofiji  kolonizacije",  zlasti  z  ozirom  na 
vero.  V  tem  oddelku  pravi:  „ Moderno  koloni- 
zacijo ali  asimilacijo  vsega  človeštva  bo  izvedla 
krščanska  demokracija,  za  katero  imamo  mi 
Slovani  največ  prirojenega  smisla,  in  zato  je 
tudi  bodočnost  kolonizacije  naša,  in  gotovo 
bomo  mi  ostali  enkrat  na  onem  mestu,  ki  so 
ga  imeli  nekdaj  romanski,  zdaj  ga  pa  imajo 
anglosaški  narodi." 

Dobro  d6  človeku,  če  bere  take  z  optimi- 
stiškim  idealizmom  pisane  razprave.  Gradivo,  ki 
ga  je  nabral  gospod  pisatelj,  je  jako  poučno  in 
k  njegovim  trditvam  o  bodočnosti  moramo 
reči  vsaj,  da  so  možne  in  dosegljive  po  vztraj- 
nem kulturnem  delu.  Pravima  gospod  pisatelj, 
ko  zlasti  glede  na  razmere  med  Južnimi  Slovani 
kaže  na  veliko  nesoglasje  med  narodnim  pre- 
porodom inteligencije  in  med  njeno  zaosta- 
lostjo v  umevanju  socialnih  vprašanj.  Tu  je 
treba  temeljite  izpremembe,  in  zato  gospod 
pisatelj  po  pravici  pravi,  da  mora  postati  slo- 
vanski nacionalizem  demokratski  in   kulturen. 

Dr.  E.  Lampe. 

Der  Adel  in  den  Matriken  des  Herzog- 
tums  Krain.  Herausgegeben  von  Ludwig  Schi- 
wiz  von  Schiwizhoffen  in  Gčrz.  —  GOrz  1905. 
—  Druck  der  „ Goriška  Tiskarna"  A.  Gabršček 
in  G5rz.  Seibstverlag  des  Verfassers.  —  40. 
Strani  505.  —  Razni  listi  so  se  izrekli  pohvalno 
o  imenovani  knjigi,  „Dom  in  Svet"  pa  je  na 
strani  501.  t.  I.  le  dostavil  opazko:  „Za  zgo- 
dovinarja važno  delo!"  A  žal  ni  knjiga  taka, 
kakor  bi  jo  kdo  sodil  po  površnih  časniških 
poročilih.  Pisatelji  domače  zgodovine  bodo 
morali  kljub  tej  knjigi  še  vedno  le  pri  viru 
iskati  svojih  podatkov,  kakor  dozdaj,  tako  tudi 
v  bodoče,  ker  je  knjiga  jako  pomanjkljiva  in 
silno  površna.  Ž  njo  ni  ustreženo  niti  kranj- 
skemu plemstvu,  na  čigar  željo  se  je  menda 
izdala,  ker  svojih  rodovnikov  radi  njene  po- 
vršnosti ne  bodo  mogli  urediti,  niti  zgodovi- 
narjem, ki  potrebujejo  pri  svojih  podatkih  na- 
tančnosti in  popolnosti,  ki  je  pa  knjiga  nima. 
Evo  dokazov!  Jako  vzradoščen  sem  vzel  knjigo 
v  roke,  ko  jo  dobim,  misleč,  zdaj  bom  vsaj 
na  jasnem  v  svojem  delu.  Iskal  sem  natančnejših 
podatkov  o  baronih  Kuschlanovih.  Gašper  je 
stanoval  s  svojo  družino  v  stolni  župniji.  Prvo 
rojstvo,  ki  ga  nam  knjiga  kaže,  je  Ana  Kristina 

1626.  In  vendar  ima  krstna  knjiga  stolna  zazna- 
movanih §cst  Gašpcrjcvih  otrok  poprej,  in  sicer: 
Rozina  r.  1619,  Apolonija  Katarina  r.  1620, 
Ana  Marija  r.  1621,  France  Friderik  r.  1620, 
Ana  Margareta  r.  1624,  Katarina  Elizabeta 
r.  1625,  pozneje  pa  Uršula  r.  1627,  in  potem 
šele  pride  Adam  r.  1628,  ki  ga  knjiga  zopet 
omenja,  in  Ivan  Friderik,  ki  ga  je  pisatelj  iz- 
pustil, r.  1.  1636.  Enako  ne  najdem  v  knjigi 
Ivana  Filipa  pl.  Lukančiča,  kršč.  21.  jan.  1673. 
in  celo  vrsto  Locatelijcv,  Frančiška  Bernarda 
Oall  r.  1644.,  Pavla  Raspa  r.  1664  itd.  Pa  to 
sem  le  mimogrede  pogledal,  in  vendar  šteje 
knjiga  samo  za  stolno  župnijo  174  strani  roj- 
stnih podatkov.  Ozrimo  se  na  deželo!  Tukaj 
plemstvo  ni  v  toliki  meri  zastopano,  kolikor 
po  mestih,  in  vendar  je  stvar  nedostatna.  Od- 
primo  n.  pr.  jeseniško  krstno  knjigo!  Rodbine: 
Janeza  de  Ree,  Jurija  de  Aich,  Petra  de  Wothi, 
Dominika  de  Rosis,  štejejo  po  več  udov  svojih, 
ki  so  bili  ondi  rojeni  in  krščeni,  a  g.  Schiwiz 
jih  je  prezrl.  Tudi  ne  najdem  v  njegovi  knjigi 
Ane  Marije  Jožefe  a  Puchenthal  r.  leta  1724., 
Karola  Theodorja  k  Scethal  r.  1753,  in  Jožefa 
Vinc.  Fer.  Ambroža  k  Seethal  r.  1756  dne  22. 
marcija,  ter  Frančiška  Ks.  de  Plaski  r.  13.  de- 
cembra 1801.  Tudi  Jakob  Ignacij  grof  Bucel- 
leni  r.  30.  julija  1686  se  je  izgubil  in  Janez 
Andrej  Locateli  kršč.  17.  febr.  1652  je  izostal. 
Enako  se  je  godilo  tudi  otrokom  Jan.  Krstnika 
k  Locateli:  Magdaleni  Tereziji  r.  1693,  Mariji 
r.  1694,  Janezu  Krstn.  r.  1695.  in  mnogim 
otrokom  pl.  Ruard  in  Pantz.  Mrliške  in  po- 
ročne knjige  ne  omenjam,  ker  bi  bilo  preveč 
zaznamkov.  Poglejmo  Se  kam!  Tudi  mesto 
Škofjaloka,  ki  je  v  knjigi  omenjeno  na  str.  284  , 
ima  pokazati  svoje  plemstvo.  Jožef  k  Posareli 
s  svojo  soprogo  Marijano  in  hčerjo  Suzano 
je  I.  1623.  živel  v  Puštalu,  kjer  je  bivala  leta 
1624.  tudi  Ana  Katarina  k  Siegersdorf.  Peter 
k  Christopholis  je  s  svojo  soprogo  Meto  že 
I.  1636.  živel  ondi  ter  1.  1646.  imel  20.  av- 
gusta krščeno  hčer  Žaneto.  Glavar  loški  Janez 
Jakob  k  WagnerOk  (1628—53)  je  imel  tudi 
svojo  družino.  Janez  Nep.  Jurij  pl.  Rasp  je  bil 
v  mestu  kršč.  dne  1.  maja  1624.  In  ta  je  imel 
osem  svojih  otrok  rojenih  v  mestu,  izmed  ka- 
terih je  bil  Leopold  Maksimil.  kamniški  župnik. 
Rodbine:  Janeza  Jakoba  §  Chosscn  (Kos), 
Feichtinger,  Stantler,  Frueberger,  Fiirenpfcil  k 
Pfailheimb,  Scarlichius  (ŠkrI),  Lukančič  ab  Her- 
tenfels  itd.,  Gasparini,  Grundler,  Cebal,  Upar, 
Žagar,  Juliani,  Nussdorfcr  itd.  štejejo,  mnogo 
svojih  udov  v  mestu  rojenih  in  krščenih,  pod- 
pisanih „praenobilis  Dominus",  a  g.  Schiwiz 
jih  ne  pozna.  Kje  so  mnogi  Oblaki  k  Wolken- 
spergi,  kje  otroci  barona  Frančiška  Matije  pl.  k 


Lampfrizhaimb  itd.,  ki  je  bil  loški  glavar  (1659 
do  84.),  kje  Janez  Jožef  Jurij  Anton  Mandl 
baron  „Deuttenhouen"  r.  dne  1.  sept.  1686, 
čigar  oče  Ivan  Krištof  je  bil  loški  glavar,  kje 
cela  12  udov  broječa  rodbina  Jerneja  Jožefa 
k  Zanetti,  ki  je  umrl  18.  okt.  1692  priSedši  iz 
Benetk,  kje  šesteri  otroci  Janeza  Jožefa  Otto 
de  Otthaimb,  bivajočega  v  Loki  v  I.  1619  -30.? 
Velik  dobrotnik  kapucinskega  samostana,  „no- 
bil.  Dom."  Matevž  k  Segalla  s  svojo  družino 
je  pozabljen,  in  vendar  je  bilo  v  mestu  ro- 
jenih devet  njegovih  otrok  od  1.  1700  —  1712. 
Blaga  rodbina  Jenko  k  Jenkensheim  je  ome- 
njena le  v  mrliški,  a  ne  tudi  v  krstni  knjigi, 
in  vendar  je  to  čisto  mestna  loška  rodbina. 
Anton  Eggkher  baron  pl.  Kapfing  und  Liechten- 
egg  je  imel  tri  v  mestu  rojene  otroke,  pa 
naša  knjiga  ne  omenja  nobenega;  ravnotako 
ne  sedem  v  mestu  rojenih  otrok  Janeza  Kristijana 
Krištofa  de  Pisčk  v  1.  1756-75.  Tudi  v  pu- 
štalski  graščini  v  1.  1768 — 74.  živeči  vitez  de 
L5wengreiff  Alfonz  Hanibal  Jeršinovec  s  so- 
progo Marijo  Katarino  roj.  Nicoleti  in  s  štirimi 
ondi  rojenimi  otroci  je  pozabljen  in  1.  1846. 
svetu  zamrli  82  letni  posestnik  svetoduške  gra- 
ščine „nobil.  Dom."  Josip  Dietrich,  in  drugi  — 
Omenim  le  še,  da  tudi  v  Dobu  ne  najdem  po- 
trebne natančnosti,  ako  primerjam  plemenitnike 
tamošnje,  kakor  jih  je  zapisal  po  matrikah  g.  Iv. 
Vrhovnik  v  »Izvestjih  muz.  društva"  I.  1899. 
str.  78 — 102.,  s  podatki  g.  Schiwiza.  Čudno 
se  mi  tudi  zdi,  da  v  Železnikih  ni  bilo  nobe- 
nega „nobil.  Dom.",  kakor  „de  Gasparini",  ki 
so  bili  tudi  v  Loki,  ali  „de  NVoncellio"  (Bon- 
celj)  ali  pa  v  Bohinju,  saj  so  vendar  ondi 
umrli  trije  Locateli,  ki  so  pokopani  v  bitenjski 
cerkvi,  ali  pa  Clementini.  —  V  Šmartinu  poleg 
Kranja  se  je  izgubil  ondi  30.  okt.  1681  krščeni 
Jožef  Karol  k  Toperzer    A  bodi  dovolj ! 

Ako  je  torej  že  v  napominanih  župnijah, 
katere  sem  jaz  tukaj  le  ob  kratkem  omenil, 
tolika  nedostatnost,  površnost,  se  lahko  sklepa 
iz  tega.  da  tudi  v  drugih  podatkih  g.  Schiwiz 
pl.  Schiwizhoffen  ni  bil  v  tej  knjigi  glede  kranj- 
skega plemstva  nič  bolj  vesten.  Knjiga  je  torej 
jako  nepopolna.  Ž  njo  ni  kranjskemu  plemstvu 
kaj  prida  ustreženo,  a  tudi  preiskovavcem  zgo- 
dovine ne  kaj  pomagano,  dočim  bi  bila  knjiga 
jako  važno  delo  in  vse  hvale  vredna,  ako  bi 
bila  vestno  in  natančno  sestavljena  po  matri- 
kah. In  po  tem  delu  soditi  lahko  sklepamo 
tudi  na  vrednost  enakega  njegovega  dela  za 
goriško  plemstvo,  ki  je  izšlo  leto  poprej.  Ako 
se  morda  namerava  tudi  za  Štajersko  obeloda- 
niti enako  delo,  naj  se  ne  pozabi,  da  je  eno 
leto  premalo  za  izvršitev  dobre  in  natančne 
take  izJajc.  Fr.  Pokom, 

o  m  ono 


NAŠE  SLIKE. 

,Med  Reko  in  Sušlakom"  (str.  513.)  se  izliva 
v  morje  reka,  od  katere  je  tudi  mesto  dobilo  svoje 
ime.  Tu  pristajajo  ladje,  ki  ribarijo  po  Kvarneru. 
Zapadno  odtod  je  dragoceno  reško  pristanišče,  kamor 


poslal  v  smrt,  jim  mora  slediti.  Ljudstvo  je  razneslo 
glas,  da  je  umrl  za  strupom. 

Rabeljsko  jezero  (str.  525.) na  Koroškem,  ne 
daleč  od  Mangarta,  je  eno  najlepših  planinskih  jezer. 
Visoke  gore  ga  obdajajo,  pod  njimi  se  pa  zrcali  pri- 
jazna vodna  gladina. 


OBRTNA  RAZSTAVA  OB  PETDESETLETNICI  .KATOLIŠKEGA 
DRUŠTVA  ROKODELSKIH  POMOČNIKOV  V  LJUBLJANL 


vozijo  veliki,  ponosni  parniki,  tu  pa  se  stiskajo  v 
gneči  siromašne  jadrnice  in  majhni  ribiški  čolni. 
Vendar  je  tod  vedno  živahno,  in  cel  gozd  jamborov 
se  vidi,  če  stopimo  čez  most,  ki  nas  pelje  na  Sušak 
in  dalje  na  Trsat. 

Smrt  Ivana  Orožnega  (str.  520.),  krasna  slika 
Makovskega,  je  divna  po  karakteristiki  oseb.  Strašni 
tiran  se  zabava  z  igro  v  družbi  svojih  priliznjencev. 
Kar  ga  napade  bolest,  njegov  zdravnik  prihiti,  da 
mu  pušča  kri,  a  prepozno  je:  on,  ki  je  tisoče  ljudi 


Cesar  Franc  Jožef  I.  je  letos  dne  18.  av- 
gusta praznoval  svoj  75.  rojstni  dan.  Vkljub  visoki 
starosti  je  še  vedno  krepak,  kakor  ga  kaže  naša 
slika  (str.  537.)  ob  vojaških  vajah,  katerih  se  še  sedaj 
osebno  udeležuje.  Sedeminpetdeset  let  bo  kmalu  pre- 
teklo, odkar  vlada  državi,  ki  jo  je  vkljub  najtežav- 
nejšim razmeram,  v  borbi  proti  zunanjim  in  notra- 
njim sovražnikom,  ohranil  na  višini  velevlasti  Vsi 
avstrijski  narodi  so  praznovali  ta  dan  z  odkrito  vda- 
nostjo in  ljubeznijo  do  vladarja.   Samo  na  Ogrskem, 

kjer  se  zopet  zbujajo  tiste  sile,  ki  so  hotele  ob  za- 
četku vlade  Franca  Jožefa  I.  naše  cesarstvo  razrušiti, 
ravno  zdaj  zopet  rujejo,  da  bi  se  cesarstvo  še  bolj 
razkosalo.  Upajmo,  da  se  vladarju  posreči  državo 
privesti  iz  težkih  notranjih  bojev  do  zaželene  moči 
in  edinosti!  To  je  vošilo  avstrijskih  narodov  svojemu 
vladarju  ob  njegovi  petinsedemdesetletnici. 

V  skupini  ruskih  »modernih**  (str.  544.)  je 
več  pisateljev,  ki  so  znani  tudi  že  izven  Rusije.  Na 
mizo  se  naslanja  Maksira  Gor  ki  j  —  pravi  ruski 
obrazi  —  ki  je  bil  zaprt  ob  zadnjih  izgredih  kot 
revolucionar.  O  njegovih  spisih,  ki  so  zajeti  ,iz  dna* 
ruske  družbe,  smo  že  večkrat  govorili.  Tudi  poleg 
njega  sedeči  Avrejev  je  bil  zaprt,  ker  je  pisal  in 
govoril  proti  obstoječemu  državnemu  redu  v  Rusiji; 
nedavno  je  zbudil  ogorčene  kritike  s  knjigo  »Rdeči 
smeh"*,  v  kateri  popisuje  duševne  boje  ruskega  čast- 


Obrtna  razstava  v  »Mestnem  domu*,  ki 
so  jo  priredili  povodom  petdesetletnice  »Katoliškega 
društva  rokodelskih  pomočnikov*  v  Ljubljani,  je  prav 
dobro  uspela.  Pogled  na  razstavo  nam  kaže  naša 
slika  na  str.  568.  Izloženi  so  bili  izdelki  pomočnikov, 
raznih  mojstrov,  in  stroji,  porabni  v  malem  obrtu.  S 
to  razstavo  je  društvo  najlepše  proslavilo  svoj  jubi- 
lej. Zdi  se  nam  primerno,  da  pri  tej  priložnosti  se- 
žemo  nazaj  v  društveno  zgodovino. 

Katoliška  društva  rokodelskih  pomočnikov  so 
najstarejša  društva  v  sedanji  socialni  organizaciji.  Že 
nad  pol  stoletja  zbirajo  rokodelske  pomočnike  in 
skrbc  za  njih  strokovno  izobrazbo  in^vzgojo.  Prvo 
tako  društvo  je  bilo  ustanovljeno  v  Elberfeldu  (leta 
1846.),  drugo  v  Kolinu  (1.  1849.).  Odtlej  so  se  nova 
društva  tako  hitro  ustanavljala,  da  je  ustanovitelj 
društev  AdolfKolpingžel.  1 850.  osnoval  zvezo 


IZ  ^STRAŽE"  NA  DUNAJU:  PREDSTAVA  „SV.  NEŽE-. 


nika  v  vojski  z  Japonci.  Čirikov  je  spisal  dramo 
»Ivan  Mironič*,  ki  so  jo  igrali  po  večkrat  dan  na 
dan  v  moskovskem  gledišču.  Sk  i  talec  je  pesnik, 
posebno  priljubljen  pri  dijakih.  Šalapin  je  basist 
moskovske  carske  opere,  TjeleŠov  mlad,  nadarjen 
pesnik,  B  u  n  i  n  pa  piše  leposlovne  sestavke. 

Spomenik  na  ljubljanskem  barju  (str.  553.) 
je  postavljen  pri  mostu  čez  Ižico  na  Karolinški  zemlji. 
Njegov  napis  pove,  da  spominja  na  dovršitev  ceste, 
ki  vodi  čez  barje  od  Ljubljane  na  Ig. 


porenskih  rokodelskih  društev,  1.  1854.  pa  splošno 
zvezo  katol.  društev  rokodelskih  pomočnikov.  Vsa 
društva  ene  škofije  so  med  seboj  v  ožji  zvezi  pod 
vodstvom  škofijskega  predstojnika,  ki  ga  izvoli  škof. 
Vsi  Škofijski  predstojniki  ene  dežele  imajo  skupnega 
voditelja  —  osrednjega  predstojnika.  Vsi  pa  prizna- 
vajo predstojnika  kolinskega  društva  za  vrhovnega 
predstojnika.  V  Ljubljani  je  ustanovil  društvo  dr.  Leon 
Vončina,  profesor  zgodovine  in  cerkvenega  prava 
v  ljubljanskem  bogoslovnem  semenišču  (roj.  v  Novem 

poleg  Reke  1. 1826.,  umrl  1.1874.).  Slovesna  otvoritev 
društva  se  je  vršila  29.  aprila  1855,  zjutraj  je  bila 
sv.  maša  v  uršulinski  cerkvi,  popoldne  pa  zboro- 
vanje v  dvoru  kneza  Turjaškega  (Gosposke  ulice). 
Drugo  leto  (1856)  je  društvo  dobilo  zastavo.  Napra- 
vile so  jo  ljubljanske  gospe,  sliki  pa  je  izdelala  te- 
danja prednica  uršulinskega  samostana,  m.  jozefa 
Štrus.  Blagoslovit  jo  je  prišel  Adolf  Kolping  sam. 
Pri  popoldanski  slovesnosti  isti  dan  —  4.  maja  1856 
—  je  imel  daljši  govor,  v  katerem  je  razložil,  da  so 
vsi  človekoljubi  dolžni  pomagati  k  temu,  da  prisije 
rokodelskemu  stanu  boljša  ddba.  Blizu  20  let  je  vodil 
ljubljansko  društvo  dr.  Leon  Vončina.  Poučeval  je 
pomočnike  sam  in  s  pomočjo  duhovnikov  in  laikov 
v  krščanskem  nauku,  jeziku,  zemljepisju,  zgodovini, 
računstvu,  risanju,  petju  i.  t.  d.  Ljubil  jih  je  po  oče- 
tovsko, skrbel  jim  za  zabavo  in  jim  je  pred  svojo 
smrtjo  oskrbel  spretnega  naslednika,  prof.  Janeza 
Gnjezda,  (roj.  v  Idriji  1.  1838.,  umrl  1. 1Q04).  Novi 
predsednik  je  že  prej  kot  društveni  podpredsednik 
deloval  v  društvu,  kot  predsednik  si  je  postavil  kot 
nalogo,  sezidati  rokodelcem  lastni  dom.  Društveniki 
so  se  prvo  leto  (1.  1855.)  zbirali  v  hiši  na  Bregu  — 
na  vogalu  Salendrovih  ulic  —  pozneje  pa  v  tako- 
zvanem  » Knežjem  dvorcu''  v  Gosposkih  ulicah.  Dne 
28.  avgusta  1.  1887  pa  je  knezoškof  dr.  Jakob  Missia 
blagoslovil  novo  krasno  društveno  hišo  v  Komen- 
skega  ulicah  štev.  12.  Tako  je  društvo  dobilo  svoj 
dom  in  s  tem  vse  pogoje  še  uspešnejšega  razvoja. 
V  ljubljansko  katol.  društvo  rokodelskih  pomočnikov 
je  bilo  doslej  vsprejetih  blizu  2000  udov.  Mnogi  so 
šli  v  tujino  in  so  potem  v  drugih  mestih  v  društvu 
našli  svoje  brate  in  v  tamoSnjih  društvenih  hišah  — 
svoj  dom.  Drugi  so  ostali  doma,  kjer  so  kot  vrli 
mojstri,  dobrotniki  in  podporniki  društva.  —  Ljub- 
ljansko katoliško  društvo  rokodelskih  pomočnikov  je 
skrbelo  ves  čas  za  dober  pevski  zbor,  ki  častno 
nastopa  pri  društvenih,  pa  tudi  pri  drugih  slavnostih. 
Vse  društvene  prireditve  so  skrbno  uprizorjene,  zato 
si  društvo  pridobiva  ž  njimi  vedno  novih  prijateljev, 
tako  da  občinstvo  napolni  prostorno  društveno  dvo- 
rano pri  vsaki  veselici  do  zadnjega  kotička.  Društvo 
je  svojemu  katoliškemu  programu  ostalo  vedno  zvesto, 
kar  kaže  obilna  udeležba  pri  s  k  u  p  n  i  h  s  v.  o  b  h  a- 
jilih  in  pri  procesiji  sv.  Rešnjega  Telesa. 
L.  1880.  je  društvo  praznovalo  svojo  petindvajset- 
letnico.  Navzoč  je  bil  tudi  tedanji  vojaški  škof,  se- 
danji kardinal,  eminenca  dr.  Ant.  G  r  u  s  c  h  a.  Pri 
slavnostnem  govoru  je  izrekel  upanje,  da  dobi  ljub- 
ljansko društvo  kmalu  tudi  drugod  po  Kranjskem  brat- 
skih društev.  V  resnici  je  ljubljansko  društvo  vpli- 
valo na  ustanovitev  društev  v  Št.  Vidu  nad  Ljubljano 
(1883),  v  Novem  mestu  (1887),  na  Vrhniki  (18Q1)  in 
v  Škofji  Loki  (1895). 

^Straža"  na  Dunaju  je  katol.  izobraževalno 
društvo,  ki  zbira  dunajske  Slovence,  da  se  ne  izgube 
v  morju    tujega  velikega   mesta.    Saj   je  na  Dunaju 


mnogo  slovenskega  ljudstva,  kostanj.irjev,  slamnikaric 
itd,  in  prav  pohvaliti  moramo  slovensko  katoliško 
dijaštvo,  ki  je  ustanovilo  tem  našim  rojakom  v  tujini 
domače  društveno  ognjišče.  Dne  8.  decembra  1.1903. 
se  je  vršil  ustanovni  shod.  Vsako  drugo  nedeljo  se 
opravlja  v  cerkvi  sv.  Antona  v  XV.  okraju  slovenska 
služba  božja  in  se  propovcduje  v  materinščim.  »Straža* 
skrbi  s  predavanji,  s  tamburaškim  zborom,  s  prire- 
janjem zabav,  uprizoritvijo  iger  itd.,  da  se  ohrani 
med  člani  slovenska  zavest.  Uprizorila  je  že  4  igre: 
„ Večerja  pri  Bobenčku',  ^Odpusti",  „Sv.  Nežo*  in 
»Rokovnjače".  Kdor  pozna  tuja  mesta,  bo  znal  ceniti 
tako  delo.  ^Daničarji'"  pa  tudi  poučujejo  otroke 
slovenskih  staršev  v  materinščini,  ker  so  dunajske 
Šole  vse  nemške.  S  , Stražo'  si  je  stavila  , Danica* 
veliko  nalogo  in  častno  izvršuje  svoje  delo.  Sloven- 
ski dunajski  izobraženci  so  to  upoštevali  in  pristopili 
k  društvu,  tako  da  šteje  , Straža"  sedaj  okrog  200  čla- 
nov. Naša  slika  str.  569.  nam  kaže  prizor  iz  predstave 
„Sv.  Neže*.  Prihodnje  leto  uprizori  »Straža'  Finžgar- 
jevega  „ Divjega  lovca*. 

Učni  minister  avstrijski  dr.  V.  vit.  HartI 
(str.  572.)  se  je  tudi  po  slovenskih  časopisih  zadnji 
čas  mnogo  imenoval  pri  debatah  o  slovenskem  vse- 
učilišču. Dr.  Hartl  je  bil  prej  vseučiliški  profesor  na 
Dunaju,  v  učenih  krogih  daleč  znan  po  svoji  grški 
slovnici  in  drugih  spisih.  Kot  učni  minister  se  je 
moral  baviti  tudi  z  vprašanjem  slovenskega  vseuči- 
lišča. Za  nas  je  važno  to,  da  je  v  državni  zbornici 
očitno  priznal  opravičenost  te  slovenske  zahteve.  Od 
tega  priznanja  do  izvršitve  seveda  je  pa  Se  dolga 
pot . .  . 

Velehrad  naMoravi  (str.  576.)  je  najčastitlji- 
vejša  slovanska  božja  pot.  Tu  je  umrl  dne  6.  apr.  885 
sv.  Metod  in  je  pokopan  v  cerkvi  Matere  Božje. 
L.  1885.  so  tu  praznovali  slovesno  tisoCletnico  Meto- 
dove smrti.  Vsako  leto  prihaja  sem  mnogo  slovan- 
skih božjepotnikov  ne  le  iz  čeških,  ampak  tudi  iz 
drugih  deželi 

Dr.  Gregorij  Krek.  Dne  2.  avgusta  1 1.  je  po- 
brala nemila  smrt  zaslužnega  slavista,  c.  kr.  dvornega 
svetnika  dr.  Gregorija  Kreka.  Ker  je  ,Dom  in  Svet* 
1.  1900.  proslavil  šestdesetletnico  Krekovo  s  tem,  da 
je  priobčil  natančen  njegov  življenjepis  in  analizo 
njegovih  spisov,  omenjamo  danes  le  nekaj  podatkov 
iz  njegovega  življenja.  Kot  Kvasov  naslednik  na  slo- 
venski stolici  graškega  vseučilišča  je  s  svojimi  spisi 
častno  povzdignil  ugled  te  stolice.  Petintrideset  let 
je  deloval  na  vseučilišču,  in  zlasti  v  prvi  dobi  spisal 
marsikatero  tehtno  razpravo.  Njegov  uvod  v  sloven- 
sko literarno  zgodovino  je  važno  znanstveno  delo, 
ki  je  želo  obilo  priznanja;  Škoda,  da  ni  nadaljeval 
svojega  dobro  zasnovanega  dela.  Velike  zasluge  si  je 
pridobil  s  svojimi  znanstvenimi  razpravami  o  tradi- 
cionaini  slovanski   literaturi,   o   Čemer  pričajo   tudi 

razna  odlikovanja  od  učenih  družb.  Dr  Krek  je  bil 
član  »Jugoslov.  akademije  znanosti  i  umjetnosti"  v 
Zagrebu,  .Imperat  akademije  nauk"*  v  Petrogradu, 
„Srpske  kraljevske  akademije''  v  Belgradu,  , Češke 
akademie  cisafe  Františka  Josefa  pro  včdi,  slovesnost 
a  umčni*  v  Pragi,  ,Kralovske  Češke  společnosti  nauk" 
v  Pragi,  »Srpskega  učenega  društva*  v  Belgradu  in 
dopisni,  pravi  ali  častni  član  več  literarnih  družb  in 
društev.  Od  1.  1869.  do  1874.  je  bil  tudi  odbornik 
,Siov.  Matice*.  L.  1902.  je  stopil  v  pokoj  in  bivnl  v 
Ljubljani,  kjer  so  ga  izvolili  meščani  v  občinski  svet, 
v  katerem  je  delal  zlasti  kot  član  mestnega  šolskega 
sveta.  Letos  je  nevarno  zbolel,  in  prepeljali  so  ga  v 
Gradec  v  sanatorij,  kjer  je  pa  kmalu  umrL  Truplo 
so  prepeljali  v  Ljubljano.  Naj  v  miru  počival 


Dr.  Gregorij  Krek. 

Anton  Aibe.  V  Monakovem  je  umrl  prošli  mesec 
slovenski  slikar  Anton  Ažbe,  ki  si  je  v  tujini  pridobil 
s  svojo  umetnostjo  slavno  ime.  Rojen  je  bil  1.  <862. 
v  Poljanski  dolini,  ki  je  dala  Slovencem  tudi  naše 
Šubice.  Zgodaj  mu  je  umrl  oče,  in  vaiih  je  dal  dečka 
v  Celovec  v  prodajalno,  da  se  izuči  za  trgovca.  Po- 
tem je  prišel  v  Ljubljano,  kjer  je  zapustil  svoj  prvotni 
poklic  in  pOstal  učenec  slikarja  Wolfa,  ki  ga  je  vpeljal 
v  umetnost,  kateri  je  Ažbe  služil  potem  s  toliko  go- 
rečnostjo. Višje  nauke  je  dovršil  na  dunajski  akade 
miji  in  šel  potem  v  Monakovo,  kjer  je  v  šoli  profe- 
sorja Wagnerja  začel  samostojno  delovati.  Ustanovil 
je  lastno  slikarsko  šolo,  ki  je  kmalu  zaslovela  in  je 
v  zadnjih  letih  štela  čez  sto  učencev  in  učenk  Naj- 
odličnejše  rodbine  so  dajale  svoje  otroke  v  Ažbetovo 
slikarsko  šolo,  uvajal  je  prince,  kneze  in  grofe  v  umet- 


niško življenje  in  ustvarjanje.  Svoje  zveze  z  rojaki  ni 
nikdar  pretrgal;  vsi  mlajši  slov.  umetniki,  ki  so  pohajali 
v  Monakovo,  so  se  shajali  v  Ažbetovi  šoli,  ki  je  bila 
najslavnejša  v  Monakovu.  Njegova  umetniška  delav- 
nica je  bila  silno  elegantna  in  zanimiva;  posebno 
pozornost  so  vzbujale  -njegove  lastne  slike  in  skice. 
Kakor  je  pokojni  Ažbe  z  veseljem  pozdravljal  vsak 
mlajši  talent,  ki  se  je  pojavil  med  Slovenci,  in  se 
zanimal  za  vsako  novico  iz  domovine,  tako  pa  zdaj 
tudi  slovenski  umetniki  odkrito  žalujejo  za  tem  zna- 
menitim možem,  ki  je  pokazal,  kako  se  more  tudi 
Slovenec  z  lastno  močjo  povzpeti  od  navadnega  va- 
jenca do  najvišje  umetnosti,  do  slave  in  časti.  —  Po- 
greba Ažbetovega  so  se  udeležili  prof.  pl.  Stiebler, 
slikar  Hoffmann  pL  Vesten hof,  deputacija  umet- 
niškega podpornega  društva,  člani  društva  »Dichtelei", 
razni  umetniki  in  pisatelji,  mnogo  pokojnikovih  učen- 
cev in  učenk,  njegovi  najboljši  prijatelji  in  vsa  Ažbe- 
tova  šola.  Ob  odprtem  grobu  je  govoril  pisatelj  Edgar 
Ste  iger,  ki  se  je  v  pesniško  navdahnjenih  besedah 
poslovil  od  prerano  umrlega  mojstra.  Govornik  je 
rekel  med  drugim :  , Poslavljamo  se  od  moža  z  zlatim 
srcem,  ki  ni  imel  v  Monakovem  med  vsemi,  ki  so 
ga  poznali,  nobenega  sovražnika,  ki  je  žrtvoval  za 
umetnost  vse  najboljše,  ki  je  kot  učitelj  vzbudil  in 
razvnel  v  srcih  sto  in  sto  učencev  plamen  umetni- 
škega navdušenja.  Vse  svoje  življenje  je  bil  vesel 
učenec  umetnosti  in  eden  izmed  onih  revežev,  ki 
radi  dele  zadnjo  skorjico  s  še  ubožnejšim  svojim 
bližnjikom.  Pokopali  smo  blagega  moža,  nam  pa  je 
bil  on  še  mnogo  več."  V  imenu  umetniškega  pod- 
pornega društva  je  govoril  slikar  Nonenbruch,  ki 
je  položil  na  fi^rob  prekrasen  venec,  ki  so  ga  daro- 
vali umetniki  in  pisatelji.  Vence  so  položili  na  grob 
tudi  društvo  .Dichtelei",  pokojnikova  umetniška  šola 
in  razne  odlične  osebe.  Sijajni  pogreb,  ki  so  ga  pri- 
redili Ažbetu,  je  pokazal,  da  je  pokojnik  vžival  naj- 
večji ugled  v  umetniških  in  pisateljskih  krogih  v 
Monakovem. 

Alojzij  Šubic.  V  New  Vorku  je  nenadoma 
umrl  slovenski  slikar  Alojzij  Šubic  v  noči  od  15.  na 
16  julij  t  1.  Pokojnik  je  bil  brat  slavnih  slikarjev  Ju- 
rija in  Janeza  Šubica,  o  katerih  je  ,Dom  in  Svet*  že 
obširno  pisal.  Sicer  svojih  bratov  ni  dosegel  v  umet- 
nosti, vendar  imamo  od  njega  marsikatero  sliko  po 
naši  domovini.  Na  str.  565.  vidijo  čitatelji  rojstno 
hišo  naših  Šubicev  v  Poljanah  nad  Škofjo  Loko. 
Alojzij  Šubic  se  je  že  v  mladih  letih  posvetil  z  vso 
vnemo  slikarstvu.  Ko  je  doma  dovršil  šole,  je  Šel  na 
slikarsko  akademijo  na  Dunaj,  kjer  je  kot  akademik 
dosegel  znatnih  uspehov  in  kjer  so  spoznali  v  njem 
izreden  dar  za  slikanje.  Ko  je  dovršil  akademijo,  je 
slikal  v  domovini.  Slednjič  je  šel  letos  v  Ameriko, 
kjer  se  mu  je  obetal  boljši  zaslužek.  Komaj  je  bil 
tam  kake  tri  mesece,  ga  je  nenadoma  zadela  kap  v 
New  Vorku,  starega  komaj  40  let.  Pokojnik  je  za- 
pustil ženo  in  troje  otrok,  ki  so  mu  mislili  slediti  v 
Ameriko,  a  so  zdaj  ostali  v  domovini  —  v  revščinL 

O  rudniškem  gledišču  v  Idriji  je  spisal 
daljšo  razpravo  prof.  Makso  Pirnatv  »Izvestju 
mestne  nižje  realke  v  Idriji*  za  1.  1904/5.  V  istem  iz- 
vestju  je  omeniti  še  spisov  dr.  S.  Beuka:  „i  Rav- 
natelj Karel  Pire*  in  »Bernoullijeva  lemniskata". 

Mokronoško  iezlo,  katereg^a  sliko  je  priobčil 
„Dom  in  Svet**  v  prejšnji  številki,  je  znak  pravic, 
ki  jih  je  dobil  mokronoški  trg  od  krških  škofov. 
Krški  Škofje  so  bili  lastniki  Mokronoga  in  so  dali 
trgu  pravico  vinotoča  in  sodbe.  Tržani  so  sami  volili 
svojega  sodnika  o  božiču.  To  je  bila  izredna  pravica, 
in  znamenje  sodne  oblasti  je  bilo  omenjeno  žezlo. 

V  Plovdivu  so  obhajali  petdesetletnico  delav- 
nosti Hrista  Grueva  Danova.  Danov  ni  delaven  na 
polju  književnosti,  znanstva  ali  pa  politike,  ampak 
celih  50  let  je  že  zalagatelj  in  izdajatelj  bolgarskih 
knjfg  in  s  tem  je  storil  zelo  veliko  za  povzdigo  bol- 
garskega narodnega  življenja  in  bolgarske  književ- 
nosti. Slavnostni  odbor  je  izdal  knjižico  ^Hristo  Da- 
nov, biografičeski  oCerk.  Napisa  S.  Iv.  Barutčijski*, 
v  kateri  se  opisuje  življenje  in  delovanje  H.  Danova. 
Danov  je  bil  prej  učitelj,  potem  potovalni  knjigotržec 
in  sedaj  je  zalagatelj  knjig  in  knjigotržec  v  Plovdivu. 
Prva  knjiga,  ki  jo  je  Danov  založil  in  izdal,  je  kole- 
darček »Staro  Planince",  tiskan  v  Belemgradu  1.  1855. 
Od  tistega  časa  dozdaj  je  Danov  izdal  v  svoji  zalogi 
800  knjig,  podob  in  zemljevidov.  Fr.  Št 

Patrik  Blažek.  Dne  17.  julija  je  umrl  v  Pragi 
dolgoletni  člen  uredništva  »Politik*,  pisatelj  češki, 
C.  kr.  stotnik  v  pokoju,  Patrik  Blažek.  Morilno  časni- 
karsko delo  ga  je  položilo  prezgodaj  v  grob.  — 
P.  Blažek  se  je  porodil  I.  1851.  v  Rihnovu  na  Češkem; 
ko  je  dovršil  srednjo  šolo,  je  vstopil  v  uredništvo 
»Slovana**;  1.1871.  je  ustanovil  v  Kolinu  list  »Češka 
koruna".  Ko  so  ga  vzeli  k  vojakom,  je  ostal  pri  vo- 
jakih, ali  izjemno  obnašanje  zavednega  češkega  čast- 
nika mu  je  prineslo  veliko  trpljenja  in  sitnosti,  toda 
navzlic  temu  je  bil  Blažek  vedno  odločen  Čeh.  Kot 
stotnik  je  Šel  v  pokoj  ter  vstopil  v  uredništvo  »Po- 
litik*, kjer  je  imel  lokalni  referat.  Iz  literarne  delav- 
nosti Blažekove  omenjamo,  da  je  I.  1881.  v  Kolinu 
izdal  »Cvičebni  fad  c.  kr.  pžšiho  vojska*  in  »Slu- 
žebnl  fad  c.  kr.  pSšiho  vojska*.  L.  1885.  je  v  Kolinu 
ustanovil  »Vojenske  listy*.  Blažek  je  bil  tudi  izvrsten 
humorist.  Izborne  so  njegove  humoristične  črtice,  ka- 
tere je  več  let  objavljal  v  listu  »Švanda  dudak**  in 
katere  je  zbral  v  knjigi  »U  nastavencho  stolu". 

Jan  Pravoslav  Koubek.  4.  junija  je  minilo 
sto  let  po  rojstvu  češkega  pesnika-satirika  I.  Pr.  Kou 
beka.  Njegovi  sovrstniki  so  ga  bolj  poznali  kot  pro- 
fesorja češkega  in  poljskega  jezika  na  praški  univerzi 
nego  kot  pesnika.  —  Koubek  je  bil  rojen  1.  1805.  v 
Blatni   na   Češkem;   študiral  je  v  Plznu   in  v  Pragi. 


Najprej  se  je  učil  prava,  pozneje  se  je  z  vso  vnemo 
poprijel  študija  romanskih  in  slovanskih  jezikov. 
Leta  1831.  je  postal  vzgojitelj  v  Galiciji  v  neki  gro- 
fovski  družini,  pozneje  pa  suplent  latinščine  in  gr- 
ščine na  gimnaziji  v  Lvovu,  kjer  je  deloval  štiri  leta 
in  proučeval  poljsko  in  rusko  slovst\'o.  L.  1839.  je 
bil  imenovan  izrednim,  1. 1 847.  pa  rednim  profesorjem 
češkega  jezika  in  slovstva  na  praški  univerzi.  Ali 
svoje  službe  ni  opravljal  dolgo;  po  nekoliko  letih 
se  je  začel  njegov  duh  temniti:  Koubek  je  zblaznel. 
Smrt  ga  je  rešila  28.  decembra  1854.  -  Svoje  pesniške 
zmožnosti  je  Koubek  pokazal  v  mnogih  odah  in 
elegijah,  ali  njegova  pesniška  individualnost  se  oso- 
bito  kaže  v  humoristično- satiričnem  pesništvu,  kar 
svedoči  njegov  epos  »Basnikova  cesta  do  pekel",  v 
katerem  na  dovtipen  in  satiričen  način  pretresa  razne 
češke  družabne  in  literarne  razmere.  Razen  tega  je 
spisal  še  »Kratke  znžlky",  ,Hroby  basniku  slovan- 
sk^ch"  in  najbolj  znano  pesem  »Rokoko".  V  prozi 
je  spisal  »Slovo  o  filologii*,  »Slovo  o  panslavismu*" 
in  druge. 


Dr.  V.  vitez  Hartl, 

avstrijski  učni  minister. 

Literarni  odbor  češkega  društva  „V!ast'" 

v  Pragi  je  pred  nedavnim  oslavil  šestdesetletnico 
dra.  Jos.  Pospišila,  katoliškega  pisatelja  in  kanonika 
v  Brnu.  Pri  slavnosti  je  govoril  o  življenju  in  delo- 
vanju dra.  Pospišila  g.  Vlastimil  Hilek,  član  literar- 
nega odbora.  Iz  njegovege  govora  navajamo  sledeče 
podatke.  Dr.  Pospišil  je  bil  rojen  7.  majnika  v 
Vel.  Mezifiči;  prvo  izobrazbo  je  prejel  od  Fr.  Štast- 
nega,  očeta  slavnega  nioravskega  pesnika  Vladimira 
Štastnega.  Na  gimnaziji  se  je  učil  pod  vplivom  na- 
rodnega buditelja  M.  Prochazke.  V  bogoslovju  je 
spoznal  Fr.  Sušila,  od  katerega  je  prejel  idealno 
navdušenje  za  bogoslovje.  L.  1870.  je  bil  Pospišil 
posvečen  za  duhovnika  in  pozneje  je  postal  profesor 
dogmatike  v  brnskem  bogoslovju,  kjer  je  začel  tudi 

predavati  svoj  priljubljeni  predmet  —  modroslovje. 
Dr.  Pospišil  je  eden  izmed  najboljših  katoliških  mo- 
droslovcev.  Spisal  je  mnogo  modroslovnih  del,  katera 
je  objavil  v  »Časopisu  katol.  duch.  obzoru*.  Njegovo 
največje  delo  »Filosofie  podle  zasad  sv.  Tomiše  Akv." 
(1883)  je  pohvalil  celo  sam  Masaryk  v  „Athaeneu." 
V^clav  Vladivoj  Tomek.  12.  junija  je  v  Pragi 
brez  bolečin,  tiho  umrl  poleg  Palackega  najboljši 
češki  zgodovinar,  bivši  profesor  na  praški  univeizi, 
vladni  svetova vec,  V.  V,  Tomek.  Porodil  se  je  1.  1818. 
v  Kraljevem  gradcu  in  od  1.  1837.  do  zadnjega  tre- 
notka  je  neumorno  deloval  na  polju  češke  zgodovine. 
O  Tomku  se  misli,  da  je  bil  tih,  skromen  učenjak, 
ki  se  je  najrajši  pečal  z  znanstvenim  delom.  In  vendar 
ni  tako.  Tomek  je  v  svojem  življenju  preživel  mnogo 
bojev,  osobito  v  prvi  polovici  svoj^rga  življenja.  Že 
prvi  korak,  ki   ga   je  Tomek  storil  na  slovstvenem 


narisal  nje  poglavitni  značaj,  doCim  je  V.  V.  Tomek 
s  posebno  natančnostjo  pojasnil  mnoge  važne  pe- 
riode češke  zgodovine.  Najimenitnejše  delo  Tom- 
kovo  je  »Džjepis  mesta  Prahy*;  v  tem  delu  riše 
Tomek  ne  le  preteklost  mesta  Prage  v  vseh  smereh 
javnega  in  tudi  zasebnega  življenja,  ampak  pojasnjuje 
ž  njim  celo  češko  zgodovino  sploh  Najbolj  zanimiva 
sta  III.  in  IV.  del,  v  katerih  se  natanko  opisuje  izvir 
husitske  d6be  in  važnost  mesta  Prage  v  tedanji  d6bi. 
Delo  je  tako  temeljito,  da  je  bogat  vir  za  romano- 
pisce in  leposlovce  sploh,  zakaj  ponuja  jim  dovolj 
natančnega  gradiva  za  opisovanje  zasebnega  in  jav- 
nega življenja  čeških  prebivavcev  v  Pragi.  Razen 
tega  dela  je  Tomek  izdal  ,Zaklady  star^ho  mistopisu 
Pražskeho%  kjer  ima  vsaka  praška  hiša  in  cerkev 
svojo  zgodovino.  Vsa  dela  Tcnikova  se  odlikujejo 
po   strogi   objektivnosti;    Tomek  je  v  svojih   delih 


NEMŠKI  CESAR  X  IN  RUSKI  CAR  XX  NA  KROVU  LADJE  ,HOHENZOLLERN\ 


polju,  mala  knjižica  9Krdtky  všeobecny  dčjepis",  mu 
je  vzbudila  veliko  sovražnikov,  cel6  preiskavo,  v  ka- 
teri se  je  govorilo  o  velikih  političnih  hudodelstvih. 
Na  prigovarjanje  svojega  zavetnika  grofa  Lva  Thuna 
je  Tomek  spisal  knjižico  „0  zakonskych  dčjinach", 
ki  je  imela  biti  učni  pripomoček  na  vseh  avstrijskih 
gimnazijah,  toda  zbok  te  knjižice  je  nastal  tak  boj, 
da  je  šlo  za  Tomkovo  eksistenco.  Še  hujše  je  šlo 
v  boju  za  metodiko  avstrijske  zgodovine,  ali  naj 
velja  tudi  v  poučevanju  zgodovine  isto  načelo,  ki 
velja  v  politiki,  namreč,  da  bi  bil  eden  narod  kla- 
divo, drugi  pa  naklo,  naj  H  velja  znanstveno  načelo 
ali  načelo  superiornosti.  —  Vseh  Tomkovih  zgodo- 
vinskih del  tu  ne  moremo  našteti,  omenjamo  samo, 
da  je  Palack^  s  svojim  epohalnim  delom  odprl 
Čehom  imeniten  dom  narodne  zgodovine  in  je  jasno 


gledal  le  na  pozitivnost  v  zgodovini  in  na  bistvene 
dokaze  in  vire;  ni  bil  prijatelj  negotovega  domne- 
vanja ali  pa  puhlih  fraz:  raditega  je  tudi  njegov  zlog 
kratek  in  jedrnat. 

Dr.  Servic  Heller.  Pred  kratkim  je  tiho  pra- 
znoval šestdesetletnico  zaslužni  publicist  in  češki 
romanopisec  dr.  Servac  Heller.  V  svoji  mladosti  je 
bil  dr.  Heller  vzgojitelj  v  neki  bogati  moskovski 
družini,  sedaj  je  že  od  1.  1870.  urednik  ^Narodnlch 
Listu".  Ker  dobro  pozna  Rusko,  je  spisal  za  pod- 
listek „Nar.  Listu"  neštevilno  množino  zanimivih 
črtic  in  člankov  o  Rusiji.  Nekatere  Črtice  je  S.  Heller 
zbral  in  izdal  v  knjigah  pod  naslovom  , Moskva  v 
obrazech",  „Život  na  Rusi*,  ,Petrohradske  kalejdo- 
skopy*'.  S.  Heller  je  uradoval  ,Lumir*,  s  Sv,  Čechom 
je  ustanovil  list  ^Kvčty*,  za  katerega  je  spisal  svoj 


Digitized  by 


Google 


574 


roman  ,Kral  stepi".  Na  leposlovnem  polju  se  od- 
likuje še  s  temi-le  romani:  ^Salomonida*',  „V  boufi 
života*,  .Roman  na  bojišti',   j,Roman  na  mofi'  itd. 

František  X.  Prusik.  8.  junija  je  za  zmirom 
zapustil  vrsto  slavistov  na  Češkem  zaslužni  profesor 
in  pisatelj  Fr.  X.  Prusik.  Porodil  se  je  24.  nov.  1845, 
v  Virovu  pri  Plznu,  in  kot  profesor  je  služboval  v 
Plznju,  Pflbramu  in  v  Pragi.  Umrli  Prusik  je  poznal 
vse  slovanske  jezike,  francoščino  in  angleščino;  iz 
vseh  teh  jezikov  je  marljivo  prevajal.  Najbolj  se  je 
pa  bavil  s  primerjalnim  jezikoslovjem.  Potoval  je 
veliko  po  Avstriji,  Rusiji,  Nemškem,  Holandskem, 
Danskem,  Belgiji  in  Angleškem.  Urejeval  je  list 
,Krok*  in  ustanovil  ,Jednoto  i^eških  filologov".  Nje- 
govih spisov  iz  slavistike  je  neštevllna  vrsta:  nekateri 
so  bili  odlikovani  od  carske  znanstvene  akademije 
v  Peterburgu. 

Jan  Wagner.  Istega  dne  kakor  Prusik  je  umrl 
tudi  Jan  Wagner,  prelagatelj  in  češki  pisatelj  v  Pragi 
»So  mučeniki,  —  napisal  je  ,Maj*  v  njegovem  ne- 
krologu  —  o  katerih  nihče  ne  ve!*  In  tak  mučenik 
je  bil  J.  Wagner.  Skoraj  celo  svoje  življenje  je  bil 
bolan  in  njegovo  stanovanje  je  večkrat  obiskala  beda. 
Ako  bi  bile  njegove  gmotne  razmere  boljše,  gotovo  bi 
bil  pri  svoji  nadarjenosti  več  podelil  svojemu  narodu 
nego  je  mogel  storiti  v  svojem  življenju,  četudi  je 
zmirom  marljivo  literarno  deloval.  J.  Wagner  (rojen 
I.  1856.)  je  prevajal  iz  ruščine,  francoščine,  angleščine 
in  bolgarščine.  Iz  teh  jezikov  je  prevel  več  nego 
sto  zvezkov.  Pisal  pa  je  tudi  izvirne  spise,  zlasti 
potopise,  ker  je  veliko  potoval  in  bival  v  tujini  (v 
Ameriki,  na  Bolgarskem  in  na  Ruskem),      /r.  Št, 

J^n  Bežo.  V  kratkem  času  so  Slovaki  izgubili 
tri  osebe,  ki  imajo  odlično  mesto  v  najnovejši  zgo- 
dovini slovaški  in  ki  so  bile  zel6  marljive  na  polju 
narodnega  deta.  Umrla  jim  je  odkritosrčna  in  odlična 
soproga  Hurbanova,  nenadomestljivi  ŠtefanoviC  in 
potem  zadnji  iz  ,treh  sokolov*  —  Francisci.  Ko- 
liko žalostnih  spominov  se  veže  na  izgube  le-teh 
umrših,  zna  le  slovaško  srce.  Za  temi  zadnjimi  gro- 
bovi vrsti  se  nov  grob.  Ne  krije  junaka,  katerega  bi 
se  zgodovina  spominjala,  krije  samo  tihega  delavca 
na  pisateljskem  in  pedagoškem  polju,  Jana  Bežo.  — 
Bežo  je  bil  rojen  31.  marca  1^42  v  Nitranski  Stredi. 
Učitelj  je  postal  leta  1863.  Leta  1867.  je  potoval  po 
Nemškem,  Švicarskem  in  Francoskem  ter  je  proučeval 
način  učenja  v  ljudski  šoli.  Zapustil  je  svojemu  na- 
rodu učna  sredstva  in  drobne  knjižice,  ki  se  gotovo 
nahajajo  v  vsaki  slovaški  koči.  Izdajal  je  ,Knižnicu 
zabavneho  a  užitočn^ho  čitanja*,  od  1.  1900  je  ure- 
eval  in  izdajal  ,Noviny  Mal^ch"  za  mladino. 

Shod  poljskega  ženstva  se  bode  vršil  začet- 
kom septembra*  v  Krakovu.  Na  shodu  se  bodo  raz- 
pravljala ta-le  vprašanja:  politične  pravice  ženskih; 
varstvo  materinstva;  vzgoja  in  varstvo  otrok;  navade 
in  obramba  ženske. 


Kazimierz  Krauz.  Na  Dunaju  je  umrl  v  33.  letu 
svoje  starosti  mlad,  energičen  in  neumorno  delaven 
poljski  sociolog  in  publicist  K.  Keller-Krauz.  Najprej 
je  Študiral  doma,  potem  v  Parizu.  Četudi  je  bil  še 
vseučiliščnik,  je  že  predaval  v  ^svobodnem  kolegiju* 
sociologijo.  Ta  predavanja  je  ponovil  na  svobodni 
univerzi  v  Bruselju  in  je  dobil  naslov  častnega  dok- 
torja sociologije.  Poljski  list  ,Prawda*,  ,G*os*,  »Prze- 
gl^d  Filozoficzny*  in  „Krytyka*  so  objavili  njegove 
najboljše  spise.  Krauz  ni  imel  pisateljske  nadarjenosti ; 
za  vse,  kar  je  spisal,  mora  biti  hvaležen  le  svoji 
izredni  marljivosti.  Krauzove  najboljše  razprave  so: 
,Socyologiczne  prawo  retrospekcyi*,  i,Rzut  oka  na 
rozw6j  socylogii  w  XIX.  wieku*  in  francoska  knjižica 
sLes  bases  ^conomiques  des  formes  primitives  de  la 
famille*.  /r.  Št. 

Rusija. 

Po  nesrečni  bitki  pri  Cušimi  se  je  pokazalo,  da 
je  oblast  nad  Japonskim  morjem  za  Rusijo  izgubljena. 
Glavni  namen  te  vojske  so  torej  Japonci  dosegli  — 
čemu  bi  še  dalje  prelivali  kri?  Na  obeh  straneh  se 
je  pokazalo  nagnjenje  k  miru,  saj  vsaka  vojska,  bo- 
disi tudi  zmagoslavna,  je  strašno  zlo,  ki  ga  želi  vsak 
narod  čimprej  končati.  Zato  sta  se  pa  obe  stranki 
takoj  odzvali  povabilu  Rossevelta,  predsednika  Zdru- 
ženih držav  ameriških,  da  naj  pošljeta  v  Washington 
svoje  pooblaščence,  ki  se  naj  pogajajo  o  miru.  Ru- 
sija je  poslala  Witteja,  Japonska  barona  Komura.  A 
pogajanje  napreduje  počasi,  ker  so  japonske  zahteve 
seveda  tako  visoke,  da  jih  Rusi  ne  morejo  priznati 
drugače  nego  v  skrajni  sili.  Zdi  se,  da  čakata  obe 
stranki  prihodnje  bitke  v  Mandžuriji.  Saj  Vladivostok 
je  še  ruski  in  ruska  armada  v  Mandžuriji  še  ni  pre 
magana,  temuč  se  hvali  pod  poveljstvom  generala 
Linjeviča,  da  je  zdaj  dovolj  krepka,  da  se  meri  z 
Ojamo.  Zato  pa  v  Rusiji  mislijo,  da  je  morda  dobro, 
če  se  mirovno  pogajanje  zavleče  do  izida  te  zadnje 
odločilne  bitke.  Tačas  se  je  pa  v  Rusiji  sami  izvr- 
šila velika  izprememba.  Ruski  car  se  ni  mogel  več 
ustavljati  splošni  želji  po  ljudskem  zastopstvu.  Naša 
slika  na  str.  573.  nam  ga  kaže  na  obisku  pri  nem- 
škem carju  Viljemu  II.  Ta  je  na  svoji  ladji  »Hohen- 
zoUern*  priplul  v  rusko  vodovje,  in  tam  sta  se  sešla. 
Gotovo  sta  se  posvetovala  o  važnem  koraku,  ki  ga 
je  storil  kmalu  nato  Nikolaj  II.  Kajti  dne  19.  avgusta 
(po  ruskem  koledarju  6.  avg.)  je  izdal  car  manifest 
na  narod,  v  katerem  proglasuje,  da  se  skliče  dr- 
žavni zbor  —  B&osudarstvennaja  duma*. 

Duma  je  sestavljena  sicer  po  vzorcu  zapadnih 
parlamentov,  a  nima  njihove  oblasti.  ^Gosudarstven- 
naja  duma*  in  „Gosudarstvennyj  sov§t*  sta  v  podob- 
nem razmerju  kakor  pri  nas  poslanska  in  gosposka 
zbornica.  V  notranjih  gubemijah  pride  po  en  poslanec 
na  250.000,  v  obmejnih  pa  na  350.000  prebivavcev. 
V  mestih  pride  en  poslanec  na  100.000  prebivavcev. 

Posebej  bodo  volili  veleposestniki,  meščani,  kmetje 
in  kozaki.  Vseh  poslancev  bo  412,  od  teh  je  mestnih 
28.  Sicer  je  delokrog  gosudarstvenne  dume  jako  ob- 
sežen, vendar  nimajo  njene  obravnave  take  veljave, 
kakor  drugod  parlamentarni  sklepi,  ker  je  ves  značaj 
dume  bolj  posvetovalnega  nego  zakonodajnega  zna- 
čaja, in  car  še  vedno  lahko  daje  postave  proti  volji 
dume.  Iz  tega  bodo  gotovo  sledili  še  ustavni  boji, 
dokler  se  ne  doseže  ravnotežje  med  carsko  oblastjo 
in  med  ljudskim  zastopstvom. 


O  Maksimu  Gorkem. 

Revolucionarnega  duha,  ki  je  zadnji  čas  zavel 
po  celi  Rusiji,  pripisuje  ruska  vlada  v  veliki  meri 
Maksimu  Gorkemu  in  njegovim  spisom,  ki  se  sedaj 
čudovito  razširjajo  po  Rusiji.  —  Delovanje  Oorkega 
ni  nič  drugega  kot  krepak  protest  proti  življenskim 
razmeram  Rusije,  njegove  rodne  zemlje.  On  je  napel 
vse  sile,  da  potrese  to  zemljo,  da  se  začne  sramovati 
socialnih  ran  fn  madežev,  ki  jih  je  on  začel  neusmi- 
ljeno odkrivati.  On  slika,  da  s  svojim  slikanjem 
ustraši.  To  je  Gogolj,  samo  manj  jasen,  manj  miren: 
to  je  besni  Gogolj.  Gorkij  ni  samo  revolucionarec, 
on  je  nihilist.  Pred  radikalnim  nihilizmom  Gorkega 
ne  najde  milosti  nobeno  načelo:  liberalni  doktrinarci 
ved6  marsikaj  o  tem.  Oni  so  najprej  pritrjevali  stru- 
penim izlivom  tega  izgubljenega  sinu,  a  on  zdaj 
podira  brezobzirno  vse  idole  in  stare  bogove.  Njemu 
niti  najliberalnejši  časnikar  ni  človek,  ampak  —  ,tur* 
na  telesu  človeštva.  Po  njegovem  mnenju  so  vsi 
teoretiki  enako  malo  vredni;  univerzalno  sredstvo 
novih  empirikov  mu  ne  daje  več  zaupanja  do  stare, 
zakonite  medicine.  On  se  ne  da  več  vklepati  »v 
verige  svobodne  misli''.  O  tisku  in  o  njegovih  do- 
brotah govori  Gorkij  z  divjim  posmehom.  , Zmešala 
se  je  kri  v  ruskih  ljudeh,  zmešala  se  je  in  se  po- 
kvarila, a  iz  slabe  krvi  so  se  rodili  vsi  ti  književniki  — 
časnikarji  —  Ijuti  farizeji  .  .  .*  Jezov,  pokrajinski 
Časnikar,  razlaga  Gordjejevemu  svojo  obrt:  Skupaj 
s  Fomom  se  je  vlačil  do  pozne  noči  po  klubih,  go- 
stilnah in  restavracijah,  povsod  iščoč  materiala  za 
svoje  pisateljevanje,  katero  je  imenoval  „ krtačo  za 
snažen  je  družabne  zavesti."  Cenzorja  je  imenoval 
, stražnika  zoper  razširjanje  resnice  in  pravice  v  živ- 
ljenju.' Liste  je  klical  ,zapeljivce,  ki  se  pečajo  s  tem, 
da  seznanijo  občinstvo  s  škodljivimi  idejami''  in 
svoje  delovanje  v  njih  —  , prodajanje  duše  v  dc- 
taljih*  in  ,navduševanje  k  uporu  zoper  božje  na- 
redbe."  —  Tabula  rasa,  novosti  za  vsako  ceno,  de- 
janja moška  in  sijajna  namesto  ideološke  kaše,  s 
katero  polnijo  profesorji  družabnega  poboljševanja 
ruski  želodec :  to  je,  kar  hoče  Gorkij.  Toda  —  kako 
si  misli  on  revolucijo  in  česa  pričakuje  od  nje?  — 
Poslušajte  starega  trgovca  Majakina,  misleca,  ki  je 
naslikan  v  ,Fomu  Gordjejevem'  kot  vzgled  pouče- 


nega in  praktičnega  duha.  Po  svojem  familiarnem, 
malo  sirovem  načinu  pripoveduje  Majakin  svoje  misli 
o  bodočnosti  Rusije.  Prinašamo  cel  izpisek,  ker  je 
poučen  in  zanimiv. 

, Razburila  se  je  Rusija  in  nič  stalnega  ni  v  njej  1 
Vse  se  podira!  Vse  gre  navzdol,  vse  gre  na  eno 
stran;  nobene  skladnosti  ni  v  življenju  ...  Vsi  krič^, 
samo  z  različnimi  glasovi.  A  kdo  česa  rabi  —  tega 
nihče  ne  razume.  Megla  je  nad  vsem  —  meglo  vdi- 
havajo vsi,  in  zato  je  ljudem  celo  kri  gnila ...  in 
zato  so  povsod  turi . .  .  Dana  je  ljudem  večja  svo- 
boda, da  premišljujejo,  ni  jim  pa  dovoljeno,  da  kaj 
delajo  ...  od  tega  človek  ne  živi,  ampak  gnije  in 
smrdi . .  .* 

»Kaj  je  torej  treba  storiti?*  (vpraša  hči  Majaki- 
nova,  s  katero  se  stari  Majakin  pogovarja). 

.Vse!"  je  vneto  zaklical  starec.  ,Vse  delaj!... 
Vsakdo  naj  to  stori,  kar  more!  A  zato  je  treba  dati 
ljudem  prostosti . . .  popolne  prostosti !  Ko  je  že 
tak  čas,  da  vsakdo  misli,  da  vse  more,  in  da  je 
ustvarjen,  da  popolnoma  razpolaga  s  svojim  živ- 
ljenjem —  daj  mu,  tepcu,  svobodo!  Na,  pes,  živi! 
No  —  daj,  živi!  A -a!  Tedaj  bo  sledila  takale  ko- 
medija: ko  bo  začutil,  da  so  mu  sneli  vajeti,  bo 
hotel  biti  višji  od  svojih  ušes  in  s  peresom  bo  po- 
skušal leteti  semintja .  . .  Mislil  bo,  da  bo  delal  ču- 
deže, a  medtem  bo  začel  izpuščati  duha  . . .' 

Starec  je  obstal  in  nadaljeval  z  zbadljvim  na- 
smehom in  z  nižjim  glasom: 

9  A  duha,  onega  pravega  stvamiškega,  ima  samo 
trohico!  Napihnil  se  bo  za  nekaj  časa,  začel  bo  de- 
lati na  vse  strani  in  —  kmalu  bo  oslabel,  revež! 
Mozeg  je  v  njem  gnil  —  he-he-he!  Tedaj  bodo  — 
he-he-he!  golobčka  vjeli  pravi,  delavni  ljudje,  pravi 
ljudje,  ki  morejo  biti  pravi  gospodarji  življenja  . . . 
ki  ne  bodo  delali  življenja  s  peresom  ali  s  palico, 
ampak  z  roko  in  pametjo.  Kaj,  bodo  rekli,  gosp6da 
je  omagala?  Kaj,  bodo  rekli,  žolica  ni  prenesla 
prave  vročine?  Tako!  ..."  In  dvignivSi  glas  je  starec 
končal  svoj  govor  z  zapovedujočim  tonom: 

„No,  zdaj  vi  molčite  in  ne  daste  glasu  od  sebe! 
Kot  črve  z  drevesa  vas  bomo  stresli  z  zemlje!  Mir, 
golobčki,  ha-ha  ha !  Glej  tako  se  bo  dogodilo.  Lju- 
bica! He-he-he!  —  No,  potem  bodo  tisti,  ki  zma- 
gajo v  tem  boju,  modro  uredili  življenje  po  svojem 
načinu  . . .  Stvar  ne  bo  šla  po  sreči,  ampak  kar  sama 
od  sebe!   Mi,  žalibog,  tega  ne  bomo  doživeli!"  . . . 

Tako  pripoveduje  Gorkij  s  starcem  Majakinom. 
Če  se  ne  motimo,  je  to  prava  jakobinska  teorija. 
Oni,  ki  se  naslajajo  z  deli  Gorkega,  se  ne  morejo 
s  tem  ravno  pohvaliti.  Kajti  Gorkij  niti  njih  ne  more 
trpeti:  on  je  revolucionaren  socialist  in  radikalen 
nihilist.  C. 

Konstantin  Nikolajevič  Batjuškov.  Slov- 
stveni ruski  krogi  se  letos  spominjajo  petdesetietnice 
po  smrti  pesnika  Mik.  Batjuškova,  sovrstnika  Žukov- 

skega  in  Puškina.  Kar  se  tiče  njegove  pesniške  na 
darjenosti,  ga  stavi  ruska  slovstvena  zgodovina  poleg 
Žukovskega,  kar  se  pa  tiče  njegove  pesniške  oblike, 
celo  nad  Žukovskega.  Batjuškov  je  bil  s  svojimi  le 
pimi  verzi  cel6  izgled  in  učitelj  Puškina.  Velik  vpliv 
na  BatjuŠkovovo  omiko  sta  imela  francoska  pisatelja 
Voltaire  fn  Parny,  izmed  laških  Petrarca,  Ariost  in 
Tasso,  izmed  nemških  Schiller.  Njegovo  mlado  živ- 
ljenje (živel  je  od  1787—1855)  je  bilo  burno  in  vi- 
harno. Več  nego  30  zadnjih  let  svojega  Življenja  je 
ubogi  Batjuškov  preživel  v  blaznosti,  ki  jo  je  pode- 
doval po  svoji  materi.  Njegova  pesniška  delavnost 
je  trajala  od  1.  1805.— 1820.,  in  v  ti  d6bi  je  razmerno 
spisal  prav  malo.  V  prvi  d6bi  svoje  pisateljske  de- 
lavnosti je  Batjuškov  pisal  pesmi  polne  epikureizma, 
v  drugi  d6bi  pa  se  veseli  živelj  v  njegovih  pesnih 
umika  elegiCnemu.  Vpliv  Batjuškova  na  sodobne  pi- 
satelje ruske  ni  bil  koristen,  kar  zadene  vsebino  in 
misli,  pač  pa  kar  zadene  cbliko,  verze  iii  jezik  Zgo- 
dovinski pomen  Batjuškova  v  razvoju  ruske  književ- 
nosti obstoji  v  tem,  da  je  izpopolnil  ruske  verze  in 
književni  jezik  obogatil  s  krasnimi  pesniškimi  izrazi. 
Daniel  Lukič  Mordovcev,  znani  pisatelj  ruskih 
zgodovinskih  povesti,  je  23.  junija  v  Kislovodsku 
umrl.  Mordovcev  se  je  porodil  6.  decembra  I.  1830.  v 
Danilovki  iz  kozaške  maloruske  rodovine.  Gimnazijo 
je  dovršil  v  Saratovu  in  svoje  študije  je  končal  na 
peterburški  univerzi  kot  kandidat  zgodovinsko -filo- 
loškega  oddelka.  Prvo  njegovo  literarno  delo  je  bila 
maloruska  pesem  »Kozaki  in  more",  katero  je  na- 
pisal kot  dijak.  Pozneje  je  pisal  razne  zgodovinske 
razprave  in  članke,  ki  jih  je  objavil  v  „Saratovskih 
gubern.  Včd.*,  ki  jih  je  nekaj  časa  urejeval.  V  šest- 


desetih letih  je  pisal  razne  zgodovinske  Študije  o 
Malorusiji  in  Poljski,  ki  so  izšle  v  raznih  listih  in 
zbornikih.  L.  1867.  je  izdal  roman  ,Novyje  ljudi*. 
Prvi  zgodovinski  roman  je  objavil  1.  1878.  v  »Nov. 
Vremenu"  pod  naslovom  »Idealisti  in  realisti*;  v  ro- 
manu se  opisuje  življenje  Petra  I.  Od  tistega  časa 
je  izšla  cela  vrsti  njegovih  zgodovinskih  romanov  in 
povesti  v  raznih  časopisih.  V  svojih  zgodovinskih 
romanih  izraža  Mordovcev  isto  mtsel  kakor  v  svojih 
zgodovinskih  monografijah.  Mordovcev  namreč  kot 
glavno  nalogo  zgodovinarjev  smatra  to,  da  bi  teme- 
ljito proučili  doslej  neznano  življenje  ruskega  ljud- 
stva, da  bi  pokazali,  kar  pomaga  k  spoznanju  potreb 
ruskega  ljudstva  v  njegovi  preteklosti  in  sedanjosti. 
Zat6  je  predmet  njegovih  neštevilnih  romanov  in 
povesti  narodno  življenje,  gibanje  in  upor  stiskanega 
ljudstva.  Gradivo  za  roman  je  jemal  Mordovcev  iz 
starejše  d6be.  Tak6  riše  d6bo,  ko  je  bila  Rusija  še 
podložna  Tatarom  (»Mamajevo  pobojišČe*)>  opisuje 
prepad  svobodne  občine  novogorodske  (,Oospodin 
Velikij  Novgorod"),  pripoveduje  o  tem,  kakšne  burje 
je  povzročil  patriarh  Nikon  s  svojo  popravo  obrednih 
knjig  (»Velikij  raskol*)  itd.  Ali  najbolj  priljubljen  pred- 
met je  bilo  Mordovcevu  vendar  XVIII.  stoletje,  »stoletje 
nenavadnih  dogodkov  ,par  excellence*,  v  katerem 
so  prebrisani  klativitezi  delali  čudeže"  (»Avanturisti*, 
»B^glij  korol").  Zelo  rad  je  črpal  gradivo  tudi  iz  zgo- 
dovine maloruske;  opisuje  junaške  čine  kozakov  v 
romanih  »Sagajdučnij",  »Arhimandrit  Getman",  »Car 
i  getman".  Razen  zgodovinskih  romanov  in  povesti  iz 
sodobnega  življenja,  je  napisal  Mordovcev  tudi  ve- 
liko potopisov  (»Na  Ararat",  „Pot  v  Jeruzalem",  »Pot 
k  piramidam"  itd.).  Fr.  Št. 

Naloga  201. 

A.  U  r  š  i  C.  —  4.  in  5.  darilo  exaequo  v  barcelonskem 
»Journal  Historial'*.  1905. 

Mat  v  tretji  potezi. 

Naloga  202. 

A.  Urši  e.  —  I.  darilo  v  turnirju  »Deutsclier  Schacli- 

Mat  v  drugi  potezi. 

Naloga  203. 

Dr.  Pal koška. 
Original  (stol). 

Naloga  204. 

Dr.  P  al  koška. 
(Original.) 


1      f---^--^      wr'^ 

1/4                    v/. 

/ 

!             ./  . 

^//, 

:,.'^    /,  i 

/ 

;A 

wJ 

1       'i    '' 

A/M 

,/,/i'      ^     ^  V//////// 

'H^ 

1      '    > 

1            ^'    -'-^-z 

,?;  \    '-1- 

^ 

k     1 

Ui 

?^ 

%    'Mi 

'y/              ^■'^                                               .{     ,     ' 

w  '/y. 

:,. ,_  :-i^; 

/ 

/ 

',  '     -^ 

w.//l_ 

^./i             1 

Mat  v  tretji  potezi. 


Mat  v  drugi  potezi. 

Rešitev   nalog  v   št.  5.  in  6.  1905. 

Nal.  184.  1.  Lg8,  Sf7.  2.  KXf7  itd.  1-  Sg6. 
2.  LXh7  itd.  —  Nal.  185.  1.  dSTi  hI  Si  2.  Td3  itd. 
1-  hl>v^.  2.  TeT  itd.  -  Rešitev  nal.  št.  186.  in  187. 
prinesemo  svoječasnol  —  Nal.  188.  1.  Ke3,  [LXe2 
ali  ^  2.  Sc7+  i.  t.  d.;  1—  bXc5.  2.  Sf4+  i.  t.  d.; 
1-  KXe5.  2  Sd4  itd.;  1—  b5.  2.  Kf4  itd.  -  Nal.  189. 

1.  Lb7,  Sg4.  2.  SXd34-  itd.;  1-  f5.  2.  Sg6-j.  itd.: 
I>tv  preti  Tf3-{-  i.  t.  d.  -   Naloga  190.    1.  Lh5,  g4. 

2.  h3Xg41  Kf3.  3.  Dfl  mat.  -  Nal.  191.  1.  Db6  ^v. 
2.  DTS  mat.  Nal.  192.  1.  Df2  ^.  2.  DTp  mat. 

Razno. 

V  Ostendskem  mednar.  turnirju  je  zmagal  Ma- 
roczi  (5000  fr.);  2.  in  3.  nagrado  (skup  5000  fr.)  sta 
si  delila  Janovski  in  dr.  Tarrascii,  katerima  slede 
drugi :  Schlechtcr,  Marco  itd.  V  mednar.  turnirju  v 
Barmenu  je  igralo  132  igravcevi  Take  in  tolike  ude- 
ležbe še  ni  bilo.  Turnir  je  priredil  „Deutscher  Schacli- 
bund*.  Nor\'ežani  ne  morejo  igrati  šaha,  ker  so  — • 
brez  kralja,  a  dam  imajo  preveč.  Neki  H.  S.  pravi  v 
»Officiers-Schachzeitung*,  da  je  mat  mogoč  s  sa- 
mima skalcačema  pri  pravilni  defenzivi;  Kogar  veseli, 
naj  poišče  pozicijo  I  Češki  ,Nar.  Listy*  so  letos  raz- 
pisali mednar.  turnir  za  trozložke;  došlo  je  173  nalog 
—  res  ogromno  število  1  Naša  naloga  200  (Link)  je 
pravilno  natisnjena.  »Oreh"  ni  pretrd,  jedrce  dobro. 

Med  zmagalci  barmenskega  problem- 
skega turnirja  so  zopet  Štirje  Slovani :  E n  S 1  o- 
venec  (A.  U  r  š  i  č),  dva  Rusa  in  en   Čeh. 


Digitized  by 


Google 


NOVE  KNJIGE  IN  LISTI. 


Ruch  cyriIIo-methodčjsky  je  nov  me- 
sečnik, ki  je  začel  izhajati  dne  30.  avgusta 
na  Velehradu.  Objavljal  bo  spise  o  cirilo- 
metodijski  ideji  iz  vseh  slovanskih  narodov. 
Ta  list  deluje  v  isti  smeri,  ki  jo  je  začrtala 
knjižica  „Idea  cyrillo-methodejska",  o  kateri 
govorimo  v  književnih  poročilih. 

Slava  Mariji !  Ob  tristoletnici  prve  Ma- 
rijine družbe  na  Slovenskem.  1605  —  1905. 
Izdalo  osrednje  vodstvo  iMarijinih  družb  za 
ljubljansko  škofijo.  1Q05.  Tisk  Rih.  Šeber 
nasl.  v  Postojni.   Str.  60. 

Nebesa.  Roman.  Spisal  Marko  Zorin. 
Ljubljana,  1905.  Tiskal  Drag.  Hribar.  —  Ta 
roman  je  namenjen  kolportaži  in  v  pripo- 
vedni obliki  rešuje  razne  verske  in  socialne 


probleme.  Vsak  mesec  izideta  po  dva  zvezka 
a  50  h.  Naroča  se  pri  g.  Ivanu  Fajdiga  v 
Radovljici  (Gorenjsko). 

O  užitnini  od  vina  in  mesa.  Nekoliko 
pouka  za  slovenske  obrtne  stranke  na  de- 
želi in  v  nezaprtih  mestih.  Spisal  Mak  s  o 
K  o  s  t  a  n  j  e  v  e  C ,  c.  kr.  finančni  nadkomisar 
v  Ljubljani.  (Kmetijska  knjižnica,  V.  zvezek.) 
Ljubljana,  1905.  Založila  c.  kr.  kmetijska 
družba  Kranjska.  Cena  K  1'50  (s  poštnino 
vred.)  —  V  isti  „ Kmetijski  knjižnici"  so  do- 
slej izšle  knjige:  1.  Dr.  E.  Hotter:  Gnoj  in 
gnojenje.  —  H.  Fr.  Štupar:  Apno  v  kmetij- 
stvu. —  lil.  Fr.  Štupar:  Navodilo,  kako  je 
sestavljati  poročilo  o  letini.  —  IV.  Dr.  Steucrt- 
Pirc:  Soseda  Razumnika  prašičja  reja. 


Mir  med  Rusijo  in  Japonsko.  Po  sklepu  lista  je  došlo  poročilo,  da  je  vojska 
med  Rusijo  in  Japonsko  končana.  V  seji  mirovne  konference,  v  torek  29.  avgusta, 
je  Japonska  nenadoma  odstopila  od  zahtev,  ki  so  bile  vzrok  neporazumljcnju  mirovnih 
delegatov.  Rusija  in  Japonska  si  Sahalin  razdelita,  Rusija  ne  plača  vojne  odškodnine. 
Ostale  pogoje  priobčimo  prihodnjič. 

Fra  Grga  Martič,  slavni  bosenski  pesnik,  je  umrl  dne  30.  avgusta. 


SKRIVALNICA. 


Kje  je  glavar? 


Digitized  by 


Google 


#^ 


^Ci^ 


[crosiovju  -  zn/inSTvu 
LJUBumn 

\dom\.   1Q0D     5tcy.  10. 


Digitized  by 


Google 


VSEBINA. 


Stran 

Le  a  Fatur:                 V  burji  in  strasti.  Povest.  (Dalje) 577 

Anton  Medved:       Večer 581 

Anton  Medved:     Posestrimi.  Igrokaz  v  štirih  dejanjih.  (Konec)      ....  582 

Orisa:                        Poje,  poje  v  mrak... 591 

Griša:                        Moč 591 

Ivan  Lah:                 Zadnji  ribič.  Slika.  (Konec)  .     ., 502 

A  v  g.  Žigon:           „LžI  —  moj  kermar  . . ." 600 

Griša:                       Tam  zunaj ,     .     .     .    , čil 

Griša:                        Poslavljajo  se  pesmi 611 

Dragan  Šanda:      Moderna  francoska  lirika.  (Konec)       612 

Dr.  E.  Lampe:         Glagolica  na  Slovenskem.  (Konec)       621 

Branko  Branko vič:  Pomladi  več  si  ne  želim 624 

Griša:                       Samo  en  dan 624 

Fr.  S.  Finžgar :        Govčri,  aloa! 625 

J.  K.:                            Rodbinski  priimki   na  Slovenskem.    Napravljeni  iz  kra- 
jevnih imen.  (Dalje) •.     .     .     .  627 

Književnost 629 

To  in  ono 632 

Šah  in  skrivalnica  na  ovitku. 


SLIKE. 

Lepa  Vida.   J.  Rovšek.  —   Strossmayerjeva  maska.    L.  V  al  de  c.  —    Dolenjska 
legenda.  J.  Vavpotič.  —  Poreč.  —  Škofovi  zavodi  v  Št.  Vidu  nad  Ljubljano.  y 

—  Odkritje  Prešernovega  spomenika  v  Ljubljani.  —  „Jačajmo  se!"  —  Fra  Grgo  / 

Martič.  T.  Tiso  v.  —  Fra  Grgo  Martič  v  moški  d6bi.  —  Cvetoča  aloa  na 
Igu.  —  Cigani  v  praznični  obleki.  —  Soinčni  mrk  dn(5  30.  avgusta  1905.  — 
Kosta  Glavinič.  —  Slovenski  dijaki  na  rimskem  Foru.  Fot.  J.  Rovšek. 

„Doni  in  Svet"  izhaja  prvega  dnfc  vsakega  meseca. 

Urednika:   dr.  Mihael  Opeka  za   leposlovje,  dr.  Evgen  Lampe  za  znanstvo 
in  ilustracij  e.  —  Založnik  in  lastnik :  „Marijanišče".  —  Tiska  ,, Katoliška  Tiskarna** 

v  Ljubljani. 

Naročnina:    9  K,  za  dijake  6  K  80  h,  za  Ameriko  2*5  dolarja,  za  Italijo  11  lir,  za 
Nemčijo  10  mark.  Sprejema  lastništvo  in  upravništvo  v^Marijanišču** 

LEPA  VIDA. 


J.  ROVŠEK. 


LEA   FATUR: 

v  BURJI  IN  STRASTI. 


XIV. 

širnem  poslopju  „§ole  sve- 
tega Marka"  v  Benetkah  so 
stale  postelja  pri  postelji  v 
dolgi  vrsti.  Za  vsako  je  bila 
tablica  z  imenom  bolnice, 
bolezni  in  predpisane  hrane, 
pri  vsaki  je  stala  mizica,  ob- 
ložena s  steklenicami,  iz  vsake  postelje  je 
gledal  mlad,  ali  izsušen,  od  bolezni  izpit 
obraz,  nad  vsako  je  zvenela  grozna,  brez- 
besedna  pesem  o  izgubljenem  mladem  živ- 
ljenju, o  prevaranih  nadah  . . . 

Še  je  obzarjala  nekatero  lice  nežna  rde- 
čica z  varljivo  lepoto,  mileje  kakor  v  dnevih 
zdravja  je  sijalo  oko,  rahlo  so  se  dvigale 
prsi  —  ali  pogubna  vročica  je  sušila  mlado 
telo  . . .  Grozničavo  se  je  svetilo  drugo  oko 
iz  rumenega,  velega  obraza,  sinela  so  usta, 
hropele  prsi,  močno  so  se  dvigale  ranjena 
pljuča . . . 

Nad  bolnicami  je  širila  svoja  temna  krila 
neizprosna,  nepremagljiva,  posmehujoča  se 
vsakemu  sredstvu  neutrudne  vede,  ljubite- 
ljica nadarjene  mladine,  roparica  naše  sreče 
—  vdrtooka  jetika  . . . 

.DOM  IN  SVET-   1005.  ŠT.  10 


(DALJE.) 

Tihega  koraka,  neopažena  je  bila  pri- 
stopila k  svoji  žrtvi  —  zabolela  je  glava, 
zadrhtelo  telo...  In  rekli  soljudje:  Prehla- 
dila,  pregrela,  preplesala  se  je.  Prestrašene 
matere  so  hodile  krog  zdravnikov,  iskaje 
pomoči  —  majali  so  z  rameni  učeni  možje: 
Kaj  hočete  —  jetika  .  .  .  Počasi,  počasi  je 
slabelo  truplo,  vdirale  so  se  oči,  postajala 
so  prozorna  ušesa,  iz  poprej  oblih  ramen 
so  štrlele  kosti,  klecala  so  kolena,  temnil  se 
je  vid.  In  zdaj  lež6  tu . . . 

Zahropelo  je.  Votel  kašelj  se  je  izgubil  po 
širni  dvorani,  tresoča  roka  se  je  stegnila... 

Zahrknilo  je.  Rdeče  pene  so  se  pokazale 
na  sinjih  ustnicah  . . ."  Stokalo  je,  treslo  se  je 
telo,  obračala  se  glava,  krčevito  so  stiskale 
suhe  roke  odejo,  davilo,  dušilo  je  v  grlu. 
Groza!  Begale  so  oči  po  dvorani,  iskale  po- 
moči, rešitve  in  obstale  ob  križu  na  steni : 
„Edina,  zadnja  pomoč,  ko  mine  človeška; 
edina  rešitev  in  tolažba  v  groznih  urah  zad- 
njega boja,  ostani  pri  nas,  bodi  vedno  naše 
upanje." 

Strašno  je  bilo  tu  notri  podnevi,  še  straš- 
neje    ponoči,    ko   je  oživela   tmina,    ko  so 

37 

gledale  iz  mraka  votle  oči  minljivosti  —  a 
srce  se  trgalo  v  želji  po  življenju! 

In  hrepenelo  je  naproti  dnevu,  dnevu 
polnemu  svetlobe,  čeprav  morda  —  posled- 
njemu .  . . 

Tihih  korakov  je  hodil  angel  usmiljenja 
med  posteljami. 

Nežna  roka  je  obrisala  tu  potno  srago, 
zmočila  tam  razpokane  suhe  ustnice,  zrah- 
ljala tu  zglavje,  pritisnila  tam  križ  na  vzdiha- 
joča  usta,  prižgala  umirajoči  svečo  . . .  Tre- 
petale so  bele  peroti,  rožljal  je  rožni  venec. 

Bila  je  lepa,  mlada,  hodila  je  kot  slika 
življenja  med  žrtvami  smrti,  in  vedela,  da 
čaka  usoda  tu  ležečih  tudi  njo . . .  Vedela  je 
to  —  in  morda  je  upadal  včasih  pogum, 
pa  stisnila  je   roka  veliki   križ,  moč  slabih. 

Proslavljajo  se  v  pesmih  junaki,  ki  so  šli 
pogumno  v  krvavi  boj  za  blagor  domovine 
—  kdo  pa  se  spomni  skromne  usmiljenke, 
nežne  mlade  junakinje,  ki  se  žrtvuje  idealni 
ljubezni  do  bližnjega? 

Stopila  je  iz  dvorane  v  sobico,  kjer  je 
sedel  mož  poleg  edine  postelje  in  poslušal 
pazno  polglasno  govorjenje  mlade  bolnice, 
naslonjene  na  njegovo  roko. 

Svareče  je  vzdignila  usmiljenka  prst  — 
bolnica  se  je  nasmehnila,  oči  so  zažarele  v 
nekdanjem  žaru,  čar  prejšnje  lepote  se  je 
pojavil  za  hip  na  velem  licu. 

„Pustite,  dobra  sestra,  da  si  olajšam  srce", 
je  rekla  Luca  in  govorila  naprej  s  slabim 
hripavim  glasom.  Giganti  je  poslušal . . . 

Povest  sramote,  nesreče,  v  katero  je  za- 
bredla njegova  hči,  po  njegovi  lastni  krivdi... 
Poslušal  je  in  trgalo  se  mu  je  srce. 

Pod  pretvezo,  da  ne  more  dobiti  za  po- 
roko potrebnih  listin,  je  bil  izvabil  Paolo 
Luco  seboj.  Peljal  jo  je  v  Milan,  v  Verono, 
slednjič  v  Benetke.  Videla  je  svet,  krasan 
kot  božji  vrt,  uživala  lepoto  z  žejno  dušo, 
vendar  ni  bila  srečna,  kajti  Paolo  ji  je  iz- 
polnil vsako  drugo  željo,  le  o  poroki  ni 
hotel  ničesar  slišati;  znancem  jo  je  pred- 
stavljat za  sestro,  a  Luca  je  zapazila,  da  so 
se  spogledovali  in  nasmihali. 

Bila  sta  dlje  časa  v  Benetkah,  a  Luca  je 
postajala  z  vsakim    dnem   bolj    nemirna,  ni 


več  hotela  na  ulico,  ker  je  menila,  da  kažejo 
vsi  ljudje  s  prstom  za  njo. 

Paolo  je  prejemal  pisma,  katera  je  skrival 
pred  njo,  odpotoval  je  večkrat  po  cele  dneve 
po  opravilih,  ki  so  bila  njej  neznana.  Zbudil 
se  ji  je  sum,  stikala  je,  iskala  in  našla  liste 
—  naslovljene  od  „ zveste  žene"  na  „ dragega 
moža". . . 

Sklonila  se  je  mlada  glava  pod  težkim 
udarcem,  spoirinila  se  je  besed  Oiganiijevih. 
Zakaj  je  verjela  . . . 

Pokazala  je  pisma  Paolu  —  prebledel  je 
malo,  ali  smejal  se  je  njeni  jezi,  njeni  žalosti: 
„Neumnica,  saj  te  ljubim,  kaj  ti  mar  če  imam 
ženo  I  Grda,  stara,  ali  bogata  je  —  le  molči, 
saj  ne  bode  živela  vedno,  modra  bodi  in 
pusti  te  misli.  Od  mene  hočeš  .^  Kam  pa? 
V  svojo  domačo  vas  se  ne  smeš  prikazati ; 
če  misliš  na  sveto  Leonoro,  se  varaš;  za  službo 
nisi  sedaj  —  bodi  modra,  preskrbim  te..." 

Luca  je  poslušala  z  grozo.  Ljubila  je 
Paola,  ali  v  tihi  gorski  vasi,  kjer  so  jo  vzgo- 
jili, so  spoštovali  svetost  zakona  —  zato  je 
ostala  pri  tem,  da  ga  zapusti.  Zaklepal  jo 
je  —  tudi  denarja  ni  imela  —  pa  imela  je 
naslov  na  svojega  očeta,  pisala  je  in  prosila, 
naj  pride  in  jo  reši.  Toda  hišna,  kateri  je 
dala  pismo,  je  bila  podkupljena;  izročila  je 
pismo  Paolu.  Divjal  je,  ko  ga  je  prebral, 
bal  se  je  nasledkov,  ko  bi  dobil  Giganti 
tako  pismo,  rotil  je  Luco,  pretil  ji  —  ostala 
je  pri  tem,  da  odide,  hotela  je  pisati  celo 
ženi  nezvestega. 

^Dobro",  je  rekel  Paolo,  »pripiši  si  sama, 
kar  pride." 

Pri  vedel  je  priletnega  gospoda  ostrega  po- 
gleda. Predstavil  se  je  gospod  kot  zdravnik  in 
izpraševal  o  njenem  zdravju.  Luca  mu  je  po- 
tožila svoje  neznosno  stanje  in  ga  prosila, 
naj  ji  pomaga  do  prostosti.  Paolo  se  je  vrnil 
iz  druge  sobe  in  se  smejal:  »Vidite,  doktor, 
tako  je,  kakor  sem  Vam  pravil ;  moja  sestra, 
zapuščena  od  brezvestnega  ljubimca,  si  do- 
mišljuje,  da  sem  jaz  tisti.  Res,  žalostno." 

^Obžalujem  Vas",  je  rekel  doktor.  Luca 
je  uganila  z  grozo,  kaj  namerava  brezvestni 
človek,  zaupila  je,  zaihtela,  da  ona  ni  nikakor 
blazna  .  .  . 

Doktor  je  kimal:  „Vse  so  take,  ravno  to 
je  znamenje.  No,  v  takem  stanu  se  rada  po- 
javlja blaznost;  obžalujem  Vašo  nesrečo." 
Paolo  si  je  obrisal  hinavsko  solzo. 

In  spravili  so  jo  s  silo  v  veliko  po- 
slopje ...  Tu  je  živela  med  blaznimi  in  tre- 
petala od  strahu,  da  morda  res  zblazni.  Po- 
izkušala je  uiti,  ali  vsi  izhodi  so  bili  skrbno 
zastraženi. 

Tisto,   kar  je   bilo  po  mnenju  zdravni- 
kovem vzrok  njene  namišljene  blaznosti,  se 
je   izpremenilo   pred  časom;   sledila  je  bo- 
lezen ;  spravili  so  jo  na  bolniški  oddelek,  in 
tam  je  hirala,  gledala  skozi  zamreženo  okno 
na  visoki  zid  in  hrepenela  po  prostosti.  Ve- 
dela je,  da  plavajo  urne  gondole  po  širokem 
kanalu   pred  zidom,   ali  zaklenjena  so  bila 
železna  vrata,  zapahnjena  s  trdnimi  zapahi, 
čuval   jih  je   mrk  vratar.   Vendar  je   gojila 
trden  up,  da  ji  bode  pomagal  Giganti,  če 
se  ji  posreči  poslati  poročilo  do  njega:  Po- 
izkusila je  obuditi  usmiljenje  postrežnic,  pro- 
sila  zdravnika,  ali  poslušali  so  le  nehajno, 
besedičenje  blazne  ni  imelo  pomena  zanje. 
Čutila  se  je  vedno  slabejšo  in  trepetala 
je  od  strahu,  da  bode  umrla  tu  med  blaz- 
nimi.   Končno  je   prišla  stara  žena  obiskat 
svojo  umobolno  hčer  in  je  vzela  s  seboj 
Lucino  pismo  .  .  . 

„ln  potem  ste  prišli,  moj  oče",  je  rekla 
Luca  hvaležno,  „spravili  ste  me  iz  tiste  grozne 
hiše.  Sedaj  upam,  da  bodem  še  ozdravela/ 
Votel  kašelj  ji  je  pretresel  prsi,  rdeče 
pene  so  se  pokazale  na  posinelih  ustnicah. 
—  Giganti  si  je  zakril  obraz,  solze  so  pa- 
dale krepkemu  možu  skozi  prste,  tresel  se 
je  od  zadržanega  ihtenja  ...  Saj  je  bilo 
prekasno,  vse  prekasno  —  na  njen  obraz 
je  pritisnila  morilka  jetika  svoj  smrtonosni 
pečat . . . 

„Ne  žalujte,  oče",  je  rekla  deklica,  »glejte 
sama  sem  kriva ...  Ko  bi  Vas  bila  poslu- 
šala, ne  bilo  bi  tako  ..." 

„Jaz  sem  kriv  Luca,  samo  jaz,  moral  bi 
te  bil  vzeti  seboj,  povedati  ti,  da  sem  tvoj 
oče  .  .  ." 

Naslonil  je  čelo  na  vele  Lucine  roke  in 
jih  močil  s  solzami. 


Luca  je  zaprla  oči.  Nekaj  prijetnega  jo 
je  izpreletelo,  imela  je  očeta,  ne  bode  ji  treba 
več  služiti ...  Ali  zakašljala  je,  spet,  pogle- 
dala krvavo  ruto  in  šepetala:   „Prekasno!" 

„Ne,  ne",  je  planil  Giganti  pokonci,  „ni 
prekasno,  spoznal  te  bodem  pred  vsem  sve- 
tom —  bogat  sem  —  peljal  te  bodem  v 
kopeli  in  zdravilišča,  ozdravela  bodeš  in 
se  igrala  s  svojimi  bratci." 

Lucine  oči  so  zažarele,  sladek  smeh,  up 
sreče,  ji  je  prešinil  mladi  obraz. 

„Moj  oče",  je  šepetala.  „Kako  lepo  je, 
imeti  očeta." 

„ Ubogo  dete,  odpusti  mi  vse,  glej,  človek 
sem,  grešil  sem  . . . 

„Tudi  jaz  sem  grešila,  oče",  je  rekla  Luca 
tiho. 

Usmiljenka  je  motila  nežni  pogovor  z 
vestjo,  da  je  prišel  brzojav  na  Gigantija. 
Naslovljen  je  bil  na  magistrat  —  našli  so 
ga,  ker  je  imel  ravno  tam  opraviti,  da  je 
dobil  Luco  iz  blaznice. 

Giganti  je  prečital.  Teta  Leonore,  ki  je 
bila  brzojavno  pozvana  iz  Reke  v  Florenco, 
ga  je  klicala  domov,  ker  je  Leonora  opasno 
obolela. 

Skrbno  je  motrila  deklica  čitajočega  očeta, 
slutila  je  s  tankočutnostjo  bolnikov,  da  ji 
ugrabi  ta  list  ravno  najdenega.  Resno  se  je 
dvignil  Giganti: 

„Dete  moje,  ta  list  me  pozivlje  k  drugi 
bolniški  postelji.  —  Pogledati  moram,  kaj  je 
doma,  potem  se  vrnem  k  tebi . . .  Glej,  ne 
žalosti  se,  pridem  kmalu.  Če  imaš  kaj  po- 
sebnih želj&,  naroči,  kupi  si,  česar  želiš." 

Stisnil  ji  je  v  roko  svoto  denarja,  po- 
ljubil čelo  in  lica  in  odšel  težkih  korakov. 
Pri  vratih  se  je  še  ozrl  na  smehljajočo  se 
deklico,  prikimal  ji,  priporočil  jo  sestri  in 
šel  v  svoj  h6tel. 

Šel  je  po  tesnih,  mračnih  kalah,  ki  vo- 
dijo po  neštetih  mostovžih  čez  kanale.  Mračne 
in  tesne  so  te  uličice,  zagrinjajo  jih  nepri- 
jazni hrbti  visokih  palač,  po  njih  hodi  rada 
skrita  beda,  žalost .  . . 

In  zazdele  so  se  Gigantiju  te  palače  kakor 
človek,  ki  si  nadene  drugo  obleko,  drugo 
lice  za  zunanji  svet  —  saj  onkraj  so  polju- 

bovali  šumeči  valovi  njih  mramorna  znožja, 
dičiic  so  se  fasade,  zibale  se  lahke  gondole 
do  vrat,  vstopale  so  vznesene  Benečanke, 
sivolasi  patriciji  —  hitela  je  gondola,  gon- 
dolirja  pesem  je  spremljala  udarce  vžsel . . . 
In  svet  se  je  širil  —  blestelo  je  morje,  tam 
daleč  so  se  dotikale  gore  oblakov . . . 

A  tu  v  kalah  je  bilo  tesno,  temno,  šum 
veselja  ni  dosegel  bolnega  srca.  Giganti  je 
hodil  povešene  glave,  počasi . . .  Preživel  je 
dva  dni,  dolga  kakor  dva  veka  . . .  Shujšano, 
prerani  smrti  zapadlo  truplo  hčerino  je  kli- 
calo glasno  po  zadoščenju,  in  on  je  nastopil 
to  pot.  —  Zahteval  je  na  magistratu,  da  mu 
izročijo  ono,  ki  je  pod  tujim  imenom,  pod 
pretvezo  blaznosti  internirana  v  norišnici. 
Vprašali  so  ga,  s  kako  pravico  zahteva  to, 
in  je  rekel:  „Njen  oče  sem!"  Zahteval  je, 
da  se  nastopa  sodnijsko  proti  možu,  kate- 
rega žrtev  je  bila  uboga  deklica.  Vedel  je, 
da  kliče  vse  pošasti  prošlosti  na  dan,  pa 
treba  je  bilo  zadoščenja  —  in  hotel  je  za- 
dostiti . . . 


Pustili  so  Luco  iz  blaznice  proti  jamstvu, 
da  dokaže  njeno  osobnost.  Hotel  je  storiti 
vse  to  —  odigrala  se  bo  pred  sodniki  žalo- 
igra,  izvedel  bode  svet  o  tajni  njegovega 
srca.  Naj . . . 

Prišel  je  do  hdtela  in  javil  hišni,  da 
odide,  ali  se  vrne  skoro.  Šel  je  v  gondolo 
in  odplul  proti  postaji.  Ozrl  se  je  na  mesto 
in  vstala  je  čarobna  slika  iz  morja  spo- 
minov... Blestele  so  palače,  šumelo  je  morje, 
dehtelo  je  cvetje  na  balkonu  stare  proku- 
racije  . . . 

Prikazala  se  je,  bela  in  krasna,  solnce  je 
poljubovalo  zlato  glavo,  perhutala  so  go- 
lobov bela  krila,  pogledale  so  ga  modre 
oči,  nastal  je  dan,  novi,  čudni...  „Leonora, 
moja  sreča  in  nesreča,  dušajasnočista,  vračam 
se  k  tebi...**  Zahrepenelo  je  srce  po  njej, 
a  bilo  mu  je,  kot  da  je  ne  vidi  nikoli  več... 
Iz  vlaka  se  je  ozrl  še  enkrat  na  kraljico 
morja,  zdelo  se  mu  je,  da  kliče  vsa  ta  bajna 
lepota  večni  „zbogom"  za  njim,  in  tudi  on 
je  mahnil  z  roko: 

„Zb6gom,  Venecija,  čarobna  pravljica,  oka- 
menele  sanje,  kraj  moje  ljubezni,  zbogom!" 

Premaknil  se  je  vlak.  Oigantija  se  je  lo- 
tilo čuvstvo  groze,  zazdelo  se  mu  je,  da  bode 
ta  vožnja  večna,  da  ne  vidi  nikoli  veČ  ne 
Leonore  ne  otrok  . . .  Prijelo  ga  je  z  ledeno 
roko,  šepetalo  mu:  „Moli!" 

Bil  je  sam  v  oddelku,  groza  se  ga  je 
lastila,  vendar  je  bil  dan,  solnčen,  jasen,  vlak 


je  vozil  puhaje  čez  veliki  most  po  prostranih 
lagunah. 

Giganti  je  sklenil  nehote  roke,  in  molil; 
srce  mu  je  stiskala  tesnoba... 

Zahropelo,  zažvižgalo,  zašumelo  je  — 
krik  smrtne  groze  je  napolnil  zrak . . .  Vlak 
je  bil  zdrsnil  z  mosta  v  lagune  —  plahe, 
nepripravljene,  so  drhtele  duše  ponesrečenih 
potnikov  ob  mrtvih  telesih  . . .     (KONEC). 


ANTON  MEDVED; 

VEČER. 


Ivakor  duh,  ki  se  spovrača, 
veter  toži  po  ravneh. 
Listi,  mrzlih  sap  igrača, 
divje  plešejo  po  tleh. 

Grajski  stolp  na  bregu  Save 
polrazsut  štrli  navpik  — 

mrtve  matere  narave 
temen  grobni  spomenik. 


Plašni  sovi  se  odpira 
moč  pogleda  na  večer. 

Iz  dupline  se  ozira 
in  ujeda>cnomcr. 


Nema  je  le  moja  duša, 
nema,  ali  gluha  ne: 

sredi  razvalin  posluša 
zemljo,  ki  tožeča  mre. 

Tudi  nji  pogled  se  veča, 
veča  in  skrivaj  rosi. 

Z  dolgim  spremstvom  mlada 
sreča 
mimo  nje  plešoč  beži. 

O,  postoj  v  sijajni  halji! 

Kam  podi  te  vetra  puh? 
Žvižga,  tuli  v  sivi  dalji  — 

nem  ni  veter  —  ali  gluh. 

ANTON  MEDVED: 

POSESTRIMI.* 

lOROKAZ  V  ŠTIRIH  DEJANJIH. 

Tretje  dejanje. 

Gostilniška  soba  pri  županu.   Na  desni  širolca  ore- 

tiova  miza,  ob  steni  klopi.   Na  levi  vrata  v  drugo 

sobo.   V  ozadju  star  naslonjač.   Okna  na   desni  in 

omarica. 

1.  prizor. 
BIrek. 

(Sedi  za  mizo,  po  kateri  so  razmetani  papirji,  drži 
pero  v  roki.)  Še  to-le.  Potem  sem  končal.  (Piše.) 
Slavni  oča  župan  so  danes  kisle  volje.  (Se 
smeje.)  Zato  je  najbolje,  da  jo  čim  prej  od- 
kurim.  (Naredi  veliko  manupropria.)  Sicer  geo- 
meter  ne  bo  imel  nič  slajšega  obraza.  Dva 
dni  že  nisem  bil  pri  njem.  (Spravi  papirje  v 
kupček,  naredi  cigareto.)  Tako.  Jaz  mislim,  da 
starost  ni  drugega,  kakor  prav  hud  in  včasih 
še  dolg  —  maček  po  mladosti . . . 

2.  prizor. 
BIrek.  Jelen. 

Jelen.  (Pride  od  desne  s  puško  na  rami,  katero 
odloži  in  prisloni  varno  k  omarici.)  ServusI 

Bi  rek.  Na  zdravje,  amicel  Kaj  pa  ti 
kolovratiš  s  puško  po  svetu? 

Jelen  (prisede.  Tiho :)  Ali  je  Doraše  bolna.? 

Bi  rek.  Menda  še.  Včeraj  je  nisem  nič 
videl  in  danes  tudi  še  ne. 

Jelen.   Prehladila  se  je  na  plesu.   Ne.? 

Bi  rek.  Nemara.  Plesala  je  res  mnogo, 
in  ona  ni  vajena.   Kam  pa  si  namenjen? 

Jelen.  V  gozd.  (Nasloni  glavo.)  Tako  ži- 
vimo strašno  življenje  in  čakamo  negoto- 
vega konca. 

Bi  rek.  Ali  boš  zopet  igral  preroka  Jere- 
mijo? 

Jelen.  Ne,  prijatelj,  brez  šale,  jaz  sem 
v  položaju,  kakršnega  psu  ne  privoščim.  Pa 
mi  oponašaj,  da  sem  šleva,  ki  ne  zna  nič 
pretrpeti,  ali  baba,  ki  se  za  vsako  reč  cmeri, 
ali  kar  hočeš   —  meni  ni  več  živeti. 


(KONEC.) 

B  i  r  e  k.  Kako  je  to  ?  Ako  že  zdaj  vzdi- 
huješ, ko  si  zaročenec,  kaj  šele  bo,  brate, 
ko  boš  mož. 

Jelen.  Jaz  ne  morem  več  sam  nositi, 
jaz  ti  moram  naravnost,  jasno,  razločno  vse 
povedati. 

Bi  rek  (radovedno.)  Kaj  pa?  Ti  govoriš 
nekam  slovesno. 

Jelen  (se  mu  primakne  bliže.)  Premislil  sem 
si  —  s  poroko  ne  bo  nič. 

B  i  r  e  k  (važno.)  Nič !  Vraga,  kaj  pa  vendar 
misliš? 

Jelen.  Jaz  Dore  ne  ljubim  toliko,  da  bi 
si  jo  upal  vzeti  za  ženo.  To  je  kratko  po- 
vedano vse. 

Bi  rek.  Zakaj  si  jo  potem  snubil? 

Jelen.    Ker  sem  bil  v  denarni  zadregi. 

Bi  rek.  Hm!  To  pa  ni  nič  kaj  prav! 
Komedija  — ! 

Jelen.  Prenaglil  sem  se,  to  je  moja 
krivda.  Velika  krivda,  katere  se  Tebi  izpo- 
vem  —  toda  kako  naj  jo  razodenem  Dori? 
Zdaj  veš  vse.  Zdaj  mi  svetuj! 

Bi  rek.  Ni  majhna  sitnost,  ne!  Ali  ti  ni- 
sem rekel,  da  je  treba  za  srečen  zakon  dveh, 
dveh,  ki  se  ljubita.  Dalje  se  nisem  hotel 
vtikati.  Sicer  je  pa  Dora  dekle,  ki  je  —  vsaj 
po  moji  sodbi  —  zlata  vredna. 

Jelen.  Po  moji  tudi!  In  ravno  zaradi- 
tega  mi  je  tako  neskončno  težko  —  da,  ne- 
mogoče, presekati  besedo. 

B  i  r  e  k.  Razumem  te.  Spoštovanje  in  lju- 
bezen nista  isto.  Toliko  ti  rečem,  da  bi  lažje 
druzega  klofnil,  kakor  Doro  samo  s  pogle- 
dom razžalil.  In  vendar  se  ji  mora  povedati 
—  čim  prej,  tem  bolje. 

J  e  1  e  n.  Ali  misliš,  da  vzame  zelo  za  hudo ... 

B  i  r  e  k.  Glej  ga  I  To  vendar  ni  malenkost. 
Prvič  je  gotovo,  da  ti  je  globoko  vdana, 
drugič  pa  jo  s  tem  več  ali  manj  kompro- 
mitiraš pred  svetom.  Ali  ne  poznaš  ljudskih 

gobezdal?  Pustiti  jo  Icar  na  celem,  z  lepega 
mira  ...  hm  ... ! 

Jelen  (povesi  glavo.)  Res  je,  vse  je  res. 
Strašno  I  (Premolk). 

Bi  rek.  Po  drugi  strani  pa  je  pametno, 
da  se  ne  omoži.  Ona  je  bolna,  ona  je  (po- 
tihoma)  jetična. 

Jelen.  Misliš?  Tudi  jaz  sem  na  to  že 
mislil. 

B  i  r  e  k.  Kaj  pa.  Tudi  njena  mati  je  umrla 
za  jetiko,  in  njen  brat,  moj  sošolec.  Poleg 
tega  mi  je  zdravnik  sam  v  mestu  namignil, 
da  je  —  neozdravljiva.  Seveda,  tega  vzroka 
ne  smeš  izrabiti  za  pretvezo. 

Jelen.  In  Doljanec  in  Grom  tako  silita, 
da  bi  se  poroka  brzo  izvršila.  Vkljub  temu 
da  je  slabotna  I . . . 

Bi  rek.  Ali  ne  veš,  kaj  so  očetje?  Tvoj 
stari  se  pa  boji  za  denar  iz  dote;  druzega 
mu  je  malo  mar. 

Jelen.  Da,  dal  Vse  je  izgubljeno.  (Prime 
Birka  za  roko.)  Prijatelj,  povej  Dori,  česar  jI 
jaz  ne  morem !  Ti  poznaš  mene,  poznaš  njo. 
Lepo  po  ovinkih  jo  pripravi  I  Zatrdi  ji,  kako 
jo  čislam,  cenim,  in  je  nikdar  ne  zabim  kot 
prisrčne  prijateljice  —  saj  veš,  saj  umeš... 

Bi  rek.  Naposled,  če  hočeš,  zakaj  ne  I 
Bogve,  nemara  je  ne  dirne  tako  hudo  kot 
misliva  midva.  Zdi  se  mi,  da  je  tako  vdana 
v  vseh  protivnih  položajih.  V  svoji  bolezni, 
ako  ji  kdo  oporeka,  če  ji  kaj  izpodleti,  če 
se  prevara .  . .  zlata  duša  je,  no  I 

Jelen.  Reci  ji,  da  jo  prosim,  iz  dna 
duše  prosim,  naj  mi  odpustil  To  zadnjo 
uslugo  mi  stdri! 

BI  rek.  Že  dobro!  Brž  ko  se  prikaže. 
Menda  še  leži. 

Jelen.  (Zadene  puško  na  ramo.  Z  rosnim  po- 
gledom.) Zbogom !  (Seže  Birku  v  roko )  Zbo- 
gom! Za  zmerom! 

B  i  r  e  k  (ga  začuden  pogleda.)  Kam  pa  zdaj 
greš? 

Jelen.  V  gozd.  Bodi  srečen!  (Hitro  od- 
ide). 

B  i  r  e  k  (plašno.)  Po  kaj  ?  (ZakliCe.)  Bodi  pa- 
meten! Jelen! 


3.  prizor. 
Birek.  Brigita. 

B  r  i  g  i  t  a  (priiiiti  od  desne  prestrašena.)  Kaj 
je,  gospod  Birek!  Kaj  se  je  zgodilo?  Kaj 
je  rekel? 

Birek.  Kdo?  Ali  ste  ga  slišali? 

B  r  i  g  i  t  a.  (Ga  prime  za  roko.  Nestrpno.)  Po- 
vejte mi,  kaj  je  hotel  oskrbnik?  Vzel  je 
slovo. 

Birek.  Sam  ne  vem,  kaj  mu  je. 

B  r  i  g  i  t  a  (s  tresočim  glasom.)   Kam  je  šel  ? 

Birek.  V  gozd.  Imel  je  puško  . . . 

Brigita.  Kaj  je  mislil?  Grozno!  .  .  . 
(Hiti  vun). 

4.  prizor. 
Birek. 

Birek.  Kaj  pa  ta  zopet?  Ali  je  vse  ne- 
umno? (Pogleda  skozi  okno.)  Ravno  V  gozd  je 
zavil.  Ali  ga  doide?  Teče.  —  Menda  je  tej 
tudi  glavo  zmešal. 

5.  prizor. 
Birek.  Dora. 

Dora.  (Pride  počasi  in  sede  v  naslonjač.) 
Dobro  jutro!  Jaz  sem  kasna. 

Birek.  Že  pokoncu! 

Dora.  Ali  ni  bil  Anton  tukaj  ? 

Birek.  (Tudi  sede.)  Di. 

Dora.  In  je  že  šel  ?  Slišala  sem  ga  zgoraj 
in  sem  vstala.  Kaj  pa  je  povedal  ?  Ali  se  drži 
še  zmerom  tako  resno? 

Birek.  Še  veliko  bolj. 

Dora.  Nazadnje  sem  vendarle  izvedela, 
kaj  mu  utegne  biti. 

Birek.  Kaj  ste  izvedeli  in  od  koga? 

Dora.  Da  njegova  ljubezen  do  mene  — 
slutila  sem  sicer  že  precej,  ko  me  je  bil  za- 
snubil . .  .  (Ustnice  ji  drhte.)  Bodi ! 

Birek.  Kaj?  Stavka  niste  končali. 

Dora.  Lahko  si  ga  sami  končate  . . . 

Bi  rek.  Prosim,  povejte  Vi !  Tudi  jaz  Vam 
imam  nekaj  sporočiti. 

Dora.  Žal  mu  je,  da  me  je  snubil.  Pre- 
naglil se  je.  Zadrega  ga  je  prignala  do  tega. 

Birek.  In  od  koga  veste  to? 

Dora.  Postranska  stvar. 


Digitized  by 


Google 


584 


Bi  rek.  Res  je,  kar  pravite.  Ali  ste  zelo 
užaljeni? 

D  o  r  a  (se  premaguje.)  Užaljena!  —  Vi  torej 
tudi  veste .^  Odkod  ste  izvedeli  Vi? 

Bi  rek.  Od  njega  samega.  Razodel  mi 
je  to  ravnokar.  Gospodična  Dora,  ne  bo- 
dite hudi !  Saj  veste  v  kako  kritičen  položaj 
je  zašel  brez  svoje  krivde.  Kaj  človek  vse 
stori  v  veliki  stiski! 

Dora.  Zakaj  bi  bila  huda  ?  Ako  nisem 
zanj  —  kaj  bi  se  mu  silila?  Vsakemu  bodi 
lastno  srce  sodnik!  Jaz  sem  gorela  zanj  z 
vso  svojo  dušo  . . .  (Otrne  solzo) 

Bi  rek.  To  je  ravno  bridko !  Naročil  mi 
je  tudi  on  z  rosnim  očesom,  naj  Vam  po- 
vem, kako  hudo  mu  je.  Zagotavljal  mi  je, 
da  Vas  visoko  spoštuje,  da  Vašega  blagega 
prijateljstva  nikdar  ne  pozabi  — 

Dora.  Tako? 

B  i  r  e  k.  In  naposled  mi  je  ves  ginjen  na- 
roČil, naj  Vas  prosim  iz  dna  duše  odpuščanja. 
Smilil  se  mi  je. 

Dora.  Odpuščam  mu  rada,  če  je  kaj 
odpustiti.  Da  je  le  povedal!  Pozno  sicer — 
a  ne  prepozno.  Zato  mu  veljaj  moje  polno 
spoštovanje!  Gospod  Birek,  kmalu  sem  spo- 
znala, da  bojuje  notranji  boj  in  sama  sem 
bila  polna  strahu.  Nisem  se  mu  upala  raz- 
odeti  svojih  dvomov  in  zopet  jih  nisem 
mogla  zatretl.  Tako  sva  trpela  oba,  dokler 
ni  pretrgal  sam  zavese.  Zdaj  veva.  Boljše  je 
storil,  kakor  da  bi  sklenila  zvezo,  ki  bi  bila 
obema  na  zemlji  —  pekel. 

Birek.  Gotovo!  Vtem  se  strinjam  po- 
polnoma z  Vami.  Silno  hudo  mu  je  bilo. 
Ni  se  upal  Vam  sami  razkriti,  kar  je  čutil 
v  sebi. 

Dora.  Ah,  in  zaradi  tega  mrzlega,  su- 
hega denarja! 

Birek.  Grom  mu  je  gotovo  zagrozil,  da 
ga  odslovi  iz  službe,  ako  mu  ga  ne  vrne. 
Kaj  je  hotel?  To  so  grenke  skrbi. 

Dora.  In  kam  je  zdaj  šel? 

Birek.  V  gozd.  Ves  obupan  je  odvihral. 

Dora.  Gospod  Birek,  povejte  mu,  pro- 
sim, naj  se  mene  nič  ne  boji,  naj  le  stopi 
predme  vesel,  prost,  kot  prej.  Imam  ga  še 
vedno  za  poštenjaka. 


Birek.  Povem  mu  rad,  takoj  ko  se  vidiva. 

Dora.  Glejte,  gospod  Birek,  z  menoj 
tako  ne  bo  nič.  Kaj  sodite  Vi  o  moji  bo- 
lezni? Saj  ste  študirali  medicino. 

Birek.  Nekoliko  ste  se  prehladili.  Paziti 
morate. 

Dora  Odkrito  povem,  ni  mi  mnogo  do 
življenja. 

Birek.  Kaj  bi  tisto !  Pridejo  seveda  hipi, 
ko  človeku  smrt  ni  tako  grozna,  kakor  jo 
vobče  smatramo. 

Dora.  Ko  sem  videla  v  samostanu  umi- 
rati in  umreti  mlado  sestro  Maksimilijano, 
tako  mirno,  tako  sladko,  kakor  bi  se  za- 
zibala v  lepe  otroške  sanje,  tedaj  sem  si 
mislila,  da  smrt  ni  nič  hudega. 

Birek.  Kakor  se  vzame!  Ne  govorimo 
o  tem! 

Dora  (prijazno  se  smehljaje.)  Oospod  Birek, 
ali  ne  pojdete  več  študirat  na  Dunaj? 

Birek  (se  smeje:)  Kaj  Vam  to  po  glavi 
hodi? 

Dora.  O,  pojdite  no!  Potem  bodete 
zdravnik.  To  je  tako  lep  poklic,  tako  hva- 
ležna služba.  Vem,  da  Vam  ni  težko  dovršiti 
študije.  Kako  lepo  bi  bilo,  ko  bi  se  tu  v 
mestu  nastanili  kot  zdravnik.   Ne? 

Birek.  Videli  bomo,  videli  bomo.  Zdaj 
moram  iti  v  mesto.  Dva  dni  že  nisem  bil. 
Zbogom!   (Odide). 

6.  prizor. 
Dora. 

Škoda  bi  bilo  zanj,  ko  bi  se  zanemaril! 
Tako  zdrav  je  še  in  čvrst.  (Nasloni  se  vznak.) 
Takole  je  ležala  —  nepremično  —  polagoma 
je  sopla  —  vedno  manj,  poredkoma 

7.  prizor. 
Dora.  Brigita. 

Brigita.  (Pride  hitro  in  vpehana.)  Ti  tukaj, 
Dora?  (Sede  k  nji  na  klop.)  Rešila  sem  ga.  (So- 
pihaje.)  Moj  Bog ! 

Dora  (plašno.)  Koga?  Kaj  pa  je?  Kje. si 
bila? 

Brigita.  Hvala  Bogu!  O  Dora,  rešila 
sem  ga.  Hotel  se  je  usmrtiti,  ustreliti . . . 

Dora.  (Vstane.)  Kdo?  Za  božjo  voljo, 
povej,  gov6ri  vendar  jasno  1  (Sede  utrujena 
nazaj.)  Kdo? 

Brigita.   On,  oskrbnik,  Anton. 

Dora.  Kje?  zakaj?  Brigita,  umiri  se  in 
povej  mi  razločno,  kje  je  zdaj  ? 

Brigita.  Kmalu  pride  sem.  Oh,  kako 
naj  ti  vse  povem  I 

Dora.  Pomiri  se  najprvo  in  potem  po- 
časi povej !  Da  je  le  iz  nevarnosti.  Saj  je, 
kajneda? 

Brigita.  Dal  mi  je  besedo. 

Dora.  Kaj  ga  je  gnalo  k  tej  strašni  misli? 
Brigita,  ne  zakrivaj  mi  ničesar  in  ne  boj  se  mi 
povedati,  zakaj  marsikaj  že  vem.  Le  govori  I 

Brigita.  Ah,  kako  zamotano  je  vse! 
Kriva  sem  jaz,  kriva  ti,  kriv  grajščak . . . 

Dora.  To  že  vse  vem. 

Brigita  (zaCudeno.)  Ti  veš  ?  Kako  ? 

Dora.  Če  že  govorimo  o  kaki  krivdi, 
recimo,  da  je  največ  kriv  grajščak,  nekoliko 
pa  oskrbnik  sam. 

Brigita  (boječe.)  Ti  torej  veš?  Ah,  zato 
so  me  oče 

Dora.  Vem,  kakor  ti.  Grajščak  ga  je 
zaradi  dolga  pripravil  do  tega,  da  je  snubil 
mene  brez  ljubezni  v  srcu.  To  je  krivda 
grajščakova. 

Brigita.  Res  je,  popolnoma  res. 

Dora.  Jelen  bi  moral  premisliti,  da  je 
zakon  nerazvezljiva  zveza,  česar  v  svoji 
stiski  ni  storil.  To  je  krivda  njegova. 

Brigita.  O,  kako  natančno  vse  veš! 

Dora.  No,  Brigita,  zdaj  pa  govori  ti, 
kakšna  je  moja  krivda? 

Brigita.  Tvoja  krivda  ?  (V  zadregi.)  Ne, 
Dora,  ti  nisi  nič  kriva. 

Dora.  Rekla  si  prej . . . 

Brigita.  Saj  ne  vem,  kaj  govorim.  Vsa 
zmešana  sem. 

Dora.  In  kakšna  je  tvoja  krivda? 

Brigita.  (Objame  Doro.)  O  Dora,  nikar 
me  ne  muči!  Saj  ti  povem  vse.  Do  pičice 
vse. 

Dora.  Qo  boža  po  laseh.)  Saj  vem,  Brigita. 
Le  zaupaj  mi  svoje  srce !  Lahko  bi  mi  po- 
vedala vse  že  davno,  in  boljše  bi  bilo. 

Brigita.  Nisem  se  upala. 


Dora.  Ti  ljubiš  Antona,  in  on  tebe.  To 
je  vsa  skrivnost  in  vsa  krivda  vajina,  če 
hočeš  krivdo  priznati. 

Brigita.  Dora,  ali  si  huda  name? 

Dora.  Zakaj  neki?  Kdo  more  srcu  za- 
povedati?  O,  le  ljubita  se,  iskreno  ljubita  in 
vse  težave  bosta  premagala.  Ali  si  tudi  njemu 
razodela,  kar  čutiš  zanj? 

Brigita  (boječe,  tiho.)  Dk,  povedala  sem 
mu. 

Dora.  In  kaj  je  rekel  nato? 

Brigita.  Vrgel  je  puško  daleč  proč  od 
sebe  in  zaklical :  Brigita,  hvala,  ti  si  me  re- 
šila! Ali  si  pripravljena  Iti  z  menoj  kamor- 
koli? V  tej  službi  ne  ostanem  več.  In  po- 
vedal mi  je  o  svojem  dolgu,  kako  ga  je 
grajščak  pritiskal  k  poroki,  kako  mu  je  očital 
tudi  mene.  —  Bilo  mi  je  naenkrat  vse  jasno. 

Dora.  In  ti  si  mu  obljubila,  da  pojdeš 
za  njim. 

B  r  i  g  it  a.  Da !  (Pokrije  obraz  z  rokami.)  Dora, 
da!  — 

Dora.  Ti  zapustiš  našo  hišo  in  mene? 

Brigita.  Anton  pride  še  sem,  da  te  za- 
prosi odpuščanja.  Ah,  Dora,  ali  mu  odpustiš? 

Dora.  Bodi  brez  skrbi!  Vse  mu  je  od- 
puščeno! Pa  da  zapustiš  mene,  tega  ne 
smem  misliti.  To  ni  mogoče. 

Brigita.  Da,  zapustim,  ker  moram,  dva- 
krat moram. 

Dora.  Dvakrat  moraš?  Kaj  hočeš  s  tem 
reči  ? 

Brigita.  (Objame  jokaje  Doro.)  Tvoj  oče 
so  mi  ukazali  včeraj,  da  moram  od  hiše. 

Dora  (razvneta.)  Moj  oče?  Kaj? 

Brigita.  Nič  se  ne  razvnemaj  I  To  ni 
nič  čudnega.  Anton  mi  je  vse  povedal.  Graj- 
ščak je  naščuval  očeta  zoper  mene. 

Dora.  Zakaj  in  čemu? 

Brigita.  Tisti  prismojeni  Filip  mu  je 
natvezel  na  uho,  da  se  z  Antonom  skrivaj 
shajava,  kar  je  hudobna  laž.  In  oče  v  svo- 
jem srdu . . . 

Do  ra.  Brigita,  prosim  te,  ne  zameri  tega 
očetu!  Ti  si  in  ostaneš  naša  domača,  moja 
sestra,  ako  bi  tudi  šla  daleč  kam.  Pozabi 
torej  očetovih  besed.  Če  pojdeš  od  nas, 
pojdi  zaradi  svojega  izvoljenca! 

8.  prizor. 
Prejšnji.  Doljanec.  Jelen. 

D  O I  j  a  n  e  C.  (Pride,  roke  na  hrbtu,  v  tla  gle- 
daje. Za  njim  jelen,  bled,  s  puško  v  roki.)  Kaj  se 
to  pravi  ?  Oezno.)  To  se  pravi  za  nos  voditi 
nas  vse  I 

Jelen.  Prosim,  gospod  župan  ... 

Doljanec.  E,  pustite  piškave  izgovore ! 
(Zagleda  Brigito.)  in  ti  I  Veš,  kaj  sem  ti  rekel 
včeraj  ? 

Brigita.   Vem!   Ne  bojte   se,  pojdem. 

Doljanec.  Ti,  edina  ti  si  kriva  vseh 
teh  neumnosti !  Potepi  se  od  hiše,  kakor  si 
se  pritepla  vanjo  I 

Brigita.  (Naglas  zajoka  in  odhiti  na  desno 
proti  vratom.)  Orem,  takoj  grem  I 

Jelen.  (Stopi  pred  Doljanca  in  udari  z  roko 
po  mizi.)  Tako  se  ne  govori  o  poštenem 
dekletu  I 

Dora.  (Vstane.)  Oče,  oče!  (Pojemaje.)  Oče! 
(Se  zgrudi  nazaj  na  stol  in  onesvesti). 

Zavesa  pade. 

Četrto  dejanje. 

Hladnica.   Na   desni  vrata  v  hišo.   V  kotu   majhen 
divan.  Na  levi  mizica,  ob  njej  trije  stoli.  Od  zgoraj 
in  ob  straneh  vise  kite  divje  trte  z  orumenelim  per- 
jem. Na  mizi  citre.  Zadaj  vrt  z  drevjem,  jesen. 

1.  prizor. 
Dora.  Brigita. 

Dora.  (Sedi  na  divanu,  ogrnjena  s  plaidom, 
bleda.  Brigita  poleg  nje.)  Ti  si  torej  Žlahtnega 
rodu.  In  ti  si  mi  skrivala  do  danes.  Ti  si 
torej  hotela  na  vsak  način  biti  na  mojem 
ženitovanju.  (Se  nasmehne.)  O  ti  prisrčna  ne- 
umnica!  —  Zato  si  molčala. 

Brigita.  Saj  jaz  sama  še  ne  vem  dolgo. 

Dora.  Anton  ve? 

Brigita.  Povedala  sem  mu  tudi  šele 
danes. 

Dora.  Ali  si  mu  rekla,  da  ga  vabim  k 
sebi  ? 

Brigita.  Rekla  in  gotovo  pride  danes, 
in  sicer  kmalu. 

Dora.  Baronovka  tudi  že  ve? 


Brigita.  Nesla  sem  pismo  župniku  in 
ga  prosila,  naj  on  obvesti  gospo.  Sama  se 
nisem  upala.  Povedala  sem  mu  tudi,  da  ga 
želiš. 

Dora.  Dobro,  ljubica  moja.  (Se  ozira  okoli.) 
Poglej,  listje  pada.  Vedno  sem  si  želela,  da 
bi  umrla  jeseni,  ko  umira  vsa  zemlja.  (Usopla.) 
Jeseni  je  umrla  tudi  moja  prijateljica,  sestra 
Maksimilijana.  (Se  nasloni  vznak.)  Tako  je  slo- 
nela, mirno,  nepremično,  in  dihala  —  počasi 
—  pretrgoma . . . 

Brigita.  Dora!  Nikar  ne  govori!  Govor- 
jenje utrudi. 

Dora.  Res  je.  No  pa  mi  zaigraj  kako 
pesem  in  zapoj !  Toliko  časa  nisva  že  peli ! 

Brigita.  (Sede  k  citram.)  Katero? 

Dora.   Saj  veš,  katero  imam  najrajši. 

Brigita.  Pa  ta  je  žalostna.  (Zaigra  in  za- 
poje). 

je  pa  davi  slan'ca  padla 
na  zelene  travnike, 
je  vso  trav'co  pomorila, 
vse  te  žlahtne  rožice. 

Dora.  Tako  bi  sedela  in  poslušala  pesmi 
vse  življenje. 

Brigita.  Anton  gre. 

2.  prizor. 
Prejšnji.  Jelen. 

Dora.  (Se  vzravna.)  Anton!  Da,   on  gre. 

Jelen.  Prišel  sem,  kakor  sem  obljubil. 

Dora.  Lepo,  lepo !  Kako  sem  želela  tega 
trenutka,  da  vidim  enkrat  oba  skupaj.  (Mu 
poda  roko.)  Stopita  vendar  bliže ! 

Jelen.  Kako  Vam  je,  gospodična  Dora  ? 

Dora.  Gospodična?  Od  kdaj  zopet  go- 
spodičnja  ? 

J  el  e  n.  (V zadregi.)  Oprostite,  kako  hočem 
reči? 

Dora.  Ali  sem  jaz  druga  in  drugačna? 
Ali  ste  hladneji  proti  meni,  kakor  ste  bili 
prej  ?  Kaj  se  je  v  najinih  srcih  izpremenilo  ? 

Jelen.  Nič.  V  najinih  srcih  nič. 

Dora.  Zato  naj  Vam  bom,  kar  prej  — 
Dora! 

Jelen.  O,  iz  srca  rad  te  imenujem  tako, 
ako  te  le  smem. 


Digitized  by 


Google 


S88 


Dora.  Pomisli  tudi,  dragi  Anton,  da  si 
zaročenec  Brigite,  moje  sestre  ali  posestrime, 
moje  najljubše  prijateljice.  Ali  si  nismo  torej 
blizu?  Stopita  pred  me  !  (Sklene  njiju  roki.)  Po- 
vejta  mi,  ali  se  ljubita  v  resnici,  globoko, 
.  do  smrti  ?  Govorita ! 

Jelen.  Kaj  hočem  druzega  reči  —  do 
groba  in  onkraj  tudi,  zmerom  !  Kaj,  Brigita? 

B  r  i  g  i  t  a.  O  da,  Dora  I  (Jo  objame.)  Mi 
trije  ostanemo  eno. 

Dora.  Brigita,  najljubše  na  svetu  (pokaže 
na  Jelena)  bodi  poslej  tvoje !  Srečna  sem,  da 
ljubi  ravno  tebe,  da  si  izbere  ravno  tebe 
za  družico  življenja,  in  ne  druge.  (Preneha.) 
Ah,  to  mi  je  toliko  zadostilo,  da  pozabim 
fzlahka  vsa  svoja  nekdanja  bridka  čutila. 

Jelen.  Jaz  pa  sem  popolnoma  srečen, 
da  sem  le  gotov,  da  si  mi  odpustila,  kar 
sem  ti  zalega  prizadel. 

Dora.  Bodita  srečna !  (S  slabotnim  glasom.) 
Brigita,  vždi  me  —  gori  —  v  sobo  -  tukaj 
je  —  mrzlo. 

Brigita.  Precej,  precej !  (Prime  jo  čez  pas 
in  ji  pomaga  vstati.)  Tako!  Le  pojdiva  počasi! 
Zdte  ni  bilo  dobro,  da  si  vstala. 

Dora.  (Gre  s  šibečlma  se  nogama.)  Vzela 
sem  slovo  od  zemlje,  od  vrta  —  od  solnca... 
(Odideta  skozi  vrata). 

Jelen.  (Ginjen,  sočutno.)  Zbogom  I  Zbo- 
gom ! 

3.  prizor. 

Jelen. 

Ubožica !  (Zatopljen  v  misli.)  Ah,  kako  je 
škoda,  da  splava  tak  angel  s  te  žalostne 
zemlje!  Z  lastovkami  pojde.  —  Bodi  blago- 
slovljen njen  spomin !  (V  ozadje). 

4.  prizor. 
Doljanec.  Birek. 

D  o  I  j  a  n  e  C.  (Ima  nekaj  papirjev  v  roki.)  To 
je  prišlo  s  pošto.  (Položi  vse  na  mizo.)  Ali  ste 
prišli  iz  mesta,  kajne? 

Birek.  (Sede  na  stol  in  molči  nekaj  časa.) 
Prišel  sem  iz  mesta,  da! 

Doljanec.  Slabe  volje.  Kaj  pa  je  bilo? 

Birek  (hladno.)  Nič!  Geometer  je  ozmer- 
jal mene,  jaz  pa  njega,  in   šla  sva  v  miru 


narazen  in  za  vedno  menda  tudi.  Tako  je 
najboljše!  Naveličala  sva  se  drug  druzega. 
Kaj  hočete! 

Doljanec.  Bodeta  že  zopet  dobra. 

Birek.  (S  porednim  nasmehom.)  Kaj  tO !  T  O 
ni  nič,  če  je  mene  razžalil  in  zlepa  tudi 
zapodil  —  geometer,  on  mene  —  svojega 
pisarja.  A  Vi  ste  razžalili  in  zapodili  od  hiše 
—  baronovo  hčer.  Hm!  To  je  kaj  druzega! 

D  o  1  j  a  n  e  C  (V  zadregi.)  Da,  da,  slišal  sem, 
izvedel  sem  o  njej.  Vraga,  kdo  bi  si  bil  to 
mislil!  Hiter  sem  bil,  prehiter.  Vse  mi  gre 
narobe.  Kaj  čuda !  (Se  zamisli*). 

Birek.  Zdaj  ostanete  sami. 

Doljanec.  Sam,  sam.  (Mehko.)  Vse  me 
zapusti,  vse,  vsi.  (Obrne  se  k  Birku.)  Midva 
sama  ostaneva.  Vi  ostanete  pri  nas,  veste? 
Naj  geometer  išče  druzega! 

Bi  rek.  O  ne,  oče  župan.  Jaz  tudi  grem. 

Doljanec.  Kam? 

Birek.  Vsake  reči  je  enkrat  konec  in 
konec  bodi  tudi  mojih  počitnic  na  deželi. 
Grem  na  Dunaj  študije  nadaljevat. 

Doljanec.  Na  Dunaj?  Nazaj?  Vi?  Ne 
verjamem. 

Birek.  Kakor  hočete.  In  vendar  je  res. 

Doljanec.  Kaj  Vas  je  do  tega  nagnilo? 

Birek.  Pred  vsem  —  lastni  premislek. 
Pa  tudi  Dori,  Vaši  hčeri,  sem  obljubil,  da 
pojdem.  Večkrat  me  je  nagovarjala  in  celo 
zdaj  na  svoji  smrtni  postelji  takorekoč  — 
prosila.  Sklenil  sem,  obljubil  sem  ji  in  ostal 
bom  mož-beseda. 

Doljanec.  Prav.  Ne  branim  Vam.  A 
tudi  mene  je  Dora  danes  prosila  nečesa,  in 
jaz  sem  ji  obljubil  in  tudi  jaz  bom  držal 
svojo  besedo. 

Birek.  In  sicer  kaj? 

Doljanec.  Za  vse,  kar  boste  potrebo- 
vali na  Dunaju  za  časa  svojih  študij,  skrbel 
bom  jaz.  Dejala  je :  Očka,  prosim  Vas,  tako 
porabite  mojo  doto! 

Birek.  O  plemenito  bitje ! 

Doljanec.  Toda  en  pogoj  stavim  jaz. 

Birek.  Kateri? 

Doljanec.  Pojdite  na  Dunaj  kot  moj 
sin,  kot  moj  posinjenec.  Nadomeščujte  mi 
rajnega  sina! 

Bi  rek  (osupel.)  To  želite? 

Doljanec.  In  vrnete  se  po  končanih 
študijah  sem,  k  meni,  v  mojo  hišo!  Ali  ste 
zadovoljni  ? 

Bi  rek.  Sam  sem  nasvetu,  brez  staršev 
in  bratov,  zakaj  ne  bi  bil  zadovoljen?  Zakaj 
ne  bi  bil  srčno  vesel  Vaše  blage  želje? 

Doljanec.  (Mu  seže  v  roko.)  Odslej  si 
zame  Avguštin,  in  ne  več  gospod  Birek. 

B  i  r  e  k.  Hvala  Vam  !   In  VI  ste  mi  oče ! 

Doljanec.  Pojdiva  to  pogodbo  na- 
znanit Dori ! 

Birek.  Pojdiva!  Vem,  da  bo  vesela! 
(Odideta  skozi  vrata). 

5.  prizor. 
Jelen.  Grom. 

Grom.  (Pride  hitro  proti  JeKnu,  ki  je  počasi 
prišel  z  vrta.)  Ravno  prav.  Iskal  sem  Vas. 

Jelen.  (Mirno,  hladno.)  Kaj  je? 

Grom.  Tu  sem  dobil  pismo,  v  katerem 
se  mi  nekdo  ponuja  za  oskrbnika.  Seveda, 
ker  ostanete  še  Vi . .  . 

Jelen.  Ne  vem. 

Grom.  Gotovo  ostanete  še  Vi,  zato  mu 
odgovorim 

Jelen.  Ni  gotovo. 

Grom.  A  jaz  mu  moram  odgovoriti 
takoj. 

Jelen.  Če  sem  jaz  čakal  dva  meseca 
Vašega  odgovora,  počaka  tudi  ta  lahko  ne- 
kaj dni. 

Grom.  Ali  ne  mislite  več  pri  meni  ostati? 

Jelen.  Najbrže  ne. 

Grom.  Odstopim  Vam  spodaj  dve  sobi, 
kjer  imam  zdaj  pisarno,  ako  ostanete.  Za 
slučaj,  da  se  oženite  — 

Jelen.  Stanovanje  je  postranska  stvar. 
Tudi  z  doslejšnjim  sem  bil  zadovoljen. 

Grom  (važno.)  Ako  mi  daste  besedo, 
da  ostanete  na  vsak  način  pri  meni  še  na- 
dalje, odpustim  Vam  tudi  Vaš  dolg.  Ali  ste 
zadovoljni  s  tem? 

Jelen.  Ne  morem  Vam  takoj  povedati. 

Grom.  Zakaj  ne?  To  je  vendar  skrajno 
ugodno . . . 

Jelen.  Življenje  me  je  izmodrilo  in  pri- 
pomogli ste  k  temu  tudi  Vi,  gospod  grajščak. 


da  vsako  stvar  resno  preudarim,  preden  se 
je  lotim.  Zato  mi  dajte  nekaj  dni  za  pre- 
mislek! 

Grom.  Kaj  je  tu  treba  premisleka?  Drugi 
oskrbniki  vložž  še  kavcijo,  jaz  pa  Vam  od- 
pustim dolg.  To  se  pravi  kregati  se  s  srečo. 
Jaz  moram,  jaz  hočem  še  danes  odgovoriti. 

Jelen.  Odgovorite  pač,  da  naj  prosivec 
nekaj  dni  počaka  dokončnega  sporočila.  To 
pač  ni  nič  težavnega  in  čudnega,  nasprotno, 
nekaj  navadnega. 

Grom.  Saj  vendar  veste,  da  je  Vaša  ne- 
vesta na  smrtni  postelji...  ne? 

Jelen.  Ob  smrtni  postelji,  da! 

Grom  (ironično.)  Zdi  se  mi,  da  Vas  dolg 
nič  ne  skrbi. 

Jelen.  Skrbel  me  bo  toliko  časa,  dokler 
ga  ne  plačam.  Na  vislice  menda  ne  bom 
obsojen  zaradi  tega.  A  ravnal  sem  v  resnici 
tako,  kakor  bi  se  jih  bal  .  .  .  No,  zdaj  je 
končano. 

Grom.  Torej  bom  počakal.  (Brigita  pride.) 
To  je  menda  Vaša  nevesta.  Zgovorite  se  z 
njo !  (Gre  proti  vrtu). 

6.  prizor. 
Jelen.  Brigita. 

Jelen.  Kako  je  Dori? 

Brigita.  (Se  mu  nasloni  na  prsi.)  Ah,  slaba 
je.  Svetijo  ji.  Goka.)  Uboga  Dora! 

Jelen.  Le  utolaži  se,  srčece  moje!  Saj 
tako  lahko  umira.  Ona  pač  ni  za  ta  hudobni 
svet.  Naj  gre  angel  med  angele.  Umiri  se, 
uteši  se!  —  Brigita,  ali  bi  rada  ostala  še 
nadalje  tu  ?  Povej  mi!  Grajščak  me  je  vprašal. 

Brigita.  (Se  vzravna)  Ne,  nikakor  ne! 

Jelen.  Dobro !  Tudi  jaz  grem  rajši  strani. 

7.  prizor. 

Prejšnja.  Baronovka. 

Baronovka.  (Pohiti  le  Brigiti  in  jo  objame.) 
Pojdi  k  meni,  dete,  na  moje  srce,  Brigita! 
(Potem  jo  prime  za  obe  roki  in  gleda  veselo  v  njene 
oči.)  O  moja  hči,  moja  vnukinja!  (Poljubuje 
jo.)  Ti  zlati  spomin  na  Vojteha!  Poslej  boš 
vedno  pri  meni.  Z  menoj  pojdeš.  Kaj  ne, 
Brigita  ? 

B  r  i  g  i  t  a.  Pojdcm,  a  -  (Ozre  se  vprašaje 
na  Jelena>. 

Baronovka.  Vem,  vem,  kaj  meniš  reči. 
Oba  pojdeta  z  menoj.  Ljubita  se  —  nič  ni- 
mam zoper  to.  Kajne,  gospod  Jelen,  da  ste 
tudi  Vi  zadovoljni?  Tudi  pri  meni  je  služba 
za  oskrbnika  prazna.   Živeli  bomo  skupaj. 

Jelen.  O  kako  rad,  milostna  gospa! 
Dovolj  sem  prebil  tukaj. 

Baronovka.  (Gleda  vedno  in  vedno  Brigito.) 
Kako  si  podobna  Vojtehu,  dragica !  Vsa  nje- 
gova 1  Tudi  matere  se  spominjam.  Rekli  smo 
ji  Kate,  lepa  Kate  smo  ji  rekli.  O  kako  sem 
srečna  1  Zdaj  vsaj  lahko  izpolnim  sinovo 
zadnjo  željo.  (Poljubi  Brigito.)  Ko  pridemo  do- 
mov na  moj  grad,  povemo  si  vse,  natančno, 
obširno. 

8.  prizor, 
PrejSnji.  Grom. 

Grom.  (Pride  počasi  z  vrta.  Po  strani  Jelenu:) 
Zdaj  se  odločite!   Ne  bo  Vam  žal! 

Jelen.  Odločil  sem  se  že, 

Baronovka  (smeje.)  Gospod  Grom! 
Ne  bova  se  več  botala  in  prerekala  za  Kal. 
Jaz  ga  namreč  sploh  ne  prodam.  Imam 
oskrbnika,  imam  ljubo  hčer  za  družico,  zdaj 
mi  ni  več  mar  za  mesto.  Tu  je  moja  sreča. 
(Objame  Brigito.)  Ona  mi  bo  sladek  žarek  na 
večer  mojega  življenja. 

Grom  (zamolklo.)  Tudi  dobro.  Kakor 
drago. 

Baronovka.  Hvala  večnemu  Bogu,  ki 
mi  je  dal  najti  vnukinjo,  veliko  nadomestilo 
za  umrlega  sina  I 

Grom  (prisiljeno  Jelenu.)  Čestitam. 

Baronovka.  Ne  smem  pozabiti.  Za 
Vas,  gospod  Jelen,  imam  nekaj.  Izročiti  Vam 
moram,  preden  gremo  odtod. 

Jelen.  Zame?  Kaj? 

Grom  (šepetajc.)  Poročno  darilo. 

Baronovka.  Ne.  Le -to  pripravim  za 
oba  ko  se  vrnemo  na  moj  dom.  Imam  Vam 
dati,  vrli  gospod  oskrbnik,  plačilo,  kakor  ste 
ga  zaslužili. 

Jelen  (začuden.)  Plačilo?  Kakšno  in  zakaj? 

Baronovka.  Tu  imate. (Poda mu  zavitko). 


Jelen.  Plačilo  ?  Milostna  gospa,  povejte 
vendar!  (Bere  na  zavitku.)  Tritisoč  goldinarjev. 
—  Kaj  pomeni  to? 

Baronovka.  To  pomeni,  kaj  in  koliko 
je  notri.  Le  vzemite  brez  vse  skrbi  in  v  za- 
vesti, da  ste  jih  zaslužili. 

Jelen.  Tega  ne  morem,  dokler  ne  vem. 

Baronovka.  Ogledali  ste  moj  grad  in 
zemljišča  okoli,  ocenili  vse  in  mi  pošteno 
povedali  ceno.  S  tem  ste  mi  pridobili  več. 
kot  sem  Vam  dala. 

Jelen.  Moj  Bog  I  To  je  bila  pač  majhna 
usluga,  druzega  nič.  In  za  to  — 

Baronovka.  Vzemite,  pravim,  Vaše  je, 
in  storite  z  denarjem,  kar  veste  in  znate.  O 
tem  dosti ! 

Jelen.  Potem  ne  morem  druzega  reči, 
kakor:  stotera  Vam  hvala!  (Poljubi  ji  roko.)Ako 
je  denar  torej  moj  in  ga  lahko  obrnem, 
kakor  hočem,  ne  morem  boljšega  storiti, 
kakor  da  poravnam  dolg,  ki  me  tako  strašno 
peče.  —  Prosim,  gospod  Grom,  tu  imate 
svojih  tritisoč  goldinarjev.  Preglejte  in  pre- 
štejte! (Da  mu  zavitko.  Orajščak  jo  odpre  in  po- 
tegne iz  nje  tri  tisočake  pred  Jelenom.  Baronovka 
v  tem  objema  Brigito). 

Grom.  Prav  je !  Klanjam  se.  (Odide  na 
desno). 

Baronovka.  Storila  sem  svojo  dolž- 
nost napram  Vam,  kot  gospodu  oskrbniku. 
Poslej  pa  niste  več  niti  gospod,  niti  oskrbnik, 
temuč  moj  zet,  moj  sin.  (Objame  ga.)  Rccita 
mi  poslej  sladko  besedo  —  mati. 

9.  prizor. 
Prejšnji.  Župnik. 

Župnik.  (Pride  od  leve.)  Bog  Vas  sprimil 
Našli  ste  torej,  žlahtna  gospa,  svojo  vnu- 
kinjo. 

Baronovka.  O,  kako  sem  vesela,  prc- 
častni ! 

Župnik.  Tako  se  na  tem  svetu  shajamo 
in  razhajamo.  Glej,  Brigita,  našla  si  dobro 
mater.  Pa  tudi  tvoja  prijateljica,  blaga  Dora, 
gleda  že  svojo  mater  v  nebesih. 

Brigita  (prestrašena )  Kaj  ? 

Župnik.  Ravnokar  je  izdihnila  svojo 
dušo. 

Brigita.  (Zajoka  in  odhiti  na  levo.)  Dora! 
Moja  sladka  prijateljica,  ti  si  umrla?  Ah  da, 
tako  S€  razhajamo  po  svetu!  Dora!  — 

Baronovka.  Umrla  je?  Slišala  sem  o 
njej,  kako  je  bila  dobra  deklica.  Bog  ji  daj 
dobro! 


Jelen.  (Pogleda  kvišku  šepetaje.)  Bog  ji  daj 
dobro ! 

Župnik  (baronovki.)  iz  srca  Vam  čestitam. 
Brigita  ni  samo  plemenitega  rodu,  ampak 
tudi  plemenite  duše.  Bog  vaju  blagoslovi! 
Zavesa  pade. 


GRIŠA: 

POJE,  POJE  V  MRAK  . . . 

Poje,  poje  v  mrak 
v  daljavi  klavir  razigran  — 
kot  bil  bi  življenja  zanj 
danes  poslednji  dan  .  . . 

In  zunaj  se  šeta  pomlad, 
vesela  in  srečna  vsa  — 
cvetje  mi  sipljc  v  naročje 
in  v  mojo  se   dušo  smehlja. 


Kako  je  težak  ta  smeh 
ko  v  duši  noč  leži    - 
ko  pesem    mi  vsaka  o  jugu, 
o  lepših  mi  dneh  govori . . . 

Umolkni  rajši  klavir, 
kaj  druzega  mi  zapoj  — 
kako  je  vse  žalostno  danes, 
kako  je  vse  mrtvo  nocoj ! . . . 


S^^^Sg:sgS^29^ 


GRIŠA: 

MOČ. 

r  red  mojimi  dnevi 
bežijo  mrakovi  — 
kot  splašeni  vranci 
beže  pred  volkovi . 


Pred  klici  mogočnimi 
moje  mladosti 
izginjajo  v  večnost 
vse  temne  bridkosti. 

Pred  mano  so  cilji    - 
življenje  in  cvetje  — 
in  v  duši  je  moji 
smeh,  sreča  in  petje ! . 


Vse  težke  prevare 
je  noč  zagrnila  — 
in  blede  obraze 
je  vzela  gomila  .  . . 

lasen  šum  je  napolnil  grad. 
Luči  so  svetile  v  noč  in  skozi 
odprta  okna  se  je  čul  glasen 
smeh  in  krik  pijanih  hlapcev 
in  dekel,  v  gorenjih  sobah 
pa  vpitje  in  petje  vesele  go- 
sp6de. 

Po  stopnicah  iz  grada  pa  sta  stopala  ribič 
Jernej  in  Lenka.  Zunaj  je  bila  mesečna  noč. 
Mesec  je  plaval  za  grajskim  gozdom  in 
zvezde  so  gorele  milo,  prijazno.  Po  drevju 
okoli  grada  je  šumel  tih  veter,  kot  da  se 
ne  meni  za  kamenito  obzidje  in  za  vpitje 
po  sobanah.  Ribič  Jernej  je  zajokal :  trd  jok 
je  bil  to,  podoben  velikemu  vzdihu.  Opo- 
tekel  se  je  ob  kamen  in  padel.  Sedel  je  na 
stopnice  in  kot  da  ne  more  dalje  iti.  Poleg 
njega  je  jokala  Lenka  in  brisala  solze  z  belim 
predpasnikom. 

„Pojdiva,  oče,  domov",  je  rekla  in  za- 
ihtela.  Spomnila  se  je,  da  nimata  več  doma. 

Ribič  je  molčal.  Velika  bol  je  bila  v  duši 
in  ni  mogla  iz  nje,  kajti  solz  ni  bilo  v  nje- 
govih očeh.  Nazaj  bi  šel,  je  pomislil,  in  bi 
prosil ...  Zavedel  se  je  in  vstal.  Ne,  dovolj 
je  poniževanja...  Obstal  je  in  prijel  Lenko 
za  roke.  Ozrl  se  je  nazaj  na  grad,  in  ves  ta 
šum  in  razsvetljena  okna  se  mu  smejejo 
porogljivo.  Obstala  sta  z  Lenko,  kot  da  ne 
vesta  kam  dalje.  Ribič  Jernej  je  objel  hčer 
menda  prvič  v  življenju  s  tisto  globoko  lju- 
beznijo, ki  tako  pogosto  spi  globoko  v  dnu 
slovenske  kmečke  duše  in  le  ob  prilikah 
pride  na  dan  v  najlepši  obliki.  Oče  in  hči 
sta  stala  osamljena,  vržena  iz  svojega  doma, 
in  ni  ga  bilo  Človeka,  ki  bi  bil  govoril  za  nju. 

Gledal  je  ribič  na  grad,  v  tista  razsvet- 
ljena okna,  slišal  je  veseli  šum,  petje  in 
vpitje.  Vse  je  bilo,  kot  bi  se  smejalo  njemu. 


(KONEC.) 

Vrgli  so  ga  vun,  starega  psa  ga  je  nazval 
gospod,  ker  mu  je  zvesto  služil  in  skrbel 
ter  delal  za  grad.  Ponosno  je  obstal  ribič, 
oči  so  se  mu  zableščale,  zabolele  so  ga 
žilaste  roke,  prsi  so  mu  vztrepetale  v  jezi, 
nekaj  groznega  je  hotelo  priti  iz  ust.  Pre- 
kleti je  hotel  grad  in  gospoda,  pa  ni  mogel ... 

Zapeljali  so  ga,  zapeljali,  je  mislil,  iz- 
pustili so  ga,  pijavke,  in  opojili,  prevarijo 
ga  in  umor^,  ničvredneži,  in  zapodi  ga  po 
svetu  ...  In  ta  misel  ga  je  zabolela,  kot  da 
bi  prodali  dom  njegovemu  sinu,  kjer  je  bil 
nekdaj  on  gospodar. 

Lenka  je  zopet  zajokala.  Prišla  ji  je  cela 
noč  v  spomin,  in  ko  se  je  spomnila  na 
Hansa,  je  zaihtela.  Sovražila  ga  je,  smejala 
se  mu  je,  le  ker  se  je  morala. 

„Pojdiva  domov",  je  govorila  ihtfe... 

Ribiča  je  zabolela  beseda  —  domov. 
Doma  ni  več.  Ribiška  koča  je  bil  njegov  dom, 
in  tam  sedaj  ni  več  doma.  Pobcri  se,  je  rekel 
grajščak,  in  drug  bo  posedel  dom,  kjer  so 
prebivali  dedje,  in  on  mora  čakati  doma 
drugod  med  ljudmi. 

Kam  —  domov  ? . , . 

Pred  njim  je  stala  vsa  bodočnost,  brez 
dela,  brez  doma,  brez  kruha,  z  Lenko,  kot 
da  bo  treba  vse  prositi  pri  dobrih  ljudeh, 
strehe  in  kruha. 

Ozrl  se  je  tja  na  vas.  Mirno  je  spala  vas 
pod  grajskimi  skalami  in  vrh  zvonika  je  že 
pokrila  meglica  bela.  Spomnil  se  je  na  Re- 
muša. 

„K  Remušu  pojdeva",  je  rekel  starec,  in 
težka  je  bila  ta  beseda,  ko  se  je  spomnil, 
da  ne  bo  več  doma  v  ribiški  koči  ob  jezeru. 
Zdelo  se  mu  je,  da  ni  mogoče  iti  dalje  iz 
grada  ...  Šel  bi  nazaj . . .  Prihajal  je  šum  iz 
grada  in  uničil  tako  misel.  Smejali  bi  se  mu 

in  ga  vrgli  še  enkrat  skozi  vrata ...  In  po- 
kazalo se  mu  je  zopet  kot  težke  sanje,  ko 
se  včasih  ni  mogoče  vzbuditi  iz  njih,  in  za- 
plakaia  je  Lenka,  in  videl  je,  da  je  resnica. 

Stopala  sta  počasi  po  skalnati  poti  proti 
dolini.  Tam  za  gradom  je  šumelo  jezero  v 
tihi  noči.  Slišal  se  je  njegov  lahki  šum  in 
šumenje  vode  ob  izlivu,  kjer  so  pravili,  da 
vlada  povodnji  mož. 

„To  sem  zaslužil  na  stare  dni**,  je  go- 
voril ribič  in  pogledal  na  skale  okoli  sebe. 
Črna  noč  je  bila  v  gozdu  med  drevjem,  le 
tupatam  se  je  kaj  zasvetilo,  kadar  je  skozi 
veje  posijal  mesec.  Slišal  je  Lenko,  ki  je 
jokala  za  njim,  in  hotel  se  je  pokazati  mo- 
škega. 

, Pusti  no**,  je  rekel  trdo  in  vdano,  „še 
spomnil  se  bo  te  noči.  K  Remušu  pojdeva. 
Prijatelja  sva  bila,  hišo  ima  in  kamro  lahko 
odstopi.**  Spomnil  se  je  svoje  koče.  Mimo 
bi  šel  zdaj,  ko  je  noč,  in  bi  se  poslovil  od 
nje.  Jutri  bi  ga  videli  ljudje,  in  ljudje  pri- 
voščijo nesrečo,  govori  in  obsojajo  po  svoje 
in  privoščili  bi  mu,  ko  bi  hodil  okoli  svoje 
hiše  in  ne  bi  smel  notri.  In  ko  bi  hotel  jutri 
v  kočo,  ga  lahko  vržejo  vun.  In  tam  v  koči 
počivajo  vsi  lepi  spomini  na  dede -ribiče, 
na  ženo,  na  vse  lepe  čase.  Podobe,  stare 
in  časti  vredne,  so  po  kotih,  križ,  molek... 
Pobral  bi  vse  in  odnesel  seboj,  ker  tuji 
ljudje  ne  spoštujejo  takih  reči.  Pometali  bodo 
skozi  vrata,  morda  v  jezero  . . . 

Pot  je  šla  prav  pod  gradom  in  zavila 
nad  jezero.  Culo  .se  je  šumenje  v  jezeru  na 
tistem  kraju,  kjer  si  vrag  pere  noge.  Megla 
je  plavala  nad  jezerom  in  tam  na  sredi  ni 
bilo  črnega  mesta,  kjer  leta  ptič,  ker  je  pol- 
noč že  proč.  Novo  vpitje  in  šum  se  je  za- 
Čulo  iz  grada,  okna  so  pa  mirno  zrla  v  jasno 
noč,  kakor  da  se  smejejo  črni  noči,  da  ne 
ve,  kaj  se  godi  za  razsvetljenimi  okni . . . 

Starcu-ribiču  se  je  zastudilo.  S  trpko  bo- 
lečino se  je  spomnil  na  vse.  Trdo  je  stopal 
po  poti  proti  vasi  in  noge  so  se  še  šibile, 
kot  od  prestalega  strahu.  Zadaj  je  stopala 
Lenka  in  zdajpazdaj  zajokala.  Težko  je  bilo 
ribiču  vse  to.  Zdelo  se  mu  je  kot  človeku, 
ki   mu   pride   naenkrat  do   tega,   da  mora 

umreti,  ko  bi  najrajši  živel ...  Ne  more  se 
rešiti,  ker  je  smrtna  obsodba  podpisana  in 
morilci  stezajo  roke  po  njem  in  kažejo  na 
mesto,  kjer  ga  čaka  smrt ...  On  bi  si  pa 
še  želel  življenja,  videl  bi  rad  to  in  ono  in 
storil  Še  mnogo.  In  težko  je  v  takem  tre- 
nutku, ko  so  vse  moči  zastonj.  Luna  je  bila 
že  zašla  za  grajske  gozde  in  drevesa  so 
stezala  svoje  strašeče  sence  čez  pot.  Zvezde 
so  že  ugašale  na  sinjebelem  nebu,  kajti  zarja 
je  vstajala  nad  gorami.  Megla  je  šla  z  je- 
zera. Molč^  sta  stopala  po  kameniti  poti  in 
njiju  trdi  koraki  so  odmevali  v  noč,  le  zdaj- 
pazdaj je  kak  vzdih  pretrgal  njiju  molčanje... 
Čudno  jutro  je  bilo  to,  lepo  jutro  po  taki 
noči.  Šel  bi  k  jezeru,  je  pomislil  ribič  Jer- 
nej. Kadar  je  lovil  ob  potoku  v  jezeru, 
je  vstajal  zgodaj.  Krasno  je  bilo  v  takih 
jutrih  na  jezeru.  Tiha  jutranja  sapa  igra  po 
njem  in  čudovito  lepo  je  v  prvem  solncu... 
Veter  je  zavel  močneje  in  drevesa  so 
pripognila  vrhove.  Jezero  je  zašumelo,  kot 
da  šumi  jezno  pesem.  Ozrl  se  je  ribič  ha 
jezero,  kot  da  bi  se  poslovil  od  njega.  K 
jezeru  ne  bo  smel,  ljudje  bi  ga  videli  in  bi 
se  mu  smejali.  Zagledal  se  je  v  jezero  in 
obstal.  Tam  je  ležalo  njegovo  življenje  z 
vsemi  spomini  v  koči  ob  jezeru.  Vsi  lepi 
časi  s  sanjami  in  nadami  so  tam.  In  zakaj 
je  tako,  kot  da  je  vse  proč  in  je  usojeno 
živeti  brez  tega?  Ozrl  se  je  nazaj  na  grad. 
Okna  so  bila  temna  in  šum  je  utihnil,  le  še 
par  nizkih  okenc  je  gledalo  daleč  po  dolini. 
Vas  je  ležala  tam.  In  ribič  je  stopal  s  težkimi 
koraki  proti  vasi  po  kameniti  poti,  za  njim 
pa  je  šumelo  jezero,  kot  da  mu  šumi  v 
slovo,  ali  pa  —  kot  da  ga  vabi  k  sebi.  . 


Takrat  torej  se  je  ženil  mladi  gospod  in 
se  je  tako  izpremenilo.  Drugi  dan  so  našli 
pred  ribiško  kočo  pohištvo  ribiča  Jerneja 
na  kupu.  Prišli  so  sosedje,  naložili  so  na 
voz  in  odpeljali  k  Remušu  . . . 

Po  vasi  je  zašumelo,  kot  zašumi  vselej 
med  vaščani,  kadar  se  izve  imenitna  novica 
ali  pa  pride  na  dan  sladka  ljubezenska  skriv- 
nost.  Vsi   so   govorili   o  ribiču  Jerneju,  in 

starca  je  bilo  sram.  Osramočena,  ponižana 
so  bila  njegova  stara  leta.  Mnogo  dedov  je 
preslužilo  celo  življenje  v  gradu,  zvesti  so 
bili  in  pokorni,  on  pa  je  na  stara  leta  osra- 
motil celo  rodovino.  Sedel  je  starec -ribič 
pri  Remušu  v  koči  in  premišljal  vse  to. 
Težke  so  bile  misli  in  obtežile  so  njegova 
stara  leta,  kot  bi  na  njih  ležalo  težko  breme. 
Pripognjeno  je  stopal  starec  po  vasi  in  ni 
mu  bilo  nikjer  obstanka.  Zdelo  se  mu  je, 
da  povsod  kažejo  za  njim,  češ  da  se  ne  zna 
pokoriti  gospodarju,  ugovarja  mu,  da  ga 
zapodi  iz  službe.  Ljudje  govori  radi  tako 
in  kažejo  s  prsti  za  vsakim,  sodijo  po  tem, 
kar  vidijo,  in  so  hudobni . . .  Videli  so  ga 
zvečer  sedeti  daleč  kje  na  visokem  obronku, 
če  se  je  od  tam  videlo  na  jezero.  Sedel  je 
tam  mirno  in  gledal  na  jezero,  kjer  je  pla- 
vala kaka  ladjica.  Tam  je  stala  ribiška  koča, 
jez  je  bil  tam,  in  čudnolepo  je  zvečer  jezero, 
ko  se  zlati  nemirno  valovje,  in  srečen,  kdor 
more  ob  njem  ali  na  njem  poslušati  tisto 
hrepenjenja  polno  pesem  valovečih  se  valov, 
ko  šumi  veter  v  njih.  In  ribič  Jernej  je  živel 
nekdaj  o  tem  in  vsi  lepi  spomini  so  bili  o 
tem:  kako  je  peljal  Aleno  —  takrat  je  bila 
dekle,  lepa,  rdeča  in  živa  —  peljal  jo  je  čez 
jezero,  in  ko  sta  bila  na  sredi,  jo  je  bilo 
sram,  ko  je  rekel,  da  jo  ima  rad,  ker  je  tudi 
ona  rada  imela  njega.. .  In  dovolil  je  grajski 
gospod,  in  sta  se  vzela...  In  ko  bi  šel  zdaj 
ob  jezeru,  bi  ljudje  govorili:  Kako  hodi  nazaj 
in  se  ponuja;  prej  se  je  objedel  kruha  in 
se  prevzel.  Tako  bi  govorili,  zato  ni  hodil 
k  jezeru  in  ga  je  gledal  zvečer  oddaleč,  in 
zdelo  se  mu  je,  da  sliši  njegovo  mamljivo 
šumenje,  polno  hrepenenja  po  sreči  . . . 

Govoril  je  malo.  S  kom  naj  govori  ?  Ne 
vidiš  ljudem  v  srce.  Govori  lahko  lepo  in 
v  srcu  imajo  grde,  nevoščljive  misli.  Jezili 
bi  se  nad  grajskega  gospoda,  pa  bi  si  mislili : 
Prav  ti  je,  drugič  pa  molči .  . .  Tudi  v  gradu 
se  je  škodoželjno  smejala  pijana  družina  in 
tisti  smeh  in  šum  tiste  grozne  noči  ni  šel 
starcu  iz  glave.  Zato  se  je  bal  ljudi  in  se 
jih  izogibal,  kjer  so  govorili,  da  ne  bi  slišal, 
če  govori  o  njem  in  o  njegovi  hčeri.  Zato 
so  bili  kot   zastrupljeni   vsi  ti  dnevi,  ko  se 


sanja  od  lepih  nekdanjih  dni,  ko  je  plul  po 
jezeru  nad  tistim  tihim  šumenjem,  in  je  zdaj 
spomin  grenek  in  neprijeten,  da  zaboli  v 
srcu.  Glava  je  lezla  na  prsi,  koža  se  je  gu- 
bančila,  lasje  so  se  posivili.  Ob  jezeru  bi 
bila  zanj  tolažba,  a  k  jezeru  ne  sme,  smejali 
bi  se  mu.  Srečal  bi  še  mogoče  tam  Hansa 
in  ne  bi  prenesel  oponašajočega  pogleda 
ponosnega  tujca,  ki  bi  ga  zasmehoval  in 
zaničeval.  Včasih  se  je  zagledal  v  grad,  ko 
je  za  grad  zapadala  večerna  zarja  in  zabolelo 
ga  je  pri  duši.  Spomnil  se  je  tistega  večera, 
ko  ga  je  gospodar  zavrgel  in  osramotil, 
njega,  najzvestejšega  hlapca.  Bil  je  gospodar 
pijan,  zmoten  od  družbe  in  prevelikega  ve- 
selja, in  ni  videl,  da  žali  starca...  Kot  sanja 
se  je  vse  ponovilo  pred  njim  zvečer:  noč, 
vesela  družba,  tisti  pijani  pogledi,  krik  in 
vpitje,  pijani  hlapci,  ki  vsi  kažejo  na  njega, 
smejejo  se  in  vpijejo,  pret6  s  pestmi  in  ga 
mečejo  vun.  In  on  je  bil  zvest  in  so  ga  za- 
vrgli tako  in  mu  vzeli  čast  in  srečo  in  ob- 
težili  so  mu  stara  leta,  da  hodi  v  njih,  kot 
bi  hodil  pod  bremenom.  In  zapekli  so  ga 
ti  spomini  in  v  srcu  je  zatrepetalo . . .  Srečal 
je  včasih  grajsko  kočijo ;  dva  konja  sta  drvila 
spredaj  in  v  kočiji  je  sedel  mladi  gospod 
z  gospo,  in  oba  sta  se  smejala,  in  gospod 
je  kadil  smodke  in  sedel  je  ponosno  in  samo- 
zavestno. Videl  jih  je  ribič  Jernej  zdaleka 
in  se  izognil  na  daleč,  da  ga  ne  bi  videli, 
da  ga  ne  bi  spoznali  in  bi  rekli :  Glejte, 
kako  se  je  izpremenil,  kar  ne  j6  grajskega 
kruha  —  in  morda  bi  se  mu  smejali  in  bi 
doživel  v  starih  letih  novega  zaničevanja, 
ker  je  bil  zvest.  Ej,  najbrže  je  že  pozabil, 
kaj  je  storil,  je  pomislil  starec,  morda  niti 
ne  ve  .  .  .  In  težka  je  bila  ta  misel:  Stari 
gospod  ga  je  najbolje  poznal  iz  vseh  pod- 
ložnih in  je  cenil  njegovo  delo,  mladi  bi 
ga  pa  pozabil  in  niti  nočo  vedeti,  da  mu  je 
bil  zvest. 

Včasih  je  sedel  zvečer  pred  RemuŠevo 
kočo.  Če  je  bil  večer  miren,  se  je  slišalo 
jezero,  kako  šumi.  Zgodilo  se  je,  da  je  prišel 
Hans  po  vasi.  Prišel  je  kot  je  hodil  vedno: 
zmagovito,  samozavestno,  ponosno,  izziva- 
joče, ošabno.  Velik  šop  se  mu  je  zibal  na 

klobuku  in  nasmihal  se  je  na  levo  in  desno, 
če  je  videl  tam  dekleta.  Če  so  šli  mimo 
kmetje  peš  ali  na  vozeh  s  polja  in  ga  po- 
zdravljali, je  prezirljivo  zrl  nanje.  Dekleta 
so  se  poskrila  pred  njim  za  vezne  duri  ali 
v  hišo,  in  je  vpil  za  njimi  tuje  besede.  In 
ko  je  prišel  do  RemuŠeve  koče,  je  stopil  k 
oknu,  potrkal  je  in  zaklical  v  hišo:  Lenka! 
In  šel  je  s  krohotom  naprej  ter  se  oziral, 
če  gledajo  za  njim.  Ribič  Jernej  je  sedel 
mirno,  če  ga  je  videl.  Preziral  je  tega  člo- 
veka, kajti  slabo  so  ljudje  govorili  o  njem, 
pravili  so,  da  gospoda  goljufa,  in  zato  ga 
je  ribič  preziral.  Tujec  je  bil  in  zato  po- 
nosen in  oblasten,  kot  so  lahko  ponosni 
tujci,  da  imajo  oblast  na  tuji  zemlji.  Zaho- 
telo se  je  ribiču  Jerneju,  da  bi  imel  mlade, 
močne  roke  in  mladeniško  lahkomiselnost, 
pa  bi  prijel  Hansa,  ker  se  upa  stopiti  k 
oknu  in  zaklicati:  Lenka.  Zato  bi  ga  hotel 
prijeti  z  močnimi  rokami...  A  starcu  so  taka 
leta  minila.  Mislil  je  včasih  tako,  da  se  izide, 
kot  si  želi.  Prišel  je  včasih  Janez  iz  P6dolja, 
ko  sta  kosila  ob  jezeru.  Močan  je  bil  in  ju- 
naški in  z  Lenko  sta  se  razumela  Ko  bi  bil 
gospod  dober,  naredil  bi  ga  za  ribiča,  in 
Lenka  bi  ostala  v  koči,  in  rod  bi  ostal.  Pride 
še  včasih  Janez  iz  Podolja,  a  na  jezero  ne 
gre.  Ustavi  se  pri  ribiču  in  z  Lenko  rad 
govori,  pa  ona  je  kot  beračica,  nima  niti 
koče  in  skrinjo  ima  prazno. 

Tako  so  tekla  leta  ...  In  prišlo  je  z  leti 
tisto,  kar  so  pravili  ljudje.  Nekoč  je  nastalo 
čudno  na  vasi,  ljudje  so  govorili  o  grajskih 
in  kazali  na  grad. 

„Orad  je  prodan",  so  govorili,  „grad  in 
jezero.  Dolgovi,  sami  dolgovi  so  bili .  .  . 
Ni  znal  živeti  in  šlo  je  vse  ,  .  ." 

Ribič  Jernej  je  poslušal  take  govorice  in 
težko  mu  je  bilo.  Njegov  rod  je  služil  temu 
gradu  in  zdaj  bodo  tam  tuji  ljudje.  Spomnil 
se  je  starega  gospoda,  ki  je  bil  dober  mož. 

Vjeli  so  ga  v  mreže,  je  pomislil,  za- 
pravili so  mu  in  zdaj  so  ga  zapustili .  .  . 
In  zdelo  se  mu  je,  da  je  padlo  težko  breme 
z  duše  .  .  ,  Nekega  dne  potem  so  povedali, 
da  je  grad  prazen,  da  so  se  grajski  odpe- 
ljali in  da  pride  kmalu  nov  gospodar. 


Niti  blizu  ni  prišel,  je  pomislil  ribič 
Jernej,  niti  me  ni  k  sebi  pozval  in  videla 
se  ne  bova  več.  Zdelo  se  mu  je,  da  bi  se 
morala  videti  in  govoriti.  Govoriti  bi  mo- 
rala, da  bi  mu  povedal  o  svoji  nezasluženi 
nesreči.  Zavrgel  ga  je  bil,  in  onTni  bil  kriv. 
Zjokal  bi  se  nad  svojo  nesrečo  in  povedal 
bi,  kaj  je  trpel,  da  se  je  tako  zgodilo  ž 
njim.  In  zdaj,  ko  je  gospoda  zadela  nesreča, 
bi  gospod  uvidel,  da  mu  je  delal  krivico 
In  zadosti  bi  bilo:  veseli  bi  bili  njegovi  stari 
dnevi,  nihče  ne  bi  mislil  slabo  o  njem,  in 
gospod  bi  vedel,  da  ni  bil  on  kriv  . . .  Tako 
pa  ni  bilo  gospoda  in  nista  govorila,  ko  se 
morda  nič  več  ne  vidita,  in  gospoda  ne 
boli,  da  mu  je  delal  krivico  in  uničil  srečo 
in  čast  starca  ter  mu  s  težkim  bremenom 
obtežil  stare  dni.  Težko  je  živeti,  ako  ni 
človek  z  vsemi  dober  in  je  morda  kje  v- 
srcu  sovražna  misel  do  njega.  To  je  bilo 
starcu  kot  težko  breme  ...  In  veril  bi  celi 
svet,  naj  mu  dk  nazaj  prejšnjo  srečo,  ko 
je  bil  dober  s  celim  svetom.  In  gospod 
kot  da  ni  spoznal  .  .  .  Gotovo  še  zdaj  misli 
nesrečnež  po  svoje.  Morda  se  še  nikdar 
več  spomnil  ni  na  ribiča.  Morda  še  pomislil 
ni  nikdar,  da  je  uničil  srečo  starca,  ki  mu 
je  bil  bolj  vdan  kot  vsi  hlapci,  ki  so  stali 
okoli  njega,  molili  mu  kozarce  pred  obraz 
in  jih  praznili  na  njegovo  zdravje.  In  on  je 
stal  med  njimi  in  se  mu  je  dobro  zdelo,|i» 
ker  jih  ni  poznal,  njega  pa  je  zavrgel,  zve- 
stega starca  .  .  .  Kaka  sreča  bi  bila  zdaj. 
On  bi  bil  ribič  in  bi  umrl  kot  ribič,  in  nihče 
ne  bi  mogel  bf^.ade  govoriti  o  njem.  Veslal 
bi  dan  za  dnem  po  jezeru,  in  jezero  bi  šu- 
melo, pluskali  bi  valovi  ob  čoln  in  pod  vodo 
bi  švigale  ribe  ...  V  koči  bi  gospodinjila 
Lenka,  bila  bi  kot  je  roža  ob  jezeru,  in 
kadar  bi  kosil  ob  jezeru,  bi  prišel  Janez  iz 
Pčdolja,  in  dobro  bi  se  razumeli.  Če  bi  ope- 
šale moči,  bi  ostal  Janez  pri  njem,  in  če  bi 
bil  gospod  dober,  bi  ga  pustil  za  ribiča  in 
vzela  bi  se  z  Lenko,  ker  se  razumeta,  in 
rod  bi  ostal.  Srečno  bi  se  živelo  tako  in 
bogve  kaki  dnevi  bi  prišli,  ko  bi  vozil  čoln 
ob  kraju  jezera  kot  star  ribič,  in  bi  vozil  še 
kaj  seboj  v  čolnu,  kar  bi  komaj  moglo  kli- 

38* 


Digitized  by 


Google 


596 


cati  njegovo  ime  . .  .  Bilo  bi  kot  odmev  na 
tiste  srečne  dni,  ko  sta  se  peljala  z  Aleno 
čez  jezero  in  je  bil  lep  večer .  .  .  Ponav- 
ljale so  se  take  misli  in  starec  je  živel  v 
njih.  In  prišlo  je  na  um,  da  je  grad  prodan 
in  je  gospčda  odšla  .  .  .  Tuji  ljudje  bodo 
v  gradu  in  vse  je  kot  pokopano  .  .  . 

Ribič  Jernej  je  šel  po  vasi  in  misli  na 
to,  na  tako  srečo.  Zibal  bi  se  čoln,  šumelo 
bi  jezero,  valovi  bi  pluskali.  Sami  srečni, 
veseli  obrazi  so  v  čolnu:  Lenka,  Janez  in 
kdove  kaj  še  .  .  .  In  krasni  spomini  so  v 
večeru  in  sede  z  njim  v  Čolnu,  in  lahko  bi 
šel  čoln  naprej;  vsi  bi  se  čudili  dedovi  moči, 
ko  bi  tako  lahkotno  veslal  s  težkimi  vesli, 
tako  lahkotno,  kot  bi  se  igral,  kot  bi  bil 
star  dvajset  let .  .  .  Celo  življenje  je  bil  na 
jezeru  in  roke  so  vajene  vesla  .  .  . 

In  ribič  je  šel  po  poti  skozi  vas  in  delal 
z  rokami,  kot  da  vesla,  in  pred  očmi  so 
mu  igrale  čudno  lepe  sanje  z  lepimi,  mam- 
ljivimi slikami,  kot  da  je  vse  res  .  .  . 

Otroci  so  ga  spremljali  in  se  mu  sme- 
jali. In  on  jih  je  gledal  in  se  tudi  smejal 
tem  srečnim,  veselim  obrazom,  in  zdelo  se 
mu  je,  da  so  to  tisti  njegovi  srečni,  in  ga 
občudujejo,  kako  lahkotno  vesla,  da  leti 
čoln  nad  jezerskimi  valovi  kot  ptica  beži 
v  zraku,  kot  riba  šviga  pod  vodo. 

Vaščani  so  stali  na  pragih  in  rekli:  „Meša 
se  mu,  ribiču  Jerneju  se  je  zmešalo ..." 
Matere  so  klicale  otroke  domov . . . 

In  ko  se  je  ribič  zavedel,  ga  je  bilo  sram, 
zmigal  je  z  glavo,  kot  da  je  mislil  nekaj  na- 
pačnega, in  sram  ga  je  bilo,  da  so  ga  vi- 
deli ljudje;  vrnil  se  je  za  vasjo  domov  in 
ni  vedel,  kako  je  vse  to  prišlo.  Čutil  je, 
kako  je  prišla  neka  težka  misel  in  ga  vzbu- 
dila iz  lepih  sanj ...  In  to  se  je  ponavljalo, 
da  so  prišli  taki  večeri,  da  se  mu  je  zdelo, 
da  vesla.  Če  so  ga  poklicali  po  imenu,  se 
je  vzbudil  in  se  zavedel  ter  ga  je  bilo  sram. 
Sedel  je  zamišljen  pred  Remuševo  kočo,  mislil 
je  in  mislil,  in  prišle  so  nazadnje  tiste  sanje, 
vstal  je  in  začel  veslati.  Včasih  je  začul  za 
seboj  Lenkin  jok  in  se  je  takoj  vzbudil,  kot 
da  se  je  spomnil  na  nekaj  strašnega;  oči 
so  mu  bile   divje   in    motne.    In   ni    mogel 


vedeti  ribič,  kaj  hodi  to  k  njemu,  te  prazne 
sanje,  da  ga  zmotijo  in  se  mu  smeja  cela 
vas.  Zakaj  hodi  in  ga  zmoti,  omami,  in  gre 
za  sanjami,  in  ko  se  vzbudi,  je  tako  strašno 
v  duši,  kot  bi  nekaj  odmevalo  po  praznih 
prostorih.  In  v  resnih  trenutkih  mu  je  bilo 
hudo,  da  hodijo  te  sanje  k  njemu  in  ga 
mešajo  in  si  ne  more  pomagati . . . 

Na  šentjernejski  večer  sta  šla  ribič  Jernej 
in  stric  Remuš  v  krčmo  na  vino.  Predgod- 
nica  je  bila,  in  vsak  pije  takrat  na  zdravje 
prijatelja.  Pila  sta  starca  in  postala  vesela. 
Vino  je  objelo  srce  in  glava  je  bila  kot 
polna  veselja ... 

„Nemška  gospoda  je  že  tu**,  so  govo- 
rili pivci  v  krčmi.  Slišala  sta  to  ribič  Jernej 
in  stric  Remuš,  a  bilo  fe  vino  na  mizi  in 
vesela  sta  bila.  In  ko  je  bilo  že  mehko 
pri  srcu  in  je  bila  glava  polna  radosti,  ho- 
tele so  besede  ljubezni  iz  srca.  Zasolzil  se 
je  stric  Remuš  in  rekel: 

„Bog  ti  daj  srečo,  Jernej,  pozabi  vse, 
pa  do  smrti  imava  oba,  kar  imam;  glej,  da 
sem  ti  brat  in  imam  te  rajši  kot  rodnega 
brata. "^  In  obrisal  si  je  solze  iz  oči. 

Inako  se  je  storilo  ribiču  Jerneju,  da  ima 
takega  prijatelja,  in  tudi  njega  je  posilil  jok. 
Mehka  je  kmečka  duša  in  večkrat  z  jokom 
odkrito  pove,  kar  se  ne  more  v  nerodni 
besedi . . .  Tako  sta  pila. 

Večer  je  bil  teman  in  v  krčmi  so  priž- 
gali luč.  Parkrat  je  še  pokimal  stric  Remuš 
in  zaspal  je  za  mizo.  Ribič  Jernej  je  šel  vun, 
da  bi  pogledal  šentjernejsko  noč.  In  ko  je 
stopil  vun,  je  bilo  tema  in  iz  daljave  se  je 
culo  šumenje  jezera.  Pomislil  je  in  šel . . . 
Počasi  je  stopal  po  poti  In  veslal.  Noč  je 
bila  temna  in  po  hišah  so  bile  luči.  Šel  je 
ribič  po  temni,  trdi  poti,  in  vse  bliže  je  pri- 
hajalo šumenje  jezera.  Vabljivo  je  bilo  in 
mamljivo.  Šumi  ob  čoln,  pluskajo  valovi, 
veter  vleče  nasproti,  no,  on  vesla  močno^ 
in  čoln  gre  dalje;  nerad  gre,  ker  vleče  na- 
sproten veter.  A  iti  mora,  ker  on,  stari  ribič, 
vesla,  kot  bi  si  igral.  Valovi  pluskajo,  veter 
vleče  ...  In  ribič  vesla,  vesla  in  gre  dalje, 
bolj  in  bolj  šumi  jezero,  kot  bi  se  bližala 
nevihta . . .  Silnejši  postaja  veter,  no,  ribiču 

se  ne  ustavi  čoln.  Vajen  je  vžsel  in  vesli 
Icot  bi  si  igral;  če  niso  valovi  prehudi  in 
če  ne  vleče  nasproten  veter,  gre  čoln  po 
gladini,  kot  ptica  beži  v  zraku,  kot  riba 
šviga  po  vodi . . . 

Tako  je  prišel  ribič  Jernej  k  jezeru.  Pri- 
jetno-veselo  mu  je  bilo  pri  srcu,  da  bi  zapel 
od  radosti.  Dolgo,  dolgo  že  ni  bil  tu.  Večer 
je  bil  teman  in  nekaj  hinavskega  je  bilo  v 
tej  temi,  podobno  potuhnjenemu  tatu.  Iznad 
gor  so  letele  megle,  kot  bi  se  podile  ča- 
rovnice. Zašel  je  starec  k  jezeru,  da  ni  vedel 
ne  kdaj  ne  kako.  Pot  ga  je  zanesla,  in  je- 
zero je  naenkrat  zašumelo  ob  poti  in  tako 
lepo  je  zašumelo.  Posmejal  se  je  ribič  in 
veselo  je  bilo  pri  srcu,  da  bi  zapel  od  ra- 
dosti. Ob  daljnih  vrhovih  so  se  spuščali 
oblaki  z  neba  in  se  bolj  in  bolj  plazili  ob 
zemlji  in  prihajali  bliže,  kot  da  bi  hoteli 
nekaj  zakriti.  Okoli  jezera  je  bilo  prazno, 
kakor  vselej,  kadar  se  je  bližala  noč  z  ne- 
vihto. Ribič  Jernej  je  to  vedel.  Vselej  je  bil 
pripel  čolne  močneje,  varneje.  Nemirno  je 
bilo  valovje.  Po  vrhovih  dreves  okoli  jezera 
je  šumel  nemiren  veter,  kot  bi  strašilo  v 
noči,  in  valovje  je  postalo  nemirno,  kot  tre- 
peta nekaj  v  prsih,  kadar  je  srce  v  strahu 
in  je  čas  nevaren. 

Jezero  je  ležalo  v  kotlini  mirno,  kot  da 
je  pripravljeno  na  črno  noč.  Ob  jezeru  ni 
bilo  luči,  le  valovi  so  se  nekako  svetlikali 
pod  mračnim  nebom.  Tam  za  jezerom  daleč 
so  se  svetile  luči  iz  koč  po  vaseh. 

Ribič  Jernej  je  obstal  ob  jezeru.  Zdelo 
se  mu  je,  da  je  čakalo  nanj,  kot  čaka  dom 
na  svojega  gospodarja,  in  je  prazno  v  domu, 
če  ni  gospodarja,  kot  si  je  mislil  on  jezero 
prazno  brez  njega  . . .  Obstal  je  in  poslušal, 
kot  da  je  stopil  na  prepovedan,  svet  kraj... 
Ozrl  se  je  in  vse  je  bilo  tiho.  Na  oni  strani 
nekje  stoji  ribiška  koča,  pa  se  ne  vidi,  ker 
je  tema.  Za  gorami  se  je  zabliskalo,  in  je- 
zero se  je  zasvetilo  v  blisku,  potem  pa  je 
nastala  tema,  da  se  ni  videlo  nič,  samo 
močnejše  šumenje  je  šlo  po  tej  temi  in  va- 
lovi so  pluskali  ob  pot . . .  Stopil  je  ribič 
Jernej  dalje  in  obstal.  Zdel  se  je  sam  sebi 
kot  tat,  ki  prileze  v  svetišče  biserov  krast... 


Tema  je,  in  prav  je,  da  je  tema,  kajti  v  njej 
so  spomini  kot  v  bregovih,  in  ljudje  ne 
vidijo  v  temi,  da  bi  govorili  jutri  po  vasi, 
da  je  bil  ribič  Jernej  ob  jezeru,  ker  bi  se 
rad  vsilil  v  službo  pri  novem  gospodarju... 
Veter  je  močneje  zavil  in  je  razburil  valove 
in  valovi  so  plusknili  čez  pot  kot  v  po- 
zdrav svojemu  nekdanjemu  gospodarju,  ka- 
kor da  bi  govorili,  so  pluskali:  Čakali  smo 
nate,  ko  si  odšel  brez  slovesa,  in  prazno 
je  bilo,  ko  te  ni  bilo,  gospodar  naš  . . .  Pridi 
k  nam,  gospodar,  kot  mil  gost  pridi,  in 
pluj  čez  nas  in  poslušaj,  kako  pesem  po- 
jemo od  davnih  dni,  kot  bi  jo  slišal  na  lepo 
okrašeni  poti,  ki  pelje  v  deželo  sreče . . . 
Pridi  in  poglej,  kako  se  igramo,  kako  se 
pretepljemo  z  vetrovi  in  se  smejemo  vsemu, 
kar  je  pod  nami.  Nekaj  globokega  je  tam 
in  glasovi  prihajajo  od  tam,  hrepeneči,  želje 
budeči ...  In  kdor  jih  posluša,  ga  omamijo 
in  izvabijo.  Mi  pa  se  igramo  in  se  smejemo. 
Ti  pa  pridi  in  gospoduj,  krmari,  vozi . . . 
Ribič  Jernej  se  ni  več  bal  in  je  poslušal, 
kot  da  bi  hotel  še  slišati  te  glasove,  tako 
vabeče,  prijazne.  Tu  je  njegov  dom,  ki  ga 
je  nekoč  zapustil,  tu  je  on  gospodar,  in 
prazno  je  bilo  ter  dolgočasno,  ko  ni  bilo 
gospodarja . . .  Smeh  je  silil  na  obraz,  kajti 
vesele  misli  o  zvestobi  so  bile  v  srcu.  Ljudje 
so  nezvesti  in  ne  ved6  nič  o  zvestobi,  tudi 
poznati  je  nočejo.  Lepa  je  zelo,  kot  je  vse 
lepo,  kar  je  redko  kakor  čednost. 

Šumelo  je  jezero  in  pluskalo  ob  pot  z 
valovi  in  veter  je  vel . . .  In  ribiču  se  je 
zazdelo,  da  vesla  nad  valovi  proti  vetru . . . 
Lahko  se  ziblje  čoln  in  veter  hoče  kljubo- 
vati, pa  valovi  gredč  proti  vetru  in  nes6 
čoln  in  se  smejejo  vetru  ter  se  igrajo  z 
njim.  »Tako,  tako,  kaj  ne",  je  govoril  va- 
lovom in  veslal  po  zraku  in  bilo  mu  je 
milo  in  prijetno,  da  bi  ostal  za  vselej  na 
teh  valovih  ...  In  valovi  so  zapluskali  ob 
pot  in  pomočilo  je  ribiča,  kot  bi  bili  plusk- 
nili čez  čoln,  in  veter  je  zavel,  kot  da  plove 
čoln  ...  In  v  vsem  šumenju  se  je  oglašalo: 
Naprej,  naprej . . .  Blisk  je  pretrgal  temo  in 
zasvetilo  se  je  jezero,  kot  bi  bilo  goreče... 
Tam    na  sredi  je   bilo  videti   temno  mesto. 

Opolnoči  leta  tam  črn  ptič,  ker  je  že  jezero 
tam  požrlo  hudobnega  grajščaka  —  se  je 
spomnil  ribič.  Zagrmeio  je  za  gorami  in 
potem  je  bila  tišina.  Tam  v  kotu  šumi  je- 
zero najbolj;  vrag  si  pere  tam  noge  in  se 
igra  z  vodo.  Mrtvo  je  bilo  tisto  mesto ;  kaj 
ne  bo  mrtvo,  ko  si  tam  vrag  pere  noge... 
Starec  je  začutil  v  sebi  mlado  moč.  Kje  so 
časi,  ko  je  bil  star.  Močna  je  roka,  kot  spo- 
čita, udelana,  da  bi  šel  naravnost  čez  tisto 
črno  mesto  tja  do  jeza  in  čez  kot,  kjer  si 
vrag  pere  noge,  če  bi  prav  da  bi  videl 
vraga,  ne  bal  bi  se  ga,  ker  je  on  gospodar 
na  jezeru,  in  so  valovi  veseli,  da  je  on  go- 
spodar. 

Šel  je  dalje  in  veslal  z  rokami  po  zraku. 
Okrog  je  bila  padla  noč,  črna  in  zlobna,  in 
jezero  se  je  svetilo  v  nji  kot  sovražno  oko, 
kot  oko  hudobne  čarovnice,  ki  bi  žarelo  v 
čudnem,  mamljivem  veselju,  škodoželjnosti. 
Zagledal  se  je  ribič  v  jezero  in  zdelo  se 
mu  je,  da  leži  nekaj  velikega  v  njem,  in  vse 
to  je  njegovo  . . .  Daleč  tam  od  srede  so 
se  privalili  valovi  h  kraju,  da  pozdravijo 
svojega  gospodarja,  pridejo  do  kraja  in  ga 
pozdravijo  drug  za  drugim  in  se  od  samega 
veselja  zaleti  ob  breg,  kot  bi  hoteli  k  njemu, 
prav  k  njemu,  da  bi  ga  objeli.  Kot  od  hre- 
penjcnja  se  razbijejo  na  bregu,  kot  od  ne- 
jevolje, da  ne  morejo  k  ribiču -gospodarju, 
in  izginejo  v  globočini,  kot  da  jih  je  sram, 
da  morajo  biti  pod  bregom  in  ne  morejo 
k  njemu,  razbijejo  se,  kot  da  je  zanje  živ- 
ljenje brez  pomena,  ko  ne  morejo  k  ribiču, 
in  izginejo,  da  dajo  prostora  drugim,  ki 
hitč  v  celih  vrstah  tam  od  temne  srede  h 
kraju,  hit6  bolj  in  bolj,  kot  da  hot6  biti 
prvi  in  jim  je  žal,  da  so  zamudili,  hit6  va- 
lovi, cela  večnost,  kot  da  jim  ni  konca  in 
se  razbijajo  ob  bregu  od  hrepenjenja  po 
ribiču  -  gospodarju.  Hit6  dalje  in  dalje, 
vedno  hitreje,  vedno  bliže,  tep6  se  po  poti, 
kdo  prehiti  drugega,  pokopujejo  drug  dru- 
gega —  nevoščljivci  —  in  bež6  drug  čez 
drugega,  da  bi  bili  prej  pri  kraju,  in  hitž 
vedno  novi  brez  konca  in  kraja  kot  bi  šli 
iz  večnosti,  iz  neznanih  krajev  soinčno-lepih 
spominov  . .. 


In  starec-ribič  jim  kima,  pozdravlja  jih, 
smeje  se  jim,  prijazno  kot  dober  gospodar 
družini,  se  smeje  in  jim  govori:  Valčki,  valčki, 
zvesti  moji . . . 

Pomislil  je  in  ga  je  stresnilo.  Obstal  je 
pri  teh  mislih,  kot  bi  se  hotel  nečesa  spom- 
niti. Zvesti ...  Kaj  je  to?  Zakaj  nastaja  tak 
neprijeten  šum,  da  je  v  srcu  neprijetno  I... 
Kako  je  to?  Kdaj  je  to  bilo?...  Ali  je  bilo?... 
Sanje  so  bile  neprijetne . . .  Nič,  glej  spo- 
mini gredč  čez  valove,  lepi,  sladko  se  smeh- 
ljajoči .  .  .  Koča  stoji  ob  jezeru  in  čoln 
ob  njej  .  .  .  Lenka  sedi  v  njem  z  Jane- 
zom ....  Lenka  pestuje,  Janez  vesla. 
Zakaj  ne  pustž  njemu? . . .  Ali  ni  močan, 
kot  bi  bil  mlad?  Zakaj  je  Janez  tako  izpre- 
menil  obraz,  da  je  tuj  in  vendar  znan?  Kdo 
je  ta  tujec  pri  Lenki?  Nič  ni.  On  se  pelja 
z  Aleno  po  jezeru,  lep  večer  je,  in  ona 
zardeva ...  In  prihaja  čoln  bliže  in  on  se 
mu  bliža.  Zakaj?  Kdo  sedi  tam  poleg  Alene, 
ta  mrtvaški  obraz?  In  zakaj  je  ona  vesela 
in  se  smeje?  Kaka  neumnost.  Ali  ne  stoji 
koča  ob  jezeru?  No,  stoji ...  In  on  vesla 
po  jezeru,  igra  se  z  vSsli,  in  čoln  leti,  kot 
ptič  po  zraku  beži,  kot  riba  Šviga  po  vodi. 

In  gre  ribič  dalje  in  vesla . . . 

Nove  vrste  valov  letž  na  breg  in  on  jih 
pozdravlja  prijazno  in  se  jim  smeje  . . .  • 

Oblaki  so  se  bili  spustili  medtem  na 
jezero  in  izginile  so  lučce  vasi  v  daljavi  in 
veter  je  zavil  in  prinesel  dež . . .  Vznemi- 
rilo se  je  jezero  in  slišalo  se  je  šumenje 
dežja,  ko  so  kaplje  padale  v  vodo.  Svetli- 
kala se  je  pri  tem  površina,  kot  bi  nebo 
vsipalo  srebrne  kaplje  na  ploščo  in  bi  se 
razbijale,  tako  se  je  svetlikalo  . . .  Ej  boga- 
stvo lepo!...  Zasvetilo  se  je  v  blesku  in 
vse  je  bilo  pozlačeno . . .  Ob  bregu  se  je 
zazibal  majhen  Čoln;  valovi  so  ga  metali  na 
breg  in  so  ga  zopet  vzeli  seboj  ter  se  igrali 
z  njim  kot  z  igračo.  Dež  je  lil.  „Domovje 
treba  domov,  ljubljenci,  vidim,  da  moram 
iti  domov,  k  Lenki ..."  In  stopil  je  v  čoln 
in  stoj6  je  veslal  s  praznimi  rokami.  Mogel 
je  tako  veslati,  ker  je  bil  navajen,  saj  je  bil 
celo  življenje  ribič.  In  valovi  so  lokavo  od- 
nesli  čoln  z  ribičem   seboj,   odnesli  so  ga 

od  kraja,  veseli,  da  so  dobili  svojega  go- 
spodarja, in  nesli  so  ga  zmagovito  ponosno, 
kot  da  nes6  zvesti  podložnikl  svojega  go- 
spodarja v  ovenčan  grad,  kjer  ga  čaka  go- 
stija . . .  Nesli  so  čoln  in  od  veselja  so  rjuli 
okoli  njega  na  vseh  straneh  in  se  zaganjali 
vanj  in  padali  so  v  čoln  in  se  pehali  drug 
čez  drugega  in  šumeli  so  jezno,  da  ne  mo- 
rejo visoko  tja  k  ribiču-gospodarju,  da  bi 
ga  poljubili,  objeli,  in  butali  so  ob  čoln,  kot 
bi  ga  hoteli  razbiti . . .  Velikanski  šum  je 
nastal  med  to  živo  množico  okoli  ribiča. 
Vse  je  kipelo  k  njemu,  vse  je  posegalo  po 
njem,  kot  bi  se  skušali,  kdo  ga  doseže,  kdo 
vzdigne  više.  Od  vseh  strani  so  padali  v 
čoln  in  ga  metali  semtertja . . .  Ribič  Jernej 
je  gledal  v  to  šumenje.  Slišal  je,  kako  šumi 
jez  ob  dolenjem  delu  jezera,  kako  se  sliši 
grgranje  tam  v  kotu,  kjer  si  vrag  pere  noge... 
Vse  bliže  je  prihajalo  grgranje. 

No,  kam  me  nes6 ...  je  pomislil  ribič. 
Zasvetilo  se  je  v  blisku  in  videl  je  ribiško 
kočo  onkraj  jezera . . .  Stemnilo  se  je  in  so- 
vražni glasovi  so  odmevali  v  gromu.  Zašu- 
melo  je  nekaj  v  splošnem  šumu  in  vpitju 
in  bučanju  valov,  kot  da  se  je  zgodila  ne- 
sreča, kakor  da  niso  prav  držali  svojega 
gospodarja,  in  nastal  je  pretep  med  valovi, 
veter  je  zavil,  in  valovje  je  hitelo  dalje  in 
neslo  čoln  seboj  naprej,  naprej . . . 

Noč  je  bila  viharna,  črna  in  temna  in 
pokrivala  je  veselje  na  jezeru  in  srditi  boj 
valov . . .  Prešla  je  nevihta  in  valovje  se  je 
pomirilo,  kot  da  bi  hotelo  skriti,  kar  se  je 
bilo  zgodilo  ... 

Stric  Remuš  se  je  bil  prebudil  v  gostilni 
in  je  šel  domov.  Jezil  se  je  nad  ribičem 
Jernejem,  da  ga  je  pustil  v  krčmi  in  šel 
domov.  Oblaki  so  z  jeznim  gromom  bežali 
na  sever,  ko  je  stric  Remuš  iskal  svojo  kočo 
po  vasi  in  prosil  svetega  Jerneja  pomoči... 


„To  jezero,  to  hudobno  jezero",  so  go- 
vorili ljudje  drugo  jutro,  „vsako  leto  hoče 
imeti  svojo   žrtev  ..."    In   čudili  so  se,  da 


je  letos  ribič  Jernej  bil  na  vrsti,  ko  je  bil 
vendar  kot  doma  na  jezeru.  Našli  so  ga  v 
kotu,  kjer  si  vrag  pere  noge.  Ležal  je  mirno 
poleg  jezera.  Sosedje  so  nesli  ribiča  k  Re- 
mušu,  zadaj  sta  stopala  stric  Remuš  in  Lenka 
in  sta  jokala. 

Jezero  je  bilo  zjutraj  pokojno,  kot  da 
ni  bilo  na  njem  viharja  in  jutro  je  bilo  ču- 
dovito jasno,  kot  vselej  po  hudi  nevihti.  Na 
drugem  kraju  jezera  so  bili  našli  z  vodo 
napolnjen  čolnič,  brez  vesel  in  razbit,  ker 
ga  je  bil  prejšnji  večer  pozabil  pripeti  ribič 
Hans. 

In  zvečer  so  se  ljudje  zbirali  okoli  koče, 
iz  cerkvenih  lin  poleg  jezera  so  se  pa  gla- 
sili zvonovi  in  njih  tožni  glasovi  so  šli  čez 
jezerske  valove  in  se  gubili  v  mraku.  Je- 
zero se  je  tiho  blesketalo  v  jasnem  večeru 
in  nič  otožnega  ni  bilo  na  njem,  skoraj  ve- 
selo so  šumljali  valovi  in  peli  svojo  kot 
večnost  dolgo  pesem  o  nečem,  kar  se  skriva 
v  njih  globinah.  O  spominih  li  ali  o  hu- 
dobnem grajščaku,  o  žrtvah  ali  o  lepi  de- 
želi nekje,  kdove .? . . . 

Ljudje  so  se  zbirali  in  govorili  o  prej- 
šnjih in  sedanjih  časih,  spominjali  so  se 
žrtev  prejšnjih  let,  grajske  gosp6de,  nesreč- 
nega grofica  in  tiste  ,komtese,  in  drugi  so 
govorili  o  ribiču  Jerneju,  kako  je  bilo  z 
njim  . . .  

Ob  jezeru  stoji  ribiška  koča  prenovljena, 
in  na  deski  nad  vratmi  je  tuj  napis,  neraz- 
umljiv domačim  ljudem.  Vse  staro  je  mi- 
nilo, pomisli  vaščan,  ko  gre  mimo  in  se 
spomni  zadnjega  ribiča. 

In  jezero  šumi  vabeče -mamljivo,  kot  bi 
pravilo  bajke  iz  davnih  dni,  iz  dežele  pod 
seboj.  Jez  šumi,  kot  bi  tam  vladal  povodnji 
mož,  in  v  kotu  grgra,  ker  si  pere  vrag  noge. 
In  ob  slovesnih  viharnih  nočeh  zašumi,  za- 
buči,  kot  da  bi  se  spomnilo  svojega  ribiča- 
gospodarja.  Tuji  ljudje  so  v  gradu  in  vse 
je  tuje  okoli  jezera.  Pravijo,  da  je  čudovito 
lepo,  in  zato  postaja  vse  tuje,  kot  je  to 
usojeno  domovini,  ker  je  lepa. 


^^^7^^?^^r'?^2 

AVG.  ŽIGON : 


»LfiL  —  MOJ  KERMAR  . . ." 


zprcgovoril  je  bil  o  tem  mestu 
preklasične  nagrobnice  prvi 
L.  Pintar  že  I.  1896.  v  „Ljub- 
Ijanslccm   Zvonu".    (Članek: 
Palinur.  Str.  581.  i.  n.).  Letos 
pa  je  sprožil  besedo  o  istem 
dr  K.  Ozvvald  v  48.  štev.  go- 
riške  „Oorice"    17.  junija  kot   „Donesek  k 
Prešernovemu  komentarju",  kar  je  izšlo  po- 
tem tudi  v  petdesetih  ponatiskih. 

Povsem  po  pravici  zavrača  v  ^Palinurju" 
L.  P.  različne  jako  nemogoče,  a  poizkušane 
šolske  razlage,  da  je  Leij  —  M.  Kastelic,  a 
Palinur  —  Čop,  in  spet  druge,  ki  jim  je 
Lelj  sicer  M.  Kastelic,  a  Palinur  -  Metelko, 
češ,  ker  mu  je  metelčica  padla  v  vodo  I 
„Vse  to  ni  niči  Pustimo  Kastelca  in  Metelka 
pri  miru:  v  Prešernovi  elegiji  nimata  prav 
nič  opraviti."  (str.  582.).  In  vendar  ima  1. 1901. 
Korš  v  svojem  Prešernu  pod  elegijo  spet 
misel  o  Lelju-Kastelcu  (str.  85.)!  Pintar 
vidi  v  tem  verzu  za  obema  imenoma  le 
enega  in  istega  krmarja,  ne  pa  ko  dote- 
danji —  dva  različna:  „LeI  je  bil  naš  krmar, 
a  ta  naš  krmar  je  bil  drug  Palinur."  (str.  647.). 
Toda  njemu  Lelj  Prešernov  ni  nikak  Kastelic 
niti  kaka  druga  oseba,  ampak  prava  prav- 
cata —  personifikacija  čuvstva  ljubezni:  „Bog 
ljubezni  je  bil  naš  krmilar,  a  ta  krmilar  je 
bil  nesrečen."  (str.  647.).  S  to  personifikacijo 
pa  da  misli  Prešeren  svojo  lastno  nesrečno, 
neuslišano  ljubezen,  ki  je  prinesla  njemu 
kot  pevcu -umetniku  temnih  ur;  pa  poezije 
njegove  da  zato  niso  jasne,  zato  da  je 
bledo  njih  cvetje  velo,  —  in  da  redke  so 
in  slabe,  nebogljene  (P.  1847.  144).  „Če  bi 
bila  moja  ljubezen  uslišana,  bi  jel  krepkeje 
vreti  studenec  mojih  pesmi.  Toda  LeI  je  po- 
zabil svoje  naloge,  on  ni  ranil  s  sladko  ske- 
lečo  puščico  njenega  srca,   je  bil  torej  kot 


krmar  Prešernove  poezije  dremljiv  Palinur." 
(stran  774.).  A  česar  ni  mogel  Lelj,  storil 
da  je  potem  drugi  mož,  drugi  krmar  . . . 
„ Prišel  mu  je  na  pomoč  prijatelj  Čop,  mu 
popravil  jadra  in  krmilo  in  naravnal  Prešer- 
novo slostveno  barčico  na  pravo  pot,  da 
je  prijadral  v  Kume,  v  sveto  deželo  poe- 
zije ..."  (774.).  Nasproti  prvemu  je  to  torej 
drugi  krmar,  srečni  krmar  —  Čop:  v  vsej 
pesmi  sta  po  Pintarjevem  tedaj  vendarle 
dva  različna  krmarja,  dasi  ne  v  verzu  samem 
o  Leiju!  Prvi  krmar  je  Lelj  -  Palinur,  to  je 
ponesrečeni  krmar  Lelj,  drugi  krmar  pa  Čop, 
srečni  krmar-rešitelj  čolniča.  Da  misli  Pre- 
šeren le  svoje  slovstveno  delovanje,  le 
svojo  poezijo,  dokazuje  Pintar  s  prvotnega 
načrta  besedilom:  „Lel  bil  moj  krmar". 
(str.  772.). 

Dr.  Ozvvald  je  stopil  Prešernovi  misli 
bliže,  tudi  on  si  misli  v  samem  verzu  o 
LeIju  le  enega  krmarja:  Leij-Palinur;  a 
njemu  je  Lelj  =  Palinur  =  Čop;  tako  imamo 
po  njegovem  v  elegiji  sploh  le  enega 
samega  krmarja!  Umeva  pa,  da  je  prvič  Lelj 
dopovedek  o  Čopu,  ter  da  drugič  ta  Lelj 
ni  —  poosebljena  abstraktnost  ljubezenskega 
čuvstva,  kakor  so  \o  umevali  dosedaj  vsi, 
ampak  Lelj  da  je  Ciceronov  prijatelj  —  Rim- 
ljan Leiij  (Laelius);  češ  ker  ni  verjeti  v  boga 
^Lelja",  ki  ga  ni  BrOckner  ni  Jagič  ni  Krek 
niso  našli  na  slovanskem  Olimpu,  ki  ga 
Miklošič  ne  pozna,  a  se  iz  KolISrjeve  „Slžvy 
dcera"  ne  more  dokazati  njegovega  kralje- 
vanja,  in  pa  ker  je  taka  razlaga  baje  bolj 
naravna.  (Gorica  1905.  48). 

Ne  zdi  se  mi  pa,  da  sta  spisa  prišla 
misli  Prešernovi  o  Lelju  prav  do  ži- 
vega. Bila  sta  se  oba  preveč  zagledala  v 
posamno  besedo;  a  odlomka  misel  nam  je 
iskati  in  določati  vedno  v  živi   dotiki  s  ce- 

lote  idejo:  obe  se  morata  združiti  in  enotno 
zliti,  posamni  del  umetnine  s  celote  mislijo 
kar  stopiti,  sicer  ga  ta  sama  obsodi,  ker  — 
odbije,  prav  kakor  one  razlage  o  Lelju- 
Kastelcu,  Palinurju-Metelku ;  zavrača  te  nam- 
reč ravno  neenotnost,  neskladnost  domne- 
vane misli  enega  dela  —  s  celotno  vsebino. 

1. 

1.  Jasno  in   gotovo  je,   da   pomeni  naš 

verz  o  Lelju  v  pesmi  krepek  odmor;  to  čuti 

vsakdo  sam  takoj:  markira  ga  posebno  oni 

strmi  „Ti",  ki  prestopi  tako  naglo  od  tretje 


od  poprejšnje  tretje  osebe  k  drugi;  tretjič 
sledi  misel  o  rešitvi  Čolna:  („Ti  nam  ot6l  si 
čolnlč**)  —  tako  neposredno  in  brezvezno 
za  krepk6  naglašeno  mislijo  o  Palinurju, 
ponesrečenem  krmarju,  da  nehote  vstane 
človeku  šele  tu  kontrastno  umcvanje,  češ,  to 
je  sedaj  neki  drugi  krmar:  prvi,  Lelj,  njihov 
krmar,  se  je  ponesrečil,  ta  pa  je  njim  čolnič 
otel.  Četrtič  je  Lelj  tako  daleč  onkraj  od- 
mora  in  pa  po  svojem  pomenu  na  prvo 
Čitanje  človeku  tako  nedomač,  da  ti  ne 
pride  več  na  misel,  ko  prideš  do  ogovora 
„Ti";   zato  ne  z  vezeš   tega  dvojega.    Petič 


POREČ. 


k  drugi  osebi.  A  preporno  je,  kam  je  ta 
verz  deti,  kam  ga  pridružiti  po  njega  misli: 
ali  tiče  in  meri  navzgor,  ali  navzdol 
po  svoji  vsebini?  Ali  pove  še  eno  izmed 
neugodnosti,  kakršae  naštevajo  poprejšnji 
verzi  o  čolnu,  le. še  eno  več  po  vrhu  vseh 
drugih,  ali  pa  morda  ravno  nasprotno:  morda 
njega  edino  —  srečo? 

Oblika  besedila  in  stik  misli  na  tem  mestu 
res  kaj  lahko  zmotijo  človeka.  Prvič  ta  mo- 
gočni akcent,  ki  ga  ima  „ti"  neposredno  na 
čelu  nasledncga  verza;  drugič  strmi  prestop 


sledi  pa  Lelj  tako  asintetično  poprejšnjemu 
heksamentru,  da  se  zdi  pentameter  kakor  po 
obliki,  tako  tudi  po  misli  le  še  en  del,  le 
še  nadaljevanje  poprejšnje  vsebine:  le  še  ena 
neugodnost  več  je  to,  in  sicer  največa,  zadnja, 
ki  je  pač  čolnu  osodo  zapečatila.  Zavede  te 
v  tako  spajanje  misli  šestič  še  posebej  ona 
zadnja  beseda  v  koncu  poprejšnjega  heksa- 
metra  o  zvezdah,  „ki  čoln  pogubžjo"; 
človek  le  še  bolj  neizogibno  misli  na  čolna 
pogubo.  In  tako  se  zdi  zadnji  verz  o  kr- 
marju samo  en  motiv  več  še  iste  vrste,  češ. 

ni,  in  še  krmarja  jim  je  vzelo!  Tedaj  same 
nesreče.  Kdo  more  potem  več  rešiti  čoln? 
Pač  ga  ni  pod  soincem.  V  ti  smeri  se  na- 
daljujejo človeku  misli  v  duši;  in  tu  pride 
kar  še  verz:  „Ti  nam  otel  si  Čolnič!"  Tedaj 
vendar  nekdo!  Vkontrastu  z  našim  krmarjem- 
Palinurjem  si  izvršil  to  —  „ Ti!**  In  tedaj  je  tu 
človeka  že  premamilo  .  .  .  Tako  ravno  L.  P. 

A  mi  sledimo  mirno  dalje  nasledni  vsebini 
središča,  od  imenovanega  verza  dalje  zase! 

Pesnik  govori  odslej  (od  4.-9.  distiha) 
o  nekom,  ki  je  otel  njihov  nesrečni  čolnič, 
mu  krmo  popravil  in  jadra,  ga  naravnal 
na  pravo  pot  in  držal  na  nji,  tja  v  name- 
ravano deželo  ...  A  kako  je  to  dosegel  ? 
Neba  zvezde  je  poznal  vse  —  zvezde  neba 
poezije!  Vse  evropske  jezike  je  poznal,  vsa 
njih  slavna  literarna  dela  ...  to  so  mu  bile 
zvezde  vodnice,  da  je  varoval  čoln  na  pravi 
poti  krmar-rešitelj.  In  kdo  je  bil  ta?  Čop, 
velikan  učenosti,  si  jim  bil  ta  —  krmar- 
rešitelj. 

in  nadaljuje  pesnik  (od  10.— 12.  distiha) 
o  nekom,  ki  ga  je  zatekla  smrt  v  Save  va- 
lovih, ko  je  bil  komej  zastavil  pero!  Glas 
besedi  mu  je  zaprla  da  ni  več  mogel  mla- 
dosti poučevati;  in  potegnila  iz  rok  pisa- 
teljsko mu  pero,  da  ni  mogel  rodu  raz- 
svetliti s  pisateljskimi  deli.  Na  grobu  nje- 
govem pa  solzž  oči  materi  Slavi  in  njim, 
prijateljem.  Kdo  pa  je  zopet  ta?  Čop,  ki  o 
tebi  poje  poprej  poet,  da  si  jim  bil  oni 
krmar-rešnik ;  tu  pa  o  tebi  žaluje,  da  te  je 
dohitela  Palinurju  slična  osoda  —  v  valovih: 
drugi  Palinurl 

Kaj  hočem  s  tem  naglasiti  o  našem  pen- 
tametru?  Da  Iež6  že  v  njem  vse  te  misli, 
—  o  Leiju  sicer  gori,  ki  jih  tu  doli  Pre- 
šeren peva  o  Čopu!  Da  je  tisti  verz  na- 
vzdol —  jedrnata  in  popolna  dispozicija 
vse  sredine,  vsega  jedra  pesni:  „bil  naš  je 
kermar,  drugi  je  bil  Palinur". 

V  kakšnem  razmerju  stoji  pa  verz  — 
navzgor,  k  uvodnemu  delu  pesni,  k  — 
ogovoru  prijateljem  na  grobu! 

V  prvem  distihu  označi  pesnik  neugodni 
čas  pa  kraj  dogodka,  v  drugem  pove  — 
najprej  dogodek  sam:   „stešemo  svoj  si  čol- 


nič nov...",  potem  pa  še  druge  neugod- 
nosti razen  časa  in  kraja,  ki  so  čolnič  sprem- 
ljale: bil  je  morja  nevešč,  neizkušen,  in  po- 
znal ni  zvezd-vodnic.  To  stoji  že  v  tretjem 
distihu:  ta  tedaj  nadaljuje  nezgode  čol- 
niča.  Toda  li  ves?  Heksameter  njegov  go- 
tovo! A  li  tudi  pentameter?  Če  leži  v  njem, 
kakor  smo  rekli,  dispozicija  naslednemu 
delu  pesni,  tedaj  pač  po  svoji  vsebini  spada 
k  temu  ter  se  potemtakem  samostojno  od- 
krhne  od  poprejšnjega;  po  svoji  metrični 
obliki  pa  je  kot  njegov  pentameter  del 
tretjega  distiha,  ter  tako  spada  metrično 
tja,  kamor  po  svoji  misli  njegov  heksa- 
meter: k  uvodnemu  delu.  Po  metriki  di,  a 
ne  —  po  vsebini  svoji!  Nikar  da  pove  o 
čolnu  Še  eno  nedgodnost  več,  ampak  prav 
narobe  —  le  edino  srečo,  ki  jo  je  še  imel: 
saj  v  jedru  pesen  ravno  naglasa,  da  ga  je 
rešil  edini  krmar,  ko  ni  vse  drugo  na  njem 
bilo  zanič. 

Tako  vstvarja  ta  verz  res  da  jak  kon- 
trast, a  ne  navzdol,  ampak  navzgor.  Ni  sti- 
listično kontrast  sicer  izražen  niti  s  črtico  v 
besedilu,  ker  je  ta  nasprotni  verz  tako  do- 
cela asintetično  pripet  k^  poprejšnjemu;  a 
leži  pa  nasprotje  v  vsebini,  toda  ne  z  na- 
daljnjimi, ampak  sprednimi  mislimi.  Kon- 
trast ne  leži  z  a  verzom  o  LeIju,  kakor  umeva 
to  tudi  L.  P.,  ampak  —  pred  njim.  Vse  je 
obetalo  do  tu  čolnu  —  pogubo;  in  kakor 
nalašč  poet  to  še  cel6  v  misel  vzame  v 
koncu  sprednega  verza  ob  zvezdah,  „ki 
čoln  pogubžjo".  A  tu  se  vse  strmo  obrne, 
nastopi  nepričakovan  obrat,  med  vrstami 
stoji  skok:  „Toda  vendar  se  ni  pogubil!" 
Saj  je  Lelj,  ker  je  Leij  bil  naš  krmar,  Ti, 
ki  si  nam  čoln  otel.  Ti  —  drugi  Palinur. 
Kontrast  je  tu  med  tretjim  heksametrom  in 
tretjim  pentamelrom,  a  ne  za  tem;  kar  je 
za  njim,  je  le  mirno  razpredeno  nadaljevanje 
in  utemeljevanje  v  tem  kontrastnem,  strmo- 
obratnem  verzu  kaj  jedrnato  izrečene  vse- 
bine. Prešeren  ljubi  to  umetniško  sredstvo, 
ljubi  take  zaključke  z  naglim,  neposrednim 
kontrastom,  da  strmo  in  krepko  zaustavi  In 
kar  prereže  dosedanji  tok,  dosedanjo  smer 
misli  ter  jih  zasukne  v  drugo. 

Navzgor  je  potemtakem  ta  verz  krepak 
zaključek  uvodnega  dela,  recimo  prologa, 
kot  pentameter  in  kontrast,  h  čemer  se  še 
pridruži  v  njem  tretja  oseba,  ki  veže  in  druži 
ves  prvi  del;  tak6  spada  ta  veft  navzgor. 
Ker  leži  pa  v  njem  vsega  jedra  dispozicija, 
je  verz  navzdol  vez  z  nadaljno  vsebino  ter 
sili  po  misli  preko  onega  krepkega  odmora, 
ki  ga  na  eno  stran  sam  tvori,  naprej  k  jedru; 
tak6  spada  ta  verz  že  navzdol.  In  ravno  ta 
dvojna  služba,  ki  jo  umetniško  opravlja  v 
umetnini  naš  verz,  je  bila  vir  zadregam  in 
enostranskim  razlagam. 

A  dalje  I  Če  pravi  Prešeren  sicer  v  dispo- 
ziciji res  da  isto  o  Leiju,  kar  v  jedru  o  Čopu, 
je  li  pa  poet  mislil  gori  v  dispoziciji  z  Leljem 
istega  kakor  spodaj  v  sredini:  Čopa?  Nili 
Lelj  gori  kdo  drugi  kakor  Čop? 

Oni  nagli  ogovor  „Ti"  misli  v  pesni 
vedno  le  Čopa.  To  stoji.  A  če  bi  ta  „Ti" 
hkrati  ne  mislil  Lelja,  če  bi  s  tem  „Ti"  poet 
ne  povzel  Lelja  iz  poprejšnjega  verza,  tedaj 
bi  ne  bil  ta  „Ti"  niti  po  vsebini  niti  po 
sintaksi  umljiv  ter  kar  nič  opravičen  na  tem 
mestu. 

Recimo,  da  Lelj  ne  misli  Čopa  „krmarja*'. 
Ali  nam  je  potem  poet  v  vsem  prologu  le 
z  besedico  omenil  njega,  ki  mu  velja  ele- 
gija? Ali  morejo  razumeti  prijatelji,  ki  jih  je 
poet  ogovoril  s  prologom,  koga  misli  na- 
enkrat ta  „Ti",  če  nima  pred  seboj  že 
osebka,  ki  se  ozira  nanj? 
In  mar  li  mi? 

Mislimo  si  pesem  brez  naslova:  saj  je  ta 
vsaki  umetnini  nekaj  docela  nebistvenega, 
vnanjega,  kakor  etiketa  butiljki.  Ali  bi  tedaj 
vedeli,  če  pridemo  do  tega  Ti,  kdo  je  oni 
krmar- rešnik,  če  nam  ga  Lelj  ne  imenuje 
že  v  sprednem  stavku?  Ali  bi  nam  bila  iz 
dosedanjega  jasna  poetova  misel  ob  tem 
strmem  ogovoru?  ^Ti"  nam  je  —  če  pesni 
ne  vemo  naslova  —  tu  na  tem  mestu  prazen, 
do  tja  doli,  kjer  nam  pesnik  izrecno  pove, 
koga  misli  ta  Ti,  do  vzklika:  Ti,  Čopi  Zato 
bi  bil  nedopusten  ta  zagovor,  da  nam  bo 
imenoval  poet  niže  njega,  ki  mu  velja  ta 
Ti.  Umetnina  mora  biti  umljiva  v  vsakem 
svojem    delu    —    brez    naslova,    iz    same 


sebe,  iz  poprejšnjih  delov!  Če  je  tedaj 
Lelj  kdo  drugi  ko  on,  ki  ga  ogovarja  poet 
s  Ti,  kdo  drugi  ko  Čop,  tedaj  je  umet- 
nina na  tem  mestu  izgubila  mnogo:  kazila 
bi  jo  ona  vrzel;  ako  je  poet  pa  že  imenoval 
njega,  ki  mu  velja  ta  ogovor,  tedaj  vemo  in 
umemo  vsi,  koga  pokaže  s  to  drugo  osebo, 
—  tudi  brez  naslova. 

Pesen  je  nadalje  nagrobnica  za  deseto 
obletnico  prijateljeve  smrti  (1845,  dasi  je 
izšla  šele  25.  februarja  1846  prvič).  Če  je 
Lelj  kdo  drugi  ko  oni,  ki  mu  velja  ogovor 
„Ti",  tedaj  spoznamo  pesen  za  nagrobnico 
prvič  šele  v  nje  koncu  doli,  tam,  kjer  go- 
vori o  smrti  v  Save  valovih.  Tam  bi  nam 
pesen  omenila  prvič  Čopovo  smrt.  Če  pa 
misli  Leij-Palinur  že  Čopa,  tedaj  izvemo  že 
koj  v  dispoziciji  vse  pesni,  koj  v  nje  uvodu, 
da  velja  pesen  nekomu,  ki  je  umrl  —  ko 
Palinur,  ker  nam  že  tu  vzame  poet  Čopa 
v  misel  kot  pokojnega,  tu  gori  v  penta- 
metru  o  Leiju-Palinurju.  Katero  se  pesni 
prilega  bolj?  Da  je  poet  pa  tudi  sam  hotel, 
naj  se  spomnimo  že  v  prologu  smrti  prija- 
teljeve, zdi  se  mi  da  priča  opazka  pod  črto 
prvega  natiska  v  „ Novicah"  (25.  H.  1846),  ka- 
tera tiče  k  Palinurju:  „Paliniir,  Enžjov  ker- 
mar,  ki  je  v  m6rji  vtonil."  Ne  naglasa  ta 
komentar,  da  je  Lelj -krmar  zadremal  ter 
da  ni  rešil  svoje  ladije,  ampak  —  da  ga 
je  „ zasačila  smrt . . .  tam  v  Save  deroče  vrtin- 
činah  ..." 

Pa  tudi  psihološko  je  oni  „Ti"  šele  tedaj 
opravičen.  Če  je  ta  „Ti"  isti  mož,  ki  ga  misli 
Lelj!  Ob  desetletnici  praznuje  poet  s  prija- 
telji spomin  Čopov.  In  s  primero  iz  prirode 
jih  ogovori  ter  jim  poseže  kar  naravnost  v 
stare  doživljaje.  Zima  . . .  viharno  morje  . . . 
uboren  čolnič . . .  Sami  stari  spomini  njihovi  I 
A  ti  dogodki  o  čolniču  jih  spomnijo  njega, 
ki  jim  bil  udan,  zvest  prijatelj,  ki  jim  je 
čolnič  otel,  a  ki  ga  danes  ni  več  med  njim: 
Lelj  —  drugi  Palinur!  Utonil  je . . .  In  ko 
pride  tu  s  spomini  pesniku  na  misel  on 
sam,  ta  utelešena  ljubezen,  ta  najdražji 
in  najblažji  nesrečni  prijatelj  njegov,  ta  pravi 
pravcati  „Lelj",  in  pride  na  misel  njegova 
smrt,  —  „Palinur",  tedaj  ga  prevzamejo  spo- 


Digitized  by 


Google 


604 


mini  starega  prijateljstva  in  grozne  izgube 
v  Save  valovih,  da  kar  nehote  žabi  njih,  ki 
so  ž  njim  zbrani,  ki  jim  je  dosedaj  govoril 
o  njega  živih  dneh  in  smrti  v  kratkem  ogo- 
voru,  ter  da  se  kar  nehote  obrne  naravnost 
k  njemu  tja  v  grob  ter  ga  ogovori,  kakor 
sta  govorila  nekdaj  za  živih  dni:  „Ti!"... 
Koliko  srca  poetovega  je  v  tem  strmem 
prehodu! 

2.  Pesen  tudi  ima  svojo  čudovito  arhitek- 
toniko. 

Vsa  elegija  šteje  petnajst  distihov.  Od 
teh  obsega  uvodni  del  —  prolog  —  tri. 
Prijatelji  —  občinstvo  ob  grobu.  Slika  o 
mrzli,  viharni  zimi ...  o  morju  in  zvezdah 
neba . ; .  o  čolnu  in  krmarju.  Zaključuje  ta 
del  krepki,  nadaljne  vsebine  dispozicijo 
noseči  verz  o  Leiju-Palinurju,  ki  stoji  v  str- 
mem kontrastu  z  vsemi  poprejšnjimi  verzi: 
„Vse  mu  je  obetalo  pogubo;  in  vendar  se 
ni  pogubil!"  Skok  misli  je  pred  verzom,  ne 
za  njim.  Glavni  naglas  je  na  prvi  polovici: 
„Lel  bil  naš  je  kermar",  a  rahlejši  na  drugi, 
k  prvi  kot  še  en  dopovedek  o  Leiju  nada- 
Ijevavno  pripeti  polovici:  »drugi  je  bil  Pa- 
linur."  Sledi  krepka  pika  za  mislijo  o  Čo- 
povi smrti. 

Dotu  prolog.  Poet  nakratko  pove  po- 
kojnikovo življenje,  njega  zasluge,  in  pa 
nesrečno  smrt:  da  je  bil  njim  krmar,  daje 
bil  drugi  —  Palinur.  Odtu  zdaj  vemo,  da 
je  pesen  —  nagrobnica. 

Nasledni  del  seza  preko  dvakrat  treh 
distihov:  tu  sledč  zdaj  vzroki,  zakaj  in 
kako  je  bil  njim  krmar,  a  kdo?  „Ti!"  Bil 
jim  krmar,  in  sicer  srečen  krmar,  ki  jim  je 
„otel  čolnič..."  Utemeljevanje  so  ti  distihi 
prvega  dopovedka,  da  je  bil  krmar. 
Usposobilo  ga  je  za  krmarja-rešitelja  čolnu 
njegovo  poznanje  vseh  zvezd  neba,  a  —  neba 
poezije:  tu  gre  primera  o  morju  in  zvezdah 
in  krmarju  iz  prologa  sem  v  drugi  del  ter  ga 
veže  s  prvim  ...  Po  tretjem  distihu  stoji 
vejica,  kar  je  po  vsebini  dotičnih  verzov 
docela  opravičeno:  ista  misel  gre  preko 
prvih  treh  distihov  dalje  ter  zaobseže  še 
nadaljne  tri:  s  tem  je  pesnik  dal  ti  misli 
največo  razsežnost  ko  nobeni  drugi  ter  tako 


nji  glavni  naglas,  docela  dosledno  in  strogo 
soglasno  z  dispozicijo  gori  v  verzu  o  LeIju, 
kjer  stoji  na  prvem  mestu,  da  je  bil  krmar; 
a  tu,  zakaj  je  bil  krmar.  V  petem  distihu 
doraste  misel  do  onega  vzklika:  „Čop, 
velikan  učenosti!"  Tu  imenuje  pesen  z  jasno 
odkritim  imenom  njega,  ki  ga  je  poet  pri- 
merjal najpoprej  Lelju  in  ga  potem  ogovarjal: 
Ti!  Ta  distih  pa  je  ravno  osmi  v  celi  pesni 
ter  stoji  med  petnajstimi  simetrično  v  sre- 
dišču, na  —  vrhu  nele  vse  sredine,  ampak 
tudi  cele  umetnine.  Pred  seboj  in  za  seboj 
šteje  na  obe  strani  po  sedem  distihov.  To 
ni  —  brez  umetniškega  namena:  ravno  na 
vrh,  točno  v  središče  vse  umetnine  je  po- 
stavil poet  odkrito,  pravo  Ime  njegovo,  ki 
mu  prej  in  slej  daja  druga  imena:  edino- 
krat  tu  —  Čop,  a  sicer  v  vsej  pesni  nikjer  in 
nikdar  več  ne.  Za  tem  osmim  spada  po  misli 
svoji  k  isti  celoti  še  deveti  distih,  ker  v 
njem  poet  pove  še  en  vzrok  več,  zakaj  je 
postal  ta  krmar  čolnu  rešnik:  ko  bi  bil 
hranil  zase  ter  zaklepal,  kar  je  znal,  komu 
bi  bilo  koristilo,  koga  bi  bil  s  tem  rešil? 
„Nisi  zaklepal  doma  ti  žlahtniga  blagoda- 
rova,  sebi  zročeno  mladost,  druge  si  ž  njim 
bogatil."  S  tem  se  v  koncu  tega  dela  poet 
prvič  spet  dotakne  tiste  lastnosti  Čopovega 
značaja,  ki  mu  je  zaradi  nje  gori  v  dispo- 
ziciji rekel  —  Lelj;  s  tem  povzame  poet  tu 
dispozicije  misel  o  Lelju  —  ter  jo  utemelji: 
zakaj  in  kako  je  bil  Čop  Lelj?  Ljubeznivo  ter 
brato-  in  Človekoljubno  je  vporabljal  svoj 
zaklad  drugim  na  korist  —  kot  učitelj, 
bogateč  —  z  besedo. 

V  rahlem  kontrastu  z  dosedanjo  mislijo, 
a  hkrati  jo  nadaljuj^,  se  odloči  tu  spet  tro- 
jica distihov.  Zakaj  in  kako  je  bil  drugi 
Palinur,  nam  povedč,  —  a  bil  to  kdo?  Ti 
Čop.  Utemeljevanje  so  ti  distihi  drugega 
dopovedka  gori  v  drugi  polovici  verza 
o  Leljii,  da  je  bil  drugi  Palinur.  In  kakor 
stoji  gori  ta  drugi  dopovedek  pod  rahlejšim 
naglasom,  prvi  pa  pod  krepkejšim,  istotako 
naglasi  prvo  misel  o  krmarju  —  ker  je  ta 
njemu  glavna!  —  poet  v  2  x  3  =^  6  disti- 
hih,  drugi  o  Palinurju  pa  odmeri  le  polo- 
vico, —  tri.  In  kakor  veže  oba  dela  dispo- 

zicijskega  verza  to,  da  je  tu  in  tam  po  en 
drugi  drugega  nadaljujoč  dopovedek  o 
istem  osebku,  istotako  tu:  zveza  obeh  teh 
dveh  delov  sredine  je  misel:  Čop-uči- 
t  e  I  j  si  storil  z  besedo  mnogo  dobrega, 
rešil  čoln;  a  ti  si  bil  tudi  pisatelj:  Čop- 
pisatelj  nisi  žal  storil  toliko,  nisi  razsvetlil 
širših  krogov  domaČega  rodu,  ker  —  si 
utonil,  ko  si  komej  pričel   pisateljsko  delo. 

S  tem  so  docela  razpredene  utemelje- 
vavne  misli  za  dejstva,  ki  jih  je  trdila  dispo- 
zicija našega  verza;  zaključi  pa  tudi  ta  drugi 
del  vse  nagrobnice  spet  misel  o  Palinurju, 
kakor  prvega,  spomin  —  o  smrti  Čo- 
povi. 

A  v  sprednega  dela  koncu  je  že  be- 
seda, ki  je  prehod  k  naslednjemu,  zadnjemu 
delu:  oči  materi  Slavi  rose,  —  in  istotako 
tudi  nam  oči  niso  suhe,  prijateljem  tvojim, 
ki  se  te  spominjamo  danes.  S  tem  se  tu  na 
koncu  povrne  poet  spet  k  uvodni  vnanji 
situaciji:  Ob  grobu  so  —  poet  in  drugi  pri- 
jatelji; občinstvo  vzame  spet  tu  v  misli  pesnik, 
kateremu  je  govoril  to  nagrobnico.  In  omeni 
poet:  ^ljubezni''  pokojnikove  in  njenih 
„darov":  s  tem  se  je  ne  dotakne  le,  ampak  jo 
že  kar  naravnost  odkrito  imenuje  s  pravim 
imenom  tisto  lastnost  Čopovo,  tisto  brato- 
Ijublje  njegovo,  vsled  katerega  je  radodarno 
in  usmiljeno  zajemal  iz  svojih  dušnih  žitnic 
ter  s  polno  mero  delil  „darove",  „blage 
darove"  njim,  ki  so  bili  ubogi  in  lačni  — 
ter  jih  ^bogatil*:  tak6  povzame  pesnik  tu  v 
koncu  najprej  še  enkrat  glavno  misel  pro- 
loga, katera  se  tiče  v  njem  Čopa,  ter  s  tem 
jasno  razloži  „Lelja",  ko  ga  je  prej  v  sredini 
utemeljil;  ta  distih  je  naravnost  komentar 
onega  Leija  v  -  prologu.  Hkrati  pa  to  misel 
tudi  nadaljuje,  češ  posledica  tvojega  leljskega 
človekoljubja  je,  da  danes  jočemo  za  tabo. 

V  drugem  distihu  omeni  zaklada  Čopo- 
vega, ki  leži  pa  zdaj  v  zemlji:  s  tem  po- 
vzame tu  v  koncu  na  drugem  mestu  še  en- 
krat najvišo  misel  drugega  dela,  ono  iz 
osmega  distiha,  tičočo  se  Čopa,  misel,  ki 
stoji  v  sredine  vrhu  I  A  tu  jo  še  nadaljuje 
hkrati,  češ:  posledica  tega  je,  da  gledamo 
klasje  že  danes,  ki  obeta  sadu  nam  in  vnukom. 


V  tretjem  distihu  povzame  misel,  da  Čopa 
ni  več:  umrl  je.  A  če  je  umrl,  -  naj  se  ne 
žabi  njegovo  ime  in  njegova  učenost,  nje- 
govi nauki,  njega  ideje  naj  ne  umr6,  — 
živi  naj,  kakor  in  dokler  njemu  ljubo  slo- 
venstvo. 

Tako  zveze  Prešeren  glavne  misli,  tičoče 
se  Čopa,  iz  vsakega  poprejšnjih  delov  pesni 
kot  niti  vse  zaosnove  ter  jih  združi  in  čvrsto 
zavozlja  v  krepak  konec,  a  ustvari  s  tem  hkrati 
iz  poprejšnje  pesni  same  preklasičen  epilog 
svoji  umetnini.  Vse  misli  cele  pesni  zapetlja 
takorekoč  v  lep  vozel  ter  jim  naredi  tak6 
iž  njih  samih  sklepno  piko,  ki  jo  okrepi  še 
z  lepim  kontrastom:  prva  dva  glavna  dela 
pesni  namreč,  prolog  in  sredina,  skončata 
se  oba  z  opombo  Čopove  nesrečne  smrti; 
tretji  glavni  del,  epilog,  pa  v  kontrastu  s 
prvima  z  mislijo  —  o  življenju:  „naj  se 
ti  ime  ne  pozabi .  . .  dokler  slovenstvo  — 
živil" 

Obsega  pa  epilog  spet  tri  distihe  kakor 
prolog;  skupno  objameta  —  (ko  okvir  sliko) 
—  glavni  del  pesni,  njeno  sredino,  to  je 
tisti  del,  ki  leži  ves  -  ko  v  embriju,  ko  v 
semenu  —  že  v  zaključnem  verzu  prologa, 
tistem  našem  verzu  o  Leiju- Palinurju. 

Pregled  te  zaosnove  bi  bil  tedaj: 


I.  del: 

Distihi 

1. 
2. 
3. 

Prolog  —  prijateljem  kot  ob- 
činstvu ob  grobu :  pove  pokoj- 
nika  glavne  življenjske  date. 

11.  del:  Sredin) 

1. 

Distihi 

4. 
5. 
6. 

* 

7. 

„Le\  bil  naš  je  kerniar.*'  Zakaj? 
-  Čop-učitelj. 

8. 

9. 

o 

10. 
11. 
12. 

, drugi  je  bil  Palinur."  Zakaj? 
—  Čop  -pisatelj. 

il.  del: 

Distihi 

13. 
14. 
15. 

Epilog  —  spet  opomni  prija- 
teljev, občinstva  ob  grobu. 

Digitized  by 


Google 


606 


Prekrasna,  strogo  rimskoklasična  arhitck- 
tonika.  Na  slabem  glasu  so,  vem,  take  vrste 
računi!  A  tu  naglašam  le,  da  so  arhitekto- 
nika  in  kompozicija  tudi  manifestacije 
duha  umetnikovega,  arhivi  umetniških 
idej  poetovih  in  sploh  umetnikovih,  en 
del  vsebine  tedaj  umetnin  samih.  Jaz  tu 
občudujem  najbolj  moč  koncentracije,  silo 
sinteze.  Kako  Čudovito  enotna  kompozi- 
cija! In  niti  bili  kakega  mašila  ali  kake  ne- 
potrebne navlake.  Stroga  je  sestava  celote, 
da  bi  ni  delca  ne  smel  odkrhniti,  ni  delca 
pridejati,  ne  da  bi  to  pokazilo  vso  celoto. 
In  pri  tem  tolika  preprostost  izraza  kljubu 
toliki  kompliciranosti  zaosnove.  In  kolika  je- 
drnatost  besede,  a  pri  tem  nobene  nejas- 
nosti. Ko  izklesano  je  vse.  Kompozicijske 
umetnosti  in  druge  umetniške  vsebine 
je  tu  v  drobni  pesnici  Prešernovi  več  ko 
dandanes  pri  nas  v  celem  debelem  lepo- 
slovnem letniku  ali  kar  celem  visokoslavnem 
romanistu. 

Toda  meni  je  pravzaprav  ob  vsem  za 
dokaz  o  Lelju-Čopu!  Stvar  bo  pač  zdaj 
jasna.  Za  dokaz  enotnosti  mi  je  bilo 
na  podlagi  tej,  da  je  Lelj-Čop;  preveril  se 
je  lahko,  komur  je  bilo  mar,  da  gre  od 
kraja  do  konca  skozi  vso  pesen  ena  sama 
misel,  ena  sama  vsebina:  vsa  „v  spomin 
Mat.  Čopa".  Nihče  drugi  nima  tu  prostora 
—  ko  on  sam  in  edini,  in  ga  ne  imej:  v 
mislih  jim  je  in  bodi  danes  le  —  on!  Noben 
drugi  krmar  se  danes  ne  imenuj,  ne  kak 
bolj  nesrečen,  ne  kak  bolj  srečen;  edini  on, 
mojstrski,  vešči  krmar  naš,  ki  je  nesrečni 
čolnič  otel  s  svojim  veščaštvom,  tisti  čudni 
čolnič.  Ob  tem  ČolniČu  ni  postal  on  — 
drugi  Palinur.  Kaj,  če  ga  je  nazadnje 
nekoč  doletela  vendar  ta  ista  osoda,  —  ob 
tem  ČolniČu  ga  ni,  ampak  tega  je  rešil. 
Bil  je  „naš  krmar",  a  ne  —  „naš  Palinur", 
ampak  le  —  „drugi  Palinur."  Naš  čolnič 
je  otel,  a  Palinur  ni  postal  ob  tem  našem 
ČolniČu,  ampak  drugje,  na  drugačen  način. 

Vse  te  krasne  zaosnove,  vse  te  čudovite 
enotnosti  pa  je  na  migljaj  —  konec,  če  vsi- 
limo pesni  dva,  drugega  proti  drugemu  si 
v  nasprotju  stoječa   krmarja,  če  ni   --    Lelj- 


Palinur-Ti,  Čop!  Arhitektonika  pesni  in  nje 
enotnost  naravnost  zahtevata  to  umevanje, 
sicer  se  zrušita,  ko  da  bi  vanje  treščilo. 

3.  Rekel  bi  tedaj  gori  v  dispozicijskem 
verzu  človek  namesto  Lelj  lahko  kar  —  Čop. 
Zakaj  pa  ni  storil  tega  poet?  Saj  bi  s  tem  bil 
na  tem  mestuj  asnost  pomena  vendar  dvignil 
neizmerno!  Kar  beli  dan  bi  bil,  kjer  je  zdaj 

—  somrak.  Imel  je  poet  tu  svoj  umetniški 
razlog  za  Lelja. 

Živo  sliko  razgrne  umetnik  pred  našim 
duhom  za  uvodni  akord,  neprijazno  sliko 
iz  prirode. 

Zima. 

A  ne  več  sredi  zime.  Tajati  se  je  že  pri- 
čelo, dasi  šele  pričelo.  V  deželi  so  še  vi- 
harji. Nič  ni  še  pomladi  -  pri  nas.  F^ri  nas? 
Pri  nas  —  v  slovenski  deželi,  dasi  jo  drugod 
že  imajo ...  Kaj,  da  je  tako  zakesnela  ta 
naša  zima? 

Morje. 

Na  morju  vihar  pozimski.  Pa  glej,  mal 
čolnič  stopa  od  kraja  —  v  to  zimo,  v  ta 
vihar. 

Znan  čolnič  to.  Sami  so  ga  stesalj,  sami 
izročili  morju...  „z  Bogom."  Z  Bogom? 
Ali  je  to  brodarjev  slovo  od  bregov  za 
vedno?  Ali,  stopajo  med  valove  brez  upa, 
da  se  povrnejo  še  kedaj?  Z  Bogom,  saj  ne 
bo  več  ne  nas,  ne  čolna!  Odkod,  čolnič, 
tvoj  brezup? 

Nad  tem  morjem  nebo.  Na  nebu  zvezde. 

Brodarjem    družice,   brodarjem   vodnice 

—  zvezde  na  morju.  Nanje  gleda  „oko  čol- 
narja, kadar  razgraja  piš  . . .,  ko  se  tep6  va- 
lovi.**  Brodarju- ribiču  —  „visoko  na  nebu 
zvezda  miglja,  nevarne  mu  kaže  pota  morja. 
Ak  kaki  vihar  od  daleč  preti,  ak  kaki  se 
morski  som  pervali,  ak  kako  mu  brezno 
nasproti  reži,  na  zvezdo  gledajoč  vhiti,  je 
otet...  po  morji  varno  vesla  več  let." 

In  čolnič  naš? 

Ni  se  navadil,  čuj,  kako  se  ogiblji  skal 
in  brezen  ...  In  zvezd,  Čuj,  ni  se  navadil 
spoznati,  ki  čoln  rešijo  ali  pogubijo.  Ne- 
znane so  mu.  Komaj  da  bi  se  tak  ne  pone- 
srečil o  mirnem  času.  Kam,  brodarji,  kam 
tedaj  o  takem! 

Pač  res,  „z  Bogom",  čolnlč! 

In  vendar,  čuj,  še  danes  možujejo  o  tem 
med  sabo . .  Kako,  kako  so  pač  prebili 
nesrečni  dan?  Kaj  jih  je  ohranilo,  kaj  jih  je 
rešilo? 

„Ti  nam  otel  si  čolnič,  si  mu  z  jadrami 
krmo  popravil . .  / 

O  pač  sto   sreč  njim  tak  mož  tak  dan! 

„Ti  mu  pokazal  si  pot  pravo  v  deželo 
duhov/ 

V  deželo  —  duhov? 

Tedaj  notri  v  to  deželo  so  se  namenili 
naši  brodarji?  A  -  kje  je  ta  dežela?  Pač 
dalje  še  ko  španska ...  Saj  bi  če  ne  že 
kdo  kaj  slišal  o  nji! 

In  notri  v  to  Hesperijo,  v  ta  konec  sveta 
so  hoteli  ti  brodarji!  In  to  kar  sami...  v 
čolnlču  brez  moža-veščaka  na  krovu,  kar 
brez  krmarja!  Sto  sreč  vam,  da  ste  ga  dobili, 
ki  vam  je  z  jadrami  krmo  popravil,  vodil 
brod,  pokazal  pot  tja  v  vašo  izvoljeno  de- 
želo . . . 

A  kdo  je  bil  ta  mož? 

„Lel  bil  naš  je  kermar,  drugi  je  bil  Pa- 
linur." 

Palinur?  Drugi  Palinur?  Pa  da  vam  je  brod 
rešil?  Pa  da  vas  je  srečno  privedel  tja  v  vašo 
hesperijsko  deželo?  Kako  pač  to,  če  je  bil 
ko  oni  Enejev  veščak?  Kako,  če  vam  ga  je 
sredi  morja  in  vožnje  vzelo? 

Ali  ni  to  uganka? 

^Skrita  nobena  bili  ni  zvezd  ti  neba  poe- 
zije . .  ." 

Kar  vsi  vi  ne,  znal  je  on,  veščak  na 
brodu  in  morju!  Poznal  je  vse  zvezde  neba, 
—  vodnice  gori  nad  sabo  .  .  . 

A  ne!  Čuj:  zvezde  —  neba  poezije! 

Čudne  zvezde.  Čudno  nebo.  Ali  je  morda 
to  nebo  vaše  pravljične  dežele,  vaše  bajne 
dežele  —  duhov? 

Ali  ste  se  te  govorice  ugank  naučili  tam, 
v  tisti  vaši  rajski  zemlji  onkraj  vsega  morja? 

„Sledni  je  bil  ti  domač  jezik  omikan, 
učen  . .  ." 

Tako  treba!  Mornar- veščak,  ki  čoln  pre- 
vzame in  vodi,  potrebuje  tega!  Gospodar 
bodi  govorice  vseh  daljnih  tujih  dežela!  Kako 
naj  pa  sicer  dobi,  Česar  treba  njemu  in  mor- 


narjem, ko  ga  v  tuja  mesta  pripelje  morja 
široka  cesta?  Govoriti  mora  znati  z  ljudmi 
v  njih  jeziku. 

„Stari  Rimljan  kar,  sveta  je  gospod..." 
Di,  tistega  naroda  jezik  v  prvi  vrsti,  ki  je 
—  sveta  gospod:  srečal  in  srečaval  ga  bo 
neizogibno  .  .  . 

„Kar  Grecia  modra..."  Če  je  modrosti 
slavna  dežela  to,  pride  pač  njih  pot  tudi  tja . . . 

„Z  Lahi  Francoz,  Španiol,  Nemec  in  AI- 
bionic  . . ."  Sami  gospodarji  morja;  tudi  s 
temi  se  sreča  gotovo  tak  bajen  čolnič,  ki 
hoče  tako  daleč,  kar  tja  v  bajno  „deželo 
duhov  .  .  ." 

„Čeh  in  Poljak  ..."  Ali  vladajo  tudi  ti 
morju?  A  če  ne,  nič  ne  d^.  Glej,  znal  je  ta 
krmar  še  več  jezikov,  kakor  jih  treba . . . 

„Rus  in  Ilir.  .  ."  Enako!  „Kar  rod  naš 
slovenski  ..."  Še  cel6l  Našo  govorico  je 
cel6  poznal  .  .  .  Pač  prevešč  krmar.  Tisoč 
sreč,  da  ste  ga  dobili .  .  .  Kar  cel  drugi 
Odisej! 

„  .  .  .  Kar  rod  naš  slovenski  slavnih  iz- 
mislil si  bil  časa  do  tvojga  pisanj ..."  Pisanj? 
Kaj  pa  to?  Kaj  hočejo  krmarju  pisanja? 
„  .  .  .  polno  si  znanost  imel  njih  ..." 

Imeniten  krmar  ta  Lelj  ...  ta  krmar  ne- 
znanega tujega  imena,  ta  čudni  krmar  — 
drugi  Palinur,  ki  je  pa  vendar  rešil  čolnič 
vam,  in  ga  privedel  —  v  tisto  neznano  „ de- 
želo duhov ..."  Res,  čolnič  in  morje  in 
krmar  in  brodarji,  vse  ko  iz  sveta  kresnih 
noči,  iz  sveta  bajnočarnih  pravljic  .  .  .  Kam 
hoče  z  nami,  kaj   hoče  z  nami  naš   poet? 

„  .  .  .  polno  si  znadnost  imel  njih.  Čop, 
velikan  učenosti  ..." 

Čop? 

Čop  krmar?  Naš  velikan  učenosti?  Naš 
Čop    -   krmar  ta? 

„Ti  si  zaklade  duha  Krezove  bil  si  na- 
bral." 

Ali  ni  planilo  izza  gora  veselo  solnce? . . . 
Ali  ni  planil  skozi  okna  čili  beli  dan? 

Ali  se  ti  ni  zablisknilo  sem  po  nebu?  — 

„Nisi  zaklepal  doma  ti  žlahtniga  blago- 
darova. 

Sebi  zročeno  mladost,  druge  si  ž  njim 
bogatil." 

Ne.  to  ni  bil  le  blisk!   Dan  je  vstal  .  . 
soince  je  planilo  po  nebu  ...  po  vrheh  . . . 
po  dolini...  Di,  soince  po  vsi  dolini! 

Nič  res,  da  je  bil  to  kak  resničen  krmar! 
In  morje  ...  in  zvezde  ...  in  skale  in 
brezna  .  .  .  nič  res!  In  „nebo  poezije",  in 
^dežela  duhov"  —  nič  ni  res  to  kje  v  He- 
speriji,  nič  nI  to  pravljica!  Sedaj  umemo. 
In  ta  čolnič  ...  in  ti  drzni  brodarji  ...  in 
ta  zima  in  ta  vihar  .  .  .  vse  to  nikak  resničen 
vihar,  nikaka  resnična  zima,  nikaki  resnični 
brodarji,  nikak  resničen  čolnič  .  .  . 


razmere  so  bile  zaostale.  Zima,  ko  že  pomlad 
drugod.  Naša  slovenska  javnost  je  bila  ne- 
prijetna, brez  narodnostne  zavednosti,  bile 
pokrajine  naše  so  domovje  mrzlo  jeznih 
viharjev.  Zima.  Viharno  morje.  In  tedaj  so 
se  zbrali:  Smole,  Kastelic,  Zupan,  Prešeren, 
drugi  „Čebelarji".  Ustvarili  so  „Kr.  Čbelico". 
„Nov  čolnič",  ki  se  ni  navadil  ogibati  ne 
skal  ne  brezen,  ki  ni  poznal  zvezdi  neba. 
Brez  prave  glave  so  bili  ti  možje,  brez  vo- 
ditelja: brodarji  —  brez  krmarja.  Tedaj  je 
stopil  med  nje  —  on,  zgrabil  krmilo,  prevzel 


ŠKOPOVI  ZAVODI  V  ŠT.  VIDU  NAD  LJUBLJANO. 


Sedaj  umemo:   razumeti  nam  je  vse  to 

—  drugače. 

Ni  li,  kakor  bi  stopil  iz  jutranjega  mraku 
po  strmi  poti  —  na  vrh  gore,  ko  je  ravno 
planilo  sem  nanj  veselo  soince? 

In  to  je  bilo  tam  —  v  tistem  o  smem 
distihu  naše  elegije! 

Ali  ste  me  umeli?  Ali  ni  res,  da  je  imel 
velik  kompozijski  motiv  naš  poet  za  svojega 
nejasnega  Lelja? 

Uganke  ni  tu  več  nam. 

Bili  so  časi,  ko  je  bilo  po  naši  domovini 

—  kakor  pozimi.  Našega  naroda  kulturne 


čolnič .  .  .  Njih  duša  je  bil  on,  Čop,  velikan 
učenosti.  Učitelj  in  kritik  naši  takratni  „ mo- 
derni", je  vzel  veliki  Čop  mlado  umetnost 
našo,  ki  je  njeno  glasilo  bila  ^Čbelica",  v 
svojo  šolo:  pokazal  jim  je  slavne  vzglede 
drugih  slovstev.  Edini  on  je  to  zamogci. 
Kar  je  slavnih,  velikih  del  umetnosti  v  je- 
zikih staroklasičnih  latinskem  in  grškem,  kar 
v  jezikih  romanskih,  laškem,  francoskem  in 
španskem,  kar  v  jezikih  germanskih,  nem- 
škem in  albionskem   (t.  j.  angleškem)  >),  kar 

•)   A I  bi  on   je   ime   baje   iz   keltovskega,  nam 
temnega   korena  Albii;   rabi  je  n.  pr    Plinij,  dobiva 

jih  je  v  jezikih  slovanskih,  češkem,  poljskem, 
ruskem,  ilirskem  (t.  j.  hrvaško -srbskem),  in 
našem  slovenskem,  vse  je  poznal  on.  Dva- 
najst jezikov  mu  je  bilo  domačih,  a  v  teh 
jezikih  znani  vsi  veliki  poetje  in  pisatelji,  vsa 
njih  velika  slovstvena  dela.  To  so  bile  tiste 
zvezde  —  neba  poezije,  tiste  zvezde  vod- 
nice, ki  je  ob  njih  pokazal  „Čbelici"  Čop 
pravo  pot  —  v  deželo  duhov,  mimo  skal 
in  brezen. 

In  danes  slavč  sivi  brodarji  spomin  tega 
moža  ob  grobu  njegovem,  na  desete  oblet- 
nice d£kn. 

Z  živo,  a  zagrnjeno  sliko  poseže  ob  pri- 
četku  poet  zbranim  ,brodarjem"  naravnost 
v  stare  doživljaje,  globoko  v  spomine  ne- 
kedanjih  dni.  In  v  polmraku  te  primere  pri- 
vede srca  osivelih  že  Čbeličarjev  do  krmarja, 
ki  stoji  v  središču  onih  doživljajev,  do  duše 
njihovega  broda,  —  do  Čopa.  „Lel  bil  naš 
je  kermar,  drugi  je  bil  Palinur."  Tu  je  konec 
prologa.  A  poet  potrebuje  ono  primero  o 
krmarju,  oni  polmrak  započete  slike  še  dalje: 
zato  mora  njen  pravi  pomen  zakrivati  še 
preko  tiste  prereze.  A  zakaj  potrebuje  umetnik 
še  vedno  ono  primero  in  nje  mrak?  Da  zveze 
s  tem  mostom  oba  dela,  prolog  in  sredino. 
A  zakaj  ne  zjasni  tega  somraka  koj  onkraj 
tistega  prepada?  Ker  hoče  na  vrhu  vse  pesni 
šele  vreči  polno  luč,  ves  beli  dan  na  njega, 
ki  ga  slavi  današnji  god  njihov.  Zato  vzdr- 
žuje primero  do  tja.  In  zato  tisto  nebo,  dasi 
že  —  nebo  „ poezije";  zato  še  vedno  tiste  — 
zvezde,  dasi  že  —  „neba  poezije";  zato  tista 
dežela  —  dasi  že:  ^duhov".  In  zato  rajši  dvo- 
umno imenovanje  oseb  in  dežela  dotične 
narodnosti,  in  ne  ime  njih  jezika:  Rimljan, 
Grecia,  Lahi,  Francoz,  Španiol,  Nemic,  Al- 
bionic  (Anglež),  Čeh,  Poljak,  Rus,  Ilir  in  — 
rod  naš  slovenski.  Vmes  pa  že  dvoumne 
določbe:   nebo   „ poezije",  dežela  „ duhov" 

se  je  pa  že  od  VI.  stoletja  pr.  Kr.  sem.  Pomenilo  je 
današnjo  Angleško  in  Škotsko,  tedaj  kar  kesnejšim 
lat  pisateljem  ime  Britannia.  Danes  se  dobi  le 
Se  v  pesnikih  kot  staro  ime  za  Angleško.  Albionec 
(=  Anglež)  je  pri  nas  paC  Prešernova  tvorba,  in  ima 
jo  sam  edino  le  v  ti  elegiji.  Klopstock  ima  sicer  nekje 
v  odah  »Albions  SOhne"  =  Aibionci  -  Angleži. 

Pis, 

.DOM  IN  SVET-  1905.  ŠT.  10 


-  kakor  pivi  pobliski  pravega  pomena, 
kakor  prvi  opomini  pravega  zmisla,  kakor 
prvi  posevi  in  prvi  žarčki,  ki  so  se  po- 
redno izmeknili  in  ukradli  pred  drugimi  sem 
čez  vrh,  prvi  glasi  bližajočega  se  solncal 
Nalašč  nisem  hotel  brez  besede  mimo  te  umet- 
niške finese  poetove.  —  Nasledni  verz  o  slav- 
nih pisanjih  pa  je  prehod  že,  prav  nagli  pre- 
hod k  tistemu  mestu,  kjer  poči  ves  svetli  dan, 
da  Človeku  kar  zavriska  duša  od  veselja,  kjer 
je  primera  poetu  že  odslužila  svojo  umetniško 
službo,  k  -osmemu  distihu.  Zakaj  ni  del 
tedaj  pesnik  na  mesto  Lelja  kar  ime  Čopovo? 
Ker  bi  potem  nastal  tam  beli  dan,  kjer  je 
zdaj  skrbni  —  somrak.  Razdrl  bi  bil  na  migljaj 
vso  nežno  umetnost  prve  polovice,  prekrasno 
kompozicijsko  misel  bi  bil  uničil  na  mah. 
Ne,  te  misli  pa  ni  smel  ni  hotel  žrtvovati. 
Zato  Lelj,  ne  Čop. 

Od  devetega  distiha  dalje  je  vse  beli  dan. 
Kakor  je  v  dispozicijskem  verzu  prva  polo- 
vica nekam  čudno  nejasna  —  radi  tujega  nam 
Lelja,  tako  tudi  prav  do  zadnjega  hipa  ves 
del  jedra,  ki  razpreza  misel  o  Lelju  krmarju. 
Isti  mrak  v  obeh.  Onkraj  devetega  distiha 
sledi  del  o  Palinurju.  Tu  ni  zakritega  izra- 
žanja nič  več,  ampak  jasno  razprezanje  tiste 
druge  polovice  verza:  »drugi  je  bil  Palinur." 
Izrekel  je  poet  s  tem  predikatom  o  Lelju 
dvoje:  da  je  ta  krmar  Lelj  —  bil  prvič,  če 
kakor  Palinur,  tedaj  krmar  -  veščak,  ki  je 
mnogo  ladjo  srečno  vodil,  a  drugič  —  krmar, 
ki  je  kakor  Enejev  krmar  končal  svoje  dni 
—  v  valovih,  če  že  ne  v  morju.  Prvo  misel 
potem  poet  utemeljuje  v  prvem  delu  jedra, 
a  drugo  v  njega  nadaljnih  treh  distihih. 

Umetnino  zaključi  preklasični  epilog, 
kakor  smo  o  tem  že  govorili.  Poet  je 
stopnjeval  ton  in  kolorit  od  nekam  mračno- 
temnega  akorda,  od  neveselega  spomina  o 
mrzli  zimi  v  pričetku  pesni,  preko  mraku 
prvega  dela,  sam  rastoč  in  dvigajoč  se  ob 
spominih  velikosti  Čopove  korakoma  k  sre- 
dišču do  onega  jasnega  dne  v  osmem  di- 
stihu; a  od  tam  do  veselega  navdušenja  ob 
misli,  kako  je  danes  vendar  le  že  bolj  po- 
mladno v  deželi  —  po  zaslugi  pokojnikovi, 
kako  danes  že  dozoreva  veselo  klasje,  kjer  je 

bil  takrat  še  —  led.  In  v  epilogu  se  pristop- 
njuje  ton  do  vedrega  razpoloženja:  poetu 
doraste  čuvstvo  do  želje,  naj  se  ime  prija- 
teljevo ne  pozabi,  ter  do  jasnega  upa,  da 
bo  slovenstvo  v  „Kranju"  živelo!  Tako  pesnik 
premeri  iz  mračne,  mrzle  preteklosti  sem 
vrsto  dni  velikega  dela  probuje,  ki  ga  je 
vodil  on,  Čop,  pa  do  sedanjosti,  kože 
zorž  prvi  sadovi  tega  delovanja  — -  ko  gre 
seme  že  v  klasje,  ter  do  veselega  pogleda 
v  jasnejšo  bodočnost,  ko  bodo  domo- 
vini vsled  precejšnje  zasluge  Čopa  in  nje- 
govih učencev  žareli  solnčni  dnevi:  z  veliko 
naglostjo  hiti  v  čilem  poletu  iz  časa  v  čas 
duh  poetov  ter  preleti  dokaj  let,  ki  jih  je 
sam  videl,  in  še  drugih,  ki  jih  bodo  gledali 
—  šele  vnuki. 


Iz  vsega  tega  naj  tedaj  posnamem: 
Po  odstavku  1.  V  pesni  poje  Prešeren 
dvakrat,  da  je  nekdo  bil  „ krmar  naš"  in 
pa  „ drugi  Palinur" ;  prvič  to  v  našem  pre- 
pornem  verzu  —  o  Leiju,  drugič  v  jedru 
pesni  isto  —  o  Čopu:  verz  o  LeIju  stoji  na 
koncu  prvega  dela  ter  je  jasna  dispozicija 
celega  drugega  dela.  Ali  misli  tedaj  Leij  — 
Čopa?  Da.  „Krmar  naš"  je  prvi,  „drugi  Pa- 
linur"  pa  drugi  dopovedek  o  osebku:  Lelj- 
Čop.  „Ti"  je  umljiv  in  opravičen  le  kot  di- 
rektni ogovor  iste  osebe,  ki  jo  pomeni  Lelj. 
„Ti"  ne  pomeni  kontrasta  k  poprejšnji  misli, 
ampak  le  nje  mirno  nadaljevanje.  Pač  pa 
stoji  verz  o  Lelju  ves  v  kontrastu  z  vsemi 
poprejšnjimi:  obrat  v  mislih  je  za  tretjim 
heksamentrom. 

Po  odstavku  2.  Arhitektoniko  pesni  in 
nje  enotnost  vzdržuje  samo  tako  ume- 
vanje,  da  je  Lelj  —  Čop,  in  sicer  Lelj-Čop 
kot  osebek,  naš  krmar  in  drugi  Palinur  kot 
dopovedka.  Če  ni  Lelj  Čop,  ampak  Lelj  prvi, 
in  sicer  nesrečni  krmar,  (ker  P  .  .  .  II.),  a 
Čop  pa  drugi,  temu  prvemu  kontrastni, 
srečni  krmar,  tedaj  imamo  dva  različna  kr- 
marja v  pesni;  to  pa  je  nagla  smrt  in  bridki 
konec  vse  enotnosti,  in  sploh  vse  čudovite 
kompozicije.  Tedaj  tudi  zato:  Lelj-Čop.  V 
verzu  o  Lelju:  da  je  bil  Čop  krmar,  daje 


bil  drugi  Palinur  (t.  j.  prvič:  dober  krmar, 
a  drugič:  da  je  utonil);  v  jedru  pesni:  zakaj 
in  kako  je  bil  Čop  krmar,  dober  krmar- 
rešitelj  jim,  ter  zakaj  in  kako  je  bil  drugi 
Palinur. 

Po  odstavku  3.  Stalo  bi  v  verzu  našem 
lahko  kar  Čop  na  mestu  Lelja.  Zakaj  ni  poet 
tega  del  v  svoj  verz?  Radi  konpozicijskc  misli 
tega  ni  smel  niti  hotel.  Misel  na  Čopa  je  moral 
tu  zaradi  zakrite  slike  zaviti  v  polmraCnega 
Lelja:  imena  Čop  ni  smel  rabiti  tu,  da  ne 
raztrže  primere,  ampak  jo  nadaljuje  kot  vez 
med  prologom  in  sredino,  drugič  pa  da 
ohrani  ime  Čop  za  vrh  vse  pesni,  da  tam 
gori  dene  slavljenca  v  beli  jasni  dan.  Tudi 
to  govori  vse  za  Leija-Čopa.  Ta  konpozi- 
cijska  misel  je  mogoča  in  vzdržljiva  le,  če 
je  Lelj  isti  mož  ko  Čop.  Tudi  zato  tedaj 
Lelj-Čop. 

Kaj  pa  pravi  na  vse  to  „Lel  —  moj 
kermar?"  Glasi  se  prvotno  besedilo  v  pr\^em 
načrtu  pesni,  ohranjenem  nam  v  literarni  za- 
puščini Prešernovi,  res  da:  .,Lel  bil  moj  ker- 
mar,  dnigi  je  bil  Palimir."  Prvo  polovico 
verza  je  pa  Prešeren  še  v  istem  konceptu 
samem  prečrtal,  ter  nadomestil  „moj"  s  širšim, 
več  oseb,  in  ne  le  poeta  samega  obsega- 
jočim  „naš".  Kaj  nam  to  dokazuje?  Prav 
nič  proti  Leiju-Čopu.  Uvodni  situaciji  v  pro- 
logu nagrobnice  ter  historični  resnici  je  „naš- 
bolj  prikladen  nego  „moj".  Ne  le  Prešer- 
novi poeziji,  ampak  krogu  „Čbeličarjev" 
sploh  je  bil  Čop  —  duša.  Naj  je  sicer  naj- 
poprej  mislil  Prešeren  res  da  le  nase,  ali  vsaj 
v  prvi  vrsti  nase,  kakor  gotovo  in  to  po 
pravici  tudi  s  kesnejšim  besedilom:  bil  je 
gotovo  najprej  in  najbolj  Čop  učitelj  —  Pre- 
šernu kot  poetu;  toda,  bil  je  to  za  njim  tudi 
drugim  „Čbeličarjem",  vsem  njim  tam  ob 
grobu,  vsem  njim,  ki  so  „naš  led"  (tudi 
po  prvotnem  besedilu)  razbijali.  In  histo- 
rično ni  res,  da  je  Čop  nadziral  le  Prešer- 
nove poezije  in  Prešernovo  slovstvovanje, 
dasi  to  pač  v  prvi  vrsti,  ampak  tudi  drugih 
„Čbeličarjev".  To  je  Prešeren  sam  dobro 
vedel:  „die  JOnger,  die  am  Orab  des  Meisters 
trauern",  je  verz  Prešernov  iz  I.  1835,  ki  to 
potrjuje  (glej    Preš.  Ged.  str.  13.  v  nemški 

obsmrtnici  Čopu);  preozka  se  je  zatorej 
zdela  poetu  vsebina  „mojega  krmarja", 
pa  jo  je  tedaj  razširil  s  priznavo:  „naš  krmar". 
Ali  ni  Čop  v  „111.  BI."  ocenil  vseh  „Čbeli- 
čarjev",  in  ne  le  Prešerna  —  v  znani  oceni 
po  Čelakowskem  (1833)?  Ali  se  ni  boril  s 
cenzuro  tudi  za  „ Cesarja  in  opata",  in  ne 
le  za  „Novo  pisarijo?"  „ČolniČ  .nov"  po- 
meni v  elegije  današnjem  licu  —  ^Kranjsko 


Čbelico";  da  je  v  prvotnem  besedilu  — 
le  svojo  poezijo  mislil  ž  njim  Prešeren,  to 
je  nam  le  embrionalna  faza  v  razvoju  in  po- 
stajanju današnje  umetnine,  le  literarnohi- 
storično  dejstvo;  toda  komentar  kak  —  da- 
našnji dovršeni  umetnini,  kakor  jo  imamo 
iz  I.  1846.  in  1847.,  pa  ta  embrio  —  ni! 
Zatorej  vsied  tega  vendarle:  LeIj-ČopI 
(DALJE.) 


GRIŠA  : 

TAM  ZUNAJ . . . 


I  am  zunaj  oblačno  nebo 
in  čczinčcz  tema  - 
v  temni  je  prišla  zavesi 
žalost  iz  neba  .  . . 


In  iz  oči  so  prišle 
na  lice  srebrne  solzž  — 
in  trudno  srce  so  objele 
smrti  mrzle  roke  . . . 


Oh,  in  zato  je  temi  — 
zato  je  tam  zunaj  mraz  ~ 
zato  je  nebo  poškropilo 
moj  žalostni  obraz! . .  . 


ORISA: 

POSLAVLJAJO  SE  PESMI . . 


Poslavljajo  se  pesmi 
od  plašnih  ptičjih  trum  — 
in  žalostnih  akordov 
umira  glasni  šum. 


Poslavljajo  se  zvezde 
od  sinjega  neba, 
poslavlja  se  ljubezen 
od  bolnega  srca  . . . 


Poslavlja  se  od  mene 
vse,  kar  ljubilo  je  — 
beži,  beži  od  mene 
in  več  ne  vrne  se  . .  . 


^     39» 

DRAGAN  ŠANDA: 

MODERNA  FRANCOSKA  LIRIKA. 


aj  priobčimo  na  tem  mestu 
primer,    kako    nepričako- 
vano   zadobi    neštetokrat 
opevan  pojav  človeškega 
življenja  popolnoma  novo 
milino  in  čarobnost  akorda 
v  našem  čuvstvu,  ako  se 
združi  s  pravim,   za  to  združitev  po   svoji 
notranji  vsebini  prikladnim  pojavom  iz  na- 
rave!   Primer  je  tretja  kitica  ene  pesmi  za- 
četnika in  najboljšega  zastopnika  te  deskrip- 
tivne  struje   s  preprostim   naslovom:  Dans 
le  ciel  clair:  i) 

Le  long  des  frais  buissons,  ou  rit  le  vent  sonore, 

par  le  sentier,  qui  fuit  vers  le  lointain  charmant, 

ou  la  molle  vapeur  bleuit  et  s'evapore: 

tous  deux,  sous  la  lumi^re  liumide  de  Taurore, 

s'en  vont  entrelaces  et  passent  lentement 

par  le  sentier,  qui  fuit  vers  le  lointain  charmant 

le  long  des  frais  buissons,  ou  rit  le  vent  sonore. 

Ni  mogoče  dovolj  označiti  to  nenavadno 
lahkoto,  s  katero  vežejo  ti  poetje  miloglasje 
in  sonornost  jezika  s  harmonijo  misli.  Kakor 
se  končuje  prečesto  kitica  v  svoje  začetne 
verze,  in  cela  pesem  v  svojo  začetno  kitico, 
tako  se  steka  tudi  misel  v  neprisiljenem  na- 
činu nazaj  k  viru,  iz  katerega  je  prišla,  in 
oboje  daje  harmonijo,  katere  vtisku  se  ni 
možno  ubraniti.  Misel  in  zunanja  oblika  tvo- 
rita celoti,  ki  sta  ustvarjeni  druga  za  drugo, 
in  čitatelj  čuti,  kakor  da  zre  valovanje  morske 
gladine,  kjer  se  drug  za  drugim  dvigajo 
valovi,  a  če  hoče  njegov  pogled  slediti  raz- 
voju enega,  se  je  že  raztopil  in  na  njegovo 
mesto  stopil  drugi . . . 

Kako  redko  pa  so  predmeti  vredni  te 
muzikalne  oblike,  kako  Cesto  udarjajo  ti  so- 
norni  verzi  ritmično  na  naše  uho,  ker  imajo 
samo  votel  glas  posode  brez  vsebine!  Ako 

O  Leconte  de  Lisle,   Poemes   tragiques,  str.  18. 


(KONEC.) 

bi  imela  umetnost  le  ta  deskriptivni  smoter, 
da  podaje  to,  kar  vidi  In  sliši  v  isti  harmo- 
niji človeškemu  čuvstvu,  kakor  je  vdihnjeno 
naravi  sami,  da  povzdigne  vživanje  naravne 
lepote  v  umetniški  vžitek  neke  posebne 
vrste,  bi  morali  nazvati  vse,  ki  žrtvujejo 
svoje  najboljše  sile  v  službi  te  misli,  velike 
poete.  Tak6  nam  bo  pa  dala  taka  sam6 
deskriptivna  poezija  zadoščenje  morda  v 
trenotku  teže,  v  trenotku,  ko  je  taka  iden- 
tifikacija z  mogočnostjo  in  lepoto  prirodc 
edino  zdravilo  za  srčne  boli  —  toda,  kdor 
bi  iskal  v  njej  leka  za  ono  skrivnostno  te- 
ženje po  nekem  višjem  idealu,  teženje,  ki 
je  kot  neizbrisljiv  pečat  vtisnjeno  človeškemu 
duhu,  bo  moral  naposled  razočaran  spo- 
znati, da  je  zašel  na  krivo  pot.  Kajti,  le  vko- 
likor  morejo  pesnitve  sploh  utešiti  to  skriv- 
nostno teženje  po  globji  vsebini,  ta  čut  neiz- 
mernosti,  ki  mu  baš  raditega  nimamo  imena, 
ker  je  v  poeziji  nekaj  božanstvenega  in 
nadčloveškega,  —  edino  to  mora  in  bo  tvo- 
rilo vedno  pravo  merilo  za  višino  pesnitev 
in  njih  notranjo  vrednost. 

Značilna,  rekli  bi,  za  modernega  duha 
te  deskriptivne  struje  je  vseobsežnost  njih 
predmetov.  Ako  je  v  prejšnjih  stoletjih  po- 
pisujoča poezija  obsegala  samo  pojave  iz 
ožje  prirode,  iz  področja  človeških  čutov, 
pa  privzemajo  ti  poetje  k  temu  še  pojave 
vesoljstva,  in  njih  sredstvo  niso  več  telesne 
nego  duševne  oči,  za  katere  ni  mejnikov 
prostora  in  Časa,  Vse  meje  padejo.  Njih 
predmeti  obsegajo  vse  narode,  vse  vere, 
vse  kontinente,  vse  zgodovinske  d6be  in 
tudi  vsa  bitja  in  vse  pojave  v  stvarstvu,  ki 
si  jih  globji  geniji  niso  upali  nikoli  smatrati 
za  vredne  poetične  obdelave.  Ne  samo  o 
centaurih  in  o  rimskem  atriju  nam  pripove- 
dujejo ta  popisujoča   premišljevanja,    nego 

tudi  iz  Perzije,  iz  solnčne  Indije  in  daljne 
Japonske,  iz  tihomorskega  otočja  in  iz  Ame- 
rike jemljejo  svoje  predmete;  ne  le  grški 
heroji  in  staroegiptovski  bogovi,  ampak 
tudi  kaldejski  verski  in  skandinavski  mito- 
loški motivi  morajo  služiti  njih  namenu;  ne 
le  Italije  in  Sicilije  ampak  tudi  južnoafriško 
Kapsko  deželo  in  braziljske  pragozdove 
riše  njih  poetična  paleta;  ne  le  Ramzesovi 
slavi,  ampak  tudi  glorioli  srednjeveških  Be- 
netk veljajo  njih  verzi;  in  slednjič,  ako  že 
rišejo  prosto  prirodo,  se  ne  zadovoljijo  več 
z  ostarelimi  motivi,  nego  spanje  kondorja, 
jaguar  in  Črni  panter  i)  so  njih  premoderni 
motivi.  V  prenapetem  iskanju  novosti  so 
zašli  na  krivo  pot  talenti,  katerih  izredna 
vpodabljajoča  zmožnost  bi  bila  vredna  višjih 
ciljev.  Primeri  samovzgoje,  umerjenosti,samo- 
spoznavanja  so  v  francoski  literaturi  sploh 
redki;  to  je  umijiva  posledica  njihove  ne- 
stalne, globjemu  premišljanju  malo  prijazne 
psihe. 

Zel6  nepravično  pa  bi  bilo,  odrekati  de- 
skriptivistom  kratkomalo  dobrih  strani.  Te 
so  najbolj  očitne  baš  tam,  kjer  ne  iščejo, 
hlastajoči  po  učinkih,  nego  vzamejo  najbliže 
ter  rišejo  naravo  v  njenih  preprostih  a  večno- 
lepih  pojavih,  neizcrpljivih,  kakor  je  neiz- 
črpna človeška  duša,  ki  tem  pojavom  vdiha 
vedno  novo  življenje.  Kdo  bo  mogel  poetu 
odreči  oživljajočo  plastiko  izraza,  ko  slika 
idilo  večera,  kadar  nebeški  voznik  solnčnega 
voza  zastonj  poizkuša  brzdati  svoje  konje, 
želeče  se  brzo  potopiti  v  hladno  kopel  oce- 
ana, kadar  kmalu  zatem  posveti  luna  na  ra- 
janje ponočnih  nimf,  katerim  Pan  vodi  ritem, 
smehljajoč  se,  ko  vidi,  da  njegov  dihljaj 
vzbudi  cvetlico,  ki  je  že  bila  zasanjala 2) .. . 


V  kolikor  ta  deskriptivna  struja  privzema 
predmete  iz  klasične  antike,  se  nam  kaže 
v  čisto   novem   obsoju,   kjer  veje   klasični 

O  Leconte  de  Ušle,  Poemes  et  poesies   (1855). 

2)  Heredia,  Les  Trophees,  str.  21.  Naj  sledi  tu 
kratek  pregled  deskriptivne  struje.  Začetnika  in  vedno- 
spoštovana  mojstra:  Leconte  dcLisle  (1818  do 
1804):  i^Pocmes  antiques*  (1852),  , Poemes  barbares* 


duh.  Zastopnika  te  klasicistične  smeri  sta 
Leconte  de  Lisle  in  Heredia;  oba  sta  se 
izobrazila  ob  klasičnih  virih  in  sta  oplojena 
z  duhom  antike,  za  katero  drugi  deskripti- 
visti  niso  imeli  zmisla  in  so  zato  zaostali 
daleč  za  njima.  Zlasti  Heredia,  ki  je  zlagal 
večinoma  sonete,  jim  je  znal  vliti  razen 
slikovite  plastike  cesto  tudi  čistega  in  ne- 
navadno nežnega  elegičnega  duha.  Vsi  so- 
neti, katerih  motivi  so  vzeti  iz  klasike,  so 
elegije  teženja  po  antiki,  in  kadar  jim  je 
mogel  s  harmoničnim  prizorom  oživljene 
narave  vliti  čut  neizmernosti,  postanejo  jasni 
izlivi  čiste  poezije,  čarnega  vtiska  ni  mo- 
goče označiti  dovolj  jasno  z  besedami. 

Tu  sledi  primer,  do  kake  elegične  višine 
se  more  povspeti  Heredia:  Sonet  riše  diven 
prizor  med  triumvirom  Antonijem  in  Kleo- 
patro,  ljubezen,  s  katero  je  spojen  ves  čarni 
kolorit  antike  in  južnega  podnebja:- 

Antoine  et  Cldopatre. 
Tous  deux,  ils  regardaient  de  la  haute  terrasse 
r  Egypte  s'endormir  sous  un  ciel  etouffant, 
et  le  Fleuve,  a  travers  le  Delta  noir,  qu'il  fend, 
vers  Bubaste  ou  Sais  rouler  son  onde  grasse.  — 

Et  le  Romain  sentait  sous  la  lourde  cuirasse, 
—  soldat  captif  ber^ant  le  sommeil  d'un  enfant  — , 
ployer  et  defaillir  sur  son  coeur  triomphant 
le  corps  voluptueuK,  que  son  etreinte  embrasse. 

Tournant  sa  tete  pale  entre  ses  cheveux  bruns 
vers  celui,  qu'  enivraient  dinvincibles  parfums, 
elle  tendit  sa  bouche  et  ses  prunelles  claires; 
et,  sur  elle  courbe,  Tardent  Imperator 
vit  dans  ses  larg:es  yeux  ^toiles  de  point  d'or 
tout  une  mer  immense,  ou  fuyaient  des  galeres.O 


(1862),  , Poemes  traglques*  (1884)  in  Jos^-Maria 
de  Heredia  (roj.  1842  španskega  rodu  iz  Kube, 
ki  ima  francosko  mater  iz  Normandije):  ^Les  Tro- 
phees" (1893).  Izmed  množine  manj  važnih  poetov, 
ki  se  z  njimi  začenja  neka  vrsta  naturalistične  poe- 
zije, navedi  mo:  Eugene  Manuel  (roj.  1823)  ,Pa- 
ges  intimes"  (1866)  slika  rodbinsko  življenje;  Andre 
L  e  m  o  y  n  e  (roj.  1822)  popisuje  malo  življenje  v 
naravi :  ,Oiseaux  chanteurs*  (1890) ;  F  r  a  n  9  o  i  s 
C  o  p  p  e  e  (roj.  1842)  riše  poulično  življenje  pariško: 
»Paroles  sinceres*  (1890)  itd.  —  Vse  te  kot  pesnika 
daleč  nadkriljujeta  Leconte  in  Heredia  po  strožji  iz- 
bran osti  predmetov. 

O  Heredia,  »Trophees",  str.  79.  To  edino,  v  obliki 
dovršeno  delo  tega  pisatelja,  obsega  samo  sonete  in 
je  razdeljeno  v  pet  ciklov,  naslovjenih   po  njih  mo- 

Ta  sonet  pridobi  zlasti,  ako  si  ga  mi- 
slimo kot  pravo  sliko,  bledi  obraz  kraljice 
Egipta  z  velikimi  temnimi  očmi  v  dojmlji- 
vem  ozadju  egiptovske  kulture  in  v  kon- 
trastu z  ogorelimi  potezami  silnega  Rim- 
ljana; oba  upirata  pogled  na  starodavni,  v 
čaru  južne  noči  se  valeči  Nil:  zares,  izredno 
lep  motiv  za  slikarja,  ki  je  mojster  v  Čarobnih 
barvah !  Vobče  so  ti  soneti  slike,  izražene 
v  plastičnih  izrazih,  in  težko  je  kdaj  bil 
stik  dveh  tako  sorodnih  umetniških  vrst, 
kot  sta  slikarstvo  in  poezija,  takč  ozek  kakor 
pri  teh  sonetih,  ki  so  le  izraziti  glasniki 
svoje  slikovite  vsebine. 

Dasi  je  poln  izredne  plastike,  je  vendar 
malo  sonetov,  ki  bi  imeli  obenem  tako 
globok  čut  neizmernosti,  kot  zgoraj  nave- 
deni. V  hvalevrednem  teženju  po  antiki  je 
zapadel  Heredia  drugi  zmoti,  da  so  namreč 
njegovi  soneti,  žal,  prečesto  zbirka  grških 
mitoloških  imen  in  popis  prizorov,  ki  nam 
ne  najdejo  poti  v  srce,  ker  jim  popis  ni 
oblika,  ampak  namen.  Tako  postane  iz  poeta 
arheolog,  iz  klasične  poezije  znanstvena  mi- 
tologija, tembolj  mrtva,  čimbolj  znanstven  je 
njen  učeni  starinar.  Gotovo  je  Heredia  hotel 
podati  najbolje,  in  je  zapadel  tej  zmoti  ne- 
vede, ker  je  to  notranja  posledica  smeri,  ki 
jo  zastopa.  Ni  pomislil,  da  klasicizem  ne 
obstaja  v  skupini  mrtvih  imen,  ne  v  opiso- 
vanju pretekle  slave,  preostalih  razvalin  iz 
stare  Grške,  tudi  ne  v  oživljanju  klasičnih 
mitov  in  njihovih  junakovi  Ni  upošteval,  da 
je  vse  to  le  vprašanje  oblike,  in  da  je  zašel 
na  mrtvo  in  brezplodno  pot  oni,  ki  bi  hotel 
zavrteti  kolo  časa  za  tisočletja  nazaj  in  šiloma 
odeti  z  odelom  starodavnosti  premenjeno 
sedanjost,  ki  sloni  vsied  neprestanega  raz- 
voja človeškega  duha  na  popolnoma  drugih 
premisah  in  zahtevah !  Tako  s  šolskim  pra- 
hom obsuto   umevanje   antike  je   pač  zelo 

tivu:  I.  La  Grece  et  la  Sicile.  —  II.  Rome  et  les 
Barbares.  —  III.  Le  moyen  age  et  la  Renaissance. 
—  IV.  L'  Orient  et  les  Tropiques.  —  V.  La  nature 
et  le  Reve.  —  Zgornji  primer  je  vzet  iz  drugega 
cikla.  Podajemo  to  razdelitev  raditega,  ker  se  kaže 
cel6  v  tej  malenkosti  jasno  izražena  značilnost  de- 
skriptivne smeri. 


različno  od  globjega  pojmovanja  neizčrp- 
nega vira  klasične  kulture.  Duh  antike  je, 
ki  nas  oživljaj !  Ona  dovršena  umerjenost 
jezika,  oni  objektivni  mir  klasične  poezije, 
tudi  ako  izraža  najburnejša  čuvstva,  ta  nad- 
vlada duha  nad  telesom  v  človeku,  nam  bodi 
umetniški  vzori  Z  eno  besedo:  vse  posa- 
meznosti, ki  zedinjene  dajejo  umotvorom 
grškega  duha  ono  harmonijo,  ki  je  ni  moči 
izraziti  z  besedami,  in  oživotvarjanjc  vseh 
teh  posameznosti  v  obliki,  ki  je  razvoju  na- 
šega časa  primerna  —  to  je  ono  globje 
umevanje  klasicizma,  kot  so  ga  pojmovali 
največji  geniji  I  Tako  umevanje  je  pomenjaio 
doslej  za  vsak  narod,  ako  se  je  v  svojih 
pisateljih  povzpel  do  njega,  klasično  d6bo 
njegovo  in  vrhunec  njegovega  duševnega 
življenja. 

Dasi  pa  ti  soneti  niso  pravi  izraz  antike, 
vendar  je  treba  priznati,  da  je  njihov  slog, 
njih  dikcija  izredno  dobro  prilagojena  kla- 
sični vsebini.  Mehek  elegičen  duh  veje  v 
njih,  položen  vanje  ne  toliko  od  pisatelja, 
kakor  izhajajoč  bolj  iz  motivov  samih,  ki 
morajo  nam,  ločenim  od  teh  časov  po  sto- 
letjih, postati  predmet  teženj  in  želja.  Na- 
pačno je  vobče,  misliti  si  francosko  deskrip- 
tivno poezijo  popolnoma  brez  čuvstva,  ka- 
kor potopise.  Večina,  da,  vsi  dcskriptivisti 
spremljajo  svoje  motive  z  lastnimi  čuvstvi, 
samo  da  čuvstva  nimajo  dovolj  globine 
in  so  bolj  podobna  razmišljanjem,  prelo- 
gičnim,  da  bi  mogla  vzbuditi  odmev  pri 
čitateljih.  Refleksivna  lirika  je  sploh  značilna 
francoski  literaturi  in  njen  največji  lirik  Hugo 
je  bolj  refleksiven  kot  strasten.  Tako  prc- 
mišljujočo  liriko  pa  loči  le  korak  od  proze, 
in  tej  so  zapali  vsi  oni  deskriptivisti,  ki  jim 
besede  niso  šle  iz  srca.  Heredia  je  v  svojih 
klasičnih  sonetih  izjema.  Večinoma  imajo 
njegovi  soneti,  zlasti  v  skupinah,  ki  niso  iz 
klasike,  značaj  prikritega  pogovora.  Podamo 
tu  enega  izmed  sonetov,  ki  zaostajajo  daleč 
za  najboljšimi,  kot  dober  primer  dikcije  in 
sloga  deskriptivistov  sploh  (Trophžes  str.  58.): 

Qin,  c'  est  vieux  Gallus,  qu*  appartient  V  heritage, 
que  tu  vois  au  penchant  du  coteau  cisalpin; 
la  maison  tout  enticre  est  a  V  abri  d*  un  piii, 

et  \e  chaume  du  toit  couvre  a  peine  un  dtage.  — 
II  suffit,  qu'  un  h6te  avcc  lui  le  partage.  — 
11  a  sa  vigne,  un  four,  a  cuire  plus  d'  un  pain, 
et  dans  son  potagcr  foisonne  le  lupin.  — 
Cest  peu?  Gallus  n' a  pas  desire  davantage. 

Son  bois  donne  un  fagot  ou  deux  tous  les  hlvers, 

et  de  Tombre,  Tete,  sous  le  feuillages  verts; 

a  r  automne  on  y  prend  quelque  grive  au  passage  — 

C  est  la,  que,  satisfait  de  son  destin  borne, 

Gallus  finit  de  vivre,  ou  jadis  il  est  ne. 

Va,  tu  sais  a  presant,  que  Gallus  est  un  sage. 

Heredievi  soneti  so  sličnl  liričnim  ba- 
ladam, polni  pravega  epskega  življenja.  V 
drugih  je  zopet  Heredia  popolnoma  žrtev 
svoje  smeri. 


Človeški  duh,  javljajoč  se  nam  v  raz- 
voju svetovnih  slovstev,  ubere  včasih  čudna 
pota.  Njegov  razvoj  je  večno  valovanje. 
Navadili  smo  se  tekom  stoletij,  smatrati  vsak 
novi,  od  prejšnjih  se  razlikujoči  val  v  tem 
valovanju  za  naravno  posledico  stremljenja 
po  izpopolnitvi,  ki  je  od  vekov  včrtani  smoter 
življenju  vesoljnega  človeštva.  Vsak  novi  val 
bi  bil  na  ta  način  ena  stopinja  k  temu  smotru. 
Vendar  vidimo  v  zgodovini  tega  razvoja 
cesto  d6be,  ki,  dasi  nove  v  obliki,  vendar 
ne  pomenjajo  koraka  naprej.  To  so  one 
mrtve  d6be,  kjer  nova  oblika  razvoja  ni 
izšla  iz  hlepenja  po  zbližanju  k  popolnosti, 
nego  iz  nagibov,  ki  so  vznikli  iz  temne 
strani  človeškega  značaja,  iz  strasti  in  sla- 
bosti značaja.  Taka  d6ba  je  v  francoski  liriki 
ddba  simbolizma. 

Francoska  kritika  in  ne  manj  tudi  kritiki 
drugih  narodov  izkušajo  smatrati  simbolizem 
za  resno  strujo,  dati  mu  pečat  pridobitve  v 
borbi  za  umetniški  ideal.  Toda  globji  in 
objektivni  pogled  v  njegov  postanek  nas 
prepriča,  da  tu  nimamo  opraviti  z  resnim 
stremljenjem  po  resnici,  nego  zgolj  s  po- 
sledico človeškega  samoljubja,  ki  se  je  s 
pomočjo  ugodnih  zunanjih  okolnosti  mogla 
razširiti  v  tako  obsežnost  pokreta,  pridobiti 
si  toliko  množino  privržencev,  da  ima  v 
istini  značaj,  nikakor  pa  ne  pomena  posebne 
struje.  Po  I.  1850.  je  zavel  po  pretirani  ne- 
jasnosti romantike  v  francoski  literaturi  nov, 


svež  dih  pristnosti,  realizma.  Z  željo  pre- 
vrata in  obrata  nasičeni  duhovi  so  se  zdru- 
žili v  literaren  krog  in  kot  Parnasovci  za- 
čeli novo  delovanje  za  prerojeno  umetniško 
idejo.  Toda  iz  tega  prekipevajočega  vrenja 
se  je  rodila  po  treznosti  mišljenja  nekaterih 
zmerna  struja  deskriptivistov,  ki  se  je  po 
sili  osebnosti  svojih  voditeljev  ohranila  ne- 
izpremenjena  do  današnjega  dne.  Ta,  tudi 
za  objektivnega  opazovavca  nepričakovani 
izid  pa  ni  najmanje  zadovoljil  nekaterih  drugih 
Parnasovcev,  ki  so,  čim  manjša  je  bila  njih 
umetniška  tvorna  sila,  s  tem  večjo  nebrzda- 
nostjo  svoje  po  prevratu  hlepeče  domišljije 
sanjali  o  cel6  drugačni  umetniški  obliki  svojih 
mladeniško- pretiranih  idej.  Ni  jim  prijala 
klasiška  popolnost  in  umerjenost  oblike  de- 
skriptivistov, bodisi,  da  niso  imeli  smisla 
zanjo,  verjetneje  pa,  ker  so  se  zbali  truda 
v  obliki  in  samovzgoje,  ki  jo  zahtevajo  iz- 
brane ideje,  ako  naj  dadž  harmonično  ce- 
loto. Takč  so  se  odtujili  „Parnasu"  in  za- 
pisali na  svoj  prapor  prostost  misli,  razvcza- 
nost  njih  zasebnega  življenja  je  našla  zna- 
čilen odmev  v  razvezanosti  oblike,  ki  so  si 
jo  dovolili.  Tako  je  postala  nedovršenost 
geslo,  razpuščenost  odelo  nezmožnosti,  in 
kar  so  prej  imeli  za  nepopolno,  je  dobilo 
nenadoma  visoki  koturn  —  čednosti. 

Verlaine*),  glavni  predstavitelj  te  smeri, 
ki  ga  nahajamo  začetkoma  v  krogu  Parna- 
sovcev, se  loči  kmalu  od  njih,  in  že  leta 
1885.,  torej  okroglo  desetletje  po  zadnji  šte- 
vilki Parnaškega  glasila,  najdemo  izražen 
program2)  nove  struje3).  Nejasnost  misli,  ki 

1)  Paul  Verlaine  (1844  =  1896):  »Poemes  satur- 
niens*  1886;  »Sagesse*  1881;  »Jadis  et  naguere« 
1885  itd. 

2)  V  zbirki  Jadis  et  naguere*.  1885. 

3)  Od  leta  1890.  naprej  je  poplavljena  francoska 
lirika  z  množino  imen,  ki  si  hočejo  na  lahek  način 
pridobiti  enodnevno  slavo  in  kruh  za  obstanek,  pri 
čemer  ostane  tolažilno  znamenje  to,  da  jih  resnejša 
francoska  kritika  smatra  za  efemerne  prikazni  brez 
globjega  pomena.  Ni  vredno,  navajati  jih  imenoma, 
omenimo  le  značilno  dejstvo,  da  precejšen  broj  teh 
francosko  pesnikujočih  simbolistov  nima  niti  franco- 
skega imena,  niti  niso  francoskega  rodu :  Maeterlinck, 
Rodenbach,  Verhaeren  so  Nizozemci,  Maria  Krysinska 
Poljakinja,  Moreas  Grk  itd  Pr.  Lanson  1.  c  str.  1 109  ss. 

je  spretno  zakrivala  mladeniško  nepopolnost, 
in  negacija  strožje  oblike  sta  bili  prijetna 
vaba  na  francoski  Parnas:  tako  je  imel  Ver. 
laine  v  najkrajšem  času  zbranih  krog  sebe 
množino  poetastrov.  Francoska  kritika  pa, 
morda  zajeta  in  omamljena  po  muzikalnosti 
oblike,  ni  spoznala  v  rožnem  naličju  kali 
bolezni,  ki  se  je  polastila  lirike,  in  mesto 
da  bi  jo  z  brezobzirnimi  ocenami  zatrla  v 
izpočetku,  jo  je  vzgojila  v  pogubno  veličino, 
vsied  katere  je  ta  struja  jela  razširjati  svoj 
pogubni  vpliv  med  druge,  zdrave  literature 
in  našla,  žal,  privržencev  pri  vseh,  katerih 
mnenja  so  šibka  in  prepričanja  brez  pod- 
lage, ki  jo  d^  lastno  premišljevanje. 

Ako  razmišljamo  o  bistvu  simbolizma,  se 
nam  pokažejo  predvsem  trije  glavni  znaki: 
mistični  ovoj  izraženih  misli,  razvezana  oblika 
z  muzikalnim  povdarkom  in  nagota  motivov. 
Že  enkrat  v  zgodovini  francoske  literature 
je  dala  simbolistiška  mistika  pečat  celi  ddbi. 
Kajti  alegorični  epi  trinajstega  in  štirinajstega 
stoletja  v  bistvu  niso  nič  drugega,  nego 
prikrit  simbolizem,  razlikujoč  se  od  seda- 
njega najbolj  v  tem,  da  so  napojeni  s  srednje- 
veškimi nazori  in  da  imajo  drugo,  in  sicer 
globje  izhodišče,  ker  so  vznikli  iz  težnje, 
prikazovati  verske  dogme  na  bolj  viden, 
prijemljiv  način.  Tu  kot  tam  so  pa  bistveni 
znak  alegorije  in  poosebljevanje  abstraktnih 
pojmov.  Velika  razlika  med  njima  je  pa  ta, 
da  so  srednjeveške  alegorije  poosebljevanje 
najvišljih  metafizičnih  pojmov,  dočim  je  se- 
danji simbolizem,  vkolikor  mu  pooseblje- 
vanje služi  za  sredstvo  umetniške  lepote, 
izgubil  ves  zmisel  za  pravo  razmerje  vred- 
nosti med  poosebljevanjem  in  poosebljenim 
pojmom.  Baš  to  je  pa  poleg  množine  drugih 
razlogov  bistvena  hiba  simbolizma,  da  po- 
oseblja vse  brez  izbora,  tudi  stvari,  pri  ka- 
terih poosebljevanju  se  zdravemu  razumu 
jezijo   lasje.  1)    Poosebljevanje   sploh  je    v 

>)  Eden  teh  verzifikatorjev,  Rodenbach,  se  po- 
vzpne do  sledeče  refleksije  o  »srcu  vode*': 

Etre  le  psycoIogue  et  Tausculteur  de  V  Eau, 
etudier  ce  coeur  de  1'  Eau  si  transitoire, 
ce  coeur,  de  T  Eau  souvent  malade  et  sans 
mcmoire  .  .  .  etc.  «Le  regne  du  Silence*,  str.  41. 


bistvu  glavni  steber  poezije,  ker  posreduje 
stik  človeškega  duha  z  nezmemostjo  vse- 
mira,  ki  ga  obdaja,  toda  le,  ako  vlada  ome- 
njena harmonija  razmerja.  Toda  simbolistom 
primanjkuje  pri  njih  primerah  vsak  globji 
„tertium  comparationis",  in  tako  postane  pri 
njih  najčešče  ono,  kar  naj  bi  tvorilo  umet- 
niški vžitek,  votla  bombastika  brez  vsebine. 
Čim  manj  pa  je  pri  njih  primerah  zdravega 
podstava,  tembolj  se  jim  izgubljajo  misli 
v  megleno  mistično  nejasnost,  in  cela  smer 
simbolizma,  motrena  od  te  strani,  dobi  pu- 
erilen  značaj  nedovršenosti  na  eni,  značaj 
bolestnega  izrodka  nezdrave  mladeniške  do- 
mišljije na  drugi  strani. 

Naše  mnenje,  da  je  simbolizem  le  simp- 
tom, se  nam  pokreplja  še  bolj,  ako  primer- 
jamo njegove  motive.  Simbolisti  ne  ločujejo 
več  med  tem,  kar  je  vredno  in  nevredno 
poetične  obdelave.  Naštevajoč  le  motive  bi 
morali  ponavljati  najnavadnejše  vsakdanjosti. 
Verhaeren  popisuje  Pariz  z  natančnostjo  pro- 
zaičnega potopisca  in  spaja  popis  z  megleno 
razblinjenimi  premišljevanji  O,  Rodenbach  nam 
podaje  refleksije  o  sobnem  pohištvu2),  R6g- 
nier,  eden  boljših,  se  istoveti  s  kiparjem, 
klešočim  v  plakete  pojave,  ki  se  mu  zd^ 
tega  vredni  3)  itd.  itd.  Ker  ne  izbirajo  pred- 
metov, si  sled6  refleksije  brez  notranje  nuj- 
nosti z  brbljavostjo  vsakdanjega  opazovavca, 
in  čitatelj  ima  naposled  mučno  čuvstvo,  da 
je  zašel  v  nedogledno,  brezplodno  pustinjo 
brez  življenskega  znaka  prave  poezije.  Radi- 
tega  zahajajo  simbolisti  tudi  v  prozo,  kjer 
so  podgane  in  krastače  predmet  njihovim 
verzom.  4) 


O  Emile  Verhaeren,  (roj.  1855):  ,Les  villes  tenta- 
culaires". 

2)  Rodenbach,  ,Le  regne  du  silence". 

3)  Henri  de  Regnier  (roj.  1864):  ,Lcs  medailles 
d'argile«.  1900. 

*)  Verhaerenov  ciklus  ,Les  campagnes  halluci- 
n^es*  je  zbirka  in  mešanica  ne  le  nemogočih,  ampak 
tudi  ostudno -odurnih  predstav,  kjer  se  nahajajo  mo- 
tivi, ki  se  pričenjajo,  kot  sledeči: 

Le  crapaud  (krastača)  noir  sur  le  sol  blanc 

me  fixe  indubitablement 

avec  dcs  yeux  plus  grands,  que  n'  cst 

grandes  a  tete; 

Kar  pa  daje  simbolistom  njihovo  zna- 
čilno posebnost,  je  oblika,  njihov  ^simbo- 
listični" slog.  V  Čem  obstaja  bistvo  tega  sloga? 
Pomudimo  se  nakratko  pri  njem!  Pred- 
vsem izhaja  ta  značilnost  iz  sestave  nena- 
vadnih, nesorodnih,  da,  nasprotujočih  si  poj- 
mov. Ako  govori  Ržgnier  o  ^srebru  slad- 
kem kakor  bleda  zarja",  o  ^svetinjah,  ki 
zvenijo  težko,  kakor  slava,  ljubezen 
in  smrt",i)  zveni  iz  vsega  tega  res  težko 
nesoglasje,  ker  pomcnjajo  ta  epiteta  nevarne 
skoke  iz  zdravega  razuma  v  meglenost  do- 
mišljije, mesto  da  bi  tvorila  okras  in  oporo 
izraženemu  pojmu;  mesto  da  so  resonanca, 
ki  odmeva  v  duši  čitateljevi,  pa  kvarijo 
umetniški  vžitek  na  neprijeten  način.  Iz  tega 
izvira  ona  nejasnost,  ki  onemogočuje  har- 
monični vtisk.  K  temu  še  okvir  kratkih  stav- 
kov z  množino  pičic  in  pomišljajev,  razse- 
kanih,  neizpolnjenih  misli,  ki  ne  zakrivajo 
drugega  kot  nezmožnost  izraza.  Posebno 
je  značilno  ponavljanje  iste  misli  z  istimi 
besedami,  prečesto  naravnost  in  namenoma; 
predstave  na  koncu  odstavka  so  šiloma  tak6 
prikrojene,  da  omogočijo  preliv  v  isto  pred- 
stavo ali  misel,  ki  je  tvorila  začetek  odstavka. 
Tu  imamo  ono  stran  francoskega  simbolizma, 
ki  je  zapustila  vidno  sled  tudi  v  slovanski 
literaturi,  zlasti  pri  novelistih.  To  ponavljanje 
in  prikrojevanje  je  namenjeno  muzikalnemu 
vtisku  in  ima  kot  tako  tudi  upravičen  pogoj 
obstanka,  ako  izvira  iz  snovi  same.  Toda 
samo  en  korak  je  do  smešnosti,  ako  se  ši- 
loma išče  retoričnega  blišča  in  harmoniza- 
cije  tam,  kjer  ga  po  naravi  predmeta  ni 
mogoče  doseči.  In  tu  je  najčešče  napaka 
simbolistov.  Najgloblji  vzrok  pa,  vsied  kate- 
rega je  treba  brezpogojno  obsoditi  ta  sim- 
bolistični slog,  je  pomanjkanje  notranje  har- 
monije med  snovjo  in  obliko,  nasprotje  med 
malovažnostjo  predmeta  in  njega  retoričnim 
nakitom.  Blesteče,  nališpane  besede  pri  ne- 
vredni  vsebini   povzročijo   zlasti  v   poeziji 


cc  sont  des  yeux,  qu'  on  m'a  voles 
quand  mes  regards  s'en  sont  alles 
un  soir,  que  je  tournai  la  tete. 

«Les  vilks  tent."  str.  22. 

O  Regnier,  „Medailles%  uvodni  motiv. 


čuvstvo  nezadovoljnosti.  Kajti  ravno  v  tem 
leži  skrivnost  najmočnejšega  vtiska  lirike  na 
človeško  Čuvstvo,  da  zraven  globoke  vse- 
bine najde  zanjo  primerno  zunanjo  obliko 
ter  ugodi  s  tem  skriti  zahtevi  vsakega  umet- 
niškega vžitka.  Ta  kontrast  blestečih  besed 
najdemo  tudi  pri  priljubljeni  navadi,  s  katero 
simbolisti  razdeljujejo  svoje  motive  v  cikle 
in  jih  naslavljajo  z  nazivi,  ki  ne  značijo  ni- 
česar, n.  pr.:  „Moč  bogov",  ^potniki  pre- 
teklosti" i.  t.  d.  1)  Tako  postane  simbolizem 
vrsta  misli  brez  vsebine.  Secesija  s  svojimi 
razpuščcnimi  lasmi  je  prenesena  v  poezijo, 
in  srčni  glasovi  oslabijo  do  neslišne  tišine. 
Kakor  zariše  secesionist,  tudi  simbollst  sil- 
hueto čuvstva  z  dvema  črtama,  a  preden 
jo  je  dovršil,  že  sledi  skok  v  megleni  svet 
mistike,  in  gorostasne  predstave  se  razbli- 
nijo naposled  v  neizmernost.  Slovenska  mo- 
derna se  žalibog  ni  pokazala  dovolj  zdrave, 
da  bi  se  bila  ubranila  te  bolezni  pesniškega 
čuta.  Želeti  bi  pa  bilo,  da  se  naš  poetični 
naraščaj  ne  dk  zaslepiti  po  mamljivi  bizar- 
nosti idej,  in  si  ohrani  jasni  um  in  govori 
s  srčnimi  čuvstvi. 


V  zanimivi  luči  se  nam  pokaže  simbo- 
listični pokret,  ako  primerjamo  značaj  nje- 
govega začetnika  in  glavnega  zastopnika 
Verlaina,  kot  človeka  in  poeta.  Kajti  poet 
je  bil  Verlaine.  in  krivično  bi  bilo,  pri  vseh 
bizarnostih  njegovega  značaja  mu  odrekati 
srčnega  Čuvstva.  Duhovit  francoski  kritik 
ga  je  nazval  „ velikega  otroka".  In  zares, 
kar  najbolj  pogrešamo  pri  njem,  je  krepko 
začrtan,  moški  značaj.  Otroško  samoljubje, 
in  mladeniška  megalomanija  sta  mu  ostala 
do  poznih  let.  VsIed  tega  je  mogoče  umeti 
cinično-odurne  napade  na  literarne  nasprot- 
nike, ki  mu  niso  bili  po  godu.  2)  Robatost 
naziranja  in  pomanjkanje  viteškega  mišljenja 
pri  teh  napadih  dokazujejo,  da  mu  je,  kar 
sam  prizna,  primanjkovalo  vzgoje,  in  v  svoji 

O  Regnier,  Medailles. 

2)  Verlaine:  ^Invectives*  1888  je  zbirka  napa- 
dov. Leconte,  Sully-Prudhomme,  Brimetiere  so  med 
drugimi  predmet  njegovim  robatim  pšicam. 

avtobiografiji  se  sam  imenuje  ^perverznega 
otroka".!)  Njegovo  zasebno  življenje  kakor 
poetični  izdelki  kažejo  množino  kontrastov, 
ki  si  jih  je  možno  razlagati  le  s  tega  sta- 
lišča. Verlaine  more  biti  v  svojih  motivih 
neizmerno  nežen,  more  pa  biti  tudi  poln 
drzne  brutalnosti  in  nagote,  ki  nasprotuje 
zdravemu  nravnemu  Čutu,  in  to  ne  manj  v 
svojih  poezijah,  kakor  zlasti  v  svojih  „kon- 
fesijah",  kjer  izpostavlja  najintimnejše  pri- 
zore svojega  zakonskega  življenja  z  odurnim 
cinizmom  kritiki  občinstva.  Nagi  motivi  v 
njegovi  poeziji  so  žalosten  primer,  kam  je 
privedla  nebrzdana  strast  tega  moža,  ki  je 
mogel  postati  za  francosko  literaturo  dru- 
gačnega pomena,  da  mu  ni  ncdostajalo  samo- 
vzgoje  in  vodstva  v  mladosti.  Tako  pa  se 
je  razvil  v  osebnost  brez  umerjenosti,  po- 
stal proti  svoji  volji  nositelj  izrastkov  časa 
in  idej  svoje  d6bc. 

Ti  nagi  motivi  njegove  lirike,  ki  so  jih 
zvesto  posnemali  pripadniki  njegove  smeri, 
nam  pokažejo  nenavadno  novo  stran  sim- 
bolizma, namreč  njegov  prikriti  natu- 
ralizem. Kakor  je  tudi  nasprotno  pred- 
stavi mistične  ideje,*  ki  jo  imamo  navadno 
o  simbolizmu,  tako  je  vendar  neovržna  res- 
nica, da  ima  simbolizem  svoj  začetek  v  rea- 
lizmu. Pod  ovojem  mistike,  ki  je  tvorila  le 
zunanjo  obliko,  so  iskali  simbolisti  svoje 
motive  v  realnosti  življenja,  in  zagazili  pre- 
često  in  brez  vsake  krinke  v  goli  natura- 
lizem. Ko  bi  nam  tega  ne  kazala  dejstva 
sama,  pa  bi  morali  verjeti  Verlainu,  ki  sam 
odkrito  priznava,  da  je  nanj  prvi  vplival 
Baudelaire2)  prvi  lirik,  ki  je  načeloma  upo- 
rabljal naturalistične  motive.  S  to  odkrito 
izjavo  prvega  simbolista  padejo  zatajevanja 
vseh  onih  kritikov,  ki  pripisujejo  simbolizmu 
podmeno^  da  je  načeloma  gojil  mistiko,  pade 

>)  Verlaine,  Confessions,  str.  9. 

2)  Charles  Baudelaire  1821—1867.  Njegovo  glavno 
delo  je  »Fleurs  du  mal"  (1857),  kjer  se  kaže  prvi 
vidni  vpliv  naturalizma.  Nekateri  ga  vobCe  prište- 
vajo simbolistom.  Njegov  vpliv  priznava  Verlaine,  ko 
piše:  ,Ma  premiere  toute  premiere  lecture  fut . .  . 
les  Fleurs  du  mal.  Baudelaire  eut  sur  moi  . . .  une 
influence  reelle  qui  ne  pouvait  que  grandir  et  alors 
s'dlucider  et  se  logifier  avcc  le  temps*  Conf  str.  91. 


tudi  —  Česar  nam  je  žal  —  priljubljena  hi- 
poteza, da  je  simbolizem  naravna  reakcija 
proti  materializmu,  ker  se  je  iz  puste  vsak- 
danje istine  izkušal  rešiti  nazaj  metafizični 
svet  fantazije  in  simbola,  in  da  je  samo,  kar 
je  naravno  pri  vsaki  reakciji,  pretiral  v  sred- 
stvih, da  doseže  ta  namen. 

S  tem,  da  simbolizem  načeloma  pripušča 
nagoto  realizma  v  liriko,  zadobi  značaj  važ- 
nega pojava  za  zgodovino  razvoja  modernih 
idej.  Vendar  bi  bilo  krivično,  vso  krivdo 
tega  propada  lirike  pripisovati  Verlainu  in 
njegovim  somišljenikom.  Oni  so  samo  otroci 
časa  in  naroda.  Kajti  vzroki  te  lascivnosti 
in  nagote  v  umevanju  življenja  le  od  spolne 
strani  Iež6  deloma  v  psihi  francoskega  na- 
roda, deloma  pa  so  posledice  političnih  do- 
godkov. Republikanski  državni  sistem,  na- 
sledki revolucije,  o  kateri  so  se  živalski  na- 
goni nižjih  slojev  mogli  nebrzdano  razviti, 
pogostni  prevrati  in  vedne  nerednosti  — 
vse  to  je  povzročilo  polagoma,  da  so  se 
razpustile  moralne  vezi.  Kar  je  Francoz  čuval 
prej  kot  sveto  skrivnost  svojega  ognjišča, 
o  kateri  mu  je  Čut  čistote  in  sramežljivosti 
zabranjal  govoriti  napram  drugim,  vse  to 
je  postalo  sčasoma  indiskretna,  poulična  vsak- 
danjica,  v  kateri  čuvstvo  ljubezni  spusti  z 
namigom  gracioznosti  deviški  ovoj  misterija 
in  se  prelevi  v  nagoto  telesa.  Tako  je  celo 
zasebno  življenje  pri  Francozih  dobilo  drug 
značaj,  in  simboliste  zadene  le  krivda,  da 
so  ga  hoteli  šiloma  uvesti  tudi  v  nežnost 
lirike.  Dasi  pa  je  simbolizem  le  posledica 
samolj ubija  in  megalomanije  nekaterih  na 
eni,  dasi  je  na  drugi  strani  plod  mladeniško 
nezrele  fantastike,  ki  si  je  po  nesrečnem 
naključju  pridobila  veljavo  in  ime,  vendar 
ostane  značilen  pojav,  ki  bo  koristil  vsaj  v 
tem,  da  je  pokazal  ves  globoki  prepad,  v 
katerega  lahko  pade  slovstvo  brez  nepristran- 
ske stroge  kritike  . . . 

Da  izpopolnimo  to  označitev  moderne 
smeri  francoske  lirike,  nam  je  treba  pridati 
nekaj  besedi  gled6  mesta,  ki  ga  zavzema  v 
sedanji  literaturi  Sully-Prudhomme  i).  On  je 

1)  Sully-Prudhomme  (roj.  1839):  ,Stances  et  Poe- 
mes'  1865.  .Solitudes"  1869.  ,Le  bonlieur"  1888  itd. 

bil  filozof  in  poet,  bolj  prvo  kot  drugo. 
Tako  zadobi  smer,  ki  jo  zastopa  učenjaški 
značaj  spekulativnc  filozofije,  dasi  so  pri  tem 
nekatere  zbirke  polne  pravega  poetičnega 
duha.  Vendar  se  nam  mora  zdeti  čudno, 
ako  ga  vidimo,  opevajočega  v  večji  zbirki 
korist  cvetlic  in  njih  vpliv  na  človeka  i). 
Njegovo  učeno  obzorje,  dasi  vseobsežno, 
daje  njegovim  delom  znak  suhe,  preisku- 
joče logike.  V  najnovejšem  delu  „Lebonheur" 
preiskuje  v  obliki  poetično-filozofskega  raz- 
motrivanja  vprašanje,  kaf  je  sreča,  kjer  mu 
služijo  zaporedoma  mnenja  nemalo  vseh 
važnejših  filozofov  kot  okvir.  Nekdaj  Parna- 
sovec,  si  je  izbral  kmalu  lastno  pot  in  ostal 
na  njej  osamljen  do  današnjega  dne  — 
brez  posnemovavcev. 


Francoska  lirika  je  preplavljena  še  z  mno- 
žino drugih  poetov,  ki  jih  nismo  navedli, 
ker  jim  primanjkuje  razvite  osebnosti  in  jih 
je  lahko  uvrstiti  v  eno  navedenih  struj.  Slab 
znak  za  liriko  najnovejšega  časa  je,  da  je 
produkcija  verzov  tako  narasla,  da  se  nad 
njo  zgraža  francoska  kritika  sama.  Krivo  je 
temu  pristransko  kritikovanje,  ki  je  v  lovu 
po  duhovitem  slogu  in  blestečih  antitezah 
izgrešilo  in  prezrlo  svoj  pravi  namen,  ker 
so  ocene  postale  sofistične  zagovornice  tega, 
kar  bi  morale  grajati.  Na  drugi  strani  pa  je 

O  „La  rcvoltc  dcs  fleurs."  1874. 


to  znak  propada  in  suše.  Mračna,  po  bol- 
niških sobah  dišeča  atmosfera  simbolizma, 
tendenca,  iskati  motivov  v  vsakdanjosti  in 
polagati  važnost  v  njih  natančni  opis,  sta 
simptoma,  da  je  izsušen  bistri  vir  srčnih 
čuvstev.  Ako  je  res,  kar  trdi  francoski  kritik 
Lanson,  da  je  francoska  literatura  vzprejela 
v  novejšem  času  od  tujih  narodov  več  nego 
jim  je  dala,  bi  bil  to  tudi  znak,  da  je  izgu- 
bila hegemonijo,  ki  je  prešla  v  roke  dru- 
gega zdravega  naroda  z  neizsušenimi  močmi. 
Toda,  kakor  življenje  narodov,  je  tudi  živ- 
ljenje literatur  večno  valovanje:  Narod,  ki 
je  najbolj  vreden,  prime  za  bakljo  napredka 
in  jo  izroči  drugemu,  ko  je  podal  najboljše, 
kar  je  zmogel,  dokler  v  večnem  krogu  in 
prenovljenem  obzorju  zopet  ne  pride  vrsta 
nanj,  da  stopi  nanovo  v  službo  vesoljnega 
človeštva,  v  službo  ene  velike  misli :  splošne 
izpopolnitve.  In  ko  pride  vrsta  na  naš  mali 
nadarjeni  narod  slovenski,  bi  želeli,  da  je  že 
v  svoj  prid  izkoristil,  kar  ga  uči  zgodovina 
razvoja  francoske  lirike :  da,  kakor  je  v  ve- 
likem okviru  naroda  prvo  vodilo,  da  vsa- 
kdo izkušaj  spoznati  posebnosti  svojega  ta- 
lenta in  ga  uspešno  uporabiti  tam,  kamor 
ga  je  postavila  narava  sama,  tako  tudi  v 
malem  okviru  lirike  velja  načelo,  da  more 
uspeti  le  isti,  ki  ne  išče  rešitve  uganke  svo- 
jega bitja  v  posnemanju  tujih  vzorov,  nego 
v  prikazovanju  lastne  osebnosti,  in  samo- 
spoznavanju  svojega  talenta. 

DR.  E.  LAMPE: 


GLAOOLICA  NA  SLOVENSKEM. 


Ictal691.,1693.,1696.,1699., 
1702.,  1705.  poroča  kopr- 
ski škof  Pavel  Naldini,  (ro- 
jen Padovanec),  da  mora 
ustanoviti  lastno  semenišče, 
da  dobi  duhovnikov,  ki  bi 
razumeli  slovanski  jezik,  da 
bi  v  njem  poučevali  ljudstvo.  Mnogokrat 
si  je  moral  škof  izberačiti  frančiškana,  ki  je 
v  slovanskem  jeziku  recitiral  „sacrum  et  di- 
vina".  1689  poroča  isto  beneški  oblasti. 

1691  ukaže  škof  Naldini  župniku  Juriju 
Bajkinu  v  Krkavcih,  naj  župnijske  knjige, 
ki  jih  je  doslej  pisal  slovansko,  piše  itali- 
jansko. 

1698  piše  frančiškan  Irenej  de  la  Croce, 
da  v  Kopru  ber6  sv.  mašo  frančiškani  slo- 
vansko; videl  je  tam  tudi  glagoljske  bre- 
viarije. 

1700  piše  koprski  Škof  Naldini,  da  je  v 
Kopru,  v  Piranu  in  Isoli  bogoslužje  itali- 
jansko, po  vaseh  se  pa  opravlja  bogoslužje 
slovansko,  in  sicer  pridige,  oficiji,  maša,  za- 
kramenti, in  »kar  se  more  še  želeti  od  do- 
brega vernika".  „0  srečna  koprska  škofija, 
ki  ima  tako  različne  narode,  pa  združuje 
vernike,  vdane  v  službi  božji!" 

V  XVIII.  stoletju  med  Slovenci  v  ožjem 
zmislu  že  več  nimamo  poročil  o  glagolici, 
pač  pa  še  iz  koprske  škofije. 

1704,  4.  nov.  Ustanovna  listina  kopr- 
skega semenišča,  „ltalo-Slavum  Naldinum" 
zvanega,  določa  štiri  alumnate  za  slovanske 
duhovnike.  O  tem  poroča  škof  Naldini  v 
Rimu  1.  1711. 

1668—1716  je  v  župnijskih  knjigah  v 
Krkavcih  (tržaška  Škofija)  več  glagoljskih 
zapiskov. 

1709  poroča  koprski  škof  Naldini  v  Rim, 
da  se  mu  bo  kmalu  posrečilo  otvoriti  seme- 


(DALJE.) 

nišče,  v  katerem  se  bodo  njegovi  duhovniki 
učili  tudi  slovanskega  jezika. 

1718.  Koprski  Škof  de  Borromei  je 
pri  kanonični  vizitadji  blagoslovil  misale, 
rituale  in  ščavet. 

1746.  Koprski  škof  Avgust  Porutti  je 
našel  pri  vizitaciji  posamezne  slovanske  mi- 
sale, obrednike  in  ščavete  v  krajih:  Gažon, 
Šmarje  pri  Kopru,  Korte,  Castelvenere,  Ko- 
štabona,  Pomjan. 

1760.  Koprski  škof  Carolus  Camu- 
cius  poroča  v  Rimu,  da  ima  v  svojem  se- 
menišču brezplačno  štiri  klerike,  ki  razumejo 
slovanski  jezik. 

1765.  Koprski  škof  Carolus  Camucius 
poroča  v  Rimu,  da  se  je  naučil  s  težkim 
trudom  slovanskega  jezika  in  da  slovansko 
pridiguje.  V  vseh  njegovih  župnijah  se  po 
latinskem  berilu  in  evangeliju  bereta  ali  pe- 
vata  berilo  in  evangelij  tudi  ilirsko;  ne  sicer 
iz  rimskega  misala,  tiskanega  z  ilirskimi  ali 
jeronimskimi  črkami,  katerih  črk  razen  njega 
(škofa)  ne  pozna  ni  eden  njegov  duhovnik 
ali  klerik,  ampak  iz  neke  knjige  „ŠČavet" 
zvane,  tiskane  z  latinskimi  črkami,  a  v  ilir- 
skem jeziku.  Vpraša,  Če  se  sme  to  trpeti, 
ker  je  neizobraženemu  ljudstvu  priljubljeno, 
in  katere  so  najboljše  izdaje  „Ščaveta".  Ne 
bi  lahko  svojih  župnikov  prisilil,  da  se 
nauč6  jeronimskih  črk  (glagolice). 

1765.  Propaganda  odgovori  koprskemu 
Škofu,  da  mu  ne  more  ustreči  glede  „ŠČa- 
veta",  ker  se  taka  knjiga  po  dovoljenju 
Propagande  ni  nikdar  tiskala.  V  rimski  cerkvi 
sv.  Jeronima  se  rabi  taka  izdaja,  izšla  v  Be- 
netkah pri  Pezzanu  I.  1718.  Ali  se  sme  ta  iz- 
daja potrditi  ali  šele  popraviti,  treba  preiskati. 

1819.  V  tržaški  kroniki  se  bere,  da  fran- 
čiškani v  koprski  cerkvi  sv.  Tomaža  mašu- 
jejo  za  delavce  vsako  jutro  slovansko. 

V  XIX.  stoletju  imamo  poročilo  trža- 
škega škofa  Jerneja  Legata,  ki  pravi:  „ Pre- 
iskoval sem,  koliko  se  je  še  v  nekaterih  krajih 
moje  škofije  ohranilo  slovanskega  bogoslužja 
in  kaj  je  še  znanega  o  njem.  Zapiski  so  jako 
pomanjkljivi;  iz  ohranjenih  krstnih,  poročnih 
in  mrliških  knjig  se  d^  dognati,  da  je  bilo 
slovansko  bogoslužje  vseskozi  v  navadi  do 
leta  1678.  v  liburnskih  župnijah,  namreč  v 
Kastvu,  Veprincu,  Lovrani,  Mošenicah  in 
Berzcu,  kot  dokazujejo  stari  misali  in  bre- 
viariji.  Duhovniki  tistih  časov  so  prihajali 
večinoma  iz  Dalmacije  in  sosednih  otokov 
Cresa  in  Krka  v  imenovane  župnije  in  so 
prinesli  s  seboj  slovanski  obred  in  slovansko 
izobrazbo,  kakor  so  se  je  naučili  v  slovan- 
skih semeniščih,  kot  je  bilo  eno  še  v  naših 
časih  v  Zadru.  Odkar  se  je  ustanovil  na 
Reki  jezuitski  kolegij,  so  se  tudi  domači 
mladeniči  posvečevali  duhovskim  študijam, 
in  potem  je  polagoma  izginjalo  slovansko 
bogoslužje.  Sedaj  je  še  skoro  po  vseh  žup- 
nijah staroavstrijske  (ne  bivše  beneške)  Istre 
običajno,  da  ob  nedeljah  in  praznikih  peva 
duhovnik  berilo  in  evangelij  v  slovanskem 
jeziku  pri  sv.  maši;  tudi  je  iz  sosedne  senjske 
škofije,  kjer  je  1.  1824.  izšla  za  to  od  ško- 
fijstva  potrjena  knjižica,  prišel  v  naše  kraje 
ob  liburnski  obali  običaj,  da  se  poleg  be- 
rila in  evangelija  slovansko  pevajo  tudi  mo- 
litve in  predglasje;  a  dandanes  se  sprejema 
povsod  latinski  obred." 

1857.  Oinzel  objavlja  zapisnik  goriškega 
nadškofa  dr.  Andreja  Oolmajerja  o  cerkvah 
krške,  zadrske,  spljetske  in  šibeniške  škofije, 
kjer  se  goji  slovansko  bogoslužje.  O  drugih 
škofijah  ta  zapisnik  molči. 


V  tem  pregledu  opazimo  predvsem,  da 
so  glagoljski  spomeniki  na  Slovenskem  mno- 
go številnejši  iz  starih  d6b,  kakor  pa  iz  no- 
vejših. Pred  iznajdbo  tiska,  ko  so  si  duhov- 
niki še  sami  spisovali  obredne  knjige,  se 
je  glagolica  pri  nas  najbolj  širila.  Pozneje, 
ko  je  bilo  lahko  dobiti  latinskih  knjig,  gla- 
goljskih  pa  le  s  težavo,  se  je  seveda  gla- 
golica  umikala   latinščini.    Pri  prepisovanju 


glagoljskih  knjig  so  se  gotovo  vrinile  tudi 
marsikatere  pomote,  In  zato  so  se  zdele 
cerkveni  oblasti  vedno  sumljive.  Pozneje  je 
seveda  cerkev  gledala,  da  ta  nedostatek  od- 
pravi, in  je  preskrbela  vzorne  izdaje. 

Iznenadijo  nas  izredno  številni  glagoljski 
ostanki  na  Kranjskem  iz  XIII.  do  XVI.  sto- 
letja. A  seveda  so  ti  ostanki  večinoma  jako 
skromni.  Ko  bi  mogli  dognati  za  vsakega, 
odkod  je  došel  v  dotični  kraj,  bi  se  nam 
težavno  glagoljsko  vprašanje  v  marsičem  po- 
jasnilo. Kajti  iz  tega,  da  se  je  našel  v  kakem 
kraju  tak  odlomek,  se  nikakor  ne  da  skle- 
pati, da  bi  bil  tam  opravljal  službo  božjo 
tudi  kak  duhovnik-glagoljaš.  Na  Kranjskem 
se  imenujejo  kot  najdišča:  Preddvor,  Sv.  Pe- 
ter v  Ljubljani,  Radovljica,  Križe  pri  Tržiču, 
Selca,  Rakitna,  Višnja  gora,  Čevljarska  za- 
druga v  Ljubljani,  Bled,  Slap  pri  Vipavi, 
Naklo,  Šmartin  pri  Litiji,  Rudnik  ...  Že  iz 
imen  teh  krajev  se  ne  da  sklepati  na  to,  da 
bi  bila  kdaj  glagolica  splošno  v  rabi  na 
Kranjskem,  in  takoj  se  nam  vsiljuje  misel, 
da  so  prišli  ti  glagoljski  ostanki  bolj  slu- 
čajno v  dotične  kraje. 

Še  bolj  se  nam  ta  misel  utrjuje,  ako  si 
ogledamo  posamezne  spomenike.  Predvsem 
bi  bilo  pač  treba,  da  bi  se  ti  spomini  tudi 
kritično  priobčili,  in  sicer  bi  se  morali  foto- 
grafično  reproducirati.  To  bi  bila  lepa  in 
hvaležna  naloga  za  „Slov.  Matico".  Potem 
bi  bilo  mogoče  o  njih  govoriti  natančneje, 
jih  primerjati  in  dognati,  od  kolikih  celotnih 
izvodov  izvirajo  razni  odlomki. 

Pri  raztresanju  glagoljskih  listov  so  imeli 
važno  vlogo  knjigovezi.  Bili  so  praktični 
ljudje,  ki  so  videli  v  teh  starih  knjigah  le 
trpežni  in  močni  pergament  in  so  jih  po- 
rabili za  vezavo  matic  in  drugih  knjig.  Do- 
gnati bi  bilo  torej  treba,  kje  In  od  koga  so 
bile  dotične  knjige  vezane. 

Vpliv  južnih  krajev  z  glagoljskim  bogo- 
služjem je  segel  razen  na  Istro  samo  na 
Kranjsko.  Iz  Goriške,  Koroške  in  Štajerske 
nimamo  takih  spomenikov.  A  tudi  na  Kranj- 
skem sega  ta  vpliv  samo  do  protestantovske 
d6be.  Trubar  se  je  odpovedal  „krovaškim 
puštabom".  Zveza  z  jugom  je  bila  pretrgana, 

in  odslej  je  postala  Kranjska  dežela  popol- 
noma odvisna  od  nemškega  severa.  Pro- 
testantje  so  pretrgali  stoletne  jugoslovanske 
tradicije  in  so  glagoljaše  kot  katoličane  mrzili 
in  zaničevali.  Ker  je  bila  pa  glagolica  trdna 
narodna  vez  med  ljudstvom  in  katolicizmom, 
jim  je  bila  še  tembolj  na  potu. 

Tako  je  reformacija  zadala  glagolici  usodni 
udarec,  od  katerega  si  na  Kranjskem  ni  več 
pomogla.  V  protireformacijski  d6bi  so  vla- 
dale že  druge  razmere.  Nastala  so  višja  du- 
hovska  učilišča,  v  katerih  preprosti  glago- 
IjaŠi  niso  mogli  priti  več  do  veljave.  Kajti 
glagoljanje  se  je  pri  nas  smatralo  vedno  le 
za  nadomestilo,  ako  je  manjkalo  latinsko 
izobraženih  duhovnikov.  V  nemirnih  Časih 
turških  vojsk  je  pribežalo  mnogo  duhov- 
nikov v  naše  kraje,  in  tem  se  je  moralo  do- 
voliti, da  so  opravljali  službo*  božjo  tako, 
kakor  so  znali.  Med  Slovenci  si  je  edino  le 
v  koprski  škofiji  priborila  glagolico  trd- 
nejša  tla. 

Katoliška  restavracija  ni  bila  glagolici  so- 
vražna. Poiskala  je  vse,  kar  je  ljudstvo  ve- 
zalo na  katoliško  vero,  in  tako  vidimo,  da 
je  škof  Tomaž  Hren  ohranil  glagolico,  ko- 
likor je  je  še  našel,  in  je  celo  ordiniral  du- 
hovnika glagoljaša.  Zanimivo  je,  da  so  se 
tedaj  na  dvoru  v  Gradcu  trudili  za  to,  da 
se  izdad6  glagoljske  knjige,  in  da  je  papežev 
nuncij  sam  posredoval,  da  se  to  izvrši.  Vi- 
deli so  v 'glagolici  važno  sredstvo,  da  se 
zajezi  prodirajoči  protestantizem.  Tedaj  niso 
videli  v  glagolici  ničesa  drugega,  nego  samo 
bogoslužni    jezik  in    so   jo    presojali    tudi 


samo  z  liturgičnega  stališča.  Tedaj  se  je  tudi 
na  Kranjskem  Še  trpela  glagolica,  seveda  le 
kot  izjema.  Bili  so  takrat  veseli,  da  so  imeli 
katoliških  duhovnikov,  dasi  tudi  so  morali 
sprejemati  glagoljaše,  ki  niso  imeli  temelji- 
tejše  semeniške  izobrazbe,  ampak  le  dobro 
voljo  do  pastirskega  delovanja. 

Ko  govori  Valvasor  1. 1689.,  da  se  še 
„na  mnogih  krajih"  na  Kranjskem  bere  sveta 
maša  v  „kranjsko-sklavonskem  jeziku",  se 
mora  pomniti,  da  je  tedaj  Kranjska  segala 
do  Reke  in  Devina  in  daleč  v  Istro. 

Gotovo  se  dk  še  tu  ali  tam  najti  kak 
pozabljen  listič,  ki  ga  je  v  naše  kraje  pri- 
nesel preprosti,  dobrosrčni  glagoljaš,  pravi 
mož  iz  jugoslovanskega  ljudstva,  ki  je  ostal 
vedno  med  narodom,  s  katerim  je  molil,  trpel 
in  peval.  Ob  njem  se  je  ustavilo  luteranstvo 
in  svobodomiselno  nazadnjaštvo;  glagolal  je 
sveta  slova  in  ni  hrepenel  po  časti  in  na- 
puhnjeni  znanosti.  Oče,  ki  je  imel  več  sinov, 
je  odločil  enega  za  svečenika  in  ga  je  peljal 
k  popu  glagoljašu,  da  ga  nauči  maševati  in 
opravljati  cerkveno  službo;  potem  je  po- 
iskal škofa,  da  mu  sina  posveti.  Marsikateri 
pa  se  je  povzpel  na  višje  šole,  se  je  na- 
pojil latinske  znanosti  in  učenosti  padovan- 
ske,  bolonjske  ali  rimske,  in  ponosna  latin- 
ščina je  zmagala  v  njem  preprosto  glagoljsko 
slovo.  Oni  pa,  ki  je  ostal  vedno  v  domačem 
krogu,  si  je  s  trudom  pridobil  ali  sam  na- 
pisal knjige,  ki  jih  zdaj  zbiramo  v  njihovih 
redkih  ostankih.  —  Naj  se  vse  poiščajo  in 
pober6,  da  konca  ne  vzamejo !  To  dolžnost 
moramo  izpolniti  in  dati  čast  prednikom! 

BRANKO  BRANKOVIČ: 

POMLADI  VEČ  SI  NE  ŽELIM 


r  omladi  več  si  ne  želim, 
minljive  ne  — 
čemu  pomlad,  ko  ji  sledi 
ah,  zima  le? 


In  žarkov  soinčnih  ne  želim, 
kako?  čemu? 
Saj  srcu  ne  prinašajo 
nikdar  miru! 


GRIŠA: 

SAMO  EN  DAN 


Pomladi  večne  si  želim 
in  ne  prevar  — 
ah,  kje  si,  da  Te  najdem.  Ti, 
nje  večni  Car? 


Oolnčni  dnovi 
čez  nebo 
in  v  duši  samo 
rajski  svetovi .  . 


O  mladost  — 
samo  en  dan 
je  tebi  izbran, 
le  ena  sladkost! 


Potem  pa  oblaki 
čez  nebo 
in  v  dušo  gredd 
mraz  in  snegovi . 

GOVORI,  ALOA! 

adar  hodim  po  gozdu  sam 
in  zamišljen  pa  se  oglasi 
stopinja  človeka,  se  vselej 
prestrašim.  Če  le  še  uteg- 
nem in  morem,  zlezem  za 
grm,  skrijem  se  v  goščo, 
da  gre  popotnik  mimo 
mene.  Kakor  tat  se  ga  bojim  in  tiho  sedim 
na  mestu,  dokler  ne  odšumijo  njegovi  ko- 
raki   

Bojim  se,  da  ne  bi  postal  ob  meni,  odprl 
ust  in  z  dvema  besedama  ukradel  vso  poe- 
zijo, ki  se  mi  je  porodila  v  duši.  Zakaj  on 
stopa  skozi  prirodo  —  slep  in  gluh.  Brzi 
so  njegovi  koraki,  zre  samo  pod  noge,  na 
mrtve,  pohojene  korenine,  njegove  misli  so 
pa  daleč,  vse  zavozlane  v  skrbi,  v  tajno 
hrepenenje  po  Šumu,  beži,  skoro  da  ne  teče, 
ker  želi  po  ljudeh  ...  Jaz  pa  bežim  pred 
njimi,  umikam  se  skrbi,  umikam  s  svetovne 
pozornice,  kjer  je  vse  vsak  dan  v  drugih 
kostumih  —  ker  tako  zahteva  življenska  tragi- 
komedija.  In  človek  se  tako  silno  naveliča 
večnega  gledišča  I 

Zato  hodim  rad  sam  in  pogosto  po  temnih 
gozdih.  Vse  resnica,  vse  govori  brez  laži, 
vse  nedotaknjeno,  brez  mode,  pa  vendar 
najbolj  moderno,  brez  pisanih  problemov, 
brez  učenih  hipotez,  ki  shirajo  v  desetletjih 
—  vse  leto  za  letom  železni  zakon,  ki  ne 
odneha  nikdar  za  las . . .  In  kadar  šepeta 
baldahin  mogočnih  bukev,  kadar  sanjajo  nad 
mano  temne  jelke  pri  takem  dnevu,  kadar 
mi  veverica  vrže  kak  orobkan  storž  z  vrha 
smreke  pred  noge,  tedaj  se  mi  skloni  glava: 
truden  postanem  naenkrat,  poiščem  si  meh- 
kega ležišča  in  premišljam,  kako  majhen  je 
človek,  pa  kako  neizmerno  ohol . . . 

Nad  menoj  zveni  skozi  prirodo  mogočna 
pridiga,  moje  srce  pije  in  uživa,  duša  se 
trga  iz  zanjk  —  čas  beži .  .  . 

.DOM  IN  SVET-  1905   ŠT.  10 


Ko  se  vračam,  sem  zamišljen,  kakor  romar, 
ki  prihaja  od  gorske  cerkve,  kjer  je  slišal 
koristnih  naukov,  katere  nosi  v  srcu  in  se 
boji  zanje,  ker  so  mu  zaklad .  . . 

Aloa  cvete  I 

Napotil  sem  se  tiho  in  sam  do  nje.  Aloa 
—  stoletni  cveti  Rad  bi  te  poslušal;  dru- 
gačen bo  tvoj  govor  —  govor  starčka,  ki 
je  molčal  stoletje,  pred  grobom  je  pa  od- 
prl usta  in  izpregovoril  .  .  .  Zgrnilo  se  je 
ljudstvo  od  vseh  štirih  vetrov,  snelo  pokri- 
vala in  se  zaverovalo  v  starčka,  ko  sem  šel 
proti  aloi. 

Resnično.  Krog  nje  ljudstvo.  Oleda  sto- 
letno rožo  in  se  smeje.  Od  daleč  so  prišli 
ti  romarji,  pozna  se  jim  na  prašnih  čevljih. 
Zakaj  se  smejejo? 

Šel  sem  med  nje.  Smejali  so  se  glasneje. 
Pogledal  je  ta  in  oni  v  njene  cvete,  na  njeno 
steblo  —  pa  so  govorili  preširno  puste 
vsakdanjosti,  menili  se  o  dobrem  vinu,  ozrli 
se  na  novega  prišleca,  izpogledavali  se,  pa 
se  zasmejali  njegovi  suknji.  Bila  je  poštena 
in  trdna  suknja,  pa  so  se  ji  smejali,  bogve 
zakaj.  Tedaj  sem  zapustil  to  družbo  in  se 
umaknil  proč  od  njih,  da  sem  bil  bliže  aloi. 
Sto  korakov  daleč  sem  moral,  v  senčnati 
hodnik  —  in  tam  sem  šele  zagledal  aloo, 
zaduhal  njen  cvet,  slišal  njen  govor  —  govor 
stoletnega  nemega  starčka,  ki  lega  v  grob . . . 
Velika  ironija  je  bila  v  govoru. 

„Čudno  ljudstvo,  da  se  mi  čudiš.  Sto 
let  se  mi  ni  nihče  čudil,  sto  let  ste  hodili 
mimo  mene  in  se  niste  ozrli  drugače  name, 
kakor  s  pogledom,  v  katerem  je  doma  za- 
ničevanje. 

V  kotu  sem  stala,  za  tisti  grmič  sem  se 
ponižno  skrivala.  Krog  mene  je  dehtel  jas- 
min, rože  so  se  dvigale  vsako  pomlad,  in 
vsako  poletje  so  se  sklanjali  k  njim;  bele 
roke  so  segale  ponje,  počivale  so  na  vročih 

srcih,  pozdrave  so  izročale,  skrivnostne  in 
tajne  pozdrave ...  V  laseh  so  se  zibale  — 
ponosne,  kronane  kraljice.  Za  me  ni  bilo 
prostora,  ne  na  srcih,  ne  v  laseh  —  za  me 
je  bil  samo  tih  kotiček,  oholi  pogledi.  V 
meni  je  pa  kipelo  z  veliko  silo.  Presnav- 
Ijala  se  je  skrivaj  in  v  tihoti,  kakor  iskra 
pod  pepelom.  Slutila  sem,  ne,  vedela  sem, 
da  pride  moj  dan,  dan  zaničevane,  ki  ni 
vredna  pogleda  . . . 

in  zgodilo  se  je  nekaj  sredi  mojega  živ- 
ljenja —  svet  se  je  začudil  in  vstrepctal  — 
jaz  se  nisem  čudila,  nisem  trepetala,  ker  sem 
vedela,  da  je  to  dan,  veliki  dan  vseh  onih, 
ki  so  zaničevani  in  prezirani.  Pride  nena- 
doma, čez  noč,  kakor  bi  buknil  plamen 
skozi  streho  . . . 

Zgodilo  se  je  pomladi  I.  1848.  Svoboda 
—  je  zadonel  klic.  Jarmi  so  se  stresli,  verige 
so  zapokale,  nekdo,  ki  je  bil  vprežen,  je 
dvigal  glavo.  Njegovo  mesto  je  bilo  v  kotu 
dotlej,  njegova  pravica  —  vdano  trpljenje; 
hodilo  se  je  mimo  njega  z  mrkim  pogle- 
dom. —  Pripogibal  se  je  daleč,  s  čelom  do 
rjave  grude.  —  Ali  prišel  je  njegov  dan  — 
in  tedaj  so  zastrmeli,  ki  so  hodili  mimo  in 
preko  njega.  Zapokalo  je  od  vzhoda  do 
zahoda  —  udarilo  je  tudi  semkaj.  Kakor  ne- 
vihta je  planilo  ljudstvo  sem  gori  —  stresli 
so  se  zapahi,  zaorili  so  divji  klici . . .  Kdor 
je  bil  gospod,  je  trepetal,  kdor  je  bil  hlapec, 
je  divje  gospodaril . . . 

V  kotu  je  bil  moj  stan.  Vse  se  je  čudilo, 
vse  je  klicalo  na  pomoč.  V  meni  ni  bilo 
vzklika,  v  mojem  srcu  nič  začudenja., .  Prišel 
je  njihov  dan.  Dogorel  je  ognjenik  do  vrha 


—  stresla  se  je  gora  in  lava  se  je  vlila  uni- 
čujoč po  bregovih...  Orkan  je  uničil  in  po- 
nižal one,  ki  so  odprli  zatvornice,  pa  nad 
grobovi  so  vzklile  rože,  katerih  prej  niso 
poznali . . . 

In  danes  je  prišel  moj  dan  —  dan  rojstva, 
dan  zmage  in  dan  pogreba  —  vse  hkrati. 
Zakipelo  je  v  meni.  Do  vrha  se  je  napol- 
nilo srce  —  zapahi  so  odnehali,  in  vun  — 
in  kvišku  sem  morala  jaz.  Zatrepetal  je  jas- 
min, zadehtele  so  rože,  gizdave  in  mehkužne 
cvetlice  so  me  zavidale.  Pa  se  je  dvignilo 
moje  steblo  z  neukrotljivo  silo  mimo  njih 
in  preko  njih  do  čistega  in  jasnega  vzduha, 
odkoder  gledam  nanje  in  se  ne  čudim  in 
jih  ne  zaničujem,  ker  vem  in  sem  vedela  v 
zibelki,  da  pride  nekoč  moj  dan.  In  na  moj 
dan  —  dan  rojstva  in  pogreba  —  gledajo 
moje  oči  daleč,  moje  cvetje  posluša  glasove, 
ki  pl6vejo  po  zraku.  Kakor  vzdihi  so  in 
kakor  davorije.  Od  izhoda  prihajajo  in  od 
zapada,  od  severa  in  juga.  Oči  vidim,  ki 
se  čudijo  tem  vzdihujočim.  Ušesa  poslušajo, 
pa  ne  razločijo  davorij,  ki  se  že  glas^,  kakor 
bi  kdo  ubiral  strune  —  —  —  Jaz  pa  vem, 
da  pride  njihov  dan  —  stresli  se  bodo  jarmi, 
verige  zapokale.  Vstal  bo  on,  preko  katerega 
se  hodi,  ki  ima  svoj  dom  v  prahu,  ki  se 
proda  in  kupi,  če  žeja  mogotca  po  njem... 
Pride  njegov  dan ...  Ne  vidim  ga,  ne  do- 
čakam ga.  Moje  vstajenje  —  je  moj  pogreb. 
Ali  tlačenemu  rodu  želim: 

Vstajenje  mu  bodi  življenje!" 
Aloa  je  utihnila.  Z  vonjem  je  plul  sibilin 
glas  po  vrhovih  dreves.  Zeleni  listi  so  ga 
culi  in  se  razveselili  — 

J-  K. 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

166.  ZABLATNIK,  SABLATNIK,  Kor.  (:Za- 
blate.  okraj  Celovec). 

167.  ZABERŠNIK  nam.  ZAVERŠNIK,  Kor. 
(:  Za  Vrhom,  okraj  Borovljc  na  Kor.). 

168.  ZAGRADNIK,  Št.  (:  Zagrad  v  celjski 
okolici). 

169.  ZAGORIČNIK,  Staj.  (:  Zagorica  v  la- 
škem okraju  na  Št.). 

170.  ZAJČNIK,  Št.  (:  morda  Zajčja  gora, 
okraj  Selnica?) 

171.  ZAKOTNIK,  Gor.  (:  morda  Zakot  v 
brežiškem  okraju). 

172.  ZALOŽNIK,  Notr.  in  Staj.  (:  Založe, 
Zalog  v  različnih  okrajih  na  Kranjskem  in  Staj.). 

173.  ZAPEČNIK,  Št.  (:  Zapcčje,  okraj  Sel- 
nica in  Kozje). 

174.  ZAVRATNIK,  Št.  (:  Zavratjc  v  selni- 
škem,  Zavrate  v  laškem  okraju). 

175.  ZAVRŠNIK,  G.,  Staj.,  Kor.,  tudi  ZA- 
VERŠNIK, Staj,  Kor.;  (:  Zavrh  in  Završe  na 
Staj.,  Zavrhom  ali  Za  Vrhom,  okraj  Borovlje 
na  Kor.,  nadalje  Zavrh  v  kamniškem  in  ljub- 
ljanskem okraju  itd.). 

176.  ZLATEČNIK,  Št.  (:  Zlateče  v  šmarij- 
skem,  laškem  in  celjskem  okraju). 

177.  ŽAVNIK,  Kor.  (:  Žavnja  ves  v  velikov- 
škem  ali  Žale  v  celovškem  okraju). 

178.  ŽELEZNIK,  Št.,  D.,  N.  (:  Železno  v 
celjskem  okraju  na  Staj.  in  v  trebanjskem  na 
Dolenjskem). 

179.  ŽLEBNIK,  Kor.,  Št.  (:  Žlebnje  v  be- 
Ijaškem  okraju  na  Kor.  in  v  laškem  na  Staj.). 

180.  ŽUPNIK,  -NEK,  Št  (:  morda  Župe  v 
ptujskem  okraju?) 

V.  Z  obraziloma  -ec  in  -ski. 

1.  BELEC,  BELC,  BEUC,  BEVC,  Pr.,  G., 
Št.  (:  Bela  v  raznih  okrajih  na  Vipavskem,  Go- 
renjskem in  Štajerskem;  Belo  na  Štajerskem 
v  treh  okrajih). 

2.  BERGINEC,  BERGINC,  Pr.  (:  Breginj, 
Brginj  ^  ital.  Bergogna  na  Tolminskem). 

3.  BITENC,  BITANC,  Staj.,  G.,  poncmč. 
BiTTANITZ,  Šfajer.  (:  Bitno  ali  Bitnje,  nemški 


(DALJE). 

Feichting  v  kranjskem  okraju  ;  tudi  nemški  pri- 
imek Feichtinger  je  prav  navaden). 

4.  BLAZINC,  Staj.  (:  Blazine  v  celjskem 
okraju). 

5.  BLEJEC,  G.  (:  Bled  na  Gor.). 

6.  BOHINJEC,  BOHINJE,  BOHINEC, 
BOHINC,  G.,  ponemč.  WOHINZ,  Št.  (:  Bo- 
hinj na  Gor.). 

7.  BOJANC,  Dol.  (:  Bojanja  vas  v  metli- 
škem, Bojanj  vrh  v  stiSkem  okraju). 

8.  BRIC,  Pr.,  D.,  Št.;  *  BREC,  Pr.  (:  Brdo 
v  raznih  primorskih  okrajih,  v  treh  okrajih  na 
Štajerskem). 

9.  BREZOVEC,  Prim.  (:  Brezovo  v  kanal- 
skem okraju). 

10.  BUKOVEC,  BUKOVIC,  BUKOVC,  Št., 
D.,  Pr. ;  ponemč.  BUKOWITZ,  D.  (:  Bukova 
gora  na  Staj.,  Bukovje  na  Staj.  in  Notr.,  Bu- 
kovo na  Prim.). 

11.  DOBROVC,  Staj.  (:  Dobrova  v  pre- 
mnogih staj.  okrajih). 

12.  DOBRA VEC,  Ljublj.  (:  Dobrava  v  raznih 
dolenjskih  in  gorenjskih  okrajih). 

13.  GAJSKl,  Dol.  (:Gaj  v  kostanj eviškem 
okraju). 

14.  GOJKOVSKV,  Kor.  (:  morda  Gojkova 
v  ptujskem  okraju?). 

15.  GORJANEC,  Št.,  G.,  tudi  GORJANC, 
Notr.  (:  Gorjane,  okraj  Kozje ;  Gorje  v  raznih 
okrajih). 

16.  GORIČKI,  Št.  (:  Gorica  v  mnogih  šta- 
jerskih okrajih). 

17.  GREBENEC,  GREBENC,  D.,  N.,  Kor. 
(:  Grebene  v  velikolaškem  okraju). 

18.  GROPAJEC,  GROPAJC,  Prim.  (:  Gro- 
pada  pri  Trstu). 

19.  IPAVEC,  IPAVIC,  N.,  Pr.,  Št.  (:  Vipava, 
Ipava  na  Kr.). 

20.  IŽANEC,  D.  (:  Ig  pri  Ljubljani). 

21.  JANKOVEC,  -OVIC,  N.,  Kor.  (:  morda 
Jankova  v  celjskem  okraju?) 

22.  JASENC,  G.  (:  Jasen,  okraj  Brdo  na 
Gorenjskem). 

40* 

23.  JAVORSKI,  G.  (:  Javorje,  okraj  Škofja 
Loka  in  Litija). 

24.  JURJEVEC,  JURJOVEC,  G.,  Št.  (:  Jur- 
jevo  v  ptujskem  okraju). 

25.  KANALEC,  KANALC,  KANAVC,  Pr., 
N.  (:  Kanal  na  Primorskem). 

26.  KASTELEC,  KASTELIC,  KASTELC, 
N.,  D.,  ponemč.  KASTELLITZ,  Staj.  (:  morda 
Kostmi  v  kočevskem  okraju?) 

27.  KOPRIVEC,  N.,  D.  (:  Kopriva,  okraj 
Komen). 

28.  KOSTEVC,  Ljublj.  (:  Kostel  v  kočev- 
skem okraju). 

29.  KOSTANJEVEC,  D.,  Št.  (:  Kostanjeva 
g[orica  v  selniškem,  Kostanjeve  v  celj.  okraju). 

30.  KRIŽANC,  Staj.  (:  Križan  vrh,  okraj 
Kozje). 

"     31.  KROPEČ,  Staj.  (:  Kropa,  okraj  Gornji 
grad). 

32.  KUKOVEC,  KUKUVEC,  ponemč.  KU- 
KOWITZ,  Št.  (:  Kukova  v  ptujskem  okraju). 

33.  LAZANSKI,  D.  (:  morda  Laze  v  raznih 
doL  okrajih). 

34.  LOPAREC,  Pr.  (:  Lopar(o)  v  koprskem 
okraju). 

35.  MEKINEC,  ljublj.  okol.  (:  Mekine  v 
kamniškem  in  stiškem  okraju). 

36.  MELINEC,  MELINC,  Prim.  (:  Meline  v 
goriškem  okraju). 

37.  MIKLAVŽEVEC,  Gor.  (:  Sv.  Miklavž  v 
kamniškem  okraju?) 

38.  MILAVEC,  MILAVC,  MILJAVEC,  MIL- 
LAUZ,  N.,  Št.,  Pr.  (:  Milava,  okraj  Lož). 


39.  PA  LOVEC,  PA  LJ  A  VE  C,  PALJAVIC, 
Pr.  (:  morda  Paljevo  v  kanalskem  okraju?) 

40.  PLANINEC,  PLANINC,  Št.,  Pr.  (:  Pla- 
nina na  Prim.,  na  Notr.  in  v  raznih  štajerskih 
okrajih). 

41.  PLESEC,  Št.  (:  Ples,  okraj  Kozje). 

42.  PLEŠEC,  Št.  (:  Pleš,  okraj  Laško). 

43.  PLETERSKI,  D.,  Št.  (:  Pleterje  v  ptuj- 
skem in  brežiškem  okraju). 

44.  PODLIPIC,  -EC,  N.  (:  Podlipa  v  vrh- 
niškem okraju). 

45.  POLJANEC,  POLANEC,  POLANC,  G., 
ponemč.  POLLANITZ.  -NETZ,  Št.  (:  Poljane  v 
škofjeloškem,  kamniškem  in  gornjegrajskem 
okraju). 

46.  PODVINSKI,  Staj.  (:  Podvin,  Podvine, 
-nje,  Podvinci,  vse  na  Sp.  Štajerskem). 

47.  PREGARC,  Pr.  (:  Prcgarjc,  okraj  Pod- 
grad,  ali  Pregora,  okraj  Buzet). 

48.  PRISTAVEC,  N  (:  Pristava  v  vrhni- 
škem okraju). 

49.  REBERC,  Št.  (:  Rebro,  Reber,  Rebre 
na  Staj.). 

50.  ROJEČ,  ROJIC,  ROJC,  Pr.,  Št.  (:Roje 
v  goriškem,  celjskem  in  selniškem  okraju), 
ponemč.  ROITZ. 

51.  SEKOLEC,  Staj.  (:  Sckuljc  v  ptujskem 
okraju??) 

52.  SUHADOLEC,  ljublj.  okol.  (:  Suhadole 
v  kamniškem  okraju). 

53.  ŠENTJURC,  Staj.  (:  Št.  Juri  na  raznih 
štajerskih  okrajih). 

(KONEC.) 

SLOVENSKA. 

Josip  Regali:  Reliefi.  Tiskal  in  založil 
Dragotin  Hribar  v  Ljubljani.  1905.  Str.  149.  — 
Osem  ^reliefov"  je  zbral  gospod  pisatelj  v  tej 
knjižici.  To  so  kratki  obrisi,  le  napol  izklesani 
z  miniaturnimi  potezami,  začete  slike,  le  na 
površini  izdelane,  a  tam  opiljene  z  vso  skrb- 
nostjo. To  je  hotel  gospod  pisatelj  —  zato 
piše  „ reliefe".  Od  modernih  pisateljev  podob- 
nih proizvodov,  s  katerimi  je  sedanji  književni 
trg  preplavljen,  se  odlikuje  Regali  po  tem,  da 
si  vzame  za  predmet  kako  resno  misel,  ki  ni 
brez  jedra.  Celo  moralne  probleme  obravnava 
v  svojih  »reliefih"  s  splošnimi,  nedoločnimi 
potezami.  Vso  skrb  je  pisatelj  obrnil  na  to, 
da  jezik  kar  mogoče  stilistično  okrasi  in  na- 
kiti.  Poizkušal  je  semtertje  posnemati  tudi  Can- 
karja, a  nima  tiste  lahkote  izraza  in  tiste  me- 
glene tančice,  v  katero  zavija  Cankar  svoje 
polsnivajoče  junake.  Regalijevi  izrazi  so  vkljub 
temu,  da  se  trudi  biti  kar  moči  mehak,  vendar 
bolj  trdi,  in  včasih  mu  dleto  izpodleti,  da  za- 
seka svoj  relief  preveč  v  globino.  To  se  vidi 
posebno  v  „Opekarju".  Jako  globoko  čutena 
je  »Mati",  povest  revne  vdove,  ki  oslepi  na 
starost.  »Pripovedka  o  kmetu"  je  pisana  jako 
lepo,  le  misel  je  pretirana ;  evangeljski  sv^t 
uboštva  opisuje  gospod  pisatelj  z  veliko  lju- 
beznijo, a  to  ni  pripovedka  o  kmetu,  katerega 
naloga  je  delo  s  plugom  in  živino  na  lastnem 
polju.  V  „Gosi"  popisuje  prav  dobro  skesa- 
nega tatu,  v  »Antoniji  Končajevi"  pa  je  zašel 
v  Ibsenove  prenapete  nazore  o  zakonu.  »Daj 
rešenje,  Gospod!"  (Psalm  12.)  popisuje  du- 
ševno muko  zmedenega,  polblaznega  samo- 
morivca ;  pisatelj  je  nameraval  menda  psihi- 
atrično razlagati  samoumor.  »Mira"  je  slika 
modeme  kokete,  ki  najde  namestu  vživanja 
cinično  otrpnjenost,  v  »Jesenskem  večeru"  pa 
modruje  pisatelj  o  smrti.  Najprej  popisuje 
sirovo  brezčutnost  kmetov,  o  katerih  »ne  ve, 
ali  so  vredni  ti  ljudje  zaničevanja  ali  usmilje- 
nja". Da  bi  ti  »priprosti  ljudje"  delali  »vse 
le  iz  instinkta",  nikakor  ni  res,  ampak  vkljub 


zunanji  brezčutnosti  ima  naš  kmet  ob  smrti 
jako  tehtne  in  trezne  misli.  —  Dasi  je  v  zbirki 
še  mnogo  diletantizma,  kaže  precej  talenta. 

Dr,  E,  L. 

Martin  Krpan,  dramatska  pripovedka  v 
petih  dejanjih.  Spisal  Fran  Govekar.  Ti- 
skala in  založila  Goriška  tiskarna  A.  Gabršček. 
»Martin  Krpan",  o  katerega  uprizoritvi  na  ljub- 
ljanskem odru  je  »Dom  in  Svet"  že  letos  obilno 
poročal,  je  izšel  sedaj  v  tisku.  Tiskana  igra  je 
popravljena.  Andrej  ni  več  tako  pasiven,  kot  je 
bil  prej;  duševni  boji  mu  vznemirjajo  srce, 
egoizem  zavlada  v  njem  in  sebe  stavi  nad  do- 
movino. S  tem  je  tudi  konflikt  med  njim  in 
Vladimirom  obenem  poostren.  Nežika  pa,  kljub 
večstranski  kritiki  radi  te  hibe,  ostane  dekle 
—  slovensko  kmetsko  dekle,  ki  sili  za  fantom. 
To  ni  slovensko,  kamoli  kmečko.  Pa  še  nekaj 
novega  beremo  sedaj  tiskanega.  Minister  šol- 
stva in  bogoslužja  se  je  zdel  gospodu  pisa- 
telju prej  premalo  ostro  risan ;  zato  je  zdaj 
napravil  iz  njega  pravega  hinavca,  nekakega 
»liberalnega  klerikalca",  ki  mu  je  vodilni  stavek : 
»Namen  posvečuje  sredstvo"  (stran  72.).  No, 
nekaj  mora  imeti  vsaka  igra,  da  »vleče",  in 
ta  hinavec-„klerikalec"  bo  gotovo,  —  vsaj  na 
ljubljanskem  odru  —  med  nižjo  inteligenco 
našel  svoje  simpatije.  Ne  vemo  pa,  če  se  ta  že 
davno  ovržena  liberalna  dogma:  »Namen  po- 
svečuje sredstva"  in  izrazi:  »Večna  lučica  naj 
mu  sveti"  (stran  111.)  itd.  vjemajo  s  tendenco 
igre,  ki  jo  polaga  pisatelj  v  usta  Andreju :  »Že 
se  vam  maj6  tla  in  že  grmč  tam  v  daljavi 
jekleni  koraki  novega  mladega,  energičnega 
zaroda,  ki  vas  pahne  v  temo  in  pozabljenost" 
(str.  29.).  Stare,  davno  že  zaspale  in  onemogle 
starčke  buditi  iz  spanja  ni  znamenje  »mladosti". 
Popolnoma  nepotrebno  je  bilo,  značaj  ministra 
Gašperja  delati  še  bolj  odiozen  kot  je  že  bil 
prej  —  a  to  zahteva  duh  časa  in  —  glediška 
blagajna.  Prav  lepo  mesto  (stran  38.  in  39.) 
je  opis  lepot,  ki  jih  nudi  Kranjska  dežela, 
nekaka  captatio  benevolentiae.  Igra  nas  vobče 
ne  jezi,  ker  vemo,  da  Gašper  faktično  »ni  naš". 

saj  je  pa  gospod  Govckar  tudi  jasno  po- 
vedal svoje  mnenje  o  liberalni  stranki :  „S  so- 
vražniki svojega  ljudstva  ne  sedajmo  nikdar 
za  isto  mizo."  To  so  politične  tendence  v  igri, 
ki  popolnoma  zakrivajo  njen  notranji  umetniški 
značaj.  Vse  je  nekako  sirovo  in  neotesano.  O 
globljem  dušeslovnem  razvoju  se  seveda  ne 
more  niti  govoriti,  ker  so  te  osebe  le  šablone, 
ne  pa  resnični  ljudje. 

Levstikov  Krpan  je  šaljiva  povest,  ki  se  pri- 
poveduje na  čelešniku  ob  zimskem  večeru  v 
kmečki  koči.  Tu  lahko  Krpan  izvršuje  najne- 
verjetnejše  stvari,  in  čimbolj  je  robat  in  junaški, 
tembolje,  da  jo  le  zabrusi  po  kranjsko  in  po 
ribniško. 

Na  odru  postane  vsa  stvar  drugačna.  Martin 
Krpan,  ki  ga  kot  nemogočega,  samo  kot  epič- 
nega,  simbolnega  junaka  občudujemo  v  po- 
vesti, se  mora  v  vsej  svoji  nemogočnosti  v 
istini  pokazati  na  odru.  To  je  tehnična  zapreka, 
ki  je  Govekar  ni  mogel  premagati.  Ta  Krpan, 
ki  bi  igral  izvrstno  vlogo  v  kakem  „Kasperl- 
theatru",  je  na  resnem  odru  ravnotako  ne- 
mogoč, kakor  njegova  kobila,  ki  je  —  in  to 
je  značilno  —  na  ljubljanskem  odru  igrala  prav- 
zaprav glavno  vlogo  .  .  .  Tudi  cesarski  dvor, 
ki  si  ga  kmečka  pravljica  lahko  slika  po  do- 
mače v  svoji  prirodni  naivnosti,  postane  v  tem 
okviru  na  odru  samo  smešna  karikatura.  Na- 
rodna pravljica  vidi  cesarski  dvor  le  v  megleni, 
nedosežni  daljavi,  in  zato  vanj  lahko  zanese 
svoje  naivne  predstave.  Na  odru  pa  mora  na- 
stopiti dvor  pred  nami  v  svoji  konkretni  obliki 
—  in  tu  se  pokaže  dramatska  nemogočnost. 
V  pravljici  lahko  cesar  nastopa  kakor  kak 
kmečki  župan  —  na  odru  pa  je  le  nerodna 
figura.  In  tako  so  v  vsej  igri  same  figure,  a 
ni  nobene  osebe.  Zato  je  pisatelj  imenoval 
svojo  igro  dramatsko  pripovedko.  Pripovedka 
pa  mora  biti  narodno  naivna.  Tendenca,  ki  jo 
je  položil  pisatelj  v  igro,  pa  ni  naivna,  in  to 
razdere  vso  harmonijo;  nezdružljiva  elementa 
igre  se  borita  med  seboj  tako,  da  drug  dru- 
gega izpodriva  in  uničuje.  In  to  je  slaba  stran 
te  igre,  ki  „vleče"  le,  kolikor  je  v  njej  raz- 
posajenega humorja.  /?.  -{-  L. 


^£iQp 


ČEŠKA. 


Ant.  Klaštersk]^:  Sny  a  toulky.  Bdsnč. 
Poetick^  Besedy  Maje  č.  3.  Naklad,  družstvo 
Mdje.  1905.  Cena  K  1.  —  Ako  se  ne  motim, 
je  izdal  A.  Klaštersky  že  osemnajst  pesniških 
zbirk,  ali  le-ta  je  izmed  njih  najboljša,  zakaj 
nahajajo  se  v  nji  tako  lepe  pesmi,  da  jih  ne- 
kateri kritiki   štejejo   med   najboljše  proizvode 


češke  lirike.  Jaroslav  Vrchlick^  je  označil  pes- 
niški profil  Klašterskega  (v  delu  „Ceska  Poesic 
XIX.  včku")  s  temi -le  besedami:  „V  prvih 
pesniških  knjigah  je  Klaštersk^  genrist  kakor 
Copp^e  in  Theuriet,  v  poznejših  knjigah  je 
lirik  tihega  notranjega  življenja,  ki  črpa  mnogo 
iz  življenja,  umetnosti,  narave  in  lastnega  srca 
in  se  kloni  k  optimističnemu  svetovnemu  na- 
zoru. Oblika  njegovih  verzov  je  čista,  skoraj 
boječe  vzorna;  razen  tega  je  pester  v  gradivu, 
večjidel  melanholičen,  tupatam  poln  šaljivosti." 
Tudi  v  svoji  najnovejši  pesniški  zbirki  se  kaže 
Klaštersk^  kot  absoluten  lirik,  ki  ima  globino 
čuvstev  in  refleksij.  Verzi  imajo  klasično  obliko. 
Njegovo  obzorje  je  polno  krasote  in  dražesti. 


Pbnketa  Frangcieva. 

Jačajmo  sef* 

Jan  Karnik:  Chudobnž  žčA.  Verše. 
Vydal  „Novy  Život"  v  Prostčjovč.  Cena  K  1'20. 
—  Pesnik  te  zbirke  se  takoj  na  čelu  knjige 
skromno  izgovarja: 

„Povadly  kvgty  na  drsnem  pni, 
nastava  hodina  chudobnych  žnf* 

in  na  drugem  mestu  pravi: 

„Žc  nejscm  basnik  —  dobfe  vfm*, 

a  sodi  preskromno  o  sebi.  To  ni  „chudobna 
žčfi"  (revna  žetev),  ampak  bogata  žetev.  Zbirka 
ne  prinaša  sicer  cvetov  iz  tujih  vrtov,  cvetov 
omamljivih  dišav,  ali  za  to  izobilje  cvetja  s 
čeških  travnikov  in  vrtov.  Pesnik  je  po  svojem 

poklicu  zdravnik,  in  mi  se  te  čudimo,  da  mu 
zdravniški  nož  ni  otopii  veselja  do  pesništva. 
Zbirka  ima  tri  oddelke  brez  posebnega  na- 
slova. Iz  prvega  oddelka  odmeva  struna  lju- 
bezni do  rodbine  in  do  trpečega  ljudstva;  v 
drugfem  je  nekoliko  misli  o  nadzemeljskem 
življenju;  tretji  oddelek  je  najbolj  obsežen.  V 
nekaterih  pesnih  se  je  L  Karnik  trudil  izraziti 
svoje  misli  na  modern  način,  ali  ni  se  mu  po- 
srečilo. Najboljše  pesmi  Karnikove  so  tiste,  ki 
so  najbolj  preproste,  brez  vse  posebne  umet- 
nosti. 

M.  U.  Dr.  Duchoslav  Pan^rek:  Zna- 
menani.  Korunova  knihovna  Maje  sv.  3.  Cena 
KI.  —  Dr.  Panyrek  ima  že  svoje  bravce.  On 
je  priljubljen  pisatelj  zlasti  damskega  sveta,  ki 
vsakikrat  z  veseljem  pozdravi  novo  knjigo  svo- 
jega ljubljenca,  naj  jo  izda  pod  lastnim  imenom 
ali  pa  pod  psevdonimom  dr.  I.  Kvčt.  Dr.  Pa- 
nyrek  pa  tudi  zna  mično  pisati  in  svoje  čita- 
telje  izvrstno  kratkočasiti!  Svoje  črtice,  slike, 
povesti  črpa  naravnost  iz  življenja,  ki  ga  dobro 
pozna  kot  zdravnik;  a  svojim  čitateljem  naj- 
rajši opisuje  predmete  iz  neznane  jim  stroke. 
Njegova  knjiga  „Znamenani"  (zaznamovani)  bo 
osobito  zanimala  tiste,  katerim  je  posvečena 
in  s  katerimi  se  pisatelj  bavi  v  knjigi.  V  knjigi 
namreč  opisuje  pisatelj  „znamenanč".  Gotovo 
pozna  vsak  tiste  ljudi,  ki  imajo  svoja  posebna 
znamenja;  eden  je  škilast,  drugi  ima  nena- 
vaden nos,  tretji  je  šepav  itd.  In  taki  „zazna- 
mcnovani"  ljudje  so  predmet  črtic  zbranih 
v  ti -le  knjigi.  Po  daljši  črtici  „Hofi"  sledi 
„Šilhavžmu  nevčf",  „Formička  na  pokroutky", 
„KuIhavi«,  „0  čtyrrokych%  „0  všelijak^ch  no- 
sech",  „Die  gute  Tante".  Nekatere  črtice  so 
ginljive  po  svoji  vsebini,  druge  so  humori- 
stične.  Knjiga  je  vobče  zanimiva  in  dobra. 

Humoresky.  Napisal  Vaclav  Štech. 
Korunova  knihovna  Maje,  sv.  6.  Cena  KI.  — 
Čehi  nimajo  mnogo  humorističnih  pisateljev, 
lahko  se  seštejejo  na  prstih  ene  roke.  Najboljši 
izmed  njih  so  trije:  Vaclav  Štech,  Igndt  Herr- 
mann  in  Karel  Sipek.  Delikatni  Karel  Sipek  je 
v  zadnjem  času  umolknil,  torej  je  sedaj  naj- 
boljši češki  humor  zbran  v  skupini  dveh  imen. 
Najnovejša  knjiga  Štechova  je  izborcn  plod 
dobrega  češkega  humorja.  V.  Štech  je  humo- 
rist nele  po  mislih,  ampak  tudi  po  besedah, 
zaraditega  se  tudi  njegove   najnovejše  humo- 


reske odlikujejo  po  jedrnatem  zlogu  in  izvirnih 
mislih.  Riše  v  njih  društveno  življenje  malih 
mest  in  posamezne  figure  iz  češke  samouprave 
(^Napoleon",  „Policajt  Št^ri".  „Hledan  byt"), 
spominja  se  veselih  dijaških  let  (^Na  mizinč", 
„Ranni  polivka"),  tupatam  seže  tudi  v  motno 
vodo  vsakdanjega  življenja  („Arimatejsky  spo- 
lek",  „Mentograf").  Naj  obdeluje  ta  ali  oni 
predmet,  vsakikrat  pisatelj  provzroči  srčen  smeh. 

Fr,  Št 

IZ  DRUGIH  KNJIŽEVNOSTI. 

L.  Pintar:  Zur  Etymologie  ven  „pre- 
šustvo**,  iz  Archiv  f.  si.  Philologie  27,  2.  314 
do  320.  Besedo  ,prešustvo*  je  obiralo  že  mnogo 
jezikoznancev,  a  se  jim  ni  posrečilo  določiti 
njenega  izvira  in  prave  pisave.  V  svoji  raz- 
pravi je  podal  g.  Pintar  zgodovino  njenega 
preiskovanja,  odkoder  izvemo,  da  je  imel  že 
Kopitar  opravka  ž  njo  in  se  obrnil  zastran  nje 
do  Dobrovskega,  ki  jo  je  obsodil,  da  izhaja 
od  češk.  šbustati,  Wetzen,  relben  (!)  Miklošič 
jo  je  pisal  prešeštvo  (za  njim  je  pobral  napako 
tudi  Pleteršnik  v  svoj  slovar)  in  jo  izvajal  od 
šbd  ter  prisojal  pomen  prestopek,  transgressio, 
čemur  se  je  vprl  že  P.  Škrabec,  ki  mu  je  do- 
kazal, da  se  prav  piše  z  u,  vsled  česar  je  iz- 
podbil  tudi  izvir  šbd;  a  zadovoljivega  izvira 
ji  tudi  P.  Škrabec  ni  mogel  določiti.  Srečna 
se  zdi  L.  Pintarjeva  razlaga,  ki  jemlje  za  pr- 
votno obliko  —  šustvo  in  jo  izvaja  od  strsl. 
šutb,  v  pomenu  Lapp,  nugator;  šut-f-stvo: 
šustvo,  kakor  iz  bit-f-stvo:  bistvo. 

Beseda  ,prešustvo'  je  za  stopnjo  krepkejša 
od  nesestavljene  ,šustvoS  ki  so  jo  stari  pisavci 
še  poznali  v  pomenu  fornicatio,  pozneje  pa  jo 
je  izpodrinila  sestavljenka  prešuštvo;  a  sedaj 
jo  zopet  vzemimo  v  službo,  da  bomo  imeli  v 
slov.  moralki  nasproti  prešuštvo  adulterium  tudi 
za  fornicatio  dober  izraz:  šustvo.  Pisava  te  be- 
sede je  sedaj  zatrdno  dognana.  Ker  se  be- 
seda pogosto  rabi  in  prav  mnogokrat  napačno 
piše,  je  tu  zopet  prilika,  da  v  imenu  Škrabca 
in  Pintarja  povzdignemo  glas  in  opomnimo, 
da  se  piše  z  u:  prešuštvo  (in  ne:  prešeštvo), 
na  voljo  nam  je  dano  pisati:  prešuštvo  ali  pre- 
šuštvo in  tudi  naglašati:  prešuštvo  ali  prešu- 
štvo, ker  je  oboje  opravičeno;  enako  tudi  v 
izpeljankah.  A.  B, 

NAŠE  SLIKE. 

,Lepa  Vida*  (str,  577.).  Slovenska  narodna 
pesem  nam  pripoveduje  o  lepi  Vidi,  ki  je  pri  morju 
plenice  prala  in  zdihovala,  da  ima  bolnega  otroka 
in  starega  nadušljivega  moža.  Pa  pride  zamorec  in 
jo  zvabi  čez  morje  na  Špansko.  Tam  živi  na  kra- 
ljevem dvoru,  a  loti  se  je  domotožje,  da  hodi  na 
morje  gledat  proti  domu,  kamor  se  ne  more  vrniti. 
G.  Rovšek  je  prihod  zamorcev  porabil  kot  snov  k 
lični  vinjeti. 

Strossmayerjeva  maska.  (str.  580.).  Zadnji 
spomin  po  nepozabnem  vladiki  1  Ko  je  ležal  na  mrt- 
vaškem odru,  so  poklicali  hrvaškega  kiparja  g.  Val- 
deca,  ki  je  posnel  »masko'  rajnega  biskupa,  po 
kateri  so  vlili  eno  glavo  v  čisto  srebro,  ki  je  last 
djakovskega  kapitola,  in  več  odlivkov  v  mavec.  Tako 
so  se  ohranile  poteze  velikega  jugoslovanskega  me- 
cena poznejšim  rodovom  v  najzvestejšem  posnetku. 
Taki  odlivki  se  dob^  pri  g.  Valdecu  v  Zagrebu.  Mar- 
sikateri častivec  Strossmayerjev  si  bo  gotovo  rad 
nabavil  ta  spominek. 

»Dolenjska  legenda'  (str.  585.)  je  krasna 
kompozicija  našega  slikarja  g.  I.  V  a  v  p  o  ti  č  a.  Do- 
lenjec je  zraščen  z  vinsko  trto,  ki  igra  veliko  vlogo 
v  vsem  njegovem  mišljenju  in  čuvstvovanju.  Zato  jo 
pa  tudi  tako  vneto  opeva  in  celo  v  legendah  ima 
svoje  mesto  poleg  verskih  motivov.  Tako  legendo 
je  vprizoril  g.  I.  Vavpotič,  ki  dobro  pozna  Dolenjce 
novomeške  okolice.  Star  očka  je  doma  v  hladni  utici. 
Zunaj  sije  vroče  solnce,-ki  pošilja  svoje  žarke  skozi 
trtno  listje.  Pa  pride  potnik,  truden  potnik  mimo. 
Hitro  mu  dobrosrčni  Dolenjec  —  ta  je  še  iz  »dobrih 
starih  časov",  kakor  priča  njegova  obleka  —  ponudi 
hladilen  požirek  iz  majolike.  Resni  potnik  se  okrepča, 
in  zapusti  blagoslov  vsej  hiši,  vinogradu  in  kleti.  Bil 
je  sam  Gospod  Jezus  .  . . 

Poreč  (str.  601.)  je  zanimivo  istrsko  mesto,  ki 
stoji  zunaj  na  skali  v  Adriatskem  morju  in  je  z  jezom 
združeno  s  celino.  Tu  zboruje  istrski  deželni  zbor  in 
zato  se  mesto  mnogokrat  imenuje  tudi  v  časopisju. 
V  Poreču  stanuje  škof  združenih  škofij  poreSke  in 
puljske.  Katedralo  je  sezidal  škof  Evfrazij  535—540 
na  razvalinah  starega  tempeljna.  Iz  Poreča  se  izvaža 
večinoma  les  in  vino.  Stari  Rimljani  so  ga  imeno- 
vali Parentium,  in  1.  1271.  je  bil  prišel  pod  beneško 
Ijudovlado. 


Jačajmo  sel'  (str.  630.)  je  planketa,  ki  jo  je 
izvršil  hrvaški  kipar  g.  Frangeš  in  jo  poklonil  hrva- 
škemu »Sokolu'.  Kaže  nam  atleta  krepkih  mišic,  ki 
si  krepi  telo  s  silnimi  telesnimi  vajami. 

Cvetoča  aloa  se  prav  redko  vidi.  Aloa  raste 
sto  let  neprenehoma  in  samo  enkrat  cveti.  Letos  je 
zacvetela  na  ižanskem  grajskem  vrtu  aloa,  ki  jo  vi- 
dimo na  str.  636.  Naš  pisatelj  g.  Finžgar  ji  je  po- 
svetil nekaj  vnetih  besedi  v  spisu:  »Aloa  govdrl  I' 

Cigani  v  praznični  obleki  (str.  637.).  Tudi 
cigan  ima  svoj  estetični  čut,  seveda  ciganski.  V  takih 
krajih,  kjer  jih  živi  več  skupno,  se  tudi  med  njimi 
razvije  neka  »aristokracija',  in  ta  kaže  svojo  oblast- 
nost  v  prazničnem  nakitju.  Kar  imajo,  obesijo  nase, 
najrajši  svetle  novce  in  bleščeče  okraske.  Naš  par  je 
doma  na  Ogrskem  in  dela  gotovo  čast  svojemu  rodu  l 

Solnčni  mrk  dne  30.  avgusta  nam  kaže  naša 
slika  str.  638.,  kakor  se  je  videl  v  naših  krajih.  Solnce 
je  popolnoma  mrknilo  v  Egiptu,  v  naših  krajih 
pa  le  deloma.  Učena  društva  so  poslala  posebne 
eskpedicije  v  Sredozemsko  morje,  ki  so  opazovale  in 
fotografirale  solnčni  mrk.  Posebno  važna  so  ta  opa- 
zovanja za  to,  da  se  spozna  plinasta  okolica  soinca, 
ki  jo  je  mogoče  opazovati  samo  pri  mrku.  Amerika 
je  poslala  celo  bojne  ladje  v  Sredozemsko  morje  v 
znanstvene  svrhe.  Pri  nas  smo  opazovali  solnčni 
mrk  skozi  začrnjena  stekla,  kakor  je  narejena  tudi 
naša  fotografija.  Zvezdarne  so  fotografirale  to  zna- 
menito nebno  prikazen,  ki  nastane  s  tem,  da  stopi 
mčsec  med  solnce  in  zemljo,  seveda  mnogo  natanč- 
neje in  tudi  kinematografično. 

Slovenski  dijaki  na  rimskem  Foru.  Živo 
se  vtisnejo  in  ostanejo  v  spominu  vsakega  količkaj 
razboritega  dijaka  slike  slovečih  zgodovinskih  krajev, 
ki  si  jih  je  pridobil  ob  knjigah  zgodovinarjev  in  kla- 
sičnih pesnikov.  Eminentno  klasična,  zgodovinska 
tla  nudi  osobito  prijatelju  zgodovine  —  večno  mesto 
Rim  s  staro  Rom  o,  »Forum  Romanum*,  z  orjakom 
»Colosseum',  z  mnogobrojnimi  ostalinami  templjev, 
slavolokov  itd.  Ni  čuda,  če  čuti  vedeželjen  dijak  v 
sebi  stalno  hrepenenje,  ki  ga  vleče  tja,  kjer  se  vidi 
pozorišče  precejšnjega  kosa  svetovne  zgodovine,  kjer 
je  središče  umotvorov  največjih  umetnikov,  a  tudi 
središče  krščanstva. 

O  pretekli  Veliki  noči  je  doletela  sreča  nemalo 
število  naših  slovenskih  srednješolskih  dijakov,  da  so 
se  popeljali  s  pičlimi  stroški  v  »kraljico  vseh  mest*  in 

ogledali  svetovnoznane  zanimivosti  starega  in  novega  slika  predočuje  del  Fora  z  nekaterimi  slovenskimi 

časa.  Pridružili  so  se  posebnemu  vlaku  ogrskega  dija-  dijaki.)    Ko  gleda  človek   te  razvaline,  zdi  se  mu, 

štva,  ki  dobiva  vsako  leto  izdatno  podporo  za  znan-  kakor  bi  oživel  stari  Rim.  Tempelj  ob  templju,  krog- 

stvena  popotovanja.  Spretni  voditelji  so  tudi  slovenskim  inkrog  vrste  stebrov,  slavoloki,  po  tleh  marmor  in 

dijakom  razkazali  in  pojasnili  povečem  vse  zanimivosti,  mozaik,   vse  te  in   druge  starine  prestavijo  opazo- 


FRA  GROO  MARTI  Č.  T.  tiso  v. 

muzeje,  veličastne  cerkve,  starine,  spomenike  in  druge  vavca  nehote  stoletja  nazaj,  v  d6bo,  ko  je  ta  sve- 
posebnosti  zlasti  starega  Rima.  Neki  poseben,  nepo-  tovni  trg  igral  odločivno  vlogo  in  sodil  usodo  na- 
pisen čut  prevzame  izobraženega  tujca,  ko  stopi  za  rodov.  Tu  je  oni  zgodovinski  prostor,  ki  se  je  o 
razvaline  starega  Rima,  na  „Forum  Romanum".  (Naša  njem  največ  pisalo  v  svetovni  povesti,  ki  ga  prouču- 

jejo  učenjaki  že  stoletja  ter  odkrivajo  še  vedno  umet- 
nine stare  Rome. 

Dolgo  časa  so  se  mudili  naši  dijaki  v  tej  dolini 
umetnin;  marsikateri  si  je  natihem  prožno  vtaknil 
mozaiček  v  žep,  da  si  bo  pozneje  ob  njem  obnavljal 
stare,  vesele  spomine  na  lepe  dneve  znanstvenega 
popotovanja  po  klasičnih  rimskih  tleh. 

Zavodi  sv.  Stanislava  v  Št.  Vidu. 

Vzgoja  in  omika  mladine  je  glavna  kulturna  na- 
loga vsakega  naroda,  in  zato  pozdravljamo  z  vese- 
ljem vsak  napredek  v  šolstvu.  Posebno  važna  pa  je 
za  Slovence  otvoritev  zavodov  sv.  Stanislava,  „ ško- 
fovih zavodov",  kakor  jih  imenuje  ljudstvo. 

Ljubljanski  knezoškof  dr.  A.  B.  Jeglič  je  iz  do- 
neskov cele  škofije  in  iz  svojih  lastnih  žrtev  postavil 
na  šentviškem  polju  krasno  zgradbo,  ki  je  namenjena 
vzgoji  srednješolske  mladine.  Letos  se  je  otvoril  prvi 
razred,  in  vsako  leto  se  bo  zavod  izpopolnjeval  do 
celotne  gimnazije.  Poleg  šolskih  prostorov,  stanovanj 
za  profesorje  in  gospodinjskega  oddelka,  imamo  tu 
semenišče  za  mladeniče,  ki  se  namenijo  za  duhovski 
stan,  in  konvikt  za  one,  ki  se  pripravljajo  za  kak  po- 
svetni stan.  Prostora  bo  za  400  gojencev  in  bo  ta 
zavod  največji  te  vrste  v  naši  državi. 

Zgradba,  krasna  odzunaj  in  jako  primerno  ure- 
jena tudi  znotraj,  je  odlično  delo  arhitekta  J.  pl.  Van 
caša,  ki  je  izdelal  načrte  po  obširnih  Študijah.  Vsi 
prostori  so  opiavljeni  z  največjo  skrbnostjo,  in  stro- 
kovna sodba  je  soglasna  v  tem,  da  je  tu  porabljeno 
vse,  kar  zahteva  moderni  tehnični  napredek  od  ta- 
kega zavoda.  Dosedanji  stroški  znašajo  1,300.000  K; 
upati  je,  da  se  pokrijejo  s  požrtvovalnimi  doneski 
vernikov  ljubljanske  Škofije  in  velikodušnega  ustano- 
vitelja, kakor  tudi  da  se  zgradi  še  primanjkujoči  levi 
del  (glej  sliko  str.  608.).  Tako  so  dobili  Slovenci 
zopet  en  velevažni  kulturni  zavod,  ki  nas  mora  ve- 
seliti tembolj,  ker  je  izšel  iz  naše  lastne  moči.  Naj 
vsikdar  izpolnjuje  velike  nade,  ki  ga  stavi  vanj  slo- 
vensko ljudstvo  1 

Odicritje  Prešernovega  spomenilca. 

Dne  10.  septembra  t.  1.  so  v  Ljubljani  slovesno 
odkrili  Prešernov  spomenik.  Za  slavnost  so  se  delale 
velike  priprave  in  prišlo  je  poleg  mnogih  izvenkranj- 
skih  Slovencev  —  zlasti  Tržačanov  —  tudi  mnogo 
odličnih  slovanskih  gostov.  Videli  smo  češkega  pes- 
nika Jaroslava  Vrchlickega,  prof.  Zabolot- 
skega  iz  Peterburga,  župana  dr.  Vladimira  Srba  iz 
Prage,  dr.  A  m  r  u  š  a  iz  Zagreba,  Kosta  G 1  a  v  i  n  i  č  a 
iz  Belgrada  in  mnogo  drugih  odličnjakov.  Od  slo 
venske  strani  je  bila  udeležba  bolj  hladna  in  nepo- 
polna, ker  so  se  prireditelji  ozirali  enostransko  na 
liberalno  politično  stranko.  Tako  je,  žal,  dobila  slav- 


nost političen  značaj,  ki  je  dal  povod  jako  neljubim 
polemikam.  Ali  ni  mogoče  takih  slavnosti  prirejati 
tako,  da  bi  se  jih  moglo  udeleževati  vse  slovensko 
ljudstvo  ? 

Slavnostni  govornik  dr.  Ivan  Tavčar  se  je  gibal 
v  plitvih  frazah  in  je  porabil  to  priliko,  da  opravi- 
čuje domači  strankarski  prepir.  Govorili  so  Se:  pro- 
fesor Zabolotskij  v  imenu  Rusov,  belgrajski  pod- 
župan prota  Marko  Petrovič  v  imenu  Srt>ov,  ki 
jih  je  došla  skoro  stotina,  praški  župan  dr.  Srb,  za- 
grebški župan  dr.  Amruš,  ravnatelj  Senekovič 
in  ljubljanski  župan  Ivan  Hribar.  Srbi  in  Čehi  so 
položili  srebrna  venca  na  spomenik.  Slavnosti  je 
sledil  banket,  zvečer  pa  so  bili  razni  komerzi.  Slav- 
nost je  minila  čisto  nemotena,  krasno  vreme  in  obilo 
zunanjih  gostov  jej  je  dalo  impozantno  zunanjost. 

Spomenik,  ki  je  stal  71.000  K,  je  delo  kiparja 
g.  Zajca,  ki  je  našim  Čitateljem  že  znan  po  raznih 
umetnih  delih.  G.  Zaje  se  je  zlasti  v  reliefni  tehniki 
pokazal  globokočutečega  mojstra  in  finega  opazo- 
vatelja  duševnih  pojavov.  Pri  monumentalnem  spo- 
meniku tako  velikih  dimenzij  seveda  ne  morejo  priti 
te  lastnosti  tako  do  veljave,  kakor  pri  bolj  liričnih 
predmetih,  ki  jih  je  doslej  večinoma  izražal.  Tudi  se 
nam  zdi,  da  ni  bil  pri  kompoziciji  tako  prost,  kakor 
bi  zahteval  njegov  umetniški  genij.  Spomenik,  ki  je 
zamišljen  samo  z  ozirom  na  pogled  od  sprednje 
strani,  stoji  na  odprtem  trgu  tako,  da  preveč  motijo 
strani,  ki  bi  morale  biti  pravzaprav  zakrite  z  zele- 
njem. V  koncepciji  so  prišli  do  veljave  edino  le  ero- 
tični motivi  Prešernovi,  kar  ne  podaje  prave  karak- 
teristike pesnikove,  in  kult  nagote  je  pretiran.  Tudi 
sohi  Prešernovi  se  očita,  da  kaže  bolj  odvetnika, 
kakor  pa  pesnika,  in  na  spomeniku  manjka  poleg 
krščanskih  tudi  slovanskih  motivov,  ki  so  neraz- 
družni  od  Prešerna. 

G.  Zaje  je  osnoval  tudi  Vegov  spomenik,  ki 
kaže  v  svoji  koncepciji  še  mnogo  več  talenta,  nego 
Prešernov  spomenik.  Z  alegoričnimi  podobami,  zlasti 
ako  segajo  preveč  samostojno  v  ospredje,  je  pri 
takih  spomenikih  težava,  in  morda  bi  g.  Zaje  dobro 
storil,  ako  bi  pri  Vegovem  spomeniku  izpustil  ale- 
gorični podobi  in  bolj  gledal  na  monumentalnost 
glavne  podobe  same. 

Naša  slika,  str.  617.,  nam  kaže  prizor  ob  od- 
kritju. Marijin  trg  je  poln  slavnostnih  gostov.  Zavesa 
je  padla,  in  navzoči  poslušajo  govor  župana  Zlate 
Prage,  katerega  sliko  vidijo  čitatelji  na  str.  640. 

Zbližanje  jugoslovanskih  umetnikov  je  po- 
zdravila »Blgarska  Sbirka"  s  temi  besedami:  V  jugo- 
slovanskih razmerah  je  že  storjen  velik  korak  na  poti 
zbližanja  in  solidarnosti.  Umetniki  —  stvarniki  lepega 
in  nosivci  najmirnejše  kulture  -  so  nam  dali  lep 
primer.  Kar  se  je  začelo  v  Belemgradu  ob  času  kra- 
ljevega kronanja   in  umetniške  razstave,  se  je  kon- 

čalo  v  Sofiji.  Zas^reb,  Beiigrad,  Ljubljana  in  Sofija  so 
si  podali  roke  in  se  objeli  po  svojih  umetnikih.  Toplo 
smo  pozdravili  oni  dan,  ko  so  zastopniki  bolgarske, 
srbske,  hrvaške  in  slovenske  umetnosti  sklenili  v 
skupni  seji  že  znano  resolucijo  in  ko  so  osnovali 
svoje  skupno  društvo  ^Lada''.  —  Zelo  lepe  besede, 
toda  .  .  . 

Fra  Grgo  Martlč. 

V  Krcševu  je  umrl  največji  bosenski  pesnik,  eden 
prvih  epikov  -  fra  Orgo  Martin,  dne  30.  avgusta. 
,Dom  in  Svet"  je  obširno  pisal  o  njem  i.  18^5.  ob 
njegovi  mašniški  petdesetletnici.  Takrat  se  je  po- 
kazalo,  da  ga  slavi  ves  slovanski  svet,  posebno  pa 


Fra  Grgo  Martič 

v  moški  dobi. 

hrvaški  narod,  kateremu  je  ustvaril  tako  krasne  pes- 
niške umotvore  Zato  ne  ponavljamo  danes  njego- 
vega življenjepisa,  ampak  omenjamo  le  nekaj  po- 
datkov še  iz  njegovega  življenja. 

Fra  Orgo  je  bil  najpopularnejši  mož  v  Bosni, 
najzvestejši  prijatelj  in  branitelj  bedne  raje  pod  tur 
škim  jarmom,  za  katero  je  večkrat  postavil  v  ne- 
varnost tudi  svoje  življenje,  zlasti  pod  strahovitim 
bosenskim  vezirom  Omer-pašo.  Cenili  in  ljubili  so 
ga  vsi  —  bogataši  in  siromaki,  katoličani,  pravo- 
slavni, Judje  in  mohamedanci  Ni  bilo  kraja  v  Bosni, 
kjer  bi  ne  bili  poznali  fra  Grge. 

Martič  je  mnogo  peval,  a  vsa  njegova  dela  daleč 
nadkriljujejo  „Osvctnici".  Ti  so  zlati  venec  Martičeve 


poezije,  d:ka  hrvaške  književnosti  in  važen  kulturno 
zgodovinski  spomenik  bosenski.  V  »Osvetnikih*  tu- 
guje  s  svojim  narodom  in  upa  boljše  bodočnosti. 
Jezik  mu  je  bogat  in  bujen,  slog  dovršen  in  gladek, 
domišljija  živahna  in  polna  poezije.  Vse  trpljenje  bo- 
senskega  naroda  je  izlil  v  svoje  divne  stihe,  ki  tck6 
tako  gladko  in  dovršeno  v  širokem,  veličastnem  epič- 
nem  tonu,  da  se  dajo  postaviti  na  stran  Homerjevim. 

Na  starost  je  živel  Martič  v  samostanu  Kreševu, 
na  svojem  ljubem  domu,  kjer  je  speval  toliko  kra- 
snih pesmi. 

V  visoki  starosti  triinosemdesetih  let  je  začel 
vidno  hirati.  Samostanski  bratje  so  mu  stregli  in  va 
rovali  njegovo  dragoceno  življenje  z  vso  skrbnostjo, 
dokler  ni  izdihnil  v  njihovi  sredi.  Današnji  čas  sicer 
nima  veselja  do  resne  epične  poezije,  a  Martičeve 
pesmi  so  si  pridobile  splošno  priznanje.  Bosna  bo 
vedno  ponosna  na  tega  svojega  velikega  sina.  Slika 
str.  633.  je  delo  hrvaškega  slikarja  Iv.  Tišova  in  nam 
kaže  Martiča  kot  starca,  še  vedno  krepkega  in  du- 
hovitega. Ohranil  si  je  jasnega  duha  do  zadnjega  in 
peval  vznesene  pesmi  še  v  pozni  starosti. 

Ilarijon  Ruvarac.  2).  avgusta  je  umrl  v  Fruški 
Oori,  v  samostanu  Grgetegu,  11.  Ruvarac,  odličen 
srbski  zgodovinar.  Ruvarac  je  oče  in  začetnik  prave 
srbske  zgodovine.  Pri  svoji  pisateljski  delavnosti 
se  je  opiral  na  kritično  proučevanje  zgodovinskih 
dejstev  in  virov  in  s  tem  je  mnogo  popravil  trditve 
ne  le  dosedanjih  srbskih  zgodovinarjev,  ampak  tudi 
svojih  sovrstnikov.  Tako  je  popravil  srbsko  zgodo- 
vuio  o  carju  Lazarju,  o  Uroševi  smrti,  o  suženjstvu 
Črnegore  v  XVII.  in  XVIII.  stoletju,  o  Jurju  Branko- 
viču  itd.  Zapustil  je  dolgo  vrsto  zgodovinskih  mo- 
nografij in  razprav  in  pripravljalne  študije  k  veliki 
zgodovinski  geografiji  srbski. 

Bulharsko  slovem  i  obrazem.  (Bolgarsko  v 
besedi  in  podobi).  Tako  se  bode  imenovalo  češko 
delo,  ki  ga  bode  o  Bolgarski  izdal  znani  bolgarofil, 
češki  pisatelj  in  odvetnik,  dr.  Alfred  Rudolf.  Pisatelj 
dr.  Rudolf  je  bil  nedavno  v  Sofiji,  da  bi  pridobil  za 
sotrudnike  tudi  bolgarske  književnike.  G.  Rudolf  je 
častni  ud  ,Slavjanskega  blagotvoriteljnega  družestva 
v  Sofii*  in  društva  ^Čeh**  v  Sofiji.  Dr.  Rudolf  je 
že  prevel  več  bolgarskih  romanov  na  češki  jezik  za 
knjižnico  .Bulharska  knihovna**,  ki  izhaja  v  Pragi. 

Slovaki  v  Ameriki.  Slovakom  v  Ameriki  se  v 
narodnem  pogledu  bolje  godi  nego  v  domovini.  Slo- 
vaške ,Nar.  Noviny*  so  nedavno  objavile  dopis  iz 
Amerike,  v  katerem  dopisnik  opisuje  narodno  živ- 
ljenje ameriških  Slovakov  s  temi-Ie  besedami:  „Mi 
ameriški  Slovaki  to  leto  moremo  imenovati  leto  zbo- 
rovanja. Že  meseca  marca  je  v  mestu  Passaie,  N.  J., 
zborovalo  društvo  slovaške  mladine  »Telocvična  Slo- 
venski Jednota  Sokol".  Ker  to  društvo  ni  imelo  do- 
zdaj  svojega  lastnega  glasila,  sklenilo  se  je,  ga  izdajati. 

Prva  številka,  z  naslovom  . Slovenski  Sokol*,  je  iz- 
Sla  15.  julija.  List  izhaja  vsak  mesec;  urednik  je 
Karol  Štiasn^.  »Telov.  Jednota  Sokol*  ima  več  nego 
3200  udov.  —  Dva  meseca  pozneje  je  zborovalo 
žensko  društvo  .Živena*,  ki  ima  3500  udov.  Zboro- 
vanje se  je  vršilo  v  New-Yorku,  kjer  biva  na  tisoče 
Slovakov.  Meseca  junija  je  bilo  v  mestu  Hazleton, 
Pa.,  zborovanje  ,Pensilvanske  Slovenske  Rimsko-  a 
Orecko  katoiicke  Jednote*,  ki  šteje  7000  udov.  Dru- 
štvo ima  svoje  glasilo  »Bratstvo*.  —  Veliko  slovaško 
društvo  je  v  Ameriki  »Narodn^  Slovenski  Spolok*, 
ki  ima  21.000  udov.  Tekom  meseca  februarija,  ko  je 
,Nar.  Slov.  Spolok*  obhajal  petnajstletnico  svojega 
obstanka,  je  pristopilo  k  društvu  1500  novih  udov. 
Glasilo  društva  je  list  »Amerikinsko-SIovenskč  No- 
viny.*  »Katolicki  Slovenski  Jednota*  je  največje  slo- 
vaško društvo  v  Ameriki  in  šteje  27.000  udov.  K 
temu  društvu  pristopi  vsak  mesec  nekoliko  sto  novih 
udov,  tako  da  bo  h  koncu  tega  leta  gotovo  imelo 
že  30.0000  udov.  Društveni  list  je  tednik  »Jednota*.  — 
V  Pittsburgu  izdaja  tvrdka  P.  V.  Rovnianek  &  Comp. 
dnevnik  »Slovenski  Dennik*  na  štirih  velikih  straneh 
in  v  New-Yorku  izhaja  dvakrat  na  teden  »Slovak 
v  Amerike*.  V  Pittsburgu  pa  izhaja  tudi  enkrat  na 
mesec  »Raritšek*,  humoristični  mesečnik  na  štirih  ve- 
likih straneh.  Fr,  Št. 

Prvi  slučaj  v  poljski  književnosti.  Poljaki 
dozdaj  niso  še  imeli  niti  ene  knjige,  ki  bi  jo  bil 
spisal  kaj  preprost  kmet.  Sedaj  se  je  zgodil  prvi  slučaj 
te  vrste:  Jantek  z  Bugaja,  mlad  vaški  pesnik,  pre- 
prost kmet,  je  izdal  zbirko  pesni  pod  naslovom  »Blade 
kwiaty  z  wiejskej  chaty'.  Zbirka  ima  123  strani  in 
velja  3  krone;  obsega  62  pesniških  proizvodov,  med 
katerimi  so  pesmi  verske,  domoljubne  in  erotične; 
razen  tega  se  nahaja  v  knjigi  tudi  nekoliko  basni 
in  pripovedek.  Knjiga  je  posvečena  sloveči  poljski 
pesnici  Mariji  Konopnickej  in  kaže  lepo  nadarjenost 
pisateljevo. 

Seweryna  Duchinska.  V  80.  letu  svoje  starosti 
je  v  Parizu  umrla  odlična  poljska  pisateljica  Sew.  Du- 
chihska.  Porodila  se  je  leta  1825.  v  Košajcu  in  že  v 
16.  letu  se  je  omožila  s  Tomažem  Pruszakom  in  po 
njegovi  smrti  1.  1864.  se  je  omožila  v  Parizu  s  Fran- 
čiškom DuchiAskim,  poljskim  zgodovinarjem.  —  Na 
literarno  polje  je  [stopila  pred  50  leti,  v  d6bi  ko  se 
poljski  književnosti  ni  godilo  baš  najboljše.  Inteligenca 
je  poljsko  književnost  prezirala,  čitajoč  večidel  le  knjige 
iz  tujih  književnosti,  zlasti  iz  književnosti  francoske, 
v  kateri  so  se  takrat  lesketala  imena:  Balzac,  Viktor 
Hugo,  Sand,  Dumas.  Poljsko  slovstvo  takrat  ni  bilo 
ubogo,  sijale  so  še  znane  tri  zvezde  na  obzorju  poljske 
književnosti,  a  Poljaki  jih  niso  znali  ceniti.  V  tem 
času  je  začela  kopica  navdušenih  rodoljubov  pod 
vodstvom  W6jcickiega  buditi  zopet  med  poljskim 
občinstvom  ljubezen  do  domačega  slovstva,  in  k  tej 
kopici  je  spadala  tudi  rajna  S.  Duchiriska.   Težaven 


je  bil  takrat  položaj  pisateljev,  še^težavnejši  pa  pi- 
sateljice. O  ženskih  pisateljicah  so  se  širili  razni 
epigrami  in  smešnice,  ker  Francozinja  Sand  je  v  tem 
Času  v  slab  glas  pripravila  vse  Ženstvo,  ki  se  je  pe- 
čalo s  pisateljevanjem.  V  takih  razmerah  je  Duchi6- 
ska  začela  svojo  pisateljsko  delavnost,  in  v  nekoliko 
letih  je  vkljub  vsem  zaprekam  postala  priljubljena  in 
spoštovana  poljska  pisateljica.  Pisala  je  v  verzih  in 
v  prozi  najprej  za  mladino  in  pozneje  tudi  za  od- 
rastle.  L  1853.  so  izšli  njeni  zbrani  spisi  v  4  zvezkih. 


Cvetoča  aloa  na- Igu. 

L.  1854.  je  Duchidska  izdala  dva  zvezka  »Gaw^d  i 
powiešči*,  leto  pozneje  4  zvezke  »Powiešči  poet)'Cz- 
nych*.  Svojo  pisateljsko  spretnost  je  poizkušala  tudi 
na  dramatičnem  polju,  ali  delo  ji  ni  uspelo.  Od  leta 
1856.  se  je  pečala  tudi  z  pedagogiko  in  je  prevela 
ter  izpopolnila  delo  Eichhoffa  pod  naslovom  »Obraz 
literatury  šredniowekowych  Iud6w  a  mianowide  Sh)- 
wian  i  Niemc6w*.  Ustanovila  je  in  nekoliko  let  ure- 
jevala časnik  za  mladino   «Rozrywki  dla  mlodocia- 

nego  wieku*.  Ko  se  je  I.  1864.  stalno  naselila  v  Pa- 
rizu, je  prevajala  marljivo  iz  francoskega,  španskega 
in  drugih  romanskih  jezikov  njeni  prevodi  spadajo 
k  najboljšim  prevodom  v  poljski  književnosti. 

J6zef  Stanlslaw  Wlerzbickl,  poljski  lirik,  ob- 
haja letos  petindvajsetletnico  svoje  pesniške  delav- 
nosti. ~  Rojen  je  bil  12.  februarja  1853.  v  vasi  Hen- 
rykovki  na  Podolu.  V  Kijevu  je  študiral  najprej  me- 
dicino, pozneje  pravo.  Svoje  študije  je  končal  1  1880 


CIGANI  V  PRAZNIŠKI  OBLEKI. 

Istega  leta  je  izdal  svoj  prvi  duševni  proizvod,  dramo 
,Z  žycia*.  Potem  je  zaporedoma  izdal  dve  pesniški 
zbirki  (1882  in  1884),  ,Hanko%  .Zosio',  »Rajgrad- 
skegaS  »Poezjre*,  ,0  brzasku"  (18Q8)  in  ,Rapsody* 
(1901).  Sedaj  se  tiska  Wierzbickega  pesniška  zbirka 
vKu  sloAcu";  poleg  tega  pripravlja  za  tisk  trilogijo 
»Dr.  Humanus'  in  obširno  pesem  „Atlantyda^.  Pesmi 
Wierzbickega  so  polne  globokih  misli  in  iskrenega 


čuvstva.  Glede  na  lepoto  oblike  je  Wierzbicki  po- 
snemavec  pesnika  Asnyka,  glede  na  vsebino  je  po- 
polnoma individualen  ne  posnemajoč  nobenega  iz- 
gleda, /t.  ŠL 

A.  K.  Grinčvskij,  ruski  leposlovni  pisatelj,  je 
umrl  začetkom  julija.  Po  svojih  gospodarskih  študijah 
in  po  svoji   leposlovni  delavnosti  je  bil  GrinSvskij 
ozko  zvezan  z  ruskimi  seljaki 
in  zato  je  pisal  tudi  folklori- 
'  stične  študije.  Izdajal  je  iz- 
vrstno   »Kmečko    knjižnico*, 
zapustil  je  veliko   gradiva  za 
»Zgodovino    ruskega    tiska*, 
katero  bodo  njegovi  literarni 
prijatelji  uredili,  izpopolnili  in 
izdali. 

Maloruskl  prevod  Sve- 
tega pisma  na  Ruskem.  Do- 
zdaj  je  bila  raba  maloruskega 
Sv.  pisma  na  Ruskem  prepo- 
vedana, četudi  je  bil  prevod 
Sv.  pisma  v  37  drugih  jezikih 
dovoljen.  A  kakor  sedaj  ruski 
listi  poročajo,  se  bode  v  krat- 
kem končalo  pripravljalno  delo 
za  izdajo  maloruskega  prevoda 
Sv.  pisma.  Prevod  Moračev- 
skega  vsled  odloka  Sv.  sinoda 
popravlja  poseben  odbor  pod 
vodstvom  maloruskega  škofa, 
primerjajoč  ga  k  grškemu,  he- 
brejskemu, latinskemu  in  staro- 
slovenskemu  tekstu.  Prevod  se 
bode  tiskal  v  sinodalni  tiskarni 
v  Petrogradu  na  ta  način,  da 
bo  zraven  maloruskega  pre- 
voda natisnjen  tudi  tekst  v 
cerkvenem  staroslovenskem 
jeziku. 

Koliko  časnikov  in  ča- 
sopisov izhaja  na  Ruskem. 
V  Rusiji  izhaja  1350  časnikov 
in  časopisov  in  sicer:  v  Petro- 
gradu jih  izhaja  419,  v  Moskvi 
155,   in  ostalih   776  v  raznih 
drugih   krajih.  V   Petrogradu 
se  tiska  v  ruskem  jeziku  398 
časopisov,  v  francoskem  4,  v 
nemškem  6,  v  poljskem  1,  v  finskem  l,v  letovskem  2, 
v  hebrejskem  2,  v  staro- hebrejskem  jeziku  pa  tudi  2. 
V  Moskvi  se  tiskata  od   155  časopisov  v   franco- 
skem jeziku  2  lista,  v  nemškem  1. 

Aleksander  Petrovič  Lukin.  V  Moskvi  je  umrl 
najstarejši  sotrudnik  , Ruskih  Včdomosti",  časnikar 
in  pisatelj  A.  P.  Lukin.  Rajni  se  je  že  v  svojih  mladih 
letih  posvetil  časnikarstvu  in  je  ostal  temu  poklicu 

zvest  do  svoje  smrti.  Svojo  časnikarsko  delavnost  je 
začel  v  šestdesetih  letih,  v  ddbi  svobodomiselnega 
gibanja  na  Ruskem,  in  zavoljo  tega  se  je  držal  svo- 
bodomiselnih načel  celo  svoje  življenje.  Šibal  in  grajal 
je  v  svojih  spisih  kršenje  človeških  pravic  od  strani 
ruske  birokracije,  grajal  je  pa  tudi  hibe  in  napake 
sodobnega  ruskega  občinstva.  Tako  je  storil  v  svojem 
prvem  romanu,  ki  ga  je  objavil  v  ,Sovremenniku* 
pod  naslovom  »Istorija  baryni  Anny  lvanovny*'  in 
tako  je  delal  do  svoje  smrti  v  podlistkih  ^Russkih 
VSdomosti"  pod  psevdonimom  »Skromnago  Nablu- 
datelja*  (skromnega  opazovavca).  Njegovi  duhoviti 
in  bridki  podlistki  so  se  ob  svojem  času  najbolj  či- 
tali  in  so  bili  najbolj  priljubljeni.  V  zadnjem  času  so 
bili  Lukinovi  podlistki  manj  rezni  in  občinstvo  jih  je 
preziralo.  Eden  del  njegovih  podlistkov  je  izšel 
v  dveh  zvezkih  pod  naslovom  »Otgoloskižizni*. 
Zadnje  večje  delo  Lukinovo,  ki  je  samostalno 
izšlo,  je  bilo  ^Kavkazskie  kurorti  i  ih  pere- 
ustrojstvo*.  Umrli  je  bil  tudi  11  let  predsednik 
podpornega  društva  ruskih  književnikov  in  uče- 
njakov v  Moskvi.  /v-.  5/. 

Polihronij  Agapijevič  Syrku,  odličen 
poznavavec  stare  rumunske  in  bolgarske  knji- 
ževnosti, je  dne  6.  julija  umrl  v  Peterburgu. 
Sirku  je  bil  rodom  Rumun  (roj.  1855  v  Bes- 
arabiji)  aH  omikan  je  Lil  v  ruskem  duhu,  za- 
radi tega  je  tudi  postal  ruski  znanstveni  pisa- 
telj. Prvo  njegovo  slovstveno  delo  je  bilo  „lz- 
vSstijeo  kreščeniji  Bolgariji*;  potoval  je  veliko 
po  Dalmaciji  in  Srbij',  kjer  je  proučeval  staro- 
slovansko  slovstvo.  Syrkova  dela  iz  slavistike 
so  objavljali  »Filologičeskij  Včstnik*,  „lzv5stija 
Slavjanskoga  Obščestva"  in  dr. 

Lydia  Karlovna  Ernstova.  V  Kijevu  je 
pred  kratkim  umrla  gospa  L.  Karlovna  Ernstova, 
vneta  Širiteljica  ženske  omike  na  Ruskem.  Ro- 
jena je  bila  v  saratovskem  Povolžju  (1825)  iz 
nemške    rodbine;    njena    odgoja    pa   je  bila 
ruska.   Po   svojih  pedagoških   zmožnostih    in    svoji 
omiki  si  je  v  kratkem  pridobila  odlično  mesto  med 
organizatorji  ženskega  šolstva  na  Ruskem  po  zahod- 
nem vzoru 

Drobne  književne  vesti.  Pred  kratkim  je  umrl 
Julij  Oppert,  sloveč  orientalist,  znan  zlasti  iz  študij 
v  Asiriji;  Oppert  je  iznašel  poseben  sistem  v  raz- 
jasnjcvanju  asirskih  klinopisov.  Rojen  je  bil  1.  1825. 
v  Hamburgu;  1.  1847.  se  je  naselil  v  Parizu,  kjer  je 
postal  profesor  sanskrita.  L.  1881.  je  bil  imenovan 
za  člena  ,Academie  des  Inscriptions".  Od  1.  1869.  je 
bil  profesor  asiriologije  v  »College  de  France".  — 
V  Parizu  je  začel  izhajati  nov  poljski  list  „Ksiqžnica*. 
List  je  glasilo  vseh  poljskih  knjižnic  in  je  zlasti  po- 
svečen bibliografiji.  Izdaja  ga  g.  Strzemborz  v  Parizu. 
—    Nov   roman   H.  Sienkiewicza   ima  naslov    „Tev- 


tonski  vitezi" ;  pisatelj  riše  v  njem  germansko  srednje- 
veško d6bo.  '^oman  je  že  preveden  v  francoski  jezik 
od  grofa  Wodzinskcga  in  M.  Kozakeviča.  —  Bolgarski 
pesnik  in  pisatelj  Ivan  Vazov  bode  v  kratkem  izdal 
novo  zbirko  pripovedk  in  črtic  pod  naslovom  ,Utro 
v  Banki".  —  Od  1.  septembra  izhaja  v  Sofiji  nov 
bolgarski  list  ,Hudožnik"  (umetnik)  dvakrat  na  mesec; 
list  je  leposloven  in  ilustriran. 

Kronani  japonski  pesniki.  Japonski  narod  je 
narod  pesnikov;  od  mikadove  družine  do  zadnjega 
kuli  vsi  pišejo  verze.  Ameriški  list,  „Literary  Digcst*, 
je  objavil  nekatere  podrobnosti  o  pesniških  proiz- 
vodih mikada  in  njegove  družine.  Nedavno  —  piše 
Ist  —  je  objavil  neki  ameriški  mesečnik  pesem  izpod 
peresa  mikada  v  angleškem  prevodu.  Sedaj  je  pa  pro- 


Solnčni  mrk  dne  30.  avgusta  1903. 

fesor  tokijske  univerze,  Artur  Lloyd,  zbral  in  prevel 
veliko  verzov  in  pesmi,  ki  jih  je  zložila  mikadova 
družina.  Zbirka  je  izšla  pod  naslovom  ,lmperial 
Songs"  in  obsega  150  strani.  V  zbirki  se  nahajajo 
verzi,  ki  jih  je  zložil  mikado,  njegova  soproga,  pre- 
stolonaslednik in  druge  imenitne  osebe  na  japon- 
skem dvoru,  kakor  n.  pr.  baron  Takasaki,  ki  je  ^poeta 
laureatus"  na  Japonskem.  Zbirka  jasno  kaže  kakšne 
m'sli  in  ideale  ima  japonski  dvor.  Fr,  Šf. 

Žrtev  pomorske  bitke  pri  Cušimu  je  postal 
mlad  ruski  pesnik  Konstantin  Konstantinovič  SluČ2v- 
skij,  ki  je  našel  smrt  na  ladji  „ Imperator  Aleksan- 
der II."  K  Slučevskij  je  bil  s'n  znanega  pesnika  Slu- 
Čevskega,  ki  je  umrl  v  preteklem  letu  v  jeseni  (glej 
1.  štev.  „D.  in  Sv."  1905).  Šele  po  njegovi  smrti  je 
prišlo  v  Peterburg  nekoliko  njegovih  dopisov  in  cela 
vrsta  novih  pesni,  v  katerih  je  opeval  veličastnost 
morja.  Njegove  pesni  se  bodo  zbrale  in  izdale 

Industrija  s  preprogami  v  osrednji  Aziji. 

Da  so  orientalske  preproge  jako  priljubljene,  je  splošno 
znano,  radi  tega  so  tudi  cene  pri  nekaterih  vrstah 
poskočile  na  50  do  60  o/o.  Posebno  velja  to  za  stare 
preproge,  ker  so  iste  izdelane  bolj  skrbno  in  pra- 
vilno bodisi  glede  kakovosti,  kakor  tudi  glede  orna- 
mentike.  Stare  preproge  iz  Mprva,  Khive,  Kisel-Ajaka 
so  vedno  redkejše  in  torej  stanejo  tudi  120— ISOrubijev. 
Ker  bodo  na  ta  način  sčasoma  preproge  popolnoma 
prešle,  so  jeli  premišljati,  ali  ne  bi  bilo  prav,  da  dr- 
žava nakupi  vse  v  resnici  lepe  stare  preproge  ter 
ornamentiko  z  njih  posname  in  te  posnetke  razdeli 
med  posamezne  izdelovavce  preprog.  /.  Z. 

Znamenite  izicopine  so  našli  pri  starodavnem 
mestu  Hierakonpolis,  kjer  so  kraljevali  prvi  egip- 
tovski kralji  in  so  posebno  častili  boga  Hora.  Pri  tej 
priliki  bo  izdalo  vseučilišče  v  Liverpoolu  novo  egip- 
tovsko zgodovino  na  podlagi   najnovejših   raziskav. 


Kosta  Glavinič, 

£upan  belgrajski. 

IZ  PRIRODE. 

Toplota  naše  zemlje. 

Marsikomu  se  čudno  zdi,  da  je  vedno  topleje, 
čim  niže  se  pelje  pod  zemljo;  vsakdo  se  spomni 
^hladne'  kleti,  ki  je  tudi  pod  zemljo,  in  vidi,  da  je 
v  resnici  nasprotno.  Resnica  je  ta,  da  se  toplota  pod 
zemljo  nekaj  časa  v  resnici  ravna  po  toploti  pod 
milim  nebom,  toda  le  nekaj  niže  se  je  treba  spu- 
stiti, in  dnevne  premembe,  kakršne  se  vrše  na  zemlji, 
ne  opaziš,  —  opaziti  je  mogoče  le  letno  izpre- 
membo  toplote  tistega  kraja,  —  če  se  pa  spustiš  še 
niže,  zapaziš,  da  je  toplota  v  taki  globočini  popol- 
noma neodvisna  od  dnevne  temperature  dotičnega 
kraja,  ter  kaže  stanovitno  le  njegovo  letno  pov- 
prečno toploto.  Ako  je  povprečna  toplota  pod  O, 


kakor  je  n.  pr.  v  severnih  krajih  od  48—64»  s.  šir., 
tedaj  ostane  tudi  zemlja  vedno  zamrznjena.  Na  rav- 
niku pa  je  to  znamenje  z  pet  povse  drugačno,  kajti 
tam  je  globokost  stalne  temperature  1  --2  /;/,  prav- 
tako  je  tudi  globokost,  kjer  ostane  zemlja  blizu  za- 
mrznenju.  V  naših  krajih  je  globokost  konstantne 
temperature  25—30  /w,  to  pomenja,  da  je  v  tej  glo- 
bočini zemlja  vedno  enako  topla  bodisi  poleti  ali 
pozimi.  Tako  imajo  v  pariški  zvezdami  27'6  m  globoko 
klet,  v  katero  je  Lavoisier  leta  1783.  obesil  toplomer, 
ki  vedno  kaže  11-6  C.  Z  globokostjo  plasti,  na  ka- 
teri se  opazuje  stalna  temperatura,  preneha  vpliv 
solnca.  Ako  se  globokejc  v  zemlji  toplota  izpreminja, 
se  ne  godi  to  vsled  solnčnega  vpliva,  temuč  vsled 
lastne  zemeljske  gorkote,  in  preiskovanje  tega  pojava 
je  toliko  zanimiveje. 

Ta  uspeh  so  dosegli  pri  kopanju  jačkov,  pre- 
dorov, arteških  vodnjakov  in  le  redkokdaj  v  nalašč 
znanosti  v  prid  izkopanih  jamah.  Toda  že  stari  jezuit 
Anastazij  Kircher  je  leta  1662.  spoznal,  da  se  pod 
plastjo,  kjer  se  pričenja  opazovati  stalna,  od  površja 
zemlje  oziroma  solnca,  neodvisna  temperatura,  tudi 
temperatura  izpreminja,  in  sicer :  kakor  se  je  gorkota 
zemlje  od  površja  do  stalne  temperature  vedno  ni- 
žala, tako  postaja  odondot  v  globočino  vedno  gor- 
keje.  Globokost  v  mestih,  v  katerih  se  gorkota  od 
stopinje  do  stopinje  veča,  se  pa  imenuje  „ge  o  ter- 
mična globokostna  stopinja"  (geotermische 
Tiefenstufe).  Ta  stopinja  je  v  naslednjih  krajih  globoka: 
globokost  jačka    dolgost  stopinji 


Schiachbach 

1716  w 

46-9   m 

Seunev^itz  pri  Halu 

1084  „ 

45-83. 

Liet  pri  Altoni 

1259. 

43-84. 

Sudenberg  pri 

Magdeburgu 

568. 

40-45. 

Sperenberg  pri  Be- 

rolinu 

1066. 

40--. 

To  je:  vsakih  46*9,  45-83,  43*84,  40*45,  oziroma 
40--  m  se  gorkota  poveča  za  1°. 

Pri  tej  priliki  podajmo  date  iz  idrijskega 
rudnika;  priobčili  bomo  srednjo  temperaturo  v 
januarju  in  juliju  vsakega  leta,  ter  navedli  globokost, 
v  kateri  se  je  merila. 

11.  horicont  978  m  globoko 

III.  .       122*-  , 

IV.  .       146-4  . 
V.       .       150*-  . 

VI.       .       I7V-  .        . 
VII.       ,      200-  , 

XI        .      271*06  , 
XII.       .      308*07  „        ,  -•-    ,        -•-  . 

Marsikdo  se  bo  čudil,  da  je  na  Xi.  horicontu 
temperatura  16*—  oziroma,  14'7oC,  na  111.  pa  21*5, 
na  V.  celo  .24*2o  C.  K  temu  je  treba  pripomniti,  da 
v  starih  rudnikih  gorkota  kamenja  ni  več  prvotna, 
temuč  se  v  teku  časa  izpremeni,  sosebno  tam,  kjer 


januarju 

v  juliju 

19-40   C. 

19-8"  C. 

21*50     , 

21*40  ^ 

19080  , 

20-40  ^ 

24.020  , 

23*20  ^ 

23*010  , 

22*50  , 

23*030  , 

23*40  ^ 

16—0  „ 

14*70  , 

je  več  jačkov  medseboj  v  dotiki  in  torej  zunanjim 
vplivom  pot  dostopna.  Pa  tudi  vsaka  vrsta  kamena 
ima  svojo  lastno  temperaturo,  kar  kaže  nastopna  ta- 
bela iz  idrijskega  rudnika: 


Dr.  Vladi 

mir  Srb, 

praiki  župan. 

dolomit 

škiiljavec  (Lagerschiefer) 

III. 

horicont 

17--0C. 

27-0  C. 

IV. 

» 

23.-0  ^ 

20--0  , 

v. 

v 

22--0  , 

19--0  „ 

IV. 

v 

18--0  . 

16--0 

Sodeč  po  teh  številkah  bi  maisikdo  mislO,  da 
se  toplota  z  globočino  enakomerno  veča  brez  pre- 
sledka do  sredine  zemlje,  a  temu  ni  tako.  Kaj  pa  je 
globokost  2000 m  v  primeru  s  celo  zemljo?  Resnica 
je,  da  o  pravih  odnošajih  v  sredini  zemlje  ničesar  ne 
vemo;  le  toliko  se  sme  trditi,  da  v  središču  naše 
zemlje  ni  vode  ali  para,  .kakor  so  mislili  stari  učenjaki, 
temuč  da  sestoji  jedro  naše  zemlje  iz  žareče-tekočih 
toda  strjenih  snovi,  ki  so  se  pokrile  v  teku  časa  s 
plastjo  mase,  ki  je  nastala  s  sodelovanjem  vode  in 
ozračja.  y.  Z. 

O  6.  Jupitrovi  luni,  ki  jo  je  našel  Periine  na 
gori  Hamilton,  trdijo,  da  je  skoraj  gotovo  asteroid; 
za  to  trditev  je  posebno  merodajno  dejstvo,  da  je 
ta  luna  skoraj  šestkrat  bolj  oddaljena  od  Jupitra  kakor 
pa  peta  (najbolj  od  Jupitra  oddaljena)  luna.  Poroča 
se  tudi  že  o  7.  luni,  ki  se  vrti  okoli  Jupitra. 

Bekolit.  Krakovski  mineralog  Morosiewicz  je 
našel  v  Jekaterinoslavu  novo  rudnino  z  [imenom  ,be- 
kolit".  Ker  ima  v  sebi  cer  in  tor,  ki  se  prištevata 
med  takoimenovane  redke  prsti,  jo  bodo  izrabljali 
lahko  za  razsvetljavo. 

Razpoka  na  luni.  V  Lickovi  zvezdami  na  gori 
Hamilton  v  Ameriki  so  zasledili  na  luni  približno 
118  kilometrov  dolgo  razpoko.  Ta  zvezdama  je  med 
najboljšimi  na  svetu,  ker  ima  posebno  izbome  in- 
strumente in  daljnoglede,  pa  tudi  jako  mirno  ozračje. 

Otok  Borneo  je  preiskoval  dr.  A.  W.  Nieu- 
wenhuls  dve  leti  in  pol.  Najvažnejši  rezultat  je  ta, 
da  je  našel  neko  gorsko  ljudstvo,  ki  je  bilo  do  sedaj 
popolnoma  neznano.  Imenovani  učenjak  je  bil  prvi 
Evropec,  ki  je  prišel  tako  daleč,  J.  Z. 


SLOVENSKI  DIJAKI  NA  RIMSKEM  FORU. 


FOT.  J.  ROVŠEK. 

,Dom  in  Svef  št.  10.  I.  1905. 


S  A  H. 


Naloga  205. 

J.  C.  Grimsh  a\v. 

Mat  v  tretji  potezi  na  dva  načina  1 1 

Naloga  205. 

A.  Šo  ži  n. 
(Prvo  darilo  v  barm.  turn,). 

Mat  v  tretji  potezi. 

Naloga  207. 

A.  Uršič. 
(Original-Capriccio). 

Naloga  208. 

A.  Uršič. 
( Original-Capriccio). 

Mat  v  drugi  potezi. 


Mat  v  drugi  potezi. 

Rešitev   nalog  v   št.  7.  1905. 

Naloga  193.  1.  Tgl,  e4:  2  Te6!  itd;  1—  Ke4: 
2  Tc4-|-  itd.  -  Nal.  194.  1.  Dc2,  Se3:  2.  Sb4^  itd.: 
1-  Sc3:  2  b3i-  itd.  -  Nal.  195.  1.  e3,  f2;  2.  Dhl: 
itd.:  1-  Kd5:  2  Dal !  itd.:  drugo  lahko.  -  Nal.  196. 

1.  Thl!  DXD:  2.  Th8  1  itd:  I-  DXT:  2  Kc8  itd. 
—  Nal.  197.  namenjeno  1.  La2,  gre  pa  tudi  Ddl4- 
kakor  navedel  p.  n.  g.  Kokošar. 

Razno. 

Razpis  nagrad.  Zapravilno  rešitev  današnjih 
nalog  razpisujemo  sledeče  nagrade:  1.  »200  Schach- 
aufgaben  von  Dr.  S.  Gold**,  vezano.  2.  ^Oesterr.  Lese- 
halle**  1885  brez  štev.  49.  in  51.  Obsega  160  nalog, 
2  konCni  igri  in  54  tolmačenih  partij,  drugo  je  lite- 
rarna vsebina.  Ni  več  v  knjigotrštvu  I  3.  Dufresnc 
^Schachaufgaben  III.  Theil**,  vezano,  —  Udeležba 
prosta.  Do  15.  dec.  se  naj  rešitve  pošljejo  na  naslov: 
A.  Uršič,  Orehek,  p.  Cerkno,  Primorsko. 
V  prvi  vrstibo  merodajna  obojna  reši  t ev  nal.  205, 
ki  hodi  po  svetu  Že  dobrih  50  let  z  en  o  rešitvijo. 
.Capriccio"   izraža  trmo:  ^Hočeš  nočeš  —  moraš**. 

Šahovske  novice. 

Letošnji  shod  čeških  šahistov  v  Pragi  je  bil  zelo 
živahen.  V  glavnem  turnirju  je  zmagal  O.  Duras,  v 
stranskem  pa  Šery.  Igravcev  je  bilo  17.  Za  I.  1907. 
je  odbrano  za  shod  na  predlog  dr.  Nachtigalla  mesto 
Brno.   Znani    češki   komponist   K.  Kondelik   je  umrl 

2.  septembra ;  zanimal  se  je  za  našo  rubriko.  Poslal 
je  dve  originalni  nalogi.  Tudi  danski  komponist  pastor 
Jespcrscn  je  umrl.  R.  i,  P. 

TRDOSRČNA  GOSPA. 

NARODNA  PESEM  IZ  NAKLEGA. 


Kmetic  je  prinesel  dacijc, 
en*ga  krajcerja  zmankal'  je. 
.,Ar  b'  mi  g:a  hofli  upati, 
al'  b'  mi  ga  hofli  šenkati?" 
„,Jaz  o:a  ne  upam  ne, 
šcnkam  pa  tudi  ne!''"   — 

Zaprla  ga  je  v  turen  temen. 

Notri  je  en  leten  dan, 

da  je  že  pozabila  nanj.  — 

Zdaj  pa  gospa  bolna  leži, 
bolna  leži,  milo  ječi: 
„.,Kaj  ti  pravim,  kelner^ca: 
pojdi  v  kevder  velbani 
po  te  sladke  rozolijc!"" 


„Kaj   vam   pravim,  žlahtna  gospa: 
Spovejte  se,  obhajajte  se! 
Na  prag'  stojita  ovna  dva, 
oba  z  rogmi  vkup  trkata, 
men'  pa  v  kevder  branita!" 

Gor'  poskočila  žlahtna  gospa, 
tekla  je  v  kevder  velbani 
po  te  sladke  rozolije.  — 

Zagrab'la  sta  jo  ovna  dva 
in  nesla  jo  na  dno  pekla:  — 

Na  to  imaš,  žlahtna  gospa, 
ker  s'  tak  ječila  kmetica! 
Krajcerčck,  krajcerček,  majhen^denar, 
mogla  je  dati  dušo  zanj!  — 

Zapisal  F.  B, 


SKRIVALNICA. 


Kje  je  gospodična? 

LEA  FATUR: 


v  BURJI  IN  STRASTI. 


(KONEC.) 


XV. 

No  duhu  razprostre  peroti, 
ki  jih  iz  dola  solz  in  zmot 
razvije  na  skrivnostno  pot . . . 
Gregorčič. 

magoslavno    se    je    vozila 
burja  po  Krasu. 

Okolica  11.  Bistrice  se  je 
tresla  pod  udarci  njenega 
biča  in  se  skrivala  pod 
snegom,  ki  ga  je  sipa- 
.ala  Ijuta  kneginja  iz  širo- 
kega, temnosivega  rokava. 

Šumelo,  tulilo,  stokalo  in  žvižgalo  je  po 
gorah  in  dolih;  človek  se  je  skrival  pred 
bcsnečo  sovražnico;  le  posamezen  voz  se 
je  pomikal  nerad  po  slabi,  zasneženi  cesti, 
le  posamen  kmetic  v  kratki  jaketi,  grlo  in 
ušesa  zavita  v  toplo  omotačo,  se  je  otepal 
po  cesti,  klanjajoč  se  globoko  burji. 

Burja  je  ona  in  sovraži,  kar  je  pokonč- 
nega in  ponosnega,  zato  so  se  ji  tudi  kla- 
njale redke  ženice,  hodeče  iz  bornih  vasi  v 
Bistrico ;  zavijale  so  se  tesneje  v  velike  zimske 
rute  in  se  pripogibale  nad  ločnate  košarice 
ob  lakteh.    Pa  mogočnica  jim  je  pihala  na- 

sproti,  blestelo  je  pred  očmi,  šibila  so  se 
kolena  —  razkrila  se  je  glava,  zmršili  lasje 
in  odpirale  košarice.  Videla  je  burja  notri 
trepetajočo  kokoško,  številce  jajec,  stručico 
masla  in  pihala  prezirno  naprej  . . . 

Saj  je  vedela,  da  bodo  prodale  ženice 
te  stvari  v  Bistrici  ali  v  Trnovem  in  kupile 
za  skupiček  zraven  turšične  moke  za  ljub- 
ljeno „polento"  še  lepe  pšenične,  še  kilico 
sladkorja,  kupček  sladkih  cvebov  in  dišečih 
koreninic  —  ker  bližajo  se  božični  prazniki, 
in  v  teh  mora  biti  povitica  na  mizi.  Skromna 
povitica  uboge  kotjanske  gospodinje !  Trdo 
zamešena,  debelo  razvaljana,  posuta  z  riba- 
nim  kruhom  in  debelimi  cvebi,  zadovoljuješ 
poleg  krače  v  ječmenu,  poleg  kupice  kisle 
vremščine,  ubornega  trpina,  kateremu  se  še 
ne  sanja  o  bogato  obloženi  mizi  Dolenjca 
in  drugih  srečnejših  slovenskih  bratov  ob 
teh  praznikih. 

Izginil  je  veliki,  s  testenimi  ptički  in  cvet- 
kami okrašeni  poprtnjak,  ki  mora  stati  na 
belopokriti  mizi  od  Božiča  do  Treh  kraljev, 
zgubili  so  se  mistični  stari  običaji,  le  tuin- 
tam  privleče  še  star  očanec  panj  iz  gozda, 
da  bode  tlel  od  Velikega  do  Malega  Božiča 

—  da  se  bode  grel  ob  njem  in  pravil  o 
minulih  časih  in  navadah,  ki  so  utonile  v 
temnem  morju  minolosti,  od  katerih  si  ostala 
le  ti,  neukusna,  skromno  povitica  kotjanska. 

Bližali  so  se  božični  prazniki,  šumeče  se  je 
vozila  burja  po  Krasu  in  skrbno  so  se  ozi- 
rale bistriške  matere  na  neprijazno,  sivo  nebo: 
sipale  so  se  goste  snežinke  burji  v  igračo 
in  zabavo  —  gorje,  če  jih  nanese  zlotvor- 
nica  pojoč  in  plešoč  v  gorate  kupe  —  ustavil 
se  bode  promet  in  sinček,  dijak  v  beli  Ljub- 
ljani, ali  v  daljnem  Beču,  ne  bo  mogel  do 
rodne  strehe  .  .  . 

Ni  nehala  besna  razgrajalka,  na  njenih 
šumečih  krilih  se  je  pripeljal  večer  mirii  in 
ljubezni,  spremljan  od  slovesnega  zvonenja, 
ki  je  preglašalo  tulenje  burje.  V  čakalnici 
trnovske  postaje  sta  sedela  Boštjančič  in 
poštni  hlapec,  stiskala  sta  se  k  dobro  za- 
kurjeni peči  in  poslušala,  kako  zveni,  brni 
in  poje  v  dimniku,  kako  se  stresajo  okna 
in  vrata  .  .  . 

Na  dolgi  klopi  ob  zidu  sta  sedela  dva 
hlapca  iz  Bistrice  z  bičem  v  roki  in  se  raz- 
govarjala  polglasno;  iz  čakalnice  druzega 
razreda  se  je  slišal  glasen  smeh. 

A  vse  je  prevladal  svečani,  veseli  glas 
zvona  .  .  . 

„Sveti  večer",  je  zdihnil  Boštjančič,  „vlak 
ima  toliko  zamude,  mene  pa  čaka  doma  žena 
z  večerjo.  Slišiš  zvonenje?  Oj  ta  trnovski 
zvon!" 

Mož  se  je  zamislil. 

„ Sveti  večer",  je  ponovil  poštni  hlapec, 
„vse  bi  moralo  biti  tiho  in  mirno,  noben 
vlak,  nobena  pošta  ne  voziti  na  ta  veliki 
sveti  večer.  .  .  Slišiš,  kako  šumi  burja?  To 
se  trese  moja  kobila  zunaj  v  mrazu  ..." 

„Da  se  le  ne  zgodi  kaka  nesreča,  v  strahu 
sem,  da  vrže  burja  vlak  s  topolskega  mostii, 
kakor  lani ...  Se  spominjaš,  kako  salabolsko 
nas  je  zeblo,  pa  si  še  zakuriti  nismo  upali, 
ker  smo  se  bali,  da  burja  raznese  ogenj?  —" 

„Vem  dobro  —  še  na  cesto  nismo  mogli, 
burja  nas  ni  pustila  hoditi  po  človeško,  la- 
zili smo  po  štirih,  strehe  pa  so  letele  s  hiš, 
kakor  pleve,  in  delavce  na  železnici  so  mo- 
rali privezati  z  vrvmi  ..." 


„Tako  hude,  kakor  lani,  ne  pomnim  razen 
tisto  leto,  ko  so  našli  pod  Globovnikom 
ono  mrtvo  žensko.  Saj  veš  —  vozil  si  z 
Lukom  —  — " 

„Bog  daj  staremu  dobro",  je  zdihnil 
hlapec,  „tista  vožnja  ga  je  spravila  malo 
hitreje  v  grob  ..." 

„ln  kake  sitnosti  smo  imeli  potem  s  sod- 
nijo.  Sodnik  je  bil  kar  razkačen,  ker  ni  mogel 
izvedeti  od  nas  imena  tistega  Laha .  . ." 

„1   kam   pa  je  že  prešla  tista  punčka?'' 

„Bogv^,  mlado  dekle  se  izgubi  hitro.  - 
Ej,  slabo  ženski,  ki  se  poda  v  svet ...  Pa 
si  videl  včeraj  Grgurinovega  Vinka,  kak  fant 
je  postal?  Slišal  sem,  da  ostane  v  farovžu 
do  polnočnice,  potem  pa  gre  k  svojim  v 
Šembije  .  .  ." 

nHvaia  lepa  za  to  pot",  se  je  stresni! 
hlapec. 

Zdajci  se  je  slišalo  neko  brnenje  po 
brzojavnih  žicah.  Žalostno  je  zvenel  žvižg 
vlaka  skozi  mogočno  šumenje.  Prihajal  je 
vendar . . . 

Hipoma  so  se  pokazali  ljudje  pred  po- 
stajo. 

Načelnik,  rdeče  zakapčen  do  nosii,  se 
je  stiskal  v  medvratje,  iz  čakalnice  druzega 
razreda  je  prišlo  s  pravo  bistriško  brezob- 
zirnostjo nekaj  BistriCanov  in  hitelo  s  slugo 
proti  previdno,  počasi  vozečemu  vlaku.  Po- 
časi se  je  pomikal  poštni  od  gorke  peči  - 
zvonovi  so  zvonili  še  vedno  .  .  . 

Gorostasen  v  tmini,   z  velikimi  žarečimi 
očmi,   je  stal  vlak,   sopihai  in  se  tresel . . 
Tresel  se  je,   ker  mu  je  vpila  burja  vlada- 
rica: „ Vzdignem  te,  vržem  te  . .  ." 

Načelnik  postaje  In  strojevodja  sta  se 
malomarno  pozdravila. 

^Hudičeva  burja  pri  Topolcu",  je  klical 
vodja,  „  toliko,  da  nas  ni  vzela  ..." 

„Le  previdno  čez  Koseški  most,  potem 
že  pojde."  In  načelnik  je  skočil  v  prvi  voz. 
Sprevodnik,  skrit  do  nosii  v  širokem  ko- 
žuhu je  odpiral  previdno  vrata  hlaponov; 
divje  tuleč  mu  jih  je  trgala  burja  iz  rok  in 
butala  ž  njimi  po  vozu;  žvenketala,  tresla 
so  se  okna  —  pokazali  so  se  plašni  obrazi 
popotnikov .  .  . 

Le  nekaj  dijakov  je  skočilo  veselega  ob- 
raza iz  vlaka;  njih  ni  plašil  ples  burje:  bili 
so  njeni  sinovi,  bila  je  ona,  ki  jih  je  nekoč 
uspavala  v  zibeli  z  divjetožno  pesmijo,  bila 
je  ona,  ki  je  budila  mladeniče  s  tožbo,  ki 
jo  sluti,  a  je  ne  ume  človeško  srce  .  .  . 

Za  dijaki  je  izstopila  drgetajoča,  šibka 
ženska  oseba,  zavita  v  topel  plašč,  glavo 
zamotano  v  omotačo. 

Burja  je  zavila,  ženska  se  je  zazibala, 
prestregel  jo  je  sprevodnik,  ki  je  lovil  vrata 
kupeja,  in  poklical  mimo  hitečega  Boštjan- 
čiča.  Ta  jo  je  peljal  v  čakalnico,  posadil  k 
peči  ter  vprašal  sočutno:  ali  je  nihče  ne 
čaka  in  kam  je  namenjena.  Ženska  je  raz- 
krila lice,  Boštjančič  se  je  prestrašil  —  za- 
gledal je  smrtnobled,  od  bolezni  izpit  obraz 
mlade  deklice,  obraz,  s  katerega  so  žarele 
le  velike,  krasne  oči. 

Odgovorila  je  s  slabim  glasom,  da  hoče 
k  polnočnici,  tam  bode  dobila  svojce  in 
potem  .  .  .  pojde  peš  ž  njimi  .  .  . 

„Ubožica,  Vi  ne  pridete  sami  v  vas,  po- 
čakajte, da  opravim  svoje  posle,  pa  grem 
domov  in  Vas  popeljem." 

Odhitel  je  —  zunaj  se  je  gibal  vlak, 
glasno  govoreč  so  šli  dijaki  skozi  vežo. 
Luca  —  bila  je  ona  —  je  ostala  sama. 

Naslonila  se  je  na  zid. 

Tukaj  je  —  na  cilju  svojega  hrepenenja, 
in  burja  piše,  kakor  takrat,  ko  se  je  vozila 
prvič  tod,  nesrečne  matere  nesrečna  hči; 
joče  burja,  tuli,  kakor  tisti  dan,  ko  je  po- 
zabil oče  svojih  dolžnosti  v  pišu  strasti . . . 

Šumi,  tuli  burja,  poj  žalobno  pesem 
svojo!  Klanja  se  trepetajoča  pokrajina  tvo- 
jemu srdu,  ali  močnejši,  kakor  ta  srd  je 
moje  hrepenenje !  Ne  ubraniš  hčeri  na  grob 
materin  .  .  .  Prišli  bodo  v  divjanju  tvojem, 
po  zasneženem  klancu,  svit  gorečih  trsak 
jim  bo  razsvetljeval  pot,  zavijal  se  bode 
plamen  v  pišu,  ugašal,  umiral  in  zasvetil 
znova ...  A  oni  se  bodo  prerili  skozi  kupe 
snega,  po  zdrkli  poti,  prišli  bodo  do  cerkve 
na  griču  —  saj  je  nocoj  veliki  sveti  večer, 
ob  katerem  veje  duh  ljubezni  po  solzni 
zemlji  in  sili  človeka,  da  obdaruje  bližnjega 
v  dokaz  te  ljubezni  .  .  . 


Drugod  se  darujejo  drage  božičnice,  ti 
uborni  vaščani  pa  hranijo  skrbno  trdo  ja- 
bolko, dozorelo  v  burji,  v  mrazu,  in  ga 
dajejo  prijateljem:  „Na  vesel  Božič". 

Prihiteli  bodo  sključeni  starci,  čili  mladci, 
vsem  bode  gorela  radost  z  lica,  sijal  jim 
bo  mir  iz  oči  .  .  .  Vračali  se  bodo  v  po- 
snažene  borne  hiše,  kjer  diši  vse  po  ka- 
dilu,  kjer  čakajo  mladino  lešniki  in  orehi 
—  vračali  se  bodo  in  ona  ž  njimi  —  potem... 
Zakašljala  je,  obrisala  si  krvave  pene  in  na- 
smehnila se  vdano :  Potem  —  smrt  .  .  . 

Ni  je  plašila  smrt,  saj  je  bilo  njeno  mlado 
kratko  življenje  polno  dolgega  trpljenja.  Si- 
romašna je  bila  njena  mladost,  ali  prisijala 
je  zvezda,  diven  je  bil  njen  soj  —  srce  je 
trepetalo  v  njem,  in  življenje  je  bilo  kakor 
pesem  o  sreči  .  .  . 

Ali  varljiva  zvezda  je  utonila  v  pogubnih 
oblakih,  ljubljeni  mož  je  prevaril  Luco,  iz- 
ročil jo  strašni  usodi  pravoumne  med  blaz- 
nimi .  .  .  Ostal  je  še  up  na  očeta  .  .  . 

Prišel  je,  obljubil  ji  novo  življenje,  še 
enkrat  je  zaplapolalo  srce  v  veselju  —  saj 
je  bila  še  tako  mlada,  življenje,  ki  nudi 
drugim  toliko  dobrot,  je  moralo  imeti  še 
kaj  tudi  za  njo  .  .  . 

Pa  šel  je  oče,  stisnilo  ji  je  nekaj  srce, 
oprijela  bi  se  ga  bila,  zadržala  ga  .  .  .  Ob- 
ljubil ji  je,  da  se  vrne  skoro,  a  srce  je  za- 
stokalo v  strašni  slutnji:  Nikoli!  Vendar  je 
čakala,  tresla  se,  kadar  je  slišala  korak  po 
hodniku  —  ni  ga  bilo  .  .  .  Usmiljeno  so  jo 
pogledovali  zdravniki  in  sestre,  šepetali  so 
med  seboj,  a  molčali  na  njena  vprašanja . . . 

Nemir  ji  je  dal  moči,  vstala  je,  vprašala, 
kdaj  pojde  vun. 

Obotavljajoč  ji  je  razložil  primarij,  da 
se  mora  vrniti  v  blaznico,  ker  se  je  pone- 
srečil mož,  ki  je  hotel  navesti  dokaz  njene 
osobnosti . .  . 

Luca  je  bila  vajena  nesreče,  ali  ta  udarec 
jo  je  zlomil  popolnoma  .  . . 

Mrtev  oče  —  za  njo  ni  bilo  več  solnč- 
nega  dneva  -  za  njo  je  samo  smrt  .  .  . 
Umrla  bode  med  tesnim  starim  zidovjem  — 
nihče  tam  daleč  ne  bode  vedel  kje  in  kdaj, 
nihče  ne  bode   pomolil  za  njeno  dušo  .  .  . 

Topa,  nema  se  je  pustila  prepeljati  v 
blaznico. 

Spet  je  stanovala  v  mračni  sobici,  po- 
slušala hohotanje,  groženje  in  vpitje  blaznih 
in  gledala  v  okno  tako  blizkega  nasprotnega 
zidu. 

A  to  okno,  poprej  vedno  nemo,  je  oži- 
velo, zjutraj  in  zvečer  se  je  pokazala  Luči 
znana  mlada  črnolaska  na  njem.  Sočutno  je 
gledala  Luco  —  poznala  je  te  objokane  oči. 

Nasproti  bolnišnici,  kjer  je  bila  Luca,  je 
delavnica  za  steklene  koralde  in  drugo  lepo- 
tičje.  Večkrat  je  stala  bolnica  pri  oknu  in 
gledala  urne  prste  deklet,  ki  so  prebadale 
in  natikale  koralde. 

Tam  je  videla  Gemmo,  večkrat  sta  se 
pogledali  —  čitala  je  sočutje  v  teh  očeh  in 
oveselila  se  je,  videč  jo  tako  blizu. 

Tesne  so  kali  beneške,  lahko  govoriš  z 
okna  v  okno;  kmalu  je  vedela  Oemma  Lu- 
cino  žalostno  povest  in  mislila  z  žensko 
dopadljivostjo,  kako  pomagati  nesrečnici. 

Ali  se  v  našem  nemirnem  življenju  ne 
vežejo  vedno  želje  z  upanjem? 

Luca,  ta  duh,  ki  je  hitel  iz  telesa,  je  za- 
želela —  umreti  doma.  Sladko  se  ji  je  zdelo 
umreti  v  naročju  stare  Hrvatinke,  njene  go- 
jiteljice,  sladko  se  ji  je  zdelo  počivati  poleg 
matere,  poslušati  v  grobu  divjo  pesem  burje, 
tako  dolgo,  dokler  pride  veseli  dan  vsta- 
jenja . . . 

Oemma  je  obljubila  pomoč:  gondolier 
je  njen  oče,  priveslal  bode  pred  vrata  po 
kanalu,  Luca  bode  prišla  z  zvijačo  ven  in 
potem  —  o  potem  —  ji  je  odprta  pot  proti 
domu . . . 

Ta  up  je  dajal  Luči  nove  moči,  krepka 
volja  je  zadržala  slabo  telo.  Lazila  je  ko 
senca  po  blaznici,  pohajali  niso  za  njo,  da 
bi  jo  nadzorovali,  saj  je  bilo  vidno,  da 
umrje  danes  ali  jutri. 

Pisal  je  predstojnik  „bratu"  o  Lucinem 
stanju  —  a  Paolo  ni  prišel. 

Oemma  je  spustila  košek  po  vrvi  —  Luca 
je  dela  vanj  tisti  denar,  kar  ga  ji  je  bil  dal 
oče.  Oemma  je  kupila  gorek  plašč,  omotačo 
in  obuvalo  —  ostalo  je  še  za  pot. 

Bližal  se  je  Božič . .  . 


V  kapelici  blaznice  je  potožila  Luca  zad- 
nje zmote  svojega  duha,  okrepila  se  s  po- 
potnico in  bila  pripravljena . . . 

Ob  uri,  ko  odhajajo  obiski,  je  izpustil 
vratar  blaznice  žensko,  zavito  v  plašč  in 
omotačo ;  ni  se  mogel  domisliti,  kdaj  bi  bila 
prišla  v  hišo,  vendar  je  stopala  tako  odločno, 
in  zunaj  jo  je  čakala  gondola.  Oondolier  jo 
je  posadil  s  krepkimi  rokami  v  kočijco  in 
odveslal  naglo. 

Drugi  dan  se  je  spomnil  vratar  tega  — 
ko  so  pogrešili  Luco;  ali  molčal  je. 

„Daleč  tako  ni  mogla",  je  menil  pred- 
stojnik in  pisal  Paolu,  da  je  umrla.  Par  dni 
je  počivala  Luca  pri  preprosti,  dobrosrčni 
družini  Ocmme,  potem  so  jo  spravili  na 
kolodvor,  naj  gre  ubožica  umret  v  tiho 
gorsko  vas,   naj  gre  domov  —  domov .  , . 

Kakor  sanja  se  je  zdela  Luči  ta  pot.  Po- 
mikal se  je  vlak  —  ona  je  sedela  tiho  v 
kotu  ženskega  oddelka  in  čutila  le  to,  da 
se  bliža  domu.  Edina  sopotnica,  stara  gospa, 
zavita  v  kožuhovino,  je  gledala  plašno  na 
Luco.  Kaj  če  umrje  po  potu?  Vlak  se  je 
ustavljal,  potniki  so  izstopali  in  vstopali, 
Luca  se  ni  brigala  za  vse  to.  Po  zgodovini 
in  lepoti  znane  krajine  so  hitele  neopažene 
mimo  nje,  njena  duša  je  drhtela  tihi  gorski 
vasici  nasproti .  . . 

Videm  .  .  .  Vlak  je  obstal,  stara  gospa 
je  gledala  izstopajoče  potnike,  njen  pol- 
glasni vzklik:  »Tudi  ta  ne  bo  dolgo**,  je 
predramil  Luco.  Radovedna,  kdo  je  sopot- 
nik njene  težke  poti,  se  je  nagnila  k  oknu 
—  oko  ji  je  zastalo  na  podobi  mladega 
moža,  ki  se  je  opiral  ob  palico,  da  ga  ne 
prevrne  hiteča  množica,  lice  mu  je  bilo 
zelenkasto-bledo,  obleka  je  visela  na  njem... 

Vzdignil  je  pogled  —  zastalo  mu  je  oko... 

Luca  se  je  nasmehnila  bledi-  senci  ne- 
kdanjega —  Paola  .  .  .  Sopotnik  na  poti  v 
večnost .  .  .  Oledal  jo  je  topo,  vlak  se  je 
pomaknil  —  še  enkrat  se  je  nasmehnila  Luca, 
zamahnila  z   roko  in   se  stisnila  v  kot .  . . 

Ona  ni  vedela,  da  je  prišel  Paolo  z  istim 
vlakom  iz  Benetk,  kamor  je  bil  hitel  na  no- 
vico o  njeni  smrti,  da  bi  jo  videl  mrtvo, 
mrtvo  prosil  odpuščanja  .  .  . 

A  rekli  so  mu,  da  je  že  zakopana  .  .  . 
Upognjen,  zlomnjen  pod  težo  očitanja  vesti 
se  je  vračal.  -  In  glej  ...  Se  li  vozijo  du- 
hovi po  železnici?  Videl  je  Lucin  mrliški- 
obraz,  njen  nasmeh,  ki  mu  je  pravil:  Kmalu 
prideš  za  menoj  .  .  . 

Nasmehnila  se  je  vdrugič,  mahnila  z  roko: 
Pridi  skoraj,  na  moji  tesni  poti  ni  jeze  ne 
sovraštva  .  .  . 

Poznal  je  vražo,  ki  govori,  da  ne  mi- 
ruje duh  žrtve,  dokler  ji  ne  sledi  morilec 
po  tajni  stezi,  in  vzdihnil  je:  „Luca,  duh 
nemirni,  pridem  skoro  .  .  ." 

Oledal  je  za  vlakom,  dokler  ni  izginil  v 
daljavi  in  je  kazal  le  še  bel  oblaček  dima 
njegovo  pot. 

Sopihal  je  vlak,  hitel.  Kormin,  Gorica, 
Nabrežina,  Št.  Peter  so  blisknili  mimo;  pre- 
stopanje iz  vlaka  v  vlak,  šumenje  burje, 
mraz,  vse  to  je  videla  in  čutila  deklica  le 
kakor  iz  meglene  daljave,  kakor  da  bi  to 
čutilo  njej  čisto  tuje  bitje. 

In  sedaj  je  tu  .  .  . 

BoštjanČič  se  je  vrnil  in  motril  z  usmi- 
ljenjem dekličin  obraz.  Mislil  si  je:  „ Star  si. 
Tone,  a  v  njeni  koži  ne  bi  hotel  biti,  trave 
ne  bode  več  tlačila."  —  Žalost  ga  je  pre- 
vzela, usmiljenje  nad  mladim,  smrti  v  na- 
ročje hitečim  bitjem.  Kaj  rad  bi  jo  bil  od- 
nesel v  topel,  varen  kraj,  kjer  ni  burje 
mrazilke  .  .  . 

„Kam  naj  Vas  popeljem,  ubožica?"  je 
vprašal  ljubeznivo. 

„Do  Bašeta  pod  lipo.  Vas  prosim." 

Bolj  nesel  nego  vodil  je  močni  mož 
slabotno  bitje  in  premišljeval,  kje  je  videl 
ta  obraz ;  moral  ga  je  videti,  toda  žarečega 
v  veselju  mladosti  .  . .  Burja  jima  je  nosila 
sneg  v  obraz,  moral  je  paziti  na  pot  —  in 
k  čemu  bi  tudi  vpraševal,  kdo  in  kaj  — 
jutri  Tzve  tako  vse,  ker  so  Trnovke  modre 
žene,  prodirnega  uma  pa  tudi  ljubeznivo 
postrežljivega  jezika  .  .  . 

Pripeljal  je  mlado  popotnico  do  lipe. 
Izpustila  je   njegovo   roko  in  se  zahvalila. 

„No,  zdaj  bo  že  bolje.  Burja  se  rada 
okoli  polnoči  poleže,  po  maši  bo  popol- 
noma tiho,  mislim.  —  Zbogom!" 


Šel  je,  čakala  ga  je  žena  z  večerjo.  — 
Luca  se  je  naslonila  ob  lipp.  Pol  zagrnjene 
v  sneg  so  se  dvigale  stopnice  pred  njo, 
visoko,  strmo.  Veličastna,  čudna  v  sneženem 
polsvitu,  je  stala  cerkev  na  vrhu  griča . .  . 

Tiha  je  bila  vas  —  po  oknih  so  gorele 
luči  v  čast  svetemu  večeru,  svečano  je  do- 
nelo zvonenje,  burja  je  jokala  in  poganjala 
sive  oblake  po  nočnem  nebu. 

Kmalu  prihitijo  ljudje  s  petnajstih  po- 
družnic k  materi  fari.  Tudi  ona  mora  hiteti. 
Gori  tedaj  na  pokopališče,  le  gori,  v  pišu 
burje,  v  metežu,  do  tihega  groba  materi- 
nega, do  njenega  edinega  doma .  .  . 

Spustila  se  je  na  pot . . .  Počasi,  upirajoč 
se  z  rokama  na  višje  stopnice,  počasi.  — 
Počivala  je  in  lezla  zopet  dalje  po  snegu, 
po  ledu  .  .  .  Treslo  se  je  drevje  in  grmovje 
ob  poti,  treslo  se  je  šibko  telo,  silno  je 
utripalo  srce,  hrepenenje  je  gorelo  v  velikih 
očeh,  ker  močna  je  želja  vsakega  umirajo- 
čega umreti  doma  .  .  .  Privlekla  se  je  do 
vrha,  hreščale  so  tam  veje  starih  lip,  tresel 
se  je  veliki  pokopališčni  križ,  nekateri  grobi 
so  se  skrivali  pod  kupi  snega,  drugi  so  bili 
goli,  strašni  —  burja  je  pobrala  slednji  osta- 
nek poletnega  zelenja  z  njih,  odnašala  je 
celo  zmrzlo  rušo. 

Grob  tujke  je  bil  v  zadnjem  kotu  po- 
kopališča. Kupi  snega  so  zastavljali  pot  do 
njega.  Luca  je  zbrala  zadnje  sile,  kobacala 
se  čez  kupe  in  dospela  do  groba.  Ni  bil 
na  torišču  burje,  krila  ga  je  rahla  bela  odeja, 
in  križ,  kupljen  materi  za  prvi  prisluženi 
denar,  je  stal  neomajan  .  .  . 

Na  cilju  .  .  .  Zapustila  je  moč  volje  sla- 
botno telo,  zgrudila  se  je  nad  grobom,  roke 
so  se  oklenile  križa  .  .  . 

A  čudno  ...  Ne  piše  več  burja  —  dan 
je  solnčen,  krasen  .  .  . 

Skalnate  gore  stojč  tiho,  nemo,  kot  bi 
razmišljevale  skrivnosti  stvarjenja,  šepeče 
grmovje,  trava,  drevesa,  hrepenenja  pesem 
doni  v  naravi  —  hrepenenje  stvarstva  po 
Stvarniku  .  .  . 

Tudi  njena  duša  hrepeni,  silno,  močno, 
po  Večnem,  Neustvarjenem  .  .  .  Dan  se  dela 
v  duši,  veliki  jasni  dan,  rastejo  peroti  duha, 

pada  teža  telesa  —  svoboden  se  klanja  duh 
Izvoru  svojemu  ^  .  . 

Veselo  so  zvonili  zvonovi,  burja  je  po- 
legla, sneg  je  padal  rahlo,  tiho  .  .  . 


Vinko  se  je  bil  poslovil  v  župnišču  in 
stopil  k  Bašetu,  kjer  je  izpregal  navadno 
njegov  oče.  Res  so  bili  že  tu;  od  veselja 
drhteča  ga  je  objemala  mati,  krepko  mu  je 
stiskal  oče  desnico,  bolj  plašno  stari  Hrvatin, 
saj  to  ni  bil  več  ^mlečnik**,  ampak  ^gospod". 

„Kar  po  starem  me  imenujte,  oče",  se 
je  nasmehnil  mladenič  in  pozdravljal  pri- 
jazno zgrbljeno,  staro  Hrvatinko.  Solze  so 
jo  oblile  in  vzdihnila  je: 

„ Sveti  večer  je,  vsi  smo  tukaj,  samo  naše 
revice  ni  .  .  ." 

In  vsem  se  je  storilo  inako  pri  spominu 
na  ljubko  živooko  deklico,  ki  blodi,  bogv6 
kod  po  širnem  svetu  .  .  . 

Gostilniška  soba  se  je  polnila  ljudi,  ki 
so  prihajali  od  daleč  in  se  hoteli  pogreti; 
ta  je  izpil  merico  žganja,  drugi  kupico  vina, 
govorili  so  o  zimi,  o  hudi  poti,  o  ne- 
kdanjih čudnih  dogodljajih  ob  svetih  večerih 
in  spominjali  se  mrtvih  znancev  in  prija- 
teljev. 

Močno  je  vabil  Vinka  glas  zvona  na 
prosto,  želel  je  biti  sam  v  skrivnostni  sveti 
noči,  hotel  se  je  vglobiti  v  svetu  nerazumne 
'  tajne,  poslušati  glas  lastnega  srca,  ki  je  ži- 
velo svetu  odtujeno  življenje  .  .  . 

Oprostil  se  je,  da  gre  malo  naprej,  stariši 
in  Hrvatinovi  naj  se  le  še  pogrejejo  —  in 
odhitel. 

Čudna  se  mu  je  zdela  noč,  ki  ga  je 
vzela  v  svoje  krilo,  čudne  oblike  hiš  in 
dreves,  trepetajoči  plamenčki  sveč  na  oknih 
in  tresoče  se  veje,  a  nad  vse  čudna  se  mu 
je  videla  cerkev  na  griču,  velikanska,  mo- 
gočna,   ncsklonjena  od  viharjev.  Vleklo  ga 


je  gori  —  in  bližala  se  je  cerkev,  z  obzidja 
so  gledali  duhovi,  beli  nagrobni  kameni, 
nejasna,  ogromna,  se  je  črtala  strma  Straža 
v  temini,  burja  je  zatulila,  zagnala  se  in 
molčala,  potuhnila  se  .  .  . 

Prišel  je  do  cerkve,  a  ni  stopil  po  gladkih 
škrlih  skozi  visoka  vrata,  vleklo  ga  je  nekaj 
v  tihi  temni  kot,  k  samotnemu  grobu. 

Vinko  ni  pozabil  Luce.  Večkrat  so  se 
mu  zasmejale  v  resnem  učenju  njene  žarne 
oči,  spominjal  se  je  minolih  sanj  in  na- 
smehnil se  sam  sebi.  Iskal  je  poti  do  groba 

—  kupi  snega  so  mu  jo  zapirali.  Že  se  je 
hotel  vrniti,  ali  šepetalo  je  krog  njega  kakor 
tihe  prošnje,  klicalo  ga,  vabilo  .  . . 

Skozi  cerkvena  okna  je  padal  medel  svil 
na  lipove  gole  veje;  pripogibale  so  se,  ki- 
male mu,  stokale  .  .  . 

Gazil  je  naprej,  za  seboj  je  slišal  glas 
materin:  „Kam  gaziš,  Vinko?** 

Nekaj  ji  je  reklo  iti  za  sinom  .  .  . 

Vinko  ni  odgovarjal,  hitel  je  naprej,  gnan 
od  čudne  sile.  Mati  za  njim,  in  od  cerk\'e 
se  je  slišal  glas  očetov  in  Hrvatinovih. 

Bil  je  že  blizu  groba.  Mahoma  se  ustavi. 

—  Srce  se  mu  je  stisnilo:  Črnelo  je  na  beli 
odeji  groba . . . 

„Pojdite  hitro*,  je  zaklical  s  čudnim  gla- 
som. Razburjeni  so  prihiteli,  se  ustavili,  spo- 
gledali . . .  Oče  je  stopil  pogumno  k  grobu, 
prižgal  žveplenko,  posvetil . . .  Luca  je  ležala 
z  glavo  na  grobu,  veter  ji  je  bil  vzel  omo- 
tačo,  snežinke  so  se  svetile  ko  biseri  v 
črnih  laseh,  lice  je  bilo  mirno,  smehljajoče, 
roke  so  oklepale  križ  .  .  . 

Skrivnosten  je  bil  Lucin  prvi  in  zadnji 
prihod  v  zasneženo  krajino;  bila  je  cvetka 
juga;  hči  vročega  soinca,  zdihnila  je  med 
skalami,  v  pišu  burje,  žrtva  strasti . . . 

Doneli  so  zvonovi  in  vabili,  burja  se  je 
plazila  tiho  po  tleh,  klanjaje  se  svetosti  veli- 
kega večera;  sneg  je  padal  rahlo,  tiho,  kakor 
sladka  tolažba  na  bolno  upanje  .  . . 

ANTON  MEDVED: 

MRTVIH  SPOMIN. 


Nocoj  kraljica  smrt 
svečan  obhaja  god. 
Na  nje  prostrani  vrt 
hiti  Zemljanov  rod. 


1. 

y  visokem  stolpu  zvon 
za  godca  je  izbran. 
Plamenčkov  milijon 
ponoči  dela  dan. 

Tu  stari  in  mladi 
povešajo  obraz, 
in  solza  govori 
več  kot  bi  mogel  glas. 


Ne  teče  vino  tu, 
ne  streže  tu  se  jed, 
ni  videti  plesu, 
ni  slišati  besed. 


2. 


Joka  nebo  in  veter  tuli, 
zvon  zamolklo  odmeva  z  lin, 
rožam  cvetovi  so  se  osuli, 
krili  nad  zemljo  mrtvih  spomin. 

Duše  v  neznanem  svetu  zbrane, 
kaj  tako  se  mi  smilite? 
Solze,  na  dnu  srca  pokopane, 
kaj  iz  oči  mi  silite? 


Ali  je  bedno  življenje  vredno 
strastnih  bojev,  morečih  skrbi? 
Ali  ni  konec  življenja  vedno 
vir  življenske  nove  moči? 

Kdo  je  v  dolini  solzni  pokojen? 
Koga  brezdanja  želja  ne  žge: 
ali  ne  biti  nikoli  rojen, 
ali  živeti  na  veke  vse? 


Solze,  zamrite !  Morda  je  srečno 
ondi  kraljestvo  pozemskih  otrok. 
Ako  pa  mrtvi  so,  mrtvi  za  večno, 
vsujte  se  v  glasen,  obupen  jok! 


Pusti,  pusti  me  nocoj, 
hrupnega  življenja  skrb ! 
Tihi  mrak,  naj  grem  s  teboj 
v  hladni  kraj  cipres  in  vrb! 

Naj  raztrosim  vrh  grobov 
mrtvim  za  spomin  iskren 
šopek  višnjevih  cvetov, 
zadnjih,  ki  jih  da  jesen! 


Naj  pokleknem  v  rosni  mah, 
angelov  poljubim  kip  . . . 
Človek,  človek,  kaj  si?  —  Prah. 
Kaj  življenje  tvoje?  —   Hip. 

Tvoji  vsi  načrti?  —  Nič. 
Za  teboj  spomin  I  —  Megli. 
Zadnji  dom  tvoj?  —  Nizek  grič. 
Tvoja  postelj?  —  Črna  tla. 


Digitized  by 


Google 


ANTON  MEDVED; 

OBISK. 


iMati  moja,  mila  mati, 
koliko  trpiš  nocoj! 
Glej  zapustil  raj  sem  zlati, 
nepozabni  6trok  tvoj. 

Zvonček  poje  iz  doline, 
a  ne  poje  meni  več, 
tebi  le  budi  spomine 
in  v  srce  zabada  meč, 

da  se  ti  v  bolesti  krči, 
da  ti  solze  silne  vr6. 
Daj,  nastrežem  naj  jih  v  vrči 
in  ponesem  na  nebo ! 


Tja,  kjer  blažene  molitve 
vekomaj  Boga  častc, 
ni  trpljenja,  ni  ločitve, 
solze  vse  se  posuši 

Slednji  dan  priplavam  ponje, 
ko  posveti  solnčni  zor, 
ko  za  goro  spet  utone, 
dokler  vseh    ne  znosim  gor. 

Kolikrat  na  zemljo  hladno 
z  vrčem  k  tebi  naj  prispem? 
Kdaj  otrc  ti  solzo  zadnjo 
v  raju  prvi  moj  objem?  — 


Digitized  by 


Google 


H 
O 

> 
< 
> 


O 


Digitized  by 


Google 


650 


MILAN  PUGELJ: 


PROFESOR  DAMJAN  ČEBULOVEC. 


1. 

rofesor  Damjan  Čcbulovec 
je  sedel  tisti  večer  dolgo 
na  zadnji  klopi  parka;  dolgo 
je  sedel  in  je  mislil  marsi- 
kaj. V  letovišču  je  bil;  zdaj 
je  pozabil  za  nekoliko  dni 
na  klasike,  pozabil  na  Grke 
in  Rimljane,  in  mislil  je  tisti  večer  tako,  kakor 
misli  na  tisoče  mirnih  in  treznih  ljudi.  Star 
je  bil  petdeset  lef  in  zato  ni  sanjal  o  bodoč- 
nosti, ali  mislil  je  nazaj.  Vse  daleč  nazaj, 
kako  je  to  prišlo  pač,  da  je  ostal  tako  sam 
na  svetu,  zakaj  je  bilo  tako  potrebno  .  .  . 
Ej,  skoro  je  bil  tisti  večer  sentimentalen 
resni  profesor  Damjan  Čebulovec.  Domislil 
se  je  namreč,  da  imajo  njegovi  vrstniki  dru- 
gačno življenje  —  vesela,  ponosna  stano- 
vanja. Hodijo  tam  mladi  in  krepki  fantje, 
velika  tiha  dekleta  igrajo  na  gosli  in  na 
klavir.  Tam  ni  nikoli  samotno.  Kadar  se 
človek  prebudi,  pa  se  že  odprč  vrata,  in  v 
sobo  pogleda  tžiko  veliko  in  tiho  dekle. 

„ Dobro  jutro,  papi!  Ali  smem  prinesti 
kave?"  . . . 

Pride  ikko  veliko  in  tiho  dekle  in  na  po- 
steljo prinese  kave. 

In  potem  vstane  človek,  gre  na  šetnjo 
in  z  njim  gre  troje  mladih  in  velikih  fantov. 
To  so  sinovi,  in  prvi  študira  filozofijo,  drugi 
je  medicinec,  tretji  pa  je  napravil  tisto  spo- 
mlad maturo.  Kaj  ni  ponosen  oče,  ko  gre 
z  njim  troje  mladih  in  krepkih  sinov,  kaj  ne 
pogleda  lahko  z  mirnim  obrazom  v  oči  svoji 
domovini? 

»Troje  mož  sem  ti  izredil  in  tebi  poklonil... " 

Lahko  pogleda  z  mirnimi  očmi  domo- 
vini v  obraz,  ni  bilo  njegovo  življenje  iz- 
gubljeno . . . 

Profesor  Damjan  Čebulovec  je  postal  ža- 
losten, zakaj  njegovo  življenje  je  bilo  izgub- 


ljeno. Opravičeval  se  je,  da  je  odgojeval 
mladino,  ali  to  je  bilo  neznatno  opravičilo. 
Sto  ljudi  čaka  na  njegovo  mesto,  željno  čaka 
in  mu  želi  smrti  —  in  vsi  ti  bi  odgojevali 
tako  kakor  on  in  mogoče  boljše ...  Ni  ve- 
ljalo opravičilo,  profesorju  se  je  zdelo,  da 
ni  nikoli  živel.  Samo  preko  življenja  je  šel, 
pogledal  je  vanj,  nikoli  ni  zagrabil  globoko 
vanj,  neopazen  se  je  izgubil  v  daljavi.  Zdaj 
je  že  v  tisti  daljavi,  star  je  zdaj,  ne  more 
več  do  mladosti,  do  pravega  življenja,  samo 
pogleda  lahko  nazaj,  resnično  se  ne  more 
vrniti  nikoli  več  .  .  . 

In  profesor  je  gledal  tisti  večer  nazaj. 

Tam  daleč  zadaj,  komaj  so  videle  oči, 
tam  je  bilo  spomladansko  nebo,  marčevo 
solnce  je  sijalo  tam,  ob  potu  so  cvetele 
spomladanske  rože.  In  tam  je  hodil  mlad 
fant,  gledal  ga  je  iz  daljave  profesor  Damjan, 
znan  mu  je  bil  ta  obraz,  mislil  je,  naposled 
se  je  spomnil . . . 

„To  sem  jaz,  ko  sem  bil  mlad"  —  je 
tiho  izrekel  profesor  in  je  povesil  glavo. 

In  daleč  tam  pod  spomladanskim  nebom 
je  hodil  tisti  mladi  fant,  pel  je,  mislil  je  zelo 
kratkočasno.  Hodil  je  včasih  z  mladim  de- 
kletom, gledal  je  žgoče  oči,  pobožal  je  za- 
rdelo lice . . . 

„To  sem  bil  jaz"  —  je  zašepetal  pro- 
fesor in  je  tiho  zavzdihnil . . . 

In  daleč  zadaj,  da  so  komaj  dosegle  oči, 
se  je  poslavljal  fant  sredi  tihega  večera. 

„Zbogom,  Ana...  saj  vidiš!...  Živ- 
ljenje je  težko  . . .  vse  je  tako  daleč ...  ne- 
dosežno..." 

Dekle  je  zakrivalo  obraz  v  bel  robec, 
jokalo  na  tihem,  zaihtelo  včasih  glasneje . . . 

„To  sem  bil  jaz"  —  je  vzdihnii  profesor 
in  pogledal  okoli  sebe.  Mračno  je  že  bilo, 
domislil  se  je  na  svoje  stanovanje.,,  glej, 
in  že  se  mu  je  zdelo,  da  čuje  enakomerno 

smrčanje  spečega.  Enakomerno,  celo  noč 
trajajoče,  včasih  malo  tišje,  tuintam  glasneje, 
včasih  popolnoma  naglas. 

Profesor  je  vstal  in  odšel  počasi  po  parku. 
In  ko  je  tako  šel,  je  smrčalo  enakomerno 
po  ušesih,  profesor  je  mislil  na  soseda  in 
se  je  nad  njim  razsrdil. 

„Vse  lepe  misli  mi  konča,  vse  prijetne 
počitniške  sanje  s  svojim  surovim  in  odurnim 
smrčanjem. 

Razsrdil  se  je  profesor  in  zelo  zlovoljen 
se  je  vračal  proti  svojemu  stanovanju.  Že 
je  stala  hiša  pred  očmi,  v  mesečini  sanja- 
joča, plahe  sence  so  hodile  po  njej. 

Profesor  je  šel  po  stopnicah  v  prvo  nad- 
stropje, in  ko  je  šel  po  hodniku  mimo  pred- 
zadnjih vrat,  tedaj  je  začul  neprijetno  smr- 
čanje. Enakomerno  je  odmevalo  po  prostoru. 
Profesor  je  odklenil  zadnja  vrata  in  stopil 
v  svojo  sobo, 

„ln  zdaj  bo  smrčanje  vso  noč  in  ne  bo 
mogoče  misliti  ene  same  lepe  misli!"  . . . 

Okna  so  bila  odprta  na  široko,  luna  je 
sijala  v  sobo,  zunaj  na  vrtu  je  včasih  zašu- 
melo  v  visoki  jablani,  vstal  je  sredi  noči 
kričeč  in  plašen  glas  . . . 

Profesor  Damjan  je  hodil  po  sobi  gor- 
indol  in  je  skušal  misliti  nazaj.  Pogledal  je 
nazaj,  videl  je  v  daljavi  spomladansko  nebo, 
mlad  fant  je  hodil  pod  njim ...  ali  profesor 
Damjan  ni  mogel  misliti;  smrčalo  je  vmes 
enakomerno,  surovo  grgranje  je  prihajalo 
skozi  steno ... 

„Ne  da  se  misliti  ene  same  misli...** 
Profesor  Damjan  je  hodil  nervozno  gor- 
indol,  sedel  je  na  zofo  in  je  zakril  z  rokami 
obraz.  To  smrčanje  bi  bilo  namreč  treba 
odpraviti.  Treba  bi  bilo,  da  bi  bila  ta  soba 
popolnoma  tiha  in  mirna,  in  če  že  ne  vedno, 
potem  vsaj  ob  večerih.  Tako  —  ko  se  en- 
krat stori  trden  mrak  ...  no,  kakor  je  to 
bilo  vsa  prejšnja  leta.  Ko  se  je  storil  trden 
mrak,  potem  je  bilo  mirno.  Nihče  ni  šel 
več  zunaj  po  hodniku,  nihče  ni  nikjer  izpre- 
govoril,  tudi  v  vrtu  je  bilo  mimo.  Drevo 
se  je  zganilo  tuintam  brez  šuma,  sence  so 
šle  mimo,  tam  v  bližini  je  bil  popoln  mir. 
Samo  od  daleč  včasih,  tam  iz  srede  parka 


se  je  tuintam  cula  godba,  iznad  jezera  se 
je  cula  pesem  ...  Ali  to  se  je  zdelo  človeku 
silno  daleč,  kakor  bi  ne  spadalo  na  tisti  svet 
in  v  tisto  življenje.  Daleč  stran  je  bilo,  ni- 
koli se  ni  približalo  . . . 

In  v  takem  miru  se  je  mislilo.  Treba  je 
bilo  odpreti  okna  na  stežaj,  treba  je  bilo 
odgrniti  gardine,  sesti  na  zofo  in  se  naslo- 
niti nazaj.  In  potem  so  prišle  misli  same  od 
sebe,  sanje  so  prišle,  spomini .  .  Nov  svet 
se  je  storil,  novo  življenje  je  vstalo,  živeče 
samo  v  tišini,  sredi  take  samotne  sobe  ob 
taki  tihi  in  posvečeni  uri . . . 

Zdaj  ni  bilo  več  tega,  zdaj  je  prišel  surov 
človek,  nima  zmisla  za  tak  večer,  in  pokoj 
—  vse  je  uničil.  On  ne  mara  uživati  takega 
svetega  miru,  drugim  ga  ne  privošči  in  zato 
spi  in  zato  smrči  vse  dolge  večere  in  noči. 

Profesor  Damjan  je  del  roke  od  obraza 
in  je  pogledal  nakvišku. 

„ Treba  je,  da  se  temu  napravi  konec. 
Da  se  vrne  nazaj  ves  stari  mir  in  pokoj, 
zato  je  treba  napraviti  potreben  korak.  Treba 
je  govoriti  s  tem  človekom,  treba  mu  je  po- 
vedati, kako  se  uživa  samsko  življenje.  Kakšna 
je  natura,  če  jo  pogleda  človek  s  treznim 
očesom,  kako  je  nedosegljivo  lep  en  sam 
soinčni  zahod.  En  večer,  na  primer,  en  tih 
večer,  ko  je  vse  mirno,  gor6  na  nebu  zvezde, 
plava  luna  po  njem,  potem  ko  je  ura  enajst, 
se  utrne  na  zapadni  strani  velika  in  svetla 
zvezda,  začrta  se  po  nebu  Črna  pot,  izgubi 
se  za  temnimi  daljnimi  vrhovi  .  . .  Kakor 
nočni  duhovi  stoji  drevje,  nič  se  ne  zgane 
samo  od  sebe,  ne  zatrepeče  list,  ne  zamaje 
se  bilka  . . .  drevje  spi . . .  Prileti  od  bog- 
vekod  ptica,  črna  nočna  ptica,  zleti  v  drevo, 
prebudijo  se  veje,  zašumi  drevje  naenkrat 
vzdramljeno  . . .  Zavpije  ptica,  divje  zakriči, 
plaha  odleti  v  gluho  noč  . . .  No,  no !  .  .  . 
Ne  znajo  ljudje  pogledati  po  naravi,  ne  znajo 
uživati  enega  samega  večera ...  Spi  naprimer, 
smrči  mrha,  mesto  da  bi  odprl  okna  na  ši- 
roko, odgrnil  gardine,  sedel  na  zofo  in  pu- 
stil malo  živeti  svoji  duši . . .  Zakaj  razživi 
se  duša  ob  takem  večeru.  Tu  pride  vanjo 
bogvekaj,  nekaj  nebeškega  in  svetega.  To 
se  razlije  po  njej,  to  je  tisto  samosvoje  živ- 

Ijenje  daleč  od  pravega,  daleč  od  sveta,  ki 
se  ga  dotikajo  blatne  noge . . .  Tepec,  ki  ga 
ni  užival,  mrha,  ki  smrči  in  kali  drugim  srečo 
takega  posebnega  in  svetega  življenja!"  . . . 

Profesor  je  vstal  in  je  šel  do  prvega  okna 
in  ga  je  zaprl,  in  ko  je  zapiral  drugega,  je 
polglasno  govoril: 

„Napravil  bom  konec  smrčanju,  naj  utihne 
mrha  ali  pa  naj  gre  kamorkoli.  Jaz  pa  se 
ne  bom  umikal  odtod.  Toliko  let  sem  pri- 
hajal sem,  kakor  dom  moje  duše  je  ta  tiha 
soba  ...  ne  grem  nikamor  po  svetu  .  .  . 
Starec ...  da  bi  hodil  drugam,  da  bi  ga 
prepodili  iz  tihe  sobe  v  nemirna,  kričeča 
stanovanja,  starec  da  bi  moral  pustiti  dom 
svoje  duše ..." 

Profesorju  Damjanu  je  bilo  postalo  hi- 
poma zelo  žalostno;  solze  so  mu  hotele  v 
oči,  polotila  se  ga  je  velika  jeza. 

„ Smrči  mrha,  ne  misli  na  starca,  ki  je 
bolan  na  živcih,  ki  je  nervozen  od  dolgo- 
letnega truda ..." 

Jezen  je  bil  profesor  Damjan,  trdo  je 
zaprl  okno,  da  so  na  glas  zašklepetale  šipe 
in  potem^  je  legel  k  pokoju  in  ni  mogel 
zaspati.  Venomer  je  smrčalo  za  steno,  enako- 
merno, včasih  na  glas,  potem  tiho,  potem 
zopet  glasneje  . . . 

U. 

Tisto  noč  je  spal  profesor  Damjan  silno 
slabo.  V  sanjah  je  videl  daleč  za  sabo  spo- 
mladansko nebo,  hodil  je  pod  njim  mladi 
fant,  pel  je,  vodil  je  za  roko  prijazno  dekle. 

„To  sem  bil  jaz"  —  je  v  sanjah  šepetal 
profesor  Damjan  in  se  nemirno  obračal  po 
postelji.  No,  in  vmes  so  se  odprla  vrata  na 
stežaj  in  v  njegovo  sobo  so  se  vsuli  čudni 
ljudje.  Cela  tropa  jih  je  bilo,  imeli  so  velike 
in  grde  nosove,  zavite  brade,  oči  divje,  po- 
polnoma živalske.  In  ti  ljudje  so  obstopili 
postelj,  smejali  so  se  divje  in  na  glas,  skla- 
njali so  se  k  njemu  doli  in  mu  smrčali  na 
ušesa.  Najprej  na  desno  uho,  potem  je  legel 
nanje,  in  smrčali  so  mu  še  glasneje  na  levo 
uho, ..potem  je  legel  na  obraz  in  zatisnil  obe 
ušesi  in  so  mu  odstranili  roke  in  smrčali 
so  na  obe  ušesi . . . 


Zdaj  je  pozabil  gledati  nazaj,  treba  se  je 
bilo  boriti  s  čudnimi,  divjimi  ljudmi,  in  to 
je  trajalo  do  jutra.  Ko  je  odpiral  v  poisanjah 
oči,  takrat  se  mu  je  zdelo,  da  so  se  zopet 
odprla  vrata  na  široko  in  da  je  odšla  čudna 
in  grda  tolpa. 

Profesor  Damjan  se  je  prebudil,  na  ši- 
roko je  odprl  oči  in  je  pogledal  okoli  sebe. 
Ali  videl  je  slabo  in  zato  je  pomel  oči  in 
jih  obrisal  z  robcem.  Potem  je  pogledal 
zopet  po  sobi,  vzdignil  se  je  malo,  da  je 
videl  v  kot  za  omaro  in  potem  je  položil 
glavo  nazaj  na  blazino. 

„Kaj  ko  bi  bil  kdo  zašel  v  mojo  sobo? 
Smrčanje  je  bilo  čisto  blizu  ušes.  Da  bi  kdo 
prišel,  ta  mrha  za  zidom ..." 

Profesor  je  vstajal  počasi,  glava  ga  je  bo- 
lela, šumelo  je  v  ušesih  in  telo  je  bilo  trudno 
in  izmučeno. 

„Saj  še  smrči  mrha,  še  podnevi  bo  smrčal, 
in  jaz,  jaz  naj  znorim  —  starec..." 

Smrčalo  je  po  ušesih,  profesor  se  je 
umival  in  opravljal  in  bil  zelo  nervozen. 

„Zdaj  mi  je  uničil  vse  večere  in  noči  in 
zdaj  mi  hoče  tudi  tiste  redke  dnevne  ure, 
ko  sem  doma  v  svoji  sobi . . .  No,  temu  se 
odpomore  . . .  Napravim  se  in  stopim  mimo- 
grede v  sobo  in  mu  odločno  povem  svojo 
misel . . .  Naj  smrči  mrha,  jaz  ga  ne  bom 
poslušal." 

Napravljen  je  bil  profesor,  smrčalo  mu 
je  po  ušesih,  zaprl  je  vrata  za  sabo  in  stopil 
v  sosednjo  sobo.  Tam  pa  ni  bilo  soseda; 
mlado  dekle  je  brisalo  prah,  in  ko  je  vstopil 
profesor,  je  obstalo  sredi  sobe. 

„K}e  pa  je?" 

Ni  pozdravil,  vprašal  je  surovo. 

„ Odšel  je  gospod." 

Dekle  je  stalo  sredi  sobe,  pogledalo  je 
profesorja  z  velikimi,  žalostnimi  očmi. 

„No,  dobim  ga  zunaj ..." 

„Ali  je  morda  nujno?" 

Dekle  je  govorilo  ponižno  kakor  vpraša 
sluga  gospoda. 

„Ne.  Sam ...  no,  sam  to  napravim  . . . 
uredim." 

Dekle  je  gledalo  vanj,  oči  so  bile  velike 
in  žalostne. 

„ Kakšne  oči  imaš. .  ." 
Profesor   se   je    bil    nekoliko    raztresel; 
gledal   je   dekletu  v   obraz;   nobenkrat   ni 
trenil  z  očmi. 

„ Kakšne  oči  imaš!...  He-he-he-he.*' 
Čudno  se  je  smejal;   stal  je  mirno,  za- 
gledal se  je  bil  v  oči. 

^»Kakšne  oči...  he-he-he." 
Zopet  se  je   zasmejal,   stopil  je   korak 
bliže   in   umaknil    oči.    Pobožal    jo  je   po 
obrazu,  držal  jo  je  za  lica. 

„Kakšna  lica  imaš...  he-he-he." 
Dekle  se  je  nasmehnilo  ponižno,  kakor 
kadar  se  pošali  imeniten  gospod  s  služkinjo. 
Potem  je  stisnil  lica  in  ustne  so  se  na- 
brale v  šobo. 

Raztresel  se  je  bil  profesor,  gledal  je  in 
se  smejal,  ali  tedaj  je  zasmrčalo  in  profesor 
je  spustil  obraz  in  se  ni  več  smejal.  Odšel 
je  z  upognjeno  glavo  skozi  vrata  in  doli  po 
stopnicah  in  potem  na  prosto. 

„V  vse  živce  mi  je  že  prišlo  to  smr- 
čanje, v  ušesih  večno  smrči ...  ne  morem 
se  več  raztresti.  Treba  je,  da  bi  šel  jaz  starec 
odtod,  treba  je  .  .  .  No,  jaz  ne  pojdem. 
Danes  ga  počakam  in  mu  natančno  povem. 
Tako  in  tako.  Jaz  sem  hodil  semkaj  že  v 
davnih  časih,  v  tisti  sobi  sem  kakor  doma, 
v  tisti  hiši  je  bil  vedno  mir,  zdaj  pa  je  prišel 
on,  in  zato  je  tako ...  no,  vse  narobe . . . 
Drugače  naj  bo  . . .  na  tak  ali  tak  način  . . . 
Jaz  ne  grem  nikamor,  jaz  sem  starec ..." 

Profesor  je  prišel  v  park  in  ni  pogledal 
ne  na  desno  ne  na  levo.  Naravnost  je  šel, 
gledal  je  v  tla  in  mislil  dalje. 

„No,  to  je  deloma  mogoče  tudi  bolezen. 
Od.  tega  je  prišlo,  od  večnega  smrčanja. 
Prišlo  je  v  ušesa;  zdaj  smrči  vedno  ..." 

Profesor  je  šel  vedno  dalje,  prišel  je  zopet 
iz  parka  vun  na  cesto. 

„K  doktorju  grem"  —  je  pomislil  in  stopil 
čez  prvi  prag.  Šel  je  po  stopnicah  gori  v 
prvo  nadstropje,  pogledal  je  na  desno  in 
levo  in  naposled  je  pozvonil  pri  vratih  na 
levo. 

Prišla  je  stara  služkinja,  pogledala  je  vanj 
in  pozdravila  zelo  malomarno. 
„Kaj  bi  pa  izvolili?" 


„Kaj  ni  tukaj  doktor.?"  ... 

Stal  je  in  oprijel  se  je  za  podboj. 

„Ne!  Tri  hiše  dalje!"... 

Vrata  so  se  zaprla,  profesor  je  odšel 
dalje. 

,Tri  hiše..." 

Štel  jih  je,  pred  četrto  je  obstal  in  šel  na- 
posled noter.  Prišel  je  v  čakalnico  in  tam 
je  bilo  mnogo  ljudi.  Gospe,  gospodje,  tudi 
mlade  in  lepe  gospodične  je  opazil  profesor 
Damjan.  Dvoril  bi  bil,  povedal  nekaj  lepega 
tistim,  ki  jih  je  poznal,  tako  da  bi  se  za- 
smejale  Zasmejale  bi  se  na  glas,  zaploskale 
bi  lepe  dame  z  belimi  in  drobnimi  rokami. 

„Ah,  bravo,  gospod  profesor!" 

No,  na  tisti  dan  ni  vedel  ničesar.  Hodil 
je  mehanično  gorindol,  naposled  se  je  ustavil 
pri  oknu. 

„Kaj  pa  je  Vam,  gospod  profesor?" 
,    Vprašala  ga  je  lepa  dama  in  profesor  je 
pomislil.   Vse  bi  ji  povedal,   ali  to  je  pre- 
dolgo. Na  kratko  reče,  da  bo  mir. 

„V  uho  mi  je  nekaj  prišlo." 

„To  ste  se  prehladili,  bili  ste  morda  na 
prepihu,  na  sapi  zunaj ..." 

Dama  je  bila  lepa,  govorila  je  v  skrbnem 
tonu,  gledala  je  vanj  z  velikimi,  črnimi  očmi. 

„Da,  mogoče. . ." 

Potem  je  odšel  nekdo  iz  doktorjeve  sobe, 
in  profesor  je  vstopil. 

„  V  ušesih  imam  nekaj . . .  Smrči  vedno ..." 

Doktor  je  preiskal  ušesa,  zmajal  je  z 
glavo  in  je  obstal  potem  sredi  sobe. 

„  Ušesa  so  zdrava.  Malo  nervoznosti  mo- 
goče, nič  hudega ..." 

^No,  tem  bolje!"  . . . 

Profesor  je  odšel  in  zunaj  pred  hišo  je 
pridržal  korak  in  potem  je  šel  dalje  mnogo 
počasneje. 

„No,  ničesar  ni . . .  ničesar. . .  V  ušesih 
pa  smrči  dalje,  enakomerno,  večno  ...  To 
ni  bolezen,  to  je  —  bogvekaj . . .  No,  jaz 
ne  vem,  kaj  je  to .  . ." 

Počasi  je  šel  dalje,  ljudje  so  šli  mimo, 
včasih  ga  je  kdo  pozdravil,  ali  profesor  ni 
videl.  Ni  pogledal  ne  na  desno  ne  na  levo, 
moral  je  misliti  na  svojo  bolezen. 

„Zdaj   ga   dobim  v  parku  na  klopi..." 

Domislil  se  je  naenkrat,  pogledal  je  na 
uro  in  je  stopil  hitreje  v  park.  Tam  je  našel 
na  klopi  svojega  soseda;  bil  je  debel,  v 
obraz  rdeč  človek,  nosil  je  debelo  zlato  ve- 
rižico in  včasih  je  globoko  vzdihnil. 

„Dobro  jutro!" 

Profesor  se  je  vstavil  pred  njim  in  de- 
beli Človek  je  pogledal   prilično  začudeno. 

„ Dobro  jutro  I" 

Odgovoril  je  in  usta  so  ostala  napol 
odprta. 

„Vi  imate  grozno  navado,  da  smrčite. 
Vso  noč  smrčite  od  mraka  naprej ...  Jaz 
ne  morem  živeti,  jaz  ne  morem  prenašati, 
zato  blagovolite  spati  drugače!"  . . . 

Debeli  človek  je  imel  usta  še  napol  od- 
prta in  potem  se  je  na  glas  začudil. 

nA-a-a." 

„  Drugače  spati  —  kakor  ljudje ..." 

Profesor  je  bil  ves  nervozen,  s  palico 
je  tolkel  ob  tla,  gledal  je  z  nemirnimi  očmi. 
Debeli  človek  pa  se  je  čudil. 

„ Drugače  spati . . .  Ha-ha-ha-ha." 

Debeli  človek  se  je  zasmejal  na  glas  in 
na  široko. 

^Drugače  spati...  Ha-ha-ha-ha." 

Profesor  se  je  obrnil  nanagloma  in  se 
je  izgubil  med  drevesi . . . 

III. 

Tisti  dan  se  je  bil  storil  lep  večer.  Me- 
sečna noč  je  sledila  potem;  iznad  jezera  so 
plavale  pesmi,  šle  so  mimo  kakor  sanje. 
Naposled  je  bilo  vse  tiho,  nič  se  ni  ganilo 
v  drevju,  nobenega  glasu  ni  bilo  v  vsi  oko- 
lici. Mirno  so  gorele  zvezde,  počasi  in  ne- 
vidno je  plavala  luna  preko  neba. 

Profesor  Damjan  je  hodil  gorindol  po 
svoji  sobi,  včasih  je  sedel  na  zofo  in  potem 
je  zopet  hodil  od  kota  do  kota. 

„To  je  strašno,  to  je  mučenje ...  In  jaz 
naj  grem  od  tukaj  —  starec? ...  In  presa- 
njal  sem  tukaj  toliko,  to  je  dom  mojih  sanj 
ta  soba,  moje  duše  skrita  domovina ...  Naj 
gre  mrha,  naj  se  umakne  med  živino!"... 

Profesor  je  sedel  na  zofo,  za  steno  pa 
je  enakomerno  smrčalo.  Včasih  rahlo,  potem 
glasneje,   naposled   popolnoma   na  glas . . . 


„To  je  treba  napraviti  konec  ...  no, 
konec. . ." 

Profesor  je  pokril  obraz  z  obema  rokama 
in  se  zamislil. 

„No,  konec. . ." 

Sam  sebi  je  govoril  poltiho.  Potem  se 
je  zasmejal  polglasno  in  je  hipoma  vstal  in 
stopil  do  svoje  pisalne  mize.  Tam  je  odprl 
predal  in  vzel  vun  tenek  in  dolg  nož,  ki  je 
z  njim  rezal  navadno  papir. 

„No,  konec  . .  . 

Tiho  je  odšel  iz  sobe,  nalahko  je  odprl 
nezaklenjena  vrata  sosednje  sobe,  izginil  je 
v  temi  za  njimi  in  potem  se  je  kmalu  vrnil. 
Tiho  je  zaprl  vrata  za  seboj,  šel  je  v  svojo 
sobo  in  položil  nož  nazaj  v  predal.  Potem 
je  legel  mirno  v  postelj;  tišina  je  bila  po- 
vsod: zunaj  je  vse  molčalo,  po  hiši  je  bilo 
vse  mirno  in  tiho  in  tudi  za  steno  ni  nič 
več  smrčalo. 

Profesor  je  spal  tisto  noC  dobro  in  drugo 
jutro  se  je  prebudil  zelo  pozno.  Pozno  je 
bilo,  že  je  stalo  solnce  visoko  in  profesor 
se  je  začudil. 

„No,  dolgo  sem  spal  ..." 

Vstajal  je  in  takrat  je  prišlo  dekle  z  ve- 
likimi in  žalostnimi  očmi,  stopilo  je  v  sobo 
in  je  plašno  pripovedovalo. 

,,Zraven,  v  tej  sobi  poleg  vaše,  je  bil 
danes  umorjen  bogat  gospod  . . .  Nekdo  mu 
je  nož  zasadil  v  srce  —  bogvekdo.  —  Vezne 
duri  so  bile  pomotoma  odprte  to  noč  . . . 
bogvekdo  se  je  priklatil . . . 

Stala  je  sredi  sob«  —  plašna,  napol  tre- 
petajoča, strah  je  bil  razlit  tisto  jutro  v  nje- 
nih velikih  žalostnih  očeh. 

„  Bogvekdo  ..." 

Profesor  je  ponovil  za  njo,  gledal  je  čez 
okno  in  je  izpregovoril  čez  dolgo  in  počasi. 

„Moje  kovčege  spravite  na  kolodvor,  jaz 
namreč  odpotujem  ..." 

„Da,  strašno  je  zdaj  tukaj,  jaz  tudi  od- 
potujem ...  jaz  bi  tudi  odpotovala,  da  bi 
imela  kam  odpotovati . . .  Daleč  kam,  preko 
goličav,  preko  gor,  do  sreče  morda  . . . 
Zdaj  bo  tukaj  strah  .  .  ." 

Dekle  je  govorilo  plašno,  tistikrat  se  je 
prebudilo   nekaj   v  njenih   očeh.   Vstala  je 

mogočna  luč,  odprle  so  se  trepalnice  na 
široko,  v  veliki  daljavi  so  se  zibale  mogočne 
sence,  ali  bodočnost  je  bila  nova.  Neznana, 
daljna,  komaj  jo  je  slutilo  srce  hrepenenja 
polno  .  .  .  Vstala  je  v  očeh  mogočna  luč, 
gorelo  je  v  globokih  tolmunih,   to  je  bilo 


hrepenenje  ...  Ali  profesor  ni  videl  ničesar, 

ponovil   je  svoje  besede  mrzlo  in  hladno: 
„Moje  stvari  spravite  na  kolodvor!" 
Odpeljal  se  je  še  isti  dan  in  potem  se 

ni  vrnil  nikoli  več.   Zblaznel  je  in  umrl  še 

isto  leto. 


ŠKEDENJKA: 

VSEH  MRTVIH  DAN. 


Lahna  sapa  veje  čez  grobove, 
ki  jo  tajnostna  pošilja  jdsen  — 
ž  njo  potrtost  in  otožje  plove, 
klanja  sloki  se  v  pozdrav  mecesen. 
V  drugi  danes  mirodvor  je  sliki, 
kot  da  ne  trohne  v  njem  upi  strti  — 
v  tul  in  trak  so  skriti  spomeniki, 
raste  tubiroza  kakor  v  vrti. 
Skromno  luč  brli  ob  nežnem  cvetu, 
da  ne  vpihne  je  plamen  nebesni, 
tukaj  starčku  v  čast  in  tam  dekletu, 
ki  je  štelo  jedva  nekaj  vesni. 


Do  žalujk,  do  vrb,  k  gomili  tihi 
zvabil  je  mrliški  zvon  poznance, 
in  sorodstvo,  ki  s  solzami,  vzdihi, 
tajno  moli  za  nezabne  ranjce. 
Danes  je  pobožna  vsaka  duša, 
nevede  obraz  je  slehern  resen, 
ko  da  ga  svari  mokrotna  ruša, 
ali  žalostna  pogrebna  pesen. 
In  ko  človek  se  odtod  poslavlja, 
od  domovja  žalosti  in  kesa: 
o,  kako  pomembno  ga  pozdravlja 
z  žalostnim  „ Na  svidenje!"  -  cipresa! 


Življenje  in  smrt. 

Po  stari  kranjski  sliki  narisal  M.  Gaspari. 

DR.  E.  LAMPE: 


LONDONSKI  IZPREHODI. 


Trnje  in  lavor. 

d  parlamenta  proti  zapadni 
in  severni  strani  se  razteza 
klasični  prostor  anglosaške 
zgodovine.    Tukaj    ob    le- 
vem bregu  Temze  je  bilo 
nekdaj  nezdravo  močvirje, 
zaraščeno  s  trnjem   in  gr- 
movjem, kjer  so  gospodarile  divje  zveri  in 
nad    katerim   so  frfotale  vodne   ptice.   Zato 
so  zvali  ta  kraj  Thorney-lsle  —  Trnjevi  otok. 
Tu  so  se  naselili  v  starodavnih  Časih  ozna- 
njevavci  krščanstva,  ki  so  tudi  na  meglenih 
anglosaških    tleh    začeli    svojo   ljudsko  bla- 
govest  s  tem,  da  so  donesli  blagoslov  do- 
mači zemlji.   Kralj  Sebert  jim  je   okoli   leta 
616.  sezidal  cerkev  v  čast  sv.  Petru,  in  okoli 
nje  je  nastala  obširna  benediktinska  opatija. 
Sinovi    sv.  Benedikta  so  kraj  osušili  in  ob- 
delali.  Ona  tla,  kjer  danes  hodijo  najvpliv- 
nejši državniki  sveta,  kjer  se  odločuje  usoda 


(DALJE.) 

najrazličnejšim  narodom  v  raznih  delih  zemlje, 
oni  prostor,  kjer  se  kronajo  angleški  kralji, 
kjer  vživajo  svoje  ogromno  bogastvo  in  kjer 
legajo  k  večnemu  počitku,  ta  prostor  so  v 
potu  svojega  obraza  priredili  za  ljudsko 
prebivališče  možje,  ki  niso  poznali  drugega 
vzora,  nego  delo,  molitev,  uboštvo  in  po- 
žrtvovalnost. Ker  je  bila  podobna  cisterci- 
anska  naselbina  tudi  na  vzhodni  strani,  so 
to  opatijo  nazvali  Westm inster- Abbey 
—  opatijo  zapadnega  samostana. 

Tu  je  zdaj  veliki  zgodovinski  muzej  po- 
nosne Anglije.  Velikanska  gotska  zgradba, 
ki  nosi  na  sebi  spomine  vseh  stoletij,  je 
pretrpela  tudi  vse  težke  udarce,  ki  so  pre- 
tresali njeno  domovino,  in  oba  odrezana 
stolpa,  ki  gledata  v  višavo,  kot  bi  pričako- 
vala od  tam  svoje  dopolnitve,  naredita  na 
gledavca  resen,  skoro  bi  rekel,  bolesten  vtisk. 

Staro  cerkev  so  razdejali  Danci,  zopet 
sezidali  Angli  pod  Edgarjem  1.985.  Vneti  raz- 
širjevavec  krščanstva,  Edvard  Spoznavavec, 

je  sezidal  v  enajstem  stoletju  novo  veliko 
cerkev.  Razni  Henriki  in  Edvardi  so  jo  do- 
polnjevali skozi  sedem  stoletij,  ji  prizidavali 
kapelice  in  stolpe  ter  bogato  obdarovali 
opatijo.  V  ddbi  verskega  odpada  je  pa  tudi 
njo  zadela  splošna  usoda:  Grabežljivi  kralj 
Henrik  VIII.  ji  je  pobral  vse  imetje,  izgnal 
katoliške  menihe  in  naredil  iz  Westminstra 
trdnjavo  državne  anglikanske  cerkve.  A  le 
deset  let  je  tu  stoloval  anglikanski  škof.  Pod 
kraljico  Marijo  so  prišli  katoličani  nazaj,  a 
izgnala  jih  je  zopet  krvava  Elizabeta,  ki  si 
je  kot  nezakonski  otrok  Henrika  VIII.  mogla 
zagotoviti  prestol  le  z  razkolom  in  verskim 
absolutizmom.  Iz  opatije  je  postala  dekanija, 
kjer  je  prebivalo  dvanajst  kraljici  vdanih, 
pod  jarem  državne  vere  pohlevno  sklonjenih 
kanonikov  s  svojim  dekanom.  In  tako  je  še 
dandanes . .  . 

Tekom  stoletij  je  tudi  westminstrska  opa- 
tija iz  hrama  božjega  postala  hram  državni. 
Ti  visoki,  vitki  gotski  stebri,  ki  držijo  tako 
zmagonosno  lahki,  šilasti  obok,  so  ob  svo- 
jem vznožju  zagledali  čudno,  pisano  mno- 
žico: Spomenik  za  spomenikom  so  jim  pri- 
slonili, in  pod  dvignjeni  tlak  so  polagali 
zemske  ostanke  junakov,  ki  se  niso  borili 
za  slavo  božjo,  ampak  za  korist  in  dobiček 
Anglije. 

Ko  stopiš  skozi  severni  stranski  portal 
v  cerkev,  kar  ostrmiš.  Pred  seboj  zagledaš 
cel  špalir  marmornatih  mož,  ki  zr6  z  lede- 
nimi, mrtvimi  pogledi  doli,  drži  v  rokah 
kamenite  knjige  in  listine,  ali  se  opirajo  na 
ravno  take  meče.  To  je  angleška  Walhalla, 
tempelj  angleške  slave.  Največja  čast,  ki  jo 
more  izkazati  angleški  narod  svojemu  sinu, 
je  ta,  da  po  smrti  tukaj  shrani  njegovo  telo 
in  postavi  sem  njegov  spomenik. 

Umijivo  je,  da  vsak  Anglež  občuduje  to 
narodno  svetišče,  ki  mu  je  velikanski  spo- 
menik domače  zgodovine,  slave  in  moči.  A 
ko  se  izprehajam  med  vrstami  teh  drago- 
cenih spomenikov,  med  grobovi  mož,  ki  so 
v  knjigo  svetovne  zgodovine  začrtali  svoje 
ime  s  krepkimi  potezami,  mi  pade  oko  na 
marsikatero  ime,  ki  mu  tudi  marmor  ne 
more  dati  veljave  ali  nadomestiti  zaslužene 

.DOM  IN  SVET-  1905.  ŠT.  11. 


pozabljenosti,  in  ko  zrem  na  te  mogočne 
spomenike,  ki  so  iz  smrti  naredili  bahaštvo, 
iz  grabežljivosti  slavo  in  iz  častihlepnosti 
zaslugo,  mi  zadene  pogled  ob  marsikateri 
masivni  in  nerodni  stvor,  ki  priča  o  slabem 
okusu  svojih  stvoriteljev. 

A  domoljubje  je  proti  slabostim  slepo, 
kakor  vsaka  ljubezen,  in  zato  vzklika  Addison 
navdušen  v  westminstrski  opatiji:  „Kadar 
gledam  na  grobove  velikih   mož,   zamre  v 


London:  Westniinstrska  katedrala. 

meni  vsaka  strast  in  zavist ;  kadar  Čitam  na- 
grobnice  pesnikov  in  umetnikov,  mi  odbeži 
vsako  neredno  hrepenenje;  kadar  srečam 
žalost  sorodnikov  na  grobnem  napisu,  mi  je 
srce  ginjeno  od  sožalja,  in  če  vidim  potem 
grobove  teh  sorodnikov  samih,  pomislim, 
kako  malo  koristi  bolečina  onim,  ki  jim  mo- 
ramo mirno  slediti;  če  vidim  kralje  ležati 
poleg  onih,  ki  so  jih  sem  položili,  če  ogle- 
dujem   tekmece,    kako   počivajo    drug    ob 

42 

drugem,  ali  bogoslovce,  ki  so  svet  razdelili 
s  svojimi  borbami  in  disputi,  premišljujem 
resen  in  prestrašen,  kako  malenkostne  so 
borbe,  stranke  in  tekme  človeštva." 

Da,  če  jih  vidim  tu  pred  seboj  v  svoji 
mrzli  in  afektirani  nepremakljivosti,  se  mi 
zd6  malenkostne  njihove  borbe.  A  napolnje- 
vale so  stoletja  s  svojim  vriščem  in  bleskom. 

Stopimo  v  ta  špalir  velikih  mož!  Še  ni- 
kdar se  nismo  izprehajali  po  taki  aleji ! 

William  Pitt,  Lord  Chatham,  veliki  an- 
gleški državnik  osemnajstega  stoletja  stoji 
ob  desni,  kot  bi  nam  govoril  z  odra  s 
stegnjeno  desnico.  Ob  vznožju  mu  sedita 
Znanost  in  Pogum,  in  v  sredi  Britanija  z 
znamenjem  Neptunovim,  gospodujoča  nad 
Zemljo  in  nad  Morjem. 

Na  sosednjem  sarkofagu  je  ležeča  po- 
doba moža,  ki  ga  popis  imenuje  John  Holles, 
Duke  of  Newcastle;  Resnica  ga  časti  s  svo- 
jim zrcalom  in  Veda  mu  je  družica.  Kdo  bi 
jih  vse  našteval,  te  ponosne  mrliče?  Tu  je 
lord  Beaconsfield,  lord  Palmerston,  admiral 
Warren,  Sir  Robert  Peel  in  ob  koncu  čisto 
nov  spomenik  nad  grobom  najmodernej- 
šega angleškega  državnika  Williama  Ewarta 
Gladstone.  Impozanten  vhod  skozi  vrsto  teh 
westminstrskih  vratarjev,  ki  kot  molčeči  go- 
vorniki stoj6  na  svojih  grobovih! 

Prišli  smo  do  ladje,  in  tu  se  nam  ob 
levi  odpre  cel  gozd  spomenikov,  izvršenih 
v  vseh  mogočih  slogih  od  vseh  mogočih 
umetnikov,  ki  so  večinoma  z  veliko  maso 
hoteli  zakriti  malenkost  svojih  idej.  Nehote 
se  nam  vrine  tu  paralela  s  cerkvijo  sv.  Petra 
v  Rimu,  kjer  se  vrst^  veličastni  spomeniki 
papežev.  A  v  Rimu  gospoduje  vzvišena, 
enotna  ideja  in  čist  umetniški  okus,  tu  pa 
je  vse  neredno,   zmetano  in  nagromadeno. 

Oko  se  kmalu  utrudi  ob  stoterih  po- 
dobah in  imenih.  Le  nekateri  se  nam  vsi- 
ljujejo s  svojo  kolosalnostjo,  n.  pr.  spo- 
menik generala  Coote,  ki  je  podjarmil  z 
vojaško  silo  indijske  rodove  in  je  za  svojo 
krvavo  krutost  zaslužil,  da  mu  je  v  cerkvi 
postavila  tak  monument  nič  bolj  sveta 
Vzhodno  -  indijska  trgovska  družba,  ali  pa 
relief  polomljene  ladje,  ki  znači  grob  admi- 


rala Balchena,  ki  je  vtonil  s  tisoč  možmi  v 
Angleškem  kanalu.  Pač  pa  iščemo  znanih 
imen.  Tu  je  n.  pr.  pokopan  Richard  Cobden, 
ki  je  z  velikansko  agitacijo  priboril  angleški 
obrti  svobodno  trgovino  in  delavcu  ceneni 
kruh,  dalje  Charles  Darwin,  znani  prirodo- 
slovec,  na  katerega  grobu  nam  kaže  nje- 
govo bradato  obličje  bronast  medaljon.  Blizu 
njega  je  Sir  Isaac  Newton,  ki  leži  napol 
na  črnem  sarkofagu;  dva  genija  razvijata 
nebno  karto  in  Astronomija  sedi  ob  njem 
na  veliki  obli.  Malo  dalje  od  njega  počiva 
zvezdoslovec  Herschel.  Tu  se  ustavimo  za 
hip,  ker  premogočne  so  misli,  ki  se  nam 
vrivajo  ob  teh  grobovih.  Kako  daleč  je  letel 
njihov  duh,  kako  ogromna  je  literatura,  ki 
so  jo  zbudile  njihove  misli!  Vse  stvarstvo 
so  izkušali  obseči  v  svojih  Idejah,  so  raz- 
lagali razvoj  vesoljstva  po  svoje  in  merili 
pota  vrtečim  se  svetovjem.  A  z  nekaj  ko- 
raki prekoračimo  njihove  tesne  grobove,  in 
takoj  nam  druga  imena  premotijo  domišljijo, 
tavajočo  po  teh  ogromnih  prostorih.  Tam 
dalje  je  John  Wesley,  ki  je  ustanovil  sekto 
metodistov. 

Tako  smo  se  približali  zanimivemu  ko- 
tičku, ki  ga  zovejoThe  Poets  Corner.  Mnogo 
znanih  imen  iz  literarne  zgodovine  srečamo 
tu.  Zgodovinar  Macaulay,  novelist  in  hu- 
morist Thackeray,  Oliver  Goldsmith,  pesniki 
Gay,  Thomson,  Rowe  Southey,  Coleridgc 
Campbell,  skladatelj  Hžlndel  imajo  tu  svoje 
spomenike.  Pogled  nam  obvisi  ob  \Villiamu 
Shakespearu,  ki  stoji  na  visokem  podstavku, 
podobnem  oltarju;  z  desnico  se  opira  na 
steber  iz  svojih  spisov,  v  levici  pa  drži  list 
s  citatom  iz  svoje  „Nevihte";  podstav  kaže 
maske  kraljice  Elizabete,  Henrika  V.  in  Ri- 
harda  111.  A  Shakespeare  ni  pokopan  v  Lon- 
donu ;  le  spomenik  nas  spominja  nanj.  Pač 
pa  je  v  bližini  pokopan  Charles  Dickens, 
ta  pristni  sin  londonski,  katerega  šaljivi  „Lon- 
don  Sketcbes*"  so  mu  okrajšali  marsikateri 
večer,  ko  sem  se  truden  vrnil  z  dnevnega 
potovanja  po  ulicah  ter  se  naslajal  ob  nje- 
govih duhovitih  satiričnih  črticah  iz  staro- 
londonske  malomestnosti.  Tudi  velika  mesta 
imajo  namreč  svoje  malomestno  življenje  .  . . 

Stopimo  okoli  stebra  in  pogledamo  do- 
prsje  pesnika  Tennysona,  dalje  Granvilla 
Sharpa,  ki  ga  napis  označuje  kot  glavnega 
boritelja  za  odpravo  suženjstva.  Dolga  vrsta 
pesnikov  počiva  še  tu  na  svojih  lavorikah^ 
med  njimi  je  našel  John  Milton  tukaj  svoj 
„Paradise  Lost**  —  „ Izgubljeni  raj";  lira 
počiva  poleg  njega,  okoli  nje  se  pa  vije  kača 
z  jabolkom.  Začetnik  angleškega  slovstva 
Oeoffrey  Chaucer  leži  pod  zidom  in  slikano 
okno  nad  njim  predstavlja  prizore  iz  nje- 
govih pesmi.  „0  rare  Ben  Johnson  1"  čitamo 
na  grobu  Shakespearovega  vrstnika  Ben 
Johnsona,  ki  so  ga  venčali  z  lavorom  pod 
Jakobom  1.  Longfellow,  Oray,  Butler,  Dry- 
den  .  . .  kdo  bi  si  jih  vse  zapomnil,  ki  so 
si  s  pesmimi  in  peresom  na  trnjevi  poti 
skozi  življenje  priborili  posmrtne  lavorike? 

Prekoračili  smo  ladjo,  in  stopimo  v  ka- 
pelice okoli  presbiterija.  Škofje,  lordi,  knezi 
si  sled6  v  tihih  vrstah,  in  kmalu  stopimo 
med  kralje.  Večji  so  bili  v  življenju  od 
prejšnjih,  a  manjši  po  smrti. 

Po  dvanajstih  stopnicah  iz  črnega  mar- 
morja stopimo  v  kapelo  Henrika  Vil.  To 
je  pravi  biser  poznogotiške  arhitekture  z 
bujno  razvitim  perpendikularnim  slogom. 
Hladna  in  resna  gotika  je  tu  združena  s 
fino  eleganco.  Kakor  ima  Pariz  v  kapeli 
Ludovika  Svetega  svojo  največjo  gotsko 
dragocenost,  tako  je  v  Londonu  kapelica 
Henrika  VII.  najboljše,  kar  je  proizvel  ta 
krepki  slog. 

Tu  smo  prestavljeni  v  stare  viteške  čase. 
Čez  sto  kipov  je  razpostavljenih  ob  stenah, 
tla  vsaki  strani  pa  stojč  umetno  izrezljane 
hrastove  klopi  za  kanonike.  A  tudi  tu  se  je 
kralj  polastil  tega,  kar  je  bilo  božjega.  Vsak 
sedež  je  namenjen  enemu  ^vitezu"  čudnega 
naslova  —  „Knight  of  the  Order  of  the 
Bath**  —  in  nosi  v  bronu  grb  svojega  go- 
spodarja, nad  njim  pa  visita  prapor  in  meč. 
Vse  je  tu  pompozno,  prevzetno  in  mrzlo; 
umetna  arhitektura  je  kakor  vzela  vsako 
težo  izrezljanemu  kamenu,  in  skozi  krasno 
slikana  okna  se  zliva  temnopestra  luč  v  te 
čarobne  prostore,  vendar  pa  gledajo  svet- 
niki in  mučeniki  iz  svojih  niš,  kakor  ne  bi 


bili  tod  doma  in  bi  si  želeli  drugega  do- 
movja. 

Stopimo  dalje  med  grobove  kraljev.  Tu 
so  Plantageneti ,  Tudorji  in  Lancastri,  tu 
spavajo  velikaši,  ki  so  se  krvavo  borili  za 
prestol,  dokler  se  nista  rdeča  in  bela  roža 
združili  v  zakonski  zvezi. 

Vrsta  kraljic  jim  sledi.  Tu  počiva  pod 
kamenitim  baldahinom  Marija  Stuart  —  Mary, 
Queen  of  Scots  —  in  nekoliko  dalje  Eli- 
zabeta, katere  podoba,  znak  ležeča  na  po- 
krovu sarkofaga,  tišči  v  kameniti  pesti  državni 
pečat.  Mučenica  in  njena  morivka,  tako  blizu 
skupaj!  Največ  gledavcev  in  gledavk  se 
vedno  suče  okoli  teh  dveh  grobnih  spo- 
menikov, ki  stojita  prosto  sredi  kapelic  in 
predstavljata  najpretresljivejšo  dramo  an- 
gleške zgodovine.  Prerinemo  se  skozi  to 
kraljevo  trumo,  in  takoj  nas  prestavi  v  re- 
alno življenje  grob  Jamesa  Watta,  iznajdi- 
telja  parnega  stroja.  Oni  so  sedeli  na  po- 
zlačenih prestolih,  ta  preprosti  mož  iz  ljudstva 
pa  pri  domačem  ognjišču,  in  ko  je  opa- 
zoval, kako  vodena  para  vzdiguje  pokrov 
posode,  v  kateri  si  je  kuhal  borno  kosilce, 
mu  je  prišla  misel,  da  bi  uporabil  to  silo, 
ki  danes  žene  po  vsem  svetu  orjaške  stroje 
po  tovarnah,  lokomotive  in  parobrode.  Tako 
je  ubožni  James  Watt  prišel  med  kralje  — 
in  je  danes  najmogočnejši  med  westmin- 
strskimi  mrliči . . . 

Za  glavnim  oltarjem  nas  prestavi  domiš- 
ljija zopet  nazaj  za  šest  stoletij  pred  pre- 
prostim sedežem,  ki  je  služil  kot  prestol 
Edvardu  I.  Poleg  njega  pa  stoji  novi  prestol, 
na  katerem  odslej  kronajo  angleške  kralje, 
kajti  prestol  Edvarda  I.  danes  komaj  nosi 
še  težo  svojih  lastnih  stoletij.  Pod  sedežem 
pa  je  kraljevi  talisman  škotski  —  takozvani 
Stone  of  Scone  —  kos  peščenca  od  morske 
obale  škotske,  na  katerem  je  počivala  glava 
umirajočega  svetega  Kolumba.  Angleška  le- 
genda pa  pravi,  da  je  na  njem  snival  celo  očak 
Jakob,  ko  je  gledal  nebeško  lestvico  ..  . 
Edvard  I.  je  prinesel  ta  kamen  s  Škotskega 
kot  znamenje,  da  si  je  deželo  popolnoma 
osvojil.  Dokler  bo  ta  kamen  v  Westminstru, 
ne  bo  odpadla  Škotska  od  Velike  Britanije  I 

Zato  pa  vsak  angleški  kralj  slovesno  sedi 
nad  njim,  ko  mu  položi  krono  na  maziijeno 
glavo.  Med  prestoloma  visita  državni  meč 
in  ščit  Edvarda  HI.,  ki  je  umrl  1.  1377. 

Ogledamo  si  še  grob  Edvarda  Spozna- 
vavca,  ki  ga  vsako  leto  dne  13.  oktobra  še 
danes  obiskujejo  angleški  romarji  —  in  potem 
hitimo  vun  med  stoterimi  drugimi  spome- 
niki, ker  v  glavi  se  nam  že  vrti  in  senca 
nas  tiščč  od  preobilice  misli  in  podob. 

Zunaj  je  svetel  dan,  s  parlamenta  bije 
ura  svojo  stereotipno  melodijo.  Za  nami  je 
največji  mavzolej  sveta,  pred  nami  pa  se 
drv6  hitri  vozovi  in  hropejo  tramvajski 
konji.  Nikjer  si  nista  tako  blizu  smrt  in  živ- 
ljenje, nikjer  si  tako  ne  podajata  rok  ro- 
mantična preteklost  in  neusmiljeno  brezsrčna 
sedanjost.  Trnje  in  lavor  rasteta  tukaj  na 
enem  deblu. 

Peter  in  Pavel. 

Pot  od  Westminstra  do  St.  Pavla  je  glavna 
prometna  cesta  londonska.  Kolikokrat  sem 
jo  prevozil,  sedeč  na  strehi  z  ljudmi  naba- 
sanega  omnibusa  in  gledajoč  na  neštevilno 
množico,  ki  valuje  brez  prestanka  čez  Tra- 
falgar  Square,  Strand  in  Ludgate  Hilll  V 
srcu  bogate  City  se  dviga  glavna  stavba 
ogromnega  mesta  —  stolna  cerkev  sv.  Pavla, 
ki  je  Londonu  to,  kar  Dunaju  sv.  Štefan  ali 
Rimu  sv.  Peter. 

Stolnica  sv.  Pavla  je  po  svoji  velikosti 
peta  cerkev  sveta.  Prekašajo  jo  le  sv.  Peter 
v  Rimui)  in  katedrale  v  Milanu,  Sevilli  in 
Florenci.  Odzunaj  se  cerkev  ne  more  opa- 
zovati nikjer  v  vsej  svoji  mogočnosti,  ker 
se  je  Angležem  tako  škoda  zdelo  prostora, 
da  so  jo  ozko  obzidali  z  visokimi  stavbami; 
le  iz  daljave,  čez  mestne  strehe,  moremo 
občudovati  krasno  kupolo,  mojstrsko  delo 
Wrenovo. 

Prvi  vtisek,  ki  sem  ga  dobil,  vstopivši 
v  katedralo  sv.  Pavla,  je  bil  ta,  da  imam 
pred  sabo  posnetek  rimske  cerkve  sv.  Petra, 
isti  je  slog,  podobna  je  razdelitev  prostora, 
le  da  je  rimska  cerkev  impozantnejša.   Se- 

0  Cerkev  sv.  Petra  v  Rimu  meri  15.660  qm, 
cerkev  sv.  Pavla  v  Londonu  pa  7875  qm. 


veda  se  v  posameznostih  kmalu  opazi,  da 
se  cerkev  sv.  Pavla  v  umetniškem  okrasu 
niti  oddaleč  ne  dk  primerjati  s  stolnico  rim- 
skega papeštva.  Temu  je  krivo  v  prvi  vrsti 
anglikansko  bogoslužje,  ki  ne  podaja  umet- 
nosti toliko  hvaležnih  predmetov,  kakor  ka- 
toliška liturgija  s  svojim  bujnim  in  tempe- 
ramentnim vzletom. 

Gotovo  je,  da  so  s  to  cerkvijo,  posve- 
čeno sv.  Pavlu,  hoteli  razkolni  Anglikanci 
postaviti  nekako  „ konkurenco"  sv.  Petru  v 
Rimu.  Anglež  „ konkurira"  z  vsem  svetom, 
in  jaz  se  te  profanne  misli  nisem  mogel 
iznebiti  nikdar,  kadarkoli  sem  občudoval 
arhitektonsko  čarobnost  te  cerkve,  ki  stoji 
v  svoji  renesančni  živahnosti  sredi  Londona 
kakor  živ  protest  proti  prozi  tega  povsem 
realističnega  mesta. 

Svetovna  Anglija  je  morala  imeti  kon- 
kurenčno stavbo  proti  edini  svetovni  sili, 
ki  ji  tekmuje  na  zemski  obli  —  proti  Rimu. 
Res  je  ta  katedrala  vredna  vsega  občudo- 
vanja.  Od  I.  1675.  do  1710.  so  jo  dovršili 

—  in  to  je  za  tedanji  čas  velikansko  delo.  Ma- 
terialne sile  angleške  so  zadoščale  za  kon- 
kurenco, a  ni  bilo  duha,  ki  zmaguje  nad 
materijo.  Čujemo,  da  mislijo  konkurirati  tudi 
Američani  v  New  Yorku.  Morda  postavijo 
še  kaj  gorostasnejšega  z  železno  konstruk- 
cijo in  betonskimi  svodi  —  to  je  mogoče. 
A  če  bodo  imeli  onega  svetovnega  duha, 
polnega  ženialnosti  in  poezije,  ki  je  vodil 
načrte  Michelangelu  in  Bramantu  —  to  je 
drugo  vprašanje.  Kopirati  bodo  znali  go- 
tovo; če  bodo  znali  presegati,  pa  še  ni  do- 
gnano. 

Pred  cerkvijo  sv.  Pavla  stoji  spomenik 
kraljice  Ane,  pred  katero  čep6  pohlevno 
Anglija,  Francija,  Irska  in  Amerika.  Jaz  ne 
rečem  nič  Čez  anglikansko   papežinjo  Ano 

—  a  vedno  se  mi  je  zdela  jako  nepripravna 
vratarica  za  baziliko  sv.  Pavla. 

Veličastna  arhitektura  s  svojimi  krasnimi 
proporcijami  prevzame  gledavca  popol- 
noma, ko  se  izprehaja  pod  temi  velikan- 
skimi svodi,  ko  strmi  v  to  ogromno  kupolo, 
ki  se  tako  lahko  in  elegantno  spenja  v  vi- 
šavo. Tudi  cerkev  svetega  Pavla  je  že  precej 

posuta  s  spomeniki.  Ko  je  zmanjkalo  v  West- 
minstru  prostora  za  angleške  državnike  in 
admirale,  so  jim  začeli  postavljati  spomenike 
v  St.  Pavlu. 

Anglikanske  molitvenice  seveda  nimajo 
one  prisrčne  in  divne  krasote,  ki  diči  ka- 
toliške cerkve,  a  vendar  je  velik  razloček 
med  njimi  in  med  protestantovskimi  templji. 
Protestantje  so  vso  umetnost  pregnali  iz 
cerkve,  češ  da  je  malikovavska.  Odkar  so 
pokončali  v  reformaciji  najkrasnejše  umo- 
tvore, se  še  niso  povspeli  do  cerkvene  umet- 
nosti, in  zato  so  protestantovske  cerkve 
odznotraj  strašno  dolgočasne.  Velikanske  ka- 
tedrale, ki  so  bile  krasno  poslikane  v  katoliški 
d6bi,  kažejo  sedaj  svoje  gole  stene  —  pristni 
izraz  one  plitve  brezizrazne  svobodomisel- 
nosti, ki  jo  je  uvedel  racionalizem  v  novo- 
dobno duševno  življenje.  Sicer  pa  protestant 
nima  v  cerkvi  kaj  opraviti.  Oltarjev  ni,  če- 
ščenje  svetnikov  je  odpravljeno,  zunanji 
znaki  pobožnosti  se  smatrajo  večinoma  kot 
praznoverstvo,  in  ostane  jim  samo  splošna 
nedogmatična  pridiga  v  nedeljo,  ki  se  opravlja 
večinoma  okoli  poldne.  Pridiga  in  petje  — 
to  je  vse. 

Anglikanci  pa  imajo  vsak  dan  svoje  ju- 
tranje in  večerno  cerkveno  opravilo  in  tudi 
niso  taki  nestrpni  sovražniki  izobraževalne 
umetnosti  v  cerkvi.  V  cerkvi  sv.  Pavla  kažejo 
zlasti  stene  presbiterija  svetopisemske  prizore 
v  krasnih  steklenih  mozaikih.  Vendar  se  zdi 
cerkev  vkljub  bogati  ornamentiki  jako  prazna, 
ker  ima  seveda  le  glavni  oltar  z  velikim 
križem.  Protestantje  se  z  največjo  nestrp- 
nostjo branijo  vsega,  kar  bi  spominjalo  na 
češčenje  svetnikov.  Zato  so  pa  v  največji 
zadregi  pri  imenovanju  svojih  cerkva,  iz- 
veličarjeva  cerkev  —  to  še  gre.  A  Marijina 
cerkev  —  to  ne  sme  biti,  to  bi  bilo  kato- 
liško. Zato  pa  imenujejo  v  mestih,  kjer  je 
več  cerkva,  svoje  molitvenice  po  —  kom- 
pasu: Severna,  južna,  severo  -  zapadna  cer- 
kev —  ali  po  ulicah  .  .  . 

Tako  daleč  niso  šli  Anglikanci  in  v  Lon- 
donu imajo  anglikanske  cerkve  mnogo  svet- 
niških imen.  Zdaj  ima  anglikanska  cerkev  v 
Londonu  kakih  700  cerkva;  med   njimi  je 


70  župnih  cerkva  samo  v  sredini  mesta,  v 
City,  50  župnih  cerkva  v  drugih  mestnih 
delih.  Sploh  je  v  Londonu  toliko  cerkva, 
kakor  malokje  nasvetu,  ker  imajo  tudi  mnogo- 
številne sekte  svoje  cerkve.  Vsem,  ki  ne 
soglašajo  z  državno  cerkvijo,  so  dali  skupno 
ime  „Nonconformists",  in  ti  imajo  v  Londonu 
čez  800  cerkva.  Od  teh  imajo  indcpendenti 
240,  baptisti  130,  wesleyanci  150  cerkva. 
In  potem  pridejo  še  quakerji,  irvingiti,  novi 
jeruzalemci,  svedenborgovci,  presbitarci,  uni- 
tarci,  nemški  iuterci,  nemški  reformisti,  evan- 
geljci,  protestantje  raznih  narodnosti,  judje. 
To  je  pač  velika  množica,  ki  kaže,  kako  se 
versko  čuvstvo  tudi  sredi  najbolj  materiali- 
stičnega svetovnega  razvoja  ne  da  zatreti, 
ampak  sili  na  dan  v  raznih  oblikah  in  lo- 
činah, ako  ni  združeno  s  temeljem,  ki  ga  je 
položil  Ustanovitelj  krščanstva. 

Anglikanska  cerkev  sloni  na  »škofovski 
ustavi",  a  je  vsa  odvisna  od  kralja.  Kajti 
kralj  predlaga  kapitolom  škofe,  katere  mo- 
rajo kapitoli  potrditi.  Zdaj  ima  Anglija  z 
Walesom  in  bližnjimi  otoki  2  nadškofa  in 
33  škofov,  od  katerih  ima  24  sedež  in  glas 
v  gosposki  zbornici.  Nadškof  canterburyski 
je  prvi  »peer**  v  državi  in  „  Primate  of  aH 
England  aud  Metropolitain",  podpisuje  se 
„divina  providentia"  -  po  božji  previdnosti; 
nagovarjajo  ga  „Your  grace",  in  naslov  mu 
je  »Most  reverend  father  in  God".  Sploh 
sem  opazil,  da  na  Angleškem  silno  mnogo 
držč  na  take  naslove.  Celo  po  časopisih  se 
z  največjo  natančnostjo  pazi  na  to,  kdo  je 
»reverend"  ali  »honourable"  ali  celo  »right 
honourable".  V  tem  se  kaže  nepremakljivi 
angleški  konservatizem.  —  »Most  reverend 
father  in  God"  krona  kralja  v  westminstrski 
cerkvi  in  njemu  so  podložne  tudi  cerkve  v 
kolonijah.  Šele  za  njim  pride  po  časti  dr- 
žavni kancelar,  za  tem  pa  nadškof  yorški, 
ki  je  »Primate  of  England";  ta  krona  kra- 
ljico in  je  njen  kaplan.  Med  škofi  je  naj- 
imcfnitnejši  londonski,  in  potem  imajo  vsi  po 
vrsti  prav  birokratsko  določeno  čast  in  ve- 
ljavo; zadnji  v  »statusu"  je  vedno  sodorski. 

Država  čuva  ugled  te  cerkvene  uprave 
z  vso  skrbjo,  kajti  ta  cerkveni  aparat,  ki  je 

ves  odvisen  od  kralja,  se  smatra  kot  glavni 
steber  angleške  države.  Vsaka  cerkvena  pro- 
vincija  ima  svojo  „konvokacijo",  ki  jo  pod 
predsedstvom  nadškofov  tvorijo  škofje,  de- 
kani, arhidijakoni  in  poslanci  nižje  duhov- 
ščine, dva  iz  vsake  škofije.  Konvokacija 
canterburyska  se  otvarja  v  cerkvi  sv.  Pavla 
in  zboruje  v  westminstrski  opatiji.  Prav 
parlamentarno  je  razdeljena  v  „ zgornjo"  in 
„ spodnjo"  zbornico,  a  je  le  prazna  formal- 
nost, ker  jo  vlada  sicer  sklicuje  ob  vsakem 
novem  parlamentu,  a  jej  ne  pusti  ničesa  ob- 
ravnavati. Med  anglikansko  duhovščino  se 
sicer  ponavlja  vedno  zahteva,  da  se  naj  oživi 
to  njeno  stanovsko  zastopstvo,  a  vlada  nima 
volje,  da  bi  to  pripustila. 

Škotska  ima  svojo  posebno  državno  cer- 
kev, ki  se  imenuje  „presbiterska",  ker  ne 
sloni  na  škofih,  ampak  na  duhovnikih;  raz- 
delila se  je  zaradi  notranjih  prepirov  na  dva 
dela,  ko  se  je  odločila  od  nje  »svobodna 
cerkev",  ki  je  potegnila  polovico  ljudstva 
za  sabo.  Več  cerkvenih  občin  tvori  en  pres- 
blterij,  in  ti  so  združeni  v  15  sinodah;  naj- 
višja cerkvena  oblast  je  občno  zborovanje 
—  general  assembly  —  ki  zboruje  vsako 
leto  v  Edinburgu.. 

Tudi  za  Irsko  so  ustanovili  državno  cer- 
kev, kateri  so  izročili  katoličanom  vzeta  po- 
sestva. A  1.  1881.  ni  bilo  v  198  cerkvenih 
občinah  nobenega  „ državnega"  vernika,  v 
mnogih  le  malo,  večinoma  priseljenih  An- 
gležev. Dobro  plačani  državni  duhovniki 
teh  „občin"  vživajo  dohodke  izven  dežele; 
le  enkrat  na  leto  vsaj  mora  po  postavi  vsak 
v  svoji  cerkvi  opraviti  službo  božjo.  Kato- 
liško ljudstvo  pa  vzdržuje  samo  svoje  du- 
hovnike. 

Jasno  je,  da  tak  odrevenel  cerkveni  or- 
ganizem v  sedanjih  časih  ne  more  zadosto- 
vati verskemu  čutu  ljudstva,  med  katero  pro- 
dirajo moderne  svobodoljubne  ideje.  Zato 
pa  odpadajo  od  njega  velike  množice,  in 
oni,  ki  se  ne  združijo  s  katoliško  cerkvijo, 
morajo  hoditi  po  stranskih  potih  raznih  ločin, 
ki  jih  je  sedaj  na  Angleškem  že  čez  sto. 
Racionalizem  in  pietizem  se  gojita  v  njih  v 
najrazličnejših  oblikah,  in  neprenehoma  vsta- 


jajo „od  sv.  Duha  razsvetljeni"  moški  in 
ženski  apostoli  med  ljudstvom,  ki  ustanav- 
ljajo nove  verske  družbe.  Ker  šolstvo  ni 
državno,  ampak  zasebno,  ustanavljajo  tudi 
šole,  po  katerih  se  te  družbe  utrjujejo. 

In  katoličani?  Vkljub  najhujšemu  prega- 
njanju so  se  ohranili  do  danes  in  v  novejšem 
času  napredujejo  s  krepkimi  koraki.  Sedaj 
jih  je  na  Angleškem  čez  poltretji  milijon  in 
imajo  15  škofij. 

Angleška  zgodovina  kaže,  kakor  nobena 
druga,  da  je  verski  razkol  vedno  delo  osebnih 
koristi  ali  političnih  spletk,  nikdar  pa  ne  iz- 
vira iz  spoznanja  resnice.  Zato  se  pa  danes 
vrača  mnogo  Angležev  iz  najizobraženejših 
slojev  v  katoliško  vero.  Velike  mase  ljudstva, 
ki  ne  morejo  preiskovati  zgodovine  svoje 
domovine  in  za  katere  manjka  katoliških 
misijonarjev,  pa  tavajo  za  voditelji  različnih 
sekt,  ki  niso  izbirčni  v  sredstvih,  s  katerimi 
si  nagibajo  ljudska  srca. 

V  presbiteriju  cerkve  sv.  Pavla  berem  na 
strani  latinski  napis:  Pasce  oves  meas  — 
pasi  moje  ovce!  Ali  ne  kličejo  te  besede  iz 
bazilike  anglikanstva  tje  čez  Strand  in  Tra- 
falgarski  trg  do  Westminstra,  kjer  se  je  za- 
čela angleška   kultura  ob  vznožju  sv.  Petra? 

Od  Tibere  do  Temze. 

V  knjižnici  „Britskega  muzeja"  sem  se 
seznanil  z  zanimivim  človekom.  Pravzaprav 
to  znanje  ne  izvira  iz  knjižnice,  ker  tam  se 
ljudje  pač  vidijo,  se  zanimajo  kvečjemu  za 
stroke,  ki  jih  proučuje  njihov  sosed  pri 
pultu,  razločijo  se  le  po  tem,  ali  so  plešasti, 
ali  kašljajo,  ali  imajo  očala,  o  znanju  pa  v 
knjižnici  ni  govora.  Pač  pa  sva  se  sezna- 
nila pri  vratih  ob  izhodu  pod  visoko  kolo- 
nado,  kjer  vsakdo  najprej  pogleda  navzgor, 
ali  se  ta  dan  soince  prikaže,  ali  bo  megla, 
ali  dež  ali  kaj  drugega. 

Večkrat  me  je  ustavil  in  kaj  govoril  z 
mano,  in  potem  sva  včasih  šla  nekaj  korakov 
skupaj.  Bil  je  Anglikan,  jako  izobražen  mož, 
ki  je  silno  rad  napeljal  govor  na  modroslovnc 
in  verske  stvari.  Videl  sem,  da  je  pozitivno 
krščanskega  mišljenja,  ki  je  pa  jako  pome- 
šano z  drugimi  modernimi  idejami.   Nekoč 

mi  je  izrazil  svojo  željo,  da  bi  se  vsi  krist- 
jani združili  v  eni  verski  družbi.  Vesel  sem 
bil,  da  je  on  sam  napeljal  razgovor  na  to 
vprašanje,  in  sem  takoj  poprijel  vso  stvar 
na  sredi,  ter  ga  vprašal: 

„Mr.  Benham,  kako  si  pa  vi  predstavljate 
to  združitev?" 

„To  vendar  ni  težko",  odgovori  moj 
tovariš.  „Saj  imamo  že  mednarodne  svo- 
bodnoverske  shode,  pri  katerih  zborujejo 
zastopniki  raznih,  tudi  nekrščanskih  veroiz- 
povedanj.  Gotovo  bo  prišlo  nekoč  do  spo- 
razuma. Samo  za  pravi  temelj  se  je  treba 
zmeniti." 

„Ootovo",  mu  pritrdim.  „Mi  vsi  verujemo, 
da  pride  nekoč  čas,  ko  se  združijo  vsi  raz- 
kropljeni bratje  pod  očetovsko  streho,  in 
naša  dolžnost  je,  da  to  spoznanje  in  teženje 
podpiramo  in  gojimo.  Reči  moram,  da  sem 
našel  tu  na  Angleškem  mnogo  več  zanimanja 
za  verska  in  nravna  vprašanja,  nego  v  iz- 
obraženih krogih  na  kontinentu.  Stremljenje 
modernih  struj  izza  francoske  revolucije  je 
popolnoma  skeptično  ali  celo  materialistično; 
večji  del  literature  je  naravnost  vsaki  nrav- 
nosti sovražen  in  izpodkopuje  ljudsko  mo- 
ralo ter  smeši  prizadevanje  krščanskih  este- 
tikov  in  moralistov,  da  bi  uvedli  v  književnost 
in  umetnost  nravna  načela.  Na  Angleškem 
pa  se  je  nravno  mišljenje  v  izobraženih  lite- 
rarnih krogih  splošno  bolje  ohranilo.  Zato 
pa  opazujemo  tudi  vedno  več  objektivnosti 
v  presojanju  verskih  vprašanj,  in  to  nam 
krepi  naše  upanje,  da  se  vsaj  približamo, 
ako  se  še  ne  združimo." 

„ Veseli  me,  da  tako  sodite  o  mojih  ro- 
jakih. Tendenciozni  spisi  na  obeh  straneh 
netijo  le  nasprotstva  in  namestu  medseboj- 
nega spoznavanja  nastaja  le  sovraštvo,  ki 
nas  še  bolj  razdružuje.  Jaz  sem  bil  vedno 
nasprotnik  spisov,  ki  očitajo  katolicizmu  na- 
silnost, krvoločnost  in  nestrpnost.  Katera 
verska  družba  pa  nima  članov,  ki  so  nasilno 
postopali  za  svoje  ideje?  Ali  ne  kaže  naša 
angleška  zgodovina  toliko  zgledov  nasilstva, 
da  se  ne  moremo  prav  nič  povzdigovati 
nad  druge?  Ali  so  protestantje  strpni?  Ali 
poznajo  kalvinci  ljubezen   do   bližnjega?   S 


takim  očitanjem  si  ne  bomo  izbistrili  ver- 
skega vprašanja.  Iskati  nam  je  treba  pozi- 
tivnega temelja." 

„ln  ste  ga  li  vi  našli?"  ga  vprašam. 

„Hm",  to  je  težko  povedati.  „Čutim  nekaj, 
a  ne  najdem  prave  formule.  Ali  ste  čitali 
Steadovo  knjigo  o  tej  stvari?" 

„Ne  še;  kaj  pa  pravi  Stead?"- 

„Ne  bo  vam  vse  všeč,  kar  govori  naš 
najglasovitejši  publicist  \Villiam  T.  Stead  o 
krščanstvu  bodočnosti,  a  on  se  je  lotil  re- 
šitve tega  vprašanja  kot  žurnalist,  in  morda 
je  to  prava  pot." 

^Zanimivo!" 

„ Stead  je  po  svojih  prijateljih  dosegel 
dovoljenje,  da  sme  nekaj  časa  prebivati  v 
Vatikanu  in  študirati  papeževo  kurijo.  Izpo- 
četka  mu  je  bil  to  le  žurnalistovski  manever, 
po  katerem  bi  dobil  nekaj  privlačne  tvarine 
za  svoje  časnike,  a  globoki  vtiski  v  Rimu 
so  mu  dali  snovi  za  debelo  knjigo,  ki  jo 
je  izdal  z  naslovom:  „The  Pope  and  the 
New  Era"  —  Papež  in  nova  dčba  — ,  v 
kateri  je  izrazil  ideje,  ki  dandanes  prevla- 
dujejo med  angleškim  izobraženim  občin- 
stvom. Mi  ne  gledamo  na  katoliško  cerkev 
več  s  strahom  pred  inkvizicijo,  ampak  ce- 
nimo njeno  politično  in  socialno  moč.  Ugo- 
nobiti se  ni  dala,  ampak  je  prestala  tudi 
zadnjo  krizo  s  čudovito  lahkoto.  Vse  orožje 
moderne  vede  jej  je  tako  malo  škodovalo, 
kakor  podrtina  pri  Pijevih  vratih,  in  nova 
Italija,  ki  je  nastala  z  namenom,  da  cerkev 
uniči,  se  že  pogaja  za  njeno  prijaznost.  Med 
vsemi  krščanskimi  veroizpovedanji  ima  brez 
dvoma  katoliška  cerkev  največ  in  najzanes- 
ljivejših pristašev.  Razširjena  je  po  vsem 
svetu  in  vkljub  temu  varuje  popolno  enoto 
ter  tudi  v  vsakem  posameznem  delu  kaže 
živahno  delovanje  v  vseh  strokah.  Stead  se 
je  pritoževal  še  v  svojem  času,  da  katoličani 
ne  razumejo  pomena,  ki  ga  ima  dandanes 
časopisje.  Svetoval  je  papežu,  naj  ustanovi 
v  Rimu  centralni  časnikarski  urad,  ki  bi  v 
raznih  jezikih  poročal  vsak  dan  vsemu  svetu 
novice  iz  Vatikana,  in  je  priporočal,  naj  kano- 
nike pri  svetem  Petru  porabijo  za  publiciste, 
namestu  dragih  nunciatur  in  legacij  naj  pa 

V  vsaki  državi  ustanove  vpliven  list,  ki  bi 
mnogo  več  izdal,  kakor  pa  taka  reprezen- 
tacija.  Danes  pa  vidimo,  da  to  v  vseh  de- 
želah katoličani  že  sami  delajo.  Proti  ma- 
terialistični delavski  internacionali  je  postavila 
cerkev  krščansko  mednarodno  organizacijo, 
ki  je  sprejela  v  svoj  program  vse  socialne 
težnje  moderne  dobe,  tako,  da  je  nasprot- 
nikom prevzela  vse,  s  čimer  so  jo  hoteli 
izpodriniti.  Z  začudenjem  smo  gledali,  kako 


kako  si  mislite  bodoče  razmerje  Anglije 
do  Rima?" 

„Do  Rima?  Ne,  jaz  govorim  o  katoli- 
cizmu, ne  o  Rimu.  Sicer  pa  so  to  Steadovi 
nazori,  o  katerih  nisem  še  na  jasnem.  Naš  pu- 
blicist stavi  papežu  pogoj,  pod  katerim  oblju- 
buje,  da  postane  Anglija  v  kratkem  katoliška." 

„ln  ta  pogoj  bi  bil?** 

„PapeMvo  naj  opusti  vse  svoje  zahteve 
do  Rima,  ki    niso  primerne   novi   dobi,   in 


LONDON:  V  KATEDRALI  SV.  PAVLA. 


je  ta  staroveška  organizacija  oživela  in  se 
pomladila  v  novi  dobi.  To  je  svetovna  sila 
prve  vrste,  in  kot  tako  jo  upoštevamo.  Ne- 
mogoče je,  da  bi  taka  sila  bila  sama  v  sebi 
slaba  in  človeštvu  škodljiva,  kakor  ji  očitajo 
nasprotniki,  ker  sicer  ne  bi  mogla  roditi  takih 
sadov,  ampak  bi  bila  že  davno  propadla  v 
nervoznem  toku  novejših  časov". 

„Veseli  me,   da  opazujete  katolicizem  s 
takega  višjega  stališča",  mu  odgovorim,  „a 


si  naj  izbere  nov  sedež,  ki  bi  mu  zagotovil 
tesnejšo  zvezo  z  modernim  svetom.  Latinski 
narodi  so  se  preživeli  in  svetovna  moč  ka- 
toliške cerkve  rnia  v  njih  preslab  temelj, 
kakor  vam  jasno  kažejo  protikrščanske  struje 
med  njimi.  Taka  svetovna  sila  se  more  zve- 
zati  tudi  le  s  svetovno  silo,  ako  hoče  vladati 
vsemu  svetu." 

„To  je  nejasen  predlog,  ki  bi  ga  morali 
bolj  določno  izraziti". 

»Torej,  da  govorimo  kratko:  Edini  dve 
svetovni  sili  sta  danes  papeštvo  in  angleški 
narod.  Če  se  ti  dve  sili  združita,  je  ves  svet 
njima  podložen.  Zato  pa  je  potrebno,  da 
se  papeštvo  preseli  na  angleška  tla.  London 
bodi  novi  Avignon  papeštva,  in  zasijala  bo 
nova  doba  pomlajenemu  katolicizmu!" 

„To  bi  bila  energična  poteza  na  šahovi 
deski  našega  planeta "",  pripomnim,  „a  sta- 
vijo se  ji  nepremagljive  ovire". 

„Zakaj?"  odvrne  Anglež  živahno.  „Nič 
lažjega  nego  to!  Rim  je  bil  v  starih  časih 
res  središče  sveta,  a  danes  je  potisnjen  v 
stran  kot  mesto  nižje  vrste.  Središče  sveta 
je  zdaj  London,  in  nositelji  svetovne  moči 
so  narodi  angleškega  jezika,  ki  objemajo  že 
ves  svet.  Angleški  jezik  je  dandanes  svetovni 
jezik,  in  v  sto  letih  se  bo  govorilo  samo 
angleško  povsod,  kamor  bo  segel  moderni 
promet". 

„Mislite?" 

„Brez  dvojbe!  Nacionalizem  se  je  pre- 
živel in  bodočnost  bo  univerzalna.  Dandanes 
pa  imamo  le  dve  univerzalni  sili,  ki  ne  poz- 
nata meje  svojemu  razširjevanju,  namreč  ka- 
tolicizem, ki  je  univerzalen  že  po  svojem 
imenu,  in  ekspanzivno  silo  angleške  kulture. 
Anglija  bi  morala  svojo  omejeno  državno 
cerkev  zamenjati  s  prostejšo  in  silnejšo  ver- 
sko organizacijo,  in  to  bi  našla  v  papeštvu. 
Če  bi  papež  zapustil  svoje  staro  domovanje 
ob  rimskih  razvalinah  in  bi  se  preselil  v 
stolico  sv.  Pavla,  v  središče  svetovnega  pro- 
meta, ter  bi  svoje  italijanske  kardinale  in 
prelate  zamenjal  z  angleškimi   učenjaki,   bi 


milijoni  pristopili  k  njemu,  ki  so  mu  nasprotni 
le  zaradi  tega,  ker  nočejo  ponosnega  an- 
gleškega imena  ukloniti  pod  vlado  tempera- 
mentnih sicer,  a  nepraktičnih  Italijanov.  Ali 
ne  uvidite,  da  je  naša  zahteva  opravičena?" 

„Res  je  nekaj  jedra  v  vašem  izvajanju", 
odgovorim,  „a  ravno  tako  lahko  bi  potem 
zahteval  ruski  car  papeža  v  Peterburg,  in 
gotovo  bi  se  oglasil  tudi  Roosevelt,  ki  bi 
ga  rad  imel  v  Ameriki,  ali  Menelik,  ali  ja- 
ponski mikado,  in  še  celo  kitajska  cesarica  bi 
bila  vesela,  ako  bi  .  .  ." 

„Dovolite,  to  so  le  slabe  šale,  s  katerimi 
Angležu  ne  imponiratel  Naše  načelo  bo 
ostalo  vedno,  da  ne  damo  ničesa  zastonj. 
Ako  bi  živel  papež  med  nami,  bi  se  navžil 
angleškega  duha,  in  ta  duh  bi  prodiral  po 
organizmu  vse  cerkve  v  veliko  korist  člo- 
veštva. Seveda  bi  bila  potem  vsa  uprava 
cerkve  moderna  in  demokratična". 

„Vaše  ideje  so  zanimive,  in  gotovo  je, 
da  bo  katoliška  cerkev  vedno  bolj  kazala 
svoj  svetovni  značaj  tudi  v  upravi.  Čim  bolj 
se  razvija  svetovni  promet,  tem  bliže  si 
stopajo  razni  deli  sveta,  in  če  bi  kardinalski 
.  kolegij  izvolil  kakega  Angleža  ali  Američana 
za  papeža,  se  nam  ne  bi  danes  to  zdelo 
več  čudno,  ampak  mi  bi  tak  dogodek  po- 
zdravljali kot  velik  korak  na  poti  k  splošnemu 
bratstvu  vsega  človeštva,  ki  ga  hoče  doseči 
katoliška  cerkev". 

„A  z  Londonom  pa  niste  zadovoljni?" 
vpraša  smej6  se  Mr.  Benham. 

„Ostanemo  še  ob  Tiberi  z  vašim  dovo- 
ljenjem!" (KONEC.) 

SILVIN  SARDENKO: 


MED  NEBOM  IN  MORJEM. 


KAKOR  RIBIC  GREM  NA  MORJE. 

L)va  sva  ribiča  po  morji 
odveslala  čolna  dva: 
on  v  g^lobino  vrgel  mreže, 
jaz  pa  misli  vrh  morjd. 

Zamotale  v  mreže 
ribe  so  se  živosvetle 

kakor  jutro  sveže; 
v  misli  pa  so  se  zapletle 

pesmi  nove. 

LE  PRIDI !  . 

Le  pridi,  sladka  poezija! 
Nocoj  je  duša  moja  sama, 
tako  je  tiho  sredi  hrama 
ko  v  grški  cerkvi  mistični. 

Ko  dihneš  s  toplim  dihom  vame, 
obraz  osrečen  se  zasveti, 
kot  oni,  ki  ga  preseneti 
veselje  skrivno  hipoma. 

Pri  materi  se  dete  sreče 
navžije  —  ženin  pri  nevesti. 
A  jaz  v  ljubezni  tvoji  zvesti 
zdaj  ženin  sem  in  zdaj  otrok. 

Le  pridi !  pela  bova  himne. 
Tvoj  dih  iskrene  misli  snival 
moj  duh  bo  v  stihe  jih  izlival  — 
in  angel  nosil  jih  v  nebo. 

V  SORODNEN  HREPENENJU. 

Ti  neskončno  silno  morje! 
Jaz  sem  vate  se  zagledal, 
kot  golob  nad  slapom  šumnim 
med  skalovjem  ostrmi. 

Ti  sanjavo  krasno  morje! 
Jaz  sem  vate  se  zaveril, 
kakor  dete  se  zaveri 
v  bajko  deda  sivega. 


Šumno  tvoje  valovanje, 
burno  moje  hrepenenje: 
kakor  da  sta  si  sorodni 
iz  pozabnih  davnih  dni. 

Morala  je  moč  čarobna, 
biti  silna  in  visoka, 
ki  brezmejno  hrepenenje 
vdihnila  je  v  slednjo  stvar. 

Vendar  tvoje  valovanje 
še  k  pokoju  leže  včasih, 
ali  moje  hrepenenje 
do  gomile  ne  zaspi. 


DAN  NA  MORJU. 

Kakor  peruti 
kraljevega  orla 
lasi  so  tvoji 
veliki  in  zali. 
Čelo  je  tvoje 
prejasno  in  drzno, 
kakor  valovje 
ob  skalni  obali. 

Tvoji  pogledi 
ognjeni . . .  nemirni, 
kakor  studenci 
planinski  nestalni. 
Grudi  so  tvoje 
mogočnokipeče, 
kakor  snežnikov 
vrhovi  kristalni. 

Lica  so  tvoja 
mladostna,  žareča 
kakor  od  jutra 
ožarjen  oblak. 
V  rodu  si  našem 
velikem  in  lepem 
prvi  umetnik 
in  prvi  junak. 

RAFAELOVA  MADONNA. 

Ob  morju  sem  jo  videl. 
V  naročju  krasno  dete 
in  v  bisernih  so  bile 
koraldah  kite  spete, 
kot  bi  jo  venčal  diadem. 

Obraz  nebeškomil  in  nem, 
zamišljen  v  blaženstvo  ljubezni  — 
Nemara  komaj  trikrat  šesti 
pomladni  maj  je  zrla  cvesti. 

Oči  tako  neskaljene, 
kot  da  še  misli  bilo  ni 
nikoli  v  njih  užaljene, 
kot  da  so  sence  vseh  strasti 
predaleč  jim  oddaljene, 
kot  pdkel  od  neba. 

Okrog  so  morski  ptiči  beli 
nalahno  poletavali, 
nemara,  da  so  ^Morsko  zvezdo'' 
krilatci  obkrožavali. 

Pogledal  v  tvojo  sem  skrivnost  - 
in  ves  sem  ostrmel, 
kot  da  bi  tebe  samega 
in  videl  tvoj  model    — 
božanstveni  stvaritelj, 
ti  divni  Rafael. 


SLAVITE  MORJA  .  .  .  GOSPODA! 

In  tudi  morje  slavospev 
prepeva  svet  in  šumcn   — 
prejasen  nebu  sinjemu, 
a  zemlji  nerazumen. 

In  ono  moli  pod  večer 
molitve  tisočerne, 
ko  vstaja  z  njega  bel  oblak 
med  zvezde  neizmerne. 

In  tudi  svoj  oltar  ima 
v  nevidni  globočini, 
demantov  seva  milijon 
po  mistični  tišini. 


Veliko  bije  v  njem  srce: 
Iz  prsi  nepokojnih 
neodoljivo  hrepeni 
po  žarkih  zlatosojnih. 

In  tudi  upov  mnogokaj 
v  grobovih  svojih  krije, 
kropit  jih  hodi  noč  in  dan, 
buči  jim  elegije. 

In  tudi  ono  videlo 
vstajenje  bo  časti  to: 
Izdihne  . . .  izkipi  nekdaj 
kot  eter  bo  razlito 
po  večnem  Sionu  . . . 

BRODNIK  SANDRO. 

Za  hip  je  dvignil  vesli 
na  ladji  „Filomeli" 
in  bajko  mi  je  pravil 
o  školjki  snežnobeli: 

Z  očesom  bleskovitim 
izpod  samotne  skale 
očarana  je  zrla 
v  junaške,  lepe  vale. 

Priplul  je  val  kot  orel 
na  krilih  zmagovitih, 
odjadral  ž  njo  in  ljubil 
v  globinah  jo  je  skritih. 

O  mlaju  jo  je  vrgel 
na  skalne  spet  samote  — 
brez  sreče,  brez  življenja, 
brez  bleska,  brez  lepote  - 

In  Sandru  sta  se  ustni 
debeli  mučno  stresli, 
zamislil  se  je  nekam  —  -    — 
In  spet  pognal  je  vesli. 

PLUJMO  MIMO. 

Odgrnili  so  se  vali 
grob  so  temen  izkopali, 
kakor  morsko  dno  globok. 

In  v  globine  sem  brezdanje 
vse  mladostne  vrgel  sanje  .  . . 
F^Iavaj,  plavaj,  morje,  črez! 

Kdo  bi  vedel,  kaj  v  gomilo 
vekomaj  je  zatonilo : 
Ali  biser?  Ali  bol? 

Lž  pogumno  plujmo  mimo 
in  nikar  se  ne  solzimo  — 
onkraj  brega  —  večni  maj ! 

DIVJA  GODBA. 

Večno  delo  1 

Spet  pripihal  parnik 

s  tovorom  je  tisočerim 

v  dolgem  žvižgu  zopernotulečem, 

Zarožljale  so  verige 

ob  granitnem  bregu. 

In  valovi 
pljuskali  so  besni 
vse  hoteli  bi  razbiti. 
A  v  oblakih  žgočega  prahu 
prihiteli  so  mornarji 
s  težkimi  bremeni; 
komaj  vidni 
ob  tovornih  silnih  skladih. 

Živi  sužnji 

mrtvih  velikanov, 

ki  so  sdmi  jih  zgradili. 

In  ponosno 

ladja  je  blestela 

s  svetlim  jeklom  okovana  — 

Ali  sužnji  —  črni  kot  zamorci. 

Jaz  sem  gledal  in  poslušal 
žalostne  osode 
godbo  divjo 

RIBIČEVA  PESEM. 

Sama,  sama 
ladja  plava 
v  divjem  morju 
obupava. 
Veslo,  sidro,  vse  je  v  ladji. 
A  nikogar 
od  nikoder; 
da  jo  vodi 
in  zasidra 
pod  pristan. 


Sama,  sama 
duša  tava, 
v  hrepenenju 
obupava. 
Nimam  vesla,  nimam  sidra, 
da  jo  vodim 
in  priklenem 
k  srcu  spet. 


GOSLAR. 


Raztrgan  jopič 

in  lice  zagorelo, 

na  rokah  gosli 

in  pel  je  pesem  smelo: 

Kako  ste  vi  ~  uborni, 
kako  sem  jaz  bogat !  —  — 

Kaj  dni  ste  preboleli  — 
in  ni  ljubezni  zveste. 
Kaj  mrakov  prebedeli  — 
o  sreči  nič  ne  veste. 
Kaj  sladkih  ur  izpili  — 
in  ni  sladkosti  čiste. 
Kaj  potov  prehodili  — 
pokoja  našli  niste. 

A  jaz  — : 

Iz  štirih  strun 
ljubezen  očarljivo 
sladkost  srebrnoživo 
in  srečo  pijem 
in  rajski  mir  — 


VEČER. 


Le  pozen  ptič 
še  gostoti,  še  poleti 

na  temni  grič. 
In  prvo  roso  žejni  mrak 

prihaja  pit. 
Na  vrh  neba  rdeč  oblak. 

In  lunin  svit 
v  oranžov  gaj  gre  vasovat, 

In  mlad  brodnik 
zavriska  še  poslednjikrat 

nejasen  krik. 

Ob  ladjah  dim  se  vije  siv. 

In  begajoč 
od  morja  plava  težek  vzduh 

do  nemih  koč. 


Vse  tiho 


vse 


KAKOR  PRAH  SE  VRAČAM  SPET. 

In  ni  za  ladjo  več  sledu  . . .  ' 
Kot  da  po  vodi  davno 
zbežala  le  je  senca  — 
vse  morje  mirno . . .  ravno . . . 

Umrl  bom  —  Le  moten  žar 
zatone  v  širnem  morju. 


a  ista  bo  svetloba 
žarela  na  obzorju. 

Umrl  bom  ~  Le  lahen  prah 
s  pogorja  dih  odveje, 
a  gora  bo  visoko 
kipela  kakor  preje. 

Umrl  bom  —  Le  droben  list 
v  košatem  vrhu  zvene, 
a  tisoč  drugih  klilo 
od  veje  bo  zelene. 

Umrl  bom  —  Le  tenka  nit 
na  struni  se  odvije, 
a  gosli  bodo  pele   . 
neskaljene  harmonije  . . . 


BRANKO  BRANKO  VIČ: 

NA  GROBIŠČU. 


Orob  sem  živi   med  grobovi, 
ki  se  tod  vrstč: 
Pokopane  v  prsih  nosim 
prešlih  dni  željč. 


Kdo  jih  je  pokopal  —  veste? 
—  Sam  sem  bil  grobar, 
znamenja  pa  nisem  stavil 
si  na  grob  prevar.  ~ 

FR.  KS.  STERŽAJ : 

NA  REJI. 

ČRTICA  IZ  NAŠIH  GRAP. 


Z  dimnika  se  je  valil  sivkast 
dim,  vzdignil  se  kvišku  rn 
veter  ga  je  raznašal  čez  slam- 
nato streho  in  ga  pritiskal 
tako  nizko,  da  se  je  skoro 
dotikal  vrhov  sadnih  dreves, 
ki  so  stala  za  Završnikovo 
hišo.  Na  desni  ob  poslopju  se  je  vlekla 
dolga  njiva,  obsejana  s  turšico,  ki  se  je  zi- 
baiu  v  vetru  in  šumela  z  velikim  svetlim 
listjem.  Na  ledini  nad  njivo  pa  se  je  pasel 
trop  ovcil,  ki  so  se  stiskale  skupaj.  Kadar 
se  je  cel  trop  premaknil,  je  zapel  zvonec  z 
ubitim  glasom,  in  dekletce  v  kratkem  krilcu, 
ki  je  sedelo  stisnjeno  ob  poti,  je  zamahnilo 
s  šibo  in  zavpilo  nad  ovcami: 

„0  —  bevka,  liska,  marogca .  .  .  ooo!" 

Pod  širokovejnatim  orehom  kraj  poda, 
kjer  je  ležal  ogromen  kup  polen,  je  cepil 
starikav  možek  v  oguljenih  platnenih  hlačah 
drva  na  tnalu,  da  je  odmevalo  od  lesene 
podove  stene.  Le  s  težavo  se  je  premikal 
in  pripogibal.  Imel  je  desno  nogo  trdo. 
Tuintam  se  je  pogladil  s  koščenima  rokama 
po  križu,  stal  nekaj  časa  pri  miru,  pa'  je 
zopet  prijel  sekiro  in  cepil  dalje.  Enako- 
merno so  padali  udarci  sekire  po  tnalu. 

V  tem  pa  je  priropotal  voz   pred    hišo. 

Možek  se  je  ozrl.  Navaden  kmečki  voz 
z  lestvicami,  na  katerem  je  bil  kup  slame. 
—  Nekaj  hipov  je  bilo  vse  tiho,  ko  sta 
konja  obstala.  Potem  pa  se  je  kup  slame 
premaknil  in  iz  njega  je  pogledala  stara  že- 
nica, drobnega,  nagubanega  obraza,  majhnih, 
solznih  oči.  V  rokah  je  tiščala  sveženj  cunj. 

„Lej  ga,  kaj  si  pa  pripeljal?"  —  je  vprašal 
možek  hlapca. 

„Kje  pa  je  gospodar?"  je  vprašal  ta. 

„0a  ni  doma.  Ona  je  notri  ...  Da  bi 
te !  Kaj  si  pa  pripeljal  to  —  -  ?" 


„Na  rejo!  —  Ali  ti  ni  všeč,  Jurij?  Haha!" 
se  je  zasmejal  hlapec  in  pokazal  z  bičem 
na  ženico,  ki  se  je  topo  smejala.  „Veš,  Jurij, 
gluha  je,  gluha,  kakor  zemlja  —  in  pa  sitna. 
Preden  bo  teden,  je  boste  vsi  siti." 

V  tem  je  prišla  gospodinja  Neža  na  prag, 
žena  srednjih  let.  Za  njo  pa  so  radovedno 
kukale  majhne  otročje  glavice  ter  se  skri- 
vale za  materino  krilo  in  se  zopet  ozirale 
po  tuji  ženi  na  vozu. 

„Kaj  si  pa  pripeljal?" 

„Saj  vidite!  Na  rejo!  —  Do  danes  smo 
jo  imeli  pri  nas!"  Potem  se  je  obrnil  k  že- 
nici, ji  namignil  z  roko  in  zavpil  na  ušesa: 

„Žena,  pojdite  doli !" 

Žena  se  pa  ni  zmenila.  Stiskala  je  sveženj 
v  naročje  in  gledala  gospodinjo  s  svojimi 
solznimi,  upadlimi  očmi. 

„Žena!"  je  zakričal  hlapec  še  močneje 
in  potegnil  žensko  za  rokav,  da  bi  se  bila 
kmalu  po  strani  zvrnila. 

„1,  Bog  pomagaj !  —  Vse  me  boli,  roka, 
noge,  vse.  —  Ne  morem  doli  —"je  jav- 
kala starka  na  vozu. 

„Vraga!"  je  zarobantil  hlapec.  „Tako, 
kakor  pred  tednom  pri  nas  .  .  .  Samo  po- 
tajf  se",  je  dejal  gospodinji. 

„1,  nemara  res  ne  more  doli" je 

rekla  ona  in  stopila  bliže.  Za  njo  pa  so  po- 
skočili otroci  in  izza  krila  ogledovali  starko. 
„Jurij,  Jurij !  Stopi  no  bliže  in  pomagaj  mu !" 

Možek  je  položil  sekiro  na  tnalo,  pljunil 
na  dlan  in  počasi  prišantal  do  voza. 

„Da  bi  te  —  —  Primiva,  pa  bo!" 

Prijela  sta  ženico  in  jo  postavila  na  tla. 
Ko  sta  jo  izpustila,  si  je  popravila  krilo  in 
počasi  stopicala  v  vežo. 

„Vraga!"  se  je  jezil  hlapec.  „Ali  nisem 
pravil,  da  se  je  samo  potajilal  Zdaj  pa  lahko 
gre."  Prijel  je  bič  in  sedel  na  voz. 

„Pa  zbogom,  mati!" 

„ Čakaj  no,  da  ti  dam  malo  malice!" 

„Niscm  potreben!"  —  „Tib6t!"  In  voz 
se  je  počasi  premikal  z  dvorišča. 

Starka  je  pridrsala  v  hišo,  se  spela  na 
klop  in  zlezla  naravnost  za  peč.  Mal  deček, 
ki  je  ležal  na  trebuhu  za  pečjo,  je  pa  kriknil 
in  se  stisnil  preplašen  v  kotiček. 

Ko  je  prišla  gospodinja  v  hišo,  kaj  je 
njenemu-ljubljencu,  je  zarezala  nad  ženico: 

»Žena,  ali  bi  ne  bilo  za  vas  na  klopi 
dobro?" 

Toda  ženica  je  molčala  in  gledala  go- 
spodinjo s  solznimi  očmi,  se  nasmehnila  in 
zlezla  še  više  za  peč  .  .  . 


Zunaj  pa  je  sedel  hlapec  Jurij  na  tnalu, 
počasi  skubll  kos  kruha  in  premišljal.  Od- 
kar je  sosedov  hlapec  pripeljal  ono  ženico, 
odtakrat  so  ga  motile  te  misli.  Kje  neki  je 
že  videi  ta  suhi  obraz?  te  majhne,  drobne 
oči?  —  Tako  znane  poteze  so  to!  In  te 
nestalne  njene  oči  —   — 

Jurij  je  založil  velik  kos  kruha  v  usta  in 
počasi  premleval.  Zdelo  se  je,  kakor  bi  si 
hotel  s  tem  misli  izbiti  iz  glave.  Kaj  njemu 
to  mari  ?  Starka  je  starka,  in  ena  beračica  je 
podobna  drugi.  —  Ne,  pa  vendar!  Nekje 
jo  je  že  moral  videti,  in  od  tega  mora  biti 
že  dolgo,  dolgo.  Od  tedaj  so  mu  oči  že 
oslabele  in  postaral  se  je. 

Jurij  je  počasi  vstal,  otresel  drobtine  iz 
predpasnika  in  prijel  za  sekiro,  in  iznova 
so  odmevali  udarci  sekire  daleč  na  okoli, 
enakomerno,  z  malimi  presledki. 

Vmes  pa  so  se  vrstile  Jurijeve  misli  druga 
za  drugo,  in  se  polagoma  snovale  v  celoto, 
kakor  prejne  niti  na  motovilu  ~ 

V  šentbarbarski  grapi,  prav  na  koncu, 
sta  stali  dve  hiši  ob  bistrem  potočku,  vsaka 
na  eni  strani.  Vezala  jih  je  medsebojno  samo 
ozka,  stara  in  napol  strohnela  brv.  Sadno 
drevje,  nizko  in  z  mahom  obraslo,  jih  je 
obdajalo.  V  oni  na  desni  strani  je  bil  Jurij 
doma;  dolgo,  dolgo  je  že  od  tega,  kakih 
petdeset  let.  Sedaj  je  prišla  drugim  v  last. 
On  sam  jo  je  prodal.  In  zakaj? 


Jurij  je  pri  tej  misli  z  vso  silo  udaril 
bukovo  poleno  ob  tnalo. 

Da,^  zakaj  ?  —  Iz  same  neumnosti !  — 
Da  bi  te!  —  Je-li  mogel  biti  še  kdo  bolj 
neumen  od  njega?  —  Za  nič!  Zaradi  tiste 
gosposke  Anke,  ki  je  bivala  pri  sosedu. 
Sorodnica  je  bila,  doma  iz  mesta,  delavska 
hči,  pa  je  ob  priliki  prišla  k  sorodnikom. 
In  zaradi  nje  je  prodal  domačo  hišico  tam 
ob  potoku,  obdano  s  sadnim  drevjem. 

Jurij  je  postal  nekoliko,  potem  pobral 
novo  poleno,  ga  položil  na  tnalo  in  dvignil 
sekiro. 

Kako  je  to  prišlo? 

Kakor  po  navadi.  On  se  je  le  preveč- 
krat oziral  proti  sosedu,  kjer  je  Anka  pre- 
pevala na  vrtu,  in  Anka  mu  pogledov  ni 
ostala  dolžna.  In  odtakrat  je  Jurij  prepeval 
s  svojim  ubitim  glasom  enakomerno  pesem, 
ko  je  stresal  pšenico  v  kamen;  in  odtakrat 
se  je  tudi  večkrat  pripetilo,  da  mlinski  kamne 
sploh  ni  dobil  pšenice  in  se  je  prazen  vrtil 
okoli,  Jurij  pa  je  stal  na  pragu  in  gledal  na 
ono  stran. 

Da  bi  te! Poleno  je  odletelo  daleč 

strani,  tako  jezno  je  udaril  Jurij  ob  tnalo 
ž  njim. 

in  kadar  so  se  prikazali  po  noči  srebrni 
lunini  žarki  skozi  okno,  je  bilo  kakor  bi 
spletali  bajke  in  pravljice  o  sreči  in  njenih 
dneh,  tedaj  se  je  prikradlo  nekaj  mehkega, 
nekaj  božajočega  v  njegovo  srce  in  mu  ga 
napolnjevalo  in  dvigalo,  da  ni  mogel  za- 
spati. Zunaj  pa  se  je  culo  šumenje  poto- 
kovo,  ki  je  kramljal  in  pripovedoval  Juriju 
pravljice  o  povodnjih  deklicah  z  zelenimi, 
mamečimi  očmi,  ki  so  že  marsikoga  zvabile 
v  zelene  vodne  valove. 

In  potem?  —  Nekoč  jo  je  vprašal,  če  bi 
hotela  njega  vzeti.  —  Ne,  o  tem  dnevu 
noče  nikdar  razmišljati,  tako  je  bil  sklenil. 
Tako  potrt,  tako  žalosten  še  ni  bil  nikdar 
kakor  takrat,  ko  se  je  ona  porogljivo  za- 
smejala  in  odšla  v  hišo.  In  odtedaj  ni  imel 
več  obstanka  doma  —  Vse  se  mu  je  ro- 
galo.  Luna  se  mu  je  smejala  v  obraz,  potok 
se  je  norčeval  in  mlinsko  kolo  se  mu  je 
krohotalo.  In  o  priliki  je  prodal  vse  skupaj 

ter  odšel  po  svelu.  Obhodil  je  mnogo  kra- 
jev, delal  sedaj  tu  ali  tam,  bil  je  v  hrvaških 
in  erdeljskih  šumah  -  tam  mu  je  tudi  po- 
trto nogo,  da  šepa  —  delal  in  molčal  je,  pa 
prenašal  v  srcu  svojo  bol. 

In  sedaj  je  prešlo.  Zopet  je  doma,  dela 
in  molči  in  ni  mislil  več  na  svoje  mlade 
sanje,  do  danes,  dokler  ni  zagledal  te  starke, 
ki  jo  je  Žirovnikov  hlapec  pripeljal  na  rejo... 

Jurij  se  je  s  težavo  priklonil  k  tlom  in 
začel  skladati  drva,  ki  so  ležala  razmetana 
okoli  tnala.  Ko  je  končal,  je  vstal,  vzel  se- 
kiro in  stopical  v  hišo. 

Na  peči  je  sedela  in  gledala  predse  z 
majhnimi,  solznimi  očmi  brezizrazno,  mrtvo. 

Jurij  je  stopil  bliže. 

„ŽenaI"  —  je  dejal  glasno. 

A  starka  se  ni  premaknila. 

„AnkaI"  —  Skoro  tresel  se  mu  je  glas, 
ko  je  izgovoril  to  ime.  Prvič  po  petdesetih 
letih ... 

Ženica  ga  je  začudeno  pogledala. 

„Ankal"  je  ponovil  glasneje,  „ali  me  po- 
znaš?" —  Tedaj  pa  ga  je  starka  pogledala, 
oči  so  oživele,  a  naglo  se  je  obrnila  v  kot 
in  zaplakala,  toli  tožno,  tako  pretresljivo,  da 
se  je  tudi  Juriju  prikradla  solza  na  oči.  Ko- 


liko gorja,  koliko  bede   in   hudega  je  bilo 

v  tem  jokul  Obrnil  se  je  Jurij  in  si  obrisal 

solzo  z  roko.  Potem  pa  je  stopical  ven  in 

dejal  gospodinji: 

„Neža,  le  postreži  tej  ženi,  kolikor  mo- 
reš!" 

„Lej  ga,  lej!  Kaj  pa  misliš?  Saj  še  sebi 
ne  morem,  pa  bom  tej  beračici." 

Jurij  pa  je  privlekel  tobačni  mehur  iz 
žepa,  vzel  iz  njega  tolar  in  ga  dal  gospo- 
dinji. 

„NiI  Če  bo  premalo,  pa  povej!" 

Neža  je  začudeno  pogledala  Jurija  in 
zmajala  z  glavo,  kakor  ne  bi  mogla  razumeti. 

„Vidiš  Neža,  tej  tu  notri,  bi  se  bilo  lahko 
boljše  godilo  in  meni  tudi  —  pa  ni  hotela. 
No,  je  že  božja  volja  tako!"  — 

Od  zunaj  se  je  začul  pastiričen  glasek: 
„0,  beka,  liska,  mavra  —  oool"  in  ubiti 
glasek  majhnega  zvončka.  Jurij  je  odšel  v 
hlev,  da  spravi  ovce  v  red. 


Teden  pozneje  je  umrla  starka.  Že  dolgo 
je  nosila  bolezen  s  seboj,  slabotna  je  bila, 
pa  jo  je  stisnilo.  Pogreb  je  zopet  plačal 
hlapec  Jurij . . . 

LtL  —  MOJ  KERMAR . . ." 


II. 

,. . .  Tudi  ne  verujem  v  boga 
»Lelja* ...  V  tem  oziru  ostanem 
heretik  tako  dolgo,  dokler  mi  kdo 
ne  dokaže  vsaj  životarenja  (če  že 
ne  dostojnega  kraljevanja)  Lelje- 
vega  iz  Kollarjeve  „Slavy  dcere", 
ki  je  vendar  bila  za  Prešerna  nekak 
kanon  glede  božanskih  veličanstev 
v  slovanskem  panteonu  (Slava, 
Živa,  Črti,  bogovi  nad  oblaki  1) . .  .* 
Dr.  K.  O.  —  na  imenov. 
mestu. 

idejni    enoti   vse   celote  je 
tedaj  Leij    le  drugo,  prikri- 
vajoče ime  za  Čopa.  O  Lelju- 
Čopu  kot  osebka  dopove- 
duje Palinur  z  eno  besedo 
—  dvoje:  da  je  bil  Lelj-Čop 
kot  krmar  vešč  in  izkušen, 
in  drugič,    da  je  utonil.    Da  izreče  v  enem 
samem  verzu  dispozicijo  vse  prebogate  na- 
daljne  vsebine,   je  bil  Prešernu  neizogiben 
tak  način  izražanja:   vsaka  besedica  je  mo- 
rala dobiti  in  prevzeti  kar  se  da  vsebine :  z 
malim  dosti.  In  čudovito  je,  da  je  Prešeren 
to  nalogo  tako   zmogel    ter  našel   besedo, 

,D0M  IN  SVET-  1905.  ŠT.  U. 


(DALJE.) 

eno  samo  malo  besedo,  ki  ž  njo  dopove  o 
krmarju-Čopu  toliko!  Izrazi  poet  o  njem  s 
še  manjšo  besedico,  z  Leljem;  tega  ne  bi 
mogel  s  Čopovim  imenom  samim  nikoli . . . 
In  to  bo  poleg  onega  kompozicijsko- umet- 
niškega drugi,  vsebinski  razlog  za  Leija 
na  mestu  Čopa,  dasi  je  seveda  sintaktično 
Lelj  v  svojem  stavku  osebek,  njegova  do- 
povedka  pa  —  „krmar"  in  „Palinur".  Pre- 
šeren imenuje  z  Leljem  Čopa  kot  osebek ; 
hkrati  in  obenem  pa  označi  in  prilasti  z  meta- 
foro, ki  leži  v  „Lelju",  neko  lastnost  osebku 
Čopu,  ter  takč  dopove  nekaj  o  njem  z  isto 
besedo,  ki  je  v  stavku  osebek.  A  kaj?  Ka- 
tero lastnost? 

Odkar  ima  naše  slovstvo  to  pesem,  ume- 
vali  smo  že  nad  pol  stoletja  do  najnovejših 
dni  vsi,  da  je  Lelj  slovansko,  in  da  bodi  to 
tudi  slovensko  ime  za  latinskega  Amorja. 

Vsa  Stritarjeva  d6ba  je  bila  tega  mnenja, 
in  zidala  je  mirnodušno  vsa  kesnejša  nanjo. 
^Dunajski  Zvon"  ocenjuje  1. 187Q.  na  strani 
127.  v  „Vadnici"  neko  elegijo  v  spomin 
Lavriču ;  tam  pravi  Stritar,  da  „  Lelja  te  bila 
zadela  je  ost"  pomeni  v  navadno  sloven- 
ščino prevedeno:  zaljubljen  si  bil,  druzega 

nič,  da  pa  pravic  „ problematičnega  Leija  in 
njega  pušic""  v  lirični  pesmi  dandanes  ne 
priznavamo  več.  „A  PreŠiren  ga  tudi  ima, 
poreče  se  mi :  Lelj  bil  naš  je  kerm^r,  drugi 
je  bil  Palinur.  —  Istina,  a  to  nam  nič  ne 
dokazuje  .  .  .",  seve,  za  Leijevo  pravico  v 
liriki.  -  ^Ljubljanski  Zvon"  1896.  govori  na 
str.  582.  o  ravno  tem  verzu ;  tam  pravi  L.  P., 
da  ne  misli  preiskovati  o  problematičnem 
Lelju,  ali  ima  kako  domovinsko  pravico  na 
slovenskem  Olimpu  ali  ne,  ampak  zadovolji 
da  se  „z  notico,  da  je  baje  to  slovanski  Amor", 

Kdor  govori  o  tem  verzu,  mu  je  torej 
edino  le  za  pomen  te  besede  kot  simbola 
neki  misli  in  posebej  še  kateri  misli  v 
govoru  pesniškem.  In  kdor  išče  le  določeno 
pesnikovo  misel  v  ti  besedi,  njemu  bo  pač 
po  vsi  pravici  kaj  malo  na  skrbi,  ali  so  to 
ime  kot  ime  slovanske  ali  slovenske  per- 
sonifikacije abstraktnega  pojma  o  ljubezni 
imeli  že  dedi  naši  ali  ne.  Tu  je  vera  ali  ne- 
vera v  ta  poosebek  postranska  stvar  in  ne 
dokazuje  prav  nič,  da  bi  ga  keshejši  pes- 
niki ne  mogli  imeti  v  tej  ali  oni  ddbi  za 
simbol,  za  izrazilo  gotove  svoje  misli;  če 
je  le  dotična  d6ba  poznala  to  ime,  in  naj 
si  ga  je  morda  tudi  prav  sama  rodila. 

In  vendar  je  nastopila  na  podlagi  tega 
zgodovinskega  učenega  argumenta  misel, 
da  Prešernov  Lelj  ni  -  slovansko  ime  za 
ono  od  Rimljanov  in  Orkov  prevzeto  per- 
sonifikacijo ljubezni,  ampak  —  da  je  znani 
Rimljan,  ki  je  po  njem  naslovil  Ciceron  svojo 
knjigo  o  prijateljstvu:  „Laelius  sive  de 
amicitia*'  (Gorica,  na  reč.  m.). 

Ali  bi  se  pa  utegnilo  morda  tudi  tu  do- 
gnati —  Prešernovo  misel? 

L  Poznal  je  naš  poet  gotovo  Ciceronovo 
delo  o  bistvu  in  vrednosti  prijateljstva,  ter 
tedaj  tudi  ime  moža,  katero  stoji  v  naslovu. 
Nimamo  sicer  za  to  pozitivnih  dokazil.  Knjiž- 
nica poetova  ima  o  smrti  njegovi  samo  eno 
knjigo  Ciceronovo,  retorični  spis  o  dokazo- 
vanju —  „Topica"  (št.  27.).  Vendar  ne  bi  hotel 
trditi  menda  kdo  izlepa,  da  bi  mož  tolike 
klasične,  in  posebno  staro -rimsko  klasične 
izobraženosti  ne  poznal  takega  dela  in  ne 
imena  C.  Laelius  Sapiens. 


Tu  bi  torej  pač  ne  bilo  ovire,  da  bi 
bil  Prešernov  Lelj  —  ta  mož.  In  tudi  glede 
pomena  bi  je  ne  bilo ;  čudno  je  naravnost, 
kako  se  ta  vjema  z  idejo  celote,  če  si  mi- 
slimo na  Leijevem  mestu  ime  tega  Rimljana. 

O  njem  slovf  namreč  dvoje. 

Bil  je  prvič  iskren  in  zvest  prijatelj  Sci- 
pionu  Emilianu  Afrikancu,  sinu ;  in  Ciceron 
ga  je  postavil  v  imenovanem  svojem  delu 
vsem  vekom  naravnost  za  tip  pravega  pri- 
jatelja, i)  Mlajšemu  tovarišu  je  bil  spremlje- 
vavec  in  svetovavec  ob  miru  in  ob  vojski; 
Scipion  pa  se  mu  je  dal  docela  vdano  vo- 
diti v  najvažnejših  političnih  zadevah.  Vzel 
ga  je  s  seboj  za  tretje  punske  vojske  v 
Afriko  proti  Kartagini  (142  pr.  Kr.),  kakor 
kesneje  proti  Viriatu  v  Španijo  145  pr.  Kr.); 
in  pomagal  mu  je  Leiij  ob  marsikaki  hudi 
uri  z  dejanjem  in  svojim  modrim  svetom. 
Radi  te  vdanosti  svojemu  prijatelju  so  Sci- 
piona  že  cel6  dražili,  češ,  da  so  njegova 
dejanja  le  vloge,  ki  mu  jih  je  spesnil  in 
ustvaril  LeIij,  in  ki  jih  on  le  vdano  vprizarja, 
kot  igravec  svoje  na  odru. 

2,  V  rimski  literaturi  stoji  Lelij  med  go- 
vorniki. Vemo  o  nekem  njegovem  govoru 
„de  collegiis",  dalje  o  neki  nagrobnici  1.  129. 
umrlemu  prijatelju  Scipionu,  ki  so  jo  Emi- 
lianov  nečak  Tubero  in  pa  Fabij  Maksim 
uporabili  v  svojih  govorih  o  pokojniku.  Tudi 
vemo,  da  se  je  sam  zagovarjal,  ko  ga  je 
demokratska  stranka  postavila  na  zatožno 
klop ;  in  še  večkrat  srečavamo  citate  iz  nje- 
govih govorov  pri  raznih  pisateljih.  —  A 
prav  tako,  kakor  govornik,  če  ne  bolj,  slovi 
pa  kot  glava  nekemu  literarnemu  klubu,  ki 
se  je  zbiral  v  hiši  njegovega  prijatelja.  In  to 
je  pravzaprav  drugo,  kar  naglašam  o  njem. 
Družil  se  je  s  Terencijem,  znanim  pesnikom 
komedij,  ter  bil  baje  njega  literarni  cenzor; 
zlobni  jeziki  so  pesniku  celo  očitali,  da  mu 
njegove  komedije  piše  Lelij.  Znani  tragik 
M.  Pakuvij  je  bil  tega  kroga  član,  satirika 
C.  Lucilija  imenuje  še  sam  Horacij  tovariša 
Leiijevega  in  Scipionovega;  zgodovinar  Po- 

0  Na  str.  600  zadnje  številke  čitaj  namesto r  ^Lclj 
da  je  Ciceronov  prijatelj":  ^Ciceronov  vzor  prija- 
teljstva". Pis, 

libij,  stojik  Panccij,  čigar  učenec  je  bil  po 
svojem  filozofskem  prepričanju  Lelij,  ter  ime- 
novani satirik  Lucilij,  so  spremljali  naša  pri- 
jatelja cel6  v  numantinsko  vojsko.  Orški 
kulturi  je  med  Rimljani  v  prvi  vrsti  on  s 
svojim  prijateljem  skopal  strugo,  in  posebno 
grški  filozofiji.  A  tudi  grško  poezijo  je  po- 
znal in  celo  sam  posnemal  njene  vzore  baje 
prav  dobro ;  kot  literat  pa  je  bil  pravzaprav 
prozaist,  govorniški  pisatelj. 

Da  je  bil  Lelij  seveda  tudi  v  politični  službi 
rimljanski  ter  ljudski  tribun  (151  pr.  K.)  in 
konzul  (140),  da  je  imel  njegov  glas  veliko 
veljavo  ter  da  si  je  s  svojim  modrim  delom 
prislužil  pridevek  Sapiens,  to  je  za  nas  bolj 
postransko.  Dasi  je  bil  po  svojem  političnem 
mišljenju  nasprotnik  demokratov  Orakhov, 
da  je  demokratska  stranka  radi  te  njegove 
opozicije  naperila  cel6  obtožbo  proti  njemu, 
je  bil  baje  vendar  ljubezniva  duša  in  dobro- 
dušen značaj,  kakor  poroča  Ciceron;  Ho- 
racij  ga  imenuje  —  mitis  saplentia,  dobro- 
dušnega in  modrega  človeka  (mitis  sapientia 
Laeli;  Sat.  11.  1.  71.) 

Kaj  ne,  da  se  potemtakem  priklada  po- 
men celotni  vsebini.  Če  misli  Prešernov  Lelj 
tega  moža!  Kar  Lelij  —  Scipionu  osebno, 
a  literarno  —  Terenciju,  je  bil  Čop  Pre- 
šernu: najboljši,  najzvestejši  prijatelj  in  to- 
variš, a  literarno  cenzor  in  „kermar  moj", 
gojitelj  muze  njegove;  kar  pa  literarnemu 
klubu  svojemu  Lelij,  to  Čop  njim,  Čbeli- 
čarjem,  ki  so  zdaj  tu  ob  njegovem  grobu: 
,bil  naš  je  kermar",  njih  kroga  —  duša,  ki 
je  njim  „otel  naš  čolnič".  Ali  bodi  tedaj 
Lelj  -  Čop :  „Laelius"  ? 

2.    Poznal  je  Prešeren  gotovo    da    tudi 
ime  Lelj  za  Amorja. 
Odkod  ? 

Iz  Kollarja  li?  Iz  slavne  njegove  ^Slavy 
dcera"  ?  Našel  sem  sicer  v  dandanašnji  po- 
polni izdaji  te  zbirke  sonetov  v  drugega 
speva  188.  sonetu  verz,  ki  ima  to  ime  (na 
str.  193.  znane  priročne  izdaje  J.  Ottove,  ki 
jo  je  priredil  Jan  Jakubec):  a  edino  enkrat 
v  vsem  Kollžrju,  edino  v  tem  sonetu,  sicer 
nikjer  drugje  ne ;  prej  in  slej  ima  za  Amorja 
Kollir  vedno  le  ime  „Milek". 


Sonet  je  ta-le : 

U  Mladona  když  ja,  na  razkoše 
pfatelske  zvan,  jsem  se  radoval, 
co  za  kousek  Lel  mi  ukoval? 
LetČl  k  Šale  nade  Krkonoše. 

Navriitiv  se  v  larvž  listonoše, 
do  pfibytku  smčle  vburcoval 
a  mnč  psanf  jakes  daroval, 
nikdo,  jen  ]k,  nepoznal  to  hoše. 

S  papirem  ten  list  byl  zIatokrajnym 
ode  Slavy  Dcery  v  obdice 
zelene  a  s  pečetčnim  tajnyni. 

Hoste  tžmi  rozplesani  Ciny 
odmžnili  toho  zchytralce, 
podavše  mu  koflik  mčlničiny. 

Izšel  je  ta  sonet  prvič  v  „Vesni**,  in  to  šele 
I.  1838.  Dotedaj  pa  je  „Slavy  dcera"  doži- 
vela že  tri  izdaje.  Najprej  1.  1821.  kot  mala 
knjiga;  v  nji  je  86  sonetov,  opevajočih  srečo 
in  nesrečo  ljubezni  pesnikove;  naslov  jim  je 
bil  „Basnč"  (Pesni) ;  toda  šteje  se  ta  zbirka 
za  prvo  izdanje  Slavine  hčere.  Šele  druga 
izdaja  teh  sonetov,  a  sedaj  pomnoženih  na 
trikrat  po  50,  ima  naslov  „Slavy  dcera" ;  izšla 
je  1824.  v  Pesti;  štejejo  pa  jo  za  drugo 
izdanje  „Slivy  dcery".  Tretje  je  iz  1. 1832., 
pomnoženo  na  615  sonetov.  Ta  izdanja  tedaj 
našega  soneta  še  nimajo !  Učakal  je  Koll^r 
sam  sicer  še  dve  izdaji  svoje  spesnitve,  eno 
1845.,  drugo  1852.;  vsaka  je  za  nekaj  sonetov 
spet  pomnožena,  ona  iz  1845.  za  sedem 
novih:  in  med  temi  je  kot  118.  speva  U. 
že  „U  Mladona  když..."  A  tudi  če  je  že 
v  oni  iz  1.  1845.,  je  to  nam  skoraj  da  že 
brez  važnosti.  Zakaj  ?  Prešeren  je  svojo  pe- 
sem izdal  dnž  25.  februarja  1846.  prvič  (za 
god  Čopov,  ki  je  dne  24.  febr.),  ima  jo 
pa  že  v  cenzurnem  rokopisu  Poezij,  —  zložil 
jo  je  torej  gotovo  že  1845.  Pa  da  bi  mu  ta 
istoletna  izdaja  Kollarja  šele  dala  Leija,  dala 
ta  simbol  njegovi  misli,  ter  tako  šele  idejo  za 
oni  dispozicijski  verz,  ki  sloni  na  njem  vsa 
arhitektonika  pesni,  to  je  težko  verjeti,  — 
če  bi  bil  prav  dobil  magari  takoj  po  na- 
tisku  (že  1.  1845.)  dotično  izdajo  in  ž  njo 
oni  sonet  naš,  kar  pa  tudi  težko,  da;  zakaj 
tiste  čase  ni  imelo  Prešernovo  zanimanje  več 
tako  ozkih  zvez  s  Čehi,  posrednika  Čopa  pa 
tudi  ni  bilo  več  v  licealni  biblioteki.  Poleg 
tega  je  imel  Prešeren  za  Lelja  pa  —  bližji  vir. 

Air  Valvasorja?  Za  osobje  slovanskega 
Olimpa  je  bil  Prešernu  gotovo  prvi,  če  že 
ne  edini  vir  isti  priljubljeni  kronist,  ki  mu 
je  dal  Valjhuna,  sina  Kajtimarovega,  Droha, 
Avrelija,  parskega  „Tesla"  in  misijonarja; 
odtam  ima  Prešeren  prav  gotovo  —  „lepo 
Boginjo  Živo,  .  .  .  bčgnjo  ljubezni,  Slo- 
vansko Vžnero"  in  nje  službo  (Valvazor 
Vil.  knjiga,  1 .  pogl.  na  str.  377, 379, 381 .  izd.  11.), 
odtam  tudi  ^bogove  nad  oblaki"  (str.  382.). 
Črte  si  je  sicer  res  da  dobil  kje  drugje;  ali 
—  v  Kollirju,  in  posebej  v  izvirniku  nje- 
govem? Ne  bi  hotel  tega  trditi,  dasi  vem, 
da  jih  ima  Kollar  res  vse  polno,  kakor  da 
ima  tudi  Živo,  ki  ji  pa  vem  Prešernov  vir 
izven  Kollarja.  —  A  mar  o  Črtih  ne?  Edini 
Kollar?  In  vendar  —  smešno!  —  dvomim. 
Kaj  bi  ne!  Saj  smo  tačas  imeli  že  mi  sami 
v  svoji  knjigi  „Črta*',  in  to  v  knjigi,  ki  vemo, 
da  jo  je  Prešeren  sam  poznal  in  cenil.  (Pismo 
Čopu  iz  Celovcu  5.  februarja  1832,  Sonet 
izdajavcu  Volkmerovih  fabul.)  Anton  Janez 
Murko  je  izdal  v  letih  1832.  in  1833.  svoj 
slovar,  prvo  leto  nemško -slovenski,  drugo 
slovensko  -  nemški  del.  In  tu  imamo  tedaj 
1.  1833.  že  na  str.  751.  pod  „Zh": 

Zhert,  m.  eig.  der  Hasser  d.  L  der  bOse 
Oott,  das  bčse  Prinzip,  der  Gott  der 
Finsternisse  bei  den  heidnischen  Sla- 
weri ;  heutzutage  gem.  der  Teufel. 

Tako  ima  Murko  v  tem  delu  na  str.  654. 
pod  „Shiv"  sicer  tudi: 

S  h  i  v  a  f,  bei  den  heidnischen  Slavven 
die  Gčttin  des  Lebens;  heutzutage 
der  Planet  Venus. 

„Slave"  in  „Lelja"  Murko  nima.  Iz  tega 
pač  vidimo,  da  raziskovanja  o  Prešernu  pri 
nas  do  danes  skoraj  da  še  pričeta  niso.  O 
Kollarju  pa  naj  le  še  opozorim,  kako  se  ga 
je  čudno  Prešeren  branil  in  otresal,  ko  se 
je  za  Mickiewicza  ogreval.  Zdi  se,  da  mu 
fantast  Kollar  res  da  ni  imponiral:  ni  prijal 
pač  njegovi  individualnosti. 

A  pride  že  morda  še  čas,  ko  se  nam  tudi 
tu  še  razdani!  Jaz  izrečem  danes  le  vprašanje, 
ker  me  sicer  odgovor  tu  še  ne  peče  prav 
do  živega. 


Neposredno  vsaj  iz  češkega  Kol- 
larja, naravnost  iz  njega,  kakor  je  zajemal 
naravnost  iz  Valvasorja,  zdi  se  mi  pa,  da  ni 
niti  „Slave"  svoje  prenesel  Prešeren  k  nam ! 
„ Slava"  sicer  prvič  ni  nobeno  staro  mito- 
loško bitje,  ampak  moderna,  sicer  ne  izvirno 
Kollžrjeva,  a  pač  po  njem  popularizirana  iz- 
mišljina;  personifikacija  moderne  panslavi- 
stično-politične  ideje ;  a  drugič  jo  pa  imamo 
že  v  pismih  Čelakowskega  Prešernu  iz  1. 1833., 
ko  Kollarja  še  niti  sam  Čop  ni  poznal  iz 
izvirnika.  Dn6  17.  febr.  1833  govori  namreč 
Čop  o  obliki  soneta  ter  pravi:  „Dieser  Form 
verdankt  der  ausgezeichnetste  jetzt  lebende 
Dichter  Joh.  Kollir  zunachst  seinen  Ruhm** ; 
a  pod  črto  dalje:  „und,  wie  es  sich  von 
selbst  versteht,  seinem  poetischen  Talent, 
welches  wir  indessen  nur  nach  der  englischen 
Uebersetzung  einer  Auswahl  seiner  Sonette 
in  Bowring's  ,Czeskian  Anthology*  (bOh- 
mische  Blumenlese)  London  1832,  beurthei- 
len  kčnnen  ..."  (III.  Blatt  Nr.  7.  1833.  v 
oceni  Krajmke  Zhbel.).i)  In  če  ga  ni  Čop, 
pa  da  bi  ga  bil  dotedaj  Prešeren,  ko  sta  si 

O  Prim.  o  Bowringu :  Dr.  M.  Murko,  Jan  Kollar. 
Let.  Mat.  Slov.  1897,  175.  —  Bowringove  ^ČeSkc  anto- 
logije* lic.  biblioteka  nima ;  bila  je  tedaj  pač  v  pri- 
vatni Čopovi.  Kako  je  sicer  bila  mitologija  slovanska 
ravno  o  Prešernovem  času  že  razvita,  to  se  prepri- 
čamo lahko  iz  teh  knjig:  Versuch  einer  slavischen 
Mythologie  in  alphabetischer  Ordnung,  entworfen 
von  Kayssarow.  Očttingen  1804.  Knjiga  govori  na 
str.  67.  o  Ladi,  na  69—70.  o  Lelju  (»Lelia  oder  Lelio*), 
na  95.  o  Živi  (,Siwa').  Sign,  lic.  bibl:  11.  B.  7846. 
—  MythoIogie  der  alten  Teutschen  und  Slaven,  von 
Anton  Tkany,  Znaim,  1827.  Ta  ima  na  str.  52:  Črni 
bog  in  Črt  (Czernobog,  Czart,  Czert);  na  170:  Lada; 
171:  LeI  und  Polel;  172:  Lcl,  Lela  oder  Lelo.  Sign. 
ic.  bibl,:  I.  D  23386.  —  Skythika,  oder  etymolo- 
gische  und  kritische  Bemerkungen  iiber  alte  Berg- 
religion  und  spateren  Fetischismus,  mit  besonderer 
Beriicksichtigung  der  slavischen  VOlker  und  OOtter- 
Namen,  von  Georg  Liebusch,  Oberpfarrer  .  .  .  Ca- 
menz,  1833.  To  je  zamivo  delce.  Na  strani  XXIII.  do 
XXVIII.  pregled  božanstev  slovanskih,  o  katerih  knjiga 
govori,  in  to  po  posameznih  plemenih  slovanstva. 
Na  str.  137.  Die  Lado.  Von  ihr  stammten  Lcl,  oder 
Lelja,  Lela,  (le-ela),  die  Liebe,  Did  (Dido),  die  zwei- 
felhafte  Liebe  und  Polel  (Polelja)  die  Ehe  . . .  149. 
Zy\vie,  160.  Žiwa,  166.  pod  črto:  Schiwen  und  Schiwa, 
248.,  259.  o  isti  J  259.  Tschert,  Tschart  . . .  Sign.  lic. 
bibh:  L  D.   11830.   -   Die  NVissenschaft  des  Ste- 

bila  vendar  v  takih  zadevah,  to  vemo,  ko 
—  eden.  Zdi  se  mi  sploh  še  vedno  —  vpra- 
šanje, ali  je  Prešeren  pred  Krstom  res  tako 
globoko  poznal  izvirni  tekst  „Slavydcery", 
kakor  se  to  danes  mirnodušno  trdi.  Zapu- 
ščinski akt  1)  ima  iz  češkega  slovstva  le  Du- 
brovskega  Entwurf  zu  einem  allgem.  Ety- 
mologikon,  Staro  povest  o  Stogmyrowi  ter 
Pjsn^  w  narodnim  češkem  duchu  od  Fr. 
Jarose  Kamenickčho.  Koll^rja  sploh  ni. 
Sicer  vemo  iz  pisma  Prešernovega  Vrazu  o 
„Wechselseitigkeit"  KollArjevi,  dajo  je  poslal 
Vraz  Prešernu  (Let.  M.  Slov.  1877,  162).  In 
vendar  te  tudi  ni  v  seznamku  zapuščinskega 
akta  I  To  bi  tedaj  ne  dokazovalo  niti  ne  pobi- 
jalo ničesar.  Znano  mesto  o  praznih  tablah 
pa  je  že  v  pismu  z  dn6  22.  avgusta  1836.,  s 
katerim  pošilja  Čelakowskemu  že  Krst.  Kaj 
bi  tedaj  Še  dvomili  ?  Toda,  je  li  ta  opomba 
tu  neposredno. in  naravnost  na  podlagi  iz- 
virnika ali  le  kakega  drugega  vira  ?  Licealna 
knjižnica  ima  sicer  drugo  izdajo  „Slavy  dcery" 
iz  leta  1824.  A  dobila  joje  šele  1844  s  Ko- 
pitarjevo knjižnico,  tedaj  —  po  Krstu.  To 
pa  le  mimogrede  .  .  .  Reči  sem  hotel,  da 
je  poet  nagrobnice  v  spomin  Matiju  Čopu 
poznal  Valvasorja  skoraj  izmlada  že,  imel 
ga  za  svojega  prvega  in  glavnega  kronista 
že  dokaj  let  cel6  pred  Krstom,  kaj  tedaj 
ne  pred  svojo  elegijo  s  tistim  Leijem;  in  iz 
tega  vira  da  je  takorekoč  že  doma  spoznal 
najpoprej  in  v  prvi  vrsti  tudi  stare  slovanske 
„malike  in  njih  službo".  Toda  Lelja,  tega 
pa  tudi  v  Valvasorju  vsaj  jaz  nisem  mogel 
zaslediti !  Poznal  je  naš  poet  pa  gotovo  da 
Lelja  —  iz  Vraza. 

Izdal  je  bil  ta  pesnik  do  Prešernove  ele- 
gije v  spomin  Čopu  (1846,  ali  recimo  1845!) 

wlschen  Mytus  im  weitesten,  den  altpreussich-lithau- 
ischen  Mytus  mitumfassenden  Sinne.  Von  Dr.  Ignaz 
Joh.  Hanusch,  Lemberg,  Stanislaw6w  und  Tarnow  1842. 
Knjiga  ima  tudi  Lelja  in  Polelja,  Lado  in  Živo  (Shiwa). 
Sign,  lic.  bibl.  II.  L.  7304.  Omenim  naj  tu,  da  gre  si- 
gnatura  Čopove  roke,  do  njega  smrti  od  827  do 
10.000;  potem  sledi  Kastelic  do  26.036;  „Kerff  1836. 
ima:  II.  C.  10.112,  naravno,  ker  je  izšel  šele  po  Čo- 
povi smrti.  Pis, 

O  Avg  Žigon,  Zapuščinski  akt  Prešernov.  1904. 
Ponatisek  iz  Izv.  Kranjske  gimnazije  ima  L.  Schwentner. 


troje  pesniških  del:  „Djulabije"i),  „Glase"2) 
ter  „Gusle  i  tamburo"3). 

Prešeren  je  vsa  ta  dela  Vrazova  poznal 
pred  svojo  elegijo,  prvi  dve,  „DjuIdbije"  in 
„Glase**,  celo  več  let  poprej. 

Najpoprej  „Glasi".  Ti  imajo  na  str.  139. 
do  152.  poseben  dodatek:  PredplatnicI  ipred- 
brojnici.  In  med  onimi  „u  Krajnskoj"  stoji 
na  str.  150.  kot  sedemnajsti :  „Prešern  Franjo, 
Dr.  pravah,  spisatelj  u  Ljublj."  Lahko  tedaj 
sklepamo,  da  je  Glase  dobil  Prešeren  takoj 
po  dovršenem  tisku  kot  prejplačnik,  tedaj 
že  jeseni  1841. 

O  »Djulabijah**  je  Prešernu  Vraz  koj  po 
natisku  sam  naznanil,  da  so  izšle,  a  to  v  pismu 
z  dne  7.  septembra  1840.  iz  Podčetrtka;  piše 
mu,  da  je  zdaj  pri  stricu,  da  na  deželi  išče 
zdravja,  „nachdem  ich  ein  kleines  poetisches 
Werkchen  „  D  j  u  1  a  b  I  e"  glOcklich  ans  Tages- 
licht  befčrdert. . .« (Let.  Mat.  Slov.  1875. 169). 
—  Iz  tega  poznamo  pa  le,  da  je  Prešeren 
takoj  izvedel  za  to  delo:  že  7.  sept.  1840. 
A  več  nam  o  Djulabijah  pove  morda  ono 
mesto  v  pismu  Vrazovem  posestrimi  Dra- 
gojili  Standarski  iz  Ljubljane  v  Zagreb: 
„,..  Stojim  kod  prijatelja  Kastelca  u  bašči, 
u  kiosku,  gdč  do  p6  dana  pišem.  O  p6  dana 
občdujem.  Poslč  p6  dana  čitam  i  pišem  do 
5  satih.  O  pet  satih  dolazi  moj  drug  Dr.  Pre- 

1)  1840:  „Djulabije",  Ijubezne  ponude 
za  Ljubicu.  U  Zagrebu. 

Predgovor  Izjasnjenj  nosi  podpis: 
U  Zagrebu  na  dan  sv.  Petra  i  Pavla  1840. 

St.V. 

2)  1841:  „Glasi  iz  dubrave  Žerovinske". 
Povjestice,  U  Zagrebu. 

, Posveta"  nosi  podpis: 
„U  Ljubljani  na  Gjurgjev  dan  t.  g.*,  a 
»izjasnjenje* :  ,U  Zagrebu  na  dan  velike 
gospojine  t.  g.' 

3)  1845:  „Gusle  i  tambura."  Raz- 
ličite  pčsni.  Zlatni  Prag. 

Posvetitev  Jaklinu  nosi  dat  (na  str.  XI.): 
„ Zagreb  na  prvi  dan  godine  1845.* 
^Predgovor"  bravcu  pa  (na  str.  XVI.): 
»Zagreb  d.  15  prosinca  g.  1844." 
,Oproštaj  sa  štiocem"  pa  (na  str.  164): 
, Zagreb  na  Božič  g.  1844.'' 

šern,  s  kojim  polazimo  šetnjc.  On  čita 
1 1  i  r  s  k  i.  Ja  njemu  tumačim,  šta  nerazumi . . . ", 
(Dčla  V.  224).  To  je  z  dne  1.  maja  1841. 
Tiste  dni  je  Vraz  v  Ljubljani  že  pripravljal 
Glase  za  natisek.  „Posveta"  (str.  V.— X.)  nosi 
podpis:  „U  Ljubljani  na  Gjurgjev  dan 
t.  g."  Čudno,  če  bi  ne  bila  o  tem  govorila 
kaj  s  Prešernom  na  tistih  svojih  izprehodih, 
ko  sta  se  vendar  bavila  z  literarnimi  deli 
ilirskimi.  Dk,  jaz  sodim  cel6,  da  imamo  go- 
tovo prav  v  tem  osebnem  občevanju  Vra- 
zovem takrat  v  Ljubljani  s  Prešernom  in  Ka- 
stelcem  vzrok,  da  sta  v  Glasih  obadva  med 
prejplačniki,  in  —  to  samo  v  Glasih.  Da  jih 
je  pa  pridobil  za  te  svoje  pesmi,  jima  je 
gotovo  pokazal  Vraz  že  izešle  Djulabije  ter 
seznanil  Prešerna  vsaj  tedaj  ž  njimi,  če  ne 
prej.  „On  čita  Ilirski.  Ja  mu  tumačim,  šta 
nerazumi ..."  A  če  že  ne  velja  o  Djulabijah, 
izešlih  poprejšnje  leto,  pa  nam  kaže  to  vsaj 
ozko  duševno  dotiko  Vrazovo  s  Prešernom 
o  tistih  dneh ;  toda  naglašam,  da  bi  bilo  res 
čudno,  če  bi  ne  bil  vsaj  tedaj,  če  ne  prej, 
dal  »svojemu  drugu**  Vraz  svojega  „delca", 
ki  mu  ga  je  bil  lansko  leto  tako  hitel  na- 
znaniti.i)  Eno  pa  vemo  prav  gotovo:  o  smrti 

O  Pa  ne  le  to  I  Bilo  je  v  duhu  časa,  da  so  ču- 
tili ko  neko  dolžnost  svojo  takratni  »slavisti'',  da  so 
širili  slovanske  knjige  med  seboj  in  med  ljudstvom. 
In  o  Vrazu,  temu  apostolu  ilirizma  in  vzajemnosti  na 
našem  jugu,  vemo,  kako  je  hodil  sam  po  slovenski 
domovini,  v  nahrbtniku  slovanske  knjige  —  na  prodaj  1 
In  s  Prešernom  samim  sta  si  jako  marljivo  zamenje- 
vala lastna  dela;  prim.  pisma  njuna.  Vraz  Wechsel- 
seitigkeit  in  Narodne  pesni,  Prešeren  Krst  in  Zhbc- 
lizel  To  je  bilo  docela  v  takrat  modernem  duhu 
Kollarjevem,  po  njega  »Vzajemnosti",  kjer  priporoča 
kot  drugo  sredstvo  za  razširjanje  vzajemnosti  to-le: 
»T  a  u  s  C  h  der  BUcher  zwischen  den  Schriftstellern 
verschiedener  Stamme.  Die  Herausgeber  von  Zei- 
tungen,  Zeitschriften  u.  s.  w.  mOgen  einander  ihre 
Erzeugnisse  wechselseitig  zuschicken  und  eintauschen. 
So  brauchen  sle  kein  Geld  auszugeben,  es  wird  ihnen 
scheinen,  als  wenn  sie  die  BUcher  umsonst  bekamen. 
Schreiber  dieses  thut  dieses  schon  lange  her  mit 
Hrn.  Macieiovvski  und  Rosciszewski,  von  dcnen  er 
polnische,  mit  Hrn.  Wuk  und  Pawlowič,  von  denen 
er  serbische,  mit  Hrn.  Kčppen  und  Pogodin,  van 
denen  er  russische  Biicher  fUr  bOhmisch  -  slavische 
bekommt.«  (Wechselseitigkeit  1837.  §  19.  2.)  -  In 
tak  vzgled  je  bil  Vrazu,  in  sploh  Ilircem,  svet  1  Zato 
pač  ni  gori  dvojbe!  Pis. 


je  imel  naš  poet  vsa  tri  dela  še  gori  v  Kranju 
s  seboj. 

Zapuščinski  akt  našteva  na  str.  34.  poleg 
Vrazovih  narodnih  pesmi  slovenskih  (št.  99.) 
tudi  še  vse  tri  naše  zbirke: 

Št,  101:  Diulabie  od  Stanke  Uraza,  Agram  1840. 

Št.  104:  Gusle  i  Tambura,  različite  pšsni  od 
Stanka  Uraza,  Prag  1845. 

Št.  105:  Glasi  iz  Dubrave  Žero\'inske  od  Stanka 
Uraza,  Agram  1841. 

„Djulabije"  so  imele  1. 1840.  le  dva  dela, 
a  še  teh  vsaki  le  po  106  dvokitičnih  dju- 
l^bij ;  današnja  njih  obsežnost  je  izšla  šele 
po  Vrazovi  smrti.  Nam  je  torej  tu  vpošte- 
vati  le  izdajo  iz  1840;  takrat  še  niso  Djula- 
bije bile  daleč  ne  tako  strašno  »hrvaške", 
kakor  so  danes  v  drugi  pomnoženi  in  pre- 
delani izdaji,  ampak  še  dokaj  „ilirske",  skoraj 
docela  štajersko  -  slovenske  ;  bile  so  tedaj 
Prešernu  mnogo  manj  tuje  kot  bi  bile  da- 
našnje; bral  jih  je  naš  poet  bržkone,  ker  je 
njih  vsebina  nežna  in  pesniška,  poleg  tega 
pa  še  Ijubavna,  pač  več  ko  enkrat. 

Vsa  tri  dela  Vrazova  pa  imajo  —  Leija. 

„Djuldbije"  imajo  na  str.  20.  dela  1.  kot 
7.  pesmico: 

Majka  pravi:  Sinko! 
Štuj  Boga  i  molil 
A  da  Leljo  Bog  je, 
Naučih  u  školi, 

Nedivi  se  dakle. 
Brate  sarca  moga 
Što  ja  cSnim,  štujem 
Lelja  kano  Boga. 

In  na  str.  21.  v  koncu  8.  djulibije: 

. . .  momče  mlado 
Naučiše  pŽvat: 
„Lado,  Leljo,  Lado!" 

In  na  str.  70.  (djul.  106): 

Sladka  je  tva  Časa, 
Leljo,  kralju  kralja'! 

„Djulžbij"  II.  del  v  tej  izdaji  nima  za  nas 
nobenega  mesta;  pač  pa  „lzjasnjenja"  na 
str.  131.,  v  opazki   h   prvi  kitici  „  Razloga" 

(str.  3.): 

Božič  strčlonosni  .  . . 

Leljo,  Božič  Ijubavi  (garčki  'Eptog,  lat,  Amor) 
slikuje  se  u  prilici  Ičpa,  vesela  mladiča  s  tulcem  strč- 
lami  napunjenini  na  plečima  i  s  IGkom  u  ruci.   Ime 

Leljo  je  več  u  nas  iz  pameti  izbrisano;  i  samo  kao 
odglasak  (refrain)  se  jošte  nalazi  u  gdžkojoj  narodnoj 
ženskoj  pžsni  (Gled.  Vukove  Srbske  narodne  pžsni, 
dio  I.):  Br.  1.  Ojl  i  dva  svata  i  dva  uprosnika  — 
le  Leljo  le  I  itd.  -  Br.  51.  Kralju,  svetli  kralju! 
Kralju,  svetli  kralju  -  Leljol  itd.  -  Br.  164.  Ne- 
vehu  nevehne  le  —  za  goricom  —  lele  Leljo  le! 
itd. 

In  na  str.  133.  istotam  v  opazici  ic  verzu: 
Uzoritu  bircč  Ladu  (v  Razlogu  str.  9.): 

I  Lada  (slav.  Božiča  Ijubavi  i  zarukah)  ve<^  je 
kao  i  sin  njezin  Leljo  kod  nas  sasvim  zaboravljena : 
tek  u  ženskih  pčsmah  služi  rčč  Lada  kao  odglasak. 
Gledaj  Vukove  srbske  nar.  pčsme  knj.  L: 

Br.  99.  Gjuragj  kosi  po  bardju  —  Lado  le  mile! 
Br.  114.  Sunce  mi  se  krajem  vije  —  Lado  le  mile! 
Br.  120.  Gledah  momu  od  malhena  —  Lad  o!  Lado! 

In  poleg  tega  navaja  še  Vraz  tu,  da  „znači 
kod  Dubrovčanah  Lada  Ičpu  i  plcmenitu 
gospoju",  kar  potrjuje  z  vzgledom  iz  Je- 
gjupce  Čubranovičeve.  In  „Hirvati  (Bezjaci) 
oko  Kupe",  da  poj6  še  dandanes  „od  Du- 
hovah  do  sv.  Ivana"  obredno  pesem,  ki  je 
v  nji  „Lada".  In  iz  narodnih  pesmi  poljskih 
Waclawa  z  Oleska  ima  v  dokaz  občeslo- 
vanstva  tega  imena  refren :  „0j  Did  i  Lado  I" 

Pač  dokaza  dovolj  Vrazu  in  Prešernu,  da 
sta  Leljo  in  Lada  pristno  slovanska.  Sodil 
bi  človek,  da  bo  Vraz  Šel  za  Kollžrjem  tudi 
glede  Mileka  (namestu  Lelja),  ko  je  vendar 
vse  Djulabije  spesnil  pod  vplivom  „SIAvy 
dcery".  In  ne!  Iz  domače  narodne  poezije 
si  dobi  ime.  In  tudi  Lade  noče  odtam  kar 
na  vero  Kollirjevo,  ampak  si  sam  išče  zanjo 
v  narodni  pesmi  domovinske  pravice,  dasi 
ima  Kollar  to  „svetnico"  malodane  v  vsakem 
sonetu.  Z  Leijem  pa,  znabiti,  da  je  narobe 
Vraz  že  vplival  na  Kollarja  od  1836.  sem, 
ko  je  začel  svoje  dvokitične  objavljati  v 
»Danici" ;  kdo  ve,  če  ni  oni  edini  Lel  v 
Koll^rju  iz  1.  1838.  že  istega  vpliva  sin  kakor 
oni  edini  Lel  v  Prešernu?  Lade  pa  nimata 
nikjer,  on  pozna  le  svojo  „lepo  bog'njo 
Živo". 

„01asi"  iz  1.1841.  imajo  le  eno  pesem, 
ki  v  nji  nastopa  Leij :  „Girlice"  (poleg  nar. 
slov.  pričice).  Na  str.  28.  stoji : 

Ma  jih  džte  prevari, 
čudno  džte,  Lelja  .  . . 


A  v  „Izjasnjenju"  na  str.  137: 
Lada,  Božiča  Ijubavi  (Gledaj  Djulabije  str.  133.). 
Lelja,  Božič  Ijubavi  (    ,  „  „    131.). 

In  „Ousle"  1.1845.  na  str.  20: 

Lelj  nasaše  svčtlu  izpred  nama  glavnju, 
Al  Polelj  za  drugog  sad  jo  upaljiva  . . . 

H  temu  pa  opazka  na  str.  98: 

Polelj  Poznato  je  več,  da  se  zvao  u  pred- 
krštanskoj  dobi  u  naših  dčdovah  Lelj,  Leljo  ili 
Lelja  Bog  Ijubavi  (u  Grskah  'Eptoj).  Isto  tako  zvao 
se  u  njih  Polelj  Bog  braka  (u  Garkah  Oiiivatoc) . . . 

In  na  str.  139.  imamo  še  enkrat: 
. .  .  čuvao  te  Leljo ! 

Opazko  o  Ladi  ima  Vraz  tudi  tu  na  str.  99. 
pod  12.  A  nas  ne  zanima,  ker  Lelja  ne  Ime- 
nuje. 

Kaj  sledi  iz  tega  za  nas? 

a)  Da  je  po  Vrazu  „Lelj,  Leljo  ili  Lelja" 
—  sin  slovanske  boginje  ljubezni,  Lade ;  da 
je  kar  grški  Eros  ter  latinski  Amor,  —  upo- 
dabljan kot  vesel,  lep,  krepak  mladenič  z 
lokom,  —  poosebek  pojma  o  ljubezni. 

b)  Da  je  dobil  Prešeren  besedo  pri  Vrazu 
v  naslednih  oblikah: 

Imenovalnik:  1840:  Leljo  (str.20.,21., 
131.  dvakrat,  133. ;  beseda  se  zdi  po  skladnji 
ženska  na  -a,  po  pomenu  možka,  kakor 
sluga.  Vraz  rabi  pesniško  zvalnik  (na  -o, 
kakor:  ženo,  dušo,  slugo)  za  imenovalnik, 
kakor  narodna  pesem:  Vino  pije  Kralje- 
viču Marko.,.);  1841:  Leljo  (str.  137.), 
Lelja;  zaradi  rime  k  „želja'"  (str.  28.);  1845: 
Lelj,  m.  (str.  20.);  Lelj,  Leljo,  Lelja  (stran 
98.),  Leljo  (str.  139.). 

Rodilnika  in  dajalnika  Vraz  nima. 

Tožilnik:  1840:  Lelja  štujem  (str.  20. ; 
tedaj  že  tu  tudi  možka  sklanja). 

Zvalnik:  1840:  Leljo  (str.  21.,  70.,  131. 
trikrat  v  nar.  refrenu). 

Mestnika  in  družilnika  spet  nima. 

O  Čopu  pa  hoče  Prešeren  reči,  če  misli 
njegov  Lelj  ^slovanskega  boga"  ljubezni, 
potemtakem :  Čop,  bil  si  ko  Lelj,  —  živa  in 
sama  prijaznost,  dobrosrčnost  in  ljubezni- 
vost, živa  dobrohotnost,  samo  bratoljubje, 
utelešena  ljubezen.  In  prilega  se  tudi 
ta  misel  ideji  celote.  Ali  bodi  tedaj  Lelj- 
Čop  —  slovanski  Amor-Lelj? 

3.  Če  se  pa  pesni  prilega  po  svoje  oboje, 
ali  se  morda  katero  —  bolje?  In  katero  je  pa 
mislil  Prešeren?  Ali  oboje? 

Ali  je  morda  ^istotako  kakor  Palinur  tudi 
Lelj  zajet  iz staroklasičnega  slovstva"?  (Dr. O.) 
Dalo  bi  to  verzu  neko  umetniško  posebnost, 
—  sorazmerno  ravnotežje  na  obeh  koncih. 
Zato  ta  misel  človeka  skoraj  mika  in  vabi... 
Ali  je  pa  o  b  v  e  1  j  e  v  a  v  n  a  dovolj ,  da 
vzdrži  staroklasično  ime  na  prvem  mestu? 
Ali  je  ^slovanski  bog"  močnejši? 

Odgovori  naj  tudi  tu  Prešeren  sam. 

a)  Ohranila  se  nam  je  pesen  v  sedem  iz- 
vodih iz  dni  še,  ko  je  pesnik  sam  živel. 
Našega  verza  preporni  del,  prva  njega  po- 
lovica —  (druga  si  je  povsod  enaka)  —  ima 
nasledne  oblike: 

.LeI- 
a)  Lel  bil  [moj]  naš  kermar, .  . . 

(Prvotni  načrt  pesni  v  lit.  roicopisni  zap.; 
iicealna  bibi.  in  L,  P.  v  Lj.  Zv.  1896, 772.) 

P)  L^lj  bil  naš  kerm&r, . . . 

(Cenzurni  rokopis  »Poezij"  v  Rudolf,  v 
Ljublj.  —  ,Po  gerški  meri.") 

y)  Lžlj  bil  nžš  kermžr, . . . 

z  opazko  pod  črto:  Lelj, bog  ljubezni, 

slovanski  Amor. 
(Novice,  list  8,  25.  II.  1846.  —  ,Po  gerški 

ali  latinski  meri".) 

o)  L^l  bil  niš  je  kermar, . . . 

(s  podčrtno  opazko  o  Lelju:    Der  slo- 

venische  Amor, 
(111,  BI.  Nr.  17,  28.  II.  1846.  -  Po   na- 

glašujoči  meri.) 

€)  Lžl  bil  niš  je  kermir,  .  .  . 

(Cenz.  rokop  »Poezij"  št.  II.,  Blaznikov, 
v  Ljublj. »)—  »Mera  po  zgčiih  vdarjih.") 


O  Ta  rokopis  (CR  II.)  je  drugi,  oni  v  Rudolfinu 
prvi  cenzurni  rokopis  ^Poezij"  (CR  1.)  —  Tako  sta 
nam  ohranjena  oba  cenzurna  eksemplarja ;  Blaznikov 
je  tisti,  ki  so  po  njem  tiskane  —  Poezije  ter  je  ostal 
v  tiskarni;  Rudolfinski  pa  je  oni,  ki  je  ostal  v  cen- 
zurnem arhivu.  Blaznikov  nosi  naslov :  Poezije  Dok- 
torja Fr.  Prešerna.  —  Poleg  tega  ima  pa  še  nasledne 
opazke  na  prvi,  naslovni  strani:  V  desnem  voglu 
zgoraj :  In  die  Zensur  zu  leiten.  (.  .  .  Sledi  nečitljiva 
beseda)  10.  junija  1846.  Podpis  nečitljiv.  Pod  naslovom 


O  Ul  bil  niš  je  kermir, . . . 

(Poez.  1847.   95.  —    „Mcra  po   zgoiiii 
vdarjih.") 

r;)  Lel  bil  naš  kermir, . . . 

(Kr,  Čbel.  V.  1848,  88.  -  ,Po  gerški  al 
latinski  meri.") 

Prvi  dve  obliki  pod  a)  in  ?)  in  ono  pod 
e)  imamo  tedaj  v  lastnoročnih  rokopisih, 
druge  štiri  variante  so  v  natiskih. 

Viri  nam  torej  pokažejo,  da  je  imel  Pre- 
šeren v  pesni  prvotnem  načrtu  obliko :  Lel, 
in  to  kljubu  popravku  v  ostalem  besedilu 
tistega  verza.  Po  obliki  se  strinja  tu  Pre- 
šernov Lel  z  onim  Kollirjevim.  A  ni  li  to 
le  slučajno  ?  Ni  li  oblika  že  taka  iz  prvega, 
samotvorno  in  samorašče  Prešernovega  kova? 

Rokopis  Rudolfinski  Poezij,  in  Novice, 
1846.  ki  so  objavile  prvi  natis,  imajo  pa  že 
—  Lelj.  Ali  nimamo  tu  v  obliki  Lelj  že 
Vrazovega  vpliva?  A  mar  že  njegove  oblike 
iz  leta  1845..?  Morda.  Silila  je  sicer  Vrazova 
oblika  že  sama,  da  si  jo  Prešeren  prikroji ; 
niti  po  obliki  ni  pač  v  slovenščini  mogel 
rabiti  Vrazovega  vokativa  za  nominativ,  niti 
po  misli  ne  v  svoji  pesni  njegovega  žen- 
skega spola  —  naš  Prešeren,  ki  je  potre- 
boval Lelja  za  ime  možu  Čopu.  In  ustvaril 


nadalje:  Nro  17087/3405  Omissis  delctis  imprimatur. 
Laibach,  am  13.  Juli  1846.  Ladinig.  (m.  p )  —  Nadalje 
z  drugo  roko:  6223—1846.  (pod  poprejšnjo).  Nazadnje 
v  desnem  voglu  spodaj  z  roko  Pavškovo:  Geschen 
und  sind  seiner  Zeit  3  Pflichtexemplare  her  zu  ver- 
abfolgen.  Vom  k.  k.  Bilcher-Rev.-Amte,  Laibach  22.  Jiiii 
1846.  Pauschek  (m.  p.)  —  Ob  levem  robu  stoji  v  vi- 
sočini  naslova  še  tiskarničarjeva,  s  svinčnikom  pisana 
opazka:  1260  Ex.  14  Bog.  8».  —  Listov  šteje  1—175. 
Loči   se  v  marsičem  od  Rudolfinskega  manuskripta, 
ki  nosi  na  prvi  strani  poleg  enakega  naslova  le  spodaj 
v  desnem   voglu  Pavškove  roke  uradno  notico:  Ad 
Nrum.  291.  1846.  -  Ta  CR  I.  ima  1—199  listov  ter 
še  prišit   tiskani  »KerCf  iz  1836.,  a  pomnožen.  Ima 
en  slov.  epigram   več  ter  ves  »Nameček  nemških  in 
pon^mčenih   poezij*,  a  našo  elegijo  v  , grški  meri", 
ki  jo  ima  Blaznikov  pa  ^po   zg61ih  vdarjih"  kakor 
»Poezije*.  —  One  tri  odtlske,  ki  jih  zahteva  Pavšek, 
je  tiskarnar  Blaznik  res  odposlal  in  vštel  Prešernu  v 
znanem  obsmrtnem  računu,  na  strani  43.  Zap.  akta: 
3  Ex.  Biicherrevisionsamt.  Na  Blaznikovem  rokopisu 
podpisani  Ladinig  je  tudi  dobil  enega,   kakor  razvi- 
dimo  iz  iste  listine :  1  Ex.  Hr.  Gub  Rath  Ladinig.  — 

/>/s. 

si  je  pač  sam  najprej  obliko  LeI  iz  prvih 
Vrazovih  del  a  pod  vplivom  oblike  Vrazove 
iz  1. 1845.  dodal  kesneje  oni  „j",  ki  ga  imajo 
Novice  in  rokopis  CR  1.  Poezij.  Daleč  sicer 
že  tako  ni  bilo  do  možke  oblike  Prešernove 
na  podlagi  Vraza  samega,  in  sicer  na  pod- 
lagi Djul^bij,  kjer  stoji  že  možko  lice,  dasi 
v  tožilniku:  „.  . .  ja  cčnim,  Štujem  Lelja  kano 
Boga." 

Noviško  varianto  pa  ima  spet  Čb.  V.  1848, 
ono  „po  gorski  al  latinski  meri".  In  glej,  v 
Novicah  je  imela  taista  obliko  „  Le  1  j ",  tu  pa 
ti  stoji  —  Le  1 :  t  u  torej,  glej,  popravek!  Pre- 
šeren je  tedaj  ono  obliko  v  „grški"  varianti 
Novic  in  rokopisa  Poezij  tu  v  tretjem  viru 
iste  variante  zavrgel,  ter  tudi  tu  vsprejel 
ono  obliko  prvotnega  načrta,  Ilirskega  lista 
in  Poezij.  Odločil  se  je  potemtakem  pesnik 


ŽIVALI  IZ  PREDZGODOVINSKE  DOBE  NAŠE  ZEMLJE. 


Odslej  pa  ima  Prešeren  spet,  in  sicer 
odslej  dosledno  in  stalno  le  obliko  LeI,  in 
to  že  v  tri  dni  kesnejšem  natisku  „111.  lista". 
Zakaj  to  ?  Varianta  pesni  je  tu  vsa  drugačna, 
„po  zgčlih  vdarjih",  kakor  pravijo  Poezije 
1847,kijo  tudi  imajo,  dasi  njih  rokopis  CR  1. 
—  čudno  I  —  ono  noviško  „po  gorski  m^ri". 
Tudi  tu  tedaj  neka  prememba  med  roko- 
pisom in  natiskom  Poezij,  nele  v„Namečku"! 


stalno  za  obliko  Lel  brez  „j".  Ali  da  seje 
povrnil  k  tej  prvi  svoji  misli  —  sam  iz  sebe? 
Ali  mar  da  je  tu  Kollarjeve  oblike  vpliv? 
Prej  prvo  ko  to.  Za  nas  pa  je  ta  stalnost 
pesnikova  važna?  Zakaj? 

Rimljana  Leiija  latinska  oblika  je  namreč 
„Laclius".  Ali  je  mogoče,  da  po  Prešerno- 
vem dobi  to  ime  v  slovenščini  lice  „Lelj", 
oziroma  ..Lel"?  Vzamem  naj  tu  odgovoru 

za  podlago  enotnost  in  doslednost  Prešer- 
novega jezika  v  izdaji  iz  1. 1847.  Poet  ima 
tu  več  latinskih  imen  na  -us  in  -ius.  In  kako 
jih  sloveni?  Po  stalnem,  strogo  doslednem 
pravilu  slovniškem;  opuščal  je  končnico  „-us'' 
ter  jih  sklanjal  kot  slovenska  imena.  Do- 
kazi :  ko  s  at  a  n  zvita  (Poez.  str.  31.),  kristjan 
(50,  132,  154),  svetega  Auguština  (88),  Pa- 
liniir  (95),  per  Homeri  (108),  Parnasa  pota 
(108),  za  Pegaza(llO),  pravljica  po  Esop\.. 
(110),  vprega  Pegaza  v  galejo  (111),  Metu- 
lum  se  Avgustu  brani  (123),  Homerov 
naših  pesen  (123),  Dioskuri;  Eol  zaklene 
duri . . .  (129),  'z  Parnasa  so  očetne  dežele... 
(138).  Orfejovih  strun  glasove...  (139),  da 
bi  nebesa...  Orfeja  poslale  (139),  Valjhun, 
sin  Kajtimara  (171);  z  Avreljam  Droh  (171), 
Valjhun,  od  latinskih  pisarjev  Valhunus  in 
Valdungus  imenvdn;  Kajtimar  (Chetimrus); 
Droh  (Drohus):  prim:  opčmbe  h  Krstu.  — 
Izjemo  sem  našel  eno,  kjer  pusti  Prešeren 
v  imenovalniku  končnico  ,,-us" :  Novi  Pe- 
gasus  (str.  110.),  ker  ne  štejem  tožilnika:  svet 
Anton  Jezusa  varje  (str.  153.),  ko  je  ta 
oblika  udomačena  že  v  narodu.  —  Imena 
na  -ius  sem  našel  tri  štiri:  H  orači  dulce 
et  utile  veleva  (str.  101.);  mraz  Ovidja  v 
Pontu  tare  (108);  z  Avreljam  (171);  Avreli 
(Aurelius),  v  opombah  h  Krstu;  oblika  Do- 
brovius  (113)  v  epigramu  Daničarjem  (Do- 
brovius  modrost  praša  Kopitarjovo)  pa  ni, 
da  bi  jo  tu  štel;  pesnik  je  nalašč  pustil  učeni 
„us*'  na  koncu  polatinjenega  češkega  imena, 
da  označi  ono  imenitnost  latinski  pišočega 
učenjaka.  Izjema  je  Anton  iz  Antonius,  a 
temu  je  vzrok  narodna  govorica;  zato  ta 
slučaj  ne  dokazuje  nič. 

Potemtakem  bi  se  po  Prešernovem  glasil 
Rimljan  „Laelius'*  v  slovenskem  „Leli",  kakor 
Horaci  iz  Horatius,  Avreli  iz  Avrelius !  A  v 
elegiji  stoji  Lel  in  Leij,  in  nazadnje  se  ob- 
lika utrdi  stalno  v  „Lel"  brez  „j"  na  koncu, 
da  pač  ne  more  misliti  kdo,  da  je  ta  „j" 
radi  metrične  stiske  jotirani  „i"  iz  besede 
„Leli"I 

b)  Prvi  dve  objavi  te  elegije  v  „Novicah" 
in  v  „111.  Blatt"  imata  obe  podčrtno  opazko 
o  Lelju;   prva  pravi,  da  je  „Lelj,  bog  lju- 


bezni, slovanski  Amor",  a  druga,  da  je  „Lel* 
„der  slovenische  Amor**. 

Ni  li  tu  poet  sam  določil  docela  jasno 
pomena  Lelju,  in  s  tem  svoje  misli  ?  Zdaj  pač 
vemo,  kako  ga  je  treba  tudi  nam  umeti. 
Zdaj  ni  dvojbe  več,  da  je  umevanje  vse 
Stritarjeve  in  vse  kesnejše  d6be  bilo  pra- 
vilno, ker  docela  Prešernovo.  Že  iz  d6be 
Novic  in  Prešernove  d6be  same  ter  Vrazove 
so  podedovane  tradicije  bile  to,  da  je  Pre- 
šernov Lel  bog  ljubezni,  slovanski  Amor. 

Toda,  so  li  opazke  v  „Novicah"  in  v 
„111.  BI."  res  lastnoročno  Prešernove  —  ali 
le  urednikove?  Zakaj  niso  opazke  v  obeh 
objavah  enake,  če  so  poetove?  Zakaj  stoji 
tu  „slovanski  Amor",  a  tam  —  „der  slo- 
venische Amor".^  Zakaj  v  „Novicah"  tudi 
opazka  o  Palinurju,  da  je  „EnSjov  kermar, 
ki  je  v  mčrji  vtonil",  a  v  „111.  BI."  o  njem 
—  niči  Rokopisov  tem  prvim  tiskom  ni- 
mamo, da  bi  se  prepričali  iž  njih  o  lastno- 
ročnosti  pisave  tudi  pod  črto.  In  v  ohra- 
njenih treh  rokopisih  —  pa  teh  opazk  sploh 
ni,  kakor  tudi  ne  pod  kesnejšima,  zadnjima 
dvema  natiskoma  v  Poezijah  in  Čb.  V.  I  Ali 
je  pa  kaj  dokaza  v  teh  nesoglasjih? 

Ne.  Kaj,  da  ni  namreč  Prešeren  v  „lllyr. 
BI."  (28.  11.)  popravil  opombe,  ki  so  jo 
tri  dni  poprej  prinesle  „Novice"  (25.  U.), 
če  mu  ni  bila  ta  po  misli  ter  s  pesnijo  v 
protislovju?  On  je  pač  to  moral  vedeti.  In 
saj  je  v  „lllyr.  BI."  izšla  elegija  v  dru- 
gačni varianti  nego  v  „Novicah",  zložena 
po  drugem  metriškem  principu,  po  nagla- 
šujočem  ali  „po  zg6lih  vdarjih",  in  ne  ko 
tam  —  „po  gorski  in  latinski  mžri".  To 
drugačno  lice  pač  priča  o  drugem 
rokopisu  pesni.  In  vendar  nobenega  po- 
pravka ..Novicam" !  Ne.  Isti  komentar  o 
Lelju  dobimo  v  drugem  tisku  cel6  zopet: 
„Der  slovenische  Amor".  V  obeh  objavah 
zaporedoma.  Pa  da  naj  bi  si  mislili,  da  jih 
ni  bilo  ne  tu  ne  tam  že  v  poetovem  roko- 
pisu? Ali  pa  da  je  morda  to  notico  le  po- 
vzel urednik  po  „Novicah"?  Tam  se  glasi: 
„slovdnski  Amor",  tu :  „der  slovenische 
Amor*'  ?  In  zakaj  ni  povzel  iz  „Novic",  če 
prvo,  tiidi  druge  opazke  o  Palinurju,  Enfi- 

jevcm  krmarju,  „ki  je  v  mčrji  vtonil"?  Stvar 
se  mi  dozdeva  taka,  da  čitateljem  „111.  Blatt-a", 
^nemško  govorif  umetnim",  kot  Širše  iz- 
šolanemu občinstvu  nego  je  ono  „ Kmetijskih 
Novic",  ni  opazke  o  Palinurju  spoznal  Pre- 
šeren za  potrebno,  toda  pač  ono  o  Lelju. 
O  Palinurju,  češ,  ve  pač  historijo  izmed 
njih  sledni,  izmed  bravcev  Novic  pa  —  pa 
—  kdo  ?  Lelj  pa  bo  tudi  onim  neznan.  Zato 
treba  tu  tudi  njim  pojasnila,  in  sicer,  da  je 
to  „der  slovenische  Amor".  Ne  ured- 
nikove, ampak  Prešernove  se  mi  zd^  te  misli ! 
A  zakaj  ni  opazke  potem  nikoli  drugje,  ne 
prej  ne  slej,  ne  v  rokopisih  ne  v  natiskih? 
V  prvotnem  načrtu  tega  Prešernu  ni  bilo 
treba,  v  Poezijah  jih  pa  pod  črto  sploh  ni, 
le  Krst  jih  ima,  a  na  koncu;  Čbel.  V.  jih 
sicer  ima,  a  le  dve,  in  izmed  teh  je  ena  ona 
Prešernova  o  metričnem  pravilu ;  sicer  no- 
bene. Saj  je  Čbel.  bila  principielno  name- 
njena le  —  izobražencu. 

Zdi  se  mi  pa,  da  leži  v  opazkah  „Novic" 
še  več.  Ali  nam  ne  govori  naglasi,  ki  jih 
nosijo  besede  pod  črto,  —  o  Prešernovi 
roki?  Bila  je  poetova  navada  taka,  da  je 
vsaki  besedi  zapisal  vestno  in  skrbno  tudi 
njen  naglas  ter  pazil  tudi  v  natisku  nanj. 
(Prim.  o  tem  njegovo  lastno  pismo  Vrazu 
iz  Kranja,  5.  februarja  1847,  kjer  govori  o 
naglasih  v  Poezijah).  A  to  ne  le  v  pesnih 
samih  tako,  ampak  tudi  v  podčrtnih  in 
drugih  opazkah,  kar  dokazujejo  vsi  roko- 
pisi, tako  cenzurni  Poezij  in  oni  Krsta  iz 
1.  1836.  v  Rudolfinu,  tako  rokopis  v  lit.  za- 
puščini, tako  tiskane  opombe  h  Krstu.  In 
tako  stoj6  tudi  v  opombah  pod  našo  pes- 
nijo. Te  pa  so  naslednje  štiri: 

(K  naslovu :) 

O  Matija  Č6p,  varh  c.  k. Ljubljanske  knjižnice, 
je  bil  rojen  v  Žerovnici  26.  Prosenca  1796;  umeri 
(vtonil  v  Savi  blizo  Tomačeviga)  6.  Majiserpana  1835 

(K  opazki  o  »meri") : 

2)  Glasniki  z  udarji,  ali  od  dveh  soglasnikov  v 
ravno  tisti,  ali  od  eniga  v  ravno  tisti,  od  driiziga  v 
prih6dnjj  besedi  nasledvani  so  d  6  1  g  o ,  vsi  drugi 
k  r  i  t  k  o  merjeni.  Glasnik  pred  glasnikam  se  vselej 
pogoltne.  —  PriČuj6ča  elegija  se  bo  v  prihodnjim 
Ilirskim  listu  tudi  v  tcvtonski  meri  natisnila  Be- 
rite, sodite,  zvolitel  — 


(K  besedi  .Lclj*«): 

3)  Lelj,  bog  ljubezni,  slovanski  Amor. 

(K  besedi  „Palinur"): 

*)  P  a  lin  ur,  Enejev  kermar,  ki  je  v  morji  vtonil. 

Kdo  bi  tu  dvomil,  da  ni  ona  pod  2)  po 
vsebini  pristno  Prešernova?  Tu  ni,  da  bi 
sploh  izgubljal  še  kako  besedo.  Saj  jo  imamo 
prav  tako  v  dveh  rokopisih  Prešernovih, 
onih  pod  y.)  in  fi).  —  In  kakor  ta,  imajo  vse 
druge  skrbno  akcentuacijo,  le  -  prva  ne; 
utegnila  bi  ta  res  biti  urednikova,  oziroma 
Malavašičeva,  a  —  edina  ta.  Urednik  „Novic" 
namreč,  to  vemo,  ni  imel  take  malenkostne 
navadice.  In  navsezadnje  sodim,  da  bi  smel 
človek  pač  še  najpoprej  vprašati,  če  je  ured- 
nik „Novic"  sploh  vedel,  kdo  in  kaj  je  — 
Lelj.  Morda  je  bil  tiste  dni  pri  nas  res  edini 
Prešeren  vešč  tistih  opazk  o  Lelju,  opazk, 
ki  skoraj  da  spominjajo  onih  Vrazovih  o 
istem  imenu;  pa  jih  je,  kakor  Vraz  vedno, 
dodal  še  Prešeren  enkrat,  dvakrat  Lelju.  Imel 
je  sicer  pa  poet  naš  to  navado  že  iz  Čbelic 
sem.  V  111.  bukvicah  (prej  ne)  jih  ima  Pre- 
šeren že  pod  pesnijo  „She  miru"  in  pod 
sonetom  „Zherkarska  pravda."  VI V.  bukvicah 
istotako  pod  Oloso,  pod  sonetom  ^O  Verba", 
pod  onim  o  sreče  klofuti  (Plut,  Bog  boga- 
stva"), pod  gazelami  1.  in  5.,  tu  k  imenu 
„Mahaon."  Drugih  poetov  pesni  v  Čb.  ni- 
majo nobenih  opazk  te  vrste.  To  se  vidi, 
da  jih  ni  dodajal  urednik  pesnim,  ampak  jih 
dopošiljal  pesnik  sam.  In  to  navado  svojo 
je  ohranil  v  Krstu  1.  1836,  a  še  bolj  jo  pa 
kesneje  razvil  v  Novicah,  namenjenih  — 
kmetu.  Tako  ob  pesni  v  spomin  Vodniku, 
v  Nov.,  15.  januar  1845.  Tam  stoje  tri.  Prva 
pove  smrtni  dan  Vodnikov;  druga  je  sle- 
deča: Prizhujozha  p^smi  mera  se  je  svoHla, 
satč,  ki  je  bila  rajnkimu  gosp.  Vodniku 
nar  bolj  vshezh.  —  Tretja  razjasnjuje  ime 
„Fenis."  Ni  podpisa  pod  njimi,  a  gotovo 
so  Prešernove.  Kdo  je  pa  sicer  vedel  oni 
vzrok,  zakaj  je  poet  izvolil  tu  mero  poskočnic 
v  svoji  resni  pesmi  ?  Le  poet  sam !  In  povsod 
naglasi  ko  v  pesni  tekstu !  In  tako  tudi  ob 
naši  elegiji  1846. 

To  so  bolj  vnanji  razlogi.  So  pa  še  — 
notranji. 

a)  V  epilogu  pesni  same  ima  prvi  distih 
docela  enotno  z  razlago  o  Lelju  slovan- 
skem Amorju  one  besede,  ki  povzamejo 
glavno  misel  prologa,  tičočo  se  Lelja-Čopa: 

Niso  suhe  nam  prijatlam  oči,  ki  se  sp6m- 

nimo  tebe, 
Ino   predragih   z   tebdj    tv6je    ljubezni 

dar6v. 

Ali  ni  to  nekak  komentar  oni  v  Lelja  za- 
grnjeni misli  Prešernovi?  Tu  poet  sam  še 
posebej  naglasa  Čopovo  ljubezen  do 
njih,  naglasa  „predrage  darove",  ki  jim  jih  je 
„delil"  Čop  iz  ljubezni  svoje,  nekak  drugi 
Lelj,  Kakor  tu  z  jasno  besedo,  naglasi  pesnik 
gori  zakrito  z  Leljem  v  prvi  vrsti  tisto  last- 
nost Čopovega  značaja,  s  katero  je  „bogu 
ljubezni"  v  sorodu,  kot  glavno  posebnost 
njegove  duše,  češ:  bil  si  poosebljena,  ute- 
lešena ljubezen. 

b)  Recimo  pa,  da  bi  mislil  Prešernov 
Lel  Rimljana  Lelija;  pomenilo  bi  to,  da  je 
Čop  nekak  drugi  „Laelius".  Naglasilo  pa  bi 
to  o  njem  le  bolj  vnanja,  izven  Čopa  sto- 
ječa, objektivna  dejstva:  da  je  bil  Prešernu 
osebni  prijatelj,  kot  poetu  mu  cenzor-učitelj, 
literarnemu  krogu  „Čbeličarjev"  pa  vodnik; 
v  drugi  vrsti  in  neposredno  bi  pa  šele  do- 
povedovalo o  njegovem  značaju,  da  je  bil 
„mitis  sapientia",  bil  dobrodušen  učenjak. 
Lelj,  slovanski  Amor,  pa  naglasi  o  Čopu  le 
neko  notranjo,  subjektivno,  duševno  poseb- 
nost njegovo,  krepko  poudari  le  neko  ka- 
kovost v  Čopu,  le  neko  lastnost  njegovega 
značaja:  le  „srce"  njegovo,  in  pravzaprav 
nič  drugega;  ne  da  je  bil  komu  oseben 
prijatelj,  ne  da  je  bil  literat  ali  literarni  vo- 
ditelj kakega  kluba,  kar  vse  naglasa  „Lelij"; 
Lelj  se  omeji  na  samo  osebo  Čopovo,  ne 
pokaže  preko  njega  na  ven,  ampak  globoko 
notri  vanj!  Naravnost  v  njegovo  osebnost 
pokaže,  brez  ozira  ven  na  druge.  Da  je  bil 
literarni  voditelj,  to  pove  poet  posebej  šele 
v  nadaljnem,  a  ne  z  Leljem;  dopovedck: 
„bil  je  naš  krmar"  šele  nosi  to  misel  o  Čopu, 
ki  bi  jo  kot  metafora- primera  zaobsegal  že 
Lelj,  če  bi  bil  „Laclius" ;  ponovil  bi  poet 
s  tem  dopovcdkom  še  posebej  nekaj,  kar 
bi   tedaj  ležalo  že  v  njegovem  „ Lelju",    če 


je  ta  Rimljan  Lelij.  A  če  je  Lelj -Amor,  tedaj 
dopove  Prešeren  s  tistimi  besedami  o  krmarju 
res  nekaj  —  novega,  nekaj  več  še  o  Čopu, 
česar  še  ni  v  „ Lelju". 

In  tako  tedaj  hoče  z  Leljem,  slovanskim 
svojim  Amorjem,  reči  o  Čopu:  Bilo  ga 
je  samo  srce!  To  pa  je  prav  po  Pre- 
šernovem duhu  in  po  njega  mišljenju!  Srce 
je  on  iz  dna  duše  cenil  v  življenju,  in  zato 
ga  v  človeku  iskal  v  prvi  vrsti,  in  slavil  ga, 
če  ga  je  našel,  on,  —  pesnik  srca,  srca  in 
vsega,  kar  se  človeku  v  srcu  oglaša,  pesnik 
cel6  —  „vere  ljubezni",  srci  vere,  toda 
satirik  slovite  „modrosti"  in  ^pameti"  člo- 
veške (Slovo  od  mladosti,  Glosa,  Izg.  vera, 
Valjhun)!  In  tako  je  slavil  v  Spominu  An- 
dreja Smoleta  »bistri  um",  a  še  bolj  „srce", 
češ,  „b6ljga  serci  ni  imžla  Ljubljana  ..." 
In  tako  to  v  Juliji  do  »izgubljene  vere",  in 
tako  v  Bogomili,  in  tako  —  v  pesni  o  »mladi 
deklici,  neporočeni  materi".  In  tako,  glej, 
tudi  tu  o  Čopu.  Že  v  nemški  obsmrtnici 
1835.  je  izrekel  misel  o  Čopovi  smrti  s  pre- 
rifrazo  ki  je  tu  značilna:  »Dafi  aufgehčrt  des 
Freundes  Herz  zu  schiagen."  (Oedichte, 
str.  11.  v.  9.)  In  na  »najvišjem  vrhu"  vse 
svoje  slovenske  elegije  pa  zagrmi  o  njem, 
da  je  Krez  duha,  velikan  učenosti,  ter  na- 
glasi s  tem  njegovo  glavno  intelektualno 
potezo.  Tu  na  prvem  mestu,  tu  pa  slavi 
o  Čopu  njegovega  značaja  glavno  poseb- 
nost, njegovo  „srce",  ki  so  je  poznali  in 
izkušali  vsi  prijatelji,  posebno  pa  on,  poet 
sam,  tisto  ljubezni  polno  in  krotko  srce;  to 
izrazi  tu  o  Čopu,  to  hoče  tu  ovekovečiti  — 
kot  najdragocenejšo  lastnost  pokojnikovo. 
A  tega  ni  niti  hotel  niti  mogel  z  Lelijem, 
ampak  —  z  Leljem. 


Naj  tedaj  posnamem  iz  tega: 
Po  odstavku  1.  Poznal  je  gotovo  Pre- 
šeren Rimljana  Lelija.  Vtem  ni  razlagi,  da 
je  Lelj-Lelij,  nič  ovire.  In  ni  je  na  prvi  videz 
tudi  v  pomenu  radi  kakega  morebitnega  ne- 
soglasja z  idejo  celote;  na  prvi  pogled  se 
Lelij  zmislu  prilega,  naglašujž  »ono  iskreno 
vez,  ono  idealno   prijateljstvo  med  Čopom 

in  Prešernom,  a  tudi  med  Čopom  in  Čbeli- 
čarji.« 

Po  odstavku  2.  Poznal  je  Prešeren  pa 
gotovo  tudi  ime  Leij  kot  slovansko  ime  za 
Amorja.  Težko  da  iz  Kollarja,  gotovo  ne  iz 
Valvasorja,  a  vidi  se,  da  —  iz  Vraza.  Vtem 
tedaj  razlagi,  da  je  Lelj-Amor,  ni  nobene 
ovire.  In  na  prvi  videz  se  misel  o  Lelju- 
Amorju  enotno  zlaga  z  idejo  celote.  Zdi  se 
na  prvi  pogled,  da  izraža  Lelj-Lelij  približno 
isto  o  Čopu-Lelju,  kakor  Lelj-Amor,  naglašuj^ 
le  „ono  iskreno  vez,  ono  idealno  prijatelj- 
stvo med  Čopom  in  Prešernom,  a  tudi  med 
Čopom  in  Čbeličarji." 

Po  odstavku  3,  A  če  se  na  prvi  videz 
prilega  pesni  oboje,  pokaže  se  ostrejšemu 
presodku,  da  je  po  Prešernovem  „Lelj  slo- 
vanski Amor"  edino  pravo,  prvič:  a)  radi 
slovniške  oblike  „Lel",  ki  ne  more  nikakor 
vzrasti  iz  latinskega  imena  „Laelius";  to  da 
po  Prešernovem  „Leli";  b)  radi  opazk  o 
Lelju  v  prvih  dveh  izvirnih  natiskih,  ki  go- 
vori pod  črto,  da  je  „Lelj,  bog  ljubezni, 
slovanski  Amor**,  a  spet,  da  je  „der  slove- 
nischeAmor";  ta  komentar  je  namreč  avten- 
tično Prešernov,  ne  dotičnih  urednikov. 

Drugič:  radi  notranjih  razlogov,  ki  tudi 
te  vnanje  podkrepi  in  veljavno  podpr6: 
a)  „Tvoje  ljubezni  darovi"  so  nekaka  od- 
kritojasna  oblika  one  misli  o  Čopu,  ki  leži 
v  Lelju,  če  je  ta  —  „bog  ljubezni" :  z  Leljem 
naglasi  ob  takem  umevanju  poet  ono  last- 
nost Čopovega  značaja,  vsled  katere  vidi 
Čopa  z  „bogom  ljubezni"  sorodnega;  b)  so- 
glasno s  tem  naglasi  Lelj-Amor  samo  neko 
notranjo  posebnost  Čopove  duše,  ko 
Lelj-Lelij  bolj  povdarja  neka  v  nanj  a,  dasi 
sicer  tuintam  podobna  si  historična  dejstva 
o  Čopu.  A  kakor  naglasi  „Krez  duha"  neko 
notranjo  lastnost  Čopove  duše,  tak6  neko 
tudi  „Lel",  dasi  drugo:  tam  „duha"  nje- 
govega neko  lastnost,  tu  —  „srca"  dobrot- 
nost  in  krotkost.  Krez  po  duhu,  Lel  po  srcu. 
Kaj  ne,  da  je  imel  poef  tudi  lep  v  s  e  b  i  n  s  k  i 
razlog  za  Lelja  namestu  Čopa! 

Označi  tak6  in  ovekoveči  na  tak  način 
implicite  gotovo  da  poet  tudi  ono  iskreno 
vez,  ono  idealno  prijateljstvo,  ki  je  Prešerna 


samega  tako  prešinjalo  in  ga  vezalo  tako  živo 
s  pokojnikom,  da  je  kakor  dete  plakal,  ko  je 
zagledal  mrtvo  truplo  Čopovo,  —  in  ki  je  tudi 
ostale  Čbeličarje  družilo  z  njih  ^krmarjem"; 
toda  to  izraža  šele  v  drugi  vrsti  kot  samo- 
obsebno  posledico  one  lastnosti,  ki  jo  slavi 
in  ovekoveča  o  Čopu  „Lel",  a  ne  —  Lelij. 
Toda  z  Leljem  je  poet  hotel  v  prvi  vrsti 
reči:  Naš  čolnič  je  bil  v  nevarnosti,  bratje! 

Bil  je  brez  krmarja A  to  srce  nam  ga  je 

rešilo!  Če  ne  bi  bilo  med  nas  tega  srca... 
če  ne  bi  nastopilo  med  nami,  bi  bil  Šel  naš 
čolnič  ;z  Bogom"  in  mi  ž  njim.  Bil  je  Krez 
duha,  velikan  učenosti.  A  to  bogastvo  duha 
nam  je  šele  združeno  z  onim  velikim  do- 
brotnim srcem  ustvarilo  in  dalo  moža  Lelja- 
Čopa,  ki  nas  je  rešil.  Ta  duh -velikan  ob 
roki  tega  leljskega  srca,  to  nam  je  pokazalo 
šele  pot  v  „deželo  duhov**,  kjer  smo  si 
„ulomili  šele  ono  zlato  vejico"  do  notranjega 
sveta  globočin  .  .  . 

Nisi  zalclepai  doma  ti  žiahtniga  blago- 

dar6va, 
sebi  zročeno   nilad6st,  druge  si  z  njim 

bogatil  .  .  . 

Prešernu-poetu  je  bilo  samonasebi  bridko 
malo  mari  za  tiste  stare  bogove,  za  tisto 
mitološko  navlako  učenjaško;  od  te  strani 
so  mu  bili  pač  manj  ko  deseta  skrb.  Le  kot 
dobro  izrazilo,  kot  kaki  misli  živo  prikla- 
den, plastičen  simbol  je  take  tradicije  cenil, 
sicer  nič;  komaj  če  je  ^spoštoval"  v  njih 
„očetov"  dedovino Zato  tu  ne  od- 
loča, ali  je  LeIj  historično  resničen  ali  ne, 
ampak  le,  če  je  misli  poetovi  primeren  simbol, 
ali  ne.  In  to  je  I  Čudovite  umetniško -kom- 
pozicijske misli  realizira  ž  njim,  kakor  smo 
culi  prej,  in  globoko  vsebino  izreče  o  Čopu, 
kakor  smo  videli  sedaj :  poleg  tega  pa  poda 
ter  povzdigne  ž  njim  vsej  elegiji,  ki  jo  poje 
za  „spomin"  ~  učenjaku,  kaj  živo  oni 
nekak  učen  jaški  kolorit,  ki  jo  vanj  ode- 
vajo  že  staroklasični  metrum  ter  mnoga  učena, 
nalašč  temna  imena:  Palinur,  Albionec,  Rus, 
Ilir .  .  . ,  a  posebej  ta  nele  navadnemu  člo- 
veku učenjaški,  po  pomenu  pred  vsemi 
temni  —  Lelj ! 

Glavno  pa,  kar  ž  njim  doseže  poet,  je 
eno  : 

Srce  je,  kar  naravnost  poosebi  z  Le- 
Ijem;  tu  —  zlato  prijateljevo  srce!  Saj  Lelj 
misli  namreč  Čopa  ...  Ne  vnanje  podob- 
nosti („Leljo  .  .  .  slikuje  se  u  prilici  lepa, 
vesela  mladiča"),  ampak  ono  neko  duševno 
sorodnost  naglasa  in  misli  z  Leljem  poet  mej 
obema,  podobnost  po  srcu. 

Srce  je  to  tisto  zvesto  in  vdano,  srce 
značajno,  ki  so  je  poznali  prijatelji,  —  in 
če  kdo,  Prešeren  prvi !  -  srce  tisto  nese- 
bično -  dobrotno  in  krotko,  srce  sočutno, 
ki  ni  znalo  žaliti,  ni  znalo  raniti.  Srce  je  to 
tisto  prizanesljivo,    ki  je  je  kazal   pokojnik 


Še  neprijateljem,  srce  odpuščajoče,  srce  ob- 
zirno, ki  je  raje  potrpelo  ko  udarilo,  srce, 
ki  mu  ni  dalo  niti  ostrejših  pisem  odposlati, 
ki  mu  ni  dalo  niti  Kopitarju  vračati,  kakor 
je  zaslužil. 

To  srce  je  poosebil  metaforično  tu 
pesnik.  A  tega  ne  z  Lelijem,  ampak  Leljem. 

Zato  onim  opazkam  trdim  lastnoročno 
pristnost  in  izvirnost  Prešernovo,  opazkam 
pod  prvima  objavama  elegije  v  ^Novicah** 
in  v  „111.  Blatt-u"  iz  I.  1846.,  trdim,  da  je 
Prešernova  misel  to:  „Lelj,  bog  ljubezni, 
slovanski  Amor"  -—  „der  slovenische  Amor" ! 

S  tem  pa  Rimljan  Lelij  pade !  .  .  .  Naj 
počiva  v  miru!  (KONEC.) 


GRIŠA: 

ZAŠUŠTELO  JE  VEJEVJE  . . . 


Zašuštclo  je  vejevje, 
zaihtel  je  rosni  mah, 
zajokalo  je  v  poljanah, 
zašumelo  je  v  gorah  .  . 

Oj  zelene  moje  trate, 
moje  senčnate  gorč   — 
kam  bežijo  leta  moja, 
ure  moje  kam  hit^  ? 


Kje  so  cilji,   kje  sadovi, 
kje  zori  pod  solncem  klas 
kje  kipijo  himne  moje 
pod   nebo  bcgoči  čas? 

Kot  vetrovi  za  vetrovi 
želje  v  srcu  se  budž  — 
vstajajo,  hitd  brez  ciljev, 
vračajo  se  spet  v  srce  .  .  . 


Kje  so  cilji,  kje  je  konec, 
oj  poljane  pred  menoj   — 
dalje,  dalje  do  oblakov, 
do  oblakov  še  nocoj ! .  .  . 

IVAN  LAH; 


HISTORIJA  HIŠE. 


n  sedaj  šumi  gozd,  kot  bi 
šumel  povest  o  prejšnjih 
dneh,  o  svojem  nesrečnem 
gospodarju,  o  slavni  zgo- 
dovini bogate  hiše.  Mlade 
jelke,  borovci  in  košate,  pi- 
ramidaste  smrečice,  goste  veje  polne  ptičev- 
pevcev,  polne  skritih  gnezd,  vitki  svetlo- 
zeleni  mecesni  v  lepih  vrstah,  polni  mladega 
življenja,  stoj^  drug  pri  drugem.  Tiha  pesem 
mlade  pomladi  gre  med  njimi,  iz  ozelenele 
zemlje  kip6  cvetlice  in  travce  gledat  v  toplo 
soince.  Ko  zaveje  gorki  veter,  začne  se  nekak 
mil  šepet,  šum  mladih  dreves  o  čudesnem 
življenju.  Zazibljejo  se  vejce,  kot  v  radost- 
nem veselju  na  tako  življenje. 

A  vsak  vaščan,  ki  gre  mimo  tega  lepega, 
mladega  gozda,   se   nehote   spomni  čudne 
povesti,  ki  se  neredko  ponavlja  tudi  na  za- 
pečkih    v   pozimskih    večerih,    ko    pokriva 
mlado  drevje  na  debelo  beli  sneg,  s  smrtno- 
težko   močjo.    Drugače  je  zdaj  v  pomladi, 
kot  pozimi  .  .  .   Stari  možici  in  ženice  pri- 
hajajo v  gozd  po  drva  in  se  sključeno  ustav- 
ljajo pred   tem  gozdom,   kot  da  o  nečem 
premišljajo.  Ta  in  oni  odkima  z  glavo,  starci 
vzamejo  celo  pipo  iz  ust,  da  prav  pošteno 
pljunejo  na  tla  —  in  nekaj  pomomljajo  med 
brezzobimi  čeljustmi,  kot  bi  rekli: 
„Fej,  Bog  ti  odpusti,  ničvrednež!" 
Tu  v  mladem   gozdu   ni   nič  zanje.   Ni 
suhljadi,   ni  dračja,  posekati  pa  —  Bog  ne 
prizadeni!  Tudi  nimaš  kaj,  vsega  je  škoda. 
Celo  zagrajeno   je  vse  okoli  in  okoli.    Ob 
robu  gozda  pase  včasih  kak  pastir,  prepeva 
pesmi  in  se  norčuje  iz  celega  sveta.  V  pesmih 
trdi,  da  gre  baba  proti  gozdu  in  vpije: 
Stara  baba 
v  hosto  gre, 
domu  nese 
tri  trske, 
pa  jo  vse  kosti  bole. 


Sliši  to  starka,  vzdigne  palice,  in  se  krega 
nad  porednim  pastirjem,  naj  se  ne  norčuje 
iz  starih  ljudi: 

„Ti  grdoba  ti,  grda,  pastirska",  vpije. 
Je  počakaj,  da  te  dobim  v  roke,  ti  mladost 
neumna!  Gospodarju  povem,  čakaj;  se  boš 
ti  norčeval  iz  starih  ljudi!"  .  .  . 

A  pastir  je  lahkomiseln  in  se  smeje  starki 
in  njenemu  pretenju.  Tudi  njemu  ni  vse  po 
volji.  Nihče  ne  sme  v  gozd,  tudi  on  ne. 
Včasih  so  hodili  vsi  po  gozdu.  Možički  in 
ženice  so  zahajale  vanj  po  drva,  po  suhljad 
in  po  dračje,  otroci  so  hodili  po  jagode  in 
po  maline,  gobarji  so  brali  gobe,  Lunder 
je  kopal  korenine  za  zdravila  in  on,  pastir, 
je  lahko  ležal  v  senci  visokih  smrek  do 
poznega  večera,  da  ga  ni  obsijalo  soince, 
živina  pa  se  je  pasla,  koder  je  hotela,  zdaj 
tu  zdaj  tam;  nič  ni  bilo  prepovedanega, 
povsod  ji  je  bila  prosta  pot.  In  pastir  se  ni 
zmenil  zanjo,  zakuril  je  ogenj  in  pekel  krom- 
pir ter  pil  pri  studencu  ali  pa  lovil  rake  v 
vodi  pod  gozdom.  Tako  je  bilo  v  zlati  pa- 
stirski d6bi  menda,  tako  je  bilo  življenje  v 
gozdu.  Do  večera  ni  imel  pastir  dela,  zvečer 
je  prišla  živina  sama  k  vodi,  in  takrat  je  zavil 
svoj  tuleči:  Domii,  domii.  A  zdaj  ~  vračaj 
pa  vračaj  .  .  .  Bog  ne  daj,  da  bi  zašla  pre- 
blizu gozda.  Vedno  varuj  in  pazi  I  In  če  ga 
včasih  zmoti  veverica,  ali  pa  gre  po  sledu 
lisice,  zaide  živina  in  potem  gorje  mu  .  .  . 
Tako  je  zdaj  v  gozdu,  a  včasih  je  bilo  včasih 
in  boljše  je  bilo.  In  ravno,  ko  je  kaj  takega, 
da  ga  kaj  zmoti,  pride  starec  s  pipo  v  ustih 
ali  pa  starka  s  svitkom  pod  pazduho  in  s 
kosom  v  roki,  pa  mu  preti:  „Aha,  ali  vidiš! 
Kje  pa  imaš  oči.  Ti  lenuh!  Ti  bo  že  grof 
ušesa  navil,  ali  pa  bo  gospodarja  tožil,  pa 
te  bo  on  po  podplatih.  Ali  boš  pazil  na 
živino!    Čemu  pa  si  tu,  da  lenobo  paseš!" 

Tako  je  bilo  zaradi  mladega  gozda,  kamor 
je  bil  vsem  vhod  zaprt,  prepir  med  pastirjem 
in  vaškimi  reveži,  ki  so  hodili  v  obližje  po- 

birat  suhljad  in  dračje.  In  vsemu  je  bil  kriv 
mladi  grof. 

Takrat  sem  izvedel  povest.  — 

Stal  sem  ob  robu  gozda  in  gledal  v  mladi 
gozd.  Vse  je  rastlo  in  povsod  se  je  kazala 
nova  sila  velikega  bodočega  gozda.  Pri- 
stopil je  starec,  upogel  in  zgrbuljen,  in  začel 
praviti.  Taka  je  njihova  navada.  Pripovedu- 
jejo reči,  ki  se  ne  tičejo  niti  njih  niti  tebe. 
Pristopijo  in  pripovedujejo,  začn6  v  sredi 
in  povejo  vse,  kot  jim  pride  na  misel  .  .  . 

Tako  je  sedaj.  Rajnki  gospodar  z  Jel- 
ševine  je  bil  bogat  kmet.  Povsod  so  go- 
vorili o  Jelševcu.  Največje  voli  je  vedno 
postavil  na  semenj,  najlepša  je  bila  njegova 
živina.  Bogastvo  je  bilo.  Pravili  so  stari 
ljudje,  da  je  bil  njegov  oče  izkopal  fran- 
cosko blagajno.  Vzrastla  je  tista  velika  hiša 
pod  Prevalom,  kdo  je  vedel,  kaj  in  kako. 
Kupil  je  vse,  kar  je  bilo  na  prodaj,  in  go- 
stilna je  bila  tam  imenitna,  cele  vrste  voz- 
nikov so  stale  pred  njo.  To  so  bili  zlati  časi. 
Znal  je  stari  gospodariti.  Lepe  denarje  si  je 
del  na  stran.  Bil  je  mož,  da  so  ga  vsi  spo- 
štovali. Še  sedaj  ve  povedati  o  njem  vsak, 
reveži  in  vaščanje  in  gospodarji  ter  kupci 
daleč  naokrog.  Pri  njem  si  dobil  vse,  dobra 
hiša  je  bila,  hlapcev  in  dekel  je  imel  in 
dolžno  mu  je  bilo  vse.  Čez  vse  je  ljubil 
gozde.  Zdelo  se  mu  je,  da  je  v  gozdu  za- 
klad za  kmeta.  Dobra  kupčija  je  bila  z  lesom 
in  obogatel  je  s  tem.  Znal  je  porabiti  gozd, 
ni  ga  zavrgel,  kot  potem  mladi.  Take  može 
smo  včasih  imeli  po  Dolenjskem,  zdaj  jih 
je  malo.  So  pa  tudi  časi  drugačni. 

Umrl  je  za  mrtvoudom.  Rekli  so,  da 
tudi  ni  bilo  vse,  kot  bi  bilo  moralo  biti. 
Kdo  v^  to?  Do  revežev  je  bil  dober.  Res, 
tudi  dosti  kmetov  je  prodal.  Zadolžili  so 
se,  zapili  in,  ko  je  bilo  zadosti,  je  prodal, 
in  prišli  so  k  njemu  za  hlapce  in  so  zapili, 
kar  so  sproti  zaslužili.  Tako  je  znal ;  mo- 
goče ni  bilo  vse  prav.  Nagle  jeze  je  bil, 
sicer  je  bil  dober  človek.  Vse  je  dobil  ta 
sin,  a  on  ni  bil  tak.  Res  so  se  bili  izpre- 
menili  časi  in  voz  ni  bilo  več  toliko  na 
cesti,  vina  ni  bilo  več  in  cesta  je  bila  spe- 
ljana drugod. 


Mladi  ni  bil  prav  nič  očetov.  Oče  ga  je 
bil  vodil  seboj  po  polju  in  mu  kazal  polje: 

„Olej,  Polde,  vse  to  je  naše  in  ono  je 
naše,  prav  tja  do  gozdov  je  naše,  vse  pri- 
pada Jelševini,  vse  bo  tvoje,  Polde.  In  to 
bo  prodano,  to  sosedovo  bomo  kupili,  da 
bo  naše  skupaj,  da  bomo  orali  skozi  in 
potem  kupim  še  to  in  to,  in  bo  vse  naše, 
mogočna  bo  vedno  Jelševina.  Le  pazi,  ker 
bo  vse  tvoje  ..." 

Fant  je  bil  takrat  še  napol  otrok  in  si 
je  vse  mislil,  kako  bo,  ko  bo  vse  njegovo 
in  si  bo  kupil  lahko  tistega  lepega  konjička, 
ki  ga  je  videl  na  semnju,  hišo  bo  olepšal, 
zofe  bo  kupil,  v  kočiji  se  bo  vozil,  ker  bo 
vse  njegovo.  In  šumeti  mu  je  moralo  po 
glavi  tisto :  Vse  naše,  vse  naše  .  . . 

In  peljal  ga  je  oče  v  gozd  in  se  po- 
nosno z  zvedenim  očesom  oziral  po  tujih 
gozdih  in  precenjeval  njih  vrednost.  V  svojih 
gozdih  je  z  nekakim  posebnim  ponosom 
gledal  na  lepa  drevesa,  meril  je  njih  visokost 
in  zadovoljen  je  bil  takrat.  Kadar  se  je  tako 
vračal  domov,  so  vedeli  za  to  berači  ob 
poti,  doma  je  dal  prinesti  vina  in  dal  piti 
vsem.  Računal  je  še  v  mislih  na  tisočake, 
ki  jih  bodo  dale  smreke  čez  toliko  in  toliko 
let.  In  takrat  sam  ni  vedel,  kako  bi  dal 
duška  svojemu  veselju.  Prijel  je  sina,  tega 
Poldeta,  za  roko  in  rekel: 

„Vidiš,  fant,  to  je  vse  naše.  Gozd,  to  je 
kmetov  zaklad,  ako  ga  zna  prav  vzdigniti. 
A  malo  jih  je,  ki  to  znajo.  To  bomo  še 
kupili  zraven,  da  bo  vkup  rastlo.  Le  poglej 
te  smreke !  Kako  drevo  bo  to  Še  čez  nekaj 
let!  Vse  raste  in,  ko  doraste,  se  podere  in 
začne  rasti  znova." 

Prenehal  je  tako,  kajti  njegova  misel  je 
odhitela  k  tisočakom,  ki  mu  jih  bo  naštel 
čez  nekaj  let  lesni  kupec  na  mizo. 

Tako  je  zahajal  v  gozd,  in  videli  smo 
ga,  kako  je  hodil  tam.  Precenjeval  je  in  ra- 
čunal in  se  vselej  zadovoljno  vračal  čez 
polje  domov  in  mrmral  je  sam  s  seboj, 
kaj  bo  kupil,  kako  bo  kupil.  In  Poldeta  za 
roko  seveda:  vse  naše  . . .  Dal  ga  je  potem 
v  mesto,  ker  je  boljše,  če  človek  več  zna. 
No,  umrl  je  Jelševec  prej,   preden  so   do- 

rastle  smreke,  umrl  je  preje,  nego  si  je 
želel.  Mnogi  so  mu  privoščili,  mnogim  je 
prodal   bajte  seveda. 

Ubožci  in  revnejši  vaščanje  so  žalovali 
za  njim.  Bil  je  dober  človek.  Dal  jim  je 
zaslužka  in  vbogajme.  Njegov  gozd  jim  je 
bil  odprt  in  hiša  gostoljubna. 

„Samo   škode  mi  ne  delajte",  je  rekel, 
^a  kar  je  odveč,  nepotrebno  suhljad,  dračje, 
veje,  listje,  kar  je  suhega,  to  je  vaše.  Samo 
škode  ne,  rajši  pro- 
site, če  potrebuje- 
te."   Če  si  potre- 
boval par  kolic,  da 
si  si  podprl  kozo- 
lec, ni  odrekel,  res 
bil    je    dober  člo- 
vek. 

In  ko  je  umrl, 
je  zagrmelo  na  Jel- 
ševini,    kot   bi   se 
bil    zrušil    močan 
steber.    Snubci  so 
se  oglasili  za  hče- 
re, in  Polde  je  bil 
dober    človek    za 
vsakega,  ki  se  mu 
je    znal    prilizniti. 
Mlad  je  bil  in  lep, 
pa  ošaben  in  po- 
nosen in  vedno  je 
govoril :  Vse  naše. 
Trd  je  bil  in  časti- 
hlepen. Nič  ni  bil 
očetov.  Več  je  bil 
v  mestu  kot  doma. 
Vse  je  imel,  kot  je 
mislil.  Mogočna  je 
bila    takrat    Jelše- 

vina.  Vozil  se  je  povsod  in  nihče  se  ni  brigal 
za  gospodarstvo.  Kadar  je  bil  pijan,  je  go- 
voril, kot  je  mislil: 

„Kdo  ima  kaj  enakega?  Kdo  se  more 
meriti  z  Jelševino!  Kaj  imate,  berači!" 

Zmerjal  je  ljudi  z  berači  in  jih  potem 
napojil  in  so  molčali  in  tiho  mislili  svoje. 
Tako  se  je  prevzel,  kot  se  to  zgodi  navadno 
na  svetu.  Vsi,  ki  so  bili  poznali  starega,  so 

,DOM  IN  SVET-  1905   ŠT.  11. 

novi  kranjski  deželni  predsednik. 


zmajevali.  „Ne  kaže  dobro",  so  rekli  izkušeni 
starci.  Če  je  zvedel,  jih  je  poklical  k  sebi 
in  jih  ozmerjal. 

In  zgodilo  se  je,  kot  se  je  moralo:  ljudi 
nič  več  v  hišo,  trava  je  pognala  pred  hišo, 
voznikov  ni  bilo,  jedlo  je  vse  in  pilo,  kajti 
snubcev  je  bilo  dosti  in  on  se  je  ženil  po 
svetu.   Velike   svatbe  so  se  obhajale  takrat 
in  čudne  stvari  so  se  godile.  Vsi  še  pomnijo. 
On  pa  je  najel  zidarjev  in  rokodelcev  in  pre- 
novili so  hišo  sko- 
raj  v  grad.   Kup- 
čeval  je  z  velikimi 
konji  in   se  vozil. 
Celo  jesen  je  imel 
goste- prijatelje, 
lov  je  bil  vsak  dan 
in  pili  so   in  jeli, 
da  ni   pomnila  še 
takih  ljudi  dolina. 
Družini  je  bilo  ta- 
krat dobro  in  go- 
spodarji so  prega- 
njali  hlapce:  „Ne 
bodi  len,  ne  bodi 
kot  da  si  z  Jelše- 
vine."  In  če  je  žena 
bolj  zabelila,  je 
rekel    mož  :    „  Ne 
beli,  kot   da  smo 
na  Jelševini."  In  če 
se  je  mož  zakasnil 
v  gostilni,  je  prišla 
ponj  žena:  „Ne po- 
stavaj kot  da  si  na 
Jelševini."  Tako  se 
je  obrnilo  na  Jel- 
ševini. 

In  nekoč  je  pri- 
peljal domov  gospodinjo.  Gosposka  je  bila 
in  ni  govorila  z  nikomur,  ki  je  bil  navaden 
človek.  Lepa  je  bila,  kakor  so  take  gosposke, 
in  na  gospodinjstvo  se  je  razumela,  kot  vsi 
ljudje,  ki  ne  ved6,  kje  se  jemlje  denar.  In 
zopet  so  tako  govorili  ljudje: 

„Slabo  je  izbral",  so  dejali,  „drži  se,  pa 
še  lahko  daleč  pride.  Kdo  ve,  kako  še  bo? 
Stari  je  znal,  Bog  mu  daj  dobro,  in  je  imel, 

ta  pa  tako  ne  bo  dobro  storil.  Se  že  vidi, 
da  ne  pojde  po  sreči/ 

Hodila  sta  na  izprehod  in  sta  se  vodila 
za  roko.  Jelševina  pa  je  bila  polna  gospdde, 
sorodnikov  in  prijateljev.  Vse  se  je  veselilo. 
Vozili  so  se  v  kočijah  —  stari  je  vedno 
hodil  peš.  In  uganili  so,  kot  so  mislili  ljudje. 
Tako  se  je  začelo  in  tako  je  šlo.  Saj  nam 
nič  mari,  ampak  vse  se  tako  godi  na  svetu, 
kjer  je  prevzetnost  in  se  ne  d&  revežu  ži- 
veti. Živeli  so  gosposko  in  revež  ni  smel 
v  hišo.  Včasih  je  bil  tam  dom  revežev.  Tudi 
v  gozd  ni  smel  potem  nihče.  Logar  je  stal 
tam  s  puško.  Polde  je  zmerjal  ljudi  s  ta- 
tovi. Nihče  mu  ni  nič  ukradel.  Pa  tudi  vse 
je  začelo  iti  od  jelševine,  samo  gosp6da  je 
ostala  tam.  Tako  je  rogovilil  mladi.  Vedno 
pojedine,  veselje,  in  potem  zopet  v  mesto; 
rekli  so,  da  pelja  veliko  kupčijo,  kot  so  ga 
naučili  v  šolah.  Včasih  se  je  prikazal  na 
polje.  Ona  je  šla  z  njim  s  solnčnikom.  Ozrl 
se  je :  Vse  naše.  Delavci  so  delali,  ko  so 
ga  videli. 

Tudi  v  gozd  sta  šla;  najrajši  je  šel  tja 
s  prijatelji,  s  puško  na  rami.  Pogledal  ni 
nikogar.  Ozmerjal  me  je,  če  sem  kaj  nesel 
iz  gozda.  „Kradete  vsi,  berači**,  je  rekel. 
Molčal  sem,  kaj  sem  hotel?  Vsakega  je  iz- 
podil   iz  gozda,  vsi  so  bili  tatovi. 

„Visoko  leta",  so  rekli  možje  in  ga  niso 
volili  za  župana. 

„Nočem  županiti  beračem",  je  rekel  in 
se  jim  smejal.  Srečal  je  staro  Čmrljačko, 
ko  je  po  njegovem  nabirala  drv.  Smejala 
se  mu  je  in  rekla: 

„Malo  suhljadi  si  bom  nabrala,  saj  ti  ne 
storim  nič  škode." 

„V  svoj  gozd  pojdi  nabirati" 

„V  svoj  gozd  --  ga  nimam,  gospod", 
se  je  smejala  baba  lepo. 

„V  mojem  tudi  ne  pustim  krasti.  Odlazi, 
ali  pa  te  ustrelim." 

^Streljali  vendar  ne  boste",  je  rekla. 

„Bom,  bom,  imam  pravico;  kaj  pa  tukaj 
kradeS  ..." 

„Pa  me  ne  boš",  je  rekla  baba  in  zbe- 
žala. Oddaleč  pa  mu  je  pretila,  jo  je  videl 
pastir.  On  pa  se  ji  je  smejal.  Tisti  teden  je 


vdarilo  v  njegove  skednje.  Črmljačka.  so 
rekli,  je  bila  jara-baba...  Jelševec  pa  je 
vse  popravil  in  postavil  lepše  .  .  .  Tako  je 
gospodaril.  — 

Tu  je  stal  lep  gozd,  velik  in  ponosen. 
Visoke  smreke,  druga  pri  drugi  so  ponosno 
dvigale  svoje  zelene  vrhove,  kot  da  hočejo 
preseči  vse  druge  naokoli,  ker  so  Jclšcvčeve: 
košate  njih  veje  so  se  upogibale  in  šumele 
slavnostno  pesem  o  veličastnem  gozdu  kot 
nekdaj,  ko  jih  je  gledal  stari  Jelševec.  Kdor 
je  slišal  te  smreke,  je  moral  poslušati.  Star 
gozd  je  bil  in  močan.  Kragulj  se  je  dvigal 
nad  njim  in  z  žvižganjem  naznanjal  vsem 
pticam  pogin.  Lep  gozd  je  bil  to,  ljubljenec 
starega.  Ko  je  šel  čez  polje  domov,  se  je 
oziral  nazaj  na  tiste  lepe  temnozelene  vrhove 
orjaških  smrek,  ki  so  se  poznale  od  vseh. 
Tudi  mladi  je  imel  ta  gozd  čez  vse.  Videli 
smo  ga,  kako  je  ležal  v  njem  in  gledal  v 
gibanje  vej  po  vetru  in  poslušal  je  menda 
mogočno  pravljično  šumenje.  Saj  je,  kot 
bi  nekaj  pravile.  Veverice  so  se  podile  po 
deblih,  ptiči  so  peli  po  vejah  in  se  raz- 
govarjali.  Tudi  lovil  je  rad  sam  v  tem  gozdu. 
„Zaklad  je  gozd",  mu  je  govoril  stari.  Nihče 
ni  smel  v  gozd,  in  otroci  niso  šli  sem  po 
jagode:  „Tam  je  Jelševec  s  puško",  so  rekli 
in  se  bali. 

Nekoč  je  bil  ta  gozd  prodan.  To  je  bil 
začetek  konca.  Posekali  so  ga  tuji  ljudje. 
„Da  bi  to  vedel  stari  Jelševec",  so  rekli 
ljudje,  „bi  se  obrnil  v  grobu." 

Tam  pa  je  bilo  življenje  kot  po  navadi: 
gostje,  prijatelji,  gostije,  pojedine;  on  je  bil 
malo  doma.  Vozil  se  je  okoli.  Polje  so  bili 
obsejali  z  deteljo.  Takrat  so  se  začeli  ti  grozni 
časi  na  Dolenjskem.  Ceste  so  postale  prazne, 
in  bilo  je,  kot  bi  vse  umrlo.  Zato  se  zdaj 
vidijo  ob  klancih  take  velike  hiše,  opuščene 
in  obraščene  s  travo  in  prazni  hlevi  ob  njih. 
Tudi  Jelševina  je  sedaj  taka.  Kajti  začelo  je 
iti  tako  in  nekoč  je  bilo  vsemu  konec.  Jel- 
ševec je  prodal  gozde  in  odšel  .  .  . 

Zdaj  je  prišel  nazaj  sam  in  vidite  ga 
skoraj  po  vseh  gostilnah.  Zelo  vesel  človek 
je  in  napije  se  rad.  Tako  se  vse  izpremeni 
na  svetu  .  .  . 

Pomislil  je  starec  in  odšel  počasi;  Šepal 
je  na  eno  nogo.  Vse  v6  naš  človek,  kar 
se  je  zgodilo,  in  povedati  zna  in  ponosen 
je  na  to. 


Odšel  sem  po  gozdu  dalje  in  pomislil 
na  povest .  .  . 

Veje  so  šumljale  in  gozd  jim  je  žalosten 
pritrjeval.  (KONEC.) 


^^^>^^.9^^9 


J.  K.: 


RODBINSKI  PRIIMKI  NA  SLOVENSKEM. 


NAPRAVLJENI  IZ  KRAJEPISNIH  IMEN. 

54.  ŠKOFLJANEC,  Dol.  (:  Škofije,  okraj 
Višnja  gora). 

55.  TOMAŽEVIC,  G.  (:  Št.  Tomaž  v  Škofje- 
loškem okraju). 

56.  TOMINEC,  N.  (:  Tominje  v  ilirsko- 
bistriškem  okraju  ali  pa  Tomin,  Tolmin  na  Pr.). 

57.  TOPOLOVEC,  TOPOLAVEC,  Št., 
Kor    (:Topolovo,  okr.  Kozje). 

58.  TRNOVEC,  N.  (:  Trnovo,  okr.  II.  Bi- 
strica). 

59.  VIPAVC,  Št.  (:  Vipava  na  Kranjskem). 

60.  VREMEC,  Pr.  (.Vreme,  okraj  Seno- 
žeče). 

61.  VRHOVEC,  VERHOVC,  Dol.,  N.  (Vr- 
hovo  v  stiškem,  žužemperškcm,  novomeškem 
in  trebanjskem  okraju;  Vrhpolje  v  sežanskem 
in  goriškem  okraju;  Vrh  v  raznih  primorskih 
in  kranjskih  okrajih). 

62.  ZABUKOVEC,  G.,  D  ,  N.  (rZabukovje 
v  mokronoškem  in  krškem  okraju). 

63.  ZABRIC,  Prim.,  pokvarjeno  ZABRIČ 
(:  Zabrdo    v  kanalskem    in    goriškem    okraju). 

64.  ZAGOREC,  ZAGORC,  D.,  Št.  (:  Za- 
gorje, okraj  Ormož  in  Kozje  na  Št.,  okr.  Li- 
tija na  Kr.). 


(KONEC.) 

65.  ZDOLEC,  ZDOVEC,  ZDOUC,  ZDAVC, 

Kor ,  Št ,  N.  (:  morda  Zdole,    okr.  Brežice  in 
Kozje?) 

66.  ŽUPEVC,  Staj.,    G.  (:  morda  Župe   v 
ptujskem  okraju). 

67.  STAROVEŠKI,  Št.  (: Stara  ves  v  raznih 
okrajih  na  Staj.). 

C.  Priimki  iz  imen  rek  in  gor&. 

1.  KRAŠOVEC,  KRAŠEVEC, -VIC,  Gor., 
N.,  D,  Št.  (:Kras). 

2.  KUMLJ ANEC,  KOMLJ ANEC,  D.  (:  Kum) 

3.  MURŠAK,  MURŠEC,  Št.  (:  Mura). 

4.  NADIŽAR,  Gor    (rNadeža,  izvir  Save 
Dolinke). 

5.  OBERSKI,  Št.  (:Obir?) 

6.  POSAVEC,  G.  (iSava). 

7.  SOTELŠEK,  SOTLAR,  Št.  (:Sotla). 

8.  ŠCAVNIČAR,  Št.  (rŠčavnica). 

9.  ZADRAVEC,  Št.  (:  Drava). 

10.  JELOVCAN,  g.  OJelovec). 

11.  ZABUKOVEC,  Dol.  (:Zabukovje,  hrib 
pri  Trcbelnem  na  Dol.). 

SLOVENSKA. 

Pesmi.  Napisal  Dragotin  Jcsenko. 
Str.   100.  Elegantno  vezana  knjiga  stane  3  K. 

—  Zbirki  Jesenkovih  pesmi  je  napisal  E.  GangI 
življenjepisni  uvod,  ki  podaje  v  toplih  besedah 
obris  Jesenkovega  borjenja  in  trpljenja.  Dra- 
gotin  Jesenko  je  bil  rojen  1.  1864.  in  je  že  v 
zgodnji  mladosti  izkusil  vse  bridkosti  zapuščene 
sirote,  ki  mora  jesti  grenki  kruh  v  tuji  hiši. 
Pozneje  je  postal  bančni  uradnik  v  Ljubljani. 
Življenjepisec  brani  Jesenka  pred  „filistrskimi 
pivci  po  gostilniških  kotih",  ki  so  očitali  pes- 
niku, da  je  pijanec.  O.  pisatelj  označuje  Jesen- 
kovo  življenje  s  krepkimi  potezami:  „ Čutil  se 
je  prikovanega  na  svoje  uboštvo,  zakletega  v 
bedo,  ki  se  mu  je  zdela  usojena.  Nad  njim 
se  je  zgrinjala  neusmiljenost  trde  sedanjosti 
in  ga  pritiskala  niže  in  niže  k  tlom.  Časih  je 
bil  že  prav  blizu  tal,  da  se  zaduši  v  umazanem, 
dušečem  prahu.  Pa  je  bil  še  vedno  tih  in  po- 
trpežljiv. Upiral  se  je  z  vsemi  silami  —  ne 
zaradi  sebe,  zaradi  svoje  rodovine.  Misel  nanjo 
ga  je  vzravnala  pokonci,  da  se  je  premagal, 
dušil  v  sebi  veliko  svojo  silo,  hrepenečo  po 
svobodi,  po  čistem,  zdravem  zraku,  ki  veje 
nad  šumečimi  gozdi  v  svobodnih  dihih,  da  je 
uklepal  v  jarem  pokorščine  svojo  voljo  in 
svoje  želje  po  drugem  vzdušju  ...  Bil  je  tih 
in  potrpežljiv  kot  žival  pred  plugom,  ki  orje, 
da  scjejo  in  žanjejo  tisti,  ki  ji  bičajo  hrbet..." 
Umrl  je  dne  22.  januarja  1.  1902.  ter  zapustil 
vdovo  in  sedmero  nepreskrbljenih  otrok. 

G.  izdajatelj  je  izbiral  in  izdal  samo  tiste 
Jesenkove  pesmi,  ki  so  se  mu  zdele  vredne, 
da  se  ohranijo.  -  Mnogo  tega,  kar  je  spisal 
T.  Doksov  —  kakor  se  je  podpisoval  Jesenko 

—  je  pozabljeno  in  ne  oživi  nikoli  več.  Bil 
je  pesnik  —  prigodnik,  in  zato  površen.  A 
tudi  izmed  priobčenih  je  več  takih,  ki  nimajo 
trajne  vrednosti.  Ne  oziramo  se  na  to,  kar  je 
g.  izdajatelj  sam  smatral  iz  pietete  do  rajnega 
kot  nepriobčljivo,  in  se  ozrimo  le  na  pesniško 
osebnost  Jesenkovo,  kolikor  je  tu  ohranjena 
in  torej  uvrščena  v  našo  književnost. 

Pesmi  so  razdeljene  na  tri  dele:  Najprej 
erofične,  potem  splošno  lirične,  in  slednjič 
epične. 


Jesenkova  poezija  nima  visokega  vzleta  in 
je  navadna  v  mislih  in  izrazih,  cesto  le  rimana 
proza,  le  semtenje  je  zadel  mehkejši,  božajoči 
ton,  ki  spominja  nekoliko  na  Vraza.  Tudi  Iju- 
bavne  pesmi  njegove  ne  segajo  v  globino  in 
nimajo  erotičnega  strastnega  žara.  Njegova 
ljubezen  je  prav  domača  in  poštena: 


Z  menoj  presrečna  si  lahko, 
ko  vzamem  te  na  dom  žen6  . 


(Str.  33 ) 


V  nekaterih  verzih  postaja  njegovo  čuvstvo 
mehkejše,  izraz  melodioznejši.  n.  pr.  vpesmi: 
„Bodi  angel  moj!" 

Ostala  Jesenkova  lirika  je  slika  razmer,  v 
katerih  je  živel.  Ljubezen  do  žene  In  otrok 
blagodejno  zveni  iz  njegovih  pesmi: 

Milejši  ko  svit  očesa: 

moj  otrok  je  —  vir  mi  sreče.    (Str.  38.) 

Uboštvo  in  zapuščenost  preziranega  reveža 
mu  vodita  pero,  da  zapiše  marsikatero  bridko 
pesem  svojim  sovražnikom: 

, Grešil  sem  in  zato  na  cesti 
poginil  naj  bi  kakor  pes. 
Da  ne  poginem,  sem  si  svesti, 
naj  srd  zadene  vaŠ  me  ves  .  . . 

Uteši  se  mi,  bleda  žena, 

kaj  plakala  bi  —  le  pogum! 

Naj  sika  ta  svojat  strupena, 

Bog  dal  mi  je  rok^,  razum.        ^.Str.  65.) 

V  svoji  žalosti  išče  utehe  v  molitvi : 

Oh,  upri  spet  vame  lice  sinje, 
silni,  vsemogočni  zemlje  Gospodar  . . . 
raj  pobožnosti  odpri  spet  meni, 
vrni  mir  nekdanji  in  Čistost  srca. 

(Str.  59.) 

A  še  večkrat  vtaplja  svojo  revo  v  pijači  in 
proslavlja  vino  kot  edinega  svojega  tolažnika. 

V  tretjem  oddelku  sta  dve  pesmi,  ki  sta 
mu  prišli  prav  od  srca:  ^Moderni  suženj**  in 
„ Delavčeva  pesem";  obe  sta  obupni  vzklik 
teptanega  človeka,  ki  zaman  stresa  verige,  a 
se  jih  ne  more  iznebiti.  Bogatašu,  kateremu 
množi  zaklade  s  svojim  delom,  kliče  ironično: 

Ti  gospod  moj  —  jaz  tvoj  sluga, 
ti  si  človek  —  jaz  žival, 
srce  mi  pretresa  tuga, 
blagodušni  principal. 

Po  silovitosti  izraza  in  jedrnati  misli  je  ta 
pesem  najboljša  v  celi  zbirki;  res  da  je  ne- 
koliko cinična,  a  vsaj  elementarno,>ealistično 
čuvstvo  se  ne  more  odrekati  pesniku,  ki  kliče 
kapitalistu: 

Ti  kot  kamen,  trd,  osoren, 
brez  usmiljenja,  srca, 
jaz  krotak,  molčeč,  pokoren; 
da  sem^rob  tvoj,  to  se  zna . . . 

Psu  na  stare  dni  zažene 
nekaj  trdih  se  kosti . . . 
Kdo  redil  z  družino  mene, 
če  telo  mi  oslabi? 

In  tedaj  z  besedo  strogo 

v  mrak  poženeš  me  in  mraz, 

in  z  žen6  in  deco  vbogo 

prosil  bom  po  svetu  jaz.  (Str.  79.) 

In  tudi  v  „ Delavčevi  pesmi''  udari  na  so- 
cialistično struno: 

Sen  prelep  o  domovini 

neizmerni  je  sveta  . . . 

Kaj  imamo  pa  trpini 

od  posvetnega  blaga? 

Izkorišča,  izsesava 

lakomnik  nas  do  kosti, 

to  se  mu  ljubezen  prava 

in  humaniteta  zdil  (Str.  87.) 

Jesenko  bi  bil  gotovo  v  tej  smeri  še  na- 
predoval, ako  bi  bil  iskal  temeljitejše  socialne 
izobrazbe.  Tako  se  pa  ni  povzpel  več  dalje, 
kakor  da  očita  samostanom  brezdelno  pijan- 
čevanje in  da  s  Savanorolo  udari  po  papežu, 
ali  da  se  „  V  predmestni  gostilnici"  pomeša 
med  »zabuhle  obraze  in  motne  oči,  umazano, 
blatno  obleko",  kjer  se  vlači  pregreha,  »vmes 
kletve  in  psovke  jokanje  in  kreg."  (Str.  98.) 
Včasih  postane  odurno  sirov,  n.  pr.  v  »Stari 
grešnici".  (Str.  85.),  kjer  se  norčuje  iz  izpovedi. 
Tudi  »Vseh  norcev  dan**,  ponesrečena  parodija 
Gregorčičeve  „Vseh  mrtvih  dan",  bi  bila  bolje 
izostala. 

Jesenkova  pesniška  dikcija  je  navadna  in 
skromna  v  izrazu,  ter  se  včasih  giblje  ob  meji 
vsakdanje  proze  (n.  pr.  »Bratom  Čehom",  »Pri- 
jatelju" itd.)  Vendar  je  v  njegovih  pesmih, 
kakor  smo  omenili,  tudi  nekaj  dobrih,  in  za- 
radi njih  bi  želeli,  da  bi  ta  zbirka  dosegla 
namen,  ki  ga  naznanja  izdajateljstvo  —  :  da  se 
iz  čistega  dobička  pomore  pesnikovim  ubogim 
sirotam.  Dr.  E.  L, 

Črtice,  spisal  Ivan  Bal  o  h.  Ako  sodimo 
Balohove  »Črtice"  s  strogo  umetniškega  sta- 
lišča, ne  bomo  dobili  na  njih  dosti  takega, 
kar  bi  ustrezalo  zahtevam,  ki  jih  stavi  mo- 
dema umetnost  na  pisatelja.  Vendar,  če  se 
oziramo  na  okus  preprostega  ljudstva  in 
temu  bo    knjiga  po    mojem    mnenju    najbolj 


primerna  —  moramo  reči,  da  bo  ljudstvo 
dobilo  v  knjigi  veliko  zanimivega,  kratko- 
časnega,  lepega,  celo  izpodbudnega.  Slike  in 
črtice  so  vzete  ponajveč  kar  iz  življenja.  Pi- 
sane so  gladko.  Dogodek,  ki  je  služil  kot 
podlaga,  sloni  večinoma  na  resnici  in  je  strogo 
osvetljen  in  očrtan.  Žal,  da  pri  večini  črtic 
pogrešamo  vodilne  ideje,  takozvane  umetniške 
»tendence".  Umetnik  -  pisatelj  ne  bi  namreč 
smel  niti  najkrajše  črtice  spisati  kar  tako, 
brez  načrta,  ampak  z  namenom,  da  doseže 
po  svoji  kompoziciji  zaželeni  efekt.  Vsak,  tudi 
najkrajši  spis,  bi  moral  v*  vsem  svojem  sestavu 
biti  proniknjen  od  neke  vodilne  misli,  ideje, 
načrta.  In  tega  pogrešamo  pri  Balohu  na 
več  mestih.  Kaj  je  n.  pr.  povedano  v  črtici 
»Občinska  seja"?  Kak  namen  ima?  Edino-le 
ta,  da  izvemo,  kako  se  je  »vršila  in  končala 
občinska  seja  v  Plavškem  Rovtu".  To  nas 
samo  na  sebi  pač  ne  more  umetniško  zado- 
voljiti. —  Ali  pa  »Balada  o  raztrganih 
čevljih"?  Ta  nam  pove  samo  to,  da  neki 
Bratek  neki  večer  ni  šel  k  neki  veselici  radi 
—  raztrganih  črevljev.  Nekatere  druge  črtice 
(n.  pr.  »Za  narod")  pa  imajo  svoj  cilj  in  na- 
men; a  ta  namen  je  izražen  na  idealizirano- 
prisiljen  način.  Navzlic  tem  hibam  pa  bodo 
»Črtice"  ugajale.. Saj  takole  pri  omizju,  kadar 
smo  zbrani  sami  med  seboj,  tudi  radi  čujemo 
kako  duhovito  misel,  kak  dovtip  itd.  Pritrdimo 
mu,  zasmejamo  se  včasih  prav  iz  srca  in  si 
mislimo:  Dobro  je!  Tak  vtisk  bodo  napravile 
tudi  pričujoče  »Črtice".  Najbolj  v  spomin  se 
mi  je  vtisnila  črtica  »Pri  maši".  Najlepša  je 
pa  morebiti  »Vstal  je".  Gospod  pisatelj  piše 
gladko  in  zanimivo  ter  ima  dar  opazovanja. 
Mimogrede  naletimo  na  krasna  mesta,  katerim 
se  pozna,  da  so  šla  pisatelju  iz  srca.  Sploh 
se  iz  vse  knjige  vidi  pisateljeva  blaga  duša 
in  njegov  čisti  namen.  Zato  pa  »Črtice"  toplo 
priporočamo  v  nakup  in  berilo.  Ker  se  mnogo 
povprašuje,  kake  knjige  naj  bi  nakupovali  za 
naše  ljudske  knjižnice,  lahko  rečemo,  da  naj 
Balohove  »Črtice"  ne  manjkajo  v  nobeni  dru- 
štveni knjižnici.  P.  P, 

Prešernov  spomenik.  Uredil  dr.  Ivan 
Prijatelj.  »Naših  Zapiskov"  št.  10.  in  11.- 
Pisateljska  družba,  ki  je  izdala  to  publikacijo, 
bi  se  mogla  zvati  nekaka  slovenska  literarna 
»secesija".  Hoditi  hočejo  nova  »moderna"  pota 
ter  naglašajo  svoje  ostro  nasprotje  proti  se- 
danjim strujam.  Zato  pa  gredd  za  zdaj  skupaj 
s  socialnimi  demokrati,  ker  jih  sedaj  vladajoči 
literarni  mogočnjaki  na  oni  strani  menda  ne 
vidijo  radi.  Kakor  glasen  protest  se  bere  vsa 
knjižica,  in  pisateljem  se  vidi,  da  hočejo  biti 
veliki  v  sarkazmu,  zaničevanju  in  imponiranju. 

Oiiverturo  je  komponiral  Ivan  Cankar. 
Zbral  je  vse  hreščeče  disonance  v  en  akord  ter 
ga  s  satiričnim  nasmehom  vrge!  v  orkester  Pre- 
šernovega festivala,  da  bi  godci  in  pevci  starih 
melodij  preplašeni  zbežali  pred  novimi,  nji- 
hovim ušesom  tujimi  glasovi.  Cankar  je  od 
sedanjih  voditeljev /obsojen  naroden  heretik  Se 
izza  prejšnjih  časov,  a  v  svoji  neusmiljeni  satiri 
„Še  en  simbol"  je  nastopil  s  sarkazmom,  ki 
kruto  razjeda  vse,  kar  se  je  slavilo  ob  od- 
kritju Prešernovega  spomenika:  Zajčcvo  delo 
mu  je  ^spomenik  klavrne  d6be".  Satirično 
jedro  Cankarjevo  je  opravičeno,  a  postal  je 
preveč  oseben  in  prehudo  zaničuje  kiparja 
g.  Zajca,  ki  se  mu  vendar  ne  more  odrekati 
vsa  umetniška  sposobnost.  Oton  Zupančič 
obsoja  prostor  spomenika  kot  neprimeren.  — 
Dr.  Ivan  Prijatelj  je  nabral  izreke  raznih 
strokovnjakov,  iz  katerih  sklepa,  da  je  „novi 
Prešernov  spomenik  s  strogo  umetniškega  sta- 
lišča slab."  Josip  Regali  kratko,  a  dobro 
razpravlja  o  monumentalnosti  spomenikov  sploh. 
Pri  Prešernovem  spomeniku  pogreša  subjek- 
tivnega Prešernovega  izraza  in  enotnosti. 

Glavni  spis  te  izdaje  je  predavanje  dr.  Ivana 
Prijatelja:  „Drama  Prešernovega  dušev- 
nega življenja".  Dr.  Prijatelj  najprej  razvija 
svoj  svetovni  nazor,  ki  je  panteiški,  ves  posnet 
po  novejši  nemški  filozofiji.  Afirmacija  bitja, 
negacija  in  sinteza  —  ta  Heglova  formula  ga 
vodi  v  umevanju  zgodovine.  Po  tej  formuli 
izkuša  razlagati  tudi  razvoj  slovenske  kulture. 
Vsa  terminologija  kaže,  da  je  v  svojem  miš- 
ljenju popolnoma  odvisen  od  nemških  spisov, 
ki  so  tako  površni,  da  je  iz  njih  izpisal  celo 
stavek:  „ Jezuiti,  poprej  izgnani  iz  Avstrije,  so 
dobili  zopet  vstop  pod  formo  liguorjancev  in 
redemptoristov".  Ta  stavek  nam  odpre  veliko 
praznoto  v  poznavanju  cerkvenih  razmer,  kajti 
prvič  so  „liguorjanci"  isto,  kar  redemptoristi, 
drugič  pa  niso  nobena  „forma  jezuitov".  Isto- 
tako  površno  omenja  janzenistov  in  vzgoje  v 
duhovniških  zavodih  ;  o  Klinkowstr5movem  za- 
vodu piše  n.  pr.,  da  tam  gojenci  niso  smeli 
citati  „ drugih  knjig  kakor  molitvenike".  Bilo 
bi  odveč  dokazovati,  da  je  to  tendenciozna 
neresnica. 

Prešerna  je  dr.  Prijatelj  čisto  izluščil  iz 
realnega  življenja  in  razlaga  njegovo  duševno 
življenje  čisto  po  svoje.  Vanj  zanaša  svoje 
misli  in  kombinira  razne  citate  tako,  da  do- 
seže iz  njih  efekt  „drame  duševnega  življenja", 
ki  je  seveda  soglasna  z  njegovimi  nazori.  Sploh 
so  razni  kritični  žonglerji  ob  odkritju  Prešer- 
novega spomenika  pokazali,  kaj  se  da  z  neko- 
liko predrznostjo  vse  narediti  iz  Prešerna :  Eni 
so  našli  v  njem  velikega  Slovana,  drugi  inter- 


nacionalnega socialnega  demokrata ;  eni  so  ga 
proglasili  za  resigniranega,  poteptanega  in  od 
krutih  sovražnikov  mučenega  trpina,  drugi  kot 
zmagoslavnega  orjaka  in  heroja  svobodomisel- 
nosti. Eni  so  v  njem  obožavali  žarkega  rodo- 
ljuba, drugi  pa  so  se  divili  njegovemu  uni- 
verzalizmu itd.  Dr.  Prijatelj  pa  je  odkril  v  Pre- 
šernu panteista,  ki  je  veroval  „edino  v  prak- 
tično prirezano  (!)  večnost  razvijajočega  se 
človeštva,  njega  neprestani  progres,  ki  v  njem 
živi  vsaka  krepka  individualnost  dalje". 

Dr.  Prijatelj  je  čital  o  Hercenu,  ruskem 
učencu  nemške  panteiške  šole,  in  po  njem  meri 
vseskozi  Prešerna.  Ta  je  baje  „pred  koncem 
spregledal  pozitivnega  boga,  boga  brezkonč- 
nega progresa"  in  spoznal  je,  da  je  ,cilj  vsega 
živega  —  smrt." 

Med  tema  dvema  tezama,  da  je  smoter 
življenja  smrt,  in  da  je  življenje  le  večni  pro- 
gres, med  tema  dvema  mislima,  ki  se  med 
seboj  negirata,  se  giblje  tista  drama,  ki  jo  je 
dr.  Prijatelj  našel  v  Prešernu,  ali  koder  je  ni 
našel,  jo  je  sam  vtkal  v  njegove  poezije  Med 
»zmagoslavno  afirmacijo  svojega  bitja"  in  med 
»negacijo  bitja"  je  doživel  Prešeren  »popoln 
bankrot  svetovnega  nazora"  in  je  „zavzel  novo 
stališče  proti  življenju",  ki  se  zove  „popolna 
neobčutnost".  To  je  že  »divinatorsko  in  pro- 
roško  naprej  vedel  že  v  mladosti",  ko  je  „pre- 
sumiral  samega  sebe"  v  »Slovesu  od  mladosti". 

Dr.  Prijatelj  pa  pride  pri  tem  sam  do  spo- 
znanja, da  se  Prešeren  ni  časovno  tako  raz- 
vijal, kakor  on  razvija  njegove  ideje  po  svoji 
apriorlstični  dogmi.  A  pomaga  si  z  lahkoto 
s  tem,  da  postavi  novo  dogmo  — :  »konstant- 
nost  genija".  On  je  bil  »nad  časom  in  raz- 
vitkom";  če  torej  po  času  ne  soglaša  njegov 
razvoj  z  dr.  Prijateljevo  teorijo,  je  pač  v  teh 
slučajih  Prešeren  sebe  »presumiral"  ali  morda 
celo  tudi   »postsumiral  .  .  ." 

Šele  v  d6bi  popolne  apatije  —  meni  dr.  Pri- 
jatelj —  Prešerna  »obsinejo  žarki  mehke  ro- 
mantike", da  je  »romantično  hrepenel  v  prvotno 
stanje  nerazvitega  razuma",  in  tedaj  se  mu  je 
primerilo,  da  je  „padel  iz  svoje  moške  direk- 
tive", »pričel  je  kolebati  in  se  opotekati",  »ni 
bil  zmožen  svobodnih  emanacij  svoje  duše". 
In  zakaj  ga  dr.  Prijatelj  tako  grozno  obsoja 
ter  mu  pridevlje  lastnosti,  ki  so  pač  sramo- 
tilne za  moža,  kamoli  za  heroja?  Zato,  ker  je 
zložil  pesem,  ki  je  dr.  Prijatelj  ne  more  umeti 
in  ki  se  ne  da  stisniti  v  Prokrustovo  postelj 
hegeljanstva.  Ta  pesem,  ob  kateri  mora  vsakdo, 
ki  taji  krščanski  element  v  Prešernu,  narediti 
svoj  »sacrifizio  dMntelletto"  je  »Krst  pri  Savici". 

Pred  to  pesmijo  je  tudi  dr.  Prijatelj  je! 
»kolebati  in  se  opotekati".  V  majhnih  pesemcah 

vidi  gospod  pisatelj  „konstantnost  genija",  a 
o  tej  največji  in  najgloblji  Prešernovi  pesmi 
trdi,  da  je  nastala  iz  ^hipnega  razpoloženja""; 
bil  je  „samo  hip  njegove  duše,  težki  moment", 
ko  je  zložil  to  pesem.  Torej  si  misli  dr.  Pri- 
jatelj, da  se  kar  tako  v  hipnem  razpoloženju 
naredi  toli  premišljen,  globoko  filozofičen  pes- 
niški načrt,  kakor  ga  vidimo  v  „ Krstu"  ?  In 
te  skrbno  opiljcne,  klasične  ottave  rime  -—  to 
da  je  Prešernu  kar  tako  brez  pomisleka  ušlo 
v  nekem  „težkem  momentu**?  Neverjetna  trditev 
—  a  postane  nam  takoj  umijiva,  ko  čitamo  dalje, 
da  dr.  Prijatelj  pogreša  v  „ Krstu"  „ psihologije 
umetniških  tipov";  še  bolj  se  začudimo,  ko 
nam  zagotavlja  dr.  Prijatelj,  da  v  „ Krstu  ni 
sploh  nič  tipičnega  in  splošnega,  veljavnega 
za  vse  ljudi",  in  popolnoma  zbegati  bi  nas 
morala  njegova  trditev,  da  je  ta  najlepša  Pre- 
šernova pesnitev  „poema  s  plitvo,  čisto  me- 
hanično koncepcijo"  -  ako  ne  bi  vedeli,  da 
je  dr.  Prijatelj  storil  tu  svoj  „sacrifizio  dMntel- 
letto**,  ker  ne  sme  priznati  „Krstu"  nobene 
pesniške  vrednosti  zaradi  terorizma  onih,  ki 
so  slepi  in  ne  pustč  drugih,  da  bi  videli. 

Kako  more  trditi  dr.  Prijatelj,  da  ni  v  „Krstu" 
nič  tipičnega,  ko  mora  vendar  sam  priznati, 
da  sta  Črtomir  in  Bogomila  že  po  svojih  imenih 
določena  tipa!  Zaman  se  zvija  dr.  Prijatelj  z 
izgovorom,  da  je  Prešernov  krst  »križ  slo- 
venske svobodne  kulture",  da  se  je  Prešeren 
sam  »sramoval  svoje  pesnitve",  zaman  kliče 
»ljudem  supranaturalističnega  nazora",  naj  se 
ne  »ponašajo  s  to  pesnitvijo",  zaman  nas  roti, 
da  se  je  »Krst  iztisnil  pesniku  iz  srca  v  hipu 
skrajne  potrtosti  in  onemoglosti  samostojnega 
duševnega  poleta".  Kdo  more  reči,  da  je  bil 
Prešeren  onemogel  takrat,  ko  se  je  njegov 
duh  najvišje  povzpel  ?  V  velikih  potezah  je 
razgrnil  pesnik  pred  nami  dve  svetovni  nazi- 
ranji,  s  krepkim  duhom  je  objel  velike  ideje 
in  jih  izlil  v  mehke,  divne  verze.  A  dr.  Prija- 
telju je  to  le  „hipna  potrtost",  ko  pa  v  pesmi 
»Kdo  zna?"  vidi  „ alfo  in  omego  Prešernovo"! 
Ta  trditev  je  ravno  tako  ncosnovana,  kakor 
poznejša,  da  je  Prešeren  »padel  iz  obupa  v 
najpokornejšo  cerkveno  vernost". 

Dr.  Prijatelj  je  svoj  spis  sestavil  aforistično. 
On  ničesa  ne  dokazuje,  ampak  le  trdi.  Gledal 
je  le  na  opiljene,  tuje,  frapantne  izraze,  ne  pa 
na  istinitost  svojih  trditev.  Marsikje  se  je  pri- 
bližal resnici,  mnogokje  je  protisloven.  To,  kar 
je  napisal,  ni  toliko  drama  Prešernovega  du- 
ševnega življenja,  kolikor  simfonija  panteističnih 
aforizmov  o  raznih  poezijah  našega  pesnika. 
Dr.  Prijatelj  upa,  da  se  po  njegovih  idejah 
»s!ovenska  rasa  konsolidira  v  novo  gorišče". 
Dvomimo  o  tem,  kajti  njegove  misli  so  tuje 
in  Iež6  izven  slovenske  periferije. 


Nad  »Krst"  se  je  spravil  tudi  Etbin  Kri- 
stan. Dr.  Prijatelj  je  pisal  vsaj  z  oglajeno 
fineso  in  si  je  nadel  učenjaškl  nakit,  Kristan 
pa  kar  sirovo  pravi,  daje  »Krst"  —  »zavožena 
stvar".  Transeat!  —Albin  Prepeluh  doka- 
zuje, da  je  Prešeren  ljudski  pesnik,  ker  je 
»marsikatera  njegova  pesem  prevratna"  ter  na- 
vaja v  dokaz  »Nezakonsko  mater",  »Judovsko 
dekle"  in  »Orglarja".  O  Prešernu  pravi,  da  je 
bil  »neustrašen  bojevnik,  glasnik  svobodne  misli 
in  neprestanega  napredka". 

Cela  zbirka  je  torej  res  nekak  protest  proti 
vsemu  sedanjemu  literarnemu  svetu,  ki  je  Pre- 
šerna izkoriščal  le  zase.  Ti  mladi  pravijo,  da 
je  Prešeren  njihov,  in  napadajo  one,  ki  so  mu 
postavili  spomenik  po  svojih  nazorih.  Dve 
sliki  Prešernovega  spomenika  sta  menda  nalašč 
fotografirani  tako,  da  kažeta  njegove  slabosti. 
Spomenik  pa,  ki  so  ga  sami  postavili  Prešernu, 
ni  Prešernov,  ampak  njihov.  Oni  se  ne  vglab- 
Ijajo  v  preteklost,  da  bi  jo  objektivno  preisko- 
vali, ampak  svoje  burne  misli  zanašajo  vanjo. 
Zato  pa  iz  njihovih  spisov  ne  študiramo  Pre- 
šerna, ampak  spoznavamo  težnje,  ki  živč  v  vrstah 
moderne  slovenske  secesije.  Dr.  E.  L. 

IZ  DRUGIH  KNJIŽEVNOSTI. 

Iv.  Grafenauer:  Zum  Accente  Im  Gail- 
thalerdialcktc,  Archiv  f.  slav.  Ph.  XXVn.  2, 
195  —  228.  —  Preiskave  o  slovenskem  na- 
glaševanju  še  niso  dokončane.  Znano  še  niti 
toliko  ni,  v  katere  kraje  segata  glavni  naglasni 
struji,  namreč  muzikalna  in  ekspiratorna.  To- 
liko moremo  že  zagotovo  trditi,  da  obsega 
ekspiratomo  naglaševanje  več  tal  nego  muzi- 
kalno,  tako  da  je  torej  pismeni  jezik,  ki  jemlje 
muzikalno  naglaševanje,  t.  j.  kipeče  in  pada- 
joče povdarke,  oprt  komaj  na  polovico  sloven- 
skih narečij.  Zavoljo  tega  bo  morala  šola  vpošte- 
vati  obojno  naglaševanje  in  s  stališča  težav- 
nejšega  muzikalnega  pokazati  preprostejše  eks- 
piratomo. Učenje  samo  prvega,  kakor  ga  ima 
n.  pr.  Šumanova  Šolska  slovnica,  bi  dovedlo 
učence,  ki  imajo  od  doma  ekspiratorno  na- 
glaševanje, do  popolne  nejasnosti  o  slov.  na- 
glasu, kakor  svoj  čas  nekatere  slovenske  pre- 
iskovavce. 

Vsaka  nova  preiskava  dam  potrjuje,  da  je 
malokateri  jezik  tako  mnogoličen  v  naglaše- 
vanju  kakor  slovenski.  Študija  g.  Grafenaura 
obsega  narečje  iz  Brda  v  Ziljski  dolini  na 
Koroškem.  Narečje  je  muzikalno  in  se  vjema 
v  dolgih  povdarkih  s  pisnim  (Valjavčevim) 
naglaševanjem,  v  kratkih  pa  se  silo  loči 
od  njega;  ta  razloček    je  opisal  pisatelj  v  tej 

razpravi.  Povdarka  na  koncu  ziljščina  ne  trpi, 
ampak  ga  poteguje  za  en  zlog  nazaj.  Posebno 
imeniten  je  kratki  kipeči  naglas  na  pred- 
zadnjem zlogu,  ki  se  je  razvil  iz  končnega 
in  odgovarja  kratkemu  kipečemu  v  štokavščini. 
Imamo  ga  pri  e,  o  in  'l:  K6asa  (a  sla- 
bejši  nego  o),  v6ada,  p6ada,  tr6aka,  hi.d6a- 
bTbC,  w6ws,  j^alan,  w  n6aso,  w6ača,  lp6ata, 
pižače,  štrčako,  d6abro,  b6agat  j^adn,  tfeabe, 
P'Bmfeaste  (pomesti),  p'Bm^adwa,  krfeasat  itd. 
Pri  t:    ptsa,  st-tbtr,  st^bzda,  htbtt,  t^mtn, 


e,  o  ali  kakor  ima  spodnja  gorenjSčina  sličen 
glas  ia,  ua  za  širok  e,  o.  Le-ta  široki  e,  o 
(ia,  ua)  se  tam  tako  široko  izgovarja,  da  se 
cepi  v  dve  kratki  komponenti  i-j-a,  u-f-a, 
ki  se  pred  j  in  w  strneta  zopet  v  enoten, 
dolg  glas;  torej  kakor  vidimo  v  ziljščini.  Ta 
sličnost  je  vzbudila  v  pisatelju  teh  vrstic  sumnjo, 
da  bi  bil  utegnil  gospod  poročevavec  presli- 
šati  sicer  dolgi  a  v  kratki  komponenti  cepljeni 
glas  ea,  oa  in  ga  po  krivici  imel  za  kratki 
glas,  zlasti  ko  je   diftong,   in  se  v  eni  izmed 

prmi^knt  itd.  Pri  tb  se  je  izvršil  proces  splošno 
in  dosledno,  kakor  je  po  štokavščini  pričako- 
vati, pri  e,  o  pa  naglas  ni  dosledno  kratek, 
ampak  le  tedaj,  če  je  glas  ea,  oa;  če  pa  se 
le-ta  izpremeni  (vsied  kake  soglasniške  zveze), 
je  povdarek  dolg,  to  je  pri  j  in  w,  st6wa, 
(gen.  stola),  w6wa,  dtžeja  (dežela),  m6ja, 
n6wa,  g6wa  (fem.  gola)  itd.  Glas  ea,  oa  s 
kratkim  povdarkom  stoji  v  vseh  primerih  te 
razprave,  na  mestu,  kjer  ima  gorenjščina  širok 


opisanih  vasi,  (str.  228.)  izgovarja  široko  In 
dolgo.  Ali  ker  mi  je  gospod  pisatelj  že  prej 
privatno  zatrdil,  da  je  to  pravi  kratki  diftong, 
se  nimam  vzroka  dalje  ustavljati  spoznani  res- 
nici. Enako  je  velika  akribija  gospoda  pisa- 
telja, ki  se  kaže  na  vsaki  strani  razprave,  porok 
za  resničnost  tega  dasi  nenavadnega  pojava. 
Zraven  tega,  štokavščini  vštricnega  kratkega 
povdarka  je  razvila  ziljščina  kipeči  in  padajoči 
kratki  povdarek  iz  nekdanjega  dolgega.  V  za- 

prtih  zlogih  je  kratki  kipeči,  izpeljan  skoro 
dosledno:  cesta,  krista,  sržnča  (sreča),  fiinta 
(gent.  funt),  kuščar,  pSprat,  grmtlišče,  sr^jšča 
(srajca),  šidwo  (šilo),  6lje,  S'Bv^nje  (slovenski), 
dv^jste,  prp6gnan  (pripognem),  škripntc,  sl6vza 
(solza).  Krojne  duežn,  6bwak,  6bwaka,  odtod 
tudi  podružni  povdarek  na  besedah:  babi, 
hwač^,  virk  itd.  —  Iz  dolgega  padajočega 
je    nastal  kratki    padajoči:    britwa,    hruška, 

pjinstvo,  ribje,  tiste,  wržan  (vržem),  nejčn 
(nečem)  itd.  Zavoljo  imcnitnosti  obeh  kratkih 
povdarkov,  o  katerih  imamo  sedaj  prvo  ob- 
širnejšo studijo,  sem  izpisal  več  zgledov,  da 
morejo  do  njih  tudi  oni,  ki  ne  bodo  videli 
razprave  same.  S  tema  kratkima  povdarkoma 
je  stopila  ziljščina,  morebiti  v  zgled  vsi  slo- 
venščini, v  novo  stanje  naglasnega  razvoja  in 


se  približala  onim   modernim  jezikom,   ki  so 
razvili  kratke  zloge. 

Razprava  je  sestavljena  z  veliko  natanč- 
nostjo in  imponirajočo  znanostjo.  Vsako  sku- 
pino priobčenih  zgledov  izvaja  pisatelj  iz  prvot- 
nejših  oblik  in  jih  pojasnuje  v  luči  štokavščine, 
čakavščine.  ruščine  in  sosedne  rožanščine,  s 
katerimi  vštric  se  je  ziljščina  razvijala.  Naj  bi 
g.  Grafenauer  z  enakim  uspehom  preiskal  še 
ostala  koroška  narečja!  A  Breznik. 

Das  Grftberfeld  von  Kralnburg.  Mittei- 
lungen  kranjskega  muzejskega  društva  pri- 
našajo v  lil.  in  IV.  sešitku  jako  zanimivo  pre- 
davanje kustosa  dr.  W al  ter  Š  mi  da,  ki  je 
govoril  o  slovitih  izkopinah  na  antropološkem 
kongresu  v  Solnogradu,  30.  avgusta  1905.  V 
uvodu  omenja,  kako  je  zadel  tovarnar  Pavšlar 
slučajno  na  okostnjake,  ko  je  zidal  na  svojem 
posestvu  v  Lajhu.  Letos  se  je  lotil  dela  siste- 
matično kustos  dr.  Šmid. 

Dal  je  prekopati  dobršen  kos  sveta  in  od- 
kril 213  okostnjakov.  Dobilo  se  je  mnogo 
silno  zanimivih  starin,  nakita,  koravd  prav 
posebne  krasote,  mečev,  sulic,  dragocene  za- 
pone,  ostanke  z  zlatom  prevlečenega  naličja, 
lasnic  in  amuletov.  Prav  izredno  lepi  so  zlati 
uhani.  Zlata  votla  kocka  ima  posnete  vogle, 
ki  so  vdelani  z  barvanim  steklom,  in  visi  na 
zlati  ušesni  žici.  Tudi  znak  krščanstva  se  je 
dobil  pri  ženskem  okostnjaku.  Na  plečih  je 
bila  speta  obleka  s  fibulo  v  podobi  rimskega 
križa.  Križec  je  srebrn  in  pozlačen,  na  sredi 
je  imel  vložen  kamenček.  -  V  drugem  delu 
omenja  pisatelj  narodnost  onih  ljudi,  ki  so 
imeli  ob  Savi  pokopališče.  Z  dobrimi  dokazi 
dožene,  da  to  niso  bili  Slovani,  pač  pa  Lon- 
gobardi,  ki  so  tu  imeli  vojaško  postojanko, 
da  so  varovali  domovino  pred  navali  Obrov, 
pa  da  so  krotili  Slovence,  ki  so  se  pogosto 
upirali.  Zvezku  je  pridejanih  23  fotografičnih 
sličic  —   najzanimivejših  izkopin. 

F.  S.  F, 

Orači  (str.  641.)  so  jesenska  idila,  fotografirana 
od  g.  Fr.  Vese'a  po  naravi.  O.  Maksini  Gaspari  je 
pa  narisal  dve  značilni  mrtvaški  podobi  — :  življenje 
in  smrt.  Motiva  sta  oba  narodna.  Mrtvaška  glava 
(str.  648.)  s  kranjsko  pečo  ima  spodaj  pristne  do- 
mače okraske;  slika  na  str.  655.  je  pa  posneta  po 
starem  bakrorezu. 

, Obisk*  (str.  (49.)  je  poetična  kompozicija  go- 
spoda Iv.  Va  vpotiča  za  vseh  mrtvih  dan  Mati  joka 
doma  po  svojem  otroCiču.  Ta  se  ji  pa  prikaže  in  jo 
prosi,  naj  več  ne  joka.  On  mora  v  vrču  nabirati  njene 
solze,  in  vrč  je  tako  težak  in  vedno  težji .  . . 

Živali  iz  predzgodo  vins  ke  dčbe  naše 
zemlje  (str.  681.).  Znanost  nam  pripoveduje,  daje 
bila  zemlja  v  prejšnjih  d6bah  svojega  razvoja  mnogo 
drugačna,  nego  je  danes,  in  zato  je  bilo  tudi  žival- 
stvo in  rastlinstvo  drugačno.  Izkopine  starih  okostij 
nam  kažejo  vsaj  nekoliko  podobo  velikih  živali,  ki 
so  takrat  oživljale  zemljo,  a  so  sedaj  že  izumrle.  Naša 
slika  na  str.  681.  nas  prestavlja  za  mnogo  tisoč  in 
tisoč  let  nazaj  v  takozvano  ,kredno  d6bo*  naše 
zemlje,  ki  ima  svoje  ime  od  krede,  ki  je  v  tej  dobi 
nastala;  kreda  je  namreč  sestavljena  iz  apnenih  luščin 
mikroskopično  majhnih  morskih  živalic.  Znanost  nam 
pripoveduje,  da  je  takozvano  kredno  morje  pokrivalo 
velik  del  suhe  zemlje.  Bilo  je  gorkejšc  od  sedanjega 
morja,  in  v  njem  so  živele  razne  živali,  katerih  ostanki 
so  posebno  pogosti  v  krednih  sedimentih  države  Kan- 
zas  v  Ameriki.  Nekaj  teh  prijaznih  prebivavcev  te  d6be 
občudujejo  danes  lahko  naši  čitatelji.  Te  živali  so 
bile  jako  velike,  in  najbrže  niso  živele  v  posebnem 
miru  med  seboj.  Tudi  so  bile  dobro  oborožene,  kajti 
celo   kljuni    ptičev   iz   te   d6be  so  imeli  po  pet  vrst 


ostrih  zakrivljenih  zobov.  Največji  junak  na  naši  sliki 
je  dobil  od  učenjakov  ime  mosasaurus ;  glejte,  kako 
odpira  svoje  veliko  žrelo  I  Pravijo,  da  je  bil  do  30  m 
dolg,  in  v  njegovem  žrelu  bi  bilo  prostora  skoro  za 
celo  govedo,  kajti  čeljusti  so  mu  bile  dolge  skoro 
2  /«.  Dolgovrati  drobnoglavecse  imenuje  plesiosaurus, 
pod  njim  sta  pa  dva  sorodnika,  tylosaurus  in  pla- 
teocarpus,  oba  tudi  obdarjena  z  dobrim  zobovjem. 
Želvi  podobna  žival  je  protostega,  in  za  njo  je  ne- 
kata  riba  xiphactinus,  ki  se  ravnokar  bojuje  z  dvo- 
živko clidastes.  Čudna  je  perutnina  te  ddbe  —  še 
več,  nego  naš  „pol  tič  —  pol  miš".  Vendar  so  pravi 
tiči,  kakor  se  vidi  iz  njihovih  kosti.  Seveda  niso  to 
natančne  slike,  ampak  kombinacije  iz  raznih  ostankov. 
Zadostujejo  pa,  da  si  vsaj  nekoliko  predstavljamo 
tedanjo  d6bo. 

t  i^etropolit  Andrej  Jordan.  Dne  4.  okt.  t  1. 
je  umrl  goriški  nadškof  in  metropolit  ilirski,  Andrej 
Jordan.  Že  ko  je  prevzel  nadškofijsko  službo,  je  bil 
msgr.  Jordan  bolehen.  Ko  je  papež  Pij  X.  poklical 
škofe  goriške,  zadrske  in  zagrebške  nadškofije  v  Rim, 
da  se  posvetujejo  o  bogoslužju  teh  dežel,  se  je  tudi 
on  dvignil  na  daljno  pot  Ta  pot  je  bila  pa  tudi 
njegova  —  poslednja.  V  Rimu  se  mu  je  bolezen 
shujšala,  in  ko  se  je  vrnil  domov,  je  legel  v  posteljo. 
Rajni  metropolit  je  bil  rojen  v  Gorici,  29.  novembra 
1.  1845.  Oče  mu  je  bil  ondi  gimnazijski  profesor  in 
je  zvesto  skrbel  za  vzgojo  svojega  sina.  Andrej  je 
bil  posvečen  v  mašnika  dne  6.  junija  1868.  Stopil  je 
kot  katehet  v  službo  na  mestnih  šolah,  bil  potem 
dvorni  kaplan  nadškofa  Golmayerja  ter  ordinariatni 
tajnik.  L  '883.  je  postal  spiritual  v  osrednjem  seme- 
nišču. A  tu  ni  ostal  dalje  nego  tri  leta.  Ko  je  bil 
1.  1886.  tedanji  goriški  prost  Evgen  Valussi  imenovan 
za  Škofa  v  Tridentu,  je  za  njim  dobil  proštijo  Andrej 
Jordan.  Kot  prost  je  bil  izvolj^^n  tudi  v  državni  zbor 
za  poslanca  in  je  zastopal  kmečke  občine  furlanske 
kot  našle Jnik  Valussijev.  Izprva  je  bil  član  Hohen- 
vvartovega  kluba  in  zelo  priljubljen  drug  slovenskim 
poslancem.  Podpiral  je  tudi  vse  njjhove  težnje.  Po 
s?nrti  pokojnega  kardinala  Missia  ga  je  cesar  ime- 
noval dne  17.  majnika  I.  1902.  za  nadškofa  in  9.  junija 
ga  je  potrdil  sv.  Oče  Leon  XIII.  -  Dne  20.  julija  1902. 
pa  je  bil  posvečen  v  škofa.  A  samo  dobra  tri  leta  je 
vladal  svojo  nadškofijo  blagi  msgr.  Jordan.  N.  v  m.  p. 

Novi  deželni  predsednik  kranjski,  dr.  Teodor 
Schvvarz  je  bil    rojen    leta    1854.  v    Lincu    kot  sin 
državnega  uradnika.  Gimnazijo  in  vseučilišče  je  ab- 
solviral  v  Solnogradu.  Leta  1877.  je  vstopil  pri  ino- 
moškem   namestništvu  v  politično   državno   službo. 
Služboval  je  pozneje  pri  raznih  okrajnih  glavarstvih 
ter  je    bil  policijski   komisar  pri  namestniški  sekciji 
v  Tridentu.   Leta  1883.  je  bil  poklican  v  ministrstvo 
notranjih    zadev.    Leta    1884.  je   postal   namestniški 
podtajnik,    leta  1887.  je  prišel  za  okrajnega  glavarja 
v  Cles  in  potem  v  Rivo.    Leta   1892.  je  postal   na- 
mestniški   svetnik   ter   bil   prideljen   namestništvu  v 
Inomostu,  od  tam  pa  premeščen  v  Gradec.  V  Gradcu 
je  prevzel  obrtni  referat  ter  je  bil  deželnoknežji  ko- 
misar pri  trgovski  in  obrtni  zbornici.  Obenem  je  bil 
tudi    član   državnoznanstvene   izpraševalne  komisije. 
Leta   1898.  je  bil  imenovan  za  dvornega  svetnika  pri 
primorskem  namestništvu.  Leta  1903.  je  dobil  naslov 
in  značaj  namestniškega  podpredsednika.  V  Trstu  je 
slovel    splošno    za   izbornega    upravnega  jurista   in 
knez   Hohenlohe,    sedanji   tržaški   namestnik,    ki   je 
sprejel  agende  od   dr.  Schwarza,    ga  je  predstavljal 
za   vzor  uradnika.    V  svojem   delovanju  v  Trstu  se 
je  bližal  bolj  slovenskemu  kot  italijanskemu  elementu. 
Po   par  mesecih  svojega  bivanja  v  Trstu  je  govoril 
že   dobro  slovensko,    in  je  tudi  pri  primorskih  Slo- 
vencih ostal  v  dobrem  spominu. 

G.  Zofija  Borštnik  je  z  velikim  uspehom  igrala 
v  Sofiji. 

Hotel  .,Union*S  najmodernejša  zgradba  ljub- 
ljanska, delo  arhitekta  Jos.  pl.  Vancaša,  ki  je  naredil 
tudi  načrte  za  zavode  sv.  Stanislava  v  Št.  Vidu,  za 
poslopje  »Mestne  hranilnice*"  in  po  čigar  načrtu  bo 
tudi  »Ljudska  posojilnica''  zidala  svoj  dom,  je  bil 
otvorjen  dne  28.  oktobra  t.  1.  Hotelu  je  prizidana 
velika  dvorana  za  koncerte  in  ljudske  predstave.  V 
stranskem  traktu  je  nastanjena  »Slov.  kršč.  socialna 
zveza*,  ki  prireja  redna  predavanja,  ima  precejšnjo 
ljudsko  knjižnico  in  je  praVo  središče  ljudske  stro- 
kovne in   poučne  organizacije. 

t  Franjo  Marn.  Dne  5.  okt.  je  un  rl  v  To- 
puskem  na  Hrvaškem  gimnazijski  profesor  Franjo 
Marn.  Rojen  je  bil  v  Štangi  na  Kranjskem  v  litij- 
skem okra>u  1.  1846.  Bil  je  mlajši  brat  pokojnega 
kanonika  Jožefa.  Gimnazijo  je  dovršil  v  Ljubljani,  a 
vseučiliščne  nauke  v  Pragi  in  v  Gradcu,  kjer  je  na- 
pravil tudi  izpite  iz  klasičnih  jezikov.  Pokojnik  je 
služil  celih  35  let  na  zagrebški  gimnaziji.  Znan  je  v 
slovenski  književnosti  po  svojih  spisih  v  vezani  in 
nevezani  besedi,  ki  jih  je  priobčeval  še  kot  dijak  v 
»Slovenski  Vili"  in  »Liri  Sionski".  Prestavil  je  tudi 
nekoliko  glediških  iger,  ki  so  se  predstavljale  v 
»Alojzijevišču".  Napisal  je  mnogo  prirodoslovnih 
člankov  v  poljudni  besedi  za  »Slov.  Glasnik",  »Kole- 
dar družbe  sv.  Mohorja"  in  »Cvctnik*.  Bili  so  veči- 
del prevodi  iz  češčine.  Franjo  Marn  se  je  lotil  rano 
tudi  znanstvenega  književnega  delovanja.  Leta  1873. 


je  objavil  učeno  razpravo  v  programu  zagrebške 
gimnazije  pod  naslovom:  »Grčki  akuzativ  usporedjen 
s  latinskim  i  hrvatskim. "*  Po  napotku  svojega  brata 
Jožefa  je  začel  pisati  Slovencem  slovnice  najbližjih 
slovanskih  jezikov.  Izdelal  je  za  Slovence  slovnico 
za  češki  in  hrvaški  jezik,  po  enaki  metodi.  Posebno 
mnogo  pa  je  storil  Franjo  Marn  za  hrvaško  šolsko 
literaturo.  Več  let  je  izdajal  nemško  slovnico  za 
hrvaške  srednje  šole,  tudi  je  sestavljal  nemško  čitanko 
in  priredil  slovar  k  Homerju.  Prav  proktična  je 
njegova  knjiga  »Pregled  grške  in  rimske  literature" 
z  dodatkom  iz  starinoslovja.  Pokojnik  je  bil  posebno 
zavzet  tudi  za  stanovske  interese  profesorskega  stanu 
in  je  bil  eden  zadnjih  slovenskih  profesorjev,  katerih 
je  nekdaj  služilo  mnogo  na  hrvaških  gimnazijah;  od 
vseh  služita  zdaj  še  dva. 


Rudolf  Baumbach, 

pesnik  ^Zlatoros^a". 

Rudolf  Baumbach.  V  Meiningenu  je  umrl  znani 
pesnik  Baumbach.  Rojen  28.  septembra  1842.  v  Kra- 
nichfeldu  na  Turinškem,  se  je  posvetil  naravoslovju 
in  v  He'delbergu  postal  doktor  filozofije.  Od  I.  1868. 
do  1.  1870.  je  služil  kot  vzgojitelj  v  Gorici,  odkoder 
ze  je  preselil  v  Trst,  kjer  je  živel  začetkoma  kot  za- 
sebni učitelj,  pozneje  pa  kot  samostojni  pisatelj.  Leta 
1885.  je  šel  v  Meiningen,  kjer  mu  je  1.  1888.  podelil 
vojvoda  Jurij  naslov  dvornega  svetnika.  Rajnik  je  bil 
velik  prijatelj  krasnih  naših  planin,  ki  jih  je  prepo- 
toval, in  v  svojem  navdušenju  za  planine  je  zložil 
mnogo  krasnih  pesmi.  Svoj  prvi  uspeh  je  pa  do- 
segel, ko  je  izdal  epično  pesem  »Z  lato  rog,  eine 
slovenische  Alpensage*.  Baumbach  spada  med  naj- 
bolj priljubljene  nemške  ljudske  pesnike  Tudi  Slo- 
venci žalujemo  za  njim,  ker  je  v  krasnih  pesmih  ope- 
val lepoto  slovenskih  fflanin  in  osobito  vcličastvo  na- 
šega Triglava.  »Zlatoroga"  nam  je  prevedel  A.  Funtek. 

Msgr.  Urban  Golmajer. 

Dne  4.  julija  t.  I.  so  izročili  v  naročje  matere 
zemlje  zemeljske  ostanke  blagega  moža,  ustanovitelja 
zavoda  »ElizabetišCe*  v  Tomaju.  Pokojni  Golmajer 
je  bil  rojen  21.  maja  1820.  v  Žirovnici  v  brezniški 
župniji  na  Gorenjskem.  Po  dveletnih  juridičnih  štu- 
dijah je  stopil  v  bogoslovje  ter  bil  posvečen  1 2.  sep- 
tembra 1847.  za  mašnika.  Tega  leta  se  je  pričelo  nje- 
govo javno  življenje,  ki  je  bilo  jako  burno  in  viharno. 
L.  1848.  je  nastopil  prvo  pastirsko  službo  kot  du- 
hovni pomočnik  v  Roču  v  Istri.  Tu  je  imel  jako  te- 
žavno stališče,  ker  je  bilo  ljudstvo  deloma  slovansko, 
deloma  italijansko;  marsikaj  grenkega  je  izkusil  za- 
radi narodnosti,  a  ustrašil  se  nikakor  ni.  Ko  je  iz- 
bruhnila avstrijsko -italijanska  vojska,  je  bodril  ljud- 
stvo k  ljubezni  do  domovine  in  do  svojega  naroda 
ter  mu  slikal  žalostno  bodočnost,  ako  se  sovražne 
nakane  uresničijo  in  se  Italijani  polaste  naše  zemlje. 
Garibaldijev  odbor  si  je  stavil  nalogo,  da  uniči  vrlega 
Avstrijca.  Italijanski  emisarji  so'  ga  obsodili  na  smrt, 
a  ker  se  niso  Piemontezi  polastili  Istre,  se  seveda 
tudi  njihova  obsodba  ni  izvršila.  Odtlej  so  ga  pa 
zavldni  Italijani  nepopisno  sovražili  in  večkrat  je  bil 
radi  narodnosti  v  smrtni  nevarnosti. 

Posebne  zasluge  si  je  pridobil  Golmajer  na  šol- 
skem polju.  V  onih  časih,  ko  ni  bilo  v  Istri  o  slo- 
vanskem šolstvu  še  duha  ne  sluha,  je  sam  zbiral 
nadebudno  mladino  krog  sebe  ter  jo  brezplačno  po- 
učeval v  svojem  poslopju;  še  sam  je  otroke  obdar- 
jeval,  samo  da  so  se  raje  in  redneje  udeleževali  Šol- 
skega pouka.  Tako  je  delal  povsod  in  vestno,  kjer 
ni  bilo  še  šol. 

L.  1852.  je  bil  imenovan  za  župnika  v  Grimaldi, 
kjer  je  vžil  mnogo  bridkega.  Redno  so  bile  hude  suše 
in  revno  ljudstvo  je  umiralo  gladu,  a  dobri  in  vneti 
župnik  je  skrbel  za  nesrečno  ljudstvo  kot  pravi,  skrbni 
oče  za  svoje  otroke.  Hitel  je  nabirat  in  prosit  milo- 
darov  po  vseh  krajih  in  straneh,  in  kmalu  je  rešil 
uboge  prebivalce  iz  hude  stiske.  In  ko  je  razsajala 
kužna  bolezen,  ki  je  neusmiljeno  morila  ljudi,  je  zo- 
pet pokazal  Golmajer  vso  svojo  prirojeno  potrpežlji- 
vost in  vztrajnost;  pokazal  je,  da  se  ne  boji  umreti 
za  nesrečni  narod,  hiteval  je  noč  in  dan  k  bolnikom, 
ob  vsaki  uri  je  bil  pripravljen,  da  je  Še  o  pravem 
času  podeljeval  dušno  tolažbo.  Tudi  njega  je  napadla 
kruta  morilka,  a  mu  je  prizanesla. 

L.  1860.  je  služboval  v  Berseču  ob  obali  Kvar- 
nerskega  zaliva.  Tu  si  je  postavil  blagi  mož  spomenik, 
ko  je  sezidal  šolo  in  kapelanijo,  12  let  je  služboval 
med  samimi  Hrvati.  Tako  se  je  ljudstvu  priljubil,  da 
ga  je  vsa  vas  jokaje  spremljala  daleč  vun  iz  svojega 
kraja,  ko  se  je  poslavljal  od  njih,  in  nikakor  se  ni 
mogla  ločiti  od  svojega  priljubljenega  očeta.  Veliko 
je  storil  blagi  mož  za  istrski  garod  v  polnih  30  letih 
svojega  službovanja  v  tužni,  zapuščeni  Istri. 

L.  1877.  ga  je  pa  poklical  škof  Dobrila  za  žup- 
nika-dekana  v  Tomaj,   kjer  je  preživel  svoja  zadnja 


leta.  DospevŠi  v  Tomaj  se  je  takoj  lotil  vsestranskega 
delovanja  na  cerkvenem  in  svetnem  polju.  Ustanovil 
je  prvo  , Kraško  vinarsko  društvo*',  kateremu  je  bil 
spreten  voditelj  skoro  do  svoje  smrti.  Samo  vladnih 
podpor,  brez  katerih  bi  se  bilo  društvo  izprva  težko 
vzdrževalo,  je  izprosil  okoli  3200  K,  mnogo  podpor 
pa  je  znal  svojim  rojakom  pridobiti  po  druzih  potih. 
Mož  .stare  šole"  je  bil  pa  vseskozi  modem,  vnet  za 
vsako  koristno  naprednost.  Podpiral  je  vsestransko 
različna' gospodarska  nakupovalna  društva,  čitalnice 
i.  t.  d.  Vpeljal  je  tudi  mnogo  bogoslužnih,  pobožnih 
društev,  redov,  bratovščin  itd. 

Ko  je  že  ves  izmučen  od  vsestranskega  truda- 
polnega  delovanja  stopil  1.  1885.  v  pokoj,  tedaj  je 
rekel:  »Še  nisem  vsega  dovršil,  še  me  nekaj  teži: 
Šolo,  ki  je  mi  Slovenci  tako  nujno  potrebujemo   — 


Msgr.  Urban  Qolmayer. 

šolo  moram  še  sezidati."  In  res  je  pričel  osebno  z 
največjo  požrtvovalnostjo  nabirati  in  prositi  milo- 
darov  po   raznih  krajih.   To  delo  je  srečno  dovršil 

1.  1887.  Vsa  zgradba  ga  je  stala  18,000  K  Zavod  je 
dobil  takoj  pravico  javnosti  pod  pokroviteljstvom 
nadvojvodinje  Elizabete,  sedaj  kneginje  Windisch- 
gratzove,  ime  ^Elizabetišče*  nosi  pa  po  rajni  cesarici 
Elizabeti.  V  zavodu  se  vzgajajo  samo  deklice,  ki  jih 
poučujejo  šolske  sestre,  došle  iz  Maribora. 

Golmajer  je   gledal  Še  sedem   let  sad  svojega 

truda  ter  mirno  pričakoval  bele  žene,  ki  ga  je  rešila 

2.  julija  t.  I.  zemeljskega  življenja  v  85.  letu  njegove 
starosti. 

Slovenska  drama. 

Odprla  50  se  zopet  vrata  slovenske  Talije  in 
nova  sezona  se  je  pričela.  Po  vzorcu  velikih  mest 
Dunaja,  Gradca  itd.  je  dalo  natisniti  letos  »Dramatično 
društvo*  na  gledališke  liste  nebroj  reklamnih  anons. 
Ta  korak  se  da  opravičiti  le  s  tem,  da  so  finance  slo- 
venske Talije  slabe,  inače  bi  ti  inserati  ne  imeli  nobenega 
stika  z  umetnostjo  dramatskcga  zavoda.  Nekaj  sto- 
takov  bo  to  prineslo  blagajni.  Zakaj  pa  so  se  znatno 
zvišale  cene  sedežev  povprečno  od  40  do  60  vin. 
za  osebo?  Mar  zato,  da  se  pokrijejo  nedostatki  v 
blagajni?  Gospodje  bodo  rekli,  da  so  gaze  večje: 
če  je  to  resnično,  potem  smemo  od  bolje  plačanih 
umetnikov  zahtevati  več  umetnosti,  kot  smo  je  bili 
vajeni  do  sedaj.  Nihče  ne  bo  gledal  na  vinarje,  ki 
jih  plača  več  za  domačo  umetnost,  toda  te  smo 
videli  bore  malo,  dokler  je  bilo  »Dramatičnemu 
društvu''  tako  malo  mar  za  slovenski  igravski  na- 
raščaj. 

Sicer  se  je  vršila  pod  vodstvom  gospe  Danilove 
in  gosp.  Verovška  dramatična  šola,  v  kateri  naj  bi 
se  vzgojevali  mladi  slovenski  nadarjeni  mladeniči, 
ki  bi  se  hoteli  posvetiti  gledišču.  A  po  prvem  ko- 
raku v  svet  je  ta  šola  umrla,  kajti  diletantski  večer 
v  »Narodnem  domu*  je  bil  edinorojenec  pozitivnega 
dela  za  slovenski  glediški  naraščaj. 

Od  tedaj,  ko  so  se  nehale  predstavljati  pri  nas 
diletantske  igre  in  smo  se  povzpeli  do  stališča,  da 
zahteva  gledišče  res  umetnikov,  od  tedaj  ne  najdemo 
več  slovenskih  igravcev.  Slovenska  javnost  je  za- 
htevala ne  le  veselja  do  odra,  ne  le  zmožnosti  igranja 
in  ne  le  malih  žrtev,  zahtevala  je  vsaj  nekaj  umet- 
nosti Umetnost  pa  vzgaja  le  delo,  trud  in  šola  Šola, 
ki  se  je  pa  vršila  samo  ob  večerih  enkrat  na  teden, 
ni  zadostovala.  Bilo  je  treba  več. 

Gosp.  Borštnik  je  vpeljal  poldnevne  izkušnje. 
Istodobno  pa,  ko  so  se  pojavile  glediške  izkušnje 
po  dnevu  izginjajo  Čimdalje  bolj  slovenski  igravci. 
Marsikak  obrtnik  je  prej  delal  med  dnevom, 
zvečer  pa  je  Šel  k  izkušnji  in  si  tako  prislužil  nekaj 
krajcarjev  po  strani.  Sedaj  pa  je  moral  puščati  po 
dnevu  svoje  delo,  oddajati  je  moral  svoj  obrt  tujim 
rokam,  in  ker  je  glediški  zaslužek  negotov,  od  danes 
do  jutri,  sosebno  ker  traja  gledišče  pri  nas  le  pol 
leta,  je  vsakdo  raje  upošteval  pregovor:  Boljše  drži 
ga,  kot  lovi  gal  —  in  pustil  je  gledišče  ter  se  držal 
kruha,  ki  mu  je  važnejši  kot  čast. 

Vrhu  tega  pa  velja  tudi  pri  nas:  Nemo  propheta 
in  patria.  Slovenski  Igravci  v  domovini  skoro  nikdar 
niso  našli  priznanja:  »Kaj  bo  ta  ali  oni!*'  se  sliŠi 
večkrat.  Seveda  mi  jih  nismo  marali,  a  v  tujini  so 
si  našli  Čast  in  priznanje.  Ali  ne  govore  imena  Naval, 
Vrhovčeva,  Trtnik,  Borštnik,  Nigrinova,  Pollakova  itd. 
dovolj  jasno  o  resničnosti  dejstva,  da  slovenska  tla 
za  lastne  umetnike  nimajo  prostora? 

In  voditelji  slovenskega  gledišča  so  morali  poseči 
po  tujcih.  Od  vseh  strani  čujemo  pritožbe,  kako  ne- 


jasno govori  ta,  kako  čuden  češki  akcent  ima  oni  itd. 
Sami  smo  si  krivi.  Ali  smemo  zahtevati  od  tujca, 
da  se  popolnoma  privadi  težke  slovenščine  v  teku 
dveh  mesecev?  In  četudi  govori  tujec  dobro  sloven- 
ščino in  ga  čislamo  kot  svojega  brata  Slovana,  se 
mu  vendarle  pozna,  da  ga  ni  rodila  slovenska  mati. 

Umetnost  je  vedno  širša  potreba  po  nji  vedno 
močnejša.  Na  Češkem  so  ustanovili  novo  gledišče, 
ki  potrebuje  tudi  novih  moči,  in  tako  se  množi  po- 
treba po  igravcih  vedno  bolj.  In  glejmo  zgodovino 
teh  igravcev  i  Čehi  pridejo  k  nam  —  menim  pretežno 
večino  —  za  prvo  šolo.  Deyl,  Riickova  in  drugi  nam 
jasno  govore,  da  je  bil  slovenski  oder  le  nekaka 
preizkušnja  za  njihovo  igravsko  rutino  in  umetnost. 
Tujci  so  pri  nas  navadno  le  prakticirali ;  ko  so  se 
dobro  navadili  slovenščine,  si  pridobili  nekaj  sigur- 
nosti v  nastopu  in  se  nekoliko  rutinirali  v  igranju, 
pa  so  odšli;  neznosne  razmere  pri  nas  in  pa  želja 
po  lastni  domovini  so  jih  gnali  tja,  kjer  žanjejo  danes 
triumfe,  ki  imajo  svoj  skromnejši  začetek  na  sloven- 
skem odru. 

To  je  pa  le  ena  vrsta  tujih  igravcev,  druga  je 
pri  nas  važnejša  in  je  tudi  pogostejša  kot  prva.  Ko 
odbor  angažira  tuje  moči,  tedaj  se  mora  zanesti  le  na 
priporočilo  posredovavcev,  in  tako  se  je  že  nešteto- 
krat spekel.  Lanski  ljubimec  Hašler  gotovo  ni  zaslužil, 
da  ga  angažirajo  kar  na  slepo  za  celi  2  leti;  to  dej- 
stvo, da  ni  bil  vreden  tolike  dobrote,  je  spoznal  sam 
in  je  letos  z  gazo  ušel.  Gdč.  Noskova  je  bila  tudi 
lani  angažirana  meni  nič  tebi  nič,  pozneje  šele  se 
je  izvedelo,  da  ni  njena  noga  prestopila  še  nikdar 
prej  glediškega  odra.  Bila  je  slaba  novinka,  vrhutega 
še  neporabna. 

Take  eksperimente  je  moral  delati  dramatični 
odbor.  Ali  ne  bi  bilo  bolj  umestno,  da  če  se  že  morajo 
delati  taki  poizkusi,  se  delajo  z  dom.ičimi  močmi? 
Te  tuje  umetnike  dobimo  mi  za  drag  denar;  če  bi 
se  del  tega  denarja  dejal  vsako  leto  na  stran  in  bi  s 
ž  njim  organizirala  poštena  dramatična  šola,  ne  bi 
bilo  treba  letos  otvoriti  sezone  z  Anzengruberjevim 
»Samskim  dvorom*,  ki  se  je  vprizoril  letos  samo 
zato,  ker  nastopajo  v  njem  lahko  slovenski  igravci, 
kajti  do  tedaj   tujci  —  še  niso  znali  slovenščine . . . 

Kot  nam  kaže  sedanji  položaj,  je  bila  letošnja 
dramatična  šola,  žal,  le  nagel  blisk,  ki  le  temnejšo 
noč  pusti  za  sabo,  ko  ugasne. 

Nanovo  so  letos  angažirali  nekaj  pričetnikov. 
G.  Lier  se  je  zopet  vrnil  k  nam,  g.  Krelsova,  ki  je 
morala  svoje  dni  iz  Ljubljane,  ker  je  Riickova  ni 
pustila  na  površje,  pa  je  prava  dika  našega  odra. 
G.  Verovšek  in  Dobrovolny,  naša  stara  dobra  prija- 
telja, vsak  mojster  v  svojih  vlogah,  nadarjeni  Bolcška, 
ki  naj  nikar  preveč  ne  karikira,  gosp.  Nučič,  edina 
mlada  slovenska  moč,  dober  salonski  ljubimec,  samo 
da  bi  opustil  svoj  večkrat  neumestni  patos,  rutinirani 
gosp.  Danilo,  izkušeni  g.  Dragutinovič,  gdč.  Spurna, 
ki  je  žela  v  letošnjih   počitnicah   na   čeških    odrih 

veliko  zaslužene  hvale,  g.  Danilova,  jako  nadarjena 
igravka,  ki  se  ji  pa  včasiti  ne  ljubi  igrati:  to  so  , stebri 
naše  družbe.^ 

Dne  1.  oktobra  smo  gledali  Anzengruberjevo 
narodno  igro  »Samski  dvor".  Anzengruber  je 
vpeljal  v  nemkšo  dramo  dialekt,  da  jo  stori  bolj 
poljudno.  Njegove  osebe  so  risane  jasno  in  reali- 
stično. Kmet  nastopa  vedno  in  povsod  v  njegovih 
igrah,  duhovnik  je  pri  njem  reden  gost;  seveda  ga 
Anzengruber  porabi  v  , liberalnem"  zmislu.  Sicer  je 
Anzengruber  pri  nas  Že  dovolj  znan  po  svojih  „Pod- 
križevalcih",  „Četrti  božji  zapovedi",  ^Dolskem  žup- 
niku" in  ^Krivoprisežnikih". 

»Samski  dvor"  ne  zasluži  imena  »ljudske  igre", 
dasi  se  vrši  med  preprostim  ljudstvom.  Za  take  psi- 
hološke finese,  kot  jih  uporablja  Anzengruber  v  »Sam- 
skem dvoru",  se  kmet  ne  zmeni.  In  na  tem  trpi  cela 
igra.  Župnik  v  igri  je  karikatura,  ki  podleže  učitelju, 
ko  se  prepirata  o  precej  brezpomembnih  vprašanjih. 
Da  sta  si  v  mali  vasi  župnik  in  učitelj  navskriž,  ni 
nič  novega;  prav  trivialen  je  pa  način,  kako  je  to 
opisal  Anzengruber.  Župnik  v  ti  igri  je  popolnoma 
pasivna,  nejasna  oseba,  kateri  drugi  narekajo,  kaj 
naj  dela  in  misli.  Stara  liberalna  beseda  natolč- 
nica,  da  lazi  župnik  za  dedščino,  je  našla  tudi  v 
Anzengruberjevih  oCeh  milost,  a  nerazumljivo  je,  da 
župnik  na  to  prvotno  nakano  pozabi  brez  vzroka  in 
brez  motivacije.  Sploh  bi  pa  svetovali  odboru,  da 
naj  g.  Danilo  v  prihodnje  več  ne  igra  duhovnikov; 
te  vloge  niso  za  »bonvivanta".  Gdč.  Spurna  (Francka) 
je  dobra  heroinja,  a  kmetskega  dekleta  ni  pogodila. 
G.  Nučič  je  bil  ta  večer,  kot  ga  je  imenovala  neka 
kritika,  »Salontiroler  v  laku",  ki  pač  ni  za  knietske 
vloge;  rabil  je  tudi  preveč  patosa.  Morda  bi  bilo 
bolje,  če  bi  se  dolgočasno  in  raztegnjeno  tretje  de- 
janje zvezalo  s  četrtim,  kajti  drugega  pomena  nima, 
kot  da  traja  igra  četrt  ure  dalje  in  da  nam  razloži 
učitelj  svoje  neumno  in  vsakdanje  mnenje  o  tem  in 
onem  in  da  oni  grozni  vihar,  grom,  blisk  in  veter 
gledavca  muči,  da  postane  nervozen.  VeledramatiCen 
je  pa  nastop  med  Francko  in  prejšnjo  znanko  Gott- 
hardovo  (g.  Kreisova),  ki  je  igrala  najboljše  izmed 
vseh  oseb,  ki  so  nastopile  v  igri. 

Vprizoritev  »Samskega  dvora"  je  šla  tiho  in  mirno 
mimo  nas  in  nas  je  pustila  hladne;  marsikdo  se  je 
po  tihem  vpraševal,  zakaj  so  ravno  to  igro  Izbrali, 
da  so  otvorili  sezono? 

Samski  dvor  se  je  ponavljal  7.  oktobra. 

»Kontrolor  spalnih  vagonov"  nam  je  že 
znan  izza  prejšnjih  sezon.  »Dobri  sodnik",  ki 
ga  je  spisal  tudi  isti  francoski  dramatik  Aleksander 
Bisson,  je  doživel  svojo  premiero  pri  nas  10.  oktobra. 
V  tej  francoski  veseloigri  ne  najdemo  niti  globokih 
misli,  niti  fine  tehnike.  Pri  nas  so  seveda  vsi  nedo- 
statki  igre,  vsa  plitva  mesta,  in  vsa  mašila  prišla  le 
še  bolj  do  veljave,  ker  se  je  igralo  preveč  zaspano. 
Situacijski  humor  in  razna  dokaj  opolzka  mesta  tega 


francoskega  proizvoda  bi  našla  sebi  primernih  igravcev 
morda  v  gledišču  dunajskega  Jožefovega  mesta; 
pri  nas  pa  igra  ni  vzpela,  kajti  občinstvo  jo  je  skoro 
hladno  odklonilo,  morda  radi  vsebine,  morda  radi 
igranja.  Za  par  ur  smeha  so  prišli  ljudje  v  gledišče, 
a  mi  preidemo  s  pomilovalnim  nasmehom  preko  vseh 
plitvic,  ki  nam  jih  nudi  »Dobri  sodnik". 

15.  oktobra  popoldne  so  igrali  »RokovnjaCe", 
ki  so  pa  bili  topot  jako  slabo  režirani. 

21.  oktobra  so  predstavljali  pri  nas  »Brate 
sv.  Bernarda",  ki  jih  je  spisal  neki  Anton 
O  h  o  r  n.  Sedaj  so  na  dnevnem  redu  glediških  re- 
pertoarjev takozvane  stanovske  drame,  »Mirozov*, 
»Traumulus"  itd.  K  tem  dramam  so  se  pridružili 
tudi  »Bratje  sv.  Bernarda".  Snov  drame  je  za  nas  nova, 
moderna  in  vsa  polna  efektov.  Vodilna  misel  igre 
ni  ravno  pogrešena;  cel6  dobra  je,  kolikor  zavrača 
krivo  mnenje,  da  smejo  starši  otrokom  vsiljevati  po- 
klic, popolnoma  tendenciozno  je  pa  slikano  samo- 
stansko življenje.  Vidimo  brata  Pavla,  ki  stori  težki 
in  usodepolni  korak  v  samostan  le  materi  na  ljubo, 
kako  se  bori  in  slednjič  omaga  pred  težkim  poklicem ; 
v  trenotku,  ko  ga  ima  zavezati  svojevoljna  beseda 
za  vedno,  spozna  nevrednost  svojega  dejanja  in 
rajši  gre  reven  v  nepoznan  svet,  kot  da  bi  postal 
duhovnik  brez  poklica  in  veselja. 

Krog  te  rdeče  niti  v  igri  bi  pisatelj  kaj  lahko 
razpostavil  in  razvrstil  vse  druge  tako,  da  ne  bi  za- 
krivale vodilne  misli.  Toda  Ohorn  nam  je  narisal 
milje   samostana  tako,  da  pokvari  vsak  dobri  vtisk. 

Ohorn  nam  je  naslikal  samostansko  življenje 
kot  hinavsko,  in  je  zašel  v  risanju  hinavcev  tako 
daleč,  da  je  potlačil  vse  druge  dobre  značaje  v 
ozadje.  Zakaj  ne  nastopata  P.  Fridolin  in  P.  Menard, 
ki  sta  risana  simpatično,  proti  P.  Simonu  in  Ehrhardu  ? 
V  velikem  dejanju  v  kapiteljski  dvorani  obmolkneta 
oba  tedaj,  ko  vsprejemajo  v  tiho  ozidje  sv.  Bernarda 
Ehrharda,  o  katerem  vesta,  da  je  hinavec  in  peto- 
lizec.  Samostanske  nazore  slika  pisatelj  kot  nasprotne 
znanosti  in  umetnosti  in  hoče  dokazati,  da  je  za 
cstetično  izobiaženega  človeka  nemogoče  samo- 
stansko življenje.  Pri  tem  je  postopal  pisatelj  z  jako 
naivnimi  in  nerodnimi  sredstvi. 

Gozdar  samostana  Brinjar  nastopa  v  igri  samo 
radi  tega,  da  množi  krivdo  priorja  in  samostanskih 
bratov  sploh  ter  s  tem  pokaže  menihe  tudi  kot  ne- 
usmiljene. Njegov  nastop  kaj  malo  in  jako  prisiljeno 
motivira  Pavlov  korak.  »Pošten  liberalec",  ki  hodi 
v  cerkev,  ker  je  samostanski  kruh,  in  ki  je  sila  po- 
nosen na  svojo  čast,  nastopi  dvakrat  v  celi  igri.  Ako 
bi  bil  ta  gozdar  zaročenec  Jerice,  potem  bi  se  dal 
njegov  nastop  v  igri  opravičiti,  a  vsebina  bi  se  mo- 
rala seveda  drugače  zasukati.  Hinavski  Simon,  ki 
spravi  tega  moža  le  radi  tega  ob  kruh,  ker  se  ni 
strinjal  z  njegovimi  malovrednimi  gozdarskimi  nazori, 
je  desna  roka  omahljivega  priorja,  ki  sune  z  nečlo- 
veško grozovitostjo  očeta  nepreskrbljenih  otrok  brez 

kruha  med  svet.  Pa  Ohorn  ni  imel  samo  namena, 
da  bi  očrnil  dušno  velikost  samostanskega  miru  z 
gozdarjem,  ampak  je  hotel  Ž  njim  zagovarjati  samo- 
umor  zaradi  izgubljene  časti. 

Da  uvede  Ohorn  gledavca  še  bolj  v  svoje  smotre, 
je  uporabil  razne  efekte.  V  prvo  dejanje  je  uvrstil 
skrajno  naivni,  da,  rekel  bi  smešni  nastop  priorjev 
proti  Lessingu  in  Wielandu.  Da  prior  Lessinga  sploh 
ne  bi  poznal,  to  je  malo  predebelo;  inače  ima  pa 
prior  prav,  če  zahteva  od  novincev,  ki  se  morajo  z 
duhovnimi  vajami  pripravljati  zadnje  dni  pred  slo- 
vesno obljubo,  da  čitajo  nabožne  knjige.  Nastop 
Ehrhardov  je  umeten  efekt,  a  vsakdo  takoj  zapazi 
nedoslednost,  da  sprejm6  Ehrharda  brez  vsakega 
ugovora  medse.  Smrt  starega  opata  in  nastale  volitve 
so  izključno  le  efekt 

Med  to  nevredno  samostansko  življenje  prisije 
le  semtertja  kaka  svetla  lučka.  Najboljši  redovnik  sa- 
mostana je  84  letni  starček  P.  Fridolin,  ki  se  mora 
opirati  ob  palico.  P,  Menard,  s  katerim  simpatizira 
pisatelj,  je  pa  proti  lastni  volji  redovnik.  Pisatelj  je 
vso  samostansko  družbo  nalašč  tako  narobe  naslikal, 
da  so  vsi  menihi  brez  poklica  vzori,  oni  s  poklicom 
pa  hinavci.  To  je  slaba  tendenca  Ohornove  igre. 

Brat  Pavel,  novic,  ki  se  ustavi  očetu  in  materi 
in  noče  postati  duhovnik  brez  poklica,  je  sredotočje 
vse  igre.  V  drugem  dejanju  pride  na  dom  roditeljev, 
odločno  pove  materi,  da  ne  mara  biti  več  v  samo- 
stanu, a  bolna  mati  je  medtem  obljubila  svojo  hčerko 
Jerico  v  redovnico,  če  ozdravi.  A  Jerica,  ki  čuti  v 
srcu  zemsko  ljubezen,  se  brani  temu.  In  mati  žaluje, 
ker  noče  hči  ravnati  po  njeni  volji  in  se  ji  še  sin 
protivi.  In  zato,  da  dovoli  mati  Jerici  zakon,  žrtvuje 
Pavel  svojo  srečo  in  gre  nazaj  v  samostan.  Materi 
na  ljubo  in  v  srečo  svoji  sestri  pokoplje  mladenič 
svoje  prepričanje;  in  v  tem  je  njegova  tragična  krivda. 
Nemiren  in  spehan  se  vrne  v  samostan,  čas  slovesne 
obljube  se  bliža,  in  tedaj  gre  k  P.  Fridolinu  in  mu 
potoži  srčno  in  gorko  svoje  gorje,  odpre  mu  svoje 
razdvojeno  in  nemirno  srce,  polno  upa  in  obupa, 
polno  strasti  in  miru,  polno  nad  in  gnjeva,  in  on 
moli  k  Bogu  za  razsvetljenje;  s  tem  je  opral  svojo 
krivico,  čist  je,  sreča  se  naseli  v  njegovo  srce,  dasi 
se  mrtev  zgrudi  od  jeze  in  sramote  njegov  oče  nad 
njegovim  korakom,  ko  noče  ostati  Pavel  v  redovniški 
obleki. 

S  tem  pa,  da  gre  Pavel  na  dom  svojih  roditeljev, 
je  uvedel  pisatelj  v  igro  tudi  izvensamostansko  živ- 
ljenje. Tu  je  pa  tendenca  pisateljeva  zopet  ta,  da 
riše  cerkveno  misleče  osebe  kot  samopašne  ali  pa 
nespametne  ter  dela  tako  cerkev  odiozno. 

»Bratje  sv.  Bernarda"  se  bodo  kmalu  preživeli 
ter  izginili  s  prizorišča.  Ohorn  je  hotel  s  to  igro  ne- 
kako opravičiti  svoj  lastni  izstop  iz  premonstraten- 
škega  reda,  a  ravno  ta  osebna  poteza  škoduje  igri 
Se  več,  ker  kaže  strast  renegatovo. 

G.  Boleška,  ki  je  igral  oskodno  vlogo  Simona  in 
za  katerega  smo  se  najbolj  bali,  da  bo  karikiral,  je 


to  pot  pokazal,  kaj  zna;  njegov  talent  je  prišel  do 
popolne  veljave.  G.  Dobrovolnjr  (Menard)  je  bil 
krasen,  kot  Pavel  je  bil  g.  Nučič  vreden  večjega  odra. 
Za  salon  je  g.  Nučič  kot  ustvarjen  in  Pavel  je  nje- 
gova najboljša  vloga  G  Lier  (P.  Fridolin)  je  bil  jako 
dober,  OreŠnik  (Ehrhard),  dasi  novinec,  je  pogodil 
svojo  vlogo  izvrstno;  manj  zadovoljni  smo  bili  z 
g.Dragutinovičem  (priorjem).  G.  Verovšku(Zakotniku) 
povemo,  da  Zakotnik  ni  Mozol:  gospcj  Danilovi  (Ma- 
riji) čestitamo,  g.  Jovanoviču  (Brinjarju)  pa  pravimo: 
Obetate  nam  še  mnogo,  le  tako  naprej!     —d— d 

Slovenska  opera. 

Letos  smo  v  teku  štirinajstih  dni  doživeli  dve 
operni  noviteti.  To  je  vse  hvale  vredno,  in  glcdiško 
vodstvo  naj  nam  poda  vsaj  vsak  mesec  po  eno  no- 
viteto. Sicer  se  nam  je  Čajkovskega  »Pikova  dama" 
obetala  že  tri  sezone;  letos  smo  jo  pa  le  pričakali. 

Nanovo  je  angažiran  bas-buffo  g.  Ranek,  ki  je 
bil  lani  pri  ravnatelju  Wolfu  člen  tukajšnjega  nem- 
škega gledišča.  Nima  niti  posebno  lepega  glasu  niti 
nižave,  pač  pa  nekaj  višave;  a  tega  bas-buffo  ne  po- 
trebuje: njemu  je  glavna  stxar  igra  in  kretnja  na 
odru.  In  tu  je  gosp.  Ranek  pravi  mojster,  kajti  ori  je 
star  že  rutiniran  igravec  in  izvrsten  režiser,  s  katerim 
je  slovenska  opera  ravno  v  r*!Žiji  veliko  pridobila. 

Lirični  tenor  g.  Zach  je  tudi  nov.  Mlad  je  še  in 
kot  skoro  vsak  mlad  liričen  tenor  ima  tudi  njegov 
glas  nazalen  ton.  Tega,  upamo,  se  kmalu  odvadi  in 
potem  bo  s  svojim  sicer  Šibkim,  a  sila  simpatičnim 
glasom  popolnoma  zadovoljil  obiskovavce  opere. 

G.  Betetto  poje  seriozne  basovske  partije.  Nje- 
gov izvrstni  glasovni  material  je  znan  že  itak  dovolj, 
in  zato  naj  le  tako  lepo  napreduje  še  nadalje. 

G.  Orželski  pa  je  menda  letos  slabše  disponiran 
kot  je  bil  lani,  ali  pa  njegov  glas  peša.  —  Oni  krasni 
»fisteh  si  je  Še  ohranil,  a  prsni  toni  od  f-a  so  peti 
pri  njen  vedno  le  s  hudim  naporom.  Morda  je  bil 
dosedaj  vedno  le  prehlajen,  a  bojimo  se,  da  bo  ta 
bolezen  —  neozdravljiva. 

Brezdvomno  ima  najboljši,  najlepši  in  najsimpa- 
tičnejši  glas  gosp.  Oufednik.  Njegov  bariton  pač  ni 
popolnoma  izšolan,  a  šolo  mu  nadomešča  rutina; 
pel  je  že  pod  mnogimi  kapclniki,  in  tu  je  postal,  kar 
je  sedaj:  najboljša  moč  slovenske  opere.  Čisto,  krepko 
in  tiho,  vse  to  nam  podaja  njegov  glas. 

G.  Stolzova  in  Skalova  sta  že  naši  stari  znanki; 
o  gosp.  Rindovi  pa  ne  moremo  sedaj  še  izreči  svoje 
sodbe,  ker  je  imela  doslej  premajhne  vloge. 

Mešani  zbor  je  slab,  in  le  malo  boljši  je  ženski ; 
vpitje  ni  petje,  in  nekaj  fines  smemo  zahtevati  pač 
tudi  od  zbora. 

Godba  igra  dobro,  le  kadar  spremlja,  naj  upo- 
števa, da  je  spremljava  stranska  stvar  in  solist  glavna. 

3.  oktobra  se  je  pel  Lortzingov:  ,Car  in  te- 
sar''.  Opera  je  jako  lahka,   polna  ljubkih  melodij, 

netežko  jo  razume  vsak,  tudi  manj  muzikalno  na- 
obražen  poslušavec. ,  Instrumentacija  je  jasna  in  pride 
posebno  pri  drugem  dejanju  do  popolne  veljave.  Ta 
opera  se  je  ponavljala  že  trikrat  in  gotovo  napolni 
še  parkrat  gledišče.  Kljub  svoji  starosti  vpliva  še 
vedno  s  svojo  humoristično  •  veselo  glasbo.  Pelo  se 
je  obče  dobro.  G.  Orželskemu  bi  svetovali,  naj  bi 
v  operi  tudi  igral  in  ne  samo  peval!  Do  igranja  se 
je  tu  malo  povspel  in  še  tam,  kjer  se  mu  je  zljubilo 
igrati,  se  je  le  šalil. 

Izvrsten  v  mimiki  in  v  igranju  je  bil  g.  Ranek 
(župan).  Nikdar  ni  pretiraval,  dasi  ga  ta  vloga  lahko 
zapelje  do  karikature.  Pravi  umetnik  zna  in  ve,  kako 
mora  igrati;  melodijo:  ,A  jaz  sem  modra  glava*  je 
pel  tako  drastično,  kot  svoje  dni  Pestkowski  Kecala. 

Buren,  a  popolnoma  zaslužen  aplavz  je  žel  go- 
spod Oufednik.  Pohvaia  je  prikipela  do  vrhunca,  ko 
je  moral  ponavljati  krasno  pesem  o  mladosti.  Naše 
čestitke! 

Orkester  je  premočno  spremljal,  inače  smo  bili 
z  opero  prav  zadovoljni,  za  kar  gre  zasluga  v  prvi 
vrsti  g.  kapelniku  Benišku. 

19.  oktobra  se  je  pela  čajkovskega  ,  P  i  k  o  v  a 
dama*.  Opera  je  silno  težka  in  za  glasbenega  laika 
docela  nerazumljiva.  Za  naše  razmere  je  uspela  vrlo 
dobfo.  Temeljna  ideja  opere  —  sujet  je  zajet  iz  Pu- 
škina —  je  temna,  da,  nekako  grozna.  Ko  poslušamo 
to  godbo  strasti,  nam  je  tesno  pri  srcu.  Glavni  trije 


motivi,  motiv  ljubezni,  treh  kvart  starkinih  in  motiv 
igralne  strasti  so  mojstrsko  prepleteni  drug  v  dru- 
gega. Zmaga  vedno  motiv  igranja.  Pri  tem  je  po- 
zabil skladatelj  na  nemalih  mestih  solistov  in  po 
rabil  vso  moč  za  orkester ;  s  tem  hočem  reči,  da  je 
položil  glavno  moč  v  slikanje  miljeja,  kar  se  mu  je 
tudi  krasno  posrečilo.  Milje  v  drugem  dejanju,  pri- 
zor v  vojašnici,  je  tako  mojstrski,  da  najde  težko 
vredne  paralele  v  glasbi.  Opera  je  težka,  vrhunec 
Čajkovskega.  Malo  veselih  stavkov  je  v  nji,  in  še  ti 
so  izvedeni  v  žalostni  ruski  instrumentaciji.  Od  te 
se  je  skladatelj  emancipiral  le  v  medigri,  v  melo- 
drami, ki  je  zložena  popolnoma  v  Mozartovem  slogu. 

Gosp.  Oiželski  (Herman)  je  topot  igral  res  jako 
dobro;  a  za  to  naporno  vlogo  njegov  glas  ni  bil  po- 
sebno prikladen.  G.  Stolzova  (grofica)  nam  je  poka- 
zala topot  v  svoji  mali  vlogi  vso  svojo  moč,  in  njen 
pianissimo  pred  smrtjo,  ko  se  ji  porajajo  v  duši  spo- 
mini na  preteklost,  ne  bi  bil  v  nečast  dvorni  operi 
G.  Skalova  je  pela  izvrstno,  druge  vloge  pa  so  manjše. 
Opera  je  dobro  uspela,  častno  za  nas.  A.  a, 

\o%k  Maria  de  Heredia,  znani  francoski  pesnik, 
s  katerim  se  je  bavil  tudi  ,Dom  in  Svet'  v  spisu 
»Moderna  francoska  lirika*,  je  umri  dne  3.  okt.  1. 1. 
na  svojem  posestvu  v  Parizu  star  64  let. 

Camille  Saint-Sa^ns,  najglasovitejši  med  fran- 
coskimi instrumentalnimi  skladatelji,  je  praznoval  ne- 
davno svojo  sedemdesetletnico. 


Katol.  mladeniška  društva  telovadijo  pred  papežem  v  Vatikanu. 

Naloga  209« 

H.  Proč  h  azka  (Brno). 
((Orijjinal). 


Mat  v  tiotji  potezi. 

Naloga  210. 

A.  Urši  C. 
(Original). 

Mat  v  tretji  potezi. 

Naloga  211. 

St.  Trčala  (Brno). 
((_)rig:inal). 


Naloga  212. 

J.  Voif  (Židenice). 
(Orig^inal). 

Mat  v  drugi  potezi. 

Rešitev    nalog   v    št.  8.  1905. 

Nal.  198.  1.  Da8!  LXa8!:  2.  b7!  itd.:  l--a7Xb6: 
2.  Lb7!  itd.  —  Nal.  199.  1.  Dhl  %k  2.  D  mat.  —  Na- 
|.'ga  200.  1.  a5xj"'6  en  passantl  2,  T  mat. 


Razno. 

Založništvo  C.  Briigel  &  Solni  v  Ansbaclui  je 
izdalo  ^Scliachjahrbucli  fiir  1905.  I.  Theih.  Stane  lično 
vezan  2  Mk.  Knjiga  obsega  šaliovske  turnirje  do 
onili  v  (^stendn  in  Barmenu  z  raznimi  giusiranimi 
partijami  in  zbirko  224-r2  odlikovanih  nalog  v  razuih 
turnirjih  zadnjih  treh  letnikov.  Drugi  del  bo  obsegal 
partije  in  dogodke  šahovskega  življenja  od  ostend- 
skega  turnirja  dalje  in  naloge,  odlikovane  v  1.  1905. 
F*rircdil  jo  je  L.  Baciuuann  -  -  v  onem  svežem  duhu 
kakor  prejšnje  letnike.  Znani  prireditelj  šahovskih 
turnirjev  A.  de  Riviere  in  komponist  Mackonzie  sta 
uiuila. 


Listnica. 

()g.  St.  Trčala,  K.  Milica,  M.  Prociiazka.  \si  v 
l.*rnu:  Lepa  hvala  za  poslano:  Nekaj  smo  porabili, 
dnign  pride!  Tnako  i^g.  1.  Vnjf  v  i^.idenicah  in  S.  B-lek 
v  rrauM  in  J  os.  Kaso\sky  v  Th.  Ostrnh.  -  1'o/i.irav 
\  boni : 


Mat  v  diML^M  pute/.i. 

Šah  in  skrivalnica  na  o\itku. 


SLIKE. 

Sloni>kov  (ioni.  Lotogr.  Lr.  Ve  se  L  —  Sv.  Nikolaj  se  prika/e  cesarju  Irideriku  IV. 
julij  Q  uaglia.  -  K  polnocnici.  R.  Škot.  --  Ube/ni  kralj.  -  Carjev  ič  Ivan 
jase  na  volku.  V.  Vasnecov.  --■  London:  rratalgar-Square  /  Nelsonovirn  spome- 
nikom. -  London:  Buckingham-Palace,  kraljeva  palača.  —  Fetrolejski  vrtalni 
stolpi  \  Balahanili.  —  Avstrijska  bojna  ladja  .,Sv.  Jurij".  —  Zadnji  i/bruh  Vo- 
zuva  in  observatorij  pod  vrhom.  ---  A\ark  T\vain.  -  -  Adam  >\ickiev\  ic/.  — 
Kraljevi  grad   v   I3udimpesti. 

»ur    Listnica  upravništva.   ^^j 

Tej  številki  prilagamo  postne  polo/nice.  da  omogočimo  cenjenim  naročnikc^m 
posiljatev  naročnine.  Veliko  naročnikov  se  ni  pora\nalo  zneska  /a  leto  1005,  nekai 
jih  tudi  ^Q  dolguje  /a  leto  H)03.  in  UU)4.  Te  prosimo,  da  prav  kmalu  /adosie  svoii 
dol/nosti,  da  more  zalo/nist\o  ustreči  velikim  zahtevam,  ki  se  stavijo  nanj. 


,,Dom  in  Svet''  izhaja  prvega  dne  vsakega  meseca. 

Urednika:    dr.  Mihael  Opeka  za    leposlovje,  dr.  Evgen   Lampe  za  znanstvo 
in  i  I  u  str  a  ci  j  e.    -  Založnik  in  lastnik  :  „Marijanišče".   —Tiska  .,Katoli.ska  Tiskarna* 

v  Ljubljani. 

Naročnina:    9  K,  za  dijake  6  K  80  h,  za  Ameriko  2-5  dolarja,  za  Italijo    U    lir,   za 
Nemčijo  10  mark.  Sprejema  lastništvo  in  upravništvov,,Marijanisču- 

IVAN  LAH: 


HISTORIJA  HIŠE. 


11. 

akrat  sem  prvič  slišal  o  go- 
spodarju z  Jelševine.  Včasih 
se  zdi,  kot  da  je  človeku 
nesreča  namenjena,  kot  da 
je  zlo  neizogibno,  da  mora 
priti,  kot  da  se  je  približalo 
od  nekod  daleč.  Pravimo,  da  je  usojeno. 

Pomlad  je  prišla  in  prenovil  se  je  svet. 
Zacveteli  so  travniki  in  logi,  zapele  so  ptice, 
razveselila  so  se  srca.  Staro  in  mlado  je 
pozdravilo  pomlad  po  dolgi,  dolgočasni  zimi. 
In  vsa  priroda  se  je  vzveselila  in  jo  po- 
zdravila v  tisoč  spevih :  Pozdravljena  . . . 
Pozdravljena .  . . 

Po  vasi  so  takrat  govorili  o  njem  čudne 
reči.  Hodil  je  sam  in  se  je  ogibal  ljudi; 
čudni  so  bili  njegovi  pogledi  in  neumen 
smehljaj  na  obrazu. 

Šel  sem  po  gozdu,  ko  je  bil  tak  pomla- 
danski dan.  Prijazno  vabeče  je  sijalo  soince, 
kot  da  vabi  zelenje  iz  trdih  dreves  in  cvetje 
iz  prstene  zemlje,  da  jih  ogreje,  oživi... 

Tam  sem  šel  po  poti  ob  gozdu.  Okle- 
ščene,  polomljene  veje   so   ležale  ob  poti, 

(KONEC.) 

kajti  povsod  so  sekali.  Kolesnice  so  bile 
globoko  vdrtc  v  rjava  pota.  Po  sesekanih 
gozdih  so  že  poganjale  nove  zelene  smre- 
čice, šibke  hoje  so  se  kazale  povsod... 

Obstal  sem  na  vrhu  in  se  ozrl.  Ta  po- 
mlad po  teh  gozdih! 

Takrat  je  prišel  po  gozdu.  S\\  je  tak,  kot 
si  ga  lahko  srečal  v  gostilni  ali  na  poti  ali 
v  gozdu  ali  sredi  polja  ali  kjerkoli.  Povsod 
si  ga  lahko  srečal,  vedno  je  bil  enak:  gledal 
je  plašno,  a  tudi  prijazno,  ljubeznivo,  in 
ognil  se  je  povsod  človeka,  zelo  rad  pa  je 
stal  pri  čredniku  na  paši. 

Gledal  sem  ga,  kako  je  šel  in  se  oziral. 
Včasih  se  je  ozrl  v  soince,  potem  je  gledal 
po  gozdih,  delal  je  znamenja  z  roko  in  se 
zasmejal.  Ali  govori:  Vse  naše?  --  sem 
pomislil . . . 

Ob  poti  je  obstal.  Videlo  se  je,  da  mu 
zelo  ugaja  mlado  soince,  polno  gorkote  in 
življenja.  Začel  je  iti  med  vejami  navzgor, 
lomil  je  veje  z  nogami  in  se  plašno  oziral, 
kot  bi  se  bal,  če  ga  kdo  vidi.  Po  gozdih 
so  odmevali  udarci  sekir. 

Stopal  je  počasi  navzgor  in  postal  pri 
vsakem  večjem  kupu,  kot  da  nekaj  premišlja: 
nemara  koliko  je  vreden  ta  kup  vej.  Na- 
smehnil se  je  in  šel  zopet  dalje,  počasi  kot 
brez  opravka  in  namena.  Do  roba  gozda 
je  prišel.  Ustavil  se  je  in  meril  drevesa  na 
visokost  in  štel  je  na  prste  ter  si  kimal  za- 
dovoljno. Videlo  se  je,  da  precenjuje.  Spom- 
nil sem  se  na  starčevo  povest  o  njegovem 
očetu:  kako  je  hodil  po  gozdih,  meril  dre- 
vesa in  govoril  o  gozdu  ter  mislil  na  tiso- 
čake. Ravnotako  je  stal  in  gledal.  Nasmehnil 
se  je  zadovoljen  in  šel  dalje. 

Sedel  je  na  hlod  v  gozdu  in  gledal  predse, 
kjer  so  se  na  drugi  strani  doline  dvigali 
gozdi,  polni  pomladanskega  življenja.  Na  to 
stran  se  je  čul  njih  šum  in  vrhovi  so  se 
zibali  enakonfierno.  Pred  njimi  so  stali  štori 
posekanih  smrek  —  bilo  je  kot  bi  pogledal 
na  razvaline.  Novo  življenje  je  kipelo  iz 
temnih  tal  pod  božje  svetlo  solnce,  kajti 
brsteli  so  bori  in  mlade  smrečice  so  pokrile 
tla  . . .  Po  cvetju  je  že  brenčal  čmrlj,  po  travi 
je  mrgolelo  pajkov  in  žuželk,  vse  v  življenju, 
kajti  dan  je  bil  jasen  in  mlad  kot  solnce  nad 
njim,  kot  pomlad  na  zemlji.  Kako  so  se 
oglašali  ptiči  z  vej ! 

Zagledal  se  je  bil  menda  v  to  življenje, 
kajti  sedel  je  mirno,  kot  se  greje  onemogel 
bolnik  na  pomladanskem  soincu.  Morda  so 
mu  vstajali  spomini  pred  očmi,  kajti  mlad 
gozd  je  bil  namesto  nekdanjega  velikega 
gozda,  kjer  so  bili  lovi  in  veselje,  in  zdaj 
ni  ničesar  več. 

Nad  gozdom  se  je  pojavil  v  višavi  velik 
kragulj  in  je  zažvižgal.  Z  ravno  razpetimi 
perutnicami  je  obvisel  v  zraku  in  gledal  za 
plenom.  Zavil  je  v  polkrogu  in  se  spustil 
nekoliko  niže  in  zopet  tako  obstal.  Zdajpa- 
zdaj  je  zažvižgal.  Vse  je  utihnilo  v  gozdu, 
le  sekire  so  odmevale  od  daleč.  Ponosen 
je  kragulj  nad  gozdom.  Ne  boji  se  nikogar, 
vse,  kar  je  ptičjega  pod  njim  v  gozdu,  se  ga 
boji.  Zažvižgal  je  in  odplaval  na  drugo  stran. 

Gledal  sem  ga,  kako  je  sledil  kragulju  z 
očmi.  Dvignil  je  roke,  kot  da  ima  v  rokah 
puško,  in  je  nameril  na  kragulja.  Kragulj  je 
izginil,  in  vse  je  še  molčalo  po  gozdu. 


Vstal  je  in  šel  proti  ograji.  Prelezel  )e 
ograjo  in  obstal  v  mladem  gozdu.  Šel  je 
med  vrstami  dreves  proti  meni.  Hotel  sem 
se  umakniti,  in  takrat  me  je  zagledal.  Obstal 
je  nekaj  časa  in  gledal  brezizrazno.  V  tre- 
notku  se  je  obrnil  in  se  spustil  v  tA  čez 
ves  gozd,  skakal  je  čez  grmovje  in  čez  dre- 
vesa, padel  je  in  se  pobiral,  ozrl  se  ni. 
Dolgo  se  je  še  videlo,  kje  beži,  kajti  gibalo 
se  je  mlado  drevje,  koder  je  šel  . .  .  Čudil 
sem  se,  da  se  tako  boji. 

Šel  sem  dalje  po  gozdih  in  mislil  na  go- 
spodarja z  Jelševine.  Povsod  je  bilo  mlado 
življenje  po  gozdih,  da  človek  obstoji  v 
njem  in  se  zagleda  v  življenja  polni  gozd . . 

Sešel  sem  se  na  vrhu  gozda  z  grajskim 
logarjem  in  sva  govorila  o  gozdih.  Počasi 
sva  stopala  po  gozdu.  Večer  je  padal.  Za- 
kadilo se  je  v  nižini  in  dim  je  vstal  nad 
gozdom. 

„Zunaj  kurijo  pastirji  in  tekači,  včasih 
sem  ponoči  v  skrbeh  zaradi  ognja.  Posebno 
v  jeseni  je  nevarnost  velika.  Ljudje  so  ne- 
previdni in  ne  pomislijo." 

„Ho,  ho",  se  je  začul  po  gozdu  klic. 

„Ho,  ho",  je  odmeval  odpovsod  isti  glas. 

„Ho,  ho",  se  je  oglasil  drug  glas. 

„Poglejte,  kaj  je  tam,  kdo  kuri",  je  kričal 
prvi  glas. 

In  odmevalo  je  to  po  gozdu. 

Šla  sva  z  logarjem  proti  dolini. 

„To  jim  prepovem",  je  rekel  logar,  ,naj 
kurijo  pri  vodi,  ne  tako  visoko." 

Kadilo  se  je  in  culo  se  je  pokanje. 

„Ho,  ho",    se   je   oglasil  glas  v  gozdu. 

„Kaj  pa  je?"  se  je  odzval  drugi. 

„Skoči  v  vas  po  ljudi  I" 

„Kaj  pa  je  ?"  In  odmevalo  je  po  gozdu... 

^Gozdič  gori,  nekdo  je  zažgal . . ." 

Prebledel  je  logar  in  zletel  po  gozdu  v 
dolino.  Hitel  sem  za  njim,  boljinbolj  je  za- 
krival gost  dim  celi  gozd.  Mlado  drevje  je 
pokalo.  Kragulj  se  je  pojavil  nad  gozdom 
in  je  plaval  visoko  na  drugo  stran,  jate  p& 
so  se  vzdignile  v  zrak,  začulo  se  je  kričanje 
bežečih  srak  in  vran.  Vse  je  bežalo  čez 
gozde.  Prišel  sem  do  ograje.  V  dolini  se  je 

Culo  vpitje  ljudi.  Dim  je  neslo  po  hribu  na- 
vzgor. Ogenj  je  bil  že  močan  in  je  bil  objel 
celo  spodnjo  stran  gozdiča,  da  ga  je  veter 
razširjal  navzgor.  Suho,  od  jeseni  ostalo  in 
nanešeno  listje  je  raznašal  ogenj,  ki  je  z 
vedno  močnejšo  silo  objemal  mlada  drevesca 
in  rastel  naprej  in  naprej.  Trepetal  je  tihi 
pomladanski  večer  v  tem  rjavem  dimu.  Vse 
okoli  je  pokril  dim  in  se  izgubil  daleč  v 
gorenje  gozde.  Smrečica  za  smrečico  je  iz- 
ginila v  ognju,  objel  jo  je  ogenj  z  neiz- 
prosno silo  in  jo  uničil  v  nekaj  trenotkih, 
in  šla  je  cela  vrsta,  druga  za  drugo.  Tre- 
petala so  mlada  drevesca  v  dimu,  in  zdelo 
se  je,  kot  da  čakajo  in  stoj6  v  strahu,  kdaj 
jim  plamen  iztrga  mlado  življenje...  Posegel 
je  plamen,  posmodil,  zatrepetale  so  vejice, 
in  drevo  je  izginilo  v  plamenu . . . 

Pomagati  se  ni  dalo  Sekači  so  se  bili 
zbrali  in  vpili  drug  na  drugega.  Logar  je 
let^l  kot  blazen  . . . 

Prišli  so  ljudje  iz  vasi.  Dekleta  so  pri- 
nesla na  glavi  vode.  Pomagalo  ni  nič. 

„ Pojdite  sekat  na  gorenjo  stran  in  na- 
redite ulico,  da  se  ogenj  omeji",  je  vpil  logar. 

„Kako  bom  v  tem  dimu",  je  vpil  sekač, 
»saj  me  zaduši." 

„ Pojdite,  dobite  plačano." 

Sekači  so  odšli. 

^Ženske,  nosite  prsti,  dobite  plačano", 
je  vpil  logar  vaščankam. 

Začele  so  nositi,  a  obstale  so  in  gledale. 
„Kdo  naj  gasi  celi  gozd?  Se  bo  že  ustavilo, 
kadar  se  bo",  so  govorile. 

Požar  je  rastel  in  vedno  veči  plamen  je 
objemal  drevje.  Prišli  so  možje  počasi  s  pi- 
pami v  ustih. 

„Kaj  boš  gasil?  Ne  pomaga  nič.  Les  je 
les.  Ko  bo  prišlo  do  konca,  se  bo  ustavilo. 
Saj  vidiš,  kakšen  dim,  pa  ravno  na  goro  ga 
nese." 

Prijel  je  ta  ali  oni  škaf  z  vodo,  ki  ga  je 
prinesla  kaka  ženska,  prijel  je  in  vrgel  v 
ogenj.  Zacvrčalo  je,  polegel  se  je  ogenj  za 
trenotek,  oblizoval  je  ozemljo  in  se  vzpel 
z  novo  močjo. 

„Ne  pomaga  nič",  je  dejal  in  vteknil  pipo 
v  usta. 

Ptiči  so  letali  visoko  v  zraku  nad  dimom 
In  culo  se  je  kričanje  vran  in  žvižganje  kra- 
gulja na  nasprotni  strani.  Premetala  se  je 
po  pogorišču  belouška  v  velikih  kolobarjih 
in  iskala  luknje;  metala  se  je  in  boljinbolj 
omagovala;  nazadnje  je  obležala,  zvila  se 
je  še  parkrat,  kot  da  jo  je  kdo  udaril,  in 
obležala  mirno;  oživela  se  je,  ko  je  polizal 
po  nji  plamen,  hotela  je  dalje  in  ni  mogla 
več;  obležala  je  tako,  in  plamen  je  lizal  po  nji. 

Na  gorenjem  koncu  so  sekali  sekači. 
Ljudje  so  nosili  prst  in  metali  na  ogenj. 
Prepodili  so  veverico,  da  je  skočila  na  tretje 
drevo,  na  visoko  smrečico.  Ogledala  se  je, 
in  ni  bilo  rešitve.  Ljudje  povsod,  na  eni 
strani  ogenj,  na  drugi  sekajo.  Počakala  je 
za  trenotek,  dim  jo  je  omamil.  Vsi  so  se  ji 
smejali.  Deček  je  vrgel  kamen  vanjo.  Sko- 
čila je  na  konec  veje  in  izginila  v  drevju. 

„Na  dveh  straneh  je  zažgano",  so  go- 
vorili možaki. 

„Nujte,  nujte,  dajmo",  so  se  začeli  pri- 
ganjati, če  ne  nam  lahko  zanese  ogenj  v 
gozde. 

Ženske  so  jecale  in  klicale  na  pomoč 
Boga  in  svetega  Florjana.  Ogenj  je  prišel 
do  tja,  kjer  so  bili  sekači  posekali.  Lizal  je 
okoli  sebe,  no  udušili  so  ga  s  prstjo. 

Vsi  so  govorili  njegovo  ime. 

„ Nihče  drugi,  kot  Jelševec,  saj  se  je 
hodil  sem  gret,  kot  gad  marca  meseca." 

„ Opoldne  smo  ga  videli",  so  pravili  se- 
kači. 

No,  o  njem  ni  bilo  sledu. 

Žalostno  je  bilo  pogledati  na  uničeni 
mladi  gozd.  Ogenj  je  lizal  okoli  osmojenih 
drevesc,  kot  da  hoče  vničiti  vse  do  konca. 
Pokazale  so  se  različne  podzemeljske  živali 
in  so  bežale  v  dimu ;  ušle  so,  ali  pa  so  ob- 
ležale v  žrjavici. 

Zmračilo  se  je.  Pripeljali  so  nekaj  sodov 
vode  in  polili  pogorišče.  Žarelo  je  tuintam 
in  potem  je  pogasnilo  vse.  Grajski  hlapci 
so  prišli  in  so  imeli  varovati  čez  noč. 

V  noči  so  slišali  na  gori  dolg,  neumen 
smeh.  Šli  so  tja  in  so  ga  vjeli.  Dva  je  pobil, 
potem  so  ga  zvezali. 

Na  pomlad  sem  bil  zašel  nazaj  v  tisti 
kraj.  Leta  so  bila  že  od  takrat.  Stopal  sem 
proti  veCeru  domov  v  klanec  in  prijetna  je 
bila  pot,  kajti  ni  je  lepše  poti  kot  spomladi 
skozi  gozd,  ko  poj6  ptice  na  vseh  straneh 
in  gozd  diši  čudovito  in  se  vetri  igrajo  po 
vejah. 

Po  gozdu  se  je  začuio  petje.  Bila  je  znana 
pesem  o  sinu.  Pel  je  hreščeč  glas,  zdaj  glas- 
neje zdaj  tise,  utihnil  je  polagoma  in  se  zopet 
oglasil.  Prihajal  je  vedno  bliže  in  bliže,  in 
bil  sem  radoveden,  kdo  poje.  Nazadnje  se 
je  prikazal  iz  šume  dolg  človek  z  gosposko 
obleko.  Malo  se  je  opotekal ;  obstal  je  in  me 
pozdravil:  „Ooo?"  je  rekel,  „dober  večer, 
prijatelj." 

Odzdravil  sem  mu  smeje. 

„Zapojem  pa  še  kaj!"  je  rekel. 

„No,  dobro." 

„Star  pevec.  Vedno  si  pojem."  In  zapel 
je  zopet  isto  pesem. 

^Čakajte,  greva  skupaj",  je  rekel  in  stopil 
na  cesta.  „Saj  me  poznate,  jaz  sem  gospodar 
z  Jelševine." 

„Poznam,  poznam",  sem  odgovoril  čisto 
na  kratko. 

Spomnil  sem  se,  kako  sem  ga  videl  takrat 
v  gozdu. 

„Saj  poznate  Jelševino?" 

„ Poznam,  poznam"  sem  mu  odgovoril. 

Spomnil  sem  se  Jelševine.  Zapuščena  je 
bila  in  obraščena  s  travo.  Dolgo  ni  bilo 
ljudi  v  nji,  okna  so  razbili  otroci,  in  nevarni 
ljudje  so  včasih  tam  prenočevali.  Zid  se  je 
bil  oluščil,  in  streha  je  kazala  luknje,  kjer 
se  je  bila  razbila  opeka .  .  .  Hlevi  so  stali 
prazni,  odprti  vsakomu.  Ljudje  so  tja  bežali 
s  polja,  če  je  nastala  hitra  nevihta.  Ograje 
okoli*  hiše  so  bile  polomljene  —  lepi  vrtovi 
so  bili  nekdaj  tam,  le  dvoje  velikih  dreves 
je  še  stalo  mogočno  kot  nekdaj,  ko  so  v 
njih  senci  pili  in  počivali  trgovci  in  vozniki. 
Okna  na  pročelju  so  bila  izginila,  in  dve  črni 
odprtini  sta  zijali  kot  oči  na  smrtini  glavi. 
Spomnil  sem  se  Jelševine:  taka  je  bila. 

„Vidite  Jclševina  je  moja,  jaz  sem  go- 
spodar z  Jelševine,  in  ravno  taka  je  hiša 
kot  njen  gospodar." 


„To  je  res",  sem  mu  opomnil  in  se  mu 
posmejal. 

„Pa  imam  denarja,  kot  ga  ima  Jelševina." 
In  privlekel  je  iz  žepa  cele  pesti  denarja. 
„Jelševina  je  in  ostane  prva,  vsak  se  mora 
odkriti  Jelševini,  ker  ji  je  vsak  dolžan.  Vse 
je  njeno." 

Ponudil  mi  je  fino  cigaro.  Začudil  sem 
se  mu. 

„Le  kadiva  le,  saj  sva  prijatelja,  in  be- 
rači še  nismo." 

Hotel  je  govoriti  trezno. 

„Dolgo  sem  iskal,  kako  je  najprijetnejše 
živeti",  je  rekel,  „in  zdaj  sem  našel  najpri- 
jetnejše življenje.  Skrbi  nič,  živiš  kot  ptič.  Vse 
sem  že  bil,  kar  hočete.  Bil  sem  prvi  bogataš, 
saj  ste  slišali  gotovo  o  Jelševcu,  potem  so 
rekli,  da  sem  nor,  potem  so  me  zaprti,  potem 
sem  šel  v  Ameriko,  sem  videl  naše  ljudi, 
kako  delajo  in  trpč;  čudili  so  se  mi,  igral 
sem  srečno,  zaigral  včasih  vse,  šel  sem  delat, 
začel  zopet  srečno  igrati,  prišel  sem  domov 
in  zdaj  živim  najlepše  življenje. 

„Dovolite,  imate  še  ženo?" 

„  Prosim  vas,  samo  o  babah  ne  govorite. 
Celi  svet  jih  je  poln,  da  se  gnoj  dela  iz  njih. 
Ste  videli,  kaj  je  naredila  ženska  na  Jelše- 
vini.^ In  ko  je  vse  zapravila,  je  šla."  Nazval 
jo  je  z  grdim  imenom. 

„Pa  pravijo,  ljubezen",  je  pravil,  ^ljubezen, 
pa  ljubezen  .  .  .  Tisti  mladi  ljudje,  brez  vse 
izkušnje,  ki  niti  ne  ved6,  kaj  je  življenje. 
Poln  ženskih  je  svet.  Kaj  boš  ljubezen? 
Jaz  sem  bil  celo  tako  neumen,  da  sem  jo 
ljubil."  Zasmejal  se  je  na  vse  grio  in  začel 
peti . . . 

„Vsak  človek  enkrat  nori,  potem  pa  se 
spametuje.  Meni  je  bila  včasih  ženska  vse,  zdaj 
mi  je  nič.  Saj  ste  slišali,  da  sem  zažgal  gozd. 
Takrat  namreč,  ko  me  je  zapustila,  sem  začel 
fantazirati,  kot  mlad  zagode,  ko  ga  prime 
tista  prva  ljubezen,  kot  to  imenujejo.  Fan- 
taziral sem  po  vseh  gostilnah  in  povsod, 
kajti  bil  sem  neumen.  Denarja  sem  imel  dovolj. 
Na  Jelševini  je  bilo  zmiraj  dovolj  denarja. 
Škoda,  da  takrat  niste  bili  tu.  Vi  je  niste 
poznali." 

„Ne.  Pravijo,  da  je  bila  lepa." 

„Lcpa,  lepa,  seveda  —  ženska  lepota, 
ne  vem,  kaj .  imajo  od  tega  ljudje.  Vi  ste 
moder  človek,  vidim.  Škoda,  da  niste  bili  v 
prejšnjih  časih  tu.  Bili  bi  vsak  dan  gost  pri 
nas.  Imel  bi  vsaj  enega  človeka  med  seboj, 
kajti  sami  osli  so  bili  takrat  napolnili  Jelše- 
vino,  kaj  čudno,  da  sem  tudi  jaz  postal  osel. 
Če  se  z  volkom  družiš,  moraš  ž  njim  tuliti. 
Tako  smo  tulili  na  JelŠevini,  kajti  mnogo  ti- 
sočev  je  bil  spravil  tukaj  nekdanji  Jelševec. 
Škoda,  da  niste  nič  užili  od  Jelševine,  snedli 
smo  jo  in  dobra  je  bila.  Pa  je  je  še  pre- 
cejšen kos.  Vas  bi  povabil,  ker  vidim,  da 
ste  moder  človek.  Vsak  namreč  vpraša :  Ti, 
Jelševec,  kako  seje  moglo  to  zgoditi?  Kako 
je  mogoči,  da  je  sedaj  tako  na  Jelševini  ?  Kaj 
boš  hudiča  izpraševal!  Vsak  živi  kot  hoče, 
nekam  itak  pride,  ker  dan  beži  za  dnevom. 
Dokler  je  neumen,  živi  neumno,  če  je  pa- 
meten, pa  pametno.  Živel  sem  tako.  Samo 
to  ni  prav,  da  vprašujete  po  ženski.  Vse 
ženske  niso  vredne  besede,  razen  kar  po- 
meni beseda:  mati  .  .  .*" 

Utihnil   je  in  obraz  mu  je  postal  resen. 

„Vidite,  takrat  sem  bil  res  zažgal  gozd, 
kajti  peklo  me  je,  da  me  je  zapustila.  Ona 
je  bila  zaigrala  gozd,  in  jaz  sem  ji  to  do- 
volil. In  ko  je  zaigrala,  je  šla,  kaj  vem  s 
kom  .  .  .  Naj  gre  s  komur  če.  Takrat  mi  je 
bilo  res,  kot  da  me  žge.  Zdaj  vidim,  da  je 
bila  neumnost,  kot  je  neumnost  vse,  če  se 
sploh  za  kaj  ženemo  v  življenju,  in  si  de- 
lamo nepotrebno  žalost,  kajti  vse  mine." 

Začel  je  zopet  peti  in  s  palico  je  mahal 
po  grmovju  ob  cesti.  Čakal  sem,  da  začne 
dalje. 

„Aja,  vi  bi  radi  izvedeli",  je  rekel,  ko  je 
dopel  pesem.  „No,  stvar  je  taka.  Morda  se 
mi  je  res  zmešalo,  ali  pa  se  mi  je  tako  zdelo. 
Ko  sem  prišel  v  norišnico,  sem  bil  takoj 
pameten,  zato  so  me  zaprli.  Sicer  je  vseeno, 
kje  je  človek  zaprt,  zadovoljen  sem  bil  povsod, 
ker  sem  povsod  videl  ljudi,  tam  neumne, 
tu  hudobne,  jaz  pa  nisem  bil  niti  neumen 
niti  hudoben,  in  sem  bil  med  njimi.  Nekoč 
mi  je  prišla  misel,  da  bi  se  ustrelil,  danes 
se  mi  zdi  zelo  prav,  da  se  nisem,  in  vidim, 
da  je    bila  neumnost   tista   misel.   Poglejte, 


kako  hodim  veselo  in  si  pojem.  Neprijetno 
življenje  mi  delajo  samo  hinavci  in  ljudje, 
ki  se  ponižujejo.  Prosi  me  za  desetak  in  ti 
ga  dam,  ali  ga  pa  zahtevaj,  dam  ti  ga  še 
rajši  ter  občudujem  tvoj  pogum.  So  pa 
ljudje,  ki  se  vedno  plazijo  in  prosijo  .  .  . 
Takrat  torej  sem  bil  zakuril  gozd.  Nikdar 
nisem  še  imel  večjega  užitka  na  svetu.  Prišla 
mi  je  namreč  nekoč  ta  misel  in  nikdar  ni 
še  nič  z  večjo  težavo  ležalo  na  moji  duši 
kot  tista  misel.  Mislil  sem,  da  jo  vsi  ber6 
iz  oči  in  ni  hotela  iti  z  glave,  dokler  se  nI 
uresničila.  Zato  sem  moral  zažgati  gozd. 
Kako  je  to  odleglo!  Kako  je  bilo  lahko  pri 
srcu,  ko  je  ves  prestrašen  zažvižgal  kragulj 
nad  gozdom,  kot  da  še  ni  videl  takega! 
Sfrfotali  so  ptiči  z  dreves  in  veverice  so  pla- 
nile na  vrhove.  Užitek  je  bil  to  brez  pri- 
mere. Vse  to  se  mi  je  sanjalo  že  prej,  vse 
je  šlo  že  v  mislih  tako,  kot  je  imelo  biti  v 
resnici,  kako  bo  zatrepetalo  drevje,  kako  se 
bo  vse  borilo  z  ognjem.  Zato  sem  zakuril 
na  več  krajih,  da  bi  bil  užitek  tem  večji.  In 
zatrepetal  je  gozd,  in  veverice  niso  znale 
kam.  To  so  se  začudile  vrane  na  smrekah. 
Podlasico  sem  videl,  ki  je  skočila  naravnost 
v  ogenj,  In  nisem  ga  imel  večjega  veselja 
čez  to;  tudi  to  sem  že  prej  mislil.  Osmodil 
se  ji  je  rep,  zvila  se  je  in  skočila  neumnica 
drugič  nazaj;  zaplesala  je,  in  jo  je  objelo; 
dvakrat  je  skočila  iz  dima  in  se  je  zarila  v 
zemljo,  in  ogenj  jo  je  zakril.  Mnogo  veselja 
sem  imel  tisti  trenotek.  Nekdo  je  zavpil  v 
gozdu,  in  takrat  sem  se  spomnil,  da  je  to 
ljudem  neprijetno  in  da  vidijo  tu  mojo  misel, 
za  katero  sem  se  bal,  da  jo  ber6  z  obraza. 
Zato  sem  zbežal.  Ponoči  sem  hotel  videti 
koščice  zgorelih  živali  in  osmojena,  ožgana 
drevesca.  Takrat  so  me  zgrabili.  Danes  ne 
vem,  če  bi  pobil  dva,  takrat  sem  jih.  In 
potem  so  me  vodili  iz  blaznice  v  jetnišnico 
in  spet  nazaj,  ker  niso  vedeli,  kaj  bi  storili 
z  menoj.  Povsod  je  bilo  zanimivo.  Potem 
so  me  izpustili.  Pogledal  sem  svet  s  prave 
strani,  zato  sem  zdaj  tako  zadovoljen.  Ni 
se  mi  godilo  slabo  in  tudi  zdaj  mi  je  dobro. 
Baba  pa  mislim,  da  še  živi  nekje  na  Ogrskem. 
Nekoč  mi  je  celo  neki  tepec  pisal  o  nji,  češ 

da  je  njeno  ime  celo  v  časopisih.  Videl  sem 
dosti  sveta  in  zdaj  se  mi  najbolj  ljubi  živeti 
tako.  Samo  še  konjička  si  kupim  in  mali  voz, 
pa  bom  kosil  in  vozil.  Zelo  se  mi  dopade, 
ko  pelja  kmet  zvečer  s  konjičkom  z  njive 
domov.  Jelševina  je  zame  prevelika.  Začel 
bi  gospodarstvo,  pa  dk  preveč  skrbi.  Vse 
je  tako  zaradi  žensk ...  Ko  bi  bile  ženske 
drugačne,  ne  bi  bilo  tako.  Če  mi  pade  v 
glavo,  da  začnem  življenje,  ki  ga  drugi  na- 
zivajo  za  pametno,  še  ni  izključeno,  da  bom 
prav  bogat  kmet.  Zelo  se  mi  to  dopade; 
ponosen,  bogat  kmet  z  lepim  parom  konj, 
to  je  nekaj  lepega.  Greste  z  menoj  na  Jel- 
Ševino?" 

„Grem,  zakaj  ne;  moram  skoraj  mimo." 

„Dal  bi  vam  voz,  ko  bi  ga  imel.  No,  na 
Jelševini  ni  nikogar  doma.  Grem  z  vami  v 
trg,  bova  pila  kapljico  dobrega." 

„ Hvala,  jaz  pojdem  domov." 

„No,  jaz  še  ne  grem."  Zapel  je  zopet 
pesem.  Šla  sva  tako  po  cesti. 

„Zelo  lepo  je  tu  življenje"  je  začel,  „zato 
sem  prišel  nazaj.  Sicer  bi  bilo  komu  nepri- 
jetno, pravijo,  da  kažejo  s  prstom  za  člo- 
vekom. Meni  je  to  vseeno.  Včasih  sem  gledal 
na  ljudi,  zdaj  me  ne  brigajo.  Vsak  naj  živi 
po  svoje,  kaj  bi  gledal  druge.  Jaz  nikogar 
ne  opazujem  in  dam  vsakemu  prav  —  go- 
tovo je  tako  po  njegovi  pameti,  pamet  pa 
je  neumna  ali  pa  pametna." 

Oddaleč  se  je  pokazala  Jelševina. 

„Ej,  Bog  te  živi,  Jelševina",  je  rekel  ve- 
selo. „ Morda  bom  res  postal  kmet.  Kake 
čase  jaz  pomnim  tukaj  ob  Jelševini?  Vse  je 
proč.  Zelo  dobro  se  mi  zdi,  kadar  na  to 
pomislim,  kajti  zdaj  sem  zelo  zadovoljen. 
Menda  sem  poseben  človek.  Našel  sem  v 
Ameriki  človeka,  ki  je  popolnoma  kot  jaz. 
Igrala  sva  skupaj  in  se  stepla  do  grdega. 
Odpeljali  so  naju,  in  sva  se  drug  drugemu 
smejala  ter  se  prijazno  klicala  po  imenu. 
Tikala  sva  se  prvo  uro,  ko  sva  se  sešla. 
Imel  je  debel  obraz.  Takoj  ko  sem  ga  videl, 
mi  je  prišla  misel,  kako  bi  bilo,  ko  bi  mu 
vrgel  celo  skledo  jedi  v  obraz.  Povabil  me 
je  na  večerjo,  in  ko  sva  jedla,  sem  mu  vrgel 
celo  skledo  jedi  v  obraz.  Menda  mu  je  bilo 


usojeno.  Potem  sem  bil  miren.  Zameril  mi 
ni,  obrisal  se  je,  in  potem  sem  mu  povedal, 
zakaj  je  bilo  to . . .  Čudni  ljudje  so  na  svetu, 
in  čim  več  jih  človek  vidi,  bolj  je  svobodo- 
ljuben do  njih  in  jih  ne  obsoja.  O  meni  so 
tu  slabo  govorili;  sodili  so  po  svoje.  Po- 
vedal sem  vam,  da  se  ne  brigam  za  to,  kaj 
ljudje  govori.  Vem,  da  ste  slišali  o  meni. 
Skoraj  vsak  otrok  je  vedel.  Pa  kaj  so  vedeli  ? 
Hotel  sem  veselo  živeti,  kot  se  meni  ljubi. 
Morda  prav  iz  kljubovanja  do  ljudi.  Sicer 
niso  slabi  ljudje  Dolenjci,  lahko  se  živi  med 
njimi,  posebno  kadar  so  veseli  in  pij6.  Bil 
sem  daleč  po  svetu  in  sem  jih  mnogo  videl. 
V  nekem  hčtelu  sem  trčil  skupaj  z  debelim 
človekom.  Ni  imel,  da  bi  plačal,  in  so  ga 
hoteli  zapoditi  iz  postelje.  Ležal  je  tam  zelo 
zadovoljno  in  govoril,  da  bo  plačal  zjutraj. 
Niso  ga  pustili.  Plačal  sem  zanj,  ker  je  bil 
tako  debel  in  je  ležal  tako  zadovoljno.  Po- 
vedal mi  je  potem  vse.  Ušel  je  pred  ženo. 
Smilil  se  mi  je.  Vzel  sem  ga  seboj  in  je 
živel  pri  meni.  Pisala  mu  je,  naj  pride  nazaj. 
Tudi  otroci  so  bili  podpisani  v  pismu.  Po 
vseh  listih  so  stala  njena  pisma  nanj.  Nekoč 
me  je  hotel  okrasti,  zato  sem  ga  zapodil  od 
sebe,  in  je  šel  menda  domov.  Taki  so  ljudje." 

Prišla  sva  do  Jelševine. 

„Bog  te  živi,  Jelševina**,  je  rekel  zopet. 
„  Koliko  je  takega  na  Kranjskem.  Zdaj  bi  se 
smejal  jaz  svoji  babi,  ko  bi  morala  lepo  na 
polje.  Zelo  lepo  ji  je  stala  kmečka  obleka. 
Tako  sem  videl  prvič  v  gledišču.  V  meni 
je  bilo  včasih  mnogo  pesnika.  Celo  nanjo 
sem  pesmi  delal.  TSko  sem  videl  prvič,  in 
prišla  mi  je  misel,  kako  bi  bila  lepa  na  polju 
z  belimi  ošpetlji,  z  ruto  okoli  vratu,  zavihani 
rokavi,  in  z  belo  rutico  si  briše  pot.  Ko  bi 
hotela  biti  taka,  bi  jo  vzel  nazaj,  in  bi  postal 
kmet  na  Jelševini." 

Pogledal  je  na  hišo. 

„Vse  je  zaprto,  ni  nikogar  doma.  Če  se 
lotim,  bom  popravil  vse,  in  še  lepo  življenje 
bo  tu.  Ko  bi  imel  gospodinjo,  bi  vas  peljal 
gori,  zdaj  pa  vas  povabim  v  trg.  Igrati  ni- 
mam s  kom  in  potem  mi  je  dolgčas.  Bil 
sem  znan  igravec,  celo  v  Monte  Carlo  sem 
bil.  Pristudili  so  se  mi  tisti  ljudje  zato  sem 

jih    pustil.    Lepše   je   poležati   v  travi  sredi 
polja/ 

Bila  sva  na  razpotju. 

„Torej  se  vidiva  še  drugič",  je  rekel, 
„jaz  grem  še  pit/*  Noč  je  bila  lepa. 

„Lahko  noč",  je  rekel. 

„ Lahko  noč." 

In  odšel  je.  Obrnil  se  je  na  cesti  in  vpil: 
„Ako  bo  kmalu  kaj  živega  najelševini,  me 
obiščite;  morda  bom  začel." 

„Dobro." 
•„Če  pa  ne,  se  dobro  imejte." 

„Takisto." 

„Bog  te  živi,  Jelševina!" 

Odšel  je  po  cesti  skozi  gozd.  Kmalu  se 
je  začula  pesem. 

Lep  glas  je  bil  in  močan .  .  .  Potem  je 
vse  utihnilo  v  noči.  Ozrl  sem  se  in  sem 
videl  Jelševino  zapuščeno  in  dvoje  odprtin 
je  gledalo  z  nje  pročelja  kot  mrtvaške  oči 
v  noč. 

Videl  sem  ga  potem  še  nekaterikrat.  Vedno 
je  govoril  o  Jelševini  in  delal  načrte.  Sedel 
je  v  gostilni  med  kmeti,  dajal  jim  je  za  pi- 
jačo in  pel  pesmi.  Bil  je  zelo  vesel  človek. 

Pod  zimo  je  bil  izginil.  Brali  smo  potem, 
da  je  umrl  v  neki  bolnišnici,  ker  se  je  bil 
prehladil.  Za  Jelševino  se  je  vnela  pravda 
in  je  bila  pozneje  prodana  na  drobno. 

In  sedaj  šumi  mladi  gozd,  kot  bi  šumel 
povest  o  svojem  nesrečnem  nekdanjem  go- 
spodarju. Tuji  ljudje  so  ga  vzbudili  v  novo 
življenje  in  kraljujejo  nad  njim,  kot  kralju- 
jejo kralji  nad  svojimi  zakladi.  Pastirji  pasejo 


okoli,  in  zagrajeno  je  vse,  reveži  pa  se  spo- 
minjajo na  vse  čase,  kot  so  prišli,  in  so  bili 
in  so  prešli.  In  če  se  sliši  kdaj  kje  nerazumljiv 
šum,  izmislijo  si,  da  straši  duh  ranjkega  go- 
podarja  z  Jelševine.  In  bogvekaj  ti  vse  pri- 
povedujejo Čez  nekaj  mesecev. 

Take  čudne  so  povesti  po  vsej  deželi, 
In  vse  jih  pripoveduje,  starci,  možje,  gozd 
in  cela  ljubljena  zemlja,  kajti  cela  zgodovina 
leži  v  nji.  Zato  je  tako  prijetno  hoditi  po 
nji,  gledati  po  njenih  gričih  in  gradovih,  po 
vaseh  in  rekah,  in  pomisliti  na  življenje  in 
na  vse,  kar  leži  v  davni  preteklosti  in  bo- 
dočnosti. Srečaš  ljudi  in  se  spomniš  potem 
nanje.  Kot  bi  ga  še  danes  videl,  kako  stopa 
človek  v  gosposki  obleki,  gleda  na  lepojel 
ševino  in  govori:  „ Bog  te  živi,  Jelševina..." 

In  gre  naprej  naprej  in  govori:  „Morda 
začnem  ..."  In  ga  pelje  pot  naprej  v  trg, 
toži  se  mu  po  igri  In  piti  se  mu  hoče  .  .  . 
In  naprej  naprej  gre  cesta  daleč  v  svet. 
Odide  po  nji.  gospodar  z  Jelševine  in  se 
ne  vrne  kmetovat.  In  stoji  Jelševina  zapu- 
ščena in  okna  gledajo  kot  dve  odprtini,  kot 
smrtne  oči  v  svet . .  .  Daleč  je  nje  gospodar 
in  nje  slava  je  prešla,  kajti  prazne  so  ceste 
in  časi  so  minili.  In  ni  nikjer  tistih  velikih 
konj  z  mogočnim  vozom,  da  bi  obstali  pred 
Jelševino  in  bi  se  začelo  tisto  življenje.  Tudi 
zvečer  se  ne  vrne  tako  gospodar  s  konjič- 
kom s  polja  domov.  Zato  je  tako  na  Jelše- 
vini . . . 

„Bog  te  živi,  Jelševina!"  In  nekdo  poje 
pesem  po  cesti  v  noč.  Lahkomiselna  je  in 
vesela  kot  vsa  narodova  pesem. 

ricsec  na  nebu  gori 
in  sije  na  morje  — 
lihe,  tajinstvene  bajke 
trosi  v  moje  srce . . . 

In  kakor  polnočnega  ženina 
pozdravilo  je  nebo, 
pozdravilo  mojo  je  dušo 
zvezde  srebrno  oko  . . . 


Jaz  gledam  jasno  azurje, 
jaz  vživam  južno  noč  — 
jaz  čutim,  jaz  čutim  v  sebi 
juga  lepoto  in  moč! 

Oj  ve  brezkončne  jasnine, 
za  vami  poletel  bi, 
objel  bi  vas,  svetli  domovi, 
žalil  bi  si  z  vami  oči . . . 

Da  vsenaokrog  bi  žarelo, 
da  rajalo  bi  z  menoj  — 
pozdravljena,  zemlja  ljubezni, 
pozdravljen,  mir  in  pokoj ! . . . 


Oj  vi  cvetoči  obrazi, 
ve  rože  v  pomladnih  vrteh, 
pozdravljeno,  cvetje  pobožno, 
v  mojih  žalostnih  dneh !  . . . 

Solnce  je  vas  rodilo, 
solnce  vas  živi, 
solnce  čuva  nad  vami 
s  skrbnimi  očmi , . . 


Jaz  sem  pa  tujec  med  vami, 
tujec  tu  in  doma, 
daleč,  daleč  je  dom  moj, 
daleč  od  tega  sveta  . . . 

Daleč,  kjer  soltice  ne  sije, 
tam,  kjer  je  žalost  in  bol  — 
tam  za  sneženimi  griči, 
sredi  jesenskih  polj . . . 


Smeje  se  zeleno  morje, 
smeje  se  azur  — 
v  noč  pa  jasno  tiho  poje 
bolni  trubadur: 

Oj,  kako  ste  lepe,  krasne, 
zvezdice  o  polnoči, 
kakor  jabolka  nebeška, 
ki  ljubezen  jih  deli . . . 

Oj,  kako  ste  lepe  krasne  — 
ah,  pa  daleč  ste  tako, 
daleč,  daleč,  da  nikoli 
ne  dosežem  vas  z  roko  . . . 

5. 

Pogledal  je  mesec  na  zemljo, 
pogledal  izza  gori  — 
in  zažarel  je  njegov  obraz 
v  moje  veselo  srce  .  . . 

Nič  mi  ni  rekel  bledi  obraz, 

izginil  je  za  gore  — 

jaz  sem  pa  krenil  brezskrbno 

naprej 
brez  pota  in  cestž  . .  . 

Kaj  se  sence  plašite, 
kaj  tako  trcpečete  — 
kaj  o  strahu  in  trpljenju 
mi  plašno  šepečete? 

Jaz  grem  dalje  po  brežbrežju, 
dalje  grem   brez  tesnih  mej, 
po  brezkončni,  beli  cesti 
smelo,  trdo  grem  naprej  . . . 

Saj  ste  videli  te  ceste, 
kakor  solnce  se  bleste  — 
saj  poznate  mlada  srca, 
ki  za  cilji  koprnč . . . 


Bogati,  razkošni  cvetovi 
in  rože  vse  razcvetene, 
vse  trate  pomlajene, 
življenja  polni  vrtovi ! 

Pod  jasne  azurjc  se  dviga 
juga  mogočna  kraljica, 
kako  ji  lica  vžiga 
mladosH  živa  rdečica! 

Kako  ji  poljublja  solnce 
valove  gostih  las  — 


kako  ji  diha  iz  grudi 
življenja  ponos  in  kras! 

O  srečne  oči  azurjcv, 
o  solnce  zaljubljeno  ti  — 
res,  jezen,  ljubosumen  sem 

jaz 
na  tvoje  zlate  oči! . . . 

8. 

Pozdravljam  te,  jasni  obraz, 
pozdravljam  te,  južni  dan  — 
o  jaz  se  klanjam  pred  tabo, 
globoki  ocean ! . . . 

Od  neba  do  zemlje, 
od  zemlje  do  neba, 
povsod  kipi  življenje 
iz  vročega  srca  . . . 

Od  jutra  do  noči 

se  v  verzih  govori, 

tako,  tako  lepo 

za  dnem  se  dan  vrsti . . . 

In  žalosti  nikjer, 
kjer  rože  zeleni  — 
nikjer,  nikjer  ni  solz, 
kjer  pesmi  jug  slave! 

ako  krasni,  kako  dobri  so 
bili  ti  Ijudjel"  —  si  priznam 
vsakikrat,  ko  se  spomnim 
one  jesenske  vožnje  iz 
Zagreba  na  Reko. 

Nič  posebnega  nisem 
doživel  ob  ti  vožnji,  a 
vendar  se  je  spominjam  rad.  Zato  se  je  spo- 
minjam čestokrat  in  mislim  s  toplo  prijaz- 
nostjo na  tedanje  sopopotnike,  na  one  dobre 
ljudi,  ki  sem  jih  spoznal  tedaj  in  ki  jih  ne 
srečam  v  široki  areni  življenja  najbrž  nikoli 
več,  ki  pa  mi  živ6  še  vsi  v  spominu  in  v 
srcu. 

Kakor  navadno,  sem  prihitel  na  kolodvor 
že  v  zadnjem  trenotku.  Komaj  da  sem  dobil 
še  listek  in  sem  skočil  v  najbližji  voz,  in  že 
je  zažvižgal  vlak  in  se  je  premaknil. 

Vstopil  sem  v  tretji  razred. 

„Kaj  bi  se  vozil  v  drugem  I"  —  me  je 
poučeval  še  isto  jutro  dober  znanec  v  krasni 
hrvaški  stolici. 

„Par  mažarskih  birokratov  vidiš  tam  in 
zadolženih  graščakov,  kako  sitno  starikavo 
madono  in  kvečjemu  še  kako  mlado  damo 
iz  polsveta,  ki  pa  je  zaglobljena  vso  pot  v 
pikanterije  Prevostove  ali  Herczegove.  V 
tretjem  se  pelji,  tam  vidiš  naš  narod  in  ga 
spoznavaš.  Dobro  ljudstvo  I" 

Ogledal  sem  se  po  kupeju  nekoliko  v 
zadregi:  bil  je  poln.  A  že  so  se  stiskale 
dame  na  klopi  tik  vrat. 

„Tukaj  je  še  prostor." 

„Hvala." 

Sedel  sem  nasproti  mlademu  gospodu 
—  sicer  so  bile  same  dame  v  kupeju. 

„Vse  natlačeno**  —  je  menil  gospod  in 
si  je  vihal  majhne,  črne  brčice. 

„A  zakaj  ne  dajo  več  voz?  V  Zagrebu 
imajo  vendar  voz   dovolj"  —  se  je  jezila 


precej  bujna  gospa  kakih  tridesetih  let.  Kakor 
je  povedala  pozneje,  je  bila  Zagrebčanka  in 
se  je  peljala  na  božjo  pot  k  Majki  božji  na 
Trsat. 

„E,  gospodje  na  železnici  so  Mažari"  — 
je  pripomnil  pikro  mladi  gospod.  —  „Zato 
za  Hrvate  ni  voz.  Tudi  vozovi  drugega  raz- 
reda so  natlačeni.  A  preteklo  noč  smo  spali 
v  drugem.  Ob  Štirih  smo  legli . . ." 

„Se  vozite  vso  noč,  gospod?"  je  vpra- 
šala Zagrebčanka. 

„Vso  noč.  Iz  Mitrovice." 

„A  kaj  ste  počeli  v  Mitrovici?" 

„ Sestra  je  učiteljica  tam,  in  sem  jo  obiskal. 
Tri  sestre  so  učiteljice:  ena  v  Zagrebu,  ena 
v  Zagorju,  ena  v  Mitrovici." 

Pripovedoval  je,  kakor  bi  pripovedoval 
doma  sosedu.  Videlo  se  mu  je  na  obrazu, 
kako  je  zadovoljen,  da  more  govoriti  in  da 
ga  kdo  posluša.  Da  bi  dolgočasil  koga  s 
pripovedovanjem,  se  ni  domislil  pač  niti  za 
hip  ne.  in  v  istini  ni  dolgočasil.  Gledali  smo 
ga  vsi  in  smo  ga  poslušali  verno,  ko  je  go- 
voril kakor  s  starimi  znanci  in  prijatelji. 

„Kako  dobra,  preprosta  duša"  —  sem 
pomislil  nehote.  Isto  so  mislili  in  čutili  menda 
vsi  drugi. 

„Tudi  jaz  sem  študiral.  Štiri  gimnazijske 
razrede  sem  dovršil.  A  na  nesrečo  sta  mi 
umrla  oče  in  mati  v  enem  letu.  Tako  sem 
moral  pustiti  študije.  Na  domačiji  sem  sedaj 
v  Posavju." 

„A  po  kaj  greste  na  Reko?" 

„Vina  kupovat.  Tudi  za  sestro  v  Mitro- 
vici  ga  kupim,  zelo  mi  je  naročevala  .  .  . 
Veste,  prijetno  je  spodaj.  In  preteklo  noč, 
da  vam  povem,  je  bilo  vrlo  prijetno.  Vozil 
sem  se  z  mladim  zdravnikom  in  s  štirimi 
pravniki.  Pili  in  jedli  smo  malone  vso  noč. 
In  peli  smo.  To  pesem  smo  peli." 

Izvlekel  je  iz  žepa  kos  papirja,  popisa- 
nega s  svinčnikom.  Pokazal  nam  je  pesem 
drugemu  za  drugim. 

„  Poznamo,  poznamo  .  .  ." 

„NeobiCno  lepa  pesem!  Vrlo  se  mi  je 
priljubila . .  .  Zdravnik  je  izstopil  med  potjo. 
A  mi  smo  pili  in  peli  do  štirih  zjutraj.  Popili 
smo  osem  steklenic  starine,  po  poldrug  liter 
steklenica.  In  pojedli  smo  veliko  gos,  po- 
mislite.** 

„Prava  gostija !**  —  se  je  smejala  lepa 
mlada  gospa  z  rdečim  svilnatim  šalom.  Visel 
ji  je  na  glavi  navezan,  bujni  zlati  kodri  so 
se  sipali  neredno  in  nagajivo  izpod  njega. 

„Res,  gostija. . ."  so  se  smejali  vsi  povprek. 

Štiri  mlade  gospodične,  sedeče  po  dve 
in  dve  ob  oknu,  so  se  domislile  hipoma, 
da  so  lačne.  Odprle  so  veliko  škatljo,  polno 
vsakovrstnega  peciva,  in  so  jedle  neprene- 
homa, malone  do  Karlovca.  Povedale  so  nam, 
da  so  iz  Serajeva  in  se  peljejo  na  učiteljišče 
v  Karlovac . . .  Jed  jim  je  šla  v  resnici  v  slast. 
Jedle  so  kakor  mlade  mačice,  obenem  so 
poslušale  verno  in  so  se  zasmejale  zdajzdaj 
zvonko.  Vmes  pa  je  vzdihnila  zdaj  ta  zdaj 
ona,  kako  prijetno  se  bo  spalo  popoldne 
—  vozile  so  se  vso  noč. 

Ena  je  bila  krasna.  Velike,  rjave  oči  so 
se  ozirale  mehko  in  zamišljeno  po  kupeju ; 
s  tiho  otožnostjo  so  se  zagledale  zdajzdaj 
skozi  okno  na  prostrano  polje,  kjer  so  sprav- 
ljali kmetje  jesenske  pridelke,  dar  matere 
zemlje  in  plačilo  obenem.  Otožno  so  ji  se- 
vale oči,  kakor  bi  se  lesketala  in  bi  odsevala 
v  njih  otožnost  enolične  pokrajine,  otožnost 
rumenečega,  hirajočega  drevja,  otožnost  trav- 
nikov, ki  so  izgubljali  svojo  mladostno  zelenje 
in  ki  jih  je  preplavljala  na  široko  umazana 
voda,  ker  je  dežilo  prejšnje  dni  breznehanja. . . 
Izpod  širokokrajnatega  klobuka  so  se  ji  sipali 
bujni  lasje.  Ko  je  zasijalo  solnce  nanje,  so 
se  dozdevali  kakor  neskončno  tanke  zlate 
nitke.  Vse  lice  je  sevalo  in  gorelo  v  soincu, 
kakor  oblito  z  zlato  gloriolo.  Le  smehljala 
se  je  nekako  zaničljivo,  kar  jo  je  delalo  sicer 
zanimivo,  a  ji  ni  pristojalo  posebno . . . 

„ln  pomislite"  —  je  pripovedoval  spet 
gospod  —  „vozili  smo  se  s  tremi  blazneži." 


JL  blazneži?"  —  Dame  so  se  zavzele. 
—  „Ali  ste  bili  z  njimi  sami  v  kupeju?" 

„Kaj  šel  Spremljali  so  jih  trije  orožniki " 

Oddahnile  so  si. 

„In  zvezani  so  bili.'' 

„  Siromaki!" 

Damam  so  se  že  smilili. 

„Ker  seve  ni  baš  prijetno  spati  skupaj 
z  blazneži,  nam  Je  odkazal  sprevodnik  proti 
jutru  drugi  razred  za  počitek.  Legli  smo  ob 
štirih." 

»Zgodaj!"  -  se  je  smejala  gospa  s  šalom 
in  drugi  za  njo. 

„Res,  malo  sem  zaspan.  A  se  prespim 
na  Reki." 

„  Daleč  je  še  do  Reke ...  A  vi  tudi  na 
Reko,  velečastni?"  —  se  je  obrnila  gospa 
s  šalom  hipoma  name. 

„Tudi,  milostna." 

Ker  je  nosila  rokavice,  nisem  mogel  videti 
prstana  in  nisem  vedel,  ali  je  gospa  ali  go- 
spodična. 

„A  ste  inostranec,  kaj?" 

,Da,  milostna,  Slovenec." 

„ Slovenec?  To  je  lepo!  Slovenci  so  nam 
vrlo  simpatični  ..."  so  vzklikale  dame  vse- 
povprek. 

„Jaz  sem  se  vozila  že  po  Slovenskem", 
je  trdila  ena. 

„In  jaz  sem  bivala  več  časa  na  Sloven- 
skem. Moj  mož  je  rojen  Slovenec,  ob  No- 
vem mestu.  Krasno  je  tam." 

„Moj  oče  je  bil  Slovenec",  je  trdila  Za- 
grebčanka. 

„Vrlo  dobri  ljudje.  A  jaz  še  nisem  bila 
na  Slovenskem",  je  menila  gospa  s  šalom, 
ki  se  je  smejala  venomer.  Imela  je  zelo 
krasne  zobe. 

„Pa  izvolite  priti  kdaj." 

„Pridem.  K  vam  pridem." 

„  Prosim." 

„Je  lepo  pri  vas?" 

„  Krasno." 

„Pa  pridem  gotovo ..." 

Smejala  se  je  zvonko  in  je  gledala  ko- 
ketno  izpod  dolgih  črnih  obrvi. 

„A  kam  vi,  mamica?"  je  vprašala  v  istem 
hipu  Zagrebčanka  staro  kmetico  v  narodni 

noši  z  veliko  icošarico  na  kolenih,  ki  jo  je 
držala  z  obema  rokama. 

„ Domov.  Na  Dunaj  sem  se  vozila." 

„Tako  daleč!  A  po  kaj?** 

„Moža  gledat,  gospa.  Glejte,  videla  se 
nisva  že  osemnajst  let.  Na  Nemškem  je,  jaz 
pa  doma.  Pomislite,  osemnajst  let  je  že  od 
doma." 

Vse  je  poslušalo,  tudi  jaz.  Gledal  sem 
le  napol  na  krajino.  Zdajzdaj  je  hitela  mimo 
majhna  vas  z  belimi  hišami.  Na  travnikih  ob 
vasi  so  pasli  deca,  kričali  so  in  so  nam  ma- 
hali v  pozdrav  in  v  slovo  z  rokami  in  s 
klobuki.  Po  cesti  ob  progi  je  šla  kmetica, 
kmetiško  dekle,  malo  kodeljco  pod  pazduho 
ali  v  laseh,  in  je  predla  grede.  Na  majhnem 
vozu  se  je  peljal  po  cesti  kmet.  Vihtel  je 
kratek  bič  nad  izsušenim  kljusetom,  ki  je 
gazilo  po  blatu,  da  je  škropilo  gori  na  voz 
in  na  vse  strani . . .  Napol  sem  gledal  kra- 
jino, a  sem  poslušal  obenem  vestno  starko. 
Zdajzdaj  sem  ji  pogledal  v  zagorelo,  upalo, 
a  dobro  in  prijazno  lice. 

„In  ste  ga  našli  .^" 

„ Našla.  Pripeljal  se  je  do  Dunaja,  in  jaz 
do  Dunaja.  A  med  potjo  —  bože,  malo  da 
se  nisem  izgubila.  V  Pesti  namreč.  Spre- 
vodniki niso  znali  hrvaški,  in  kam  jaz,  revical 
Prvikrat  sem  bila  tam,  mažarski  ne  znam  nič." 

„A  ste  prišli  vendarle  na  cilj?" 

„ Prišla.  Usmilila  sta  se  me  dva  mladiča, 
Hrvata.  Spremila  sta  me  lepo  v  pravi  vlak. 
Kaj  bi  jaz  reva,  če  ne  bi  našla  dobrih  ljudi!" 

„In  niste  ostali  pri  možu,  mamica ?"^ 

„Nisem.  Pomislite,  osemnajst  let  se  nisva 
videla,  a  dom  je  le  dom." 

„ Imate  družino?" 

^Štirinajst  nas  je." 

„Živite  pač  v  zadrugi?" 

„Da,  v  zadrugi.  A  lepo  se  razumemo. 
Šla  bi  k  možu,  a  govori  mi  vedno:  Kaj 
bi  hodili,  imate  doma  lepo...  In  je  res!  — 
In  veste,  umrla  bi  rada  doma:  stara  sem  že." 

„Ni  vam  še  sile,  mamica . . ." 

Skozi  kupč  je  šla  dama  iz  sosednega 
kupeja.  Bila  je  brž  še  precej  mlada,  a  suha, 
vsa  rumena.  Ogledovala  nas  je  z  vodenimi, 
krmežljavimi  očmi.  Ko  se  je  zadela  ob  ne- 


koga, se  je  opravičila  nemški.  Šla  je  skozi 
kupe  in  je  zaprla  vrata. 

^Menila  sem,  da  je  to  vaša  soproga",  je 
pripomnila  gospa  s  šalem  smeje  mlademu 
gospodu. 

„Ta!" 

Zamahnil  je  z  roko  in  je  pogledal  prav 
pusto  in  neprijazno. 

„Kako  za  Boga  svetega  ste  mislili  kaj 
takega?" 

„Ker  ste  ji  devali  v  Zagrebu  kovčeg  na 
polico." 

„Saj  sem  jih  tudi  drugim.  A  da  bi  bila 
moja  soproga  —  ta!" 

Stresel  se  je. 

»Ali  ste  že  oženjeni?" 

„Ne,  gospa." 

„A  kaj,  da  se  ne?" 

„Je  še  čas,  da  si  zavežem  vrv  za  vrat, 
sem  šele  petindvajset  let." 

Smeh  po  vsem  kupeju. 

»Kako  negalantno  govorite,  gospod!  Vrv 
za  vrat !  Menite,  da  je  ženitev  tako  neizmerno 
zlo?" 

„Zlo,  zlo,  gospa." 

„Tudi  moj  mož  pravi,  da  si  je  ovil  vrv 
za  vrat,  ko  me  je  poročil",  je  priznala  Za- 
grebčanka.  Smejalo  se  ji  je  vse  lice.  »Zakaj 
me  je  pa  vzel!" 

»Siromak!" 

»Seveda!  Kaj  ne,  veličastni,  saj  mora  biti 
mož  ženi  pokoren? 

»Narobe,  gospa,  narobe." 

»Seveda!  Možki  držite  z  možkimi." 

»Ste  vi  tudi  omožena,  gospa?"  je  vprašal 
mladi  gospod. 

Gospa  s  šalom  se  je  smejala. 

»Sem." 

»Imate  mladega  moža?" 

»Trideset  let." 

Je  lep?" 

„ Dolge  brke  ima.  A  jaz  bi  rada  gladko 
obritega." 

»Pa  mu  recite,  naj  se  obrije." 

»Noče.« 

»A  odkod  ste,  če  dovolite?" 

»Iz  Moravice." 

»Je  lepo  tam?" 

»Lepo.  A  nimamo  svečenika.  Če  umre  kdo, 
pride  od  sosedne  cerkve  in  ga  pokoplje. 
Kako  naj  bi  se  človek  pač  zveličal,  če  ni- 
mamo duhovnika." 

Smejala  se  je  in  se  je  ozirala  koketno 
po  kupeju. 

nA  saj  ne  storite  itak  nič  hudega.  ** 

„Vedi  Bog.  Vraga  preklinjam  že  vsak 
dan.  A  to  itak  ni  greh  —  drugega  ne  za- 
služi. .." 

„A  zakaj  držite  vi,  mamica,  košarico 
vedno  na  kolenih?  Pod  klop  bi  jo  položili." 

„ Ne  maram,  gospodine.  Jo  še  pozabim." 

„Bolj  varno  je  res,  če  drži  človek  vedno 
vse  v  rokah.  Včasih  se  kaj  pozabi,  včasih 
izgine  brez  sledu  . . .  Čujte,  peljem  se  nekoč 
k  sestri  v  Zagreb  in  vzamem  zajca  s  seboj. 
Pisal  sem  ji,  da  prinesem  zajca,  na  kar  je 
povabila  nekaj  prijateljic  na  večerjo.  Imel 
sem  ga  na  polici,  še  med  potjo  sem  ga  videl 
večkrat.  A  ko  dospemo  v  Zagreb  in  hočem 
vzeti  zajca  s  police,  ga  ni .  . ." 

^Oživel  je  in  je  odbežal." 

„Vi  se  lahko  norčujete,  a  pomislite  mojo 
zadrego  in  zadrego  sestrino:  povabila  je 
prijateljice  ..." 

„Pa  bi  kupili  drugega"  —  je  pripomnila 
prav  logično  gospa  s  šalom. 

„  Lahko  vam  govoriti  ..." 

Pogovor  in  smeh  ni  prenehal  vso  pot. 
Če  je  zastala  za  hip  govorica,  je  pričel  gospod 
govoriti  o  pretekli  noči,  o  osmerih  steklenicah, 
po  poldrug  liter  vsaka,  o  gosi  in  petju  in 
o  blaznežih.  Pripovedoval  je  resno  in  na- 
tanko, kakor  ne  bi  slišali  še  niti  besedice 
o  tem.  Smejali  smo  se  na  glas,  a  gospod 
je  pripovedoval  vztrajno  dalje. 

Gospodične  preparandke  in  stara  kmetica 
so  izstopile  v  Karlovcu.  Z  gospodom  sva 
jim  znosila  vso  dolgo  vrsto  škatljic  z  voza. 

Nato  je  odhitel  gospod  v  restavracijo. 
Vlak  se  je  že  premikal,  ko  je  pribežal  nazaj. 
Komaj  je  še  skočil  v  voz. 

„ Menili  smo  že,  da  ostanete  v  Karlovcu. 
Morda  so  vas  očarale  gospodične  tako  — 
niste  se  mogli  ločiti." 

„Kaj  še!  Kosil  sem.  A  klical  ni  nihče. 
Seve,  Mažari  so  gospodje  na  železnici  I  Če 


Hrvat  ostane  kje  med  potjo,  nič  za  to.  Pravi 
zlodji,  ti  Mažari!" 

Dobili  smo  troje  novih  sopopotnic.  Mlado 
gospodično  bledega  lica  in  zamišljenih  oči 
in  dvoje  dam  srednje  starosti. 

Gospod  se  je  lotil  takoj  gospodične.  „Go- 
tovo  ste  iz  Karlovca,  gospodična?" 

„Iz  Karlovca." 

„ Mnogo  šol  mora  biti  v  Karlovcu?" 

^Da,  ima  jih  mnogo:  gimnazija,  realka, 
dvoje  učiteljišč ..."  Naštela  je  dolgo  vrsto. 

„Lepo  mesto  ...  A  kam  se  peljete  go- 
spodična?" 

„Na  Reko." 

„Vrlo  lepo.  Tudi  jaz.  Iz  Mitrovice  se 
peljem.  Vozil  sem  se  vso  noč.  In  pomislite...** 

In  pričel  je  spet  o  zdravniku  in  o  štirih 
pravnikih,  o  osmerih  steklenicah  po  poldrug 
liter,  o  gosi,  o  petju,  o  blaznežih  in  je  končal 
s  počitkom  v  drugem  razredu. 

Nenadoma  je  zaduhtelo  v  kupeju  po 
tobaku.  Pogledali  smo  vsi  malo  osupnjeni. 
Glej,  ob  oknu  kadi  majhna,  močna  dama, 
ki  je  vstopila  v  Karlovcu. 

„Sicer  so  tablice  na  oknih,  da  je  kupe 
za  nekadilce"  —  je  menil  gospod,  —  „a 
gospa  je  Nemka,  ne  razume  ne  mažarski 
ne  hrvaški.  Zato  puši." 

Vedi  sam  Bog,  odkod  njegovo  prepri- 
čanje, da  je  gospa  Nemka.  Morda  je  sklepal 
iz  tega,  ker  so  bili  napisi  na  tablicah,  visečih 
na  debelih  nitih  ob  oknih,  le  mažarski  in  hr- 
vaški. Menil  je  menda  pač,  da  bi  bila  tako 
taktna  in  ne  bi  kadila,  če  bi  umevala  na- 
pise. 

Gospa  s  šalom  je  prijela  tablico  in  jo 
je  vrgla  na  zunanjo  stran  okna,  da  je  napis 
gledal  na  cesto. 

.,Zunaj  je  za  nekadilce." 

Homeričen  smeh  po  vsem  kupeju,  a  gospa 
je  kadila  mirno  in  ravnodušno  in  je  puhala 
dim  skozi  okno,  kakor  za  igračo. 

Prišel  je  sprevodnik  in  je  šel  skozi  kupe. 
Rekel  ni  ničesar. 

„Ne  reče  nič,  ker  je  gospa  Nemka.  Tudi 
Nemci  imajo  protekcijo,  le  ob  Hrvata  se 
obregne  vsak." 

Nevoljno  je  vihal  majhne  brke. 

Sprevodnik  se  je  vrnil  Povedal  je  gospe 
nekaj  v  mažarščini.  Govorila  sta  kakor  stara 
znanca.  Gospa  je  pušila  mirno  dalje.  Spre- 
vodnik je  pozdravil  in  je  odšel. 

„Aha,  Mažarka  je,  zato  ima  protekcijo." 

^Izvolite,  gospodinc." 

Obrnila  se  je  nenadoma  k  njemu,  odprla 
taško  ob  pasu,  napolnjeno  s  cigaretami,  in 
mu  jih  je  ponudila  v  lepi  hrvaščini.  Menil 
sem,  da  ga  spravi  to  po  prejšnjih  opombah 
v  veliko  zadrego,  a  ga  ni  vznemirilo  prav  nič. 

„Hvala,  gospa.  Poslužil  bi  se,  a  damam 
škoduje  dim.** 

„Ah,  kaj  bo  škodoval!" 

„Poslužite  se,  gospod,  poslužite!"  -  so 
klicale  dame  od  vseh  strani. 

Vzel  je. 

„  Izvolite!" 

Ponudila  je  tudi  meni. 

„ Hvala,  gospa,  ne  kadim." 

Gospa  s  šalom  se  je  zasmejala  in  je  na- 
redila opazko.  Ko  je  videla  mojo  zadrego, 
se  je  smejala  še  bolj  nagajivo. 

»Vsaj  eno  izvolite." 

»Vzemite  vendar.  Bomo  videle  vsaj,  kako 
pušite.** 

Vzel  sem. 

»Jaz  pokadim  na  dan  najmanj  sto  cigaret", 
je  priznala  gospa  zapiraje  taško. 

„Sto?" 

Vseobčno  začudenje. 

»Moja  prihodnja  soproga  ne  sme  pušiti. 
Sto  na  dan  že  nikakor  ne.  Zakadila  bi  mi 
posestvo.  Še  umorila  bi  me  s  tem." 

»Mene  je  naučil  rajni  soprog." 

»Je  že  rajni?"  je  povpraševal  gospod 
radovedno. 

»Da...  Bil  je  železniški  inžener." 

»Ni  čuda,  da  ji  je  umrl  mož!"  je  pri- 
pomnil gospod  pozneje,  ko  je  odšla  kadenje 
ljubeča  vdova  na  neki  postaji  nekoliko  na 
stopnice.  —  »Že  s  kadcnjem  ga  je  morala 
umoriti." 

»Če  ga  ni  še  s  čim  drugim." 

»Verujem.  Izgleda  divje  dovolj..." 

Ko  smo  pokadili,  je  izvlekla  iz  kovčega 
velik  zavitek  poln  orehov  in  nama  jih  je 
ponudila. 


Vzela  sva  tudi  te. 

V  Moravici  je  izstopila  gospa  s  šalom. 
Izrazila  se  je  zelo  laskavo  o  prijetni  vožnji. 
Ko  je  odhajal  vlak,  je  stala  še  na  peronu  in 
je  mahala  z  robcem  v  slovo. 

Če  nam  je  zastala  pozneje  za  nekaj  časa 
govorica,  je  menila  takoj  Zagrebčanka: 

»Škoda,  da  je  izstopila  ona  mlada  gospa. 
Bila  je  tako  zabavna." 

»Škoda!"  smo  pritrdili  vsi. 

Na  neki  postaji  je  privedla  gospodična 
iz  Karlovca  v  kupe  še  eno  gospodično, 
mlado,  precej  lepo. 

»To  je  krasno,  da  sve  se  našli !  Že  dolgo 
se  nisve  videli." 

»Kar  sve  zapustili  šolo  v  Karlovcu,  kaj 
ne?  A  ti,  Marija,  se  možiš?" 

»Da,  na  Sedmograško." 

Mladi  gospod  je  molčal. 

»Kaj  paste  popolnoma  utihnili,  gospod?" 
je  vprašala  Zagrebčanka. 

»Gospodično  gledam." 

Vse  se  je  smejalo,  še  gospodična,  dasi 
je  nekoliko  zardela. 

»Možite  se,  gospodična?  Gotovo  vza- 
mete kakega  častnika?"  jo  je  ogovoril  prav 
domače. 

»Kaj  še!  Če  bi  imela  toliko  denarja,  ne 
dala  bi  ga  častniku,  ampak  bi  živela  lepo 
prosta." 

»To  je  vrlo  lepo.  A  da  se  možite  tako 
daleč..." 

»Kaj  se  hoče.  Zaročenec  je  uradnik  na 
Sedmograškem." 

„Morda  povabite  tudi  nas  na  poroko?" 

»Prosim.  Kar  pridite,  če  vam  ne  bo  pre- 
daleč." 

»Kaj  predaleč!  Naj  vam  povem,  gospo- 
dična: Nekoč  sem  bil  pri  sestri  v  Zagrebu. 
Tri  sestre  imam  namreč,  vse  tri  so  učiteljice, 
ena  v  Zagrebu,  ena  v  Zagorju,  ena  v  Mi- 
trovici.  —  Pri  ti  sem  bil  ravnokar  v  obiskih..." 
Oklenil  se  je  te  priložnosti  in  ji  je  pripo- 
vedoval lepo  na  dolgo  in  na  široko  dogodke 
zadnje  noči,  o  zdravniku,  o  Štirih  pravnikih, 
o  osmerih  steklenicah,  poldrug  liter  vsaka, 
o  gosi,  o  blaznežih  in  o  končnem  počitku 
v  drugem  razredu.  Vse  lepo  po  vrsti.  —  »A 

da  vam  povem  zdaj  ono!  Ko  sem  bil  nekoč 
pri  sestri  v  Zagrebu,  je  bila  pri  nji  mlada 
prijateljica.  Bila  je  zaročena.  Rekel  sem  ji  v 
šali,  naj  me  povabi  na  poroko.  In  glejte, 
črez  dva  meseca  dobim  vabilo  ...  In  šel 
sem  I" 

„Lepo,  pa  pridite  še  na  mojo." 

,, Izvolite  mi  samo  dati  naslov.'' 

Izvlekel  je  iz  žepa  zapisnik  in  ga  ji  je 
ponudil.  Napisala  mu  je  naslov. 

„Pa  vam  pošljem  vsaj  kako  razglednico, 
če  ne  morem  morda  res  priti  k  poroki." 

Gospodična  je  pripovedovala,  da  je  živela 
sedem  let  na  Dunaju.  Bila  je  vneta  za  Nemce. 
Trdila  je,  da  je  nemški  jezik  najlepši  na  svetu. 
S  to  čudno  trditvijo  je  izgubila  naše  sim- 
patije, mojo  vsaj  povsem,  kolikor  je  je  pač 
bilo. 

Ko  je  slišala  vdova- kadilka  o  Dunaju, 
nam  je  izdala  tudi  ona,  da  je  živela  več  časa 
na  Dunaju.  Pričeli  sta  govoriti  o  Dunaju. 
Navsezadnje  sta  se  sprli  prav  resno,  koliko 
okrajev  da  ima  Dunaj. 

„Dass  Wien  zvvanzig  Bezirke  hat,  muss 
doch  jederman  wissen",  —  je  odločila  na- 
posled gospodična  z  obrazom  in  z  glasom, 
ki  ni  bilo  v  njih  prav  nič  nežnosti  in  lepote 
več.  Nič  nisem  zavidal  v  tem  hipu  moža, 
ki  jo  dobi  za  spremljevalko  na  trnjevi  poti 
življenja  .  .  . 

„Oostje,  gostje . . ."  je  klical  mladi  gospod 
na  neki  postaji  visoko  nad  Reko. 

Vsi,  ki  smo  se  rinili  dozdaj  k  oknom  na 
pomorski  strani  in  smo  zrli  z  zadivljenjem 
doli  na  morje,  lesketajoče  se  v  čudovitih 
barvah  in  v  čarobnih  odsevih  v  rlatu  zaha- 
jajočega soinca,  smo  hiteli  na  nasprotno  stran 
nekateri  vun  na  stopnice.  Videl  sem  le  še. 


kako  je  spredaj  vstopila  nevesta,  vsa  ovita 
z  dolgim,  belim  pajčolanom. 

„Olejte,  gospod"  —  se  je  šalila  Zagreb- 
čanka  z  mladim  gospodom  —  „ta  si  je  dal 
tudi  vrv  za  vrat." 

„Naj!  A  jaz  počakam  še." 

Na  prihodnji  postaji  so  izstopili.  Stali  so 
na  peronu,  ko  je  odhajal  vlak,  in  so  peli. 
Mlada,  precej  lepa  nevesta,  je  držala  ženina 
pod  pazduho.  Gugal  se  je  nevarno,  usta  je 
odpiral  široko  in  je  kremžil  obraz,  kakor  bi 
jedel  pelin. 

„ Kakor  levi  razbojnik  na  križu"  —  se 
je  smejala  Zagrebčanka. 

„Je  itak  na  križu"  —  se  je  rogal  gospod 
—  „ali  bolje:  križ  bo  odzdaj  na  njem.  Danes 
poje  še  v  slovo  lepim  časom." 

Vlak  je  hitel  navzdol  proti  Reki. 

Za  Učko  goro  je  zahajalo  soince.  Pol 
ga  je  zakril  oblak,  od  druge  polovice  je  lil 
širok  pas  čudovite  svetlobe  na  morje  od 
Lovrane  do  Cerkvenice.  Bil  je  čaroben  pogled 
na  lahko  gibajočo  se  ravan.  A  ugasnila  je 
luč,  izginila  je  vsa  lepota,  nenadoma  in  naglo 
kakor  v  sanjah.  Mračilo  se  je  naglo,  bolj- 
inbolj.  Pod  nami  so  zablestele  luči. 

,Reka!" 

Skoro  žal  mi  je  bilo,  da  je  konec  vožnje. 

Ogrnili  smo  površno  obleko.  Vlak  je 
postal.  Poslovili  smo  se  prisrčno  in  smo  se 
razšli.  Objelo  nas  je  mesto  in  nas  je  ločilo 
in  razkropilo  .  .  . 

Večkrat  se  spominjam  s  prijetnostjo  one 
vožnje  in  si  priznam  vsakikrat:  Res  dobri 
in  zabavni  so  bili  ti  ljudje,  ki  sem  jih  srečal 
slučajno  na  poti  življenja,  a  nas  je  vrglo 
življenje  spet  na  vse  strani  sveta,  da  se  ne 
vidimo  nikoli  več  .  .  . 

KSAVERIJ  ANDREJEV: 

RUSOFIL 

ŠALOIGRA  V  ENEM  DEJANJU. 


Osebe: 


Gospod  Koprivar,  posestnik. 
Slavka,  njegova  hči. 
Dr.  Vinko  Pajk,  odvetniški 
kandidat. 


Mihael  Reklama,  kramar. 
Uzmovič,  pod  imenom  Teodor 

Jermov. 
Pavlinka,  hišna. 


Dejanje  se  vrši  v  Ljubljani  pri  g.  Koprivarju  ob   času   rusko-japonske  vojske  na  dan  bitke  pri  Mukdenu. 

Soba  pri  Koprivarju.  —  Vrata  zadaj,  na  levo  in  desno.   Na  desni   okno  spredaj.   Na  levi  spredaj  miza  in 

dva  stola.  Zadaj  omara  s  knjigami.  Na  levi  pri  zidu  naslonjač,  pregrnen  z  zagrinjalom.  Na  desni  v  ospredju 

zofa,  ali  tudi  le  en  stol  ali  dva.  Na  desni  zadaj  stojalo  s  cvetlicami.  Na  steni  par  podob. 


1.  prizor. 
Slavka.  Koprivar. 

1  a  v  k  a.  (Sedi  pri  mizi  in  plete. 
Ura  bije  osem)  Že  osem?  — 
Zdaj  mora  pa  kmalu  priti. 
Koprivar.  (Vstopi  z  leve, 
oblečen  v  spalno  suknjo,  v  roki 
ima  časopis.)  Slavka!  Slavka  I 
Slavka.  Kaj  pa  je?  (Se 
ozre.  Zase.)  Sem  mislila,  da  je  on.  (Glasneje.) 
Ali  so  že  časopisi  došli.? 

Koprivar.  Da,  da  so  že  tukaj!  Same 
ugodne  vesti  za  Ruse !  Poslušaj !  (čita  iz  časo- 
pisa.) Japonci  so  naskočili  rusko  desno  krilo, 
a  so  bili  po  večurnem  krvavem  boju  vrženi 
nazaj  na  svoje  pozicije.  Nato  so  pa  stopili 
Rusi  v  ofenzivo  —  ali  čuješ?  Rusi  so  stopili 
v  ofenzivo  —  in  zavzeli  sovražne  pozicije 
pri  vasi  Padjaza.  Takoj  moram  pogledati 
kje  je  ta  vas !  (Poišče  zemljevid). 

Slavka.  Dve  uri  za  Škofjoloko,  v  Ogr- 
skih Karpatih. 

Koprivar.  Ti  se  le  vedno  šališ,  ne  veš 
pa  ne,  kaj  je  to  —  vojska.  Tebi  se  še  ne 
sanja,  kakšna  je  vojska  I  Padjaza  —  Padjaza. 
(Išče  po  zemljevidu). 

Slavka.  Saj  vojska  tudi  ni  ženska  stvar. 
Veste,  reči  Vam  pa  le  moram,  da  je  Vaše 
zanimanje  za  tole  vojsko  docela  odveč, 

Koprivar.  Kaj !  Odveč!  Kaj  ti  razumeš! 
Jaz  sem  vendar  Slovan  z  dušo  in  telom  in 
kot  takega  me  mora  gotovo  zanimati  ta  vojska. 
Kateri  Slovan  se  ne  zanima  za  ta  boj,  ni 
vreden,  da  bi  ga  šteli  med  nas,  junaške  dede 
vnukov  slavnih!  Da,  tako  je  in  nič  drugače! 

—  Aha,  zdaj  sem  pa  že  na  bojišču!  Tukajle 
je  vas  Padjaza  in  tukajle  nekje  so  se  zgra- 
bili. V  duhu  jih  kar  vidim.  Japonci  nasko- 
kujejo.  Rusi  Ijuto  odbijajo.  Aha,  zdajle  so 
začeli  Rusi  prodirati!  Japonci  bež^!  Le  za 
njimi,  le  po  njih!  Živijo,  živijo! 

Slavka.  Pazite,  da  vas  Japonci  ne  vja- 
mejo. 

Koprivar.  (Gleda  še  vedno  na  zemljevid.) 
Aha,  tukaj  so  japonske  pozicije!  —  Jih  že 
Rusi  zavzemajo!  Slava,  slava,  zmaga  je  naša! 

2.  prizor. 
Prejšnja.  Vinko. 

Vinko.  (Vstopi  zadaj  in  čuje  zadnje  besede; 
pristavi:)  Pa  Nackova! 

Koprivar.  Sedite  gospod  doktor.  (Mu 
poda  stol.) 

Vinko.  (Stisne  roko  obema."!  Pozdravljena 

—  pozdravljena!  (Sede.)  Kaj  ste  bili  že  zopet 
na  bojišču?  Kakšen  uspeh  ste  dosegli? 

Koprivar.  Japonci  poraženi,  Rusi  za- 
vzeli pozicije  pri  Padjazo. 

Vinko.  Tako  je  bilo  že  mnogokrat  po- 
ročano  in  vendar  je  bil  konec  ves  drugačen. 

Koprivar.  Vi  torej  ne  verujete  tem 
vestem? 

Vinko.  Odkrito  rečeno  —  ne  prav  dosti. 

Koprivar,  Potem  niste  Slovan !  Tako 
ne  govori  Slovan,  ki  ima  srce  na  pravem 
koncu! 

Vinko.  Slovan  pač  sem,  ali  tako  strasten 
rusofil  kot  ste  Vi  nisem  in  ne  bom. 

Koprivar.  Gospod  doktor,  ne  predrz- 
nite  se  mi  Še  rogati!  Moja  srčna  stran  je 
občutljiva. 

Slavka.  Bodita  pametna !  Za  prazen  nič 
se  vendar  ne  bosta  sprla! 

Koprivar.  Kaj,  to,  da  je  prazen  nič.?! 
Moja  srčna  stran,  da  ni  nič!  Saj  pravim:  kje 
so  Slovani  stare  korenine,  kje  so  Slovani! 
(Užaljen  si  briše  oči). 

Vinko.  Vsi  Slovani  s  svojim  simpati- 
ziranjem  ne  morejo  predrugačiti  položaja 
na  bojišču. 

3.  prizor. 

Prejšnji.  Mihael. 

Mihael.  (Vstopi  od  zadaj.)  Dobro  jutro, 
dober  dan!  Že  vsi  pokoncu?  To  je  lepo, 
to  je  lepo! 

Koprivar.  Pozdravljen,  Mihaeli  (Mu poda 
roko.)  Ravno  prav  si  prišel.  Ti  si  bil  včasih 
tudi  Slovan,  ti  mi  zdajle  priskočiš  na  pomoč 
zoper  tega-le  gospoda! 

Mihael.  Ne  poznam  še  tega  gospoda. 
(Slavki.)  Moj  poklon,  gospodična  Slavka!  Kako 
se  počutite? 

Slavka.  Hvala,  hvala. 

Koprivar.  Vidva  se  še  ne  poznata? 
Vaju  moram  torej  predstaviti.  Gospod  doktor 
Vinko  Pajk  —  Mihael  Reklama,  kramar. 

Mihael.  Prosim,  gospod  doktor,  vele- 
veletrgovec,  ne  pa  kramar.  Imam  največjo 
zalogo  gumbov,  šivank,  igrač  in  tako  dalje. 

Vinko.  Čast  mi  je. 

Mihael.  Se  priporočam,  če  boste  kdaj 
kaj  rabili.  Pri  meni  je  le  pristno,  sveže  blago. 
Dobivam  ga  direktno  z  Dunaja. 

Koprivar.  (Zase.)  Na  starem  trgu. 

Mihael.  Prima  kvalitete,  da  bi  rekel: 
špecialitete.  Cene  nizke  in  fiksne.  Postrežba 
točna  in  solidna. 


Koprivar.  Saj  je  že  dovolj  reklame! 
Sedi,  sedi !  (Mu  da  stol). 

Mihael.  (Sede.)  Moja  prodajalnica  je  tam 
doli  za  voglom.  Prva  hiša,  drugo  dvorišče, 
tretje  stopnice,  četrta  vrata.  Da  se  ne  zmotite, 
tretje  stopnjice,  četrta  vrata. 

Vinko.  Čast  mi  bode.  (Se  pogovarja  s 
Slavko). 

Koprivar.  Mihael,  ali  kaj  čitaš  o  rusko- 
japonski  vojski? 

Mihael.  Mar  je  meni  vojska!  Jaz  sem 
zdaj  veletrgovec  in  imam  skrb  le  za  trgo- 
vino. —  Pomisli,  danes  mi  je  že  bilo  ukra- 
denih ducat  manšetnih  gumbov,  cel  ducati 

Koprivar.  To  me  ne  zanima.  Pravijo, 
da  se  je  že  vnela  velika  bitka  pri  Mukdenu. 
Kaj  praviš,  kdo  bo  zmagal,  Rus  ali  Japonec? 

Mihael.  To  mi  ni  nič  mar.  Le  moji 
gumbi,  gumbi!  Poznam  lopova,  če  ga  dobim, 
takoj  bova  na  policiji  —  takoj !  Kar  za  vrat 
ga  pograbim! 

Slavka.  Papa  ali   naj   pripravim  čaja? 

Koprivar.  Da,  le  pripravi  ga!  iSlavka 
odide  na  desno). 

4.  prizor. 

Prejšnji  brez  Slavke. 

Mihael.  Pomislite,  danes  v  jutro,  komaj 
sem  otvoril  svojo  trgovino,  pride  v  proda- 
jalnico  mlad,  elegantno  oblečen  gospodič. 
Zahteval  je  par  gumbov  za  ovratnik.  Jaz 
sem  mu  seveda  postregel  jako  točno  in 
solidno.  Izbiral  in  izbiral  je  skoro  četrt  ure, 
in  to  za  dva  gumba,  samo  za  dva  gumba! 
Naposled  mi  je  vrgel  štiri  krajcarje  In  odšel. 
Ko  sem  pospravljal  to  prima  -  špecialitctno 
blago,  opazim,  da  mi  manjka  ducat  najlepših 
kvaliteta-manšetnih  gumbov.  Pomislite,  kva- 
liteta-manšetnih  gumbov!  Da  bi  ga  vrag  za 
goldinar  dvajset  vzel! 

Koprivar.  Pusti  to  malenkost  pri  miru! 
Pogovorimo  se  rajši  kaj  o  vojski. 

Mihael.  Prijatelj,  to  ni  nikaka  malenkost. 
Goldinar  in  dvajset  krajcarjev  cel  dan  ne 
skupim.  —  Se  reče:  skupim  jih  hitro  —  v 
pol  uri,  kajti  moja  veletrgovina  dobro  uspeva, 
prav  dobro! 

Kopriv  ar.  Zato  pa  nikar  ne  jokaj  za 
tiste  vinarje.  —  Torej  zdaj  .se  že  več  dni 
bije  Ijuta  bitka  pri  Mukdenu,  kaj  pravita,  ali 
se  bo  sreča  obrnila  na  rusko,  ali  na  japonsko 
stran? 

Vinko.  Jaz  želim,  da  bi  se  na  japonsko. 

Mihael.  Menije  pa  vseeno,  prav  vseeno. 
Jaz  imam  veletrgovino,  drugo  mi  ni  nič  mar. 

Koprivar.  Ti  si  tak  kakor  Anglež.  Ne- 
vtralen, prodaja  pa  svojo  kramo  obema. 

Vinko.  Kramar  je  kramar. 

Mihael.  (Razžaljen  vstane.)  Prosim,  jaz  ni- 
sem kramar,  ampak  veletrgovecl  Ne  žalite 
me  torej! 

Koprivar.  Mi  govorimo  o  Angležih. 

Vinko.  Nihče  ni  imel  namena  Vas  žaliti. 

Mihael.  Potem  je  kaj  druzega!  Opro- 
stita I  (Zopet  sede). 

Koprivar.  Jaz  sem  popolnoma  na  ruski 
strani.  Bog  jim  daj  sreče! 

Vinko.  Ako  bi  jaz  imel  odločevati,  bi 
se  postavil  popolnoma  na  japonsko  stran, 
kajti  ti  vsaj  ved6,  zakaj  se  bojujejo.  Živeli! 

Mihael.  Imate  prav!  Jaz  se  tudi  strinjam 
z  Vami! 

Koprivar.  Gospod  doktor,  Vi  žalite  mojo 
srčno  stran!  Jaz  sem  in  bom  odločno  za 
rusko  zmago.  Ako  zmagajo  Japonci,  bo  oni 
veliki  del  sveta  na  Vzhodu  za  vedno  zaprt 
evropski  trgovini.  In  temu  mora  vsakdo  ugo- 
varjati. 

Mihael.  Jaz  tudi,  jaz  tudi!  Drugo  leto 
namreč  mislim  zopet  povečati  svojo  vele- 
trgovino in  bom  iskal  odjemalcev  tudi  v 
Port-Arturju  in  Mukdenu  —  in  sploh  tam  v 
tistem  kraju,  kako  se  mu  že  pravi? 

Koprivar.  Molči  že  o  svoji  veletrgovini! 
Jaz  ti  kar  nakratko  povem,  da  ne  boš  ni- 
kdar prišel  z  njo  čez  ljubljansko  polje.  Basta! 

Mihael.  Temu  ugovarjam !  Kratko  in 
malo  ugovarjam !  Jaz  nisem  vsakdanji  kramar 
zapomni  si  to,   jaz  nisem  navaden  kramar! 

V  i  n  k  o.  Po  mojem  prepričanju  ima  vsakdo 
pravico  bojevati  se  za  svoj  obstanek  in  svoje 
ideje. 

Mihael.  In  jaz  tudi,  jaz  tudi!  Moj  ob- 
stanek in  moja  ideja  je  le  —  veletrgovina. 
Za  njo  posvetim  vse  svoje  moči !  (Koprivarju.) 


Čuj  me !  Ti  si  velik  prijatelj  Rusov,  jaz  pa 
prodajam  zanimivo  knjižico:  ^Vojska  na  Dalj- 
nem Vzhodu",  Ali  si  jo  že  čital? 

Koprivar.  Ne  še.  Ali  je  strogo  na 
ruskem  stališču?  Drugačnih  časopisov  in 
knjig  jaz  ne  čitam. 

Mihael.  Nisem  je  še  prebral.  Čakaj 
prinesem  ti  jo  na  ogled,  sam  ti  jo  prinesem. 
Takoj  grem  ponjo.  (Odide  od  zadaj). 

Koprivar.  (Vpije  za  njim.)  Če  ne  drži  z 
Rusi,  mi  je  nikar  ne  nosi! 

5.  prizor. 
Koprivar.  Vinko,  pozneje  Slavka. 

Vinko.  Torej  Vi  citate  samo  tiste  časo- 
pise, ki  simpatizirajo  z  Rusi,  drugih  ne?! 

Koprivar.  Sem  že  rekel,  kot  Slovan  se 
držim  tega  principa,  nikakega  druzega! 

Slavka.  (Pride  z  desne.)  Moj  Bog,  že  spet 
ta  vojska! 

Vinko,  Ta  princip  pa  ni  pravi.  Ako  ho- 
čete soditi  in  pravo  zadeti,  morate  slišati  več 
zvonov,  ne  samo  enega. 

Koprivar.  Gospod  doktor,  rekel  sem 
Vam  že,  da  se  ne  dotikajte  moje  srčne  strani! 

Slavka.  Nikar  ne  draži  očeta.  V  tem 
oziru  ne  poznajo  šale. 

Vinko.  Nič  se  ne  boj,  to  je  vse  brez 
pomena.  (Glasneje.)  Vi  torej  zahtevate  od  vseh 
ljudi,  da  naj  bodo  strogi  rusofili  ? . . . 

Koprivar.  Od  vseh  ljudi  ne,  pa  od  vseh 
Slovanov  in  posebno  še  od  svojega  bodo- 
čega zeta.  Razumete?  Če  hočete  biti  kdaj 
moj  zet,  ne  brenkajte  na  te  strune,  drugače 
mi  je  ljubše,  da  ne  prestopite  več  mojega 
praga.  Ste  me  razumeli?  Torej  kakor  Vam 
je  ljubo! 

Vinko.  Če  je  tako,  grem  takoj. 

Slavka.  Vinko. 

Vinko.  Ne  boj  se,  pridem  še.  Zdrava! 
(Glasneje.)  Zbogom,  gospod  Koprivar!  Grem, 
ker  si  ne  dam  usiljevati  Vašega  mnenja! 
Sluga  sem !  (Odide  zadaj). 

Koprivar.    In  jaz  ne  Vašega!  Adijo! 

Slavka.  Vinko!  Papa,  Vi  boste  še  zblaz- 
neli za  Ruse!  —  Oh,  ta  vojska,  ta  vojska! 
(Odide  na  desno). 

46» 

Ko  pri  V  ar.  Zgubi  se!  Že  vse,  prav  vse 
me  že^hoče  drezati  v  mojo  srčno  stran.  — 
Ubogo  moje  rusko  srce!  (Odide  na  levo.  Kratek 
premor). 

6.  prizor. 
Uzmovič,  pozneje  Pavlinka. 

Uzmovič.  (Pride  previdno  od  zadaj  in  je  ele- 
gantno oblečen.)  Menda  sem  ravno  prav  prišel. 
Žive  duše  ni  nikjer.  No  —  in  kdo  bi  tudi 
slutil,  da  bi  takole  eleganten  gospod  kot 
sem  jaz  premikal  tuje  imetje!  Jaz  sem  za 
tole  načelo:  Začni  takoj  v  začetku  na  pra- 
vem koncu.  Zato  sem  si  preskrbel  najprej 
tole  obleko  in  potem  sem  stopil  šele  v  jav- 
nost. —  Ali  se  bo  tudi  kaj  dobilo  ali  nič.^! 
(Ogleduje.  Pavlinka  pride  z  desne.). O  vraga!  — 
Gotovo  je  hišna.  Dobro  jutro!  Sluga,  sluga, 
klanjam  se!  Prosim  zala  gospodična,  ali  so 
gospod  doma? 

Pavlinka.  Katerega  gospoda  bi  radi? 
(Se  cel  čas  obnaša  samozavestno). 

Uzmovič.  Da,  gospoda  —  gospoda  — 
ne  morem  izreči . . . 

Pavlinka.  Koprivarja? 

Uzmovič.  Da,  da  Koprivarja!  Ali  ste  Vi 
njegova  hčerka,  če  smem  vprašati? 

Pavlinka.  Ne.  Jaz  sem  le  hišna. 

Uzmovič.  Tako.  Jako  zala  ste.  Krasno 
lepa,  naravnost  čarobna 5te!  (Zase.)  Škatlja... 

Pavlinka.  Gospod,  Vi  se  le  šalite  ?  Sram 
me  je. 

Uzmovič.  Ne,  ne,  gospodična  —  moja 
častna  beseda!  (Zase.)  Je  prav:  malo  vredna. 
(Glasneje.)  Res,  res  kar  omamila  ste  me !  Ah, 
srce  ste  mi  razdvojila !  (Zase.)  Ta  strunca  naj- 
lepše poje  in  najuspešneje. 

Pavlinka.  Vaše  besede  gotovo  ne  pri- 
hajajo od  srca.  Bežite,  bežite! 

Uzmovič.  Naravnost  iz  srca,  prav  iz 
dna  —  in  moje  srce  je  globoko !  Kako  pa 
Vam  je  ime  dražestna  vila? 

Pavlinka.  (Poredno.)  Pavlinka,  če  hočete 
vedeti. 

Uzmovič.  Ah,  Pavlinka  —  krasno  ime! 
(Poklekne  dober  korak  od  nje.)  Pavlinka,  ali  ti 
smem  podariti  svoje  srce  —  svoje  globoko 
srce?  (Zase.)  Brez  dna  — 


Pavlinka.  Jaz  že  imam  ženina,  ne  mo- 
rem Vas  uslišati. 

Uzmovič.  (Vstane.  Zase.)  A  tako,  potem 
ni  nič.  (Glasneje.)  VI  torej  ljubite  svojega  iz- 
voljenca, pa  kaj  bi  vpraševal?  Prav  je  tako, 
prav;  le  zvesta  mu  bodite.  Zdaj  pa  mi  po- 
vejte, kje  bi  dobil  gospoda  —  kako  se  že 
imenuje  —  da,  gospoda  Koprivo? 

Pavlinka.  Koprivarja,  prosim. 

Uzmovič.  Da,  da,  Koprivarja!  (Zase.) 
Meni  je  vseeno. 

Pavlinka.  Počakajte,  takoj  jih  pokličem. 

Uzmovič.  Ne,  ni  potreba.  Nočem  mo- 
titi,  pridem   pa  drugi  pot.  (Hoče  zadaj  oditi.) 

Pavlinka.  (Ga  prime  za  suknjič  nazaj.)  Po- 
čakajte vendar,  saj  bodo  takoj  tukaj !  Motili 
jih  pa  gotovo  tudi  ne  boste! 

Uzmovič.  No,  če  je  tako,  pa  počakam. 
Gospodična  Pavlinka,  razložite  mi  vendar 
prej,  kakšne  razmere  so  kaj  tukaj  pri  vas. 
Ali  je  gospod  nervozen,  zadirljiv?  Ali  pri- 
jazen? Kakšne  ljudi  najbolj  hvali?  Nemce, 
Lahe,  Turke,  ČiČe  ali  Francoze? 

Pavlinka.  Gospodu  ni  nič  reči,  pa  tudi 
gospodični  ne,  oba  sta  prijazna  in  dobra. 
Kar  se  pa  ljudi  tiče,  pa  gospod  najbolj  čisla 
Ruse. 

Uzmovič.  Ruse  torej? 

Pavlinka.  Čakajte,  takoj  jih  pokličem. 
(Gre  na  levo). 

Uzmovič.  (Sam.)  Ruse  najbolj  čisla  I 
Toraj  bom  pa  Rus,  meni  je  prav  vseeno, 
nazadnje  bom  le  mogoče  še  kaj  pod  roke 
dobil.  Pogumno  bo  treba  nastopati. 

7.  prizor. 
Koprivar.  Uzmovič. 

K  o  p  r  i  v  a  r.  (Pride  z  desne,  za  njim  Pavlinka ) 
Ta  gospod  tukaj? 

Pavlinka.  Da.  (Odide  na  desno.) 

Uzmovič.  Čast  mi  je,  velecenjeni  go- 
spod Koprivar,  da  stojim  tu  pred  Vami  in 
se  Vam  morem  klanjati  do  tal.  (Se  globoko 
prikloni). 

Koprivar.  Prosim,  prosim.  S  kom  pa 
imam  čast?  .  .  . 

Uzmovič.  Moje  ime  je  Teodor  Jermov, 
in  sem  rodom  Rus 

Ko  pri  V  ar.  Kaj!  Rus!  Vi  ste  Rus!  Ali 
je  mogoče?  .  .  . 

Uzmovič.  Da,  pristna  istina. 

K  o  p  r  i  v  a  r.  O,  ta  sreča !  Prosim,  sedite. 
Že  zdavnaj  sem  si  želel  videti  pravega  Rusa 
in  govoriti  ž  njim.  Jako  mi  bo  drago,  ako 
ostanete  par  dni  moj  gost.  Samo  par  dni  bi 
želel,  Če  Vam  je  pa  ljubo,  tudi  celo  leto! 

Uzmovič.  (Zase.)  V  eni  uri  me  boš 
sit.  (Sede.  Glasneje.)  Ko  sem  došel  v  Ljubljano, 
se  mi  je  reklo,  naj  grem  k  Vam,  Vi  da  ste 
posebno  naklonjen  nam  Rusom.  In  nisem 
se  menda  varal. 

Kopriva  r.  O  gotovo  ne,  gotove  ne! 
Kri  in  življenje  za  mile  brate!  Dovolite,  da 
Vas  objamem!  (Ga  objame.)  Kakšna  sreča, 
kakšna  sreča! 

Uzmovič.  (Umika  glavo  vedno  v  nasprotno 
stran.)  Tepcc!  Norec!  Osel! 

Koprivar.  Kaj  le  želite,  prosim? 

Uzmovič.  O  nič,  nič,  prav  nič!  Vaša 
ljubezen  me  je  docela  prevzela.  Kaj  tacega 
nisem  pričakoval !  Preveč  ste  ljubeznivi ! 

Koprivar.  Še  vsekakor  premalo,  pre- 
malo !  Saj  ne  vem,  kako  bi  Vas  zahvalil  za 
Vaš  pohod  in  kako  bi  Vas  pogostil !  ?  Ali 
ste  lačni?  Želite  kaj  jesti  ali  piti? 

Uzmovič.  (Zase.)  Ta  je  edino  pametna. 
(Glasneje.)  Zelo  bi  mi  ustregli  s  kako  malen- 
kostjo, ako  ste  tako  prijazni;  kajti  potovanje 
jako  utrudi  človeka. 

Koprivar.  Verjamem,  verjamem.  Takoj 
bo  na  mizi.  (Odpre  desna  vrata  in  zakliče.)  Slavka, 
prinesi  malo  prigrizka  in  steklenico  renskega 
vina!  Pa  dva  kozarca! 

Slavka.  (Za  odrom.)  Takoj,  papa! 

Uzmovič.  (Zase.)  Kdo  bi  si  mislil,  da 
so  še  taki  ljudje  na  svetu! 

Koprivar.  (Sede.)  Prijatelj,  Vi  jako  lepo 
slovenski   govorite,   kje   ste   se  pa  naučili? 

Uzmovič.  (Zase.)  Saj  res,  kje  sem  se 
naučil?  (Glasneje.)  Moja  mati  je  bila  Slovenka 
in  je  dalje  časa  prebivala  na  Kranjskem,  kjer 
sta  se  tudi  seznanila  z  mojim  očetom. 

Koprivar.  (Iznenadeno.)  Potemtakem  pa 
niste  Rus! 

Uzmovič.  (Zase.)  Saj  res,  potem  nisem 
Rus.  (Glasneje.)   Ne,    moj    očc  je   bil   pravi, 


pristni  Rus.  Potoval  je  namreč  skozi  Kranjsko 
in  se  tako  seznanil  z  mojo  materjo. 

Koprivar.  To  je  kaj  druzega!  In  ko 
se  je  pričela  vojska  ste  bili  na  Ruskem? 

Uzmovič.  Da,  bil  sem  doma  v  Kijevu, 
harpovska  gubernija.  (Zase.)  Kako  je  prav, 
če  človek  kdaj  čita. 

Koprivar.  Če  se  ne  motim,  je  Kijev 
v  varšavski  guberniji. 

Uzmovič.  Seveda  je.  —  Saj  sta  dva 
Kijeva  .  .  . 

8.  prizor. 
Prejšnja.  Slavka. 

Slavka.  (Prinese  z  desne  na  krožniku  šunke 
in  steklenico  vina.)  Tako,  papa,  —  kakor  si 
ukazal.  (Postavi  na  mizo). 

Koprivar.  Glej  Slavka,  gosta  imamo, 
imenitnega  gosta.  Da,  predstaviti  vaju  moram. 
Moja  hči  Slavka,  gospod  Rus,  kako  že  prosim? 

Uzmovič.  Feodor  Jermov. 

Koprivar.  Da,  Feodor  Jermov.  Ime- 
nitno kaj  ne? 

Slavka.  Čast  mi  je. 

Uzmovič.  Gospodični  čast !  Oprostite, 
da  sem  se  drznil  Vas  motiti  na  Vašem  domu. 

Slavka.  Oh,  prosim.  (Se  odmakne  in  gleda 
skozi  okno). 

Koprivar.  (je  medtem  nalil.)  Torej  go- 
spod Teodor  —  na  zdravje  Rusije  in  vseh 
Slovanov! 

Uzmovič.  Na  zdravje  I  Živeli  I  (Trčita 
in  pijeta)  Pa  Še  na  zdravje  Vaše  dražestnc 
gospice  hčerke!  (Zopet  pije). 

Koprivar.  Prosim,  zdaj  sedite  in  za- 
griznite! 

Uzmovič.  (Sede  in  reže  šunko.)  Nemara 
Vi  tudi  govorite  ruski? 

Koprivar.  Žal,  da  ne.  Slavka,  ti  znaš 
ruski,  ali  ne? 

Slavka.  (V  zadregi.)  Oh,  papa !  -  Saj 
veš,  da  ne ! 

Uzmovič.  (Zase.)  To  je  dobro.  (Glasneje.) 
Veste:  slovenski  in  ruski  jezik  sta  si  jako 
podobna.  (Zase.)  Čeprav  ga  še  nisem  nikdar 
slišal. 

Koprivar.  Gotovo,  gotovo  si  morata 
biti   podobna,   saj   smo    mi   bratje!   (Nalijo 

Živeli  bratje!  (Pijeta.)  Oprostile,  dragi  prijatelj 
—  ne  zamerite  moji  radovednosti ,  odkod 
ste  pa  došli  sem  v  Ljubljano? 

Uzmovič.  Naravnost  z  bojišča  z  Japon- 
skega. 

Koprivar  Oh,  oh!  Ali  res,  ali  res! 
Kakšna  čast  za  mojo  hišo!  Kako  pa  je  kaj 
tam?  Kako  so  stvari  za  Ruse?  Ugodno? 

Uzmovič.  (Je)  Na  to  Vam  pa  ne  morem 
odgovoriti,  kajti  kar  sem  jaz  odšel  z  bojišča, 
je  že  dokaj  časa.  (Zase.)  Že  petindvajset  let. 

Koprivar.  A  tako.  Vi  ste  se  torej  boje- 
vali še  ob  reki  Jalu? 

Slavka.  Ali  ste  bili  nemara  v  Port-Ar- 
turju  ? 

Uzmovič.  Da,  da,  ob  Jalu  —  ne,  se  reče, 
v  Port-Arturju  sem  bil.  (Zase.)  Meni  je  vse- 
eno. 

Koprivar.  Kako  pa  je  bilo  tam?  To  mi 
morate  natančneje  povedati,  jako  sem  rado- 
veden. (Primakne  stol  bliže). 

Slavka.  Povejte,  povejte,  tudi  jaz  sem 
radovedna.  (Sede  na  stol). 

Uzmovič.  Kako  je  bilo?  Strašno  je  bilo! 
To  je  bilo  res  nekaj  groznega!  Topovske 
kroglje  so  padale,  kakor  zelnate  glave  in  iz 
pušk  je  kar  deževalo  krogelj,  rečem  Vam, 
kakor  bi  fižol  stresal!  In  lačni  smo  bili,  tako 
lačni,  da  smo  mačke  in  miši  lovili !  (Slastno  je). 

Slavka.  Ubožci. 

Koprivar.  Ali  ste  bili  kaj  ranjeni? 

Uzmovič.  Da,  tudi  ranjen  sem  bil. 

Slavka.  Morda  v  bitki  za  Visoko  goro? 

Uzmovič.  Baš  tam,  gospodična.  To  Vam 
je  bilo  grozno  klanje!  Jaz  in  še  nekaj  tova- 
rišev smo  branili  važno  pozicijo.  Kroglje  so 
žvižgale  in  brenčale  kakor  sršeni,  vmes  so 
padale  pa  zelnate  glave  —  se  reče,  topovske 
kroglje.  Stopil  sem  za  nekaj  hipov  nekoliko 
na  stran,  kar  pribuči  grozna  kroglja  in  mi 
odtrga  desno  nogo. 

Slavka.  (Neverjetno  ostrmi.) 

Koprivar.  Vam  je  odtrgalo  nogo?  Saj 
imate  vendar  še  obe! 

Uzmovič.  Meni  ne. 

Koprivar.  Saj  ste  vendar  rekli,  da  Vam. 

Uzmovič.  Tega  nisem  rekel.  Tovarišu 
sem  rekel,  da  —  tovarišu  je  odtrgalo  nogo. 


Koprivar.  To  je  kaj  druzega.  In  kakšen 
je  bil  konec  bitke? 

Uzmovič.  Bili  smo  poraženi.  (Vstane.  Zase.) 
Dovolj  je  te  neumnosti  . . . 

Koprivar.  To  je  bilo  žalostno !  Pojdiva, 
prijatelj,  na  vrt,  tam  mi  še  kaj  poveste.  Tako 
grozne  pripovedke  niso  za  nežne  ženske 
živce.  Pojdrva, 

Uzmovič.  (Zase.)  Prav  ljubo  mi  že  bo. 
(Vzame  klobuk  in  hoče  iti  zadaj). 

Koprivar.  (Pri  desnih  vratih.)  Kar  tukaj 
prosim  gospod  Feodor,  kar  tukaj!  (Odideta 
na  desno). 

9.  prizor. 

Slavka.  Pavlinka,  pozneje  Vinko. 

Slavka.  (Sama.)  Joj,  ta  človek  laže!  (Po- 
spravlja po  mizi.)  Ta  ni  bil  nikdar  na  bojišču. 
(Kliče.)  Pavlinka,  Pavlinka! 

Pavlinka.  ^Pride  z  desne).  Kaj  želite,  go- 
spodična? 

Slavka.  Odnesi  to  posodo  v  kuhinjo. 
(Pavlinka  pobere  posodo  in  jo  odnese  na  desno). 

Vinko.  (Pokuka  pri  zadnjih  vratih.)  Slavka, 
ali  si  sama?  (Vstopi). 

Slavka.  Treba  ti  je  tako  s  strahom  pri- 
hajati! Zakaj  si  po  nepotrebnem  razžalil  pa- 
pana?! 

Vinko.  Ne  bodi  nespametna!  To  je  vse 
brez  pomena!  Nekaj  časa  se  bova  držala, 
potem  bo  pa  spet  vse  pri  starem.  To  so 
same  šale! 

Slavka.  Treba  bi  ne  bilo  teh  neum- 
nosti. 

Vinko.  Oo  objame.)  Ali  si  huda,  nevestica 
moja?  Za  kazen  mi  daš  poljubček,  kajne? 
(Jo  poljubi). 

Slavka.  Ali  že  veš?  Gosta  imamo. 

Vinko.  Kakšnega  gosta? 

Slavka.  Pravi,  da  je  Rus.  (Se sliši kašljanje 
in  koraki.)  Oh,  papa  gre!  Vinko,  beži,  da  te 
ne  dobi  tukaj. 

Vinko.  Jaz  ne  grem  nikamor, 

Slavka.  Vsekako  beži!  —  Ali  pa  skrij 
se!  Papa  je  še  jezen  natž;  če  te  dobi  tu, 
ga  boš  še  bolj  razdražil!  (Odgrne  naslonjač.) 
Tu  sem  sedi,  in  jaz  te  zakrijem.  Papa  go- 
tovo spet  takoj  odide  k  svojemu  gostu. 

Vinko.  No,  če  že  mora  biti  po  tvojem 
—  pa  naj  bo.  (Sede.  Slavka  ga  zakrije  z  velikim 
pogrinjalom). 

10.  prizor. 
Prejšnja.  Koprivar,  pozneje  Uzmovič. 

K  O  p  r  i  v  a  r.  (Pride  z  desne.)  Slavka,  kje  pa 
je  tista  knjiga? 

Slavka.  Katera  knjiga? 

Kopriv  ar.  (Išče  po  omari.)  Neko  rusko 
knjigo  sem  imel  —  ali  kje  je,  kje  je!  (Premetava 
semintja  in  jezen  vrže  eno  knjigo  v  Vinkota  na  na- 
slonjaču. Ta  zaječi  —  Koprivar  išče  dalje.)  To  je 
več  kot  čudno  —  ni  je  in  je  ni! 

Uzmovič.  (Pride  t  desne.  Med  vratmi  zase.) 
Prazen  pa  res  ne  grem  od  tod.  (Glasneje.) 
Ne  trudite  se,  gospod  Koprivar!  Pa  jutri 
pregledamo  tisto  knjigo.  Danes  sem  že  itak 
močno  utrujen.  Prosil  bi  Vas,  če  mi  morete 
prepustiti  eno  sobo,  vsaj  za  danes;  jutri  si 
poiščem  v  h6telu. 

Koprivar.  To  se  razume!  Rad,  srčno 
rad  Vam  postrežem.  Prosim  kar  tule  notri. 
(Ga  vleče  proti  levi). 

Uzmovič.  Preprijazni  ste,  gospod,  pre- 
prijazni ! 

K  o  p  r  i  v  a  r.  O,  prosim,  prosim.  Le  dobro 
se  odpoČijte!  (Uzmovič  odide  na  levo). 

11.  prizor. 
Prejšnji  brez  Uzmoviča. 

Slavka.  Papa,  čemu  se  toliko  trudiš  s 
tem  čudnim  tujcem  ?  Jaz  ga  ne  čislam  prav 
mnogo. 

Koprivar.  Slavka,  ne  govori  tako!  Saj 
je  vendar  Rus  in  kot  takega  ga  moramo  naj- 
bolje pogostiti.  Bodi  prijazna  ž  njim.  Kakor 
sem  že  rekel :  Rus  je  in  nemara  Še  bogat. 
Pomisli  malo  —  takega  zeta  bi  se  jaz  ne 
branil .  .  . 

Vinko.  (Pokuka  izza  zagrinjala.  Kaj^pravitc? 
(Se  skrije). 

Koprivar.  Kaj  si  rekla? 

Slavka.  Nič,  nič! 

Koprivar  Torej  premišljuj  o  tem.  Zdaj 
pojdi  in  mi  pripravi  čaj  v  vrtno  utico. 

Slavka.  Papa,  ne  sili  mi  druzega  —  ti 
veš,  jaz  ljubim  Vinkota]—  samo  njega! 


Koprivar.  Molči  in  pojdi!  Doktor  je 
japanofil !  Jaz  nočem  več  slišati  o  njem.  Raz- 
umeš ?  Zdaj  pojdi  I  (Slavka  žalostno  odide  na 
desno.)  Fini  mož  je  ta  Feodor  —  kako  se  že 
piše  —  Jermov,  da.  Mnogo  izkušen  je  — 
sploh  mož  na  svojem  mestu !  (Hodi  semintja). 

12.  prizor. 
Koprivar.  Uzmovič.  Vinko. 

U  z  m  O  v  i  č.  (Se  vrne  brez  klobuka.)  Oprostite, 
gospod  Koprivar,  eno  majhno,  prav  majhno 
prošnjo  bi  imel  do  Vas,  pa  bojim  se,  da  bi 
Vas  žalil. 

Koprivar.  Kar  govorite,  brez  obotav- 
ljanja! 

Uzmovič.  Prosil  bi  Vas,  če  bi  mi  za- 
upali par  desetakov  na  posodo.  Pošel  mi 
je  namreč  ves  denar.  V  par  dneh  ga  dobim 
z  doma  in  takrat  Vam  povrnem  in  popla- 
čam vse. 

Vinko.  (Izpod  zagrinjala.)  Aha,  suh  je  I 

Koprivar.  Iz  srca  rad  Vam  posodim. 
Koliko  pa  želite? 

Uzmovič.  Kakih  sto  kron  bi  Vas  prosil. 

Vinko.  (Pokuka.)   Samo  sto?    (Kuka  dalje.) 

Koprivar.  (Vzame  listnico  iz  omare.)  Dve- 
sto ali  tudi  še  več  Vam  dam,  Če  želite?  Vem, 
da  ste  poštenjak.  In  Rus  —  oh . . . 

Uzmovič.  Tu  notri,  v  omari  imate 
denar? 

Koprivar.  Da.  Zakaj  se  čudite? 

Uzmovič.  Nič,  nič  —  mislim  le  —  če 
se  ne  bojite  talov? 

Koprivar.  Ne.  Jaz  računam  vedno  na 
poštene  ljudi.  Tukaj,  gospod  Jermov,  sto 
kron.  (Mu  da  bankovec). 

Uzmovič.  Hvala,  lepa  hvala  za  toliko 
prijaznost! 

Koprivar.  (Spravi  listnico  v  omaro.)  Zdaj 
Vas  nočem  več  motiti ;  grem  na  vrt  na  Čašo 
čaja.  Želite  morda  tudi  Vi  čašico? 

Uzmovič.  Ljubo  mi  bode,  da. 

Koprivar.  Takoj  ga  dobite.  —  Dobro 
se  odpoČijte!  (Odide  na  desno). 

Uzmovič.  No,  ta  človek  je  zares  lahko- 
veren !  Bog  daj  mnogo  takih  !  (Spravlja  ban- 
kovec.) Jaz  ne  bom  prav  nič  jezen.  Na  upanje 
lehkovernih  se  smejo  zidati  hiše! 

13.  prizor. 
Uzmovič.   Pavlinka.  Vinko. 

Pavi  in ka.  (Prinese  čaj.)  Tukaj  je  čaj, 
prosim.  (Postavi  na  mizo). 

Uzmovič.  Pridna  ste,  gospodična  — 
Pavlinka,  kaj  ne  ?  Ali  sem  se  prav  spomnil } 

Pavlinka.  Prav.  Kako  pa  naj  Vas  jaz 
kličem,  če  smem  vedeti? 

Uzmovič.  Recite  mi  Teodor,  ne  — 
Feodor  me  kličite.  (Meša  čaj). 

Pavlinka.  Ali  ostanete  dalje  časa  pri 
nas? 

Uzmovič.  Sam  še  ne  vem,  koliko  časa. 
Bržčas  par .  dni.  (Zase.)  Dokler  bo  kazalo. 
(Pije.) 

Pavlinka.  Ali  vam  ugaja  čaj? 

Uzmovič.  Gotovo.  Doma  v  Rusiji  sem 
ga  mnogo  izpil.  (Zase.)  Ta  bo  že  tudi  verjela. 

Pavlinka.  Vi  ste  iz  Rusije  —  tako? 

Uzmovič.  Da,  gospodična.  (Ogleduje 
žličico.)  In  kakor  Vam  je  morda  znano,  iz- 
pijejo  Rusi  največ  čaja  med  vsemi  narodi 
sveta.  Navada  pa  je  tam,  da  pri  čaju  rabijo 
vedno  le  srebrne  žličke. 

Pavlinka.  Saj  jih  imamo  pri  nas  tudi 
—  še  cel  ducat  jih  imamo  —  pa  imajo  go- 
spodična nekje  spravljene.  Ako  želite  Vam 
poiščem  srebrno? 

Uzmovič.  Ne,  ni  treba.  (Zase.)  Jih  bom 
že  sam  poiskal.  (Vstane.)  Kakor  ste  mi  že 
pravila  —  imate  toraj  ženina  izbranega.  Go- 
tovo se  mislite  kmalu  omožiti? 

Pavlinka.  Da,  pred  pustom,  če  ne  prej. 

Uzmovič.  To  je  prav,  to  je  lepo!  Ali 
je  fant  varčen?  Ali  imata  kaj  prihranjenega? 

Pavlinka.   Imava  nekaj,  da. 

Uzmovič.  To  je  prav,  to  je  lepo  !  (Zase.) 
Posebno  zame.  (Glasneje.)  Kajne,  ko  se  vza- 
meta, dvigneta  denar  iz  hranilnice  in  si  ku- 
pita lepo  pohištvo? 

Pavlinka.  Iz  hranilnice  denarja  še  jemati 
ne  bo  treba,  toliko  imam  že  v  kovčegu  pri- 
pravljenega. 

Uzmovič.  Tako,  tako  !  To  je  prav  lepo. 
Pa  kar  v  kovčegu  imate  denar?  To  je  ne- 
varno, lahko  ste  okradeni.  Kje  pa  imate 
kovčeg? 


Pavlinka.  Da  bi  bila  okradena?  Te 
skrbi  pa  nimam!  Kovčeg  je  zaklenjen  in  je 
v  moji  sobi,  ki  je  tudi  zaklenjena.  Sem  čisto 
brez  skrbi !  Moj  Bog  koliko  časa  sem  se 
zamudila  —  ne  zamerite,  moram  v  kuhinjo. 
(Odide  na  desno). 

Uzmovič.  (Stopi  za  njo  do  vrat.)  Izvedel 
sem,  kar  sem  želel.  V  kovčegu  ima  denar. 
To  je  smola.  Kovčeg  je  zaklenjen  v  zakle- 
njeni sobi.  Kaj  storiti  ?  A,  pa  porabim  to  ob 
drugi  priložnosti. 

14.  prizor. 
Uzmovič.  Vinko.  Slavka. 

Vinko.  (Se  je  medtem  previdno  dvigrnil  iz 
naslonjača  in  stopil  k  zadnjim  vratom.)  Sluga  sem, 
gospod  Rus ! 

Uzmovič.  (Zase.)  Vrag  te  vzemi !  (Glas- 
neje.) Ni  mi  čast  Vas  poznati.  (Zase)  Kdaj  ga 
je  zlodej  prinesel? 

Vinko.  Nič  ne  d^,  če  me  tudi  ne  po- 
znate —  dovolj  je,  ako  Vam  povem,  da  sem 
jaz  tudi  Rus. 

Uzmovič.  (Zase.)  Toliko  kakor  jaz. 

Vinko.  Zaželel  sem  Vas  obiskati,  da 
se  malo  pogovoriva  v  milem,  domačem, 
ruskem  jeziku. 

Uzmovič.  Zdaj  nitnam  časa,  pridite 
pozneje.  Čez  par  ur  Če  Vam  bo  drago.  Torej 
pozneje,  prosim !  (Odide  na  levo). 

Vinko.  (Sam.)  Aha,  te  že  imam !  Ne  boš 
me  ptiček!  To  je  lopov,  ne  pa  Rus!  Opa- 
zovati ga  hočem. 

Slavka.  (Pride  z  desne.)  Vinko,  moj  dragi 
Vinko  !  (Se  mu  vrže  na  prsi). 

Vinko.   Kaj  pa  je  vendar? 

Slavka.  Papa  mi  hoče  na  vsak  način 
vsiliti  tega  Rusa.  Jaz  ga  ne  maram !  Samo 
ti  si  moj,  samo  ti ! 

Vinko.  (Jo  poljubi.)  Nič  se  ne  boj,  nikdar 
ne  boš  njegova.  Jaz  sam  ga  hočem  izpla- 
čati —  in  sicer  takoj.  (Gre  in  sede  nazaj  v 
naslonjač.)  Tako  —  zdaj  me  zakrij  in  potem 
odidi. 

Slavka.  Kaj  hočeš  s  tem?  (Ga  zakrije.) 

Vinko.  To  boš  že  videla.  Pojdi.  (Slavka 
odide  na  desno.) 

Mal  premor. 

Uzmovič.  (Pokuka  izza  vrat,  potem  vstopi.) 
Tla  mi  postajajo  vroča,  treba  bo  hitro  na 
delo  in  potem  izginiti.  (Vzame  listnico  iz  omare  ) 
To  mi  je  kar  sam  pripravil.  Saj  sem  vendar 
eden  izmed  poštenih  I  Pa  bi  se  mi  ne  za- 
upalo! In  vrhu  tega  sem  še  Rus!  (Ogleduje 
Ustnico.)  Rejena  je  še  čutiti  —  moram  po- 
gledati, če  se  je  izplačalo.  Sedem  še  tudi 
lahko,  saj  je  ta  hiša  jako  gostoljubna.  (Sede 
na  naslonjač,  ravno  Vinkotu  v  naročje  Ta  ga  liitro 
objame  čez  prsi.  Tat  zakriči  in  se  mu  izkuša  izviti. 
Listnica  pade  na  tla). 

Vinko.  Ne  boš  mi  ušel  I  Pomagajte, 
pomagajte ! 

15.  prizor. 
Prejšnja.  Koprivar.  Slavka,  pozneje  Mihael. 

Koprivar.  (Priteče  z  desne,  za  njim  Slavka.) 
Kaj  pa  je  —  kaj  je !  ?  (Tat  in  Vinko  se  rujeta 
sem  in  tja). 

Vinko.  Tatu  sem  vjel! 

Uzmovič.  Napadel  me  je! 

Vinko.  Lopov! 

Uzmovič.  Pusti  me,  pusti  me!  (Se  mu 
izvije  in  hoče  uiti  odzadaj.) 

Mihael  (Vstopi  v  tem  hipu  zadaj.)  Aha,  ali 
te  imam !  Ta  je  tisti !  Ta  mi  je  ukradel  gumbe ! 
Lopov,  kje  imaš  gumbe  !.^  (Oa  pograbi  za  vrat 
in  trese).  Kje  imaš  moje  gumbe        a!? 

Uzmovič.  Jaz  —  jaz  jih  nimam.  Pustite 
me!  (Se  mu  hoče  izviti). 

Mihael.  Ne  boš!  Poznam  te,  prav 
dobro  te  poznam! 

Koprivar.  Kaj  pa  imate  pravzaprav? 
Jaz  vas  ne  razumem. 


Vinko,  (je  pobral  lislnico.)  Zasačil  sem  ga, 
ko  Vam  je  hotel  listnico  ukrasti.  (Mu  da 
listnico). 

Koprivar.  Ni  mogoče! 

Mihael.  A  zdaj  te  imam!  Kje  imaš 
gumbe  —  a  —  kje  jih  imaš !  ?  A16,  na  po- 
licijo, tam  se  pomenimo!  (Ga  odtira  skozi 
zadnja  vrata). 

16.  prizor. 
Koprivar.  Vinko.  Sla  ka.  Pavllnka. 

Koprivar.  Jej-jej,  saj  to  ni  mogoče,  ni 
mogoče!  To  ni  bil  Rus!  Rusi  so  vendar 
pošteni  ljudje.  Jej-jej,  kako  me  je  nafarbal 
-  jej-jej ! 

Slavka.  Papa,  ali  si  še  hud  na  Vinkota? 

Vinko.  Oprostite  mi  moje  besede. 

Koprivar.  (Mu  poda  roko.)  Tudi  Vi  mi 
ne  zamerite.  Izprevidel  sem,  da  je  najbolje 
biti  samofil.  Ta  cigan  mi  je  razdrl  vse  sim- 
patije do  Rusov.  Nič  več  nisem  tako  na- 
vdušen za  nje. 

Pavlinka.  (Prinese  par  časopisov.)  Tu  SO 
najnovejši  časopisi.  Gih  odda  in  odide  na  desno). 

Koprivar.  Daj,  daj  jih  hitro  sem.  Kaj 
je  že  kaj  z  bitko  pri  Mukdenu  ?  (Pogleda  v 
časopis.)  Rusi  poraženi!  Torej  še  to!  Zdaj 
jih  ne  čislam  več  nič  več!  Gospod  doktor, 
oprostite  mi  tistih  par  besed,  ki  sem  jih 
izgovoril  v  svoji  navdušenosti.  Za  povračilo 
pa  vzemite  mojo  najdražjo  stvarco  —  Slavko. 

Vinko.  Živijo!  (Objame  Slavko). 

Zastor  pade. 

IVAN  KOŠTIAL  (KOPER)! 

O  SLOVENSKIH  PRIIMKIH. 


>scca  februarja  1. 1.  je  pri- 
občil pesnik  in  „jeziko- 
slovec",  dvorni  svetnik 
Christian  Schneller  v  Ino- 
mostu  knjižico  »Innsbrucker 
Namenbuch*  ( Innsbruck , 
'^  1905,  Wagner),  ki  obsega 

s  kazalom  vred  256  strani  in  stane  4  krone. 
Poleg  nemških  imen  „ razlaga"  Schneller  tudi 
mnogo  slovenskih,  čeških,  laških  in  nekaj 
mažarskih  priimkov.  A  kako  razlaga  naše 
priimke!  Visoko  drži  prapor,  na  katerem  je 
geslo  „Etymologia  bovina",  in  njegova  knjiga 
nam  je  dokaz,  da  so  diletanti  v  lingvistiki 
vsega  zmožni.  Dav.  Trstenjak,  Šembera  in 
Topolovšek  (ki  je  dokazoval  pred  dvajsetimi 
leti,  da  so  slovenski  jeziki  najsorodnejši  ba- 
skovščinil)  so  bili  v  primeri  z  omenjenim 
jezikoslovskim  diletantom  skoro  nedolžni 
otročiči,  kar  se  tiče  etimoloških  pregreh  in 
zmot.  V  naslednjih  vrsticah  bomo  videli, 
kako  lepo  zna  Schneller,  ta  porednež,  raz- 
ložiti slovanske  (in  druge)  priimke  iz  stare 
gorenje  nemščine  (stgn.),  iz  mažarščine,  la- 
tinščine, češčine  itd.  Začnimo  s  slovenskimi, 
toda  že  vnaprej  prosim:  Risum  teneatis! 

Izmed  44  slovenskih  rodbinskih  imen  jih 
tolmači  gospod  dvorni  svetnik  20  iz  stgn., 
12  iz  češčine,  2  iz  mažarščine,  druge  iz  latin- 
ščine itd. 

Oglejmo  si  te  prekrasne  etimologije  na- 
tančneje ! 

Schneller  razlaga  priimek 

1.  JEOLITSCH  (beri  Jeglič,  na  N.,  O.  in 
Št. O  --  primula)  iz  imena  Jakob! 

2.  KLUN    (N,  Št.)    iz    grškega    Nr/.d/.ao; ! 


O  S  kraticami  so  označene  slov.  pokrajine,  v  ka- 
terih je  dotični  priimek  običajen ;  N.  =  Notranjsko, 
G.  Gorenjsko,  D.  DoLnjsko,  Št.  Štajersko, 
K.  --  Koroško,  Pr.  =  Primorsko. 


3.  \VERGLES  Lbcri  Bcrglez,  Št.  a)  sitta 
europaca ;  b)  tepec]  iz  Vcrgilius,  na  drugem 
mestu  pa  iz  stgn.  \Varchilo ! 

4.  BEZEK  (beri  Bezeg)  iz  stgn.  Bezeco 
(od  bad        boj !  ') 

5.  TOTSCHNIO  (beri  Točnik,  D  -  komur 
je  toča  pobila  pridelke)  iz  stgn.  diutisc  na- 
roden ! 

6.  GAVVEZ  (Oavcz,  -es,  Šiaj.  ~  rastlina 
symphytum)  iz  stgn.  imena  Oavviso! 

7.  KERNIC  (beri  Krneč,  Dol.  nož  za 
obrezovanje  trt)  iz  stgn.  Cherno ! 

8  GOLOB,  GOLLOP,  GALOB  (G.,  D., 
Št.,  Pr.)  iz  stgn.  Gudilub        Gottlicb!! 

9.  GRITSCH  (beri  Grič)  iz  stgn.  Grisus! 

10.  LOTRITSCH  (beri  Lotrič,  G.  mlad 
„loter")  iz  „Lothar«  ! 

11.  KOKOLV  (beri  Kokelj,  Staj.  -  Korn- 
raden)  iz  stgn.  Chagilo! 

12  LUGAR  (beri  Logar,  G.,  N.,  D.,  Št., 
Pr.)  iz  stgn.  Liudiger! 

13.  MALITSCH  (beri  Malic,  v  Ljubljani  že 
v  XVIII.  stol.)  iz  stgn.  Mahalizo! 

14.  MALLINA  iz  stgn.  Madalo! 

15.  MAK  (K.)  iz  stgn.  Mago! 

16.  MACKONVITZ  (beri  Makovcc,  D.,  N, 
Št.,  Pr,  K)  iz  stgn.  Mag. 

17.  MUSEG  (beri  Mozeg,  -ck,  Št.  -  Mark) 
iz  stgn.  Mozico,  na  drugem  mestu  iz  Mushake 

trgovec  z  zelenjavo  ! ! 

18.  OGRINC  (Dol.,  Notr.)  iz  stgn.  imena 
Otgar!!  Schneller  bere  namreč  naš  r  za  ^  ter 
smatra  „Ogrin^"  zapatronymikoniz  Otgar!  Pri- 
stavil je  še  svoje  „strokovnjaško"  mnenje,  da 
je  to  ime  v  najožji  zvezi  z  imenom  Ottakring! 

19.  STREL,  STRELE  (že  I.  1560.  pri  Škofji 
Loki)  iz  stgn.  Strello! 

20.  TESAR  (v  Ljubljani)  iz  stgn.  Tcshari ! 

21.  NVAPPITSCH  (očividno  slov.)  iz  stgn. 
Vadiperht ! 

23.  NVARITSCH  (beri  Barič,  Pr.,  D.  -  Bar- 
barin sin;  v  Beli  Krajini  kličejo  Barbaro  „Bare") 
iz  stgn.  Warizo! 

24.  LUTSCHOUNIGG  (beri  Lučovnik,  K., 
morda  od  glag.  lučati?)  „zu  slavisch  luža,  Moor, 
Sumpf** ! ! 

25.  RAGONIG  (beri  Rakovnik,  Št.)  iz  ita- 
lijanščine ronconi ! 

26.  PLIESNIK(Št.,  K.)„czcch.plesnikTcich- 
meister" ! !  Kje  ? 

27.  PREDAN  (poleg  Prodan)  ^von  einem 
Orte  Pietra,  mundartlich  Preda"!  (baje na  južnem 
Tirolskem). 

28.  LOSCHNIG  (beri  Lešnik,  Št.)  „zu  sla- 
visch  les,  leschan,  Wald",(!)  na  drugem  mestu 
pa  pravi  ,aus  d.  Ortsnamen  Lessnig  in  Karnten"! 

29.  AUERNIG  (beri  Avornik,  t.  j.  Javornik, 
Št.,  G.)  in  AUSSENIGG  (beri  Ovsenik,  na 
D.  in  G.  Avsenik;  na  G.  že  1.1588.)  „wohl  von 
sudslav.  Ortschaften  wie  Obornach,  Oscinic 
(sic)"! 

Brez  filološkega  znanja  se  lahko  spozna, 
da  je  napravljen  prvi  priimek  iz  besede 
javor,  drugi  pa  iz  besede  oves. 

30  REPESCHITZ  (prim.  Repuš,  Pr.,  Re- 
povS,  -ovž  na  D.  in  Št.).  Schneller  to  razlaga  iz 
„Rcpcice,  Ortschaften  in  B5hmen"! 

31.  ^SUSTERSIC«    [tako    piše    Schneller] 
„czech."!  Češkega  ni  nič  na  priimku  Šušteršič, 
temuč  ta   beseda  je  zmanjšana   iz  „šustar'' 
črevljar. 

32.  GLADNIG(beri  Gladnik),  „czech.hlad- 
nik,  Polierer" ! ! 

33.  MAČEK  (N.,  Št.,  G.,  na  G.  že  I.  1630,): 
„Mohn,  czech.  maček" ! ! 

34.  JARTSCHITSCH  (beri  Jarčič,  Št.  ^ 
mlad  jarec),  „czech.  jarec,  Gerste" !  O,  jarčič 
Schneller ! 

35.  HLADt  (Št.,  G.)  „czech.  hladky,  glatt, 
habsch"! 

36.  PLESCHKO  (beri  Pleško,  Primorsko) 
„czech.  plesko,  plattfiifiig!" 

37.  LASCHAN  (beri  Lašan,  t.  j.  Laščan, 
mož  iz  Velikih  Lašč,  Dolenj.)  iz  madž  lassan 

-  počasi!! 

38.  KORUN  (  krompir;  priimek  K.  so 
imeli  v  Poljanah  na  G.  že  I.  1560.,  dandanes 
na  Št.)  iz  madž.  korun        zgodaj ! ! 

39.  ACHTSCHIN  (beri  Ahčin,  G.,  D.  iz 
Ahec  --  Achatius)  to  razlaga  naš  etimolog  iz 
n.  achtzehn ! ! 

40.  PETEK  (D.,  G.,  Št.,  na  G.  že  I.  1586.; 
prim.  nemški  priimek  Freytag !)  „czech.  petak, 
FUnfkreuzerstOck" ! 

41.  DOUJAK(na  Kranjskem  priimek  Dov- 
jak,  na  Št.  Divjak  \Vildcr),  „czcch.  dojak, 
Milchtopf"  ! ! 


42.  KOSITZ  (beri  Kosec,  Št.;  prim.  nemški 
priimek  Mahder  =  kosec!)  „za  czech.  kosa, 
kosicka,  Sense"! 

43.  KERCHLANGO  (beri  Krhljanko,  Staj., 
a)  neka  vrsta  jabolk,   b)  WUrfelriibe.)  Naš 

jezikoslovni  dojenček  modruje  o  tem  imenu 
na  strani  215.  takole:  „Seltsamer  Name!  M5- 
glichcrvveise  steckt  in  Kerch  der  alte  Name 
Gericho,  Kcricho"  [zakaj  ne  Jericho,  g.  d  v. 
svetnik?  To  bi  bilo  še  krasnejše!]  „und  steht 
-  lango  fiir  -  ling,  also  ein  Patronymikum". 
Kaj  hočemo  še  več? 

44.  OMELKO  (na  Kor.  v  čisto  slovenskih 
vaseh)   , czech.  omelka,  Breimuhle"! 

Zdaj  pa,  ko  nas  je  poučil,  da  smo  sla- 
vizirani  Germani,  Madžarji,  Rimljani  in  Grki, 
oziroma  poslovenjeni  češki  priseljenci,  — 
zdaj  se  obrnimo  k  češkim  priimkom!  Raz- 
laga jih  ravno  tako  sijajno  in  z  lahkoto  kakor 
slovenske.  Schneller  razlaga  priimek 

1.  L1CHY  (=  nepristen,  kriv)  iz  lat.  imena 
Eligius! 

2.  T1CHY  (  -  tih)  iz  gršk.  EuT6xto(;!! 

3.  PE TERZELKA  (beri  Petrželka,  -  pc- 
teršiljček)  iz  imena  Petrus,  ozir.  IIsTpo;! 

4.  PROKSCH  (beri  Prokš,  menda  hypo- 
korist.  od  Prokop)  iz  stgn.  Brog! 

5.  BALCAR  (  Baltazar)  iz  stgn.  Baldegar! 
Naš  amater  bere  namreč  zopet  c  kakor  k: 
Balkar,  kakor  je  bral  Ogrink! 

6  LEDNVINA  (  -  obist)  iz  stgn.  imena 
Leduin ! 

7.  MAREK,  MARESCH  (beri  Mareš  - 
Marko)  iz  stgn.  Mariho! 

8.  MAKOWiTZKA  (beri  Makovička  ma- 
kova glavica)  iz  stgn.  Mago! 

9.  NOSEK  (  nosek,  majhen  nos)  iz  stgn. 
Nozico! 

10.  UHLIK(    košček  oglja)  iz  stgn.  Udalico! 

11.  KOMAREK  (  komarčck)  „czech.  ko- 
mora, Kammer" ! ! 

12.  HRUCIZi)  in  HRUZA  (prvi  priimek 
neumljiv,  drugi  -  Groza).  Ta  dva  je  postavil 
pod  „Birnbaum";  seveda,  kdor  nima  slutnje 
o  glasoslovju,  temu  se  zdi  vseeno,  Hruška  ali 
Hruza. 

13.  KLONČEK(  fantiček)  , czech.  klocek, 
kurzer  Mantel"! 

14.  VACEK  (hypokorist.  od  Vacslav)  „czeh. 
vacek,  Tasche,  Felleisen".  Tu  je  zopet  zamenjal 
„vdčck**  in  „Vacek". 


O  Morda  je  našel  tiskano  Hrnčif   (Hrnčirz)  = 
Lončar. 

15.  SOUKUP  (^  mcšcfar,  posrcdovavcc) 
iz  n.  Saukopf ! ! 

16.  JILEK  (  flf)  Ijuljka,  b)  Eligij  ali  Egidij, 
llj)  iz  iai.  Juiius. 

17.  MIKSCHIK  (beri  Mikšik, -- Miklavžck) 
iz  hcbr.  MichacI ! 

18.  KALOUS  (-  skovir,  čuk,)  iz  grškega 

19.  PERINKA  (č.  Pefinka  blazina)  iz 
gršk.   llsTpo;! 

20.  PECHANDA  (po  mnenju  nekaterih  je 
to  hypokoristikon  imena  Petz)  iz  stgn   Piccant! 

21.  TAUSCHKA  (beri  Touška  ;  pomen?) 
iz  stgn.  Thiudico  ! !  na  drugem  mestu  pa  iz 
nemškega  glagola  tauschcn ! 

22.  KALUSCHKE  (Kaloušek,  Kaluš  -  čuk, 
skovir)  iz  stgn.  Chazili ! !  Kako  bi  to  bilo  sploh 
po  glasovih  mogoče? 

23.  KOLLUSCHEK  (beri  Holoušek=-  ljub- 
ljenček) Schneller:  „czech.  holecek,  liebes 
Kind"! 

24.  BUCHAČEK   (blebetavcc)  iz  buk  ( 
bukev) ! 

25.  BUCEK  (  človek  z  okroglim  obličjem) 
iz  buk  (     bukev) ! 

26.  BOHUNEK  (hypokor.  iz  imena  Bohu- 
slav).  „czech.  bochinek,  Laib  Brot"!! 

Ubogi  Čehi  imajo  torej  po  milosti  go- 
spoda dvornega  svetnika,  pesnika  in  ctimo- 
loga  nekatere  priimke  še  iz  tiste  d6be,  ko 
so  govorili  edinolc  latinsko,  grško,  staro- 
nemško  ali  pa  tisto  »pristno*'  „staro  češčino", 
iz  katere  jemlje  naš  diletantič  svoje  etimo- 
logije. 

Kako  izboren  germanist  je  naš  inšpruški 
slavist,  nam  kaže  s  tem,  da  razlaga  priimek: 

1.  BOCKLE  in  BECLIN  (  kozliček)  iz 
BUcken,  backen ! 

2.  SIMMERLE  (  -  Simončck)  iz  stgn.  Si- 
gimar ! 

3.  SCHNVAGER  (v  jez  planinskih  Nemcev 
-  planšar)  navaja  pod  zaglavjem  „Vcrwandt- 
schaft",  meneč,  da  je  -   svak! 


4  FOHN  (ponem.  nejasen),  razlaga  iz 
gotskega  fon  =  ogenj! 

5.  THUILE  in 

6.  THEMILLE  (oboje  francoski !  ?)  smatra 
za  nemška  priimka,  nastala  iz  —  Tullius ! ! 

7.  STENZL   (hypokor.  iz  Constantius  ali 
ia)  izvaja  iz  slav.  imena  Stanislav!! 

8.  SCHONETT  (pomen?)  iz  fran.  ženskega 
imena  Jeannette  --  Ivanka ! 

9.  MANASSER  iz  hebr.  imena  Manasse. 
V  resnici  tiči  v  drugem  delu  glagol  esscn,  v 
prvem  skoro  gotovo  man  ali  magn  -  Mohn, 
mak.) 

10.  STAUDIOL  (Staude  -  grm.  Igel  —  jež) 
iz  gotskega  glagol  stautan  ---  stoBen !  Torej  še 
tega  ne  ve,  da  bi  morala  beseda  imeti  sičnik 
nam.  gotskega  zobnika  in  pa  dolg  o  namestu 
gotskega  au  ! 

Germanistika  ne  bo  preponosna  na  tako 
„  odličnega"  zastopnika.  Zakaj  silijo  takšni 
znanstveni  novinci  med  strokovnjake?  Ome- 
niti hočem  še  to,  da  bodo  imeli  tudi  roma- 
nisti  marsikaj  ugovarjati,  če  bo  vzel  sploh 
kateri  po  nesrečnem  naključju  Schnellerjcvo 
knjigo  v  roke.  Laški  priimek  Pagnusat  tol- 
mači Schneller  takole:  panno  —  sukno,  us- 
satto  škorenj ,  torej  -  sukn^n  škorenj ! 
(na  tak  način  pa  ne  sestavljajo  Italijani  samo- 
stalnikov!) Priimek  Dante,  meni  naš  filologuh, 
je  morebiti  iz  nemškega  (stgn.)  debla  Dand! 
Nihče  mu  ne  bo  verjel,  da  je  priimek  Sen- 
tobe  (na  Tirolskem)  mažarski,  in  sicer  iz 
szent  (  svet)  in  Tobe  (--  Tobija),  torej 
Št.  Tobija !  —  Takih  vzgledov  bi  se  lahko 
navedlo  še  več.  Ako  vzame  to  knjigo  v  roko 
lingvist,  napravi  nanj  skoro  tak  vtisk  kot  kak- 
šen šaljiv  list;  če  jo  pa  bere  laik,  ki  nima 
svoje  sodbe  o  teh  rečeh,  bo  sprejel  razne 
veče  ali  manjše  zmote  za  resnice  ter  si  jih 
bo  zapomnil  kot  evangelij;  in  tako  bo  knjiga 
celo  naravnost  škodila. 

AVG.  ŽIGON : 


„L^L  —  MOJ  KERMAR  . . ." 


(KONEC.) 


III. 

Irimerjati  bi  hotel  stike  te 
elegije  s  poprejšnjimi  pes- 
nimi, ki  jih  je  Prešeren 
zložil  tudi  Čopu  v  spomin. 
Pokazal  bi  rad,  kako  je  iž 
njih  naša  elegija  nastajala 
in  nastala  v  času  desetih 
let,  kako  so  one  bile  res  nekake  faze  njene. 
1.  Čop  je  umrl  6.  julija  leta  1835.  In  že 
18.  julija  prinese  „lllyr.  Blatt"  ljubljanski  v 
štev.  29.  dve  nemški  obsmrtnici:  Franz  von 
Hermanntshal-ovo  kot  L,  A.  Laschan-ovo 
kot  II.  na  isti  strani  koj  za  prvo;  v  naslednem 
listu  pa  izide  (III.  BI.  Nr.  30.)  v  soboto  25.  ju- 
lija 1835  nemška  Prešernova  kot  lil.  in  zadnja 
vtem  troštevilnem  ciklu  Čopu  na  grob,  tri 
tedne  komaj  po  prijateljevi  smrti.  In  to  ele- 
gijo naj  ponatisnem  celo. 

Dem  An  dcn  ken 

des 

k.  k.  Lyceal-Bibliothekars  in  Laibach, 

MATIASZHOP. 

III. 

'Ov  01  ^ot  qptXo'jatv  d7iOtWr^ax6t  vboj. 

Brunk:  poetae  Gnomici. 

„Jung  stirbt  der,  den  die  Himmelsmachte  lieben*, 
Der  Spruch,  mein  Freund  I  hat  sich  an  Dir  bevvahret, 
Stand  in  den  blassen  Ziigen  Dir  geschrieben; 

Denn  heiter  war  Dein  Antlitz,  wie  verklaret, 
Dein  Mund,  der  lachelte,  als  \vollt'  cr  sagen: 
Aus  ist  der  Kampf,  der  lang  genug  gewahret. 

So  fand  ich  Dich,  als  ich  vom  Sclimerz  getrageii, 
Zu  Dir  geeilet  auf  die  Schreckcnskunde, 
Dafi  aufgehOrt  des  Freundes  Herz  zu  schlagen; 

Und  wie  sle  brennt,  und  brennen  wird  die  Wunde, 
Oelinder  werden  ihre  gluh'nden  Qualen, 
Wenn  ich  erwage  Deine  Ictztc  Stunde. 

Der  milden  Abendsonne  kutifre  Strahlen 
Vergoldeten  den  griinen  Schmuck  der  Aue, 
Im  Hintergrunde  schautest  Du  die  kahlen 


Giganten  Oberkrains  mit  kiihnem  Baue, 
Rings  um  Dich   rauschten  sanft  der  Save  VVellen, 
Die  Dir  zu  sprechen  schienen:  uns  vertraue; 

Ob  Deinem  Haupte  segelten  die  schnellen 
Weififl6ck'gen  WoIken  hin ;  der  Freud'  erschiossen 
Fing  an  die  Brust  von  heh'rer  Lust  zu  schwellen. 

Nicht  ahntest  Du,  dafi  Deine  Bahn  beschlossen, 
Der  Weltgeist  sandte  aus  der  lichten  Halle 
Dich  abzurufen  zu  des  Lichtsgenossen 

Den  Genius  ab;  im  hellesten  Krystaile 
Der  reinsten  Woge  lOscht'  er  aus  den  Funken, 
Auf  dafi  er  rein  zuriick  zum  Urlicht  walle. 

Du  schiedest  von  der  Welt  begeistrungtrunken, 
In   voller  Kraft,  hast  nicht  den  Schmerz  gefUhlet, 
Zu  seh'n  die  Deinigen  in  Gram  versunken. 

Die  heifie  Stirne  ist  nun  abgekiihlet, 
Von    keinem  Zweifel    wird  die  Brust  durchzogen, 
Sie  wird  von  Reu'  und  Schmerz  nicht  mehr  durch- 

wUhlet. 

Du  wist  nicht  mehr  von  Hoffnungen  belogen, 
Von  Wiinschen,  die  so  siifi  das  Herz  durchschauern, 
Uns  zu  verlocken  in  des  Abgrunds  VVogenI  — 

Nicht  Du,  mein  Freund,  nur  wir  sind  zu  bedauern, 
Dein  theures  Vaterland  ist  zu  beklagen, 
Die  Jilnger,  die  am  Grab  des  Meisters  trauern. 

Welch  herrlichen  Gewinn  hatt'  er  getragen, 
Des  Wissensreichster  Schatz,  der  nun  verschiossen, 
Dem  Vaterland,  der  Welt  in' kiinffgen  Tagen! 

Es  trieb  Dich  ewig  vorwarls,  unverdrossen 
liast  Du  gekamft,  bis  Du  den  Sieg  errungen, 
Bis  sich  des  Lichtes  Pforte  aufgeschiossen. 

Dir  waren  heimisch  unsres  Welttheils  Zungen: 
Was  Hellas,  Rom  Unsterbliches  geschrieben, 
Des  Britten  Lied  Begeistertes  gesungen, 

Der  Lusitanier,  Spanier  helfi  im  Lieben, 
Der  Italiener,  Deutsche  und  Franzose 
Geschaffen  von  der  innern  Gluth  getrieben, 

Das  sprach  zu  Dir  im  lieblichen  Gekose 
Der  Muttersprache.  Im  sarmafschen  Norden, 
VVohin  gerufen  Dich  des  Schicksals  Loose, 

Hast  Du  gelauscht  des  Mickiewicz  Accorden, 
Und  was  der  Tscheche,  Serbe  und  der  Russe 
Ans  Licht  gefčirdert,  ist  Dir  kund  geworden. 

Mnemosyne  hat  Dich  mit  ihrem  Kusse 
Geweihet  zu  des  Vaterlandes  Frommen, 
Um  auszuspenden  von  dem  Ueberflusse; 

Nun  hat  der  Tod  von  uns  Dich  iveggenommen, 
Wir  sah'n  die  Saat  so  herrlich  sich  gestalten, 
Der  wahre  Ernte  Tag,  er  wird  nicht  kommen! 

Das  isfs,  warum  wir  des  Geschickes  Walten 
Verklagen,  das  so  friih  Dich  uns  entrilcket, 
Wanini  wir  weinend  uns're  H^nde  falten.  — 

Ich  weifi,  Du  standest  einsam,  unbeglticket, 
Dafi  Dir,  wie  mir,  nicht  Ruhe  ward  hienieden, 
Dafi  Dich  im  ktihlen  Haus  kein  Gram  mehr  drQcket. 

Ich  gOnne  Dir  den  tiefen,  scl'gen  Frieden; 
Doch  werd'  ich,  bis  sie  mich  zu  Grabe  tragen, 
Da6  Du,  mein  Theuerster!  so  friih  geschieden, 

Dafi  Du  mir  wardst  so  friih  entrissen,  kiagen. 

Dr.  Pre^hiren. 

Natisnil  ni  Prešeren  kesnejc  te  pesni  ni- 
koli več,  pač  pa  jo  je  1.  1846.  bil  za  tisek 
že  določil.  Poezij  cenzurni  rokopis  Rudol- 
finski  jo  Ima  namreč  v  „ Namečku  nemških 
in  ponemčenih  poezij"  na  str.  186.— 189. 
Tam  stoj6  v  zadnjih  dveh  tercinah  nekateri 
popravki,  In  sicer:  namestu  „Dass  Dir, 
wie  mir,  nicht  Ruhe  ward  hienleden"  stoji 
„.  .  .  kein  OlUck  war  hier  beschieden";  na- 
mestu „im  kohlen  Haus  kein  Gram  ..." 
stoji:  „im  stlllen  Haus  kein  Leid  .  .  .";  na- 
mestu: »den  tiefen,  seKgen  Frieden"  stoji: 
„den  tiefen,  ew'gen  Frieden".  Sicer  je  vse 
enako  tu  in  tam.  Ker  je  Prešeren  izpustil 
kesneje  iz  „ Poezij"  svoje  nemške  p^sni,  ni 
prišla  naša  do  natiska:  Blaznikove  tiskarne 
rokopis  nima  več  „ Namečka".  Ohranil  pa 
se  nam  je  te  pesni  še  en  prepis  v  literarni 
zapuščini  pesnikovi  pod  točko  26,  a  ne 
njegove,  ampak  tuje  roke  prepis;  v  njem 
so  že  vsprejeti  vsi  omenjeni  popravki  „Na- 
mečka".  Prepis  kaže  ponekod  popravljajoče 
pero  Prešernovo,  ki  pa  je  izboljševalo  le 
pisne  pomote,  in  le  v  predzadnji  tercini 
prečrtalo  besedi  teksta:  „nur  Gram  .  .  .",  a 
nad  nji  delo:  „kein  GlOck". 

Ponatisnil  sem  pesem  dobesedno,  kakor 
je  izšla  prvič;  kar  sem  tu  dodal  jaz,  so  le 
premori  med  odmerjenimi  skupinami  tercin; 
a  to  ni  brez  dobrega  razloga. 

Ima  namreč  tudi  ta  posmrtnica  svojo 
arhitektonsko  misel. 

Vsa  šteje  24  tercin;  deli  se  pa  najprej 
na  pol  in  pol  v  dva  enaka  dela,  ki  jih  ime- 
nujmo prvo   in   drugo   polovico.    In   tedaj 


lahko  izrazimo  umetnine  arhitektonsko  Idejo 

tako-le : 

Prva  polovica: 

Uvod  <ekspozicija): 

Tercini         1.  1    ,, 

2.  J  ^> 

I.  del.  Prehod: 

Tercini         3.  1      i 
4.  i 

ILdcKJedrišče: 

Tercinc        5. 

6. 

7. 

8. 

b) 

9. 

10. 

III.  del.  Sklep: 

Tercini       \\.\  c) 

12.  f  - 

Drug^a  polovica:  ^ 

I.  del.  Prehod: 

Tercini        13.  )     . 
14.  j  *^ 

II  del  Jedrišče: 

Tercinc       15. 

16. 

17. 

18. 

P) 

19. 

20 

III.  del.  Sklep : 

Tercini        21    W) 

22.  t  - 

o 

Konec  (koda): 

Tercini       23.  1 

... 

In  po  teh  arhitektonskih  odstavkih  sem 
gori  že  ponatisnil  pesem,  dasi  teh  oddelkov 
ni  ne  v  prvem  natisku  ne  v  rokopisih;  a 
hotel  sem  s  tem  pokazati  že  tam  umetnine 
notranjo  sestavo  ...  Na  dveh  mestih  Ima 
sicer  že  Prešeren  sam  znamenje,  ki  pomeni 
neki  presledek :  na  koncu  prve  polovice  in 
pa  za  22.  tercino  stoji  pomišljaj ;  in  glej, 
ravno  tam  se  iztekajo  najvažnejši  deli  ar- 
hitektonski. Prešeren  je  tedaj  sam  izrazil  na 
tistih  mestih  to  misel,  ki  sem  jo  tu  jaz  z 
bolj  vidljivimi  presledki,  a  poet  z  neznat- 
nejšim  izrazilom,  s  presledno  črtico.  In  ravno 
te  so  mi  bile  prvi  kazalec,  ključ  do  čudo- 
vite arhitektonske  ideje  v  pesni. 

Poglobimo  se  vanjo  I 

Če  si  vzamemo  obliko  tercine  za  merilno 
enoto,  tedaj  šteje  „uvod"  dve  taki ;  ti  dve 
združi  pa  poet  še  spet  v  eno,  a  višje  vrste 
celoto.  To  imenujmo  „stavek!" 

In  kakor  „uvod",  tako  obsega  tudi  „ko- 
nec"  dve  tercini,  tedaj  tudi  en  „stavek'*: 
na  obeh  koncih  enako  po  eden!  Oba  sto- 
jita pa  izven  notranje  kompozicije,  kot  ne- 
kak prolog   in  epilog  vsemu  ostalemu. 

In  kar  imamo  sedaj  med  tema  obema, 
to  sta  si  dva  strogo  enaka  dela  po  svoji 
strukturi.  Vzemimo  si  vsakega  zase!  Ako 
nam  je  dvojica  tercin  „stavek",  tedaj  ima 
v  prvem  „jedrišče"  tri  stavke,  a  ta  osredni 
odlomek  pred  sabo  enega  in  za  sabo  tudi 
enega,  za  prehod  in  sklep.  Ta  tridelna 
figura  se  v  drugem  delu  ponovi.  Slika  bi 
bila  torej  ta: 

Uvod:  I  stavek. 

Prva  polovica:  a)  =^  1  stavek; 
^)  ==  3  stavki; 
r)  =  1  stavek. 

Druga  polovica :   a)  =  I  stavek ; 

?)  =  3  stavki; 

i)  =  1  stavek. 
Konec:  1  stavek. 

Torej  popolna  čista  simetrija! 

Dell  se  celota  tako  v  te  dele  po  vse- 
bini posamnih  skupin,  po  misli  dotičnih 
odstavkov.  Veže  in  edini  jih  pa  v  n  a  n  j  e 
formalni  princip  simetrije  v  enoto,  v  notra- 
njem pa  —  ideja  kontrasta.  Kako  to? 

Pesnik  prične  elegijo  s  tistim  hipom  iz 
svojega  življenja,  ko  je  ugledal  mrtvo  truplo 
prijateljevo.  „Shitel  sem  k  tebi  o  novici 
grozni,  da  nehalo  prijatelja  srce  je  bfti ..." 
In  ta  pogled  mu  je  stal  ves  čas  poslej  v 
ospredju  duše  ter  silil  kot  prvi  na  dan  in 
hotel  si  besede.  Bil  je  to  za  prijatelje  strašen 
dogodek,  ki  so  ga  doživeli  s  to  Čopovo 
smrtjo.  In  Prešeren  sam  je  tedaj  jokal  ko 
dete.  In  kaj  bi  ne!  Saj  je  bila  to  skorajda 
največa  nesreča  vsega  njegovega  življenja. 
A  glej,  kako  gleda  poet  ta  dogodek  s^  sta- 
lišča pokojnega  mu  prijatelja?  Kljubu  glo- 
boki in  še  krvaveči  rani,  ki  jo  je  poetu  za- 
dalo,   blagruje   prijatelja  ob  tem  njegovem 

doživljaju,  šteje  mu  ga  v  srečo  —  ob  veri 
v  višje  življenje  in  Praluč  nad  nami. 

„ln  kakor  skli  in  bo  skelela  rana,  shiadi 
mi  žgoče  bolečine  njene,  če  prav  premislim 
tvojo  zadnjo  uro". 

„ Večernega  že  sofnca  milši  žarki  —  zla- 
tili  so  zelenolepe  loge ;  v  dnu  zad  gorenjske 
velikane  sive  si  gledal  —  in  njih  sklad  mo- 
gočni; okoli  tebe  Save  so  valovi  šumeli 
krotko,  češ:  nam  le  zaupaj;  nad  glavo 
tvojo  jadrali  so  hitri  oblački  beloruni;  ra- 
dosti vsa  odprta  vskipevala  so  prša  ti  slasti 
visoke.  Nič  nisi  slutil,  da  je  tvoja  pot  skon- 
čana.  Duh -gospodar  sveta  pa  že  iz  svetle 
veže  bil  genija  je  odposlal,  da  odpokliče  te 
k  drugovom  luči;  v  kristalu  svetlem  —  val6v 
je  najčistejših  vgasnil  iskro,  da  čista  romaj 
spet  k  Praluči  večni  ...  Ti  ločil  si  se  od 
sveta  ves  poln  radosti,  in  v  polni  moči,  nisi 
čutil  boli,  da  gledal  svoje  potopljene  bi  v 
bridkosti .  .  . 

„Zdaj  čelo  vroče  se  je  ohladilo,  in  prsi 
ti  ne  režejo  več  dvomi,  in  kes  in  bol  po  njih 
ti  več  ne  orje.  Ne  lažejo  se  več  ti  upi,  želje, 
ki  srca  nam  pretresajo  presladko,  da  v  brez- 
na nas  premamijo  valove."  — 

Dotu  prvi  del.  Oni  svetu  strašni  do- 
godek nagle  in  nepričakovane  smrti  izkuša 
poet  naslikati  kot  lep  in  veličasten  doživljaj 
za  Čopa,  in  kot  srečo  le  in  dobroto  zanj! 
Češ,  zate  ni  bila  to  nikaka  nesreča,  ampak 
celo  sreča.  Povzročil  je  tebi  ta  dogodek 
čist  povratek  k  Praluči,  in  skončal  ti  z  lahko 
in  lepo  smrtjo  to  življenje  na  tem  svetu, 
ki  ni  nobena  sreča ...  Tu  nam  je  od  boja 
čelo  vroče  ...  tu  lažejo  se  upi  nam  in 
želje,  „ki  srca  nam  pretresajo  tak*  sladko, 
da  v  brezna  nas  premamijo  valove ..."  Nič 
nisi  pravzaprav  t  i  izgubil  s  to  uro . . .  am- 
pak pridobil  cel6  mnogo.  Tako  ti !  A  —  mi? 
Mi,  ki  smo  ostali  tu  za  tabo  na  tvojem  grobu  ? 
Glej,  mi  smo  izgubili  tisto  uro  pa  nepre- 
cenljivo', nenadomestljivo  dosti:  vsi,  prijatelj 
tvoj,  in  domovina  tvoja,  in  učenci!  „Ne  ti, 
le  mi,  prijatelj,  vredni  smo  obžalovanja..." 
Ta  oddelek  tvori  tedaj  kontrast  k  prvi 
polovici ;  a  ta  kontrast  je  ravno  obenem  tudi 
prehod  in  veže  prvo  polovico  z  drugo. 

47 

In  sedaj  sledi  utemeljevanje  te  poprej- 
šnje trditve.  Zakaj  te  je  nam  tolika  škoda? 

„Kak  Čudovit  dobiček  bi  donašal  —  za- 
klad najbogatejši  znanja,  ki  je  zdaj  zakle- 
njen, —  domovju,  svetu  v  dneh  bodočih  . . . 

„Miru  ti  dalo  ni,  lievtrujen  si  se  boril, 
da  zmago  si  priboril,  da  luči  so  se  ti  od- 
pria  vrata ..." 

In  kaj  je  bilo  posledica  tega?  Znal  je  — 
13  jezikov  in  njih  literarna  dela  vsa. . . 

. . .  Kar  je  slavnih,  velikih  del  umetnosti 
v  jezikih  staroklasičnih :  latinskem  in  grškem, 
kar  v  germanskih:  nemškem  in  britskem  (to 
je,  angleškem),  kar  v  jezikih  romanskih:  lu- 
zitanskem  (t.  j.  portugalskem) i),  španskem, 
laškem  in  francoskem,  kar  v  slovanskih:  polj- 
skem, češkem,  srbskem  in  ruskem, . . .  vse 
je  poznal,  kot  da  so  pisani  v  domačem  ma- 
terinskem govoru  njegovem.  Kaj  bi  imela 
domovina,  kaj  mi  od  tega  koristi ! . .  .  „A 
zdaj  te  vgrabila  nam  smrt  je..." 

Do  tu  drugi  del.  In  zdaj  sledi  še  sklepna 
misel  poetova  v  „koncu"  K)'.  Privoščim  to  in 
vso  ti  srečo,  privoščim  —  mir  v  grobu,  pri- 
jatelj, ker  to  življenje  ni  sreča,  in  posebno 
ni  to  bilo  tvoje:  „saj  vem,  da  stal  samoten 
si,  brez  sreče  . .  .'*  Privoščim  ti  jo  vso,  ki  ti 
je  došla  ob  tisti  za  nas  tako  nesrečni  uri . . . 
Vendar,  da  te  nam  je  vzelo  tako  zgodaj, 
to  je  škoda  nam,  domovini,  svetu;  in  go- 
voril bom  zato  do  groba:  žal,  da  te  nam 
je  vzelo  tako  zgodaj!...  Tako  1.  1 835. 

Toda,  kaj  pa  hoče  vse  to  oni  slovenski 
elegiji  o  Čopu  iz  I.  1845.  ali  1846.? 

Naglasiti  mi  je  tu  dvoje,  f^osebej  naj 
opozorim  na  temeljni  princip  vse  arhitekto- 
nike  v  ti  pesni,  ki  ga  imata  oba  ta  dva  dela: 
a-]-  b  -\~  C,  in :  a  -}  ,^  -[-  7.  Tu  obsega  vsaki 
prvi  del  {a  in  a)  po  dvoje  tercin  v  enem; 
vsaki  drugi  del  {b  in  ;i)  po  njih  šestero,  tedaj 
trikrat  po  dvoje  ali  trikrat  po  toliko,  kakor 
prvi  del;  a  vsaki  tretji  del  {c  in  y)  pa 
spet  po  dvoje,  tedaj  po  toliko,  kakor  prvi 
del,   ki   oba  vkup    oklepata  kot  pričetek  in 

O  Luzitanija,  starorimska  provincija  v  Špa- 
niji. Obsegala  je  južnozahodni  del  dežele,  skorajda 
ves  svet  današnje  Portugalske.  Danes  je  to  le  staro 
ime  za  portugalsko  ozemlje.  Pi$, 


sklep  oni  trikrat  večji  odstavek  v  sredi,  — 
„jedrišče".  Pesem  ima  tedaj  strogo  sime- 
trično dve  jedrišči,  ki  ju  objema  vsako  po 
dvoje  tercin.  Ta  ideja  oklepanja  neke  glavne 
sredine  se  v  druge  polovice  j  e  d  r  i  š  č  u  sa- 
mem pokaže  še  enkrat;  tu  našteva  poet  Čo- 
povo veliko  jezikoznanstvo  v  s  r  c  d  n  i  h 
štirih  tercinah  (16.  do  vštete  19.);  a  15.  in 
20.  tercina  oklepati  te  štiri  kot  prva  in  zadnja 
vsega  „jedrišča".  In  še  enkrat  isto!  Olavni 
del  vse  pesni  tvorita  ravno  onadva  dela: 
a  -X-  b  -^  C  in  a  -j-  ?  j-  y;  a  ta  dva  objema 
spet  spredaj  in  zadej  ter  ju  s  tem  označi 
kot  eno  notranjo  celoto  po  dvoje  kitic  kot 
„uvod"  U)  in  „konec**  K).  Kako  čudovito  pre- 
pleta pesen  ta  motiv !  Ali  pa  ne  poznamo  že 
nekaj  enakega  od  drugod?  V  slovenski 
nagrobniciČopu  smo  videli,  da  šteje  nje  „sre- 
dina"  trikrat  po  toliko  distihov,  kakor  prolog 
in  epilog  vsaki  zase,  ki  jih  imata  spet  vsaki 
pa  po  enako  število:  po  tri;  recimo,  da  je 
tam  prolog  sam  zase  „stavek",  tedaj  ima 
nasredni  del  tri  ^stavke",  a  epilog  spet 
enega,  kakor  prolog.  Ta  dva  pa  oklepata 
skupno  —  („kot  okvir  sliko")  —  glavni  del 
pesni  (njeno  sredino),  ki  leži  strogo  med 
njima  obema.  Dasi  ima  v  slovenski  pesni 
„stavek"  sam  po  tri  merilne  enote  (tri  di- 
stihe),  a  v  nemški  po  dve  (dve  ter- 
cin i;,  ni  konpozicijska  ideja  sama,  ni  for- 
malni princip  sam  na  sebi  nič  drugačen  tu 
ko  tam.  In  tu  in  tam  leži  v  umetnini  stroga 
simetrija:  v  nemški  veže  obe  polovici  njeni, 
v  slovenski  pa  dvigne  oni  osmi  distih  ime 
„Čop!"  na  jasen  piedistal.  Pesni  ste  si  tedaj 
v  arhitektonskih  principih  globoko  sorodni! 
In  že  leta  1835.  jih  imamo  v  nemški  pesni 
iste  tri  konpozicijske  ideje,  ki  so  se  nam 
odkrile  kesneje  I.  1845.  v  slovenski  posmrt- 
nici  Čopovi,  le  izrazil  jih  je  tu  poet  dru- 
gače ko  tam:  izraz  je  drugačen,  arhitek- 
tonske ideje  iste!  Ločita  se  pesni  tudi  po 
metrični  obliki:  v  nemški  imamo  tercino,  v 
slovenski  —  distih.  In  glej,  tudi  v  tej  iz- 
premembi  leži  —  neka  nova  misel!  Katera? 
O  tem  kesneje. 

Tu  najpoprej  drugič,  kaj  je  poet  del  vsebin- 
skega v  obe  „jedrišči"  nemške  pesni?  Izklesal 

ju  je  poet  kot  glavni  mesti,  ločil  od  drugih 
delov  kot  dva  vrha  vse  umetnine,  enega 
v  nje  prvi,  drugega  v  nje  drugi  polovici: 
nosita  ta  dva  dela  tedaj  pač  tisto  vsebino, 
ki  jo  je  hotel  pesnik  posebej  še  in  izrecno 
naglasiti  kot  glavno.  In  kaj  je,  kar  je  položil 
v  ti  žarišči? 

V  prvem  je  tisto  mesto  o  prijateljevi 
smrti . . .  Zamisli  se  poet  v  njegovo  posledno 
uro.  Lepoto  v  prirodi  premišlja,  lepoto  tiste 
ure,  ko  se  je  dogodila  smrt  Čopova  (večer 
poletni!);  okolice  lepoto  sanja,  ki  jo  je  gledal 
tiste  zadnje  hipe  krog  sebe  dragi  pokojnik 
(gorenjska  strani).  To  zaobsega  prve  tri 
tercine,  ravno  polovico  vsega  jedrišča. 

In  sredi  te  lepote  —  smrti  In  tudi  to 
naslika  poet  kot  lepote  polno,  lahko ...  Z 
bogato  lepoto  obžari  poet  oni  za  navadnega 
Zemljana  strahoviti  dogodek  smrti !  Duh-go- 
spodar  sveta  (in  tedaj  tudi  človeka)  sklene  v 
svoji  vsemogočni  volji,  da  odpokliče  Iskro  spet 
k  njenemu  izviru,  odkoder  je  izšla...  In  ta  ukrep, 
ta  netelesni  čin  vsemogočne  Volje  poet  — 
poosebi:  odposlal  je  Gospodar  izmed  svojih 
pokornih  mu  duhov  genija  duha  po  iskro, 
da  pridi  spet  k  „Praluči".  Spominja  me 
ta  način  poosebljanja  grške  frazeologije; 
Grkom  je  pošiljal  Dij,  (najvišji  gospodar 
sveta  in  nebes),  Hermeja  po  duše,  da  jih  je 
vodil  na  oni  svet  ter  tako  izvrševal  odloke 
najvišjega  očeta.  Tako  gre  tu  „ genij *"  kot  od- 
poslanec, (ne  iz  svoje  misli),  da  uresniči  za- 
vestni sklep  Najvišje  volje.  Nič  tu  o  kaki 
„temni"  roki  —  osodel  To  je  jasna  misel 
o  neki  višji,  v  človeško  življenje  vsemo- 
gočno posegajoči  Volji,  naziranje  in  pre- 
pričanje o  neki  višji,  zavestno  ukrepa- 
joči  Volji,  ki  jo  poet  še  bolj  in  jasneje  še 
izraža  v  drugi  pesni,  posvečeni  v  j  as  no  go- 
vor e  č  e  m  sonetu  istemu  dragemu,  resnemu 
pokojniku,  v  oni  pesni  »mili'',  ki  je  poetu  bila 
tudi  ^hladilo  —  ločitvi  od  njegi",  —  v  ti- 
stem velikanskem  „Krstu**,  ki  se  vrsti  po  d6bi 
postanka  koj  za  to  nemško  elegijo,  vznik^l 
iz  one  iste  duševne  razpoloženosti  I.  1835., 
dasi  je  izšel  I.  1836. 

Obsega  pa  v  nemški  elegiji  oni  dogodek 
smrti  same  spet  tri,  zadnje  tri  tercine,  ravno 


celo  drugo  polovico  tega  središča.  Čas  in 
kraj  dogodka  —  prve  tri,  dogodek  sam  — 
zadnje  tri.  Tedaj  tudi  ta  sreda  prve  polovice 
ima  spet  sama  zase  neko  svojo  konpozicijo: 
delijo  poet  na  dva  enaka,  simetrična  si  dela, 
po  tri  in  tri  tercine:  veže  pa  te  kontrast:  „Nič 
nisi  slutil,  da  je  tvoja  pot  skončana  .  .  .*" 
(Življenje  in  lepoto  okoli  sebe  si  mislil  vži- 
vati,  pa  te  je  čakala  —  smrt,  slovo  od  tega 
življenja  in  te  lepote  okoli  tebe  ...  In  vendar 
je  bilo  to  zate  le  —  sreča) . . . 

To  je  pa  ona  ista  konpozicijska  ideja, 
ki  jo  ima  tudi  že  t:ela  ta  pesen:  dva  enaka 
simetrična  dela,  ki  ju  veže  —  kontrast. 

V  druge  polovice  središču  (v  terc.  15.  do 
20.)  pa  stoji  ono  velikansko  jezikoznanstvo 
Čopovo  I  .  .  .  Kar  jezikov  govori  naš  del 
sveta  (Evropa),  domač  ti  je  bil  njih  slednil 
A  pa  ne  poznamo  li  nekaj  enakega  iz  slo- 
venske elegije?  Tudi  tam  ima  prvi,  več  i 
del    »sredine"    (v   distihih    dvakrat   treh, 

4.  6.,  7.  —  Q.)  ravno  isto  vsebino;  kakor 
tu  v  „jedrišču",  stoji  tam  v  prvem,  razsež- 
nišem  delu  srednega,  glavnega  dela  umet- 
nine proslava  teh  „Krezovih  zakladov  duha"; 
in  cel6  naštevanje  tisto  zaporedno  Čopu 
znanih  jezikov  je  v  obeh  pesnih  skoraj 
enako,  da  se  ponekod  zd^  slovenski  verzi 
kar  gol,  kondenziran  prevod  nemških. 

, Stari  Rimljan  kar  svet^  je  gospdd,  kar  Greda  mčdra, 

Z  Lahi  Franc6z,  Špani61,  Nemic  in  Albionic, 
Čeh  in  Poljdk,  kar  Rus  in  Ilir,  kar  r6d  naš  slovenski. .  ."^ 

Dvanajst  je  jezikov,  ki  jih  našteva  tu 
slov.  elegija;  nemška  jih  ima  trinajst,  in  sicer 
istih  dvanajst,  a  še  portugalskega  posebej: 
zaobjel  je  poet  v  slovenski  pesni  tega  in 
španskega  pod  eno  ime:  „Špani6l".  Vemo, 
da  Leveč  sicer  navaja  v  „Dun.  Zvonu"  1879, 
na  str.  130.  iz  Čopovih  izpričeval  devetnajst 
jezikov,  ki  jih  poznal  „velikan  učenosti": 
1.  slovenski,  2.  nemški,  3.  latinski,  4.  grški, 

5.  italijanski,  6.  francoski,  7.  angleški,  8.  polj- 
ski, 9.  španski,  10.  staroslovenski,  11.  ruski, 
12.  srbski,  13.  češki,  U.lužiškosrbski,  15.  por- 
tugalski, 16.  provencalski,  17.  st^rofrancoski, 
18.  madjarski,  19.  hebrejski.  —  Prešeren  pa 
dosledno  tu  in  tam  le  dvanajst  (oziroma  13), 
in  to  tu  in  tam  iste!    Ali  za  drugo   jeziko- 

470 


Digitized  by 


Google 


740 


znanstvo  Čopovo  Prešeren  ni  vedel?  Meni 
se  zdi  značilno,  da  jih  dosledno  našteva  le 
dvanajst  spet  1.  1845.  kakor  prej  1835.  Tiste 
imenuje,  ki  je  njih  vpliv  čutil  najbolj  sam 
nase!^)  ...  Pa  v  nemški  pesni  je  tudi  to 
že,  (ter  je  tak6  in  le  še  bolj  strogo  izve- 
deno prešlo  potem  v  slovensko),  da  izkuša 
združiti  poet  jezike  v  skupine  po  njihovi 
sorodnosti:  staroklasične  vkup,  romanske, 
germanske,  slovanske  vkup.  Glavno  pa  je 
eno:  Tu  in  tam  je  jezikoznanstvo  Čopovo 
—  na  umetnine  sredi,  tu  v  „jedrišču"  druge 
polovice,  tam  v  „sredini"- vse  elegije. 

To  so  enakosti.  To  je,  kar  nahajamo  v 
obeh  ustvaritvah.  Vsprejel  je  tedaj  poet  drugo 
„jedrišče"  svoje  nemške  elegije  iz  1.  1835. 
skorajda  tSko  kakor  je,  v  svojo  slovensko 
iz  I.  1845.,  in  sicer  v  nje  sredino.  Ves  prvi 
del  nemške  obsmrtnice  je  pa  ostal  brez  vpliva, 
kar  nič  ni  sledu  o  njem  v  slovenski.  A  to 
ni  brez  svojega  vzroka  .  .  .  Vsa  prva  polo- 
vica nemške  nam  priča,  kako  se  je  Prešeren 
spet  in  spet  zamišljal,  spet  in  spet  zaglabljal 
v  tisti  dogodek,  v  tisto  uro,  ki  mu  je  vzela 
prijatelja  .  .  .  Vidi  se,  da  ga  je  zadelo  glo- 
boko ...  In  iskal  je  tej  rani  v  dogodku 
samem  hladila,  —  iskal  le  bolj  tolažbe  sa- 
memu sebi  kakor  kaj  drugega  ...  pel  le 
bolj  sebi  na  uteho  ves  prvi  del.  Hladila, 
tolažbe  —  po  sili.  In  dobival  si  jo  je  v 
misli,  da  je  ta  dogodek,  ki  je  njemu  tolika 
nesreča,  prijatelju  njegovemu  le  —  sreča! 
Tako  1835.  Po  desetih  letih  se  mu  je  za- 
rasla rana  —  (^zdravnik  je  čas")  —  dasi 
je  zabil  ni!  Že  J.  Marn  je  čutil  in  izrekel  to 
razliko  mej  obema  pesnima.  V  Jezičniku 
(XVIII.  leto,  1880.  str.  41.)  primerja  obe  .  .  . 
„Koj  o  smrti  Čopovi  je  Prešern  obupo- 
vaj  e  vzdihoval: 

Wir  sah'n  die  Saat  so  herrlich  sich  g^estalten, 
Der  wahre  Ernt^  Tag,  er  wird  nicht  kommenl 

Ali  kasneje  je  v  peti  svoji  čestitki  ves 
po  t  o  lažen  popeval: 

Seme,  ki  ti  zasejal  si  ga,  že  gre  v  klasje  veselo, 
Nam  in  za  nami  dokaj  vnukam  obeta  sadu . . ." 

1)  To  je  že  Stritar  opazil  in  izrekel  v  svoji 
oceni   , Poezij**:    ,Čop  .  . .  seznanil   je   bil    Preširna 


Drugo  čustvo  je  ob  tem  istem  spominu 
sedaj  po  desetih  letih  v  Prešernu:  prinesel 
mu  je  hladila  in  tolažbe  -—  čas,  ki  si  jih  je 
bil  takrat  iskal  v  pesni,  v  nemški  nagrobnici 
in  še  v  čudovitem  „ Krstu".  In  zato  je  opustil 
ves  prvi  del,  vzel  pa  svoji  slovenski  po- 
smrtnici  za  podlago  drugo  polovico  one 
pesni  iz  1.  1835.,  a  ne  cele,  ampak  le  njeno 
jedrišče  —  ter  ga  dal  istotako  za  jedro  svoji 
ustvaritvi.  A  še  več!  Videli  smo  že,  kako 
konpozicijsko  idejo  ima  vsa  nemška  pesen, 
kdko  —  vsaka  polovica  zase,  in  kako  — 
„jedrišče"  druge  polovice:  ono  idejo  okle'- 
panja  neke  vsebinski  glavne,  najvažniše 
sredine!  In  kakor  ponovi  prvo  jedrišče  v 
sebi  še  enkrat  ono  v  celi  pesni  utelešeno 
idejo  simetrije,  tako  ponovi  sedaj  to  drugo 
središče  nemške  nagrobnice  v  sebi  ono 
idejo  arhitektonskega  oklepanja:  uvod  — 
sredina  -  sklep.  In  glej,  nismo  li  to  isto 
arhitektonsko  idejo  bili  našli  kot  glavno 
v  arhitektoniki  slovenske  pesni:  prolog  — 
sredina  —  epilog?  In  kakor  tu  tako  je  tam 
sredina  trikrat  tolika  kakor  uvodni  in  sklepni 
del,  ki  jo  oklepata,  vsaki  sam  zase. 

Prešla  je  tedaj  tudi  ta  ideja  iz  I.  1835.  v 
slovensko  elegijo.  Razbil  pa  je  poet  svoje 
nemške  pesmi  simetrijo  v  slovenski,  ker  je 
opustil  ves  prvi  del  nemške.  A  ideje  so- 
razmerja, te  ideje  same  pa  ni  razbil  .  .  . 
Dobil  si  je  nov  način,  da  jo  je  utelesil  spet 
tudi  v  slovenski  umetnini:  dal  je  simetrijo 
slovenski  elegiji  z  onim  osmim  distihom, 
ki  pomeni  vrh  cele  umetnine,  in  ki  ima 
pred  sabo  in  za  sabo  na  vsako  stran  po 
sedem  distihov! 

Enega  pa  še  ni  tu  v  dispoziciji  nemške 
pesmi  I.  1835.,  kar  ima  slovenska  I.  1845.! 
Kar  ima  prvi  del  ^sredine**  v  slovenski,  to 
je  „ jedrišče"  v  drugi  polovici  nemške;  a 
kar  stoji    v   drugem   delu    »sredine",  v  di- 

posebno  s  špansko  in  italijansko  literaturo,  iz  katerih 
^  je  naš  pesnik  —  zlasti  v  obliki  —  toliko  pridobil 
za  svoje  lastne  poezije  . .  .*  (Zbrani  spisi,  V.  str.  94.) 
Naše  elegij«:  pričajo  pa  posebej  še  o  vplivih  staro- 
klasičnih  na  poezijo  Prešernovo  ob  strani  Čopovi, 
in  izpopolni  nam  v  njih  Stritarja  sam  z  jasnimi  imeni. 

Pis. 

stihih  10.—  12.,  tega  v  nemških  tcrcinah  še 
ni.  Ona  posebej  naglašena  misel  o  „Pali- 
nurju"  namreč,  o  smrti  Čopovi  „v  vertin- 
činah  Save  dereče  valov**,  in  pa  ona  stroga 
ločitev  še  dveh  misli:  „Čop  -  učitelj"  v 
prvem  (dist.  4.  —  9.),  „Čop  -  pisatelj"  v 
drugem  delu  „sredine'*  (dist.  10.  —  12.).  In 
to  nas  sili  za  stopinjo  dalje! 

2.  Nedolgo  po  Čopovi  smrti  se  pojavi 
misel  za  Čopov  spomeniki)  in  hkrati  tudi 
prvi  načrt  za  njegov  nagrobni  napis.  Ta 
prvi  zaosnovek  sem  zasledil  v  „Kastelčevem 
zborniku"  Prešernovih  rokopisov,  ki  sem 
jih  objavil  v  Mat.  Slov.  Zborniku  V.  na 
str.  123.  — 146  Ohranile  pa  so  se  nam  še 
druge  faze  tega  nagrobnega  napisa  pred  tisto 
obliko,  ki  stoji  še  danes  vklesana  na  Čopovem 
grobu.  Vseh  vkup  jih  poznamo  do  danes 
pet,  in  sicer.  Če  jih  podam  brez  nadpisa, 
ki  je  povsod  enak,  te-le: 

a)  Zbornik  M.  SI.,  V.  142: 

Jesikov,  kar  jih  govori  uzhena 

Europa,  snal  je  on  ki  fpod  molzhi; 

Pifarja  imenitnima  nobena 

Desliel  nje  nima,  ki  posn&l  ga  ni. 

Dom  kranjfki  v  Kopri,  v  Lvovi  in  v  Ljubljani 

S  savsetno  uzhenoftjo  je  flovll 

O,  de  fo  mu  bli  dni  prekratki  dani, 

De  bi  ga  s'  pifmami  rafvetlil  bil  I 

b)  Prešernov  alb.  750.  (Dr.  Greg.  Krek): 
„.  .  .  Napis  na  Čopovem  grobu:  precej 

različen  in  pesniški  dosti  manje  dovršen  od 
onega,  ki  ga  poznamo  iz  Jurčič -Stritarjev^ 
(str.  248.)  in  Pintarjeve  (namreč  ^ilustrirane") 
izdaje  (str.  22Q.)  Prešernovih  poezij.  Do- 
slovno  se  tu  glasi: 

Kar  govori  Evr6pa  jiii  učena 
Jezikov,  on  je  znal,  ki  sp6d  molči; 
Pis^ja  imenitniga  nobdna 
Dežel  nje  nima,  ki  bil  znan  mu  ni. 
Rod  Kranjski  v  K6pri,  Lvovi  in  Ljubljani 
S  zavzetno  učenčstjo  je  slovll; 
De  so  mu  b'li  prekratki  časi  dani, 
De  s  pismami  bi  d6m  razsvetlil  bil, 
De  vmerli  z  njim  so  lipi  nje  najbčlji, 
—  Oči  rose  žalostni  Kamičlji. 


O  ,Illyr.  Blatt*"  ima  1.  1836.  poseben  poziv  vsem 
prijateljem  za  prispevke,  da  se  postavi  Čopu  nagrobnik. 

Pis. 


Jasno  je,  da  je  bil  to  prvi  načrt  temu 
napisu,  ki  ima  v  vsebini  vrhu  drugih  in 
celo  jezikovnih  hib  tudi  napako,  da  stoji 
mesto  „na  Reki"  „v  Kopru",  kjer  Čop  ni- 
koli ni  učiteljeval.  Posebno  neugoden  vtisk 
v  tej  koncepciji  napisa  pa  povzročuje  sila 
omejeno  narodno  pesnikovo  obzorje,  proti 
kateremu  se  naravnost  vzvišeno  glasita  zadnja 
granesa  tega  napisa  v  gori  navedenih  iz- 
dajah Prešernovih  poezij:  Per6  zastavi  ko- 
maj, stare  Slave  Buditi  rod  —  odnese  val 
ga  Save!"  Tako  Krek. 

c)  Oni  prepis,  ki  stoji  pod  a),  ima  več 
popravkov  s  svinčnikom  in  črnilom,  kakor 
sem  to  popisal  v  Zb.  V.  142.  pod  črto.  Če 
te  vpoštevamo,  tedaj  dobimo  tretjo  varianto 
napisa: 

Jezike,  kar  jih  govori  uzhena 
Evropa,  snal  je  on,  ki  fpod  molzhi; 
Pifarja  imenitniga  nobena 
Deshel  nje  nima,  ki  posnal  ga  nL 
Dom  kranjfki  v  Reki,  v  Lvovu  in  v  Ljubljani 
S  savsetno  uzhenodjo  je  flovil  — 
O,  de  fo  mu  prekratki  dni  bli  dani, 
De  njega  s'  pismi  bi  razfvetlil  bili 

Čigavi  so  ti  rokopisi?  Roka  one  vari- 
ante pod  a)  nam  ni  znana:  ne  Pintar,  ne 
Levstik,  ne  jaz  je  ne  poznamo;  oba  prva 
pa  sodita,  da  Kastelčeva  ni.  Kar  je  pa  po- 
pravkov v  njem,  kažejo  Kastelčevo 
pero. 

Krek  nam  ni  povedal  za  svojo  varianto, 
čigave  roke  je  bil  ta  prepis.  Ali  Prešernove? 
Naglasi  in  zadnja  dva  verza  bi  skoraj  pri- 
čala za  to  misel.  Krek  nam  je  rokopis  pre- 
nesel v  gajico,  original  pa  je  bil  v  boho- 
ričici;  to  pričajo  še  ostanki  „8  zavzetno 
učenostjo"  in  „s  pismami  ..."  V  originalu 
je  stal  tudi  s\  naš  z,  kar  je  priobčevatelj 
prezrl,  in  kar  stoji  še  v  obeh  oblikah  pod  a) 
in  c).  Eno  pa  je  posebno  zanimivo:  Kre- 
kova faza  ima  na  koncu  dva  verza  več  ko 
ona  pod  a)  in  c) ;  to  priča,  da  imamo  tu 
kesnejšo  stopinjo,  ki  je  nastala  iz  one  pod- 
loge pod  a).  In  vendar  —  stoj6  v  nji  še  vedno 
ona  stvarna  napaka  „v  Kopri",  in  slovniška 
„s'  pismami",  ki  jih  imamo  v  prvem  pre- 
pisu pod  a)  pa  že  popravljene,  kakor 

je  to  označeno  v  Zborniku,  in  kakor  nam 
to  kaže  naš  prepis  pod  c),  O  čem  priča  to? 
Da  se  je  prvotni  oni  načrt  pod  a)  razvijal 
istodobno  v  dveh  različnih  smereh,  pod 
vplivom  vsaj  dveh  različnih  mož.  In  kdo 
sta  bila  ta  dva?  Kastelic  in  Prešeren.  Prvi 
je  popravil  ^v  Reki"  in  „s'  pismi"  (oblika  c), 
drugi  pa  ves  prvi  verz,  „dom"  v  „rod"  v 
4.  vrsti,  verz  7.  („časi"),  in  dodal  še  nov 
konec. 

Iz  tega  sklepam,  da  je  oni  prvi  načrt 
eksistiral  v  več  prepisih,  ki  so  prišli  v  raz- 
lične roke;  en  tak  v  Prešernove  ter  postal 
podloga  oni  morda  Prešernovi  varianti  pod 
b),  a  drug  tak  je  ostal  v  rokah  Kastelčevih  ter 
postal  podloga  oni  drugi  Kastelčevi  obliki 
pod  c).  Ostal?  Da.  Moja  misel  je  namreč 
taka,  da  je  pravi  oče  temu  konceptu  —  Ka- 
stelic; a  ta  da  je  svoj  zapisek  dal  večkrat 
prepisati  nekomu,  ki  njegove  pisave  do  danes 
ne  poznamo.  In  tak  prepis  je  ostal  nam  potem 
tudi  v  ostalini  Kastelčevi,  ki  jo  je  kesneje 
podedoval  Levstik  in  nam  ohranil  E.  Guttman; 
to  je  tisti  prepis  namreč  z  onimi  kesnejšimi 
popravki   lastnoročno  Kastelčevimi   pod  c). 

Če  pomislimo,  da  je  ona  oblika  pod  b) 
iz  zapuščine  Korytkove,  nam  je  jasno,  da 
se  je  poslej  širila  ta  varianta  „ Prešernova" 
v  prepisih  kakor  poprej  ona  Kastelčeva,  ki 
je  porodila  to  Prešernovo. 

d)  Pa  še  ni  ostalo  pri  tem!  V  istem  „Ka- 
stelčevem  zborniku",  ki  se  sedaj  nahaja  v 
lic.  bibl.  ljubljanski  kot  dar  gospoda  svetnika 
E.  Guttmana,  se  nam  je  ohranil  še  drugi 
listek  z  novo  varianto  tega  napisa,  katera 
nam  pomeni  četrto  stopinjo  razvoja.  Objavil 
sem  jo  tudi  že  v  Zb.  V.  in  je  taka-le: 

Jesike  vfe  Evrope  je  uzhene 

Govoril,  ki  v  tem  tihim  grobu  fpi; 
Umctnolli,  neumerjozhe  shene, 

Le  ljubil,  njim  le  ilushil  je  vie  dni; 
Mladenzham  v  Reki,  v  Lvovu  in  v  Ljubljani 

Saklade  uzhenolU  je  delil. 
Ako  bi  daljfhi  zhafi  bli  mu  dani, 

Slovenze  s  pifmi  bi  raslVetlil  bil  — 
Per6  saflavi  komaj,  llare  Slave 

Buditi  rod  —  odnefe  val  ga  Savel 

Prepis  ima  Kastelčevo  roko  ter  je  brez 
vsakega  popravka  skrbno  kakor  za  tisek  na 


čisto  prepisan.  Besedilo  kaže  mnoge  izpre- 
membe,  uvažiije  vse  poprejšnje  popravke 
obeh  smeri;  črta  že  tu  oni  izraz  „zavzeten**: 
a  pojavi  se  tu  prvič  oni  krepki  zaključek  o 
smrti  v  Savi  namestu  verzov  o  Karniolji, 
ki  kažejo  v  primeri  s  tem  novim  besedilom, 
kakor  sodi  že  Krek,  ozko  misel  le  na,  kranjsko "" 
deželo,  a  tam  na  vse  Slovence  („rod  Slave**). 
Ima  pa  očem  vidljivo  za  podlogo  ono  va- 
rianto iz  Korytkove  zapuščine  pod  b).  In 
čigava  bo  ta  varianta?  Dasi  jo  imamo  le 
v  KastelČeve  roke  prepisu,  priča  nam  novi 
jaki  duh,  ki  v  nji  zdaj  veje,  da  —  Prešer- 
nova. Razvoj  pa  gre  še  dalje. 

e)  Na  nagrobniku  pri  svetem  Krištofu  v 
Ljubljani  stoji  napis  v  tej  obliki: 

Matija  Zh6p 

rojen  26.  dan  Profenza  leta  1797. 

umeri  6.  dan  maliga  Serpana  leta  1835. 

* 

Jesike  vfe  Evrope  je  uzhene 
Govoril,  ki  v  tem  tihim  grobu  fpi; 

Umetnolli  le  ljubil  je,  sgubljene 
Mu  ble  fo  ure,  ko  njim  flushil  ni; 
Mladenzham  v  Reki,  v  Lvovu  in  v  Ljubljani, 

Netrudin  uzhenik  je  um  vedril; 

Ako  bi  daljllii  zhati  bli  mu  dani, 

Svoj  narod  s  pifmi  bi  rasfvetlil  bil. 

Per6  saHavi  komaj,  flare  Slave 
Buditi  rod,  —  odnefe  val  ga  Savel 

To  je  zadnja  stopinja.  In  to  imajo  vse 
izdaje  Prešernovih  poezij  kot  Prešernovo: 
že  Levstikova  (takozvana  Jurčič- Stritarjeva) 
izdaja  I.  1866.,  kot  dotlej  še  nenatisnjeno 
pesen;  potem  vse  tri  Pintarjeve  in  Aškerčeva. 
Zanimivo  pa  je,  kako  je  o  nji  sodil  mož, 
ki  jo  je  prvi  izdal  med  Prešernovimi  deli. 
Prav  v  najnovejših  dneh  sem  zasledil  v 
Levstikovem  neizdanem  „ Gradivu  za  tolmač 
Prešernov"  list,  ki  si  je  nanj  prepisal  Levstik 
kot  prvo  ono  varianto  našo  pod  c)  in  kot 
drugo  ono  pod  d)  —  iz  „ KastelČeve  osta- 
line",  kakor  pravi  sam;  nad  prepisom  pa 
stoji  s  svinčnikom,  a  z  Levstikovo  roko  ta 
kesnejša  opazka: 

V  Kastel.  ostal,  na  dveh  listih,  prvi  (1)  pisan 
z  neznano  roko,  s  Kast.  popravami,  drugi  pisan  s 
Kast.  roko.  Če  Preširen  tega  napisa  nej  naredil  — 
vse  kaže,  ka  ne  -  a  popravil  ga  je  tako,  da  je  zdaj 
ves  njegov.  Tudi  druge  Prešernove  pesmi  se  v  Kast. 
ostal,  nahajajo  pisane  s  Kast.  roko. 

Dobro  nam  je  došla  ta  sodba  na  tem 
mestu.  Levstik  je  dvojbil  o  izvirnosti  Pre- 
šernovi ob  tem  napisu.  Jaz  stopam  za  sto- 
pinjo dalje  ter  pravim,  da  je  oče  prvemu 
načrtu  Kastelic,  a  variante  b),  d),  e)  pa  da 
so  Prešernovega  duha ;  zdi  se  mi  pa,  da  je 
ona  Krekova  le  delo  prvega  hipa,  ki  izraža 
le,  da  Prešeren  takoj  ob  prvem  branju  ni 
bil  zadovoljen  s  to  obliko;  kesneje  jo  je 
predelal  dvakrat  do  one  popolnosti,  ki  jo 
kaže  nagrobnik.!) 

Iz  katerih  let  pa  je  ta  „Napis**  ?  Letnice 
same  sicer  dodanes  ne  vemo,  kakor  jo  o 
Linhartovem  nagrobnem  napisu,  ki  se  nam 
je  ohranil  tudi  le  v  KastelČevem  rokopisu 
v  isti  ostalini,  ki  pa  o  njem  tudi  sodimo, 
da  je  Prešeraov.  Govori  namreč  opazka  na 
Linhartovem  nagrobniku  samem,  da  so  ga 
^postavili  perjatli  1840".2)  In  to  bo  tudi  čas 
Čopovega  spominka  .  .  . 

Toda  imamo  še  drugo  vest  o  tem.  Kre- 
kova varianta,  ona  pod  b),  je  iz  Korytko- 
vega  zbornika,  iz  ostaline  Korytkove.  Ta  pa 
je  že  umrl  31.  januarja  1839.  Biti  je  moral 
nagrobni  napis  Čopov  torej  že  prej  „prija- 
teljem**  v  rokah  .  .  .  Ona  zadnja  oblika  pa 
sodim,  da  je  bila  že  vsaj  pred  smrtjo  Smole- 
tovo; zakaj  kesneje  težko,  da  bi  bil  Čopu 
postavljal  kdo  še  spominek! 


')  Meni  pa  je  ta  opomba  Levstikova  dvakrat  važna. 
Potrjuje  mi  oni  glavni  dokaz,  ki  zaobsega  v  Zbor- 
niku V.  skoraj  ves  spis,  da  je  Levstik  one  Čopove 
in  Prešernove  listine  »dobil  iz  rok  živeg^a,  ali  še  brže 
iz  zapuščine  pokojnega  M.  Kastelca"  (str.  122).  Dokaz 
je  bil  tedaj  pravilen,  kakor  sem  ga  dognal  iz  samih  listin, 
dasi  takrat  »izrečene  vesti  o  tem  nisem  našel  nikjer" 
(str.  122).  Izpopolnim  naj  svoj  odgovor  v  toliko,  da  jib 
ni  dobil  Levstik  v  lic.  biblioteki,  kakor  sem  sodil 
takrat,  ampak  darovala  da  mu  jih  je  Kastelčeva  hči 
po  smrti  očetovi;  opozorila  me  je  na  to  Prešernova 
hči  Ernestina,  ki  je  svoječasno  dosti  občevala  z 
Levstikom  pismeno  in  osebno.  Iz  biblioteke  bo  imel 
tedaj  Levstik  pač  le  one  listine,  ki  jim  je  sam  lastno- 
ročno pripisal  opazko  »Biblioth."  —  Levstik  imenuje 
tedaj  tu  sam  tisti  zbornik  Čopovih  in  Prešernovih 
stvari:  »Kastelčeva  ostalina",  ter  s  tem  potrjuje  pra- 
vilnost mojega  rezultata:  »Kastelčev  zbornik". 

Pis. 

2)  Kastelčev  prepis  ima  pa  pod  napisom:  »Po- 
pravili perjatli  1840."    -   Gl.  Zb.  V.  144.  Pis. 


Vsekakor  pa  je  ta  Napis  iz  d6be  — 
pred  našo  slovensko  elegijo  v  spomin 
Čopov!  In  to  je,  kar  sem  hotel  naglasiti! 
Ta  Napis  nas  namreč  z  ozirom  nanjo  zanima 
v  svoji  dispoziciji.  Prvi  načrt  (pod  a) 
kaže  to-le  razdelitev: 

Verz  1.  in  2.:     Vse  jezike  je  znal  evropske; 
verz  3.  in  4.:    Vse  literature  je  poznal  teh  jezikov; 
verz  5.  in  6.:    Bil  je  »zavzettn"  učitelj; 
verz  7.  in  8.:     Bil  bi  velik  pisatelj,  a  bili  so  mu  za  to 
njegovi  dnevi  prekratki. 

Varianta  pod  c)  je  istotaka,  ker  ista; 
Krekova  oblika  je  tema  dvema  docela  enaka, 
le  eno  dvostišje  ima  več  že !  In  odslej  imajo 
nadaljne  stopinje  vse  po  pet  dvostišij.  Dispo- 
zicija pa  je  v  nasledni  varianti  (pod  d)  ta-le : 

Verz  1.  in  2.:    ostane  ko  v  obliki  a); 

Verz  i.  in  4  :  Umetnostim  je  služil  —  estetik;  \o 
je  bilo  edino  življenjsko  veselje  nje- 
govo: 

verz  5.  in  iS,:  Bil  je  učitelj;  delil  »mladenčem"  za- 
klade učenosti; 

verz  7.  in  8.:  Bil  bi  vpliven  pisatelj,  ter  bi  koristil 
s  tem  narodu,  in 

verz  9.  in  10.:    a  —  »pero  zastavi  komaj"  —  pa 
utone.j 

In  nazadnje  na  nagrobniku: 

L  Dvostišje  prvo:  bil  je  jezikoslovec; 

dvostišje  drugo:  bil  estetik>  literaren  histo:ik; 

dvostišje   tretje:  bil  »netrudin  učenik'  mladini; 
II.  Dvostišje  četrto  in  peto :  bil  bi  slaven  pisatelj,  a  je 

prezgodaj  utonil  v  Savi! 

Niso  li  tu  v  kali  že  dispozicijske  misli 
„sredine"  —  našega  Spomina  iz  I.  1845.? 

Vzel  je  poet  za  podlago  slovenske  ele- 
gije »sredini"  —  „jedrišče**  nemške;  položil 
je  tisto  vsebino  o  jezikoslovcu  Čopu  v  prvi, 
glavni  del  „sredine"  v  slovenski  pesni;  pri- 
družil pa  je  še  novo  misel  temu  delu,  ono  o 
Čopu  učitelju: 

Nisi  zaklepal  doma  ti  žlahtniga  blagodar6va, 
Sebi  zročeno  mlad6st,  druge  si  z  njim  bogatil. 

Te  misli  nemška  elegija  še  ne  naglasi 
tako  posebej,  pač  pa  jo  —  nagrobni  napis, 
in  sicer  v  prvem  svojem  delu:  ^Mladen- 
zham  v  Reki,  v  Lvovu  in  v  Ljubljani  — 
Netrudin  uzhenik  je  um  vedril." 

Nič  ne omenioČopu  pisatelju  še  nemška 
elegija;  nagrobni  napis  pa  naglasa  ta  del 
Čopovega  delovanja   prav  razločno:    bil  je 

pisatelj;  koristil  bi  s  tem  „ Slavi"  mnogo,  pre- 
budil en  njen  rod:  slovenski;  a  komaj  je 
pričel  to  delo,  umre  —  v  Savi.  In  kaj  nastane 
iz  tega  v  slovenski  pesmi?  Ves  drugi  del 
„sredine",  ki  obsega  distihe  10.— 12.!  Ti  dve 
misli  o  Čopu  pisatelju  in  o  njegovi  smrti  v 
Savi  združi  tam  poet  v  eno.  Tega  še  ni  v 
nemški  elegiji,  a  pač  pa  docela  v  nagrobnem 
napisu!  In  ne  le  to!  Cel6  isti  izrazi  so  prešli 
iz  Napisa  v  slovensko  elegijo:  „K6mej  za- 
stavil, rojak,  si  perč...";  „v  Save  deroče 
val6v  tam  vertinčinah  sm^rt  te  zasači..."! 
Tako  1.  1845.  In  na  nagrobniku:  „Per6  za- 
davi komaj, . . .  odnžfe  val  ga  Save!"  In  če 
pogledamo  pobliže  ta  mesta,  pokažejo  nam, 
da  je  Prešeren  vsprejel  tu  le  tiste  besede,  ki 
so  kes  ne  je  prišle  v  Napis,  tam  v  četrti 
stopinji  pod  d),  ki  so  tedaj  izvirno  njegove 
že  v  Napisu,  ki  jih  je  dodal,  kakor  sodimo, 
prvemu  konceptu  kesneje  -  on!  In  da  prav 
sodimo,  nam  ravno  te  vsporednice  kažejo 
prav  jasno,  če  bi  nam  že  o  tem  ne  pričala 
ona  posebna  moč  novega  zaključka,  ki  go- 
vori tako  živo  o  moči  velikega  duha  Pre- 
šernovega, in  ki  je  v  prime^ri  ž  njo  oni  Ka- 
stelčev  zaosnovek  tako  skromno  ponižen; 
prisvojil  pa  si  je  Prešeren  iz  tega  KastelČe- 
vega  embrija  —  dispozicijske  misli,  kar  je 
jako  zanimivo,  ter  jih  vsprejel  v  svoj  veliki 
^Spomin  Matija  Čopa". 

Iz  nemške  nagrobnice  je  tedaj  oni  del 
o  jezikih;  to  je  kal,  prvo  seme,  iz  katerega 
se  je  započela  nova  umetnina.  Zdi  se  po- 
nekod, da  je  poet  svoj  nemški  tekst  kar 
prestavil  iz  tercin  v  distihe  In  vendar  je 
dodal  nekaj  novega!  Da  tisto  polmračno 
dvomiselnost  da  prvi  polovici  pesni,  da  tisto 
novo  konpozicijsko  idejo  izrazi,  ki  smo  jo 
spoznali  v  slovenski  elegiji,  za  to  so  mu 
postali  tu  sredstvo  oni  verzi  o  jezikih. 
Tega  v  nemški  posmrtnici  še  ni! 

Iz  nagrobnega  napisa  pa  si  vzame  ono 
misel  o  Čopu  učitelju,  ter  jo  doda  nemške 
pesni  jedru,  vzame  nadalje  Kastelčevo  misel 
o  Čopu  pisatelju  in  doda  svojo  o  Čopovi 
smrti  v  Savi  že  v  Napisu  ter  ustvari  iz  obeh 
ves  drugi  odstavek  ^sredine"  v  slovenskem 
»Spominu". 


Tako  je  najprej  dozorelo  jedro  naši  umet- 
nini iz  1.  1845  !  To  jedro  je  obklenil  s  pro- 
logom in  epilogom  ter  tak6  dal  umetnini 
ono  arhitektonsko  idejo,  ki  je  podlaga  tudi 
oni  elegiji  iz  1.  1835.  v  nje  celoti  in  nje  po- 
lovicah, in  je  podlaga  še  drugemu  nje  ^je- 
drišču"  samemu!  In  idejo  simetrije  imamo 
tudi  tu  spet,  ko  prej  tam! 

Kar  je  pa  novega,  so  distihi!  In  zdaj 
smo  tu,  da  dokažemo,  da  to  ni  prišlo  v 
novo  elegijo  —  brez  vzroka,  kakor  sem  to 
rekel  že  gori. 

3.  Bilo  je  leta  1833 ,  ko  izide  v  „Illir. 
BI "  Čelakowskega  ocena  ^Čbelice"  in  po- 
sebej Prešernovih  pesni  v  nemškem  pre- 
vodu Čopovem,  ter  ž  njega  opazkami  in  po- 
jasnili Čelakowsky  pa  je  grajal  tam  slo- 
venski distih,  ter  nasvetoval  zanj  grško  in 
latinsko  mero  namesto  naglašujoče.  (III  BI. 
Nr.  6.  —  9.  februarja  1833.)  Temu  se  upre 
Čop  odločno  ter  brani  naglašujočo  mero 
ter  Zupanove  in  Kastelčeve  distihe  kot  pra- 
vilne. (Vidi  se  iz  tega,  da  so  tedaj  tudi  ti 
bili  že  sad  Čopove  šole!)  Pravi  pa  Čop  v 
svojem  zagovoru,  da  so  naši  moderni  jeziki 
izgubili  razliko  med  naglasom  in  kvantiteto 
tak6  korenito,  da  mi  niti  več  ne  moremo 
na  njih  podlagi  razumeti,  kako  so  stari  Grki 
čitali  svoje  verze,  razločujoč  naglas  in  dol- 
žino zlogov. 

„...  Alle  Neuern  bauten  daher  ihre  Verse 
blofi  nach  dem  Accent,  selbst  wenn  sie 
sich  wie  die  Deu-tschen,  vorzUglich  seit  Klop- 
stock,  a  n  t  i  k  e  r  Versarten  bedienten.  Zwar 
suchten  spater  Vo6,  A.  W.  v.  Schlegcl  etc. 
auch  im  Deutschen  die  QuantitMt  vom  Tone 
zu  unterscheiden,  und  machten  namentlich 
durch  die  BenOtzung  der  bereits  von  Klop- 
stock  bemerkten  unbetonten  LMnge 
(wie  sie  z.  B.  in  der  zweiten  Sylbe  des  Wor- 
tes  Vollmacht  vorkommt)  Hexameter, 
die  den  antiken  naher  kommen,  zumal  die 
spatern  von  Schlegel,  der  in  denselben  den 
Trochaus  gMnzIich  vermied,  was  ihm  nun 
Mehrere  nachthun,  und  was  sich  auch  im 
Krainischen  nachmachen  lafit,  wie  man  aus 
den  gut  gemessenen  Distichen  von  M.  K. 
(Kr.  Zhb.  II.  str.  99-100,  III.  str.  81—82) 

crschcn  kann.  Doch  bicibt  selbst  dicsc 
Messung  schon  darum  von  der  antiken  we- 
sentlich  unterschieden,  wcil  sic  (allerdings 
mit  Rccht)  dic  LSnge  der  Diphongen  und 
Position  nicht  durchgehends  beobachtct. 
Dic 6  aber  ist  es,  was  die  neuern  bčhmi- 
schen  Dichter  und  Mctriker^  sovvohl  f(ir 
ihrc  Sprachc,  als  fiir  die  Obrigen  slawischcn 
Dialecte  verlangen,  wogcgen  sich  indessen 
Dobrowsky  in  seiner  Recension  von  Schaf- 
farik's  Oeschichte  der  slawischcn  Sprache 
und  Literatur  auf  das  Entschiedenste  erklSrte. 
'  Wir  kennen  die  bčhmische  Sprache  viel  zu 
wenig,  um  uns  ein  Urtheil  hierOber  anzu- 
massen;  aber  auffallend  finden  wir  es,  da6 
selbst  Jungman  in  seiner:  „Slowesnost" 
Seite  XXIX.  sagt:  „Die  (bčhmischen  quan- 
titierenden)  Verse  sollen  nach  der  Ouantitžlt 
gemessen,  und  nach  dem  Accent  gelesen 
werden."  \Vas  sollen  uns  Verse,  die  man 
nicht  lesen  darf,  wie  sie  gemessen  sind? 
Hr.  Schaffarik  nennt  das  Tonprincip  ein  ger- 
manisches,  und  doch  sind  z.  B.  selbst  die 
serbischen  Volkslieder  nach  diesem  Princip 
gemessen.  Woher  da  ein  germanischer  Ein- 
flufi?  Die  Diphtongen  sollen  imSlawischen 
immer  lang  seyn,  da  doch  erst  die  Frage  ist, 
ob  es  in  den  slawischen  Sprachen  wahre 
Diphtongen  gibt!  (was  von  cinigen  neuern 
Orammatikern  wirklich  gelaugnet  wird.)  Die 
Position  soli  den  Slawen  (oder  den  Deu- 
tschen)  zum  Verweilen  beim  Vocal  nčthigen, 
da  er  doch  zwei,  drei  und  mehr  Consonanten 
neben  einander  mit  soicher  Leichtigkeit  aus- 
spricht!  Dafi  sich  abrigensdie  Bčhmen  gegen 
das  Tonprincip  erklSren,  ist  begreifiich,  da 
der  Ton  bei  ihnen  „seinen  bestandigen  und 
unverSnderlichen  Sitz  auf  der  ersten  Sylbe 
hat",  wodurch  der  Bau  accentuirender  He- 
xameter  eben  so  schwer  wird,  wie  die  im 
Polnischen,  wo  der  Accent  immer  auf  die 
vorletzte   Sylbe   fallt2).    In   den    slawischen 

O  Die  altern  antik  gemessenen  bOhmischeu  Ge- 
dichte  diirften  wohl  kaum  mehr  Beachtung  verdienen, 
als  die  ahnlichen  deutschen  von  F.  H.  Bothe  etc.  oder 
einige  vorklopstockische  Versuche. 

2)  Wie  schlecht  sind  z.  B.  die  polnischen  Hexa- 
meter  des  trefflichen  Ad.  Mickiewiczin  seinem  , Konrad 
VVallenrod!" 


Sprachen  der  ersten  Ordnungaber,  in  denen 
der  Ton  keine  fixe  Stelle  hat,  (ein  bisher  nicbt 
beachtetes  Merkmabl)  falltdiese  Schwicrigkeit 
weg;  daher  wird  man  sich  nicht  leicht  ent- 
schliefien,  in  ihnen  antike  Verse  nach  einer 
Quantitat  zu  machen,  die  dem  Accent  ent 
gegen  ware,  und  die  man  ohnehin  (wenigstens 
jetzt)  nicht  mehr  ftJhlt/ 

To  je  c^lo  poglavje  o  zgodovini  sloven- 
skega heksametra,  znano  le  malokomu,  toda 
Prešernu  gotovo !  In  kaj  pa  nato  —  on  ? 

V  svoji  oceni  je  bil  pohvalil  Čelakowsky 
Prešerna  posebej,  da  se  je  docela  varoval 
metra  nemških  poskočnic,  ki  ga  je  posebno 
rad  vporabljal  Zupan  in  že  pred  njim  Vodnik; 
za  posebno  znamenje  tankega  čuta  estetič- 
nega  smatra  to  kritik  pri  Prešernu.  Kar  pri- 
nes6  „Novice"  15.  januarja  1845.  znano  glo- 
boko pesen  v  spomin  Vodniku  ^Ob  fheft 
in  dvajf<žti  obletnizi  fmerti"  —  v  Vodnikovi 
poskočni  meri.  Že  Levstik,  ki  tudi  te  mere 
Vodnikove  ne  hvali  niti  ne  zagovarja,  pravi 
v  ,, Ljub.  Zvonu"  (1881.  str.  501.),  da  ni  ta 
Prešernova  pesen  zložena  „brez  namena  v 
te  vrste  granesih".  In  res!  Prešeren  sam  je 
pridejal  pesni  nam  že  znano  podčrtno  opazko, 
ki  smo  jo  zadnjič  rabili  za  drug  dokaz,  da 
„prizhujozha  p^fmi  m6ra  se  je  svoKla,  sat6, 
ki  je  bila  rajnkimu  gofp.  Vodniku  nar  bolj 
vfhezh".  In  glej,  spominu  Čopovemu  pa  izvoli 
za  mero  —  distihe,  da  izrazi  tako  en  spomin 
na  tega  moža  več  v  svoji  umetnini.  Tudi 
v  tem  je  neka  ideja  poetova,  je  nekaj  „vsc- 
bine":  Čopu  -  distihe,  ker  se  je  boril  on 
zanje.  Saj  sicer  nima  Prešeren  niti  ene  druge 
pesni  v  distihih  izven  te  edine  ter  le  še 
nekaj  epigramov!  Tudi  to  je  značilno! 

Toda  kako  je  Prešeren  vpošteval  Čopovo 
teorijo?  Ali  je  vsprejel  njegove  nazore? 

Ne  takoj.  Obnovil  je  pravzaprav  le  tisto 
preporno  vprašanje,  a  —  v  živih  vzgledih. 
Uvažuj^  nazore  obeh  prijateljev,  obeh  svojih 
kritikov,  ustvaril  je  isto  pesen  po  dveh  raz- 
ličnih metriških  principih  ter  objavil  hkrati 
oba  vzgleda,  najprej  v  ^Novicah"  25.  febru- 
arja 1846.  onega  „po  gžrški  ali  latinski  m6ri**, 
po  kvantiteti,  ter  dodal  znano  opazko  o  tem 
merilnem  načelu  starih  klasikov;    hkrati  pa 

je  takoj  napovedal,  da  „priČuj6Ča  elegija  se 
bo  v  prihodnjim  Ilirskim  listu  tudi  v  tev- 
tonski  mM  natisnila''.  In  pridejal  je  še 
značilni  poziv:  ., Berite,  sodite,  zvolite!" 
S  tem  je  pustil  vprašanje  še  brez  odgovora, 
obnovil  le  taisto,  ter  je  dal  v  razsodbo 
javnosti.  Tri  dni  potem  prinese  (v  so- 
boto 28.  februarja)  lil.  BI.  res  isto  elegijo 
z  opombo:  „ZurProbe,  wie  sich  die 
antike  Sylbenmessung  in  der  slovenischen 
Sprache  ausnimmt,  ist  in  derselben  die  gegen- 
wartige  Elegie  im  letzten  Blatte  der  Kme- 
tijske novice  erschienen".  Tu  pa  je  pesen 
v  naglašujoči  meri,  ali  kakor  je  sam  kesneje 
to  izrekel,  v  meri  „po  zg61ih  vdarjih".  In 
omahoval  je  še  dalje  tudi  kesneje,  še  ob 
„ Poezijah**.  Dejstva  so  ta-le: 

Prvotni  načrt:  ,po  geiški  meri". 

Novice:  ^po  gerški  ali  lutinski  m^ri''. 

lil.  Blatt:  (po  naglasih). 

Rokopis  Poezij  I.:  ,Po  g  rški  meri**. 

Rokopis  Poezij  H  :  ,Me  a  po  zgolih  vdarjih*. 

Poezije  1847.:  „Mera  po  zgolih  vdarjih*. 

Čbel.  V.  1848.:  ,Po  gerški  al  latinski  meri*. 

Že  je  bil  Prešeren  v  prvem  rokopisu 
Poezij  v  nevarnosti,  da  omahne  na  nepravo; 
a  „post  tot  discrima  rerum"  —  kakor  pravi 
že  Leveč  v  Pravdi  o  slov.  šestomeru  na 
str.  32.  —  „je  pesnik  vendar  dobro  pogodil: 
vzel  je  Prešeren  elegijo  takšno,  kakor  je 
izšla  v  111.  BI.,  izpremenivši  samo  dva  verza, 
1.  1847.  tudi  v  svoje  Poezije  .  .  ."  In  s  tem 
je  Prešeren  odločil  za  našo  liriko  na  edini 
pravi  način  to  dotlej  odprto  vprašanje.  Naši 
liriki  je  bil  tudi  v  tem  pokazal  pot,  naj  je 
tudi  leto  kesneje  v  Čbel.  V.  dal  ponatisniti 
spet  še  ono  obliko  .,po  gerški  al  latinski 
m6ri".  Ostalo  je  to  brez  nadaljnega  po- 
mena ...  A  glej,  vse  to  pa  stoji  tudi  zapisano 
v  naši  preklasični  posmrtnici  —  kot  spomin 
na  Čopa,  le  da  ne  z  besedami,  ampak  za 
njimi.  Zato  sem  hotel  naglasiti  to,  da  po- 
kažem vso  to  prebogato  vsebino  Prešer- 
nove te  ustvaritve,  kakršne  nima  izlepa  kako 
slovstvo. 

Pa  še  nekaj!  Nočem  odpreti  novega 
poglavja  o  tem,  kako  je  prelival  Prešeren 
to    pesen    v   obliki,    kako    vstvarjal    svoje 


heksametre;  meni  je  namen,  da  izčrpam 
bolj  vsebinsko  stran  njeno.  Tudi  sta  o  he- 
ksametru  Prešernovem  precej  že  povedala 
Leveč  in  Levstik  v  imenovani  „ Pravdi", 
kjer  zavračata  „ nekoga",  ki  „je  nekdaj  po- 
vedal samo  pol  resnice,  da  je  Preširen  delal 
—  slabe  šestomere",  in  ki  za  njim  zdaj 
„stari  in  mladi,  modri  in  nevedni,  učeniki 
in  učenci  ščebetajo,  da  Preširnovi  šestomeri 
nžso  —  posebne  cžne."  --  „A  če  Prešir- 
novi šestomeri  tudi  res  nžso  toli  zveneči, 
kakor  so  Koseškega,  Borisa  Mirana  ali  Cim- 
permana  (da-si  neso  toli  oprhli,  kakor  sploh 
mislijo),  vendar  tega  Preširnu,  stvaritelju  na- 
šega pesniškega  jezika,  nikoli  ne  moremo 
pozabiti,  da  on  je  bil  prvi,  ki  je  o  slo- 
venskem šestomeru  —  mislil,  mnogo  mislil 
in  svoje  misli  tudi  očitno  izrekel."  Bil  je 
Prešeren  tu  res  prvi  —  poleg  Čopa!  in  do- 
kazala sta  Leveč  že  in  Levstik,  kako  „a)  v 
omenjenej  elegiji  (f^oez.  1847.  str.  95  in  96.) 
nžma  Preširen  v  sredi  verza  niti  jednega 
troheja,  nego  same  daktile  in  spondaje"  (sled6 
vzgledi);  ...  ,,b)  rabi  mu  največ  le  možka 
zareza  v  glavno  cesuro,  ali  polpeta  ali  pol- 
sedma,  po  nekatera  mesta  tudi  obž  ob 
jednem."  Pouči  naj  se  o  vsem  tem,  kdor 
hoče,  v  navedeni  razpravi  združenih  moči 
Levca  in  Levstika.  Pač  pa  tu  še  nekaj  vse- 
binskega. 

Trdil  sem  večkrat,  da  je  Prešeren  ta 
„Spominj  M.  Čopa"  zamislil  in  namenil  za 
deseto  obletnieo  Čopove  smrti  1. 1845  Prišel 
sem  do  te  misli  najprej  na  podlagi  cenzur- 
nega rokopisa  Rudolfinskega  in  zgodnje 
objave  1.  1846.  (že  februarja!)  Čutil  sem  živo 
in  spoznal  jasno,  da  si  take  umetnine  tudi 
umetnik  velikan  ni  iztresel  iz  rokava  tisti 
dan  poprej!  Tudi  sem  videl,  da  je  poet 
druge  „Spomme"  natiskoval  o  prav  go- 
tovih —  spominih:  Vodniku  ga  je  objavil, 
kakor  sam  pravi  v  naslovu  ,ob  fhert  in 
dvajli^ti  obletnizi  fmerti"  dne  15.  jan.  1845. 
s  podčrtno  opazko,  da  je  Vodnik  „umerl 
8.  Profenza  1819."  In  Smoletov  „Spomin" 
je  izšel  v  III.  BI.  28  novembra  1844.  tudi 
za  njegov  smrtni  dan,  ki  pa  je  bil  hkrati 
Smoletov  godovni;  umrl  je  .»bratec  Andrej" 

namreč  nanagloma  pri  večerji  1.  1840.  na 
svojega  godu  dan  (30.  novembra).  A  kakč 
pa  tretji  „Spomin",  Čopov?  Zazdelo  se  mi 
je,  da  si  ga  je  poet  mislil  za  deseto  ob- 
letnico smrti  prijateljeve,  dasi  ga  je  izdal 
šele  za  god  naslednega  leta  (dne  25.  febr.  za 
sv.  Matijo,  ki  je  24.  febr.).  Pa  dobim  v  lit.  zap. 
poetovi  kar  jasno  dokazilo  tej  resnici;  našel 
sem  tam  v  lic.  bibl.  onemu  „prvemu  na- 
črtu", ki  ga  je  L.  P.  omenjal  in  deloma  po- 
natisnil v  Lj.  Zv.  1869.,  priložen  še  list  popirja 
(oboje  pod  točko  11.),  a  na  tem  listu  od- 
lomek iz  srede  naše  elegije,  ki  ga  dodanes 
ne  omenja  še  nihče.  -  Odlomek  ima  te  s 
Prešernovo  roko  pisane  verze: 

Senca  te  grdba  hladi  Čop  mimiga  let  desetero, 

Slava  po  nar  ljubšim  tebi  žaluje  sin6v. 
Kar  Rimljan  je,  sveta  gospod,  kar  Grecia  modra, 

Lah,  Francoz,  Spani6l,  Nemic  in  Albionic, 
Z  Čehi  Poljak,  kar  Rus,  Serbljan,  kar  naši  Slovenci 

Slavnih  dali  na  dan  Cdsa  do  tvojga  pisanj, 
Znane  bile  so  do  dna  ti,  učen6sti  gigant  nedosežen  I 

Krezove  bil  si  nabral  žlahtne  zaklade  duha. 

Če  je  oni  cele  elegije  rokopis  v  lit.  zap 
„prvotni  načrt",  tedaj  je  to  še  prvotnejši 
odlomek  prvega  načrta  —  prvi  embrio;  to 
si  je  Prešeren  kar  o  prvem  hipu  vrgel  na 
list;  to  kaže  pisava  in  celo  površni  nepra- 
vilni metrum.  Prešel  je  pa  ta  kos  v  svojih 
zadnjih  treh  distihih  —  predelan  že  v  mar- 
sičem —  v  ^prvotni  načrt"  kot  ^sredina"; 
in  posebej  je  zadnji  distih  dobil  šele  tam, 
a  že  tam,  oni  vrh:  „Čop!"kot  osmi  distih, 
kot  sred  vse  umetnine.  01as6  se  ti  zadnji 
trije  distihi  v  „ prvotnem  načrtu"  že  tako-le: 
Kar  Rimljan  je,  sveta  gosp6d,   kar  Orecia  ni6dra, 

Lah,  Francoz,  Španiol,  Nemic  in  Albionic, 
Z  Čehi  Poljak,  kar  Rus,  Serbljan,  kar  rod  je  slovenski 

Izmislil  slavnih  časa  do  tv6jga  pisanj, 
Pčlno  si  [vsih]  njih  znadnost  imel,  velikan  učen6sti! 

Č6pl  zaklade  duha  Kresove  bil  si  nabral. 

Tedaj  marsikaka  prcdrugačba  že!  In 
vendar  tudi  še  pri  tem  ni  ostalo!  Kak6  je 
poet  to  svojo  ustvaritev  spet  še  prelival, 
gojil,  prevdarjal,  prevstvarjal!  —  Prvi  distih 
gorenjega  odlomka  o  „senci  groba  mirniga" 
pa  je  nadomestila  vsled  nove  konpozicijske 
ideje  dvojica  drugih  distihov  o  čolniču,  ki 
ga  je  otel,  in  o  „zvezdah  neba  poezije". 
Nam  pa  je  ravno  ta,  kcsneje  opuščeni  prvi 


distih  važen.  Pove  nam  naravnost,  da  poet 
zaosnavlja  pesen  Čopu  —  za  deseto  ob- 
letnico smrti,  ko  ga  „senca  groba  mirniga*' 
hladi  že  „let  desetero".  Naj  opozorim, 
da  ima  prvotno  tu  ta  distih  pred  onimi 
o  jezikoznanstvu  Čopovem  tisti  vzklik  „Čop", 
ki  stoji  kesneje  v  dovršeni  pesni  že  „v 
prvem  načrtu"  v  distihu  za  onimi  z  imeni 
narodov,  v  osmem  distihu  kot  vrh  sredine 
in  cele  umetnine,  čeprav  tu  najprej  na  čelu 
pentametra,  ko  kesneje  v  sredi  heksametra. 
Prešeren  je  tedaj  tisti  fragment  vrgel  na  list 
ko  še  ni  mislil  in  vedel,  da  izrazi  s  tem 
pozivom  „Čop"  v  umetnini  idejo  simetrije, 
in  niti  ne,  da  poda  kedaj  vsi  prvi  polovici  oni 
ovoj  somraka.  Vse  to  je  nastalo  šele  ke- 
sneje! Priča  nam  to  o  resnični  najprvotniši 
prvotnosti  tega  odlomka.  Heksameter  nje- 
govega prvega  distiha  je  poet  opustil  do- 
cela, misel  pentametra  pa  prenesel  v  konec 
„sredine":  „Gr6bi  na  tv6jem  oči  materi 
Slivi  ros6." 

A  dokazuje  nam  ta  odlomek  tudi,  da  je 
bila  res,  kakor  smo  dognali  ob  „Napisu"  že, 
ravno  „s  red  in  a",  kar  je  za  slov.  pesen  poet 
imel  najpoprej,  in  kar  mu  je  bilo  prvo  seme, 
ki  je  iž  njega  potem  vzklila  kesneje  šele 
ona  arhitektonika  pesni,  navzgor  prolog, 
navzdol  epilog,  in  vzklil  kesneje  kot  nekak 
resum^  oni  sedaj  za  sredino  dispozicijski 
verz  o  Lelju;  posredovalna  faza  pa  je  na- 
grobni napis  Čopov  .  .  . 

Odkrilo  bi  nam  sicer  to  še  marsikaj,  Če  bi 
hoteli  primerjati  vse  mnoge  kesnešje  prc- 
membe  besedila  preko  vseh  šest  nam  ohra- 
njenih variant  —  od  tega  prvega  fragmen- 
tarnega zasnutka  do  one  v  „ Poezijah"  (1847); 
kako  je  tu  Prešeren  še  prelival  in  prevstvarjal! 
Tu  naj  omenim  pa  le  še  epilog  ^prvotnega 
načrta",   ali  „prvcga  zapisa"  Prešernovega: 

Niso  suhe  nam  perjatlam,  ki  se  sp6mnimo  tebe, 
Ztrislimo  predrag^ih  tvdje  ljubezni  dar6v. 

Naj  učenost  in  ime,  čast  tv6ja  [Arista]  rojak!  ne 

pozabi, 
Dokler  tebi  drago  v  Kranju  slovenstvo  živi! 

Tu  šteje  epilog  tedaj  samo  dva  distiha 
šele,  ter  ne  odgovarja  še  prologu  s  tremi 
distihi;  elegija  ima  tu  samo  14  distihov.  Vse 

to  kaže,  da  je  ta  rokopis  res  „prvi  zapis**, 
še  nedovršena  je  arhitektonski  tu  naša  umet- 
nina Oni  tretji,  epiloga  sredni  distih  o  se- 
menu, ki  gre  v  klasje,  je  prišel  vanjo  kesneje 
ter  dal  epilogu  sorazmernost  s  prologom;  prvi 
natiski  v  „Novicah"  in  ,.lil  BI  "  ga  že  imajo, 
ifi  tako  tudi  vsi  kesnejši  rokopisi  in  tiski  te 
pesni  Sam  zase  in  nekoliko  drugačen  je  tu 
še  oni  za  nas  važni  verz  o  »ljubezni  da- 
rovih**; zadnji  distih  pa  priča,  kako  je  poet 
tu  mislil  prvotno  nazvati  Čopa  „Arista-rh" ; 
že  je  skoraj  bil  zapisal  to  ime,  a  prečrtal 
je  in  pisal  poleg  dalje  „ rojak!"  Bil  je  Ari- 
starh  bibliotekar  in  aleksandrinski  gramatik, 
t.  j.  velikan  jezikoslovne  učenosti.  Enakost 
teh  dejstev  ob  Čopu  opravičuje  to  ime  za 
Čopa,  to  metaforo -primero:  bil  je  po  no- 
tranjem enak  onemu  Grku,  po  znanju  jezi- 
koslovec; a  bil  mu  enak  tudi  po  vnanjem,  po 
stanu,  ker  je  bil  Čop  bibliotekar  Zato  ime- 
nuje tak6  po  vsi  pravici  Prešeren  Čopa  že 
v  onem  sonetu  „Izdajavcu  Volkmerovih  fa- 
bul", iz  druge  polovice  tridesetih  let,  kjer 
pravi  Murku,  da  je  slovar  njegov  pohvalil 
„  Aristarh,  ne  prilizvavci " .  (Pintar,  Poezije,  ilust. 
izd.  225.)  In  glej,  tudi  tu  mu  sili  tisti  spomin 
pod  pero;  a  ubrani  se  ga,  črta  ga,  —  iz 
konpozicijskih  vzrokov,  ker  bi  ta  naziv  opom- 
nil dejstev  o  Čopu,  ki  tičejo  po  arhitekto- 
niki  v  poprejšnje  distihe  in  ki  jih  je  tudi 
res  tam  že  imel  v  mislih :  zato  reče  rajši 
samo  „ rojak!",  kar  je  z  ozirom  na  vsebino 
brez  pomena,  a  zadosti  pa  oni  arhitektonski 
misli  poetovi,  da  imej  vsaki  arhitektonski 
del  umetnine  jasno  besedo,  ki  pokaže  na- 
ravnost na  Čopa.  Tako  „ sredine"  prvi  del 
oni  odkriti  poziv  „Čop!",  tako  ^sredine" 
drugi  del  v  prvem  heksametru  „rojak", 
(kar  v  prvotnem  zapisu  še  ni,  ker  se  tam 
glasi  ta  verz:  „ZastiviI  komej  si  per6,  pred 
praznuvajčče  ...");  in  tako  v  zadnjem  di- 
stihu  epiloga:  „Aristarh" -„rojak!".  A  v  pro- 
logu? „Lel"-„Palinur"  v  koncu  njegovem!  — 
Saj  se  vsaka  malenkost  v  pesni  ozira  le  na 
enega  in  istega  Čopa,  le  na  to,  kar  je  v 
dotiki  ž  njim;  pa  —  bi  se  „Ler'  ne! 

Tako   je    tedaj    dozorevala    in   dozorela 
v  času  desetih  let  iz  vseh  teh  bogatih  kali. 


od  nemške  nagrobnice  nadalje  preko  Na- 
grobnega napisa,  preko  soneta  Murku,  preko 
Spomina  Smoletu,  zloženega  veseljaškemu 
Smoletu  v  daktilih  veselega  tona'),  pa  preko 
Spomina  Vodniku,  zloženega  v  njemu  naj- 
bolj všeč  meri,  dozorela  za  desetletnico 
smrti  prijateljeve  naša  preklasična  elegija, 
naj  je  prav  izšla  šele  za  god  Čopov  I.  1846., 
dozorela  v  distihih,  ki  je  njih  globokoresni 
elegični  ton  tako  v  soglasju  z  resnim  zna- 
čajem pokojnikovim  in  z  resnostjo  razmerja, 
ki  ga  je  pretrgala  smrt  mej  njim  in  poetom, 
ki  mu  poje  ta  Spomin.  Ne  razkrije  nam  vse 
prebogate  vsebine  te  umetnine  že  samo  golo 
čitanje,  ampak  šele  —  primerjati  nam  jo  je 
z  vsemi  ^Spomini"  celega  kesnejšega  deset- 
letja, da  se  dokopoljemo  do  vseh  njenih 
skritih  globin.  Mnogoletne  misli  poetove, 
več  ko  desetletni  spomini  na  Čopa,  a  tudi 
skoraj  desetletne  umetniške  ideje  zlijo  se  tu 
nazadnje  v  eno  posodo,  v  eno  idejo,  v  en 
Spomin,  zadnji  „Spomin"  Prešernov.  Nosil 
in  grel  je  poet  na  srcu  kali  desetih  let,  a  tu  je 
potem  vzcvetel  iž  njih  nov  cvet,  ta  predivni 
cvet  naši  lepi  liriki  .  . .  Meni  se  zdi  to  nov 
jak  akt  umetniške  moči  poetove!  In  da  bi 
tega  dokazal  in  naglasil,  to  je  bil  moje  štu- 
dije zadnji  namen.  Jaz  občudujem  v  tem 
činu  poetovega  duha  silno  sintetično  moč. 
Čudovito  jakost  koncentriranja  ...  Pa  pra- 
vijo, da  je  v  teh  letih  Prešernov  genij  opešal, 
in  zato  da  ta  leta  ni  skoraj  nič  več  ustvaril! 
A  Če  bodo  videli,  k  ako  je  vstvarjal  Prešeren, 
govorili  ali  vsaj  mislili  bodo  pač  drugače . . . 
In  vse  drugače  jim  bo  morda  poslej  pri 
srcu,  če  si  odpr6  kedaj  spet  „ Poezij"  iz 
I.  1847.  stran  petindevetdeseto,  in  si  prečitajo 
tam  še  kedaj  to  drobno  pesnico: 

V  spominj  Matija  Č6pa. 

(Mera  pc  zg^olih  vdarjih.) 
Tajati  Ičd  naŠ  Še  le  začne  se.  pomlad  je  drug^od  že; 

V  drag^i  slovenski  vkroten  ni  domovini  vihar. 
Stešemo  svoj  si  čolnlč  n6v,  z  B6gam  zroCm6  ga 

vaiovam ; 
Ni  se  navadil  popred  breznov  se,  skal  ogibit'. 

O  To  je  tista  pesen,  ki  je  v  nji  poet  bil  prvič 
tako  jasno  naglasil  in  ločil  tisti  dve  misli:  , bistri 
um"  -  najbolje  srce",  kakor  tudi  pozneje  v  slov. 
, Spominu"  o  Čopu:  ,Scl*  —  „Krez  duha".    Pis, 

Zvezde,  ki  rešjo,  bile  so  neznane,  ki  Ččln  pogubejo; 
LeI  bil  naš  je  kermar,  drugi  je  bil  Palinur. 

Ti  nam  otel  si  ČolnlC,  si  mu  z  jadrami  kermo  popravil, 

Tf  mu  pokazal  si  p6t  pravo  v  deželo  duh6v. 
Skrita  nobena  bila  ni  zvezd  ti  neba  poezije, 

Sledni  je  bil  ti  domač  jezik  omikan,  učen. 
Stari  Rimljan  kar  sveta  je  gosp6d,  kar  Orecia  m6dra, 

Z  Lahi,  Franc6z,  Špani61,  Nemic  in  Albionic, 
Čeh  in  Poljak,  kar  Riis  in  Ilir,  kar  rod  naš  slovenski 

Slavnih  izmislil  si  bil  časa  do  tvojga  pisanj, 
P61no  si  znadnost  imel  njih,  Č6p!  velikan  učen6sti, 

Ti  si  zaklade  duha  Krezove  bil  si  nabral. 
Nisi  zaklepal  doma  ti  žlahtniga  blagodarova, 

Sebi  zroCeno  mladost,  druge  si  z  njim  bogatil.  — 
Komej  zastavil,  rojak,  si  pero  pred  praznuvajoče 

V  zgiibo  veliko  rodii,  kriviga  d6kaj  zamud, 
V  Save  derečc  valov  tam  vertinčinah  smert  te  zasači, 

Glas  ti  zapre  bcsedi,  'z  rok  ti  potegne  pero. 
Zemlja^  nemili   čuvaj  nam  zaklad  tvoj  varuje  sk6paj 

Grobi  na  tv6jim  oči  materi  Slavi  rese. 

Niso  suhe  nam  prijdtlam  oči,  ki  se  spomnimo  tebe, 
Ino  predragih  z  tebdj  tvoje  ljubezni  darov. 

Seme,  ki  ti  zasejal  si  ga,  že  gre  v  klasje  veselo^ 
Nam  in  za  nami  dokaj  vnukani  obeta  sadu. 

Naj  se  učen6st  in  ime,  čast  tvoja,  rojak !  ne  pozabi. 
Dokler  tebi  drag6  v  Krajni  slovenstvo  živi!   — 

Do  stave  k. 

Ogledali  smo  si  mnenje  prof.  L.  Pintarja 
o  Lelju;  ogledali  ono  prof.  dr.  Ozwalda;  in 
izrekel  sem  potem  svoje:  Leij-Čop;  Lelj- 
slovanski  bog  ljubezni. 

Razgrnili  smo  mitološki  zastor  raz  Lelja, 
in  izza  njega  nam  je  stopil  sem  naproti 
skozi  somrak  izraza  —  on,  ki  mu  velja  ves 
spomin,  ta  zlata  duša,  Matija  Čop!  V  so- 
mraku ga  tam  izprva  razločimo  komaj,  a 
na  vrhu  nam  ga  vsega  obžari  svetlo  poln 
visok  dan ! 

In  zasledovali  smoše  nazadnje  izrast  te 
umetnine  iz  kali  in  spominov  celih  deset 
let,  za  deseto  obletnico  smrti  „ Lelja -Pali- 
nurja"  .  .  . 

A  naj  tu  še  omenim  prihodnim  razisko- 
vavcem,  da  „Lelja"  ima  Kollar  zunaj  „Slavy 
dcere"  tudi  še  v  zbirki  svoji  nar.  pesni: 
„Narodni6  zpievanky  čili  pisne  svčtske  Slo- 
vaku v  Uhrach".  1834.  in  1835.  Nas  je  za- 
nimal „Lel"  v  „Slavy  dcera  .  .  ." 

Tudi  naj  povem  še  misel,  ki  mi  je  prišla 
do  sluha,  da  so  Čopa  najbrže  „prijatelji" 
Čopovega  kroga  imenovali  mejsabo  v  svoji 


družbi  že  prej  „naš  Lelj",  zato  da  je  bil 
njim  ta  naziv  v  Prešernovem  verzu  jasen, 
ko  je  nam  bolj  temen;  potemtakem  pa  da 
spada  po  misli  „naš"  k  obojemu,  k  Lelju 
in  krmarju:  „naš  Lelj"  in  „naš  kermar". 
Morda.  A  tu  naj  pustim  to  vprašanje  brez 
odgovora  ... 

In  še  dvoje!  Te  dni  mi  pride  v  roke 
nova  (11.  predelana)  izdaja  Slov.  slovstvene 
Čitanke  za  VIL  in  VlII.  razred,  z  letnico  1906.; 
priredil  jo  je  profesor  dr.  Jakob  Sket.  in  na 
str.  230.  stoji  naša  elegija  „V  spominj  Matija 
Č6pa",  na  rečeni  in  nasledni  strani  pa  pod- 
črtna  opazka  o  Lelju  in  Palinurju!  In  glej, 
tu  imamo  doslovno  zdaj  v  šoli  tisto  raz- 
lago Pintarjevol  Sket  pa  ji  ni  dodal  vira! 
In  sedaj  naj  se  drži  šola,  učitelj  in  učenec  te 
napačne  misli !  Zato  naj  tu  še  enkrat  glasno 
ponovim,  da  Prešeren  ni  hotel  reči,  kar 
stoji  pod  črto  v  Čitanki!  Čop  ni  —  Enej, 
ampak  Lelj- Palinur!  In  Lelj- Palinur  ni 
»zlomljeno  krmilo  Prešernovega  slovstvenega 
čolniča  vsled  nesrečne  ljubezni".  Nikoli  ne! 
Prešeren  gotovo  in  prav  gotovo  ni  hotel 
tega  reči !  In  tisto  o  širjem  pesniškem  obzorju, 
ki  ga  je  Čop  baje  poetu  pokazal  (t.  j.  po- 
pravil krmo  in  rešil  čolnič),  to  so  le  prazne 
besede.  Lelj  pomeni  Čopa,  in  sicer  njegovo 
altruistično  dušo,  njegovo  „srce".  Ej,  če  bi 
ljudje  sami  kaj  mislili  —  vsaj  včasi! 

In  glej,  dobil  sem  mnenje  še  enega 
profesorja  o  tem  Lelju!  Ko  je  izšel  prvi 
del  in  bil  natisnjen  že  ves  drugi  mojega 
spisa,  izroči  mi  g.  L  Pintar  v  Ljubljani  dro- 
ben listič,  češ,  to  da  mu  je  bil  prinesel  ne- 
kega dne  pokojni  novomeški  pater  Ladislav 
Hrovat  v  gimnazijsko  zbornico  potem,  ko 
je  bil  izšel  tisti  članek  o  „Palinurju"  v  »Ljub- 
ljanskem Zvonu"  1896.  A  na  listu  je  s  tresočo 
se  že  roko  zapisana  ta  majhna  opazka: 

LeI,  naš  kermar,  sin  Lade,  krepak  mla- 
deneč,  je  representant  Čopa,  pravega  ker- 
marja;  drugi  Palinur  (ein  zweiter  Pali- 
nur) je  praedikat  k  Lelu  (Čopu).  Tu  govori 
pesnik  k  bralcu  v  3.  osebi  o  Čopu;  potlej 
se  oberne  hitro  s  ti  dalje.  —  To  je  Lukova 
definicija   drugače   stilizirana,    pa  je  prava. 

LadisL  (m.  p.) 

To  besedilo  je  pisal  s  črnilom;  kesneje 
pa  je  dodal  in  podčrtal  p.  Ladislav  s  svojo 
roko,  med  pomišljaji,  nad  „krepak  mladeneč" 
še  s  svinčnikom  „—  ne  Amor  — ". 

Kaj  ne,  daste  umeli!  Kaj  ne,  znal  je  po- 
vedati g.  Lacko  svojo  —  po  svoje.  Saj  „  Lu- 
kova definicija"  ali  razlaga  ni  taka,  ampak 
to  je  doslovno  ravno  naša;  res,  čudno,  ko 
da  bi  si  jo  drugi  drugemu  vzela  iz  misli : 
Lelj-Palinur-Čop!  Po  misli  Ladislavovi  tedaj 
ni  Pintarjeva  razlaga  prava;  Lelj-Palinur  niso 
njemu  pesni  Prešernove  o  nesrečni  ljubezni 
kakor  Pintarju,  („—  ne  Amor  — "  je  rekel 
po  svoje),  ampak  —  Čop  I  Navihano  še  reče: 
definicija  je  „  drugače  stilizirana",  —  „pa  je 
prava",  češ:  umej  pač,  če  hočeš..."  Vemo, 
bil  je  g.  Lacko  glavica  in  originalen,  pa  ves 
muhasti  — 

In  že  sem  bil  sklenil  svoje  misli,  ko  mi 
pride  slovenski  prevod  nemške  elegije  Pre- 
šernove v  spomin  Čopov;  in  s  prevodom 
pismo  z  dnč  31.  oktobra  1905.  „...  Pošiljam 
obljubljeni  prevod.  Delo  ni  bilo  lahko,  kar 
si  lahko  sami  mislite.  Koliko  dosega  izvirnik, 
sodite,  uvažujoč  staro  resnico,  da  se  vsaki 
izvornik  v  prevodu  olevi  mnogih  fines.  Vendar 
želim,  da  priobčite  ta  prevod  v  celoti  v  „Dom 
in  Svetu"  pred  ali  m  e  d  svojim  spisom  . . . 
A.  Medved".  —  Zato  si  nisem  dovoljeval 
citatov  iz  pesni,  dasi  bi  si  jih  bil  rad,  ter 
pustil  vse,  kakor  je  bilo  že  prej ;  prevod  pa 
naj  sledi  tu. 

Spominu  Matije  Čopa. 
"Ov  ol  O-eol  '^'.XoOt.v,  a7:oiWTioxei  vso;. 

Brunk:  poetae  Onomici. 

Bogovom  ljub  —  umrje  mlad.  Resnica 
izreka  tega  se  je  izpolnila, 
prijatelj,  včrtana  ti  v  bleda  lica. 
Zakaj  obraz  ti  jasnost  je  oblila. 
Smehljaj  na  ustih,  kot  bi  hotel  reči: 
Končan  je  boj,  trpljenja  dolga  sila. 
Tako  sem  našel  v  boli  te  skeleči, 
ko  sem  zaslišal  grozno  vest  nenadno, 
da  srčna  kri  ti  nehala  je  teči. 
In  kot  me  peče  rana  in  me  v  hladno 
gomilo  spremi,  bridke  nje  težave 
blaži  spomin  na  tvojo  uro  zadnjo. 
Večerno  solncc  žarke  je  sanjave 
usipalo  na  travnike  zelene; 


V  ozadju  si  strmel  na  gole  glave 

gorenjskih  velikanov  pozlačene; 

Valovi  Save  so  okrog  šumeli  — 

morda  je  velel  tok:  zaupaj  v  menel 

Nad  tvojo  glavo  jadrali  so  beli 

oblački;  prsi  v  radostni  pozabi 

nadimali  so  dihi  ti  veseli. 

Pač  slutil  nisi,  da  te  smrt  ugrabi. 

Svetovni  duh  je  geniju  odgrnil 

iz  svetlih  dvorov  pot,  da  te  povabi 

k  drugovom  luči.  Iskro  je  otrnil 

iz  jasnega  kristala  v  čistem  vali, 

da  čisto  bi  nazaj  praluči  vrnil. 

Navdušenja  pogledi  so  sijali, 

ko  svet  zapustil  si  z  mladostno  silo. 

Ti  nisi  gledal  svojcev  v  trpki  Žali. 

Zdaj  čelo  vroče  se  je  ohladilo, 

nobeden  dvom  ti  prsi  ne  razjeda, 

kesa  in  boli  si  popil  zdravilo. 

Ne  laže  več  ti  upanja  beseda, 

srca  ne  mami  želje  sladka  sanja, 

ki  v  zanjke  nad  prepadom  nas  zapreda. 

Ne  ti,  le  mi  smo  vredni  milovanja, 

učenci,  domovina,  ki  potrta 

nad  grobom  učenika  glavo  klanja. 

O  kaj  bi  nam  prinesla  zdaj  zaprta 

zakladnica  vseh  vednosti  bogata 

za  čas,  ki  nam  bodočnost  ga  prečrta! 

Naprej  te  vedno  gnala  je  krilata 

pogumna  moč,  da  zmago  si  priboril, 

da  so  odprla  se  ti  luči  vrata. 

Evrope  si  jezike  vse  govoril: 

Umel  si,  kar  so  Grki  in  Rimljani 

pisali,  glas,  ki  v  Angliji  je  oril, 

kar  vročeljubni  so  Italijani 

Francozi,  Nemci,  Španci,  Portugali 

ustvarili  od  višje  sile  gnani. 

Na  sluh  so  vsi  ti  ljubko  šepetali, 

kot  jezik  materin  si  jih  okušal. 

Ko  so  zanesli  te  usode  vali 

na  sever,  spev  Poljakov  si  poslušal, 

seznanil  si  se  z  Rusom,  Srbom,  Čehom, 

ž  njih  deli  slavnimi  si  se  navdušal. 

Mnemozina  te  s  svojim  je  nasmehom 

blaginji  domovine  posvetila, 

da  venčal  delo  bi  z  obilnim  vspehom. 

Zdaj  kruta  smrt  te  je  od  nas  ločila. 

Pognala  setev  klase  je  visoke, 

a  prave  žetve  nam  ne  bo  rodila. 

To  je,  za  kar  usodine  odloke 

zdaj  tožim,  da  so  tebe  nam  vzeli, 

da  sklepamo  sirote  svoje  roke. 

Vem  pač,  da  si  v  samoti  neveseli 

zastonj  hrepenel,  kakor  jaz,  po  sreči, 

da  hiš 3  tiha  zdaj  ti  rane  celi. 

-Pokoja  ti  želim,  prijatelj  speči, 

globokega  miru  —  a  jaz  bom  tožil. 

da  sem  na  vek  ti  moral  v  roke  seči,  ki  O  nji   govori    znanstvenik,   ter  primerjati 

dokler  me  čas  ne  bode  v  grob  položil.  njegove  besede  korak  za  korakom  na  lastno 

/r.  Prešeren  —  Ant  Medved.  qj^q  ^  umetnino,  tak6  moraš  sam  citati  pesen 

Toliko  tu  o  tej  elegiji  —  šoli  in  učiteljem,  in  na  nji  iskati  sam  dejstva,  ki  nanje  opo- 

ker  je  težavna  ta  pesen  določena  za  višje  zarja  beseda;  a  seve,  to^je  tudi  neko^delo! 


LONDON:  TRAFALGAR-SQUARE  Z  NELSONOVIM  SPOMENIKOM. 

razrede  vseh  naših  srednih  učilišč!  Naglasim  —  Nazadnje  pa  dodam  še  izrekoma,  da  je 

pa   naj,   da   treba   imeti  ves  Čas   do  konca  število:  „1260  Ex  "  na   str.  680.   pod   črto 

pesen   samo  v  roki,   ter  ob  nji  zasledovati  neljub£^  tiskovna  napaka ;  prav  se  mora  gla- 

stopinje  mojih  misli,  če  ne,  jih  ne  boš  umel.  siti:  1200  Ex.  14  Bog.  80.  -    Vale  faveque! 
Kakor  moraš  gledati  sam  pred  sabo  sliko. 

LONDON:  BUCKINOHAM-PALACE,  KRALJEVA  PALAČA 


DR.  E.  LAMPE: 


LONDONSKI  IZPREHODI. 


V  metropoli  lakote. 

oj  prijatelj  PatrickUllathorne 
me  je  povabil  za  peto  uro 
zvečer  pred  „ Ljudsko  pa- 
lačo"  v   Eastendu,   da  se 
napotim  ž  njim  odtam  na 
enega  onih  izprehodov,  ki 
nudijo  opazovavcu  veliko- 
mestnega    življenja    najznačilnejše    socialne 
slike    sedanje   družbe.    Patrick  je  bil  v  eni 
eastendskih  župnij  član  Vincencijeve  konfe- 
rence in  je  dobival  vsak  teden  nalogo,    da 
ponese  društveno  miloščino  v  kako  ubožno 
rodbino.   Pri  tem   poslu  je  prišel  seveda  v 
dotiko   z   vsemi   ljudskimi   sloji    in  je  imel 
priložnost,   da   globoko  pogleda  v  ljudsko 
dušo  in  njene  bolečine. 

Naprosil  sem  ga,  da  ga  smem  sprem- 
ljati na  takem  izprehodu.  Malo  se  je  za- 
čudil, a  me  takoj  povabil,  da  pojdem  ž 
njim  v  Whitechapel,  najglasovitejši  del  lon- 
donskega mesta,  ki  je  dosegel  svetovno 
ime  zaradi  nepopisne  bede,  izprijenosti  in 
zločinstev,  ki  vladajo  med  tem  zapuščenim, 

,DOM  IN  SVET-  1905.  ŠT.  12. 


(KONEC.) 

lačnim  in  zanemarjenim  delavskim  ljudstvom. 
—  Eastend  -  vzhodni  konec  —  je  delavski 
del  Londona.  Tam  na  zahodni  strani  je  mesto 
milijonarjev,  vojvod  in  parlamentarcev,  tu 
pa,  okoli  daleč  raztegnjenega  Temzinega 
pristanišča,  se  vrsti  dok  pri  doku,  tu  na- 
kladajo in  razkladajo  ladje  celega  sveta,  tu 
se  dvigajo  oblaki  črnega  dima  iz  tovarniških 
dimnikov,  ter  bijejo  hropeči  konji  s  kopiti 
ob  kamenita  tla,  ko  prevažajo  ogromne  to- 
vore; črne,  umazane  množice  se  pehajo  za 
vsakdanjim  kruhom,  izmozgane  od  dela  in 
lakote  ter  upadle  od  žganja  in  zanemar- 
jenosti. 

Ko  stopiš  v  ta  del  mesta,  imaš  pred 
seboj  rod,  ki  tudi  zunanje  ni  več  podoben 
prebivavcem  bogatega  Londona.  Otroci  lač- 
nih mater  in  proletarskih  očetov  so  postali 
čisto  drugo  pleme,  ki  nosi  na  upalih  licih 
znamenja  počasne  smrti  in  ki  mu  iz  motnih 
oči  blišči  sij  onih  slabotnih  strasti,  ki  jih 
poraja  neprestana  nezadovoljnost,  a  jih  kroti 
telesna  in  duševna  onemoglost. 

Pripeljal  sem  se  iz  okolice  mesta  po 
železnici.   Tla  so  nekoliko  valovita,  deloma 

48 

peščena,  ali  pokrita  s  travniki.  Pa  kmalu  se 
izgublja  vlak  med  vrtovi  majhnih  hiš.  Brez 
ometa  stoj^  tu  v  sami  opeki,  na  ozkem 
prostoru  pritisnjene  druga  k  drugi,  in  vsaka 
ima  zadaj  svoj  „vrt",  ki  je  izmerjen  z  naj- 
večjo natančnostjo,  da  ne  bi  bil  za  eno  ped 
daljši  ali  širši  od  sosednega.  O  borni  vrtovi 
delavskih  hiš!  Nobenega  drevesa  ni  v  njih, 
nobene  rože,  nobene  zelenjave.  Le  kupi  smeti 
pokrivajo  tla  med  lužami,  in  na  tem  ozkem 
prostoru,  kjer  edino  na  zemlji  more  reči  de- 
lavec, da  je  vsaj  najemnik,  ki  ima  pravico 
do  kosa  zemlje  po  tuji  milosti,  dokler  ga 
ne  vržejo  na  cesto  —  na  tem  kosu  zemlje, 
ki  ga  imenujejo  svoj  dom,  kričž  in  se  podž 
mnogoštevilni  otroci,  bedni,  kakor  neoče- 
dene,  umazane  stene  njihovega  domovanja. 

Dolge,  nepregledne  vrste  teh  hišic  imajo 
nekaj  nepopisno  prozaičnega  in  duhomor- 
nega.  Človeško  stanovanje  bodi  nekak  zu- 
nanji okvir  njegove  individualnosti.  Zidal 
naj  bi  si  ga  po  svojih  željah,  po  svojem 
okusu,  da  bi  v  njem  izrazil  svoje  misli  in 
našel  svojo  udobnost.  Zato  je  iznašel  člo- 
veški duh  različne  zloge  in  stavbinske  načrte 
prilagodil  onim  najglobjim  čuvstvom,  ki  ve- 
žejo moža  na  rodbino  in  oživljajo  mater 
kot  hišno  gospodinjo.  A  tu  je  vse  izdelano 
z  neko  mrzlo,  tovarniško  enakomernostjo, 
z  najmanjšimi  stroški  in  z  najskromnejšimi  za- 
htevami do  golega  življenja.  Zdi  se  ti,  kakor 
bi  bil  velik  stroj  izmetal  iz  sebe  vse  te  hiše 
v  grozni  naglici  in  jih  posejal  v  eno  vrsto. 
Vse  je  dvonadstropno  s  prav  plitvo  streho, 
vse  enakomerno  umazano-rjavkasto.  Povsod 
ista  ozka  vrata,  iste  stopnice,  enaka  okna, 
soba  enaka  sobi  v  grozni  enoličnosti. 

Ali  se  je  potem  čuditi,  da  se  zabava 
mož  v  gostilni  ob  „baru"  in  da  iščejo  otroci 
zabave  in  prostosti  po  ulicah,  kjer  se  krič^ 
preganjajo  med  prodajalnami  in  žganjarnami? 
A  ti  so  še  srečni  tu  ob  meji  mesta.  Še  večja 
je  beda  tam,  kamor  nas  nese  hropeči  vlak 
—  v  trebuhu  mesta,  da  govorim  s  francoskim 
naturalistom. 

Lokomotiva  zažvižga,  in  vlak  izgine  v 
Črni  luknji  z  oglušujočim  ropotom.  Pa  kmalu 
se    oko    privadi    temote   in    vidi,    da    smo 


pod  veliko  stekleno  streho,  ki  je  pa  od 
dima  že  vsa  očrnela.  Vlak  se  ustavi  ob  pod- 
zemski postaji,  iz  vozov  se  uder6  množice 
ljudstva,  in  po  polzkih,  od  megle  vlažnih, 
od  premogovega  dima  umazanih  stopnicah 
hitimo  navzgor  na  cesto,  ki  mrgoli  delavskih 
postav,  hitečih  skozi  sajasto  ozračje.  Droben 
dež  prši  in  ni  se  čuditi,  da  nastane  na  tleh 
in  ob  zidovju  nekak  rjav  klei,  če  pomislimo, 
da  se  v  tem  groznem  mestu  požgž  na  dan 
čez  4000  ton  premoga  na  več  nego  dveh 
milijonih  ognjišč. 

Bližam  se  Whitechapelu  z  njegovo  ena- 
komerno arhitekturo;  težko,  kužno  ozračje 
leži  nad  mestom,  in  sirovi  obrazi  številnega 
ljudstva  delajo  ves  kraj  še  neprijetncjši.  Tu 
živi  900.000  ljudi  v  veliki  revščini;  oni  ne 
vživajo  dobrot  kulturnih  deželS,  dasi  so 
tako  blizu  središča  kulture,  ki  pravi,  da  si 
je  svet  podjarmila;  oni  umirajo  lakote,  dasi 
lahko  vidijo  dimnik  na  strehi  angleške  banke, 
skozi  katerega  se  kadi  dim  sežganih  mili- 
jonov. Nikjer  na  svetu  nista  bogastvo  in 
revščina  tako  bližnja  soseda,  a  nikjer  si 
nista  tudi  tako  oddaljena.  Eastend  je  čisto 
neznana  dežela  prebivavcu  londonske  Citv, 
dasi  je  komaj  četrt  ure  oddaljena  od  njega. 
Z  nekakim  strahom  izgovarja  bogati  Lon- 
donec  besedo  Whitechapel,  kakor  bi  se  pri 
tem  spomnil  grdega  tura  na  svojem  telesu. 
Ponoči  se  ne  upa  civiliziran  Človek  skozi 
te  ulice,  in  temu  ni  najmanj  krivo  to,  da 
tudi  mestna  uprava  ne  smatra  tega  mestnega 
dela  potrebnega  enake  razsvetljave,  kakor 
jo  vživajo  bajne  izložbe  in  trgovine  ob 
New-Oxford-  in  Regent  Street,  dasi  bi  bila  tu 
luč  bolj  umestna,  kakor  marsikje  drugod. 
Stranske  ulice  so  popolnoma  temne,  in  več- 
krat, če  sem  se  zvečer  vračal  v  bližini  teh 
krajev  domov  in  sem  zašel  v  kako  stransko 
ulico,  se  mi  je  zdelo,  kakor  bi  padel  v 
črno  vrečo,  iz  katere  ni  izhoda. 

Po  teh  krajih  pa  tudi  ni  varno  hoditi  po- 
noči. Koliko  ljudi  izgine  v  Whitechapelu, 
da  nihče  ne  v^,  kam  so  šli!  Umori  in  ropi 
so  na  dnevnem  redu,  in  vsa  velika  armada 
londonske  policije  mnogokrat  ne  more  za- 
slediti zločincev.    V  sredini   velikega  mesta 

se  je  tako  naredil  nov  svet,  ki  je  ločen  od 
kulture  in  živi  v  čisto  drugih  razmerah,  nego 
narod  bogatašev  okoli  njega.  V  Eastendu  ima 
svoj  glavni  sedež  tudi  trgovina  z  dekleti. 
Koliko  mladih  ženskih  izvabijo  z  bliščečimi 
obljubami,  da  gredč  v  Orient  iskat  služb, 
ki  so  jim  jih  naslikali  agentje  z  najsijajnejšimi 
barvami !  Kakor  vjeto  živino  jih  potem  izvažajo 
v  Egipet  in  druge  vzhodne  kraje.  Pred  leti  se 
je  dogodil  še  velikanski  škandal,  da  je  na- 
čelstvo  belgijske  policije  bilo  v  zvezi  s  to 
sramotno  trgovino  ter  pomagalo  izvažati 
londonsko  „blago"  čez  Belgijo  na  Vzhod!  A 
oglejmo  se  malo  okoli  po  ulicah  1 

Poleg  cerkve  sv.  Juda  stoji  „Toynbee- 
Hall",  veliko  poslopje,  sezidano  za  študij 
socialnega  vprašanja.  Ime  nosi  od  Arnolda 
Toynbee,  ki  je  umrl  kot  mlad  mož  I.  1883. 
Toynbee  se  je  zanimal  za  delavsko  ljudstvo 
v  Eastendu.  Začel  je  delavcem  javno  pre- 
davati o  socialnih  tvarinah  in  je  dosegel  s 
tem  tolikih  uspehov,  da  so  ga  začeli  po- 
snemati mlajši  izobraženci.  Angleži  so  od- 
krili nov,  njim  še  neznan  svet  sredi  svojega 
Londona.  Kakor  v  tujo  deželo,  so  začeli 
zahajati  v  Eastend,  proučevat  bedo  in  za- 
puščenost  ljudstva.  Vseučilišča  so  se  začela 
zanimati  za  to  čudno  deželo  in  so  poši- 
ljala ekspedicije  profesorjev  tja,  da  jo  pre- 
iščejo in  popišejo.  Učenjaki  so  se  vneli  za 
preiskovanje  Eastenda  skoro  tako,  kakor  za 
ekspedicijo  na  severni  tečaj,  in  —  postalo 
je  ^moderno"*  zanimati  se  za  „the  problems 
of  the  poor",  za  probleme  velikomestne  bede. 

Angleži  pa  niso  ostali  le  pri  problemih, 
ampak  so  izkušali  tudi  praktično  urediti  pouk 
v  socialnem  vprašanju.  Toynbee  Hali  je 
vzgled  uprav  angleške  šolske  ustanove  — 
University  settlement.  Tu  je  kakih  20  stano- 
vanj za  ljudi,  ki  so  večinoma  graduirani  na 
oxfordskem  ali  cambridgskem  vseučilišču  in 
hočejo  živeti  v  Eastendu,  da  proučujejo  so- 
cialno vprašanje.  Vodja  hiše  je  bivši  župnik 
od  sv.  Juda,  v  hiši  sami  pa  je  knjižnica  z 
jedilnicami,  dvoranami  za  predavanje,  bral- 
nicami  itd.  V  Toynbec  Hallu  se  zbira  ljud- 
stvo iz  soseščine  k  velikim  shodom  in  po- 
učnim predavanjem. 


L.  1885.  je  bil  Toynbee  Hali  sezidan, 
in  odtlej  so  ustanovili  v  Londonu  že  mnogo 
takih  zavodov,  ki  pa  imajo  večinoma  verski 
značaj  kot  nekake  misijonske  postaje  med 
delavskim  ljudstvom.  In  taki  misijoni  so  res 
potrebni  v  pravem  pomenu  besede.  Kajti 
ljudstvo  raste  tu  večinoma  brez  verskega 
pouka.  Angleško  šolstvo  je  avtonomno  in 
ne  pozna  državnega  pritiska.  To  je  v  marsi- 
katerem oziru  dobro,  a  v  teh  revnih  krajih, 
kjer  so  vsied  bede  razvezane  tudi  rodbinske 
vezi,  je  kriv  ta  zistem,  da  velik  del  prebi- 
valstva nima  nobene  izobrazbe.  Univerze 
segajo  zato  po  svojih  .»ekstenzijah"  med 
ljudstvo  in  izkušajo  po  svojih  profesorjih 
in  dijakih  nadomestiti  ljudstvu  pomanjkujočo 
šolsko  izobrazbo. 

Tu  sem  dobil  svojega  prijatelja  Patricka. 

„ Hitiva",  pravi,  „da si  ogledavaše, Ljudsko 
palačo*,  preden  greva  na  svojo  pot!  Pred 
večerom  morava  biti  že  doma.  Jaz  ne  maram 
hoditi  ponoči  po  Whitechapelu." 

Čez  široki  Mile  End  Road  sva  šla  proti 
severovzhodu  do  večjega,  odprtega  pro- 
stora, na  katerega  koncu  se  dviga  jako  za- 
nimiva zgradba.  V  sredi  je  zaokroženo  pro- 
čelje, ob  vsaki  strani  pa  se  dviga  čeden 
stolpič. 

„People's  Palače",  reče  Patrick,  oglejte: 
to  je  naša  ljudska  palača,  zgrajena  za  za- 
bavo in  pouk  delavskega  ljudstva  v  East- 
endu." 

Impozantna  zgradba  pokriva  s  svojimi 
stranskimi  dozidavami  ogromen  prostor.  Za- 
čuden sem  siogledaval  to  velikansko  stavbo. 

„Kako  je  prišlo  delavsko  ljudstvo  do 
takega  zavoda?"  sem' vprašal  spremljevavca. 

»Začetek  podjetja  je  bil  v  idealistični 
utopiji.  Sir  Walter  Besant  je  v  svoji  noveli 
,AII  Sorts  and  Conditions  of  Men'  popisal 
z  gorkimi  barvami  hišo  sreče  in  razkošja  — 
the  Palače  of  Delight.  Ta  misel  se  je  pri- 
jela angleškega  občinstva,  in  optimisti  so 
šli  na  delo.  Mr.  Barber  Beaumont  je  daroval 
takoj  poltretji  milijon  kron,  ki  so  dale  pod- 
jetju trdno  podlago.  Zdaj  so  se  pa  Angleži 
začeli  kar  kosati  med  sabo  v  darovih.  Društvo 
suknjarjev    je    dalo    poldrugi   milijon  in  se 

obvezalo  za  letno  podporo  170.000  K  za 
pouk  ljudstva.  Dobrodelni  zaklad  farž  no- 
tranjega mesta  prispeva  vsako  leto  100.000  K. 
Tako  je  fond  znatno  preskrbljen." 

„Hm*',  pridenem  jaz.  „To  naj  bi  se  dalo 
posnemati  v  naši  domovini  I  Pri  nas  moramo 
reveži  do  zadnjega  solda  vse  sami  plačati 
ali  izvleči  iz  žepov  še  večjih  revežev,  ako 
hočemo  prirediti  najmanjše  predavanje  v 
ljudski  pouk." 

Patrick  me  je  peljal  potem  v  to  .,palačo 
ljudske  sreče".  Najprej  nas  sprejme  veli- 
kanska zborovalna  dvorana  s  primernimi 
stranskimi  prostori  -  Queens  Hali,  kraljičina 
dvorana  —  imenovana,  kjer  se  vrš6  veliki 
ljudski  shodi.  Ves  ta  oddelek  je  okrašen  s 
kipi  angleških  vladarjev,  kraljic  in  državnikov, 
kajti  monarhični  čut  Angležev  se  kaže  celo 
v  takih  ustanovah,  ki  morajo  služiti  demo- 
kratskim tendencam.  Odtod  stopimo  v  ljud- 
sko knjižnico,  ki  je  prirejena  popolnoma 
za  potrebe  najširšega  občinstva.  Vse  polno 
ljudi  sedi  okoli  miz  ali  stoji  okoli  pultov, 
na  katerih  so  razloženi  časopisi.  Še  dalje 
je  veliko  kopališče  za  plavanje,  zimski  vrt 
in  nato  sled6  delavnice  za  stroje  najrazlič- 
nejših vrst.  Dalje  pridemo  v  telovadnico,  v 
razne  čitalnice,  si  ogledamo  vrlo  prirejen 
kemični  in  fizikalni  laboratorij  ter  stopimo 
v  umetnoobrtno  šolo  z  mnogoštevilnimi 
krasnimi  prostori. 

^Velikanski  načrt  je  to  za  ljudski  izob- 
raževalni zavod",  vzkliknem,  ko  sem  si  ogle- 
dal površno  te  prostore.  Hišni  uslužbenec, 
ki  ga  je  poklical  Patrick,  pa  nama  je  raz- 
lagal organizacijo  šolstva  v  „ljudski  palači". 

»Vodstvo  pouka  ima,East  LondonTechni- 
cal  College*,  ki  si  je  stavil  za  smoter,  delav- 
sko mladež  vzgajati  v  verskomoralnem  zmislu 
in  ji  podajati  kar  največ  tehničnega  pouka 
v  obrtnih  strokah.  Tu  je  najprej  dnevna 
šola  za  dečke  od  12.  do  16,  leta;  ti  vsto- 
pijo potem  v  višjo  šolo  s  tečaji  za  stroje, 
kemijo  in  umetnost.  Večernašola  pa  ima  bolj 
splošen  značaj  in  obdeluje  razne  poljudno 
znanstvene,  socialne  in  tehnične  predmete. 
—  V  to  večerno  šolo  prihaja  kakih  4000 
mladih  ljudi.   Vsak   teden   sta  po  dva  kon- 


certa v  veliki  dvorani,  kjer  so  velike  orgije 
za  posebne  orgeljske  koncerte  in  pevske 
predstave."  — 

Stopil  sem  s  Patrickom  na  trg. 

„Olej",  pravi  moj  prijatelj,  „vse  to  je 
vendar  le  majhna  kaplja  v  morju  veliko- 
mestne  bede.  Zanimanje  za  reveže  je  vztrajno, 
osnovani  so  po  vseh  župnijah  dobrodelni 
zakladi,  sociologi  proučujejo  delavsko  vpra- 
šanje in  razne  teorije,  po  katerih  bi  se  dalo 
ljudstvu  pomagati,  a  kapitalistični  razvoj 
družbe  in  vsa  naša  socialna  desorganizacija 
tlačita  še  zdaj  milijone,  da  se  ne  dvignejo 
na  kulturno  višino." 

Zavila  sva  proti  vzhodni  strani  po  raznih 
zakrivljenih  stranskih  ulicah.  Tu  se  vrst^ 
prodajalnice  jestvin,  umazane  in  slabo  diše- 
če, nabasane  z  blagom.  Vmes  pa  se  odpi- 
rajo pogledi  v  neštevilne  gostilnice,  polne 
ljudstva,  ki  s\oje  zadnje  vinarje  žrtvuje 
kralju  Alkoholu  in  ž  njimi  svojo  moč,  svoj 
razum  in  svojo  eksistenco.  Ponosni,  hladni 
mir,  ki  leži  na  obrazu  zavednega  Albionca, 
je  tukaj  izginil  z  obličij.  Nizke  strasti,  ki 
jih  vzgaja  neredno  življenje,  so  začrtane 
na  teh  bledih  obličjih,  in  čudna  zmes  med 
delavskimi  in  gosposkimi  kroji  dela  ta  pi- 
sani prizor  še  bolj  oduren.  Angleško  de- 
lavstvo ne  pozna  prave  delavske  obleke; 
enak  okrogli  „cilinder",  ki  ga  vidiš  na  glavi 
pisarjevi,  čepi  zmečkan  tudi  na  glavi  raz- 
trganega delavca,  ki  prihaja  ves  črn  od  pre- 
moga s  parnika  na  doku  ali  iz  tovarne. 

„  Danes  imam  posebno  nalogo  od  naše 
konference",  začne  Patrick.  „Tu  v  neki  stranski 
ulici  se  je  primeril  eden  onih  žalostnih  slu- 
čajev, ki  se,  žal,  tako  množž  v  velikih  mestih. 
Naši  zaupniki  so  nam  naznanili!  da  je  lakote 
umrl  bolan  starček  v  podstrešju  neke  hiše. 
Mene  je  konferenca  poslala,  da  nesem  tej 
rodbini  miloščino  in  se  prepričam  o  njenem 
stanju.  Videli  boste  od  blizu,  v  kakšnih  raz- 
merah živi  naš  ,poor*". 

Šla  sva  vedno  dalje.  Slednjič  stopiva  v 
štirinadstropno  hišo  grde  zunanjosti.  Pri 
tleh  je  bila  prodajalna  in  revno  ljudstvo  se 
je  gnetlo  v  njej,  da  si  nakupi  najpotrebnej- 
šega.   Na  drugi  strani  sem  pogledal  v  go- 

stilno,  v  kateri  se  je  pražila  bravina  s  klo- 
basami pred  očmi  gostov,  ki  so  pili  svoje 
žganje.   Bil  je  „dram-house"  slabejše  vrste. 

Po  ozkih,  lesenih  stopnicah,  ki  so  se 
vile  navzgor  v  krogu  kakor  velik  sveder, 
sva  prišla  v  prvo  nadstropje,  kjer  je  bila 
pisarna  nekake  agenture  bogvedi  za  kake 
namene.  V  drugem  nadstropju  je  bilo  vse 
skrbno  zaklenjeno,  v  tretjem  in  Četrtem  pa 
se  je  videlo,  da  so  stanovanja  revnih  družin, 
ki  so  natlačene  na  najožjem  prostoru  in  še 
oddajejo  svoje  kote  kot  „sleeping-places" 
raznim  ljudem  za  prenočišča.  Povzpela  sva 
se  še  višje  po  lestvici  podobnih  stopnicah 
do  podstrešja. 

V  temi  sva  komaj  našla  vrata,  ki  jih 
Patrick  odprž,  in  vstopiva  v  nizek  brlog, 
ki  je  imel  za  strop  poševno  streho,  v  njej 
Izbočeno  okno  z  zatemnelo  šipo,  okoli  so 
pa  ležale  na  tleh  raztresene  neke  blazine  s 
strganimi  odejami  in  staro,  obnošeno  obleko. 
Na  skrinji  je  sedela  bolj  starikasta  ženska, 
in  na  tleh  je  ležal  zanemarjen  otrok. 

Začudena  naju  je  pogledala  ta  suha 
ženska,  Patrick  pa  je  stopil  k  njej  in  jej 
nekaj  pripovedoval.  Primaknila  je  polomljen 
stol,  na  katerega  sem  sedel,  Patrick  pa  je 
stal  visoko  vzravnan  sredi  sobe. 

„Vam  je  umrl  stari  oče",  je  začel  Pa- 
trick.   „Čujemo,   da   ga  je  vzela  revščina." 

„ Revščina,  revščina",  je  zastokala  ženska, 
„my  poor  father,  —  moj  ubogi  oče  — ", 
in   zaihtela  je  ter   skrivala  obraz  z  rokami. 

„In  kaj  mu  je  bilo?" 

„Od  zapuščenosti,  od  lakote,  od  obupa. 
Kdo  se  pa  spomni  nas  ubogih  ljudi  .^  Tam 
imajo  vsega  dovolj,  mi  pa  živimo  kakor 
psi,  ki  si  iščejo  kosti  na  cesti.  In  policija 
nas  preganja,  hišni  gospodar  nas  pa  meče 
na  cesto,  ker  nimamo  denarja,  da  bi  plačevali 
stanarino." 

^A  od  česa  živite?" 

„Od   česa  živimo?   Od   česa?   Ohl  — " 

»Imate  li  otrok?" 

„HČer  in  sina  in  tega-la  od  moje  hčere! 
Drugi  so  pomrli!  Dobro  jim!" 

Pokazala  je  na  otroč^,  ki  se  je  zvijalo 
na  tleh.  Bil  je  bolen  deček,   ki  je  umiral  v 


nesnagi.  Pokrival  se  je  s  cunjami  in  plašno 
zrl  na  naju  s  steklenimi  očmi. 

„Woe,  woe",  je  ječal  otrok. 

„Ali  imate  kaj  zaslužka?"  je  vpraševal 
Patrick. 

^Zaslužka?  Da,  zaslužka!  John  je  star 
petnajst  let  in  nosi  premog  na  ladje.  Ali 
menite,  da  mi  pov^,  kaj  zasluži?  Včasih  ga 
ni  po  več  dni  domov.  Kaj  morem  jaz  reva?" 

Jn  hči?" 

„Kar  prinese  z  ulice.  Kaj  jaz  vem,  kje 
dobi.  Takd  bom  umrla,  kakor  moj  stari 
oče."  In  polile  so  jo  solze. 

„Woe,  woe",  je  stokalo  otroče  na  tleh. 
Nad  nami  pa  so  pokale  deske,  znamenje, 
da  je  beda  tudi  tu  zgoraj  imela  svoje  žrtve. 

Na  stopnicah  je  zaropotalo,  in  nekaj  se 
je  bližalo.  Nekdo  butne  ob  slabo  priprta 
vrata,  da  skoro  odleti,  prikaže  se  najprej 
ženska  postava,  in  za  njo  se  privali  moški. 
Oba  sta  bila  pijana. 

Naša  gospodinja  —  če  jo  smem  tako 
imenovati  —  je  bila  v  zadregi  in  ni  vedela, 
kam  bi  se  skrila.  Mlada  ženska  —  bila  je 
njena  hči  —  pa  je  sirovo  preklinjala  in  vsa 
sobica  je  zadišala  po  žganju.  Njen  sprem- 
Ijevavec  je  bil  pijan  in  se  je  naslanjal  na 
vrata  ter  gledal,  kakor  bi  bil  zaboden.  Ne- 
koliko se  je  gugal  ter  se  hotel  približati. 

Patrick,  ki  ni  za  hip  izgubil  ravnoduš- 
nosti,  mu  je  pokazal  s  prstom,  da  naj  ostane 
pri  vratih,  a  on  je  silil  proti  Patricku. 

„Nazaj!"  zakličem  jaz  ter  vstanem. 

Tedaj  se  zažene  pijani  mornar  proti  meni. 
Patrick  pa  potegne  revolver  iz  suknje  in  s 
trdo  pestjo  nastavi  nabito  orožje  mornarju 
pred  Čelo  ter  zavpije:  »Stoj,  če  ti  je  živ- 
ljenje drago!" 

Kakor  bi  ga  strela  zadela,  omahne  pijanec 
proti  vratom,  Patrick  pa  izpregovori:  „Midva 
sva  od  dobrodelnega  društva.  Oorj6  mu, 
kdor  se  naju  dotakne!"  Pijanec  je  počasi 
odlezel  skozi  vrata,  in  slišal  sem,  kako  je 
lestev  škripala  pod  njim,  mlada  ženska  pa 
sede  na  cunje  k  otroku. 

In  zdaj  je  začel  Patrick  svoje  misijonsko 
delo.  Obljubil  je  ženskama  podporo  Vin- 
cencijeve  družbe,  če  obljubita  pošteno  živ- 

Ijenje,  dokler  ne  dobita  pravega  zaslužka. 
Zato  morata  priti  v  nedeljo  v  župno  cerkev 
in  pripeljati  seboj  tudi  mladega  Johna. 

„A  nimamo  denarja  za  praznično  obleko." 

„Tudi  taka  lahko  prideta.  Dobita  potem 
nakaznico  za  obleko."  In  dal  jima  je  nekaj 
nakaznic  na  čaj  in  kruh,  za  katere  dobita 
hrane  v  prodajalni  na  društven  račun. 

Začudeni  sta  gledali  ženski,  kajti  nikdar 
jima  še  ni  nihče  dal  kaj  zastonj. 

„Thank  you,  thank  you",  je  rekla  starka, 
hči  pa  si  je  zakrivala  lica. 

„Woe,  woe",  je   stokal  otrok  v  cunjah. 

Stopila  sva  po  stopnicah  doli.  Na  ulici 
se  je  nabiralo  vedno  več  ljudi,  ki  so  pri- 
hajali od  dela,  in  začelo  se  je  mračiti. 

„01ej  te  stotisoče!"  reče  Patrick.  „Kdo 
bo  nasitil  vso  to  revščino.?  Mi  imamo  samo 
ljubezen,  ki  je  revna,  a  edino  le  pravica 
more  ustvariti  razmere,  v  katerih  se  to  iz- 
gubljeno ljudstvo  reši  propada.  Kje  je  pra- 
vica? Smrt,  lakota  in  pohotnost  vladajo  med 


množicami  ter  jih  pehajo  v  grob  in  po- 
gubo!" 

Šla  sva  molč6  naprej  po  ulici.  Hreščeče 
ženske  so  se  gnetle  okoli  prodajaln  in  z 
željnimi  očmi  gledale  vanje.  Ob  zidu  se  je 
priplazila  sključena  starka.  Obraz  je  bil  rjav 
kot  usnje  z  neštetimi  gubami.  Oči  so  bile 
globoko  vdrte,  brez  svita  in  izraza.  Brada 
je  silila  naprej  in  skoro  zakrivala  brezzoba 
usta  z  višnjevimi  ustnicami.  Na  prsih  je  z 
eno  roko  krčevito  stiskala  raztrgan  plašč  brez 
gumbov  —  svoje  edino  oblačilo,  z  drugo 
se  je  opirala  ob  zid,  da  ne  pade.  Oči  so 
ji  iskale  nekaj  po  tleh.  Kar  se  ji  zatrese 
obraz  komaj  znatno.  Sključi  se  in  z  roko 
seže  po  tleh.  Pobrala  je  kos  papirja,  ki  ga 
je  vrgel  stran  nekdo,  ki  je  prišel  iz  pro- 
dajalne. Bil  je  še  masten.  Pritisnila  ga  je  na 
ustnice,  ga  lizala  in  srkala  iz  njega  —  edino 
svojo  hrano  današnjega  dne. 

Okoli  nje  pa  je  šumel  hrup  in  ropot 
modernega  Babilona  .  .  . 


HRVAŠKA. 

Povjcst  Hrvatske.  Napisao  Rudolf  Hor- 
vat, kr.  profesor  v  Petrinji.  Tiskarna  Dragutina 
Benka.  Petrinja  1905.  Strani  623.  Cena  8  K. 
-  Odkar  je  Smičiklasova  „Poviest  Hrvatska" 
razprodana,  niso  imeli  Hrvatje,  posebno  mlajši 
naraščaj,  prikladne  knjige  o  hrvaški  zgodo- 
vini. Sicer  se  je  lotil  prof.  Vj.  Klaič  spisovanja 
hrvaške  zgodovine  ter  je  izdal  že  štiri  zvezke, 
toda  to  zgodovinsko  delo  je  zasnovano  na  ob- 
širni podlagi  in  ne  bo  še  tako  hitro  končano, 
vrhutega  bo  pa  cena  tako  visoka,  da  si  jo 
bodo  mogli  nabaviti  le  premožnejši  ljudje. 
Potrebna  je  bila  torej  manjša  in  cenena  knjiga 
o  hrvaški    zgodovini    za  širše  občinstvo.    Tej 


nalogi  je  zadovoljil  prof.  dr.  R.  Horvat  vsaj 
deloma.  Žel.  1904.  je  začel  izdajati  svojo „Po- 
vjcst  Hrvatske"  v  zvezkih  ter  jo  je  letos  s  šestim 
zvezkom  dovršil.  Vsa  knjiga  obsega  623  strani ; 
zadnjemu  zvezku  sta  dodana  dva  precej  slaba 
zgodovinska  zemljevida  severne  in  južne  Hrva- 
ške, tako  da  čitatelju  ni  treba  iskati  po  dru- 
gih zemljevidih  v  tem  delu  omenjenih  mest 
in  krajev.  Prof.  dr.  Horvat  se  je  oziral  v  svo- 
jem delu  na  najnovejša  izdanja  virov  in  na 
druge  spise  v  hrvaški  zgodovini,  a  ker  je 
tudi  sam  obelodanil  vrlo  mnogo  razprav  iz 
raznih  d6b  hrvaške  zgodovine,  mu  je  vsa 
tvarina  temeljito  znana;  zato  se  tej  knjigi  z 
znanstvenega  gledišča  ne  more  prav  nič  -oči- 
tati. Le  v  enem  vprašanju  se  ne  morem  s  pi- 

satcljcm  vjcmati.  Prof.  Horvat  se  je  poprijel 
nazora  prof.  Šišiča,  češ  da  je  bil  Karol  Ro- 
bert Anžuvinec  kronan  v  Stolnem  Belgradu 
na  Ogrskeni,  ne  v  Zagrebu.  Mene  in  morda 
tudi  mnogo  drugih  zgodovinarjev  niso  pre- 
pričali dokazi  Šišičevi  za  ta  nazor..  Najodlič- 
nejSi  hrvaški  zgodovinarji  Smičiklas,  Klaič  in 
Tkalčič  so  se  držali  važnih  zgodovinskih  do- 
kazov, iz  katerih  se  more  sklepati  natančno, 
da  je  bil  Karol  Robert  zares  I.  1300.  v  Za- 
grebu kronan  za  hrvaškega  kralja  in  šele  potem 
v  Stolnem  Belgradu  za  ogrskega  kralja. 

Pisatelj  se  je  oziral  poleg  politične  zgo- 
dovine tudi  na  vse  važne  d6be  kulturnega 
stanja  hrvaškega  naroda,  a  posebno  vrednost 
ima  ta  knjiga  Se  radi  tega,  ker  se  v  njej  na- 
daljuje hrvaška  zgodovina  do  najnovejšega 
časa.  V  zadnjem  zvezku  je  napisana  hrvaška 
zgodovina  od  leta  1830  do  današnjih  dni.  To 
d6bo  po/na  pisatelj  prav  natančno,  ker  je  še 
posebej  o  njej  pisal.  O  teh  najnovejših  do- 
godkih bi  moral  biti  temeljito  poučen  vsak 
Hrvat,  pa  bi  se  zabrnilo  morda  v  marsičem  tudi 
na  Hrvaškem  na  bolje.  Prof.  Horvat  jeprav  skrbno 
zbral  in  priobčil  vire  in  literaturo  za  vsako 
dobo  hrvaške  zgodovine.  Tukaj  najde  vsak 
prijatelj  zgodovine,  ki  se  hoče  temeljito  po- 
učiti o  kakšnem  vprašanju,  vse  spise  o  hrvaški 
zgodovini  v  raznih  jezikih.  Le  nekaj  sloven- 
skih spisov  ni  navel  pisatelj;  bržkone  mu 
niso  znane  vse  publikacije  ^Slovenske  Matice" 
in  zborniki  raznih  društev. 

Še  v  nekem  pogledu  bi  se  moglo  delu 
prigovarjati.  Pisatelj  je  nagomilil  preveč  gra- 
diva v  tako  ozek  okvir.  Mi  mislimo,  da  ni 
potrebno  tako  knjigo,  ki  je  namenjena  širjemu 
občinstvu,  polniti  z  neznatnimi  dogodki.  Tako 
so  n.  pr.  natančno  navedeni  vsi  boji  in  pre- 
piri med  Benečani  in  Hrvati  za  vlade  Arpa- 
dovičev  in  Anžuvincev.  Bilo  bi  bolj  poučno, 
da  so  se  ti  dogodki  opisali  v  obliki  essaya, 
nego  da  v  knjigi  vse  mrgoli  samih  imen 
in  letnic.  Čitatelja  taka  oblika  kar  utrudi,  a 
predmet  sam  gubi  svojo  zanimivost.  Ravno 
tako  je  v  zadnjem  zvezku  nepotrebno  našte- 
vanje tolikih  imen  umetnikov  in  pisateljev, 
.  med  katerimi  marsikateri  ni  zaslužil  tega  imena. 
Tudi  za  ta  oddelek  bi  bila  oblika  essaya  bolj 
prikladna.  Morda  bi  bil  potem  tudi  slog  sploh 
lepši  in  ugodnejši,  ter  ne  bi  bil  presuhoparen, 
kakor  mora  sicer  biti  pri  takem  opisovanju. 
Sicer  pa  moramo  priznati  pisatelju  veliko  mar- 
ljivost in  ljubezen  do  svojega  predmeta,  ki 
ga  neguje  tako  oduševljeno. 

Stvarnih  napak  v  samem  delu  ni,  le  dve 
smo  našli.  Na  strani  116.  mora  biti  papež 
Ivan  X.,  a  ne  Ivan  V.,  a  na  strani  517.  se 
prišteva    k    ilirskim    pokrajinam    vsa  Koroška, 


kar   pa  ne  stoji,  ker  je  semkaj  spadalo  le  be- 
Ijaško  okrožje. 

Priporočamo    to    delo   vsem,    ki    se  zani- 
majo za  hrvaško  zgodovino.      Iv.  Sieklasa. 


ČEŠKA. 

Občt*.  Roman  ze  života  africkych  missio- 
nafu  „B(lych  otcu."    Napsal    dr.  Fr.  Doub- 
rava,  Knihovna  spisu  belletristickvch  smčrem 
kfestanskym.  Sv.  1.  Cena  K  3.-"Str.;394.  - 
K  podjetjem,   ki  razširjajo   na   Češkem  dobre 
katoliške  zabavne  knjige,  kakor  n.pr  „Ludmila", 
„Zabavy   večerni",    brnska  „ Knihovna  našeho 
lidu",  se  je  pridružilo  novo  podjetje  „Knihovna 
spisu   belletristickvch   smerem    kfestanskvm". 
Urejuje  in  izdaja  Jos.  Rosendorf  v  Pragi.    Če 
bodo  vsi  zvezki  taksni,  kakršen  je  le  ta  prvi, 
se  bode  nova  knjižnica  hitro  udomačila*in^zelo 
koristila  češkemu  ljudstvu,  med  katerim  se  zlasti 
v  zadnjem  času  razširja  protiversko  in  nenravno 
berilo.  —   Pisatelj  ni  novinec  na  leposlovnem 
polju.  Že  1.  1896.  je  objavil  knjigo   „Myrta  a 
vavHn",    kjer    podaja   uvod  k  vprašanju  redu 
„belih  sester",   ki  ga  je  ustanovil   afriški  kar- 
dinal Lavigerie,  da  bi  pomagal  širiti  luč  evan- 
gelija med  ženami  Arabov  in  Kabilov,  do  ka- 
terih je  po  predpisih  korana  vstop  moškim  pre- 
povedan.   Sedaj    po    9    letih    podaja    pisatelj 
bravcem   drugo  knjigo,   ki  se  istotako   bavi  z 
afriškimi   misijoni.    Kratka   vsebina  romana  je 
ta-le:  Pariški  nadškof  določi  duhovnika  Avgu- 
ština,  da  bi  propovedoval  v  invalidski  cerkvi 
v  Parizu  o  znanstvenih,  političnih  in  socialnih 
vprašanjih.  Dve  leti  je  duhovnik  Avguštin  oprav- 
ljal to  službo,  študiral  noč  in  dan  ter  upal,  da 
bo  mogel  svoje  življenje  posvetiti  znanstvenemu 
delu.  Ali  vojska  z  Nemčijo  in  spletke  komu- 
nardov    so    prekinile    predavanja.    Sovražniki 
cerkve  so  dosegli  celo  to,  da  je  bil  duhovnik 
Avguštin  poslan  kot  kaplan  v  gore  na  švicarsko 
mejo.  Avguštin  pa  ni  godrnjal;  deloval  je  vestno 
dalje,  in  končno  se  mu  je  posrečilo  vsaj  eno 
delo  — :  z  njegovo  pomočjo  so  bili  zagotovljeni 
afriški    misijoni.    Gospodična    Jacques,    ideal 
dekliških  čednosti,  je  dobila  po  Avguštinovem 
prizadevanju   ravnateljsko    mesto    pri    dekliški 
Soli  v  Mombrisu,  kjer  je  imel  tovarne  bogatin 
Deval,  brezverec  in  skopuh.  Ko  Deval  spozna 
gospodično  Jacques,  krene  na  boljšo  pot,  oženi 
se  ž  njo  ter  obljubi,  da  vse  popravi,   kar  je 
zakrivil;  pozneje  da  za  afriške  misijone  veliko 
denarno  podporo.  —  V  romanu  so  lepi  opisi 
afriških  krajev  in  suženjskih  karavan;  v  glavno 
dejanje  so  vpletene  epizode  iz  vojske  I.  1870., 
spletke  Sutterove  in  čudovito  življenje  klativiteza 
Palmerstona,  ki  je  iz  dvornega  maršala  postal 


Digitized  by 


Google 


760 


suženjski  birič  pri  bog^atcm  Arabcu.  —  Knjiga 
ima  394  strani  in  je  tako  zanimivo  pisana,  da 
se  bravcc  nikjer  ne  dolgočasi.  Pisatelju  se  da 
očitati  samo  to,  da  se  tako  redko  oglaša  na 
leposlovnem  polju. 

Na  kraji  Hane!  Jasnč  a  temne  obrazky 
sepsal  Alois  Hlavinka.  Str.  178.  Cena 
K  2*20.  Nakladatel  R.  Promberger,  knihkupec 
v  Olomouci.  —  S  kakšnega  stališča  naj  se 
ocenja  ta  knjiga,  je  napisal  g.  pisatelj  sam  v 
kratkem  uvodu  z  besedami:  „ Ljudstvo  na  Hani 
(na  Moravskcm)  je  zmerno  veselo;  zato  tudi 
ta-le  knjižica  ni  popolnoma  šaljiva;  rad  bi,  dj 
se  moj  bravec,  imajoč  še  smeh  na  obrazu, 
tupatam  vtopi  v  resne  misli.*"  In  gradiva  za  pre- 
mišljevanje je  v  knjižici  dovolj.  Nahaja  se  tu 
21  črtic,  izmed  katerih  nekatere  kažejo  veselo, 
druge  zopet  senčno  stran  hanaškega  življenja. 
Nekatere  črtice  so  polne  narodnega  zdravega 
in  tudi  rezkega  humorja. 

Pro  kravičku.  Chodskv  obraz  od  J.  Š. 
Baara.  Nžkladem  „Nov^ho  Živo'ta".  Cena 
K  1'40.  —  Poleg  Bohumila  Brodskcga  je  J.  Š. 
Baar  najmarljivejši  češki  katoliški  romanopisec 
in  sicer  najbolj  nadarjeni  romanopisec.  Izpod 
njegovega  peresa  prihajajo  v  resnici  le  dela, 
ki  imajo  pravo  umetniško  vrednost.  Zato  ima 
njegovo  pisateljsko  ime  dober  glas  ne  le  doma, 
ampak  tudi  za  mejami  češke  domovine.  Baarov 
roman  „Cestou  kfižovou"  (iz  življenja  duhovni- 
škega) in  povest  „Žebračka"  sta  že  prevedena 
v  nemški  jezik  in  sta  izšla  v  zalogi  J.  Pusteta 
v  Rcznu.  Gospa  M.  Herbert  (psevdonim  gospe 
Terezije  Keiter,  znane  nemške  pisateljice  novel) 
je  izvrstno  označila  pisateljski  značaj  J.  Š.  Baara 
z  besedami:  (Allgem.  Rundschau  1.  let.  št.  36) 
„J.  Š.  Baar  je  izreden  opazovavec  inpoznavavec 
človeške  duše.  S  temi  lastnostmi  pa  združuje 
spretnost  slikarja  in  univerzalnega  umetnika. 
On  gleda  življenje  s  treznim  vidom  fotografa- 
amaterja,  on  ni  pesnik  in  olepševavec,  ampak 
brezobziren  vcrist,  celo  pesimist,  toda  on  zna 
buditi  in  prepričati.  S  svojimi  slikami  podaja 
resničnost  tako  zvesto  kakor  Zola  in  Mau- 
passant.  Baarovi  junaki  so  redkokdaj  mehki, 
oni  so  strogi  sebi  in  drugim,  ubogi  v  vsakem 
oziru,  človek  bi  se  nad  njimi  razjokal.  Baar  je 
podoben  Gorkemu  in  naturalističnemu  Ger- 
hartu  Hauptmannu."  Najnovejši  spis  Baarov 
^Pro  kravičku"  je  preprosta  povest  o  mladima 
zakonskima,  ki  gresta  na  Bavarsko,  da  bi  si 
tam  toliko  zaslužila,  da  bi  si  kupila  kravico. 
Koliko  je  v  tej  povesti  umetnosti,  koliko  finega 
risanja  značajev  in  raznih  duševnih  položajev! 
Baar  je  izvrsten  dušcslovcc  in  se  vtopi  globoko 
v  tajne  duševnega  življenja,  kakor  včasih  Meško 
v  svojih  črticah. 


Dr.  An  ton  in  Po  d  lah  a:  Bedfich  Nietz- 
sche  a  jeho  filosofie.  Vzdčlavaci  knihovna 
katolicka,  Svazek  XXXI.  Cena  K  1  80  —  H 
koncu  19.  stoletja  smo  doživeli  tako  strasten 
napad  na  krščanstvo,  kakršnega  dozdaj  še  ni 
poznala  zgodovina.  Zakrivil  ga  je  ^filozof' 
Friderik  Nietzsche,  ki  se  je  s  ponosom  ime- 
noval „ antikrista'*.  In  ta  modroslovec  je  sedaj 
v  modi  kakor  Ibsen,  ali  Tolstoj.  Premnogi  ga 
občudujejo  kot  najbolj  izvirnega  in  globokega 
modernega  mislitelja  in  ga  proglašajo  za  prvega 
moralista  stoletja,  za  Darwina  moralke.  Dosti 
pa  je  tudi  takih,  ki  ga  smatrajo  za  rafiniranega 
šarlatana,  ki  je  izviren  le  v  pikantni  in  drzni 
stilistiki,  a  ne  pozna  nobene  logike.  Nekateri 
v  njem  častijo  modernega  „Mesijo"  nove  omike, 
drugi  se  pa  ogibljejo  nevarnega  demona  in  še 
drugi  ga  prezirajo  kot  blaznika>  ki  ga  je  nje- 
gova „filozofija"  pritirala  do  nesrečne  smrti  v 
norišnici.  Nietzsche  je  zanimiv  in  izreden  kul- 
turno-zgodovinski  pojav,  in  zato  je  prav  da  se 
presodi  s  stališča  filozofskega,  zlasti  pa  ver- 
skega. Zakaj  v  velikem  boju  modernih  proti- 
krščanskih  svetovnih  nazorov  proti  nazoru 
krščanskemu  tvori  Nietzsche  vrhunec  predrzne 
bojevitosti  On  je  najradikainejši  izmed  vseh 
dosedanjih  radikalnih  sovražnikov  krščanstva; 
Strauss,  Renan,  Schopenhauer,  Darwin,  Hackel 
so  v  primeri  z  Nietzschejem  uprav  nedolžni. 
Da  bi  se  češki  katoliki  seznanili  z  življenjem 
Nietzschejevim,  z  razvojem  in  bistvom  njegove 
filozofije,  je  izdal  dr.  A.  Podlaha  pod  zgor- 
njim naslovom  knjigo,  ki  bode  gotovo  vsakega 
omikanca  zanimala.  Knjiga  ni  obširna,  ali  zelo 
poučna.  />.  Štingi. 


SLOVAŠKA. 

Verše  J.Jesenskčho.  Liptovsfcv  Sv.  Mi- 
ku I  d  š.  Tlačou  a  nakladem  Klimeša  a  Pivku. 
1905.  160.  Str.  152.  Cena?  —  Po  dolgi  d6bi 
se  je  pokazala  v  slovaški  književnosti  zopet 
knjiga  izvirne  poezije,  katere  morejo  biti  Slo- 
vaki veseli.  Jesensky  je  s  to  prvo  pesniško 
knjigo  pokazal,  da  za  njega  niso  zastonj  peli 
njegovi  pesniški  predniki,  nad  katerimi  se  je 
vzgledoval,  kakor:  Sladkovič,  Hviezdoslav,  Žiak, 
Podjavorinska,  Chalupka  in  drugi.  -  Vsebina 
verzov  Jesenskega  je  osobito  ljubezen  z  de- 
centnim  hrepenenjem.  Tupatam  ne  manjka  tudi 
humorja  ali  pa  globokejšega,  v  življenje  sega- 
jočega  akorda.  Posebno  moramo  omeniti,  da 
se  Jesenskv  zna  krasno  izražati;  v  izražanju 
svojih  čuvstev  in  misli  je  mojster.  Njegovi  izrazi 
so  lepi,  fini  in  izvirni.  Očitati  se  mu  more  to, 
da  so  nekatere  pesmi  težko  razumljive,  ker  so 

preveč  "subjektivne  Sicer  so  pa  resnične  besede 
Hurbana-Vajanskega  o  pesniški  zbirki  Jesen- 
skega: „Jesensky  je  Slovakom  podal  krasen, 
dišeč  šopek  samih  slovaških  polnih  cvetov. 
Mnogi  verzi  Jesenskega  so  še  mošt,  ki  se  že 
peni,  ali  še  ni  dozorel  v  vino  zlate  jasnosti 
Toda  to  je  mošt,  ne  pa  voda.  Le  naprej !  Slo- 
vaška muza  s  hrepenenjem  pričakuje  zvokov 
iz  njegove  lire/ 

Slov&ci  v  Uhr&ch.  Objasnuje  Fr.  V.  Sa- 
sinck.  Druhc,  opraven^  vydani.  Turč  Sv. 
Martin.  Nžkladem  vlastnim.  1905.  80.  Str.  40. 
Cena  20  hal.  V  ogrskem  državnem  zboru  je 
pred  tremi  leti  govoril  mažarski  poslanec  Ho- 
dossy  o  Slovakih  tako-le:   „Na   Ogrskem,    na 


življenja,  niso  mogli  nikoli  doseči  narodne  za- 
vesti. Na  začetku  XIX.  stoletja  je  bil  KoUir  prvi, 
ki  je  iznašel  slovaški  narod.**  Da  bi  to  trditev 
poslanca  Hodossya  ovrgel,  je  napisal  znani 
slovaški  zgodovinar  Sasinek  knjižico  „Slovaci 
v  Uhrich",  v  kateri  jasno  in  temeljito  dokazuje, 
da  so  bili  Slovaki  že  v  starih  časih  na  Ogr- 
skem. Že  v  IX.  stoletju  so  Slovaki  tvorili  jedro 
velike  inoravske  države  in  so  živeli  na  istem 
ozemlju,  na  katerem  žive  tudi  danes.  Po  pri- 
hodu Mažarov  so  se  Slovaki  dobro  od  njih 
razločevali  Samo  po  tatarskem  navalu  v  XIII.  sto- 
letju so  se  med  Slovaki  naselili  drugi  narodi. 
Sasinek  navaja  kraljevske  listine  iz  XIII.  stoletja, 
v  katerih  se  izrecno  govori  o  Slovakih  V  XV, 
stoletju    je    sicer  Jiskra    zasedel    Slovaško    ali 


PETROLEJSKl  VRTALNI  STOLPI  V  BALAHANIH. 


ozemlju  od  Požuna  do  Ungvara  biva  slovaško 
ljudstvo.  To  ljudstvo  ni  bilo  vedno  slovaško. 
Na  velikem  delu  njegovega  ozemlja  je  bilo 
nekdaj  ljudstvo  mažarsko;  ali  napadi  husitov 
pod  Jiskro  so  iztrebili  mnogo  tamošnjega  pre- 
bivalstva in  na  njegovo  mesto  so  se  naselili 
Hrvati  in  Čehi.  Pozneje  za  časa  Rakocija  sta 
vojska  in  kuga  iztrebili  prebivalstvo  zgornjih 
okrajev.  Da  bi  deželna  gosposka  nadomestila 
izgubo,  je  naselila  tja  nove  podložnlke  iz  Ga- 
licije in  Slezije  namestu  Mažarov.  Tako  je  na- 
stalo ljudstvo,  ki  ga  danes  zovemo  slovaško. 
Slovaki  zgornje  Ogrske  nimajo  torej  zgodo- 
vinske preteklosti,  niso  imeli  nikoli  državnega 


vladal  je  Slovakom.  —  Knjižica  je  pisana  po- 
ljudno in  vendar  temeljito.  Da  je  Slovakom 
dobro  došla,  dokazuje  njena  druga  izdaja. 

Volosko-Venecia.  Cestopisnc  črty  od 
Svetozara  Hurbana-Vaja  nskcga.  (Od- 
tisk  z  Nar  Novin.)  Turč.  Sv.  Martin.  1905.  160. 
131  4^  4  Cena  80  hal  -  G  Svetozar  Hurban- 
Vajanskv  se  je  tudi  letos  udeležil  6.  shoda 
slovanskih  časnikarjev  v  Opatiji  in  po  shodu 
je  šel  gledat  krasne  Benetke  Svoje  potovanje 
je  najprej  opisal  v  slovaških  „Nar.  Novinah" 
in  sedaj  je  izdal  potopis  v  posebni  knjižici. 
Potopis   je    razdeljen  na   40  poglavij;    večina 

pa  je  posvečena  opisu  Bcnetck*  G.  Vajansky 
pozna  zgodovino  umetnosti  in  je  sam  umetnik; 
ni  torej  nič  čudnega,  da  je  opis  duhovit  in 
stvaren.  Ker  pa  je  gospod  pisatelj  tudi  vnet  Slo- 
van, veje  iz  knjižice  krepko  slovansko  čuvstvo  in 
ljubezen  do  Slovencev.  Fr,  Štingl. 


RUSKA. 

F  ran  cev:    Odin   iz    nesostojavšihsja 

slavjanskih  sjezdov.  Izvčstija  otdčlenija  rus- 
skago  jazyka  i  slovesnosti  Imperatorskoj  aka- 
demiji nauk.  1905.  g.  Toma  X.  go  knižka  2-ja. 
Jan.  Kollar  je  zbudil  s  svojo  „Slavy  dcera" 
1824  in  z  drugimi  spisi  zavest,  da  so  si  vsi 
Slovani  sorodni  po  krvi  in  jeziku.  Vzbudil  je 
s  tem  slovansko  vzajemnost  in  težnjo,  da  bi 
se  vsi  Slovani  združili  v  enem  književnem  jeziku. 
Ta  ideja  vseslovanska  je  seveda  vzbudila  pri 
nasprotnikih  Slovanstva  mnogo  strahu  in  vsied 
tega  mnogo  odpora ;  upirali  so  se  ji  zlasti  naj- 
bližji sosedje  Slovanov :  Nemci  in  —  avstrijski 
politiki. 

Ideja  Kollarjeva  se  je  seveda  posebno  pri- 
ljubila malim  narodom,  ki  so  se  bali  kot  pre- 
maloštevilni  potujčevanja.  Na  severu  so  se 
oklenili  velike  misli  slovanske  Slovaki,  na  jugu 
Slovenci  in  Hrvatje.  Vsi  ti  bi  se  bili  rajši  po- 
topili v  morju  slovanstva  kakor  germanstva. 
Seveda  so  Jugoslovani  deloma  že  spoznali,  da 
je  združenje  vseh  Slovanov  v  enem  književnem 
jeziku  nemogoče,  prav  kakor  je  Dobrovski  rekel, 
da  bi  to  misel  mogel  izvesti  le  ^slovanski  samo- 
držec" s  svojo  mogočno  zapovedjo,  a  mislili 
so  Jugoslovani  vendarle,  da  bi  se  dalo  to  vsaj 
v  manjšem  obsegu  doseči:  združiti  so  hoteli 
vsaj  vse  Jugoslovane  (Srbohrvate  in  Slovence), 
da  bi  ti  imeli  en  sam  književni  jezik  in  tvorili 
tako  en  sam  mogočen  in  trden  jugoslovanski 
narod.  Znana  nam  je  ta  d6ba  takozvanega 
„ilirizma"  tudi  iz  slovenske  književnosti.  Slo- 
venec Stanko  Vraz  je  bil  njen  zagovornik,  Pre- 
šeren jo  je  pobijal.  Koliko  se  je  splošno  po- 
izkušalo od  strani  Jugoslovanov,  da  se  Slovani 
zbližajo,  nam  lepo  pripoveduje  Francev  v  ome- 
njenem zanimivem  članku  na  podlagi  pisma 
„Matice  Ilirske"  (iz  leta  1852),  ki  je  v  ruskem 
prevodu  ohranjeno  v  arhivu  ruskega  ministrstva 
za  narodno  prosveto.  „  Matica  Ilirska"  je  sklenila 
-  tako  nekako  se  glasi  to  pismo  -  v  svoji 
seji  7.  maja,  da  pozove  vsa  učena  književna 
društva  slovanska,  naj  odpošljejo  vsako  po 
2 — 3  učene  odposlance  k  sestanku  slovanskih 
filologov,  ki  bi  se  sešli  v  kakem  slovanskem 
mestu  —  morda  v  Varšavi  ali  Belgradu.    Na 


tem  sestanku  naj  bi  se  razpravljalo,  kako  bi 
se  zbližali  razni  slovanski  pravopisi,  in  izdala 
pravila,  po  katerih  naj  bi  se  slovanski  jeziki 
dalje  razvijali,  ne  da  bi  se  drug  drugemu  še 
bolj  odtujili. 

„Matica"  zagovarja  to  svojo  idejo  s  tem, 
ker  je  drugače  lep  razvoj  slovanske  književ- 
nosti nemogoč,  če  se  ne  oprimejo  slovanski 
literati  enega  jezika.  Ker  pa  so  Slovani  po 
jezikih  tako  oddaljeni  drug  drugemu,  ker  jim 
ni  dano,  da  bi  imeli  vsi  en  jezik,  je  njih  dolž- 
nost vsaj,  da  se  slovanski  jeziki  še  bolj  ne  od- 
daljijo drug  drugemu,  ampak  kolikor  mogoče 
zbližajo;  za  kar  bi  bit  čas  ravno  sedaj,  ko  so 
vsi  Slovani  začeli  bolj  gojiti  svoj  materni  jezik. 
Delalo  naj  bi  se  tako,  kakor  je  pokazal  avstrij- 
ski minister  Bach,  ki  je  sklical  na  Dunaju 
slov.  filologe,  da  določijo  enotno  slovansko 
pravno  terminologijo.  To  krasno  podjetje  mo- 
rajo vsi  Slovani  podpirati  in  razširiti  tudi  na 
vsa  druga  polja.  Zato  poziva  »Matica  Ilirska'' 
književna  društva  slovanska  in  tudi  ,lmperatorsko 
akademijonauk',  naj  odpošljejo  svoje  odposlance 
na  slovanski  filološki  sestanek;  „Matica  Ilirska" 
le  prosi,  naj  določi  akademija,  kje  naj  bi  se 
ta  sestanek  vršil. 

Krasna  namera  „ Matice  Ilirske"  se  pa  ni 
uresničila,  kriv  pa  je  bil  temu  ruski  car  Ni- 
kolaj I.  in  njegovi  bližnji  svetovavci,  ker  so  iz 
političnih  ozirov  —  bali  so  se  zameriti  Avstriji, 
če  bi  podpirali  njene  slovanske  narode,  ki  so 
se  začeli  po  letu  1848.  probujati  in  živo  za- 
vedati svoje  narodnosti  —  odklonili  poziv 
„ Matice  Ilirske".  ^Akademija  nauk"  si  namreč 
ni  vedela  pomagati  iz  zadrege  drugače,  kakor 
da  je  predložila  pismo  „Matice  Ilirske"  mini- 
strstvu narodne  prosvete,  to  pa  carju,  ki  je 
v  avgustu  1851  določil,  naj  se  potom  zunanjega 
ministrstva  poizve,  če  je  „ Matica  Ilirska"  v  to 
od  avstrijske  vlade  pooblaščena,  ali  če  ima  vsaj 
dovoljenje  za  to.  Ruski  poslanik  je  vprašal  dva- 
krat vlado,  kaj  in  kako,  ali  šele  v  aprilu  1852 
je  dobil  od  kneza  Schwarzenberga  odgovor, 
da  „ Matica  Ilirska"  po  svojih  pravilih  nima 
pravice,  sklicavati  literarnih  sestankov,  da  je 
temveč  stavila  oni  predlog  kot  svoje  zasebno 
mnenje.  Knez  Širinskij-Šihmatov  je  o  tem  po- 
ročal carju  Nikolaju  I.  in  zapisal  v  poročilo 
besede:  „Z  takim  otzyvom  Avstrijskago  Pra- 
viteljstva  otnošenje  literarnago  obščestva  »Ma- 
tica Ilirska'  ne  podležit  nikakomu  daljnejšemu 
proizvodstvu."  In  car  je  pripisal:  »Razumje- 
jetsja".  Nakana  ^Matice  Ilirske"  je  splavala  po 
vodi,  politika  in  odgovor  avstrijske  vlade,  da 
si  je  „ Matica  Ilirska"  dovolila  nekaj  nečuve- 
ncga,  sta  bila  njena  smrt.  J,  M. 

NAŠE  SLIKE. 

Rojstni  kraj  Slomškov  nam  kaže  foto- 
grrafija  str.  705.  Slomškov  dom  je  prav  na  desnem 
robu  —  lepo  posestvo  v  ugodni  legi  Mnogo  se  je 
pisalo  zadnji  čas  o  Slomškovem  domu,  ki  je  bil  že 
v  nevarnosti,  da  ne  pride  v  nemško  last,  kar  bi  bila 
sramota  za  Slovence.  Upajmo,  da  ostane  vedno  v 
slovenskih  rokah  rojstna  hiša,  ki  jo  diči  spominska 
plošča  z  imenom  enega  prvih  slovenskih  rodoljubov  I 

„Sv.  Nikolaj  se  prikaže  v  sanjah  ce- 
sarju Frideriku  lil.  (IV.)**  je  divna  freska  Qua- 
glieva  na  stropu  pr«:sbiterija  ljubljanske  stolnice.  Julij 
Quaglla  je  bil  rojen  v  Comu  pri  Milanu  I.  1668. 
Držal  se  je  slikarske  šole  Correggieve  in  Tintoret- 
tove.  Od  njega  so  najkrasnejše  freske  ljubljanske 
stolnice,  v  kateri  je  delal  štiri  leta.  Velika  stropna 
slika,  ki  jo  vidimo  na  strani  7 1 5.,  nam  proslavlja  usta- 
novitelja ljubljanske  škofije  in  patrona  škofijske 
cerkve.  Leta  1458.  je  vojvoda  celjskih  grofov,  Janez 
Vitovec,  oblegal  cesarja  Friderika  v  Celju;  in  tedaj 
se  je,  kakor  pripovedujejo  kronisti,  ponoči  sanjalo 
cesarju,  da  je  videl  sv.  Nikolaja,  ki  ga  je  svarJ  pred 
zasedo  in  mu  svetoval,  naj  se  reši  na  grad.  Cesar 
je  slušal  poziv  svetnikov  in  ušel  iz  zasede.  Dve  leti 
pozneje  je  v  zahvalo  ustanovil  ljubljansko  škofijo  v 
čast  svetemu  Nikolaju.  Na  sliki  vidimo  cesarja  Fri- 
derika, ki  spi  v  odprtem  šotoru,  in  okoli  njega 
dremljejo  vojaki.  V  oblakih  se  pa  prikaže  sv.  Nikolaj 
v  škofovskem  ornatu.  Vsa  kompozicija  je  mojstrska 
in  prostor  na  stropu  spretno  izrabljen.  V  teku  časa 
so  Quaglieve  slike  v  ljubljanski  stolnici  zatemnele 
od  prahu  in  sopara.  Zato  pa  so  sklenili  ob  dvesto- 
letnici nove  stolnice  sv.  Nikolaja,  da  vse  slike  izpe- 
rejo  in,  kjer  je  treba,  popravijo.  Delo  je  prevzel  slikar 
g.  J  e  b  a  č  i  n  ,  ki  je  doslej  izmil  Langusove  slike  v 
kupoli  in  strop  presbiterija.  Pri  tem  so  stopile  prvotne 
barve  na  dan  v  vsi  svoji  sveži  krasoti.  Quaglia  je 
odličen  slikar  baročne  d6be,  živahen  in  ženialen  v 
koncepciji,  krepak  v  risbi  in  temperamenten  v  barvah. 
Langusove  slike  so  bolj  mirne,  koncepcija  bolj  eno- 
stavna. Kdor  hoče  primerjati  oba  slikarja,  ima  tu 
najboljšo  priliko.  Pozlačenje  ornamentov  je  prevzel 
g.  Rovšek.  Prenovljena  stolna  cerkev  se  bo  poka- 
zala kot  najimenitnejši  spomenik  slikarske  umetnosti 
v  naši  domovini. 


„K  polnočnici"  (str.  725.)  je  poetična  božična 
idila.  Sneg  škriplje  pod  nogami,  in  z  bakljami  si 
sveHjo  ljudje  na  poti  k  polnočnici. 

,Ubežni  kralj'  (str.  728.)  je  študija  g.  Škofa 
k  znani  Levstikovi  baladi.  Kralj  beži  skozi  gozd  pred 
sovražniki  in  truden  zaspi  ob  prepadu.  Sanja  se 
mu,  kako  sedi  zoptt  na  prestolu,  in  bliža  se  mu 
kraljica  z  dvorom,  ki  se  klanja  svojemu  vladarju.  V 
sanjah  se  dviga,  širi  roke,  a  pade  pri  tem  v  prepad. 
Krokotajo  vrani  iz  prepada  .  . . 

»Carjevič  Ivan  jase  na  volku"  (str.  745.). 
Ali  veste,  kdo  je  carjevič  Ivan?  To  je  veliki  junak 
ruskih  pravljic.  Neustrašen  je  bil,  kakor  kralj  Matjaž 
ali  kraljevič  Marko.  Šel  je  osvobodit  svojo  nevesto 
in  jo  pelje  zdaj  domov,  jahaje  na  divjem  volku. 

Trafalgar  Square  (str.  752.)  je  slika  naj- 
večjega londonskega  trga.  Poslopje  s  kupolo  je  na- 
rodna galerija  slik,  visoki  steber  na  sredi  trga  pa 
nosi  spomenik  admirala  Nelsoua,  trafalgar skega  ju- 
naka, katerega  stoletnico  so  letos  Angleži  praznovali 
z  največjo  slovesnostjo.  Nepoleon  I.  se  je  namreč 
leta  1805.  pripravljal  na  to,  da  zlomi  moč  Anglije. 
Hotel  jo  je  premagati  na  morju  in  na  suhem.  A 
vsokoleteče  Napoleonove  načrte  je  prekrižal  admiral 
Nelson,  ki  je  pri  Trafalgarju  uničil  francosko  bro- 
dovje.  Bitka  pri  Trafalgarju  je  bila  največja  bitka 
na  morju,  dokler  j^  ni  prekosila  za  Ruse  tako  ža- 
lostna bitka  pri  Cušimi. 

O  petrolejskih  vrtalnih  stolpih  v 
Balahanih  se  je  mnogo  culo  zadnje  dni  Revo- 
lucija ki  dviga  krvavo  glavo  v  Rusiji,  je  razburila 
zlasti  južne  kraje,  kjer  je  mnogo  petrolejskih  vrelcev. 
Naša  slika  n  m  kaže  pogled  na  Balahane,  kjer  po- 
sebno mnogo  petroleja  dvigajo  iz  zemlje.  Veiik  del 
teh  naprav  so  vstaSil  razdrli  in  za  nekaj  časa  skoro 
uničili  petrolejsko  industrijo. 

Vezuv  je  zopet  bruhal  ob  groznem  potresu, 
ki  je  razdejal  cela  mesta  in  vasi  v  Kalabriji.  Tudi 
opazovalnica  pod  vrhom  Vezuva  je  bila  v  nevarnosti, 
da  je  ne  uniči  goreča  izbruhana  lava. 

Mark  T  w  a  i  n,  slavni  ameriški  humorist,  kate- 
rega duhovite,  včasih  prav  ,amerikanske*  šale  so 
tudi  Slovenct-ni  znane  iz  »listkov*  naših  dnevnikov, 
je  letos  praznoval  svojo  sedemdesi>tIetaico.  L.  1835. 
je  bil  rojen  v  Floridi  ter  se  je  imenoval  Samuel 
Langhorne.    Najprej   je  bil  tiskar,  potem  mornar  in 

slednjič  urednik.  Njegove  humoreske  so  mu  prido- 
bile svetovno  ime,  In  1.  1884  je  ustanovil  veliko  za- 
ložništvo Wtbster  &  Co.,  ki  je  pa  propadlo  in  pri- 
pravilo Mark  Twaina  —  to  je  njegovo  pisateljsko 
ime  -  ob  vse  premoženje  in  marsikaterega  upnika 
tudi.  A  ni  izgubil  vsled  tega  svojega  humorja.  Šel 
je  na  pot  in  po  svetu  čitji  ljudem  svoje  humoreske^ 
s  čimer  si  je  zopet  prislužil  toliko,  da  je  plačal  celo 
svoje  dolgove.  Njegovo  življenje  je  polno  najraz- 
ličnejših dogodeb  in  nezgod  —  pa  njegov  zlati  humor 
mu  je  pomogel,  da  je  zdaj  dočakal  vendar  svojo 
sedemsedetletnico. 

Kraljevi  grad  v  Budimpešti  (str.  768.) 
nas  spominja  čudnih  razmer  na  Ogrskem,  kjer  so 
stopili  v  tako  ostro  nasprotje  proti  Avstriji  in  skup- 
nemu vladarju^  da  moremo  govoriti  že  o  pravi  vstaji. 
Davkov  ne  plačujejo,  vojaških  novincev  ne  dajejo 
in  zahtevajo  popolno  ločitev  od  Avstrije.  Kdaj  bo 
kralj  Franc  Jožef  1.  prišel  v  svoj  grad  —  v  pomir- 
jeno Ogrsko? 


Slovenska  drama. 

, Dramatično  društvo**  nam  je  letos  v  kratkem 
času  sezone  podalo  že  dokaj  novitet,  ki  so  se  za 
naše  razmere  tudi  dostojno  uprizorile.  Iste  hvale  pa 
ne  moremo  izreči  , Dramatičnemu  društvu"  glede 
popoldanskih  predstav.  Letos  se  uprizori  vsako  ne- 
deljo popoldne,  ki  pripade  slovenskemu  ^Dramatičnem 
društvu",  takozvana  ljudska  predstava  ob  znižanih 
cenah.  Že  imeni  , ljudska  predstava'  in  ^znižane 
cene"  nam  svedočita,  da  so  te  igre  namenjene  de- 
lavcu, rokodelcu  in  drugim  slojem,  ki  nimajo  med 
tednom  časa,  da  vidijo  za  nizko  ceno  enkrat  slovensko 
gledišče  odznotraj.  Misel  sama  je  vse  hvale  vredna, 
a  kakor  navadno,  tako  tudi  tukaj  mislijo  gospodje, 
da  so  na  pravi  poti,  če  se  ravnajo  po  geslu :  Namen 
posvečuje  sredstvo. 

Gledišče  mora  vplivati  na  gledavca  blažilno  in 
vzgojevalno.  Delavec,  ki  ves  teden  trdo  dela,  ki  spi 
v  zatohli  sobici,   bolj  podobni  beznici   kot  pa  Clo- 


AVSTRIJSKA  BOJNA  LADJA  ,SV.  JURIJ«. 


Proti  Turku  so  začele  velcvlasti  , demon- 
strirati". Demonstracije  so  postale  dandanes  čisto 
navadne.  Kdor  hoče  kaj  doseči,  začne  groziti.  Zdi 
se,  da  so  se  od  delavskih  množic  tudi  države  naučile 
tega  načina.  Turški  sultan  neče  izvesti  reform  v 
korist  krščanskemu  prebivalstvu.  Ker  vse  besede 
niso  nič  izdale,  so  se  velevlasti  domenile,  da  pošlje 
vsaka  po  dve  ladji  na  Turško  »demonstrirat",  to  se 
pravi  sultanu  grozit,  da  bi  mu  utegnile  te  vojne 
ladje  postati  neprijetne,  če  se  ne  vda.  To  medna 
rodno  brodovje  stoji  pod  poveljstvom  avstrijskega  ad- 
mirala Ripperja  in  je  že  zasedlo  otok  Mitilene.  Av- 
strijsko vojno  ladjo  , S  v.  Jurij",  ki  je  na  čelu 
mednarodnemu  brodovju,  vidijo  naši  čitatelji  zgoraj 
na  sliki. 


veškemu  stanovanju,  in  ki  mora  s  trdo  prisluženimi 
krajcarji  preživljati  mnogoštevilno  rodbino,  gre  v 
nedeljo  popoldne  v  gledišče  in  tam  vidi  žalibog  vse 
drugo  prej  nego  umetnost.  Obnašanje,  ki  ne  bi 
delalo  nečast  klovnom  v  cirkuzih,  gotovo  neizobra- 
žencem  ugaja,  ie^n  ne  tajimo,  kajti  čimbolj  um- 
Ijivo  in  groteskno  se  kaka  stvar  uprizori  neizobra- 
žencu,  tembolj  nm  ugaja,  in  ploskanja  v  nedeljo  po- 
poldne ni  ne  konca  ne  kraja. 

Vprašati  se  pa  moramo,  jeli  sodba  neizobraže- 
nega okusa  tudi  pravilna?  Gotovo  ne  I  Mesto,  da 
bi  ljudje,  ki  hodijo  v  nedeljo  popoldne  v  hram 
slovenske  Talije,  videli  dostojno  igranje  in  spoznali 
tako  —  seveda  polagoma  in  počasi  — ,  kaj  je  lepo 
in  kaj  ne,  pa  gledajo  tu  preobrate  in  karikature 
igravcev,  ki  niso   samo   sirove,  ampak  ki  bijejo  v 

obraz  celo  dostojnemu  diletantizniu.  Kajti  če  bi  si 
hotel  diletant  pomagati  na  tako  sirov  način  do  uspeha, 
Se  njemu  tega  ne  bi  odpustili ;  kaj  pa  naj  rečemo 
igravcu,  ki  hoče  biti  prištet  umetnikom,  pa  se  vede 
na  odru  tako,  kot  bi  hodil  v  pozni  ponočni  uri  iz 
gostilne  I 

Pa  tudi  damam  bi  se  dalo  kaj  nasvetovati.  Morda 
bi  pri  popoldanskih  predstavah,  če  bi  se  igralo  fino 
in  taktno,  izpočetka  izostal  aplavz,  a  igravci  naj 
pomislijo,  da  je  gledišču  namen,  vzgojevati  ljudstvo ; 
če  bi  to  svojo  visoko  nalogo  umevali  in  uvaževali, 
bi  prišli  do  spoznanja,  da  morajo  svoje  hlastanje 
po  efektu  podrediti  višjim  ciljem.  Od  ženija  do  norca 
je  le  en  korak,  in  tako  tudi  od  umetnega  igranja 
pa  do  karikature.  Če  si  pa  ti  dve  nasprotji  stojita 
tako  blizu,  je  treba  tem  več  pazljivosti,  da  ne  zaideš 
v  slednje. 

»Sine  ira  et  studio"  smo  napisali  te  vrste.  Ime- 
novali (udi  nismo  nobenega  imena;  mislimo,  da  pri 


26.  oktobra  smo  doživeli  premiero  Ernst  Gett- 
kcjeve  in  Viktor  Leonove  štiridejanske  burke  »D  e  - 
tektiv  iz  zavarovalnice  zakonske  zve- 
stobe ,Lucife  r"".  Burka  je  spisana  za  dunajsko 
občinstvo  Rajmundovega  gledišča,  in  s  tem  smo 
povedali  menda  dovolj.  Tendence  naperjene  proti 
temu  ali  onemu  nedostatku  v  življenju  bi  zaman 
iskali  v  igri.  Če  bi  hoteli  že  na  vsak  način  izluščiti 
jedro  burke,  bi  ga  našli  v  stavku:  ^Zvita  glava 
pride  povsod  do  cilja";  bodi  ta  cilj  lep  ali  nelep. 
Precej  situacijskega  humorja  je  v  igri;  dovtipi  niso 
vedno  najboljši,  vendar  niso  preveč  dunajski.  Na 
nekaj  pa  moram  opozoriti :  da  se  morajo  nemški 
»šlagerji*  zaviti  v  slovensko  obleko,  da  imajo  isto 
veljavo  kot  v  tujem  jeziku.  Naj  se  raje  mesto  ne- 
prevedljivih  nemških  šal  vstavijo  slovenske,  katerih 
imamo  hvala  Bogu  dosti  in  prav  dobrih.  »Detektiv" 
se  je  igral  pri  nas  v  celoti  —  izvzemši  Rozine 
(g.  Danilove,  ki  je  svojo  karikaturo  sila  pretiravala  — 


ZADNJI  IZBRUH  VEZUVA  IN  OBSERVATORIJ  POD  VRHOM. 


pametnih  ljudeh  izda  beseda.  Po  našem  mnenju  pri 
tem  ne  zadene  krivda  dramatičnega  odbora,  kajti  ta 
ne  more  zato,  če  mu  razni  igravci  v  svoji  razposa- 
jenosti skačejo  čez  ojnice;  a  kljub  temu  bo  moral 
dramatični  odbor  poseči  vmes  z  grda,  če  bodo  hoteli 
zanesti  na  ljubljansko  gledišče  običaje  predmestnih 
»šmir*.  Zakaj  pa  najdemo  še  igravcev,  ki  tudi  v 
nedeljo  popoldne  dostojno  igrajo?  Ker  imajo  este- 
tičen  čut;  za  druge  pa  naj  skrbi  faktor,  ki  je  po- 
stavljen za  to.  Če  se  te  razmere  ne  bodo  zboljSale, 
jih  bodemo  bičali  še  bolj  brezobzirno,  kajti  čas  je 
že,  da  pride  inteligenca  do  spoznanja,  da  „za  de- 
lavca tudi  ni  vse  dobro.* 


dobro  in  kot  zahteva  burka,  temperamentno.  Ob- 
činstvo se  je  smejalo,  dramatični  odbor  je  imel  tri 
dobre  dni,  —  saj  vse  predstave  itak  ne  morejo  biti 
za  resno  razpoložene  ljubitelje  umetnosti;  stalne 
fraze  „fej  te  zlodij*,  ,garnirano  meso*,  , hotel  pri 
oblečenem  geniju"  bi  se  lahko  nadomestile  z  drugimi 
res  humorističnimi  poentami;  če  so  se  pa  obdržali 
v  igri  taki  izrazi,  nam  priča  to  le  o  okusu  ne  samo 
vodilnih  krogov,  ampak  tudi  glediškega  občinstva 
ljubljanskega,  ki  ljubi  najbolj  burkaste  igre  a  la 
^Detektiv«. 

„Dettjktiva*  so  ponavljali  7.  novembra  in  22.  no- 
vembra popoldne. 

2.  novembra  smo  doživeli  kar  tri  premiere. 
Igrala  se  je  Oskar  Wildejeva  »Salome",  Nušičev 
9  Knez  sembrijski''  in  Hummelnova  ^Mara**. 

Ko  80  lansko  leto  uprizorili  v  berolinskem  Novem 
gledišču  ^Salomo",  je  nastal  velikanski  vriSč  po  vseh 
interesiranih  krogih.  »Salome**  je  biblijska  drama,  ki 
obdeluje  znani  svetopisemski  motiv,  ko  Herod  ustre- 
zajoč želji  Salonie  da  usmrtiti  sv.  Janeza. 

Naravno  je,  da  je  moral  pisatelj,  če  je  hotel  to 
snov  spraviti  na  oder,  uporabiti  vso  psihološko  fi- 
neso,  da  je  motiviral,  in  sicer  verjetno  motiviral, 
korak  Heroda,  ki  mu  je  Jokaan  tako  ljub,  da  ne 
pusti  niti  slabo  govoriti  o  njem;  sicer  ga  ima  za- 
prtega pod  zemljo,  a  čisla  in  ceni  ga  nad  vse.  Da 
je  slednjič  privolil  v  obglavljenje,  je  motivirano  v 
drami  tako,  da  je  postavil  pisatelj  ljubezen  nasproti 
ljubezni.  Nekako  vzvišena,  nadzemska  ljubezen  He- 
rodova do  Jokaana  se  mora  umakniti  strastni^  ne- 
naravni ljubezni  do  hčere  njegove  žene.  Da  pa  je 
bilo  to  mogoče,  je  moral  postati  Herod  na  pol 
blazen,  in  to  njegovo  blaznost  je  Wilde  motiviral 
jako  dobro;  omahljivost,  nezadovoljnost  z  ženo, 
nestalni  Herodov  značaj,  pijača,  strast  v  slehernem 
oziru,  divja  seksualnost,  na  eni  strani  strah  pred 
krvjo,  na  drugi  krvoločnost,  vse  to  je  orisano  v 
Herodovem  značaju  res  mojstrsko,  spojeno  je  v 
celoto,  ki  nas  slednjič  privede  do  sklepa,  da  Herod 
na  pol  blazen  in  vrhu  tega  še  zastrupljen  od  alko- 
hola, žrtvuje  strastni  ljubezni  do  Salome  svojo  lju- 
bezen do  Jokaana. 

Značaj  Salome  same  je,  rekel  bi,  prenapet,  ne- 
navaden in  zato  neverjeten.  Priznati  se  pa  mora,  da 
se  je  Wilde  tudi  tu  potrudil,  da  stori  vse,  kar  je 
bilo  v  njegovi  moči;  učinkoval  je  pisatelj  s  tako 
rafiniranimi  sredstvi,  kot  jih  ženska  —  fudi  orientalka 
—  ne  pozna;  in  dasi  nas  tudi  Salome  v  marsičem 
spominja  značaja  Herodovega,  si  vendarle  ne  mo- 
remo lahko  misliti,  kako  naj  se  izpremeni  strastna 
ljubezen  Salome  do  Janeza  hipoma  v  najgorkejšo 
željo  po  njegovi  krvi.  Ta  skok  iz  ekstrema  v  ekstrem 
je  sicer  kolikor  mogoče  dobro,  da,  rafiniiano  moti- 
viran,   a  vendarle  se  mu  pozna,    da  je  smrtni  skok 

Heroda  je  igral  g.  Dragutinovič  res  ženlalno, 
ni  nas  pa  zadovoljila  g.  Kreisova,  kajti  prekosil  jo 
je  gosp.  Dragutinovič,  dasi  bi  morala  ona  kot  nosi- 
teljica  glavne  vloge  ostati  v  središču  cele  igre.  Samo 
še  nekaj  1  Če  se  mora  že  izvajati  pri  tej  igri  ples, 
ki  je  proračunjen  na  vzbujanje  ne  ravno  estetskih 
čustev,  kar  sicer  zahtevata  Herodov  značaj  in  orien- 
talski milje  in  kolorit  cele  igre,  naj  bi  se  plesal  tu- 
neški  ^Bauchtanz"  vsaj  toliko  dostojno  in  korektno, 
kolikor  se  more  to  od  Ljubljane  zahtevati. 

Isti  večer  se  je  predstavljal  zgodovinski  prizor 
»Knez  sembrijski",  ki  ga  je  spisal  srbsko 
B.  G.  Nušič  in  ki  je  izšel  v  »Ljubljanskem  Zvonu* 
v  slovenskem  prevodu.  »Knez  sembrijski*  je  lepa 
zgodovinska  slika,  ki  ima  tendenčno  misel,  da  mora 


ceniti  vsak  rodoljub  svojo  domovino  višje  kot  vse 
svoje  premoženje  in  da  mora  dober  gospodar  žrtvo- 
vati vse  za  svoje  podložnike.  Igra  je  res  pisana  s 
srcem;  vseskozi  opažamo  v  nji  idealne  reflekse, 
in  gledavec  mora  na  koncu  čutiti  v  srcu  vzgoje- 
valno  resnico,  da  je  ljubezen  do  domovine  eno  naj- 
lepših čuvstev,  ki  jih  more  imeti  človeško  srce.  Žal, 
da  knez  sembrijski,  Ivan  Kneževič,  ni  znal  do  dobra 
svoje  vloge  in  je  s  tem  igro  pokopal.  Ta  enodejanka 
bi  zaslužila,  da  jo  uprizore  večkrat,  kajti  tudi  po 
našem  mnenju  so  resnične  besede  Tolstega,  ki  je 
glede  »Kneza  sembrijskega''  rekel,  da  jt  to  najboljša 
jugoslovanska  drama. 

Ponavljali  sta  se  »Salome*  in  »Knez  sembrijski* 
pri  praznem  gledišču  4.  novembra;  seveda  .Knez 
sembrijski*  n  i  »Detektiv*.  .  . 

12.  novembra  se  je  pri  nas  prvič  uprizoril  Franc 
Adam  Beyerleinov  »Mirozov*.  Ta  drama  je  do- 
segla povsod  največji  uspeh,  saj  je  tudi  v  resnici 
veliko  boljša  kot  »Rosenmontag*.  Sedaj  ko  živimo  v 
času  organizacije,  so  na  repertoarju  stanovske  drame, 
in  ni  čuda,  če  se  je  tudi  Beyerlein  osmelil  in  podal 
stanovsko  igro,  ki  je  vzeta  iz  vojaškega  življenja. 
Toda  vse  hvale  vredno  je,  da  pri  »Mirozovu"  ne 
najdemo  onih  znanih  častniških  fraz;  tu  je  vse  polno 
realnega  življenja,  vse  resnično,  kot  bi  doživeli  sami, 
kar  gledamo  tukaj  na  odru.  Dasi  je  »Mirozov*  Bey- 
erleinov  prvenec,  je  ž  njim  pokazal  vso  moč  svo- 
jega duha.  »Mirozov*  je  ena  izmed  onih  maloštevilnih 
dram,  ki  ne  izključujejo  popolnoma  humorja,  ampak 
vežejo  resnost  s  šalo  v  umetniško  celoto. 

Precejšnji  kos  socializma  tiči  v  tej  drami  sub- 
ordinacije;  tu  si  stojita  v  nasprotju  podčastnik,  ponos 
celega  polka,  ki  je  že  osivel  v  službi,  in  pa  mlad 
Častnik,  ki  sme  nositi  zlati  portepe.  Vse  krivice,  ki 
jih  stori  častnik,  naj  mirno  potrpi  njegov  podložnik, 
kajti  ta  ne  sme  nositi  zlatega  portepeja.  In  ako  mu 
uniči  njegov  predstojnik  življenje,  ga  ne  sme  niti 
prositi  usmiljenja,  kajti  beseda"  njegova  zveni  na 
uho  kakor  komando.  Ko  zapelje  poročnik  pl.  Laufen 
sergeantovo  nevesto,  tedaj  mu  ne  dovoli,  da  bi  prosil 
usmiljenja  za  dekle,  ki  ga  ljubi;  s  sabljo  ga  zamahne 
po  glavi  in  tako  baje  s  krvjo  opere  častnik  svojo 
krivdo,  toda  ne  na  sebi,  ampak  na  onem,  ki  je  prosil 
pravice. 

Med  to  dejanje  je  zapleteno  podčastniško  osobje, 
kateremu  se  pridružijo  tudi  častniki.  Vsi  ti  značaji 
so  risani  krepkeje  in  markantneje,  nego  bi  priča- 
kovali od  početnika.  Queiss  je  mož,  ki  ga  je  enkrat 
ženska  varala  tako  hudo,  da  ji  tega  ne  more  nikdar 
več  odpustiti  in  postane  misogin,  ki  vidi  vse  črno 
tam,  kjer  so  ženske;  ljubši  so  mu  konji  kot  ljudje, 
in  zato  sočuvstvuje  z  živaljo,  ki  jo  ljubi  nad  vse, 
ter  pravi:  »Pusti  ženske,  pojdi  tja  v  konjski  hlev, 
primi  prvega  konja  za  smrček,  in  videl  boŠ,  da  je 
konjski  smrček  tisočkrat  bolj  vdan  in  bolj  mehak  kot 
pa  ženska  roka."  Dobro  je  zadet  milje,  v  katerem  se 


Digitized  by 


Google 


767 


vrši  dejonjc.  Vojaška  trompeta  nam  zveni  na  uho, 
pri  vojnem  sodišču  pa,  kjer  je  vse  po  vojaško,  pri- 
nese prostak  Mihnlek  humor  v  sodno  dvorano.  V 
ljudsko  življenje  se  steka  vojaško  življenje,  med  vo- 
jaško disciplino  pa  pride  , civilni"  svet. 

Vrhunec  drame  je  tretje  dejanje:  vojno  sodišče 
sodi  Helbiga,  ker  se  je  uprl  častniku.  Vidimo  do- 
godke, ki  so  nam  že  vsi  znani,  a  jako  mojstrsko 
nam  jih  je  predočil  v  drugič  pisatelj,  tako  da  niti 
ne  zapazimo,  da  gledamo  isto  stvar  drugič;  kajti 
sredotočje  celega  dejanja  je  poročnik  pl.  Laufen,  ki 
hoče  po  krivem  priseči,  da  bi  s  tem  spravil  sebe  iz 
zadrege.  In  da  ni  prišla  Klarica  in  s  svojo  odkrito- 
srčnostjo spravila  resnice  na  dan.  Bogve,  kaj  bi  se 
zgodilo  s  Helbigom.  Značaji  so  izvzemŠi  pl.  Laufena 
dosledno  risani,  dejanje  je  na'^avno  in  se  povzpne 
večkrat  do   dramatičnega  viška;   nikjer  ne  najdemo 


Mark  Twain. 

hlastanja  po  efektu,  le  v  zadnjem  dejanju  prevladuje 
teatralika,  in  kakor  povsod  v  enakih  slučajih,  tako 
najdemo  tudi  tu  njene  hibe.  Oče  zapeljane  Klarice 
sam  ne  ve,  naj  11  usmrti  samega  sebe  ali  zapeljivca 
svoje  hčere  ali  lastno  hčerko;  ko  že  drži  pol  ure 
revolver  v  rokah,  tedaj  se  šele  odloči  slučajno  za 
Klarico  in  jo  ustreli  kot  žrtev  častniške  , časti*. 

„Mirozov*  je  našel  pri  reprizi  14.  novembra 
prazno  gledišče  Igralo  se  je  vobče  dobro,  le  vo- 
jaških kretenj  nismo  zapazili.  Gosp.  Dragutinovič 
(Queiss)  je  bil  naravnost  impozanten. 

Res  da  je  »Mirozov*  tendenčen  proti  častnikom, 
vendar  pa  ima  Ooldmann  prav.  Če  piše  v  knjižici 
,Aus  dem  dramatischen  Irrgarten*  (str.  72.):  „Der 
Verstand  des  Autors  hat  offenbar  eingegriffen,  wo 
sein  Gefiihl  ihn  in  die  Oefahr  brachtc,  ungerecht  zu 
werden".  Častniki  so  pa  bojkotirali  to  dramo. 


di'2 


Vjenceslav  Novak,  f 

20.  septembra  je  umrl  v  Zagrebu  velezaslužni 
pisatelj  Vjenceslav  Novak.  Rodil  se  je  leta  1859.  v 
Senju,  kjer  je  dovršil  ljudsko  šolo  in  dva  razreda 
tamošnje  gimnazije,  v  Gospiču  pa  je  dovršil  nižjo 
realko.  Odtod  je  šel  v  Zagreb  v  preparandijo,  kjer 
je  dokončal  nauke  1  1884.  Še  tistega  leta  je  postal 
učitelj  v  svojem  rojstnem  mestu.  Ker  je  imel  poseben 
dar  za  glasbo,  ga  je  vlada  poslala  na  praški  konser- 
vatorij.  Tukaj  se  je  izobrazil  v  treh  letih  za  učitelja 
glasbe  ter  bil  nameščen  na  učiteljišču  v  Zagrebu. 
Pokojni  Novak  se  razen  orgljanja  ni  bavil  praktično 
z  glasbo,  marveč  s  teorijo  in  zgodovino  njeno,  a 
posebej  še  z  estetiko  glasbe,  o  kateri  je  poslušal 
predavanja  na  vseučilišču.  L.  1892.  je  dobil  naslov 
glavnega  Učitelja  in  profesorja  učiteljske  Šole  ter 
služil  s  pisateljem  teh  vrstic  zajedno  pet  let.  Bil  je 
blag  in  ugoden  drug  ter  pošten  značaj.  V  marljivosti 
in  izvrševanju  učiteljskih  dolžnosti  ga  je  redko  kdo 
nadkrilil.  Ker  njegovi  učenci  niso  imeli  potrebnih 
knjig  o  glasbi,  se  je  lotil  pisanja  ter  izdal  razne 
šolske  knjige:  ^Priprava  u  nauči  o  glazbenoj  har- 
moniji", »Glazbena  harmonija*,  »Pjevačka  obuka  u 
pučkoj  školi",  »Starocrkvene  hrvatske  popievke*  in 
^Uputa  u  orguljanje".  S  profesorjem  Klaičem  je 
urejeval  skoz  eno  leto  glasbeni  list  ,Gusle*,  sam 
pa  tudi  eno  leto  ,,Glazbu". 

Posebne  zasluge  pa  si  je  stekel  pokojni  Novak 
v  lepi  književnosti.  Prva  Novakova  pripovest  je  bila 
tiskana,  ko  je  bil  še  učiteljiščnik,  v  listu  „  Hrvatska 
Vila"  1.  1881.  V  ,Vienac"  je  začel  pisati  1.  1882.  Od- 
tlej je  izšlo  vsako  leto  v  ,Viencu*  po  več  njegovih 
pripovesti.  , Matica  Hrvatska"  mu  je  prevzela  prvo 
pripovest  „Pavao  Šegota"  leta  1888.  V  ^Matici  Hr- 
vatski* so  izšla  sledeča  njegova  dela:  ^Podgorske 
pripovesti",  „Pod  Nehajem",  ^Podgorka",  »Nikola 
Baretič",  »Dvije  pripoviesti",  „Posliednji  Stipančid", 
,Dva  svieta"  in  letos  Izide  kot  posmrtno  njegovo 
delo  , Zapreke",  v  katerem  je  opisal  boj  malih  ljudi 
v  življenju:  saj  se  je  med  nje  prišteval  tudi  sam, 
kajti  boril  se  je  celo  svoje  življenje,  posebno  še 
zadnja  leta,  ko  ga  je  mučila  huda  sušica.  Ali  pri 
vsem  tem  je  vztrajno  delal.  Razen  že  omenjenih  del 
nam  je  omeniti  še  spisov  v  »Viencu*.  Med  pesmimi 
so  poznate:  ^Lavoslavu  Vukeliču",  „Majci",  »Tako 
mora  biti",  »Razstanak  Jugborge  s  hrijthfofom",  pre- 
vod iz  Ttgncra.  Od  pripovesti  so  tiskane  v  ^Viencu" : 
,Baba  Marka",  »Poštenjak",  »Putem",  »Berba*, 
»Majka**,  »Posestrima",  »Scoska  Ijepolica",  »Fiška- 
lova  izpovjed",  »Sirote",  »Za  sto  godina  ni  kosti  nI 
mesa",  »Babino  zlato",  »Starac  Luka",  »Pobratim 
Mirko",  »Simulant  Tanasija",  »U  prosjačkoj  kuči", 
»Na  uskrs",  ^.Jagica,  »Ružica,  ^Šalamun,  ..Naš  Ivica", 
»Podg^orska  latrijašica",  »Po  smrti",  »Pripovlest  bez 
nadpisa",  »Spomen",  »Vilara",  »Svctac  svoga  na- 
roda", »Prva  plača",  »Socijal  demokrata",  »Nenasit- 

nost  in  bieda**,  ,Pod  priekim  sudom*,  »Laži*,  „Na 
smrtnoj  uri*  i.  dr. 

Pokojni  Novak  je  pisal  tudi  članke  in  feljtone  v 
neodvisnih  političnih  časopisih.  S  svojim  izvrstnim 
humorjem  in  z  jedko  ironijo  je  večkrat  pobudil  ve- 
liko zanimanje  za  razna  politična  vprašanja,  toda 
tudi  državni  pravdnik  je  posegel  večkrat  vmes  ter 
izbrisal  marsikaj.  Razume  se,  da  se  ni  smelo  znati, 
kdo  piše  v  tem  duhu  proti  Khuenovemu  zisttmu. 

Ker  je  pokojnik  zapustil  mnogobrojno  rodbino, 
je  odločilo  pisateljsko  društvo,  da  se  izdad6  vsi  No- 
vakovi manjši  spisi  raztreseni  po  raznih  časopisih, 
a  od  te^a  dohodka  naj  se  postavi  pokojniku  do- 
stojen spomenik  in  da  podpora  rodbini.  Pisateljsko 
društvo  je  pri  tej  priliki  priredilo  spominsko  sveča- 
nost za  pokojnega  Martiča  in  Novaka  v  umetniškem 
paviljonu  za  Širje  občinstvo.  A  St, 

Slovenščina  se  bo  odslej  poučevala  tudi  v 
semenišču  »CoUegium  Borromaeum*  v  Miinstru  na 
Westfalskem.  V  miinstrski  škofiji  živi  več  tisoč  Slo 
vencev  in  250.000  Poljakov.  Doslej  so  hodili  slovenski 
duhovniki  s  Kranjskega  nekaj  let  obiskavat  svoje 
rojake  na  NVestfalskem.  Odslej  pa  hoče  tamošnji 
škof  vzgojiti  lastnih  slovenščine  zmožnih  duhovnikov. 
Zato  je  poslal  na  Slovensko  gg.  dr.  Petersa  in  Veena, 
da  se  praktično  izvežbata  v  slovenščini.  Prepotovala 
sta  tudi  slovanski  jug  do  Carigrada. 

Adam  Mickiewicz.  Dne  26.  prostega  meseca 
je  preteklo  50  let,  kar  je  umrl  največji  poljski  pesnik 
Adam  Mickiewicz.  Našim  čitateljem  je  znano  njegovo 
življenje.  Bil  je  gimnazijski  učitelj,  a  1.  1828.  je  bežal 


pred  rusko  vlado  v  Pariz,  kjer  je  stalno  živel.  Cesar 
Napoleon  III.  ga  je  rabil  za  politične  svrhe.  Po  nje- 
govem naročilu  je  potoval  Mickiewicz  1.  1855.  ob 
dolenji  Donavi,  kjer  je  obolel  in  umrl  dne  26.  nov. 
v  Carigradu.  Njegovi  najslavnejši  deli  sta  ,  Konrad 
Wallenrod*'  in  -Pan  Tadeusz".  L. 


Adam  Mickiewicz. 

Makslm  Gorkij  —  junak  v  drami.  Kakor  ruski 
listi  poročajo,  je  spisal  neki  Frančišek  Scholz  dra- 
mo na  podlagi  življenja  M.  Gorkega.  Drama  pred- 
stavlja življenje  Gorkega  do  njegovega  aretiranja  22.  ja- 
nuarja 1. 1.  Drama  se  bode  prvikrat  predstavljala  v  Be- 
rolinu.  />.  ^f- 

Naloga  213. 

A.  Uršič. 
(Original). 

iMat  v  poti  potezi. 

Naloga  214. 

Sob.  Bi  lok  (Pra<.^a). 
(Ori  filial.). 

Mat  v  trotji  potezi. 

Naloga  215. 

C.  ^^  LiiJ  l1  L|  II  i  s  t. 
h'eprodiikkija. 


Naloga  216. 

A.Urš  i  t. 

Mat  v  drug:!  potezi. 


Rešitev    n  a  1  u  i^    v    s  t,  Q.  iyU5. 

Nal.  201.  1.  I>a5,  Kd6.  2.  Dd8-f  itd.:  1.  Kd4. 
2.  Dd2  ;-  itd.:  1-  Ke5.  2.  De?  itd.;  drii^^M  laiik<.,  - 
Nal.  202,  1.  St6  ^%.  T,  S.  p  mat.  Nal.  203.  1.  Tdl. 
Kbi.  2.  Sd5  itd.    -  Nal.  204.  1.  Olil    %\.  O  mat. 


Razno. 

\  boju  Tarr;i*;ch-Maishall  je  znia'^al  pivi,  ki  <i.i 
<niatranio  /a  najbolj  Inoič^neu^a  i^ravca!  On  se  ne  da 
premakniti  iz  svojega  siilio-lo^n'Cnejia  izvajanja  ne  z 
lep«)to  kombinacije  ne  7  navideznim  „Knall"-efoktt'm, 
iz\i'n  ako  odu«'varja  \seni  tehničiiim  posledicam.  -— 
-/.lata  Praha"  ra/pi>nie  mednari>dni  tninir  za  irt- 
/lo/ke  pod  na\adnimi  poooji.  Rok  31.  dec.  UA)3 
Ceno-  SO.  50,  30.  20  K:  naslovili:  J.  P.  Sve!an\di.s 
Kral.  \'in<'hr.  c.  lOin  b.  Pra^a.  -  Pr^  donm :  Na 
noko  —  opazke  na\ edenm  dosl  »vno  i/  ..Leip.  Tau'- 
l^larta-:  Jin  liiibsclier  Deltiai:  (n.  ^;t.2lO.)  /i!<'iaj)  def 
h\:s^:ihw\\  K''»;/;/»o/;/sto7j,  der  /m  HarnJer  JV-'bIi'm- 
rni/i/er  ^\^:\\  f/sren  /Ve/s  er/iaftcfi  />at".  \  priii"iin|\' 
^e  ne  b.»fno  ozirali  \eč  na  opa/ko. 

\  som  sotrndfnkoni,  rt.sevaici-m  i.  t.  d  r  <  )šrinr« 
/\».>ti  Cai<si  tndi  v  \^\\\\  .dniom  letu  -  n*'  /apii^tif«. 
r.i*'n..'iia   t^-nijtolja  '   M\al..   \  som  • 


iMat  v  drni,^   p  utež  i. 

VOZNAR.') 


Marija   se  ravna   z  Obcljsko, -) 
kako  je  lo   pač   žalostno! 

SreCa   ']o   mežnar  mlad  : 

-Kaj  ti,   Marija,   od   nas  ^rc>"" 

.,„Zato  k'  sic  prehudi  Ijudic, 
i-e   hiijs*  žonc.  kakor  možje!"" 

... Mo/je  s    konci   v  crkev  pridejo. 
iz  keriia  jih   napajajo.**** 

^.,Zene   pa   c'io  plcniujcjo 
m   pa  šentnjcjo  :*•** 

Marija  pride   k  enemu 
zelo  iiTJobokrnu  jezeru. 

lam   bil   je   brodnar'^;   mlad, 
Marija  vpraša   brodnarja : 

^.,Kai   ti  jaz  pravim,  brodnar  mlad: 
Ar  mene  pelješ  ti  h 


Crez  jezero  za  božji  Ion 
in   pa  za  ta  nebeški  tron  ?*"• 

.,Ne  vozim   čez  za   bo/ j  i   Ion, 
pa  tnd'  ne  za  nebeški  tron.** 

„|az  vozim   le  za  stare   rcparjc 
in   pa  za  nove   krajcarje!"    — 

Marija  <.se)  v  vodo  zabredi, 
vo/n:ui'ev>a   hij^a  /e  ^ori. 

\'oznar  k  Mariji  vpije  zdaj: 
.,.Mariia   pojdi   mi   nazaj'" 

.,Jaz  \ozim   črcz  za   božji   Ion 
in   tudi  za  nebeški  tron!"    - 

>\arija   se  okroi:^  zavrti, 
njei::ov()   hi.šo   p^>^^asi. 

/a pisal  v  okolici  Krartja    /.  B. 


i>  Priniorjaj  Slov.  Vtčernicc  ISSP :  ..Ošabni  bn.'d 
I  belisk•^  pri  Ra/drtoin.  (Ža;jrar  ima  OirrskoK  -  *)  Tako 
•*)  Ali  propi'li^\i  mene  ti  I 


ar-.  Zap.  A.  Za^^ar.  (Štajerska  n.  p.)   —    -l^iMorobiti 
v  posmi  mesio  brnd;ir,  primerjaj  dalje   \  oznar.    — 


SKRIVALNICA. 


i  \ 


r. 


%:lix%x 


.-v 


......    mM 


Kje  je  pes  ? 


Digitized  by 


Google 


Digitized  by 


Google 


Digitized  by 


Godgle 


UNivERsrrv  of  michkmn 

■liiili 

30016068360226 


Digitized  by 


Google 


Digitized  by 


Google 


